
Život  i  djelo  posljednjeg 
Vjero  vjesnika 

prikaz  i  analiza  događaja 


Život  i  đjeCo  pos§edhjeg  Vjerovji 

Predgovor  izdavača 

Allahove  su  blagodati  brojne  i  kad  bismo  se  usudili  da  ih  nabrajamo,  ne  bi- 
smo ih  nikad  mogli  pobrojati.  Neke  blagodati  smo  potanko  spoznali,  a  neke  nismo 
niti  to  možemo.  Samo  Allahu,  azze  ve  dželle,  zahvaljujemo  na  svemu  tome,  i  neka 
je  salavat  i  selam  na  sve  Njegove  vjerovjesnike  i  sve  sljedbenike  Istine  do  Sudnjega 
dana. 

Hvala  Allahu  i  na  ovoj  posebnoj  blagodati  kojom  nam  je,  kao  kolektivu,  dže- 
matu  "Hidžra",  ukazao  počast  da  budemo  pomagači  islama  i  radimo  na  njegovom 
širenju  i  vraćanju  ponosa  islamu  i  muslimanima.  Allaha  Uzvišenog  molimo  da  nam 
olakša  naš  rad  i  zalaganje  u  hizmetu  islamu  i  muslimanima  i  da  učini  da  nam  zadnja 
djela  buda  najbolja,  a  On  je  Milostivi  i  kadar  je  to  učiniti. 

Njegove  plemenite  riječi  koje  je  objavio  u  Svojoj  časnoj  Knjizi: 

"O  vjernici,  ako  Allaha  pomognete,  i  On  će  vama  pomoći  i  korake  vaše 
učvrstiti"1,  bile  su  dovoljne  kako  prvoj  i  najboljoj  generaciji  ovog  ummeta,  tako  i 
potonjim  generacijama  da  založe  svoje  imetke  i  svoje  živote  u  širenju  ove  jedine 
kod  Allaha  ispravne  vjere  -  islama.  Allaha  Uzvišenog  molimo  da  i  nama  ove  riječi 
budu  dovoljne  da  ustrajemo  i  ne  posustanemo  na  Pravom  putu. 

Čast  nam  je  obradovati  svakog  vjernika  i  vjernicu  prijevodom  još  jednog 
dragulja  iz  riznica  islamske  literature.  Ovaj  dragulj,  čiji  je  naslov  "Život  i  djelo 
posljednjeg  Vjerovjesnika  -  prikaz  i  analiza  događaja",  napisao  je  uvaženi 
učenjak  dr.  Alija  Muhammed  es-Sallabi,  Allah  ga  sačuvao  i  dugo  poživio.  Iz  samog 
naslova  možemo  zaključiti  da  ovo  djelo  podrobno  govori  o  životu  posljednjeg 
Allahovog  vjerovjesnika  Muhammeda,  sallallahu  alejhi  ve  sellem,  našeg  najvećeg 
uzora.  Riječi  preporuke  muslimanima  za  čitanje  i  proučavanje  ovog  djela  smatramo 
suvišnim,  ali  koristimo  ovu  priliku  da  ovo  djelo  preporučimo  svim  nemuslimanima, 
kako  bi  se  upoznali  sa  biografijom  onoga  koji  je  poslan  svim  ljudima  do  Sudnjeg 
dana. 

Allaha  molimo  da  obilato  nagradi  svakog  pojedinca  koji  na  bilo  koji  način 
pomaže  rad  džemata  te  na  taj  način  omogućava  džematu  da  uspješno  realizira 
mnoge  projekte  od  kojih  je  i  izdavanje  ovog  vrijednog  djela.  Molimo  Uzvišenog 
Allaha  da  obilato  nagradi  autora,  prevodioca,  izdavača  i  sve  one  koji  su  na  bilo  koji 
način  učestvovali  i  pomogli  u  izdavanju  i  štampanju  ovog  djela. 

Ciljevi  i  principi  džemata  "Hidžra"  su  sljedeći: 

■  Zalažemo  se  za  izvorni  Islam,  utemeljen  na  Kur'anu  i  sunnetu,  a  protiv  smo 
svake  novotarije  u  vjeri; 


1  Prijevod  značenja  Muhammed,  7. 

■  Zalažemo  se  da  svi  ljudi,  muslimani  i  nemuslimani,  shvate  smisao  života  i 
bit  postojanja  na  ovom  svijetu,  da  pristupe  izučavanju  prijeko  potrebnog,  onoga  u 
čemu  je  istinska  sreća  i  prosperitet  cijelog  čovječanstva  na  oba  svijeta; 

■  Pozivamo  sve  ljude  u  čisti  tevhid,  tj.  vjerovanje  u  jednoću  Uzvišenog  Allaha, 
subhanehu  ve  te'ala,  i  činjenje  ibadeta  samo  Njemu,  odnosno  sprečavanje  širka, 
najvećeg  grijeha,  koji  Allah  neće  oprostiti  onome  ko  se  zbog  njega  ne  pokaje; 

■  Nastojimo  slijediti  srednji,  umjereni  put  ehli-sunneta  i  džemata,  a  uzor  su 
nam  prve,  najbolje  generacije  ovog  ummeta; 

■  Srednji,  umjereni  put  nije  put  običaja,  niti  ljudskih  nahođenja  i  pretpostavki, 
kao  ni  sredina  između  istine  i  neistine,  kako  neki  savremenici  žele  prikazati; 

■  Također,  srednji  put  nije  ni  krajnost,  bilo  da  se  radi  o  popuštanju  u  vjeri  ili 
pretjerivanju  i  dodavanju  onoga  što  nije  od  nje; 

■  Slijedimo  islamsku  ulemu  koja  svoje  stavove  zasniva  na  Kur'anu  i  sunnetu  i 
koja  je  prepoznatljiva  po  tome; 

■  Stava  smo  da  je  islam  vjera  koja  svojim  plemenitim  propisima  obuhvata 
cjelokupni  ljudski  život,  pojedinca  i  zajednicu,  i  da  nije  ograničena  samo  na  ibadete 
(obredoslovlja); 

■  Nastojimo  oživjeti  prakticiranje  islamskih  propisa  u  svim  segmentima 
života,  i  to  je  naš  prioritetni  zadatak; 

■  Nastojimo  pružiti  pomoć  svim  pripadnicima  Allahove  vjere,  islama; 

■  Naša  saradnja  s  muslimanima  zasniva  se  na  dobročinstvu  i  bogobojaznosti; 

■  Smatramo  da  se  muslimani  ne  smiju  dijeliti  na  grupe  i  partije,  već  je 
dužnost  svima  čvrsto  se  prihvatiti  za  Allahovo  uže  (Kur'an  i  sunnet),  ali  ne  pod  bilo 
kakvim  i  bilo  čijim  principima; 

■  Zalažemo  se  za  stjecanje  i  širenje  šerijatskog  znanja,  koje  trasira  put 
uspjeha  na  dunjaluku  i  ahiretu; 

■  Smatramo  da  su  djela  i  riječi  sastavni  dio  imana,  koji  se,  opet,  povećava  i 
smanjuje,  shodno  djelima  -  suprotno  shvatanju  murdžija; 

■  Smatramo  da  veliki  grješnici  -  izuzev  onih  koji  učine  širk  ili  nevjerstvo  ili  se 
odmetnu  od  islama  -  nisu  nevjernici,  već  su  grješnici,  suprotno  tvrdnjama  haridžija; 

■  Smatramo  da  svi  moramo  pomagati  muslimanima  i  štititi  ih,  zalagati  se  za 
interese  islama  i  muslimana,  ma  gdje  bili,  pružiti  zaštitu  slabima  i  obespravljenima 
te  sprečavati  silnike  i  nepravednike  u  činjenju  zla; 

■  Zagovaramo  princip  da  se  vraćanjem  ispravnom  slijeđenju  Kur'ana  i 
sunneta  uspostavlja  istinsko  islamsko  bratstvo  koje  je,  Allahovom  voljom,  put  ka 
prosperitetu  muslimana; 

■  Tvrdimo  daje  emanet  vjere  islama  najveći  emanet  koji  je  čovjek  preuzeo  na 
sebe  i  za  koji  će  biti  pitan. 

Predgovor  mr.  Safeta  Kuduzovića 

Istrajnost  na  Pravom  putu  predstavlja  primarni  cilj  svakog  vjernika.  Jedini 
put  kojim  musliman  može  doći  do  zadovoljstva  Uzvišenog  Gospodara  jeste  doslje- 
dna primjena  primarnih  izvora  islama  objedinjenih  u  Kur'anu  i  sunnetu.  Allahova 
Knjiga  kao  temeljna  osnova  dini-islama  sadrži  brojne  općenitosti  koje  su  detaljno 
pojašnjene  riječima  ili  postupcima  Poslanika,  sallallahu  alejhi  ve  sellem.  Stoga  su 
neki  učenjaci  iz  generacija  odabranih  prethodnika  govorili:  "Sunnet  sudi  Kur'anu, 
dok  Kur'an  ne  sudi  sunnetu",  misleći  da  hadis  pojašnjava,  usmjerava  i  definira  mno- 
ge kur'anske  sažetosti,  što  nije  slučaj  u  obrnutom  smislu.  Budući  da  sunnet  nije 
proizvoljna  praksa  Allahovog  Poslanika,  sallallahu  alejhi  ve  sellem,  i  plod  ljudskog 
razmišljanja,  možemo  slobodno  kazati  da  se  radi  o  pojašnjenju  Kur'ana  objavom. 
Poznati  učenjak  iz  druge,  odabrane  generacije  Hasan  b.  Atijje  rekao  je:  "Džibril, 
alejhis-selam,  dolazio  je  Poslaniku,  sallallahu  alejhi  ve  sellem,  sa  sunnetom  kao  što 
mu  je  dolazio  sa  Kur'anom."1 

Dakle,  Vjerovjesnik,  sallallahu  alejhi  ve  sellem,  svojom  je  praksom  pojasnio 
kako  primijeniti  islamski  vjerozakonik  u  praktičnom  životu.  Svako  razumijevanje  ili 
primjena  islama  koji  oponiraju  ovoj  praksi  bivaju  ništavni  i  bezvrijedni,  jer  se  ne 
slažu  sa  onim  što  Uzvišeni  Allah  traži  od  Svojih  robova.  Ova  činjenica  bezrezervno 
aludira  na  obavezu  i  vrijednost  proučavanja  životopisa  Allahovog  Poslanika,  salla- 
llahu alejhi  ve  sellem,  budući  da  se  radi  o  nepogrešivoj  primjeni  Kur'ana.  Stoga  su 
islamski  učenjaci  kroz  generacije  pisali  zasebna  djela  u  kojima  su  tretirali  tematiku 
životopisa  Vjerovjesnika,  sallallahu  alejhi  ve  sellem,  te  način  njegove  primjene  u 
praktičnom  životu.  U  tom  kontekstu  napisane  su  stotine  djela  različitih  po  obimu  i 
pristupu  ovoj  tematici.  Uprkos  tome,  izučavanje  životopisa  Allahovog  Poslanika, 
sallallahu  alejhi  ve  sellem,  do  današnjeg  dana  nije  prestalo  davati  svoje  plodove, 
niti  će  ovaj  izvor  presušiti  do  Sudnjeg  dana.  Svako  novo  pisanje  o  životu  Vjero- 
vjesnika, sallallahu  alejhi  ve  sellem,  otkriva  nove  tajne  i  metode  liječenja  razno- 
raznih devijacija  u  koje  upadaju  kako  nemuslimani  tako  i  mnogi  sljedbenici  islama. 

U  novije  vrijeme  mnogi  učenjaci  su  analizirali  život  Poslanika,  sallallahu 
alejhi  ve  sellem,  odabirući  različite  metode  u  samom  pristupu  ovoj  tematici  kao  i 
pokušaju  usklađivanja  praktičnog  života  Allahovog  Poslanika,  sallallahu  alejhi  ve 
sellem,  i  savremenih  životnih  izazova  pred  kojima  u  beznađu  cijelo  čovječanstvo 
stoji  paralizirano.  Allahovom  voljom  i  Njegovom  dobrotom,  potom  inicijativom  i 
trudom  udruženja  Hidžra  iz  Holandije,  na  naš  jezik  je  prevedena  knjiga  "Život  i 
djelo  posljednjeg  Vjerovjesnika  -  prikaz  i  analiza  događaja",  autora  dr.  Alije  es- 
Sallabija.  Kada  je  riječ  o  savremenom  izučavanju  životopisa  Vjerovjesnika,  sallallahu 
alejhi  ve  sellem,  ovo  djelo  predstavlja  pravi  unikat  i  veliko  osvježenje  naše,  dakako, 


1  Ed-Darimi,  sa  ispravnim  lancem  prenosilaca. 

skromne  islamske  biblioteke.  Autor,  Allah  ga  sačuvao,  pristupio  je  pisanju  ovog 
lijepog  djela  na  krajnje  ozbiljan,  odgovoran  i  nadasve  naučan  način.  Ovu  studiju 
započeo  je  predislamskim  periodom  dajući  mu  decidan  presjek  s  različitih  aspe- 
kata,  zatim  je  govorio  o  Poslaniku,  sallallahu  alejhi  ve  sellem,  u  periodu  prije 
poslanstva,  potom  autor  čitaoce  upoznaje  sa  fokusom  tematike  i  životom  Muham- 
meda,  sallallahu  alejhi  ve  sellem,  kao  poslanika,  sve  do  zadnjeg  momenta  njegovog 
života. 

Pored  hronološkog  rasporeda  događaja,  jednostavnosti  u  izražavanju  i 
njenoj  konciznosti,  autor  je  gotovo  svaku  činjenicu  potkrijepio  relevantnim  doka- 
zima ili  je  ukazao  na  originalno  djelo  kojim  se  poslužio  u  datom  momentu,  što 
znatno  povećava  težinu  naučnog  opusa.  Nakon  bitnih  događaja,  autor  je  na  veoma 
pristupačan  i  poučan  način  spomenuo  pouke,  poruke  i  koristi  iz  dotičnih  događaja, 
što  predstavlja  vrijedno  pomagalo  za  razumijevanje  životopisa  Poslanika,  sallallahu 
alejhi  ve  sellem. 

Iskreno  se  nadam  da  će  ova  knjiga,  zbog  svojih  unikatnih  kvaliteta,  naići  na 
najbolji  prijem  kod  široke  čitalačke  publike,  osobito  kod  miljenika  islamske  historije 
općenito,  a  životopisa  Allahovog  Poslanika,  sallallahu  alejhi  ve  sellem,  posebno. 
Toplo  je  preporučujem  imamima,  učenicima  medresa,  studentima,  kao  i  profe- 
sorima islamskih  nauka  da  pojašnjavaju  ljudima  njen  sadržaj  i  odgajaju  musliman- 
sku omladinu  u  duhu  njenih  poruka  koje  vidno  emaniraju  na  stranicama  ovog 
vrijednog  djela. 

Budući  da  prevođenje  ovoga  djela  predstavlja  esencijalan  pokušaj  oživljava- 
nja islamskih  nauka  i  naše  prilično  skromne  biblioteke,  molim  Uzvišenog  Allaha  da 
najboljom  nagradom  obaspe  autora,  prevodioca,  izdavača  i  sve  one  koji  su  pomo- 
gli da  ovo  djelo  ugleda  svjetlo  dana  na  našem  jeziku.  Amin! 

Mr.  Safet  Kuduzović 

Sarajevo,  29.  rebi'ul-evvel  1433.  h.g.  /  21.  februar  2012.  g. 

Predgovor  Nezima  Halilovića  Muderrisa 

Hvala  Allahu,  subhanehu  ve  te'ala,  koji  je,  iz  Svoje  neiscrpne  milosti,  ljudima 
slao  poslanike,  a  pečat  poslaničke  misije  povjerio  Muhammedu,  sallallahu  alejhi  ve 
sellem,  koji  je  poslan  cijelom  čovječanstvu: 

"Mi  smo  te  poslali  svim  ljudima  da  radosne  vijesti  donosiš  i  da  opominješ,  ali 
većina  ljudi  ne  zna!"1 

"A  tebe  smo  poslali  kao  milost  svjetovima."2 

Allahovom,  dželle  šanuhu,  voljom,  ummet  Muhammeda,  sallallahu  alejhi  ve 
sellem,  do  Sudnjega  dana  ima  dva  vrela  sa  kojih  se  napaja  i  čuva  od  zablude,  kao 
što  stoji  u  hadisu  koji  prenosi  Ebu  Hurejre,  radijallahu  anhu,  da  je  Poslanik, 
sallallahu  alejhi  ve  sellem,  rekao:  "Ostavljam  vam  dvije  stvari;  nećete  zalutati  ako  ih 
se  budete  pridržavali:  to  su  Allahova  Knjiga  i  moj  sunnet 1,3 

Zbog  toga  je  potrebno  da  sira  (životopis)  Allahovog  Poslanika,  sallallahu 
alejhi  ve  sellem,  bude  dostupna  i  jasna  svim  ljudima,  kako  bije  u  izvornom  obliku 
pripadnici  ummeta  pretočili  u  svoje  živote,  kao  što  je  to  činila  najbolja  generacija 
muslimana,  a  to  su  ashabi  Poslanika,  sallallahu  alejhi  ve  sellem,  koji  su  na  putu 
islama  žrtvovali  svoje  imetke  i  živote,  i  kojima  je  Poslanik,  sallallahu  alejhi  ve  sellem, 
bio  draži  i  od  njih  samih,  jer  je  to  preduvjet  ispravnosti  imana. 

Enes  ibn  Malik,  radijallahu  anhu,  prenosi  daje  Poslanik,  sallallahu  alejhi  ve 
sellem,  rekao:  "Niko  od  vas  neće  biti  pravi  mu'min  sve  dok  mu  ne  budem  draži  od 
djece,  roditelja  i  svih  ljudi!"* 

Abdullah  ibn  Hišam  prenosi:  "Bili  smo  kod  Poslanika,  sallallahu  alejhi  ve 
sellem,  kada  je  uzeo  za  ruku  Omera  ibn  Hattaba.  Omer  mu  reče:  "Allahov  Poslaniče, 
draži  si  mi  od  svega,  osim  od  mene  samoga."  Pa  je  Poslanik,  sallallahu  alejhi  ve 
sellem,  rekao:  "A/e,  tako  mi  Onoga  u  čijoj  je  ruci  moj  život,  sve  dok  ti  ne  budem  draži 
od  tebe  samoga!"  Tada  mu  je  Omer  rekao:  "Sada  si  mi,  tako  mi  Allaha,  draži  od 
mene  samoga!"  "Sada  (je  dobro),  Omere!",  reče  Poslanik,  sallallahu  alejhi  ve  sellem.5 

Ljubav  prema  Poslaniku,  sallallahu  alejhi  ve  sellem,  ogleda  se  u  slijeđenju 
njegovog  sunneta,  a  zlatna  generacija  ashaba  nije  postavljala  pitanja  i  potpitanja  na 
ono  što  je  Muhammed,  sallallahu  alejhi  ve  sellem,  tražio  od  njih  ili  što  im  je 


1  Sura  Sebe',  28. 

2  Sura  El-Enbija\  107. 

3  Malik  i  El-Hakim. 

4  El-Buhari. 

5  El-Buhari. 

zabranjivao,  jer  su  bili  uvjereni  da  "on  ne  govori  iz  svoga  hira"1  i  sve  što  je 

govorio,  on  je  na  najljepši  način  primjenjivao  u  svome  životu.  Poslanik,  sallallahu 
alejhi  ve  sellem,  upozorio  ih  je  da  je  postavljanje  mnogobrojnih  pitanja  od  strane 
naroda  kojima  su  dolazili  poslanici  prije  njega  bilo  uzrokom  njihovog  dalaleta  i 
grijeha. 

Iščitavao  sam  ili  bolje  reći  izučavao  siru  Poslanika,  sallallahu  alejhi  ve  sellem, 
iz  više  izvora,  uglavnom  na  arapskom  jeziku,  i  pune  dvije  i  po  godine  sam  redovno 
petkom,  poslije  akšam-namaza,  u  džamiji  Kralja  Fahda  u  Sarajevu,  držao  predavanja 
iz  sire.  Radovali  su  me  raznovrsni  izvori  i  različit  pristup  izučavanju  života  Poslanika, 
sallallahu  alejhi  ve  sellem,  ali  sam  svaki  put  osjećao  da  se  još  mnogo  toga  može 
kazati  i  izvući  pouka.  Kada  sam  dobio  radnu  verziju  prijevoda  djela  koje  je  pred 
nama,  bio  sam  posebno  obradovan  jer  sam  u  njemu  našao  odgovore  na  određena 
pitanja,  detalje  i  postupke  Poslanika,  sallallahu  alejhi  ve  sellem.  Naime,  radi  se  o 
djelu  čiji  je  autor  pokušao  i  u  dobroj  mjeri  uspio  da  na  sasvim  jedan  novi  način 
pristupi  životopisu  Poslanika,  sallallahu  alejhi  ve  sellem,  koji  je  inspiracija  ummetu 
sve  do  Sudnjega  dana. 

Na  ovakav  način  mogu  pisati  samo  dobro  produhovljeni  mu'mini  i  vrsni 
alimi,  koji  se  trude  da  život  usklade  sa  sunnetom  Poslanika,  sallallahu  alejhi  ve 
sellem,  i  tu  ljubav  prenesu  na  druge,  a  u  ovom  slučaju  čitaoce  ovog  vrijednog  djela, 
koje  će,  inšallah,  zasigurno  zauzeti  veoma  važno  mjesto  u  izučavanju  sire,  koja 
predstavlja  neiscrpno,  čisto  i  bistro  vrelo  sa  kojeg  se  može  i  treba  naučiti  živjeti  i 
žrtvovati  na  putu  Allaha,  subhanehu  ve  te'ala. 

Problem  sa  kojim  se  susreće  ummet  u  savremenom  dobu  jeste  nedovoljno 
poznavanje  sire  Poslanika,  sallallahu  alejhi  ve  sellem,  i  primjena  njegovog  sunneta 
samo  u  nekim  fragmentima,  zanemarujući  onaj  važniji  dio  koji  se  posebno  tiče 
ibadeta  i  međuljudskih  odnosa.  Pitanja  oko  kojih  pojedinci  ummeta  raspravljaju  su, 
slobodno  možemo  reći,  drugorazrednog  tipa,  dok  pored  nas  promiču  veoma  važna 
pitanja  i  izazovi.  Zato  je  važno  da  ummet,  a  na  prvom  mjestu  ulema,  odredi 
prioritete  i  da  svojim  životima  svjedoče  islam,  onako  kako  je  to  činio  Poslanik, 
sallallahu  alejhi  ve  sellem,  kao  naš  najbolji  uzor. 

Neka  je  salavat  i  selam  na  tebe,  Allahov  Poslaniče,  uz  dove  Allahu, 
subhanehu  ve  te'ala,  da  nas  učini  časnim  sljedbenicima  tvoga  sunneta,  da 
zaslužimo  tvoju  milost  na  Sudnjem  danu,  i  da  nas  počasti  društvom  poslanika, 
iskrenih,  šehida  i  dobrih  ljudi! 

Nezim  Halilović  Muderris 
Sarajevo,  27.  rebi'ul-evvel  1433.  h.g.  / 19.  februar  2012.  g. 

Predgovor  Hajrudina  Ahmetovića,  prof. 

Sva  hvala  pripada  samo  Allahu,  Gospodaru  svih  svjetova,  koji  je  bogo- 
bojaznima pripremio  lijepu  završnicu!  Svjedočim  da  nema  istinskog  boga  dostoj- 
nog obožavanja  osim  Allaha,  istinskog  Boga  svih  ljudi,  prvih  i  posljednjih,  Onoga 
čijom  moći  opstoje  nebesa  i  Zemlja!  Istinski  spas  je  u  pokornosti  Njemu  Uzviše- 
nom, ponos  u  poniznosti  prema  Njemu  Svevišnjem,  uputa  u  Njegovom  svjetlu, 
istinski  život  u  Njegovom  zadovoljstvu,  a  jedni  spas  i  uspjeh  u  iskrenosti  i  istinskom 
obožavanju  samo  Allaha,  Jednog  i  Jedinog! 

Svjedočim  da  je  Muhammed  Allahov  rob  i  Njegov  poslanik,  povjerenik 
Njegove  Objave  i  Njegovo  najbolje  stvorenje!  Uzvišeni  Allah  poslao  je  Poslanika  sa 
jedinom  ispravnom  vjerom,  jedinim  Pravim  putem.  Poslao  ga  je  kao  milost  svim 
svjetovima,  kao  upućivača  na  Pravi  put,  predvodnika  svih  bogobojaznih  i  kao  dokaz 
protiv  svih  stvorenja.  Uzvišeni  Allah  naredio  je  svim  ljudima  da  slijede,  iskazuju 
poslušnost  i  pokornost  Njegovom  Poslaniku,  sallallahu  alejhi  ve  sellem,  uvažavajući 
ga  i  pomažući  na  putu  pozivanja  u  islam.  Svim  sljedbenicima  Svoga  Poslanika,  koji 
mu  iskazuju  iskrenu  ljubav  i  ispunjavaju  njegova  prava,  Allah  je  pripremio  ogromnu 
nagradu,  a  onima  koji  se  suprotstavljaju  njegovom  pozivu  i  naredbama,  Uzvišeni  je 
propisao  poniženje  i  jad. 

Prakticiranje  jedine  ispravne  vjere  i  ustrajnost  na  Pravom  putu  predstavljaju 
osnovu  Poslanikovog,  sallallahu  alejhi  ve  sellem,  poziva.  Ispravno  razumijevanje  i 
prakticiranje  vjere  moguće  je  ostvariti  proučavanjem  Poslanikovog,  sallallahu  alejhi 
ve  sellem,  života,  kroz  njegove  postupke,  naredbe  i  zabrane. 

Vjerovjesnik,  sallallahu  alejhi  ve  sellem,  živio  je  i  u  mirnodopskim  i  u  ratnim 
okolnostima,  boravio  je  u  svome  mjestu,  a  i  putovao,  prodavao  je  i  kupovao,  uzi- 
mao i  davao,  stupao  u  kontakt  sa  ljudima  u  svim  stanjima  i  nijedan  dan  nije  se 
odvojio  niti  izolirao  od  ljudi. 

Uzvišeni  Allah  poslao  je  Svoga  Poslanka  u  vremenu  kada  su  ljudi  tumarali 
tminama  zabluda,  kada  su  svoju  fitru  -  urođenu  vjeru,  iskrivili,  udaljili  se  od  Allaha  i 
ogrezli  u  mnogoboštvu.  S  Allahovom  pomoći,  Vjerovjesnik,  sallallahu  alejhi  ve 
sellem,  uspio  je  izvesti  ljude  iz  tmina  na  svjetlo,  iz  zablude  na  uputu,  iz  čemera  i 
jada  u  beskrajnu  sreću.  Na  putu  pozivanja  u  jedinu  ispravnu  vjeru  od  brojnih  ljudi 
doživljavao  je  razne  vrste  uznemiravanja  i  nasilja,  ali  je  pobjeda  na  kraju  pripala 
njemu. 

Ashabi  su  ga  voljeli  više  negoli  same  sebe.  Svoje  živote,  porodice  i  imetke 
žrtvovali  su  za  njega.  Slijedili  su  ga  i  povodili  se  za  njim  u  svim  životnim  segmen- 
tima. On  je  bio  svjetiljka  čijim  su  nurom  sebi  osvjetljavali  put,  vodič  čijim  su  stopa- 
ma hodili,  pa  su  slijedeći  njegovu  uputu  postali  predvodnici  čovječanstva. 

U  današnjem  vremenu  u  muslimanskom  društvu  vladaju  razvrat,  slabost, 
podijeljenost,  potčinjenost  Allahovim  neprijateljima,  a  osnovni  razlog  ovakvog  sta- 

nja  je  ostavljanje  slijeđenja  Allahovog  Poslanika,  sallallahu  alejhi  ve  sellem,  odbaci- 
vanje njegove  upute  i  njegovog  sunneta.  Uzvišeni  Allah  je  rekao: 

"A  ako  mu  se  budete  pokoravali,  vi  ćete  biti  na  uputi!  I  na  Poslaniku  nije  ništa 
drugo  osim  da  jasno  dostavi!"1 

Također  je  rekao  Svevišnji: 

"Neka  se  pričuvaju  oni  koji  se  suprotstavljaju  njegovim  (Poslanikovim)  nared- 
bama da  ih  ne  pogodi  smutnja  ili  da  ih  ne  snađe  bolna  patnja!"2 

Jedan  od  načina  ostavljanja  slijeđenja  Allahovog  Poslanika,  sallallahu  alejhi  ve 
sellem,  jeste  i  površno  iščitavanje  njegovog  životopisa  na  nekakvim  prigodama, 
simpozijima  i  si.,  bez  praktične  primjene  u  životu. 

S  druge  strane,  pojedini  muslimani  fokusirali  su  se  na  izučavanje  samo 
jednog  dijela  Vjerovjesnikovog,  sallallahu  alejhi  ve  sellem,  životopisa,  uglavnom  na 
period  vođenja  bitki,  zanemarujući  ostale  događaje  koji  po  svojoj  važnosti  nimalo 
ne  zaostaju  za  zbivanjima  tokom  ratnih  okolnosti. 

Ovo  površno  izučavanje  sire  Allahovog  Poslanika,  sallallahu  alejhi  ve  sellem, 
ako  se  može  nazvati  izučavanjem,  proizlazi  iz  neznanja  o  obaveznosti  slijeđenja 
Allahovog  Poslanika,  sallallahu  alejhi  ve  sellem,  prihvatanja  njegove  upute  i  povo- 
đenja za  njim  u  svim  segmentima  života,  što  je  jedan  od  ključeva  iskrene  ljubavi 
prema  Vjerovjesniku,  sallallahu  alejhi  ve  sellem. 

Također,  nezavidan  odnos  današnjih  muslimana  prema  slijeđenju  Allahovog 
Poslanika,  sallallahu  alejhi  ve  sellem,  posljedica  je  nepoznavanja  i  nerazumijevanja 
mnogobrojnih  detalja  iz  njegovog  života  te  nesposobnosti  da  se  iz  tih  detalja  uzmu 
pouke  i  svoj  život  uskladi  s  njima. 

Iz  svega  ovoga  uviđa  se  značaj  temeljitog  proučavanja  Vjerovjesnikovog 
života  uz  obavezno  uzimanje  lekcija,  pouka  i  poruka  kojima  obiluje  životopis 
Allahovog  Poslanika,  sallallahu  alejhi  ve  sellem. 

Za  razliku  od  drugih  autora  Vjerovjesnikovog,  sallallahu  alejhi  ve  sellem, 
životopisa,  koji  su  Poslanikovom  životu  pristupali  isključivo  kroz  sakupljanje  predaja 
o  toj  tematici,  uvaženi  učenjak  dr.  Alija  Muhammed  es-Sallabi,  Allah  ga  sačuvao  i 
poživio  u  imanu  i  dobrim  djelima,  u  djelu  "Život  i  djelo  posljednjeg  Vjerovjesnika 
-  prikaz  i  analiza  događaja"  sakupio  je  predanja  iz  Vjerovjesnikovog  života,  a 
zatim  temeljito  analizirao  sve  događaje  i  ekscerpirao  iz  njih  mnogobrojne  koristi  i 
poruke,  od  kojih  će  muslimani  u  današnjem  vremenu  imati  nebrojene  koristi.  Deta- 
ljan pregled  i  analiza  događaja  iz  života  Allahovog  Poslanika,  sallallahu  alejhi  ve 


1  Sura  En-Nur,  54. 

2  Sura  En-Nur,  63. 

sellem,  od  rođenja  pa  sve  do  smrti,  predstavlja  jedan  sasvim  originalan  i  unikatan 
pristup  izučavanju  ove  tematike,  naročito  na  našem  govornom  području. 

Detaljnim  proučavanjem  života  Allahovog  Poslanika,  sallallahu  alejhi  ve 
sellem,  autor  je  svim  muslimanima  ponudio  ispravnu  sliku  Poslanika  kao  muža,  oca, 
vođe,  ratnika,  vladara,  političara,  daije,  skromnog  pobožnjaka,  sudije. 

Navodeći  i  analizirajući  događaje  vezane  za  život  Vjerovjesnika,  sallallahu 
alejhi  ve  sellem,  autor  je  istovremeno  tretirao  i  analizirao  detalje  iz  života  brojnih 
plemenitih  ashaba,  razvijajući  na  taj  način  našu  ljubav  prema  odabranoj  generaciji  i 
podstičući  nas  na  njihovo  slijeđenje. 

Iskreno  se  nadam  da  će  svaki  vjernik  u  ovome  djelu  pronaći  rješenja  za  svoje 
svakodnevne  probleme,  iskušenja,  nedoumice  i  nerazumijevanja,  ono  što  će  mu 
olakšati  životni  put,  te  da  će,  Čitajući  ovo  korisno  djelo  i  prakticirajući  spomenuto  u 
njemu,  izgraditi  svoju  islamsku  ličnost  i  živjeti  najljepše  trenutke  svoga  života. 

Sva  hvala  pripada  samo  Allahu  i  neka  su  Allahov  salavat  i  selam  na  Allahovog 
Poslanika,  njegovu  časnu  porodicu  i  sve  ashabe! 

Hajrudin  Tahir  Ahmetović,  prof. 

Doboj,  5.  rebi'ul-evvel  1433.  h.g.  /  28.  januar  2012.  g. 


Uvod  autora  dr.  Alije  Muhammeda  es-Sallabija 
U  ime  Allaha,  Svemilosnog,  Milostivog 

Hvala  Allahu,  Njega  slavimo  i  od  Njega  pomoć  i  oprost  tražimo.  Utječemo  se 
Allahu  od  zla  naših  duša  i  loših  djela. 

Koga  Allah  uputi  na  Pravi  put  niko  ga  u  zabludu  ne  može  odvesti,  a  koga 
Allah  ostavi  u  zabludi,  niko  ga  ne  može  uputiti  na  Pravi  put. 

Svjedočim  da  nema  drugog  boga  osim  Allaha,  Jedinog,  koji  nema  sudruga,  i 
svjedočim  da  je  Muhammed  Njegov  rob  i  Njegov  poslanik. 

"O  vjernici,  bojte  se  Allaha  istinskom  bogobojaznošću,  i  nipošto  ne  umirite 
drugačije  osim  kao  muslimani."1 

"O  ljudi,  bojte  se  Gospodara  svoga,  koji  vas  je  stvorio  od  jedne  osobe,  od  koje 
je  i  njen  par  stvorio,  a  od  njih  dvoje  mnoge  muškarce  i  žene  rasijao.  Bojte  se 
Allaha,  čijim  imenom  jedni  druge  molite,  i  čuvajte  rodbinske  veze.  Allah, 
doista,  nad  vama  bdije."2 

"O  vjernici,  bojte  se  Allaha  i  govorite  samo  istinu.  On  će  vas  za  vaša  dobra 
djela  nagraditi  i  grijehe  vam  vaše  oprostiti.  A  onaj  ko  se  bude  pokoravao 
Allahu  i  Poslaniku  Njegovu  -  postići  će  veliki  uspjeh."3 

Gospodaru,  Tebe  hvalimo  dok  ne  budeš  zadovoljan,  i  kada  budeš  zadovoljan, 
i  nakon  što  budeš  zadovoljan. 

Proučavanje  Poslanikovog,  sallallahu  alejhi  ve  sellem,  života  veoma  je  važno 
svakom  muslimanu,  jer  time  postiže  mnoge  ciljeve. 

Najvažniji  razlozi  proučavanja  života  Allahovog  Poslanika,  sallallahu  alejhi  ve 
sellem,  su: 

1.  Oponašanje  (povođenje  i  slijeđenje)  Allahovog  Poslanika,  sallallahu  alejhi 
ve  sellem,  kroz  upoznavanje  sa  njegovom  ličnošću,  njegovim  riječima  i  djelima,  i 


1  Sura  Ali  Imran,  102. 

2  Sura  En-Nisa',  1. 

3  Sura  El-Ahzab,  70-71. 

kroz  upoznavanje  sa  postupcima  koje  je  odobrio  ashabima. 

2.  Proučavanjem  života  svoga  Poslanika,  sallallahu  alejhi  ve  sellem,  musliman 
stječe  ljubav  prema  njemu,  koja  se  na  taj  način  neprestano  povećava. 

3.  Kroz  proučavanje  Poslanikovog,  sallallahu  alejhi  ve  sellem,  života  musliman 
se,  također,  upoznaje  sa  životom  plemenitih  ashaba,  koji  su  se  borili  uz  Allahovog 
Poslanika,  sallallahu  alejhi  ve  sellem,  i  tako  stječe  ljubav  prema  njima,  koja  ga  pod- 
stiče  da  ih  slijedi  i  kroči  njihovim  stazama. 

4.  Život  Poslanika,  sallallahu  alejhi  ve  sellem,  opisan  je  detaljno  i  precizno,  od 
rođenja  do  smrti,  prateći  njegovo  djetinjstvo,  mladost,  da'vu  -  pozivanje  u  islam, 
džihad,  strpljivost,  pobjede  nad  neprijateljima.  Njegov  život  nudi  muslimanu  sliku 
muža,  oca,  vođe,  ratnika,  vladara,  političara,  daije,  askete,  sudije.  Stoga  svaki  musli- 
man može  u  njegovom  životu  naći  primjer  za  sebe.1 

-  Daija  -  islamski  misionar  će  u  njegovom  životopisu  naći  metode  da've  i 
spoznati  različite  stepene  kroz  koje  da'va  prolazi,  te  će  se  upoznati  s  tim  koja  sred- 
stva odgovaraju  za  koji  stepen.  To  će  mu  koristiti  u  kontaktu  s  ljudima  i  u  pozivanju 
u  islam.  Kroz  upoznavanje  sa  Poslanikovim,  sallallahu  alejhi  ve  sellem,  životom 
uvidjet  će  koliki  je  trud  Poslanik,  sallallahu  alejhi  ve  sellem,  uložio  radi  uzdizanja 
Allahove  riječi.  Naučit  će  kako  se  ispravno  postaviti  spram  nedaća  i  prepreka  u 
da'vi,  te  kako  postupiti  u  teškim  situacijama  i  vremenu  smutnji. 

-  Odgajatelj  će  naći  poslaničke  lekcije  iz  pedagogije,  naučiti  kako  je  Allahov 
Poslanik,  sallallahu  alejhi  ve  sellem,  utjecao  na  ljude  općenito,  a  na  svoje  ashabe 
posebno,  koje  je  lično  odgajao  i  o  njima  brinuo,  te  je  od  njih  napravio  jedinstvenu 
kur'ansku  generaciju  i  najbolju  zajednicu  koja  se  ikad  pojavila  među  ljudima  na 
Zemlji,  zajednicu  koja  poziva  dobru,  a  odvraća  od  zfa,  i  vjeruje  u  Allaha,  zajednicu  s 
kojom  je  formirao  državu  koja  je  pronijela  pravdu  od  istoka  do  zapada. 

-  Ratnik,  vojskovođa,  u  njegovom  će  životu  naći  primjer  savršenog  ustrojstva 
i  preciznu  strategiju  rukovođenja  vojskom,  plemenima,  narodima  i  cijelim  umme- 
tom.  Naći  će  jasno  planiranje,  preciznost  u  provođenju  zadataka  i  posvećenost 
primjeni  principa  pravde,  uspostavljanje  temelja  šure  -  savjetovanja,  između  vojske 
i  komande,  te  između  zajednice  i  njenog  vodstva. 

-  Političar  će  saznati  kako  se  Poslanik,  sallallahu  alejhi  ve  sellem,  odnosio 
prema  svojim  najljućim  zabludjelim  političkim  protivnicima,  poput  Abdullaha  b. 
Ubejja  b.  Selula,  lidera  munafika  -  licemjera,  koji  se  predstavljao  kao  musliman,  a  u 
duši  krio  nevjerstvo  i  mržnju  prema  Allahovom  Poslaniku,  sallallahu  alejhi  ve  sellem. 
Vidjet  će  kako  je  ovaj  munafik  kovao  zavjere  i  širio  glasine  kojima  je  nanosio  zlo 
Allahovom  Poslaniku,  sallallahu  alejhi  ve  sellem,  želeći  ga  time  oslabiti  i  odvratiti 
ljude  od  njega,  a  kako  se  Poslanik,  sallallahu  alejhi  ve  sellem,  odnosio  prema  nje- 
mu, strpljivo  podnoseći  njegovu  mržnju,  dok  ljudi  nisu  otkrili  njegovo  pravo  lice,  pa 


1  Dr.  Muhammed  Ebu  Faris,  Es-Siretun-Nebevijje,  Diraše  ve  tahlil,  str.  50. 

su  ga  svi,  čak  i  njegovi  najbliži,  napustili  i  privili  se  uz  Vjerovjesnikove,  sallallahu 
alejhi  ve  sellem,  skute. 

-  Učenjaci  će  pronaći  ono  što  im  je  potrebno  da  bi  razumjeli  Allahovu  Knjigu, 
jer  je  Poslanik,  sallallahu  alejhi  ve  sellem,  tumačio  Kur'an  praktično  ga  primjenjujući. 
Poslanikov  životopis  daje  ulemi  uvid  u  događaje  koji  su  bili  povod  objave  određe- 
nih ajeta,  i  u  tefsir  mnogih  ajeta,  što  im  pomaže  u  razumijevanju  i  deriviranju  za- 
ključaka iz  tih  ajeta,  i  omogućava  im  da  se  užive  u  te  događaje,  nakon  čega  iz  tih 
ajeta  mogu  izvući  šerijatske  propise,  temelje  šerijatske  politike  i  steći  ispravna  zna- 
nja u  različitim  islamskim  naučnim  disciplinama.  Proučavajući  Poslanikov,  sallallahu 
alejhi  ve  sellem,  život,  moći  će  raspoznati  derogirane  i  derogirajuće  propise,  i  steći 
druga  bitna  saznanja,  i  tako  će  okusiti  ljepotu  islamskog  duha  i  njegovih  uzvišenih 
ciljeva. 

-  Asketa  će  iz  njegovog  života  naučiti  stvarno  značenje  i  ciljeve  asketizma. 

-  Trgovci  će  crpiti  podatke  o  ciljevima  trgovine,  načinima  i  sistemu  po  kojem 
se  odvija. 

-  Osobe  u  iskušenjima  pronaći  će  u  njegovom  životopisu  najuzvišenije 
stepene  strpljivosti  i  postojanosti,  što  će  ojačati  njihovu  ustrajnost  na  putu  islamske 
da've,  povećati  im  povjerenje  u  Allaha,  i  bit  će  ubijeđeni  da  bogobojaznima  pripada 
sretan  kraj.1 

-  Iz  Poslanikovog,  sallallahu  alejhi  ve  sellem,  života  ummet  uči  lijepo  pona- 
šanje, etičke  vrijednosti,  zdravu  akidu,  ispravan  ibadet,  visok  moral,  čistoću  srca, 
stječe  ljubav  prema  džihadu  na  Allahovom  putu  i  želju  za  šehidskom  smrću. 

Ali  b.  El-Husejn  je  rekao:  "Podučavali  smo  Vjerovjesnikovim,  sallallahu  alejhi 
ve  sellem,  bitkama  sa  istim  žarom  sa  kojim  smo  podučavali  suru  iz  Kur'ana." 

Muhammed  b.  Abdullah  je  rekao:  "Čuo  sam  svoga  amidžu  Ez-Zuhrija  da  je 
rekao:  'Ko  nauči  sve  o  Poslanikovim,  sallallahu  alejhi  ve  sellem,  bitkama,  znat  će  sve 
i  o  ovome  i  onome  svijetu.'"2 

Ismail  b.  Muhammed  b.  Sa'd  b.  Ebu  Vekkas  je  rekao:  "Otac  nas  je  podučavao 
bitkama  Allahovog  Poslanika,  sallallahu  alejhi  ve  sellem,  navodeći  nam  svaku 
pojedinačno,  i  govorio  je:  'Ovo  je  historija  vaših  predaka,  pa  je  ne  zaboravljajte.'"3 

5.  Izučavanje  Vjerovjesnikove,  sallallahu  alejhi  ve  sellem,  upute  u  odgajanju 
ummeta  i  uspostavljanju  države  pomaže  ulemi,  vojskovođama,  pravnicima  -učenja- 
cima fikha,  i  vladarima  u  spoznaji  puta  koji  doprinosi  ponosu  islama  i  muslimana. 
Proučavajući  Vjerovjesnikov,  sallallahu  alejhi  ve  sellem,  način  odgajanja  pojedinca  i 
zajednice,  preporoda  društva  i  uspostavljanja  države,  učenjaci  prepoznaju  čimbe- 
nike preporoda  i  uzroke  propasti  naroda. 


1  Dr.  Jahja  el-Jahja,  Medhal  li  dirasetis-sire,  str.  14. 

2  Ibn  Kesir,  El-Bidaje  ven-nihaje,  3/256-257,  Darul-Ma'rife,  i:  3/242,  Mektebetul-Mearif,  drugo  izdanje, 
1978.  god.,  Liban.  Mektebetun-Nasri,  Rijad. 

3  El-Bidaje  ven-nihaje,  2/242. 

6.  Čitajući  o  Poslanikovom,  sallallahu  alejhi  ve  sellem,  životu,  musliman  se 
upoznaje  s  njegovim  aktivnostima  u  da'vi,  stepenima  kroz  koje  je  da'va  prolazila, 
uči  o  njegovoj  sposobnosti  da  se  suprotstavi  svim  metodama  koje  su  mušrici  kori- 
stili u  borbi  protiv  da've,  detaljnom  planiranju  hidžre  u  Abesiniju,  pokušaju  širenja 
da've  u  Taifu,  pozivanju  različitih  plemena  u  islam  u  vrijeme  hadžskih  obreda, 
postepenom  pozivanju  ensarija,  te  njegovoj  blagoslovljenoj  Hidžri  u  Medinu. 

7.  Onaj  koji  proučava  događaj  Hidžre,  njeno  detaljno  planiranje  i  precizno 
izvođenje,  od  samog  početka  pa  do  kraja,  uvidjet  će  daje  Poslanik,  sallallahu  alejhi 
ve  sellem,  bio  potpomognut  Objavom  u  svome  životu  i  planiranju  djelovanja.  Iz 
toga  musliman  uči  da  je  planiranje,  u  svemu  što  se  od  njega  očekuje,  sunnet  i  vjer- 
ska obaveza. 

Musliman  iz  vjerovjesničkog  programa  života  uči  sve  o  umijeću  vođenja 
konflikata,  umješnosti  dirigovanja  svakom  etapom  i  prelasku  sa  jednog  nivoa  na 
drugi.  Iz  Vjerovjesnikovog,  sallallahu  alejhi  ve  sellem,  načina  sučeljavanja  sa  protiv- 
ničkim snagama,  koje  su  činili  Židovi,  munafici,  nevjernici  i  kršćani,  te  pobjede  nad 
njima,  musliman  uči  da  je  uzrok  tih  pobjeda  Allahova  pomoć  i  pridržavanje  za 
uvjete  i  razloge  pobjede  koje  naš  Gospodar  Allah  spominje  u  Svojoj  Knjizi. 

8.  Povratak  snage  i  čvrstine,  slave  i  ponosa  ovoga  ummeta,  te  put  uspostav- 
ljanja Allđhovog  zakona  na  Zemlji,  u  to  sam  potpuno  ubijeđen,  leži  u  slijeđenju 
vjerovjesničkih  uputa.  Allah  kaže: 


"Reci:  'Pokoravajte  se  Allahu  i  pokoravajte  se  Poslaniku!1  A  ako  se  okrenete, 
on  je  dužan  raditi  ono  što  se  njemu  naređuje,  a  vi  ste  dužni  ono  što  se  vama 
naređuje,  pa  ako  mu  budete  poslušni,  bit  ćete  na  Pravom  putu  -  a  Poslanik  je 
jedino  dužan  da  jasno  obznani."1 

Ovaj  ajet  pojašnjava  daje  put  koji  vodi  postizanju  čvrstine  i  snage  -  slijeđenje 
Vjerovjesnika,  sallallahu  alejhi  ve  sellem,  a  ajeti  koji  slijede  govore  o  učvršćivanju  i 
uvjetima  koji  vode  ka  tome.  Allah  kaže: 


"Allah  obećava  da  će  one  među  vama  koji  budu  vjerovali  i  dobra  djela  činili 
sigurno  namjesnicima  na  Zemlji  postaviti,  kao  što  je  postavio  namjesnicima 
one  prije  njih,  i  da  će  im  zacijelo  vjeru  njihovu  učvrstiti,  onu  koju  im  On  želi,  i 


1  Sura  En-Nur,  54. 

da  će  im  strah  sigurnošću  zamijeniti;  oni  će  samo  Meni  ibadet  činiti,  i  neće 
druge  Meni  ravnim  smatrati.  A  oni  koji  i  poslije  toga  budu  nezahvalni  -  oni  su 
pravi  grješnici.  A  vi  namaz  obavljajte  i  zekat  dajite  i  Poslaniku  poslušni  budite 
da  bi  vam  se  ukazala  milost."1 

Allahov  Poslanik,  sallallahu  alejhi  ve  sellem,  i  njegovi  ashabi  ispunili  su  sve 
uvjete  postojanosti,  prihvatili  su  iman  sa  svim  njegovim  značenjima  i  ispunili  sve 
njegove  ruknove,  prakticirali  su  sve  vrste  dobrih  djela,  bili  su  marljivi  u  činjenju 
svakog  hajra  i  svih  vrsta  dobročinstava,  u  svim  segmentima  života  potpuno  su  obo- 
žavali Allaha,  borili  se  protiv  svih  vrsta  širka.  Također  su  uzeli  u  obzir  materijalne  i 
moralne  uvjete  postizanja  čvrstine  i  snage,  na  nivou  pojedinca  i  zajednice,  sve  dok 
naposljetku  nisu  uspostavili  državu  u  Medini,  a  zatim  proširili  Allahovu  vjeru  među 
različitim  narodima  i  nacijama. 

Zaostanak  muslimana  danas,  za  drugim  nacijama  u  liderstvu  na  Zemlji,  logi- 
čan je  rezultat  stanja  naroda  koji  je  zaboravio  svoju  poslanicu,  omalovažio  njen 
ugled  i  obezvrijedio  njen  značaj  gomilama  iluzija  na  polju  znanja  i  rada,  te 
zanemario  Božije  zakonitosti  na  Zemlji,  i  koji  misli  da  se  snaga  i  čvrstina  postižu 
pustim  snovima  i  željama. 

Ova  slabost  imana,  duhovna  suša,  ideološko  lutanje,  duševna  rastrojenost, 
rasijanost  uma  i  moralno  propadanje,  koje  je  zadesilo  muslimane,  uzrokovano  je 
pojavom  velikog  zida  između  ummeta,  s  jedne  strane,  i  Kur'ana,  Vjerovjesnikovih, 
sallallahu  alejhi  ve  sellem,  uputstava,  primjera  iz  vladavine  pravednih  halifa  i  svijet- 
lih tačaka  naše  slavne  historije,  s  druge  strane. 

Zar  ne  primjećuješ  -  zajedno  sa  mnom  -  pojavu  mnogih  koji  govore  u  ime 
islama,  a  nemaju  nikakve  veze  sa  Kur'anom,  Vjerovjesnikovom  uputom,  ponaša- 
njem pravednih  halifa.  U  svoj  su  govor  uveli  novu  terminologiju  i  nejasna  shvatanja, 
što  je  rezultat  duševnog  poraza  pred  zapadnjačkom  civilizacijom.  Oni  se  poigravaju 
riječima,  upotrebljavajući  uvijene  izraze,  satima  pričaju  kićene  besjede,  pišu  knjige  o 
filozofiji  života,  svemiru,  čovjeku,  načinima  promjene,  a  u  njihovim  riječima  i  eseji- 
ma gotovo  da  se  ne  može  primijetiti  duboko  razumijevanje  "doktrine  čvrstine"  i 
Allahovih  zakonitosti  o  promjeni  naroda  i  izgradnji  država,  na  osnovu  Kur'ana  čas- 
nog, uzoritog  vjerovjesničkog  programa,  ili  da've  vjerovjesnika  i  poslanika  u  njiho- 
vim narodima,  ili  da  temeljito  istraže  našu  slavnu  historiju  pa  nam  predstave 
faktore  uspona  kod  Nuruddina  Mahmuda  ez-Zenkija,  ili  Salahuddina  Ejjubija,  ili 
Jusufa  b.  Tašefina,  ili  Mahmuda  el-Gaznevija,  ili  Muhammeda  el-Fatiha,  koji  su  slije- 
dili vjerovjesničku  uputu  u  odgajanju  ummeta  i  podizanju  države.  Umjesto  toga, 
navode  neke  političare,  mislioce  i  intelektualce,  sa  Istoka  i  sa  Zapada,  koji  su  daleko 
od  nebeske  Objave  i  Božijeg  puta.  Ne  sporim  da  se  treba  okoristiti  iskustvima  dru- 
gih naroda,  jer  mudrost  je  izgubljena  stvar  vjernika  -  gdje  god  je  nađe,  najpreči  je 


1  Sura  En-Nur,  55-56. 

da  je  uzme,  ali  sam  protiv  onih  koji  ne  znaju  ili  ne  žele  da  znaju  za  Božanski 
program,  koji  zaboravljaju  da  su  stranice  historije  ummeta  pune  korisnih  lekcija  i 
pouka.  I  pored  svega  ovoga,  oni  nastoje  da  preuzmu  vodstvo  muslimana,  koje  bi 
vodili  po  svojim  strastima  i  stavovima  dalekim  od  svjetla  Kur'ana  i  vjerovjesničkih 
uputa. 

Kako  je  lijepo  rekao  Ibnul-Kajjim: 

Ne  bojim  se  ja  za  grijehe  svoje 
Oni  su  na  putu  oprosta  i  gufrana 
Strah  me  da  se  srce  ne  otrgne 
Od  suda  Božje  objave  Kur'ana 
I  zadovolji  se  mišljenjem  ljudi, 
Ne  do  Milostivi,  jednog  dana. 

Prijeko  nam  je  potrebno  znanje  o  vjerovjesničkoj  metodologiji  u  odgajanju 
ummeta  i  uspostavljanja  države,  spoznaji  Allahovih  zakonitosti  koje  vladaju  među 
narodima  i  državama,  kako  se  Vjerovjesnik,  sallallahu  alejhi  ve  sellem,  odnosio 
prema  ovim  pitanjima  kada  je  započeo  misiju  pozivanja  ljudi  Allahu,  da  u  njegovim 
uputama  pronađemo  ispravan  put  ka  našem  učvršćivanju  i  našoj  misiji,  i  da  podig- 
nemo našu  građevinu  na  ispravnom  programu  koja  svoje  temelje  i  ogranke  uzima 
iz  Knjige  našeg  Gospodara  i  sunneta  našeg  Poslanika.  Allah  kaže: 

"Vi  u  Allahovom  Poslaniku  imate  divan  uzor  za  onoga  koji  se  nada  Allahovoj 
milosti  i  nagradi  na  onom  svijetu,  i  koji  često  Allaha  spominje."1 

Vjerovjesnik,  sallallahu  alejhi  ve  sellem,  imao  je  sveobuhvatnu,  uravnoteženu  i 
integralnu  doktrinu  u  odgoju  ummeta  i  uspostavljanju  države,  potčinjenu  Allaho- 
vim  zakonitostima  koje  vladaju  u  društvenim  zajednicama,  zakonitostima  prepo- 
roda naroda  i  izgradnje  države.  Poslanik,  sallallahu  alejhi  ve  sellem,  odnosio  se 
prema  ovim  zakonitostima  sa  izuzetnom  mudrošću  i  krajnje  inteligentno.  To  vidi- 
mo, naprimjer,  u  njegovom  odnosu  prema  zakonu  postepenosti,  zakonu  akcije  i 
reakcije,  iskušenja,  poduzimanja  uzroka,  promjene  u  ljudskim  dušama. 

Poslanik,  sallallahu  alejhi  ve  sellem,  usadio  je  u  duše  svojih  ashaba  Božanski 
program  sa  svim  njegovim  elementima,  od  shvatanja,  vrlina,  akide,  do  ispravnog 
poimanja  Allaha  i  čovjeka,  svemira,  života,  Dženneta,  Džehennema,  sudbine  i  odre- 
đenja. 

Poslanikova,  sallallahu  alejhi  ve  sellem,  metodologija  odgajanja  ostavila  je 
veliki  utisak  na  ashabe  koji  su  se  veoma  revnosno  pridržavali  njegovih  smjernica. 
Ako  bi  neki  ashab  bio  odsutan  određeno  vrijeme,  po  povratku  bi  se  raspitivao  šta 


1  Sura  El-Ahzab,  21. 


20 


4r.  Mja  Muhammeđ  es-  SadaSi 


je  Vjerovjesnik,  sallallahu  alejhi  ve  sellem,  radio,  šta  ih  je  novo  naučio,  na  šta  ih  je 
uputio,  koji  ajeti  su  objavljeni  dok  ga  nije  bilo.  Slijedili  su  Vjerovjesnika,  sallallahu 
alejhi  ve  sellem,  u  stopu,  i  u  krupnim  stvarima  i  u  sitnicama.  Nisu  se  zadržavali  na 
tome  da  temeljito  izvršavaju,  nego  su  tome  podučavali  svoju  djecu  i  sve  u  svome 
okruženju. 

Ova  knjiga  se  bavi  istraživanjem  događaja  vezanih  za  život  Muhammeda, 
sallallahu  alejhi  ve  sellem,  stoga  govori  o  stanju  čovječanstva  prije  pojave  Poslani- 
ka, sallallahu  alejhi  ve  sellem,  i  o  vladajućim  civilizacijama,  političkim,  ekonomskim, 
društvenim  i  moralnim  prilikama  tog  doba,  te  o  bitnim  događajima  koji  su  se 
odigrali  prije  Vjerovjesnikovog  rođenja. 

Ova  knjiga  govori  o  spuštanju  Objave,  etapama  da've,  ideološkoj,  moralnoj, 
ibadetskoj  izgradnji  u  mekkanskom  periodu  da've.  Govori  o  metodama  kojima  su 
se  služili  mušrici  u  borbi  protiv  islamske  da've,  o  hidžri  u  Abesiniju,  počasti  Israa  i 
Miradža,  obilasku  plemena  s  ciljem  da've,  vjesnicima  hajra  i  zracima  svjetla  iz  Jesri- 
ba,  Vjerovjesnikovoj  hidžri.  Knjiga  zaustavlja  čitaoca  kod  događaja  da  bi  iz  njih 
naučio  lekcije  i  izvukao  pouke,  kako  bi  se  time  okoristili  muslimani  u  našem  savre- 
menom  dobu. 

Također,  knjiga  govori  o  Vjerovjesnikovom,  sallallahu  alejhi  ve  sellem,  životu 
od  momenta  ulaska  u  Medinu  pa  do  smrti.  Objašnjava  Vjerovjesnikovu  metodolo- 
giju učvršćivanja  stubova  zajednice  i  odgajanja  društva,  sredstvima  izgradnje  drža- 
ve i  borbi  protiv  njenih  vanjskih  i  unutrašnjih  neprijatelja.  U  ovome  djelu  bavio  sam 
se  Vjerovjesnikovom,  sallallahu  alejhi  ve  sellem,  doktrinom  upravljanja  društvom, 
njegovim  ugovorima  sa  sljedbenicima  Knjige,  koji  su  zapisani  u  dokumentu,  kao  i 
njegovim  džihadskim  pokretom,  te  načinima  na  koje  je  rješavao  ekonomske  pro- 
bleme i  razvio  kod  muslimana  visoko  shvatanje  ove  vjere,  koja  je  došla  da  spasi 
čovječanstvo  iz  dubokih  tmina  idolopoklonstva  i  odbacivanja  šerijata  Mudrog  i 
Uzvišenog.  Pokušao  sam  ispraviti  problem  redukcionističkog  pristupa  Poslaniko- 
vom,  sallallahu  alejhi  ve  sellem,  životopisu,  prisutnog  u  umovima  mnogih  sinova 
muslimanskog  ummeta.  Naime,  u  proteklim  decenijama  pojavile  su  se  izvanredne 
studije  na  temu  Vjerovjesnikovog,  sallallahu  alejhi  ve  sellem,  života,  koje  su  Allaho- 
vom  voljom,  naišle  na  prijem  kod  šire  čitalačke  publike,  poput  knjige  Zapečaćeni 
džennetski  napitak,  Saf  iju  rra  h  ma  na  el  -  M  u  ba  rekf  u  rija,  Flkhus-siretin-Nebevijje, 
Muhammeda  el-Gazalija,  Fikhus-siretin-Nebevijje,  dr.  El-Butija,  Es-Siretun-Nebevijje, 
Ebul-Hasena  en-Nedevija,  ali  te  studije  su  bile  sažete,  te  nisu  obuhvatile  sve  doga- 
đaje iz  Poslanikovog,  sallallahu  alejhi  ve  sellem,  života. 

Neki  univerziteti  su  uveli  ove  knjige  u  nastavni  program  pa  su  pojedini 
studenti  stekli  dojam  da  je  onaj  koji  nauči  sadržaj  tih  knjiga  obuhvatio  sve  što  se 
tiče  Vjerovjesnikovog  životopisa,  a  to  je,  po  meni,  krupna  i  opasna  greška  u  odnosu 
prema  Vjerovjesnikovom  životopisu.  To  se  uvuklo  i  među  neke  imame  džamija  i  u 
vodstvo  nekih  islamskih  pokreta,  što  se  odrazilo  na  sljedbenike  i  prouzročilo  nedo- 

statak  potpune  slike  o  životu  Poslanika,  sallallahu  alejhi  ve  sellem,  kod  mnogih 
ljudi.  Šejh  Gazali,  na  kraju  svoje  knjige  Fikhussiretin-Nebevijje,  upozorava  na 
opasnost  nedostatka  potpune  predodžbe  o  Vjefovjesnikovom,  sallallahu  alejhi  ve 
sellem,  životu,  i  kaže:  "Možda  ćeš  pomisliti,  ako  si  pročitao  životopis  Vjerovjesnika, 
sallallahu  alejhi  ve  sellem,  od  njegovog  rođenja  do  smrti,  da  si  naučio  sve  o 
njegovom  životu,  a  to  je  velika  greška.  Poslanikov  život  možeš  ispravno  shvatiti 
samo  ako  budeš  izučavao  Kur'an  i  sunnet.  Tvoja  veza  sa  Vjerovjesnikom  islama  bit 
će  onoliko  čvrsta  koliko  si  naučio  o  Kur'anu  i  sunnetu."1 

U  ovoj  studiji  autor  baca  svjetlo  na  kur'ansku  dimenziju  vezanu  za  život  Vjero- 
vjesnika, sallallahu  alejhi  ve  sellem,  poput  Bitke  na  Bedru,  Uhudu,  Hendeku,  Bitke 
protiv  Benu  Nadira,  hudejbijjskog  primirja,  Pohoda  na  Tebuk,  a  zatim  iz  tih  doga- 
đaja izvlači  lekcije  i  pouke,  te  lekcije  o  Allahovim  zakonitostima  koje  su  uzrok 
pobjede  i  poraza,  analizira  kako  je  Kur'an  liječio  bolesti  duša  kroz  događaje  koji  su 
se  odvijali. 

Vjerovjesnikov  životopis  nudi  svakoj  generaciji  ono  što  će  joj  pomoći  na  život- 
nom putu.  Vjerovjesnikov  životopis  je  koristan  i  daje  rješenja  za  popravljanje  stanja 
u  svakom  vremenu  i  mjestu. 

Godinama  sam  izučavao  Kur'an  i  Vjerovjesnikov,  sallallahu  alejhi  ve  sellem, 
život.  To  su  bili  najljepši  dani  moga  života:  bio  sam  zaboravio  svoju  usamljenost  i 
otuđenost  od  ljudi,  naprosto  sam  se  stopio  sa  biserima,  blagom  i  dragocjenostima 
rasutim  po  stranicama  knjiga,  te  sam  ih  sabrao,  složio  i  uredio,  kako  bi  bili  dostupni 
sinovima  ovog  veličanstvenog  ummeta. 

Tokom  istraživanja  primijetio  sam  razlike  u  spominjanju  lekcija,  pouka  i  koristi, 
kao  i  u  navođenju  događaja,  u  različitim  životopisima  Poslanika,  sallallahu  alejhi  ve 
sellem,  bilo  da  se  radi  o  djelima  klasičnih  ili  savremenih  autora.  Tako,  kad  su  u 
pitanju  klasični  autori,  nekad  Ez-Zehebi  navodi  nešto  što  ne  navodi  Ibn  Hišam,  ili 
Ibn  Kesir  spominje  nešto  što  ne  spominju  autori  Sunena,  ili,  u  slučaju  savremenih 
autora,  ponekad  Es-Sibai  navodi  nešto  što  ne  navodi  El-Gazali,  a  El-Buti  spominje 
nešto  što  nije  spomenuo  El-Gadban  itd. 

U  tefsirima,  knjigama  komentara  hadisa,  poput  Fethul-barlja  i  Šerhu  Muslima 
od  En-Nevevija,  i  knjigama  fikha,  našao  sam  podatke  koje  ne  navode  ni  klasični  ni 
savremeni  autori  Vjerovjesnikovog,  sallallahu  alejhi  ve  sellem,  životopisa.  Allah  me 
počastio  time  da  sakupim  te  lekcije  i  pouke,  i  složim  u  lijep  đerdan,  koji  pruža  jasan 
pregled  i  pomaže  čitaocu  da  sa  lahkoćom  ubere  te  zrele  plodove. 

Ova  knjiga  rezultat  je  naučnog  rada  i  praktičnih  ideja,  sabranih  iz  stotine 
izvora.  Ovaj  skromni  trud  obiluje  dijalozima,  raspravama  i  savjetima.  Neki  su  skre- 
nuli pažnju  na  rijetka  djela  koja  su  korištena  kao  izvor,  te  potrebu  da  se  učine 
dostupnima,  neki  su  ukazali  na  nužnost  obraćanja  pažnje  na  zakonitosti  prema 


1  El-Gazali,  Fikhussiretin-Nebevijje,  476. 

kojima  se  vladao  Vjerovjesnik,  sallallahu  alejhi  ve  sellem,  u  svom  blagoslovljenom 
pokretu,  poput  zakona  o  iskorištavanju  pružene  prilike,  što  je  očito  u  slučaju 
oslobođenja  Hajbera  i  Mekke.  Neki  su  ukazali  na  značaj  povezivanja  opisa  historij- 
skih događaja  sa  opisom  etičkog  ponašanja,  životopisa  u  smislu  hadisa  i  Vjero- 
vjesnikovih,  sallallahu  alejhi  ve  sellem,  postupaka,  i  životopisom  onako  kako  ga 
predstavlja  Kur'an,  te  na  potrebu  da  se  sve  to  ukomponira  u  jedan  skladan  pro- 
gram, koji  će  svaku  generaciju  opskrbiti  obilnim  znanjem,  dubokim  razumijeva- 
njem i  uzburkati  emocije.  U  njoj  je  hrana  za  dušu,  pouka  za  razum,  život  za  srce  i 
čistota  duše. 

Vjerovjesnikov  životopis  obiluje  svim  elementima  potrebnim  za  prosperitet 
islamske  da've.  Vjerovjesnik,  sallallahu  alejhi  ve  sellem,  preselio  je  svome  Gospo- 
daru tek  nakon  što  je  iza  sebe  ostavio  mnogo  toga  onome  ko  želi  da  se  povede  za 
njegovim  primjerom  u  da'vi,  odgoju,  kulturi,  podučavanju,  džihadu  i  svim  segmen- 
tima života. 

Dublje  proučavanje  Poslanikove,  sallallahu  alejhi  ve  sellem,  sire  omogućava 
čitaocu  da  se  upozna  sa  velikim  moralnim  kredibilitetom  Allahovog  Poslanika, 
sallallahu  alejhi  ve  sellem,  kojim  se  odlikovao  nad  ostalim  ljudima,  i  vrlinama  koje 
su  ga  krasile.  Tako  će,  proučavajući  siru,  uvjeriti  se  u  istinitost  stihova  Hasana  b. 
Sabita: 

Ljepšeg  od  tebe  nisam  vidio 

Nikad  boljeg  ne  rodiše  žene 

Rođen  si  bez  svake  mahane 
Kao  da  si  stvoren  kako  si  htio. 
Ne  smatram  da  sam  uradio  nešto  što  nisu  mogli  prethodnici.  Ali,  značaj 
Allahovog  Poslanika,  sallallahu  alejhi  ve  sellem,  je  velik  i  pojašnjenje  nekih  crta 
njegovog  života  traži  nježniju  dušu,  preciznije  razumijevanje,  veću  inteligenciju, 
dublji  iman.  Također,  ne  smatram  da  je  ovo  djelo  savršeno  i  bez  greške,  jer  samo 
poslanici  i  vjerovjesnici  se  odlikuju  time,  a  ko  misli  da  sve  zna,  taj  ne  poznaje  sebe. 
Istinu  je  rekao  Uzvišeni  Allah: 

"A  vama  je  dato  samo  malo  znanja."1 

Znanje  je  more  bez  obala.  Kako  su  samo  istinite  riječi  pjesnika: 
Reci  onom  ko  tvrdi  da  je  mnogo  znanja  sakupio 
Naučio  si  nešto,  ali  mnogo  više  si  propustio. 
Es-Sealibi  je  rekao:  "Nema  nikog  ko  je  napisao  knjigu,  pa  je  prenoćila  kod 
njega,  a  da  sljedeće  noći  nije  poželio  da  u  nju  nešto  doda  ili  iz  nje  oduzme."  Ovo  je 
nakon  jedne  noći,  a  kako  lije  tek  kada  prođe  nekoliko  godina!? 

El-Imad  el-Asbehani  je  rekao:  "Nijedan  čovjek  ne  napiše  knjigu  danas  a  da 


1  Sura  El-Isra',  85. 

sutra  ne  kaže:  'Da  je  ovo  promijeniti,  bilo  bi  bolje,  da  je  ovo  dodano,  bilo  bi  ljepše, 
daje  ovo  raspoređeno  naprijed,  bilo  bi  bolje,  da  je  ovo  izbačeno,  bilo  bi  ljepše."'  U 
ovome  je  velika  pouka  i  dokaz  da  svi  ljudi  griješe. 

Na  kraju,  molim  Allaha  da  ovo  djelo  bude  iskreno  radi  Njegovog  zadovolj- 
stva, korisno  Njegovim  robovima,  i  da  me  nagradi  za  svako  slovo  koje  sam  napisao 
i  podari  da  ovo  djelo  bude  na  vagi  mojih  dobrih  djela,  te  da  nagradi  braću  koja  su 
me  pomogla  sa  svim  što  posjeduju  kako  bi  knjiga  ugledala  svjetlo  dana.  Kaže 
pjesnik: 

Šepam  za  karavanom  sam 
Zalječenju  mahana  se  nadam 
Ako  stignem  svoje  prethodnike 
Pa  Gospodar  izbavlja  nevoljnike 
A  ako  ostanem  sam  u  pustoši 

Nije  to  sramota  za  šepavca. 

Slava  i  hvala  Tebi,  Allahu  moj!  Svjedočim  da  nema  drugog  boga  osim  Tebe, 
Tebi  se  kajem  i  od  Tebe  oprosta  tražim. 

Dr.  Alija  Muhammed  es-Sallabi 
18.  redžeb  1421.  h.g.  / 16.  oktobar  2000.  g. 


Prvo  poglavlje 

Najvažniji  historijski  događaji  prije 
poslanstva  do  početka  Objave 


Prva  tema 
Dominirajuće  civilizacije  i  religije 
pred  pojavu  Poslanika 

Prvo:  Bizantijska  imperija 

Istočno  Rimsko  carstvo,  poznato  i  kao  Bizantijska  imperija,  obuhvatalo  je 
Grčku,  Balkan,  Malu  Aziju,  Siriju,  Palestinu,  Egipat  i  cijelu  sjevernu  Afriku,  suvereno 
su  vladali  Sredozemnim  morem.  Glavni  grad  Bizantijske  imperije  bio  je  Konstanti- 
nopol.  Bila  je  to  zemlja  nepravde,  vlast  je  primjenjivala  nepravdu,  nasilje  i  tiraniju 
nad  narodima  kojima  je  vladala.  Stalno  su  povećavali  poreze,  te  su  neredi  i  pobune 
bili  veoma  česti.  Njihov  svakodnevni  život  počivao  je  na  igri,  zabavi,  pjesmi  i  raska- 
lašenosti. 

Egipat  je  bio  izložen  vjerskom  tlačenju  i  političkoj  samovolji.  Za  Bizantince  je 
to  bila  krava  muzara  koju  su  pomno  muzli,  a  slabo  hranili. 

U  Siriji  je  bilo  rasprostranjeno  nasilje  i  ropstvo.  Vlast  je  bila  u  rukama  stranaca 
koji  su  bili  nemilosrdni  prema  narodu  kojim  upravljaju,  oslanjajući  se  samo  na  siro- 
vu snagu  i  žestoku  silu.  Sirijci  su  često  bili  primorani  prodavati  vlastitu  djecu  kako 
bi  isplatili  dugove.1 

Bizantijsko  društvo  bilo  je  puno  kontradiktornosti  i  zbrke.  Ovako  je  stanje  tog 
društva  opisano  u  djelu  Civilizations,  Past  and  Present  "Društveni  život  Bizantinaca 
bio  je  krajnje  kontradiktoran.  Vjerski  nazor  bio  je  čvrsto  urezan  u  umove  ljudi, 
prevladavalo  je  kaluđerstvo,  i  raširilo  se  po  čitavoj  zemlji,  uzduž  i  poprijeko.  Prosje- 
čni Bizantinac  bavio  se  dubokim  vjerskim  temama  i  bio  zaokupljen  kršćanskom 
dijalektikom.  Općenito,  u  njihovom  životu  prevladavalo  je  ezoterično  učenje.  Ali  s 
druge  strane,  bili  su  ogrezli  u  igri,  zabavi,  muzici  i  raskalašenosti  svih  vrsta.  Imali  su 
velike  arene  koje  su  mogle  primiti  i  do  osamdeset  hiljada  gledalaca.  U  tim  arenama 
gledali  su  nekada  borbe  čovjeka  sa  čovjekom,  a  nekada  i  borbe  čovjeka  sa  zvije- 
rima. Masa  je  bila  podijeljena  u  dvije  boje:  plavu  i  zelenu.  Cijenili  su  eleganciju  i 
voljeli  nasilje  i  barbarizam.  U  većini  slučajeva  njihove  su  igre  bile  divlje  i  krvave,  a 
kazna  je  bila  strašna  i  jeziva.  Život  bogataša  i  plemstva  bio  je  pun  raskoši  i  razvrata, 
intriga,  laskanja,  poroka  i  ružnih  običaja."2 

Drugo:  Perzijsko  carstvo 

Perzijsko  carstvo,  poznato  još  i  kao  Perzijska  ili  Kisrina  država,  bilo  je  veće  i 
moćnije  od  Istočnog  Rimskog  carstva.  U  Perziji  su  bile  raširene  mnoge  devijantne 
religije,  kao  što  su  zaratustrizam  (zoroastrizam)  i  maniheizam.  Maniheizam  je  osno- 


1  En-Nedevi,  Es-Siretun-Nebevijje,  str.  31. 

2  En-Nedevi,  Es-Siretun-Nebevijje,  str.  32-33. 

vao  Mani  početkon  trećeg  vijeka  nove  ere.  Početkom  petog  vijeka  pojavio  se 
mazdekizam  (mazdaizam),  koji  je  propagirao  nihilizam.  To  je  dovelo  do  raširenosti 
seljačkih  buna,  povećalo  broj  pljačkaša  dvoraca,  koji  su  hvatali  i  porobljavali  žene, 
otimali  pokretnu  i  nepokretnu  imovinu,  a  zemlja,  oranice  i  kuće  postale  su  puste 
kao  da  nikad  nisu  bile  nastanjene. 

Vlast  je  bila  nasljedna,  jer  su  vjerovali  da  kraljevska  dinastija  ima  božansko 
porijeklo  i  da  je  iznad  ostalih  ljudi.  Svi  prihodi  u  državi  bili  su  vlasništvo  vladajuće 
dinastije  koja  je  time  omogućavala  sebi  nezamislivu  raskoš.  Živjeli  su  kao  stoka. 
Mnogi  zemljoradnici  su  ostavljali  svoje  poslove,  ili  bi  odlazili  u  samostane  i  hra- 
move, bježeći  od  visokih  poreza  i  vojne  službe.  Narod  je  bio  jeftino  sredstvo  u 
žestokim  rušilačkim  ratovima  između  Perzije  i  Bizantije,  koji  su  trajali  dugi  niz  godi- 
na, tokom  historije,  a  od  kojih  narod  nije  imao  nikakve  koristi  osim  ispunjavanja 
kraljevih  hirova  i  prohtjeva.1 

Treće:  Indija 

Historičari  su  jednoglasni  u  mišljenju  da  je  najveću  stagnaciju  u  vjerskom, 
moralnom,  društvenom  i  političkom  smislu,  Indija  doživjela  u  razdoblju  od  početka 
šestog  vijeka  nove  ere,  kada  se  razuzdanost  proširila  čak  i  u  hramovima,  jer  im  je 
vjera  dala  neku  vrstu  svetosti  i  religioznosti.  Žena  nije  imala  nikakve  vrijednosti  ni 
zaštite.  Proširio  se  običaj  spaljivanja  žene  čiji  je  muž  umro.  Indija  se  odlikovala  nad 
drugim  dijelovima  svijeta  po  apsurdnoj  razlici  između  kasti,  što  je  bilo  sukladno 
građansko-političko-vjerskom  zakonu  koji  su  napisali  indijski  zakonodavci,  pred- 
stavnici klera.  To  je  postao  općedruštveni  zakon  i  ustav  koji  je  regulirao  njihov 
život.  Indija  je  bila  u  stanju  anarhije  i  razdijeljenosti,  pojavile  su  se  mnoge  pokrajine, 
između  kojih  su  plamtjeli  žestoki  ratovi.  Bila  je  daleko  od  zbivanja  u  ostatku  svijeta, 
u  izoliranosti  kojom  su  vladali  strogost  i  ekstremni  običaji  i  tradicija,  raznolikost 
kasti,  krvna  i  rasna  pristrasnost.  O  periodu  prije  dolaska  islama  u  Indiju,  hinduski 
historičar,  profesor  historije  najednom  indijskom  univerzitetu,  rekao  je:  "Stanovnici 
Indije  bili  su  odvojeni  od  svijeta,  povučeni  u  sebe,  nisu  znali  ništa  o  stanju  u  svijetu. 
To  ih  je  unazadilo  i  uzrokovalo  učmalost,  pojavili  su  se  znaci  stagnacije  i  propa- 
danja. Poezija  je  bila  bez  duha,  kao  i  arhitektura,  i  druge  lijepe  umjetnosti."2 

"Indijsko  društvo  bilo  je  statično  i  učmalo  društvo,  vladala  je  ogromna  klasna 
razlika  i  diskriminacija  između  porodica.  Nisu  dozvoljavali  brak  sa  hudovicama,  bili 
su  strogi  po  pitanju  hrane  i  pića,  vanbračnu  djecu  protjerivali  su  van  grada  i  pokra- 
jine."3 

Indijci  su  bili  podijeljeni  u  četiri  kaste: 


1  En-Nedevi,  Es-Siretun-Nebevijje,  str.  38. 

2  En-Nedevi,  Es-Siretun-Nebevijje,  str.  38. 

3  En-Nedevi,  Es-Siretun-Nebevijje,  str.  39. 

1.  Brahmani  -  kasta  svećenstva  i  vjerskih  ljudi. 

2.  Šatra  -  ovu  kastu  sačinjavali  su  vojskovođe  i  ratnici. 

3.  Vajš  -  kasta  trgovaca  i  zemljoradnika. 

4.  Šoder  -  kasta  sluga,  koja  je  bila  najniža  kasta.  Po  njihovom  vjerovanju, 
Stvoritelj  svemira  ih  je  stvorio  od  Svojih  nogu.  Njihov  zadatak  je  da  služe  i 
brinu  o  zadovoljstvu  prethodno  navedenih  kasti. 

Ovaj  zakon  dodijelio  je  brahmanima  poziciju  i  položaj  koji  nisu  dijelili  ni  sa 
kim.  Brahmanu  su  grijesi  bili  oprošteni,  makar  uništio  tri  svijeta  svojim  grijesima  i 
djelima.  Ni  u  kojem  slučaju  nije  bilo  dozvoljeno  oporezivati  ih  ili  kažnjavati  za  ubi- 
stvo.  Šoder  nije  smio  posjedovati  imetak,  niti  gomilati  blago.  Nije  im  bilo  dozvo- 
ljeno da  sjede  sa  brahmanom  ili  da  ga  dotiču  rukama,  niti  da  uče  svete  knjige.1 

Četvrto:  Vjersko  stanje  u  svijetu  prije  Muhammedovog,  sallallahu  alejhi  ve 
sellem,  poslanstva 

Prije  rađanja  veličanstvene  islamske  zore  svijet  je  u  vjerskim,  ekonomskim, 
političkim  i  društvenim  pitanjima,  bio  na  najnižem  nivou  od  početka  ljudske  histo- 
rije. Patio  je  od  opće  anarhije  u  svim  sferama  života.  Paganstvo  je  zavladalo  vjerom, 
umom,  shvatanjima  i  psihom.  Neznanje,  strasti,  dekadencija,  razvrat,  oholost,  tira- 
nija, bili  su  glavna  obilježja  idolopoklonstva  koje  je  vladalo  među  ljudima.2 

Izgubio  se  utjecaj  nebeskih  vjera  na  život  i  gotovo  da  su  bile  izgubile  svoj 
značaj  kao  Allahove  poslanice  ljudima,  zbog  izmjena,  iskrivljivanja  i  promjena  koje 
su  doživjele.  Njihovi  sljedbenici  bili  su  zaokupljeni  teološkim  sukobima,  koji  su 
uzrokovani  ulaskom  ljudskih  ideja  i  krivih  shvatanja  u  ove  vjere,  a  to  je  čak  dovelo  i 
do  žestokih  ratova  između  njih.  Rijetki  su  bili,  među  njima,  oni  koji  nisu  prihvatali 
ove  promjene  i  iskrivljenja  vjere.  Oni  su  odabrali  odvojenost  od  svijeta,  samoću  i 
izoliranost,  želeći  se  spasiti,  izgubivši  svaku  nadu  u  popravljanje  stanja.  Nered  se 
proširio  među  svim  vrstama  ljudi  i  ušao  u  sve  sfere  života,  bez  izuzetka. 

S  vjerske  strane  ljudi  su  se  bili  ili  odmetnuli  od  vjere,  ili  nisu  u  njoj  nikada  ni 
bili,  ili  su  slijedili  iskrivljene  nebeske  vjere.  Što  se  tiče  zakona,  odbacili  su  Allahov 
zakon  i  sami  izmislili  zakone  i  propise  koje  Allah  nije  odobrio,  zakone  suprotne 
razumu  i  ljudskoj  prirodi. 

Ovaj  nered  predvodili  su  poglavari  naroda,  vođe,  kaluđeri,  svećenstvo,  starje- 
šine i  kraljevi.  Svijet  je  živio  u  gustoj  tami  i  mrkloj  noći,  daleko  odlutao  sa  Allahovog 
puta. 

Judaizam  se  sveo  na  grupu  obreda  i  običaja  bez  duše  i  živosti.  Bio  je  pod 
utjecajem  religija  s  kojima  je  došao  u  doticaj,  a  koje  su  ovladale  njime,  te  je  juda- 


1  Vidjeti:  Manušaster,  Indijski  građanski  zakon,  poglavlja:  1, 2, 8,  9, 10, 11.  Preneseno  iz:  En-Nedevi,  Es- 
Siretun-Nebevijje,  str.  38. 

2  Selman  el-Auda,  El-Gureba'ul-evvelun,  str.  57. 

izam  poprimio  mnoge  paganske  običaje  i  tradiciju.  Židovski  historičari  priznaju  ove 
činjenice.  U  židovskoj  enciklopediji  stoji:  "Nezadovoljstvo  i  ljutnja  vjerovjesnika 
zbog  obožavanja  idola  ukazuje  da  se  politeizam  bio  uvukao  u  duše  Izraelćana,  i  nije 
potpuno  iskorijenjen  do  dana  povratka  iz  progonstva  i  izgona  u  Babilon.  Prihvatili 
su  praznovjerja  i  politeistička  ubjeđenja.  Talmud,  također,  svjedoči  daje  idolatrija 
posebno  privlačila  Židove."1 

Židovska  zajednica  prije  Muhammedovog,  sallallahu  alejhi  ve  sellem,  poslan- 
stva dosegla  je  dno  stagnacije  razuma  i  pokvarenog  vjerskog  ukusa.  Ako  se  pogle- 
da Babilonski  Talmud,  koji  Židovi  pretjerano  cijene,  a  koji  je  bio  u  opticaju  među 
Židovima  u  šestom  vijeku  nove  ere,  naći  će  se  začuđujući  primjeri  omalovažavanja 
razuma,  besmislenog  govora,  drskosti  prema  Allahu,  izvrtanja  činjenica  i  poigra- 
vanja sa  vjerom  i  razumom.2 

Kršćanstvo  je  bilo  iskušano  iskrivljivanjem  vjerskih  postulata  od  strane  eks- 
tremnih sljedbenika  i  egzegezom  neznalica.  U  gustim  oblacima  izgubilo  se  svjetlo 
monoteizma  i  obožavanja  samo  Allaha,3  buktjeli  su  ratovi  između  kršćana  u  Šamu, 
Iraku  i  Egiptu  zbog  razilaženja  oko  Isusove  prirode  i  suštine.  Kuće,  škole  i  crkve  po- 
stali su  suparnički  tabori.  U  kršćanskom  društvu  pojavilo  se  idolopoklonstvo  razli- 
čitih oblika  i  brojnih  vrsta.  U  knjizi  The  History  of  Christianity  in  the  Light  of  Modern 
Knovvledge  stoji:  "Paganstvo  je  nestalo.  Ali,  ono  nije  iskorijenjeno  u  potpunosti 
nego  je  prodrlo  duboko  u  duše;  sva  temeljna  paganska  uvjerenja  nastavila  su  da 
postoje  u  ime  i  pod  krinkom  kršćanstva.  Ljudi  koji  su  napustili  svoja  božanstva  i 
idole,  izmislili  su  mučenike  kojima  su  pripisali  božanska  svojstva,  napravili  im  kipo- 
ve, i  tako  je  idolatrija  i  obožavanje  kipova  prešlo  na  ove  lokalne  svece.  Po  završetku 
četvrtog  vijeka  kršćanstvo  je  bilo  preplavljeno  obožavanjem  mučenika  i  svetaca. 
Formirala  se  nova  dogma  zasnovana  na  vjerovanju  da  sveci  imaju  božanska  svoj- 
stva. Ti  sveci  i  mučenici  postali  su  posrednici  između  Boga  i  ljudi,  koji  su  poprimili 
božanske  osobine,  sukladno  arisejskom  vjerovanju.  Oni  su  postali  simbol  svetosti, 
pobožnosti  i  neporočnosti  srednjeg  vijeka,  a  paganski  nazivi  su  zamijenjeni  novim 
imenima.  Tako  je  četiristote  godine  nove  ere  blagdan  Sunca  postao  blagdan  Isuso- 
va rođenja."4 

U  Novoj  Katoličkoj  enciklopediji  navodi  se:  "U  zadnjoj  četvrtini  četvrtoga  vije- 
ka u  život  i  um  kršćanskoga  svijeta  prodrlo  je  vjerovanje  daje  Bog  jedan,  sastavljen 
od  tri  hipostaze,  i  postalo  službeno,  općeprihvaćeno  vjerovanje  na  koje  su  se  osla- 
njali kršćani  u  cijelom  svijetu.  Tek  u  drugoj  polovini  devetnaestog  vijeka  dignuta  je 


1  En-Nedevi,  Es-Siretun-Nebevijje,  str.  21. 

2  En-Nedevi,  Es-Siretun-Nebevijje,  str.  23. 

3  Nova  Katolička  enciklopedija,  14/295. 

4  James  Houston  Baxter,  The  History  of  Christianity  in  the  Light  of  Modern  Knovvledge,  Glasgovv,  1959. 
Preuzeto  iz:  En-Nedevi,  Es-Siretun-Nebevljje,  str.  23. 

koprena  sa  tajne  razvoja  dogme  trojstva."1 

Razbuktali  su  se  ratovi  između  kršćana,  jedni  druge  su  optuživali  za  nevjer- 
stvo  i  međusobno  se  ubijali. 

Zabavljeni  međusobnim  sukobima,  kršćani  su  zapostavili  borbu  protiv  nere- 
da, djelovanje  na  reformi  stanja  i  pozivanje  naroda  u  ono  što  je  čovječanstvu  koris- 
no.2 

Vatropoklonici  su  od  davnina  poznati  kao  obožavaoci  prirodnih  elemenata, 
posebno  vatre.  Uzduž  i  poprijeko  zemlje  bile  su  rasprostranjene  Kuće  vatre.  Oboža- 
vali su  je  i  gradili  joj  svetišta  i  hramove.  Postojali  su  detaljni  propisi  ponašanja  i 
obreda  u  svetištima,  ali  izvan  njih  sljedbenici  ove  vjere  bili  su  slobodni  da  se  pona- 
šaju kako  im  je  volja  i  nisu  se  razlikovali  od  bezbožnika. 

Danski  historičar3,  u  knjizi  Iran  u  doba  Sasanida,  opisuje  stalež  vjerskih  pogla- 
vara i  službenika:  "Ovi  službenici  bili  su  obavezni  klanjati  se  Suncu  četiri  puta  dnev- 
no, uz  to  morali  su  se  klanjati  Mjesecu,  vatri  i  vodi,  te  su  bili  zaduženi  posebnim 
molitvama  pred  spavanje,  nakon  buđenja,  prilikom  pranja,  odijevanja  pojasa,  prije 
jela,  prilikom  kihanja,  šišanja,  rezanja  noktiju,  obavljanja  nužde,  paljenja  svjetiljki. 
Zadatak  im  je  bio  da  ne  dozvole  da  se  vatra  ugasi,  i  da  se  pobrinu  da  vatra  i  voda 
ne  dotaknu  jedno  drugo,  te  da  ne  dozvole  da  metali  iahrđaju,  jer  su  metale  sma- 
trali svetim."4 

Stanovnici  Irana  su  se  u  molitvama  okretali  prema  vatri.  Posljednji  sasanidski 
vladar,  kralj  Jezdedžird,  jednom  se  zakleo  vatrom  rekavši:  "Kunem  se  vatrom  koja  je 
najveće  božanstvo."  Vatropoklonici  su  oduvijek  bili  dualisti,  te  su  po  tome  postali 
prepoznatljivi.  Vjerovali  su  u  dva  boga:  boga  svjetla  ili  boga  dobra,  i  boga  tame  ili 
boga  zla.5 

Budizam,  u  Indiji  i  srednjoj  Aziji  pretvorio  se  u  idolo poklonstvo.  Budisti  su 
nosili  sa  sobom  kipove  gdje  god  bi  pošli,  gradili  su  hramove  i  postavljali  kipove 
Bude  gdje  god  su  stigli.6 

Brahmanizam,  autohtonu  indijsku  religiju,  karakteriziralo  je  mnoštvo  božan- 
stava. Svoj  vrhunac  su  doživjeli  u  šestom  vijeku  nove  ere.  A  i  hinduizam  i  budizam 
su,  bez  sumnje,  bile  politeističke  religije.  Svijet  se  od  Atlantskog  do  Tihog  okeana 
gušio  u  idolopoklonstvu.  Kršćanstvo,  judaizam,  budizam,  brahmanizam,  kao  da  su 
se  natjecali  u  veličanju  idola.  Bili  su  poput  trkaćih  konja  koji  se  takmiče  na  istom 
trkalištu. 


1  Nova  Katolička  enciklopedija,  14/295. 

2  Alfred  Butler,  Fethul-Arabi  li  Misr.  Prijevod  na  arapski:  Muhammed  Ebu  Huđajr. 

3  U  pitanju  je  danski  orijentalist  Artur  Kristensen,  stručnjak  za  orijentalne  jezike.  Vidjeti:  En-Nedevi,  Es- 
Siretun-Nebevijje  (op.  prev.). 

4 /ran  u  doba  Sasanida,  str.  155.  Preuzeto  iz:  En-Nedevi,  Es-Siretun-Nebevijje,  str.  27. 

5  En-Nedevi,  Es-Siretun-Nebevijje,  str.  27. 

6  En-Nedevi,  Es-Siretun-Nebevijje,  str.  28. 

Vjerovjesnik,  sallallahu  alejhi  ve  sellem,  skrenuo  je  pažnju  na  prisustvo  ovog 
nereda  u  svim  nacijama  i  svim  područjima  života.  Jednom  je  rekao:  "Zaista,  moj 
Gospodar  mije  naredio  da  vas  naučim  ono  što  ne  znate,  a  što  me  je  On  naučio  ovog 
današnjeg  dana:  'Sve  što  sam  dao  robu  je  halal.  I  sve  Svoje  robove  sam  stvorio  kao 
pravovjerne,  ali  su  ih  šejtani  skrenuli  s  njihove  vjere  i  zabranili  im  ono  što  sam  im  Ja 
dozvolio,  te  im  naredili  da  Mi  pridruže  sudruge,  za  što  nikakvog  dokaza  Ja  nisam 
objavio.1  Allah  je  pogledao  stanovnike  Zemlje  i  sve  ih  zamrzio,  osim  ostataka  od 
sljedbenika  Knjige/1 

Hadis  ukazuje  na  devijacije  čovječanstva  u  raznim  pitanjima,  poput  širka 
Allahu,  odbacivanja  Njegovog  zakona,  pokvarenost  reformista  među  nosiocima 
nebeskih  vjera  i  pružanje  podrške  narodu  u  zabludi.2 


Prvo:  Porijeklo  Arapa 

Historičari  su  podijelili  Arape  u  tri  grupe,  prema  lozama  iz  kojih  su  potekli.3 
To  su  sljedeće  grupe: 

1.  Drevni  Arapi 

To  su  plemena:  Ad,  Semud,  Amelićani,  Tasm,  Džedis,  Umejm,  Džurhum  i 
Hadramevt.  Ovi  Arapi  su  nestali  prije  pojave  islama,  i  zameo  im  se  svaki  trag.  A 
imali  su  kraljeve  čija  se  vlast  protezala  do  Šama  i  Egipta.4 

2.  Čistokrvni  Arapi 

To  su  Arapi  koji  su  potekli  iz  roda  čovjeka  po  imenu  Ja'rub  b.  Ješdžub  b.  Kuh- 
tan.  Nazivaju  se  Arapima  kahtanijama,5  a  poznati  su  i  kao  južni  Arapi.  U  njih  spada- 
ju kraljevi  Jemena,  Saba  i  pleme  Himjer.6 

3.  Arapi  adnanije 

Naziv  su  dobili  po  Adnanu  koji  potječe  iz  loze  Ismaila,  sina  Ibrahimovog, 


1  Sahihu  Muslim,  Kitabul-Dženne,  bab:  Es-Sifat,  4/2197,  br.  2197. 

2  Selman  el-Auda,  El-Gureba'ul-evvelun,  str.  59. 

3  El-Gadban,  Fikhus-siretin-Nebevijje,  str.  45.  Ebu  Šehbe,  Es-Siretun-Nebevijje,  1/46. 

4  Ebu  Šehbe,  Es-Siretun-Nebevijje,  1/46. 

5  El-Gadban,  Fikhus-siretin-Nebevijje,  str.  45.  Medhal  li  fehmis-sire,  98. 

6  Ebu  Šehbe,  Es-Siretun-Nebevijje,  1/47.  Medhal  li  fehmis-sire,  str.  98-99. 


* 


Druga  tema 
Porijeklo  Arapa  i  arapske  civilizacije 


Život  i  djelo  posljednjeg  Vjerovji 

alejhimas-selam.  Poznati  su  i  kao  nečistokrvni  Arapi,  to  jest  Arapi  čija  se  krv  pomije- 
šala sa  nearapskom,  a  arapski  jezik  je  postao  jezik  te  novonastale  skupine.  Ovi 
Arapi  nazivaju  se  još  i  sjeverni  Arapi.  Njihova  pradomovina  je  Mekka,  a  pripadaju 
im:  Ismail,  alejhis-selam,  i  njegovi  sinovi,  dio  plemena  Džurhum,  koji  su  Ismailova 
tazbina  i  od  kojih  je  naučio  arapski  jezik,  i  odgojio  djecu  da  budu  Arapi  poput  njih. 
Najznačajniji  potomak  Ismaila  je  Adnan,  predak  vjerovjesnika  Muhammeda,  salla- 
llahu  alejhi  ve  sellem.  Od  Adnana  su  nastala  sva  arapska  plemena  i  njihovi  ogranci. 
Adnan  je  imao  dva  sina  koji  su  se  zvali  Mea'dd  i  Nizar.  Nizar  je  također  imao  dva 
sina  koji  su  se  zvali  Mudar  i  Rebi'a. 

Potomci  Rebi'a  b.  Nizara  nastanili  su  se  na  istoku.  Tako  je  pleme  Abdul-Kajs 
naselilo  Bahrejn,  Hanife  Jemamu,  Benu  Bekr  b.  Vail  nastanjivalo  je  područje  od  Bah- 
rejna  do  Jemame.  Pleme  Taglib  prešlo  je  Eufrat  i  nastanilo  se  između  Eufrata  i 
Tigrisa,  a  Temim  je  nastanilo  pustinju  Basre.1 

Što  se  tiče  plemena  nastalih  od  Mudara:  pleme  Selim  se  nastanilo  u  blizini 
Medine,  Sekif  je  naselilo  Taif,  Hevazin  se  naselilo  istočno  od  Mekke,  Esed  istočno 
od  Tejme,  a  zapadno  od  Kufe.  Zubjan  i  Abs  su  nastanili  područje  od  Tejme  do  Hav- 
rana. 

Većina  genealoga  i  drugih  naučnika  dijeli  Arape  na  adnanije  i  kahtanije.  Neki 
stručnjaci  genealogije  smatraju  da  i  adnanije  i  kahtanije  vode  porijeklo  od  Ismaila, 
alejhis-selam.2 

El-Buhari  je  u  svome  Sahihu  naslovio  jedno  poglavlje  o  tome:  "Poglavlje  o 
porijeklu  stanovnika  Jemena  od  Ismaila,  alejhis-selam".  U  tom  poglavlju  naveo  je 
hadis  od  Seleme  koji  je  rekao:  "Allahov  Poslanik,  sallallahu  alejhi  ve  sellem,  prišao  je 
skupini  ljudi  koji  su  se  takmičili  u  gađanju  strijelom,  pa  im  je  rekao:  'Gađajte,  o 
potomci  Ismailovi,  doista  je  vaš  otac  Ismail  bio  strijelac,  a  ja  sam  sa  tom  i  tom 
skupinom.'  Odabrao  je  jednu  od  dvije  skupine  koje  su  se  natjecale.  Druga  skupina 
prestade  da  gađa  pa  ih  Poslanik  upita:  'Šta  je  s  vama?'  'Kako  da  gađamo  kad  si  ti 
satom  i  tom  skupinom?!',  odgovorili  su.  Poslanik  im  reče:  'Gađajte,  ja  sam  sa  svima 
vama. 

El-Buhari  je  rekao:  "Pleme  Eslem  b.  Efsa  b.  Harise  b.  Amr  b.  Amir  potječe  od 
plemena  Huzaa.  To  znači  da  je  Huzaa  skupina  koja  je  nastala  od  plemena  Sabe, 
koja  su  se  raspala  nakon  što  im  je  Allah  poslao  vodenu  bujicu."4 

Poslanik,  sallallahu  alejhi  ve  sellem,  rodio  se  u  plemenu  Mudar.  El-Buhari 
bilježi  od  Kulejba  b.  Vaila  da  je  rekao:  "Upitao  sam  Vjerovjesnikovu,  sallallahu  alejhi 
ve  sellem,  pastorku  Zejneb  bint  Ebu  Seleme:  'Je  li  Vjerovjesnik  bio  iz  plemena 
Mudar?'  'A  iz  kojeg  bi  plemena  bio  ako  ne  iz  Mudara,  i  to  iz  loze  En-Nadra  b.  Kina- 


1  Jahja  el-Jahja,  Medhal  li  fehmis-sire,  str.  98-99. 

2  Ebu  Šehbe,  Es-Siretun-Nebevijje,  1/48. 

3  Sahihul-Buhari,  Kitabul-menakib,  br.  3507. 

4  Ebu  Šehbe,  Es-Siretun-Nebevijje,  1/48. 

ne',  odgovorila  je."1 

To  je  zato  što  pleme  Kurejš  potječe  od  Kinane,  jer  su  oni  potomci  Fihra  b. 
Malika  b.  En-Nadra  b.  Kinane.  Pleme  Kurejš  podijelilo  se  na  različita  plemena,  od 
kojih  su  najpoznatija:  Džumh,  Sehm,  Adi,  Mahzum,  Temim,  Zuhre,  ogranci  Kusaj  b. 
Kilab,  a  to  su  Abduddar  b.  Kusaj,  Esed  b.  Abdul-Uzza  b.  Kusaj,  Abdu-Menaf  b.  Kusaj. 
Od  Abdu-Menafa  su  nastala  četiri  ogranka:  Abduš-Šems,  Nevfel,  El-Muttalib  i 
Hašim.  Pleme  Hašim  je  ono  iz  kojeg  je  Allah  odabrao  našeg  vjerovjesnika  Muham- 
meda,  sallallahu  alejhi  ve  sellem,  sina  Abdullahovog,  sina  Abdul-Muttaliba,  sina 
Hašimovog.2 

Allahov  Poslanik,  sallallahu  alejhi  ve  sellem,  rekao  je:  "Allah  je  odabrao  Kina- 
nu  od  potomaka  Ismailovih,  a  od  Kinaninih  potomaka  odabrao  je  Kurejš,  od  Kurejša 
je  odabrao  Benu  Hašim,  a  od  Benu  Hašima  je  odabrao  mene."3 

Drugo:  Civilizacije  na  Arapskom  poluostrvu 

Od  davnina  su  u  arapskim  područjima  postojale  autentične  civilizacije  i 
drevne  gradske  zajednice.  U  hajznačajnije  spadaju: 

1.  Saba  u  Jemenu 

Kur'an  spominje  postojanje  ove  drevne  civilizacije.  Dobro  su  iskorištavali 
kišnice  i  bujice  koje  su  nestajale  u  pijesku  i  izvirale  u  moru.  Gradili  su  rezervoare  i 
brane  vrlo  naprednom  tehnikom.  Najznačajnija  brana  bila  je  brana  Me'reb  čiju  su 
vodu  koristili  za  navodnjavanje  raznovrsnih  usjeva,  vrtova  koji  su  obilovali  mio- 
mirisnim  drvećem  i  ukusnim  plodovima.  Allah  kaže: 

"Stanovnici  Sabe  su  imali  znak  u  mjestu  u  kojem  su  živjeli:  vrtovi,  zdesna  i 
slijeva.  Jedite  iz  opskrbe  Gospodara  svoga  i  budite  Mu  zahvalni;  ovo  je  lijep 
kraj  i  Gospodar  koji  mnogo  prašta!1  Ali,  oni  su  se  okrenuli,  pa  smo  na  njih 
vodenu  bujicu  pustili,  i  zamijenili  im  njihove  vrtove  drugim  vrtovima  sa 
plodovima  gorkim  i  tamariskom  i  neznatnim  lotosom  divljim.  Kaznili  smo  ih 
tako  zato  što  su  bili  nezahvalni,  a  da  li  mi  Mi  kažnjavamo  ikog  drugog  do 
nevjernika,  nezahvalnika?"1 

Kur'an  ukazuje  na  to  da  su  u  prošlosti  postojala  povezana  sela  od  Jemena, 


1  El-Buhari,  Kitabul-menakib,  4/185,  br.  3491. 

2  El-Gadban,  Fikhus-siretin-NebeviJje,  str.  47. 

3  Sahihu  Muslim,  bab:  Fadlu  nesebin-Nebijji,  4/1782,  br.  2276. 

preko  Hidžaza  do  Šama,  i  da  su  trgovačke  karavane  putovale  iz  Jemena  u  Šam  i  ne- 
prekidno su  imali  hladovinu,  vodu  i  hranu.  Kaže  Allah: 

"A  između  njih  i  naselja  koje  smo  blagoslovili  -  izgradili  smo  bili  naselja 
vidljiva  i  odredili  im  potrebnu  udaljenost.  'Putujte  kroz  njih  i  po  noći  i  po 
danu,  sigurni!1  Ali  oni  rekoše:  'Gospodaru  naš,  učini  veće  rastojanje  prilikom 
putovanja  naših!1  -  i  nasilje  sebi  učiniše,  i  Mi  učinismo  da  se  o  njima  samo 
priča,  a  njih  kud  koje  raselismo.  Doista  su  u  tome  znaci  za  svakog  strpljivog  i 
zahvalnog."2 

2.  Ad  u  Ahkaf  u 

Živjeli  su  na  sjeveru  Hadramevta  i  Allah  im  je  poslao  poslanika  Huda,  alejhis- 
selam.  Imali  su  zidane  domove,  brojne  zanatske  radionice,  vrtove,  usjeve  i  izvore.3 
Kaže  Allah: 

<o 

"I  Ad  je  smatrao  lažnim  poslanike.  Kad  im  brat  njihov  Hud  reče:  'Kako  to  da  se 
Allaha  ne  bojite?'  Ja  sam  vam,  sigurno,  poslanik  pouzdani,  zato  se  bojte 
Allaha  i  budite  poslušni  meni!  Za  ovo  od  vas  ne  tražim  nikakve  nagrade,  mene 
će  Gospodar  svjetova  nagraditi.  Zašto  na  svakoj  uzvišici,  zabavljajući  se,  pala- 
te  zidate  i  podižete  utvrde  kao  da  ćete  vječno  živjeti,  a  kad  kažnjavate, 
kažnjavate  kao  silnici?  Bojte  se  Allaha  i  meni  budite  poslušni!  Bojte  se  Onoga 
koji  vam  daruje  ono  što  znate,  daruje  vam  stoku  i  sinove,  i  bašče  i  izvore."4 

3.  Semud  u  Hidžazu 

Kur'an  potvrđuje  prisutnost  civilizacije  u  zemljama  Hidžra,  te  ukazuje  na  sna- 
gu s  kojom  su  raspolagali,  a  koja  im  je  omogućavala  da  klešu  kuće  u  stijenama,  i 
ukazuje  na  postojanje  izvora,  vrtova  i  usjeva  u  njihovoj  zemlji.5  Kaže  Allah: 


1  Sura  Sebe',  15-17. 

2  Sura  Sebe',  18-19. 

3  Ebu  Šehbe,  Es-Siretun-Nebevijje,  1/50. 

4  Sura  Eš-Šua'ra,  123-134. 

5  Ebu  Šehbe,  Es-Siretun-Nebevijje,  1/51. 

"I  Semud  je  smatrao  lažnim  poslanike.  Kad  im  brat  njihov  Salih  reče:  'Kako  to 
da  se  Allaha  ne  bojite?1  Ja  sam  vam,  sigurno,  poslanik  pouzdani,  zato  se  bojte 
Allaha  i  budite  poslušni  meni!  Za  ovo  od  vas  ne  tražim  nikakve  nagrade,  mene 
će  Gospodar  svjetova  nagraditi.  Zar  mislite  da  ćete  ovdje  biti  ostavljeni 
sigurni,  u  vrtovima  i  među  izvorima,  u  usjevima  i  među  palmama  sa 
plodovima  zrelim?  Vi  u  brdima  vrlo  spretno  kuće  klešete,  pa  bojte  se  Allaha  i 
poslušni  meni  budite,  i  ne  slušajte  naredbe  onih  koji  u  zlu  pretjeruju,  koji  na 
zemlji  nered,  a  ne  red,  uspostavljaju."1 
0  njima  Allah,  također,  kaže: 

"I  sjetite  se  da  ste  Njegovom  voljom  postali  nasljednici  Ada  i  da  vas  je  On  na 
Zemlji  nastanio:  u  ravnicama  njezinim  palače  gradite,  a  u  brdima  kuće  klešete. 
I  neka  su  vam  uvijek  na  umu  Allahove  blagodati,  i  ne  činite  zlo  po  Zemlji 
nered  praveći!"2 

Te  civilizacije  odavno  su  nestale,  OstaJi  su  samo  tragovi,  ostaci  i  razvaline. 
Iščezla  su  sela  i  gradovi,  razrušene  kuće  i  palače,  presušili  izvori,  sasušilo  se  drveće, 
a  bašče  i  usjevi  postali  su  neplodna  zemlja.3 


Treća  tema 

Vjersko,  političko,  ekonomsko,  društveno  i  moralno  stanje  Arapa 

Prvo:  Vjersko  stanje 

Arapi  su  bili  iskušani  velikom  vjerskom  dekadencijom,  bez  premca  apsurdnim 
paganstvom,  moralnim  i  društvenim  devijacijama,  političkom  i  zakonodavnom 


1  Sura  Eš-Šu'ara,  141-152. 

2  Sura  El-A'raf,  74. 

3  Ebu  Šehbe,  Es-Siretun-Nebevijje,  1/51. 

anarhijom.  To  ih  je  učinilo  nevažnim,  tako  da  su  živjeli  na  margini  historijskih  zbiva- 
nja. U  najboljem  slučaju  bili  su  podanici  Perzijskog  i  Bizantijskog  carstva.  Srca  su  im 
bila  ispunjena  veličanjem  naslijeđa  predaka  i  pristrasnim  slijeđenjem  tradicije,  ma  o 
kakvim  se  devijacijama  i  zabludama  radilo.  Obožavali  su  kipove,  svako  pleme  je 
imalo  svog  plemenskog  kipa.  Pleme  Huzejl  b.  Mudrike  obožavalo  je  Suvaa,  Kelb  je 
obožavao  Vedda,  Mezhidžje  imao  Jegusa,  Khajvan  je  imao  Jeuka,  Himjer  je  oboža- 
vao Nesra,  Huzaa  i  Kurejš  su  obožavali  Isafa  i  Nailu.  Menat  je  bio  na  obali  mora,  a 
obožavali  su  ga  svi  Arapi,  Evs  i  Hazredž  posebno.  Lat  je  bio  u  Sekifu,  a  Uzza  na 
Zatu-Irku,  i  to  je  bio  najpoštovaniji  kip  kod  Kurejšija.1 

Pored  ovih  glavnih  kipova  postojalo  je  nebrojeno  mnogo  malih  kipova  koji 
su  se  lahko  mogli  nositi  na  putovanjima  ili  držati  u  kućama. 

El-Buhari  bilježi  daje  Ebu  Redža  el-Utaridi  rekao:  "Obožavali  bismo  kamen,  a 
kad  bismo  našli  drugi,  bolji  od  njega,  bacili  bismo  ga  i  uzeli  ovaj  drugi.  A  ako  ne 
bismo  našli  kamen,  skupili  bismo  zemlju  na  gomilu,  doveli  ovcu  i  pomuzli  je  na  tu 
gomilu  i  pobožno  obilazili  oko  nje."2 

Ovo  apsurdno  idolopoklonstvo  ispriječilo  se  između  Arapa  i  spoznaje,  veliča- 
nja, štovanja  i  vjerovanja  u  Allaha  i  Sudnji  dan,  uprkoš  tome  što  su  vjerovali  da  su  ti 
kipovi  samo  posrednici  između  njih  i  Allaha.  Ova  navodna  božanstva  zavladala  su 
njihovim  srcima,  djelima,  ponašanjem  i  svim  porama  života,  te  oslabila  veličanje 
Allaha  u  njihovim  dušama.  Allah  kaže: 

"Odazvat  će  se  jedino  oni  koji  su  poslušni.  -  A  Allah  će  umrle  oživiti;  zatim. 
Njemu  će  se  svi  vratiti."3 

Što  se  tiče  ostataka  Ibrahimove,  alejhis-selam,  vjere,  zadesile  su  je  promjene, 
iskrivljivanja  i  izmjene.  Hadždž  je  bio  sezona  za  hvalisanje,  netrpeljivost  i  nadmeta- 
nje. Ostaci  pravovjerne  akide  su  se  izmijenili  i  uvuklo  se  mnogo  praznovjerja  i  mito- 
va. 

Postojali  su  pojedinci  koji  su  slijedili  pravovjernu  akidu;  oni  su  odbijali  da 
obožavaju  kipove,  ili  prakticiraju  bilo  kakve  obrede  vezane  za  njih,  kao  i  prinošenje 
žrtve.  Ovoj  grupi  pripadao  je  Zejd  b.  Amr  b.  Nufejl  koji  nije  prinosio  žrtvu  kumirima, 
i  nije  jeo  ni  strv  ni  krv.  Recitirao  je  stihove: 

Da  li  jednog  ili  hiljadu  bogova 
Da  molim  kad  me  brige  zaokupe 
Odbacio  sam  Lata  i  Uzzaa  zajedno 
Tako  čine  samo  strpljivi 
Nit  se  molim  Uzzau  nit  njenim  dvjema  kćerima 


1  Selman  el-Auda,  El-Gureba'ul-evvelun,  str.  60. 

2  Sahihul-Buhari,  Kitabul-megazi,  Vefd  Benu  Hanife,  5/119. 

3  Sura  El-En'am,  36. 


lufiammed  es-  SaSdSi 

Ni  dva  kipa  Benu  Amrova  ne  posjećujem 
Ne  klanjam  se  ni  Hubelu,  a  božanstvo 
bio  nam  je  ne  tako  davno 
Već  obožavam  Milostivog,  moga  Gospodara 
Da  oprosti  grijehe  Gospodar  koji  mnogo  prašta.1 
Jedan  od  onih  koji  su  bili  na  vjeri  Ibrahima  i  Ismaila,  alejhimas-selam,  bio  je  i 
Kuss  b.  Saide  el-Ijadi,  koji  je  bio  vješt  govornik,  mudar  i  inteligentan  čovjek,  poznat 
i  ugledan.  Pozivao  je  u  tevhid  i  obožavanje  samo  Allaha,  a  odbacivanje  kipova. 
Vjerovao  je  u  proživljenje  nakon  smrti,  nagovijestio  je  pojavu  Allahovog  Vjero- 
vjesnika,  sallallahu  alejhi  ve  sellem.  Ebu  Nuajm,  u  Delailun-Nubuvve,  bilježi  od  Ibn 
Abbasa,  radijallahu  anhuma,  da  je  rekao:  "Kuss  b.  Saide  je  jednom  održao  govor 
svom  narodu  na  trgu  Ukkaz.  Između  ostalog  je  rekao:  'Pojavit  će  se  istina  iz  ovog 
pravca!'  -  i  pokazao  na  Mekku.  Upitali  su  ga:  'O  kakvoj  istini  govoriš?'  Odgovorio 
im  je:  'To  je  čovjek  iz  loze  Luejja  b.  Galiba;  pozivat  će  vas  u  Riječi  iskrenosti,  vječni 
život,  blagodati  koje  nikad  neće  nestati,  i  ako  doživite  njegov  poziv  -  odazovite  se! 
Kad  bih  doživio  njegovo  poslanstvo,  bio  bih  prvi  koji  bi  mu  se  odazvao.'  Doživio  je 
rođenje  Vjerovjesnika,  ali  je  umro  prije  poslanstva."2 
Često  je  recitirao  ove  stihove: 

U  prijašnjim  stoljećima  nama  je  pouka 
Smrt  je  svima  odredište  ne  mogu  je  izbjeći 
Vidio  sam  svoj  narod  ka  njoj  hrli,  i  malo  i  veliko 
Ne  mogu  prošlost  vratiti,  niti  preostalo  izbjeći 
I  ubijeđen  sam  da  ću,  nema  sumnje,  i  ja  poći  gdje  su  drugi  otišli. 

Neki  Arapi  su  primili  kršćanstvo,  a  neki  judaizam,  ali  većina  je  obožavala  idole 
i  kipove. 

Drugo:  Političko  stanje 

Stanovnici  Arapskog  poluostrva  bili  su  podijeljeni  na  nomade  i  stanovništvo 
sa  stalnim  boravkom  u  naseljenim  mjestima.  Među  njima  je  vladao  plemenski  pore- 
dak, čak  i  u  naprednim  zajednicama,  kao  što  je  bila  Kraljevina  Jemen,  na  jugu  polu- 
ostrva, Kraljevina  El-Hajra,  sjeveroistočno,  i  Gassasinska  kraljevina,  sjevero-zapadno. 
Stanovnici  ovih  kraljevina  nisu  se  stopili  u  jednu  naciju,  nego  su  plemena  činila 
konzistentne  grupe. 

Arapsko  pleme  je  skupina  ljudi  koje  veže  zajedničko  porijeklo  i  pripadnost 
istoj  socijalnoj  zajednici.  Na  osnovu  ovih  veza  nastali  su  neformalni  kodeksi  koji  su 
regulirali  odnos  pojedinca  i  zajednice  na  principu  međusobne  solidarnosti  u  pravi- 


1  Ibn  Kesir,  Es-Siretun-Nebevijje,  1/163. 

2  Es-Siretun-Nebevijje  fi  dav'il-Kur'ani  ves-sunne,  1/80. 

ma  i  obavezama.  Ovi  kodeksi  primjenjivani  su  u  političkom  i  društvenom  poretku 
plemena.1 

Plemenskog  lidera  na  tu  poziciju  kandidirao  je  njegov  položaj  u  plemenu, 
vrline  i  svojstva,  poput  hrabrosti,  uljudnosti,  plemenitosti  itd.  Pripadnici  plemena  su 
prema  plemenskom  vođi  imali  moralne  i  materijalne  obaveze.  U  moralne  obaveze 
spada:  poštovanje,  uvažavanje,  izvršavanje  njegovih  naredbi,  prihvatanje  njegovih 
presuda,  a  od  materijalnih  prava  pripadala  mu  je  četvrtina  ratnog  plijena,  bilo  šta 
što  odabere  od  plijena  prije  podjele,  i  ono  što  je  zaplijenjeno  od  neprijatelja  prije 
borbe,  te  sve  ono  što  nije  moguće  podijeliti  od  ratnog  plijena. 

Arapski  pjesnik  je  rekao: 

Tebi  pripada  četvrtina,  i  što  odabereš, 
Tvoj  je  sud,  i  što  se  uzme  prije  borbe,  i  što  ne  dijeli  se.2 

S  druge  strane,  poglavar  plemena  je  prema  plemenu  imao  obaveze  i 
odgovornost  u  miru  je  bio  darežljiv  i  plemenit,  u  ratu  je  bio  u  prvim  bojnim  redo- 
vima, sklapao  mir  i  ugovore. 

U  ovom  plemenskom  poretku  vladala  je  sloboda.  Arapi  su  odrastali  u  ambi- 
jentu slobode  i  otvorenoj  sredini.  Sloboda  je  bila  njihova  najznačajnija  karakterna 
crta,  nisu  trpjeli  nasilje  ni  ponižavanje,  svaki  član  plemena  branio  je  svoje  pleme, 
razmetao  se  slavom  i  bitkama  plemena,  i  branio  svakog  člana  svog  plemena,  bez 
obzira  je  li  bio  u  pravu  ili  nije.  Parola  im  je  bila:  "Pomozi  svog  saplemenika  bez 
obzira  bio  nasilnik  ili  obespravljeni." 

Arapski  pjesnik  iz  predislamskog  doba  rekao  je; 

Ne  pitaju  brata  svoga  kad  zatraži  pomoć 
Za  nepravdu,  da  dokaže  to  što  kaže. 

Pojedinac  je  slijedio  pleme.  Toliko  su  cijenili  mišljenje  zajednice  da  se  iden- 
titet pojedinca  stapao  sa  zajednicom  u  jedinstveni  kolektivni  identitet. 

Durejd  b.  Es-Simmeh,  pjesnik  tog  doba,  recitirao  je: 

Ja  sam  iz  plemena  Gazijjeh:  ako  skrenu  u  zabludu 
s  njima  sam,  a  I  ako  pođu  pravim  putem  -  ja  opet  s  njima.3 

Sva  arapska  plemena  imala  su  političku  samostalnost,  na  osnovu  koje  su  se 
sklapali  savezi  sa  drugim  plemenima  i,  također,  pokretali  ratovi.  Najpoznatiji  savez 
arapskih  plemena  je  savez  El-Fudul,  poznat  i  kao  savez  Mutajjibin.4 

Plemena  su  stalno  ratovala  jedna  protiv  drugih,  a  najpoznatiji  rat  je  rat  El- 
Fidžar.  Osim  ovih  velikih  ratova,  stalno  su  se  dešavali  sporadični  napadi  jednog  ple- 


1  Ebu  Šehbe,  Es-Siretun-Nebevijje,  1/60. 

2  Mekka  vel-Medina  fil-džahilijjeti  ve  asrir-Resul,  str.  31. 

3  Ebu  Šehbe,  Es-Siretun-Nebevijje,  1/61. 

4  Muhammed  Kal'adži,  Diraše  tahlilijje  U  šahsijjetir-Resul,  str.  31.  A  Mutajjibun  -  Namirisani  -  je 
nadimak  Abdu-Menafa,  ogranka  plemena  Kurejš,  koji  su  inicirali  savez.  Nadimak  su  dobili  jer  su,  kad 
su  se  sakupili  u  domu  Ibn  Džud'ana  da  sklope  savez,  nasuli  miris  u  veliku  posudu  i  u  nju  namočili 
ruke.  (op.  prev.) 

mena  na  drugo;  razlozi  su  nekad  bili  lični,  a  nekad  je  to  bilo  zbog  obezbjeđivanja 
egzistencije,  jer  opskrba  nekih  plemena  često  je  zavisila  od  oštrica  njihovih  sablji. 
Zato  nijedno  pteme,  nijednog  trenutka  dana  i  noći,  nije  moglo  biti  sigurno  da 
drugo  pleme  neće  nasrnuti  na  njih  da  im  otme  stoku  i  opskrbu,  a  domove  ostavi 
pustim  kao  da  nikada  nisu  bili  naseljeni.1 

Treće:  Ekonomska  situacija 

Arapskim  poluostrvom  dominiraju  prostrane  pustinje,  što  je  uvjetovalo  ne- 
postojanje ratarstva,  osim  na  rubnim  dijelovima,  posebno  u  Jemenu  i  Šamu,  i  nekim 
oazama  širom  poluostrva.  U  pustinji  su  se  pretežno  bavili  uzgojem  deva  i  ovaca.  U 
potrazi  za  rastinjem,  plemena  su  se  stalno  selila,  živeći  tamo  gdje  postave  šatore. 

Zanatstvom  se  uopće  nisu  bavili.  Dapače,  prezirali  su  zanat  i  nisu  se  njime 
zanimali  nego  su  bavljenje  zanatskim  djelatnostima  prepuštali  nearapima  i  robo- 
vima. Kad  su  htjeli  sazidati  Kabu,  nakon  što  se  bila  urušila,  angažirali  su  Kopta  - 
kršćanina,  koji  je  preživio  brodolom  kod  Džidde  te  se  nastanio  u  Mekki.2 

Arapsko  poluostrvo  bilo  je  uskraćeno  za  blagodati  ratarstva  i  zanatstva,  ali 
zato  mu  je  njegov  strateški  položaj,  tačke  koje  povezuje  Afriku  i  istočnu  Aziju,  omo- 
gućio da  zauzme  prvo  mjesto  na  polju  međunarodne  trgovine  u  ono  vrijeme. 

Trgovinom  su  se  bavili  stanovnici  naseljenih  mjesta,  naročito  stanovnici  Mek- 
ke.  Oni  su  imali  povlašten  položaj  u  trgovini  i  s  obzirom  da  su  bili  stanovnici  Svetog 
mjesta,  uživali  su  posebno  mjesto  među  Arapima,  te  se  nisu  suprotstavljali  ni  njima 
ni  njihovim  trgovačkim  karavanama.  To  je  Allahova'blagodat  na  koju  ih  On  podsje- 
ća u  Kur'anu: 

"Zar  ne  vide  da  smo  Harem  svetim  i  sigurnim  učinili,  dok  se  svuda  oko  njih 
otima  i  pljačka?  I  zar  da  u  laž  vjeruju,  a  na  Allahovim  blagodatima  nezahvalni 

su?!"3 

Kurejšije  su  imale  dva  čuvena  velika  trgovačka  putovanja:  zimsko  putovanje  u 
Jemen  i  ljetno  putovanje  u  Šam.  Putovali  su  na  tim  putovanjima  sigurni,  dok  su 
drugi  ljudi  bili  izloženi  otimačini.  Osim  ova  dva  velika,  imali  su  i  više  drugih  manjih 
putovanja  koja  su  se  odvijala  tokom  cijele  godine.  Allah  kaže: 

"U  ime  Allaha,  Svemilosnog,  Milostivog!  Zbog  navike  Kurejšija  -  navike  njiho- 

1  Muhammed  KaPadži,  Diraše  tahlilijje  li  šahsijjetir-Resul,  str.  33-35. 

2  El-Gadban,  Fikhus-siretin-Nebevijje,  str.  60. 

3  Sura  El-Ankebut,  67. 

ve  da  zimi  i  ljeti  putuju,  neka  oni  Gospodaru  ove  Kuće  u  ibadetu  budu,  koji  ih 
gladne  hrani  i  od  straha  brani."1 

Karavane  su  nosile  miomirise,  tamjan,  smolu,  ljepilo,  začine,  datule,  parfeme, 
mirisne  biljke,  bjelokost,  ebanovinu,  školjke,  kožu,  jemenske  ogrtače,  svilena  platna, 
oružje  i  drugu  robu,  proizvedenu  na  Arapskom  poluostrvu  ili  uvezenu,  koju  su  za- 
tim prevozili  u  Šam  i  druga  područja  i  vraćali  se  natovareni  pšenicom,  žitaricama, 
grožđicama,  maslinama,  šamskim  tkaninama  i  drugom  robom  iz  Šama. 

Jemenci  su,  također,  bili  čuveni  trgovci;  imali  su  trgovačke  aktivnosti  i  na 
kopnu  i  na  moru.  Putovali  su  na  afričke  obale,  u  Indiju,  Indoneziju,  Sumatru  i  druge 
azijske  zemlje  i  ostrva  u  Indijskom  okeanu,  ili  kako  ga  još  zovu  Arapskom  moru.  Ovi 
jemenski  trgovci,  kasnije  kada  su  primili  islam,  značajno  su  doprinijeli  širenju  islama 
u  ovim  dalekim  azijskim  krajevima. 

Kamatno  poslovanje  bilo  je  veoma  rašireno  na  Arapskom  poluostrvu.  Ova 
velika  pošast  najvjerovatnije  se  uvukla  među  Arape  preko  Židova.2  Kamatno  poslo- 
vanje prakticirali  su  svi,  i  plemstvo  i  obični  svijet,  a  postotak  kamate  ponekad  je  bio 
veći  od  sto  posto.3 

Čuvene  su  arapske  pijace  Ukkaz,  Medženna,  Zul-Medžaz. 

Neki  pisci  mekkanskih  hronika  navode  da  su  Arapi  dočekivali  početak  mje- 
seca zul-ka'de  na  pijaci  Ukkaz,  a  zatim  bi  nakon  dvadeset  dana  odlazili  na  Medžen- 
nu,  pa  kada  bi  nastupio  mjesec  zul-hidždže,  odlazili  bi  na  Zul-Medžaz  gdje  bi 
proveli  osam  dana,  zatim  bi  odlazili  na  Arefat.  U  danima  Arefata  i  Mine  nisu  trgo- 
vali, sve  do  pojave  islama  u  kojem  je  to  dozvoljeno. 

Allah  kaže: 

"Nije  vam  grijeh  da  od  Gospodara  svoga  tražite  neko  dobro.  A  kad  pođete  s 
Arefata,  Allaha  spominjite  kod  časnih  mjesta;  a  spominjite  Ga  kako  vas  je  On 
uputio,  jer  ste  prije  toga  u  zabludi  bili."4 

Ove  pijace  postojale  su  neko  vrijeme  i  nakon  pojave  islama,  a  zatim  su  nesta- 
le. To  nisu  bile  samo  pijace  za  trgovinu,  to  su  bili  trgovi  na  kojima  se  recitirala 
poezija  i  pokazivale  retoričke  sposobnosti,  tu  su  se  okupljali  majstori  poezije  i  rječiti 
govornici  da  se  nadmeću  spominjući  svoje  porijeklo,  slavne  dane  i  historiju  svoga 
roda.  Tako  su  ovi  trgovi  doprinijeli  stvaranju  velikog  jezičkog  i  književnog  blaga, 
pored  toga  što  su  donosili  trgovačko  bogatstvo.5 


1  Sura  Kurejš,  1-4. 

2  Ebu  Šehbe,  Es-Siretun-Nebevijje,  1/98-101. 

3  Muhammed  Kal'adži,  Diraše  tahlilijje  li  šahsijjetir-Resul,  str.  19. 

4  Sura  El-Bekare,  198. 

5  Ebu  Šehbe,  Es-Siretun-Nebevilje,  1/102. 

Četvrto:  Društveno  stanje 

Životom  Arapa  gospodarili  su  tradicija  i  običaji.  Postojali  su  običajni  zakoni 
vezani  za  porijeklo,  međuplemenske  odnose,  odnose  između  pojedinaca.  Društve- 
no stanje  Arapa  može  se  sažeti  u  sljedeće: 

1.  Bezgranični  ponos  i  razmetanje  porijeklom 

Veoma  su  se  trudili  da  očuvaju  svoje  rodoslovlje,  tako  da  nisu  sklapali  brako- 
ve sa  drugim  nacijama.  Pojavom  islama  to  se  promijenilo  jer  je  islam  kao  mjerilo 
vrednovanja  postavio  bogobojaznost  i  dobra  djela. 

2.  Ponosili  su  se  snagom  riječi,  pogotovo  pjesnici 

Bili  su  očarani  rječitošću  i  visokim  stilom  izražavanja.  Njihova  poezija  bila  je 
registar  njihovih  junačkih  dana  i  porijekla,  bila  je  to  zbirka  njihove  kulture  i  emocija. 
Nije  se  čuditi  što  su  se  među  njima  pojavljivali  rječiti  govornici  i  veliki  pjesnici. 
Jedan  stih  mogao  je  podići  ugled  plemena,  a  isto  tako  i  umanjiti  ga.  Zato  se  niče- 
mu nisu  radovali  kao  što  su  se  radovali  pojavi  nadarenog  pjesnika  u  plemenu. 

3.  Žena  u  predislamskom  dobu 

U  mnogim  plemenima  žena  je  bila  poput  bezvrijedne  robe:  supruga  je  dije- 
ljena u  nasljedstvo  sa  ostalim  imetkom,  najstariji  sin  je  imao  pravo  oženiti  maćehu 
nakon  očeve  smrti  i  spriječiti  da  se  uda  za  drugoga.  Tako  je  bilo  sve  dok  islam  nije 
zabranio  brak  sa  maćehama.  Rekao  je  Allah: 

"I  ne  ženite  se  onima  koje  su  oženili  očevi  vaši  nakon  onoga  što  je  bilo  -  to  su 
bili  razvrat,  mržnja  i  ružan  put!"1 

Brak  sa  majkama,  kćerima,  sestrama,  tetkama,  i  s  očeve  i  s  majčine  strane, 
nisu  dozvoljavali.2 

Kćerke,  žene  općenito,  te  djeca  nisu  imali  pravo  na  nasljedstvo.  Nasljedstvo  je 
pripadalo  samo  onome  ko  je  posjedovao  ratni  plijen  i  borio  se  na  konju.  Običaj 
uskraćivanja  nasljedstva  ženama  i  djeci  prakticiran  je  sve  do  vremena  Allahovog 
Poslanika,  sallallahu  alejhi  ve  sellem,  kada  je  umro  Evs  b.  Sabit  iza  kojeg  su  ostale 
dvije  kćeri,  odbojnog  izgleda,  i  mali  sin.  Tada  su  došli  njegovi  rođaci,  dva  amidžića, 
i  uzeli  svu  njegovu  ostavštinu.  Njegova  hudovica  im  je  rekla:  "Oženite  se  njegovim 
kćerima!",  ali  su  oni  odbili  zbog  izgleda  djevojaka.  Evsova  hudovica  rekla  je  Allaho- 
vom  Poslaniku,  sallallahu  alejhi  ve  sellem:  "Allahov  Poslaniče,  Evs  je  umro  i  ostavio 
iza  sebe  malog  sina  i  dvije  kćeri,  pa  su  došla  njegova  dva  amidžića  Suvejd  i  Arfata  i 


1  Sura  En-Nisa',  22. 

2  Muhammed  KaPadži,  Diraše  tahlUijje  li  šahsijjetir-Resul,  22-24.  Tefsirul-Kurtubi,  5/45. 

uzeli  njegovu  zaostavštinu.  Rekla  sam  im:  'Oženite  se  njegovim  kćerima',  ali  su 
odbili."  Allahov  Poslanik,  sallallahu  alejhi  ve  sellem,  reče:  "Ne  dirajte  ništa  od  na- 
sljedstva!" Zatim  je  objavljen  ajet: 

"Muškarcima  pripada  dio  onoga  što  ostave  roditelji  i  rodbina,  a  i  ženama 
pripada  dio  onoga  što  ostave  roditelji  i  rodbina.  Bilo  toga  malo  ili  mnogo,  dio 
je  obavezan!"1 

Imati  kćeri  za  Arape  je  značilo  sramotu,  jer  djevojke  nisu  mogle  učestvovati  u 
borbi  i  braniti  toprak  od  napadača,  niti  privređivati  kao  muškarci,  a  ako  bi  pale  u 
roblje,  služile  bi  za  spolni  odnos,  prelazeći  iz  ruke  u  ruku.  Štaviše,  moglo  se  desiti 
da  bude  prisiljena  na  prostituciju,  da  bi  njen  vlasnik  zarađujući  na  tome  povećavao 
imetak.  Arapi  su  to  dozvoljavali,  stoga  je  za  oca  rođenje  kćeri  predstavljalo  brigu, 
žalost  i  sramotu.  Allah  nam  opisuje  stanje  Arapa  kojem  bi  se  rodila  kćerka: 

"I  kad  se  nekom  od  njih  javi  da  mu  se  rodila  kći,  lice  mu  potamni  i  postane 
potišten,  krije  se  od  ljudi  zbog  nesreće  koja  mu  je  dojavljena:  da  li  ovako 
prezren  daje  zadrži  ili  u  zemlju  da  je  žarovi?  Kako  ružno  oni  prosuđuju!"2 

Često  su  se  odlučivali  da  je  živu  zakopaju  u  zemlju.  Kur'an  časni  osudio  je 
ovo  gnusno  djelo: 

"I  kad  živa  sahranjena  djevojčica  bude  upitana  zbog  kakve  krivice  je  umo- 
rena."3 

Neki  Arapi  su  ubijali  djecu  zbog  siromaštva  ili  straha  od  neimaštine.  Islam  je 
to  zabranio.  Allah  je  rekao: 

"Reci:  Dođite  da  vam  kažem  šta  vam  Gospodar  vaš  propisuje:  da  Mu  ništa  ne 
pridružujete,  da  roditeljima  dobro  činite,  da  djecu  svoju,  zbog  neimaštine,  ne 
ubijate.  Mi  i  vas  i  njih  hranimo,  ne  približavajte  se  nevaljalštinama,  bile  javne 


1  Sura  En-Nisa',  7. 

2  Sura  En-Nahl,  58-59. 

3  Sura  Et-Tekvir,  8-9. 

ili  tajne;  ne  ubijajte  onoga  koga  je  Allah  zabranio  ubiti,  osim  kada  to  pravda 
zahtijeva,  to  vam  On  preporučuje,  da  biste  razmislili."1 

"Ne  ubijajte  djecu  svoju  iz  straha  od  neimaštine,  i  njih  i  vas  Mi  opskrbljujemo, 
jer  je  ubijati  njih,  doista,  veliki  grijeh."2 

Bilo  je  plemena  u  kojima  nisu  ubijali  djevojčice,  a  bilo  je  i  pojedinaca,  kao  što 
je  bio  Zejd  b.  Amr  b.  Nufejl,  koji  su  izražavali  zgražanje  nad  ovim  gnusnim  činom.3 

U  nekim  plemenima  poštovali  su  ženu  i  ne  bi  je  udavali  ako  ne  bi  dobrovolj- 
no pristala  na  brak. 

Arapska  žena  koja  je  bila  slobodna,  ne  robinja,  gnušala  se  bluda  i  nije  prista- 
jala na  spolni  odnos  osim  sa  zakonitim  mužem,  a  osim  toga,  odlikovala  se  hrabro- 
šću,  pratila  je  borce  u  bitkama  i  bodrila  ih  na  borbu,  a  u  nuždi  je  i  sama  učestvovala 
u  borbama. 

Žena  beduinka  pomagala  je  mužu  u  ispaši  i  pojenju  stoke,  prela  je  kostrijet  i 
vunu,  plela  odjeću,  ogrtače  i  prostirku,  a  uz  to  bila  je  čedna  i  kreposna.4 

4.  Brak 

Arapi  su  poznavali  nekoliko  vrsta  braka  i  jedni  drugima  nisu  prigovarali  za 
prakticiranje  niti  jedne  od  tih  vrsta.  Čestita  Aiša,  radijallahu  anha,  kazuje  o  tome:  "U 
doba  paganstva  postojale  su  četiri  vrste  braka.  Jedna  od  njih  ista  je  kao  i  danas: 
čovjek  zaprosi  štićenicu  ili  kćerku  određenog  čovjeka,  dadne  joj  vjenčani  dar  i  uzme 
je  za  suprugu.  Druga  vrsta  braka  bila  je  takva  da  suprug  kaže  svojoj  supruzi,  nakon 
što  joj  prestane  menstruacija:  'Idi  tom  i  tom  čovjeku  i  traži  da  spava  s  tobom  dok 
ne  zatrudniš',  a  njen  muž  joj  ne  prilazi  sve  dok  ne  postane  očito  daje  zatrudnjela  sa 
tim  čovjekom  -  a  nakon  toga,  ako  bi  htio,  muž  bi  s  njom  imao  spolni  odnos.  Ovo  su 
radili  iz  želje  da  im  se  rodi  darovito  dijete  i  ovaj  brak  je  bio  'brak  traženja  odnosa  sa 
darovitom  osobom'.  Treća  vrsta  braka  bila  je  takva  da  se  sakupi  nekolicina 
muškaraca,  manje  od  deset,  pa  da  svi  spolno  opće  sa  jednom  ženom,  pa  ako 
zanese  i  rodi,  nekoliko  noći  nakon  djetetovog  rođenja  pozove  ih  sve  zajedno,  a 
niko  od  njih  nema  pravo  da  se  ne  odazove.  Kad  se  okupe  kod  nje,  ona  im  kaže: 
'Znate  šta  se  desilo  između  nas!  Ja  sam  rodila  dijete  i  ono  je  tvoje..."  -  prozivajući 
koga  želi  od  njih,  te  bi  dijete  bilo  pripisano  njemu,  a  on  to  nije  imao  pravo  odbiti. 


1  Sura  El-En'am,  151. 

2  Sura  El-Isra',  31. 

3  Također  je  bila  raširena  pojava  da  bogati  i  ugledni  Arapi  otkupljuju  djevojčice  koje  su  njihovi 
siromašni  roditelji  htjeli  zakopati,  i  tako  ih  spašavali  od  sigurne  smrti.  Jedan  od  takvih  bio  je  i  Sa'sa'h 
ibn  Nadžije  koji  je  rekao:  "Kad  se  pojavio  islam,  ja  sam  već  bio  otkupio  300  djevojčica,  spriječivši  tako 
da  budu  žive  zakopane."  Vidjeti:  En-Nedevi,  Es-Siretun-Nebevijje,  str.  42.  Izdanje:  Darul-Kalem, 
Damask,  2004.  (op.  prev.) 

4  Es-Siretun-Nebevijje,  1/92. 

Četvrta  vrsta  braka  podrazumijevala  je  odnos  sa  ženama  koje  su  na  vratima  svojih 
kuća  postavljale  zastavice  koje  su  označavale  da  im  može  ući  ko  god  želi.  Ljudi  bi 
ulazili,  a  one  nisu  odbijale  nikoga  ko  bi  došao.  To  su  bile  prostitutke.  Ako  bi  neka 
od  njih  zatrudnjela,  nakon  porođaja  bi  joj  doveli  najbolje  fiziognomiste1  koji  bi  pro- 
cijenili čije  je  dijete.  Dijete  bi  zatim  bilo  dato  njemu  i  nosilo  bi  njegovo  ime,  a  on 
nije  mogao  da  odbije.  Kad  je  došao  Muhammed,  sallallahu  alejhi  ve  sellem,  sa  Isti- 
nom, zabranio  je  paganske  brakove,  a  ostavio  ovaj  brak  koji  je  danas  uobičajen."2 

Neki  učenjaci  spominju  i  druge  vrste  brakova  koje  su  Arapi  prakticirali,  a  koje 
ovdje  Aiša,  radijallahu  anha,  ne  spominje: 

a)  Život  sa  ljubavnicom.  Kaže  Allah: 


"...i  dajte  im  vjenčane  darove  kako  je  uobičajeno,  ako  su  čedne,  a  nisu 
preljubnice  niti  tajne  ljubavnice..."3  Arapi  su  govorili:  "Što  se  ne  zna,  ne  smeta  - 
sramota  je  ako  se  otkrije."  Ovo  više  sliči  na  blud  nego  na  brak. 

b)  Brak  na  određeno  vrijeme,  radi  seksualnog  užitka. 

c)  Brak  zamjene  supružnika.  U  pagansko  doba  čovjek  bi  rekao  nekom  čovje- 
ku: "Dozvoli  mi  da  općim  sa  tvojom  ženom  -  ja  ću  ti  dati  da  općiš  sa  mojom,  i  dat 
ću  ti  još  nešto."4 

U  neispravne  brakove  koje  su  prakticirali  spada  i  šigar-brak.  To  je  da  dva 
čovjeka  ožene  kćeri  jedan  drugoga  bez  davanja  vjenčanog  dara.5 

Smatrali  su  dozvoljenim  da  jedan  čovjek  u  isto  vrijeme  bude  oženjen  ženama 
koje  su  sestre,  dozvoljavali  su  čovjeku  da  oženi  koliko  god  hoće  žena,  ne  ograniča- 
vajući na  određeni  broj,  a  takvih  koji  su  imali  više  od  četiri  žene  bilo  je  nebrojeno 
mnogo.  Kad  se  pojavio  islam  bilo  je  ljudi  koji  su  imali  po  deset  žena  i  koji  su  imali 
više  ili  manje  od  toga,  pa  je  islam  ograničio  poligamiju  na  četiri  žene  i  uvjetovao 
time  da  muž  može  da  ih  uzdržava  i  pravedno  postupa  prema  njima,  a  ko  se  pribo- 
java da  neće  postupati  pravedno,  oženit  će  samo  jednu.  U  pagansko  doba  nisu 
vodili  računa  da  budu  pravedni  prema  suprugama,  loše  su  se  odnosili  prema 


1  Fiziognomist  -  osoba  koja  po  fizičkom  izgledu  prepoznaje  čije  je  dijete. 

2  Sahihul-Buhari,  Kitabul-nikah,  bab:  La  nikaha  Ma  bi  velijj,  br.  5127. 

3  Sura  En-Nisa',  25. 

4  Fethul-bari,  9/150. 

5  Ebu  Šehbe,  Es-Siretun-Nebevijje,  1/90.  Ispravno  je  da  se  kod  šigar-braka  uvjetuje  razmjena  žena,  tj. 
jedan  muškarac  udaje  svoju  kćerku  za  drugog  samo  pod  uvjetom  da  i  on  svoju  kćerku  uda  za  njega, 
dok  uvjetovanje  da  se  ne  daje  vjenčani  dar  nije  spomenuto  u  pojašnjenju  šigar-braka  od  strane 
Allahovog  Poslanika,  sallallahu  alejhi  ve  sellem,  a  na  takav  način  su  ga  razumijevali  i  ashabi.  Bilježe 
Ahmed  i  Ebu  Davud  daje  Abbas,  sin  Abdullaha  b.  Abbasa,  udao  svoju  kćerku  za  Abdurrahmana  b.  El- 
Hakema,  a  Abdurrahman  je  udao  svoju  kćerku  za  Abbasa  i  odredili  su  mehr.  Kada  je  za  taj  slučaj  čuo 
Muavija,  radijallahu  anhu,  napisao  je  pismo  Mervanu  u  kojem  mu  je  naredio  da  ih  razvede  pišući  u 
pismu:  "Ovo  je  šigar  koji  je  zabranio  Allahov  Poslanik,  sallallahu  alejhi  ve  sellem."  Lanac  prenosilaca  je 
dobar.  (op.  rec.) 


suprugama  i  uzurpirali  njihova  prava.  Kada  se  pojavio  islam,  pravično  se  ponio  pre- 
ma njima:  naređeno  je  lijepo  ophođenje  prema  ženama  i  data  su  im  prava  o  kojima 
su  u  paganskom  dobu  mogle  samo  sanjati.1 

5.  Razvod  braka 

Razvod  braka  je  bio  prisutan,  ali  nije  bio  ograničen  brojem,  pa  je  čovjek 
mogao  da  se  razvede  od  žene,  zatim  je  ponovo  vrati  sebi,  i  tako  unedogled.  Ovo  se 
prakticiralo  i  u  počecima  islama2,  dok  Allah  nije  objavio: 

"Puštanje  žene  jeste  dva  puta,  nakon  čega  se  ili  uz  dobro  zadržava,  ili  na  lijep 
način  razvod  daje!"3 

Islam  je  time  ograničio  broj  razvoda  i  dao  mužu  priliku  da  se  ispravi  omo- 
gućivši mu  da  dva  puta  vrati  ženu,  a  ako  joj  da  razvod  i  treći  put,  onda  se  bračna 
veza  prekida  i  nije  mu  dozvoljeno  ženiti  je  osim  da  se  uda  za  drugog  pa  se  i  od 
njega  razvede.  U  Allahovoj  Knjizi  stoji: 

"A  ako  je  opet  pusti,  ona  mu  nije  nakon  toga  dopuštena  sve  dok  se  ne  uda  za 
drugog  muža.  Pa  ako  je  ovaj  pusti,  onda  njima  dvoma  nije  grijeh  da  se  jedno 
drugom  vrate,  ako  misle  da  će  Allahove  propise  izvršavati.  To  su  Allahove 
granice  koje  On  objašnjava  ljudima  koji  znaju."4 

Osim  razvoda,  način  raskidanja  bračne  veze  bio  je  i  zihar,  a  to  je  da  muž  kaže 
supruzi:  "Ti  si  mi  zabranjena  kao  leđa  moje  majke",  čime  mu  zauvijek  postaje 
zabranjena.  Kad  se  pojavio  islam,  ovaj  način  raskida  braka  opisao  je  kao  laž  i  izmi- 
šljotinu, te  dao  mužu  izlaz  propisavši  iskup  za  onoga  ko  izgovori  ove  riječi.5  Allah  je 
rekao: 


1  Kal'adži,  Diraše  tahlUijje  li  šahsijjetir-Resul,  str.  24-25. 

2  Kal'adži,  Diraše  tahlUijje  li  šahsijjetir-Resul,  str.  25. 

3  Sura  El-Bekare,  229. 

4  Sura  El-Bekare,  230. 

5  Ebu  Šehbe,  Es-Siretun-Nebevijje,  1/91. 


Život  i  đjeCo  pos0ecfnjeg  Vjerovjesnika 


"Oni  od  vas  koji  ženama  svojim  reknu  da  im  nisu  dopuštene,  kao  što  im  nisu 
dopuštene  majke  njihove,  a  one  nisu  majke  njihove,  majke  njihove  su  samo 
one  koje  su  ih  rodile,  oni,  zaista,  govore  ružne  riječi  i  neistinu  -  a  Allah  sigur- 
no briše  grijehe  i  prašta.  Oni  koji  ženama  svojim  reknu  da  im  nisu  dopuštene, 
kao  što  im  nisu  dopuštene  majke  njihove,  a  odluče  da  se  povrate  u  onome  što 
su  rekli,  dužni  su,  prije  nego  što  jedni  druge  dodirnu,  jednog  roba  ropstva 
osloboditi.  To  je  ono  čime  se  opominjete  -  a  Allah  dobro  zna  šta  vi  radite. 
Onaj  koji  ne  nađe,  dužan  je  dva  mjeseca  postiti  uzastopce  prije  nego  jedno 
drugo  dodirnu.  A  onaj  ko  ne  može,  dužan  je  šezdeset  siromaha  nahraniti,  zato 
da  biste  potvrdili  da  u  Allaha  i  Poslanika  Njegova  vjerujete  -  to  su  Allahovi 
propisi.  A  nevjernike  čeka  bolna  kazna."1 

6.  Ratovi,  pljačke,  napadi 

Predislamski  Arapi  počinjali  su  ratove  iz  najbanalnijih  razloga  i  sve  potencijale 
usmjeravali  su  na  odbranu  društvenog  poretka  koji  su  poznavali,  iako  nije  zaslu- 
živao takvo  poštovanje,  ne  vodeći  pri  tome  računa  o  posljedicama  vođenja  ratova  i 
stradanju  ljudi.  Historija  nas  obavještava  o  nizu  bitaka  iz  paganskog  doba,  što  uka- 
zuje na  to  da  je  u  Arapima  bio  duboko  usađen  ratnički  duh,  koji  je  prevladao 
razboritost  i  zdravo  rasuđivanje. 

Jedan  od  tih  ratova  je  i  rat  El-Besus.  To  je  bio  rat  između  plemena  Bekr  i  Tag- 
lib,  a  povod  je  bila  deva  čiji  je  vlasnik  bio  El-Džermi,  koji  je  komšija  ženi  po  imenu 
El-Besus  bint  Munkiz,  a  ona  je  tetka  čovjeku  po  imenu  Džessas  b.  Murra.  Radi  se  o 
tome  da  je  Kulejb,  poglavar  Tagliba,  ogradio  posebno  mjesto  za  ispašu  svojih  deva 
pa  je  na  tom  mjestu  vidio  El-Džermijevu  devu  te  ju  je  ubio  strijelom.  To  je  prestra- 
vilo El-Džermija  i  El-Besus,  a  kad  je  to  vidio  Džessas,  čekao  je  priliku  da  ubije 
Kulejba  te  gaje  i  ubio.  Nakon  toga  izbili  su  strašni  ratovi  između  dva  plemena,  koji 
su  trajali  40  godina.2 

Drugi  primjer  je  rat  Dahis  i  El-Gabra'.  Uzrok  ovog  rata  je  utrka  između  Dahisa, 
konja  koji  je  pripadao  Kajsu  b.  Zuhejru,  i  El-Gabra'e,  konja  koji  je  bio  vlasništvo 
Huzejfe  b.  Bedra.  Huzejfe  b.  Bedr  zatražio  je  od  nekog  čovjeka  da  sačeka  u  dolini,  i 
ako  vidi  da  je  Dahis  pretekao,  da  ga  spriječi.  Tako  je  i  bilo,  pa  je  čovjek  udarao 
Dahisa  dok  konj  nije  pao  u  vodu,  i  tako  je  pobijedio  El-Gabra'.  To  je  pokrenulo 
ubistva  i  osvete,  te  dovelo  do  rata  između  plemena  Abs  i  Zebjan.3 

Također,  čuveni  su  ratovi  iz  paganskog  perioda  između  plemena  Evs  i 
Hazredž,  a  oni  su  amidžići,  jer  su  njihovi  preci  po  kojima  su  plemena  dobila  ime  Evs 
i  Hazredž  sinovi  Hariseta  b.  Sa'lebe  el-Ezdija.  Neprestano  su  bili  u  ratovima,  a  zadnji 
je  bio  rat  Bu'as,  koji  su  pokrenuli  jer  su  židovska  plemena,  kojima  je  pleme  Evs  bilo 


1  Sura  El-Mudžadele,  2-4. 

2  Ibnul-Esir,  El-Kamilu  fit-tarihi,  1/312  i  1/343. 

3  Ibnul-Esir,  El-Kamilfit-tarih,  1/343. 

saveznik,  obnovili  sa  Evsom  sporazum  o  savezu  u  ratovima.  Mnoge  ratove  između 
Evsa  i  Hazredža  potpaljivali  su  Židovi  da  bi  oslabili  ta  dva  plemena  i  nastavili 
dominirati.  Židovi  su  se  sukobili  i  svaka  strana  je  tražila  pomoć  od  saveznika,  ili  Evsa 
ili  Hazredža.  Sukobi  su  bili  žestoki,  a  rat  Bu'as  završio  je  u  korist  Evsa.1 

Neka  plemena  su  pljačkala  i  vršila  upade  s  Ciljem  otimanja  imetka  i  poroblja- 
vanja slobodnih  ljudi,  koje  bi  prodavali  u  roblje.  To  se  desilo  Zejdu  b.  Harisetu,  koji 
je  bio  slobodni  Arap,  i  Selmanu  el-Farisiju,  koji  je  bio  slobodni  Perzijanac.  Islam  je 
to  iskorijenio  pa  su  muškarac  ili  žena  mogli  sami  putovati  od  Sana'e  do  Hadra- 
mevta,  ne  bojeći  se  nikog  osim  Allaha  i  vuka  za  svoje  stado.2 

7.  Nauka,  čitanje  i  pisanje 

Arapi  nisu  bili  ljudi  od  knjige,  niti  od  nauke,  kao  što  su  bili  Židovi  i  kršćani. 
Među  Arapima  je  vladalo  neznanje,  nepismenost,  slijepo  pridržavanje  tradicije  i 
čvrsto  držanje  za  staro,  makar  bilo  i  neispravno. 

Većina  Arapa  tadašnjeg  vremena  mogla  se  opisati  kao  narod  koji  ne  zna  ni 
da  piše,  ni  da  računa,  odnosno  samo  su  malobrojni  znali  da  čitaju  i  pišu.  Ali,  i  pored 
nepismenosti,  bili  su  poznati  po  oštroumnosti,  inteligenciji,  pronicljivosti,  nježnim 
osjećanjima,  senzibilitetu,  dobroj  pripremi  i  spremnosti  da  prihvate  znanje  i  nauku,  i 
pravilne  smjernice.  Stoga  su,  kad  se  pojavio  islam,  postali  učenjaci  i  mudraci,  nesta- 
lo je  nepismenosti,  a  znanje  i  nauka  su  postale  njihove  najizraženije  karakteristike. 
Među  njima  je  bilo  vještih  u  praćenju  tragova,  i  to  su  bili  tragači,  a  također  je  bilo 
liječnika,  poput  Harisa  b.  Kelde;  medicina  im  se  zasnivala  na  iskustvima  koja  su 
stekli  u  životu  i  prirodi.3 

Peto:  Stanje  morala 

Moralno  stanje  Arapa  bilo  je  loše:  bili  su  se  odali  piću  i  kocki,  raširili  su  se 
drumsko  razbojništvo  i  pljačke  karavana,  te  plemenska  pristrasnost,  nasilje,  krvo- 
proliće, osvete,  otimačina  imetka,  jedenje  imetka  siročadi,  kamatno  poslovanje, 
krađa,  blud.  Ali,  neophodno  je  znati  da  je  blud  među  ženama  bio  raširen  u  slučaju 
robinja  i  prostitutki,  koje  su  imale  zastavice  na  kućama,  a  među  slobodnim  ženama 
bio  je  veoma  rijedak  slučaj.  Nema  boljeg  dokaza  za  to  od  događaja  nakon  oslo- 
bođenja Mekke,  kada  je  Vjerovjesnik  uzeo  zavjet  od  žena  "da  ne  čine  širk  Allahu,  ne 
kradu  i  ne  čine  blud".  Hind  bint  Utbe,  Ebu  Sufjanova  supruga,  s  čuđenjem  je  rekla: 
"A  zar  je  moguće  da  slobodna  žena  počini  blud!?"4 

Raširenost  ovih  nemoralnih  pojava  ne  znači  da  su  svi  bili  takvi.  Naprotiv, 
među  njima  je  bilo  mnogo  ljudi  koji  nisu  činili  blud,  ni  pili  alkohol,  ni  prolijevali  krv, 


1  Dr.  Abdul-Aziz  el-Humejdi,  Et-Tarihul-islami,  1/55. 

2  dr.  Abdul-Aziz  el-Humejdi,  Et-Tarihul-islami,  1/94. 

3  Ebu  Šehbe,  Es-Siretun-Nebevijje,  1/93. 

4  En-Nedevi,  Es-Siretun-Nebevijje,  str.  12. 

niti  činili  nasilje,  i  koji  su  se  ustručavali  od  otimanja  imetka  siročadi,  te  odbijali 
kamatno  poslovanje.1 

Arapi  su  se  odlikovali  mnogim  pozitivnim  osobinama  i  karakteristikama,  koje 
su  ih  učinile  dostojnim  da  ponesu  zastavu  islama. 

Neke  od  tih  osobina  su: 

1.  Inteligentnost  i  izuzetna  oštroumnost 

Srca  su  im  bila  čista,  bez  natruha  filozofije,  mitova  i  praznovjerja,  koja  je 
teško  ukloniti  -  kao  stoje  bio  slučaj  sa  narodima  Indije,  Bizantije  i  Perzije  -  kao  da 
su  bila  pripremana  da  ponesu  najveću  poslanicu  koja  postoji,  a  to  je  vječni  islamski 
poziv,  zato  su  bili  najsposobniji  narod  za  pamćenje,  a  islam  je  tu  nadarenost  za 
pamćenjem  usmjerio  na  pamćenje  i  odbranu  vjere.  Njihova  intelektualna  snaga  i 
urođeni  talenti  bili  su  pohranjeni  u  njima,  neistrošeni  ispraznim  filozofijama,  ne- 
plodnom dijalektikom  i  zamršenim  skolastičkim  teorijama.2 

Ogroman  broj  riječi  u  njihovom  jeziku  dokaz  je  da  su  posjedovali  jaku  me- 
moriju. Ako  je  začuđujući  podatak  da  za  med  imaju  osamdeset  različitih  naziva,  za 
lisicu  dvjesto,  za  lava  petsto,  onda  znaj  da  za  devu  imaju  hiljadu  riječi,  za  sablju  isto 
toliko,  a  za  lukavstvo  oko  četiri  hiljade.  Nema  sumnje  daje  za  pamćenje  svih  ovih 
naziva  potrebno  imati  jaku,  preciznu  i  obimnu  memoriju. 

Bili  su  toliko  inteligentni  i  oštroumni  da  im  je  išaret  bio  dovoljan  da  shvate, 
što  potvrđuju  mnogi  primjeri,  a  o  jasnim  izrazima  da  i  ne  govorimo.3 

2.  Plemenitost  i  darežljivost 

Ova  vrlina  bila  je  čvrsto  ukorijenjena  među  Arapima.  Dešavalo  se  da  nekom 
od  njih  dođe  gost,  a  on  ima  samo  jednog  konja  ili  devu,  ali  bije  zaklao  da  počasti 
gosta. 

Neki  se  nisu  zadovoljavali  samo  time  da  hrane  ljude,  nego  su  hranili  zvijeri  i 

ptice. 

Nadaleko  se  pronijela  vijest  o  darežljivosti  Hatima  et-Ta'ija  i  postala  primjer  o 
kojem  se  pripovijedalo.4 

3.  Hrabrost,  uljudnost  i  spremnost  na  pružanje  pomoći 

Hvalili  su  smrt  u  borbi,  a  kudili  smrt  u  postelji.  Kada  je  jednom  od  njih  došla 
vijest  o  bratovoj  pogibiji,  rekao  je:  "Ako  je  ubijen  -  već  prije  je  ubijen  njegov  otac,  i 
brat,  i  amidža.  Mi,  Boga  mi,  ne  umiremo  prirodnom  smrću,  nego  probodeni  vrho- 
vima kopalja,  i  pod  sjenkama  sablji: 


1  El-Alusi,  Bulugul-erib  fi  ahvali-Arab,  1/  39-40. 

2  Jahja  el-Jahja,  Medhal  li  fikhis-sire,  str  79-80. 

3  Ebu  Šehbe,  Es-Siretun-Nebevijje,  1/95. 

4  Ebu  Šehbe,  Es-Siretun-Nebevijje,  1/95. 

Naši  prvaci  ne  umiru  prirodnom  smrću 
A  nijedan  ubijeni  nije  neosvećen  ostao 
Naši  životi  završavaju  na  vrhovima  sablji 
Ne  umiremo  drugačije  osim  od  oštrih  sablji" 
Arapima  ništa  nije  bilo  važnije  od  ponosa,  očuvanja  časti  i  zaštite  žena.  U  tom 
cilju  nisu  žalili  ni  vlastite  živote. 

Antara  el-Absi1  izrekao  je  sljedeće  stihove: 

Plaši  me  da  umrem  prirodnom  smrću 
Kao  da  sam  postao  izoliran  od  nje 
Odgovorio  sam  joj:  Smrt  je  izvor, 
I  želim  da  budem  napojen  peharom  sa  izvora 
Postidi  se,  oca  nemala,  i  znaj 
Ja  sam  čovjek:  umrijet  ću,  ako  ne  budem  ubijen. 
Također  je  rekao: 

Ne  poji  me  vodom  života  uzalud 
Napoj  me  ponosom  iz  čaše  od  gorke  tikvice.2 

Arapi  su  po  svojoj  prirodi  bili  dostojanstveni  i  uljudni,  nisu  dozvoljavali  da 
jaki  iskorištavaju  slabe,  nemoćne,  žene  ili  starce.  Ako  bi  neko  zatražio  da  ga  zaštite, 
štitili  bi  ga  i  smatrali  su  nemoralnim  da  ostave  na  cjedilu  onoga  ko  im  je  došao 
tražeći  zaštitu. 

4.  Ljubav  prema  slobodi  i  neprihvatanje  tlačenja  i  ponižavanja 

Arap  je,  po  prirodi,  volio  slobodu,  živio  za  nju  i  umirao  radi  nje. 

Rođen  je  slobodan,  nikome  potčinjen,  i  nije  prihvatao  da  živi  ponižen,  ili  da 
mu  se  dirne  u  dostojanstvo  i  čast,  makar  ga  to  koštalo  života. 

Arapi  su  prezirali  poniženje,  odbijali  su  tlačenje,  omalovažavanje  i  potcje- 
nj  iva  nje. 

Evo  nekih  primjera  za  to: 

Amr  b.  Hind,  kralj  Hire,  upitao  je:  "Znate  li  ikoga  među  Arapima  kome  bi  bilo 
poniženje  da  usluži  moju  majku?"  Rekoše  mu:  "Da.  Majka  Amra  b.  Kulsuma,  bijed- 
nog pjesnika." 

Kralj  je  pozvao  Amra  b.  Kulsuma  u  posjetu  i  pozvao  je  njegovu  majku  da  po- 
sjeti njegovu  majku,  a  bio  se  dogovorio  sa  svojom  majkom  da  kaže  Amrovoj  majci, 


1  Antara  b.  Šeddad  el-Absi,  umro  je  601.  godine  nove  ere.  Jedan  je  od  najpoznatijih  arapskih  junaka  iz 
paganskog  doba.  Spada  u  prvu  kategoriju  paganskih  pjesnika.  Majka  mu  je  bila  Abesinka  pa  je  od 
nje  naslijedio  izrazito  crni  ten.  Bio  je  karakterna  ličnost  i  veoma  ponosan.  Bio  je  zaljubljen  u  svoju 
amidžičnu,  koja  se  zvala  Abla,  stoga  su  mu  rijetke  pjesme  u  kojima  je  ne  spominje.  Učestvovao  je  u 
ratu  Dahis  i  El-Gabra'.  Dugo  je  živio,  ali  je  na  kraju  ubijen,  (op.  prev.) 

2  Divanu  Antara.  Valorizacija:  dr.  Faruk  et-Tiba',  str.  82. 

nakon  jela:  'Dodaj  mi  tanjir  koji  je  pored  tebe.'  Kada  je  došla,  kraljeva  majka  joj  je  to 
rekla,  a  Amrova  majka  je  odgovorila:  'Onaj  kome  treba,  neka  ustane  i  sam  se  usluži.' 
Kraljeva  majka  je  ponovila  svoj  zahtjev  više  puta,  i  bila  uporna,  usljed  čega  Lejla, 
Amrova  majka,  povika:  'Kakvo  poniženje!  O  pleme  Taglib!'  Njen  sin  je  čuo  njene 
riječi  i  žestoko  se  naljutio.  Ugledao  je  kraljevu  sablju  obješenu  u  šatoru,  uzeo  ju  je  i 
udario  po  glavi  kralja  Amra  b.  Hinda,  te  pozvao  saplemenike  iz  plemena  Taglib,  koji 
opljačkaše  šator.  Zatim  je  sastavio  pjesmu  u  kojoj  se  obraća  kralju,  a  u  kojoj  stoji: 

Po  čijoj  volji,  oAmrb.  Hind 
Smo  postali  vašem  knezu  sluge 
Po  čijoj  volji,  Amr  b.  Hind 
Pomažeš  protiv  nas  klevetnike,  i  omalovažavaš  nas 
Strašiš  nas  i  prijetiš  polahko 
Ako  ne  budemo  tvojoj  majci  posluga 

Ako  kralj  čini  nepravdu  ljudima 
Mi  nećemo  prihvatiti  da  nas  ponižava.1 

5.  Odanost,  ljubav  prema  otvorenosti,  jasnoći  i  iskrenosti  u  komunikaciji 

Prezirali  su  laž  i  laganje  su  smatrali  sramotnim,  a  gajili  su  odanost.  Zato  je 
verbalno  očitovanje  bilo  dovoljno  za  ulazak  u  islam.  Da  su  zazirali  od  laži,  pokazuju 
riječi  Ebu  Sufjana  u  razgovoru  sa  Heraklijem.  Naime,  kada  je  Heraklije  upitao  Ebu 
Sufjana  o  Allahovom  Poslaniku,  s  kojim  je  Ebu  Sufjan  tada  bio  u  sukobu,  on  je 
rekao:  "Da  me  nije  bilo  stid  da  će  me  uhvatiti  u  laži,  slagao  bih  na  njega."2 

O  njihovoj  odanosti,  Nu'man  b.  El-Munzir  rekao  je  perzijskom  caru  Kisri:  "Ako 
neko  od  njih  samo  pogleda  ili  da  znak  -  to  je  obećanje  i  čvor  koji  samo  izlazak 
duše  može  razvezati.  A  ako  neko  podigne  štap  sa  zemlje,  postao  je  jamac  za  njegov 
dug,  i  to  jamstvo  ne  prestaje  i  neće  prekršiti  svoju  garanciju.  A  ako  bi  neko  bio 
daleko  od  svog  doma,  pa  bio  obaviješten  daje  neki  čovjek  zatražio  njegovu  zaštitu 
i  daje  povrijeđen,  ne  bi  se  smirio  sve  dok  ne  bi  uništio  to  pleme  koje  gaje  ubilo,  ili 
dok  njegovo  pleme  ne  bi  bilo  uništeno.  Sve  to  jer  gaje  ostavio  na  cjedilu.  Znalo  se 
desiti  da  kod  njih  utočište  zatraži  zločinac  i  prijestupnik,  koji  nema  ni  poznanstva  ni 
rodbine,  ali  bi  ga  štitili  zalažući  svoje  živote  za  njegov  život  i  svoje  imetke  za  njegov 
imetak."3 

Odanost  je  bila  moralna  osobina  ukorijenjena  u  Arapima,  pa  kada  se  pojavio 
islam,  usmjerio  ju  je  u  pozitivnom  pravcu,  žestoko  koreći  onoga  ko  pruži  utočište 
prijestupniku,  bez  obzira  na  njegov  položaj  i  porodicu.  Allahov  Poslanik,  sallallahu 
alejhi  ve  sellem,  rekao  je:  "Allah  je  prokleo  onoga  ko  pruži  utočište  prijestupniku."4 


1  El-Husejn  el-Zevzeni,  Šerhul-muallekat,  str.  196  i  204. 

2  Sahihul-Buhari,  Kitab  bed'ul-Vah ji,  br.  7. 

3  Bulugul-erib,  1/150. 

4  Sahihu  Muslim,  Kitabul-edahi,  br.  1978. 


Jedan  od  primjera  koji  pokazuju  njihovu  odanost  jeste  i  sljedeća  priča : 
"Haris  b.  Abbad  predvodio  je  plemena  Bekra  u  borbi  protiv  Tagliba  i  njihovog  vođe 
Muhelhela  koji  je  ubio  Harisovog  sina  u  ratu  El-Besus.  Haris  je  zarobio  Muhelhela, 
ali  ga  nije  poznavao,  pa  mu  je  rekao:  'Pokaži  mi  Muhelhela  b.  Rebi'u  i  pustit  ću  te." 
Muhelhel  mu  reče:  'Daješ  li  mi  obećanje  za  to,  ako  ti  ga  pokažem?"  Haris  reče: 
"Dajem"  'Ja  sam  on',  reče  Muhelhel,  a  Haris  odsječe  njegovu  kosu  i  pusti  ga."  Ovo 
je  primjer  izuzetne  odanosti  i  muškostr,  vrijedan  divljenja.2 

Još  jedan  primjer  odanosti:  Kad  je  En-Nu'man  b.  El-Munzir  zaprosio  Kisrinu 
kćerku  i  ovaj  ga  odbio,  En-Nu'man  se  uplašio  za  svoj  život  te  je  ostavio  svoje  stvari, 
oružje  i  žene  kod  Hani'a  b.  Mes'uda  eš-Šejbanija,  a  zatim  je  otišao  Kisri  koji  ga 
žestoko  kazni.  Kisra  je  nakon  toga  poslao  Hani'u  zahtjev  da  mu  preda  Nu'manove 
stvari.  Nu'man  je  odbio  te  Kisra  krenu  na  njega  sa  vojskom.  Hani"  je  okupio  svoje 
pleme  i  obratio  im  se:  "O  skupino  Bekra!  Bolje  je  stradati  s  opravdanjem  nego  se 
spasiti  bježanjem.  Oprez  ne  sprečava  Allahovu  odredbu,  a  strpljivost  je  jedan  od 
uzroka  pobjede.  Bolje  je  umrijeti  nego  biti  ponižen.  Suočiti  se  sa  smrću  bolje  je 
nego  joj  okrenuti  leđa.  Časnije  je  da  ti  probiju  vrat  sprijeda  nego  da  te  zbodu  stra- 
ga i  u  leđa.  O  pleme  Bekr!  Borite  se,  svakako  se  mora  umrijeti."3 

Pleme  Bekr  uspjelo  je  poraziti  Perzijance  u  bitki  Zi-Kar,  zahvaljujući  ovom 
čovjeku  koji  je  prezreo  da  živi  životom  bijednih  i  poniženih,  ne  mareći  za  smrt,  kako 
bi  ispunio  obećanje. 

6.  Strpljivo  podnošenje  tegoba,  izdržljivost  i  zadovoljstvo  sa  malim 

Ustajali  bi  od  jela  i  govorili:  "Velik  stomak  uklanja  oštroumnost."  Smatrali  su 
sramnim  da  čovjek  bude  proždrljiv  i  izjelica.  Njihov  pjesnik  je  rekao: 
Kad  se  pruže  ruke  ka  opskrbi,  ne  žurim 
S  pružanjem,  jer  najbrže  pružaju  izjelice.4 

Imali  su  nevjerovatnu  sposobnost  da  podnose  tegobe  i  budu  strpljivi  u 
nevoljama.  Možda  je  na  to  utjecala  priroda  njihove  zemlje:  suha  pustinja,  sa  malo 
usjeva  i  vode.  Bili  su  naviknuti  na  savladavanje  planinskih  vrleti,  putovanje  po  pod- 
nevnoj žegi;  na  njih  nisu  utjecali  ni  vrućina,  ni  hladnoća,  ni  nepristupačni  putevi,  niti 
velike  razdaljine,  ni  glad,  ni  žeđ.  A  kad  su  prihvatili  islam,  pružili  su  fantastične  pri- 
mjere strpljivosti  i  trpljenja.  Bili  su  zadovoljni  sa  malim,  znali  su  putovati  danima 
zadovoljivši  se  sa  nekoliko  datula,  kojima  bi  se  održavali  u  životu,  i  nekoliko  kapi 
vode,  da  drže  jetru  vlažnom.5 


1  Medhal  li  fehmis-sire,  str.  90. 

2  Medhal  li  fehmis-sire,  str.  91. 

3  Tarihut-Taberi,  An  Jevmi  Zi-Kar,  2/207. 

4  Bulugul-erib,  1/377.  Ebu  Šehbe,  Es-Siretun-Nebevijje,  1/96-97. 

5  Ebu  Šehbe,  Es-Siretun-Nebevijje,  1/97. 

7.  Tjelesna  snaga,  velikodušnost  i  zaštita  komšije 

Bili  su  čuveni  po  fizičkoj  snazi,  uz  velikodušnost  i  snagu  duha.  A  kad  se  spoje 
fizičko  i  duševno  herojstvo,  čine  čuda,  što  se  pokazalo  kada  su  primili  islam. 

Borili  su  se  sa  svojim  suparnicima  i  protivnicima,  a  kad  bi  ih  savladali,  opra- 
štali bi  im  i  puštali  ih.  Nisu  prihvatali  ubijanje  ranjenika,  vodili  su  računa  o  dobro- 
susjedskim odnosima,  posebno  su  vodili  računa  o  ženama  i  čuvanju  njihove  časti. 
Paganski  pjesnik  je  rekao: 

Ako  se  pojavi  moja  susjeda,  oborim  pogled 
Sve  dok  se  ne  skloni  u  svoje  sklonište. 

Kada  bi  neko  zatražio  od  njih  zaštitu,  zaštitili  bi  ga,  i  bili  su  spremni  žrtvovati  i 
život,  i  dijete,  i  imetak,  radi  toga.  Ove  vrline  bile  su  veliki  kapital  u  dušama  Arapa, 
pa  kada  se  pojavio  islam,  razvio  ih  je,  osnažio  i  usmjerio  na  svako  dobro  i  istinu. 
Stoga  nije  čudo  da  su  se  uputili  iz  pustinje,  poput  čistih  meleka,  i  snagom  vjere, 
pravde,  vrlina  i  dobra  oslobodili  Zemlju  koja  je  do  tada  grcala  u  nevjerstvu,  nasilju, 
porocima  i  zlu.1 

Ovo  su  neke  etičke  vrijednosti  društva  u  kojem  je  odrastao  arapski  čovjek.  To 
je  bila  najbolja  zajednica,  stoga  je  Allahov  Poslanik,  sallallahu  alejhi  ve  sellem,  iza- 
bran iz  nje,  za  njega  je  odabrano  to  arapsko  društvo,  ta  vanredna  okolina  i  ugledna 
sredina,  i  pored  Perzijanaca,  Bizantinaca,  Indijaca  i  Grka.  Poslanik,  sallallahu  alejhi 
ve  sellem,  nije  odabran  iz  redova  Perzijanaca  i  pored  njihovog  napretka  na  polju 
znanja  i  nauke,  niti  iz  redova  Indijaca  i  pored  njihovog  dubokog  poznavanja  filo- 
zofije, niti  iz  redova  Bizantinaca  i  pored  njihovog  napretka  na  polju  umjetnosti,  niti 
iz  redova  Grka  i  pored  njihove  genijalne  poezije  i  maštovitosti,  već  je  odabran  iz 
ove  čiste  sredine,  a  spomenuti  narodi,  ma  kakvi  oni  bili  i  ma  do  kakvih  znanosti  i 
spoznaja  došli,  ipak  nisu  imali  kao  Arapi  čistu  nutrinu,  slobodu  razuma  i  veliko- 
dušnost.2 


Četvrta  tema 

Najvažniji  događaji  prije  rođenja  Allahovog  miljenika  i  odabranika 

Allah  je  htio  da  se  smiluje  čovječanstvu  i  ukaže  mu  počast,  pa  je  došlo  vrije- 
me izbavljenja,  s  poslanstvom  Allahovog  miljenika. 

Prije  nego  što  počnemo  govoriti  o  njegovom  rođenju,  odrastanju,  Allahovoj 
pažnji  prije  početka  Objave  i  njegovog  časnog  života  prije  poslanstva,  želimo  nešto 


1  Ebu  Šehbe,  Es-Siretun-Nebevijje,  1/97. 

2  Hasan  el-Benna,  Nezarat  fis-sire,  str.  14. 

reći  o  veličanstvenim  znacima  i  značajnim  događajima  koji  su  prethodili  njegovom 
rođenju,  jer  prije  njegovog  rođenja  desili  su  se  veličanstveni  događaji,  koji  su  nago- 
vijestili skori  osvit  zore. 

Allahov  zakon  na  Zemlji  jeste  da  izlaz  dolazi  nakon  velike  tegobe,  svjetlo 
nakon  tame,  i  nakon  teškoće  dolazi  olakšica.1 

Najvažniji  događaji: 

Prvo:  Vjerovjesnikov  djed  Abdul-Muttalib  iskopava  izvor  Zemzem 

Šejh  Ibrahim  el-Ali,  u  svojoj  vrijednoj  knjizi  Sahihus-siretun-Nebevijje,  spomi- 
nje vjerodostojnu  predaju  o  Abdul-Muttalibovom  kopanju  izvora  Zemzem,  koju 
prenosi  Alija  b.  Ebu  Talib:  "Abdul-Muttalib  je  kazivao:  Spavao  sam  u  Hidžru  kad  mi 
u  san  dođe  neko  i  reče:  'Kopaj  Tajbu2!'  Upitao  sam:  'A  šta  je  Tajba?*,  ali  je  otišao  od 
mene.  Sutradan  sam  legao  u  postelju  i  zaspao,  pa  mi  je  opet  došao  i  rekao:  'Kopaj 
Birru3!'  Upitao  sam:  'A  šta  je  Birra?',  ali  je  otišao  od  mene.  Sutradan  sam  legao  u 
postelju  i  zaspao,  pa  mi  je  opet  došao  i  rekao:  'Kopaj  Madnunu4!'  Upitao  sam:  'A 
šta  je  Madnuna?1,  ali  je  otišao  od  mene.  Sljedeći  dan  sam  legao  u  postelju,  pa  mi  je 
došao  i  rekao:  'Kopaj  Zemzem!'  Upitao  sam:  'A  šta  je  Zemzem?*  Rekao  je:  To  je 
voda  koja  nikad  neće  nestati  ni  presušiti.  Njome  poji  hadžije,  a  nalazi  se  između 
životinjskog  izmeta  i  krvi,  gdje  kljuje  gavran  bijelih  nogu,  kod  mravinjaka.'" 

Ibn  Ishak  je  rekao:  "Kad  je  objasnio  o  čemu  se  radi  i  ukazao  gdje  se  nalazi, 
Abdul-Muttalib  je  znao  da  je  to  istina.  Osvanuo  je  sa  pijukom  i  krenuo  sa  sinom 
Harisom  b.  Abdul-Muttalibom,  a  tada  pored  njega  nije  imao  druge  djece.  Kopao  je 
pijukom  pa  kad  je  ugledao  ivicu  bunara,  uzviknuo  je:  'Allahu  ekber',  te  su  po  tome 
Kurejšije  doznale  daje  postigao  što  je  želio.  Došli  su  kod  njega  i  rekli  mu:  'Abdul- 
Muttalibe,  to  je  bunar  našeg  pretka  Ismaila,  i  mi  imamo  pravo  na  njega,  zato  nam 
dopusti  da  budemo  tvoji  ortaci  u  raspolaganju  njime.'  'Neću  to  učiniti!',  reče  im  on, 
'ova  stvar  je  isključivo  moja  i  data  je  samo  meni!'  'Onda  nam  daj  pola,  jer  ćemo  se 
sporiti  s  tobom  zbog  toga',  rekoše  mu  oni.  On  im  tada  reče:  'Odredite  koga  hoćete 
da  presudi  između  mene  i  vas.'  'Vračara  iz  plemena  Benu  Sa'd  b.  Huzejl',  rekoše  oni, 
a  ona  se  nalazila  u  oblasti  Ešrafuš-Šam  i  on  pristade  na  to. 

Abdul-Muttalib  se  spremio  sa  nekolicinom  ljudi  iz  Benu  Umejje,  ogranka 
Abdu-Menafa,  a  sa  njima  je  iz  svakog  plemena  krenuo  po  jedan  čovjek,  te  su  se 
zaputili  predjelom  koji  je  tada  bio  pust.  Kada  su  već  zašli  u  njega,  Abdul-Muttalibu  i 
njegovim  drugovima  ponestalo  je  vode.  Kad  su  ožednjeli,  tražili  su  vode  od  onih 
koji  su  imali,  ali  su  ih  oni  odbili  i  odgovorili:  'Nalazimo  se  u  pustinji  i  bojimo  se  da 
nas  ne  zadesi  isto  što  i  vas.'  Abdul-Muttalib  reče  svojim  ljudima:  'Mislim  da  svaki 


1  Ebu  Bekrel-Džezairi,  Hazel-Habibj'a  Muhibb,  str.  51. 

2  Ugodna,  prijatna,  dobra. 

3  Dobročinstvo  i  čistota. 

4  Skupocjena  i  vrijedna,  ali  rijetka  stvar. 


Život  i  đjeto  posljednjeg  Vji 

čovjek  treba  da  iskopa  sebi  raku,  dok  još  imate  snage,  pa  kad  god  umre  jedan, 
ostali  će  ga  zakopati  u  njegovu  raku,  tako  da  na  kraju  ostane  samo  jedan,  jer  je 
bolje  da  strada  jedan  čovjek  nego  čitava  karavana."  'Uradit  ćemo  kako  naređuješ!', 
odgovorili  su. 

Svaki  od  njih  je  sebi  iskopao  raku,  pa  su  sjeli  čekajući  da  umru  od  žeđi. 
Nakon  nekog  vremena  Abdul-Muttalib  reče  svojim  ljudima:  'Allaha  mi,  da  se  ovako 
sami  bacamo  u  smrt,  a  ne  hodamo  po  zemlji,  niti  tražimo  sebi  izlaz,  to  je  odraz  ne- 
moći. Možda  nas  Allah  opskrbi  vodom  nakon  malo  iskušenja.  Krenite!"  Svi  su 
uzjahali  svoje  deve  i  krenuli  da  traže.  Abdul-Muttalib  je  uzjahao  svoju  devu,  a  kada 
je  ustala,  ispod  njenog  papka  je  provreo  izvor  pitke  vode.  Abdul-Muttalib  i  njegovi 
ljudi  počeše  uzvikivati  tekbire.  Abdul-Muttalib  je  sjahao  i  napio  se  vode,  njegovo  se 
društvo  također  napilo,  te  su  napunili  svoje  mješine  za  vodu.  Zatim  je  pozvao  pred- 
stavnike kurejšijskih  plemena  koji  su  putovali  sa  njima,  a  oni  su  posmatrali  sve  to 
što  se  dešavalo,  i  rekao  im:  'Dođite  na  vodu!  Allah  nas  je  napojio."  Svi  su  došli, 
napili  se  i  napunili  svoje  mješine  za  vodu,  a  onda  su  mu  rekli:  Tako  nam  Allaha,  On 
je  presudio  u  tvoju  korist.  I  tako  nam  Allaha,  nećemo  se  s  tobom  sporiti  oko  Zem- 
zema,  jer  onaj  ko  te  napojio  vodom  u  ovoj  neplodnoj  zemlji  -  podario  ti  je  Zem- 
zem.  Vrati  se  svome  pojilu,  na  pravom  si  putu."  Vratio  se,  a  i  oni  sa  njim,  te  mu 
prepustiše  Zemzem." 

Ibn  Ishak  je  rekao:  "Obaviješten  sam  da  je  ovo  o  Zemzemu  prenio  Alija  b. 
Ebu  Talib."1 

Mnogo  je  hadisa  koji  govore  o  vrijednosti  zemzem-vode.  Od  njih  je  hadis 
koji  bilježi  Muslim  u  Sahihu,  o  događaju  Ebu  Zerrovog  primanja  islama,  koji  glasi: 
"On  je  blagoslovljen  i  on  je  hrana  koja  zasićuje."2 

Ed-Darekutni  i  El-Hakim  bilježe  od  Ibn  Abbasa,  koji  prenosi  od  Vjerovjesnika, 
sallallahu  alejhi  ve  sellem,  da  je  rekao:  "Zemzem-voda  jeza  ono  radi  čega  je  piješ. 
Ako  je  piješ  nadajući  se  da  ćeš  ozdraviti  od  bolesti,  Allah  će  ti  dati  ozdravljenje;  ako  je 
piješ  da  budeš  sit,  Allah  će  ti  dati  da  budeš  sit;  ako  je  piješ  da  ugasiš  žeđ,  Allah  će  ti 
ugasiti  žeđ.  To  je  voda  nastala  od  tragova  Džibrila,  i  njom  je  Allah  napojio  Ismaila." 

Šejh  Muhammed  Ebu  Šehbe  rekao  je:  "Kako  bilo  da  bilo:  hafiz  Dimjati,  koji 
spada  u  veoma  učene  hafize  iz  kasnijih  generacija,  ocijenio  je  vjerodostojnim  hadis: 
'Zemzem-voda  je  za  ono  radi  čega  je  piješJ,  a  hafiz  El-Iraki  je  to  potvrdio."3 


1  Ibn  Hišam,  Es-Siretun-Nebevijje,  1/142-155.  Ibn  Ishak,  Es-Sijeru  vei-megazi,  str.  24-25.  valorizacija: 
Suhejl  Bekar.  El-Bejheki,  Deiailun-Nubuvve,  1/93-95.  Ibn  Ishak  je  jasno  spomenuo  da  je  tu  predaju 
čuo,  stoga  je  lanac  prenosilaca  vjerodostojan.  Hadis  pojačava  m u rsel- predaja  od  Ez-Zuhrija.  Dakle, 
hadis  je  vjerodostojnog  lanca  prenosilaca  u  predaji  koju  bilježe  El-Bejheki  i  Ibn  Hišam. 

2  Muslim,  Fedailus-sahabe,  bab:  Fedailu  Ebu  Zerr,  br.  132  (2473;. 

3  Ebu  Šehbe,  Es-Siretun-Nebevijje,  1/158.  Hafiz  El-Iraki,  Mukaddimetu  Ibnus-Salah  ve  šerhuha,  str.  13. 

Drugo:  Događaj  sa  vlasnicima  slona 

Ovaj  događaj  je  potvrđen  u  časnom  Kur'anu  i  Vjerovjesnikovom  sunnetu,  a 
detaljno  je  spomenut  u  knjigama  sire  (životopisa)  i  historije,  a  također  ga  navode 
mufessiri  u  svojim  djelima. 

Allah  kaže: 

i  0  &*rts?  © 

"U  ime  Allaha,  Svemilosnog,  Milostivog.  Zar  nisi  čuo  šta  je  sa  vlasnicima  slona 
Gospodar  tvoj  uradio!  Zar  lukavstvo  njihovo  nije  upropastio  i  protiv  njih  jata 
ptica  poslao,  koje  su  na  njih  grumenje  od  gline  pečene  bacale,  pa  ih  kao 
izjedeno  lišće  učinio?'11 

Poslanik  je  u  više  hadisa  ukazao  na  ovaj  događaj,  a  jedan  od  njih  je: 
Kada  je  Poslanik,  sallallahu  alejhi  ve  sellem,  krenuo  ka  Hudejbijji...  išao  je  dok 
nije  stigao  u  mjesto  Es-Senijje  (brežuljak  sa  kojeg  im  se  prilazilo),  odakle  im  se 
prilazilo,  i  tada  je  njegova  deva  sjela.  Ljudi  su  povikali:  "Hajde,  hajde!",  ali  je  deva 
ostala  nepomična.  Nakon  toga  ljudi  rekoše:  "Uzjogunila  se  El-Kasva!"  Na  to 
Poslanik,  sallallahu  alejhi  ve  sellem,  reče:  "Nije  se  El-Kasva  uzjogunila,  niti  je  to  njen 
običaj,  nego  ju  je  zaustavio  Onaj  koji  je  zaustavio  slona."2 

U  Ebu  Hatimovom  djelu  Es-Siretun-Nebevijje  navodi  se:  "Vezano  za  događaj 
slona:  Kralj  koji  je  vladao  Jemenom,  a  bio  je  iz  Abesinije  i  zvao  se  Ebreha,  sagradio 
je  crkvu  u  gradu  San'a.  Nazvao  ju  je  El-Kullejs  i  planirao  je  da  arapske  hadžije 
skrene  od  Kabe  ka  njoj,  te  se  zakleo  da  će  srušiti  Kabu.  Pred  njega  je  izašao  jedan 
od  kraljeva  Himjera,  kojeg  su  zvali  Zu  Nefer,  na  čelu  svojih  pristalica,  i  sukobio  se  s 
njim.  Ebreha  ga  je  pobijedio  i  zarobio.  Zu  Nefer  mu  je  rekao:  'O  kralju,  nemoj  me 
ubiti,  korisnije  ti  je  da  me  ostaviš  živog  nego  da  me  ubiješ."  Ebreha  ga  ostavi  u 
životu,  ali  ga  dobro  sveza  i  zaputi  se  prema  Kabi.  Kad  se  približio  području  plemena 
Has'am,  izađe  mu  na  megdan  En-Nufejl  b.  Habib  el-Has'ami,  predvodeći  skupinu  iz 
različitih  jemenskih  plemena.  Oni  se  sukobiše  s  Ebrehom,  ali  on  i  njih  porazi  i  zarobi 
En-Nufejla.  On  reče:  'O  kralju,  nemoj  me  ubiti!  Ja  poznajem  zemlju  Arapa,  a  moj 
narod  je  meni  pokoran."  Ebreha  ga  ostavi  u  životu  da  bi  mu  pokazivao  put,  i  nastavi 
sa  njim  dalje.  Kada  su  stigli  u  Taif,  pred  Ebrehu  izađe  Mes'ud  b.  Muatteb,  pred- 
vodeći ljude  iz  plemena  Sekif,  i  reče:  'O  kralju!  Mi  smo  tvoji  podanici  i  nemamo 
nikakvih  nesuglasica  s  tobom,  a  niti  se  između  nas  i  tebe  ispriječilo  ono  zbog  čega 
si  došao.  -  Mislio  je  na  njihovo  božanstvo  Lata.  -  Tebi  je  cilj  kuća  koja  se  nalazi  u 
Mekki  i  mi  ćemo  s  tobom  poslati  nekoga  ko  će  te  do  nje  dovesti.  Poslali  su  sa  njim 

1  Sura  El-Fil,  1-5. 

2  Sahihul-Buhari,  Kitabuš-šurut,  bab:  Eš-Šurut  fil-džihad  vel-musaleha  mea  ehlil-harb,  ve  Kitabetiš-šurut, 
br.  2731. 

Mevla  Lehema,  svoga  štićenika,  oslobođenog  roba  za  kojeg  se  prenosi  da  se  zvao 
Ebu  Rigal.  Kad  su  stigli  u  Mugammes1,  Ebu  Rigal  je  umro,  a  kasnije  mu  je  kabur 
kamenovan.  Ebreha  je  iz  Mugammesa  poslao  čovjeka  po  imenu  El-Esved  b.  Mak- 
sud,  na  čelu  konjice.  Stanovnici  Harema  okupili  su  se  oko  njega.  On  je  oteo  dvjesto 
Abdul-Muttalibovih  deva.  Nakon  toga  Ebreha  je  stanovnicima  Mekke  poslao 
čovjeka  po  imenu  Hunata  el-Himjeri  i  rekao  mu:  'Pitaj  ih  ko  im  je  predstavnik,  pa  ga 
obavijesti  da  nisam  došao  da  se  borim  protiv  njih,  već  sam  došao  da  srušim  ovu 
kuću  (Kabu).'  Hunata  je  krenuo  i  kad  je  stigao  u  Mekku,  susreo  se  sa  Abdul- 
Muttalibom  b.  Hašimom  te  mu  rekao:  'Poslao  me  je  kralj  da  te  obavijestim  da  on  ne 
želi  da  se  bori  protiv  vas,  osim  ako  ga  vi  napadnete;  on  je  samo  došao  da  sruši 
Kabu,  a  zatim  će  vas  napustiti.'  Abdul-Muttalib  je  rekao:  'Nećemo  se  boriti  protiv 
njega.  Nećemo  se  ispriječiti  između  njega  i  Kabe,  a  ako  ga  Allah  ne  spriječi,  mi 
nemamo  snage  da  se  borimo  protiv  njega.'  Hunata  reče:  'Pođi  sa  mnom  do  njega. 
Krenuo  je,  a  kada  su  došli  u  logor,  Abdul-Muttalib  je  prišao  Zu  Neferu,  koji  mu  je 
bio  prijatelj  i  rekao:  'O  Zu  Nefere!  Možete  li  nam  čime  pomoći  u  ovome  što  nas  je 
zadesilo.'  'A  kako  da  ti  pomogne  zarobljenik,  koji  ne  zna  hoće  li  biti  ubijen  ujutro  ili 
navečer!?',  odgovorio  je  i  dodao:  'Ali  ću  te  poslati  Unejsu,  čovjeku  koji  se  brine  o 
slonu,  pa  mu  reci  neka  ti  učini,  koliko  može,  dobra  kod  kralja  i  neka  podigne  tvoj 
značaj  i  ugled  kod  njega.'  Zu  Nefer  je  poslao  po  Unejsa,  pa  kad  je  došao,  reče  mu: 
'Ovo  je  poglavar  Kurejša,  vlasnik  izvora  u  Mekki,  koji  hrani  ljude  u  mekkanskoj 
dolini  i  zvijeri  u  brdima,  a  kralj  mu  je  zaplijenio  dvjesto  deva,  pa  ako  možeš  da  mu 
pomogneš  -  pomozi  mu,  to  mije  prijatelj.' 

Unejs  je  ušao  kod  Ebrehe  i  rekao:  'O  kralju!  Ovo  je  poglavar  Kurejša,  vlasnik 
izvora  u  Mekki,  koji  hrani  ljude  u  mekkanskoj  dolini  i  zvijeri  u  brdima.  On  traži 
dozvolu  da  uđe  i  volio  bi  da  mu  daš  dopuštenje,  jer  nije  došao  ni  kao  neprijatelj  ni 
kao  protivnik.'  Ebreha  mu  je  dozvolio,  a  Abdul-Muttalib  je  bio  visok  i  korpulentan, 
pa  kad  ga  je  Ebreha  vidio,  iskazao  mu  je  počast  i  poštovanje.  Pošto  nije  htio  da 
sjedne  s  njim  na  prijesto,  niti  da  sjedi  ispred  njega,  spustio  se  na  sag  i  sjeo  pored 
njega.  Abdul-Muttalib  reče:  'Kralju!  Uzeo  si  mi  ogroman  imetak,  pa  mi  ga  vrati.' 
Kralj  reče:  'Kad  sam  te  vidio,  svidio  si  mi  se,  ali  sad  si  opao  u  mojim  očima.'  'Zašto?', 
upitao  je  Abdul-Muttalib.  'Došao  sam  da  uništim  Kuću  koja  simbolizira  tvoju  vjeru  i 
vjeru  tvojih  predaka,  koja  je  vaša  svetinja  i  vaš  centar,  a  ti  mi  to  i  ne  spominješ  nego 
me  pitaš  za  dvjesto  deva  koje  sam  ti  uzeo',  odgovorio  je  Ebreha.  Abdul-Muttalib 
reče:  'Ja  sam  gospodar  ovih  deva,  a  Kaba  ima  Gospodara  koji  će  je  braniti.'  'Od 
mene  je  neće  odbraniti!',  odgovori  Ebreha.  'To  je  tvoja  stvar',  reče  Abdul-Muttalib. 
Ebreha  je  zatim  naredio  da  mu  se  vrate  njegove  deve.  Abdul-Muttalib  se  vratio  i 
obavijestio  Kurejšije  o  tom  susretu  i  naredio  im  da  se  sklone  po  planinskim  klan- 
cima i  gudurama. 


1  Naselje  u  blizini  Mekke.  U  njemu  je  umro  Ebu  Rigal. 

Ebreha  se  u  Mugammesu  spremio  da  uđe  u  Mekku,  pokrenuo  je  vojsku, 
opremio  slona  i  natovario  na  njega  šta  je  htio,  a  s\on  je  stajao.  Kad  su  pokušali  da 
pokrenu  slona,  nije  se  pomjerio,  nego  je  kleknuo  i  gotovo  je  bio  sjeo  na  zemlju. 
Udarili  su  ga  pijukom  po  glavi,  ali  nije  se  pomjerio,  stavili  su  mu  kuke  pod  trbuh  i 
ispod  koljena  i  podbadali  ga  njima,  ali  je  odbio  da  krene.  Upravili  su  ga  ka  Jemenu 
pa  je  žurno  krenuo,  a  zatim  su  ga  okrenuli  prema  Haremu  pa  je  stao.  Nakon  toga 
slon  je  pobjegao  u  okolna  brda,  a  Allah  je  poslao  ptice  iz  pravca  mora,  poput  evo- 
raka.  Svaka  ptica  nosila  je  tri  kamena:  po  jedan  u  kandžama  i  jedan  u  kljunu. 
Kamenje  koje  su  nosile  bilo  je  poput  leblebije  i  leće.  Kada  bi  jato  ptica  prekrilo 
Ebrehine  ljude,  pustile  bi  na  njih  kamenje,  a  koga  god  bi  kamenje  pogodilo,  umro 
bi,  ali  nisu  svi  bili  pogođeni."  Allah  kaže: 

*U  ime  Allaha,  Svemilosnog,  Milostivog.  Zar  nisi  čuo  šta  je  sa  vlasnicima  slona 
Gospodar  tvoj  uradio!  Zar  lukavstvo  njihovo  nije  upropastio  i  protiv  njih  jata 
ptica  poslao,  koje  su  na  njih  grumenje  od  gline  pečene  bacale,  pa  ih  kao 
izjedeno  lišće  učinio?"1 

Allah  je  Ebrehi  dao  tešku  tjelesnu  bolest,  a  vojnici  su  u  povratku  umirali  u 
svakom  mjestu.  Ebrehi  su  otpadale  jagodice  prsta;  kad  god  bi  otpala  jagodica 
jednog  prsta,  pojavila  bi  se  gnoj  i  krv.  Stigao  je  u  Jemen  sa  preostalom  vojskom,  a 
izgledao  je  poput  ptića.  Nedugo  zatim  je  umro."2 

Ibn  Ishak  u  svojoj  Siri  -  kako  od  njega  prenosi  Ibn  Hišam  -  spominje  da  je 
Abdul-Muttalib  uhvatio  za  halku  vrata  Kabe,  a  sa  njim  je  bila  skupina  Kurejšija,  te  su 
dovili  Allahu  moleći  Ga  da  ih  pomogne  protiv  Ebrehe  i  njegove  vojske.  Abdul- 
Muttalib  je,  držeći  za  halku  vrata  Kabe,  izrekao  stihove: 

Ne  brinemo  se!  Rob  brani  svoju  stoku,  pa  odbrani  ono  stoje  Tvoje 
Njihov  krst  i  lukavstvo  neće  sutra  pobijediti  Tvoje  lukavstvo 
Ako  si  njih  odbacio,  a  nas  prihvatio  -  naredi  šta  želiš. 
Abdul-Muttalib  je  zatim  pustio  halku  vrata  Kabe  i  sa  Kurejšijama  koji  su  bili  sa 
njim  zaputio  se  u  planinske  gudure  da  se  zaštite,  očekujući  šta  će  uraditi  Ebreha  po 
ulasku  u  Mekku.  Zatim  je  naveo  kakvu  su  propast  doživjeli  Ebreha  i  njegova  vojska.3 

Koristi,  pouke  i  poruke  iz  događaja  sa  vlasnicima  slona 

1.  Ukazivanje  na  čast  i  svetost  Kabe,  koja  je  prva  Allahova  kuća  na  Zemlji 

Ovaj  događaj  pokazuje  koliko  su  Arapi  poštovali  Kabu,  da  su  je  smatrali  sve- 


1  Sura  El-Fil,  1-5. 

2  Ebu  Hatim  el-Busti,  Es-Siretun-Nebevijje,  str.  34-39.  Ibn  Kesir,  Es-Siretun-Nebevijje,  str.  30-37. 

3  Ibn  Hišam,  Es-Siretun-Nebevijje,  Mea  šerh  U  Ebu  Zerrel-Hušeni,  1/84-91. 

tom,  te  da  im  ništa  nije  bilo  važnije  od  nje.  Razlog  što  je  kod  njih  uživala  ovako 
visoko  mjesto  su  ostaci  Ibrahimove  vjere. 

2.  Zavist  i  mržnja  kršćana  prema  Arapima  koji  su  veličali  Kabu 

Zato  je  Ebreha,  gradnjom  crkve  El-Kullejs,  htio  da  odvrati  Arape  od  veličanja 
Kabe.  Ali,  i  pored  toga  što  je  koristio  metode  podsticaja  i  zastrašivanja,  Arapi  su  to 
odbili.  Stvar  je,  čak,  došla  dotle  da  je  jedan  od  beduina  obavio  nuždu  u  crkvi  El- 
Kullejs. 

Er-Razi,  u  komentaru  Allahovih  riječfe 

"Zar  lukavstvo  njihovo  nije  upropastio",  kaže:  "Znaj  da  lukavstvo  znači:  potajno 
željeti  drugome  štetu.  A  ako  neko  upita:  'Zašto  je  onda  u  ovom  ajetu  spomenuo 
riječ  spletka  kad  je  njegova  namjera  bila  očita,  jer  je  otvoreno  razglasio  da  želi 
srušiti  Kabu?',  odgovor  je:  To  je  tačno,  ali  osjećaji  koje  je  krio  u  svojim  prsima  bili  su 
gori  od  onoga  što  je  pokazivao  otvoreno,  jer  je  u  sebi  krio  zavist  prema  Arapima,  te 
je  htio  da  njima  i  njihovoj  zemlji  oduzme  ugled  koji  su  imali  zbog  Kabe,  i  obezbijedi 
ga  sebi  i  svojoj  zemlji."1 

3.  Žrtvovanje  za  odbranu  svetinja 

Jedan  od  kraljeva  Humejra  suprotstavio  se  Ebrehinoj  vojsci,  te  je  zarobljen. 
Nufejl  b.  Habib  el-Has'ami  i  njegova  grupa,  sastavljena  od  raznih  jemenskih  pleme- 
na, sukobila  se  sa  Ebrehom  i  dali  su  svoju  krv  u  odbrani  svojih  svetinja,  ali  su  pora- 
ženi od  te  silne  vojske. 

Žrtvovanje  u  odbrani  svetinja  je  osobina  usađena  u  čovjekovu  prirodu. 

4.  Poniženje  izdajica  iz  reda  ummeta 

Ovi  poltroni  koji  su  sarađivali  sa  Ebrehom,  i  bili  njegovi  špijuni  i  vodiči  koji  su 
mu  pokazivali  put  prema  Allahovom  drevnom  Hramu,  da  ga  sruši,  prokleti  su  i  na 
ovom  i  na  onom  svijetu.  Proklinjali  su  ih  ljudi,  a  i  Allah  ih  je  prokleo.  Grob  Ebu  Riga- 
la postao  je  simbol  sluganstva  i  izdaje,  a  on  sam  je  postao  omražen  u  srcima  ljudi; 
kad  god  bi  neko  prolazio  kraj  njegovog  groba,  bacao  bi  na  njega  kamenje. 

5.  Suština  borbe  između  Allaha  i  Njegovih  neprijatelja 

Ovo  se  ogleda  u  riječima  Abdul-Muttaliba:  "Nećemo  se  ispriječiti  između  nje- 
ga i  Kabe,  a  ako  ga  Allah  ne  spriječi,  mi  nemamo  snage  da  se  borimo  protiv  njega." 
Ovo  je  precizan  opis  suštine  borbe  između  Allaha  i  Njegovih  neprijatelja:  kolika  god 
bila  snaga  neprijatelja  i  njegovih  vojski,  neće  se  moći  oduprijeti  Allahovoj  moći,  sili  i 


1  Tefsirur-Razi,  32/94. 

osveti,  ni  za  jedan  trenutak.  Jer,  On  daje  i  uzima  živote  kad  god  želi.1 

El-Kasimi  navodi  da  je  El-Kašani  rekao:  "Događaj  sa  vlasnicima  slona  je  poz- 
nat i  desio  se  u  vremenu  bliskom  pojavi  Poslanika.  To  je  jedan  od  Allahovih  znako- 
va i  spomen  na  Njegov  gnjev  prema  onima  koji  su  se  usudili  da  pokušaju  oskrnaviti 
Njegova  sveta  mjesta."2 

6.  Iskazivanje  poštovanja  prema  Allahovoj  Kući  i  stanovnicima  mjesta  u  kojem 
se  nalazi 

Poštovanje  Arapa  prema  Allahovom  Hramu,  koji  čuva  i  štiti  od  skrnavljenja 
pokvarenjaka  i  spletki  spletkaroša3,  se  povećalo,  a  također  i  njihovo  poštovanje 
prema  Kurejšijama.  Rekli  su:  "Oni  su  Allahovi  miljenici,  Allah  se  borio  radi  njih  i 
sačuvao  ih  od  njihovih  neprijatelja." 

Ovaj  događaj  bio  je  Allahov  znak  i  uvertira  za  pojavu  Vjerovjesnika,  sallallahu 
alejhi  ve  sellem,  koji  će  se  pojaviti  u  Mekki  i  očistiti  Kabu  od  kipova,  te  joj  vratiti 
ugled  i  značaj  koji  je  nekad  imala.4 

7.  Ovaj  događaj  je  jedan  od  znakova  poslanstva 

Neki  učenjaci  su  rekli  da  je  događaj  sa  slonom  jedan  od  dokaza  i  znakova 
poslanstva.  Jedan  od  njih  je  i  El-Maverdi:  "Allahovi  znakovi  su  jasni  i  dokazi  poslan- 
stva su  očiti.  Njihova  pojava  dokazuje  se  ishodom  događaja,  tako  da  je  nemoguće 
da  se  u  njima  pomiješaju  iskrenost  i  laž,  i  krivotvorina  i  istina.  Veličina  radosnog 
nagovještenja  i  upozorenja  zavisi  od  jačine  i  rasprostranjenosti  tih  znakova.  Kada  se 
približilo  vrijeme  rođenja  Allahovog  Poslanika,  zamirisali  su  znaci  poslanstva  i  poka- 
zali se  znakovi  njegovog  bereketa.  Najveći  od  tih  znakova  i  najpoznatiji  po  čuvenju 
i  znakovitosti  jeste  događaj  sa  vlasnicima  slona...  A  dokaz  poslanstva  u  događaju  sa 
slonom  jeste  u  tome  što  je  Poslanik,  sallallahu  alejhi  ve  sellem,  u  vrijeme  tog  doga- 
đaja bio  zametak  u  utrobi  majke,  koja  je  živjela  u  Mekki,  i  rodio  se  u  ponedjeljak  12. 
rebi'ul-evvela,  pedeset  dana  nakon  ovog  događaja,  a  nakon  što  mu  je  umro  otac. 
Stoga  je  ovaj  događaj  dokaz  njegovog  poslanstva  s  dvije  strane: 

Prvo:  Da  su  vlasnici  slona  pobijedili,  Kurejšije  bi  bile  odvedene  u  roblje,  pa  ih 
je  Allah  uništio  kako  bi  spasio  Svoga  Poslanika  da  postane  roblje,  i  kao  zametak  i 
kao  novorođenče. 

Drugo:  Kurejšije  nisu  posjedovale  ništa  čime  bi  zaslužili  da  budu  sačuvani  od 
vlasnika  slona,  niti  su  bili  sljedbenici  Knjige:  bili  su  ili  obožavaoci  kumira,  ili  kipova, 
ili  su  bili  ateisti,  ili  su  vjerovali  da  ne  postoji  proživljenje  nakon  smrti.  Ali  Allah  ih  je 
pomogao  jer  je  htio  da  objavi  islam,  te  zbog  značaja  Kabe  i  da  bi  pomogao  Svoga 


1  Ebu  Faris,  Es-Siretun-Nebevijje,  str.  112. 

2  Džemaluddin  el-Kasimi,  Mehasinut-teVd,  17/262. 

3  Ebu  Faris,  Es-Siretun-Nebevijje,  str.  112. 

4  En-Nedevi,  Es-Siretun-Nebevijje,  str.  92. 

Vjerovjesnika...  Kad  se  među  Arapima  proširila  vijest  šta  je  Allah  uradio  sa  vojskom 
vlasnika  slona  u  Haremu,  to  im  je  pojačalo  strah  i  poštovanje  prema  Haremu  i 
povećalo  njegovu  svetost  u  njihovim  dušama,  te  su  postali  poslušni  Kurejšijama. 
Rekli  su:  "Oni  su  Allahovi  miljenici!  Allah  se  borio  radi  njih  i  sačuvao  ih  spletki  njiho- 
vih neprijatelja."  To  je  povećalo  poštovanje  i  ugled  Kurejšijama  kod  ostalih  Arapa. 
Sa  svoje  strane  Kurejšije  su  vodile  računa  o  njihovim  kumirima  i  brinuli  se  o  njiho- 
vom napajanju  prilikom  hadždža,  te  su  im  davali  rufadu.  Rufada  je  imetak  koji  su 
Kurejšije  izdvajale  svake  godine  i  od  njega  pravile  hranu  hadžijama  u  danima  Mine. 
Tako  su  postali  poglavari  i  vođe  Arapa,  a  vlasnici  slona  su  postali  prošlost  i  pouka.1 

Ibn  Tejmijje  je  rekao:  "Taj  događaj  se  zbio  u  godini  Vjerovjesnikovog,  salla- 
llahu  alejhi  ve  sellem,  rođenja;  oko  Kabe  su  živjeli  politeisti  koji  su  obožavali  mnoge 
kipove,  a  kršćanska  vjera  je  bolja  od  njihove,  iz  čega  proizlazi  da  ovaj  znak  nije  bio 
zbog  tadašnjih  stanovnika  Harema,  nego  zbog  Kabe,  ili  zbog  Vjerovjesnika  koji  će 
se  te  godine  roditi  u  Haremu,  ili  zbog  oboje.  U  svakom  slučaju,  koje  god  od  toga 
dvoga  bilo,  to  je  dokaz  njegovog  poslanstva."2 

Ibn  Kesir,  govoreći  o  događaju  sa  slonom,  rekao  je:  "Ovaj  događaj  je  bio 
predznak  i  priprema  terena  za  pojavu  Allahovog  Poslanika,  jer,  on  se,  prema  naj- 
poznatijem mišljenju,  rodio  te  godine.  A  tadašnje  stanje  stvari  govori:  'O  Kurejšije! 
Allah  vas  nije  pomogao  protiv  njih  zato  što  ste  bolji  od  njih,  nego  zato  da  bi  spasio 
drevni  Hram,  čiji  ugled  i  poštovanje  će  porasti  pojavom  vjerovjesnika  Muhammeda, 
sallallahu  alejhi  ve  sellem,  koji  je  posljednji  vjerovjesnik."'* 

8.  Allah  čuva  drevni  Hram 

To  se  ogleda  u  tome  što  Allah  nije  dozvolio  sljedbenicima  Knjige,  Ebrehi  i 
njegovoj  vojsci  da  sruše  Hram  i  zagospodare  Svetom  zemljom,  i  pored  toga  što  je 
Hram  bio  oskrnavljen  širkom  i  što  su  se  o  njemu  brinuli  mnogobošci.  To  zato  da  bi 
Hram  ostao  slobodan  od  vlasti  zavojevača  i  spletki  spletkaroša,  te  da  bi  ova  zemlja 
ostala  slobodna  kako  bi  u  njoj  nikla  nova  akida  -  slobodna  i  nesputana,  zaštićena 
od  vlasti  osvajača  i  tlačenja  tirana,  i  da  niko  ne  bi  savladao  ovu  vjeru  koja  je  došla 
da  nadvlada  sve  druge  vjere,  prevlada  među  svim  ljudima  i  povede  čovječanstvo,  a 
ne  da  bude  vođena.  Ovo  je  bio  Allahov  plan  za  Njegovu  kuću  i  Njegovu  vjeru,  prije 
nego  što  je  iko  mogao  znati  daje  Vjerovjesnik  ove  vjere  rođen  te  godine.4 

Mi  danas,  inspirirani  ovim  dokazom  poslanstva,  očekujemo  radosnu  vijest  i 
osjećamo  smirenost  u  pogledu  bezočnih  i  lukavih  krstaško-cionističkih  osvajačkih 
stremljenja,  koja  su  se  nadvila  nad  svetim  mjestima.  Oni  neprestano,  potajno  i 
podmuklo,  rade  na  pripremi  za  ostvarenje  ovih  lukavih  i  bezočnih  želja,  a  Allah,  koji 


1  El-Maverdi,  Ealamun-Nubuvve,  str.  185-189. 

2  Ibn  Tejmijje,  El-Dževabus-sahih  U  men  beddele  dinel-Mesih,  4/122. 

3  Tefsirlbn  Kesir,  4/548-549. 

4  Ebu  Faris,  Es-Siretun-Nebevijje,  str.  113. 

je  u  prošlosti  sačuvao  Svoju  Kuću  od  sljedbenika  Knjige  i  mnogobožaca  koji  su  se 
brinuli  o  njoj  -  sačuvat  će  je,  inšallah,  opet  i  nju  i  Medinu,  grad  Svoga  Poslanika,  od 
spletki  i  lukavština  spletkaroša.1 

9.  Događaj  sa  slonom  je  događaj  po  kojem  su  Arapi  računali  vrijeme 

Taj  događaj  bio  je  od  ogromnog  značaja  za  Arape,  pa  su  po  njemu  počeli 
računati  vrijeme.  Govorili  su:  "To  se  dogodilo  u  godini  slona",  ili:  "Rođen  je  taj  i  taj 
u  godini  slona",  ili:  "To  i  to  se  desilo  toliko  i  toliko  godina  nakon  događaja  sa  slo- 
nom". A  događaj  sa  vlasnicima  slona  desio  se  570.  godine  nove  ere.2 


Peta  tema 

Od  rođenja  časnog  Vjerovjesnika  do  sporazuma  El-Fudul 

Prvo:  Vjerovjesnikovo  porijeklo 

Vjerovjesnik,  sallallahu  alejhi  ve  sellem,  bio  je  najplemenitijeg  porijekla  i  naj- 
savršeniji  čovjek,  kako  u  fizičkom  tako  i  u  moralnom  pogledu.  Mnogo  je  vjero- 
dostojnih hadisa  o  Poslanikovom,  sallallahu  alejhi  ve  sellem,  plemenitom  porijeklu. 
Jedan  od  takvih  je  i  hadis  koji  bilježi  Muslim  u  Sahihu,  a  koji  glasi:  "Allah  je  odabrao 
Kinanu  od  Ismailovih  sinova,  i  odabrao  je  Kurejš  od  Kinane,  a  od  Kurejša  je  odabrao 
Benu  Hašim,  i  odabrao  je  mene  od  Benu  Hašima."3 

El-Buhari  je  naveo  Vjerovjesnikovu  lozu:  "Muhammed  b.  Abdullah  b.  Abdul- 
Muttalib  b.  Hašim  b.  Abdu-Menaf  b.  Kusaj  b.  Kilab  b.  Murra  b.  Ka'b  b.  Lu'ej  b.  Galib 
b.  Fihr  b.  Malik  b.  En-Nadr  b.  Kinane  b.  Huzejme  b.  Mudrike  b.  Iljas  b.  Mudar  b. 
Nizar  b.  Me'addi  b.  Adnan."4 

U  djelu  Šerhus-Sunne,  nakon  navođenja  Vjerovjesnikove,  sallallahu  alejhi  ve 
sellem,  loze  do  Adnana,  El-Begavi  je  rekao:  "Poznavanje  vjerovjesničke  loze  nakon 
Adnana  nije  tačno."5 

Ibnul-Kajjim,  nakon  navođenja  loze  do  Adnana,  rekao  je:  "Do  ovog  koljena  je 
poznate  vjerodostojnosti,  s  tim  se  slažu  svi  genealozi,  i  oko  toga  nema  nikakvog 
spora.  Razilaženja  nastaju  kod  navođenja  rodoslovlja  nakon  Adnana.  Također, 
nema  razilaženja  da  je  Adnan  potomak  Ismaila."6 


1  FiZilalU-Kur'an,  6/3980. 

2  En-Nedevi,  Es-Siretun-Nebevijje,  str.  93. 

3  Sahihu  Muslim,  Kitabul-fada%  bab:  Fadlu  nesebin-Nebijji,  4/1782,  br.  2276. 

4  Sahihul-Buhari,  Kitabu  menakibil-ensar,  bab:  Meb'asin-Nebijji,  4/288,  br.  3851. 

5  El-Begavi,  Šerhus-sunne,  13/193. 

6  Ibnul-Kajjim,  Zadul-me'ad,  1/71. 

Život  i  djelo  posljednjeg  Vjerovjesm^ 


Ibn  Sa'd  je  rekao:  "Smatramo  da  ne  treba  navoditi  rodoslovlje  od  Adnana  do 
Ismaila."1 

Urve  b.  Ez-Zubejr  je  rekao:  "Nismo  našli  da  iko  poznaje  poslaničku  lozu  dalje 
od  Adnana,  ili  Kahtana,  nego  samo  nagađaju."2 

Ez-Zehebi  je  rekao:  "Svi  ljudi  su  saglasni  da  je  Adnan  potomak  Ismaila,  sina 
Ibrahimovog,  ali  se  razilaze  kad  su  u  pitanju  Vjerovjesnikovi  preci  između  Adnana  i 
Ismaila."3 

Ugledno  porijeklo  bilo  je  i  još  uvijek  je  cijenjeno  kod  ljudi.  Čovjeku  uglednog 
porijekla  ne  spočitava  se  zauzimanje  istaknutog  mjesta,  bilo  da  se  radi  o  vjero- 
vjesništvu  ili  o  vlasti,  za  razliku  od  osobe  niskog  porijekla,  jer  mu  se  mnogi  zbog 
niskog  porijekla  ne  bi  željeli  priključiti. 

Pošto  je  Muhammed  bio  pripreman  za  vjerovjesništvo,  Allah  mu  je  dao  časno 
porijeklo,  kako  bi  to  pomoglo  da  se  ljudi  lakše  okupe  oko  njega.4 

Poslanikovo,  sallallahu  alejhi  ve  sellem,  porijeklo  je  plemenito  i  ugledno;  on 
je  iz  loze  Ismaila  ez-Zebiha5,  i  Ibrahima,  Allahovog  prijatelja.  On  je  Allahovo  usliša- 
nje  Ibrahimove  dove  i  radosna  vijest  svoga  brata  Isaa,  kao  što  je  sam  kazao  o  sebi: 
"Ja  sam  uslišanje  dove  moga  oca  Ibrahima  i  radosni  nagovještaj  moga  brata  Isaa."6 

Ugledno  porijeklo  i  časna  loza  podiže  čovjeka  iznad  beznačajnih  stvari  i  čini 
ga  zainteresiranim  za  uzvišene  i  vrijedne  ciljeve.  Poslanici  i  daije  vode  računa  o  oču- 
vanju čistog  porijekla  i  čednog  potomstva.  Po  tome  su  prepoznatljivi  među  ljudima, 
te  ih  zato  hvale  i  imaju  u  njih  povjerenja.7 

Ono  što  je  navedeno  o  Vjerovjesnikovom,  sallallahu  alejhi  ve  sellem,  časnom 
porijeklu  jasno  ukazuje  na  to  da  je  Allah  odlikovao  Arape  nad  ostalim  ljudima,  a 
Kurejšije  nad  ostalim  Arapima.  Iz  ljubavi  prema  Allahovom  Poslaniku  proizlazi  lju- 
bav prema  narodu  iz  kojeg  potječe  i  prema  plemenu  u  kojem  se  rodio,  ne  u  smislu 
ljubavi  prema  pojedincima,  ili  prema  rasi,  nego  čisto  zbog  suštine,  a  suština  je  u 
tome  da  su  Arapi  i  Kurejšije,  bez  imalo  sumnje,  počašćeni  time  što  Allahov  Poslanik 
vodi  porijeklo  od  njih.  Tu  počast  ne  narušava  loše  stanje  Arapa  ili  Kurejšija,  koje 
nastane  usljed  skretanja  s  Pravog  puta  i  padanja  ispod  nivoa  islamske  časti,  koju  je 
Allah  odabrao  Svojim  robovima.  Jer,  to  skretanje  i  stagnacija  narušava  njegovo 


1  Ibn  Sa'd,  Et-Tabekatul-kubra,  1/58. 

2  Ibn  Sa'd,  Et-Tabekatul-kubra,  1/58. 

3  Ez-Zehebi,  Es-Siretun-Nebevijje,  str.  1. 

4  Diraše  tahlilijje  li  šahsijjetir-resul  Muhammed,  str.  96. 

5  Ez-Zebih  -  žrtva  za  klanje.  Nazvan  je  tako  jer  je  Allah  naredio  njegovom  ocu  Ibrahimu  da  ga  zakolje, 
želeći  ih  iskušati,  a  zatim  gaje  iskupio  spustivši  s  nebesa  ovna,  kojeg  je  Ibrahim  onda  zaklao  umjesto 
Ismaila.  A  u  znak  sjećanja  na  postojanost  pri  tom  iskušenju,  muslimani  iz  poćasti  Ismaila  nazivaju  Ez- 
Zebih.  (prim.  prev.) 

6  El-Hakim,  El-Mustedrek  ales-Sahihajn,  2/600.  Ebu  Faris,  Es-Siretun-Nebevijje,  str.  102. 

7  Dr.  Muhammed  Seid  Ramadan  el-Buti,  Fikhus-siretin-Nebevijje,  str.  45. 


stanje  u  odnosu  prema  Allahovom  Poslaniku  i  ne  uzima  se  u  obzir.1 

Drugo:  Brak  Abdullaha  b.  Abdul-Muttaliba  sa  Aminom  i  san  Vjerovjes  ni  ko- 
ve majke  Amine 

Abdullah  b.  Abdul-Muttalib  bio  je  jedno  od  najdraže  djece  svome  ocu.  Kada 
je  spašen  od  žrtvovanja,  nakon  što  ga  je  Abdul-Muttalib  iskupio  sa  stotinu  deva, 
oženio  ga  je  jednom  od  najuglednijih  djevojaka  Mekke,  po  porijeklu.  Bila  je  to 
Amina,  kćerka  Vehba  b.  Abdu-Menafa  b.  Zuhre  b.  Kilab.2 

Nedugo  nakon  što  je  Amina  zanijela,  Vjerovjesnikov  otac  je  umro3,  te  je  uko- 
pan u  Medini  kod  svojih  daidža  iz  Benu  Adi  b.  En-Nedždžara.  Jer,  bio  je  otputovao 
u  Šam  radi  trgovine,  a  smrtni  čas  ga  je  zatekao  u  Medini  dok  se  vraćao  i  Abdullah 
je  napustio  to  plemenito  biće.  Sudbina  kao  da  je  govorila:  "Završio  si  svoj  zadatak 
na  Zemlji,  a  ovaj  čedni  zametak,  Allah  će  Svojom  mudrošću  i  milošću  odgajati  i  pri- 
premati da  izvede  čovječanstvo  iz  tmina  na  svjetlo." 

Ali,  brak  Abdullaha  sa  Aminom  nije  bio  početak  Vjerovjesnika.  Vjerovjesnik, 
sallallahu  alejhi  ve  sellem,  upitan  je:  "Šta  je  bio  tvoj  početak?"  Rekao  je:  "Ja  sam 
uslišanje  dove  moga  oca  Ibrahima  i  radosni  nagovještaj  Isaa.  I  moja  majka  je  u  snu 
vidjela  da  iz  nje  izlazi  svjetlo  koje  je  obasjalo  dvorce  Šama."4 

Dova  Ibrahima  je  u  riječima: 

"Gospodaru  naš,  pošalji  među  njih  poslanika,  jednog  od  njih,  koji  će  im  ajete 
Tvoje  kazivati.  Knjizi  i  mudrosti  ih  poučiti  i  očistiti  ih,  jer  Ti  si  doista  Silni  i 
Mudri."5 

Radosni  nagovještaj  Isaa  je  u  riječima: 


1  El-Buti,  Fikhus-siretin-Nebevijje,  str.  45. 

2  Ah  med  Ferid,  Vekafat  terbevije  meas-Siretun-Nebevijje,  str.  46. 

3  Islamski  učenjaci  se  razilaze  po  pitanju  da  li  je  Poslanikov,  sallallahu  alejhi  ve  sellem,  otac  umro  prije 
ili  nedugo  nakon  njegovog  rođenja.  Ibn  Sa'd  preferira  stav  daje  Poslanikov  otac  umro  prije  njegovog 
rođenja,  dok  u  nekim  knjigama,  kao  što  su  Tarih-Taberi  i  Ensabul-Ešraf  od  Belazirija,  stoji  daje  umro 
nakon  Poslanikovog,  sallallahu  alejhi  ve  sellem,  rođenja,  razilazeći  se  koliko  dugo  nakon  rođenja 
Vidjeti:  En-Nedevi,  Es-Sira.  Ibnul-Kajjim  je  rekao:  "Postoji  razilaženje  o  tome  da  li  je  njegov  otac 
Abdullah  umro  dok  je  Allahov  Poslanik,  sallallahu  alejhi  ve  sellem,  bio  zametak  ili  nakon  njegovog 
rođenja.  Ispravan  stav  je  daje  umro  dok  je  Allahov  Poslanik  bio  zametak.  A  drugi  stav  je  daje  umro 
sedam  mjeseci  nakon  rođenja  Allahovog  Poslanika.  Vidjeti:  Zadul-me'ad,  1/30.  Darul-Fedžr  lit-Turas, 
Kairo,  2004.  (prim.  prev.) 

4  Bilježi  ga  Ahmed,  5/262;  pod  brojem  2226.  Valorizator  Musneda  je  rekao:  "Sahih  li  gajrihi."  Također, 
bilježi  ga  i  El-Hakim,  2/600.  Nalazi  se  i  u  Medžme'uz-zevđid,  8/222.  Lanac  prenosilaca  u  Musnedu 
imama  Ahmeda  je  hasen,  a  postoje  i  druge  predaje  koje  ga  dodatno  pojačavaju.  El-Hakim  je,  za  ovaj 
hadis,  rekao:  "Vjerodostojnog  je  lanca  prenosilaca,  ali  ga  El-Buhari  i  Muslim  nisu  zabilježili."  Ez- 
Zehebi  se  složio  sa  ocjenom  El-Hakima. 

5  Sura  El-Bekare,  129. 


Život  i  dje(b  pos§ 

"A  kad  Isaf  sin  Merjemin,  rečer'O  sinovi  Israilovi,  ja  sam  vam  Allahov  poslanik 
da  vam  potvrdim  prije  mene  objavljeni  Tevrat  i  da  vam  donesem  radosnu 
vijest  o  poslaniku  čije  je  ime  Ahmed,  koji  će  poslije  mene  doći...1"1 

Vezano  za  Poslanikove,  sallallahu  alejhi  ve  sellem,  riječi:  "/  moja  majka  je  u 
snu  vidjela  da  iz  nje  izlazi  svjetlo  koje  je  obasjalo  dvorce  Šama,,/  Ibn  Redžeb  je  rekao: 
"Izlazak  ovog  svjetla  prilikom  Vjerovjesnikovog,  sallallahu  alejhi  ve  sellem,  rođenja 
je  znakovito  ukazivanje  na  Svjetlo  s  kojim  je  došao,  a  koje  će  biti  uputstvo  stanov- 
nicima Zemlje  i  koje  će  sa  Zemlje  ukloniti  tamu  širka,  kao  stoje  kazao  Allah: 

'O  sljedbenici  Knjige,  došao  vam  je  Poslanik  Naš  da  vam  ukaže  na  mnogo  šta 
što  vi  iz  Knjige  krijete,  a  preko  mnogo  čega  će  i  prijeći.  A  od  Allaha  vam  dolazi 
svjetlost  i  Knjiga  jasna,  kojom  Allah  upućuje  na  puteve  spasa  one  koji  nastoje 
steći  zadovoljstvo  Njegovo  i  izvodi  ih,  po  volji  Svojoj,  iz  tmina  na  svjetlo  i  na 
Pravi  put  im  ukazuje.'2" 

Ibn  Kesir  je  rekao:  "Posebno  spominjanje  Šama  kod  pojave  Vjerovjesnikovog, 
sallallahu  alejhi  ve  sellem,  svjetla,  ukazuje  na  činjenicu  da  će  se  na  tim  prostorima 
ustabiliti  i  učvrstiti  njegova  vjera.  Prema  tome,  Šam  će  na  kraju  ovosvjetskog 
vremena  biti  stjecište  islama  i  njegovih  pripadnika.  I  Isa,  alejhis-selam,  će  u  Damas- 
ku sići  s  nebesa,  kod  Bijele  istočne  munare.  U  tom  smislu  u  dva  Sahiha  stoji:  "Jedna 
grupa  mojih  sljedbenika  neprestano  će  biti  na  Pravom  putu  i  njima  neće  moći  štetu 
nanijeti  ko  god  ih  htio  poniziti  ili  im  se  suprotstaviti  Ostat  će  takvi  sve  do  dana  kada 
Allah  bude  htio  da  se  ostvari  Njegova  naredba/1  U  drugoj  predaji  u  El-Buharijinom 
Sahihu  stoji  dodatak:  "Oni  će  biti  u  Samu."1 


1  Sura  Es-Saff,  6. 

2  Sura  El-Maide,  15-16. 

3  Tefsir  Ibn  Kesir,  1/184.  Hadis  bilježi  El-Buhari  u  Sahihu,  Kitabu  El-Vtisam  bil-Kitabi  ves-sunne,  8/189,  br. 
7311.  A  predaja  u  kojoj  se  nalazi  dodatak  je  u  Sahihul-Buhariju  pod  brojem  3641,  u  zadnjem 
poglavlju  Kitabul-menakib.  A  taj  dodatak:  "Oni  će  biti  u  Šamu",  su  riječi  ashaba  Muaza  b.  Džebela.  El- 
Buhari  to  jasno  navodi  nakon  hadisa  o  skupini  koja  će  neprestano  biti  na  istini:  "Umejr  je  rekao: 
Rekao  je  Malik  b.  Humejr:  Muaz  je  rekao:  'Oni  će  biti  u  Šamu',  pa  je  Muavija  rekao:  Malik  tvrdi  daje 
čuo  Muaza  da  kaže:  'Oni  će  biti  u  Šamu.'"  Možda  je  Muaz  mislio  da  će  to  biti  pred  Sudnji  dan,  jer 
inače  nije  ispravno  isticati  Šam  kao  jedino  mjesto  na  kojem  su  pripadnici  spašene  grupe  uvijek 
prisutni.  Historija  svjedoči  da  to  često  nije  bio  slučaj,  jer  su  u  različitim  vremenskim  razdobljima 

Treće:  Rođenje  Allahovog  miljenika  i  odabranika 

Allahov  miljenik  i  odabranik  rodio  se  u  ponedjeljak,  i  u  tome  nema  razilaženja 
učenjaka;  većina  smatra  daje  to  bilo  12.  rebi'ul-evvela1  i  saglasni  su  da  se  rodio  u 
godini  u  kojoj  se  zbio  događaj  sa  vlasnicima  slona2.  Rodio  se  u  kući  amidže  Ebu 
Taliba,  na  posjedu  Benu  Hašima3. 

Ahmed  Ševki  napisao  je  stihove  o  rođenju  Allahovog  miljenika  i  odabranika: 
Rođena  je  uputa!  Sve  stvoreno  sija 
Usne  vremena  se  osmjehuju.  I  hvale 
Izriču  Ruh,  i  časni  skup,  i  meleki,  oko  njega 
On  je  radost  vjere  i  dunjaluka 
Arš  sija  punim  sjajem,  i  Raj  blista 
I  Munteha  i  Sidra  čuvana 
Allah  je  tvojim  dolaskom  obradovao  nebesa  pa  su  se  nagizdala 
Zbog  tebe  se  iz  prašine  širi  miris  miška 
Jutro  i  noć  su  metenizbog  Muhammeda  i  sjaja  blistavog 
Od  straha  tresu  se  prijestolja  silnika, 
A  krune  su  im  izgubile  spj 
Oko  njih  sa  svih  strana  vatra 
Sakupila  svoje  pletenice,  a  voda  se  povukla 
Riječi  popuštaju,  i  mnoštvo  je  čuda 
Džibril  ih  pronosi  posvuda.4 
U  časopisu  "El-Vetan"  koji  izlazi  u  Bengaziju,  povodom  godišnjice  rođenja 
Poslanika,  1947.  godine  objavljena  je  pjesma  libijskog  pjesnika  Muhammeda  Bešira 
el-Mugajrebija: 

Vrijeme  je  dostiglo  duboku  starost 
Ali  je  danas  poput  mladića 
Kroči  kroz  vrijeme  poput  oslobodioca 
U  povorci  trijumfa  koja  se  proteže  kroz  godine 
Godine  mu  od  svojih  dana  načinile  prijestolje 
Pa  je  njegova  kruna  postala  vječna 
Nastavilo  se  kroz  generacije 
Dostavljanje  upute,  a  bio  je  nekad  mladić 
Kako  je  veličanstven  dan  u  kojem  je  došao 
Noseći  milost  svjetovima,  i  ponos,  i  napredak 


zemtjama  Šama  vladali  fatimije-išmailije,  kršćani-krstaši,  Mongoli,  i  drugi  koji  se  ne  mogu  nikako 
svrstati  u  "skupinu  koja  je  na  istini". 

1  Ibrahim  el-Ali,  Sahihus-sire,  str.  47. 

2  Ibn  Kesir,  Es-Siretun-Nebevijje,  1/203. 

3  Vekafat  terbevijje  meas-Siretun-Nebevijje,  str.  47. 

4  Divanu  Ševki,  1/34-35. 

stvorenjima  je  istina,  zbog  njega 
osvanula  čineći  tajnu  života  jasnom 
na  početku  puta  osvijetlio  je  čovječanstvo 
da  bi  na  kraju  ljudi  kročili  bogobojazno 
dunjaluk,  zbog  njega,  gotovo  da  pozva  Sunce: 
"Kloni  me  se!  Menije  došlo  blistavo  svjetlo!*" 

Četvrto:  Poslanikove  dojilje 

•  0  Poslaniku  se  skrbila  robinja  njegovog  oca,  Abesinka  po  imenu  Bereka,  a 
zvali  su  je  Ummu  Ejmen.  Prva  ga  je  zadojila  Suvejba,  robinja  njegovog  amidže  Ebu 
Leheba.2  Prenosi  se  od  Zejnebe  bint  Ebu  Seleme  da  ju  je  Ummu  Habiba  obavijestila 
daje  rekla:  "Allahov  Poslaniče,  oženi  moju  sestru,  Ebu  Sufjanovu  kćerku."  Poslanik, 
sallallahu  alejhi  ve  sellem,  rekao  je:  "Bi  li  to  voljela?"  Ummu  Habiba  je  rekla:  "Da.  Ja 
ti  neću  biti  jedina  supruga,  a  najdraže  mi  je  da  blagodat  dijelim  sa  svojom 
sestrom."  'To  mi  nije  dozvoljeno",  odgovorio  je  Poslanik,  sallallahu  alejhi  ve  sellem. 
Ummu  Habiba  je  rekla:  "Čujemo  da  želiš  da  oženiš  Ebu  Seleminu  kćerku."  "Kćerku 
Ummu  Seleme?",  upitao  je.  "Da",  odgovorila  je.  Poslanik,  sallallahu  alejhi  ve  sellem, 
reče:  "Čak  i  da  nije  moja  pastorka,  o  kojoj  se  skrbim  -  ne  bi  mi  bilo  dozvoljeno  da  je 
oženim,  ona  je  kćerka  moga  brata  po  mlijeku,  jer  je  Ebu  Selemu  i  mene  zadojila 
Suvejba.  I  nemojte  mi  nuditi  da  ženim  vaše  kćeri  niti  vaše  sestre. 1,3 

Ummu  Ejmen,  majka  Usame  b.  Zejda,  bila  je  sluškinja  Abdullaha  b.  Abdul- 
Muttaliba.  Porijeklom  je  iz  Abesinije.  Kad  je  Amina  rodila  Allahovog  Poslanika, 
sallallahu  alejhi  ve  sellem,  nakon  što  mu  je  umro  otac,  Ummu  Ejmen  se  skrbila  o 
njemu.  Kad  je  Allahov  Poslanik  odrastao,  oslobodio  ju  je  ropstva  pa  se  Zejd  b.  Hari- 
se  oženio  njome.  Umrla  je  pet  mjeseci  nakon  smrti  Allahovog  Poslanika,  sallallahu 
alejhi  ve  sellem.4 

•  Halima  es-Sa'dijja  je  njegova  dojilja  iz  plemena  Benu  Sa'd.  Halima  Sa'dijja 
pripovijeda  nam  jedinstven  slučaj  o  bereketu  Allahovog  miljenika  i  odabranika,  koji 
je  osjetila  na  sebi,  svome  sinu,  svojoj  kćerki  i  svome  stadu. 

Od  Abdullaha  b.  Džafera  se  prenosi  da  je  rekao:  Kada  se  rodio  Allahov 
Poslanik,  sallallahu  alejhi  ve  sellem,  došla  je  Halima  bint  El-Haris5  sa  skupinom  žena 
iz  plemena  Benu  Sa'd  ibn  Bekr,  tražeći  dojenčad  iz  Mekke.  Halima  je  rekla:  "Izašla 


1  Časopis  El-Vetan,  Bengazi,  1947. 

2  Vekafat  terbevijje  meas-Siretun-Nebevijje,  str.  48. 

3  Sahihul-Buhari,  Kitabun-nikah,  bab:  Ve  ummehatukumul-lati  erda'nekum,  br.  5101. 

4  Sahihu  Musiim,  Kitabul-džihad,  bab:  Reddul-muhadžirine  ilel-ensar,  br.  1771. 

5  Puno  ime  njenog  oca  je  Ebu  Zuejb  Abdullah  b.  El-Haris.  Vidjeti:  Er-Rahikul-mahtum,  str.  63.  Izdavač: 
El-Mektebetul-Umerujje,  Damask,  prvo  izdanje,  2007.  Islamski  učenjaci  se  razilaze  po  pitanju  da  li  je 
Halima  primila  islam  ili  ne.  Es-Sujuti  preferira  mišljenje  daje  primila  islam.  Vidjeti:  En-Nedevi,  Es-Sira, 
str.  102,  fusnota  br.  2.  Darul-Kalem,  2004.  (prim.  prev.) 

sam  među  prvim  ženama,  na  svojoj  pepeljastoj  magarici.  Sa  mnom  je  bio  moj  muž 
Harise  b.  Abdul-Uzza.  Moja  magarica  je  bila  zaostala  za  karavanom.  Imala  sam  i 
staru  devu  u  karavani.  Allaha  mi,  nije  davala  ni  kapi  mlijeka,  a  godina  je  bila  nerod- 
na,  narod  je  bio  gladan  do  iznemoglosti.  Uz  mene  je  bio  i  moj  sin  koji,  Allaha  mi, 
po  svu  noć  nije  spavao,  a  nisam  imala  ništa  čime  bih  ga  umirifa,  ali  smo  se  nadali 
spasu.  Imali  smo  stado  u  koje  smo  se  uzdali. 

Kada  smo  došli  u  Mekku  svima  nam  je  ponuđen  Allahov  Poslanik,  sallallahu 
alejhi  ve  sellem,  ali  nam  je  bilo  mrsko  da  prihvatimo.  Govorili  smo:  'On  je  siroče,  a 
dojilja  očekuje  daje  otac  dojenčeta  nagradi.  Šta  može  da  nam  koristi  njegova  maj- 
ka, ili  amidža,  ili  djed.'  Sve  moje  drugarice  uzele  su  neko  dojenče,  a  pošto  ja  nisam 
našla  drugo,  vratila  sam  se  i  uzela  ga.  Tako  mi  Allaha,  uzela  sam  ga  samo  zato  jer 
nisam  našla  drugo.  Rekla  sam  svome  mužu:  'Allaha  mi,  uzet  ću  ovo  siroče  iz  Abdul- 
Muttalibove  porodice.  Možda  Allah  da  pa  nam  bude  od  koristi.  I  neću  da  se  vratim 
sa  svojim  drugaricama  a  da  nisam  uzela  nikoga.'  Muž  mi  reče:  'Ispravno  govoriš.'" 

Halima  nastavlja  svoju  priču:  "Uzela  sam  ga  i  vratila  se  među  naše  stvari. 
Samo  što  sam  se  vratila,  i  smrklo  se,  dojke  su  mi  se  napunile  mlijekom.  Dobro  sam 
ga  podojila,  a  zatim  i  njegovog  brata  po  mlijeku.  Moj  muž  je  prišao  našoj  staroj 
devi  da  provjeri  ima  li  mlijeka  -  vime  joj  je  bilo  nabreklo,  Pomuzaoju  je  i  dao  mi  da 
pijem,  a  zatim  je  i  on  pio.  Rekao  mi  je:  'Znaš,  Halima,  dobili  smo  berićetno  dijete, 
kojem  je  Allah  dao  ono  što  nismo  očekivali,'"  Halima  dalje  priča:  "Proveli  smo 
najugodniju  noć,  bili  smo  siti,  a  prije  nismo  mogli  spavati  od  našeg  dječaka. 

Sutradan  ujutro,  moje  drugarice  i  ja  krenule  smo  nazad  u  naš  kraj.  Uzjahala 
sam  našu  pepeljastu  magaricu  i  ponijela  Poslanika.  Tako  mi  Allaha,  pretekla  sam 
sve  iz  karavane.  Žene  koje  su  bile  s  nama  govorile  su:  'Sačekaj  nas!  Je  li  to  ona 
magarica  s  kojom  si  došla?'  'Da',  odgovorila  sam.  One  su  govorile:  'Kad  smo  dola- 
zile bila  je  zaostala  za  nama  zbog  sporosti,  šta  je  to  sad  sa  njom?'  Rekla  sam  im:  'Ja, 
Boga  mi,  na  njoj  nosim  blagoslovljenog  dječaka.'" 

Halima  kazuje:  "Nastavili  smo  putovanje,  a  Allah  nam  je  svaki  dan  povećavao 
dobro,  sve  dok  ne  stigosmo  u  naš  kraj.  Naši  čobani  bi  napasali  stado  i  vraćali  se.  Po 
povratku,  stada  iz  Benu  Sa'da  bila  su  gladna,  a  naše  stado  se  vraćalo  sito,  s  puno 
mlijeka,  pa  smo  muzli  mlijeko  i  pili.  Ljudi  su  govorili:  'Kako  to  da  stado  Harisa  b. 
Abdul-Uzaa  i  Halime  dolazi  sito,  a  naša  stada  gladna?  Napasajte  svoja  stada  gdje 
njihovi  pastiri  napasaju  stado.'  Počeli  su  ih  napasati  na  istom  mjestu,  ali  su  im  stada 
i  dalje  dolazila  gladna,  a  moje  stado  se  i  dalje  vraćalo  sito  kao  i  prije.'" 

Halima  nastavlja  svoje  kazivanje:  "Napredovao  je  brže  nego  ijedan  dječak  - 
za  jedan  dan  bi  se  razvio  kao  ostala  djeca  za  godinu.  Kad  je  napunio  dvije  godine, 
doveli  smo  ga  u  Mekku,  ja  i  njegov  otac  po  mlijeku.  A  govorili  smo  sebi:  Tako  nam 
Allaha,  nećemo  ga  vratiti  ako  ikako  mognemo.'  Kada  smo  se  sreli  sa  njegovom  maj- 
kom, rekli  smo  joj:  'Allaha  nam,  nismo  nikad  vidjeli  berićetnijeg  dječaka  od  njega  i 
bojimo  se  za  njega  zaraza  i  bolesti  u  Mekki,  pa  nam  dozvoli  da  se  vratimo  sa  njim 

dok  ne  ozdraviš.'  Nastavili  smo  je  ubjeđivati  dok  nam  nije  dozvolila,  te  se  vratismo 
sa  njim.  Mjesec,  ili  tri,  ili  četiri  mjeseca  nakon  toga  igrao  se  sa  svojim  bratom  po 
mlijeku  kod  naših  janjadi  iza  kuća,  kad  njegov  brat  dotrča  i  reče  meni  i  svome  ocu: 
'Mome  bratu  Kurejšiji  došla  su  dva  čovjeka  u  bijeloj  odjeći  i  uzeli  su  ga  i  položili  na 
tlo  i  rasporili  mu  stomak.  Njegov  otac  i  ja  istrčali  smo  i  zatekli  ga  kako  stoji,  a  boja 
lica  mu  se  promijenila.  Kad  nas  je  vidio,  potrčao  je  prema  nama  jecajući  i  plačući.  Ja 
i  njegov  otac  po  mlijeku  uzeli  smo  ga  i  privili  ksebi.  Upitala  sam  ga:  'Šta  ti  se  desilo, 
draži  si  mi  od  oca  i  majke?'  Odgovorio  je:  'Došla  su  mi  dva  čovjeka,  položila  me  na 
tlo  i  rasporila  mi  stomak,  stavili  su  u  njega  nešto,  a  zatim  su  ga  vratili  u  stanje  u 
kakvom  je  bio.'" 

Halima  kazuje:  "Njegov  otac  reče:  'Tako  mi  Allaha,  mislim  da  je  ovaj  moj  sin 
po  mlijeku  pogođen.  Otiđi  njegovoj  porodici  i  vrati  im  ga  prije  nego  što  se  ukaže 
na  njemu  ono  čega  se  pribojavamo.'" 

Halima  dalje  nastavlja:  "Ponijeli  smo  ga  i  doveli  njegovoj  majci.  Kada  nas  je 
vidjela,  bilo  joj  je  čudno  pa  nas  je  upitala:  'Zašto  ga  vraćate  prije  nego  što  sam  ga 
tražila  od  vas,  a  bili  ste  uporni  da  ga  zadržite?'  'Ništa',  odgovoriH  smo,  'ali  je  Allah 
odredio  da  prestane  dojenje,  pa  smo  postupili  kako  mislimo  da  treba',  i  rekli  smo: 
'Draže  nam  je  da  se  vi  brinete  o  njemu  kako  želite.'  Amina  je  rekla:  'Vi  imate  neki 
drugi  razlog.  Obavijestite  me  šta  je  u  pitanju!',  i  nije  prestala  sve  dok  je  nismo 
obavijestili.  Tada  je  rekla:  'Ne,  tako  mi  Allaha!  Allah  to  neće  uraditi  s  njime,  moj  sin 
ima  veliki  značaj.  Hoćete  li  da  vam  ispričam  o  njemu?'  Amina  je  nastavila  da  govori: 
'Kad  sam  ga  zanijela,  Allaha  mi,  nijedna  trudnoća  mi  nije  bila  lakša  nego  kad  sam 
njega  nosila.  A  kad  sam  zatrudnila,  usnila  sam  da  iz  mene  izlazi  svjetlo  koje  je 
osvijetlilo  vratove  deva  u  Busri.  Zatim  sam  ga  rodila,  i  tako  mi  Allaha,  nije  se  rodio 
kao  što  se  rađaju  ostala  djeca  -  rodio  se  oslanjajući  se  rukama  na  zemlju  i  s  glavom 
uzdignutom  ka  nebu,  pa  ga  zadržite  kod  sebe.'"  Halima  kaže:  "Uzela  sam  ga  te  se 
vratismo."1 

Pouke  i  poruke 

1-  Vjerovjesnikov,  sallallahu  alejhi  ve  sellem,  bereket  Halimi.  Halima  je  ovaj 
bereket  osjetila  u  svemu:  njene  dojke  su  se  napunile  mlijekom,  te  je  imala  mlijeka  u 
izobilju,  a  prije  toga  nije  imala  dovoljno  ni  za  svoje  dijete.  Njegov  bereket  se  poka- 
zuje i  u  smirivanju  Haliminog  djeteta,  koje  je  mnogo  plakalo  i  uznemiravalo  svoju 
majku,  onemogućavajući  joj  da  zaspi,  a  zatim  je  postalo  sito  i  mirno,  omogućivši 


1  Bilježi  ga  Ebu  Ja'la  u  Musnedu  (13/93  pod  brojem  7163),  Et-Taberani  u  El-Kebiru  (247212  pod  brojem 
545),  a  spominje  ga  i  El-Hejsemi  u  djelu  Medžme'uz-zeva'id  (8/221)  i  kaže:  "Bilježe  ga  Ebu  Ja'la  i  Et- 
Taberani  na  sličan  način,  a  njihovi  prenosioci  su  pouzdani."  Zabilježio  ga  je  i  Ez-Zehebi  u  svome  djelu 
Es-Siretun-Nebevijje,  str.  21,  i  rekao:  "Lanac  prenosilaca  je  dobar."  Vidjeti:  Es-Siretufi-Nebevijje  bi 
Šerhil-Hušeni,  1/214,  preko  Ibn  Ishaka,  koji  je  jasno  kazao  da  je  hadis  čuo  od  svoga  šejha,  u  predaji 
koju  navodi  u  Siri. 

tako  majci  da  spava  i  da  se  odmori.  Poslanikov,  sallallahu  alejhi  ve  sellem,  bereket 
pokazao  se  i  u  njihovim  mršavim  ovcama,  koje  nisu  davale  mlijeka,  a  odjednom  su 
počele  davati  neobično  mnogo. 

2-  Ovi  slučajevi  bereketa  su  najistaknutiji  vidovi  Allahove  počasti  Poslaniku, 
sallallahu  alejhi  ve  sellem.  Zbog  njega  je  počašćen  dom  Halime  Sa'dijje,  kojoj  je 
pripala  čast  da  ga  zadoji.  Nije  se  čuditi  pojavi  ovog  bereketa,  jer  iza  toga  se  krije 
velika  mudrost,  a  to  je  da  zbog  svega  toga  ova  porodica  zavoli  dječaka,  da  budu 
pažljivi  prema  njemu,  te  da  lijepo  postupaju  sa  njim,  i  da  ga  dobro  paze  i  skrbe  o 
njemu.  Tako  je  i  bilo,  pa  su  ga  pazili  i  bili  milostiviji  prema  njemu  više  nego  prema 
vlastitoj  djeci.1 

3-  Allah  odabire  Svome  robu  berićetnije  i  bolje.  Allah  je  odabrao  Hali  mi  dje- 
čaka koji  je  siroče,  a  uzela  ga  je  nerado,  samo  zato  jer  nije  našla  drugog,  pa  se 
pokazalo  da  je  svako  dobro  u  onome  što  je  Allah  odabrao.  Rezultati  ovog  odabira 
pokazali  su  se  već  na  samom  početku.  Ovo  je  pouka  svakom  muslimanu  da  mu 
srce  bude  mirno  u  pogledu  Allahove  odredbe  i  Njegovog  odabira,  te  da  bude  s 
time  zadovoljan  i  da  ne  žali  za  nečim  što  ga  je  prošlo  i  što  mu  Allah  nije  odredio. 

4-  Utjecaj  seoskog  života  na  fizičko  zdravlje,  čistotu  duše  i  bistrinu  uma. 
Muhammed  el-Gazali  je  rekao:  "Odrastanje  djece  na  selu,  gdje  se  mogu  zabavljati 
u  okrilju  prirode  i  uživati  u  atmosferi  slobode  i  punim  zracima  sunca,  bolje  djeluje 
na  čišćenje  ljudske  prirode,  i  razvoj  tjelesnih  organa  i  emocija,  i  prepuštanje  mislima 
i  osjećanjima. 

Zaista  je  žalosno  da  naša  djeca  odrastaju  u  tjeskobnim  stanovima,  u  zgra- 
dama zbijenim  jedna  uz  drugu,  poput  konzervi  u  koje  su  zatvoreni  njihovi  stanari, 
koje  im  zabranjuju  užitak  dubokog  disanja  i  svježeg  zraka. 

Nema  sumnje  da  su  nervni  poremećaji  koji  prate  modernu  civilizaciju  uzroko- 
vani, pored  ostalog,  i  udaljavanjem  od  prirode,  gušenjem  u  izvještačenosti.  Cijeni- 
mo kod  stanovnika  Mekke  njihovo  okretanje  ka  selu,  da  prostrane  poljane  budu 
prve  stepenice  njihovog  djetinjstva.  Mnogi  pedagozi  željeli  bi  da  priroda  bude  prva 
škola  djeteta,  da  se  njegove  spoznaje  usklade  sa  realnošću  svemira  u  kojem  je 
stvoren.  Ali,  čini  se  daje  ovo  teško  ostvariv  san."2 

Allahov  Poslanik,  sallallahu  alejhi  ve  sellem,  u  selu  Benu  Sa'da  naučio  je  čisti 
arapski  jezik  te  je  kasnije  postao  jedan  od  najrječitijih  Arapa.  Kada  mu  je  Ebu  Bekr 
rekao:  "Allahov  Poslaniče,  nisam  vidio  nikog  rječitijeg  od  tebe",  odgovorio  mu  je: 
"A  kako  i  ne  bih  bio!  Ja  sam  Kurejšija,  a  zadojen  sam  u  plemenu  Benu  Sa'd."3 

Šta  možemo  zaključiti  iz  događaja  rasijecanja  prsa? 

Događaj  rasijecanja  prsa  koji  se  desio  Poslaniku,  sallallahu  alejhi  ve  sellem, 


1  El-Buti,  Fikhus-siretin-Nebevijje,  str.  44.  Ebu  Faris,  Es-Siretun-Nebevijje,  str.  105. 

2  Muhammed  el-Gazali,  Fikhus-siretin-NebeviJje,  str.  60-61. 

3  Es-Suhejli,  Er-Revdul-unuf,  1/188. 

dok  je  živio  u  plemenu  Benu  Sa'd,  ubraja  se  u  nagovještaje  poslanstva  i  dokaze  da 
ga  je  Allah  odabrao  za  veličanstvenu  stvar.1 

Imam  Muslim  u  svom  Sahihu  bilježi  događaj  rasijecanja  prsa  u  Vjerovjesni- 
kovom,  sallallahu  alejhi  ve  sellem,  djetinjstvu,  od  Enesa  b.  Malika.  U  predaji  se  kaže 
"da  je  Allahovom  Poslaniku,  sallallahu  alejhi  ve  sellem,  došao  Džibril  dok  se  igrao 
sa  dječacima.  Uzeo  ga  je;  oborio  na  tlo,  rasjekao  mu  prsa  i  izvadio  srce  iz  kojeg  je 
izvadio  grudvu,  a  zatim  je  rekao:  'Ovo  je  šejtanov  udio  u  tebi.'  Potom  ga  je  oprao 
zemzem-vodom  u  zlatnoj  posudi,  zatim  ga  je  sastavio  i  vratio  na  njegovo  mjesto. 
Dječaci  su  otrčali  njegovoj  majci  po  mlijeku  i  povikali:  'Muhammed  je  ubijen!'  Kad 
su  došli  pred  njega,  lice  mu  je  bilo  promijenilo  boju.  Enes  je  rekao:  'Viđao  sam  na 
Poslanikovim,  sallallahu  alejhi  ve  sellem,  prsima  tragove  igle  kojom  je  zašiven."'2 

Nema  sumnje  da  je  čišćenje  šejtanovog  udjela  rani  vjesnik  poslanstva,  te 
priprema  za  život  zaštićen  od  zla  i  obožavanja  kipova,  tako  da  u  njegovom  srcu  nije 
bilo  mjesta  ni  za  šta  drugo  osim  za  čisti  tevhid.  Događaji  iz  njegove  mladosti  poka- 
zuju da  se  to  ostvarilo,  jer  nikad  nije  počinio  grijeh  i  nije  učinio  nijednu  sedždu 
kumirima3,  i  pored  toga  što  je  to  bilo  veoma  rašireno  među  Kurejšijama.4 

Doktor  El-Buti,  govoreći  o  mudrosti  tog  događaja,  rekao  je:  "Čini  se  da  je 
mudrost  toga  razglašavanje  Poslanikovog,  sallallahu  alejhi  ve  sellem,  slučaja  i 
njegovo  pripremanje,  od  malih  nogu,  za  bezgrješni  život  i  primanje  Objave.  A  desi- 
lo se  posredstvom  materije  da  bi  ljudi  lakše  povjerovali  u  njega  i  da  bi  njegovu 
poslanicu  prihvatili  kao  istinu.  Dakle,  to  je  postupak  simboličnog  čišćenja,  ali  je 
poprimio  ovaj  materijalni,  opipljivi  oblik,  da  bi  to  bio  Božanski  proglas  usmjeren  ka 
sluhu  i  vidu  ljudi."5 

"Vađenje  grudve  iz  srca  obavljeno  je  radi  čišćenja  Allahovog  Poslanika,  salla- 
llahu alejhi  ve  sellem,  od  mladalačkih  stanja  neozbiljnosti,  igre  i  nemara,  i  poprima- 
nja  osobina  ozbiljnosti,  odlučnosti  i  uravnoteženosti,  kao  i  drugih  osobina  istinske 
muškosti.  Također,  ukazuje  na  Allahovu  brigu  o  njemu,  te  da  ga  je  Allah  čuvao  i  da 
šejtan  nije  imao  nikakvog  utjecaja  na  njega."6 

Peto:  Smrt  Poslanikove  majke  te  djedovo  i  amidžino  preuzimanje  staratelj- 
stva  nad  njim 

Vjerovjesnikova,  sallallahu  alejhi  ve  sellem,  majka  umrla  je  u  mjestu  El-Ebva', 


1  El-Buti,  Fikhus-siretin-Nebevijje,  str.  47. 

2  Sahihu  Muslim,  Kitabul-iman,  1/45.  Hadis  br.  259. 

3  Orijentalist  Nikolson  smatra  da  je  događaj  rasijecanja  prsa  mit  proizašao  iz  tumačenja  ajeta:  "Zar 
grudi  tvoje  nismo  prostranim  učinili."  On  tvrdi  da  ako  taj  događaj  ima  osnovu,  onda  moramo 
pretpostaviti  da  se  radi  o  nekoj  vrsti  epilepsije.  Ova  Nikolsonova  tvrdnja  je  čista  ludost. 

4  El-Umeri,  Es-Siretun-Nebevijjetus-sahiha,  1/104. 

5  El-Buti,  Fikhus-siretin-Nebevijje,  str.  47. 

6  Ebu  Faris,  Es-Siretun-Nebevijje,  str.  106-107. 

između  Mekke  i  Medine,  kada  je  Vjerovjesnik,  sallallahu  alejhi  ve  sellem,  imao  šest 
godina.  Amina  ga  je  bila  dovela  u  posjetu  daidžama  iz  plemena  Benu  Adi  b.  En- 
Nedžar.  Umrla  je  na  povratku  u  Mekku  i  ukopana  je  u  mjestu  El-Ebva'.1 

Nakon  majčine  smrti,  brigu  o  njemu  preuzeo  je  djed  Abdul-Muttalib.  Živio  je 
pod  skrbništvom  djeda  koji  mu  je  davao  prednost  nad  svojom  djecom,  to  jest 
Vjerovjesnikovim,  sallallahu  alejhi  ve  sellem,  amidžama.  Abdul-Muttalib  je  bio 
strog,  imao  je  postelju  na  kojoj  niko  od  njegove  djece  nije  smio  sjediti  iz  straha  od 
njega.  I  dok  su  se  njegove  amidže  bojale  da  sjednu  na  tu  postelju,  Poslanik  je 
sjedao,  a  kad  bi  njegove  amidže  pokušale  da  ga  otjeraju,  djed  bi  im  zabranjivao  i 
puštao  ga  da  sjedi  na  njegovoj  postelji,  vidjevši  na  njemu  znakove  dobra  i  sluteći 
da  će  imati  veliki  značaj.2 

Djed  ga  je  mnogo  volio,  a  Vjerovjesnik,  sallallahu  alejhi  ve  sellem,  bio  je 
poslušan  kad  bi  ga  djed  poslao  da  nešto  uradi.  Jedan  dan  poslao  ga  je  da  traži 
deve  pa  se  dugo  zadržao.  Abdul-Muttalib  je  učinio  tavaf  oko  Kabe,  spontano  citi- 
rajući stihove: 

Gospodaru,  vrati  mi  Muhammeda  koji  je  otišao 
Vrati  mi  ga,  time  ćeš  mi  ukazati  veliku  blagodat. 
Kada  se  Vjerovjesnik,  sallallahu  alejhi  ve  sellem,  vratio  sa  devama,  djed  mu  je 
rekao:  "Sinko,  rastužio  sam  se  zbog  tebe  kao  što  žene  tuguju.  Nikad  me  ta  tuga 
neće  napustiti."3 

Kada  je  Vjerovjesnik,  sallallahu  alejhi  ve  sellem,  napunio  osam  godina4,  umro 
je  Abdul-Muttalib,  a  prije  smrti  je  oporučio  da  brigu  o  Vjerovjesniku  preuzme  nje- 
gov amidža  Ebu  Talib.  Njegov  amidža  se  nastavio  brinuti  o  njemu  s  puno  pažnje  i 
nježnosti.5 

Allahova  mudrost  htjela  je  da  Njegov  Poslanik,  sallallahu  alejhi  ve  sellem, 
odrasta  kao  siroče,  u  okrilju  Allahove  brige,  daleko  od  ruke  koja  bi  ga  razmazila  i 
imetka  koji  povećava  sklonost  ka  raskoši,  da  ne  bi  žudio  za  bogatstvom  i  slavom,  te 
da  ne  bi  pao  pod  utjecaj  onoga  što  vidi  da  donosi  položaj  i  liderstvo,  pa  da  se  ljudi- 
ma pomiješa  svetost  vjerovjesništva  sa  ovosvjetskim  ugledom,  ili  da  ne  bi  pomislili 
da  izmišlja  ono  prvo  kako  bi  se  domogao  ovog  drugog.6 

Nedaće  koje  su  od  rođenja  pogađale  Vjerovjesnika,  sallallahu  alejhi  ve 
sellem,  poput  smrti  majke  i  djeda,  i  to  nakon  što  je  ostao  uskraćen  za  očinsku 
nježnost  i  što  je  stalno  iznova  osjećao  okus  tuge,  sva  ta  iskušenja  učinila  su  njegovo 


1  Ibn  Hišam,  Es-Siretun-Nebevijje,  1/168.  Ibn  Ishakje  naglasio  daje  predaju  čuo. 

2  Ebu  Faris,  Es-Siretun-Nebevijje,  str.  101.  Ibrahim  el-Ali,  Sahihus-sire,  str.  56. 

3  Bilježi  ga  Et-Taberani  u  El-Kebiru,  br.  5524.  A  vjerodostojnim  gaje  ocijenio  Ibrahim  el-Ali  u  Sahihus- 
sire,  str.  56. 

4  Ebu  Faris,  Es-Siretun-Nebevijje,  str.  101. 

5  Jahja  el-Jahja,  Medhal  li  fehmis-sire,  str.  119. 

6  El-Buti,  Fikhus-siretin-Nebevijje,  str.  46. 

srce  nježnim,  a  njega  veoma  osjećajnim.  Jer,  tuga  topi  dušu  i  čisti  je  od  prljavštine 
bezosjećajnosti,  oholosti,  umišljenosti,  i  činije  nježnijom  i  poniznijom. 

Šesto:  Posao  na  čuvanju  stada 

Ebu  Talib  je  živio  u  oskudici  pa  je  Vjerovjesnik,  sallallahu  alejhi  ve  sellem, 
čuvao  stado  pomažući  tako  svome  amidži.  Vjerovjesnik,  sallallahu  alejhi  ve  sellem, 
obavijestio  nas  je  da  su  on  i  njegova  braća  vjerovjesnici  svi  čuvali  ovce.  Vjero- 
vjesnik, dok  je  bio  dječačić  čuvao  je  ovce  stanovnicima  Mekke  i  uzimao  je  naknadu 
za  to.  U  vjerodostojnom  hadisu  stoji  da  je  Allahov  Poslanik,  sallallahu  alejhi  ve 
sellem,  rekao:  "Svi  Allahovi  vjerovjesnici  su  čuvali  ovce."  "I  ti?",  upitaše  ga  ashabi. 
"Da",  odgovorio  je,  "za  nekoliko  novčića1  sam  čuvao  stado  stanovnicima  Mekke."2 

Čuvanje  stada  pružalo  je  Vjerovjesniku,  sallallahu  alejhi  ve  sellem,  mir  koji  je 
bio  potreban  njegovoj  plemenitoj  duši,  te  mu  je  omogućilo  da  uživa  u  ljepotama 
pustinje,  da  promatra  znakove  Allahovog  veličanstvenog  stvaranja,  sašaptava  se  sa 
prisutnim  svjetovima  u  tišini  noći,  pod  svjetlom  Mjeseca  i  drvećem  koje  se  njiše  na 
povjetarcu.  To  mu  je  pružalo  neku  vrstu  psihičkog  odgoja  stjecanjem  osobina  po- 
put strpljivosti,  blagosti,  ustrajnosti,  osjećajnosti,  samilosti,  brige  za  slabim  dok  ne 
ojača  i  sputavanje  snage  jakih  dok  ne  popuste  prema  slabom  i  ne  stanu  uz  njega. 
Također,  to  mu  je  omogućavalo  istraživanje  područja  s  plodnom  zemljom  i  zali- 
hama vode,  a  udaljavao  se  od  neplodne  zemlje,  mjesta  koja  izazivaju  strah  i  svega 
što  ne  pruža  drugi  život,  život  daleko  od  pustinjske  atmosfere,  mira  i  vođenja  brige 
za  ovom  slabašnom  pitomom  životinjom.3 

Njegovo  čuvanje  ovaca  podsjeća  nas  na  njegove  hadise  u  kojima  poručuje 
muslimanima  da  lijepo  postupaju  sa  životinjama.4 

To  što  je  Vjerovjesnik,  sallallahu  alejhi  ve  sellem,  čuvao  ovce  bilo  je  uvježba- 
vanje i  priprema  za  vođenje  um  meta. 

Čuvanjem  ovaca  čovjek  stječe  mnoge  osobine  potrebne  pedagogu,  od  kojih 

su: 

1.  Strpljivost 

Pastir  mora  strpljivo  čuvati  stado  od  izlaska  do  zalaska  sunca,  imajući  u  vidu 
da  ovce  sporo  jedu,  te  je  pastiru  potrebno  strpljenje  i  sposobnost  podnošenja,  a  te 


1  U  hadisu  je  spomenuta  riječ  "karariit",  što  je  množina  od  riječi  "kiiraat",  a  označava  mjeru.  U  ono 
vrijeme  u  novcu  je  iznosila  1/16  dirhema,  također  je  služila  kao  mjera  za  površinu,  zapreminu  i  težinu. 
Islamski  učenjaci  navode  da  je  "karariit"  također  naziv  mjesta  u  blizini  Mekke,  pa  se  razilaze  je  li 
Poslanik  pod  tim  mislio  na  neznatne  novce  ili  je  mislio  na  spomenuto  mjesto,  ali  je  prvo  vjerovatnije, 
kao  što  ga  El-Buhari  bilježi  u  Poglavlju  o  nadnicama,  u  kojem  je  dio  nazvao:  "Čuvanje  stada  za 
karariit"  (tj.  malu  naknadu),  te  sam  u  skladu  s  tim  i  preveo,  a  Atlah  najbolje  zna.  (prim.  prev.) 

2  Sahihul-Buhari,  Kitabul-idžara,  bab:  Ra'jul-Ganem  ala  karariit,  hadis  broj  2262. 

3  Muhammed  es-Sadik  Urdžun,  Muhammed  Resulullah,  1/177. 

4  El-Umeri,  Es-Siretun-Nebevijjetus-sahiha,  1/106. 

osobine  su  potrebne  i  za  odgoj  ljudi.1 

Pastir  ne  živi  u  velikim  dvorima,  niti  u  raskoši  i  izobilju,  nego  na  žegi  i  velikoj 
vrućini,  posebno  na  Arapskom  poluostrvu,  te  mu  je  potrebno  mnogo  vode  da  ugasi 
žeđ,  a  nalazi  samo  slabu  hranu  i  grub  život.  Stoga  se  mora  naviknuti  da  trpi  i 
strpljivo  podnosi  ove  surove  okolnosti.2 

2.  Poniznost 

Po  prirodi  svoga  posla  pastir  služi  ovce,  nadzire  ih  kad  se  janje,  čuva  ih,  spava 
u  njihovoj  blizini,  pa  ga  mogu  poprskati  mokraćom,  ili  onečistiti  balegom,  ali  on  ne 
pravi  buku  zbog  toga.  S  vremenom  će  se  otarasiti  oholosti  i  uobraženosti  i  usaditi  u 
sebe  vrlinu  poniznosti.3 

Bilježi  Muslim  u  Sahihu  da  je  Allahov  Poslanik,  sallallahu  alejhi  ve  sellem, 
rekao:  "U  Džennet  neće  ući  onaj  ko  bude  imao  koliko  je  trun  oholosti."  Neki  čovjek 
reče:  "Čovjek  voli  da  mu  odjeća  i  obuća  budu  lijepi?"  Poslanik,  sallallahu  alejhi  ve 
sellem,  odgovori:  "Allah  je  lijep  i  voli  ljepotu.  Oholost  je  odbijanje  istine  i  potcje- 
njivanje  ljudi."4 

3.  Hrabrost 

Priroda  pastirskog  posla  zahtijeva  od  pastira  suočavanje  sa  zvijerima,  stoga 
mora  biti  veoma  hrabar  da  bi  mogao  da  se  suprotstavi  zvijerima  i  da  ih  spriječi  da 
pojedu  njegove  ovce.5 

4.  Milost  i  osjećajnost 

U  sklopu  svog  posla,  pastir  pomaže  ovcama  ako  se  razbole,  slome  nogu,  ili  se 
povrijede,  a  stanje  njihove  bolesti  i  bolova  zahtijeva  saosjećanje  s  njima,  liječenje  i 
olakšavanje  bolova.  A  koje  milostiv  prema  životinjama,  bit  će  još  milostiviji  prema 
ljudima,  posebno  ako  je  poslanik  kojeg  je  Allah  poslao  da  poduči  ljude  i  pozove  ih 
na  Pravi  put,  te  da  ih  izbavi  iz  Vatre  i  donese  im  sreću  na  oba  svijeta.6 

5.  Privrženost  privređivanju  vlastitim  radom  i  zalaganjem 

Allah  je  mogao  da  opskrbi  Muhammeda,  sallallahu  alejhi  ve  sellem,  i  poštedi 
ga  čuvanja  ovaca,  ali  to  je  odgoj  za  njega  i  njegov  ummet  kojim  se  uče  da  se 
izdržavaju  sredstvima  koja  zarade  svojim  radom  i  zalaganjem,  a  čuvanje  stada  je 
jedan  od  načina  poštenog  zarađivanja. 

Bilježi  El-Buhari  od  Mikdada  daje  Allahov  Poslanik,  sallallahu  alejhi  ve  sellem, 


1  Jahja  el-Jahja,  Medhal  li  fehmis-sire,  str.  124. 

2  Ebu  Faris,  Es-Siretun-Nebevijje,  str.  114-115. 

3  Ebu  Faris,  Es-Siretun-Nebevijje,  str.  114. 

4  Sahihu  Muslim,  br.  11. 

5  Ebu  Faris,  Es-Siretun-Nebevijje,  str.  114. 

6  Medhal  li  fehmis-sire,  El-Jahja,  str.  137. 


Život  i  ćjeCo  postjeđ^eg  tym$Om 


rekao:  "Niko  nikad  neće  jesti  bolju  hranu  od  one  koju  zaradi  vlastitim  radom.  Zaista 
je  i  Allahov  vjerovjesnik  Davud  jeo  samo  ono  što  je  zaradio  svojim  rukama. nl 

Nema  sumnje  da  oslanjanjem  na  halal  zaradu  čovjek  stječe  potpunu  slobodu 
i  mogućnost  da  kaže  riječ  istine  bez  ustručavanja.  A  koliko  ljudi  klima  glavom  pred 
diktatorima  i  šuti  na  njihove  zablude  Strahujući  od  gubljenja  svojih  službi  koje  kod 
njih  obavljaju.2 

Vjerovjesnikovo,  sallallahu  alejhi  ve  sellem,  angažiranje  na  čuvanju  ovaca  s 
ciljem  stjecanja  snage  i  opskrbe  ukazuje  na  važne  karakteristike  Vjerovjesnikove, 
sallallahu  alejhi  ve  sellem,  blagoslovljene  ličnosti,  od  kojih  su  visok  ukus  i  istančana 
senzibilnost  kojima  je  Allah  ukrasio  Svoga  Vjerovjesnika.  Njegov  amidža  pružao 
mu  je  svu  potrebnu  pažnju,  bio  mu  je  poput  brižnog  oca  u  iskazivanju  ljubavi  i  sa- 
osjećanja,  ali  je  Vjerovjesnik,  sallallahu  alejhi  ve  sellem,  čim  se  osjetio  snažnim  za 
stjecanje  zarade,  prionuo  na  posao,  umarajući  se  da  bi  pomogao  amidži  u  privređi- 
vanju, što  ukazuje  na  Vjerovjesnikovu,  sallallahu  alejhi  ve  sellem,  galantnu  prirodu, 
dobročinstvo  u  odnosu,  te  maksimalno  zalaganje.3 

Drugo  na  što  ukazuje  ovaj  slučaj  jeste  to  sa  kakvim  je  načinom  života  Svojih 
dobrih  robova  na  dunjaluku  Allah  zadovoljan.  Allah  je  mogao  da  Svome  Poslaniku 
od  samog  početka  njegovog  života  omogući  sve  vrste  raskoši  i  životna  sredstva 
kojima  bi  ga  poštedio  tegobnog  života  i  čuvanja  stada  radi  stjecanja  opskrbe,  ali 
Božanska  mudrost  zahtijeva  od  nas  da  naučimo  da  je  najbolji  imetak  onaj  koji 
čovjek  zaradi  vlastitim  trudom,  služeći  svojoj  zajednici  i  narodu.4 

Sedmo:  Allahova  zaštita  Vjerovjesnika  prije  poslanstva 

Allah  je  sačuvao  Svoga  Vjerovjesnika,  sallallahu  alejhi  ve  sellem,  od  pagan- 
skog  mnogoboštva  i  obožavanja  kipova.  Imam  Ahmed  bilježi  u  svom  Musnedu  od 
Hišama  b.  Urve  b.  Ez-Zubejra,  koji  prenosi  od  svog  oca  da  je  rekao:  "Čuo  sam  od 
Hatidžinog  komšije  da  je  čuo  Vjerovjesnika,  sallallahu  alejhi  ve  sellem,  da  kaže 
Hatidži:  'O  Hatidža!  Tako  mi  Allaha,  nikada  neću  obožavati  Lata  ni  Uzzaa.'"5 

Također,  nikada  nije  jeo  meso  životinja  koje  su  zaklane  na  paganskim  žrtve- 
nicima. 

Jednako  ovako  postupao  je  i  Zejd  b.  Amr  b.  Nufejl.6 

Allah  ga  je  kao  mladića  sačuvao  od  mladalačkih  sklonosti  i  bezazlenih  želja 
kojima  teži  mladalačka  priroda,  ali  koje  ne  idu  uz  dostojanstvo  vođe  i  čast  onoga 
koji  poziva  na  Pravi  put.1 


1  Sahihul-Buhari,  Kitabul-buju1,  br.  2072.  Vidjeti:  El-Jahja,  Medhal  li  fehmis-sire,  str.  128. 

2  El-Gadban,  Fikhus-siretin-Nebevijje,  str.  93. 

3  El-Buti,  Fikhus-siretin-Nebevijje,  str.  50. 

4  Ahmed  Ferid,  Vekafat  terbevijje,  str.  51. 

5  El-Jahja,  Medhal  li  fehmis-sire,  str.  128. 

6  El-Jahja,  Medhal  li  fehmis-sire,  str.  51. 

Alija  b.  Ebu  Talib  je  rekao:  "Čuo  sam  Allahovog  Poslanika,  sallallahu  alejhi  ve 
sellem,  da  kaže:  'Nikada  nisam  poželio  da  učinim  neko  ružno  djelo  koje  su  ljudi  u 
pagansko  doba  činili,  osim  dva  puta,  a  oba  puta  Allah  me  je  sačuvao  od  njih:  Jedne 
noći  rekao  sam  mladiću  Kurejšiji  koji  je  sa  mnom  čuvao  ovce  po  mekkanskim  brdima: 
'Pripazi  na  moje  stado  da  odem  noćas  u  Mekku  i  zabavim  se  kao  što  čine  ostali 
mekkanski  mladići.1  Rekao  je:  'Hoću.'  Izašao  sam,  i  kad  sam  došao  do  prvih  mekkan- 
skih  kuća,  čuo  sam  pjesmu,  udaranje  u  def  i  svirku  frula.  Upitao  sam:  'Šta  je  ovo?' 
Odgovoriše:  Taj  i  taj  je  oženio  tu  i  tu  djevojku.  Taj  i  taj  Kurejšija  je  oženio  tu  i  tu 
Kurejšijku. '  Zabavio  sam  se  tom  pjesmom  i  tim  glasovima  dok  me  san  ne  savlada. 
Probudila  me  tek  vrelina  sunca  te  se  vratih.  Onaj  mladić  me  upita:  'Šta  si  uradio?)  a 
ja  sam  ga  obavijestio.  Drugu  noć  mu  rekoh  isto  što  i  prethodne.  On  pristade  pa  sam 
izašao,  i  čuo  isto  što  i  prethodne  noći,  te  mi  rekoše  isto  što  i  prošle  noći,  te  sam  se 
zabavio  onim  što  sam  čuo  dok  me  ne  savlada  san,  a  probudi  me  tek  toplina  sunca. 
Vratio  sam  se  svome  drugu  koji  me  upita:  'Šta  si  uradio?'  Odgovorio  sam:  'Nisam 
uradio  ništa.'  Zatim  je  Allahov  Poslanik,  sallallahu  alejhi  ve  sellem,  rekao:  'Tako  mi 
Allaha,  nakon  toga  nikad  više  nisam  poželio  da  uradim  neko  nevaljalo  djelo  koje  su 
radili  ljudi  u  pagansko  doba,  dok  me  Allah  nije  počastio  vjerovjesništvom"'2 

Ovaj  hadis  pojašnjava  nam  dvije  veoma  važne  stvari: 

1-  Vjerovjesnik,  sallallahu  alejhi  ve  sellem,  odlikovao  se  svim  ljudskim  osobi- 
nama i  osjećao  je  sve  prirodne  sklonosti  koje  osjeća  i  ostala  mladež,  a  koje  su 
Božanskom  mudrošću  urođene  u  svim  ljudima.  Otuda  je  žudio  za  noćnim  zaba- 
vama i  osjećao  slast  u  tome,  te  ga  je  duša  navraćala  da  sebi  priušti  neke  od  tih 
užitaka  u  kojima  su  drugi  uživali. 

2-  I  pored  tih  prirodnih  sklonosti,  Allah  ga  je  sačuvao  od  svih  vidova 
devijantnog  ponašanja  i  svega  što  je  u  suprotnosti  sa  misijom  za  koju  ga  je  Allah 
pripremao.3 

Osmo:  Poslanikov  susret  sa  redovnikom  Behirom  u  djetinjstvu 

Ebu  Talib  je  sa  grupom  uglednih  Kurejšija  pošao  u  Šam  i  poveo  je  sa  sobom 
Vjerovjesnika,  sallallahu  alejhi  ve  sellem.  Kad  su  došli  do  redovnika  Behire4,  zausta- 


1  Muhammed  Urdžun,  Muhammed  ResutullaH,  1/51. 

2  Ibrahim  el-Ali,  Sahihus-Siretun-Nebevijje,  str.  57.  Hadis  su  sahihom  ocijenili  Ibn  Hibban,  te  El-Hakim  i 
Ez-Zehebi  po  uvjetima  imama  Muslima.  El-Hejsemi  je  u  Medžmču  rekao  da  su  prenosioci  hadisa 
povjerljivi.  Ibn  Hadžerje  rekao:  "Ovaj  hadis  je  hasen,  spojenog  lanca,  a  svi  prenosioci  su  povjerljivi." 
Vidjeti  podrobnije:  Ibrahim  el-Ali,  Sahihus-sire,  str.  57,  fusnota  br.  1.  (prim.  prev.) 

3  El-Buti,  Fikhus-siretin-Nebevijje,  str.  50-51. 

4  Ibn  Hadžer  u  El-lsabe  spominje  da  se  u  Es-Sijeru  od  Ez-Zuhrija  navodi  da  je  bio  Židov  iz  Tejme,  a  u 
Mirvežuz-Zeheb  od  Mes'udija  stoji  da  je  bio  kršćanin  iz  arapskog  plemena  Abdul-Kajs,  koji  su  bili 
kršćani,  i  da  se  zvao  Georgius.  A  osim  ovog  susreta  u  djetinjstvu  spominju  se  još  dva  susreta:  1. 
Prenosi  Ibn  Mendeh  preko  Abdul-Ganija  b.  Seida  esTSekafija,  koji  je  daif  i  metruk  prenosilac,  daje  Ibn 
Abbas  rekao  daje  Vjerovjesnik,  kad  je  imao  dvadeset  godina,  otišao  u  Šam  sa  Ebu  Bekrom  radi  trgo- 


Život  i  (Cjeto  posCjeđnjeg  Vjerovjesnifa 


vili  su  se  i  raspremili  svoje  deve.  Redovnik  je  izašao  pred  njih,  a  prije  kada  bi  kara- 
vana prolazila  nije  izlazio  niti  se  osvrtao  na  njih.  Oni  su  raspremali  svoje  deve,  a 
redovnik  je  hodao  između  njih,  pa  kada  je  ugledao  Allahovog  Poslanika,  sallallahu 
alejhi  ve  sellem,  uhvatio  gaje  za  ruku  i  rekao:  "Ovo  je  prvak  svih  svjetova!  Ovo  je 
poslanik  Gospodara  svih  svjetova,  Allah  će  ga  poslati  kao  milost  svjetovima." 
Kurejšije  ga  upitaše:  "Otkud  znaš?"  Odgovorio  je:  "Kad  ste  dolazili  od  Akabe  nije 
ostalo  nijedno  drvo  niti  kamen  a  da  nije  učinilo  sedždu,  a  oni  čine  sedždu  samo 
vjerovjesnicima.  A  ja  ga  prepoznajem  po  pečatu  vjerovjesništva  koji  se  nalazi  ispod 
hrskavice  njegove  plećke,  a  izgleda  poput  jabuke." 

Redovnik  je  zatim  otišao  i  napravio  im  jela  Kada  im  je  donio  jelo,  Vjero- 
vjesnik,  sallallahu  alejhi  ve  sellem,  otišao  je  da  čuva  deve,  pa  je  redovnik  rekao: 
"Dovedite  ga."  Poslanik  je  dolazio,  a  jedan  oblak  mu  je  pravio  hlad,  pa  kad  se  prib- 
ližio ljudima,  vidio  je  da  su  već  zauzeli  sva  mjesta  u  hladu,  a  kad  je  sjeo,  sjena 
drveta  je  skrenula  na  mjesto  na  koje  je  sjeo  te  redovnik  povika:  "Pogledajte!  Sjena 
drveta  je  skrenula  prema  njemu." 

Dok  ih  je  služio,  redovnik  ih  je  preklinjao  da  ne  idu  sa  Vjerovjesnikom,  salla- 
llahu alejhi  ve  sellem,  među  Bizantince,  jer  ako  ga  prepoznaju  po  njegovim  svojstvi- 
ma, ubit  će  ga.  Utom  se  pojaviše  sedmerica  Bizantinaca.  On  ih  dočeka  i  upita: 
"Kojim  poslom  dolazite?"  "Čuli  smo  da  će  u  ovome  mjesecu  izaći  vjerovnik  te 
nije  ostavljen  nijedan  put  a  da  nisu  na  njega  poslani  ljudi,  a  mi  smo,  kad  smo  čuli 
vijest  o  njemu,  poslani  na  ovaj  tvoj  put",  odgovoriše  mu.  "Je  li  iza  vas  ostao  neko 
bolji  od  vas?",  upita  ih.  "Samo  najbolji  su  odabrani  da  dođu  na  ovaj  tvoj  put" 
rekoše  oni.  On  ih  upita:  "Šta  mislite:  Ako  Bog  nešto  želi  da  se  desi,  može  li  iko  od 
ljudi  da  to  spriječi?"  "Ne  može",  odgovoriše.  "Onda  mu  dajte  zavjet  i  budite  uz  nje- 
ga!", reče  im  redovnik. 

Redovnik  zatim  reče  Kurejšijama:  "Zaklinjem  vas  Bogom,  recite  mi  ko  je 
njegov  staratelj!"  Rekli  su  mu:  "Ebu  Talib",  pa  ga  redovnik  poče  preklinjati  sve  dok 
Ebu  Talib  ne  pristade  da  ga  vrati.1 


vine.  Poslanik  je  sjeo  pod  lotosovo  stablo,  a  redovnik  je  upitao  Ebu  Bekra:  "Koje  ovaj  čovjek  stoje 
sjeo  pod  lotos?"  Odgovorio  mu  je:  "Muhammed  b.  Abdullah  b,  Abdul-Muttalib."  Redovnik  reče: 
"Tako  mi  Allaha,  on  je  vjerovjesnik,  pod  ovo  drvo  nakon  Isaa,  sina  Merjeminog,  niko  do  sad  nije 
sjeo..."  2.  U  djelu  Šereful-Mustafa  od  Ebu  Seida  en-Nejsaburija  navodi  se  da  je  Vjerovjesnik  sreo 
Behiru  i  kao  Hatidžin  trgovac  na  putu  za  Šam,  te  da  mu  je  tada  Behira  rekao:  "Vidio  sam  na  tebi  sve 
znakove  poslanstva  osim  vjerovjesničkog  pečata,  pa  mi  pokaži  svoja  leđa."  Poslanik  mu  je  otkrio  leđa 
i  kada  je  Behira  vidio  pečat  vjerovjesništva,  rekao  je:  "Svjedočim  da  nema  boga  osim  Allaha  i  da  si  ti 
Allahov  poslanik,  vjerovjesnik  koji  ne  čita  i  ne  piše,  a  kojeg  je  najavio  Isa."  Ne  zna  se  sa  sigurnošću  je 
li  doživio  početak  poslanstva,  neki  učenjaci  poput  Ebu  Rizka  Abdurreufa  el-Misrija,  čak  smatraju  da  je 
on  mitska  ličnost,  te  da  nema  vjerodostojnog  hadisa  koji  potvrđuje  ove  priče  o  susretu  sa  Behirom. 
On  je  svoj  stav  iznio  u  djelu  El-Munteka  fi  tarihil-Kur'an.  (prim.  prev.) 
1  Sahihus-Siretun-Nebevijje,  str.  58-59.  Autor  nije  naveo  kraj  hadisa  u  kojem  stoji:  "Ebu  Bekr  je  sa  njim 
poslao  Bilala,  a  redovnik  mu  je  dao  kolača  i  ulja."  Tako  stoji  u  Sunenut-Tirmizi,  a  u  Sahihus-sire, 
odakle  je  autor  preuzeo  hadis  stoji:  "Pa  je  poslao  sa  njim  Ebu  Bekra  i  Bilala,  a  redovnik  ga  je  opskrbio 


Iz  priče  o  Behiri  možemo  izvući  mnogo  pouka,  od  kojih  su: 

1-  Iskreni  redovnici,  sljedbenici  Knjige,  na  osnovu  znakova  i  opisa  koji  su 
navedeni  u  njihovim  knjigama,  znaju  da  je  Muhammed,  sallallahu  alejhi  ve  sellem, 
poslanik  čovječanstvu. 

2-  Potvrda  da  su  drveće  i  kamenje  učinili  sedždu  Vjerovjesniku,  sallallahu 
alejhi  ve  sellem,  te  da  mu  je  oblak  pravio  hlad  i  da  se  sjena  drveta  pomjerila  prema 
njemu. 

3-  Vjerovjesnik,  sallallahu  alejhi  ve  sellem,  okoristio  se  ovim  putovanjem  sa 
svojim  amidžom  i  probranom  skupinom  kurejšijskih  uglednika,  stekao  uvid  u  iskus- 
tva drugih,  te  se  okoristio  njihovim  mišljenjima,  jer  to  su  bili  ljudi  od  iskustva  i  zna- 
nja. To  je  bilo  iskustvo  kroz  koje  Vjerovjesnik,  sallallahu  alejhi  ve  sellem,  do  tada 
nije  prošao. 

4-  Behira  je  upozorio  na  kršćane  i  molio  Vjerovjesnikovog,  sallallahu  alejhi  ve 
sellem,  amidžu  i  mekkanske  velikodostojnike  da  ga  ne  vode  među  Bizantince,  jer 
ako  ga  prepoznaju  po  opisu  koji  im  je  poznat,  ubit  će  ga.  Bizantinci  su  znali  da  će 
dolazak  ovog  Poslanika,  sallallahu  alejhi  ve  sellem,  dokrajčiti  njihov  kotonijalistički 
utjecaj  u  ovom  području.  On  je  za  njih  bio  neprijatelj  od  kojeg  prijeti  opasnost  da 
ugrozi  interese  Bizantijskog  carstva  i  da  ta  dobra  koja  iskorištavaju  vrati  njihovim 
vlasnicima.  To  je  nešto  čega  su  se  Bizantinci  mnogo  bojali. 


kolačima  i  uljem."  Hadis  bilježi  Et-Tirmizi,  br.  3620.  Također  i  Ibn  Ebu  Šejbe,  El-Bejheki  u  Delailun- 
Nubuvve,  El-Hakim  u  El-Mustedreku  i  drugi.  El-Hakim  je  rekao:  "Hadis  je  sahih  po  uvjetima  El-Buharija 
i  Muslima."  A  Ez-Zehebi  je  rekao:  "Mislim  da  je  hadis  izmišljen,  a  neki  dijelovi  su  nemogući."  U  djelu 
El-lsabe,  Ibn  Hadžer  je  rekao:  "Prenosioci  hadisa  su  pouzdani,  a  spominjanje  Ebu  Bekra  i  Bilala  nije 
ispravno."  El-Albani  je  u  opaskama  na  El-Gazalijevo  djelo  Fikhus-siretin-Nebevijje  preferirao  vjero- 
dostojnost hadisa.  Ibrahim  el-Ali  je  rekao:  "Lanac  prenosilaca  je  vjerodostojan,  svi  prenosioci  su 
povjerljivi,  a  spominjanje  Ebu  Bekra  i  Bilala  je  očita  greška,  kao  stoje  rekao  Ibn  Kajjim  u  Zadul-me'ad. 
Moguće  je  daje  to  neki  prenosilac  greškom  ubacio  u  hadis,  kao  što  je  rekao  Ibn  Hadžer."  Ibn  Kajjim 
je  rekao:  "U  Sunenut-Tirmizi  i  drugim  djelima  navodi  se  daje  njegov  amidža  sa  njim  poslao  Bilala,  što 
je  očita  greška  jer  Bilal  tada  možda  nije  ni  postojao,  a  ako  je  i  bio  rođen,  nije  bio  ni  sa  njegovim 
amidžom,  a  ni  sa  Ebu  Bekrom.  El-Bezzar  je  naveo  ovaj  hadis  u  svom  Musnedu,  ali  kod  njega  ne  stoji: 
'Njegov  amidža  je  sa  njim  poslao  Bilala',  nego  stoji:  'Poslao  je  sa  njim  nekog  čovjeka.'  En-Nedevi  u 
svojoj  Siri  prenosi  daje  Šejh  Šibli  en-Nu'mani  rekao  da  su  sve  predaje  ovog  hadisa  mursel  jer  nijedan 
ashab  koji  prenosi  ovaj  događaj  nije  o  tome  slušao  od  Poslanika.  Ali  kod  većine  muhaddisa,  mursel 
ashaba  je  dokaz.  En-Nedevi  je  također  naveo  Ez-Zehebijev  kritički  osvrt  na  hadis  u  kojem  stoji  da  je 
Ez-Zehebi  rekao:  'Ovaj  hadis  je  veoma  čudan:  1.  Gdje  je  bio  Ebu  Bekr  tada?  Imao  je  svega  deset 
godina  jer  je  dvije  i  po  godine  mlađi  od  Vjerovjesnika.  2.  Gdje  je  bio  Bilal  u  to  vrijeme?  Jer,  Ebu  Bekr 
ga  je  kupio  tek  nakon  početka  poslanstva,  a  u  vrijeme  ovog  događaja  još  se  nije  bio  ni  rodio.  3.  Ako 
mu  je  oblak  pravio  hlad,  zašto  je  sjenka  drveta  skrenula  na  njega,  jer  sjena  drveta  pod  koje  je  sjeo 
potpuno  se  gubi  u  hladu  oblaka.  4.  Nismo  vidjeli  da  je  Vjerovjesnik  ikad  podsjetio  Ebu  Taliba  na 
redovnikove  riječi,  ni  da  su  se  toga  sjetile  Kurejšije,  niti  da  su  o  tome  pričali  ljudi  koji  su  bili  na  ovom 
putovanju,  iako  je  postojao  interes  i  dobri  razlozi  da  o  tome  govore.'"  Francuski  orijentalist  Carra  de 
Vaux  napisao  je  knjigu  Autor  Kur'ana  u  kojoj  je  pokušao  dokazati  da  je  Poslanik  učenja  s  kojima  se 
pojavio  naučio  od  ovog  redovnika,  (prim.  prev.) 


Život  i  đjeto  postjeđnjeg  Vjet 

Deveto:  Rat  El-Fidžar 

To  je  bio  rat  koji  se  vodio  između  Kurejša  i  njihovih  saveznika  iz  Kinane,  s 
jedne  strane,  i  plemena  Hevazin,  s  druge  strane.  Povod  tog  rata  bio  je  taj  što  je 
Urve  er-Rehhal  b.  Utbe  b.  Hevazin  na  pijaci  Ukkaz  uzeo  pod  zaštitu  deve  koje  su 
nosile  parfeme  i  platna,  a  pripadale  su  En-Nu'manu  b.  El-Munziru.  El-Berrad  b.  Kajs 
b.  Kinana  je  rekao:  "Zar  ih  čuvaš  od  Kinane?"  Odgovorio  mu  je:  "Da,  a  i  od  svih 
stvorenja."  Urve  je  izašao  sa  devama,  a  El-Berrad  je  pošao  za  njim  vrebajući  mome- 
nat  njegove  nepažnje  i  onda  gaje  ubio.  Saznavši  za  to,  plemena  Kinane  su  napusti- 
la to  mjesto,  a  pleme  Hevazin  ništa  nije  primijetilo.  Međutim,  kada  su  čuli  šta  se 
desilo,  pošli  su  u  potjeru  za  njima  i  stigli  ih  prije  nego  što  su  uspjeli  ući  u  Harem 
Mekke.  Tu  su  zapodjenuli  borbu  koja  je  trajala  do  noći,  zatim  se  Kinane  povukoše  u 
Harem  pa  Hevazin  prekinuše  borbu.  Nakon  toga  danima  su  izlazili  na  bojno  polje,  a 
Kurejšije  su  pomagale  Kinanu.  Muhammed,  sallallahu  alejhi  ve  sellem,  učestvovao 
je  u  nekim  od  tih  borbi  jer  su  ga  njegove  amidže  izvele  sa  sobom. 

Nazvan  je  ratom  El-Fidžar1  zbog  toga  što  su  tokom  tih  sukoba  prekršene 
mnoge  zabrane  vezane  za  Mekku,  a  koje  su  bile  svetinja  svim  Arapima.2 

Poslanik  je  o  tom  ratu  kazao:  "Odvraćao  sam  strijele  od  svojih  amidža",  to 
jest  odvraćao  je  od  njih  strijele  njihovih  neprijatelja  s  kojima  su  ih  gađali.3 

Vjerovjesnik,  sallallahu  alejhi  ve  sellem,  tada  je  imao  četrnaest  ili  petnaest 
godina.  Neki  učenjaci  su  rekli  daje  imao  dvadeset,  ali  je  ovo  prvo  vjerovatnije  jer  se 
navodi  daje  dodavao  strijele  svojim  amidžama,  što  ukazuje  na  to  daje  bio  veoma 
mlad. 

U  ovom  ratu  Poslanik,  sallallahu  alejhi  ve  sellem,  stekao  je  odvažnost,  hrab- 
rost i  neustrašivost,  te  se  od  rane  mladosti  uvježbavao  za  rat.  Završio  je  i  taj  rat,  koji 
je  bio  poput  mnogih  ratova  koje  su  Arapi  vodili  među  sobom,  dok  Allah  nije 
ujedinio  njihova  srca  i  odstranio  od  njih  ove  zablude  šireći  među  njima  svjetlo 
islama.4 

Deseto:  Sporazum  El-Fudul 

Savez  El-Fudul  je  sklopljen  nakon  što  su  se  Kurejšije  vratile  iz  rata  El-Fidžar. 
Povod  ovog  saveza  je  slučaj  čovjeka  iz  područja  Zebid.  Naime,  on  je  došao  u 
Mekku  sa  robom  koju  je  od  njega  kupio  El-As  b.  Vail,  ali  mu  je  nije  isplatio,  pa  je 
Zebidi  zatražio  pomoć  od  kurejšijskih  velikodostojnika.  Međutim,  oni  ga  nisu  po- 
mogli jer  je  El-As  uživao  ugled  među  njima,  te  je  otišao  pred  Kabu  i  počeo  dozivati 
u  pomoć  porodicu  Fihr  i  humane  ljude.  Iz  sveg  glasa  je  dozivao: 


1  Znači:  bezočan,  nečastan,  nemoralan,  (prim.  prev.) 

2  Vekafat  terbevijje  meaz-Siretin-Nebevijje,  str.  53. 

3  Ibn  Hišam,  Es-Siretun-Nebevijje,  1/221-224.  Es-Siretul-Halebijje,  1/127-129. 

4  Vekafat  terbevijje  meas*Siretin-Nebevijje,  str.  53. 

O  porodico  Fihra,  pomozite  onome  kome  je  roba  oteta 
Usred  Mekke,  a  on  nema  ni  doma  ni  plemena  svoga 
Muhrim  je  raščupani  koji  još  nije  obavio  'umru 
O  ljudi,  on  stoji  između  Hidžra1  i  Crnog  kamena  tražeći  zaštitu 
Još  uvijek  se  haram  dopušta 
A  grješnik  se  u  izdajstvu  ne  sprečava. 
Zubejr  b.  Abdul-Muttalib  je  ustao  i  rekao:  "Šta  je  sa  ovim  kojeg  su  svi 
napustili?" 

Nedugo  nakon  toga,  u  svetom  mjesecu  zul-ka'de,  predstavnici  kurejšijskih 
ogranaka  Benu  Hašim,  Zuhra  i  Benu  Tejm  b.  Murra  sastali  su  se  u  domu  Abdullaha 
b.  Džud'ana  gdje  su  objedovali  i  zavjetovali  se  da  će  pomagati  obespravljenog 
protiv  nasilnika  dok  mu  ne  bude  vraćeno  oduzeto  pravo,  i  da  će  to  činiti  zauvijek.2 

Nakon  toga  otišli  su  El-Asu  b.  Vailu  i  oduzeli  mu  robu  koja  je  pripadala  Zebi- 
diju  i  vratili  je  njenom  vlasniku. 

Kurejšije  su  ovaj  savez  nazvale  El-Fudul3  i  rekli  su:  "Ovi  ljudi  su  učinili  dobro- 
činstvo." 

Zubejr  b.  Abdul-Muttalib  o  ovom  je  savezu  izrekao  stihove: 
Dobročinitelji  su  dogovorili  i  zakleli  se 
U  Mekki  da  ne  dozvole  činjenje  nepravde 
To  su  se  dogovorili  i  na  to  se  obavezali 
Pa  je  i  domaći  i  došljak  od  nepravde  siguran. 

Vjerovjesnik,  sallallahu  alejhi  ve  sellem,  prisustvovao  je  ovom  savezu  kojim  su 
srušili  nasilje  i  podigli  svjetionike  istine.  Ovaj  savez  služi  na  čast  Arapima  i  pokazuje 
koliko  su  držali  do  poštivanja  ljudskih  prava.4 

Allahov  Poslanik,  sallallahu  alejhi  ve  sellem,  rekao  je:  "Prisustvovao  sam,  kao 
dječak,  savezu  Mutajjibun*  sa  svojim  amidžama.  Ne  bih  ga  volio  prekršiti  ni  za 
crveno  blago."6 

Također  je  rekao:  "Prisustvovao  sam  u  domu  Abdullaha  b.  Džud'ana  sklapanju 


1  Hidžr  ili  Hidžru  Ismail,  naziva  se  još  i  El-Hatim.  To  je  sjeverni  zid  Kabe  u  obliku  luka,  između  šamskog  i 
iračkog  rukna.  Kurejšije  su  ga  prilikom  obnove  Kabe,  o  kojoj  će  biti  riječi  kasnije,  ostavile  izvan 
građevine  koju  su  sagradili,  (prim.  prev.) 

2  Ebu  Šehbe,  Bs-Siretun-Nebevijje,  1/213. 

3  Znači:  dobročinstvo,  usluga,  blagonaklonost,  višak,  ostatak. 

4  Ebu  Šehbe,  Es-Siretun-Nebevijje,  1/214. 

5  Nazvani  su  Mutajjibun  -  Namirisani,  jer  kada  su  se  sakupili  u  domu  Ibn  Džud'ana  nasuli  su  parfem  u 
posudu  u  koju  su  zatim  umočili  ruke,  i  sklopili  savez,  pa  su  nazvani  Mutajjibun  tj.  Namirisani,  (prim. 
prev.) 

6Ibrahim  el-Ali,  Sahihus-sire,  str.  59.  Albani  gaje,  također,  ocijenio  sahihom.  Vidjeti:  Sahihul-DžamU,  br. 
3611,  i  Es-Silsiletus-sahiha,  br.  1900.  Hadis  bilježe:  Ahmed  u  Musnedu,  El-Bejheki  u  Sunenu  i  Delail, 
Ibn  Hibban  u  Sahihu,  br.  4373,  El-Buhari  u  El-Edebul-mufred,  br.  567,  i  drugi.  (prim.  prev.) 

saveza,  ne  bih  to  mijenjao  ni  za  crveno  blago,  a  kad  bih  u  islamu  bio  pozvan  u  takvo 
nešto,  odazvao  bih  se.,d 

Koristi,  pouke  i  poruke 

1-  Pravda  je  apsolutna  vrijednost,  a  ne  relativna.  Poslanik,  sallallahu  alejhi  ve 
sellem,  istakao  je  da  se  ponosi  svojim  učešćem  u  jačanju  principa  pravde  dvije 
decenije  prije  poslanstva,  što  ukazuje  da  pozitivne  vrijednosti  zasldžuju  podršku 
makar  potekle  od  nemuslimana.2 

2-  Savez  El-Fudul  bio  je  svijetla  oaza  u  tami  paganstva.  On  pokazuje  da 
raširenost  nereda  u  društvu  ili  sistemu  ne  znači  da  u  njemu  nikako  nema  dobra.  Jer, 
Mekka  je  bila  paganska  zajednica  u  kojoj  je  preovladavalo  obožavanje  kipova, 
nepravda  i  nizak  moral,  poput  nasilja,  bluda,  kamate,  ali  i  pored  toga  bilo  je  pleme- 
nitih i  humanih  ljudi,  koji  su  prezirali  nepravdu  i  nisu  je  odobravali.  Ovo  je  velika 
lekcija  daijama  u  zemljama  u  kojima  zakonska  regulativa  nije  utemeljena  na  islam- 
skim principima  ili  koje  se  bore  protiv  islama.3 

3-  Nepravda  nije  prihvatljiva  ni  u  kojem  obliku,  čak  i  ako  je  učinjena  prema 
najnižim  slojevima  društva.  Islam  se  bori  protiv  nepravde  i  stavlja  se  na  stranu 
obespravljenog,  ne  gledajući  koje  je  boje,  vjere,  nacije  ili  rase.4 

4-  Dozvoljeno  je  praviti  ugovore  i  saveze  radi  činjenja  dobra.  To  spada  u 
potponr>aganje  koje  je  naređeno  u  Kur'anu.  Allah  kaže: 


"I  neka  vas  mržnja  koju  nosite  prema  onima  koji  su  vam  spriječili  ulazak  u 
Harem  ne  navede  da  budete  nepravedni  -  i  pomažite  se  u  dobročinstvu  i 
bogobojaznosti,  a  ne  sudjelujte  u  grijehu  i  neprijateljstvu;  i  bojte  se  Allaha  jer 


Muslimanima  je  dozvoljeno  da  u  ovakvim  slučajevima  naprave  sporazum,  jer 
je  to  utvrđivanje  principa  koje  šerijat  svakako  zahtijeva,  s  tim  što  to  ne  smije  biti 
poput  mesdžida  Ed-Dirar,  to  jest  da  se  ne  pretvori  u  neku  vrstu  nasilničkih  i  bun- 
tovničkih podjela  uperenih  protiv  drugih  muslimana. 

Dozvoljeno  je  da  muslimani  sa  nemuslimanima  sklapaju  sporazume  o  spre- 
čavanju nepravde  ili  suprotstavljanju  nasilnicima,  s  tim  što  se  mora  voditi  računa  o 
očuvanju  interesa  islama  i  muslimana,  kako  u  tom  trenutku  tako  i  u  budućnosti. 
Dokaz  za  to  su  prethodno  spomenuti  hadisi,  konkretno  riječi:  "A/e  bih  to  mijenjao  ni 

1  Ibn  Hišam,  Es-Siretun-Nebevijje,  1/134.  El-Gadban,  Fikhus-siretin-Nebevijje,  str.  102. 

2  El-Umeri,  Es-Siretun-Nebevijjetus-sahiha,  1/112. 

3  El-Gadban,  Fikhus-siretin-Nebevijje,  str.  110. 

4  Ebu  Faris,  Es-Siretun-Nebevijje,  str.  121. 

5  Sura  El-Maide,  2. 

za  crveno  blago...  Zbog  pravde  koju  je  uspostavio  i  nepravde  koju  je  spriječio",  i  riječi: 
"A  kad  bih  u  islamu  bio  pozvan  u  takvo  nešto,  odazvao  bih  se."  Sve  dotle  dok  će  to 
sprečavati  nasilnika  da  čini  nasilje.  Vjerovjesnik,  sallallahu  alejhi  ve  sellem,  objasnio 
je  da  je,  nakon  islama,  spreman  odazvati  se  svakome  ko  ga  pozove  u  savez  poput 
ovog.1 

5-  Musliman  mora  da  bude  aktivan  i  djeluje  pozitivistički  u  svojoj  zajednici,  a 
ne  da  bude  samo  broj  na  margini  zbivanja  u  svojoj  okolini  i  društvu.  Vjerovjesnik, 
sallallahu  alejhi  ve  sellem,  bio  je  predmet  interesiranja  u  svojoj  zajednici,  bio  je 
primjer  koji  su  navodili  jedni  drugima,  dali  su  mu  nadimak  Povjerljivi.  Za  njim  su 
čeznula  srca  i  muškaraca  i  žena,  podjednako,  zbog  plemenitog  morala  koji  je  Allah 
podario  Svome  Vjerovjesniku,  sallallahu  alejhi  ve  sellem.  Pročišćavao  se  i  razvijao 
dok  se  srca  njegovog  naroda  nisu  vezala  za  njega.  To  nam  daje  živu  sliku  o 
vrijednosti  morala  u  društvu  i  o  poštivanju  osoba  visokog  morala  čak  i  u  devijan- 
tnim  zajednicama.2 


Šesta  tema 

Angažiranje  Poslanika  kao  Hatidžinog  trgovca,  ženidba  Hatidžom  i 
drugi  važni  događaji  do  početka  poslanstva 

Prvo:  Trgovina  za  Hatidžu  i  ženidba  njome 

Hatidža  bint  Huvejlid  bila  je  ugledna  i  bogata  hudovica.3  Svoje  poslovne 
planove  realizirala  je  angažiranjem  muškaraca  koji  su  trgovali  njenim  imetkom. 
Kada  je  čula  za  Muhammeda,  sallallahu  alejhi  ve  sellem,  da  je  iskren  u  govoru,  da 
mnogo  pazi  na  povjereni  emanet,  te  da  se  odlikuje  visokim  moralom,  ponudila  mu 
je  da  otputuje  s  njenim  imetkom  u  Šam  kao  trgovac,  ponudivši  mu  najveću  nakna- 
du koju  je  nudila  drugim  trgovcima.  Poslanik,  sallallahu  alejhi  ve  sellem,  prihvatio  je 
ponudu  te  je  sa  njim  na  put  krenuo  i  njen  rob  po  imenu  Mejsera.  U  Šamu  je 
Muhammed,  sallallahu  alejhi  ve  sellem,  rasprodao  njenu  robu  s  kojom  je  došao  i 
kupio  robu  koju  je  želio,  a  kad  se  vratio  u  Mekku,  Hatidža  je  prodala  robu  koju  je 
donio  iz  Šama  te  joj  se  imetak  umnogostručio. 

Muhammed,  sallallahu  alejhi  ve  sellem,  pored  naknade  koju  je  dobio,  na 
ovom  se  putovanju  mnogo  okoristio  jer  je  prošao  pored  Medine  u  koju  je  kasnije 
učinio  hidžru  i  koju  je  učinio  centrom  svoje  da've,  obišao  je  zemlju  koju  je  kasnije 


1  El-Esasu  fis-sunneti  ve  fikhiha,  4/172. 

2  El-Gadban,  Fikhus-siretin-Nebevijje,  110-111. 

3  Prvo  ju  je  oženio  Atik  b.  'Aiz,  pa  kad  je  umro,  oženio  ju  je  Ibn  Hale,  ali  je  i  on  umro. 


oslobodio  i  raširio  u  njoj  svoju  vjeru,  a  ovo  putovanje  bilo  je  i  uzrok  njegove 
ženidbe  sa  Hatidžom,  jer  je  Mejsera  pričao  Hatidži  o  Muhammedovoj,  sallallahu 
alejhi  ve  sellem,  velikodušnosti,  iskrenosti  i  visokom  moralu.  A  i  Hatidža  je  u  svom 
imetku  vidjela  bereket  kakav  do  tada  nije  vidjela,  te  kada  je  čula  za  njegove  vrline, 
shvatila  je  da  je  našla  ono  što  joj  nedostaje.  Ispričala  je  to  svojoj  prijateljici  Nefisi 
bint  Munebbih,  koja  je  otišla  Muhammedu,  sallallahu  alejhi  ve  sellem,  da 
porazgovora  s  njim  o  braku  sa  Hatidžom.  On  je  prihvatio  i  iznio  to  svojim  amidža- 
ma  koji  mu  odobriše  te  sa  njim  izađe  njegov  amidža  Hamza  b.  Abdul-Muttalib  daje 
isprosi  za  njega.  Allahov  Poslanik,  sallallahu  alejhi  ve  sellem,  oženio  se  njom  davši 
joj  dvadeset  mladih  deva  kao  vjenčani  dar.  Ona  je  prva  žena  kojom  se  oženio 
Allahov  Poslanik,  sallallahu  alejhi  ve  sellem,  i  nije  oženio  drugu  ženu  sve  dok  Hati- 
dža nije  umrla1.  Rodila  mu  je  dva  sina  i  četiri  kćeri.  Sinovi  su:  El-Kasim,  po  kojem  je 
nosio  nadimak,  i  Abdullah,  kojeg  su  zvali  Et-Tahir  i  Et-Tajjib.  El-Kasim  je  umro  u 
dobi  kad  je  mogao  jahati  jahaće  životinje,  a  Abdullah  je  umro  kao  mali  dječak. 
Obojica  su  umrla  prije  poslanstva. 

Kćeri  su  mu  se  zvale:  Zejneb,  Rukajja,  Ummu  Kulsum  i  Fatima.  Sve  su  primile 
islam  i  učinile  hidžru  u  Medinu  i  poudale  se.2 

Allahov  Poslanik,  sallallahu  alejhi  ve  sellem,  imao  je  dvadeset  i  pet  godina3 
kada  se  oženio  Hatidžom,  a  ona  je  imala  četrdeset.4 

Koristi,  pouke  i  poruke 

1-  Povjerljivost  i  iskrenost  su  najhitnija  svojstva  uspješnog  trgovca.  Svojstva 
povjerljivosti  i  iskrenosti  u  ličnosti  Vjerovjesnika,  sallallahu  alejhi  ve  sellem,  pod- 
stakla  su  Hatidžu  da  mu  povjeri  svoj  imetak  da  s  njime  otputuje  u  Šam  radi  trgo- 
vine, pa  joj  je  Allah  dao  bereket  u  trgovini  i  otvorio  joj  vrata  mnogih  dobara,  kao 
što  dolikuje  plemenitosti  Plemenitog. 

2-  Trgovina  je  jedan  od  načina  stjecanja  opskrbe  koju  je  Allah  potčinio 
Svome  Poslaniku  prije  poslanstva,  te  je  postao  vješt  u  tom  zanimanju. 

Vjerovjesnik,  sallallahu  alejhi  ve  sellem,  naznačio  je  da  će  trgovac,  koji  pripa- 
da ovoj  vjeri,  ako  bude  povjerljiv  i  iskren,  biti  proživljen  sa  iskrenima,  šehidima  i 
vjerovjesnicima.  Ovo  zanimanje  je  važno  za  muslimane.  Ko  se  bavi  trgovinom, 
njime  niko  ne  upravlja,  niti  ga  može  izrabljivati,  tlačiti  ili  ponižavati,  jer  on  njih  ne 
treba  nego  oni  trebaju  njega,  njegovo  iskustvo,  povjerljivost  i  poštenje. 

3-  Vjerovjesnikova  ženidba  Hatidžom  bila  je  Allahova  odredba.  Allah  je 


1  Ebu  Faris,  Es-Siretun-Nebevijje,  str.  122. 

2  Risaletul-Enbijđ,  3/28. 

3  Ibn  Kajjim  kaže  u  Zadul-me'adu:  "U  dobi  od  dvadeset  pet  godina  otišao  je  u  Šam  radi  trgovine,  došao 
je  u  Busru,  a  zatim  se  vratio.  Po  povratku  je  oženio  Hatidžu  bint  Huvejlid.  Neki  učenjaci  kažu  da  je 
imao  trideset  godina  kad  se  oženio  njome,  a  neki  da  je  tada  imao  dvadeset  i  jednu  godinu.  Ona  je 
imala  četrdeset  godina."  (prim.  prev.) 

4  Ebu  Faris,  Es-Siretun-Nebevijje,  str.  122. 

Svome  Vjerovjesniku  odabrao  odgovarajuću  suprugu,  koja  će  ga  podržavati,  tješiti 
kad  bude  pogođen  tegobama,  pomagati  ga  u  nošenju  tereta  poslanstva  i  dijeliti 
njegove  brige.1 

Šejh  Muhammed  el-Gazali  je  rekao:  "Hatidža  je  divan  primjer  žene  koja  upot- 
punjava život  velikog  čovjeka.  Nosioci  poslanica  imaju  vrlo  suptilna  srca.  Oni  trpe 
ogromne  tegobe  zbog  stvarnosti  koju  žele  promijeniti,  ulažu  velike  napore  na  putu 
dobra  koje  žele  proširiti.  Stoga  im  je  itekako  potrebna  osoba  koja  će  u  njihov 
privatni  život  unositi  ljubav  i  radost.  Hatidža  je  bila  nenadmašna  u  ovim  osobinama, 
te  je  ostavila  vrijedan  trag  u  životu  Muhammeda."2 

4-  Primjećujemo  da  je  Vjerovjesnik,  sallallahu  alejhi  ve  sellem,  osjetio  gorčinu 
gubitka  muške  djece,  kao  što  je  prije  okusio  gubitak  roditelja.  Allah  je  htio,  a  On  je 
neizmjerno  mudar,  da  mu  ne  poživi  nijedno  muško  dijete,  kako  ne  bi  bili  uzrok 
zablude  nekim  ljudima,  koji  bi  ih  mogli  proglasiti  vjerovjesnicima.  Allah  mu  je  dao 
mušku  djecu  da  bi  upotpunio  ljudsku  prirodu  i  ispunio  želju  njegovoj  duši,  te  da 
neki  zlobnik  ne  bi  napao  Vjerovjesnika,  sallallahu  alejhi  ve  sellem,  u  pogledu 
njegove  muževnosti,  ili  da  neko  ne  bi  izmišljao  neosnovane  priče,  a  zatim  mu  ih  je 
uzeo  dok  su  još  bili  djeca.  Ovo,  također,  pruža  utjehu  i  potporu  onima  koji  nemaju 
muške  djece,  ili  im  umru  nakon  rođenja.  Samo  po  sebi  ovo  je  jedna  vrsta  iskušenja, 
a  vjerovjesnici  su  iskušavani  najtežim  iskušenjima.3  Allah  je  htio  da  ta  tužna  crta 
bude  dio  Vjerovjesnikovog,  sallallahu  alejhi  ve  sellem,  bića,  jer  obično  ljudi  koji 
predvode  narode  ne  posežu  za  tiranijom  osim  ako  su  odgajani  da  budu  grubi  i 
sebični,  živeći  u  raskoši,  ne  znajući  za  tegobe,  dok  čovjek  koji  je  okusio  bol  žuri  da 
utješi  tužne  i  zaliječi  rane  povrijeđenima.4 

5-  Iz  priče  o  Vjerovjesnikovoj,  sallallahu  alejhi  ve  sellem,  ženidbi  Hatidžom 
musliman  jasno  može  vidjeti  da  Vjerovjesnik,  sallallahu  alejhi  ve  sellem,  nije  pri- 
davao značaj  tjelesnim  užicima,  jer  da  mu  je  to  bilo  bitno,  kao  ostalim  mladićima, 
žudio  bi  da  oženi  mlađu  od  sebe  ili  barem  da  je  istih  godina  kao  on.  Vjerovjesnik  ju 
je  odabrao  zbog  njenog  ugleda  i  položaja  koji  je  uživala  u  svom  narodu,  jer  su  joj 
još  u  paganskom  dobu  dali  nadimak  Čedna  i  Neporočna. 

6-  Vjerovjesnikov,  sallallahu  alejhi  ve  sellem,  brak  sa  Hatidžom  je  odgovor 
zlim  jezicima  i  perima  islamofoba  koji  ne  podnose  snagu  islama,  iz  reda  orijentali- 
sta i  njihovih  sluga  sekularista,  koji  misle  da  su  u  temi  Vjerovjesnikovih  brakova 
našli  priliku  za  napad  na  islam.  Oni  predstavljaju  Vjerovjesnika,  sallallahu  alejhi  ve 
sellem,  kao  pohotnika  ogrezlog  u  ispunjavanju  vlastitih  užitaka  i  strasti.  Međutim, 
mi  vidimo  da  je  Vjerovjesnik,  sallallahu  alejhi  ve  sellem,  u  pagansko  vrijeme,  u  dobi 
od  dvadeset  i  pet  godina  živio  čedno,  ne  predajući  se  strujama  nemorala  koje  su 


1  Ebu  Šehbe,  Es-Siretun-Nebevijje,  1/122-123. 

2  El-Gazali,  Fikhus^siretin-Nebevijje,  str.  75. 

3  Ebu  Šehbe,  Es-Siretun-Nebevijje,  1/223-224. 

4  El-Gazali,  Fikhus-siretin-Nebevijje,  str.  78. 

preplavile  njegovu  okolinu.  Pored  toga,  oženio  se  ženom  koja  je  gotovo  dvostruko 
starija  od  njega,  a  živio  je  sa  njom  ne  zureći  naokolo,  iako  je  oko  njega  bilo  mnogo 
žena  koje  je  mogao  imati.  Tako  je  proveo  mladost,  sredovječnost  i  ušao  u  pozne 
godine.  Ovaj  brak  trajao  je  dok  Hatidža  nije  umrla  u  šezdeset  petoj  godini,  a  Vjero- 
vjesnik  je  imao  oko  pedeset.  Cijelo  to  vrijeme  nije  ni  pomišljao  da  oženi  drugu 
ženu,  a  period  od  dvadesete  do  pedesete  god  ine  je  period  kad  se  u  čovjeku  pokre- 
će želja  za  mnoštvom  žena  i  poligamijom  zbog  ispunjavanja  strasti.  Ali,  Vjero- 
vjesnik,  sallallahu  alejhi  ve  sellem,  u  tom  periodu  nije  ni  pomišljao  da  uz  Hatidžu 
ima  i  druge  žene,  bilo  kao  supruge  ili  kao  robinje,  a  da  je  htio,  imao  je  nadohvat 
ruke  mnoge  slobodne  žene  i  robinje. 

A  to  što  se  kasnije  oženio  Aišom  i  drugim  ženama,  majkama  vjernika,  svaka 
od  njih  ima  svoju  priču,  i  svaki  taj  brak  ima  razlog  i  mudrost,  koji  muslimanu,  kada 
za  njih  čuje,  povećavaju  vjeru  u  veličinu  i  uzvišenost  Muhammedove,  sallallahu 
alejhi  ve  sellem,  ličnosti  i  njegov  savršeni  moral.1 

Drugo:  Učešće  u  gradnji  Kabe 

Kada  je  Muhammed,  sallallahu  alejhi  ve  sellem,  imao  trideset  pet  godina, 
Kurejšije  su  se  sakupile  da  obnove  zgradu  Kabe  i  saniraju  oštećenja  koja  su  nastala 
usljed  požara  i  velike  poplave,  zbog  čega  su  se  pojavile  pukotine  na  zidovima.  Kaba 
je  tada  bila  onakva  kako  ju  je  izgradio  Ibrahim  -  kamenje  poredano  jedno  na  drugo 
i  podignuto  uvis,  bez  materijala  koji  ih  je  uvezivao  i  učvršćivao.  Kurejšije  su  htjele 
daje  sruše  te  sazidaju  i  postave  joj  krov,  ali  su  se  plašili  daje  sruše  bojeći  se  Allaha. 
Velid  b.  El-Mugire  rekao  je:  "Ja  ću  prvi  početi."  Uzeo  je  krampu,  stao  pred  njom  i 
rekao:  "Allahu,  nismo  skrenuli  u  zabludu  i  samo  želimo  učiniti  hajr."  Zatim  je  srušio 
dva  ćoška  Kabe.  Te  noći  ljudi  su  iščekivali  šta  će  se  desiti  i  rekoše:  "Vidjet  ćemo,  ako 
mu  se  šta  desi,  nećemo  je  srušiti  i  vratit  ćemo  je  u  oblik  u  kakvom  je  i  bila,  a  ako 
mu  se  ništa  ne  desi,  znači  da  je  Allah  zadovoljan  ovim  što  smo  uradili."  El-Velid  je 
ujutro  poranio  da  ruši  pa  mu  se  pridružiše  i  ostali  ljudi  i  nastaviše  rušiti  sve  dok  nisu 
došli  do  zelenog  kamenja,  velikog  kao  grbe  deva,  stisnutih  jedan  uz  drugog. 

Bili  su  podijelili  posao,  svako  pleme  imalo  je  određeno  zaduženje.  U  preno- 
šenju i  podizanju  kamenja  učestvovali  su  velikodostojnici  i  prvaci  Kurejša.  Vjero- 
vjesnik,  sallallahu  alejhi  ve  sellem,  također  je  sa  svojim  amidžom  Abbasom  učestvo- 
vao u  gradnji  Kabe.  Njih  dvojica  su  prenosili  kamenje  pa  Abbas  reče  Poslaniku, 
sallallahu  alejhi  ve  sellem:  "Stavi  dio  ogrtača  na  vrat  da  se  zaštitiš  od  kamenja." 
Učinio  je  to  i  pao  na  zemlju,  podigao  je  pogled  ka  nebu  i  povikao2:  "Moj  ogrtač,  moj 
ogrtač)  te  je  pritegao  ogrtač  uz  sebe.3 


1  El-Buti,  Fikhus-siretin-Nebevijje,  str.  53-54. 

2  Strahujući  da  mu  se  nije  otkrilo  stidno  mjesto,  (prim.  prev.) 

3  Sahihul-Buhari,  Kitabul-hadždž,  br.  1582. 

Kada  su  trebali  da  postave  Crni  kamen,  posvađali  su  se  jer  je  svako  pleme 
željelo  da  ga  samostalno  postave  na  njegovo  mjesto.  Tada  gotovo  da  se  pobiše,  ali 
Ebu  Umejje  b.  El-Mugire  reče:  "O  skupino  Kurejšija,  uzmite  prvog  koji  se  pojavi  na 
vratima  mesdžida  da  vam  presudi!  Kad  su  se  složili  da  će  tako  uraditi,  pojavio  se 
Muhammed,  sallallahu  alejhi  ve  sellem,  pa  kad  ga  vidješe,  povikaše:  "To  je 
Povjerljivi,  zadovoljni  smo  njime!"  Kad  su  ga  obavijestili  o  čemu  se  spore,  on  im  je 
rekao:  "Donesite  komad  platna."  Donijeli  su  mu  i  on  je  na  njega  stavio  Crni  kamen 
svojim  rukama,  a  zatim  im  rekao:  "Neka  svako  pleme  uzme  za  jedan  kraj  platna,  a 
onda  ga  podignite  zajedno.'1  Podigli  su  ga  do  mjesta  gdje  ga  je  trebalo  staviti  te  ga 
Vjerovjesnik,  sallallahu  alejhi  ve  sellem,  uze  i  postavi  na  to  mjesto  svojom  rukom. 
Nakon  toga  gradnja  je  dovršena. 

Kaba  je  dostigla  visinu  od  osamnaest  lakata.  Vrata  su  podignuta  od  zemlje 
tako  da  se  moralo  penjati  do  njih  uz  ljestve,  kako  ne  bi  mogao  svako  u  nju  ulaziti  i 
da  bi  mogli  uvoditi  u  nju  samo  onoga  koga  oni  hoće,  kao  i  da  bi  spriječili  ulazak 
vode  u  unutrašnjost  Kabe.  Krov  su  poduprli  sa  šest  drvenih  stubova.  Međutim,  u 
nedostatku  poštenog  imetka,  Kurejšije  su  bile  onemogućene  da  dovrše  gradnju  na 
Ismailovim  temeljima  te  su  iz  njenog  sastava  izostavili  Hidžr1  sagradivši  na  njemu 
manji  zid  da  bi  bio  znak  da  je  to  dio  Kabe.  A  to  je  zato  što  su  Kurejšije  sebi  uvjeto- 
vale da  u  njenu  gradnju  utroše  samo  časno  zarađen  novac,  odbivši  da  se  gradi 
novcem  zarađenim  od  prostitucije,  kamatnog  poslovanja  ili  nanošenjem  nepravde 
bilo  kome.2 

Koristi,  pouke  i  poruke 

1-  Tokom  historije  Kaba  je  sasvim  sigurno  građena  četiri  puta: 

Prvi  put:  To  je  gradnja  koju  je  izveo  Ibrahim  uz  pomoć  sina  Ismaila. 

Drugi  put:  To  je  ova  spomenuta  gradnja  koju  - su  izvele  Kurejšije  prije 
poslanstva,  u  kojoj  je  učestvovao  i  Vjerovjesnik,  sallallahu  alejhi  ve  sellem. 

Treći  put:  Kad  je  izgorjela  Kaba  usljed  pogodaka  iz  katapultova  u  vrijeme 
Jezida  b.  Muavije,  prilikom  opsade  pod  komandom  El-Husajna  es-Sukunija,  kojom 
se  željelo  prisiliti  Abdullaha  b.  Ez-Zubejra  na  predaju.  Ibn  Ez-Zubejr  ju  je  izgradio 
nanovo. 

Četvrti  put:  U  vrijeme  Abdul-Melika  b.  Mervana  nakon  što  je  ubijen  Ibn  Ez- 
Zubejr.  Tada  je  vraćena  na  temelje  na  kojima  je  bila  u  doba  Poslanika,  sallallahu 
alejhi  ve  sellem,  jer  kad  je  Ibn  Ez-Zubejr  pristupio  njenoj  gradnji,  napravio  je  neke 
dodatke:  dodao  je  šest  lakata  za  koje  je  bila  umanjena,  dodao  je  deset  laktova  u 
visinu,  te  je  napravio  dvoja  vrata:  jedna  za  ulaz,  a  druga  za  izlaz.  Na  ove  dodatke  ga 
je  ponukao  hadis  od  Aiše  u  kojem  stoji  da  je  Allahov  Poslanik,  sallallahu  alejhi  ve 


1  Hidžru  Ismail,  ili  samo  El-Hidžr:  krilo,  okrilje,  zaštita  To  je  danas  mali  zid,  u  obliku  luka,  sa  sjeverne 
strane  Kabe,  između  šamskog  i  iračkog  rukna.  {prim.  prev.) 

2  Vekafat  terbevijje,  str.  57.  Omer  Ahmed  Omer,  Risaletul-Enbija\  3/29-30. 

sellem,  rekao:  "0  Aiša!  Da  tvoj  narod  nije  tek  nedavno  napustio  poganstvo,  naredio 
bih  da  se  sruši  Kaba  i  dodao  ono  što  je  izostavljeno.  Prizemljio  bih  je  i  napravio  bih 
dvoja  vrata:  jedna  istočno,  a  druga  zapadno.  I  izgradio  bih  je  na  Ibrahlmovlm  teme- 
ljima:11 

2-  Način  rješavanja  spora  bio  je  uspješan  i  pravedan:  svi  su  bili  zadovoljni, 
spriječeno  je  krvoproliće  u  Haremu  i  mogući  ratovi.  Zbog  njegove  pravedne  presu- 
de sva  plemena  su  bila  zadovoljna.  Svi  su  se  povinovali  Muhammedovoj,  sallallahu 
alejhi  ve  sellem,  želji  jer  je  on  Povjerljivi,  koji  ne  čini  nepravdu,  Povjerljivi,  koji  nije 
pristran  i  ne  kvari,  Povjerljivi  koji  čuva  Bejtullah,  ljudske  živote  i  sprečava  krvopro- 
liće.2 

3-  Događaj  renoviranja  Kabe  otkrio  je  kakav  moralni  ugled  Vjerovjesnik, 
sallallahu  alejhi  ve  sellem,  uživa  u  kurejšijskom  društvu.3  Poslaniku,  sallallahu  alejhi 
ve  sellem,  u  ovom  su  događaju  pripale  dvije  počasti: 

a)  čast  rješavanja  sukoba  i  sprečavanja  mogućeg  rata  između  kurejšijskih 
plemena; 

b)  čast  za  koju  su  se  natjecali,  a  Allah  ju  je  čuvao  za  Svoga  Vjerovjesnika,  a  to 
je  postavljanje  Crnog  kamena,  koji  je  svojim  časnim  rukama  uzeo  sa  platna,  na 
kojem  su  ga  podigli,  i  stavio  ga  na  njegovo  mjesto.4 

4-  Musliman  u  događaju  renoviranja  Kabe  vidi  savršenstvo  Allahove  zaštite  i 
savršenstvo  Božanske  podrške  u  životu  Allahovog  Poslanika,  sallallahu  alejhi  ve 
sellem.  Također,  primjećuje  kako  je  Allah  počastio  Svoga  Poslanika,  sallallahu  alejhi 
ve  sellem,  ovom  ogromnom  sposobnošću  da  riješi  problem  na  najbrži,  najlakši  i 
najbolji  način.  Sve  to  može  se  primijetiti  u  njegovom  cjelokupnom  životu.  To  je 
jedan  od  znakova  njegovog  poslanstva,  jer  cilj  njegovog  poslanstva  bio  je  dostav- 
ljanje Istine  na  najbolji  mogući  način  i  rješavanje  problema  na  najlakši  i  najpotpuniji 
način. 5 

Treće:  Pripremanje  ljudi  za  doček  Muhammedovog  poslanstva 

Božija  mudrost  htjela  je  da  pripremi  ljude  za  doček  Muhammedovog, 
sallallahu  alejhi  ve  sellem,  vjerovjesništva  kroz  nekoliko  stvari: 

1-  Nagovještaji  prijašnjih  vjerovjesnika  o  pojavi  Muhammeda 

Ibrahim,  alejhis-selam,  molio  je  svoga  Gospodara  da  Arapima  pošalje  posla- 


1  Sahihul-Buhari,  Kitabul-ilm,  br.  126.  Zapravo,  ovakav  tekst  hadisa  nalazi  se  u  Sunenun-Nesai,  br.  2903, 
s  tim  što  nakon  riječi:  "...jedna  istočno,  a  druga  zapadno",  stoji:  "Jer  Kurejšije  to  nisu  mogle  uraditi". 
A  Albani  gaje  ocijenio  sahihom.  Vidjeti:  Sahihul-D  žarni ,  br.  7805.  (prim.  prev.) 

2  Ebu  Faris,  Es-Siretun-Nebevijje,  str.  125. 

3  El-Umeri,  Es-Siretun-NebeviJjetus-sahiha,  1/116. 

4  Ebu  Faris,  Es-Siretun-Nebevijje,  str.  125-126. 

5  El-Esasu  fls-sunneti  ve  fikhiha,  1/175. 


nika  od  njih,  pa  je  Allah  poslao  Muhammeda,  sallallahu  alejhi  ve  sellem,  kao  usliša- 
nje  njegove  dove.  Allah  kaže: 


"Gospodaru  naš,  pošalji  među  njih  poslanika,  jednog  od  njih,  koji  će  im  ajete 
Tvoje  kazivati.  Knjizi  i  mudrosti  ih  poučiti  i  očistiti  ih,  jer  Ti  si  doista  Silni  i 
Mudri."1 

Kur'an  časni  navodi  da  je  Allah  objavio  radosnu  vijest  o  dolasku 
Mu  ham  meda,  sallallahu  alejhi  ve  sellem,  u  nebeskim  knjigama  koje  su  objavljene 
prijašnjim  vjerovjesnicima.  Uzvišeni  Allah  rekao  je: 


"Onima  koji  će  slijediti  Poslanika,  vjerovjesnika,  koji  neće  znati  ni  čitati  ni 
pisati,  kojeg  oni  kod  sebe,  u  Tevratu  i  Indžilu,  zapisana  nalaze..."2 

Isaf  alejhis-selam,  također  je  nagovijestio  njegov  dolazak: 


"A  kada  Isa,  sin  Merjemin,  reče:  'O  sinovi  Israilovi,  ja  sam  vam  Allahov 
poslanik  da  vam  potvrdim  prije  mene  objavljeni  Tevrat  i  da  vam  donesem 
radosnu  vijest  o  poslaniku  čije  je  ime  Ahmed,  koji  će  poslije  mene  doći...1"3 

Allah  je  upoznao  sve  vjerovjesnike  sa  Muhammedovim,  sallallahu  alejhi  ve 
sellem,  poslanstvom  i  naredio  im  da  prenesu  svojim  sljedbenicima  da  je  obavezno 
vjerovati  u  njega  i  slijediti  ga  ako  dočekaju  da  se  pojavi.  Allah  je  rekao: 


"I  kad  je  Allah  od  vjerovjesnika  obavezu  uzeo:  'Kad  god  da  vam  podarim 
Knjigu  i  mudrost,  zatim  vam  dođe  Poslanik  koji  potvrđuje  da  je  istina  ono  što 
je  kod  vas,  da  ćete  ga  sigurno  prihvatiti  i  podržati?!1  Reče  Allah:  'Da  li 
potvrđujete  i  prihvaćate  obavezu  prema  Meni?1  Odgovoriše:  'Potvrđujemo.' 
'Budite  onda  svjedoci!',  reče  On,  'a  i  Ja  s  vama  svjedočim!'"4 

Međutim,  svi  primjerci  Tevrata  i  Indžila  su  iskrivljeni  i  iz  njih  je  izbačen  jasni 
spomen  Muhammedovog,  sallallahu  alejhi  ve  sellem,  imena,  osim  u  Samirijskom 


1  Sura  El-Bekare,  129. 

2  Sura  El-A'raf,  157. 

3  Sura  Es-Saff,  6. 

4  Sura  Ali  Imran,  81. 

Tevratu  i  Evanđelju  po  Barnabi.  Ovo  Evanđelje  postojalo  je  prije  islama,  a  Crkva  je 
krajem  petog  vijeka  nove  ere  zabranila  njegovu  upotrebu,  a  podupiru  ga  manu- 
skripti koji  su  pronađeni  u  području  Mrtvog  mora,  u  novije  doba.  U  Evanđelju  po 
Barnabi  navedeni  su  tekstovi  koji  jasno  spominju  ime  vjerovjesnika  Muhammeda, 
sallallahu  alejhi  ve  sellem,  kao  što  je  slučaj  u  četrdeset  prvom  poglavlju  gdje  stoji 
sljedeći  tekst:  "On  se  zaklonio  i  anđeo  Mihael  ih  istjera  iz  Raja  (29).  Kad  se  Adam 
okrenuo,  ugledao  je  iznad  vrata  natpis:  'Nema  boga  osim  Allaha  -  Muhammed  je 
Allahov  poslanik'  (30)."1 

Ibn  Tejmijje  je  rekao:  "Kod  njih  samih  veoma  su  raširene  vijesti  o  tome  da  je 
u  njihovim  knjigama  spomenut  Muhammedov,  sallallahu  alejhi  ve  sellem,  opis... 
Osim  toga,  znamo  da  su  vjerovjesnici,  koji  su  bili  prije  njega,  navijestili  njegov  dola- 
zak na  osnovu  nekoliko  aspekata: 

Prvo:  Iz  knjiga  koje  danas  postoje  među  sljedbenicima  Knjige. 

Drugo:  Obavijest  ljudi  koji  su  čitali  te  knjige,  i  onih  koji  su  primili  islam  i  onih 
koji  nisu,  da  su  našli  njegov  spomen.  Tako  je  veoma  raširena  priča  među  ensarijama 
da  su  im  njihove  komšije  iz  reda  sljedbenika  Knjige2  kazivali  o  njegovom  poslanju  i 
da  je  to  zapisano  u  njihovim  knjigama  te  da  ga  oni  iščekuju.  Ovo  je  bio  jedan  od 
najvećih  razloga  zbog  kojih  su  ensarije  povjerovale  u  njega,  i  kad  ih  je  pozvao  u 
islam,  povjerovali  su  i  dali  mu  zavjet  na  pokornost."3 

Seleme  b.  Selame  b.  Vakš,  koji  je  bio  učesnik  Bedra,  rekao  je:  "U  plemenu 
Abdul-Ešhel  imali  smo  komšiju  Židova.  Jednog  dana,  malo  prije  pojave  Vjero- 
vjesnika, sallallahu  alejhi  ve  sellem,  izašao  je  među  nas  iz  svoje  kuće  i  stao  ispred 
okupljenih  iz  Abdul-Ešhela.  Ja  sam  tada  bio  jedan  od  najmlađih  među  prisutnima, 
imao  sam  na  sebi  ogrtač,  i  umotan  u  njega  ležao  sam  u  dvorištu  svoje  porodice. 
Pričao  je  o  proživljenju,  Sudnjem  danu,  obračunu,  vagi  djela,  Džennetu  i  Vatri.  O 
tome  je  pričao  ljudima  koji  su  bili  mušrici,  obožavaoci  kipova,  koji  nisu  vjerovaJi  da 
postoji  proživljenje  nakon  smrti.  Rekli  su  mu:  'Teško  tebi,  čovječe!  Zar  će  ljudi  kad 
umru  zaista  biti  proživljeni  u  svijetu  u  kojem  postoje  Džennet  i  Vatra,  i  dobiti  što  su 
zaslužili  svojim  djelima?'  Odgovorio  je:  'Da.  Tako  mi  Onoga  koji  je  dostojan  da  se 
Njime  zaklinjemo,  čovjek  bi  volio  da  ga  stave  u  najveću  peć  na  ovome  svijetu  i  da 
ga  zatvore  u  njoj  a  da  se  sutra  spasi  od  ove  Vatre.'  Rekli  su  mu:  'Teško  tebi,  šta  je 
predznak  toga?'  'Vjerovjesnik.  Pojavit  će  se  iz  ovog  pravca',  reče  im  pokazujući 
rukom  u  pravcu  Mekke  i  Jemena.  Upitali  su  ga:  'A  kada  to?',  pa  je  pogledao  u  mene 
i  rekao:  'Ako  ovaj  dječak  poživi,  dočekat  će  ga.'"  Seleme  je  rekao:  "Tako  mi  Allaha, 
nije  prošlo  mnogo  kad  Allah  posla  Svoga  Poslanika,  a  ovaj  Židov  je  još  bio  živ,  pa 
smo  mi  povjerovali  u  njega,  a  on  je  odbio  iz  mržnje  i  zavisti.  Rekli  smo  mu:  'Čovje- 


1  El-Umeri,  Es-Siretun-Nebevijjetus-sahiha,  1/118. 

2  Židovi,  (prim.  prev.) 

3  Ibn  Tejmijje,  El-Dževabus-Sahih  U  men  beddele  dinel-Mesih,  1/340. 

če,  zar  nam  nisi  ti  pričao  o  njemu!?'  "Jesam",  odgovorio  je,  'ali  ne  o  njemu."11 

Ibn  Tejmijje  je  rekao:  "Lično  sam  u  jednoj  verziji  Psalmi  Đavudovih2  vidio  da 
se  jasho  spominje  vjerovjesnik  Muhammed,  sallallahu  alejhi  ve  sellem,  po  imenu,  a 
došao  sam  i  do  druge  verzije  Psalma  u  kojoj,  kad  sam  pogledao,  nisam  to  našao. 
Prema  tome,  nije  isključeno  da  su  u  nekim  verzijama  navedena  Vjerovjesnikova 
svojstva  koja  nisu  navedena  u  drugim  verzijama."3 

Abdullah  b.  Amr  naveo  je  neka  svojstva  kojima  je  Vjerovjesnik,  sallallahu 
alejhi  ve  sellem,  opisan  u  Tevratu:  "Tako  mi  Allaha,  u  Tevratu  je  opisan  nekim  svoj- 
stvima kojima  je  opisan  u  Kur'anu,  odnosno  pisalo  je:  'O  Vjerovjesniče,  Mi  smo  te 
poslali  kao  svjedoka,  opominjača,  i  donosioca  radosnih  vijesti,  i  da  sačuvaš  nepis- 
meni narod.  Ti  si  Moj  rob  i  poslanik,  nazvao  sam  te  'onaj  koji  se  samo  na  Allaha 
oslanja',  nisi  osoran  ni  grub,  niti  galamiš  po  pijacama.  Na  zlo  ne  uzvraća  zlim,  nego 
prašta  i  prelazi  preko  toga,  Allah  ga  neće  uzeti  Sebi  dok  preko  njega  ne  ispravi  ono 
što  je  iskrivljeno  od  vjere  Ibrahimove,  istinski  potvrđujući  da  nema  drugog  boga 
osim  Allaha.  On  će  s  tim  riječima  otvoriti  oči  slijepima,  i  sluh  gluhima,  i  srca 
okorjela.'"4 

Ka'b  el-Ahbar  je  rekao:  "Našao  sam  u  Tevratu  zapisano:  'Muhammed  je 
Allahov  poslanik,  nije  osoran  ni  grub,  ne  galami  po  pijacama,  na  zlo  ne  uzvraća 
zlom  nego  oprašta  i  prelazi  preko  toga,  njegovi  sljedbenici  su  zahvalni,  hvale  Allaha 
u  svakoj  nizini,  a  donose  tekbir  na  svakoj  uzvišici,5  pokrivaju  stidna  mjesta,  i 
abdeste  svoje  udove.  Njihovi  redovi  u  namazu  su  isti  kao  i  u  boju,  upućuju  dove  u 
samoći,  duboko  u  noći  zuje  kao  što  zuje  pčele.  Rodit  će  se  u  Mekki,  mjesto  njegove 
hidžre  je  Taba,  a  njegovo  kraljevstvo  je  u  Šamu.'"6 

2-  Nagovještaj  učenih  sljedbenika  Knjige  o  Muhammedovom,  sallallahu  alejhi 
ve  sellem,  vjerovjesništvu 

Selman  el-Farisi,  radijallahu  anhu,  u  poznatoj  priči  o  svom  primanju  islama, 
prenio  je  da  mu  je  redovnik  iz  Amurije  na  samrti  rekao:  "Približilo  se  vrijeme  vjeno- 
vjesnika  koji  će  biti  poslan  sa  Ibrahimovom  vjerom,  pojavit  će  se  u  zemlji  Arapa,  a 


1  Ibrahim  el-Ali,  Sahihus-Siretun-Nebevijje,  str.  31.  Navodi  ga  Ibn  Hišam  u  Siri,  a  bilježe  ga  i  El-Buhari  u 
Et-Tarihul-kebir,  El-Hakim  u  El-Mustedreku,  i  drugi.  El-Hakim  ga  je  ocijenio  sahihom,  a  Ez-Zehebi  se 
složio  s  njim.  (prim.  prev.) 

2  Kod  muslimana  Zebur. 

3  El-Dževabus-sahih,  1/340. 

4  Sahihui-Buhari,  Kitabut-tefsif,  br.  4838  U  hadisu  stoji  da  je  Abdullah  b.  Amr  b.  As  rekao:  "Vidite  ovaj 
ajet  koji  je  u  Kur'anu:  'Mi  smo  tebe  poslali  kao  svjedoka,  i  radosnih  vijesti  donositelja,  i 
opominjača!'  (El-Feth,  8)  -  Allah  je  u  Tevratu  objavio:  *0  Vjerovjesniče,  Mi  smo  te  poslali  kao 
svjedoka,  opominjača,  i  donosioca  radosnih  vijesti..."' 

5  Inače  je  islamski  edeb  da  se,  na  putovanju,  prilikom  uspinjanja  na  uzvišicu  donosi  tekbir,  a  pri  silasku 
tesbih.  Džabir  b.  Abdullah  rekao  je:  "Kad  bismo  se  uspinjali,  donosili  bismo  tekbire,  a  kada  bismo  se 
spuštali,  izgovarali  bismo  tesbih."  Sahihul-Buhari,  br.  2993. 

6  Sahihus-Siretun-Nebevijje,  str.  30. 

učinit  će  hidžru  u  kameniti  predio  s  mnogo  palmi.  Može  se  prepoznati  po 
neskrivenim  znakovima:  jede  ono  što  mu  se  pokloni,  a  ne  jede  ono  što  mu  se  da 
kao  sadaka,  i  između  plećki  mu  se  nalazi  pečat  vjerovjesništva,  pa  ako  možeš  da 
odeš  u  tu  zemlju,  učini  to."1 

U  nastavku  svoje  priče  Selman  je  ispričao  kako  je  došao  u  Medinu,  kako  je 
prodan  u  roblje,  i  kako  je  sreo  Allahovog  Poslanika,  sallallahu  alejhi  ve  sellem,  kada 
je  učinio  hidžru  u  Medinu  pa  mu  donio  hranu  kao  sadaku  te  Poslanik  ništa  od  toga 
nije  jeo,  zatim  mu  je  donio  hranu  kao  poklon,  pa  je  Poslanik  jeo  nešto  od  toga,  i 
kako  je  vidio  pečat  vjerovjesništva  i  nakon  toga  primio  islam.2 

Isto  tako  rabini,  a  i  obični  Židovi,  pripovijedali  su  kako  se  približilo  njegovo 
poslanje.  Jedan  od  primjera  je  slučaj  čovjeka  po  imenu  Ebu  Tejhan.  On  je  došao  iz 
Šama  i  nastanio  se  u  židovskoj  zajednici  Benu  Kurejza,  a  umro  je  dvije  godine  prije 
Muhammedovog  poslanstva.  Na  samrti  je  rekao  Židovima  Benu  Kurejza:  "O  skupi- 
no Židova!  Šta  mislite  šta  me  je  nagnalo  da  izađem  iz  zemlje  izobilja  i  blagostanja  - 
Šam  -  u  zemlju  bijede  i  gladi?"  Pod  tim  je  mislio  na  Hidžaz.  Rekoše  mu:  "Ti  bolje 
znaš."  "Došao  sam  u  ovu  zemlju",  reče  im  on,  "da  dočekam  Vjerovjesnika  čije  se 
vrijeme  približilo.  Nadao  sam  se  da  će  se  pojaviti  za  mog  života  pa  da  ga  slijedim." 

Među  Židovima  i  nežidovima  priča  o  skoroj  pojavi  vjerovjesnika  veoma  se 
proširila,  do  mjere  da  nisu  sumnjali  u  njenu  istinitost.  Na  osnovu  toga  Židovi  su 
govorili  stanovnicima  Medine:  "Približilo  se  vrijeme  vjerovjesnika  koji  će  sada  biti 
poslan.  Pobit  ćemo  vas  uz  njega  kao  Ad  i  Irem."3 

Ove  priče  bile  su  uzrok  mnogim  ljudima,  ensarijama,  da  prime  islam.  Govorili 
su:  "Islamu  nas  je  privuklo,  osim  Allahove  milosti  i  upute,  ono  što  smo  slušali  od 
Židova.  Mi  smo  tada  bili  mnogobošci,  obožavaoci  kipova,  a  oni  sljedbenici  Knjige,  i 
imali  su  znanja  koja  mi  nismo  imali,  i  stalno  je  između  nas  bilo  neprijateljstvo,  pa 
kad  bi  ih  pogodilo  od  nas  nešto  što  im  je  bilo  mrsko,  govorili  bi  nam:  'Približilo  se 
vrijeme  vjerovjesnika  koji  će  sada  biti  poslan.  Pobit  ćemo  vas  uz  njega  kao  što  je 
uništen  Ad  i  Irem.1"4 

Bizantijski  imperator  Heraklije,  kada  je  primio  Vjerovjesnikovo,  sallallahu 
alejhi  ve  sellem,  pismo,  rekao  je:  "Znao  sam  da  će  se  pojaviti,  ali  nisam  znao  da  će 
biti  od  vas."5 


1  Ibn  Kesir,  Es-Siretun-Nebevijje,  1/300. 

2  Es-Siretun-Nebevijjetus-sahiha,  1/122. 

3  Muhammed  Kal'adži,  Diraše  tahlilijje,  str.  107.  Ovim  su  željeli  reći  da  će  ih  iskorijeniti  Jer  je  Ad  i  Irem 
narod  koji  je  Allah  uništio  te  su  prestali  postojati  kao  narod.  Ad  i  Irem  su  dva  naziva  za  jedan  narod. 
Mufessiri  kažu  da  su  nastali  iz  loze  čovjeka  koji  se  zvao  Ad,  sin  Irema,  a  dio  mufessira  smatra  da  je 
Irem  bio  naziv  dinastije  koja  je  vladala  Adom.  (prim.  prev.) 

4  Ibn  Hišam  s  lancem  prenosilaca  koji  je  hasen,  1/231. 

5  Sahihus-Siretun-Nebevijje,  str.  146.  Međutim,  u  navedenoj  knjizi  nisam  našao  ovaj  citat  na  navedenoj 
strani,  nego  na  str.  487.  U  svakom  slučaju,  hadis  se  nalazi  u  Sahihul-Buhari,  Kitabu  bed'U-Vahji,  hadis 
br.  7.  (prim.  prev.) 

3-  Opće  stanje  ljudi  vapilo  je  za  pojavom  Vjerovjesnika 

Stanje  u  kojem  su  se  nalazili  Arapi  i  ostali  narodi  sažeto  je  u  riječima 
profesora  En-Nedevija:  "Stanje  stvari  i  stepen  nereda  koji  su  dostigli  ljudi  polo- 
vinom šestog  vijeka  nove  ere  bilo  je  toliko  teško  da  ga  nisu  mogli  popraviti  obični 
reformatori  i  prosvjetitelji.  Jerf  tu  se  nije  radilo  o  nekom  dogmatskom  pitanju  koje 
treba  popraviti,  ili  nekom  običaju  koji  treba  iskorijeniti,  ili  nekom  ibadetu  koji  treba 
uspostaviti,  ili  pak,  o  preporodu  neke  društvene  zajednice.  Za  ovakve  poduhvate 
dovoljni  su  obični  reformatori  i  prosvjetitelji  kojih  ima  u  svakom  vremenu  i  na  sva- 
kom mjestu. 

Ovdje  se  radilo  o  pitanju  uklanjanja  ruševina  paganstva  i  destruktivnog  idolo- 
poklonstva,  koje  se  nagomilalo  tokom  vijekova  i  generacija,  koje  je  pod  sobom 
pokopalo  učenja  vjerovjesnika  i  poslanika,  i  napore  reformatora  i  prosvjetitelja,  u 
izgradnji  veličanstvene  građevine,  čvrstih  konstrukcija,  prostrane  toliko  da  je  do- 
voljna da  primi  sve  ljude,  i  koja  će  biti  utočište  svim  narodima.  Bilo  je  to,  dakle, 
pitanje  izgradnje  novog  čovjeka,  po  svemu  drugačijeg  od  onog  starog,  kao  da  je 
novorođenče  koje  počinje  život  ili  čovjek  koji  se  iznova  vraća  u  život.  Allah  kaže: 

'Zar  je  onaj  koji  je  bio  u  zabludi,  a  koga  smo  Mi  oživili  i  dali  mu  svjetlo 
pomoću  kojeg  se  među  ljudima  kreće,  kao  onaj  koji  je  u  tminama  iz  kojih  ne 
izlazi?  A  nevjernicima  se  čini  lijepim  to  što  oni  rade.'1 

Tu  je,  dakle,  u  pitanju  otklanjanje  virusa  nereda,  iskorjenjivanje  i  čupanje 
idolopoklonstva  iz  korijena,  tako  da  mu  ne  ostane  ni  traga  ni  glasa,  a  urezivanje 
akide  tevhida  u  dubine  ljudskih  duša  do  krajnjih  granica,  te  usađivanje  želje  za 
obožavanjem  Allaha  i  Njegovim  zadovoljstvom,  i  želje  za  služenjem  čovječanstvu  i 
borbom  za  istinu.  Jer,  ovo  pobjeđuje  sve  želje  i  nadvladava  sve  strasti,  te  ruši  svaki 
otpor.  Općenito,  sprečava  samouništenje  čovječanstva,  koje  je  skupilo  sve  snage  da 
bi  se  bacilo  u  pakao  i  ovoga  i  drugoga  svijeta,  i  usmjerava  ga  na  put  na  čijem  je 
početku  sreća,  koju  će  okusiti  upućeni,  vjernici,  a  na  kraju  je  vječni  Džennetf  pri- 
premljen za  bogobojazne.  Nema  boljeg  i  tačnijeg  opisa  blagodati  Muhammedovog 
poslanstva  od  riječi  Allaha  Uzvišenog: 

'Svi  se  čvrsto  držite  za  Allahovo  uže  i  ne  razjedinjujte  se!  I  sjetite  se  blagodati 
Allahove  prema  vama,  kad  ste  bili  neprijatelji,  pa  je  On  sakupio  srca  vaša  i 

1  Sura  El-En'am,  122. 

postali  ste.  Njegovom  milošću,  braća!  I  bili  ste  na  ivici  vatrene  jame,  pa  vas  je 
On  od  nje  spasio!  Tako  vam  Allah  objašnjava  znamenja  Svoja  da  biste  na 
Pravome  putu  bili!11"2 

4-  Predznaci  Muhammedovog,  sallallahu  alejhi  ve  sellem,  vjerovjesništva 

-  Jedan  od  predznaka  Muhammedovog,  sallallahu  alejhi  ve  sellem, 
vjerovjesništva  jeste  da  mu  je  kamen  nazivao  selam  prije  nego  stoje  postao  vjero- 
vjesnik.  Prenosi  se  od  Džabira  b.  Semure  daje  rekao:  "Rekao  je  Allahov  Poslanik, 
sallallahu  alejhi  ve  sellem:  Ja,  zaista,  znam  za  kamen  u  Mekki  koji  mije  nazivao 
selam  prije  nego  što  sam  postao  vjerovjesnik.  Znam  i  sad  gdje  se  nalazi"'3 

-  Istiniti  snovi.  To  je  prvo  s  čime  je  počela  Objava.  Šta  god  bi  usnio,  ostvari- 
valo bi  se  jasno  kao  bljesak  zore.4 

-  Zavolio  je  izolaciju  i  prepuštanje  duhovnim  mislima.  Osamljivao  se  u  pećini 
Hira,  koja  se  nalazila  se  na  brdu  sjeverozapadno  od  Mekke.  U  njoj  je  provodio 
brojne  noći,  ponekad  deset,  ponekad  i  više,  do  mjesec  dana.  Nakon  toga  vraćao  bi 
se  kući,  i  ne  bi  prolazilo  mnogo  a  on  bi  se  spremio  za  novu  osamu  i  vraćao  se  u 
pećinu  Hira.  Činio  je  tako  sve  dok  mu  prilikom  jednog  od  tih  osamljivanja  nije  došla 
Objava.5 


1  Sura  Ali  Imran,  103. 

2  Seid  Hava,  El-Esasu  fis-sunneti  ve  fikhiha,  Es-Siretun-Nebevijje,  1/180-181. 

3  Sahihu  Musiim,  Kitabul-fada'il,  bab:  Fadlu  Nesebin-Nebijji  ve  teslimul-Hadžeri  alejhi  kablen-Nubuvve, 
br.  2277. 

4  Sahihul-Buhari,  Kitabu  Beđil-Vahji,  br.  3. 

5  El-Buti,  Fikhus-siretin-Nebevijje,  str.  60. 

Prva  tema 
Dolazak  Objave  prvaku  svih  stvorenja 

Vjerovjesnik,  sallallahu  alejhi  ve  sellem,  napunio  je  četrdesetu  godinu  i  uče- 
stalo se  osamljivao  u  pećini  Hira  promišljajući  o  ovom  svemiru  i  njegovom  Tvorcu. 
Ti  njegovi  religiozni  boravci  u  pećini  Hira  trajali  su  brojne  noći,  a  kad  bi  mu  pone- 
stalo opskrbe,  vraćao  bi  se  kući  po  opskrbu  za  još  noći. 

Jednog  ponedjeljka1  u  mjesecu  ramazanu,  iznenada  je  u  pećinu  Hira  došao 
Džibril  po  prvi  put. 

El-Buhari  u  svom  Sahihu  bilježi  od  Aiše  da  je  rekla:  "Prvo  sa  čime  je  Allaho- 
vom  Poslaniku,  sallallahu  alejhi  ve  sellem,  počela  Objava  su  istiniti  snovi.  Šta  god  bi 
usnio,  ostvarivalo  se  poput  bljeska  zore.  Zatim  mu  se  omilila  izolacija  u  pećini  Hira, 
gdje  se  prepuštao  duhovnom  promišljanju  -  a  to  je  vrsta  religioznog  stanja  -  pro- 
vodeći brojne  noći  prije  nego  što  bi  se  vratio  porodici.  Opskrbljivao  bi  se  za  taj 
boravak,  a  onda  bi  se  vraćao  Hatidži  i  opskrbljivao  za  još  toliko,  i  tako  sve  dok  nije 
došla  Istina.  Bio  je  u  pećini  Hira  kad  mu  je  došao  melek  i  rekao:  'Čitaj!'  Poslanik, 
sallallahu  alejhi  ve  sellem,  odgovorio  je:  Ja  ne  znam  da  čitam!1  Poslanik  je  rekao: 
'Nakon  toga  uhvatio  me  i  jako  stegnuo,  a  zatim  me  pustio  i  rekao:  'Čitaj!1  Odgovorio 
sam:  'Ja  ne  znam  čitati! "  Ponovo  me  je  uhvatio  i  pritisnuo  veoma  jako,  a  onda  me 
pustio  i  rekao:  'Čitaj!'  Odgovorio  sam:  'Ja  ne  znam  čitati!',  pa  me  je  i  treći  put  uhvatio 
i  jako  stegnuo,  a  zatim  me  pustio  i  rekao: 

'Čitaj,  u  ime  Gospodara  tvoga  koji  stvara,  stvara  čovjeka  od  ugruška.  Čitaj, 
plemenit  je  Gospodar  tvoj.'2  Odatle  se  vratio  uplašen,  srce  mu  je  drhtalo.  Ušao  je 
kod  Hatidže  bint  Huvejlid  i  rekao:  'Umotajte  me,  umotajte  me!',  pa  su  ga  umotali 
dok  ga  nije  prošao  strah.  Ispričao  je  Hatidži  šta  se  desilo  i  rekao:  'Bio  sam  se  uplašio 
za  sebe.'  Hatidža  je  rekla:  'Naprotiv.  Tako  mi  Allaha,  Allah  te  nikad  neće  osramotiti. 
Ti  paziš  rodbinu,  pomažeš  nemoćnog,  udjeljuješ  ubogom,  častiš  gosta,  i  pomažeš! 
Odvela  ga  je,  potom,  Vereki  b.  Nevfelu  b.  Esed  b.  Abdul-Uzza.  On  je  bio  Hatidžin 
amidžić,  u  pagansko  doba  primio  je  kršćanstvo  i  poznavao  je  hebrejski  jezik  te  je 
prepisivao  Evanđelje  sa  hebrejskog,  a  tada  je  bio  u  poznim  godinama  i  već  oslije- 
pio. Hatidža  mu  je  rekla:  'Amidžiću,  poslušaj  šta  priča  tvoj  bratić!'  Vereka  je  rekao: 
'Pričaj,  bratiću  moj,  šta  je  bilo!'  Kad  mu  je  ispričao,  Vereka  je  rekao:  'Ovo  je 
Povjerenik  Objave  koji  je  dolazio  Musau.  Kamo  sreće  da  sam  mlad  pa  da  doživim 
kad  te  tvoj  narod  bude  progonio.'  Allahov  Poslanik  je  rekao:  'A  zar  će  me  oni 
prognati?'  Vereka  je  odgovorio:  'Hoće.  Nikad  niko  nije  došao  sa  ovim  sa  čime  si  ti 


1  Ibrahim  el-Ali,  Sahihus-sire,  str.  67. 

2  Sura  EI-'Alek,  1-3. 


došao  a  da  se  prema  njemu  nisu  ponijeli  neprijateljski.  Ako  dočekam  taj  danja  ću 
te  svesrdno  pomoći.'  Međutim,  Vereka  je  ubrzo  umro,  a  Objava  je  neko  vrijeme 
prestala  dolaziti."1 

Važni  zaključci  iz  hadisa  o  početku  spuštanja  Objave2 

Pažljiv  istraživač,  kada  razmisli  o  ovom  hadisu  koji  prenosi  uvažena  Aiša, 
može  izvući  važne  zaključke  vezane  za  život  Allahovog  miljenika  i  odabranika, 
sallallahu  alejhi  ve  sellem.  Najvažniji  od  tih  zaključaka  su: 

Prvo:  Istiniti  snovi 

U  hadisu  koji  prenosi  Aiša  spominje  se  da  su  dobri  snovi  prvo  s  čime  je  poče- 
la Objava.  Ovi  snovi  ponekad  se  nazivaju  istinitim,  a  misli  se  na  lijepe  snove  koji 
razgaljuju  prsa  i  čiste  dušu.3 

Možda  je  mudrost  što  je  Allah  otpočeo  slanje  Objave  Svome  Poslaniku, 
sallallahu  alejhi  ve  sellem,  dajući  mu  ove  snove,  to  što  bi,  da  nije  otpočela  sa  snovi- 
ma, pa  mu  melek  došao  iznenada,  a  da  nikad  prije  nije  vidio  meleka,  mogao  biti 
toliko  prestravljen  da  ne  bi  bio  u  stanju  od  njega  primiti  ništa.  Stoga  je  Božija 
mudrost  iziskivala  da  mu  Objava  prvo  počne  dolaziti  u  vidu  spomenutih  snova 
kako  bi  se  navikao  i  pripremio  za  primanje  Objave  na  druge  načine.4 

Istiniti  ili  dobri  snovi  su  jedan  od  četrdeset  šest  dijelova  objave,  kao  što  je 
spomenuto  u  vjerodostojnom  hadisu.5  Islamski  učenjaci  su  rekli  da  su  istiniti  snovi 
trajali  šest  mjeseci.  Hadis  bilježi  El-Bejheki.  Bitno  je  istaći  da  mu  ništa  od  Kur'ana 
nije  objavljeno  u  snovima  nego  mu  je  cijeli  Kur'an  objavljen  najavi. 

Istiniti  snovi  su  radosne  vijesti  vjerniku  u  životu  na  ovom  svijetu  Prenosi  se 
da  je  Vjerovjesnik,  sallallahu  alejhi  ve  sellem,  rekao:  "O  ljudi!  Od  radosnih  vjesnika 
vjerovjesništva  nije  više  ostalo  ništa  osim  istinitih  snova,  koje  usnije  musliman  ili 
neko  sanja  o  njemu."6 

U  tom  periodu  prije  dolaska  Džibrila,  Vjerovjesnik,  sallallahu  alejhi  ve  sellem, 
sanjao  je  u  pećini  Hira  lijepe  snove  od  kojih  bi  mu  se  širila  prsa  i  duša  otvarala  ka 
svim  ljepotama  života.7 

Sve  predaje  o  početku  Objave  slažu  se  da  su  istiniti  -  dobri  snovi  prvo  s  čime 
je  počela  Objava.  Poslanik,  sallallahu  alejhi  ve  sellem,  sanjao  bi  nešto,  a  zatim  bi  to 


1  Sahihul-Buhari,  Kitabu  bed'il-Vahji,  br.  3. 

2  U  originalu  ne  postoji  nikakav  naslov,  ali  sam,  s  obzirom  na  kontekst  teksta  koji  slijedi,  smatrao 
podesnim  postojanje  ovakvog  naslova,  (prim.  prev.) 

3  Husejn  Mu'nis,  Tarikun-nubuvveti  ver-Risale,  str.  21. 

4  Abdul-Kadir  eš-Šejh  Ibrahim,  Menamatur-Resul,  str.  57. 

5  Hišam  el-Humsi,  Er-Ru'ja  davabituha  ve  tefsiruha,  str.  7. 

6  Sunen  Ibn  Madže,  Kitabu  ta'birir-ru'ja,  br.  3899.  Lanac  prenosilaca  hadisa  je  hasen. 

7  Husejn  Mu'nis,  Tarikun-Nubuvveti  ver-Risale,  str.  22. 

vidio  na  javi  potpuno  jasno,  tačno  onako  kako  je  vidio  u  snu  do  u  detalje,  kao  da  je 
taj  san  narastao  u  njegovom  srcu  i  duši.  Uvažena  Aiša,  koja  spada  u  najrječitije 
Arape,  jasnoću  kojom  su  se  ostvarivali  ovi  snovi  Allahovog  Poslanika,  uporedila  je 
sa  svjetlom  zore  koja  rađajući  se  razgoni  noćnu  tminu.  Ovo  je  tako  slikovit  opis  da 
ga  ni  svi  Arapi  na  vrhuncu  rječitosti  ne  mogu  nadmašiti.1 

Drugo:  Samoća  mu  je  postala  omiljena  te  se  osamljivao  u  pećini  Hira  i 
prepuštao  duhovnom  promišljanju 

Uoči  dolaska  Objave,  Vjerovjesniku,  sallallahu  alejhi  ve  sellem,  omilila  se  izo- 
lacija da  srce,  um  i  dušu  pripremi  za  primanje  znakova  vjerovjesništva  koji  će  mu 
biti  dati. 

U  pećini  Hira  prepuštao  se  religioznosti,  napuštajući  svakodnevne  životne 
poslove,  druženje  s  ljudima.  Sakupljao  je  intelektualnu  snagu,  duhovne  emocije, 
duševnu  osjećajnost  i  mentalne  sposobnosti,  i  predavao  se  razmišljanju  o  Tvorcu 
svemira,  Stvoritelju  svega  što  postoji.2 

Pećina  u  koju  je  dolazio  Allahov  mHjenik  i  odabranik,  sallallahu  alejhi  ve 
sellem,  da  bi  provodio  vrijeme  u  razmišljanju,  na  koju  god  stranu  pogledaš,  pruža 
pogled  samo  na  brda  koja  kao  da  smjerno  čine  sedždu  pred  Allahovom  veličinom,  i 
pogled  na  beskrajni  nebeski  svod.  Čovjek  oštrog  vida  mogao  je  iz  nje  nazrijeti 
Mekku.3 

Ova  samoća  koju  je  Vjerovjesnik,  sallallahu  alejhi  ve  sellem,  zavolio  bila  je 
jedna  vrsta  specijalne  pripreme  i  čišćenja  duše  od  ljudske  sklonosti  ka  materijalnim 
dobrima,  pored  posebne  brige  za  božanskim  odgojem  i  smjernim  ponašanjem  u 
svim  situacijama.  Vjerovjesnik,  sallallahu  alejhi  ve  sellem,  prije  vjerovjesništva,  bio  je 
zaokupljen  razmišljanjem  o  Tvorcu  nebeskih  prostranstava  i  promatranjem  kosmič- 
kih  znakova  koji  ukazuju  na  Njegovo  čudesno  stvaranje,  izvanrednu  moć,  savršeno 
uređenje  i  veličanstvenu  kreativnost.4 

Neki  sljedbenici  puta  duhovnog  uzdizanja  k  Allahu  uzeli  su  iz  ovoga  ideju 
hulve  -  osamljivanja  uz  zikr  i  ibadet,  kao  jednu  od  stepenica  duhovnog  uzdizanja. 
Cilj  toga  je  osvijetliti  srce  i  osloboditi  ga  tame,  te  ga  izvesti  iz  stanja  nemara,  strasti 
i  grijeha.  A  od  Vjerovjesnikovog,  sallallahu  alejhi  ve  sellem,  sunneta  je  itikaf-  dano- 
noćni boravak  u  džamiji  tokom  ramazana,  i  on  je  podjednako  bitan  za  svakog 
muslimana,  svejedno  bio  vladar,  ili  alim,  ili  vojskovođa,  ili  trgovac,  radi  čišćenja  od 
nevaljalština  koje  se  prilijepe  za  dušu  i  srce.  Kroz  taj  boravak  ispravljamo  svoju 
stvarnost  usklađujući  je  sa  Kur'anom  i  sunnetom,  i  obračunavamo  sami  sebe  za 


1  Muhammed  Sadik  Urdžun,  Muhammed  Resulullah,  1/254. 

2  Ebu  Šehbe,  Es-Siretun-Nebevijje,  1/256. 

3  Muhammed  Sadik  Urdžun,  Muhammed  Resulullah,  1/469. 

4  Seid  Hava,  El-Esasu  fis-sunneti  ve  fikhiha,  Es-Siretun-Nebevijje,  1/195. 

učinjena  djela  prije  nego  što  dođe  dan  kad  će  nam  biti  obračunavana.1 

Oni  koji  su  posvećeni  bavljenju  da'vom  mogli  bi  sebi  odrediti  određeni 
vremenski  period  za  temeljito  preispitivanje,  tevbu,  i  razmišljanje  o  stanju  da've  u 
pogledu  mogućnosti  i  nedostataka,  te  otkrivanje  faktora  koji  su  uzrokovali  propu- 
ste, i  općenito  za  detaljno  sagledavanje  realnog  stanja  da've:  i  onoga  što  je  dobro  i 
onoga  što  je  loše. 

O  riječima  poštovane  Aiše:  "...gdje  bi  se  prepuštao  duhovnom  promišljanju  - 
a  to  je  vrsta  religioznog  stanja  -  provodeći  brojne  noći...",  Muhammed  Abdullah 
Draz  je  rekao:  "Ovo  je  izraz  kojim  se  aludira  na  to  da  broj  tih  noći  nije  bio  ni  izrazito 
mali,  ali  ni  izuzetno  veliki.  A  ova  Vjerpvjesnikova,  sallallahu  alejhi  ve  sellem,  uputa, 
još  od  prije  poslanja,  o  umjerenosti  i  odmjerenosti,  postala  je,  nakon  što  gaje  Allah 
poslao  kao  milost  svim  svjetovima,  prepoznatljiva  crta  islamskog  milleta  i  simbol 
časne  vjerovjesničke  upute."2 

Treće:  Istina  mu  je  došla  u  pećini  Hira,  gdje  mu  je  došao  melek  i  rekao: 
"Čitaj!" 

Odgovorio  sam:  "Ja  ne  znam  čitati!",  pa  me  je  i  treći  put  uhvatio  i  jako  steg- 
nuo, a  zatim  me  pustio  i  rekao:  'Čitaj,  u  ime  Gospodara  tvoga  koji  stvara,  stvara 
čovjeka  od  ugruška.  Čitaj,  plemenit  je  Gospodar  tvoj,  koji  poučava  peru,  koji  čovje- 
ka poučava  onome  što  ne  zna.'"3 

Ovi  časni  i  blagoslovljeni  ajeti  su  prvo  što  je  objavljeno  od  Kur'ana  časnog.  U 
njima  je  napomena  da  Allah,  u  prvim  fazama  stvaranja,  stvara  čovjeka  od  ugruška, 
te  da  je  Allah  ukazao  počast  čovjeku  time  što  ga  je  podučio  onome  što  ne  zna,  te 
mu  u  znanju  dao  čast  i  ugled.  To  je  ugled  kojim  je  Adem  odlikovan  nad  melekima. 

Znanje  ponekad  ispolji  kroz  um,  nekad  jezikom,  nekad  kroz  pisanu  riječ.4 

Objavom  ovih  ajeta  počelo  je  Muhammedovo,  sallallahu  alejhi  ve  sellem, 
vjerovjesništvo. 

Ovako  je  ovaj  veliki  događaj  opisao  Sejjid  Kutb  u  djelu  U  okrilju  Kur'ana:  "To 
je  veliki  događaj,  veoma  veliki,  bezgranično  velik!  I  koliko  god  mi  danas  pokušavali 
da  dokučimo  tu  veličinu,  ipak  će  mnogi  njegovi  aspekti  ostati  izvan  našeg  poima- 
nja. 

To  je  događaj  velik  po  svojoj  suštini,  velik  po  svom  značenju  i  velik  po  utjeca- 
ju na  život  cjelokupnog  čovječanstva.  Taj  momenat  u  kojem  se  odigrao  ovaj  doga- 
đaj smatra  se,  bez  imalo  pretjerivanja,  najznačajnijim  trenutkom  koji  se  desio  na 
Zemlji  kroz  njenu  dugu  historiju. 


1  El-Gadban,  Fikhus-siretin-Nebevijje. 

2  Muhammed  Abdullah  Draz,  El-Muhtar  min  Kunuzis-sunne,  str.  19,  drugo  izdanje,  Darul-Ensar,  Kairo 
1978. 

3  Sura  EI-'Alek,  1-5. 

4  TefsirlbnKesir,  4/528. 


Život  i  <£je(o  posljednjeg  Vjerovjesnika  


A  šta  je  suština  ovog  događaja? 

Suština  je  u  tome  da  je  Allah,  neka  je  uzvišena  Njegova  veličina,  Veličan- 
stveni, Silni,  Svemoćni,  Gordi,  Onaj  kome  sva  vlast  pripada,  odlučio  u  Svojoj  uzviše- 
nosti  smilovati  se  Svom  stvorenju  koji  se  zove  čovjek,  tom  biću  koje  viri  iz  jednog 
gotovo  nevidljivog  kutka  svemira  koji  se  zove  planeta  Zemlja,  te  ukazati  počast 
ovome  stvorenju  odabirući  jednog  od  njih  da  primi  Njegovo  božansko  svjetlo, 
preuzme  Njegovu  mudrost,  primi  Njegove  riječi,  i  da  bude  predstavnik  Njegove 
odredbe  koju  želi."1 

Na  samom  početku  dolaska  Božanske  Objave  skrenuta  je  pažnja  na  pero  i 
njegov  značaj,  i  na  nauku  i  njeno  mjesto  u  izgradnji  naroda  i  nacija,  i  jasno  je  uka- 
zano da  je  znanje  i  nauka  jedna  od  najznačajnijih  karakteristika  čovjeka.2 

Ovaj  veličanstveni  događaj  pokazuje  kakvo  mjesto  i  značaj  u  islamu  ima  nau- 
ka. Jer,  prve  riječi  Objave  koje  su  došle  Allahovom  Poslaniku,  sallallahu  alejhi  ve 
sellem,  naređuju  čitanje: 

"Čitaj,  u  ime  Gospodara  tvoga  koji  stvara.1 1 

Islam  je,  zatim,  nastavio  da  podstiče  na  nauku,  naređujući  učenje  i  podižući 
vrijednost  učenih  i  odlikujući  ih  nad  ostalima.  Allah  je  rekao: 

"...i  Allah  će  na  visoke  stepene  uzdignuti  one  među  vama  koji  vjeruju  i  kojima 
je  dato  znanje.  A  Allah  dobro  zna  ono  što  radite."3 1  rekao  je: 

"Reci:  Zar  su  isti  oni  koji  znaju  i  oni  koji  ne  znaju?  Samo  oni  koji  pameti  imaju 
pouku  primaju!"4 

Allah  je  izvor  svakog  korisnog  znanja,  On  je  podučio  peru  i  naučio  čovjeka 
svemu  što  zna  a  nije  znao;  i  kad  čovječanstvo  skrene  sa  ove  staze  i  odvoji  nauku  od 
Allahovog  puta,  njihovo  znanje  će  im  donijeti  samo  nesreću  i  biti  uzrok  njihovog 
potpunog  nestanka.5 

Četvrto:  Fenomen  Objave  i  grubost  kojoj  je  Vjerovjesnik  bio  izložen 

Džibril  je  nekoliko  puta  stisnuo  Vjerovjesnika,  sallallahu  alejhi  ve  sellem,  što 
gaje  umorilo,  i  kad  god  bi  mu  dolazila  Objava,  Allahov  Poslanik,  sallallahu  alejhi  ve 
sellem,  osjećao  je  tegobu,  umor  i  teškoću,  kao  što  je  Allah  i  rekao: 


1FiZUalil-Kur,an,  6/3936. 

2  Ebu  Šehbe,  Es-Siretun-Nebevijje,  1/260. 

3  Sura  El-Mudžadele,  11. 

4  Sura  Ez-Zumer,  9. 

5  Dr.  Jahja  el-Jahja,  El-Vahju  ve  tebligur-Risale,  str.  34. 


"Mi  ćemo  tif  doista,  teške  riječi  slati."1 

U  tome  se  kriju  velike  mudrosti,  a  neke  od  mogućih  su:  ukazivanje  na  značaj  i 
veličinu  ove  vjere,  te  da  joj  treba  posvetiti  veliku  pažnju;  i  ukazivanje  um  metu  da  im 
je  ova  vjera,  u  čijim  blagodatima  uživaju,  došla  tek  nakon  teškoće  i  kušnje.2 

Fenomen  Objave  je  nadnaravno  čudo  koje  izlazi  izvan  okvira  ustaljenih  zako- 
na prirode.  Vjerovjesnik,  sallallahu  alejhi  ve  sellem,  primio  je  Objavu  posredstvom 
meleka  Džibrila,  prema  tome  fenomen  Objave  nema  veze  sa  spiritualnim  nadahnu- 
ćem, niti  sa  ezoteričnim  meditiranjem,  kao  ni  sa  unutrašnjim  osjećajem,  nego  se 
Objava  dešava  izvan  Vjerovjesnikovog  bića,  a  Vjerovjesnikova  uloga  je  pamćenje  i 
dostavljanje  objavljenog,  dok  komentar  i  objašnjenje,  na  osnovu  onoga  što  se  vidi 
iz  hadisa  i  Vjerovjesnikovih  riječi,  Vjerovjesnik,  sallallahu  alejhi  ve  sellem,  prenosi 
svojim  stilom.3 

Suština  Objave  je  temelj  na  kojem  se  grade  svi  vjerski  postulati  u  akidi,  šeri- 
jatskim  propisima  i  moralnim  normama.  Zbog  toga  su  se  orijentalisti,  a  i  prije  njih 
heretici,  trudili  da  opovrgnu  i  ubace  sumnju  u  suštinu  Objave,  i  pokušali  da  iskrive 
sliku  o  fenomenu  Objave  i  izokrenu  njenu  suštinu,  suprotno  onome  što  nam  je 
došlo  u  vjerodostojno  prenesenom  sunnetu  i  što  su  nam  prenijeli  povjerljivi  histo- 
ričari. Neki  od  ovih  su  iznijeli  tvrdnju  da  je  Muhammed,  sallallahu  alejhi  ve  sellem, 
naučio  Kur'an  i  islamske  principe  od  isposnika  Behire,  drugi  da  je  Muhammed, 
sallallahu  alejhi  ve  sellem,  bio  živčana  osoba  ili  daje  bolovao  od  padavice.4 

Prava  činjenica:  Muhammed,  sallallahu  alejhi  ve  sellem,  boraveći  tada  u 
pećini  Hira,  bio  je  iznenađen  pojavom  Džibrila  ispred  sebe,  u  kojeg  je  gledao  dok 
mu  je  govorio:  "Čitaj!"  Time  postaje  jasno  da  fenomen  Objave  nije  stvar  intimnog  i 
unutrašnjeg  stanja  vezanog  za  puke  duševne  misli,  nego  je  to  primanje  i  prihva- 
tanje  spoljne  realnosti,  koja  nema  veze  sa  psihom  i  unutarnjim  bićem.  A  to  što  gaje 
melek  privio  uz  sebe  pa  ga  puštao  tri  puta  govoreći  mu  svaki  put:  "Čitaj!",  je 
potvrda  da  je  u  pitanju  primanje  iz  spoljašnosti  i  naglašeno  negiranje  mogućeg 
shvatanja  da  to  nije  ništa  više  od  obične  psihičke  imaginacije. 

Vjerovjesnik,  sallallahu  alejhi  ve  sellem,  bio  je  prestravljen  i  uplašen  onim  što 
je  čuo  i  vidio,  te  je  drhteći  pohitao  svome  domu.  To  pokazuje  da  Vjerovjesnik,  salla- 
llahu alejhi  ve  sellem,  nije  žudio  za  poslanicom  čijom  težinom  će  biti  opterećen  i 
zadužen  za  njeno  dostavljanje  ljudima.5 

Ovo  značenje  potvrđeno  je  u  riječima  Uzvišenog: 


1  Sura  El-Muzzemmil,  5. 

2  Dr.  Jahja  el-Jahja,  El-Vahju  ve  tebligur-Risale,  str.  30-31. 

3  El-Umeri,  Es-Siretun-Nebevijjetus-sahiha,  1/129. 

4  El-Buti,  Fikhus-siretin-Nebevijje,  str.  64. 

5  El-Buti,  Fikhus-siretin-Nebevijje,  str.  64. 

"Na  takav  način  Mi  i  tebi  objavljujemo  ono  što  ti  se  objavljuje.  Ti  nisi  znao  šta 
je  Knjiga,  niti  šta  je  vjerovanje,  ali  smo  je  Mi  učinili  svjetlom  pomoću  kojeg 
upućujemo  one  robove  Naše  koje  želimo.  A  Ti,  zaista,  upućuješ  na  Pravi  put, 
na  put  Allahov,  kome  pripada  sve  što  je  na  nebesima  i  sve  što  je  na  Zemlji.  I, 
eto,  Allahu  će  se  sve  vratiti."1 

Ađ3 tjs^  6  J  felTii^  t£3&&i  <Z& &  6jS> 

"A  kad  im  se  kazuju  ajeti  Naši,  koji  su  jasni,  onda  govore  oni  koji  ne  vjeruju 
da  će  pred  Nas  stati:  'Donesi  ti  kakav  drugi  Kur  an,  ili  ga  izmijeni!1  Reci: 
'Nezamislivo  je  da  ga  ja  sam  od  sebe  mijenjam,  ja  slijedim  samo  ono  što  mi  se 
objavljuje,  ja  se  bojim  -  ako  budem  neposlušan  svome  Gospodaru  -  patnje  na 
Velikom  danu.1  Reci:  'Da  Allah  nije  htio,  ja  vam  ga  ne  bih  kazivao  niti  bi  vas 
On  s  njim  upoznao.  Ta  ja  sam  prije  poslanstva  dugo  među  vama  boravio  -  zar 
ne  shvatate?"2 

Sva  mišljenja  onih  koji  dovode  u  sumnju  suštinu  Objave  padaju  pred  vjero- 
dostojnim hadisom  koji  nam  prenosi  poštovana  Aiša.  Objava  se  nastavila  noseći  sa 
sobom  te  iste  znakove  koji  ukazuju  na  suštinu  Objave  i  pojašnjavaju  da  ona  nije 
onakva  kakvom  je  opisuju  sumnjičavi. 

Doktor  El-Buti  sažeo  je  ove  znake  u  sljedeće: 

1-  Pravljenje  očite  razlike  između  Kur'ana  i  hadisa.  Vjerovjesnik,  sallallahu 
alejhi  ve  sellem,  naređivao  je  bilježenje  Kur'ana  istog  momenta,  dok  se  u  slučaju 
hadisa  zadovoljavao  time  da  ga  prepusti  memoriji  ashaba.  To  nije  zbog  toga  što  je 
hadis  govor  koji  on  proizvoljno  izgovara,  a  koji  nema  nikakve  veze  sa  vjero- 
vjesništvom,  nego  zato  što  mu  je  Kur'an  objavljen  istim  izrazom  i  slovima,  posred- 
stvom Džibrila,  dok  je  hadis  objava  od  Allaha,  ali  je  izričaj  i  njegova  konstrukcija  od 
Vjerovjesnika,  sallallahu  alejhi  ve  sellem,  pa  se  pribojavao  da  se  Allahov  Govor,  koji 
prima  od  Džibrila,  ne  pomiješa  sa  njegovim  govorom. 

2-  Dešavalo  se  da  Vjerovjesnik,  sallallahu  alejhi  ve  sellem,  bude  upitan  o 
nekom  pitanju  pa  ne  bi  odgovarao,  znalo  se  desiti  da  prođe  mnogo  vremena  od 
njegove  šutnje  dok  ne  bi  bio  objavljen  ajet  iz  Kur'ana  vezan  za  to  pitanje,  ili  bi  se 
Poslanik,  sallallahu  alejhi  ve  sellem,  ponašao  na  određeni  način  u  nekim  stvarima, 


1  Sura  Eš-Šura,  52-53. 

2  Sura  Juhus,  15-16. 


pa  bi  bili  objavljeni  ajeti  koji  ga  odvraćaju  od  tog  načina,  u  nekim  ajetima  je  čak  i 
kritiziran  i  ukoren. 

3-  Allahov  Poslanik,  sallallahu  alejhi  ve  sellem,  nije  znao  ni  čitati  ni  pisati,  a 
nemoguće  je  da  čovjek,  putem  duhovnog  otkrovenja,  sazna  historijske  činjenice, 
kao  što  je  priča  o  Jusufu  i  Musaovoj  majci  kad  je  bacila  svoje  dijete  u  vodu,  te  priča 
o  faraonu.  Ovo  je  jedna  od  mudrosti  zbog  kojih  Vjerovjesnik,  sallallahu  alejhi  ve 
sellem,  nije  znao  da  čita  i  da  piše: 

'Ti  prije  nje  nijednu  knjigu  nisi  čitao,  a  nisi  je  ni  svojom  rukom  pisao,  inače, 
posumnjali  bi  oni  što  laži  govore.1 11 

4-  Iz  činjenice  da  je  Vjerovjesnik,  sallallahu  alejhi  ve  sellem,  bio  iskren  prema 
svom  narodu  četrdeset  godina,  po  čemu  je  među  njima  bio  poznat,  proizlazi  da  je 
prema  sebi  morao  biti  iskren  prije  nego  s  njima.  Stoga  je  morao,  prilikom  svog 
proučavanja  fenomena  Objave,  otkloniti  sve  sumnje  koje  mu  dolaze  na  oči  ili 
padaju  na  um. 

Kao  da  je  ovaj  ajet  došao  kao  odgovor  na  to  prvo  preispitivanje  vezano  za 
njega  i  Objavu: 

"A  ako  sumnjaš  u  ono  što  ti  objavljujemo,  upitaj  one  koji  čitaju  Knjigu,  prije 
tebe  objavljenu.  Tebi  Istina  od  Gospodara  tvoga  dolazi,  i  nikako  ne  budi  od 
onih  koji  su  u  sumnji."2 

Prenosi  se  da  je  Vjerovjesnik,  sallallahu  alejhi  ve  sellem,  nakon  što  je  objav- 
ljen ovaj  ajet,  rekao:  "Ne sumnjam  i  neću  pitati."3 

Peto:  Vrste  Objave 

Govoreći  o  vrstama  Objave,  islamski  učenjaci  su  spomenuli  sljedeće  vrste: 
1.  Istiniti  snovi. 

To  je  bio  početak  Objave.  Kakav  bi  god  sanjao  san,  ostvarivao  se  jasno  kao 
svjetlo  zore.  U  jednom  hadisu  stoji:  "Snovi  vjerovjesnika  su  objava."  Allah  je  rekao 
da  je  Ibrahim,  alejhis-selam,  kazao: 

"O  sinko,  vidio  sam  u  snu  da  trebam  da  te  zakoljem.1 11 


1  Sura  El-Ankebut,  48. 

2  Sura  Junus,  94. 

3  Hadis  bilježi  Et-Taberani  sa  svojim  senedom  od  Katade,  br.  18906,  i  18908.  Tefsirul-Kurtubi,  8/340. 

2  Nadahnuće. 

To  je  ono  što  melek  udahne  u  njegovo  srce,  ali  ga  ne  vidi.  Vjerovjesnik, 
saHallahu  alejhi  ve  sellem,  rekao  je:  "Zaista  je  Sveti  Duh  udahnuo  u  moje  srce  -  to 
jest  Džibril  je  udahnuo  u  njegovo  srce  -  da  nijedno  živo  biće  neće  umrijeti  sve  dok  ne 
potroši  svoju  opskrbu.  Zato  se  bojte  Allaha  i  tražite  lijepu  opskrbu.  "2 

3.  Dolazak  Objave  poput  zvonjave  zvona.  Misli  se  jako  zvučno  poput 
zvonjave  zvona,  i  ovo  je  najteži  način.  Aiša,  radijallahu  anha,  rekla  je:  "Upitan  je 
Allahov  Poslanik:  'Kako  ti  dolazi  Objava?'  Odgovorio  je:  'Nekad  mi  dođe  poput 
zvonjave  zvona  i  to  mi  je  najteže,  pa  kad  me  napusti,  shvatim  sve  što  je  rekao;  a 
nekad  mi  dođe  melek  u  liku  čovjeka  i  govori  mi,  a  ja  shvatim  šta  govori.  ",3 

4.  Primanje  Objave  direktno  od  Allaha,  bez  posredovanja  meleka.  Tako  je 
Allah  govorio  sa  Musaom,  sinom  Imranovim.  U  slučaju  Musaa,  alejhis-selam,  ovaj 
stepen  je  potvrđen  kategoričkim  tekstom  Kur'ana,  a  u  slučaju  našeg  Vjerovjesnika, 
saHallahu  alejhi  ve  sellem,  to  je  potvrđeno  u  hadisu  o  Israu.4 

5.  Dolazak  meleka  u  liku  u  kojem  je  stvoren,  a  Vjerovjesnik,  saHallahu  alejhi  ve 
sellem,  ga  vidi,  te  mu  objavi  ono  što  Allah  želi  da  mu  objavi. 

6.  Ponekad  bi  melek  dolazio  Vjerovjesniku,  saHallahu  alejhi  ve  sellem,  u  liku 
čovjeka  i  obraćao  mu  se,  a  Vjerovjesnik,  saHallahu  alejhi  ve  sellem,  shvatio  bi  šta  mu 
govori.  Kad  je  melek  dolazio  na  ovaj  način,  ponekad  su  ga  i  ashabi  znali  vidjeti. 

Ovo  je  ono  što  je  o  stepenima  Objave  kazao  Ibnul-Kajjim,  Allah  mu  se  smilo- 
vao. 

Dolazak  Objave  Allahovom  Poslaniku  bio  je  početak  novog  doba  za  ljudski 
rod,  nakon  što  se  čovječanstvo  izgubilo  u  gustoj  tami. 

Primanje  Objave,  kako  se  vidi  iz  teksta  hadisa,  Vjerovjesniku,  saHallahu  alejhi 
ve  sellem,  palo  je  teško  i  pored  toga  što  je  bio  najhrabriji  i  najsrčaniji  čovjek,  što  se 
vidi  iz  događaja  koji  su  se  odigrali  tokom  dvadeset  tri  godine.  Ta  teškoća  prilikom 
primanja  Objave  je  zato  što  to  nije  obraćanje  čovjeka  drugom  čovjeku,  nego  obra- 
ćanje velikana  među  melekima,  koji  nosi  Allahove  Riječi  da  ih  primi  onaj  koga  je 
Allah  odabrao  da  ponese  ove  riječi  i  dostavi  ih  cijelom  čovječanstvur 

To  je  bio  zastrašujući  prizor  i  velika  obaveza  koju  može  podnijeti  samo  onaj 
koga  je  Allah  odabrao  da  ponese  i  dostavi  tu  Poslanicu.5 

Strahotu  tog  prizora  prikazuju  riječi  Allahovog  Poslanika,  saHallahu  alejhi  ve 
sellem,  koje  su  spomenute  u  ovoj  predaji:  "S/o  sam  se  uplašio  za  seber,  kao  i  riječi 
Aiše:  "Odatle  se  vratio  uplašen,  srce  mu  je  drhtalo.  Ušao  je  kod  Hatidže  bint 


1  Sura  Es-Saffat,  102. 

2  Zadul-me'ad,  1/78-79,  Muesesetur-Risale.  Hadis  je  sahih  na  osnovu  drugih  predaja  koje  ga  podupiru. 

3  Sahihul-Buhari,  Kitabu  bed'U'Vah  j\,  br.  2. 

4  Zadul-me  'ad,  1/33-34. 

5  El-Humejdi,  Et-Tarihul-islamijju  mevakifve  'iber,  1/60. 

Huvejlid  i  rekao:  'Umotajte  me,  umotajte  me\\  pa  su  ga  umotali  dok  ga  nije  prošao 
strah." 

Neke  od  predaja  koje  bilježe  El-Buhari  i  Muslim  ukazuju  na  težinu  primanja 
Objave: 

Aiša  je  rekla:  "Vidjela  sam  kako  mu  -  tj.  Allahovom  Poslaniku,  sallallahu  alejhi 
ve  sellem  -  dolazi  Objava  u  veoma  hladnom  danu,  a  kada  je  prestala,  čelo  mu  je 
bilo  obliveno  znojem."1 

Ubade  b.  Es-Samit  rekao  je:  "Kada  bi  Allahovom  Vjerovjesniku,  sallallahu 
alejhi  ve  sellem,  dolazila  Objava,  osjećao  bi  mučninu  zbog  toga  i  promijenila  bi  mu 
se  boja  lica."2 

Šesto:  Značaj  čestite  supruge  u  službi  da've 

"Odatle  se  vratio  uplašen,  srce  mu  je  drhtalo.  Ušao  je  kod  Hatidže  bint 
Huvejlid  i  rekao:  'Umotajte  me,  umotajte  me!',  pa  su  ga  umotali  dok  ga  nije  prošao 
strah.  Ispričao  je  Hatidži  šta  se  desilo  i  rekao:  'Bio  sam  se  uplašio  za  sebe.'  Hatidža  je 
rekla:  'Naprotiv.  Tako  mi  Allaha!  Allah  te  nikad  neće  osramotiti.  Ti  paziš  rodbinu, 
pomažeš  nemoćnog,  udjeljuješ  ubogom,  častiš  gosta,  i  pomažeš!'" 

Ponašanje  Hatidže  ukazuje  na  njenu  srčanost,  jer  se  nije  uplašila  zbog  vijesti 
koju  je  čula,  nego  je  stvar  prihvatila  mirno  i  staloženo.  Najbolji  dokaz  za  to  je  činje- 
nica daje  otišla  svome  amidžiću  Vereki  b.  Nevfelu  čim  je  čula  tu  vijest,  te  mu  izlo- 
žila ovaj  slučaj.3 

Način  na  koji  se  ponijela  Hatidža  kad  je  čula  vijest  o  Objavi  pokazuje  širinu 
njenog  shvatanja,  jer  je  povezala  ono  što  je  čula  sa  realnim  stanjem  Vjerovjesnika, 
sallallahu  alejhi  ve  sellem,  te  shvatila  da  onoga  koje  po  prirodi  plemenitog  morala, 
Allah  neće  osramotiti,  opisavši  ga  kao  osobu  koja  pazi  rodbinske  veze,  a  čovjek  koji 
pazi  na  dobre  odnose  sa  rodbinom,  psihički  je  spreman  da  čini  dobro  i  lijepo  se 
odnosi  prema  svim  ljudima.  Jer,  odnos  čovjeka  prema  rodbini  je  prvo  ogledalo  koje 
otkriva  njegov  moralni  nivo,  pa  ako  je  uspio  oko  sebe  okupiti  i  pridobiti  rodbinu 
zbog  dobročinstva  koje  im  čini,  sasvim  je  prirodno  da  uspije  pridobiti  i  druge  ljude. 

Poštovana  majka  vjernika  Hatidža  brzo  se  vratila  svom  urođenom  imanu  i 
spoznaji  Allahovih  zakona  koji  vladaju  među  Njegovim  Stvorenjima,  te  svom  ubje- 
đenju  u  kvalitete  koje  posjeduje  Muhammed,  sallallahu  alejhi  ve  sellem,  poput 
moralnog  kredibiliteta  i  vrlina  koje  ne  posjeduje  nijedan  čovjek  koji  živi  običnim 
životom.  I  prisjetila  se  Božanske  pažnje  prema  Vjerovjesniku  iz  proteklih  vremena 
kojoj  je  svjedočila,  poput  Allahovih  počasti  Muhammedu  u  dosta  slučajeva,  koji  ne 
ukazuju  na  vjerovjesništvo  i  poslanicu  i  ne  spadaju  u  nadnaravne  vjesnike  poslan- 


1  Sahihul-Buhari,  Kitabu  bed'il-Vahji,  br.  2.  Sahihu  Muslim,  Kitabul-fada%  br.2333. 

2  Sahihu  Muslim,  Kitabul-fadđil,  br.  2334. 

3  El-Humejdi;  Et-Tarihul-islami,  1/61. 

stva,  ali  ukazuju  na  ljudske  vrijednosti  koje  se  događaju  u  životu  časnih  osoba,  koji 
se  svojom  uljudnošću  ističu  među  ljudima.1 

Bila  je  čvrsto  uvjerena  da  njen  muž  posjeduje  takve  vrijedne  osobine,  posto- 
jan moral,  prijatnu  ćud,  visoki  karakter  i  najsavršeniju  ljudsku  prirodu,  što  mu 
garantira  pobjedu  i  ostvarenje  uspjeha  i  sretan  ishod.  Njene  duboke  riječi  su  dokaz 
Muhammedovog  savršenstva.  Hatidža  je,  na  osnovu  tih  svojstava  koje  je  Muham- 
med  posjedovao,  zaključila  da  nikad  u  životu  neće  biti  osramoćen,  jer  ga  je  Allah 
stvorio  sa  urođenim  moralnim  vrijednostima,  a  sa  vrlinama  koje  je  spomenula,  a 
koje  spadaju  u  temeljne  moralne  vrijednosti,  navela  je  primjer  za  njegovo  moralno 
savršenstvo. 

Kosmički  zakoni  po  kojima  se  odvija  život  ne  znaju  za  slučaj  da  je  Allah  neko- 
me od  Svojih  robova  podario  plemenite  moralne  osobine,  a  zatim  ga  osramotio,  a 
Muhammed,  sallallahu  alejhi  ve  sellem,  dostigao  je  najviši  stepen  morala.  Allah  ga 
je  stvorio  kao  takvog  i  tu  nema  uzdizanja  niti  umišljenosti.2 

Međutim,  Hatidža  se  nije  zadovoljila  samo  Vjerovjesnikovim,  sallallahu  alejhi 
ve  sellem,  moralom  kao  dokazom  za  njegovo  vjerovjesništvo,  nego  je  otišla  svome 
amidžiću,  učenom  čovjeku  Vereki  b.  Nevfelu,  koji  je  iščekivao  pojavu  vjerovjesnika 
koji  će  se  pojaviti  pred  kraj  vremena,  jer  je  od  učenih  sljedbenika  Knjige  saznao  da 
se  primaklo  vrijeme  njegovog  dolaska  i  približilo  vrijeme  kada  će  biti  poslan.  Riječi 
Vereke  b.  Nevfela  ostavile  su  pozitivan  trag  na  Vjerovjesnika,  sallallahu  alejhi  ve 
sellem,  učvrstile  i  ojačale  njegovo  srce.  Vereka  je  obavijestio  Vjerovjesnika,  salla- 
llahu alejhi  ve  sellem,  da  je  onaj  koji  mu  se  obratio  nosilac  najveće  tajne,  koji  je 
posrednik  između  Allaha  i  Njegovih  vjerovjesnika. 

Iz  ovih  stihova  koje  je  izrekao  Vereka  b.  Nevfel  vidi  se  daje  iščekivao  poslanje 
vjerovjesnika: 

Umoran  sam,  tako  me  iscrpilo  sjećanje 
Na  brigu  koja  mije  izaziva  uzdahe 
Zbog  Hatidžinih  riječi  koje  to  opisuju 
Dugo  sam  na  to  čekao,  o  Hatidža 

Oko  Mekke,  i  nadam  se  da  ću 
nakon  tvojih  riječi  vidjeti  ostvarenje 

vijesti  koje  mije  kazao  svećenik, 
kaluđer,  ne  bih  volio  da  su  iskrivljene 
da  će  se  Muhammed  uzdići  med'  nama 
i  pobijediti  onog  ko  mu  se  suprotstavi. 

Vereka  b.  Nevfel  povjerovao  je  u  Vjerovjesnikovu,  sallallahu  alejhi  ve  sellem, 
poslanicu,  a  Vjerovjesnik  je  posvjedočio  da  će  ući  u  Džennet.  Bilježi  El-Hakim  od 


1  Muhammed  es-Sadik  Urdžun,  Muhammed  Resulullah,  1/307-308. 

2  Muhammed  es-Sadik  Urdžun,  Muhammed  Resulullah,  1/232. 


Aiše  da  je  Vjerovjesnik  rekao:  "Nemojte  ružno  govoriti  o  Vereki!  Zaista  sam  vidio  da 
mu  je  pripremljen  jedan  ili  dva  džennetska  perivoja"1 

Od  Aiše  se  prenosi  da  je  Hatidža  pitala  Allahovog  Poslanika,  sallallahu  alejhi 
ve  sellem,  o  Vereki  pa  je  rekao:  'Vidio  sam  ga.  Na  njemu  je  bila  bijela  odjeća,  i 
mislim  da  ne  bi  bio  u  bijeloj  odjeći  da  je  od  stanovnika  Vatre. " 

El-Hejsemi  je  rekao  da  Ebu  Ja'la  bilježi,  lancem  prenosilaca  koji  je  hasen,  od 
Džabira  b  Abdullaha,  daje  Allahov  Poslanik,  sallallahu  alejhi  ve  sellem,  bio  upitan  o 
Vereki  b.  Nevfelu  pa  je  rekao:  "Vidio  sam  ga  usred  Dženneta  odjevenog  u  svilu."2 

Hatidža  je  odigrala  značajnu  ulogu  u  životu  Vjerovjesnika,  sallallahu  alejhi  ve 
sellem,  zbog  ugleda  koji  je  uživala  u  svom  narodu  i  zbog  urođenih  kapaciteta  na 
različitim  psihološkim  poljima  koja  počivaju  na  visokom  moralu,  poput  milosti,  bla- 
gosti, mudrosti,  odlučnosti  i  drugih  moralnih  vrlina. 

Allah  je  pomogao  Svoga  Poslanika  davši  mu  ovu  idealnu  suprugu,  jer  je  on 
uzor  svim  svjetovima,  a  posebno  islamskim  misionarima. 

Ta  velika  uloga  koju  je  odigrala  Hatidža  je  Allahova  poruka  svim  nosiocima 
islamskog  misionarstva  kako  treba  da  se  ponašaju  u  tom  domenu,  slijedeći  primjer 
Allahovog  Poslanika,  sallallahu  alejhi  ve  sellem,  da  bi  postigli  te  uzvišene  ciljeve 
koje  žele  ostvariti.3 

Poštovana  Hatidža  je  lijep  primjer  i  uzvišen  uzor  suprugama  daija. 

Daija  nije  kao  ostali  ljudi  koji  su  daleko  od  tereta  da've,  i  teško  da  može  biti 
poput  njih  u  svemu. 

On  nosi  brigu  i  poslanicu,  brine  zbog  ummeta  koji  je  zalutao,  širenja  nereda  i 
jačanja  njegovih  propagatora,  brine  zbog  nedaća  muslimana  od  istoka  do  zapada, 
poput  zavjera,  nepravde,  gladi,  poniženja,  brine  zbog  nevolja  kojima  su  izložene 
daije,  poput  progona,  sputavanja,  zlostavljanja. 

Osim  toga,  on  je  nosilac  Poslanice  koju  je  obavezan  dostaviti  drugima,  a 
ispunjenje  te  obaveze  zahtijeva  mnogo  vremena,  i  to  mu  oduzima  vrijeme  za  spa- 
vanje, odmor,  za  suprugu  i  djecu,  zahtijeva  žrtvovanje  imetka,  vremena  i  čitavog 
dunjaluka  na  putu  stjecanja  Allahovog  zadovoljstva.  Otuda,  iako  je  supruzi  dat 
moral,  bogobojaznost,  ljepota,  časno  porijeklo,  daiji  je  potrebna  supruga  koja 
shvata  značaj  i  obavezu  da've,  supruga  koja  potpuno  razumije  ono  što  njen  muž 
radi,  kakav  teret  nosi  i  sa  kakvim  teškoćama  se  suočava,  da  bi  stala  uz  njega 
olakšavajući  mu  njegov  zadatak  i  pomažući  ga  u  tome,  a  ne  da  bude  prepreka  i 
trnje  na  tom  putu.4 

1  Bilježi  ga  El-Hakim  u  El-Mustedreku,  2/609,  rekavši  da  je  sahih  po  uvjetima  Muslima,  a  Ez-Zehebi  se 
složio  s  ovom  ocjenom.  Ibn  Kesir  je  u  svojoj  Siri  rekao:  "Lanac  prenosilaca  hadisa  je  dobar."  El-Albani 
ga  je  također  ocijenio  sahihom  u  Es-Silsiletus-sahiha,  br.  405,  i  Sahihul-Džami'is-sagir,  br.  7197. 
Vidjeti:  Ibrahim  el-Ali,  Sahihus-sire,  str.  71.  (prim.  prev.) 

2  Medžme'uz-zevđid,  9/416. 

3  El-Humejdi,  Et-Tarihul-islami,  1/69. 

4  El-Bilali,  Vekafat  terbevijje  mines-Siretun-Nebevijje,  str.  40. 


Život  i  djelo  pos§edhjeg  V} 

Čestita  žena  ima  veliki  utjecaj  na  uspjeh  da've,  što  je  očito  iz  primjera  Hati- 
dže,  koja  je  stala  uz  Vjerovjesnika  kad  se  prvi  put  suočio  sa  dolaskom  Objave.  Stoga 
nema  sumnje  da  čestita  žena,  dostojna  da  ponese  ovu  poslanicu,  ima  veliki  utjecaj 
na  uspjeh  svoga  muža  u  njegovom  životnom  zadatku,  pogotovo  u  načinu  na  koji 
će  se  ophoditi  prema  ljudima. 

Pozivanje  u  Allahovu  vjeru  je  najveličanstvenija  obaveza  koju  čovjek  može 
ponijeti,  pa  ako  je  Allah  podario  daiji  čestitu  i  dostojnu  suprugu,  to  će  mu  biti  naj- 
veći uspjeh.1 

Allahov  Poslanik  je  rekao:  "Dunjaluk  je  svijet  užitaka,  a  najbolji  dunjalučki 
užitak  je  čestita  žena. "2 

Sedmo:  Vjerovjesnikova  vjernost  uvaženoj  Hatidži 

Allahov  Poslanik,  sallallahu  alejhi  ve  sellem,  pokazao  je  uzvišen  primjer 
vjernosti  i  lijepog  odnosa  prema  svojoj  porodici.  Bio  je  krajnje  vjeran  svojoj  odanoj 
supruzi,  i  dok  je  bila  živa,  a  i  nakon  smrti.  Vjerovjesnik  ju  je,  još  za  njenog  života, 
obradovao  kućom  u  Džennetu  i  prenio  joj  selam  od  Allaha  i  selam  od  Džibrila, 

Prenosi  se  od  Ebu  Hurejre,  radijallahu  anhu,  da  je  rekao:  "Džibril  je  došao 
Vjerovjesniku,  sallallahu  alejhi  ve  sellem,  i  rekao:  'Allahov  Poslaniče,  doći  će  ti  Hati- 
dža  sa  posudom  u  kojoj  je  nešto  za  jelo  -  ili  hrana  ili  piće  -  pa  kad  ti  dođe,  prenesi 
joj  selam  od  njenog  Gospodara  i  od  mene,  i  obraduj  je  kućom  u  Džennetu  od  zlata 
i  bisera,  u  kojoj  neće  biti  ni  uznemiravanja  ni  umora.'"3 

Prisjećajući  se  Vjerovjesnikove,  sallallahu  alejhi  ve  sellem,  vjernosti  Hatidži, 
Aiša  je  rekla:  "Nisam  bila  ljubomorna  ni  na  jednu  Vjerovjesnikovu,  sallallahu  alejhi 
ve  sellem,  suprugu  kao  što  sam  bila  ljubomorna  na  Hatidžu,  a  nisam  je  nikad  vidje- 
la. Ali,  Vjerovjesnik,  sallallahu  alejhi  ve  sellem,  često  ju  je  spominjao,  i  znao  bi,  kad 
zakolje  ovcu,  odsjeći  nekoliko  komada  i  poslati  Hatidžinim  prijateljicama.  Rekla  sam 
mu:  'Kao  da  nema  druge  žene  na  svijetu  osim  Hatidže!'  Pa  je  počeo  govoriti:  'Ona 
je  bila  takva  i  takva,  i  bila  je  takva  i  takva,  te  mije  rodila  dijete.  "'4 

Kad  ga  je  posjetila  Hatidžina  sestra,  da  bi  ga  podsjetila  na  Hatidžu,  Vjero- 
vjesnik se  obradovao  i  razveselio.  Prepoznao  je  u  njenom  glasu  Hatidžin  glas  i  bilo 
mu  je  veoma  ugodno  zbog  toga.  Povikao  je:  "O  Bože  moj,  to  je  Hala  bint  Huvejlid!" 
Obuzela  me  ljubomora  pa  rekoh:  "A  zašto  spominješ  jednu  kurejšijsku  staricu, 
toliko  staru  da  su  joj  zubi  poispadali,  koju  je  vrijeme  pregazilo,  a  Allah  ti  je  dao 
bolju  od  nje."5  Vjerovjesnik,  sallallahu  alejhi  ve  sellem,  na  takav  je  način  pokazivao 


1  El-Humejdi,  Et-Tarihul-islami,  1/68. 
2Sahihu  Mastim,  Kitabur-Reda\  br.  1467,  str.  1090. 

3  Sahihu  Muslim,  Kitabu  fadalis-sahabe,  str.  1887,  br.  2432. 

4  Sahihul-Buhari,  Kitabu  menakibil-ensar,  7/132. 

5  Sahihu  Muslim,  Kitabu  fada'ilus-sahabe,  str.  1889,  br.  2437. 


6:  JlRjd  Mufiammeđ  es-  Saflafn 


prijaznost  prema  ženi  koja  ih  je  posjećivala  u  vrijeme  Hatidže  i  neko  vrijeme  od 
početka  širenja  imana.1 

Osmo:  Zakon  poricanja  poslanika 

"Kamo  sreće  da  sam  mlad  pa  da  doživim  kad  te  tvoj  narod  bude  progonio." 
Allahov  Poslanik,  sallallahu  alejhi  ve  sellem,  rekao  je:  "A  zar  će  me  oni  prognati?" 
Vereka  je  odgovorio:  "Hoće.  Nikad  niko  nije  došao  sa  ovim  sa  čime  si  ti  došao  a  da 
se  prema  njemu  nisu  ponijeli  neprijateljski.  Ako  dočekam  taj  dan,  ja  ću  te  svesrdno 
pomoći." 

Ovaj  hadis  ukazuje  na  nepromjenjivi  zakon  u  odnosu  svih  naroda  prema 
onima  koji  ih  pozivaju  Allahu,  a  to  je  utjerivanje  u  laž  i  progon. 
Kao  što  je  Allah  rekao  o  Lutovom  narodu: 

"A  odgovor  naroda  njegova  glasio  je:  'Istjerajte  Lutovu  porodicu  iz  grada 
vašeg,  oni  su  ljudi  -  čistunci.1"2 

I  kao  što  je  rekao  Šuajbov  narod: 

"Glavešine  naroda  njegova,  one  koje  su  bile  ohole,  rekoše:  'Ili  ćemo  mi,  o 
Šuajbe,  i  tebe  i  one  koji  s  tobom  vjeruju,  iz  grada  našeg  istjerati,  ili  ćete  se 
vratiti  u  našu  vjeru!1  'Zar  i  protiv  naše  volje?1,  reče  on."3 

Allah  Uzvišeni  kaže: 

"Nevjernici  su  govorili  poslanicima  svojim:  Ili  ćete  vjere  naše  biti  ili  ćemo  vas, 
doista,  iz  zemlje  naše  protjerati!1  A  poslanicima  je  Gospodar  njihov 
objavljivao:  'Mi  ćemo  zulumćare  sigurno  uništiti.'"4 

Deveto:  Period  izostanka  Objave 

Ulema  se,  od  davnina,  bavila  pitanjem  perioda  u  kojem  je  prekinut  dolazak 
Objave.  Ibn  Hadžer  je  rekao:  "Period  izostanka  Objave  je  pojam  koji  označava  od- 
gađanje njenog  dolaska  na  određeni  vremenski  period.  A  razlog  za  to  je  da  kod 


1  El-Humejdi;  Et-Tarihul-islami 

2  Sura  En-Neml,  56. 

3  Sura  El-A'raf,  88. 

4  Sura  Ibrahim,  13. 


Život  i  đjeto  posljednjeg  Vjemjemika 

Vjerovjesnika,  sallallahu  alejhi  ve  sellem,  nestane  straha  koji  je  osjećao,  te  da  poželi 
da  mu  ponovo  dođe."1 

Od  Džabira  b.  Abdullaha,  radijallahu  anhuma,  prenosi  se  daje,  pričajući  hadis 
od  Vjerovjesnika  o  periodu  izostanka  Objave,  Vjerovjesnik,  sallallahu  alejhi  ve  sel- 
lem,  rekao:  "/  dok  sam  hodao,  čuo  sam  glas  sa  neba.  Podigao  sam  pogled  I  vidio 
meleka  koji  mije  došao  u  pećini  Hira.  Sjedio  je  na  prijestolju  koje  je  lebdjelo  između 
neba  i  Zemlje.  Prestravio  sam  se  od  njega  pa  sam  se  vratio  i  rekao:  V motajte  me!1 
Tada  je  Allah  objavio: 

'O  ti  pokriveni!  Ustani  i  opominji  i  Gospodara  svoga  veličaj!  I  haljine  svoje 
očisti!  I  kumira  se  kloni!1  Zatim  je  Objava  počela  dolaziti  često  i  konstantno."2 

Safijurrahman  el-Mubarekfuri  rekao  je:  "Što  se  tiče  perioda  prekida  Objave, 
oko  njega  se  islamski  učenjaci  razilaze  na  nekoliko  mišljenja,  a  ispravno  je  da  je  to 
trajalo  nekoliko  dana.  Ibn  Sa'd  prenosi  od  Ibn  Abbasa,  radijallahu  anhuma,  vijest 
koja  ide  u  prilog  tome.  A  što  se  tiče  mišljenja  da  je  prekid  trajao  pune  tri  godine  ili 
dvije  i  po  godine,  ono  je  netačno."3 

Također,  što  se  tiče  preuveličavanja  da  se  Vjerovjesnik,  sallallahu  alejhi  ve 
sellem,  tako  jako  ražalostio  da  bi  svako  jutro  odlazio  da  se  baci  sa  planinskih  viso- 
va, i  da  se  svaki  put  pojavljivao  Džibril  da  ga  obraduje  daje  on  zaista  Allahov  posla- 
nik, sallallahu  alejhi  ve  sellem,  ta  predaja  je  mursel  i  to  nevjerodostojan.  Osim  toga, 
to  je  suprotno  Vjerovjesnikovoj,  sallallahu  alejhi  ve  sellem,  bezgrješnosti.4 


Druga  tema 
Tajno  pozivanje  u  islam 

Prvo:  Božanska  naredba  o  dostavljanju  Poslanice 

Vjerovjesnik,  sallallahu  alejhi  ve  sellem,  shvatio  je  da  je,  nesumnjivo,  postao 
vjerovjesnik  Allaha,  Svemilosnog,  Plemenitog.  Džibril  je  došao  po  drugi  put  i  Allah 
je  objavio  Svoje  riječi: 


1  Fethul-bari,  1/36. 

2  Sahihul-Buhari,  Kitabu  beđil-Vahji,  br.  4.  Sura  El-Muddessir,  1*5. 

3  Zapečaćeni  džennetski  napitak,  str.  64. 

4  Er-Revdul-unuf,  2/433-434. 


Afija  Muhammed  es-  SaHati 

"O  ti  pokriveni!  Ustani  i  opominji  i  Gospodara  svoga  veličaj!  I  haljine  svoje 
očisti!  I  kumira  se  kloni!"1 

Ovi  ajeti  koji  su  došli  u  nizu  bili  su  proglas  Poslaniku,  sallallahu  alejhi  ve  sel- 
lem, daje  prošlo  vrijeme  spavanja  i  mira,  te  daje  pred  njim  veliki  posao  koji  zahti- 
jeva budnost  revnost  upozoravan  ja  i  ozbiljnost.  Došlo  je  vrijeme  da  ponese  posla- 
nicu i  dostavi  je  ljudima,  a  mir  neka  potraži  u  dolasku  Objave  i  neka  pripremi  snagu 
za  podnošenje  tegoba,  jer  je  to  izvor  njegove  poslanice  i  pomoći  njegovoj  daVi.2 

Ovi  ajeti  smatraju  se  prvom  naredbom  o  dostavljanju  da've  i  preuzimanju  od- 
govornosti. 

Ovi  ajeti  su  ukazali  na  stvari  koje  su  poenta  muhammedanske  da've  i  suština 
islama,  na  kojima  se  temelji  kompletan  islam,  a  to  su:  monoteizam,  vjerovanje  u 
Sudnji  dan,  čišćenje  duše,  otklanjanje  štete  od  zajednice  i  pribavljanje  koristi.3 

Cilj  ovih  ajeta  bio  je  potaknuti  odlučnost  kod  Allahovog  Poslanika,  sallallahu 
alejhi  ve  sellem,  da  preuzme  teret  dostavljanja  poslanice  svoga  Gospodara,  kojim  je 
obavezan,  i  da  čvrsto  kroči  na  putu  te  da've,  ne  mareći  za  prepreke  i  teškoće.  Ovaj 
nježni  zov:  "O  ti  pokriveni!11,  bio  je  poziv  na  jačanjfc  odlučnosti  i  opraštanje  od 
vremena  spavanja  i  rahatluka.  Nakon  ovog  poziva  odmah  dolazi  stroga  naredba  za 
ustajanje:  "Ustani!11,  snažno  i  odlučno.  Time  je  pokrenut  u  pravcu  ispunjenja 
obaveze  dostavljanja. 

To  što  je  u  prvom  obraćanju  Vjerovjesniku,  sallallahu  alejhi  ve  sellem,  nakon 
perioda  obustave  Objave,  došla  naredba  samo  da  opominje,  a  ne  i  donošenje 
radosnih  vijesti,  ukazuje  da  se  njegova  poslanica  oslanja  na  strpljivu  borbu  i  uporni 
džihad. 

Ajeti  su,  zatim,  dodatno  ojačali  Vjerovjesnikovu,  sallallahu  alejhi  ve  sellem, 
odlučnost,  to  mu  je  dalo  još  veću  snagu  i  podstrek  da  kroči  ka  ostvarenju  onoga 
što  mu  je  naređeno,  ne  opterećavajući  se  preprekama  koje  mu  se  ispriječe  na  tom 
putu,  ma  o  kakvim  se  preprekama  radila  pa  mu  je  rečeno:  "I  Gospodara  svoga 
veličaj11,  to  jest:  ne  pridaji  veliku  važnost  bilo  čemu  što  čine  stvorenja,  ne  precjenjuj 
ih,  ne  plaši  se  njihovih  postupaka,  ne  boj  se  nikoga  od  njih,  i  samo  svoga  Gospo- 
dara veličaj,  koji  se  brine  o  tebi  od  momenta  kad  si  bio  u  kičmi  svojih  predaka  i 
utrobi  majke,  pa  te  odgojio  u  okrilju  Svoje  blagodati,  i  čuvao  te  Svojom  dobrotom  i 
darežljivošću,  a  onda  te  učinio  vjerovjesnikom  i  poslanikom  svim  ljudima,  nakon  što 
te  je,  moralno  i  fizički,  pripremio  da  poneseš  emanet  najznačajnije  poslanice.  "I 
Gospodara  svoga  veličaj11  -  pravo  svakog  izraza  poštovanja,  uzdizanja  i  veličanja 
pripada  jedino  Allahu,  i  niko  i  ništa  on  Njegovih  stvorenja  nema  udjela  u  tome.4 

"I  haljine  svoje  očisti!11  -  ovim  kao  da  je  Vjerovjesniku,  sallallahu  alejhi  ve 


1  Sura  El-Muddessir,  1-5. 

2  El-Gazali,  Fikhus-siretin-Nebevijje,  str.  90. 

3  Dr.  Kamil  Selame,  Devletur-Resul  minet-tekvin  ilet-temkin,  str.  181. 

4  Muhammed  es-Sadik  Urdžun,  Muhammed  Resulullah,  1/589-591. 


Život  i  đjetb  posCjednjeg  Vjerovjemikg, 


sellem,  rečeno:  Ti  si,  u  svojoj  neporocnosti  i  čistoti  u  kakvoj  te  Allah  stvorio,  ljudskim 
vrlinama  s  kojima  te  Allah  odlikovao,  i  uz  vjerovjesništvo  koje  ti  je  Allah  podario  da 
bi  te  pripremio  za  ovaj  dan  -  najpotrebniji  da  povećaš  svoju  duševnu  čistoću,  i  po- 
većaš vrline  u  svom  odnosu  prema  ljudima  i  stvarima.  Ti  si  danas  Allahov  poslanik 
svim  svjetovima,  a  poslanica  se  upotpunjava  kroz  usavršavanje  društvenih  vrlina, 
poput  strpljivosti,  blagosti,  praštanja,  dobročinstva,  revnosti  u  dostavljanju  da've. 
Neka  te  ne  odvrate  uznemiravanja  i  neka  te  ne  zaustave  teška  iskušenja  na  putu  ka 
tvom  cilju.1 

"I  kumira  se  kloni!11  -  kao  da  mu  je  time  poručeno:  Kumire  koje  si  prije 
ostavio  zbog  urođene  i  prirodne  odbojnosti  prema  njima,  sada  napusti  s  ciljem  i 
namjerom  ispunjenja  šerijatske  obaveze  i  približavanja  Allahu,  da  tako  postaneš 
uzor  svome  ummetu,  i  da  se  očiste  slijedeći  upute  iz  tvoje  Poslanice.2 

Drugo:  Početak  tajne  da've 

Nakon  što  su  objavljeni  ajeti  iz  sure  El-Muddessir,  Vjerovjesnik,  sallallahu 
alejhi  ve  sellem,  počeo  je  tajno  pozivati  u  islam.  Otuda  je  bilo  sasvim  prirodno  da 
počne  od  svojih  ukućana,  prijatelja  i  njemu  najbližih  ljudi. 

1-  Poštovana  Hatidža  prima  islam 

Prva  žena,  i  prva  osoba  uopće,  koja  je  povjerovala  u  Vjerovjesnika,  sallallahu 
alejhi  ve  sellem,  bila  je  poštovana  Hatidža.  Ona  je  bila  prva  koja  je  iz  usta  časnog 
Poslanika,  sallallahu  alejhi  ve  sellem,  čula  Božansku  Objavu  i  prva  koja  je  proučila 
kur'anske  ajete  nakon  što  ih  je  čula  proučene  glasom  poštovanog  Poslanika, 
sallallahu  alejhi  ve  sellem.  Isto  tako  bila  je  prva  koja  je  od  Allahovog  Poslanika, 
sallallahu  alejhi  ve  sellem,  naučila  kako  se  obavlja  namaz.  Njen  dom  je  prvo  mjesto, 
nakon  pećine  Hira,  na  kojem  su  proučene  prve  riječi  Objave  koje  je  Džibril  donio  u 
srce  plemenitog  i  odabranog  Poslanika. 

Prvo  što  je  Allah  propisao  nakon  potvrde  tevhida  bio  je  namaz.  U  predajama 
se  spominje  kako  je  Poslanik,  sallallahu  alejhi  ve  sellem,  podučio  svoju  suprugu 
Hatidžu  kako  da  se  abdesti  i  obavi  namaz.  Kada  je  Allahovom  Poslaniku,  sallallahu 
alejhi  ve  sellem,  propisan  namaz,  došao  mu  je  Džibril  i  dao  znak  da  ga  slijedi.  U 
jednom  dijelu  doline  pojavio  se  izvor  vode,  pa  se  Džibril  abdestio  da  pokaže 
Vjerovjesniku,  sallallahu  alejhi  ve  sellem,  kako  se  uzima  abdest  za  namaz.  Poslanik, 
sallallahu  alejhi  ve  sellem,  gledao  je,  a  zatim  se  abdestio  onako  kako  je  vidio 
Džibrila  da  se  abdesti.  Džibril  ga  je,  zatim,  predvodio  u  namazu,  a  Vjerovjesnik, 
sallallahu  alejhi  ve  sellem,  klanjao  je  onako  kako  je  on  klanjao.  Džibril  je  nakon  toga 
otišao,  a  Allahov  Poslanik,  sallallahu  alejhi  ve  sellem,  došao  je  Hatidži,  pa  se  abdes- 


1  Muhammed  es-Sadik  Urdžun,  Muhammed  Resulullah,  1/  592-593. 

2  Dr.  Ismetuddin  Kerker,  El-Mer'tu  fil-ahdin-Nebevi,  str.  36. 

tio  onako  kako  mu  je  Džibril  pokazao,  da  bi  i  njoj  pokazao  kako  se  uzima  taharet  za 
namaz.  Hatidža  se,  zatim,  abdestila  onako  kako  se  abdestio  Allahov  Poslanik, 
sallallahu  alejhi  ve  sellem,  a  nakon  toga  Allahov  Poslanik,  sallallahu  alejhi  ve  sellem, 
predvodio  ju  je  u  namazu  onako  kako  je  njega  predvodio  Džibril.1 

2-  Alija  b.  Ebu  Talib  prima  islam 

Nakon  što  je  Hatidža  povjerovala,  i  Alija  b.  Ebu  Talib  je  primio  islam  i  postao 
prvi  dječak  koji  je  povjerovao.  Imao  je  tada,  prema  najjačem  mišljenju,  deset  godi- 
na, a  ovaj  stav  zastupaju  Et-Taberi  i  Ibn  Ishak.2  Allahova  blagodat  prema  njemu 
ogleda  se  u  tome  da  je  odgajan  u  krilu  Njegovog  Vjerovjesnika,  sallallahu  alejhi  ve 
sellem,  jer  ga  je  uzeo  od  svog  amidže  Ebu  Taliba  prije  poslanstva  i  brinuo  se  o 
njemu.3  Alija  je  treći  koji  je  obavio  namaz  u  islamu,  nakon  što  su  to  već  bili  učinili 
Allahov  Poslanik  i  Hatidža.4 

Neki  učenjaci  spominju  da  bi  Allahov  Poslanik,  sallallahu  alejhi  ve  sellem,  kad 
bi  nastupilo  vrijeme  namaza,  odlazio  u  mekkanske  gudure,  a  sa  njim  bi  izlazio  i  Alija 
krijući  se  od  svoga  oca  i  ostalih  Vjerovjesnikovih,  sallallahu  alejhi  ve  sellem,  amidža 
i  svih  Mekkelija.  Tu  bi  klanjali  propisane  namaze,  a  predvečer  bi  se  vraćali  u  okrilje 
tog  neporočnog  doma  ispunjenog  iskrenom  vjernošću  i  plemenitim  rodom,  da  se 
napajaju  imanom.5 

3-  Zejd  b.  Ha  rise  prima  islam 

Prvi  od  oslobođenih  robova  koji  je  primio  islam  je  miljenik  Allahovog 
Poslanika,  sallallahu  alejhi  ve  sellem,  Zejd  b.  Harise  el-Kelbi.  Bio  je  Vjerovjesnikov, 
sallallahu  alejhi  ve  sellem,  rob  kojeg  je  Vjerovjesnik,  sallallahu  alejhi  ve  sellem,  oslo- 
bodio, a  zatim  uzeo  za  posinka. 

Kada  su  njegov  otac  i  rodbina  došli  u  Mekku  da  ga  otkupe  od  Allahovog 
Poslanika,  Poslanik,  sallallahu  alejhi  ve  sellem,  odluku  je  prepustio  Zejdu  b.  Hari- 
setu,  a  on  je  odabrao  ostanak  kod  Allahovog  Poslanika,  sallallahu  alejhi  ve  sellem. 
Rekao  je  Allahovom  Poslaniku,  sallallahu  alejhi  ve  sellem:  "Nikome  ne  dajem 
prednost  nad  tobom.  Ti  si  za  mene  na  stepenu  oca  i  amidže."  Njegov  otac  i  amidža 
mu  rekoše:  "Teško  tebi!  Draže  ti  je  ropstvo  od  slobode,  i  oca,  i  amidže,  i  čitave  rod- 
bine!" Odgovorio  im  je:  "Da.  Jer,  u  ovom  čovjeku  sam  vidio  nešto  zbog  čega  nikad 
nikome  ne  bih  dao  prednost  nad  njim."6 


1  Ibn  Hišam,  1/244.  Preuzeto  iz:  Salih  eš-Šami,  Muinis-sire,  str.  41. 

2  Ebu  Šehbe,  Es-Siretun-Nebevijje,  1/284. 

3  Ibn  Hišam,  1/246. 

4  Ibn  Sejjidinnas,  Ujunul-eser,  1/115. 

5  Ismetuddin  Kerker,  El-Mer'etu  fil-ahdin-Nebevi,  str.  42. 

6  Dr.  Muhammed  Kal'adži,  Diraše  tahlilijje  U  šahsijjetir-Resul,  str.  191. 

4-  Vjerovjesnikove  kćeri  primaju  islam 

Vjerovjesnikove  kćeri,  Zejneb,  Ummu  Kulsum,  Fatima  i  Rukajja,  također  su 
bile  među  onima  koji  su  brzo  primili  islam. 

Njihov  otac  je,  od  prije  poslanstva,  ostavio  na  njih  jak  utisak  u  pogledu  sta- 
bilnosti, uzornog  života  i  izbjegavanja  onoga  što  su  radili  pagani,  kao  što  je 
obožavanje  idola  i  činjenje  grijeha.  Njihova  majka  također  je  ostavila  traga  na  njih 
te  su  pohitale  da  se  odazovu  pozivu  u  iman.  I  tako  je  Vjerovjesnikova,  sallaHahu 
alejhi  ve  sellem,  porodica  postala  prva  porodica  koja  povjerovala  u  Allaha  i  pokorila 
se  Njegovom  zakonu  u  islamu. 

Ovaj  prvi  Vjerovjesnikov,  sallaHahu  alejhi  ve  sellem,  dom  zauzima  visoko 
mjesto  u  historiji  islamske  da've  zbog  odlika  koje  mu  je  Allah  podario  i  zbog  toga 
što  mu  je  pripala  čast  da  pretekne  druge  u  imanu,  učenju  Kur'ana  i  obavljanju 
namaza.  Ovaj  dom  je: 

-  prvo  mjesto  na  kojem  je,  nakon  pećine  Hira,  proučena  nebeska  Objava; 

-  to  je  prvi  dom  u  kojem  se  našla  vjernica  koja  je  pretekla  sve  druge  u 
primanju  islama; 

-  to  prva  kuća  u  kojoj  je  obavljen  namaz; 

-  taj  dom  je  prvo  mjesto  na  kojem  su  se  sastala  prva  tri  vjernika,  koji  su  pretekli 
ostale  u  primanju  islama:  Hatidža,  Alija  i  Zejd  b.  Harise; 

-  to  je  prvi  dom  koji  se  obavezao  na  pomaganje  vjere.  Svi  članovi,  i  veliki  i  mali, 
su  bez  oklijevanja  pružili  podršku  da'vi.1 

Ovaj  dom  je  s  pravom  uzor  i  njegova  domaćica  zaslužuje  da  bude  živi  primjer 
muslimanskim  domovima  i  svim  muslimankama  i  muslimanima.  To  je  dom  u  kojem 
je:  supruga  čedna  vjernica,  odana,  iskrena  i  čuva  emanet;  amidžić  o  kojem  se  skrbi 
je  poslušan,  pomagač,  i  drug;  posinakje  vjernik,  iskrenje,  koristan  i  uvijek  od  po- 
moći; kćeri  su  poslušne,  vjernice,  potvrđuju  istinu  i  pridržavaju  se  vjere.2 

Tako  je  vjerovjesnički  dom  zauzeo  prvo  mjesto,  i  dužnost  je,  svakome  ko 
vjeruje  u  Allaha  kao  Gospodara,  Muhammeda  kao  vjerovjesnika,  sallaHahu  alejhi  ve 
sellem,  i  poslanika,  uzeti  ga  za  uzor  i  model  življenja,  te  primjer  ponašanja  kada  je  u 
pitanju  iskrenost,  vjernost,  odaziv  i  rad.3 

Činjenica  je  da  Božanski  sistem  ukazuje  na  važnost  izgradnje  čestitog  poje- 
dinca i  porodice  kao  prve  karike  u  lancu  reforme  i  izgradnje,  da  bi  se  dobila  zdrava 
zajednica.  Očita  je  pažnja  koju  islam  posvećuje  pojedincu  i  njegovoj  izgradnji,  prije 
bilo  kojeg  drugog  poteza. 

Muslimanska  jedinka  je  kamen  temeljac  svake  društvene  građevine,  a  poro- 
dica je  zajednica  koja  prihvata  pojedinca  od  rođenja,  i  uz  njega  je  dugi  niz  godina. 
Štaviše,  porodica  ga  okružuje  čitav  život,  to  je  prva  škola,  u  kojoj  formira  crte  svoje 


1  Dr.  Ismetuddin  Kerker,  El-Mer'etu  fil-ahdin-Nebevi,  str.  43. 

2  Dr.  Ismetuddin  Kerker,  El-Mer'etu  fil-ahdin-Nebevi,  str.  45. 

3  Dr.  Ismetuddin  Kerker,  El-Mer'etu  fil-ahdin-Nebevi,  str.  46. 

ličnosti,  svoj  karakter  i  svoja  svojstva.  Osim  toga,  porodica  je  posrednik  između 
pojedinca  i  zajednice,  pa  ako  porodično  okruženje  bude  zdravo,  onda  če  i  poje- 
dinac i  zajednica  biti  zdravi  i  snažni.1 

Zbog  toga  se  islam  okrenuo  porodici  i  posvetio  joj  pažnju,  postavljajući  joj 
temelje  koji  joj  garantiraju  zdrav  razvoj,  i  dao  joj  Božanske  smjernice  da  bi  postala 
jaka  karika  na  putu  izgradnje  islamskog  društva  i  države,  koja  teži  uspostavi 
božanske  civilizacije  među  ljudima.2 

5-  Ebu  Bekr  es-Siddik  prima  islam 

Prvi  slobodan  muškarac  koji  je  povjerovao  u  Vjerovjesnika,  sallallahu  alejhi  ve 
sellem,  bio  je  Ebu  Bekr  es-Siddik,  kurejšijski  velikodostojnik  i  najbolji  Vjerovjesni- 
kov,  sallallahu  alejhi  ve  sellem,  prijatelj  prije  poslanstva. 

Allahov  Poslanik,  sallallahu  alejhi  ve  sellem,  o  njemu  je  rekao:  "Nikoga  nisam 
pozvao  u  islam  a  da  nije  prvo  reagirao  suzdržano,  neodlučno,  i  da  nije  špekulirao. 
Samo  se  Ebu  Bekr,  kad  sam  ga  pozvao,  nije  sustezao  ni  dvoumio."3 

Ebu  Bekr  je  bio  prijatelj  Allahovog  Poslanika,  sallallahu  alejhi  ve  sellem,  i 
jedno  od  njegovih  dobrih  djela. 

Ebu  Bekrov  ulazak  u  islam  nije  ulazak  u  islam  jednog  čovjeka  nego  čitavog 
ummeta,  jer  je  Ebu  Bekr,  kao  što  je  rekao  Ibn  Ishak,  bio  među  Kurejšijama  poput 
oka  u  tijelu. 

Bio  je  omiljen  u  svom  narodu,  drag  i  pristupačan.  Bio  je  najčišćeg  kurejšijskog 
rodoslovlja,  i  bio  je  najbolji  poznavalac  kurejšijske  historije,  bilo  da  se  radi  o  dobrim 
ili  lošim  događajima.  Po  zanimanju  je  bio  trgovac.  Isticao  se  po  vrlinama  i 
dobročinstvu.  Ljudi  su  voljeli  da  se  sastaju  s  njim,  jer  je  posjedovao  veliko  znanje, 
bio  vješt  trgovac  i  ugodno  društvo.4 

Ebu  Bekr  je  bio  vrijedno  blago  koje  je  Allah  čuvao  za  Svoga  Vjerovjesnika, 
sallallahu  alejhi  ve  sellem.  Bio  je  najomiljenija  osoba  među  Kurejšijama,  a  zbog 
visokog  morala  koji  mu  je  Allah  podario,  bio  je  veoma  cijenjen,  omiljen  i  poželjan  u 
društvu.  A  lijep  moral  sam  po  sebi  je  dovoljan  za  stjecanje  naklonosti  ljudi. 

O  njemu  je  Vjerovjesnik,  sallallahu  alejhi  ve  sellem,  rekao:  "Najmilostiviji 
prema  mom  ummetu,  od  svih  ljudi  iz  moga  ummeta,  je  Ebu  Bekr!"5 

Bio  je  odličan  poznavalac  rodoslovlja  Arapa  i  njihove  historije,  a  te  dvije  nau- 
ke su  kod  tadašnjih  Arapa  bile  najvažnije  nauke.  Kurejšije  su  Es-Siddiku  priznavale 
da  najbolje  poznaje  njihova  rodoslovlja  i  historiju,  pa  je  obrazovani  dio  društva 


1  Kamil  Selame,  Devletur-Resul  minet-tekvin  ilet-temkin,  str.  208. 

2  Kamil  Selame,  Devletur-Resul  minet-tekvin  ilet-temkin,  str.  208. 

3  Ebu  Šehbe,  Es-Siretun-Nebevijje,  1/284. 

4  Ibn  Hišam,  Es-Siretun-Nebevijje,  1/371. 

5  El-Albani,  Sahihul-Džami'is-sagir,  2/7,  3.  dio. 

posjećivao  Ebu  Bekra  da  se  napoje  znanjem  koje  nisu  mogli  naći  ni  kod  koga 
drugog  u  takvom  obilju,  širini  i  obimu. 

Posjećivali  su  ga  nadobudni  mladići,  intelektualna  omladina,  koji  su  činili 
kremu  inteligencije  i  prosvijećenosti,  želeći  od  njega  naučiti  ova  znanja,  što  je  jedna 
od  mnogih  strana  koje  pokazuju  njegovu  veličinu.  Posjećivali  su  ga  i  mekkanski 
bogataši  i  poslovni  ljudi,  jer  Ebu  Bekr,  ako  nije  bio  najveći  mekkanski  trgovac,  bio  je 
jedan  od  najpoznatijih.  A  zbog  njegove  dobrote  i  lijepe  naravi  posjećivali  su  ga  i 
najobičniji  ljudi,  jer  je  bio  velikodušan  domaćin,  koji  se  raduje  gostima  i  osjeća  se 
ugodno  zbog  njihove  posjete. 

Sve  društvene  klase  u  Mekki  imale  su  prijem  kod  Es-Siddika.1 
Njegov  kulturni,  naučni  i  društveni  status  u  mekkanskom  društvu  bio  je 
izuzetno  veliki  i  zato  mu  se,  kada  se  angažirao  na  polju  pozivanja  u  islam,  odazvala 
skupina  najuglednijih  Mekkelija,  od  kojih  su: 

-  Osman  b.  Affan,  koji  je  tada  imao  trideset  četiri  godine, 

-  Abdurrahman  b.  Avf,  koji  je  imao  trideset  godina, 

-  Sa'd  b.  Ebu  Vekkas,  koji  je  imao  sedamnaest  godina, 

-  Zubejr  b.  El-Avvam,  koji  je  tada  imao  svega  dvanaest  godina, 

-  Talha  b.  Ubejdullah,  koji  je  imao  trinaest  godina.2 

Ova  peterica  velikana  bili  su  prvi  plodovi  Ebu  Bekrove  da've.  Pozvao  ih  je  u 
islam  a  oni  su  se  odmah  odazvali  te  ih  je  odveo  Allahovom  Poslaniku,  sallallahu 
alejhi  vesellem,  jednog  po  jednog,  da  prime  islam  pred  njim. 

Ovi  ljudi  bili  su  prvi  stubovi  na  koje  se  oslanjala  da'va  i  prvo  pojačanje 
Allahovom  Poslaniku,  sallallahu  alejhi  ve  sellem,  kojima  ga  je  Allah  ojačao  i 
pomogao,  da  bi  kasnije  ljudi  u  skupinama  ulazili  u  Allahovu  vjeru,  i  muškarci  i  žene. 

Ovi  prvi  izdanci  da've  bili  su,  sve  do  jednog,  daije  koji  su  pozivali  u  islam,  te 
je  svaki  od  njih  dovodio  sa  sobom  jednog,  dvojicu,  ili  čak  grupicu  ljudi  željnih  da 
budu  među  prvim  muslimanima.  Tako  su  i  pored  malobrojnosti  činili  odred  daija  i 
tvrđavu  na  braniku  poslanice,  nezapamćen  u  historiji.3 

Ebu  Bekrovo  djelovanje  na  polju  pozivanja  Allahu  pokazuje  sliku  čvrstog 
vjerovanja  u  ovu  vjeru,  i  odazivanja  Allahu  i  Njegovom  Poslaniku.  To  je  primjer 
vjernika  kojem  misli  ne  daju  mira,  koji  ne  može  sjediti  dok  se  među  ljudima  ne 
proširi  ono  u  što  je  povjerovao.  Ali,  njegova  reakcija  nije  odraz  trenutačnog  emo- 
tivnog naboja,  koji  se  začas  ugasi,  splasne  i  nestane.  Ebu  Bekr  je,  s  punim  entu- 
zijazmom, nastavio  biti  aktivan  sve  do  svoje  smrti,  ne  osjećajući  nijednog  trenutka 
malaksalost,  slabost,  dosadu  ili  beznadežnost. 


1  El-Gadban,  Et-Terbijjetul-kijadijje,  1/115. 

2  El-Gadban,  Et-Terbijjetul-kijadijje,  1/116. 

3  Urdžun,  Muhammed  Resulullah,  1/533. 

Primjećujemo  da  ugledni  ljudi  igraju  veliku  ulogu  u  pridobijanju  pristalica 
da've,  zato  je  Ebu  Bekr  ostavio  veći  trag  u  islamu  od  drugih.1 

Nakon  što  je  prijateljstvo  između  Es-Siddika  i  Allahovog  Poslanika,  sallallahu 
alejhi  vesellem,  počivalo  čisto  na  fizičkoj  i  psihičkoj  bliskosti,  postalo  je  prijateljstvo 
radi  vjerovanja  u  Allaha  Jedinog  i  potpomaganja  u  nedaćama. 

Allahov  Poslanik,  sallallahu  alejhi  ve  sellem,  pored  svoje  lične  snage  i  ugleda 
koji  je  uživao  kod  Allaha  i  kod  ljudi,  iskoristio  je  Ebu  Bekrov  ugled  i  naklonost  ljudi 
prema  njemu  da  osnaži  da'vu  istine.2 

Tajna  da'va  odvijala  se  na  principu  biranja  pojedinaca  i  odabiru  elemenata 
koji  su  valjani  za  formiranje  prvog  vjerničkog  džemata,  koji  će  pozivati  u  slijeđenje 
vjere  Gospodara  ljudi,  raditi  na  uspostavljanju  islamske  države  i  stvaranju  božanske 
civilizacije  kojoj  nema  ravne. 

6-  Druga  grupa  koja  prima  islam 

Nakon  ove  prve  grupe  koja  je  primila  islam,  na  red  je  došla  druga  grupa. 
Među  prvima  koji  su  u  ovoj  skupini  primili  islam  su:  Ebu  Ubejde  b.  El-Džerrah,  Ebu 
Seleme  Abdullah  b.  Abdul-Esed  b.  Mahzum  b.  Murra,  koji  je  sin  tetke  Allahovog 
Poslanika,  sallallahu  alejhi  ve  sellem,  Birre,  kćerke  Abdul-Muttalibove,  i  Poslanikov 
brat  po  mlijeku,  zatim  Erkam  b.  Ebul-Erkam  el-Mahzumi,  Osman  b.  Maz'un  el- 
Džumehi,  Ubejde  b.  El-Haris  b.  Abdul-Muttalib,  Seid  b.  Zejd  b.  Amr  b.  Nufejl, 
Kudame  i  Abdullah,  Maz'unovi  sinovi,  Fatima  bint  El-Hattab  b.  Nufejl,  sestra  Omera 
b.  El-Hattaba,  a  supruga  Seida  b.  Zejda,  Ebu  Bekrova  kćerka  Esma,  i  Habbab  b.  El- 
Erett,  saveznik  plemena  Ebu  Zehra.3 

7-  Treća  grupa  koja  prima  islam 

U  ovoj  skupini  islam  su  primili:  Umejr  b.  Ebu  Vekkas,  brat  Sa'da  b.  Ebu 
Vekkasa,  Abdullah  b.  Mes'ud  b.  El-Haris  b.  Šemh  b.  Mahzum  b.  Huzejl,  Mes'ud  b.  El- 
Kari,  čije  je  puno  ime  Mes'ud  b.  Rebi'a  b.  Amr  b.  Seid  b.  Abdul-Uzza  b.  Hamale  iz 
plemena  El-Kare. 

U  ovoj  skupini  islam  su  također  primili  i:  Selit  b.  Amr  i  njegov  brat  Hatib  b. 
Amr,  Ajjaš  b.  Ebu  Rebi'a  i  njegova  supruga  Esma  bint  Selame,  Hunejs  b.  Huzafe  es- 
Sehmi,  Amir  b.  Rebi'a,  saveznik  porodice  El-Hattab,  Abdullah  b.  Džahš  i  njegov  brat 
Ebu  Ahmed,  Džafer  b.  Ebu  Talib  i  njegova  supruga  Esma  bint  Umejs,  Hatib  b.  El- 
Haris  i  njegova  supruga  Fatima  bint  El-Mudžellel  i  brat  mu  Hattab  b.  El-Haris  i 
njegova  supruga  Fukejha  bint  Jessar,  brat  Hatiba  i  Hattaba  po  imenu  Ma'mer  b.  El- 
Haris,  Es-Saib,  sin  Osmana  b.  Maz'una,  El-Muttalib  b.  Ezher  i  njegova  supruga 
Remla  bint  Ebu  Avf,  En-Nehham  b.  Abdullah  b.  Usejd,  Amir  b.  Fuhejr,  bio  je  rob  Et- 


1  Dr.  Jahja  el-Jahja,  El-Vahju  ve  tebligur-Risale,  str.  62. 

2  Ebu  Zehra,  Hatemun-Nebijjine,  str.  398. 

3  Devletur-Resul  minet-tekvin  ilet-temkin,  str.  212. 

Tufejla  b.  El-Harisa  b.  Sehbera  pa  ga  je  Ebu  Bekr  kupio  i  dao  mu  slobodu,  te 
njegova  majka  i  Fuhejre,  Halid  b.  Seid  b.  El-As  b.  Umejje  b.  Abdu-Šems  b.  Abdu- 
Menaf  b.  Kusaj  i  njegova  supruga  Umejna  bint  Halef,  Ebu  Huzejfe  b.  Utbe  b.  Rebi'a 
b.  Abdu-Šems,  Vakid  b.  Abdullah  b.  Abdu-Menaf,  Halid,  Amir,  Akil  i  Ijas,  sva 
četverica  sinovi  El-Bekra  b.  Abdu-Jalila,  Ammar  b.  Jasir,  saveznik  Benu  Mahzum  b. 
Jekza.  Ibn  Hišam  je  rekao  da  su  u  toj  skupini  bili  i  Ansi  iz  Medhadža  i  Suhejb  b. 
Sinan,  koji  je  pobjegao  iz  ropstva  u  Bizantiji. 

Među  prvima  koji  su  primili  islam  također  su  bili:  Ebu  Zerr  el-Gifari,  njegov 
brat  Unejs  i  njegova  majka.1 

Među  prvima  koji  su  se  odazvali  da  Vi  bio  je  i  Bilal  b.  Rebbah  el-Habeši. 

Ibn  Hišam  je  izbrojao  da  je  bilo  preko  četrdeset  osoba  iz  svih  ogranaka 
Kurejša  koje  su  u  ovoj  grupi  primile  islam.2 

Ibn  Ishak  je  rekao:  "A  zatim  su,  i  muškarci  i  žene,  počeli  masovno  primati 
islam,  pa  se  vijest  o  islamu  proširila  Mekkom  i  o  njemu  se  počelo  naveliko  pričati."3 

Spisak  imena  prvih  muslimana  pokazuje  da  su  se  islamu  prvi  odazvali  naj- 
ugledniji ljudi  u  društvu,  a  ne,  kako  tvrde  neki  autori  Poslanikovog,  sallallahu  alejhi 
ve  sellem,  životopisa,  najmizernija  klasa  ljudi  i  robovi  koji  su  se  kroz  to  željeli  do- 
moći slobode,  i  tome  slične  teze. 

Pojedini  autori  Vjerovjesnikovog,  sallallahu  alejhi  ve  sellem,  životopisa,  govo- 
reći o  prvim  sljedbenicima  islama,  mnogo  griješe  kad  tvrde  da  je  to  većinom  bila 
mješavina  sirotinje,  potlačenih,  robova.  Koja  je  poenta  toga? 

Također  griješe  kad  kažu:  "Rezultat  ove  da've,  nakon  tri  godine  od  početka 
djelovanja,  bio  je  odaziv  četrdesetak  muškaraca  i  žena,  uglavnom  sirotinje, 
potlačenih,  robova  i  oslobođenih  robova,  u  prvom  redu  mješavina  raznih  stranaca  - 
nearapa,  kao  što  je  bio  Suhejb  er-Rumi  iz  Bizantije  i  Bilal  el-Habeši  iz  Etiopije." 

Međutim,  precizno  istraživanje  pokazuje  da  broj  onih  koji  se  mogu  svrstati 
pod  "sirotinju,  potlačene,  robove,  i  oslobođene  robove,  i  mješavinu  raznih  strana- 
ca", iznosi  svega  trinaest  osoba,  a  za  ovaj  broj,  kad  se  uporedi  sa  ukupnim  brojem 
osoba  koje  su  primile  islam,  ne  može  se  reći  "većinom",  "pretežno",  "uglavnom". 

Oni  koji  su  tada  primali  islam  nisu  bili  vođeni  ovosvjetskim  interesima,  nego 
su  čvrsto  vjerovali  u  Istinu,  i  Allah  im  je  raširio  prsa  za  primanje  islama  i  pružanje 
pomoći  Vjerovjesniku.  To  je  bio  motiv  primanja  islama,  i  uglednima  i  robovima,  i 
bogatima  i  siromašnima,  u  tome  nema  razlike  između  Ebu  Bekra,  Bilala,  Suhejba,  ili 
Osmana. 

Profesor  Salih  eš-Šami  rekao  je:  "Mi  ne  želimo  negirati  da  su  među  prvim 
muslimanima  bili  i  potlačeni  i  robovi,  ali  odbacujemo  tvrdnje  da  su  oni  bili  većina, 
jer  je  suprotno  nepobitnim  činjenicama.  A  da  je  to  tačno,  to  bi  onda  bio  klasni 


1  Ebu  Šehbe,  Es-Siretun-Nebevijje,  1/287. 

2  Ibn  Hišam,  Es-Siretun-Nebevijje,  1/245-262. 

3  Ibn  Hišam,  Es-Siretun-Nebevijje,  1/245-262. 


poziv  gdje  potlačeni  i  robovi  ustaju  protiv  moćnika  i  vlastodržaca  kao  stoje  slučaj 
sa  svim  pokretima  vođenim  iznutra,  a  to  nije  bilo  na  umu  nijednom  muslimanu  u 
trenutku  primanja  islama.  Oni  su  u  ovu  vjeru  ulazili  smatrajući  se  Allahovim  robo- 
vima i  braćom  na  osnovu  te  akide. 

I  zaista,  to  što  je  većina  sljedbenika  ove  vjere,  upravo  u  toj  prvoj  fazi  da've, 
bila  iz  reda  uglednih  članova  zajednice,  koji  su  zbog  akide  odabrali  da  trpe  razna 
ponižavanja  koja  nikad  do  tada  nisu  iskusili,  niti  na  to  pomišljali,  bilo  je  nešto  što  je 
da'vi  dalo  snagu. 

Islam  je  brzo  ulazio  u  dobre  duše,  prosvijećene  umove  i  čista  srca,  koje  je 
Allah  probrao  za  ovu  vjeru.  Jer,  od  preteča  u  primanju  islama  bili  su  Hatidža,  Ebu 
Bekr,  Alija,  Osmarc,  Zubejr,  Abdurrahman,  Talha,  Ebu  Ubejde,  Ebu  Seleme,  Erkam, 
Osman  b.  Maz'un,  Seid  b.  Zejd,  Abdullah  b.  Džahš,  Džafer  b.  Ebu  Talib,  Sa'd  b.  Ebu 
Vekkas,  Fatima  b.  El-Hattab,  Halid  b.  Seid,  Ebu  Huzejfe  b.  Utbe  itd.,  a  svi  su  oni  u 
svom  narodu  bili  gospoda  i  velikodostojnici/'1 

Eto,  to  su  te  preteče  i  prethodnici,  koji  su  pohrlili  u  iman  i  povjerovali  u 
Vjerovjesnikovu,  sallallahu  alejhi  ve  sellem,  da'vu. 

Treće:  Vjerovjesnikovo  kontinuirano  pozivanje 

Vjerovjesnik,  sallallahu  alejhi  ve  sellem,  u  tajnosti  je  nastavio  kontinuirano 
pozivati,  pridobijajući  brojne  pristalice  i  pomagače  iz  redova  rodbine  i  prijatelja, 
posebno  one  koji  su  mu  se,  nakon  što  ih  je  uvjerio  u  ispravnost  islama,  mogli 
pridružiti  u  potpunoj  tajnosti. 

Ovi  ljudi  bili  su  velika  pomoć  i  potpora  Poslaniku,  sallallahu  alejhi  ve  sellem,  u 
širenju  kruga  da've  ostajući  u  domenu  konspirativnog  djelovanja. 

Ovaj  period  bio  je  najkritičniji  period  kroz  koji  je  prošla  Poslanikova,  salla- 
llahu alejhi  ve  sellem,  da'va. 

Da'vetske  aktivnosti  Poslanika,  sallallahu  alejhi  ve  sellem,  i  onih  koji  su  u 
njega  vjerovali  bile  su  popraćene  raznim  nedaćama  i  otežavajućim  okolnostima,  jer 
su  se  smjeli  obraćati  samo  onim  osobama  kojima  su  mogli  vjerovati  i  za  koje  su  bili 
sigurni  da  im  neće  nanijeti  zlo. 

To  znači  da  se  da'va  kreće  sporim  i  opreznim  koracima.  Neminovno  je  da  po- 
stoje poteškoće  u  konstantnoj  komunikaciji  sa  vođom  daVe  radi  primanja  i  izvrša- 
vanja onoga  što  da'va  traži,  jer  onaj  ko  bi  primio  ovu  vjeru,  od  samog  početka  bio 
bi  zadužen  da  klanja  i  nauči  od  Kur'ana  onoliko  koliko  može.  Budući  da  nisu  mogli 
slobodno  pred  svojim  narodom  da  klanjaju  ili  uče  Kur'an,  prvi  muslimani,  kada  bi 
htjeli  da  klanjaju,  krili  bi  se  po  planinskim  klancima  i  dolinama.2 


1  Salih  eš-Šami,  Muinus-sire,  str.  40. 

2  Selman  el-Auda,  El-Gureba'ul-evvelun. 


1-  Mjere  bezbjednosti 

Ovu  fazu  da've  karakterizira  konspirativnost.  Stvar  se  krila  i  od  najprisnijih 
osoba. 

Vjerovjesnikove  naredbe  o  obavezi  održavanja  tajnosti,  bile  su  jasne  i  odrje- 
šite. 

U  tom  periodu  Poslanik,  sallallahu  alejhi  ve  sellem,  formirao  je  od  nekih 
muslimana  ćelije  koje  su  se  prikrivale,  ne  zbog  straha  ili  defanzive,  nego  radi  pri- 
preme i  uvježbavanja,  kao  što  iziskuje  plansko  djelovanje. 

Vjerovjesnik  je  počeo  organizirati  ashabe  u  ćelije  i  manje  grupe,  pa  su  jedan 
ili  dvojica  ljudi  kad  prime  islam  dovođeni  čovjeku  koji  je  bio  bogat  i  imao  jaku 
podršku,  te  bi  kod  njega  boravili,  hranili  se  od  viška  hrane  koju  je  ovaj  imao,  i  orga- 
nizirali bi  se  u  halke  u  kojima  je  onaj  koje  znao  nešto  od  Kur'ana  podučavao  onoga 
koto  nije  znao.  Tako  su  ove  skupine  sačinjavale  bratske  ćelije  i  halke  znanja. 

Allahov  Poslanik,  sallallahu  alejhi  ve  sellem,  za  odgajanje  svojih  sljedbenika 
koristio  je  metodu  časnog  Kur'ana,  pružajući  im  sveobuhvatan  odgoj:  u  pitanju 
akide,  ibadeta,  etike,  mjera  sigurnosti  itd.  U  Kur'anu  možemo  naći  ajete  koji  govore 
o  poduzimanju  mjera  bezbjednosti,  jer  je  jedan  od  najvažnijih  faktora  preporoda 
zajednice  uspostavljanje  ambijenta  u  kojem  se  svaki  pojedinac  osjeća  sigurno,  a 
naročito  u  organiziranom  stroju  koji  brani  islam  i  radi  na  njegovom  jačanju  među 
ljudima.  Zato  je  prvo  jezgro  bezbjednosnog  odgoja  bilo  u  Mekki,  a  nastavilo  se 
širiti  uporedo  sa  širenjem  da've  pa  sve  do  osnutka  države. 

Nema  sumnje  da  su  ashabi  prikupljali  informacije  o  onome  koga  su  željeli 
pozvati  u  islam,  a  sve  to  je  rađeno  pod  nadzorom  vodstva.  Stoga  je  Vjerovjesnik, 
sallallahu  alejhi  ve  sellem,  uredio  sofisticiran  bezbjednosni  aparat  koji  je  brinuo  o 
urednoj  komunikaciji  između  komande  i  baza  na  terenu,  kako  bi  se  osiguralo 
funkcioniranje  principa  konspirativnosti. 

Vjerovjesnikov,  sallallahu  alejhi  ve  sellem,  životopis  obiluje  bezbjednosnim 
dimenzijama,  od  odgajanja  pojedinca  pa  sve  do  uspostave  države.  Pokazuje  se 
velika  potreba  da  islamski  pokreti  i  muslimanske  države  imaju  u  posjedu  rrajsavre- 
menije  bezbjednosne  aparate,  koji  će  štititi  islam  i  muslimane  od  njihovih  neprija- 
telja Židova,  kršćana,  ateista,  i  koji  će  raditi  na  zaštiti  muslimanskog  stroja  od 
destabilizacije  iznutra  od  strane  unutrašnjih  neprijatelja,  te  ulagati  napore  na 
praćenju  djelovanja  protivnika  i  boraca  protiv  islama,  kako  bi  se  rukovodstvo  okori- 
stilo od  podataka  koje  prikupi  njen  vjernički  aparat  bezbjednosti.  Ali,  taj  aparat 
mora  biti  izgrađen  na  temeljima  čiji  su  izvor  Kur'an  i  sunnet,  a  njegovi  članovi  mo- 
raju biti  visokomoralne  osobe  koje  predstavljaju  primjer  muslimanskih  bezbje- 
dnosnih  snaga. 

Vođenjem  računa  o  ovim  pitanjima  muslimani  će  izbjeći  neprijateljska  izne- 
nađenja. "Ako  budeš  znao  svoje  stanje  i  stanje  neprijatelja,  nema  razloga  da  se 

bojiš  ni  stotinu  bitaka.  Ali,  ako  budeš  znao  svoje  stanje,  a  ne  budeš  znao  stanje 
neprijatelja,  morat  ćeš  se  suočiti  sa  porazom  u  svakoj  bitki."1 

Vjerovjesnik,  sallallahu  alejhi  ve  sellem,  lično  je  nadzirao  odgoj  ashaba  u  sva- 
kom domenu,  raspodijelivši  ih  u  ćelije.  Tako  su,  naprimjer,  Fatima  bint  El-Hattab, 
njen  muž  Seid  b.  Zejd,  koji  je  bio  amidžić  Omera  b.  El-Hattaba,  Nu'ajm  b.  Abdullah 
en-Nehham  b.  Adi  činili  jednu  ćeliju,  a  voditelj  ćelije  bio  je  Habbab  b.  El-Erett. 

Njihovo  bavljenje  Kur'anom  nije  se  svodilo  samo  na  njegovo  učenje  po 
pravilima  tedžvida,  precizno  izgovaranje  glasova,  ili  pokušaj  da  se  što  više  i  brže 
prouči,  nego  su  bili  posvećeni  njegovom  izučavanju,  razumijevanju,  i  učenju  nared- 
bi i  zabrana,  da  bi  po  tome  postupali  u  praksi2. 

Vjerovjesnik,  sallallahu  alejhi  ve  sellem,  vodio  je  računa  o  preciznom  i  siste- 
matskom planiranju,  dobro  promišljajući  prije  povlačenja  svakog  poteza.  Bio  je 
potpuno  svjestan  da  će  doći  dan  kada  će  mu  biti  naređeno  da  počne  javno  i  otvo- 
reno pozivati,  i  da  će  ta  faza  biti  teška  i  žestoka,  a  u  organiziranoj  zajednici  vjernika 
postoji  potreba  za  sastajanjem  Poslanika  sa  ashabima.  Stoga  je  bilo  potrebno 
pronaći  centar  u  kojem  će  se  održavati  ovi  sastanci,  jer  je  Hatidžin  dom  postao  pre- 
tijesan da  primi  brojne  pristalice.  Vjerovjesnik,  sallallahu  alejhi  ve  sellem,  i  njegovi 
ashabi  odabrali  su  da  to  bude  dom  Erkama  b.  Ebul-Erkama,  jer  je  Poslanik,  salla- 
llahu alejhi  ve  sellem,  uvidio  da  stvar  zahtijeva  maksimalnu  preciznost  u  organi- 
ziranju i  konspirativnosti,  te  odabiru  sigurnog  mjesta  daleko  od  očiju  javnosti  na 
kojem  će  se  vođa  i  odgajatelj  sastajati  sa  svojim  sljedbenicima,  zato  što  je  konstan- 
tno organiziranje  periodičnih  sastanaka  vođe  i  pristalica  najbolje  sredstvo  za  pra- 
ktični i  teoretski  odgoj,  i  izgradnju  da'vetskih  ličnosti  i  budućih  vođa. 

Velika  Poslanikova,  sallallahu  alejhi  ve  sellem,  posvećenost  preciznom  orga- 
niziranju konspirativnog  djelovanja  pokazuje  daje  pripremao  svoje  sljedbenike  da 
budu  graditelji  države,  nosioci  da've  i  lideri  ummeta.  Jer,  daje  bio  samo  obični  mi- 
sionar, ne  bio  imao  potrebu  za  poduzimanjem  svih  ovih  mjera,  i  da  je  samo  želio 
iznijeti  svoje  ideje  ljudima,  najbolje  mjesto  za  to  bila  je  Kaba  jer  je  tu  bio  kurejšijski 
forum,  ali  stvar  je  bila  drugačija,  stoga  je  bilo  potrebno  funkcionirati  u  potpunoj 
tajnosti  u  organizacionom  smislu,  odabiru  mjesta  za  sastajanje  sa  ashabima,  kao  i 
načinu  dolaska  svakog  od  njih  na  mjesto  sastanka.3 

2-  Erkamov  dom 

U  djelima  Vjerovjesnikovog,  sallallahu  alejhi  ve  sellem,  životopisa  navodi  se 
daje  Poslanik  odredio  Erkamov  dom  za  zborno  mjesto  nakon  prvog  sukoba,  u  ko- 
jem se  istakao  Sa'd  b.  Ebu  Vekkas.  Ibn  Ishak  kaže:  "Kada  su  ashabi  Allahovog 
Poslanika,  sallallahu  alejhi  ve  sellem,  htjeli  klanjati,  odlazili  su  u  planinske  klance  i 


1  Selman  el-Auda,  El-Gureba'ul-evvelun,  str.  311. 

2  Dr.  Abdul-Gaffar  Muhammed  Abdul-Aziz,  Ed-Da'vetul-islamijje,  str.  96. 

klanjali  krijući  se  od  svog  naroda.  Jednog  dana  Sa'd  b.  Ebu  Vekkas  klanjao  je  sa 
grupom  ashaba  Allahovog  Poslanika  u  jednoj  od  gudura  oko  Mekke,  i  dok  su  oni 
tako  klanjali,  pred  njima  se  pojaviše  mušrici  i  počeše  se  svađati  s  njima  i  grditi  ih 
zbog  toga  što  rade,  čak  počeše  da  ih  udaraju.  Sa'd  b.  Ebu  Vekkas  je  taj  dan  udario 
jednog  mušrika  čeljustima  deve  i  raskrvavio  ga.  To  je  bila  prva  krv  koja  je  potekla  u 
odbrani  islama."1 

Tako  je  Erkamov  dom  postao  novi  tajni  centar  da've,  u  kojem  su  se  okupljali 
muslimani  i  učili  od  Allahovog  Poslanika  nove  dijelove  Objave  koji  su  mu  dolazili.  U 
tom  domu  ashabi  su  slušali  Vjerovjesnikove,  sallallahu  alejhi  ve  sellem,  govore  u 
kojima  ih  je  podsjećao  na  Allaha,  i  slušali  kako  uči  Kur'an,  te  iznosili  pred  njega  sve 
što  tišti  njihove  duše,  i  pričali  o  svom  stanju.  U  tom  domu  ashabi  su  odgajani  pod 
Vjerovjesni kovom  pažnjom,  kao  što  je  on  odgajan  pod  Allahovom  pažnjom. 

Ova  skupina  postala  je  radost  za  Vjerovjesnikove,  sallallahu  alejhi  ve  sellem, 


Četvrto:  Najvažnije  odlike  prvog  muslimanskog  džemata  odgojenog  u 
Poslanikovom  okrilju 

Ovaj  prvi  džemat  koji  je  odgajan  na  rukama  Allahovog  Poslanika,  sallallahu 
alejhi  ve  sellem,  odlikovao  se  važnim  karakteristikama,  koje  su  im  omogućile  da 
čvrstim  koracima  napreduju  ka  oblikovanju  muslimanske  ličnosti  koja  je  u  stanju 
uspostaviti  vjerničku  državu  i  podići  veličanstvenu  civilizaciju. 

Najznačajnije  odlike  koje  su  ih  krasile  su: 

1-  Potpuni  odaziv  Objavi,  nedavanje  ničemu  prednosti  nad  njom 

Kur'an  i  sunnet  su  jedini  put  koji  vodi  potpuno  ispravnom  znanju  i  razu- 
mijevanju u  akidi,  šerijatskim  propisima,  normama  ponašanja,  i  drugim  pitanjima,  a 
uz  ispravno  vjerovanje  Allah  im  je  dao  blagodat  principa  slijeđenja  šerijatskog 
dokaza.3 

Allah  je  rekao: 


"A  među  onima  koje  stvaramo  ima  ljudi  koji  druge  upućuju  istini  i  koji  prema 
njoj  pravedno  sude.1'4 

Brojni  su  razlozi  zbog  kojih  su  se  ashabi,  više  od  bilo  koga  drugog,  okoristili 
slijeđenjem  dokaza  i  Objave,  a  neki  od  njih  su: 


1  Ibn  Hišam,  Es-Sire,  1/236. 

2  Et-Terbijetul-kijadijje,  1/198. 

3  Selman  el-Auda,  Sifetul-gureba',  str.  83. 

4  Sura  EI-'Araf,  181. 

a)  Čistota  njihovih  srca.  Njihova  stremljenja  i  strasti  bili  su  potčinjeni  slijeđe- 
nju onoga  stoje  došlo  u  tekstovima,  a  srca  potpuno  spremna  za  prihvatanje svega 
stoje  došlo  od  Allaha  i  Njegovog  Poslanika,  sallallahu  alejhi  ve  sellem,  i  apsolutnu 
potčinjenost  i  poslušnost,  bez  imalo  nelagode,  sustezanja  ili  opiranja. 

b)  Živjeli  su  u  vremenu  dolaska  Objave  i  propisivanja  propisa  i  družili  se  sa 
Allahovim  Poslanikom,  zato  su  najbolje  poznavali  događaje  zbog  kojih  su  objavljeni 
neki  tekstovi,  a  poznavanje  okolnosti  vezanih  za  određeni  događaj  ili  tekst  je  jedan 
od  najbitnijih  uzroka  koji  pomažu  shvatiti,  razumjeti  i  dokučiti  njegovu  poentu. 

c)  Često  su  tekstovi  objave  -  Kur'ana  i  sunneta  -  objavljivani  iz  razloga 
vezanih  za  njih,  bilo  kao  pojedince  ili  zajednicu,  te  im  se  tako  obraćalo  direktno,  što 
je  ostavljalo  dubok  utisak  na  njih,  jer  su  se  ti  tekstovi  bavili  slučajevima  koji  su  se 
desili  i  dolazili  neposredno  nakon  što  su  se  odigrali,  dok  su  duše  još  bile  pune  doj- 
mova i  spremne  da  prime  i  odazovu  se  naredbi. 

Zato  su  im,  kao  što  kaže  Ibn  Abbas,  oči  suzile  kada  bi  čuli  nekog  da  kaže 
"rekao  je  Allahov  Poslanik,  sallallahu  alejhi  ve  sellem..."1 

2-  Duboki  emotivni  utjecaj  koji  su  Objava  i  iman  ostavljali  na  njih 

Ashabi  se  prema  znanju  nisu  ophodili  kao  sa  pukim  naučnim  činjenicama, 
kojima  se  bavi  razum,  ne  vežući  za  njih  srce  i  tjelesne  udove.  Jer,  znanje  o  Allahu, 
Njegovim  imenima,  svojstvima  i  djelima,  donijelo  im  je  ljubav  prema  Njemu, 
obožavanje  samo  Njega,  žudnju  za  susretom  s  Njim,  kako  bi  uživali  gledajući 
Njegovo  plemenito  lice  u  džennetskim  vrtovima.  To  znanje  doprinijelo  je  da  Ga 
veličaju,  samo  Njega  se  boje,  strahuju  od  Njegove  sile,  kazne,  moći  i  osvete. 
Donijelo  im  je  nadu  u  ono  što  je  u  Njega,  čežnju  za  Džennetom  i  Njegovim  zado- 
voljstvom, te  lijepo  mišljenje  o  Njemu.  Time  su  upotpunili  plodove  znanja  i  vjero- 
vanja u  Allaha,  a  upravo  ovi  emotivni  segmenti  su  najveći  cilj  stjecanja  islamskog 
znanja.  Bez  toga  znanje  je  beskorisno,  štaviše,  prije  ili  kasnije  postat  će  štetno.2 

Ashabi  su  danju  bili  vitezovi,  noću  pobožnjaci.  Njihovo  znanje,  iman,  skruše- 
nost  prema  Allahu,  za  njih  nisu  bili  prepreka  da  se  bave  ovosvjetskim  potrebama, 
poput  kupoprodaje,  ratarstva,  zasnivanja  bračne  zajednice,  brige  o  djeci  i  porodici,  i 
ostalim  za  čim  su  imali  potrebu. 

Peto:  Ličnost  Vjerovjesnika  i  njen  utjecaj  na  stvaranje  lidera 

Erkamov  dom  bio  je  najveća  škola  za  stjecanje  odgoja  i  znanja,  koju  je  upo- 
znalo čovječanstvo.  A  kako  i  da  ne  bude  tako  kad  je  učitelj  bio  Allahov  Poslanik, 
sallallahu  alejhi  ve  sellem,  učitelj  cijelog  čovječanstva,  a  učenici  su  bili  daije,  upu- 
ćivači,  i  Allahu  predani  lideri,  koji  su  čovječanstvo  oslobodili  od  robovanja  ljudima  i 


1  Selman  el-Auda,  Sifetul-gureba1,  str.  94. 

2  Selman  el-Auda,  Sifetul-gureba',  str.  97. 


izveli  ga  iz  tmina  na  svjetlo,  nakon  što  su  pod  Allahovom  pažnjom  stekli  odgoj 
kakav  nije  viđen  ni  prije  ni  poslije  toga.1 

Allah  je  pomogao  Svoga  Poslanika,  sallallahu  alejhi  ve  sellem,  da  u  Erka- 
movom  domu  formira  prvi  džemat  od  ashaba,  koji  su  ponijeli  najveličanstveniju 
misiju  za  koju  zna  ljudski  rod. 

Najveći  odgajatelj,  Vjerovjesnik,  sallallahu  alejhi  ve  sellem,  uspio  je  da  u  tom 
razdoblju  konspiracije,  u  Erkamovom  domu,  odgoji  jedinstvene  ličnosti  koje  su 
ponijele  zastavu  džihada  i  da've,  i  za  manje  od  pola  stoljeća  pokorile  Arapsko  polu- 
ostrvo  i  uspjele  osvojiti  ogromna  prostranstva. 

Vjerovjesnik,  sallallahu  alejhi  ve  sellem,  pokazao  je  vanrednu  sposobnost 
odabira  prvih  elemenata  da've  tokom  te  prve  tri  godine  njenog  postojanja,  te  spo- 
sobnost da  im  pruži  specijalnu  pripremu  i  odgoj  koji  su  ih  učinili  dostojnim  za  pre- 
uzimanje vodstva,  i  nošenje  poslanice,  jer  velike  poslanice  i  veličanstvene  ljudske 
ideje  mogu  ponijeti  samo  jedinstvene  ličnosti,  veliki  lideri  i  da'vetske  gromade. 

Erkamov  dom  bio  je  najznačajnija  škola  i  sveučilište  na  svijetu.  Tu  su  se  sreli 
Poslanik  -  odgajatelj  i  odabrana  skupina  iz  prve  generacije,  te  su  ti  stalni  susreti, 
polaznicima  ovog  učilišta,  bili  praktično  uvježbavanje  vojne  doktrine,  slušanja, 
pokornosti,  te  etike  i  principa  vodstva.  U  njemu  je  vrhovni  zapovjednik  svojoj  vojsci 
i  sljedbenicima  ulijevao  povjerenje  u  Allaha,  odlučnost  i  upornost.  Poslanik,  salla- 
llahu alejhi  ve  sellem,  je  u  tom  učilištu  čistio  njihove  duše,  vaspitavao  ih,  odgajao  i 
podučavao.  Ovi  organizirani  susreti  pojačavali  su  odlučnost  i  povećavali  ambicije,  i 
poticali  na  ulaganje  truda,  žrtvovanje  i  altruizam.2 

Tačka  od  koje  je  počinjao  prvi  pokret  božanskog  odgoja  bio  je  susret  osobe 
sa  Vjerovjesnikom,  sallallahu  alejhi  ve  sellem,  pri  čemu  bi  osoba  doživjela  čudnu 
transformaciju  i  iznenada  prihvatala  uputu  zbog  samog  kontakta  s  Vjerovjesnikom, 
sallallahu  alejhi  ve  sellem.  Tako  bi  čovjek  izlazio  iz  okrilja  mraka  u  okrilje  svjetla,  i 
prihvatao  iman,  a  odbacivao  kufr,  i  postajao  spreman  da  podnese  nedaće  i  kušnje 
zbog  svoje  nove  vjere  i  njene  plemenite  akide. 

Ličnost  Allahovog  Poslanika,  sallallahu  alejhi  ve  sellem,  bila  je  prvi  pokretač 
islama.  Njegova  ličnost  posjedovala  je  snažnu  privlačnost  i  utjecaj  na  druge,  jer  je 
stasavao  pod  Allahovom  pažnjom,  pa  gaje  On  učinio  najsavršenijim  primjerom  čo- 
vjeka u  historiji  Zemlje. 

Ljudi  oduvijek  vole  velikane,  dive  im  se,  oko  njih  se  okupljaju  simpatizeri  i 
lijepe  se  za  njih  iz  ljubavi  i  zadivljenosti,  ali  Allahov  Poslanik,  sallallahu  alejhi  ve 
sellem,  pored  te  veličine,  bio  je  poslanik  Allaha  Uzvišenog,  koji  od  Njega  prima 
Objavu  i  dostavlja  je  ljudima,  a  ta  dimenzija  ostavlja  dodatni  utjecaj  na  emotivno 
raspoloženje  vjernika  prema  njemu,  jer  ga  vjernik  nije  volio  samo  zbog  njega 
samog,  kao  što  ljudi  vole  obične  velikane,  nego  gaje  volio,  također,  i  zbog  tog  reli- 


1  Devletur-Resul  minet-tekvin  ilet-temkin,  str.  219. 

2  Devletur-Resul  minet-tekvin  ilet-temkin,  str.  220. 

gioznog  duha  kojim  ga  je  Allah  prekrio  od  vremena  primanja  časne  Božanske 
Objave,  te  su  se  tako  u  ličnosti  Poslanika  spojile  ličnost  velikog  čovjeka  i  ličnost 
najznačajnijeg  poslanika,  da  bi  se  na  kraju  spojile  u  jednu  nerazdvojnu  ličnost,  a 
musliman  je  toj  ličnosti  poklanjao  duboku  ljubav,  koja  obuhvata  i  ljubav  prema 
poslaniku  i  ljubav  prema  čovjeku,  zatim  se  povezuju  i  miješaju  u  njegovoj  duši  lju- 
bav prema  Allahu  i  ljubav  prema  Njegovom  Poslaniku  te  postaju  centralna  tačka 
svih  njegovih  emocija  i  osovina  koja  pokreće  sve  njegove  emotivne  i  fizičke 
reakcije.  Ova  ljubav  koja  je  pokrenula  prvu  generaciju  -  generaciju  ashaba  -  bila  je 
ključ  islamskog  odgoja  i  njena  centralna  tačka  i  polazište.1 

Šesto:  Predmet  izučavanja  u  Erkamovom  domu 

Predmet  izučavanja,  kojemu  je  Vjerovjesnik,  sallallahu  alejhi  ve  sellem,  podu- 
čavao u  Erkamovom  domu,  bio  je  Kur'an  časni,  jer  je  to  jedini  izvor  iz  kojeg  se 
uzima  zhanje.  Allahov  miljenik  i  odabranik  revno  je  radio  na  izdvajanju  i  isticanju 
"izvora  iz  kojeg  se  uzima  znanje",  kako  bi  jedino  Kur'an  časni  bio  doktrina  i 
centralna  ideja  na  kojoj  se  odgaja  muslimanska  jedinka,  muslimanska  porodica  i 
cijela  muslimanska  zajednica. 

Džibril  je  dolazio  Allahovom  Poslaniku,  sallallahu  alejhi  ve  sellem,  sa  novim 
ajetima,  a  ashabi  bi  ih  istog  momenta  slušali  sa  usana  Allahovog  Poslanika,  salla- 
llahu alejhi  ve  sellem,  pa  bi  ih  njihova  srca  prihvatala,  a  duše  upijale,  i  ulazili  bi  u 
njihove  vene  kolajući  poput  krvi. 

Na  njihove  duše  i  srca  Kur'an  je  ostavljao  utjecaj  i  izazivao  njihove  reakcije  te 
bi  čovjek  postajao  nova  osoba,  u  pogledu  sistema  vrijednosti,  emocija,  ciljeva, 
ponašanja  i  stremljenja. 

Allahov  Poslanik,  sallallahu  alejhi  ve  sellem,  strogo  je  vodio  računa  da  Kur'an 
bude  jedini  predmet  izučavanja  i  doktrina  na  kojoj  se  odgajaju  duše  ashaba,  ne 
miješajući  izučavanje  Kur'anu  ni  sa  čim  drugim.2 

Prva  generacija  pristupila  je  Kur'anu  s  punom  sviješću  i  ozbiljnošću,  veoma  se 
trudeći  da  shvate  njegove  smjernice  i  dosljedno  ih  primijene  u  praksi.  Stoga  su  u 
kur'anskim  ajetima  tražili  smjernice  za  sva  životna  pitanja  na  koja  su  nailazili  ili 
pretpostavljali  da  će  naići  na  njih  u  budućnosti. 

Ova  prva  generacija  stasala  je  na  kur'anskim  uputama  i  postala  praktični 
primjer  Božanskih  smjernica.  Kur'an  je  bio  Božije  učilište  na  kojem  su  znanje  stekle 
produhovljene  daije  i  vođe,  ta  generacija  kakvu  čovječanstvo  nije  upoznalo  ni  prije 
ni  kasnije. 

Allah  je  na  srce  Svoga  Poslanika,  sallallahu  alejhi  ve  sellem,  objavio  Kur'an  da 
bi  na  njegovim  principima  podigao  ummet,  uspostavio  državu,  uredio  društvo,  te 


1  Muhammed  Kutb,  Menhedžut-terbijjetil-islamijje,  str.  34-35. 

2  Devletur-Resul  minet-tekvin  ilet-tamkin,  str.  225. 

da  bi  razvio  njihovu  svijest,  moral  i  razum,  kao  i  da  bi  ih  izgradio  akidetski,  ide- 
ološki, etički  i  emocionalno.  Tako  je  stasala  prva  muslimanska  zajednica,  zajednica 
koja  je  sva  ostala  društva  nadmašila  na  svim  poljima:  akidetskom,  duhovnom, 
moralnom,  sociološkom,  političkom,  vojnom.1 

Sedmo:  Razlozi  odabira  Erkamovog  doma 

Brojni  su  razlozi  za  odabir  Erkamovog  doma  za  mjesto  okupljanja.  Neki  od 
njih  su: 

1-  Nije  se  znalo  daje  Erkam  primio  islam,  te  stoga  niko  nije  mogao  pretpo- 
staviti da  se  susreti  između  Muhammeda,  sallallahu  alejhi  ve  sellem,  i  njegovih 
ashaba  odvijaju  u  njegovom  domu. 

2-  Erkam  b.  Ebul-Erkam  bio  je  iz  Benu  Mahzuma,  kurejšijskog  ogranka  koji  su 
bili  suparnici  drugog  ogranka  Benu  Hašim  i  pokretači  ratova  protiv  njih,  tako  daje  i 
bilo  poznato  da  je  Erkam  primio  islam,  niko  nije  očekivao  da  se  susreti  održavaju  u 
njegovom  domu,  jer  bi  to  značilo  da  se  održavaju  u  srcu  neprijateljskih  redova.2 

3-  Kada  je  Erkam  primio  islam,  bio  je  mladić  u  dobi  od  oko  šesnaest  godina, 
tako  da,  kad  bi  Kurejšije  razmišljale  da  potraže  centar  muslimanskog  okupljanja, 
nikome  ne  bi  palo  na  pamet  da  provjerava  kuće  mladih  Muhammedovih,  sallallahu 
alejhi  ve  sellem,  ashaba,  nego  bi  provjeravali  kuće  njegovih  značajnih  ashaba,  pa  i 
samu  Poslanikovu,  sallallahu  alejhi  ve  sellem,  kuću. 

Bilo  je  moguće  da  pomisle  kako  je  mjesto  okupljanja  neka  od  kuća  u  Benu 
Hašimu,  bilo  Ebu  Bekrova  ili  nečija  druga.  Iz  tog  razloga  zaključujemo  da  je  sa 
bezbjednosnog  aspekta  odabir  Erkamovog  doma  bio  krajnje  mudar.  I  nije  poznato 
da  su  Kurejšije  ikad  uspjele  provaliti  ovaj  centar  ili  otkriti  mjesto  okupljanja.3 

Osmo:  Odlike  prve  generacije 

U  prvoj  fazi  djelovanja  da'va  se  oslanjala  na  konspirativnost  i  individualistički 
pristup.  Vjerovjesnikovi,  sallallahu  alejhi  ve  sellem,  planovi  bili  su  detaljni  i  dobro 
usklađeni.  Bilo  je  to  savršeno  političko  planiranje,  jer  Vjerovjesnik,  sallallahu  alejhi 
ve  sellem,  nije  odabrao  Erkamov  dom  radi  običnog  okupljanja  muslimana  zbog 
slušanja  savjeta,  pouka  i  instrukcija.  To  je  bio  centar  vodstva,  učilište  u  kojem  se, 
kroz  individualistički  pristup,  staloženo  i  temeljito,  stjecalo  znanje  i  odgoj,  pripre- 
malo i  osposobljavalo  za  da'vu  i  liderstvo.  Nekim  individuama  posvećivala  se  po- 
sebna pažnja  kako  bi  ih  se  osposobilo  za  preuzimanje  bremena  da've  i  vodstva. 
Njima  je  Vjerovjesnik,  sallallahu  alejhi  ve  sellem,  određivao  precizne  zadatke,  koji  su 
mudro  organizirani,  svi  su  učestvovali  u  tim  zadacima  i  svako  je  znao  šta  treba  da 


1  Devletur-Resul  minet-tekvin  ilet-temkin,  str.  335. 

2  Jer  je  Poslanik  iz  kurejšijskog  ogranka  Benu  Hašim.  (prim.  prev.) 

3  El-Gadban,  El-Menhedžul-hereki,  1/49. 

radi,  i  svi  su  bili  svjesni  specifičnosti  da've  i  faze  kroz  koju  prolazi,  te  se  svako  pri- 
državao mjera  opreza,  predostrožnosti,  konspirativnosti  i  discipline.1 

Izgradnja  vjerničke  zajednice  u  mekkanskom  periodu  odvijala  se  postepeno,  i 
u  tišini  i  tajnosti. 

Tu  fazu  označila  je  Božija  uputa  oličena  u  Njegovim  riječima: 


"Budi  strpljiv  uz  one  koji  se  Gospodaru  svome  mole  ujutro  i  navečer  u  želji  za 
licem  Njegovim,  i  ne  skidaj  očiju  svojih  s  njih  iz  želje  za  sjajem  u  životu  na 
ovome  svijetu,  i  ne  slušaj  onoga  čije  smo  srce  da  Nas  spominje  nehajnim 
učinili,  koji  strast  svoju  slijedi  i  čiji  su  postupci  daleko  od  razboritosti.1  >2 

Ovaj  časni  ajet  naređuje  Vjerovjesniku,  sallallahu  alejhi  ve  sellem,  da  strpljivo 
podnosi  propuste  i  greške  onih  koji  su  se  odazvali  njegovoj  da'vi,  mnoštvo  njihovih 
zapitkivanja,  posebno  ako  se  radi  o  nepotrebnim  pitanjima,  da  strpljivo  podnosi 
njihovu  neodlučnost  u  prihvatanju  uputstava,  kao  i  da  se  trudi  da  ih  podstiče  na 
strpljivo  podnošenje  iskušenja  na  koje  ih  stavljaju  neprijatelji  da've,  kao  i  da  objasni 
ashabima  da  je  put  da've  po  prirodi  težak.  Također  mu  naređuje  da  ne  dozvoli 
obmanjivačima  da  ga  odvoje  od  ashaba,  da  ne  sluša  one  koji  omalovažavaju  asha- 
be,  i  da  se  ne  odnosi  prema  njima  po  volji  oholih  osoba  čija  je  srca  Allah  učinio  ne- 
marnim pa  ne  mogu  dokučiti  suštinu  ove  vjere.3 

Prethodno  spomenuti  ajet  iz  sure  El-Kehf  daje  nam  opis  nekih  svojstava 
kojima  se  odlikovao  prvi  muslimanski  džemat. 

Neka  od  najvažnijih  su: 

a)  Strpljivost 

To  se  vidi  iz  riječi:  "Budi  strpljiv".  Riječ  "strpljivost"  često  se  spominje  u 
Kur'anu  časnom  i  Vjerovjesnikovim,  sallallahu  alejhi  ve  sellem,  hadisima,  i  ljudi  jedni 
druge  podstiču  na  strpljivost.  Ova  osobina  je  toliko  važna  da  je  postala  jedno  od 
četiri  svojstva  grupe  koja  će  se  spasiti  od  propasti. 

Allah  je  rekao: 

"Tako  mi  vremena,  čovjek  je  na  gubitku,  doista,  samo  ne  oni  koji  vjeruju  i 
dobra  djela  čine,  i  koji  jedni  drugima  istinu  preporučuju  i  koji  jedni  drugima 


1  Devletur-Resul  minet-tekvin  ilet-temkin,  str.  237. 

2  Sura  El-Kehf,  28. 

3  Husejn  b.  Muhsin,  Et-Tarikatu  da  džema'atU-muslimin,  str.  170. 

Allah  je  u  ovoj  suri  svim  ljudima  presudio  da  su  upropašteni  izuzev  onih  koji 
posjeduje  ove  četiri  osobine: 

1-  vjerovanje  u  Allaha, 

2-  činjenje  dobrih  djela, 

3-  preporučivanje  istine, 

4-  preporučivanje  strpljivosti. 

Jer,  čovjek  se  neće  spasiti  sve  dok  ne  upotpuni  samoga  sebe  imanom  i 
dobrim  djelima  i  dok  ne  upotpuni  drugoga  savjetovanjem  i  pozivanjem  na  Pravi 
put,  tako  će  ispuniti  obavezu  i  prema  Allahu  i  prema  Njegovim  robovima. 

Nužno  je,  također,  i  "preporučivanje  istine",  jer  biti  vjernik,  činiti  dobra  djela, 
zastupati  istinu  i  pravdu,  predstavlja  nešto  najteže  s  čime  se  mogu  suočiti  poje- 
dinac i  zajednica.  Stoga  je  neophodno  biti  strpljiv  u  borbi  protiv  vlastitih  poriva  i 
protiv  neprijatelja,  strpljivo  podnositi  uznemiravanja  i  teškoće,  i  razmetljivost  zablu- 
djelih. Neophodno  je  strpljivo  podnositi  dužinu  puta,  spori  prelazak  sa  nivoa  na 
nivo,  zametanje  putokaza  i  udaljenost  cilja.2 

b)  Često  činjenje  dove  i  uporno  zazivanje  Allaha 

To  se  vidi  iz  riječi:  "...koji  se  Gospodaru  svome  mole  ujutro  i  navečer11. 

Dova  je  veličanstvena  kapija  dobara,  i  ako  se  otvori,  Božijem  robu  neprestano  će 
stizati  razna  dobra  i  bit  će  obasut  bereketima.  Zato  osobe  koje  se  pripremaju  za 
nošenje  poslanice  i  ispunjavanje  emaneta  treba  učiti  da  grade  lijep  odnos  prema 
Allahu,  da  često  čine  dove,  jer  je  to  jedan  od  najvećih  i  najznačajnijih  čimbenika 
uspjeha.3 

c)  Iskrenost 

To  se  vidi  iz  riječi:  "...u  želji  za  licem  Njegovim".  Nužno  je,  prilikom 
duhovne  pripreme  pojedinca,  da  musliman  usvoji  princip  da  njegov  govor,  džihad  i 
sva  djela  budu  u  ime  Allaha  i  iz  želje  da  postigne  Njegovo  zadovoljstvo  i  lijepi 
sevap,  ne  obazirući  se  na  to  hoće  li  postići  materijalnu  korist,  ugled,  titulu,  ili  da  li 
će  napredovati  ili  nazadovati,  nego  da  se  bori  zbog  akide  Božanskog  programa 
uzimajući  za  moto  riječi  Uzvišenog  Allaha: 

"Reci:  'Klanjanje  moje,  i  obredi  moji,  i  život  moj,  i  smrt  moja,  doista  su  posve- 
ćeni Allahu,  Gospodaru  svjetova,  koji  nema  saučesnika;  to  mi  je  naređeno  i  ja 


1  Sura  El-Asr. 

2FiZUalU'Kur'an,  6/3968. 

3  Fikhut-temkini  fd-Kur'anil-kerim,  str.  221. 

Iskrenost  u  činjenju  djela  je  jedan  od  temeljnih  uvjeta  za  prihvatanje  djela. 
Poznato  je  da  Allah  prima  samo  ona  djela  koja  su  urađena  sa  iskrenošću  prema 
Njemu,  čistom  namjerom  i  sukladno  propisima  seri  jata  i  Vjerovjesnikove,  sallallahu 
alejhi  ve  sellem,  prakse. 

d)  Postojanost 

To  se  vidi  iz  riječi:  "...i  ne  skidaj  očiju  svojih  s  njih  iz  želje  za  sjajem  u 
životu  na  ovome  svijetu".  Ovdje  spomenuta  postojanost  je  jedan  dio  opće 
postojanosti  kojom  treba  da  se  odlikuje  svaki  produhovljeni  misionar. 
Uzvišeni  Allah  kaže: 

"Među  vjernicima  ima  muškaraca  koji  su  iskreni  u  onome  za  što  su  sklopili 
ugovor  s  Allahom.  Od  njih  su  neki  poginuli  (kao  šehidi),  a  od  njih  neki  (to) 
očekuju  i  nisu  ništa  izmijenili  (od  uzetog  ugovora)."2 

U  ovom  časnom  ajetu  navedene  su  tri  osobine:  vjerovanje,  muškost  i 
iskrenost.  Ova  tri  segmenta  su  vrlo  bitna  za  postojanost  na  Pravom  putu.  Jer, 
vjerovanje  potiče  na  čvrstu  privrženost  visokim  vrijednostima  i  potiče  na  lično 
žrtvovanje  radi  opstanka  časnih  principa;  muškost  pokreće  čovjeka  ka  cilju,  ne 
obazirući  se  na  sitnice  i  nebitne  stvari,  nego  ga  stalno  goni  ka  uzvišenom  cilju  i 
časnim  principima;  a  iskrenost  je  prepreka  mogućim  transformacijama,  promje- 
nama i  izmjenama.  Zato  spomenute  osobine  donose  čovjeku  takvu  postojanost  da 
se  neće  promijeniti  ni  kada  bi  mu  stavili  oštricu  mača  na  vrat,  ili  kada  bi  vidio  omču 
spremljenu  za  njega,  ili  mu  bila  ponuđena  ovosvjetska  dobra,  ili  lijepa  žena. 

Nesumnjivo,  blokovima  građevine  koja  se  priprema  da  ponese  daVu,  uspo- 
stavi državu  i  stvori  civilizaciju,  potrebna  je  postojanost  koja  će  doprinijeti  ostva- 
renju tih  uzvišenih  ciljeva,  lijepih  namjera  i  visokih  vrijednosti.3 

Ovo  su  najvažnija  svojstva  koja  su  krasila  prvi  muslimanski  džemat. 

Deveto:  Širenje  da've  među  Kurejšijama  i  globalni  karakter  islama 

U  fazi  djelovanja  u  tajnosti  islam  se  u  svim  ograncima  Kurejša  širio  prilično 
ravnomjerno,  bez  značajnog  pretezanja  u  korist  niti  jednog  ogranka,  što  je  bilo 
neuobičajeno  za  ondašnji  plemenski  način  života.  Ali,  to  je,  iako  je  lišilo  islam  pot- 
punog iskorištavanja  plemenske  strukture  i  plemenskog  fanatizma  u  zaštiti  i  širenju 
nove  vjefe,  pomoglo  da  se  izbjegne  izazivanje  združenog  otpora  ostalih  plemena, 


1  Sura  El-En'am,  161-163. 

2  Sura  El-Ahzab,  23. 

3  Ali  Džeriša,  Da'verullahi  minet-tekvin  ilet-temkin,  str.  91-92. 

pod  izgovorom  da  se  preko  nove  vjere  ostvaruju  interesi  plemenskog  ogranka  iz 
kojeg  potječe  ta  ideja  i  povećava  njegov  utjecaj  nauštrb  ostalih. 

Čini  se  daje  ova  podjednaka  otvorenost  prema  svima  doprinijela  širenju  isla- 
ma u  brojnim  ograncima  plemena  Kurejš,  bez  rezervi ranost i  zbog  plemenske  pri- 
strasnosti.  Prve  Kurejšije  koje  su  primile  islam  pripadale  su  različitim  ograncima 
Kurejša,  tako  je  Ebu  Bekr  bio  iz  kurejšijskog  ogranka  Temim,  Osman  b.  Affan  iz 
Benu  Umejje,  Zubejr  b.  El-Avvam  iz  Benu  Eseda,  Mus'ab  b.  Umejr  iz  Benu  Abdud- 
Dar,  Alija  b.  Ebu  Talib  iz  Benu  Hašima,  Abdurrahman  b.  Avf  iz  Benu  Zuhra,  Seid  b. 
Zejd  iz  Benu  Adi,  Osman  b.  Maz'un  iz  Benu  Džumeh.  Isto  tako  među  prvim  musli- 
manima, osim  Kurejšija,  bili  su  brojni  i  pripadnici  drugih  plemena.  Naprimjer, 
Abdullah  b.  Mes'ud  bio  je  iz  plemena  Zuhejl,  Utbe  b.  Gazvan  iz  plemena  Mazin, 
Abdullah  b.  Kajs  bio  je  od  Eš'arija,  Ammar  b.  Jasir  iz  Ansa,  ogranka  plemena  Mezhi- 
dža,  Zejd  b.  Harise  i  Et-Tufejl  b.  Amr  iz  plemena  Deus,  Amr  b.  Abese  iz  plemena 
Sulejm,  Suhejb  en-Nemri  iz  plemena  Nemr  b.  Kasit.  Iz  toga  se  jasno  vidi  da  islam 
nije  bio  ograničen  samo  na  Mekku.1 

Poslanik,  sallallahu  alejhi  ve  sellem,  sebi  je  krčio  put  detaljnim  planiranjem, 
uzimanjem  u  obzir  uzroka,  a  zatim  se  uzdao  u  Allaha,  vodio  je  računa  o  temeljitom 
odgoju,  preciznom  strukturiranju,  svestranom  obrazovanju,  mjerama  sigurnosti, 
normalnom  ponašanju  u  zajednici,  sveobuhvatnoj  pripremi  za  fazu  koja  slijedi 
nakon  konspirativnosti.  Jer,  Poslanik  je  znao  da  vjera  koju  mu  je  Allah  objavio  ne 
može  dovijeka  ostati  u  domenu  tajnog  djelovanja,  odabirući  pojedince  kojima  će  se 
obraćati,  jer  je  to  vjera  koja  je  objavljena  da  bude  dokaz  protiv  svih  svjetova  i  da 
onoga  kome  Allah  bude  želio  spas,  izbavi  iz  tmina  politeizma  i  paganstva  i  izvede 
ga  na  svjetlo  islama  i  monoteizma.  Zbog  toga  je  Allah  od  samog  početka  otkrio 
suštinu  ove  vjere  tako  što  je  u  mekkanskom  dijelu  objave  Kur'ana  ukazao  na  sve- 
obuhvatnost  islama  i  njegov  globalni  karakter. 

Uzvišeni  Allah  rekao  je: 


"A  on  -  Kur  an,  nije  ništa  drugo  do  cijelom  svijetu  opomena!"3 

Dakle,  ova  vjera  obraća  se  cijelom  čovječanstvu  i  dolazi  kao  spas  onima  za 
koje  je  Allah  odredio  da  će  se  spasiti.  To  znači  da  su  karakteristike  ove  da've  javno 
djelovanje,  prodorno  istupanje,  jasno  prezentiranje,  otvoreno  pozivanje,  upozo- 


Kur  an  je,  doista,  svijetu  cijelom  opomena! 

I  rekao  je: 


1  El-Umeri,  Es-Siretun-Nebevijjetus-sahiha,  1/133. 

2  Sura  Sad,  87. 

3  Sura  El-Kalem,  52. 

ravan  je  na  Allaha  i  trpljenje  posljedica  koje  dolaze  nakon  toga,  kao  što  su  utjeriva- 
nja u  laž,  uznemiravanja  i  ubijanja. 

To  što  je  Vjerovjesnik,  sallallahu  alejhi  ve  sellem,  u  početku  da've  djelovao 
tajno,  predstavlja  izuzetak  i  odraz  je  specifičnog  stanja  i  okolnosti,  koje  su  vezane 
za  početak  da've,  poput  slabosti  i  netolerantnosti,  pa  se  to  treba  razumjeti  u  okviru 
spomenutih  okolnosti. 

Skrivanje  i  tajenje  određenih  stvari  u  islamu  je  politika  interesa  u  mnogim 
pitanjima  koja  se  tiču  rata  i  mira.  S  tim  u  vezi  je  i  pitanje  misionarskog  djelovanja: 
konspirativnost  je  bila  nužda  uvjetovana  okolnostima,  jer  je  osnova  da  se  otvoreno 
poziva  u  Allahovu  vjeru,  Njegov  šerijat  i  sud  nad  svim  ljudima,  a  što  se  tiče  zadrža- 
vanja tajnosti  u  pogledu  sredstava,  planova  i  detalja,  to  je  pitanje  interesa  i  pod- 
ložno je  ljudskim  mišljenjima  i  stavovima,  jer  tajenje  ovih  stvari  ne  znači  sakrivanje 
vjere,  prešućivanje  istine,  i  nema  veze  sa  prezentiranjem  i  pozivanjem  u  vjeru.  Na- 
primjer,  otkrivanje  broja  vjernika  koji  su  se  odazvali  da'vi  je  stvar  interesa  i  nema 
nikakve  veze  sa  pitanjem  dostavljanja  vjere  i  upozoravanja  na  Allahovu  kaznu,  što 
je  stvar  zbog  koje  su  objavljivane  nebeske  knjige  i  slati  poslanici,  tako  da  to  pitanje 
može  ostati  tajna  ako  to  odražava  interes  zajednice,  uz  propagiranje  i  pozivanje  u 
vjeru.  Zato  je  Vjerovjesnik,  sallallahu  alejhi  ve  sellem,  i  nakon  otvorenog  istupanja 
sa  da'vom,  upozoravanja  ljudi  i  javnog  obznanjivanja  vjerovjesništva,  nastavio  kriti 
mnoge  stvari  koje  se  ne  tiču  zadaće  dostavljanja  i  objašnjavanja  vjere,  poput  broja 
sljedbenika,  mjesta  na  kojem  se  okupljaju,  šta  planiraju  poduzeti  u  pogledu  spletki 
koje  im  spremaju  pagani  itd.1 


Treća  tema 

Izgradnja  na  polju  vjerskih  ubjeđenja  u  mekkanskom  periodu  da've 

Prvo:  Vjerovjesnikovo  poimanje  odnosa  prema  Božijim  zakonitostima  na 
Zemlji 

Izgradnja  države  i  podizanje  ummeta  podložno  je  određenim  zakonitostima 
koje  određuju  sudbinu  pojedinaca,  društava,  nacija  i  država.  Ako  razmotrimo  život 
Allahovog  miljenika  i  odabranika,  sallallahu  alejhi  ve  sellem,  vidjet  ćemo  da  se  on 
prema  tim  zakonitostima  odnosio  krajnje  inteligentno  i  umjesno. 


+ 


♦ 


1  El-Gurebđul-evvelun,  str.  124-126. 

Ove  zakonitosti  su  nepromjenjivi  Allahovi  zakoni  u  kosmosu  i  među  ljudima 
u  svakom  vremenu  i  mjestu.  Ti  zakoni  su  brojni,  a  nas  ovdje  interesiraju  oni  koji  su 
čvrsto  povezani  sa  pokretanjem  preporoda. 

Ko  razmisli  o  kur'anskim  ajetima,  vidjet  će  da  su  mnogobrojni  oni  koji  govore 
o  nepromjenjivim  Allahovim  zakonima,  te  da  posvećuju  vidnu  pažnju  isticanju  tih 
zakona  i  poticanju  razmišljanja  o  njima  i  izvlačenju  pouke  iz  njih,  te  postupanju  po 
onome  što  iz  njih  proizlazi  radi  uspostavljanja  muslimanskog  društva  koje  se  čvrsto 
pridržava  Allahove  vjere. 

Kad  Kur'an  skreće  pažnju  muslimanima  na  Allahove  zakone  koji  vladaju  na 
Zemlji,  on  ih  time  vraća  na  osnove  po  kojima  se  odvija  život  jer  nisu  prva  stvorenja, 
a  zakonitosti  koje  vladaju  kosmosom,  narodima,  nacijama,  državama,  pojedincima, 
funkcioniraju  bez  izmjena,  stvari  se  ne  odvijaju  stihijski,  i  život  na  Zemlji  nije  uza- 
ludan, nego  prati  ove  zakonitosti.  Pa,  ako  muslimani  budu  proučavali  ove  zakone  i 
shvatili  njihove  pouke,  otkrit  će  im  se  mudrosti  koje  se  kriju  u  događajima,  i  postat 
će  im  jasni  ciljevi  određenih  zbivanja,  bit  će  uvjereni  da  se  ovaj  sistem  po  kojem  se 
odvijaju  događaji  ne  mijenja,  i  da  iza  ovog  sistema  postoji  skrivena  mudrost,  uočit 
će  liniju  po  kojoj  su  se  odvijali  događaji  u  prošlosti  i  neće  se  oslanjati  samo  na  to 
da  su  muslimani,  kako  bi  ostvarili  uspjeh  i  moć,  bez  uzimanja  u  obzir  uzroka  koji  ka 
tome  vode. 

Zakoni  po  kojima  se  odvija  život  se  ponavljaju,  ono  što  se  desilo  u  prošlosti 
može  se  uvijek  ponoviti. 

A  muslimani  su  najpreči  da  shvate  zakonitosti  svoga  Gospodara,  koji  su  im 
istaknuti  u  Allahovoj  Knjizi  i  sunnetu  Njegovog  Poslanika,  kako  bi  postigli  ponos  i 
moć  kojoj  se  nadaju.  Jer  moć  se  ne  dobija  na  poklon,  niti  dolazi  pukim  slučajem, 
niti  dolazi  niotkud,  nego  dolazi  po  zakonima  koje  je  Allah  zapisao  u  Svojoj  Knjizi 
kako  bi  ih  Njegovi  robovi  vjernici  naučili  i  svjesno  postupali  po  njima.1 

"Uvjet  ispravnog  sistematičnog  odnosa  prema  Božijim  zakonima  i  kosmičkim 
zakonitostima,  vezanim  za  individuu,  kolektiv  i  narod,  jeste  da  savršeno  dobro 
shvatimo  ove  zakone  i  kako  funkcioniraju  u  sklopu  Božijeg  plana,  ili  kako  to  još  na- 
zivamo 'shvatanje  zakonitosti',  te  da  u  svjetlu  njihovog  razumijevanja  izvlačimo  iz 
njih  društvene  zakone  i  civilizacijske  vrijednosti."2 

Profesor  El-Benna,  govoreći  o  načinu  ophođenja  sa  Božijim  zakonitostima, 
rekao  je:  "Ne  sukobljavajte  se  sa  kosmičkim  zakonitostima  jer  će  vas  brzo  savladati, 
nego  ih  nastojte  obuzdati,  iskoristiti  i  preusmjeriti  njihov  tok,  upotrijebite  jednu 
protiv  druge,  i  očekujte  trenutak  uspjeha,  nećete  morati  dugo  čekati."3 

U  ovim  riječima  primjećujemo  nekoliko  bitnih  stvari: 

1-  izbjegavanje  konflikta, 


1  El-Kardavi,  DžUun-nasril-menšud,  str.  15. 

2  El-Mešru'ul-islami  U  nehdatil-umem-kiraa  U  fikril-Benna,  str.  58. 

3  Risaletul-Mu'temeril-Hamis,  str.  127. 

2-  suzbijanje, 

3-  iskorištavanje, 

4-  preusmjeravanje  toka, 

5-  upotrebljavanje  jednih  protiv  drugih, 

6-  iščekivanje  trenutka  uspjeha.1 

Zaključci  do  kojih  je  došao  profesor  El-Benna  ukazuju  na  studiozno  pro- 
učavanje Vjerovjesnikovog,  sallallahu  alejhi  ve  sellem,  života,  historije  islama,  iskus- 
tva naroda  i  nacija,  pokazuju  ispravno  shvatanje  stvarnosti  u  kojoj  živi,  i  ispravnu 
dijagnozu  bolesti  i  recept  za  lijek. 

Prvi  islamski  pokret  koji  je  predvodio  Vjerovjesnik,  sallallahu  alejhi  ve  sellem, 
u  ulaganju  truda  na  polju  da've,  uspostavljanju  države,  stvaranju  savršenog,  produ- 
hovljenog, civiliziranog  čovjeka,  bio  je  potčinjen  Božijim  zakonitostima,  od  kojih  su 
neke  već  spomenute  ukratko,  kao  što  je  značaj  vodstva  u  stvaranju  civilizacija,  zna- 
čaj dobro  organizirane  zajednice  vjernika  za  otpor  zabludama,  značaj  doktrine  na 
kojoj  se  grade  vjerska  ubjeđenja,  moralni  kodeksi,  obredi,  sistem  vrijednosti  i  shva- 
tanja.  Jedan  od  Allahovih  zakona  koji  su  spomenuti  jeste  zakon  postepenosti  koji 
vlada  među  Njegovim  stvorenjima  i  u  kosmosu.  To  je  vrlo  važan  zakon  o  kojem 
ummet  treba  povesti  računa  jer  on  pospješuje  preporod  i  jačanje  Allahove  vjere. 

Ovi  zakoni  funkcioniraju  po  logici  da  je  put  dug,  napose  u  ovom  vremenu  u 
kojem  prevladava  neznaboštvo  u  punoj  snazi,  a  zlo  se  ukorijenilo  u  narodima,  pa 
treba  raditi  na  postepenom  iskorjenjivanju. 

Islamska  da'va  je  počela  postepeno,  precizno  vodeći  ljude.  Počela  je  sa  fazom 
formiranja  temelja  i  odabira  sljedbenika,  zatim  slijedi  faza  sučeljavanja  i  otpora,  pa 
faza  jačanja  i  pobjeda.  Bilo  je  nemoguće  da  počne  sa  svim  ovim  fazama  u  isto 
vrijeme  jer  bi  se  suočila  sa  poteškoćama  i  bila  sputana.  Isto  tako,  nije  bilo  moguće 
da  jedna  faza  dođe  prije  vremena  jer  bi  se  desila  zbrka  i  poremećaji.2 

Izuzetno  je  važno  uzeti  u  obzir  ovaj  zakon  postepenosti  jer  "neki  koji  rade  na 
polju  islamske  da've  misle  da  se  snaga  može  postići  preko  noći,  i  žele  da  u  tren  oka 
promijene  stvarnost  koju  živi  islamski  ummet,  ne  obazirući  se  na  posljedice,  ne 
razumijevajući  okolnosti  i  prilike  koje  su  uzrok  takvog  stanja,  i  bez  adekvatne  pri- 
preme preduvjeta,  metoda  i  sredstava".3 

"Ako  pažljivo  proučimo  Kur'an  časni  i  čisti  Vjerovjesnikov,  sallallahu  alejhi  ve 
sellem,  sunnet,  naučit  ćemo  kako  i  s  kakvom  postepenošću  i  skladom  se,  pod 
Vjerovjesnikovim,  sallallahu  alejhi  ve  sellem,  vodstvom,  odvijalo  islamsko  mijenjanje 
arapske  sredine,  a  odatle  i  čitavog  svijeta.  Stvari  su  se  kretale  prirodnim  tokom, 
malo-pomalo,  dok  se  nisu  zaustavile  ondje  gdje  je  Allah,  Gospodar  svjetova,  htio."4 


1  El-Mešru'ul-islami  li  nehdatil-umem-kiraa  li  fikril-Benna,  str.  58. 

2  Et-Temkin  lil-ummetil-islamije,  str.  227. 

3  Afat  alet-Tarik,  1/57. 

4  Et-Temikn  lil'Ummetil-islamijje,  str.  229. 


Život  i  djelo  posljednjeg  Vit 


mm** 


"Potrebno  je  držati  se  ovog  Božanskog  zakona  o  postepenosti  u  vođenju 
ljudi,  i  kad  se  hoće  primjenjivati  islam  u  životu  i  upražnjavanje  kompletnog  islam- 
skog načina  života  koji  donosi  snagu.  Ako  želimo  napraviti  pravo  islamsko  društvo, 
ne  treba  se  zavaravati  da  se  to  može  postići  odlukom  koju  donese  predsjednik 
države,  ili  kralj,  ili  koju  donese  savjet  rukovodilaca,  ili  parlament,  nego  je  za  to  pot- 
rebno postepeno  pripremati  društvo  kroz  ideološku,  psihičku  i  socijalnu  pripremu. 

To  je  isti  onaj  put  kojim  je  kročio  Vjerovjesnik,  sallallahu  alejhi  ve  sellem,  da 
bi  promijenio  paganski  način  života  u  islamski.  Trinaest  godina  u  Mekki  njegova 
osnovna  zadaća  bila  je  da  odgoji  generaciju  vjernika,  koja  će  biti  u  stanju  ponijeti 
teret  da've  i  ispuniti  obavezu  džihada  radi  zaštite  vjere  i  njenog  širenja  na  svim 
horizontima.  Zato  mekkanski  period  nije  bio  period  propisivanja  koliko  je  bio  pe- 
riod odgajanja  i  razvijanja."1 

Drugo:  Zakon  promjene  i  njegova  veza  sa  dogmatskom  izgradnjom 

Jedna  od  bitnih  zakonitosti  na  putu  preporoda  jeste  i  zakon  koji  je  Allah 
postavio  riječima: 

"Allah  neće  izmijeniti  jedan  narod  dok  on  sam  sebe  ne  izmijeni.  A  kad  Allah 
hoće  jedan  narod  kazniti,  niko  to  ne  može  spriječiti,  osim  Njega  nema  mu 
zaštitnika.'2 

Veza  između  ovog  Božijeg  zakona  i  jačanja  islamskog  ummeta  potpuno  je 
jasna,  jer  u  svjetlu  trenutnog  stanja  islamskog  ummeta  ne  može  se  doći  do  snage 
pa  je  neophodno  praviti  promjene.  I,  također,  ummet  koji  prihvata  da  živi  ponižen  i 
zaostao,  i  ne  pokušava  da  promijeni  svoju  bijednu  stvarnost  i  oslobodi  se  okova,  ne 
može  postati  moćan.3 

Promjene  koje  je  predvodio  Vjerovjesnik,  sallallahu  alejhi  ve  sellem,  slijedeći 
Allahov  put,  počele  su  od  ljudskih  duša  od  kojih  je  stvorio  velikane,  s  kojima  je  za- 
tim pokrenuo  najveće  društvene  promjene,  jer  je  izveo  ljude  iz  tmina  na  svjetlo,  iz 
neznanja  u  znanje,  iz  dekadentnosti  u  napredak,  te  je  s  njima  napravio  najfascinan- 
tniju civilizaciju  koja  je  ikad  postojala.4 

Vjerovjesnik  je,  vodeći  se  kur'anskom  doktrinom,  u  dušama  ashaba  izvršio 
promjene  na  polju  vjerskih  ubjeđenja,  ideologije,  shvatanja,  emocija,  morala.  Tako 
je  promijenio  stvarnost  koju  ljudi  žive,  pa  se  promijenila  Medina,  zatim  Mekka, 
zatim  cijelo  Arapsko  poluostrvo,  Perzija,  Bizantija,  u  tom  globalnom  pokretu  koji 
danonoćno  slavi  i  spominje  svoga  Stvoritelja. 


1  El-Hasaisul-amme  iil-isiam,  str.  168. 

2  Sura  Er-Ra'd,  11. 

3  Et-Temkin  lil-ummetil-islamijje,  str.  210. 

4  Teufik  Muhammed  Seb'u,  Nufus  ve  durus  fi  itarit-tasviril-Kur'anijji,  str.  367. 

U  mekkanskom  periodu  kur'anska  doktrina  bavila  se  vjerskim  ubjeđenjima 
koje  je  predstavljala  različitim  metodama,  pa  je  iman  prekrio  srca  ashaba  te  su 
doživjeli  ogromnu  transformaciju.  Pojašnjavajući  taj  veličanstveni  uspon,  Allah  kaže: 

"Zar  je  onaj  koji  je  bio  u  zabludi,  a  koga  smo  Mi  oživili  i  dali  mu  svjetlo 
pomoću  kojeg  se  među  ljudima  kreće,  kao  onaj  koji  je  u  tminama  iz  kojih  ne 
izlazi?  A  nevjernicima  se  čini  lijepim  to  što  oni  rade."1 

Treće:  Ispravljanje  vjerskih  ubjeđenja 

Ubjeđenja  koja  su  ashabi  imali  o  Allahu  prije  poslanstva  bila  su  pogrešna  i 
iskrivljena. 

Imali  su  pogrešnu  predodžbu  o  Allahovim  imenima  i  svojstvima: 

"Allah  ima  najljepša  imena  i  vi  Ga  zovite  njima,  a  klonite  se  onih  koji  iskreću 
Njegova  imena  -  kako  budu  radili,  onako  će  biti  kažnjeni!"2 

Kur'an  je  došao  da  usadi  ispravna  ubjeđenja  i  učvrsti  ih  u  srcima  vjernika,  te 
da  ih  pojasni  svim  ljudima,  kroz  pojašnjavanje  Allahove  jedinstvenosti  u  božanskim 
djelima,  Njegove  jedinstvenosti  u  obožavanju,  i  Njegove  jedinstvenosti  u  imenima  i 
svojstvima,  vjerovanja  u  sve  o  čemu  je  Allah  obavijestio  vezano  za  meleke,  knjige, 
vjerovjesnike,  Božije  određenje  i  dobra  i  zla,  Sudnjeg  dana,  potvrđivanje  poslanica 
objavljenim  poslanicima,  i  vjerovanje  u  sve  o  čemu  su  nas  obavijestili.3 

Tako  se  prva  generacija,  Allah  bio  zadovoljan  njima,  odgojila  na  ispravnom 
shvatanju  Allahovih  svojstava  i  lijepih  imena,  te  su  Ga  shodno  tome  obožavali  pa  su 
u  dušama  osjećali  veliko  poštovanje  prema  Allahu,  a  Njegovo  zadovoljstvo  postalo 
je  cilj  kojem  teže,  bili  su  svjesni  da  ih  On  motri  u  svakom  momentu.4 

Vjerovjesnikov,  sallallahu  alejhi  ve  sellem,  pravilan  odgoj  članova  na  tevhidu 
je  temelj  na  kojem  je  podignuta  građevina  islama  i  ispravna  je  metodologija  koju 
su  slijedili  prijašnji  vjerovjesnici  i  poslanici. 

Odgoj  koji  je  Poslanik,  sallallahu  alejhi  ve  sellem,  pružio  ashabima  urodio  je 
berićetnim  plodovima  pa  su  se  ashabi  potpuno  očistili  od  svega  što  je  suprotno 
Allahovoj  jedinstvenosti  u  božanskim  djelima,  Njegovoj  jedinstvenosti  u  obožava- 
nju, i  Njegovoj  jedinstvenosti  u  imenima  i  svojstvima.  Zato  su  prihvatali  samo 


1  Sura  El-En'am,  122. 

2  Sura  El-A'raf,  180. 

3  Ali  el-Alejani,  Ehemijjetul-džihad  fi  nešrid-da've,  str.  47. 

4  Ali  el-Alejani,  Ehemijjetul-džihad  fi  nešrid-da've,  str.  53. 

Allahov  sud,  i  jedino  Njemu  bili  pokorni,  i  nisu  slijedili  nikoga  osim  ako  je  Allah  s 
tim  zadovoljan,  nikoga  nisu  voljeli  kao  što  vole  Allaha,  nisu  se  bojali  nikoga  osim 
Allaha,  oslanjali  su  se  samo  na  Njega  i  tražili  Njegovu  zaštitu,  nikome  osim  Njemu 
nisu  upućivali  dove,  samo  su  od  Njega  tražili  spas,  nisu  prinosili  žrtvu  nikome  mimo 
Allaha,  niti  se  zavjetovali  drugom  do  Allahu,  samo  su  od  Allaha  tražili  pomoć  i 
izbavljenje  iz  nevolja  -  u  onome  u  čemu  samo  Allah  može  pomoći,  nisu  nikome 
drugom  osim  Allahu  činili  ruku',  ni  sedždu,  ni  hadždž,  ni  tavaf,  niti  bilo  koju  drugu 
vrstu  ibadeta,  nisu  Ga  poredili  sa  stvorenjima  niti  sa  nepostojanjem,  nego  su  Ga 
smatrali  čistim  od  svakog  nesavršenstva.1 

Mekkanski  ajeti  usadili  su  u  srca  ashaba  ispravno  vjerovanje  po  pitanju  svih 
vrsta  Allahove  jedinstvenosti,  Poslanika  i  posJanstva,  i  ispravili  im  kriva  vjerovanja 
koja  su  imali  u  pogledu  ostalih  stubova  imana. 

Četvrto:  Utjecaj  kur  anskog  opisa  Dženneta  na  ashabe 

Ajeti  objavljeni  u  mekkanskom  periodu  fokusirani  su  na  Sudnji  dan,  gotovo 
da  nema  sure  objavljene  u  mekkanskom  periodu  a  da  u  njoj  nisu  spomenuti  neki 
opisi  Sudnjeg  dana,  ili  blagodati  i  patnje  koje  će  tada  doživjeti  ljudi,  ili  opis  pro- 
življenja  i  suđenja  ljudima,  tako  da  se  čovjek  osjećao  kao  da  svojim  očima  gleda 
Sudnji  dan. 

1.  Džennetu  ništa  nije  slično 

Kur'anski  ajeti  su  tako  opisali  Džennet  da  je  nemoguće  da  nešto  slično 
postoji  u  kosmosu,  što  je  ostavilo  jak  utisak  na  ashabe. 

Džennet  je  nagrada  koju  je  Allah  pripremio  Svojim  bogobojaznim  robovima. 
On  je  odraz  Allahove  plemenitosti,  darežljivosti  i  dobrote.  Dio  tih  blagodati  Allah 
nam  je  opisao,  ali  mnogo  toga  je  ostavio  skrivenim,  a  to  razum  ne  može  shvatiti, 
niti  mašta  zamisliti. 

Allah  kaže: 

"I  niko  ne  zna  kakve  ihf  kao  nagrada  za  ono  što  su  činili,  skrivene  radosti 
čekaju."2 

2.  Najveća  blagodat  koju  će  imati  džennetlije 

Allahov  Poslanik,  sallallahu  alejhi  ve  sellem,  rekao  je:  "Kad  stanovnici 
Dženneta  uđu  u  Džennet  Allah,  Blagi  i  Uzvišeni,  će  reći:  'Želite  li  da  vam  još  nešto 
dam?\  a  oni  će  reći:  "Zar  nam  nisi  lica  naša  ubijelio,  zar  nas  nisi  uveo  u  Džennet  i  od 


1  Ali  el-Alejani,  Ehemijjetul-džihad  fi  nešrid-da've,  str.  54-55. 
2SuraEs-Sedžde,  17. 

Vatre  spasio?'  Kaže  Poslanik,  sallallahu  alejhi  ve  sellem:  'A  onda  će  On  otkriti  zastor  i 
ništa  od  onoga  što  im  je  doto  neće  im  biti  draže  od  gledanja  u  lice  njihovog  Gospo- 
dara,  Allaha.,n  U  drugoj  predaji  je  dodato:  "Zatim  je  proučio  ovaj  ajet: 

'One  koji  čine  dobra  djela  čeka  lijepa  nagrada,  i  više  od  toga!  Lica  njihova 
neće  tama  i  potištenost  prekrivati,  oni  će  stanovnici  Dženneta  biti,  u  njemu  će 
vječno  boraviti."'1 

Za  preporod  ummeta  neophodno  je  imati  ovako  slikovit  opis  Dženneta  i 
čvrsto  vjerovanje  u  njegovo  postojanje,  jer  kad  slika  Dženneta  zaživi  u  dušama 
ummeta,  stremit  će  za  Allahovim  zadovoljstvom,  ulagat  će  na  tom  putu  najvrednije 
i  skupocjenije  što  imaju,  otarasit  će  se  slabosti  i  straha  od  smrti,  u  njihovim  dušama 
eksplodirat  će  ogromna  energija  koja  će  im  dati  odlučnost,  upornost  i  ustrajnost  na 
putu  uzdizanja  Allahove  vjere. 

Peto:  Utjecaj  kur'anskog  opisa  Džehennema  na  ashabe 

Ashabi  su  se  bojali  Allaha,  strahovali  od  Njegove  kazne  i  nadali  se  Njegovoj 
nagradi.  Poslanikov,  sallallahu  alejhi  ve  sellem,  odgoj  ostavio  je  velikog  traga  na 
ashabe,  a  kur'anska  doktrina  koju  je  slijedio  Allahov  Poslanik,  sallallahu  alejhi  ve 
sellem,  ostavljala  je  ogroman  učinak  na  duše  ashaba,  to  je  zato  što  je  Kur'an 
opisivao  strahote  Sudnjeg  dana  i  znake  njegovog  početka,  poput  vijesti  da  će  Zem- 
lja biti  zgrabljena,  potresena,  nebesa  smotana,  planine  srušene  do  zemlje,  da  će 
mora  eksplodirati  i  napuniti  se  vatrom,  i  da  će  se  nebo  uzburkati  i  rascijepiti,  Sunce 
sjaj  izgubiti,  Mjesec  potamnjeti  i  zvijezde  popadati. 

Kur'an  u  mekkanskom  periodu  opisuje  stanje  nevjernika  toga  Dana,  kako  će 
doživjeti  poniženje,  biti  žalosni  i  očajni,  te  kako  će  im  dobra  djela  biti  poništena. 

Kur'an,  također,  govori  o  sakupljanju  nevjernika  u  Vatri,  prelasku  vjernika 
preko  Sirata,  čišćenju  vjerničkih  redova  od  licemjera,  što  je  ostavilo  velikog  traga  na 
duše  ashaba.2 

Kur'an  je  opisao  različite  vrste  kazni  pa  je  prva  generacija  muslimana  osjećala 
kao  da  te  prizore  gleda  vlastitim  očima. 

Šesto:  Pojam  Božije  odredbe  i  određenja  i  njegov  odgojni  utjecaj  na 
ashabe 

U  mekkanskom  periodu  objave  Kur'an  je  posvetio  pažnju  i  pitanju  Allahove 
odredbe  i  određenja. 
Allah  kaže: 


1  El-Begavi,  Miš  katu  l-mesabih,  3/88.  Sura  Junus,  26. 

2  El-Vesetijje  fil-Kur'anil-kerim,  str.  402. 


Život  i  £je(o  posljednjeg  Vjerovjesnik 


"Mi  doista  sve  s  određenjem  stvaramo."1 

Vjerovjesnik,  sallallahu  alejhi  ve  sellem,  usađivao  je  u  duše  ashaba  vjerovanje 
u  Allahovu  odredbu  i  određenje,  tako  daje  ispravno  shvatanje  i  duboko  uvjerenje  u 
srcima  ashaba  o  pitanju  Allahove  odredbe  i  određenja  urodilo  korisnim  plodovima  i 
donijelo  im  i  ovosvjetska  i  onosvjetska  dobra. 

Neki  plodovi  vjerovanja  u  Allahovo  određenje  i  sudbinu: 

1-  obavljanje  ibadeta  Allahu; 

2-  vjerovanje  u  Božije  određenje  je  način  da  se  čovjek  oslobodi  širka,  jer 
vjernik  vjeruje  da  samo  Allah  daje  korist  i  štetu,  ponos  i  poniženje,  i  da  jedino  On 
uzdiže  i  ponizuje; 

3-  čovjek  postaje  hrabar  i  odvažan,  jer  ko  vjeruje  u  Božije  određenje  i  odred- 
bu, ubijeđen  je  da  su  životi  u  Allahovoj  vlasti  i  da  je  svakome  zapisano  kad  će 
umrijeti; 

4-  strpljivost,  očekivanje  nagrade  od  Allaha  i  suočavanje  sa  nedaćama; 

5-  smirenost  srca,  duševni  mir  i  bezbrižnost; 

6-  ponos,  skromnost,  oslobađanje  od  robovanja  stvorenjima. 

Plodovi  vjerovanja  u  Allahovu  odredbu  i  određenje  su  mnogobrojni,  a 
spomenuto  je  samo  nekoliko  tek  da  bi  se  skrenula  pažnja. 

Ali,  Vjerovjesnik,  sallallahu  alejhi  ve  sellem,  prilikom  odgajanja  ashaba  nije  se 
ograničio  samo  na  to  da  ih  poduči  o  šest  stubova  imana,  nego  im  je  ispravljao 
mnoga  pogrešna  shvatanja,  stavove  i  ubjeđenja,  vezana  za  čovjeka,  život,  kosmos  i 
njihov  međuodnos,  da  bi  musliman  živio  potpomognut  Allahovim  svjetlom,  shvata- 
jući  cilj  svoga  postojanja,  i  da  bi  mogao  najpotpunije  ispuniti  sve  što  Allah  od  njega 
očekuje,  i  da  bi  se  oslobodio  fantazija  i  praznovjerja.2 

Sedmo:  Predstava  ashaba  o  čovjeku 

Nakon  što  je  Kur'an  časni  upoznao  čovjeka  sa  njegovim  Gospodarom  i  Sud- 
njim danom,  upoznao  ga  je  i  sa  njim  samim.  Kur'an  odgovara  na  pitanja  koja  izviru 
iz  ljudske  duše:  "Staje  razlog  moga  postojanja?  Šta  će  biti  sa  mnom  poslije  smrti?" 
A  to  su  pitanja  koja  se  razumnom  čovjeku  nameću  sama  od  sebe  i  tjeraju  ga  da 
uporno  traži  odgovor.3 

Kur'an  je  ashabima  objasnio  činjenice  vezane  za  postojanje  čovječanstva, 
odakle  vode  porijeklo,  šta  se  od  njih  traži  u  ovom  životu,  šta  će  s  njima  biti  nakon 
smrti... 


1  Sura  El-Kamer,  49. 

2  Ali  el-Alejani,  Ehemijjetul-džihad  fi  nešrid-da've,  str.  59. 

3  Muhammed  Kutb,  Menhedžut-terbijjetil-islamijje,  2/54. 


udes-  SaHaSi 


Osmo:  Prikaz  odnosa  između  šejtana  i  Adema 

Allahov  Poslanik,  sallallahu  alejhi  ve  sellem,  kroz  kur'ansku  metodologiju 
upoznavao  je  ashabe  sa  pričom  o  šejtanu  i  Ademu,  i  objašnjavao  im  kroz  kur'anske 
ajete  suštinu  borbe  između  čovjeka  i  njegovog  najljućeg  neprijatelja,  koji  je  poku- 
šao zavesti  njihovog  pretka  Adema. 

Jedan  od  primjera  za  to  su  riječi  Uzvišenog: 

"O  sinovi  Ademovi,  neka  vas  nikako  ne  zavede  šejtan  kao  što  je  roditelje  vaše 
iz  Dženneta  izveo,  skinuvši  s  njih  odjeću  njihovu  da  bi  im  stidna  mjesta 
njihova  pokazao!  On  vas  vidi,  on  i  vojske  njegove,  odakle  vi  njih  ne  vidite.  Mi 
smo  učinili  šejtane  zaštitnicima  onih  koji  ne  vjeruju.1 11 

Prva  generacija  je,  iz  kur'anskih  ajeta  o  sukobu  između  Adema  i  šejtana,  nau- 
čila mnoge  važne  stvari  koje  se  tiču  shvatanja,  vjerovanja  i  morala. 
Naprimjer,  naučili  su: 

1-  da  svi  ljudi  potječu  od  Adema; 

2-  daje  srž  islama  apsolutna  pokornost  Allahu; 

3-  da  je  čovjek  podložan  činjenju  grešaka; 

4-  iz  Ademove  greške  musliman  uči  daje  nužno  uzdati  se  u  Allaha; 

5-  nužno  je  da  se  čovjek  kaje  i  traži  oprost  za  grijehe; 

6-  treba  se  čuvati  zavisti  i  oholosti; 

7-  Ademu,  njegovoj  supruzi  i  njihovom  potomstvu,  Iblis  je  neprijatelj  broj 

jedan. 

Jedna  od  metoda  kojom  su  se  ashabi  borili  protiv  šejtana  jeste  i  biranje 
najljubaznijih  riječi  u  komunikaciji,  pridržavajući  se  tako  Allahovih  riječi: 

"Reci  robovima  Mojim  da  govore  samo  lijepe  riječi  -  jer  bi  šejtan  mogao 
posijati  neprijateljstvo  među  njima,  šejtan  je,  doista,  čovjekov  otvoreni 
neprijatelj."2 

Ovo  je  sažet  prikaz  činjenica  o  Iblisu  i  predodžbi  ashaba  o  tom  prokletom 
neprijatelju. 

Deveto:  Način  poimanja  kosmosa,  života  i  stvorenja,  kod  ashaba 

Allahov  Poslanik,  sallallahu  alejhi  ve  sellem,  nastavio  je  marljivo  podučavati 


1  Sura  El-A'raf,  27. 

2  Sura  El-Isra\  53. 

ashabe  Allahovoj  Knjizi  i#  kroz  kur'anske  ajete,  usađivati  im  ispravna  shvatanja  o 
dogmatskim  pitanjima,  kosmosu  i  životu  uopće.  Kur'an  je  pojasnio  nastanak  svijeta, 
iznio  činjenice  o  postanku  života,  koje  po  preciznosti  i  značaju  ne  zaostaju  za  činje- 
nicama koje  je  iznio  o  bilo  kojem  detalju  kosmosa  ili  života. 

Tako  je  Kur'an  uredio  misli  i  shvatanja  prve  generacije  o  kosmosu  i  stvo- 
renjima i  čudesnim  stvarima  koje  se  u  njemu  nalaze  i  o  ovom  prolaznom  životu.  A 
Vjerovjesnik,  sallallahu  alejhi  ve  sellem,  nastavio  je  podučavati  ashabe  ispravnom 
životnom  putu  i  putu  spasa,  čvrsto  vjerujući  da  će  onaj  od  njih  koji  bude  znao  šta 
ga  čeka  i  staje  put  spasa  i  uspjeha,  svim  snagama  i  sredstvima  slijediti  taj  put,  kako 
bi  sutra  ostvario  taj  uspjeh  i  spasio  se. 

U  tom  cilju  Vjerovjesnik,  sallallahu  alejhi  ve  sellem,  skoncentrirao  se  na  poja- 
šnjavanje bitne  stvari,  a  to  je  da  je  ovaj  život  prolazan,  ma  koliko  dugo  trajao,  a 
njegove  ljepote,  ma  koliko  bile  primamljive,  neznatne  su  i  bezvrijedne. 

Mnogi  djelatnici  na  polju  da've  smetnuli  su  s  uma  činjenicu  da  je  ovaj  svijet 
igra,  zabava  i  zavaravanje.  A  to  je  zato  što  su,  zaneseni  njegovim  čarima,  zaglibili  u 
ovosvjetski  život  i  njegova  blaga,  pa  dahću  za  njim  i  svaki  put  kad  se  dograbe  kak- 
vog ovosvjetskog  dobra,  hoće  još,  jer  zbog  svoje  vezanosti  za  ovaj  svijet  ne  mogu 
se  zasititi. 

Ovakvi  su  velika  katastrofa  za  da'vu  i  preporod  ummeta,  ali  ko  uživa  u  ovom 
životu  u  granicama  koje  je  zacrtao  šerijat  i  kome  je  ovaj  život  oruđe  koje  koristi  da 
zaradi  onaj  svijet,  taj  čini  pohvalnu  stvar. 


Četvrta  tema 

Izgradnja  na  polju  vjerskih  dužnosti  i  etike  u  mekkanskom  periodu 

da've 

Prvo:  Duhovno  pročišćavanje  prve  generacije  kroz  različite  vrste  obreda 

Allahov  Poslanik,  sallallahu  alejhi  ve  sellem,  je,  kroz  Kur'an  časni,  učio  ashabe 
duhovnom  čišćenju  i  ukazivao  im  na  načine  koji  će  im  pomoći  da  ostvare  taj  cilj. 
Neke  od  kur'anskih  metoda  duhovnog  pročišćenja  su: 

1-  promišljanje  o  Allahovom  kosmosu,  stvorenjima  i  o  Allahovoj  Knjizi; 

2-  razmišljanje  o  Allahovom  sveobuhvatnom  znanju  kojim  obuhvata  sve  što 
se  nalazi  u  kosmosu,  naprotiv,  sve  što  postoji  i  u  vidljivom  i  u  skrivenom  svijetu; 

3-  ibadet  je  najveće  i  najznačajnije  sredstvo  odgoja  duše.  Jer,  ibadetom  čov- 
jek pokazuje  krajnju  poniznost  pred  Allahom,  a  niko  osim  Allaha  to  i  ne  zaslužuje. 


Hl 

Vrste  ibadeta  kojima  se  postiže  duhovni  uspon  i  čisti  duša: 
Prva  vrsta:  obavezni  ibadeti,  kao  stoje  fizička  i  obredna  čistoća,  namaz,  post, 
zekat,  hadždž  itd. 

Druga  vrsta:  ibadeti  u  najširem  smislu  te  riječi.  Jer,  svaki  postupak  s  kojim  se 
želi  približiti  Allahu  je  ibadet  za  koji  postoji  nagrada,  i  koji  pruža  duši  lijep  odgoj.1 

U  islamu  je  veoma  važno  čišćenje  duše  kroz  namaz,  učenje  Kur'ana,  zikrove  i 
veličanje  Allaha,  jer,  ljudska  duša,  ako  se  ne  očisti  od  mahana  i  ne  bude  u  vezi  sa 
svojim  Stvoriteljem,  neće  izvršavati  šerijatske  obaveze  koje  su  joj  stavljene  u  duž- 
nost, a  konstantno  obavljanje  ibadeta  daje  duši  snagu,  opskrbu  i  jak  poticaj  da 
izvršava  ono  što  joj  je  naređeno. 

Na  prvom  mjestu  ibadeta  koji  imaju  ogroman  utjecaj  na  počišćenje  duše 
nalazi  se  namaz. 

Neki  od  najistaknutijih  tragova  koje  je  namaz  ostavio  na  prvu  generaciju  su: 

1-  Odazivanje  Allahovoj  naredbi  i  pokazivanje  robovanja  Allahu 

Allah  je  pohvalio  Svoje  robove  vjernike  koji  su  se  odazvali  Njegovoj  naredbi. 
Kaže  Uzvišeni: 

"I  za  one  koji  se  Gospodaru  svome  odazivaju,  i  namaz  klanjaju,  i  o  poslovima 
svojim  se  dogovaraju,  a  dio  od  onoga  čime  smo  ih  opskrbili  udjeljuju."2 

Prva  generacija  je  smatrala  da  je  svaki  postupak  u  namazu  zaseban  ibadet,  i 
da  ostavlja  poseban  utisak  na  dušu  i  pospješuje  duhovno  pročišćenje. 

2-  Zazivanje  Gospodara 

Allahov  Poslanik,  sallallahu  alejhi  ve  sellem,  opisujući  jedan  od  prizora  ovog 
zazivanja,  rekao  je:  "Allah  Uzvišeni  je  kazao:  'Podijelio  sam  namaz  između  Sebe  i 
Svoga  roba  po  pola,  pa  Mom  robu  pripada  ono  što  traži. '  Pa  kada  rob  kaže:  'Hvala 
Allahu,  Gospodaru  svjetova1,  Allah  kaže:  'Moj  rob  Mi  se  zahvaljuje.1  A  kada  kaže:  'Sve- 
milosnom,  Milostivom)  Allah  kaže:  'Moj  rob  Me  hvali'  Kada  kaže:  'Vladaru  Dana 
sudnjeg',  Allah  kaže:  'Moj  rob  Me  veliča.'  Kada  kaže:  'Samo  Tebi  ibadet  činimo  i  od 
Tebe  pomoć  molimo',  Allah  kaže:  'Ovo  je  između  Mene  i  Mog  roba,  i  Mom  robu 
pripada  ono  što  traži'  Kada  kaže:  'Uputi  nas  na  Pravi  put!  Na  put  onih  kojima  si 
blagodati  podario,  a  ne  na  put  onih  na  koje  se  srdžba  Tvoja  izlila  i  koji  su  zalutali', 
Allah  kaže:  'Ovo  pripada  Mom  robu,  i  Moj  rob  će  dobiti  ono  što  traži.  ",3 


1  Abdul-Halim  Mahmud,  Fikhud-da've,  1/471-472. 

2  Sura  Eš-Šura,  37. 

3  Sahihu  Muslim,  Kitabus-sala,  bab:  Vudžubi  kiraetil-Fatiha  fi  kuiii  rek'a,  br.  395. 

3-  Smiraj  duše  i  bezbrižnost 

Allahov  Poslanik,  sallallahu  alejhi  ve  sellem,  kada  bi  ga  nešto  tištilo,  klanjao1 
bi  i  u  namazu  osjećao  najveću  radost.2 

Poslanik  je  podučio  ashabe  mnogim  sunnetima  i  nafilama,  da  bi  pojačali  vezu 
sa  svojim  Gospodarom,  i  da  bi  kroz  namaze  osjetili  smiraj  u  dušama,  te  da  bi  na- 
maz postao  važno  sredstvo  za  rješavanje  njihovih  problema  i  briga. 

4-  Namaz  čuva  od  grijeha 

Allah  je  rekao: 

j^^TJ  ^Jt^T  J^J^31^        ^  ^  s^žJv  ^it^l  vidici  E  JST  y 

"Kazuj  Knjigu  koja  ti  se  objavljuje  i  obavljaj  namaz  -  namaz,  zaista,  odvraća 
od  razvrata  i  od  svega  što  je  ružno;  a  Allahovo  spominjanje  vas  veće  je  od 
vašeg  spominjanja  Njega!  -  A  Allah  zna  šta  radite!"3 

Duše  ashaba  su  se  odmarale  u  namazu  i  dobijale  snagu  koja  ih  je  poticala  na 
činjenje  dobra,  a  odvraćala  od  ružnih  djela.  Namaz  je  za  ashabe  bio  poput  nepro- 
bojnog zida  koji  ih  štiti  od  upadanja  u  grijehe.4 

Drugo:  Intelektualni  odgoj 

Vjerovjesnik,  sallallahu  alejhi  ve  sellem,  pružao  je  ashabima  sveobuhvatan 
odgoj  jer  se  taj  odgoj  zasnivao  na  časnom  Kur'anu  koji  se  obraća  čovjeku  kao  cjeli- 
ni koju  čine  tijelo,  duša  i  um.  Stoga  je  vjerovjesnička  pedagogija  vodila  računa  da 
kod  ashaba  razvija  intelektualne  sposobnosti  potičući  ih  na  promatranje  i  raz- 
mišljanje, jer  će  ih  to  osposobiti  za  nošenje  tereta  poziva  u  Allahovu  vjeru,  a  to  je 
ono  što  Kur'an  traži. 

Allahov  Poslanik,  sallallahu  alejhi  ve  sellem,  razvijao  je  intelektualne  sposob- 
nosti ashaba  slijedeći  kur'ansku  doktrinu. 

Najvažnije  tačke  kur'anske  doktrine  u  razvoju  intelekta  su: 

1-  oslobađanje  uma  od  teorija  koje  počivaju  na  pretpostavkama,  taksativnim 
procjenama,  ili  slijepom  slijeđenju  i  oponašanju; 

2-  tjeranje  uma  na  istraživanje  i  provjeravanje; 

3-  pozivanje  razuma  na  razmišljanje  o  kosmičkim  znacima; 

4-  pozivanje  razuma  na  razmišljanje  o  mudrostima  Allahovih  zakona; 

5-  pozivanje  razuma  da  proučava  Allahove  zakonitosti  koje  se  odnose  na 


1  Ebu  Davud,  Sunen,  Fis-sala,  br.  1319. 

2  El-Hakim,  El-Mustedrek.  Ez-Zehebi  se  složio  sa  ocjenom  El-Hakima  daje  hadis  vjerodostojan,  2/160. 

3  Sura  El-Ankebut,  45. 

4  Menhedžul-islami  fi  tezkijjetin-nufus,  1/227. 


ljude  kroz  historiju  ljudskog  roda,  kako  bi  izvukao  pouke  iz  historije  očeva,  djedova 
i  dalekih  predaka,  i  da  bi  razmislio  o  Allahovim  zakonitostima  vezanim  za  nacije, 
narode  i  države. 

Treće:  Tjelesni  odgoj 

Vjerovjesnik,  sallallahu  alejhi  ve  sellem,  insistirao  je  i  na  tjelesnom  odgoju 
ashaba,  a  osnove  tog  odgoja  crpio  je  iz  Kur'ana,  na  način  da  tijelo  obavlja  funkcije 
radi  kojih  je  stvoreno,  bez  preopterečavanja  i  bez  zanemarivanja,  ravnomjerno 
trošeći  sve  fizičke  snage. 

Zato  je  Kur'an  na  sljedeći  način  regulirao  potrebe  ljudskog  tijela: 

1-  reguliranje  potrebe  za  jelom  i  pićem; 

2-  reguliranje  potrebe  za  odjećom,  tako  što  je  od  odjeće  učinio  obaveznim 
ono  što  će  pokriti  stidna  mjesta  i  sačuvati  ih  od  posljedica  vrućine  i  studeni,  a 
učinio  pohvalnim  da  se  lijepo  odjene  kad  se  ide  u  džamiju; 

3-  reguliranje  potrebe  za  stambenim  prostorom; 

4-  reguliranje  potrebe  za  ženidbom  i  zasnivanjem  porodice,  pa  je  dozvolio 
brak,  i  čak  ga  učinio  obaveznim  u  nekim  slučajevima,  a  zabranio  je  blud,  vanbračnu 
zajednicu  i  homoseksualizam; 

5-  reguliranje  potrebe  za  privatnim  vlasništvom,  pa  je  dozvolio  posjedovanje 
imetka  i  nekretnina,  u  skladu  sa  šerijatskim  normama; 

6-  reguliranje  potrebe  za  vlašću.  Islam  je  ovo  regulirao  na  način  da  je 
zabranio  korištenje  položaja  za  činjenje  nepravde,  neprijateljstva  i  nasilja; 

7-  reguliranje  potrebe  za  radom  i  uspjehom,  time  što  je  učinio  nužnim  da 
posao  bude  dozvoljen,  i  da  se  njime  ne  uzrokuje  šteta  bilo  kome.  Muslimani  su 
pozvani  da  rade  na  ovom  svijetu  onoliko  koliko  je  potrebno  da  im  omogući  da 
ponesu  teret  da've  i  vjere; 

8-  Allah  je  upozorio  čovjeka  da  ga  ne  zavaraju  blagodati  koje  posjeduje,  i  da 
ne  bude  spokojan  i  nezahvalan. 

Ovo  su  neke  osnove  na  kojima  počiva  vjerovjesnički  odgoj  u  pogledu  tijela 
kako  bi  čovjek  bio  u  stanju  podnijeti  težinu  džihada,  brige  da've  i  životne  nedaće. 

Četvrto:  Poticanje  ashaba  na  usvajanje  moralnih  vrijednosti  i  čišćenje  od 
poroka 

Visoki  moral  je  važan  dio  akide,  jer  ispravno  vjerovanje  je  neodvojivo  od 
morala.  Vjerovjesnik,  sallallahu  alejhi  ve  sellem,  različitim  je  metodama  poučavao 
ashabe  lijepom  moralu.  Prenosi  se  da  je  Vjerovjesnik,  sallallahu  alejhi  ve  sellem, 
rekao:  "A/a  vagi  vjernikovih  djela,  na  Sudnjem  danu,  ništa  neće  biti  teže  od  lijepog 
morala.  A  Allah,  zaista,  mrzi  razvratnu  i  vulgarnu  osobu. ,fl 


1  Sunenut-Tirmizi,  Kitabul-birrives-sile,  bab:  Ma  dža'e  fi  husnil-huluk,  br.  2002.  Hadis  je  hasen-sahih. 

Kada  je  Allahov  Poslanik,  sallallahu  alejhi  ve  sellem,  upitan  šta  je  najveći 
razlog  zbog  kojeg  će  ljudi  ući  u  Džennet,  odgovorio  je:  "Bogobojaznost  i  lijep 
moral."  A  kada  je  upitan  za  najveći  razlog  zbog  kojeg  će  ljudi  ući  u  Vatru,  odgo- 
vorio je:  "Jezik  i  spolni  organ."1 

Moral  ni  u  kojem  slučaju  nije  drugorazrednog  značaja  u  islamu,  niti  se  svodi 
samo  na  određena  područja  ljudskog  ponašanja.  To  je  praktični  prikaz  ispravnog 
ubjeđenja  i  vjerovanja,  jer  vjerovanje  nije  tek  osjećaj  skriven  u  podsvijesti  nego  je, 
također,  i  vidljivo  etičko  ponašanje  koje  nam  daje  za  pravo  da  se,  kada  ne  vidimo 
takvo  ponašanje  ili  kada  vidimo  suprotno,  zapitamo  gdje  je  iman  i  šta  vrijedi  vjero- 
vanje ako  se  ne  odražava  na  ponašanje.2 

Zato  ćemo  vidjeti,  u  mnogim  primjerima,  da  Kur'an  čvrsto  vezuje  moral  za 
akidu.3 

Ashabi  su  naučeni  da  je  ibadet  jedna  od  moralnih  osobina  jer  spada  u  ispu- 
njavanje dužnosti  prema  Allahu,  zahvalnost  na  blagodatima,  priznavanje  Allahu  za 
učinjena  dobra,  poštovanje  prema  Onome  ko  je  dostojan  poštovanja  i  veličanja,  a 
sve  ovo  spada  u  vrijedna  moralna  svojstva.4  Stoga  je  moral  ashaba  bio  na  visokom 
nivou,  njegov  pokretač  bilo  je  vjerovanje  u  Allaha,  vodič  nada  u  spas  na  onom 
svijetu,  a  cilj  Allahovo  zadovoljstvo  i  sevap. 

Moral,  u  vjerovjesničkoj  pedagogiji,  je  širok  pojam  i  obuhvata  sve  vrste  ljud- 
skog ponašanja,  sva  njegova  čula,  emocije,  misli...  Tako  je  moralni  kodeks  u  namazu 
biti  skrušen,  moralni  kodeks  prilikom  govora  je  izbjegavanje  beskorisnog  govora, 
moralni  kodeks  u  spolnom  odnosu  je  pridržavanje  Allahovih  granica  i  nečinjenje 
onoga  što  je  zabranjeno,  moralni  kodeks  u  komunikaciji  s  drugima  je  umjerenost 
bez  pretjerivanja  i  bez  zanemarivanja,  život  u  kolektivu  ima  moralni  kodeks,  a  to  je 
da  se  ljudi  dogovaraju  među  sobom,  u  srdžbi  je  moralno  oprostiti  i  zaboraviti, 
napad  neprijatelja  također  zahtijeva  pokazivanje  određenih  moralnih  vrijednosti,  a 
to  je  borba  i  otpor  napadačima.  I  sve  u  životu  vjernika  ima  svoj  moral  koji  treba 
slijediti  u  datoj  stvari,  i  svaka  stvar  ima  svoj  moralni  segment. 

Srž  moralnog  ponašanja  je  tevhid  -  činjenje  svih  vrsta  ibadeta  samo  Allahu. 
To  je  zato  što  tevhid,  zapravo,  posjeduje  originalni  moralni  aspekt,  jer  se  odaziv 
tom  pozivu  zasniva  na  moralnim  vrlinama,  poput  pravednosti,  pravičnosti,  iskre- 
nosti prema  samom  sebi,  a  isto  tako  i  odbijanje  je,  u  prvom  redu,  uzrokovano 
negativnim  moralnim  osobinama,  poput  oholog  odbijanja  da  prihvati  istinu,  oho- 
lost u  odbijanju  slijeđenja  Poslanika,  sallallahu  alejhi  ve  sellem,  iz  umišljenosti  i 
uobraženosti,  uživanje  u  svađama  i  raspravama  u  kojima  se  brani  zabluda  iz  puke 
želje  za  pobjedom  i  isticanjem,  ili  zbog  slijepog  slijeđenja  i  ustrajavanja  u  pridržava- 


1  Sunenut-Tirmizi,  Kitabul-birrives-sile,  bab:  Ma  dža'e  fi  husnil-huluk,  br.  2004.  Hadis  je  sahih-garib. 

2  Muhammed  Kutb,  Dirasat  Kur'anijje,  str.  130. 

3  Pogledati,  naprimjer,  sure  El-Mu'min,  ajeti  1-11,  El-En'am,  151-153,  Er-Ra'd,  19-22,  El-Isra',  23-38,  i  dr. 

4  El-Vesetijje  fil-Kur'anil-kerim,  str.  591. 

nju  poznatog  i  uvriježenog  makar  bilo  i  zabluda  i  krivi  put.  Sve  ovo,  i  tome  slično, 
posljedica  je  lošeg  morala  koji  upropaštava  ljude  i  odvraća  ih  od  istine  nakon  što  je 
postala  potpuno  jasna,  a  samim  time  i  od  sreće  i  na  ovom  i  na  onom  svijetu,  iako 
su  ubijeđeni  da  je  jedini  način  da  se  to  postigne  slijeđenje  Poslanikovog,  sallallahu 
alejhi  ve  sellem,  puta. 

Peto:  Podučavanje  ashaba  moralnim  vrijednostima  kroz  kur'anske  priče 

Kur'anske  priče  obiluju  poukama,  mudrostima,  dogmatskim  temeljima,  mo- 
ralnim kodeksima,  pedagoškim  metodama,  uzimanjem  pouka  iz  primjera  drevnih 
naroda. 

Kur'anske  priče  nisu  pripovijedanje  historijskih  događaja  korisno  samo  histo- 
ričarima, te  priče  su  mnogo  uzvišenije,  časnije,  vrednije  od  toga.  Kur'anske  priče  su 
pune  govora  o  tevhidu,  znanju,  lijepom  ponašanju,  razumskim  dokazima,  obiluju 
poukama,  opomenama  i  fascinantnim  dijalozima. 

Navodim  kao  primjer  priču  o  Jusufu,  ističući  njene  moralne  aspekte  koji  su 
prikazani  u  zadivljujućim  prizorima.  Mudraci  su  kazali:  "Nijedna  nacija  ne  može  biti 
stabilna  bez  reformatora,  ljudi  koji  rukovode  poslovima  i  učenjaka  koji  upućuju  na 
Pravi  put,  a  oni  moraju  ispunjavati  određene  uvjete  i  posjedovati  određene  moral- 
ne osobine.  Ako  je  odgovorna  osoba  vjerovjesnik,  naveli  su  četrdeset  osobina  sve 
iz  domena  bontona  i  morala,  ako  je  učeni  vođa,  zadovoljili  su  se  samo  sa  nekima 
od  tih  četrdeset  osobina.  A  Jusuf  je  posjedovao  savršenstvo  poslanika  i  ljepotu  vje- 
rovjesnika.  Ono  što  je  navedeno  u  priči  o  njemu,  mudraci  u  svakom  narodu  uzimaju 
kao  uputstvo  za  odabir  kompetentnih  djelatnika,  jer  je  bio  i  vladar  i  vjerovjesnik. 
Pošto  je  slanje  poslanika  završeno,  govorit  ćemo  samo  o  uvjetima  koje  treba  ispu- 
njavati osoba  da  bi  bila  dostojna  položaja  vladara  idealne  države.  Navest  ćemo 
dvanaest  najvažnijih  osobina  koje  treba  imati  vladar  idealne  države,  da  budu 
podsjetnik  onome  ko  razmišlja  o  Kur'anu  i  opomena  učenicima  koji  teže  stjecanju 
vrlina."1 

Najvažniji  uvjeti  za  vladara  idealne  države: 

1-  Kontroliranje  strasti,  radi  postizanja  duhovne  snage  i  discipline 

Allah  je  rekao: 

"...tako  bi,  da  odvratimo  od  njega  zlo  i  blud,  jer  je  on  uistinu  bio  Naš  iskreni 
rob."2 


1  Džemaluddin  el-Kasimi;  Mehasinut-te'vil,  9/310. 

2  Sura  Jusuf,  24. 

2-  Blagost  u  srdžbi,  radi  samokontrole 

Allah  je  rekao: 


"Ako  je  on  ukrao,  rekoše  oni,  pa  i  prije  je  brat  njegov  krao!  I  Jusuf  im  ne  reče 
ništa.  "Vi  ste  u  gorem  položaju1,  pomisli  u  sebi,  "Allah  dobro  zna  kako  je  bilo 
to  o  čemu  govorite."'1 

3-  Upotreba  blagosti  na  pravom  mjestu  i  upotreba  strogoće  na  pravom 
mjestu 

Allah  je  rekao: 


"I  kad  ih  namiri  hranom  potrebnom,  reče:  'Dovedite  mi  svoga  brata  po  ocu, 
zar  ne  vidite  da  punu  mjeru  dajem  i  da  goste,  ne  može  biti  bolje,  primam.  Ako 
ga  ne  dovedete,  nećete  više  od  mene  mjere  sa  hranom  dobiti  i  ne  dolazite 

mi!"12  Jusuf  im  se  prvo  obratio  blago,  a  zatim  strogo. 

4-  Samopouzdanje  uz  oslonac  na  Allaha 

Allah  je  rekao: 


"'Postavi  me',  reče,  'da  vodim  brigu  o  stovarištima  u  zemlji,  ja  sam  zaista 
čuvaran  i  znan.'"3 

5-  Sposobnost  pamćenja,  kako  bi  mogao  pamtiti  događaje  koji  su  se  desili 
prije  mnogo  godina 

Allah  je  rekao: 


"I  dođoše  braća  Jusuf  ova  i  uđoše  k  njemu,  pa  ih  on  poznade,  a  oni  njega  ne 
prepoznaše."4 


1  Sura  Jusuf,  77. 

2  Sura  Jusuf,  59-60. 

3  Sura  Jusuf,  55. 

4  Sura  Jusuf,  58. 

6-  Precizan  opis  i  snaga  svijesti,  da  bi  mogao  vidjeti  stvari  potpuno  jasno 

Allah  je  rekao: 

"Kad  Jusuf  reče  svome  ocu:  "O  oče  moj,  sanjao  sam  jedanaest  zvijezda,  i 
Sunce  i  Mjesec,  i  u  snu  sam  ih  vidio  kako  mi  se  pokloniše.'"1 

7-  Spremnost  na  učenje,  ljubav  prema  nauci  i  posjedovanje  znanja 

Allah  je  rekao: 

"...i  ispovijedam  vjeru  predaka  svojih,  Ibrahima  i  Ishaka  i  Jakuba;  nama  ne 
priliči  da  ikoga  Allahu  smatramo  ravnim.  To  je  Allahova  milost  prema  nama  i 
ostalim  ljudima,  ali  većina  ljudi  nije  zahvalna.  "2 

I  rekao  je: 


"Gospodaru  moj.  Ti  si  mi  dao  dio  vlasti  i  naučio  me  tumačenju  nekih  snova!  O 
Stvoritelju  nebesa  i  Zemlje,  Ti  si  zaštitnik  moj  i  na  ovom  i  na  onom  svijetu,  daj 
da  umrem  kao  musliman  i  pridruži  me  onima  koji  su  dobri!"3 

8-  Saosjećanje  sa  nejakima  i  skromnost,  pored  ugleda  i  visokih  položaja 

Jusuf  se  ponizno  obratio  dvojici  mladića  u  tamnici.  Allah  je  rekao: 

"O  drugovi  moji  u  tamnici,  ili  su  bolji  raznorazni  bogovi  ili  Allah,  Jedini  i 
Svemoćni?"4 

I  govorio  im  je  o  vjerskim  i  dunjalučkim  pitanjima: 


1  Sura  Jusuf,  4. 

2  Sura  Jusuf,  38. 

3  Sura  Jusuf,  101. 

4  Sura  Jusuf,  39. 

'"Nijedan  obrok  neće  vam  donesen  biti  a  da  vam  ja  prije  ne  kažem  šta  ćete 
dobiti1,  reče  Jusuf.  To  je  samo  dio  onoga  čemu  me  naučio  Gospodar  moj,  ja 
se  klonim  vjere  naroda  koji  u  Allaha  ne  vjeruje  i  koji  onaj  svijet  ne  priznaje.1"1 

Oni  su  se  osvjedočili  da  je  bio  dobar: 

"'Protumači  nam  to,  jer  vidimo  da  si,  zaista,  dobar  čovjek.1"2 

9-  Opraštanje  iako  je  u  mogućnosti  da  kazni 

Allah  je  rekao: 

"Ja  vas  sada  neću  koriti1,  reče,  'Allah  će  vam  oprostiti,  od  milostivih  On  je 
Najmilostiviji!'"3 

10-  Iskazivanje  poštovanja  prema  rodbini 

Allah  je  rekao: 

"Ovu  košulju  moju  odnesite  i  na  lice  moga  oca  je  stavite,  on  će  progledati,  i 
svu  porodicu  svoju  mi  dovedite!"4 

11-  Moć  izražavanja  i  decidno  tumačenje  kraljevog  sna,  i  sposobnost  da  osvoji 
srca  vladara  i  podanika  te  da  ih  usmjeri  kako  da  se  ponašaju,  što  se  bez  rječi- 
tosti, utemeljene  na  mudrosti  i  znanju,  sigurno  ne  bi  moglo  desiti 

Allah  je  rekao: 

"...i  pošto  porazgovara  s  njim,  reče:  'Ti  ćeš  od  danas  kod  nas  utjecajan  i 
pouzdan  biti.'"5 

12-  Upravljačke  sposobnosti 

Allah  je  rekao: 


1  Sura  Jusuf,  37. 

2  Sura  Jusuf,  36. 

3  Sura  Jusuf,  92. 

4  Sura  Jusuf,  93. 

5  Sura  Jusuf,  54. 

"'Sijat  ćete  sedam  godina  uzastopno',  reče,  'pa  ono  što  požanjete  u  klasu 
ostavite,  osim  ono  malo  što  ćete  jesti.'"1 

Tako  ti  Allaha,  zar  ne  osjećaš  ljepotu  Kur'ana  i  slast  znanja! 

Nesumnjivo,  između  morala  i  kur'anskih  priča  postoji  čvrsta  veza,  jer  je  jedan 
od  ciljeva  kur'anskih  priča  podsticanje  na  usvajanje  visokog  morala  koji  je  od  koristi 
i  pojedincu,  i  porodici,  i  zajednici,  i  državi,  i  naciji,  i  civilizaciji.  A  isto  tako  jedan  od 
ciljeva  kur'anskih  priča  jeste  i  odvraćanje  od  niskog  morala  jer  je  on  uzrok  propasti 
naroda. 

Vjerovjesnikova,  sallallahu  alejhi  ve  sellem,  doktrina  odgajanja  sastoji  se  od 
korištenja  različitih  metoda  za  ostvarivanje  utjecaja,  odaziva  i  izvršavanje  dužnosti, 
kako  bi  ljudi  izašli  iz  okvira  teoretiziranja  u  svijet  realnosti  i  praktičnog  djelovanja, 
svejedno  radilo  se  o  vjerskim  ubjeđenjima  poput  svjesnosti  o  Allahovom  nadzoru, 
nade  u  spas  na  onom  svijetu,  ili  o  obredima  poput  različitih  molitvi  koje  razvijaju 
svijest,  čeliče  volju  i  čiste  dušu. 

S  razvojem  islamske  da've,  koja  je  dospjela  do  uspostavljanja  države,  pojavili 
su  se,  izvan  čovjeka,  određeni  nužni  poticaji.  Ti  poticaji  ogledaju  se  u  sljedećem: 

a)  Zakonodavstvo 

Islamski  zakoni  su  propisani  radi  zaštite  moralnih  vrijednosti.  Naprimjer, 
propisanost  strogih  šerijatskih  kazni  i  odmazde  štiti  pojedinca  i  zajednicu  od 
zločina,  poput  ubistava  i  krađe,  kaljanja  časti,  poput  bluda  i  klevete,  ili  zločina 
prema  samom  sebi,  i  upropaštavanja  razuma  konzumiranjem  alkohola  i  raznih 
drugih  opojnih  sredstava. 

b)  Vlast  društva 

Vlast  društva  počiva  na  temelju  Allahove  naredbe  o  pozivanju  na  dobro,  a 
odvraćanju  od  zla,  međusobnom  savjetovanju  među  vjernicima,  odgovornosti  jed- 
nih za  druge.  Ove  obaveze  Allah  je  spomenuo  uz  zekat,  namaz,  pokornost  Allahu  i 
Njegovom  Poslaniku,  sallallahu  alejhi  ve  sellem: 

"A  vjernici  i  vjernice  prijatelji  su  jedni  drugima:  traže  da  se  čine  dobra  djela,  a 
od  nevaljalih  odvraćaju,  i  namaz  obavljaju  i  zekat  daju,  i  Allahu  i  Poslaniku 
Njegovu  se  pokoravaju.  To  su  oni  kojima  će  se  Allah  sigurno  smilovati.  Allah 
je,  doista,  silan  i  mudar."2 

Štaviše,  Allah  je  istakao  da  je  to  temeljni  uzrok  vrijednosti  ovog  ummeta: 


1  Sura  Jusuf,  47. 

2  Sura  Et-Tevbe,  71. 

"Vi  ste  najbolji  narod  koji  se  ikada  pojavio:  tražite  da  se  čini  dobro,  a 
odvraćate  od  zla,  i  vjerujete  u  Allaha!  A  kada  bi  sljedbenici  Knjige  vjerovali, 
bilo  bi  bolje  za  njih;  među  njima  ima  vjernika,  ali  -  većinom  su  grješnici!"1 

Ova  vlast  i  njen  utjecaj  pokazao  se  u  medinskom  periodu. 

c)  Vlast  države 

Vlast  države,  čije  je  uspostavljanje  obavezno,  počiva  na  čvrstim  moralnim 
temeljima.  Njena  obaveza  je  da  vodi  računa  o  ovim  moralnim  vrijednostima  i  da  ih 
širi  u  njenim  ustanovama  i  među  članovima  društva,  te  da  to  učini  uzrokom  i  zada- 
ćom svoga  postojanja.2 

Tako  su  se  u  islamskom  moralu  objedinili  svi  segmenti  potpunosti,  Vjero- 
vjesnikova,  sallallahu  alejhi  ve  sellem,  zajednica  postala  je  stvarni  primjer  potpunog 
sistema,  a  sveto  ni  zbog  čega  drugog  do  zbog  pridržavanja  za  Božanske  smjernice. 

To  su  neke  crte  dogmatske,  duhovne  i  moralne  izgradnje  u  mekkanskom 
periodu. 

Ovaj  odgojni  proces  urodio  je  plodovima,  jer  je  više  od  dvadeset  časnih 
ashaba,  od  pedeset  prvih  koji  su  primili  islam,  preuzelo  odgovornost  vodstva  nakon 
što  se  da'va  proširila  u  doba  Vjerovjesnika,  sallallahu  alejhi  ve  sellem,  a  nakon  nje- 
gove smrti  postali  su  velike  vođe  ovog  ummeta. 

A  drugih  dvadeset  uglavnom  su  poginuli  kao  šehidi  ili  umrli  za  vrijeme 
Allahovog  Poslanika,  sallallahu  alejhi  ve  sellem. 

U  ovoj  prvoj  skupini  pojavile  su  se  apsolutno  najveće  ličnosti  ummeta:  među 
njima  su  bila  deveterica  od  deseterice  koji  su  obradovani  da  će  ući  u  Džennet,  oni 
su  najbolji  ljudi  nakon  Allahovog  Poslanika,  neki  od  njih  su,  poput  Ammara  b. 
Jasira,  Abdullaha  b.  Mes'uda,  Ebu  Zerra,  Džafera  b.  Ebu  Taliba,  podnoseći  ogromne 
žrtve,  učestvovali  u  stvaranju  ove  veličanstvene  civilizacije. 

U  ovoj  prvoj  skupini  pojavile  su  se  najveličanstvenije  žene  ummeta,  poput 
Hatidže,  ali  i  drugih  svijetlih  primjera  kao  što  je  Ummul-Fadl  bint  El-Haris,  Ebu 
Bekrova  kći  Esma,  Esma  bint  Umejs  i  druge. 

Ovoj  prvoj  skupini  Muhammed,  učitelj  čovječanstva,  pružio  je  maksimalan 
odgoj  na  polju  vjerovanja,  duhovnog,  intelektualnog  i  moralnog  odgoja.  Zato  su 
postali  vodiči  koji  upravljaju  i  koji  upućuju  ummet  na  Pravi  put.3 


1  Sura  Ali  Imran,  110. 

2  El-Minhadžul-Kur'ani  fit-tešri\  str.  433. 

3  El-Gadban,  Et-Terbijjetul-kijadijje,  1/201. 


Allahov  Poslanik,  sallallahu  alejhi  ve  sellem,  odgajao  ih  je  i  čistio  od  naslaga 
paganstva.  Pa  ako  se  smatra  sretnikom  onaj  ko  je  barem  jednom  u  životu  vidio 
Allahovog  Poslanika  i  povjerovao  u  njega,  kakav  je  tek  sretnik  onaj  ko  se  svako- 
dnevno družio  sa  njim,  učio  od  njega,  napajao  se  njegovim  svjetlom,  hranio 
njegovim  govorom  i  odgajao  pod  njegovom  pažnjom.1 


1  El-Gadban,  Et-Terbijjetul-kijadijje,  1/202-203. 


Život  i  djeto  posljednjeg  Vjerovjesnika  

Prva  tema 
Javni  poziv  u  vjeru 

Nakon  što  je  Vjerovjesnik,  sallallahu  alejhi  ve  sellem,  na  temeljima  akide, 
ibadeta  i  visokog  morala,  uspio  pripremiti  ashabe  i  izgraditi  prvi  organizirani  musli- 
manski džemat,  došlo  je  vrijeme  da  se  javno  istupi  sa  pozivom  u  islam. 

Allah  je  objavio: 

"I  opominji  rodbinu  svoju  najbližu,  i  budi  ljubazan  prema  vjernicima  koji  te 
slijede!'1 

Vjerovjesnik,  sallallahu  alejhi  ve  sellem,  okupio  je  svoju  rodbinu  i  javno  ih 
pozvao  da  vjeruju  u  jednog  Boga,  upozorio  ih  na  žestoku  kaznu  ako  ga  ne  poslu- 
šaju, pozvao  ih  da  se  spase  od  Vatre,  i  pojasnio  im  dužnost  čovjeka  prema  samome 
sebi.2 

Od  Ibn  Abbasa,  radijallahu  anhuma,  prenosi  se  da  je  rekao:  "Kada  je  objav- 
ljeno: 'I  opominji  rodbinu  svoju  najbližu',  Vjerovjesnik  se  popeo  na  brdo  Safa  i 
počeo  dozivati  kurejšijske  ogranke:  'O  pleme  Fihr,  o  pleme  Adijj!',  pa  su  se  ljudi 
okupili  oko  njega.  Neki  su  došli  lično,  a  oni  koji  nisu  mogli,  poslali  su  svoje 
zastupnike.  Kurejšije,  među  kojima  je  bio  i  Ebu  Leheb,  okupili  su  se  pa  im 
Vjerovjesnik  reče:  'Šta  mislite,  kad  bih  vas  obavijestio  da  se  u  podnožju  ovog  brda 
nalazi  konjica  koja  želi  da  vas  napadne,  da  li  biste  mi  povjerovali?'  Odgovorili  su: 
'Da!  Uvijek  si  govorio  samo  istinu."  Vjerovjesnik  im  reče:  'Ja  sam  došao  da  vas 
upozorim  prije  nego  što  vas  stigne  teška  kazna.'  Ebu  Leheb  povika:  'Propao  ti 
ostatak  dana,  zar  si  nas  zbog  toga  zvao!'  Pa  je  Allah  objavio: 

'Neka  propadnu  ruke  Ebu  Lehebove,  i  propao  je!  Neće  mu  biti  od  koristi 
blago  njegovo,  a  ni  ono  što  je  stekao3.'"4 

U  drugoj  predaji  stoji:  "Pa  je  prozvao  svaki  kurejšijski  ogranak  poimenično, 
govoreći  svakom  ogranku:  'Spasite  sebe  od  Vatre!1  A  zatim  je  rekao:  'O  Fatima,  kćeri 
Muhammedova,  spasi  sebe  od  Vatre,  ja  vas  ne  mogu  zaštititi  od  Allaha,  osim  što  smo 
u  rodbinskim  vezama,  i  ja  ću  ih  održavati1"5 

Kurejšijski  mnogobošci  bili  su  realni  i  praktični,  pa  kada  su  vidjeli  da  je 
Muhammed,  Iskreni  i  Povjerljivi,  stao  na  brdo  s  kojeg  je  mogao  vidjeti  šta  je  ispred  i 


1  Sura  Eš-Šu'ara,  214-215. 

2  Omer  Ahmed  Omer,  Risaletul-Enbija\  3/46. 

3  Sura  El-Leheb,  1-2. 

4  Sahihul-Buhari,  Kitabut-Tefsir,  sura  Eš-Šu'ara,  br.  4770. 

5  Sahihu  Muslim,  Kitabul-iman,  346-204. 

iza  brda,  a  oni  mogu  da  vide  samo  šta  je  ispred  njih,  objektivnost  i  zdravo  rezo- 
niranje dovelo  ih  je  do  toga  da  priznaju  da  bi  povjerovali  kada  bi  ih  obavijestio  da 
dolazi  neprijateljska  konjica. 

Kad  je  završena  ova  uvodna  faza  u  kojoj  su  mu  priznali  daje  uvijek  bio  iskren, 
Allahov  Poslanik,  sallallahu  alejhi  ve  sellem,  rekao  im  je:  "Ja  sam  došao  da  vas 
upozorim  prije  nego  što  vas  stigne  teška  kazna!"  Ovim  riječima  obavijestio  ih  je  da 
je  on  vjerovjesnik,  sallallahu  alejhi  ve  sellem,  i  da  je  upoznat  sa  nekim  činjenicama 
koje  su  ostalim  ljudima  nepoznate,  i  da  posjeduje  druge  sposobnosti.  Uz  to,  na  naj- 
kraći i  najjasniji  mogući  način,  uputio  im  je  savjet  i  upozorenje  s  takvom  mudrošću  i 
rječitošću  kakva  nije  zabilježena  u  historiji  religija  i  vjerovjesništva,  pa  su  svi  ljudi 
zašutjeli,  samo  je  Ebu  Leheb  rekao:  "Propao  ti  ostatak  dana,  zar  si  nas  zbog  toga 
zvao."1 

Vjerovjesnik,  sallallahu  alejhi  ve  sellem,  na  ovaj  je  način  poučio  ummet  teme- 
ljima javne  prezentacije:  odabrao  je  uzdignuto  mjesto,  a  to  je  brdo,  da  se  sa  njega 
obrati  kako  bi  njegov  glas  dopro  do  svih  ljudi,  kao  što  danas  mediji  postavljaju 
odašiljače  na  visoka  mjesta  da  bi  postigli  veći  prijenos  signala.  Zatim  je  odabrao 
čvrst  temelj  na  kojem  je  zasnovao  svoj  govor,  a  to  je  iskrenost.  Time  je  Vjerovjesnik, 
sallallahu  alejhi  ve  sellem,  podučio  djelatnike  u  oblasti  da've  da  komunikacija  sa 
ljudima  kojima  se  obraćaju  i  koje  pozivaju  treba  počivati,  prije  svega,  na  apso- 
lutnom povjerenju  između  nosioca  poruke  i  mase  kojoj  se  obraća,  pa  prema  tome 
sadržaj  s  kojim  im  se  obraća  mora  biti  istina,  bez  trunke  laži.2 

Sasvim  je  normalno  da  je  Poslanik,  sallallahu  alejhi  ve  sellem,  počeo  javnu 
da'vu  s  pozivom  svojoj  rodbini,  jer  je  plemenski  duh  duboko  prodro  u  mekkansko 
društvo,  pa  je  prvo  pozvao  svoju  rodbinu,  jer  se  od  rodbine  može  očekivati  da  ga 
pomognu,  daju  mu  podršku,  ili  barem  zaštitu.  Osim  toga,  počinjanje  s  javnom 
da'vom  od  Mekke  ostavljalo  je  poseban  dojam  jer  je  bila  važan  vjerski  centar  i  pri- 
dobijanje  Mekke  na  stranu  islama  zasigurno  bi  ostavilo  veliki  odjek  na  ostala  ple- 
mena, s  tim  što  to  ne  znači  da  je  poruka  islama  u  početnim  fazama  bila  ograničena 
na  Kurejš,  jer  se  iz  Kur'ana  jasno  vidi  da  je  pozivanje  Kurejšija  bio  samo  prvi  korak  u 
širenju  globalne  islamske  poruke.3  Kur'anski  ajeti  objavljeni  u  Mekki  jasno  ukazuju 
na  to  da  je  islamska  poruka  svjetskog  karaktera. 

Allah  je  rekao: 

"Neizmjerno  je  blagoslovljen  Onaj  koji  robu  Svome  objavljuje  Kur  an  da  bi 
svjetovima  bio  opominjač."4 


1  En-Nedevi,  Es-Siretun-Nebevijje,  138. 

2  Abdul-Vehhab  Kuhajl,  El-Harbun-nefsijje  diddel-islam,  str.  121. 

3  Imaduddin  Halil,  Dirasat  fis-sira,  str.  66. 

4  Sura  El-Furkan,  1. 


I  rekao  je: 

"A  tebe  smo  samo  kao  milost  svjetovima  poslali.111 

I  rekao  je: 

<  0  ć>pZi  J&J&J  §gc  fes  U£  Ji%^i&&3  %  > 

"Mi  smo  te  poslali  svim  ljudima  da  radosne  vijesti  donosiš  i  da  opominješ,  ali 
većina  ljudi  ne  zna.1'2 

Zatim  je  u  drugoj  fazi  počeo  pozivati  koga  god  bi  stigao,  bez  obzira  iz  kojeg 
plemena  ili  zemlje  bio.  Odlazio  je  na  mjesta  gdje  su  se  ljudi  okupljali,  družili,  sasta- 
jali, presretao  je  ljude  u  sezoni  hadždža,  pozivao  je  i  slobodne  ljude  i  robove,  jake  i 
slabe,  bogate  i  siromašne.3 

Počeo  je  to  činiti  nakon  što  su  objavljene  riječi: 

"Ti  javno  ispovijedaj  ono  što  ti  se  naređuje  i  mnogobožaca  se  okani.  Mi  ćemo 
te  sačuvati  onih  koji  se  rugaju,  koji  pored  Allaha  drugog  boga  uzimaju;  i  znat 
će  oni!  Mi  dobro  znamo  da  ti  je  teško  u  duši  zbog  onoga  što  oni  govore.1'4 

Rezultat  javnog  ispovijedanja  bilo  je  suprotstavljanje,  odbijanje,  ismijavanje, 
uznemiravanje,  poricanje  i  plansko  spletkarenje.  Sukob  Vjerovjesnika,  sallallahu 
alejhi  ve  sellem,  i  ashaba  sa  velikodostojnicima  i  prvacima  idolopoklonstva  se  poja- 
čao. U  Mekki  su  se  na  svakom  koraku  prepričavale  vijesti  o  tom  sukobu,  a  to  je 
samo  po  sebi  bilo  veliki  dobitak  za  da'vu,  a  ostvaren  je  uz  pomoć  najljućih  nepri- 
jatelja da've,  jer  iako  su  oni  u  plemenima  širili  laži  o  islamu,  nisu  svi  ljudi  vjerovali 
tim  pričama  koje  su  širili  lideri  nevjerstva  i  mnogoboštva. 

U  to  vrijeme  jedino  sredstvo  medijske  promocije  bilo  je  prepričavanje  vijesti, 
pa  se  vijest  o  vjerovjesniku  Muhammedu,  sallallahu  alejhi  ve  sellem,  proširila  na  sve 
strane,  a  ta  velika  vijest  postala  je  predmet  razgovora  na  skupovima  i  sastajalištima 
ljudi  u  različitim  plemenima  i  kućama.5 

Najvažniji  mnogobožački  prigovori  islamskoj  da'vi 

Najvažniji  prigovori  poglavara  mnogoboštva  bili  su  usmjereni  na  Allahovu 


1  Sura  El-Enbija',  107. 

2  Sura  Sebe',  28. 

3  Risaletul-Enbija',  3/47-48. 

4  Sura  El-Hidžr,  94-97. 

5  El-Gurebđul-evvelun,  str.  167. 


t(n  AGjđ  Mufiammećes-  SaflaSi 


jednoću,  vjerovanje  u  Sudnji  dan  i  dakako  u  Muhammedovo,  sallallahu  alejhi  ve 
sellem,  poslanstvo  i  Kur'an  koji  mu  je  objavio  Gospodar  svih  svjetova. 

Prvo:  Allahova  jednoća 

Mekkanski  nevjernici  nisu  poricali  daje  Allah  stvorio  sve  što  postoji. 
Allah  kaže: 

"A  da  ih  upitaš:  'Koje  stvorio  nebesa  i  Zemlju?1,  sigurno  bi  rekli:  'Allah!',  a  ti 
reci:  'Hvaljen  neka  je  Allah!',  samo  što  većina  njih  ne  zna."1 

Obožavali  su  kipove  vjerujući  da  ih  oni  približavaju  Allahu. 
Allah  kaže: 

"Čista  vjera  pripada  samo  Allahu!  A  onima  koji  pored  Njega  uzimaju 
zaštitnike:  'Mi  ih  obožavamo  samo  zato  da  bi  nas  što  više  Allahu  približili'  - 
Allah  će  njima,  zaista,  presuditi  o  onome  u  čemu  su  se  razilazili.  Allah  nikako 
neće  uputiti  na  Pravi  put  onoga  koje  lažljivac  i  nevjernik."2 

Obožavanje  kipova  preuzeli  su  od  naroda  iz  susjedstva,  pa  su  na  poziv  u 
tevhid  reagirali  sa  velikim  negodovanjem  i  čuđenjem.3 
Kaže  Allah: 

"Oni  se  čude  što  im  je  jedan  od  njih  došao  da  ih  opominje,  i  govore  nevjernici: 
'Ovo  je  čarobnjak,  lažov!  Zar  on  da  bogove  svede  na  Boga  jednog?  To  je, 
zaista,  nešto  veoma  čudno!',  i  oni  ugledni  između  njih  rekoše:  'Idite  i  ustrajte 
uz  božanstva  svoja!  Uistinu,  to  je  nešto  što  se  hoće!  Zar  ovo  nismo  čuli  u  vjeri 
prethodnoj,  ovo  nije  ništa  drugo  već  namještena  laž.'"4 

Arapski  mnogobošci  imali  su  pogrešnu  predodžbu  o  Allahu  i  vezi  između 
Njega  i  Njegovih  stvorenja,  vjerovali  su  da  Allah  ima  suprugu  džinkinju  koja  Mu  je 
rodila  meleke5,  pa  su  prema  tome  meleki  Allahove  kćeri,  uzvišen  je  Allah  i  visoko 
iznad  onoga  što  o  Njemu  govore. 


1  Sura  Lukman,  25. 

2  Sura  Ez-Zumer,  25. 

3  Risaletul-Enbya\  3/52. 

4  Sura  Sad,  4-7. 

5  Mudžahid  kaže:  "Mušrici  tvrde  da  su  meleki  kćeri  Allaha,  dži.,  pa  je  Ebu  Bekr,  r.a.,  rekao:  'Pa  ko  su  im 
majke?'  Oni  rekoše:  'Kćerke  najuglednijih  džinna.'"  Tefsir  Ibn  Kesir,  skraćeno  izdanje,  str.  1137.  VSK  za 
pomoć  BiH,  2002.  (prim.  prev.) 

Kur'anski  ajeti  pojasnili  su  da  je  Allah  stvorio  i  džinne  i  meleke,  kao  što  je 
stvorio  i  čovjeka,  i  da  nema  dijete  niti  suprugu. 
Allah  kaže: 


"Nevjernici  smatraju  džinne  ravnim  Allahu,  a  On  je  njih  stvorio,  i  izmislili  su, 
ne  misleći  šta  govore,  da  On  ima  sinove  i  kćeri.  Slavljen  i  čist  je  On  i  vrlo 
visoko  iznad  onoga  kako  Ga  oni  opisuju!  On  je  Stvoritelj  nebesa  i  Zemlje! 
Otkud  Njemu  dijete  kad  nema  žene.  On  sve  stvara,  i  samo  On  sve  zna.1 11 

Kur'an  ukazuje  na  to  da  džinni  priznaju  da  su  Allahovi  robovi  i  negiraju  da 
između  njih  i  Allaha  postoji  rodbinska  veza. 
Allah  je  rekao: 


"Mnogobošci  između  Njega  i  džinna  srodstvo  uspostavljaju,  a  džinni  odavno 
znaju  da  će  oni  u  Vatru  biti  privedeni."2 

Kur'an  zahtijeva  od  mušrika  da  slijede  istinu  i  da  ne  govore  na  osnovu 
pretpostavki  i  opsjena. 
Allah  je  rekao: 


"Oni  koji  ne  vjeruju  u  onaj  svijet  nazivaju  meleke  imenima  ženskim.  A  o  tome 
ništa  ne  znaju,  slijede  samo  pretpostavke,  a  pretpostavka  istini  baš  ništa  ne 
koristi."3 

Kur'an  objašnjava  da  nije  logično,  ako  su  kćeri  manje  vrijedne  od  sinova, 
kako  mušrici  smatraju,  da  Allah  njima  podari  sinove,  a  Sebi  kćeri. 
Allah  je  rekao: 


"Zar  je  vaš  Gospodar  vas  sinovima  obdario,  a  Sebi,  kao  kćeri,  meleke  uzeo.  Vi, 
zaista,  izgovarate  krupne  riječi."4 

Kur'an  upozorava  mnogobošce  da  će  snositi  odgovornost  za  riječi  koje 
govore  bez  dokaza. 


1  Sura  El-En'am,  100-101. 

2  Sura  Es-Saffat,  158. 

3  Sura  En-Nedžm,  27-28. 
4SuraEI-Enbija',40. 

Allah  kaže: 

"Oni  meleke  koji  su  robovi  Svemilosnog  ženskinjem  smatraju.  Zar  su  oni 
prisustvovali  stvaranju  njihovu?  -  Njihova  će  tvrdnja  biti  zapisana  i  oni  će 
odgovarati!1'1 

Drugo:  Poricanje  onog  svijeta 

Kad  ih  je  Poslanik,  sallallahu  alejhi  ve  sellem,  pozvao  da  vjeruju  u  Sudnji  dan, 
dočekali  su  to  s  podsmijehom  i  poricanjem. 
Allah  je  rekao: 

"A  oni  koji  ne  vjeruju,  govore:  'Hoćete  li  da  vam  pokažemo  čovjeka  koji  vas 
obavještava  da  ćete,  kada  se  sasvim  raspadnete,  zaista,  ponovo  stvoreni  biti?1 
Iznosi  li  on  o  Allahu  laži  ili  je  lud?  Nijedno,  već  su  oni  koji  u  onaj  svijet  neće  da 
vjeruju  na  muci  i  u  zabludi  dalekoj.1'2 

Također  su  poricali  proživljenje. 
Allah  je  rekao: 

"I  rekli  bi:  'Nema  života  osim  na  ovom  svijetu  i  mi  nećemo  biti  oživljeni!'"3 

Čak  su  se  čvrsto  zaklinjali  da  neće  biti  proživljeni.  Allah  kaže: 

"Oni  se  zaklinju  Allahom,  najtežom  zakletvom:  'Allah  neće  oživjeti  onoga  koji 
umre!'  A  hoće,  to  je  Njegovo  obećanje  koje  će  se  doista  ispuniti  -  samo  to 
većina  ljudi  ne  zna.  Da  bi  im  objasnio  oko  čega  su  se  razilazili  i  da  bi  saznali 
oni  koji  nisu  vjerovali  da  su  lašci  bili."4 

Smatrali  su  da  postoji  samo  život  na  ovom  svijetu  i  tražili  da  im  se  ožive  očevi 
kako  bi  povjerovali  da  postoji  onaj  svijet. 
Allah  je  rekao: 


1  Sura  Ez-Zuhruf,  19. 

2  Sura  Sebe',  7-8. 

3  Sura  El-En'am,  29. 

4  Sura  En-Nahl,  38-39. 


Treće  poglavlje 

Javni  poziv  u  vjeru  i  metode 
mnogobožaca  u  borbi  protiv  islama 


Život  i  djeto  posljednjeg  Vji 

"I  oni  vele:  'Postoji  samo  život  naš  zemaljski,  živimo  i  umiremo,  jedino  nas 
vrijeme  uništi.1  A  oni  o  tome  baš  ništa  ne  znaju,  oni  samo  nagađaju.  A  kad  im 
se  Naši  ajeti  jasni  kazuju,  drugog  dokaza  nemaju,  osim  što  kažu:  'Pretke  naše 
u  život  povratite,  ako  istinu  govorite.1  Reci:  "Allah  vam  daje  život,  zatim  će 
učiniti  da  poumrete,  a  poslije  će  vas  na  Sudnjem  danu  sabrati,  u  to  nema 
nikakve  sumnje,  ali  većina  ljudi  ne  zna.1  Allahova  je  vlast  na  nebesima  i  na 
Zemlji!  A  na  dan  kad  nastupi  Čas  oživljenja,  toga  dana  oni  koji  su  laži  slijedili 
bit  će  izgubljeni."1 

Samo,  promakla  im  je  jedna  sitnica:  Onaj  koji  ih  je  stvorio  prvi  put  moćan  je 
da  ih  proživi  na  Sudnjem  danu. 

Mudžahid  i  drugi  komentatori  Kur'ana  vele:  "Došao  je  Ubejj  b.  Halef2,  Allah 
ga  prokleo,  Božijem  Poslaniku,  sallallahu  alejhi  ve  sellem,  noseći  u  ruci  truhlu  kost, 
mrveći  je  i  rasipajući  je  po  zraku,  pa  je  rekao:  'O  Muhammede,  ti  tvrdiš  da  će  Allah 
ovo  oživiti?!'  On  reče:  'Da,  Uzvišeni  Allah  će  te  usmrtiti,  potom  oživiti,  a  potom  od- 
vesti u  Vatru.'"  Tada  su  objavljeni  ovi  ajeti  s  kraja  sure  Jasin3: 


"Kako  čovjek  ne  vidi  da  ga  Mi  od  kapi  sjemena  stvaramo,  i  opet  je  otvoreni 
protivnik,  i  Nama  navodi  primjer,  a  zaboravlja  kako  je  stvoren,  i  govori:  "Ko  će 
oživiti  kosti,  kad  budu  truhle?1  Reci:  'Oživit  će  ih  Onaj  koji  ih  je  prvi  put 
stvorio;  On  dobro  zna  sve  što  je  stvorio. >>>4 

Kur'anske  metode  dokazivanja  postojanja  proživljenja  zasnivaju  se  na  obra- 
ćanju razumu,  usklađenosti  sa  ljudskom  prirodom  i  bliskosti  srcu.  Allah  je  podsjetio 
Svoje  robove  da  Njegova  mudrost  zahtijeva  postojanje  proživljenja  radi  nagrade  i 
obračuna,  jer  je  Allah  stvorio  stvorenja  da  Ga  obožavaju,  i  poslao  je  poslanike, 
objavio  knjige,  da  bi  objasnio  kako  da  Ga  obožavaju  i  na  koji  način  da  Mu  se  poko- 
ravaju i  izvršavaju  Njegove  naredbe,  a  klone  se  Njegovih  zabrana.  Alif  neki  ljudi  su 
se  odbili  pokoriti  Allahu,  uzoholili  su  se  i  postali  nepokorni,  pa  zar  onda  nije  pra- 
vedno, kada  umru  i  pokorni  i  nepokorni,  da  Allah  pokorne  nagradi  za  dobra  djela,  a 


1  Sura  El-Džasije,  24-27. 

2  U  predaji  od  Ibn  Abbasa  stoji  daje  došao  El-As  b.  Vail. 

3  Tefsir  Ibn  Kesir,  skraćeno  izdanje,  izdavač:  VSKza  pomoć  BiH,  str.  1123.  (prim.  prev.) 

4  Sura  Jasin,  77-79. 


da  loše  kazni  za  loša  djela. 
Allah  je  rekao: 

"Zar  ćemo  muslimane  sa  zločincima  izjednačiti?  Šta  vam  je,  kako  rasuđujete? 
Zar  vi  imate  Knjigu,  pa  u  njoj  čitate  da  ćete  imati  ono  što  izaberete?"1 

Ateisti  su  nepravedni  prema  sebi  kada  tvrde  da  je  kosmos  nastao  slučajno, 
bez  razloga,  i  da  se  iza  toga  ne  krije  nikakva  mudrost,  te  da  nakon  smrti  isto  čeka  i 
vjernika  koji  je  radio  dobra  djela  i  nevjernika  koji  je  radio  loša,  da  među  njima  nema 
razlike,  kao  što  nema  razlike  između  pobožnog  i  grješnog.2 

Allah  kaže: 

"Mi  nismo  uzalud  stvorili  nebo  i  Zemlju  i  ono  što  je  između  njih;  tako  misle 
nevjernici,  pa  teško  nevjernicima  kad  budu  u  Vatri!  Zar  ćemo  postupiti  sa 
onima  koji  vjeruju  i  čine  dobro  kao  s  onima  koji  prave  nered  na  Zemlji,  ili,  zar 
ćemo  postupiti  s  onima  koji  se  grijeha  klone  isto  kao  i  s  grješnicima?"3 

Kur'an  časni  navodi  ljudima  primjere  kako  oživljava  zemlju  biljem,  jer  onaj  ko 
može  oživiti  zemlju  nakon  mrtvila,  može  oživiti  beživotna  tijela  i  truhle  kosti. 
Kaže  Allah: 

"Zato  pogledaj  tragove  Allahove  milosti  -  kako  On  oživi  zemlju  nakon  mrtvila 
njezina!  On  će,  uistinu,  i  mrtve  oživiti.  On  sve  može."4 

Allah  u  Svojoj  Knjizi  spominje  oživljavanje  nekih  mrtvaca  na  ovome  svijetu. 
Tako  je  u  Svojoj  Knjizi  obavijestio  ljude  o  mladićima  iz  pećine  koje  je  uspavao  na  tri 
stotine  i  devet  godina,  a  zatim  su  nakon  toliko  vremena  ustali  iz  sna. 

Allah  je  rekao: 

<  0  i£f  su  Q^^$&f&2  0    <^  v^ata  j^jtsi;  #  \sj$  > 

"Mi  smo  ih  u  pećini  tvrdo  uspavali  za  dugo  godina,  poslije  smo  ih  probudili 
pokazujući  koja  će  od  dvije  skupine  bolje  ocijeniti  koliko  su  vremena  pro- 
boravili."5 


1  Sura  El-Kalem,  35-38. 

2  El-Vesetijje  fd-Kur'anil-kerim,  str.  402. 

3  Sura  Sad,  27-28. 

4  Sura  Er-Rum,  50. 

5  Sura  El-Kehf,  11-12. 


Život  i  djelo  posljednjeg  Vjerovjesnika 

"I  Mi  smo  ih,  isto  tako,  probudili  da  bi  jedni  druge  pitali.  'Koliko  ste  ovdje 
ostali?1,  upita  jedan  od  njih.  'Ostali  smo  dan  ili  dio  dana1,  odgovoriše. 
'Gospodar  vaš  najbolje  zna  koliko  ste  ostali1,  rekoše.  'Pošaljite  jednog  od  vas  s 
ovim  srebrenjacima  vašim  u  grad,  pa  neka  vidi  u  koga  je  najčistije  jelo  i  neka 
vam  od  njega  donese  hrane  i  neka  bude  pažljiv  i  neka  nikome  ne  govori  ništa 
o  vama.'"1 

"A  oni  su  ostali  u  pećini  svojoj  tri  stotine  i  još  devet  godina."2 

Ovo  su  primjeri  nekih  dokaza  koje  je  Allahov  Poslanik,  sallallahu  alejhi  ve 
sellem,  koristio  u  raspravama  sa  poglavarima  nevjerstva  i  mnogoboštva. 

Treće:  Prigovori  vezani  za  Poslanika 

Prigovarali  su  ličnosti  Poslanika,  sallallahu  alejhi  ve  sellem,  jer  su  smatrali  da 
poslanik  ne  može  biti  čovjek  kao  što  su  oni,  nego  da  mora  biti  melek,  ili  barem  da 
uz  njega  budu  meleki. 

Kaže  Allah: 

"A  ljude  je,  kad  im  je  dolazila  objava,  odvraćalo  od  vjerovanja  samo  to  što  su 
govorili:  'Zar  je  Allah  kao  poslanika  čovjeka  poslao?'"3 

"Oni  govore:  'Trebalo  je  da  mu  se  pošalje  melek!'  A  da  meleke  pošaljemo,  s 
njima  bi  svršeno  bilo,  nijedan  čas  vremena  im  se  ne  bi  više  dao.  A  da  ga 
melekom  učinimo,  opet  bismo  ga  kao  čovjeka  stvorili  i  opet  bismo  im  učinili 
nejasnim  ono  što  im  nije  jasno."4 

Znači,  kada  bismo  ljudima  poslali  meleka  kao  poslanika,  došao  bi  im  u 
ljudskom  liku  kako  bi  mogli  razgovarati  s  njim  i  učiti  od  njega,  a  kad  bi  se  to  desilo, 
opet  bi  im  bilo  nejasno,  isto  kao  što  oni  sami  sebi  ne  mogu  objasniti  svoje  ne- 


1  Sura  El-Kehf,  19. 

2  Sura  El-Kehf,  25. 

3  Sura  El-Isra',  94. 

4  Sura  El-En'am,  8-9. 


prihvatanje  Objave.1 

Također,  htjeli  su  da  poslanik  bude  osoba  koja  nema  potrebu  za  hranom  i 
kupovinom  namirnica  po  pijacama. 

Allah  je  rekao: 

"I  oni  govore:  "Šta  je  ovom  poslaniku,  on  hranu  jede  i  po  trgovima  hoda; 
zašto  mu  nije  poslan  jedan  melek  da  zajedno  s  njim  bude  opominjač,  ili  da  mu 
se  spusti  kakvo  blago,  ili  da  ima  vrt  iz  kojeg  bi  se  hranio?1  I  zulumćari  još 
govore:  "Vi  samo  začarana  čovjeka  slijedite!'"2 

Kao  da  im  nije  bilo  poznato  da  su  svi  poslanici  jeli,  hodali  i  radili. 
Allah  kaže: 

"Mi  prije  tebe  nismo  poslali  nijednog  poslanika  koji  nije  jeo  i  po  trgovima 
hodao.  Mi  činimo  da  jedni  druge  u  iskušenje  dovodite,  da  vidimo  hoćete  li  biti 
strpljivi.  A  Gospodar  tvoj  vidi  sve."3 

Htjeli  su  da  poslanik  bude  osoba  koja  ima  mnogo  imetka  i  koja  je  značajna  u 
njihovim  očima. 

Allah  kaže: 

"I  rekoše:  'Zašto  Kur'an  nije  objavljen  čovjeku  nekom  značajnom  iz  jednog  od 
ova  dva  grada?!"4 

Ovim  riječima  aludirali  su  na  El-Velida  b.  El-Mugiru  iz  Mekke  i  Urveta  b. 
Mes'uda  Es-Sekafija  iz  Taif a.5 

Smatrali  su  Poslanika  ludim. 
Kaže  Uzvišeni: 

"Oni  govore:  'Hej  ti,  kome  se  Kur'an  objavljuje,  ti  si  uistinu  lud!  Zašto  nama 
meleke  ne  dovedeš,  ako  je  istina  što  govoriš.1"1 


1TefsirlbnKesir,  2/124. 

2  Sura  El-Furkan,  7-8. 

3  Sura  El-Furkan,  20. 

4  Sura  Ez-Zuhruf,  31. 

5  Tefsir  Ibn  Kesir,  skraćeno  izdanje,  VSK,  str.  1219. 


Život  i  ćjeb  posljednjeg  Vjerovjesn^ 


"A  kako  će  oni  pouku  primiti,  a  već  im  je  došao  istinski  Poslanik  od  koga  oni 
glave  okreću  i  govore:  'Poučeni  -  umno  poremećeni!"'2 

Na  ove  uvrede  odgovorio  je  Allah  Uzvišeni  rekavši: 


"Zato  ti  opominji,  jer  ti,  milošću  Gospodara  svoga,  nisi  ni  prorok  ni  lud.  Zar 
oni  da  govore:  'On  je  pjesnik,  sačekat  ćemo  da  ga  uklone  događaji  vremena.'" 


Ali,  mušrici  su  znali  da  Poslanik,  sallallahu  alejhi  ve  sellem,  ne  komponira 
pjesme,  i  da  je  zdravog  razuma,  kao  i  to  da  ono  što  govori  nije  ni  vračanje  ni  čaro- 
lija.5 Ali,  ipak  su  ga  optužili  daje  lažov  i  čarobnjak. 

Allah  je  rekao: 


"Oni  se  čude  što  im  je  jedan  od  njih  došao  da  ih  opominje,  i  govore  nevjernici: 
Ovo  je  čarobnjak,  lažov?'"6 


"Mi  najbolje  znamo  šta  oni  žele  da  čuju  kada  dolaze  da  te  prisluškuju,  i  o 
čemu  se  sašaptavaju  kad  zulumćari  govore:  'Vi  slijedite  samo  opčinjena 
čovjeka!'  Vidi  šta  o  tebi  oni  govore,  pa  onda  lutaju  i  ne  mogu  da  nađu  Pravi 
put."7 

Kur'anski  ajeti  su  pobijali  tvrdnje  mušrika  i  objašnjavali  Allahovom  Poslaniku, 
sallallahu  alejhi  ve  sellem,  da  su  se  i  sa  prijašnjim  poslanicima  nevjernici  ismijavali,  i 
da  će  oni  koji  se  ismijavaju  biti  žestoko  kažnjeni. 

Allah  kaže: 


1  Sura  El-Hidžr,  6-7. 

2  Sura  Ed-Duhan,  13-14. 

3  Sura  El-Kalem,  2. 

4  Sura  Et-Tur,  29-30. 

5  Risaletul-Enbija',  3/58. 

6  Sura  Sad,  4. 

7  Sura  El-Isra',  47-48. 


Ti  nisi,  milošću  Gospodara  svoga,  lud."3 

Optuživali  su  ga  da  je  vračar  i  pjesnik. 
Allah  je  rekao: 


4 


6:  Alija  Mufiammeđes-  Sattabi 


<  0  Sj^^til^u^L  \^^^^^^s^^i  > 

"Poslanicima  su  se  i  prije  tebe  rugali,  pa  je  one  koji  su  se  rugali  stiglo  baš  ono 
čemu  su  se  rugali.1 11 

Kur'an  je  učio  Poslanika,  sallallahu  alejhi  ve  sellem,  da  mnogobošci  ne  sma- 
traju da  on  lično  laže,  nego  da  poriču  njegovu  poslanicu  i  odbacuju  Allahove  ajete 
izgovarajući  se  tim  optužbama.2 

Allah  Uzvišeni  kaže: 

"Mi  znamo  da  tebe  zaista  žalosti  što  oni  govore.  Oni,  doista,  ne  okrivljuju 
tebe  da  si  ti  lažac,  nego  zulumćari  poriču  Allahove  riječi.1'3 

Četvrto:  Stav  nevjernika  o  Kur  anu 

Mušrici  nisu  vjerovali  daje  Kur'an  Allahova  objava  nego  su  ga  smatrali  ne- 
kom vrstom  poezije  kakvu  komponiraju  arapski  pjesnici,  iako  svako  ko  je  poredio 
Kur'an  i  arapsku  poeziju  zna  da  se  Kur'an  razlikuje  od  poezije. 

Kaže  Uzvišeni: 

"Mi  Poslanika  nismo  pjesništvu  učili,  to  mu  ne  priliči.  Ovo  je  samo  pouka  - 
Kur'an  jasni,  da  opominje  onoga  ko  živ  je,  i  da  zasluže  kaznu  nevjernici."4 

A  i  kako  Kur'an  može  biti  poezija  kad  su  u  njemu  pokuđeni  pjesnici  koji  zavo- 
de ljude  i  govore  suprotno  istini. 
Kaže  Uzvišeni  Allah: 

"A  zavedeni  slijede  pjesnike.  Zar  ne  znaš  da  oni  u  svaki  govor  zadiru,  i  da 
govore  ono  što  ne  rade."5 

Kur'an  je  Allahov  govor  objavljen  Njegovom  Poslaniku,  sallallahu  alejhi  ve 
sellem,  nema  nikakve  sličnosti  sa  poezijom  niti  sa  vračanjem. 
Uzvišeni  Allah  je  rekao: 

"On  je  Kur'an  -  doista  govor  objavljen  plemenitom  Poslaniku,  a  nije  govor  ni- 


1  Sura  El-En'am,  10. 

2  Risaletul-Enbija\  3/59. 

3  Sura  El-En'am,  33. 

4  Sura  Jasin,  69-70. 

5  Sura  Eš-Šu'ara,  224-226. 


Život  i  dje(b  posljednjeg  Vjeravjemi%$ 

kakva  pjesnika  -  kako  vi  malo  vjerujete!,  i  nisu  riječi  nikakva  proroka  -  kako  vi 
malo  razmišljate!  Objava  je  on  od  Gospodara  svjetova!111 

Pjesnici  su,  ponajprije,  i  uvidjeli  da  Kur'an  nije  poezija,  ali  su  mušrici,  zbog 
pretjeranog  poricanja  i  inata,  rekli:  "Muhammed  uči  Kur'an  od  jednog  stranca."  Taj 
čovjek  živio  je  s  nekim  ograncima  plemena  Kurejš,  bio  je  prodavač  i  prodavao  je 
kod  brda  Safa.  Moguće  je  daje  Poslanik,  sallallahu  alejhi  ve  sellem,  ponekad  sjedio 
sa  njim  i  razmjenjivao  s  njim  pokoju  riječ.  Ali  taj  je  čovjek  bio  stranac  i  poznavao  je 
arapski  jezik  tek  toliko  koliko  mu  je  bilo  nužno  da  odgovori  sagovorniku.  Zato  je 
Allah  rekao: 

"Mi  dobro  znamo  da  oni  govore:  'Poučava  ga  jedan  čovjek!1  Jezik  onoga  zbog 
koga  oni  krivo  govore  jezik  je  tuđina,  a  ovaj  Kur'an  na  jasnom  je  arapskom 
jeziku"2,  pa  kako  može  naučiti  onaj  ko  je  sastavio  ovaj  Kur'an,  sa  njegovom 
rječitošću,  stilistikom  i  potpunim  značenjima,  od  čovjek^  tuđinca  koji  jedva  da  zna 
nešto  malo  arapskog  jezika?  Ovo  može  reći  samo  onaj  čiji  se  um  nalazi  na  najnižem 
stepenu.3 

Također  su  prigovorili  na  način  kako  je  objavljen  Kur'an  i  zašto  nije  objavljen 
cijeli  odjednom,  iako  postepeno  objavljivanje  djeluje  jače  na  srca  vjernika,  olakšava 
njegovo  shvatanje,  pamćenje,  kao  i  pridržavanje  njegovih  propisa. 

"Oni  koji  ne  vjeruju,  govore:  'Zašto  mu  Kur'an  nije  odjednom  cijeli  objavljen?' 
A  tako  se  objavljuje  da  bismo  njime  tvoje  srce  učvrstili,  i  Mi  ga  činimo 
razgovijetnim."4 

Nakon  ovih  mnogobožačkih  prigovora  na  Kur'an,  Allah  ih  je  izazvao  da  napi- 
šu  njemu  sličan  i  unaprijed  objavio  da  i  kada  bi  se  sakupili  svi  ljudi  i  džinni  da  za- 
jedno napišu  nešto  poput  Kur'ana,  ne  bi  to  uspjeli. 

Allah  Uzvišeni  kaže: 

^  O  U£  Jri      ć£ jS         *     &        <5  &  U$>  £f       <£  i  y 

"Reci:  'Kad  bi  se  svi  ljudi  i  džinni  udružili  da  sačine  jedan  ovakav  Kur'an,  oni, 
kao  što  je  on,  ne  bi  sačinili,  pa  makar  jedni  drugima  pomagali."5 

Štaviše,  nisu  u  stanju  sačiniti  ni  deset  sura. 
Allah  Uzvišeni  kaže: 


1  Sura  El-Hakka,  40-43. 

2  Sura  En-Nahl,  103. 

3  Tefsirlbn  Kesir,  skraćeno  izdanje,  VSK,  str.  729. 

4  Sura  El-Furkan,  32. 

5  Sura  El-Isra\  88. 


"Zar  oni  da  govore:  'On  ga  izmišlja!1  Reci:  'Pa  sačinite  vi  deset  Kur  anu  sličnih, 
izmišljenih  sura,  i  koga  god  hoćete,  od  onih  u  koje  pored  Allaha  vjerujete,  u 
pomoć  pozovite,  ako  je  istina  što  tvrdite!  A  ako  vam  se  ne  odazovu,  onda 
znajte  da  se  on  objavljuje  samo  s  Allahovim  znanjem  i  da  nema  boga  osim 
Njega  -  pa  jeste  li  muslimani?'"1 

Pa  čak  nijednu  suru  nisu  u  stanju  napisati. 

Kaže  Uzvišeni  Allah: 

"Ovaj  Kur'an  nije  izmišljen,  od  Allaha  je  -  on  potvrđuje  ono  prije  njega  i 
objašnjava  propise,  u  njega  nema  sumnje,  od  Gospodara  svjetova  je!  A  oni 
govore:  'On  ga  izmišlja!'  Reci:  'Pa  dajte  vi  jednu  suru  kao  što  je  njemu 
objavljena,  i  koga  god  hoćete,  od  onih  u  koje  mimo  Allaha  vjerujete,  u  pomoć 
pozovite,  ako  istinu  govorite.'"2 

I  pored  velike  rječitosti  koju  su  posjedovali,  i  pored  toga  što  im  je  poezija  bila 
na  vrhuncu,  nisu  uspjeli  da  odgovore  ovom  izazovu,  što  je  dokaz  da  je  Kur'an 
Allahov  govor,  a  Allahu  ništa  nije  slično,  ni  Njegovom  biću,  ni  svojstvima,  ni  djelima, 
n'r  govoru,  prema  tome,  govor  stvorenja  nije  sličan  Njegovom  govoru.3 


Druga  tema 
Zakon  iskušenja 

Iskušenja  stvorenja  su,  općenito,  Allahov  zakon.  To  se  jasno  vidi  iz  kur'anskih 
tekstova. 

Allah  Uzvišeni  kaže: 

1  Sura  Hud,  13-14. 

2  Sura  Junus,  37-38. 

3  Risaletul-Enbija',  3/66. 


Život  i  đjeto  posCjeđnjeg 


"On  čini  da  jedni  druge  na  Zemlji  smjenjujete  i  On  vas  po  položajima  jedne 
iznad  drugih  uzdiže,  da  bi  vas  iskušao  u  onome  što  vam  daje.  Gospodar  tvoj, 
zaista,  brzo  kažnjava,  ali  On  i  prašta,  i  milostiv  je."1 


"Sve  što  je  na  Zemlji,  Mi  smo  kao  ukras  njoj  stvorili  da  iskušamo  ljude  ko  će 
od  njih  ljepše  raditi."2 


"Mi  čovjeka  od  smjese  sjemena  stvaramo  da  bismo  ga  na  kušnju  stavili  i 


Iskušenja  su  čvrsto  povezana  sa  postizanjem  snage  jer  je  Allahov  zakon  da 
nijedan  ummet  ne  može  postići  snagu  osim  nakon  što  prođe  različite  faze  i  prekali 
se  u  događajima.  Na  taj  način  Allah  odvaja  vrijedno  od  nevrijednog;  tako  je  bilo  i  sa 
islamskim  ummetom:  Allah  je  odlučio  da  stavi  vjernike  na  kušnje  kako  bi  imanski 
ojačali,  da  bi  nakon  toga  postigli  prevlast  na  Zemlji.  Zato  je  imam  Šafija,  kad  je 
upitan:  "Šta  je  bolje  za  čovjeka:  da  bude  čvrst  ili  da  bude  iskušan?",  odgovorio:  "Ne 
može  biti  čvrst  dok  ne  bude  iskušan  Jer  je  Allah  na  kušnje  stavljao  Nuha,  Ibrahima, 
Musaa,  Isaa  i  Muhammeda,  pa  nakon  što  su  strpljivo  kušnje  podnijeli,  dao  im  je 
moć.  I  zato  nemojte  ni  u  kojem  slučaju  misliti  da  će  neko  od  vas  biti  pošteđen 
tegoba."4 

Mudrosti  i  korisni  aspekti  iskušenja 

U  iskušenjima  su  mnoge  mudrosti,  a  neke  od  njih  su: 

1.  Pročišćavanje  redova 

Iskušenja  su  način  na  koji  se  čiste  ljudske  duše  i  Allah  preko  njih  daje  da 
izađe  na  vidjelo  ko  vrijedi,  a  ko  ne  vrijedi.  To  je  zbog  toga  što  se  u  blagostanju  ne 
može  otkriti  pravo  lice  čovjeka  nego  se  otkriva  u  iskušenju. 

Allah  kaže: 


"Zar  misle  ljudi  da  će  biti  ostavljeni  na  miru  ako  kažu:  'Mi  vjerujemo!1,  i  da  u 
iskušenje  neće  biti  dovedeni?"5 


1  Sura  El-En'am,  165. 

2  Sura  El-Kehf,  7. 

3  Sura  El-Insan,  2. 

4  Ibn  Kajjim,  El-Fevaid,  str.  283. 

5  Sura  El-Ankebut,  2. 

2.  Odgoj  muslimanskog  džemata 

Sejjid  Kutb  je  rekao:  "Osim  toga,  to  je  jedini  put  do  uspostavljanja  džemata 
koji  će  ponijeti  ovu  da'vu  i  oživiti  njene  propise.  To  je  put  odgoja  ovog  džemata  i 
izvlačenja  njegovih  skrivenih  vrijednosti,  snage,  i  mogućnosti,  i  put  praktičnog 
pridržavanja  islamskih  propisa  i  realne  spoznaje  stanja  ljudi  i  života.  To  je  potrebno 
jer  će  tako  samo  najčvršći  ljudi  ostati  privrženi  ovoj  da'vi,  i  to  su  ti  koji  su  njeni 
dostojni  nosioci  i  čuvari."1 

3.  Otkrivanje  onoga  što  se  krije  u  dušama 

Vezano  za  ovo  Sejjid  Kutb  je  rekao:  "Allah  zna  šta  se  krije  u  srcima  i  prije 
nego  ih  iskuša,  ali  ono  što  je  Allahu  oduvijek  poznato,  nepoznato  je  ljudskom 
svijetu,  pa  se  to  kroz  iskušenja  otkriva  i  ovom  svijetu,  kako  bi  bili  obračunavani  na 
osnovu  učinjenih  djela  kojih  su  svjesni,  a  ne  na  osnovu  Allahovog  iskonskog  znanja 

0  njihovom  stanju.  Ovo  je  sjedne  strane  odraz  Allahove  dobrote,  a  s  druge  strane 
pokazatelj  Njegove  pravednosti.  Time  se,  također,  odgajaju  ljudi  da  svakoga  terete 
samo  za  ono  što  jasno  i  otvoreno  pokazuje  i  radi,  jer  Allah  bolje  od  njih  zna  šta  je  u 
njegovom  srcu."2 

4.  Istinska  priprema  za  preuzimanje  emaneta 

Sejjid  Kutb  je  rekao:  "Bože  sačuvaj  da  Allah  s  iskušenjima  želi  da  pati  vjernike 
ili  da  im  naudi  kroz  smutnje,  ali  se  tako  istinski  priprema  za  nošenje  emaneta;  jer  za 
to  treba  posebna  sprema  koja  se  može  postići  samo  velikim  naporima,  uzdizanjem 
iznad  strasti,  podnošenjem  tegoba,  čvrstim  vjerovanjem  da  će  Allah  vjernicima  dati 
pobjedu  i  sevap  bez  obzira  koliko  dugo  trajala  iskušenja  i  ma  koliko  bolna  bila. 
Duša  se  kali  na  iskušenjima,  čisti  se  od  prljavštine,  mobilizira  sve  svoje  skrivene  i 
nagomilane  snage,  zatim  se  budi  i  grupiše,  a  onda  se,  svom  silom,  rasprši  posvuda, 
pa  ojača,  očvrsne  i  očeliči.  Iskušenja  na  isti  taj  način  djeluju  i  na  džemate:  ako  osta- 
nu postojani,  to  će  im  samo  donijeti  čvrstinu,  snagu  i  čvršću  povezanost  sa 
Allahom,  te  će  jače  vjerovati  da  ih  kod  Njega  čeka  jedno  od  dva  dobra  -  ili  pobjeda 
ili  nagrada.  Naposljetku,  oni  će  biti  ti  kojima  će,  nakon  priprema  i  selektiranja,  biti 
predana  zastava  vjere  i  povjereno  njeno  čuvanje."3 

5.  Pokazivanje  stvarnog  stanja  svakog  pojedinca 

Sejjid  Kutb  je  rekao:  "Iskušenja  su  potrebna  kako  bi  nosioci  da've,  vodeći 
džihad  i  živeći  u  svijetu  realnosti,  znali  koliko  vrijede  oni  sami,  da  bi  spoznali  pravu 
sliku  ljudske  duše  i  njene  skrivene  kutke,  i  da  bi  se  pokazalo  stvarno  stanje  džemata 

1  društava.  To  će  se  pokazati  u  sudaru  principa  da've  sa  njihovim  vlastitim  i  prohtje- 


1  FiZUalil-Kur'an,  2/180. 
2FiZUalU-Kur'an,  6/378. 
3  FiZilalil-Kur'an,  6/389. 

vima  ljudi,  a  oni  znaju  na  koji  način  šejtan  zavodi,  kakve  ih  opasnosti  čekaju  na 
ovom  putu  i  kakve  ih  zablude  vrebaju."1 

6.  Pokazivanje  vrijednosti  ove  vjere 

"To  je  zato  da  im  ova  da'va  postane  draga  i  vrijedna  onoliko  koliko  su  na 
njenom  putu  podnijeli  patnji  i  iskušenja.  Shodno  tome,  koliko  su  vrijednog  i  skupo- 
cjenog žrtvovali  radi  nje,  u  tolikoj  mjeri  će  je  cijeniti,  kakva  god  vremena  da  dođu."2 

7.  Promocija  vjere 

Strpljivo  podnošenje  iskušenja  djeluje  primamljivo  na  ljude  te  zbog  toga  ula- 
ze u  Allahovu  vjeru,  jer  kad  bi  vjernici  bili  slabići  i  brzo  odustajali,  niko  im  se  ne  bi 
odazvao.  Čovjek  bi  primao  islam  pred  Vjerovjesnikom,  sallallahu  alejhi  ve  sellem,  pa 
bi  mu  Vjerovjesnik  naredio  da  ode  u  svoj  narod  i  poziva  ih  u  islam  i  strpljivo  pod- 
nosi njihovo  poricanje  i  uznemiravanja  i  da  bude  ustrajan  na  tom  putu,  pa  bi  ovaj 
nakon  toga  dolazio  Allahovom  Poslaniku  sa  čitavim  svojim  narodom.3  Na  strani- 
cama koje  slijede,  ako  Bog  da,  vidjet  ćemo  neke  od  tih  primjera. 

8.  Privlačenje  čvrstih  pojedinaca 

Postojanost  muslimana  i  žrtvovanje  za  vjeru  pobudit  će  kod  nekih  snažnih 
pojedinaca  želju  da  budu  njen  dio,  jer  ako  nosioci  vjere  pokažu  nesalomljiv  iman, 
oni  i  njihova  vjera  porast  će  u  očima  ovih  ljudi  te  će,  bez  predomišljanja,  požuriti  u 
islam.  Iz  ovih  razloga  islam  su  primile  neke  od  najvećih  ličnosti  islama.4 

9.  Brisanje  grijeha  i  povećavanje  stepena  kod  Allaha 

Allahov  Poslanik,  sallallahu  alejhi  ve  sellem,  rekao  je:  "Kakvu  god  bol  da 
vjernik  osjetu  od  uboda  trna  do  najteže,  Allah  će  ga  zbog  toga  podići  za  stepen  i  obri- 
sati mu  jedan  grijeh.  "5 

Možda  je  Allah  čovjeku  pripremio  stepen  koji  neće  dostići  svojim  djelima  pa 
ga  Allah  iskuša  da  bi  ga  podigao  na  taj  stepen.  Uz  to,  iskušenja  su  uzrok  brisanja 
grijeha.6 

Još  je  mnogo  drugih  korisnih  segmenata  iskušenja,  kao  što  je:  pokazivanje 
uzvišenosti  i  moći  gospodstva,  a  poniznosti  i  sloma  ropstva,  iskrenost,  traženje 
oprosta  od  Allaha  i  vraćanje  Allahu,  skrušenost  i  dove,  opraštanje  i  blagost  vjernika 
prema  onima  koji  ih  uznemiravaju,  strpljivost  na  nedaćama,  zahvaljivanje  Allahu, 


1FiZUalil-Kur'an,  2/181. 

2  FiZUalil-Kur'an,  2/180. 

3  Fikhus-siretun-Nebevijje,  str.  192-193. 

4  Fikhus-siretun-Nebevijje,  193-194. 

5  Sahihu  Musiim  -  Šerhun-Nevevi,  Kitabul-birr  ves-siia,  bab:  Savabut-mu'min,  6/127-128. 

6  Et-Temkin  lil-ummetil-islamijje,  str.  244.  Muhammed  Ebu  Suajlik,  Fikhul-itila str.  8-11. 


radost  zbog  koristi  od  iskušenja,  pomaganje  i  pokazivanje  samilosti  prema  onima 
koji  su  u  nevolji,  spoznaja  vrijednosti  blagostanja  i  zahvaljivanje  Allahu  na  tome, 
različiti  stepeni  sevapa  koji  je  Allah  pripremio  vjernicima  za  ova  iskušenja  i  dr. 
O  tome  se  opširnije  može  pročitati  u  knjizi  Fikhul-ibtila1. 


Treća  tema 

Metode  mnogobožaca  u  borbi  protiv  islamske  da've 

Mnogobošci  su  bili  jedinstveni  u  odluci  da  se  suprotstave  da'vi  koja  je  razot- 
krila njihovu  pagansku  stvarnost  osramotila  njihova  božanstva,  i  izvrgla  poruzi 
njihova  mišljenja,  stavove,  predodžbe  o  Allahu,  životu,  čovjeku,  kosmosu.  Stoga  su 
posegnuli  za  brojnim  sredstvima  pokušavajući  zaustaviti  da'vu,  ugušiti  njen  glas, 
natjerati  je  da  ustukne  i  ograničiti  joj  prostor  djelovanja. 

Prvo:  Pokušaj  Kurejšija  da  odvrate  Ebu  Taliba  od  pružanja  pomoći  i  zaštite 
Allahovom  Poslaniku 

"Kurejšije  su  došle  Ebu  Talibu  i  rekle  mu:  "Ovaj  tvoj  bratić  nas  uznemirava  u 
našem  sastajalištu  i  našem  mesdžidu,  pa  nas  zaštiti  od  njega."  Ebu  Talib  reče 
Allahovom  Poslaniku,  sallallahu  alejhi  ve  sellem:  "Tvoji  amidžići  tvrde  da  ih  uzne- 
miravaš  u  njihovom  sastajalištu  i  njihovom  mesdžidu,  pa  ih  prestani  uznemiravati." 
Allahov  Poslanik,  sallallahu  alejhi  ve  sellem,  upro  je  pogled  ka  nebu  i  rekao:  "Vidite 
li  ovo  Sunce?"  Odgovoriše:  "Vidimo."  Poslanik,  sallallahu  alejhi  ve  sellem,  reče  im: 
"Ja  sam  u  stanju  da  to  otklonim  od  vas  koliko  ste  vi  u  stanju  da  dohvatite  jedan 
plamen  sa  njega!"  A  u  drugoj  predaji:  "Tako  mi  Allaha,  ja  sam  u  stanju  da  ostavim 
ovo  s  čime  sam  poslan  toliko  koliko  ste  vi  u  stanju  da  dohvatite  sa  ovog  Sunca 
jedan  vatreni  pram."  Ebu  Talib  im  reče:  "Boga  mi,  u  pravu  je  moj  bratić!  Pa  se  vra- 
tite razumno."2  Još  mnogo  puta  su  Kurejšije  pokušale  izvršiti  pritisak  na  Allahovog 
Poslanika,  sallallahu  alejhi  ve  sellem,  posredstvom  njegove  rodbine,  ali  svaki  put 
bezuspješno. 

Ubrzo  se  među  Kurejšijama  pročulo  da  Ebu  Talib  brani  svoga  bratića  i  da  je 
odlučan  da  ga  pomaže  i  da  ga  ne  izda.  To  kod  Kurejšija  samo  poveća  zabrinutost, 


1  Muhammed  Ebu  Suajlik,  Fikhul-ibtila',  str.  15-28. 

2  Ibrahim  el-Ali,  Es-Siretun-Nebevijje,  str.  78.  Hadis  bilježe:  El-Buhari  u  Et-Tarihul-kebir  (4/5121),  El- 
Hakim  u  El-Mustedreku  (3/577).  Et-Taberani  u  El-Mu'džemul-evsat  i  El-Kebir.  El-Hejsemi  je  u 
Medžme'uz-zeva'id  (6/15)  rekao:  "Bilježi  ga  Ebu  Ja'la  neznatno  sažet  iz  početka,  a  prenosioci  od  kojih 
Ebu  Ja'la  bilježi  hadis  su  prenosioci  od  kojih  je  bilježio  El-Buhari  u  Sahihu." 

zavist  i  spletkarenje  do  te  mjere  da  su  Ebu  Talibu  doveli  Umareta  b.  El-Velida  b.  El- 
Mugiru  i  rekli:  "Ovo  je  najnapredniji  i  najljepši  kurejšijski  mladić.  Uzmi  ga  za  posin- 
ka  i  tebi  pripada  pravo  na  odmazdu  i  krvarina  za  njega,  a  predaj  nam  svoga  bratića 
koji  se  odmetnuo  od  tvoje  vjere  i  vjere  tvojih  predaka  i  izazvao  razdor  u  tvom  naro- 
du i  izruguje  se  našim  ubjeđenjima,  pa  da  ga  ubijemo,  a  ti  ćeš  dobiti  čovjeka  za 
čovjeka."  Ebu  Talib  im  reče:  "E  Boga  mi,  lijepo  ste  to  smislili!  Vi  da  meni  date  svoje 
dijete  da  vam  ga  hranim,  a  ja  da  vama  dam  svoje  da  ga  ubijete.  Allaha  mi,  to  tako 
neće  moći."1 

Zaista,  čovjek  sa  divljenjem  i  čuđenjem  zastaje  pred  Ebu  Talibovom  huma- 
nošću  prema  Allahovom  Poslaniku,  sallallahu  alejhi  ve  sellem.  Ebu  Talib  je  svoju 
sudbinu  vezao  za  sudbinu  Muhammeda,  sallallahu  alejhi  ve  sellem,  štaviše,  iskori- 
stio je  svoju  poziciju  poglavara  Benu  Hašima  da,  radi  pomoći  Allahovom  Poslaniku, 
sallallahu  alejhi  ve  sellem,  udruži  Benu  Hašim  i  Benul-Muttalib  u  jedan  savez  na 
život  i  smrt,  koji  će  braniti  i  muslimane  i  idolopoklonike  iz  njihovih  redova.2 1  stavio 
je  pod  zaštitu  svoga  bratića  Muhammeda,  sallallahu  alejhi  ve  sellem,  štiteći  ga 
nepokolebljivo  i  bez  odstupanja.  Tako  je  Vjerovjesnik,  sallallahu  alejhi  ve  sellem, 
ove  paganske  običaje  i  arapsku  tradiciju  upotrijebio  u  službi  islamu. 

Vidjevši  šta  Kurejšije  rade  od  Vjerovjesnika,  sallallahu  alejhi  ve  sellem,  Ebu  Talib 
je  pozvao  Benu  Hašim  i  Benul-Muttalib  da,  kao  i  on,  brane  Allahovog  Poslanika  i  sta- 
nu uz  njega.  Oni  su  se  okupili  oko  njega  i  odazvali  se  njegovom  pozivu,  osim  Allaho- 
vog neprijatelja,  prokletnika  Ebu  Leheba. 

Kada  je  Ebu  Talib  vidio  da  su  mu  se  odazvali  i  priklonili  uz  njega,  pohvalio  ih 
je  navodeći  njihovu  časnu  prošlost  i  ukazujući  im  na  vrijednost  Allahovog  Poslanika, 
sallallahu  alejhi  ve  sellem,  i  kakvo  mjesto  kod  njih  zaslužuje,  bodreći  ih  tako  da 
ostanu  odlučni  u  svom  stavu  i  da  mu  nastave  pružati  potporu.  Tom  prilikom  izre- 
kao je  sljedeće  stihove: 

Ako  bi  se  nekad  sakupile  Kurejšije  u  spomen  svojih  junaka 
Nek  znaju  da  je  Abdu-Menaf  njihovo  srce  i  najbolji  među  njima 
A  ako  potraže  velikane  Abdu-Menafa 
Njeni  velikani  i  slavni  preci  su  od  Benu  Hašima 
A  ako  se  Benu  Hašim  počne  hvalisati,  nek  znaju  Muhammed 
je  Odabranik,  i  njihovo  srce  i  načasniji  među  njima 
Kurejšije  su  se  okupile  sa  svim  raspoloživim  sredstvima 
protiv  nas,  ali  nisu  uspjeli,  i  snovi  im  se  rasplinuše 

Mi  smo  nekad  sprečavali  nasilje 
i  usprkos  prezrivim  pogledima  pravdu  uspostavljali3 


1  El-Bidaje  ven-nihaje,  3/48. 

2  Fikhus-siretun-Nebevijje,  str.  184. 

3  Ibn  Hišam,  ES'Siretun-Nebevijje,  1/269. 


Kad  je  Ebu  Džehl  napao  Poslanika,  sallallahu  alejhi  ve  sellem,  i  pored  Ebu 
Talibove  zaštite,  pred  njega  se  ispriječio  Hamza,  udario  ga  lukom  i  razbio  mu  glavu, 
i  rekao  mu:  "Vrijeđaš  Muhammeda,  a  ja  sam  njegove  vjere,  pa  ako  možeš,  pokušaj 
mi  se  suprotstaviti." 

Ovo  je  jedinstven  slučaj  da  su  pagani  stali  u  zaštitu  skupine  koja  je  osramotila 
njihova  božanstva,  omalovažila  njihovu  vjeru  i  izvrgla  ruglu  njihova  uvjerenja,  i  koja 
zbog  tih  vrijednosti  zalaže  krv  i  život  vodeći  bitke  i  ratove,  a  Muhammed,  sallallahu 
alejhi  ve  sellem,  ostaje  bezbjedan. 

Kad  se  Ebu  Talib  uplašio  da  će  njega  i  njegove  saplemenike  Arapi  staviti  na 
muke,  izrekao  je  stihove  u  kojima  se  poziva  na  svetost  Mekke  i  njen  značaj,  i  umi- 
ljava se  njenim  velikašima,  a  i  pored  toga  u  tim  stihovima  upozorava  ih  da  im  ni  po 
koju  cijenu,  pa  čak  ni  po  cijenu  vlastitog  života,  neće  predati  Allahovog  Poslanika, 
sallallahu  alejhi  ve  sellem,  ili  ga  napustiti.  Ti  stihovi  glase: 

Kad  sam  vidio  da  ovaj  narod  ne  osjeća  ljubav 
I  da  su  pokidali  sve  veze  i  srodstvo 
Otvoreno  bkazujući  neprijateljstvo  i  uznemiravajući  nas 
I  postali  poslušni  prepredenom  neprijatelju 

Nepromišljeno  se  udružujući  protiv  nas 
Od  srdžbe,  iza  naših  leđa,  grizu  vrhove  prsta 
Za  njih  sam  pripremio  ubojito  koplje 
I  oštrice  sablje  spremne  su  za  osvetu  klevetnicima 
Pred  Kabu  sam  doveo  svoj  rod  i  braću 
I  svim  vezama  se  prihvatio  njenog  ogrtača.1 

U  stihovima  ove  pjesme  Ebu  Talib  se  utječe  Kabom  i  svim  svetinjama  u  njoj  i 
zaklinje  se  Allahovom  kućom  da  neće  predati  Muhammeda,  sallallahu  alejhi  ve 
sellem,  makar  zbog  toga  potekle  rijeke  krvi  i  vodile  se  žestoke  bitke  sa  Kurejšijama: 
Lažete,  tako  mi  Allahove  kuće,  da  ćemo  predati  Muhammeda 

Prije  nego  se  budemo  borili  i  poginuli  uz  njega 
Lažete  da  ćemo  ga  predati  prije  nego  poginemo  pokraj  njega 
Boreći  se  kao  da  nemamo  ni  djece  ni  žena 
Znajte  da  će  se  na  vas  podići  skupina  spremna 
Kao  što  spremno  ustaju  deve  s  lanaca  puštene. 

Velikaše  Abdu-Menafa  pojedinačno  je  prekorio  što  su  ga  ostavili  na  cjedilu. 
Tako  je  Utbetu  b.  Rebi'i  poručio: 

O  Utbe,  ne  slušaj  našeg  neprijatelja 
Zavidnika,  lažova,  onog  koji  nas  mrzi,  zluradog. 


1Ibn  Hišam,  Es-Siretun-Nebevijje,  1/273. 

O  Ebu  Sufjanu  b.  Harbu  rekao  je: 

Ebu  Sufian  prođe  pored  mene  okrećući  se 

Kao  što  prolaze  najveće  svađalice 
Bježi  brdima  i  njenim  hladnim  vodama 
I  misli  da  ja  za  tim  i  ne  hajem. 

El-Mut'imu  b.  Adijju,  poglavaru  Benu  Nevfela,  poručio  je: 

0  Mutim,  nisam  te  iznevjerio  kad  si  tražio  pomoć 
niti  sam  se  sustezao  kad  se  trebalo  pokazati 
O  Mutim,  ljudi  su  te  uzdigli  na  visoke  položaje 
A  ja  ako  se  oslonim  na  Boga,  neću  propasti 
Allah  dao  i  Abdu-Šemsu  i  Nevfelu 
Kaznu  brzu  i  žestoku,  bez  odgode} 

Pridobijanje  amidže  na  svoju  stranu  bila  je  velika  pobjeda  za  Vjerovjesnika, 
sallallahu  alejhi  ve  sellem,  koji  se  okoristio  plemenskim  običajima  i  uživao  zaštitu 
svoje  rodbine,  stoje  spriječilo  svaki  napad  na  njega  i  omogućilo  mu  slobodu  kreta- 
nja i  razmišljanja.  To  pokazuje  da  je  Vjerovjesnik,  sallallahu  alejhi  ve  sellem,  shvatao 
stvarnost  u  kojoj  je  živio,  a  to  je  velika  pouka  daijama  da  trebaju  biti  kooperativni 
sa  sredinom  i  društvom  u  kojem  žive  i  da  trebaju  vladajuće  zakone,  običaje  i  tradi- 
ciju iskoristiti  u  službi  Allahove  vjere. 

Drugo:  Pokušaj  diskreditiranja  Poslanikove  da've 

Idolopoklonici  su  pokušali  diskreditirati  Poslanikova  sallallahu  alejhi  ve 
sellem,  da'vu,  pa  su  u  tu  svrhu  Kurejšije  organizirale  propagandni  rat  protiv  njega  s 
ciljem  iskrivljivanja  istine  o  njemu.  Tu  kampanju  predvodio  je  Velid  b.  El-Mugire  koji 
se,  kada  se  približilo  vrijeme  hadždža,  sastao  sa  grupom  ljudi  iz  svoga  plemena,  a 
bio  je  najstariji  među  njima.  Tom  prilikom  im  je  rekao:  "O  Kurejšije,  prfmaklo  se  vri- 
jeme hadždža,  uskoro  će  vam  doći  skupine  iz  raznih  arapskih  plemena,  a  načuli  su 
vijesti  o  ovom  vašem  saplemeniku,  pa  zauzmite  zajednički  stav  o  njemu  da  ne  biste 
jedni  druge  u  laž  utjerivali  i  pobijali  riječi  jedan  drugog." 

Rekoše  mu:  "Reci  nam  ti,  Ebu  Abdu-Šemse,  šta  da  kažemo  i  kakav  stav  da 
zauzmemo?" 

"Ne",  reče  im  on,  "nego  da  čujem  vas,  šta  vi  kažete?" 
"Kazat  ćemo  da  je  vrač",  rekoše. 

"On  nije  vrač",  reče  im  Velid  b.  El-Mugire,  "vidio  sam  mnogo  vračeva,  ovo  što 
on  govori  ne  sliči  na  bajanje  vračeva." 

"Onda  ćemo  reći  daje  luđak",  rekoše. 


1  Fikhus-siretun-Nebevijje,  str.  212. 


"On  nije  lud",  reče  im  Velid,  "vidjeli  smo  ludilo  i  znamo  kako  izgleda.  On  nije 
pomračenog  uma,  nije  duševni  bolesnik,  niti  nervno  rastrojen." 
"Pa  kazat  ćemo  daje  pjesnik!",  rekoše. 

"On  nije  pjesnik",  opet  im  prigovori  Velid,  "znamo  sve  metričke  forme  u 
arapskoj  poeziji:  znamo  redžz  i  hezedž.  Znamo  šta  je  poezija,  i  melanholična  i 
vesela,  a  ovo  što  on  govori  nije  poezija." 

"Reći  ćemo  da  je  čarobnjak",  predložiše. 

"Ne,  on  nije  čarobnjak",  Feče  im  Velid,  "mi  znamo  čarobnjake,  vidjeli  smo  i 
njih  i  njihove  čarolije.  On  ne  čara  i  ne  pravi  vradžbine." 
"Pa  šta  ćemo  onda  reći?",  beznadežno  upitaše. 

"Boga  mi",  reče  im  Velid,  "njegove  riječi  tako  lijepo  zvuče,  one  su  poput 
plodne  palme  čvrstog  stabla,  na  čijim  granama  su  ukusni  plodovi.  I  šta  god  od 
spomenutog  da  kažete,  otkrit  će  se  da  je  laž,  ali  najbolje  će  biti  da  kažete  da  je 
čarobnjak,  pa  razglasite  da  je  čarobnjak  koji  rastavlja  djecu  od  roditelja,  brata  od 
brata,  muža  od  žene,  čovjeka  od  rodbine."1 

Nakon  ovog  događaja  Allah  je  objavio  sljedeće  ajete  u  kojima  prijeti  Velidu 
b.  Mugiri: 


"Ostavi  Meni  onoga  koga  sam  Ja  samog  stvorio  i  imetak  mu  ogroman  dao  i 
sinove  koji  su  s  njim  i  život  mu  ugodnim  učinio  i  još  žudi  da  uvećam!  Nikako! 
On,  doista,  prkosi  ajetima  Našim,  a  Ja  ću  opteretiti  njega  usponom  i  patnjom, 
jer  je  smišljao  i  računao,  i,  proklet  bio,  kako  je  proračunao!,  i  još  jednom, 
proklet  bio  kako  je  proračunao!  Zatim  je  sagledao  pa  se  onda  smrknuo  i 
namrštio  i  potom  se  okrenuo  i  uzoholio  i  rekao:  'Ovo  nije  ništa  drugo  do 
vradžbina  koja  se  nasljeđuje,  ovo  su  samo  čovjekove  riječi!1  U  Sekar  ću  Ja 
njega  baciti.1'2 

Ovaj  slučaj  pokazuje  da  predvodnici  nevjernika  psihološki  rat  protiv  Posla- 
nika, sallallahu  alejhi  ve  sellem,  nisu  prepuštali  slučaju,  nego  su  ga  pomno  planirali, 
shodno  određenim  pravilima  koja  su  i  u  savremenom  dobu  obrazac  po  kojem  se 
planiraju  psihološki  ratovi.  Neka  od  tih  pravila  su:  odabir  odgovarajućeg  vremena  - 
Kurejšije  su  odabrale  vrijeme  hadždža  jer  je  to  vrijeme  kada  se  okuplja  veliki  broj 
ljudi;  ili  usaglašavanje  priče  i  izbjegavanje  kontradiktornosti  itd.  To  su  činili  jer  su 
znali  da  će  organizirana  kampanja  djelovati  jače  na  skupine  hadžija  i  polučiti  rezul- 


1  Ibn  Ishak,  Es-Sijeru  vel-megazi, ,  str.  150-151.  Tehzibus-Sire,  1/64-65. 

2  Sura  El-Muddessir,  11-26. 

tate  kojima  se  nadaju.  Pored  toga  što  su  izabrali  odgovarajuće  vrijeme,  izabrali  su  i 
odgovarajuća  mjesta  kako  bi  vijest  stigla  do  svih  skupina  koje  dolaze  u  Mekku.1 

Ovaj  slučaj,  također,  pokazuje  veličinu  Vjerovjesnika,  sallallahu  alejhi  ve  sel- 
lem, i  snagu  utjecaja  Kur'ana  na  slušaoca,  jer  se  Velida  b.  M ug i re,  jednog  od  pogla- 
vara Kurejša,  dojmio  Kur'an  i  pobudio  mu  emocije  te  je  priznao  da  je  Kur'an  veli- 
čanstven i  opisao  ga  tim  divnim  opisom,  iako  se  velikaši  obično  ponašaju  oholo  i 
nadmeno,  ali  to  je  bio  trenutak  poziva  razuma  kojem  se  nije  mogao  oduprijeti.2 

Međutim,  taj  propagandni  rat  nije  mogao  suzbiti  da'vu  Allahovog  Poslanika, 
sallallahu  alejhi  ve  sellem.  Muhammed,  sallallahu  alejhi  ve  sellem,  probio  je  obruč 
neprijatelja,  onih  koji  se  nisu  zadovoljili  samo  s  tim  da  stanovnike  Mekke  odvraćaju 
od  Allahovog  Poslanika,  sallallahu  alejhi  ve  sellem,  i  da  ga  predstavljaju  u  krivom 
svjetlu,  nego  su  dočekivali  skupine  koje  su  dolazile  u  njihov  grad  i  trovali  ih  svojim 
pokvarenim  mislima  da  bi  ih  spriječili  da  poslušaju  Allahovog  Poslanika,  sallallahu 
alejhi  ve  sellem,  kako  ne  bi  pali  pod  utjecaj  njegove  da've.  Jer,  Allahov  Poslanik, 
sallallahu  alejhi  ve  sellem,  postigao  je  velike  uspjehe  u  da'vi,  ostavljao  je  veliki 
utisak  na  onoga  kome  bi  se  obraćao,  čak  bi  na  svoje  sagovornike  utjecao  izgledom, 
vrlinama  i  skrušenošću,  i  prije  nego  što  bi  progovorio,  a  kada  bi  progovorio,  svojim 
logičkim  izlaganjem,  koje  se  ogleda  u  zdravom  razumu  i  emocijama  ispunjenim  lju- 
bavlju i  čistotom,  i  iskrenom  željom  da  uputi  sve  ljude  da  slijede  Allahovu  Objavu, 
ostavljao  je  veliki  dojam  na  slušaoca.3 

Najistaknutiji  primjeri  snažnog  utjecaja  njegovih  riječi  i  morala,  i  sposobnosti 
da  probije  čelične  zidove  koje  su  oko  njega  postavljale  mekkanske  glavešine,  su 
slučajevi  vezani  za  Da  mada  el-Ezdija,  Amra  b.  Et-Tufejla  ed-Devsija,  Ebu  Zerra  i 
Amra  b.  Abese. 

1-  Kako  je  Damad  el-Ezdi  primio  islam 

Kad  je  Damad  stigao  u  Mekku,  potpaoje  pod  utjecaj  mušričke  propagande  o 
Allahovom  Poslaniku  i  bio  je  ubijeđen  daje  Vjerovjesnik,  sallallahu  alejhi  ve  sellem, 
luđak,  kako  su  tvrdili  mekkanski  velikani. 

Damad  je  bio  iz  Ezda  i  bavio  se  liječenjem  umno  poremećenih,  pa  kad  je  čuo 
mekkanske  idiote  kako  govore  da  je  Muhammed,  sallallahu  alejhi  ve  sellem,  lud, 
pomislio  je:  "Kada  bih  sreo  ovog  čovjeka,  možda  bi  Allah  dao  da  ga  izliječim." 

Kad  se  sreo  sa  njim,  Damad  mu  reče:  "Muhammede,  ja  učim  rukju,  pa  Allah 
koga  hoće,  izliječi  od  ovog  stanja.  Želiš  li  da  to  učinim  za  tebe?"  Vjerovjesnik,  salla- 
llahu alejhi  ve  sellem,  reče:  "Hvala  Allahu,  Njega  hvalimo  i  od  Njega  pomoć  tra- 
žimo! Koga  Allah  uputi,  niko  ga  ne  može  zavesti,  a  koga  ostavi  u  zabludi,  niko  ga 
ne  može  uputiti.  Svjedočim  da  nema  drugog  boga  osim  Allaha,  koji  nema  sudruga, 


1  El-Harbun-nefsijje  diddel-islam,  Abdul-Vehhab  Kuhajl,  str.  103. 

2  El-Humejdi,  Et-Tarihul-islami,  1/123. 

3  El-Humejdi,  Et-Tarihul-islami,  1/127  i  138. 

i  daje  Muhammed  Njegov  rob  i  Njegov  poslanik.  A  zatim..."  Damad  reče:  "Ponovi 
mi  te  riječi!"  Allahov  Poslanik,  sallallahu  alejhi  ve  sellem,  tri  puta  mu  je  ponovio,  a 
onda  Damad  reče:  "Slušao  sam  riječi  vračeva,  čarobnjaka  i  pjesnika,  ali  nikad  nisam 
čuo  nešto  poput  ovih  tvojih  riječi,  one  dopiru  do  najvećih  dubina."  Zatim  je  rekao 
Allahovom  Poslaniku,  sallallahu  alejhi  ve  sellem:  "Pruži  ruku  da  ti  se  zavjetujem  da 
primam  islam!"  Allahov  Poslanik,  sallallahu  alejhi  ve  sellem,  reče:  "I  tvoje  pleme!"  "I 
moje  pleme!",  odgovori  Damad. 

Kasnije,  kada  je  uspostavljena  država  u  Medini,  Allahov  Poslanik,  sallallahu 
alejhi  ve  sellem,  poslao  je  grupu  vojnika  u  pohod.  Kad  su  prošli  pored  Damadovog 
plemena,  zapovjednik  upita  vojsku:  "Da  niste  uzeli  nešto  od  ovih?"  Jedan  vojnik 
odgovori:  "Ja  sam  uzeo  krčag."  Zapovjednik  reče:  "Vrati  to!  Ovo  su  Damadovi 
saplemenici!"1 

Lekcije,  pouke  i  poruke 

1-  Kurejšijski  pokušaji  kompromitacije  Poslanika,  sallallahu  alejhi  ve  sellem,  i 
njihove  potvore  da  je  lud,  bili  su  razlog  da  je  Damad  došao  Poslaniku,  sallallahu 
alejhi  ve  sellem,  želeći  ga  izliječiti,  tako  je  ovaj  mekkanski  propagandni  rat  protiv 
Poslanika,  sallallahu  alejhi  ve  sellem,  bio  uzrok  da  Damad  i  njegov  narod  prime 
islam. 

2-  Ovdje  je  došlo  do  izražaja  Vjerovjesnikovo,  sallallahu  alejhi  ve  sellem, 
strpljenje  i  blagost.  Jer,  Damad  je  ponudio  Allahovom  Poslaniku,  sallallahu  alejhi  ve 
sellem,  da  ga  liječi  od  umnog  poremećaja,  a  to  je  nešto  što  izaziva  srdžbu,  ali  je 
Allahov  Poslanik,  sallallahu  alejhi  ve  sellem,  reagirao  mirno  i  staloženo,  što  je  kod 
Damada  izazvalo  divljenje  i  poštovanje  prema  Allahovom  Poslaniku,  sallallahu  alejhi 
ve  sellem. 

3-  Značaj  uvoda  kojim  je  Allahov  Poslanik,  sallallahu  alejhi  ve  sellem,  zapo- 
činjao neke  svoje  hutbe,  jer  taj  uvod  sadrži  veličanje  i  slavljenje  Allaha  i  očitovanje 
da  se  svi  ibadeti  upućuju  samo  Njemu,  stoga  je  Allahov  Poslanik,  sallallahu  alejhi  ve 
sellem,  često  svoje  hutbe  i  vazove  započinjao  ovim  riječima. 

4-  Damada  se  dojmio  Vjerovjesnikov,  sallallahu  alejhi  ve  sellem,  stil  i  rječi- 
tost, jer  Poslanikove,  sallallahu  alejhi  ve  sellem,  riječi  izviru  iz  srca  ispunjenog  ima- 
nom,  čvrstim  ubjeđenjem  i  mudrošću.  Zato  su  njegove  riječi  dopirale  do  srca  i 
privlačile  ih  imanu. 

5-  To  što  je  Damad  brzo  primio  islam  govori  da  je  islam  vjera  urođena  u 
čovjeku,  i  ako  se  duša  oslobodi  unutrašnjih  i  vanjskih  pritisaka,  u  većini  slučajeva  će 
utjecati  na  nju  i  reagirat  će,  bilo  slušanjem  dojmljivih  riječi  bilo  zadivljenošću  lijepim 
ponašanjem. 

6-  Poslanikova,  sallallahu  alejhi  ve  sellem,  revnost  u  širenju  da've.  Jer,  kad  je 


1  Sahihu  Muslim,  Kitabul-džumu'a,  bab:  Tahfifus-salati  vel-hutbe,  br.  868. 

vidio  Damadovu  iskrenost  i  zanos  s  kojim  je  primio  islam,  i  koliko  je  čvrsto  ubije- 
đen,  to  ga  je  ponukalo  da  od  Damada  uzme  zavjet  i  za  njega  samoga  i  za  njegovo 
pleme. 

7-  Ovo,  također,  pokazuje  koliko  je  da'va  važna,  jer  ju  je  Poslanik,  sallallahu 
alejhi  ve  sellem,  povezao  sa  ličnim  pridržavanjem  vjere.  To  se  vidi  iz  toga  što  se 
Allahov  Poslanik,  sallallahu  alejhi  ve  sellem,  nije  zadovoljio  time  da  uzme  zavjet 
samo  od  Damada  da  će  se  pridržavati  vjere,  nego  je  tražio  od  njega  i  da  se  zavje- 
tuje da  će  pozivati  svoj  narod  u  islam. 

8-  Činjenje  dobročinstva  i  poklanjanje  pažnje  onima  koji  su  poznati  po  čas- 
noj prošlosti.  To  se  vidi  iz  riječi  zapovjednika:  "Vrati  to!  Ovo  su  Damadovi  saple- 
menici!"1 

9-  Hadis  otkriva  neke  pedagoške  metode  koje  je  Vjerovjesnik,  sallallahu 
alejhi  ve  sellem,  primijenio  u  komunikaciji  sa  Damadom,  kao  što  je  staloženost  prili- 
kom govora,  dijalog  i  davanje  direktnih  naputaka.  U  ovom  događaju  došle  su  do 
izražaja  neke  pedagoške  crte  ličnosti  Allahovog  Poslanika,  sallallahu  alejhi  ve 
sellem,  poput  blagosti,  strpljivosti  i  podsticanja  na  povećano  ulaganje  truda  u 
činjenju  dobra. 

2-  Kako  je  Amr  b.  Abese  primio  islam 

Amr  b.  Abese  es-Sulemi  rekao  je:  "Ja  sam  još  u  pagansko  doba  smatrao  da 
su  ovi  ljudi  koji  obožavaju  kipove  u  zabludi  i  da  im  to  ničemu  ne  vrijedi.  Stoga, 
kada  sam  čuo  da  se  u  Mekki  pojavio  čovjek  koji  priča  nešto  novo,  sjeo  sam  na  svoju 
jahalicu  i  uputio  se  k  njemu.  Stigavši,  primijetio  sam  da  Allahov  Poslanik,  sallallahu 
alejhi  ve  sellem,  djeluje  potajno  zbog  grubih  postupaka  njegovog  naroda  prema 
njemu.  Lijepo  sam  se  uredio  da  se  sastanem  s  njim  u  Mekki,  pa  sam  ga  upitao:  'Ko 
si  ti?'  'Vjerovjesnik',  odgovorio  je.  'A  šta  znači  to  vjerovjesnik?',  upitao  sam.  'Znači 
da  me  je  Allah  poslao',  odgovorio  je  Vjerovjesnik,  sallallahu  alejhi  ve  sellem.  'A  s 
čime  te  poslao?',  upitao  sam.  'Poslao  me  da  održavam  rodbinske  veze,  da  srušim 
idole,  i  da  se  samo  Allah  obožava,  a  da  Mu  se  niko  ne  smatra  ravnim',  odgovorio  je. 
Rekao  sam:  'Ko  se  još  odazvao  tvome  pozivu?'  'Slijede  me  i  slobodan  i  rob', 
odgovorio  je."  Kaže  Amr:  "A  među  onima  koji  su  tada  bili  vjernici  bili  su  i  Ebu  Bekr  i 
Bilal."  Rekao  sam:  "Ostat  ću  da  te  slijedim!"  Vjerovjesnik,  sallallahu  alejhi  ve  sellem, 
reče:  "U  ovom  trenutku  to  je  nemoguće,  zar  ne  vidiš  u  kakvoj  smo  situaciji  ja  i  ostali 
vjernici?  Nego,  vrati  se  svojoj  porodici,  pa  kada  čuješ  da  sam  ojačao,  dođi."  Kaže 
Amr:  "Vratio  sam  se  svojoj  porodici  među  kojima  sam  i  dočekao  vijest  daje  Allahov 
Poslanik  stigao  u  Medinu,  pa  sam  počeo  da  osluškujem  vijesti  i  da  se  raspitujem 
kod  ljudi  o  njegovom  dolasku  u  Medinu.  Jedan  dan  prođe  pored  nas  skupina  ljudi 
iz  Medine,  pa  ih  upitah:  'Šta  je  sa  onim  čovjekom  koji  je  došao  u  Medinu?'  Rekoše: 


1  El-Humejdi,  Et-Tarihul-islami,  1/132-133.  El-Vahju  ve  tebligur-Risale,  str.  111  i  113. 

'Mnogo  ljudi  mu  dolazi.  Njegovo  pleme  htjelo  je  da  ga  ubije,  ali  nisu  uspjeli  u 
tome.'  Pa  sam  došao  u  Medinu  i  ušao  kod  njega  i  rekao:  'Allahov  Poslaniče,  sjećaš  li 
me  se?'  'Da',  odgovorio  je,  'ti  si  me  posjetio  dok  sam  bio  u  Mekki!'"  Zatim  je  Amr 
prenio  ostatak  hadisa  u  kojem  je  pitao  Poslanika  o  namazu  i  abdestu.1 

Lekcije,  pouke  i  poruke 

1-  Amr  b.  Abese  pripadao  je  skupini  pravovjernih  koji  su  u  pagansko  doba 
odbacivali  obožavanje  bilo  koga  osim  Allaha. 

2-  Grčevita  medijska  borba  koju  su  vodile  Kurejšije  protiv  Allahovog  Posla- 
nika, sallallahu  alejhi  ve  sellem,  bila  je  uzrok  da  se  Amr  b.  Abese  zainteresira  za 
slučaj  Poslanika. 

3-  Amr  b.  Abese  zatekao  je  Poslanika,  sallallahu  alejhi  ve  sellem,  kako  djeluje 
potajno  jer  su  kurejšijski  mnogobošci  primjenjivali  silu  protiv  njega,  što  ukazuje  na 
njihovu  osionost  i  grubost. 

4-  Ovaj  slučaj  uči  nas  kakve  manire  treba  imati  pred  uglednim  ljudima  i 
velikodostojnicima.  Amr  b.  Abese  rekao  je:  "...pa  sam  se  lijepo  uredio  da  se  sasta- 
nem s  njim." 

5-  Muhammedova,  sallallahu  alejhi  ve  sellem,  poslanica  počiva  na  dvije 
stvari:  Allahovom  pravu  i  pravu  stvorenja.  Jer,  Poslanik,  sallallahu  alejhi  ve  sellem, 
rekao  je:  "Poslao  me  da  održavam  rodbinske  veze,  da  srušim  idole,  i  da  se  samo 
Allah  obožava,  a  da  Mu  se  niko  ne  smatra  ravnim."  Ove  riječi,  također,  ukazuju  koli- 
ko je  održavanje  dobrih  rodbinskih  odnosa  važno,  pa  je  ova  časna  osobina  itekako 
povezana  sa  islamskom  da'vom  jer  je  povezana  uporedo  sa  pozivanjem  u  tevhid.  U 
ovim  riječima  snažno  su  napadnuti  idoli  i  pored  toga  što  su  bili  nešto  najsvetije  za 
Arape,  a  to,  opet,  ukazuje  na  važnost  uklanjanja  tragova  paganstva  i  na  to  da  se 
poziv  u  tevhid  može  učvrstiti  i  širiti  samo  ako  se  uklone  svi  ti  tragovi. 

6-  To  što  je  Vjerovjesnik,  sallallahu  alejhi  ve  sellem,  vrlo  rano  pokazao  pažnju 
uklanjanju  idola,  iako  nije  bio  u  stanju  da  to  istog  trena  izvrši,  ukazuje  na  to  da  nije 
dozvoljeno  odgoditi  objašnjavanje  bilo  kojeg  vjerskog  pitanja  pod  izgovorom  da  se 
taj  propis  trenutno  ne  može  provesti  u  praksi.  A  oni  koji  ljudima  objašnjavaju  samo 
vjerske  propise  koje  mogu  prakticirati  s  lahkoćom  i  bezbjedno,  a  izbjegavaju  objaš- 
njavati im  propise  čije  prakticiranje  iziskuje  malo  truda  i  suočavanja  s  napadima, 
njihova  da'va  je  nepotpuna  i  u  tome  ne  slijede  Allahovog  Poslanika,  sallallahu  alejhi 
ve  sellem,  koji  se,  sa  malobrojnim  sljedbenicima  i  u  trenutku  kad  su  zemljom  vladali 
njegovi  neprijatelji,  suprotstavio  paganstvu  i  njegovim  protagonistima.2 

7-  Vjerovjesnikova,  sallallahu  alejhi  ve  sellem,  briga  za  bezbjednost  ashaba. 
Vjerovjesnik,  sallallahu  alejhi  ve  sellem,  nastojao  je  da  im  obezbijedi  siguran  ambi- 


1  Sahihu  Musiim,  Kitabus-salatil-musafirin,  br.  832. 

2  El-Humejdi,  Et-Tarihul-islami,  1/109. 

jent  i  da  ih  sačuva  bilo  kakvih  neugodnosti.  Rekao  je  Amru:  "U  ovom  trenutku  to  je 
nemoguće." 

8-  Vjerovjesnik,  sallallahu  alejhi  ve  sellem,  pamtio  je  svoje  ashabe  i  nije 
zaboravljao  njihova  djela:  "Ti  si  me  posjetio  dok  sam  bio  u  Mekki!" 

9-  Allahov  Poslanik,  sallallahu  alejhi  ve  sellem,  nije  svakome  ko  gaje  upitao 
davao  spisak  imena  svojih  sljedbenika,  jer  onaj  ko  to  traži  nema  nikakve  vjerske 
koristi  od  toga,  niti  od  toga  zavisi  pozivanje  u  vjeru.  Zato  je  Amru,  kada  ga  je  pitao 
ko  ga  slijedi,  odgovorio:  "Slobodan  i  rob."  A  ovo  je  tevrija1,  kao  što  se  razumije  iz 
Ibn  Kesirovih  riječi  da  su  ovo  "zajedničke  imenice,  a  Amr  je  pomislio  da  su  lična 
imena".2 

10-  Poslanikove,  sallallahu  alejhi  ve  sellem,  riječi:  "Vrati  se  svojoj  porodici,  pa 
kad  čuješ  da  sam  ojačao,  dođi",  su  lekcija  iz  koje  učimo  da  ne  treba  skupljati 
simpatizere  i  članove  na  mjestima  gdje  su  iskušenja  i  gdje  će  biti  izloženi  zlo- 
stavljanju. Zato  je  Poslanik,  sallallahu  alejhi  ve  sellem,  naredio  ashabima  koji  nisu  iz 
Mekke  da  se  vrate  svojim  narodima,  i  naredio  je  dvije  hidžre  u  Abesiniju.  Jer,  to 
olakšava  muslimanima,  udaljava  ih  od  opasnih  područja,  sakriva  pravu  snagu 
muslimana,  daje  priliku  vođi  da  se  posveti  zadatku  umjesto  zaokupljenosti  brigom 
o  zaštiti  sljedbenika,  garantira  tajnost,  pruža  mogućnost  iskorištavanja  mjesta  u 
koje  su  izbjegli  da  bi  se  pripremili  za  budućnost,  i  kako  bi  osigurali  kontinuitet 
da've  i  izbjegli  istrebljenje.3 

Jedan  od  onih  koji  su  primili  islam  usljed  spomenute  propagandne  borbe 
protiv  Poslanika,  sallallahu  alejhi  ve  sellem,  je  i  Et-Tufejl  b.  Amr  ed-Devsi.  Priča  o 
njemu  detaljno  je  spomenuta  u  knjigama  sire,  a  dr.  Ekrem  Dija"  el-Umeri  smatra  da 
ništa  od  spomenutog  nije  vjerodostojno  osim  da  je  ponudio  Poslaniku,  sallallahu 
alejhi  ve  sellem,  da  se  skloni  u  čvrstu  utvrdu  plemena  Devs,  ali  je  to  Poslanik, 
sallallahu  alejhi  ve  sellem,  odbio.4 

U  vjerodostojnim  predajama  spominje  se  još  i  to  da  je  Et-Tufejl  pozivao  svoj 
narod  u  islam,  ali  su  mu  se  suprotstavili,  pa  je  tražio  od  Allahovog  Poslanika, 
sallallahu  alejhi  ve  sellem,  da  moli  da  ih  Allah  kazni,  ali  je  Poslanik,  sallallahu  alejhi 
ve  sellem,  molio  Allaha  da  ih  uputi5,  a  tada  je  Poslanik,  sallallahu  alejhi  ve  sellem, 
bio  u  Medini.6 

3-  Kako  je  Imranov  otac  Husajn  primio  islam 

Kurejšije  su  poštovale  Husajna,  pa  su  mu  došli  i  rekli:  "Pričaj,  u  naše  ime,  sa 


1  Insinuacija,  varka,  prikrivanje. 

2  El-Vahju  ve  tebligur-Risale,  str.  106  i  109. 

3  Seid  Hava,  El-Esasu  fis-sunneti  ve  fikhiha,  1/ 126. 

4  Sahihu  Muslim,  1/109. 

5  Sahihul-Buhari,  Fethul-bari,  1/107. 

6  Ibn  Kesir,  Es-Siretun-Nebevijje,  2/76.  Vidjeti:  dr.  El-Umeri,  Es-Siretun-Nebevijjetus-sahiha,  1/146. 


ovim  čovjekom  jer  on  vrijeđa  i  omalovažava  naša  božanstva."  Došli  su  sa  njim  i  sjeli 
blizu  ulaza  u  Vjerovjesnikovu  kuću  i  rekli:  "Napravite  mjesta  ovom  poglavaru!"  A 
Imran  je  bio  prisutan  kod  Vjerovjesnika,  sallallahu  alejhi  ve  sellem.  Husajn  reče:  "Šta 
je  ovo  što  čujem,  da  vrijeđaš  naša  božanstva  i  loše  govoriš  o  njima,  a  otac  ti  je  bio 
častan  i  dobar  čovjek?"  Vjerovjesnik,  sallallahu  alejhi  ve  sellem,  reče  mu:  "O  Husaj- 
ne, moj  i  tvoj  otac  su  u  Vatri!  O  Husajne,  koliko  bogova  obožavaš?"  "Sedam  na 
Zemlji  i  jednog  na  nebu",  odgovorio  je.  "Ako  te  pogodi  kakva  nedaća,  kojem  od  njih 
dovu  upućuješ?",  upitao  je  Poslanik,  sallallahu  alejhi  ve  sellem.  "Onome  koji  je  na 
nebu!",  odgovorio  je  Husajn.  "A  kad  propadne  imetak,  kojem  dovu  upućuješ?1, 
upitao  ga  je  Poslanik,  sallallahu  alejhi  ve  sellem.  "Onome  koji  je  na  nebu!", 
odgovorio  je.  Vjerovjesnik,  sallallahu  alejhi  ve  sellem,  na  to  mu  je  rekao:  "On  ti  se 
jedini  odaziva,  a  ti  Mu  druge  smatraš  ravnim!  Zar  si  s  time  zadovoljan  u  blagostanju 
ili  se  bojiš  da  će  teAllah  prevariti?"  "Nijedno  od  to  dvoje",  odgovorio  je.  Husajn  je 
rekao:  "Nikad  nisam  razgovarao  sa  nekim  poput  njega.  Vjerovjesnik,  sallallahu 
alejhi  ve  sellem,  zatim  mu  je  rekao:  "O  Husajne,  primi  islam,  bit  ćeš  spašen!"  Husajn 
je  odgovorio:  "Ja  imam  porodicu  i  pleme,  šta  ću  reći?"  Poslanik,  sallallahu  alejhi  ve 
sellem,  reče:  "Kaži:  'Moj  Allahu,  od  Tebe  tražim  da  me  uputiš  na  ono  što  je  ispravno  i 
da  mi  povećaš  znanje  koje  će  mi  koristiti."1  Husajn  je  to  izgovorio  i  nije  ni  ustao  a 
već  je  bio  primio  islam.  Nakon  toga  ustao  je  njegov  sin  Imran  i  poljubio  mu  glavu, 
ruke  i  noge,  a  Vjerovjesnik,  sallallahu  alejhi  ve  sellem,  zaplakao  je  vidjevši  taj  prizor, 
i  rekao:  "Zaplakao  sam  zbog  Imranovog  postupka:  kad  je  Husajn  ušao,  a  još  je  bio 
nevjernik,  Imran  mu  nije  ustao  niti  se  na  njega  osvrnuo,  a  nakon  što  je  primio  islam, 
ispunio  je  obavezu  prema  njemu,  pa  mi  je  to  pobudilo  emocije."  Kada  je  Husajn 
odlučio  da  izađe,  Vjerovjesnik,  sallallahu  alejhi  ve  sellem,  rekao  je  ashabima: 
"Otpratite  ga  kući."  Kada  ga  Kurejšije  ugledaše  na  vratima,  rekoše:  "Promijenio  je 
vjeru!",  i  raziđoše  se.1 

Možda  je  Husajna  na  ovako  brzo  primanje  islama  navela  zdrava  priroda  i 
spremnost,  s  jedne  strane,  i  Vjerovjesnikovo,  sallallahu  alejhi  ve  sellem,  ispravno 
rezoniranje  i  snaga  dokaza,  s  druge  strane.2 

Vjerovjesnik,  sallallahu  alejhi  ve  sellem,  pomoću  dijaloga  usadio  je  u  Husaj- 
novo  srce  tevhid,  a  iskorijenio  neispravna  vjerovanja. 

4-  Kako  je  Ebu  Zerr  primio  islam 

Ebu  Zerr  je  kritizirao  stanje  paganstva,  odbijao  je  obožavanje  kipova, 
negodovao  je  zbog  pripisivanja  Allahu  suparnika,  i,  tri  godine  prije  nego  što  je 
primio  islam,  počeo  se  moliti  Allahu  ne  uzimajući  neki  određeni  pravac  kao  kiblu 
prema  kojoj  se  okreće.  Sve  to  ukazuje  da  je  slijedio  pravac  pravovjernih.  Kada  je 


1Ibn  Hadžer,  El-lsabe  fi  temjizis-sahabe,  1/337.  Od  njega  je  prenio  šejh  Muhammed  Jusuf  u  djelu 

Hajatus-sahabe,  1/75-76. 
2  Es-Sejjid  Muhammed  Nuh,  Ed-Da'vetul-ferdijje,  str.  104. 


Život  i  đjeto  posCjednjeg  Vjmvjemikfi 


čuo  za  pojavu  Vjerovjesnika,  sallallahu  alejhi  ve  sellem,  došao  je  u  Mekku,  ali  nije 
htio  pitati  o  njemu,  pa  kada  je  pala  noć,  legao  je  da  spava.  Alija,  radijallahu  anhu, 
vidio  ga  je  i  shvativši  da  je  stranac,  pozvao  ga  je  k  sebi  ne  pitajući  ga  ništa.  Ujutro 
ga  je  ostavio  pred  Kabom  gdje  je  ostao  do  sljedeće  noći,  pa  ga  je  Alija,  radijallahu 
anhu,  opet  vidio  i  ugostio  i  drugu  noć.  Treće  noći  desilo  se  isto,  pa  ga  je  Alija, 
radijallahu  anhu,  pitao  zbog  čega  je  došao.  Pošto  se  Ebu  Zerr  uvjerio  da  mu  može 
vjerovati,  obavijestio  ga  je  da  želi  da  se  sretne  sa  Poslanikom,  sallallahu  alejhi  ve 
sellem.  Alija  mu  je  rekao:  "Da,  došao  je  sa  istinom,  i  on  je  Allahov  poslanik!  Sutra 
me  slijedi,  pa  ako  vidim  nešto  što  može  biti  opasno  za  tebe,  pretvarat  ću  se  da 
prolijevam  vodu,  pa  kad  nastavim  da  idem,  ti  me  slijedi.  Ebu  Zerr  ga  je  slijedio  i 
sreo  Poslanika,  sallallahu  alejhi  ve  sellem,  slušao  njegove  riječi  i  primio  islam. 
Vjerovjesnik,  sallallahu  alejhi  ve  sellem,  rekao  mu  je:  "Vrati  se  svome  plemenu  i 
pozivaj  ih  dok  ne  čuješ  vijesti  o  meni."  Ebu  Zerr  je  rekao:  "Tako  mi  Onoga  u  čijoj  je 
ruci  moja  duša,  povikat  ću  među  njima  da  sam  primio  islam!"  Došao  je  pred  Kabu  i 
povikao  iz  sveg  glasa:  "Svjedočim  da  nema  drugog  boga  osim  Allaha  i  da  je 
Muhammed  Allahov  poslanik!",  a  ljudi  ga  napadoše  i  oboriše  ga  na  tlo,  pa  im  priđe 
Abbas  b.  Abdul-Muttalib  i  upozori  ih  da  im  se  pleme  Gifar  može  osvetiti  i  napasti 
njihove  trgovačke  karavane  koje,  dolazeći  iz  Šama,  prolaze  kroz  njihovo  područje,  i 
tako  je  spasio  Ebu  Zerra  od  njih.1 

Prije  nego  što  je  sam  došao,  Ebu  Zerr  je  bio  poslao  svog  brata  da  sluša 
Vjerovjesnika,  sallallahu  alejhi  ve  sellem,  i  nauči  nešto  od  njega  te  da  mu  dođe  sa 
tim  znanjem.  Ebu  Zerrov  brat  je  otišao,  poslušao  Poslanikove,  sallallahu  alejhi  ve 
sellem,  riječi,  vratio  se  i  rekao  Ebu  Zerru:  "On  poziva  u  primjereno  ponašanje  i 
kazuje  riječi  koje  nisu  poezija."  Na  to  mu  Ebu  Zerr  reče:  "Nisi  zadovoljio  moju 
znatiželju!",  i  odluči  da  sam  ode  i  da  se  sretne  sa  Allahovim  Poslanikom,  sallallahu 
alejhi  ve  sellem,  a  njegov  brat  mu  reče:  "Čuvaj  se  stanovnika  Mekke  jer  ga  mrze  i 
napadaju!"2 

Lekcije,  pouke  i  poruke 

1-  Vijest  o  Allahovom  Poslaniku,  sallallahu  alejhi  ve  sellem,  bila  je  veoma 
raširena  u  različitim  plemenima,  pa  je  čak  stigla  i  do  plemena  Gifar,  a  najzaslužniji 
za  to  bili  su  kurejšijski  mnogobošci  koji  su  svakoga  plašili  Poslanikom,  sallallahu 
alejhi  ve  sellem,  i  iskrivljivali  sliku  o  njemu  i  onome  s  čime  je  došao. 

2-  Ebu  Zerr  je  pokazao  daje  ličnost  sa  stavom,  na  koju  ne  utječu  glasine,  niti 
podliježe  propagandi  pa  da  vjeruje  svemu  što  Kurejšije  prenose.  Zato  je  poslao 
brata  da  provjeri  vijesti  o  Allahovom  Poslaniku,  sallallahu  alejhi  ve  sellem,  ne 
obazirući  se  na  propagandu. 


1  Sahihul-Buhari,  Fethul-bari,  7/173. 

2  Sahihu  Muslim,  4/1923.  Vidjeti:  El-Umeri,  Es-Siretun-Nebevijjetus-sahiha,  1/145. 

3-  Ebu  Zerr  je  pokazao  veliku  zainteresiranost  za  slučaj  Poslanika,  sallallahu 
alejhi  ve  sellem,  pa  se  nije  zadovoljio  općim  informacijama  koje  mu  je  prenio  brat 
Unejs,  nego  je  odlučio  da  sam  ispita  o  čemu  je  riječ,  jer  se  tu  ne  radi  o  čovjeku  koji 
samo  poziva  u  moralno  ponašanje,  nego  o  čovjeku  koji  tvrdi  da  je  vjerovjesnik. 
Zato  je  spremno  podnio  teškoće,  umor,  težak  život,  odvojenost  od  porodice  i 
zavičaja,  tragajući  za  istinom.  Ebu  Zerr  je  napustio  porodicu,  ponijevši  od  opskrbe 
samo  onoliko  koliko  je  moglo  stati  u  putnu  torbu,  i  zaputio  se  u  Mekku  da  sazna 
vijesti  o  vjerovjesnrštvu.1 

4-  Promišljenost  i  polaganost  u  prikupljanju  informacija.  Ebu  Zerrr  je  bio 
obazriv  jer  je  znao  da  Kurejšije  mrze  svakog  ko  komunicira  s  Vjerovjesnikom, 
sallallahu  alejhi  ve  sellem.  Ta  obazrivost  je  sigurnosna  mjera  koju  iziskuje  osjetlji- 
vost slučaja,  jer  da  je  pitao  za  Poslanika,  sallallahu  alejhi  ve  sellem,  Ebu  Zerr  bi  se 
otkrio  Kurejšijama  i  izložio  se  opasnosti  i  protjerivanju,  te  tako  ne  bi  postigao  cilj 
zbog  kojeg  je  ostavio  zavičaj  i  podnio  teškoće  puta. 

5-  Opreznost  i  predostrožnost  prije  davanja  informacije.  Alija,  radijallahu 
ar>hu,  ugostio  je  Ebu  Zerra  tri  dana,  ali  i  pored  toga,  kada  ga  je  pitao  o  razlozima 
njegovog  dolaska  u  Mekku,  Ebu  Zerr  mu  nije  odgovorio  zbog  velikog  opreza,  a 
prije  nego  što  ga  je  obavijestio,  uvjetovao  je  da  to  što  čuje  zataji  i,  u  isto  vrijeme, 
da  ga  odvede  Poslaniku,  sallallahu  alejhi  ve  sellem,  a  to  je  pokazatelj  da  je  bio 
krajnje  oprezan,  i  tako  je  i  postigao  svoj  cilj. 

6-  Poduzimanje  mjera  bezbjednosti  prilikom  kretanja.  Alija  i  Ebu  Zerr, 
radijallahu  anhuma,  dogovorili  su  se  oko  određenog  pokreta  ili  geste,  poput 
popravljanja  obuće,  ili  prolijevanja  vode,  koja  će  biti  znak  kad  Alija,  radijallahu 
anhu,  primijeti  da  ih  neko  prati  i  promatra.  To  je  primjer  bezbjednosnog  pokrivanja 
kretanja  ka  sjedištu  vodstva  -  Erkamovom  domu.  Uz  to,  Ebu  Zerr  se  kretao  na 
određenom  rastojanju  iza  Alije,  što  je  mjera  predostrožnosti  kako  bi  se  izbjegla  bilo 
kakva  iznenađenja  prilikom  kretanja. 

7-  Ovi  primjeri  sigurnosnih  mjera  koje  su  poduzimali  ashabi,  radijallahu 
anhum,  pokazuju  koliko  su  bili  obazrivi  u  domenu  sigurnosti,  te  pokazuje  do  koje 
su  mjere  išli  u  poduzimanju  mjera  sigurnosti  i  koliko  se  to  uvuklo  u  njihove  duše, 
pa  je  postala  odlika  po  kojoj  se  prepoznaje  svaki  njihov  potez  jer  su  njihovi  pokreti 
bili  organizirani  i  dobro  isplanirani.  Nama  je  tako  potreban  ovakav  osjećaj  kakav  je 
bio  prisutan  kod  ashaba  jer  sigurnost  u  našem  vremenu  ima  veliki  utjecaj  na 
kontinuitet  i  propast  civilizacija.2  Danas  je  sigurnost  nauka  koja  se  uči  u  posebnim 
učilištima,  odlikuje  se  posebnim  naprednim  tehnikama,  metodama,  modernim 
sredstvima,  posebnim  aparatima.  Za  to  se  odvajaju  velika  budžetska  sredstva,  a 
informacije  općenito,  a  posebno  one  vezane  za  sigurnost,  prodaju  se  po  ogromnim 
cijenama,  a  za  dolazak  u  posjed  tih  informacija  žrtvuje  se  i  život  ako  je  potrebno.  S 


1  Jahja  el-Jahja,  El-Vahju  ve  tebligur-Risale,  str.  191-193. 

2  Dr.  Ibrahim  el-Ali,  Fis-Siretun-Nebevijje  kira'a  li  dževanibil-hazer  vel-himaje,  str.  58-59. 

obzirom  na  to,  muslimani  moraju  da  posvete  pažnju  pitanju  sigurnosti  kako  naše 
tajne  ne  bi  dospjele  u  ruke  neprijatelja  i  kako  naši  interesi  ne  bi  bili  ugroženi.1 

8-  Ebu  Zerrova  iskrenost  u  traženju  istine,  razboritost  i  inteligencija:  primio  je 
islam  odmah  nakon  što  su  mu  izloženi  njegovi  postulati. 

9-  Allahov  Poslanik,  sallallahu  alejhi  ve  sellem,  mnogo  je  vodio  računa  o 
sigurnosti  ashaba:  naredio  je  Ebu  Zerru  da  se  vrati  porodici  i  da  se  pritaji  dok  Allah 
ne  ojača  Vjerovjesnika,  sallallahu  alejhi  ve  sellem. 

10-  Hrabrost  Ebu  Zerra  i  spremnost  nošenja  istine  po  svaku  cijena:  javno  je 
očitovao  pripadnost  islamu  na  kurejšijskim  okupljalištima  izazivajući  ih  i  uzdižući 
Istinu.2  Čini  se  da  je  Ebu  Zerr  shvatio  da  je  Vjerovjesnik,  sallallahu  alejhi  ve  sellem, 
tražio  od  njega  da  se  pritaji  iz  sažaljenja  prema  njemu,  a  da  to  nije  obavezno,  pa  ga 
je  Ebu  Zerr  obavijestio  da  on  ima  snage  da  se  suoči  s  njima,  te  mu  je  Vjerovjesnik, 
sallallahu  alejhi  ve  sellem,  odobrio  da  to  učini.  Iz  ovoga  se  uzima  propis  da  je 
dozvoljeno  reći  istinu  u  lice  osobi  od  koje  se  može  očekivati  da  kazni  onoga  ko  mu 
je  to  rekao,  iako  je  i  šutnja  dozvoljena,  a  to  zavisi  od  situacije  i  ciljeva,  i  od  toga 
zavisi  postojanje  ili  nepostojanje  sevapa.3 

11-  Javnim  očitovanjem  islama  Ebu  Zerr  je  dao  doprinos  daVi  i  učestvovao  u 
pružanju  otpora  psihološkom  ratu  koji  su  kurejšijski  mnogobošci  organizirali  protiv 
Poslanika,  sallallahu  alejhi  ve  sellem.  Njegov  potez  bio  je  moralni  udarac  za  Mek- 
kelije,  zbog  hrabrosti,  muškosti  i  spremnosti  da  podnese  bol,  koju  je  pokazao,  jer 
mu  je  u  tuči  s  njima  tekla  krv  niz  tijelo,  ali  se  on  vratio  i  ponovo  uzviknuo  kelimei- 
šehadet. 

12-  Abbas  je  branio  muslimane  i  spasio  Ebu  Zerra  od  kurejšijskog  zlostav- 
ljanja, što  je  dokaz  njegovog  saosjećanja  sa  muslimanima.  Način  na  koji  je  odbranio 
Ebu  Zerra  govori  da  je  dobro  poznavao  mentalitet  mekkanskih  nevjernika  jer  ih  je 
upozorio  na  opasnosti  kojima  se  mogu  izložiti  njihove  trgovačke  karavane  prilikom 
prolaska  kroz  područje  plemena  Gifar.4 

13-  Ebu  Zerr  se  povinovao  mjerama  bezbjednosti  koje  je  poduzimao  Allahov 
Poslanik,  sallallahu  alejhi  ve  sellem,  u  Mekki,  pa  je,  i  pored  vezanosti  za  Poslanika, 
sallallahu  alejhi  ve  sellem,  ljubavi  prema  njemu  i  želje  da  ostane  uz  njega,  poslušao 
naredbu  Allahovog  Poslanika,  sallallahu  alejhi  ve  sellem,  i  napustio  Mekku  i  vratio 
se  u  svoje  pleme  gdje  se  posvetio  pozivanju  svoje  porodice  na  Pravi  put  i  poprav- 
ljanju njihovog  stanja,  počevši  od  brata  i  majke,  a  zatim  je  pozivao  i  ostatak  pleme- 
na. 

14-  Ebu  Zerr  je  utjecao  na  svoj  narod  da  prihvate  uputu  i  pokazao  veliku 
sposobnost  na  polju  pozivanja  u  islam,  ali  nije  bio  odgovarajuća  ličnost  za  uprav- 


1  Mahmud  Hattab,  Durus  fil-kitman,  str.  9. 

2  El-Vahj  ve  tebligur-Risale,  str.  95. 

3  Fethul-bari,  7/134. 

4  El-Vahj  ve  tebligur-Risale,  str.  94-95. 

ničke  poslove.  Bilježi  Muslim  od  Ebu  Zerra  da  je  rekao:  "Rekao  sam  Allahovom 
Poslaniku,  sallallahu  alejhi  ve  sellem:  'Allahov  Poslaniče,  zar  me  nećeš  uzeti  za 
službenika?',  pa  me  potapšao  rukom  po  ramenu  i  rekao:  'Ebu  Zerre,  ti  si  slab,  a  to  je 
emanet,  a  na  Sudnjem  danu  bit  će  poniženje  i  kajanje,  osim  za  onoga  ko  bude 
dostojan  i  ispuni  ono  što  taj  položaj  iziskuje.'"1  Svaka  osoba  treba  da  se  bavi 
poslom  za  koji  ju  je  Uzvišeni  Allah  osposobio.  U  tom  poslu  kojim  se  bavi,  obaveza 
je  da  ustraje  u  njemu.  Stoga  ne  znači  da  je  onaj  koji  je  uspješan  na  polju  poziva  i 
dostavljanja  ljudima  isto  tako  sposoban  za  svaki  posao. 

15-  Ebu  Zerr  je  prepustio  vodstvo  poglavaru  Gifara  Ejma'u  b.  Rehadatu  iako 
ga  je  Ebu  Zerr  pretekao  u  primanju  islama  i  bio  veoma  ugledan,  jer  nije  sve  poslove 
zadržao  za  sebe  i  dao  je  ljudima  mjesto  koje  zaslužuju.2 

16-  Ebu  Zerr  je  postigao  zadivljujući  uspjeh  u  da'vi:  pola  plemena  Gifar 
primilo  je  islam  prije  Poslanikove,  sallallahu  alejhi  ve  sellem,  hidžre,  a  druga  polo- 
vica nakon  hidžre.3 

17-  Medijska  borba,  iskrivljivanje  slike  i  sprečavanje  slobode  misli,  koje  su 
nevjernici  prakticirali  prema  islamskoj  da'vi  u  njenim  počecima,  završili  su  neuspje- 
hom jer  je  glas  Allahovog  Poslanika,  sallallahu  alejhi  ve  sellem,  bio  jači  od  njihovih 
glasova,  sredstva  koja  je  koristio  u  širenju  da've  bila  su  bolja  od  sredstava  koje  su 
oni  koristili  u  propagandi,  Poslanikova,  sallallahu  alejhi  ve  sellem,  postojanost  na 
uzvišenim  principima  bila  je  mnogo  veća  nego  što  su  nevjernici  očekivali:  Poslanik, 
sallallahu  alejhi  ve  sellem,  nije  sjedio  u  svojoj  kući,  niti  se  ograničio  na  boravak  u 
jednom  uglu  Mekkanskog  harema,  kako  bi  prikrio  svoj  poziv  i  zaštitio  se  od  otrov- 
nih neprijateljskih  strijela,  naprotiv  rizikovao  je  život  i  odlazio  u  arapska  plemena 
prije  nego  što  dođu  u  Mekku,  učio  je  Kur'an  naglas  pored  Kabe  da  bi  čuo  onaj  u 
čijem  je  srcu  još  bilo  života,  tračak  slobode  i  odbijanja  nepravde,  pa  da  svjetlo 
upute  prodre  u  srž  njegove  duše  i  srca.4  Damad  el-Ezdi,  Amr  b.  Abese,  Ebu  Zerr  el- 
Gifari,  Et-Tufejl  b.  Amr  ed-Devsi,  Husajn,  otac  Imrana  b.  Husajna,  bili  su  neki  od  njih 
i  oni  su  neoboriv  dokaz  neuspjeha  kurejšijske  kampanje  protiv  Allahovog  Poslanika, 
sallallahu  alejhi  ve  sellem.  Zato  iz  toga  trebamo  izvući  pouke  da  bismo  se  okoristili. 

Treće:  Zlostavljanja  kojima  je  bio  izložen  Allahov  Poslanik 

Mnogobošci  su  neumorno  zlostavljali  Allahovog  Poslanika,  sallallahu  alejhi  ve 
sellem,  otkako  je  počeo  javno  pozivati  pa  sve  dok  nije  učinio  hidžru  i  Allah  ga  uči- 
nio jačim  od  njih. 

Koliko  je  bio  teško  zlostavljan  može  se  zaključiti  iz  mnogobrojnih  ajeta  objav- 
ljenih u  tom  periodu  koji  mu  naređuju  da  bude  strpljiv,  ukazuju  mu  na  načine  koji- 


1  Sahihu  Muslim,  Kitabul-lmara,  bab:  Kerahijjetil-lmara,  br.  1825. 

2  El-Vahju  ve  tebligur-Risale,  str.  100. 

3  El-Umeri,  Es-Siretun-Nebevijjetus-sahiha,  1/45. 

4  El-Humejdi,  Et-Tarihul-islami,  1/144. 

ma  se  postiže  strpljivost  odvraćaju  ga  od  tugovanja,  navode  mu  primjere  iz  života 
njegove  braće  poslanika. 
Uzvišeni  Allah  kaže: 

"I  otrpi  ono  što  oni  govore  i  izbjegavaj  ih  na  prikladan  način."1 

"I  ne  žalosti  se  zbog  njih  i  neka  ti  u  duši  nije  teško  zbog  spletki  njihovih."2 

Uzvišeni  je,  također,  rekao: 

"Tebi  se  neće  red  ništa  što  već  nije  rečeno  poslanicima  prije  tebe.  Gospodar 
tvoj  zaista  prašta,  a  i  bolno  kažnjava."3 

A  sad  poslušaj  neke  primjere  zlostavljanja  kojima  je  bio  izložen  Allahov 
Poslanik: 

1-  Ebu  Džehl  je  upitao:  "Je  li  Muhammed  zabada  nos  u  prašinu4  pred  vama?" 
Odgovoriše:  "Da."  Ebu  Džehl  uzviknu:  "Tako  mi  Lata  i  Uzzaa,  ako  ga  vidim  da  to 
radi,  prignječit  ću  mu  vrat  ili  ću  mu  zabiti  lice  u  prašinu!"  Došao  je  Allahov  Poslanik, 
sallallahu  alejhi  ve  sellem,  i  počeo  klanjati,  a  Ebu  Džehl  je  pokušao  da  mu  stane  na 
vrat,  ali  se  iznenada  počeo  vraćati  natrag  štiteći  se  rukama.  Upitaše  ga:  "Šta  ti  je?" 
"Između  mene  i  njega  je  jama  puna  vatre  i  biće  strašnog  izgleda  s  krilima!"  Allahov 
Poslanik,  sallallahu  alejhi  ve  sellem,  kasnije  je  rekao:  "Da  mi  se  približio,  meleki  bi  ga 
rastrgali  u  komade:6 

Ibn  Abbas,  radijallahu  anhuma,  rekao  je:  "Vjerovjesnik,  sallallahu  alejhi  ve 
sellem,  klanjao  je,  pa  je  došao  Ebu  Džehl  i  zagalamio:  'Zar  ti  to  nisam  zabranio?  Zar 
ti  to  nisam  zabranio?  Zar  ti  to  nisam  zabranio?'  Vjerovjesnik,  sallallahu  alejhi  ve 
sellem,  udaljio  se,  ali  ga  je  prekorio  na  odlasku,  a  Ebu  Džehl  mu  na  to  reče:  'Ti  znaš 
da  niko  u  ovom  mjestu  nema  brojnije  društvo  od  mene!',  pa  je  Allah  objavio: 

'Pa  neka  on  pozove  društvo  svoje.  Mi  ćemo  pozvati  zebanije.1"6  Ibn 

Abbas,  radijallahu  anhuma,  rekao  je:  "Da  je  pozvao  svoje  društvo,  uzele  bi  ih 
Allahove  zebanije."7 


1  Sura  El-Muzzemmil,  10. 

2  Sura  En-Neml,  70. 

3  Sura  Fussilet,  43. 

4  Tj.  da  li  čini  sedždu. 

5  Sahihu  Musiim,  Kitabu  sifatil-munafikin,  babu  kavlihi:  "Innel-insane  lejatga",  br.  2797. 

6  Sura  EI-'Alek,  17-18. 

7  Sunenut-Tirmizi,  br.  3349,  ocijenivši  hadis  kao  hasen-sahih-garib. 


2-  Prenosi  se  od  Ibn  Mes'uda,  radijallahu  anhuf  da  je  rekao:  "Vjerovjesnik, 
sallallahu  alejhi  ve  sellem,  klanjao  je  pored  Kabe,  a  grupa  Kurejšija  sjedila  je  u  blizini 
pa  jedan  od  njih  reče:  'Hoće  li  neko  otići  kod  te  i  te  osobe  i  donijeti  crijeva,  krv  i 
iznutricu  njegove  deve,  i  sačekati  kad  Muhammed  učini  sedždu  pa  mu  to  staviti  na 
leđa?'  Jedan  nesretnik  pohita  da  to  uradi,  pa  kad  je  Allahov  Poslanik,  sallallahu 
alejhi  ve  sellem,  učinio  sedždu,  stavi  mu  to  na  leđa,  a  Vjerovjesnik,  sallallahu  alejhi 
ve  sellem,  ne  pomjeri  se  sa  sedžde.  Nevjernici  su  se  toliko  smijali  da  su  neki  od  njih 
pali  na  druge  od  smijeha.  Neko  je  otišao  da  obavijesti  Fatimu,  a  bila  je  djevojčica, 
pa  je  požurila  k  Vjerovjesniku,  sallallahu  alejhi  ve  sellem,  a  on  je  cijelo  to  vrijeme 
ostao  na  sedždi,  te  je  skinula  to  sa  njega  i  izgrdila  okupljene.  Kad  je  Allahov 
Poslanik,  sallallahu  alejhi  ve  sellem,  završio  namaz,  rekao  je:  Allahu  moj,  kazni 
Kurejšije!  Allahu  moj,  kazni  Kurejšije!  Allahu  moj,  kazni  Kurejšije!1  A  zatim  je  ime- 
novao neke  od  njih  moleći  Allahu  moj,  kazni  Amra  b.  Hišama,  i  Utbeta  b.  Rebi'u,  i 
Šejbeta  b.  Reb'Cu,  i  El-Velida  b.  Utbeta,  i  Umejjeta  b.  Halefa,  i  Ukbeta  b.  Ebu  Muajjita, 
i  Amareta  b.  El-Velida!"1  Kaže  Ibn  Mes'ud,  radijallahu  anhu:  "Tako  mi  Allaha,  vidio 
sam  ih  mrtve  na  dan  Bedra,  a  nakon  toga  su  bačeni  u  bunar  -  bunar  Bedra  -  kada 
je  Allahov  Poslanik,  sallallahu  alejhi  ve  sellem,  rekao:  lOve  u  bunaru  stiglo  jeAllaho- 
vo  prokletstvo!1" 

Druge  vjerodostojne  predaje  pojašnjavaju  da  je  onaj  koji  je  bacio  utrobu 
deve  na  Vjerovjesnika,  sallallahu  alejhi  ve  sellem,  bio  Ukbe  b.  Ebu  Muajjit,  a  da  gaje 
na  to  podstakao  Ebu  Džehl1,  jer  su  mušrici  bili  uznemireni  zbog  Poslanikove,  salla- 
llahu alejhi  ve  sellem,  da've  i  teško  im  je  palo  što  mu  se  ljudi  u  Mekki  odazivaju.2 

3-  Okupljanje  kurejšijskih  glavešina  da  pretuku  Poslanika:  Jedan  dan  se 
okupiše  kurejšijski  velikodostojnici  ispred  Hidžra  i  počeše  govoriti  o  Allahovom 
Poslaniku,  sallallahu  alejhi  ve  sellem,  pa  rekoše:  "Nismo  vidjeli  da  je  ikad  neko  bio 
strpljiv  kao  što  smo  mi  bili  strpljivi  s  ovim  čovjekom:  on  vrijeđa  našu  vjeru  i  bogove, 
i  zaista  je  krupno  to  što  trpimo  od  njega."  I  dok  su  oni  tako  pričali,  pojavi  se 
Allahov  Poslanik,  sallallahu  alejhi  ve  sellem,  pa  skočiše  na  njega  svi  kao  jedan  i  op- 
koliše  ga,  i  počeše  govoriti:  "Ti  si  onaj  što  govori  to  i  to",  navodeći  šta  govori  o 
njihovoj  vjeri  i  božanstvima,  a  Poslanik,  sallallahu  alejhi  ve  sellem,  odgovarao  im  je: 
"Da,  ja  sam  taj  koji  to  govori!"  Jedan  od  okupljenih  ga  je  uhvatio  za  njegov  ogrtač, 
pa  je  Ebu  Bekr,  radijallahu  anhu,  stao  ispred  njega  i  plačući  vikao:  "Zar  ćete  ubiti 
čovjeka  zato  što  kaže:  'Moj  Gospodar  je  Allah!'"3 

4-  Ebu  Leheb,  Vjerovjesnikov  amidža,  bio  je  jedan  od  njegovih  najljućih 
protivnika,  a  također  i  njegova  supruga  Ummu  Džemil.  Ona  je  pokušavala  da 
ogovaranjem  pokvari  odnos  između  Poslanika,  sallallahu  alejhi  ve  sellem,  i  ljudi, 
stavljala  je  trnje  na  put  kojim  bi  on  prolazio,  a  na  kućni  prag  mu  je  donosila  izmet. 


1  Sahihu  Muslim,  3/1420. 

2  El-Umeri,  Es-Siretun-Nebevijjetus-sahiha,  1/149. 

3  Ibrahim  el-Ali,  Sahihus-sire,  str.  96. 

Stoga  nije  čudo  stoje  Allah  objavio  ajete  o  njoj  i  njenom  mužu.  Allah  Uzvišeni  je 
rekao: 


"Neka  propadnu  ruke  Ebu  Lehebove,  i  propao  je!  Neće  mu  biti  od  koristi 
blago  njegovo,  a  ni  ono  što  je  stekao,  ući  će  on  sigurno  u  Vatru  rasplamsali!,  i 
žena  njegova  što  drvlje  nosi;  o  vratu  njenu  će  biti  uže  od  ličine  usukane.1 11 

Kada  je  čula  šta  je  objavljeno  u  Kur'anu  o  njoj  i  njenom  mužuf  došla  je  pred  Kabu 
tražeći  Allahovog  Poslanika,  sallallahu  alejhi  ve  sellem,  koji  je  tu  sjedio  sa  Ebu 
Bekrom.  Stala  je  ispred  njih  držeći  u  ruci  kamen  i  upitala  Ebu  Bekra:  "Gdje  ti  je 
prijatelj?  Čula  sam  da  recitira  uvrede  o  meni#  ako  ga  nađem,  Allaha  mif  razbit  ću  mu 
usta  s  ovim  kamenom."  Zatim  je  otišla,  a  Ebu  Bekr  reče:  "Allahov  Poslaniče,  zar  te 
nije  vidjela?"  "Allah  ju  je  spriječio  da  me  vidi",  odgovori  on.  Ummu  Džemil  je  često 
recitirala  svoje  stihove  u  kojima  stoji:  "Muzemmema  smo  odbacili,  vjeru  mu  prezi- 
remo  i  ne  pokoravamo  mu  se!"  Allahov  Poslanik,  sallallahu  alejhi  ve  sellem,  rado- 
vao se  što  mušrici  vrijeđaju  "Muzemmema"2,  pa  je  govorio:  "Zar  se  ne  čudite  kako 
Allah  odvraća  od  mene  kurejšijske  psovke  i  kletve:  oni  psuju  i  proklinju  Muzem- 
mema, a  ja  sam  Muhammed."3 

Ebu  Leheb  je  toliko  bio  opsjednut  činjenjem  zla  Allahovom  Poslaniku,  salla- 
llahu alejhi  ve  sellem,  da  ga  je  slijedio  po  trgovima,  sastajalištima  i  mjestima  na 
kojima  se  obavljaju  hadžski  obredi,  i  utjerivao  ga  u  laž.4 

Ovo  su  neki  primjeri  zlostavljanja  kojima  su  mušrici  podvrgli  Allahovog  Posla- 
nika, sallallahu  alejhi  ve  sellem,  a  kruna  njihovih  zločina  bio  je  pokušaj  da  ga  ubiju 
pred  kraj  mekkanskog  perioda  da've.s 

Allahov  Poslanik,  sallallahu  alejhi  ve  sellem,  spominjao  je  da  su  ga  kurejšijski 
mnogobošci  zlostavljali  kao  nijednog  njegovog  sljedbenika.  Govorio  je:  "Bio  sam 
zastrašivan  zbog  Allaha  prije  nego  je  iko  bio  zastrašivan  i  zlostavljan  sam  zbog 
Allaha  prije  nego  je  iko  bio  zlostavljan.  Doživljavao  sam  da  prođe  trideset  dana  i 
noći  a  da  Bilal  i  ja  nismo  imali  za  jelo  ništa  što  živo  biće  jede,  osim  što  bi  Bilal 
mogao  sakriti  pod  pazuh."6 

Poslanik,  sallallahu  alejhi  ve  sellem,  i  pored  velikog  ugleda,  bio  je  iskušan 
teškim  iskušenjima  i  dugotrajnom  patnjom  od  prvog  dana  javnog  pozivanja  u 
islam.  Vjerovjesnik,  sallallahu  alejhi  ve  sellem,  podnio  je  od  kurejšijskih  idiota  velika 


1  Sura  El-Leheb,  1-5. 

2  Muzemmem  -  pokuđen,  pogrdan,  Muhammed  -  mnogo  hvaljen,  dostojan  svake  hvale.  (prim.  prev.) 

3  Sahihul-Buhari  Fethul-bari,  6/554-555. 

4  Ebu  Šehbe,  Es-Siretun-Nebevijje,  1/293. 

5  Es-Siretun-Nebevijjetus-sahiha,  1/153. 

6  Sunenut-Tirmizi,  4/645.  El-Albani  je  hadis  ocijenio  sahihom,  vidjeti:  Sahihul-Džami\  5001. 

uzraemiravanja:  kad  bi  prolazio  Mekkom  pored  mjesta  gdje  su  sjedili,  mnogobošci 
bi  se  ismijavali  s  njim  i,  rugajući  mu  se,  govorili:  "Evo  Ebu  Kebšetovog1  sina  kojem 
dolazi  govor  sa  neba!",  a  neki  od  njih  bi  prolazeći  pored  njega  podrugljivo  doba- 
civali: "Ima  li  danas  kakvih  vijesti  sa  neba!?"2 

Ali,  nije  bio  izložen  samo  ruganju,  ismijavanju  i  psihičkom  zlostavljanju,  nego 
i  fizičkom  maltretiranju,  čak  je  Allahov  neprijatelj  Umejje  b.  Halef  pljunuo  Vjero- 
vjesniku,  sallallahu  alejhi  ve  sellem,  u  lice.3  Zlostavljanja  nisu  prestala  čak  ni  poslije 
Hidžre  nego  su,  pojavom  novih  neprijatelja,  poprimila  novi  oblik.  Nakon  što  su 
neprijatelji  u  Mekki  bili  uglavnom  iz  redova  Kurejša,  u  Medini  su  se  pojavili  nepri- 
jatelji iz  reda  munafika,  koji  su  tu  živjeli,  i  iz  redova  Židova,  Perzijanaca,  Bizantinaca  i 
njihovih  saveznika.  I  nakon  što  se  neprijateljstvo  u  Mekki  ograničavalo  na  vrijeđa- 
nje, ismijavanje,  izopćavanje  iz  zajednice  i  udarce,  prešlo  je  u  otvorene  oružane 
sukobe,  žestokog  intenziteta,  u  kojima  je  bilo  svega,  i  udaraca  i  ubijanja,  tako  daje 
to  bilo  podjednako  iskušenje  i  u  imecima  i  u  životima.4  Period  njegovog  poslanstva 
bio  je  neprekidni  lanac  iskušenja  i  nedaća,  ali  to  što  ga  je  pogađalo  na  Allahovom 
putu  nije  ga  obeshrabrilo,  nego  je  bio  strpljiv  i  očekivao  nagradu  dok  se  nije  sreo 
sa  svojim  Gospodarom.5 

Poslanik,  sallallahu  alejhi  ve  sellem,  je  u  mnogo  prilika  bio  izložen  nezamisli- 
vim patnjama,  zlostavljanjima  i  iskušenjima.  Ta  iskušenja  bila  su  teška  shodno  vri- 
jednosti poslanice  koju  je  nosio,  zato  je  zaslužio  pohvalno  mjesto  i  visoke  stepene 
kod  svoga  Gospodara.  Trpio  je  ta  iskušenja  jer  mu  je  bilo  žao  da  njegov  narod 
stigne  Božija  kazna  kao  što  je  stigla  prijašnje  narode,  i  da  bude  primjer  daijama  i 
prosvjetiteljima.6  Allahov  Poslanik,  sallallahu  alejhi  ve  sellem,  bio  je  izložen  bezoč- 
nim napadima  i  ne  postoji  niko,  ko  je  bio  ugledan  kao  on,  a  da  je  pretrpio  veće 
kušnje  i  nedaće  od  njega,  a  iskušenja  na  putu  da've  su  Allahov  zakon.  Ebu  Seid  el- 
Hudri,  radijallahu  anhu,  kazao  je:  "Upitao  sam:  'Allahov  Poslaniče,  koji  su  ljudi  isku- 
šani najtežim  iskušenjima?'  'Vjerovjesnici,  zatim  njima  slični,  pa  njima  slični',  odgo- 
vori Poslanik,  sallallahu  alejhi  ve  sellem,  i  dodade:  'Čovjek  biva  iskušavan  shodno 
svojoj  vjeri:  ako  je  čvrst  u  vjeri,  dobije  teška  iskušenja,  a  ako  mu  je  vjera  slaba,  bude 
iskušan  shodno  tome  kolika  mu  je  vjera.  Rob  će  neprestano  biti  iskušavan  dok 
konačno  ne  bude  hodio  zemljom  bez  grijeha.'"7 


1  Ebu  Kebše  je  Poslanikov  otac  po  mlijeku. 

2  Er-Revdul-unuf,  2/33. 

3  Er-Revdu^unuf \  2/48. 

4  Ebu  Šeneb,  Zadui-jekin,  str.  137. 

5  Et-Temkin  lil'Ummmetil-islamijje,  str.  243. 

6  Sulejman  es-Suvejkit,  Mihnetul-muslimine  fd~ahdil~Mekki,  str.  197. 

7  Sunen  Ibn  Madže,  bab:  Es-Sabru  alel-bela',  br.  4023. 


Život  i  đjeto  pos§edkjeg  Vjervvjemikj 


Četvrto:  Zlostavljanja  koja  su  pretrpjeli  ashabi 

Ebu  Bekrova  iskušenja 

Ashabi,  radijallahu  anhum,  pretrpjeli  su  takav  teret  pred  kojim  bi  popustili  i 
najčvršći  stubovi.  Uložili  su  svoje  imetke  i  živote  na  Allahovom  putu  i  na  tom  putu, 
Allahovom  voljom,  podnijeli  velike  teškoće.  Ni  ugledni  muslimani  nisu  bili  pošte- 
đeni iskušenja:  Ebu  Bekr  je  bio  zlostavljan,  na  glavu  mu  je  posipana  prašina,  i  tako 
je  premlaćen  nanulama  pred  Haremom  da  se  nije  mogao  prepoznati  i  bio  je  pred 
izdisajem  kad  je  u  svojoj  odjeći  odnesen  kući.1 

Prenosi  Aiša,  radijallahu  anha,  da  je,  kad  je  broj  ashaba  dostigao  cifru  od  tri- 
deset osam,  Ebu  Bekr,  radijallahu  anhu,  nagovarao  Allahovog  Poslanika,  sallallahu 
alejhi  ve  sellem,  da  se  pojave  među  ljudima.  Vjerovjesnik,  sallallahu  alejhi  ve  sellem, 
rekao  je:  "Malo  nas  je,  Ebu  Bekre!",  ali  ga  je  Ebu  Bekr  nastavio  nagovarati  dok 
Allahov  Poslanik,  sallallahu  alejhi  ve  sellem,  nije  izašao,  pa  su  se  ashabi  rasporedili 
oko  Kabe,  svaki  u  svom  plemenu.  Ebu  Bekr,  radijallahu  anhu,  ustao  je  i  održao  go- 
vor, a  Allahov  Poslanik,  sallallahu  alejhi  ve  sellem,  je  sjedio.  Ebu  Bekr  je  time  postao 
prvi  govornik  koji  je  pozvao  u  Allahovu  vjeru  i  slijeđenje  Njegovog  Poslanika. 
Mnogobošci  su  skočili  na  Ebu  Bekra  i  ostale  muslimane  te  ih  počeli  žestoko  tući,  a 
Ebu  Bekra  su  gazili  i  teško  ga  premlatili.  Približio  mu  se  nasilnik  Utbe  b.  Rebi'a  i 
počeo  ga  udarati  nanulama  sa  dvostrukim  đonom,  udarao  ga  je  donovima  po  licu  i 
skakao  po  njemu  tako  da  mu  se  lice  nije  moglo  prepoznati.  Tek  kada  su  došli  Ebu 
Bekrovi  rođaci  iz  plemena  Benu  Temim  da  ga  brane,  mnogobošci  su  ga  ostavili,  pa 
su  ga  ljudi  iz  Benu  Temima  odnijeli  kući,  noseći  ga  u  odjeći.  Unijeli  su  ga  u  kuću 
misleći  da  neće  preživjeti,  pa  su  se  vratili  pred  Harem  i  zaprijetili:  "Tako  nam  Allaha, 
ako  Ebu  Bekr  umre,  ubit  ćemo  Utbeta  b.  Rebi'u!"  Nakon  toga  su  se  vratili  kod  Ebu 
Bekra  pa  su  njegov  otac  Ebu  Kuhafe  i  njegovi  rođaci  iz  Benu  Temima  počeli  da  ga 
dozivaju  dok  im  se  nije  odazvao  i  na  kraju  dana  progovorio  upitavši:  "Šta  je  bilo  sa 
Allahovim  Poslanikom?"  Oni  ga  ušutkaše  i  ostaviše  ga,  a  njegovoj  majci  Ummul- 
Hajr  rekoše:  "Donesi  nešto  da  ga  nahraniš  ili  napojiš."  Kad  su  ostali  sami,  on  je 
uporno  pitao:  "Šta  je  bilo  sa  Allahovim  Poslanikom?"  pa  mu  majka  reče:  "Boga  mi, 
ne  znam  ništa  o  tvom  prijatelju!"  Ebu  Bekr  joj  reče:  "Idi  kod  Ummu  Džemil,  kćerke 
tl-Hattabove,  i  pitaj  je  o  njemu."  Ebu  Bekrova  majka  otišla  je  kod  Ummu  Džemil  i 
rekla  joj:  "Ebu  Bekr  me  poslao  da  te  pitam  za  Muhammeda  ibn  Abdullaha."  Ummu 
Džemil  reče:  "Ja  ne  znam  ni  Ebu  Bekra  ni  Muhammeda  ibn  Abdullaha,  ali  ako 
hoćeš,  otići  ću  s  tobom  tvome  sinu."  "Hoću",  odgovorila  je,  pa  je  pošla  sa  njom. 
Ummu  Džemil  je  zatekla  Ebu  Bekra  kako  leži  u  teškom  stanju  pa  je  viknula:  "Allaha 
mi,  oni  koji  su  ti  ovo  uradili  su  nasilnici  i  nevjernici!  Nadam  se  da  će  im  se  Allah 
osvetiti  za  tebe!"  Ebu  Bekr  je  upita:  "Šta  je  sa  Allahovim  Poslanikom?"  "Ovdje  ti  je 
majka",  reče  Ummu  Džemil.  "Ne  boj  se  nje",  kaza  Ebu  Bekr.  "Poslanik  je  dobro  i 

1  Et-Temkin  lil-ummetil-islamijje,  str.  243. 

zdravo",  odgovorila  je.  "Gdje  je  on?",  upitao  je.  "U  Erkamovom  domu",  odgovorila 
je.  Ebu  Bekr  reče:  "Kunem  se  Allahom  da  neću  okusiti  nikakvog  jela  ni  pića  dok  ga 
ne  vidim!"  Njih  dvije  su  sačekale  noć,  pa,  kada  ljudi  uđoše  u  svoje  domove  i  ulice 
opustješe,  izađoše  s  njim.  On  se  oslanjao  na  njih  dvije  pa  ga  tako  uvedoše  Allaho- 
vom  Poslaniku.  Allahov  Poslanik,  sallallahu  alejhi  ve  sellem,  sageose  i  poljubio  ga,  a 
to  učiniše  i  ostali  muslimani.  Allahov  Poslanik,  sallallahu  alejhi  ve  sellem,  mnogo  se 
sažalio  nad  njim.  Ebu  Bekr  reče:  "Volim  te  više  i  od  oca  i  od  majke,  Allahov  Posla- 
niče.  Meni  nije  ništa  osim  što  mi  je  onaj  nasilnik  uradio  sa  licem.  A  sa  mnom  je 
moja  majka  koja  je  dobra  prema  svome  djetetu,  a  ti  si  blagoslovljen,  pa  je  pozovi  u 
Allahovu  vjeru  i  moli  Allaha  za  nju,  možda  je  zbog  tebe  spasi  od  Vatre."  Vjero- 
vjesnik,  sallallahu  alejhi  ve  sellem,  molio  je  za  nju  i  pozvao  je  da  primi  islam,  a  ona 
se  odazvala.1 

Lekcije,  pouke  i  poruke 

1-  Ebu  Bekr,  radijallahu  anhu,  bio  je  uporan  u  zahtjevu  da  javno  prezentiraju 
islam  i  pojave  se  pred  nevjernicima.  To  ukazuje  na  jačinu  njegovog  imana  i  na 
njegovu  hrabrost,  a  zbog  toga  je  pretrpio  velike  ozljede,  čak  je  njegova  rodbina 
bila  sigurna  da  će  umrijeti. 

2-  Ovaj  događaj  pokazuje  koliko  je  Ebu  Bekr  volio  Allahovog  Poslanika, 
sallallahu  alejhi  ve  sellem.  Bio  je  u  veoma  teškom  stanju,  ali  je  uporno  pitao  za 
Poslanika,  sallallahu  alejhi  ve  sellem,  i  zakleo  se  da  neće  ni  jesti  ni  piti  dok  ga  ne 
vidi.  Ali  kako  kad  nije  mogao  ni  ustati,  a  kamoli  hodati,  međutim,  ljubav  u  ime 
Allaha  i  čvrsta  volja  savladavaju  sve  prepreke,  a  svaku  nedaću  je  lahko  podnijeti  ako 
je  na  Allahovom  putu  i  radi  Allahovog  Poslanika,  sallallahu  alejhi  ve  sellem. 

3-  Plemenska  pristrasnost  u  to  doba  igrala  je  značajnu  ulogu  u  određivanju 
toka  zbivanja  i  ophođenju  prema  pojedincima,  čak  i  ako  su  bili  različite  vjere.  To  se 
vidi  iz  toga  što  su  Ebu  Bekrovi  saplemenici  zaprijetili  da  će  ubiti  Utbeta  ako  Ebu 
Bekr  podlegne  od  zadobijenih  ozljeda.2 

4-  Ummu  Džemil  je  pokazala  odgovornost  u  domenu  bezbjednosnih  mjera. 
To  je  primjetno  u  brojnim  njenim  postupcima,  od  kojih  su  najvažniji: 

a)  Prikrivanje  ličnosti  i  podataka 

Kad  je  Ummul-Hajr  upitala  gdje  je  Poslanik,  sallallahu  alejhi  ve  sellem,  Ummu 
Džemil  je  porekla  da  poznaje  Ebu  Bekra  i  Muhammeda  ibn  Abdullaha.  To  je  primjer 
opreza  koji  je  na  mjestu,  jer  Ummul-Hajr  tada  još  nije  bila  muslimanka,  a  Ummu 
Džemil  je  krila  svoju  pripadnost  islamu  i  nije  željela  da  to  Ummul-Hajr  sazna,  i  u 


1  Ibn  Kesir,  Es-Siretun-Nebevijje,  1/439440.  El-Bidaje  ven-nihaje,  3/30. 

2  Mihnetul-muslimin  fil-ahdil-Mekki,  str.  79. 


isto  vrijeme  je  sakrila  od  nje  gdje  se  nalazi  Poslanik,  sallallahu  alejhi  ve  sellem, 
bojeći  se  da  je  došla  kao  kurejšijski  špijun.1 

b)  Iskorištavanje  situacije  za  dostavljanje  informacije 

Ummu  Džemil  je  htjela  da  lično  prenese  informaciju  Ebu  Bekru,  radijallahu 
anhu,  ali  to  nije  pokazala  pred  Ummul-Hajr  želeći  sačuvati  tajnost.  Iskoristila  je 
situaciju  u  svoju  korist  rekavši:  "Ako  hoćeš,  otići  ću  s  tobom  tvome  sinu."  Odabir 
riječi  koje  je  koristila  Ummu  Džemil  pokazuje  njenu  visoku  inteligenciju  i  dobru 
reakciju.  Rekla  je:  "Ako  hoćeš,  otići  ću  s  tobom",  a  to  mu  je  majka,  i  rekla  je:  "tvome 
sinu",  a  nije  rekla  Ebu  Bekru.  Sve  ovo  pokreće  majčinske  emocije  kod  Ummul-Hajr  i 
za  očekivati  je  da  će  u  takvoj  situaciji  prihvatiti  ovakvu  ponudu,  a  to  se  i  desilo,  i 
Ummul-Hajr  je  odgovorila:  "Hoću."  To  je  omogućilo  da  Ummu  Džemil  lično 
prenese  informaciju. 

c)  Iskorištavanje  situacije  za  pridobijanje  simpatija  Ebu  Bekrove  majke 

Čini  se  da  je  Ummu  Džemil  pokušala  pridobiti  simpatije  Ebu  Bekrove  majke 
pa  je  iskoristila  Ebu  Bekrovo  teško  zdravstveno  stanje  i  počela  je  vikati  i  grditi  one 
koji  su  mu  nanijeli  ozljede  govoreći:  "Allaha  mi,  oni  koji  su  ti  ovo  uradili  su  nasilnici 
i  nevjernici!  Nadam  se  da  će  im  se  Allah  osvetiti  za  tebe!"  Nesumnjivo,  ovakav 
postupak  Ummu  Džemil  ublažio  je  srdžbu  Ummul-Hajr  prema  onima  koji  su  učinili 
ovo  sa  njenim  sinom  i  vjerovatno  je  osjetila  izvjesnu  ljubav  prema  Ummu  Džemil. 
Time  je  Ummu  Džemil  pridobila  simpatije  i  povjerenje  Ummul-Hajr,  što  joj  je 
omogućilo  da  prenese  Ebu  Bekru  informaciju.2 

d)  Oprez  i  obazriv  ost  prije  davanja  informacije 

Ummu  Džemil  je  bila  krajnje  oprezna  i  vodila  je  računa  da  ne  procure 
Informacije  o  tome  gdje  je  vođa  islamske  da've.  Još  uvijek  nije  imala  povjerenja  u 
Ummul-Hajr  jer  je  bila  mnogoboškinja  i  nije  mogla  da  joj  vjeruje,  pa  je  zato  bila 
neodlučna  kad  ju  je  Ebu  Bekr  upitao  o  stanju  Allahovog  Poslanika,  sallallahu  alejhi 
ve  sellem,  i  rekla  je:  "Ovdje  ti  je  majka."  Ebu  Bekr,  radijallahu  anhu,  rekao  je:  "Ne 
boj  se  nje",  i  tek  tada  ga  je  obavijestila  da  je  Poslanik,  sallallahu  alejhi  ve  sellem, 
dobro  i  zdravo,  a  iz  opreza  mu  nije  rekla  gdje  se  nalazi  dok  je  nije  pitao,  pa  mu  je 
odgovorila  daje  u  Erkamovom  domu. 

e)  Odabir  pravog  vremena  za  provođenje  zadatka 

Ummu  Džemil  se  nije  odmah  odazvala  na  Ebu  Bekrov,  radijallahu  anhu, 
zahtjev  da  ga  odvedu  u  Erkamov  dom,  nego  je  sačekala  da  se  ljudi  sa  ulica  raziđu 
kućama,  a  zatim  su  ga  ona  i  njegova  majka  izvele  pomažući  mu  u  hodu,  a  to  je  bilo 


1  Es-Siretun-Nebevijje  kira'etun  li  dževanibil-hazeri  vel-himaje,  str.  50. 

2  Es-Siretun-Nebevijje  kira'etun  li  dževanibil-hazeri  vel-himaje,  str.  50. 


najpogodnije  vrijeme  za  kretanje  i  izvođenje  ovog  zadatka  jer  je  izbjegnuta  moguć- 
nost da  budu  praćeni  od  strane  neprijatelja  da've  i  smanjene  šanse  da  budu  raz- 
otkriveni. I  zaista,  ovaj  zadatak  je  izvršen  tako  da  neprijatelji  nisu  znali  za  njega,  te 
su  Ummu  Džemil  i  Ummul-Hajr  bezbjedno  stigle  sa  Ebu  Bekrom,  radijallahu  anhu,  u 
Erkamov  dom,  što  potvrđuje  da  su  odabrali  najpogodnije  vrijeme.1 

5-  Nakon  iskušenja  dolazi  nagrada.  Ebu  Bekrova  majka  Ummul-Hajr  primila 
je  islam  usljed  Ebu  Bekrove  velike  želje  da  mu  majka  postane  član  muslimanske 
zajednice,  i  zato  što  je  tražio  od  Poslanika,  sallallahu  alejhi  ve  sellem,  da  moli  za  nju, 
jer  je  vidio  koliko  je  dobra  u  odnosu  prema  njemu.  Ebu  Bekr  je  bio  marljiv  u  pozi- 
vanju drugih  ljudi  u  islam,  pa  kako  da  ne  bude  u  pozivanju  sebi  najbližih  osoba.2 

6-  S  obzirom  na  veliku  povezanost  s  Poslanikom,  sallallahu  alejhi  ve  sellem, 
Ebu  Bekr,  radijallahu  anhu,  nakon  Allahovog  Poslanika,  pretrpio  je  najviše  uzne- 
miravanja  i  kušnji,  jer  se  Ebu  Bekr  es-Siddik  nalazio  s  njim  na  mnogim  mjestima  na 
kojima  je  bio  izložen  zlostavljanju  od  strane  svog  naroda,  pa  je  Ebu  Bekr  es-Siddik 
istupao  braneći  ga  i  riskirajući  vlastiti  život,  te  je  zato  bio  izložen  zlostavljanju  i  nasi- 
lju i  pored  toga  što  je  Ebu  Bekr  bio  jedan  od  kurejšijskih  velikana  i  čovjek  poznat  po 
razboritosti  i  dobru.3 

Bilalova  iskušenja 

Mušričko  zlostavljanje  Allahovog  Poslanika,  sallallahu  alejhi  ve  sellem,  i 
ashaba  se  povećavalo  dok  nije  dostiglo  vrhunac  nasilja,  pogotovo  u  odnosu  prema 
nemoćnim  muslimanima  kojima  su  se  svetili  ne  bi  li  ih  odvratili  od  njihovih  uvje- 
renja i  od  islama.  Stavljali  su  ih  na  različite  muke  kako  bi  ih  učinili  poukom  ostalima 
i  kako  bi  dali  oduška  svom  preziru  i  mržnji. 

Abdullah  b.  Mes'ud,  radijallahu  anhu,  rekao  je:  "Sedam  je  osoba  koje  su  prve 
javno  očitovale  pripadnost  islamu:  Allahov  Poslanik,  sallallahu  alejhi  ve  sellem,  Ebu 
Bekr,  Ammar,  Ammarova  majka  Sumejja,  Suhejb,  Bilal  i  El-Mikdad,  radijallahu  an- 
hum.  Što  se  tiče  Allahovog  Poslanika,  sallallahu  alejhi  ve  sellem,  Allah  gaje  pomo- 
gao posredstvom  amidže  Ebu  Taliba.  Ebu  Bekra  je  sačuvao  posredstvom  njegovih 
saplemenika,  a  što  se  tiče  ostalih,  mušrici  ih  pohvataše,  navukoše  im  željezne 
oklope  i  staviše  ih  da  se  prže  na  suncu.  Zbog  toga  su  svi  popustili  i  pristali  na  ono 
što  su  mušrici  tražili  osim  Bilala,  radijallahu  anhu;  on  je  bio  spreman  žrtvovati  život 
u  ime  Allaha,  ne  popuštajući  pod  pritiscima  ljudi,  pa  dovedoše  omladinu  da  ga 
vodaju  oko  Mekke,  a  on  je  samo  govorio:  'Jedan,  jedan!'"4 

Bilal  nije  imao  nikoga  kome  bi  se  obratio,  nije  imao  plemena  da  ga  zaštiti  niti 
ljudi  koji  će  podići  sablje  da  ga  brane.  Osoba  poput  njega  u  paganskom  društvu  u 


1  Es-Siretun-Nebevijje  kiraletun  li  dževanibil-hazeri  vel-himaje,  str.  50-52. 

2  Mihnetul-muslimin  fil-ahdil-Mekki,  str.  79. 

3  Mihnetul-muslimin  fil-ahdil-Mekki,  str.  75. 

4  Ahmed,  Musned,  1/404. 

Mekki  bila  je  samo  broj,  njegova  uloga  u  društvu  bila  je  da  služi,  pokorava  se 
vlasniku,  bude  predmet  kupoprodaje  poput  životinja.  A  da  ima  vlastito  mišljenje, 
ideju,  ili  da  bude  nosilac  da've,  sljedbenik  nekog  pokreta,  to  je  u  paganskoj  zajed- 
nici u  Mekki  bio  gnusan  zločin  koji  je  potresao  same  temelje  tog  društva.  Ali,  nova 
vjera  kojoj  je  pohrlila  omladina,  prkoseći  običajima  i  tradiciji  predaka,  dotakla  je  i 
srce  ovog  zaboravljenog  i  odbačenog  roba,  i  načinila  od  njega  novog  čovjeka.1  U 
dubini  njegovog  srca  bujao  je  iman  nakon  što  je  primio  ovu  vjeru  i  pridružio  se 
Muhammedu,  sallallahu  alejhi  ve  sellem,  i  svojoj  braći  po  vjeri,  i  eto,  sad  je  izložen 
mučenju  zbog  svojih  vjerskih  ubjeđenja. 

Pomoćnik  Allahovog  Poslanika,  sallallahu  alejhi  ve  sellem,  Ebu  Bekr,  radi- 
jallahu  anhu,  otišao  je  na  mjesto  gdje  je  Bilal  mučen  da  pregovara  sa  Umejjetom  b. 
Halefom.  Ebu  Bekr  mu  je  rekao:  "Zar  se  ne  bojiš  Allaha  zbog  ovoga  što  radiš  sa 
ovim  jadnikom?!  Dokle  ćeš  to  raditi?!"  "Ti  si  ga  pokvario"  reče  Umejje,  "pa  ga  sad 
izbavi  iz  ovoga  u  čemu  ga  vidiš!"  "Učinit  ću  to",  reče  Ebu  Bekr,  "ja  imam  roba  koji 
je  jači  od  njega  i  čvrsto  se  drži  tvoje  vjere  -  dat  ću  ti  njega  za  ovoga."  "Prihvatam!", 
reče  Umejje,  pa  mu  Ebu  Bekr  dade  svoga  roba  mušrika,  a  uze  Bilala  i  oslobodi  ga 
ropstva.2 

U  drugoj  predaji  stoji:  "Otkupio  gaje  za  sedam  ili  za  četrdeset  oka  zlata."3 
Kako  je  samo  Bilal,  radijallahu  anhu,  bio  strpljiv  i  čvrst,  bio  je  iskren  u  svom 
islamu,  čistog  srca,  pa  je  zato  ostao  nepokolebljiv,  ne  posustajući  pred  različitim 
izazovima  i  različitim  vrstama  mučenja.  Njegova  strpljivost  i  postojanost  iritirala  je 
nevjernike  i  povećavala  im  mržnju  prema  njemu,  pogotovo  stoga  što  je  bio  jedini 
među  nezaštićenim  muslimanima  koji  je  ostao  postojan  ne  pristajući  ni  da  se  lažno 
odrekne  islama  kako  su  nevjernici  tražili,  nego  je  uporno  ponavljao  riječi  tevhida 
izazivajući  ih.  Bio  je  spreman  dati  život  u  ime  Allaha  ne  mareći  za  njih.4 

A  nakon  svakog  iskušenja  dolazi  nagrada:  Bilal,  radijallahu  anhu,  oslobodio 
se  patnji  zlostavljanja,  oslobodio  se  okova  ropstva  i  ostatak  života  proveo  pridrža- 
vajući se  Allahovog  Poslanika,  a  Poslanik,  sallallahu  alejhi  ve  sellem,  umro  je  zado- 
voljan njime  i  obradovavši  ga  da  će  ući  u  Džennet.  Vjerovjesnik,  sallallahu  alejhi  ve 
sellem,  rekao  je  Bilalu:  "„.Čuo  sam  ispred  sebe  klepetanje  tvojih  nanula  u  Džen- 
netu."5 

Koliko  su  ga  ashabi  poštovali  dovoljno  govore  riječi  Omera:  "Ebu  Bekr  je  naš 
prvak  koji  je  oslobodio  našeg  prvaka",  misleći  na  Bilala.6 

Ebu  Bekr,  radijallahu  anhu,  oslobađao  je  potlačene  robove  u  sklopu  plana 


1  Et-Terbijjetul-kijadijje,  str.  136. 

2Ibn  Hišam,  Es-Siretun-Nebevijje,  1/394. 

3  Et-Terbijetul-kijadijje,  1/140. 

4  Mihnetul-muslimine  fd-ahdii-Mekki,  str.  92. 

5  Sahihu  Muslim,  2/1910,  br.  2458. 

6Ibn  Sa'd,  Et-Tabekatul-kubra,  3/232.  Prenosioci  hadisa  su  povjerljivi. 

islamskog  vodstva  za  otpor  zlostavljanjima  kojima  su  bili  izloženi  potlačeni  musli- 
mani. Ebu  Bekr  je  stavio  svoj  imetak  u  službu  oslobađanja  robova  koji  su  prigrlili 
ovu  novu  vjeru.  Oslobodio  je  šestero  njih  prije  Hidžre,  a  Bilal  je  bio  sedmi.  Robovi 
čiju  je  slobodu  kupio  su: 

Amir  b.  Fuhejr  koji  je  učestvovao  na  Bedru  i  na  Uhudu,  a  preselio  je  kao  šehid 
u  nevjerničkoj  zasjedi  kod  bunara  Me'une. 

Ummu  Ubejs,  Zunnejra:  Nakon  što  ju  je  oslobodio,  ona  je  obnevidjela,  pa  su 
Kurejšije  rekle:  "Lat  i  Uzza  su  joj  oduzeli  vid!"  Zunnejra  je  odgovorila:  "Griješe!  Lat  i 
Uzza  ne  mogu  ni  naškoditi  niti  korist  pribaviti!",  pa  joj  je  Allah  vratio  vid. 

Također  je  oslobodio  Nehdijju  i  njenu  kćerku:  Njih  dvije  bile  su  robinje  jedne 
žene  iz  plemena  Abdud-Dar.  Njihova  vlasnica  ih  je  poslala  sa  brašnom,  a  Ebu  Bekr, 
radijallahu  anhu,  prolazio  je  pored  njih  i  čuo  kako  im  govori:  "Tako  mi  Allaha,  nikad 
vas  neću  osloboditi!"  Ebu  Bekr  joj  reče:  "Iskupi  se  za  zakletvu!"  Ona  mu  reče:  "Ti 
me  iskupi,  ti  si  ih  pokvario  pa  ih  i  oslobodi."  Ebu  Bekr  upita:  "Za  koliko  ćeš  mi  ih 
prodati?"  Žena  reče  cijenu,  a  Ebu  Bekr  odgovori:  "Uzimam  ih  i  dajem  im  slobodu.  A 
vas  dvije,  sad  joj  vratite  njeno  brašno."  One  upitaše:  "Možemo  li  joj  završiti  posao 
sa  brašnom  pa  ga  onda  vratiti?"  "Kako  hoćete",  odgovori  Ebu  Bekr,  radijallahu 
anhu.1 

Napravimo  ovdje  stanku  za  razmišljanje  da  vidimo  kako  je  islam  učinio 
jednakim  Es-Siddika  i  ove  dvije  robinje  pa  su  mu  se  obraćale  kao  sa  sebi  ravnim,  a 
ne  kao  što  se  rob  obraća  gospodaru,  a  Ebu  Bekr,  koji  je  bio  velikodostojnik  i  u  pa- 
ganstvu  i  u  islamu,  to  je  prihvatio  iako  je  njihova  sloboda  bila  u  njegovim  rukama. 

I  pogledaj  kako  je  islam  usavršio  moral  ove  dvije  robinje:  mogle  su,  nakon  što 
su  dobile  slobodu  i  oslobodile  se  nasilja  svoje  vlasnice,  ostaviti  njeno  brašno  da  ga 
raznese  vjetar  ili  da  ga  pojedu  životinje  i  ptice,  ali  njih  dvije  nisu  prihvatile  osim  da 
dovrše  posao  i  da  joj  vrate  brašno  nakon  obavljenog  posla.2 

Ebu  Bekr,  radijallahu  anhu,  prošao  je  pored  robinje  u  plemenu  Mu'mil, 
jednog  od  ogranaka  plemena  Adijj  b.  Ka'b,  koja  je  bila  muslimanka,  a  Omer  b.  El- 
Hattab,  koji  je  tada  bio  mušrik,  udarao  ju  je.  Kada  bi  se  umorio,  govorio  bi  joj: 
"Prestao  sam  te  tući  samo  jer  sam  se  umorio",  a  ona  bi  govorila:  "Allah  isto  ovako 
uradio  s  tobom."  Ebu  Bekr  je  kupi  od  njega  i  oslobodi  je  ropstva.3 

Tako  je  ovaj  darovalac  sloboda,  osloboditelj  robova,  skrušeni  velikan  islama, 
koji  je  bio  poznat  u  svom  narodu  kao  onaj  koji  pazi  rodbinu,  pomaže  nemoćnog, 
udjeljuje  ubogom,  časti  gosta  i  pomaže  istinu,  koji  ni  u  paganstvu  nije  bio  sklon 
griješenju,  koji  je  bio  omiljen  i  pristupačan,  čije  je  srce  bilo  puno  saosjećanja  i  sami- 
losti prema  nemoćnima  i  robovima  -  utrošio  veliki  dio  svoga  imetka  u  kupovini 
robova  da  bi  ih  oslobodio  u  ime  Allaha.  Učinio  je  to  i  prije  nego  što  su  objavljeni 


1  Ibn  Hišam,  Es-Siretun-Nebevijje,  1/393. 

2  Ebu  Šehbe,  Es-Siretun-Nebevijje,  1/346. 

3  Ebu  Šehbe,  Es-Siretun-Nebevijje,  1/345. 

šerijatski  tekstovi  koji  podstiču  na  oslobađanje  robova  i  obećavaju  veliku  nagradu 
onome  ko  ih  oslobađa.1 

U  mekkanskoj  zajednici  pripovijedale  su  se  anegdote  o  tome  kako  Ebu  Bekr, 
radijallahu  anhu,  potroši  sav  imetak  na  ove  jadnike,  ali  sa  Ebu  Bekrove  tačke 
gledišta  to  su  bila  njegova  braća  u  novoj  vjeri  i  za  njega  je  samo  jedan  od  novih 
muslimana  bio  vredniji  od  svih  mnogobožaca  i  nasilnika  na  Zemlji. 

Sa  ovakvim  i  sličnim  elementima  gradi  se  država  tevhida  i  stvara  feno- 
menalna islamska  civilizacija. 

Ebu  Bekr,  radijallahu  anhu,  ovim  postupkom  nije  želio  pohvale,  položaj  ili 
ovosvjetske  koristi,  želio  je  samo  lice  svoga  Gospodara,  veličanstveno  i  plemenito. 
Otac  mu  je  rekao:  "Sine,  vidim  da  oslobađaš  slabašne  robove.  Zašto,  kad  to  već 
činiš,  ne  oslobađaš  jake  muškarce  koji  bi  te  štitili  i  branili?"  Ebu  Bekr  odgovori: 
"Babo,  ja  ovo  što  radim,  Allaha  radi  činim."  Stoga  nije  čudo  daje  Allah  o  Es-Siddiku 
objavio  kur'anske  ajete  koji  će  se  učiti  do  Sudnjeg  dana.  Ti  ajeti  su: 


"Onome  koji  udjeljuje  i  ono  najljepše  smatra  istinitim,  njemu  ćemo  put  dobra 
olakšati;  a  onome  koji  tvrdiči  i  osjeća  se  neovisnim,  i  ono  najljepše  smatra 
lažnim,  njemu  ćemo  put  zla  olakšati,  i  imetak  njegov  mu,  kad  se  strovali,  neće 
koristiti.  Mi  smo  dužni  ukazati  na  Pravi  put  i  jedino  Nama  pripadaju  i  ovaj  i 
onaj  svijet.  Zato  vas  opominjem  razbuktalom  Vatrom,  u  koju  će  ući  samo 
najveći  nesretnik,  onaj  koji  bude  poricao  i  okretao  se,  a  od  nje  će  daleko  biti 
onaj  najbogobojazniji,  onaj  koji  bude  dio  imetka  svoga  udjeljivao,  da  bi  se 
očistio,  ne  očekujući  da  mu  se  zahvalnošću  uzvrati,  već  jedino  žudeći  za  licem 
Gospodara  svoga  Svevišnjeg,  i  on  će,  zbilja,  zadovoljan  biti!"2 

Ova  solidarnost  među  članovima  prve  muslimanske  zajednice  je  vrhunac 
dobrote  i  nesebičnosti.  Ovi  robovi  su  kao  muslimani  postali  nosioci  vjere  i  ideja,  o 
kojima  su  diskutirali  i  koje  su  branili,  i  vodili  džihad  na  tom  putu. 

Ebu  Bekrov  postupak  kupovanja  robova,  koje  je  zatim  oslobađao,  dokaz  je 
veličine  ove  vjere  i  pokazatelj  do  koje  je  mjere  utjecao  na  ličnost  Es-Siddika.  A 
muslimanima  danas  itekako  treba  oživljavanje  ovih  svijetlih  primjera  i  uzvišenih 
osjećanja  kako  bi  se  postiglo  jedinstvo,  suživot  i  potpomaganje  među  sinovima 
ovog  ummeta  koji  neprijatelji  vjere  nastoje  potpuno  istrijebiti. 


1  Et-Terbijjetul-kijadijje,  1/342. 

2  Sura  El-Lejl,  5-21. 

Iskušenja  Ammara  ibn  Jasira  i  njegovih  roditelja 

Jasir,  Ammarov  otac,  bio  je  iz  Benu  Ansa,  jednog  od  jemenskih  plemena. 
Došao  je  u  Mekku  sa  braćom  Harisom  i  Malikom  tražeći  brata,  pa  su  se  Haris  i 
Malik  vratili,  a  Jasir  se  nastanio  u  Mekki.  Postao  je  saveznik  sa  Ebu  Huzejfom  b.  El- 
Mugirom  el-Mahzurnijem,1  Ebu  Huzejfe  gaje  oženio  svojom  robinjom  koja  se  zvala 
Sumejja  bint  Hajjat  i  koja  je  Jasiru  rodila  Ammara,  pa  joj  je  Ebu  Huzejfe  nakon  toga 
dao  slobodu,  a  nedugo  zatim  Ebu  Huzejfe  je  i  umro.  Kad  se  pojavio  islam,  Jasir  i 
Sumejja  su  sa  svojom  djecom  Ammarom  i  Abdullahom  primili  islam.  To  je  žestoko 
naljutilo  njihove  saveznike  iz  Benu  Mahzuma,  pa  su  ih  počeli  teško  zlostavljati. 
Izvodili  bi  ih  na  podnevnoj  žegi  i  mučili  na  užarenoj  mekkanskoj  zemlji2,  prevrćući 
ih  na  leđa  i  na  stomak.3  Vjerovjesnik,  sallallahu  alejhi  ve  sellem,  prolazio  je  pored 
njih,  u  trenucima  dok  su  mučeni,  i  govorio  im:  "Strpite  se,  o  porodico  Jasirova,  doista 
je  vaše  prebivalište  Džennet!"4 

Ebu  Džehl  je  prišao  Sumejji,  radijallahu  anha,  i  rekao:  "Povjerovala  si  u 
Muhammeda  samo  jer  si  se  zaljubila  u  njega  zbog  njegove  ljepote!"  Na  to  mu 
Sumejja  uzvrati  žestokim  riječima,  pa  ju  je  ubio  pogodivši  je  kopljem  u  spolni  or- 
gan. Ona  je,  Allah  bio  zadovoljan  njome,  tako  postala  prvi  šehid  u  islamu.5  Ovim 
hrabrim  postupkom  žrtvovala  je  najvrednije  što  jedna  žena  može  žrtvovati  na 
Allahovom  putu.  Zbog  toga  će  joj  se,  do  dana  kada  će  Allah  naslijediti  Zemlju  i  sve 
što  je  na  njoj,  svaka  muslimanka  diviti  i  njeno  srce  će  čeznuti  za  slijeđenjem  njenog 
primjera,  ne  štedeći  se  na  Allahovom  putu  nakon  što  je  Sumejja  bint  Hajjat, 
radijallahu  anha,  položila  svoj  život  na  tom  putu.6 

Osman  je  rekao:  "Hodao  sam  sa  Allahovim  Poslanikom,  sallallahu  alejhi  ve 
sellem,  koji  me  je  držao  za  ruku,  šetali  smo  pustim  krajem  i  naišli  na  porodicu 
Ammara  b.  Jasira.  Ammarov  otac  reče:  'Allahov  Poslaniče,  dokle  ovako?'  Vjero- 
vjesnik, sallallahu  alejhi  ve  sellem,  reče  mu:  'Strpi  se\  a  zatim  zamoli:  'Allahu  moj, 
oprosti  grijehe  Jasirovoj  porodici,  Ti  si  im  već  oprostio!1  Nedugo  zatim  Jasir  je  pod- 
legao od  posljedica  mučenja."7 

Vjerovjesnik,  sallallahu  alejhi  ve  sellem,  nije  mogao  ništa  učiniti  za  Jasirovu 
porodicu  jer  nisu  bili  robovi  da  ih  otkupi  i  oslobodi,  a  nije  imao  ni  silu  kojom  bi 
mogao  da  ih  riješi  mučenja  i  zlostavljanja.  Sve  što  je  mogao  jeste  da  im  saopći 
radosnu  vijest  da  će  ući  u  Džennet  i  da  im  je  Allah  oprostio  sve  grijehe,  te  da  ih 
podstiče  na  strpljivost,  da  bi  ova  porodica  postala  blagoslovljeni  primjer  kasnijim 


1  El-Belaziri,  Ensabul-ešraf,  1/100,157. 

2  Ibn  Hišam,  Es-Siretun-Nebevijje,  2/68. 

3  El-Amiri,  Behdžetul-mehafd,  1/92. 

4  Ibrahim  el-Ali,  Sahihus-Siretin-Nebevijje,  str.  97-98. 

5  Mihnetul-muslimine  fd-ahdil-Mekki,  str.  99. 

6  Et-Terbijjetul-kijadijje,  1/217. 

7  Et-Terbijjetul-kijadijje,  1/217-218. 


Život  i  djefo  posCjeđnjeg 

generacijama,  i  da  neprekidne  povorke  kroz  historiju  svjedoče  ovom  fenomenu: 
"Strpite  se,  o  porodico  Jasirova,  doista  je  vaše  prebivalište  Džennet!" 

Što  se  tiče  Ammara,  radijallahu  anhu,  on  je  još  dugo  nakon  smrti  svoje  poro- 
dice živio  trpeći  različite  vidove  torture,  jer  je  pripadao  skupini  potlačenih  musli- 
mana koji  u  Mekki  nisu  imali  plemena  da  ih  odbrane,  niti  su  imali  snage,  niti  bilo 
kakve  zaštite.  Kurejšijski  mušrici  zlostavljali  su  ih  usred  dana  na  mekkanskoj  žegi  da 
bi  napustili  islam.  Ammara  su  toliko  mučili  da  nije  znao  šta  govori,  nije  znao  za 
sebe1.  Mušrici  su  ga  mučili  dok  nije  opsovao  Vjerovjesnika,  sallallahu  alejhi  ve 
sellem,  i  pohvalio  njihova  božanstva.  Kad  je  došao  kod  Poslanika,  sallallahu  alejhi 
ve  sellem,  on  ga  je  upitao:  "Šta  se  desilo  s  tobom?"  "Zlo",  odgovori  Ammar,  "tako 
mi  Allaha,  nisu  me  ostavili  dok  te  nisam  uvrijedio  i  spomenuo  njihova  božanstva  po 
dobru."  Vjerovjesnik,  sallallahu  alejhi  ve  sellem,  upita  ga:  "Šta  osjećaš  u  svom  srcu?" 
"Osjećam  smirenost  u  imanu",  odgovorio  je.  Vjerovjesnik,  sallallahu  alejhi  ve 
sellem,  reče  mu:  "Ako  te  ponovo  budu  mučili,  postupi  na  isti  način" 

Nakon  toga  Allah  je  objavio  ajete  koji  svjedoče  da  je  Ammar  iskreno  vjerovao: 

1 'Onoga  koji  zaniječe  Allaha  nakon  što  je  u  Njega  vjerovao  -  osim  ako  na  to 
bude  primoran,  a  srce  mu  ostane  čvrsto  u  vjeri  -  čeka  Allahova  kazna.  One 
kojima  se  nevjerstvo  mililo  stići  će  srdžba  Allahova  i  njih  čeka  patnja  velika.1'2 

Učestvovao  je  u  svim  bitkama  koje  je  vodio  Allahov  Poslanik.3 
U  slučaju  Bilala  i  Ammara,  radijallahu  anhuma,  imamo  primjer  razumijevanja 
situacija  koje  traže  postojanost  i  situacija  koje  iziskuju  olakšicu,  to  daije  trebaju 
shvatiti  i  postaviti  u  ispravne  okvire  na  osnovu  preciznih  mjerila,  izbjegavajući  i 
pretjerivanje  i  nemar. 

bkušenja  Sa'da  b.  Ebu  Vekkasa 

Sa'd  je  bio  iskušan  svojom  majkom  nevjernicom  koja  je  mu  je  zaprijetila  da 
neće  ni  jesti  ni  piti  sve  dok  se  on  ne  vrati  u  njenu  vjeru. 

Ibn  Kesir,  rahimehullahu  te'ala,  kaže:  "Et-Taberani,  u  knjizi  El-lšra,  navodi  da 
je  Sa'd  rekao:  'O  menije  objavljen  ovaj  ajet: 

'Mi  smo  svakog  čovjeka  zadužili  da  bude  dobar  prema  roditeljima  svojim.  Ali, 
ako  te  oni  budu  nagovarali  da  Meni  nekoga  ravnim  smatraš,  o  kome  ti  ništa 


1  Mihnetul-muslimine  fd-ahdil-Mekki,  str.100. 

2  Sura  En-Nahl,  106. 

3  El-Gazali,  Fikhus-siretin-NebeviJje,  str.  103. 


es-Sattabi 


ne  znaš,  onda  ih  ne  slušaj.  Meni  ćete  se  vratiti,  pa  ću  vas  Ja  o  onome  što  ste 
radili  obavijestiti.1"1 

Sa'd,  radijallahu  anhu,  kazuje  o  tome:  "Bio  sam  poslušan  svojoj  majci  pa  kad 
sam  primio  islam,  rekla  je:  'O  Sa'd,  kakva  je  to  nova  vjera  koju  si  primio?  Ili  ćeš  je 
napustiti,  ili  neću  ni  jesti  ni  piti  dok  ne  umrem,  pa  će  ljudi  pokazivati  u  tebe  i 
govoriti:  'Ubica  vlastite  majke!'  Rekao  sam  joj:  'Ne  čini  to,  majko,  jer  ja  ni  za  šta 
neću  napustiti  svoju  vjeru!'  Provela  je  jedan  dan  i  noć  ne  jedući  i  ne  pijući  ništa  pa 
je  osvanula  iscrpljena.  Ni  drugi  dan  i  noć  ništa  nije  okusila,  što  ju  je  još  više  iscrpilo. 
Sljedeći  dan  i  noć  opet  nije  ništa  okusila  i  to  ju  je  veoma  iznurilo.  Kad  sam  to  vidio, 
rekao  sam  joj:  'Tako  mi  Allaha,  majko,  znaj,  kada  bi  imala  stotinu  duša,  pa  ti  jedna 
za  drugom  izlazila,  ja  svoju  vjeru  ne  bih  ostavio  ni  za  šta,  a  ti  ako  hoćeš,  jedi,  a  ako 
nećeš,  ne  moraš.'  Poslije  toga  počela  je  jesti."2 

Bilježi  Muslim  da  se  Sa'dova  majka  zaklela  da  neće  s  njim  govoriti,  niti  šta 
jesti  i  piti  sve  dok  ne  zaniječe  islam.  Rekla  mu  je:  "Ti  tvrdiš  da  ti  je  Allah  zapovjedio 
dobročinstvo  prema  roditeljima,  a  ja  sam  tvoja  majka  i  naređujem  ti  da  napustiš  tu 
vjeru."  Kaže  Sa'd,  radijallahu  anhu:  "Ostala  je  tako  tri  dana,  nakon  čega  je  pala  u 
nesvijest  od  iscrpljenosti."  Jedan  od  njenih  sinova  po  imenu  Umara  prišao  joj  je  i 
napojio  je  vodom,  a  ona  je  počela  da  kune  Sa'da,  pa  je  Allah  objavio  kur'anske 
riječi: 

^  « iy    ^    £  <^   &   o\j  y 

"Mi  smo  svakog  čovjeka  zadužili  da  bude  dobar  prema  roditeljima  svojim.  Ali, 
ako  te  oni  budu  nagovarali  da  Meni  nekoga  ravnim  smatraš,  o  kome  ti  ništa 
ne  znaš,  onda  ih  ne  slušaj..." 3,  i  riječi  u  kojima  stoji: 

"...i  prema  njima  se,  na  ovom  svijetu,  velikodušno  ponašaj..."4  Sa'd,  radijallahu 

anhu,  kaže:  "Kada  bi  htjeli  daje  nahrane,  otvarali  bi  joj  usta  i  silom  je  hranili."5 

To  je  bila  velika  kušnja  za  Sa'da,  a  njegovo  izuzetno  ponašanje  pokazuje 

koliko  je  duboko  islam  bio  prodro  u  njegovo  srce  da  njemu  ništa  i  nikog  ravnim 

nije  smatrao  ma  kakav  ishod  bio.6 

Prateći  mekkanske  ajete  vidimo,  i  pored  prekidanja  privrženosti  u  ljubavi  i 

pomaganju  između  muslimana  i  njegove  rodbine  nevjernika,  da  je  Kur'an  naredio 

da  se  ne  prekidaju  veze  s  rodbinom,  te  da  im  se  čini  dobro  i  lijepo  postupa  s  njima. 


1  Sura  El-Ankebut,  8. 

2  TefsirlbnKesir,  3/446. 

3  Sura  En-Nahl,  106. 

4  Sura  Lukman,  15. 

5  Sahihu  Muslim,  2/1877-1878. 

6  Mihnetul-muslimin  fd-ahdil-Mekki,  str.  106. 


Život  i  (CjeCo  posCjeđnjeg  Vjemvji 


Ali,  ipak  između  njih  nema  privrženosti  jer  se  privrženost  iskazuje  samo  prema 
Allahu,  Njegovom  Poslaniku,  sallallahu  alejhi  ve  sellem,  Njegovoj  vjeri  i  vjernicima.1 

Iskušenja  Mus'aba  b.  Umejra 

Mus'ab  b.  Umejr,  radijallahu  anhu,  bio  je  jedan  od  najbogatijih  mekkanskih 
mladića,  s  najvrednijim  nakitom.  Roditelji  su  ga  mnogo  voljeli.  Njegova  je  majka 
bila  imućna  pa  ga  je  odijevala  najljepšom  i  najkvalitetnijom  odjećom.  Među  sta- 
novnicima Mekke  bio  je  prepoznatljiv  po  skupocjenim  parfemima,  i  nosio  je  naj- 
kvalitetnije sandale.  Njegova  majka  se  toliko  brinula  o  njemu  daje,  dok  bi  spavao, 
pripremala  jelo  i  stavljala  ga  pored  njega  da  bi,  čim  se  probudi,  mogao  jesti.2 

Kada  je  saznao  da  Allahov  Poslanik,  sallallahu  alejhi  ve  sellem,  u  kući  Erkama 
ibn  Ebul-Erkama  poziva  u  islam,  došao  je,  primio  islam  i  povjerovao.  Vratio  se  odat- 
le krijući  islam  iz  straha  od  majke  i  rodbine.  Krišom  je  odlazio  do  Allahovog  Posla- 
nika, sallallahu  alejhi  ve  sellem.  Međutim,  Osman  b.  Talha  ga  je  vidio  kako  klanja  i 
kazao  njegovoj  majci  i  rodbini.  Oni  ga  uhvatiše  i  zatvoriše,  i  sve  do  prve  hidžre  u 
Abesiniju  ostao  je  tako  zatvoren.3 

Sa'd  b.  Ebu  Vekkas,  radijallahu  anhu,  rekao  je  o  njemu:  "Mnogo  se  napatio  u 
islamu.  Vidio  sam  kako  mu  se  koža  guli,  kao  što  se  sa  zmije  Ijušti  koža.  Bivao  je  toli- 
ko iscrpljen  da  smo  ga  morali  stavljati  na  svoja  pleća  i  nositi."4 

Allahov  Poslanik,  sallallahu  alejhi  ve  sellem,  kada  god  bi  ga  se  sjetio,  govorio 
je:  "Nisam  u  Mekki  vidio  nikog  ljepšeg  izgleda,  kvalitetnije  odjeće,  i  da  ugodnije  živi 
od  Mus'aba  b.  Umejra"5 

Uz  sva  ta  iskušenja  koja  su  ga  pogodila,  poput  fizičke  slabosti  i  grubog  odno- 
sa rodbine  prema  njemu,  nije  zaostao  u  izvršavanju  nijednog  dobrog  i  vrijednog 
djela  o  kojem  su  ga  obavijestili  ashabi  Allahovog  Poslanika,  sallallahu  alejhi  ve 
sellem,  uključujući  i  džihad  na  Allahovom  putu,  i  tako  je  postupao  sve  dok  ga  Allah 
nije  počastio  da  preseli  kao  šehid  u  Bitki  na  Uhudu.6 

Mus'ab,  radijallahu  anhu,  je  primjer  kako  islam  preodgaja  rastrošnu  omla- 
dinu, djecu  bogataša,  djecu  vlasnika  vila,  imetka  i  položaja,  one  koji  se  dive  takvim 
osobama,  one  koji  pretjeruju  u  pedantnosti,  one  koji  se  brinu  samo  o  spoljašnjim 
stvarima  u  životu.  Nakon  primanja  islama,  Mus'ab,  radijallahu  anhu,  postao  je  čvrst, 
mladić  koji  ne  posustaje,  ne  dangubi,  ne  malaksava,  mladić  koji  ne  dozvoljava  da 
ga  prohtjevi  duše  i  strasti  savladaju  i  strovale  u  pakao  varljivih  naslada.7 

Onog  dana  kad  je  primio  islam  i  dao  prisegu,  oprostio  se  sa  svojom  prošlo- 


1  Muhammed  el-Kahtani,  El-Vela'  vel-bera',  str.  174. 

2  Er-Revdul-unuf,  2/195. 

3  Mihnetul-muslimin  fd-ahdil-Mekki,  str.  107. 

4  Ibn  Ishak,  Es-Sijeru  vel-megazi,  str.  193. 

5  Et-Tabekatul-kubra,  3/116. 

6  Muhammed  Bergiš,  Mus'ab  ibn  Umejr  -  daija  ve  mudžahid,  str  108. 

7  Muhammed  Bergiš,  Mus'ab  ibn  Umejr  -  daija  ve  mudžahid,  str.  105. 


šću  i  rahatlukom,  užicima  i  blagodatima  u  kojima  je  uživao.  Morao  je  proći  stazom 
kušnji  da  bi  se  prekalio  u  vjeri  i  kako  bi  se  njegovo  ubjeđenje  učvrstilo. 

Mus'ab  je  bio  smiren  i  zadovoljan  uprkos  nasilju  i  strahovima  koji  su  ga  okru- 
živali, i  uprkos  bijedi,  siromaštvu  i  patnji  kojima  je  bio  izložen,  i  gubljenju  užitaka  i 
udobnosti.1  Podnio  je  iskušenja  siromaštva,  gubljenja  ugleda  kod  porodice,  isku- 
šenja s  porodicom  i  rodbinom  i  plemenom;  pretrpio  je  glad,  zlostavljanje,  udalja- 
vanje od  otadžbine,  i  izašao  je  iz  svih  tih  iskušenja  kao  pobjednik  sa  svojim  imanom 
i  vjerom,  smiren  i  postojan.2  A  o  njemu  ćemo,  s  Božijom  pomoći,  govoriti  ponovo 
kad  budemo  govorili  o  medinskom  periodu  da've. 

Iskušenja  Habbaba  b.  El-Eretta 

Habbab,  radijallahu  anhu,  bio  je  kovač.  Allahovom  voljom,  rano  je  prihvatio 
uputu,  primio  je  islam  prije  porodice  Erkama  b.  Ebul-Erkama.3  Bio  je  jedan  od  pot- 
lačenih muslimana  koji  su  bili  mučeni  u  Mekki  kako  bi  se  odmetnuli  od  vjere.  Mno- 
gobošci  su  ga,  pored  ostalog,  mučili  i  tako  što  bi  ga  okrenutog  na  leđa  stavljali  na 
vrelo  kamenje  dok  ne  bi  dehidrirao.4 

Poslanik,  sallallahu  alejhi  ve  sellem,  volio  je  da  sjedi  sa  Habbabom  nakon  što 
je  primio  islam,  pa  je  često  dolazio  kod  njega.  Saznavši  za  to,  njegova  gospodarica, 
Um  mu  Enmar  el-Huza'ijja,  uzela  je  komad  vrućeg  željeza  i  stavila  ga  na  Habbabovu 
glavu.  Habbab  se  na  to  požalio  Allahovom  Poslaniku,  a  Poslanik,  sallallahu  alejhi  ve 
sellem,  zamoli:  "Allahu  moj,  pomozi  Habbaba!"  Ubrzo  je  Habbabovu  gospodaricu 
počela  toliko  boljeti  glava  daje  od  bolova  zavijala  poput  psa.  Rekoše  joj:  "Liječi  se 
kauterizacijom."  Došla  je  Habbabu  da  je  liječi,  pa  ju  je  kauterizirao  stavljajući 
komad  vrućeg  željeza  na  njenu  glavu.  Ovo  je  pouka  onome  ko  želi  pouku  primiti. 
Allah  Svojim  strpljivim  robovima  vjernicima  brzo  daje  izlaz  i  pomoć.  Pogledaj  kako 
je  sama  došla  Habbabu,  radijallahu  anhu,  tražeći  da  joj  otkloni  bolove  iz  glave.5 

Kada  se  pojačao  pritisak  mnogobožaca  na  nezaštićene  muslimane  i  kada  su 
osjetili  svu  njihovu  brutalnost,  Habbab  je  došao  Allahovom  Poslaniku,  sallallahu 
alejhi  ve  sellem  -  koji  je  ležao  u  sjeni  Kabe  stavivši  pod  glavu  ogrtač  -  i  rekao:  "Zar 
nećeš  moliti  Allaha  da  nas  pomogne,  zar  nećeš  moliti  Allaha  za  nos/"  Poslanik, 
sallallahu  alejhi  ve  sellem,  sjede,  a  lice  mu  je  bilo  pocrvenjelo,  i  reče:  "(7  narodu  koji 
je  živio  prije  vas  iskopali  bi  čovjeku  jamu,  stavili  ga  u  nju,  pa  bi  donijeli  pilu,  stavljali 
mu  je  na  glavu  i  rasijecali  je  na  pola,  ali  ga  to  ne  bi  odvratilo  od  njegove  vjere.  I 
češljali  bi  ga  čeličnim  češljem  trgajući  mu  sve  do  kostiju  ili  živaca,  ali  ga  to  ne  bi  od- 
vratilo  od  njegove  vjere.  Tako  mi  Allaha,  ova  vjera  će  zavladati  pa  će  jahač  putovati 


1  Mu  ham  med  Bergiš,  Mus'ab  ibn  Umejr-daija  ve  mudžahid,  str.  105-107. 

2  Prethodni  izvor,  str.  126. 

3  Sijeru-ealamin-nubela',  2/479. 

4  Mihnetul-muslimin  fil-ahdil-Mekki,  str.  95. 

5  Prethodni  izvor,  str.  96. 


Život  i  djedo  posljednji 

od  San'e  do  Hadramevta  ne  bojeći  se  nikoga  osim  Allaha  i  vuka  za  svoje  stado,  ali  vi 
ste  nestrpljivi"1 

Šejh  Selman  el-Auda  dao  je  lijep  komentar  na  ovaj  hadis:  "Subhanallah,  šta 
se  to  desilo  pa  je  pocrvenjelo  lice  Allahovog  odabranika,  sallallahu  alejhi  ve  sellem, 
i  zbog  čega  je  sjeo  a  prethodno  je  ležao?  Zbog  čega  se  obratio  ashabima  ovim 
dojmljivim  i  jakim  riječima  i  kritizirao  ih  što  su  nestrpljivi?  Je  li  zato  što  su  tražili  od 
njega  da  dovi?  Ne!  Bože  sačuvaj  da  to  bude  razlog,  jer  on  je  milostiv  i  blag  prema 
svom  ummetu.  Način  na  koji  su  mu  se  obratili:  'Zar  nećeš  moliti  Allaha  da  nam  po- 
mogne, zar  nećeš  moliti  Allaha  za  nas!',  ukazuje  daje  to  govor  koji  dolazi  iz  napa- 
ćenih srca,  koja  su  iscrpila  zlostavljanja  i  nužda  natjerala  da  traže  hitno  izbavljenje,  a 
pomoć  smatraju  zakašnjelom  pa  je  traže.  A  Poslanik,  sallallahu  alejhi  ve  sellem,  zna 
da  su  stvari  talac  vremena  i  uzroka,  i  da  prije  pobjede  moraju  doći  iskušenja,  jer 
prijašnji  poslanici  su  prvo  bili  iskušavani  da  bi  na  kraju  bili  pobjednici. 

Kaže  Uzvišeni: 

'I  kad  bi  poslanici  gotovo  nadu  gubili  i  pomišljali  da  će  ih  lašcima  proglasiti, 
pomoć  Naša  bi  im  došla:  Mi  bismo  spasili  one  koje  smo  htjeli,  a  kazna  Naša  ne 
bi  mimoišla  narod  zločinački.'2 

Poslanik,  sallallahu  alejhi  ve  sellem,  bio  je  svjestan  teške  situacije  svojih  asha- 
ba  i  njihovog  očaja  zbog  zlostavljanja  kojem  su  izloženi  da  bi  napustili  svoju  vjeru  i 
postali  nevjernici,  a  usljed  kojeg  su  neki  od  njih  umirali. 

Čovjeku  nije  lahko,  samim  čitanjem  teksta,  shvatiti  u  kakvom  su  stanju  bili 
kad  su  od  Vjerovjesnika,  sallallahu  alejhi  ve  sellem,  tražili  da  moli  za  njih  i  da  traži 
od  Allaha  pomoć.  Onome  ko  nije  proživio  nešto  slično  i  podnio  na  Allahovom  putu 
dio  onoga  što  su  oni  podnijeli,  teško  je  shvatiti  šta  su  ashabi  tada  osjećali  u  svojim 
dušama. 

Allahov  Poslanik,  sallallahu  alejhi  ve  sellem,  odgajao  ih  je  na  sljedećim  osno- 
vama: 

1-  Uzimanje  poslanika,  vjerovjesnika  i  njihovih  sljedbenika  koji  su  živjeli  prije 
njih,  za  primjere  u  podnošenju  uznemiravanja  na  Allahovom  putu,  pa  im  navodi 
primjere  o  tome. 

2-  Usađivanje  žudnje  za  džennetskim  blagodatima  koje  je  Allah  pripremio 
strpljivim  vjernicima  i  odvraćanje  od  zanesenosti  ovosvjetskim  prolaznim  ukrasima 
koji  su  u  rukama  nevjernika. 

3-  Gledanje  u  budućnost  u  kojoj  će  Allah  uzdići  islam  na  ovome  svijetu,  a 
poniziti  nepokorne. 


1  Sahihul-Buhari,  Menakibul-ensar,  bab:  Ma  lekijen-Nebijju  ve  ashabuhu,  4/238. 
2SuraJusuf,110. 


es-  Saflabi 


Pored  toga,  Poslanik,  sallallahu  alejhi  ve  sellem,  planirao  je  i  koristio  različite 
materijalne  uzroke  da  bi  zaustavio  zlostavljanje  i  nasilje  nad  svojim  sljedbenicima, 
spriječio  mnogobošce  da  ih  muče,  uspostavio  državu  koja  će  se  boriti  za  vjeru  i 
pružiti  svakom  muslimanu  slobodu  obožavanja  njihovog  Gospodara,  gdje  god  to 
žele,  i  ukloniti  prepreke  i  smetnje  na  putu  pozivanja  u  Allahovu  vjeru."1 

Habbab,  radijallahu  anhu,  iznio  je  djelić  priče  o  grubostima,  lošem  postupa- 
nju i  uzurpiranju  prava  kojima  su  ih  podvrgavali  mnogobošci  da  bi  se  vratili  u  ne- 
vjerstvo.  Habbab  kaže:  "Bio  sam  kovač,  i  El-As  b.  El-Vail  mi  je  bio  dužan,  pa  sam 
došao  da  tražim  dug,  a  on  mi  reče:  'Ne  dam  ti  dok  ne  postaneš  nevjernik  u 
Muhammeda.'  Rekoh  mu:  'Neću  postati  nevjernik  dok  ne  umreš  i  ne  budeš  pro- 
življen.' On  reče:  'Ako  umrem  pa  budem  proživljen,  dođi  mi,  ja  tamo  imam  imetka  i 
djece,  pa  ću  ti  dati!'  Pa  je  Allah  objavio: 

'Zar  nisi  vidio  onoga  koji  u  dokaze  Naše  ne  vjeruje  i  govori:  'Zacijelo  će  mi  biti 
dato  bogatstvo  i  djeca!'  Ili  je  on  u  gajb  prodro  ili  je  od  Svemilosnog  obećanje 
primio.  Nijedno!  Mi  ćemo  ono  što  on  govori  zapisati  i  patnju  mu  veoma  pro- 
dužiti, a  ono  o  čemu  on  govori  -  naslijediti  i  sam  samcat  će  Nam  se  vratiti.'2"3 

U  vrijeme  hilafeta  Omera  b.  El-Hattaba,  radijallahu  anhu,  Omer  je  upitao 
Habbaba  kakve  je  tegobe  podnio  radi  Allaha.  Habbab  je  otkrio  leđa  i  pokazao 
bijele  ožiljke.  Omer  reče:  "Ovo  do  sada  nisam  vidio!"  Habbab  reče:  "Vladaru  vjer- 
nika, naložili  bi  vatru  pa  me  stavljali  na  nju,  a  zatim  bi  čovjek  pritisnuo  nogom  moja 
prsa,  i  ništa  ne  bi  ohladilo  zemlju  do  moja  leđa,  niti  bi  išta  ugasilo  tu  vatru  do  moje 
tijelo."4 

Iskušenja  Abdullaha  b.  Mes'uda 

Allahov  Poslanik,  sallallahu  alejhi  ve  sellem,  mudro  je  postupao  s  ljudima. 
Prema  plemenskim  vođama  i  velikodostojnicima,  i  djeci,  odnosio  s  blagošću  i  umil- 
nošću.  Abdullah  b.  Mes'ud,  radijallahu  anhu,  pripovijeda  nam  o  svom  ugodnom 
susretu  sa  Allahovim  Poslanikom,  sallallahu  alejhi  ve  sellem:  "Bio  sam  mladić  u 
pubertetu  i  čuvao  sam  stado  Ukbeta  b.  Ebu  Mu'ajta.  Pored  mene  su  naišli  Allahov 
Poslanik,  sallallahu  alejhi  ve  sellem,  i  Ebu  Bekr,  radijallahu  anhu,  pa  Poslanik, 
sallallahu  alejhi  ve  sellem,  upita:  'Dječače,  ima  li  mlijeka?'  'Ima',  odgovorio  sam,  'ali 
ne  mogu  vam  dati  jer  mi  je  stado  povjereno  samo  na  čuvanje.'  Allahov  Poslanik, 


1  El-Gureba'ul-ewelun,  str.  145-146. 

2  Sura  Merjem,  77-80. 

3  Ahmed,  Musned,  5/111. 

4  Er-Revdul-unuf,  2/98. 


Život  i  đjeto  posCjednjeg  Vjerovjesni%(i 


sallallahu  alejhi  ve  sellem,  upita:  'Imaš  li  u  stadu  ovcu  koja  se  još  nije  janjila?1  Doveo 
sam  jednu  ovcu,  pa  je  potrao  po  njenom  vimenu,  pa  se  vime  napuni  mlijekom. 
Pomuzaoju  je  u  posudu  i  napio  se  pa  dao  Ebu  Bekru,  radijallahu  anhu,  da  popije,  a 
zatim  je  rekao  vimenu:  'Smanji  se',  pa  se  i  smanjilo.  Nakon  ovoga  prišao  sam  mu  i 
rekao:  'Allahov  Poslaniče,  nauči  me  ovim  riječima.'  Poslanik,  sallallahu  alejhi  ve 
sellem,  pomilova  me  po  glavi  i  reče:  'Allah  ti  se  smilovao,  mladiću,  ti  si  već  podu- 

ini 

cen. 

Te  dvije  rečenice  bile  su  početak  njegovog  islama  -  prvu  je  sam  izgovorio: 
"Ne  mogu  vam  dati  jer  mi  je  stado  povjereno  samo  na  čuvanje",  a  drugu  je  izgo- 
vorio Poslanik,  sallallahu  alejhi  ve  sellem,  koji  govori  samo  istinu:  "Ti  si  već  podu- 
čen". Ove  dvije  rečenice  imale  su  veliki  utjecaj  na  njegov  daljnji  život  jer  je  kasnije 
postao  jedan  od  najučenijih  ashaba. 

Abdullah  je  primio  islam  probijajući  se  kroz  valove  širka  i  tvrđave  kipova  i 
postao  od  onih  prvih  muslimana  koje  je  Allah  pohvalio  u  Kur'anu.2 

O  njemu  je  Ibn  Hadžer,  rahimehullahu  te'ala,  rekao:  "Jedan  je  od  preteča, 
među  prvima  koji  su  primili  islam.  Učinio  je  dvije  hidžre,  učestvovao  u  Bitki  na 
Bedru  i  bitkama  poslije  nje.  Čvrsto  se  držao  Vjerovjesnika,  sallallahu  alejhi  ve 
sellem,  i  bio  je  vlasnik  njegovih  sandala."3 

Ibn  Mes'ud  je  prvi  koji  je  javno  učio  Kur  an 

Uprkos  tome  što  Abdullah  b.  Mes'ud,  radijallahu  anhu,  nije  imao  plemena  u 
Mekki  koje  bi  ga  štitilo,  nego  je  bio  u  savezu  sa  nekima  Mekkelijama,  i  uprkos  tome 
što  je  bio  malog  rasta  i  tankih  potkoljenica,  to  ga  nije  spriječilo  da  pokaže  hrabrost 
i  mentalnu  snagu,  što  je  i  učinio  u  mnogim  situacijama  vrijednim  divljenja.  Jedna  od 
tih  situacija  jeste  i  zadivljujući  prizor  javnog  očitovanja  islama,  koji  se  odigrao  u 
Mekki,  a  koji  je  veoma  teško  pogodio  Kurejšije.  Naime,  Ibn  Mes'ud,  radijallahu 
anhu,  stao  je  pred  okupljene  mnogobošce  i  počeo  glasno  učiti  Kur'an  da  njihove 
začepljene  uši  i  zastrta  srca  obrate  pažnju,  i  tako  je  postao  prvi  koji  je,  nakon 
Allahovog  Poslanika,  sallallahu  alejhi  ve  sellem,  javno  proučio  Kur'an  u  Mekki. 

Jedan  dan  su  se  sakupili  ashabi  Allahovog  Poslanika,  sallallahu  alejhi  ve 
sellem,  i  rekli:  "Kurejšije,  Allaha  nam,  još  nisu  čule  da  je  neko  javno  proučio  nešto  iz 
Kur'ana.  Pa  hoće  li  ga  neko  proučiti  pred  njima?" 

"Ja  ću",  javi  se  Abdullah  b.  Mes'ud,  radijallahu  anhu. 

"Bojimo  se  za  tebe",  rekoše  ashabi,  "želimo  nekoga  ko  ima  pleme  koje  ga 
može  odbraniti  ako  ga  Kurejšije  napadnu." 

"Pustite  me  da  to  uradim,  Allah  će  me  štititi",  reče  im  Abdullah  b,  Mes'ud. 


1  El-Bidaje  ven-nihaje,  3/32.  Sijeru  ealamin-nubela',  1/465. 

2  Abdus-Settar  eš-Šejh,  Abdullah  b.  Mes'ud,  str.  43. 

3  El-lsabe,  6/214. 


Sljedećeg  dana,  Abdullah  b.  Mes'ud,  radijallahu  anhuf  otišao  je  na  mjesto 
gdje  se  Kurejšije  okupljaju,  pa  stao  i  glasno  zaučio: 

"U  ime  Allaha,  Svemilosnog,  Milostivog!  Svemilosni,  poučava  Kuranu...",  i 

nastavio  da  uči,  a  Kurejšije  su  pokušavale  da  shvate  šta  to  govori. 

"Šta  ovo  govori  Ibn  Ummu  Abd?"f  počeše  pitati  jedni  druge. 

"Uči  nešto  od  onoga  s  čime  je  došao  Muhammed!",  rekoše  neki  i  počeše  ga 
udarati  po  licu,  a  on  je  nastavio  da  uči.  Učio  je  koliko  je  htio,  a  zatim  se  vratio 
ashabima  sav  izubijan  po  licu. 

Ashabi  mu  rekoše:  "To  je  ono  čega  smo  se  plašili  za  tebe." 

Abdullah  b.  Mes'ud,  radijallahu  anhu,  reče  im:  "Nikad  mi  Allahovi  neprijatelji 
nisu  bili  sitniji  kao  u  ovom  trenutku.  Ako  hoćete,  i  sutra  ću  uraditi  isto  što  i  danas." 

"Ne!",  rekoše  mu  ashabi,  "ovo  je  dovoljno,  čuli  su  ono  što  mrze."1 

Tako  je  Abdullah  b.  Mes'ud,  radijallahu  anhu,  postao  prvi  koji  je,  nakon 
Allahovog  Poslanika,  sallallahu  alejhi  ve  sellem,  javno  proučio  Kur'an  u  Mekki.  To  je, 
bez  sumnje,  bio  praktični  izazov  za  kurejšijske  mušrike  koji  nisu  mogli  otrpjeti  nešto 
ovakvo.  Abdullah  b.  Mes'ud  pokazao  je  veliku  odvažnost  jer  je  uprkos  zadobijenim 
ozljedama  bio  spreman  da  ponovi  isto.2 

Iskušenja  Halida  b.  Seida  b.  El-Asa 

Halid  je  rano  primio  islam,  a  to  se  desilo  zbog  sna  koji  je  usnio  kada  je  poče- 
lo poslanstvo.  Halid  je  usnio  da  stoji  na  ivici  vatrene  provalije.  Neko  ga  je  gurao  u 
nju,  a  Muhammed,  sallallahu  alejhi  ve  sellem,  pridržavao  ga  je  da  ne  padne  u  nju. 
Trgnuo  se  iz  sna  ubijeđen  da  je  ovaj  san  istinit,  pa  je  otišao  Ebu  Bekru  es-Siddiku, 
radijallahu  anhu,  i  ispričao  mu  šta  je  sanjao. 

Ebu  Bekr  mu  reče:  "Allah  ti  želi  dobro.  To  je  Allahov  Poslanik,  sallallahu  alejhi 
ve  sellem,  slijedi  ga." 

Halid  je  otišao  Poslaniku,  sallallahu  alejhi  ve  sellem,  i  primio  islam.  Strahujući 
od  oca,  sakrio  je  da  je  primio  islam,  ali,  zbog  čestog  odsustvovanja  od  kuće,  otac 
mu  je  saznao  za  to,  pa  je  po  njega  poslao  Halidovu  braću,  koja  još  nisu  bila  primila 
islam.  Kad  su  ga  doveli,  udarao  ga  je  prutom  ili  štapom  sve  dok  ga  nije  slomio  o 
njegovu  glavu,  a  zatim  ga  je  zatvorio  negdje  u  Mekki  zabranivši  njegovoj  braći  da 
komuniciraju  s  njim  i  upozorivši  ih  da  ne  urade  ono  što  je  on  uradio. 

Otac  je  nastavio  vršiti  pritisak  na  njega  i  izgladnjivati  ga.  Tri  dana  gaje  držao 
bez  vode,  pa  pošto  je  Halid  sve  to  strpljivo  podnio,  otac  mu  reče:  "Allaha  mf,  više  te 
neću  hraniti."  Halid  mu  odgovori:  "Ne  moraš  me  ti  hraniti,  Allah  će  me  opskrbiti 


1  Ibn  Hišam,  1/314-315.  Usdul-gabe,  3/385-386. 

2  Mihnetul-muslimin  fil-ahdil-Mekki,  str.  88. 

onim  od  čega  ću  živjeti."  Zatim  ga  je  napustio  i  otišao  kod  AHahovog  Poslanika, 
sallallahu  alejhi  ve  sellem,  koji  se  brinuo  o  njemu.  Kasnije,  u  vrijeme  druge  hidžre  u 
Abesiniju,  odlučio  je  da  pođe  sa  muslimanima  koji  su  krenuli  na  taj  put.1 

Iskušenja  Osmana  b.  Maz'una 

Nakon  što  je  primio  islam,  napadoše  ga  njegovi  saplemenici  iz  plemena 
Džumeh  i  počeše  ga  zlostavljati.  Najviše  ga  je  zlostavljao  Umejje  b.  Halef,  zato  je, 
kada  je  učinio  hidžru  u  Abesiniju,  recitirao  stihove  u  kojima  ga  kori  zbog  toga.  Ti 
stihovi  glase2: 

Zašto  si  me  izgnao  iz  Mekke  a  bijah  spokojan 
i  zatvorio  me  u  zamak  u  kom  se  osjećam  odvratno. 
Odbacuješ  one  koji  ti  nisu  po  volji 
a  okupljaš  oko  sebe  tebi  odane. 
Borio  si  se  protiv  ljudi  časnih  i  ponosnih 
i  uništio  neke  od  njih  jer  su  ti  smetali. 
Znat  ćeš,  ako  te  jednog  dana  pogodi  nesreća 
i  pa'neš  u  ruke  nitkovima,  šta  si  drugima  radio. 

Osman  b.  Maz'un  je  neko  vrijeme  boravio  u  Abesiniji,  ali  se  brzo  vratio 
zajedno  sa  ostalim  muslimanima  koji  su  se  vratili  iz  prve  hidžre  u  Abesiniju.  Među- 
tim, da  bi  se  vratio  u  Mekku,  morao  je  ući  pod  zaštitu  El-Velida  b.  El-Mugire.  Tako 
zaštićen  živio  je  bezbjedno  i  ugodno,  ali  kad  je  vidio  kakve  nedaće  preživljavaju 
ashabi  AHahovog  Poslanika,  sallallahu  alejhi  ve  sellem,  dok  on  živi  spokojno,  rekao 
je  samom  sebi:  "Boga  mi,  veliki  je  nedostatak  s  moje  strane  da  živim  miran  i  spo- 
kojan pod  zaštitom  čovjeka  koji  je  mnogobožac  dok  pripadnici  moje  vjere  trpe 
iskušenja  i  patnje  radi  Allaha,  a  ja  ništa  od  toga  ne  osjećam."3  Nakon  toga  otišao  je 
El-Velidu  b.  El-Mugiri  i  rekao  mu:  "Ebu  Abdu-Šems,  ispunio  si  svoju  obavezu.  Ja  se 
sada  odričem  tvoje  zaštite." 

"Zašto,  bratiću  moj?",  upitao  je  Velid:  "Da  te  neko  nije  uznemirio  ili  zlostav- 
ljao?" 

"Nije",  odgovorio  je  Osman,  "nego  mi  je  dovoljna  Allahova  zaštita.  Ne  želim 
da  me  štiti  niko  drugi." 

El-Velid  reče:  "Onda  pođi  sa  mnom  pred  Kabu  i  javno  se  odreci  moje  zaštite 
kao  što  sam  ti  ja  javno  dao  zaštitu." 


1  Sijeru  ealamin-nubela',  1/260. 

2  Ez-Zehebi,  Es-Siretun-Nebevijje,  str.  112. 

3  Ibn  Hišam,  Es-Siretun-Nebevijje,  2/120. 


Pa  su  otišli  pred  Kabu  i  Osman  se  pred  okupljenim  ljudima  odrekao  njegove 
zaštite,  a  zatim  sjeo  u  jednu  skupinu  Kurejšija  među  kojima  je  bio  i  pjesnik  Lebid  b. 
Rebi'a1  koji  im  je  recitirao  poeziju. 

Lebid  je  recitirao:  "Sve  osim  Allaha,  zar  ne,  nepotpuno  je." 

Osman  reče:  "Tačno." 

Lebid  je  nastavio  recitirati:  "I  svaka  blagodat  neminovno,  prolazna  je." 

"Pogriješio  si!",  reče  Osman,  "Džennetske  blagodati  nikad  neće  prestati." 

"O  Kurejšije,  vaše  društvo  do  sada  nije  bilo  uznemiravanol  Otkad  se  to  poče- 
lo dešavati?",  povika  Lebid. 

Jedan  od  prisutnih  reče:  "Ovo  je  jedan  od  luđaka  koji  su  napustili  našu  vjeru. 
Ne  obraćaj  pažnju  na  ono  što  govori." 

Osman  mu  uzvrati  te  zapodjenuše  kavgu  pa  ovaj  čovjek  ustade  i  udari  ga  u 
oko  koje  pomodri  od  udarca. 

Velid  b.  El-Mugire  bio  je  blizu  i  vidio  šta  se  desilo  Osmanu,  pa  mu  reče:  "Tako 
ti  Allaha,  bratiću,  mogao  si  sačuvati  oko  od  onoga  što  ga  je  pogodilo.  Bio  si  u 
sigurnoj  zaštiti." 

"Tako  mi  Allaha,  ovo  moje  drugo  oko  voljelo  bi  da  gaje,  radi  Allaha,  pogo- 
dilo ono  što  je  pogodilo  ovo  prvo!",  odgovori  mu  Osman.  "O  Abdu-Šems,  mene 
čuva  Onaj  koji  je  jači  i  moćniji  od  tebe!" 

El-Velid  mu  je  još  jednom  ponudio  da  se  vrati  pod  njegovu  zaštitu,  ali  Osman 
je  to  opet  odbio.2 

Ovo  pokazuje  veličinu  njegovog  imana  i  želje  za  nagradom  od  Allaha.  Kada 
je  umro,  jedna  žena  je  sanjala  da  Osman  ima  vrelo  iz  kojeg  teče  voda.  To  je  ispri- 
čala Allahovom  Poslaniku,  sallallahu  alejhi  ve  sellem,  a  on  reče:  "To  su  njegova 
djela."3 

I  drugi  ashabi  bili  su  izloženi  zlostavljanju.  Iz  ovih  primjera  vidimo  kako  je  ova 
grupa  kurejšijskih  mladića  prihvatila  Poslanikovu,  sallallahu  alejhi  ve  sellem,  vjeru, 
odazvala  se  njenom  pozivu  i  okupila  se  oko  njenog  nosioca,  uprkos  grubom  odno- 
su njihovih  roditelja  i  rodbine  prema  njima.  Žrtvovali  su  sve  privilegije  koje  su  imali 
prije  primanja  islama,  izložili  se  iskušenjima  i  podnijeli  mnoga  uznemiravanja  želeći 
nagradu  i  sevap  od  Allaha.  Tako  iman  djeluje  na  duše,  pa  se  čovjek  čija  je  duša 
ispunjena  imanom  ne  obazire  na  patnje  i  ograničenja  kojima  je  izložen,  jer  je  to  put 
koji  će  ga  dovesti  do  Allahovog  zadovoljstva  i  uvesti  u  Džennet. 

Mučenja  i  zlostavljanja  nisu  bila  ograničena  samo  na  muškarce  muslimane 
nego  su  i  žene  muslimanke  podnijele  veliki  dio  zlostavljanja  i  uznemiravanja  zbog 
svoje  pripadnosti  islamu.  Neke  od  njih  su:  Sumejja  bint  Hajjat,  Fatima  bint  El- 


Mbn  Sellam,  Tabekatuš-šu'ara,  str.  48-49. 

2  Ibn  Ishak,  Es-Sijeru  vel-megazi,  str.  178-180. 

3  Sahihul-Buhari,  4/260. 

Hattab,  Lebiba,  robinja  u  plemenu  Benul-Mu'mil,  Zunejra  Bizantinka,  Nehdijja  i 
njena  kćerka,  Ummu  Ubejs,  Hamama,  Bilalova  majka.1 

Peto:  Mudrost  sustezanja  od  borbe  u  Mekki  i  Vjerovjesnikova  posvećenost 
unutrašnjoj  izgradnji 

Muslimani  u  Mekki  željeli  su  da  se  brane  i  čini  se  da  je  pacifistički  stav  iza- 
zivao ogorčenost  nekih  od  njih,  posebno  omladine.  Abdurrahman  b.  Avf, 
radijallahu  anhu,  došao  je  Vjerovjesniku,  sallallahu  alejhi  ve  sellem,  sa  skupinom 
ashaba  i  rekao:  "Allahov  Vjerovjesniče,  kad  smo  bili  mnogobošci,  živjeli  smo  ponos- 
no, a  kad  smo  postali  vjernici,  postali  smo  poniženi!"  Poslanik,  sallallahu  alejhi  ve 
sellem,  odgovori  im:  "Naređeno  mi  je  da  opraštam,  pa  ne  borite  se  protiv  svoga 
narodar2  " 

Neki  pisci  su  pokušali  dokučiti  Božanske  mudrosti  zbog  kojih  u  Mekki  nije 
propisana  borba.  Jedan  od  njih  je  i  profesor  Sejjid  Kutb,  rahimehullahu  te'ala,  koji  je 
rekao:  "Ne  insistiramo  da  su  naši  zaključci  neupitno  tačni,  jer  bismo  se  tada  uzdizali 
iznad  Allaha  govoreći  bez  dokaza  i  nametnuli  razloge  i  uzroke  koji  mogu  a  i  ne 
moraju  biti  pravi  razlozi  i  uzroci. 

Vjernik  se  potpuno  predaje  svakoj  šerijatskoj  obavezi  i  svakom  propisu,  zato 
što  je  Allah  Onaj  koji  sve  zna  i  koji  je  o  svemu  obaviješten,  stoga  su  navedeni  uzroci 
i  mudrosti  lična  mišljenja  i  puka  mogućnost  jer  samo  Allah  zna  šta  su  istinski  uzroci, 
a  On  nam  ih  nije  otkrio  u  jasnom  tekstu."3 

Ukratko,  ti  razlozi,  uzroci  i  mudrosti  su: 

1-  Sustezanje  od  borbe  u  Mekki  može  biti  iz  razloga  što  je  mekkanski  period 
bio  period  odgoja  i  pripreme  specifične  skupine  ljudi  u  specifičnoj  sredini  i 
okolnostima.  Mogući  cilj  ove  vrste  odgoja  je  navikavanje  Arapa  da  strpljivo  podno- 
se teškoće  koje  čovjek  inače  ne  može  podnijeti,  bilo  da  se  radi  o  njemu  ili  osobama 
koje  on  treba  zaštititi,  kako  bi  sputao  svoju  ličnost  i  narav  da  ne  bi  reagirao  ishi- 
treno i  zapalio  se  od  prve  iskre,  nego  da  njegovi  potezi  budu  odmjereni.  Drugo,  da 
navikne  da  slijedi  novi  društveni  poredak  i  novo  vodstvo  postupajući  striktno  po 
datim  naređenjima,  ma  koliko  bila  suprotna  njegovim  navikama  i  običajima.  Ovo  je 
bio  kamen  temeljac  u  pripremi  arapske  jedinke  za  izgradnju  muslimanskog  društva. 

2-  Možda  je  jedan  od  uzroka  i  to  što  je  pacifistički  pristup  u  da'vi  plodniji  i 
djelotvorniji  u  sredini  kakva  je  kurejšijska,  kojom  vladaju  uobraženost  i  čast,  jer  da 
su  im  se  muslimani  suprotstavili  silom,  to  bi  im  samo  moglo  povećati  inat  i  dovesti 
do  novih  krvnih  osveta,  poput  poznatih  arapskih  osvetničkih  ratova  kao  što  su 


1  Mihnetul-muslimin  fd-ahdii-Mekki,  str.  116-117. 

2  Es-Siretun-Nebevijjetus-sahiha,  str.  1/158. 

3  FiZilalil-Kur'an,  2/714. 

Dahis  i  El-Gabra'  ili  rat  El-Besus.  Takav  razvoj  događaja  umjesto  da'vom  zabavio  bi 
muslimane  osvetama  te  bi  se  tako  izgubila  osnovna  ideja  islama. 

3-  Možda  je  razlog  bio  i  izbjegavanje  sukoba  i  ubijanja  unutar  jedne  te  iste 
porodice,  jer  muslimane  nije  zlostavljala  službena  vlast  nego  njihova  rodbina  i 
staratelji.  Dozvoljavanje  borbe  u  ovakvoj  situaciji  dovelo  bi  do  sukoba  i  ubistava  u 
svakoj  porodici  pa  bi  islam  bio  optužen  za  to.  Mnogobošci  su,  i  pored  toga  što  je 
islam  u  tom  periodu  zabranio  borbu,  optuživali  Muhammeda  da  razdvaja  roditelje 
od  djece,  da  razdvaja  čovjeka  od  rodbine  i  plemena.  Šta  bi  tek  rekli  da  je  musli- 
manima naređivao  da  ubijaju  svoje  roditelje  ili  staratelje? 

4-  Mogući  razlog  je  i  to  što  je  Allah  znao  da  će  mnogi  koji  zlostavljaju 
muslimane,  kako  bi  ih  prisilili  da  napuste  vjeru,  kasnije  i  sami  postati  iskreni  borci  za 
islam,  štaviše  vođe  muslimana.  Nije  li  Omer  b.  El-Hattab  bio  jedan  od  tih? 

5-  Moguće  daje  to  bilo  zbog  toga  što  arapski  junački  duh,  u  tom  plemen- 
skom društvu,  obično  staje  na  stranu  obespravljenog,  koji  podnosi  uznemiravanja, 
naročito  ako  su  zlostavljanju  izloženi  ugledni  ljudi.  Mnogo  je  slučajeva  koji  to 
potvrđuju.  Kad  je  Ebu  Bekr,  radijallahu  anhu,  htio  učiniti  hidžru  u  Abesiniju,  čovjek 
po  imenu  Ibn  Dugunneh1  to  nije  želio  jer  je  smatrao  da  je  sramota  za  Arape  da 
protjeraju  tako  uglednog  čovjeka,  stoga  je  ponudio  Ebu  Bekru,  radijallahu  anhu, 
svoju  zaštitu.  Drugi  primjer  je  prekidanje  ugovora  o  izolaciji  porodice  Benu  Hašim 
na  Ebu  Talibovom  imanju. 

6-  To  je,  možda,  bilo  i  zbog  toga  što  su  muslimani  bili  malobrojni  i  nalazili  su 
se  samo  u  Mekki  jer  islamska  da'va  nije  bila  doprla  u  ostale  krajeve  Arapskog  polu- 
ostrva,  osim  što  je  bila  doprla  do  pojedinaca  u  nekim  krajevima.  Arapska  plemena 
bi  ostala  po  strani  sukoba  između  Kurejšija  i  grupe  ljudi  iz  njihovog  plemena  čeka- 
jući rasplet  događaja,  a  bitka  bi  mogla  završiti  smrću  većine  malobrojnih  muslima- 
na, bez  obzira  što  bi,  možda,  muslimani  ubili  brojčano  mnogo  više  mnogobožaca 
nego  što  bi  sami  izginuli,  ali  to  bi  dovelo  do  toga  da  širk  ostane  dominantan,  a 
islam  ne  bi  mogao  uspostaviti  red  na  Zemlji,  jer  bi  ostao  bez  značajnog  ljudskog 
faktora,  a  to  je  vjera  koja  je  došla  da  bude  sistem  življenja  i  na  ovome  i  na  onome 
svijetu. 

7-  Nije  postojala  prijeka  nužda  da  se  prijeđe  preko  svih  ovih  činjenica  i 
pristupi  borbi  radi  sprečavanja  uznemiravanja,  jer  ono  što  je  osnovno,  a  to  je 
funkcioniranje  da've,  bilo  je  prisutno.  Postojanje  da've  oličeno  je  u  postojanju  daije 
Muhammeda,  sallallahu  alejhi  ve  sellem,  koji  je  uživao  zaštitu  Benu  Hašima,  i  svaka 
ruka  koja  bi  mu  htjela  nauditi  bila  je  izložena  opasnosti  da  bude  odsječena,  stoga 
se  niko  nije  usudio  spriječiti  ga  da  poziva  u  islam  i  propagira  ga  javno  na  kurej- 
šijskim  skupovima  oko  Kabe,  na  brdu  Safa,  na  općim  skupovima.  Niko  se  nije 
usuđivao  da  ga  uhapsi,  ubije,  ili  da  mu  diktira  šta  smije  govoriti. 


1  Mnogobožac  koji  je  uzeo  Ebu  Bekra  pod  zaštitu  kad  je  htio  učiniti  hidžru  u  Abesiniju  kako  bi  spriječio 
sramotu  Mekkelija  zbog  protjerivanja  uglednog  čovjeka.  El-lsabe,  2/344. 

Smatramo  da  bi  sve  navedeno  moglo  biti  od  razloga  zbog  kojih  je  Allahova 
mudrost  htjela  da  naredi  muslimanima  da  se  suzdrže  od  borbe,  i  da  obavljaju 
namaz  i  daju  zekat,  kako  bi  upotpunili  proces  odgoja  i  pripreme,  i  da  muslimani  ne 
bi  razmišljali  o  tom  pitanju  nego  se,  čekajući  zapovijedi  vodstva  koje  će  odrediti 
pravi  trenutak,  pripremali  da  u  borbu  stupe  iskreno  na  Allahovom  putu,  bez 
ikakvog  udjela  u  njihovim  dušama.1 

Ashabi  su  iz  Kur'ana  naučili  pravilno  razumijevanje  pojma  koristi  i  štete,  te 
kako  se  odnositi  prema  tom  pitanju  u  realnim  situacijama. 

Allah  je  rekao: 

"Ne  grdite  one  koje  oni,  pored  Allaha,  prizivaju,  da  ne  bi  i  oni,  nepravedno  i 
ne  misleći  šta  govore,  Allaha  grdili.  -  Kao  i  ovima,  tako  smo  svakom  narodu 
lijepim  postupke  njihove  predstavljali.  Oni  će  se,  na  kraju.  Gospodaru  svome 
vratiti,  pa  će  ih  On  o  onome  što  su  radili  obavijestiti."2 

Tako  su  ashabi  naučili  da  treba  ostaviti  korist  ako  bi  njeno  prakticiranje 
dovelo  do  štete  koja  je  veća  od  date  koristi.3 

To  je  način  moralnog  odgoja,  imanske  uzvišenosti  i  uzdizanja  iznad  luđaka 
koji  ne  poznaju  istinu,  čija  srca  ne  posjeduju  spoznaju  o  Allahu  niti  Ga  poštuju. 

Učenjaci  su  naveli  da  ovaj  propis  važi  neprestano  i  primjenjuje  se  u  situaci- 
jama kad  su  nevjernici  zaštićeni,  ili  ne  podliježu  pod  vlast  islama  i  muslimana,  i  po- 
stoji bojazan  da  će  omalovažavati  Uzvišenog  Allaha  ili  Allahovog  Poslanika,  salla- 
llahu  alejhi  ve  sellem.  Dakle,  u  tim  situacijama  muslimanima  nije  dozvoljeno  da  se 
izruguju  njihovim  krstovima,  vjeri,  crkvama,  niti  da  čine  bilo  šta  što  bi  ih  navelo  na 
omalovažavanje  islamskih  svetinja,  jer  je  takav  postupak  isto  što  i  podsticanje  na 
grijeh.  Ovo  je  primjer  ostavljanja  dozvoljenog  radi  izbjegavanja  veće  štete  i  ovaj 
ajet  je  dokaz  obaveznog  postupanja  po  principu  sedduz-zerai? 

Ko  razmisli  o  mekkanskom  periodu,  koji  je  trajao  trinaest  godina  i  sav  je 
posvećen  odgoju,  pripremi  i  usađivanju  ispravnog  shvatanja  "la  ilahe  illallah",  bit  će 
mu  jasno  koliko  islam  vodi  računa  da  se  stvari  ne  požuruju  i  ne  čine  prije  vremena, 
jer  vjera  se  mora  usađivati  pažljivo,  brižno  i  ustrajno,  na  način  koji  ne  ostavlja 
mjesta  žurbi  i  anarhiji.  Veoma  je  umjesno  da  daije  pomno  prouče  načine  na  koje  je 


1  Muhammed  el-Kahtani,  El-Vela'  vel-bera\  str.  169-171.  A  Kahtani  je  preuzeo  citat  iz  djela  Fi  Ziiaii- 
Kur'an,  2/714-715,  i  Mealim  fit-Tarik,  str.  69-71. 

2  Sura  El-En'am,  108. 

3  Ez-Zuhajli,  Et-Tefsirul-Munir,  7/325. 

4  Ez-Zuhajli,  Et-Tefsirul-Munir,  7/326.  Sedduz-zerai'  je  jedan  od  sporednih  izvora  šerijatskih  propisa,  a 
znači  preventivna  zabrana  dozvoljenog  ako  će  biti  iskorišteno  za  postizanje  zabranjenog  ili  štetnog, 
(prim.  prev.) 

Allahov  odabranik,  sallallahu  alejhi  ve  sellem,  svoje  ashabe  podučavao  ovoj  vjeri,  da 
bi  iz  toga  uzeli  pouku  i  primjer,  jer  neznaboštvu,  bilo  prošlom,  sadašnjem  ili  budu- 
ćem, mogu  se  suprotstaviti  samo  ljudi  čija  su  se  srca  napojila  Božanskom  vjerom  i  u 
čijoj  je  duši  stablo  tevhida  duboko  pustilo  svoje  korijene.1 

Allahov  Poslanik,  sallallahu  alejhi  ve  sellem,  naređivao  je  ashabima  disciplinu  i 
strpljivost,  odgajao  ih  je  pod  svojom  budnom  pažnjom,  upućivao  ih  da  jačaju  svoju 
vezu  sa  Allahom  i  približavaju  Mu  se  kroz  ibadet. 

U  mekkanskom  periodu  objavljeno  je: 


"O  ti  umotani!  Probdij  noć,  osim  malog  dijela;  polovinu  njezinu  i  malo  manje 
od  nje;  ili  malo  više  od  nje,  i  izgovaraj  Kur  an  pažljivo."2 

Sura  El-Muzzemmil  ukazala  je  ashabima  na  potrebu  daija  za  noćnim  nama- 
zom, konstantnim  prakticiranjem  zikra,  oslanjanjem  na  Allaha  u  svemu,  strpljenjem 
i  izbjegavanjem  na  lijep  način,  i  traženjem  oprosta  uz  činjenje  dobrih  djela. 

Ovi  prvi  ajeti  iz  sure  El-Muzzemmil  naređuju  Vjerovjesniku,  sallallahu  alejhi  ve 
sellem,  da  odredi  dio  noći  za  noćni  namaz,  a  Allah  mu  je  dao  da  izabere  hoće  li 
ustati  da  ga  obavlja  u  pola  noći,  ili  malo  prije,  ili  malo  poslije  pola  noći.  Vjerovjes- 
nik,  sallallahu  alejhi  ve  sellem,  i  ashabi  su  oko  godinu  dana  radili  tako,  a  noge  su  im 
oticale  od  dugog  stajanja.  Zatim  im  je  Allah  olakšao  jer  su  se  mnogo  trudili  da 
postignu  Njegovo  zadovoljstvo  i  revnosno  ispunjavali  Njegove  naredbe.  Allah  im  je 
ukazao  milost  objavivši  ajete  u  kojima  im  daje  olakšicu. 

Allah  je  rekao: 


"Gospodar  tvoj  sigurno  zna  da  ti  klanjajući  provodiš  manje  od  dvije  trećine 
noći,  polovinu  njezinu,  ili  trećinu  njezinu,  a  i  skupina  od  onih  koji  su  uz  tebe. 
Allah  određuje  dužinu  noći  i  dana.  On  zna  da  vi  to  nećete  moći  izdržati  pa 
vam  prašta,  a  vi  iz  Kur  ana  učite  ono  što  je  lahko.  On  zna  da  će  među  vama 
biti  bolesnih,  i  onih  koji  će  po  svijetu  putovati,  i  Allahove  blagodati  tražiti,  i 
onih  koji  će  se  na  Allahovu  putu  boriti.  Pa  učite  iz  njega  ono  što  je  lahko,  i 
namaz  obavljajte,  i  zekat  dajite,  i  Allahu  lijep  zajam  dajte!  A  dobro  koje  za 


1  Muhammed  el-Kahtani,  El-Vela*  vel-bera\  str.  171. 

2  Sura  El-Muzzemmil,  1-4. 

sebe  unaprijed  date,  naći  ćete  kod  Allaha  još  boljim  i  većim  po  nagradi.  I 
molite  Allaha  da  vam  oprosti,  jer,  Allah  prašta  i  milostiv  je."1 

Odupiranje  postelji,  snu  i  stvarima  za  kojima  duša  žudi,  bilo  je  za  njih  test  na 
kojem  su  se  odgajali  da  se  bore  protiv  nagona  duše  i  oslobode  potčinjenosti 
strastima.  To  je  bila  priprema  za  preuzimanje  poluga  vodstva  i  upravljanja  u  njiho- 
vom svijetu,  pa  je  bilo  neophodno  da  budu  podvrgnuti  visokoj  duhovnoj  pripremi, 
jer  ih  je  Allah  odabrao  da  budu  nosioci  Njegove  poslanice  i  povjerio  im  širenje 
Njegove  vjere.  Allah  ih  je  učinio  svjedocima  protiv  ostalih  ljudi,  deseci  muslimana  u 
ovom  historijskom  periodu  imali  su  pred  sobom  ogromne  zadatke  pozivanja  ljudi  u 
tevhid  i  oslobađanje  od  širka.  Taj  veličanstveni  zadatak  mogli  su  izvršiti  samo  oni 
koji  su  ovako  opisani: 

"Podižu  se  bokovi  njihovi  iz  postelja  i  mole  svoga  Gospodara  iz  straha  i 

želje..."2 

Uzvišeni  Allah  opisao  je  noćno  bdijenje  uz  klanjanje  i  učenje  Kur'ana  pažljivim 
izgovaranjem,  to  jest  razgovijetno  i  polahko.  Taj  opis  nalazimo  u  riječima: 

"Ta  ustajanje  noću,  zaista,  jače  djeluje  i  izgovara  se  jasnije."3 

To  jače  djeluje  na  dušu  u  tišini  noći  kad  se  stvorenja  umire,  jer  se  duša  tad 
odmara  od  obaveza  i  može  se  posvetiti  zikru  i  molitvama,  daleko  od  dnevnih  oba- 
veza i  zauzetosti  ovim  svijetom,  tako  se  postiže  nužna  priprema  za  primanje  Božije 
Objave. 

"Mi  ćemo  ti,  doista,  teške  riječi  slati."4  Taj  težak  govor  je  Kur'an  časni. 

Tragovi  ove  temeljite  pripreme  kod  prvih  muslimana  pokazali  su  se  u  njiho- 
voj sposobnosti  da  ponesu  teret  džihada  i  izgradnje  države  u  Medini,  u  njihovoj 
dubokoj  iskrenosti  u  prakticiranju  islama,  u  žrtvovanju  na  polju  širenja  i  uspostav- 
ljanja vladavine  islama  u  svim  krajevima.5 

Vjerovjesnik,  sallallahu  alejhi  ve  sellem,  vodio  je  računa  o  unutrašnjem  frontu, 
nastojeći  uliti  ashabima  čvrstu  akidu  koja  neće  biti  poljuljana  niti  će  oslabiti.  To  je 
bio  poticaj  visokom  i  snažnom  borbenom  duhu  da  se  brani,  i  podnosi  zlostavljanje  i 
uznemiravanje  na  putu  širenja  vjere.  Prva  muslimanska  zajednica  postala  je  čvrsto 
povezana  cjelina  na  koju  ne  utječu  neprijateljske  psihološke  kampanje,  ne  nalazeći 


1  Sura  El-Muzzemmil,  20. 

2  Sura  Es-Sedžde,  16. 

3  Sura  El-Muzzemmil,  6. 

4  Sura  El-Muzzemmil,  5. 

5  Es-Siretun-Nebevijjetus-sahiha,  1/160. 

sebi  mjesta  u  ovoj  bratskoj  zajednici  u  kojoj  je  bratstvo  u  ime  Allaha  postalo  veza 
jača  od  krvne  i  rodbinske  veze.  Prva  muslimanska  generacija  živjela  je  u  duhu  brat- 
stva koje  je  počivalo  na  ljubavi  i  nesebičnosti.  Veliki  trag  na  duše  ashaba  ostavljali 
su  hadisi  Allahovog  Poslanika,  sallallahu  alejhi  ve  sellem,  u  kojima  je  podsticao 
muslimane  na  bratstvo,  povezanost  potpomaganje  i  priticanje  u  pomoć  muslimanu 
u  nevolji,  samo  zbog  Allahovog  zadovoljstva,  pa  to  musliman  radi  želeći  samo  nag- 
radu od  Allaha,  a  ne  zbog  protuusluge.  Ovi  principi  su  tajna  ustrajnosti  musli- 
manskog bratstva  i  kohezije  islamskog  društva.1 

Poslanik,  sallallahu  alejhi  ve  sellem,  pojasnio  im  je  hadisi-kudsijj  koji  prenosi 
od  svoga  Gospodara  da  je  rekao:  "Oni  koji  se  vole  radi  Moje  uzvišenosti,  imat  će 
minbere  od  svjetla  za  kojima  će  žudjeti  vjerovjesnici  i  šehidi."2 

Iskreno  bratstvo  u  ime  Allaha  postalo  je  mjerilo  djela,  a  ljubav  u  ime  Allaha 
postala  je  jedno  od  najvrednijih  djela  za  koje  je  Allah  pripremio  najvrednije 
stepene,  a  Poslanik,  sallallahu  alejhi  ve  sellem,  upozorio  je  muslimane  da  ne  potcje- 
njuju  ovu  vezu  i  postavio  temelje  za  njeno  čuvanje  rekavši:  "Nemojte  jedni  druge 
mrziti,  nemojte  jedni  drugima  zavidjeti,  i  nemojte  jedni  drugima  okretati  leđa,  nego 
budite Allahovi robovi,  braća."3 

Vjerovjesnik,  sallallahu  alejhi  ve  sellem,  se,  u  povezivanju  članova  zajednice  i 
jačanja  unutrašnjeg  fronta  da  bude  spreman  oduprijeti  se  psihološkom  ratu  protiv 
nje,  pomogao  primjenom  jednakosti  među  članovima  zajednice  i  davanjem 
s\obode  sv/\n\  č\arvo\/\n\a.  U  ovu  za}edrv\cu  u\az\V\  su  slobodnom  \zo\pm,  unutar 
zajednice  imali  su  slobodu  mišljenja,  izražavanja  i  dogovaranja.  Muhammed,  salla- 
llahu alejhi  ve  sellem,  primjenjivao  je  princip  jednakosti  prema  svim  ljudima: 
vladaru  i  podanicima,  bogatima  i  siromašnima,  i  svim  klasama  društva.  Ovaj  princip 
ostavio  je  veliki  utjecaj  na  duše  Vjerovjesnikovih,  sallallahu  alejhi  ve  sellem,  sljed- 
benika, što  je  učinilo  da  se  vole,  budu  čvrsto  povezani,  žrtvuju  živote  i  svim  silama 
brane  ovaj  princip,  jer  Vjerovjesnik,  sallallahu  alejhi  ve  sellem,  nije  prihvatao  diskri- 
minaciju ljudi  na  osnovu  mjesta  rođenja,  porijekla,  porodične  loze,  boje  kože  i  si. 
Prava  i  obaveze  nisu  različiti  ako  su  različita  porijekla,  nacionalnosti,  boja  kože.  Pred 
Allahom  su  svi  isti.  Kada  su  velikodostojnici  Mekke  zatražili  od  Allahovog  Poslanika, 
sallallahu  alejhi  ve  sellem,  da  za  njih  organizira  poseban  skup  da  ne  sjede  sa  robo- 
vima i  nižom  klasom,  on  im  je  objasnio  da  svi  ljudi  imaju  jednako  pravo  na  uputu  i 
slušanje  Objave.  Mekkanski  nevjernici  i  poglavari  tada  su  odbili  da  sjede  sa 
robovima  i  onima  koje  su  smatrali  nižom  klasom,  a  koji  su  bili  Muhammedovi, 
sallallahu  alejhi  ve  sellem,  sljedbenici,  pa  je  Allah  povodom  njih  objavio  riječi: 


1  Abdul-Vehhab  Kehil,  El-Harbun-nefsijje  didel-islam,  str.  128. 

2  Sunenut-Tirmizi,  Kitabuz-zuhd,  4/515,  br.  239.  Et-Tirmizi  je  rekao  daje  hadis  sahih. 

3  Sahihul-Buhari,  Kitabul-edeb,  7/119,  br.  6076. 


Život  i  cCjeCo  posljednjeg  Vjemgesnifo 


"Budi  strpljiv  uz  one  koji  se  Gospodaru  svome  mole  ujutro  i  navečer  u  želji  za 
licem  Njegovim,  i  ne  skidaj  očiju  svojih  s  njih  iz  želje  za  sjajem  u  životu  na 
ovome  svijetu,  i  ne  slušaj  onoga  čije  smo  srce  da  Nas  spominje  nehajnim 
učinili,  koji  strast  svoju  slijedi  i  čiji  su  postupci  daleko  od  razboritosti.  I  reci: 
Istina  dolazi  od  Gospodara  vašeg,  pa  ko  hoće  -  neka  vjeruje,  a  ko  hoće  -  neka 
ne  vjeruje!1  Mi  smo  nevjernicima  pripremili  Vatru  čiji  će  ih  plamen  sa  svih 
strana  obuhvatati;  ako  zamole  pomoć,  pomoći  će  im  se  tekućinom  poput 
rastopljene  kovine  koja  će  lica  ispeći.  Užasna  li  pića  i  grozna  li  boravišta!"1 

Naprotiv,  kada  se  Vjerovjesnik,  sallallahu  alejhi  ve  sellem,  okrenuo  od  slijepca 
Ibn  Ummu  Mektuma,  radijallahu  anhu,  jer  je  bio  zauzet  razgovorom  sa  jednim 
uglednim  čovjekom,  Allah  gaje  žestoko  ukorio. 

Jedna  od  najvažnijih  Vjerovjesnikovih,  sallallahu  alejhi  ve  sellem,  metoda  u 
povezivanju  i  ujedinjavanju  članova  islamskog  društva,  u  jačanju  zajednice  na  unu- 
trašnjem polju  kako  bi  bila  čvrsta  i  homogena,  jeste  njegovo  zagovaranje  materi- 
jalne i  moralne  solidarnosti  među  muslimanima.  Podsticao  je  jakog  da  pomogne 
slabog,  bogatog  da  pomogne  siromašnog,  nije  ostavio  nijednu  prazninu  kroz  koju 
bi  se  psihološki  rat  mogao  uvući  u  redove  prvih  muslimana.  Tako  je  prva  zajednica 
postala  čvrsta  stijena  o  koju  su  se  razbili  svi  pokušaji  i  planovi  mekkanskih  vođa  za 
uništenje  islama.2 

Šesto:  Utjecaj  Kur  ana  na  podizanje  elana  kod  ashaba 

S  jedne  strane  Kur'an  je  snažno  utjecao  na  ulijevanje  snage  vjernicima,  a  s 
druge  strane  prijetio  je  nevjernicima  žestokom  kaznom,  što  je  ostavljalo  dubok  trag 
na  njihove  duše.  Kur'an  je  branio  ashabe  na  sljedeći  način: 

1-  Tako  što  je  podsticao  Poslanika,  sallallahu  alejhi  ve  sellem,  da  se  brine  o 
njima,  lijepo  ih  dočekuje  i  ophodi  se  s  njima.  Zatim,  opominjanjem  na  neke  situacije 
u  kojima  je  zapostavljao  ashabe  zbog  zauzetosti  daVom. 

2-  Tješenjem  ashaba  navođenjem  primjera  i  priča  o  prijašnjim  narodima  i 
njihovim  vjerovjesnicima,  navodeći  kako  su  ih  njihovi  narodi  uznemiravali  i  mučili, 
kako  bi  strpljivo  podnosili  tegobe  s  kojima  bi  bili  suočeni.  Isto  tako,  Kur'an  je 


1  Sura  El-Kehf,  28-29. 

2  Abdul-Vehhab  Kehil,  El-Harbun-nefsijjetu  didel-islam,  str.  125  i  140. 

pohvaljivao  neke  njihove  postupke  i  obećavao  im  nagradu  i  džennetske  blagodati, 
a  prijetio  je  njihovim  neprijateljima  koji  su  ih  uznemiravali  i  patili.1 


Objašnjenje  vezano  za  prvu  tačku 

Vjerovjesnik,  sallallahu  alejhi  ve  sellem,  sjedio  je  pred  Kabom  sa  nekolicinom 
potlačenih  ashaba:  Habbabom,  Ammarom,  Ibn  Fukejheom  Jesarom,  štićenikom 
Safvana  b.  Umejje,  Suhejbom  i  drugima.  Kurej-šijski  mnogobošci  počeli  su  se 
ismijavati  s  njima  govoreći  jedni  drugima:  "Jesu  li  ovo  oni  koje  je  Allah  odlikovao 
nad  nama  dajući  im  uputu  i  istinu?!  Da  je  ovo  s  čime  se  pojavio  Muhammed  neko 
dobro,  ne  bi  nas  ovi  pretekli  u  tome,  i  ne  bi  to  Allah  dao  njima,  a  ne  nama."2 

Allah  je  odgovorio  na  nevjerničko  ismijavanje  ukazujući  da  Njegovo  zado- 
voljstvo s  Njegovim  robovima  ne  zavisi  od  njihovog  položaja  i  statusa  među  ljudi- 
ma na  ovome  svijetu,  naglašavajući  Poslaniku,  sallallahu  alejhi  ve  sellem,  ovaj  prin- 
cip kako  ne  bi  pao  pod  utjecaj  nevjerničkih  pokušaja  da  omalovaže  ashabe.  Uz  to, 
Allah  je  ukazao  na  vrijednost  ashaba. 

Allah  je  rekao: 

"Ine  tjeraj  od  sebe  one  koji  se  ujutro  i  navečer  Gospodaru  svome  mole  u  želji 
za  licem  Njegovim  -  ti  nećeš  za  njih  odgovarati,  a  ni  oni  neće  odgovarati  za 
tebe,  jer  bi,  ako  bi  ih  ti  otjerao,  nasilnik  bio.  I  tako  Mi  jedne  drugima 
iskušavamo  da  bi  nevjernici  rekli:  'Zar  su  to  oni  kojima  je  Allah,  između  nas, 
milost  ukazao?1  -  A  zar  Allah  dobro  ne  poznaje  one  koji  su  zahvalni!  A  kad  ti 
dođu  oni  koji  u  riječi  Naše  vjeruju,  ti  reci:  'Mir  vama!1  Gospodar  vaš  je  sam 
Sebi  propisao  da  bude  milostiv:  ako  neko  od  vas  kakvo  ružno  djelo  iz 
lahkomislenosti  učini,  pa  se  poslije  pokaje  i  popravi  -  pa,  Allah  će,  doista, 
oprostiti  i  milostiv  biti."3 

Ovim  ajetom  Allah  je  ukazao  Svome  Poslaniku,  sallallahu  alejhi  ve  sellem,  na 
vrijednost  ashaba  koju  nevjernici  nisu  znali  ili  su  se  pravili  da  ne  znaju,  te  su  ih 
omalovažavali.  Štaviše,  Allah  je  zabranio  Poslaniku,  sallallahu  alejhi  ve  sellem,  da 
tjera  ashabe  od  sebe  i  naredio  mu  je  da  ih  ljubazno  pozdravlja  te  da  ih  obraduje 
viješću  da  im  je  Allah  obećao  oprostiti  grijehe  ako  se  pokaju. 


1  El-Harbun-nefsijjetu  didel-islam,  str.  269. 

2  El-Harbun-nefsijjetu  didel-islam,  str.  270-271. 

3  Sura  El-En'am,  52-54. 


Žvvotiđjeto 

Zamisli  njihov  elan  nakon  toga!  Kako  da  nakon  ovoga  na  njih  utječe  nevjer- 
ničko uznemiravanje!  Oni  se  raduju  tom  uznemiravanju  jer  su  zbog  toga  postigli 
visoke  stepene.1 

Zatim,  vidimo  kako  je  Allah  ukorio  Svoga  Poslanika,  sallallahu  alejhi  ve  sel- 
lem,  u  ajetima  koji  će  se  učiti  do  Sudnjeg  dana.  Ukorio  gaje  zbog  siromašnog  i 
slijepog  ashaba,  zato  što  se  Poslanik,  sallallahu  alejhi  ve  sellem,  samo  jednom 
okrenuo  od  njega  i  nije  mu  odgovorio  na  pitanje  jer  je  bio  zauzet  pozivanjem  u 
islam  nekih  uglednih  Mekkelija.2 

Ti  ajeti  glase: 

^  ©JS£  ©p.  ft  ^&0  U$  & 

"On  se  namrštio  i  okrenuo  zato  što  je  slijepac  njemu  prišao.  A  šta  ti  znaš, 
možda  će  se  on  očistiti,  ili  opomenuti,  pa  da  mu  opomena  koristi.  A  što  se  tiče 
onoga  koji  je  bogat,  ti  se  njemu  okrećeš,  a  ti  nisi  odgovoran  ako  se  on  ne 
očisti.  A  što  se  tiče  onoga  koji  ti  je  došao  žureći,  i  još  se  boji,  ti  njega 
zanemaruješ."3 

Dakle,  kad  je  u  pitanju  pozivanje  u  istinu,  tu  nema  mjesta  privilegijama  zbog 
porijekla,  ili  novca,  ili  položaja,  jer  je  istina  došla  da  ispravi  ljudska  shvatanja  i  podu- 
či ih  da  svi  potječu  od  zajedničkog  pretka  iz  čega  proizlazi  da  su  svi  jednaki  i  ravno- 
pravni. To  objašnjava  oštar  stil  kojim  je  Allah  ukorio  Poslanika,  sallallahu  alejhi  ve 
sellem,  zbog  poklanjanja  velike  pažnje  Ubejju  b.  Halefu  na  račun  slabog  Ibn  Ummu 
Mektuma,  jer  na  vagi  istine,  Ibn  Ummu  Mektum,  radijallahu  anhu,  bolji  je  od 
miliona  ljudi  poput  Ubejja  b.  Halefa,  Allah  ga  prokleo.4 

Ovaj  slučaj  nosi  velike  lekcije  i  pouke  kojima  se  okoristila  prva  generacija,  a  i 
muslimani  koji  su  došli  poslije  njih. 

Najvažnije  lekcije  iz  ovog  slučaja  su  da  daije  trebaju  posvetiti  pažnju  vjerni- 
cima i  daje  dužnost  daija  da  pozivaju  u  vjeru,  a  nisu  odgovorni  za  to  ko  će  prihva- 
titi uputu. 

Ovaj  događaj  je  dokaz  Muhammedovog  poslanstva,  jer  da  Muhammed, 
sallallahu  alejhi  ve  sellem,  nije  Allahov  poslanik,  prikrio  bi  ovaj  događaj  i  ne  bi  spo- 
minjao ljudima  ovaj  slučaj  zbog  kojeg  je  prekoren.  I  da  je  Poslanik,  sallallahu  alejhi 
ve  sellem,  htio  sakriti  neki  dio  Objave,  sakrio  bi  ove  ajete  i  ajete  koji  su  objavljeni  o 
Zejdu  b.  Harisetu  i  Zejnebi  bint  Džahš.5 


1  El-Harbun-nefsijjetu  didel-islam,  str.  270-271. 

2  El-Harbun-nefsijjetu  didel-islam,  str.270. 

3  Sura  Abese,  1-10. 

4  Es-Siretun-Nebevijjetu-sahiha,  1/167. 

5  TefsirlbnAti^e,  15/316.  El-Kasimi,  Mehasinut-te'vil,  17/54. 


Dakle,  daije  trebaju  dati  prednost  vjernicima,  dobročiniteljima.1 
Objašnjenje  vezano  za  drugu  tačku 

Kur'anska  odbrana  ashaba  ogleda  se  u  pružanju  utjehe.  Najvažniji  način 
tješenja  bio  je  kroz  upoznavanje  činjenice  da  oni  nisu  prvi  koji  su  izloženi 
uznemiravanju  zbog  vjere,  nego  da  su  se  takva  pa  i  teža  uznemiravanja  dešavala  i 
prije,  Kur'anske  priče  o  životu  poslanika,  poput  Nuha,  Ibrahima,  Musaa,  Isaa  itd., 
učvršćivale  su  muslimane,  učile  ih  strpljivosti  i  izgrađivale  kod  njih  duh  žrtvovanja 
za  vjeru.  Ukazivanje  na  svijetle  primjere  iz  prošlosti  jedno  je  od  najuspješnijih 
sredstava  na  polju  informiranja,  odgoja,  obrazovanja  i  društvenih  odnosa  općenito. 
Stoga  su  kur'anske  priče  prepune  pouka,  mudrosti  i  poučnih  primjera. 

Također,  jedan  od  kur'anskih  načina  podrške  i  utjehe  ashabima  jeste  i  upu- 
ćivanje pohvale  njima  samima  i  pohvale  njihovih  djela  u  kur'anskim  ajetima  koji  će 
se  učiti  do  Sudnjega  dana.  Takav  je  slučaj  sa  Ebu  Bekrom  koji  je  pohvaljen  zbog 
oslobađanja  sedam  ashaba  koji  su  bili  robovi,  kako  bi  ih  time  izbavio  od  mučenja  i 
zlostavljanja,  a  u  isto  vrijeme  je  zapriječeno  Umejji  b.  Halefu  koji  je  mučio  Bilala  b. 
Rebbaha. 

Kur'an  je  postavio  moralni  kodeks,  donio  pravila  na  osnovu  kojih  se  određuje 
ko  zaslužuje  nagradu,  a  ko  kaznu,  ohrabrio  vjernike,  a  upozorio  nepćkorne. 

Ove  kur'anske  prijetnje  bile  su  veoma  djelotvorne,  osvijetlile  su  put  vjerni- 
cima, a  zabrinule  neodlučne  nevjernike. 

Allah  je  rekao: 

"Zato  vas  opominjem  razbuktalom  Vatrom,  u  koju  će  ući  samo  najveći  nesret- 
nik, onaj  koji  bude  poricao  i  okretao  se,  a  od  nje  će  daleko  biti  onaj  najbogo- 
bojazniji,  onaj  koji  bude  dio  imetka  udjeljivao,  da  bi  se  očistio,  ne  očekujući 
da  mu  se  zahvalnošću  uzvrati,  već  jedino  žudeći  za  licem  Gospodara  svoga 
Svevišnjeg,  i  on  će,  zbilja,  zadovoljan  biti!"2 

Kur'an  je,  također,  ovjekovječio  događaj  primanja  islama  od  strane  arapskih 
kršćana  iz  Nedžrana,  unatoč  mnogobožackom  ismijavanju  i  pokušaju  da  ih  odvrate 
od  toga. 

Neki  historičari3  navode  da  su  o  njima  objavljeni  ovi  ajeti: 
®*!&^&c*  ^p:\3t'rf  ^®^V^^^r^:^'  > 


1  Abdul-Kerim  Zejdan,  El-Mustefad  min  kasasil-Kur'an,  2/89. 

2  Sura  El-Lejl,  14-21. 

3  Ibn  Kesir,  Es-Siretun-Nebevijje,  2/4. 


"Oni  kojima  smo  dali  Knjigu  prije  Kur  ana,  vjeruju  u  nju,  a  kada  im  se  kazuje, 
govore:  'Mi  vjerujemo  u  njega,  on  je  istina  od  Gospodara  našeg,  mi  smo  i  prije 
bili  muslimani.1  Oni  će  dobiti  dvostruku  nagradu  zato  što  trpe  i  što  lijepim  zlo 
uzvraćaju  i  što  od  onoga  što  im  dajemo  udjeljuju."1 

Kur'anski  ajeti  donose  ashabima  radosne  vijesti  o  velikoj  nagradi  i  blagoda- 
tima koje  ih  čekaju  u  Džennetu  kao  nagrada  što  su  bili  strpljivi  i  podnosili  zlostav- 
ljanja. Uloga  tih  ajeta  je  ohrabrenje  ashaba  da  ustraju  na  putu  da've  ne  obazirući  se 
na  uvrede  koje  čuju  i  zlostavljanja  kojima  su  izloženi,  jer  na  kraju  će  oni  pobijediti, 
kao  što  im  je  nagovijestio  Vjerovjesnik,  sallallahu  alejhi  ve  sellem,  u  svojim  hadi- 
sima,  i  kao  što  su  nagovijestili  kur'anski  ajeti,  a  u  isto  vrijeme  Kur'an  je  ukazao  da  će 
njihovi  neprijatelji,  mekkanski  nevjernici,  loše  skončati.  Allah  kaže: 


"Mi  ćemo,  doista,  pomoći  poslanike  Naše  i  one  koji  vjeruju  u  životu  na  ovom 
svijetu,  a  i  na  Dan  kad  se  dignu  svjedoci,  na  Dan  kada  nevjernicima  pravdanje 
njihovo  od  koristi  neće  biti;  njih  će  prokletstvo  i  najgore  prebivalište  čekati."2 

Također,  kur'anski  ajeti  ukazuju  ashabima  na  vrijednost  pridržavanja  za 
Kur'an  i  vjerovanja  u  njega.  Allah  kaže: 


"Oni  koji  Allahovu  Knjigu  čitaju  i  namaz  obavljaju  i  od  onoga  čime  ih  Mi 
opskrbljujemo  udjeljuju,  i  tajno  i  javno,  mogu  da  se  nadaju  nagradi  koja  neće 
nestati,  da  ih  On  prema  onome  što  su  radili  nagradi  i  još  im  iz  obilja  Svoga  da, 
jer  On  mnogo  prašta  i  blagodaran  je."3 

Allah  je  ukazao  ashabima  koliko  je  vrijedno  obožavati  Ga  uprkos  zlostav- 
ljanjima i  mučenjima,  te  im  ukazao  na  veliku  nagradu  koja  će  pripasti  onima  koji  su 
strpljivi  u  tome.  Allah  je  rekao: 


4tj£rt  <j&  Uj  hu&  *tiJ4j  <u^£  Colu. 


1  Sura  El-Kasas,  52-54. 

2  Sura  El-Mu'min  (Gafir),  51-52. 

3  Sura  Fatir,  29-30. 


"Zar  je  takav  kao  onaj  koji  u  noćnim  satima  u  molitvi  vrijeme  provodi, 
padajući  licem  na  tlo  i  stojeći,  strahujući  od  onog  svijeta  i  nadajući  se  milosti 
Gospodara  svoga?  Reci:  'Zar  su  isti  oni  koji  znaju  i  oni  koji  ne  znaju?  Samo  oni 
koji  znaju  pouku  primaju!1  Reci:  'O  robovi  Moji  koji  vjerujete,  bojte  se 
Gospodara  svoga!  One  koji  na  ovom  svijetu  dobra  djela  budu  činili  čeka 
dobro,  a  Allahova  je  Zemlja  prostrana;  samo  oni  koji  budu  strpljivi  bit  će  bez 
računa  nagrađeni.1"1 

Tako  je  Kur'an  časni  pružao  ashabima  podršku,  tješio  ih  i  štitio  od  psiho- 
loškog rata  koji  su  vodili  nevjernici.  Ta  kampanja  i  različite  metode  zlostavljanja 
nisu  ostavili  traga  na  srca  ashaba  zbog  kur'anske  doktrine  i  Vjerovjesnikovih, 
sallallahu  alejhi  ve  sellem,  mudrih  metoda,  i  sve  mnogobožačke  metode  u  borbi 
protiv  Poslanika,  sallallahu  alejhi  ve  sellem,  i  njegovih  ashaba  pale  su  pred  isprav- 
nom akidom  i  zdravom  doktrinom  koje  je  nosila  prva  generacija. 

Sedmo:  Borba  protiv  da  ve  metodom  pregovora 

Mnogobošci  su  se  sakupili  i  rekli:  "Odaberite  čovjeka  koji  najbolje  poznaje 
čaroliju,  vradžbine  i  poeziju,  pa  neka  ode  ovom  čovjeku  koji  je  napravio  razdor  i 
podjele  među  nama  huleći  našu  vjeru,  da  pregovara  s  njim  pa  da  vidimo  kako  će 
reagirati."  Rekoše:  "Nema  boljeg  za  to  od  Utbeta  b.  Rebi'e!"  Pošto  su  ga  izabrali, 
Utbe  dođe  Vjerovjesniku,  sallallahu  alejhi  ve  sellem,  i  reče  mu:  "Muhammede,  jesi  li 
bolji  ti  ili  Abdul-Muttalib?"  Allahov  Poslanik,  sallallahu  alejhi  ve  sellem,  šutio  je,  pa 
Utbe  nastavi:  "Ako  misliš  da  su  tvoji  preci  bolji  od  tebe,  onda  znaj  da  su  oni  obo- 
žavali božanstva  koja  ti  omalovažavaš.  A  ako  misliš  da  si  ti  bolji  od  njih,  onda  zbori 
pa  da  čujemo  šta  imaš  reći.  Jer,  tako  mi  Allaha,  nismo  vidjeli  da  je  neko  veća 
nesreća  za  svoj  narod  od  tebe!  Napravio  si  razdor  među  nama,  podijelio  si  nas, 
omalovažio  našu  vjeru,  osramotio  si  nas  pred  ostalim  Arapima,  pa  se  pronijela  priča 
o  'kurejšijskom  čarobnjaku  i  vračaru'.  Allaha  mi,  samo  je  pitanje  momenta  kad  će 
jedni  od  nas  skočiti  na  druge  sa  sabljama  dok  se  međusobno  ne  istrijebimo! 
Čovječe,  ako  ti  treba  imetak,  sakupitćemo  ti  toliko  da  budeš  najbogatiji  Kurejšija.  A 
ako  imaš  seksualne  potrebe,  izaberi  koje  god  žene  Kurejšijke  želiš,  oženit  ćemo  te 
sa  deset."  Allahov  Poslanik,  sallallahu  alejhi  ve  sellem,  upita:  "Jesi  li  završio?"  "Da", 
reče  Utbe.  Allahov  Poslanik,  sallallahu  alejhi  ve  sellem,  tada  poče  učiti  ajete: 


"Ha-mim.  Objava  je  od  Svemilosnog,  Milostivog,  Knjiga  čiji  su  ajeti  jasno 
izloženi,  Kur'an  na  arapskom  jeziku  za  ljude  koji  znaju."2  Poslanik,  sallallahu 
alejhi  ve  sellem,  nastavio  je  učiti  dok  nije  stigao  do  ajeta: 


1  Sura  Ez-Zumer,  9-10. 

2  Sura  Fussilet,  1-3. 

"Pa  ako  se  okrenu,  ti  reci:  Opominjem  vas  munjom  onakvom  kakva  je 
pogodila  Ada  i  Semuda.1"1 

Utbe  mu  reče:  "Dosta!!!  Zar  nemaš  ništa  drugo  za  reći?"  "Ne",  odgovori 
Poslanik,  sallallahu  alejhi  ve  sellem. 

Utbe  se  vratio  Kurejšijama,  pa  ga  upitaše:  "Štaje  bilo?" 

Utbe  reče:  "Ponudio  sam  mu  sve  što  sam  vidio  da  ste  mu  prije  nudili." 

"Je  li  odgovorio?",  upitaše  ga. 

"Jest",  reče  Utbe.2 

U  predaji  koju  bilježi  Ibn  Ishak  stoji:  "Kad  je  sjeo  među  njih,  rekoše:  'Šta  ima, 
Ebul-Velide?' 

Utbe  reče:  'Ima  to  da  sam  čuo  govor  kakav,  tako  mi  Allaha,  nikad  prije  nisam 
čuo!  Allaha  mi,  to  nije  ni  poezija,  ni  čarolija,  niti  vradžbina!  O  Kurejšije,  poslušajte 
moj  savjet:  ostavite  ovog  čovjeka  na  miru  sa  onim  s  čime  je  došao,  jer,  tako  mi 
Allaha,  ove  riječi  koje  sam  čuo  od  njega  imat  će  velikog  odjeka.  Pa  ako  ga  Arapi 
unište,  otarasit  ćete  ga  se  posredstvom  drugih,  a  ako  on  pobijedi  Arape,  njegova 
vlast  bit  će  i  vaša,  i  njegova  moć  bit  će  i  vaša,  i  bit  ćete  najsretniji  ljudi  s  njim.' 

'Boga  mi,  Ebul-Velide',  rekoše  mu,  'opčinio  te  svojim  jezikom.' 

Utbe  im  reče:  'To  je  moje  mišljenje,  a  vi  postupite  kako  hoćete.'"3 

Lekcije,  pouke  i  koristi 

1-  Poslanik,  sallallahu  alejhi  ve  sellem,  nije  gubio  vrijeme  raspravljajući  s 
Utbetom  o  tome  je  li  bolji  on  ili  njegovi  preci,  a  da  je  to  uradio,  njihov  razgovor  bi 
završio  prije  negoli  bi  Utbe  čuo  ajete. 

2-  Poslanik,  sallallahu  alejhi  ve  sellem,  nije  se  ni  osvrnuo  na  primamljive  po- 
nude, a  suzbio  je  i  ličnu  srdžbu  zbog  ovih  uvredljivih  riječi.  Sve  je  to  uradio  zbog 
većeg  cilja.  Pustio  je  Utbeta  da  iznese  sve  ponude  koje  je  imao  i  bio  toliko  učtiv  s 
njim  da  ga  je,  nakon  što  je  ušutio,  upitao:  "Ebul-Velide,  jesi  li  završio?",  i  počeo 
govoriti  tek  pošto  je  Utbe  odgovorio:  "Da."4 

3-  Allahov  Poslanik,  sallallahu  alejhi  ve  sellem,  dao  je  odrješit  odgovor,  a 
odabir  ajeta  pokazuje  njegovu  mudrost.  Ovi  časni  ajeti  koje  je  odabrao  Poslanik, 
sallallahu  alejhi  ve  sellem,  tretiraju  ključna  pitanja  od  koji  su:  potvrđivanje  da  je 
Kur'an  objava  od  Allaha,  ukazivanje  na  stav  nevjernika  i  ignoriranje  objave,  objaš- 
njavanje Poslanikove,  sallallahu  alejhi  ve  sellem,  zadaće  i  ukazivanje  na  njegovu 
ljudsku  prirodu,  ukazivanje  da  je  Allah  jedini  Stvoritelj  i  da  je  On  stvorio  nebesa  i 


1  Sura  Fussilet,  13. 

2  Ibn  Kesir,  El-Bidaje  ven-nihaje,  3/68-69. 

3  Ibn  Hišam,  Es-Siretun-Nebevijje,  1/294. 

4  Munir  el-Gadban,  Et-Tehalufus-sijasijju,  str.  33. 


Zemlju,  ukazivanje  na  nevjerovanje  prijašnjih  naroda  i  na  njihov  loš  završetak,  upo- 
zoravanje Kurejšija  munjom  poput  one  koja  je  pogodila  Ad  i  Semud.1 

4-  Opasnost  imetka,  položaja  i  žena  po  daije.  Koliko  li  je  samo  daija  palo 
pred  blještavilom  novca,  i  koliko  li  je  pustog  imetka  nuđeno  daijama  samo  da  pre- 
stanu sa  da'vom.  Onima  koji  ne  pokleknu  pred  iskušenjem  imetka,  uzor  je  Vjero- 
vjesnik,  sallallahu  alejhi  ve  sellem.  Isto  tako  očita  je  i  opasnost  položaja,  jer  šejtan 
na  tom  polju  zavodi  sa  još  većim  i  opakijim  spletkama.  Stoga  produhovljen  daija 
slijedi  Allahovog  Poslanika,  sallallahu  alejhi  ve  sellem,  u  riječima  i  djelima,  i  u  svim 
postupcima;  i  ne  zaboravlja  cilj  zbog  kojeg  živi  i  spremanje  za  njega  i  umrijeti: 

"Reci:  'Klanjanje  moje,  i  obredi  moji,  i  život  moj,  i  smrt  moja,  doista, 
posvećeni  su  samo  Allahu,  Gospodaru  svjetova,  koji  nema  saučesnika;  to  mi  je 
naređeno  i  ja  sam  prvi  musliman.11'2 

A  što  se  tiče  iskušenja  koje  predstavlja  žena,  Poslanik,  sallallahu  alejhi  ve 
sellem,  rekao  je:  "Nije  ostalo  u  mom  ummetu  iza  mene  opasnijeg  iskušenja  za 
muškarce  od  žena."3  Žena  može  biti  iskušenje  svejedno  je  li  to  supruga  koja  mužu 
otupljuje  volju  za  da'vom  i  džihadom,  ili  je  u  pitanju  pokušaj  grješnica  da  ga  nama- 
me u  svoju  mrežu,  pa  da  se  postepeno  počne  odavati  razvratu,  grijesima  i  raskala- 
šenosti.  Žena  je,  zaista,  veliko  iskušenje  za  vjernika.  Pogledaj  kako  Kurejšije  nude 
Allahovom  Poslaniku,  sallallahu  alejhi  ve  sellem,  da  sebi  odabere  deset  najljepših  i 
najizazovnijih  žena  da  ga  ožene  njima  ako  ne  može  sam  da  se  oženi  s  više  od  jed- 
ne. Žena  koja  ne  slijedi  čvrsto  Allahov  put  opasnija  je  za  čovjeka  od  sablje  koja  mu 
visi  nad  vratom.4  Stoga  daije  trebaju  da  uzmu  za  uzor  najbolje  stvorenje,  Muham- 
meda,  sallallahu  alejhi  ve  sellem,  i  da  uvijek  imaju  na  umu  riječi  Jusufa,  o  kojem 
Uzvišeni  kaže: 

„  Gospodaru  moj1,  zavapi  on,  'draža  mi  je  tamnica  od  ovoga  na  što  me  one 
navraćaju!  I  ako  Ti  ne  odvratiš  od  mene  lukavstva  njihova,  ja  mogu  prema 
njima  naklonost  osjetiti  i  lahkomislen  postati.'  I  Gospodar  njegov  usliša 
molbu  njegovu  i  spasi  ga  lukavstva  njihova;  On,  uistinu,  sve  čuje  i  zna."5 

5-  Poslanikov,  sallallahu  alejhi  ve  sellem,  stav  ostavio  je  veliki  utisak  na 
Utbeta.  To  je  bilo  toliko  očito  da  su  se  njegovi  prijatelji  zakleli  na  to  prije  nego  što 


1  Eš-Šami,  Muinus-sire,  str.  75. 

2  Sura  El-En'am,  162-163. 

3  Sahihul-Džami'is-sagir,  1/138. 

4  El-Gadban,  Fikhus-siretin-Nebevijje,  str.  169. 

5  Sura  Jusuf,  33-34. 


Život  i  djetb  posljednjeg  Vji 

je  to  i  sam  priznao.  Nakon  stoje  bio  neprijatelj  i  namjeravao  uništiti  da'vu,  Utbe  je 
odjednom  počeo  zagovarati  nešto  sasvim  suprotno  i  pozvao  Kurejšije  da  puste 
Muhammeda,  sallallahu  alejhi  ve  sellem,  da  radi  šta  hoće.1 

6-  Ashabi  su  čuli  šta  se  desilo  između  Vjerovjesnika,  sallallahu  alejhi  ve 
sellem,  i  Utbe  i  kako  je  njihov  voljeni  Poslanik,  sallallahu  alejhi  ve  sellem,  odbio  sve 
njegove  primamljive  ponude.  To  je  za  njih  bila  upečatljiva  pedagoška  lekcija  iz  koje 
su  naučili  da  se  daija  treba  držati  principa,  pridržavati  akide  i  glatko  odbiti  sve  za- 
vodljive ponude. 

7-  Ashabi  su  od  Allahovog  Poslanika,  sallallahu  alejhi  ve  sellem,  naučili 
lekciju  o  blagosti  i  širokogrudnosti.  Jer,  Allahov  Poslanik,  sallallahu  alejhi  ve  sellem, 
saslušao  je  sve  besmislice  koje  je  izrekao  Utbe  b.  Rebi'a,  poput  riječi:  "...pronijela  se 
priča  o  'kurejšijskom  čarobnjaku  i  vračaru'",  i:  "...nismo  vidjeli  da  je  neko  veća 
nesreća  za  svoj  narod  od  tebe",  i:  "...ako  te  opsjedaju  džinnL",  ali  ga  je  ignorirao  i 
otrpio  njegove  uvrede  da  ne  bi  propustio  priliku  da  pozove  u  islam  poglavara  Benu 
Abdu-Šemsa.  Svaka  Poslanikova,  sallallahu  alejhi  ve  sellem,  riječ  je  princip  koji  treba 
usvojiti  i  svaki  njegov  postupak  je  vjera  koja  se  treba  slijediti,  a  svako  Poslanikovo, 
sallallahu  alejhi  ve  sellem,  praštanje  je  vrlina  kojom  se  treba  okititi.2 

U  nekim  djelima  o  životu  Poslanika,  sallallahu  alejhi  ve  sellem,  spominje  se  da 
su  mekkanske  vođe  nakon  ovog  događaja  ušle  u  pregovore  sa  Allahovim  Posla- 
nikom, sallallahu  alejhi  ve  sellem,  nudeći  mu  razne  izazovne  ponude  pred  kojima  bi 
se  smekšala  srca  zaljubljenika  u  ovaj  svijet,  onih  koji  žude  za  ovosvjetskim  dobrima. 
Ali,  Allahov  Poslanik,  sallallahu  alejhi  ve  sellem,  bio  je  nepokolebljiv  pred  zabludom, 
bez  imalo  podmuklosti  i  laskanja,  ne  ulazeći  u  politička  nadmudrivanja  i  ne  tražeći 
od  kurejšijskih  lidera  simpatije  i  ljubaznost.3  To  je  zato  što  kad  je  u  pitanju  akida, 
nema  laskanja  niti  odstupanja,  nego  se  mora  biti  jasan  i  otvoren.  Zato  je  Poslanik, 
sallallahu  alejhi  ve  sellem,  rekao  Kurejšijama:  "Nije  meni  ništa  od  onoga  što 
spominjete.  Ja  se  s  ovim  u  što  vas  pozivam  ne  želim  domoći  vašeg  imetka,  niti  želim 
postići  ugled  među  vama,  niti  želim  vlast  nad  vama.  Mene  je  Allah  poslao  vama  kao 
poslanika  i  objavio  mi  Knjigu,  te  mi  naredio  da  vam  donesem  radosne  vijesti  i 
opomene.  Ja  sam  vam  dostavio  Poslanicu  svoga  Gospodara  i  savjetovao  vas,  pa  ako 
prihvatite  ono  s  čime  sam  vam  došao,  pripast  će  vam  nagrada  i  na  ovom  i  na  onom 
svijetu,  a  ako  odbijete,  ja  ću  biti  strpljiv  na  onome  što  mije  Allah  naredio  dok  On  ne 
presudi  između  mene  i  vas.lA 

Zbog  ovog  čvrstog  imanskog  stava  nevjerničke  spletke  odbile  su  im  se  o 
glavu.  Također,  ovim  je  utvrđen  jedan  od  najvažnijih  principa  islamske  akide,  a  to  je 


1  Es-Siretun-Nebevijje,  Kira'etun  fi  dževanibil-hazer,  str.  87. 

2  Et-Terbijjetul-kijadijje,  1/304. 

3  Ali  el-EstuI,  El-Vufudfil-ahdil-Mekki,  str.  37. 

4  Ibn  Hišam,  Es-Siretun-Nebevijje,  1/295-296.  Et-Terbijetul-kijadijje,  1/305. 


ir.  Mp  Muftammeđes-  Salla6i 


da  je  ova  akida  čista  od  svake  mahane  u  svojoj  biti  i  u  sredstvima  koja  vode  ka 
njenoj  spoznaji.1 

Vama  vaša  vjera,  a  meni  moja 

Vidjevši  koliko  su  muslimani  čvrsti,  koliko  se  ponose  svojom  vjerom  i  koliko 
im  se  duše  uzdižu  iznad  svake  zablude,  te  kada  su  izgubili  svaku  nadu  da  će 
muslimani  napustiti  svoju  vjeru,  mušrici  su  počeli  sa  novim  bijednim  prijedlozima 
koji  pokazuju  koliko  su  bili  nerazumni  i  glupi.  Dakle,  poslali  su  Vjerovjesniku, 
sallallahu  alejhi  ve  sellem,  El-Esveda  b.  Abdul-Muttaliba,  El-Velida  b.  El-Mugiru, 
Umejjeta  b.  Halefa  i  El-Asa  b.  Vaila.  Oni  su  mu  predložili:  "Muhammede,  hajde  da 
mi  obožavamo  ono  što  ti  obožavaš,  a  ti  obožavaj  ono  što  mi  obožavamo,  pa  da  i 
mi  i  ti  budemo  na  istom.  Pa  ako  ono  što  ti  obožavaš  bude  bolje,  na  ovaj  način  mi 
ćemo  uzeti  svoj  udio  u  tome,  a  ako  ono  što  mi  obožavamo  bude  bolje,  ti  ćeš  uzeti 
svoj  udio  u  tome."2  Tim  povodom  Allah  je  objavio: 

<  0 &  a;  frjz  0  5#t: 

"Red:  'O  vi  nevjernici,  ja  ne  robujem  onome  čemu  vi  robujete,  niti  ste  vi 
robovi  Onome  kome  ja  robujem,  niti  sam  ja  rob  onome  čemu  vi  robujete,  niti 
ste  vi  robovi  Onome  kome  ja  robujem,  vama  vaša  vjera,  a  meni  moja."'3 

Pored  ajeta  u  ovoj  suri,  postoje  i  drugi  ajeti  u  kojima  se  izražava  odricanje  od 
nevjerstva  i  nevjernika. 

Allah  Uzvišeni  je  rekao: 

"I  ako  te  oni  budu  u  laž  utjerivali,  ti  reci:  'Meni  moja,  a  vama  vaša  djela;  vi 
nećete  odgovarati  za  ono  što  ja  radim,  a  ja  neću  odgovarati  za  ono  što  vi 
radite.  "4  " 

I  rekao  je: 

"Reci:  'Meni  je  zabranjeno  obožavati  one  koje  vi,  pored  Allaha,  molite.1  Reci: 
Ja  se  ne  povodim  za  željama  vašim,  jer  bih  tada  zalutao  i  ne  bih  na  Pravom 
putu  bio.1  Reci:  Ja  sam  na  jasnoj  uputi  od  moga  Gospodara,  a  vi  ga  poričete. 


1  Abdurrahman  eš-Šudža',  Tarihu  sadril-islam,  str.  39. 

2  Ibn  Hišam,  1/362. 

3  Sura  El-Kafirun,  1-6. 

4  Sura  Junus,  41. 


Život  i  djeb  pos§edhji 

Nije  u  mojoj  vlasti  ono  što  vi  požurujete;  pita  se  samo  Allah,  On  sudi  po 
pravdi  i  On  je  sudija  najbolji.1"1 

Sura  El-Kafirun  objašnjava  da  je  put  istine  jedan,  nema  u  njemu  krivine  niti  se 
može  razdijeliti  u  više  puteva.  To  je  put  iskrenog  obožavanja  samo  Allaha,  Gospo- 
dara svih  svjetova. 

Ova  sura  objavljena  je  Poslaniku,  sallallahu  alejhi  ve  sellem,  da  napravi  bes- 
kompromisnu razliku  između  obožavanja  samo  Allaha  i  obožavanja  lažnih  božan- 
stava pored  Allaha,  i  između  dva  različita  pravca,  i  dva  različita  načina  razmišljanja,  i 
dva  različita  puta. 

Da!  Sura  El-Kafirun  objavljena  je  da  negira,  i  stane,  i  potvrdi  da  istina  i  zablu- 
da ne  mogu  biti  isto,  svjetlo  i  tama  ne  mogu  se  spojiti,  jer  postoji  potpuna  suštin- 
ska razlika  zbog  koje  se  ne  mogu  susresti.  Stoga  nema  potrebe  za  laskanjem  i 
međusobnim  zavaravanjem  jer  se  tu  ne  radi  o  ličnim  interesima,  niti  deklarativnim 
željama.  Ne  možemo  miješati  otrov  i  med.  Nema  mjesta  paroli  "Vjera  Bogu,  a  do- 
movina svima",  koju  zagovara  moderno  paganstvo  čiji  su  predstavnici  ateisti  i 
pozapadnjačeni  munafici,  Allahovi  neprijatelji  koji  slijede  zabludjele  nesretnike. 

Kurejšijske  vođe  nevjerstva  dobile  su  odrješit  odgovor:  kad  je  vjera  u  pitanju, 
nema  nagodbe,  niti  upoređivanja,  ni  kompromisa,  niti  ličnih  dogovora.  Jer,  pagan- 
stvo je  zabluda,  a  islam  je  pravi  put,  na  svakom  mjestu  i  u  svakom  vremenu,  i  razli- 
ka između  njih  je  velika  kao  razlika  između  prašine  i  čvrstog  tla.  Jedino  rješenje  je 
potpuno  napuštanje  paganstva  i  potpuno  prihvatanje  islama,  i  u  ibadetu  i  u  ostalim 
propisima.  U  suprotnom  slijedi  potpuno  odricanje  i  jasno  i  odlučno  razdvajanje 
istine  od  laži:  "Vama  vaša,  a  meni  moja  vjera",  i  to  važi  za  sva  vremena.2 

Nakon  neuspjeha  ove  pregovaračke  skupine,  kurejšijski  mušrici  poslali  su 
drugu  koju  su  sačinjavali:  Abdullah  b.  Ebu  Umejje,  Velid  b.  El-Mugire,  Mikrez  b. 
Hafs,  Amr  b.  Abdullah  b.  Ebu  Kajs  i  El-As  b.  Amir.3  Ova  delegacija  došla  je  sa  novim 
zahtjevom  za  ustupcima  u  pogledu  nekih  kur'anskih  ajeta.  Oni  su  tražili  od  Vjero- 
vjesnika,  sallallahu  alejhi  ve  sellem,  da  izbaci  iz  Kur'ana  ajete  koji  su  iritirajući  za 
njih,  jer  kude  njihova  božanstva.  Allah  Uzvišeni  dao  im  je  odrješit  odgovor: 

"A  kad  im  se  kazuju  ajeti  Naši,  koji  su  jasni,  onda  govore  oni  koji  ne  vjeruju 
da  će  pred  Nas  stati:  'Donesi  ti  kakav  drugi  Kur  an,  ili  ga  izmijeni!1  Reci: 
'Nezamislivo  je  da  ga  ja  sam  od  sebe  mijenjam,  ja  slijedim  samo  ono  što  mi  se 


1  Sura  El-En'am,  56-57. 
2FiZUalU-Kur,an,  6/3991. 

3  El-Vahidi,  Esbabun-nuzul,  str.  200.  El-Hudari,  Nurul-jekin  fi  sireti  Sejjidil-Murseiin,  str.  61. 

objavljuje,  ja  se  bojim  -  ako  budem  neposlušan  svome  Gospodaru  -  patnje  na 
Velikom  danu.  '1 

Ove  delegacije  i  pregovori  pokazuju  koliki  su  neuspjeh  doživjele  kurejšijske 
vođe  u  pokušaju  da  privole  muslimane  na  potpuno  odstupanje  od  islama,  što  ih  je 
nagnalo  da  pokušaju  isposlovati  barem  nekakav  ustupak.  Primjetno  je  da  su  prvi 
put  tražili  veće  ustupke,  a  drugi  put  manje.  To  pokazuje  da  su  radili  postepeno 
polazeći  od  većeg  ka  manjem,  nadajući  se  da  će  vođa  islamske  da've  imati  sluha 
barem  za  nešto  od  toga.  Također,  interesantno  je  da  su  mijenjali  članove  prego- 
varačkih grupa:  ljudi  koji  su  prvi  put  došli  da  pregovaraju  sa  Poslanikom,  sallallahu 
alejhi  ve  sellem,  nisi  isti  oni  koji  su  došli  drugi  put,  osim  El-Velida  b.  El-Mugire.  To 
je  zbog  toga  što  nisu  željeli  da  ponovo  šalju  iste  ljude2,  a  u  isto  vrijeme,  na  taj  su 
način  isprobavali  različite  umove  i  mogućnosti  u  pregovorima,  jer  su  se  nadali  da  to 
može  polučiti  neke  rezultate. 

Ovo  je  lekcija  daijama  za  sva  vremena,  da  nema  odstupanja  od  islama  makar 
se  radilo  o  neznatnim  ustupcima,  jer  je  islam  Božija  vjera  i  zato  nema  mjesta  nikak- 
vim nagodbama,  ni  pod  kojim  uvjetima  i  izgovorima. 

Današnje  daije  trebaju  se  čuvati  ovakvih  i  sličnih  prijedloga  i  materijalnih  po- 
nuda, koje  ne  moraju  uvijek  biti  direktne  nego  mogu  doći  indirektno,  u  vidu  ponu- 
de visoke  pozicije  u  službi,  ili  skupih  poslovnih  ugovora,  ili  unosnih  trgovačkih  pos- 
lova. Ovakve  planove  kuju  sumnjivi  svjetski  instituti  da  bi  odvratili  daije,  posebno 
one  vodeće,  od  bavljenja  da'vom.  Ovi  instituti,  koji  sa  različitih  mjesta  rade  na  uniš- 
tenju islama,  dobro  sarađuju  na  polju  razmjene  informacija.3 

Richard  B.  Michelle,  istaknuti  stručnjak  za  Bliski  istok,  koji  se  bavi  praćenjem 
razvoja  islamskog  preporoda  i  razrađivanjem  strategije  za  rušenje  istog,  sačinio  je 
studiju  koju  je  naslovio  "Nacrt  za  novi  plan  eliminacije  islamskih  pokreta".  U  toj 
studiji,  pored  ostalog,  naveo  je  i  poseban  dio  o  načinima  potkupljivanja  predvod- 
nika da've.  Za  ostvarenje  tog  cilja  predložio  je  sljedeće: 

1-  Fiksiranje  onih  koje  je  moguće  primamiti  visokim  položajima.  Njih  treba 
zabaviti  beskorisnim  projektima  sa  islamskim  predznakom  i  drugim  poslovima  koji 
će  iscrpiti  njihove  snage.  Uz  to,  treba  im  omogućiti  materijalni  i  kulturni  komfor,  a 
osobama  koje  su  im  bliske  treba  pružiti  razne  pogodnosti.  Tako  će  se  kompro- 
mitirati na  lokalnom  nivou  i  napravit  će  se  jaz  između  njih  i  širokih  muslimanskih 
masa. 

2-  One  među  njima  koji  imaju  trgovačke  i  ekonomske  afinitete  treba  privoliti 
na  učešće  u  projektima  sa  sumnjivom  pozadinom,  u  arapskim  zemljama,  koji  se 
mogu  dovesti  u  vezu  sa  ostvarenjem  ciljeva  njihovih  neprijatelja. 


1  Sura  Junus,  15. 

2  Dakle,  nisu  željeli  da  ponovo  šalju  ljude  koji  su  već  jednom  doživjeli  neuspjeh,  (prim.  prev.) 

3  Fis-siretun-Nebevijje  kira'etun  fi  dževanibil-hazer  vel-himaje,  str.  89. 


3-  Djelovanje  na  otvaranju  radnih  mjesta  s  visokim  novčanim  naknadama  u 
bogatim  arapskim  zemljama.  Na  ovaj  način  sami  će  se  udaljiti  od  islamskih  aktivno- 
sti.1 

Ako  razmislimo  o  ove  tri  tačke,  primijetit  ćemo  da  se  radi  o  pokušaju  indirek- 
tnog materijalnog  potkupljivanja.  Pogledamo  li  analitički  stanje  islamskog  svijeta 
danas,  primijetit  ćemo  da  se  ove  tačke  provode  u  potpunoj  tišini:  neke  daije  pre- 
uzele su  visoke  položaje,  neke  bogate  arapske  zemlje  iscrpile  su  veliki  broj  daija,  a 
neke  je  daije  zaokupio  biznis.2 

Osmo:  Metoda  raspravljanja  i  pokušaj  onemogućavanja 

Vjerovjesnik,  sallallahu  alejhi  ve  sellem,  iznio  je  neoborive  dokaze  o  isprav- 
nosti onoga  što  zagovara,  a  bio  je  izuzetno  vješt  u  odabiru  odgovarajućeg  trenutka 
i  iskorištavanju  datih  prilika.  Bio  je  u  stanju  odgovoriti  na  sve  njihove  prigovore  ma 
kakvi  bili.  Vjerovjesnik,  sallallahu  alejhi  ve  sellem,  u  raspravi  sa  nevjernicima  koristio 
je  različite  metode,  koje  je  izvukao  iz  Allahove  Knjige,  u  načinu  iznošenja  razumskih 
dokaza,  korištenju  logičkih  zaključaka,  apeliranju  na  razum  i  razmišljanje. 

Neke  metode  koje  je  Poslanik  koristio  u  komunikaciji  sa  mekkanskim 
nevjernicima 

1-  Metoda  komparacije 

I  to  navođenjem  dvije  stvari:  jedne  koja  je  pozitivna  i  na  koju  treba  podsticati, 
i  druge  koja  je  negativna  i  od  koje  treba  odvraćati,  a  zatim  poticanjem  razuma  na 
razmišljanje  o  obje  stvari  da  bi,  na  kraju,  nakon  poređenja,  došao  do  zaključka  daje 
pozitivna  stvar  bolja  i  daje  treba  slijediti.  Allah  je  rekao: 

"Zar  je  onaj  koji  je  bio  u  zabludi,  a  koga  smo  Mi  oživili  i  dali  mu  svjetlo 
pomoću  kojeg  se  među  ljudima  kreće,  kao  onaj  koji  je  među  tminama  iz  kojih 
ne  izlazi?  A  nevjernicima  se  čini  lijepim  to  što  oni  rade.1'3 

Ibn  Kesir  je  rekao:  "Ovo  je  primjer  koji  Allah,  subhanehu  ve  te'ala,  navodi  za 
vjernika  koji  je  bio  mrtav,  tj.  u  zabludi,  propao  i  u  zabuni,  pa  ga  je  Allah,  subhanehu 


1  Medželletul-mudžteme'il-kuvejtijje,  br.  428, 17.  safer  1399.  h.g.  Tekst  je  preuzet  iz:  Es-Siretun-Nebevijje, 
Kira'etun  fi  dževanibil-hazer  vel-himaje,  str.  91. 

2  Es-Siretun-Nebevijje,  Kira'etun  fi  dževanibil-hazer  vel-himaje,  str.  91. 

3  Sura  El-En'am,  122. 

ve  te'ala,  oživio,  tj.  oživio  njegovo  srce  imanom  i  uputio  ga  na  Pravi  put  i  na  njemu 
učvrstio  i  učinio  ga  sljedbenikom  Svojih  poslanika."1 

2-  Metoda  izvođenja  zaključka 

To  je  metoda  koja,  sudom  razuma,  dovodi  čovjeka  do  priznanja  ispravnosti 
onoga  što  vjera  zagovara.  Allah  je  rekao: 

<;  0  yb?  &  ^  0  ?jg*  ^      jws  &se#  0  sp; 

"Da  li  su  oni  bez  Stvoritelja  stvoreni  ili  su  oni  sami  sebe  stvorili?  Da  li  su  oni 
nebesa  i  Zemlju  stvorili?  Ne!  Nego,  oni  nisu  uvjereni!  Da  li  su  kod  njih  riznice 
Gospodara  tvoga,  ili  oni  vladaju?  Da  li  oni  imaju  ljestve,  pa  na  njima  prisluš- 
kuju? Neka  onaj  među  njima  koji  tvrdi  da  je  nešto  čuo  donese  potvrdu  očitu. 
Zar  da  su  za  Njega  -  kćeri,  a  za  vas  da  su  -  sinovi?  Da  li  ti  tražiš  od  njih  nakna- 
du, pa  su  nametom  opterećeni?  Ili,  da  nije  kod  njih  znanje  gajba,  pa  oni 
prepisuju?  Zar  oni  spletke  žele?  Pa,  oni  koji  ne  vjeruju,  oni  padaju  u  spletke! 
Zar  oni  drugog  boga  osim  Allaha  da  imaju?  Uzvišen  i  čist  je  Allah  od  onoga 
što  Mu  ravnim  smatraju.  I  kad  bi  vidjeli  da  komad  neba  pada,  rekli  bi:  'Oblaci 
nagomilani.1  Zato  ih  pusti  dok  se  ne  suoče  sa  Danom  u  kojem  će  pomrijeti."2 

Ibn  Kesir  je  rekao:  "Na  ovaj  način  se  potvrđuje  da  samo  Uzvišenom  Allahu 
pripadaju  svojstva  gospodarstva  i  božanstvenosti,  pa  kaže  Uzvišeni:  'Da  li  su  oni 
bez  stvoritelja  stvoreni1,  tj.  da  li  su  oni  postali  bez  uzročnika?  '...ili  su  oni  sami 
sebe  stvorili1,  tj.  ili  su  oni  sami  sebi  uzročnici?  Ne,  nisu  nijedno  ni  drugo,  nego  je 
Allah,  dž.š.,  Taj  koji  ih  je  stvorio,  a  prije  toga  su  bili  niko  i  ništa,  ni  spomena  nisu  bili 
vrijedni."3 

Ovaj  ajet  je  izuzetno  snažan  razumski  dokaz  jer  "njihovo  postojanje  bez 
uzročnika  u  startu  je  nepojmljivo  zdravoj  logici,  i  o  tome  nema  potrebe  raspravljati. 
A  da  su  sami  sebe  stvorili,  to  je  nešto  što  oni  nisu  ni  tvrdili,  i  to  nijedno  stvorenje  ne 
tvrdi  za  sebe.  Stoga,  budući  da  su  te  dvije  pretpostavke  neprihvatljive  zdravoj  logi- 
ci, ne  preostaje  ništa  drugo  do  činjenica  o  kojoj  govori  Kur'an,  a  to  je  da  ih  je  sve 
stvorio  Allah,  Jedini,  koji  nema  sudruga."4  A  uzimanje  u  obzir  zdravog  razuma  je 
nešto  što  se  razumije  samo  po  sebi. 


1  Tefsir  Ibn  Kesir,  skraćeno  izdanje,  str.  434,  VSK,  Sarajevo,  2002. 

2  Sura  Et-Tur,  35-45. 

3  Tefsir  Ibn  Kesir,  skraćeno  izdanje,  str.  1304,  VSK,  Sarajevo,  2002. 
4FiZilalil-Kur,an,  6/3399. 

3-  Metoda  ignoriranja  nekih  prigovora  radi  pobijanja  važnijih 

Efikasna  metoda  za  ušutkivanje  inadžija,  uobraženih  i  sujetnih  osoba,  jeste 
ignoriranje  onoga  što  govore  i  neobaziranje  na  neke  njihove  neispravne  prigovore. 
Na  ovaj  način  izbjegava  se  beskorisna  rasprava  i  sukob,  a  istodobno  se  iznose  neo- 
borivi dokazi  koji  će  pobiti  njihova  temeljna  ubjeđenja,  a  samim  time  i  ovo  potonje 
spomenuto. 

U  podužoj  priči  o  Musau  i  faraonu  imamo  primjer  korištenja  ove  metode: 
Musa  se  nije  osvrnuo  ni  na  jedan  prigovor  i  sumnju  koju  je  naveo  faraon,  nego  se, 
iznošenjem  jasnih  razumskih  dokaza  o  Allahovom  gospodstvu  i  božanstvenosti, 
skoncentrirao  na  pobijanje  faraonovih  tvrdnji  daje  on  sam  bog.1  Allah je  rekao: 

„'A  koje  Gospodar  svjetova?1,  upita  faraon.  'Gospodar  nebesa  i  Zemlje  i  ono- 
ga što  je  između  njih,  ako  čvrsto  vjerujete1,  odgovori  on.  'Čujete  li?1,  reče 
onima  oko  sebe  faraon.  'Gospodar  vaš  i  Gospodar  vaših  davnih  predaka1,  reče 
Musa.  'Poslanik  koji  vam  je  poslan,  uistinu  je  lud',  reče  faraon.  'Gospodar 
istoka  i  zapada  i  onoga  što  je  između  njih,  ako  rezonujete',  reče  Musa.  A 
faraon  reče:  'Ako  budeš  kao  boga  nekog  drugog  osim  mene  priznavao, 
sigurno  ću  te  u  tamnicu  baciti!'"2 

Dakle,  Allahov  Poslanik,  sallallahu  alejhi  ve  sellem,  u  raspravama  sa  mnogo- 
bošcima  oslanjao  se  na  kur'anske  metode. 

Mnogobošci  nisu  bili  spremni  povjerovati  Muhammedu,  sallallahu  alejhi  ve 
sellem,  daje  on  poslanik  od  Allaha,  ne  zato  što  su  ga  smatrali  lašcem  nego  iz  inata 
i  nevjerstva. 

Allah  je  rekao: 

"Mi  znamo  da  tebe  zaista  žalosti  što  oni  govore.  Oni,  doista,  ne  okrivljuju 
tebe  da  si  lažac,  nego  zulumćari  poriču  Allahove  riječi."3 

Ovakvo  krivo  razmišljanje  navelo  ih  je  da  traže  od  Poslanika,  sallallahu  alejhi 
ve  sellem,  određene  stvari,  ali  cilj  toga  nije  bio  da  se  uvjere  u  Vjerovjesnikovu,  salla- 
llahu alejhi  ve  sellem,  iskrenost,  nego  su  to  činili  s  ciljem  otežavanja  i  da  bi  pokazali 
Vjerovjesnikovu,  sallallahu  alejhi  ve  sellem,  nemoć. 


1  Ali  Badahdah,  Mukavvimatud-dđijetin-nadžih,  str.  59-68.  Iz  iste  knjige  preuzete  su  i  prethodno 
spomenute  metode  raspravljanja. 

2  Sura  Eš-Šu'ara,  23-29. 

3  Sura  El-En'am,  33. 

Evo  šta  su  oni  tražili  od  Poslanika,  sallallahu  alejhi  ve  sellem: 

•  da  učini  da  im  iz  zemlje  provriju  izvori,  tj.  da  im  iz  izvora  poteku  potoci; 

•  da  ima  vrt  s  palmama  i  vinovom  lozom,  kroz  koji  teku  rijeke,  tj.  da  Posla- 
nik, sallallahu  alejhi  ve  sellem,  posjeduje  baštu  s  palmovikom  i  grožđem  u  kojoj 
izviru  rijeke; 

•  da  na  njih  padnu  komadi  neba,  tj.  da  nebo  u  parčadima  popada,  kao  što 
će  se  desiti  kad  nastupi  Sudnji  dan; 

•  da  pred  njih  dovede  Allaha  i  meleke; 

•  da  ima  ukrašenu  kuću,  tj.  kuću  svu  od  zlata; 

•  da  se  popne  na  nebo,  tj.  da  ima  ljestve  pomoću  kojih  se  penje  na  nebo; 

•  da  im  donese  knjigu  sa  neba  koju  će  čitati.  Mudžahid  je  rekao:  "Mislili  su 
na  knjigu  u  kojoj  bi  bila  po  jedna  stranica  za  svakog  od  njih,  a  u  kojoj  bi  pisalo: 
'Ovo  je  knjiga  od  Allaha  tome  i  tome',  pa  bi  svaki  od  njih  svoju  stranicu  držao  kraj 
uzglavlja"1; 

•  tražili  su  od  Poslanika,  sallallahu  alejhi  ve  sellem,  da  moli  Allaha  pa  da  se 
brda  pokrenu,  da  se  Zemlja  rascijepi  i  da  im  oživi  pomrle  pretke.2 

Traženje  čuda  i  natprirodnih  pojava  često  je  prakticiran  običaj  kroz  dugu 
historiju  čovječanstva.  Međutim,  i  pored  Vjerovjesnikove,  sallallahu  alejhi  ve  sellem, 
požrtvovanosti  i  želje  da  njegov  narod  primi  islam,  njegov  božanski  odgoj  koji  je 
primio  od  svoga  Gospodara  i  vjerovjesnička  etika  u  skladu  s  kojom  se  ponašao, 
učinili  su  da  odbije  tražiti  od  Allaha  čuda.3  Njegov  odgovor  nevjernicima  bio  je: 
"Nisam  vam  poslan  radi  toga.  Došao  sam  vam  od  Allaha  s  onim  s  čime  me  je  poslao 
i  dostavio  sam  vam  ono  s  čime  sam  vam  poslan.  Pa,  ako  prihvatite,  imat  ćete  udio  i  u 
ovom  i  u  onom  svijetu,  a  ako  odbijete,  ja  ću  biti  strpljiv  u  onome  što  je  Allah  naredio 
dok  On  ne  presudi  između  mene  i  vas. ,A 

Allahov  Poslanik,  sallallahu  alejhi  ve  sellem,  bio  je  tužan  i  žalostan  jer  se  nije 
ostvarilo  ono  što  je  želio  svome  narodu  kad  ih  je  pozvao  u  islam  i  jer  su  se  udaljili 
od  njega.5 

Allah  je  spomenuo  ove  njihove  nesuvisle  zahtjeve  i  odgovorio  na  njih: 

1  Semira  Muhammed,  El-Mu'avvikune  lid-da'vetil-islamijje,  str.  171-172. 

2  Et-Terbijetul-kijad&e,  1/311. 

3  Et-Terbijetul-kijadijje,  1/311. 

4Ibn  Hišam,  Es-Siretun-Nebevijje,  1/459. 
5  Ebu  Šehbe,  Es-Siretun-Nebevijje,  1/317. 


'1  govore:  'Nećemo  ti  vjerovati  sve  dok  iz  zemlje  izvor-vodu  ne  izvedeš;  ili 
dok  ne  budeš  imao  vrt  od  palmi  i  loze,  pa  da  kroz  njeg  svukuda  rijeke  prove- 
deš;  ili  dok  na  nas  nebo  u  parčadima  ne  oboriš,  kao  što  tvrdiš;  ili  dok  Allaha  i 
meleke  kao  svjedoke  ne  dovedeš;  ili  dok  ne  budeš  imao  kuću  od  zlata  ili  dok 
se  na  nebo  ne  uspneš;  a  nećemo  vjerovati  ni  da  si  se  uspeo  sve  dok  nam  ne 
doneseš  knjigu  da  je  čitamo.1  Reci:  'Uzvišen  neka  je  Gospodar  moj!  Zar  ja 
nisam  samo  čovjek,  poslanik?1  A  ljude  je,  kad  im  je  dolazila  objava,  odvraćalo 
od  vjerovanja  samo  to  što  su  govorili:  'Zar  je  Allah  kao  poslanika  čovjeka 
poslao?1  Reci:  'Kad  bi  na  Zemlji  meleki  smireno  hodili.  Mi  bismo  im  s  neba 
meleka  za  poslanika  poslali.'  Reci:  'Allah  je  dovoljan  svjedok  meni  i  vama,  jer 
On  zna  i  vidi  robove  Svoje.'"1 
I  rekao  je  Uzvišeni  Allah: 

"Kad  bi  se  kakvim  Kur  anom  brda  pokrenula  ili  zemlja  iskomadala  ili  mrtvi 
dozvali;  Allahu  pripada  sve!  A  zar  nemaju  nade  i  ne  znaju  vjernici  da  bi  Allah, 
samo  kad  bi  htio,  sve  ljude  na  Pravi  put  uputio.  A  nevjernike  će  nesreća 
neprestano  pogađati  ili  će  u  blizini  mjesta  njihova  doći,  zbog  onoga  što  rade  - 
sve  dok  se  Allahovo  obećanje  ne  ispuni.  Allah  će  sigurno  održati  obećanje."2 

Zahtjevima  nevjernika  nije  odgovoreno  jer  čuda  koja  su  tražili  nisu  tražili  s 
ozbiljnom  namjerom  da  saznaju  Pravi  put  nego  su  samo  htjeli  da  se  ismijavaju  i 
prepiru. 

Allah  je  znao  da  oni,  i  da  su  svojim  očima  vidjeli  ta  čuda,  ne  bi  povjerovali  i 
nastavili  bi  lutati  u  svom  nevjerstvu  i  zabludi,  neodlučni.  Allah  je  rekao: 

"Oni  se  zaklinju  Allahom,  najtežom  zakletvom,  da  će,  ako  im  dođe  čudo, 
sigurno  zbog  njega  vjernici  postati.  Reci:  'Sva  su  čuda  samo  u  Allaha!',  a  šta  vi 


1  Sura  El-Isra1,  90-96. 

2  Sura  Er-Ra'd,  31. 

znate,  možda  bi  oni,  kad  bi  im  ona  došla,  vjernici  postali?  A  mi  srca  njihova  i 
oči  njihove  okrećemo,  pa  neće  vjerovati  kao  što  nisu  vjerovali  ni  prvi  put  i 
ostavljamo  ih  da  u  zabludi  svojoj  lutaju  smeteni.  Kad  bismo  im  meleke  poslali, 
i  kad  bi  im  mrtvi  progovorili,  i  kad  bismo  pred  njih  očigledno  sve  dokaze 
sabrali  -  oni  opet  ne  bi  vjerovali,  osim  ako  bi  Allah  htio,  ali  većina  njih  ne 
zna."1 

To  što  im  nije  odgovoreno  na  ono  što  su  tražili  bila  je  Božija  mudrost  i  mi- 
lost jer  je  Allahov  zakon  da,  kad  neki  narod  zatraži  čuda,  On  ih  kazni  potpunim 
uništenjem  ako  ne  povjeruju  nakon  što  im  pokaže  čuda,  kao  što  je  učinio  sa  Adom, 
Semudom  i  faraonovim  narodom. 

Najbolji  dokaz  da  su  mekkanski  nevjernici  samo  htjeli  da  se  prepiru,  ismi- 
javaju i  zanovijetaju,  ne  misleći  ozbiljno,  jeste  to  što  je  pred  njima  bio  Kur'an  koji  je 
jedno  od  Allahovih  čuda  i  jasnih  dokaza. 

Zato,  kad  su  naveli  ova  čuda  koja  žele  vidjeti,  Allah  im  je  odgQvorio2  ovim 
riječima: 

"I  govore:  'Zašto  mu  od  Gospodara  njegova  nisu  neka  čuda  poslana?1  Reci: 
'Čuda  su  jedino  u  Allaha,  a  ja  sam  samo  opominjatelj  jasni.'  A  zar  im  nije  dosta 
to  što  Mi  tebi  objavljujemo  Knjigu  koja  im  se  kazuje:  u  njoj  je,  doista,  milost  i 
pouka  narodu  koji  vjeruje.  Reci:  'Allah  je  dovoljan  svjedok  meni  i  vama.  On 
zna  sve  što  je  na  nebesima  i  na  Zemlji.  A  oni  koji  u  laž  vjeruju,  a  u  Allaha  ne 
vjeruju,  oni  su  gubitnici.'"3 

Ibn  Abbas,  radijallahu  anhuma,  rekao  je:  "Kurejšije  su  rekle  Vjerovjesniku, 
sallallahu  alejhi  ve  sellem:  'Zamoli  svoga  Gospodara  da  pretvori  brdo  Es-Saffa  u  zla- 
to pa  ćemo  povjerovati  u  tebe.'  'Zaista  ćete  to  učiniti?',  upita  ih  Poslanik,  sallallahu 
alejhi  ve  sellem.  'Da',  odgovoriše.  Poslanik,  sallallahu  alejhi  ve  sellem,  molio  je,  pa 
mu  dođe  Džibril,  alejhis-selam,  i  reče:  'Tvoj  Gospodar  ti  upućuje  selam  i  poručuje  ti: 
Ako  hoćeš,  pretvorit  ću  im  brdo  Es-Saffa  u  zlato,  ali  ko,  nakon  toga,  ostane  nevjer- 
nik, kaznit  ću  ga  takvom  kaznom  kakvom  nisam  kaznio  nikoga  na  svijetu,  a  ako 
hoćeš,  otvorit  ću  im  vrata  pokajanja  i  milosti.'  Poslanik,  sallallahu  alejhi  ve  sellem, 
reče:  'Želim  da  im  otvori  vrata  pokajanja  i  milosti.'  Nakon  toga  Allah  je  objavio  ajet: 


1  Sura  El-En'am,  109-111. 

2  Ebu  Šehbe,  Es-Siretun-Nebevljje,  1/320-321. 

3  Sura  El-Ankebut,  50-52. 

'A  da  ne  šaljemo  čuda,  zadržava  nas  samo  to  što  drevni  narodi  nisu  u  njih 
povjerovali;  Semudu  smo  kao  vidljivo  čudo  devu  dali,  ali  oni  u  nju  nisu 
povjerovali.  A  čuda  šaljemo  samo  da  zastrašimo.'1"2 

Cilj  ovih  kurejšijskih  zahtjeva  bio  je  vođenje  propagandnog  rata  protiv  islama 
i  onoga  koji  u  njega  poziva  te  zavjera  protiv  istine,  kako  bi  na  taj  način  odvratili 
arapska  plemena  od  vjerovanja  u  njega,  jer  su  tražili  stvari  za  koje  su  znali  da  nisu 
svojstvene  ovoj  vjeri.  Zato  su  bili  uporni  u  svojim  zahtjevima,  štaviše,  otvoreno  su 
izjavili  da  i  kad  bi  se  nešto  od  onoga  što  traže  ostvarilo,  oni  opet  ne  bi  prihvatili 
ovu  vjeru.  Sve  to  činili  su  da  prikažu  Poslanikovu,  sallallahu  alejhi  ve  sellem,  nemoć 
da  ispuni  njihove  zahtjeve,  da  bi  onda  to  iskoristili  za  odvraćanje  ljudi  od  slijeđenja 
Allahovog  Poslanika,  sallallahu  alejhi  ve  sellem.3 

Deveto:  Uloga  Židova  u  borbi  protiv  islama  tokom  mekkanskog  perioda 
objave 

Kur'an  u  mnogo  sura  potanko  govori  o  Benu  Israilu.  U  mekkanskom  i  medin- 
skom  periodu  objave  ukupno  su  spomenuti  u  oko  pedeset  sura.  Židovi  su  igrali 
veliku  ulogu  u  pokušaju  gašenja  Allahovog  svjetla,  uništenja  islamske  da've  i  poku- 
šajima ubistva  Allahovog  Poslanika,  sallallahu  alejhi  ve  sellem. 

Nijedan  drugi  narod  nije  toliko  spomenut  i  detaljno  opisan  u  Kur'anu  kao 
Židovi.  Kur'anski  govor  o  Židovima  odlikuje  se  preciznom  metodikom  sukladno  ste- 
penima  razvoja  islamske  da've.  Kur'anski  ajeti  skreću  pažnju  na  to  da  nemar 
mnogobožaca  u  Mekki  u  odnosu  prema  istini,  pozivu  Allahovog  Poslanika,  salla- 
llahu alejhi  ve  sellem,  te  njihova  nezainteresiranost  prema  njemu  i  njegovoj  vjeri, 
ima  svoje  preteče  u  narodima  poput  Ada,  Semuda,  faraonovog  naroda,  Benu 
Israila,  Tubbe'ovog4  naroda  i  stanovnika  Ressa.5 

Kurejšijski  mušrici  bili  su  svjesni  svoje  nemoći  pred  vjerom  istine.  Tu  nemoć 
najbolje  ilustriraju  riječi  En-Nadra  b.  El-Harisa:  "Skupino  Kurejšija,  zadesila  vas  je 


1  Sura  El-Isra',  59. 

2  Sahihus-Siretun-Nebevijje,  90. 

3  El-Vufud  fil-ahdil-Mekki,  40  i  51. 


4Tubba' je  titula  drevnih  jemenskih  vladara.  Jedan  od  tih  vladara  bio  je  vjernik.  Poslanik  je  rekao:  "Ne 
znam  je  li  Tubba'  bio  vjerovjesnik  ili  nije."  Njegov  narod  se  nakon  njegove  smrti  odmetnuo  od  vjere  i 
vratio  u  idolopoklonstvo,  pa  ih  je  Allah  kaznio.  Vidjeti:  Tefsir  Ibn  Kesir,  skraćeno  izdanje,  VSK, 
Sarajevo,  2002.,  str.  1232-1233.  (op.  prev.) 

5  Mustafa  Muslim,  Me'alim  Kur'anijje  fis-sira'i  me'al-Jehud,  str.  30-31.  Stanovnici  Ressa  bili  su  stanovnici 
jednog  od  naselja  pokrajine  Nedžd,  na  sjeveru  Arabije.  Ress  je  naziv  bunara  koji  su  iskopali  i  u  njega 
bacili  svog  poslanika.  Vidjeti:  Tefsir  Ibn  Kesir,  skraćeno  izdanje,  VSK,  Sarajevo,  2002.,  str.  942.  (op. 
prev.) 

stvar  za  koju,  tako  mi  Allaha,  nemate  rješenja.  Dobro  razmislite  šta  vam  je  činiti  jer, 
Allaha  mi,  ovo  je  krupna  stvar." 

Nakon  ovoga  odlučili  su  poslati  En-Nadra  b.  El-Harisa  i  Ukbeta  b.  Ebu  Muita 
da  se  o  Poslanikovoj  vjeri  raspitaju  kod  židovskih  rabina  u  Medini,  ali  ne  zato  da  bi 
ga  slijedili,  nego  su  se  nadali  da  će  im  Židovi  pomoći  u  pokazivanju  Poslanikove 
nemoći,  jer  su  znali  koliko  Židovi  mrze  sve  vjerovjesnike  i  nosioce  istine.  Muham- 
medovo  poslanstvo  je,  zaista,  bilo  pravi  šok  za  Židove,  jer  su  dugo  godina  živjeli  na 
Arapskom  poluostrvu  čekajući  da  se  na  tom  mjestu  pojavi  vjerovjesnik  vjerujući  da 
će  biti  jedan  od  njih,  u  nadi  da  će  ih  spasiti  podjela  i  nesloge  u  kojoj  su  živjeli.1 

Zbližavanje  između  nevjerničko-mnogobožačkog  tabora  i  Židova  podudaralo 
se  sa  njihovim  zajedničkim  ciljevima  za  uništenje  islamske  da've.  Stoga  su  Židovi 
mekkanskoj  delegaciji  predočili  neka  pitanja  koja  će  postaviti  Vjerovjesniku,  salla- 
llahu  alejhi  ve  sellem,  a  koja  će  pokazati  njegovu  nemoć. 

Abdullah  b.  Abbas,  radijallahu  anhuma,  rekao  je:  "Kurejšije  su  poslale  En- 
Nadra  b.  El-Harisa  i  Ukbeta  b.  Ebu  Muita  židovskim  rabinima  iz  Medine  naloživši  im: 
'Pitajte  ih  o  Muhammedu.  Detaljno  im  ga  opišite  i  obavijestite  o  onome  što  propo- 
vijeda, jer  oni  su  sljedbenici  prve  Knjige  i  znaju  o  vjerovjesnicima  ono  što  mi  ne 
znamo.'  Njih  dvojica  se  zaputiše  u  Medinu  te  se  sretoše  sa  rabinima  i  upitaše  ih  o 
Muhammedu,  sallallahu  alejhi  ve  selfem,  obavijestivši  ih  o  njemu  i  prenijevši  im 
nešto  od  onoga  što  propovijeda.  Oni  su  rekli  židovskim  rabinima:  'Sljedbenici 
Tevrata,  došli  smo  da  vas  pitamo  o  ovom  našem  sunarodnjaku.'  Rabini  im  rekoše: 
'Postavite  mu  tri  pitanja  koja  ćemo  vam  pripremiti,  pa  ako  vam  odgovori  na  njih, 
znači  daje  poslani  vjerovjesnik,  a  ako  ne  odgovori,  znači  daje  čovjek  koji  izmišlja, 
pa  vidite  šta  ćete  uraditi  sa  njim.  Pitajte  ga  o  mladićima  koji  su  se  pojavili  u  drevna 
vremena  -  šta  je  bilo  s  njima?  Jer,  njima  su  se  desile  čudesne  stvari.  Pitajte  ga  o 
čovjeku  koji  je  putovao  Zemljom  i  stigao  i  na  njen  istok  i  na  njen  zapad  -  neka  vas 
obavijesti  o  hjemu.  I  pitajte  ga  šta  je  duša.  Ako  vas  obavijesti  o  tome,  znači  da  je 
vjerovjesnik,  pa  ga  slijedite,  a  ako  vam  ne  odgovori,  znači  da  je  to  čovjek  koji 
izmišlja  pa  činite  s  njim  šta  vam  je  volja.' 

En-Nadr  i  Ukbe  vratili  su  se  u  Mekku  i  rekli:  'O  skupino  Kurejšija,  donosimo 
vam  rješenje  za  spor  između  vas  i  Muhammeda!  Rabini  su  nam  naredili  da  ga 
pitamo  o  nekim  stvarima',  te  ih  obavijestiše  o  čemu.  Došli  su  Allahovom  Poslaniku, 
sallallahu  alejhi  ve  sellem,  i  rekli  mu:  'O  Muhammede,  odgovori  nam  na  neka  pita- 
nja.' Zatim  su  ga  pitali  ono  što  su  im  naložili  židovski  rabini.  Allahov  Poslanik, 
sallallahu  alejhi  ve  sellem,  reče  im:  'Sutra  ću  vam  odgovoriti',  ali  nije  rekao  'ako  Bog 
da'.  Mnogobošci  su  se  razišli,  a  Poslanik,  sallallahu  alejhi  ve  sellem,  ostao  je  petna- 
est dana  čekajući  Objavu,  ali  mu  Džibril  nije  dolazio,  te  mnogobošci  počeše  širiti 
glasine.  Govorili  su:  'Muhammed  nam  je  obećao  da  će  nam  odgovoriti  sljedeći  dan, 


1  Dr.  Abdullah  eš-Šukari,  El-Jehudu  fis-sunnetil-mutahhera,  1/188. 

a  već  je  prošlo  petnaest  dana,  a  on  nam  još  nije  odgovorio  ni  na  jedno  pitanje.' 
Allahovog  Poslanika,  sallallahu  alejhi  ve  sellem,  rastužio  je  izostanak  Objave  i  bilo 
mu  je  teško  što  nevjernici  govore  o  njemu.  Napokon,  došao  je  Džibril  sa  surom  El- 
Kehf  koja  sadrži  ukor  Poslanika,  sallallahu  alejhi  ve  sellem,  što  je  tužan  zbog  nevjer- 
nika, i  vijesti  o  mladićima  iz  pećine  i  vijesti  o  čovjeku  koji  je  obišao  cijeli  svijet.  Allah 
je,  također,  objavio  ajet: 

'Pitaju  te  o  duši.  Reci:  Duša  je  nešto  što  -  samo  Gospodar  moj  zna,  a  vama  je 
dato  samo  malo  znanja.1 1,1 

Sura  El-Kehf  sadrži  odgovor  na  nevjernička  pitanja  i  aludira  na  to  da  će  Allah 
zaštititi  ove  potlačene  muslimane  kao  što  je  zaštitio  mladiće  vjernike  koji  su  se 
sklonili  u  pećinu  bježeći  od  zlostavljanja. 

Ova  sura  aludira  na  to  da  će  se  ovoj  skupini  vjernika  obradovati  pomagači 
Allahove  vjere,  ensarije  iz  Jesriba,  komšije  onih  koji  su  pomogli  Kurejšijama  i  učest- 
vovali s  njima  u  pokušaju  brisanja  Allahovog  svjetla,  podučavajući  ih  metodama 
traženja  nemogućeg  kao  potvrde  vjerovjesništva.  A  to  je  neispravna  metoda,  jer 
traženje  nemogućeg  nikad  nije  bilo  sredstvo  kojim  se  utvrđuje  istinitost  poslanice  i 
njenog  nosioca. 

Naprimjer,  Musa,  jedan  od  najvećih  židovskih  vjerovjesnika,  nije  znao  razloge 
za  tri  događaja  koja  su  se  odvijala  pred  njim  te  je  prekorio  Hidra  zbog  njegovih 
postupaka,  iako  mu  je  obećao  da  ga  ništa  neće  pitati  dok  mu  se  on  sam  ne  obrati, 
pa  opet  to  ne  negira  Musaovo  vjerovjesništvo  i  Benu  Israil  nisu  zbog  toga  posum- 
njali u  njegovo  vjerovjesništvo  niti  su  koristili  ovu  vrstu  pitanja  kao  metodu  utvrđi- 
vanja istinitosti  njegovog  vjerovjesništva.2 

Ovo  je  bila  prilika  da  Allah  nagovijesti  vjernicima  da  će  uskoro  biti  izbavijeni  i 
pronaći  utočište  kao  što  su  pronašli  mladići  iz  pećine,  te  da  će  im  se  radovati  sta- 
novnici Medine  kao  što  su  se  mladićima  iz  pećine  obradovali  stanovnici  njihovog 
grada  i  odali  im  počast  i  vječni  spomen.3 

Deseto:  Ekonomsko-društvena  izolacija  krajem  sedme  godine  po  poslan- 
stvu 

Suočeni  sa  strpljivošću  Poslanika,  sallallahu  alejhi  ve  sellem,  i  muslimana,  i 
njihovim  ustrajnim  pozivanjem  u  islam,  te  suočeni  sa  širenjem  islama  među 
arapskim  plemenima,  Kurejšije  ih  počeše  još  teže  zlostavljati,  a  vrhunac  zlostavljanja 
bila  je  materijalna  i  psihička  izolacija  u  koju  su  mnogobošci  nepravedno  i  neprija- 


1  Sura  El-Isra',  85. 

2  Mustafa  M  us  lim,  Mebahis  fit-tefsiril-mevdu'i,  str.  189. 

3  Ebul-Hasan  en-Nedevi,  Te'emmulat  fi  suretil-Kehf,  str.  46.  Me'alim  Kur'anijje  fis-sira'il  meal-Jehud,  str. 
61. 


teljski  stavili  Vjerovjesnika,  sallallahu  alejhi  ve  sellem,  i  njegove  ashabe  te  njihovu 
rodbinu  koja  se  s  njima  solidarizirala.1 

Ez-Zuhri  je  rekao:  "Zatim  su  mnogobošci  počeli  još  okrutnije  zlostavljati  mus- 
limane čije  se  stanje  pogorša  i  postade  nepodnošljivo.  Kurejšijski  mušrici  su  otvo- 
reno kovali  plan  kako  da  ubiju  Allahovog  Poslanika,  sallallahu  alejhi  ve  sellem. 
Vidjevši  šta  spremaju  Kurejšije,  Ebu  Talib  okupi  Benu  Abdul-Muttalib  i  naredi  im  da 
uvedu  Allahovog  Poslanika,  sallallahu  alejhi  ve  sellem,  na  svoje  posjede  i  zaštite  ga 
od  svakog  ko  ga  pokuša  ubiti.  Svi,  i  muslimani  i  nevjernici,  to  prihvatiše,  neki  zbog 
plemenske  pristrasnosti,  a  neki  zbog  imana  i  čvrstog  vjerovanja.  Kad  Kurejšije  čuše 
da  su  stali  u  odbranu  Allahovog  Poslanika,  sallallahu  alejhi  ve  sellem,  dogovoriše  se 
da  ne  sjede  s  pripadnicima  plemena  Benu  Hašim,  niti  da  s  njima  trguju  niti  da  ih 
posjećuju  u  njihovim  domovima,  dok  im  ne  predaju  Allahovog  Poslanika,  sallallahu 
alejhi  ve  sellem,  da  ga  ubiju.  Bili  su  takvi  spletkaroši  da  su  sastavili  pismeni  spora- 
zum da  neće  prihvatiti  mir  sa  Benu  Hašimom,  niti  će  prema  njima  pokazati  samilost, 
sve  dok  im  ne  predaju  Allahovog  Poslanika,  sallallahu  alejhi  ve  seltem,  da  ga 
ubiju."2 

U  drugoj  predaji  stoji:  "...i  da  se  za  njih  neće  udavati  niti  se  od  njih  ženiti,  da 
im  ništa  neće  prodavati  niti  šta  od  njih  kupovati,  da  će  im  zatvoriti  sve  puteve 
opskrbe,  da  nikad  neće  prihvatiti  mir  s  njima,  da  neće  pokazati  prema  njima  sami- 
lost, da  neće  kontaktirati,  sjediti  niti  razgovarati  s  njima,  i  da  im  neće  ulaziti  u 
domove  sve  dok  im  ne  predaju  Poslanika,  sallallahu  alejhi  ve  sellem,  da  ga  ubiju. 
Zatim  su  napravili  pismeni  ugovor  i  stranicu  na  kojoj  su  ga  napisali,  a  potom  su  je 
okačili  unutar  Kabe  da  bi  se  tog  ugovora  čvrsto  pridržavali."3 

Benu  Hašim  su  ostali  u  izolaciji  tri  godine  jedva  preživljavajući.  Mnogobošci 
su  im  onemogućavali  kupovinu  na  pijaci,  kad  god  bi  u  Mekku  prispjela  hrana  ili 
kakva  roba,  oni  bi  požurili  da  je  kupe  želeći  tako  da  unište  Allahovog  Poslanika, 
sallallahu  alejhi  ve  sellem.4 

Kada  bi  ljudi  otišli  na  počinak,  Ebu  Talib  bi  tražio  od  Poslanika,  sallallahu 
alejhi  ve  sellem,  da  i  on  legne.  Pazio  je  da  neko  ne  bi  pokušao  da  ga  ubije,  pa  je, 
kad  bi  ljudi  zaspali,  naređivao  nekome  od  svojih  sinova,  ili  braće,  ili  amidžića,  da 
legnu  u  postelju  Allahovog  Poslanika,  sallallahu  alejhi  ve  sellem,  a  Poslaniku, 
sallallahu  alejhi  ve  sellem,  naređivao  bi  da  legne  u  njihovu  postelju.5 

Izolirani  ashabi,  Benu  Hašim  i  Benul-Muttalib,  bili  su  u  tako  teškoj  situaciji  da 
su  bili  primorani  da  jedu  lišće.  Živjeli  su  u  takvoj  bijedi  da  se  znalo  desiti  da  bi  neki 


1  Sefer  el-Havali,  Zahiretul-irdža',  1/50. 

2  Opširnije  o  ovom  slučaju  pogledati:  El-Bejheki,  Delailun-nubuvve,  2/80:85;  Ibn  Kesir,  Es-Siretun- 
Nebevijje,  2/43:71,  Er-Revdul-unuf,  2/101:129. 

3  Ibn  Hišam,  Es-Siretun-Nebevijje,  1/350,  Zadul-me'ad,  2/46,  El-Kamil  fit-tarih,  2/87. 

4  Zahiretul-irdža',  1/51. 

5  El-Gadban,  Fikhus-siretin-Nebevijje,  str.  180. 

od  njih  tokom  obavljanja  male  nužde  ugledao  komad  devine  kože  u  mokraći,  pa  bi 
je  uzeo,  oprao,  spalio,  samljeo  i  pojeo  pijući  uz  to  vodu  da  lakše  proguta.  To  bi  ga 
tri  dana  održavalo  u  životu.1  Jauci  gladne  djece  s  opkoljenog  posjeda  ponekad  su 
dopirali  do  Kurejšija. 

Nakon  skoro  tri  godine  izolacije,  Allah  je  odredio  da  nekolicina  uglednih 
Kurejšija  prekine  ugovor. 

Inicijator  prekida  ugovora  bio  je  Hišam  b.  Amr  el-Hašimi.  On  je  došao  kod 
Zuhejra  b.  Ebu  Umejje  el-Mahzumija,  a  majka  ovog  Zuhejra  bila  je  Atika,  Abdul- 
Muttalibova  kćerka. 

Hišam  mu  je  rekao:  "O  Zuhejre,  kako  možeš  jesti  i  lijepo  se  odijevati  i  ženiti 
se,  a  znaš  u  kakvoj  su  situaciji  tvoji  daidžići?  Niti  im  ko  šta  prodaje,  niti  hoće  kupiti 
od  njih,  niti  za  njih  udati,  niti  se  od  njih  oženiti.  Kunem  ti  se  Allahom,  da  su  u 
pitanju  daidžići  Ebul-Hakema  b.  Hišama2,  pa  da  ga  ti  pozoveš  u  ono  u  što  je  on 
tebe  pozvao  -  ne  bi  ti  se  nikad  odazvao!" 

"A  šta  da  radim,  jadan  ne  bio",  reče  Zuhejr,  "ja  sam  sam.  Allaha  mi,  prekršio 
bih  taj  ugovor  samo  da  uz  sebe  imam  još  jednog  čovjeka!" 

"Našao  sam  čovjeka  za  tebe",  reče  mu  Hišam. 

"Koje  on?",  upitao  je. 

"Ja",  odgovori. 

"Nađi  nam  trećeg",  reče  Zuhejr. 

Hišam  ode  Mut'imu  b.  Adijju  i  reče  mu:  "Je  li  ti  drago  da  Kurejšije  unište  dva 
ogranka  Benu  Abdu-Menafa  pred  tvojim  očima?  Boga  mi,  ako  im  to  dopustite, 
nimalo  se  neće  dvoumiti  da  to  učine." 

Mut'im  b.  Adijj  reče:  "A  šta  da  uradim  ja  sam,  jadan  ne  bio?" 

"Našao  sam  ti  jednog  čovjeka",  reče  mu  Hišam. 

"Koje  on?",  upita  Mut'im. 

"Ja",  odgovori  Hišam. 

"Nađi  nam  trećeg",  reče  Mut'im. 

"Već  sam  našao",  odgovori  mu. 

"A  koje  on?",  upita  Mut'im. 

"Zuhejr  b.  Ebu  Umejje",  odgovori  Hišam. 

"Nađi  nam  i  četvrtog",  reče  Mut'im. 

Hišam  ode  kod  Ebu  Buhturija  b.  Hišama  i  kaza  mu  isto  što  i  Mut'imu. 

Ebu  Buhturi  upita:  "Ima  li  iko  da  nas  podrži  u  ovome?" 

"Ima",  reče  Hišam,  "podržat  ćemo  te  Zuhejr  b.  Ebu  Umejje,  Mut'im  b.  Adijj  i 

ja." 

"Potraži  nam  petog",  reče  Ebu  Buhturi. 


1  El-Gureba'ul-evvelun,  str.  148.  Preneseno  iz  Hiljetul-evlija',  biografija  broj  7. 

2  Tj.  Ebu  Džehla.  (op.  prev.) 


Hišam,  zatim,  ode  Zem'atu  b.  El-Esvedu  b.  El-Muttaltbu  b.  Esedu  pa  ga 
podsjeti  na  rodbinske  veze  sa  izoliranima  i  na  njegove  dužnosti  prema  njima. 
Zem'at  upita:  "Ima  li  iko  da  je  već  pristao  na  ovo  što  planiraš?" 
"Ima",  reče  Hišam  i  navede  mu  njihova  imena. 

Nakon  toga  skupina  se  dogovorila  da  se  sastanu  navečer  u  mekkanskim 
brdima.  Tako  i  bi:  sastaše  se  i  sve  dobro  utanačiše  i  čvrsto  odlučiše  da  će  poništiti 
važenje  ugovora,  a  Zuhejr  reče:  "Ja  ću  prvi  progovoriti." 

Sljedećeg  jutra  kad  se  svijet  okupio  na  trgu,  pojavi  se  Zuhejr  u  prelijepoj 
odjeći.  Obavio  je  tavaf  oko  Kabe  sedam  puta,  a  onda  se  okrenuo  prema  okup- 
ljenom narodu  i  povikao:  "Dokle  ćemo  dobro  jesti  i  dobro  se  odijevati  a  Benu 
Hašim  propadaju:  niko  im  ništa  ne  prodaje,  niti  hoće  da  kupi  od  njih!  Tako  mi 
Allaha,  neću  se  pomjeriti  s  mjesta  dok  se  ovaj  nepravedni  ugovor  kojim  se  kidaju 
rodbinske  veze  ne  pocijepa!" 

Iz  jednog  ugla  Kabe  promatrao  gaje  Ebu  Džehl  pa  mu  reče:  "Boga  mi,  varaš 
se!  Niko  ga  neće  pocijepati!" 

Utom  se  javi  Zem'at:  "Boga  mi,  ti  se  varaš!  Nama  nije  bilo  po  volji  kad  se  to 
pisalo." 

"Pravo  zbori  Zem'at",  podrža  ga  Ebu  Buhturi.  "Ne  sviđa  nam  se  taj  ugovor, 
niti  ga  podržavamo!" 

"Obojica  ste  u  pravu",  dodade  Mut'im,  "i  griješi  ko  tvrdi  drugačije.  Pred 
Allahom  se  odričemo  tog  ugovora  i  onoga  što  je  u  njemu  napisano!" 

Hišam  b.  Amr  podrža  ih  u  onome  što  su  rekli.  Kad  Ebu  Džehl  vidje  šta  se 
dešava,  reče:  "Ovo  je  sigurno  sinoć  pripremljeno  i  dogovoreno  na  nekom  nepozna- 
tom mjestu." 

Cijelo  to  vrijeme  Ebu  Talib  je  sjedio  u  jednom  kraju  Kabe  i  šutke  posmatrao 
šta  se  zbiva. 

Mut'im  je  otišao  da  pocijepa  ugovor,  ali  je  zatekao  izgriženu  stranicu  sa  koje 
je  crv  već  bio  pojeo  sve  riječi  osim:  "U  ime  Tebe,  Allahu  naš!"1 

U  predaji  koju  bilježi  Ibn  Ishak  stoji  da  je  "Allah  poslao  crva  da  izgrize  svako 
mjesto  na  stranici  na  kojem  stoji  Allahovo  ime,  tako  da  su  ostale  samo  riječi  koje 
ukazuju  na  nepravdu,  prekidanje  rodbinskih  veza  i  izmišljotine.  Allahov  Poslanik, 
sallallahu  alejhi  ve  sellem,  rekao  je  to  svome  amidži  Ebu  Talibu,  pa  Ebu  Talib  izađe 
među  narod,  obavijesti  ih  o  tome  i  reče:  'Ako  ne  bude  tačno  ovo  što  mi  je  rekao 
Muhammed,  obećavam  vam  da  ću  vam  ga  predati  da  ga  ubijete,  ali  ako  bude 
tačno  -  hoćete  li  prekinuti  neprijateljstvo  prema  nama?'  Oni  mu  se  čvrsto  zakleše 
da  hoće  i  uzeše  od  njega  zakletvu  da  će  i  on  ispuniti  svoje  obećanje.  Kad  su  otvorili 
stranicu,  vidjeli  su  daje  tačno  onako  kako  je  rekao  Allahov  Poslanik.  Tada  Mut'im  b. 
Adijj  i  Hišam  b.  Amr  rekoše:  'Mi  se  pred  Allahom  odričemo  ovog  nepravednog 


1  Ibn  Kesir,  Es-Siretun-Nebevijje,  2/43  i  67-69. 

ugovora  kojim  se  prekidaju  rodbinske  veze  i  čini  nasilje.  I  ne  podržavamo  nikoga  ko 
hoće  da  upropasti  nas  i  naše  velikodostojnike!"  Ugledne  Kurejšije  redom  počeše 
govoriti  isto  i  tako  poništiše  ugovor,  pa  ljudi  izađoše  sa  posjeda  na  kojem  su  bili 
izolirani".1 

Lekcije,  pouke  i  poruke 

1-  Solidarnost  mnogobožaca  iz  porodica  Benu  Hašim  i  Benul-Muttalib  s 
Allahovim  Poslanikom,  sallallahu  alejhi  ve  sellern,  rezultat  je  paganskih  običaja  o 
zaštiti  rodbine  po  svaku  cijenu.  Ovi  i  drugi  slični  primjeri  uče  nas  da  se  musliman 
može  okoristiti  nevjerničkim  zakonima  u  službi  daVe,  s  tim  što  je  u  konkretnim  slu- 
čajevima potrebno  imati  o  tome  validnu  fetvu  od  kompetentnih  osoba.2 

2-  Ljudska  prava  u  našem  vremenu  pružaju  muslimanu  određene  garancije. 
U  mnogim  zemljama  može  se  iskoristiti  sloboda  vjeroispovijesti  i  diljem  svijeta  po- 
stoje zakoni  koji  muslimanima  pružaju  priliku  za  da'vu.  I  to  se  mora  iskoristiti,  ali  u 
skladu  sa  preciznim  islamskim  mjerilima.3 

3-  Bitno  je  znati  da  Poslanikova  rodbina  njega  nije  čuvala  da  bi  odbranili 
poslanicu  s  kqjopi  se  pojavio,  nego  su  samo  štitili  njega  lično  od  neprijatelja.  Stoga, 
ako  muslimani  mogu  iskoristiti  ovakvu  vrstu  zaštite  kao  jedno  od  sredstava  džiha- 
da,  borbe  protiv  nevjernika,  i  osujećivanja  njihovih  spletki  i  napada  -  to  je  odličan  i 
hvale  vrijedan  potez  i  opcija  na  koju  trebaju  obratiti  pažnju.4 

4-  Ebu  Talib  je  dobio  bitku  protiv  kurejšijske  zajednice  svojim  poemama  koje 
su  potresle  Kurejšije.  Peterica  spomenutih  ljudi,  koji  su  bili  u  rodbinskoj  vezi  sa  ple- 
menima Benu  Hašim  i  Benul-Muttalib,  aktivirali  su  se  da  ponište  ugovor  i  uspjeli  su, 
nakon  dobrog  planiranja,  prekinuti  nasilje  i  nepravdu  koje  su  nevjernici  nanosili 
muslimanima  i  njihovim  pomagačima  i  saveznicima.  To  pokazuje  da  mnoge  osobe 
koje  se  na  prvi  pogled  čine  nosiocima  paganstva,  u  dubini  svojih  duša  odbijaju 
nasilje  i  spremne  su  iskoristiti  priliku  da  ga  uklone.  Muslimani  moraju  povesti 
računa  o  ovim  stvarima  i  prodrijeti  u  njihove  dubine,  jer  će  tako  moći  shvatiti  sušti- 
nu Kur'ana  i  sunneta,  postat  će  im  jasna  priroda  neprijateljstva  između  muslimana  i 
Židova,  kršćana  i  sekularista,  i  naučit  će  da  ih  ponekad  mogu  iskoristiti  u  službi  isla- 
ma.5 

5-  Ebu  Leheb  je  fenomen  koji  treba  pomno  izučavati  jer  se  likovi  njegovog 
tipa  konstantno  pojavljuju  kroz  islamsku  historiju.  Daiji  se  može  desiti  da  mu  naj- 


1  Ibn  Ishak,  Es-Sijeru  vel-megazi,  str.  156-162. 

2  El-Esasu  fis-sunneti  ve  fikhiha  -  Es-Siretun-Nebevijje,  1/264. 

3  El-Esasu  fis-sunneti  ve  fikhiha  -  Es-Siretun-Nebevijje,  1/264. 

4  El-Buti,  Fikhus-siretin-Nebevijje,  str.  88. 

5  El-Gadban,  Fikhus-siretin-Nebevijje,  str.  185. 


bliži  saveznici  okrenu  leđa,  počnu  ga  teško  zlostavljati  i  da  mu  nanesu  mnogo  više 
zla  nego  najveći  otvoreni  neprijatelji.1 

6-  Poslanikove,  sallallahu  alejhi  ve  sellem,  smjernice  muslimanima  bile  su  da 
se  ne  sukobljavaju  sa  neprijateljem,  da  ostanu  mirnih  živaca,  da  ne  budu  oni  ti  koji 
će  zapaliti  plamen  sukoba  i  da  ne  dozvole  da  budu  gorivo  kojim  se  raspiruje  sukob. 
U  mekkanskom  periodu  da've  najvažniji  etički  kodeks  koji  su  pokazali  najveći  junaci 
na  Zemlji  je  strpljivo  podnošenje  zlostavljanja  bez  pružanja  otpora:  Hamza,  Omer, 
Ebu  Bekr,  Osman  i  drugi  poslušali  su  Poslanikove  savjete  i  stoički  podnijeli  sva  ta 
uznemiravanja,  mržnju  i  nasilje  -  suzdržali  su  se  od  borbe  i  otrpjeli  ne  jedan  slučaj 
ili  jedan  dan  nego  tri  teške  godine.  Živci  su  im  bili  napeti,  ali  nije  im  bilo  dozvoljeno 
da  odapnu  ni  jednu  jedinu  strijelu  niti  da  bace  kamen  na  nevjernika.2 

7-  Tok  događaja  potvrđuje  da  je  za  čvrstinu  muslimanskih  redova  od  velike 
važnosti  da  se  muslimani  pridržavaju  naredbi  vodstva  i  ne  posežu  za  bilo  kakvim 
potezima  na  svoju  ruku:  najlakše  je  bilo  izvršiti  atentat  na  Ebu  Džehla  i  nepro- 
mišljeno ući  u  neravnopravnu  borbu,  koja  bi  potrajala  samo  Allah  zna  koliko. 

8-  Islamska  da'va  nizala  je  divne  uspjehe  u  Abesiniji,  Nedžranu,  Ezdu,  Devsu, 
Giffaru...  Da'va  se  kretala  jasnom  putanjom  i  bilo  je  očito  da  će  islam  i  muslimani 
dobiti  potporu  izvan  granica  krute  i  neposlušne  Mekke,  te  imati  centre  moći  koji  se 
mogu  pokrenuti  u  kritičnom  momentu  i  koji  će  biti  pojačanje  za  da'vu. 

9-  Ove  tri  godine  izolacije  bile  su  veliko  iskustvo  za  generaciju  koja  je  prono- 
sila novu  ideju,  na  polju  lične  izgradnje  i  odgoja  jer  su  podnijeli  glad  i  strah,  smjer- 
no trpjeli  iskušenja,  učestvovali  u  smirivanju  živaca  i  pritiska  koji  je  tištio  duše  i  srca, 
te  sputavali  eksploziju  nabujalih  emocija. 

10-  Postojale  su  neke  osobe  u  redovima  mnogobožaca  na  koje  je  duboko 
djelovao  Vjerovjesnikov,  sallallahu  alejhi  ve  sellem,  odgoj  i  koje  su  bile  impresioni- 
rane veličinom  Vjerovjesnikove,  sallallahu  alejhi  ve  sellem,  ličnosti.  Njima  su  se  do- 
pali principi  koje  je  proklamirala  nova  vjera,  ali  dominacija  velikaša  ih  je  spriječila  da 
pokažu  tu  privrženost,  ljubav  i  odgoj.  To  najbolje  pokazuje  način  na  koji  je  okončan 
slučaj  ugovora  o  izolaciji.3 

11-  Na  ljude  koji  slijede  strasti  i  robuju  svojim  ličnim  interesima  ne  utječu 
neoborivi  dokazi  ni  nesvakidašnja  čuda  jer  ne  koriste  svoj  mozak  za  razmišljanje,  i 
gluhi  su  na  istinu,  zatvaraju  oči  pred  očitim  dokazima  koji  ukazuju  na  put  istine:  Ebu 
Talib  je  obavijestio  mnogobošce  da  je  crv  pojeo  stranicu  ugovora  ostavivši  samo 
Allahova  imena,  kao  što  gaje  o  tome  izvijestio  Poslanik,  sallallahu  alejhi  ve  sellem,  i 
vidjeli  su  to  svojim  očima,  ali  niko  od  njih  nije  povjerovao  u  to  zbog  strasti  koje  zas- 


1  El-Gadban,  Fikhus-siretin-Nebevijje,  str.  186. 

2  Et-Terbijjetul-kijadijje,  1/371. 

3  Et-Terbijetul-kijadijje,  1/384-385. 

lijepe  čovjeka  pa  ne  vidi  istinu,  i  začepe  mu  uši  pa  istina  ne  dopire  do  njegovog 
sluha.1 

12-  Događaj  ekonomsko-društvene  izolacije  poslužio  je  da  Vi  time  što  se  za 
vrijeme  hadždža  u  arapskim  plemenima  pronio  glas  o  ovoj  zajednici.  Oči  cijelog 
Arapskog  poluostrva  bile  su  uprte  u  Poslanika,  sallallahu  alejhi  ve  sellem,  i  njegove 
sljedbenike  koji  radi  vjere  trpe  i  glad,  i  žeđ,  i  izolaciju.  To  ih  je  uvjeravalo  da  je  ta 
vjera  istina,  jer  da  nije  tako,  ne  bi  Poslanik,  sallallahu  alejhi  ve  sellem,  i  njegovi 
sljedbenici  trpjeli  sva  ta  zlostavljanja  i  patnje. 

13-  Ova  izolacija  izazvala  je  mržnju  Arapa  prema  mekkanskim  nevjernicima 
zbog  bezosjećajnosti  koju  su  pokazali  prema  Benu  Hašimu  i  Benul-Muttalibu.  S 
druge  strane  Poslanik,  sallallahu  alejhi  ve  sellem,  i  ashabi  pridobili  su  simpatije 
mnogih  Arapa  i  čim  je  prekinuta  izolacija,  ljudi  su  sa  svih  strana  pohrlili  u  islam; 
vijesti  o  islamu  su  se  pročule,  a  eho  nove  vjere  odjekivao  je  svim  arapskim  zemlja- 
ma. Tako  se  ova  ekonomsko-društvena  izolacija  odbila  o  glavu  onima  koji  su  je 
nametnuli  i  postala  jedan  od  važnih  faktora  širenja  islama,  potpuno  suprotno 
očekivanjima  nevjernika.2 

14*  Podrška  koju  su  Benu  Hašim  i  Benul-Muttalib  pružili  Allahovom  Posla- 
niku, sallallahu  alejhi  ve  sellem,  i  to  što  su  zajedno  s  njim  podnijeli  ekonomsko- 
društvenu  izolaciju  ostavilo  je  traga  i  na  islamski  fikh  jer  je  propisano  da  se  jedan 
dio  petine  koja  pripada  Poslaniku,  sallallahu  alejhi  ve  sellem,  dodijeli  i  Benu  Hašimu 
i  Benul-Muttalibu.  Ibn  Kesir  je  dao  pojašnjenje  za  ovaj  propis  u  tefsiru  ajeta: 

<  <E>  ^^^^ 

"I  znajte  da  od  svega  što  u  borbi  zaplijenite  jedna  petina  pripada  Allahu  i 
Poslaniku,  i  rodbini  njegovoj,  i  siročadi,  i  siromasima,  i  putnicima-namjer- 
nicima,  ako  vjerujete  u  Allaha  i  u  ono  što  smo  objavili  robu  Našem  na  Dan 
rastavljanja  istine  od  neistine,  na  dan  kad  su  se  sukobile  dvije  vojske  -  a  Allah 

sve  može."3  Ibn  Kesir  je  rekao:  "Dio  koji  pripada  Poslanikovoj,  sallallahu  alejhi  ve 
sellem,  rodbini  dijeli  se  porodicama  Benu  Hašim  i  Benul-Muttalib  jer  su  Benul- 
Muttalib  bili  saveznici  Benu  Hašima  u  pagansko  doba  i  početkom  islama,  zajedno 
su  ušli  na  imanje  na  kojem  su  bili  izolirani  štiteći  Allahovog  Poslanika,  sallallahu 
alejhi  ve  sellem:  oni  među  njima  koji  su  bili  muslimani  činili  su  to  iz  pokornosti 
Allahu  i  Njegovom  Poslaniku,  a  oni  koji  su  bili  nevjernici  -  radi  zaštite  rodbine  i  iz 
pokornosti  Ebu  Talibu.  S  druge  strane,  Benu  Abdu-Šems  i  Benu  Nevfel,  iako  su  bili 
Poslanikova,  sallallahu  alejhi  ve  sellem,  rodbina,  nisu  ga  štitili  nego  su  ga  napadali  i 


1  Ebu  Faris,  Es-Siretun-Nebevijje,  str.  167. 

2  Abdul-Vehhab  Kehil,  El-Harbun-nefsijje  didel-islam,  str.  101. 

3  Sura  El-Enfal,  41. 


poticali  Kurejšije  da  se  bore  protiv  njega,  stoga  ih  je  Ebu  Talib  u  svojoj  poemi  kriti- 
zirao oštrije  nego  ostale  jer  su  bili  Poslanikova,  sallallahu  alejhi  ve  sellem,  rodbina... 
U  jednom  hadisu  stoji:  'Nisu  nas  napustili  ni  u  pagansko  doba  ni  nakon  pojave 
islama.1  Većina  islamskih  učenjaka  smatra  da  se  dio  plijena  koji  pripada  Posla- 
nikovoj  rodbini  dijeli  samo  Benu  Hašimu  i  Benul-Muttalibu."1 

15-  Allah  je  uzdigao  Svoju  vjeru  i  Svoga  Poslanika,  sallallahu  alejhi  ve  sellem, 
Mekka  je  oslobođena  i  došlo  je  vrijeme  Oproštajnog  hadždža.  Na  tom  putu  Posla- 
nik, sallallahu  alejhi  ve  sellem,  odlučio  je  da  se  odmori  u  Hajfi  Benu  Kinane  da  se 
prisjeti  kako  su  ugnjetavali  muslimane  i  da  zahvali  Allahu  na  velikoj  pobjedi  i  po- 
vratku u  Mekku  iz  koje  su  ga  izgnali  mnogobošci.  Time  je  želio  naznačiti  da  Istina 
uvijek  pobjeđuje  i  da  će  Allah  nosiocima  Istine  dati  pobjedu  ako  budu  strpljivi.2 
Usama  b.  Zejd,  radijallahu  anhuma,  kazuje:  "Rekao  sam:  'Allahov  Poslaniče,  gdje  ćeš 
se  sutra  odmoriti?',  a  krenuli  smo  na  hadždž.  Poslanik,  sallallahu  alejhi  ve  sellem, 
odgovorio  je:  'A  gdje  bismo  mogli  odmoriti?',  i  dodao:  'Sutra  ćemo  se  odmoriti  u 
Hajfi  Benu  Kinane  (Muhassabu)  gdje  su  se  Kurejšije  dogovorile  da  ustraju  u  nevjer- 
stvu.1  To  je  zato  što  su  Benu  Kinane  podržali  Kurejšije  protiv  Benu  Hašima  i  zakleli  se 
da  ih  neće  pomoći  niti  im  pružiti  utočište."  Ez-Zuhri  je  rekao:  "Hajfa  je  dolina."3 

16-  Svaki  narod  koji,  u  bilo  kojem  vremenu,  teži  uspostavi  šerijata,  mora 
računati  na  izolaciju  i  embargo  od  strane  sljedbenika  zablude  jer  nevjernici  su  svi 
jedan  millet.  Zato  muslimansko  vodstvo  mora  pripremiti  musliman-sku  zajednicu 
na  ovakve  situacije  i  pripremiti  odgovarajuća  rješenja,  i  osmisliti  alternative  koje  će 
pomoći  u  otporu  izolaciji  kako  bi  ummet  mogao  pružiti  čvrst  otpor  svim  vrstama 
izolacije.4 


1TefsirlbnKesir,  2/312. 

2  El-Gureba'ul-evvelun,  str.  149. 

3  Sahihul-Buhari,  Kitabul-džihad,  bab:  180  -  Iza  esleme  kaum  fi  daril-Harb,  A/33. 

4  FiS'Siretun-Nebevijje,  Kira'a  fi  dževanibil-hazer  vel-himaje,  str.  98. 


Četvrto  poglavlje 

Hidžra  u  Abesiniju,  iskušenje  u  Taifu  i 

počast  Israa 


Život  i  djelb  posljednjeg  ^»^■■■■■■■K  24: 


Prva  tema 

Vjero vjesni kov  odnos  prema  zakonu  poduzimanja  uzroka 

Zakon  poduzimanja  uzroka  je  jedan  od  Božijih  zakona  na  koji  se  oslanjao 
Vjerovjesnik,  sallallahu  alejhi  ve  sellem. 

Uzrok  je  sve  ono  čime  se  dolazi  do  nečega  drugog. 

Zakon  poduzimanja  uzroka  je  Allahov  zakon  koji  vlada  u  svemiru  Jer  Allah  je 
stvorio  svemir  po  preciznim  mjerama  i  odredio  zakone  po  kojima  se  odvija  život  u 
njemu.  Uzroci  i  posljedice  su  vezani  jedni  za  druge,  ali  Allahovom  voljom.  On  je 
Onaj  koji  je  učvrstio  Zemlju  planinama  i  dao  da  iz  nje  niče  bilje  pomoću  vode  itd. 

Allah,  Gospodar  svih  svjetova,  daje  htio,  mogao  je  učiniti  da  se  sve  ove  stvari 
odvijaju  bez  uzroka,  ali  to  je  Božija  volja  i  mudrost.  Allah  je  time  htio  da  ukaže 
Svojim  stvorenjima  na  nužnost  pridržavanja  ovih  zakona  da  bi  se  život  odvijao 
onako  kako  On  želi. 

Osim  što  je  zakon  poduzimanja  uzroka  očevidan  u  univerzumu,  on  je  isto 
tako  potvrđen  i  u  Allahovoj  Knjizi.  Allah  je  ukazao  Svojim  robovima  -  vjernicima  na 
nužnost  pridržavanja  ovog  zakona  u  svemu  što  se  tiče  ovog  i  onog  svijeta. 

Allah  je  rekao: 

4jQn         J^4^  &i<^f*&j  by^^&^j^^x^^jjC^  ijii^f^j  y 

"I  reci:  Trudite  se!  Allah  će  trud  vaš  vidjeti,  a  i  Poslanik  Njegov  i  vjernici,  i  vi 
ćete  biti  vraćeni  Onome  koji  zna  nevidljivi  i  vidljivi  svijet,  pa  će  vas  o  onome 
što  ste  radili  obavijestiti.1"1 

"On  vam  je  Zemlju  pogodnom  učinio,  pa  hodajte  predjelima  njezinim  i 
hranite  se  onim  što  On  daje.  Njemu  ćete  poslije  oživljavanja  odgovarati."2 

Isto  tako  Allah  nas  obavještava  da  je  zatražio  od  Merjeme,  u  najtežim  trenu- 
cima za  nju,  da  poduzme  uzroke: 

"Zatresi  palmino  stablo,  posut  ću  po  tebi  datule  svježe."3 

Dakle,  Allah  nas  je  podučio  da  je  poduzimanje  uzroka  nužno  u  svemu. 
Allahov  Poslanik,  sallallahu  alejhi  ve  sellem,  znao  je  to  najbolje,  pa  je,  na  putu 
izgradnje  islamske  države,  poduzimao  sve  potrebne  uzroke  ništa  ne  prepuštajući 
slučaju.  To  smo  već  spominjali,  a,  ako  Bog  da,  spominjat  ćemo  još. 


1  Sura  Et-Tevbe,  105. 

2  Sura  El-Mulk,  15. 

3  Sura  Merjem,  25. 


Poslanik,  sallallahu  alejhi  ve  sellem,  i  ashabi  uvijek  su  vodili  računa  o  ovome, 
bez  obzira  ticalo  se  ovoga  ili  onoga  svijeta.1 

Oslanjanje  na  Allaha  i  poduzimanje  uzroka 

Oslanjanje  na  Allaha  nije  prepreka  za  poduzimanje  uzroka.  Vjernik  poduzima 
uzroke  vjerujući  u  Allaha  i  pokoravajući  Mu  sef  jer  mu  je  On  tako  naredio,  ali  vjernik 
se  ne  oslanja  na  uzroke  jer  zna  da  oni  sami  po  sebi  ne  donose  rezultate.  Rezultate 
daje  Allah  koji  je  dao  i  uzroke,  i  vjernik  osjeća  da  ne  postoji  veza  između  uzroka  i 
rezultata.  Za  njega  je  poduzimanje  uzroka  ibadet  i  pokoravanje  Allahu,  a  rezultati 
se  ostvaruju  Allahovom  odredbom  neovisno  od  uzroka,  i  samo  On  određuje  hoće  li 
se  ostvariti  rezultati.  Na  taj  način  vjernik  se  oslobađa  robovanja  uzrocima,  a  u  isto 
vrijeme  ih  poduzima  shodno  svojim  mogućnostima  želeći  sevap  za  pokornost 
Allahu  u  poduzimanju  istih. 

Vjerovjesnik,  sallallahu  alejhi  ve  sellem,  također  je,  u  mnogim  hadisima,  pot- 
crtao  nužnost  poduzimanja  uzroka  uz  oslonac  na  Allaha,  objašnjavajući  da  jedno 
drugo  ne  isključuje. 

Enes  b.  Malik,  radijallahu  anhu,  prenosi  da  je  neki  čovjek  stao  na  vrata  mes- 
džida  držeći  devu,  i  rekao:  "Allahov  Poslaniče,  hoću  li  pustiti  devu  i  osloniti  se  na 
Allaha?"  -  kao  daje  mislio  da  oslonac  na  Allaha  isključuje  poduzimanje  uzroka,  pa 
ga  je  Poslanik,  sallallahu  alejhi  ve  sellem,  podučio  da  je  poduzimanje  uzroka 
potrebflo  i  da  se,  ni  u  kojem  slučaju,  ne  kosi  sa  oslanjanjem  na  Allaha  sve  dok  se 
ispravno  odnosi  prema  uzrocima  -  pa  mu  je  Poslanik,  sallallahu  alejhi  ve  sellem, 
rekao:  "Svezi je  pa  se  osloni  na  Allaha!"2 

Ovo  je  jedan  od  hadisa  koji  ukazuje  da  nema  kontradiktornosti  između 
oslonca  na  Allaha  i  poduzimanja  uzroka  pod  uvjetom  da  ne  robuje  uzrocima  i  da  se 
ne  osloni  na  njih,  a  zapostavi  oslanjanje  na  Allaha. 

Prenosi  Omer  b.  El-Hattab,  radijallahu  anhu,  daje  Allahov  Poslanik,  sallallahu 
alejhi  ve  sellem,  rekao:  "Kad  biste  se  istinski  oslanjali  na  Allaha,  opskrbljivao  bi  vas 
kao  što  opskrbljuje  ptice:  ujutro  polijeću  gladne,  a  navečer  se  vraćaju  site."3 

Ovaj  hadis  podstiče  na  oslanjanje  na  Allaha  i  ukazuje  na  važnost  poduzi- 
manja uzroka,  jer  je  naznačio  da  ptice,  i  pored  toga  što  im  je  Allah  zagarantirao  da- 
vanje opskrbe,  ujutro  odlaze  u  potfagu  za  hranom  da  bi  se  tek  navečer  vratile. 

Islamski  ummet  mora  shvatiti  da  je  neophodno  poduzimati  uzroke  da  bi  se 
postigla  snaga,  jer  je  to  Allahov  zakon  koji  se  ne  smije  kršiti.  A  Allahova  je  milost  da 
nije  opteretio  muslimane  iznad  njihovih  mogućnosti,  pa  ne  traži  od  njih  da  pripre- 
me silu  ravnu  onoj  koju  je  pripremio  neprijatelj. 


1  Et-Temkin  lil-ummetil-islamijje,  str.  248-249. 

2  Sunenut-Tirmizi,  Kitabu  sifetul-Kijame,  bab:  Ma  da'e  fit-tevekkul,  4/576. 

3  Ahmed,  Musned,  1/52,  br.  370.  Ahmed  Šakirje  rekao:  "Lanac  prenosilaca  ovog  hadisa  je  sahih." 


Život  i  đjeCo 


"I  protiv  njih  pripremite  koliko  god  možete  snage  i  konja  za  boj,  da  biste  time 
zaplašili  Allahove  i  vaše  neprijatelje,  i  druge  osim  njih  -  vi  ih  ne  poznajete, 
Allah  ih  zna.  Sve  što  na  Allahovom  putu  potrošite  nadoknađeno  će  vam  biti, 
neće  vam  se  nepravda  učiniti."1 

Kao  da  im  Allah  kaže:  "Poduzmite  sve  što  možete  i  uložite  maksimalne 
napore,  makar  vaše  mogućnosti  bile  ispod  mogućnosti  neprijatelja."  Dakle,  najviše 
što  se  traži  jeste  da  muslimani  ulože  ono  što  je  u  njihovoj  moći,  a  Allah  će  se 
pobrinuti  o  onome  što  prevazilazi  njihove  mogućnosti,  jer  Njegove  su  mogućnosti 
neograničene.  Ulaganje  maksimalnog  truda  je  dokaz  iskrenosti  i  uvjet  koji  Allah 
traži  da  se  ispuni  da  bi  dao  Svoju  pomoć  i  pobjedu.2 

Danas  treba  apelirati  na  islamski  ummet  da  prevaziđu  eru  slabosti  i  indo- 
lentnosti  i  započnu  eru  snage  i  izgradnje.  Treba  apelirati  na  muslimane  da  se 
oproste  sa  pustim  snovima  i  željama  i  da  počnu  poduzimati  uzroke  koji  će  im 
pomoći  da  uspostave  islamsku  državu  i  da  izgrade  civilizaciju  čvrsto  povezanu  sa 
svojim  Gospodarom. 


Prva  hidžra  u  Abesiniju 

Uzroci  prve  hidžre  u  Abesiniju 

Nevjernici  su  počeli  sve  gore  zlostavljati  ashabe  Allahovog  Poslanika, 
sallallahu  alejhi  ve  sellem:  hvatali  su  ih  i  mučili  glađu  i  žeđu,  pržili  ih  vatrom  i  užare- 
nim mekkanskim  pijeskom.  Sve  su  im  to  radili  ne  bi  li  napustili  islam.  Neki  su  usljed 
teških  mučenja  popuštali,  ali  su  u  svojim  srcima  i  dalje  čvrsto  vjerovali,  a  neki  su 
stoički  podnijeli  sva  zlostavljanja  i  Allah  ih  je  sačuvao.  Vidjevši  kroz  kakve  nedaće 
prolaze  njegovi  ashabi  dok  on  živi  bezbjedno  zbog  ugleda  koji  uživa  kod  Allaha  i 
jer  je  pod  zaštitom  amidže  Ebu  Taliba,  a  ne  može  im  pomoći,  Allahov  Poslanik, 
sallallahu  alejhi  ve  sellem,  reče:  "Pođite  u  Abesiniju,  tamo  vlada  kralj  koji  ne  dopuš- 


1  Sura  El-Enfal,  60. 

2  Mustafa  Mahmud,  El-lslam  fil-hindek,  str.  64. 

Hidžra  u  Abesiniju 


lufiammeđ  es-  Sattabi 

ta  da  se  ikome  čini  nepravda,  i  to  je  zemlja  iskrenosti.  I  ostanite  tamo  dok  vam 
Allah  ne  dadne  izlaz  iz  onoga  u  čemu  se  nalazite."  Tada  skupina  muslimana,  ashaba 
Allahovog  Poslanika,  sallallahu  alejhi  ve  sellem,  pođe  u  Abesiniju  bojeći  se  zlostav- 
ljanja i  bježeći  sa  svojom  vjerom  pod  Allahovu  zaštitu.  To  je  bila  prva  hidžra  - 
iseljenje  u  islamu.1 

Neki  učenjaci  su  spomenuli  uzroke  prve  hidžre  u  Abesiniju.  U  njih  spada: 

1-  Povećanje  broja  vjernika 

Mnogo  ljudi  je  primilo  islam,  iman  se  širio  i  bio  aktuelna  tema  razgovora.  Ez- 
Zuhri  prenosi  od  Urveta  o  uzrocima  hidžre,  pa  kaže:  "Kada  se  povećao  broj  musli- 
mana i  iman  se  počeo  širiti,  te  postao  tema  razgovora,  mnogobošci  ih  počeše  hva- 
tati i  mučiti,  želeći  ih  odvratiti  od  islama.  Vidjevši  šta  se  dešava,  Allahov  Poslanik, 
sallallahu  alejhi  ve  sellem,  rekao  je  onima  koji  su  povjerovali:  'Raziđite  se  po  Zemlji!' 
'Gdje  da  pođemo,  Allahov  Poslaniče?',  upitaše.  'Tamo',  odgovori  im  pokazujući 
prema  Abesiniji."2 

2-  Očuvanje  vjere 

Očuvanje  vjere  bio  je  jedan  od  bitnih  razloga  hidžre  u  Abesiniju.  Ibn  Ishakje 
rekao:  "Tada  skupina  ashaba  Allahovog  Poslanika,  sallallahu  alejhi  ve  sellem,  pođe 
u  Abesiniju  bojeći  se  zlostavljanja  i  bježeći  sa  svojom  vjerom  pod  Allahovu 
zaštitu."3 

3-  Širenje  da've  izvan  Mekke 

Profesor  Sejjid  Kutb  rekao  je:  "Poslanik,  sallallahu  alejhi  ve  sellem,  tražio  je 
izvan  Mekke  centar  koji  će  braniti  ovu  vjeru,  pružiti  joj  slobodu  i  omogućiti  da  se 
otarasi  blokada  kojima  je  bila  izložena  u  Mekki.  Želio  je  mjesto  gdje  će  slobodno 
moći  pozivati  u  vjeru  i  gdje  će  sljedbenici  islama  biti  zaštićeni  od  ugnjetavanja  i 
zlostavljanja.  Po  mojoj  procjeni,  to  je  bio  prvi  i  najvažniji  uzrok  hidžre  u  Abesiniju. 
Postoje  teze  da  su  prvi  vjernici,  koji  su  učinili  hidžru  u  Abesiniju,  učinili  to  samo  da 
se  spase  patnji,  ali  taj  stav  nema  jako  uporište,  jer  daje  to  bilo  tako,  onda  bi  hidžru 
učinili  muslimani  koji  su  bili  najslabiji,  najnemoćniji  i  koji  nisii  bili  ugledni,  a  to  nije 
tako:  potlačeni  oslobođeni  robovi  koji  su  trpjeli  najveća  zlostavljanja  i  patnje  nisu 
učinili  hidžru  -  hidžru  su  učinili  ljudi  koji  su  imali  jaku  rodbinu,  koja  ih  je,  u  plemen- 
skom društvu  u  kakvom  su  živjeli,  mogla  odbraniti  od  bilo  kakvog  napada,  i  brojne 
Kurejšije  su  se  družile  sa  većinom  muhadžira..."4 

Profesor  El-Gadban  slaže  se  sa  ovom  tezom  Sejjida  Kutba.  El-Gadban  kaže: 


1  Ahzemi  Samiun,  El-Hidžretu  fil-Kur'anil-kerim,  str.  290. 

2  Ez-Zuhri,  El-Megazin-Nebevijje,  str.  96,  valorizacija:  Suhejl  Zekkar. 

3  Ibn  Hišam,  Es-Siretun-Nebevijje,  1/398. 
4FiZUalU-Kur'an,  1/29. 

"Ova  Sejjidova  teza  nalazi  potporu  u  događajima  iz  Poslanikovog,  sallallahu  alejhi 
ve  sellem,  života.  Po  mom  mišljenju,  najvažnija  potvrda  njene  tačnosti  jeste  opće 
stanje  vezano  za  muhadžire  u  Abesiniji:  desila  se  hidžra  u  Jesrib,  Bitka  na  Bedru, 
Uhudu,  Hendeku,  primirje  na  Hudejbijji,  a  nije  poznato  daje  Allahov  Poslanik,  salla- 
llahu alejhi  ve  sellem,  tražio  njihov  povratak.  Pet  godina  Medina  je  bila  izložena 
opasnostima,  a  posljednja  je  bila  Bitka  na  Hendeku,  i  tek  kada  se  Poslanik,  salla- 
llahu alejhi  ve  sellem,  uvjerio  daje  Medina  postala  sigurno  utočište  muslimanima,  i 
prestala  opasnost  od  nevjerničkih  upada,  tek  tada  je  zatražio  povratak  muhadžira  iz 
Abesinije,  jer  više  nije  postojala  potreba  za  rezervnom  bazom  u  koju  može  izbjeći 
Allahov  Poslanik,  sallallahu  alejhi  ve  sellem,  u  slučaju  da  Medina  padne  u  ruke  ne- 
prijatelja."1 

Profesor  Derveza  također  smatra  da  je  otvaranje  prostora  za  širenje  islama 
jedan  od  razloga  hidžre  u  Abesiniju.  On  kaže:  "Nije  nezamislivo  da  je  jedan  od 
razloga  odabira  kršćanske  Abesinije  nada  u  pokretanje  da've  u  njoj  i  da  je  odabir 
Džafera  b.  Ebu  Taliba  da  pođe  na  taj  put  povezan  s  tom  nadom."2 

Ovom  mišljenju  priklonio  se  i  dr.  Sulejman  b.  Hamed  el-Auda:  "Mišljenje  da 
je  pozivanje  u  novu  vjeru  bilo  jedan  od  razloga  i  ciljeva  hidžre  u  Abesiniju  podupiru 
podaci  o  tome  da  su  Nedžašija  i  mnogi  drugi  Abesinci  primili  islam.  Druga  stvar: 
ako  su  muslimani  otišli  u  Abesiniju  po  Vjerovjesnikovom,  sallallahu  alejhi  ve  sellem, 
nalogu  i  savjetu  -  onda  je  i  njihov  ostanak  tamo  sve  do  okončanja  Bitke  na  Hajberu 
također  bio  po  Vjerovjesnikovom,  sallallahu  alejhi  ve  sellem,  nalogu.  U  El-Buhariji- 
nom  Sahihu  stoji:  'Džafer  je  rekao  eš'arijama3  kad  su  došli  u  Abesiniju:  Allahov 
Poslanik,  sallallahu  alejhi  ve  sellem,  poslao  nas  je  ovdje  i  naredio  nam  da  ovdje 
boravimo  -  pa  ostanite  s  nama.'4 

To  znači  da  su  došli  sa  određenom  zadaćom,  a  nema  časnije  zadaće  od  pozi- 
vanja u  Allahovu  vjeru.  A  kad  je  zatražen  njihov  povratak,  znači  da  je  njihova  zadaća 
okončana."5 

4-  Potraga  za  sigurnim  mjestom  za  muslimane 

Bezbjednosne  mjere  koje  je  poduzimao  Allahov  Poslanik,  sallallahu  alejhi  ve 
sellem,  imale  su  za  cilj  očuvanje  najbolje  vjerničke  skupine,  a  Abesinija  se  smatrala 
mjestom  gdje  muslimani  mogu  biti  sigurni  dok  se  ne  stiša  oluja  i  ne  ojača  islam.  I 
zaista,  muhadžiri  su  u  Abesiniji  bili  sigurni  i  spokojni.  Ummu  Selema,  radijallahu 
anha,  pripovijeda  o  tome:  "Kada  smo  došli  u  abesinsku  zemlju,  Nedžašija  se  poka- 


1  El-Minhadžul-hareki  lis-sire,  1/67-68. 

2  Siretur-Resul,  1/365.  Preuzeto  od  Eš-Šami,  str.  111. 

3  Pod  eš'arijama  se  misli  na  Ebu  Musaa  el-Eš'artja  i  skupinu  od  oko  pedeset  osoba  koji  su  iz  Jemena 
htjeli  učiniti  hidžru  u  Medinu,  ali  su  valovi  odnijeli  lađu  na  obale  Abesinije  pa  su  ostali  sa  Džaferom  i 
ostalim  muhadžirima.  Vidjeti:  Sahihul-Buhari,  br.  3136  i  4230.  (op.  prev.) 

4  Sahihul-Buhari  meal-Feth,  6/237.  br.  3136. 

5  Dr.  Sulejman  el-Auda,  El-Hidžretul-ula  fd-isiam,  str.  34. 

zao  kao  najbolji  susjed  -  slobodno  smo  ispovijedali  svoju  vjeru  i  niko  nas  nije  uzne- 
miravao  što  obožavamo  Allaha."1 

Zašto  je  Vjerovjesnik  odabrao  Abesiniju 

Postoji  nekoliko  stvari  koje  mogu  pomoći  istraživaču  da  nađe  odgovor  na 
pitanje:  Zastoje  Vjerovjesnik,  sallallahu  alejhi  ve  sellem,  odabrao  baš  Abesiniju? 
Neke  od  tih  stvari  su  sljedeće: 

1-  Nedžašija  je  bio  pravedan  vladar 

Na  Nedžašijinu  pravednu  vladavinu  ukazao  je  Vjerovjesnik,  sallallahu  alejhi  ve 
sellem,  rekavši  svojim  ashabima:  "Pođite  u  Abesiniju,  tamo  vlada  kralj  koji  ne  do- 
pušta da  se  ikome  čini  nepravda,  i  to  je  zemlja  iskrenosti."2 

2-  Nedžašija  je  bio  dobar  čovjek 

Prenosi  se  daje  Vjerovjesnik,  sallallahu  alejhi  ve  sellem,  u  pohvali  abesinskog 
kralja  rekao:  "U  Abesiniji  se  nalazi  dobar  vladar  kojeg  nazivaju  Nedžašija  -  u 
njegovoj  zemlji  nikome  se  ne  čini  nepravda."  Pored  pravednosti,  bio  je  čuven  i  po 
svojoj  dobroti.3  Ta  dobrota  pokazala  se  u  njegovoj  zaštiti  muslimana  i  utisku  koji  su 
na  njega  ostavili  kur'anski  ajeti  kada  ih  je  proučio  Džafer,  radijallahu  anhu.  Njegovo 
vjerovanje  u  Isaa,  alejhis-selam,  bilo  je  ispravno. 

3-  Razvijene  trgovačke  veze  između  Abesinije  i  Kurejšija 

Trgovina  je  bila  stub  kurejšijske  ekonomije,  a  Abesinija  je  bila  jedan  od 
trgovačkih  centara  regije.  Moguće  je  da  su  je  neki  muslimani  poznavali  sa  svojih 
trgovačkih  putovanja,  ili  su  slušali  o  njoj  od  onih  koji  su  putovali  u  nju. 

Govoreći  o  uzrocima  hidžre  u  Abesiniju,  Et-Taberi  je  rekao:  "Abesinija  je  bila 
jedan  od  trgovačkih  centara  koji  su  pohodile  Kurejšije.  Ona  je  za  njih  predstavljala 
izvor  obilne  opskrbe,  sigurno  mjesto  i  dobar  pazar."4 

4-  Abesinija  je  bila  sigurno  mjesto 

U  to  vrijeme  izvan  Arapskog  poluostrva  nije  bilo  sigurnije  zemlje  od  Abe- 
sinije. Osim  toga,  bila  je  izvan  kurejšijske  vlasti  i,  za  razliku  od  arapskih  plemena, 
nije  ih  morala  slijediti.5 

Ibn  Ishak  je,  govoreći  o  razlozima  odabira  Abesinije  kao  mjesta  hidžre,  rekao: 
"Bila  je  to  zemlja  iskrenih  ljudi  čiji  vladar  nije  dozvoljavao  da  se  ikome  čini  nasilje."1 


1  Ibn  Hišam,  Es-Siretun-Nebevijje,  valorizacija:  Hemmam  Ebu  SuajHk,  1/413. 

2  Ibn  Hišam,  Es-Siretun-Nebevijje,  str.  1/397,  valorizacija:  Hemmam  Ebu  Suajlik. 

3  Et-Taberi,  Tarihul-umemi  vel-muluk,  2/328. 

4  Megazi  Resulillah  li  Urve  b.  Zubejr,  str.  104. 

5  Ahmed  el-Džemel,  Hidžretur-Resuli  ve  ashabihifil-Kur'anives-sunne,  str.  97. 

Dakle,  to  je  bila  zemlja  iskrenih  ljudi  kojom  je  vladao  pravedan  vladar,  a  to  su  naj- 
važnije karakteristike  sigurne  zemlje.2 

5-  Poslanikova  ljubav  prema  Abesiniji  i  njegova  obaviještenost  o  njoj 

U  hadisu  koji  prenosi  Ez-Zuhri  navodi  se  da  je  Allahovom  Poslaniku, 
sallallahu  alejhi  ve  sellem,  bilo  najdraže  da  se  hidžra  učini  u  Abesiniju.3  Postoje  raz- 
lozi za  tu  ljubav,  a  neki  od  njih  su: 

•  Pravedna  vladavina  Nedžašije. 

•  Abesinci  su  ispovijedali  kršćanstvo,  a  ta  je  vjera  bliža  islamu  od  politeizma. 

•  Allahov  Poslanik,  sallallahu  alejhi  ve  sellem,  znao  je  dosta  o  Abesiniji  iz 
priča  svoje  dojilje  Ummu  Ejmen,  Allah  bio  zadovoljan  njome,  koja  je  bila  Abesinka, 
kao  što  se  navodi  u  Muslimovom  Sahihu  i  drugim  djelima.4  Osim  toga,  Vjerovjesnik, 
sallallahu  alejhi  ve  sellem,  dobro  je  poznavao  mentalitet  i  stanje  u  zemljama  tog 
doba. 

Vrijeme  polaska  muhadžira,  izlazak  u  tajnosti  i  dolazak  u  Abesiniju 

U  mjesecu  redžebu  pete  godine  po  poslanstvu  nekolicina  ashaba  Allahovog 
Poslanika,  sallallahu  alejhi  ve  sellem,  napustila  je  Mekku.  Skupinu  je  sačinjavalo 
deset  muškaraca  i  četiri  žene,  a  prema  nekima  pet  žena.  Kurejšijski  mušrici  pokušali 
su  da  ih  stignu  i  vrate  u  Mekku.  Išli  su  za  njima  sve  dok  nisu  stigli  do  mora  i  vidjeli 
da  su  muslimani  već  otplovili  u  pravcu  Abesinije.5 

Očito  je  da  su  muhadžiri  na  put  izašli  tajno.  El-Vakidi  prenosi  da  su  "izašli 
krišom".6  Et-Taberi  bilježi  od  njega  istu  tu  predaju.7  Ibn  Sejjjdin-Nas8,  Ibnul-Kajjim9  i 
Ez-Zerkani10  također  navode  da  je  hidžra  izvedena  u  tajnosti. 

Kada  su  muslimani  stigli  u  Abesiniju,  Nedžašija  ih  je  lijepo  primio  i  ugostio,  te 
su  kod  njega  uživali  u  sigurnosti  kakvu  nisu  imali  u  domovini  među  vlastitom  rod- 
binom. 

Ako  razmislimo  o  imenima  ashaba  koji  su  učinili  hidžru11,  primijetit  ćemo  da 
niko  od  njih  nije  bio  iz  skupine  potlačenih,  poput  Bilala,  Habbaba,  Ammara  i  drugih. 


1  Ibn  Hišam,  Es-Siretun-Nebevijje,  1/397. 

2  El-Hidžretul-ula  fd-istam,  str.  46. 

3  Ez-Zuhri,  El-Megazi,  str.  96. 

4  Sahihu  Musiim,  3/1392.  En-Nevevi,  Tehzibul-esma1  vel-lugat,  3/357. 

5  Ahzemi  Samiun,  El-Hidžra  fd-Kufarid-kerim,  str.  290-291. 

6  Et-Tabekat,  1/204. 

7  Tarihut-Taberi,  2/329. 

8  Ujunul-eser,  1/116. 

9  Zadul-me'ad,  3/23. 

10  Šerhul-Mevahib,  1/271. 

11  Njihova  imena  navedena  su  u:  El-Bidaje  ven-nihaje,  3/96-97,  i  Ibn  Hišam,  Es-Siretun-Nebevijje,  1/344- 
352.  Prvih  četrnaestero  muhadžira  bili  su:  1.  Osman  b.  Affan,  2.  njegova  supruga  Rukajja,  kći 
Allahovog  Poslanika,  3.  Ebu  Huzejfe  b.  Utbe,  4.  njegova  supruga  Sehla  bint  Suhejl,  5.  Zubejr  b.  El- 

Većina  muhadžira  bile  su  osobe  uglednog  porijekla  i  cijenjene  među  Kurejšijama; 
bili  su  iz  različitih  plemena.  Tačno  je  da  su  i  osobe  uglednog  porijekla  bile  zlostav- 
ljane, ali  najteža  zlostavljanja  pretrpjeli  su  robovi  i  došljaci,  jer  u  sredini  u  kojoj  su 
živjeli  plemenska  pripadnost  imala  je  specifičnu  težinu  i  vodilo  se  računa  o  porijeklu 
osoba.  Znači,  da  je  jedini  razlog  hidžre  bilo  bježanje  od  zlostavljanja  -  najpreči  da 
učine  hidžru  bili  bi  ti  nezaštićeni  muslimani  koji  su  trpjeli  najteža  mučenja.  Ovo 
mišljenje  podupire  činjenica  da  Ibn  Ishak  spominje  zlostavljanja  koja  su  pretrpjeli 
potlačeni  vjernici,  ali  ne  spominje  da  su  učinili  hidžru  u  Abesiniju.1 

Tu  se  pokazuje  bitna  činjenica,  a  to  je  da  su  za  hidžru,  pored  zlostavljanja, 
postojali  i  drugi  razlozi  radi  kojih  je  Allahov  Poslanik,  sallallahu  alejhi  ve  sellem, 
odabrao  posebnu  grupu  ashaba  iz  više  plemena.  S  jedne  strane  to  je  mogao  biti 
faktor  zaštite  u  slučaju  da  Kurejšije  ubijede  Abesince  da  ih  vrate,  a  s  druge  strane 
njihova  hidžra  je  potresla  sva,  ili  barem  većinu,  kurejšijskih  ogranaka  jer  -  Mekka  je 
postala  tijesna  svojim  sinovima  pa  su  morali  poći  u  drugu  zemlju  tražeći  sigurnost. 
Osim  toga,  ovi  muhadžiri  su  nosili  Allahovu  vjeru  kako  bije  proširili  na  sve  horizon- 
te, jer  kada  je  najednom  mjestu  odbijena,  možda  drugdje  postoji  bolje  i  berićetnije 
mjesto  na  kojem  će  se  srca  i  razum  ljudi  otvoriti  da  prihvate  poziv  u  Allahovu  vje- 
ru.2 

Tri  mjeseca  nakon  hidžre,  u  Mekki  su  se  desile  velike  promjene  u  životu 
muslimana.  Nove  okolnosti  koje  su  nastupile  ulile  su  muslimanima  nadu  u  moguć- 
nost širenja  vjere  u  Mekki.  Naime,  u  tom  periodu  islam  je  primio  Hamza  b.  Abdul- 
Muttalib,  amidža  Aljahovog  Poslanika,  sallallahu  alejhi  ve  sellem.  On  je  to  prvo 
učinio  iz  pristranosti  prema  bratiću  Muhammedu,  a  zatim  mu  je  Allah  raširio  prsa 
pa  je  postao  iskren  i  čvrst  u  svojoj  vjeri.  Hamza  je  bio  jedan  od  najuglednijih  i  naj- 
snažnijih kurejšijskih  mladića.  Kada  je  primio  islam,  Kurejšijama  je  postalo  jasno  da 
je  time  Allahov  Poslanik,  sallallahu  alejhi  ve  sellem,  postao  snažniji  i  da  će  mu  nje- 
gov amidža  pružiti  jaku  zaštitu,  stoga  su  se  djelimično  suzdržavali  od  onoga  što  su 
mu  prije  radili.3 

Zatim  je,  nakon  Hamze,  islam  primio  i  Omer  b.  El-Hattab,  radijallahu  anhuma, 
koji  je,  također,  bio  izuzetno  snažan.  S  ovom  dvojicom,  ashabi  Allahovog  Poslanika, 
sallallahu  alejhi  ve  sellem,  osjećali  su  se  zaštićenima,  pa  su  se  okuražili  pred  Kurej- 
šijama.4 

Primanje  islama  dvojice  uglednih  ljudi,  nakon  muslimanske  hidžre  u  Abe- 
siniju, bilo  je  poniženje  za  mnogobošce,  a  ponos  za  ashabe  Allahovog  Poslanika, 


Avvam,  6.  Mus'ab  b.  Umejr,  7.  Abdurrahman  b.  Avf,  8.  Ebu  Seleme  b.  Abdul-Esed,  9.  njegova  supruga 
Ummu  Seleme  bint  Ebu  Umejje,  10.  Osman  b.  Maz'un,  koji  im  je  bio  vođa,  11.  Amir  b.  Rebi'a,  12. 
njegova  supruga  Lejla  bint  Ebu  Hasme,  13.  Ebu  Sebra  b.  Ebu  Ruhm,  14.  Suhejl  b.  Bejda'.  (op.  prev.) 

1  El-Belaziri,  El-Ensab,  1/156-198.  Ibn  Hišam,  1/392-396. 

2  El-Hidžretul-ula  fd-islam,  str.  37. 

3  Muhammed  b.  Abdul-Vehhab,  Muhtesaru  siretur-Resul,  str.  90. 

4  Es-Siretun-Nebevljje,  1/294. 

sallallahu  alejhi  ve  sellem,  i  ohrabren  je  da  javno  ispolje  svoju  vjeru. 

Ibn  Mes'ud,  radijallahu  anhu,  rekao  je:  "Omerovo  primanje  islama  bilo  je 
pomoć,  njegova  hidžra  bila  je  pobjeda,  a  vladavina  je  bila  milost.  Prije  nego  stoje 
Omer  primio  islam,  nismo  se  usuđivali  klanjati  pored  Kabe,  a  kada  je  primio  islam, 
borio  se  sa  Kurejšijama  dok  ga  nisu  pustili  da  klanja  pored  Kabe,  pa  smo  i  mi 
klanjali  s  njim."1 

Abdullah  b.  Omer,  radijallahu  anhuma,  pripovijeda:  "Kada  je  Omer  primio 
islam,  upitao  je:  'Ko  je  najbrbljiviji  Kurejšija?'  Rekoše  mu:  'Džemil  b.  Ma'mer  el- 
Džuheni.'  Ujutro  je  poranio  k  njemu,  a  ja  sam  ga  pratio  da  vidim  šta  hoće  od  njega. 
Kad  ga  je  sreo,  Omer  mu  reče:  'Džemile,  znaš  li  da  sam  primio  islam  i  ušao  u 
Muhammedovu  vjeru?'  Ovaj,  Boga  mi,  bez  riječi  ustade  i  pođe  vukući  za  sobom 
ogrtač.  Omer  ga  je  slijedio,  a  ja  sam  slijedio  svog  babu.  Džemil  stade  na  ulaz  u 
Harem  i  povika  iz  sveg  glasa:  'O  skupino  Kurejša  -  a  oni  su  sjedili  oko  Kabe  -  znajte 
daje  Ibn  El-Hattab  porekao  vjeru!'  'Laže!',  povika  Omer  iza  njega,  'nego  sam  primio 
islam  i  svjedočim  da  nema  drugog  boga  osim  Allaha  i  da  je  Muhammed  Njegov 
rob  i  Njegov  poslanik.*  Oni  skočiše  na  njega  i  počeše  ga  tući,  a  i  on  poče  njih 
udarati.  Tukli  su  se  sve  do  podne,  kada  Omer,  premoren,  sjede,  a  oni  ga  opkoliše. 
Omer  im  reče:  'Radite  šta  vam  je  volja!  Kunem  vam  se  Allahom,  da  vas  je  tristo  -  ili 
ćete  vi  nas  pobiti  ili  mi  vas!"'2 

"Dakle,  stanje  muslimana  bilo  je  drugačije  od  onoga  prije  hidžre  u  Abesiniju: 
sada  su  ih  branili  Hamza  i  Omer,  pa  su  mogli  i  da  klanjaju  pred  Kabom,  prestali  su 
se  skrivati  u  domu  Erkama  b.  Ebul-Erkama  i  počeli  su  javno  ispovijedati  vjeru  u 
Haremu,  a  kurejšijski  mušrici  nisu  ih  više  tako  zvjerski  mučili.  Nesumnjivo,  za 
muslimane  se  stanje  promijenilo  nabolje  i  sigurno  su  vijesti  o  tim  promjenama 
stigle  i  do  Abesinije,  makar  preko  mornara  koji  su  prolazili  Džiddom. 

To  ih  je  moralo  obradovati  i  nije  se  čuditi  ako  ih  je  ljubav  prema  domovini,  taj 
urođeni  osjećaj  koji  je  Allah  dao  svim  ljudima,  poticala  i  mamila  njihove  duše  na 
povratak  u  voljenu  domovinu  -  Mekku,  majku  svih  naselja,  tamo  gdje  je  porodica  i 
rodbina.  Nisu  se  mogli  oduprijeti  čežnji  duše  za  Bejtullahom,  stoga  su  se,  u  svjetlu 
novih  ohrabrujućih  okolnosti,  vratili  u  Mekku."3 

Saznavši  da  su  Hamza  i  Omer  primili  islam  i  vjerujući  da  će  to  osnažiti  islam, 
muhadžiri  su  se  vratili  iz  Abesinije. 

Međutim,  na  Hamzino  i  Omerovo  primanje  islama  Kurejšije  su  odgovorile 
novim  spletkama  u  kojima  se  pokazuje  koliko  su  bili  prepredeni  i  okrutni.  Tako  su  u 
svoj  arsenal  s  kojim  su  se  suprotstavljali  Vjerovjesniku,  sallallahu  alejhi  ve  sellem,  i 


1  Ibn  Hišam,  Es-Siretun-Nebevijje,  1/365. 

2  Es-Salihi,  Subulul-huda  ver-Rešad,  2/498-499.  Ovu  predaju  bilježe:  Ibn  Hibban  u  Sahihu,  Ibn  Hišam  u 
Siri,  El-Hakim  u  El-Mustedreku,  ocjenjujući  je  vjerodostojnom,  a  Ez-Zehebi  se  složio  s  njim.  Opširnije 
vidjeti:  El-Ali,  Sahihus-sire,  str.  111-112,  Darun-Nefais,  2000. 

3  Muhammed  Sejjid  el-Vekil,  Te'emmulat  fi  siretir-Resul,  str.  59.  El-Hidžra  fil-Kur'anil-kerim,  str.  302. 

njegovim  ashabima  dodali  novo  oružje  -  ekonomsku  izolaciju,  o  čemu  smo  već 
govorili.  Usljed  takvog  nasilničkog  odnosa,  muslimani  se  ponovo  vratiše  u 
Abesiniju,  ali  ovaj  put  priključi  im  se  i  veliki  broj  onih  koji  nisu  učestvovali  u  prvoj 
hidžri.1 

Druga  hidžra  u  Abesiniju 

"Po  povratku  u  Mekku  nakon  prve  hidžre,  Vjerovjesnikovi,  sallallahu  alejhi  ve 
sellem,  ashabi  se  suočiše  sa  grubim  odnosom  svoje  rodbine  koji  su  ih  žestoko 
maltretirali,  stoga  Allahov  Poslanik,  sallallahu  alejhi  ve  sellem,  dozvoli  da  po  drugi 
put  odu  u  Abesiniju.  Ovaj  put,  odlazak  je  bio  mnogo  teži.  Kurejšijski  mušrici  bili  su 
kivni  jer  je  Nedžašija  lijepo  primio  muslimane,  pa  su  ih  teško  zlostavljali.  Osman  b. 
Affan,  radijallahu  anhu,  rekao  je:  'Allahov  Poslaniče,  učinili  smo  već  jednu  hidžru,  a 
evo  sada  krećemo  u  drugu,  a  ti  nisi  s  nama!'  Allahov  Poslanik,  sallallahu  alejhi  ve 
sellem,  odgovori  mu:  Vi  činite  hidžru  radi  Allaha  i  radi  mene.  Obje  ove  hidžre  su  za 
vas.'  Osman  reče:  To  nam  je  dovoljno,  Allahov  Poslaniče!'"2 

Pored  onih  koji  su  učinili  prvu  hidžru,  ovaj  put  pošli  su  i  mnogi  drugi.  Njihov 
ukupan  broj,  prema  mišljenju  Ibn  Ishaka  i  drugih,  iznosio  je  osamdeset  i  tri  muškar- 
ca ako  je  među  njima  bio  i  Ammar  b.  Jasir,  a  ako  nije,  onda  su  bila  osamdeset  i 
dvojica.  Es-Suhejli  kaže:  "To  je  ispravnije  po  mišljenju  poznavalaca  Poslanikove  sire, 
kao  što  su  El-Vakidi,  Ibn  Ukbe  i  drugih3  S  njima  je  bilo  i  osamnaest  žena,  od  kojih  je 
jedanaest  Kurejšijki.  Ovo  je  njihov  broj  ne  računajući  djecu  koju  su  poveli  sa  sobom 
i  koja  su  im  se  rodila  u  Abesiniji.4 

Kurejšije  traže  od  Nedžašije  da  im  preda  muhadžire 

Vidjevši  da  su  ashabi  Allahovog  Poslanika,  sallallahu  alejhi  ve  sellem,  sigurni 
u  Abesiniji  i  da  su  u  Nedžašijinom  susjedstvu  pronašli  udoban  dom  te  da  slobodno 
obožavaju  Allaha,  Kurejšije  se  dogovoriše  da  Nedžašiji  pošalju  delegaciju  koja  će, 
nakon  što  posije  nepovjerenje  između  kralja  i  muslimana,  tražiti  da  im  preda  musli- 
mane koji  su  kod  njega  našli  utočište.  Ali,  delegacija  je,  i  ne  htijući,  učinila  veliku 
uslugu  islamu.  Naime,  njihova  spletka  dovela  je  do  ugodnog  dijaloga  između  kralja 
i  jednog  od  muhadžira,  a  to  je  bio  Džafer  b.  Ebu  Talib,  a  koji  je  rezultirao  time  da 
Nedžašija  primi  islam  i  zagarantira  muslimanima  bezbjedan  boravak  u  svojoj 
zemlji.5 


1  Dr.  Muhammed  en-Nedždžar,  El-Kavlul-mubin  fi  sireti  Sejjidil-Murselin,  str.  111.  El-Hidžra  fil-Kur'anil- 
kerim,  str.  302. 

2  Tabekatlbn  Sa'd,  1/207,  izdanje:  Bejrut.  El-Hidžra  fit-Kur'anil-kerim,  str.  303. 

3  Es-Suhejli,  Er-Revdul-unuf,  3/228. 

4  El-Hidžra  fil-Kur'anil-kerim,  str.  303. 

5  El-Hidžra  fil-Kur'anil-kerim,  str.  303. 

Prenosi  se  da  je  Ummu  Selema,  kćerka  Ebu  Umejje  b.  El-Mugire,  radijallahu 
anha,  supruga  Allahovog  Poslanika,  sallallahu  alejhi  ve  sellem,  rekla:  "Kada  smo 
došli  u  abesinsku  zemlju,  Nedžašija  se  pokazao  kao  najbolji  susjed  -  slobodno  smo 
ispovijedali  svoju  vjeru  i  niko  nas  nije  uznemiravao  što  obožavamo  Allaha,  niti  smo 
čuli  ikakve  uznemirujuće  riječi.  Kad  su  Kurejšije  čule  za  to  -  dogovoriše  se  da 
pošalju  Nedžašiji  dva  vješta  pregovarača  da  pregovaraju  o  nama.  Plan  im  je  bio  da 
poklone  Nedžašiji  najskupocjenije  što  ima  u  Mekki,  a  od  svega  što  mu  je  iz  nje 
dolazilo  najviše  je  cijenio  kožu.  Pripremili  su  za  njega  mnogo  koža,  a  i  svakom 
patrijarhu  su  pripremili  neki  poklon.  Tako  pripremljene  poslaše  Abdullaha  b.  Ebu 
Rebi'a  b.  El-Mugiru  i  Amra  b.  El-Asa  b.  Vaila  el-Sehmija  sa  instrukcijama  kako  da 
postupe.  Rekli  su  im:  'Uručite  darove  patrijarsima  prije  nego  što  odete  na  razgovor 
sa  Nedžašijom  o  našim  ljudima,  a  zatim  uručite  darove  Nedžašiji,  pa  onda  zatražite 
da  vam  ih  preda  prije  negoli  porazgovara  s  njima.'  Njih  dvojica  dođoše  Nedžašiji,  a 
mi  smo  kod  njega  živjeli  veoma  lijepo,  svakom  patrijarhu  su  uručili  poklon  prije 
nego  su  otišli  na  razgovor  sa  Nedžašijom,  i  svakom  od  njih  su  govorili:  'U  kraljevoj 
zemlji  nalazi  se  nekolicina  naših  sumanutih  sunarodnjaka,  oni  su  napustili  vjeru 
svog  naroda,  a  nisu  ušli  u  vašu,  nego  su  se  pojavili  sa  novom  vjerom  koja  je  strana  i 
nama  i  vama.  Nas  su  kralju  poslali  naši  poglavari  da  ih  vratimo  u  njihov  narod,  pa 
kad  budemo  razgovarali  s  kraljem  o  njima,  dajte  mu  znak  da  nam  ih  preda  i  da  ne 
razgovara  s  njima.  Njihov  narod  će  najbolje  paziti  na  njih  jer  bolje  znaju  njihove 
sramote.'  Rekoše  im:  'Dobro.'  Njih  dvojica  su  zatim  predali  darove  Nedžašiji  i  rekli 
mu:  'O  kralju,  u  tvojoj  zemlji  nalazi  se  grupa  naših  sumanutih  mladića,  oni  su 
napustili  vjeru  svog  naroda,  a  nisu  ušli  u  tvoju,  negu  su  se  pojavili  sa  novom  vjerom 
koja  je  strana  i  nama  i  vama.  Tebi  su  nas,  radi  njih,  poslali  naši  poglavari  -  njihovi 
očevi  i  amidže,  da  im  ih  vratiš,  oni  će  bolje  paziti  na  njih  jer  bolje  znaju  njihove 
sramote  i  zašto  im  se  zamjere.'  Abdullahu  b.  Ebu  Rebi'i  i  Amru  b.  El-Asu  ništa  nije 
bilo  mrže  nego  da  Nedžašija  porazgovara  sa  muslimanima.  Patrijarsi  rekoše:  'U 
pravu  su,  kralju,  njihov  narod  će  bolje  paziti  na  njih  jer  bolje  znaju  njihove  sramote  i 
zašto  im  se  zamjere.  Predaj  im  ih,  pa  neka  ih  vrate  u  njihovu  zemlju  i  među  njihov 
narod.'  Nedžašija  se  rasrdi  i  reče:  'Ne,  tako  mi  Boga,  neću  predati  narod  koji  me 
odabrao  pored  drugih  i  nastanio  se  u  mojoj  zemlji  dok  ih  ne  pozovem  i  upitam  o 
onome  što  ova  dvojica  govore  o  njima.  Pa  ako  bude  onako  kako  su  rekli,  predat  ću 
im  ih  i  neka  ih  vrate  njihovom  narodu,  a  ako  ne  bude  tako,  zaštitit  ću  ih  od  ove 
dvojice  i  omogućiti  im  ugodan  boravak  dokle  god  ostanu  u  mojoj  zemlji.'1 

Dijalog  između  Džafera  i  Nedžašije 

Nedžašija  je  zatim  poslao  po  ashabe  Allahovog  Poslanika,  sallallahu  alejhi  ve 
sellem.  Kad  im  je  došao  njegov  izaslanik,  muslimani  se  sakupiše  i  upitaše  jedni 


1  Ahmed,  Musned,  5/290.  Lanac  prenosilaca  hadisajesahih. 

druge:  'Šta  ćete  reći  kad  vas  bude  pitao?'  Rekoše:  'Šta  god  da  bude  pitao,  reći 
ćemo  ono  što  nas  je  naučio  i  što  nam  je  naredio  Allahov  Poslanik,  sallallahu  alejhi 
ve  sellem.'  Nedžašija  je  pozvao  biskupe  da  se  okupe  oko  njega  s  otvorenim 
Evanđeljima,  pa  kad  stigoše  muslimani,  upita  ih:  'Kakva  je  to  vjera  zbog  koje  ste 
ostavili  vjeru  svog  naroda,  a  niste  primili  moju  vjeru,  niti  vjeru  nekog  drugog 
naroda?'  Pošto  su  odabrali  Džafera  b.  Ebu  Taliba  da  ih  predstavlja,  on  mu  se  obrati 
sljedećim  riječima:  'O  kralju!  Mi  smo  bili  pagani,  obožavali  smo  kipove,  jeli  strvinu, 
činili  razvrat,  kidali  rodbinske  veze,  uznemiravali  komšije,  jači  je  tlačio  slabijeg. 
Živjeli  smo  tako  dok  nam  Allah  nije  poslao  Poslanika,  sallallahu  alejhi  ve  sellem  - 
čovjeka  čije  su  nam  porijeklo,  istinoljubivost,  povjerljivost  i  neporočnost  dobro  poz- 
nati. On  nas  je  pozvao  da  samo  Allaha  obožavamo,  a  da  odbacimo  sve  drugo  što 
smo  mi  i  naši  preci  obožavali,  poput  kamenja  i  idola.  I  naredio  nam  je  da  budemo 
iskreni  kad  govorimo,  da  ispunimo  povjerene  obaveze,  spajamo  rodbinske  veze, 
lijepo  se  odnosimo  prema  komšijama,  i  da  prestanemo  prolijevati  krv  i  činiti  zabra- 
njene stvari.  Zabranio  nam  je  da  činimo  razvrat,  govorimo  laži,  da  otimamo  imetak 
siročadi  i  da  potvaramo  čestite  žene.  Naredio  nam  je  da  obožavamo  Allaha, 
Jedinog  i  da  Mu  ne  pripisujemo  sudruga,  naredio  nam  je  da  klanjamo  namaz, 
dajemo  zekat  i  da  postimo.'  Naveo  mu  je  osnovna  učenja  islama  i  nastavio:  'Pa  smo 
potvrdili  njegovu  iskrenost  i  povjerovali  u  njega  i  prihvatili  ono  sa  čime  je  došao: 
počeli  smo  obožavati  samo  Allaha  ne  pripisujući  Mu  sudruga,  smatrati  zabranjenim 
ono  što  nam  vjera  zabranjuje,  a  dozvoljenim  ono  što  nam  vjera  dozvoljava.  Naš 
narod  nas  je  zbog  toga  zamrzio  i  počeo  nas  mučiti  i  zlostavljati  ne  bi  li  nas  odvratili 
od  naše  vjere  i  natjerali  da  umjesto  Allaha  ponovo  počnemo  obožavati  kipove  i  da 
smatramo  dozvoljenim  odvratne  stvari  koje  smo  prije  smatrali  dozvoljenim.  Zato  su 
nas  počeli  maltretirati  i  mučiti,  pa  kad  više  nismo  mogli  sigurno  ispovijedati  svoju 
vjeru,  došli  smo  u  tvoju  zemlju.  Izabrali  smo  tebe  i  tvoju  zaštitu  pored  drugih  vla- 
dara nadajući  se  da  nam  ovdje  neće  biti  učinjena  nepravda.'  Nedžašija  upita:  'Imaš 
li  kod  sebe  nešto  od  onoga  što  mu  je  Allah  objavio?'  'Imam',  odgovorio  je  Džafer. 
'Pročitaj  mi!',  reče  Nedžašija.  Džafer  je  proučio  početak  sure  Merjem.  Tako  mi 
Allaha,  kad  su  čuli  proučene  ajete,  Nedžašija  je  tako  plakao  da  mu  je  brada  sva  bila 
mokra  od  suza,  a  patrijarsi  suzama  nakvasiše  Evanđelja.  Nedžašija  nakon  toga  reče: 
'Tako  mi  Boga,  ovo  što  sam  čuo  i  ono  što  je  objavljeno  Musau  dolazi  iz  istog 
izvora!  Idite!  Tako  mi  Boga,  nikada  vam  ih  neću  predati!'" 

Drugi  pokušaj  sijanja  neprijateljstva  između  muhadžira  i  Nedžašije 

Ummu  Selema,  radijallahu  anha,  pripovijeda:  "Kada  su  Amr  b.  El-As  i 
Abdullah  b.  Rebi'a  izašli  od  Nedžašije,  Amr  reče:  'Allaha  mi,  sutra  ću  im  doći  glave, 
reći  ću  mu  o  njima  ono  zbog  čega  će  im  mnogo  zamjeriti.'  Abdullah,  koji  je  bio 
samilosniji  prema  nama,  reče  mu:  'Ne  čini  to,  ipak  su  nam  rodbina,  makar  se  ne 
slagali  s  nama.'  Amr  reče:  'Tako  mi  Allaha,  reći  ću  mu  da  vjeruju  daje  Isa,  sin  Merje- 

min,  rob!'  Sutradan  Amr  reče  Nedžašiji:  '0  kralju,  oni  o  Isauf  sinu  Merjeminom, 
govore  teške  uvrede.  Pozovi  ih  i  pitaj  šta  kažu  o  njemu!'  Nedžašija  je  poslao  po  njih 
da  ih  pita  o  Isau.  To  nam  je  bilo  veoma  neugodno,  pa  se  sakupismo  da  se  dogo- 
vorimo šta  ćemo  reći  kad  nas  bude  pitao  o  Isau.  Složno  rekosmo:  'Šta  god  da  nas 
pita,  reći  ćemo  ono  što  je  rekao  Allah  i  ono  što  nas  je  obavijestio  Vjerovjesnik, 
sallallahu  alejhi  ve  sellem!'  Kad  su  muslimani  došli  pred  njega,  upitao  ih  je:  'Šta 
kažete  o  Isau,  sinu  Merjeminom?'  Džafer  reče:  'Kažemo  ono  što  nas  je  obavijestio 
Vjerovjesnik,  sallallahu  alejhi  ve  sellem:  Isa  je  Allahov  rob  i  poslanik,  i  riječ  Njegova  i 
duh  od  Njega  koji  je  udahnuo  u  Merjemu,  časnu  djevicu.'  Nedžašija  uze  sa  zemlje 
štapić  i  reče:  'Nije  Isa,  ni  koliko  ovaj  štapić,  više  od  onoga  što  si  spomenuo.'  Patri- 
jarsi oko  njega  počeše  Ijutito  gunđati  kad  čuše  ove  njegove  riječi.  Nedžašija  reče: 
'Samo  vi  gunđajte!'  Zatim  reče  muslimanima:  'Idite,  vi  ste  u  mojoj  zemlji  sigurni!  Ko 
vas  uvrijedi,  bit  će  kažnjen,  garantiram,  ko  vas  uvrijedi,  bit  će  kažnjen!  Ne  bih  ni  za 
brdo  zlata  nanio  zlo  nekome  od  vas!  A  ovoj  dvojici  vratite  njihove  darove!  Allah  mi 
nije  dao  vlast  jer  sam  Mu  dao  mito,  pa  kako  da  ja  primim  mito.  Dok  budem  imao 
poslušan  narod,  bit  ću  im  pravedan  vladar.'  Amr  i  Abdullah  odoše  od  Nedžašije 
posramljeni  i  neobavljenog  posla,  a  mi  ostasmo  da  živimo  kod  njega  -  u  dobroj 
kući,  kod  dobrog  domaćina."1 

Nedžašija  prima  islam 

Nedžašija  je  primio  islam  i  povjerovao  u  Muhammedovo,  sallallahu  alejhi  ve 
sellem,  poslanstvo,  ali  je  to  prikrio  od  svog  naroda  znajući  koliko  su  ustrajni  u 
zabludi  i  uporni  u  tvrdoglavom  slijeđenju  iskrivljene  vjere,  koja,  niti  je  prenesena 
vjerodostojnim  putem  niti  je  prihvatljiva  zdravoj  logici.2 

Prenosi  se  od  Ebu  Hurejre,  radijallahu  anhu,  da  je  Allahov  Poslanik,  sallallahu 
alejhi  ve  sellem,  obavio  dženazu  Nedžašiji  na  dan  kad  je  umro.  Izašao  je  sa  asha- 
bima  na  musallu,  poredao  ih  u  saffove  i  klanjao  mu  sa  četiri  tekbira.3 

Od  Džabira,  radijallahu  anhu,  prenosi  se  da  je  Vjerovjesnik,  sallallahu  alejhi  ve 
sellem,  kad  je  umro  Nedžašija,  rekao:  "Danas  je  umro  jedan  dobri  čovjek!  Ustanite  i 
klanjajte  dženazu  svome  bratu  Ashabetu!,A 

Prema  mišljenju  većine  učenjaka,  umro  je  devete  hidžretske  godine,  a  po 
nekima  prije  osme  godine,  prije  oslobođenja  Mekke,  Allah  mu  se  smilovao.5 


1  Ahmed,  Musned,  1/202-203. 

2  El-Hidžra  fil-Kur'anil-kerim,  str.  309. 

3  Sahihul-Buhari,  Kitabul-dženaiz,  bab:  Et-Tekbir  alel-dženaze,  5/64,  br.  1333. 

4  Sahihul-Buhari,  Kitabu  Menakibul-ensar,  bab:  Mevtun-Nedžaši,  br.  3877. 

5  Usdul-gabe,  1/99.  E  l-lsabe,  1/ 109. 


Lekcije,  pouke  i  poruke 

1-  Postojanost  vjernika  u  akidi,  uprkos  mučenju  i  maltretiranju  od  strane 
zabludjelih  zlikovaca,  dokaz  je  istinskog  vjerovanja,  iskrenosti  u  ubjeđenju  i  uzvi- 
šenosti  duše,  jer  smatraju  da  su  mirna  savjest,  duševni  i  umni  mir,  i  njihove  nade  u 
postizanje  Allahovog  zadovoljstva  mnogo  važniji  od  mučenja,  maltretiranja  i  zabra- 
na koje  trpe.  To  je  zato  što  iskreni  vjernici  i  daije  daju  prednost  duši  nad  tijelom  i 
ispunjavaju  potrebe  duše  ne  obazirući  se  na  tjelesne  užitke,  jer  samo  na  takav  način 
da'va  pobjeđuje  i  oslobađa  mase  nepravde  i  neznaboštva.1 

2-  Ova  veličanstvena  hidžra  pokazuje  da  je  Vjerovjesnik,  sallallahu  alejhi  ve 
sellem,  bio  veoma  osjećajan  i  milostiv  prema  ashabima  i  da  je  uporno  tražio  mjesto 
gdje  će  biti  sigurni  i  spokojni.  Zato  im  je  savjetovao  da  odu  pravednom  kralju  kod 
kojeg  se  nikome  ne  čini  nasilje.  Kako  im  je  Poslanik,  sallallahu  alejhi  ve  sellem, 
kazao,  tako  je  i  bilo:  lijepo  su  dočekani  i  bezbjedno  su  ispovijedali  svoju  vjeru.2 
Poslanik,  sallallahu  alejhi  ve  sellem,  odabrao  je  bezbjedno  mjesto  za  svoju  da'vu  i 
sljedbenike  i  poslao  ih  tamo  da  ne  bi  bili  istrijebljeni.  To  je  pouka  muslimanskom 
vodstvu  za  sva  vremena,  da  pomno  planiraju  kako  zaštititi  da'vu  i  daije,  i  da  tragaju 
za  bezbjednim  područjem  koje  će  biti  rezervno  sjedište  da've  ijedan  od  centara  iz 
kojeg  će  se  nastaviti  širiti  ukoliko  glavni  centar  bude  izložen  opasnosti  ili  mogućem 
osvajanju.  Nosioci  da've  su  istinsko  blago  te  treba  uložiti  maksimalan  trud  u  njiho- 
voj zaštiti  i  ne  smije  se  nikako  biti  nemaran  prema  njihovoj  sigurnosti  i  životima,  jer 
jedan  musliman  je  vredniji  od  svih  ljudi  koji  nisu  u  Allahovoj  vjeri.3 

3-  Hidžra  u  Abesiniju  imala  je  brojne  ciljeve,  stoga  je  Vjerovjesnik,  sallallahu 
alejhi  ve  sellem,  pazio  da  odabere  pogodne  osobe  za  ostvarenje  tih  ciljeva:  poput 
predstavljanja  islamskih  učenja  i  iznošenja  kurejšijskog  stava  o  tome,  te  uvjeravanje 
javnog  mnijenja  u  pravednost  muslimanskog  slučaja,  kao  što  moderne  države 
pokreću  diplomatske  inicijative  s  ciljem  objašnjavanja  svojih  sporova  i  pridobijanja 
podrške  javnog  mnijenja  u  susjednim  državama.4  Jedan  od  ciljeva  bilo  je  i  otvaranje 
novih  prostora  za  da'vu.  Zato  su  prvi  muhadžiri  bili  ugledni  ashabi,  zatim  su  ih 
slijedili  ostali,  a  Džafera  su  odabrali  da  ih  predstavlja.5 

4-  Na  čelu  muhadžira  bili  su  Poslanikov  amidžić  Džafer,  Poslanikov  zet  Os- 
man  i  Poslanikova  kćerka  Rukajja.  To  ukazuje  da  rodbina  vođe  mora  preuzeti  dio 
tereta  i  opasnosti,  a  ne  da  njegova  rodbina  bude  bezbjedna,  a  da  se  o  njegovoj 
misiji  brinu  nedostojni  ljudi  -  to  je  daleko  od  Vjerovjesnikovog,  sallallahu  alejhi  ve 
sellem,  učenja.6 


1  Mustafa  es-Sibai,  Es-Siretun-Nebevijje,  str.  57. 

2  El-Hidžra  fil-Kur'anil-kerim,  str.  312. 

3  El-Gadban,  Et-Terbijjetul-kijadijje,  1/333. 

4  Teufik  Muhammed  Sebu'u,  Edva'  alel-Hidžra,  str.  427. 

5  El-Gadban,  Et-Terbijjetul-kijadijje,  1/333. 

6  Et-Terbijjetul-kijadijje,  1/333. 

5-  Islam  propisuje  da  se  napusti  domovina,  makar  to  bila  i  Mekka  -  naj- 
vrednije mjesto  na  Zemlji,  radi  očuvanja  vjere.  Dozvoljeno  je  učiniti  hidžru  i  u 
neislamsku  zemlju  jer  su  Abesinci  bili  kršćani  i  obožavali  su  Isaa,  alejhis-selam,  a 
nisu  ga  smatrali  samo  Allahovim  robom,  što  je  očito  iz  hadisa  Ummu  Seleme, 
radijallahu  anha.  Ova  skupina  ashaba  naziva  se  dvostrukim  muhadžirima;  Allah  ih  je 
pohvalio  rekavši: 

"Allah  je  zadovoljan  prvim  muslimanima,  muhadžirima  i  ensarijama..."1 

U  tefsirima  se  spominje  da  su  to  oni  koji  su  svjedočili  zakletvi  Er-Ridvan.2 
Allah  ih  je  pohvalio  zbog  hidžre,  iseljenja  iz  mjesta  u  kojem  se  nalazi  Allahov 
Harem,  i  odlaska  u  nevjerničku  zemlju  kako  bi  sačuvali  svoju  vjeru  i  nadajući  se  da 
će  moći  bezbjedno  i  spokojno  obožavati  svoga  Gospodara.  Ovaj  propis  važi  za  sva 
vremena  -  kada  u  jednoj  zemlji  prevlada  zlo  i  zabluda  nadvlada  pravu  vjeru,  a  vjer- 
nik bude  maltretiran  što  slijedi  istinu,  te  se  ponada  da  će  u  drugoj  zemlji,  ma  o 
kakvoj  se  zemlji  radilo,  moći  bezbjedno  ispovijedati  vjeru  i  obožavati  svoga  Gospo- 
dara, tada  vjernik  s  pravom  treba  otputovati  u  tu  zemlju,  jer  hidžra  ne  prestaje  do 
Sudnjeg  dana.  Allah  kaže: 

"Allahu  pripadaju  i  istok  i  zapad:  kud  god  se  okrenete,  tamo  je  Allahovo  lice. 
Allah  je,  doista,  neizmjerno  dobar  i  On  sve  zna."3 

6-  Muslimanima  je  dpzvoljeno  da  uđu  pod  zaštitu  nemuslimana,  svejedno 
bili  to  sljedbenici  Knjige,  kao  što  je  u  ovom  slučaju  Nedžašija  bio  kršćanin,  iako  je 
kasnije  primio  islam;  ili  bili  mnogobošci,  poput  Kurejšija  pod  čiju  su  zaštitu  ušli 
muslimani  kad  su  se  vratili  u  Mekku  iz  Abesinije;  ili  poput  Ebu  Taliba  pod  čijom  je 
zaštitom  bio  Poslanik,  sallallahu  alejhi  ve  sellem,  i  Mut'ima  b.  Adijja  pod  čiju  je 
zaštitu  Poslanik,  sallallahu  alejhi  ve  sellem,  ušao  kad  je  istjeran  iz  Taifa.4 

Naravno,  samo  po  sebi  se  razumije,  da  je  uvjet  za  to  da  ta  zaštita  ne  uzrokuje 
štetu  islamskoj  da'vi,  ili  izmjenu  nekih  islamskih  propisa,  ili  prešućivanje  činjenja 
zabranjenih  stvari,  u  suprotnom  muslimanu  nije  dozvoljeno  da  uđe  pod  njihovu 
zaštitu.  Dokaz  za  to  je  Vjerovjesnikov,  sallallahu  alejhi  ve  sellem,  postupak  kad  je 
Ebu  Talib  tražio  da  ga  ne  opterećuje  onim  što  ne  može  podnijeti,  pa  da  ne  govori  o 
mnogobožačkim  božanstvima  ono  što  im  se  ne  dopada  -  Vjerovjesnik,  sallallahu 


1  Sura  Et-Tevbe,  100. 

2  Tefsirut-Taberi,  6/11.  Tefsirlbn  Kesir,  2/331. 

3  Sura  El-Bekare,  115. 

4  El-Hidžra  fil-Kur'anil-kerim,  str.  316. 

alejhi  ve  sellem,  tada  je  odlučio  da  izađe  iz  amidžine  zaštite  odbijajući  da  prešuti 
ono  stoje  obavezan  objasniti.1 

7-  Poslanikov,  sallallahu  alejhi  ve  sellem,  odabir  Abesinije  kao  destinacije 
muhadžira  ukazuje  na  vrlo  bitnu  stratešku  tačku,  a  to  je  važnost  poznavanja  stanja 
u  susjednim  državama  -  Poslanik,  sallallahu  alejhi  ve  sellem,  odlično  je  poznavao 
stanje  u  svim  državama  i  kraljevstvima  koje  ga  okružuju:  znao  je  u  kojima  preovla* 
dava  dobrota,  a  u  kojima  pokvarenost,  znao  je  u  kojima  vlada  pravda,  a  u  kojima 
nepravda.  To  je  pomoglo  u  odabiru  sigurnog  mjesta  za  hidžru  ashaba.  Ovakav  tre- 
ba da  bude  vođa  da've:  on  mora  znati  šta  se  zbiva  oko  njega  i  pratiti  stanje  nacija  i 
vlada.2 

8-  U  načinu  kako  su  obavili  prvu  hidžru  pokazuje  se  da  je  prva  generacija 
vodila  računa  o  sigurnosnim  mjerama:  izašli  su  iskradajući  se  i  odlazeći  tajno  da  ih 
Kurejšije  ne  bi  razotkrile  i  osujetile  u  namjeri.  Isto  tako,  hidžra  je  izvedena  sa  malim 
brojem  ljudi  -  svega  šesnaest  osoba,  jer  taj  broj  ne  izaziva  sumnje  u  slučaju  da  ih 
neko  primijeti,  i  omogućava  im  brzo  kretanje,  a  to  je  izuzetno  važno  jer  je  bilo 
očekivano  da  svakog  momenta  za  njima  pođe  potjera.  Čini  se  daje  tajnost  koja  je 
obavila  ovu  hidžru  bila  razlog  što  Kurejšije  nisu  za  nju  saznale  na  vrijeme,  a  kada  su 
saznali,  pošli  su  u  potjeru  za  njima,  ali  bezuspješnu,  jer  kada  su  stigli  na  obalu 
mora,  tamo  nikoga  nisu  zatekli.  Ovaj  događaj  potvrđuje  da  je  vjernik  obavezan 
pridržavati  se  mjera  opreza  u  svojim  da'vetskim  potezima,  ne  smiju  svi  njegovi 
pokreti  biti  poznati  i  dostupni  neprijatelju  da  im  onemogući  nanošenje  štete  da'vi  i 
njemu  lično.3 

9-  Kurejšijama  se  nije  dopalo  to  što  su  muslimani  otišli  u  Abesiniju  jer  su  u 
tome  osjetili  opasnost  koja  će  u  budućnosti  predstavljati  prijetnju  njihovim  intere- 
sima. Jer,  možda  se  dijaspora  poveća  i  postane  opasna.  Stoga  su  kurejšijski  mušrici 
stvar  shvatili  ozbiljno  i  poduzeli  mjere  na  Vraćanju  muhadžira,  pa  su  pokušali  da  ih 
liše  ovog  bezbjednog  mjesta  sastavljajući  precizan  plan.  U  samoj  Mekki  skovali  su 
plan  da  Nedžašiju  obaspu  darovima,  da  svakom  patrijarhu  uruče  poklon,  način 
podjele  darova  i  riječi  koje  će  popratiti  darivanje,  pa  čak  i  odabir  delegacije  -  Amr 
je  bio  Nedžašijin  prijatelj  i  poznat  kao  lukav.  Nama  je  izuzetno  potrebno  da  ne 
potcjenjujemo  neprijatelja  i  ne  spavamo  dok  oni  kuju  planove,  nego  da  ih  ispravno 
procijenimo  i  proučavamo  njihove  poteze  kako  bismo  spremno  dočekali  njihove 
podle  planove.4 

10-  Plan  je  proveden  sa  svim  pojedinostima,  ali  je  propao  jer  je  Nedžašija  - 
u  čiju  zemlju  su  se  muslimani  sklonili  -  odbio  da  ih  preda  prije  nego  što  ih  sasluša. 


1  El-Buti,  Fikhus-siretin-Nebevijje,  str.  126.  El-Hidžra  fil-Kur'anil-kerim,  str.  317. 

2  Fis-Siretun-Nebevijje-kira  fi  dževanibil-hazer  vel-himaje,  str.  101. 

3  Fis-Siretun-Nebevijje-kira  fi  dževanibil-hazer  vel-himaje,  str.  101. 

4  Et-Terbijetul-kijadijje,  1/317. 

Time  je  muslimanima  data  mogućnost  da  izlože  svoj  slučaj  i  predstave  svoju 
ispravnu  vjeru. 

11-  Kada  im  je  došao  Nedžašijin  izaslanik  s  pozivom  da  dođu  pred  njega, 
ashabi  su  se  sastali  da  prouče  situaciju  i  dogovore  se  kako  će  se  ponijeti.  Svaki  ko- 
rak koji  muslimani  poduzmu  bit  će  uspješniji  ako  se  na  njega  odluče  nakon 
dogovora,  jer  više  glava  je  pametnije  od  jedne.  To  što  se  ashabi  nisu  razišli  nego  su 
zauzeli  jedinstven  stav  da  predstave  islam  onako  kako  ga  predstavlja  Allahov 
Poslanik,  sallallahu  alejhi  ve  sellem,  šta  god  bude  u  pitanju,  te  su  čvrsto  odlučili  da 
islam  predstave  s  ponosom  makar  to  značilo  njihov  kraj,  pokazuje  njihov  visoki 
odgoj.1 

12-  Vjerovjesnik,  sallallahu  alejhi  ve  sellem,  određivao  je  vođe  koji  mogu  biti 
na  visini  zadatka,  zato  je  za  vođu  muhadžira  postavio  Džafera  b.  Ebu  Taliba,  a 
kasnije  su  ga  muslimani  odabrali  da  u  njihovo  ime  govori  pred  kraljem  jer  je  on  bio 
dostojan  da  se  suprotstavi  lukavom  Amru  b.  El-Asu.  Džafer  b.  Ebu  Talib  odlikovao 
se  osobinama  koje  su  ga  učinile  najprečim  za  ovaj  zadatak.  Neke  od  njih  su: 

a)  Džafer  b.  Ebu  Talib  bio  je  najbliža  osoba  Allahovom  Poslaniku,  sallallahu 
alejhi  ve  sellem:  živjeli  su  u  istoj  kući,  stoga  je  on  bolje  od  svih  muhadžira  u  Abe- 
siniji  poznavao  vođu  da've,  prvaka  ummeta. 

b)  Istupanje  pred  Nedžašijom  iziskuje  posjedovanje  rječitosti,  a  Benu  Hašim 
su  najuglednije  Kurejšije  po  porijeklu  i  vrlinama,  a  Džafer  je  jedan  od  prvaka  Benu 
Hašima.  Allah  je  odabrao  Hašima  od  potomaka  Kinane,  a  Svog  Vjerovjesnika,  salla- 
llahu alejhi  ve  sellem,  odabrao  je  iz  Benu  Hašima  koji  su  najrječitiji  Arapi  i  najčistijeg 
porijekla. 

c)  On  je  amidžić  Allahovog  Poslanika,  sallallahu  alejhi  ve  sellem,  a  to  je 
Nedžašiji  ulijevalo  veće  povjerenje  u  ono  što  prenosi  od  svog  amidžića.2 

d)  Džafer  je  crpio  svoj  moral  od  Vjerovjesmka,  sallallahu  alejhi  ve  sellem,  a 
ljepota  tog  morala  potječe  iz  loze  Benu  Hašima.  Allahov  Poslanik  rekao  je  Džaferu: 
"7i"  si  mi  najsličniji  po  izgledu  i  po  karakteru."3  Stoga  ambasador  muslimana,  koji  je 
izašao  pred  Nedžašiju,  ostaje  primjer  muslimanskim  ambasadorima  za  sva  vreme- 
na: on  je  očitovao  svoj  islamski  identitet,  odlikovali  su  ga  rječitost,  znanje,  lijepi 
maniri,  strpljivost,  hrabrost,  mudrost,  dovitljivost  i  dopadljiv  izgled.4 

13-  Amr  b.  El-As,  koji  je  u  tom  periodu  bio  neprijatelj  Allaha  i  Njegovog 
Poslanika,  bio  je  veoma  inteligentan,  lukav  i  prepreden,  i  prije  nego  što  je  došao 
Džafer,  već  je  bio  iznio  pred  Nedžašiju  sve  dokaze  protiv  muslimana.  Učinio  je  to  na 
sljedeći  način: 


1  El-Humejdi,  Et-Tarihul-islami,  2/92. 

2  Et-Terbijetul-kijadijje,  1/335. 

3  Et-Terbijetul-kijadijje,  1/336. 

4  Mahmud  Šit  Hattab,  Sufera'un-Nebijji,  2/252  i  317. 


a)  Govorio  je  o  nemiru  i  razdoru  u  porodicama  koji  je  nastao  u  Mekki  zbog 
Muhammedove,  sallallahu  alejhi  ve  sellem,  vjere.  Bio  je  ambasador  Mekke  i  uživao 
Nedžašijino  povjerenje,  stoga  je  bilo  očekivano  da  njegov  govor  bude  prihvaćen 
bez  sumnje. 

b)  Govorio  je  o  opasnosti  Muhammedovih,  sallallahu  alejhi  ve  sellem, 
sljedbenika  insinuirajući  da  bi  mogli  poljuljati  Nedžašijinu  vlast  kao  što  su  napravili 
nered  u  Mekki,  i  da  su  oni  samo  zbog  ljubavi  i  prijateljstva  Kurejšija  prema  Nedža- 
šiji  prevalili  ovaj  teški  put.  Rekli  su  mu:  "Ti  si  naš  dobar  prijatelj,  činiš  dobro  našem 
plemenu  i  pružaš  našim  trgovcima  sigurnost."  Dakle,  najmanje  što  mogu  učiniti 
jeste  da  dobrim  uzvrate  na  dobro  i  da  ga  upozore  na  ovu  strašnu  nevolju. 

c)  Najopasnije  je  što  muslimani  nisu  Nedžašijine  vjere  i  što  mogu  da  ustanu 
protiv  nje.  Amr  je  rekao  Nedžašiji:  "Oni  ne  vjeruju  daje  Isa,  sin  Merjemin,  bog:  niti 
su  u  vjeri  svog  naroda  niti  u  tvojoj/'  Dakle,  izmislili  su  novu  vjeru  koja  samo  uzro- 
kuje nered. 

d)  Amr  je  predstavio  muslimane  kao  ljude  koji  ne  poštuju  kralja,  a  dokaz  za 
to  jeste  da  se  svi  osim  njih  klanjaju  kralju.  Pa  kako  može  pružiti  utočište  takvoj 
skupini!  To  je  pokušaj  zastrašivanja  vladara  time  da  ga  daije  ne  poštuju  jer  ne  pri- 
daju značaj  njegovoj  vladavini  i  ne  klanjaju  se  pred  njim.  Džafer  je  morao  pobiti  sve 
ove  potvore  koje  je  kurejšijski  ambasador  izrekao  o  muhadžirima.1 

14-  Džaferov  odgovor  na  Nedžašijina  pitanja  bio  je  vrhunac  inteligentnosti, 
političke  vještine  i  propagandnog  i  da'vetskog  umijeća  te  sposobnosti  predstav- 
ljanja vjerskih  principa.  Džafer  je  uradio  sljedeće: 

a)  Iznio  je  sve  sramote  paganstva  i  to  na  način  da  se  slušaocu  zgade.  Cilj  mu 
je  bio  da  poljulja  kraljevo  mišljenje  o  Kurejšijama.  Skoncentrirao  se  na  poroke  koje 
samo  vjerovjesnici  mogu  iskorijeniti. 

b)  Predstavio  je  lik  Poslanika,  sallallahu  alejhi  ve  sellem,  opisujući  ga  kao 
osobu  poznatu  po  čistom  porijeklu,  iskrenosti,  emanetu,  čednosti,  koji  je  u  ovoj  za- 
jednici prepunoj  poroka  daleko  od  svih  manjkavosti,  pa  je  stoga  dostojan  da  pone- 
se Božiju  poslanicu. 

c)  Džafer  je  istakao  ljepote  islama  i  moralne  kodekse  koji  se  podudaraju  sa 
etičkim  vrijednostima  prijašnjih  vjerovjesnika,  poput:  odbacivanja  idolatrije,  iskre- 
nosti u  govoru,  ispunjavanju  emaneta,  očuvanju  rodbinskih  veza  i  dobrosusjedskih 
odnosa,  zabrani  ubijanja  i  činjenja  nevaljalih  svari,  obavljanju  namaza,  davanju 
zekata.  S  obzirom  da  su  Nedžašija  i  patrijarsi  bili  kršćani,  shvatali  su  da  su  to  etički 
kodeksi  s  kojima  su  slani  prijašnji  vjerovjesnici  poput  Musaa  i  Isaa,  alejhimas-selam. 

d)  Prikazao  je  sramotnim  kurejšijski  odnos  prema  muslimanima  zbog  toga 
što  su  odbili  idolatriju,  povjerovali  u  Muhammeda,  sallallahu  alejhi  ve  sellem,  i  prih- 
vatili moralne  vrline  u  koje  poziva. 


1  Et-Terbijetul-kijadijJe,  1/319  i  340. 


Život  i  đje(6  pos§edhjeg  Vjerovjesnifa 


e)  Pohvalio  je  Nedžašiju  zbog  toga  stoje  pravedan  i  što  ne  dozvoljava  da  se 
ikome  u  njegovoj  zemlji  čini  nepravda. 

f)  Naglasio  je  da  su  izabrali  baš  njega  da  se  sklone  pod  njegovu  zaštitu  bje- 
žeći od  nepravde  ovih  koji  ih  žele  mučiti.  Tako  je  uspio  nadmašiti  Amrovu  rječitost  i 
prodrijeti  u  Nedžašijinu  dušu  i  um,  i  u  dušu  i  um  njegovih  patrijarha  i  prisutnih  sve- 
ćenika. 

g)  Kad  je  Nedžašija  zatražio  da  čuje  nešto  od  onoga  što  je  objavljeno  Mu- 
hammedu,  sallallahu  alejhi  ve  sellem,  sura  Merjem  bila  je  tako  pogodna  i  divna,  te 
je  ostavila  dubok  utisak  na  Nedžašiju  i  patrijarhe  koji  su  toliko  plakali  da  su  im 
brade  i  Evanđelja  bili  mokri  od  suza.  Izbor  sure  Merjem  pokazuje  mudrost  i 
inteligenciju  predstavnika  muhadžira,  jer  sura  Merjem  govori  o  Merjemi  i  Isau, 
alejhimas-selam.1 

h)  Džaferova  genijalnost  u  odabiru  teme  i  odgovarajućeg  vremena,  te  otvo- 
reno srce  i  emotivni  istup,  doveli  su  do  toga  da  pridobije  kralja  na  svoju  stranu.2 

i)  Na  pitanje  o  Isau  odgovorio  je  s  vanrednom  mudrošću.  Rekao  je  da 
muslimani  ne  obožavaju  Isaa,  sina  Merjeminog,  ali  isto  tako,  i  da  ne  kaljaju  čast 
Merjeme  kao  što  čine  lažljivci,  nego  vjeruju  da  je  Isa,  sin  Merjemin,  Božija  riječ  i 
duša  od  Njega  koju  je  udahnuo  u  Merjem,  čednu  i  čestitu  djevicu.  Nedžašijino 
vjerovanje  o  Isau  nije  se  razlikovalo  od  onoga  što  je  spomenuo  Džafer  ni  za  veličinu 
štapića.3 

j)  Muslimani  se  nisu  poklonili  Nedžašiji  jer  se  oni  klanjaju  samo  Allahu  i 
samo  je  Allah  dostojan  da  Mu  se  čini  sedžda,  ali  oni  time  ne  omalovažavaju  kralja 
nego  ga  poštuju  i  pozdravljaju  na  isti  način  na  koji  pozdravljaju  svoga  Vjero- 
vjesnika,  sallallahu  alejhi  ve  sellem,  a  to  je  pozdrav  kojim  će  stanovnici  Dženneta 
pozdravljati  jedni  druge.4 

k)  Slučaj  je  završen  tako  što  se  Nedžašija  uvjerio  da  su  muslimani  iskreni  i 
čvrsto  odlučio  da  se  stavi  u  službu  Allahovog  Poslanika,  sallallahu  alejhi  ve  sellem, 
kojem  dolazi  Povjerenik  koji  je  dolazio  i  Musau,  i  da  se  umili  Allahu  štiteći  ashabe 
Njegovog  Poslanika,  sallallahu  alejhi  ve  sellem,  te  je  naglasio  Amru  da  mu  Kurejšije 
neće  nimalo  naškoditi  ako  prekinu  trgovačke  i  poslovne  veze  s  njim.5 

15-  Kurejšije  su  politički,  moralno  i  propagandno  poraženi  pred  musliman- 
skim uspješnim  otporom  i  potezima,  i  ozbiljnim  metodama. 

16-  Postupak  Džafera  i  njegove  braće  po  vjeri  je  primjer  praktičnog  povo- 
đenja za  riječima  Allahovog  Poslanika,  sallallahu  alejhi  ve  sellem:  "Ko  bude  tražio 
Allahovo  zadovoljstvo  unatoč  ljutnji  ljudi  -  Allah  će  ga  učiniti  nezavisnim  od  ljudi,  a 


1  Es-Siretun-Nebevijje-kira'a  li  dževanibil-hazer  vel-himaje,  str.  106. 

2  Et-Terbijetul-kyadijje,  1/337. 

3  Et-Terbijetul-kijadijje,  1/342. 

4  Et-Terbijetul-kijadijje,  1/342. 

5  Et-Terbijetul-kijadijje,  1/342. 


es-  SafldSi 


ko  bude  tražio  zadovoljstvo  ljudi  u  onome  što  srdi  Allaha  -  Allah  će  ga  prepustiti 
ljudima.111  Ashabi  su  tražili  Allahovo  zadovoljstvo,  iako  se  činilo  da  će  to  izazvati 
ljutnju  ovih  kršćana  koji  imaju  vlast  nad  njima,  ali  rezultat  je  bio  da  je,  Allahovom 
voljom,  kralj  stao  na  njihovu  stranu  i  podupro  Istinu  s  kojom  je  došao  Vjerovjesnik, 
sallallahu  alejhi  ve  sellem,  i  pored  očite  suprotstavljenosti  iskrivljenim  kršćanskim 
učenjima,  čime  je  riskirao  suočavanje  sa  pobunom  ostrašćenih  kršćana.2 

17-  U  to  vrijeme  neki  kršćani  su  imali  ispravno  vjerovanje  u  Isaa,  ali  su  to  krili 
jer  su  velikaši  i  većina  ljudi  slijedili  iskrivljena  učenja.  Jedan  od  onih  koji  su  imali 
ispravno  vjerovanje  bio  je  i  abesinski  kralj  koji  je  to  krio  od  naroda  bojeći  se  za  svoj 
život  i  vlast,  a  kad  je  iskušan  ovim  slučajem,  očitovao  je  svoje  vjerovanje  radi 
Božijeg  zadovoljstva  i  da  bi  umirio  svoju  savjest  i  pružio  podršku  Allahovoj  stranci 
vjernika  ne  obazirući  se  na  posljedice.  Taj  stav  mu  je  zagarantirao  mjesto  u  histo- 
riji.3 

18-  Nepoznavanje  nekih  islamskih  propisa  ne  škodi  vjeri  čovjeka.  Povrđujući 
da  je  neznanje  validno  opravdanje,  Ibn  Tejmijje  kaže:  "Nakon  što  je  poslije 
Vjerovjesnikove,  sallallahu  alejhi  ve  sellem,  hidžre  u  Medinu,  namazu  kod  kuće 
povećan  broj  rekata,  oni  koji  su  bili  daleko,  poput  onih  koji  su  ostali  u  Mekki  i  onih 
koji  su  bili  u  Abesiniji,  nastavili  su  klanjati  po  dva  rekata  i  Vjerovjesnik,  sallallahu 
alejhi  ve  sellem,  nikada  im  nije  naredio  da  te  namaze  ponove."4  Ez-Zehebi  je  rekao: 
"Niko  nije  grješan  dok  ne  sazna  i  dok  mu  se  ne  donese  dokaz:  Objava  je  dolazila  sa 
zabranama,  a  uglednim  ashabima  koji  su  boravili  u  Abesiniji  to  je  stizalo  mjesecima 
poslije,  ali  oni  u  tome  imaju  opravdanje  neznanjem  sve  dok  im  ne  stigne  tekst."5 

19-  Vrijednost  džihada  zavisi  od  toga  koliko  je  nužan.  Ako  je  Hidžra  u 
Medinu  bila  vrsta  džihada  kojom  je  Allah  posebnim  spomenom  i  nagradom  odliko- 
vao one  koji  su  u  njoj  učestvovali,  i  učesnici  hidžre  u  Abesiniju  su  postigli  istu 
nagradu  iako  su  se  pridružili  Vjerovjesniku,  sallallahu  alejhi  ve  sellem,  tek  nakon 
Bitke  na  Hajberu,  jer  je  bilo  nužno  da  ostanu  u  Abesiniji.  To  je  Vjerovjesnik,  salla- 
llahu alejhi  ve  sellem,  potvrdio  putnicima  dvije  lađe.6  Od  Ebu  Musaa  el-Eš'arija 
prenosi  se  da  je  rekao:  "Esma  bint  Umejs,  koja  je  bila  učinila  hidžru  u  Abesiniju, 
došla  je  u  posjetu  Vjerovjesnikovoj,  sallallahu  alejhi  ve  sellem,  supruzi  Hafsi,  radi- 
jallahu  anha,  pa  je  došao  Omer  kod  Hafse  i  kada  je  vidio  Esmu,  upitao  je:  'Ko  je 


1  Sunenut-Tirmizi,  Kitabuz-zuhd,  br.  2414.  Sahihul-Džami'is-sagir,  br.  5973. 

2  El-Humejdi,  Et-Tarihul-islami,  2/105. 

3  El-Humejdi,  Et-Tarihul-islami,  2/106. 

4  Ibn  Tejmijje,  El-Fetava,  22/43. 

5  Ez-Zehebi,  El-Kebair,  str.  12. 

6  El-Hidžretul-ula  /t/-/slam,  str.  205.  Putnici  s  prve  lađe  su  muhadžiri  u  Abesiniju  koje  je  iz  Mekke  poslao 
Poslanik,  a  s  druge  su  Ebu  Musa  el-Eš'ari  i  skupina  od  oko  pedeset  osoba  koji  su  htjeli  otputovati  u 
Medinu,  ali  su  valovi  odnijeli  lađu  na  obale  Abesinije  pa  su  ostali  sa  Džaferom  i  ostalim  muhadžirima. 
To  se  vidi  iz  početka  hadisa  u  Sahihul-Buhariji  koji  je  autor  naveo  u  nastavku,  ali  izostavljajući 
početak  hadisa.  Vid jeti:  Sahihul-Buhari,  br.  4230.  (op.  prev.) 


Život  i  đjeto  posCjeđnjeg  Vji 

ona?1'  Hafsa  je  odgovorila:  'Esma  bint  Umejs.'  'Ona  što  je  otplovila  u  Abesiniju 
čineći  hidžru?\  upitao  je  Omer.  'Da',  odgovorila  je  Esma.  Omer  reče:  'Pretekli  smo 
vas  u  hidžri  u  Medinu  i  mi  smo  preči  Allahovom  Poslaniku,  sallallahu  alejhi  ve 
sellem,  od  vas.'  Esma  Ijutito  reče:  'Ne,  tako  mi  Allaha!  Vi  ste  bili  sa  Allahovim  Posla- 
nikom, sallallahu  alejhi  ve  sellem,  koji  vas  je  hranio  ako  ste  bili  gladni  i  podučavao 
vas  onome  što  ne  znate,  a  mi  smo  bili  u  zemlji  abesinskoj  prognani  i  omraženi 
zbog  vjere,  i  sve  to  radi  Allaha  i  Njegovog  Poslanika,  sallallahu  alejhi  ve  sellem! 
Allaha  mi,  neću  ništa  ni  jesti  ni  piti  dok  to  što  si  rekao  ne  spomenem  Allahovom 
Poslaniku,  sallallahu  alejhi  ve  sellem!  Mi  smo  trpjeli  uznemiravanja  i  strah.  Spo- 
menut ću  to  Vjerovjesniku,  sallallahu  alejhi  ve  sellem,  i  pitati  ga.  Tako  mi  Allaha, 
neću  slagati,  niti  šta  dodati  ili  oduzeti  od  onoga  što  kaže  Vjerovjesnik,  sallallahu 
alejhi  ve  sellem.'  Kada  je  došao  Vjerovjesnik,  sallallahu  alejhi  ve  sellem,  rekla  je: 
'Allahov  Vjerovjesniče,  Omer  kaže  tako  i  tako.'  Poslanik,  sallallahu  alejhi  ve  sellem, 
upita:  'Pa  šta  si  mu  odgovorila?'  Kazala  je:  'Rekla  sam  mu  tako  i  tako.'  Poslanik, 
sallallahu  alejhi  ve  sellem,  reče:  'Nije  on  preči  od  vas,  on  i  njegovo  društvo  imaju 
nagradu  za  jednu  hidžru,  a  vi  i  putnici  sa  lađe  za  dvije  hidžre.'  Esma  kaže:  'Ebu 
Musa  i  putnici  sa  lađe  su  dolazili  jodan  za  drugim  da  me  pitaju  o  ovome  hadisu  - 
ništa  na  dunjaluku  im  nije  bilo  draže  i  vrednije  od  ovoga  što  je  o  njima  kazao 
Vjerovjesnik,  sallallahu  alejhi  ve  sellem.'"2 

20-  Početak  prihvatanja  islama  od  strane  Amra  b.  El-Asa  bio  je  u  Abesiniji. 
To  je,  bez  sumnje,  jedan  od  plodova  hidžre  u  Abesiniju  i  pokazatelj  da'vetskih 
postignuća  muhadžira  tokom  boravka  u  Abesiniji.  Mnoge  predaje  ukazuju  da  je 
Nedžašija  utjecao  na  početak  Amrovog  prihvatanja  islama,  kao  što  tvrdi  Ibn 
Hadžer.3  Simpatično  je,  kako  spominje  Ez-Zerkani4,  da  je  ashab  primio  islam  od 
tabiina.  Neke  predaje,  međutim,  spominju  daje  na  početak  Amrovog  prihvatanja 
islama  utjecao  Džafer. 

21-  Poslanikov,  sallallahu  alejhi  ve  sellem,  brak  sa  Ummu  Habibom  čvrsto  je 
povezan  sa  hidžrom  u  Abesiniju.  Taj  brak  koji  je  Vjerovjesnik,  sallallahu  alejhi  ve 
sellem,  ponudio  jednoj  postojanoj  muhadžirki  pokazuje  njegove  vrline.  Knjige 
hadisa  potvrđuju  daje  brak  sklopljen,  a  Ummu  Habiba  je  bila  u  Abesiniji.  Bilježi  Ebu 
Davud  u  Sunenu,  vjerodostojnim  lancem  prenosilaca  od  Ummu  Habibe,  daje  bila 
udata  za  Ubejdullaha  b.  Džahša,  pa  nakon  što  je  umro,  Nedžašija  ju  je  udao  za 
Vjerovjesnika,  sallallahu  alejhi  ve  sellem,  davši  joj  od  sebe  četiri  hiljade  na  ime 


1  Dr.  Mustafa  el-Buga  kaže:  "Ovo  je  dokaz  daje  bila  pokrivenog  lica,  jer  da  nije,  prepoznao  bije  i  ne  bi 
morao  pitati  koje  ona.  To  je  dokaz  da  hidžab  muslimanke  uključuje  lice,  i  daje  to  bilo  rašireno  i 
prihvaćeno  u  vrijeme  Allahovog* Poslanika  i  njegovih  ashaba..."  Vidjeti:  Muhtesar  Sahihul-Buhari,  str. 
533.,  Damask,  1988.,  valorizacija  i  opaske:  dr.  Mustafa  Dib  el-Buga.  A  Allah  najbolje  zna.  (op.  prev.) 

2  Sahihul-Buhari,  Kitabul-megazi,  bab:  Gazvetu  Hajber,  5/8,  br.  4230  i  4231. 

3  El-Hidžretul-ula  fil-istam,  str.  167. 

4  Šerhul-mevahib,  1/271. 


es-  Sattabi 


mehra,  te  ju  je  poslao  Vjerovjesniku,  sallallahu  alejhi  ve  sellem,  sa  Šurahbilom, 
sinom  Hasene.1 

Ovaj  hadis  pokazuje  da  je  Poslanik,  sallallahu  alejhi  ve  sellem,  pratio  stanje 
muhadžira  i  saosjećao  s  njima,  i  da  je  tješio  strpljive  i  cijenio  postojane,  te  da  je 
pratio  stanje  ashabijki.  Vjerovjesnik,  sallallahu  alejhi  ve  sellem,  nije  se  brinuo  samo 
o  Ummu  Habibi  i  tješio  je  u  nevolji  koja  ju  je  zadesila,  nego  je  isto  učinio  već  prije 
sa  Sevdom.2  Sevda  se  iz  prve  hidžre  u  Abesiniju  sa  mužem  vratila  u  Mekku.  Nakon 
povratka,  njen  muž  Es-Sekran  b.  Amr  umro  je  pa  ju  je  Poslanik,  sallallahu  alejhi  ve 
sellem,  nakon  što  joj  je  istekao  iddet,  zaprosio.  Odgovorila  mu  je:  "Kako  ti  želiš, 
Allahov  Poslaniče."  Rekao  joj  je:  "Odredi  čovjeka  iz  svoje  porodice  da  te  zastupa." 
Odredila  je  Hatiba  b.  Amra  b.  Abdu-Šemsa  b.  Abdu-Vudda  koji  ju  je  udao  za  Vjero- 
vjesnika,  sallallahu  alejhi  ve  sellem.  Ona  je  bila  prva  žena  koju  je  Allahov  Poslanik, 
sallallahu  alejhi  ve  sellem,  oženio  nakon  Hatidže.3 

Ova  dva  slučaja  ukazuju  na  jednu  od  mudrosti  što  je  Poslanik,  sallallahu  alejhi 
ve  sellem,  ženio  više  žena.  Hadisi  ukazuju  na  Poslanikovu,  sallallahu  alejhi  ve  sellem, 
brigu  o  ženama  muhadžirkama.  A  može  se  reći  i  daje  sklapanjem  braka  sa  Ummu 
Habibom  želio  ublažiti  neprijateljstvo  Benu  Umejje,  posebno  njihovog  vođe,  Ummu 
Habibinog  oca,  Ebu  Sufjana,  prema  islamu,  Poslaniku,  sallallahu  alejhi  ve  sellem,  i 
muslimanima.4 

Pokušaj  pobuđivanja  simpatija  prema  islamu  potvrđen  je  kroz  Poslanikov 
život:  Allahov  Poslanik,  sallallahu  alejhi  ve  sellem,  mnogo  se  trudio  oko  svog  naro- 
da, koristeći  sva  moguća  sredstva.  To  se  ne  suprotstavlja  islamskim  vrijednostima.5 

22-  Neki  istraživači  smatraju  da  Vjerovjesnik,  sallallahu  alejhi  ve  sellem,  nije 
volio  da  učini  hidžru  u  Abesiniju  zbog  određenih  razloga.  Najvažniji  su: 

a)  Vjerovjesnik,  sallallahu  alejhi  ve  sellem,  usnio  je  da  je  mjesto  njegove 
hidžre  kameniti  predio  na  kojem  rastu  palme,  i  mislio  je  daje  to  Hidžr.6 

b)  Zbog  geografskog  položaja  Abesinije7  koji  je  predstavljao  prepreku  šire- 
nju islama  i  njegovog  utjecaja  širom  svijeta. 

c)  Arapsko  poluostrvo,  konkretno  Mekka  i  Medina,  nisu  slučajno  odabrani 
kao  mjesto  na  kojem  će  biti  poslana  Objava  i  odakle  će  početi  širenje  vjere,  nego 
su  odabrani  zbog  mnogo  odlika.1 


1  El-Albani,  Sahihu  Suneni  Ebu  Davud,  2/396.  Hasena  je  žensko  ime  i  to  je  Šurahbilova  majka.  Vidjeti: 
Ebu  Davud,  Sunen,  Kitabun-nikah,  Babus-sadak,  br.  2107.  Hadis,  također,  bilježi  Ahmed  sa 
vjerodostojnim  senedom  od  Urve  b.  Ez-Zubejra.  Vidjeti:  Ahmed,  Musned,  6/427.  (op.  prev.) 

2  El-Hidžretul-ula  fil-islam,  str.  188. 

3  Et-Tebekat,  3/8. 

4  Dr.  Mehdi  Rizkallah,  Es-Siretun-Nebevijje  aia  duil~mesadiril~Aslijje,  str.  706-707. 

5  El-Hidžretul-ula,  str.  188. 

6  Hedžr  je  danas  El-Ahsa'  u  Saudijskoj  Arabiji. 

7  Abesinija  -  današnja  Etiopija  prepuna  je  planina  koje  su  je  u  ono  vrijeme  činile  izoliranom  od  ostatka 
svijeta,  (op.  prev.) 


Život  i  ctjeCo  posljednjeg  Vjerovje 

d)  U  Abesiniji  nije  postojao  ambijent  koji  bi  omogućio  ovoj  prognanoj  vjeri 
da  se  razvija  pored  kršćanstva.  Rimljani,  koji  su  bili  predvodnici  kršćanstva,  ne  bi  to 
dozvolili  Abesincima.2 

23-  Hidžra  u  Abesiniju  utjecala  je  na  to  da  Kurejšijama  opadne  ugled  kod 
ostalih  Arapa,  jer  su  se  Arapi  ponosili  pružanjem  utočišta  strancima  i  počašćivanjem 
komšije;  natjecali  su  se  ko  će  u  tome  biti  bolji,  suprotno  tome  smatrali  su  sramnim, 
a  Abesinci  su  se  pokazali  boljim  od  Kurejšija  i  pružili  utočište  muslimanima  koje  su 
prognali  i  loše  s  njima  postupili  i  ugledne  i  neugledne  Kurejšije  i  stranci.3 


Treća  tema 
Godina  tuge  i  iskušenje  u  Taifu 

Prvo:  Godina  tuge 
Ebu  Talibova  smrt 

Ebu  Talib  je  umro  nakon  izlaska  Benu  Hašima  sa  njegovog  posjeda,  a  to  je 
bilo  krajem  desete  godine  po  poslanstvu.4  Ebu  Talib  je  čuvao  Vjero  vjesnika, 
sallallahu  alejhi  ve  sellem,  srdio  se  radi  njega5  i  branio  ga.6  Kurejšije  su  ga 
poštovale.  Na  samrti  su  mu  došli  prvaci  mnogobožaca  i  odgovarali  ga  od  primanja 
islama  i  podsticali  da  umre  u  vjeri  predaka.  Govorili  su  mu:  "Zar  ćeš  napustiti 
Abdul-Muttalibovu  vjeru?"  Allahov  Poslanik,  sallallahu  alejhi  ve  sellem,  pozvao  ga 
je  da  primi  islam  govoreći  mu:  "Reci:  la  ilahe  illallah',  zauzeo  bih  se  za  tebe  na 
Sudnjem  danu."  Ebu  Talib  je  rekao:  "Da  me  nije  sramota  Kurejšija  koji  će  reći: 
'Učinio  je  to  zbog  straha  od  smrti',  obradovao  bih  te  tim  riječima."  Allah  je  nakon 
toga  objavio: 

"Ti,  doista,  ne  možeš  uputiti  na  Pravi  put  onoga  koga  ti  želiš  uputiti,  Allah 
ukazuje  na  Pravi  put  kome  On  hoće,  i  On  dobro  zna  one  koji  će  Pravim  putem 
poci. 


1  El-Gureba'ul-evvelun,  str.  169-170. 

2  Edva'  alael-Hidžra,  str.  156-161.  El-Hidžra  fil-Kur'anil-kerim,  str.  320. 

3  El-Gureba'ul-evvelun,  str.  170-171. 

4  Fethul-bari,  7/194. 

5  Sahihul-Buhari  -  Fethul-bari,  7/193. 

6  Sahihu  Muslim,  1/195. 

7  Sura  El-Kasas,  56. 

Paganstvo  je  bilo  duboko  usađeno  u  Ebu  Talibu  i  nije  mogao  da  ga  se  oslo- 
bodi: bio  je  starac  kojem  je  bilo  teško  mijenjati  ideologiju  i  običaje  koje  je  naslijedio 
od  predaka.  Uz  tof  njegovi  vršnjaci  bili  su  prisutni  kad  je  umirao  pa  su  utjecali  na 
njegovu  odluku  strahujući  od  utjecaja  koji  bi  vijest  o  njegovom  primanju  islama 
mogla  imati  na  Mekkelije.1 

Smrt  Hatidže,  Allah  bio  zadovoljan  njome 

U  godini  u  kojoj  je  umro  Ebu  Talib,  tri  godine  prije  Hidžre,  umrla  je  majka 
vjernika  Hatidža.2 

Nakon  smrti  Ebu  Taliba,  uslijedila  je  smrt  Hatidže,  Allah  bio  zadovoljan  njo- 
me, pa  se  udvostručila  žalost  i  tuga  Allahovog  Poslanika,  sallallahu  alejhi  ve  sellem. 
Umrla  su  dva  voljena  bića  koja  su  pomagala  vjeru  u  najkritičnijim  trenucima:  Ebu 
Talib  je  štitio  Vjerovjesnika,  sallallahu  alejhi  ve  sellem,  od  naroda,  a  Hatidža  mu  je 
pomagala  da  lakše  podnese  iskušenja. 

Kurejšije  su  navalile  na  Allahovog  Poslanika,  sallallahu  alejhi  ve  sellem,  i  na- 
padali ga  kako  nisu  mogli  dok  je  Ebu  Talib  bio  živ.3 

Za  Allahovog  Poslanika,  sallallahu  alejhi  ve  sellem,  nastupio  je  težak  period 
života,  u  kojem  se  suočio  sa  mnogim  problemima  i  teškoćama.  Ostao  je  sam, 
nemajući  pomagača  osim  Allaha,  ali  je  nastavio  pozivati  sve  ljude  u  vjeru  njihovog 
Gospodara,  unatoč  opiranju  i  teškim  zlostavljanjima,  o  čemu  govore  knjige  hadisa  i 
Poslanikove  sire. 

Poslanik,  sallallahu  alejhi  ve  seHem,  podnio  je  ono  što  ni  brda  ne  bi  mogla 
podnijeti.  A  kad  su  se  zaredala  iskušenja  i  nevolje,  Allahov  Poslanik,  sallallahu  alejhi 
ve  sellem,  odlučio  je  da  ode  iz  svog  mjesta  u  drugo,  od  svog  naroda  drugom  naro- 
du, da  im  ponudi  islam  i  potraži  podršku,  nadajući  se  da  će  prihvatiti  ono  s  čime  je 
došao  od  Allaha.  Stoga  je  otišao  u  Taif,  a  to  je  najbliže  mjesto  Mekki.4 

Drugo:  Odlazak  u  Taif 

Vjerovjesnik,  sallallahu  alejhi  ve  sellem,  poveo  se  za  primjerom  prijašnjih 
vjerovjesnika  i  poslanika  koji  su  pozivali  Allahu. 

Tako  je  Nuh  pozivao  svoj  narod  "hiljadu  godina  manje  pedeset".5  Sve  te  go- 
dine neprestano  je  radio  i  pokušavao  različitim  metodama. 

Allah  je  rekao: 


1  El-Umeri,  Es-Siretun-Nebevijjetus-sahiha,  1/184. 

2  Es-Siretun-Nebevijjetus-sahiha,  1/185. 

3  Mihnetul-musiimine  fil-ahdil-Mekki,  str.  34. 

4  Mihnetul-musiimine  fil-ahdil-Mekki,  str.  36-45. 

5  Sura  El-Ankebut,  14. 

"Mi  smo  poslali  Nuha  narodu  njegovu:  Opominji  narod  svoj  prije  nego  što  ga 
stigne  kazna  bolna!1  'O  narode  moj1,  govorio  je  on.  Ja  sam  vam  zbilja  opo- 
minjatelj  jasni!  Allahu  u  ibadetu  budite  i  Njega  se  bojte  i  meni  poslušni 
budite.  On  će  vam  grijehe  vaše  oprostiti  i  u  životu  vas  do  određenog  časa 
ostaviti,  a  kada  određeni  čas  dođe,  zaista  se  neće,  neka  znate,  odgoditi.1  On 
reče:  'Gospodaru  moj,  ja  sam  narod  svoj  i  noću  i  danju,  doista,  pozivao,  ali  ga 
je  pozivanje  moje  još  više  udaljilo.  I  dok  god  sam  ih  pozivao  da  im  oprostiš, 
prste  su  svoje  u  uši  stavljali  i  haljinama  svojim  se  prekrivali  -  bili  su  uporni  i 
pretjerano  oholi.  Zatim  sam  ih  ja  otvoreno  pozivao,  a  onda  sam  im  javno 
objavljivao  i  u  povjerenju  im  šaputao.'"1 

I  pored  toga  što  ih  je  (bezuspješno)  pozivao  dugo  vremena,  nije  prestao  sa 
da'vom  i  njegov  entuzijazam  u  dostavljanju  vjere  nije  oslabio,  niti  je  oslabila  njego- 
va pronicljivost  i  dovitljivost  u  upotrebi  različitih  metoda  i  odabiru  različitih 
vremenskih  perioda. 

El-Alusi  u  komentaru  ovih  ajeta  kaže:  "'Gospodaru  moj,  ja  sam  svoj  narod 
pozivao"  -  u  iman  i  pokornost,  "...i  noću  i  danju"  -  neprestano,  ne  malaksajući  i 
ne  posustajući."  El-Alusi  je  zatim  opisao  njihovo  žestoko  opiranje  i  inat.  Zatim  u 
nastavku  komentara  kaže:  "'...a  onda  sam  im  javno  objavljivao  i  u  povjerenju  im 
šaputao1  -  pozivao  sam  ih  uvijek  iznova,  jedan  za  drugim  pozivom,  različitim 
metodama  i  na  razne  načine.  To  upućuje  da  da'vu  treba  prakticirati  u  svakom 
vremenskom  razdoblju  i  koristiti  sve  dozvoljene  metode.  'Zatim  sam  ih  ja 
otvoreno  pozivao1  -  ukazuje  daje  preče  pozivati  javno  nego  tajno.  To  je  pogod- 
nije u  slučaju  osobe  koja  će  se  odazvati  i  to  joj  je  bliže  zbog  blagosti  koja  se  na  taj 
način  pokazuje  prema  pozvanom."2 

Vjerovjesnik,  sallallahu  alejhi  ve  sellem,  prakticirao  je  i  osmišljao  različite  nači- 
ne da've:  pozivao  je  i  tajno  i  javno,  u  miru  i  u  ratu,  grupno  i  pojedinačno,  na  puto- 
vanju i  kod  kuće,  pripovijedao  je  priče,  navodio  primjere,  pojašnjavao  riječi  crtajući 
linije  na  zemlji,  podsticao  je  i  zastrašivao,  pozivao  je  u  svako  doba  i  na  svakom 
mjestu,  koristio  sve  metode  koje  mogu  ostaviti  utisak.1  Poslanik,  sallallahu  alejhi  ve 
sellem,  otišao  je  u  Taif,  obilazio  plemena,  učinio  hidžru,  konstantno  pozivajući  ljude 
u  Allahovu  vjeru. 

Allahov  Poslanik,  sallallahu  alejhi  ve  sellem,  tragao  je  za  novim  centrom 
da've,  te  je  potražio  potporu  od  plemena  Sekif,  ali  mu  se  nisu  odazvali,  nego  su  na- 


1  Sura  Nuh,  1-9. 

2  Tefsirul-Alusi,  10/89. 

govorili  djecu  da  ga  napadnu,  pa  su  ga  gađali  kamenjem.  Na  povratku  iz  Taifa  sreo 

je  čovjeka  po  imenu  Addas  koji  je  primio  od  njega  islam,  a  bio  je  kršćanin. 

El-Vakidi  tvrdi  da  je  datum  odlaska  u  Taif  mjesec  ševval  desete  godine  po 

poslanstvu,  a  nakon  Ebu  Talibove  i  Hatidžine  smrti,  i  da  je  ostao  u  Taifu  deset  da- 
no2 
na. 

Zašto  je  Poslanik  odabrao  Taif? 

Taif  je  predstavljao  stratešku  pozadinu  kurejšijskim  poglavarima.  Štaviše, 
Kurejšije  su  imale  pretenzije  prema  Taifu  i  već  prije  su  bili  pokušali  da  ga  pripoje 
sebi  pa  su  napali  na  Vadi-Vedždž,  jer  je  obilovala  drvećem  i  usjevima.  Sekif  ih  se 
bojao  pa  su  ušli  u  savez  s  njima  i  povukli  sa  sobom  i  pleme  Devs.3 

Mnogi  stanovnici  Mekke  imali  su  posjede  u  Taifu  na  kojima  su  provodili  ljeto. 
Benu  Hašim  i  Benu  Abdu-Šems  imali  su  konstantne  kontakte  sa  Taifom,  a  Mahzum 
su  sa  Sekifom  povezivali  zajednički  poslovni  interesi.4 

Prema  tome,  Poslanikov,  sallallahu  alejhi  ve  sellem,  odlazak  u  Taif  bio  je 
promišljen,  jer  ako  tu  bude  prihvaćen  i  pronađe  skupinu  koja  će  mu  pružiti 
podršku,  to  će  prestraviti  Kurejšije  i  direktno  ugroziti  njihovu  bezbjednost  i  eko- 
nomske interese.  To  je  čak  moglo  dovesti  do  marginaliziranja  Kurejšija  i  izolacije  od 
ostatka  poluostrva. 

Ovaj  strateško-političko-misionarski  potez  koji  je  poduzeo  Poslanik,  salla- 
llahu alejhi  ve  sellem,  pokazuje  da  je  uporno  poduzimao  uzroke  za  formiranje 
muslimanske  države  i  nove  sile  koja  će  se  nametnuti  na  poprištu  zbivanja,  jer  po- 
stojanje jake  države  važno  jeza  uspješno  dostavljanje  Allahove  vjere  ljudima. 

Čim  je  prispio  u  Taif,  Vjerovjesnik,  sallallahu  alejhi  ve  sellem,  zaputio  se  u 
centar  moći  i  mjesto  na  kojem  se  donose  političke  odluke.5 

Predstavnici  vlasti  u  Taifu 

Porodice  Benu  Malik  i  El-Ahlaf  bile  su  prvi  doseljenici  u  Taif  pa  je  stoga  vlast 
pripadala  njima.  Pored  političkog  vodstva,  upravljanja  vanjskim  odnosima  i 
ekonomskog  utjecaja,  njima  je  pripadalo  i  vjersko  vodstvo  koje  se  ogledalo  u  brizi 
o  Hramu. 

Ali,  ove  dvije  porodice  nisu  bile  u  poziciji  koja  im  je  omogućavala  da  brane 
Taif,  koji  je  bio  najplodnije  područje  na  poluostrvu,  i  stoga  je  bio  mjesto  prema 
kojem  su  bili  uprti  pogledi  i  osvajačke  pretenzije.  Bojali  su  se  plemena  Hevazin, 
Kurejš,  Benu  Amir.  Sva  ta  plemena  bila  su  jaka  i  sposobna  da  ih  unište  i  opustoše, 


1  Badahdah,  Mukavvimatud-da'veti  ved-daije,  str.  123. 

2  Tabekat  Ibn  Sdd,  1/122.  Preneseno  iz:  Es-Siretun-Nebevijjetus-sahiha,  1/185. 

3  Fethul-bari  Šerhu  Sahihul-Buhari,  Kitabul-kefala,  4/373. 

4  Usulul-fikril- islami,  str.  173. 

5  Usulul-fikril-islami,  str.  174. 

stoga  su  taifski  poglavari  slijedili  politiku  primirja  i  očuvanja  političke  stabilnosti 
potpisujući  sporazume  i  praveći  ravnotežu,  baš  kao  što  su  radile  i  Kurejšije.  Tako  je 
porodica  Benu  Malik  gradila  čvrste  odnose  sa  Hevazinom  da  bi  se  sačuvali  njihovog 
zla,  a  porodica  El-Ahlaf  povezala  se  sa  plemenom  Kurejš  kako  bi  se  osigurali  od 
njih.1 

Poslanik,  sallallahu  alejhi  ve  sellem,  putujući  za  Taif,  bio  je  svjestan  ove  mreže 
odnosa  i  sporazuma,  i  znao  je  da  u  Taifu  ne  postoji  centralna  vlast  nego  da  vlast 
dijele  dvije  porodice  po  unutrašnjem  dogovoru,  i  da  su  obje  te  porodice  sateliti 
jakih  plemena  izvana.  Kada  bi  uspio  pridobiti  bilo  koju  od  njih,  to  bi  imalo  veliki 
utjecaj  na  ravnotežu  političkih  snaga,  pogotovo  ako  pridobije  El-Ahlaf  koji  su 
saveznici  Kurejšija.  To  bi  bio  potpuni  uspjeh,  a  nije  bilo  nemoguće,  jer  njihova  lju- 
bav prema  Kurejšijama,  a  Poslanik,  sallallahu  alejhi  ve  sellem,  to  je  znao,  nije  bila 
toliko  zbog  vjerske  odanosti  koliko  zbog  straha  od  njih. 

Svjestan  takvog  političkog  stanja,  Poslanik,  sallallahu  alejhi  ve  sellem,  po 
dolasku  u  Taif  nije  otišao  Benu  Maliku,  saveznicima  Hevazina,  nego  se  odmah 
uputio  sinovima  Amra  b.  Umejra,  koji  su  bili  poglavari  El-Ahlafa  i  imali  čvrste  veze 
sa  Kurejšijama.2 

Ibn  Hišam  u  svojoj  Siri  kaže:  "Po  dolasku  u  Taif,  Allahov  Poslanik,  sallallahu 
alejhi  ve  sellem,  uputio  se  skupini  iz  Sekifa  koji  su  u  to  vrijeme  bili  poglavari  Sekifa. 
To  su  tri  brata,  Amrovi  sinovi:  Abdu-Jalil,  Mes'ud  i  Habib.  Jedan  od  njih  bio  je 
oženjen  Kurejšijkom  iz  porodice  Benu  Džumeh."3 

Ali,  Amrovi  sinovi  bili  su  veoma  obazrivi  i  plašljivi,  zato  se  nisu  odazvali 
Poslanikovom,  sallallahu  alejhi  ve  sellem,  pozivu.  Naprotiv,  izvrgli  su  ga  poruzi  i 
veoma  loše  se  ponijeli  prema  njemu.  Allahov  Poslanik,  sallallahu  alejhi  ve  sellem, 
otišao  je  od  njih  izgubivši  nadu  da  će  od  plemena  Sekif  vidjeti  neki  hajr.  Na  odlasku 
im  je  rekao:  "Ako  ste  već  uradili  to  što  ste  udarili,  barem  prikrijte  moj  dolazak." 

Allahov  Poslanik,  sallallahu  alejhi  ve  sellem,  nije  želio  da  njegov  narod  sazna 
za  njegov  dolazak  da  ga  ne  bi  napali  zbog  toga.  Htio  je  da  te  kontakte  obavi  u 
atmosferi  tajnosti  i  da  Kurejšije  ne  otkriju  njegova  kretanja.4 

Vjerovjesniku,  sallallahu  alejhi  ve  sellem,  su  mjere  opreza  i  predostrožnosti 
bile  veoma  važne  pa  je  poduzeo  sljedeće: 

1-  Izašao  je  iz  Mekke  pješice.  To  je  uradio  da  Kurejšije  ne  shvate  da  namjerava 
otputovati  iz  Mekke,  a  daje  izašao  na  jahalici,  to  bi  pobudilo  sumnje  daje  odlučio 
otputovati  negdje,  što  bi  moglo  biti  uzrok  da  ga  neko  pokuša  spriječiti  u  toj 
namjeri. 

2-  Poslanik,  sallallahu  alejhi  ve  sellem,  za  saputnika  je  odabrao  Zejda,  zbog 


1  Usulul-fikril-islami,  str.  174. 

2  Usulul-fikris-sijasi,  str.  185. 

3  Ibn  Hišam,  Es-Siretun-Nebevijje,  2/78. 

4  Usulul-fikris-sijasi,  str.  175. 

sigurnosnih  razloga  jer  je  Zejd  bio  posinak  Allahovog  Poslanika,  sallallahu  alejhi  ve 
sellem,  i  ako  bi  ih  neko  vidio,  to  ne  bi  izazvalo  sumnje  zbog  te  veze  među  njima.  S 
druge  strane,  Vjerovjesnik,  sallallahu  alejhi  ve  sellem,  dobro  je  poznavao  Zejda  i 
znao  je  da  je  iskren,  odan  i  povjerljiv,  te  se  stoga  može  osloniti  na  njega  i  biti 
siguran  da  neće  odati  tajnu.  Tako  se  i  pokazalo  kad  je  Zejd  vlastitim  tijelom  štitio 
Poslanika,  sallallahu  alejhi  ve  sellem,  od  kamenja  da  mu  neko  ne  razbije  glavu. 

3-  Iako  je  odgovor  taifskih  lidera  bio  ružan,  popraćen  ismijavanjem  i  ruganjem, 
Poslanik,  sallallahu  alejhi  ve  sellem,  to  je  otrpio  i  nije  se  naljutio  nego  je  zatražio  od 
njih  da  zataje  njegov  dolazak.  To  je  primjer  maksimalne  predostrožnosti,  jer,  kada 
bi  kurejšijski  mušrici  saznali  za  ovakav  odgovor  ne  samo  da  bi  ga  ismijali  nego  bi, 
možda,  pojačali  zlostavljanje  i  pokušali  da  prate  njegove  pokrete  unutar  Mekke  i 
izvan  nje.1 

Skrušena  dova 

Amrovi  sinovi  su  postupili  podlo,  pa  ne  samo  da  nisu  zatajili  Poslanikov, 
sallallahu  alejhi  ve  sellem,  dolazak,  nego  su  nahuškali  maloumne  i  robove  da  ga 
psuju  i  gađaju  kamenjem.  Njegova  nevina  krv  tekla  je  niz  raskrvavljene  pete  na 
nanule  i  nakvasila  taifsku  zemlju.  Gonili  su  Poslanika,  sallallahu  alejhi  ve  sellem,  i 
Zejda  b.  Hariseta  sve  dok  nisu  ušli  u  baštu  Rebi'inih  sinova  Utbeta  i  Šejbe  koji 
bijahu  u  bašti.  Poslaniku,  sallallahu  alejhi  ve  sellem,  nije  bilo  drago  što  su  tu  zbog 
njihovog  neprijateljstva  prema  Allahu  i  Poslaniku,  pa  je,  pošto  su  maloumni 
Sekifljani  odustali  od  gonjenja,  sjeo  u  hlad  vinove  loze  sa  svojim  saputnikom 
Zejdom  da  se  odmore  od  pretrpljenih  neugodnosti.  Rebi'ini  sinovi  vidjeli  su  šta  je 
Poslanik,  sallallahu  alejhi  ve  sellem,  doživio  od  stanovnika  Taifa,  ali  nisu  ništa 
poduzeli. 

U  ovim  trenucima  žala,  tuge  i  psihičkog  i  fizičkog  bola,  Poslanik,  sallallahu 
alejhi  ve  sellem,  uputio  je  svome  Gospodaru  dovu  koja  pokazuje  iman,  čvrsto 
ubjeđenje  i  zadovoljstvo  sa  onim  što  ga  je  zadesilo  radi  Allaha,  i  traženje  Allahovog 
zadovoljstva:  "Gospodaru  moj,  Tebi  se  žalim  na  svoju  slabost  i  nemoć  i  ponižavanje 
od  strane  ljudi!  O  Najmilostiviji,  Ti  si  Gospodar  potlačenih,  i  Ti  si  moj  Gospodar! 
Kome  ćeš  me  prepustiti:  nemilosrdnom  tuđincu  ili  na  nemilost  neprijatelju?  Ako  nisi 
na  mene  srdit,  ne  marim  za  to,  ali  Tvoja  briga  o  meni  je  prevelika.  Utječem  se 
svjetlom  Tvoga  lica,  kojim  si  rastjerao  tmine  i  potčinio  sve  što  je  na  ovome  i  onome 
svijetu,  od  Tvoje  srdžbe  i  nezadovoljstva.  Molit  ću  Teza  Tvoje  zadovoljstvo  sve  dok  ne 
budeš  zadovoljan.  Allahu  pripada  sva  snaga  i  moć/12 


1  Es-Siretun-Nebevijje-dževanibul-hazer  vel-himaje,  str.  109-110. 

2  Dr.  El-Umeri  ocijenio  je  slabim  ovaj  hadis  u  svojoj  knjizi  Es-Siretun-Nebevijjetus-sahiha,  1/186. 
Međutim,  Ibrahim  el-Ali  je  u  svojoj  knjizi  Sahihus-sire,  str.  136,  hadis  ocijenio  vjerodostojnim  zbog 
druge  predaje  koja  ga  pojačava.  Dr.  Abdurrahman  Abdul-Hamid  el-Berr,  profesor  hadiskih  nauka  na 

Poslanikova  samilost  prema  ljudima 

U  teškim  trenucima,  pri  najvećim  tegobama  koje  izazivaju  dušu  i  pritišću  prsa 
da  pokažu  grubost,  u  Vjerovjesnikovoj,  sallallahu  alejhi  ve  sellem,  visokoj  duši  pre- 
vladavala je  njegova  neizmjerna  milost.1 

Aiša,  Vjerovjesnikova  supruga,  kazuje  da  je  pitala  Allahovog  Poslanika,  salla- 
llahu alejhi  ve  sellem:  "Jesi  li  doživio  teži  dan  od  dana  Bitke  na  Uhudu?M,  a  on  je 
odgovorio:  "Doživio  sam  od  tvoga  naroda  svašta,  a  najteže  mije  bilo  kodAkabe2jer 
sam  pozvao  sina  Abdu-Jalila  b.  Abdu-Kulala  pa  nije  prihvatio  ono  u  što  sam  ga 
pozvao.  Otišao  sam  od  njega  zabrinut  i  pribrao  sam  se  tek  kad  sam  stigao  u  Karnus- 
Se'alib3.  Prekrila  me  sjena  oblaka  pa  sam  podigao  glavu  i  ugledao  Džibrila  u  njemu. 
Zovnuo  me  je  i  rekao:  Allah  je  čuo  odgovor  tvog  naroda  i  njihove  riječi  koje  su  ti 
uputili.  Allah  ti  šalje  Meleka  planina  -  naredi  šta  hoćeš  da  uradi  s  njima.1  Melek 
planina  me  poselamio  i  rekao:  'O  Muhammede,  reci  šta  želiš.  Ako  hoćeš,  srušit  ću  na 
njih  ova  dva  brda!1  Vjerovjesnik  je  odgovorio:  'Ne,  ja  se  nadam  da  će  im  Allah  dati 
potomke  koji  će  obožavati  Allaha,  Jedinog,  nikoga  Mu  ne  smatrajući  ravnim.1 1,4 

Povreda  koju  je  Vjerovjesnik,  sallallahu  alejhi  ve  sellem,  doživio  u  Bitki  na 
Uhudu  bila  je  veća  u  smislu  fizičke  boli,  ali  u  smislu  psihičke  boli  u  Taifu  je  bilo  teže, 
jer  je  tamo  doživio  veliki  psihički  umor,  bio  je  opterećen  mislima,  toliko  se  zadubio 
u  razmišljanje  daje  tek  po  dolasku  u  Karnus-Se'alib  došao  sebi.5 

U  ovoj  dovi  primjećujemo  Vjerovjesnikovo  duboko  ubjeđenje  u  tevhid  i 
predanost  Allahu.  Allahovom  Poslaniku,  sallallahu  alejhi  ve  sellem,  Allahovo  je 
zadovoljstvo  bilo  najveći  cilj  i  najveća  želja  kojoj  su  potčinjene  sve  druge  želje,  pa 
ako  ga  Allah  iskušava  da  bi  ga  obasuo  Svojim  zadovoljstvom,  ta  su  iskušenja 
dobrodošla  jer  ona  u  tom  slučaju  predstavljaju  blagodat  i  blagostanje. 

Allahov  Poslanik,  sallallahu  alejhi  ve  sellem,  završio  je  dovu  veličanstvenim 
riječima  i  podučio  ashabe  da  ih  izgovaraju  u  nevolji:  "La  havle  ve  la  kuvvete  illa 
billah"  -  sva  snaga  i  moć  pripadaju  samo  Allahu.  Time  vjernik  uči  da  samo  Allah 
može  promijeniti  njegovo  stanje  iz  lošeg  nabolje,  iz  straha  u  sigurnost,  i  samo  s 
Allahovom  pomoći  može  podnijeti  teškoće  i  suočiti  se  s  nevoljama.6 

Dova  je  jedan  od  najvećih  ibadeta.  Dova  je  efikasno  odbrambeno  oružje 


Univerzitetu  Al-Azhar,  smatra  da  su  obje  predaje  hadisa  prihvatljive  vjerodostojnosti.  On  je  analizirao 
predaje  ovih  hadisa  u  svojoj  knjizi  El+Hidžretun-Nebevijjetul-mubareke,  str.  38. 

1  Mukavvimatud-da'ijetin-nadžih,  str.  76. 

2  Akaba  -  dio  učenjaka  tvrdi  da  se  radi  Akabi  na  Mini  gdje  je  Vjerovjesnik  javno  pozvao  svoj  narod  u 
islam,  pa  su  ga  odbili  i  vrijeđali,  a  dio  tvrdi  da  je  to  naziv  jednog  dijela  Taifa,  i  ovo  mišljenje  je 
vjerovatnije.  (op.  prev.) 

3  To  je  zapravo  Karnul-Menazil,  a  danas  se  zove  Es-Sejlul-Kebir.  To  je  mikat  za  hadždž  stanovnicima 
Nedžda. 

4 Sahihul-Buhari,  br.  3231.  Kitab  Bedil-halk,  bab:  Zikril- me  laike. 

5  El-Humejdi,  Et-Tarihul-islami,  3/36-37. 

6  Et-Tarihul-islami,  3/20. 

kojim  se  čovjek  može  izboriti  za  sigurnost  jer  koliko  god  neko  bio  pametan  i 
domišljat  može  doživjeti  neuspjeh.  Musliman  ponekad  dođe  u  situaciju  kad  nije  u 
stanju  da  trezveno  razmišlja  i  donosi  odluke,  kad  ne  vidi  drugog  izlaza  osim  da 
uputi  Allahu  dovu  da  mu  da  izlaz  i  spas.  Kada  su  Taifljani  napali,  otjerali,  izvrgli 
poruzi  i  ismijali  Allahovog  Poslanika,  sallallahu  alejhi  ve  sellem,  i  kada  je  postao 
zabrinut,  on  se  Allahu  obratio  dovom  i  tek  što  je  završio  dovu,  Gospodar  svjetova 
mu  se  odazvao  šaljući  mu  Džibrila  i  Meleka  planina.1 

Promjena  pristupa 

Melek  planina  je  predložio  da  na  nevjernike  sruši  dva  brda  i  da  ih  tako 
iskorijeni  kao  što  su  iskorijenjeni  Nuhov  narod,  Ad,  Semud,  Lutov  narod. 
Allah  je  rekao: 

"I  sve  smo  prema  grijesima  njihovim  kaznili:  na  neke  vjetar  pun  pijeska 
poslali,  a  neke  strašnim  glasom  uništili,  neke  u  zemlju  utjerali,  a  neke  potopili; 
Allah  im  nije  učinio  nepravdu,  sami  su  sebi  nepravdu  nanijeli.  "2 

Postojao  je  i  drugi  prijedlog  -  hidžra  i  udaljavanje  i  od  Mekke  i  od  Taifa  jer, 
prvi  su  ga  istjerali,  a  drugi  ga  nisu  htjeli  primiti.  To  je  Allahovom  Poslaniku, 
sallallahu  alejhi  ve  sellem,  predložio  Zejd  b.  Harise. 

Ibnul-Kajjim  je  rekao:  "Pošto  nije  našao  podršku  u  Taifu,  ožalošćen  Allahov 
Poslanik,  sallallahu  alejhi  ve  sellem,  se  sa  svojim  štićenikom  zaputio  u  Mekku 
izgovarajući  poznatu  'taifsku  dovu',  pa  mu  je  njegov  Uzvišeni  Gospodar  poslao 
Meleka  planina  koji  je  tražio  od  Vjerovjesnika,  sallallahu  alejhi  ve  sellem,  naređenje 
da  sruši  na  Mekku  dva  brda  koja  su  je  okruživala.  On  je  odgovorio:  'Ne,  ja  se  nadam 
da  će  im  Allah  dati  potomke  koji  će  samo  Njega  obožavati  ne  pripisujući  Mu 
sudruga.'  Zatim,  nakon  nekoliko  dana  pojavio  se  kod  Nahle,  na  ulazu  u  Mekku,  pa 
mu  je  Zejd  b.  Harise  rekao:  'Kako  ćeš  se  pojaviti  među  njima,  a  oni  su  te  istjerali?'  - 
mislio  je  na  Kurejšije.  Vjerovjesnik,  sallallahu  alejhi  ve  sellem,  odgovorio  je:  'OZejde, 
Allah  će  dati  izlaz  i  i  spas  iz  ove  situacije.  I  zaista  će  Allah  pomoći  Svoju  vjeru  i  dati 
pobjedu  Svome  Vjerovjesniku."3 

Vjerovjesnik,  sallallahu  alejhi  ve  sellem,  odbio  je  mogućnost  istrebljenja  i 
odbacio  ideju  samoizolacije  i  stalne  selidbe.  Gledao  je  u  budućnost  svjetlom  imana 
i  odlučio  da  se  vrati  u  nevjerničku  Mekku  i  nastavi  svoj  džihad  ulažući  sve  što  može 
radi  poziva  u  tevhid.  Vjerovjesnika  nisu  zbunila  ova  dva  prethodna  prijedloga, 


1  Es-Siretun-Nebevijje  - 

2  Sura  El-Ankebut,  40. 

3  Zadul-me'ad,  2/36. 


Dževanibul-hajtati  vel-hazer,  str.  112-113. 

laprotiv  okrenuo  se  alternativi,  a  to  je  ulazak  u  Mekku,  a  ne  povlačenje  iz  nje.  Ta 
deja  počiva  na  potrebi  postojanja  u  zemlji  u  kojoj  prevladavaju  nevjernici  i 
skorištavanju  njenih  resursa  i  veza,  te  preobražaj  njenih  ciljeva,  da  se  svim  tim 
lapoji  muslimansko  društvo  koje  će  se  izroditi  iz  loze  ovih  nevjernika.  Znači, 
3oslanik,  sallallahu  alejhi  ve  sellem,  želio  je  da  iz  loze  nevjernika  nastanu  generacije 
nuslimana  koji  će  se  boriti  na  Allahovom  putu.  Vjerovjesnikov,  sallallahu  alejhi  ve 
sellem,  pogled  bio  je  uprt  u  budućnost,  ali  to  ne  znači  povlačenje  iz  sadašnjosti.1 

Vjerovjesnik,  sallallahu  alejhi  ve  sellem,  odlučio  je  da  uđe  u  Mekku  iako  to 
lije  bilo  lahko  ni  sigurno  jer  je  postojala  velika  vjerovatnoća  da  će  ga  Kurejšije 
napasti  i  pokušati  atentat  na  njega.  Oni  više  nemaju  strpljenja,  a  Poslanik,  sallallahu 
alejhi  ve  sellem,  izašao  je  da  traži  pomoć  protiv  njih  od  plemena  koji  su  njihovi 
saveznici  pokušavajući  napraviti  razdor  između  njih.  Čak  i  da  nije  postojala 
Dpasnost  po  njega  lično,  njegov  ulazak  u  Mekku  na  uobičajen  način,  nakon  što  je 
Dtjeran  iz  Taifa,  izgledao  bi  u  očima  Mekkelija  kao  veliki  poraz  za  muslimane,  što  bi 
h  potaklo  da  budu  grublji  prema  njima.  Stoga  je  ovaj  put  Poslanik,  sallallahu  alejhi 
m  sellem,  želio  da  ih  razori  iznutra  umjesto  da  ih  pritišće  izvana.  Želio  je  da  prodre 
jnutar  kurejšijskih  ogranaka  i  u  njima  pronađe  saveznika  koji  će  mu  omogućiti 
Doravak  među  njima.2 

Govoreći  o  zaštiti  koju  je  Mut'im  b.  Adijj  pružio  Allahovom  Poslaniku, 
sallallahu  alejhi  ve  sellem,  Ibn  Hišam  navodi  da  je  Poslanik,  sallallahu  alejhi  ve 
sellem,  nakon  što  je  napustio  Taif  jer  su  odbili  da  povjeruju  u  njega  i  pruže  mu 
aodršku,  došao  u  Hira'  i  odatle  poslao  molbu  Ahnesu  b.  Šeriku  da  mu  pruži  zaštitu. 
\hnes  je  odgovorio:  "Ja  sam  saveznik  i  kao  takav  ne  mogu  ti  pružiti  zaštitu."  Zatim 
e  isto  upitao  Suhejla  b.  Amra.  Ovaj  mu  je  odgovorio:  "Amirovi  potomci  ne  pružaju 
zaštitu  Ka'bovim  potomcima."  Nakon  toga  poslao  je  jednog  čovjeka  iz  plemena 
Huza'a  Mut'imu  b.  Adijju,  poglavaru  plemena  Benu  Nevfel  b.  Abdu-Menaf,  s 
Ditanjem:  "Hoćeš  li  mi  pružiti  zaštitu?"  Mut'im  je  odgovorio:  "Hoću",  i  pozvao  svoje 
sinove  i  narod  i  rekao  im:  "Uzmite  oružje  i  budite  kod  uglova  Kabe  jer  sam  pružio 
zaštitu  Muhammedu!"  Allahov  Poslanik,  sallallahu  alejhi  ve  sellem,  je  u  društvu  sa 
lejdom  b.  Harisetom  ušao  u  Mekku,  došao  pred  Kabu,  a  Mut'im  je  sa  svoje  jahalice 
Dovikao:  "O  Kurejšije!  Ja  sam  uzeo  Muhammeda  pod  svoju  zaštitu,  pa  neka  ga  niko 
ie  uznemirava!"  Allahov  Poslanik,  sallallahu  alejhi  ve  sellem,  došao  je  do  jednog 
jgla  Kabe,  klanjao  dva  rekata  i  otišao  kući,  a  Mut'im  b.  Adijj  i  njegovi  sinovi  su 
držeći  oružje  stražarili  sve  dok  nije  ušao  u  kuću.3 

Stanje  se  uveliko  promijenilo  zbog  novog  Poslanikovog,  sallallahu  alejhi  ve 
sellem,  pristupa  -  umjesto  da  uđe  u  Mekku  poražen,  krijući  se,  ušao  je  na  njihove 
xi  pod  oružanom  zaštitom  jednog  od  kurejšijskih  poglavara. 


Usulul-fikris-sijasi,  str.  176. 
:  Usulul-fikris-sijasi,  str.  177-178. 
Ibn  Hišam,  Es-Siretun-Nebevijje,  1/371.  Ibnul-Kajjim,  Zadul-me'ad,  2/47. 

naprotiv  okrenuo  se  alternativi,  a  to  je  ulazak  u  Mekku,  a  ne  povlačenje  iz  nje.  Ta 
ideja  počiva  na  potrebi  postojanja  u  zemlji  u  kojoj  prevladavaju  nevjernici  i 
iskorištavanju  njenih  resursa  i  veza,  te  preobražaj  njenih  ciljeva,  da  se  svim  tim 
napoji  muslimansko  društvo  koje  će  se  izroditi  iz  loze  ovih  nevjernika.  Znači, 
Poslanik,  sallallahu  alejhi  ve  sellem,  želio  je  da  iz  loze  nevjernika  nastanu  generacije 
muslimana  koji  će  se  boriti  na  Allahovom  putu.  Vjerovjesnikov,  sallallahu  alejhi  ve 
sellem,  pogled  bio  je  uprt  u  budućnost,  ali  to  ne  znači  povlačenje  iz  sadašnjosti.1 

Vjerovjesnik,  sallallahu  alejhi  ve  sellem,  odlučio  je  da  uđe  u  Mekku  iako  to 
nije  bilo  lahko  ni  sigurno  jer  je  postojala  velika  vjerovatnoća  da  će  ga  Kurejšije 
napasti  i  pokušati  atentat  na  njega.  Oni  više  nemaju  strpljenja,  a  Poslanik,  sallallahu 
alejhi  ve  sellem,  izašao  je  da  traži  pomoć  protiv  njih  od  plemena  koji  su  njihovi 
saveznici  pokušavajući  napraviti  razdor  između  njih.  Čak  i  da  nije  postojala 
opasnost  po  njega  lično,  njegov  ulazak  u  Mekku  na  uobičajen  način,  nakon  što  je 
otjeran  iz  Taifa,  izgledao  bi  u  očima  Mekkelija  kao  veliki  poraz  za  muslimane,  što  bi 
ih  potaklo  da  budu  grublji  prema  njima.  Stoga  je  ovaj  put  Poslanik,  sallallahu  alejhi 
ve  sellem,  želio  da  ih  razori  iznutra  umjesto  da  ih  pritišće  izvana.  Želio  je  da  prodre 
unutar  kurejšijskih  ogranaka  i  u  njima  pronađe  saveznika  koji  će  mu  omogućiti 
boravak  među  njima.2 

Govoreći  o  zaštiti  koju  je  Mut'im  b.  Adijj  pružio  Allahovom  Poslaniku, 
sallallahu  alejhi  ve  sellem,  Ibn  Hišam  navodi  da  je  Poslanik,  sallallahu  alejhi  ve 
sellem,  nakon  što  je  napustio  Taif  jer  su  odbili  da  povjeruju  u  njega  i  pruže  mu 
podršku,  došao  u  Hira'  i  odatle  poslao  molbu  Ahnesu  b>  Šeriku  da  mu  pruži  zaštitu. 
Ahnes  je  odgovorio:  "Ja  sam  saveznik  i  kao  takav  ne  mogu  ti  pružiti  zaštitu."  Zatim 
je  isto  upitao  Suhejla  b.  Amra.  Ovaj  mu  je  odgovorio:  "Amirovi  potomci  ne  pružaju 
zaštitu  Ka'bovim  potomcima."  Nakon  toga  poslao  je  jednog  čovjeka  iz  plemena 
Huza'a  Mut'imu  b.  Adijju,  poglavaru  plemena  Benu  Nevfel  b.  Abdu-Menaf,  s 
pitanjem:  "Hoćeš  li  mi  pružiti  zaštitu?"  Mut'im  je  odgovorio:  "Hoću",  i  pozvao  svoje 
sinove  i  narod  i  rekao  im:  "Uzmite  oružje  i  budite  kod  uglova  Kabe  jer  sam  pružio 
zaštitu  Muhammedu!"  Allahov  Poslanik,  sallallahu  alejhi  ve  sellem,  je  u  društvu  sa 
Zejdom  b.  Harisetom  ušao  u  Mekku,  došao  pred  Kabu,  a  Mut'im  je  sa  svoje  jahalice 
povikao:  "O  Kurejšije!  Ja  sam  uzeo  Muhammeda  pod  svoju  zaštitu,  pa  neka  ga  niko 
ne  uznemirava!"  Allahov  Poslanik,  sallallahu  alejhi  ve  sellem,  došao  je  do  jednog 
ugla  Kabe,  klanjao  dva  rekata  i  otišao  kući,  a  Mut'im  b.  Adijj  i  njegovi  sinovi  su 
držeći  oružje  stražarili  sve  dok  nije  ušao  u  kuću.3 

Stanje  se  uveliko  promijenilo  zbog  novog  Postanikovog,  sallallahu  alejhi  ve 
sellem,  pristupa  -  umjesto  da  uđe  u  Mekku  poražen,  krijući  se,  ušao  je  na  njihove 
oči  pod  oružanom  zaštitom  jednog  od  kurejšijskih  poglavara. 


1  Usulul-fikris-sijasi,  str.  176. 

2  Usulul-fikris-sijasi,  str.  177-178. 

3  Ibn  Hišam,  Es-Siretun-Nebevijje,  1/371.  Ibnul-Kajjim,  Zadul-me'ad,  2/47. 


Obratimo  pažnju  da  je  Poslanik,  sallallahu  alejhi  ve  sellem,  kao  izaslanika 
poslao  čovjeka  iz  plemena  Huza'a.  To  pokazuje  zadivljujuću  političku  mudrost  i 
duboko  poznavanje  historije  i  diplomatije.  Naime,  Nevfel,  od  kojeg  je  nastalo 
pleme  Nevfel  koje  je  u  doba  Poslanika,  sallallahu  alejhi  ve  sellem,  predvodio 
Mut'im  b.  Adijj,  bio  je  u  neprijateljskim  odnosima  sa  Abdul-Muttalibom,  djedom 
Allahovog  Poslanika,  sallallahu  alejhi  ve  sellem,  i  bio  je  prisvojio  neka  imanja  koja 
su  pripadala  Abdul-Muttalibu.  Ogorčen  Abdul-Muttalib  je  zatražio  pomoć  od  svog 
naroda,  ali  mu  se  nisu  odazvali  pa  je  svojim  daidžama  iz  Benu  Nedždžara  iz 
plemena  Hazredž  napisao  pjesmu  u  kojoj  ih  moli  za  pomoć.  Oni  u  ogromnom 
broju  dođoše  i  ulogoriše  se  oko  Kabe;  opasani  oružjem  nadmeno  su  se  šetali  okolo. 
Vidjevši  ih,  Nevfel  ih  upita  zašto  su  došli,  pa  kad  su  ga  obavijestili,  on  se  prepade  i 
vrati  Abdul-Muttalibu  imanja  koja  mu  je  oduzeo.  Vidjevši  kako  su  ljudi  iz  plemena 
Hazredž  pomogli  Abdul-Muttaliba,  poglavari  plemena  Huza'a,  koje  je  tada  bilo 
veoma  snažno,  rekoše  o  Abdul-Muttalibu:  "Allaha  nam,  u  ovoj  mekkanskoj  dolini 
nema  ljepšeg,  časnijeg  i  boljeg  čovjeka!  Pomogle  su  ga  daidže  iz  plemena  Hazredž, 
a  mi  smo  mu  rod  kao  i  oni,  jer  je  njegov  djed  Abdu-Menaf,  sin  Hubejje,  kćerke 
Hulejla  b.  Habešijje,  poglavara  plemena  Huza'a.  Ako  mu  pružimo  pomoć  i  sklopimo 
s  njim  savez,  imat  ćemo  koristi  od  njega  i  njegovog  naroda,  a  i  oni  od  nas."  Nakon 
toga  dođoše  mu  njihovi  viđeni  ljudi  i  rekoše:  "Ebul-Harise,  mi  smo  ti  rod  kao  i  ljudi 
iz  Benu  Nedždžara,  a  osim  toga  mi  živimo  u  tvom  susjedstvu.  Mržnju  koja  je 
postojala  između  nas  i  Kurejša  vrijeme  je  uništilo  i  mi  želimo  da  sklopimo  savez  s 
tobom."  To  se  svidjelo  AbduhMuttalibu  pa  prihvati,  a  niko  iz  Benu  Nevfela  i  Abdu- 
Šemsa  nije  tome  prisustvovao.1 

Ovaj  tekst  otkriva  duboke  historijske  korijene  sukoba  između  Kurejša  i 
Huza'a.  Mržnja  plemena  Huza'a  prema  Kurejšijama  seže  u  vrijeme  kada  je  Kusajj  b. 
Kilab  sabrao  Kurejšije  sa  različitih  strana  i  poveo  borbu  protiv  Huza'a,  koji  su  tada 
bili  prvaci  Arapa  i  brinuli  se  o  Kabi,  te  ih  protjerao  iz  Mekke,  a  u  njoj  nastanio 
Kurejšije.  Pleme  Huza'a  od  tada  mrzi  Kurejšije.  Zato  su,  kad  su  se  desile  nesuglasice 
između  Abdul-Muttaliba  i  ostalih  Kurejšija,  sklopili  savez  sa  Abdul-Muttalibom  čisto 
iz  pakosti  prema  Kurejšijama  i  iz  želje  da  ih  oslabe.  A  to  daje  mržnja  s  vremenom 
nestala  i  sukob  prestao  -  nije  tačno.  Dokaz  za  to  je  da  Benu  Nevfel  i  Benu  Abdu- 
Šems  nisu  prisustvovali  niti  stupili  u  ovaj  savez  jer  je  to  bio  savez  protiv  njih. 

Poslanik,  sallallahu  alejhi  ve  sellem,  šaljući  izaslanika  iz  plemena  Huza'a,  želio 
je  podsjetiti  poglavara  Benu  Nevfela  na  ta  historijska  zbivanja  koja  smo  spomenuli  i 
podsjetiti  ga  na  savez  koji  je  Abdul-Muttalib  sklopio  sa  plemenom  Huza'a  protiv 
Benu  Nevfela  i  Abdu-Šemsa,  Allahov  Poslanik,  sallallahu  alejhi  ve  sellem,  time  im  je 
htio  poručiti  da  je,  ako  ga  niko  iz  Mekke  ne  pomogne,  u  stanju  uraditi  ono  što  je 
svojevremeno  uradio  njegov  djed  i  sklopiti  savez  sa  plemenom  Huza'a  ili  potražiti 


1  El-Melaziri,  Ensabul-ešraf,  1/71.  Valorizacija:  Muhammed  Hamidullah. 


pomoć  od  rodbine  iz  plemena  Hazredž.  Činjenica  je,  dakle,  daje  Poslanik,  sallallahu 
alejhi  ve  sellem,  umjesto  umiljavanjem,  odlučio  upozorenjem  i  ubacivanjem  straha 
dobiti  zaštitu  Mut'ima  b.  Adijja.  Sa  svoje  strane  Mut'im  b.  Adijj  nije  Allahovom 
Poslaniku,  sallallahu  alejhi  ve  sellem,  pružio  zaštitu  toliko  zbog  svoje  plemenitosti 
koliko  zbog  brige  o  ličnim  interesima  i  očuvanju  vlastite  pozicije.  Isto  tako,  Kurejšije 
nisu  odustale  od  napada  na  Muhammeda  zbog  straha  od  oružja  Benu  Nevfel  koji 
su  mu  pružili  zaštitu  i  čuvali  ga,  nego  zbog  straha  od  oružja  plemena  Huza'a  i  sile 
Hazredža.1 

Ne  treba  zaboraviti  ni  to  da  je  Mut'im  b.  Adijj  jedan  od  onih  koji  su  organi- 
zirali raskidanje  ugovora  o  izolaciji. 

Allahov  Poslanik,  sallallahu  alejhi  ve  sellem,  bio  je  svjestan  opasnosti  kojoj  je 
Mut'im  bio  izložio  sebe  lično,  svoju  porodicu  i  pleme,  zbog  njega,  stoga  mu  nikad 
nije  zaboravio  dobro  koje  mu  je  učinio.  O  sedamdeset  zarobljenih  mnogobožaca  u 
Bitki  na  Bedru,  Allahov  Poslanik,  sallallahu  alejhi  ve  seltem,  rekao  je:  "Da  je  Mutim 
b.  Adijj  živ  i  do  zatraži  ove  smrdljivce,  sve  bih  mu  ih  predao. 1,2 

Allahov  Poslanik,  sallallahu  alejhi  ve  sellem,  i  pored  suprotstavljenosti  vjerskih 
ubjeđenja,  pravio  je  razliku  između  nemuslimana  koji  ispoljavaju  neprijateljstvo  i 
ratuju  protiv  islama  -  i  onih  koji  su  miroljubivi  i  pružaju  muslimanima  potporu. 
Vjerovjesnicima  nije  svojstveno  da  negiraju  dobro  ni  ako  ga  učine  nevjernici.3 

Vjerovjesnik,  sallallahu  alejhi  ve  sellem,  iskorištavao  je  običaje  i  tradiciju 
zajednice  za  dobrobit  islama.  Gledao  je  na  postojeći  društveni  poredak  kao  na 
realnu  historijsku  činjenicu  i  gledao  je  na  nevjernika  kao  na  osobu  koja  nije  puki 
statistički  broj  nego  član  društvene  zajednice  u  kojoj  se  isprepliću  različite  veze  i 
interesi,  i  u  kojoj  čovjek  ima  priliku  i  mogućnost  da  se  svojom  slobodnom  voljom 
preobrazi  u  utjecajnu  društvenu  snagu  koja  može  utjecati  na  donošenje  i  poniš- 
tenje odluka,  shodno  etici  koju  slijedi. 

Mut'im  b.  Adijj  nije  bio  obični  lik,  on  predstavlja  instituciju  koja  postoji  od 
davnina,  od  kada  postoji  borba  između  tevhida  i  širka,  ali  ne  znači,  ako  je  to  čisto 
nevjernička  institucija,  da  se  muslimani  ne  mogu  okoristiti  od  nje  i  upotrijebiti  je  za 
uspostavljanje  imana  i  tevhida.4 

Priča  o  kršćaninu  Addasu  i  džinnima  koji  su  primili  islam 

Ovo  Vjerovjesnikovo,  sallallahu  alejhi  ve  sellem,  putovanje  iznjedrilo  je 
značajne  da'vetske  uspjehe.  Mladi  kršćanin  Addas  odazvao  se  pozivu  i  primio 


1  Usulul-fikris-sijasi,  str.  180. 

2  Sahihul-Buhari,  Kitabul-megazi,  bab:  Šuhidil-melaiketl  bedren,  br.  4024;  i  Kitabu  fardil-humus,  br. 
3139.  Riječ  "smrdljivci"  nije  u  doslovnom  značenju  nego  se  njome  aludira  na  njihova  pogana 
ubjeđenja.  (op.  prev.) 

3  Et-Tehalufus-sijasi,  str.  44. 

4  Usulul-fikris-sijasi,  str.  181. 

islam  ,  a  sedmerica  džinna  čuli  su  poziv  i  primili  islam  te  otišli  da  pozivaju  svoju 
vrstu. 

a)  Priča  o  Addasu 

Kada  se  Allahov  Poslanik,  sallallahu  alejhi  ve  sellem,  izložen  napadima  Taiflja- 
na,  sklonio  u  baštu  Rebi'inih  sinova  Utbeta  i  Šejbe,  njih  dvojica  se  sažališetepozva- 
še  slugu  kršćanina  po  imenu  Addas  i  rekoše  mu:  "Uberi  grožđe  u  ovaj  tanjir  i 
odnesi  ga  onome  čovjeku  i  ponudi  da  jede."  Addas  je  donio  tanjir,  stavio  ga  pred 
Allahovog  Poslanika  i  rekao  mu:  "Jedi."  Allahov  Poslanik,  sallallahu  alejhi  ve  sellem, 
uze  grožđe  i  reče:  "Bismillah." 

Gledajući  ga  u  lice,  Addas  reče:  "Ljudi  u  ovim  krajevima  to  ne  izgovaraju?" 

"A  odakle  si  ti,  Addase,  i  koje  si  vjere?",  upita  ga  Allahov  Poslanik,  sallallahu 
alejhi  ve  sellem. 

"Ja  sam  kršćanin  iz  Ninive",  odgovori  Addas. 

"Iz  mjesta  dobrog  čovjeka  Junusa,  sina  Metaovog!",  reče  Allahov  Poslanik, 
sallallahu  alejhi  ve  sellem. 

"A  otkud  ti  znaš  za  Junusa,  sina  Metaovog?",  upita  Addas. 

"To  je  moj  brat  -  bio  je  vjerovjesnik,  a  i  ja  sam  vjerovjesnik",  odgovori 
Allahov  Poslanik,  sallallahu  alejhi  ve  sellem. 

Addas  se  sagnuo  i  počeo  ljubiti  Poslanikovu,  sallallahu  alejhi  ve  sellem,  glavu, 
ruke  i  stopala,  a  Rebi'ini  sinovi  rekoše  jedan  drugom:  "Pokvari  nam  ovaj  slugu!" 

Kada  je  Addas  došao  pred  njih,  rekoše  mu:  "Teško  tebi,  Addase!  Zašto  si 
ljubio  glavu,  ruke  i  stopala  onog  čovjeka!?" 

Addas  reče:  "Gospodaru,  nema  na  Zemlji  boljeg  čovjeka  od  njega!  Oba- 
vijestio me  je  o  stvari  koju  samo  vjerovjesnici  mogu  znati." 

Rekoše  mu:  "Teško  tebi,  Addase!  Pazi  da  te  ne  odvrati  od  tvoje  vjere,  tvoja 
vjera  je  bolja  od  njegove."2 

Lekcije,  pouke  i  poruke 

1-  Vjerovjesnik,  sallallahu  alejhi  ve  sellem,  izgovorio  je  bismillu  prije  jela  prakti- 
cirajući jedan  od  islamskih  edeba,  a  prakticiranje  tog  sunneta  privuklo  je  kršćanina 
islamu.  Čim  je  Allahov  Poslanik,  sallallahu  alejhi  ve  sellem,  izgovorio  bismillu,  to  je 
pobudilo  emocije  kod  ovog  kršćanina  te  je  izrazio  Vjerovjesniku,  sallallahu  alejhi  ve 
sellem,  svoje  divljenje  tim  riječima  koje  ljudi  u  tim  krajevima  nisu  prakticirali. 

2-  Izgovaranje  bismille  prije  jela,  poput  ostalih  sunneta,  je  specifičnost  musli- 
mana u  odnosu  na  idolopoklonike  s  kojima  žive.  Ta  specifičnost  pobuđuje  kod 
nevjernika  znatiželju  te  pitaju  o  tome  pa  to  bude  razlog  da  saznaju  istinu  o  islamu  i 


1  El-Halidi,  Er-Resulul-mubellig,  str.  39-40. 

2  Sahihus-Siretun-Nebevijje,  str.  136-137. 


postanu  muslimani. 

3-  Addas  je  bio  ubijeđen  u  poslanstvo  Muhammeda,  sallallahu  alejhi  ve  sellem. 
Na  to  ukazuje  stav  koji  je  zauzeo  kada  su  ga  njegovi  gospodari  Utbe  i  Šejbe  pozvali 
da  pođe  s  njima  u  Bitku  na  Bedru.  Addas  im  je  rekao:  "Idete  u  borbu  protiv  onog 
čovjeka  kojeg  sam  vidio  u  vašoj  bašti?  Tako  mi  Allaha,  ni  brda  mu  ništa  ne  mogu!" 
Oni  mu  rekoše:  "Teško  tebi,  Addase!  On  te  očarao  svojim  riječima." 

4-  Addasove  riječi:  "Allaha  mi,  na  Zemlji  nema  boljeg  čovjeka  od  njega!",  su 
velika  utjeha.  Poslanika,  sallallahu  alejhi  ve  sellem,  povrijedio  je  njegov  narod,  ali 
ovaj  Iračanin  iz  Ninive  nageo  se  nad  njega  i  izljubio  mu  glavu,  ruke  i  stopala,  i 
povjerovao  u  njegovo  poslanstvo.  Božija  je  volja  da  se  čovjek  iz  Ninive,  koji  će 
povjerovati  u  Allaha  i  Njegovog  Poslanika,  nađe  na  mjestu  gdje  su  Poslanika  odbili 
njegovi  najbliži.2 

b)  Džinni  primaju  islam 

Vjerovjesnik,  sallallahu  alejhi  ve  sellem,  vraćao  se  iz  Taifa  razočaran  u  pleme 
Sekif,  pa  kad  je  stigao  u  Nahlu,  ustao  je  da  u  dubokoj  noći  klanja.  Pored  njega  je 
prošla  grupa  džinna  koje  Allah  spominje  u  Kur'anu.  To  je  bila  grupa  od  sedam 
džinna  iz  Nesibina,  pa  su  slušali  kako  Poslanik,  sallallahu  alejhi  ve  sellem,  uči  Kur'an. 
Kada  je  završio  namaz,  otišli  su  svom  narodu  da  ih  pozivaju  da  povjeruju  kao  što  su 
se  oni  odazvali  i  povjerovali  u  njega.  Allah  je  obavijestio  Poslanika,  sallallahu  alejhi 
ve  sellem,  o  njima: 

"Kad  ti  poslasmo  nekoliko  džinna  da  Kur'an  slušaju,  pa  kad  dođoše  da  ga 
čuju,  oni  rekoše:  'Šutite  i  slušajte!1  A  kad  se  završi,  vratiše  se  narodu  svome  da 
opominju.  'O  narode  naš1,  govorili  su,  'mi  smo  slušali  Knjigu  koja  se  poslije 
Musaa  objavljuje,  koja  potvrđuje  da  su  istinite  i  one  prije  nje,  i  koja  ka  Istini  i 
na  Pravi  put  upućuje.1"3 

Ovi  džinni  su  prišli  Vjerovjesniku,  sallallahu  alejhi  ve  sellem,  dok  je  u  Nahli 
učio  Kur'an,  pa  kad  su  čuli  njegovo  učenje,  rekli  su:  "Šutite  i  slušajte!",  tako  se  ova 
da'va  koju  su  odbili  mnogobošci  Taifa  preselila  u  drugi  svijet  -  svijet  džinna.  Džinni 
su  prihvatili  Vjerovjesnikovu,  sallallahu  alejhi  ve  sellem,  vjeru  i  otišli  da  u  nju 
pozivaju  svoj  narod,  kao  što  su  se  Ebu  Zerr,  Et-Tufejl  b.  Amr,  Damad  el-Ezdi  vratili  u 
svoja  plemena  da  ih  pozivaju  u  islam.  Tako  je  svijet  džinna  dobio  daije  koje 
pozivaju  u  Allahovu  vjeru: 


1  Subukul-huda  ver-Rešad,  2/578. 

2  Et-Terbijetul-kijadijje,  1/437. 

3  Sura  El-Ahkaf,  29-30. 


(r.  AGjd  Muhammećes-  Safldbi 

"O  narode  naš,  odazovite  se  Allahovu  glasniku  i  vjerujte  u  Allaha,  On  će  vam 
neke  grijehe  vaše  oprostiti  i  od  patnje  vas  neizdržive  zaštititi."1 

Ime  Muhammed  postalo  je  ime  za  kojim  čeznu  srca  vjernika,  ne  samo  ljudi 
nego  i  džinna.  Neki  džinni  su  postali  pomagači  islama,  ponijeli  su  zastavu  tevhida  i 
postali  daije  koje  pozivaju  u  Allahovu  vjeru.  O  njima  su  objavljeni  kur'anski  ajeti  koji 
će  se  učiti  do  Sudnjeg  dana. 

Allah  j  e  rekao: 

"Reci:  Meni  je  objavljeno  da  je  nekoliko  džinna  prisluškivalo  i  reklo:  "Mi  smo, 
doista  Kur  an,  koji  izaziva  divljenje,  slušali;  koji  na  Pravi  put  upućuje  -  i  mi 
smo  u  njega  povjerovali  i  više  nikoga  nećemo  Gospodaru  našem  ravnim 
smatrati,  a  On  nije  -  neka  uzvišeno  bude  dostojanstvo  Gospodara  našeg  - 
Sebi  uzeo  ni  druge  ni  djeteta!  Jedan  naš  bezumnik  o  Allahu  je  laži  govorio,  a 
mi  smo  mislili  da  ni  ljudi  ni  džinni  o  Allahu  laži  ne  govore;  i  bilo  je  ljudi  koji  su 
zaštitu  od  džinna  tražili,  pa  su  im  tako  obijest  povećali;  i  oni  misle,  kao  što  i  vi 
mislite,  da  Allah  nikog  neće  oživiti.  I  mi  smo  nastojali  nebo  dotaknuti  i  utvrdili 
smo  da  je  moćnih  čuvara  i  zvijezda  padalica  puno;  i  sjedili  smo  okolo  njega  po 
busijama  da  bismo  šta  čuli,  ali  će  onaj,  ko  sada  prisluškuje,  na  zvijezdu 
padalicu  koja  vreba  naići;  i  mi  ne  znamo  da  li  se  njima  na  Zemlji  želi  zlo  ili  im 
Gospodar  njihov  želi  dobro.  A  među  nama  ima  i  dobrih  i  onih  koji  to  nisu,  ima 
nas  vrsta  različitih;  i  mi  znamo  da  se  ne  možemo  suprotstaviti  Allahu  na 
Zemlji,  niti  umaći.  I  mi  smo,  čim  smo  Kur  an  čuli,  u  njega  povjerovali;  a  ko  u 
Gospodara  svoga  vjeruje,  ni  štete  ni  nepravde  ne  treba  se  bojati."2 

Allah  je  Svome  Poslaniku,  sallallahu  alejhi  ve  sellem,  u  srcu  Nahle,  spriječe- 
nom da  uđe  u  Mekku,  dao  pobjedu  na  polju  da've.  Može  li  ološ  iz  Mekke  i  Sekifa 
pohvatati  ove  džinne-vjernike  i  mučiti  ih  raznim  patnjama!?3 


1  Sura  El-Ahkaf,  31. 

2  Sura  El-Džinn,  1-13. 

3  Et-Terbijetul-kijadijje,  1/443. 


Život  i  dieb  fosGeđnief  Vkmviesmka 


Kada  je  Vjerovjesnik,  sallallahu  alejhi  ve  sellem,  ušao  u  Mekku  pod  zaštitom 
Mut'ima  b.  Adijja,  učio  je  ashabima  suru  El-Džinn.  Njihova  srca  su  osjetila 
skrušenost  i  divljenje  zbog  ove  velike  pobjede  na  polju  daVe,  jer  nisu  sami  -  s 
njima  su  njihova  braća  džinni  koji  pronose  zastavu  islama  i  vode  bitku  protiv  širka. 

Nekoliko  mjeseci  nakon  susreta  sa  prvom  grupom  džinna,  došla  je  druga 
grupa  željna  susreta  s  voljenim  Poslanikom  i  slušanja  riječi  Gospodara  svjetova. 

Alkame  je  rekao:  "Pitao  sam  Ibn  Mes'uda:  'Je  li  iko  od  vas  bio  s  Allahovim 
Poslanikom,  sallallahu  alejhi  ve  sellem,  u  noći  kad  se  susreo  sa  dimnima?'  Odgo- 
vorio je;  'Nije.  Ali  smo  jedne  noći  izašli  sa  Allahovim  Poslanikom,  sallallahu  alejhi  ve 
sellem,  pa  smo  ga  izgubili.  Tražili  smo  ga  po  dolinama  i  šikarama,  mislili  smo  da  je 
otet  ili  ubijen.  Ta  noć  je  bila  najgora  u  našem  životu.  Ujutro  smo  ga  vidjeli  kako 
dolazi  iz  pravca  Hira',  pa  smo  mu  kazali:  'Allahov  Poslaniče,  izgubili  smo  te  pa  smo 
te  tražili,  ali  te  nismo  našli.  To  je  bila  najgora  noć  u  našem  životu.'  Rekao  je:  'Pozvao 
me  je  jedan  džinn,  pa  sam  otišao  da  im  učim  Kur'an.'  Odveo  nas  je  da  nam  pokaže 
njihove  tragove  i  ostatke  vatre.  Džinni  su  ga  pitali  šta  im  je  dozvoljeno  jesti  pa  im  je 
Vjerovjesnik  rekao:  'Dozvoljena  vam  je  svaka  kost  do  koje  dođete,  a  nad  kojom  je 
spomenuto  Allahovo  ime,  s  mesom  koje  se  na  njoj  nađe,  i  osušena  životinjska 
balega.'  A  rekao  je  (nama):  'Nemojte  se  čistiti  njima  (kostima  i  balegom)  jer  je  to 
uistinu  hrana  vaše  braće  (džinna)!"'1 

Ove  veličanstvene  pobjede  u  svijetu  džinna  bile  su  nagovještaj  i  priprema  za 
velike  pobjede  koje  će  uslijediti  u  svijetu  ljudi.  I  samo  nekoliko  mjeseci  nakon  toga 
Poslanik,  sallallahu  alejhi  ve  sellem,  susreo  se  sa  delegacijom  ensarija.2 


Najvažniji  ciljevi  ovog  čuda 

1-  Allah  je  htio  da  Svome  Poslaniku,  sallallahu  alejhi  ve  sellem,  omogući  da 
vidi  najveličanstvenije  primjere  Njegove  moći  da  bi  ispunio  njegovo  srce  povjere- 
njem u  Njega  i  oslanjanjem  na  Njega,  kako  bi  ga  time  ojačao  za  napad  na  snage 
nevjerstva  koje  su  zavladale  Zemljom,  upravo  kao  što  se  desilo  sa  Musaom,  alejhis- 
selam.  Allah  je  htio  da  mu  pokaže  najčudnije  primjere  Svoje  moći,  a  kad  mu  je 
ispunio  srce  ovim  veličanstvenim  prizorima,  rekao  mu  je: 


1  Sahihu  Muslim,  1/332,  br.  150. 

2  Et-Terbijetul-kijadijje,  1/445. 

Isra  i  Miradž  -  najveća  počast 

'"Baci  gaf  o  Musa!'f  reče  On,  i  on  ga  baci,  kad  ono  -  zmija  koja  mili.  'Uzmi  je  i 
ne  boj  se!1,  reče  On,  'Mi  ćemo  je  vratiti  u  ono  što  je  bila  prije,  i  uvuci  ruku  pod 
pazuho  svoje,  ruka  će  se  pojaviti  bijela,  ali  ne  bolesna;  i  eto  -  znamenje  drugo, 
da  ti  pokažemo  neke  od  Naših  čuda.1 1,1  Allah  je  na  Israu  i  Miradžu  pokazao 
Svome  Poslaniku,  sallallahu  alejhi  ve  sellem,  najveća  čuda. 

2-  To  je  bila  priprema  za  hidžru  i  najveći  sukob  sa  nevjerstvom,  zabludom  i 
grijesima,  u  historiji  čovječanstva.  Allah  je  na  tom  putovanju  pokazao  Vjerovjesniku, 
sallallahu  alejhi  ve  sellem,  mnoga  čuda  od  kojih  su:  odlazak  u  El-Mesdžidul-Aksa, 
uzdizanje  na  nebesa,  vidio  je  skrivene  stvari  o  kojima  su  govorili  prijašnji  vjero- 
vjesnici  i  poslanici,  vidio  je  meleke,  sedam  nebesa,  Džennet  i  Džehennem,  i  primjere 
užitka  i  patnje. 

Kur'an  spominje  događaj  Israa  u  suri  El-Isra,  a  Miradž  u  suri  En-Nedžm. 
U  suri  El-Isra  spomenuta  je  mudrost  tog  noćnog  putovanja  iz  mekkanskog 
Harema  u  El-Mesdžidul-Aksa.  Allah  je  rekao: 

"Kako  bismo  mu  neka  znamenja  Naša  pokazali."2 

A  u  suri  En-Nedžm  Allah  je  rekao: 

"Vidio  je  najveličanstvenija  znamenja  svoga  Gospodara."3 

Isra  i  Miradž  obiluju  znanjem,  tajnama,  bitnim  pojedinostima,  lekcijama  i 
poukama.4 

Profesor  Ebul-Hasan  en-Nedevi  rekao  je:  "Isra  i  Miradž  nisu  bili  obični  doga- 
đaj na  kojem  je  Allahov  Poslanik,  sallallahu  alejhi  ve  sellem,  vidio  najveličanstvenija 
znamenja  i  na  kojem  su  mu  pokažana  carstva  nebesa  i  Zemlje,  nego,  pored  toga, 
ovo  Vjerovjesnikovo,  sallallahu  alejhi  ve  sellem,  putovanje  u  svijet  nevidljivog  sadrži 
mnogo  preciznih  značenja  koja  ukazuju  na  dalekosežnu  mudrost.  Sure  El-Isra  i  En- 
Nedžm  sadrže  priču  o  noćnom  putovanju  i  nose  poruku  daje  Muhammed,  salla- 
llahu alejhi  ve  sellem,  vjerovjesnik  dvije  kible  i  imam  dva  istoka  i  dva  zapada,  te  da 
je  nasljednik  vjerovjesnika  koji  su  bili  prije  njega  i  vođa  generacija  koje  će  doći 
poslije  njega.  U  njegovoj  ličnosti  i  u  tom  noćnom  putovanju  sreli  su  se  Mekka  i 
Kuds,  Kaba  i  El-Mesdžidul-Aksa.  Vjerovjesnik,  sallallahu  alejhi  ve  sellem,  imamio  je 

1  Sura  Taha,  19-23. 

2  Sura  El-Isra,  1. 

3  Sura  En-Nedžm,  18. 

4  Seid  Hava,  El-Esasu  fis-sunneti  ve  fikhiha,  1/291-292. 

ostalim  vjerovjesnicima  u  namazu  čime  je  ukazano  na  internacionalni  karakter 
njegove  poslanice,  na  vječno  trajanje  njegovog  vodstva,  humanistički  karakter 
učenja  njegove  vjere,  validnost  islama  u  svakom  vremenu  i  na  svakom  mjestu.  Ova 
časna  sura  je  izričito  navela  ličnost  Vjerovjesnika,  sallallahu  alejhi  ve  sellem,  opisu- 
jući ga  kao  predvodnika  i  vođu.  Ova  sura  ukazuje  na  vrijednost  ummeta  među 
kojim  se  pojavio  Poslanik,  sallallahu  alejhi  ve  sellem,  i  koji  su  povjerovali  u  njega,  i 
objašnjava  ulogu  koju  će  njegova  vjera  imati  u  svijetu,  među  narodima."1 

Neki  hadisi  koji  govore  o  Israu  i  Miradžu 

1-  Od  Enesa  b.  Malika,  radijallahu  anhu,  prenosi  se  da  je  rekao:  "Allahov 
Poslanik,  sallallahu  alejhi  ve  sellem,  rekao  je:  'Doveden  mije  El-Burak,  a  to  je  bijela 
životinja,  veća  od  magarca,  a  manja  od  mazge.  Gdje  mu  pogled  dopire,  tu  kopitom 
staje2.  Jahao  sam  ga  dok  nisam  stigao  do  Bejtul-Makdisa.  Privezao  sam  ga  za  halku 
Mesdžida  za  koju  su  vezivali  i  ostali  vjerovjesnici,  zatim  sam  ušao  u  Mesdžid  i  kla- 
njao u  njemu  dva  rekata,  a  onda  izašao. 

Nakon  toga  mi  je  došao  Džibril  i  ponudio  mi  posudu  sa  vinom  i  posudu  sa 
mlijekom.  Odabrao  sam  mlijeko,  pa  mije  Džibril  rekao:  'Odabrao  si  islam...'"3 

2-  Malik  b.  Sa'sa'a  kaže  da  je  Allahov  Vjerovjesnik,  sallallahu  alejhi  ve  sellem, 
pričajući  ashabima  o  noćnom  putovanju,  rekao:  "Ležao  sam  pored  El-Hatima...",  ili 
je  rekao:  "Ležao  sam  pored  El-Hidžra4  kad  se  pojavi  Džibril  i  raspori..."  A  čuo  sam 
ga  da  kaže:  "...1  rascijepi  odavde  dovde".  Pitao  sam  El-Džaruda  koji  je  bio  pored 
mene:  "Na  šta  je  mislio  s  tim?11,  a  on  je  rekao:  "Od  grkljana  do  dna  stomaka." 

Poslanik,  sallallahu  alejhi  ve  sellem,  dalje  kaže:  "Pa  je  izvadio  moje  srce,  a 
zatim  je  donesena  posuda  od  zlata  ispunjena  imanom.  U  njoj  mije  oprano  srce,  a 
zatim  napunjeno  i  vraćeno.  Nakon  toga  dovedena  mije  životinja,  veća  od  magarca, 
a  manja  od  mazge."  Prenosilac  El-Džarud  je  pitao:  "O  Ebu  Hamza,  je  li  to  bio  El- 
Burak?"  Odgovorio  je:  "Da.  Gdje  mu  pogled  dopire,  tu  kopitom  staje."  Poslanik, 
sallallahu  alejhi  ve  sellem,  dalje  priča:  "Postavljen  sam  na  njega  i  uzdignut  sa 
Džibrilom  na  zemaljsko  nebo.  Džibril  je  tražio  da  se  otvori,  pa  je  upitan:  'Ko  si  ti?' 
'Ja  sam  Džibril',  odgovorio  je.  'Koje  s  tobom?',  upitan  je.  Rekao  je:  'Muhammed, 
sallallahu  alejhi  ve  sellem.'  Upitan  je:  'Je  li  mu  dato  poslanstvo?'  'Da',  odgovorio  je. 
Rečeno  je:  'Neka  je  dobro  došao',  i  nebo  se  otvori.  Tu  sam  vidio  Adema.  Džibril  mi 
reče:  'Ovo  je  tvoj  praotac  Adem,  idi  i  poselami  ga.'  Poselamio  sam  ga,  a  on  je 
uzvratio  na  selam  i  rekao:  'Dobro  došao,  dobri  potomče  i  dobri  vjerovjesniče.' 

Nakon  toga  uzdignut  sam  na  drugo  nebo.  Džibril  je  zatražio  da  se  otvori. 
Upitan  je:  'Ko  si  ti?'  'Ja  sam  Džibril',  odgovorio  je.  'Ko  je  s  tobom?',  upitan  je.  Rekao 


1  Ei-Esasu  fis-sunneti  ve  fikhiha,  1/292.  Vidjeti:  En-Nedevi,  Es-Sira,  str.  148,  Darul-Kalem,  Damask,  2004. 

2  Time  se  ukazuje  na  veliku  brzinu  kojom  se  kreće.  (op.  prev.) 
3Sahihu  Musiim,  Kitabul-iman,  bab:  El-lsra'  bir-Resul,  br.  162. 
4  Mali  zid  u  obliku  luka  na  sjevernoj  strani  Kabe. 


je:  'Muhammed,  sallallahu  alejhi  ve  sellem.'  Upitan  je:  'Je  li  mu  dato  poslanstvo?' 
'Da',  odgovorio  je.  Rečeno  je:  'Neka  je  dobro  došao',  i  nebo  se  otvori.  Tu  su  bila  dva 
tečića,  Jahja  i  Isa.  Džibril  mi  reče:  'Ovo  su  Jahja  i  Isa,  idi  i  poselami  ih.'  Poselamio 
sam  ih,  a  njih  dvojica  su  mi  uzvratili  na  selam  i  rekli:  'Dobro  došao,  dobri  brate  i 
dobri  vjerovjesniče.' 

Zatim  sam  uzdignut  na  treće  nebo.  Džibril  je  zatražio  da  se  otvori.  Upitan  je: 
'Ko  si  ti?'  'Ja  sam  Džibril',  odgovorio  je.  'Ko  je  s  tobom?',  upitan  je.  Rekao  je: 
'Muhammed.'  Upitan  je:  'Je  li  mu  dato  poslanstvo?'  'Da',  odgovorio  je.  Rečeno  je: 
'Neka  je  dobro  došao',  i  nebo  se  otvori.  Tu  sam  vidio  Jusufa.  Džibril  mi  reče:  'Ovo  je 
Jusuf,  idi  i  poselami  ga.'  Poselamio  sam  ga,  a  on  mi  uzvrati  na  selam  i  reče:  'Dobro 
došao,  dobri  brate  i  dobri  vjerovjesniče.' 

Zatim  sam  uzdignut  na  četvrto  nebo.  Džibril  je  zatražio  da  se  otvori.  Upitan 
je:  'Ko  si  ti?'  'Ja  sam  Džibril',  odgovorio  je.  'Koje  s  tobom?',  upitan  je.  Rekao  je: 
'Muhammed,  sallallahu  alejhi  ve  sellem.'  Upitan  je:  'Je  li  mu  dato  poslanstvo?'  'Da', 
odgovorio  je.  Rečeno  je:  'Neka  je  dobro  došao',  i  nebo  se  otvori.  Tu  sam  vidio 
Idrisa.  Džibril  mi  reče:  'Ovo  je  Idris,  idi  i  poselami  ga.'  Poselamio  sam  ga,  a  on  mi 
uzvrati  na  selam  i  reče:  'Dobro  došao,  dobri  brate  i  dobri  vjerovjesniče.' 

Zatim  sam  uzdignut  na  peto  nebo.  Džibril  je  zatražio  da  se  otvori.  Upitan  je: 
'Ko  si  ti?'  'Ja  sam  Džibril',  odgovorio  je.  'Ko  je  s  tobom?',  upitan  je.  Rekao  je: 
'Muhammed,  sallallahu  alejhi  ve  sellem.'  Upitan  je:  'Je  li  mu  dato  poslanstvo?'  'Da', 
odgovorio  je.  Rečeno  je:  'Neka  je  dobro  došao',  i  nebo  se  otvori.  Kad  tamo  Harun. 
Džibril  mi  reče:  'Ovo  je  Harun,  idi  i  poselami  ga.'  Poselamio  sam  ga,  a  on  mi  uzvrati 
na  selam  i  reče:  'Dobro  došao,  dobri  brate  i  dobri  vjerovjesniče.' 

Zatim  sam  uzdignut  na  šesto  nebo.  Džibril  je  zatražio  da  se  otvori.  Upitan  je: 
'Ko  si  ti?'  'Ja  sam  Džibril',  odgovorio  je.  'Ko  je  s  tobom?',  upitan  je.  Rekao  je: 
'Muhammed,  sallallahu  alejhi  ve  sellem.'  Upitan  je:  'Je  li  mu  dato  poslanstvo?'  'Da', 
odgovorio  je.  Kad  na  njemu  Musa.  Džibril  mi  reče:  'Ovo  je  Musa,  idi  i  poselami  ga.' 
Poselamio  sam  ga,  a  on  mi  uzvrati  na  selam  i  reče:  'Dobro  došao,  dobri  brate  i 
dobri  vjerovjesniče.'  Kad  sam  krenuo  dalje,  Musa  je  zaplakao.  Upitan  je:  'Zašto 
plačeš?'  Odgovorio  je:  'Plačem  jer  će  ummet  mladića  koji  je  poslan  nakon  mene  biti 
brojniji  u  Džennetu  od  mog  ummeta.' 

Zatim  sam  uzdignut  na  sedmo  nebo.  Džibril  je  zatražio  da  se  otvori.  Upitan 
je:  'Ko  si  ti?'  'Ja  sam  Džibril',  odgovorio  je.  'Ko  je  s  tobom?',  upitan  je.  Rekao  je: 
'Muhammed,  sallallahu  alejhi  ve  sellem.'  Upitan  je:  'Je  li  mu  dato  poslanstvo?'  'Da', 
odgovorio  je.  Rečeno  je:  'Neka  je  dobro  došao',  i  nebo  se  otvori.  Tu  sam  vidio 
Ibrahima.  Džibril  mi  reče:  'Ovo  je  tvoj  praotac,  idi  i  poselami  ga.'  Poselamio  sam  ga, 
a  on  je  uzvratio  na  selam  i  rekao:  'Dobro  došao,  dobri  potomče  i  dobri  vjero- 
vjesniče.' Tada  sam  dignut  do  Sidretul-Munteha,  njeni  plodovi  su  bili  veliki  poput 

vrčeva  iz  sela  Hedžer,  a  listovi  kao  slonove  uši.  Rečeno  mi  je:  'Ovo  je  Sidretul- 
Munteha'  Pokazane  su  mi  četiri  rijeke:  dvije  skrivene  i  dvije  vidljive.  Pitao  sam:  'Šta 
je  ovo,  Džibrile?'  Rekao  je:  'Ove  dvije  skrivene  su  rijeke  u  Džennetu,  a  vidljive  su  Nil 
i  Eufrat'  Zatim  sam  uzdignut  ka  El-Bejtul-Ma'muru.  Tada  mije  ponuđena  posuda  sa 
vinom,  posuda  sa  medom  i  posuda  sa  mlijekom.  Odabrao  sam  posudu  sa 
mlijekom,  a  Džibril  je  rekao:  'To  je  urođena  vjera  -  islam,  vjera  koju  ispovijedate  ti  i 
tvoj  ummet.' 

Nakon  toga  propisano  mije  pedeset  namaza  dnevno.  Vratio  sam  se  i  prošao 
pored  Musaa.  On  me  upitao:  'Šta  ti  je  naređeno?'  Odgovorio  sam:  'Pedeset  namaza 
dnevno.'  Musa  reče:  'Tvoj  narod  neće  moći  izdržati  pedeset  namaza  dnevno.  Allaha 
mi,  ja  od  prije  imam  iskustva  s  ljudima,  iskušao  sam  to  sa  Benu  Israilom.  Vrati  se 
svome  Gospodaru  i  traži  olakšicu.'  Vratio  sam  se  i  Allah  je  smanjio  za  deset.  Vratio 
sam  se  Musau  koji  mi  ponovo  reče  isto.  Vratio  sam  se  i  Allah  je  smanjio  za  deset. 
Vratio  sam  se  Musau  koji  mi  ponovo  reče  isto.  Vratio  sam  se  i  Allah  je  smanjio  za 
deset.  Vratio  sam  se  Musau  koji  mi  ponovo  reče  isto.  Vratio  sam  se  pa  mi  je 
naređeno  deset  namaza  dnevno.  Vratio  sam  se  Musau  koji  mi  ponovo  reče  isto. 
Vratio  sam  se  pa  mi  je  propisano  pet  dnevnih  namaza.  Došao  sam  do  Musaa  koji 
me  upita:  'Šta  ti  je  propisano?'  Odgovorio  sam:  'Pet  dnevnih  namaza.'  Musa  je 
rekao:  'Tvoj  ummet  neće  moći  izdržati  pet  namaza  dnevno.  Ja  od  prije  imam 
iskustva  sa  ljudima  i  iskušao  sam  to  sa  Benu  Israilom.  Vrati  se  svome  Gospodaru  i 
traži  da  olakša  tvome  ummetu.'  Rekao  sam:  'Stid  me  je  da  više  tražim!  Zadovoljan 
sam  sa  ovim  i  prihvatam.'  Kada  sam  pošao  dalje,  glasnik  je  povikao:  'Ja  sam 
zaključio  Svoju  naredbu  i  olakšao  Svojim  robovima.'"2 

Kadi  'Ijad  u  djelu  Eš-Šifa  tvrdi  da  se  događaj  Israa  i  Miradža  desio  godinu 
dana  prije  Vjerovjesnikove  hidžre.3 

Nakon  što  se  Vjerovjesnik,  sallallahu  alejhi  ve  sellem,  vratio  sa  ovog  blago- 
slovljenog putovanja,  obavijestio  je  svoj  narod  o  tome.  Prišao  je  skupini  u  kojoj  su 
sjedili  Mut'im  b.  Adijj,  Amr  b.  Hišam  i  Velid  b.  El-Mugire,  i  rekao:  "Sinoć  sam  u 
ovom  mesdžidu  klanjao  jaciju,  u  njemu  sam  klanjao  i  sabah,  a  između  toga  sam 
prenesen  u  Bejtul-Makdis.  Predočena  mi  je  grupa  poslanika  među  kojima  su  bili 
Ibrahim,  Musa,  Isa,  predvodio  sam  im  namaz  i  razgovarao  s  njima."  Amr  b.  Hišam, 
ismijavajući  se,  reče:  "Opisi  mi  kako  su  izgledali."  Vjerovjesnik,  sallallahu  alejhi  ve 
sellem,  reče:  "Što  se  tiče  Isaa,  srednjeg  je  rasta,  širokih  prsa,  kovrdžave  kose,  dlakav, 
rumenog  tena,  liči  na  Urveta  b.  Mes'uda  es-Sekafija.  Musa  je  tamnoput,  visok,  kao 
daje  iz  plemena  Šenu'a,  namrgođen.  Što  se  tiče  Ibrahima,  tako  mi  Allaha,  najsličniji 
je  meni  i  po  izgledu  i  po  karakteru."4 


1  Vrčevi  iz  sela  Hedžer  u  Bahrejnu  su  zbog  svoje  veličine  navođeni  u  doba  Poslanika  kao  primjer. 

2  Sahihul-Buhari,  Kitabu  Menakibil-ensar,  bab:  Fil-Miradž,  br.  3887. 

3  Eš-Šifa'  bi-Ta'rifi  hukukil-Mustafa,  1/108. 

4  El-Humejdi,  Et-Tarihut-islami,  3/37. 


Mušrici  su  rekli:  "Muhammede,  opisi  nam  Bejtul-Makdis!"  Poslanik,  sallallahu 
alejhi  ve  sellem,  rekao  je:  "Bila  je  noć  i  kad  sam  došao  i  kad  sam  ga  napustio."  Tada 
mu  je  došao  Džibril  i  predočio  mu  sliku  Bejtul-Makdisa  na  svojim  krilima,  pa  je 
Poslanik,  sallallahu  alejhi  ve  sellem,  počeo  govoriti:  "Na  tom  i  tom  dijelu  nalaze  se 
takva  i  takva  vrata,  a  na  tom  i  tom  mjestu  takva  i  takva  vrata." 

Nakon  toga  pitali  su  ga  o  njihovoj  karavani  pa  im  je  odgovorio:  "Prošao  sam 
pored  karavane  Er-Revha'.  Izgubili  su  bili  jednu  devu  pa  su  otišli  daje  traže.  Ja  sam 
došao  u  njihov  logor  u  kojem  nije  bilo  nikoga  od  njih,  ugledao  sam  mješinu  sa 
vodom  i  napio  se  iz  nje.  Pitajte  ih  o  tome!"  Oni  rekoše  jedni  drugima:  "Boga  mi, 
ovo  je  znak."  Poslanik,  sallallahu  alejhi  ve  sellem,  nastavio  je:  "Zatim  sam  prošao 
pored  karavane  tog  i  tog  plemena.  Njihove  deve  su  se  razbježale  prestrašene  od 
mene,  samo  je  jedan  crveni  dromedar  ostao  ležati.  Na  njemu  su  bile  bisage  sa 
bijelim  prugama.  Ne  znam  je  li  mu  slomljena  noga  ili  ne.  Pitajte  ih  o  tome!"  Oni 
rekoše  jedni  drugima:  "Boga  mi,  ovo  je  znak."  Zatim  sam  prošao  pored  karavane 
tog  i  tog  plemena,  na  čelu  karavane  je  sivi  dromedar.  Ta  karavana  uskoro  će  se 
pojaviti  preko  brdskih  puteva." 

Velid  b.  El-Mugire  reče:  "Čarobnjak!  Izađite  i  provjerite!"  Pošto  su  se  uvjerili 
daje  tačno  onako  kako  im  je  rekao,  potvorili  su  ga  daje  čarobnjak  i  rekli:  "Istinu  je 
rekao  Velid  b.  El-Mugire."1 

Ovaj  događaj  bio  je  iskušenje  za  neke  muslimane,  pa  se  odmetnuše  od 
islama  i  dođoše  Ebu  Bekru  es-Siddiku,  radijallahu  anhu,  i  rekoše:  "Učini  nešto  sa 
svojim  drugom.  On  tvrdi  daje  sinoć  prenesen  u  Bejtul-Makdis.  Ebu  Bekr  upita:  'Je  li 
tako  kaže?"  Rekoše:  "Da."  Ebu  Bekr  im  reče:  'Ako  on  tako  tvrdi,  onda  je  to  istina.' 
Upitaše  ga:  'Zar  vjeruješ  da  je  u  jednoj  noći  otišao  u  Bejtul-Makdis  i  vratio  se  prije 
zore?'  Ebu  Bekr  je  odgovorio:  'Da.  A  vjerujem  mu  i  više  od  toga:  vjerujem  da  mu 
dolazi  Objava  sa  nebesa  ujutro  i  popodne.'"  Zbog  toga  je  Ebu  Bekr  prozvan  Es- 
Siddik  -  Iskreni.2 

Lekcije,  pouke  i  poruke 

1-  Nakon  svakog  iskušenja  dođe  nagrada.  Allahov  Poslanik,  sallallahu  alejhi 
ve  sellem,  bio  je  izložen  teškim  iskušenjima:  kurejšijski  mušrici  sprečavali  su  širenje 
islamske  misije  u  Mekki,  Sekifu  i  ostalim  arapskim  plemenima;  držali  su  islamsku 
da'vu  i  njene  nosioce  u  čvrstoj  blokadi,  Vjerovjesnik,  sallallahu  alejhi  ve  sellem, 
nakon  smrti  amidže  Ebu  Taliba,  koji  ga  je  štitio,  došao  je  u  veliku  opasnost.  Ali, 
Allahov  Poslanik,  sallallahu  alejhi  ve  sellem,  išao  je  svojim  putem  strpljiv  u  onome 
što  mu  je  njegov  Gospodar  naredio,  nije  se  bojao  ničijeg  prijekora,  niti  sukoba,  niti 


1  Hafiz  Ibn  Hadžer,  El-Metalibul-Mje,  4/201-204.  Ujunul-eser,  1/140-142. 

2  El-Hakim,  El-Mustedrek,  3/62.  El-Hakim  je  rekao:  "Ovaj  hadis  je  vjerodostojnog  lanca  prenosilaca."  Ez- 
Zehebi  je  to  potvrdio. 

ismijavanja  zbog  Allaha.  Nakon  toga  došlo  je  vrijeme  za  veličanstvenu  počast 
Allahovom  voljom  desio  se  događaj  Israa  i  Miradža.  Njegov  Gospodar  ga  je  uzdi- 
gao iznad  sedam  nebesa  i  ukazao  mu  počast  kakva  nijednom  drugom  stvorenju 
nije  pripala,  zbog  strpljenja  i  truda  koji  je  uložio.  Tom  prigodom  Allah  se  sreo  s  njim 
bez  posrednika  i  bez  zastora,  te  mu  pokazao  skrivene  svjetove  i  sastavio  ga  sa 
ostalim  poslanicima  kojima  je  bio  imam  u  namazu  jer  je  on  Pečat  vjerovjesnika.1 

2-  Poslanik,  sallallahu  alejhi  ve  sellem,  bio  je  pred  novom  etapom  -  etapom 
Hidžre  i  izgradnje  države.  Allah  je  želio  da  prve  cigle  koje  će  biti  ugrađene  u  tu 
građevinu  budu  kvalitetne,  čvrste,  otporne  i  čvrsto  povezane.  Zato  je  Allah  dao 
iskušenja  i  ispite  da  bi  očistio  redove  od  neodlučnih  slabića  u  čijim  je  srcima  bolest, 
a  da  učvrsti  postojane  i  iskrene  vjernike  koji  su  se  uvjerili  da  im  njihov  Vjerovjesnik, 
sallallahu  alejhi  ve  sellem,  govori  istinu,  nakon  što  su  povjerovali  u  njega  i  vidjeli 
koliku  mu  je  počast  ukazao  njegov  Gospodar.  Ima  li  veće  sreće  i  radosti  od  toga  da 
budu  u  društvu  odabranog  Vjerovjesnika,  u  kojeg  vjeruju  tako  čvrsto  da  su  spremni 
za  njega  i  za  islam  dati  živote.  Koliko  li  se  u  njihova  srca  urezao  iman  zbog  ovog 
događaja  koji  je  uslijedio  nakon  nevolja  u  Taifu  i  uznemiravanja  od  strane  djece  i 
maloumnih,  i  nakon  povratka  u  Mekku  pod  zaštitom.2 

3-  Vjerovjesnikova,  sallallahu  alejhi  ve  sellem,  hrabrost  oličena  je  u  iznošenju 
pred  mnogobošce  stvari  koje  njihov  razum  negira  i  ne  može  pojmiti,  ali  Vjero- 
vjesnika, sallallahu  alejhi  ve  sellem,  bojazan  od  njihovog  poricanja  i  ismijavanja  nije 
spriječila  da  otvoreno  predoči  te  stvari.  Time  je  dao  najdivniji  primjer  svome 
ummetu  kako  treba  javno  iznositi  istinu  pred  sljedbenicima  zablude,  čak  i  ako  se 
udruže  protiv  istine  i  mobiliziraju  sve  raspoložive  snage  za  borbu  protiv  istine.  Pri- 
čajući mnogobošcima  o  svom  Israu  u  Bejtul-Makdis,  Vjerovjesnik  je  pokazao  mud- 
rost pri  uspostavljanju  dokaza  protiv  njih.  Allah  mu  je  dao  znakove  pred  kojima 
nevjernici  nisu  mogli  poreći  istinitost  njegovih  tvrdnji.  Ti  znakovi  su: 

a)  Vjerovjesnik,  sallallahu  alejhi  ve  sellem,  precizno  je  opisao  Bejtul-Makdis 
te  su  morali  priznati  daje  opis  tačan  i  da  odgovara  stvarnosti. 

b)  Obavijestio  ih  je  o  karavani  u  Er-Revha'  i  da  su  izgubili  devu  te  da  se  napio 
vode  iz  jedne  od  njihovih  mješina. 

c)  Obavijestio  ih  je  o  drugoj  karavani  u  kojoj  su  deve,  uplašene  njegovim 
prisustvom,  pobjegle  te  im  je  dao  precizan  opis  jednog  dromedara. 

d)  Obavijestio  ih  je  i  o  trećoj  karavani  koja  se  nalazila  u  El-Ebva',  te  je  preciz- 
no opisao  dromedara  na  čelu  karavane.  Rekao  im  je  da  će  se  uskoro  pojaviti  iz 
pravca  Senijjetu-Ne'im.  Mnogobošci  su  provjerili  i  uvjerili  se  daje  ono  o  čemu  ih  je 
Poslanik,  sallallahu  alejhi  ve  sellem,  obavijestio  tačno.  To  ih  je  ušutkalo  jer  nisu 
mogli  poreći  očite  dokaze  i  optužiti  ga  da  laže.  Ovo  putovanje  bilo  je  božanski 
odgoj,  Vjerovjesnik,  sallallahu  alejhi  ve  sellem,  vidio  je  čitavu  Zemlju,  koja,  sa  svim 


1  Et-Terbijetul-kijadijje,  1/447. 

2  Et-Terbijetul-kijadijje,  1/451. 


stvorenjima  koja  se  na  njoj  nalaze,  u  svemirskom  prostranstvu  izgleda  kao  mala 
tačka.  Pa  gdje  su  u  toj  tački  mekkanski  nevjernici?  Oni  su  samo  mali  dio  svemira, 
prema  tome  šta  mogu  uraditi  onome  koga  je  Allah  odabrao  i  samo  njemu  dao  to 
blagoslovljeno  putovanje  na  kojem  se  susreo  sa  melekima  i  vjerovjesnicima,  te  na 
kojem  mu  je  pokazao  sedam  nebesa,  Sidretul-Munteha  i  El-Bejtul-Ma'mur,  i  razgo- 
varao s  njim.1 

4-  Ovaj  plemeniti  događaj  pokazao  je  jačinu  Ebu  Bekrovog,  radijallahu  anhu, 
imana.  Kada  su  ga  o  tome  obavijestili  nevjernici,  samouvjereno  je  rekao:  "Ako  je  on 
to  rekao,  onda  je  to  istina!",  a  zatim  je  dodao:  "Ja  mu  vjerujem  i  više  od  toga: 
vjerujem  da  mu  dolaze  vijesti  sa  nebesa  ujutro  i  popodne."  Time  je  zaslužio  nadi- 
mak Es-Siddik  -  Iskreni.  Ebu  Bekr,  radijallahu  anhu,  pokazao  je  krajnje  veliko  shva- 
tanje  vjere  i  ubjeđenje  jer  je  poredio  ovu  vijest  sa  silaskom  Objave  sa  nebesa  i  tako 
im  objasnio  da  su  Isra  i  Miradž,  ako  i  izgledaju  čudno  običnom  čovjeku,  za  Vjero- 
vjesnika,  sallallahu  alejhi  ve  sellem,  sasvim  mogući.2 

5-  Allahov  Poslanik,  sallallahu  alejhi  ve  sellem,  je  između  vina  i  mlijeka  iza- 
brao mlijeko,  a  Džibril  gaje  obradovao  da  to  znači  da  je  odabrao  prirodnu  vjeru.  To 
je  potvrda  da  je  islam  vjera  koja  je  urođena  u  ljudskoj  prirodi  i  da  islam  potpuno 
odgovara  toj  prirodi,  jer  Onaj  ko  je  stvorio  ljudsku  prirodu,  stvorio  je  za  nju  vjeru 
koja  odgovara  njenim  osobenostima  i  potrebama,  i  pruža  mogućnost  ostvarenja 
njenih  ambicija  i  kroti  njen  buntovnički  duh.  Allah  je  rekao: 

"Ti  upravi  lice  svoje  vjeri  iskreno;  vjeri  Allahovoj  čistoj  prema  kojoj  je  ljude 
stvorio.  Nema  izmjene  Allahove  vjere,  to  je  prava  vjera,  ali  većina  ljudi  to  ne 
zna. 

6-  To  što  je  Vjerovjesnik,  sallallahu  alejhi  ve  sellem,  predvodio  ostale  vjero- 
vjesnike  u  namazu  dokaz  je  da  su  oni  prihvatili  njegovo  vodstvo  i  daje  islamski 
šerijat  stavio  van  snage  važenje  prethodnih  vjera,  prema  tome  sljedbenicima  tih 
vjera  ne  preostaje  ništa  drugo  nego  da,  poput  svojih  vjerovjesnika,  prihvate  vod- 
stvo ovog  Poslanika,  sallallahu  alejhi  ve  sellem,  i  slijeđenje  njegove  poslanice,  kojoj 
laž  ne  prilazi  ni  sa  jedne  strane.  Oni  koji  organiziraju  skupove  zbližavanja  religija 
moraju  shvatiti  ove  činjenice  i  zastupati  odbacivanje  iskrivljenih  vjera  i  nužno  slije- 
đenje poslanika  Muhammeda,  sallallahu  alejhi  ve  sellem,  i  njegove  poslanice.  Oni 
trebaju  shvatiti  da  te  sumnjive  ideje  služe  uspostavi  jedne  vrste  paganskog  sistema. 

7-  Povezivanje  El-Mesdžidul-Harama  sa  El-Mesdžidul-Aksaom  nosi  sa  sobom 


1  El-Humejdi,  Et-Tarihul-islami,  3/42-43. 

2  El-Humejdi,  Et-Tarihul-islami,  3/43. 

3  Sura  Er-Rum,  30. 

mudrosti,  znakove  i  pouke.  Neke  od  njih  su: 

a)  Značaj  El-Mesdžidul-Aksaa  za  muslimane,  jer  je  on  bio  cilj  čudesnog 
noćnog  putovanja  njihovog  Poslanika,  sallallahu  alejhi  ve  sellem,  i  mjesto  odakle  je 
uzdignut  u  visoke  nebeske  sfere.  El-Mesdžidul-Aksa  bio  je  prva  kibla  muslimana 
tokom  cijelog  mekkanskog  perioda  objave.  To  je  poruka  muslimanima  da  trebaju 
voljeti  El-Mesdžidul-Aksa  i  Palestinu  jer  je  to  blagoslovljena  i  sveta  zemlja. 

b)  Ovo  povezivanje  razvija  kod  muslimana  osjećaj  odgovornosti  prema  El- 
Mesdžidul-Aksau  i  ukazuje  im  na  obavezu  oslobađanja  El-Mesdžidul-Aksaa  iz  ruku 
mnogobožaca  i  sljedbenika  trojstva,  te  na  obavezu  oslobađanja  El-Mesdžidul- 
Harama  iz  ruku  mnogobožaca. 

c)  Prijetnja  El-Mesdžidul-Aksau  je  prijetnja  El-Mesdžidul-Haramu  i  musli- 
manima. Napad  na  El-Mesdžidul-Aksa  je  uvertira  za  napad  na  El-Mesdžidul-Haram. 
El-Aksa  predstavlja  vrata  na  putu  ka  El-Mesdžidul-Haramu  i  ako  El-Aksa  iz  ruku 
muslimana  padne  u  ruke  Židova,  to  će  ugroziti  sigurnost  Hidžaza  i  El-Mesdžidul- 
Harama  jer  će  nakon  toga  osvajački  apetiti  neprijatelja  biti  usmjereni  ka  tom 
području.  Historija  to  potvrđuje.  Krstaški  pohodi  svjedoče  daje  Ernat  Krstaš,  vladar 
Kraljevine  Kerek,  organizirao  pohod  na  Hidžaz  s  ciljem  napada  na  Poslanikov 
mesdžid  i  skrnavljenja  njegovog  tijela.  Portugalci,  katolici,  su  u  novijoj  historiji 
pokušali  osvojiti  dva  sveta  Harema  kako  bi  ostvarili  ono  što  nisu  uspjeli  njihovi 
preci.  Ostvarenje  tog  paklenog  plana  spriječio  je  žestok  otpor  koji  su  pružili 
Memluci,  a  također,  i  Osmanlije.  Nakon  1968.  godine  kada  su  Židovi  okupirali 
Bejtul-Makdis,  njihovi  lideri  su  otvoreno  zaprijetili  daje  sljedeći  cilj  osvajanje  Hidža- 
za, počevši  od  Medine  i  Hajbera.  Nakon  što  je  židovska  vojska  ušla  u  Jeruzalem, 
David  Ben-Gurion,  tadašnji  židovski  lider,  postrojio  je  vojsku  u  blizini  džamije  El- 
Aksa  i  održao  nacistički  govor  koji  je  započeo  riječima:  "Osvojili  smo  Jeruzalem  - 
sad  možemo  krenuti  na  Jesrib  (Medinu)/'1  Golda  Meier,  bivša  židovska  premijerka, 
nakon  osvajanja  Jeruzalema,  u  zaljevu  Akaba  je  izjavila:  "Osjećam  miris  predaka  iz 
pravca  Medine  i  Hidžaza.  To  je  naša  zemlja  koju  ćemo  ponovo  preuzeti."2  Prosla- 
vljajući pobjedu  u  ratu  1967.  godine,  Židovi  su  u  Evropi  objavili  kartu  svoje  zamišlje- 
ne države  koja  je  obuhvatila  područje  od  Nila  do  Eufrata,  a  obuhvatila  je  Jordan, 
Siriju,  Irak,  Jemen,  Egipat  i  kompletno  Arapsko  poluostrvo.3 

8-  Važnost  namaza.  Hadisi  potvrđuju  da  je  islamskom  ummetu  propisano 
pet  dnevnih  namaza  u  noći  Miradža  u  kojoj  je  Vjerovjesnik,  sallallahu  alejhi  ve 
sellem,  uzdignut  u  nebeske  sfere.  Ibn  Kesir  je  rekao:  "U  ovome  je  veliko  pridavanje 
važnosti  namazu  i  njegovom  značaju."1  Daije  trebaju  isticati  značaj  namaza  i  važ- 
nost redovnog  obavljanja  u  propisanim  vaktovima.  I  kada  budu  govorili  o  namazu  i 
njegovom  značaju,  trebaju  podsjećati  da  je  pet  dnevnih  namaza  propisano  na 


1  Ebu  Faris,  Es-Siretun-Nebevijje,  str.  314.  Jesrib  je  nekadašnji  naziv  za  Medinu,  (op.  prev.) 

2  Novine  Ed-Dustur,  br.  4613,  tekst  potpisuje:  Emil  el-Guri;  Ebu  Faris,  Es-Siretun-Nebevijje,  str.  314. 

3  Ebu  Faris,  Es-Siretun-Nebevijje,  str.  315. 


Miradžu,  te  da  je  obavljanje  namaza  posljednje  što  je  Allahov  Poslanik,  sallallahu 
alejhi  ve  sellem,  oporučio  prije  smrti.2 

9-  Poslanik,  sallallahu  alejhi  ve  sellem,  govorio  je  o  opasnostima  od  bolesti 
društava  i  kaznama  za  te  bolesti,  kao  što  je  vidio  u  noći  Israa  i  Miradža.  Neke  od  tih 
bolesti  i  kazni  su: 

a)  Ogovaranje  i  kazna  ogovaračima  za  njihov  zločin.  Allahov  Poslanik,  salla- 
llahu alejhi  ve  sellem,  vidio  je  ljude  koji  jedu  smrdljivi  leš,  a  Džibril  gaje  obavijestio: 
"To  su  oni  koji  su  ogovarali  ljude."3 

b)  Kazna  onima  koji  su  trošili  imetak  siročadi.  Allahov  Poslanik,  sallallahu 
alejhi  ve  sellem,  vidio  je  ljude  koji  su  imali  velike  gubice,  a  u  ruci  su  držali  komade 
vatre  veličine  kamena  koji  stane  u  šaku.  Gutali  su  tu  vatru,  a  ona  im  je  izlazila  iz 
stražnjice.  Džibril  je  rekao:  "Ovo  su  oni  koji  su  nepravedno  jeli  imetak  siročadi."4 

c)  Korisnici  kamata.  Vjerovjesnik,  sallallahu  alejhi  ve  sellem,  vidio  je  ljude  čiji 
su  stomaci  bili  veliki  kao  kuća,  u  stomacima  su  bile  zmije  koje  su  se  mogle  vidjeti 
izvana.  Džibril  je  rekao  Poslaniku,  sallallahu  alejhi  ve  sellem:  "Ovo  su  oni  koji  su  jeli 
kamatu."5 

d)  U  predajama  su  također  spomenute  kazne  za  bludnike,  one  koji  nisu  da- 
vali zekat,  pozivače  u  nered,  one  koji  nisu  ispunjavali  povjerene  emanete.6 

e)  Također  je  spomenuta  nagrada  mudžahidima.  U  noći  Israa  i  Miradža, 
Allahov  Poslanik,  sallallahu  alejhi  ve  sellem,  prošao  je  pored  onih  koji  su  jedan  dan 
posijali,  a  sljedeći  požnjeli,  a  kad  god  poženju,  ono  se  vrati  kako  je  i  bilo.  Džibril  je 
kazao:  'To  su  mudžahidi  na  Allahovom  putu.  Njihova  dobra  djela  se  umnožavaju 
do  sedamsto  puta,  i  šta  god  udijele,  za  to  će  ih  čekati  nagrada."7 

10-  Ashabi  su  shvatili  značaj  El-Mesdžidul-Aksaa  i  shvatili  su  svoju 
odgovornost  prema  toj  svetinji  koja  je  u  rukama  Bizantinaca  te  su  ga  u  vrijeme 
halife  Omera  b.  El-Hattaba,  radijallahu  anhu,  oslobodili.  Nakon  oslobođenja,  uživao 
je  u  miru  i  sigurnosti  sve  do  petog  hkJžretskog  vijeka  kad  su  krstaši  posijali  nered  u 
njemu  i  tako  je  ostalo  čitav  vijek.  Zatim  su  ga  muslimani  pod  vodstvom  Salahud- 
dina  el-Ejjubija  oslobodili.  Danas  je,  evo,  ponovo  pod  okupacijom  i  vapi  za 
slobodom.  A  put  do  oslobođenja  je  džihad  na  Allahovom  putu  u  skladu  sa 
doktrinom  koju  su  slijedili  plemeniti  ashabi. 


1  Tefsir  Ibn  Kesir,  3/23. 

2  El-Mustefad  min  kisasil-Kur'an  lid-da'veti  ved-du'at,  2/93. 

3  Es-Sa'ati,  El-Fethur-Rabbani,  20/255.  Lanac  prenosilaca  hadisa  je  vjerodostojan. 

4  Fethul-bari  bi  Šerh  Sahihul-Buhari,  8/200. 

5  Tefsir  Ibn  Kesir,  A/21 4. 

6  Tefsirut-Taberi,  7/15.  El-Fethur-Rabbani,  20/257. 

7  El-Hasđisul-Kibra,  1/171.  Ebu  Faris,  Es-Siretun-Nebevijje,  str.  220. 

Prva  tema 

Obilazak  plemena  u  potrazi  za  potporom 

Nakon  što  se  vratio  iz  Taifa,  Allahov  Poslanik,  sallallahu  alejhi  ve  sellem, 
počeo  se  predstavljati  arapskim  plemenima:  objašnjavao  im  je  islam,  tražio  zaštitu  i 
potporu  na  putu  širenja  Allahove  riječi.  Allahov  Poslanik,  sallallahu  alejhi  ve  sellem, 
koristio  je  sve  prigode:  trgovačke  sezone,  vrijeme  hadždža,  te  odlazio  na  mjesta 
gdje  su  se  okupljala  plemena.  Ti  njegovi  potezi  bili  su  dio  političko-da'vetskog 
plana  jasnih  obrisa  i  sa  precizno  određenim  ciljevima.  Na  tom  zadatku  pratio  gaje 
Ebu  Bekr  es-Siddik,  radijallahu  anhu,  čovjek  koji  je  bio  stručnjak  za  rodoslovlja 
Arapa  i  njihovu  historiju.  Susretali  su  se  sa  uglednim  ljudima,  prvacima  plemena. 
Ebu  Bekr  bi  prvake  plemena  pitao:  "Koliko  vas  ima?  Koliko  ste  jaki?  Kakvi  ste  u 
ratu?"  To  bi  činio  prije  nego  što  bi  Allahov  Poslanik,  sallallahu  alejhi  ve  sellem, 
počeo  govoriti  i  iznositi  im  islamska  načela.1 

El-Makrizi  kaže:  "Nakon  toga,  Poslanik,  sallallahu  alejhi  ve  sellem,  predstav- 
ljao se  plemenima  u  svim  prigodama  i  pozivao  ih  u  islam.  Plemena  koja  je  obišao 
su:  Benu  Amir,  Gassan,  Benu  Fezara,  Benu  Murra,  Benu  Hanife,  Benu  Selim,  Benu 
Abs,  Benu  Nasr,  Sa'lebe  b.  Ikaba,  Kinda,  Kelb,  Benul-Haris  b.  Ka'b,  Benu  Uzra,  Kajs  b. 
El-Hatim,  i  Ebul-Jusr  Enes  b.  Ebu  Rafi'."2 

El-Vakidi  je  istražio  vijesti  o  svim  ovim  plemenima.  Smatra  se  da  je  prvo 
počeo  sa  plemenom  Kinda  koje  je  pozvao  u  islam,  zatim  je  otišao  plemenu  Kelb,  pa 
Benu  Hanife,  pa  Benu  Amir.  Poslanik,  sallallahu  alejhi  ve  sellem,  govorio  im  je:  "Ko 
je  čovjek  koji  će  me  odvesti  svom  narodu  i  zaštititi  me  dok  ne  dostavim  Poslanicu 
svoga  Gospodara,  jer  su  me  Kurejšije  spriječile  da  dostavljam  Poslanicu  svoga 
Gospodara."  Ebu  Leheb  bi  hodao  iza  njega  i  govorio  ljudima:  "Ne  slušajte  ga,  on  je 
lažov." 

Ali  uznemiravanje  nije  stalo  na  tome,  Allahov  Poslanik,  sallallahu  alejhi  ve 
sellem,  doživio  je  i  mnogo  gore  i  teže  stvari.  Bilježi  El-Buhari  u  djelu  Et-Tarih  i  Et- 
Taberani  u  djelu  El-Mu'džemul-kebir  od  Mudrike  b.  Muniba,  on  od  svoga  oca,  od 
djeda  koji  je  rekao:  "Vidio  sam  Allahovog  Poslanika,  sallallahu  alejhi  ve  sellem,  u 
doba  paganstva  kako  govori:  'O  ljudi!  Recite:  La  ilahe  illallah,  bit  ćete  spašeni!'  Neki 
su  mu  pljuvali  u  lice,  neki  su  ga  zasipali  zemljom,  neki  psovali,  sve  do  podneva. 
Tada  dođe  djevojčica  s  ibrikom  vode  i  opra  mu  lice  i  ruke,  a  on  joj  reče:  'Kćerkice, 
ne  boj  se  za  svog  oca  poraza  i  poniženja.'  Upitao  sam:  'Ko  je  ona?'  Rekoše: 
'Zejneba,  kćerka  Allahovog  Poslanika.'  A  bila  je  krasna  djevojčica."1 

Prokletnici  Ebu  Džehl  i  Ebu  Leheb  smjenjivali  su  se  u  uznemiravanju  Allaho- 
vog Poslanika,  sallallahu  alejhi  ve  sellem,  kad  bi  pozivao  po  trgovima  i  na  sajmo- 


1  Es-Sem'ani,  El-Ensab,  1/36. 

2  El-Makrizi,  Imta'ul-Esma',  1/30-31. 


vima.  Poslanik,  sallallahu  alejhi  ve  sellem,  dćživljavao  je  od  njih  dvojice  velike 
nevolje,  pored  toga  što  su  ga  uznemiravali  i  oni  koje  bi  pozivao.2 

Prvo:  Vjerovjesnikov  odgovor  na  pokušaje  Ebu  Džehla  i  ostalih  mnogo 
božaca  da  ga  spriječe  u  susretanju  sa  plemenima 

1-  Sastajanje  sa  plemenima  noću 

Poslanik,  sallallahu  alejhi  ve  seltem,  odlazio  je  na  sastanke  sa  plemenima  u 
dubokoj  noći  kako  se  između  njih  ne  bi  ispriječio  neko  od  mnogobožaca  Mekke.3 
Tako  je  uspio  spriječiti  utjecaj  propagande  koju  su  kurejšijski  mnogobošci  širili  kad 
god  bi  saznali  da  se  Poslanik,  sallallahu  alejhi  ve  sellem,  susreo  s  nekim  plemenom! 
Dokaz  uspješnosti  ove  metode  je  Poslanikov,  sallallahu  alejhi  ve  sellem,  sastanak  sa 
Evsom  i  Hazredžom  tokom  noći,  koji  je  iznjedrio  prvu  zakletvu  na  Akabi,  a  zatim  i 
drugu,  a  oba  puta  su  se  sastali  noću.4 

2-  Odlazak  u  plemenska  naselja 

Vjerovjesnik,  sallallahu  alejhi  ve  sellem,  susreo  se  sa  plemenima  Kelb,  Benu 
Hanife  i  Benu  Amir  u  njihovim  naseljima.5  Želio  je  na  taj  način  da  se  otarasi  Kurej- 
šija,  progonitelja,  da  bi  mogao  pregovarati  sa  plemenima  na  odgovarajući  način, 
bez  zbrke  i  kurejšijskog  napadanja. 

3-  Vodio  je  sa  sobom  pomagače 

Na  nekim  pregovorima  sa  plemenima,  Poslanika,  sallallahu  alejhi  ve  sellem, 
pratili  su  Ebu  Bekr  i  Alija.  Moguće  je  da  ih  je  vodio  sa  sobom  da  plemena  ne 
pomisle  da  je  sam  i  da  ga  ne  slijedi  niko  od  uglednih  Mekkelija  i  rodbine.  Osim 
toga,  činjenica  da  je  Ebu  Bekr  poznavao  rodoslovlje  Arapa6  bila  je  od  pomoći 
Allahovom  Poslaniku,  sallallahu  alejhi  ve  sellem,  u  prepoznavanju  najboljih  Arapa 
koje  bi  odabirao  da  ponesu  teret  da've. 

4-  Provjeravanje  snage  plemena 

Vrlo  je  bitno,  sa  bezbjednosne  strane,  Poslanikove  sallallahu  alejhi  ve  sellem, 
pitanje  plemena  o  njihovoj  snazi  i  mogućnosti  pružanja  otpora  prije  nego  što  ih 
pozove  u  islam  i  zatraži  njihovu  zaštitu.  Jer,  vrlo  je  važno  i  nužno  da  pleme  koje  štiti 
da'vu  bude  snažno  i  sposobno  braniti  vjeru,  zato  što  će  se  to  pleme  morati  suočiti 
sa  svim  snagama  zla  i  zablude.  Zato  je  potrebno  da  to  pteme  bude  sposobno  za 


1  El-Mihnetu  fd-ahdil-Mekki,  str.  53. 

2  El-Mihnetu  fd-ahdil-Mekki,  str.  53. 

3  Nedžib  Abadi,  Tarihul-islam,  1/129.  Preuzeto  iz:  El-Rahikul-mahtum. 

4  Ibn  Hišam,  Es-Siretun-Nebevijje,  2/44-52.  Es-Siretun-Nebevijje  -  Dževanibul-hazer  vel~himaje,  str.  116. 

5  Ibn  Kesir,  El-Bidaje  ven-nihaje,  3/140. 

6  Es-Siretun-Nebevijje  -  Dževanibul-hazer  vel-himaje,  str.  116. 

preuzimanje  ove  uloge,  odnosno  da  posjeduje  moralnu  i  materijalnu  snagu  koja  će 
plašiti  neprijatelja,  braniti  da'vu  i  nositi  teret  širenja  vjere,  uklanjajući  sve  prepreke 
koje  joj  stoje  na  putu.1 

Drugo:  Pregovori  sa  plemenom  Benu  Amir 

Poslanik,  sallallahu  alejhi  ve  sellem,  otišao  je  na  pregovore  sa  plemenom 
Benu  Amir  na  osnovu  studiozno  pripremljenog  plana.  Poslanik,  sallallahu  alejhi  ve 
sellem,  i  Ebu  Bekr,  radijallahu  anhu,  znali  su  da  je  pleme  Benu  Amir  ratničko  pleme, 
velikog  broja  pripadnika,  izuzetno  moćno.  Štaviše,  to  pleme  je  jedno  od  pet 
plemena  koji  nikad  nisu  bili  ničije  roblje,  niti  su  bili  pod  vlašću  drugih  vladara,  niti 
su  ikome  plaćali  danak.  Njihov  značaj  bio  je  poput  značaja  Kurejša  i  Huza'a.2 

Osim  toga,  Poslanik,  sallallahu  alejhi  ve  sellem,  znao  je  da  između  Benu 
Amira  i  Sekifa  odavno  postoji  antagonizam,  i  s  obzirom  da  gaje  Sekif  odbio,  ovo  je 
bila  prilika  da  iskoristi  Benu  Amir  b.  Sa'sa'a  za  stezanje  obruča  oko  Sekifa.  Ako 
Vjerovjesnik,  sallallahu  alejhi  ve  sellem,  uspije  sklopiti  savez  sa  Benu  Amir,  to  će 
Sekif  dovesti  u  nezavidan  položaj. 

Autori  Poslanikove  sire  navode  da  je,  kada  je  Poslanik,  sallallahu  alejhi  ve 
sellem,  došao  u  Benu  Amir  i  pozvao  ih  da  vjeruju  u  Allaha  te  zatražio  njihovu 
zaštitu  za  sebe,  jedan  od  njihovih  vođa  Bejhara  b.  Firas  rekao:  "Tako  mi  Allaha,  ako 
prihvatim  ovog  mladića,  pojest  ću  sa  njim  sve  Arape."  Zatim  je  upitao  Poslanika, 
sallallahu  alejhi  ve  sellem:  "Šta  kažeš:  ako  ti  se  zakunemo  na  tvoju  vjeru,  pa  ti  Allah 
da  pobjedu  nad  onima  koji  su  ti  se  suprotstavili,  hoće  li  vlast  nakon  tvoje  smrti 
pripasti  nama?"  Poslanik,  sallallahu  alejhi  ve  sellem,  odgovori:  "Vlast pripada  Allahu 
i  On  je  daje  kome  hoće."  Bejhara  mu  reče:  "Zar  da  radi  tebe  položimo  svoje  vratove 
pred  Arape,  pa  kad  ti  Allah  dadne  pobjedu  da  vlast  pripadne  nekom  drugom  mimo 
nas?  Ne  treba  nam  to  u  što  pozivaš!"  I  tako  su  ga  odbili.3 

Treće:  Pregovori  sa  Benu  Šejban 

Prenosi  se  od  Alije  b.  Ebu  Taliba,  radijallahu  anhu,  da  je  rekao:  "Kada  je  Allah 
naredio  Svome  Vjerovjesniku,  sallallahu  alejhi  ve  sellem,  da  se  predstavi  arapskim 
plemenima,  izašao  je,  a  ja  sam  pošao  s  njim...  Zatim  smo  otišli  na  drugi  skup  koji  je 
odisao  skrušenošću  i  staloženošću.  Istupio  je  Ebu  Bekr,  radijallahu  anhu,  i  upitao: 
'Kojeg  ste  plemena?'  'Šejban  b.  Sa'lebe',  odgovoriše.  Ebu  Bekr  se  okrenu  Allahovom 
Poslaniku,  sallallahu  alejhi  ve  sellem,  i  reče:  'Oni  su  među  najboljim  ljudima.'  Među 
njima  je  bio  Mefruk,  isticao  se  po  ljepoti  i  rječitosti.  Imao  je  dvije  pletenice  koje  su 
mu  padale  na  prsa.' 


1  Es-Siretun-Nebevijje  -  Dževanibul-hazer  vel-himaje,  str.  116-117. 

2  Usulul-fikris-sijasi,  str.  182. 

Mbn  Hišam,  Es-Siretun-Nebevijje,  2/38. 


ammedes-  Sattabi 

Ebu  Bekr  upita:  'Koliko  ste  brojni?' 

Mefruk  odgovori:  'Ima  nas  više  od  hiljadu,  a  hiljadu  ljudi  ne  može  biti 
poraženo  zbog  malobrojnosti.' 

'Kakvi  ste  borci?',  pitao  je  Ebu  Bekr. 

'Nema  nikog  ljućeg  od  nas  u  borbi,  a  kada  se  naljutimo,  tada  i  žestoko 
ratujemo.  Mi  više  pazimo  na  konje  nego  na  djecu  i  posvećeni  smo  oružju  više  nego 
sjetvi,  a  pobjedu  daje  Allah:  nekad  nama,  nekad  drugima',  reče  Mefruk  i  upita 
Poslanika,  sallallahu  alejhi  ve  sellem:  'A  da  ti  nisi  Kurejšija?' 

Ebu  Bekr  reče:  'Ako  ste  čuli  da  je  on  Allahov  poslanik,  sallallahu  alejhi  ve 
sellem,  to  je  tačno.' 

Mefruk  upita:  'U  šta  nas  pozivaš,  o  Kurejšijo!' 

Allahov  Poslanik,  sallallahu  alejhi  ve  sellem,  reče:  'Pozivam  vas  da  svjedočite 
da  nema  drugog  boga  osim  Allaha,  Jedinog,  koji  nema  sudruga,  i  da  sam  ja  Allahov 
rob  i  Njegov  poslanik.  I  da  mi  pružite  utočište  i  podržite  me  jer  su  se  Kurejšije  uroti- 
le protiv  Allaha,  porekli  Njegovog  Poslanika,  sallallahu  alejhi  ve  sellem,  i  zadovoljili 
se  zabludom,  a  odbacili  istinu.  A  Allah  je  neovisan  i  hvale  dostojan.' 

'Čemu  još  pozivaš,  Kurejšijo?',  pitao  je  Mefruk.  'Tako  mi  Allaha,  nisam  čuo 
ljepše  riječi  od  ovih!' 

Allahov  Poslanik,  sallallahu  alejhi  ve  sellem,  prouči: 

'Reci:  Dođite  da  vam  kažem  šta  vam  Gospodar  vaš  propisuje:  da  Mu  ništa  ne 
pridružujete,  da  roditeljima  dobro  činite,  da  djecu  svoju,  zbog  neimaštine,  ne 
ubijate.  Mi  i  vas  i  njih  hranimo,  ne  približavajte  se  nevaljalštinama,  bile  javne 
ili  tajne;  ne  ubijajte  onoga  koga  je  Allah  zabranio  ubiti,  osim  kada  to  pravda 
zahtijeva,  to  vam  On  preporučuje,  da  biste  razmislili.'1 

Mefruk  reče:  'Allaha  mi,  pozivaš  u  najljepši  moral  i  najljepša  djela!  U  zabludi 
je  onaj  ko  te  smatra  lašcem  i  bori  se  protiv  tebe.' 

Nakon  toga  dao  je  riječ  Hani'u  b.  Kabisa  predstavivši  ga:  'Ovo  je  Hani'  b. 
Kabisa,  naš  vjerski  poglavar.' 

Hani'  reče:  'Čuo  sam  tvoje  riječi,  Kurejšijo.  Mislim  daje  napuštanje  naše  vjere 
i  prihvatanje  tvoje,  nakon  samo  jednog  sastanka  na  kojem  smo  se  okupili,  odraz 
lošeg  razmišljanja  i  kratkovidnost  u  pogledu  posljedica.  Zbog  žurbe  se  čine  velike 
greške.  Mi  ne  bismo  željeli  da  sad  sklopimo  ugovor  ispred  onih  koje  predstavljamo 
nego  da  se  raziđemo  i  mi  i  ti  pa  da  razmislimo.' 


1  Sura  El-En'am,  151. 

Hani'  kao  da  je  želio  da  i  El-Musenna  b.  Harise  nešto  kaže,  pa  ga  predstavi: 
'Ovo  je  El-Musenna  b.  Harise,  naš  glavni  vojskovođa. 

El-Musenna  b.  Harise,  koji  je  nakon  toga  primio  islam,  reče:  'Čuo  sam  tvoje 
riječi,  Kurejšijo.  Moje  mišljenje  u  vezi  sa  napuštanjem  naše  vjere  i  prihvatanjem 
tvoje  istovjetno  je  mišljenju  Hani'a.  Ali,  mi  smo  se  nastanili  između  dvije  vode:  jed- 
na je  slana,  a  druga  otrovna.' 

Allahov  Poslanik,  sallallahu  alejhi  ve  sellem,  upita  ga:  'Koje  su  to  dvije  vode?' 

El-Musenna  odgovori:  'Kisrine  rijeke  i  arapske  vode.  Što  se  tiče  stanja  Kisrinih 
rijeka,  to  je  njegov  grijeh  koji  je  neoprostiv  i  za  koji  nema  opravdanja.  A  mi  imamo 
s  njim  ugovor  da  ne  dižemo  bune  i  da  ne  pružamo  utočište  ustanicima,  a  mislim  da 
se  kraljevima  neće  dopasti  to  u  što  pozivaš.  Ako  želiš,  pružit  ćemo  ti  utočište  i  po- 
držati te  iza  arapskih  voda.' 

Allahov  Poslanik,  sallallahu  alejhi  ve  sellem,  reče:  'Niste  pogriješili  što  ste  bili 
iskreni.  A  Allahovu  vjeru  može  pomoći  samo  onaj  ko  će  je  braniti  sa  svih  strana.  Šta 
kažete:  ako  vam  Allah  uskoro  prepusti  njihovu  zemlju  i  njihove  žene  -  hoćete  li 
obožavati  Allaha?' 

En-Nu'man  b.  Šurejk  reče:  'Hoćemo,  tako  nam  Allaha.'"1 

Četvrto:  Lekcije,  pouke  i  poruke 

Potpora  koju  je  tražio  Vjerovjesnik,  sallallahu  alejhi  ve  sellem,  odlikuje  se 
specijalnim  karakteristikama: 

1-  Poslanik,  sallallahu  alejhi  ve  sellem,  nakon  smrti  amidže  Ebu  Taliba,  koji  ga 
je  štitio  od  Kurejšija,  počinje  primjetne  aktivnosti  u  traženju  potpore  izvan  Mekke. 
To  je  zbog  toga  što  nosioci  da've,  u  ambijentu  nasilja,  nemoći  i  terora,  ne  mogu 
aktivno  i  djelotvorno  nositi  da'vu  i  osigurati  odaziv. 

2-  Poslanikovi,  sallallahu  alejhi  ve  sellem,  obilasci  plemena  s  ciljem  traženja 
zaštite  nisu  bili  rezultat  njegovog  ličnog  stava  koji  je  plod  okolnosti  u  kojima  se 
nalazila  daVa,  nego  je  to  činio  po  Allahovoj  naredbi. 

3-  Poslanik,  sallallahu  alejhi  ve  sellem,  tražio  je  pomoć  od  plemenskih  pogla- 
vara i  uglednih  ljudi  koji  imaju  sljedbenike  koji  im  se  pokoravaju,  jer  takve  osobe  su 
u  stanju  pružiti  zaštitu  daVi  i  njenom  nosiocu. 

4-  Poslanik,  sallallahu  alejhi  ve  sellem,  je  snagama  koje  su  bile  spremne  pru- 
žiti pomoć  odbio  dati  bilo  kakve  garancije  da  će  njima  pripasti  vlast  kao  cijena  ili 
nagrada  za  podršku  koju  će  pružiti  islamskoj  da  Vi,  jer,  u  pitanju  je  Allahova  vjera  i 
temeljni  uvjet  koji  se  postavlja  pred  onoga  ko  u  nju  vjeruje  i  spreman  joj  je  pomoći 
jeste  da  to  radi  iskreno  u  ime  Allaha,  želeći  Njegovo  zadovoljstvo,  a  ne  zbog  želje 
za  utjecajem  i  vlašću.  Cilj  koji  čovjek  postavi  pred  sebe  određuje  kako  će  se  pona- 


1El-Bidaje  ven-nihaje,  3/143-145.  U  Ibn  Kesirovoj  predaji  postoje  detalji  koji  se  ne  nalaze  kod  Es- 
Salihija  u  njegovom  djelu  Subulur-Rešad,  2/596-597. 


sati  na  putu  do  tog  cilja,  stoga  cilj  pomaganja  da've  mora  biti  lišen  svih  materijalnih 
interesa.  To  će  biti  garant  konstantne  podrške,  očuvanja  da've  od  devijacija, 
osigurati  joj  dugotrajnu  potporu  i  spremnost  na  žrtvovanje  za  nju.1  Zato  niko  ko  se 
želi  pridružiti  nekoj  da'vetskoj  skupini  ne  bi  to  trebao  uvjetovati  dobijanjem  polo* 
žaja  ili  ostvarenja  nekih  drugih  dunjalučkih  koristi.  Vjera  pripada  Allahu  i  On  odre- 
đuje šta  hoće.  A  onaj  ko  se  angažira  na  polju  da've,  trebao  bi  od  samog  početka  da 
želi  samo  nagradu  od  Allaha  i  da  iskreno  radi  na  podizanju  zastave  islama.  Među- 
tim, kome  je  najvažnija  stvar  domoći  se  kakvog  položaja,  to  je  opasan  znak  koji 
ukazuje  na  nečiste  namjere  dotične  osobe.2  Jahja  b.  Muaz  er-Razi  rekao  je:  "Koje 
opčinjen  vladanjem,  neće  uspjeti."3 

5-  Allahovom  Poslaniku,  sallallahu  alejhi  ve  sellem,  bilo  je  važno  da  oni  od 
kojih  traži  pomoć  nisu  ograničeni  određenim  međunarodnim  ugovorima  kojih  se 
ne  mogu  osloboditi,  a  koji  mogu  biti  prepreka  da'vi.  To  je  zato  što  bi  se  u  ovakvim 
slučajevima  da'va  dovela  u  opasnost  da  bude  uništena  zbog  postojanja  tih  ugovo- 
ra, jer  te  države  mogu  u  islamskoj  da'vi  vidjeti  opasnost  i  prijetnju  njenim  intere- 
sima.4 Uvjetovanje  zaštite  ili  djelimična  zaštita  ne  može  ostvariti  željene  ciljeve* 
Pleme  Benu  Šejban  nije  bilo  spremno  da  stupi  u  rat  sa  Kisrom  ako  ovaj  pokuša 
uhapsiti  ili  napasti  Allahovog  Poslanika.  Zato  su  pregovori  propali.5 

6-  "Allahovu  vjeru  može  pomoći  samo  onaj  ko  će  je  braniti  sa  svih  strana", 
rekao  je  Allahov  Poslanik,  sallallahu  alejhi  ve  sellem,  odgovarajući  Musenni  b.  Hari- 
setu  na  njegov  prijedlog  da  brane  Vjerovjesnika,  sallallahu  alejhi  ve  sellem,  samo 
iza  arapskih  voda,  a  ne  i  iza  perzijskih.  Ko  se  dobro  razumije  u  politiku,  vidi  koliko 
su  Vjerovjesnikovi,  sallallahu  alejhi  ve  sellem,  stavovi  bili  dalekosežni.6 

7-  Stav  plemena  Benu  Šejban  odlikovao  se  velikodušnošću,  visokim  moralom 
i  muškošću.  Stav  koji  pokazuje  njihovo  poštovanje  prema  Vjerovjesniku,  sallallahu 
alejhi  ve  sellem,  otkriva  jasnoću  njihovog  izlaganja  i  precizno  procjenjivanje  snaga 
koje  posjeduju.  Također  su  kazali  da  je  islamska  da'va  stvar  koja  se  ne  sviđa  vlada- 
rima. Allah  je  odredio  da  desetak  godina  nakon  toga  pleme  Šejban,  nakon  što  su 
svi  primili  islam,  ponese  prvi  teret  borbe  protiv  perzijskih  kraljeva.  Musenna  b. 
Ha  rise  eš-Šejbani,  njihov  glavni  vojskovođa,  je,  u  doba  prvog  halife  Ebu  Bekra  es- 
Siddika,  radijallahu  anhu,  predvodio  muslimanske  snage  u  osvajanju  Iraka.7  U 
pagansko  doba  plašili  su  se  Perzijanaca  i  nisu  ni  razmišljali  o  borbi  s  njima,  zbog 
čega  su  i  odbili  pružiti  zaštitu  Vjerovjesniku,  sallallahu  alejhi  ve  sellem,  ali  nakon  što 
su  primili  islam,  to  pleme  se  najviše  istaklo  u  borbi  protiv  Perzijanaca,  a  to  nisu 


1  Muhammed  Hajr,  El-Džihadu  vel-kital  fis-sijasetiš-šer'ijje,  1/411. 

2  Abdul-Hamid  el-Bilali,  Vekafat  terbevijje  mas-Siretun-Nebevijje,  str.  72. 

3  Sifetus-safve,  4/94. 

4  El-Džihad  vel-kital  fis-sijasetiš-šer'ijje,  1/412. 

5  Munir  el-Gadban,  Et-Tehalufus-sijasi  fil-islam,  str.  53. 

6  Munir  el-Gadban,  Et-Tehalufus-sijasi  fil-islam,  str.  64. 

7  Et-Terbijjetul-kijadijje,  2/20. 

mogli  ranije  ni  zamisliti.  To  pokazuje  veličinu  ove  vjere  kojom  Allah  uzdiže  musli- 
mane na  ovome  svijetu  i  čini  od  njih  vođe  na  Zemlji,  a  na  onome  ih  čekaju  vječni 
džennetski  užici.1 


Džabir  b.  Abdullah  el-Ensari  rekao  je:  "Allahov  Poslanik,  sallallahu  alejhi  ve 
sellem,  pozivao  je  u  Mekki  deset  godina.  Odlazio  je  ljudima  u  kuće,  pratio  ih  po 
pijacama  Ukkaz  i  Medženna,  na  Minni  pri  hadžskim  obredima.  Govorio  je:  'Ko  će  mi 
pružiti  utočište?  Ko  će  me  pomoći  da  dostavim  Poslanicu  svoga  Gospodara,  garan- 
tiram mu  Džennet.'  Kada  bi  neki  čovjek  krenuo  za  Mekku  iz  Jemena  ili  Mudara, 
njegovi  bi  ga  upozoravali:  'Pazi  da  te  kurejšijski  mladić  ne  zavede!'  Poslanik,  salla- 
llahu alejhi  ve  sellem,  hodao  je  među  ljudima,  a  oni  bi  upirali  prstom  u  njega.  Tako 
je  bilo  dok  nas  Allah  nije  poslao  njemu  iz  Jesriba.  Mi  smo  mu  pružili  utočište  i 
povjerovali  u  njega.  Jedan  od  nas  bi  mu  dolazio,  primao  islam  i  proučio  Kur'an  pred 
njim,  a  zatim  bi  se  vraćao  pa  bi  njegova  porodica  primila  islam  od  njega,  tako  da 
nije  ostalo  kuće  u  Medini  a  da  u  njoj  nije  bilo  nekoliko  muslimana  koji  su  javno 
ispovijedali  vjeru."2 

Prvo:  Prvi  kontakti  sa  ensarijama  u  vrijeme  hadždža  i  'umre 

1-  Poziv  Suvejda  b.  Samita  u  islam 

Kad  god  bi  Allahov  Poslanik,  sallallahu  alejhi  ve  sellem,  čuo  da  neki  ugledan  i 
poznat  Arap  dolazi  u  Mekku,  susretao  bi  se  s  njim,  pozivao  ga  u  islam  i  izložio  mu 
ono  što  mu  je  objavljeno  od  Upute  i  Istine. 

Suvejd  b.  Samit,  iz  plemena  Benu  Amr  b.  Avf,  došao  je  u  Mekku  da  obavi 
hadždž  ili  'umru.  Suvejda  je  njegov  narod  zvao  Savršeni  zbog  njegove  rječitosti  i 
pjesništva,  ugleda  i  časnog  porijekla.  Kad  je  čuo  za  njegov  dolazak,  Allahov  Posla- 
nik, sallallahu  alejhi  ve  sellem,  susreo  se  s  njim  i  pozvao  ga  u  islam. 

Suvejd  reče:  "Možda  je  to  što  ti  imaš  isto  ono  šta  imam  i  ja." 

"A  šta  to  ti  imaš?",  upitao  je  Poslanik,  sallallahu  alejhi  ve  sellem. 

"Zbirku  Lukmanovih  mudrosti",  odgovorio  je  Suvejd. 

"Pročitaj  mi  je",  zatražio  je  Allahov  Poslanik,  sallallahu  alejhi  ve  sellem. 

Kad  mu  je  Suvejd  pročitao,  Poslanik,  sallallahu  alejhi  ve  sellem,  reče:  "To  su 

1  Et-Tarihul-islami,  3/69. 

2  Ahmed,  Musned,  3/322-323  i  339-340.  Lanac  prenosilaca  hadisaje  hasen. 

lijepe  riječi,  ali  ovo  što  ja  imam  je  bolje.  Ja  imam  Kur'an  koji  mi  je  objavio  Allah,  on 
je  uputa  i  svjetlo." 

Nakon  toga  Allahov  Poslanik,  sallallahu  alejhi  ve  sellem,  proučio  mu  je  nešto 
iz  Kur'ana  i  pozvao  ga  u  islam.  Suvejdu  se  svidjelo,  pa  reče:  "To  su  lijepe  riječi." 
Zatim  se  vratio  u  Medinu. 

Nedugo  zatim  ubijen  je  u  ratu  Bu'as  protiv  Hazredža.  Ljudi  iz  njegovog 
plemena  su  govorili:  "Umro  je  kao  musliman."1 

U  svakom  slučaju  ne  postoje  dokazi  da  je  Suvejd  pozivao  svoj  narod  u  islam.2 

2-  Poziv  Ijasa  b.  Muaza  u  islam 

Ebu  Hajser  b.  Rafi'  stigao  je  u  Mekku  sa  skupinom  mladića  iz  Benu  Abdul- 
Ešhela,  među  njima  je  bio  i  Ijas  b.  Muaz.  Došli  su  da  traže  savez  sa  Kurejšijama 
protiv  Hazredža. 

Allahov  Poslanik,  sallallahu  alejhi  ve  sellem,  čuo  je  za  njih  te  je  došao  na 
njihov  skup. 

"Želite  li  da  dobijete  nešto  bolje  od  onoga  zbog  čega  ste  došli?",  upitao  ih  je. 
"A  šta  je  to?",  upitali  su. 

"Ja  sam  Allahov  poslanik,  sallallahu  alejhi  ve  sellem,  Njegovim  robovima. 
Pozivam  ih  da  samo  Allaha  obožavaju  i  da  Mu  ništa  ravnim  ne  smatraju,  i  On  mije 
objavio  Knjigu!",  odgovorio  im  je  Poslanik,  sallallahu  alejhi  ve  sellem,  i  objasnio  im 
islamska  načela  te  proučio  nešto  iz  Kur'ana. 

Ijas  b.  Muaz,  koji  se  tek  bio  zamomčio,  reče:  "Allaha  mi,  ovo  je  bolje  od 
onoga  zbog  čega  ste  došli." 

Ebu  Hajser  uze  šaku  zemlje,  baci  je  Ijasu  u  lice  i  reče:  "Okani  nas  se!  Nismo 
radi  toga  došli." 

Ijas  je  ušutio,  a  Allahov  Poslanik,  sallallahu  alejhi  ve  sellem,  ustao  je  i  napustio 

ih. 

Nakon  toga  su  se  vratili  u  Medinu,  a  između  Evsa  i  Hazredža  se  desio  rat 
Bu'as  i  nedugo  nakon  toga  Ijas  b.  Muaz  je  umro.  Oni  koji  su  bili  prisutni  pripovije- 
dali su  da  je  na  samrti  izgovarao  i  ponavljao  tehlil,  tekbir,  tahmid  i  tesbih,  dok  nije 
umro.  Niko  nije  sumnjao  u  to  daje  umro  kao  musliman,  a  još  na  onome  skupu  na 
kojem  je  slušao  Allahovog  Poslanika,  sallallahu  alejhi  ve  sellem,  dalo  se  naslutiti  da 
je  primio  islam.3 

Drugo:  Početak  širenja  islama  među  ensarijama 

Počelo  je  sa  grupom  iz  plemena  Hazredž,  za  vrijeme  hadždža,  na  Akabi  kod 
Mine.  Allahov  Poslanik,  sallallahu  alejhi  ve  sellem,  upitao  ih  je:  "Ko  ste  vi?" 


1  Ibn  Hišam,  Es-Siretun-Nebevijje,  2/40. 

2  Es-Siretun-Nebevijjetus-sahiha,  1/195. 

3  Ibn  Hišam,  Es-Siretun-Nebevijje,  2/41.  Lanac  prenosilaca  hadisa  je  hasen. 

"Grupa  iz  Hazredža",  odgovoriše. 
"Židovski  saveznici?" 
"Da"f  odgovoriše. 

"Hoćete  li  sjesti  da  porazgovaramo?",  upitao  je  Poslanik,  sallallahu  alejhi  ve 
sellem. 

"Hoćemo",  rekoše. 

Posjedali  su  oko  njega,  a  on  ih  je  pozvao  da  vjeruju  u  Allaha,  izložio  im  islam- 
ska načela  i  proučio  im  nešto  od  Kur'ana.1 

Nakon  što  ih  je  Allahov  Poslanik,  sallallahu  alejhi  ve  sellem,  pozvao  u  islam, 
rekoše  jedni  drugima:  "Znajte,  tako  vam  Allaha,  da  je  to  Vjerovjesnik,  sallallahu 
alejhi  ve  sellem,  kojim  vam  prijete  Židovi.  Nemojte  dozvoliti  da  vas  preteknu  u  vje- 
rovanju u  njega!"  Nakon  toga  su  prihvatili  ono  u  što  ih  je  pozvao:  povjerovali  su  u 
njega  i  prihvatili  islamska  učenja  koja  im  je  izložio. 

Oni  su  rekli  Allahovom  Poslaniku,  sallallahu  alejhi  ve  sellem:  "Među  našim 
plemenima  vlada  takva  mržnja  i  neprijateljstvo  kakve  nigdje  više  nema.  Nadamo  se 
da  će  nas  Allah  ujediniti  posredstvom  tebe.  Mi  ćemo  ih,  kad  se  vratimo,  pozvati  da 
te  slijede  i  izložiti  im  ovu  vjeru  koju  smo  prihvatili.  Ako  ih  Allah  okupi  oko  tebe,  bit 
ćeš  najpoštovaniji  čovjek." 

Nakon  toga  su  ostavili  Allahovog  Poslanika,  sallallahu  alejhi  ve  sellem,  i  vratili 
se  u  svoj  kraj  kao  vjernici.2 

U  toj  grupi  bilo  ih  je  šest:  Ebu  Umame  Esad  b.  Zurara,  Avf  b.  El-Haris  iz  Benu 
Nedždžara,  Rafi'  b.  Malik,  Kutbe  b.  Amir,  Ukbe  b.  Amir  i  Džabir  b.  Abdullah  b.  Ri'ab.3 

Došavši  u  Medinu  pričali  su  svom  narodu  o  Allahovom  Poslaniku,  sallallahu 
alejhi  ve  sellem,  i  pozivali  ih  u  islam  te  nije  bilo  kuće  u  Medini  a  da  se  u  njoj  nije 
spominjao  Allahov  Poslanik,  sallallahu  alejhi  ve  sellem.4 

Ovi  prvi  vjesnici  dobra  nisu  se  zadovoljili  samo  time  da  prime  islam,  nego  su 
se  obavezali  da  svoj  narod  pozivaju  u  vjeru.  Svaki  od  njih  bio  je  odan  svojoj  vjeri  i 
Poslaniku,  sallallahu  alejhi  ve  sellem,  i  kada  su  se  vratili,  aktivno  su  radili  na  polju 
da've  i  objašnjavali  rodbini  i  prijateljima  riječi  Upute,  tako  da  u  Medini  nije  bilo 
kuće  u  kojoj  se  nije  spominjao  Muhammed,  sallallahu  alejhi  ve  sellem.  To  je  tako 
kad  Allah  odluči  da  dođe  prijelomni  trenutak!  Ovi  ashabi  nisu  sa  Allahovim  Poslani- 
kom, sallallahu  alejhi  ve  sellem,  ugovorili  sastanak,  ali  je  Allah  odredio  taj  susret  da 
ga  učini  izvorom  neprekidnog  dobra.  To  je  bila  odlučujuća  tačka  promjene  historij- 
skih zbivanja,  momenat  kpnačnog  oslobađanja  od  obožavanja  kipova.  Štaviše,  to  je 
bio  odlučujući  trenutak  u  historiji  čitavog  svijeta,  jer  je  to  bila  tačka  izlaska  iz  tmina 
na  svjetlo. 


1  Ibn  Hišam,  Es-Siretun-Nebevijje,  2/41-42. 

2  El-Bidaje  ven-nihaje,  3/148-149. 

3  Ez-Zerkani,  Šerhul-Vahib,  1/361. 

4  El-Bidaje  ven-nihaje,  3/147. 

Je  li  moguće  da  su  se  ovi  ljudi  odjednom  preobrazili  iz  ostrašćenih  obožava- 
laca  kipova  u  širokogrudne  pomagače  islamske  da've,  iskrene  borce  za  istinu  i  pr 
dane  pozivače  u  Allahovu  vjeru,  koji  odlaze  svojim  porodicama,  a  sa  desne  i 
lijeve  strane  im  svjetlo  i  na  licima  im  svjetlo,  i  slijede  Svjetlo? 

Ta  Božija  volja  pripremila  je  islamskoj  da'vi  plodno  tlo  i  sigurnu  zaštitu.  Jalov 
godine  koje  je  Poslanik,  sallallahu  alejhi  ve  sellem,  proveo  u  neprestanoj  borbi  i  s 
kobima,  obilasku  plemena  u  potrazi  za  saveznikom,  otišle  su  u  nepovrat.  Od  danas 
će  islam  imati  respektabilnu  snagu  i  hrabru  vojsku.  Uskoro  će  doći  vrijeme  susreta 
istine  sa  zabludom  da  poravnaju  račune  iz  prošlosti,  a  sretan  kraj  pripada  bogo- 
bojaznima. Uskoro  će  u  Mekku  pohrliti  vjesnici  dobra  i  zrake  svjetlosti  koje  je  Alla 
pripremio  da  prime  Uputu,  zaplivaju  svjetlom  i  napoje  se  hajrom,  te  da  sa  sobo 
Jesrib  ponesu  Allahovo  svjetlo.1 

Valja  napomenuti  da  pri  ovom  susretu  na  Akabi,  na  kojem  se  Poslanik,  salla- 
llahu alejhi  ve  sellem,  susreo  sa  nekolicinom  pripadnika  Hazredža  koji  su  pred  njim 
primili  islam,  nije  bilo  nikakve  zakletve,  jer  se  radilo  o  maloj  grupi  koja  je  smatrala 
da  nema  pravo  preuzeti  bilo  kakve  obaveze  prije  negoli  se  konsultiraju  sa  svojim 
plemenima  u  Medini,  ali  su  iskreno  radili  na  polju  širenja  islama. 2 

Treće:  Prva  zakletva  na  Akabi 

Godinu  dana  nakon  prvog  susreta  između  Allahovog  Poslanika,  sallallah 
alejhi  ve  sellem,  i  stanovnika  Jesriba,  koji  se  odigrao  na  Akabi,  dođe  dvanaest 
ensarija  u  vrijeme  hadždža  i  sretoše  se  sa  Poslanikom,  sallallahu  alejhi  ve  sellem,  na 
Akabi.  Tada  se  desila  prva  zakletva  na  Akabi. 

U  toj  skupini  deseterica  su  bila  iz  Hazredža,  a  dvojica  iz  Evsa,  što  ukazuje  da 
su  ljudi  iz  Hazredža  koji  su  prethodne  godine  primili  islam  u  prvom  planu  bili  skon- 
centrirani  na  širenje  islama  u  svome  plemenu,  ali  unatoč  tome  uspjeli  su  pridobiti  i 
neke  ljude  iz  plemena  Evs.  Tako  je  pod  zastavom  islama  započelo  zbližavanje  dva 
plemena.3 

Ubade  b.  Es-Samit  el-Hazredži  pripovijeda  o  prvoj  zakletvi  na  Akabi:  "Bio  sam 
među  onima  koji  su  prisustvovali  prvoj  zakletvi  na  Akabi.  Bilo  nas  je  dvanaest  muš- 
karaca. Dali  smo  Allahovom  Poslaniku,  sallallahu  alejhi  ve  sellem,  zakletvu  i  u  ime 
žena,  a  to  je  bilo  prije  negoli  je  propisana  borba.  Zakleli  smo  mu  se  da  nećemo 
činiti  širk  Allahu,  da  nećemo  krasti,  blud  činiti,  da  nećemo  ubijati  našu  djecu,  da 
nećemo  potvarati  nikoga,  i  da  ćemo  mu  biti  poslušni  u  svakom  dobru.  Ako  ispuni- 
te, nagrada  vam  je  Džennet,  a  ako  prekršite  nešto  od  toga,  prepušteni  ste  Allahovoj 
volji:  ako  bude  htio,  oprostit  će  vam,  a  ako  bude  htio,  kaznit  će  vas."4 


1  Teufik  Muhammed  Seb'u,  Edva'  alel-Hidžra,  str.  273-274. 

2  El-Džemel,  Hidžretur-Resul  ve  sahabetihi,  str.  143. 

3  Es-Siretun-Nebevijjetus~sahiha,  1/197. 

4  Sahihu  Muslim,  41-1709. 

Kasnije  je  Allahov  Poslanik,  sallallahu  alejhi  ve  sellem,  uzeo  od  žena  zakletvu, 
koja  je  poznata  kao  Zakletva  žena,  za  iste  ove  tačke.1 

Allahov  Poslanik,  sallallahu  alejhi  ve  sellem,  sa  ovima  koji  su  dali  zakletvu 
poslao  je  Mus'aba  b.  Umejra  da  ih  podučava  vjeri  i  Kur'anu.  U  Medini  su  ga  prozvali 
El-Mukri'  -  učitelj  Kur'ana,  a  on  ih  je  predvodio  i  u  namazu. 

Allahov  Poslanik,  sallallahu  alejhi  ve  sellem,  odabrao  ga  je  jer  je  poznavao 
njegov  karakter  i  stanje  u  Medini.  Mus'ab  se,  pored  čvrstog  pamćenja  objavljenih 
kur'anskih  ajeta,  odlikovao  otmjenošću,  staloženošću,  lijepim  manirima  i  mudrošću. 
Uz  to,  bio  je  čvrstog  vjerovanja  i  pun  elana  za  širenje  vjere,  Zato  je  uspio  u  roku  od 
nekoliko  mjeseci  proširiti  islam  u  svim  kućama  u  Medini,  i  pridobiti  poglavare  ple- 
mena, poput  Sa'da  b.  Muaza  i  Usejda  b.  El-Hudajra,  za  pomagače  vjere.  Nakon  što 
su  ova  dvojica  poglavara  primila  islam,  u  tome  su  ih  slijedili  mnogi  ljudi  iz  njihovih 
plemena.2 

Mus'ab  b.  Umejr  uspio  je  u  objašnjavanju  načela  nove  vjere,  podučavanju  i 
tumačenju  Kur'ana,  jačanju  bratskih  veza  između  vjernika  iz  različitih  pJemena  s 
jedne  strane,  i  između  Vjerovjesnika,  sallallahu  alejhi  ve  sellem,  i  ashaba  u  Mekki,  s 
druge  strane,  u  pronalaženju  bezbjedne  baze  iz  koje  će  se  krenuti  u  širenje  islama. 

Mus'ab  b.  Umejr  je  u  Medini  boravio  kod  Esada  b.  Zurare.3 

Ensarije  su  aktivno  učestvovale  u  da'vi,  a  vođa  tog  pionirskog  da'vetskog 
pokreta  bio  je  Mus'ab  b.  Umejr.  On  je  u  da'vi  slijedio  kur'anske  metode,  a  to  je  na- 
učio od  svoga  vođe  Muhammeda,  sallallahu  alejhi  ve  sellem.  Neki  kur'anski  ajeti  iz 
mekkanskog  perioda  daju  nam  živopisnu  sliku  tih  metoda. 

Allah  je  rekao: 

11  Na  put  Gospodara  svoga  mudro  i  lijepim  savjetom  pozivaj,  i  s  njima  na  naj- 
ljepši način  raspravljaj!  Gospodar  tvoj  zna  one  koji  su  zalutali  s  puta  Njegova, 
i  On  zna  one  koji  su  na  Pravom  putu."4 

Četvrto:  Kako  su  Usejd  b.  Hudajr  i  Sa'd  b.  Muaz  primili  islam 

Sa'd  b.  Muaz  i  Usejd  b.  Hudajr  bili  su  poglavari  plemena  Benu  Abdul-Ešhel. 
Bili  su  mnogobošci  kao  i  njihovo  pleme. 

Kad  su  čuli  za  Mus'aba  b.  Umejra  i  njegove  aktivnosti  na  polju  pozivanja  u 
islam,  Sa'd  reče  Usejdu:  "Oca  nemao,  idi  onoj  dvojici  ljudi  koji  zavode  naš  naivni 


1  El-Gureba'ul-evvelun,  str.  185. 

2  El-Gureba'ul-evvelun,  str.  186-187. 

3  Es-Siretun-Nebevijje  fi  du'il-Kur'ani  ves-sunne,  1/441. 

4  Sura  En-Nahl,  125. 

narod,  iskritiziraj  ih  i  zabrani  im  da  dolaze  u  naša  naselja.  Da  mi  Esad  b.  Zurara  nije 
tetić,  kao  što  znaš,  pa  zato  ne  mogu  ništa  učiniti,  ja  bih  to  lično  uradio." 

Usejd  je  uzeo  svoje  koplje  i  krenuo  im  u  susret.  Kad  gaje  vidio  Esad  b.  Zura- 
ra, reče:  "Dolazi  ti  prvak  svoga  plemena,  potrudi  se  da  ga  prevedeš  na  islam." 

Mus'ab  reče:  "Ako  sjedne,  porazgovarat  ću  s  njim." 

Usejd  im  je  prišao  i  počeo  da  ih  vrijeđa.  Rekao  je:  "Zašto  dolazite  da  zavodite 
naše  naivčine?  Gubite  se  od  nas,  ako  vam  je  život  mio!" 

Mus'ab  mu  se  obrati  jezikom  staloženog  vjernika,  uvjerenog  u  miroljubivost 
svoje  vjere:  "Zar  nećeš  sjesti  i  poslušati  šta  govorimo?  Pa  ako  ti  se  svidi,  prihvati,  a 
ako  ne  -  nećemo  te  uznemiravati!" 

"Pošteno!",  reče  Usejd  i  zabode  svoje  koplje  u  zemlju  te  sjede  pored  njih 
dvojice.  Mus'ab  mu  je  govorio  o  islamu  i  proučio  mu  odlomke  iz  Kur'ana.  Njih  dvo- 
jica su  kasnije  govorili:  "Tako  nam  Allaha,  nije  ni  progovorio  a  već  smo  po  blješta- 
vilu  i  blaženstvu  njegova  lica  znali  da  će  primiti  islam." 

"Ovo  su  tako  ugodne  i  lijepe  riječi!",  reče  Usejd  i  upita:  "Šta  treba  uraditi  onaj 
ko  želi  primiti  ovu  vjeru?" 

Njih  dvojica  mu  rekoše:  "Okupaj  se,  očisti  odjeću,  izgovori  šehadet  istine,  a 
zatim  klanjaj." 

Usejd  je  otišao,  okupao  se,  očistio  odjeću,  izgovorio  riječi  istine  i  klanjao  dva 
rekata,  a  zatim  im  rekao:  "Sad  ću  vam  poslati  Sa'da  b.  Muaza  -  ako  vas  taj  čovjek 
bude  slijedio,  slijedit  će  vas  svi  iz  njegovog  plemena." 

Nakon  toga  uzeo  je  svoje  koplje  i  otišao  Sa'du  b.  Muazu  kojeg  je  zatekao 
kako  sjedi  sa  skupinom  ljudi  iz  svog  plemena.  Kad  ga  je  Sa'd  ugledao,  rekao  je: 
"Kunem  vam  se  Allahom  da  Usejd  dolazi  drugačiji  nego  što  je  otišao." 

Pošto  im  priđe,  Sa'd  ga  upita:  "Šta  si  uradio?" 

Usejd  je  odgovorio:  "Razgovarao  sam  s  njima,  nisam  imao  nikakvih  problema 
s  njima  i  zabranio  sam  im  da  dolaze  u  naša  naseJja.  Rekli  su:  'Uradit  ćemo  kako  ti 
kažeš.'  Ali  sam  čuo  da  su  pripadnici  Benu  Harise  pošli  da  ubiju  Esada  b.  Zuraru  jer  ti 
je  tetić,  pa  hoće  da  te  ponize."1 

Ljut  i  uplašen  onim  što  je  čuo  da  planira  pleme  Benu  Harise,  Sa'd  uze  svoje 
koplje  i  reče  Usejdu:  "Allaha  mi,  ništa  nisi  napravio."  Zatim  krenu  prema  Mus'abu  i 
Esadu,  a  kad  ih  je  vidio  kako  mirno  sjede,  shvatio  je  da  je  Usejd  htio  od  njega  da 
dođe  i  lično  ih  posluša. 

Sa'd  ih  je  izvrijeđao,  a  zatim  je  rekao  Esadu  b.  Zurari:  "Tako  mi  Allaha,  Ebu 
Urnama,  da  nismo  rodbina,  pogodio  bih  te  ovim  kopljem.  Kako  se  usuđuješ  da  nas 
u  našem  mjestu  tušiš  s  onim  što  mrzimo!" 

Esad  je  već  bio  napomenuo  Mus'abu:  "Ovo  je  prvak  svog  plemena.  Ako  on 
primi  islam,  cijelo  pleme  će  se  povesti  za  njim." 


1  Ebu  Šehbe,  Es-Siretun-Nebevijje,  1/442. 

Mus'ab  reče  Sa'du:  "Hoćeš  li  sjesti  i  poslušati  nas?  Ako  ti  se  svidi  prihvati,  a 
ako  ne  -  nećemo  te  uznemiravati!" 

"Pošteno!",  reče  Sa'd,  zabode  svoje  koplje  u  zemlju  i  sjede. 

Mus'ab  mu  je  izložio  islam  i  proučio  odlomak  iz  Kur'ana.  Musa  b.  Ukbe  navo- 
di da  mu  je  proučio  početak  sure  Ez-Zuhruf. 

Mus'ab  i  Esad  su  kasnije  pričali:  "Tako  nam  Allaha,  nije  ni  progovorio  a  već 
smo  po  blještavilu  i  blaženstvu  njegova  lica  znali  da  će  primiti  islam." 

Sa'd  ih  je  upitao:  "Šta  treba  uraditi  onaj  ko  želi  primiti  ovu  vjeru?" 

Njih  dvojica  mu  rekoše:  "Okupaj  se,  očisti  odjeću,  izgovori  šehadet  istine,  a 
zatim  klanjaj." 

Sa'd  je  otišao,  okupao  se,  očistio  odjeću,  izgovorio  riječi  istine  i  klanjao  dva 
rekata. 

Nakon  toga,  u  društvu  sa  Usejdom  b.  Hudajrom,  otišao  je  na  mjesto  gdje  se 
okupljao  njegov  narod.  Kad  su  ga  njegovi  sunarodnjaci  vidjeli,  rekoše:  "Kunemo  se 
Allahom  da  Sa'd  dolazi  drugačiji  nego  što  je  otišao." 

Kad  im  je  prišao,  Sa'd  ih  upita:  "Šta  mislite  o  meni?" 

"Ti  si  naš  poglavar  i  najpametniji  si  među  nama",  odgovoriše  mu. 

Sa'd  reče:  "Zabranjujem  i  muškarcima  i  ženama  da  razgovaraju  sa  mnom  sve 
dok  ne  povjeruju  u  Allaha  i  Njegovog  Poslanika!' 

Do  noći  nije  bilo  ni  muškarca  ni  žene  u  plemenu  Abdul-Ešhel  a  da  nisu  primili 

islam. 

Mus'ab  se  vratio,  boravio  u  kući  Esada  b.  Zurare  i  nastavio  pozivati  ljude  u 
islam.  U  Benu  Abdul-Ešhelu  nije  ostala  nijedna  kuća  a  da  u  njoj  nije  bilo  muškaraca 
i  žena  koji  su  bili  muslimani,  osim  Usajrima.  On  se  zvao  Amr  b.  Sabit  b.  Vakš,  okas- 
nio  je  sa  primanjem  islama  sve  do  Bitke  na  Uhudu,  taj  danje  primio  islam,  borio  se 
i  preselio  kao  šehid  na  Uhudu  a  da  nije  učinio  nijedne  sedžde  Allahu.  Allahov  Posla- 
nik, sallallahu  alejhi  ve  sellem,  obavijestio  je  ashabe  da  je  Usajrim  od  stanovnika 
Dženneta. 

Ibn  Ishak,  dobrim  lancem  prenosilaca,  prenosi  da  je  Ebu  Hurejre,  radijallahu 
anhu,  znao  reći:  "Pričajte  mi  o  čovjeku  koji  je  ušao  u  Džennet  a  nije  klanjao  nijedan 
namaz!",  pa  pošto  niko  ne  bi  znao  koje  to,  Ebu  Hurejre,  radijallahu  anhu,  rekao  bi: 
"To  je  Usajrim  iz  Benu  Abdul-Ešhela."1 

Peto:  Lekcije,  pouke  i  poruke 

1-  Vjerovjesnik,  sallallahu  alejhi  ve  sellem,  skoncentrirao  se  na  Jesrib,  a  šeste- 
rica  muškaraca  s  kojima  se  susreo  odigrala  su  veliku  ulogu  u  širenju  islama  tokom 
naredne  godine. 

2-  Nekoliko  je  faktora  doprinijelo  širenju  islama  u  Medini.  Neki  od  njih  su: 


1Ebu  Šehbe,  Es-Siretun-Nebevijje,  1/444.  Sahihus-Siretun-Nebevijje,  str.  291. 


a)  Mentalitet  Hazredža  i  Evsa.  Oni  su  po  svojoj  prirodi  bili  osjećajni,  nisu  bili 
uobraženi  ni  skloni  poricanju  Istine.  To  je  rezultat  genetskog  naslijeđa  na  koje  je 
ukazao  Allahov  Poslanik,  sallallahu  alejhi  vesellem,  kada  gaje  posjetila  delegacija  iz 
Jemena:  "Došli  su  vam  Jemenci,  a  oni  su  osjećajne  duše  i  nježnih  srca."1  A  Evs  i 
Hazredž  su  porijeklom  iz  Jemena.  U  davna  vremena  njihovi  preci  su  se  nastanili  u 
Medini.  Allah,  hvaleći  ih,  kaže: 

"I  oni  koji  su  prije  njih  Medinu  nastanili  i  iman  prihvatili;  oni  vole  one  koji  im 
doseljavaju,  i  u  grudima  svojim  nikakvu  tjeskobu  ne  osjećaju  zato  što  im  se 
daje,  i  više  vole  njima  nego  sebi,  mada  im  je  i  samima  potrebno.  A  oni  koji  se 
uščuvaju  lahkomosti  i  tvrdičluka,  oni  će  sigurno  uspjeti.1'2 

b)  Krvavi  ratovi  između  Evsa  i  Hazredža,  poput  rata  Bu'as  i  drugih,  rezultirali 
su  smrću  njihovih  velikih  poglavara,  a  upravo  ti  veliki  poglavari  bili  su  kamen 
spoticanja  na  putu  širenja  islama  u  Mekki  i  Taifu.  Evsu  i  Hazredžu  su  preostali  samo 
mladi  poglavari  koji  su  bili  spremni  prihvatiti  istinu.  Osim  toga,  nije  postojao  pogla- 
var koji  je  uživao  neprikosnovenu  pokornost  svih,  a  takva  ličnost  im  je  bila  potreb- 
na da  ih  izmiri  i  ujedini  njihove  snage.  Aiša  je  rekla:  "Rat  Bu'as  je  Allah  podario 
Svome  Poslaniku:  bili  su  razjedinjeni,  njihovi  velikodostojnici  pobijeni,  mnogi  od 
njih  povrijeđeni  -  Allah  je  taj  dan  poklonio  Svome  Poslaniku  jer  su  zbog  njega  bili 
spremni  primiti  islam."3 

c)  Među  njima  je  živjela  židovska  zajednica,  što  im  je  omogućilo  da  se  barem 
djelimično  upoznaju  sa  nebeskim  poslanicama  i  postojanjem  poslanika  u  prošlosti. 
Za  razliku  od  njih,  koji  su  svakodnevno  slušali  o  tome,  Kurejšije  nisu  živjele  sa  sljed- 
benicima Knjige  i  jedino  što  su  imali  jesu  površne  informacije  o  poslanicama  i  Boži- 
jim  objavama,  ali  ovo  pitanje  nije  zaokupljalo  njihove  misli.  S  druge  strane,  židovj 
su  prijetili  Evsu  i  Hazredžu  da  se  približilo  vrijeme  dolaska  vjerovjesnika  kojeg  će  sli- 
jediti i  s  njim  istrijebiti  Evs  i  Hazredž,  iako  su  brojniji  od  njih,  kao  što  su  istrijebljeni 
Ad  i  Irem.  Allah  je  rekao: 

"A  kad  im  od  Allaha  dođe  Knjiga  koja  potvrđuje  istinitost  onoga  što  oni  imaju 
-  a  još  otprije  su  pomoć  protiv  nevjernika  molili  -  kad  im  dođe  ono  što  im  je 


1  Sahihul-Buhari,  Kitabul-megazi,  bab:  Kudumil-Eš'arijin,  br.  4388. 

2  Sura  El-Hašr,  9. 

3  Sahihul-Buhari,  Kitabul-menakib,  bab:  Menakibil-Ensar,  br.  3777, 4/367. 

poznato,  oni  u  to  neće  da  vjeruju!  Ra  neka  Allahovo  prokletstvo  stigne 
nevjernike!"1 

Naime,  Evs  i  Hazredž,  mnogobožačka  plemena,  dugo  vremena  su  bili  moćniji 
od  Židova,  sljedbenika  Knjige,  pa  su  im  Židovi  govorili:  "Približilo  se  vrijeme  pojave 
našeg  vjerovjesnika  -  s  njim  ćemo  vas  pobiti  kao  što  su  pobijeni  Ad  i  Irem."2  Kada 
je  Allah  odredio  da  Njegova  vjera  pobijedi,  odredio  je  da  se  šesterica  ljudi  iz  Medi- 
ne sretnu  sa  Vjerovjesnikom,  sallallahu  alejhi  ve  sellem,  na  Akabi.  Vjerovjesnik, 
sallallahu  alejhi  ve  sellem,  objasnio  im  je  islam,  a  oni  su  se  obradovali  i  primili  islam 
shvatajući  daje  on  vjerovjesnik  s  kojim  im  prijete  Židovi.  Nakon  toga  vratili  su  se  u 
Medinu  i  raširili  po  svojim  domovima  priču  o  Vjerovjesniku,  sallallahu  alejhi  ve  sel- 
lem.3 To  je  bio  početak  širenja  islama  među  ensarijama,  kao  što  navode  stručnjaci 
za  Poslanikov  životopis.4 

3-  Već  pri  prvoj  zakletvi  na  Akabi  prisustvovala  su  dvojica  muškaraca  iz 
plemena  Evs.  To  je  bio  važan  napredak  u  korist  islama  jer  je,  nakon  rata  Bu'as,  sku- 
pina od  šest  Hazredžija  uspjela  prevazići  plemenske  sukobe  i  dovesti  sa  sobom 
sedmericu  novih  muslimana  od  kojih  su  dvojica  bila  iz  plemena  Evs.  To  znači  da  su 
uspjeli  popraviti  pukotine  i  usmjeriti  i  Evs  i  Hazredž  u  pravcu  primanja  islama  i 
prevazilaženja  postojećeg  međuplemenskog  antagonizma. 

4-  Poslanik,  sallallahu  alejhi  ve  sellem,  uložio  je  sva  raspoloživa  sredstva  u 
jačanju  islamskog  utjecaja  u  Medini.  Nije  bilo  ni  najmanjeg  propusta,  u  domenu 
ljudskih  mogućnosti,  u  postavljanju  čvrstih  temelja  na  kojima  će  nastati  nova  islam- 
ska država.  Na  tom  putu  uložene  su  dvije  godine  da've  i  preciznog  organiziranja.5 

5-  Iman  je  obuzeo  duše  ensarija  koji  su  osjetili  da  je  došlo  vrijeme  za  uspo- 
stavljanje nove  države.  Taj  predivni  trenutak  oslikavaju  riječi  Džabira:  "Dokle  ćemo 
dopuštati  da  se  Allahov  Poslanik,  sallallahu  alejhi  ve  sellem,  krije  po  mekkanskim 
brdima  strahujući  do  progona."6 

6-  Uoči  hadždža  trinaeste  godine  po  poslanstvu,  Mus'ab  je  došao  u  Mekku  i 
prenio  potpunu  sliku  stanja  muslimana  u  Medini,  snagu,  mogućnosti  koje  su  pred 
njima,  i  koliko  je  islam  prodro  u  sve  ogranke  Evsa  i  Hazredža,  te  da  su  ljudi  tamo 
spremni  za  novu  zakletvu  jer  su  dovoljno  jaki  da  pruže  Allahovom  Poslaniku,  salla- 
llahu alejhi  ve  sellem,  potpunu  zaštitu.7 

7-  Događaj  koji  je  promijenio  tok  historije  desio  se  trinaeste  godine  po 
poslanstvu  u  vrijeme  hadždža.  Na  hadždž  je  te  godine  došlo  preko  sedamdeset 
muslimana  iz  Jesriba.  Nakon  što  su  stigli  u  Mekku,  tajno  su  stupili  u  kontakt  sa 

1  Sura  El-Bekare,  89. 

2  Es-Sujuti,  Ed-Durrui-Mensur,  1/216. 

3  Ibn  Hišam,  Es-Siretun-Nebevijje,  1/44. 

4  Ibn  Hišam  Es-Siretun-Nebevijje,  1/39-44. 

5  Et-Tehalufus-sijasi,  str.  71. 

6  Et-Tehaiufus-sijasi,  str.  71. 

7  Et-Tehaiufus-sijasi,  str.  72. 


(r.  Min  Mudammeđes-  Satiafn 


Vjerovjesnikom,  sallallahu  alejhi  ve  sellem,  i  dogovorili  se  da  se  usred  dana  tešrika 
sastanu  s  Vjerovjesnikom,  sallallahu  alejhi  ve  sellem,  u  tjesnacu  na  Akabi  kod  prvog 
džemreta  na  Mini.  Dogovor  je  bio  da  sastanak  protekne  u  strogoj  tajnosti  i  pod 
okriljem  noći.1 


Treća  tema 
Druga  zakletva  na  Akabi 

Džabir  b.  Abdullah,  radijallahu  anhuma,  pripovijeda:  "Rekli  smo:  'Dokle  ćemo 
dopuštati  da  se  Allahov  Poslanik,  sallallahu  alejhi  ve  sellem,  krije  po  mekkanskim 
brdima  strahujući  od  progona.'  Nakon  toga  nas  sedamdeset  muškaraca  otputovalo 
je  da  se  sretne  s  njim  u  vrijeme  hadždža.  Dogovorili  smo  se  da  se  sastanemo  u 
tjesnacu  na  Akabi,  došli  smo  jedan  po  jedan  i  dvojica  po  dvojica. 

Pa  kad  se  okupismo,  rekosmo:  'Allahov  Poslaniče,  na  šta  da  ti  se  zakunemo?' 
Rekao  je:  'Zakunite  se  da  ćete  mi  se  pokoravati  i  u  raspoloženju  i  u  neraspoloženju, 
da  ćete  me  materijalno  pomagati  i  u  oskudici  i  u  blagostanju,  da  ćete  pozivati  na 
dobro,  a  odvraćati  od  zla,  da  ćete  govoriti  o  Allahu  nikoga  se  ne  bojeći.  I  zakunite 
se  da  ćete  me  pomoći  i  kada  dođem  među  vas,  da  ćete  me  braniti  kao  što  branite 
vlastite  živote,  svoje  žene  i  djecu.  Nagrada  za  to  vam  je  Džennet.' 

Ustali  smo  da  položimo  zakletvu,  ali  Esad  b.  Zurara,  jedan  od  najmlađih,  uzeo 
je  Vjerovjesnika,  sallallahu  alejhi  ve  sellem,  za  ruku  i  rekao:  'Polahko,  stanovnici 
Jesriba!  Mi  smo  umorili  deve  na  ovom  putu  znajući  da  je  ovo  Allahov  poslanik, 
sallallahu  alejhi  ve  sellem,  i  da  ako  ga  danas  izaberemo,  to  će  značiti  suprotstav- 
ljanje svim  Arapima,  smrt  vaših  najboljih  ljudi,  jer  će  na  vas  sručiti  sablje  sa  svih 
strana.  Pa  ili  ćete  to  strpljivo  podnijeti  ili  ćete  se  uplašiti  za  sebe  -  bolje  vam  je  da 
se  odmah  izjasnite.' 

Oni  mu  odgovoriše:  'Okani  nas  se,  Esade!  Nećemo  ni  za  što  propustiti  ovu 
zakletvu  i  niko  nas  od  nje  ne  može  odvratiti!' 

Nakon  toga  dali  smo  mu  zakletvu,  a  Vjerovjesnik,  sallallahu  alejhi  ve  sellem, 
prihvatio  je  zakletvu,  postavio  nam  uvjete  i  obećao  nam  Džennet  kao  nagradu  za 
to.'"2 

Tako  su  ensarije  dale  Vjerovjesniku,  sallallahu  alejhi  ve  sellem,  zakletvu  na 
pokornost  i  podršku  u  ratu.  Otuda  je  Ubade  b.  Samit  ovu  zakletvu  nazvao  zakletva 
o  ratovanju.1 


1  Et-Tehalufus-sijasi,  str.  73. 

2  Es-Siretun-Nebevijjetus-sahiha,  1/199. 


Život  i  <£jeQ>  posgednjeg  <tfemjmtik 

Predaja  koju  prenosi  Ka'b  b.  Malik,  koji  je  bio  jedan  od  prisutnih  na  drugoj 
zakletvi  na  Akabi,  sadrži  bitne  detalje. 

Ka'b  b.  Malik  kazuje:  "Odlučili  smo  poći  sa  našim  sunarodnjacima  mnogo- 
bošcima  da  obavimo  hadždž.  Klanjali  smo  i  jedan  drugom  uputili  savjete...  Zatim 
smo  krenuli  na  hadždž.  Dogovorili  smo  se  sa  Allahovim  Poslanikom,  sallallahu  alejhi 
ve  sellem,  da  se  sastanemo  na  Akabi  sredinom  bajramskih  dana...  Svoje  namjere 
smo  tajili  od  mnogobožaca  s  kojima  smo  došli. 

Te  noći  smo  zaspali  sa  našim  narodom  u  našem  taboru.  Kada  je  prošla  treći- 
na noći,  napustili  smo  svoje  postelje  i,  iskradajući  se  poput  mačke,  izašli  na  sasta- 
nak sa  Allahovim  Poslanikom,  sallallahu  alejhi  ve  sellem.  Okupili  smo  se  u  tjesnacu 
kod  Akabe,  nas  sedamdeset  i  tri  muškarca  i  dvije  žene:  Nusejba  bint  Ka'b  i  Esma 
bint  Amr. 

Čekali  smo  tu  da  se  pojavi  Allahov  Poslanik,  sallallahu  alejhi  ve  sellem.  On  je 
došao  sa  Abbasom  b.  Abdul-Muttalibom,  koji  je  tada  još  bio  u  vjeri  svog  naroda,  ali 
je  volio  da  prisustvuje  događaju  važnom  za  svog  bratića  kako  bi  se  uvjerio  da  će 
sve  dobro  proći. 

Kada  je  Poslanik,  sallallahu  alejhi  ve  sellem,  sjeo,  Abbas  b.  Abdul-Muttalib 
prvi  poče  govoriti.  Naglasio  je  da  Poslanika,  sallallahu  alejhi  ve  sellem,  štiti  njegova 
porodica  Benu  Hašim,  ali  da  on  želi  učiniti  hidžru  u  Medinu.  Abbas  je  time  htio  da 
ensarije  potvrde  da  li  će  ga  dobro  štititi  ili  u  suprotnom  da  ga  ostave  na  miru. 

Ensarije  su  tražile  da  Allahov  Poslanik,  sallallahu  alejhi  ve  sellem,  govori  i  da 
postavi  kakve  god  uvjete  želi. 

Poslanik,  sallallahu  alejhi  ve  sellem,  reče:  'Tražim  od  vas  zakletvu  da  ćete  me 
braniti  kao  što  branite  svoje  žene  i  djecu.' 

El-Berra'  b.  Ma'rur  uze  ga  za  ruku  i  reče:  'Hoćemo!  Tako  nam  Onoga  koji  te 
poslao  sa  Istinom,  branit  ćemo  te  kao  što  branimo  svoje  vlastite  živote!  Prihvati 
našu  zakletvu,  Allahov  Poslaniče!  Tako  mi  Allaha,  mi  smo  iskusni  ratnici,  vješto  ru- 
kujemo oružjem,  to  smo  naslijedili  od  svojih  predaka.' 

Prekinuo  gaje  Ebu  Hejsem  b.  Et-Tejjihan  koji  je  upitao:  'Allahov  Poslaniče!  Mi 
sa  nekim  ljudima  (mislio  je  na  Židove)  imamo  ugovore  koje  želimo  prekinuti.  Ako  to 
uradimo,  a  zatim  ti  Allah  dadne  vlast,  hoćeš  li  nas  ostaviti  i  vratiti  se  svome  naro- 
du?' 

Allahov  Poslanik,  sallallahu  alejhi  ve  sellem,  nasmiješi  se  i  reče:  'Naprotiv!  S 
vama  živim  -  uz  vas  umirem!  Vi  ste  moji,  a  ja  sam  vaš!  Ratovat  ću  protiv  onoga 
protiv  koga  vi  budete  ratovali*  i  biti  u  miru  sa  onim  s  kim  ste  i  vi  u  miru.' 

Nakon  toga  je  rekao:  'Odaberite  mi  dvanaest  poglavara  koji  će  biti  odgovorni 
u  svom  narodu.' 

Odabrali  su  između  sebe  dvanaestericu  poglavara:  devet  iz  Hazredža,  a  tri  iz 


1  Ahmed,  Musned,  5/316.  Lanac  hadisa  je  sahih  li  gajrihi. 


Evsa.  Nakon  toga  Poslanik,  sallallahu  alejhi  ve  sellem,  zatražio  je  od  njih  da  se  vrate 
u  svoj  tabor.  U  tom  trenutku  čuli  su  šejtana  kako  viče  upozoravajući  Kurejšije. 
Abbas  b.  Ubade  b.  Nadla  reče:  'Ako  želiš,  sutra  ćemo,  tako  nam  Allaha  koji  te 
poslao  sa  Istinom,  nasrnuti  sabljama  na  okupljene  na  Mini!' 

Poslanik,  sallallahu  alejhi  vesellem,  reče:  To  nam  nije  naređeno.  Nego,  vrati- 
te se  u  svoj  tabor.' 

Vratili  su  se  u  svoj  tabor,  a  sutradan  su  došle  Kurejšije  da  se  raspitaju  o  ono- 
me što  su  čuli  vezano  za  zakletvu  na  Akabi  i  poziv  Poslaniku,  sallallahu  alejhi  ve 
sellem,  na  hidžru.  Mnogobošci  iz  plemena  Hazredž  i  Evs  zaklinjali  su  se  da  ništa  o 
tome  ne  znaju,  a  muslimani  su  se  zgledali.1 

Nakon  toga,  okupljeni,  među  kojima  je  bio  i  Haris  b.  Hišam  b.  El-Mugire  el- 
Mahzumi,  koji  je  nosio  nove  nanule,  ustadoše,  a  ja  rekoh  neke  riječi  kojima  sam 
insinuirao  da  se  slažem  sa  onim  što  su  rekli.  Oni  rekoše:  'Ebu  Džabire,  zar  ti  koji  si 
naš  poglavar  ne  možeš  imati  nanule  kao  što  su  u  ovog  kurejšijskog  mladića.'  To  je 
čuo  Haris  pa  je  skinuo  nanule  s  nogu,  bacio  ih  meni  i  rekao:  'Tako  ti  Allaha,  obuci 
ih.'  Ebu  Džabir  reče:  'Polahko!  Boga  mi,  uvrijedio  si  momka.  Vrati  mu  njegove  nanu- 
le.' Rekao  sam:  'Neću.  Imam  dobar  predosjećaj,  ako  me  predosjećaj  ne  vara  (bit  će 
mu  nadoknađeno).'"2 

Lekcije,  pouke  i  poruke 

1-  Ova  velika  zakletva,  zbog  okolnosti,  povoda,  utjecaja  koji  je  ostavila  i 
historijskih  prilika  u  kojima  se  desila,  predstavlja  najveću  pobjedu,  jer  je  to  bila  prva 
karika  u  lancu  islamskih  pobjeda,  koje  su  se  postepeno  nizale  potaknute  ovom 
zakletvom,  od  momenta  kada  je  Allahov  Poslanik,  sallallahu  alejhi  ve  sellem,  uzeo 
zakletve  i  ugovore  ćd  najjače  prethodnice  Allahovih  pomagača  koji  su  bili  naj- 
dosljedniji i  najrevnosniji  ljudi  u  ispunjavanju  ugovora  i  zakletvi  koje  su  dali  Allahu  i 
Njegovom  Poslaniku,  sallallahu  alejhi  ve  sellem,  da  će  se  žrtvovati  bez  obzira  koliko 
to  tražilo  života  i  imetka.  Motivi  ove  zakletve  su  prisega  na  vjerovanje  u  istinu  i 
pomaganje  vjere.  Po  popratnim  pojavama,  to  je  bila  snaga  koja  se  suprotstavila 
najvećim  silama  i  natjerala  ih  da  ustuknu.  Ensarije  nisu  smetnule  s  uma  njenu  snagu 
i  utjecaj  na  vojnim  poljima.  Po  utjecaju  koji  je  ostavila,  to  je  bilo  energično  mobili- 
ziranje svih  raspoloživih  sredstava  oružanog  džihada  na  putu  uzdizanja  Allahove 
riječi  iznad  svakog  oholog  na  Zemlji,  sve  dok  se  sva  vjera  ne  bude  ispovijedala 
Allahu.  Po  historijskim  prilikama  u  kojima  se  desila,  ona  predstavlja  istinitost  i 
pravdu,  pobjedu  i  žrtvovanje  za  vjeru,  i  dostavljanje  islamske  poslanice.3 


Mbn  Hišam,  Es-Siretun-Nebevijje,  2/61,  sa  vjerodostojnim  senedom.  Vidjeti:  El-Umeri,  Es-Siretun- 
Nebevijjetus-sahiha,  1/201. 

2  Medžme'uz-zeva'id. 

3  Muhammed  es-Sadik  Urdžun,  Muhammed  Resulullah,  2/400. 


Život  i  đjeb  posCjedhjeg  Vjerovjesnifa 


2-  Stvarnost  imana  i  njegovo  djelovanje  na  duše  pokazuje  svoj  utjecaj  u 
spremnosti  ovih  velikih  vođa  da  polože  svoje  živote  radi  Allaha  i  Njegovog  Posla- 
nika, sallallahu  alejhi  vesellem.  Oni  ne  traže  nagradu  na  ovome  svijetu,  ne  treba  im 
ni  materijalna  korist,  ni  položaj,  ni  liderstvo,  a  nekad  su  se  isti  decenijama  borili  za 
položaj  ili  vodstvo.  To  je  trag  imana  u  Allaha  i  pokazatelj  da  je  ova  vjera  prodrla  du- 
boko u  duše.1 

3-  Zakletva  na  Akabi  pomno  je  isplanirana.  Održana  je  u  veoma  teškim 
uvjetima  i  predstavljala  je  opasan  izazov  snagama  širka  u  to  vrijeme.  Mjere  koje  je 
Vjerovjesnik,  sallallahu  alejhi  ve  sellem,  poduzeo  za  uspjeh  ove  zakletve  bile  su  slje- 
deće2: 

a)  Skupini  koja  je  trebala  položiti  zakletvu  naloženo  je  da  se  kreću  u  tajnosti 
kako  ne  bi  bili  otkriveni.  Delegacija  koja  je  trebala  dati  zakletvu  brojala  je  sedam- 
desetak muškarca  i  dvije  žene  od  ukupno  oko  pet  stotina  jesribskih  hadžija,  stoga 
kretanje  muslimana  nije  bilo  nimalo  lahko.  Određeno  je  da  se  sastanak  održi  dru- 
gog dana  Bajrama  nakon  trećine  noći,  jer  u  to  doba  ljudi  ne  hodaju  ulicama  nego 
spavaju.  Također  je  određeno  da  mjesto  sastanka  bude  u  desnom  dijelu  tjesnaca 
kako  ih  ne  bi  primijetio  onaj  ko  se  probudi  radi  neke  potrebe. 

b)  Dobro  organiziran  način  izlaska  na  mjesto  sastanka:  izašli  su  iskradajući  se 
i  to  jedan  po  jedan  ili  po  dvojica. 

c)  Vrijeme  i  mjesto  sastankla  držano  je  u  potpunoj  tajnosti,  tako  da  su  samo 
Abbas  b.  Abdul-Muttalib,  koji  je  došao  sa  Vjerovjesnikom,  sallallahu  alejhi  ve  sel- 
lem, da  se  uvjeri  da  će  zakletva  biti  povoljna  za  njega,  Alija  b.  Ebu  Talib,  radijallahu 
anhu,  koji  je  stražario  na  ulazu  u  tjesnac,  i  Ebu  Bekr,  radijallahu  anhu,  koji  je  straža- 
rio  na  putu  koji  vodi  do  tjesnaca  s  druge  strane,  znali  te  podatke.3  Izuzev  njih,  niko 
drugi,  ni  od  muslimana  ni  od  nemuslimana,  nije  znao  ništa  o  tome.  Davaocima 
zakletve  naređeno  je  da  ne  podižu  ton  i  ne  govore  dugo,  zbog  mogućnosti  da  ih 
neko  prisluškuje  i  prati  njihovo  kretanje4 

d)  I  nakon  što  je  šejtan  otkrio  zakletvu,  nastavljeno  je  sa  prikrivanjem  i  tajan- 
stvenošću.  Vjerovjesnik,  sallallahu  alejhi  ve  sellem,  naredio  im  je  da  se  odmah  vrate 
u  svoj  logor  i  da  ništa  ne  poduzimaju,  odbijajući  ishitreni  ulazak  u  oružani  sukob  jer 
za  to  još  uvijek  nisu  bili  ispunjeni  preduvjeti,  a  kad  su  Kurejšije  došle  da  provjere 
vijest,  muslimani  su  ih  zavaravali  šutnjom  ili  skretanjem  s  teme.5 

e)  Treća,  posljednja,  noć  hadždža,  trinaesta  noć  mjeseca  zul-hidždže,  odab- 
rana je  kao  vrijeme  sastanka  jer  će  poslije  podne  sljedećeg  dana,  trinaestog  dana 
zul-hidždžeta,  hadžije  krenuti  nazad  u  svoje  zemlje.  To  je  zato  da  se  Kurejšijama  ne 


1  Et-Terbijetul-kijadijje,  2/103. 

2  Abdurrahman  el-Berr,  El-Hidžretun-Nebevijjetul-mubareke,  str.  61. 

3  Et-Terbijetul-kijadijje,  2/109. 

4  El-Hidžretun-Nebevijjetul-mubareke,  str.  62. 
5lbid.,  str.  65. 

ostavi  mnogo  prostora  za  istragu  i  pritiske  u  slučaju  da  zakletva  bude  otkrivena,  što 
je  stvar  na  koju  se  moralo  računati  i  što  se  na  kraju  i  desilo.1 

4-  Zakletva  se  sastojala  od  pet  tačaka  koje  su  bile  toliko  jasne  i  snažne  da 
nisu  ostavile  nikakve  mogućnosti  za  neozbiljnost  i  popustljivost.  Tražena  je  pokor- 
nost i  poslušnost  i  u  raspoloženju  i  u  neraspoloženju,  materijalno  pomaganje  i  u 
oskudici  i  u  blagostanju,  pozivanje  na  dobro,  a  odvraćanje  od  zla,  da  govore  o 
Allahu  nikoga  se  ne  bojeći,  i  da  će  pružiti  Allahovom  Poslaniku,  sallallahu  alejhi  ve 
sellem,  pomoć  i  zaštitu  kad  dođe  u  Medinu.2 

5-  Vođa  ensarija  El-Berra'  b.  Ma'rur  odmah  se  odazvao  govoreći:  "Tako  nam 
Onoga  koji  te  poslao  sa  Istinom,  branit  ćemo  te  kao  što  branimo  svoje  vlastite 
živote!  Prihvati  našu  zakletvu,  Allahov  Poslaniče!  Tako  mi  Allaha,  mi  smo  iskusni 
ratnici,  vješto  rukujemo  oružjem,  to  smo  naslijedili  od  svojih  predaka."  On  je  na 
ovaj  način  upoznao  Allahovog  Poslanika,  sallallahu  alejhi  ve  sellem,  s  moguć- 
nostima njegovih  sljedbenika  -  njegovi  ljudi  su  vješti  ratnici  i  dobro  rukuju  oružjem* 

Vrijedno  je  spomenuti  da  je  El-Berra',  nakon  što  je  sa  svojim  narodom  krenuo 
iz  Jesriba,  rekao:  "Imam  jednu  ideju!  Ne  znam  hoćete  li  se  složiti  sa  mnom?"  Upitali 
su  ga:  "O  čemu  je  riječ?"  Rekao  je:  "Odlučio  sam  da  ne  okrećem  leđa  Kabi  i  da 
klanjam  prema  njoj."  Na  to  su  mu  odgovorili:  "Vallahi,  obaviješteni  smo  da  Vjero- 
vjesnik,  sallallahu  alejhi  ve  sellem,  klanja  okrenut  prema  Bejtul-Makdisu  u  Šamu  i  ne 
želimo  da  radimo  suprotno  njemu."  Tako  su,  sve  dok  nisu  došli  u  Mekku,  kad  bi 
nastupio  namaz,  oni  klanjali  u  pravcu  Bejtul-Makdisa,  a  on  u  pravcu  Kabe.  Kad  su 
stigli,  upoznali  su  Allahovog  Poslanika,  sallallahu  alejhi  ve  sellem,  kojeg  su  zatekli 
kako  sjedi  pored  Kabe  sa  amidžom  Abbasom.  Vjerovjesnik,  sallallahu  alejhi  ve 
sellem,  upitao  je  Abbasa:  "Ebul-Fadle,  znaš  li  ko  su  ova  dvojica?"  Odgovorio  je: 
"Da.  Ovo  je  El-Berra'  b.  Ma'rur,  prvak  u  svom  narodu,  a  ovo  s  njim  je  Ka'b  b.  Malik." 
Vjerovjesnik,  sallallahu  alejhi  ve  sellem,  upita:  "Pjesnik?"  "Da",  odgovorio  je  Abbas. 
El-Berra' je  ispričao  Vjerovjesniku,  sallallahu  alejhi  ve  sellem,  daje  na  putu  klanjao  u 
pravcu  Kabe  i  upitao:  "Šta  kažeš  na  to,  Allahov  Poslaniče?"  Vjerovjesnik,  sallallahu 
alejhi  ve  sellem,  odgovori:  "Trebao  si  klanjati  prema  propisanoj  kibli."3  Ka'b  kaže: 
"El-Berra'  je  počeo  ponovo  klanjati  prema  kibli  Allahovog  Poslanika,  sallallahu 
alejhi  ve  sellem,  i  klanjao  s  nama  prema  Šamu.  Umro  je  mjesec  dana  prije  Vjero- 
vjesnikovog,  sallallahu  alejhi  ve  sellem,  dolaska,  a  na  samrti  je  naredio  porodici  da 
ga  okrenu  prema  Kabi  i  oporučno  ostavio  Vjerovjesniku,  sallallahu  alejhi  ve  sellem, 
trećinu  imetka  i  tako  postao  prvi  koji  je  oporučio  podjelu  trećine  imetka.  Vjero- 
vjesnik, sallallahu  alejhi  ve  sellem,  to  je  prihvatio  i  vratio  njegovoj  djeci.4  Iz  ove 
predaje  učimo: 


1  Ibid.,  str.  67. 

2  Et-Tehalufus-Sijasi,  str.  82. 

3  Ebu  Šehbe,  Es-Siretun-Nebevijje,  1/444. 

4  Ibid.,  1/445. 

a)  Disciplina  i  pridržavanje  Poslanikovih,  sallallahu  alejhi  ve  sellem,  naredbi  i 
smjernica.  Svaki  prijedlog,  od  koga  god  dolazio,  ako  je  suprotan  Vjerovjesnikovim 
smjernicama,  smatra  se  neprihvatljivim.  Ovo  je  jedan  od  prioriteta  razumijevanja 
vjere  koji  je  našao  mjesto  u  njihovom  životu,  a  bili  su  tek  na  počecima. 

b)  U  islamu  se  pokornost  na  prvom  mjestu  iskazuje  Allahovom  Poslaniku, 
sallallahu  alejhi  ve  sellem,  a  poštovanje  i  poslušnost  bilo  kojoj  osobi  zavisi  od  nje- 
nog pridržavanja  Poslanikovih  naredbi.  Tako  su  islamske  vrijednosti  počele  potis- 
kivati paganske  običaje  i  postale  mjerilo  po  kojem  se  procjenjuju  ljudi.1 

6-  Ebu  Hejsem  b.  Et-Tejjihan  otvoreno  je  napomenuo  Allahovog  Poslanika, 
sallallahu  alejhi  ve  sellem:  "Mi  sa  nekim  ljudima  (mislio  je  na  Židove)  imamo 
ugovore  koje  želimo  prekinuti.  Ako  to  uradimo,  a  zatim  ti  Allah  dadne  vlast,  hoćeš  li 
nas  ostaviti  i  vratiti  se  svome  narodu?"  Allahov  Poslanik,  sallallahu  alejhi  ve  sellem, 
nasmiješi  se  i  reče:  "Naprotiv!  S  vama  živim  -  uz  vas  umirem!  Vi  ste  moji,  a  ja  sam 
vaš!  Ratovat  ću  protiv  onog  protiv  koga  vi  budete  ratovali,  a  biti  u  miru  sa  onim  s 
kim  ste  vi  u  miru."  Ovo  nam  pokazuje  da  je  Allah  muslimanima  dao  visok  stepen 
slobode,  stoga  je  Ebu  Hejsem  sasvim  slobodno  iznio  ono  što  mu  je  na  duši.2  Vjero- 
vjesntk,  sallallahu  alejhi  ve  sellem,  dao  je  divan  odgovor  učinivši  sebe  dijelom 
zajednice  ensarija,  a  ensarije  je  učinio  dijeJom  sebe.3 

7-  Odabir  poglavara  sadrži  važne  lekcije.  Od  tih  lekcija  su: 

a)  Poslanik,  sallallahu  alejhi  ve  sellem,  nije  lično  odredio  poglavare  nego  je 
izbor  prepustio  davaocima  zakletve  jer  će  poglavari  biti  odgovorni  za  njih,  a  naj- 
preče je  da  čovjek  sam  odabere  onoga  ko  će  ga  predstavljati  i  brinuti  se  o  njego- 
vim interesima.  To  je  princip  šure  -  dogovaranja,  a  Poslanik,  sallallahu  alejhi  ve 
sellem,  htio  je  da  ashabi  praktično  primijene  ovaj  princip  birajući  svoje  poglavare. 

b)  Postotak  poglavara  iz  jednog  plemena  ekvivalentan  je  postotku  koji  to 
pleme  čini  u  ukupnom  broju  muslimana.  Poznato  je  da  su  pripadnici  Hazredža  činili 
tri  četvrtine  prisutnih  davaoca  zakletve,  a  pripadnici  Evsa  četvrtinu,  stoga  su  svega 
tri  poglavara  bila  iz  Evsa,  a  ostalih  devet  iz  Hazredža.4 

c)  Allahov  Poslanik,  sallallahu  alejhi  ve  sellem,  zadužio  je  poglavare  da  vode 
brigu  o  da'vetskim  aktivnostima  u  Jesribu,  gdje  je  islam  postao  jak  i  gdje  su  mnogi 
ljudi  postali  muslimani.  Poslanik,  sallallahu  alejhi  ve  sellem,  htio  je  da  osjete  da  su 
oni  postali  pripadnici  islama,  njegovi  zaštitnici  i  pomagači,  te  stoga  nema  potrebe 
da  im  šalje  nekoga  ko  nije  od  njih  kako  bi  ih  predvodio.5 

8-  Kurejšijski  poglavari  uvjerili  su  se  da  su  Poslanik,  sallallahu  alejhi  ve  sellem, 
i  ensarije  postigli  sporazum  te  su  krenuli  u  potragu  za  ensarijama.  U  mjestu  Ezahir 


1  Eš-Šami,  Mu'inus-Siretun-Nebevijje,  str.  135. 

2  Et-Terbijetul-kijadijje,  2/67. 

3  Ebu  Faris,  Es-Siretun-Nebevijje,  str.  209. 

4  Ebu  Faris,  Es-Siretun-Nebevijje,  str.  209. 

5  Dr.  Imaduddin  Halil,  Dirasat  fis-Siretun-Nebevijje,  str.  132. 


stigli  su  Sa'da  b.  Ubadu  i  El-Munzira  b.  Amra,  koji  su  bili  izabrani  za  poglavare.  El- 
Munzir  je  uspio  pobjeći,  ali  su  uhvatili  Sa'da,  povocem  za  devu  svezali  su  mu  ruke 
za  vrat,  te  su  ga,  tukući  ga  i  vukući  za  kosu,  a  imao  je  veoma  gustu  kosu,  doveli  u 
Mekku.1  Uspio  se  osloboditi  Kurejšija  uz  pomoć  Harisa  b.  Harba  b.  Umejje  i 
Džubejra  b.  Mut'ima,  čije  je  trgovačke  karavane  Sa'd  štitio  u  svojoj  zemlji.  Tako  da 
ga  nisu  oslobodile  muslimanske  sablje  i  to  ga  nije  ljutilo  jer  je  znao  da  se  nad  mus- 
limanima Mekke  vrše  progoni  te  ni  sami  sebe  ne  mogu  zaštititi,  nego  se  spasio 
iskoristivši  paganske  običaje.2 

9-  Abbas  b.  Ubade  b.  Nadla  reče:  "Ako  želiš,  sutra  ćemo,  tako  nam  Allaha 
koji  te  poslao  sa  Istinom,  nasrnuti  sabljama  na  okupljene  na  Mini!"  Poslanik,  salla- 
llahu  alejhi  ve  sellem,  reče:  "To  nam  nije  naređeno.  Nego,  vratite  se  u  svoj  tabor." 
Ovo  je  pedagoška  lekcija  koja  nas  uči  da  odbrana  islama  i  odnos  prema  neprija- 
teljima vjere  nije  prepušten  na  volju  muslimanima,  nego  je  podložan  Allahovim 
naredbama  i  mudrim  propisima,  pa  ako  se  dozvoli  džihad,  onda  je  stručnjacima  u 
tom  domenu  ostavljen  izbor  da,  nakon  savjetovanja  i  analiziranja  svih  segmenata, 
odluče  kada  će  stupiti  u  borbu,  a  kada  je  izbjegavati.3  Što  je  politički  plan  genijal- 
niji,  to  je  mogućnost  uspješnog  provođenja  veća.  Skrivanje  plana  od  neprijatelja  i 
njegovo  provođenje  u  djelo  je,  Allahovom  voljom,  garant  uspjeha.  Kao  što  im  je 
Poslanik,  sallallahu  alejhi  ve  sellem,  rekao:  "Vratite  se  u  svoj  tabor."4 

10-  Muškarci  su  položili  zakletvu  tako  što  su  se  rukovali  sa  Allahovim  Posla- 
nikom, sallallahu  alejhi  ve  sellem.  Rekli  su:  "Pruži  ruku  da  ti  se  zakunemo",  pa  je 
pružio  ruku  i  oni  dadoše  zakletvu.  A  što  se  tiče  dviju  žena  koje  su  prisustvovale  do- 
gađaju, one  su  dale  zakletvu  samo  riječima  jer  se  Allahov  Poslanik,  sallallahu  alejhi 
ve  sellem,  nikada  nije  rukovao  sa  ženom  koju  mu  nije  bilo  zabranjeno  oženiti.  Svi, 
pa  i  te  dvije  žene,  dali  su  mu  zakletvu  na  borbu.  I  ispunile  su  zakletvu:  Nusejba  b. 
Ka'b,  Um  mu  Ammar  na  Uhudu  je  zadobila  dvanaest  rana.  Ona  je  u  tu  bitku  izašla  sa 
svojim  mužem  Zejdom  b.  Asimom  b.  Ka'bom,  ponijevši  mješinu  sa  vodom  da  poji 
muslimanske  borce,  pa  kad  je  među  muslimanima  nastalo  rasulo,  prišla  je  Allaho- 
vom Poslaniku,  sallallahu  alejhi  ve  sellem,  i  borila  se  štiteći  Poslanika>  sallallahu 
atejhi  ve  sellem,  od  nevjerničkih  sablji  te  je  zadobila  teške  rane.  Učestvovala  je  i  u 
zakletvi  Er-Ridvan.5  Musejlema  el-Kezzab  naredio  je  da  njenog  sina  isijeku  na  ko- 
made, ali  ni  tada  nije  klonula.6  Također  je  učestvovala  u  borbi  protiv  otpadnika  pod 
komandom  Halida  b.  Velida  i  u  Bitki  na  Jemami  joj  je  odsječena  ruka  i  zadobila  je 


1  El-Humejdi,  Et-Tarihul-islami,  3/107. 

2  Et-Terbijetul-kijadij/e,  2/116. 

3  Et-Tarihul-islami,  3/104. 

4  Et-Tehaluful-islami  fd-islam,  str.  96. 

5  Dr.  Ismetuddin,  El-Mer'a  fil-ahdin-Nebevi,  str.  108. 

6  Et-Tehalufus-sijasi,  str.  87. 

dvanaest  rana.  Ova  druga  žena,  Esma  b.  Amr  bila  je  iz  porodice  Benu  Selime.  Dio 
učenjaka  smatra  da  je  ona  majka  Muaza  b.  Džebela,  a  dio  da  je  kćerka  njegove 
tetke  s  očeve  strane,  Allah  bio  zadovoljan  svima  njima.2 

11-  Kad  pogledamo  biografije  ensarija  koji  su  učestvovali  u  drugoj  zakletvi 
na  Akabi,  vidimo  da  je  otprilike  trećina  od  njih  sedamdeset  troje  preselila  kao  šehi- 
di  za  vrijeme  Vjerovjesnika,  sallallahu  alejhi  ve  sellem,  i  poslije  njega,  otprilike  polo- 
vina njih  je  učestvovala  u  svim  bitkama  sa  Allahovim  Poslanikom,  sallallahu  alejhi  ve 
sellem,  trideset  trojica  su  u  svim  pohodima  bili  u  neposrednoj  blizini  Poslanika, 
sallallahu  alejhi  ve  sellem,  oko  sedamdeset  njih  bili  su  učesnici  Bitke  na  Bedru. 

Ovi  ashabi  ispunili  su  obećanje  dato  Allahovom  Poslaniku,  sallallahu  alejhi  ve 
sellem,  neki  su  preselili  kao  šehidi,  a  neki  su  nakon  smrti  Allahovog  Poslanika,  salla- 
llahu alejhi  ve  sellem,  učestvovali  u  vodstvu  islamske  države  i  velikim  historijskim 
događajima  iz  tog  vremena.  Islamsku  državu  podigla  je  vrsta  ljudi  koja  je  davala,  a 
nije  uzimala,  koja  je  nudila  sve,  a  zauzvrat  je  tražila  samo  Džennet.  Na  stranicama 
historije  u  bilo  kojem  drugom  vremenu  nemoguće  je  naći  ovakve  ljude.3 


Prvo:  Pripremanje  za  hidžru 

Prije  samog  početka  iseljenja,  Vjerovjesnik,  sallallahu  alejhi  ve  sellem,  sačinio 
je  plan  i  pripremio  preduvjete.  Toje  bilo  po  Allahovoj  odredbi.  Ova  priprema  sasto- 
jala se  od  pripremanja  ljudi  za  hidžru  i  pripremanja  mjesta  za  hidžru. 

1-  Pripremanje  ljudi  za  hidžru 

Hidžra  nije  šetnja  ili  izlet  s  ciljem  da  se  čovjek  opusti.  Toje  napuštanje  domo- 
vine, porodice,  rodbine,  prijatelja,  onoga  što  se  voli,  u  čemu  se  nalazi  opskrba.  Sve 
to  čovjek  ostavlja  radi  vjere.  Zbog  toga  je  bilo  potrebno  uložiti  ogromne  napore  da 
se  ljudi  privole  na  hidžru.  Neki  od  razloga  pristajanja  na  hidžru  su  sljedeći: 

a)  Temeljit  imanski  odgoj,  o  čemu  smo  na  već  govorili. 

b)  Ugnjetavanje  koje  su  vjernici  trpjeli  te  su  zbog  toga  izgubili  svaku  nadu  u 
mogućnost  suživota  sa  nevjernicima. 


Mbn  Hišam,  Es-Siretun-Nebevijje,  2/80.  Usdul-gabe,  5/395.  El-Bidaje  ven-nihaje,  3/158-166.  El-lsabe, 

8/8,  br.  48-49.  Preuzeto  iz:  £/-Mer'o  fil-ahdin-Nebevi,  str.  108. 
2El-Mer'a  fil-ahdin-Nebevi,  str.  108. 
3  Et-Terbijetul-kijadijje,  2/140. 

c)  Kur'an  u  mekkanskom  periodu  sadrži  ajete  koji  aludiraju  na  opciju  hidžre, 
jer  je  vjernicima  skrenuta  pažnja  daje  Allahova  zemlja  prostrana.  Allah  je  rekao: 


"Reci:  'O  robovi  Moji  koji  vjerujete,  bojte  se  Gospodara  svoga!  One  koji  na 
ovom  svijetu  dobra  djela  budu  činili,  čeka  dobro,  a  Allahova  je  zemlja 
prostrana;  samo  oni  koji  budu  strpljivi  bit  će  bez  računa  nagrađeni.1"1 

Nakon  toga  objavljena  je  sura  El-Kehf  koja  govori  o  iskušenju  mladića  koji  su 
vjerovali  u  svoga  Gospodara  te  su  zbog  toga  morali  učiniti  hidžru  iz  svoje  zemlje  u 
pećinu.  Na  taj  način  ashabi  su  naučili  da  iman  ponekad  iziskuje  napuštanje  poro- 
dice i  domovine  zbog  vjere. 

Zatim  su  u  suri  En-Nahl  objavljeni  ajeti  koji  jasno  govore  o  hidžri. 

Allah  je  rekao: 


"One  koji  se  isele  Allaha  radi,  nakon  što  su  bili  tlačeni.  Mi  ćemo  još  na  ovom 
svijetu  na  lijepo  mjesto  smjestiti;  a  nagrada  na  onom  svijetu  bit  će  još  veća  - 
kad  bi  oni  samo  znali,  onima  koji  budu  trpjeli  i  u  Gospodara  svoga  se  uzdali.1 ,2 

Da  bi  na  kraju  sure  značenje  bilo  potvrđeno.  Allah  je  rekao: 

"Gospodar  će  tvoj  onima  koji  se  isele,  nakon  što  su  zlostavljani  bili,  pa  se 
onda  budu  borili  i  sve  strpljivo  podnosili  -  Gospodar  tvoj  će  im,  poslije  toga, 
milostiv  biti.1'3 

Hidžra  u  Abesiniju  bila  je  praktična  vježba  za  napuštanje  porodice  i  domo- 
vine.4 

2-  Pripreme  Jesriba  kao  mjesta  hidžre 

Allahov  Poslanik,  sallallahu  alejhi  ve  sellem,  nije  žurio  sa  preseljenjem  ensari- 
jama,  nego  je  to  odlagao  duže  od  dvije  godine  da  bi  se  uvjerio  u  postojanje  relativ- 
no široke  baze.  Naravno,  u  isto  vrijeme  hidžra  je  pripremana  u  duhu  Kur'ana, 
posebno  nakon  što  se  Mus'ab  b.  Umejr  preselio  u  Medinu. 


1  Sura  Ez-Zumer,  10. 

2  Sura  En-Nahl,  41-42. 

3  Sura  En-Nahl,  110. 

4  Salih  eš-Šami,  Es-Siretun-Nebevijje  -  Terbijetu-ummetin  ve  bina'u-devle,  str.  118. 

Uvjerio  se  da  su  ensarije  potpuno  spremni,  jer  su  tražili  da  Poslanik,  sallallahu 
alejhi  ve  sellem,  učini  hidžru  u  njihov  grad.  Rasprave  koje  su  se  odvijale  pri  drugoj 
zakletvi  na  Akabi  također  potvrđuju  čvrstu  privrženost  ensarija  zakletvi.  Davali  su 
Vjerovjesniku,  sallallahu  alejhi  ve  sellem,  čvrsta  uvjerenja  da  će  ispuniti  zakletve  i 
izrazili  želju  da  već  sljedeći  dan  na  Mini  napadnu  mnogobošce  koji  su  uznemiravali 
Vjerovjesnika,  sallallahu  alejhi  ve  sellem,  ali  im  on  to  nije  dozvolio  i  rekao  im  je:  "To 
mi  nije  naređeno." 

Na  taj  način  su  stanovnici  Jesriba  pripremljeni  da  dočekaju  muhadžire  i 
ispune  ono  što  se  od  njih  traži  po  tom  pitanju.1 

Drugo:  Pioniri  Hidžre 

Nakon  što  su  vjesnici  dobra  iz  Jesriba  položili  Vjerovjesniku,  sallallahu  alejhi 
ve  sellem,  zakletvu  na  islam  i  odbranu,  skočili  su  mnogobošci  i  počeli  još  teže  zlo- 
stavljati muslimane.  Tada  je  Vjerovjesnik,  sallallahu  alejhi  ve  sellem,  dao  muslima- 
nima dozvolu  za  početak  iseljenja  u  Medinu. 

Cilj  ove  hidžre  bio  je  uspostavljanje  islamske  države  koja  će  se  brinuti  o 
nastavku  islamske  da've  i  koja  će  voditi  džihad  na  Allahovom  putu  sve  dok  više  ne 
nestane  mnogoboštva  i  dok  se  sva  vjera  ne  bude  ispovijedala  samo  Allahu.2 

Medinu  je  za  mjesto  hidžre  odabrao  Allah.  Prenosi  se  od  Aiše  da  je  rekla: 
"Nakon  što  su  mu  sedamdeseterica  položila  zakletvu,  Allahov  Poslanik,  sallallahu 
alejhi  ve  sellem,  je  odahnuo.  Allah  mu  je  podario  ratnički  narod,  dobro  naoružan  i 
spreman  da  ga  brani.  Iskušenja  muslimana  bila  su  sve  teža  jer  su  mušrici  saznali  za 
izlazak,  pa  su  uznemiravali  ashabe,  zlostavljali  ih  i  vrijeđali  kao  nikad  do  tada.  Asha- 
bi  su  se  požalili  Allahovom  Poslaniku,  sallallahu  alejhi  ve  sellem,  i  zatražili  dozvolu 
da  učine  hidžru.  Poslanik,  sallallahu  alejhi  ve  sellem,  rekao  im  je:  "Pokazano  mi  je 
mjesto  vaše  hidžre.  Pokazana  mije  slana  zemlja  s  puno  palmi,  okružena  kamenja- 
rima. Daje  Es-Serat  slana  zemlja  i  zemlja  palmi,  pomislio  bih  da  se  radi  o  njemu." 
Nakon  nekoliko  dana  radostan  je  izašao  pred  ashabe  i  rekao:  "Obaviješten  sam  o 
mjestu  vaše  hidžre  -  to  je  Jesrib.  Pa,  ko  želi,  neka  pođe  tamo." 

Ljudi  su  se  počeli  dogovarati,  bodriti  jedni  druge  i  krišom  odlaziti. 

Prvi  muhadžir  koji  je  stigao  u  Medinu  bio  je  Ebu  Seleme  b.  Abdul-Esed. 
Nakon  njega  stigli  su  Amir  b.  Rebi'a  i  njegova  supruga  Lejla  bint  Ebu  Hasme.  Ona  je 
prva  udata  žena  koja  je  učinila  hidžru  u  Medinu.  Zatim  su  počele  pristizati  grupe 
ashaba.  Ensarije  su  ih  dočekivali,  smještali  ih  kod  sebe,  pomagali  ih  i  tješili. 

Šalim  Mevla  Ebu  Huzejfe  bio  je  imam  muhadžirima  u  mjestu  Kuba',  prije 
nego  što  je  došao  Vjerovjesnik,  sallallahu  alejhi  ve  sellem. 


1  Salih  eš-Šami,  Es-Siretun-Nebevijje  -  Terbijetu-ummetin  ve  binđu-devie,  str.  120-121. 

2  El'Hidžretun-Nebevijjetul-mubareke,  33-34. 

Hidžra  muslimana  u  Medinu  izazvala  je  bijes  Kurejšija.  Nakon  stoje  prvi  mu- 
hadžir  stigao  u  Kuba',  jedna  grupa  ensarija,  koji  su  dali  zakletvu,  vratila  se  Allaho- 
vom  Poslaniku,  sallallahu  alejhi  ve  sellem,  u  Mekku,  pa  su  došli  u  Medinu  s  nekim 
muhadžirima  te  ih  zato  nazivaju  ensarijski  muhadžirk  To  su  bili:  Zekvan  b.  Abdu- 
Kajs,  Ukbe  b.  Vehb  b.  Kelde,  Abbas  b.  Ubade  b.  Nadle,  Zijad  b.  Lebid. 

Svi  ashabi  učiniše  hidžru  u  Medinu.  U  Mekki  su  ostali  samo  Allahov  Poslanik, 
sallallahu  alejhi  ve  sellem,  Ebu  Bekr,  Alija,  te  bolesni,  iznemogli  i  slabi,  koji  nisu 
mogli  izdržati  put.1 

Treće:  Kurejšijske  metode  u  borbi  protiv  muhadžira  i  veličanstveni  trenuci 
Hidžre 

Kurejšijsko  vodstvo  činilo  je  sve  stoje  bilo  u  njihovoj  moći  da  spriječi  hidžru 
preostalih  muslimana.  U  tom  cilju  slijedili  su  sljedeće  metode: 

1-  Odvajanje  muža  od  supruge  i  djece 

Majka  vjernika  Ummu  Seleme  Hind  b.  Ebu  Umejje  pripovijeda  o  prizorima 
divote  imana  i  snage  ubjeđenja  iz  njene  hidžre  i  hidžre  njenog  muža. 

Ummu  Seleme,  radijallahu  anha,  pripovijeda:  "Pošto  je  Ebu  Seleme  odlučio 
poći  u  Medinu,  opremio  je  devu,  smjestio  me  na  nju  i  dao  mi  našeg  sina  Selemu  b. 
Ebu  Seleme  u  krilo,  te  je  krenuo  vodeći  devu.  Kad  su  ga  ugledali  ljudi  iz  porodice 
Benul-Mugira  b.  Abdullah  b.  Amr  b.  Mahzum,  rekoše  mu:  'Ako  hoćeš  da  ideš,  idi,  ali 
nećemo  ti  dozvoliti  da  povedeš  našu  rođakinju.'  Uzeli  su  mu  povodac  deve  iz  ruke  i 
oteli  me  od  njega.  To  je  naljutilo  Benu  Abdul-Esed,  rodbinu  Ebu  Seleme,  pa  rekoše: 
Tako  nam  Allaha,  nećemo  dopustiti  da  naše  dijete  bude  kod  nje  nakon  što  ste  je 
oteli  od  našeg  rođaka!'  Otimali  su  se  za  mog  sina  Selemu  dok  mu  ne  iščašiše  ruku 
te  ga  Benu  Abdul-Esed  odvedoše  sa  sobom.  Mene  je  moja  rodbina  zatvorila,  a  moj 
muž  je  sam  krenuo  za  Medinu.  Tako  su  rastavili  mene,  moga  muža  i  moje  dijete, 
rastavili  su  nas  jedne  od  drugih. 

Svako  jutro  sam  izlazila  na  brežuljak,  tu  bih  sjedila  i  plakala  do  mraka.  To  je 
trajalo  otprilke  godinu  dana.  Jedan  dan  prođe  pored  mene  čovjek  iz  Benul-Mugira, 
jedan  od  mojih  amidžića  te  se  sažali  na  mene  i  reče  našoj  rodbini:  'Zašto  ne  pustite 
ovu  jadnicu  koju  ste  rastavili  od  njenog  muža  i  djeteta?"  Nakon  toga  su  mi  rekli: 
'Ako  želiš,  idi  svome  mužu.'  Benu  Abdul-Esed  mi,  nakon  toga,  vratiše  sina  pa  sam 
opremila  devu,  stavila  sina  u  krilo  i,  bez  igdje  ikog,  pošla  mužu  u  Medinu.  Pomislila 
sam:  'Možda  ću  u  putu  sresti  nekoga  ko  će  me  dovesti  mužu.'  Stigavši  u  mjesto  Et- 
Ten'im,  srela  sam  Osmana  b.  Talhu  b.  Ebu  Talhu  iz  porodice  Benu  Abdud-Dar. 
Upitao  me  je:  'Gdje  si  pošla,  kćerko  Ebu  Umejje?"  Rekoh:  'Pošla  sam  mužu  u  Medi- 
nu." Rekao  je:  'Pa  zar  nema  nikoga  s  tobom?"  Odgovorila  sam:  'Nikoga  osim  Allaha  i 


1  Tabekat  Ibn  Sa'd,  2/325. 

ovog  mog  sina.'  Rekao  je:  'Boga  mi,  neću  te  pustiti  da  ideš  sama.'  Uzeo  je  povodac 
moje  deve  i  krenuo.  Tako  mi  Allaha,  nisam  putovala  s  časnijim  čovjekom  od  njega! 
Kada  bismo  htjeli  da  se  odmorimo  na  nekom  mjestu,  natjerao  bi  devu  da  klekne 
kako  bih  sišla,  zatim  bi  se  udaljio,  sačekao  da  siđem,  pa  bi  prilazio  devi,  raspremio 
je  i  privezao  za  stablo  te  bi  se  udaljio  i  legao  u  hlad  drveta.  Kad  bi  prošla  podnevna 
vrućina,  opremio  bi  moju  devu,  a  onda  bi  se  udaljio  i  rekao:  'Uzjaši.'  Pošto  bih 
uzjahala  i  smjestila  se  na  devi,  uzimao  bi  povodac  i  krenuo  naprijed.  Radio  je  tako 
sve  dok  me  nije  doveo  do  Medine.  Kad  je  ugledao  Kuba',  selo  Benu  Amra  b.  Avfa, 
rekao  mi  je:  Tvoj  muž  je  u  ovom  selu'  -  a  Ebu  Seleme  je  stanovao  u  njemu  -  'pa 
pođi,  Allah  te  blagoslovio!',  zatim  se  on  vratio  u  Mekku.  Tako  mi  Allaha,  ne  znam  da 
je  neka  porodica  u  islamu  iskušana  kao  porodica  Ebu  Seleme,  i  nisam  vidjela 
časnijeg  saputnika  od  Osmana  b.  Talhe."1 

Ovo  je  primjer  okrutnih  metoda  koje  su  koristili  kurejšijski  mnogobošci  kako 
bi  spriječili  Ebu  Selemu  da  učini  hidžru.  Odveli  su  mu  suprugu  i  dijete  ispred  njego- 
vih očiju  kako  bi  ga  spriječHi  da  učini  hidžru,  ali  čovjeku  čije  je  srce  čvrstog  vjerova- 
nja ništa  nije  preče  od  islama,  čak  ako  se  radilo  i  o  djetetu  ili  životnoj  saputnici. 
Zato  je  Ebu  Seleme  nastavio  put  ka  Medini  ne  obazirući  se  ni  na  šta.  Ova  metoda  u 
njegovom  slučaju  nije  dala  rezultate  i  to  je  pouka  daijama.2 

Takav  trag  ostavlja  iman  kada  srce  osjeti  njegovu  slast.  Ova  porodica  je 
razdvojena,  žena  je  od  tolike  tegobe  neprestano  plakala,  djetetu  su  iščašili  ruku  i 
odvojili  ga  od  oba  roditelja.  Muž  i  otac  dao  je  divan  primjer  žrtvovanja  i  odricanja 
kako  bi  bio  prvi  muhadžir.  Za  ono  što  su  doživjeli,  nadali  su  se  Allahovoj  nagradi, 
odlučni  da  ustraju  na  putu  imana  i  da  se  priključe  vojsci  sljedbenika  Pravog  puta. 
Šta  nevjernici  mogu  ovakvim  ljudima?! 

Osman  b.  Talha  tada  je  bio  nevjernik  (a  islam  je  primio  pred  oslobođenje 
Mekke),  ali  unatoč  tome  Ummu  Seleme  svjedoči  da  je  bio  častan  saputnik,  što 
govori  o  vrlinama  i  uljudnosti  ovog  čovjeka  koji  je  pružio  pomoć  slabom  biću.3 
Njegova  uljudnost,  izvorni  arapski  moral,  nije  mu  dozvolio  da  pusti  čednu  ženu  da 
sama  putuje  kroz  divlje  pustinjske  predjele  iako  nisu  bili  iste  vjere,  i  unatoč  tome 
što  je  znao  da  ona  činom  hidžre  odbacuje  kurejšijske  nevjernike  kojima  je  i  sam 
pripadao. 

O  muslimani!  Gdje  je  etika  moderne  civilizacije,  ograničavanje  slobode,  kalja- 
nje časti  i  javni  nemoral,  u  odnosu  na  ovu  etiku.  Svakodnevno  nas  mediji  obavješta- 
vaju o  potresnim  događajima,  o  silovanjima  i  kaljanju  časti,  o  presretanju  po  pute- 
vima  i  pljački  imovine... 


1  €s-Siretun-Nebevijjetus-sahiha,  1/202-203. 

2Ibrahim  Ali  Muhammed,  Fis-Siretun-Nebevijje,  str.  130-131.  Napomena:  Metode  sprečavanja  hidžre 

preuzete  su  iz  ove  knjige,  a  veličanstveni  prizori  hidžre  iz  knjige  El-Hidžretun-Nebevijjetut-mubareke. 
3  El-Hidžretun-Nebevijjetul-mubareke,  str.  124. 

Ova  priča,  a  mnogo  je  sličnih,  svjedoči  o  tome  da  su  kod  Arapa  u  to  vrijeme 
prevladavale  vrline  nad  mahanama  i  porocima.  Zato  je  Allah  odabrao  jednog  od 
njih  da  bude  posljednji  vjerovjesnik,  a  njegovi  ashabi  bili  su  dostojni  da  ponesu  nje- 
govu Poslanicu  i  dostave  je  čovječanstvu.1 

U  ovoj  priči  pokazuje  se  Allahova  briga  za  Njegove  štićenike,  jer  je  učinio  da 
se  Osmanovo  srce  smiluje  nad  Ummu  Selemom  tako  da  je  uložio  i  trud  i  vrijeme 
radi  nje.2 

Također,  pokazuje  se  da  je  Osman  b.  Talha  bio  čiste  duše  koja  ga  je  napo- 
sljetku navela  da  primi  islam  nakon  primirja  na  Hudejbijji.  Možda  je  ovo  putovanje 
sa  Ummu  Selemom  bilo  početak  njegove  privrženosti  islamu.3 

2-  Otmica  muhadžira  u  Medini 

Kurejšijsko  vodstvo  nije  se  zadovoljilo  samo  time  da  sprečava  muslimane  da 
napuste  Mekku,  nego  su  pokušavali  i  da  vrate  neke  muhadžire  iz  Medine.  U  tom 
cilju  su  organizirali  otmicu  jednog  muhadžira  koju  su  uspješno  izveli  i  vratili  ga  iz 
Medine  u  Mekku.4 

O  ovom  historijskom  događaju  pripovijeda  Omer  b.  El-Hattab,  radijallahu 
anhu:  "Kad  smo  odlučili  učiniti  hidžru,  Ajjaš  b.  Ebu  Rebi'a,  Hišam  b.  El-As  b.  Vail  es- 
Sehmi  i  ja,  dogovorili  smo  se  da  se  sastanemo  kod  šumarka  u  dolini  Seref,  u  blizini 
plemena  Gifar.  Rekli  smo:  'Ko  ne  dođe,  znači  daje  spriječen,  pa  neka  druga  dvojica 
pođu.1  Došli  smo  Ajjaš  b.  Ebu  Rebi'a  i  ja,  a  Hišama  su  uhapsili  i  prisilili  da  napusti 
vjeru."5 

Omer  kaže:  "Kad  smo  stigli  u  Medinu,  Ajjaš  se  smjestio  u  mahali  Benu  Amr  b. 
Avf  u  Kuba'u.  Ebu  Džehl  b.  Hišam  i  Haris  b.  Hišam  pošli  su  kod  Ajjaša  b.  Ebu  Rebi'e, 
koji  je  bio  njihov  amidžić  i  brat  njihove  majke.  Došli  su  nam  u  Medinu,  a  Allahov 
Poslanik,  sallallahu  alejhi  ve  sellem,  bio  je  još  uvijek  u  Mekki.  Rekli  su  Ajjašu:  'Majka 
ti  se  zavjetovala  da  se  neće  češljati  niti  skloniti  sa  sunca  dok  te  ne  vidi.'  Ajjaš  se 
sažalio  na  majku  pa  sam  mu  rekao:  'Ajjaše!  Tako  mi  Allaha,  oni  samo  hoće  da  te 
odvrate  od  vjere,  pa  ih  se  pripazi!  Ako  ti  se  majka  zaušljivi,  Boga  mi  će  se  počešljati, 
i  kad  je  mekkansko  sunce  dobro  opeče,  sklonit  će  se  u  hlad.' 

Ajjaš  reče:  'Olakšat  ću  majci  da  ispuni  zavjet,  a  i  imam  tamo  imetka  pa  ću  ga 
donijeti.' 

Omer  reče:  'Ti  znaš  da  sam  ja  jedan  od  najbogatijih  Kurejšija.  Tako  mi  Allaha, 
dat  ću  ti  pola  svog  imetka  samo  ne  idi  s  njima!' 

Ajjaš  je  ostao  pri  stavu  da  pođe  s  njima,  pa  kad  sam  to  vidio,  rekao  sam  mu: 


1  Ebu  Šehbe,  Es-Siretun-Nebevijje  fi  duil-Kur'ani  ves-sunne,  1/461. 

2  El-Humejdi,  Et-Tarihul-islami,  str.  3/128. 

3  Es-Siretun-Nebevijjetus-sahiha,  1/204. 

4  Fis-siretun-Nebevijje,  str.  132. 

5  El-Hidžretun-Nebevijjetul-mubareke,  str.  129. 

'Ako  ćeš  već  poći,  onda  uzmi  moju  devu,  ona  je  vrlo  poslušna.  Jaši  je,  pa  ako  po- 
sumnjaš  da  nešto  smjeraju,  iskoristi  jeza  bijeg!1 

Ajjaš  je  pošao  s  njima  dvojicom,  te  nakon  što  su  prešli  dio  puta,  Ebu  Džehl 
reče  Ajjašu:  'Brate!  Hoćeš  li  me  staviti  iza  sebe  na  svoju  devu  jer  me  ova  moja 
izmorila?' 

Ajjaš  odgovori:  'Naravno.' 

Obojica  narediše  svojim  devama  da  sjednu  kako  bi  Ebu  Džehl  prešao  na 
Ajjašovu  devu,  ali  kad  su  se  našli  na  tlu,  Ebu  Džehl  i  Haris  napadoše  Ajjaša,  svezaše 
ga  i  tako  ga  dovedoše  u  Mekku.  Tu  su  ga  mučili  kako  bi  ga  natjerali  da  napusti  vje- 
ru, što  je  on  i  učinio."1 

Omer  pripovijeda:  "Govorili  smo:  'Allah  od  onih  koji  su  napustili  vjeru  neće 
primiti  nikakvo  djelo,  ni  iskup,  ni  pokajanje.  To  su  ljudi  koji  su  spoznali  Allaha  pa 
napustili  vjeru  zbog  nedaća  koje  su  ih  snašle.  A  i  oni  sami  su  to  isto  govorili  o  sebi. 
Ali,  pošto  je  Allahov  Poslanik,  sallallahu  alejhi  ve  sellem,  došao  u  Medinu,  Allah  je 
objavio  ajete  o  onome  što  smo  mi  govorili  o  njima  i  oni  sami  o  sebi.  To  su  riječi: 


"Reci:  'O  robovi  Moji,  koji  ste  u  grijesima  pretjerivali,  ne  gubite  nadu  u 
Allahovu  milost!  Allah  će,  sigurno,  sve  grijehe  oprostiti.  On,  doista,  mnogo 
prašta  i  On  je  milostiv.  I  povratite  se  Gospodaru  svome  i  pokorite  Mu  se  prije 
nego  što  vam  kazna  dođe  -  poslije  vam  niko  neće  u  pomoć  priskočiti.  I 
slijedite  ono  najljepše,  ono  što  vam  Gospodar  vaš  objavljuje,  prije  nego  što 
vam  iznenada  kazna  dođe,  za  čiji  dolazak  nećete  znati.'1'2 

Omer  b.  El-Hattab,  radijallahu  anhu,  pripovijeda  dalje:  "Odmah  sam  svojom 
rukom  napisao  ovaj  ajet  na  jednu  stranicu  i  poslao  je  Hišamu  b.  El-Asu.  Hišam  je 
govorio:  'Kad  mije  stiglo  pismo,  otišao  sam  u  dolinu  Zi-Tuva  da  ga  pročitam.  Ho- 
dao sam  dolinom  pokušavajući  da  shvatim,  ali  ništa  nisam  razumio.  Zamolio  sam 
Allaha  da  mi  olakša  razumijevanje  ajeta  te  Allah  uli  u  moje  srce  misao  daje  taj  ajet 
objavljen  o  nama  i  onome  što  smo  mi  sami,  a  i  što  su  drugi  o  nama  govorili.  Nakon 
toga,  uzjahao  sam  svoju  devu  i  zaputio  se  u  Medinu  Allahovom  Poslaniku,  sallalla- 
hu alejhi  ve  sellem.'"3 

Ovaj  događaj  pokazuje  kako  je  Omer  pripremio  plan  hidžre  za  sebe  i  svoja 
dva  prijatelja,  Hišama  b.  El-Asa  i  Ajjaša  b.  Ebu  Rebi'u  b.  Vaila  es-Sehmija. 

Sva  trojica  su  bili  iz  različitih  plemena.  Mjesto  sastanka  bilo  je  daleko  izvan 


1  Es-Siretun-Nebevijjetus-sahiha,  1/205. 

2  Sura  Ez-Zumer,  53-55. 

3  El-Hejsemi,  El-Medžme'u,  6/61.  El-Hidžretun-Nebevijjetul-mubareke,  str.  131. 

Mekke,  izvan  granica  Harema,  na  putu  ka  Medini.  Precizno  je  odredio  vrijeme  i 
mjesto,  tako  da  ako  neko  zakasni,  oni  koji  su  stigli  mogu  slobodno  da  nastave  dalje 
ne  čekajući  onoga  koji  kasni  jer  je  možda  uhapšen.  I  zaista,  desilo  se  hapšenje  kao 
što  su  i  pretpostavljali.  Uhapšen  je  bio  Hišam  b.  El-As,  a  Omer  i  Ajjaš  su  nastavili 
put  ka  Medini  u  koju  su  stigli  zdravi  i  čitavi,  te  je  tako  plan  hidžre  uspješno  izve- 
den.1 

Međutim,  kurejšijski  mnogobošci  bili  su  odlučni  u  hvatanju  muhadžira,  pa  su 
skovali  domišljat  plan  koji  su  izveli  Ebu  Džehl  i  Haris,  Ajjašova  braća  po  majci,  Upra- 
vo zato,  i  zbog  spomena  majke,  Ajjaš  ništa  nije  posumnjao,  a  Ebu  Džehl  je  i  osmis- 
lio ovu  lukavštinu  jer  je  znao  koliko  je  Ajjaš  brižan  i  samilostan  prema  majci.  To  se 
veoma  jasno  vidi  iz  toga  kako  je  olahko  pristao  da  se  vrati  s  njima. 

Slučaj  također  pokazuje  istančan  osjećaj  koji  je  Omer  imao  u  pogledu 
bezbjednosnih  mjera,  a  njegove  slutnje  da  se  radi  o  otmici  su  se  obistinile.2 

Isto  tako,  iz  ovog  događaja  vidimo  kako  je  islam  u  ovim  dušama  razvio  vrlo 
visok  stepen  bratstva:  Omer  je  spreman  žrtvovati  pola  svoga  imetka  da  bi  sačuvao 
brata  u  vjeri  jer  se  bojao  da  će  ga  mnogobošci  prisiliti  da  napusti  vjeru  nakon  što 
se  vrati  s  njima.  Ali,  Ajjaša  je  zanijela  ljubav  prema  majci  i  želja  da  joj  učini  dobro, 
stoga  je  odlučio  da  pođe  u  Mekku  kako  bi  njegova  majka  lakše  ispunila  zavjet  Htio 
je  i  da  donese  svoj  imetak  koji  mu  je  tamo  ostao  jer  mu  njegovo  poštenje  nije  doz- 
voljavalo da  uzme  pola  imetka  svoga  brata  po  vjeri  Omera,  pored  vlastitog  imetka 
koji  je  ostao  netaknut.  Ipak,  Omer  je  bio  dalekovidniji,  kao  da  je  vlastitim  očima 
gledao  kakvih  će  teških  nevolja  dopasti  Ajjaš  ako  se  vrati  u  Mekku,  pa  pošto  ga  nije 
uspio  ubijediti  da  ostane,  dao  mu  je  svoju  devu  koja  je  bila  veoma  poslušna.  Ajjaša 
su  mnogobošci  prevarili  kao  što  je  Omer  i  pretpostavio.3 

Među  muslimanima  je  preovladavalo  mišljenje  da  Allah  neće  primiti  nikakvo 
djelo,  ni  iskup,  od  onih  koji  su  usJjed  mučenja  napustili  vjeru  i  pristali  na  život  u 
paganskoj  zajednici,  pa  je  Allah  objavio  ajete:  "Reci:  'O  robovi  Moji,  koji  ste  u 
grijesima  pretjerivali,  ne  gubite  nadu  u  Allahovu  milost!...111 

Čim  su  ajeti  objavljeni,  Omer  el-Faruk  pohitao  je  da  ih  pošalje  svojim  dragim 
prijateljima  Ajjašu  i  Hišamu  ne  bi  li  ponovo  pokušali  pobjeći  iz  nevjerničkog  tabora. 

Kako  je  samo  Omer  b.  El-Hattab  bio  plemenit!  Pokušao  je  sve  sa  svojim 
bratom  Ajjašom:  ponudio  mu  je  pola  imetka  samo  da  ne  napusti  Medinu,  zatim  mu 
je  dao  vlastitu  devu  kako  bi  mogao  lahko  pobjeći,  i  povrh  svega  toga  nije  likovao 
niti  se  radovao  nesreći  svoga  brata  Ajjaša  jer  ga  nije  poslušao  nego  je  odbio  njegov 
savjet  i  odbacio  njegovo  mišljenje.  Kod  Omera  je  prevladavao  osjećaj  bratske  ljuba- 
vi i  odanosti«  stoga  je,  čim  su  ajeti  objavljeni,  požurio  da  ih  pošalje  svojoj  dvojici 


1  Et-Terbijjetul-kijadijje,  2/159. 

2  Fis-siretun-Nebevijje,  str.  134. 

3  Et-Terbijjetil-kijadijje,  2/159. 

braće  i  svim  ostalim  potlačenim  vjernicima  koji  su  tamo,  u  nadi  da  će  ponovo  po- 
kušati da  se  priključe  muslimanskoj  zajednici.1 

3-  Hapšenja 

Kurejšije  su  kao  jednu  od  metoda  sprečavanja  hidžre  koristili  hapšenje.  Sva- 
koga koga  bi  uhvatili  u  pokušaju  činjenja  hidžre,  vezanih  ruku  i  nogu  zatvarali  bi  u 
jednu  od  kuća  oko  koje  bi  postavljali  jaku  stražu  da  ga  spriječe  da  pobjegne.  Pone- 
kad bi  ih  zatvarali  u  ozidan  objekat  bez  krova,  kao  što  je  učinjeno  sa  Ajjašom  i 
Hišamom  b.  El-Asom.  Njih  dvojica  su  bili  zatočeni  u  kući  bez  krova.  Time  se  željelo 
dodatno  ih  kazniti  jer  su  uz  tegobe  sužanjstva  trpjeli  i  velike  mekkanske  vrućine. 

Mekkansko  vodstvo  time  je  htjelo  dvije  stvari:  prvo,  sprečavanje  zatočenih  da 
učine  hidžru;  drugo,  da  na  taj  način  daju  lekciju  svakom  mekkanskom  muslimanu 
koji  razmišlja  o  preseljenju.  Međutim,  to  nije  spriječilo  muslimane  da  i  dalje  odlaze 
u  Medinu.  Štaviše,  neki  od  zatočenih  muslimana,  poput  Ajjaša  i  Hišama,  uspijevali 
su  pobjeći  i  dokopati  se  Medine.  Vjerovjesnik,  sallallahu  alejhi  ve  sellem,  nakon  što 
je  učinio  hidžru,  učio  je  kunut-dove  u  kojima  je  molio  za  potlačene  muslimane  koji 
su  ostali  u  Mekki  općenito,  a  neke  je  i  poimenice  spominjao  u  dovi. 

Prenosi  se  od  Ebu  Hurejre,  radijallahu  anhu,  da  bi  Vjerovjesnik,  sallallahu  alej- 
hi ve  sellem,  kada  bi  se  podigao  sa  ruku'a  na  zadnjem  rekatu,  govorio:  "Moj  Allahu, 
izbavi  Ajjaša  b.  Ebu  Rebi'u!  Moj  Allahu,  izbavi  Selemu  b.  Hišama!  Moj  Allahu,  izbavi 
El-Velida  b.  El-Velida!  Moj  Allahu,  izbavi  potlačene  muslimane!  Moj  Allahu,  kazni 
Mudar!  Moj  Allahu,  daj  im  godine  poput  Jusufovih  godina!"2 

Muslimani  nisu  ostali  indolentni  prema  Ajjašovoj  otmici.  Poslanik,  sallallahu 
alejhi  ve  sellem,  odabrao  je  jednog  ashaba  koji  se  spremio  i  isplanirao  akciju  spaša- 
vanja. Došao  je  u  Mekku  i  uspio,  svojom  inteligencijom  i  pravilnom  procjenom, 
pronaći  kuću  u  kojoj  je  Ajjaš  bio  zatočen  te  ga  osloboditi  i  vratiti  se  sa  njim  u  Medi- 
nu.3 

4-  Otimanje  imetka 

Suhejb  b.  Sinan  en-Nemeri  bio  je  iz  plemena  En-Nemir  b.  Kasit.  Kad  je  bio 
dječak,  Bizantinci  su  ih  napali  i  odveli  ga  u  roblje.  Naučio  je  jezik  svojih  porobljivača 
i  živio  prelazeći  iz  ruke  u  ruku  različitih  vlasnika  sve  dok  ga  nije  kupio  Abdullah  b. 
Džud'an  i  dao  mu  slobodu.  Primio  je  islam  isti  dan  kad  i  Ammar  b.  Jasir.4 

Suhejbova  hidžra  pokazuje  divotu  imana  i  veličinu  predanosti  Allahu.  On  je 
žrtvovao  sve  što  posjeduje,  radi  Allaha  i  Njegovog  Poslanika,  sallallahu  alejhi  ve  sel- 


1  Et-Terbijjetul-kijadijje,  2/160. 

2  Sahihul-Buhari,  Babul-lstiska',  2/33,  br.  1006. 

3  Fis-siretun-Nebevijje,  str.  135. 

4  El-Hidžretun-Nebevijjetul-mubareke,  str.  119. 

lem,  s  ciljem  da  se  pridruži  odredu  tevhida  i  imana.1 

Osman  en-Nehdi  pripovijeda:  "Čuo  sam  da  su  Suhejbu,  kada  je  htio  učiniti 
hidžru,  stanovnici  Mekke  rekli:  'Došao  si  nam  kao  puka  sirotinja,  kod  nas  si  se 
obogatio  i  stekao  to  što  posjeduješ  i  sad  hoćeš  da  odeš  sa  svim  tim  imetkom?  Tako 
nam  Allaha,  to  ne  može  tako!'  Suhejb  ih  upita:  'Hoćete  li  vi  mene  pustiti  na  miru 
ako  vam  dam  svoj  imetak?'  Odgovoriše:  'Hoćemo.'  Suhejb  im  je  dao  sav  imetak,  a 
kad  je  to  doprlo  do  Vjerovjesnika,  sallallahu  alejhi  ve  sellem,  rekao  je:  'Profitirao  je 
Suhejb,  profitirao  je  Suhejb!'"2 

Ikrime  je  rekao:  "Kada  je  Suhejb  izašao  kao  muhadžir,  za  njim  krenuše  sta- 
novnici Mekke,  pa  on  isprazni  svoj  tobolac  u  kojem  bijaše  četrdeset  strijela  te  im 
reče:  'Nećete  me  uhvatiti  dok  svakom  strijelom  ne  pogodim  jednog  od  vas,  a  onda 
ću  uzeti  sablju  i  pokazati  vam  da  sam  muško.  A  ostavio  sam  u  Mekki  dvije  gomile 
blaga,  ako  ih  želite,  vaše  su."' 

Ikrime  kaže:  "Tim  povodom  Vjerovjesniku,  sallallahu  alejhi  ve  sellem,  objav- 
ljeno je: 

Ima  ljudi  koji  se  žrtvuju  u  težnji  za  zadovoljstvom  Allahovim.  A  Allah  je 
milostiv  robovima  Svojim.'3 

Kada  ga  je  ugledao,  Vjerovjesnik,  sallallahu  alejhi  ve  sellem,  rekao  je:  'O  Ebu 
Jahja,  dobro  si  pazario!',  a  zatim  mu  je  proučio  spomenuti  ajet."4 

Kao  da  gledam5  Suhejba  kako  iznosi  nepobitne  dokaze  o  nezdravom  razmiš- 
ljanju materijalista  koji  historiju  i  njene  događaje  mjere  materijom! 

Kakvu  materijalnu  korist  je  Suhejb  stekao  svojom  hidžrom  zbog  koje  je  žrtvo- 
vao sav  svoj  imetak? 

Misliš  li  daje  očekivao  da  mu  Muhammed  da  položaj  kako  bi  mu  nadokna- 
dio gubitak?  Ili,  je  li  ga  Muhammed  mamio  obećavajući  mu  raskošan  život  u  Jesri- 
bu? 

Na  ovaj  podvig  kojim  se  priključio  vjerničkoj  skupini  Suhejb  se  odvažio  samo 
iz  želje  da  postigne  Allahovo  zadovoljstvo,  ne  obazirući  se  na  cijenu.  Tako  je  postao 
primjer  žrtvovanja  za  uzvišene  ciljeve,  koji  se  navodi  islamskoj  omladini  u  nadi  da 
će  slijediti  njegove  stope  i  povesti  se  za  njegovim  primjerom.6 

Ali,  ovi  zadivljujući  primjeri  nisu  i  jedini  primjeri  slave  i  ponosa  u  Hidžri.  Ovaj 
događaj  prepun  je  veličanstvenih  prizora  žrtvovanja  i  predanosti,  koji  pružaju 


1  El-Hidžretun-Nebevijjetul-mubareke,  str.  120. 

2  Ibn  Hišam,  Es-Siretun-Nebevijje,  1/477. 

3  Sura  El-Bekare,  207. 

4  Mursel  predaja.  Bilježi  je  El-Hakim,  3/398. 

5  El-Hidžretun-Nebevijjetul-mubareke,  str.  121. 

6  Ibid.,  str.  129. 

ummetu  najupečatljivije  lekcije  kako  se  gradi  slava  i  postiže  ponos.1 

Četvrto:  Domovi  -  prihvatilišta  muhadžira  i  njihov  utjecaj  na  duše 

Kao  rezultat  ensarijskog  prihvatanja  islama,  davanja  zavjeta  i  zakletve  na  oru- 
žanu pomoć,  došao  je  poziv  Allahovog  Poslanika,  sallallahu  alejhi  ve  sellem,  musli- 
manima da  se  isele  u  Medinu. 

Kao  plod  ensarijskog  imana  pojavio  se  i  fascinirajući  fenomen  međumusli- 
manske  solidarnosti:  ensarijski  domovi  otvorili  su  vrata,  a  njihovi  vlasnici  svoja  srca 
skupinama  muhadžira  i  spremno  udomili  izbjegle  muškarce  i  žene.  U  jednom  domu 
živjeli  su  muhadžir  i  ensarija,  muhadžirka  i  ensarijka,  dijeleći  imetak,  sobu,  hranu  i 
islamsku  odgovornost. 

Domovi  koji  su  prihvatili  muhadžire  su: 

1-  Dom  Mubeššira  b.  Abdul-Munzira  b.  Zenbera  u  Kuba'u.  U  njemu  je  pri- 
hvaćena skupina  muhadžira,  i  muškaraca  i  žena.  Svoj  dom  tu  su  pronašli  Omer  b. 
El-Hattab  sa  porodicom  i  rodbinom,  među  kojima  i  njegova  kćerka  Hafsa  sa  tadaš- 
njim mužem,  te  Ajjaš  b.  Ebu  Rebi'a. 

2-  Dom  Hubejba  b.  Isafa  iz  Benul-Haris  b.  Hazredž  u  Es-Sunhu.2  Oni  su  udo- 
mili Talhu  b.  Ubejdullaha  b.  Osmana,  njegovu  majku  i  Suhejba  b.  Sinana. 

3-  Dom  Esada  b.  Zurare  iz  Benu  Nedždžara.  Svoj  dom,  kako  se  prenosi,  tu  je 
pronašao  Hamza  b.  Abdul-Muttalib. 

4-  Dom  Sa'da  b.  Hajseme  iz  Benu  Nedždžara.  Taj  dom  nazivan  je  omladin- 
skim domom  jer  je  bio  prihvatilište  za  neoženjene  muhadžire. 

5-  Dom  Abdullaha  b.  Seleme  iz  Bel'adžlana  u  Kuba'u.  Tu  su  dom  pronašli 
Ubejde  b.  El-Haris,  njegova  majka  Suhejla,  Mistah  b.  Esasa  b.  Abbad  b.  El-Muttalib, 
Et-Tufejl  b.  El-Haris,  Tulejb  b.  Umejr,  El-Husajn  b.  El-Haris.  Sve  njih  prihvatio  je 
Abdullah  b.  Seleme  u  Kuba'u. 

6-  Dom  Benu  Džahdžebe.  Vlasnik  je  bio  Munzir  b.  Muhammed  b.  Ukbe.  Kod 
njega  su  se  uselili  Zubejr  b.  El-Avvam,  njegova  supruga  Esma  bint  Ebu  Bekr,  i  Ebu 
Sebra  b.  Ebu  Ruhm  sa  suprugom  Ummu  Kulsum  bint  Suhejl.3 

7-  Dom  Benu  Abdul-Ešhel.  Udomitelj  je  bio  Sa'd  b.  Muaz  b.  En-Nu'man  iz 
Benu  Abdul-Ešhela.  On  je  primio  Mus'aba  b.  Umejra  i  njegovu  suprugu  Hamnu  bint 
Džahš. 

8-  Dom  Benu  Nedždžara.  Udomitelj  je  bio  Evs  b.  Sabit  b.  El-Munzir,  primio  je 
Osmana  b.  Affana  i  njegovu  suprugu  Rukajju,  kćerku  Allahovog  Poslanika,  sallallahu 
alejhi  ve  sellem.4 

Ova  društvena  solidarnost  bila  je  jedan  od  najvažnijih  elemenata  koji  su 


1  Ibid.,  str.  129. 

2  El-Mer'etu  fd-ahdin-Nebevijje,  str.  116. 

3  Ibid.,  str.  117. 

4  Ebu  Šehbe,  Es-Siretun-Nebevijje  fi  du'il-Kur'an  ves-sunne,  1/468-469. 

Allahovom  Poslaniku,  sallallahu  alejhi  ve  sellem,  i  njegovim  ashabima  omogućili 
ugodan  boravak  jer  je  nova  sredina  odisala  altruizmom,  bratskom  ljubavlju  i  mu'- 
minskim  prijateljstvom.1 

U  ovakvom  duhu,  uz  čvrst  iman  i  iskrenost  u  odnosima,  odvijalo  se 
bratimljenje  i  postignuta  je  sloga  između  muhadžira  i  ensarija.  Možda  će  se  neko 
zapitati:  Kako  to  da  historijski  izvori  ne  bilježe  jesu  li  se  dešavale  svađe  u  tim  domo- 
vima? 

To  je  odraz  vjere  istine  u  kojoj  se  ponašanje  svake  osobe  temelji  na  bogo- 
bojaznosti.  Odraz  je  to  i  visokog  morala  iz  kojeg  je  poniklo  islamsko  bratstvo  i 
podrška  da'vi.  To  je  i  plod  zavjeta  i  iskrenosti  u  dušama,  te  rada  u  korist  zajednice  iz 
straha  od  kazne  i  Sudnjeg  dana  te  iz  želje  za  nagradom  i  žudnje  za  Džennetom.  To 
je  odraz  topline  imana,  stabilnosti  duha  i  morala  te  iskrenih  namjera. 

Svi  muškarci  i  žene  koji  su  prihvatili  islam  i  dali  zavjet,  ispunjavali  su  ono  što 
im  je  naređeno  i  bili  iskreni  u  govoru,  bojali  su  se  Allaha  i  u  javnosti  i  u  osami.  Na- 
kon što  su  njihove  duše  povjerovale,  ensarije  su  prigrlile  muhadžire  i  svi  su  radili  za 
opće  dobro.  Pokazali  su  najblistavije  i  najveličanstvenije  primjere  društvene  solidar- 
nosti. Svi  su  žudjeli  za  sevapom  do  te  mjere  da  su  strahovali  da  će  sva  nagrada 
pripasti  ensarijama.2 

Potrebno  je  stalno  podsjećati  na  fenomen  udjeljivanja  i  darežljivosti.  Danas,  u 
ovo  savremeno  doba,  posebno  u  islamskim  redovima,  na  putovanju  od  svega  ne- 
koliko dana  razotkrit  će  se  ljudi,  pokazat  će  se  mahane,  netrpeljivost,  sumnje.  S 
druge  strane,  vidimo  ovu  zajednicu  koja  je  u  nastanku,  Allahov  Poslanik,  sallallahu 
alejhi  ve  sellem,  još  nije  među  njima,  pa  i  pored  toga  kuće  su  širom  otvorene  za 
prihvat  izbjeglih  koji  svakodnevno  pristižu.  I  ne  primaju  samo  pojedince,  nego  čita- 
ve skupine.  Muhadžiri  mjesecima  žjve  sa  ensarijama,  a  životna  svakodnevnica  proti- 
če  bez  problema,  ensarije  ulažu  svoj  imetak  i  ljubav  u  službi  svoje  braće  koji  kon- 
stantno pristižu.  To  je  slika  prekaljenog  islamskog  društva  koje  je  dostiglo  vrhunac 
međusobne  povezanosti. 

A  muhadžiri  su,  zapravo,  bili  primjer  ensarijama  na  polju  udjeljivanja  i  da- 
režljivosti, jer  u  osnovi  muhadžiri  nisu  bili  siromasi,  posjedovali  su  kuće  i  imetak,  ali 
su  sve  to  ostavili  žudeći  za  Allahovim  zadovoljstvom,  odrekli  su  se  svega  toga  iz 
pokornosti  Allahu.  Ovako  su  opisani  u  Kur'anu: 

<  #^3  ^ 

"I  siromašnim  muhadžirima  koji  su  iz  rodnog  kraja  svoga  protjerani  i  imovine 
svoje  lišeni,  koji  žele  Allahovu  dobrotu  i  zadovoljstvo  steći,  i  Allahu  i 
Poslaniku  Njegovu  pomoći,  to  su,  zaista,  pravi  vjernici."3 


1  El-Mer>etu  fil-ahdin-Nebevijje,  str.  118. 

2  El-Mefetu  fil-ahdin-Nebevijje,  str.  132. 

3  Sura  El-Hašr,  8. 

Ova  nova  medinska  zajednica  odgajana  je  na  principima  imana  i  bogo- 
bojaznosti.  Vjerovjesnik,  sallallahu  alejhi  ve  sellem,  još  uvijek  nije  bio  među  njima, 
ali  su  bila  dvanaesterica  povjerenika  i  vođa  muhadžira  pristiglih  u  Medinu,  koji  su, 
poput  Isaovih  havarijjuna,  brinuli  o  svom  narodu.  Svi  oni  napajali  su  se  sa  obilnog 
vjerovjesničkog  izvora  i  nosili  njegovu  uputu.1 

Karakteristika  ove  nove  zajednice  jeste  da  se  u  njoj  istopila  svaka  pristranost. 
Primjerice,  Šalim,  štićenik  (oslobođeni  rob)  Ebu  Huzejfe,  bio  je  imam  muslimanima 
jer  je  znao  najviše  Kur'ana  napamet.  U  ovoj  zajednici,  pored  uglednih  Muham- 
medovih,  sallallahu  alejhi  ve  sellem,  ashaba,  muhadžira  i  ensarija,  arapskih  pogla- 
vara iz  Kurejša,  Evsa,  Hazredža,  predvodnik  i  imam  u  namazu  je  onaj  ko  zna  najviše 
Kur'ana  napamet,  jer  u  ovoj  zajednici  najveću  počast  uživa  poznavalac  i  hafiz 
Kur'ana.  U  islamskom  društvu  poznavalac  Kur'ana  je  prvi  i  u  ratnim  okolnostima 
kada  nosi  barjak  islama.  U  ovoj  prvoj  zajednici  između  toga  dvoga  nije  postojala 
razlika  kao  što  danas  postoji  velika  razlika  između  hafiza  i  mudžahida.  U  Bitki  na 
Jemami  bajraktar  muhadžira  bio  je  Šalim,  štićenik  Ebu  Huzejfe,  pa  kad  je  upitan  o 
tome,  rekao  je:  "Kako  li  je  loš  hafiz  Kur'ana  koji  bježi  od  boja!"  Kada  mu  je  u  toj 
bitki  odsječena  desnica,  uhvatio  je  bajrak  ljevicom,  a  kad  mu  je  i  ona  odsječena, 
prigrlio  je  bajrak  i  držao  dok  nije  pao  kao  šehid  na  Allahovom  putu.2 

Još  jedna  bitna  karakteristika  ove  nove,  islamske,  zajednice  jeste  sloboda 
javnog  pozivanja  u  Allahovu  vjeru.  Svima  je  bilo  jasno  da  je  većina  jesribskih  vođa 
prihvatila  islam  te  su  se  i  omladina  i  žene  i  muškarci  aktivirali  na  polju  da've  u 
Allahovu  vjeru  i  pronosili  radosne  vijesti  o  skorom  dolasku  Allahovog  Poslanika, 
sallallahu  alejhi  ve  sellem. 

Ako  uporedimo  muslimansku  zajednicu  u  Abesiniji  i  islamsko  društvo  u  Jesri- 
bu,  primijetit  ćemo  da  je  muslimanska  zajednica  u  Abesiniji  više  nalikovala  na 
zajednicu  političkih  prognanika  i  stranih  doseljenika  nego  na  kompletno  islamsko 
društvo.  Istina,  tu  su  muslimani  uživali  slobodu  ispovijedanja  vjere,  ali  su  bili  na 
margini  tog  kršćanskog  društva  te  nisu  mogli  bitno  utjecati  na  njega.  Hidžra  u 
Abesiniju  jeste  bila  korak  naprijed  u  odnosu  na  stanje  u  Mekki  u  kojoj  nisu  mogli 
slobodno  ni  ispovijedati  vjeru  ni  u  nju  pozivati,  ali  je  bila  daleko  ispod  nivoa  islam- 
ske zajednice  u  Medini.  Stoga  su  se  muhadžiri  iz  Abesinije,  čim  su  čuli  za  hidžru  u 
Medinu,  zaputili  ka  njoj,  osim  onih  od  kojih  je  islamsko  vodstvo  zahtijevalo  da 
ostanu  tamo. 

Nakon  vijekova  idolopoklonstva,  Medina  je  postala  potpuno  islamski  grad. 
Medinsko  društvo  postalo  je  muslimansko.  To  društvo  nastalo  je  i  počelo  se  raz- 
vijati onog  momenta  kada  se  dvanaest  ashaba  vratilo  sa  prve  zakletve  na  Akabi.  Na 
njihovom  čelu  bio  je  časni  ashab  Esad  b,  Zurara.  U  početku  oni  su  nosili  samo  teret 
da've  bez  ikakvog  političkog  djelovanja.  Najveće  širenje  i  izgradnju  doživjelo  je 


1  Et-Terbijjetul-kijadijje,  2/171-172. 

2  Et-Terbiju'etul-kijadijje,  1/174-175. 

nakon  povratka  sedamdeset  osoba  sa  druge  zakletve  na  Akabi.  Oni  su  imali 
političku  i  društvenu  moć  te  su  odlučili  da  Medina  bude  prvi  centar  islama  na 
zemaljskoj  kugli.  Čak  i  prije  dolaska  Allahovog  Poslanika,  sallallahu  alejhi  ve  sellem, 
bili  su  spremni  suprotstaviti  se  svim  vanjskim  neprijateljima  koji  bi  pokušali  da  ug- 
roze njihovu  nezavisnost. 

Čvrsta  baza  u  čiji  je  odgoj  Poslanik,  sallallahu  alejhi  ve  sellem,  uložio  mnogo 
truda  i  vremena  počela  je  davati  sve  više  plodova  nakon  što  se  uklopila  u  novu 
medinsku  zajednicu  u  kojoj  su  se  i  muhadžiri  i  ensarije  čvrsto  držali  principa  akide  i 
islamskog  bratstva. 

Allahov  Poslanik,  sallallahu  alejhi  ve  sellem,  pripremio  je  ashabe,  ojačao  ih 
kroz  džemat  i  načinio  od  njih  čvrstu  bazu. 

Muslimanska  zajednica  uspostavila  je  državu  tek  nakon  što  se  zaklela  na 
borbu.  Stoga  možemo  reći  da  je  islamsko  društvo  uspostavljeno  tek  nakon  što  je 
postalo  dovoljno  snažno  da  brani  svoj  teritorij.1 

Tako  se  prvi  organizirani  muslimanski  džemat  preselio  u  Medinu  i  udružio  sa 
svojom  braćom  ensarijama,  te  su  uspostavili  muslimansko  društvo  koje  je  čekalo 
dolazak  svog  vrhovnog  poglavara,  Allahovog  Poslanika,  sallallahu  alejhi  ve  sellem, 
da  objavi  rođenje  islamske  države  koja  će  kasnije  stvoriti  takvu  civilizaciju  kakvu 
historija  nije  upoznala  do  dana  današnjeg. 

Peto:  Razlozi  odabira  Medine  za  centar  islamske  države 

Allahova  je  mudrost  što  je  Medina  odabrana  kao  mjesto  hidžre  i  centar  da've. 
Allah  je  time  htio  ukazati  počast  njenim  stanovnicima,  a  tu  su  i  drugi  razlozi  koje 
samo  Allah  zna. 

Medina  se  odlikovala  prirodnim  bedemima,  u  čemu  joj  nije  bilo  slične  na 
Arapskom  poluostrvu:  sa  zapadne  strane  opasavala  su  je  brda  obrasla  rastinjem,  sa 
istočne  nepristupačni  kamenjari,  sa  južne  strane  bile  su  plantaže  gusto  poredanih 
palmi  kroz  koje  se  moglo  prolaziti  samo  uskim  putevima  koji  ne  pogoduju  vojnom 
sistemu  i  ustroju  borbenih  redova.  Jedini  otvoreni  prilaz  Medini  bio  je  sa  sjeverne 
strane  sa  koje  je  Allahov  Poslanik  iskopao  kanal  pred  napad  nevjerničkog  saveza 
(El-Ahzab)  pete  godine  po  Hidžri.  Tako  da  je  i  mali  odred  vojske  bio  sasvim  dovo- 
ljan da  spriječi  prodor  neprijatelja. 

Ibn  Ishak  kaže:  "Samo  sa  jedne  strane  Medina  je  bila  nezaštićena,  a  sa  ostalih 
strana  opasavala  su  je  brda  i  palmovici  koji  su  neprijatelju  onemogućavali  prilaz  sa 
tih  strana." 

Čini  se  da  je  na  tu  Božansku  mudrost  odabira  Medine  ukazao  Vjerovjesnik, 
sallallahu  alejhi  ve  sellem,  kada  je  svojim  ashabima  prije  iseljenja  rekao:  "Pokazano 


1  Et-Terbijjetul-kijadijje,  1/146-147. 

mi  je  mjesto  vaše  hidžre.  To  je  mjesto  prepuno  palmovika  između  dva  kamenjara, 
odnosno  dva  kamenita  brda."1 

Nakon  toga  ashabi  su  krenuli  ka  Medini. 

Plemena  Evs  i  Hazredž  bila  su  ponosita,  nisu  trpjeli  nepravdu,  odlikovali  su  se 
viteštvom  i  snagom.  Bili  su  nepokorivi,  naviknuti  na  slobodu.  Nikada  nisu  bili  ničiji 
podanici,  nikada  nijednom  plemenu  niti  naciji  nisu  plaćali  ni  danak  ni  porez. 

Ibn  Haldun  kaže:  "Ova  dva  plemena  su  od  davnina  gospodarila  Jesribom.  Svi 
su  im  priznavali  njihovu  moć  te  su  ogranci  plemena  Mudar  iz  njihove  okoline  stu- 
pali u  savez  s  njima. 

Benu  Adi  b.  En-Nedždžar  bili  su  daidžići  Allahovog  Poslanika,  sallallahu  alejhi 
ve  sellem,  jer  je  majka  Abdul-Muttaliba  b.  Hišama  potjecala  iz  njihovog  plemena. 
Hišam  je  oženio  Selmu,  kćerku  Amra,  jednog  od  uglednih  ljudi  iz  Benu  Adi  b.  En- 
Nedždžara.  Ona  je  Hišamu  rodila  Abdul-Muttaliba  kojeg  je  on  ostavio  kod  nje  do 
pubertetske  dobi,  kada  gaje  njegov  amidža  El-Muttalib  doveo  u  Mekku.  U  društve- 
nom životu  tadašnjih  Arapa  srodstvo  je  bilo  veoma  bitno.  Njima  je  pripadao  i  Ebu 
Ejjub  el-Ensari  u  čijem  je  domu  odsjeo  Allahov  Poslanik,  sallallahu  alejhi  ve  sellem, 
po  preseljenju  u  Medinu. 

Evs  i  Hazredž  su  bili  Arapi  kahtanije,  a  muhadžiri  Arapi  adnanije,  pa  su  se, 
nakon  Poslanikove,  sallallahu  alejhi  ve  sellem,  hidžre  u  Medinu  i  pomoći  vjeri  koju 
su  pružile  ensarije,  ova  dva  ogranka  od  kojih  potječu  svi  Arapi  ujedinila  pod  jednu 
zastavu  -  zastavu  islama.  Postali  su  kao  jedno  tijelo,  a  u  paganstvu  su  bili  žestoki 
suparnici,  tako  da  šejtan  nije  nalazio  puta  do  njihovih  srca,  ni  načina  da  posije 
razdor  i  pagansko  razmetanje  kahtanijskim  i  adnanijskim  porijeklom. 

Zbog  svega  toga  grad  Jesrib  bio  je  najpogodnije  mjesto  za  hidžru  Allahovog 
Poslanika,  sallallahu  alejhi  ve  sellem,  i  njegovih  ashaba,  za  boravak  do  momenta 
kada  će  islam  ojačati,  probiti  se  naprijed,  kada  će  biti  oslobođeno  Arapsko  polu- 
ostrvo  i  kada  će  započeti  osvajanje  civiliziranog  svijeta."2 

Šesto:  Neke  odlike  Medine 

Hidžrom  Allahovog  Poslanika,  sallallahu  alejhi  ve  sellem,  vrijednost  Medine, 
svijetle  i  blagoslovljene,  porasla  je  toliko  da  je,  nakon  Mekke,  postala  najvrednije 
mjesto  na  zemaljskoj  kugli.  Odlike  Medine  su  brojne,  a  neke  od  njih  su: 

1-  Ljubav  i  dova  Allahovog  Poslanika 

Vjerovjesnik,  sallallahu  alejhi  ve  sellem,  molio  je  svoga  Gospodara  ovim 
riječima:  "Allahu  moj,  učini  da  zavolimo  Medinu  kao  što  volimo  Mekku  i  još  i  više." 
Enes,  radijallahu  anhu,  rekao  je:  "Kada  bi  Vjerovjesnik,  sallallahu  alejhi  ve  sellem,  u 


1  El-Hidžretun-Nebevijjetul-mubareke,  str.  152. 

2  El-Esasu  fis-sunneti  ve  fikhiha,  1/333. 

povratku  sa  putovanja  ugledao  medinske  bašče,  običavao  bi  potjerati  devu,  a  ako 
bi  jahao  na  mazgi,  podbo  bi  je  kako  bi  krenula  brže."  Ebu  Abdullah  je  rekao:  "Haris 
b.  Umejr  preko  Humejda  prenosi  dodatak:  '....ubrzavao  bi  iz  ljubavi  prema  Medi- 
ni'."1 

2-  Vjerovjesnikova  dova  za  dvostruki  bereket  Medini  u  odnosu  na  Mekku 

Od  Enesa,  radijallahu  anhu,  prenosi  se  da  je  Vjerovjesnik,  sallallahu  alejhi  ve 
sellem,  rekao:  "Allahu  moj,  podari  Medini  dvostruko  više  bereketa  nego  što  si  dao 
Mekki!"2  Od  Ebu  Hurejre,  radijallahu  anhu,  prenosi  se  da  je  rekao:  "Kada  bi  se 
ukazali  prvi  plodovi,  ljudi  bi  ih  donosili  Vjerovjesniku.  Allahov  Poslanik,  sallallahu 
alejhi  ve  sellem,  uzimao  bi  ih  i  govorio:  'Allahu  moj,  podaj  nam  bereketa  u  našim 
plodovima  i  podaj  nam  bereketa  u  našoj  Medini.  Podaj  nam  bereketa  u  našim 
mjericama  i  podaj  nam  bereketa  u  našim  pregrštima.  Allahu  moj,  Ibrahim  je  bio  Tvoj 
rob,  Tvoj  prijatelj  i  Tvoj  vjerovjesnik,  a  i  ja  sam  Tvoj  rob  i  Tvoj  vjerovjesnik!  On  Te 
molio  za  Mekku,  a  ja  te  molim  za  Medinu  isto  ono  što  je  on  tražio  za  Mekku  i  još 
toliko!"1  Ebu  Hurejre,  radijallahu  anhu,  kaže:  "Zatim  bi  pozvao  najmlađe  dijete  vlas- 
nika i  dao  mu  te  plodove."3 

3-  Bereketom  Allahovog  Poslanika,  sallallahu  alejhi  ve  sellem,  zaštićena  je  od 
Dedždžala  i  kuge 

Allah  je  odredio  skupinu  meleka  da  čuvaju  Medinu,  tako  da  Dedždžal  nikako 
ne  može  u  nju  ući,  nego  će  njegova  bratija  iz  redova  nevjernika  i  licemjera  izaći  k 
njemu.  Također,  nepogrješivi  Poslanik,  sallallahu  alejhi  ve  sellem,  obavijestio  je  da 
je  Medina  zaštićena  od  kuge  i  epidemija,  što  je  sasvim  razumljivo  jer  je  Poslanik, 
sallallahu  alejhi  ve  sellem,  dovio  da  bude  sačuvana  od  epidemija.4 

4-  Vrijednost  strpljenja  na  nedaćama  u  Medini 

Vjerovjesnik,  sallallahu  alejhi  ve  sellem,  obećao  je  da  će  se  na  Sudnjem  danu 
zauzimati  za  one  koji  budu  strpljivi  na  nedaćama  i  tegobnom  životu  u  Medini.5  Sa'd 
b.  Ebu  Vekkas,  radijallahu  anhu,  kazao  je:  "Allahov  Poslanik,  sallallahu  alejhi  ve 
sellem,  rekao  je:  'Medina  im  je  bolja,  kad  bi  samo  znali!  Ko  god  je  napusti  iz  mržnje 
prema  njoj,  Allah  će  u  nju  poslati  nekoga  ko  je  bolji  od  njega.  A  ko  god  bude  strpljivo 
podnosio  nedaće  i  težak  život  u  njoj,  ja  ću  mu  biti  zagovornik  i  svjedok  na  Sudnjem 
danu:"6 


1  Sahihul-Buhari,  Kitabul-umra,  bab:  Men  esrea  nakatehu,  3/630,  br.  1802. 

2  Sahihul-Buhari,  Kitabu  fada'ilul-Medine,  A/97,  br.  1885. 

3  Sahihu  Muslim,  Kitabul-hadždž,  bab:  Fada'ilul-Medine,  2/1000. 

4  El-Hidžretun-Nebevijjetul-mubareke,  str.  158. 

5  Ibid.,  str.  160. 

6  Sahihu  Muslim,  Kitabul-hadždž,  bab:  Fada'ilul-Medine,  2/992,  br.  1363. 

5-  Vrijednost  smrti  u  Medini 

Ibn  Omer,  radijallahu  anhuma,  kazao  je:  "Allahov  Poslanik,  sallallahu  alejhi  ve 
sellem,  rekao  je;  'Ko  bude  mogao  umrijeti  u  Medini,  neka  to  učini  jer  ću  se  ja  zauzi- 
mati za  onoga  ko  u  njoj  umre."'1  Omer  b.  El-Hattab  običavao  je  doviti  ovim  riječima: 
"Allahu  moj,  počasti  me  pogibijom  na  Tvom  putu  i  smrću  u  gradu  Tvoga  Poslani- 
ka."2 Allah  je  uslišao  dovu  Omera  el-Faruka  pa  je  dao  da  preseli  kao  šehid  u  mihra- 
bu  Allahovog  Poslanika,  sallallahu  alejhi  ve  sellem,  u  momentu  dok  je  predvodio 
muslimane  na  sabah-namazu. 

6-  Medina  je  gnijezdo  i  mana,  ona  odagnava  od  sebe  sve  što  ne  valja 

Iman  se  sklanja  u  Medinu  kada  bude  potisnut  na  drugim  mjestima,  a  neva- 
ljala i  zlikovci  je  ne  podnose  i  nikako  se  ne  mogu  skrasiti  u  njoj.  Ko  god  je  napusti 
iz  mržnje,  Allah  umjesto  njega  dovede  nekog  iskrenog  vjernika  koji  je  bolji  od  ovo- 
ga.3 Od  Ebu  Hurejre,  radijallahu  anhu,  prenosi  se  da  je  rekao:  "Allahov  Poslanik, 
sallallahu  alejhi  ve  sellem,  rekao  je:  'Iman  se  sklanja  u  Medinu  kao  što  se  zmija 
sklanja  u  svoju  rupu.'"4  Allahov  Poslanik,  sallallahu  alejhi  ve  sellem,  također  je  rekao: 
"Tako  mi  Onoga  u  čijoj  je  ruci  moja  duša,  ko  god  je  napusti,  Allah  će  u  nju  dovesti 
boljeg  od  njega.  Medina  poput  kovačkog  mijeha  odstranjuje  ono  što  ne  valja.  Sudnji 
dan  neće  nastupiti  sve  dok  Medina  ne  odstrani  iz  sebe  zlikovce  kao  što  mijeh 
odstranjuje  od  željeza  ono  što  ne  valja.  "5 

7-  Čisti  od  grijeha 

Od  Zejda  b.  Sabita,  radijallahu  anhu,  prenosi  se  da  je  rekao:  "Allahov  Posla- 
nik, sallallahu  alejhi  ve  sellem,  rekao  je:  "Ona  -  Medina  -  je  Tajba,  čisti  od  grijeha6 
kao  što  vatra  čisti  srebro  od  onoga  što  ne  valja.  "7 

8-  Allah  je  čuva  od  svih  zlonamjernika 

Allah  se  pobrinuo  za  njenu  zaštitu  od  onih  koji  joj  žele  zlo.  Allahov  Poslanik, 
sallallahu  alejhi  ve  sellem,  zaprijetio  je  Allahovim  prokletstvom,  kaznom  i  brzom 
propašću  svakome  ko  u  njoj  učini  prijestup,  ili  pruži  utočište  prijestupniku,  ili  zas- 
trašuje njene  stanovnike.8  Od  Sa'da  b.  Ebu  Vekkasa,  radijallahu  anhu,  prenosi  se  da 
je  rekao:  "Allahov  Poslanik,  sallallahu  alejhi  ve  sellem,  rekao  je:  'Ko  god  bude  splet- 


1  Ahmed,  Musned,  2/  74/104.  Ahmedov  sened  je  sahih.  Ibn  Hibban  je  ovaj  hadis  ocijenio  vjero- 
dostojnim, br.  3741. 

2  Sahihul-Buhari,  Kitabu  fada'ilul-Medine,  4/100,  br.  1890. 

3  El-Hidžretun-Nebevijjetul-mubareke,  str.  161. 

4  Sahihul-Buhari,  Kitabu  fada'ilul-Medine,  4/93,  br.  1876. 

5  Sahihu  Muslim,  Kitabul-hadždž,  bab:  El-Medinetu  tunfi  Širareha,  2/1005,  br.  1381. 

6  U  jednoj  predaji  navodi  se:  "...od  onoga  što  ne  valja",  a  u  drugoj:  "...od  nevaljalih  ljudi". 

7  Sahihul-Buhari,  Kitabu l-megazi,  bab:  Gazvetu  Uhud,  7/356,  br.4050. 

8  El-Hidžretun-Nebevijjetul-mubareke,  str.  162. 


korio  protiv  stanovnika  Medine,  istopit  će  se  kao  što  se  so  istopi  u  vodi."'1  Allahov 
Poslanik,  sallallahu  alejhi  ve  sellem,  rekao  je:  "Medina  jeAllahova  svetinja!  Ko  god  u 
njoj  učini  prijestup  ili  pruži  utočište  prijestupniku,  neka  je  na  njega  prokletstvo  Allaha, 
meleka  i  svih  ljudi.  Od  njega  se  na  Sudnjem  danu  neće  prihvatiti  ni  iskup  ni  dobro 
djelo."2 

9-  Medina  je  sveto  mjesto 

Allahov  Poslanik,  sallallahu  alejhi  ve  sellem,  učinio  ju  je  svetom  po  objavi  od 
Allaha,  što  znači  da  u  njoj  nije  dozvoljeno  prolijevanje  krvi,  bezrazložno  nošenje 
oružja,  zastrašivanje  ljudi,  uništavanje  drveća,  uzimanje  pronađene  stvari  osim  da  se 
razglasi  šta  je  pronađeno,  te  drugo  vezano  za  sveta  mjesta.  Poslanik,  sallallahu 
alejhi  ve  sellem,  rekao  je:  "Ibrahim  je  učinio  Mekku  svetom  i  dovio  za  nju,  a  ja  sam 
učinio  Medinu  svetom  i  dovio  za  bereket  njenih  plodova  u  pregrštima  i  mjericama) 
kao  što  je  Ibrahim,  alejhis-selam,  dovio  za  Mekku."3  Allahov  Poslanik,  sallallahu 
alejhi  ve  sellem,  također  je  rekao:  "Ovo  brdo  nas  voli,  a  i  mi  njega  volimo!  Allaha 
moj,  Ibrahim  je  učinio  Mekku  svetom,  a  ja  činim  svetim  područje  između  njenih 
brdaxA,  to  jest  medinskih  brda.  Također  je  rekao:  "U  Medini  nije  dozvoljeno  sjeći 
svježe  bilje,  niti  razgoniti  divljač  sa  paše,  niti  uzeti  pronađenu  stvar  osim  da  se 
razglasi  da  je  pronađena,  ni  sjeći  granje  osim  kako  bi  čovjek  njegovim  Ušćem 
nahranio  deve,  i  nije  dozvoljeno,  i  nije  dozvoljeno  u  njoj  nositi  oružje  s  ciljem 
počinjanja  borbe."5 

Zbog  svih  ovih  odlika  ashabi  su  bili  vezani  za  Medinu  i  trudili  se  da  učine 
hidžru  i  nastane  se  u  njoj.  To  je  bio  uzrok  da  se  u  njoj  sakupi  sva  sila  ummeta  i 
odatle  krene  da  dokrajči  sve  vrste  širka  i  kufra,  i  proširi  vjeru  od  istoka  do  zapada. 


1  Sahihul-Buhari,  Kitabu  fada'ilul-Medine,  bab:  Ism  men  kade  ehlel-Medine,  4/94,  br.  1877. 

2  Sahihu  Muslim,  Kitabul-hadždž,  bab:  Fada'ilul-Medine,  2/999,  br.  1371. 

3  Sahihul-Buhari,  Kitabul-buju',  bab:  Bereket  sđin-Nebijji  ve  muddihi,  4/346. 

4  Sahihul-Buhari,  Kitabul-megazi,  bab:  Uhud  Džebel  juhinnuna  ve  nuhibbuhu,  7/337,  br.  484. 

5  Ahmed,  Musned,  1/119. 

Hidžra  Allahovog  Poslanika  i  njegovog 
prijatelja  Ebu  Bekra  es-Siddika 


Život  i  đjeto  posljednjeg 

Prva  tema 

Neuspjeh  mušričkog  plana  i  Vjerovjesnikova  precizna  organizacija 

hidžre 

Prvo:  Neuspjeh  mušričkog  plana  atentata  na  Vjerovjesnika 

Kurejšije,  i  pored  beskrupuloznih  metoda,  nisu  uspjele  spriječiti  ashabe  da 
učine  hidžru  u  Medinu.  Bilo  im  je  jasno  daje  situacija  vrlo  opasna,  te  su  se  uplašili 
da  će  njihovi  ekonomski  interesi  i  povlašten  društveni  status,  koji  su  uživali  među 
Arapima,  biti  ugrpženi.  Stoga  se  kurejšijsko  vodstvo  sastalo  u  Domu  za  vijećanje1 
da  donese  odluku  o  tome  kako  se  riješiti  vođe  islamske  da've.  U  komentaru  na  ajet: 

"I  kad  su  ti  nevjernici  zamke  razapinjali  da  bi  te  u  tamnicu  bacili,  ili  da  bi  te 
ubili,  ili  da  bi  te  prognali,  oni  su  zamke  pleli  pa  je  i  Allah  njima  zamke  pleo,  jer 
Allah  to  najbolje  umije"2,  Ibn  Abbas,  radijallahu  anhuma,  rekao  je:  "Kurejšije  se  u 
Mekki  posavjetovaše  šta  da  učine  s  Poslanikom,  sallallahu  alejhi  ve  sellem.  Neki 
rekoše:  'Čim  svane,  svežite  ga  u  okove!',  drugi  kazaše:  'Ne,  nego  ga  ubijte!',  treći  su 
predložili  da  ga  protjeraju.  Allah  je  obavijestio  Svoga  Poslanika,  sallallahu  alejhi  ve 
sellem,  o  tome  šta  se  zbiva,  pa  je  u  Vjerovjesnikovoj,  sallallahu  alejhi  ve  sellem, 
postelji  te  noći  prespavao  Alija.3  Kada  je  svanulo,  navalili  su  na  njega,  ali  su  tamo 
zatekli  Aliju,  i  tako  je  Allah  poništio  njihove  spletke.  Pitali  su  ga:  'Gdje  ti  je  prijatelj?' 
'Ne  znam',  odgovorio  je  Alija.  Slijedili  su  Poslanikov,  sallallahu  alejhi  ve  sellem,  trag, 
ali  kad  su  zašli  u  brda,  tragovi  im  postadoše  nejasni.  Prošli  su  pored  pećine  Sevr  i 
vidjevši  na  njenom  ulazu  paukovu  mrežu,  rekoše:  'Da  je  ušao  u  nju,  tu  sada  ne  bi 
stajala  paukova  mreža.'  A  Vjerovjesnik,  sallallahu  alejhi  ve  sellem,  proveo  je  u  njoj 
tri  dana."4 

U  komentaru  ajeta  koji  govore  o  mušričkoj  zavjeri  protiv  Vjerovjesnika,  salla- 
llahu  alejhi  ve  sellem,  Sejjid  Kutb  je  rekao:  "To  je  podsjetnik  na  stanje  u  Mekki  prije 
nego  se  stanje  promijenilo  i  situacija  postala  obrnuta.  Vjerovjesniku,  sallallahu 
alejhi  ve  sellem,  objavljeno  je  šta  će  se  sigurno  i  bez  sumnje  desiti  u  budućnosti.  Uz 
to,  skrenuta  mu  je  pažnja  na  Allahovu  odredbu  i  mudrost  u  onome  što  određuje  i 
naređuje. 

Muslimani  kojima  se  Kur'an  obraća  po  prvi  put  poznavali  su  oba  ova  stanja, 
kao  što  zna  onaj  ko  je  proživio,  vidio  i  okusio.  Stoga  je  bilo  dovoljno  da  ih  se  pod- 


1  Darun-nedva  -  vijećnica,  savjetovalište,  zborište,  skupština,  (prim.  prev.) 

2  Sura  El-Enfal,  30. 

3  Es-Siretun-Nebevijje  -  Kira'etun  li  dževanibil-hazeri  vel-himaje,  str.  135. 

4  El-Bidaje  ven-nihaje,  3/181.  Ibn  Hadžer  ga  je  naveo  u  Fethul-bariju  i  ocijenio  hasenom.  Fethul-bari, 
7/236. 

sjeti  na  nedavnu  prošlost  koju  su  proživljavali  u  brizi  i  strahu,  i  da  im  se  ukaže  na 
trenutno  stanje  bezbjednosti  i  spokoja,  te  da  ih  se  podsjeti  kako  su  mušrici  kovali 
zavjeru  protiv  Allahovog  Poslanika,  sallallahu  alejhi  ve  sellem,  pa  mu  je  Allah  dao 
ne  samo  da  se  spasi  nego  i  da  ih  potpuno  porazi. 

Urotili  su  se  protiv  Allahovog  Poslanika,  sallallahu  alejhi  ve  sellem,  da  bi  ga 
stavili  u  okove  i  bacili  u  tamnicu  da  u  njoj  umre,  ili  da  ga  ubiju  i  riješe  ga  se  po  krat- 
kom postupku,  ili  da  ga  istjeraju  iz  Mekke  u  izgnanstvo.  O  svemu  tome  su  vijećali,  a 
onda  odabrali  da  ga  ubiju.  Tu  prljavu  rabotu  trebali  su  izvršiti  probrani  mladići  iz 
svih  mekkanskih  plemena  i  tako  bi  svi  podjednako  snosili  odgovornost,  što  bi  Benu 
Hašimu  onemogućilo  osvetu  jer  se  ne  bi  mogli  boriti  protiv  svih,  i  morali  bi  se 
zadovoljiti  prihvatanjem  krvarine  i  time  bi  stvar  bila  završena. 

'Oni  su  zamke  pleli  pa  je  i  Allah  njima  zamke  pleo.1  To  je  primjer 
sarkazma.  U  isto  vrijeme,  te  riječi  izazivaju  strah.  Gdje  su  ti  slabašni,  bijedni  ljudi  u 
odnosu  na  neizmjernu  moć  Allaha,  Silnoga,  koji  vlada  iznad  Svojih  robova,  Onoga 
čiju  odredbu  niko  ne  može  spriječiti,  Onoga  koji  sve  obuhvata.'11 

Drugo:  Vjerovjesnikovo  organiziranje  hidžre 

Majka  vjernika  Aiša,  radijallahu  anha,  rekla  je:  "Allahov  Poslanik,  sallallahu 
alejhi  ve  sellem,  svaki  je  dan,  ili  ujutro  ili  navečer,  dolazio  u  Ebu  Bekrovu  kuću. 
Onoga  dana  kada  mu  je  dozvoljeno  da  učini  hidžru  i  napusti  svoj  narod  u  Mekki, 
Allahov  Poslanik,  sallallahu  alejhi  ve  sellem,  došao  je  kod  nas  popodne.  Obično  nije 
dolazio  u  to  vrijeme,  pa  je  Ebu  Bekr,  radijallahu  anhu,  kad  ga  je  ugledao,  rekao: 
'Allahov  Poslanik,  sallallahu  alejhi  ve  sellem,  ne  bi  dolazio  u  ovo  vrijeme  da  se  nešto 
nije  desilo!'  Poslanik,  sallallahu  alejhi  ve  sellem,  ušao  je,  a  pošto  se  Ebu  Bekr  zadr- 
žao, Allahov  Poslanik  je  sjeo.  U  kući  smo  sa  Ebu  Bekrom  bile  samo  moja  sestra 
Esma  i  ja.  Poslanik,  sallallahu  alejhi  ve  sellem,  rekao  je:  'Neka  nas  oni  koji  su  kod 
tebe  ostave  nasamo.'  Ebu  Bekr  reče:  'To  su  samo  moje  dvije  kćeri!  A  zašto  to  tražiš, 
draži  si  mi  od  oca  i  majke?'  Vjerovjesnik,  sallallahu  alejhi  ve  sellem,  odgovori:  'Data 
mi  je  dozvola  da  izađem  i  učinim  hidžru.'  Ebu  Bekr  upita:  'Jesam  li  s  tobom  u  druš- 
tvu, Allahov  Poslaniče?',  'Sa  mnom  u  društvu!',  kazao  je  Vjerovjesnik,  sallallahu  alej- 
hi ve  sellem. 

Tako  mi  Allaha,  nikad  do  tada  nisam  vidjela  da  neko  plače  od  radosti  kao  što 
je  tada  plakao  Ebu  Bekr.  Kazao  je:  'Allahov  Vjerovjesniče,  pripremio  sam  za  ovaj  tre- 
nutak dvije  jahalice.' 

Unajmili  su  vodiča  po  imenu  Abdullah  b.  Urejkit,  iz  Benu  Dejl  b.  Bekra,  mušri- 
ka,  čija  je  majka  bila  iz  Benu  Sehm  b.  Amr.  Ostavili  su  kod  njega  svoje  jahalice,  a  on 
se  brinuo  o  njima  do  dogovorenog  vremena."2 


1  FiZUalil-Kur'an,  3/1501. 

2  Ibn  Kesir,  Es-Siretun-Nebevijje,  2/233-234. 


ŽzTOt  i      posfjeđtgeg  ^gg^tMllMM^MMMM^  337  JI 

Aiša,  također,  pripovijeda:  "Na  brzinu  smo  ih  opremile.  Stavile  smo  im  hranu 
u  zavežljaj.  Ebu  Bekrova  kćerka  Esma  odsjekla  je  dio  svoga  pojasa  te  njime  zavezala 
zavežljaj.  Zbog  toga  je  dobila  nadimak  Vlasnica  dva  pojasa.1 

Allahov  Poslanik,  sallallahu  alejhi  ve  sellem,  i  Ebu  Bekr  zaputili  su  se  ka  pećini 
Sevr  u  kojoj  su  se  skrivali  tri  dana.  S  njima  je  noći  provodio  Abdullah  b.  Ebu  Bekr, 
pametan  i  poslušan  mladić.  Odlazio  bi  od  njih  pred  zoru  te  bi  osvanuo  među  Kurej- 
šijama  kao  da  je  prespavao  u  Mekki.  Osluškivao  je  šta  Kurejšije  planiraju  protiv  njih 
i  navečer  im  prenosio  sve  što  bi  saznao. 

Amir  b.  Fuhejr,  Ebu  Bekrov  rob,  napasao  je  stado  u  blizini  pećine.  Svake  noći 
nakon  jacije  dogonio  bi  stado  pred  pećinu  te  ih  opskrbio  mlijekom,  a  pred  cik  zore 
Amir  b.  Fuhejr  vraćao  bi  se  sa  stadom.  Allahov  Poslanik,  sallallahu  alejhi  ve  sellem,  i 
Ebu  Bekr  unajmili  su  čovjeka  iz  plemena  Benu  Dejl,  iz  porodice  Abd  b.  Adi,  koji  je 
bio  iskusan  vodič  i  imao  je  sa  porodicom  El-As  b.  Vail  Es-Sehmi  sporazum  kojim  mu 
garantiraju  bezbjednost.  On  je  bio  nevjernik,  iste  vjere  kao  i  Kurejšije.  Imao  je  Pos- 
lanikovo  i  Ebu  Bekrovo  povjerenje  pa  su  mu  predali  svoje  jahalice  i  dogovorili  se  da 
se  nakon  tri  dana  sastanu  u  pećini  Sevr  gdje  se  sa  njihovim  jahalicama  trebao  poja- 
viti ujutro  trećeg  dana. 

Na  put  ka  Medini  sa  njima  pođoše  Amir  b.  Fuhejr  i  vodič  koji  ih  povede  duž 
obale  Crvenog  mora."2 

Treće:  Poslanikov  izlazak  iz  kuće  i  dolazak  u  pećinu 

Niko  izuzev  Alije  b.  Ebu  Taliba,  Ebu  Bekra  i  Ebu  Bekrovih  ukućana,  nije  znao 
za  izlazak  Allahovog  Poslanika,  sallallahu  alejhi  ve  sellem. 

Allahov  Poslanik,  sallallahu  alejhi  ve  sellem,  naložio  je  Aliji  da  ostane  i  vrati 
ljudima  dragocjenosti  koje  im  je  čuvao  Allahov  Poslanik,  sallallahu  alejhi  ve  sellem, 
kojih  je  bilo  mnogo  jer  su  sve  Mekkelije,  zbog  toga  što  je  Poslanik  bio  čuven  po 
iskrenosti  i  povjerljivosti,  kod  njega  ostavljali  dragocjenosti  za  koje  su  se  bojali  da 
ne  budu  ukradene.3 

Došlo  je  vrijeme  za  polazak  te  Poslanik,  sallallahu  alejhi  ve  sellem,  i  Ebu  Bekr 
iz  predostrožnosti,  da  ih  Kurejšije  ne  bi  slijedile  i  osujetile  u  ovom  blagoslovljenom 
putovanju,  krišom  izađoše  na  stražnja  vrata  Ebu  Bekrove  kuće.  Već  su  se  bili 
dogovorili  sa  Abdullahom  b.  Urejkitom  da  se  za  tri  dana  sastanu  kod  pećine  Sevr.4 

Četvrto:  Emotivni  rastanak  s  voljenom  Mekkom 

Izlazeći  iz  Mekke,  Poslanik,  sallallahu  alejhi  ve  sellem,  stade  na  brežuljak  u  bli- 


1  Arap.  Zatun-nitakajn.  (prim.  prev.) 

2  Sahihul-Buhari,  Kitab:  Menakibul-ensar,  bab:  Hidžretun-Nebijji,  br.  3905. 

3  Ibn  Kesir,  Es-Siretun-Nebevijje,  2/234.  El-Hidžretu  fd-Kur'anil-kerim,  str.  334. 

4  Ebu  Zehra,  Hatemun-Nebijjin,  1/659.  Ibn  Kesir,  Es-Siretun-Nebevijje,  2/234. 

zini  mekkanskog  trga  i  reče:  "Allaha  mi,  ti  si  najbolje  mjesto  na  Allahovoj  zemlji  i 
Allahu  najdraže  mjesto  na  Njegovoj  zemlji!  I  da  me  ne  izgone,  nikad  te  ne  bih  na- 
pustio!"1 

Zatim  Allahov  Poslanik,  sallallahu  alejhi  ve  sellem,  i  njegov  prijatelj  nastaviše 
put  bježeći  od  mušričke  tiranije. 

Imam  Ahmed  bilježi  od  Ibn  Abbasa  da  su  mušrici  slijedili  tragove  i  popeli  se 
na  brdo  Sevr  gdje  im  tragovi  postadoše  nejasni.  Popeli  su  se  na  brdo  i  prošli  pokraj 
pećine  Sevr.  Na  njenom  ulazu  vidjeli  su  paukovu  mrežu  pa  su  kazali:  "Daje  neko 
ušao  u  nju,  ovdje  sad  ne  bi  bilo  paukove  mreže."2 

To  su  Allahove  vojske  kojima  Allah  poražava  zabludu,  a  pomaže  Istinu. 
Allahove  vojske  nisu  samo  fizička  niti  samo  duhovna  bića.  A  ako  su  fizička,  ne  znači 
da  je  njihova  snaga  samo  u  njihovoj  veličini,  jer  možda  bakterija  koja  se  ne  može 
vidjeti  golim  okom  uništi  čitavu  vojsku.  Allah  je  rekao: 

"A  vojske  Gospodara  tvoga  samo  On  zna."3 

Dakle,  to  znači  da  je  mnogobrojnost  vojske  tvoga  Gospodara  poznata  samo 
Njemu.  Njegove  vojske  je  beskonačno  mnogo,  jer  je  Njegova  moć  neograničena.4 

Također,  nema  načina  da  neko  ograniči  mogućnosti,  ili  dokuči  njihovu  bit  i 
svojstva,  čak  ni  općenito,  a  kamoli  da  upoznaju  detalje  o  tome  ko  su,  kakvi  su,  koli- 
ko ih  je.5 

Peto:  Allahova  briga  i  zaštita  Svoga  Poslanika 

Unatoč  tome  što  je  Allahov  Poslanik,  sallallahu  alejhi  ve  sellem,  poduzeo  sve 
potrebne  mjere,  on  se  nije  oslanjao  na  njih  nego  se  uzdao  u  Allaha  i  sve  svoje  nade 
polagao  u  Njegovu  pomoć  i  potporu.  Neprestano  je  dovio  onako  kako  ga  je  On 
podučio.6  Allah  je  rekao: 

"Reci:  'Gospodaru  moj,  uvedi  me  uvodom  istine  i  izvedi  me  ishodom  istine.  I 
daruj  mi  od  Sebe  snagu  koja  će  mi  pomoći.1"7 

Ovim  ajetom  Allah  uči  Svoga  Poslanika,  sallallahu  alejhi  ve  sellem,  na  koji 
način  da  Mu  se  obraća.  Muslimanski  ummet,  također,  treba  iz  ovoga  ajeta  naučiti 
kako  da  se  obraća  Svome  Gospodaru  i  kako  da  Ga  moli. 

1  Sunenut-Tirmizi,  Kitabul-Menakib,  bab:  Fadlu  Mekke,  5/722. 

2  Ahmed,  Musned,  1/348. 

3  Sura  El-Muddessir,  31. 

4  Tefsirur-Razi,  30/208. 

5  TefsirEbuMes'ud,  9/60. 

6  El-Hidžretun-Nebevijjetul-mubareket  str.  72. 

7  Sura  El-Isra',  80. 

Molbom  da  bude  uveden  uvodom  istine  i  izveden  ishodom  istine,  aludira  se 
na  kompletno  ovo  putovanje,  od  početka  do  kraja. 

Spominjanje  istine  na  ovom  mjestu  je  od  velike  važnosti  jer  je  usko  vezano  za 
pokušaje  mnogobožaca  da  odvrate  Vjerovjesnika,  sallallahu  alejhi  ve  sellem,  od 
Allahove  Objave  i  da  ga  navedu  da  Mu  pripiše  sudruga.  A  istina  daje  plodove  od 
kojih  su  postojanost  smiraj,  čistoća,  iskrenost  u  djelima... 

"I  daruj  mi  od  Sebe  snagu  koja  će  mi  pomoći1 1  -  pokloni  mi  snagu  kojom 
ću  se  suprotstaviti  nevjerničkim  silama  na  Zemlji. 

Riječi  "od  Sebe"  ukazuju  na  čvrstu  povezanost  s  Allahom,  traženje  podrške 
direktno  od  Njega  i  sklanjanje  pod  Njegovu  zaštitu. 

Nosilac  da've  traži  snagu  jedino  od  Allaha  i  boji  se  samo  Njegove  sile.  On  se 
nikada,  prije  oslanjanja  na  Allaha,  neće  priviti  uz  skute  kakvog  vladara  ili  uglednog 
čovjeka  tražeći  od  njega  pomoć. 

Ponekad  se  srca  vlastodržaca  i  uglednih  ljudi  napoje  da'vom  pa  postanu  nje- 
ni pomagači  i  soldati  te  tako  dožive  sretan  kraj.  Ali,  ako  da'va  bude  vojnik  i  sluga 
vladara,  onda  neće  polučiti  uspjehom,  jer  je  ona  Božija  i  preča  je  od  vlasti  i  počasti.1 

Kad  su  mnogobošci  okružili  pećinu  u  kojoj  su  se  pred  njihovim  očima  nalazili 
Poslanik,  sallallahu  alejhi  ve  sellem,  i  Es-Siddik,  Allahov  Poslanik,  sallallahu  alejhi  ve 
sellem,  umirivao  je  Ebu  Bekra  es-Siddika  govoreći  mu  daje  Allah  uz  njih  dvojicu. 

Ebu  Bekr,  radijallahu  anhu,  kaže:  "Rekao  sam  Vjerovjesniku,  sallallahu  alejhi 
ve  sellem:  'Nalazimo  se  u  pećini  -  kad  bi  se  neko  od  njih  sagnuo,  vidio  bi  nas!',  a  on 
mije  rekao:  'Šta  misliš,  Ebu  Bekre,  o  dvojici  uz  koju  je  Allah  treći.'" 

U  jednoj  predaji:  "Šuti,  Ebu  Bekre!  S  nama  dvojicom  treći  je  Allah." 

Slavljen  neka  je  Allah  koji  je  rekao: 

"Ako  ga  vi  ne  pomognete,  pa  pomogao  ga  je  Allah  onda  kada  su  ga  oni  koji 
ne  vjeruju  prisilili  da  ode,  kad  je  sa  njim  bio  samo  drug  njegov,  kad  su  njih 
dvojica  bili  u  pećini,  i  kad  je  on  rekao  drugu  svome:  'Ne  brini,  Allah  je  s 
nama!1  Pa  je  Allah  spustio  smiraj  Svoj  na  njega  i  pomogao  ga  vojskom  koju  vi 
niste  vidjeli  i  učinio  da  riječ  nevjernika  bude  donja,  a  Allahova  riječ  -  ona  je 
gornja.  Allah  je  silan  i  mudar."2 


1FiZUalil-Kur'anl  4/2247. 
2  Sura  Et-Tevbe,  40. 

Šesto:  Šator  Ummu  Ma'bed 

Intenzitet  potrage  se  smanjio,  a  mnogobošci  izgubili  nadu  da  će  uhvatiti 
Poslanika,  pa  su  Allahov  Poslanik,  sallallahu  alejhi  ve  sellem,  i  njegov  drug  nakon  tri 
dana  izašli  iz  pećine. 

Već  smo  spominjali  da  su  Allahov  Poslanik,  sallallahu  alejhi  ve  sellem  i  Ebu 
Bekr  unajmili  vodiča  iz  Benu  Dejl  koji  je  bio  mušrik,  a  zvao  se  Abdullah  b.  Urejkit. 
Stekao  je  njihovo  povjerenje,  pa  su  mu  povjerili  dvije  jahalice  i  dogovorili  sastanak 
nakon  tri  dana  pred  pećinom  Sevr. 

I  zaista,  u  zakazano  vrijeme  vodič  je  došao.  Poveo  ih  je  manje  poznatim 
putem  da  bi  lakše  izbjegli  kurejšijske  nevjernike  koji  su  ih  progonili.1 

Na  putu  za  Medinu  Vjerovjesnik,  sallallahu  alejhi  ve  sellem,  je  u  dolini  Ku- 
dejd2,  u  blizini  nastambi  plemena  Huza'a,  sreo  Ummu  Ma'bed3,  sestru  Unejsa  b. 
Halida  el-Huza'ija  koji  prenosi  njenu  priču  o  ovom  događaju.  To  je  priča  koju  pre- 
pričavaju prenosioci  hadisa  i  autori  Vjerovjesnikovog,  sallallahu  alejhi  ve  sellem, 
životopisa. 

Ibn  Kesirje  rekao:  "Njena  priča  je  poznata,  prenesena  je  različitim  putevima 
koji  jedni  druge  pojačavaju."4 

Dakle,  Unejs  b.  Halid  el-Huza'i,  ashab  Allahovog  Poslanika,  sallallahu  alejhi  ve 
sellem,  pripovijeda:  "Allahov  Poslanik,  sallallahu  alejhi  ve  sellem,  pošao  je  na  put 
hidžre  u  Medinu.  Krenuvši  iz  Mekke,  poveo  je  sa  sobom  Ebu  Bekra,  a  sa  njima  su  na 
taj  put  pošli  i  Ebu  Bekrov  rob  Amir  b.  Fuhejr  i  vodič  Abdullah  b.  Urejkit  el-Lejsi. 
Prošli  su  pored  dva  šatora  Ummu  Ma'bed,  koja  je  bila  stara  ali  jaka  žena.  Sjedila  je 
pored  šatora  prekrštenih  ruku  i  pogrbljena  tako  da  su  joj  ruke  dodirivale  koljena,  i 
nudila  putnicima  hranu  i  vodu.  Upitali  su  je  može  li  im  dati  mesa  i  datula,  ali  im  ona 
nije  mogla  udovoljiti  jer  je  pleme  te  godine  pogodila  oskudica,  suša  i  glad. 
Nedaleko  od  šatora,  Allahov  Poslanik,  sallallahu  alejhi  ve  sellem,  ugledao  je  ovcu  i 
upitao:  "Šta  je  sa  ovom  ovcom,  o  Ummu  Ma'bed?"  "Slaba  je  pa  zbog  toga  nije 
otišla  sa  ostalim  ovcama  na  pašu",  odgovorila  je.  "Daje  li  mlijeko?",  upitao  je  Vjero- 
vjesnik, sallallahu  alejhi  ve  sellem.  "Previše  je  iznurena  da  bi  davala  mlijeko", 
odgovorila  je.  Vjerovjesnik,  sallallahu  alejhi  ve  sellem,  upitao  je:  "Hoćeš  li  mi  dozvo- 
liti da  je  pomuzem?"  "Naravno,  draži  si  mi  od  oca  i  majke!  Ako  misliš  da  ćeš  nešto 
namusti,  pomuzi  je",  rekla  je. 

Allahov  Poslanik,  sallallahu  alejhi  ve  sellem,  zatraži  da  mu  dovedu  ovcu,  potra 
njeno  vime  svojom  rukom,  prouči  bismillu  i  uputi  dovu  za  njenu  ovcu.  Ovca  se  na- 
mjesti u  položaj  za  muženje,  a  vime  nabreknu  od  nadošlog  mlijeka.  Poslanik,  salla- 


1  El-Mustefad  min  kisasil-Kufan,  2/101. 

2  Dolina  je  bila  udaljena  oko  80  milja  od  poznatih  puteva. 

3  Zvala  se  Atika  bint  Ka'b,  bila  je  iz  plemena  Huza'a. 

4  Ibn  Kesir,  El-Bidaje  ven-nihaje,  3/188. 

llahu  alejhi  ve  sellem,  zatraži  veliku  kofu  dovoljnu  da  se  iz  nje  do  sitosti  napoji 
skupina  ljudi.  Poče  musti  a  mlijeko  u  obilju  poteče  te  se  posuda  napuni  do  vrha. 
Dao  joj  je  mlijeko  pa  je  Ummu  Ma'bed  pila  dok  se  nije  zasitila.  Nakon  nje  dao  je 
svojim  drugovima  da  i  oni  piju,  pa  kad  su  se  zasitili,  onda  tek  uze  on  pa  se  napi. 
Njegovi  saputnici  su  pili  još  nekoliko  puta,  a  nakon  toga  Poslanik,  sallallahu  alejhi 
ve  sellem,  uze  posudu,  ponovo  pomuze  ovcu,  i  kad  se  posuda  napuni,  dade  je  ženi, 
uze  od  nje  zavjet,  a  zatim  nastaviše  put. 

Nedugo  zatim  vrati  se  njen  muž  Ebu  Ma'bed  goneći  mršave  i  od  gladi 
iznemogle  koze.  Kad  Ebu  Ma'bed  vidje  mlijeko,  iznenadi  se  i  upita:  "Odakle  ti  ovo 
mlijeko,  Ummu  Ma'bed?  Ova  ovca  je  stara  i  jalova,  a  druge  ovce  koja  bi  davala 
mlijeko  nemamo?" 

Ona  reče:  "Allaha  mi,  u  pravu  si!  Ali,  ovuda  je  prošao  blagoslovljen  čovjek." 
"Opisi  mi  ga",  zatraži  Ebu  Ma'bed. 

Ummu  Ma'bed  reče:  "Vidjela  sam  čovjeka  koji  izgleda  prekrasno,  blistavog 
lica,  lijepog  morala,  ni  premršav  ni  male  glave,  prijatan,  izrazito  crnih  očiju,  dugih 
trepavica,  u  glasu  promuklost,  dugog  vrata,  guste  brade,  dugih  obrva.  Njegova 
šutnja  odiše  skrušenošću,  a  kada  progovori,  odlikuje  se  elegancijom  i  nadah- 
nutošću.  Najljepši  i  najelegantniji  čovjek  iz  daljine,  a  još  ljepši  i  privlačniji  iz  blizine. 
Prijatan  sagovornik,  razgovjetno  govori,  niti  brblja  niti  je  škrt  na  riječima.  Njegove 
misli  pretočene  u  riječi  poput  su  bisera  u  đerdan  nanizanih.  Srednjeg  rasta,  ni 
previsok  ni  prenizak.  Najočitiji  i  najjači  među  trojicom.  Njegovi  drugovi  mnogo  ga 
poštuju:  kad  govori,  pomno  slušaju,  a  kad  nešto  zatraži,  utrkuju  se  da  to  izvrše, 
stalno  su  oko  njega  spremni  da  ga  usluže.  Nije  namrgođen  i  ne  izgleda  nera- 
zumno." 

Ebu  Ma'bed  reče:  "Tako  mi  Allaha,  to  je  onaj  Kurejšija  iz  Mekke  o  kojem  smo 
slušali!  Već  sam  odlučio  da  mu  se  pridružim  i  to  ću  svakako  i  učiniti  čim  budem 
mogao."1 

Sedmo:  Suraka  ibn  Malik  u  potjeri  za  Allahovim  Poslanikom 

Kurejšije  su  po  svojim  sastajalištima  u  Mekki  razglasile  da  će  onome  ko 
uhvati  Vjerovjesnika,  sallallahu  alejhi  ve  sellem,  živog  ili  mrtvog,  dati  stotinu  deva 
kao  nagradu. 

Ta  vijest  proširila  se  i  među  beduinskim  plemenima  iz  okoline  Mekke. 

U  želji  da  se  domogne  blaga  koje  su  Kurejšije  pripremile  onome  ko  uhvati 
Allahovog  Poslanika,  sallallahu  alejhi  ve  sellem,  Suraka  b.  Malik  b.  Džu'šum  krenuo 
je  u  potjeru,  ali  je  Allah  Svojom  neizmjernom  moći  odredio  da  se  iz  potjere  za 
Allahovim  Poslanikom,  sallallahu  alejhi  ve  sellem,  vrati  kao  njegov  branilac. 

Ibn  Šihab  pripovijeda:  Obavijestio  me  je  Abdurrahman  b.  Malik  el-Mudlidži,  a 


1  El-Hidžretun-Nebevijjetul-mubareke,  str.  104-106. 

to  je  bratić  Surake  b.  Malika  b.  Džu'šuma,  da  mu  je  otac  pričao  da  je  slušao  Suraku 
b.  Malika  kako  priča:  "Dođoše  nam  izaslanici  kurejšijskih  nevjernika  i  obavijestiš^ 
nas  da  za  Allahovog  Poslanika,  sallallahu  alejhi  ve  sellem,  i  Ebu  Bekra,  za  svakog 
posebno,  nude  otkupninu  onome  ko  ih  ubije  ili  dovede  zarobljene.  Ja  sam  sjedio  sa 
skupinom  svojih  saplemenika  iz  Benu  Mudlidža  kad  jedan  od  izaslanika  stade 
ispred  nas  i  reče:  'Suraka,  vidio  sam  crnu  mrlju  u  daljini,  mislim  da  su  to  Muham- 
med  i  njegovi  drugovi.'  Znao  sam  da  su  to  oni,  ali  sam  rekao:  'Nisu  to  oni.  Ti  si  vidio 
tog  i  tog,  i  tog  i  tog  iz  našeg  plemena,  otišli  su  na  naše  izvore.'  Nakon  toga  ostao 
sam  još  neko  vrijeme  u  sijelu,  a  onda  sam  ustao  i  otišao  svome  domu.  Naredio  sam 
robinji  da  mi  dovede  konja  iza  brežuljka  i  pričuva  ga  dok  se  ne  pojavim.  Nakon 
toga  uzeo  sam  svoje  koplje  i  izašao  na  stražnja  vrata  hodajući  na  prstima  da  ne 
ostavim  tragove  iza  sebe.  Uzjahao  sam  konja  i  potjerao  ga  kako  bih  ih  sustigao. 
Kad  sam  im  se  približio,  moj  konj  posrnu  i  ja  padoh.  Ustadoh  i  uzeh  tobolac  te 
izvadih  iz  njega  strijele  radi  gatanja  da  vidim  trebam  li  nastaviti  potjeru  ili  ne. 
Rezultat  nije  bio  povoljan  za  mene,  ali  sam  ipak  uzjahao  i,  ne  osvrćući  se  na  strijele, 
potjerao  konja  galopom.  Približio  sam  im  se  toliko  da  sam  mogao  čuti  Allahovog 
Poslanika,  sallallahu  alejhi  ve  sellem,  kako  uči.  On  se  nije  okretao,  dok  se  Ebu  Bekr 
neprestano  okretao.  Odjednom  su  prednje  noge  moga  konja  propale  u  zemlju  do 
koljena  i  ja  sam  pao  s  njega.  Zagalamio  sam  na  konja,  konj  se  pridiže,  i  samo  što  se 
uspravio,  ugledao  sam  na  nebu  tragove  njegovih  prednjih  kopita  u  vidu  svjetlucave 
prašine  poput  dima.  Ponovo  sam  izvadio  strelice  za  gatanje,  ispalo  je  loše  za  mene, 
pa  sam  ih  pozvao  tražeći  sigurnost.  Zaustavili  su  se,  pa  sam  uzjahao  konja  i  prišao 
im.  Pošto  sam  na  čudesan  način  bio  spriječen  da  ih  uhvatim,  shvatio  sam  da  će 
vjera  Allahovog  Poslanika,  sallallahu  alejhi  ve  sellem,  pobijediti.  Rekao  sam  mu: 
'Tvoj  narod  je  raspisao  nagradu  za  tebe.'  Zatim  sam  im  ispričao  šta  im  ljudi 
spremaju  i  ponudio  im  svoju  hranu  i  opremu.  Ništa  nisu  uzeli  niti  su  šta  tražili, 
samo  je  Poslanik,  sallallahu  alejhi  ve  sellem,  rekao:  'Nemoj  nas  odati.'  Zamolio  sam 
ga  da  mi  potvrdi  davanje  sigurnosti  napismeno.  Allahov  Poslanik,  sallallahu  alejhi 
ve  sellem,  naredio  je  Amiru  b.  Fuhejru  da  to  napiše  na  komadu  kože,  a  zatim  je 
nastavio  put.'"1 

Među  narodom  je  veoma  rašireno  predanje  o  ovom  slučaju  koje  bilježe  Ibn 
Abdul-Berr,  Ibn  Hadžer  i  drugi. 

Ibn  Abdul-Berr  kaže:  "Sufjan  b.  Ujejne  prenosi  od  Ebu  Musaa,  a  on  od  El- 
Hasena  da  je  Allahov  Poslanik,  sallallahu  alejhi  ve  sellem,  rekao  Suraki  b.  Maliku: 
"Kako  li  ćeš  se  osjećati  kad  te  okite  Kisrinim  narukvicama!" 

Kada  su  Omeru  donesene  Kisrine  narukvice,  ogrlice  i  kruna,  pozvao  je  Suraku, 
koji  bijaše  čovjek  veoma  dlakavih  podlaktica.  Omer  mu  stavi  Kisrine  narukvice  i 
povika  iz  sveg  glasa:  "Allahu  ekber!  Hvala  Allahu  koji  je  oduzeo  ovo  blago  Kisri  b. 


1  Sahihul-Buhari,  Kitab  Menakibul-ensar,  br.  3906. 

Hurmuzu  koji  je  govorio  ljudima:  'Ja  sam  vaš  bog',  i  okitio  njima  Suraku  b.  Malika  b. 
Džu'šuma,  beduina  iz  plemena  Benu  Mudlidža!"1 

Nakon  toga  podigoše  Suraku  na  jahalicu  i  povedoše  ga  kroz  medinske  ulice. 
Ljudi  su  se  tiskali  oko  njega,  a  on  nije  prestajao  ponavljati  Omerove  riječi:  "Allahu 
ekber!  Hvala  Allahu  koji  je  oduzeo  ovo  blago  Kisri  b.  Hurmuzu  koji  je  govorio  ljudi- 
ma: 'Ja  sam  vaš  bog',  i  okitio  njima  Suraku  b.  Malika  b.  Džu'šunrta,  beduina  iz  ple- 
mena Benu  Mudlidža!"2 

Osmo:  Slavljen  neka  je  Allah  koji  okreće  srca 

Suraka  je  htio  zarobiti  Allahovog  Poslanika,  sallallahu  alejhi  ve  sellem,  i 
predati  ga  mekkanskim  liderima  da  bi  se  domogao  nagrade  od  stotinu  deva,  ali  su 
se  stvari  potpuno  izokrenule,  pa  je  počeo  pomagati  Allahovog  Poslanika,  sallallahu 
alejhi  ve  sellem.  Koga  god  bi  sreo,  Suraka  bi  ga  odvraćao  od  potjere  govoreći: 
"Više  se  ne  nudi  nagrada."  A  kad  je  bio  sasvim  siguran  daje  Vjerovjesnik,  sallallahu 
alejhi  ve  sellem,  stigao  u  Medinu,  Suraka  je  počeo  pričati  šta  se  desilo  njemu  i 
njegovom  konju.  Ljudi  su  to  prepričavali  i  ubrzo  se  i  u  Mekki  pročulo  o  njegovom 
slučaju.  Suraka  je  bio  jedan  od  vođa  Benu  Mudlidža  i  kurejšijske  vođe  se  uplašiše 
da  će  zbog  ove  priče  Mekkelije  masovno  početi  primati  islam  te,  stoga,  Ebu  Džehl 
napisa  pismo  njegovom  plemenu.  U  pismu  je  u  stihovima  kazao: 

O  Benu  Mudlidž,  plašim  se  za  vas  vašeg  pomahnitalog 
Su  rake,  koji  je  odlučio  pomoći  Muhammedu 
rjesite  ga  se  prije  nego  napravi  razdor  med1  vama 
te  nakon  ponosa  i  slave  postanete  nesložni. 

Suraka  nije  ostao  dužan  Ebu  Džehlu  kojem  u  stihovima  poruči: 
O  Ebu  Hakeme,  Allaha  mi,  da  si  vidio 
mome  konju  kako  noge  tonu 
znao  bi,  bez  imalo  sumnje  da  Muhammed 
poslanik  je  i  dokaz,  a  ko  će  se  takvom  oprijeti?! 
Bolje  ti  je  ljude  spriječi  da  mu  naude 
njegova  vjera  jednog  će  dana  zavladati 
svi  ljudi  će  je  s  ljubavlju  prihvatiti 
i  svi  će  ljudi  s  njim  u  miru  živjeti. 

Deveto:  Ensarijska  dobrodošlica  Allahovom  Poslaniku 

Čim  su  muslimani  u  Medini  čuli  da  je  Allahov  Poslanik,  sallallahu  alejhi  ve 
sellem,  izašao  iz  Mekke,  svakodnevno  su  izlazili  pred  njega  čekajući  od  jutra  do 


1  Er-Revdul-unuf,  4/218.  El-Hidžretun-Nebevijjetu  fil-Kur'an,  str.  346. 

2  Ebu  Šehbe,  Es-Siretun-Nebevijje,  1/494. 

podnevne  žege  kada  bi  se  zbog  vrućine  vraćali. 

Jednog  dana,  nakon  dugog  čekanja,  muslimani  se  raziđoše.  I  dok  su  oni 
ulazili  u  svoje  domove,  neki  se  Židov  popeo  na  jednu  kulu  radi  nekog  svog  posla  i  u 
magnovenju  horizonta  ugledao  Allahovog  Poslanika,  sallallahu  alejhi  ve  sellem,  i 
njegove  drugove  kako  se  približavaju  u  bijeloj  odjeći.  Nije  se  mogao  suzdržati  pa  je 
iz  sveg  glasa  povikao:  "O  Arapi!  Evo  vašeg  djeda  kojeg  iščekujete!" 

Muslimani  skočiše,  latiše  za  oružje  i,  uprkos  podnevnoj  žegi,  izađoše  pred 
Allahovog  Poslanika,  sallallahu  alejhi  ve  sellem.  On  ih  povede  desno  i  zaustavi  se  u 
mahali  Benu  Amr  b.  Avf. 

Bilo  je  to  u  ponedjeljak1  u  mjesecu  rebi'ul-evvelu.2 

Ebu  Bekr  je  stao  i  obratio  se  ljudima,  a  Allahov  Poslanik,  sallallahu  alejhi  ve 
sellem,  sjedio  je  i  šutio,  pa  su  ensarije,  koje  nisu  poznavale  Allahovog  Poslanika, 
sallallahu  alejhi  ve  sellem,  počele  prilaziti  Ebu  Bekru  i  pozdravljati  ga.  Allahov  Posla- 
nik je  ostao  na  suncu,  pa  kad  Ebu  Bekr  primijeti  da  ga  prži  sunce,  napravi  mu  hlad 
svojim  ogrtačem  i  tako  ljudi  saznaše  koje  Allahov  Poslanik,  sallallahu  alejhi  ve  sel- 
lem. 

Allahov  Poslanik,  sallallahu  alejhi  ve  sellem,  ostao  je  u  mahali  Benu  Amr  b. 
Avf,  u  Kuba'u,  nešto  više  od  deset  dana3  sagradivši  za  to  vrijeme  mesdžid  uteme- 
ljen na  bogobojaznosti.4 

Nakon  određenog  vremena  provedenog  u  Kuba'u,  Poslanik,  sallallahu  alejhi 
ve  sellem,  odlučio  je  da  se  preseli  u  Medinu,  pa  je  poslao  po  ensarije  koji  dođoše 
Vjerovjesniku  i  Ebu  Bekru,  poselamiše  ih  i  rekoše:  "Uzjašite,  sigurni  ste  i  vama  smo 
poslušni!"  Vjerovjesnik,  sallallahu  alejhi  ve  sellem,  i  Ebu  Bekr  uzjahaše,  a  ensarije  sa 
oružjem  krenuše  ispred  njih."5 

Pri  Poslanikovom,  sallallahu  alejhi  ve  sellem,  ulasku  u  Medinu  svijet  je  uzvi- 
kivao: "Stigao  je  Allahov  Vjerovjesnik!  Stigao  je  Allahov  Vjerovjesnik!" 

Penjali  su  se  na  uzvišenja,  pratili  njegov  ulazak  i  uzvikivali:  "Stigao  je  Allahov 
Vjerovjesnik!  Stigao  je  Allahov  Vjerovjesnik!"6 

Bio  je  to  dan  veselja  i  radosti  kakav  Medina  nije  vidjela.  Narod  je  odijevao 
najljepšu  odjeću  kao  na  blagdane,  a  to  i  jest  bio  pravi  blagdan  jer  se  islam  tog  dana 
preselio  iz  Mekke,  u  kojoj  je  sputavan,  u  prostranstvo  ovog  blagoslovljenog  mjesta 
Medine,  odakle  se  proširio  diljem  svijeta. 

Stanovnici  Medine  su  na  najljepši  način  uzvratili  na  dobrotu  koju  im  je  poda- 


1  Ibn  Hadžer  je  rekao:  "Ovo  je  utemeljen  stav,  a  mišljenje  onih  koji  kažu  da  je  bio  petak  je  neosno- 
vano." Fethul-bari,  7/544. 

2  El-Hidžretu  fil-Kur'anil-kerim,  str.  351. 

3  El-Hidžretu  fil-Kur'anil-kerim,  str.  352. 

4  Sahihul-Buhari,  Kitab:  Menakibul-ensar,  bab:  Hidžretun-Nebijj,  5/77-78.  Misli  se  na  mesdžid  u  Kuba'u. 
(prim.  prev.) 

5  Sahihul-Buhari,  br.  3911. 

6  El-Hidžretun-Nebevijjetu  fil-Kur'anil-kerim,  str.  353. 

rio  Allah  učinivši  svoj  grad  domom  Allahovog  Poslanika,  sallallahu  alejhi  ve  sellem,  i 
muhadžira  i  stavivši  se  u  službu  islamu.  Uz  to,  učinili  su  svoj  grad  centrom  islam- 
skog sistema  pruživši  svu  potrebnu  potporu. 

Taj  su  dan  stanovnici  Medine  dočekali  s  radošću  i  veseljem.  Izgovarali  su  "la 
ilahe  illallah"  i  klicali:  "Muhammede,  Allahov  poslaniče,  Allahov  poslaniče!" 

Imam  Muslim  bilježi  hadis:  "Dok  je  Allahov  Poslanik,  sallallahu  alejhi  ve 
sellem,  ulazio  u  Medinu,  muškarci  i  žene  penjali  su  se  na  krovove  kuća.  Na  ulicama 
su  se  okupili  i  dječica  i  sluge.  Svi  su  klicali:  "Muhammede,  Muhammede!  Allahov 
poslaniče,  Allahov  poslaniče!"1 

Nakon  ovog  veličanstvenog  dočeka  naroda,  kakav  se  ne  pamti  u  historiji 
ljudskog  roda,  Vjerovjesnik,  sallallahu  alejhi  ve  sellem,  zaputio  se  ka  kući  Ebu  Ejjuba 
el-Ensarija,  gdje  je  odsjeo. 

U  podugačkom  hadisu  o  Hidžri,  Enes,  radijallahu  anhu,  između  ostalog  kaže: 
"Vjerovjesnik,  sallallahu  alejhi  ve  sellem,  nastavio  je  ići  dok  nije  stigao  do  Ebu  Ejju- 
bove  kuće.  Tu  se  zaustavio  i  zapodjenuo  razgovor  sa  ukućanima.  Tada  gaje  čuo 
Abdullah  b.  Selam,  koji  je  u  svom  palmoviku  brao  datule  za  svoju  porodicu.  Istog 
časa  sve  je  to  ostavio  i  došao  da  vidi  Allahovog  Vjerovjesnika,  sallallahu  alejhi  ve 
sellem.  Slušao  je  neko  vrijeme  šta  Vjerovjesnik,  sallallahu  alejhi  ve  sellem,  govori,  a 
potom  se  vratio  kući.  Allahov  Vjerovjesnik,  sallallahu  alejhi  ve  sellem,  upitao  je:  'Čija 
kuća  naše  rodbine  nam  je  najbliža?'  Ebu  Ejjub  reče:  'Moja,  Allahov  Vjerovjesniče! 
Ovo  je  moja  kuća  i  moj  ulaz.'  Poslanik  reče:  'Onda  pođi  da  nam  pripremiš  mjesto  za 
odmor.2m3 

Nakon  toga  Allahov  Poslanik,  sallallahu  alejhi  ve  sellem,  ostao  je  živjeti  kod 
Ebu  Ejjuba  dok  nije  sagradio  svoj  mesdžid  u  Medini  i  sobe  za  boravak. 

Tako  se  završila  hidžra  Allahovog  Poslanika,  sallallahu  alejhi  ve  sellem,  i 
njegovih  ashaba,  ali  ciljevi  hidžre  time  nisu  postignuti.  Oni  su  se  počeli  ostvarivati 
tek  nakon  bezbjednog  prispijeća  Allahovog  Poslanika,  sallallahu  alejhi  ve  sellem,  u 
Medinu. 

Put  hidžre  bio  je  put  prepun  teškoća,  nedaća  i  izazova,  ali  Allahov  Poslanik, 
sallallahu  alejhi  ve  sellem,  uspješno  ih  je  prebrodio  da  bi  ummetu  obezbijedio  blis- 
tavu budućnost. 

Poslanik  je  napravio  ummetu  državu  u  kojoj  je  na  temeljima  imana,  bogo- 
bojaznosti,  dobročinstva  i  pravde  nikla  veličanstvena  ljudska  civilizacija.  Ta  država 
porazila  je  dvije  tada  najmoćnije  sile  na  svijetu:  Perziju  i  Bizantiju.4 


1  Sahihu  Muslim,  Kitab:  Ez-Zuhd  ver-rekaik,  bab:  Hadisul-hidžre,  br.  2009. 

2  Kajlula  -  poslijepodnevno  spavanje. 

3  Sahihul-Buhari,  Kitab:  Menakibul-ensar,  bab:  Hidžretun-Nebijji  ilel-Medine,  5/79. 

4  El-Hidžretu  fil-Kur'anil-kerim,  str.  355. 

Deseto:  Lekcije,  pouke  i  poruke 

1-  Borba  između  istine  i  zablude 

Ta  borba  traje  od  davnina  i  ne  prestaje,  jer  je  to  Allahov  zakon.  Allah  kaže: 


"Onima  koji  su  ni  krivi  ni  dužni  iz  zavičaja  svoga  prognani  samo  zato  što  su 
govorili:  'Gospodar  naš  je  Allah!1  A  da  Allah  ne  suzbija  neke  ljude  drugima,  do 
temelja  bi  bili  porušeni  manastiri,  i  crkve,  i  havre,  a  i  džamije,  u  kojima  se 
mnogo  spominje  Allahovo  ime.  A  Allah  će  sigurno  pomoći  one  koji  Njega 
pomažu  -  ta  Allah  je,  zaista,  moćan  i  silan."1 

Rezultat  te  borbe  je  sasvim  izvjestan.  Allah  kaže: 


"Allah  je  zapisao:  Ja  i  poslanici  Moji  sigurno  ćemo  pobijediti!1  Allah  je,  zaista, 
moćan  i  silan."2 

2-  Spletke  neprijatelja  da've  i  daija 

Neprijatelji  da've  konstantno  spletkare  protiv  da've  i  daija.  Ponekad  hapse 
daije,  ili  ih  ubijaju,  ili  protjeruju  i  izgone  iz  zemlje.  Zato  je  bitno  da  daija  utočište 
traži  prije  svega  kod  svoga  Gospodara,  da  ima  povjerenja  u  Njega  i  da  se  na  Njega 
oslanja.  Daija  mora  uvijek  biti  svjestan  da  će  se  nevjernicima  spletke  obiti  o  glavu.3 
Allah  kaže: 


"I  kad  su  ti  nevjernici  zamke  razapinjali  da  bi  te  u  tamnicu  bacili,  ili  da  bi  te 
ubili,  ili  da  bi  te  prognali;  oni  su  zamke  pleli  pa  je  i  Allah  njima  zamke  pleo,  jer 
Allah  to  najbolje  umije."4 

Jedna  od  spletki  koju  neprijatelji  islama  koriste  u  borbi  protiv  da've  i  daija 
jeste  mamljenje  slabih  duša  imetkom.  Zato  su  ponudili  stotinu  deva  onome  ko  im 
dovede  barem  jednog  od  dvojice  muhadžira,  živog  ili  mrtvog.  Pohlepni  su  odmah 
pošli  u  potjeru.  Jedan  od  njih  bio  je  i  Suraka,  koji  se  iz  ove  avanture  vratio  bez 
materijalne  dobiti,  ali  je  postigao  veći  uspjeh  i  bolju  opskrbu.  Opskrbljen  je  imanom 
i  odmah  je  druge  progonioce  počeo  odvraćati  od  nastavka  potjere  zavaravajući  ih. 

Tako  Allah  vraća  Svojim  evlijama  i  daijama.1  Allah  kaže: 


1  Sura  El-Hadždž,  40. 

2  Sura  El-Mudžadele,  21. 

3  El-Hidžretun-Nebevijjetul-mubareke,  str.  199. 

4  Sura  El-Enfal,  30. 

"Oni  koji  ne  vjeruju  troše  imanja  svoja  da  bi  od  Allahova  puta  odvraćali.  Oni 
će  ih  sigurno  utrošiti,  zatim  će  zbog  toga  žaliti  i  na  kraju  će  pobijeđeni  biti.  A 
oni  koji  ne  budu  vjerovali  -  u  Džehennem  će  biti  potjerani.1'2 

3-  Precizno  planiranje  hidžre  i  poduzimanje  uzroka  uspjeha,  od  početka  do 
kraja 

Ko  dobro  razmotri  tok  hidžre,  od  samih  priprema  pa  do  prvih  poteza  po 
njenom  okončanju,  shvatit  će  da  su  planovi  Allahovog  Poslanika,  sallallahu  alejhi  ve 
sellem,  potpomognuti  Objavom.  Isto  tako,  naučit  će  da  je  u  svemu  što  se  od  musli- 
mana traži  planiranje  jedan  od  Vjerovjesnikovih  sunneta  i  dio  šerijatskih  zaduženja. 
Oni  koji  misle  da  se  treba  prepustiti  događajima,  griješe  i  čine  zlo  i  sebi  i  ostalim 
muslimanima.3 

U  Vjerovjesnikovoj,  sallallahu  alejhi  ve  sellem,  hidžri  primjećujemo  sljedeće: 
3.1.  Postojanje  preciznog  plana.  Usljed  toga  hidžra  je  okončana  uspješno 

uprkos  nedaćama  i  preprekama  s  kojima  se  suočila.  To  je  zato  što  je  svaki  detalj 

hidžre  pomno  prostudiran,  a  to  se  vidi  iz  ovih  primjera: 

a)  Vjerovjesnik,  sallallahu  alejhi  ve  sellem,  došao  je  u  Ebu  Bekrovu  kuću  u 
vrijeme  velike  vrućine.  To  je  vrijeme  kada  se  malo  ko  nalazi  vani,  a  i  sam  Vjerovjes- 
nik, sallallahu  alejhi  ve  sellem,  nije  običavao  dolaziti  u  to  vrijeme,  ali  ovaj  put  je  to 
učinio  kako  ga  niko  ne  bi  primijetio. 

b)  Prikrio  je  svoj  identitet  došavši  zamaskiranog  lica  u  Ebu  Bekrovu  kuću. 
Tako  je  stavljanjem  mahrame  preko  lica  smanjio  mogućnost  da  bude  prepoznat.4 

c)  Poslanik,  sallallahu  alejhi  ve  sellem,  zatražio  je  da  svi  osim  Ebu  Bekra  izađu 
iz  kuće,  a  zatim  je  samo  rekao  da  moraju  učiniti  hidžru  ne  spominjući  u  kojem  će 
pravcu  krenuti. 

d)  Izašli  su  noću  i  to  na  stražnja  vrata  Ebu  Bekrove  kuće.5 

e)  Vrhunac  predostrožnosti  bilo  je  kretanje  sporednim  putevima,  uz  korište- 
nje pomoći  iskusnog  vodiča  kroz  planinske  i  pustinjske  puteve.  Taj  vodič  bio  je 
mušrik,  ali  je  bio  častan  i  povjerljiv,  što  pokazuje  da  se  Poslanik,  sallallahu  alejhi  ve 
sellem,  nije  ustručavao  zatražiti  pomoć  od  stručnih  osoba,  bez  obzira  na  njihov 
društveni  položaj  i  vjersku  pripadnost.6 


1  El-Hidžretun-Nebevijjetul-mubareke,  str.  200. 

2  Sura  El-Enfal,  36. 

3  Seid  Hava,  El-Esasu  fis-sunneti  ve  fikhiha,  1/357. 

4  Fis-siretun-Nebevijje  -  Kira'a  U-dževanibil-hazer  vel-himaje,  str.  141. 

5  Mtfinus-sire,  str.  147. 

6  El-Hidžretu  fd-Kur'anU-kerim,  str.  361. 

3.2.  Odabir  adekvatnih  osoba  da  pomognu  izvođenje  hidžre.  Primijetit  ćemo 
da  su  sve  te  osobe  povezane  rodbinskom  ili  poslovnom  vezom  sa  učesnikom  hidž- 
re, stoje  pospješilo  njihovu  međusobnu  saradnju  u  ostvarenju  velikog  cilja. 

3.3.  Svaki  član  ove  porodice  dobio  je  odgovarajući  zadatak,  svakoje  preuzeo 
ono  u  čemu  je  bio  najbolji.  To  zato  da  bi  svako  mogao  izvršiti  svoj  zadatak  i  obaviti 
sve  što  je  za  to  vezano. 

3.4.  Idejom  da  Alija  b.  Ebu  Talib  spava  u  Poslanikovoj  postelji  uspješno  su 
zavarani  i  obmanuti  nevjernici,  pa  je  Poslanik,  sallallahu  alejhi  ve  sellem,  pod  okri- 
ljem noći,  uz  Božiju  pomoć,  izašao,  a  oni  su  spavali.  Nakon  što  su  se  probudili, 
revnosno  su  osmatrali  Poslanikovu  postelju  ne  sumnjajući  da  u  postelji  spava  on, 
umotan  u  ogrtač,  a  ustvari  to  je  bio  Alija  b.  Ebu  Talib. 

3.5.  Putovanje  je  logistički  bilo  savršeno  dobro  organizirano: 

a)  Alija  b.  Ebu  Talib  spavao  je  u  Poslanikovoj  postelji  da  zavara  nevjernike  i 
da  sljedećih  dana  vrati  ljudima  povjerene  stvari,  a  zatim  se  priključi  Poslaniku,  salla- 
llahu alejhi  ve  sellem,  u  Medini. 

b)  Abdullah  b.  Ebu  Bekr  preuzeo  je  obavještajne  zadatke  donoseći  tačne 
informacije  o  kretanjima  neprijatelja. 

c)  Esma,  "Vlasnica  dva  pojasa",  preuzela  je  na  sebe  zadatak  da,  usred  muš- 
ričkog  divljanja  u  potrazi  za  Muhammedom,  sallallahu  alejhi  ve  sellem,  kojeg  su 
željeli  likvidirati,  donosi  hranu  iz  Mekke  u  pećinu. 

d)  Amir  b.  Fuhejr,  ovaj  priprosti  pastir,  odigrao  je  značajnu  ulogu  u  pružanju 
potpore  i  opskrbe  hranom.  On  je  dvojicu  drugova  skrivenih  u  pećini  opskrbljivao 
mesom  i  mlijekom  i  iskoristio  je  stado  za  brisanje  tragova  učesnika  ovog  histo- 
rijskog putovanja  kako  ih  neprijatelj  ne  bi  otkrio. 

e)  Za  vodiča  je  izabran  Abdullah  b.  Urejkit,  povjerljiv  čovjek  i  iskusan  vodič 
kroz  pustinjske  predjele.  On  je  imao  zadatak  da  budno  iščekuje  Poslanikov,  salla- 
llahu alejhi  ve  sellem,  znak  za  polazak  kako  bi  poveo  karavanu  iz  pećine  u  Jesrib. 

Ovo  pokazuje  da  je  put  isplaniran  nevjerovatno  precizno,  poduzeti  su  mudri 
potezi  kao  mjere  predostrožnosti,  svakoj  osobi  povjeren  je  zadatak  koji  joj  najbolje 
odgovara,  začepljene  su  sve  rupe  i  pokrivene  sve  potrebe  putovanja,  u  izvođenje 
plana  uključenje  najmanji  potrebni  broj  osoba,  niko  nije  bio  ni  višak  ni  smetnja. 

Poslanik,  sallallahu  alejhi  ve  sellem,  poduzeo  je  uzroke  i  učinio  sve  što  je  bilo 
u  njegovoj  moći  nakon  čega  Allahova  pomoć  nije  izostala.1 

4-  Neophodno  je  uzeti  u  obzir  uzroke 

Poduzimanje  uzroka  je  neophodno  i  obavezno,  iako  ne  znači  da  će  to  uvijek 
donijeti  uspjeh.  To  je  zato  što  su  te  stvari  vezane  za  Allahovu  volju,  pa  je  i  oslanja- 
nje na  Allaha  nužno  i  vrhunac  je  poduzimanja  uzroka. 

Poslanik,  sallallahu  alejhi  ve  sellem,  poduzeo  je  sve  neophodne  mjere  i  upo- 


1  Teufik  Muhammed,  Edva'  alel-Hidžra,  str.  393  i  397. 


trijebio  sva  potrebna  sredstva,  ali,  u  isto  vrijeme,  on  je  bio  sa  Allahom  u  svojim  do- 
vama  u  kojima  je  tražio  da  ga  On  pomogne  i  njegovo  putovanje  okonča  uspjehom. 
Dove  su  mu  uslišane,  nevjernici  su  stajali  pred  samim  ulazom  u  pećinu,  ali  su  se 
vratili  ništa  ne  primijetivši,  Surakin  konj  propada  u  zemlju  i,  na  koncu,  putovanje  je 
uspješno  okončano.1 

5-  Vjerovanje  u  opipljiva  čuda 

Tokom  Vjerovjesnikove,  sallallahu  alejhi  ve  sellem,  hidžre  dogodila  su  se 
opipljiva  čuda.  To  su  konkretni  dokazi  Allahove  zaštite  i  pažnje  poklonjene  Posla- 
niku, sallallahu  alejhi  ve  sellem.  Neka  od  tih  čuda  su,  kako  se  prenosi,  da  je  pauk 
ispleo  mrežu  na  ulazu  u  pećinu,  čuda  koja  su  se  desila  pri  susretu  Allahovog  Posla- 
nika, sallallahu  alejhi  ve  sellem,  sa  Ummu  Ma'bed,  ono  što  se  desilo  sa  Surakom, 
kojem  je  Poslanik,  sallallahu  alejhi  ve  sellem,  obećao  Kisrine  narukvice. 

Daije  ne  smiju  izbjegavati  tu  temu,  nego  trebaju  govoriti  o  Vjerovjesnikovim, 
sallallahu  alejhi  ve  sellem,  čudima  koja  su  prenesena  vjerodostojnim  predajama,  s 
tim  što  trebaju  naglašavati  da  su  to  dokazi  Muhammedovog  vjerovjesništva  i 
poslanstva.2 

6-  Nema  smetnje  pomoći  se  pouzdanim  nevjernikom 

Daijama  je  dozvoljeno  da  koriste  pomoć  onih  koji  ne  dijele  njihova  vjerska 
ubjeđenja,  ukoliko  imaju  povjerenja  u  njih  i  ukoliko  su  pouzdani  u  onome  u  čemu 
je  pomoć  zatražena. 

Vidimo  da  su  Vjerovjesnik,  sallallahu  alejhi  ve  sellem,  i  Ebu  Bekr  kao  vodiča 
na  putu  hidžre  angažirali  mušrika  i  povjerili  mu  svoje  jahalice  te  dogovorili  sastanak 
pred  pećinom  Sevr,  a  to  su  vrlo  delikatne  stvari.  Stoga  nema  sumnje  da  su  Vjero- 
vjesnik, sallallahu  alejhi  ve  sellem,  i  Ebu  Bekr  imali  puno  povjerenje  u  njega,  što 
znači  da  kod  nevjernika,  grješnika,  i,  općenito,  ljudi  koji  nemaju  veze  sa  da'vom, 
mogu  postojati  karakteristike  koje  ulijevaju  povjerenje.  To  može  biti  rodbinska 
veza,  staro  poznanstvo,  komšiluk,  usluga  koju  je  učinio  daiji,  ili  možda,  jednostavno, 
posjeduje  osnovne  etičke  vrijednosti,  poput  pouzdanosti,  ljubavi  prema  činjenju 
dobra  itd.  Daija  će  sam,  na  osnovu  vlastite  pronicljivosti  i  sposobnosti  procjene 
karak-tera  osoba,  procijeniti  u  koga  može  imati  povjerenja,  a  u  koga  ne.3 

7-  Uloga  žene  u  Hidžri 

Na  nebu  Hidžre  zasjale  su  mnoge  zvijezde.  Brojna  imena  ostat  će  upamćena 
po  svojoj  velikoj  vrijednosti  i  značajnom  udjelu  u  džihadu.  Neke  od  tih  žena  su: 
Aiša,  Ebu  Bekrova  kćerka,  koja  je  zapamtila  ovu  priču  i  prenijela  je  ummetu;  Ummu 


1  Mu'inus-sire,  str.  148. 

2  El-Mustefad  min  kisasil-Kur'an,  2/108. 

3  El'Hidžretun-Nebevijjetul-mubareke,  str.  206. 

Seleme,  muhadžirka  koja  je  pokazala  nevjerovatnu  strpljivost;  Esma,  "Vlasnica  dva 
pojasa",  koja  je  Poslaniku,  sallallahu  alejhi  ve  sellem,  i  njegovom  drugu  u  pećini 
obezbjeđivala  hranu  i  vodu.  Ona  je  na  Allahovom  putu  pretrpjela  i  fizički  napad 
Pričajući  o  tome,  ona  kaže:  "Nakon  odlaska  Allahovog  Poslanika,  sallallahu  alejhi  ve 
sellem,  ]  Ebu  Bekra,  dođe  skupina  Kurejšija,  među  kojima  i  Ebu  Džehl  b.  Hišam,  i 
stadoše  pred  Ebu  Bekrova  vrata.  Izašla  sam  pred  njih,  pa  su  upitali:  'Gdje  ti  je  otac?' 
'Ne  znam,  Boga  mi,  gdje  mi  je  otac!',  rekla  sam.  Ebu  Džehl  je  tada  podigao  ruku,  a 
bio  je  to  odvratan  i  zao  čovjek,  i  tako  me  ošamario  po  licu  da  mi  je  naušnica  ispala, 
a  zatim  se  udaljiše."1 

Ovo  je  Esmina  lekcija  muslimankama  u  svakom  vremenu  kako  treba  čuvati 
tajne  muslimana  od  neprijatelja  i  kako  treba  stati  gordo  i  postojano  pred  silama 
nasilja  i  nepravde. 

Još  jedan  događaj  u  vezi  Esme  je  velika  lekcija.  Ona  kazuje  da  je  nakon  Ebu 
Bekrove  hidžre,  njen  djed  Ebu  Kuhafe,  koji  je  već  bio  oslijepio  od  starosti,  došao  je 
kod  nje  i  rekao:  "Boga  mi,  unesrećio  vas  je  otišavši  a  ne  ostavivši  vam  imetak!" 
Rekla  sam:  "Nije  tako,  djedo!  Stavi  ruku  na  ovo  blago."  Stavio  je  ruku  gdje  sam  mu 
rekla  i  kazao:  "U  redu  je.  Dobro  je  uradio  što  vam  je  ostavio  ovoliko,  bit  će  vam 
dovoljno."  Esma  kaže:  "A  tako  mi  Allaha,  ništa  nam  nije  ostavio,  ali  nisam  htjela  da 
se  djed  brine."2 

Esma  je  domišljato  i  mudro  prikrila  stanje  svoga  oca,  a  u  isto  vrijeme  umirila 
zabrinutog  starca.  I  nije  lagala,  jer  otac  im  je  zaista  ostavio  to  kamenje  koje  je 
sakupila  kako  bi  umirila  zabrinutog  starca.  Ali,  uz  to,  ostavio  im  je  i  iman  - 
vjerovanje  u  Allaha,  iman  koji  ništa  ne  može  potresti  niti  ikakav  vjetar  otpuhati, 
iman  na  koji  ne  utječe  ni  bogatstvo  ni  neimaština.  Ostavio  im  je  ubjeđenje  i 
bezgranično  pouzdanje  u  Allaha,  usadio  je  u  njih  težnju  ka  višim  ciljevima,  i  tako  ih 
učinio  primjerom  muslimanskoj  porodici  kakav  teško  da  će  se  ponoviti. 

Esma  je  ovim  svojim  potezima  ženama  i  djevojkama  postala  primjer  dostojan 
da  se  na  njega  ugledaju. 

Esma  je  sa  svojim  sestrama  ostala  u  Mekki,  ne  žaleći  se  na  nedaću  i  ne  tražeći 
pomoć,  sve  dok  Vjerovjesnik,  sallallahu  alejhi  ve  sellem,  nije  poslao  Zejda  b.  Hari- 
seta  i  Ebu  Rafi'a,  davši  im  dvije  deve  i  petsto  dirhema,  u  Mekku  da  dovedu  Fatimu, 
Ummu  Kulsum,  Sevdu  bint  Zem'at,  njegovu  suprugu,  Usamu  b.  Zejda  i  njegovu 
majku  Bereku  koju  su  zvali  Ummu  Ejmen.  S  njima  je  pošao  i  Ebu  Bekrov  sin  Abdullah 
vodeći  Ebu  Bekrovu  porodicu,  među  kojima  su  bile  i  Esma  i  Aiša.  Po  dolasku  u 
Medinu,  Vjerovjesnik,  sallallahu  alejhi  ve  sellem,  smjestio  ih  je  u  dom  Hariseta  b. 
En-Nu'mana.3 


1  El-Hidžretun-Nebevijjetul-mubareke,  str.  126. 

2  Ibn  Hišam,  Es-Siretun-Nebevijje,  2/102.  Lanac  prenosilaca  je  vjerodostojan. 

3  El-Hidžretun-Nebevijjetul-mubareke,  str.  128. 


Život  i  djeCo  posCjeđnjeg  Vjerovjesnik$ 


8-  Mnogobošci  su  Allahovom  Poslaniku  povjeravali  dragocjenosti  na  čuvanje 

To  što  su  mnogobošci  davali  svoje  dragocjenosti  Allahovom  Poslaniku, 
sallallahu  alejhi  ve  sellem,  na  čuvanje,  dok  su  se  istovremeno  borili  protiv  njega  i 
planirali  ga  ubiti,  jasan  je  pokazatelj  nevjerovatne  kontradiktornosti  u  njihovom 
ponašanju.  Jer,  u  isto  vrijeme  dok  su  ga  optuživali  da  je  čarobnjak,  luđak,  lažov, 
nisu  mogli  pronaći  nikog  boljeg,  povjerljivijeg,  niti  iskrenijeg  od  njega.  Zato  su 
svoje  dragocjenosti  za  koje  su  se  bojali  povjeravali  na  čuvanje  jedino  njemu.  To  je 
dokaz  da  razlog  njihovog  nevjerstva  nije  njihova  sumnja  u  Vjerovjesnikovif,  salla- 
llahu alejhi  ve  sellem,  iskrenost  nego  se  naprosto  radi  o  oholosti  i  uzdizanju  nad 
Istinom  s  kojom  je  došao,  i  strahu  za  gubitak  pozicija  i  moći.1 

Istinu  je  rekao  Uzvišeni  Allah: 

"Mi  znamo  da  tebe  zaista  žalosti  što  oni  govore.  Oni,  doista,  ne  okrivljuju 
tebe  da  si  ti  lažac,  nego  nevjernici  poriču  Allahove  riječi.1'2 

To  što  je  Poslanik,  sallallahu  alejhi  ve  sellem,  iako  je  prolazio  teške  trenutke  u 
kojima  je  čovjek  obično  zaokupljen  razmišljanjem  kako  se  spasiti,  naredio  Aliji  da 
vrati  povjerene  stvari  njihovim  vlasnicima,  pokazuje  da  Poslanik,  sallallahu  alejhi  ve 
sellem,  ni  u  najtežim  trenucima  u  kojima  običan  čovjek  zaboravi  i  na  sebe  a  kamoli 
na  druge,  nije  zaboravio  brigu  o  povjerenim  emanetima.3 

9-  Plaćanje  jahalice 

Allahov  Poslanik,  sallallahu  alejhi  ve  sellem,  nije  pristao  da  jaše  Ebu  Bekrovu, 
radijallahu  anhu,  devu  osim  pod  uvjetom  da  mu  plati,  a  cijena  koju  su  dogovorili 
ostala  je  kao  dug  koji  će  isplatiti  naknadno. 

Ovo  je  lekcija  daijama  da  nikada  nikome  ne  trebaju  biti  na  teretu.  Naprotiv, 
oni  su  ti  koji  trebaju  da  daju,  a  ako  već  njihova  ruka  ne  može  biti  gornja,  onda  neka 
ne  bude  ni  donja. 

Poslanik,  sallallahu  alejhi  ve  sellem,  insistirao  je  da  plati  cijenu  korištenja 
jahalice,  a  ovakvo  njegovo  ponašanje  predstavlja  provođenje  u  praksu  vjerovjesni- 
čke  maksime  koja  glasi: 

"Za  ovo  od  vas  ne  tražim  nikakve  nagrade,  mene  će  Gospodar  svjetova  nagra- 
diti".4 

Nosioci  akide  i  imana  i  donosioci  radosnih  vijesti  vjernicima,  trebaju  svoje 


1  Dr.  El-Buti,  Fikhus-siretin-Nebevijje,  str.  193. 

2  Sura  El-En'am,  33. 

3  El-Hidžretu  fil-Kur'anU-kerim,  str.  364. 

4  Sura  Eš-Šu'ara,  109. 

ruke  pružati  samo  ka  Allahu,  inače  će  biti  u  kontradikciji  s  onim  u  što  pozivaju.  A 
ljudi  inače  lakše  prihvataju  govor  djela  nego  govor  riječi. 

Zaostalost  muslimana  i  slabosti  pojavili  su  se  upravo  onda  kad  su  da'va  i 
daije  postali  podložni  materijalnim  interesima.  Onog  momenta  kada  je  daija  počeo 
iščekivati  platu  za  svoj  rad,  da'va  je  izgubila  svoj  duh  i  živost  i  postala  služba,  a  daije 
su  postali  službenici. 

Glas  koji  izlazi  iz  grla  onoga  ko  se  boji  Allaha  i  nada  se  Njegovom  zadovolj- 
stvu ne  zvuči  isto  kao  glas  onoga  koji  se  nada  da  će  ubrati  šačicu  novaca.  Davno  je 
još  rečeno:  "Plaćena  narikača  ne  jauče  kao  majka  koja  je  izgubila  dijete." 

Zato  je  slab  efekat  i  velika  udaljenost  ljudi  od  ispravnog  pravca.1 

10-  Daija  ne  gleda  kako  će  se  dokopati  imetka  ljudi 

Nakon  što  je  Poslanik,  sallallahu  alejhi  ve  sellem,  oprostio  Suraki,  on  mu  je 
ponudio  pomoć  rekavši:  "Proći  ćeš  pokraj  krda  mojih  deva  i  stada  mojih  ovaca,  pa 
uzmi  šta  god  ti  treba."  Allahov  Poslanik,  sallallahu  alejhi  ve  sellem,  kazao  je:  "Ne 
treba  mi  ništa  od  toga."2 

Ako  ljudi  vide  da  daija  ne  želi  uzeti  njihov  imetak,  zavoljet  će  ga,  a  ako  vide 
da  žudi  za  njihovim  imetkom,  pobjeći  će  od  njega.  Ovo  je  zlatna  lekcija  onima  koji 
pozivaju  u  Allahovu  vjeru.3 

11-  Spremnost  na  žrtvovanje  i  suze  radosnice 

Tragovi  Vjerovjesnikovog,  sallallahu  alejhi  ve  sellem,  odgoja  na  Ebu  Bekru  i 
Aliji  pokazuju  se  u  njihovoj  spremnosti  na  žrtvovanje. 

Kada  je  Ebu  Bekr,  radijallahu  anhu,  htio  učiniti  hidžru,  Allahov  Poslanik,  salla- 
llahu alejhi  ve  sellem,  rekao  mu  je:  "Ne  žuri!  Možda  ti  Allah  da  saputnika." 

Ebu  Bekr  je  počeo  sa  pripremama  i  planiranjem  hidžre  te  je  kupio  dvije  deve  i 
držao  ih  u  svojoj  kući  hraneći  ih  i  pripremajući  za  hidžru. 

U  El-Buharijinoj  predaji  stoji:  "Četiri  mjeseca  lišćem  je  hranio  dvije  deve." 

Svojom  dalekovidnošću  Ebu  Bekr,  koji  je  odgajan  da  bude  vođa,  shvatio  je  da 
će  hidžra  biti  teška  i  da  može  početi  svakog  momenta,  stoga  je  pripremio  potrebna 
sredstva,  obezbijedio  poputninu  i  stavio  svoju  porodicu  u  službu  Vjerovjesniku, 
sallallahu  alejhi  ve  sellem. 

Kada  je  Allahov  Poslanik,  sallallahu  alejhi  ve  sellem,  došao  i  obavijestio  ga  da 
je  Allah  dozvolio  Vjerovjesniku  da  učini  hidžru,  Ebu  Bekr  je  plakao  od  sreće  što  će 
biti  Vjerovjesnikov  saputnik. 

Aiša  o  tome  pripovijeda:  "Allaha  mi,  nisam  znala  da  neko  može  plakati  od 
sreće  dok  taj  dan  nisam  vidjela  Ebu  Bekra  kako  plače!" 


1  Mu'inus-sire,  str.  148. 

2  Ahmed,  Musned,  1/3,  valorizacija:  Ahmed  Šakir. 

3  FiZilalil-Hidžretun-Nebevijje,  str.  58. 


Suze  radosnice  su  odraz  vrhunca  sreće. 

Ebu  Bekr  je  shvatao  da  će  on  jedini  biti  saputnik  Gospodarovog  Poslanika  na 
ovom  putu  koji  će  trajati  najmanje  desetak  dana  i  da  će  založiti  vlastiti  život  za 
svoga  velikodostojnika,  vođu  i  miljenika,  odabranog  Poslanika,  sallallahu  alejhi  ve 
sellem.  Na  svijetu  nema  većeg  uspjeha  od  toga  da  Ebu  Bekr,  mimo  svih  ashaba  i 
čitavog  svijeta,  bude  jedini  saputnik  najboljem  stvorenju!1 

Ebu  Bekr  se  u  pećini  bojao  da  će  ih  mnogobošci  otkriti,  što  pokazuje  njegovu 
ljubav  u  ime  Allaha  prema  Vjerovjesniku,  sallallahu  alejhi  ve  sellem.  To  je  primjer 
kako  iskreni  vojnik  da've  prema  svome  časnom  vođi  treba  pokazati  saosjećanje  i 
bojazan  za  njegov  život  kada  zapadne  u  teške  trenutke.  Ebu  Bekr  se  u  tim  trenu- 
cima nije  bojao  za  svoj  život,  jer  daje  tako,  ne  bi  ni  pošao  sa  Allahovim  Poslanikom, 
sallallahu  alejhi  ve  sellem,  na  ovaj  opasni  put,  zato  što  je  znao  da  je  smaknuće 
najmanje  što  će  mu  se  desiti  ako  ga  mnogobošci  uhvate  sa  Allahovim  Poslanikom, 
sallallahu  alejhi  ve  sellem.  On  se  bojao  za  život  časnog  Poslanika  i  budućnost  isla- 
ma ako  Poslanik,  sallallahu  alejhi  ve  sellem,  padne  u  ruke  mnogobožaca.2 

Ebu  Bekr  je  više  puta  na  ovom  putovanju  pokazao  istančan  osjećaj  za  mjere 
bezbjednosti.  Jedan  od  tih  primjera  jeste  njegov  odgovor  čovjeku  koji  je  pitao:  "Ko 
je  ovaj  čovjek?"  Ebu  Bekr  mu  je  odgovorio:  "To  je  vodič  koji  me  vodi  putem."  Pita- 
lac  je  mislio  da  Ebu  Bekr  ovim  riječima  aludira  na  drum,  a  on  je  aludirao  na  put 
dobra.  Ebu  Bekr  je  vrlo  vješto  iskoristio  dvosmislenost  riječi  i  izbjegao  neugodnosti 
i  laži.3  Vjerovjesnik,  sallallahu  alejhi  ve  sellem,  to  mu  je  odobrio  jer  je  hidžra  bila 
tajna.4 

Alija  b.  Ebu  Talib  pokazao  je  primjer  iskrenog  vojnika  odanog  islamskoj  da'vi 
žrtvujući  vlastiti  život  za  spas  vođe,  jer  spašavanjem  vođe  spašava  se  da'va,  a  ubija- 
nje vođe  dovodi  do  njenog  stagniranja  i  slabljenja. 

Alija  je  u  noći  Hidžre  prespavao  u  Poslanikovoj  postelji  ne  mareći  za  posto- 
janje mogućnosti  da  se  sablje  kurejšijskih  mladića  sruče  na  njega  jer  mu  je  bilo 
važno  da  se  spasi  Allahov  Poslanik,  sallallahu  alejhi  ve  sellem,  vjerovjesnik  poslan 
ummetu,  vođa  da've.5 

12-  Umješnost  vođenja  duša  i  utjecaj  na  psihu  ljudi 

Duboka  ljubav  prema  Allahovom  Poslaniku,  sallallahu  alejhi  ve  sellem, 
preplavila  je  Ebu  Bekrovo  srce  tokom  hidžre,  kao  što  je  preplavila  i  srca  ostalih 
ashaba.  To  je  bila  iskrena  ljubav,  a  ne  licemjerno  pokazivanje  ljubavi  radi  interesa, 
želje  za  ovosvjetskim  dobrima  ili  iz  straha  da  ih  ne  zadesi  zlo. 


1  Et-Terbijetul-kijadijje,  2/191-192. 

2  Mustafa  es-Siba'i,  Es-Siretun-Nebevijje  -  Durus  ve  'Iber,  str.  71. 

3  El-Hidžretun-Nebevijjetul-mubareke,  str.  204. 

4  Ebu  Faris,  Es-Siretun-Nebevijjetu,  str.  254. 

5  Es-Siba'i,  Es-Siretun-Nebevijjetu,  str.  68. 


Jedan  od  razloga  ove  ljubavi  prema  Allahovom  Poslaniku,  sallallahu  alejhi  ve 
sellem,  su  njegove  liderske  osobine.  On  je  bdio  noćima  da  bi  ashabi  mirno  spavali, 
umarao  se  da  bi  oni  bili  rahat,  gladovao  da  bi  oni  bili  siti,  radovao  se  njihovim 
veseljima,  tugovao  zbog  njihovih  žalosti.  Svaki  muslimanski  lider,  svako  ko  je  za 
nešto  odgovoran,  ako  bude  slijedio  Poslanikov,  sallallahu  alejhi  ve  sellem,  primjer  u 
saosjećanju  s  ljudima  u  žalosti  i  učestvovao  u  njihovoj  radosti,  i  kada  sve  što  radi 
bude  radio  radi  Allahovog  zadovoljstva,  tada  može  računati  da  će  zadobiti 
simpatije  ljudi.1 

Pravi  vođa  prije  svega  vodi  duše  i  djeluje  na  osjećaje.  U  mjeri  u  kojoj  vodstvo 
pokaže  osjećaje  spram  sljedbenika,  u  tolikoj  mjeri  će  i  sljedbenici  pokazati  osjećaje 
spram  vodstva.  Koliko  vodstvo  pokaže  truda,  toliko  će  sljedbenici  pokazati  ljubavi. 

Allahov  Poslanik,  sallallahu  alejhi  ve  sellem,  bio  je  izuzetno  samilostan  i 
osjećajan  prema  svojim  sljedbenicima.  Hidžru  je  učinio  tek  nakon  što  je  to  učinila 
većina  njegovih  sljedbenika,  i  kada  nije  ostao  niko  osim  onih  koji  su  bili  potčrnjeni, 
ili  su  pali  pred  ovim  iskušenjem,  i  onih  koji  su  imali  posebne  zadatke  vezane  za 
hidžru.2 

13-  Burejde  el-Eslemi  prima  islam  u  logoru  jedne  karavane 

Musliman  čije  je  srce  preplavila  ljubav  prema  islamu  nijednog  trena  ne 
posustaje  u  pozivanju  ljudi  u  Allahovu  vjeru,  ma  koliko  okolnosti  bile  nepovoljne  i 
situacija  nestabilna,  bezbjednost  upitna,  nego  koristi  svaku  priliku  da  pozove  k 
Allahu. 

Pogledaj  primjer  Jusufa  u  momentima  kada  je  nepravedno  bačen  u  tamnicu, 
pa  se  sreo  sa  drugim  zatvorenicima.  Nije  se  žalio  na  svoju  sudbu,  ova  mučna 
situacija  nije  ga  spriječila  da  ljude  poziva  u  tevhid  i  suprotstavi  se  širku,  obožavanju 
drugih  mimo  Allaha  i  potčinjenosti  stvorenjima.  Allah  kaže: 

„'Nijedan  obrok  hrane  neće  vam  donesen  biti,  a  da  vam  ja  prije  ne  kažem  šta 
ćete  dobiti1,  reče  Jusuf.  To  je  samo  dio  onoga  čemu  me  naučio  Gospodar  moj, 
ja  se  klonim  vjere  naroda  koji  u  Allaha  ne  vjeruje  i  koji  i  onaj  svijet  ne 


1  Ebu  Faris,  El-Hidžretun-Nebevijjetu,  str.  54. 

2  El-Hidžretun-Nebevijjetul-mubareke,  str.  205. 

priznaje,  i  ispovijedam  vjeru  predaka  svojih,  Ibrahima  i  Ishaka  i  Jakuba;  nama 
ne  priliči  da  ikoga  Allahu  smatramo  ravnim.  To  je  Allahova  milost  prema 
nama  i  ostalim  ljudima,  ali  većina  ljudi  nije  zahvalna.  O  drugovi  moji  u 
tamnici,  ili  su  bolji  raznorazni  bogovi  ili  Allah,  Jedini  i  Svemoćni?  Oni  kojima 
se,  mimo  Njega,  klanjate  -  samo  su  imena  koja  ste  im  nadjenuli  vi  i  preci  vaši 
-  Allah  o  njima  nikakva  dokaza  nije  objavio.  Sud  pripada  jedino  Allahu,  a  On 
je  naredio  da  se  klanjate  samo  Njemu.  To  je  jedina  prava  vjera,  ali  većina  ljudi 
ne  zna.'"1 

Sura  Jusuf  je  mekkanska  sura,  a  Allah  je  Svome  poslaniku  Muhammedu, 
sallallahu  alejhi  ve  sellem,  naredio  da  se  povede  za  primjerom  prijašnjih  poslanika  i 
vjerovjesnika.  Stoga  ga  vidimo  da  na  putu  hidžre  iz  Mekke  u  Medinu,  bježeći  pred 
mušricima  koji  su  ucijenili  njegovu  glavu  nudeći  zločincima  ogromno  blago  za 
njega,  živog  ili  mrtvog,  ne  zaboravlja  svoju  zadaću  i  prenošenje  Poslanice.  Vjero- 
vjesnik,  sallallahu  alejhi  ve  sellem,  na  ovom  je  putu,  u  jednoj  karavani,  sreo  čovjeka 
po  imenu  Burejde  b.  El-Husajb  el-Eslemi  i  pozvao  ga  u  islam,  a  on  je  povjerovao  i 
postao  musliman.2 

Ibn  Hadžer  el-Askalani  spominje  da  je  "Vjerovjesnik,  sallallahu  alejhi  ve  sel- 
lem, na  putu  za  Medinu  sreo  Burejdu  b.  El-Husajba  b.  Abdullaha  b.  El-Harisa  el- 
Eslemija  te  ga  pozvao  u  islam,  a  on  se  odazvao.  Učestvovao  je  sa  Poslanikom, 
sallallahu  alejhi  ve  sellem,  u  šesnaest  bitaka".3 

Nakon  toga,  Burejde  je  postao  daija  i  počeo  pozivati  u  islam.  Njegovim 
sebebom  Allah  je  otvorio  vrata  upute  njegovom  plemenu  Eslem  koji  su  pohrlili  u 
islam  te  dobili  odlikovanje  od  Vjerovjesnika,  sallallahu  alejhi  ve  sellem,  koji  nas  uči 
jedinstvenom  načinu  osvajanja  ljudskih  srca.  Vjerovjesnik,  sallallahu  alejhi  ve  sellem, 
rekao  je:  "Allah  je  u  miru  s  plemenom  Eslem,  a  oprostio  je  plemenu  Gifar4!  To  ne 
kažem  ja,  nego  je  to  Allah  rekao.  "5 

14-  Dva  kradljivca  primaju  islam  pred  Allahovim  Poslanikom  na  putu  hidžre 

U  blizini  Medine  Poslanik,  sallallahu  alejhi  ve  sellem,  sreo  je  dva  kradljivca 
poznata  pod  nadimkom  "Dva  Bijednika".  Poslanik,  sallallahu  alejhi  ve  sellem,  poz- 
vao ih  je  u  islam  i  oni  se  odazvaše,  a  zatim  ih  je  upitao  kako  se  zovu.  "Mi  smo  Dva 
Bijednika",  rekli  su.  Poslanik,  sallallahu  alejhi  ve  sellem,  reče  im:  "Naprotiv!  Vi  ste 
Dvojica  Poštovanih",  a  nakon  toga  naredio  im  je  da  ga  prestignu  na  putu  za  Medi- 
nu.1 

Poslanik,  sallallahu  alejhi  ve  sellem,  sreo  je  dva  kradljivca  i  odmah  ih  pozvao 


1  Sura  Jusuf,  37-40. 

2  Ebu  Faris,  El-Hidžretun-Nebevijjetu,  str.  59.  Šerhul-Mevahib,  1/405. 

3  Ibn  Hadžer,  El-lsabe,  1/146. 

4  Riječ  Eslem  znači  najsigurniji,  a  Gifar  je  izvedenica  od  arapske  riječi  "gafere"  što  znači  oprostiti. 

5  Sahihul-Džami'is-sagir,  1/328. 

u  islam,  a  oni  su  se  odazvali.  Na  tom  primjeru  pokazuje  se  daje  Vjerovjesnik,  salla- 
llahu  alejhi  ve  sellem,  koristio  svaku  priliku  da  pozove  u  Allahovu  vjeru.  To  što  su  se 
kradljivci  s  lahkoćom  odazvali,  i  pored  toga  što  su  život  proveli  kao  siledžije,  krad- 
ljivci i  otimači,  ukazuje  da  se  duše  kojima  ne  vladaju  niski  porivi  brzo  odazivaju 
Istini  onda  kada  postoji  neko  ko  će  Istinu  predstaviti  sa  iskrenošću  i  odanošću. 

Poslanik,  sallallahu  alejhi  ve  sellem,  našao  je  za  shodno  da  ovoj  dvojici  krad- 
Ijivaca  promijeni  nadimak  iz  Dvojica  Bijednih  u  Dvojica  Poštovanih,  što  pokazuje  da 
je  brinuo  o  tome  da  muslimane  prati  dobar  glas  i  vodio  računa  o  njihovim  osjeća- 
jima, te  im  je  na  taj  način  iskazivao  poštovanje  i  davao  podršku. 

Davanje  podrške  čovjeku  je  bitno  jer  se  time  podiže  njegovo  samopouzdanje 
i  daje  mu  se  poticaj  da  uloži  sve  napore  na  putu  dobra  i  uspjeha.2 

15-  Nadomak  Medine  Allahov  Poslanik  susreće  Zubejra  i  Talhu 

Od  događaja  koji  su  se  zbili  na  putu  iseljenja  jeste  susret  Allahovog  Posla- 
nika, sallallahu  alejhi  ve  sellem,  sa  Zubejrom  b.  El-Avvamom  koji  se  vraćao  sa 
nekom  muslimanskom  trgovačkom  karavanom  iz  Šama,  pa  je  Zubejr  odjenuo 
Poslanika,  sallallahu  alejhi  ve  sellem,  i  Ebu  Bekra,  radijallahu  anhu,  bijelom  odjećom, 
kako  to  bilježi  El-Buhari.3 

Autori  Poslanikovog  životopisa  navode  da  je  Poslanika,  sallallahu  alejhi  ve 
sellem,  i  Ebu  Bekra  sreo  i  Talha  b.  Ubejdullah  koji  se,  također,  vraćao  iz  Šama,  te  ih 
je  i  on  darivao  odjećom.4 

16-  Značaj  akide  i  vjere  u  iskorjenjivanju  neprijateljstva  i  mržnje 

Ispravno  vjerovanje  i  vjera  islam  igraju  veliku  ulogu  u  uklanjanju  neprijatelj- 
stva i  mržnje,  i  u  zbližavanju  duša  i  srca.  Tu  ulogu  može  odigrati  samo  ispravno 
vjerovanje!  Vidjeli  smo  kako  je  islamsko  vjerovanje  ujedinilo  Evs  i  Hazredž  i  isko- 
rijenilo tragove  sukoba  koji  su  trajali  decenijama,  i  u  vrlo  kratkom  roku  zapečatilo 
problem  mnogobrojnih  krvnih  osveta.  To  se  desilo  jednostavnim  prihvatanjem  vjer- 
skih ubjeđenja  i  polaganjem  zakletve  na  njeno  slijeđenje. 

Vidjeli  smo  kako  je  vjerovanje  djelovalo  na  duše  ensarija  pa  su  širokogrudno 
dočekali  muhadžire  i  pobratimili  se  s  njima.  To  su  primjeri  koji  i  danas  izazivaju  div- 
ljenje. Ne  postoji  na  svijetu  vjera  niti  ideologija  koja  je  na  duše  utjecala  onoliko 
koliko  je  utjecalo  čisto  islamsko  vjerovanje. 

Otuda  možemo  razumjeti  zašto  neprijatelji  konstantno  rade  na  slabljenju  ove 
akide  i  smanjivanju  njenog  utjecaja  u  dušama  muslimana,  podmećući  ummetu  rasi- 
zam, nacionalizam  i  patriotizam  kao  zamjenu  za  ispravno  islamsko  vjerovanje. 1 


1  Es-Sa'ati,  El-Fethur-Rabbani,  20/289. 

2  El-Humejdi,  Et-Tarihul-islami,  3/178. 

3  Ebu  Šehbe,  Es-Siretun-Nebevijjetu,  1/495. 

4  Ibid.,  1/495.  Sahihus-Siretun-Nebevijje,  str.  181. 

1'  Radost  muhadžira  i  ensarija  zbog  Vjerovjesnikovog  dolaska 

Vjernici,  ensarije  i  muhadžiri,  u  Jesribu  bili  su  neizmjerno  radosni  zbog  dolas- 
a  Allahovog  Poslanika,  sallallahu  alejhi  ve  sellem.  Žene,  čak  i  porodilje,  izlazile  su  iz 
jća,  muškarci  su  prekidali  poslove.  Toj  radosti  pridružiJi  su  se  i  Židovi,  iako  ih  je 
oljela  pojava  novog  vođe.  Radost  vjernika  zbog  susreta  sa  Poslanikom,  sallallahu 
lejhi  ve  sellem,  sasvim  je  razumljiva  jer  ih  je  on,  voljom  njihovog  Gospodara,  izba- 
\o  iz  tmina  na  svjetlo,  na  put  Silnoga  i  Hvale  dostojnoga. 

Što  se  tiče  Židova,  ne  treba  se  čuditi  njihovom  ponašanju.  Oni  su  poznati  po 
-nshodljivosti  i  hipokriziji  prema  društvima  nad  kojima  su  izgubili  kontrolu,  i  po 
ajotrovnijoj  mržnji  i  zavisti  prema  onima  koji  im  preotmu  kontrolu  nad  narodima  i 
Driječe  ih  u  otimanju  njihovog  imetka  putem  kamatnog  poslovanja  i  potpirivanja 
jkoba  pod  parolom  savjetovanja  i  dijaloga.  Konstantno  ispoljavaju  mržnju  prema 
nima  koji  se  suprotstavljaju  njihovoj  hegemoniji  nad  ostalim  narodima,  a  mržnja 
i  navodi  da  kuju  zavjere  i  organiziraju  atentate  ako  im  se  pruži  prilika.  Dakle,  to  je 
jihova  vjera  i  njihov  mentalitet.2 

Doček  koji  su  ensarije  i  muhadžiri  priredili  Allahovom  Poslaniku,  sallallahu 
lejhi  ve  sellem,  dokaz  je  daje  državnicima  i  učenjacima  dozvoljeno  prirediti  sveča- 
i  doček  i  ukazati  im  počast. 

Svečani  doček  i  počast  koju  su  vjernici  iskazali  Allahovom  Poslaniku,  salla- 
ahu  alejhi  ve  sellem,  bila  je  odraz  njihove  ljubavi  prema  njemu,  za  razliku  od  da- 
ašnjih  skupova  za  doček  lidera  i  vladara. 

Ovaj  doček  Poslanika,  sallallahu  alejhi  ve  sellem,  uči  nas  i  da  se  treba  natje- 
ati  u  činjenju  dobra  i  čašćenju  učenih  i  uglednih  ljudi,  upravo  kao  što  se  svako 
leme  utrkivalo  da  ugosti  Allahovog  Poslanika,  sallallahu  alejhi  ve  sellem,  i  da 
jihovi  članovi  budu  njegovi  stražari.  To  pokazuje  da  učene  i  pobožne  treba  pošto- 
ati  i  usluživati.3 

8-  Postepenost  u  djelovanju 

Primjećujemo  da  je  Allahov  Poslanik,  sallallahu  alejhi  ve  sellem,  prvu  skupinu 
nsarija  koju  je  sreo  samo  podstakao  da  budu  muslimani  i  proučio  im  kur'anske 
jete.  Kada  su  došli  sljedeće  godine,  uzeo  je  zavjet  da  će  izvršavati  ibadete  i  pona- 
ati  se  moralno,  što  je  zavjet  kakav  je  kasnije  uzimao  i  od  žena.  A  kada  su  ponovo 
osli  naredne  godine,  desila  se  druga  zakletva  na  Akabi  u  kojoj  su  se  zakleli  na 
žihad,  pomoć  i  pružanje  utočišta.4 

Ovdje  je  vrijedno  istaknuti  da  je  zakletva  na  rat  došla  tek  nakon  dvije  godine, 
akle,  nakon  što  su  dvije  pune  godine  konstantno  odgajani  i  pripremani.  Stvari  su 


El-Hidžretun-Nebevijjetus-sahiha,  str.  405. 

Es-Siba'i,  Es-Siretun-Nebevijjetu,  str.  43.  El-Hidžretu  fd-Kur'anii-kerim,  str.  367. 
Ebu  Faris,  El-Hidžretun-Nebevijjetu,  str.  358/359. 
El-Hidžretun-Nebevijjetul-mubareke,  str.  202. 

17-  Radost  muhadžira  i  ensarija  zbog  Vjerovjesnikovog  dolaska 

Vjernici,  ensarije  i  muhadžiri,  u  Jesribu  bili  su  neizmjerno  radosni  zbog  dolas- 
ka Allahovog  Poslanika,  sallallahu  alejhi  ve  sellem.  Žene,  čak  i  porodilje,  izlazile  su  iz 
kuća,  muškarci  su  prekidali  poslove.  Toj  radosti  pridružili  su  se  i  Židovi,  iako  ih  je 
boljela  pojava  novog  vođe.  Radost  vjernika  zbog  susreta  sa  Poslanikom,  sallallahu 
alejhi  ve  sellem,  sasvim  je  razumljiva  jer  ih  je  on,  voljom  njihovog  Gospodara,  izba- 
vio iz  tmina  na  svjetlo,  na  put  Silnoga  i  Hvale  dostojnoga. 

Što  se  tiče  Židova,  ne  treba  se  čuditi  njihovom  ponašanju.  Oni  su  poznati  po 
snishodljivosti  i  hipokriziji  prema  društvima  nad  kojima  su  izgubili  kontrolu,  i  po 
najotrovnijoj  mržnji  i  zavisti  prema  onima  koji  im  preotmu  kontrolu  nad  narodima  i 
spriječe  ih  u  otimanju  njihovog  imetka  putem  kamatnog  poslovanja  i  potpirivanja 
sukoba  pod  parolom  savjetovanja  i  dijaloga.  Konstantno  ispoljavaju  mržnju  prema 
onima  koji  se  suprotstavljaju  njihovoj  hegemoniji  nad  ostalim  narodima,  a  mržnja 
ih  navodi  da  kuju  zavjere  i  organiziraju  atentate  ako  im  se  pruži  prilika.  Dakle,  to  je 
njihova  vjera  i  njihov  mentalitet.2 

Doček  koji  su  ensarije  i  muhadžiri  priredili  Allahovom  Poslaniku,  sallallahu 
alejhi  ve  sellem,  dokaz  je  daje  državnicima  i  učenjacima  dozvoljeno  prirediti  sveča- 
ni doček  i  ukazati  im  počast. 

Svečani  doček  i  počast  koju  su  vjernici  iskazali  Allahovom  Poslaniku,  salla- 
llahu alejhi  ve  sellem,  bila  je  odraz  njihove  ljubavi  prema  njemu,  za  razliku  od  da- 
našnjih skupova  za  doček  lidera  i  vladara. 

Ovaj  doček  Poslanika,  sallallahu  alejhi  ve  sellem,  uči  nas  i  da  se  treba  natje- 
cati u  činjenju  dobra  i  čašćenju  učenih  i  uglednih  ljudi,  upravo  kao  što  se  svako 
pleme  utrkivalo  da  ugosti  Allahovog  Poslanika,  sallallahu  alejhi  ve  sellem,  i  da 
njihovi  članovi  budu  njegovi  stražari.  To  pokazuje  da  učene  i  pobožne  treba  pošto- 
vati i  usluživati.3 

18-  Postepenost  u  djelovanju 

Primjećujemo  da  je  Allahov  Poslanik,  sallallahu  alejhi  ve  sellem,  prvu  skupinu 
ensarija  koju  je  sreo  samo  podstakao  da  budu  muslimani  i  proučio  im  kur'anske 
ajete.  Kada  su  došli  sljedeće  godine,  uzeo  je  zavjet  da  će  izvršavati  ibadete  i  pona- 
šati se  moralno,  što  je  zavjet  kakav  je  kasnije  uzimao  i  od  žena.  A  kada  su  ponovo 
došli  naredne  godine,  desila  se  druga  zakletva  na  Akabi  u  kojoj  su  se  zakleli  na 
džihad,  pomoć  i  pružanje  utočišta.4 

Ovdje  je  vrijedno  istaknuti  da  je  zakletva  na  rat  došla  tek  nakon  dvije  godine. 
Dakle,  nakon  što  su  dvije  pune  godine  konstantno  odgajani  i  pripremani.  Stvari  su 


1  El-Hidžretun-Nebevijjetus-sahiha,  str.  405. 

2  Es-Siba'i,  Es-Siretun-Nebevijjetu,  str.  43.  El-Hidžretu  fil-Kur'anil-kerim,  str.  367. 

3  Ebu  Faris,  El-Hidžretun-Nebevijjetu,  str.  358/359. 

4  El-Hidžretun-Nebevijjetul-mubareke,  str.  202. 

se  odvijale  postepeno,  što  je  Vjerovjesnikova,  sallallahu  alejhi  ve  sellem,  doktrina 
koju  je  slijedio  od  prvih  dana  misije.1 

Allah  je  Svome  Vjerovjesniku,  sallallahu  alejhi  ve  sellem,  naredio  da  se  pridr- 
žava te  doktrinarne  prakse.  Stoga  je  prilikom  prve  zakletve  na  Akabi,  Vjerovjesnik, 
sallallahu  alejhi  ve  sellem,  tražio  od  novih  pomagača  vjere  samo  da  daju  zakletvu 
da  prihvataju  islam  kao  akidu,  doktrinu  i  odgoj,  ali  je  prilikom  druge  zakletve  na 
Akabi  tražio  da  se  zakunu  na  odbranu  vjere  i  prihvatanje  muslimanske  zajednice  čiji 
su  temelji  postali  čvrsti  i  stabilni. 

Te  dvije  zakletve  jedna  drugu  upotpunjavaju,  što  je  dio  islamske  odgojne 
doktrine.  Prvo  su  se  zakleli  na  prihvatanje  onoga  što  vjera  sadrži,  a  drugi  put  na 
odbranu  tog  sadržaja.  Naravno,  na  rat  su  se  zakleli  dvije  godine  nakon  prihvatanja 
islama,  nakon  što  su  pripremljeni  i  postali  spremni  na  ovakvu  odgovćrnost,  a  ne 
odmah  čim  su  primili  islam. 

Prije  ovoga  ni  od  jednog  muslimana  nije  tražena  zakletva  na  borbu.  To  se 
desilo  tek  kada  su  islam  prihvatile  ensarije  u  čijoj  je  zemlji  pronađeno  plodno  tlo  za 
vojno  organiziranje,  jer  takvo  nešto  u  Mekki  nije  bilo  moguće.2 

Allahova  je  milost  što  im  borba  nije  propisana  dok  nisu  pronašli  dom  islama, 
koji  će  biti  njihovo  uporište  iz  kojeg  će  polaziti  i  u  koji  će  se  povlačiti.  Taj  prvi  dom 
islama  bila  je  Medina.3 

U  prvoj  zakletvi  na  Akabi  stavljen  je  naglasak  na  vjerovanje  u  Allaha  i  Njego- 
vog Poslanika,  sallallahu  alejhi  ve  sellem,  dok  su  u  drugoj  zakletvi  potencirani  hidž- 
ra  i  džihad. 

Ova  tri  elementa:  iman,  hidžra  i  džihad  omogućili  su  postojanje  islama. 
Sama  hidžra  ne  bi  ni  bila  moguća  bez  postojanja  skupine  spremne  da 
prihvati  muhadžire.  Allah  je  kazao: 

cSj  6j*  *tf  ^  i$  tsss  a;  i3j        j^fc  k  > 

"Oni  koji  vjeruju  i  iseljavaju  se,  i  u  borbi  na  Allahovu  putu  zalažu  imetke  svoje 
i  živote  svoje,  i  oni  koji  daju  utočište  i  pomažu,  oni  jedni  druge  nasljeđuju.  A 
onima  koji  vjeruju,  a  koji  se  nisu  iselili,  vi  ne  možete,  sve  dok  se  ne  isele, 
nasljednici  biti.  A  ako  vas  zamole  da  im  u  vjeri  pomognete,  dužni  ste  im  u 
pomoć  priteći,  osim  protiv  naroda  sa  kojim  o  nenapadanju  zaključen  ugovor 
imate.  A  Allah  dobro  vidi  ono  što  radite."4 


1  Muhammed  Teufik,  Bina'ul-Mudžteme'il-islami  fi  ahdin-Nubuvve,  str.  119. 

2  Ibid.,  str.  122-123. 

3  El-Buti,  Fikhus-siretin-Nebevijje,  str.  172. 

4  Sura  El-Enfal,  72. 

"A  oni  koji  kasnije  vjernici  postanu,  pa  se  isele  i  u  borbi  zajedno  s  vama 
učestvuju  -  oni  su  vaši.  A  rođaci  su,  prema  Allahovoj  Knjizi,  jedni  drugima 
preči  -  Allah  zaista  sve  zna.1 11 

Zakletva  na  borbu  bila  je  posljednji  potez  u  sklopu  priprema  za  Vjero- 
vjesnikovu,  sallallahu  alejhi  ve  sellem,  hidžru  i  hidžru  ashaba  u  Medinu.  U  njoj  je 
islam  našao  svoj  dom  iz  kojeg  će  daije  odlaziti  da  mudro  i  lijepim  savjetom  pozi- 
vaju u  istinu,  dom  iz  kojeg  će  po  prvi  put  krenuti  odredi  boraca  za  Istinu,  i  mjesto 
gdje  će  biti  uspostavljena  prva  islamska  država,  država  koja  će  suditi  po  Allahovom 
zakonu.2 


19-  Hidžra  je  velika  žrtva  u  ime  Allaha 

Hidžra  Allahovog  Poslanika,  sallallahu  alejhi  ve  sellem,  i  ashaba  iz  bezbjed- 
nog  grada  bila  je  velika  žrtva,  na  što  upućuju  Vjerovjesnikove,  sallallahu  alejhi  ve 
sellem,  riječi  o  Mekki:  "Tako  mi  Allaha,  ti  si  najbolja  Allahova  zemlja  i  Allahu  naj- 
draža od  svih  Njegovih  zemalja.  I  da  nisam  istjeran  iz  tebe,  nikada  te  ne  bih  napus- 
tio:3 

Aiša  pripovijeda:  "Kada  je  Allahov  Poslanik,  sallallahu  alejhi  ve  sellem,  stigao 
u  Medinu,  pogodila  ju  je  najteža  groznica.  Njenim  dolinama  tekle  su  mnoge  rijeke. 
Ashabi  Allahovog  Poslanika  se  razbolješe  i  oslabiše,  a  Allah  je  Svoga  Poslanika, 
sallallahu  alejhi  ve  sellerrt,  sačuvao  od  toga. 

Ebu  Bekr,  Amir  b.  Fuhejr  i  Bilal  stanovali  su  u  istoj  kući.  Kada  su  oboljeli  od 
groznice,  zatražila  sam  dozvolu  od  Allahovog  Poslanika  da  ih  posjetim.  On  mi  je 
dozvolio  i  ja  sam  im  došla  u  posjetu.  A  to  je  bilo  prije  nego  što  nam  je  propisan 
hidžab.  Samo  Allah  zna  kako  su  se  osjećali  od  silne  groznice.  Prišla  sam  Ebu  Bekru  i 
upitala:  'Babo,  kako  si?',  a  on  u  stihovima  reče: 

'Svaki  čovjek  što  sa  porodicom  osvane 

smrt  mu  je  od  vezica  za  papuče  bliže. ' 

Pomislih:  Tako  mi  Allaha!  Moj  otac  ne  zna  šta  govori.'  Prišla  sam  Amiru  b. 
Fuhejru  i  upitala  ga:  'Kako  si,  Amire?',  a  on  reče: 

Vmro  sam  prije  nego  smrt  okusih 
život  visi  nad  kukavicom 
čovjek  se  trudi  koliko  može 


1  Sura  El-Enfal,  75. 

2  El-Gureba'ul-evvelun,  str.  198-199. 

3  Sunenut-Tirmizi,  Kitabul-menakib,  bab:  Fadlu  Mekke,  5/722,  br.  3925. 


kao  što  se  bik  brani  rogovima. ' 

Pomislih:  Tako  mi  Allaha!  Amir  ne  zna  šta  govori."  A  Bilal  bi,  kad  bi  ga 
popustila  groznica,  legao  u  predvorju  kuće  i  govorio: 

'O  teško  meni,  da  li  ću  noćas  obitavati 

U  dolini  okružen  mirisnim  cvijećem 
O  da  li  ću  opet  doći  na  vode  Medženne 
I  vidjeti  brda  Šamu  i  Tufejl. ' 

Obavijestila  sam  Allahovog  Poslanika,  sallallahu  alejhi  ve  sellem,  o  tome,  a  on 
reče:  'Allahu  moj,  omili  nam  Medinu  kao  što  volimo  Mekku  i  još  više,  a  groznicu  pre- 
nesi  iz  nje  u  Džuhfu!  Allahu  moj,  podaj  nam  blagoslov  u  njenim  pregrštima  i  mjeri- 
cama"11 

Allah  se  odazvao  dovi  Svoga  Poslanika,  sallallahu  alejhi  ve  sellem,  pa  su  se 
muslimani  oporavili  od  groznice,  a  Medina  je  postala  ugodno  mjesto  za  boravak 
svih  došljaka,  muhadžira,  bez  obzira  što  su  dolazili  iz  sredina  s  različitim  klimatskim 
uvjetima.2 

20-  Vjerovjesnik  nagrađuje  Ummu  Ma'bed 

Prenosi  se  da  se  stado  Ummu  Ma'bed  namnožilo  pa  je  dovela  jedan  dio  u 
Medinu.  Dok  je  Ebu  Bekr  prolazio  pored  njih,  njen  sin  ga  prepozna  pa  povika: 
"Majko!  Ovaj  čovjek  je  bio  sa  Blagoslovljenim!"  Ummu  Ma'bed  mu  priđe  i  reče: 
"Allahov  robe,  reci  mi  koje  onaj  čovjek  što  je  bio  s  tobom?"  "Zar  ti  ne  znaš  koje 
on?",  upitao  je  Ebu  Bekr.  "Ne  znam",  odgovorila  je.  Ebu  Bekr  reče:  "On  je  Allahov 
vjerovjesnik."  Nakon  toga  ju  je  odveo  Allahovom  Poslaniku,  sallallahu  alejhi  ve 
sellem,  koji  ju  je  nagradio  i  darovao. 

U  drugoj  predaji:  "Pošla  je  sa  mnom.  Ona  je  poklonila  Allahovom  Poslaniku, 
sallallahu  alejhi  ve  sellem,  ovčijeg  sira  i  nešto  od  beduinskih  stvari,  a  on  je  nju 
odjenuo  i  dao  joj  poklone."  Prenosilac  kaže:  "Koliko  znam,  rekao  je:  '...pa  je  primila 
islam.'" 

Autor  djela  El-Vefa  navodi  da  je  s  mužem  učinila  hidžru,  a  i  njen  brat  Hunejs 
je  primio  islam  i  preselio  kao  šehid  pri  oslobođenju  Mekke.3 

21-  Zadivljujući  postupci  Ebu  Ejjuba  el-Ensarija 

Ebu  Ejjub  el-Ensari  pripovijeda:  "Kada  se  Allahov  Poslanik,  sallallahu  alejhi  ve 
sellem,  uselio  u  moju  kuću,  smjestio  se  u  prizemlju,  a  moja  supruga  Ummu  Ejjub  i  ja 
na  spratu,  pa  sam  mu  rekao:  'Allahov  Vjerovjesniče,  draži  si  mi  od  oca  i  majke! 


1  Sahihul-Buhari,  Kitabud-de'avat,  bab:  Dua'  bi  refil-veba'i  vel-vedže'i,  br.  6372. 

2  Et-Terbiju'etul-kijadijje,  2/310. 

3  Ebu  Šehbe,  Es-Siretun-Nebevijjetu,  1/489-490. 


Život  i  djelb  pos0ednjeg  Vj<mwjesm%£ 

Zaista  mi  je  neugodno  i  smatram  da  je  krupno  da  budem  iznad  tebe,  a  ti  ispod 
mene,  pa  kako  bi  bilo  da  ti  prijeđeš  gore,  a  da  mi  stanujemo  dolje?'  A  on  reče:  'O 
Ebu  Ejjube,  bolje  je  i  radi  mene  i  radi  onih  koji  nas  posjećuju  da  stanujem  u  pri- 
zemlju kuće.'" 

Ebu  Ejjub,  također,  kazuje:  "Jedanput  nam  se  razbila  posuda  u  kojoj  smo 
držali  vodu  pa  smo  Ummu  Ejjub  i  ja  uzeli  naš  pokrivač,  a  drugog  nismo  imali,  i  s 
njime  posušili  vodu  bojeći  se  da  ne  bi  koja  kap  kanula  na  AHahovog  Poslanika, 
sallallahu  alejhi  ve  sellem,  i  pričinila  mu  nelagodu."1 

22-  Alijina  hidžra  i  angažman  u  pozivanju  na  dobro  i  odvraćanju  od  zla  u 
novoj  zajednici 

Nakon  što  je  predao  vlasnicima  njihove  dragocjenosti  koje  im  je  čuvao 
Allahov  Poslanik,  sallallahu  alejhi  ve  sellem,  Alija  je  krenuo  na  put  hidžre.  Dva-tri 
dana  nakon  što  je  Poslanik,  sallallahu  alejhi  ve  sellem,  došao  u  Kuba',  tu  je  stigao  i 
Alija.  Ostao  je  tu  dvije  noći,  a  onda  se  u  petak  sa  Poslanikom,  sallallahu  alejhi  ve 
sellem,  uputio  ka  Medini.2  Za  vrijeme  boravka  u  Kuba'u,  Alija  je  primijetio  da  neki 
čovjek  dolazi  kod  jedne  muslimanke  koja  nije  imala  muža.  Čovjek  bi  pokucao  na 
vrata,  ona  bi  izašla  i  uzimala  nešto  od  njega.  Alija  kaže:  "Bilo  mije  sumnjivo  pa  sam 
joj  rekao:  'Allahova  robinjo,  koje  onaj  čovjek  što  svake  noći  dolazi,  pokuca  na  tvoja 
vrata,  ti  mu  otvoriš  i  uzimaš  nešto  -  ne  znam  šta,  a  ti  si  muslimanka  i  bez  muža  si?' 
Rekla  je:  To  je  Sehl  b.  Hunejf  b.  Vehb.  On  zna  da  nemam  nigdje  nikoga,  pa  svake 
noći  razbija  kipove  svoga  plemena  i  donese  mi  i  kaže:  'Naloži  sebi  s  ovim  vatru.'" 

Alija  je  zato  mnogo  cijenio  Sehla  b.  Hunejfa  i  veoma  mu  je  bilo  žao  kad  je 
poginuo  u  Iraku  boreći  se  na  Alijinoj  strani.3 

23-  Vjerovjesnikova  hidžra  -  historijska  prekretnica 

Poslanikova,  sallallahu  alejhi  ve  sellem,  hidžra  iz  Mekke  u  Medinu  bila  je 
najveličanstveniji  događaj  u  historiji  čovječanstva.  To  je  događaj  koji  je  izmijenio 
ljudski  rod  i  način  njihovog  života  kojem  su  bili  potčinjeni,  a  koji  se  ogleda  u 
zakonima,  sistemu,  običajima,  tradiciji,  te  im  donio  novo  poimanje  o  moralu,  etici, 
vjerovanju,  ibadetu,  nauci,  znanju,  neznanju,  gluposti,  zabludi  i  uputi,  pravdi  i 
nepravdi.4 

24-  Hidžra  je  praksa  časnih  poslanika 

Hidžra  na  Allahovom  putuje  drevna  praksa.  Naš  Vjerovjesnik,  sallallahu  alejhi 
ve  sellem,  nije  prvi  poslanik  koji  je  učinio  hidžru  radi  odbrane  vjere.  On  je  napustio 


1  El-Umeri,  Es-Siretun-Nebevijjetus-sahiha,  1/220. 

2  Ebu  Šehbe,  Es-Siretun-Nebevijjetu,  1/497. 

3  Muhammed  Sadik  Urdžun,  Muhammed  Resuiuilah,  2/421. 

4  Ibid,  2/423. 


svoje  rodno  mjesto  štiteći  i  braneći  vjeru,  tražeći  plodno  tlo  za  njeno  širenje,  a  i 
brojni  vjerovjesnici  prije  njega  su  iz  istih  razloga  činili  hidžru  iz  svojih  mjesta. 

To  je  zato  što  ostanak  da've  na  neplodnom  tlu  usporava  njen  napredak  \ 
sputava  djelovanje  usljed  čega  ostaje  poznata  samo  u  najužim  krugovima. 

Kur'an  nam  je  naveo  nekoliko  primjera  hidžre  prijašnjih  poslanika  i  njihovih 
sljedbenika,  drevnih  naroda,  da  bi  nam  bilo  kristalno  jasno  da  je  u  da'vi  hidžra 
opcija  s  kojom  svaki  vjernik,  nakon  poslanika,  mora  računati  onda  kad  bude  sprije- 
čen da  s  ponosom  ispovijeda  vjeru  i  kada  postane  ugrožena  vjernička  zajednica, 
njegov  lični  opstanak  i  ljudsko  dostojanstvo.1 

Ovo  su  samo  neke  pouke  i  lekcije,  a  čitaocu  ostavljam  da  i  sam  pokuša  iz 
ovog  veličanstvenog  događaja  izvući  druge  pouke  i  koristi. 


Druga  tema 

Pohvala  i  svojstva  muhadžira,  i  obećanje  nagrade  onome  ko  učini 
hidžru,  a  prijetnja  kaznom  onome  ko  odbije 

Vjerovjesnikova,  sallallahu  alejhi  ve  sellem,  hidžra  iz  Mekke  u  Medinu  smatra 
se  najvažnijim  događajem  u  historiji  islama  jer  je  to  bila  prekretnica  u  historiji  mus- 
limana. 

Muslimani  su  prije  Hidžre  bili  tek  vjerska  zajednica  koja  ljude  poziva  u  vjeru 
ne  posjedujući  nikakvu  političku  snagu  koja  bi  branila  da'vu  i  štitila  ih  od  neprija- 
teljskog zlostavljanja. 

Nakon  Hidžre  uspostavljena  je  islamska  država.  Ta  država  je  postala  odgo- 
vorna za  širenje  islama  unutar  i  izvan  Arapskog  poluostrva  šaljući  daije  na  sve 
strane  i  preuzimajući  obavezu  njihove  zaštite  i  odbrane  od  svakog  napada,  makar 
to  dovelo  i  do  ratova.2 

Uz  to,  Hidžra  igra  važnu  ulogu  u  razumijevanju  Kur'ana  i  kur'anskih  nauka. 
Učenjaci  su  na  osnovu  Hidžre  napravili  razliku  između  mekkanskih  i  medinskih  aje- 
ta,  pa  se  u  mekkanske  ajete  ubrajaju  svi  ajeti  objavljeni  prije  Hidžre,  makar  i  ne  bili 
objavljeni  u  Mekki,  a  u  medinske  ajete  ubrajaju  se  svi  ajeti  koji  su  objavljeni  poslije 
Hidžre,  makar  i  ne  bili  objavljeni  u  Medini. 

Koristi  ove  podjele  su  mnogobrojne,  a  najvažnije  je  istaći  sljedeće: 

1.  Spoznaja  kur'anskih  metoda  kako  bi  se  od  toga  okoristili  u  da'vi. 


1  El-Hidžretu  fil-Kur'anil-kerim,  str.  175. 

2  Dr.  Muhammed  Ebu  Faris,  El-Hidžretun-Nebevijjetu,  str.  13. 


2.  Proučavanje  Vjerovjesnikovog,  sallallahu  alejhi  ve  sellem,  života  kroz 
kur'anske  ajete.1 

Koliko  je  Hidžra  važna  vidimo  iz  toga  stoje  Uzvišeni  Allah  na  različite  načine 
podsticao  vjernike  na  hidžru.  Ponekad  pohvaljuje  muhadžire  i  opisuje  ih  pleme- 
nitim svojstvima,  a  ponekad  obećava  nagradu  muhadžirima,  a  prijeti  kaznom  onima 
koji  odbiju  učiniti  hidžru.2 

Prvo:  Pohvala  muhadžira  dodjelom  epiteta 

Najvažnije  osobine  kojima  su  opisani  muhadžiri  su3: 

1-  Iskrenost 

Allah  je  kazao: 

"I  siromašnim  muhadžirima  koji  su  iz  rodnog  kraja  svoga  protjerani  i  imovine 
svoje  lišeni,  koji  žele  Allahovu  dobrotu  i  zadovoljstvo  steći,  i  Allahu  i 
Poslaniku  Njegovu  pomoći.  To  su  iskreni!"4 

Riječi  Uzvišenog  Allaha  "koji  žele  Allahovu  dobrotu  i  zadovoljstvo  steći", 

ukazuju  da  su  svoje  domove  i  imetak  napustili  samo  zato  što  su  iskreno  ispovijedali 
vjeru  Allahu  i  željeli  steći  Njegovu  dobrotu  i  zadovoljstvo.5 

2-  Strpljivost 

Allah  je  kazao: 

"One  koji  se  isele  Allaha  radi,  nakon  što  su  bili  progonjeni.  Mi  ćemo  još  na 
ovom  svijetu  na  lijepo  mjesto  smjestiti;  a  nagrada  na  onom  svijetu  bit  će  još 
veća  -  kad  bi  oni  samo  znali,  onima  koji  budu  trpjeli  i  u  Gospodara  svoga  se 
uzdali."6 

3-  Istinitost 

Allah  je  kazao: 


1  El-Kattan,  Mebahis  fi  ulumil-Kur'an,  str.  59. 

2  El-Hidžretu  fil-Kur'anil-kerim,  str.  84. 

3  Ibid.,  str.  85. 1  poglavlje  koje  slijedi  je  moj  sažetak  iz  tog  djela. 

4  Sura  El-Hašr,  8. 

5  Tefsirul-Begavi,  4/318. 

6  Sura  En-Nahl,  41-42. 


fa.  ARja  OAuhammedes-  Sattabi 


"I  siromašnim  muhadžirima  koji  su  iz  rodnog  kraja  svoga  protjerani  i  imovine 
svoje  lišeni,  koji  žele  Allahovu  dobrotu  i  zadovoljstvo  steći,  i  Allahu  i 
Poslaniku  Njegovu  pomoći.  To  su  iskreni!"1 

El-Begavi  u  svom  Tefsiru  kaže:  "To  su  iskreni'  -  znači  u  svom  vjerovargu." 

4-  Džihad  i  žrtvovanje 

Allah  je  rekao: 


"U  većoj  su  časti  kod  Allaha  oni  koji  vjeruju,  i  koji  se  iseljavaju,  i  koji  se  na 
Allahovu  putu  bore  zalažući  imetke  svoje  i  živote  svoje,  oni  će  postići  što 

žele."2  Možda  je  ovdje  zgodno  napomenuti  da  je  žrtvovanje  sastavni  dio  džihada, 
jer  džihada  nema  bez  žrtvovanja? 

5-  Pomaganje  Allaha  i  Njegovog  Poslanika 

Allah  je  o  muhadžirima  rekao  da  žele: 

"Allahu  i  Poslaniku  Njegovu  pomoći.  To  su  iskreni!"4 

6-  Oslonac  na  Allaha 

Allah  je  o  muhadžirima  rekao: 

"...koji  budu  trpjeli  i  u  Gospodara  svoga  se  uzdali".5 

7-  Nada  u  Allaha 

Allah  je  rekao: 

"Oni  koji  vjeruju,  i  koji  se  isele  i  na  Allahovom  putu  bore,  oni  se  milosti 
Allahovoj  nadaju.  A  Allah  prašta  i  milostiv  je."6 


1  Sura  El-Hašr,  8. 

2  Sura  Et-Tevbe,  20. 

3  El-Hidžretu  fil-Kur'anil-kerim,  str.  106. 

4  Sura  El-Hašr,  8. 

5  Sura  En-Nahl,  41-42. 

6  Sura  El-Bekare,  218. 


Život  i  djeto  posgedhjeg  Vjerovjesmfa 


Riječ  "nadanje"  upotrijebljena  je  u  kontekstu  pohvale,  jer  niko  na  ovom 
svijetu  ne  zna  hoće  li  ući  u  Džennet  ma  koliko  bio  marljiv  u  ibadetu.  To  je  zbog 
dvije  stvari: 

prvo,  ne  zna  kako  će  okončati  svoj  život; 

drugo,  da  se  niko  ne  bi  pouzdao  u  svoja  djela. 

Ovim  vjernicima  Allah  je  oprostio  grijehe,  a  oni  se  opet  nadaju  Njegovoj 
milosti,  a  to  je  povećanje  imana.1 

8-  Slijeđenje  Poslanika  i  u  najtežim  trenucima 

Allah  je  kazao: 


"Allah  je  oprostio  Vjerovjesniku,  i  muhadžirima  i  ensarijama,  koji  su  ga  u 
teškom  času  slijedili,  u  vrijeme  kada  se  srca  nekih  od  njih  zamalo  nisu 
pokolebala:  On  je  poslije  i  njima  oprostio,  jer  je  On  prema  njima  blag  i 
milostiv."2 

Ovi  ajeti  objavljeni  su  u  Pohodu  na  Tebuk.  Katade  kaže:  "Izašli  su  prema 
Šamu  u  Pohod  na  Tebuk  po  nesnosnoj  vrućini  i  samo  Allah  zna  u  kako  teškim  uvje- 
tima. Taj  pohod  je  bio  izuzetno  tegoban.  Pričali  su  nam  da  su  zbog  oskudice  dva 
čovjeka  dijelila  jednu  datulu,  a  ponekad  bi  čitavu  skupinu  zapala  samo  jedna 
datula,  pa  bi  davali  jednom  da  malo  usisa  njenog  soka,  a  zatim  bi  na  to  pio  vode, 
pa  bi  davali  drugom  koji  bi  učinio  isto  i  tako  redom.  Zato  im  je  Allah  oprostio 
grijehe  i  vratio  ih  iz  pohoda  bezbjedne."3 

9-  Nagrađeni  su  ugledom  i  učinjeni  uzorom  jer  su  pretekli  druge  u  imanu  i 
dobrim  djelima 

Allah  je  rekao: 


"Allah  je  zadovoljan  prvim  muslimanima,  muhadžirima  i  ensarijama,  i  svima 
onima  koji  ih  slijede  dobra  djela  čineći.  A  i  oni  su  zadovoljni  Njime:  za  njih  je 
On  pripremio  džennetske  bašče,  kroz  koje  rijeke  teku,  i  oni  će  vječno  i 
zauvijek  u  njima  boraviti.  To  je  veliki  uspjeh."4 


1  El-Džami'u  U  ahkamil-Kur'an,  3/50.  Tefsiru  Ebu  Su'ud,  1/218. 

2  Sura  Et-Tevbe,  117. 

3  Tefsir  Ibn  Kesir,  2/397. 

4  Sura  Et-Tevbe,  100. 


fr.  Mja  Mufiammećes-  SaOabi 


Er-Razi  je  rekao:  "Preticanje  drugih  samo  po  sebi  je  odlika,  stoga  je  obaveza 
povoditi  se  za  njihovim  djelima  zbog  kojih  su  odlikovani,  tako  da  na  osnovu  ovoga 
postaje  jasno  da  su  muhadžiri  prvaci  i  predvodnici  muslimana."1 

10-  Uspjeh 

Allah  je  rekao: 

"U  većoj  su  časti  kod  Allaha  oni  koji  vjeruju,  i  koji  se  iseljavaju,  i  koji  se  na 
Allahovu  putu  bore  zalažući  imetke  svoje  i  živote  svoje,  oni  će  postići  što 
žele."2 

Ebu  Su'ud  u  svom  Tefsiru  kaže:  "Riječi  Uzvišenog  '...oni  će  postići  što  žele\ 
znače:  Oni  su  odlikovani  ogromnim  uspjehom  ili  apsolutnim  uspjehom.  Kao  da  se 
hoće  reći  da  uspjeh  njihovih  neprijatelja  nije  ništa  u  poređenju  s  njihovim 
uspjehom."3 

11-  Pravi  vjernici 

Allah  je  kazao: 

"Oni  koji  vjeruju  i  isele  se,  i  bore  se  na  Allahovu  putu,  i  oni  koji  daju  sklonište 
i  pomažu  -  oni  su  zbilja  pravi  vjernici  -  njih  čeka  oprost  i  obilje  plemenito."4 

Drugo:  Obećanje  blagodati  muhadžirima 

M\ah  je  spomenuo  neVe  blagodati  \coje  je  pripremio  za  muhadzire  \  na  ovom 
i  na  onom  svijetu.  Neke  od  tih  blagodati  su: 

1-  Allah  će  ih  obasuti  obilnom  opskrbom  na  ovom  svijetu 

Allah  je  kazao: 

"Ko  se  iseli  na  putu  Allahovom,  na  Zemlji  će  naći  mnogo  mjesta  i  obilja!  A 
onaj  ko  napusti  svoj  dom  iseljavajući  se  radi  Allaha  i  Njegovog  Poslanika,  pa 
ga  stigne  smrt,  od  Allaha  će  dobiti  nagradu!  Allah  mnogo  prašta  i  milostiv 


1  Tefsirur-Razi,  15/208. 

2  Sura  Et-Tevbe,  20. 

3  Tefsir  Ebus-Su'ud,  4/53. 

4  Sura  El-Enfal,  74. 

Jedan  od  načina  na  koji  im  je  data  obilna  opskrba  jeste  i  to  stoje  propisano 
da  im  se  daje  određeni  dio  od  ratnog  plijena,  jer  oni  koji  su  protjerani  iz  svojih 
domova  su  najpreči  za  to.2 

2-  Brisanje  loših  djela  i  opraštanje  grijeha 

Allah  je  rekao: 


"I  Gospodar  njihov  im  se  odazva:  'Nijednom  djelatniku  između  vas,  bio 
muškarac  ili  žena,  djelo  neću  poništiti;  vi  ste  jedni  od  drugih.  Onima  koji  se 
isele  i  koji  budu  iz  domova  svojih  prognani,  i  koji  budu  na  putu  Mome 
mučeni,  i  koji  se  budu  borili  i  poginuli,  sigurno  ću  loša  djela  pokriti  i  sigurno 
ću  ih  u  džennetske  bašče,  kroz  koje  rijeke  teku,  uvesti!  Nagrada  je  to  od 
Allaha,  a  kod  Allaha  je  nagrada  najljepša!  "3 

Od  Vjerovjesnika,  sallallahu  alejhi  ve  sellem,  prenose  se  mnogi  hadisi  iz  kojih 
se  vidi  da  je  jedan  od  najvažnijih  razloga  brisanja  loših  djela  i  oprosta  grijeha 
upravo  hidžra. 

3-  Visok  stepen  kod  njihovog  Gospodara 

Allah  je  kazao: 


"U  većoj  su  časti  kod  Allaha  oni  koji  vjeruju,  i  koji  se  iseljavaju,  i  koji  se  na 
Allahovom  putu  bore  zalažući  imetke  svoje  i  živote  svoje,  oni  će  postići  što 
žele."4 

Oni  koji  su  postigli  blagodat  hidžre  i  džihada,  zalažući  i  živote  i  imetke,  na 
većem  su  stepenu  i  u  većoj  časti  od  onoga  ko  nema  ova  svojstva,  bez  obzira  o 
kome  se  radilo,  čak  i  od  onih  koji  napajaju  hadžije  i  brinu  o  Kabi.5 

4-  Obradovani  su  vječnim  boravkom  u  Džennetu 

Allah  je  kazao: 


1  Sura  En-Nisa',  100. 

2  Tefsir  Ibn  Kesir,  4/295,  Tefsir  Ebus-Su'ud,  8/228,  Tefsir  Fethul-kadir,  5/200.  Vidjeti:  El-Hidžretu  fil- 
Kur'anil-kerim,  str.  132. 

3  Sura  Ali  Imran,  195. 

4  Sura  Et-Tevbe,  20. 

5  Tefsirul-Meragi,  10/78,  Tefsir ur-Razi,  16/13-14. 

" U  većoj  su  časti  kod  Allaha  oni  koji  vjeruju,  i  koji  se  iseljavaju,  i  koji  se  na 
Allahovom  putu  bore  zalažući  imetke  svoje  i  živote  svoje,  oni  će  postići  što 
žele.  Gospodar  njihov  im  šalje  radosne  vijesti  da  će  im  milostiv  i  blagonaklon 
biti  i  da  će  ih  u  džennetske  bašče  uvesti,  u  kojima  će  neprekidno  uživati. 
Vječno  i  zauvijek  će  u  njima  boraviti.  Uistinu,  u  Allaha  je  nagrada  velika."1 

Ovo  su  neke  nagrade  i  blagodati  koje  je  Allah  obećao  muhadžirima  zbog 
njihove  teške  borbe. 

Muhadžiri,  sa  svojim  dubokim  imanom,  iskrenim  ubjeđenjem,  onemogućili  su 
paganstvu  da  pokopa  da'vu  dok  je  još  bila  u  začecima.  Čvrsto  su  se  pridržavali 
onoga  što  je  objavljivano  njihovom  Vjerovjesniku,  sallallahu  alejhi  ve  sellem. 
Kurejšijske  gluposti  samo  su  im  povećale  privrženost  vjeri  koju  su  prigrlili.  Pošto  je 
pagansko  društvo  pretjeralo  u  neprijateljstvu,  vjernici  su  zaslužili  blagodati  koje  im 
je  Allah  pripremio  na  ovome  svijetu  i  veliku  nagradu  koju  im  je  obećao  na  Sudnjem 
danu.2 

Treće:  Prijetnja  kaznom  onima  koji  odbijaju  hidžru 

Od  kazne  koju  je  Uzvišeni  Allah  obećao  onima  koji  izostanu  iz  hidžre  jeste  i 
loša  završnica  na  ovome  svijetu,  da  nas  Allah  sačuva  toga.  Allah  je  rekao: 

"Doista  će  meleki  kada  budu  uzimali  duše  onima  koji  su  prema  sebi  nasilje 
učinili,  pitati:  'Šta  je  bilo  s  vama?1,  a  oni  će  odgovoriti:  'Bili  smo  nemoćni  na 
zemlji!1  'Zar  Allahova  zemlja  nije  prostrana  i  zar  se  niste  mogli  nekuda  iseliti?', 
reći  će  im  oni.  Zato  će  njihovo  prebivalište  biti  Džehennem,  a  loše  je  to 
boravište!"3 

Ibn  Abbas,  radijallahu  anhuma,  rekao  je:  "Nekolicina  stanovnika  Mekke 
primila  je  islam,  ali  su  bili  nemarni  prema  vjeri  pa  su  ih  mnogobošci  poveli  sa 
sobom  u  Bitku  na  Bedru  te  su  neki  od  njih  poginuli.  Muslimani  su  im  citirali  ajet: 
'Doista  će  meleki  kada  budu  uzimali  duše  onima  koji  su  prema  sebi  nasilje 
učinili,  pitati:  'Šta  je  bilo  s  vama?' 


1  Sura  Et-Tevbe,  20-22. 

2  El-Džemel,  Hidžretur-Resul  ve  sahabetihi  fd-Kur'ani  ves-sunne,  str.  332-333. 

3  Sura  En-Nisa',  97. 

Nakon  toga  muslimanima  koji  su  ostali  u  Mekki  poslano  je  pismo  s  ovim 
ajetom  i  poručeno  da  nemaju  opravdanja  pa  su  izašli,  ali  su  ih  mnogobošci  slijedili  i 
natjerali  da  ostave  vjeru.  O  njima  je  objavljen  ajet: 

'Ima  ljudi  koji  govore:  'Vjerujemo  u  Allaha!',  a  kad  neki  Allaha  radi  bude  na 
muke  stavljen,  on  drži  da  je  ljudsko  mučenje  isto  što  i  Allahova  kazna.  A  ako 
pobjeda  dođe  od  Gospodara  tvoga,  sigurno  će  oni  reći:  'Bili  smo  uz  vas!'  A  zar 
Allah  ne  zna  dobro  ono  što  je  u  grudima  čijim?'1 

Muslimani  su  im  poslali  ovaj  ajet  pa  su  izašli  izgubivši  svaku  nadu  u  dobro,  a 
zatim  je  o  njima  objavljen  ovaj  ajet: 

'Gospodar  će  tvoj  onima  koji  se  isele,  nakon  što  su  zlostavljani  bili,  pa  se  onda 
budu  borili  i  sve  strpljivo  podnosili  -  Gospodar  tvoj  će  im,  poslije  toga,  doista, 
milostiv  biti'.2,  3 

Allah  je  one  koji  su  izostali  iz  Hidžre  nazvao  "onima  koji  su  prema  sebi 
nasilje  učinili".  Pod  nasiljem  spomenutim  u  ajetu  misli  se  na  to  da  su  oni  koji  su 
primili  islam  u  domu  nevjerstva  i  ostali  tu  ne  čineći  hidžru  u  Medinu,  tim  činom  uči- 
nili nasilje  prema  sebi.4 

U  spomenutom  ajetu  iz  sure  En-Nisa'  onima  koji  izostanu  iz  hidžre  prijeti  se 
lošim  završetkom.  Ashabi  su  se  pridržavali  Poslanikove,  sallallahu  alejhi  ve  sellem, 
naredbe  i  priključili  se  islamskom  društvu  u  Medini  iz  želje  da  izvrše  Allahovu  na- 
redbu i  da  se  sačuvaju  od  kazne. 

Ova  prijetnja  ostavila  je  velikog  traga  na  ashabe.  Tako  je  Damra  b.  Džundub, 
kad  je  u  Mekki  čuo  riječi:  "Doista  će  meleki  kada  budu  uzimali  duše  onima  koji 
su  prema  sebi  nasilje  učinili...",  rekao  svojim  sinovima:  "Ponesite  me,  ja  nisam 
nemoćan,  znam  put  i  neću  više  nijednu  noć  prenoćiti  u  Mekki." 

Ponijeli  su  ga  u  krevetu  ka  Medini,  a  bio  je  veoma  star  i  umro  je  u  mjestu  Et- 
Ten'im.  Predosjetivši  da  mu  je  smrt  blizu,  udario  je  desnim  dlanom  o  lijevi  i  rekao: 
"Allahu  moj,  ovo  je  za  Tebe  i  Tvoga  Poslanika.  Dajem  zakletvu  na  ono  na  što  je  Tvoj 
Poslanik  uzeo  zakletvu  od  drugih." 


1  Sura  El-Ankebut,  10. 

2  Sura  En-Nahl,  110. 

3  Ibnul-Dževzi,  Zadul-mesir,  2/97.  Tefsirul-Kasimi,  3/399. 

4  El-Hidžretu  fd-Kur'arid-kerim,  str.  161. 


iuhammedes-  Sattabi 

Kad  su  ashabi  čuli  za  njegov  slučaj,  rekoše:  "Da  je  bogdo  umro  u  Medini",  pa 
je  tim  povodom1  objavljen  ajet: 

"Osim  za  nemoćne  muškarce  i  žene  i  djecu,  koji  se  snaći  ne  mogu  i  koji  ne  nađu 
puta!  Možda  će  im  Allah  oprostiti,  jer  Allah  prelazi  preko  grijeha  i  prašta!"2 

Ovaj  slučaj  nam  pokazuje  koliko  su  se  brzo  ashabi  odazivali  naredbama  i 
izvršavali  naređeno  žustro  i  marljivo,  u  kakvoj  god  situaciji  da  se  nalazili,  i  nisu  sebi 
tražili  opravdanja,  niti  su  zahtijevali  olakšice.3 

U  nekim  predajama  navodi  se  da  je  ovaj  ashab  bio  bolestan,  ali  je  smatrao  da 
dok  god  ima  imetka  kojim  može  platiti  da  ga  prenesu  u  Medinu,  nema  opravdanja. 
Tako  ga  je  njegov  iman  naučio,  a  njegova  iskrenost  i  ubjeđenje  očistili  su  ga  od 
grijeha.4 

Nakon  što  je  Allah  zaprijetio  onima  koji  ne  učine  hidžru,  izuzeo  je  stare, 
bolesne,  žene,  djecu,  one  koji  nemaju  izbora  nego  ostati  u  domu  nevjerstva,  izlože- 
ni zlostavljanju  zbog  vjere  i  uskraćeni  za  život  u  domu  islama.  Njima  je  Allah  dao 
nadu  u  oprost  i  milost  jer  je  njihovo  opravdanje  očito,  i  jasno  je  da  nisu  u  moguć- 
nosti izvršiti  traženo.5  Allah  je  rekao: 

^^^^  tfjfcffls^&i&LZ^ši  > 

"Osim  za  nemoćne  muškarce  i  žene  i  djecu,  koji  se  snaći  ne  mogu  i  koji  ne  nađu 
puta!  Možda  će  im  Allah  oprostiti,  jer  Allah  prelazi  preko  grijeha  i  prašta!"6 


1  El-Alusi,  Ruhul-me'ani,  5/128-129.  El-Vahidi,  Esbabun-Nuzul,  str.  181. 

2  Sura  En-Nisa',  98-99. 

3  El-Hidžretun-Nebevijjetul-mubareke,  str.  124. 

4  El-Hidžretun-Nebevijjetul-mubareke,  str.  126. 

5  El-Hidžretu  fil-Kur'anil-kerim,  str.  167. 

6  Sura  En-Nisa',  98-99. 


Sedmo  poglavlje 

Stubovi  islamske  države 


Život  i  djelo  posgedttfig 


Odmah  po  dolasku  u  Medinu,  Allahov  Poslanik,  sallallahu  alejhi  ve  sellem, 
posvetio  se  izgradnji  nove  države  na  jakim  temeljima  i  otpornim  stubovima. 

Prva  briga  bila  mu  je  izgradnja  Velikog  mesdžida  u  Medini,  zatim  bratimljenje 
muhadžira  sa  ensarijama  na  osnovama  imanske  ljubavi,  i  donošenje  Sporazuma  ili 
Islamskog  ustava,  koji  je  regulirao  odnose  između  muslimana,  Židova  i  mnogobo- 
žaca,  koji  su  živjeli  u  Medini.  Zatim  je  radio  na  organiziranju  oružane  sile  da  bi 
država  bila  zaštićena  i  mogla  ostvarivati  svoje  ciljeve.  Dakle,  radio  je  na  rješavanju 
problema  novog  društva  odgajajući  ih  božanskim  odgojem  u  svim  segmentima 
života.  Odgojno-obrazovna  izgradnja  se  nastavljala,  kao  što  je  Kur'an  časni  nastav- 
ljao govoriti  o  Allahovoj  veličanstvenosti,  suštini  postojanja,  podsticaju  na  Džennet, 
a  odvraćanju  od  Vatre.  Objavljivani  su  propisi  na  kojima  se  ummet  odgajao.  Poticao 
je  izgradnju  infrastrukture  države  koja  će  ponijeti  teret  širenja  islama  na  svim 
stranama  svijeta  i  pokretati  džihad  na  Allahovom  putu. 

Kako  su  se  razvijale  etape  da've  na  putu  izgradnje  islamskog  društva  i  države, 
tako  je  napredovao  i  naučno-odgojni  razvoj  ummeta. 

Vjerovjesnik  je,  vođen  Božanskim  programom,  propisivanjem  posta  i  zekata 
riješio  ekonomsku  krizu  koja  je  vladala  u  Medini.  Društvo  je  doživjelo  pravi  procvat, 
a  država  je  jačala  i  postajala  sve  snažnija. 

Prva  tema 

Izgradnja  mesdžida  -  prvi  stub  islamske  države 

Kako  bi  se  znakovi  islama,  koji  su  bili  toliko  napadani,  konačno  slobodno 
ukazali,  prvi  Poslanikov,  sallallahu  alejhi  ve  sellem,  potez  u  Medini  bio  je  izgradnja 
Velikog  mesdžida  u  kojem  će  se  obavljati  namazi,  koji  su  čovjekova  veza  sa  Gospo- 
darom svih  svjetova,  i  u  kojem  će  se  srce  čistiti  od  ovozemne  pogani  i  prljavštine 
koju  sa  sobom  nosi  ovosvjetski  život.1 

El-Buhari  bilježi  da  je  Allahov  Poslanik,  sallallahu  alejhi  ve  sellem,  ušao  u 
Medinu  jašući  na  devi,  a  ljudi  su  išli  za  njim.  Deva  se  zaustavila  na  mjestu  gdje  će 
biti  izgrađen  mesdžid  Allahovog  Poslanika,  sallallahu  alejhi  ve  sellem,  u  Medini.  U 
tom  momentu  na  tom  mjestu  su  neki  muslimani  klanjali  namaz.  To  je  bilo  mjesto  za 
sušenje  datula,  u  vlasništvu  dva  dječaka,  siročeta,  koji  su  se  zvali  Sehl  i  Suhejl,  o 
kojima  se  brinuo  Esad  b.  Zurara. 

Kad  se  deva  zaustavila,  Allahov  Poslanik,  sallallahu  alejhi  ve  sellem,  reče: 
"Ovdje  ćemo,  ako  Bog  da,  graditi." 

Nakon  toga  Allahov  Poslanik,  sallallahu  alejhi  ve  sellem,  pozvao  je  ona  dva 
dječaka  i  zamolio  ih  da  prodaju  njivu  za  sušenje  datula  kako  bi  se  tu  izgradio  mes- 


1  El-Gazali,  Fikhus-siretin-Nebevijje,  str.  191.  El-Buti,  Fikhus-siretin-Nebevijje,  str.  151. 

džid.  Oni  rekoše:  "Nećemo  prodati,  nego  ćemo  ti  je  pokloniti,  Allahov  Poslaniče." 
Međutim,  Allahov  Poslanik,  sallallahu  alejhi  ve  sellem,  to  nije  prihvatio  nego  im  je 
platio.1 

Od  Enesa  b.  Malika,  radijallahu  anhu,  prenosi  se  daje  rekao:  "Reći  ću  vam  šta 
je  tu  bilo!  Tu  su  bile  palme,  grobovi  mnogobožaca  i  neke  ruševine.  Vjerovjesnik, 
sallallahu  alejhi  ve  sellem,  naredio  je  da  se  palme  posijeku,  ostaci  sahranjenih  mno- 
gobožaca iskopaju  i  da  se  ruševine  poravnaju  Poredali  su  palmina  stabla  u  pravcu 
Kible  i  postavili  dva  kamena  stuba.  Dok  su  to  radili,  Allahov  Poslanik,  sallallahu 
alejhi  ve  sellem,  i  muslimani  su  recitirali: 

Allahu  naš,  nema  boljeg  dobra  od  ahiretskogo  dobra 
Oprosti  ensarijama  i  muhadžirima.'a 

Allahov  Poslanik,  sallallahu  alejhi  ve  sellem,  se  sa  ashabima  dao  na  posao  i 
bio  prvi  koji  je  udarcem  pijuka  započeo  kopanje  temelja  dubokog  tri  lakta.  Nakon 
toga  muslimani  su  prionuli  na  gradnju  temelja  od  kamena  i  zidova,  čija  je  visina  bila 
tek  malo  veća  od  visine  prosječnog  čovjeka.  Zidove  su  gradili  od  opeke  koja  se 
pravila  od  gline  u  obliku  cigle  pogodne  za  gradnju.3 

Sa  sjeverne  strane,  na  stubovima  od  palminih  stabala,  napravljena  je  nad- 
strešnica od  palminih  listova,  i  to  mjesto  nazvali  su  Es-Suffa.  Ostali  dijelovi  mesdži- 
da  ostali  su  otkriveni  bez  ikakvog  krova.4 

Mesdžid  je  imao  troja  vrata:  jedna  straga  sa  južne  strane,  druga  sa  istočne 
strane,  pored  Aišine  sobe,  i  treća  sa  zapadne  strane  koja  su  nazvana  Vrata  milosti  ili 
El-Atika  -  Plemenita  vrata.5 

Prvo:  Vjerovjesnikove  sobe  u  sklopu  mesdžida 

Vjerovjesniku,  sallallahu  alejhi  ve  sellem,  izgrađene  su  sobe  oko  njegovog 
mesdžida  kako  bi  u  njima  nastanio  svoje  supruge. 

Nisu  to  bile  sobe  u  kakvima  su  živjeli  kraljevi  i  carevi,  bile  su  bez  luksuza  i  bez 
ukrasa.  Vjerovjesnik,  sallallahu  alejhi  ve  sellem,  želio  je  onaj  svijet  i  njegove  sobe  su, 
kao  i  njegov  mesdžid,  bile  izgrađene  od  opeke  i  gline,  uz  nešto  malo  kamenja,  a 
krov  je  bio  od  palminog  granja  i  listova,  imale  su  mali  otvor  i  bile  niske  toliko  daje 
veći  dječak  mogao  rukama  dodirnuti  strop. 

Hasan  el-Basri,  čija  je  majka  Hajra  bila  robinja  Ummu  Seleme,  govorio  je; 
"Mogao  sam  svojom  rukom  dodirnuti  strop  Vjerovjesnikovih,  sallallahu  alejhi  ve 
sellem,  soba."6 


1  Sahihul-Buhari,  Kitabu  bed'il-halk,  bab:  Hidžretun-Nebijji  ve  ashabihi,  5/78. 

2  Sahihu  Muslim,  Kitabul-mesadžid,  bab:  Ibtinđu  mesdžidin-Nebijj,  br.  524. 

3  El-Bidaje  ven-nlhaje,  3/33.  Ali  Mu'ti,  Et-Tarihus-sijasi  vel-askeri,  str.  156. 

4  Ibid.,  3/303,  Muhammed  Rida,  Muhammed  Resulullah,  str.  143. 

5  Ali  Mu'ti,  Et-Tarihus-sijasi  vel-askeri  li  devletil-Medine,  str.  157. 

6  Ebu  Šehbe,  Es-Siretun-Hebevijjetu,  2/36. 

Vjerovjesnikove  sobe  bile  su  krajnje  skromne,  a  Medina  je  bila  poznata  po 
utvrđenim  zamkovima  u  kojima  su  živjeli  medinski  velikodostojnici,  koji  su  se  u 
okolnostima  mira  šepurili  svojim  zamkovima,  a  u  ratnim  okolnostima  stavljali  su  ih 
u  službu  svoje  zaštite.  Toliko  su  se  ponosili  tim  zamkovima  da  su  im  nadijevali  ime- 
na. Tako  se  zamak  Abdullaha  b.  Ubejja  b.  Selula  zvao  Muzahim,  a  zamak  Hasana  b. 
Sabita  zvao  se  Fari'. 

Međutim,  Vjerovjesnik,  sallallahu  alejhi  ve  sellem,  sagradio  je  svoje  sobe  veo- 
ma skromno  iako  je  mogao  imati  najljepše  dvore.  Da  je  pokazao  i  najmanji  znak 
želje  za  tim,  ensarije  bi  pohrlile  da  ga  izgrade,  a  mogao  ga  je  izgraditi  i  od  držav- 
nog imetka  kao  što  je  fej'  i  drugo.  Ali,  on  to  nije  učinio  i  ostao  je  najsvjetliji  primjer 
poniznosti  i  skromnosti  na  ovome  svijetu,  ulažući  sve  svoje  napore  i  energiju  u  rad 
za  život  poslije  smrti.1 

Drugo:  Ezan 

Vjerovjesnik,  sallallahu  alejhi  ve  sellem,  odlučio  je  da  se  posavjetuje  sa  asha- 
bima  na  koji  bi  način  na  namaz  budili  spavača  i  podsjetili  onoga  ko  je  zaboravio, 
općenito,  čime  bi  ljudima  oglasili  nastupanje  namaskog  vremena. 

Neki  su  predlagali  da  se  podigne  zastava  kad  nastupi  vrijeme  namaza,  tako 
da  svi  ljudi  vide.  Međutim,  prijedlog  je  odbačen  jer  spavaču  i  nemarnom  to  neće 
ništa  koristiti.  Drugi  su,  pak,  predložili  da  se  na  brdu  pali  vatra,  ali  je  i  taj  prijedlog 
odbačen.  Neki  su  predložili  korištenje  trube  kao  što  su  radili  Židovi  pri  oglašavanju 
molitve,  ali  Poslaniku,  sallallahu  alejhi  ve  sellem,  to  se  nije  svidjelo  jer  je  volio  da  ne 
oponaša  sljedbenike  Knjige.  Neki  su  ashabi  predlagali  zvono  kao  što  rade  kršćani, 
ali  se  ni  to,  također,  nije  dopalo  Poslaniku,  sallallahu  alejhi  ve  sellem.  Naposljetku, 
nekoje  predložio  da  se  ljudi,  kad  nastupi  namasko  vrijeme,  jednostavno  pozovu  te 
i  izabraše  to  mišljenje. 

Jedan  od  pozivača  bio  je  i  Abdullah  b.  Zejd  el-Ensari.  Jedanput,  dok  je  bio  u 
polusnu,  ukaza  mu  se  neka  osoba  i  reče:  "Hoćeš  li  da  te  podučim  riječima  koje  ćeš 
govoriti  kad  budeš  pozivao  na  namaz?"  Abdullah  reče:  "Hoću",  pa  mu  ova  osoba 
reče:  "Reci:  'Allahu  ekber,  Allahu  ekber',  dva  puta;  prouči  riječi  šehadeta  dva  puta, 
dva  puta  reci:  'Hajje  ales-salah',  dva  puta  reci:  'Hajje  alel-felah',  zatim  dva  tekbira,  a 
potom  reci:  la  ilahe  illallah'." 

Čim  se  probudio,  Abdullah  se  zaputio  Poslaniku,  sallallahu  alejhi  ve  sellem,  i 
obavijestio  ga  šta  mu  se  desilo.  Vjerovjesnik,  sallallahu  alejhi  ve  sellem,  rekao  je: 
"To  je  istinit  san."  A  zatim  je  rekao:  "Poduči  tome  Bilala  jer  on  ima  prodorniji  glas 
od  tebe." 

Dok  je  Bilal  učio  ovaj  ezan,  dođe  Omer  b.  El-Hattab  vukući  svoj  ogrtač  i  reče: 
"Allahov  Poslaniče,  tako  mi  Allaha,  usnio  sam  iste  ove  riječi." 


1  El-Humejdi,  Et-Tarihul-islami,  4/13. 

Prvi  mujezin  u  Medini  bio  je  Bilal,  a  drugi  Abdullah  ibn  Ummu  Mektum. 

Bilal  je  na  sabahskom  ezanuf  nakon  riječi  "hajje  alel-felah",  dodao  riječi  "es- 
salatu  hajrun  minen-nevm"  izgovarajući  ih  dva  puta,  a  to  mu  je  odobrio  Poslanik, 
sallallahu  alejhi  ve  sellem. 

Ezan  se  u  početku  učio  sa  uzvišenog  mjesta  da  bi  kasnije  bila  uvedena 
munara  ili  mi'zena. 

Treće:  Prva  Vjerovjesnikova  hutba  u  Medini 

Prva  hutba  koju  je  Allahov  Poslanik,  sallallahu  alejhi  ve  sellem,  održao  u 
Medini  tekla  je  na  sljedeći  način:  Ustao  je  pred  okupljenima,  zahvalio  se  Allahu, 
pohvalivši  Ga  onako  kako  Mu  dolikuje  i  rekao: 

"A  zatim: 

O  ljudi!  Pripremite  sebi  dobro  za  onaj  svijet!  Znajte,  tako  mi  Allaha,  da  ćete 
umrijeti  i  vaša  stada  će  ostati  bez  pastira.  A  zatim  će  vam  vaš  Gospodar,  a  između 
vas  neće  biti  ni  prevodioca  ni  stražara  koji  će  se  ispriječiti,  reći:  'Zar  ti  nije  došao 
Moj  Poslanik  i  prenio  ti,  a  Ja  sam  ti  dao  imetak  i  mnoge  blagodati,  pa  šta  si  pripre- 
mio za  sebe?'  Čovjek  će  gledati  desno-lijevo,  ali  ništa  neće  naći,  zatim  će  pogledati 
ispred  sebe  i  jedino  što  će  vidjeti  je  Džehennem.  Stoga,  ko  mogne  da  zaštiti  svoje 
lice  od  Vatre  makar  s  pola  datule  -  neka  to  učini!  A  ko  ne  bude  imao  ni  toliko,  onda 
sa  lijepom  riječju.  Zaista  lijepa  riječ  je  dobro  koje  se  nagrađuje  od  deset  do  sedam 
stotina  puta  više.  Neka  je  Allahova  milost,  bereket  i  selam  na  vas  i  Allahovog  Posla- 
nika." 

U  drugoj  hutbi  Allahov  Poslanik,  sallallahu  alejhi  ve  sellem,  rekao  je: 
"Zahvala  pripada  Allahu,  Njega  hvalim  i  od  Njega  pomoć  tražim.  Utječemo  se 
Allahu  od  zla  naših  duša  i  naših  loših  djela.  Koga  Allah  uputi,  niko  ga  u  zabludu  ne 
može  odvesti,  a  koga  u  zabludi  ostavi,  niko  ga  ne  može  uputiti.  Svjedočim  da  nema 
drugog  boga  osim  Allaha,  Jedinog,  koji  nema  sudruga.  Zaista  je  najljepši  govor 
Allahova  Knjiga!  Uspio  je  onaj  čije  je  srce  Allah  njime  ukrasio  i  u  islam  ga  nakon 
nevjerstva  uveo.  Sretan  je  ko  taj  govor  odabere  nad  govorom  ljudi  jer  to  je  najljepši 
i  najvažniji  govor.  Volite  one  koje  Allah  voli  i  volite  Allaha  svim  srcem!  Nemojte  po- 
sustajati  od  učenja  Allahovog  Govora  i  spominjanja  Allaha,  ne  dozvolite  da  vam 
srca  budu  tvrda  na  to.  Allah  od  svega  što  stvara  nešto  odabere  i  odlikuje.  Allah  je 
njegovo  učenje  učinio  jednim  od  najboljih  djela,  odlikom  Svojih  robova  i  najljepšim 
govorom,  i  u  njemu  je  objašnjenje  ljudima  o  halalu  i  haramu.  Samo  Allaha  oboža- 
vajte i  nikoga  Mu  ravnim  ne  smatrajte,  i  bojte  Ga  se  istinskom  bogobojaznošću. 
Budite  iskreni  prema  Allahu  i  neka  vam  sa  usana  silaze  lijepe  riječi.  Volite  se  u  ime 
Allaha  i  znajte  da  Allah  ne  voli  da  se  ugovori  krše.  I  neka  je  na  vas  Allahov  mir, 
milost  i  blagoslov."1 


1  Ibn  Hišam,  Es-Siretun-Nebevijje,  2/166-167.  Sunenul-Bejheki,  2/524-525. 

Četvrto:  Es-suffa  -  trijem  uz  Vjerovjesnikov  mesdžid 

Nakon  što  je,  šesnaest  mjeseci  poslije  Vjerovjesnikove  hidžre1,  po  Allahovoj 
naredbi  promijenjen  pravac  kible  od  Bejtul-Makdisa  ka  časnoj  Kabi,  strana  koja  je 
bila  prema  prvoj  kibli  sada  je  postala  stražnji  zid.  Vjerovjesnik,  sallallahu  alejhi  ve 
sellem,  naredio  je  da  se  na  toj  strani  napravi  nadstrešnica,  a  to  mjesto  nazvano  je 
es-suffa  i  ez-zulla.2  To  mjesto  nije  imalo  zidova.3 

Kadi  Ijad  je  rekao:  "Es-suffa  je  natkriveno  mjesto  sa  stražnje  strane  Posla- 
nikovog,  sallallahu  alejhi  ve  sellem,  mesdžida  u  kojem  su  boravili  siromasi  i  po  njoj 
se  nazivaju  ehlus-suffa."4 

Ibn  Tejmijje  je  rekao:  "Es-suffa  se  nalazila  na  stražnjoj  strani  Vjerovjesni- 
kovog,  sallallahu  alejhi  ve  sellem,  mesdžida,  uz  sjeverni  zid."5 

Ibn  Hadžer  je  kazao:  "Es-suffa  je  natkriveno  mjesto  u  stražnjem  dijelu  Vjero- 
vjesnikovog,  sallallahu  alejhi  ve  sellem,  mesdžida.  Napravljeno  je  za  smještaj  siro- 
maha koji  nisu  imali  ni  rodbine  niti  mjesta  gdje  bi  boravili."6 

1-  Ehlus-suffa  -  ljudi  sa  sofe 

Ebu  Hurejre,  radijallahu  anhu,  rekao  je:  "Ljudi  sa  sofe  bili  su  gosti  islama.  Nisu 
imali  novca  da  iznajme  stan,  ni  rodbine,  niti  ikoga  kod  koga  bi  mogli  boraviti."7 

Ensarije  su  uspjele  udomiti  prve  muhadžire  koji  su  učinili  hidžru  prije  Vjero- 
vjesnika,  sallallahu  alejhi  ve  sellem,  ili  poslije  njega  do  Bitke  na  Bedru.  Međutim, 
nakon  toga  drastično  se  povećao  broj  muhadžira  i  ensarije  nisu  mogle  udomiti  sve 
njih.8 

Nakon  Bitke  na  Bedru  islam  se  brže  širio,  mnogi  ljudi  su  primali  islam  i  činili 
hidžru  u  Medinu.  Među  njima  je  bilo  i  bogatih  i  siromašnih,  i  oženjenih  i  neože- 
njenih.  Oni  koji  nisu  mogli  naći  smještaj  boravili  su  na  sofi  mesdžida.9 

Može  se  zaključiti  da  je  svaki  muhadžir  po  dolasku  u  Medinu  odlazio 

Vjerovjesniku,  sallallahu  alejhi  ve  sellem,  koji  bi  ga  upućivao  nekome  da  ga  zbrine, 

a  ako  ne  bi  našao  nikoga,  smještao  bi  ga  na  sofu  gdje  bi  ostajao  dok  se  ne  bi 
10 

snašao. 

U  Musnedu  se  navodi  da  je  Ubade  b.  Es-Samit  rekao:  "Allahov  Poslanik, 
sallallahu  alejhi  ve  sellem,  bio  je  zaokupljen  obavezama,  pa  kada  bi  Allahovom  Pos- 


1  El-Umeri,  Es-Siretun-Nebevijjetus-sahiha,  1/257. 

2  Es-Semehevdi,  Vefa'ul-vefa',  1/321. 

3  El-Umeri,  Es-Siretun-Nebevijjetus-sahiha,  1/258. 

4  El-Musemma,  Nizamul-hukumetin-Nebevijje;  Abdul-Hajj  el-Kettani,  Et-Teratibul-idarijje,  1/474. 

5  El-Fetava,  11/38. 

6  Fethul-bari,  6/595,  i  1/535. 

7  Sahihul-Buhari,  br.  6452. 

8  Eš-Šami,  Es-Siretun-Nebevijje-terbijetul-umme  ve  binđud-devle,  str.  175. 

9  El-Fetava,  11/40-41. 

10  Eš-Šami,  Es-Siretun-Nebevijje-terbijjetul-umme  ve  bina'ud-devle,  str.  175. 


laniku,  sallallahu  alejhi  ve  sellem,  došao  neki  muhadžir,  on  bi  ga  poslao  jednome 
od  nas  da  ga  podučava  Kur'anu.  Tako  je  jednog  od  njih  Allahov  Poslanik,  sallallahu 
alejhi  ve  sellem,  poslao  meni.  Živio  je  sa  mnom  i  jeo  što  i  moji  ukućani  te  sam  ga 
podučavao  Kur'anu."1 

Muhadžiri  su  prvi  koji  su  boravili  na  sofi2  pa  je  stoga  nazivana  i  muhadžirska 
sofa3.  Ali,  na  sofi  su  boravile  i  delegacije  plemena  koje  su  dolazile  primiti  islam  i 
izraziti  svoju  pokornost  Vjerovjesniku,  sallallahu  alejhi  ve  sellem.4 

Ako  je  čovjek  koji  dođe  Vjerovjesniku,  sallallahu  alejhi  ve  sellem,  imao  pozna- 
nika, odlazio  bi  kod  njega,  a  ako  nije,  odlazio  bi  na  sofu. 

Ljudi  koji  su  stalno  boravili  na  sofi  i  oni  koji  su  tu  bili  privremeno,  imali  su 
svoga  zastupnika,  a  to  je  bio  Ebu  Hurejre.  Kada  bi  Vjerovjesnik,  sallallahu  alejhi  ve 
sellem,  htio  pozvati  ih  na  jelo,  zadužio  bi  Ebu  Hurejru  da  odabere,  jer  je  on  pozna- 
vao njihovo  stanje  i  stepen  predanosti  ibadetu  i  duhovnom  odgoju. 

Na  sofi  su  živjele  čak  i  neke  ensarije  iz  ljubavi  prema  skromnosti,  jedno- 
stavnosti i  duhovnom  odgoju,  iako  su  u  Medini  imali  dom  i  nisu  tu  morali  stanovati. 
Neki  od  njih  su  ensarija  Ka'b  b.  Malik,  ensarija  Hanzala  b.  Ebu  Amir,  kojeg  su 
ogasulili  meleki,  ensarija  Harise  b.  En-Nu'man,  i  drugi.5 

2-  Briga  Vjerovjesnika  i  ashaba  za  stanovnike  sofe 

Vjerovjesnik,  sallallahu  alejhi  ve  sellem,  lično  je  obilazio  ljude  sa  sofe,  brinuo 
se  o  njihovom  stanju  i  posjećivao  bolesne  od  njih.  Često  je  sjedio  s  njima,  pružao 
im  podršku,  savjetovao,  podučavao,  podsticao  ih  na  učenje  i  proučavanje  Kur'ana, 
spominjanje  Allaha  i  rad  za  onaj  svijet.6 

Vjerovjesnik,  sallallahu  alejhi  ve  sellem,  na  razne  načine  obezbjeđivao  im  je 
opskrbu.  Neki  od  načina  su: 

a)  Ako  bi  mu  bila  data  sadaka,  sve  bi  slao  njima,  a  sam  ne  bi  ništa  uzimao,  a 
ako  bi  mu  nešto  bilo  poklonjeno,  zvao  bi  ih  da  mu  se  pridruže  u  tome. 

b)  Često  ih  je  pozivao  da  objeduju  kod  njega  u  nekoj  od  soba  majki  vjernika, 
Allah  bio  zadovoljan  svima  njima.  Nijednog  trenutka  nije  ih  zapostavljao,  njihovo 
stanje  stalno  ga  je  brinulo.  Abdurrahman  b.  Ebu  Bekr  rekao  je:  "Ljudi  sa  sofe  bili  su 
siromasi  pa  je  jedanput  Vjerovjesnik,  sallallahu  alejhi  ve  sellem,  rekao:  'Ko  ima 
obrok  za  dvojicu,  neka  sebi  dovede  trećeg,  ko  ima  obrok  za  četvericu,  neka  sebi 
dovede  petog  ili  šestog',  ili  kako  je  već  rekao,  pa  je  Ebu  Bekr  poveo  trojicu,  a 
Vjerovjesnik,  sallallahu  alejhi  ve  sellem,  poveo  je  sa  sobom  desetericu."7 


1  Ahmed,  Musnedu,  5/324. 

2  Es-Semehevdi,  Vefa'ul-vefa,  1/323. 

3  Ebu  Davud,  Sunen,  2/361. 

4  Es-Siretun-Nebevijjetus-sahiha,  1/258. 

5  Ibid.,  1/259. 

6  Ibid.,  1/266. 

7  Sahihul-Buhari,  br.  3581.  Sahihu  Musiim,  2057. 

c)  Vjerovjesnik,  sallallahu  alejhi  ve  sellem,  davao  je  prednost  njihovim  potre- 
bama nad  drugim  poslovima.  Prenosi  se  da  mu  je  jedanput  dovedeno  roblje  pa  je 
došla  njegova  kćerka  Fatima,  radijallahu  anha,  tražeći  da  joj  od  njih  odredi  slugu,  a 
Poslanik,  sallallahu  alejhi  ve  sellem,  kako  stoji  u  Ahmedovom  Musnedu,  odgovorio 
je:  "Tako  mi  Allaha,  neću  dati  vama  a  ostaviti  ljude  sa  sofe  da  im  krče  želuci  od 
gladi,  a  ja  nemam  čime  da  ih  nahranim.  Zato  ću  prodati  roblje  i  potrošiti  novac  na 
njihove  potrebe."1 

3-  Zaokupljenost  ibadetom  i  džihadom 

Ljudi  sa  sofe  provodili  su  vrijeme  ibadeteći  u  mesdžidu.  Bili  su  naviknuti  na 
skromnost  i  neimaštinu  pa  su  se  prepuštali  namazu,  učenju  i  proučavanju  Kur'ana, 
zikrullahu.  Neki  su  učili  pisanje  pa  je  jedan  od  njih  Ubadi  b.  Es-Samitu  poklonio  svoj 
luk  jer  gaje  podučio  pisanju  i  Kur'anu.2 

Ljudi  sa  sofe  učestvovali  su  i  u  džihadu.  Neki  od  njih  su  preselili  i  kao  šehidi,  a 
mnogi  od  njih  su  svoje  noći  provodili  u  namazu,  a  dane  u  borbi. 

Neki  ashabi  preferirali  su  boravak  na  sofi  jer  im  se  to  sviđalo,  a  ne  zato  što  su 
morali.  Jedan  od  takvih  bio  je  Ebu  Hurejre,  radijallahu  anhu,  koji  je  volio  da  štoviše 
vremena  provodi  sa  Allahovim  Poslanikom,  sallallahu  alejhi  ve  sellem,  kako  bi 
nadoknadio  propušteno  znanje  i  dobro.  To  je  mogao  postići  samo  ako  je  bio  blizu 
Vjerovjesnikovog,  sallallahu  alejhi  ve  sellem,  doma,  a  sofa  je  bila  jedino  mjesto  koje 
mu  je  to  omogućavalo. 

Objašnjavajući  svoje  stanje,  Ebu  Hurejre,  radijallahu  anhu,  rekao  je:  "Vi 
govorite:  'Ebu  Hurejre  prenosi  mnogo  hadisa  od  Allahovog  Poslanika,  sallallahu 
alejhi  ve  sellem.  Kako  to  da  ni  muhadžiri,  a  ni  ensarije  ne  prenose  toliko  hadisa  kao 
Ebu  Hurejre!'  Ali,  moja  braća  muhadžiri  bili  su  zauzeti  poslovima  na  pijaci,  a  ja  sam 
se  držao  Poslanika,  sallallahu  alejhi  ve  sellem,  kako  bih  napunio  svoj  želudac,  pa 
sam  bio  prisutan  i  kad  bi  oni  odsustvovali  i  pamtio  sam  ono  što  bi  oni  zaboravljali. 
A  moja  braća  ensarije  bili  su  zauzeti  radom  na  svojim  imanjima,  a  ja  sam  bio  jedan 
od  siromaha  sa  sofe  koji  je  učio  ono  što  bi  oni  zaboravljali."3 

Očito  je  da  je  Ebu  Hurejre,  radijallahu  anhu,  odabrao  sofu  iz  želje  za  druže- 
njem sa  Poslanikom,  sallallahu  alejhi  ve  sellem,  jer  on  je  imao  dom  u  Medini,  kuću  u 
kojoj  je  živjela  njegova  majka,  pa  je  zamolio  Vjerovjesnika,  sallallahu  alejhi  ve 
sellem,  da  moli  za  nju  daje  Allah  uputi.4  Osim  toga,  Ebu  Hurejre  nije  bio  siromah, 
prvi  dan  kad  je  došao  Vjerovjesniku,  sallallahu  alejhi  ve  sellem,  na  Hajber,  Vjero- 
vjesnik  mu  je  dao  dio  plijena.  Isto  tako,  kad  je  stigao,  imao  je  roba  koji  gaje  služio, 
kao  što  se  navodi  u  Sahihu.  Prema  tome,  Ebu  Hurejre  je  živio  skromno  jer  je  želio 


1  Ahmed,  Musned,  1/  106,  br.  838.  A  sličan  hadis  se  nalazi  i  u  Sahihul-Buhari,  br.  3113. 

2  Ebu  Davud,  Sunen,  2/730.  Sunen  Ibn  Madže,  2/237. 

3  Sahihul-Buhari,  br.  2047.  Sahihu  Muslim,  br.  2492. 

4  Sahihu  Mustim,  br.  2491. 

biti  uz  Vjerovjesnika,  sallallahu  alejhi  ve  sellem,  a  daje  htio,  mogao  je  napustiti  sofu 
i  živjeti  ugodno.1 

Broj  ljudi  koji  su  živjeli  na  sofi  stalno  se  mijenjao  shodno  promjenama  u 
njihovim  životima.  Nekima  bi  došla  porodica  i  supruga,  nekima  bi  se  situacija  pop- 
ravila, a  neki  bi  preselili  kao  šehidi  na  Allahovom  putu. 

Razlog  njihovog  siromaštva  nije  to  što  nisu  htjeli  raditi  i  privređivati  vlastitim 
rukama.  U  vezi  s  tim,  Ez-Zamahšeri  navodi  da  su  danju  mljeli  zob  za  prehranu 
stoke,  a  oni  nisu  imali  stoku,  što  znači  da  su  na  taj  način  privređivali  za  život.2 

4-  Njihov  broj  i  imena 

Njihov  broj  je  stalno  varirao,  ako  bi  došla  neka  delegacija,  njihov  broj  bi  se 
povećavao,  a  smanjivao  se  odlaskom  stranaca  koji  su  u  Medini  boravili  privremeno. 
Međutim,  u  normalnim  okolnostima  njihov  broj  je  bio  oko  sedamdeset.  Ponekad  je 
taj  broj  bio  i  mnogo  veći,  tako  da  je  Sa'd  b.  Ubade  sam  znao  ugostiti  njih  osam- 
deset, a  preostale  bi  ugošćavali  drugi  ashabi.3  Ko  želi  znati  njihova  imena,  može  se 
vratiti  na  djela  iz  Poslanikovog,  sallallahu  alejhi  ve  sellem,  životopisa.4 

Neki  mislioci  su  napravili  katastrofalnu  grešku  dokazujući,  na  primjeru  ljudi 
koji  su  živjeli  na  sofi,  propisanost  postupka  nekih  nastranih  sufija  koji  su  ostavili 
rad,  a  opredijelili  se  za  ljenčarenje  i  rahatluk  boravka  u  tekijama5,  jer,  Ebu  Hurejre, 
radijallahu  anhu,  koji  je  bio  najistaknutiji  stanovnik  sofe,  nije  tu  proveo  cijeli  život. 
Štaviše,  neko  vrijeme,  za  hilafeta  Omera  b.  El-Hattaba,  bio  je  namjesnik  Bahrejna.6 
Ljudi  koji  su  živjeli  na  sofi  nisu  živjeli  parazitski,  to  su  bili  mudžahidi,  odvažni  na 
bojnom  polju,  i  neki  su  preselili  kao  šehidi,  što  sam  već  spomenuo. 

Peto:  Lekcije,  pouke  i  poruke 

1-  Mesdžid  je  jedan  od  najvažnijih  stubova  društva 

Mesdžid  igra  vrlo  važnu  ulogu  u  izgradnji  islamskog  društva  jer  muslimanska 
zajednica  postaje  jača  i  kompaktnija  kroz  pridržavanje  islamskog  sistema,  akide  i 
etike,  a  duh  mesdžida  ih  podstiče  na  to.7 

Allah  je  kazao: 

1  Es-Siretun-Nebevijje-terbijetul-umme  ve  bina'ud-devle,  str.  184. 

2  Eš-Šerrab,  El-Medinetun-Nebevijje-Fedžrul-islam  vel-asrur-rašidi,  1/222. 

3  Ebu  Nuajm,  Hiljetul-evlija',  1/339  i  341. 

4  Naprimjer,  pogledati:  Es-Siretun-Nebevijjetus-sahiha,  1/262-263. 

5  Es-Siretun-Nebevijje-terbijetul-umme  ve  bina'ud-devle,  str.  186. 

6  Es-Siretun-Nebevijje-terbijetul-umme  ve  bina'ud-devle,  str.  188. 

7  El-Buti,  Fikhus-siretin-NebeviJje,  str.  203. 

'Ti  u  njoj  (mesdžidu  dirar)  nemoj  nikad  molitvu  obaviti!  Džamija  čiji  su 
temelji,  već  od  prvog  dana,  postavljeni  na  strahu  od  Allaha  zaista  više 
zaslužuje  da  u  njoj  obavljaš  molitvu.  U  njoj  su  ljudi  koji  se  vole  često  prati,  a 
Allah  voli  one  koji  se  mnogo  čiste."1 


"U  džamijama,  koje  se  voljom  Njegovom  podižu  i  u  kojima  se  spominje 
Njegovo  ime  -  hvale  Njega  ujutro  i  navečer  ljudi  koje  kupovina  i  prodaja  ne 
ometaju  da  Allaha  spominju  i  koji  namaz  obavljaju  i  zekat  udjeljuju,  i  koji 
strepe  od  Dana  u  kome  će  srca  i  pogledi  biti  uznemireni,  da  bi  ih  Allah  lijepom 
nagradom  za  djela  njihova  nagradio  i  da  bi  im  od  dobrote  Svoje  i  više  dao.  A 
Allah  daje  kome  hoće,  bez  računa.1'2 

2-  Mesdžid  pokazuje  sveobuhvatnost  islama 

To  se  vidi  iz  sljedećeg: 

a)  Mesdžid  je  sagrađen  kao  bogomolja  u  kojoj  vjernici  obavljaju  namaz,  spo- 
minju, slave  i  veličaju  Allaha,  zahvaljuju  Mu  na  blagodatima.  Svaki  musliman  je 
slobodan  ući  u  njega  i  obavljati  namaz  i  druge  ibadete  sve  dok  čuva  svetost  i  vodi 
računa  o  propisima  mesdžida. 

b)  U  njemu  se  Allahov  Poslanik,  sallallahu  alejhi  ve  sellem,  sastajao  sa  asha- 
bima  i  delegacijama  koje  su  dolazile  tražeći  uputu  i  želeći  prigrliti  njegovu  vjeru  i 
povjerovati  u  njegovu  Poslanicu. 

c)  Mesdžid  je  izgrađen  da  bude  sveučilište  u  kojem  će  se  izučavati  i  vjerske  i 
svjetovne  nauke,  jer  Kur'an  podstiče  na  njihovo  proučavanje.  Izgrađen  je  da  bi  u 
njemu  vjernici  izoštravali  svoj  um  i  iznosili  svoje  ideje,  kao  i  da  bude  učilište  koje  će 
pohoditi  tragaoci  za  islamskim  znanjem  da  bi  naučili  svoju  vjeru  pa  se  vraćali  u 
svoje  narode  kao  pozivači  na  Pravi  put,  oni  koji  donose  radosne  vijesti  i  opomene  i 
koji  prenose  znanje  na  nove  generacije.3 

d)  Mesdžid  je  izgrađen  i  da  bi  usamljenik  pronašao  utočište,  i  putnik  svra- 
tište,  ne  dolazeći  nikome  na  teret,  na  čijem  će  se  vrelu  moći  napojiti  upute  onoliko 
koliko  mentalno  i  duhovno  bude  spreman.  Tu  čovjeku  niko  ne  može  zabraniti  zna- 
nje i  spoznaju  ili  bilo  kakvo  dobro.  Koliko  li  je  vojskovođa  stasalo  u  mesdžidu  i  u 
njemu  pokazalo  prva  junaštva!  Koliko  li  je  učenjaka  koji  su  u  okrilju  mesdžida  stekli 
more  znanja,  a  onda  izašli  među  svijet  da  napoje  one  žedne  znanja!  I  koliko  li  je 


1  Sura  Et-Tevbe,  108. 

2  Sura  En-Nur,  36-38. 

3  Muhammed  Urdžun,  Muhammed  Resulullah,  3/33 

daija  koji  su  u  njegovom  okrilju  naučili  lekcije  da've  i  postali  primjer  daijama  i  uzor 
opominjateljima,  jer  su  bili  poput  cvijeća  čiji  miris  privlači  srca  koja  hitaju  da 
prihvate  Uputu  i  njenim  svjetlom  osvijetle  svoj  život.1  Mnogi  zatucani  beduini  dola- 
zili su  u  mesdžid  i  vidjeli  ashabe  kako  sa  strahopoštovanjem  sjede  okupljeni  oko 
Allahovog  Poslanika,  sallallahu  alejhi  ve  sellem,  i  slušaju  ga  ne  pomičući  se,  kao  da 
su  im  ptice  na  glavama.  Pod  plaštom  neznanja  tih  beduina  krio  se  zdrav  razum,  pa 
kad  bi  poslušali  Vjerovjesnika,  sallallahu  alejhi  ve  sellem,  razbistrio  bi  im  se  um, 
prihvatali  bi  islam  i  tako  osvijetlili  svoj  život.  Zatim  bi  se  vraćali  u  svoja  plemena  i 
pozivali  narod  u  Allahovu  vjeru,  prenosili  im  Vjerovjesnikovo,  sallallahu  alejhi  ve 
sellem,  znanje  i  pozivali  ih  da  prihvate  njegova  moralna  načela,  pa  je  narod  posred- 
stvom njih  primao  islam  i  tako  su  postali  svijetli  primjer  na  stranicama  historije 
islama.2 

e)  Mesdžid  je  sagrađen  i  zato  da  bude  zborište  mudžahida  pred  polazak  u 
boj,  da  bude  mjesto  na  kojem  će  se  preuzimati  zastave  džihada  i  da've,  odakle  će 
se  iznad  glava  vojskovođa  uzdići  zastave  i  krenuti  ka  bojištu  praveći  hlad  Allahovoj 
vojsci  koja  u  zanosu  kroči  očekujući  ili  pobjedu  ili  šehidsku  smrt. 

f)  On  je  izgrađen  i  da  bude  oslonac  muslimanskoj  zajednici,  i  mjesto  gdje  će 
previjati  rane  povrijeđenim  mudžahidima  i  gdje  će  ih  Allahov  Vjerovjesnik,  salla- 
llahu alejhi  ve  sellem,  moći  posjetiti,  upitati  za  stanje  i  uputiti  dovu  za  ozdravljenje, 
mjesto  gdje  će  se  moći  liječiti  u  miru,  kao  znak  počasti. 

g)  On  je  i  informativni  centar  u  kojem  se  razmjenjuju  informacije,  iz  njega  se 
šalju  pisma  i  primaju  vijesti  o  miru  i  ratu,  u  njemu  se  čitaju  pisma  u  kojima  su  ra- 
dosne vijesti  o  pobjedama  mudžahida,  kao  i  pisma  u  kojima  je  vapaj  za  pomoć, 
čitaju  se  imena  šehida  ne  bi  li  se  ljudi  poveli  za  njihovim  primjerom  i  natjecali  u 
dobru. 

h)  On  je  bio  osmatračnica  sa  koje  se  promatralo  kretanje  neprijatelja,  poseb- 
no onih  koji  su  živjeli  u  Medini  i  miješali  se  sa  muslimanima  i  kretali  među  njima, 
kao  što  su  neprijateljske  skupine  Židova,  munafika  i  preostalih  pagana.  Mesdžid  je 
upozoravao  na  njihove  spletke  i  zavjere  i  tu  se  brinulo  da  njihova  izdajstva  i  podlo- 
sti ne  urode  plodom.3 

Izgradnju  Vjerovjesnikovog  mesdžida  započeo  je  sam  Vjerovjesnik,  sallallahu 
alejhi  ve  sellem,  i  to  je  prvo  što  je  počeo  raditi  po  dolasku  u  mjesto  hidžre.  Taj  mes- 
džid bio  je  primjer  skomnosti  i  jednostavnosti,  i  opće  koristi,  tako  se  ostvarila 
najveća  moguća  korist  uz  najmanje  moguće  troškove  i  najmanje  napore.4 


1  Ibid.,  3/34. 

2  Ibid.,  3/34-35. 

3  Muhammed  Urdžun,  Muhammed  Resulullah,  3/36. 

4  Ibid.,  3/33. 

3-  Odgajanje  praktičnim  primjerom 

Nepobitna  je  činjenica  da  je  Vjerovjesnik,  sallallahu  alejhi  ve  sellem,  učest- 
vovao u  nošenju  kamenja  i  cigli  za  gradnju,  nosio  na  svojim  prsima  i  na  plećima,  i 
svojim  rukama  je  kopao  kao  i  ostali.  Tako  je  postao  primjer  pravednog  vladara  pod 
čijom  vladavinom  nema  razlike  između  vladara  i  podanika,  niti  između  siromaha  i 
bogataša,  pred  Allahom  su  svi  jednaki,  a  razlika  je  samo  u  bogobojaznosti.  To  je 
islam:  pravda  i  jednakost.  U  islamu  se  cijeni  zajednički  rad  za  opće  dobro,  i  za  to 
Allah  nagrađuje,  a  Poslanik,  sallallahu  alejhi  ve  sellem,  kao  i  svi  muslimani,  želi  steći 
tu  nagradu.1 

Vjerovjesnik,  sallallahu  alejhi  ve  sellem,  učestvovao  je  u  izgradnji  mesdžida 
radeći  kao  najobičniji  radnik,  a  nije  došao  samo  da  na  kraju  presiječe  svečanu  vrp- 
cu, ili  da  na  početku  položi  kamen  temeljac,  nego  je  učestvovao  u  svim  fazama 
izgradnje  mesdžida. 

Muslimani  su  bili  zapanjeni  kada  su  vidjeli  da  je  prašnjav.  Usejd  b.  Hudajr 
prišao  je  Allahovom  Poslaniku,  sallallahu  alejhi  ve  sellem,  koji  je  nosio  kamen,  i 
rekao  mu:  "Allahov  Poslaniče!  Daj  mi  da  ja  ponesem."  Allahov  Poslanik,  sallallahu 
alejhi  ve  sellem,  reče  mu:  "Idi  pa  ponesi  drugi,  jer  meni,  jednako  kao  i  tebi,  treba 
Allahova  nagrada."2  Kad  su  ove  riječi  čuli  ashabi,  prionuli  su  na  rad  sa  još  većim 
žarom  i  marljivošću.3 

To  je  jedinstven  slučaj  i  nešto  slično  se  ne  dešava  ljudima.  Ako  danas  lideri  i 
vladari  ponekad  uzmu  učešće  u  nekom  poslu,  čitav  svijet  ispune  televizijski  snimci, 
novinski  članci,  mediji  se  nadmeću  u  hvžljenju  njegovog  morala  i  skromnosti,  ali 
Vjerovjesnik,  sallallahu  alejhi  ve  sellem,  otima  se  za  kamen  sa  jednim  svojim  sljed- 
benikom i  poručuje  mu  da  je  on,  Vjerovjesnik,  sallallahu  alejhi  ve  sellem,  najpotreb- 
niji nagrade  od  Allaha  pa  stoga  mora  biti  i  naj požrtvovan ij i  u  tome. 

Ashabi  su  sa  punim  entuzijazmom  radili  na  gradnji  mesdžida  pjevajući  stiho- 
ve, od  kojih  su: 

Ako  bismo  mi  sjedili,  a  Vjerovjesnik  radi 
bili  bismo  tada  u  jasnoj  zabludi.4 

Ovakav  odgoj  ne  postiže  se  davanjem  savjeta,  niti  kićenim  besjedama.  To  se 
može  postići  samo  živim  primjerom  i  ugledanjem  na  onoga  kojeg  je  odabrao 
Gospodar  svjetova.  Također,  to  se  nije  moglo  postići  u  Mekki  jer  se  živjelo  u  ambi- 
jentu progona  i  ugnjetavanja.  Za  takav  odgoj  potrebno  je  novo  društvo  i  država, 
država  u  kojoj  će  ashabi  postati  jedan  glas  ijedno  srce. 

Klicali  su  stihove: 


1  Ali  Mu'ti,  Et-Tarihul-islami  vel-askeri,  str.  158. 

2  Emin  Duvejdar,  Suvermin  hajatir-Resul,  str.  261. 

3  Ali  Mu'ti,  Et-Tarihul-islami  vel-askeri,  str.  158. 

4  Ibn  Hišam,  Es-Siretun-Nebevijje,  1/496. 

Allahu  naš,  nema  života  boljeg  od  ahlretskoga  života 
pomozi  ensarijama  i  muhadžirima. 

Pjevali  su  i  ove  stihove: 

Ako  bismo  mi  sjedili,  a  Vjerovjesnik  radi 
bili  bismo  tada  u  jasnoj  zabludi 

Također  su  pjevali: 

Ovaj  teret  nije  kao  teret  s  Hajbera 
ovo  nam  je  bolje  I  čistije  kod  Gospodara.1 

Tovari  datula  i  suhih  grožđica  koji  su  stizali  s  Hajbera,  a  koji  su  bili  veoma 
značajni  u  jesribskom  društvu,  postali  su  bezvrijedni  u  odnosu  na  nošenje  kamenja 
za  gradnju  Vjerovjesnikovog,  sallallahu  alejhi  ve  sellem,  mesdžida. 

Ashabi  su  bili  svjesni  da  "ono  što  je  kod  vas  -  prolazno  je,  a  ono  što  je  u 
Allaha  -  vječno  je".2 

Jedna  od  njihovih  pjesama  bila  je  i  ova: 

Nije  isti  onaj  koji  mesdžld  gradi 
uporno,  i  stojeći  I  sjedeći  radi 
i  onaj  ko  izbjegava  da  se  uprašL3 

4-  Uvažavanje  čovjekovog  iskustva  i  struke 

U  pojedinim  predanjima  spominje  se  ime  ashaba  Talka  b.  Ali  el-Jemami  el- 
Hanefija,  radijallahu  anhu.  On  je  najbolje  poznavao  proces  spravljanja  maltera 
potrebnog  za  gradnju  mesdžida  Allahovog  Poslanika,  sallallahu  alejhi  ve  sellem. 
Jedno  od  najljepših  predanja  koja  govore  o  njemu  jeste  predanje  koje  je  zabilježio 
Ibnul-Esir  u  Džamiul-usulu,  nakon  što  je  isto  predanje  zabilježio  i  imam  El-Buhari  u 
svome  Sahlhu  u  Knjizi  o  namazu,  u  Poglavlju  o  potpomaganju  u  gradnji  mesdžida, 
pod  brojem  447.  Također,  ovo  predanje  imam  El-Buhari  zabilježio  je  i  u  Knjizi  o 
džihadu,  u  Poglavlju  o  brisanju  prašine  s  glave,  pod  brojem  2812.  Ibnul-Esir  je  rekao: 
Rezin  je  pripovijedao:  "Došao  nam  je  jedan  čovjek  koji  je  dobro  poznavao  proces 
izrade  maltera.  Došao  je  iz  Hadremevta.  Allahov  Poslanik,  sallallahu  alejhi  ve  sellem, 
rekao  je:  Allah  se  smilovao  čovjeku  koji  dobro  poznaje  svoje  zanimanje!1 1  rekao  mu 
je:  Ti  se  prihvati  ovoga  posla,  jer  vidim  da  ti  to  najbolje  u  miješ." A 

Vjerovjesnik,  sallallahu  alejhi  ve  sellem,  ovog  tek  pristiglog  muslimana,  koji 
nije  bio  među  prvima  koji  su  primili  islam,  a  vidjevši  da  ima  iskustva,  zadužio  je  da 


1  Et-Terbijetul-kijadijje,  2/249. 

2  Sura  En-Nahl,  96. 

3  Muhammed  Urdžun,  Muhammed  Resulullah,  3/15. 

4  Vidjeti:  Ibnul-Esir,  Džamiul-usui,  sa  valorizacijom  Abdul-Kadira  el-Arnauta  (11/184)  pod  brojem  8716. 


Život  i  <%e(o  posljednjeg  Vjerovjesni^fL 


miješa  malter  i  tako  doprinese  uspješnijem  radu. 

To  je  svim  muslimanima  lekcija  o  vrijednosti  i  iskorištavanju  vještina,  te  Vjero- 
vjesnikovo,  sallallahu  alejhi  ve  sellem,  uputstvo  kako  se  treba  odnositi  prema  spo- 
sobnim ljudima.  A  ta  lekcija  nam  je  danas  itekako  potrebna.1 

5-  Simboli  islamske  države 

Simboli  i  parole  prve  islamske  države  bile  su  riječi  poziva  na  namaz: 

"Allahu  ekber"  -  Allah  je  najveći.  To  je  poruka  daje  Allah  veći  od  svih  silnika 
i  svih  oni  koji  postavljaju  prepreke,  On  je  uvijek  pobjednik. 

"Ešhedu  en  la  ilahe  illallah"  -  svjedočim  da  nema  boga  osim  Allaha.  Znači: 
samo  Allahu  pripada  pravo  na  sud,  vladavinu  i  gospodarenje.  Jer  u  Kur'anu  stoji:  "A 
sud  pripada  jedino  Allahu."  Prema  tome,  značenje  "nema  boga  osim  Allaha" 
jeste  da  samo  Allah  propisuje  i  naređuje,  i  Njegov  sud  se  mora  priznavati. 

"Ešhedu  enne  Muhammeden  resulullah"  -  svjedočim  da  je  Muhammed 
Allahov  poslanik.  Znači:  Allah  je  njemu  predao  vodstvo  i  niko  mu  to  pravo  ne  smije 
preoteti.  On  vodi  ljude  dok  Allah  ne  upotpuni  Svoju  vjeru  objavljivanjem  Kur'ana  i 
sunneta.2  Poenta  ovog  svjedočenja  jeste  priznavanje  Muhammedu,  sallallahu  alejhi 
ve  sellem,  primanja  Objave,  i  vjerskog  i  svjetovnog  vodstva,  te  potpuna  pokornost 
u  svemu.3 

"Hajje  ales-salah,  hajje  alel-felah"  -  dođite  na  namaz,  dođite  na  spas.  O 
čovječe,  stavi  se  pod  zastavu  ove  države  koja  iskreno  robuje  Allahu,  čiji  su  ciljevi 
jačanje  veze  između  čovjeka  i  njegovog  Tvorca,  i  produbljivanje  veza  između 
vjernika  u  duhu  uzvišenih  vrijednosti. 

"Kad  kametis-salah"  -  namaz  je  već  uspostavljen.  Namaz  je  odlikovan  nad 
ostalim  ibadetima  jer  je  on  stub  vjere.  On  je  najistaknutiji  ibadet  jer  se  sastoji  od 
ruku'a,  sedžde,  kijama.  Značenje  ibadeta  je  pokornost,  poniznost,  potčinjenost,  i 
svako  dobro  djelo  učinjeno  s  nijjetom  pokornosti  Allahu  je  ibadet,  pokornost  roba 
svome  Gospodaru,  a  namaz  je  najveći  vid  pokornosti.  Allah  je  kazao: 

"Reci:  'Meni  je  zabranjeno  obožavati  one  koje  vi  mimo  Allaha  obožavate, 
pošto  su  mi  došli  jasni  dokazi  od  Gospodara  moga,  a  naređeno  mi  je  da  se 
predam  Gospodaru  svjetova.1"4 

Povezanost  službenog  državnog  simbola  sa  Allahovim  sudom  i  preferiranjem 
šerijata,  i  odbacivanjem  taguta  i  njihovih  zakona,  institucija  i  simbola,  ukazuje  na  to 


1  Et-Terbijjetul-kijadijje,  2/252. 

2  Muhammed  Kal'adži,  Kira'e  Sijesijje  lis-Siretin-Nebevijje,  str.  114. 

3  Kamil  Selama  ed-Duks,  Devletur-Resul  minet-tekvin  ilet-temkin,  str.  438. 

4  Sura  El-Mu'min,  66. 

da  nema  istinskog  uspostavljanja  namaza  osim  u  islamskoj  državi,  koja  o  njemu 
brine  i  djeluje  na  njegovom  uspostavljanju. 

Prvi  muslimani  su  u  početku,  kada  nisu  imali  svoju  državu,  klanjali  kriomice 
po  mekkanskim  vrletima.  Ali  kada  su  uspostavili  državu  pod  zaštitom  ensarijskih 
sablji,  počeli  su  glasno  da  uče  ezane  i  ikamete,  i  da  čine  ruku'  i  sedždu  Gospodaru 
svjetova. 

Historija  je  najbolji  Svjedok  da  muslimani  mogu  slobodno  obožavati  Allaha 
samo  u  jakoj  državi  koja  je  spremna  štititi  vjernike  od  neprijatelja  vjere. 

Na  kraju  ezana  ponovno  se  uče  riječi  "Allahu  ekber"  kao  potvrda  prethodno 
spomenutih  principa.1 

Neophodno  je  da  razumijemo  ezan  i  shvatimo  njegovo  značenje  te  ga  prove- 
demo u  praksu,  kako  bismo  se  istinski  borili  radi  Allaha  na  uništenju  nevjerstva  i 
uzdizanju  vjerskih  simbola,  te  uspostavi  države  tevhida  koja  će  suditi  po  Allahovom 
zakonu  i  vladati  se  po  načelima  Njegovog  Pravog  puta. 

6-  Vrijednost  Vjerovjesnikovog  mesdžida 

Vjerovjesnik,  sallallahu  alejhi  ve  sellem,  mnogo  je  govorio  o  vrijednosti  svoga 
mesdžida  u  Medini  stoga  su  se  ashabi  mnogo  vezali  za  njega.  Mnoge  od  tih  hadisa 
o  vrijednosti  Poslanikovog,  sallallahu  alejhi  ve  sellem,  mesdžida  bilježe  El-Buhari  i 
Muslim  u  svojim  Sahihima,  pa  se  opširnije  može  pogledati  u  njima,  a  i  u  drugim 
hadiskim  zbirkama.  U  sljedećoj  tački  navest  ćemo  jedan  hadis  o  vrijednosti  podu- 
čavanja i  stjecanja  znanja  u  Vjerovjesnikovom,  sallallahu  alejhi  ve  sellem,  mesdžidu, 
jer  nam  je  podsjećanje  na  to  vrlo  potrebno  i  korisno. 

7-  Vrijednost  podučavanja  i  stjecanja  znanja  u  Poslanikovom  mesdžidu 

Prenosi  se  od  Ebu  Hurejre,  radijallahu  anhu,  da  je  čuo  Allahovog  Poslanika, 
sallallahu  alejhi  ve  sellem,  kako  kaže:  "Ko  uđe  u  ovaj  naš  mesdžid  da  nauči  ili  druge 
pouči  hajru  -  on  je  poput  mudžahida  na  Allahovom  putu.  A  ko  uđe  iz  nekog  drugog 
razloga  -  on  je  poput  onoga  koji  gleda  u  nešto  što  ga  se  ne  tiče.  "2 


1  Kamil  Selama  ed-Duks,  Devletur-Resul  minet-tekvin  ilet-temkin,  str.  439. 

2  Ibn  Ebu  Šejbe,  El-Musannef,  2/371,  12/209,  br.  12567.  Telhisul-Mustedrek,  1/91.  El-Hakim  je  rekao: 
"Ovaj  hadis  je  vjerodostojan  po  uvjetima  dva  šejha.  Njih  dvojica  su  bilježili  od  svih  prenosioca  ovog 
hadisa,  ali  ovaj  hadis  nisu  zabilježili,  iako  mu  ja  ne  vidim  nikakvu  mahanu."  Imam  Ez-Zehebi  je  za 
hadis  rekao  da  je  po  uvjetima  imama  El-Buharija. 

Druga  tema 
Bratimljenje  muhadžira  i  ensarija 

Među  prvim  stubovima  na  kojima  je  Poslanik,  sallallahu  alejhi  ve  sellem,  ute- 
meljio svoj  reformistički  program  kojim  je  želio  urediti  ummet,  državu  i  vlast  jeste 
ustrajno  pozivanje  monoteizmu,  slijeđenje  kur'anske  doktrine,  gradnja  mesdžida  i 
bratimljenje  muhadžira  i  ensarija. 

Bratimljenje  po  važnosti  nimalo  ne  zaostaje  za  gradnjom  mesdžida  jer  je  dje- 
lovalo u  cilju  zbližavanja  i  ujedinjavanja  članova  muslimanske  zajednice  ističući  obi- 
lježja novog  društva.1 

Princip  općeg  bratimljenja  muslimana  vladao  je  od  samog  početka  da've  u 
Mekki.  Allahov  Poslanik,  sallallahu  alejhi  ve  sellem,  zabranio  je  sve  što  može  dovesti 
do  međumuslimanske  mržnje. 

Tako  je,  Poslanik,  sallallahu  alejhi  ve  sellem,  rekao:  "Nemojte  se  mrziti  nije- 
dan drugom  zavidjeti,  niti  jedan  od  drugog  leđa  okretati,  nego  budite  AUahovi  robovi, 
braća.  Nije  dozvoljeno  muslimanu  da  se  distancira  od  svoga  brata  duže  od  tri 
dana.112 

Također,  Allahov  Poslanik,  sallallahu  alejhi  ve  sellem,  rekao  je:  "Musliman  je 
brat  muslimanu  -  neće  mu  nasilje  učiniti  niti  ga  nedaći  prepustiti.  Onaj  ko  bude 
ispunjavao  potrebe  svoga  brata,  Allah  će  ispunjavati  njegove  potrebe,  a  ko  otkloni 
brigu  od  jednog  muslimana  -  Allah  će  njemu  otkloniti  jednu  brigu  na  Sudnjem  danu, 
i  ko  sakrije  sramotu  jednog  muslimana  -  Allah  će  sakriti  Njegove  sramote  na  Sud- 
njem danu.'3 

Kur'an,  također,  potvrđuje  opće  bratstvo  među  muslimanskim  ummetom. 
Allah  je  rekao: 

£^s£**  ^CJ&^£>$k       'Xx£  M  vili  \ju>%      %  yć*~^?    jli  y 

"Svi  se  čvrsto  držite  za  Allahovo  uže  i  ne  razjedinjujte  se!  I  sjetite  se  blagodati 
Allahove  prema  vama,  kada  ste  bili  neprijatelji,  pa  je  On  sakupio  srca  vaša  i 
postali  ste.  Njegovom  milošću,  braća!  I  bili  ste  na  ivici  vatrene  jame,  pa  vas  je 
On  od  nje  spasio!  Tako  vam  Allah  objašnjava  znamenja  Svoja  da  biste  na 
Pravom  putu  bili!"4 
I  rekao  je: 


1  Dr.  Medždelavi,  El-ldaretul-islamijje  fi  ahdi  Umer  ibnul-Hattab,  str.  52-53. 

2  Sahihul-Buhari,  br.  6065.  Sahihu  Muslim,  br.  24. 

3  Sahihul-Buhari,  br.  2442. 

4  Sura  Ali  Imran,  103. 

"I  On  je  sjedinio  srca  njihova.  Da  si  ti  potrošio  sve  što  na  Zemlji  postoji,  ti  ne 
bi  sjedinio  srca  njihova,  ali  je  Allah  sjedinio  -  On  je  zaista  silan  i  mudar."1 

Međutim,  naša  tema  je  specifično  bratstvo  koje  je  propisano  i  iz  kojeg  su 
proizlazila  specijalna  prava  i  obaveze  koje  ne  postoje  u  generalnom  bratstvu  izme- 
đu muslimana.2 

Neki  učenjaci  navode  da  je  bratimljenje  postojalo  i  među  muslimanima  u 
Mekki.  Tako  El-Belazuri  navodi  da  je  Vjerovjesnik,  sallallahu  alejhi  ve  sellem,  prije 
Hidžre  pobratimio  mekkanske  muslimane  na  osnovu  prava  i  jednakosti.  Na  tim 
osnovama  pobratimio  je  Hamzu  sa  Zejdom  b.  Harisetom,  Ebu  Bekra  sa  Omerom, 
Osmana  b.  Affana  sa  Abdurrahmanom  b.  Avfom,  Zubejra  b.  El-Avvama  sa  Abdu- 
llahom  b.  Mes'udom,  Ubejdu  b.  El-Harisa  sa  Bilalom  el-Habešijem,  Mus'aba  b. 
Umejra  sa  Sa'dom  b.  Ebu  Vekkasom,  Ebu  Ubejdu  b.  El-Džerraha  sa  Salimom, 
štićenikom  Ebu  Huzejfe,  Seida  b.  Zejda  b.  Amra  b.  Nufejla  sa  Talhom  b.  Ubejdu- 
llahom,  a  sebe  je  Vjerovjesnik,  sallallahu  alejhi  ve  sellem,  pobratimo  sa  Alijom  b. 
Ebu  Talibom.3 

El-Belazeri,  koji  je  umro  276.  h.g.,  smatra  se  prvim  koji  je  skrenuo  pažnju  na 
mekkansko  bratimljenje.  Ibn  Abdul-Berr,  koji  je  umro  463.  h.g.,  to  je  također  spo- 
menuo ne  navodeći  je  li  podatak  preuzeo  od  njega,  a  isto  tako,  podatak  je  naveo  i 
Ibn  Sejidin-Nas  ne  spominjući  je  li  ga  preuzeo  od  njih  dvojice.4 

El-Hakim  u  El-Mustedreku  bilježi  od  Džumej'a  b.  Umejra,  od  Ibn  Omera  daje 
rekao:  "Allahov  Poslanik,  sallallahu  alejhi  ve  sellem,  pobratimio  je  Ebu  Bekra  sa 
Omerom,  Talhu  sa  Zubejrom,  i  Abdurrahmana  b.  Avfa  sa  Osmanom."5 

Od  Ibn  Abbasa,  radijallahu  anhuma,  prenosi  se  da  je  rekao:  "Vjerovjesnik, 
sallallahu  alejhi  ve  sellem,  pobratimio  je  Zubejra  sa  Ibn  Mes'udom."6 

Za  razliku  od  njih,  Ibnul-Kajjim  i  Ibn  Kesir  smatraju  da  se  mekkansko  bratim- 
ljenje nije  desilo. 

Ibnul-Kajjim  je  rekao:  "Spominje  se  daje  Vjerovjesnik,  sallallahu  alejhi  ve  sel- 
lem, pobratimio  neke  muhadžire  međusobno,  te  je  u  sklopu  tog  bratimljenja  po- 
bratimio sebe  sa  Alijom.  Ali,  ispravno  je  prvo7,  jer  muhadžirima  je  bilo  dovoljno 
bratstvo  islama  i  doma,  te  rodbinska  veza,  pa  im  nije  bilo  potrebno  specijalno  bra- 
timljenje, kao  u  slučaju  između  muhadžira  i  ensarija."8 


1  Sura  El-Enfal,  63. 

2  Es-Siretun-Nebevijjetus-sahiha,  1/240. 

3  El-Belazeri,  Ensabul-Ešraf,  1/270. 

4  Es-Siretun-Nebevijjetus-sahiha,  1/240. 

5  Es-Siretun-Nebevijjetus-sahiha,  1/240. 

6  Fethul-bari,  7/304. 

7  To  jest  da  se  bratimljenje  desilo  tek  u  Medini. 

8  Zadul-me'ad,  2/79. 

Ibn  Kesir  je  spomenuo  da  neki  učenjaci  odbacuju  postojanje  mekkanskog 
bratimljenja  iz  istih  razloga  koje  je  naveo  Ibnul-Kajjim.1 

Prva  pisana  djela  o  Poslanikovom  životu  ne  navode  da  se  ovakvo  bratimljenje 
desilo  u  Mekki,  a  i  sam  El-Belazeri  naveo  je  predaje  bez  lanca  prenosilaca  upotri- 
jebivši izraz  "rekli  su",  što  samo  po  sebi  predaju  čini  nepouzdanom,  a  uz  to  El- 
Belazeri  je  kod  hadiskih  stručnjaka  slab  prenosilac.  Ali,  ako  pretpostavimo  da  se 
ovo  mekkansko  bratimljenje  desilo,  onda  se  to  najvjerovatnije  odnosi  na  potpoma- 
ganje i  međusobno  savjetovanje  pobratimljenih,  bez  prava  na  međusobno  nasljeđi- 
van je.2 

Prvo:  Bratimljenje  u  Medini 

Sistem  bratimljenja  doprinio  je  međusobnom  povezivanju  članova  ummeta. 
Poslanik,  sallallahu  alejhi  ve  sellem,  uspostavio  je  ovu  vezu  kao  potpuno  bratstvo. 
Tako  se  potpuno  istopila  paganska  pristrasnost  plemenu,  ostala  je  samo  veza  ute- 
meljena na  islamu.  A  kada  se  poruše  razlike  na  osnovu  loze,  boje  kože,  nacio- 
nalnosti, tada  se  ljudi  vrednuju  po  bogobojaznosti  i  humanosti. 

Poslanik,  sallallahu  alejhi  ve  sellem,  ovo  je  bratstvo  učinio  obavezujućim  ugo- 
vorom, a  ne  ispraznim  riječima,  učinio  je  to  djelom  kojim  će  postati  povezani  krvlju 
i  imetkom,  a  ne  pukim  parolama  koje  ne  ostavljaju  nikakvog  traga. 

U  ovom  bratstvu  miješali  su  se  osjećaji  altruizma,  utjehe  i  intimnosti,  koji  su 
ispunjavali  novo  društvo  fascinirajućim  primjerima.3 

Razlog  ovako  čvrstog  bratstva  između  muhadžira  i  ensarija  nalazio  se  u  vjeri 
u  Allaha.  Vjera  koju  su  prigrlili  odgojila  ih  je  da  je  prakticiraju  i  riječju  i  djelom,  i 
naučila  ih  i  vjerovanju  i  djelovanju.  Prvi  muslimani  nisu  pripadali  ljudima  koji  se  za- 
ustavljaju na  parolama  koje  ne  dosežu  dalje  od  vlastitih  jezika. 

Allah  ih  opisuje  ovim  riječima: 

"Kad  se  vjernici  Allahu  i  Poslaniku  Njegovu  pozovu,  samo  reknu:  'Slušamo  i 
pokoravamo  se!1  -  oni  će  uspjeti."4 

Tako  je  obezbijeđen  opstanak  i  kontinuitet  ovog  bratstva,  kojim  je  Allah 
ojačao  Svoju  vjeru  i  Svoga  Poslanika.  To  bratstvo  davalo  je  plodove  u  svim  razdob- 
ljima kroz  koje  je  da'va  prolazila  za  života  Allahovog  Poslanika,  sallallahu  alejhi  ve 
sellem,  a  i  kasnije.  Tragovi  ovog  bratstva  postojali  su  i  kada  je  Ebu  Bekru  data  zak- 
letva na  vjernost  kao  halifi.  Ensarije  nisu  okrnjile  snagu  ummeta  prepuštajući  se  op- 
sesiji za  vlašću  i  kontrolom. 


1  Ibn  Kesir,  Es-Siretun-Nebevijje. 

2  Es-Siretun-Nebevijjetus-sahiha,  1/241. 

3  Fikhus-sire,  str.  193-194. 

4  Sura  En-Nur,  51. 


Bratstvo  između  muhadžira  i  ensarija  je  neka  vrsta  političke  ekskluzive,  kojom 
je  Allahov  Poslanik,  sallallahu  alejhi  ve  sellem,  htio  uspostaviti  i  ojačati  ljubav  izme- 
đu muhadžira  i  ensarija.  Oni  su,  sa  svoje  strane,  čuvali  tu  ljubav  i  bratstvo  i  natjecali 
se  ko  će  bolje  ispuniti  ono  što  iz  toga  proizlazi.1 

Posebno  se  to  odnosi  na  ensarije  za  koje  književnici  i  intelektualci  koliko  god 
bili  vični  govoru,  ne  mogu  naći  boljih  riječi  od  onih  kojima  ih  je  Allah  opisao.2  Allah 
je  rekao: 

"I  oni  koji  su  prije  njih  Medinu  nastanili  i  prihvatili;  oni  vole  one  koji  im  se 
doseljavaju,  i  u  grudima  svojim  nikakvu  tegobu,  zato  što  im  se  daje,  ne 
osjećaju,  i  više  vole  njima  nego  sebi,  mada  im  je  i  samima  potrebno.  A  oni  koji 
se  uščuvaju  lahkomosti  i  tvrdičluka,  oni  će  sigurno  uspjeti."3 

Neka  imena  pobratimljenih  muhadžira  i  ensarija 

Pobratimili  su  se:  Ebu  Bekr  i  Haridže  b.  Zuhejr,  Omer  b.  El-Hattab  i  Itban  b. 
Malik,  Ebu  Ubejde  b.  El-Džerrah  i  Sa'd  b.  Muaz,  Abdurrahman  b.  Avf  i  Sa'd  b.  Er- 
Rebi'a,  Zubejr  b.  El-Avvam  i  Selame  b.  Selame  b.  Vakš,  Talha  b.  Ubejdullah  i  Ka'b  b. 
Malik,  Seid  b.  Zejd  i  Ubejj  b.  Ka'b,  Mus'ab  b.  Umejr  i  Ebu  Ejjub  Halid  b.  Zejd,  Ebu 
Huzejfe  b.  Utbe  b.  Rebi'a  i  Abbad  b.  Bišr  b.  Vakš,  Ammar  b.  Jasir  i  Huzejfe  b.  El- 
Jeman,  Ebu  Zerr  el-Gifari  i  El-Munzir  b.  Amr,  Hatib  b.  Ebi  Belte'ah  i  Uvejm  b.  Sa'ide, 
Selman  el-Farisi  i  Ebu  Derda',  mujezin  Allahovog  Poslanika,  sallallahu  alejhi  ve 
sellem,  Bilal  i  Ebu  Ruvejha  Abdullah  b.  Abdurrahman  el-Has'ami.4 

Drugo:  Lekcije,  pouke  i  poruke 

1-  Povezanost  na  osnovu  akide 

Medinsko  društvo  bilo  je  društvo  utemeljeno  na  islamskoj  akidi.  To  društvo 
nije  poznavalo  druge  privrženosti  osim  privrženosti  Allahu,  Njegovom  Poslaniku  i 
vjernicima,  a  to  je  najveća  i  najuzvišenija  veza  jer  je  utemeljena  na  povezanosti 
akide,  intelekta  i  duha. 

Privrženost  Allahu,  Poslaniku  i  vjernicima  spada  u  najvažnije  rezultate  Hidžre. 
Kur'an  odgaja  muslimane  u  ovom  uzvišenom  duhu.  Tako  je  Allah  objelodanio  da 
Nuhov  sin,  iako  spada  u  njegovu  porodicu  po  krvnom  srodstvu,  nije  njegov  rod  jer 
je  odbio  Istinu,  porekao  Allaha  i  odbio  da  slijedi  Njegovog  vjerovjesnika. 


1  Dr.  Abdul-Mun'im  es-Sejjid,  Fusul  fis-Siretun-Nebevijje,  str.  200. 

2  El-Džemel,  Hidžretur-Resuli  vesahabetihi  fil-Kur'ani  ves-sunne,  str.  245. 

3  Sura  El-Hašr,  9. 

4Ibn  Hišam,  Es-Siretun-Nebevijje,  2/109-111.  Ibn  Kesir,  Es-Siretun-Nebevijjetu,  2/324. 

Allah  je  rekao: 

"A  Nuh  je  bio  zamolio  Gospodara  svoga  i  rekao:  'Gospodaru  moj,  sin  moj  je 
čeljade  moje,  a  obećanje  Tvoje  je  zaista  istinito  i  Ti  si  od  mudrih  Najmudriji!1 
"O  Nuhuf  on  nije  čeljade  tvoje1,  rekao  je  Onf  Jer  radi  ono  što  ne  valja,  zato  Me 
ne  moli  za  ono  što  ne  znaš.  Savjetujem  te  da  neznalica  ne  budeš.'"1 

Po  islamu,  bratstvo  i  privrženost  su  ograničeni  samo  na  vjernike. 
Allah  je  rekao: 

"Vjernici  su  samo  braća,  zato  pomirite  vaša  dva  brata  i  bojte  se  Allaha  da  bi 
vam  se  milost  ukazala."2 

Prekinuta  je  privrženost  vjernika  prema  nevjernicima,  bilo  da  su  mnogobošci, 
Židovi  ili  kršćani,  čak  i  ako  se  radi  o  njihovim  očevima,  braći  ili  sinovima.  Za  vjernika 
koji  to  uradi  rečeno  je  da  je  sebi  učinio  nasilje,  što  upućuje  da  je  privrženost 
vjernika  nevjerniku  jedan  od  najvećih  grijeha.  Allah  je  kazao: 

"O  vjernici,  ne  prijateljujte  ni  sa  očevima  vašim,  ni  sa  braćom  vašom,  ako  više 
vole  nevjerovanje  od  vjerovanja.  Onaj  od  vas  koji  bude  s  njima  prijateljevao, 
taj  se,  doista,  prema  sebi  ogriješio."3 

U  prethodno  spomenutim  ajetima  Allah  vjernike  odvraća  od  privrženosti 
nevjernicima  općenito,  ali  mnogo  je  drugih  ajeta  u  kojima  ih  Allah  upozorava  da  se 
ne  pokoravaju  sljedbenicima  Knjige,  i  da  ih  ne  uzimaju  za  zaštitnike  i  na  njihovu 
potporu  se  oslanjaju.4 

Allah  je  rekao: 

"O  vjernici,  ako  se  budete  pokoravali  jednoj  skupini  onih  kojima  je  data 
Knjiga,  oni  će  vas,  nakon  što  ste  prihvatili  pravu  vjeru,  ponovo  vratiti  u 
nevjernike!"5 


1  Sura  Hud,  45-46. 

2  Sura  El-Hudžurat,  10. 

3  Sura  Et-Tevbe,  23. 

4  Ahzemi  Džezveli,  El-Hidžretu  fd-Kur'anil-kerim,  str.  417. 

5  Sura  Ali  Imran,  100. 

Allah  je  rekao: 

"O  vjernici,  ne  uzimajte  za  zaštitnike  jevreje  i  kršćane!  Oni  su  sami  sebi 
zaštitnici!  A  njihov  je  i  onaj  među  vama  koji  ih  za  zaštitnike  prihvati;  Allah 
uistinu  neće  ukazati  na  Pravi  put  ljudima  koji  sami  sebi  nepravdu  čine."1 

Allah  je  vjernicima  ukazao  koja  je  to  jedina  strana  koja  odgovara  njihovom 
imanu  i  ko  su  njihovi  pravi  zaštitnici.  Allah  je  kazao: 

"Vaši  su  zaštitnici  samo  Allah  i  Poslanik  Njegov  i  vjernici  koji  ponizno  namaz 
obavljaju  i  zekat  daju.  Onaj  ko  za  zaštitnika  uzme  Allaha  i  Poslanika  Njegova  i 
vjernike  -  pa,  Allahova  strana  ćef  svakako,  pobijediti."2 

Ashabi  su  shvatili  da  se  lojalnost  iskazuje  samo  islamskom  vodstvu,  odanost 
samo  prema  akidi  i  da  se  džihad  vodi  radi  uzdizanja  Allahove  riječi,  te  su  na  tim 
osnovama  izgradili  svoje  duše  i  primijenili  te  principe  u  svom  životu  i  tako  su  svoju 
iskrenu  privrženost  usmjerili  k  Allahu,  Njegovom  Poslaniku  i  vjernicima.  Njihova  hi- 
storija puna  je  divnih  primjera  koji  ukazuju  na  njihovo  savršeno  shvatanje  suštine 
privrženosti  koju  su  oni  usmjerili  k  Allahu,  svojoj  vjeri  i  akidi,  i  svojoj  braći  vjernici- 
ma. 

Bratimljenju  muhadžira  i  ensarija  prethodilo  je  okupljanje  oko  jedne  vjere  i 
imana.  Bratimljenje  između  dvije  osobe  koje  slijede  različito  vjerovanje  i  ideologiju 
je  glupost  i  obmana,  pogotovo  ako  ta  vjerovanja  ili  ideologije  navode  čovjeka  na 
usvajanje  određenih  etički  normi  u  praktičnom  životu.  Stoga  je  islamsko  vjerovanje, 
s  kojim  je  došao  Allahov  Poslanik,  sallallahu  alejhi  ve  sellem,  od  Allaha,  bilo  kičma 
spomenutog  bratstva.  To  vjerovanje  sve  ljude  stavlja  na  vagu  iskrenog  obožavanja 
Allaha,  i  jedina  relevantna  razlika  je  razlika  u  bogobojaznosti  i  dobrim  djelima. 

Doista  se  ne  može  očekivati  da  bratstvo,  potpomaganje,  preferiranje  drugih 
nad  sobom  vlada  među  ljudima  koji  nose  različita  vjerska  i  ideološka  ubjeđenja,  i 
gdje  svi  roboju  vlastitom  egoizmu  i  porivima.3 

2-  Medinska  država  utemeljena  je  na  ljubavi  u  ime  Allaha 

Bratstvo  u  ime  Allaha  je  jedan  od  najčvršćih  podupirača  islamske  građevine  i 
ako  ono  oslabi,  građevinu  će  početi  nagrizati  trulež.4  Iz  tih  razloga  Vjerovjesnik, 


1  Sura  El-Maide,  51. 

2  Sura  El-Maide,  55-56. 

3  El-Buti,  Fikhus-siretin-Nebevijje,  str.  156. 

4  Urdžun,  Muhammed  Resulullah,  3/129. 

sallallahu  alejhi  ve  sellem,  revnosno  je  radio  na  usađivanju  ljubavi  u  ime  Allaha  u 
novonastalo  muslimansko  društvo.  Tako  je  Poslanik,  sallallahu  alejhi  ve  sellem, 
rekao:  "Mah  će  na  Sudnjem  danu  reći:  'Gdje  su  oni  koji  su  se  voljeli  u  ime  Moje  veli- 
čanstvenosti!  Danas,  kada  drugog  hlada  osim  Moga  nema,  Ja  ću  ih  u  Svoj  hlad  sta- 
viti!1"1 

Ljubav  u  ime  Allaha  ostavila  je  dubok  trag  na  novonastalo  medinsko  društvo. 
Govoreći  o  tome,  Enes  kazuje:  "Ebu  Talha  je  bio  jedan  od  ensarija  s  najviše  palmo- 
vika>  a  najdraži  mu  je  bio  Bejruha  koji  se  nalazio  nasuprot  mesdžidu  i  Allahov  Posla- 
nik, sallallahu  alejhi  ve  sellem,  često  je  ulazio  u  njega  i  pio  ukusnu  vodu  sa  izvora 
koji  se  nalazio  u  njemu.  Kada  je  objavljen  ajet: 

'Nećete  postići  dobro  sve  dok  ne  budete  dijelili  od  onoga  što  vam  je  drago!  A 
što  god  da  dijelite,  Allah  to  zna!'2,  Ebu  Talha  je  rekao  Allahovom  Poslaniku, 
sallallahu  alejhi  ve  sellem:  'Allah  je  rekao:  'Nećete  postići  dobro  sve  dok  ne 
budete  dijelili  od  onoga  što  vam  je  drago1,  a  meni  je  od  cijelog  mog  imetka 
najdraži  Bejruha  i  dajem  ga  kao  sadaku  radi  Allaha,  nadajući  se  dobru  i  nagradi  od 
Allaha!  A  ti  ga,  Allahov  Poslaniče,  udijeli  gdje  ti  Allah  pokaže!'  Allahov  Poslanik, 
sallallahu  alejhi  ve  sellem,  uzviknu:  'To  je  profitabilan  imetak,  to  je  profitabilan  ime- 
tak! Čuo  sam  šta  si  rekao,  ali  mislim  da  je  najbolje  da  ga  podijeliš  rodbini.'  Ebu 
Talha  reče:  'Uradit  ću  tako,  Allahov  Poslaniče!'  Ebu  Talha  je  nakon  toga  podijelio 
palmovik  amidžićima  i  ostaloj  rodbini."3 

A  ovo  je  priča  Abdurrahmana  b.  Avfa.  On  pripovijeda:  "Kad  smo  stigli  u 
Medinu,  Allahov  Poslanik,  sallallahu  alejhi  ve  sellem,  pobratimio  me  je  sa  Sa'dom  b. 
Er-Rebi'om.  Sa'd  b.  Er-Rebi'a  mi  reče:  'Ja  sam  najbogatiji  ensarija,  pa  ćemo  moj 
imetak  podijeliti  popola,  i  vidi  koja  od  mojih  žena  ti  se  najviše  sviđa  i  ja  ću  se 
razvesti  pa  kad  joj  završi  iddet,  ti  je  oženi.'" 

Abdurrahman  b.  Avf  mu  je  kazao:  "Nemam  potrebu  za  tim!  Nego,  ima  li  neka 
pijaca  na  kojoj  se  može  dobro  pazariti?"  Sa'd  je  odgovorio:  "Pijaca  Benu  Kajnuka." 
Abdurrahman  je  sljedeći  dan  poranio  na  pijacu  sa  sirom  i  maslom.  Abdurrahman  je 
nastavio  prodavati  na  pijaci  i  ne  prođe  mnogo  a  pojavi  se  namirisan.  Allahov 
Poslanik,  sallallahu  alejhi  ve  sellem,  upita  ga:  "Jesi  li  se  to  oženio?"  "Da",  odgovorio 
je.  "Koga?",  upitao  je  Poslanik.  "Jednu  ensarijku",  odgovorio  je  Abdurrahman.  Pos- 
lanik, sallallahu  alejhi  ve  sellem,  upitao  je:  "Koliko  si  platio  vjenčani  dar?"  "Mjericu 
zlata",  odgovorio  je.  Vjerovjesnik,  sallallahu  alejhi  ve  sellem,  tada  mu  reče:  "Napravi 
gozbu  makar  zaklao  samo  jednu  ovcu!"4 


1  Sahihu  Musiim,  Kitabul-birri  ves-sile  vel-adab,  br.  2566. 

2  Sura  Ali  Imran,  92. 

3  El-Umeri,  Es-Siretun-Nebevijjetus-sahiha,  1/254. 

4  Sahihul-Buhari,  Kitabul-buju'u,  br.  2048. 


Abdurrahman  b.  Avf  je  na  Sa'dovu  darežljivost  uzvratio  skromnošću.  Ali,  nije 
to  bio  slučaj  samo  sa  njim,  i  mnogi  drugi  muhadžiri  su  se  vrlo  kratko  zadržavali  u 
kućama  svoje  braće  ensarija  jer  su  odmah  počinjali  raditi  i  stjecati  vlastiti  imetak 
kojim  su  kupovali  kuće  i  privređivali  za  porodicu.  Neki  od  tih  muhadžira  su  Ebu 
Bekr,  Omer,  Osman  itd. 

3-  Međusobno  savjetovanje  pobratima  u  ime  Allaha 

Bratimljenje  je  utjecalo  i  na  savjetovanje  između  muslimana.  Tako  je  Vjero- 
vjesnik,  sallallahu  alejhi  ve  sellem,  pobratimio  Selmana  i  Ebu  Derda'a.  Jedanput  dok 
je  Selman  bio  u  posjeti  Ebu  Derda'u,  ugledao  je  njegovu  suprugu  Ummu  Derda'  u 
pohabanoj  odjeći,  pa  ju  je  upitao:  "Šta  je  to  s  tobom,  Ummu  Derda?"  Odgovorila 
mu  je:  "Tvoj  brat  Ebu  Derda'  nema  potrebu  za  ovim  svijetom."  Ebu  Derda' je  došao, 
napravio  mu  jelo  i  rekao:  "Ja  postim,  ali  ti  jedi."  Selman  mu  reče:  "Ako  ti  ne  budeš 
jeo,  neću  ni  ja!",  pa  je  jeo  sa  njim.  Navečer  je  Ebu  Derda'  htio  da  klanja  nafilu,  ali 
mu  Selman  reče:  "Spavaj!"  Malo  je  spavao  pa  onda  ustao  da  klanja,  a  Selman  mu 
opet  reče:  "Spavaj!"  Pred  kraj  noći  Selman  ga  zovnu:  "Sad  ustani!",  pa  su  obojica 
ustali  i  klanjali.  Nakon  toga  Selman  mu  reče:  "Ti  imaš  obavezu  prema  svome  Gos- 
podaru, ali  imaš  obavezu  i  prema  sebi,  a  imaš  obavezu  i  prema  svojoj  porodici,  pa 
prema  svima  ispunjavaj  obaveze!"  Ebu  Derda'  je  o  tome  obavijestio  Vjerovjesnika,  a 
on  reče:  "U  pravu  je  Selman."1 

4-  Lijepo  o  njima  govorite  i  Allahu  za  njih  dovite 

Ensarije  su  pomagale  muhadžire,  i  ne  samo  to,  nego  su  im  davali  prednost 
nad  sobom  u  ovosvjetskim  dobrima.  Od  Ebu  Hurejre,  radijallahu  anhu,  prenosi  se 
da  je  rekao:  "Ensarije  su  rekle  Vjerovjesniku:  'Podijeli  palme  između  nas  i  naše  bra- 
će!' Vjerovjesnik,  sallallahu  alejhi  ve  sellem,  rekao  je:  'Ne.'  Onda  su  ensarije  rekle: 
'Pomažite  nam  u  njihovom  obrađivanju  pa  ćemo  podijeliti  urod.'  'Pristajemo',  od- 
govoriše  muhadžiri."2 

Iz  ovog  hadisa  možemo  zaključiti  da  su  ensarije  ponudile  Vjerovjesniku,  salla- 
llahu alejhi  ve  sellem,  da  podijeli  njihov  imetak  između  njih  i  muhadžira,  a  njihov 
imetak  su  bili  palmovici,  ali  je  Vjerovjesnik,  sallallahu  alejhi  ve  sellem,  odbio  jer  je 
želio  da  ensarije  pomognu,  a  ne  da  im  naškodi  oduzimajući  im  vlasništvo  nad  nji- 
hovim vlastitim  imetkom.  Tada  su  ensarije  predložile  muhadžirima  da  im  pomog- 
nu obrađivati  palmovike,  odnosno,  da  pomognu  u  zalijevanju  i  kultiviranju  stabala, 
a  zauzvrat  bi  podijelili  urod.  Allahov  Poslanik,  sallallahu  alejhi  ve  sellem,  zaključio  je 
da  bi  time  muhadžiri  pokrili  svoje  potrebe,  a  ensarijama  se  ne  bi  naštetilo,  stoga  je 
to  odobrio  pa  su  svi  zajedno  rekli:  "Pristajemo!"3 


1  Sahihul-Buhari,  Kitabus-saum,  4/209,  br.  1968. 

2  Sahihul-Buhari,  Kitabul-muzare'a,  br.  2325. 

3  Et-Tarihul-islami,  4/30. 

Ensarije  su  obrađivale  svoju  zemlju  uz  djelimičnu  pomoć  muhadžira,  ipak  veći 
dio  posla  su  radili  sami,  ali  su  dijelili  urod.  Ensarije  su  pokazale  darežljivost  i  zadiv- 
ljujuće primjere  altruizma,  na  čemu  su  im  muhadžiri  bili  veoma  zahvalni.  Jednom 
priJikom  rekli  su:  "Allahov  Poslaniče,  nismo  nikad  vidjeli  narod  kao  stoje  ovaj  kod 
kojih  smo  doselili:  od  njih  nema  solidarnijih  u  oskudici,  niti  darežljivijih  u  obilju.  Oni 
rade  umjesto  nas,  a  opet  s  nama  dijele  urod  i  mi  mislimo  da  će  njima  pripasti  sva 
nagrada."  Poslanik,  sallallahu  alejhi  ve  sellem,  rekao  im  je:  "Neće,  ako  budete  lijepo 
govorili  o  njima  i  dovili  Allahu  za  njih."1 

Bojazan  muhadžira  da  im  neće  promaknuti  onosvjetska  nagrada  pokazuje 
koliko  im  je  onaj  svijet  bio  važan,  njihovim  mislima  preovladavala  je  briga  o  njemu.2 

Zbog  izuzetne  darežljivosti  koju  su  ensarije  pokazale  prema  muhadžirima, 
Vjerovjesnik,  sallallahu  alejhi  ve  sellem,  odlučio  ih  je  nagraditi.  Tako  se  prenosi  od 
Enesa  b.  Malika,  radijallahu  anhu,  daje  rekao:  "Vjerovjesnik je  odlučio  da  zemlju  u 
Bahrejnu  podijeli  ensarijama,  ali  oni  rekoše:  'Ne,  osim  ako  ćeš  podijeliti  i  našoj  braći 
muhadžirima  kao  i  nama.'  Vjerovjesnik,  sallallahu  alejhi  ve  sellem,  reče:  To  ne!  Ali, 
vi  ćete  poslije  mene  doživjeti  da  se  daje  prednost  drugima  nad  vama,  pa  se  strpite 
dok  me  ne  sretnete  na  Havdu."'3 

Bratimljenje  je  urodilo  plodom:  odagnalo  je  tjeskobu  prognaničkog  života, 
nadomjestilo  intimu  porodice  i  plemena  s  kojima  su  se  rastali,  utjecalo  na  među- 
sobno pomaganje  i  razvitak  islamske  države,  jer  se  država  ne  može  ostvariti  bez 
jedinstva  i  potpore  ummeta,  a  jedinstva  i  potpore  nema  bez  međusobne  ljubavi  i 
osjećaja  bratstva.  Nijedna  zajednica  koja  se  nije  objedinila  na  principima  bratstva  i 
ljubavi,  ne  može  se  složiti  oko  nekog  principa.  I  sve  dok  jedinstvo  ne  postane 
nepobitno  stanje  ummeta  ili  zajednice,  ne  može  se  očekivati  podizanje  države.4 

5-  Pravo  nasljeđivanja  na  osnovu  bratimljenja 

Ljudska  historija  ne  bilježi  slučaj  kolektivnog  dočeka  sličan  onome  kakav  su 
ensarije  priredile  muhadžirima,  gdje  se  pokazala  ogromna  ljubav,  darežljivost,  ak- 
tivno učešće  u  zbrinjavanju  muhadžira,  preuzimanju  obaveza  itd. 

Vjerovjesnik,  sallallahu  alejhi  ve  sellem,  ovo  je  bratstvo  učinio  pravom  odgo- 
vornošću koja  se  širila  među  ljudima.  "Allah  je,  pored  srodstva,  dao  pravo  nasljed- 
stva i  na  osnovu  bratimljenja.  Allahovom  mudrošću,  islamsko  bratstvo  pokazalo  se 
kao  očita  činjenica  u  svijesti  muslimana,  pokazalo  se  da  bratstvo  i  ljubav  između 
muslimana  nisu  puke  parole  i  prazna  priča." 

U  prvom  periodu  Hidžre  i  pred  ensarije  i  pred  muhadžire  -  zato  jer  su  muha- 
džiri napustili  porodicu,  domove  i  imetak  u  Mekki  i  nastanili  se  u  Medini  kao  gosti 


1  Ahmed,  Musned,  3/200-201.  Ibn  Ebu  Šejbe,  Musned,  9/68,  br.  6561. 

2  El-Humejdi,  Et-Tarihul-islami,  4/406. 

3  Sahihul-Buhari,  Menakibul-ensar,  br.  3794. 
^FiZilalil-Kur'an,  6/3526. 

braće  ensarija  -  stavljene  su  obaveze  međusobne  saradnje,  potpomaganja  i  socija- 
lizacije. Poslanik,  sallallahu  alejhi  ve  sellem,  proveo  je  bratstvo  između  muhadžira  i 
ensarija  kao  garant  ispunjenja  ove  obaveze.  Bilo  je  sasvim  prirodno  da  ova  bratska 
veza  bude  jača  od  rodbinske.  A  nakon  što  je  stanje  muhadžira  postalo  stabilno  i 
islam  ojačao  -  islamski  duh  je  postao  prirodni  živac  novog  društva  u  Medini.1 

Nakon  što  su  muhadžiri  navikli  na  novu  sredinu,  riješili  svoja  egzistencijalna 
pitanja,  između  ostalog  i  zaplijenivši  veliki  ratni  plijen  u  Bitki  na  Bedru,  propisi  nas- 
ljeđivanja su  se  vratili  u  normalan  okvir  saglasan  sa  ljudskom  naravi,  a  to  je  naslje- 
đivanje samo  na  osnovu  rodbinske  veze,  a  propis  nasljeđivanja  na  osnovu  bratim- 
ljenja je,  kur'anskim  tekstom,  stavljen  van  snage.  Allah  je  rekao: 

"A  oni  koji  kasnije  vjernici  postanu,  pa  se  isele  i  u  borbi  zajedno  s  vama 
učestvuju  -  oni  su  vaši.  A  rođaci  su,  prema  Allahovoj  Knjizi,  jedni  drugima 
preči  -  Allah  zaista  sve  zna."2 

Ovaj  ajet  derogirao  je  propis  nasljeđivanja  na  osnovu  bratimljenja3  a  ostalo  je 
potpomaganje,  briga  i  savjetovanje  između  pobratimljenih.4 

To  je  pojasnio  učenjak  ummeta  Ibn  Abbas,  radijallahu  anhuma,  tumačeći  33. 
ajet  sure  En-Nisa'  koji  glasi: 

ol^t^^^£  t^đ&toj^  Sit;  ^jg^Vlj  ^&Č4's&Z2ZjkmtS  > 

"Za  sve  smo  odredili  nasljednike  svemu  onome  što  ostave  roditelji  i  rođaci; 
onima  s  kojima  ste  vezani  ugovorom,  dajte  njihov  dio!  Allah  je,  doista,  svemu 
svjedok!"5 

Ibn  Abbas  je  rekao: 

-  "Riječi:  'za  sve  smo  odredili  nasljednike1,  odnose  se  na  nasljeđivanje 
imetka. 

-  Riječi:  '...onima  s  kojima  ste  vezani  ugovorom1  -  muhadžiri  su  po  dolasku 
u  Medinu,  zbog  bratstva  koje  je  između  njih  uspostavio  Vjerovjesnik,  sallallahu 
alejhi  ve  sellem,  nasljeđivali  ensarije  uz  njihove  krvne  srodnike,  pa  kad  je  objavljeno 
'...za  sve  smo  odredili  nasljednike',  to  je  derogirano. 


1  El-Buti,  Fikhus-siretin-Nebevijje,  str.  211-212. 

2  Sura  El-Enfal,  75. 

3  Es-Siretun-Nebevijjetus-sahiha,  1/246. 

4  Et-Tarihul-islami,  4/25. 

5  Sura  En-Nisa',  33. 

-  Zatim  je  rečeno:  'onima  s  kojima  ste  vezani  ugovorom,  dajte  njihov 
dio'1  -  odnosi  se  na  pomaganje,  brigu  i  savjetovanje.  Nasljeđivanje  je  dokinuto,  ali 
je  ostala  mogućnost  oporučnog  ostavljanja  dijela  (imetka)."2 

6-  Općeljudske  vrijednosti  i  savršeni  principi 

Čvrste  veze  kojima  su  se  povezali  muhadžiri  i  ensarije  usadile  su  u  njima 
općeljudske  vrijednosti  i  savršene  principe  nepoznate  plemenskom  društvu.  Vrijed- 
nosti kakve  se  mogu  naći  samo  u  moralno  naprednim  društvima. 

7-  Brisanje  plemenskih  i  regionalnih  animoziteta 

Iskorijeniti  plemenske  i  regionalne  animozitete  iz  paganskih  zajednica  nije 
nimalo  lahka  stvar  jer  je  tu  pristrasnost  religija.  "Operacijom  bratstva",  koja  je  orga- 
nizirana u  srcu  paganske  sredine,  cilj  je  bio  na  praktičan  način  potpuno  izbrisati  te 
animozitete. 

Jedna  od  bolesti  savremenog  muslimanskog  društva  jeste  to  što  je  čak  i  kod 
nekih  daija  prisutan  duh  regionalne  i  nacionalne  netrpeljivosti.  Ova  bolest  slabi 
muslimanski  saff,  razjedinjuje  muslimane  i  prepreka  je  snaženju  ummeta  jer  dovodi 
do  toga  da  se  muslimani  bave  sami  sobom  umjesto  da  se  posvete  ispunjavanju 
velikih  ciljeva.  Ova  bolest,  uzrokovana  udaljavanjem  od  Kur'ana  i  Vjerovjesnikovog 
sunneta,  rezultirala  je  širenjem  sukoba  i  mržnje  među  muslimanima  jer  nisu  odgo- 
jeni na  islamskim  vrijednostima. 

Danas  nam  je  itekako  potrebno  bratimljenje  poput  ovog  koje  se  desilo 
između  muhadžira  i  ensarija.  Jer,  dostojanstven  život  islamskog  ummeta  nije  mo- 
guć bez  zaživljavanja  islamskih  etičkih  vrijednosti  u  muslimanskim  sredinama  i 
uzdizanja  na  ovako  visok  nivo  imana  i  žrtvovanja. 

8-  Bratimljenje  i  duhovno  učvršćenje 

U  uzroke  duhovnog  učvršćivanja  spada  rad  na  polju  odgoja  jedinki  u  duhu 
privrženosti  vjeri,  pripremanje  snažnog  vodstva,  uklanjanje  uzroka  razdora,  djelo- 
vanje na  promociji  načela  koja  vode  ka  objedinjavanju  i  homogenizaciji  ummeta.3 

Najvažniji  faktori  ujedinjavanja  su  akida,  iskrena  pripadnost  islamu,  traganje 
za  istinom  i  postizanje  bratstva  među  muslimanima.  Allah  je  kazao: 

<  ®  S4£i*  A€p5^  tfS^j  ia£<£SicM  ^ 


1  Ova  rečenica  je  iz  predaje  koju  bilježi  Et-Taberi  sa  istim  senedom  kojim  je  bilježi  El-Buhari.  Vidjeti: 
Fethul-bari,  8/249. 

2  Sahihul-Buhari,  Kitabut-tefsir,  br.  4580. 

3  Es-Sallabi,  Fikhut-temkini  fil-Kur'anil-kerim,  str.  253. 

"A  ako  te  htjednu  prevariti  -  pa  tebi  je  doista  dovoljan  Allah;  On  te  podržava 
Svojom  pomoći  i  vjernicima,  i  On  je  sjedinio  srca  njihova.  Da  si  ti  potrošio  sve 
ono  što  na  Zemlji  postoji,  ne  bi  sjedinio  srca  njihova,  ali  je  Allah  sjedinio  -  On 
je  zaista  silan  i  mudar."1 

Allah  je,  također,  kazao: 

"Vjernici  su  samo  braća,  zato  pomirite  vaša  dva  brata  i  bojte  se  Allaha  da  bi 
vam  se  milost  ukazala."2 

Samo  onaj  ko  je  okusio  bratstvo  može  osjetiti  slast  imana.  Allahov  Poslanik, 
sallallahu  alejhi  ve  sellem,  rekao  je:  "Ko  bude  posjedovao  tri  osobine,  osjetit  će  slast 
imana:  da  voli  Allaha  i  Njegovog  Poslanika  više  od  svega  drugog,  da  voli  čovjeka 
samo  radi  Allaha,  i  da  mrzi  povratak  u  nevjerstvo  kao  što  bi  mrzio  da  bude  bačen  u 
vatru."3 

Među  najvažnije  uzroke  postojanosti  pred  najtežim  iskušenjima  s  kojima  se 
suočavaju  muslimani  ubraja  se  i  islamsko  bratstvo.  Isto  tako,  pravilno  shvatanje 
bratstva  u  ime  Allaha  djeluje  na  učvršćenje  i  snaženje  muslimanskih  redova,  i  to  je 
jedan  od  uzroka  njihovog  ponosa  i  stabilizacije.4 

9-  Vrline  ensarija 

9.1.  Allah  ih  je  nazvao  ensarijama 

Ensarije  nisu  oduvijek  bile  poznate  pod  tim  imenom.  Tako  su  ih  nazvali  Allah 
i  Njegov  Poslanik,  sallallahu  alejhi  ve  sellem,  jer  su  se  zavjetovali  na  pridržavanje 
islama  te  zbrinuli  muhadžire  i  pomogli  Allahovu  vjeru  i  Njegovog  Poslanika.5 

Gajlan  b.  Džerir  rekao  je:  "Pitao  sam  Enesa:  'Ime  ensarije  -  jeste  li  se  vi  tako 
nazvali  ili  vas  je  tako  Allah  nazvao?',  pa  je  odgovorio:  'Tako  nas  je  Allah  nazvao!'"6 

Mnogobrojne  su  vrline  i  vrijednosti  ensarija.  Njihove  vrline  možemo  podijeliti 
na  opće  vrline  ensarija  i  na  vrline  pojedinaca. 

9.2.  Opće  vrline  ensarija  spomenute  u  Kur  anu 

a)  Allah  ih  je  opisao  kao  istinske  vjernike 
Allah  je  kazao: 


1  Sura  El-Enfal,  62-63. 

2  Sura  El-Hudžurat,  10. 

3  Sahihul-Buhari,  Kitabul-iman,  bab:  Halavetul-lman,  1/11. 

4  Muhammed  Abdullah  el-Hatib  i  Muhammed  Abdul-Halim  Hamid,  Nezarat  fi  Risatetit-te'alim,  str.  262. 

5  Abdurrahman  el-Berr,  El-Hidžretun-Nebevijjetul-mubareke,  str.  131-135. 

6  Sahihul-Buhari,  Kitab  Menakibul-ensar,  bab:  Menakibul-ensar,  br.  3776. 

"Oni  koji  vjeruju  i  isele  se,  i  bore  se  na  Allahovom  putu,  i  oni  koji  daju  sklo- 
nište i  pomažu  -  oni  su  zbilja  pravi  vjernici  -  njih  čeka  oprost  i  obilje  pleme- 
nito."1 

b)  Allah  ih  je  obradovao  viješću  da  je  zadovoljan  njima 
Allah  je  kazao: 

<  tS^^^^fef«^     uja  ^ 

"Allah  je  zadovoljan  prvim  muslimanima,  muhadžirima  i  ensarijama,  i  svima 
onima  koji  ih  slijede  dobra  djela  čineći.  A  i  oni  su  zadovoljni  Njime:  za  njih  je 
On  pripremio  džennetske  bašče,  kroz  koje  rijeke  teku,  i  oni  će  vječno  i  za- 
uvijek u  njima  boraviti.  To  je  veliki  uspjeh."2 

c)  Allah  im  je  potvrdio  da  su  postigli  uspjeh 
Allah  je  kazao: 

l^J  CL5Ss^C-f»^L5p  ci  ž>3L^    ^15^1  ć?34^  ^«  calS  > 

"1  oni  koji  su  prije  njih  Medinu  nastanili  i  prihvatili;  oni  vole  one  koji  im  dose- 
ljavaju, i  u  grudima  svojim  nikakvu  tegobu,  zato  što  im  se  daje,  ne  osjećaju,  i 
više  vole  njima  nego  sebi,  mada  im  je  i  samima  potrebno.  A  oni  koji  se 
uščuvaju  lahkomosti  i  tvrdičluka,  oni  će  sigurno  uspjeti."3 

9.3.  Vrijednosti  ensarija  spomenute  u  hadisu 

a)  Vjerovjesnikova  ljubav  prema  ensarijama 

Prenosi  se  od  Enesa,  radijallahu  anhu,  da  je  rekao:  "Vjerovjesnik,  sallallahu 
alejhi  ve  sellem,  ugledao  je  skupinu  žena  i  djece  koji  su  se  vraćali  sa  svadbe  pa  je 
ustao  i  rekao:  'Allahu  dragi!  Vi  ste  meni  najdraži!)  i  ponovio  je  to  tri  puta."4 

b)  Ljubav  prema  ensarijama  znak  je  imana,  a  mržnja  prema  njima  znak  je 
licemjerstva,  pa  ko  ih  bude  volio,  zadobit  će  Allahovu  ljubav,  a  onaj  koji  ih  bude 


1  Sura  El-Enfal,  74. 

2  Sura  Et-Tevbe,  100. 

3  Sura  El-Hašr,  9. 

4  Sahihul-Buhari,  Kitab  Menakibul-ensar,  br.  3785. 

mrzio,  zadobit  će  Allahovu  srdžbu 

Od  El-Berra'a  b.  Aziba,  radijallahu  anhu,  prenosi  se  da  je  rekao:  "Čuo  sam 
Allahovog  Poslanika,  sallallahu  alejhi  ve  sellem,  da  kaže:  Vjernik  voli  ensarije,  a 
samo  munafik  ih  mrzi!  Ko  ih  bude  volio,  Allah  će  i  njega  zavoljeti,  a  ko  ih  bude 
mrzio,  Allah  će  njega  zamrziti!"'1 

c)  Poslanik  ih  je  okarakterizirao  kao  čedne  i  strpljive 

Prenosi  se  od  Aiše,  radijallahu  anha,  da  je  rekla:  "Allahov  Poslanik,  sallallahu 
alejhi  ve  sellem,  rekao  je:  'Nijednoj  ženi  ne  škodi  da  živi  između  dvije  ensarijske  kuće, 
jer  kao  da  živi  pored  svoja  dva  roditelja V"2 

d)  "Da  nije  hidžre,  bio  bih  jedan  od  ensarija" 

Od  Ebu  Hurejre,  radijallahu  anhu,  prenosi  se  da  je  Vjerovjesnik,  sallallahu 
alejhi  ve  sellem,  rekao:  "Kad  bi  ensarije  krenule  nekom  dolinom  ili  putem,  ja  bih 
krenuo  za  njima,  a  da  nije  hidžre,  bio  bih  jedan  od  ensarija."3 

e)  Vjerovjesnik  je  molio  oprost  za  ensarije,  njihove  supruge,  djecu  i  potomstvo 
El-Buhari  bilježi  od  Abdullaha  b.  El-Fadla  da  je  čuo  Enesa  b.  Malika, 

radijallahu  anhu,  kako  kaže:  "Žalio  sam  za  ubijenima  u  bitki  Harri,  pa  mi  je  Zejd  b. 
Erkam,  radijallahu  anhu,  nakon  što  je  saznao  za  moju  žalost,  napisao  pismo  u 
kojem  je  stajalo  da  je  čuo  Allahovog  Poslanika,  sallallahu  alejhi  ve  sellem,  da  je 
rekao:  Allahu  moj,  oprosti  ensarijama  i  djeci  ensarija!"1  Ibnul-Fadl  nije  bio  siguran  je 
li  spomenuo  i  unučad  ensarija,  pa  je  jedan  od  drugih  ljudi  koji  su  bili  prisutni  kod 
njega  upitao  Enesa.  Enes  je  rekao:  "Ovako  je  rekao  Allahov  Poslanik,  sallallahu 
alejhi  ve  sellem,  i  potvrdio  da  mu  je  Allah  tako  dostavio  u  njegove  uši!"4 

f)  Vjerovjesnik  je  oporućio  da  se  ensarijama  čini  dobro  i  da  ih  se  ne  uzne- 
mirava 

Od  Enesa,  radijallahu  anhu,  prenosi  se  da  je  Allahov  Poslanik,  sallallahu  alejhi 
ve  sellem,  rekao:  "Ensarije  su  moji  najbliži  prijatelji  i  čuvari  mojih  tajni  Ljudi  će  se 
namnožiti  pa  će  biti  malo  ensarija5,  zato  prihvatite  dobročinstvo  njihovih  dobro- 
činitelja, a  prijeđite  preko  loših  postupaka  njihovih  prijestupnika."1 


1  Sahihul-Buhari,  Kitab  Menakibul-ensar,  3783. 

2  Ahmed,  Musned,  6/257.  Medžme'uz-zeva'id,  10/40.  El-Hakim,  4/83. 

3  Sahihul-Buhari,  Kitab  Menakibul-ensar,  6/112,  br.  3779. 

4  Sahihul-Buhari,  Kitabut-tefsir,  Suretul-Munafikun,  br.  4906. 

5  Ibn  Hadžer  je  kazao:  "Znači  da  će  ensarije  postati  malobrojni.  Time  se  aludira  da  će  islam  prihvatiti 
arapska  plemena  i  nearapi,  koji  su  dosta  brojniji  u  odnosu  na  ensarije,  jer  ako  pretpostavimo  da  će 
natalitet  ensarija  utjecati  na  povećanje  njihovog  broja,  to  se  isto  odnosi  i  na  druge,  tako  da  će 
ensarije  u  svakom  slučaju  biti  u  manjini.  Također,  postoji  mogućnost  da  je  vjerovjesniku  otkrivena 
tajna  da  će  se  broj  ensarija  smanjiti  općenito  te  je  o  tome  obavijestio.  Ova  vijest  se  obistinila  jer 

Od  Ebu  Katade,  radijallahu  anhu,  prenosi  se  da  je  rekao:  "Čuo  sam  Allahovog 
Poslanika,  sallallahu  alejhi  ve  sellem,  da  sa  minbera  poručuje  onima  koji  budu 
vladali  nad  ensarijama:  'Onaj  ko  zavlada  ensarijama,  neka  čini  dobro  dobročini- 
teljima, a  prijeđe  preko  loših  postupaka  prijestupnika  od  njih.  I  neka  zna  onaj  ko  ih 
uznemiri  da  je  uznemirio  ovoga  ovdje!',  pa  je  pokazao  na  sebe."2 


Vjerovjesnik,  sallallahu  alejhi  ve  sellem,  uredio  je  odnose  između  stanovnika 
Medine  i  o  tome  je  dao  napisati  dokument  čiji  sadržaj  bilježe  historijski  izvori.  Ovaj 
dokument  imao  je  za  cilj  precizirati  obaveze,  prava  i  dužnosti  svih  stanovnika  Medi- 
ne. U  starim  izvorima  dokument  je  nazivan  poveljom  ili  knjigom,  dok  se  u  savre- 
menim  studijama  počeo  upotrebljavati  termin  ustav. 

Dr.  Ekrem  ed-Dija'  el-Umeri  u  svom  djelu  Es-Siretun-Nebevijjetus-Sahiha  ana- 
lizirao je  lance  prenosilaca  preko  kojih  je  prenesen  ovaj  dokument  te  je  utvrdio  da 
"ukupnim  zbirom  predaje  dostižu  stepen  vjerodostojnog  hadisa".3 

On  kaže  i  ovo:  "Tekst  Povelje  napisan  je  riječima  i  stilom  specifičnim  za  doba 
Poslanika,  sallallahu  alejhi  ve  sellem." 

S  vremenom,  sve  se  manje  posvećivalo  pažnje  Povelji  te  su  se  njome  počeli 
baviti  oni  koji  nisu  kompetentni  za  proučavanje  perioda  u  kojem  je  nastala.  U  ovoj 
Povelji  nema  tekstova  u  kojima  se  hvali  ili  kudi  pojedinac  ili  neka  skupina,  niti  se 
ikome  laska  ili  vrijeđa,  stoga  se  može  reći  da  je  to  autentičan  dokument,  a  ne  falsi- 
fikat.4 Činjenica  da  postoji  velika  sličnost  između  njenog  i  stila  pisama  koja  je  Vjero- 
vjesnik, sallallahu  alejhi  ve  sellem,  slao  vladarima  daje  dodatnu  potvrdu  njenoj 
autentičnosti. 

Prvo:  Vjerovjesnik  piše  sporazum  između  muhadžira,  ensarija  i  Židova 

Tekst  Medinske  povelje 


danas  ima  dvostruko  više  onih  čija  loza  dokazano  seže  do  Alije  b.  Ebu  Taliba  nego  onih  za  koje 
postoji  dokaz  da  potječu  iz  dva  ensarijska  plemena  Evs  i  Hazredž.  Uzmi  to  u  obzir  i  ne  obaziri  se  na 
mnoštvo  onih  koji  im  se  pripisuju  bez  dokaza."  Fethul-bari,  7/122. 

1  Sahihul-Buhari,  Menakibui-ensar,  br.  3801. 

2  El-Hidžretun-Nebevijjetul-mubareke,  str.  151. 

3  Ekrem  el-Umeri,  Es-Siretun-Nebevijjetus-sahiha,  1/275. 

4  Salih  el-Ali,  Tenzimatur-Resulil-ldarijje  fil  Medine,  str.  4-5. 


Treća  tema 
Medinski  dokument  ili  spis 


6:  Adjd  Muhammedes-  SaflaBi 


1-  Ovo  je  ugovor  Muhammeda  Vjerovjesnika,  sallallahu  alejhi  ve  sellem, 
(Allahovog  poslanika)  sa  vjernicima  muslimanima  iz  plemena  Kurejš  i  iz  Jesriba  te 
onima  koji  ih  slijede,  pridruže  im  se  i  budu  vodili  džihad  s  njima. 

2-  Oni  su  jedna  nacija  (ummet)  mimo  ostalih  ljudi. 

3-  Muhadžiri  iz  plemena  Kurejš  zajednički  plaćaju  krvarinu  jedni  za  druge  i 
otkupninu  za  zarobljenog,  po  dobročinstvu  i  pravdi  među  vjernicima. 

4-  Benu  Avf  zajednički  plaćaju  krvarinu  jedni  za  druge,  kao  što  su  i  oduvijek 
činili,  i  svaka  skupina  plaća  otkupninu  za  svoga  zarobljenog,  po  dobročinstvu  i 
pravdi  među  vjernicima. 

5-  Benu  Haris  iz  plemena  Hazredž  zajednički  plaćaju  krvarinu  jedni  za  druge, 
kao  što  su  i  oduvijek  činili,  i  svaka  skupina  plaća  otkupninu  za  svoga  zarobljenog, 
po  dobročinstvu. 

6-  Benu  Saide  zajednički  plaćaju  krvarinu  jedni  za  druge,  kao  što  su  i  odu- 
vijek činili,  i  svaka  skupina  plaća  otkupninu  za  svoga  zarobljenog,  po  dobročinstvu  i 
pravdi  među  vjernicima. 

7-  Benu  Džušem  zajednički  plaćaju  krvarinu  jedni  za  druge,  kao  što  su  i 
oduvijek  činili,  i  svaka  skupina  plaća  otkupninu  za  svoga  zarobljenog,  po  dobro- 
činstvu i  pravdi  među  vjernicima. 

8-  Benu  Nedždžar  zajednički  plaćaju  krvarinu  jedni  za  druge,  kao  što  su  i 
oduvijek  činili,  i  svaka  skupina  plaća  otkupninu  za  svoga  zarobljenog,  po  dobro- 
činstvu i  pravdi  među  vjernicima. 

9-  Benu  Amr  b.  Avf  zajednički  plaćaju  krvarinu  jedni  za  druge,  kao  što  su  i 
oduvijek  činili,  i  svaka  skupina  plaća  otkupninu  za  svoga  zarobljenog,  po  dobro- 
činstvu i  pravdi  među  vjernicima. 

10-  Benu  Nebit  zajednički  plaćaju  krvarinu  jedni  za  druge,  kao  što  su  i 
oduvijek  činili,  i  svaka  skupina  plaća  otkupninu  za  svoga  zarobljenog,  po  dobro- 
činstvu i  pravdi  među  vjernicima. 

11-  Benu  Evs  zajednički  plaćaju  krvarinu  jedni  za  druge,  kao  što  su  i  oduvijek 
činili,  i  svaka  skupina  plaća  otkupninu  za  svoga  zarobljenog,  po  dobročinstvu  i 
pravdi  među  vjernicima. 

12-  Onome  vjerniku  koji  je  prezadužen  ili  ima  mnogo  čeljadi,  vjernici  će 
pomoći  u  plaćanju  krvarine  i  otkupa  za  zarobljenog.  Vjernik  neće  ući  u  savez  sa 
štićenikom  drugog  vjernika  bez  njegovog  odobrenja. 

13-  Vjernici  -  bogobojazni  su  jedna  ruka  protiv  onoga  ko  učini  zločin  ili  im 
htjedne  učiniti  nasilje,  ili  počini  grijeh,  ili  širi  neprijateljstvo  i  nered  među  vjernicima. 
Svi  su  zajedno  prćtiv  takvih  makar  se  radilo  o  djetetu  nekog  od  njih. 

14-  Vjernik  neće  ubiti  vjernika  zbog  nevjernika  niti  će  pomoći  nevjernika 
protiv  muslimana. 

15-  Allahovo  jamstvo  je  jedinstveno  i  najslabiji  vjernik  je  zaštićen.  Vjernici  su 
zaštitnici  jedni  drugima  mimo  ostalih  ljudi. 


Život  i  djelo  pos§edhjeg  Vj 

16-  Židovi  koji  nam  budu  odani  imaju  pravo  na  pomoć  protiv  neprijatelja, 
neće  im  se  činiti  nepravda  niti  pomagati  protiv  njih. 

17-  Sporazum  o  miru  je  jedinstven.  Mirovni  sporazumi  odnose  se  na  sve 
vjernike,  uz  pravdu  i  jednakost  među  njima. 

18-  Sve  čete  koje  se  zajedno  s  nama  bore  moraju  se  međusobno  pomagati. 

19-  Vjernici  brane  jedni  druge  šta  god  da  ih  zadesi  na  Allahovom  putu. 

20-  Bogobojazni  vjernici  slijede  najljepši  i  najčvršći  put.  I  mnogobošci  ne 
smiju  staviti  pod  svoju  zaštitu  kurejšijski  imetak  ili  samog  Kurejšiju,  niti  ga  pomoći 
protiv  vjernika. 

21-  Ko  nepravedno  ubije  vjernika,  odgovarat  će  za  to,  osim  ako  se  porodica 
ubijenog  zadovolji  s  otkupninom.  Svi  vjernici  su  dužni  pomoći  da  se  kazni  i  moraju 
stati  protiv  njega. 

22-  Nijednom  vjerniku  koji  je  prihvatio  ovaj  ugovor  i  koji  vjeruje  u  Allaha  i 
Sudnji  dan,  nije  dozvoljeno  pomaganje  ili  pružanje  utočišta  zločincu.  A  ko  to  učini, 
na  njega  će  se  na  Sudnjem  danu  sručiti  Allahovo  prokletstvo  i  Njegova  srdžba,  i  od 
njega  se  neće  prihvatiti  ni  obavezna,  a  niti  dobrovoljna  djela. 

23-  Ako  se  oko  nečega  raziđete,  obratite  se  Allahu  i  Muhammedu,  sallallahu 
alejhi  ve  sellem. 

24-  Židovi  će  dijeliti  troškove  s  vjernicima  dokle  god  budu  vojno  sposobni. 

25-  Židovi  plemena  Benu  Avf  čine  zajednicu  s  vjernicima.  Židovi  slobodno 
ispovijedaju  svoju  vjeru,  a  i  vjernici  slobodno  ispovijedaju  svoju  vjeru.  To  se  odnosi 
na  njih  same  kao  i  na  njihove  štićenike.  Ali,  ovo  ne  važi  za  one  koji  učine  nasilje  i 
grijeh,  takvi  čine  štetu  sebi  i  svojim  ukućanima. 

26-  Židovima  iz  plemena  Benu  Nedždžar  pripadaju  ista  prava  kao  i  pripad- 
nicima plemena  Benu  Avf. 

27-  Židovima  iz  plemena  Benu  Haris  pripadaju  ista  prava  kao  i  pripadnicima 
plemena  Benu  Avf. 

28-  Židovima  iz  plemena  Benu  Saide  pripadaju  ista  prava  kao  i  pripadnicima 
plemena  Benu  Avf. 

29-  Židovima  iz  plemena  Benu  Džušem  pripadaju  ista  prava  kao  i  pripad- 
nicima plemena  Benu  Avf. 

30-  Židovima  iz  plemena  Benu  Evs  pripadaju  ista  prava  kao  i  pripadnicima 
plemena  Benu  Avf. 

31-  Židovima  iz  plemena  Benu  Sa'lebe  pripadaju  ista  prava  kao  i  pripad- 
nicima plemena  Benu  Avf.  Ali,  ovo  ne  važi  za  one  koji  učine  nasilje  i  grijeh,  takvi 
čine  štetu  sebi  i  svojim  ukućanima. 

32-  Džefna  je  ogranak  plemena  Sa'lebe  i  za  njih  važi  isto  što  i  za  pleme 
Sa'lebe. 

33-  Za  Benu  Šetiba  važi  isto  što  i  za  Benu  Avf.  Dobročinstvo  nije  isto  što  i 

grijeh. 


es-Sattafri 


34-  Za  štićenike  plemena  Sa'lebe  važi  isto  što  i  za  njih. 

35-  Oni  koje  Židovi  prime  u  svoje  redove  bit  će  tretirani  poput  njih. 

36-  Niko  od  njih  ne  može  se  priključiti  muslimanskom  pohodu  osim  s  Mu- 
hammedovom,  sallallahu  alejhi  ve  sellem,  dozvolom. 

37-  Židovi  podmiruju  svoje  troškove,  a  muslimani  svoje.  Dužnost  im  je  da  se 
potpomažu  protiv  onih  koji  napadnu  potpisnike  ovog  ugovora.  Njihovi  odnosi  tre- 
baju počivati  na  međusobnom  savjetovanju  i  dobročinstvu,  a  ne  na  nevaljalštinama. 

38-  Čovjek  ne  smije  nanositi  štetu  svome  savezniku,  a  obespravljenog  treba 
pomoći. 

(Židovi,  poput  vjernika,  daju  materijalni  doprinos,  dokle  god  su  vojno  spo- 
sobni.)1 

39-  Za  potpisnike  ovog  ugovora  unutrašnjost  Jesriba  je  sveta. 

40-  Štićenik  ima  ista  prava  kao  i  njegov  zaštitnik  -  ne  smije  mu  se  činiti  šteta 
ni  nepravda. 

41-  Štićenik  ne  može  nikome  pružiti  zaštitu  osim  uz  dozvolu  svoga  zaštit- 
nika. 

42-  Rješenje  svih  nesuglasica  i  sporova  koji  se  dese  između  potpisnika  ovog 
ugovora,  a  za  toje  postoji  bojazan  6a  će  'izazvati  neTeti,  Vreba  Vrazto  oti  K\\aha  \ 
Allahovog  poslanika  Muhammeda,  sallallahu  alejhi  ve  sellem.  Allah  garantira  da  će 
se  ugovor  ispunjavati  na  najbolji  i  najdosljedniji  način. 

43-  Dužni  su  se  zajednički  odupirati  napadačima  na  Jesrib.  (Kurejšijama  i 
onima  koji  ih  pomažu  ne  smije  se  pružati  zaštita.)2 

44-  a)  Ako  se  od  njih  zatraži  potpisivanje  i  poštivanje  primirja,  dužni  su  to 
prihvatiti.  A  i  ako  oni  isto  to  zatraže  od  vjernika,  dužni  su  im  se  odazvati,  osim  u 
slučaju  rata  zbog  vjere. 

b)  Dužnost  svih  je  da  se  suprotstave  neprijatelju  s  kojim  se  suoče. 

45-  Sve  što  važi  za  potpisnike  ovog  ugovora  važi  i  za  Židove  plemena  Evs  i 
njihove  štićenike,  uz  potpuno  dobročinstvo  potpisnika  ovog  ugovora  prema  njima. 
Dobročinstvo  nije  isto  što  i  grijeh.  Počinilac  grijeha  sam  snosi  odgovornost  za 
učinjeno.  Allah  garantira  iskreno  i  pravedno  ispunjavanje  ovog  ugovora. 

46-  Ovaj  ugovor  nije  prepreka  kažnjavanju  nasilnika  i  grješnika.  Ko  želi  na- 
pustiti Medinu,  bezbjedan  je,  a  ko  i  ostane  bezbjedan  je,  osim  onaj  ko  učini  nasilje  i 
grijeh.  Allah  i  Njegov  poslanik  Muhammed,  sallallahu  alejhi  ve  sellem,  štitit  će  ono- 
ga ko  se  pridržava  ovog  ugovora.3 


1  Ovo  se  spominje  u  Siri  od  Ibn  Hišama.  Isto  je  već  prethodilo  pod  tačkom  24.,  pa  da  li  je  ovdje 
ponovljeno  radi  potvrde  ili  nečega  drugog,  Allah  najbolje  zna. 

2  Ibn  Hišam. 

3  Medžmu'atul-vesaikis-sijasijje,  str.  41-42. 


Život  i  djeCo  posCjeđnjeg  Vji 


Drugo:  Lekcije,  koristi  i  pouke  iz  Povelje 

1-  Preciziranje  pojma  ummet  -  nacija 

Povelja  sadrži  opće  principe  koji  se  nalaze  i  u  ustavima  modernih  država.  Prvi 
od  tih  principa  jeste  preciziranje  pojma  ummet.  Ummet  je  u  Povelji  definiran  kao 
jedinstvena  skupina  mimo  ostalih  ljudi,  koja  obuhvata  muhadžire,  ensarije  i  sve  one 
koji  im  se  pridruže  i  uključe  u  džihad.1 

To  je  bilo  nešto  novo  u  političkoj  historiji  Arapskog  poluostrva  jer  je  Poslanik, 
sallallahu  alejhi  ve  sellem,  svojim  sljedbenicima  privrženost  plemenu  zamijenio 
privrženošću  ummetu  koji  čine  svi  koji  su  prihvatili  novu  vjeru.  Povelja  ih  naziva 
jednim  ummetom  pod  tačkom  21.,  a  Kur'anu  časnom  stoji: 

"Doista,  ovaj  vaš  ummet  je  jedan  ummet,  a  Ja  sam  vaš  Gospodar,  pa  Meni 
robujte!"2 

Allah  je  opisao  ovaj  ummet  kao  umjerenu  zajednicu: 

"Tako  smo  vas  učinili  zajednicom  sredine,  kako  biste  bili  svjedoci  drugim 
ljudima,  i  kako  bi  Poslanik  vama  bio  svjedok.  I  Mi  smo  promijenili  kiblu  prema 
kojoj  si  se  okretao  samo  zato  da  bismo  istakli  one  koji  slijede  Poslanika  od 
onih  koji  ne  vjeruju,  jer  to  je  doista  bilo  teško  svima,  izuzev  onih  kojima  je 
Allah  ukazao  na  Pravi  put.  Allah  neće  dozvoliti  da  propadne  vjerovanje  vaše  - 
a  Allah  je  prema  ljudima  doista  blag  i  milostiv."3 

Allah  je  ukazao  i  na  to  da  ovaj  ummet  nije  skrštenih  ruku  u  pogledu  aktuelnih 
problema,  nego  poziva  na  dobro,  a  odvraća  od  zla,  poziva  u  vrline,  a  odvraća  od 
poroka.4 

Allah  je  kazao: 

<0O^ pfcti f& $  &  & 

"Vi  ste  najbolji  narod  koji  se  ikada  pojavio:  tražite  da  se  čini  dobro,  a 
odvraćate  od  zla,  i  vjerujete  u  Allaha!  A  kad  bi  sljedbenici  Knjige  vjerovali. 


1  Dr.  Ali  Mu'ti,  Et-Tarihus-sijasi  vel-askeri,  str.  169. 

2  Sura  El-Enbija\  92. 

3  Sura  El-Bekare,  143. 

4  Abdunnasir  el-Attar,  Dustur  lil-umme,  str.  9. 


bilo  bi  bolje  za  njih;  među  njima  ima  vjernika,  ali  -  većinom  su  grješnici."1 

S  ovim  nazivom  koji  je  dat  skupini  muslimana  i  onim  stanovnicima  Jesriba 
koji  ih  slijede,  a  koji  potencira  vezu  na  temelju  pripadnosti  islamu,  počeli  su  se 
identificirati  svi  muslimani  bez  obzira  iz  kojeg  plemena  su  dolazili.  Solidarizirali  su 
se  jedan  sa  drugim,  pomagali  obespravljenog  protiv  nasilnika,  lijepo  se  odnosili 
prema  rodbini,  voljenima  i  komšijama.2  Plemena  Evs  i  Hazredž  stopila  su  se  u 
ensarije,  a  zatim  su  se  ensarije  i  muhadžiri  stopili  u  muslimansku  zajednicu  i  postali 
jedan  ummet3  čije  članove  povezuje  akida,  a  ne  rodbinska  veza.  Njihove  emocije, 
ideje,  kibla  i  pravac  postali  su  podudarni,  postali  su  privrženi  Allahu  umjesto 
plemenu,  prihvatili  su  sud  šerijata  umjesto  tradicije.  To  ih  je  učinilo  drugačijim  od 
ostalih  ljudi  jer  je  ovo  veza  koja  važi  samo  za  muslimane  i  ne  uključuje  druge, 
poput  Židova  ili  saveznika. 

Nesumnjivo,  potenciranje  specifičnosti  vjerske  zajednice  imalo  je  za  cilj  dalj- 
nju homogenizaciju  i  povećanje  ponosa  zbog  pripadnosti  toj  zajednici.4  To  je  uoč- 
ljivo na  primjeru  promjene  kible  nakon  što  su  se  muslimani  šesnaest  ili  sedamnaest 
mjeseci  okretali  ka  Bejtul-Makdisu.5 

Vjerovjesnik,  sallallahu  alejhi  ve  sellem,  težio  je  ka  tome  da  se  njegovi  sljed- 
benici razlikuju  od  drugih,  a  posebno  od  Židova.  Primjeri  za  to  su:  Židovi  ne  obav- 
ljaju molitvu  u  mestvama,  pa  je  Vjerovjesnik,  sallallahu  alejhi  ve  sellem,  svojim 
ashabima  dozvolio  da  klanjaju  u  mestvama;  Židovi  nisu  farbali  sijedu  kosu  pa  su  se 
muslimani  počeli  farbati  knom  i  kalinom;  Vjerovjesnik,  sallallahu  alejhi  ve  sellem, 
postio  je  dan  Ašure,  a  kad  je  pred  kraj  života  saznao  da  to  čine  i  Židovi,  odlučio  je 
da  ubuduće  posti  i  dan  prije  Ašure. 

Osim  toga,  Vjerovjesnik,  sallallahu  alejhi  ve  sellem,  muslimanima  je  uveo 
princip  razlikovanja  od  drugih  i  odlikovanja  nad  njima.  Njegove  riječi  su:  "Ko  se 
poistovjećuje  s  nekim  narodom  -  njemu  i  pripada!"  Vjerovjesnik  je,  također,  kazao: 
"A/e  poistovjećujte  se  sa  Židovima!" 

Mnoštvo  je  hadisa  na  ovu  temu,  a  njihov  smisao  je  podsticanje  muslimana  da 
se  razlikuju  i  odlikuju  nad  drugima,  a  oponašanje  drugih  i  poistovjećivanje  s  njima 
je,  bez  sumnje,  suprotno  ponosu  s  vjerom  i  odlikovanju  nad  nevjernicima. 

Međutim,  ove  razlike  i  odlike  ne  predstavljaju  barijeru  između  muslimana  i 
drugih,  jer  islamsko  društvo  je  otvoreno  i  spremno  da  se  širi  i  prihvati  sve  koji  im  se 
žele  priključiti  i  prihvatiti  njihovu  vjeru.6 


1  Sura  Ali  Imran,  110. 

2  Dr.  Es-Sejjid  Abdul-Aziz  Šalim,  Et-Tarihus-sijasi  vel-hadari,  str.  100. 

3  Ahmed  Ratib,  Kijadetur-Resuli  el-askerijje  ves-sijasijje,  str.  93. 

4  Es-Siretun-Nebevijjetus-sahiha,  1/293. 

5  Tarihu  Halife  b.  Hajjat,  str.  23-24.  Ibn  Hišam,  Es-Siretun-Nebevljje,  1/550. 

6  Es-Siretun-Nebevijjetus-sahiha,  1/293. 


Život  i  (Cjefb  posCjeđnjeg  Vjerovjesnifo 


Povelja  je  priznala  Židovima  da  su  dio  islamske  države  i  jedan  od  elemenata 
koji  čine  tu  državu.  Zato  je  u  Povelji  napisano:  "16.  Židovi  koji  nam  budu  odani 
imaju  pravo  na  pomoć  protiv  neprijatelja,  neće  im  se  činiti  nepravda  niti  pomagati 
protiv  njih." 

A  u  25.  tački  sasvim  jasno  je  rečeno:  "Židovi  plemena  Benu  Avf  čine  zajednicu 
s  vjernicima..." 

U  tačkama  koje  slijede  to  je  potvrđeno  i  ostalim  Židovima  koji  su  potpisali 
sporazum. 

Dakle,  islam  sljedbenike  Knjige  koji  žive  u  islamskoj  državi  prihvata  kao  čla- 
nove zajednice  koju  tvore  s  muslimanima,  sve  dok  ispunjavaju  svoje  obaveze. 
Prema  slovu  Povelje,  razlika  u  vjeri  ne  može  biti  razlog  uskraćivanja  prava  na 
domovinu.1 

2-  Allahova  riječ  i  riječ  Njegovog  Poslanika  su  neprikosnovene 

Povelja  je  odredila  da  se  rješenje  svih  nesuglasica  u  Medini  traži  od  Allaha  i 
Njegovog  Poslanika,  sallallahu  alejhi  ve  sellem.  Dvadeset  treća  tačka  Povelje  preci- 
zira na  koga  se  obratiti  u  sporovima.  Tačka  glasi:  "Ako  se  oko  nečega  raziđete, 
obratite  se  Allahu  i  Muhammedu,  sallallahu  alejhi  ve  sellem." 

Poenta  ovih  riječi  potpuno  je  jasna:  potvrda  da  vrhovna  vlast  u  Medini 
pripada  muslimanima  i  daje  ta  vlast  zadužena  za  sprečavanje  svih  sporova  kako  bi 
se  onemogućio  nastanak  nereda  usljed  postojanja  mnoštva  samostalnih  vlada  u 
zemlji. 

U  isto  vrijeme  to  je  bila  potvrda  da  vođenje  te  države  pripada  Poslaniku, 
sallallahu  alejhi  ve  sellem.2 

Povelja  je  odredila  tri  vrste  vlasti:  zakonodavnu,  sudsku  i  izvršnu.  Allahov 
Poslanik,  sallallahu  alejhi  ve  sellem,  bio  je  odlučan  da  u  novoj  državi  provodi 
Allahove  naredbe,  jer  ostvarenje  vladavine  Allahovog  zakona  nad  ummetom  je 
suština  obožavanja  Allaha,  zato  što  se  kroz  to  ostvaruje  tevhid  i  čuva  vjera.  Allah  je 
kazao: 

"Oni  kojima  se,  mimo  Njega,  klanjate  -  samo  su  imena  koja  ste  im  nadjenuli 
vi  i  preci  vaši  -  Allah  o  njima  nikakvog  dokaza  nije  objavio.  Sud  pripada 
jedino  Allahu,  a  On  je  naredio  da  se  klanjate  samo  Njemu.  To  je  jedino  prava 
vjera,  ali  većina  ljudi  ne  zna."3 


1  Zafir  el-Kasimi,  Nizamul-hukm,  1/37. 

2  Es-Sejjid  Abdul-Aziz,  Et-Tarihus-sijasi  vel-hadari,  str.  102. 

3  Sura  Jusuf,  40. 


Znači:  "Samo  Allahu  pripada  istinska  vlast  u  pitanjima  rububijjeta,  vjerovanja, 
ibadeta,  i  ponašanja  u  svim  sferama  ljudskog  života.  On  Svoje  propise  o  tim  pita- 
njima objavljuje  poslanicima  koje  je  odabrao,  a  ljudi  nemaju  pravo  da  o  tome 
donose  sud  po  svom  mišljenju,  strastima,  vlastitom  rezonu,  objašnjenjima,  ličnim 
zamislima,  niti  sistemu  vrijednosti.  Ovo  pravilo  je  temelj  Allahove  vjere,  primjenjivali 
su  ga  svi  poslanici,  i  ono  važi  za  sva  vremena  i  mjesta."1 

Kur'an  je  objavljen  da  bi  se  Allah  obožavao  i  Njegov  zakon  provodio.  Allah  je 

kazao: 

11  Mi  ti,  doista,  objavljujemo  Knjigu,  s  istinom,  pa  robuj  Allahu  ispovijedajući 
Mu  čistu  vjeru.  Čista  vjera  pripada  samo  Allahu!  A  onima  koji  pored  Njega 
uzimaju  zaštitnike:  'Mi  ih  obožavamo  samo  zato  da  bi  nas  što  više  Allahu 
približili1  -  Allah  će  njima,  zaista,  presuditi  u  onome  u  čemu  su  se  oni  razilazili. 
Allah  nikako  neće  ukazati  na  Pravi  put  onome  koje  lažljivac  i  nevjernik."2 

"Mi  tebi  objavljujemo  Knjigu  sa  istinom,  da  ljudima  sudiš  onako  kako  ti  Allah 
objavljuje  i  ne  budi  branilac  izdajicama!"3 

I  kako  god  je  cilj  objavljivanja  Knjige  ostvarenje  robovanja  samo  Allahu,  tako 
je  cilj  i  uspostavljanje  vladavine  Njegovog  zakona.  Kako  god  ibadet  nije  ispravan 
osim  ako  je  potvrđen  Objavom,  jednako  tako  nije  ispravno  suditi  po  drugom  zako- 
nu mimo  onog  od  Allaha  objavljenog,  ili  mimo  pravila  koja  se  temelje  na  objavlje- 
nom šerijatu.4 

Uspostavljanjem  vladavine  Allahovog  zakona  jača  robovanje  Allahu  i  postiže 
se  cilj  zbog  kojeg  su  stvoreni  i  ljudi  i  džinni.  Allah  kaže: 

"  Džin ne  i  ljude  stvorio  sam  samo  zato  da  Meni  u  ibadetu  budu."5 

Židovi  su,  kako  se  vidi  iz  člana  43.,  prihvatili  postojanje  vrhovne  sudske 
instance  kojoj  se  obraćaju  svi  stanovnici  Medine,  pa  tako  i  oni.  Međutim,  Židovi 
nisu  bili  obavezni  u  svakom  slučaju  obraćati  se  islamskom  sudstvu  nego  samo  u 
slučaju  kada  se  radilo  o  sporu  između  njih  i  muslimana,  dok  su  u  svojim  među- 
sobnim sporovima  i  porodičnim  propisima  imali  pravo  postupati  po  Tevratu,  a 

1  Tefsirul-menar,  12/3009. 

2  Sura  Ez-Zumer,  2-3. 

3  Sura  En-Nisa',  105. 

4  El-Hukmu  vet-tehakum  fi  hitabil-vahj,  1/433. 

5  Sura  Ez-Zarijat,  56. 

presude  među  njima  donosili  su  njihovi  svećenici,  ali  su  se  mogli,  ako  bi  htjeli, 
obratiti  i  Vjerovjesniku,  sallallahu  alejhi  ve  sellem,  da  im  on  presudi  i  u  tim  pitanji- 
ma, a  Allah  je  Vjerovjesniku,  sallallahu  alejhi  ve  sellem,  dao  pravo  da  to  prihvati  ili 
da  odbije  i  vrati  ih  njihovim  svećenicima.  Allah  je  rekao: 

"Oni  mnogo  laži  slušaju  i  rado  ono  što  je  zabranjeno  jedu,  pa  ako  ti  dođu,  ti 
im  ili  presudi  ili  se  okreni  od  njih,  ako  se  okreneš  od  njih,  oni  ti  ne  mogu 
nimalo  nauditi.  A  ako  im  budeš  sudio,  sudi  im  pravo  jer  Allah  voli  pravedne."1 

Jedan  od  sporova  u  kojem  su  Židovi  tražili  da  im  Poslanik,  sallallahu  alejhi  ve 
sellem,  presudi  jeste  spor  Benu  Nadira  i  Benu  Kurejza  oko  krvarine  za  ubijene  u 
njihovim  međusobnim  sukobima.  Naime,  Benu  Nadir  su  bili  moćniji  od  Benu 
Kurejza  pa  su  ih  prisiljavali  da  im  plaćaju  mnogostruko  veću  krvarinu  nego  što  su 
oni  plaćali  plemenu  Benu  Kurejza.  Kada  se  pojavio  islam  u  Medini,  pleme  Benu 
Kurejza  odbilo  je  plaćati  visoke  iznose  i  zahtijevalo  jednakost  u  plaćanju  krvarine.2 
Povodom  toga  objavljeno  je: 

"Mi  smo  im  u  njemu  propisali:  glava  za  glavu,  i  oko  za  oko,  i  nos  za  nos,  i  uho 
za  uho,  i  zub  za  zub,  a  da  rane  treba  uzvratiti.  A  onome  ko  od  odmazde  odu- 
stane, bit  će  mu  od  grijeha  iskupljenje.  Oni  koji  ne  sude  prema  onome  što  je 
Allah  objavio,  pravi  su  zulumćari."3 

43.  član  Povelje  koji  glasi:  "Rješenje  svih  nesuglasica  i  sporova,  koji  se  dese 
između  potpisnika  ovog  ugovora,  a  za  koje  postoji  bojazan  da  će  izazvati  nered, 
treba  tražiti  od  Allaha  i  Allahovog  poslanika  Muhammeda,  sallallahu  alejhi  ve  sel- 
lem". Poslaniku,  sallallahu  alejhi  ve  sellem,  pripala  je  vrhovna  sudska  vlast  kojoj  se 
svi  obraćaju,  a  presuda  je  bila  pravo  Allaha  i  Njegovog  Poslanika,  sallallahu  alejhi  ve 
sellem,  i  imala  je  izvršnu  moć  jer  Allahovim  naredbama  mora  se  pokoriti  i  obavezno 
ih  je  izvršavati,  a  i  Poslanikove,  sallallahu  alejhi  ve  sellem,  naredbe  su  od  Allaha  i 
obavezno  je  pokoriti  im  se.4 

Vjerovjesnik,  sallallahu  alejhi  ve  sellem,  tako  je  postao  predsjednik  države,  i  u 
isto  vrijeme,  predsjednik  sudske,  izvršne  i  zakonodavne  vlasti. 


1  Sura  El-Maide,  42. 

2  Es-Siretun-NebevijjetuS'Sahiha,  1/291. 

3  Sura  El-Maide,  45. 

4  Devletur-Resul  minet-tekvin  ilet-temkin,  str.  418. 

Vjerovjesnik,  sallallahu  alejhi  ve  sellem,  obnašao  je  ove  tri  grane  vlasti  jer  je 
bio  Allahov  poslanik  zadužen  da  dostavi  Allahov  šerijat  i  objasni  Allahov  Govor. 
Izvršnu  je  vlast  preuzeo  jer  je  bio  poslanik-vladar  i  predsjednik  države. 

On  je  preuzeo  vodstvo  države  prema  slovu  Povelje  i  uz  saglasnost  svih  strana 
prisutnih  u  Medini,  a  koje  su  sačinjavale  strane  sporazuma  u  čijem  36.  članku  stoji 
da  "niko  od  njih  se  ne  može  priključiti  muslimanskom  pohodu  osim  s  Muhamme- 
dovom,  sallallahu  alejhi  ve  sellem,  dozvolom".  Ova  tačka  imala  je  veliki  značaj  u 
sprečavanju  Židova  da  uđu  u  savez  sa  Kurejšijama  ili  drugim  neprijateljskim  pleme- 
nima. 

Član  44.  otišao  je  još  dalje.  U  njemu  stoji  da  "Kurejšijama  i  onima  koji  ih  po- 
mažu ne  smije  se  pružati  zaštita". 

U  samoj  Povelji  nije  spomenuto  ime  nijedne  osobe  osim  imena  Allahovog 
Poslanika,  sallallahu  alejhi  ve  sellem.1 

3-  Državni  teritorij 

U  članu  39.  stoji:  "Za  potpisnike  ovog  ugovora  unutrašnjost  Jesriba  je  sveta." 
Svetost  mjesta  podrazumijeva  da  se  u  njemu  ne  smije  sjeći  drveće,  ubijati  ptice,  a 
ako  su  tako  zaštićeni  drveće  i  ptice,  šta  misliš  kako  su  tek  zaštićeni  imeci  i  životi.2 

Povelja  je  odredila  osnovne  karakteristike  države:  jedan  ummet,  Medinu  kao 
teritorij,  vlast  koja  sudi  na  osnovu  Allahove  Objave. 

Medina  je  bila  prvi  teritorij  islamske  države,  polazna  tačka  i  centar  iz  kojeg  se 
teritorij  širio  da  bi  se  stalo  ukraj  opasnostima  i  neredima  koje  će  zamijeniti  mir  i 
opća  sigurnost. 

Poslanik,  sallallahu  alejhi  ve  sellem,  odaslao  je  ashabe  na  sve  strane  Medine 
da  postave  zastave  između  kamenitih  predjela  istočno  i  zapadno  od  nje  i  na  brdo 
Sevr  sjeverno,  te  na  brdo  Ajr  južno,  označivši  tako  granice  medinskog  harema. 

Kako  su  se  nizale  pobjede  i  ljudi  ulazili  u  islam,  tako  se  i  teritorij  širio  pa  se 
islamska  država  prostirala  od  Atlantskog  okeana  i  velikih  prostranstava  jugo- 
zapadne Evrope,  kompletne  sjeverne  i  srednje  Afrike,  preko  jugozapadne  Azije  pa 
sve  do  većeg  dijela  Kine  i  Rusije,  istočno.3 

Međutim,  islamski  teritorij  nije  ograničen  geografskim  ili  političkim  pojmo- 
vima. On  počinje  od  Medine,  glavnog  grada  islamske  države  i  prostire  se  na  sve 
dijelove  zemaljske  kugle. 

Allah  je  rekao: 


1  Devletur-Resul  minet-tekvin  ilet-temkin,  str.  420. 

2  Zafir  el-Kasimi,  Nizamul-hukm,  1/38. 

3  Devletur-Resul  minet-tekvin  ilet-temkin,  str.  411. 

"Musa  reče  narodu  svom:  'Molite  Allaha  da  vam  pomogne  i  budite  strpljivi, 
zemlja  je  Allahova,  On  je  daje  u  naslijeđe  kome  On  hoće  od  robova  Svojih;  a 
lijep  ishod  će  biti  za  one  koji  se  budu  Allaha  bojali.'"1 

Isto  tako,  ummet  nije  zatvorena  zajednica  rezervirana  samo  za  određene 
kategorije  ljudi,  naprotiv,  ummet  je  otvoren  da  prigrli  čitavo  čovječanstvo  pod 
uvjetom  da  se  odazovu  Allahovoj  vjeri  koju  je  On  odabrao  Svojim  stvorenjima  gdje 
god  bili. 

Islamska  država  je  država  internacionalne  poslanice  i  svaki  žitelj  zemaljske 
kugle  ima  pravo  na  nju,  a  džihad  je  sredstvo  kojim  se  širi.2 

4-  Ljudska  prava  i  slobode 

Povelja  kristalno  jasno  pokazuje  genijalnost  Poslanika,  sallallahu  alejhi  ve 
sellem,  u  odabiru  tačaka  i  načinu  reguliranja  odnosa  između  različitih  strana.  Tačke 
Povelje  su  povezane  i  potpune,  pogodne  za  rješavanje  ondašnjeg  stanja  u  Medini, 
a  neka  pravila  i  načela  ostvaruju  apsolutnu  pravdu  i  potpunu  jednakost  među  ljudi- 
ma. Povelja  je  omogućila  ljudima,  neovisno  o  boji  kože,  jezika  ili  religije,  da  uživaju 
sva  prava  i  slobode.3 

Prof.  dr.  Muhammed  Selim  el-Avva  kaže:  "Principi  koje  je  sadržavao  Medinski 
ustav  još  uvijek  se  primjenjuju,  i  tako  će,  najvjerovatnije,  i  ostati  u  dosad  poznatim 
sistemima  vladavine.  Ljudi  su  došli  do  tih  principa  nakon  vijekova  njihovog  posto- 
janja u  prvom  političkom  dokumentu  čiji  je  autor  Poslanik,  sallallahu  alejhi  ve  sel- 
lem."4 

Povelja  je  zagarantirala  zaštitu  prava,  poput  prava  na  vjeru,  ibadet,  sigurnost 

itd. 

Utemeljena  je  sloboda  ispovijedanja  vjere:  "Muslimani  imaju  pravo  na  ispo- 
vijedanje svoje  vjere,  a  i  Židovi  na  ispovijedanje  svoje." 
Allah  je  rekao: 

"Nema  prisile  u  vjeru.  Pravi  put  se  jasno  razlikuje  od  zablude!  Onaj  ko  ne 
vjeruje  u  taguta,  a  vjeruje  u  Allaha,  drži  se  za  najčvršću  vezu,  koja  se  neće 
prekinuti!  A  Allah  sve  čuje  i  zna!"5 

Povelja  je  uspostavila  pravdu  i  jednakost  među  ljudima  i  žestoko  zaprijetila 
onome  ko  prekrši  ove  principe  i  pravila. 


1  Sura  El-A'raf,  128. 

2  Devletur-Resul  minet-tekvin  ilet-temkin,  str.  421. 

3  En-Nizamus-sijasi  fil-islam,  str.  65. 

4  Ibid.,  str.  58. 

5  Sura  El-Bekare,  256. 

Obaveza  islamske  države  je  da  uspostavlja  pravdu  među  ljudima  i  da  omo- 
gući svakom  čovjeku  da  ostvari  svoja  prava  na  najbrži  i  najlakši  način,  bez  trošenja 
imetka  i  umaranja.1 

Obaveza  islamske  države  je  da  ukloni  sve  što  je  prepreka  na  putu  da  čovjek 
ostvari  svoje  pravo. 

Islam  obavezuje  vladare  da  među  ljudima  uspostavljaju  pravdu,  bez  obzira  na 
jezik,  naciju  ili  socijalni  status.  Vladar  mora  suditi  po  pravdi,  ne  obazirući  se  na  to  ko 
je  prijatelj,  a  ko  neprijatelj,  ko  bogat,  a  ko  siromašan,  ili  ko  je  radnik,  a  ko  bizni- 
smen. 

Allah  je  rekao: 

"O  vjernici,  dužnosti  prema  Allahu  izvršavajte,  i  pravedno  svjedočite!  Neka 
vas  mržnja  koju  prema  nekim  ljudima  nosite  nikako  ne  navede  da  nepravedni 
budete!  Pravedni  budite,  to  je  najbliže  bogobojaznosti,  i  bojte  se  Allaha,  jer 
Allah  dobro  zna  ono  što  činite."2 

Znači,  neka  vas  mržnja  prema  nekim  ljudima  ne  navede  da  budete 
nepravedni  prema  njima,  a,  shodno  tome,  i  neka  vas  ljubav  prema  nekim  ljudima 
ne  navede  na  pristrasnost  i  privrženost  njima. 

Što  se  tiče  principa  jednakosti,  tekstovi  Povelje  jasno  o  tome  govore,  na- 
primjer:  "Allahova  garancija  je  jednaka  za  sve",  ili  daje  kod  muslimana  "i  najslabiji 
zaštićen",  i  "jedni  drugima  su  zaštitnici",  što  znači  da  jedni  drugima  pružaju  pomoć 
i  u  blagostanju  i  u  nedaćama,  kao  što  stoji  u  tački  15. 

Tačka  19.  glasi:  "Vjernici  brane  jedni  druge  šta  god  da  ih  zadesi  na  Allaho- 
vom  putu." 

Komentator  sire  Es-Suhejli  u  svom  djelu  Er-Revdul-unuf  kaže:  "Riječ  jubi'u  - 
dolazi  od  riječi  el-beva'u,  što  znači  jednakost."3 

Jednakost  je  jedan  od  općih  principa  koje  je  ustanovio  islam  i  on  je  značajno 
utjecao  na  izgradnju  muslimanskog  društva. 

Allah  je  kazao: 

"O  ljudi,  mi  smo  vas  od  muškarca  i  žene  stvorili,  i  plemenima  i  narodima  vas 
učinili  da  biste  se  upoznali.  Najugledniji  od  vas  kod  Allaha  je  onaj  koji  Ga  se 
najviše  boji;  Allah,  uistinu  sve  zna  i  nije  Mu  skriveno  ništa.1 11 


1  En-Nizamus-sijasi  fil-islam,  str.  52. 

2  Sura  El-Maide,  8. 

3  Er-Revdul-unuf,  2/17.  Preuzeto  iz:  El-Kasimi,  Nizamul-hukm,  1/38. 

Allahov  Poslanik,  sallallahu  alejhi  ve  sellem,  rekao  je:  "O  ljudi,  vaš  Gospodar  je 
jedan!  Svi  ste  potomci  istog  čovjeka!  Nema  prednosti  Arap  nad  nearapom,  niti  ne- 
arap  nad  Arapom,  niti  crveni  nad  crnim,  niti  crni  nad  crvenim,  osim  po  bogobojaz- 
nosti!  Jesam  li  vam  dostavio  /"2 

Ovaj  princip  bio  je  jedan  od  izvora  snage  prvih  muslimana  i  privukao  je  mno- 
ge narode  islamu.3 

Međutim,  pod  pojmom  jednakost  ovdje  se  ne  misli  na  apsolutnu  jednakost 
svih  u  svemu,  čemu  pozivaju  naivni,  smatrajući  to  pravdom.4  Jer,  razlika  u  nadare- 
nosti, sposobnostima,  i  razlika  u  stepenima  je  jedan  od  ciljeva  stvaranja.5  Jednakost 
kojoj  poziva  islamski  šerijat  ograničena  je  stanjima  i  nije  apsolutna.6 

Dakle,  ljudi  su  jednaki  pred  šerijatom,  sudom,  islamskim  propisima  i  općim 
pravima,  te  nije  dozvoljeno  praviti  razliku  na  osnovu  nacije,  boje  kože,  položaja  ili 
imovinskog  stanja  itd.7 

Povelja  je  obuhvatila  najbitnije  što  je  potrebno  za  funkcioniranje  države  u 
pogledu  ustava,  administracije,  odnosa  pojedinca  prema  državi.  Kur'an  je  objavlji- 
van deset  godina  u  Medini  trasirajući  muslimanima  životni  put,  usađujući  im  princi- 
pe vladavine,  temelje  politike,  socijalnih  pitanja,  objavljujući  propise  halala  i  hara- 
ma,  principe  parničenja,  postulate  pravde  i  zakone  muslimanske  države.  A  sve  to 
Vjerovjesnikov  sunnet  podupire,  učvršćuje  i  jasno  i  precizno  objašnjava. 

Povelja  je  postavila  okvir  za  ustav,  te  se  smatra  jednim  od  najznačajnijih 
ugovora  kojim  se  regulira  veza  između  muslimana  i  nevjernika  koji  žive  s  njima,  jer 
pokazuje  velik  stepen  tolerancije,  pravdu  i  jednakost,  posebice,  ako  se  uzme  u  obzir 
daje  to  prvi  islamski  dokument,  te  da  se  odnosio  i  primjenjivao  nad  ljudima  koji  su 
prije  islama  bili  zatočenici  plemenske  pristrasnosti,  ljudi  koji  su  smisao  postojanja 
vidjeli  u  pokoravanju,  ponižavanju,  otuđivanju  prava  i  imovine  drugih.8 

Ova  Povelja  ima  veliki  civilizacijski  značaj,  posebno  u  pogledu  onoga  što  se 
danas  naziva  ljudskim  pravima  i  u  insistiranju  da  se  sve  strane  pridržavaju  dogo- 
vorenog. Međutim,  da  li  su  se  sve  strane  pridržavale  toga? 

Treće:  Stav  medinskih  Židova 

Židovi  su  pred  sobom  imali  jasne  i  neoborive  dokaze  o  istinitosti  Muham- 
medovog,  sallallahu  alejhi  ve  sellem,  poslanstva,  ali  to  im  je  samo  povećalo  inat, 


1  Sura  El-Hudžurat,  13. 

2  Ahmed,  Musned,  5/411. 

3  Abdul-Hamid  Mutevelli,  Mebadiul-hukmi  fd-islam,  str.  385. 

4  El-Mejdani,  El-Ahlakul-islamije  ve  ususuha,  1/624. 

5  Madžid  el-Kejlani,  Felsefetut-terbijetil-islamijje,  str.  179. 

6  Muhammed  Nuruddin,  Mebadiu  ilmil-idara,  str.  116. 

7  Ali  Sallabi,  Fikhut-Temkin,  str.  463. 

8  Dr.  Muhammed  Fajdullah,  Suver  ve  iber  minel-džihadin-Nebevi,  str.  29-30. 

neprijateljstvo,  oholost,  mržnju  i  zavist  prema  Poslaniku,  sallallahu  alejhi  ve  sellem,  i 
onima  koji  su  povjerovali  u  njega. 

Od  Safijje  bint  Hujjej  b.  Ahtab,  majke  vjernika,  radijallahu  anha,  prenosi  se  da 
je  rekla:  "Bila  sam  najdraže  dijete  svome  ocu  Hujejju  b.  Ahtabu  i  svome  amidži  Ebu 
Jasiru.  Kad  god  bih  ih  srela,  uzimali  bi  me  (u  naručje)  iako  bi  s  njima  bilo  neko 
drugo  njihovo  dijete.  Kad  je  Allahov  Poslanik,  sallallahu  alejhi  ve  sellem,  došao  u 
Medinu,  odsjeo  je  u  Kuba'u  u  mahali  Benu  Amr  b.  Avf.  Moj  otac  Hujejj  b.  Ahtab  i 
amidža  Ebu  Jasir  poranili  su  da  ga  vide.  Izašli  su  prije  zore,  a  vratili  su  se  tek  nakon 
zalaska  sunca.  Vratili  su  se  premoreni,  iscrpljeni  i  klonuli,  jedva  hodajući.  Kao  i 
uvijek,  obradovala  sam  se  što  ih  vidim,  ali,  tako  mi  Allaha,  nijedan  od  njih  dvojice 
nije  se  ni  okrenuo  prema  meni  od  silne  zabrinutosti.  Čula  sam  amidžu  Ebu  Jasira 
kako  pita  moga  oca:  'Je  li  to  zaista  on?'  Moj  otac  je  odgovorio:  'Boga  mi,  jest' 
Amidža  je  ponovo  upitao:  'Jesi  li  ga  prepoznao,  jesi  li  siguran?"  Odgovorio  je:  'Da.' 
'Pa  šta  osjećaš  prema  njemu  u  svojoj  duši?',  upitao  je  amidža.  Otac  je  odgovorio: 
'Tako  mi  Allaha,  neprijateljstvo  dokle  god  sam  živ.'"1 

Židovi  su  protiv  Allahovog  Poslanika,  sallallahu  alejhi  ve  sellem,  i  vjernika 
vodili  propagandni  rat  nastojeći  ocrniti  Poslanikovu  ličnost,  odvratiti  ljude  od  njega 
i  poljuljati  njihovo  povjerenje  u  Vjerovjesnika,  sallallahu  alejhi  ve  sellem. 

Židovi  su  bili  svjesni  opasnosti  koju  ova  vjera  predstavlja  za  njihove  interese  i 
njihova  devijantna  vjerovanja,  koja  se  zasnivaju  na  uzdizanju  nad  drugima  i  poni- 
žavanju  ljudi  koji  nisu  njihove  nacije. 

Islam  poziva  u  tevhid,  a  Židovi  kažu:  "Uzeir  je  Allahov  sin",  islam  poziva  u  jed- 
nakost svih  ljudi  i  da  se  nijedan  narod  ne  uzdiže  nad  drugim,  niti  ijedna  zajednica 
nad  drugom,  dok  Židovi  smatraju  da  su  oni  Allahov  odabrani  narod,  uzdižu  se  nad 
drugima  i  smatraju  ih  nižom  rasom.2 

Zato  se  nisu  pridržavali  tačaka  Povelje,  te  su  pobuđivali  sumnju  u  Muham- 
medovo  poslanstvo,  i  postavljali  su  Poslaniku,  sallallahu  alejhi  ve  sellem,  mnoga  pi- 
tanja nastojeći  ga  dovesti  u  neugodnu  situaciju,  varali  su  i  obmanjivali  vjernike.3 
Također,  činili  su  i  druge  prljave  rabote,  od  kojih  su  i: 

1-  Pokušaj  unošenja  razdora  unutar  muslimanske  zajednice 

U  borbi  protiv  islama  stalno  su  pokušavali  pocijepati  muslimansko  jedinstvo 
atakujući  na  ljubav  koja  je  vladala  među  muslimanima,  i  to  tako  što  su  potpirivali 
unutrašnje  smutnje,  nastojali  oživjeti  paganske  parole,  regionalnu  netrpeljivost, 
plemensku  pristrasnost  i  podmećući  smicalice  muslimanima  koji  su  živjeli  složno,  u 
ljubavi  i  bratstvu.  Među  njima  je  vladala  takva  ljubav,  saosjećanje  i  samilost  da  su 


1  Ibn  Hišam,  Es-Siretun-Nebevijje,  1/518-519. 

2  Muhammed  Ebu  Faris,  Es-Sira'u  meal-Jehud,  1/31. 

3  Ibid.,  1/31  i  41. 


Život  i  djeto  posCjeđnjeg  Vjerovjesn^ 


sličili  jednom  tijelu  koje  kad  se  razboli  jedan  njegov  organ,  svi  ostali  dijelovi  tijela  to 
osjete  kroz  groznicu  i  bdijenje.1 

Jedan  starac  se  dosjetio  kako  će  napraviti  razdor  među  ensarijama  i  pobuditi 
plemensku  pristrasnost  koja  će  ih  vratiti  u  pagansko  doba  i  nagnati  na  međusobne 
ratove  kao  nekad,  a  Vjerovjesnik,  sallallahu  alejhi  ve  sellem,  će  izgubiti  najjače  po- 
magače.2 

Muhammed  b.  Ishak,  pripovijedajući  o  ovom  događaju,  rekao  je: 

"Še's  b.  Kajs  bio  je  veoma  star,  veliki  nevjernik,  mnogo  je  mrzio  muslimane  i 
zavidio  im.  Jadanput  je  prošao  pored  skupine  ashaba  Allahovog  Poslanika,  salla- 
llahu alejhi  ve  sellem,  iz  Evsa  i  Hazredža,  koji  su  sjedili  i  razgovarali.  Vidjevši  ih  kako 
zajedno  sjede  u  slozi  i  lijepim  međusobnim  odnosima  do  kojih  ih  je  doveo  islam 
nakon  neprijateljstva  u  paganstvu,  žestoko  se  rasrdio  i  rekao:  'Ujedinili  su  se  po- 
tomci Kajle3  u  ovoj  zemlji!  Boga  mi,  ako  se  slože  na  nečemu,  ništa  im  nećemo 
moći!'  Zatim  je  naredio  jednom  mladom  Židovu  koji  se  družio  s  njima:  'Kad  dođeš 
među  njih,  sjedi  i  počni  pričati  o  ratu  Bu'as  i  ratovima  prije  njega.  Otpjevaj  im  neke 
pjesme  koje  su  pjevali  o  tome  i  podsjeti  ih  na  stare  pokliče.' 

A  u  ratu  Bu'as  između  Evsa  i  Hazredža  pobjedu  je  odnio  Evs.  Vođe  Evsa  tada 
su  bili  Hudajr  b.  Simak  el-Ešheli  i  Ebu  Usejd  b.  Hudajr,  a  vođa  Hazredža  bio  je  Amr 
b.  En-Nu'man  el-Bejadi,  i  svi  su  izginuli. 

Mladi  je  Židov  uradio  kako  mu  je  rečeno  te  se  ljudi  iz  Evsa  i  Hazredža  počeše 
hvalisati  pa  se  posvađaše  i  dvojica  ljudi  skočiše  da  se  tuku:  Evs  b.  Kajzi  iz  porodice 
Benu  Harisete  b.  El-Haris  iz  Evsa,  i  Džebbar  b.  Sahr  iz  porodice  Benu  Seleme  iz 
Hazredža.  Oni  jedan  drugom  rekoše:  'Ako  hoćete  da  sad  ponovo  otpočnemo!'4 

To  razjari  oba  tabora  pa  povikaše:  'Hoćemo!  Počet  ćemo  popodne!'  Zatim 
povikaše:  'Oružje,  oružje!',  i  krenuše. 

To  je  doprlo  do  Allahovog  Poslanika,  sallallahu  alejhi  ve  sellem,  pa  im  je 
izašao  u  susret  sa  skupinom  muhadžira.  Kada  ih  je  sreo,  rekao  im  je:  'O  skupino 
muslimana!  Allaha  se  pripazite,  Allaha  se  pripazite!  Zar  se  paganskim  pokličima 
služite  a  ja  sam  još  uvijek  među  vama!  I  to  nakon  što  vas  je  Allah  uputio  u  islam  i 
njime  vam  ugled  dao,  i  prekinuo  pagansko  zlo  između  vas,  te  vas  izbavio  iz  nevjer- 
stva  i  srca  vam  složnim  učinio?!' 

Ljudi  iz  Evsa  i  Hazredža  tad  shvatiše  daje  to  šejtan  htio  unijeti  razdor  među 
njih  i  da  se  radi  o  neprijateljskoj  spletki  te  zaplakaše  i  počeše  grliti  jedni  druge,  a 
zatim  pođoše  za  Allahovim  Poslanikom,  sallallahu  alejhi  ve  sellem,  poslušno  i  po- 


1  Ibid.,  1/44. 

2  El-Humejdi,  Et-Tarihul-islami,  4/37. 

3  Kajla  je  ime  žene  koja  je  zajednički  predak  i  Evsa  i  Hazredža  i  po  njoj  se  ova  dva  plemena  zajednički 
nazivaju  Benu  Kajla. 

4Ibn  Hišam,  Es-Siretun-Nebevijje,  2/211  i  214. 

korno.  Tako  je  Allah  otklonio  od  njih  spletke  Allahovog  neprijatelja  Še'sa  b.  Kajsa,  a 
o  njemu  i  onome  stoje  učinio  objavio  je  i  ajet. 
Allah  kaže: 

'Reci:  O  sljedbenici  Knjige,  zašto  u  Allahova  znamenja  ne  vjerujete.  A  Allah  je 
svjedok  svega  što  radite!?  Reci:  O  sljedbenici  Knjige,  zašto  onoga  koji  vjeruje 
od  Allahove  vjere  odvraćate,  želeći  daje  iskrivite  iako  ste  svjedoci  da  je  istina? 
A  Allah  ne  zanemaruje  ono  što  vi  radite!11 

A  o  Evsu  b.  Kajziju  i  Džebbaru  b.  Sahr  i  njihovim  saplemenicima  koji  su  prista- 
li uz  njih  i  pali  pod  utjecaj  Še'sovih  spletki  kojima  je  zaživio  pagansku  netrpeljivost 
među  njima,  objavljeno  je: 

"O  vjernici  ako  se  budete  pokoravali  jednoj  skupini  onih  kojima  je  data  Knjiga, 
oni  će  vas,  nakon  što  ste  prihvatili  pravu  vjeru,  ponovo  vratiti  u  nevjernike!  A 
kako  da  ne  vjerujete  kada  vam  se  kazuju  Allahovi  ajeti  i  kad  je  među  vama 
Poslanik  Njegov?  A  ko  se  čvrsto  drži  Allaha,  on  je  na  Pravi  put  upućen!  O  vjer- 
nici, bojte  se  Allaha  istinskom  bogobojaznošću  i  nipošto  ne  umirite  osim  kao 
muslimani!  Svi  se  čvrsto  držite  za  Allahovo  uže  i  ne  razjedinjujte  se!  I  sjetite  se 
blagodati  Allahove  prema  vama,  kada  ste  bili  neprijatelji,  pa  je  On  sjedinio 
srca  vaša  i  postali  ste.  Njegovom  milošću,  braća!  I  bili  ste  na  ivici  vatrene 
jame,  pa  vas  je  On  od  nje  spasio!  Tako  vam  On  objašnjava  znamenja  Svoja  da 
biste  na  Pravom  putu  bili!  I  neka  među  vama  bude  grupa  ljudi  koja  na  dobro 
poziva  i  naređuje  dobro  i  odvraća  od  zla.  To  su  oni  koji  su  spašeni!  I  ne  budite 
kao  oni  koji  su  se  razjedinili  i  razišli,  nakon  što  su  im  već  jasni  dokazi  došli! 
Njima  pripada  kazna  velika!12 


1  Sura  Ali  Imran,  98-99. 

2  Sura  Ali  Imran,  100-105. 

Kroz  ovaj  slučaj  vidimo  sposobnost  Vjerovjesnika,  sallallahu  alejhi  ve  sellem, 
kao  vođe,  da  osujeti  židovske  planove  čiji  je  cilj  bilo  cijepanje  muslimanskog  jedin- 
stva. Također  se  pokazuje  Vjerovjesnikova,  sallallahu  alejhi  ve  sellem,  briga  za  stanje 
muslimana  i  samilost  prema  njima,  te  bojazan  da  ih  ne  zadese  smutnje  i  nevolje. 
Vjerovjesnik,  sallallahu  alejhi  ve  sellem,  požurio  je  da  sretne  ensarije  i  podsjeti  ih  na 
Allaha  te  im  objasni  daje  ono  što  smjeraju  karakteristika  paganstva,  podsjetio  ih  na 
islam  i  čast  koju  im  je  Allah  njime  ukazao  tako  stoje  prekinuo  dotadašnje  ratove  i 
smutnje,  te  očistio  njihova  prsa  od  mržnje  i  spojio  im  srca  u  imanu.  Vjerovjesnikove, 
sallallahu  alejhi  ve  sellem,  riječi  imale  su  veliki  utjecaj  na  njihovo  biće  u  kojem  se 
rodio  novi  duh  koji  je,  Allahovom  dobrotom,  izbrisao  svaki  trag  paganstva.  Tome  je 
doprinio  Vjerovjesnik,  sallallahu  alejhi  ve  sellem,  svojom  rječitošću,  jakom  kariz- 
mom i  dojmljivim  stavom,  tako  da  su  ashabi  shvatili  da  su  podlegli  šejtanskim  do- 
šaptavanjima  i  spletkama  svojih  neprijatelja  Židova  te  su  zaplakali  kajući  se  za  grijeh 
u  koji  su  upali  i  izgrlili  se  pokazujući  imansku  ljubav."1 

2-  Napad  na  Allaha 

Mnogi  autori  sire  i  mufessiri  navode  daje  Ebu  Bekr  jedanput  ušao  u  midras2 
te  je  tom  prilikom  zatekao  mnoštvo  Židova  okupljenih  oko  čovjeka  po  imenu  Fin- 
has,  koji  je  bio  jedan  od  njihovih  velikih  rabina,  uz  kojeg  je  bio  još  jedan  rabin  po 
imenu  Eši'a.  Ebu  Bekr  reče  Finhasu:  "Teško  li  se  tebi!  Boj  se  Allaha  i  primi  islam,  jer 
ti  znaš  daje  Muhammed,  sallallahu  alejhi  ve  sellem,  Allahov  poslanik  koji  vam  dola- 
zi sa  Istinom  od  Njega.  Vi  to  imate  zapisano  u  Tevratu  i  Indžilu!" 

Finhas  reče:  "Ebu  Bekre,  nama  nije  potreban  Allah,  mi  smo  Njemu  potrebni! 
Mi  Njega  ne  molimo  kao  što  On  nas  moli,  mi  smo  bogati  i  On  nam  ne  treba,  ali  On 
ne  može  bez  nas,  jer  da  može,  ne  bi  od  nas  posudio  naš  imetak,  kako  to  tvrdi  vaš 
drug!  I  da  On  može  bez  nas,  ne  bi  nama  davao  kamatu,  a  vama  je  zabranjivao!" 

Ebu  Bekr  se  naljutio  i  žestoko  udario  Finhasa  te  rekao:  "Tako  mi  Onoga  u 
čijoj  je  ruci  moja  duša,  da  nije  ugovora  između  nas  i  vas,  odsjekao  bih  ti  glavu, 
Allahov  neprijatelju!" 

Finhas  ode  Allahovom  Poslaniku,  sallallahu  alejhi  ve  sellem,  i  požali  se:  "Mu- 
hammede,  pogledaj  šta  mije  uradio  tvoj  drug!" 

Allahov  Poslanik,  sallallahu  alejhi  ve  sellem,  upita  Ebu  Bekra:  "Zašto  si  to  ura- 
dio?' 

"Allahov  Poslaniče",  reče  Ebu  Bekr,  "Allahov  neprijatelj  je  rekao  krupne  riječi. 
On  smatra  da  je  Allah  siromašan,  a  da  su  oni  bogati,  pa  kad  je  to  kazao,  naljutio 
sam  se  radi  Allaha  i  udario  ga." 


1  Et-Tarihul-islami,  4/41-42. 

2  Židovski  vjerski  centar  koji  je  služio  za  obrede  i  izučavanje  vjerskih  nauka.  (prim.  prev.) 


Finhas  je  to  negirao  i  kazao:  "Nisam  to  rekao/'1 

Ali,  Allah  je  objavio  ajete  koji  su  raskrinkali  Finhasa  i  potvrdili  da  je  Ebu  Bekr 
govorio  istinu.  Allah  je  kazao: 

"Allah  je  čuo  riječi  onih  koji  su  govorili:  'Allah  je  siromašan,  a  ml  smo  bogati! ' 
Mi  ćemo  zabilježiti  ono  što  su  oni  govorili  kao  i  to  što  su  bez  opravdanja 
vjerovjesnike  ubijali!  I  reći  ćemo:  'Iskusite  kaznu  u  Ognju!'"2 

A  o  Ebu  Bekru  i  njegovoj  srdžbi,  Allah  je  objavio  sljedeće3: 

"Vi  ćete  sigurno  biti  iskušani  u  imecima  vašim,  i  životima  vašim,  a  slušat  ćete 
od  onih,  kojima  je  prije  vas  data  Knjiga,  i  idolopoklonika,  mnoge  neugodno- 
sti. Ako  budete  izdržali  i  Allaha  se  bojali,  to  doista,  u  iskrene  postupke  spa- 
da!"4 

Kur'an  na  više  mjesta  spominje  njihovo  nedolično  ponašanje  prema  Allahu,  i 
to  da  Mu  pripisuju  manjkavosti  i  opisuju  Ga  onim  što  Njemu  ne  dolikuje,  što  je  od- 
raz velikog  bezobrazluka  i  nepostojanja  lijepog  odnosa  prema  Allahu. 

Jedan  od  tih  ajeta  je: 

"Jevreji  govore:  Allahova  ruka  je  stisnuta!'  Stisnute  bile  ruke  njihove  i 
prokleti  bili  zbog  toga  što  govore!  Ne,  obje  su  ruke  Njegove  pružene.  On 
udjeljuje  koliko  hoće!  A  to  što  ti  objavljuje  Gospodar  tvoj  pojačat  će  kod  mno- 
gih od  njih  zabludu  i  nevjerovanje.  Mi  smo  ubacili  među  njih  neprijateljstvo  i 
mržnju  sve  do  Smaka  svijeta.  Kad  god  pokušaju  potpaliti  ratnu  vatru,  Allah  je 
ugasi.  Oni  nastoje  na  Zemlji  smutnju  praviti,  a  Allah  ne  voli  smutljivce."5 


1  Ibn  Hišam,  Es-Siretun-Nebevijje,  1/558-559.  Subulul-Huda  ver-Rešad,  3/583-585.  Tefsiru  Mudžahid,  str. 
140. 

2  Sura  Ali  Imran,  181. 

3  Tefsirul-Kurtubi,  4/295. 

4  Sura  Ali  Imran,  186. 

5  Sura  El-Maide,  64. 

Iz  konteksta  ajeta  da  se  zaključiti  da  su  ovakav  stav  zauzeli  zbog  mržnje  i 
nezadovoljstva  koje  su  osjećali  prema  Vjerovjesnikovom,  sallallahu  alejhi  ve  sellem, 
uspjehu  i  širenju  njegove  da've.  Dodatni  razlog  ovakvog  židovskog  ponašanja  jeste 
i  to  što  su  se  muslimani  -  odazivajući  se  kur'anskim  naredbama,  zabranama  i  upo- 
zorenjima -  okrenuli  od  njih  i  bojkotirali  ih  zbog  njihovih  konstantnih  spletki  i  pori- 
canja.  Sve  ovo  loše  je  utjecalo  na  njihovo  ekonomsko  stanje,  pa  im  je  to  povećalo 
mržnju  i  nezadovoljstvo  te  utjecalo  na  loše  ponašanje  prema  Allahu  i  Njegovom 
Poslaniku,  sallallahu  alejhi  ve  sellem.1 

3-  Loše  ponašanje  i  napad  na  Poslanika  i  časni  Kur  an 

Židovi  su  se  loše  odnosili  prema  Poslaniku,  sallallahu  alejhi  ve  sellem:  pod- 
rugljivo su  namigivali  u  njegovom  prisustvu  i  tokom  njegovog  govora,  pozdravljali 
su  ga  riječima  kojima  su  iskazivali  da  mu  žele  zlo,  što  pokazuje  njihovu  nekulturu. 

Prenosi  se  od  Aiše,  radijallahu  anha,  da  je  rekla:  "Neki  Židovi  su  došli  kod 
Allahovog  Poslanika,  sallallahu  alejhi  ve  sellem,  i  pozdravili  ga  riječima:  'Es-samu 
alejk2,  Ebul-Kasime!',  pa  sam  rekla:  'Da  Bog  da  vi  umrli  i  Allah  vas  kaznio!'  Allahov 
Poslanik,  sallallahu  alejhi  ve  sellem,  na  to  reče:  'Ne,  Aiša!  Allah  ne  voli  vrijeđanje  i 
ružan  govor.'  Rekla  sam:  'Zar  nisi  čuo  šta  su  rekli?'  Allahov  Poslanik,  sallallahu  alejhi 
ve  sellem,  reče:  'A  zar  ti  nisi  čula  da  sam  im  odgovorio  na  njihove  riječi?  Rekao  sam 
im:  'I  vama!'",  pa  je  o  tome  objavljen  ovaj  ajet3: 

"Zar  ne  vidiš  one  kojima  je  zabranjeno  da  se  sašaptavaju  kako  se  zatim 
vraćaju  onome  što  im  je  zabranjeno  i  sašaptavaju  se  o  grijehu  i  neprijateljstvu 
i  neposlušnosti  prema  Poslaniku.  A  kad  ti  dolaze,  pozdravljaju  te  onako  kako 
te  Allah  nikad  nije  pozdravio,  i  među  sobom  govore:  Trebalo  bi  da  nas  Allah 
već  kazni  za  ono  što  govorimo!1  Dovoljan  će  im  biti  Džehennem!  U  njemu  će 
gorjeti,  a  grozno  je  on  prebivalište!"4 

Ovaj  ajet  pokazuje  mržnju  koja  je  ovladala  židovskim  dušama  i  koja  ih  je 
podsticala  na  upotrebu  svih  sredstava  i  načina  za  rušenje  islama,  uništenje  Posla- 
nika, sallallahu  alejhi  ve  sellem,  i  stavljanje  muslimana  pod  kontrolu.  Međutim,  to 
što  su  neki  Židovi  molili  Boga  za  Poslanikovu,  sallallahu  alejhi  ve  sellem,  smrt, 
pretvarajući  se  da  ga  zapravo  pozdravljaju,  pokazuje  njihovu  slabost  usljed  koje  su 


1  Es-Sira'u  meal-Jehud,  1/51. 

2  Smrt  tebi  ili  dabogda  umro. 

3  Zadul-Mesir  fi  ilmit-tefsir,  8/189.  Bilježi  ga  Ibn  Ebu  Hatim  od  El-E'ameša,  od  Mesruka,  od  Aiše.  Hadis  je 
vjerodostojnog  lanca  prenosilaca.  Također  u  Sahihu  Musiim,  A/1111. 

4  Sura  El-Mudžadele,  8. 

pribjegli  ovoj  perfidnoj  metodi.  Jer,  onaj  koji  prakticira  ovakvu  vrstu  pozdrava,  po- 
put ovog  Židova  koji  je  Poslaniku,  sallallahu  alejhi  ve  sellem,  rekao  "es-samu  alejk", 
očito  živi  u  duševnoj  krizi  koja  je  rezultat  gubljenja  umišljene  snage  jer  su  njego- 
vom prošlošću  i  sadašnjošću  zavladale  nove  snage  s  kojima  on  ne  može  sarađivati. 

Zavist  i  ljubomora  su  ih  spriječili  da  prihvate  novu  vjeru.  Pokušali  su  uništiti 
islam  sredstvima  za  koja  su  bili  ubijeđeni  da  su  nepogrješiva,  pa  kad  su  doživjeli 
neuspjeh,  to  im  je  još  više  povećalo  krizu  te  su  se  odlučili  na  negativistički  pristup  i 
indirektna  sredstva.  A  moliti  Boga  da  usmrti  protivnika  pretvarajući  se  da  ustvari 
pozdravlja,  oružje  je  nemoćnih,  sredstvo  koje  koriste  beznadežni  i  posljednji  poku- 
šaj mrzitelja.1 

S  druge  strane,  Vjerovjesnik,  sallallahu  alejhi  ve  sellem,  poziva  Aišu  na  bla- 
gost i  nježnost  objašnjavajući  joj  da  musliman  ne  smije  dozvoliti  da  njime  vlada 
srdžba.  Jer,  po  islamu,  blagost  je  plod  lijepog  ponašanja,  sam  Allah  je  Blagi  i  voli 
blagost,  te  sa  blagošću  daje  rezultate  koji  se  grubošću  ne  bi  mogli  ostvariti.2 

Što  se  tiče  židovskog  omalovažavanja  prijašnjih  poslanika,  poslušaj  ovu  priču: 

Došla  je  Vjerovjesniku,  sallallahu  alejhi  ve  sellem,  grupa  Židova  među  kojima 
bijahu  Ebu  Jasir  b.  Ahtab,  Nafi'  b.  Ebu  Nafi",  Azir  b.  Ebu  Azir.  Ova  skupina  upita 
Allahovog  Poslanika,  sallallahu  alejhi  ve  sellem,  kakvo  je  njegovo  vjerovanje  o  pri- 
jašnjim poslanicima.  Vjerovjesnik,  sallallahu  alejhi  ve  sellem,  odgovori  im:  "Vjeru- 
jemo u  Allaha  i  ono  što  je  objavio  nama,  i  u  ono  što  je  objavio  Ibrahimu,  i  Ismailu,  i 
Ishaku,  i  Jakubu,  i  potomcima,  i  u  ono  što  je  dato  Musau  i  Isau." 

Oni  tada  rekoše:  "Mi  ne  vjerujemo  u  Isaa,  sina  Merjeminog,  niti  vjerujemo  u 
onoga  ko  u  njega  vjeruje."3 

Tim  povodom  objavljenje  ajet: 

"Reci:  'O  sljedbenici  Knjige,  zar  da  nas  osuđujete  zato  što  vjerujemo  u  Allaha  i 
u  ono  što  nam  se  objavljuje,  i  u  ono  što  je  objavljeno  prije  -  a  većina  ste  grješ- 
nici?"4 

Što  se  tiče  njihovih  napada  na  Kur'an  kroz  postavljanje  pitanja  i  vođenje  bes- 
krajnih rasprava,  navest  ćemo  sljedeći  primjer: 

Od  Ibn  Abbasa  se  prenosi  da  je  rekao:  "Kad  je  Allahov  Poslanik,  sallallahu 
alejhi  ve  sellem,  došao  u  Medinu,  židovski  rabini  ga  upitaše:  'O  Muhammede,  kad 
kažeš: 


1  Dr.  Muhsin  Abd  En-Nazir,  Hivarur-Resul  meal-Jehud,  str.  101. 

2  Ibid.,  str.  87. 

3  Ibn  Hišam,  Es-Sira,  1/567.  Tefsir  Ibn  Džerir,  1/442.  Vidjeti:  Abdullah  el-Šekavi,  El-Jehudu  fis-sunnetil- 
mutahhere,  1/242-243. 

4  Sura  El-Maidef  59. 

'Pitaju  te  o  duši.  Reci:  Duša  je  nešto  što  -  samo  Gospodar  moj  zna,  a  vama  je 
dato  samo  malo  znanja'1,  da  li  pod  tim  misliš  na  svoj  narod  ili  na  nas?' 

Poslanik,  sallallahu  alejhi  ve  sellem,  reče:  'I  na  jedne  i  na  druge.' 

Oni  rekoše:  'Ali  u  onome  što  ti  dolazi  ti  čitaš  da  je  nama  dat  Tevrat  i  da  je  u 
njemu  objašnjenje  za  sve.'  Poslanik,  sallallahu  alejhi  ve  sellem,  reče:  'To  je  malo  u 
odnosu  na  Allahovo  znanje,  ali  vama  je  to  dovoljno  kad  biste  po  njemu  radili.'2 

Nakon  ovoga  Allah  je  objavio: 

"Da  su  sva  stabla  na  Zemlji  pisaljke,  a  more,  uz  pomoć  još  sedam  mora,  tinta, 
ne  bi  se  ispisale  Allahove  riječi;  Allah  je,  uistinu,  silan  i  mudar.1"3 

4-  Pomaganje  munafika  i  saradnja  s  njima  u  zavjerama 

Kur'an  nas  obavještava  da  su  Židovi  bili  idejne  vođe  munaficima.  To  su  muna- 
fički  šejtani  koji  su  im  razrađivali  planove,  usmjeravali  ih  i  podučavali  ih  različitim 
metodama  spletki,  zavjera,  prevara,  obmana  i  izazivanja  nereda. 

Allah  je  rekao: 

"Kada  susretnu  one  koji  vjeruju,  oni  govore:  'Vjerujemo!',  a  čim  ostanu  nasa- 
mo, sa  šejtanima  svojim,  govore:  'Mi  smo  s  vama.  Mi  se  samo  izrugujemo."' 

En-Nesefi  u  svom  Tefsiru  kaže:  "Njihovi  šejtani  su  Židovi,  jer  u  svojoj  pobuni 
protiv  Allaha  nalikuju  na  prave  šejtane."4 

O  učestvovanju  Židova  s  munaficima  u  kovanju  zavjera  protiv  muslimana  u 
Medini,  Allah  je  rekao: 

o£  ^itJ&Lfc  ćjy£&  Sv^JiJf  gj\  ^  *Djf  b/j&cf&  "3?  CJl  %J&£1\  JZ  y 

"Bolnu  patnju  navijesti  licemjerima,  koji  prijateljuju  s  nevjernicima,  mimo 
vjernika!  Zar  kod  njih  traže  moć,  a  sva  moć  pripada  samo  Allahu."5 

Prof.  Muhammed  Derveza  kaže:  "Većina  mufessira  smatra  da  se  pod  nevjer- 
nicima ovdje  misli  na  Židove,  a  to  se  da  zaključiti  iz  samog  ajeta  kao  i  iz  ajeta  poslije 
njega.  Očito  je  da  su  privrženost  munafika  prema  Židovima  i  međusobno  povezi- 
vanje tragovi  čvrstih  munafičko-židovskih  zavjera  uperenih  protiv  da've  i  jačanja 


1  Sura  El-Isra',  85. 

2  El-Jehudu  fis-sunnetil-muttahere,  1/241. 

3  Sura  Lukman,  27. 

4  Tefsiru n-Nesefi,  1/21. 

5  Sura  En-Nisa,  138-139. 

islamskih  snaga."1 

Židovi  su  čak  podstakli  licemjere  da  pokrenu  rat  protiv  Allahovog  Poslanika, 
sallallahu  alejhi  ve  sellem.  Naime,  prenosi  se  od  Urve  b.  Zubejra  da  ga  je  Usama  b. 
Zejd  obavijestio  daje  Allahov  Poslanik,  sallallahu  alejhi  ve  sellem,  uzjahao  magarca 
na  kojem  bijaše  fedekijski  pokrivač.  Stavio  je  Usamu  iza  sebe  i  krenuo  u  posjetu 
Sa'du  b.  Ubadi  u  mahalu  Benu  Haris  b.  El-Hazredž.  To  bijaše  prije  Bitke  na  Bedru. 
Usama  kazuje:  "Prošao  je  pored  skupine  u  kojoj  bijaše  Abdullah  b.  Ubejj  b.  Selul, 
prije  nego  što  je  Abdullah  b.  Ubejj  prividno  primio  islam.  Tu  bijaše  okupljeno 
mješovito  društvo:  muslimani,  mušrici  -  obožavaoci  kipova,  i  Židovi.  U  skupini  je  bio 
i  Abdullah  b.  Revvaha.  Vjerovjesnikova,  sallallahu  alejhi  ve  sellem,  jahalka  zapraši 
sijelo  pa  Abdullah  b.  Ubejj  pokri  nos  ogrtačem  i  reče:  'Nemojte  dizati  prašinu  oko 
nas!'  Allahov  Poslanik,  sallallahu  alejhi  ve  sellem,  poselami  ih,  zaustavi  se,  siđe  i 
pozva  ih  u  islam  i  prouči  im  nešto  iz  Kur'ana.  Abdullah  b.  Ubejj  b.  Selul  reče: 
'Čovječe,  kako  je  lijepo  to  što  govoriš!  Ako  je  istina,  onda  nas  nemoj  uznemiravati  u 
našim  sijelima  nego  idi  svojoj  kući  pa  pričaj  onome  ko  ti  dođe!'  Na  to  Abdullah  b. 
Revvaha  reče:  'Ne!  Allahov  Poslaniče,  slobodno  nam  dolazi  u  naša  sijela,  bit  će  nam 
drago!'  Tada  nastade  svađa  između  muslimana,  mušrika  i  Židova,  i  zamalo  da  se  ne 
pobiše,  ali  Vjerovjesnik,  sallallahu  alejhi  ve  sellem,  smirivao  ih  je  sve  dok  se  konač- 
no ne  smiriše.  Nakon  toga  Vjerovjesnik,  sallallahu  alejhi  ve  sellem,  uzjaha  svoju 
jahalicu  i  nastavi  put,  pa  kad  dođe  kod  Sa'da  b.  Ubade,  reče  mu:  'Sa'de,  jesi  li  ti  čuo 
šta  reče  Ebu  Hubab?'  -  misleći  pritom  na  Abdulaha  b.  Ubejja  -  'Rekao  je  tako  i 
tako!'  Sa'd  b.  Ubade  reče:  'Allahov  Poslaniče,  oprosti  mu  i  prijeđi  preko  toga.  Jer, 
tako  mi  Onoga  koji  ti  je  objavio  Knjigu,  Allah  je  objavio  istinu  s  kojom  si  došao,  a 
stanovnici  ovog  mjesta  su  već  bili  odlučili  da  ga  proglase  za  kralja  i  krunu  mu 
naprave.  Međutim,  kad  je  to  Allah  spriječio  objavivši  ti  istinu,  to  ga  je  ozlojedilo,  pa 
se  on  zato  ponaša  tako  kako  si  vidio.'  I  Vjerovjesnik,  sallallahu  alejhi  ve  sellem,  mu 
oprosti."2 

5-  Kompromitiranje  ugleda  židovskih  rabina  koji  bi  primili  islam 

Čuvši  da  je  Allahov  Poslanik,  sallallahu  alejhi  ve  sellem,  došao  u  Medinu, 
Abdullah  b.  Selam  dođe  kod  njega  i  reče  mu:  "Pitat  ću  te  tri  stvari  o  kojima  može 
znati  samo  vjerovjesnik,  sallallahu  alejhi  ve  sellem.  Kaži  mi:  Koji  je  prvi  znak  Sudnjeg 
dana,  i  koje  je  prvo  jelo  stanovnika  Dženneta,  i  zbog  čega  dijete  nalikuje  na  oca?" 

Allahov  Poslanik,  sallallahu  alejhi  ve  sellem,  reče:  "Maločas  me  o  tome  oba- 
vijestio Džibril."  Abdullah  reče:  "Taj  melek  je  neprijatelj  Židova!"  Vjerovjesnik,  salla- 
llahu alejhi  ve  sellem,  reče:  "Prvi  znak  Sudnjeg  dana  je  vatra  koja  će  potjerati  ljude 
sa  istoka  ka  zapadu,  prvo  što  će  jesti  je  komad  mesa  s  kitovih  pluća,  a  što  se  tiče 
razloga  zbog  kojeg  dijete  nalikuje  na  roditelja  -  kad  čovjek  spava  sa  suprugom  pa 


1  Muhammed  Derveza,  Siretur-Resuli,  2/179-180. 

2  Sahihul-Buhari,  Kitabut-tefsir,  8/230-231,  br.  4566. 

njegova  voda  pretekne  njenu,  onda  će  nalikovati  na  njega,  a  ako  njena  voda  pre- 
težne njegovu,  onda  će  nalikovati  na  nju/'  Abdullah  reče:  "Svjeđoam  da  si  ti 
Allahov  poslanik."  Nakon  toga  Abdullah  reče:  "Allahov  Poslaniče,  Židovi  su  veoma 
skloni  iznošenju  potvora,  pa  ako  saznaju  da  sam  primio  islam,  prije  nego  što  ih  upi- 
taš o  meni,  optuživat  će  me  za  svašta." 

Nakon  toga  dođoše  Židovi,  a  Abdullah  se  bio  sakrio  u  kuću.  Allahov  Poslanik, 
sallallahu  alejhi  ve  sellem,  upita  ih:  "Šta  kažete  o  Abdullahu  b.  Selamu?" 

"On  je  najučeniji  među  nama  i  sin  najučenijeg,  najbolji  među  nama  i  sin  naj- 
boljeg!", odgovoriše. 

Vjerovjesnik,  sallallahu  alejhi  ve  sellem,  reče:  "Šta  mislite  kada  bi  Abdullah 
primio  islam?" 

"Bog  ga  sačuvao  od  toga",  rekoše.  Tada  Abdullah  izađe  pred  njih  i  reče: 
"Svjedočim  da  nema  boga  osim  Allaha  i  daje  Muhammed  Allahov  poslanik."  Židovi 
istog  momenta  povikaše:  "On  je  najgori  među  nama  i  sin  najgoreg",  te  ga  nastavi- 
še  potvarati.1 

Općenito,  Židovi  su  kompromitirali  svoje  rabine  koji  bi  primili  islam  i  optu- 
živali ih  za  vrlo  ružne  stvari. 

Časni  Kur'an  spominje  da  su  koristili  ovo  sredstvo  i  brani  ove  vjernike  koje  su 
Židovi  nepravedno  optuživali.2  Allah  je  rekao: 

"Nisu  oni  svi  isti!  Ima  ispravnih  sljedbenika  Knjige,  koji  po  cijelu  noć  ajete 
Allahove  uče  i  sedždu  Mu  čine!  Oni  u  Allaha  i  drugi  svijet  vjeruju,  naređuju  da 
se  čine  dobra  djela,  a  odvraćaju  od  zlih,  i  žure  činiti  dobro!  To  su  oni  dobri! 
Bilo  kakvo  dobro  da  urade,  neće  im  biti  negirano,  a  Allah  dobro  zna  one  koji 
se  Njega  boje!"3 

El-Vahidi  u  djelu  Esbabun-Nuzul  kaže:  "Ibn  Abbas  i  Mukatil  su  rekli:  'Kada  su 
Abdullah  b.  Selam,  Sa'lebe  b.  Sa'je,  Usejd  b.  Saje,  Esed  b.  Ubejd  i  drugi  Židovi, 
primili  islam,  židovski  rabini  rekoše:  'U  Muhammeda,  sallallahu  alejhi  ve  sellem, 
povjeravaše  samo  najgori  među  nama.  Da  su  išta  valjali,  ne  bi  ostavili  vjeru  pradje- 
dova!' A  ovima  koji  su  primili  islam  poručili  su:  'Zamijenivši  svoju  vjeru  drugom 
vjerom  postali  ste  izdajice!'  Povodom  toga  Allah  je  objavio:  'Nisu  oni  svi  isti...""4 


1  Sahihul-Buhari,  Kitabul-Enbija',  bab:  Halki  Adem,  6/362-363,  br.  3329. 

2  Es-Sira'u  meal-Jehud,  1/59. 

3  Sura  Ali  Imran,  113-115. 

4  El-Vahidi,  Esbabun-Nuzul,  str.  114. 


6-  Širenje  glasina  i  radovanje  muslimanskoj  nesreći 

Židovi  su  stalno  tražili  priliku  da  naštete  muslimanima  i  naprave  razdor  među 
njima.  Tako  su  iskoristili  smrt  jednog  od  dvanaesterice  poglavara  koji  su  dali  zavjet 
Allahovom  Poslaniku,  sallallahu  alejhi  ve  sellem,  na  Akabi.  Taj  poglavar  bio  je  Ebu 
Umame  Esad  b.  Zurara  el-Ensari  el-Hazredži.  Kad  ga  je  obuzela  groznica,  Allahov 
Poslanik,  sallallahu  alejhi  ve  sellem,  dođe  mu  u  posjetu  i  reče:  "Teško  nam  se  od 
Židova!",  ponovivši  to  dva  puta.  "Kazat  će:  'Zašto  nije  izliječio  svoga  druga',  a  ja  mu 
ne  mogu  ni  korist  donijeti  ni  štetu  nanijeti,  ali  ću  pokušati  da  ga  izliječim."  Vjero- 
vjesnik,  sallallahu  alejhi  ve  sellem,  zatim  je  naredio  da  se  kauterizira  povlačenjem 
vrućeg  glačala  po  glavi  u  dvije  linije,  ali  je  Esad  umro.1 

U  drugom  hadisu  stoji:  "Kauterizirao  ga  je  povlačenjem  vrućeg  glačala  u  krug 
po  njegovom  vratu,  ali  je  umro.  Vjerovjesnik,  sallallahu  alejhi  ve  sellem,  tada  reče: 
'Teško  nam  se  od  Židova!  Reći  će:  liječio  ga  je  njegov  drug  -  kako  to  da  mu  nije 
koristilo.'"2 

Slučaj  Ebu  Umame  nije  i  jedini  koji  pokazuje  židovsku  mržnju  prema  musli- 
manima. U  prvim  danima  hidžre  Židovi  su,  tako,  proširili  glasine  da  su  opsihrili 
muslimane  i  da  im  se  neće  rađati  djeca.  To  su  učinili  samo  da  bi  uznemirili  musli- 
mane, zagorčali  im  novi  život  u  Medini,  pomutili  čistu  atmosferu  koju  je  ispunjavala 
ljubav  i  sloga  među  muslimanima.  Koliko  su  ove  glasine  utjecale  na  muslimane  do- 
voljno govori  velika  radost  pri  rođenju  prvog  muslimanskog  djeteta  nakon  Hidžre, 
Abdullaha  b.  Ez-Zubejra.3 

Prenosi  se  od  Esme  bint  Ebu  Bekr,  radijallahu  anha,  da  je  zanijela  Abdullaha 
b.  Ez-Zubejra  u  Mekki.  Ona  kazuje:  "Pri  kraju  trudnoće  pošla  sam  u  Medinu,  došla 
sam  u  Kuba'  i  tu  sam  rodila,  te  sam  odnijela  dijete  Allahovom  Poslaniku,  sallallahu 
alejhi  ve  sellem.  On  gaje  stavio  u  svoje  krilo,  zatražio  datulu  i  sažvakao  je.  Zatim  je 
pljucnuo  u  djetetova  usta  pa  je  prvo  što  je  ušlo  u  njegovu  utrobu  dah  Allahovog 
Poslanika,  sallallahu  alejhi  ve  sellem.  Nakon  toga  potrljao  mu  je  desni  tom  datulom, 
dovio  za  njega  i  blagoslovio  ga.  To  je  bilo  prvo  dijete  rođeno  u  islamu,  a  muslimani 
su  se  tome  veoma  obradovali  jer  im  je  rečeno:  'Židovi  su  vas  opsihrili  pa  vam  se 
neće  rađati  djeca.'"4 

U  drugoj  predaji  stoji:  "...I  dao  mu  je  ime  Abdullah.  Kasnije,  kad  je  imao 
sedam  ili  osam  godina,  došao  je  da  Vjerovjesniku,  sallallahu  alejhi  ve  sellem,  dadne 
zavjet  na  vjernost,  a  to  mu  je  bio  naredio  otac  Zubejr.  Kada  ga  je  Vjerovjesnik, 
sallallahu  alejhi  ve  sellem,  vidio  kako  dolazi,  osmjehnuo  se  i  prihvatio  njegov  zavjet. 


1  El-Hakim,  El-Mustedrek,  Kitabut-Tibb,  4/214.  I  rekao  je:  "Hadis  je  sahih  po  uvjetima  dva  šejha."  S 
ovom  ocjenom  složio  se  i  Ez-Zehebi. 

2  Abdurrezzak,  El-Musannef,  10/407,  br.  19515. 

3  El-Jehudu  fis-sunnetil-mutahhere,  1/265. 

4  Sahihul-Buhari,  Kitabul-akika,  bab:  Tesmijetil-mevlud,  9/587.  Sahihu  Muslim,  Kitabul-adab,  bab: 
Istihbabu  tahnikil-mevlud,  3/1619. 

On  je  bio  prvi  koji  se  rodio  u  islamu  u  Medini,  nakon  dolaska  Allahovog  Poslanika, 
sallallahu  alejhi  ve  sellem,  a  Židovi  su  govorili:  'Začarali  smo  vas  pa  vam  se  u  Medini 
neće  roditi  muško  dijete.'  Stoga,  kada  se  rodio  Abdullah,  ashabi  Allahovog 
Poslanika,  sallallahu  alejhi  ve  sellem,  uzvikivali  su  tekbire."1 

7-  Židovski  stav  o  promjeni  kible 

Slučaj  promjene  kible  iz  pravca  Bejtul-Makdisa  u  pravcu  Kabe  gotovo  je 
doveo  do  toga  da  Židovi  sa  verbalnog  sukoba  prijeđu  u  otvoreni  sukob  i  počnu 
praktičnim  potezima  ugrožavati  stabilnost  mlade  islamske  države.2 

Od  El-Berra'a  b.  Aziba  prenosi  se  da  je  rekao:  "Kada  je  Vjerovjesnik,  sallallahu 
alejhi  ve  sellem,  tek  stigao,  stanovao  je  kod  svojih  djedova  -  ili  je  rekao:  kod  daidža 
među  ensarijama.  U  to  vrijeme  klanjao  je  okrenut  prema  Bejtul-Makdisu,  i  to  je 
potrajalo  šesnaest  ili  sedamnaest  mjeseci.  Žudio  je  da  mu  kibla  bude  prema 
Bejtullahu,  i  prvi  namaz  koji  je  prema  njemu  klanjao  je  ikindija.  Nakon  toga  jedan 
čovjek  od  onih  koji  su  klanjali  sa  Vjerovjesnikom,  sallallahu  alejhi  ve  sellem,  izašao 
je  i  prošao  pored  jednog  mesdžida  u  kojem  su  ljudi  klanjali  pa  im  rekao:  'Zaklinjem 
se  Allahom  da  sam  klanjao  sa  Allahovim  Poslanikom,  sallallahu  alejhi  ve  sellem,  u 
pravcu  Mekke.'  Klanjači  se  onako  kako  su  stajali  samo  okrenuše  prema  Bejtullahu. 
Židovima  je  bilo  drago  što  je  Vjerovjesnik,  sallallahu  alejhi  ve  sellem,  klanjao  prema 
Bejtul-Makdisu,  kibli  sljedbenika  Knjige,  pa  kad  se  počeo  okretati  prema  Bejtullahu, 
negirali  su  ispravnost  tog  postupka."3 

O  tom  događaju  objavljeni  su  veličanstveni  ajeti  u  kojima  su  mudrosti,  pouke 
i  lekcije  muslimanima. 

Allah  je  rekao: 

"I  iz  svakog  mjesta  u  koje  dođeš,  ti  lice  svoje  u  pravcu  Mesdžidul-Harama 
okreni;  to  je  doista  Istina  od  Gospodara  tvoga;  Allah  ne  zanemaruje  ono  što  vi 
radite.  I  iz  svakog  mjesta  u  koje  dođeš,  ti  lice  svoje  prema  Mesdžidul-Haramu 


1EI-Hakim,  El-Mustedrek,  Kitab  Ma'rifetus-Sahabe,  3/548.  El-Hakim  je  rekao:  "Hadisje  sahih  po  uvje- 
tima dva  šejha." 

2  El-Jehudu  fis-sunneti-muttahere,  1/258. 

3  Sahihul-Buhari,  Kitabul-iman,  Babus-Sala,  br.  40. 


okreni!;  i  gdje  god  se  nalazili,  vi  lica  svoja  prema  njemu  okrečite,  da  vam  ljudi 
ne  bi  imali  šta  prigovoriti,  izuzev  onih  između  njih  koji  nepravdu  čine.  Njih  se 
ne  bojte,  nego  se  Mene  bojte,  da  bih  blagodat  Svoju  prema  vama  upotpunio  i 
da  biste  na  Pravom  putu  bili.  Kao  što  smo  vam  Mi  jednog  od  vas  kao  posla- 
nika poslali  da  vam  ajete  Naše  kazuje,  da  vas  očisti,  da  vas  Knjizi  i  mudrosti 
pouči,  i  da  vas  ono  što  niste  znali  nauči.  Pa,  sjećajte  se  vi  Mene,  i  Ja  ću  se  vas 
sjetiti.  I  zahvaljujte  Mi,  nemojte  nevjernici  biti."1 

Lekcije,  pouke  i  poruke 

a)  Zašto  je  Allah  unaprijed  obavijestio  kako  će  Židovi  reagirati 

I  prije  nego  što  se  desila  promjena  kible  od  Bejtul-Makdisa  prema  Kabi,  Allah 
je  obavijestio  da  će  Židovi  širiti  sumnje  i  postavljati  pitanja  o  tome.  Ovo  je  jedan  od 
dokaza  Muhammedovog,  sallallahu  alejhi  ve  sellem,  poslanstva  jer  samo  Allah  poz- 
naje budućnost  pa  pošto  je  o  tome  obavijestio  prije  nego  što  se  desilo,  a  zatim  se 
desilo,  to  znači  daje  Muhammed,  sallallahu  alejhi  ve  sellem,  poslanik  i  vjerbvjesnik 
kojem  se  objavljuje  šta  će  se  desiti.  Dakle,  jedan  od  dokaza  da  je  Muhammedovo 
poslanstvo  istina  jeste  to  da  obavještava  o  stvarima  koje  samo  Allah  zna,  a  zatim  se 
to  desi. 

Ovo  je,  također,  primjer  odnosa  prema  problemima  prije  negoli  se  dese,  da 
bi  se  na  taj  način  muslimani  pripremili  da  prebrode  taj  problem,  jer  ako  se  desi 
iznenada,  teže  se  podnosi  i  izaziva  kod  čovjeka  zbunjenost,  a  ako  o  tome  pričaju 
prije  nego  se  desi,  to  će  djelovati  umirujuće,  učvrstiti  ih  i  pripremiti  ih  da  se  suoče 
sa  dolazećim  problemima.2  Ebu  Su'ud  u  svom  Tefsiru  kaže:  "Vijest  o  ovom  doga- 
đaju došla  je  prije  nego  što  se  desio,  da  bi  se  ljudi  učvrstili  i  pripremili  za  ono  što  ih 
čeka,  jer  kad  nevolja  dođe  iznenada,  teže  se  podnosi,  a  unaprijed  pripremljen 
odgovor  žestokom  neprijatelju  je  djelotvorniji."3  Allah  je,  zbog  njihovog  proble- 
matiziranja  promjene  kible  i  spletkarenja  protiv  Allahovog  Poslanika,  sallallahu 
alejhi  ve  sellem,  opisao  Židove  kao  ljude  koji  nemaju  pameti.  Ebu  Su'ud  kaže:  "Es- 
sufeha'  su  ljudi  kratke  pameti  koji  su  joj  pretpostavili  slijepo  slijeđenje  te  odbacili 
razmišljanje  i  analiziranje.  Za  odjeću  od  tkanine  slabog  kvaliteta  Arapi  kažu  'sevb 
sefih'.  Sefih  -  čovjek  kratke  pameti,  također,  znači  lažov,  koji  namjerno  izmišlja  laži 
iako  zna  istinu.  Ova  riječ,  također,  znači  nepravedni  neznalica.  A  pod  riječju  sufeha' 
u  datom  ajetu4  misli  se  na  Židove."5 


1  Sura  El-Bekare,  149-152. 

2  Es-Sira'u  meal-Jehud,  1/102. 

3  Tefsir  Ebu  Su  'ud,  1/171. 

4  Misli  se  na  ajet:  "Reći  će  neki  ljudi  kratke  pameti:  'Šta  ih  je  odvratilo  od  kible  njihove,  prema 
kojoj  su  se  okretali?'  Reci:  Allahu  pripada  i  istok  i  zapad;  On  upućuje  na  Pravi  put  onoga  koga 
On  hoće.'"  (El-Bekare,  142)  (prim.  prev.) 

5  Tefsir  Ebu  Su'ud,  1/170. 

b)  Promjena  kible  je  ispit  imana 

Allah  je  rekao: 

'Tako  smo  vas  učinili  zajednicom  sredine,  kako  biste  bili  svjedoci  drugim 
ljudima  i  kako  bi  Poslanik  vama  bio  svjedok.  I  Mi  smo  promijenili  kiblu  prema 
kojoj  si  se  okretao  samo  zato  da  bismo  znali  pokazujući  one  koji  slijede  Posla- 
nika od  onih  koji  ne  vjeruju,  jer  to  je  doista  teško  bilo  svima,  izuzev  onih 
kojima  ja  Allah  ukazao  na  Pravi  put.  Allah  neće  dozvoliti  da  propadne  vjero- 
vanje vaše  -  Allah  je  prema  ljudima  doista  blag  i  milostiv."1 

Ovaj  ajet  govori  da  je  okretanje  u  namazu  prema  Bejtul-Makdisu  bilo 
iskušenje,  a  i  promjena  kible  prema  Kabi  također  je  ispit.  El-Bejdavi  u  svom  Tefsiru 
kaže:  "Značenje  ajeta  može  biti:  1.  odredili  smo  da  ti  kibla  bude  Bejtul-Makdis  kao 
ispit  ljudima  da  bismo  ukazali  na  one  koji  će  te  slijediti  u  namazu  prema  njoj  i  na 
one  koji  će  ostaviti  tvoju  vjeru  zbog  ljubavi  prema  kibli  predaka;  2.  ili  da  bismo 
ukazali  na  one  koji  će  slijediti  Poslanika,  sallallahu  alejhi  ve  sellem,  općenito  u  sve- 
mu i  na  one  koji  to  neće  činiti.  A  ono  što  je  nečim  uzrokovano  nestaje  kad  nestane 
tog  uzroka.  Ako  se  odnosi  na  ovo  prvo,  onda  je  smisao  ajeta:  Promijenili  smo  ti 
kiblu  prema  kojoj  si  se  okretao  u  početku  da  bismo  ukazali  ko  je  čvrstog  imana,  a 
čiji  je  iman  slab  pa  će  se  vratiti  svojim  stopama."2 

Ispočetka  je  kibla  prema  kojoj  se  okretalo  u  namazu  bila  Kaba,  zatim  je 
promijenjena  u  Bejtul-Makdis,  a  zatim  vraćena  u  pravcu  Kabe.  To  nije  nikakav  prob- 
lem jer  je  to  Allahova  naredba,  a  okretanjem  prema  svakoj  od  tih  kibli  cilj  je  ibadet  i 
ljudima  ne  preostaje  ništa  drugo  nego  da  se  povinuju  Allahovoj  naredbi.  Onaj  ko 
bude  slijedio  Poslanika,  sallallahu  alejhi  ve  sellem,  i  izvršavao  njegove  naredbe  o 
kibli,  postići  će  uspjeh  i  položiti  ispit,  a  onaj  ko  u  duši  osjeti  neku  nelagodu  zbog 
bilo  kojeg  šerijatskog  propisa,  propao  je.  Istinski  iman  navodi  čovjeka  da  slijedi 
Objavu,  a  odbaci  slijeđenje  strasti.3  Stoga,  ashabi  su  ostali  postojani  i  odazvali  se 
Allahovim  naredbama.  Od  Ibn  Omera,  radijallahu  anhuma,  prenosi  se  da  je  rekao: 
"Dok  su  ljudi  u  Kuba'u  bili  na  sabah-namazu,  dođe  im  glasnik  i  reče:  'Sinoć  je 
Allahovom  Poslaniku,  sallallahu  alejhi  ve  sellem,  došla  kur'anska  objava  kojom  je 
naređeno  da  se  u  namazu  okreće  prema  Kabi!',  i  oni  se  istog  časa  okrenuše  u  nje- 
nom pravcu.  Bili  su  okrenuti  prema  Šamu  pa  su  se  okrenuli  prema  Kabi."4 


1  Sura  El-Bekare,  143. 

2  Tefsirul-Bejdavi,  preneseno  iz:  Es-Sira'u  meal-Jehud,  1/101. 

3  Es-Sira'u  meal-Jehud,  1/101. 

4  TefsirlbnKesir,  1/337. 


Plemeniti  ajeti,  također,  ukazuju  i  na  to  da  su  vjernici  pazili  svoju  braću  po 
vjeri  i  željeli  im  svako  dobro.  Naime,  kad  su  objavljeni  ajeti  kojima  se  vjernicima 
naređuje  da  promijene  kiblu  prema  Kabi,  vjernici  su  se,  zabrinuti  za  svoju  braću 
koja  su  umrla  prije  toga,  pitali  šta  će  biti  sa  njihovim  namazima  koje  su  klanjali 
prema  Bejtul-Makdisu,  pa  je  Allah  objavio  da  su  njihovi  namazi  primljeni.  Prenosi  se 
od  Ibn  Abbasa,  radijallahu  anhuma,  da  je  rekao:  "Kad  se  Vjerovjesnik,  sallallahu 
alejhi  ve  sellem,  počeo  okretati  prema  Kabi,  ashabi  upitaše:  'Allahov  Poslaniče,  šta 
će  biti  sa  našom  braćom  koja  su  umrla  dok  se  još  klanjalo  prema  Bejtul-Makdisu?'" 
Povodom  tog  pitanja  Allah  je  objavio: 

"Allah  neće  dozvoliti  da  propadne  vjerovanje  vaše  -  Allah  je  prema  ljudima 
doista  blag  i  milostiv."1  Allah  im  je  objavio  da  je  prema  njima  blag  i  milostiv  "i  na 
taj  način  u  srca  vjernika  ulio  smirenost  a  odagnao  brigu  i  ispunio  ih  zadovoljstvom, 
pouzdanjem  i  ubjeđenjem".2 

c)  Vjerovjesnik  je  žudio  za  tim  da  Kaba  bude  kibla 

Allah  je  rekao: 

©oi^l^  rtj5ce  Cć&i  &1  b$\  %  ifc 

"Mi  vidimo  kako  okrećeš  lice  svoje  prema  nebu  i  Mi  ćemo  ti  sigurno  dati  da 
se  okrećeš  prema  kibli  koju  ti  želiš;  paf  okreni  lice  svoje  prema  Mesdžidul- 
Haramu!  I  gdje  god  bili,  lica  svoja  okrenite  prema  njemu.  Doista  oni  kojima  je 
data  Knjiga  znaju  da  je  to  istina  od  Gospodara  njihova.  A  Allah  nije  nemaran 
prema  onome  što  oni  rade.  I  kad  bi  ti  onima  kojima  je  data  Knjiga  sve  dokaze 
donio,  oni  opet  neće  prihvatiti  tvoju  kiblu,  kao  što  ni  ti  nećeš  prihvatiti  njiho- 
vu kiblu,  niti  će  iko  od  njih  prihvatiti  kiblu  drugoga.  A  ako  bi  se  ti  za  njihovim 
željama  poveo  nakon  što  ti  je  došlo  znanje,  tada  bi  sigurno  nepravedan  bio. 
Oni  kojima  smo  dali  Knjigu  znaju  ga  kao  što  sinove  svoje  znaju,  ali  neki  od 


1  Sunenut-Tirmizi,  5/208,  br.  2964. 

2  FiZilalil-Kur'an,  knjiga  1,  džuz  2,  str.  131-133. 

njih  doista  svjesno  istinu  prikrivaju.  Istina  je  od  Gospodara  tvoga,  pa  zato 
nikako  ne  budi  od  onih  koji  sumnjaju.  Svako  ima  svoj  pravac  prema  kojem  se 
okreće,  pa  se  natječite  u  dobrima!  Ma  gdje  bili,  AIlah  će  vas  sve  sabrati.  AIlah, 
doista,  sve  može!"1 

Vjerovjesnik,  sallallahu  alejhi  ve  sellem,  žudio  je  za  tim  da  se  u  namazu 
okreće  prema  Kabi,  kibli  svoga  pretka  Ibrahima,  alejhis-selam,  jer  je  njemu  Muham- 
med,  sallallahu  alejhi  ve  sellem,  najbliži,  zato  što  je  on  plod  Ibrahimove,  alejhis- 
selam,  da've  i  istinski  nosilac  zastave  tevhida,  kao  sto  je  bio  i  sam  Ibrahim,  alejhis- 
selam. 

Vjerovjesnik,  sallallahu  alejhi  ve  sellem,  htio  je  da  se  po  pitanju  kible  odlikuje 
nad  sljedbenicima  prijašnjih  vjera,  koje  su  njihovi  sljedbenici  iskrivili  i  izmijenili,  po- 
put Židova  i  kršćana.  Iz  tog  razloga  zabranjivao  je  oponašanje  tih  skupina,  i  čak 
naređivao  da  se  postupa  suprotno  od  njih,  te  je  upozoravao  na  greške,  besmislice  i 
devijacije  u  koje  su  upali.  Vjerovjesnik,  sallallahu  alejhi  ve  sellem,  žudio  je  da  se  za- 
stalno  počne  okretati  prema  kibli  oca  vjerovjesnika,  koja  je  bila  prvi  hram  ljudima.2 

Promjena  kible  imala  je  mnoge  dimenzije,  kako  političke  i  vojne,  tako  i  vjer- 
ske i  historijske.  Politički,  Arapsko  poluostrvo  postalo  je  središte  zbivanja;  historijski, 
na  ovaj  način  svijet  je  povezan  sa  naslijeđem  Ibrahima,  alejhis-selam.  S  vojne  tačke 
gledišta  ovo  je  bila  priprema  za  oslobođenje  Mekke  i  okončanje  jadnog  stanja  oko 
Mesdžidul-Harama,  koji  je  postao  centar  idolatrije,  a  sagrađen  je  da  bi  bio  centar 
tevhida.  Vjerska  dimenzija  ogleda  se  u  povezivanju  srca  muslimana  sa  vjerom  Ibra- 
hima, alejhis-selam,  a  to  je,  također,  doprinijelo  posebnosti  islamskog  ummeta  u 
odnosu  na  druge  zajednice,  i  posebnosti  ibadeta  u  islamu  u  odnosu  na  druge 
religije.3 

d)  Promjena  kible  prema  Kabi  je  jedna  od  brojnih  Allahovih  blagodati  vjerni- 


1  Sura  El-Bekare,  144-148. 

2  Es-Sira'u  meal-Jehud,  1/100. 

3  El-Esasu  fis-sunneti  ve  fikhiha,  1/440. 


"I  iz  svakog  mjesta  u  koje  dođeš,  ti  lice  svoje  u  pravcu  Mesdžidul-Harama 
okreni;  to  je  doista  Istina  od  Gospodara  tvoga;  Allah  ne  zanemaruje  ono  što  vi 
radite.  I  iz  svakog  mjesta  u  koje  dođeš,  ti  lice  svoje  prema  Mesdžidul-Haramu 
okreni!;  i  gdje  god  se  nalazili,  vi  lica  svoja  prema  njemu  okrečite,  da  vam  ljudi 
ne  bi  imali  šta  prigovoriti,  izuzev  onih  između  njih  koji  nepravdu  čine.  Njih  se 
ne  bojte,  nego  se  Mene  bojte,  da  bih  blagodat  Svoju  prema  vama  upotpunio  i 
da  biste  na  Pravom  putu  bili.  Kao  što  smo  vam  Mi  jednog  od  vas  kao  posla- 
nika poslali  da  vam  ajete  Naše  kazuje,  da  vas  očisti,  da  vas  Knjizi  i  mudrosti 
pouči,  i  da  vas  ono  što  niste  znali  nauči.  Pa,  sjećajte  se  vi  Mene,  i  Ja  ću  se  vas 
sjetiti.  I  zahvaljujte  Mi,  nemojte  nevjernici  biti."1 

Kao  da  Allah  poručuje  vjernicima  da  su  blagodati  promjene  kible  prema  Kabi 
i  odlikovanje  vjernika  specifičnim  identitetom,  tek  neke  od  brojnih  blagodati  kojima 
ih  je  već  obasuo,  pa  je  od  tih  blagodati  istakao: 

1-  "Kao  što  smo  vam  Mi  jednog  od  vas  kao  poslanika  poslali..." 

Odlika  ove  liderske  elite  jeste  da  ih  je  Allah  počastio  time  da  Allahov  Posla- 
nik, sallallahu  alejhi  ve  sellem,  poznavalac  ljudske  psihe,  liječnik  srca  i  svjetlo  duša, 
živi  među  njima  i  preuzme  odgovornost  njihovog  odgoja,  jer  on  je  svjetlo  i  dokaz. 

2-  "...da  vam  ajete  Naše  kazuje..." 

Temelj  izgradnje  i  odgoja  ličnosti  je  Allahov  Govor.  Taj  govor  od  početka  je 
bio  dočekan  s  velikom  energijom  te  se  pojavila  jedinstvena  generacija  u  historiji 
čovječanstva. 

3-  "...da  vas  očisti..." 

Učitelj  i  odgajatelj  odgovoran  za  odgojni  proces  bio  je  Allahov  Poslanik, 
sallallahu  alejhi  ve  sellem,  onaj  koji  je  dostigao  takav  stepen  morala  i  pridržavanja 
kur'anskih  propisa  da  ga  je  Allah  opisao  takvim  opisom  kakvim  nije  opisan  nijedan 
čovjek.  Allah  je  rekao: 


"I,  zaista,  ti  si  na  velikom  stepenu  ćudoređa!"2 

Aiša,  radijallahu  anha,  opisala  ga  je  najljepšim  opisom  kojim  čovjek  može 
opisati  Vjerovjesnika,  sallallahu  alejhi  ve  sellem,  rekavši:  "Njegov  moral  bio  je 
Kur'an."  Tako  su  ashabi  slušali  učenje  Kur'ana  sa  usana  Poslanika,  sallallahu  alejhi 
ve  sellem,  i  gledali  Kur'an  koji  hoda  zemljom  oličen  u  ponašanju  Poslanika, 
sallallahu  alejhi  ve  sellem. 


1  Sura  El-Bekare,  149-152. 

2  Sura  El-Kalem,4. 

4-  "...da  vas  Knjizi  i  mudrosti  pouči...1 

Podučavanje  ashaba  Kur'anu  i  mudrosti  je  treća  Poslanikova,  sallallahu  alejhi 
ve  sellem,  zadaća.  Da  bi  Kur'an  časni  ostavio  utjecaj  na  ummet,  potrebno  je  da 
postoji  odgajatelj  koji  će  djelovati  na  duhovnom  pročišćenju  i  čišćenju  srca,  te 
podučavati  ljude  Allahovom  šerijatu  kroz  Kur'an  i  sunnet  prvaka  svih  poslanika  i 
objašnjavati  im  nejasno,  objelodaniti  jasno,  detaljno  obraditi  ono  što  je  navedeno 
općenito,  kontrolirati  da  li  se  propisi  primjenjuju  i  ispravljati  pogrešna  shvatanja 
ako  se  pojave. 

Allahov  Poslanik,  sallallahu  alejhi  ve  sellem,  podučavao  je  i  odgajao  kako  bi 
jednog  dana  preuzeli  odgajanje  ljudi  na  osnovama  Božanske  doktrine.  Stoga  su 
ashabi  od  Allahovog  Poslanika,  sallallahu  alejhi  ve  sellem,  naučili  sistem  po  kojem 
se  odvija  obrazovni,  odgojni  i  da'vetski  proces. 

Učili  su  sistem  rukovođenja  ummetom  kroz  ono  što  su  slušali  i  gledali  kod 
Allahovog  Poslanika,  sallallahu  alejhi  ve  sellem,  kao  i  kroz  ono  što  su  saznavali  da 
ga  tišti  i  brine  i  čemu  se  opire.  Vjerovjesnik,  sallallahu  alejhi  ve  sellem,  uspio  je  na 
taj  način  podići  generaciju  potpuno  pripremljenu  i  sposobnu  da  preuzme  vodstvo 
čovječanstva,  generaciju  koja  je  nakon  njegove  smrti  pronijela  kur'ansko-sunnetski 
odgoj  u  sve  krajeve  svijeta  te  su  postali  svjedoci  protiv  svih  ostalih  ljudi. 

5-  "...i  da  vas  ono  što  niste  znali  nauči1 1 

Kakvo  je  bilo  stanje  tih  ljudi  prije,  a  kakvo  poslije  dolaska  Objave  i  Poslanice? 
Živjeli  su  u  stalnim  sukobima,  ratovima  i  slijepom  paganstvu,  da  bi  Allahovom  dob- 
rotom postali  veličanstveni  ummet  koji  ima  Poslanicu  i  životni  cilj  i  najveća  mu  je 
briga  kako  postići  Allahovo  zadovoljstvo.  Obožavali  su  jedino  Allaha  i  samo  se 
Njemu  i  Njegovom  Poslaniku,  sallallahu  alejhi  ve  sellem,  pokoravali.  To  je  bio  prela- 
zak iz  ozračja  individualizma,  sebičnosti  i  prepuštanja  strastima  u  ozračje  kolektiv- 
nog učešća  u  izgradnji  ummeta  i  države,  i  stvaranja  civilizacije,  stoga  su,  Allahovom 
dobrotom,  zaslužili  dva  najveća  odličja1: 

Prvo  odličje: 

<  <S>  sA^ff  psu}         ^  %  m 

"Vi  ste  najbolji  ummet  koji  se  ikada  pojavio:  tražite  da  se  čini  dobro,  a  odvra- 
ćate od  zla,  i  vjerujete  u  Allaha!  A  kad  bi  sljedbenici  Knjige  vjerovali,  bilo  bi 
bolje  za  njih;  među  njima  ima  vjernika,  ali  većinom  su  grješnici."2 


1  Et-Terbijjetul-kijadijje,  2/438-442. 

2  Sura  Ali  Imran,  110. 

Drugo  odličje: 

"Tako  smo  vas  učinili  zajednicom  sredine,  kako  biste  bili  svjedoci  drugim 
ljudima  i  kako  bi  Poslanik  vama  bio  svjedok.  I  Mi  smo  promijenili  kiblu  prema 
kojoj  si  se  okretao  samo  zato  da  bismo  ukazali  na  one  koji  slijede  Poslanika 
od  onih  koji  ne  vjeruju,  jer  to  je  doista  teško  bilo  svima,  izuzev  onih  kojima  je 
Allah  ukazao  na  Pravi  put.  Allah  neće  dozvoliti  da  propadne  vjerovanje  vaše  - 
Allah  je  prema  ljudima  doista  blag  i  milostiv."1 

6-  "Pa,  sjećajte  se  vi  Mene,  i  Ja  ću  se  vas  sjetiti..." 

Ove  blagodati,  darovi  i  dobrote  kojima  ih  je  Allah  obasuo  zaslužuju  da  budu 
spominjane  danonoćno  i  da  Mu  se  na  njima  zahvaljuje,  pa  ih  je  Allah  podstakao  da 
Ga  spominju,  a  On  će  ih  za  to  počastiti  time  da  će  biti  spomenuti  u  visokom  druš- 
tvu. Sve  to  postigli  su  nakon  što  su  lutali  i  živjeli  u  zabludi. 

7-  "I  zahvaljujte  Mi,  nemojte  nevjernici  biti" 

I  konačno,  na  svim  tim  blagodatima  treba  biti  zahvalan.2 

Ovako  su  kur'anski  ajeti  odgajali  ashabe  kroz  velike  događaje  i  oblikovali 
muslimansku  ličnost  kao  jaku  ličnost  koja  kao  vjeru  prihvata  samo  islam.  Ta  ličnost 
je  kroz  Kur'an  upoznala  pravo  lice  Židova  i  u  njenu  svijest  se  duboko  usadila  spoz- 
naja o  njihovim  pravim  osobinama.  Tako  su  ashabi  kroz  kur'ansko-sunnetski  odgoj 
dobili  potpunu  sliku  njihovog  stanja.  Allah  je  rekao: 

"Ni  Židovi,  ni  kršćani,  neće  biti  tobom  zadovoljni  dok  ne  budeš  slijedio  vjeru 
njihovu.  Reci:  Allahov  put  je  jedini  Pravi  put!1,  a  ako  bi  se  ti  poveo  za  željama 
njihovim,  nakon  znanja  koje  si  dobio,  od  Allaha  te  niko  ne  bi  mogao  zaštititi, 
niti  pomoći."3 

8-  Kur'anski  opis  Židova 

Prateći  historiju  Židova  i  njihov  odnos  prema  Poslaniku,  sallallahu  alejhi  ve 


1  Sura  El-Bekare,  143. 

2  Et-Terbijjetul-kijadijje,  2/442. 

3  Sura  El-Bekare,  120. 

sellem,  primijetit  ćemo  da  ih  karakteriziraju  ružni  postupci  i  nizak  moral.  Ali,  to  nije 
ništa  čudno,  jer  je  to  stanje  svakog  čovjeka  koji  napusti  ispravnu  vjeru  i  zdravo 
vjerovanje. 

Allahov  Poslanik,  sallallahu  alejhi  ve  sellem,  i  ashabi  imali  su  bolna  i  mučna 
iskustva  sa  Židovima.  Djelimično  o  tome  govori  Kur'an,  a  knjige  hadisa,  sire  i  histo- 
rije prepune  su  krupnih  događaja  čiji  su  akteri  bili  Židovi. 

I  Kur'an  i  sunnet  ukazali  su  na  njihova  negativna  svojstva,  poput:  licemjerstva, 
ružnog  odnosa  prema  Allahu  i  Njegovom  Poslaniku,  sallallahu  alejhi  ve  sellem, 
spletki  i  prevara,  dodvoravanja,  neokorištavanja  vjerskim  znanjem.  Također  ih 
karakterizira:  zloba,  mržnja,  zavist,  pohlepa,  škrtost,  nezahvalnost  na  učinjenom 
dobru,  bestidnost,  obijest  i  oholost,  sklonost  ka  isticanju.  U  njihove  karakteristike 
spadaju  i  ove  osobine:  širk  u  ibadetu,  sukob  s  vjerovjesnicima  i  ljudima  koji  čine 
dobro,  slijepo  slijeđenje,  prikrivanje  znanja,  iskrivljivanje  informacija,  korištenje  var- 
kama  kako  bi  činili  haram  a  da  izgleda  kao  da  je  dozvoljeno  to  što  rade,  razdor,  u 
primjeni  propisa  prave  razliku  između  uglednih  i  običnog  svijeta,  služe  se  mitom  u 
ostvarenju  ciljeva,  lažu  i  pogani  su.1 

Neke  negativne  osobine  Židova  spomenute  u  Kur'anu: 

a)  Širk  u  ibadetu 

Židovski  obredi  sadrže  širk  koji  obred  čini  neispravnim.  Oni  smatraju  da  Allah 
ima  dijete  i  pored  Njega  obožavaju  druge.  Neke  primjere  širka  Allah  je  naveo  u 
Kur'anu.  Allah  je  kazao: 

"Jevreji  govore:  Uzeir  je  Allahov  sin1,  a  kršćani  kažu:  Mesih  je  Allahov  sin.1  To 
su  riječi  njihove,  iz  usta  njihovih,  oponašaju  riječi  nevjernika  prijašnjih  -  ubio 
ih  Allah.  Kuda  se  odmeću?  Oni,  pored  Allaha,  bogovima  smatraju  svećenike 
svoje,  i  monahe  svoje  i  Mesiha,  sina  Merjemina.  A  naređeno  im  je  da  samo 
jednom  Bogu  ibadet  čine  -  nema  boga  osim  Njega.  On  je  vrlo  visoko  iznad 
onih  koje  Njemu  ravnim  smatraju."2 

Međutim,  kod  njih  širk  nije  ostao  samo  na  riječima,  nego  su  ibadete  upućivali 
svojim  vjerovjesnicima  i  dobrim  Allahovim  robovima  uzimajući  njihove  kabure  za 
mesdžide  i  idole,  obožavajući  ih  pored  Allaha.3  Allahov  Poslanik,  sallallahu  alejhi  ve 


1  Dr.  Abdullah  eš-Šekari,  El-Jehudu  fis-sunnetil-mutahhere. 

2  Sura  Et-Tevbe,  30-31. 

3  El-Jehudu  fis-sunnetU-muttahere,  2/507. 

sellem,  rekao  je:  "Allah  ubio  Židove!  Uzeli  su  grobove  svojih  vjerovjesnika  za  mesdži- 
de!"1 

b)  Protivljenje  vjerovjesnicima  i  dobrim  Božijim  robovima 

I  dok  svoje  svećenike  i  monahe  uzdižu  na  stepen  božanstava,  dotle  ih  vidimo 
kako  se  suprotstavljaju  vjerovjesnicima  i  dobrim  robovima,  napadajući  ih  svim 
sredstvima  i  na  razne  načine,  čak  ih  i  ubijaju,  kao  što  su  učinili  sa  Zekerijjom  i  Jah- 
jom,  alejhimas-selam.2  Allah  nas  je  obavijestio  o  toj  njihovoj  osobini.  Nakon  stoje 
Uzvišeni  naveo  razne  kazne  kojima  ih  je  kaznio,  rekao  je: 

jL*£      Saliti      li  \U»  jg 

"I  kada  ste  rekli:  "O  Mu  sa,  mi  ne  možemo  više  jednu  te  istu  hranu  jesti,  zato 
zamoli,  u  naše  ime.  Gospodara  svoga  da  nam  podari  od  onoga  što  zemlja  ra- 
đa: povrća,  i  krastavaca,  i  pšenice,  i  leće,  i  luka  crvenoga!1  -  On  je  rekao:  'Zar 
želite  da  ono  što  je  bolje  zamijenite  za  ono  što  je  gore?!  Idite  u  grad,  imat  ćete 
ono  što  tražite!1  I  poniženje  i  bijeda  na  njih  padoše  i  Allahovu  srdžbu  oni  na 
sebe  navukoše,  zato  što  u  Allahove  dokaze  vjerovali  nisu  i  što  su  vjerovjesnike 
nevine  ubijali,  zato  što  su  neposlušni  bili  i  sve  granice  zla  prelazili.1'3 

c)  Skrivanje  znanja  i  iskrivljivanje  činjenica 

Ova  osobina  od  davnina  prati  Židove.  Ebu  Hurejre,  radijallahu  anhu,  kaže: 
Rekao  je  Allahov  Poslanik,  sallallahu  alejhi  ve  sellem:  "Rečeno  je  Izraelćanima:  Vđite 
na  kapiju  grada  klanjajući  se  i  recite:  Oprost,  ali  su  oni  to  izmijenili  i  ušli  vukući  se 
na  zadnjicama  i  govoreći  'Pšenica  u  ječmu.'"4  Jedno  od  najvažnijih  znanja  koje  su 
židovski  rabini  pokušali  sakriti  jeste  znanje  o  Muhammedovom,  sallallahu  alejhi  ve 
sellem,  vjerovjesništvu.  Ibn  Abbas,  radijallahu  anhuma,  rekao  je:  "Rafi'  b.  Harise, 
Sellam  b.  Miškem,  Malik  b.  Es-Sajf  i  Rafi'  b.  Hurejmele  došli  su  kod  Allahovog  Posla- 
nika, sallallahu  alejhi  ve  sellem,  i  rekli  mu:  'Muhammede,  zar  ne  tvrdiš  da  slijediš 
Ibrahimovu  vjeru  i  da  vjeruješ  u  Tevrat  koji  nam  je  objavljen  i  da  je  on  istina  od 
Allaha?'  Allahov  Poslanik,  sallallahu  alejhi  ve  sellem,  odgovori  im:  'Naravno!  Ali  vi 
ste  uveli  novotarije  i  porekli  ono  što  u  njemu  ukazuje  na  obavezu  koju  je  Allah  uzeo 


1  Sahihul-Buhari,  Kitabus-sala,  1/532,  br.  437. 

2  El-Jehudu  fis-sunnetil-muttahere,  2/509. 

3  Sura  El-Bekare,  61. 

4  Sahihul-Buhari,  Kitabul-Enbija',  br.  3403. 

od  vas,  i  prikrili  ono  što  stoji  u  njemu  da  vam  je  naređeno  da  objasnite  ljudima,  pa 
seja  odričem  onoga  što  ste  izmijenili!'  Na  ove  riječi,  oni  rekoše:  'Mi  slijedimo  ono 
što  imamo  i  mi  smo  na  Pravom  putu  i  istini,  a  u  tebe  ne  vjerujemo  i  nećemo  te 
slijediti.'"1  Tim  povodom  Allah  je  objavio: 


"Reci:  'O  sljedbenici  Knjige,  vi  niste  ni  na  čemu  ako  se  ne  budete  pridržavali 
Tevrata  i  Indžila  i  onoga  što  vam  objavljuje  Gospodar  vaš.1  A  to  što  ti  objav- 
ljuje Gospodar  tvoj  pojačat  ćef  uistinu,  kod  mnogih  od  njih  nepokornost  i 
nevjerovanje,  ali,  ti  ne  očajavaj  zbog  naroda  koji  neće  da  vjeruje."2 

d)  Nejedinstvo 

Židovi  se  stalno  razilaze  u  mišljenju  i  podvajaju  kad  su  u  pitanju  propisi.  Ti 
misliš  da  su  jedinstveni,  ali  srca  su  im  razjedinjena,  upravo  kao  što  ih  Allah  opisuje: 


"Ti  misliš  da  su  oni  složni,  međutim,  srca  su  njihova  razjedinjena,  zato  što  su 
oni  ljudi  koji  nemaju  pameti."3 

e)  Podmićivanje 

Jedna  od  osobina  Židova  u  zajednicama  u  kojima  žive  jeste  da  pokušavaju 
ostvariti  svoje  ciljeve  na  razne  načine,  makar  se  radilo  i  o  onome  što  im  vjera  zabra- 
njuje, poput  podmićivanja  i  zarađivanja  imetka  na  nedozvoljen  način.  Allah  je  rekao: 


"Oni  mnogo  laži  slušaju  i  rado  ono  što  je  zabranjeno  jedu;  pa  ako  ti  dođu,  ti 
im  ili  presudi  ili  se  okreni  od  njih;  ako  se  okreneš  od  njih,  oni  ti  ne  mogu  ni- 
malo nauditi.  A  ako  im  budeš  sudio,  sudi  im  pravo  jer  Allah  voli  pravedne."4 

f)  Licemjerje 

Kad  su  muslimani  u  Medini  ojačali,  neki  židovski  lideri  prividno  su  primili 


1  Ibn  Hišam,  Es-Siretun-Nebevijje,  1/567.  Tefsirut-Taberi,  6/200.  Prenosioci  hadisa  su  povjerljivi. 

2  Sura  El-Maide,  68. 

3  Sura  El-Hašr,  14. 

4  Sura  El-Maide,  42. 

islam  prikrivajući  licemjerstvo.  Allah  to  bilježi  kao  njihovu  osobinu: 

"Kad  susretnu  one  koji  vjeruju,  oni  govore:  'Vjerujemo! ',  a  čim  ostanu  nasa- 
mo, sa  šejtanima  svojim,  govore:  'Mi  smo  s  vama.  Mi  se  samo  izrugujemo.' 
Allah  se  njima  izruguje  i  ostavlja  ih  da  u  svom  nevjerstvu  lutaju."1 

g)  Ulagivanje 

Oni  prihvataju  stanje  društva  onakvim  kakvo  je  i  ne  odvraćaju  od  nevaljalog. 
Stoga  ih  je  Allah  prokleo  i  to  proklinjanje  zabilježio  u  Svojoj  Knjizi: 

"Jezikom  Davuda  i  Isaa,  sina  Merjemina,  prokleti  su  oni  od  sinova  Israilovih 
koji  nisu  vjerovali  -  zato  što  su  neposlušni  bili  i  uvijek  granice  zla  prelazili, 
jedni  druge  nisu  odvraćali  od  grješnih  postupaka  svojih.  Ružno  li  je,  zaista,  to 
kako  su  postupali!"2 

h)  Imaju  znanje,  ali  nemaju  koristi  od  njega 

Allah  nas  je  obavijestio  o  ovoj  osobini  precizno  je  opisujući.3  Allah  je  rekao: 

"Oni  kojima  je  Tevrat  u  breme  dat,  pa  ga  potom  ne  nose,  slični  su  magarcu 
koji  knjige  nosi.  O  kako  su  loši  oni  koji  poriču  Allahove  ajete!  A  Allah  neće 
ukazati  na  Pravi  put  narodu  nasilničkom."4 

i)  Mržnja  i  zloba 

Doboko  u  njihovim  dušama  ukorijenjena  je  zloba  prema  svemu  što  nije 
židovsko,  napose  ako  ima  veze  sa  Allahovim  Poslanikom,  sallallahu  alejhi  ve  sellem, 
kao  što  se  desilo  u  slučaju  promjene  kible  i  zabrane  konzumiranja  alkohola.  Od 
Abdullaha  b.  Mes'uda,  radijallahu  anhu,  prenosi  se  da  su  Židovi,  nakon  objavljivanja 


1  Sura  El-Bekare,  14-15. 

2  Sura  El-Maide,  78-79. 

3  El-Jehudu  fis-sunnetil-muttahere,  2/463-482. 

4  Sura  El-Džumu'a,  5. 

ajeta  o  zabrani  alkohola,  rekli:  "Zar  vaša  braća  koja  su  umrla  nisu  pila  alkohol?",  pa 
je  Allah  objavio: 

"Onima  koji  vjeruju  i  dobra  djela  čine  nema  nikakva  grijeha  u  onome  što  su 
pojeli  i  popili  prije  zabrane  kad  se  klone  onoga  što  im  je  zabranjeno  i  kad  vje- 
ruju i  dobra  djela  čine,  zatim  se  Allaha  boje  i  vjeruju  i  onda  se  grijeha  klone  i 
dobro  čine.  A  Allah  voli  one  koji  drugima  dobro  čine."1  Allahov  Poslanik, 
sallallahu  alejhi  ve  sellem,  rekao  je:  "Rečeno  mije:  Ti  si  jedan  od  njih!1" 

j)  Zavist 

Židovi  su  zavidjeli  Vjerovjesniku,  sallallahu  alejhi  ve  sellem,  na  Poslanici  koja 
mu  je  objavljena  jer  su  mislili  da  će  poslanik  koji  je  najavljen  biti  jedan  od  njih,  oko 
kojeg  će  se  okupiti  i  koji  će  ih  predvoditi  u  borbi  protiv  njihovih  neprijatelja.  Otuda, 
kada  se  pojavio  Poslanik,  sallallahu  alejhi  ve  sellem,  iz  drugog  naroda  umjesto  iz 
njihovog,  poludjeli  su  i  izgubili  pamet,  te  su  zauzeli  izrazito  neprijateljski  stav  i  po- 
kazali zavist  prema  njegovim  ashabima  kojima  je  Allah  raširio  prsa  za  iman  i  prihva- 
tanje  blagodati  Upute.2  Allah  je  rekao: 

"Mnogi  sljedbenici  Knjige  voljeli  bi,  iz  lične  zlobe  svoje,  da  vas,  nakon  vašeg 
vjerovanja,  vrate  u  nevjernike,  nakon  što  im  je  istina  jasnom  poslata!  Ali  vi 
oprostite  i  preko  toga  prijeđite,  dok  Allah  Svoju  odluku  ne  donese.  Allah  je 
doista  svemoćan."3 

k)  Oholost  i  uzdizanje  nad  drugima 

Od  davnina  ih  karakterizira  oholost  i  uzdizanje  nad  drugim  ljudima  jer  sma- 
traju da  su  na  višem  stepenu  od  ostalih  ljudi,  smatraju  se  odabranim  Božijim  naro- 
dom, smatraju  da  će  u  Džennet  ući  samo  Židovi  i  da  je  judaizam  jedini  pravi  put,  a 
sve  drugo  zabluda.  Allah  nas  je  obavijestio  o  ovoj  negativnoj  osobini.4  Uzvišeni 
Allah  je  rekao: 


1  Sura  El-Maide,  93. 

2  Es-Sira'u  meal-Jehud,  1/70. 

3  Sura  El-Bekare,  109. 

4  Es-Sira'u  meal-Jehud,  1/71. 


<o 

"Oni  govore:  'U  Džennet  neće  ući  niko  izuzev  onoga  ko  bude  Židov  ili  kršća- 
nin!1 To  su  puste  želje  njihove!  Reci:  'Dajte  svoj  dokaz,  ako  istinu  govorite!11'1 

Čak  su  se  i  prema  Allahovom  Poslaniku,  sallallahu  alejhi  ve  sellem,  ponijeli 
oholo,  uzdižući  se  nad  njim  na  različite  načine.2  Ibn  Abbas,  radijallahu  anhuma, 
kazao  je:  "Nu'man  b.  Eda',  Bahrijju  b.  Amrf  i  Še's  b.  Adijj  došli  su  Allahovom  Posla- 
niku, sallallahu  alejhi  ve  sellem,  da  porazgovaraju,  pa  je  Allahov  Poslanik,  sallallahu 
alejhi  ve  sellem,  razgovarao  s  njima,  pozvao  ih  Allahu  i  upozorio  na  Njegovu  kaznu, 
a  oni  mu  na  to  kazaše:  'Nećeš  nas  uplašiti,  Muhammede!  Mi  smo,  tako  nam  Allaha, 
djeca  Božija  i  Njegovi  miljenici'  -  kao  što  govore  kršćani."3  Potom  je  Allah  objavio: 

"Jevreji  i  kršćani  govore:  'Mi  smo  djeca  Božija  i  miljenici  Njegovi!'  Reci:  'Pa 
zašto  vas  On  kažnjava  zbog  grijeha  vaših?'  A  nije  tako!  Vi  ste  kao  i  ostali  ljudi 
koje  On  stvara:  kome  hoće.  On  će  oprostiti,  a  koga  hoće.  On  će  kazniti. 
Allahova  je  vlast  na  nebesima  i  na  Zemlji  i  na  onome  što  je  između  njih,  i 
Njemu  će  se  svi  vratiti."4 

I)  Škrtost 

Poznato  je  da  su  Židovi  oduvijek  škrti  i  ne  vole  udjeljivati  imetak  u  svrhe 
dobra.  Znali  su  dolaziti  pojedinim  ensarijama  i  govoriti  im:  "Nemojte  udjeljivati, 
bojimo  se  da  ćete  osiromašiti,  nemojte  žuriti  sa  davanjem  imetka  jer  ne  znate  kako 
će  se  to  okončati."5  Allah  je  o  tome  objavio: 

$5  c^^Mi      £k£  «  *i     t^^j  j^čJt  s£z  h%  > 

"To  su  oni  koji  škrtare  i  zapovijedaju  drugima  da  budu  škrti,  i  koji  kriju  ono 
što  im  je  Allah  iz  obilja  Svoga  darovao,  a  Mi  smo  nevjernicima  pripremili 
kaznu  sramnu!"6  Tj.  prikrivaju  ono  što  se  nalazi  u  Tevratu,  u  što  spada  i  potvrda 
Muhammedovog,  sallallahu  alejhi  ve  sellem,  poslanstva. 


1  Sura  El-Bekare,  111. 

2  El-Jehudu  fis-sunnetil-muttahere,  2/495. 

3  Tefsirut-Taberi,  6/105. 

4  Sura  El-Maide,  18. 

5  El-Jehudu  fis-sunnetil-muttahere,  2/487-488. 

6  Sura  En-Nisa',  37. 

"A  šta  bi  im  bilo  da  u  Allaha  i  Sudnji  dan  vjeruju  i  da  od  onoga  što  im  je  Allah 
dao  udjeljuju,  kad  Allah  o  njima  sve  zna."1 

m)  Inat 

I  pored  nepobitnih  dokaza  o  istinitosti  Muhammedovog,  sallallahu  alejhi  ve 
sellem,  poslanstva,  Židovi  su  iz  inata  odbili  vjerovanje  i  zaglibili  u  nevjerstvo  i  pori- 
canje. To  je  zato  što  inat  blokira  razum  bravama  strasti.  Ovo  svojstvo  nalazimo  spo- 
menuto u  riječima  Uzvišenog  Allaha: 

"I  kad  bi  ti  onima  kojima  je  data  Knjiga  sve  dokaze  donio,  oni  opet  neće 
prihvatiti  tvoju  kiblu,  kao  što  ni  ti  nećeš  prihvatiti  njihovu  kiblu,  niti  će  iko  od 
njih  prihvatiti  kiblu  drugoga.  A  ako  bi  se  ti  za  njihovim  željama  poveo  nakon 
što  ti  je  došlo  znanje,  tada  bi  sigurno  nepravedan  bio."2  Da,  kada  bi  im,  o 
Muhammede,  iznio  hiljadu  i  jedan  dokaz,  ne  bi  ih  ubijedio  i  oni  se  ne  bi  promije- 
nili.3 Za  njih  važe  Allahove  riječi: 

"Reci:  Posmatrajte  ono  što  je  na  nebesima  i  na  Zemlji!1  -  a  ni  od  kakve  koristi 
neće  biti  dokazi  i  opomene  narodu  koji  neće  da  vjeruje."4 

To  su  neka  svojstva  koja  su  sastavni  dio  židovske  ličnosti.  Kur'an  je  ukazao  na 
njih  kako  bismo  upoznali  istinu  o  Židovima  tako  da  se  muslimani  nikad  i  nigdje  ne 
zavaraju  u  pogledu  tog  naroda. 

Četvrto:  "Allah  neće  dozvoliti  da  uspije  djelo  pokvarenjaka" 

Ova  Povelja  pokazuje  vrhunac  pravednog  postupanja  prema  Židovima  kojim 
se  odlikuje  Vjerovjesnik,  sallallahu  alejhi  ve  sellem.  Građani  islamske  države  Pove- 
ljom su  dobili  vjerske  slobode,  a  odbačena  je  pristrasnost  i  sputavanje  slobode  miš- 
ljenja i  uvjerenja.  To  nije  bio  taktički  potez  koji  je  imao  za  cilj  da  Vjerovjesniku, 
sallallahu  alejhi  ve  sellem,  omogući  da  se  lakše  obračuna  s  vanjskim  neprijateljima 


1  Sura  En-Nisa',  39. 

2  Sura  El-Bekare,  145. 

3  Es-Sira'u  meal-Jehud,  1/72. 

4  Sura  Junus,  101. 

da  bi  kasnije  eliminirao  i  neistomišljenike  iznutra  s  kojima  je  potpisao  ovu  Povelju; 
taj  stav  je  odraz  islamske  politike  koja  izvire  iz  Božanskog  šerijata.1 

Poslanik,  sallallahu  alejhi  ve  sellem,  postigao  je  sa  Židovima  sporazum  koji  im 
je,  kao  sljedbenicima  Knjige  i  štićenicima  islamske  države,  omogućio  dostojanstven 
život  u  okrilju  te  države,  ali  Židovi  su  po  prirodi  skloni  izdajstvu,  prevarama  i  kršenju 
ugovora,  nikada  se  nisu,  niti  će  se,  zbog  podmuklosti  i  podlosti,  uspjeti  otarasiti  tih 
negativnih  osobina.  Prekinuli  su  ugovore  sklopljene  s  Allahovim  Poslanikom,  salla- 
llahu alejhi  ve  sellem,  pa  su  stoga  i  skončali  onako  kako  zaslužuje  onaj  ko  nosi  te 
osobine  -  Allahov  Poslanik,  sallallahu  alejhi  ve  sellem,  protjerao  je  Benu  Kajnuka  i 
Benu  Nadir,  a  pobio  muškarce  iz  plemena  Benu  Kurejza2,  a  to  ćemo,  ako  Bog  da, 
iznijeti  kasnije  na  stranicama  ove  knjige.  Allah  je,  o  odnosu  Židova  prema  ugovo- 
rima, rekao: 

"Oni  s  kojima  ti  ugovor  sklopiš,  pa  oni  svaki  put,  ne  bojeći  se  Allaha,  krše 
ugovor  svoj."3 

U  ajetu  se  pod  ugovorom,  kako  navode  mufessiri,  misli  na  sporazume  koje  je 
Poslanik,  sallallahu  alejhi  ve  sellem,  potpisao  sa  Židovima  u  kojima  su  se  obavezali 
da  ga  ne  napadaju  i  ne  pomažu  druge  protiv  njega.4 

Međutim,  Židovi  su,  kombinirajući  različita  sredstva  i  načine,  spletkarili  protiv 
Allahovog  Poslanika,  sallallahu  alejhi  ve  sellem,  i  onih  koji  su  vjerovali  u  njega,  kao  i 
protiv  njihovog  otpora,  samo  što  ta  sredstva  nisu  urodila  plodom  jer  nisu  uspjeli 
uništiti  muslimansku  zajednicu  niti  njihovu  državu,  niti  su  ih  uspjeli  uništiti  kao 
politički  faktor.  Koji  su  razlozi  tog  neuspjeha? 

Glavni  razlog  je  vjerovjesnički  odgoj,  taj  odgoj  koji  je  usadio  iman  u  srca,  do- 
veo ljude  do  obožavanja  samo  Allaha,  suprotstavio  se  svim  vidovima  širka,  naučio 
ashabe  da  poduzimaju,  i  duhovne  i  materijalne,  uzroke  preporoda  i  jačanja.  Allahov 
Poslanik,  sallallahu  alejhi  ve  sellem,  odgajajući  ashabe  razvijao  je  kod  njih  pozitivne 
osobine,  poput:  ponosa,  viteštva,  junaštva,  hrabrosti,  odbijanja  poniženja,  odupi- 
ranja nepravdi.  Učio  ih  je  da  ne  posustaju  pred  zavjerama  Židova  i  drugih  mimo 
njih,  nego  da  im  se  odupru  i  eliminiraju  i  njih  i  zavjerenike,  stoga  su  bili  strpljivi  i 
uporni  pa  su  izvojevali  pobjedu  nad  neprijateljima.5 

Židovske  spletke,  iako  su  krajnje  lukavo  izvođene  toliko  da  bi  porušile  i  plani- 
ne, nisu  uspješno  djelovale  na  prvu  generaciju  zbog  toga  što  je  tu  generaciju 


1  Diraše  fis-sira,  str.151. 

2  Dr.  Nasir  el-Umer,  El-Ahdu  vel-misaku  fil-Kur'anil-kerim. 

3  Sura  El-Enfal,  56. 

4  Tefsirut-Taberi,  8/30.  Et-Tahriru  vet-tenvir,  10/48. 

5  Es-Sira'u  meal-Jehud,  1/80. 

predvodio  Allahov  Poslanik,  sallallahu  alejbi  ve  sellem,  koji  je  slijedio  Božansku 
doktrinu.1 

Danas  muslimani  padaju  pred  židovskim  planovima  i  zavjerama  jer  su  daleko 
od  vjerovjesničkog  programa  u  domenu  odgoja  ummeta  i  načinu  odnosa  prema  Ži- 
dovima. Zato  je  ummetu  itekako  potrebno  islamsko  vodstvo  koje  se  odlikuje  mud- 
rošću, visokom  sviješću,  i  koje  je  potpomognuto  od  Allaha,  koje  dobro  poznaje 
židovski  moral  i  osobine  pa  se  prema  njima  odnosi  u  duhu  vjerovjesničke  politike  u 
odnosu  prema  devijantnim  skupinama  ljudskog  roda. 

Pogani  židovski  prsti  uvukli  su  se  u  brojne  oblasti  života  naroda  i  država.  Ti 
prsti  imaju  jedan  specifičan  cilj:  da  šire  nered  na  Zemlji,  kao  što  je  to  Kur'an  nazna- 
čio: 

"...i  koji  nered  na  Zemlji  čine...".2 

To  što  je  u  rečenici  upotrijebljen  glagol  u  prezentu  ukazuje  na  konstantnost  i 
trajanje.  Dakle,  njihovo  činjenje  nereda  nije  ograničeno  na  jedan  historijski  period 
koji  je  okončan,  nego  je  to  njihov  usud  do  Dana  kada  će  biti  proživljeni. 

Židovi  su  osmišljenim  spletkama  uspjeli  zavladati  velikim  dijelom  dobara 
mnogih  nacija,  jer  je  islam,  koji  je  jedini  kadar  spriječiti  njihove  zavjere  i  razotkriti 
njihove  igre,  uklonjen  sa  scene. 

Nema  potrebe  raspravljati  o  židovskoj  genijalnosti  u  destrukciji  i  rušenju.  Oni 
prate  događaje  i  okreću  ih  u  svoju  korist.  U  najvećim  državama  su  veoma  značajno 
prisutni  na  ekonomskom,  političkom  i  medijskom  planu,  a  nije  im  promaklo  ni 
učešće  u  dva  velika  svjetska  sistema,  kapitalističkom  i  komunističkom,  niti  u  velikim 
svjetskim  revolucijama. 

Danas  niz  organizacija  na  svjetskom  nivou  ulaže  velike  napore  u  ostvarenju 
židovskih  ciljeva,  a  najistaknutije  su  masoni,  organizacija  Lions,  Rotari  klubovi, 
kršćanska  sekta  Jehovini  svjedoci  i  dr. 

Međutim,  zar  pažljiv  mislilac  ne  primjećuje  da  se,  svjesno  ili  nesvjesno,  pre- 
tjeruje kada  je  u  pitanju  njihova  moć? 

U  umove  mnogih  ljudi  urezana  je  slika  o  strašno  moćnim  Židovima  koji  kon- 
troliraju svijet,  koji  su  lideri  čovječanstva,  mislioci  i  umjetnici,  i  tako  dalje,  te  da  su 
drugi  ljudi  samo  pijuni  na  šahovskoj  ploči,  kako  kaže  Vilijam  Gajkar.3  Velika  količina 
literature  koja  govori  o  Židovima  i  njihovoj  presudnoj  ulozi  u  svijetu,  doprinosi 
prepuštanju  muslimana  realnom  stanju  stvari  i  nudi  gotovo  objašnjenje  za  sve 
poraze  koje  doživljava  ummet,  bilo  na  civilizacijskom  bilo  na  vojnom  polju.  Jer, 


1  ibid.,  1/79. 

2  Sura  El-Maide,  33. 

3  Selman  el-Auda,  Kadaja  fil-menhedž,  str.  84-85. 

osjećaj  ljudi  da  iza  svega  stoje  Židovi  i  njihovi  slugani  sa  svojim  dobro  priprem- 
ljenim planovima  obeshrabruje  ummet  u  pružanju  otpora  i  džihada. 

I  sve  što  se  može  kazati  o  Židovima  može  se  reći  i  o  drugim  neprijateljima 
koji  se  vode  politikom  ideološkog  i  vojnog  terora.  Zagovornici  ezoterizma  (bati- 
nije),  naprimjer,  u  značajnoj  su  mjeri  prisutni  u  brojnim  islamskim  zemljama.  Neki 
ljudi  im  pridaju  veći  značaj  nego  što  imaju,  plašeći  ljude  njihovom  pojavom.  Sva- 
kome ko  piše  ili  govori  o  njihovim  zabludjelim  devijantnim  sektama,  prijeti  se 
atakom  na  život  ili  uskraćivanjem  zaposlenja,  pa  mnogi  šute  bojeći  se  za  život  i 
opskrbu.1 

U  principu,  ovo  preuveličavanje  židovske  opasnosti  je  neosnovano  jer  su 
spletke  šejtanovih  štićenika,  koliko  god  bile  velike,  ipak  slabe.  Allah  kaže: 


"Oni  koji  vjeruju  bore  se  na  Allahovom  putu,  a  oni  koji  ne  vjeruju  bore  se  na 
putu  taguta.  Zato  se  borite  protiv  štićenika  šejtanovih,  jer  šejtanovo  lukavstvo 
je  doista  slabo!1'2 

Njihova  snaga  je  zapravo  u  slabosti  našeg  imana  i  udaljavanju  od  Allahove 
vjere.  Jer  svaka  zavjera  propada  pred  ispravnim  vjerovanjem  i  svi  planovi  doživlja- 
vaju krah.  Ali,  nužno  je  osloboditi  se  straha  koji  ubija  volju,  uništava  djela. 

Događaji  potvrđuju  da  fantaziranje  djeluje  ubitačno,  ali  ako  postoji  strpljiva 
skupina  vjernika,  sve  spletke  će,  djelovanjem  faktora  otpora  i  preporoda,  biti  osuje- 
ćene, ko  god  ih  pleo. 

Allah  je  kazao: 


"Ako  vas  zadesi  kakvo  dobro,  to  ih  ozlojedi;  a  zadesi  li  vas  kakva  nevolja,  ob- 
raduju joj  se.  Ako  se  budete  strpjeli  i  bogobojazni  bili,  njihovo  lukavstvo  vam 
nimalo  neće  nauditi!  A  Allah,  doista,  dobro  zna  šta  oni  rade."3 

Ovo  ni  u  kojem  slučaju  ne  znači  zanemarivanje  snage  neprijatelja  niti  umanji- 
vanje njegovog  značaja,  čak  iako  je  zaista  slab,  a  kamoli  ako  je  dobro  opremljen  i 
iskusan. 

Dakle,  potrebno  je  ispravno  i  umjereno  procijeniti  snagu  neprijatelja,  ne 
uveličavati  njegovu  snagu  jer  to  može  oslabiti  i  demoralizirati  muslimanske  snage, 


1  Selman  el-Auda,  Kadaja  fil-menhedž,  str.  86. 

2  En-Nisa',  76. 

3  Sura  Ali  Imran,  120. 


Život  i  £je(o  posCjednjeg  Vji 

što  može  rezultirati  porazom,  a  ne  treba  ni  omalovažavati  neprijatelja  i  zanema- 
rivati njegovo  prisustvo.1 

Valja  imati  na  umu  da  za  sve  ljude,  pa  i  za  Židove,  važi  Allahov  zakon: 

"Allah  ne  dopušta  da  djelo  pokvarenjaka  uspije".2 

Četvrta  tema 
Zakon  akcije  i  reakcije  i  prvi  vojni  pohodi 

Prvo:  Zakon  akcije  i  reakcije 

Jedan  od  Allahovih  zakona  koji  je  Vjerovjesnik,  sallallahu  alejhi  ve  sellem, 
uzeo  u  obzir  jeste  i  zakon  akcije  i  reakcije.  To  je  najočitije  u  medinskom  periodu 
kroz  vojne  ophodnje,  izaslanstva  i  bitke  koje  je  Vjerovjesnik,  sallallahu  alejhi  ve  sel- 
lem, vodio  protiv  mnogobožaca. 

Ovaj  zakon  čvrsto  je  povezan  sa  stabiliziranjem  ove  vjere.  Allah  je  u  Svojoj 
Knjizi  skrenuo  pažnju  na  ovaj  zakon,  rekavši: 

11 A  da  Allah  ljude  ne  suzbija  jedne  drugima,  na  Zemlji  bi  doista  nered  nastao! 
Ali  Allah  je  dobar  prema  svim  svjetovima!"3 

Allah,  također,  kaže: 

"Onima  koji  su  ni  krivi  ni  dužni  iz  zavičaja  svoga  prognani  samo  zato  što  su 
govorili:  'Gospodar  naš  je  Allah!1  A  da  Allah  ne  suzbija  neke  ljude  drugima,  do 
zemlje  bi  bili  porušeni  manastiri,  i  crkve,  i  havre,  a  i  džamije,  u  kojima  se  mno- 
go spominje  Allahovo  ime.  A  Allah  će  sigurno  pomoći  one  koji  Njega  pomažu 
-  ta,  Allah  je,  zaista,  moćan  i  silan."4 


1  Kadaja  fil-menhedž,  str.  86-87. 

2  Sura  Junus,  81. 

3  Sura  El-Bekare,  251. 

4  Sura  El-Hadždž,  40. 

Skrećemo  pažnju  da  je  citirani  ajet  iz  sure  El-Bekare  došao  nakon  spomi- 
njanja borbe  između  istine  i  zablude  oličene  u  konkretnom  slučaju  u  borbi  između 
Taluta,  na  čelu  vjerničke  vojske,  protiv  Džaluta  i  njegove  sljedbe,  da  bi  na  kraju  ajet 
završio  riječima*. 

"...ali  Allah  je  dobar  svim  svjetovima " . 

To  znači  daje  suzbijanje  nereda  na  ovaj  način  blagodat  svim  ljudima.1 
A  ajet  u  suri  El-Hadždž  došao  je  nakon  što  je  Allah  obznanio  da  će  štititi  vjer- 
nike, te  nakon  što  im  je  dozvolio  borbu  protiv  njihovih  neprijatelja  i  završen  je  po- 
stavljanjem temeljnog  pravila: 

"A  Allah  će  sigurno  pomoći  one  koji  Njega  pomažu  -  tar  Allah  jef  zaista,  mo- 
ćan i  silan." 

Propisivanje  borbe  teklo  je  kroz  nekoliko  faza: 
Prva  faza:  Zabrano. 

Dok  su  muslimani  još  bili  u  Mekki  tražili  su  od  Vjerovjesnika,  sallallahu  alejhi 
ve  sellem,  da  im  dozvoli  borbu,  a  on  im  je  odgovarao:  "Budite  strpljivi,  još  mi  nije 
naređeno  da  se  borim."2 

Druga  faza:  Dozvola,  ali  ne  i  obaveza. 

Allah  je  kazao: 

"Dopušta  se  odbrana  onima  koje  drugi  napadaju,  zato  što  im  se  nasilje  čini  -  a 
Allah  je,  doista,  kadar  da  ih  pomogne."3 

Treća  faza:  Obaveza  borbe  protiv  onoga  ko  napadne  muslimane. 
Allah  je  rekao: 

"I  borite  se  na  Allahovom  putu  protiv  onih  koji  se  bore  protiv  vas,  ali  ne 
prelazite  granice.  Zaista  Allah  ne  voli  one  koji  prekoračuju  granice."4 

Četvrta  faza:  Obaveza  borbe  protiv  nevjernika  općenito. 
Allah  kaže: 

1  Fahruddin  er-Razi,  Mefatihul-gajb,  3/514. 

2  Tefsirul-Alusi,  6/108. 

3  Sura  El-Hadždž,  39. 

4  Sura  El-Bekare,  190. 


"A  borite  se  svi  protiv  mnogobožaca  kao  što  se  oni  svi  bore  protiv  vas,  i  znaj- 
te da  je  Allah  na  strani  onih  koji  se  Allaha  boje  i  grijeha  klone."1 

Postepenost  u  propisivanju  borbe  proizlazi  iz  stanja  novonastale  islamske 
države  i  potrebe  njene  vojske,  koja  se  tek  počela  razvijati,  za  prikupljanjem  naoru- 
žanja i  ljudstva,  i  vojnim  vježbama. 

Bilo  je  nužno  da  prođe  neko  vrijeme  u  kojem  će  muslimani  biti  izloženi  zlo- 
stavljanju neprijatelja  vjere,  poput  Kurejšija  koji  su  ih  prisilili  na  napuštanje  domova. 
Međutim,  muslimani  nisu  bili  primorani  da  to  trpe,  nego  je  njihov  izbor  bio  strplje- 
nje do  momenta  kad  će  islamska  država  postati  stabilna,  a  njena  vojska  snažna 
toliko  da  se  može  suprotstaviti  svim  nevjerničkim  snagama  na  Arapskom  polu- 
ostrvu,  u  slučaju  da  ih  Kurejšije  podstaknu  na  borbu  protiv  muslimana,  kao  što  se 
kasnije  i  desilo. 

Zatim,  u  momentu  kada  su  islamska  država  i  vojska  postale  spremne  da  se 
suoče  sa  svim  prijetnjama,  došao  je  propis  o  obaveznosti  borbe.  Vezano  za  borbu 
protiv  Kurejšija,  to  je  postalo  dozvoljeno,  dakle,  ne  i  obavezno,  ali  u  slučaju  da  mus- 
limani u  svojoj  državi  budu  izloženi  napadu  neprijatelja,  u  tom  slučaju  borba 
postaje  obavezna  i  niko  nema  pravo  izbora,  što  je  u  skladu  sa  zakletvom  na  borbu 
koja  je  data  u  sklopu  druge  zakletve  na  Akabi,  gdje  su  se  ensarije  obavezale  na 
borbu  protiv  svakog  ko  napadne  islam,  Poslanika,  sallallahu  alejhi  ve  sellem,  ili 
sljedbenike  islama.2 

Čim  je  objavljeno  daje  borba  postala  dozvoljena,  Poslanik,  sallallahu  alejhi  ve 
sellem,  dao  se  na  uvježbavanje  ashaba  vještinama  borbe  i  vođenja  rata  pritom  lično 
učestvujući  u  vježbama,  manevrima  i  bitkama.  Vjerovjesnik,  sallallahu  alejhi  ve  sel- 
lem, smatrao  je  da  to  spada  u  najvrednija  djela  i  najsvetije  ibadete  kojima  se  pribli- 
žava Allahu. 

Vjerovjesnik  je  primjenjivao  Allahove  riječi: 

"I  protiv  njih  pripremite  koliko  god  možete  snage  i  konja  za  boj,  da  biste  time 
zaplašili  Allahove  i  vaše  neprijatelje,  i  druge  osim  njih  -  vi  ih  ne  poznajete, 
Allah  ih  zna.  Sve  što  na  Allahovom  putu  potrošite  nadoknađeno  će  vam  biti, 
neće  vam  se  nepravda  učiniti."3 

U  pripremi  muslimana  da  postane  mudžahid  ravnomjerno  se  vodi  računa  o 
duhovnom  odgoju  i  praktičnim  vojnim  vježbama. 


1  Sura  Et-Tevbe,  37. 

2  Dr.  Muhammed  Hajr  Hejkel,  El-Kitalu  vel-džihadu. 

3  Sura  El-Enfal,  60. 

1-  Duhovni  odgoj 

Vjerovjesnik,  sallallahu  alejhi  ve  sellem,  vodio  je  računa  o  podizanju  morala 
kod  mudžahida  ulijevajući  u  njega  čvrsto  ubjeđenje  da  mudžahidu  pripada  ili  pob- 
jeda ili  Džennet.  Od  tada,  ova  nada  postaje  vječiti  podstrek  muslimanskom  borcu 
da  na  bojnom  polju  ulaže  svu  svoju  duhovnu  i  tjelesnu  energiju,  i  tehničke  moguć- 
nosti, u  nadi  da  će  postići  pobjedu  ili  umrijeti  pod  sjenka  ma  sablji.1 

Neki  Vjerovjesnikovi,  sallallahu  alejhi  ve  sellem,  hadisi  u  kojima  podstiče  as- 
habe  na  džihad: 

a)  "Tako  mi  Onoga  u  čijoj  je  ruci  moja  duša,  da  među  vjernicima  nema  muška- 
raca koji  ne  vole  izostati  iza  mene,  a  nemam  za  njih  jahalica,  ne  bih  izostao  ni  iz 
jednog  pohoda  na  Allahovom  putu!  Tako  mi  Onoga  u  čijoj  je  ruci  moja  duša,  volio 
bih  da  poginem  na  Allahovom  putu,  pa  budem  oživljen  i  ponovo  poginem,  pa  budem 
oživljen  i  opet  poginem,  pa  budem  oživljen  i  ponovo  poginem.  "2 

b)  "Niko  ko  uđe  u  Džennet  neće  poželjeti  da  se  vrati  na  dunjaluk,  šta  god  da 
imao  na  Zemlji,  osim  šehida.  On  će,  zbog  počasti  koju  će  dobiti,  poželjeti  da  bude 
vraćen  na  dunjaluk  pa  da  deset  puta  pogine.  "3 

2-  Praktične  vojne  vježbe 

Vjerovjesnik,  sallallahu  alejhi  ve  sellem,  oslanjao  se  na  sposobnosti  ummeta,  i 
muškaraca  i  žena,  i  djece  i  staraca,  da  ulažu  trud  i  doprinose.  Vodio  je  računa  da 
ummet  uvježbava  svaku  vojnu  vještinu,  od  korištenja  koplja,  borbe  sabljom,  gađa- 
nja strijelom,  do  jahanja  konja. 

Vjerovjesnik,  sallallahu  alejhi  ve  sellem,  u  vojnoj  je  obuci  kombinirao  odgoj  i 
vojne  vježbe,  ulijevao  je  mudžahidima  nadu  u  pobjedu  ili  Džennet  bodrio  ih  da 
daju  sve  u  borbi  na  bojnom  polju,  bodrio  ih  na  usvajanje  vještine  streljaštva.  Od 
Vjerovjesnikovih,  sallallahu  alejhi  ve  sellem,  riječi  je:  "Ko  nauči  streljaštvo  pa  ga  za- 
tim zapostavi,  nije  od  nas  -  ili  -  učinio  je  grijeh.,A 

To  je  poziv  cijelom  ummetu,  čak  i  starcima,  na  aktivnost  i  uvježbavanje  pre- 
ciznosti u  pogađanju  mete. 

Islam  razvija  ambicije  ummeta  i  usmjerava  njegovu  energiju  ka  ostvarenju 
viših  ciljeva. 

Vjerovjesnik,  sallallahu  alejhi  ve  sellem,  vodio  je  računa  o  izvođenju  priprema 
na  različite  načine,  shodno  situaciji  i  mogućnostima,  podsticao  je  muslimane  na 
iskorištavanje  dostupnih  sredstava.  Od  njega  se  prenosi  da  je  za  Allahove  riječi: 


1  Diraše  fis-sira,  str.  161. 

2  Sahihul-Buhari,  Kitabul-džihad,  bab:  Temenniš-šehade,  3/268,  br.  2797. 

3  Sahihul-Buhari,  Kitabul-džihad,  bab:  Temennil-mudžahid  en  jerdžia  iled-dunja,  3/272,  br.  2817. 

4  Sahihu  Muslim,  Kitabul-imara,  bab:  Fadlur-remji  vel-hassu  alejhi,  3/1523,  br.  1919. 

"...protiv  njih  pripremite  koliko  god  možete  snage",  rekao:  "Zaista  je  snaga 
streljaštvo,  zaista je  snaga  streljaštvo,  zaista  je  snaga  streljaštvo. 1,1 

Drugo:  Najznačajniji  ciljevi  džihada 

1-  Zaštita  slobodnog  ispoljavanja  vjerskih  ubjeđenja 

Allah  je  kazao: 

"I  borite  se  protiv  njih  dok  smutnja  ne  iščezne,  i  dok  samo  Allahova  vjera  ne 
ostane.  Ako  se  okane  -  pa  Allah  dobro  vidi  šta  oni  rade,  a  ako  leđa  okrenu, 
znajte  da  je  Allah  vaš  zaštitnik,  a  divan  je  On  zaštitnik  i  divan  pomagač.1'2 

2-  Zaštita  bogomolja  i  obreda 

Allah  je  kazao: 

"Allah,  doista,  štiti  vjernike,  Allah  sigurno  ne  voli  nijednog  izdajnika,  neza- 
hvalnika.  Dopušta  se  odbrana  onima  koje  drugi  napadaju,  zato  što  im  se  nasi- 
lje čini  -  a  Allah  je,  doista,  kadar  da  ih  pomogne.  Onima  koji  su  ni  krivi  ni 
dužni  iz  zavičaja  svoga  prognani  samo  zato  što  su  govorili:  'Gospodar  naš  je 
Allah!'  A  da  Allah  ne  suzbija  neke  ljude  drugima,  do  zemlje  bi  bili  porušeni 
manastiri,  i  crkve,  i  havre,  a  i  džamije,  u  kojima  se  mnogo  spominje  Allahovo 
ime.  A  Allah  će  sigurno  pomoći  one  koji  Njega  pomažu  -  ta,  Allah  je,  zaista, 
moćan  i  silan.  One  koji  će,  ako  im  damo  vlast  na  Zemlji,  namaz  obavljati  i 
zekat  udjeljivati  i  koji  će  tražiti  da  se  čine  dobra  djela,  a  odvraćati  od 
nevaljalih  -  a  Allahu  se  na  kraju  sve  vraća."3 

3-  Sprečavanje  nereda  na  Zemlji 

Allah  je  rekao: 


1  Sahihu  Musiim,  Kitabul-imara,  bab:  Fadlur-remji  vel-hassu  alejhi,  br.  1917. 

2  Sura  El-Enfal,  39-40. 

3  Sura  El-Hadždž,  38-41. 

"I  kada  izađoše  pred  Džaluta  i  vojsku  njegovu,  oni  rekoše:  'Gospodaru  naš, 
nadahni  nas  izdržljivošću  i  učvrsti  noge  naše  i  pomozi  nas  protiv  naroda  koji 
ne  vjeruje!1 1  oni  ihf  Allahovom  voljom,  poraziše,  i  Davud  ubi  Džaluta,  i  Allah 
mu  dade  vlast  i  mudrost,  i  nauči  ga  onome  čemu  je  On  htio.  A  da  Allah  ljude 
ne  suzbija  jedne  drugima,  na  Zemlji  bi  doista  nered  nastao!  Ali  Allah  je  dobar 
svim  svjetovima!  To  su  Allahovi  znaci,  koje  Mi  tebi  istinito  kazujemo.  A  ti  si, 
doista,  jedan  od  poslanika!"1 

Ibn  Kesir  je  rekao:  "'A  da  Allah  ljude  ne  suzbija  jedne  drugima,  na  Zemlji 
bi  doista  nered  nastao1  -  dakle,  da  Allah  ne  suzbija  jedne  ljude  drugima,  kao  što 
je  suzbio  neprijatelje  Izraelćana  Talutovom  vojskom  i  Davudovom  hrabrošću,  oni  bi 
propali."2 

4-  Iskušavanje,  odgajanje  i  popravljanje 

Allah  je  rekao: 


"Kada  se  u  borbi  s  nevjernicima  susretnete,  po  šijama  ih  udarajte  sve  dok  ih 
ne  oslabite,  a  onda  im  pritegnite  sveze,  i  poslije,  ili  ih  velikodušno  sužanjstva 
oslobodite,  ili  otkupninu  zahtijevajte,  sve  dok  borba  ne  prestane.  Tako  uči- 
nite! Da  Allah  hoće.  On  bi  ih  sam  savladao,  ali  On  vas  želi  iskušati  jedne  po- 
moću drugih.  On  neće  poništiti  djela  onih  koji  na  Allahovom  putu  poginu,  i 
On  će  ih,  sigurno,  uputiti  i  prilike  njihove  poboljšati,  i  u  Džennet  ih  uvesti,  o 
kojim  ih  je  već  upoznao.1'3 

Ibn  Kesir  u  komentaru  riječi:  "...ali  On  vas  želi  iskušati  jedne  pomoću 
drugih",  kaže:  "Propisujući  vam  džihad,  On  vas  želi  ispitati.  Kao  što  o  mudrosti 
propisivanja  džihada,  veli4: 


1  Sura  El-Bekare,  250-252. 

2  Tefsir  Ibn  Kesir,  1/262. 

3  Sura  Muhammed,  4-6. 

4  Tefsir  Ibn  Kesir,  4/154. 

'Zar  mislite  da  ćete  ući  u  Džennet,  a  da  Allah  ne  zna  one  od  vas  koji  se  bore,  i 
zna  one  koji  su  strpljivi!1111 

5-  Zastrašivanje  i  ponižavanje  nevjernika  i  slabljenje  njihovih  spletki 

Allah  kaže: 

0 


"I  protiv  njih  pripremite  koliko  god  možete  snage  i  konja  za  boj,  da  biste  time 
zaplašili  Allahove  i  vaše  neprijatelje,  i  druge  osim  njih  -  vi  ih  ne  poznajete, 
Allah  ih  zna.  Sve  što  na  Allahovom  putu  potrošite  nadoknađeno  će  vam  biti, 
neće  vam  se  nepravda  učiniti."2 

"Borite  se  protiv  njih,  Allah  će  ih  rukama  vašim  kazniti,  a  vas  će  protiv  njih 
pomoći  i  grudi  vjernika  zaliječiti.  I  iz  srca  njihovih  srdžbu  odstraniti.  A  Allah  će 
onome  kome  On  hoće  oprostiti,  Allah  sve  zna  i  mudar  je."3 

"Njih  niste  ubijali  vi,  nego  Allah;  i  nisi  ti  bacio,  kad  si  bacio,  nego  je  Allah 
bacio,  da  bi  vjernike  lijepom  kušnjom  iskušao  -  Allah  zaista  sve  čuje  i  sve  zna. 
Tako  vam  je  to  bilo,  doista  je  Allah  Onaj  koji  oslabljuje  spletke  nevjernika."4 

6-  Razotkrivanje  licemjera 

Allah  je  rekao: 

"I  ne  može  biti  da  Allah  vjernike  ostavi  u  stanju  u  kojem  ste  vi  dok  loše  od 
dobrih  ne  odvoji!  I  ne  može  biti  da  vam  Allah  otkrije  ono  što  je  skriveno,  nego 


1  Sura  Ali  Imran,  142. 

2  Sura  El-Enfal,  60. 

3  Sura  Et-Tevbe,  14-15. 

4  Sura  El-Enfal,  17-18. 

On  odabire  koga  hoće  od  poslanika  Svojih!  Zato,  vjerujte  u  Allaha  i  poslanike 
Njegove,  a  ako  vjerovali  budete  i  čuvali  se  od  grijeha,  vama  pripada  velika 
nagrada!1'1 

Ibn  Kesir  je  kazao:  "Mora  doći  do  određenih  poteškoća  kako  bi  se  raspoznao 
strpljivi  vjernik  od  razvratnog  licemjera.  Time  se  misli  na  Bitku  na  Uhudu,  kojom  je 
Allah  Uzvišeni  iskušao  vjernike  tako  da  se  tu  pokazala  njihova  vjera,  strpljivost 
postojanost  i  pokornost  Allahu  i  Poslaniku  Njegovom,  a  istovremeno  su  se  podigle 
maske  s  licemjera  čime  se  pokazala  nepokornost,  odbojnost  prema  džihadu  i  njiho- 
va izdaja  Allahovog  Poslanika,  sallallahu  alejhi  ve  sellem."2 

7-  Uspostavljanje  vladavine  Allahovog  zakona  i  islamskog  sistema  na  Zemlji 

Jedan  od  ciljeva  džihada  jeste  uspostavljanje  vladavine  Allahovog  zakona  na 
Zemlji.  Allah  je  rekao: 

"Mi  tebi  objavljujemo  Knjigu  s  istinom,  da  ljudima  sudiš  onako  kako  ti  Allah 
pokazuje  i  ne  budi  branilac  izdajicama!"3 

8-  Odbrana  od  neprijateljskih  napada 

Jedan  od  ciljeva  džihada  jeste  odbrana  od  neprijateljskog  napada.  Džihad 
radi  odbrane  može  imati  različite  povode,  a  najbitniji  su: 

a)  Napad  nevjernika  na  muslimane  koji  žive  na  njihovom  području 

Obaveza  islamske  države  je  da  bude  spremna  boriti  se  protiv  nevjernika  koji 
su  napali  ovu  skupinu  muslimana  kako  bi  ih  zaštitili  od  nepravde  i  nasilja  koje  im  se 
čini,  pogotovo  ako  se  nisu  u  stanju  preseliti  u  zemlje  u  kojima  mogu  slobodno  is- 
povijedati vjeru.4 

Allah  je  kazao: 

"I  neka  se  zato  na  Allahovom  putu  bore  vjernici  protiv  onih  koji  život  na 
ovome  svijetu  kupuju  za  onaj  svijet,  jer  ko  se  na  Allahovom  putu  bori,  pa 
pogine  ili  pobijedi.  Mi  ćemo  ga  sigurno  velikom  nagradom  nagraditi.  Šta  je  s 


1  Sura  Ali  Imran,  179. 

2  Tefsir  Ibn  Kesir,  1/371. 

3  Sura  En-Nisa,  105. 

4  Dr.  Abdullah  el-Kadiri,  El-Džihadu  fi  sebilillah,  2/162. 

vama,  pa  se  ne  borite  na  Allahovom  putu  za  nemoćne,  muškarce,  žene  i  djecu 
koji  govore:  'Gospodaru  naš,  izbavi  nas  iz  ovog  grada  čiji  su  stanovnici 
nasilnici,  odredi  nam  od  Sebe  zaštitnika  i  daj  nam  od  Sebe  pomagača! " 11 

b)  Napad  nevjernika  na  muslimanske  zemlje 

Allah  Uzvišeni  je  rekao: 

"I  borite  se  na  Allahovom  putu  protiv  onih  koji  se  bore  protiv  vas,  ali  ne 
prelazite  granice.  Zaista  Allah  ne  voli  one  koji  prekoračuju  granice.  I  ubijajte 
ih  gdje  god  stignete,  i  progonite  ih  odakle  su  oni  vas  prognali!  A  smutnja  je 
teža  od  ubijanja!  I  ne  borite  se  protiv  njih  kod  Mesdžidul-Harama  dok  vas  oni 
tu  ne  napadnu.  Ako  vas  tu  napadnu,  onda  ih  ubijajte!  Takva  je  kazna  za  ne- 
vjernike. Ako  se  prođu,  pa  Allah  doista  prašta  i  milostiv  je."2 

Islamski  učenjaci  kažu  da  je,  ako  nevjernici  napadnu  muslimansku  zemlju, 
svakom  pojedincu  obavezan  džihad  s  ciljem  odbrane,  jer  će  neprijatelj,  ako  okupira 
muslimanske  oblasti,  zlostavljati  muslimane,  primjenjivati  nad  njima  nevjerničke 
zakone  i  primoravati  ih  da  se  tih  zakona  pridržavaju,  i  na  kraju  će  to  postati  ne- 
vjernička sredina,  nakon  stoje  bila  islamska  sredina. 

Neki  hanefijski  učenjaci  su  kazali:  "Obaveza  vladara  ili  stanovnika  svakog 
područja  za  koje  postoji  bojazan  da  će  ga  neprijatelj  napasti,  jeste  da  to  područje 
brane,  pa  ako  ne  mognu,  onda  je  najbližim  muslimanima  obaveza  da  im  priteknu  u 
pomoć  sve  dok  ih  ne  bude  dovoljno  da  se  odupru  neprijatelju."3 

c)  Nepravda  nevjerničkih  vladara  prema  građanima,  makar  se  radilo  o  nevjer- 
nicima 

To  je  zato  što  je  Allah  Svojim  robovima  zabranio  nepravdu  i  obavezao  sve 
ljude  da  postupaju  pravedno,  stoga  je  grijeh  da  se  muslimani  ne  bore  protiv  ne- 
pravde prema  ljudima,  jer  im  je  džihad  naređen  radi  uspostavljanja  istine  i  uništa- 
vanja zabluda,  i  radi  uspostavljanja  pravde  i  iskorjenjivanja  nepravde,  inače  nema 
im  spasa.  Allah  kaže: 


1  Sura  En-Nisa,  74-75. 

2  Sura  El-Bekare,  190-192. 

3  Hašijetu  Ibn  Abidin,  4/124. 


"O  vjernici,  dužnosti  prema  Allahu  izvršavajte  i  pravedno  svjedočite!  Neka  vas 
mržnja  koju  prema  nekim  ljudima  nosite  nikako  ne  navede  da  nepravedni  bu- 
dete! Pravedni  budite,  to  je  bliže  bogobojaznosti,  i  bojte  se  Allaha,  jer  Allah 
dobro  zna  ono  što  činite.1 11 


d)  Napad  na  islamske  misionare  i  sprečavanje  pozivanja  u  Allahovu  vjeru 

Allah  je  obavezao  muslimane  da  svim  ljudima  dostave  Poslanicu  njihovog 
Gospodara.  Allah  Uzvišeni  kaže: 

"I  neka  među  vama  bude  grupa  ljudi  koja  na  dobro  poziva  i  naređuje  dobro  i 
odvraća  od  zla.  To  su  oni  koji  su  spašeni!"2 

Allahovi  neprijatelji,  međutim,  Njegove  miljenike  sprečavaju  u  dostavljanju 
vjere  ljudima,  onemogućavaju  im  pristup  narodu,  zabranjuju  daijama  da  pozivaju  u 
Allahovu  vjeru,  ometaju  da'vu  i  prave  barijere  između  daija  i  ljudi.  Zato  je  Allah  Svo- 
jim robovima  vjernicima  naredio  borbu  protiv  svih  koji  stbje  na  putu  širenja  Allaho- 
ve  vjere.3 

Allah  je  rekao: 

sagi  #Jgs£«i(¥  sfcfi$  m  \ž&%&    sgfsz  \&'$%m  O  pSSuA 


"Allah  će  poništiti  djela  onih  koji  ne  vjeruju  i  od  puta  Njegova  odvraćaju.  A 
onima  koji  vjeruju  i  dobra  djela  čine  i  vjeruju  u  ono  što  se  objavljuje  Muham- 
medu,  a  to  je  istina  od  Gospodara  njihova.  On  će  preko  hrđavih  postupaka 
njihovih  prijeći  i  prilike  će  njihove  poboljšati.  Zato  što  nevjernici  slijede  neisti- 
nu, a  vjernici  slijede  Istinu  od  Gospodara  svoga.  Tako  Allah  navodi  ljudima 
primjere  njihove.  Kada  se  u  borbi  s  nevjernicima  susretnete,  po  šijama  ih  uda- 
rajte sve  dok  ih  ne  oslabite,  a  onda  im  pritegnite  sveze,  i  poslije,  ili  ih  veliko- 
dušno sužanjstva  oslobodite,  ili  otkupninu  zahtijevajte,  sve  dok  borba  ne 
prestane.  Tako  učinite!  Da  Allah  hoće.  On  bi  ih  sam  savladao,  ali  On  vas  želi  is- 


1  Sura  El-Maide,  8. 

2  Sura  Ali  Imran,  104. 

3  Ali  es-Sallabi,  Fikhut-temkin  fd-Kur'anil-kerim,  str.  488. 

kušati  jedne  pomoću  drugih.  On  neće  poništiti  djela  onih  koji  na  Allahovom 
putu  poginu."1 

Treće:  Najvažniji  pohodi  koji  su  prethodili  Bitki  na  Bedru 

Pošto  su  muslimani  pod  vodstvom  Allahovog  Poslanika,  sallallahu  alejhi  ve 
sellem,  uspostavili  stabilnu  vjerničku  zajednicu  u  Medini,  bilo  je  nužno  da  njihovo 
vodstvo  i  oni  sami  obrate  pažnju  na  stanje  neprijatelja  islamske  da've  i  analiziraju 
šta  mogu  očekivati  od  njih.  Islamska  je  da'va  morala  ići  naprijed  ka  ostvarenju  cilja 
s  kojim  je  Uzvišeni  Allah  postao  Muhammeda,  sallallahu  alejhi  ve  sellem,  pri  čemu 
su  i  on  i  njegovi  ashabi  na  tom  putu  morali  pretrpjeti  brojne  poteškoće. 

Prioritet  je  bio  pozabaviti  se  mekkanskim  nevjernicima  jer  oni  neće  dozvoliti 
da  muslimani  organiziraju  državu,  makar  ona  bila  i  u  Medini,  jer  je  to  bila  prijetnja 
njihovom  postojanju.  Znali  su  da  pobjeda  islama  znači  nestanak  paganstva  i  običaja 
predaka,  stoga  su  smatrali  nužnim  suprotstaviti  se  islamu. 

Mekkanski  mušrici  uložili  su  mnogo  truda  kako  bi  spriječili  Vjerovjesnikov, 
sallallahu  alejhi  ve  sellem,  dolazak  u  Medinu.  Imali  su  izrazito  neprijateljski  stav  pre- 
ma islamu  i  nastojali  su  uništiti  muslimane.2 

To  neprijateljstvo  nastavilo  se  i  nakon  Vjerovjesnikove,  sallallahu  alejhi  ve 
sellem,  hidžre,  a  jedan  od  najboljih  dokaza  za  to  jeste  predaja  koju  bilježi  El-Buhari 
od  Ibn  Mes'uda,  radijallahu  anhu.  Ibn  Mes'ud,  pričajući  o  Sa'du  b.  Muazu,  radi- 
jallahu  anhuma,  kaže:  "Sa'd  je  bio  prijatelj  s  Umejjom  b.  Halefom.  Kada  god  bi 
Umejje  prolazio  kroz  Medinu,  odsjeo  bi  kod  Sa'da,  a  i  Sa'd  bi  odsjedao  kod  Umejje 
kad  god  bi  dolazio  u  Mekku.  Tako  se  Sa'd,  nakon  što  je  Allahov  Poslanik,  sallallahu 
alejhi  ve  sellem,  stigao  u  Medinu,  uputio  u  Mekku  da  učini  rumru.  Odsjeo  je  kod 
Umejje  te  mu  rekao:  'Kad  budeš  slobodan,  izvedi  me  da  učinim  tavaf  oko  Kabe.' 
Sredinom  dana  Umejje  ga  povede  te  sretoše  Ebu  Džehla  koji  upita  Umejju:  'Ebu 
Safvane,  koje  ovo  s  tobom?'  'Ovo je  Sa'd',  odgovori  Umejje.  Ebu  Džehl  se  obrati 
Sa'du:  'Vidi  kako  ti  slobodno  hodaš  Mekkom,  a  primili  ste  otpadnike3  i  smatrate  se 
njihovim  pomagačima.  Boga  mi,  da  nisi  sa  Ebu  Safvanom,  ne  bi  se  zdrav  vratio 
porodici!'  Sa'd  mu  povišenim  tonom  reče:  'E  Boga  mi,  ako  me  spriječiš  od  ovoga,  ja 
ću  spriječiti  ono  do  čega  je  tebi  više  stalo  -  prolazak  tvoje  trgovačke  robe  pored 
Medine!'"4 

U  predaji  koju  bilježi  El-Bejheki  stoji  da  je  rekao:  "E  Boga  mi,  ako  me  spriječiš 
da  učinim  tavaf  oko  Kabe,  ja  ću  spriječiti  tvoju  trgovinu  sa  Šamom!"5 


1  Sura  Muhammed,  1-4. 

2  Ahmed  Bavezir,  Mervijat  Gazvetu  Bedr,  str.  79. 

3  Tako  su  mekkanski  mnogobošci  nazivali  muslimane,  jer  su  promijenili  vjeru. 

4  Sahihul-Buhari,  Kitabul-Megazi,  bab:  Zikrun-Nebijji  men  juktel  bi  Bedr,  br.  3950. 

5  El-Bejheki,  Delailun-Nubuvve,  3/25. 


Ovaj  slučaj  pokazuje  da  je  Ebu  Džehl  smatrao  da  Sa'd,  sa  tačke  gledišta 
Kurejšija,  pripada  neprijateljskoj  strani  i  da  bi  bio  napadnut  da  u  Mekki  ne  boravi 
pod  zaštitom  jednog  od  njenih  poglavara. 

Ovo  je  bio  sasvim  novi  korak  mekkanskih  poglavara  u  odnosu  prema  stanov- 
nicima Medine,  kakav  je  bio  nezamisliv  prije  uspostavljanja  islamske  države  u  tom 
gradu.  Stanovnici  Medine  nikada  prije  nisu  morali  tražiti  garancije  za  svoju  sigur- 
nost kada  bi  htjeli  ući  u  Mekku,  štaviše,  Kurejšije  su  jasno  stavljale  do  znanja  da  i  ne 
razmišljaju  o  ratu  protiv  stanovnika  Medine.  Oni  su  stanovnicima  Medine,  prije  ove 
novonastale  situacije,  govorili:  "Tako  nam  Allaha,  od  svih  Arapa  najmrže  bi  nam 
bilo  zaratovati  protiv  vas."1 

Također,  ovaj  događaj  potvrđuje  da  su  kurejšijske  karavane  iz  Šama,  prolaze- 
ći pokraj  Medine,  sve  do  ovog  momenta,  bile  bezbjedne  i  da  ih  muslimanska  drža- 
va nije  ometala. 

To  znači  da  islamska  država  do  ovog  momenta  još  uvijek  nije  smatrala  da  je 
u  ratu  sa  Mekkom  te  im  stoga  nije  ni  pokušala  nametnuti  ekonomski  embargo,  niti 
zaplijeniti  karavanu,  ili  im  na  bilo  koji  način  pričiniti  štetu. 

Ovo  je  dokaz  da  su  poglavari  Mekke  prvi  povukli  potez  i  objavili  rat  islamskoj 
državi  u  Medini,  tretirajući  muslimane  neprijateljima  protiv  kojih  se  vodi  rat  te  im 
stoga  nije  dozvoljen  ulazak  u  Mekku  osim  pod  zaštitom  nekog  Mekkelije.2 

Drugi  dokaz  da  su  mekkanski  poglavari  prvi  objavili  rat  islamskoj  državi  je$te 
predaja  koju  bilježi  Ebu  Davud.  Naime,  Ebu  Davud  bilježi  preko  Abdurrahmana  b. 
Ka'ba  b.  Malika  koji  prenosi  od  jednog  ashaba  Allahovog  Poslanika,  sallallahu  alejhi 
ve  sellem,  da  su  kurejšijski  nevjernici,  nakon  što  se  Allahov  Poslanik,  sallallahu  alejhi 
ve  sellem,  preselio  u  Medinu,  a  prije  Bitke  na  Bedru,  poslali  pismo  Abdullahu  b. 
Ubejju  i  preostalim  idolopoklonicima  iz  Evsa  i  Hazredža  u  kojem  su  im  poručili: 
"Pružili  ste  utočište  našem  saplenieniku,  pa  ili  ćete  se  boriti  protiv  njega  i  istjerati 
ga  -  ili  ćemo  se  mi  svi  dići  na  vas  i  boriti  se  dok  vas  ne  pobijemo  i  porobimo  vaše 
žene!" 

Pošto  je  primio  ovo  pismo,  Abdullah  b.  Ubejj  i  idolopoklonici  koji  su  bili  uz 
njega  počeše  se  spremati  za  borbu  protiv  Vjerovjesnika,  sallallahu  alejhi  ve  sellem. 
Kad  je  Vjerovjesnik,  sallallahu  alejhi  ve  sellem,  čuo  za  ta  dešavanja,  sastao  se  s  nji- 
ma i  rekao  im:  "Previše  ste  se  uplašili  kurejšijske  prijetnje!  A  oni  vam  ne  mogu 
naštetiti  više  nego  što  vi  možete  sami  sebi  jer  želite  da  zaratujete  protiv  vlastite 
djece  i  braće."  Nakon  ovih  Vjerovjesnikovih,  sallallahu  alejhi  ve  sellem,  riječi,  odus- 
taše  od  svoje  namjere.3 

Vidimo  da  je  Vjerovjesnik,  igrajući  na  kartu  plemenske  solidarnosti,  spriječio 
ovu  smutnju  dok  je  još  bila  u  povoju,  što  pokazuje  veličinu  Vjerovjesnika,  sallallahu 


1  Ibn  Hišam  Es-Siretun-Nebevijje,  vidjeti:  Er-Revdul-unuf,  2/192. 

2  El-Džihadu  vel-kital,  1/486. 

3  Ebu  Davud,  Sunen,  3/213,  br.  3004. 

alejhi  ve  sellem,  i  važnost  sposobnog  vođe. 

Vjerovjesnik  je  bio  svjestan  kakvoj  vrsti  ljudi  se  obraća,  zato  im  se  obratio 
riječima  koje  mogu  ostaviti  traga  na  njih. 

Za  nas  je  vrlo  bitno  da  shvatimo  kako  je  Poslanik,  sallallahu  alejhi  ve  sellem, 
nakon  što  su  Kurejšije  objavile  rat  islamskoj  državi,  uspijevao  osujetiti  mušričke  po- 
kušaje da  unište  islamsku  državu  i  uzdrmaju  je  iznutra. 

Kada  je  objavljena  dozvola  borbe,  bilo  je  sasvim  normalno  da  se  medinska 
država  prema  Kurejšijama  odnosi  u  skladu  sa  onim  što  iziskuje  ratno  stanje.  Posla- 
nikov,  sallallahu  alejhi  ve  sellem,  prioritet  bio  je  jačanje  stabilnosti  države  i  pružanje 
adekvatnog  odgovora  Kurejšijama  na  objavu  rata,  stoga  je  svoje  aktivnosti  usmjerio 
ka  organiziranju  vojnih  pohoda.1 

Najznačajnije  ophodnje  i  pohodi  koji  su  se  desili  prije  velike  Bitke  na  Bedru: 

1-  Pohod  na  El-Ebva' 

Prvi  pohod  u  kojem  je  učestvovao  Poslanik,  sallallahu  alejhi  ve  sellem,  jeste 
Pohod  na  El-Ebva'  poznat  još  i  kao  Pohod  na  Veddan.2  Ova  dva  mjesta  udaljena  su 
jedno  od  drugog  od  šest  do  osam  milja.  U  ovom  pohodu  nije  bilo  borbe  nego  je 
sklopljen  sporazum  sa  plemenom  Benu  Damra,  ogrankom  plemena  Kinane.  Pohod 
se  desio  u  mjesecu  saferu  druge  godine  po  Hidžri.  Muslimani  su  brojali  dvije 
stotine  vojnika,  što  konjanika,  što  pješaka.3 

2-  Ophodnja  Ubejde  b.  El-Harisa 

Tada  su  muslimani  prvi  put  ponijeli  bajrak  Allahovog  Poslanika,  sallallahu 
alejhi  ve  sellem.4  U  ophodnju  je  poslano  šezdeset  muhadžira,  a  broj  mušrika  s 
kojima  su  se  sreli  iznosio  je  dvije  stotine,  što  konjanika,  što  pješaka,  a  predvodio  ih 
je  Ebu  Sufjan  b.  Harb.  Između  dvije  strane  desile  su  se  čarke  na  izvoru  u  dolini 
Rabig,  a  prvi  musliman  koji  je  odapeo  strijelu  je  Sa'd  b.  Ebu  Vekkas.  Ovaj  pohod 
desio  se  nakon  povratka  iz  El-Ebva'a.5 

3-  Ophodnja  Hamze  b.  Abdul-Muttaliba 

Ibn  Ishak  kaže:  "Nakon  što  se  Vjerovjesnik,  sallallahu  alejhi  ve  sellem,  vratio  iz 
Pohoda  na  El-Ebva',  poslao  je  Hamzu  b.  Abdul-Muttaliba,  na  čelu  trideset  konja- 
nika, sve  samih  muhadžira,  na  Sejful-Bahr  u  priobalnom  području  El-Ajs.  Tu  su 


1  El-Džihadu  vel-kital,  1/477. 

2  Kaže  se  da  je  mjesto  El-Ebva'  tako  nazvano  zbog  raširenosti  zaraznih  bolesti  (el-veba')  u  njemu,  a 
Vedan  je  naziv  jednog  povećeg  sela  u  istom  području. 

3  Mahmud  Šit  Hattab,  Džejšun-Nebijji,  str.  54. 
ATabekatlbnSa'd,  2/7. 

5  Muhammed  Bekr  Alu  Abbad,  Hadisul-Kur'an  an  Gazevatir-Resul,  1/40. 

presreli  Ebu  Džehla  b.  Hišama  koji  je  predvodio  tristo  konjanika  iz  Mekke,  ali  je 
borbu  spriječio  Medždi  b.  Amr  el-Džuheni  koji  bijaše  u  savezu  sa  obje  strane.1'1 

4-  Pohod  na  Buvat 

Pohod  na  Buvat2  desio  se  u  mjesecu  rebi'ul-evvelu  druge  godine  po  Hidžri. 
Allahov  Poslanik,  sallallahu  alejhi  ve  sellem,  izašao  je  na  čelu  dvije  stotine  ashaba. 
Cilj  mu  je  bio  prepad  na  kurejšijsku  karavanu  koju  je  je  činilo  2.500  deva,  a  predvo- 
dio ju  je  Umejje  b.  Halef  na  čelu  stotinu  boraca.  Ali,  mušrici  su  uspjeli  umaći  pa  se 
Vjerovjesnik,  sallallahu  alejhi  ve  sellem,  vratio  u  Medinu. 

5-  Pohod  na  El-Ušejru 

U  ovom  pohodu  Vjerovjesnik,  sallallahu  alejhi  ve  sellem,  ponovo  se  namjerio 
na  Kurejšije,  ostavivši  u  Medini  Ebu  Selemu  b.  Abdul-Eseda  kao  svoga  zamjenika. 
Pohod  je  nazvan  El-Ušejra3  po  mjestu  u  kojem  se  Poslanik,  sallallahu  alejhi  ve  sel- 
lem, ulogorio,  zadržavši  se  u  njemu  nekoliko  dana  s  kraja  mjeseca  džumadel-'ula  i 
nekoliko  s  početka  džumadel-ahire.  U  tom  je  mjestu  sklopio  sporazum  sa  pleme- 
nom Benu  Mudlidž  i  njihovim  saveznicima  iz  Benu  Damra,  a  zatim  se  vratio  u 
Medinu  ne  suočivši  se  s  neprijateljima  jer  je  karavana  koju  su  htjeli  napasti  na  putu 
ka  Šamu  prošla  pored  tog  mjesta  nekoliko  dana  prije  nego  što  su  muslimani  stigli.4 

Po  povratku  su  muslimani  ponovo  pokušali  napasti  ovu  karavanu,  ali  im  je 
ona  umakla  bježeći  ka  obali  mora,  a  kurejšijski  mnogobošci  su,  čuvši  za  to,  spremili 
vojsku  te  se  odigrala  velika  Bitka  na  Bedru.5 

6-  Ophodnja  Sa'da  b.  Ebu  Vekkasa 

Nakon  Pohoda  na  El-Ušejru,  Vjerovjesnik,  sallallahu  alejhi  ve  sellem,  poslao  je 
Sa'da  b.  Ebu  Vekkasa,  radijallahu  anhu,  s  još  osmericom  muhadžira  u  ophodnju. 
Ophodnja  je  došla  do  mjesta  El-Harrar6  u  Hidžazu,  a  zatim  su  se  vratili  ne  susrevši 
se  s  neprijateljem.7 

7-  Prvi  pohod  na  Bedr 

Povod  je  Kurz  b.  Džabir  el-Fihri  koji  je  u  blizini  Medine  izvršio  napad  na  mus- 
limane i  ukrao  nekoliko  deva  i  goveda,  pa  je  Allahov  Poslanik,  sallallahu  alejhi  ve 
sellem,  izašao  u  potjeru  za  n)im,  i  gonio  ga  do  doline  Sefvan  koja  se  nalazi  pored 


1  Ibn  Hišam,  Es-Siretun-Nebevijje,  2/595. 

2  Bevat  je  naziv  brda  u  oblasti  Džuhejna,  kod  mjesta  Redva,  blizu  mjesta  Jenbu'. 

3  Naziv  mjesta  na  obali  Crvenog  mora  između  Mekke  i  Medine.  Vidjeti:  Merasidul-lttilđ,  2/943. 

4  Tabekat  Ibn  Sđd,  2/10. 

5  Ibid.,  2/11. 

6  Mjesto  blizu  Džuhfe  u  Hidžazu,  Merasidul-lttila ',  1/455. 

7  Ibn  Hišam,  Es-Siretun-Nebevijje,  2/600. 

Bedra,  ali  nije  stigao  Kurza#  pa  se  vratio  u  Medinu.1 

8*  Ophodnja  Abdullaha  b.  Džahša  el-Esedija  oko  mjesta  Nahla 

Zadnjeg  dana  mjeseca  redžeba  Poslanik,  sallallahu  alejhi  ve  sellem,  poslao  je 
Abdullaha  b.  Džahša  na  čelu  osmerice  muhadžira  u  Nahlu2,  južno  od  Mekke,  radi 
izviđanja  i  prikupljanja  informacija  o  stanju  Kurejšija.  Iznenada  su  se  susreli  sa  trgo- 
vačkom karavanom,  pa  su  ih  napali  i  ubili  vođu  karavane  Amra  el-Hadremija,  a  dvo- 
jicu mušrika,  Osmana  b.  Abdullaha  i  El-Hakema  b.  Kejsana,  zarobili  i  vratili  se  u 
Medinu.  Vjerovjesnik,  sallallahu  alejhi  ve  sellem,  nije  znao  šta  da  radi  sa  plijenom  iz 
ovog  pohoda  dok  nije  objavljeno: 

/j&  J*yl3\5    xj£**3  4&^ć>£      jsS*4,  3&  ji  o  JS      St&£  y 


"Pitaju  te  o  svetom  mjesecu,  o  ratovanju  u  njemu!  Reci:  'Ratovanje  u  njemu  je 
veliki  grijeh;  ali,  odvraćanje  od  Allahovog  puta  i  nevjerovanje  u  Njega,  te  od 
Mesdžidul-Harama  i  izgonjenje  stanovnika  njegovih  iz  njega,  još  je  veći  grijeh 
kod  Allaha.  A  smutnja  je  gora  od  ubijanja!1  Oni  će  se  neprestano  boriti  protiv 
vas  dok  vas  ne  odvrate  od  vjere  vaše,  ako  budu  mogli!  A  oni  među  vama  koji 
od  vjere  svoje  otpadnu  i  kao  nevjernici  umru  -  njihova  djela  bit  će  poništena 
na  ovome  i  drugome  svijetu.  Oni  će  stanovnici  Vatre  biti  i  tamo  će  vječno 
ostati."3 

Nakon  što  je  objavljen  ovaj  ajet,  Allahov  Poslanik,  sallallahu  alejhi  ve  sellem, 
prihvatio  je  uzeti  plijen  i  ona  dva  zarobljenika. 

U  ovoj  ophodnji  muslimani  su  uzeli  prvi  plijen.  Amr  el-Hadremi  je  prvi  kojeg 
su  ubili  muslimanski  borci,  a  Osman  b.  Abdullah  i  El-Hakem  b.  Kejsan  su  prvi  koje 
su  muslimani  zarobili. 

Četvrto:  Koristi,  pouke  i  poruke 

1-  Kada  je  propisan  džihad? 

Šejh  Muhammed  Ebu  Šehbe  smatra  da  je  džihad  propisan  početkom  druge 
godine  po  Hidžri.  On  to  objašnjava  time  da  su  muslimani  prve  godine  bili  zauzeti 
vjerskim  i  ovosvjetskim  obavezama,  poput  izgradnje  Vjerovjesnikovog  mesdžida, 
rješavanja  egzistencijalnih  problema,  zatim  privređivanjem  i  sređivanjem  političkog 


1  Ibn  Hišam,  Es-Siretun-Nebevijje,  2/601. 

2  U  ovoj  dolini  bio  je  tabor  plemena  Hevazin  u  Bitki  na  Hunejnu. 

3  Sura  El-Bekare,  217. 


stanja  poput  bratimljenja  muhadžira  i  ensarija,  potpisivanja  sporazuma  sa  svojim 
sugrađanima  Židovima  kako  bi  se  osigurali  od  njihovog  zla.1 

Profesor  Salih  eš-Šami,  međutim,  smatra  da  je  džihad  propisan  krajem  prve 
godine  po  Hidžri.2 

2-  Razlika  između  pohoda  i  ophodnje 

Pod  riječju  "gazveh"  -  pohod,  bitka  -  misli  se  na  svaki  izlazak  muslimanske 
vojske  pod  vodstvom  Vjerovjesnika,  sallallahu  alejhi  ve  sellem,  svejedno  desila  se 
borba  ili  ne,  i  bez  obzira  na  broj  boraca,  bio  on  veliki  ili  mali.  A  pod  riječju  "serijjeh" 
-  ophodnja,  pohod,  kao  i  pod  riječju  "ba's"  -  potraga,  misli  se  na  skupinu  musli- 
manskih boraca  koju  Vjerovjesnik,  sallallahu  alejhi  ve  sellem,  pošalje  po  određenom 
zadatku,  u  njoj  se  može,  a  i  ne  mora,  desiti  borba.  Njeni  zadaci  mogu  biti  prikup- 
ljanje informacija  i  slično,  a  broj  boraca  obično  je  mali  jer  su  njihovi  zadaci  ograni- 
čeni na  čarke  s  neprijateljem,  zastrašivanje  i  stvaranje  pometnje  u  neprijateljskim 
redovima. 

Allahov  Poslanik,  sallallahu  alejhi  ve  sellem,  vodio  je  27  pohoda  i  odaslao  je 
38  ophodnji.  Sve  to  izveo  je  u  vrlo  kratkom  periodu  koji  ne  prelazi  deset  godina.3 

3-  Broj  stanovnika  Medine  i  njegova  veza  sa  ophodnjama 

Prve  godine  po  Hidžri,  nakon  bratimljenja,  Vjerovjesnik,  sallallahu  alejhi  ve 
sellem,  proveo  je  popis  stanovništva.  Popis  je  obuhvatio  samo  muslimane,  prema 
Poslanikovoj,  sallallahu  alejhi  ve  sellem,  naredbi:  "Popišite  mi  sve  koji  su  prihvatili 
islam!" 

Popisom  je  utvrđeno  da  broj  vojno  sposobnih  iznosi  1.500  muškaraca.4 
Muslimani  su  prije  ovog  popisa  spavali  s  oružjem  pri  ruci  bojeći  se  za  sebe,  a 

i  Allahov  Poslanik,  sallallahu  alejhi  ve  sellem,  bio  im  je  zabranio  kretanje  noću  radi 

njihove  sigurnost,  pa  pošto  su  objelodanjeni  rezultati,  muslimani  se  u  čudu 

zapitaše:  "Zar  da  se  bojimo  a  ima  nas  1.500?!"5 

Odmah  nakon  ovog  popisa  započele  su  ophodnje  i  pohodi.  Sam  popis 

ubraja  se  u  administrativne  poteze  u  cilju  organizacijskog  razvoja  mlade  države.6 

4-  Ashabi  čuvaju  Vjerovjesnika 

Ashabi  su  lično  čuvali  stražu  oko  Vjerovjesnika,  sallallahu  alejhi  ve  sellem. 
Prenosi  se  od  majke  vjernika,  Aiše,  radijallahu  anha,  da  je  rekla:  "Jedne  noći 


1  Muhammed  Ebu  Šehbe,  Es-Siretun-Nebevijje,  1/75-76. 

2  Eš-Šami,  Mtfinus-sire,  str.  175. 

3  Ebu  Faris,  FiZilalis-sire,  Gazvetu  Bedr,  str.  12. 

4  Hamidullah,  El-Vesaikus-sijasije,  str.  65. 

5  Er-Revdul-unuf,  5/43. 

6  Eš-Šudža',  Dirasat  fi  ahdin-Nubuvve,  str.  163. 

Vjerovjesnik,  sallallahu  alejhi  ve  sellem,  reče:  'Eh,  kad  bi  se  našao  kakav  dobar 
čovjek  od  mojih  ashaba  da  me  čuva  ove  noći!'  U  tom  času  začusmo  zveket  oružja, 
pa  Vjerovjesnik,  sallallahu  alejhi  ve  sellem,  upita:  'Koje  to?'  'Sa'd',  čuo  se  odgovor, 
'došao  sam  da  te  čuvam,  Allahov  Poslaniče.'  Nakon  toga  Vjerovjesnik,  sallallahu 
alejhi  ve  sellem,  utonu  u  san  tako  da  smo  čuli  njegovo  hrkanje/'1 
To  je  bilo  prije  velike  Bitke  na  Bedru.2 

Ovaj  hadis  koji  prenosi  Aiša,  radijallahu  anha,  pokazuje  da  je  propisano 
osigurati  se  od  neprijatelja,  djelovati  energično,  da  se  ne  smije  zanemarivati  potre- 
ba za  poduzimanjem  mjera  predostrožnosti,  da  vladara  treba  čuvati  obezbjeđenje 
kako  bi  se  spriječio  mogući  atentat  na  njega.  U  hadisu  je,  također,  pohvaljen  i  ime- 
novan onaj  ko  čini  dobro. 

I  pored  pouzdanja  u  Allaha,  Vjerovjesnik,  sallallahu  alejhi  ve  sellem,  poduzeo 
je  sve  ove  mjere  kako  bi  se  muslimani  ugledali  na  njega.3 

5-  Tekst  ugovora  sa  plemenom  Benu  Damra  i  komentar 

"U  ime  Allaha,  Svemilosnog,  Milostivog!  Ovo  je  ugovor  između  Muhammeda, 
Allahovog  poslanika,  i  Benu  Damra  b.  Bekr  b.  Abdu-Munat  b.  Kinane.  Njima  se,  za 
vijeke  vjekova,  garantira  sigurnost  za  njihove  živote  i  imovinu,  i  da  će  im  se  priteći  u 
pomoć  protiv  onoga  ko  ih  napadne,  ali  ne  i  ako  se  budu  borili  protiv  Allahove  vjere. 
A  ako  Vjerovjesnik,  sallallahu  alejhi  ve  sellem,  njih  pozove  da  mu  pruže  takvu  po- 
moć, oni  se  obavezuju  da  će  se  odazvati.  Allah  garantira  i  Njegov  Poslanik  garantira 
ispunjenje  dogovorenog.  Isto  važi  i  za  njihove  saplemenike  koji  žive  u  pustinji  ako 
budu  dobročinitelji  i  časni."4 

U  Pohodu  na  El-Ebva',  Vjerovjesnik,  sallallahu  alejhi  ve  sellem,  iskoristio  je 
zlatnu  priliku  i  potpisao  vojni  savez  sa  poglavarom  Benu  Damra.  Područje  na  kojem 
su  živjeli  bilo  je  od  neprocjenjivog  strateškog  značaja  u  sukobu  islamske  države  sa 
Kurejšijama  pa  se  Vjerovjesnik,  sallallahu  alejhi  ve  sellem,  želio  osigurati  s  te  strane 
u  slučaju  da  dođe  do  oružane  borbe  između  Medine  i  Mekke. 

Prije  Bitke  na  Bedru,  Poslanikov,  sallallahu  alejhi  ve  sellem,  plan  je  bio  provo- 
ciranje Kurejšija  slanjem  manjih  vojnih  grupa,  sastavljenih  uglavnom  od  muhadžira, 
na  njihove  trgovačke  karavane,  pogotovo  ako  nisu  imale  oružanu  pratnju,  a  o  tome 
Kurejšije  i  nisu  razmišljale  do  tog  trenutka.5 

Benu  Damra  i  njihovi  saveznici  živjeli  su  u  blizini  Medine  te  su  njeni  stanov- 
nici bili  njihovi  trgovački  partneri,  tako  da  su  ih  njihovi  ekonomski  interesi  primorali 


1  Sahihul-Buhari,  3/19. 

2  Tefsirul-Kurtubi,  6/230. 

3  Dr.  Omer  Muhammed  el-Humejdani,  Vilajetuš-šurta  fil-islam,  str.  63. 

4  Hamidullah,  El-Vesaikus-sijasije,  str.  22,  br,  159. 

5  Dr.  Avn  eš-Šerif,  Nes'etu  eđ-Devletil-islamijje,  str.  43. 


da  sa  islamskom  državom  potpišu,  kako  se  to  kaže  savremenim  rječnikom,  spo- 
razum o  nenapadanju.1 

Ovaj  sporazum  pokazuje  da  šerijatska  politika  ponekad  iziskuje  od  muslima- 
na potpisivanje  političkih,  vojnih  ili  ekonomskih  sporazuma,  sa  bilo  kojom  stranom. 
Sporazum  pokazuje  da  je  potpisivanje  sporazuma  različite  vrste  jedna  od  osnova 
šerijata  i  nužan  korak  radi  otklanjanja  postojeće  štete  ili  sprečavanja  moguće.2 

Kod  potpisivanja  sporazuma  treba  voditi  računa  o  sljedećem: 

a)  Sporazum  treba  voditi  ka  otklanjanju  štete; 

b)  Da  sporazum  bude  u  interesu  muslimana; 

c)  Da  postoji  jasno  šerijatsko  opravdanje  za  potpisivanje  sporazuma; 

d)  Muslimani,  kao  strana  u  sporazumu,  moraju  imati  pravo  na  odlučivanje  i 
uvažavanje  njihovog  stava,  a  ne  da  budu  puki  izvršioci  i  sluge,  kao  što  je  to  slučaj 
danas. 

Vodstvo  ummeta  mora  shvatiti  Vjerovjesnikovu,  sallallahu  alejhi  ve  sellem, 
uputu  u  političkim  aktivnostima  i  voditi  računa  o  primjeni  pravila:  "Štetu  i  nano- 
šenje štete  treba  spriječiti."3 

Šejh  Mustafa  ez-Zerka  kaže:  "Ovo  pravilo  je  jedan  od  stubova  šerijata,  podu- 
piru ga  kur'anski  i  sunnetski  tekstovi,  a  obuhvata  opću  i  specifičnu  štetu.  Pravilo 
znači  da  prevencijom  treba  otkloniti  štetu  prije  nego  što  se  desi  i  daje  treba  otkla- 
njati nakon  što  se  desi  tako  što  će  se  činiti  sve  kako  bi  se  otklonile  posljedice  i  spri- 
ječilo ponavljanje.  Pravilo,  također,  ukazuje  na  to  da  između  dva  zla,  ako  se  ne 
mogu  oba  spriječiti,  treba  izabrati  manje  kako  bi  se  spriječilo  veće,  jer  se  time 
umanjuje  šteta."4 

Ovaj  sporazum  pojašnjava  da  je  islamskoj  državi  dozvoljeno  sklapanje  vojnih 
sporazuma  sa  nevjerničkom,  ako  je  to  u  interesu  muslimana  i  ako  neće  prouzro- 
kovati nikakvu  štetu. 

U  slučaju  postojanja  ovakvog  sporazuma  islamska  država  je  dužna  pomoći 
svoju  saveznicu  u  odbrani  od  drugih  nevjerničkih  država.  Isto  tako,  islamskoj  državi 
je  dozvoljeno  da  od  svoje  saveznice  traži  ispomoć  u  naoružanju  i  ljudstvu  koje  će 
se  boriti  na  strani  islamske  države  protiv  neprijateljskih  nevjerničkih  snaga.5 

Pružanje  vojne  pomoći  plemenu  Benu  Damra,  protiv  onih  koji  ih  napadnu, 
Vjerovjesnik,  sallallahu  alejhi  ve  sellem,  uvjetovao  je  time  da  se  ne  bore  protiv 
Allahove  vjere.  Na  ovaj  način  otklonio  je  moguće  probleme  oko  širenja  islama  jer 


1  Halid  Sulejman  el-Fehdavi,  El-Fikhus-sijasi,  str.  119. 

2  El-Fikhu-sijasi  str.  124. 

3  Ovo  pravilo  sadržano  je  u  vjerodostojnom  hadisu  koji  bilježi  Ibn  Madže,  2/29,  br.  1896. 

4  Mustafa  ez-Zerka,  El-Medhalul-fikhi,  str.  972. 

5  Dr.  Muhammed  Hajr  Hejkel,  El-Džihadu  vel-kitalu  fis-sijasetiš-šefijje,  1/479. 

se  pleme  Benu  Damra  ovime  obavezalo  da  se  neće  boriti  protiv  islama  niti  spre- 
čavati njegovo  širenje.1 

Ovaj  sporazum  smatra  se  značajnim  političkim  i  vojnim  uspjehom  muslima- 
na2 

6-  Sa'd  je  prvi  čovjek  koji  je  ispalio  strijelu  na  Allahovom  putu3 

Ophodnja  pod  vodstvom  Ubejde  b.  El-Harisa  bila  je  prva  ophodnja  u  kojoj  su 
se  muslimani  sukobili  s  mnogobošcima.  Sukob  je  bio  u  vidu  oružanih  čarki  u  kojima 
su  se  gađali  strijelama,  a  prvi  Arap  koji  je  u  toj  bitki  ispalio  strijelu  na  Allahovom 
putu  bio  je  Sa'd  b.  Ebu  Vekkas,  radijallahu  anhu.4 

Čarke  nisu  potrajale  dugo  jer  su  se  obje  strane  povukle. 

Povlačenje  muslimana  izvedeno  je  organizirano  zahvaljujući  Sa'du  b.  Ebu 
Vekkasu  čiji  su  potezi  unijeli  stabilnost  u  muslimanske  redove,  a  osujetili  svaki  po- 
kušaj neprijatelja  da  izvede  kontranapad,  i  to  tako  što  je  zasuo  neprijatelja  strijela- 
ma koje  su  djelovale  kao  odbrambeni  zastor,  pa  je  to  muslimanima  omogućilo  da 
povlačenje  izvedu  organizirano. 

Taj  dan  iz  mušričke  vojske  u  redove  muslimana  prebjegli  su  Utbe  b.  Gazvan  i 
Mikdad  b.  El-Esved,  radijallahu  anhuma,  koji  su  već  od  prije  bili  muslimani. 

U  ovoj  ophodnji  Sa'd  b.  Ebu  Vekkas  ušao  je  u  historiju  islama  svojim  pote- 
zima koji  će  ostati  zapisani  u  njegovoj  svijetloj  biografiji  sa  mnogim  drugim  veli- 
čanstvenim djelima  koja  je  učinio  u  odbrani  Allahove  vjere. 

U  ovoj  ophodnji  dolazi  do  izražaja  opredjeljenje  Allahovog  Poslanika,  salla- 
llahu  alejhi  ve  sellem,  da  u  pohode  i  ophodnje  šalje  uglavnom  muhadžire,  što  je 
činio  sve  do  Bitke  na  Bedru.  Razlog  tome  je  ugovor  postignut  prilikom  druge  za- 
kletve na  Akabi.5 

7-  Tekst  ugovora  sa  plemenom  Džuhejna  i  komentar 

"Plemenu  Džuhejna  se  garantira  sigurnost  za  njihove  živote  i  imovinu,  i  da  će 
im  se  priteći  u  pomoć  protiv  onoga  ko  ih  napadne  ili  im  nepravdu  učini,  ali  ne  i  ako 
se  budu  borili  protiv  Allahove  vjere.  Isto  važi  i  za  njihove  saplemenike  koji  žive  u 
pustinji,  ako  budu  dobročinitelji  i  časni."6 

Rezultat  ovog  sporazuma  pokazao  se  korisnim  kad  je  Medždi  b.  Amir  el- 
Džuheni  posredovao  između  muslimanske  ophodnje  pod  vodstvom  Hamze  b. 
Abdul-Muttaliba  i  kurejšijske  karavane  pod  vodstvom  Ebu  Džehla  b.  Hišama  koji  je 


1  Ali  Es-Sallabi,  Devletur-Resul  minet-tekvin  ilet-temkin,  str.  53. 

2  Dr.  Abdul-Gaffar  Aziz,  Ed-Da'vetul-islamijje,  str.  296. 

3  Sahihu  Sunenut-Tirmizi,  2/277. 

4  Burejkik  el-Umeri,  Es-Seraja  vel-bu'usun-Nebevijje,  str.  91. 

5  Burejkik  el-Umeri,  Es-Seraja  vel-bu'usun-Nebevijje,  str.  92. 

6  Muhammed  Hamidullah,  Medžmu'atul-velaikis-sijasijje,  str.  62. 


es-  Saflafo 


na  raspolaganju  imao  tri  stotine  jahača. 

Dva  tabora  su  se  susrela  u  blizini  El-Ajsa  u  području  pod  kontrolom  plemena 
Džuhejna  tako  daje  Medždi  b.  Amir  El-Džuheni,  jedan  od  poglavara  Džuhejne  koji 
su  bili  saveznici  i  sa  Kurejšijama,  prije  početka  borbe  posredovao  kod  obje  strane 
da  se  sve  riješi  mirno.  Njegovo  posredovanje  bilo  je  uspješno  te  su  se  obje  strane 
povukle  bez  borbe.2 

Ovaj  sporazum  sa  Džuhejnom  dokazuje  da  su  sporazumi  između  islamske 
države  i  plemena  u  njenoj  blizini  postignuti  prije  početka  vojnih  akcija  koje  je 
poduzela.  To  potvrđuje  činjenica  daje  islamska  država,  prije  nego  što  je  poduzela 
bilo  kakvu  vojnu  akciju  protiv  Kurejšija,  potpisala  sporazum  sa  Džuhejnom, 
plemenom  koje  je  živjelo  na  obali  Crvenog  mora,  i  koji  su  ovom  prilikom  posredo- 
vali da  ne  dođe  do  borbe  između  muslimana  i  mekkanskih  nevjernika. 

Neki  propisi  koji  proizlaze  iz  ovog  ugovora: 

a)  Dozvoljeno  je  potpisivanje  mirovnog  sporazuma  između  islamske  države  i 
druge  države  koja  ima  mirovni  sporazum  i  sa  državom  koja  je  u  neprijateljskim 
odnosima  sa  islamskom  državom,  ali  pod  uvjetom  da  je  sporazumom  zagarantira- 
no da  ta  država  s  kojom  se  potpisuje  sporazum  neće  pomoći  svoju  drugu  saveznicu 
u  slučaju  da  izbije  rat  između  islamske  i  te  države. 

b)  Dozvoljeno  je  da  islamska  država  odustane  od  rata  sa  neprijateljskom 
državom  nakon  što  se  pripremila  za  rat,  odazivajući  se  zahtjevu  druge  države,  uko- 
liko to  neće  uzrokovati  štetu  muslimanima.3 

Rezultati  Hamzine  ophodnje  bili  su  vrlo  negativni  za  idolopoklonički  tabor: 
događaj  je  izazvao  strah  u  redovima  Kurejšija  koji  su  postali  svjesni  opasnosti  koja 
ih  vreba  i  koja  predstavlja  ozbiljnu  prijetnju  njihovoj  trgovini  i  ekonomskoj  moći.4 

Kada  se  Ebu  Džehl,  nakon  ovog  susreta  sa  muslimanskom  ophodnjom  pod 
Hamzinim  vodstvom,  vratio  u  Mekku,  rekao  je:  "Kurejšije,  Muhammed  se  naselio  u 
Jesribu  i  sada  šalje  svoje  izvidnice  želeći  nešto  zaplijeniti  od  vas,  pa  se  pripazite  ako 
budete  prolazili  njegovim  putem  i  izbjegavajte  susret  s  njim  jer  je  on  poput 
razjarenog  lava!  Kivan  je  na  vas  jer  ste  ga  odbacili  kao  daje  krpelj  na  devi!  Allaha 
mi,  on  ima  veze  sa  čarolijom  -  kad  god  sam  vidio  njega  ili  nekog  od  njegovih 
ashaba,  vidio  sam  s  njima  šejtane.  Vi  znate  za  neprijateljstvo  sinova  Kajle  (Evsa  i 
Hazredža),  Muhammed  je  neprijatelj  koji  se  pomogao  neprijateljima."5 

8-  Ophodnja  Abdullaha  b.  Džahša  i  velike  pouke  i  lekcije  koje  sadrži 

Ophodnja  koju  je  predvodio  Abdullah  b.  Džahš  veoma  je  značajna  zbog 


1  El-Mevahibul-ledunnijje,  1/75. 

2  Burejkik  el-Umeri,  Es-Seraja  vel-bu'usun-Nebevijje,  str.  86. 

3  Dr.  Muhammed  Hajr  Hejkel,  El-Džihadu  vel-kitalu  fiS'Sijasetiš-šer'ljje,  1/478-479. 

4  Burejkik  el-Umeri,  Es-Seraja  vel-bu'usun-Nebevijje,  str.  86. 

5  Ibn  Hišam,  Es-Siretun-Nebevijje,  1/218-219. 

važnih  pouka  i  lekcija  koje  sadrži.  Najhitnije  je  istaći  sljedeće: 

a)  Tajenje  vojnih  planova 

Vjerovjesnik,  sallallahu  alejhi  ve  sellem,  vođi  ove  ophodnje  predao  je  pismo  s 
informacijama  o  zadatku,  ali  mu  je  naredio  da  pismo  otvori  tek  nakon  dva  dana 
putovanja.  Ovaj  primjer  pokazuje  kako  je  Poslanik,  sallallahu  alejhi  ve  sellem,  pri- 
mjenjivao princip  tajenja  vojnih  planova  i  pravca  kretanja  vojnih  jedinica,  stoje  vrlo 
važno  za  uspjeh  operacija.  Jer,  u  to  vrijeme  u  Medini  su  živjeli  Židovi  i  idolopoklo- 
nici pa  je  bilo  realno  očekivati  da  obavijeste  mekkanske  mnogobošce  o  kretanju 
ove  ophodnje,  pa  pošto  ni  sami  učesnici  nisu  znali  gdje  su  upućeni,  Vjerovjesnik, 
sallallahu  alejhi  ve  sellem,  mogao  je  biti  siguran  da  cilj  operacije  neće  biti  otkriven. 

Ovaj  slučaj  pokazuje  plodove  Vjerovjesnikovog,  sallallahu  alejhi  ve  sellem, 
odgoja  jer  su  se  svi  ashabi  pokorili  Poslaniku,  sallallahu  alejhi  ve  sellem,  i  došli  u 
neprijateljsko  područje  prilazeći  im  sleđa.  To  svjedoči  o  jačini  imana  kod  ashaba  i 
požrtvovanosti  na  Allahovom  putu.1 

b)  Kurejšijski  mušrici  pokušali  su  u  svoju  korist  preokrenuti  ubistvo  mnogo- 
bošca  koje  su  muslimani  počinili  u  svetom  mjesecu 

Kurejšije  su  pokušale  iskoristiti  ovaj  muslimanski  prekršaj  pa  su  pokrenuli 
jaku  kampanju  protiv  muslimana  osipajući  ih  raznim  optužbama.  Kurejšije  su  u  ovu 
svrhu  iskoristile  učenja  ibrahimovske  vjere,  poput  zabrane  ratovanja  u  svetim 
mjesecima  i  drugo,  čiji  su  tragovi  još  bili  prisutni  u  tom  paganskom  društvu.  Ovaj 
događaj  je  za  Kurejšije  bio  prilika  da  diskreditiraju  Muhammeda,  sallallahu  alejhi  ve 
sellem,  i  ashabe  te  ih  predstave  kao  zlikovce  koji  ne  poštuju  svetinje.2 

U  tom  cilju  razglasili  su:  "Muhammed  je  oskrnavio  svete  mjesece  jer  je  u 
njima  počinio  ubistvo,  oteo  imetak  i  zarobio  ljude."3 

U  početku  je  ta  kampanja  polučila  određene  rezultate  jer  je  imala  velikog 
odjeka  čak  i  u  samoj  Medini  u  kojoj  su  se  o  tom  slučaju  vodile  žučne  rasprave 
između  samih  muslimana,  koji  su  žestoko  kritizirali  učesnike  u  ophodnji  zbog  krše- 
nja propisa  svetog  mjeseca.  Židovi  su  tu  vidjeli  priliku  da  potpale  vatru  smutnje.4 
Rekli  su:  "Nema  sumnje  da  će  između  muslimana  i  Kurejšija  izbiti  rat.  Štaviše,  svi 
Arapi  će  se  dići  protiv  muslimana  jer  su  oskrnavili  sveti  mjesec."  Neprestano  su 
ponavljali:  "Amra  b.  El-Hadremija  ubio  je  Vakid  b.  Abdullah!  Zbog  Amra  će  početi 
rat!  Zbog  El-Hadremija  rat  je  na  vidiku!  Vakid  je  potpalio  vatru  rata!"5 


1  Et-Tarihul-islami  -  Mevakif  ve  iber,  4/71. 

2  Eš-Šerif  Ahmed,  Mekka  vel-Medina  fil-džahUijjeti  ve  ahdir-Resul,  str.  445. 

3  Sunenul-Bejheki,  9/59. 

4  Mekka  vel-Medina  fil-džahilijjeti  ve  ahdir-Resul,  str.  445. 

5  Ibn  Hišam  Es-Siretun-Nebevijje,  1/603-604. 

Ovo  ponašanje  pokazuje  kakvu  mržnju  Židovi  kriju  u  svojim  dušama  spram 
islama  i  muslimana.1 

U  trenutku  kada  su  učesnici  ophodnje  pomislili  da  su  upropašteni,  stigao  je 
Božanski  odgovor  koji  je  začepio  usta  mnogobošcima,  koji  se  kriju  iza  svetinja,  a 
zapravo  čine  velika  zlodjela.  Kur'an  je  razotkrio  ove  zlikovce,  pobio  njihove  dokaze, 
i  odgovorio  im  na  njihove  prigovore  o  borbi  u  svetim  mjesecima  -  odvraćanje  od 
Allahovog  puta  i  nevjerovanje  u  Njega  gore  je  od  borbe  u  svetim  mjesecima  i  kod 
Časnog  hrama;  i  protjerivanje  ljudi  iz  njihovih  domova  gore  je  od  ratovanja  u  sve- 
tim mjesecima;  i  zlostavljanje  ljudi  zbog  njihove  vjere  gore  je  od  ubistva  u  svetom 
mjesecu. 

Kurejšijski  mušrici  počinili  su  sve  spomenute  prijestupe,  ali  su  to  smetnuli  s 
uma  i  zanemarili.  Jedino  čega  su  se  uspjeli  sjetiti  jeste  nepovredivost  svetih  mjeseci, 
te  su  to  iskoristili  za  potpirivanje  rata  i  huškanje  arapskih  paganskih  plemena  protiv 
islama  i  islamske  države,  te  odvraćanje  ljudi  od  "vjere  koja  ne  poštuje  svetinje".  Čak 
je  i  Allahov  Poslanik,  sallallahu  alejhi  ve  sellem,  bio  zabrinut  i  prekorio  je  vođu 
ophodnje  i  njegove  drugove  za  ono  što  su  učinili.2 

Objavljeni  kur'anski  ajeti  snažno  su  odgovorili  na  ove  sračunate  kurejšijske 
optužbe.  Ajeti  potvrđuju  da  je  borba  u  svetim  mjesecima  zabranjena,  međutim  kod 
Allaha  nema  svetosti  onaj  koji  ruši  svetinje  i  odvraća  od  Njegovog  puta.3 

c)  Poslanik  se  brine  o  bezbjednosti  svojih  sljedbenika 

Kad  su  Kurejšije  došle  da  otkupe  dvojicu  zarobljenika,  Allahov  Poslanik, 
sallallahu  alejhi  ve  sellem,  to  je  odbio  učiniti  odmah  rekavši:  "Bojim  se  da  ste  zaro- 
bili Sa'da  b.  Malika  i  Utbeta  b.  Gazvana."  I  tek  nakon  što  su  se  Sa'd  i  Utbe,  koji  su 
bili  izašli  u  potragu  za  izgubljenom  devom,  vratili  u  Medinu,  Vjerovjesnik,  sallallahu 
alejhi  ve  sellem,  pustio  je  zarobljenike  uz  otkup.  El-Hakem  b.  Kejsan,  jedan  od 
dvojice  zarobljenih,  tada  je  primio  islam  i  ostao  s  Allahovim  Poslanikom,  sallallahu 
alejhi  ve  sellem,  a  drugi,  Osman  b.  Abdullah  b.  El-Mugira,  ostao  je  nevjernik  i  vratio 
se  u  Mekku.4 

Vjerovjesnik,  sallallahu  alejhi  ve  sellem,  pokazao  je  kako  vođa  mora  brinuti  o 
svojim  borcima  jer  oni  zalažu  svoje  živote  na  putu  borbe  za  Allahovu  vjeru  i 
islamsku  državu. 

Moderne  vojne  škole  potcrtavaju  da  je  vojnik,  kada  vidi  da  njegovo  vodstvo 
brine  o  njemu  i  njegovoj  sigurnosti,  spreman  dati  sve  od  sebe  i  uložiti  maksimalne 
napore  u  borbi.5 


1  Et-Tarihul-islami,  4/72. 

2  Devletur-Resul  minet-tekvin  ilet-temkin,  str.  533. 

3  Es-Seraja  vel-bu'usun-Nebevijje,  str.  100. 

4  Es-Seraja  vel-bu'usun-Nebevijje,  100. 

5  Muhammed  Ebu  Faris,  Gazvetu  Bedrinil-kubra,  str.  23. 

d)  Rezultati  bezbjednosnih  mjera  na  terenu 

Ophodnja  Abdullaha  b.  Džahša  ispunila  je  zadate  ciljeve  pokazavši  da  je 
muslimanska  vojska  sposobna  prodrijeti  duboko  u  područja  koja  kontroliraju 
Kurejšije.  Posebno  ih  je  zapanjila  činjenica  da  se  operacija  odvila  u  potpunoj 
tajnosti  i  nevjerovatno  precizno  do  te  mjere  da  kurejšijske  uhode  nisu  uspjele  ni 
registrirati  je  a  kamoli  saznati  kud  se  kreće.  Predavanjem  pisma,  u  kojem  su  stajala 
naređenja,  Poslanik,  sallallahu  alejhi  ve  sellem,  htio  je  obezbijediti  i  tajnost  operaci- 
je i  onemogućiti  neprijatelju  da  sazna  pravac  kretanja  muslimanske  vojske.  "Tajnost 
je  najvažniji  element  iznenađenja,  a  iznenađenje  je  najvažniji  segment  ratova-nja."1 

Ova  ophodnja  potvrdila  je  da  su  ophodnje  koje  je  Vjerovjesnik,  sallallahu 
alejhi  ve  sellem,  slao  s  punim  entuzijazmom  izvršavale  sve  zadaće  i  odlikovale  se 
borbenošću,  kao  što  je  pokazala  da  je  muslimanska  vojska  u  stanju  izvršiti  svaki 
zadatak,  što  ukazuje  na  visok  borbeni  moral 

Zapovjednik  muslimanske  ophodnje  pokazao  je  veliku  vojničku  disciplinu 
bespogovorno  se  pokoravajući  Vjerovjesnikovim,  sallallahu  alejhi  ve  sellem,  nared- 
bama, a  to  je  trag  Vjerovjesnikovog  odgoja. 

Čim  je  zapovjednik  pročitao  pismo,  pohitao  je  da  izvrši  zadatak  dajući  vojsci 
lijep  primjer,  prethodno  im  se  obrativši  podižući  im  borbeni  duh:  "Ko  od  vas  želi 
šehidsku  smrt,  neka  krene,  a  ko  ne  želi,  neka  se  vrati!  Što  se  mene  tiče,  ja  krećem 
da  izvršim  zapovijedi  Allahovog  Poslanika,  sallallahu  alejhi  ve  sellem!"2 

9-  Ciljevi  ophodnji 

Pažljivim  studiranjem  i  analizom  Poslanikovih,  sallallahu  alejhi  ve  sellem, 
ophodnji  i  pohoda  možemo  dokučiti  mnoge  ciljeve  i  izvući  neke  lekcije  i  pouke. 
Ako  promislimo  o  ophodnjama  i  pohodima  prije  Bitke  na  Bedru,  doći  ćemo  do  za- 
ključka da  su  u  njima  učestvovali  samo  muhadžiri. 

Ibn  Sa'd  kaže:  "Svi  se  slažu  da  su  u  ovim  pohodima  učestvovali  jedino  muha- 
džiri.  Allahov  Poslanik,  sallallahu  alejhi  ve  sellem,  nije  poslao  nijednog  ensariju  u 
neki  pohod  sve  do  Bedra  kada  je  i  njih  poveo."3 

To  je  bio  dio  plana  koji  je  imao  određene  ciljeve  od  kojih  su:  aktualiziranje 
muhadžirskog  problema  prvo  među  njima  samima,  aktualiziranje  muhadžirskog 
problema  na  širem  planu,  slabljenje  kurejšijske  ekonomije,  vraćanje  nekih  otetih 
prava,  slabljenje  Kurejšija  na  vojnom  planu,  podučavanje  ashaba  umijeću  ratovanja, 
praćenje  kurejšijskih  pokreta,  zastrašivanje  neprijatelja  u  i  oko  Medine,  ispitivanje 
snage  neprijatelja.4 

Ophodnje  su  ispunile  ciljeve,  a  najvažnije  je  ukazati  na  sljedeće: 


1  Er-Resulul-kaid,  str.  94. 

2  Ibn  Hišam,  Es-Siretun-Nebevijje,  1/602.  Predaja  Ibn  Ishaka  od  Urve. 

3  Ibn  Sa'd,  Et-Tabekat,  2/6. 

4  Ebu  Faris,  Gazvetu  Bedrinil-kubra,  str.  14  i  24. 

a)  Islamska  država  se  nametnula  kao  respektabilna  sila  kako  unutrašnjim  tako 
i  vanjskim  neprijateljima 

Ove  ophodnje  i  pohodi  koji  su  poduzeti  pokazali  su  i  vanjskim  i  unutrašnjim 
neprijateljima  islamske  države  i  da've  da  su  muslimani  sposobni  snažno  odgovoriti 
na  svaki  neprijateljski  potez,  bilo  da  dolazi  izvana  ili  iznutra,  tako  da  nikome  ne  bi 
palo  na  pamet  da  napadne  islamsku  državu. 

Muslimanska  vojska  danonoćno  je  bila  u  pokretu,  stoga  je  svaka  pomisao  da 
napadnu  Medinu  ili  pomognu  neprijatelje  muslimana  morala  ulijevati  strah  u  kosti 
Židovima  i  paganskim  plemenima  koja  su  živjela  oko  Medine. 

Primjetno  je  da  se  broj  učesnika  u  ovim  pohodima  i  ophodnjama  konstantno 
povećavao,  te  da  su  organizirane  jedna  za  drugom  bez  većeg  vremenskog  prekida 
-  odmah  po  povratku  jedne  skupine  iz  pohoda  ili  ophodnje,  bila  bi  organizirana 
druga  i  poslana  sa  istim  ciljevima:  ugrožavanje  kurejšijskih  ekonomskih  interesa, 
stvaranje  atmosfere  nesigurnosti  na  njihovim  trgovačkim  putevima  posebno  onim 
prema  Šamu.  Ovi  potezi  primorali  su  Kurejšije  na  povećanje  broja  pratilaca  kara- 
vana, uz  to,  izazvali  su  poskupljenje  robe  u  Mekki  te  širenje  straha  među  pratiocima 
karavana  i  mekkanskim  bogatašima.1 

b)  Pridobijanje  nekih  plemena  i  eliminiranje  opasnosti  od  beduina 

Allahov  Poslanik,  sallallahu  alejhi  ve  sellem,  postigao  je  sporazum  sa 
plemenom  Džuhejna,  i  još  nekim  plemenima  koja  su  živjela  u  toj  oblasti,  i  postao 
njihov  saveznik. 

Ovaj  je  potez  povukao  s  ciljem  neutraliziranja  opasnosti  koju  su  oni 
predstavljali  za  muslimane,  te  kako  bi  ih  pridobio  na  svoju  stranu  u  sukobu  između 
Kurejšija  i  muslimana.  To  je  zato  što  su  ova  plemena  prirodno  bila  naklonjena  Ku- 
rejšijama  i  saradnji  s  njima  jer  ih  je  s  njima  vezalo  historijsko  savezništvo,  koje 
Kur'an  naziva  "sigurnost"2,  kojim  su  Kurejšije  nastojale  osigurati  sigurnost  svojih 
karavana  na  trgovačkim  putovanjima  u  Šam  i  Jemen.3 

Nakon  što  su  ta  plemena  potpisala  sporazum  sa  Allahovim  Poslanikom,  salla- 
llahu alejhi  ve  sellem,  postali  su  prijetnja  kurejšijskim  trgovačkim  karavanama,  a 
muslimani  su  postali  gospodari  čitave  oblasti  oko  Medine.4 

Vjerovjesnik,  sallallahu  alejhi  ve  sellem,  udaljio  je  beduine  od  trgovačkih  pu- 
teva  jer  su  predstavljali  opasnost  za  trgovačke  karavane.  Prije  osnivanja  islamske 
države,  svako  ko  je  prolazio  kroz  njihova  područja  morao  im  je  plaćati  dadžbinu, 

1  Devletur-Resul  minet-tekvin  ilet-temkin,  str.  532. 

2  U  suri  Kurejš  spomenuta  je  riječ  *Ji%\  (iilaaf)  -  običaj  putovanja,  sigurnost  na  putovanju.  U  ovoj  suri  se 
govori  kako  su  Kurejšije,  Allahovom  dobrotom,  navikle  da  žive  sigurno  u  svom  gradu  i  da  su 
bezbjedni  na  svojim  trgovačkim  putovanjima.  Tu  sigurnost  su  uživali  jer  su,  Allahovom  dobrotom, 
uživali  ugled  kod  ostalih  Arapa.  (prim.  prev.) 

3  Dr.  Ekrem  Dija'  el-Umeri,  El-Mudžteme'ul-Medenijj,  str.  27. 

4  Mu'nis,  Dirasat  fis-sira,  str.  19. 

međutim,  nakon  uspostavljanja  islamske  države  ova  je  praksa  ukinuta.  Kako  bi  to 
nadoknadili,  ovi  su  beduini  odlučili  izvoditi  pljačkaške  upade  u  mjesta  oko  Medine, 
koje  je  predvodio  Kurz  el-Fihri.  Allahov  Poslanik,  sallallahu  alejhi  ve  sellem,  pokre- 
nuo je  potjeru  za  El-Fihrijem  i  gonio  gaje  sve  do  Sefvana,  u  blizini  Bedra,  oko  150 
kilometara  od  Medine.  Neki  historičari  su  ovu  potjeru  nazvali  "mala  bitka  na  Bed- 
ru". 

Ova  je  potjera  bila  dobra  lekcija  beduinima  jer  se  više  nikad  nisu  usudili  na- 
pasti Medinu. 

Muslimani  su  se  time  osigurali  od  plaćanja  dadžbina  ovim  drumskim  razboj- 
nicima i  primorali  beduine  na  povlačenje  i  potpisivanje  sporazuma  kojim  su  se 
muslimani  osigurali  od  njihovog  zla.1 

c)  Veza  ovih  ophodnji  sa  bitkama  koje  su  uslijedile 

Pohodi,  koji  su  bili  dio  vojnih  vježbi  i  manevara  muslimanske  vojske,  izvođeni 
u  kontinuitetu,  pružaju  jasan  dokaz  daje  muslimanska  zajednica  u  Medini  pod  vod- 
stvom Vjerovjesnika,  sallallahu  alejhi  ve  sellem,  bila  poput  košnice  pčela. 

Primjetno  je  daje  kroz  ove  pohode,  u  kojima  su  ashabi  učestvovali  kao  zapo- 
vjednici i  vojnici,  Vjerovjesnik,  sallallahu  alejhi  ve  sellem,  nastojao  ojačati  temelje 
islamske  države  i  pripremiti  ashabe  za  nadolazeće  pobjede,  koje  im  je  s  vremena  na 
vrijeme  nagovještavao. 

Pažljivim  pregledom  imena  zapovjednika  ovih  pohoda  uočit  ćemo  da  se  radi 
o  ljudima  koji  su  kao  zapovjednici  zablistali  tokom  kasnijih  islamskih  osvajanja: 
povjerenik  ovoga  ummeta  Ebu  Ubejde  b.  El-Džerrah  -  zapovjednik  osvajača  Šama; 
Sa'd  b.  Ebu  Vekkas  -  junak  Kadisijje  i  osvajač  Medaina;  Halid  b.  El-Velid,  Allahova 
sablja  -  porazio  je  Bizantince  na  Jermuku;  Amr  b.  El-As  -  osvajač  Egipta  i  Libije,  i 
drugi,  Allah  bio  zadovoljan  svima  njima. 

Halid  i  Amr  su  se  uključili  u  ove  pohode  nakon  primanja  islama  i  u  nekima  od 
njih  su  bili  zapovjednici. 

Pohodi  koje  je  Vjerovjesnik,  sallallahu  alejhi  ve  sellem,  poduzimao  bili  su 
istinske  vojne  vježbe  i  slobodno  se  mogu  smatrati  vojnom  akademijom  za  obuku  i 
odgoj  vojskovođa  koji  će  kasnije  osvojiti  velika  prostranstva. 


+ 


1  Abdurrahman  eš-Šudža',  Dirasat  fi  ahdin-Nubuvve,  str.  131. 

Peta  tema 
Kontinuitet  u  odgoju  i  obrazovanju 

Među  prvim  ajetima  objavljenim  u  medinskom  periodu  su  ajeti  s  početka  su- 
re El-Bekare  koji  govore  o  svojstvima  vjernika  i  nevjernika  i  licemjera,  a  zatim  skreću 
pažnju  na  Židove  i  kršćane  s  akcentom  na  pojašnjavanje  židovskih  osobina.  Veliki 
dio  sure  posvećen  je  objašnjavanju  svojstava  i  mentaliteta  Židova  jer  su  oni  od 
prvog  dana  pojave  islama  u  Medini  iskazali  neprijateljstvo  prema  toj  vjeri.1 

Primjetno  je  da  sura  El-Bekare  sadrži  poziv  svim  ljudima  da  prihvate  Allahovu 
vjeru  i  samo  Njega  obožavaju.  Kaže  Allah  Uzvišeni: 

"O  ljudi,  budite  u  ibadetu  Gospodaru  svome,  koji  je  stvorio  vas  i  one  prije  vas, 
da  biste  bili  bogobojazni;  koji  vam  je  Zemlju  posteljom,  a  nebo  zdanjem  uči- 
nio; koji  s  neba  spušta  kišu  i  s  njom  izvodi  plodove,  opskrbu  vašu.  Zato  ne  či- 
nite Allahu  druge  ravnim  -  a  vi  dobro  znate  da  to  niko  mimo  Njega  ne 
zaslužuje!"2 

Kur'anski  ajeti  objavljeni  u  medinskom  periodu  upozoravaju  vjernike  na  oso- 
bine licemjerstva,  pojašnjavaju  opasnost  licemjera  za  muslimansko  društvo  u  nas- 
tanku i  novu  državu. 

LicemjeFstvo  se  pojavilo  tek  u  medinskom  periodu  jer  muslimani  u  Mekki 
nisu  imali  snagu,  niti  su  bili  u  stanju  koje  primorava  protivnike  muslimana  da  im 
laskaju  i  pretvaraju  se  pred  njima,  a  da  im  iza  leđa  pletu  spletke,  kao  što  je  to  bio 
slučaj  u  Medini. 

Ajeti  objavljeni  u  ovom  periodu  puni  su  vijesti  o  licemjerima,  njihovim  osobi- 
nama, i  aktivnostima.  Skoro  da  nema  medinske  sure,  naročito  duge  ili  srednje,  u 
kojoj  se  ne  spominju  licemjeri.  To  znači  da  je  pokret  licemjera  postojao  tokom  sko- 
ro cijelog  medinskog  perioda,  doduše,  u  drugoj  polovini  medinskog  perioda  počeo 
je  osjetno  slabiti.3 

Karakteristike  kur'anskih  ajeta  u  medinskom  periodu  su:  ukazivanje  na  veliči- 
nu Allaha,  pozivanje  na  razmišljanje  o  kosmosu,  podsticanje  Džennetom,  a  zastra- 
šivanje Vatrom,  objavljivanje  šerijatskih  propisa.  Sve  ovo  bilo  je  u  cilju  odgajanja 
ummeta  i  jačanja  kapaciteta  države  koja  će  preuzeti  obavezu  dostavljanja  Allahove 
vjere  svim  ljudima,  i  koja  će  se  boriti  na  Njegovom  putu. 


1  Ez-Zilal,  1/27. 

2  Sura  El-Bekare,  21-22. 

3  Derveza,  Es-Siretun-Nebevijje,  2/72-76,  prema:  dr.  Abdurrahman  eš-Šudža',  Dirasat  fi  ahdin-Nubuvve, 
str.  172. 

Napredak  daVe,  izgradnja  zajednice  i  države  praćeni  su  naučnim  napretkom 
um  meta. 

Kur'an  ukazuje  na  vrijednost  znanja  i  onih  koji  ga  stječu,  a  Poslanik,  sallallahu 
alejhi  ve  sellem,  mnogo  je  cijenio  znanje  i  stoga  ne  čudi  da  zbirke  hadisa  sadrže 
poglavlja  o  vrijednosti  znanja. 

Ummet  je  shvatio  da  je  znanje  jedan  od  najvažnijih  faktora  napretka  jer  je 
nemoguće  da  Allah  da  napredak  narodu  neznalica,  narodu  koji  zaostaje  na  polju 
nauke. 

Svakom  čitaocu  Kur'ana  jasno  se  pokazuje  da  on  obiluje  ajetima  koji  ističu 
vrijednost  znanja  i  podstiču  na  učenje.  Po  Kur'anu,  znanje  je  oponent  nevjerstvu  jer 
je  karakteristika  nevjerstva  neznanje  i  zabluda.1 

Uzvišeni  Allah  je  rekao: 


"Zar  je  takav  kao  onaj  koji  u  noćnim  satima  u  molitvi  vrijeme  provodi,  pada- 
jući licem  na  tlo  i  stojeći,  strahujući  od  onoga  svijeta  i  nadajući  se  milosti  Gos- 
podara svoga...?  Reci:  Zar  su  isti  oni  koji  znaju  i  oni  koji  ne  znaju?  Samo  oni 
koji  pameti  imaju  pouku  primaju!"2 

Znanje  je  jedino  za  stoje  Allah  naredio  Svome  Poslaniku,  sallallahu  alejhi  ve 
sellem,  da  traži  da  mu  bude  povećano: 


"I  reci:  Gospodaru  moj.  Ti  znanje  moje  povećaj!' 

Znanje  je,  također,  prva  karakteristika  kojom  je  Allah  odlikovao  Adema: 


<0  c#^^o[&&^  > 


"I  On  pouči  Adema  svim  imenima,  a  onda  ih  predoči  melekima  i  reče:  Kažite 
Mi  imena  njihova,  ako  istinu  govorite!"4 

Vjerovjesnik,  sallallahu  alejhi  ve  sellem,  neumorno  je  podučavao  ashabe, 
podsjećao  ih  na  Allaha,  podsticao  ih  na  vrline,  objašnjavao  im  šerijatske  propise, 
itd.  Nekada  se  obraćao  pojedincu,  a  nekada  skupini.  Ostavio  je  iza  sebe  ogromno 
blago  u  domenu  odgojnih  sredstava  i  vještine  podučavanja.  Posebno  je  vodio  raču- 
na o  metodama  i  sredstvima  koja  pospješuju  pamćenje,  olakšavaju  shvatanje  i  nje- 
gove hadise  trajno  urezuju  u  sjećanje  ashaba.5 


1  Et-Temkin  iii-ummetii-isiamijje,  str.  62. 

2  Sura  Ez-Zumer,  9. 

3  Sura  Taha,  114. 

4  Sura  El-Bekare,  31. 

5  Dr.  Abdurrahman  el-Berr,  Menahidž  ve  adabus-sahabe  fit-te'allumi  vet-tđlim,  str.  59-60. 


Prvo:  Najvažnije  odgojne  metode  i  sredstva  koja  je  Poslanik  koristio  u 
mekkanskom  i  medinskom  periodu  da  ve 

1-  Ponavljanje  hadisa 

Vjerovjesnik,  sallallahu  alejhi  ve  sellem,  vodio  je  računa  da  ponavlja  hadis  jer 
to  pospješuje  pamćenje  i  olakšava  razumijevanje.  Prenosi  se  daje  Enes,  radijallahu 
anhu,  rekao  da  je  Vjerovjesnik,  sallallahu  alejhi  ve  sellem,  tokom  držanja  govora, 
ponavljao  riječi  po  tri  puta  kako  bi  (oni  koji  slušaju)  bolje  shvatili.1 

2-  Spor  i  razgovijetan  govor 

Vjerovjesnik,  sallallahu  alejhi  ve  sellem,  nije  govorio  brzo  nego  polahko,  riječ 
po  riječ,  da  bi  pamćenje  bilo  lakše  i  da  bi  se,  prilikom  prenošenja,  izbjeglo  iskrivlja- 
vanje i  promjena  rečenog. 

Vjerovjesnik,  sallallahu  alejhi  ve  sellem,  bio  je  toliko  obazriv  u  ovom  pogledu 
da  se  moglo  izbrojati  koliko  je  riječi  izgovorio  u  jednom  sijelu.2 

Od  Urve  b.  Zubejra  prenosi  se  da  je  Aiša,  radijallahu  anha,  rekla:  "Zar  se  ne 
čudiš  tom  i  tom  čovjeku?!  Sjeo  je  pored  moje  sobe,  u  vrijeme  kada  sam  klanjala 
duha-namaz,  i  počeo  citirati  hadise  Allahovog  Poslanika,  sallallahu  alejhi  ve  sellem. 
Uspio  je  otići  prije  nego  što  sam  završila  namaz,  ali  da  sam  ga  stigla,  rekla  bih  mu 
da  Allahov  Poslanik,  sallallahu  alejhi  ve  sellem,  nije  govorio  brzo  kao  što  vi  govo- 
rite."3 

3-  Odabiranje  pogodnog  vremena,  umjerenost  u  govoru  bez  dosađivanja 

Vjerovjesnik,  sallallahu  alejhi  ve  sellem,  bio  je  vrlo  odmjeren  u  pogledu  količi- 
ne i  vrste  znanja  i  vremena  u  kojem  je  podučavao.  To  je  zato  da  ashabima  ne  bude 
dosadno  i  da  im  omogući  aktivnije  pamćenje  i  lakše  shvatanje. 

Od  Abdullaha  b.  Mes'uda,  radijallahu  anhu,  prenosi  se  da  je  rekao:  "Vjero- 
vjesnik, sallallahu  alejhi  ve  sellem,  određivao  nam  je  dane  za  pouku  jer  nije  želio  da 
nam  bude  dosadno."4 

4-  Navođenje  primjera 

Primjer  pospješuje  pamćenje  zato  što  um  oblikuje  sliku  na  osnovu  datog 
primjera,  a  zatim  je  povezuje  sa  stvarnošću.  Uz  to,  primjeri  se  mogu  svrstati  pod 
rječitost  koja  plijeni  srca  i  obuzima  razum,  posebno  razum  ljubitelja  rječitosti. 

Sam  Kur'an  obiluje  primjerima,  a  mudrost  njihovog  navođenja  otkrivena  je  u 
mnogim  ajetima.  Allah  je  kazao: 


1  Sahihul-Buhari,  Kitabul-ilm,  bab:  Men  eadel-hadis,  1/188. 

2  Dr.  Abdurrahman  el-Berr,  Menahidž  ve  adabus-sahabe  fit-t&allumi  vet-tdiim,  str.  62. 

3  Sahihul-Buhari,  Kitabui-menakib,  bab:  Sifetun-Nebijji,  6/576,  br.  3568. 

4  Sahihul-Buhari  Kitabul-ilm,  bab:  Ma  kanen-Nebijju  jetehavveluhum  bil-mev'iza,  1/162,  br.  68. 

'To  su  primjeri  koje  Mi  ljudima  navodimo,  ali  ih  samo  učeni  shvaćaju."1 

"Da  ovaj  Kur  an  kakvom  brdu  objavimo,  ti  bi  vidio  kako  je  strahopoštovanja 
puno  i  kako  bi  se  od  straha  pred  Allahom  raspalo.  Takve  primjere  navodimo 
ljudima  da  bi  razmislili.  "2 

Vjerovjesnik,  sallallahu  alejhi  ve  sellem,  slijedio  je  kur'ansku  metodu  pa  je 
često  navodio  primjere.  Abdullah  b.  Omer,  radijallahu  anhuma,  rekao  je:  "Zapamtio 
sam  hiljadu  primjera  od  Allahovog  Poslanika,  sallallahu  alejhi  ve  sellem!"3 

Učenjaci  su  napisali  brojne  knjige  u  kojima  su  bilježili  samo  primjere  i 
poslovice  navedene  u  vjerovjesnjčkim  hadisima.  Jedna  od  prvih  knjiga,  posvećena 
izričito  ovoj  temi,  je  knjiga  Emsolul-hadis  čiji  je  autor  kadija  Ebu  Muhammed  el- 
Hasen  b.  Abdurrahman  b.  Hallad  er-Ramehurmuzi  koji  je  umro  360.  hidžretske 
godine.4 

5-  Postavljanje  pitanja 

Postavljanje  pitanja  je  vrlo  važna  metoda  odgojnog  procesa  koja  pomaže  u 
učvršćivanju  veze  između  učitelja  i  učenika.  Na  ovaj  način  učenik  se  stimulira  na 
intelektualnu  aktivnost,  podstiče  na  razmišljanje  i  traženje  pravog  odgovora.  Iz  tog 
razloga  Vjerovjesnik,  sallallahu  alejhi  ve  sellem,  često  je  u  podučavanju  ashaba  ko- 
ristio ovu  metodu,  što  je  pozitivno  djelovalo  na  njihovo  razumijevanje  i  pamćenje. 

Ponekad  je  Vjerovjesnik,  sallallahu  alejhi  ve  sellem,  postavljao  pitanje  samo 
da  bi  pobudio  znatiželju  ashaba.  Tako  se  prenosi  od  Ebu  Hurejre,  radijallahu  anhu, 
da  je  Vjerovjesnik,  sallallahu  alejhi  ve  sellem,  upitao:  "Zar  nećete  da  vam  kažem 
čimeAllah  briše  greške  i  podiže  stepene?"  "Hoćemo,  Allahov  Poslaniče!"  odgovori- 
še  ashabi.  Vjerovjesnik,  sallallahu  alejhi  ve  sellem,  reče  im:  "Upotpunjavanje  abdesta 
u  teškoći,  mnoštvo  koraka  ka  džamijama  i  nakon  obavljenog  namaza  iščekivati  slje- 
deći. To  vam  je  kao  straža!'6 

Ponekad  bi  postavljao  pitanje  za  koje  je  znao  da  nemaju  odgovor  i  da  će 
odgovor  prepustiti  Allahu  i  Njegovom  Poslaniku,  sallallahu  alejhi  ve  sellem,  ali  je  na 
ovaj  način  htio  da  im  skrene  pažnju  na  temu.6  Od  Ebu  Hurejre,  radijallahu  anhu, 
prenosi  se  daje  Allahov  Poslanik,  sallallahu  alejhi  ve  sellem,  upitao;  "Znate  li  ko je 


1  Sura  El-Ankebut,  43. 

2  Sura  El-Hašr,  21. 

3  Menahidž  ve  adabus-sahabe  fit'te'allumi  vet-ta'lim,  str.  65. 

4  Dr.  Abdurrahman  el-Berr,  Menahidž  ve  adabus-sahabe  fit-te'allumi  vet-ta'lim,  str.  65.  Poslanikova 
sredstva  i  metode  u  odgoju  prenio  sam  ukratko  iz  ove  knjige. 

5  Sahihu  Muslim,  Kitabut-tahara,  bab:  Fadlu  isbagil-vudu\  1/219. 

6  Minhadž  ve  adabus-sahabe  fit-te'allumi  vet-ta'lim,  str.  67. 


gubitnik?"  Ashabi  su  odgovorili:  "Gubitnik je,  po  nama,  onaj  koje  ostao  bez  novca  i 
imovine."  Poslanik,  sallallahu  alejhi  ve  sellem,  reče  im:  "Pravi  gubitnik  u  mom 
ummetu  je  onaj  koji  dođe  na  Sudnji  dan  s  namazom,  postom,  zekatom...  ali  je  opso- 
vao ovoga,  potvorio  onoga,  bespravno  prisvojio  tuđi  imetak,  nekoga  ubio,  nekoga 
udario,  pa  se  svakome  od  njih  da  dio  njegovih  dobrih  djela,  a  ako  mu  ponestane 
dobrih  djela  prije  nego  što  svakome  vrati  njegovo  pravo,  u  tom  slučaju  uzet  će  se  od 
njihovih  loših  djela  i  staviti  njemu  na  teret  i  konačno  bit  će  bačen  u  Vatru."1 

A  ako  bi  postavio  pitanje,  pa  neki  ashab  dao  tačan  odgovor,  Poslahik,  salla- 
llahu alejhi  ve  sellem,  bi  ga  pohvalio  ohrabrujući  ga,  a  i  kako  bi  drugima  to  bio 
poticaj  da  učestvuju.  Tako  je  učinio  sa  Ubejjom  b.  Ka'bom,  radijallahu  anhu.  Njega 
je  Allahov  Poslanik,  sallallahu  alejhi  ve  sellem,  upitao:  "Ebul-Munzire,  šta  misliš  koji 
je  najvredniji  ajet  u  Allahovoj  Knjizi?"  Ubejj  je  rekao:  "Allah  i  Njegov  Poslanik  najbo- 
lje znaju!"  Poslanik  ponovo  upita:  "Ebul-Munzire,  šta  misliš  koji  je  najvredniji  ajet  u 
Allahovoj  Knjizi?"  Ubejj  b.  Ka'b  je  odgovorio:  "Allahu  la  ilahe  illa  huvel-Hajjul- 
Kajjum."  Kaže  Ubejj:  "Vjerovjesnik,  sallallahu  alejhi  ve  sellem,  potapša  me  po  prsi- 
ma i  reče:  'Čestitam  ti  na  pokazanom  znanju,  Ebul-Munzire!"'2 

Ovakav  postupak  ohrabruje  učenika,  ulijeva  mu  samopouzdanje  i  zado- 
voljstvo, i  potiče  želju  za  nastavkom  stjecanja  znanja.3 

6-  Otpočinjanje  razgovora  koji  će  pobuditi  interesiranje  za  temu 

Džabir  b.  Abdullah,  radijallahu  anhu,  navodi  jedan  prekrasan  primjer  ovakvog 
razgovora.  On  je  pripovijedao  da  je  Allahov  Poslanik,  sallallahu  alejhi  ve  sellem, 
jedanput  prolazio  pijacom,  došavši  s  jednog  od  medinskih  brda,  a  ljudi  su  se  oku- 
pili oko  njega.  Prolazeći,  ugledao  je  mrtvog  jarca  odsječenih  ušiju,  uhvatio  gaje  za 
uši  i  upitao:  "Ko  bi  htio  da  kupi  ovog  jarca  za  jedan  dirhem?¥  "Ne  bismo  ga  uzeli  ni 
da  je  džabe!  Šta  da  radimo  s  njim?!",  odgovorili  su  okupljeni.  Poslanik,  sallallahu 
alejhi  ve  sellem,  upita:  "A/e  biste  voljeli  da  je  vaš?"  Okupljeni  rekoše:  "Allaha  nam, 
čak  i  da  je  živ,  ma  hana  mu  je  što  su  mu  uši  odsječene,  a  uz  to,  ovaj  je  još  i  mrtav." 
Allahov  Poslanik,  sallallahu  alejhi  ve  sellem,  reče:  "Tako  mi  Allaha,  ovaj  svijet  Allahu 
je  manje  vrijedan  nego  vama  ovajjaracl'A 

7-  Ilustracija 

Vjerovjesnik,  sallallahu  alejhi  ve  sellem,  koristio  je  metodu  ilustracije  kao 
odgojno  sredstvo  kako  bi  ono  što  objašnjava  ostalo  trajnije  u  sjećanju,  jer  slušalac 
na  ovaj  način  aktivira  sva  svoja  osjetila  i  bolje  se  koncentrira  na  temu,  što  pobolj- 
šava razumijevanje  i  pamćenje. 


1  Sahihu  Musiim,  Kitabul-birr,  bab:  Tahrimuz-zulm,  4/1997. 

2  Sahihu  Musiim,  Kitabu  salatil-musafirine  ve  kasruha,  bab:  Fadlu  suretU-Kehf  ve  Ajetil-Kursijji,  br.  556. 

3  Menahidž  ve  adabus-sahabe  fit-te'allumi  vet-ta'lim,  str.  69. 

4  Sahihu  Musiim,  Kitabuz-zuhdi  ver-rekaik,  A/2212. 

Vrste  ilustracija  koje  je  Vjerovjesnik,  sallallahu  alejhi  ve  sellem,  koristio: 

a)  Pokret  ruke 

Tako  je,  naprimjer,  objašnjavajući  povezanost  vjernika  jednog  s  drugim, 
isprepleo  prste  svojih  ruku.  Od  Ebu  Muse  el-Eš'arija  prenosi  se  da  je  Vjerovjesnik, 
sallallahu  alejhi  ve  sellem,  rekao:  "Vjernici  su  jedan  drugom  poput  građevine,  jedan 
drugog  podupiru",  pa  je  isprepleo  svoje  prste.1 

b)  Crtanje 

Vjerovjesnik,  sallallahu  alejhi  ve  sellem,  znao  je  na  zemlji  nacrtati  linije  kako  bi 
privukao  pažnju  ashaba,  a  onda  bi  im  objašnjavao  ono  što  ilustracija  predstavlja. 
Prenosi  se  od  Abdullaha  b.  Mes'uda,  radijallahu  anhu,  daje  rekao:  "Allahov  Posla- 
nik, sallallahu  alejhi  ve  sellem,  nacrtao  je  jednu  liniju  i  rekao:  'Ovo  je  Allahov  pravi 
put1  Nakon  toga  nacrtao  je  druge  linije,  desno  i  lijevo  od  ove,  i  rekao:  'Ovo  su 
stranputice,  na  svakoj  se  nalazi  šejtan  i  poziva  u  nju'  Nakon  toga  je  proučio  ajet: 

1  doista,  ovo  je  pravi  put  Moj,  pa  se  njega  držite  i  druge  puteve  ne  slijedite, 
pa  da  vas  odvoje  od  puta  Njegova;  eto  to  vam  On  naređuje,  da  biste  se  grije- 
ha klonili.112 

c)  Podizanje  i  pokazivanje  stvari  o  kojima  je  govorio 

Učinio  je  to,  naprimjer,  kada  je  objašnjavao  zabranu  odijevanja  svile  i  nošenja 
zlatnog  nakita  muškarcima.  Prenosi  se  od  Alije  b.  Ebu  Taliba,  radijallahu  anhu,  daje 
rekao:  "Allahov  Vjerovjesnik,  sallallahu  alejhi  ve  sellem,  uzeo  je  komad  svile  u  desnu 
ruku,  a  zlato  u  lijevu  i  rekao:  'Ovo  dvoje  je  zabranjeno  muškarcima  moga  ummeta."3 
U  predaji  koju  bilježi  EnrNesai  stoji:  "Zlato  i  svila  dozvoljeni  su  ženama  moga  um- 
meta, a  zabranjeni  muškarcima !'A  Iz  ovog  primjera  vidimo  da  je  Vjerovjesnik,  salla- 
llahu alejhi  ve  sellem,  uporedo  koristio  riječi,  podizanje  i  pokazivanje  zlata.  To  je 
zato  kako  bi  ljudi  i  čuli  i  vidjeli,  te  tako  jasnije  i  lakše  zapamtili. 

d)  Demonstracija 

Naprimjer,  na  minberu  je  pokazivao  kako  se  klanja  da  bi  ga  svi  ljudi  mogli 
vidjeti.  Prenosi  se  od  Sehla  b.  Sa'da  es-Saidija,  radijallahu  anhu,  daje  rekao:  "Vidio 
sam  Allahovog  Poslanika,  sallallahu  alejhi  ve  sellem,  kada  se  popeo  na  minber, 
okrenuo  prema  kibli,  zatim  je  donio  tekbir,  pa  su  ljudi  ustali  da  klanjaju  za  njim; 
učio  je,  a  onda  učinio  ruku',  pa  su  ljudi  iza  njega  učinili  ruku';  ispravio  se  sa  ruku'a, 


1  Sahihul-Buhari,  Kitabul-mezalim,  bab:  Nasrul-mazlum,  5/99,  br.  2446. 

2  Sura  EI-ErVam,  153. 

3  Ebu  Davud,  Sunen,  Kitabul-libas,  bab:  Fil-hariri  lin-nisđ,  4/5,  br.  4057. 

4  El-Albani,  Sahihu  Sunenin-Nesai,  br.  5163. 

nakon  toga  je  sišao  natraške  i  učinio  sedždu  na  tlu,  a  zatim  se  vratio  na  minber  i 
počeo  učiti,  pa  je  učinio  ruku'  i  uspravio  se,  pa  sišao  natraške  i  učinio  sedždu  na  tlu, 
te  se  vratio  na  minber;  zatim  se  vratio  na  minber  i  počeo  učiti,  pa  je  učinio  ruku'  i 
uspravio  se,  a  potom  sišao  natraške  i  učinio  sedždu  na  tlu,  pa  se  vratio  na  minber. 
Kada  je  završio  namaz,  okrenuo  se  ljudima  i  rekao:  'O  ljudi,  ovo  sam  uradio  da  biste 
me  slijedili  u  namazu  i  da  biste  naučili  kako  izgleda  moj  namaz.'"1 

8-  Učtivo  i  nježno  obraćanje 

Učtivo  obraćanje  i  upotreba  blagih  izraza  spaja  srca,  privlači  ih  istini  i  potiče 
slušaoca  na  razmišljanje  i  pamćenja.  Stoga  je  Vjerovjesnik,  sallallahu  alejhi  ve  sel- 
lem,  uvode  svojih  govora  počinjao  na  ovaj  način,  naročito  ako  je  govorio  o  deli- 
katnim temama.  Kada  je,  naprimjer,  govorio  o  ponašanju  pri  obavljanju  nužde,  u 
uvodu  je  napomenuo  da  je  on  vjernicima  kao  roditelj  koji  ih  podučava  iz  samilosti 
prema  njima.2  Tom  prilikom  Poslanik,  sallallahu  alejhi  ve  sellem,  obratio  im  se  ova- 
ko: "Ja  sam  vama  poput  roditelja,  ja  vas  podučavam!  Pa  kad  neko  od  vas  htjedne 
obaviti  nuždu,  neka  ni  lice  ni  leđa  ne  okreće  u  pravcu  Kible  i  neka  se  ne  čisti  desnom 
rukom."3 

Vjerovjesnik,  sallallahu  alejhi  ve  sellem,  kao  najbolji  učitelj,  vodio  je  računa  o 
primjeni  nekoliko  važnih  odgojnih  principa  koji  su  odraz  njegovog  moralnog  i  inte- 
lektualnog savršenstva  jer  je,  primjenjujući  ove  principe  u  komentaru  nekih  postu- 
paka ashaba,  učinio  da  se  njegova  uputstva  čvrsto  ustale  u  njihovim  srcima.4 

Neki  od  tih  principa  su: 

a)  Hrabren  je  i  pohvala  onoga  ko  učini  nešto  dobro 

Na  ovaj  način  Vjerovjesnik,  sallallahu  alejhi  ve  sellem,  podsticao  je  ashabe  da 
budu  još  aktivniji  u  stjecanju  znanja  i  prakticiranju  naučenog.  Tako  je,  naprimjer, 
pohvalio  Ebu  Musaa  El-Eš'arija  da  pravilno  i  milozvučno  uči  Kur'an.  Od  Ebu  Musaa 
se  prenosi  da  mu  je  Vjerovjesnik  rekao:  "Da  si  me  vidio  jučer  kako  slušam  tvoje 
učenje  Kur'ana!  Dat  ti  je  jedan  od  glasova  Davudove  porodice."5 

b)  Pokazivanje  razumijevanja  za  počinioca  greške  i  ispravljanje  s  blagošću 

Poslanik,  sallallahu  alejhi  ve  sellem,  imao  je  razumijevanja  za  stanje  /  okol- 
nosti pod  kojima  su  ljudi  napravili  grešku,  opravdavao  ih  je  neznanjem,  greške  im 
ispravljao  s  blagošću  i  brižno  ih  podučavao.  Zbog  ovakvog  pristupa  srca  ffucff  koje 
je  Poslanik  savjetovao  ispunjavala  bi  se  ljubavlju  prema  njemu  i  njegovoj  vjeri, 


1  Sahihul-Buhari,  Kitabus-sala,  bab:  Fis-sutuhi  vel-minberi  vel-hašeb,  17486,  br.  377. 

2  Menahidž  ve  adabus-sahabe,  str.  74. 

3  Ebu  Davud,  Sunen,  Kitabut-tahara,  bab:  Kerahijetu  istikbalil-Kible  inde  kadail-hadžeti,  1/3,  br.  8. 

4  Menahidž  ve  adabus-sahabe,  str.  85. 

5  Sahihu  Muslim,  Kitabu  salatil-musafirin,  bab:  Istihbabu  tahsinis-savti  btt»Kur'an,  1/546. 


Život  i  djelo  posCjeđnjeg  Vjerovjesniijfi  J^HHH^K^ts  M 

prisutni  bi  bili  zadivljeni  i  svi  se  trudili  da  zapamte  i  prenesu  taj  događaj.1  Primjer  za 
to  je  predaja  koju  prenosi  Muavija  b.  El-Hakem  es-Sulemi  koji  kaže:  "Klanjao  sam  za 
Allahovim  Poslanikom,  sallallahu  alejhi  ve  sellem,  kada  neki  čovjek  kihnu  te  mu  ja 
rekoh:  'Allah  ti  se  smilovao!',  a  ljudi  me  prostrijeliše  pogledima.  'Majke  vas  vaše 
nemale  -  zašto  me  tako  gledate?',  rekoh  im  ja.  Na  to  oni  počeše  da  udaraju  rukama 
po  svojm  bedrima,  pa  kad  vidjeh  da  me  ušutkuju,  ušutio  sam.2  Kada  je  Allahov 
Poslanik,  sallallahu  alejhi  ve  sellem,  draži  mije  i  od  oca  i  od  majke,  završio  namaz  - 
a  ni  prije  ni  poslije  njega  nisam  vidio  učitelja  koji  je  ljepše  podučavao  od  njega, 
Allaha  mi,  niti  se  namrgodi  na  mene,  niti  me  udari,  niti  me  izgrdi  -  samo  je  rekao: 
'Nije  ispravno  da  se  u  namazu  kaže  bilo  šta  od  ljudskog  govora,  nego  samo  slavlje- 
nje i  veličanje  Allaha  i  učenje  Kur'ana.'"3 

Pogledaj  ovaj  primjer  blagosti  u  podučavanju  i  koji  je  to  utjecaj  imalo  na 
Muaviju  i  kako  ga  se  dojmilo  Poslanikove  sallallahu  alejhi  ve  sellem,  lijepo  podu- 
čavanje. 

c)  Indirektno  ukazivanje  na  pogrešne  i  neispravne  postupke 

To  je  zato  što  treba  imati  obzira  prema  osjećanjima  onoga  koje  pogriješio,  a 
uz  to,  indirektnim  obraćanjem  savjet  će  biti  upućen  svima  i  svi  će  od  toga  imati 
koristi.  Primjer  za  to  je  predaja  o  Abdullahu  b.  El-Letebijje  kojeg  je  Poslanik  ime- 
novao za  službenika  za  sakupljanje  zekata  od  plemena  Benu  Sulejm,  pa  je  ovaj 
prihvatao  od  njih  poklone  koje  su  mu  davali.  Ebu  Humejd  es-Saidi  kaže  da  je 
Allahov  Poslanik,  sallallahu  alejhi  ve  sellem,  poslao  službenika  da  prikupi  sadaku  iz 
plemena  Benu  Sulejm,  za  njega  se  govorilo  da  je  sin  El-Letebijje.  Kada  je  obavio 
posao,  vratio  se  i  rekao:  'Allahov  Poslaniče,  ovo  je  za  vas,  a  ovo  je  poklonjeno 
meni.'  Allahov  Poslanik,  sallallahu  alejhi  ve  sellem,  reče  mu:  lA  zašto  nisi  ostao  da 
sjediš  u  kući,  kod  oca  i  majke,  pa  da  vidiš  hoćeš  U  dobiti  poklon  ili  ne.'  Navečer,  posli- 
je namaza,  Allahov  Poslanik,  sallallahu  alejhi  ve  sellem,  ustao  je,  izgovorio  kelimei- 
šehadet,  zahvalio  Allahu  onako  kako  Mu  dolikuje,  i  rekao:  'Kako  čovjek  kojeg  poša- 
ljemo da  obavi  neki  posao  može  doći  i  reći:  Ovo  je  od  vašeg  posla,  a  ovo  je  poklonje- 
no meni.  Zašto  nije  ostao  u  kući  kod  oca  i  majke  pa  da  vidi  hoće  U  dobiti  poklon  ili 
ne.  Tako  mi  Onoga  u  čijoj  je  ruci  Muhammedova  duša,  ko  god  sakrije  nešto  od  toga, 
na  Sudnjem  danu  će  mu  biti  okačeno  oko  vrata.  Ako  bude  deva,  doći  će  ričući,  ako 
bude  krava,  doći  će  mučeći,  ako  bude  ovca,  doći  će  blejeći.  Prenio  sam  vam!1"  Ebu 
Humejd  kaže:  "Zatim  je  Allahov  Poslanik,  sallallahu  alejhi  ve  sellem,  podigao  ruke 
toliko  da  smo  mu  vidjeli  pazuha."4 


1  Menahidž  ve  adabus-sahabe,  str.  86. 

2  Tj.  Htio  sam  da  im  odgovorim,  ali  sam  se  suzdržao  i  ušutio  sam. 

3  Sahihu  Musiim,  Kitabul-mesadžid,  bab:  Tahrimul-kelam  fis-sala,  1/381,  br.  537. 

4  Sahihul-Buhari,  Kitabul-hijel,  bab:  Ihtijalul-alimi  li-juhda  lehu,  br.  6979. 

d)  Ljutnja  i  oštra  kritika  ako  za  to  postoje  važni  razlozi 

Ali,  treba  imati  u  vidu  da  je  ova  srdžba  odgojna  metoda  i  da  ne  treba  pretje- 
rivati i  dramatizirati,  nego  je  potrebno  da  to  ostane  u  granicama  normalnog. 

Razlozi  i  primjeri  za  ovo  iz  Vjerovjesnikovog,  sallallahu  alejhi  ve  sellčm,  živor 

ta: 

1.  Ako  utjecajni  ljudi  naprave  šerijatsku  grešku  koja  prelazi  granice  lične 
greške  i  postane  prijetnja  nastanku  smutnje  i  ideoloških  devijacija,  kao  kada  je  do- 
šao Omer  noseći  primjerak  Tevrata  želeći  da  čita  Poslaniku,  sallallahu  alejhi  ve 
sellem,  iz  njega. 

Prenosi  se  od  Džabira  b.  Abdullaha  daje  rekao:  "Omer  b.  El-Hattab  došao  je 
Allahovom  Poslaniku  sa  primjerkom  Tevrata  i  rekao:  'Allahov  Poslaniče,  ovo  je  pri- 
mjerak Tevrata.'  Poslanik  nije  ništa  rekao,  te  je  Omer  počeo  da  čita,  a  lice  Allahovog 
Poslanika  se  mijenjalo.  Ebu  Bekr  je  rekao:  'Majka  te  nemala,  zar  ne  vidiš  kako 
izgleda  lice  Allahovog  Poslanika?!'  Omer  je  pogledao  i  rekao:  'Utječem  se  Allahu  od 
Njegove  srdžbe  i  srdžbe  Njegovog  Poslanika.  Zadovoljan  sam  da  mi  Allah  bude 
Gospodar,  islam  vjerg  i  Muhammed  poslanik.'  Allahov  Poslanik  reče:  Tako  mi 
Onoga  u  čijoj  je  ruci  Muhammedova  duša,  kad  bi  vam  došao  Musa  i  vi  ga  slijedili,  a 
mene  ostavili,  skrenuli  biste  sa  Pravoga  puta  u  zabludu,  a  daje  Musa  doživio  moje 
poslanstvo,  slijedio  bi  me.  ",1 

2.  Srdžba  zbog  postupka  nekih  ashaba  koji  su  kao  imami  predugo  klanjali 
namaz,  jer  je  to  Poslanik,  sallallahu  alejhi  ve  sellem,  bio  zabranio  zato  što  ima 
klanjača  koji  su  slabi,  bolesni,  ili  imaju  nekih  obaveza,  pa  ne  mogu  izdržati  dugo. 

Od  Ebu  Mes'uda  el-Ensarija  prenosi  se  da  je  rekao:  "Došao  je  čovjek 
Allahovom  Poslaniku,  sallallahu  alejhi  ve  sellem,  i  rekao:  'Allahov  Poslaniče,  ja  dola- 
zim kasno  na  sabah-namaz  zbog  tog  i  tog  koji  nam  oduži  namaz.'  Nikada  dotad  ni- 
sam vidio  da  je  Allahov  Poslanik,  sallallahu  alejhi  ve  sellem,  prilikom  savjetovanja 
iskazao  veću  srdžbu  kao  što  je  iskazao  tada.  Poslanik,  sallallahu  alejhi  ve  sellem, 
rekao  je:  'O  ljudi,  neki  od  vas  rastjerujui  Ko  bude  predvodio  ljude  u  namazu,  neka 
bude  umjeren  jer  među  klanjačima  ima  starih,  slabih  i  osoba  koje  imaju  obaveze.'"2 

3.  Srdžba  prema  ashabima  koji  su  raspravljali  o  Božijoj  odredbi 

Prenosi  se  od  Abdullaha  b.  Amra  b.  El-Asa  daje  rekao:  "Allahov  Poslanik  je 
došao  među  grupu  ashaba  i  zatekao  ih  kako  raspravljaju  o  Allahovoj  odredbi.  Lice 
mu  se  zacrvenjelo  kao  da  su  na  njemu  iscijeđeni  narovi  plodovi.  'Zar  vam  je  ovo 
naređeno!',  povikaoje,  'Jeste  li  stvoreni  da  jednim  kur'anskim  ajetima  pobijate  dru- 
ge? Zbog  toga  su  uništeni  narodi  koji  su  bili  prije  vas.'"  Abdullah  b.  Amr  rekao  je: 
"Ne  bih  volio  da  sam  izostao  sa  nekog  skupa  na  kojem  je  bio  Allahov  Poslanik  osim 


1  Medžme'uz-zevđid,  1/173-174.  Hadis  je  prenesen  preko  različitih  prenosilaca  što  pojačava  njegovu 
vjerodostojnost. 

2  Sahihul-Buhari,  Kitabul-ilm,  bab:  El-Gadab  fil-meviza  vet-ta'lim,  1/186,  br.  90. 

tog  skupa."1 

4.  Srdžba  prema  onima  koji  su  radili  suprotno  Poslanikovom  naređenju  iz- 
vrgavajući se  bespotrebnoj  patnji  zbog  pretjerivanja  u  vjeri,  jer  su  mislili  daje  to  što 
su  osmislili  bolje  od  onoga  što  im  je  Poslanik  naredio. 

Od  Aiše  se  prenosi  da  je  rekla:  "Kada  bi  Vjerovjesnik,  sallallahu  alejhi  ve 
sellem,  naredio  ljudima  (da  urade  nešto)  onoliko  koliko  su  oni  doista  u  mogućnosti, 
oni  bi  govorili:  'Mi  nismo  kao  ti,  Allahov  Poslaniče!  Allah  je  tebi  oprostio  i  pret- 
hodne i  buduće  grijehe!'  Na  to  bi  se  Vjerovjesik,  sallallahu  alejhi  ve  sellem,  rasrdio 
toliko  da  bi  se  srdžba  primjećivala  na  njegovom  licu,  a  zatim  bi  govorio:  'Tako  mi 
Allahaj'a  najbolje  poznajem  Allaha  i  najviše  Ga  se  bojim.'"2 

U  svim  ovim  situacijama  Vjerovjesnikova,  sallallahu  alejhi  ve  sellem,  srdžba 
bila  je  čisto  odgojnog  karaktera  s  namjerom  poticanja  ashaba  na  oprez  i  s  ciljem 
upozorenja  da  ne  upadaju  u  ovakve  greške. 

Odgajatelji  i  učitelji  ponekad  se  trebaju  namjerno  pokazati  srditim  jer  su  u 
poziciji  opominjatelja  i  učitelja  pa  pokazivanje  srdžbe  može  biti  djelotvornije,  ali 
valja  znati  da  ovo  zavisi  od  stanja  učenika  i  ovu  metodu  nije  moguće  primijeniti 
nad  svakim.3 

e)  Iskorištavanje  događaja  za  poduku 

Pred  Vjerovjesnikom,  sallallahu  alejhi  ve  sellem,  odigravala  su  se  određena 
zbivanja,  pa  je  iskorištavao  priliku  da  posredstvom  tih  događaja  poduči  ashabe 
nečemu  ili  da  im  da  određene  smjernice.  Na  ovaj  bi  način  njegova  poruka  bila 
djelotvornija.  Jedan  od  primjera  za  to  je  predaja  koja  se  prenosi  od  Omera  b.  El- 
Hattaba,  radijallahu  anhu#  koji  kaže:  "Vjerovjesnikij,  sallallahu  alejhi  ve  sellem,  do- 
vedeno je  roblje  među  kojima  je  bila  žena,  dojilja,  koja  je  tražila  svoje  dijete,  pa  kad 
gaje  našla,  privila  gaje  na  grudi  i  zadojila.  Tada  nas  Vjerovjesnik,  sallallahu  alejhi  ve 
sellem,  upita:  'Šta  mislite  da  li  bi  ova  majka  bacila  svoje  dijete  u  vatru?'  Odgovorili 
smo:  'Ne  bi,  osim  ako  je  neko  ne  bi  prisilio',  a  Poslanik,  sallallahu  alejhi  ve  sellem, 
reče:  'Allah  je  milostiviji  Svojim  robovima  od  ove  majke  prema  svome  djetetu!"* 

Dakle,  Vjerovjesnik,  sallallahu  alejhi  ve  sellem,  iskoristio  je  prizor  pokazivanja 
majčinske  ljubavi  prema  svome  dojenčetu,  koje  je  ponovo  srela  nakon  razdvajanja, 
da  ukaže  na  veličinu  Allahove  ljubavi  prema  Njegovim  robovima  upotrijebivši  za 
poređenje  prizor  koji  se  odvijao  pred  očima  ashaba.5 


1  Sunen  Ibn  Madže,  bab:  Fil-kader,  1/33,  br.  85.  El-Hejsemi  kaže:  "Ovo  je  vjerodostojan  sened, 
prenosioci  su  povjerljivi."  Albani  je  hadis  ocijenio  kao  hasen-sahih.  Vidjeti:  Ibn  Madže,  Sahihu  Sunen, 
br.  69. 

2  Sahihul-Buhari,  br.  6101. 

3  Fethul-bari,  1/187. 

4  Sahihul-Buhari,  Kitabul-edeb,  bab:  Rahmetul-veledi  ve  takbiluhu  ve  mu'anekatuhu,  br.  5999. 

5  Abdul-Fettah  Ebu  Gudde,  Er-Resulul-muatlim,  str.  160.  Prema:  dr.  Abdurrahman  el-Berr,  Menahidž  ve 
adabus-sahabe,  iz  koje  sam  sažeo  kompletnu  temu.  (op.  a.) 

Drugo:  Ponašanje  ashaba  prilikom  slušanja  Vjerovjesnikovog  govora 

Ashabi  su  se  čvrsto  držali  određenih  etičkih  principa  koji  su  uveliko  utjecali 
na  poboljšanje  njihovog  pamćenja  i  preciznost  u  prenošenju  Allahove  vjere  ljudima. 

Neki  od  bitnih  etičkih  principa  kojih  su  se  držali  ashabi  na  putu  stjecanja  zna- 
nja su: 

1-  Potpuna  šutnja  i  pažljivo  slušanje 

Ashabi  su  toliko  poštovali  Allahovog  Poslanika,  sallallahu  alejhi  ve  sellem,  da 
ne  bi  izustili  ni  riječ,  ili  se  nečim  zabavljali,  kada  bi  on  govorio,  a  niti  su  u  njegovom 
prisustvu  govorili  povišenim  tonom,  nego  su  ga  pažljii/o  slušali,  bili  su  prisutni  i 
tijelom  i  duhom  i  nastojali  su  zapamtiti  njegove  riječi.  Alija  b.  Ebu  Talib,  radijallahu 
anh,  ovako  je  to  opisao:  "Kada  bi  Poslanik,  sallallahu  alejhi  ve  sellem,  progovorio, 
njegovi  drugovi  bi  se  umirili  kao  da  su  im  na  glavama  ptice  i  tek  kada  bi  zašutio, 
oni  bi  progovorili."1 

Šejh  Abdul-Fettah  Ebu  Gudde  je  rekao:  "Smatra  se  da  su  Arapi  koristili  ovaj 
primjer  za  opis  smirenosti  zbog  toga  što  gavrani  dolaze  na  glave  deva  da  se  hrane 
krpeljima  sa  njihovih  glava,  a  deva  u  tim  trenucima  stoji  nepomično  kako  ne  bi 
uplašila  gavrana  koji  je  čisti  od  krpelja  koji  devi  uzrokuju  bol."2 

Šta  god  bio  razlog  nastanka  ove  izreke,  spomenuti  primjer  ukazuje  na  to  da 
su  ashabi  bili  nepomični  pred  Poslanikom,  sallallahu  alejhi  ve  sellem,  i  izuzetno 
pažljivo  ga  slušali,  iz  poštovanja  prema  njemu  i  onome  što  govori.3 

2-  Ostavljanje  rasprave  i  neprekidanje  Vjerovjesnikovog  govora 

Ovo  je  odraz  visoke  kulture  i  pokazatelj  koliko  su  se  osjećali  ugodno  u 
društvu  jedan  s  drugim,  uz  to,  ovakav  odnos  olakšava  razumijevanje  i  učenje. 
Prenosi  se  od  Alije  b.  Ebu  Taliba,  radijallahu  anhu,  daje  rekao:  "Poslanikove  salla- 
llahu alejhi  ve  sellem,  društvo  nije  se  prepiralo  pred  njim:  kad  bi  jedan  od  njih 
govorio,  ostali  bi  ga  slušali  dok  ne  završi,  pa  ko  bi  se  prvi  javio,  on  bi  govorio."4 

Znači,  kad  je  neki  ashab  govorio,  ostali  su  šutjeli  i  čekali  da  završi,  a  nisu  ga 
prekidali  niti  se  prepirali,  tako  daje  skup  bio  miran  i  dostojanstven,  nije  bilo  povi- 
šenih tonova  niti  bilo  kakvih  neugodnosti.5 

3-  Traženje  od  Poslanika  pojašnjenja  za  sve  nejasnoće 

I  pored  toga  što  su  izuzetno  cijenili  i  poštovali  Allahovog  Poslanika,  sallallahu 
alejhi  ve  sellem,  ashabi  se  nisu  ustručavali  da  mu  se  obrate  kad  god  im  je  nešto  bilo 


1  Et-Tirmizi,  Eš-Šemailul-Muhammedijje,  bab:  Ma  džae  fi  huluki  Resulillah,  br.  335. 

2  Abdul-Fettah  Ebu  Gudde,  Er-Resulul-muallim  ve  esalibu  fit-ta'lim,  str.  30. 

3  Menahidž  ve  adabus-sahabe,  str.  77. 

4  Et-Tirmizi,  Eš-Šemailul-Muhammedijje,  bab:  Ma  džae  fi  huluki  Resulillah,  br.  335. 

5  Menahidž  ve  adabus-sahabe,  str.  78. 

nejasno.  To  im  je,  nema  sumnje,  bilo  od  velike  pomoći. 

Od  Hafse  se  prenosi1  daje  rekla:  "Vjerovjesnik,  sallallahu  alejhi  ve  sellem,  re- 
kao je:  'Nadam  se  da,  Allahovom  voljom,  niko  od  učesnika  Bitke  na  Bedru  i  primirja 
na  Hudejbijje  neće  ući  u  Džehennem!"'  Hafsa  je  rekla:  "Allahov  Poslaniče,  a  zar 
Allah  nije  kazao: 

'I  svaki  od  vas  će  do  njega  stići!  Gospodar  tvoj  se  sigurno  tako  obavezao!12 

Poslanik,  sallallahu  alejhi  ve  sellem,  reče:  'A  zar  nisi  čula  iza  Njegove  riječi: 


-Zatim  ćemo  one  koji  su  se  grijeha  klonili  spasiti,  a  zulumćare  ćemo  da  u  nje- 
mu kleče  ostaviti.'"3 

Od  Džabira  b.  Abdullaha,  od  Abdullaha  b.  Unejsa,  radijallahu  anhum,  prenosi 
se  hadis  zbog  kojeg  je  Džabir  otišao  do  Abdullaha,  a  u  kojem  stoji  da  je  rekao: 
"Čuo  sam  Allahovog  Poslanika,  sallallahu  alejhi  ve  sellem,  da  je  rekao:  'Allah  će 
okupiti  ljude  gole,  neobrezane  i  svi  će  biti  jednaki.'  Upitali  smo:  'Šta  znači  da  će  biti 
jednaki?'  Vjerovjesnik,  sallallahu  alejhi  ve  sellem,  odgovorio  je:  'Znači  da  će  svi  biti 
bez  ičega.  A  zatim  će  im  se  obratiti  glasom  koji  će  čuti  i  onaj  ko  je  blizu  i  onaj  ko  je 
daleko:  -  Ja  sam  Vladar,  Ja  sam  Sudac!  Nijedan  stanovnik  Dženneta  neće  ući  u  Džen- 
net,  niti  će  ijedan  stanovnik  Vatre  ući  u  Vatru  dok  svakome  od  njih  ne  omogućim  da 
izravnaju  račune,  čak  iza  jedan  udarac!'  Upitali  smo:  'Kako,  ako  ćemo  svi  doći  bez 
ičega?'  Allahov  Poslanik,  sallallahu  alejhi  ve  sellem,  odgovorio  je:  'Dobrim  i  lošim 
djelima!',  a  zatim  je  proučio4: 

'Svaki  će  čovjek  toga  Dana  prema  zasluzi  kažnjen  ili  nagrađen  biti;  toga  Dana 
neće  biti  nepravde!  Allah  će,  zaista,  brzo  obračunati.'"5 

Tako  su  ashabi  tražili  pojašnjenje  za  sve  nejasnoće  da  bi  ispravno  razumjeli, 
bolje  shvatili  i  lakše  zapamtili.6 

4-  Ponavljanje  usvojenog  znanja 

Znanje  koje  su  usvajali  od  Vjerovjesnika,  sallallahu  alejhi  ve  sellem,  ashabi  su 
ponavljali  jer  je  to  put  ka  utvrđivanju  i  prakticiranju  naučenog. 


1  Sunen  Ibn  Madže,  Kitabuz-zuhd,  bab:  Zikrul-bđs,  2/1431. 

2  Sura  Merjem,  71. 

3  Sura  Merjem,  72. 

4  El-Hakim,  El-Mustedrek,  2/ Ali.  El-Hakim  je  hadis  ocijenio  sahihom,  a  Ez-Zehebi  se  složio  s  tom 
ocjenom. 

5  Sura  Mu'min,  17. 

6  Menahidž  ve  adabus-sahabe,  str.  80. 

Od  Enesa,  radijallahu  anhu,  prenosi  se  da  je  rekao:  "Sjedili  bismo  pred  Vjero- 
vjesnikom,  sallallahu  alejhi  ve  sellem,  i  slušali  njegov  hadis,  pa  kad  bismo  otišli, 
ponavljali  bismo  hadis  među  sobom  dok  ga  ne  bismo  dobro  zapamtili."1 

Ashabi  su  ponavljali  usvojeno  znanje  i  nakon  smrti  Allahovog  Poslanika, 
sallallahu  alejhi  ve  sellem. 

Ebu  Nadr  Munzir  b.  Malik  b.  Kit'ah  rekao  je:  "Kad  bi  se  sastali  ashabi  Allaho- 
vog Poslanika,  sallallahu  alejhi  ve  sellem,  ponavljali  bi  (usvojeno)  znanje  i  učili 
sure."2 

Prenosi  se  od  Ebu  Seida  el-Hudrija,  radijallahu  anhu,  da  je  rekao:  "Prenosite 
jedni  drugima  i  ponavljajte  međusobno.  Uistinu,  prenošenjem  se  podsjeća  na  do- 
bar dio  zapamćenog."3 

5-  Postavljanje  pitanja  s  namjerom  stjecanja  znanja  i  prakticiranja  naučenog 

Ashabi  nisu  postavljali  pitanja  iz  zabave  i  da  bi  protraćili  vrijeme  nego  da  bi 
naučili  i  postupali  po  naučenom,  jer  su  znali  da  Vjerovjesnik,  sallallahu  alejhi  ve  sel- 
lem, ne  voli  bespotrebna  pitanja. 

Od  Sehla  b.  Sa'da  Es-Saidija,  radijallahu  anhu,  prenosi  se  da  je  rekao: 
"Allahov  Poslanik,  sallallahu  alejhi  ve  sellem,  mrzio  je  i  kritizirao  postavljanje  bespo- 
trebnih pitanja."4 

En-Nevevi  je  rekao:  "Pod  ovim  se  podrazumijevaju  pitanja  za  kojima  ne  po- 
stoji nikakva  potreba,  napose,  ako  ta  pitanja  mogu  dovesti  do  otkrivanja  sramota 
nekog  muslimana,  ili  potaći  širenje  glasina  o  muslimanu  ili  muslimanki.  Ali,  nema 
smetnje  da  se  pita  o  vjerskim  temama  za  kojima  postoji  potreba."5 

6-  Izbjegavanje  cjepidlačenja 

Ovako  su  postupali  jer  ih  je  Vjerovjesnik,  sallallahu  alejhi  ve  sellem,  upozorio 
na  cjepidlačenje  i  zabranio  im  sjedenje  sa  cjepidlakama. 

Od  Aiše,  radijallahu  anha,  prenosi  se  daje  rekla:  "Allahov  Poslanik,  sallallahu 
alejhi  ve  sellem,  proučio  je  ajet: 


1  El-Hatib,  El-Džami,  1/363-364.  U  lancu  prenosilaca  se  nalazi  Jezid  er-Rikaši  koji  je  slab  prenosilac. 

2  El-Hatib,  El-Džami,  2/86,  br.  1229.  Es-Sam'ani,  Edebul-imla'i  vel-istimla',  str.  48. 

3  El-Džamiu  li  ahlakir-ravi  lil-Hatib  el-Bagćač\,  s  valorizacijom  dr.  Mahmuda  Tahana  (1/237,  pod 
brojem  468).  Na  sličan  način  zabilježio  je  i  El-Hejsemi  od  Ibn  Nadre  od  Ebu  Seida  u  Medžme'i  (1/161), 
a  zatim  rekao:  "Bilježi  ga  Et-Taberani  u  El-Evsatu  i  prenosioci  hadisa  su  prenosioci  Sahiha." 

4  Ebu  Hajsem  Zuhejr  b.  Harb,  Kitabul-ilm,  str.  20,  br.  77.  Lanac  prenosilaca  hadisa  je  vjerodostojan. 

5  En-Nevevi,  Šerhu  Sahihi  Muslim,  3/741. 

'On  je  Onaj  koji  ti  objavljuje  Knjigu  u  kojoj  su  jasni  ajeti;  oni  su  glavnina 
Knjige;  drugi  su  nejasni.  Oni  u  čijim  je  srcima  zastrana  slijede  nejasne  ajete  iz 
težnje  za  smutnjom  i  svojim  tumačenjem.  A  tumačenje  njihovo  zna  samo 
Allah!  Oni,  pak,  koji  su  u  znanost  upućeni,  kažu:  'Mi  u  to  vjerujemo;  sve  je  to 
od  Gospodara  našeg!'  A  samo  razumni  shvaćaju!'1  A  nakon  toga  Allahov 
Poslanik,  sallallahu  alejhi  ve  sellem,  rekao  je:  'Kad  vidite  one  koji  slijede  nejasnoće, 
znajte  da  su  to  oni  o  kojima  je  Allah  govorio,  pa  ih  se  pripazite!1"2 

7-  Ashabi  nisu  potezali  pitanja  koja  su  prešućena  u  šerijatu 

Još  jedan  vrlo  bitan  etički  princip  kojeg  su  se  pridržavali  ashabi  jeste  ne- 
postavljanje  pitanja  o  stvarima  koje  je  šerijat  apsolutno  prešutio.  To  je  zato  što  po- 
stavljanje pitanja  o  tome  može  uzrokovati  obavezivanje  na  nešto  što  nije  obavezno 
ili  zabranjivanje  nečega  što  nije  zabranjeno,  što  bi  muslimanima  moglo  izazvati  po- 
teškoću. Allah  je  rekao: 

<o  ^^^^^^^^^^^^ 

"O  vjernici,  ne  zapitkujte  o  onome  što  će  vam  pričiniti  neprijatnosti  ako  vam 
se  objasni;  a  ako  budete  pitali  za  to  dok  se  Kur'an  objavljuje,  objasnit  će  vam 
se;  ono  ranije  Allah  vam  je  već  oprostio.  -  A  Allah  prašta  i  blag  je.  Neki  su  lju- 
di prije  vas  pitali  za  to,  pa  poslije  u  to  nisu  povjerovali."3 

Poslanik,  sallallahu  alejhi  ve  sellem,  također  je  upozoravao  na  to. 

Od  Sa'da  b.  Ebu  Vekkasa,  radijallahu  anhu,  prenosi  se  da  je  rekao:  "Allahov 
Poslanik  je  rekao:  lNajgrješniji  musliman  je  onaj  koji  upita  0  nečemu  što  nije  zabra- 
njeno, pa  to  postane  zabranjeno  zbog  njegovog  zapitkivanja\uA 

8-  Iskorištavanje  Poslanikovog  slobodnog  vremena  za  postavljanje  pitanja 

Ashabi  su  tražili  odgovarajuće  vrijeme  za  postavljanje  pitanja  kako  ne  bi  op- 
terećavali  Poslanika,  sallallahu  alejhi  ve  sellem. 

Ebu  Musa  el-Eš'ari,  radijallahu  anhu,  kazao  je:  "Nakon  što  bi  Vjerovjesnik, 
sallallahu  alejhi  ve  sellem,  klanjao  sabah,  okupili  bismo  se  oko  njega:  neko  bi  pitao 
o  Kur'anu,  neko  o  nasljednom  pravu,  neko  bi  tražio  da  mu  protumači  san."5 


1  Sura  Ali  Imran,  7. 

2  Sahihul-Buhari,  Kitabut-tefsir,  Sura  Ali  Imran,  br.  4547. 

3  Sura  El-Maide,  101-102. 

4  Sahihul-Buhari,  Kitabul-Ctisam,  bab:  Ma  jukrehu  min  kestretis-su'al,  br.  8289. 

5  El-Hejsemi,  Medžme'uz-zeva'id,  1/159.  El-Hejsemi  je  kazao:  "Hadis  bilježi  Et-Taberani  u  El-Mu'džemul- 
kebir,  a  u  lancu  prenosilaca  se  nalazi  Muhammed  b.  Amr  er-Rumi  kojeg  su  slabim  ocijenili  Ebu  Davud 
i  Ebu  Zur'ah,  a  vjerodostojnim  Ibn  Hibban." 


es-SaHaSi 


9-  Vođenje  računa  o  Vjerovjesnikovom  stanju  i  izbjegavanje  dosađivanja 

Ne  želeći  da  postanu  dosadni  Allahovom  Poslaniku,  sallallahu  alejhi  ve  sel- 
lem,  ashabi  su  se  ustručavali  od  postavljanja  mnogih  pitanja,  pa  su  čekali  da  dođe 
neki  beduin  i  postavi  pitanje,  a  oni  bi  sjedili  i  slušali. 

Enes  b.  Malik,  radijallahu  anhu,  kazao  je:  "Kad  nam  je  zabranjeno  zapitki- 
vanje,  bilo  nam  je  drago  da  dođe  neki  pametan  čovjek  iz  pustinje  pa  da  on  pita,  a 
da  mi  slušamo.  Tako  je  jednom  prilikom  došao  neki  od  njih  i  rekao:  'Muhammede, 
došao  nam  je  tvoj  izaslanik  koji  kaže  da  tvrdiš  da  te  je  Allah  poslao?'  Vjerovjesnik, 
sallallahu  alejhi  ve  sellem,  kazao  je:  'Istinu  je  rekao...'"1 

Vidimo,  dakle,  da  se  odgojno-obrazovni  proces  u  novom  društvu  odvijao 
kroz  praktične  i  jasne  poteze,  a  uporedo  s  time  članovima  muslimanskog  društva 
usađivana  je  svijest  o  obavezi  učenja  i  podučavanja. 

Ove  smjernice  su  doprinijele  izgradnji  muslimana  kao  pojedinca  te  izgradnji 
islamskog  društva  i  države.  Primjeri  koje  smo  naveli  samo  su  jedan  mali  dio  velikog 
odgojno-obrazovnog  naslijeđa  islamskog  ummeta  s  ciljem  podsjećanja  na  nužnost 
kontinuiteta  u  naučnoj  izgradnji  ummeta  do  ponovnog  uspostavljanja  islamske 
države. 


Šesta  tema 
Događaji  i  propisi 

Prvo:  Rješavanje  ekonomske  krize 

Primanjem  muhadžira  islamska  država  u  Medini  preuzela  je  dodatni  ekonom- 
ski teret,  stoga  se  vrhovni  vođa  ove  države,  Allahov  Poslanik,  sallallahu  alejhi  ve  sel- 
lem, dao  u  rješavanje  ekonomske  krize  različitim  potezima  i  metodama. 

U  tom  cilju  uspostavio  je  sistem  bratstva  između  muhadžira  i  ensarija,  izgra- 
dio trijem  pored  džamije  kao  prihvatilište  za  siromašne  ashabe  koji  nisu  imali  drugi 
smještaj. 

Nakon  studioznog  analiziranja  ekonomske  situacije  u  Medini,  Poslanik,  salla- 
llahu alejhi  ve  sellem,  shvatio  je  daje  ekonomska  moć  u  rukama  Židova,  koji  su  po- 
sjedovali pijace  i  diktirali  cijene,  manipulirali  robom  i  iskorištavali  potrebe  ljudi,  te  je 
shvatio  daje  neophodna  izgradnja  muslimanske  pijace  koja  će  biti  konkurent  Žido- 
vima u  raspolaganju  bogatstvom  i  gospodarstvom  Medine,  te  pokazati  islamsku 
etiku  u  svijetu  trgovine. 


1  Sahihu  Muslim,  Kitabul-iman,  bab:  Es-Su'al  an  erkanil-islam,  1/41-42. 


Život  i  £p(o  postjeđnjeg  Vjerovji 


Božanski  program  rješavanja  ekonomskih  problema  uključivao  je  i  kur'anske 
priče  o  prijašnjim  narodima  iz  kojih  muslimani  mogu  uzeti  pouku,  ali  nije  zapostav- 
ljena ni  zakonsko-ibadetska  strana  koja  je  vrlo  značajna  za  izgradnju  sistema.  Allah 
se  brinuo  o  ovom  ummetu  i  pripremao  ga  da  islamsku  poslanicu  prenese  svim  lju- 
dima, stoga  u  ovoj  državi  nije  bilo  razlike  između  sitnih  i  krupnih  stvari  jer  su  one 
podjednako  važne  za  podizanje  islamske  države  dovoljno  jake  da  se  odupre  svim 
izazovima  s  kojima  se  suoči.  U  tom  cilju  u  prve  dvije  godine  nakon  Hidžre  propisani 
su  sljedeći  ibadeti:  zekat,  sadekatul-fitr  i  post. 

Iz  navedenog  primjećujemo  da  se  vodilo  računa  o  realnom  stanju  ljudi  i  da  se 
muslimansko  društvo  postepeno  kretalo  ka  boljem,  svaki  korak  naprijed  dolazio  je 
u  svoje  vrijeme.1 

Drugo:  Neki  šerijatski  propisi 

1-  Post 

Druge  godine  po  Hidžri  u  mjesecu  ša'banu  Allah  je  propisao  post  kao  obave- 
zu i  učinio  ga  ruknom  islama.  Post  je  bio  propisan  i  prijašnjim  narodima,  što  poka- 
zuje značaj  i  vrijednost  ovog  ibadeta.  Allah  je  rekao: 

"O  vjernici!  Propisuje  vam  se  post,  kao  što  je  propisan  onima  prije  vas,  da  bis- 
te bogobojazni  bili."2 

2-  Sadekatul-fitr 

U  mjesecu  ramazanu  iste  godine  propisano  je  izdvajanje  zekatul-fitra  za 
svakog  muslimana,  bez  obzira  bio  slobodan  ili  rob,  muško  ili  žensko,  odrastao  ili 
dijete.  Mudrost  propisivanja  ove  obaveze  je  očita.  Abdullah  b.  Abbas,  radijallahu 
anhuma,  kazao  je:  "Allahov  Poslanik,  sallallahu  alejhi  ve  sellem,  obavezao  je  na 
izdvajanje  zekatul-fitra  radi  čišćenja  postača  od  ružnog  govora  i  prijestupa  tokom 
posta,  i  da  bi  se  sirotinji  obezbijedila  hrana.  Ko  izdvoji  sadekatul-fitr  prije  bajram- 
namaza,  ispunio  je  propisanu  obavezu,  a  ko  ga  izdvoji  poslije  namaza,  računa  mu 
se  kao  obična  sadaka."3 

3-  Bajram-namaz 

U  ovoj  godini  Poslanik,  sallallahu  alejhi  ve  sellem,  je  prvi  put  klanjao  bajram- 
namaz.  Namaz  je  obavio  na  otvorenom,  a  ljudi  su  izgovarali  tehlil  i  tekbir,  veličali 
Allaha  i  zahvaljivali  Mu  na  blagodatima  kojima  ih  je  obasuo. 


1  Eš-Šudža',  Dirasat  fi  asrin-Nubuvve,  str.  166-168. 

2  Sura  El-Bekare,  183. 

3  Ebu  Davud,  Sunen,  Kitabuz-zekat,  bab:  Zekatil-fitr,  br.  1609. 

4-  Zekat 

Druge  godine  po  Hidžri  Allah  je  propisao  zekat  koji  je  jedan  od  ruknova 
islama.  Pripisan  je  nakon  ramazana  jer  je  propisivanje  općeg  zekata  došlo  nakon 
propisivanja  zekatul-fitra,  a  zekatul-fitr  je  propisan  nakon  propisivanja  posta  rama- 
zana. Na  to  ukazuje  predaja  koju  bilježe  Ahmed,  Ibn  Huzejme,  En-Nesai,  Ibn  Madže 
i  El-Hakim,  od  Kajsa  b.  Sa'da  b.  Ubade,  a  u  kojoj  stoji  daje  rekao:  "Allahov  Poslanik, 
sallallahu  alejhi  ve  sellem,  naredio  nam  je  izdvajanje  sadekatul-fitra  prije  nego  što 
je  propisan  zekat  pa  kad  je  propisan  zekat  nastavili  smo  izdvajati  i  sadekatul-fitr,  a 
Poslanik,  sallallahu  alejhi  ve  sellem,  nije  nam  ni  naredio  ni  zabranio."1 

Hafiz  Ibn  Hadžer  rekao  je:  "Lanac  prenosilaca  ovog  hadisa  je  vjerodo- 
stojan."2 

Velika  većina  uleme  iz  prijašnjih  i  potonjih  generacija  smatra  da  je  zekat  pro- 
pisan u  Medini  druge  godine  po  Hidžri.3 

5-  Ženidba  Aišom 

Allahov  Poslanik,  sallallahu  alejhi  ve  sellem,  sklopio  je  bračni  ugovor  s  Aišom, 
radijallahu  anha,  u  Mekki  nakon  smrti  Hatidže.  Aiša  je  tada  imala  šest  godina,  a 
bračni  život  počeli  su  kada  je  ona  napunila  devet  godina,  a  to  je  bilo  u  mjesecu 
ševvalu  prve  godine  po  Hidžri.4 

Posvećenost  da'vi  i  džihadu,  odgoju  društva  i  izgradnji  države,  nije  iz  života 
Poslanika,  sallallahu  alejhi  ve  sellem,  i  njegovih  ashaba  izbrisala  sklapanje  brakova, 
naprotiv,  to  je  bila  sasvim  uobičajena  pojava,  što  govori  da  je  islam  realna  vjera 
sukladna  ljudskoj  prirodi  i  da  je  bračna  zajednica  vrlo  važan  segment  musliman- 
skog društva.5 

Allahov  Poslanik,  sallallahu  alejhi  ve  sellem,  imao  je  pedeset  i  četiri  godine 
kada  je  započeo  bračni  život  s  Aišom.  Bez  sumnje,  kad  se  spomenu  ove  godine, 
prvo  se  pomisli  na  sijedu  kosu,  malaksalost  i  psihičko  stanje  starca.  Naravno  da  su 
godine  općenito  mjerilo,  ali  pravo  mjerilo  je  čovjekova  živahnost,  aktivnost  i  spo- 
sobnost za  djelovanje  i  rad.  Ima  ljudi  koji  u  tridesetim  godinama  fizički  i  psihički 
izgledaju  kao  da  im  je  pedeset,  a  ima  ih  koji  sa  pedeset  godina  izgledaju  kao  da  im 
je  trideset. 

Allahov  Poslanik,  sallallahu  alejhi  ve  sellem,  bio  je  izuzetna  ličnost,  sa  pedeset 
godina  imao  je  takav  entuzijazam,  odlučnost,  energiju  i  hrabrost,  kao  daje  bio  mla- 
dić, i  u  tome  mu  niko  nije  ravan. 


1  El-Albani,  Sahihu  Sunenin-Nesai,  Kitabuz-zekat,  bab:  Fardi  sadekatil-fitr  kable  nuzuliz-zekat,  br.  2506. 

2  Fethul-bari,  3/207. 

3  Ebu  Šehbe,  Es-Siretun-Nebevijjetu,  2/111. 

4  Mu'inus-sire,  str.  168. 

5  El-Esasu  fis-sunneti  ve  fikhiha,  1/420. 


Život  i  djeCo  posCjeđnjeg  Vjerovjesnifa 


Starosna  razlika  između  Poslanika,  sallallahu  alejhi  ve  sellem,  i  Aiše,  radija- 
llahu  anha,  u  praksi  se  nije  pokazala  tako  velikom.  Primjer  za  to  je  Poslanikove 
sallallahu  alejhi  ve  sellem,  utrkivanje  s  Aišom,  radijallahu  anha,  kada  ga  je  prvi  put 
pobijedila,  a  drugi  put  je  on  nju,  pa  joj  je  rekao:  "Ova  utrka  je  za  onu  prvu."  A  po- 
stoji još  niz  primjera  za  to.1 

Ko  god  barem  malo  razmisli,  može  dokučiti  mudrost  braka  Allahovog  Posla- 
nika, sallallahu  alejhi  ve  sellem,  s  Aišom,  radijallahu  anha.  Ovaj  brak  započeo  je  u 
Medini  početkom  perioda  propisivanja,  a  Poslanik,  sallallahu  alejhi  ve  sellem,  ne- 
sumnjivo je  provodio  veliki  dio  vremena  s  porodicom  pa  je  bilo  neophodno  da 
postoji  neko  ko  će  prenijeti  njegovo  ponašanje  ljudima  kako  bi  se  ugledali  na 
njega.  To  je  bila  zadaća  Poslanikovih  supruga  općenito,  a  napose  Aiše,  radijallahu 
anha. 

Allah  je  Aiši  podario  izvanrednu  inteligenciju  i  razumijevanje,  a  to  joj  je,  uz  činjenicu 
daje  živjela  oko  pedeset  godina  nakon  smrti  Poslanika,  sallallahu  alejhi  ve  sellem, 
omogućilo  da  svoju  zadaću  ispuni  na  najbolji  mogući  način  podučavajući  ummet 
onome  što  je  naučila  od  Allahovog  Poslanika,  sallallahu  alejhi  ve  sellem.2 


+ 


1  Mu'inus-sire,  str.  172. 

2  Ibid.,  str.  173. 


Osmo  poglavlje 

Velika  Bitka  na  Bedru 


Prva  tema 
Stanje  prije  početka  bitke 


Do  muslimana  je  doprla  vijest  o  kretanju  velike  trgovačke  karavane,  obezbije- 
đene  s  četrdeset  boraca  pod  Ebu  Sufjanovim  vodstvom1,  koja  je  nosila  kurejšijski 
imetak  ogromne  vrijednosti.2 

Allahov  Poslanik,  sallallahu  alejhi  ve  sellem,  poslao  je  Besbesa  b.  Amra3  da 
prikupi  podatke  o  karavani  pa  kada  se  vratio  donoseći  provjerene  vijesti,  Allahov 
Poslanik,  sallallahu  alejhi  ve  sellem,  naredio  je  ashabima  polazak  u  pohod  rekavši: 
"Na  putuje  kurejšijska  karavana  koja  nosi  njihov  imetak,  pođite  na  nju,  možda  će 
Allah  dati  daje  zaplijenite."4 

Vjerovjesnik,  sallallahu  alejhi  ve  sellem,  krenuo  je  u  ovaj  pohod  iz  Medine  12. 
ramazana  druge  godine  po  Hidžri.  Sigurno  je  da  prilikom  izlaska  iz  Medine  Posla- 
nik, sallallahu  alejhi  ve  sellem,  nije  imao  u  planu  borbu  nego  uzimanje  kurejšijske 
karavane. 

Između  muslimana  i  mekkanskih  mušrika  vladalo  je  ratno  stanje,  a  u  takvoj 
situaciji  sasvim  je  opravdano  ugrožavanje  njihovih  života  i  imetka,  osim  toga,  dio 
ovog  imetka  pripadao  je  muslimanima,  muhadžirima,  jer  su  mušrici  bili  bespravno 
prisvojili  njihov  imetak  koji  je  ostao  u  Mekki.5 

Polazeći  iz  Medine  na  Bedr,  Poslanik,  sallallahu  alejhi  ve  sellem,  postavio  je 
Abdullaha  b.  Ummu  Mektuma  za  imama  u  namazu  da  bi  iz  mjesta  Er-Revha'  vratio 
Ebu  Lubabu  odredivši  ga  za  svog  zamjenika  u  MedinL6 

Poslao  je  dva  ashaba7  na  Bedr  kao  izviđače  sa  zadatkom  da  prikupe  podatke 
o  karavani  te  su  mu  oni  i  donijeli  vijesti  o  njoj.8 

U  vjerodostojnim  izvorima  spominje  se  različita  brojka  ashaba  koji  su  izašli  u 
ovaj  pohod.  Tako  El-Buhari  spominje  da  ih  je  bilo  "tri  stotine  i  nešto"9,  Muslim  na- 
vodi da  ih  je  bilo  31910,  a  neki  izvori  navodeći  imena  ashaba  učesnika  Bedra  spomi- 
nju 340  imena.11 


1  Ibn  Hazm,  Dževami'us-sijer,  str.  107. 

2  Vrijednost  robe  procijenjena  je  na  50.000  zlatnih  dinara.  Vidjeti:  Mevsu'atu  Nadretin-ne'im  fi  ahlakir- 
Resulil-kerim,  1/286. 

3  U  Muslimovom  Sahihu  navedeno  je  da  se  zvao  Busejsa,  što  je  greška  u  izgovoru,  a  Ibn  Hadžer  je  to 
ispravio. 

4  Ibn  Hišam,  Es-Siretun-Nebevijje,  od  Ibn  Abbasa  s  vjerodostojnim  lancem  prenosilaca. 

5  Dr.  Muhammed  Alu  Abid,  Hadisul-Kur'an  an  gazevatir-Resul,  1/43. 

6  El-Bidaje  ven-nihaje,  3/260.  El-Hakim,  El-Mustedrek,  3/632. 

7  To  su  bili  Adi  b.  Ez-Zagba'  i  Besbes  b.  Amr.  Ibn  Sa'd,  Et-Tabekat,  2/24. 

8  Ibn  Sa'd,  Et-Tabekat,  2/24.  Lanac  prenosilaca  je  vjerodostojan. 

9  Fethul-bari,  7/290-292 

10  Šerhun-Nevevi  ala  Sahihu  Muslim,  12/84. 

11  El-Bidaje  ven-nihaje,  3/314.  Također,  Et-Tabekat  i  Halifa  b.  Hajjat. 


Muslimani  u  pohod  na  Bedr  nisu  izašli  sa  svim  vojnim  kapacitetima  s  kojima 
je  raspolagala  islamska  država,  jer  su  bili  izašli  da  zaplijene  karavanu,  ne  očekujući 
da  će  voditi  bitku  protiv  hiljadu  dobro  opremljenih  mušričkih  boraca1,  koji  su  imali 
dvije  stotine  konjanika  i  vodili  sa  sobom  nebrojeno  mnogo  deva,  te  pjevačice  koje 
su  udarale  u  def  i  pjevale  pogrdne  pjesme  o  Vjerovjesniku,  sallallahu  alejhi  ve  sel- 
lem,  i  ashabima.2  S  druge  strane,  muslimani  su  raspolagali  samo  sa  dva  konja  i 
sedamdeset  deva  koje  su  naizmjenično  jahali.3 

Prvo:  Važni  događaji  na  putu  ka  Bedru 

Na  putu  za  Bedr  desili  su  se  neki  vrlo  važni  događaji  koji  obiluju  poukama: 

1-  Vraćanje  El-Berra  a  b.  Aziba  i  Ibn  Omera  zbog  malodobnosti 

Nakon  što  je  Vjerovjesnik,  sallallahu  alejhi  ve  sellem,  izašao  u  pohod  na  kara- 
vanu, zaustavio  se  u  mjestu  Bujutus-Sukja,  nedaleko  od  Medine,  obavio  je  smotru 
boraca  te  je  vratio  one  koji  nisu  bili  u  stanju  podnijeti  put  i  moguću  borbu  s  nepri- 
jateljem. Po  toj  osnovi,  Vjerovjesnik,  sallallahu  alejhi  ve  sellem,  vratio  je  malodobne 
El-Berra'a  b.  Aziba  i  Abdullaha  b.  Omera,  koji  su  pošli  u  pohod  željni  džihada  uz 
Allahovog  Poslanika,  sallallahu  alejhi  ve  sellem.4 

2-  Odbijanje  primanja  mušrika  u  redove  mudžahida 

Jedan  mušrik  sustigao  je  Vjerovjesnika,  sallallahu  alejhi  ve  sellem,  i  ashabe  i 
izrazio  želju  da  se  bori  na  njihovoj  strani,  ali  ga  je  Poslanik,  sallallahu  alejhi  ve  sel- 
lem, vratio  rekavši:  "Vrati  se!  Ne  treba  mi  pomoć  mušrika!"  Čovjek  je  pokušao  više 
puta,  ali  je  Poslanik,  sallallahu  alejhi  ve  sellem,  uporno  odbijao  sve  dok  ovaj  nije 
prihvatio  islam  i  priključio  se  muslimanima.5 

3-  Vjerovjesnik  dijeli  tegobe  sa  ashabima 

Od  Ibn  Mes'uda,  radijallahu  anhu,  prenosi  se  daje  rekao:  "U  pohodu  na  Bedr 
po  trojica  smo  se  smjenjivali  na  jednoj  devi.  Ebu  Lubabe  i  Alija  b.  Ebu  Talib, 
radijallahu  anhuma,  smjenjivali  su  se  s  Allahovim  Poslanikom,  sallallahu  alejhi  ve 
sellem,  pa  kad  je  došao  red  na  Allahovog  Poslanika,  sallallahu  alejhi  ve  sellem,  da 
pješači,  oni  mu  rekoše:  'Mi  ćemo  hodati  umjesto  tebe.'  Na  to  im  je  Poslanik,  salla- 
llahu alejhi  ve  sellem,  rekao:  'Niste  vi  izdržljiviji  od  mene,  a  niti  vam  je  Allahova 
nagrada  potrebnija  nego  meni.'"6 


1  Šerhun-Nevevi  ala  Musiim,  12/84. 

2  El-Bidaje  ven-nihaje,  3/260. 

3  El-Musned,  1/411.  Medžme'uz-zeva'id,  6/69.  Dževami'us-sijer,  str.  108. 

4  Ebu  Šehbe,  Es-Siretun-Nebevijje,  2/124. 

5  El-Umeri,  Es-Siretun-Nebevijjetus-sahiha,  2/355. 

6  Mevsu'atu  Nedretin-ne'im,  1/287. 


Drugo:  Mušrička  odluka  o  sukobljavanju  sa  muslimanima  na  Bedru 

Ebu  Sufjan  je  saznao  da  su  Vjerovjesnik,  sallallahu  alejhi  ve  sellem,  i  ashabi 
izašli  s  namjerom  da  napadnu  karavanu,  pa  je  poveo  karavanu  prema  obali  mora  i 
u  isto  vrijeme  poslao  Amra  b.  Damdama  el-Gifarija  da  pozove  Kurejšije  da  spase 
karavanu. 

Ebu  Sufjan  se  kretao  oprezno  ispitujući  vijesti  o  kretanju  muslimanske  vojske 
pa  kad  je  došao  na  Bedr,  upitao  je  osobe  koje  je  tamo  zatekao:  "Jeste  li  ikoga 
primijetili?11  Rekli  su  mu:  "Samo  dva  čovjeka."  Ebu  Sufjan  je  tražio  da  mu  pokažu 
balegu  njihovih  jaha  lica  pa  kad  su  mu  pokazali,  usitnio  je  balegu  i  po  ostatku  hrane 
zaključio:  "Ovo  je  stočna  hrana  kakvu  koriste  u  Jesribu." 1 

Ebu  Sufjan  je  uspio  saznati  informacije  o  kretanju  muslimanske  vojske,  čak  je, 
pregledom  balege  koju  su  ostavile  deve,  uspio  saznati  da  deve  pripadaju  stanovni- 
cima Medine,  dakle,  muslimanskim  izviđačima  koji  su  dospjeli  na  Bedr.  Usljed  tih 
saznanja  shvatio  je  daje  karavana  u  opasnosti  pa  je  poslao  Amra  b.  Damdama  da 
obavijesti  i  uzbuni  Kurejšije,  a  on  je  poveo  karavanu  ka  obali  mora.2 

Vijest  o  karavani  razjarila  je  Kurejšije,  u  tome  su  vidjeli  uvredu  časti,  ugro- 
ženost svojih  ekonomskih  interesa,  te  kaljanje  ugleda  koji  uživaju  među  arapskim 
plemenima.  Iz  tih  razloga  odlučili  su  svim  raspoloživim  snagama  odgovoriti  na  ovaj 
muslimanski  potez.3 

Amr  b.  Damdam  el-Gifari  pojavio  se  pred  Kurejšijama  u  stanju  koje  nikoga 
nije  moglo  ostaviti  ravnodušnim.  On  je,  stigavši  u  Mekku,  ispreturao  putnu  opremu, 
rasjekao  njušku  svoje  deve,  svoju  košulju  pocijepao  i  sprijeda  i  straga,  a  u  Mekku  je 
ušao  vičući:  "O  Kurejšije!  Karavana,  karavana!  Muhammed  i  njegovi  ashabi  će 
napasti  Ebu  Sufjana  s  kojim  je  vaš  imetak!  Bojim  se  da  nećete  stići!  Upomoć,  upo- 
moć!"4 

Stigavši  u  Džuhfu,  Ebu  Sufjan  se  uvjerio  da  je  karavana  na  sigurnom  pa  je 
kurejšijskim  vođama  poslao  poruku  kojom  ih  je  obavijestio  daje  izvukao  karavanu 
na  sigurno,  te  zatražio  od  njih  da  se  vrate  u  Mekku.  To  je  izazvalo  žučnu  raspravu 
između  kurejšijskih  vođa,  ali  većina  je  zahtijevala  da  se  ode  na  Bedr  kako  bi  zaplašili 
muslimane  i  odvratili  ih  od  pokušaja  da  ubuduće  napadaju  kurejšijske  karavane.  U 
isto  vrijeme  htjeli  su  ostalim  arapskim  plemenima  pokazati  svoju  snagu  i  moć. 
Međutim,  pleme  Benu  Zuhra  se  vratilo  u  Mekku,  a  pleme  Benu  Adi  nije  bilo  ni 
izašlo  u  ovaj  pohod,  ali  većina  Kurejšija  i  njihovi  saveznici  nastavili  su  put  ka  Bedru.5 


1  Ibn  Hišam,  Es-Siretun-Nebevijje,  2/230. 

2  Ebu  Faris,  Gazvetu  Bedr  el-Kubra,  str.  33-34. 

3  Mevsu'atu  Nadretin-ne'im,  1/287. 

4  Ibn  Hišam,  Es-Siretun-Nebevijje,  2/221. 

5  Mevsu'atu  Nadretin-ne'im,  1/287. 


Treće:  Vjerovjesnik  se  savjetuje  sa  ashabima 

Nakon  stoje  primio  informacije  da  se  karavana  izvukla,  a  da  su  mekkanske 
vođe  odlučne  da  se  upuste  u  borbu,  Vjerovjesnik,  sallallahu  alejhi  ve  sellem,  odlučio 
je  posavjetovati  se  s  ashabima  o  novonastaloj  situaciji.1 

Neki  ashabi  nisu  bili  oduševljeni  idejom  oružanog  sukoba  s  kurejšijskom 
vojskom,  jer  to  nije  bilo  planirano,  pa  stoga  mudžahidi  nisu  bili  spremni  za  takvo 
nešto  te  su  pokušali  uvjeriti  Poslanika,  sallallahu  alejhi  ve  sellem,  u  ispravnost  svoga 
stava.  Kur'an  ovako  opisuje  njihov  stav  i  stanje  čitave  vjerničke  skupine  koja  je  iza- 
šla u  ovaj  pohod: 

"Tako  je  bilo  i  onda  kada  te  Gospodar  tvoj  s  pravom  iz  doma  tvoga  izveo  - 
što  jednoj  skupini  vjernika  nikako  nije  bilo  po  volji.  Raspravljali  su  se  s  tobom 
o  borbi;  iako  im  je  bilo  očito  da  će  pobijediti,  nekima  od  njih  izgledalo  je  kao 
da  se  na  oči  svoje  u  smrt  gone.  I  kad  vam  je  Allah  obećao  da  će  vaša  biti  jedna 
od  dvije  skupine  -  a  vi  ste  više  voljeli  da  vam  padne  šaka  ona  koja  nije  bila 
naoružana  -  Allah  je  htio  riječima  Svojim  istinu  utvrditi  i  nevjernike  u  korijenu 
istrijebiti;  da  istinu  utvrdi  i  neistinu  uništi,  makar  to  ne  bilo  zločiniteljima  po 
volji."2 

Muhadžirske  vođe  su  jednoglasno  podržale  ideju  izlaska  na  megdan  neprija- 
telju.3 Tom  prilikom  Mikdad  b.  El-Esved  imao  je  upečatljiv  nastup.  Abdullah  b. 
Mes'ud,  radijallahu  anhu,  o  tome  je  govorio:  "Svjedočio  sam  jednom  istupu  Mikda- 
da  b.  El-Esveda,  volio  bih  da  sam  bio  na  njegovom  mjestu  više  nego  išta  na  svijetu. 
Naime,  kada  je  Vjerovjesnik,  sallallahu  alejhi  ve  sellem,  pozvao  na  borbu  protiv 
mušrika,  Mikdad  je  rekao:  'Mi  nećemo  kazati  tebi  kao  što  su  Izraelćani  kazali 
Musau: 

-Idite  ti  i  tvoj  Gospodar  pa  se  borite  a  mi  ćemo  ovdje  čekati4,  nego  ćemo  se 
boriti  s  tvoje  desne  strane,  i  s  lijeve,  i  ispred  i  iza  tebe.'  Vidio  sam  kako  je  Posla- 
nikovo,  sallallahu  alejhi  ve  sellem,  lice  zablistalo  od  radosti  zbog  ovih  riječi."5  U 
drugoj  predaji  stoji:  "Mikdad  je  rekao:  'Allahov  Poslaniče,  nećemo  ti  reći  kao  što  su 


1  Sahihul-Buhari,  br.  3953. 

2  Sura  El-Enfal,  5-8. 

3  Mevsu'atu  Nadretin-ne'im,  1/288. 

4  Sura  El-Maide,  24. 

5  Sahihul-Buhari,  Kitabul-megazi,  7/287. 


Izraelćani  rekli  Musau:  -Idite  ti  i  tvoj  Gospodar  pa  se  borite  a  mi  ćemo  ovdje 
čekati",  nego  kreni,  a  mi  ćemo  te  slijediti',  pa  je  to  obradovalo  Allahovog  Poslanika, 
sallalLahu  alejhi  ve  sellem."1 

Nakon  toga,  Allahov  Poslanik,  sallallahu  alejhi  ve  sellem,  i  dalje  je  tražio: 
"Posavjetujte  me,  ljudi!"  Htio  je  čuti  ensarije  jer  su  oni  činili  glavninu  vojske,  a  na 
drugoj  zakletvi  na  Akabi  nije  bilo  jasnog  zahtjeva  da  brane  Poslanika,  sallallahu 
alejhi  ve  sellem,  izvan  Medine.  Sa'd  b.  Muaz,  kojem  je  povjerena  ensarijska  zastava, 
shvatio  je  na  šta  aludira  Vjerovjesnik,  sallallahu  alejhi  ve  sellem,  pa  je  ustao  i  rekao: 
"Tako  mi  Allaha,  ti  kao  da  na  nas  misliš,  Allahov  Poslaniče!"  On  mu  odgovori:  "Tako 
je",  a  Sa'd  reče:  "Mi  smo  ti  već  povjerovali,  i  priznali  te,  i  posvjedočili  da  je  istina 
ono  čemu  pozivaš.  Dali  smo  ti  zakletvu  i  obećanje  da  ćemo  ti  biti  poslušni  i  pokor- 
ni. Zato  idi,  Allahov  Poslaniče,  tamo  gdje  želiš!  Tako  mi  Onoga  koji  te  poslao  sa 
istinom,  kada  bi  nas  poveo  prema  ovom  moru  i  zagazio  u  njega,  i  mi  bismo  s  to- 
bom u  njega  zagazili,  i  nijedan  od  nas  ne  bi  odustao!  Mi  ne  zaziremo  od  toga  da 
nas  sutra  povedeš  u  boj  protiv  našeg  neprijatelja.  Mi  smo  strpljivi  u  ratu  i  srčani  u 
borbi.  Možda  će  te  Allah  obradovati  onim  što  ćeš  vidjeti  od  nas.  Pa,  povedi  nas,  sa 
Allahovim  blagoslovom!"  Allahov  Poslanik,  sallallahu  alejhi  ve  sellem,  obradova  se 
Sa'dovim  riječima,  pa  reče:  "Idite  s  Allahovim  blagoslovom  i  radujte  se,  jer  mi  je 
Allah  obećao  jednu  od  dvije  skupine!  Tako  mi  Allaha,  kao  da  gledam  mjesta  po- 
gibije tih  ljudi!"2 

Sa'dove  riječi  su  izazvale  erupciju  oduševljenja  među  ashablma  i  djelovale  su 
poticajno  i  ohrabrujuće  i  na  njih  i  na  Poslanika,  sallallahu  alejhi  ve  sellem.  Činjenica 
da  se  Allahov  Poslanik,  sallallahu  alejhi  ve  sellem,  savjetovao  sa  ashabima  po  pita- 
nju ulaska  u  borbu  govori  nam  da  je  princip  šure  naročito  važan  kad  se  želi  donijeti 
odluka  da  li  ući  u  rat,  jer  uspon  ili  propast  ummeta  zavisi  od  ishoda  rata.3 

Četvrto:  U  susret  neprijatelju  i  prikupljanje  podataka  o  neprijateljskom 
kretanju 

Pošto  je  vidio  poslušnost,  hrabrost  i  slogu  ashaba,  Vjerovjesnik,  sallallahu 
alejhi  ve  sellem,  organizirao  je  vojsku:  odredio  je  da  glavnu  zastavu,  koja  je  bila 
bijele  boje,  nosi  Mus'ab  b.  Umejr,  a  Sa'du  b.  Muazu  i  Aliji  b.  Ebu  Talibu  predao  je  po 
jednu  zastavu  crne  boje;  na  začelju  je  ostavio  odred  za  zaštitu  kojim  je  zapovijedao 
Kajs  b.  Ebu  Sa'sa'a.4 

Vjerovjesnik,  sallallahu  alejhi  ve  sellem,  izašao  je  u  izviđanje  sa  Ebu  Bekrom  te 
su  sreli  jednog  starca.  Allahov  Poslanik,  sallallahu  alejhi  ve  sellem,  upitao  gaje  da  li 
je  šta  čuo  o  mušričkoj  vojsci  i  o  Muhammedu  i  njegovim  ashabima.  Starac  im  reče: 


1  Sahihul-Buhari,  Kitabut-tefsir,  8/273. 

2  El-Bidaje  ven-nihaje,  3/262.  Ahmed,  Musned,  5/259,  br.  3698. 

3  Ebu  Faris,  Gazvetu  Bedr  el-kubra,  str.  37. 

4  Zadul-me'ad,  3/172. 


es-  Sattabi 


"Neću  vam  ništa  reći  dok  mi  ne  kažete  odakle  ste  vas  dvojica!"  Poslanik,  sallallahu 
alejhi  ve  sellem,  reče  mu:  "Prvo  ti  nama  odgovori  na  naše  pitanje  pa  ćemo  onda  mi 
odgovoriti  na  tvoje."  Starac  je  upitao:  "Odgovor  za  odgovor?"  Allahov  Poslanik, 
sallallahu  alejhi  ve  sellem,  odgovorio  je:  "Tako  je."  Starac  tada  reče:  "Čuo  sam  da  su 
Muhammed  i  njegovi  drugovi  izašli  iz  Medine  tada  i  tada,  pa  ako  je  onaj  koji  me  je 
obavijestio  o  tome  govorio  istinu,  onda  znači  da  se  danas  nalaze  na  tom  i  tom 
mjestu"  -  imenovao  je  mjesto  na  kome  su  se  i  nalazili  muslimani.  "A  obaviješten 
sam  da  su  Kurejšije  izašle  tada  i  tada,  pa  ako  je  istinu  govorio  onaj  koji  me  je 
obavijestio  o  tome,  onda  znači  da  se  danas  nalaze  na  tom  i  tom  mjestu"  -  spome- 
nuo je  mjesto  na  kojem  se  i  nalazila  mušrička  vojska.  Nakon  toga  starac  ih  je 
upitao:  "Odgovorio  sam  vam  na  vaše  pitanje,  pa  sada  vi  meni  odgovorite  odakle 
ste?"  Poslanik,  sallallahu  alejhi  ve  sellem,  rekao  je:  "Mi  smo  od  vode."  Zatim  su 
Vjerovjesnik,  sallallahu  alejhi  ve  sellem,  i  Ebu  Bekr  otišli,  a  starac  je  ostao  zbunjen 
odgovorom:  "Od  koje  vode?  Je  li  od  iračkih  voda?"1 

Navečer  tog  istog  dana  Poslanik,  sallallahu  alejhi  ve  sellem,  poslao  je  grupu 
izviđača,  među  kojima  su  bili  Alija  b.  Ebu  Talib,  Zubejr  b.  El-Avvam  i  Sa'd  b.  Ebu 
Vekkas,  da  izvide  teren  oko  izvora  na  Bedru  i  prikupe  informacije  o  mušričkoj  vojsci. 
Izviđači  su  uhvatili  dvojicu  mladića  kurejšijskih  vodonoša  i  doveli  ih  Allahovom 
Poslaniku,  sallallahu  alejhi  ve  sellem,  koji  ih  je  upitao:  "Obavijestite  me  o  kurejšij- 
skoj  vojsci." 

"Oni  su  u  daljoj  dolini,  iza  ovih  dina",  odgovorili  su. 
"Koliko  ih  ima?",  upitao  je  Poslanik. 
"Mnogo",  odgovorili  su. 
"Kako  su  opremljeni?" 
"Ne  znamo." 

"Koliko  deva  dnevno  kolju?" 
"Jedan  dan  devet,  drugi  deset." 

Allahov  Poslanik  je  zaključio:  "Ima  ih  između  900  i  1.000."  Zatim  ih  je  upitao: 
"Koje  među  njima  od  uglednih  Mekkelija?" 

"Utbe  i  Šejbe,  Rebi'ini  sinovi,  Ebu  Džehl,  Umejje  b.  Halef..."  Pa  kad  su  nabro- 
jali sve  kurejšijske  prvake  koji  su  učestvovali  u  pohodu,  Vjerovjesnik,  sallallahu  alejhi 
ve  sellem,  obratio  se  ashabima:  "To  vam  Mekka  šalje  svoje  najbolje  sinove!" 

Vjerovjesnik,  sallallahu  alejhi  ve  sellem,  vodio  je  računa  o  prikupljanju  infor- 
macija o  neprijatelju,  njegovim  ciljevima  i  ruti  kojom  se  kreće,  jer  su  mu  ti  podaci 
omogućavali  da  napravi  odgovarajući  plan  za  suočavanje  s  neprijateljem. 

U  bitki  je  ponekad  prikupljao  informacije  lično,  a  ponekad  je  slao  izviđače. 

U  svim  bitkama  pridržavao  se  principa  tajnosti  podataka.  Sam  Kur'an  upućuje 
muslimane  na  pridržavanje  ovog  principa: 


1  Ibn  Hi  sam,  Es-Siretun-Nebevijje,  2/228. 


Život  i  đjefb  posCjeđnjeg  Vja 


"A  kada  im  dođe  nešto  što  se  odnosi  na  sigurnost  ili  strah,  oni  to  razglase.  A 
da  to  prepuste  Poslaniku  ili  pretpostavljenim  svojima,  to  bi  sigurno  od  njih 
saznali  oni  koji  to  ispituju.  A  da  nije  dobrote  Allahove  prema  vama  i  milosti 
Njegove,  vi  biste,  osim  nekolicine,  šejtana  slijedili!"1 

U  svim  svojim  pohodima  Vjerovjesnik,  sallallahu  alejhi  ve  sellem,  držao  se 
principa  tajenja  informacija.  Od  Ka'ba  b.  Malika,  radijallahu  anhu,  prenosi  se  da  je 
rekao:  "Kada  god  je  Allahov  Poslanik,  sallallahu  alejhi  ve  sellem,  želio  poći  u  neki 
pohod,  pretvarao  bi  se  da  ide  u  pravcu  suprotnom  od  onoga  koji  je  zaista  želio."2 

Mjere  skrivanja  informacija  u  pohodu  na  Bedr  ogledaju  se  u  sljedećem: 

1-  Poslanik,  sallallahu  alejhi  ve  sellem,  upitao  je  starca  i  o  Muhammedovoj  i  o 
kurejšijskoj  vojsci. 

2-  Poslanik,  sallallahu  alejhi  ve  sellem,  koristio  je  tevriju3  i  na  pitanje:  "Odakle 
ste",  odgovorio:  "Mi  smo  od  vode",  jer  je  situacija  zahtijevala  takav  odgovor  s  obzi- 
rom da  se  moralo  osigurati  da  podaci  o  muslimanskoj  vojsci  ne  dođu  do  Kurejšija. 

3-  To  što  se  Poslanik,  sallallahu  alejhi  ve  sellem,  odmah  nakon  odgovora  na 
pitanje  udaljio,  dokaz  je  njegove  mudrosti,  jer  da  je  ostao,  starac  bi  tražio  da  mu 
objasni  na  šta  misli  pod  tim  da  su  od  vode.4 

4-  Na  dan  Bedra  Vjerovjesnik,  sallallahu  alejhi  ve  sellem,  naredio  je  da  se  sa 
deva  skinu  zvona.  Od  Aiše,  radijallahu  anha,  prenosi  se  da  je  rekla:  "U  pohodu  na 
Bedr,  Allahov  Poslanik,  sallallahu  alejhi  ve  sellem,  naredio  je  da  se  sa  vratova  deva 
odsijeku  uzice  sa  zvonima."5 

5-  Kada  je  izlazio  iz  Medine,  Vjerovjesnik,  sallallahu  alejhi  ve  sellem,  zadržao 
je  u  tajnosti  mjesto  na  koje  je  želio  poći,  pa  je  kratko  rekao:  "Idemo  u  potragu  za 
nečim,  pa  ko  god  ima  spremnu  jahalicu,  neka  krene."6 

Imam  En-Nevevi  uzeo  je  ovaj  hadis  za  dokaz  da  je  pohvalno  koristiti  tevriju  u 
ratu  i  da  zapovjednik  treba  prikriti  cilj  na  koji  želi  stići  kako  neprijatelj  ne  bi  saznao 
prave  informacije  i  iskoristio  ih  protiv  mudžahida.7 

Vrlo  je  očito  da  je  Poslanik,  sallallahu  alejhi  ve  sellem,  vodio  računa  o  poduzi- 
manju svih  bezbjednosnih  mjera  od  početka  da've,  kroz  period  tajne,  a  zatim  i 
javne  da've  u  Mekki,  a  to  se  nije  prekidalo  ni  nakon  osnivanja  države.  Štaviše,  raz- 


1  Sura  En-Nisa',  83. 

2  Sahihul-Buhari,  2/2947. 

3  Prikrivanje,  obmana,  zakopavanje,  (prim.  prev.) 

4  Ibn  Hišam,  Siretun-Nebevijje,  2/228. 

5  Ahmed  Muhammed  Bavezir,  Mervijat  gazvetu  Bedr,  str.  100. 
*Sahihu  Muslim,  Kitabul-imara,  3/1510,  br.  1901. 

7  Šerhun-Nevevi  li  Sahihu  Muslim,  13/45. 

vojem  islamske  države  bezbjednosne  mjere  su  postajale  sve  naprednije,  posebno 
tokom  vojnih  pohoda  koje  je  Poslanik,  sallallahu  alejhi  ve  sellem,  vodio. 

Peto:  Hubab  b.  El-Munzir  savjetuje  Vjerovjesnika  po  dolasku  na  Bedr 

Nakon  što  je  prikupio  detaljne  informacije  o  kurejšijskim  snagama,  Poslanik, 
sallallahu  alejhi  ve  sellem,  požurio  je  da  prije  mušrika  stigne  na  izvore  Bedra  kako  bi 
ih  spriječio  da  se  domognu  vode.  Ulogorio  se  kod  prvog  izvora  do  kojeg  su  stigli  i 
tada  je  Hubab  b.  El-Munzir  upitao:  "Allahov  Poslaniče,  je  li  ti  Allah  naredio  da  se 
ulogoriš  na  ovom  mjestu  pa  nemamo  izbora  da  se  pomaknemo  ni  nazad  ni  napri- 
jed, ili  je  ovo  stvar  procjene,  rata  i  varke?"  Poslanik,  sallallahu  alejhi  ve  sellem, 
odgovorio  je:  "To  je  stvar  procjene,  rata  i  varke."  Hubab  je  onda  rekao:  "Allahov 
Poslaniče,  ovo  nije  dobro  mjesto  za  logor,  nego  povedi  ljude  i  ulogori  se  do  izvora 
najbližih  kurejšijskoj  vojsci.  Zatim  iskopajmo  kanal  i  napunimo  ga  vodom,  a  onda 
zatrpajmo  bunare.  Tako  ćemo  tokom  borbe  mi  imati  vodu  da  pijemo,  a  oni  neće." 
Vjerovjesnik,  sallallahu  alejhi  ve  sellem,  prihvatio  je  njegovo  mišljenje  i  ulogorio  se 
ispred  Kurejšijama  najbližeg  bunara,  a  nakon  toga  iskopani  su  kanali  koji  su 
napunjeni  vodom,  a  bunari  su  zatrpani.1 

Ovaj  primjer  pokazuje  da  je  Poslanik,  sallallahu  alejhi  ve  sellem,  stvorio 
ashabima  takav  ambijent  da  se  svaki  pojedinac  osjećao  slobodnim  da  izrazi  svoje 
mišljenje,  čak  i  o  vrlo  krupnim  pitanjima,  ne  bojeći  se  srdžbe  zapovjednika,  niti  bilo 
kakvih  posljedica  zbog  izražavanja  mišljenja  koje  je  suprotno  mišljenju  koje  zastupa 
sam  vođa,  poput  degradiranja  čina,  oduzimanja  imetka  ili  fizičkog  zlostavljanja. 

Ovaj  slobodarski  duh  u  kojem  ih  je  odgajao  Poslanik,  sallallahu  alejhi  ve 
sellem,  omogućio  je  da  se  zajednica  okoristi  intelektualnim  potencijalom  njenih 
članova;  to  je  omogućavalo  da  njihov  vođa  uspije,  čak  i  ako  je  bio  mlad,  jer  vođa 
ovakvog  društva  ne  oslanja  se  samo  na  vlastito  mišljenje,  niti  u  stavovima  drugih 
vidi  njihov  pokušaj  da  mu  preotmu  vlast;  vođa  ovakvog  društva  prihvata  mišljenje 
svakog  pojedinca  jer  možda  mu  onaj  od  koga  se  najmanje  nada  ponudi  najbolji 
savjet,  ali  to  je  moguće  samo  ako  je  vođa  pristupačan  svim  slojevima  društva.2 

Također  je  bitno  skrenuti  pažnju  na  Hubabovo  učtivo  obraćanje  Poslaniku, 
sallallahu  alejhi  ve  sellem,  što  je  plod  poslaničkog  odgoja.  Hubab  je  izrazio  svoj 
stav  iako  to  nije  traženo  od  njega,  ali  je  to  učinio  tek  nakon  što  je  dobio  odgovor 
na  vrlo  važno  pitanje:  Je  li  Allah  naredio  da  se  ulogore  na  tom  mjestu  ili  je  to  odraz 
procjene,  ratne  taktike  i  varki.  Postavljeno  pitanje  pokazuje  veličinu  ovog  rijetkog 
dragulja  koji  zna  kada  i  kako  treba  govoriti  pred  svojim  zapovjednikom;  jer  ako  je  u 
pitanju  Objava,  onda  bi  mu  bilo  draže  da  mu  odsijeku  glavu  nego  da  joj  se  suprot- 


1  Mervijat  gazveti  Bedr,  str.  165.  Priča  o  Hubabu  poduprta  je  različitim  predajama,  što  je  podiže  na 
stepen  hasen-hadisa. 

2  El-Humejdi,  Et-Tarihul-islami,  A/110. 

stavi  makar  ijednom  riječju,  a  ako  je  ljudsko  mišljenje,  onda  on  može  ponuditi  bolji 
plan  i  uspješniju  strategiju. 

Ova  izvanredna  ličnost  poznavala  je  principe  šure,  izražavanja  mišljenja  i  pot- 
puno je  razumijevala  pojam  pokornosti  i  diskusije,  i  kako  treba  iznijeti  stav  supro- 
tan stavu  najboljeg  stvorenja.  S  druge  strane,  Vjerovjesnik,  sallallahu  alejhi  ve  sel- 
lem,  pokazao  je  odlike  vrhunskog  vođe  koji  je  spreman  saslušati  svaki  prijedlog  i 
prihvatiti  bolji  plan  svejedno  da  li  dolazio  od  vojnika  ili  zapovjednika.1 

Šesto:  Kur  anski  opis  mušričkog  izlaska  u  boj 

Allah  je  rekao: 

"I  ne  budite  kao  oni  koji  su,  da  se  pokažu  svijetu,  nadmeno  iz  grada  svoga 
izašli  da  bi  od  Allahova  puta  odvraćali.  A  Allah  dobro  zna  ono  što  oni  rade."2 

Uzvišeni  Allah  ovim  ajetom  zabranjuje  vjernicima  da  se  ponašaju  kao 
nevjernici  koji  su  iz  svojih  domova  izašli  nadmeno,  da  bi  se  pokazali  pred  ljudima.  U 
datom  ajetu  Allah  je  nevjernike  opisao  s  tri  svojstva:  nadmenost,  pretvaranje  i  od- 
vraćanje od  Allahovog  puta. 

Primjetno  je  daje  na  nadmenost  ukazano  imenicom,  što  upućuje  na  to  daje 
ovo  čvrsto  ukorijenjeno  svojstvo  kod  nevjernika,  a  na  odvraćanje  od  Allahovog 
puta  ukazano  je  upotrebom  glagola,  čime  se  želi  reći  da  nevjernici  stalno  iznova 
vrše  ovu  radnju.3 

El-Kurtubi  u  svom  Tefsiru  navodi  da  se  u  ajetu  misli  na  Ebu  Džehla  i  njegove 
drugove  koji  su  krenuli  na  Bedr  da  bi  spasili  karavanu.  Poveli  su  sa  sobom  pjevačice 
koje  su  im  pjevale  uz  muzičke  instrumente,  pa  kad  su  došli  u  Džuhfu,  Hufaf  Kinani, 
Ebu  Džehlov  prijatelj,  poslao  im  je  po  svome  amidžiću  poklone  i  poručio:  "Ako  vam 
treba  pojačanje  dat  ću  vam  svoje  ljude,  a  ako  hoćeš  poći  ću  lično  sa  grupom  iz 
svog  plemena."  Ebu  Džehl  je  rekao:  "Ako  se  borimo  protiv  Allaha,  kao  što  tvrdi 
Muhammed,  mi  Allahu  ništa  ne  možemo,  a  ako  se  budemo  borili  protiv  ljudi  -  od 
ljudi  smo  jači.  Tako  mi  Allaha,  nećemo  odustati  od  borbe  s  Muhammedom  dok  ne 
dođemo  na  Bedr.  Tu  ćemo  piti  i  slušati  pjevačice,  jer  to  je  sajmište  i  pijaca  arapskih 
plemena,  pa  će  svi  Arapi  čuti  za  naš  izlazak  i  zauvijek  će  nas  se  bojati."  I  kad  su  stigli 
na  Bedr,  tu  su  našli  samo  svoju  propast.4 


1  Et-Terbijjetul-kijadijje,  3/21. 

2  El-Enfal,  47. 

3  Hadisul-Kur'an  an  gazevatir-Resul,  1/65-66. 

4  Tefsirul-Kurtubi,  8/25. 

Sedmo:  Stanje  mušrika  po  dolasku  na  Bedr 

AIlah  je  ovako  opisao  stanje  mušrika  po  dolasku  na  Bedr: 

"Ako  ste  se  molili  da  pobijedite  -  pa  došla  vam  je,  eto,  'pobjeda1!  A  da  se 
okanite,  bolje  bi  vam  bilo!  I  ako  se  ponovo  vratite.  Mi  ćemo  se  ponovo  vratiti, 
i  nimalo  vam  neće  koristiti  tabor  vaš,  ma  koliko  brojan  bio,  jer  je  AIlah  na 
strani  vjernika."1 

Imam  Ahmed  bilježi  od  Abdullaha  b.  Sa'lebe  da  je  Ebu  Džehl  -  kad  su  se 
suočile  dvije  vojske  na  Bedru  -  rekao:  "Allahu  moj,  uništi  sutra  onoga  od  nas  koje 
kriv  za  kidanje  rodbinskih  veza,  koje  veći  zlikovac."  Na  ovaj  način  on  je  molio  za 
pobjedu.2 

Po  dolasku  na  Bedr  među  mušričkim  vođama  nastadoše  nesuglasice,  što 
poljulja  njihove  redove.  Ibn  Abbas,  radijallahu  anhuma,  pripovijedao  je:  "Kada  su 
dvije  vojske  stale  jedna  naspram  druge,  Allahov  Poslanik,  sallallahu  alejhi  ve  sellem, 
ugledao  je  Utbeta  b.  Rebi'u  na  crvenoj  devi  pa  je  rekao:  'Ako  ima  dobra  među 
ovima,  doći  će  od  čovjeka  na  crvenoj  devi.  Ako  ga  poslušaju,  spasit  će  se."  A  Utbe 
je  u  tom  trenutku  govorio  Kurejšijama:  'Ljudi,  poslušajte  moj  savjet  o  ovoj  grupi! 
Ako  se  budete  borili  proitiv  njih,  nikad  iz  vaših  srca  neće  nestati  međusobne  mržnje 
jer  će  svaki  od  vas  u  drugom  gledati  ubicu  svoga  brata  ili  oca!  Kažite  šta  hoćete  o 
meni,  ali  se  vratite!'  Međutim,  Ebu  Džehl  reče:  'Boga  mi,  Utbe  se  naduo  od  straha 
kad  je  vidio  Muhammeda  i  njegove  drugove,  kojih  je  tako  malo  da  bi  se  najeli  od 
jedne  deve.'  Utbe  na  ovo  odgovori:  'Vidjet  ćeš  ti  koje  kukavica  i  ko  svoj  narod  vodi 
u  propast.  Alija  vidim  ljude  koji  će  vas  sasjeći  sabljama.  Zar  ne  vidite  da  su  im  glave 
poput  zmija,  a  lica  kao  sablje?!'"3 

Ashab  Hakim  b.  Hizam,  koji  je  tog  dana  bio  u  redovima  mušričke  vojske, 
kazuje  o  dešavanjima  u  mušričkom  taboru  pred  Bitku  na  Bedru:  "Kad  smo  došli  na 
Bedr,  ulogorili  smo  se  u  dolini  koju  AIlah  spominje  pa  sam  došao  kod  Utbeta  b. 
Rebi'e  i  rekao  mu:  'Ebul-Velide,  bi  li  volio  da  danas  stekneš  vječno  poštovanje?' 
Upitao  je:  'Šta  trebam  uraditi?'  Rekoh  mu:  'Vi  ne  tražite  od  Muhammeda  ništa  osim 
što  se  želite  osvetiti  za  Amra  b.  El-Hadremija,  a  on  je  bio  tvoj  saveznik  pa  preuzmi 
na  sebe  da  isplatiš  krvarinu  za  njega  i  vrati  ljude.'  Rekao  je:  'Uradit  ću  tako,  a  ti  idi 
kod  Hanzalijinog4  sina  -  mislio  je  na  Ebu  Džehla  -  i  zatraži  da  se  sa  svojim 
društvom  vrati  i  odustane  od  borbe  protiv  svoga  amidžića.'  Došao  sam  Ebu  Džehlu 


1  Sura  El-Enfal,  19. 

2  Ahmed,  Musned,  5/431. 

3  Medžme'uz-zeva'id,  6/76.  El-Hejsemi  je  rekao:  "Bilježi  ga  El-Bezzar,  a  prenosioci  su  vjerodostojni." 

4  Hanzalijja  je  Ebu  Džehlova  majka  Esma  bint  Mahrebe  iz  Benu  Temima. 


i  zatekao  ga  sa  svih  strana  okruženog  njegovim  društvom,  a  među  njima  je  bio  i 
Amir  b.  El-Hadremi,  brat  ubijenog  Amra.  Stajao  je  pred  njima  i  govorio:  'Raskinuo 
sam  savez  sa  Abdu-Šemsom  i  Benu  Mahzumom.'  Rekao  sam  Ebu  Džehlu:  'Utbe  b. 
Rebi'a  pita  da  li  biste  ti  i  tvoje  društvo  danas  odustali  od  borbe  protiv  tvoga 
amidžića  i  vratili  se?'  Ebu  Džehl  reče:  'Pa  zar  nije  mogao  naći  drugog  izaslanika 
nego  baš  tebe!'  Rekoh:  'Nije,  a  niti  bih  ja  bio  nekome  drugome  izaslanik.'  Zatim 
sam  se  vratio  Utbetu  da  mi  ne  promakne  ništa  od  onog  što  se  zbivalo."1 

Utbe  b.  Rebi'a,  jedan  od  vojskovođa  kurejšijske  vojske,  smatrao  je,  dakle,  da 
nema  potrebe  za  sukobom  sa  Muhammedom,  jer  ako  je  istina  to  u  što  poziva  pa  se 
uzdigne,  to  će  biti  ponos  svim  Kurejšijama,  a  ako  nije  istina,  onda  je  bolje  prepustiti 
ga  drugim  Arapima  da  ga  dokrajče.  Ali,  neznabožačka  oholost,  u  svakom  vremenu  i 
na  svakom  mjestu,  ne  može  mirno  posmatrati  kako  se  istina  razvija,  jer  pobjeda 
istine  znači  nestanak  zablude.2 

Umejr  b.  Vehb  el-Džumehi  poslan  je  da  ispita  stanje  i  broj  mudžahida. 
Napravio  je  krug  oko  muslimanskog  logora  pa  se  vratio  i  rekao:  "Manje-više  tri 
stotine  boraca,  ali  dopustite  da  provjerim  skrivaju  li  kakvu  zamku  ili  pojačanje." 
Obišao  je  svu  dolinu  i  uvjerio  se  da  ništa  od  toga  nema  pa  se  vratio  i  kazao:  "O 
Kurejšije,  slutim  nesreću!  Kao  da  vidim  da  vam  jesribske  deve  donose  smrt!  Oni 
nemaju  ni  utvrde  ni  skloništa,  ipak,  mislim  da  će  svaki  od  njih  ubiti  barem  jednog 
od  vas  prije  nego  što  pogine,  a  čemu  će  se  preživjeli  radovati  nakon  tolikih  žrtava. 
Dobro  razmislite  šta  ćete  poduzeti!"3 

Umejje  b.  Halef  uopće  nije  htio  ni  izaći  iz  Mekke  jer  se  bojao  da  će  poginuti, 
ali  mu  je  Ebu  Džehl  rekao:  "Ebu  Safvane,  ti  si  prvak  Mekkelija  i  ako  ljudi  vide  da  si  ti 
izostao,  vratit  će  se."  Ebu  Džehl  nije  prestao  navaljivati  na  njega  i  podsticati  ga,  a 
između  ostalog,  govorio  mu  je:  "Ako  me  pobijediš,  kupit  ću  ti  najbolju  devu  u 
Mekki!"  Konačno  je  Umejje  rekao  svojoj  supruzi:  "Opremi  me  za  put."  Ona  mu  je 
rekla:  "Zar  si  zaboravio  šta  ti  je  rekao  tvoj  prijatelj  iz  Jesriba?"  Mislila  je  na  Sa'da  b. 
Muaza  koji  je  rekao  Umejji:  "Čuo  sam  Allahovog  Poslanika,  sallallahu  alejhi  ve 
sellem,  da  kaže  da  ćeš  poginuti."  Umejje  je  odgovorio:  "Nisam  zaboravio.  Poći  ću  s 
njima  dio  puta,  a  onda  ću  se  vratiti."  Ali  kad  su  krenuli,  Umejje  je  svaki  put,  kad  bi 
odmarali,  odgađao  povratak  da  bi  na  kraju  stigao  na  Bedr  gdje  gaje  Allah  ubio."4 

Ebu  Džehl  je  upotrijebio  lukavstvo  kako  bi  osigurao  da  Umejje  ne  izostane  iz 
pohoda,  a  u  tome  mu  je  pomogao  Ukbe  b.  Ebu  Mu'it  koji  je  donio  kadionicu  za 
žene,  stavio  je  pred  Umejju  i  rekao:  "Ti  si  doista  jedna  od  žena!"  Umejje  mu  je 
odgovorio:  "Allah  te  unakazio!"5 


1  Ibn  Hišam,  Es-Siretun-Nebevijje,  2/234-235. 

2  Mervijat  gazveti  Bedr,  str.  155. 

3  El-Bidaje  ven-nihaje,  3/269. 

4  Mervijat  gazveti  Bedr,  str.  136. 

5  Mervijat  gazveti  Bedr,  str.  137. 

Mušrička  vojska  prividno  se  činila  jakom  i  odlučnom,  ali  su  u  duši  osjećali 
strah,  zebnju  i  neodlučnost.1 

San  koji  je  usnila  Atika,  Abdul-Muttalibova  kćerka,  odrazio  se  na  borbeni 
moral  mekkanske  vojske.  Ona  je  sanjala  kako  neki  čovjek  poziva  Kurejšije  u  boj,  a 
zatim  sa  vrha  brda  Benu  Kajs  baca  stijenu  na  Mekku,  stijena  se  raskomadala  i  njeni 
komadi  su  ušli  u  svaku  kurejšijsku  kuću.  Ovaj  san  izazvao  je  verbalni  sukob  između 
Abbasa  i  Ebu  Džehla  prije  nego  što  je  došao  Damdam  i  obavijestio  ih  da  karavana 
treba  pomoć,  pa  su  se  kurejšijski  mnogobošci  ušutjeli,  a  san  su  protumačili  kako  im 
je  odgovaralo.2 

Dok  se  kurejšijska  vojska  odmarala  u  Džuhfi,  Džuhejm  b.  Es-Salit  b.  El- 
Muttalib  b.  Abdu-Menaf  također  je  usnio  san  u  kojem  je  vidio  čovjeka  kao  jaše 
prema  njemu  na  konju,  a  sa  sobom  vodi  devu.  Kad  se  približio,  čovjek  je  rekao: 
"Poginut  će  Utbe  i  Šejbe,  sinovi  Rebi'e,  Ebul-Hakem  b.  Hišam,  Umejje  b.  Halef...",  i 
nastavio  je  nabrajati  imena  kurejšijskih  poglavara,  zatim  je  udario  devu  po  prsima  i 
pustio  je  u  kurejšijski  logor  i  nije  ostao  nijedan  šator  a  da  nije  poprskan  njenom 
krvlju.  Kad  je  Ebu  Džehl  čuo  za  ovaj  san,  rekao  je:  "Evo  ga,  još  jedan  vjerovjesnik  iz 
El-Muttalibove  porodice!  Vidjet  ćemo  sutra  na  bojnom  polju  ko  će  koga  ubiti!"3 

Od  Allahovih  blagodati  je  da  su  ovi  snovi  psihički  oslabili  kurejšijsku  vojsku. 

JE^9v  ^SsSv 
EjEg     EffiHT  Bffia 

Druga  tema 
Vjerovjesnik  i  muslimani  na  bojnom  polju 

Prvo:  Postavljanje  komandnog  mjesta 

Pošto  su  se  muslimani  ulogorili  kod  izvora  najbližeg  Kurejšijama,  Sa'd  b. 
Muaz  je  predložio  da  se  Poslaniku,  sallallahu  alejhi  ve  sellem,  sagradi  šator  kao 
komandno  mjesto  u  kojem  će  biti  bezbjedan  od  neprijatelja.  Svoj  prijedlog  Sa'd  je 
ovako  obrazložio:  "Allahov  Poslaniče,  zašto  ti  ne  bismo  sagradili  komandno  mjesto, 
a  onda  stupili  u  borbu,  pa  ako  nas  Allah  počasti  pobjedom  nad  neprijateljem,  to  je 
ono  što  bismo  željeli,  a  ako  bude  drugačije,  uzjaši  svoje  jahalice  i  vrati  se  onima  koji 
su  ostali  iza  nas!  Allahov  Vjerovjesniče,  iza  tebe  su  ostali  vjernici  koji  te  vole 
jednako  kao  mi  i  da  su  znali  da  će  doći  do  borbe,  ne  bi  izostali.  Allah  će  te  posred- 
stvom njih  zaštititi,  a  oni  će  te  savjetovati  i  boriti  se  uz  tebe."  Poslanik,  sallallahu 
alejhi  ve  sellem,  pohvalio  ga  je  i  dovio  da  mu  Allah  podari  dobro.  Muslimani  su, 


1  Mervijat  gazveti  Bedr,  str.  138. 

2  El-Umeri,  El-Mudžteme'ul-Medeni  fi  asrin-Nubuvveti,  str.  41. 

3  Ibn  Hišam,  Es-Siretun-Nebevijje,  2/230. 

zatim,  sagradili  komandno  mjesto  na  brijegu  s  kojeg  je  Allahov  Poslanik,  sallallahu 
alejhi  ve  sellem,  mogao  imati  kompletan  pregled  zbivanja  na  bojnom  polju.  Uz 
njega  je  u  šatoru  bio  Ebu  Bekr,  a  grupa  ensarijskih  mladića,  pod  komandom  Sa'da 
b.  Muaza,  čuvala  je  stražu  oko  šatora.1 

Iz  slučaja  postavljanja  komandnog  mjesta  za  Allahovog  Poslanika,  sallallahu 
alejhi  ve  sellem,  možemo  izvući  sljedeće  pouke: 

1-  Komandno  mjesto  treba  postavljati  na  uzvišenjima  kako  bi  se  komandan- 
tu omogućilo  praćenje  i  vođenje  bitke; 

2-  Komanda  mora  biti  dobro  obezbfjeđena; 

3-  Život  vođe  treba  zaštititi  od  svih  mogućih  opasnosti; 

4-  Moraju  postojati  rezervne  snage  kako  bi  se  rat  mogao  nastaviti  i  nakon 
izgubljene  bitke.2 

Drugo:  Allahove  blagodati  muslimanima  prije  bitke 

San  i  kiša  su  neke  od  blagodati  kojima  je  Allah  na  dan  Bedra  obasuo  Svoje 
robove,  vjernike,  prije  nego  što  su  se  sukobili  s  neprijateljem.  Allah  je  kazao: 

"Kad  je  On  učinio  da  vas  san,  kao  spokojstvo  od  Njega,  obuzme  i  s  neba  vam 
kišu  spustio  da  bi  vas  njome  očistio,  i  da  bi  od  vas  šejtanovo  uznemiravanje 
odstranio,  i  da  bi  srca  vaša  jakim  učinio  i  njome  korake  učvrstio."3 

El-Kurtubi  je  u  svom  Tefsiru  kazao:  "Ovaj  sanje  bio  noć  uoči  bitke.  Bilo  je  vrlo 
čudesno  da  spokojno  spavaju  i  pored  činjenice  da  ih  sutra  čeka  važna  borba.  Kao 
da  im  je  Allah  ulio  hrabrost  u  srca." 

Od  Alije,  radijallahu  anhu,  prenosi  se  daje  kazao:  "U  Bitki  na  Bedru  imali  smo 
samo  jednog  konjanika  -  Mikdada,  koji  je  jahao  šarenog  konja.  Noć  prije  bitke  svi 
smo  spavali,  osim  Allahovog  Poslanika,  sallallahu  alejhi  ve  sellem,  koji  je  pod 
jednim  drvetom  klanjao  i  plakao  sve  do  zore." 

Blagodat  mirnog  sna  noć  uoči  bitke  ogleda  se  u  sljedećem: 

1-  san  koji  im  je  Allah  dao  donio  im  je  potrebni  odmor  te  ih  tako  ojačao  za 
sutrašnji  boj; 

2-  miran  san  je  dokaz  da  im  je  Allah  podario  blagodat  otklanjanja  straha  iz 
srca.  Jer,  kao  što  kaže  izreka:  "Sigurnost  donosi  miran  san,  a  strah  besane  noći."1 

Allah  je,  također,  počastio  vjernike  kišom  u  periodu  godine  u  kojem  nije 
uobičajeno  padanje  kiše.  Padanje  kiše  je  Allahova  dobrota  i  počast  vjernicima,  a 


1  Ibn  Hišam,  Es-Siretun-Nebevijje,  2/233. 

2  Gazvetu  Bedr  el-Kubra,  str.  66. 

3  Sura  El-Enfal,  11. 

kako  bi  se  ukazalo  da  je  kiša  Allahova  blagodat  vjernicima,  naglašeno  je  da  On 
spušta  na  njih  kišu. 

Imam  Er-Razi  je  rekao:  "Poznato  je  da  vjernici  ne  podnose  nečistoću  i  teško 
im  pada  nemogućnost  da  se  okupaju,  usljed  čega  njihova  srca  bivaju  uznemirena,  i 
stoga  nije  čudno  da  je  Allah  u  blagodati  vjernicima  ubrojao  i  to  da  im  je  omogućio 
da  se  očiste."2 

Vezano  za  Allahove  riječi:  "...i  da  bi  od  vas  šejtanovo  uznemiravanje 
odstranio",  Ibn  Džerir  prenosi  od  Ibn  Abbasa,  radijallahu  anhuma,  da  je  rekao: 
"Kada  je  Vjerovjesnik,  sallallahu  alejhi  ve  sellem,  išao  prema  Bedru,  odsjeo  je  kod 
jednog  pješčanog  brda,  a  izvori  Bedra  su  bili  između  njega  i  mušrika.  Tada  je 
muslimane  obuzela  neka  slabost,  a  šejtan  im  ubaci  u  srca  smutnju  i  dobaci  im:  "Vi 
tvrdite  da  ste  štićenici  Allahovi  i  daje  među  vama  Allahov  Poslanik,  sallallahu  alejhi 
ve  sellem,  a  mušrici  su  vas  pretekli  i  ovladali  izvorima,  a  vi  ste  po  strani."  Tada  je 
Allah  na  njih  spustio  obilnu  kišu,  pa  su  se  muslimani  napili  i  očistili,  i  Allah  je  od  njih 
odstranio  šejtanove  spletke.  Pored  toga,  Allah  je  tom  kišom  učinio  prohodnijim 
pijesak,  pa  su  i  muslimani  i  njihove  deve  mogli  ići  po  njemu  bez  problema  i  doći  do 
neprijatelja."3 

Allah  je  spustio  na  vjernike  kišu  prije  bitke,  pa  su  se  očistili  i  duhovno  i  fizički, 
tako  je  Allah  ulio  hrabrost  u  njihova  srca  i  učvrstio  njihova  stopala  na  tom  pijesku. 
A  čak  se  i  danas  u  okolini  Bedra  može  naići  na  tu  vrstu  pijeska  po  kojoj  je  kretanje 
vrlo  teško.  Taj  pijesak  pomiješan  je  s  ogromnim  količinama  prašine,  pa  kada  padne 
kiša,  tlo  postane  čvrsto  i  po  njemu  je  lakše  hodati,  a  sve  to  je  Allahova  blagodat 
Njegovim  robovima.4 

Treće:  Poslanikov  plan  bitke 

U  Bitki  na  Bedru  Vjerovjesnik,  sallallahu  alejhi  ve  sellem,  osmislio  je  novi  stil 
borbe  kakav  do  tada  nije  bio  poznat.  Vjerovjesnik,  sallallahu  alejhi  ve  sellem, 
odlučio  je  boriti  se  po  sistemu  borbenih  redova.5  Na  ovaj  stil  uputio  gaje  Kur'an 
kroz  Allahove  riječi: 

"Allah  voli  one  koji  se  na  Njegovom  putu  bore  u  redovima  kao  da  su  bedem 

čvrsti."6 


1  Tefsirul-Kurtubi,  7/327. 

2  Tefsirur-Razi,  15/133. 

3  Tefsirut-Taberi,  9/195. 

4  Hadisul-Kur'an  an  gazevatir-Resul,  1/91. 

5  Muhammed  er-Rešid,  El-Kijadetul-askerijje,  str.  401. 

6  Sura  Es-Saff,  4. 

Dakle,  borci  su  bili  poredani  u  redove  slične  saffovima  prilikom  klanjanja  na- 
maza. Broj  redova  zavisio  je  od  broja  boraca. 

Ashabi  su  bili  raspoređeni  na  sljedeći  način:  prvi  redovi  -  kopljanici  čiji  je 
zadatak  bio  neutralizirati  napade  konjice;  u  redovima  iza  njih  -  strijelci,  koji  su  imali 
zadatak  da  kišom  strijela  zaspu  mušričku  pješadiju  kad  im  se  priđe  dovoljno  blizu; 
zadnji  redovi  -  borci  sa  sabljama  i  mačevima  koji  su  se  borili  prsa  u  prsa. 

Prednosti  ovog  stila  u  Bitki  na  Bedru  ogledaju  se  u  sljedećem: 

1-  Zastrašivanje  neprijatelja  i  pokazivanje  da  se  muslimani  odlikuju  discipli- 
nom i  lijepim  poretkom; 

2-  Ovaj  stil  je  prvi  put  upotrijebljen  u  Bitki  na  Bedru  i  omogućio  je  vrhovnom 
zapovjedniku  da  na  raspolaganju  ima  rezervnu  snagu  koju  je  mogao  upotrijebiti  za 
odbranu  od  iznenadnog  napada  i  zaštitu  krila  od  neprijateljske  pješadije  i  konjice. 
To  pokazuje  da  se  Poslanikova  vojna  škola  odlikovala  superiornošću  u  odnosu  na 
druge,  još  prije  četrnaest  stoljeća.1 

Primjećujemo  da  je  Vjerovjesnik,  sallallahu  alejhi  ve  sellem,  neprijateljima 
konstantno  priređivao  iznenađenja  uvođenjem  novih  načina  borbe,  na  kakve  Arapi 
nisu  bili  navikli. 

S  vojničke  tačke  gledišta,  ličnost  Poslanika,  sallallahu  alejhi  ve  sellem,  zaslu- 
žuje divljenje  za  vojnu  genijalnost,  jer  njegove  vojne  zamisli,  koje  je  primjenjivao  u 
svojim  bitkama,  potpuno  se  poklapaju  sa  modernom  taktikom  i  načinom  iskorišta- 
vanja vojnog  potencijala.2 

Naprimjer,  u  Bitki  na  Bedru  izabrao  je  odbrambenu  taktiku  umjesto  napada 
na  Kurejšije,  upute  koje  je  davao  ashabima,  a  koje  su  oni  precizno  izvršavali,  rezul- 
tirale su  slabljenjem  neprijatelja  i  tako  su,  uz  Allahovu  pomoć,  ostvarili  pobjedu 
unatoč  tome  što  je  neprijatelj  bio  tri  puta  brojniji  od  muslimanske  vojske. 

Vjerovjesnik,  sallallahu  alejhi  ve  sellem,  uvijek  je  postupao  onako  kako 
situacija  zahtijeva.  U  Bitki  na  Bedru  koristio  je  metodu  davanja  direktnih  uputa  za 
borbeno  dejstvovanje.  Također  je  koristio  metodu  savjetovanja  kako  bi  ashabi  u 
borbu  ušli  potpuno  uvjereni  u  ispravnost  svoga  postupka.  Vjerovjesnik,  sallallahu 
alejhi  ve  sellem,  pokazao  je  samouvjerenost  i  sposobnost  u  komandovanju  voj- 
skom, ali  nije  se  ograničavao  na  svoje  mišljenje  nego  je  prakticirao  princip  šure  te 
je  pri  hvatao  savjet  ako  bi  se  uvjerio  da  je  na  mjestu. 

Bitne  Vjerovjesnikove,  sallallahu  alejhi  ve  sellem,  upute  u  Bitki  na  Bedru: 

1-  Naredio  je  strijelcima  da  ne  gađaju  neprijatelja  dok  se  ne  približi  jer  je  to 
efikasnije.  Poslanik,  sallallahu  alejhi  ve  sellem,  rekao  im  je:  "Kada  vam  neprijatelj 
priđe  blizu,  zaspite  ga  strijelama."3 

2-  Borcima  sa  sabljom  naredio  je  da  sačekaju  da  mušrici  priđu  njima  i  da  se 


1  Hattab,  Er-Resulul-kaid,  str.  111, 116, 117. 

2  Muhammed  Mahfuz,  El-Medhal  ilel-akideti  vel-istratidžijetil-askerijje,  str.  121. 

3  Sahihus-Siretun-Nebevijje,  str.  239. 

tek  tada  upuste  u  borbu  sa  njima.1  Rekao  je:  "Ne  potežite  sablje  dok  vam  neprija- 
telj ne  priđe."2 

3-  Naredio  je  da  štede  strijele.3  Rekao  je:  "Štedite  strijele."4 
Allahov  Poslanik,  sallallahu  alejhi  ve  sellem,  iako  nije  pohađao  vojne  škole, 
svojom  odbrambenom  taktikom  pretekao  je  moderne  vojne  stručnjake.  Cilj  njego- 
vih uputa,  koje  smo  spomenuli,  poput:  "Štedite  strijele",  bio  je  da  se  sačeka  da 
neprijatelj  dođe  u  domet  oružja  koje  mudžahidi  koriste,  jer  tek  tada  će  to  oružje 
biti  efikasno,  a  to  isto  se  savjetuje  i  danas  pri  korištenju  savremenog  oružja. 

a)  Iskorištavanje  prirode  i  prirodnih  pojava  u  borbi  protiv  neprijatelja 

U  borbi  protiv  neprijatelja  Vjerovjesnik,  sallallahu  alejhi  ve  sellem,  nastojao  se 
okoristiti  svim  prirodnim  pojavama  na  bojnom  polju.  El-Makrizi,  navodeći  primjer 
za  to,  kaže:  "U  Bitki  na  Bedru,  Vjerovjesnik,  sallallahu  alejhi  ve  sellem,  izašao  je  na 
bojno  polje  prije  Kurejšija  pa  je  postavio  položaje  ashaba  u  pravcu  zapada,  tako  da 
kada  je  izašlo  sunce,  ashabi  su  mu  bili  okrenuti  leđima,  a  nevjernicima  je  udaralo  u 
oči."5 

Ovo  ukazuje  na  Vjerovjesnikove,  sallallahu  alejhi  ve  sellem,  rukovodilačke 
sposobnosti  i  uspješno  iskorištavanje  prirodnih  pojava  onako  kako  odgovara  nje- 
govoj vojsci,  jer  s  obzirom  da  je  neprijatelj  bio  okrenut  suncu,  to  ga  zasljepljivalo  i 
na  taj  način  slabilo  borbenu  sposobnost.6 

Ovaj  Vjerovjesnikov,  sallallahu  alejhi  ve  sellem,  potez  uči  nas  da  prirodne  po- 
jave, poput,  sunca,  vjetra,  reljefa  i  slično,  imaju  značajan  utjecaj  na  odnos  snaga  na 
bojnom  polju.  Iskorištavanje  ovih  pojava  ubraja  se  u  uzroke  pobjede  čije  poduzi- 
manje Allah  zahtijeva  da  bi  se  ostvarila  pobjeda  i  postigli  uzvišeni  islamski  ciljevi.7 

b)  Sevad  b.  Gazijje 

Vjerovjesnik,  sallallahu  alejhi  ve  sellem,  pregledavao  je  bojne  redove  i,  noseći 
u  ruci  strijelu,  poravnavao  ih  kako  bi  bili  što  čvršći  i  otporniji.  Kada  je  ugledao 
čovjeka  po  imenu  Sevad  b.  Gazijje  kako  strši  ispred  reda,  bocnuo  ga  je  strijelom  i 
rekao  mu:  "Poravnaj  se,  Sevade!"  Sevad  mu  reče:  "Allahov  Poslaniče,  povrijedio  si 
me,  a  Allah  te  je  poslao  sa  Istinom  da  dijeliš  pravdu,  stoga  želim  nadoknadu." 
Allahov  Poslanik,  sallallahu  alejhi  ve  sellem,  otkrio  je  svoj  stomak  i  rekao:  "Vrati  mi 
istom  mjerom."  Sevad  je  tada  zagrlio  Poslanika,  sallallahu  alejhi  ve  sellem,  i  poljubio 
ga  u  trbuh.  Kada  ga  je  Poslanik,  sallallahu  alejhi  ve  sellem,  upitao:  "Zbog  čega  si 


1  Ebu  Faris,  Gazvetu  Bedr  el-kubra,  str.  63-64 

2  Sahihus-Siretun-Nebevijje,  str,  239. 

3  Ebu  Faris,  Gazvetu  Bedr  el-kubra,  str.  63-64. 

4  Sahihul-Buhari,  Kitabul-megazi,  bab:  Men  šehide  Bedren,  br.  3984  i  3985. 

5  El-Kijadetul-askerijje,  str.  453. 

6  Tuhfetul-ahvezi  bi  Šerhi  Džami'it-Tirmizi,  7/175. 

7  El-Kijadetul-askerijje,  str.  454. 

ovo  uradio?",  Sevad  je  odgovorio:  "Allahov  Poslaniče,  vidiš  da  se  nalazimo  u  teškoj 
situaciji  pa  sam  želio  da  mi  posljednja  uspomena  na  tebe  bude  to  kako  moja  koža 
dodiruje  tvoju."  Nakon  toga,  Poslanik,  sallallahu  alejhi  ve  sellem,  zamolio  je  Allaha 
da  Sevadu  podari  svako  dobro.1 

Pouke  iz  ovog  događaja  su  brojne,  a  neke  od  njih  su: 

1-  Islam  potencira  urednost  i  organiziranost. 

2-  Islam  je  sistem  kroz  koji  se  ostvaruje  apsolutna  pravda:  ashab  je  mogao 
uzeti  nadoknadu  za  bol  koju  mu  je  Poslanik,  sallallahu  alejhi  ve  sellem, 
pričinio  i  vratiti  mu  istom  mjerom. 

3-  Poslanikovi  vojnici  su  izuzetno  mnogo  voljeli  svoga  zapovjednika. 

4-  Ashabi  su  imali  na  umu  da  će  umrijeti  i  željeli  su  da  to  bude  šehidska  smrt. 

5-  Tijelo  Allahovog  Poslanika,  sallallahu  alejhi  ve  sellem,  je  blagoslovljeno,  i 
ko  ga  dotakne,  Allah  će  ga  obasuti  bereketom.  Sevad  je  to  znao  i  tome  je 
težio  svojim  postupkom. 

6-  Stomak  muškarca  nije  avret,  jer  da  je  avret,  Vjerovjesnik,  sallallahu  alejhi 
ve  sellem,  ne  bi  ga  otkrio.2 

c)  Vjerovjesnik  bodri  ashabe  na  borbu 

Allahov  Poslanik,  sallallahu  alejhi  ve  sellem,  odgojio  je  ashabe  kao  ličnosti  s 
jakom  voljom,  hrabrih  srca,  koji  se  uvijek  nadaju  pobjedi  nad  neprijateljem. 
Odgajajući  ih  da  postanu  takve  ličnosti,  podsticao  ih  je  spominjući  nagrade  koje  su 
pripremljene  hrabrim  mudžahidima  i  zastrašivao  ih  kaznom  koja  čeka  one  koji 
pobjegnu  sa  bojnog  polja.  Isto  tako,  upoznavao  ih  je  s  uzrocima  pobjede  da  bi  ih 
poduzeti  i  upozoravao  ih  na  uzroke  poraza  kako  bi  ih  mogli  izbjeći  i  udaljiti  se  od 
njih.3 

Poslanik,  sallallahu  alejhi  ve  sellem,  podsticao  je  ashabe  na  borbu  povodeći 
se  za  Allahovom  naredbom: 


"O  Vjerovjesniče,  bodri  vjernike  na  borbu!  Ako  vas  bude  dvadeset  izdržljivih, 
pobijedit  ćete  dvije  stotine;  a  ako  vas  bude  stotina  -  pobijedit  ćete  hiljadu 
onih  koji  ne  vjeruju,  zato  što  su  oni  ljudi  koji  ne  shvataju."4 

U  velikoj  Bitki  na  Bedru,  Allahov  Poslanik,  sallallahu  alejhi  ve  sellem,  rekao  je 


1  Sahihus-Siretun-Nebevijje,  str.  236. 

2  Ebu  Faris,  Gazvetu  Bedr  el-kubra,  str.  52. 

3  El-Med rešetu n-Nebevijjetu,  str.  140. 

4  Sura  El-Enfal,  65. 


{f.  Mja  Mufutmmeđes-  SaHaSi 


svojim  ashabima:  "Krenite  u  Džennet,  prostran  kao  nebesa  i  Zemlja!"  Umejr  b. 
Humam  el-Ensari  upitao  je:  "Allahov  Poslaniče,  je  li  zaista  Džennet  prostran  kao 
nebesa  i  Zemlja?"  "Jeste",  odgovorio  je  Poslanik,  sallallahu  alejhi  ve  sellem.  Umejr  je 
tada  uzviknuo:  "Oho-ho!"  Poslanik,  sallallahu  alejhi  ve  sellem,  upitao  je:  "Šta  te 
navelo  da  uzvikneš  oho-ho?"  Umejr  je  odgovorio:  "Ništa  drugo,  Allahov  Poslaniče, 
doli  želja  da  budem  od  njegovih  stanovnika."  "Ti  si  od  njegovih  stanovnika",  reče 
mu  Poslanik,  sallallahu  alejhi  ve  sellem.  Nakon  ovih  riječi  Umejr  je  izvadio  nekoliko 
datula  iz  svoje  torbe  i  počeo  ih  jesti,  a  onda  je  rekao:  "Ako  poživim  toliko  da  poje- 
dem ove  datule,  bit  će  to  dug  život!"  Bacio  je  svoje  datule  i  borio  se  dok  nije  pogi- 
nuo.1 

U  jednoj  drugoj  predaji  prenosi  se  da  je  Enes  rekao:  "...pa  je  bacio  svoje 
datule  i  jurnuo  u  borbu  recitirajući  stihove: 

U  susret  Allahu  hitam,  opskrbe  druge  nemam 
Doli  bogobojaznosti  i  dobrih  djela 
I  sabra  u  džihadu  na  putu  Allahovu 
Svaka  opskrba  je  ionako  prolazna 
Osim  bogobojaznost,  dobročinstvo,  i  vjera  ispravna. 

I  borio  se  dok  nije  poginuo."2 

Primjer  moralnog  podstreka  na  borbu  jeste  i  to  što  im  je  Poslanik,  sallallahu 
alejhi  ve  sellem,  nagovještavao  pogibiju  mnogobožačkih  vođa,  čak  im  je  pokazivao 
mjesta  na  kojima  će  poginuti  svaki  od  spomenutih,  ulijevajući  im  na  taj  način  samo- 
pouzdanje.3 

Također  je  nagovještavao  ashabima  pobjedu  govoreći:  "Raduj  se,  Ebu  Bekre!" 

Na  dan  Bedra,  Allahov  Poslanik,  sallallahu  alejhi  ve  sellem,  stao  je  pred  asha- 
be  i  rekao:  "Tako  mi  Onoga  u  čijoj  je  ruci  moja  duša,  ko  se  danas  bude  strpljivo 
borio  protiv  njih,  nadajući  se  nagradi  i  ne  okrećući  im  leđa  -  Allah  će  ga  uvesti  u 
Džennet!"4 

Ova  moralna  podrška  koju  im  je  pružio  imala  je  velikog  utjecaja  na  duše  as- 
haba  i  onih  poslije  njih  koji  su  ih  slijedili  u  dobru.5 

Poslanik,  sallallahu  alejhi  ve  sellem,  insistirao  je  da  on  bude  najbliži  neprija- 
telju. Enes  je  pripovijedao:  "Allahov  Poslanik,  sallallahu  alejhi  ve  sellem,  izveo  je 
ashabe  na  Bedr  prije  nego  što  su  stigli  mušrici,  pa  kad  su  stigli  mušrici,  Poslanik, 
sallallahu  alejhi  ve  sellem,  rekao  je  ashabima:  'Neka  niko  ne  poduzima  ništa  dok  ja 


1  El-Munziri,  Muhtesaru  Sahihu  Muslim,  2/70,  br.  1157. 

2  Sifetus-safve,  1/488.  Zadul-me  xad,  3/182. 

3  Džami'ul-usul,  8/202. 

4  Ibn  Hišam,  Es-Siretun-Nebevijje,  1/239. 

5  El-Medresetul-askerijje,  str.  143. 

ne  budem  ispred  vas.'1  Zatim  se  približio  mušricima  i  povikao  ashabima:  'Krenite  u 
Džennet  prostran  kao  nebo  i  Zemlja!'"2 

d)  Vjerovjesnik  upućuje  Allahu  dove  i  moli  Ga  za  pomoć 

Allah  je  kazao: 

"I  kad  ste  od  Gospodara  svoga  pomoć  zatražili.  On  vam  se  odazvao:  'Poslat  ću 
vam  u  pomoć  hiljadu  meleka  koji  će  jedni  za  drugima  dolaziti."'3 

Postoje  Vjerovjesnik,  sallallahu  alejhi  ve  sellem,  izdao  naredbe  i  podstaknuo 
ashabe  na  borbu,  vratio  se  sa  Ebu  Bekrom  u  šator,  a  Sa'd  b.  Muaz  je  sa  isukanom 
sabljom  stražario  na  ulazu.  U  šatoru  se  Vjerovjesnik,  sallallahu  alejhi  ve  sellem, 
posvetio  dovi,  molio  je  svoga  Gospodara  da  mu  podari  pobjedu  koju  mu  je  obe- 
ćao: "Allahu  moj,  ispuni  ono  što  si  mi  obećao!  Allahu,  ako  ova  grupa  pripadnika 
islama  bude  uništena,  niko  Te  nikada  više  neće  obožavati  na  Zemlji."  Poslanik, 
sallallahu  alejhi  ve  sellem,  tako  je  predano  dovio  i  molio  svoga  Gospodara  za  po- 
moć da  mu  je  spao  ogrtač  s  ramena,  pa  je  Ebu  Bekr  podigao  ogrtač,  ogrnuo  ga 
njime  i  rekao:  "Dovoljno  si  molio,  Allahov  Poslaniče!  Allah  će  ispuniti  ono  što  ti  je 
obećao."4 

Tim  povodom  objavljeno  je:  "...i  kad  ste  od  Gospodara  svoga  pomoć 
zatražili..." 

U  drugoj  predaji  prenosi  se  da  je  Ibn  Abbas,  radijallahu  anhuma,  rekao:  "Na 
dan  Bedra,  Vjerovjesnik,  sallallahu  alejhi  ve  sellem,  rekao  je:  'Allahu  moj,  molim  Te 
da  ispuniš  Svoje  obećanje!  Allahu  moj,  ako  budeš  želio,  niko  Te  više  neće 
obožavati!',  pa  ga  je  Ebu  Bekr  uzeo  za  ruku  i  rekao:  'Dovoljan  ti  je  Allah!'  Nakon 
toga  Poslanik,  sallallahu  alejhi  ve  sellem,  izašao  je  citirajući  ajet: 

'Skup  će  sigurno  biti  poražen,  a  oni  će  se  u  bijeg  dati!'"5 

Ibn  Ishak  prenosi  da  je  Poslanik,  sallallahu  alejhi  ve  sellem,  rekao:  "Allahu 
moj,  evo  dolaze  Kurejšije  sa  svojim  oholim  i  nadmenim  vođama,  izašli  su  suprot- 
stavljajući se  Tebi  i  poričući  Tvoga  Poslanika!  Allahu  moj,  molim  Te  za  pobjedu  koju 
si  mi  obećao!"6 

Ovo  je  važna  lekcija  svakom  vladaru  i  zapovjedniku  kako  treba  odvojiti  vrije- 


1  Sahihu  Muslim,  3/1510,  br.  1901. 

2  El-Munziri,  Muhtesaru  Sahihu  Muslim,  2/70,  br.  1157. 

3  Sura  El-Enfal,  9. 

4  Sahihu  Muslim,  Kitabul-džihad,  bab:  El-lmdad  bil-mela'ike  bi  Bedr,  3/384. 

5  Sahihul-Buhari,  Kitabul-megazi,  bab:  Kissatu  Bedr,  5/6,  br.  3953.  Sura  El-Kamer,  45. 

6  El-Bidaje  ven-nihaje,  3/267. 


me  za  svoju  dušu,  iskreno  se  predati  Allahu,  sedždu  Mu  činiti  i  smjerno  se  moliti  da 
mu  Allah  podari  pobjedu.  Neka  svaki  zapovjednik  dobro  zapamti  ovaj  prizor  Posla- 
nika, sallallahu  alejhi  ve  sellem,  koji  je  podignutih  ruku  toliko  predano  dovio  da  mu 
je  spao  ogrtač  s  ramena,  da  bi  ga  pokušao  oponašati  u  sličnim  situacijama  jer  za- 
povjednik nosi  veliku  odgovornost  na  svojim  plećima.1 

e)  Nisi  ti  bacio  kada  si  bacio,  nego  je  Allah  bacio 

Nakon  što  je  u  šatoru  dovio  i  tražio  od  svoga  Gospodara  pomoć,  Poslanik, 
sallallahu  alejhi  ve  sellem,  izašao  je  iz  šatora,  šakom  zahvatio  zemlju  i  bacio  je 
prema  mnogobošcima  govoreći:  "Lica  vam  se  unakazila!"  Nakon  toga  je  naredio 
ashabima  da  hrabro  krenu  u  borbu,  što  su  oni  i  učinili.  Allah  je  zrnca  te  prašine  do- 
bacio do  očiju  svih  mušrika,  i  nijedan  od  njih  nije  ostao  a  da  ga  to  nije  omelo  u 
borbi.2  Zato  je  Allah  rekao: 

"...i  nisi  ti  bacio  kad  si  bacio,  nego  je  Allah  bacio"3,  odnosno,  ti  jesi  bacio,  ali  se 
pogodak  mušrika  desio  Allahovom  voljom.  Tako  je  Allah  potvrdio  da  je  Poslanik, 
sallallahu  alejhi  ve  sellem,  bacio  zemlju,  a  pogodak  pripisao  Sebi.4  Vidi  se  da  je 
Poslanik,  sallallahu  alejhi  ve  sellem,  poduzimao  i  materijalne  i  duhovne  uzroke  te  se 
čvrsto  uzdao  u  Allaha  pa  mu  je  od  Njega  stigla  podrška  i  pobjeda. 

U  Bitki  na  Bedru  poduzeti  su  svi  mogući  uzroci  i  Allah  ih  je  pomogao  u 
poduzimanju  svih  uzroka  pobjede  uporedo  sa  slanjem  čudesne  Božanske  pomoći. 

Sve  ovo  uči  nas  da  u  uzroke  pobjede  spada  i  poznavanje  terena,  vremenskih 
prilika,  postojanje  vodstva  koje  ulijeva  povjerenje,  borbeni  duh;  ovo  je  osnova  za 
donošenje  ispravnih  vojnih  odluka. 

U  Bitki  na  Bedru  teren  je  bio  u  korist  muslimana,  vremenske  prilike  također, 
uz  to,  sposobno  vodstvo  ulijevalo  je  povjerenje  i  održavalo  borbeni  duh  na  viso- 
kom nivou.  Dio  toga  rezultat  je  direktne  Allahove  pomoći,  a  dio  je  rezultat  Posla- 
nikovog,  sallallahu  alejhi  ve  sellem,  poduzimanja  potrebnih  uzroka.  Tako  su  se 
spojile  Allahova  pomoć  i  poduzimanje  uzroka,  uz  to,  stigla  im  je  čudesna  podrška 
meleka,  i  desilo  se  što  se  desilo. 

Ovo  je  primjer  čime  su  sve  potpomognuti  mudžahidi  ako  su  vodstvo  i  borci 
iskreni,  postojani  u  Allahovoj  vjeri  i,  naravno,  kada  poduzmu  potrebne  uzroke.5 


1  Et-Terbijetul-kijadijje,  3/36. 

2  El-Mustefad  min  kisasil-Kur'an,  2/125. 

3  Sura  El-Enfal,  17. 

*  Zadul-me'ad,  3/183. 

5  El-Esasu  fis-sunneti  ve  fikhiha  -  Es-Siretun-Nebevijje,  1/474. 

Treća  tema 

Rasplamsavanje  borbe  i  poraz  mnogobožaca 

Bitka  je  počela  pojedinačnim  dvobojima  između  muslimanskih  i  mušričkih 
vitezova.  S  mušričke  strane  izašli  su  Utbe  b.  Rebi'a,  njegov  brat  Šejbe  i  Utbetov  sin 
Velid,  te  su  zatražili  dvoboj.  Na  dvoboj  su  im  izašla  trojica  ensarija,  ali  ih  je  Poslanik, 
sallallahu  alejhi  ve  sellem,  vratio  jer  je  želio  da  na  dvoboj  izađu  njegovi  rođaci  i 
bližnji  pa  je  naredio:  "Izađi,  Ubejde  b.  El-Haris!  Izađi,  Hamza!  Izađi,  Alija!" 

Hamza  je  stupio  u  dvoboj  sa  Šejbetom  i  brzo  ga  ubio,  Alija  je  ušao  u  dvoboj 
sa  Velidom  i  brzo  ga  ubio,  a  Ubejde  se  borio  sa  Utbetom  i  obojica  su  jedan  dru- 
gom zadali  težak  udarac  pa  su  Hamza  i  Alija  pritrčali  i  ubili  Utbeta,  a  ranjenog 
Ubejdu  donijeli  pred  Allahovog  Poslanika,  sallallahu  alejhi  ve  sellem.  Ubejde  je  brzo 
podlegao  od  zadobijenih  rana,  pa  je  Poslanik,  sallallahu  alejhi  ve  sellem,  rekao: 
"Svjedočim  da  si  šehid!"1 

O  ovoj  šesterici  Allah  je  objavio  ajete: 

"Ova  dva  protivnička  tabora  spore  se  oko  Gospodara  svoga;  onima  koji  ne 
budu  vjerovali  bit  će  odijela  od  Vatre  skrojena,  a  ključala  voda  bit  će  na  glave 
njihove  lijevana;  od  nje  će  se  istopiti  ono  što  je  u  trbusima  njihovim,  i  koža,  a 
gvozdenim  stapovima  bit  će  m\aćen\.  Kad  god  pokušaju  da  zbog  teškog  jada 
iz  nje  izađu,  bit  će  u  nju  vraćeni:  Iskusite  patnju  u  užasnoj  Vatri!1  A  one  koji 
budu  vjerovali  i  dobra  djela  činili  -  Allah  će  sigurno  uvesti  u  džennetske  baš- 
če,  kroz  koje  rijeke  teku,  u  njima  će  se  narukvicama  od  zlata  i  biserom  kititi,  a 
odjeća  će  im  svilena  biti.  I  napućeni  su  da  govore  lijepe  riječi  i  napućeni  su  na 
put  Onoga  koji  je  hvale  dostojan."2 

Razjareni  od  srdžbe  zbog  pogibije  svojih  prvaka  u  dvoboju,  mnogobošci 
odjedanput  navališe  na  muslimane,  ali  su  im  se  muslimani,  postavljeni  u  odbram- 
bene  redove,  spremno  i  čvrsto  oduprli  zasipajući  ih  kišom  strijela,  kao  što  je  nare- 
dio Poslanik,  sallallahu  alejhi  ve  sellem. 

Moto  muslimanskih  boraca  u  toj  bitki  bio  je:  "Jedan  je  Allah!" 

Nakon  što  su  se  oduprli  nevjerničkim  napadima,  Vjerovjesnik,  sallallahu  alejhi 
ve  sellem,  naredio  je  kontranapad.  Uzvikivao  je:  "Budite  čvrsti!",  i  obećavao  je 


1  El-Mustefad  min  kisasil-Kur'an,  2/126. 

2  Sura  El-Hadždž,  19-24. 


Džennet  onome  ko  pogine  strpljivo  se  boreći  i  nadajući  se  nagradi. 

Ashabe  je  dodatno  podsticalo  na  borbu  to  što  su  čuli  kako  Vjerovjesnik, 
sallallahu  alejhi  ve  sellem,  uči  ajet:  "Skup  će  sigurno  biti  poražen,  a  oni  će  se  u 
bijeg  dati!",  kao  i  to  što  su  znali  i  osjećali  da  su  potpomognuti  melekima,  a  uz  to, 
nevjernici  su  u  očima  muslimana  bili  malobrojni  kao  i  muslimani  u  očima  nevjer- 
nika1, jer  je  Vjerovjesnik,  sallallahu  alejhi  ve  sellem,  noć  uoči  bitke  usnio  san  u 
kojem  su  mu  mnogobošci  prikazani  u  malom  broju,  a  kad  je  ispričao  taj  san  svojim 
ashabima,  obradovali  su  se  smatrajući  to  znakom  dobra.  Allah  je  kazao: 

"Kad  ti  je  Allah  u  snu  pokazao  da  je  njih  malo;  a  da  ti  je  pokazao  da  ih  je  mno- 
go, vi  biste  duhom  klonuli  i  o  boju  se  raspravljali,  ali  je  Allah  spas  ukazao.  On 
dobro  zna  svačije  misli."2 

Znači,  Allah  je  Vjerovjesniku,  sallallahu  alejhi  ve  sellem,  u  snu  koji  je  usnio 
prikazao  mnogobošce  malobrojnim,  pa  je  on  to  ispričao  ashabima  i  to  ih  je  oso- 
kolilo na  borbu.  Mudžahid  je  kazao:  "Da  mu  ih  je  Allah  prikazao  u  velikom  broju,  to 
bi  obeshrabrilo  ashabe  i  pokrenulo  raspravu:  da  li  da  se  sukobe  ili  da  izbjegnu  bor- 
bu. U  ajetu  je  upotrijebljen  prezent,  ali  je  značenje  u  perfektu  jer  je  ajet  objavljen 
nakon  sna. 

"...ali  je  Allah  spas  ukazao"  -  sačuvao  ih  od  klonuća  i  rasprave  umanjivši 
njihov  broj  u  Poslanikovim,  sallallahu  alejhi  ve  sellem,  očima,  pa  kad  je  ispričao  svoj 
san  ashabima,  to  ih  je  učvrstilo  i  ohrabrilo.  A  kad  su  se  dvije  vojske  ugledale,  svaka 
je  onu  drugu  vidjela  malobrojnom,  kao  što  kaže  Uzvišeni: 

"A  kad  ste  se  sukobili,  u  očima  vašim  On  ih  je  prikazao  u  malom  broju,  a  vas  u 
očima  njihovim  također  u  malom  broju,  da  bi  Allah  dao  da  se  ispuni  ono  što 
se  moralo  dogoditi  -  a  Allahu  se  sve  vraća."3 

Allah  je  umanjio  broj  mnogobožaca  u  očima  muslimana  da  bi  se  potvrdio 
Vjerovjesnikov,  sallallahu  alejhi  ve  sellem,  san  te  da  im  to  pojača  uvjerenje,  poveća 
borbeni  žar  i  učvrsti  ih.  Abdullah  b.  Mes'ud,  radijallahu  anhu,  pričao  je:  "Na  dan 
Bedra  rekao  sam  jednom  čovjeku  do  sebe:  'Šta  misliš,  ima  li  ih  sedamdeset?'  On  je 
odgovorio:  'Mislim  da  ih  ima  stotinu.'  A  kad  smo  zarobili  jednog  od  njih,  upitali 
smo  ga  koliko  ih  je  bilo,  pa  nam  je  odgovorio:  'Bilo  nas  je  hiljadu."' 


1  Er-Rahikul-mahtum,  str.  116-117. 

2  Sura  El-Enfal,  43. 

3  Sura  El-Enfal,  44. 


Zwotiđje(oi 


Zatim  Uzvišeni  kaže: 

"...a  vas  u  očima  njihovim  također  u  malom  broju"  -  mušrici  su  govorili: 
"Muslimana  je  tako  malo  da  se  svi  mogu  najesti  od  jedne  deve."  Mudrost  toga  što 
je  Allah  nevjernike  u  očima  muslimana  učinio  malobrojnim  ogleda  se  u  tome  što  ih 
je  to  učvrstilo  i  ohrabrilo  te  su  se  junački  sukobili  s  neprijateljem,  a  mudrost  prika- 
zivanja muslimana  malobrojnim  u  očima  nevjernika  ogleda  se  u  tome  što  su  nevjer- 
nici, smatrajući  muslimane  malobrojnim,  ušli  u  borbu  nemarno  i  neoprezno  i  ne 
ulažući  maksimalne  napore,  a  to  je  bila  milost  muslimanima,  jer  kad  su  muslimani 
žestoko  uzvratili  nevjernicima,  to  ih  je  iznenadilo  pa  su  se  pokolebali  i  uplašili  jer 
nisu  računali  na  takvo  nešto,  tako  da  je  to  bio  jedan  od  razloga  nevjerničkog  pora- 
za i  pobjede  muslimana.1 

Prvo:  Allah  šalje  muslimanima  meleke  kao  pojačanje 

Kur'anski  ajeti,  hadisi  i  svjedočenja  nekoliko  ashaba  učesnika  Bitke  na  Bedru 
potvrđuju  daje  Allah  ulio  strah  u  srca  nevjernika.  Allah  je  kazao: 


"Kad  je  Gospodar  tvoj  nadahnuo  meleke:  'Ja  sam  s  vama,  pa  učvrstite  one  koji 
vjeruju!'  U  srca  nevjernika  Ja  ću  strah  uliti,  pa  ih  vi  po  šijama  udarite,  i  udarite 
ih  po  prstima."2 1  rekao  je  Allah  Uzvišeni: 


"I  Allah  vas  je  zasigurno  pomogao  na  Bedru,  a  bili  ste  slabiji,  zato  se  Allaha 
bojte,  kako  biste  bili  zahvalni.  Kada  ti  reče  vjernicima:  'Zar  vam  nije  dovoljno 
da  vas  Gospodar  vaš  pomogne  sa  tri  hiljade  poslanih  meleka?'  Dakako!  Ako 
strpljivi  i  bogobojazni  budete;  i  ako  vas  oni  napadnu  naglo;  Gospodar  vaš  će 
vam  osigurati  pomoć  od  pet  hiljada  meleka  obilježenih!  To  je  Allah  učinio 
samo  da  vas  obraduje  i  da  se  time  srca  vaša  smire!  A  pomoći  nema  osim  od 
Allaha,  Silnog  i  Mudrog!"3 

El-Buhari,  Muslim,  Ahmed  i  drugi,  navode  brojne  vjerodostojne  hadise  o 
učešću  meleka  u  Bitki  na  Bedru  u  kojoj  su  udarali  i  ubijali  nevjernike.4 


1  Tefsiruz-Zamahšeri,  2/225.  Tefsir  Ibn  Kesir,  2/315. 

2  Sura  El-Enfal,  12. 

3  Sura  Ali  Imran,  123-126. 

4  Mevsu'atu  Nadretin-ne'im  fi  mekarimi  ahlakir-Resulil-kerim,  1/291. 


Od  Ibn  Abbasa,  radijallahu  anhuma,  naprimjer,  prenosi  se  da  je  rekao:  "Na 
dan  Bedra  neki  musliman  je  trčao  za  mnogobošcem  kad  je  začuo  udarac  biča  iznad 
sebe  i  glas  konjanika:  'Naprijed,  Hajzume!'1  Zatim  je  vidio  ovog  mnogobošca  ispred 
sebe  kako  pada  na  leđa  odsječenog  nosa,  prepolovljenog  lica,  od  udarca  bičem,  to 
je  zatim  sve  pozelenjele  Ensarija  je  ispričao  Allahovom  Poslaniku,  sallallahu  alejhi 
ve  sellem,  to  stoje  vidio,  a  Poslanik,  sallallahu  alejhi  ve  sellem,  rekao  je:  'Istina  je! 
To  je  pojačanje  sa  trećeg  neba!"'2 

Također,  Ibn  Abbas,  radijallahu  anhuma,  prenosi  da  je  Vjerovjesnik,  sallallahu 
alejhi  ve  sellem,  na  dan  Bedra  kazao:  "Došao  je  Džibril  držeći  se  za  glavu  svoga 
konja  na  kojem  je  ratna  oprema!"3 

Od  Alije  b.  Ebu  Taliba,  radijallahu  anhu,  prenosi  se  da  je  rekao:  "Jedan 
ensarija,  nizak  rastom,  doveo  je  zarobljenog  Abbasa  pred  Allahovog  Poslanika, 
sallallahu  alejhi  ve  sellem,  pa  je  Abbas  b.  Abdul-Muttalib  rekao:  'Allahov  Poslahiče, 
Boga  mi,  nije  me  on  zarobio,  nego  neki  čovjek  ćelav  po  sredini  glave,  a  s  kosom  sa 
strane,  najljepšeg  lica  koje  sam  vidio,  jahao  je  konja  čije  su  potkoljenice  bile  bijele, 
ali  ga  ne  vidim  među  ljudima.'  Ensarija  je  rekao:  'Allahov  Poslaniče,  zaista  sam  ga  ja 
zarobio.'  Poslanik,  sallallahu  alejhi  ve  sellem,  kazao  je:  'Šuti,  Allah  te  je  pomogao  s 
melekom  časnim."'4 

Ebu  Davud  el-Mazini,  radijallahu  anhu,  kazivao  je:  "Gonio  sam  jednog 
mušrika  da  ga  udarim,  ali  mu  glava  pade  prije  nego  što  ga  je  stigla  moja  sablja,  pa 
sam  shvatio  da  gaje  ubio  neko  drugi."5 

Prema  tome,  nema  sumnje  da  je  Allah  pomogao  vjernike  šaljući  im  u 
ispomoć  meleke  koji  su  učinili  sve  što  je  bilo  od  pomoći  muslimanima  da  ostvare 
pobjedu:  obradovali  su  ih  nagovijestivši  im  da  će  pobijediti,  ulili  su  u  njihova  srca 
nadu  u  pobjedu  i  podstakli  ih  da  se  junački  bore,  jer  su  im  pokazali  da  su  pot- 
pomognuti od  Allaha,  a  neki  meleki  su  i  praktično  učestvovali  u  borbi  a  to  je, 
nesumnjivo,  osnažilo  srca  muslimanskih  boraca  i  učvrstilo  ih  u  borbi.  Na  sve  ovo 
jasno  ukazuju  ajeti  i  hadisi.6 

Možda  će  se  neko  zapitati:  Kakva  je  mudrost  u  slanju  meleka  kao  ispomoći 
kad  jedan  melek  poput  Džibrila  može  uništiti  sve  nevjernike? 

Prof.  Abdul-Kerim  Zejdan  ovako  je  odgovorio  na  to  pitanje:  "Allahov  zakon 
nalaže  konstantnu  borbu  između  istine  i  njenih  sljedbenika,  s  jedne  strane,  i 
zablude  i  njenih  sljedbenika,  s  druge  strane,  a  pobjeda  se  postiže  prema  ustaljenim 
Allahovim  zakonima.  Sljedbenici  istine  kao  nagradu  za  pridržavanje  istine  dobijaju 


1  Hajzumje  ime  konja  kojeg  je  jahao  melek. 

2  Sahihu  Muslim,  Kitabul-džihad,  bab:  El-Meded  bil-mela'ike,  br.  1763. 

3  Sahihul-Buhari,  Kitabul-megazi,  bab:  Fadlu  men  šehide  Bedren,  3995. 

4  Sahihus-Siretun-Nebevijje,  str.  247. 
slbid.,  str.  247. 

6  Et-Mustefad  min  kisasil-Kur'an,  2/131-132. 

od  Allaha  različite  vidove  pomoći  i  potpore,  ali  rezultati  borbe  ipak  zavise  od 
Allahovih  ustaljenih  zakona,  tako  da  pobjeđuje  onaj  koje  jači  u  svemu  onome  od 
čega  zavisi  pobjeda.  Dakle,  slanje  meleka  kao  potpore  je  plod  imana  mudžahida  i 
on  je  od  pomoći  na  putu  do  pobjede,  ali  konačan  ishod  zavisi  od  vjerničkog 
ponašanja  u  borbi,  postojanosti  i  odlučnosti  u  borbi,  te  stalnog  uzdanja  u  Allaha,  i 
povjerenja  i  oslanjanja  na  Njega.  Ovo  navedeno  spada  u  duhovne  uzroke  pobjede, 
ali  je  nužno  poduzeti  i  materijalne  uzroke  poput  obezbjeđenja  vojne  opreme, 
brojnosti  vojske,  uvježbanosti  i  obučenosti  u  svim  segmentima  ratovanja  itd.  Stoga 
islam  podstiče  muslimane  da  lično  pristupe  borbi  protiv  zablude  i  da  za  tu  borbu 
pripreme  materijalne  i  imanske  uzroke  koji  dovode  do  pobjede  pa  će  Allah 
njihovim  rukama  kazniti  nevjernike1,  kao  što  kaže  Uzvišeni: 

"Borite  se  protiv  njih,  Allah  će  ih  rukama  vašim  kazniti,  a  vas  će  protiv  njih 
pomoći  i  grudi  vjernika  zaliječiti.  I  iz  srca  njihovih  srdžbu  odstraniti.  A  Allah  će 
onome  kome  On  hoće  oprostiti,  Allah  sve  zna  i  mudar  je."2 

Silazak  meleka  sa  nebesa  je  veličanstven  događaj!  Njihovo  prisustvo  vjerni- 
cima daje  ogromnu  snagu  i  ohrabruje  ih  jer  su  ubijeđeni  da  nisu  sami  u  bitki  koju 
vode.  Vjernici  su  svjesni  da  su,  ako  ispune  uzroke  pobjede,  dostojni  potpore  sa  ne- 
ba i  taj  osjećaj  čini  ih  hrabrijim  u  borbi  protiv  neprijatelja,  čak  i  ako  je  neprijatelj 
daleko  brojniji  i  opremljeniji  od  muslimana.  S  druge  strane,  nevjernicima  to  slama 
borbeni  duh  jer  stalno  strepe  od  ponovnog  silaska  meleka  koje  su  neki  od  njih 
vidjeli  vlastitim  očima,  i  koliki  god  bio  broj  muslimanske  vojske,  nevjernici  će  uvijek 
strahovati  od  mogućeg  dolaska  nevidljive  sile  čiji  broj  i  oružje  ne  znaju. 

Ovaj  divni  osjećaj  prisustva  meleka  prožimao  je  ashabe  u  svim  bitkama  koje 
su  vodili  u  vrijeme  Vjerovjesnika,  sallallahu  alejhi  ve  sellem,  i  pravovjernih  halifa.  Isti 
osjećaj  pratio  je  i  neke  vjernike  u  kasnijim  generacijama,  pa  je  to  bio  snažan  faktor 
u  dobijanju  vrlo  važnih  bitaka  protiv  neprijatelja.3 

Drugo:  Pobjeda  muslimana  nad  mnogobošcima  i  Vjerovjesnikove  riječi 
upućene  poginulim  nevjernicima 

Bitka  na  Bedru  okončana  je  pobjedom  muslimana.  Sedamdeset  mnogo- 
božaca  je  poginulo,  isto  toliko  zarobljeno,  bili  su  to  većinom  kurejšijski  uglednici.  S 
druge  strane,  muslimani  su  imali  četrnaest  šehida,  šesterica  od  njih  bili  su  muha- 
džiri,  a  osmerica  ensarije. 


1  El-Mustefad  min  kasasil-Kur'an,  2/131-132. 

2  Sura  Et-Tevbe,  14-15. 

3  El-Humejdi,  Et-Tarihul-islami,  4/145. 

Po  okončanju  bitke,  Poslanik,  sallallahu  alejhi  ve  sellem,  poslao  je  Abdullaha 
b.  Revvahu  i  Zejda  b.  Hariseta  u  Medinu  da  prenesu  njenim  stanovnicima  radosnu 
vijest  daje  Allah  počastio  muslimane  pobjedom  i  porazom  mušrika.1 

Poslanik,  sallallahu  alejhi  ve  sellem,  ostao  je  na  Bedru  tri  dana,  stoje  bio  nje- 
gov običaj,  kao  što  kaže  Enes:  "Nakon  pobjede  nad  neprijateljima,  Vjerovjesnik, 
sallallahu  alejhi  ve  sellem,  ostajao  je  tri  noći  na  bojnom  polju."2 

Neke  mudrosti  ovog  postupka  su: 

1-  Sprečavanje  mogućeg  ponovnog  napada  očajnika  iz  poražene  vojske. 

2-  Pokopavanje  šehida,  jer  skoro  da  nema  bitke  u  kojoj  neko  ne  izgubi  život. 
Šehidi  Bedra  pokopani  su  na  bojnom  polju  i  nema  dokaza  daje  neko  ukopan  izvan 
njega  niti  da  im  je  klanjana  dženaza.3 

3-  Sakupljanje  ratnog  plijena,  organiziranje  grupe  za  čuvanje  plijena  do  mo- 
menta kad  će  biti  podijeljen.  Čuvanje  ratnog  plijena  sa  Bedra  povjereno  je  Ibnul- 
Harisu  Abdullahu  b.  Ka'bu,  jednom  od  pripadnika  plemena  Mazin.4 

4-  Pružanje  prilike  mudžahidima  da  se  odmore  nakon  teških  borbi,  da  se 
posvete  liječenju  ranjenih,  da  zahvaljuju  Allahu  na  pobjedi  koju  im  je  darovao,  i  da 
se  prisjete  toka  bitke  i  događaja  koji  su  utjecali  na  pobjedu,  kao  i  da  se  prisjete 
junaštava  pojedinaca  koji  su  svojom  požrtvovanošću  utjecali  na  rješavanje  kriznih 
momenata,  da  izvuku  lekcije  iz  akcija  i  poteza  koje  je  poduzeo  neprijatelj,  da  se 
podsjete  na  planove  i  naredbe  koje  je  izdalo  zapovjedništvo,  kako  bi  iz  svega  spo- 
menutog izvukli  pouke  za  budućnost  i  nastavili  nizati  pobjede  u  džihadu. 

5-  Identificiranje  i  ukopavanje  poginulih  nevjerničkih  boraca  kako  bi  se  sa- 
znalo kakav  su  položaj  imali  u  svojoj  vojsci.  Zbrinjavanje  ranjenih  neprijateljskih 
boraca  ostavljenih  na  bojnom  polju  i  postupanje  s  njima  u  skladu  sa  naredbama 
vojne  komande,  koje  se  smatraju  najadekvatnijim  rješenjem. 

Nakon  Bitke  na  Bedru,  Vjerovjesnik,  sallallahu  alejhi  ve  sellem,  naredio  je  da 
se  trupla  vođa  nevjernika,  poput  Ebu  Džehla  i  Umejje  b.  Halefa,  bace  u  bunare  i 
jame  na  Bedru,  a  zatim  je  stao  na  rub  jame  u  koju  su  bačeni.5 

Prenosi  se  da  je  Poslanik,  sallallahu  alejhi  ve  sellem,  rekao:  "Kako  li  ste  loša 
rodbina  bili  svome  Vjerovjesniku!  Vi  ste  me  u  laž  ugonili,  a  drugi  su  mi  povjerovali; 
vi  ste  me  izdali,  a  drugi  su  me  pomogli;  vi  ste  me  izgnali,  a  drugi  mi  utočište  pru- 
žili!"6, a  zatim  je  naredio  da  se  bace  u  jednu  od  jama  Bedra.  Kada  su  bačeni  u  nju, 
stao  je  na  njen  rub  i  počeo  ih  poimenice  dozivati:  "O  Utbe  b.  Rebi'a,  o  Šejbe  b. 
Rebi'a,  o  taj  i  taj,  i  taj  i  taj,  jeste  li  našli  daje  istina  ono  što  vam  je  Allah  obećao,  jer 


1  El-Mustefad  min  kisasil-Kur'an,  2/133. 

2  Sahihus-Siretun-Nebevijje,  str.  250. 

3  Mevsu'atu  Nadretin-ne'im,  1/291. 

4  Sadik  Urdžun,  Muhammed  Resulullah,  3/453. 

5  Ibid.,  3/454. 

6  Zadul-me'ad,  3/187. 


ja  sam  našao  da  je  istina  ono  što  mije  moj  Gospodar  obećao!"  Omer  b.  El-Hattab, 
radijallahu  anhu,  reče:  "Allahov  Poslaniče,  zašto  se  obraćaš  leševima?"  Poslanik, 
sallallahu  alejhi  ve  sellem,  odgovorio  je:  "Tako  mi  Onoga  u  čijoj  je  ruci  Muham- 
medova  duša,  vi  nimalo  bolje  od  njih  ne  čujete  ovo  što  govorim,  samo  što  oni  ne 
mogu  odgovoriti."1  Katade  to  objašnjava  ovim  riječima:  "Allah  ih  je,  kao  vid  prije- 
kora, poniženja,  osvete,  i  da  bi  osjetili  gorčinu  i  kajanje,  oživio  i  vratio  im  čulo  sluha 
za  taj  trenutak,  da  bi  čuli  Poslanikove,  sallallahu  alejhi  ve  sellem,  riječi."2 

Poslanikovo  obraćanje  poginulim  nevjernicima  dokazuje  vrlo  važnu  stvar,  a 
to  je  da  su  oni  započeli  novi  život  -  život  berzeha,  te  da  oni  u  tom  životu  mogu  čuti 
žive,  ali  ne  mogu  im  odgovoriti. 

Osim  u  ovo,  muslimani  vjeruju  i  da  u  tom  zagrobnom  životu  postoji  kazna  i 
užitak.  U  vjerodostojnom  hadisu  stoji  da  je  Poslanik,  sallallahu  alejhi  ve  sellem, 
prošao  pored  dva  kabura  pa  je  rekao:  "Ova  dvojica  se  kažnjavaju  i  to  ne  zbog  nečeg 
krupnog!*3,  pa  je  spomenuo  da  je  jedan  od  njih  prenosio  tuđe  riječi  s  ciljem  zava- 
đanja  ljudi,  a  drugi  se  nije  čuvao  od  tragova  urina.4 

U  ove  podatke  o  nevidljivom  svijetu  ne  može  se  sumnjati  nakon  što  je  o 
njima  obavijestio  Poslanik,  sallallahu  alejhi  ve  sellem,  koji  samo  istinu  govori  i  kome 
se  mora  vjerovati,  kao  i  nakon  što  je  Kur'an  jasnim  ajetom  potvrdio  da  su  faraonove 
pristalice  izvrgnute  patnji  u  kaburu. 

Allah  je  rekao: 

"Vatra  kojoj  će  izloženi  jutrom  i  navečer  biti,  a  kada  nastupi  Čas:  'Uvedite 
faraonove  ljude  u  patnju  najtežu!1"5 

S  druge  strane,  o  šehidima  je  Allah  kazao: 

"Nikako  ne  smatraj  mrtvima  one  koji  su  na  Allahovom  putu  poginuli!  Nef  oni 
su  živi  i  opskrbljeni  su  kod  Gospodara  svoga!"6 


1  Sahihul-Buhari,  Kitabul-megazi,  bab:  Duđun-Nebijji  aia  kuffari  Kurejš,  7/234. 

2  El-Esasu  fls-sunneti  ve  fikhiha-  Es-Siretun-Nebevijje,  1/479. 

3  Sahihul-Buhari,  br.  218. 

4  Muhammed  Fevzi  Fadlallah,  Suver  ve  iber  minel-džihadin-Nebevijji  fil-Medine,  str.  64. 

5  Sura  El-Mu'min,  46. 

6  Sura  Ali  Imran,  169. 


Četvrta  tema 
Prizori  sa  bojnog  polja 

Prvo:  Pogibija  paganskih  silnika 

a)  Pogibija  Ebu  Džehla  b.  Hišama  el-Mahzumija 

Abdurrahman  b.  Avf,  radijallahu  anhu,  rekao  je:  "Na  dan  Bedra  stajao  sam  u 
bojnom  redu,  pa  sam  se  osvrnuo  lijevo-desno  i  primijetio  da  sa  moje  desne  i  lijeve 
strane  stoje  dvojica  vrlo  mladih  ensarija.  Poželio  sam  tada  da  sam  jači  nego  što 
jesam.  Jedan  od  njih  me  je  uštinuo  i  upitao:  'Amidža,  poznaješ  li  Ebu  Džehla?' 
Odgovorio  sam:  "Da.  A  zašto  pitaš,  bratiću?"  Mladić  je  rekao:  'Čuo  sam  da  mnogo 
vrijeđa  Allahovog  Poslanika,  sallallahu  alejhi  ve  sellem.  Tako  mi  Onoga  u  čijoj  je  ruci 
moja  duša,  ako  ga  sretnem,  nećemo  se  razdvojiti  dok  ne  umre  onaj  slabiji!'  Mladi- 
ćeve riječi  su  me  zadivile.  Ubrzo  me  i  onaj  drugi  uštinuo  pa  se  ponovio  isti  razgo- 
vor. Nedugo  zatim  ugledao  sam  Ebu  Džehla  kako  se  kreće  između  ljudi  pa  sam 
rekao  momcima:  'Eno,  pogledajte!  To  je  čovjek  za  kojeg  ste  pitali!"  Njih  dvojica  od- 
mah ga  napadoše  svojim  sabljama  i  boriše  se  s  njim  dok  ga  ne  ubiše.  Nakon  toga 
došli  su  Allahovom  Poslaniku,  sallallahu  alejhi  ve  sellem,  i  obavijestili  ga  o  tome,  a 
on  ih  je  upitao:  'Koji  od  vas  gaje  ubio?'  Pošto  je  svaki  od  njih  tvrdio  da  gaje  baš  on 
ubio,  Vjerovjesnik,  sallallahu  alejhi  ve  sellem,  upita  ih:  'Jeste  li  obrisali  sablje?'  Od- 
govorili su:  'Nismo.'  Vjerovjesnik,  sallallahu  alejhi  ve  sellem,  pregledao  je  njihove 
sablje  i  rekao:  'Obojica  ste  ga  ubili.'  Ali  je  Ebu  Džehlovu  vojnu  opremu  dodijelio 
Muazu  b.  Amr  b.  El-Džemuhu.  Ova  dvojica  mladića,  koji  su  ga  ubili,  bili  su  Muaz  b. 
Afra'  i  Muaz  b.  Amr  b.  El-Džemuh."1 

Od  Enesa,  radijallahu  anhu,  prenosi  se  da  je  Allahov  Poslanik,  sallallahu  alejhi 
ve  sellem,  na  dan  Bedra  rekao:  "Ko  će  provjeriti  šta  se  desilo  sa  Ebu  Džehlom?" 
Abdullah  b.  Mes'ud,  radijallahu  anhu,  otišao  je  da  provjeri  i  našao  ga  na  samrti  od 
posljedica  rana  koje  su  mu  nanijela  dva  Afrina  sina.  Ibn  Mes'ud  mu  se  obratio:  'Jesi 
li  to  ti,  Ebu  Džehle?'  Odgovorio  je:  'Nije  poniženje  za  čovjeka  to  što  ga  je  ubio 
njegov  narod',  ili  je  rekao:  '...što  ste  ga  vi  ubili."'2 

Abdullah  b.  Mes'ud,  radijallahu  anhu,  pripovijedao  je:  "Na  dan  Bedra  našao 
sam  Ebu  Džehla  na  izdisaju  pa  sam  mu  rekao:  'Pogledaj  kako  te  Allah  ponizio, 
Allahov  neprijatelju]1  On  reče:  'A  čime  me  je  ponizio?  Ja  sam  samo  jedan  čovjek 
kojeg  ste  ubili!'  Držao  sam  svoju  sablju  u  ruci  pa  sam  ga  počeo  udarati  njome.  On 
je  bio  sasvim  nemoćan,  ali  je  još  uvijek  držao  svoju  sablju  u  ruci,  pa  sam  ga  udario 
po  ruci  i  tako  mu  je  sablja  ispala,  te  sam  je  uzeo,  a  zatim  sam  mu  skinuo  kacigu  sa 
glave,  odsjekao  mu  glavu  i  otišao  da  o  tome  obavijestim  Vjerovjesnika,  sallallahu 
alejhi  ve  sellem,  koji  je,  kad  je  to  čuo,  rekao:  Tako  ti  Allaha  osim  kojeg  drugog 


1  Sahihul-Buhari,  Kitabul-megazi,  bab:  Men  šehide  Bedren,  br.  3988. 

2  Sahihul-Buhari,  Kitabul-megazi,  bab:  Katlu  Ebu  Džehl,  br.  3963. 

boga  nema?!'  Rekoh:  Tako  mi  Allaha  osim  kojeg  drugog  boga  nema!"  Poslanik, 
sallallahu  alejhi  ve  sellem,  krenuo  je  da  se  lično  uvjeri,  a  ja  sam  išao  za  njim,  a  od 
sreće  sam  osjećao  da  lebdim  poput  ptice." 

U  drugoj  predaji:  "Došao  sam  smijući  se,  od  sreće  sam  osjećao  da  lebdim  po- 
put ptice  i  obavijestio  Allahovog  Poslanika,  sallallahu  alejhi  ve  sellem,  pa  je  rekao: 
'Pođimo!'  Krenuli  smo  zajedno  te  sam  mu  pokazao  gdje  se  nalazi,  pa  kada  ga  je 
ugledao,  stao  je  iznad  njega  i  rekao:  'Ovo  je  faraon  ovoga  ummeta!'"1 

Iz  primjera  dvojice  mladih  ensarija  koji  su  čuli  da  je  Ebu  Džehl  vrijeđao 
Allahovog  Poslanika,  sallallahu  alejhi  ve  sellem,  pa  su  ga  zbog  toga  željeli  ubiti,  vidi 
se  da  je  ensarijska  omladina  toliko  voljela  Poslanika,  sallallahu  alejhi  ve  sellem,  da 
su  bili  spremni  žrtvovati  vlastite  živote  na  putu  osvete  za  vrijeđanje  Poslanika, 
sallallahu  alejhi  ve  sellem. 

Veoma  je  dojmljiv  i  dijalog  koji  se  odvio  između  Abdullaha  b.  Mes'uda, 
radijallahu  anhu,  i  Ebu  Džehla.  Ovaj  silnik,  koji  je  toliko  mučio  muslimane  u  Mekki, 
sada  je  umirao  pred  očima  onoga  koga  je  nekada  mučio.  Allah  je  htio  da  Ebu 
Džehlov  život  dokrajči  upravo  jedan  od  onih  koje  je  tlačio.2 

Ibn  Ishak  prenosi  da  je  Ebu  Džehl,  kad  mu  je  Ibn  Mes'ud  htio  odrubiti  glavu, 
rekao:  "Visoko  si  se  uzdigao,  čobančiću!"3 

Allah  je  učinio  da  Ebu  Džehl  nakon  udaraca  dvojice  ensarijskih  junaka  umire 
sporo,  svjestan  da  mu  se  bliži  kraj.  To  je  zato  da  bi  doživio  poniženje  na  rukama 
muslimana  kojeg  je,  dok  je  ovaj  bio  nemoćan,  tlačio  i  zlostavljao  u  Mekki.  Taj 
musliman,  pripadnik  najbolje  generacije  ummeta,  bio  je  Abdullah  b.  Mes'ud, 
radijallahu  anhu,  jedan  od  prvih  koji  se  sklonio  pod  okrilje  imana,  čistog  tevhida  i 
obožavanja  Allaha  kroz  Njegove  propise  koje  je  objavio  kao  milost  ljudima.  Ibn 
Mes'ud  je  stao  iznad  Ebu  Džehla,  pritisnuo  ga  nogom  i  zgrabio  ga  za  bradu  kao  vid 
poniženja,  i  izvrgnuo  gaje  takvoj  poruzi  da  mu  je  nestalo  sve  one  oholosti  i  nad- 
menosti  s  kojom  je  hodao  po  Zemlji,  oduzeo  mu  je  njegovu  vlastitu  sablju  da  bi  mu 
pokazao  koliko  je  postao  nemoćan,  a  zatim  gaje,  da  bi  mu  povećao  jad,  obavijestio 
daje  pobjedu  odnijela  Allahova  vojska,  a  da  su  oholi  mnogobošci,  predvođeni  po- 
glavarima nevjerstva,  doživjeli  sraman  poraz.4 

b)  Pogibija  Umejje  b.  Halefa 

Abdurrahman  b.  Avf,  radijallahu  anhu,  kazao  je:  "Poslao  sam  Umejji  b.  Halefu 
u  Mekki  pismo  u  kojem  sam  ga  zamolio  da  mi  čuva  imovinu.  U  pismu  sam  se  pot- 
pisao kao  Abdurrahman,  pa  mije  odgovorio:  'Ne  znam  koje  Er-Rahman.  Potpiši  se 
svojim  starim  imenom',  pa  sam  se  u  kasnijim  pismima  potpisivao  kao  Abdu-Amr. 


1  Sahihus-Siretun-Nebevijje,  str.  242. 

2  El-Humejdi,  Et-Tarihul-islami, ,  4/158-160. 

3  Ibn  Hišam,  Es-Siretun-Nebevijje,  2/247. 

4  Sadik  Urdžun,  Muhammed  Resulullah,  3/431-432. 


Na  dan  Bedra  sam  izašao  na  brdo  dok  su  ljudi  spavali  da  ga  zaštitim,  ali  ga  je 
ugledao  Bilal  i  otišao  skupini  ensarija  koji  su  sjedili  te  im  rekao:  'Vidio  sam  Umejju 
b.  Halefa!  Ako  se  on  spasi,  neka  umrem!'  Pa  je  jedna  skupina  ensarija  izašla  s  njim  u 
potjeru  za  nama.  Pošto  sam  se  pobojao  da  će  nas  stići,  ostavio  sam  im  Umejjinog 
sina  kako  bi  se  njime  zabavili,  međutim  oni  su  ga  ubili  i  nastavili  potjeru  za  nama. 
On  je  bio  težak  čovjek,  pa  kad  sam  vidio  da  će  nas  sustići,  rekao  sam  mu  da  legne, 
pa  kad  je  legao,  ja  sam  legao  na  njega  kako  bih  ga  zaštitio,  ali  su  ga  oni  ubadali 
svojim  sabljama  ispod  mene  dok  ga  nisu  ubili,  a  neko  od  njih  je  i  mene  ubo  u 
stopalo."'  Kasnije  je  Abdurrahman  pokazivao  ožiljke  od  tog  uboda  na  stopalu.1 

U  drugoj  predaji  navodi  se  da  je  Abdurrahman  b.  Avf,  radijallahu  anhu,  rekao: 
"Umejje  b.  Halef  bio  mi  je  prijatelj  u  Mekki,  meni  je  bilo  ime  Abdu-Amr  pa  sam 
primio  islam  i  promijenio  sam  ga  u  Abdurrahman.  Tad  smo  još  uvijek  bili  u  Mekki, 
pa  kad  bi  me  sreo  Umejje,  govorio  bi  mi:  'Abdu-Amr,  zar  si  se  odrekao  imena  koje 
ti  je  dao  otac?!',  a  ja  bih  odgovarao:  'Da.'  Jedanput  je  rekao:  'Ja  ne  znam  koje  Er- 
Rahman,  pa  nađi  neko  ime  koje  ćemo  obojica  prihvatiti  tako  da  se  ne  odazivaš  na 
staro  ime,  a  ni  da  te  ja  zovem  imenom  koje  mi  je  neprihvatljivo.'  To  je  zbog  toga 
što  mu  se  nisam  odazivao  kad  bi  me  oslovio  sa  Abdu-Amr.  Rekao  sam  mu:  'Ebu 
Alija,  predloži  ime  koje  hoćeš.'  Rekao  je:  'Neka  bude  Abdul-Ilah.'  Ja  sam  to  prihva- 
tio, pa  kad  bismo  se  sreli,  oslovljavao  me  je  sa  Abdul-Ilah,  a  ja  bih  mu  se  odazivao  i 
razgovarao  sa  njim.  Na  dan  Bedra  prošao  sam  pored  njega  noseći  zaplijenjene  šti- 
tove, a  on  je  stajao  sa  svojim  sinom  kojeg  je  držao  za  ruku,  pa  me  je  zovnuo:  'O 
Abdu-Amr!'  Pošto  mu  se  nisam  odazvao,  oslovio  me  je  sa  Abdul-Ilah  pa  sam  se 
odazvao,  a  on  reče:  'Hoćeš  li  me  uzeti  za  zarobljenika  i  zaštititi  me,  a  ja  ću  ti  platiti 
više  nego  što  vrijede  svi  ti  štitovi  koje  nosiš?' 

Prihvatio  sam  to,  bacio  sam  štitove  iz  ruku  i  uzeo  njega  i  njegovog  sina  za 
ruke.  Umejje  je  govorio:  'Nisam  u  životu  doživio  ovakav  dan!  Treba  li  vam  mlijeka?', 
a  ja  sam  ih  nastavio  voditi."  Ibn  Hišam  kaže:  "Umejje  je  spomenuo  mlijeko  želeći 
poručiti  da  je  onome  ko  ga  zarobi  spreman  dati  mnogo  deva,  koje  daju  mnogo 
mlijeka,  kao  otkup."2 

Iz  prethodnih  slučajeva  primjećujemo: 

1-  Kada  je  Bilal,  radijallahu  anhu,  ugledao  svog  ljutog  neprijatelja  koji  gaje 
stavljao  na  teške  muke  dok  je  bio  u  Mekki,  zarobljenog  u  rukama  Abdurrahmana  b. 
Avfa,  radijallahu  anhu,  povrkao  je  iz  sveg  glasa:  "Ako  se  on  spasi,  ja  se  ne  spasio." 
To  je  jedan  od  prizora  kako  Allah  vjernicima  pruža  zadovoljštinu  u  osveti  nevjer- 
nicima i  zločincima  koji  su  ih  mučili  i  ponižavali.  Allah  je  kazao: 


1  Sahihul-Buhari,  Kitabul-vekale,  bab:  Iza  vekelel-muslimu  harbijjen,  br.  2301. 

2  Ibn  Hišam,  Es-Siretun-Nebevijje,  2/243.  Lanac  prenosilaca  je  vjerodostojan,  Ibn  Ishak  je  naznačio  daje 
čuo  predaju  od  prenosioca. 


Život  i  djelo  posljednjeg  Vjerovjesnifa 


"Borite  se  protiv  njih,  Allah  će  ih  rukama  vašim  kazniti,  a  vas  će  protiv  njih 
pomoći  i  grudi  vjernika  zaliječiti.  I  iz  srca  njihovih  srdžbu  odstraniti.  A  Allah  će 
onome  kome  On  hoće  oprostiti,  Allah  sve  zna  i  mudar  je."1 

2-  Način  na  koji  je  stradao  Umejje  b.  Halef  je  velika  lekcija  oholim  zlikovcima 
i  pouka  svima  onima  koji,  zaneseni  svojom  snagom  i  zavarani  svojom  pozicijom, 
napadaju  nemoćne  i  uzurpiraju  njihova  prava,  jer  na  onome  svijetu  ih  sigurno  čeka 
teška  patnja,  a  možda  ih  prije  toga,  na  ovome  svijetu,  Allah  prepusti  onima  koje  su 
zlostavljali,  kao  što  se  desilo  Umejji  b.  Halefu  i  drugim  poglavarima  nevjerstva.2  Jer, 
Allah  kaže: 

"A  Mi  smo  htjeli  da  one  koji  su  na  Zemlji  tlačeni,  milošću  obaspemo  i  da  ih 
vođama  i  nasljednicima  učinimo."3 

3-  Abdurrahman,  radijallahu  anhu,  kazivao  je  o  ovom  događaju:  "Allah  se 
smilovao  Bilalu!  Ostao  sam  bez  štitova,  a  zbog  njega  sam  ostao  i  bez  zarobljeni- 
ka!"4 Ova  dova  za  Bilala,  uprkos  toga  što  mu  je  uz  pomoć  ensarija  oteo  i  ubio 
zarobljenika,  pokazuje  koliko  je  bilo  jako  imansko  bratstvo  između  ashaba.5 

4-  Interesantan  primjer  Ummu  Safvan,  Umejjetove  kćerke.  Nakon  što  je 
primila  islam,  ugledala  je  u  Mekki  Hubaba  b.  El-Munzira,  pa  joj  je  rečeno:  "Ovo  je 
čovjek  koji  je  odsjekao  nogu  tvome  bratu  Aliji  na  dan  Bedra."  Ona  je  na  to  rekla: 
"Okanimo  se  priče  o  onima  koji  su  ubijeni  kao  mušrici.  Zaista  je  Allah  ponizio  Aliju 
udarcem  koji  mu  je  zadao  Hubab  b.  El-Munzir,  i  zaista  je  Allah  počastio  Hubaba  tim 
udarcem  koji  je  zadao  Aliji!  A  izašao  je  iz  ovog  grada  kao  musliman,  ali  nije  umro  u 
islamu."  Ovaj  stav  pokazuje  da  je  bila  velikog  imana  i  čvrstog  ubjeđenja,  te  je  jasno 
očitovala  dogmu  privrženosti  i  odricanja  u  ime  Allaha,  tako  daje  voljela  muslimane, 
makar  i  ne  bili  iz  njenog  plemena,  a  prezirala  je  nevjernike,  makar  bili  njena  najbliža 
rodbina.6  Njene  riječi:  "A  izašao  je  iz  ovog  grada  kao  musliman,  ali  nije  umro  u 
islamu",  znače  da  je  njen  sin  bio  jedan  od  onih  za  koje  je  u  Mekki  bilo  poznato  da 
su  muslimani,  i  koji  su  izašli  na  Bedr  pod  prisilom,  ali  kad  su  vidjeli  koliko  je  malo 
muslimana,  odmetnuli  su  se  od  islama  i  rekli  za  muslimane:  "Zaista  je  ove  njihova 
vjera  zavarala!" 


1  Sura  Et-Tevbe,  14-15. 

2  El-Humejdi,  Et-Tarihul-islami,  4/152-153. 

3  Sura  El-Kasas,  5. 

4  Ibn  Hišam,  Es-Siretun-Nebevijje,  2/244. 

5  El-Humejdi,  Et-Tarihul-islami,  4/153. 

6  El-Humejdi,  Et-Tarihul-islami,  4/154. 


iuhammedes-  Saflafn 


Allah  je  tim  povodom  objavio  riječi1: 

"Kada  su  licemjeri  i  oni  čija  su  srca  bolesna  govorili:  'Ove  je  obmanula  vjera 
njihova!1  A  onaj  ko  se  u  Allaha  pouzda  -  pa  Allah  je  zaista  Silni  i  Mudri."2 

c)  Pogibija  Ubejde  b.  Seida  b.  El-Asa 

Zubejr  b.  El-Avvam,  radijallahu  anhu,  kazivao  je:  "Na  dan  Bedra  sreo  sam 
Ubejda  b.  Seida  b.  El-Asa  naoružanog  do  zuba,  samo  su  mu  se  oči  vidjele.  Zvali  su 
ga  Ebu  Zatil-Keriš,  pa  je  vikao:  'Ja  sam  Ebu  Zatil-Keriš!'  Napao  sam  na  njega  i  zabio 
mu  koplje  u  oči  te  je  od  tog  udarca  umro."  Hišam  je  rekao:  "Obaviješten  sam  daje 
Zubejr  rekao:  'Stavio  sam,  zatim,  nogu  na  njega  i  teškom  mukom  izvukao  koplje 
čija  su  se  oba  ugla  bila  iskrivila.'" 

Urve  je  rekao:  "Allahov  Poslanik,  sallallahu  alejhi  ve  sellem,  zamolio  je 
Zubejra  da  mu  preda  to  koplje,  što  je  Zubejr  i  učinio.  A  kada  je  umro  Allahov  Posla- 
nik, sallallahu  alejhi  ve  sellem,  Zubejr  je  uzeo  koplje  natrag,  ali  gaje  na  Ebu  Bekrovu 
molbu  predao  Ebu  Bekru.  Nakon  Ebu  Bekrove  smrti,  Omer  ga  je  zamolio  da  koplje 
preda  njemu,  na  što  je  Zubejr  pristao.  Nakon  Omerove  smrti,  uzeo  ga  je  sebi 
natrag,  ali  gaje  Osman  zatražio  od  njega,  pa  mu  gaje  i  dao.  Nakon  što  je  ubijen 
Osman,  koplje  je  došlo  u  ruke  nekoga  iz  Alijine  porodice,  pa  je  Abdullah,  Zubejrov 
sin,  tražio  da  ga  predaju  njemu,  i  tako  je  koplje  ostalo  kod  njega  dok  nije  ubijen."3 

"Iz  navedenog  možemo  zaključiti  da  je  Zubejr  b.  El-Avvam  bio  izuzetno  pre- 
cizan jer  je  uspio  pogoditi  čovjeka  u  oko,  imajući  na  umu  da  je  čovjek  bio  sav 
prekriven  željezom  koje  gaje  štitilo,  imao  je  samo  mali  otvor  za  oči  i  upravo  kroz 
taj  otvor  gaje  Zubejr  pogodio  ujedno  oko.  Koplje  je  ušlo  toliko  duboko  u  lobanju 
daje  čovjeku  uzrokovalo  smrt,  što  pokazuje  da  se  Zubejr,  uz  preciznost,  odlikovao  i 
velikom  fizičkom  snagom."4 

d)  Pogibija  El-Esveda  el-Mahzumija 

Ibn  Ishak  kazuje:  "El-Esved  el-Mahzumi,  zao  i  opasan  čovjek,  izašao  je  pred 
mnogobošce  i  rekao:  "Kunem  se  Allahom,  ili  ću  se  napiti  vode  iz  njihovog  kanala,  ili 
ću  im  ga  razvaliti,  ili  ću  umrijeti!'  Kad  je  prišao  blizu  kanala,  pred  njega  je  izašao 
Hamza  i  odsjekao  mu  nogu  do  pola  potkoljenice.  Iz  noge  mu  je  šikljala  krv,  a  on  je 
puzao  prema  kanalu  s  vodom  u  namjeri  da  ispuni  zakletvu.  Hamza  je  pošao  za  njim 
te  gaje  ubio  pred  samim  kanalom."5 


1  Tefsirut-Taberi,  10/21. 

2  Sura  El-Enfal,  49. 

3  Sahihul-Buhari,  Kitabul-megazi,  br.  3998. 

4  El-Humejdi,  Et-Tarihul-islami,  A/163. 

5  Ibn  Hišam,  Es-Siretun-Nebevijje,  2/237. 


Život  i  (fjeb  f  osrednjeg  Vjemgesnifa 


Umejje  b.  Halef  upitao  je  Abdurrahmana  b.  Avfa:  "Koje  čovjek  s  nojevim  pe- 
rom na  prsima?"  Kada  je  Abdurrahman  odgovorio:  "To  je  Hamza  b.  Abdul- 
Muttalib",  Umejje  je  rekao:  "Taj  nas  je  desetkovao."1 

Ove  riječi  iz  usta  jednog  od  mušričkih  poglavara  svjedočanstvo  su  da  je 
Hamza  ubio  mnogo  mušričkih  boraca,  a  mnogima  zadao  teške  rane.2  Prvi  kojeg  je 
ubio  lav  islama,  Hamza  b.  Abdul-Muttalib,  radijallahu  anhu,  je  ovaj  pobješnjeli  zli- 
kovac El-Esved,  i  tako  je  njemu  i  ostalim  oholim  mrziteljima  islama  očitao  lekciju  za 
sva  vremena.3 

Drugo:  Prizori  junaštva  ashaba 

a)  Šehidska  smrt  Hariseta  b.  Surake 

Prenosi  se  od  Enesa,  radijallahu  anhu,  da  je  rekao:  "Na  dan  Bedra  poginuo  je 
mladić  Harise  pa  je  njegova  majka  došla  Vjerovjesniku,  sallallahu  alejhi  ve  sellem,  i 
rekla:  'Allahov  Poslanice,  ti  znaš  koliko  mi  je  Harise  značiol  Kad  bih  znaia  da  je  u 
Džennetu,  strpjela  bih  se  i  nadala  nagradi  od  Allaha,  ali  šta  da  radim  ako  je  nešto 
drugo?'  Poslanik,  sallallahu  alejhi  ve  sellem,  reče  joj:  Teško  li  se  tebi!  Zar  si  bez 
pameti  ostala?!  Nije  Džennet  samo  jedan!  Mnogo  je  Dženneta,  a  tvoj  sin  je  u 
Džennetul-Firdevsu!'"4 

U  drugoj  predaji  stoji  da  je  Poslanik,  sallallahu  alejhi  ve  sellem,  rekao:  "O 
majko  Harisetova,  Džennet  se  sastoji  od  mnogo  dijelova,  a  tvoj  sin  je  u  Firdevsg, 
najuzvišenijem  Džennetu."5 

b)  Šehidska  smrt  Avfa  b.  Harisa 

Ibn  Ishak  kazuje:  "Pričao  mi  je  Asim  b.  Amr  b.  Katade  da  je  Avf  b.  El-Haris, 
jedan  od  sinova  Afre6,  rekao:  'Allahov  Poslaniče,  koji  postupak  Svoga  roba  raduje 
Gospodara?'  Poslanik,  sallallahu  alejhi  ve  sellem,  odgovorio  je:  'Da  se  baci  među 
neprijatelja  bez  oklopa.'  Avf  je  istog  trena  skinuo  sa  sebe  oklop,  bacio  ga,  uzeo 
sablju  i  jurnuo  na  neprijatelje  s  kojima  se  borio  dok  nije  ubijen."7 

Ashabi  su  žudjeli  za  nagradom  na  onome  svijetu  i  za  Allahovim  zadovolj- 
stvom, stoga  ne  čudi  daje  Avf  b.  El-Haris,  radijallahu  anhu,  odbacio  oklop  i  junački 
se  borio  ubijajući  neprijatelje  dok  ga  Allah  nije  počastio  šehidskom  smrću. 

U  paganskom  društvu  čovjek  je  žudio  da  o  njegovom  junaštvu  pričaju  žene  i 
da  mu  se  dive  poglavari  plemena  i  da  se  o  njegovom  junaštvu  pišu  pjesme,  ali 


1  El-Humejdi,  Et-Tarihul-islami,  4/151. 

2  El-Humejdi,  Et-Tarihul-islami,  4/152. 

3  Ibid.,  4/121. 

4  Sahihul-Buhari,  Kitabul-megazi,  bab:  Fadlu  men  šehide  Bedren,  br.  3982. 

5  El-Esasu  fis-sunneti  ve  fikhiha  -  Es-Siretun-Nebevijje,  1/475. 

6  Afra',  kćerka  Ubejda  b.  Sa'lebe,  je  ashabijka  čijih  je  sedam  sinova  učestvovalo  u  Bitki  na  Bedru.  (op.  a.) 

7  Sahihus-sire,  str.  245. 


novo  društvo  imalo  je  sasvim  druga  shvatanja.  Članovi  tog  društva  žudjeli  su  za 
Allahovim  zadovoljstvom  i  ahiretskom  nagradom.1 

c)  Šehidska  smrt  Sa 'da  b.  Hajseme,  čiji  je  otac  Hajseme  poginuo  u  Bitki  na 
Uhudu 

Hafiz  Ibn  Hadžer  kaže:  "Musa  b.  Ukbe  prenosi  od  Ibn  Šihaba:  'Na  dan  Bedra, 
Sa'd  b.  Hajseme  i  njegov  otac  izvlačili  su  strelicu  kako  bi  odredili  ko  će  izaći  u 
pohod.  Pošto  je  strelica  pala  na  Sa'da,  otac  ga  je  molio:  'Sinčiću,  daj  da  ja  pođem 
danas  umjesto  tebe!'  Sa'd  je  odgovorio:  'Dragi  babo,  da  nije  u  pitanju  Džennet, 
pristao  bih!'  Tako  je  na  Bedr  otišao  Sa'd  gdje  je  i  preselio  kao  šehid,  a  njegov  otac 
Hajseme  preselio  je  kao  šehid  u  Bitki  na  Uhudu."2 

Ova  predaja  oslikava  stanje  u  domovima  ashaba  gdje  su  se  članovi  jedne 
porodice  takmičili  ko  će  poći  u  džihad  na  Allahovom  putu. 

Sa'd  b.  Hajseme  i  njegov  otac  nisu  mogli  obojica  poći,  jer  je  jedan  morao 
ostati  da  brine  o  potrebi  porodice,  ali  nijedan  nije  htio  prepustiti  drugom  priliku  da 
postane  šehid,  tako  da  su  bili  primorani  da  izvlačenjem  strelica  odluče  ko  će  poći. 
Nakon  što  je  izvlačenjem  odlučeno  da  će  poći  Sa'd,  sin  se  ljubazno  ponio  prema 
ocu,  ali  zbog  velike  žudnje  za  Džennetom,  njegov  odgovor  je  glasio:  "Dragi  babo, 
da  nije  u  pitanju  Džennet,  pristao  bih!"3 

d)  Vjerovjesnikova  dova  za  Ebu  Huzejfu,  sina  Utbe  b.  Er-Rebie 

Prenosi  se  od  Aiše,  radijallahu  anha,  da  je,  govoreći  o  bacanju  poginulih 
kurejšijskih  mušrika  u  bunar  nakon  Bitke  na  Bedru,  između  ostalog  rekla  i  ovo:  "...pa 
kada  je  Vjerovjesnik,  sallallahu  alejhi  ve  sellem,  naredio  da  ih  bace  i  kada  su 
povučeni,  primijetio  je  Ebu  Huzejfu  koji  je  s  tugom  gledao  kako  mu  oca  vuku  da  ga 
bace  u  bunar,  pa  mu  je  Vjerovjesnik,  sallallahu  alejhi  ve  sellem,  rekao:  'Ebu  Huzejfe, 
kao  da  te  je  uznemirilo  to  što  vidiš  kako  postupaju  sa  tvojim  ocem?'  Huzejfe  je 
odgovorio:  Tako  mi  Allaha,  Allahov  Poslaniče,  nimalo  ne  sumnjam  u  Allaha  i  Nje- 
govog Poslanika!  Ali,  moj  otac  je  bio  razuman  čovjek,  pametan  i  blag,  te  sam  se 
nadao  da  će  ga  Allah  uputiti  u  islam,  pa  kad  sam  vidio  šta  se  sa  njim  desilo  i  da  to 
više  nije  moguće,  rastužilo  me  to."'  Aiša  kaže:  "Pa  je  Allahov  Poslanik,  sallallahu 
alejhi  ve  sellem,  dovio  da  mu  Allah  podari  svako  dobro."4 

e)  Umejr  b.  Ebu  Vekkas 

Polazeći  na  Bedr,  Vjerovjesnik,  sallallahu  alejhi  ve  sellem,  postrojio  je  vojsku  i 
odlučio  vratiti  Umejra  b.  Ebu  Vekkasa,  ali  pošto  je  ovaj  plakao,  dozvolio  mu  je 


1  Et-Terbijetul-kijadijje,  2/31. 

2  El-lsabe,  2/23-24,  br.  3118. 

3  El-Humejdi,  Et-Tarihul-islami,  4/87. 

4  Sahihus-sire,  str.  251-252. 


Život  i  đje(o  posCjeđnjeg  Vji 


ostanak  i  dao  mu  da  nosi  remen  za  njegovu  sablju. 

Prije  spomenutog  postrojavanja,  Umejr  se  skrivao  da  ga  Poslanik,  sallallahu 
alejhi  ve  sellem,  ne  bi  vidio  i  vratio.  Sa'd  b.  Ebu  Vekkas  priča:  "Na  dan  Bedra,  prije 
nego  što  je  Vjerovjesnik,  sallallahu  alejhi  ve  sellem,  izvršio  smotru,  ugledao  sam 
svoga  brata  Umejra  b.  Ebu  Vekkasa  kako  se  skriva  pa  sam  ga  upitao:  'Šta  je  s  to- 
bom, brate?'  Rekao  je:  'Bojim  se  da  me  ne  ugleda  Allahov  Poslanik,  sallallahu  alejhi 
ve  sellem,  i  vrati  jer  sam  suviše  mlad,  a  ja  želim  poći  jer  možda  me  Allah  počasti 
šehidskom  smrću.",x  I  Allah  gaje  i  počastio  šehadetom. 


Peta  tema 
Nesuglasice  oko  plijena  i  zarobljenika 

Prvo:  Nesuglasice  oko  ratnog  plijena 

Ubade  b.  Es-Samit,  radijallahu  anhu,  kazao  je:  "Učestvovao  sam  sa  Vjero- 
vjesnikom,  sallallahu  alejhi  ve  sellem,  u  Bitki  na  Bedru,  pa  kad  je  Allah  porazio  ne- 
prijatelja, jedna  grupa  muslimana  nastavila  ih  je  goniti  i  ubijati,  a  druga  grupa  je 
počela  sakupljati  ratni  plijen  sa  bojnog  polja,  dok  je  treća  grupa  čuvala  Vjerovjes- 
nika,  sallallahu  alejhi  ve  sellem,  kako  mu  ni  dlaka  s  glave  ne  bi  falila.  Kada  su  se 
navečer  sastali,  ona  grupa  koja  je  sakupljala  plijen  reče:  'Mi  smo  sakupili  plijen  i 
niko  osim  nas  nema  pravo  na  njega!'  Oni  koji  su  gonili  neprijatelja  rekoše:  'Vi  niste 
ništa  preči  od  nas  jer  mi  smo  gonili  neprijatelja  i  tako  ih  spriječili  da  pokupe  plijen!' 
Oni  koji  su  čuvali  Allahovog  Poslanika,  sallallahu  alejhi  ve  sellem,  rekli  su:  'Mi  smo 
se  plašili  da  neprijatelj  ne  ozlijedi  Allahovog  Poslanika,  sallallahu  alejhi  ve  sellem,  pa 
smo  ga  čuvali!'  Pa  je  Allah  objavio: 

"Pitaju  te  o  plijenu.  Reci:  'Plijen  pripada  Allahu  i  Poslaniku.1  Zato  se  bojte 
Allaha  i  izgladite  međusobne  razmirice,  i  pokoravajte  se  Allahu  i  Njegovom 
Poslaniku,  ako  ste  pravi  vjernici."2 

Nakon  što  je  objavljen  ovaj  ajet,  Allahov  Poslanik,  sallallahu  alejhi  ve  sellem, 
podijelio  je  ratni  plijen  ravnopravno  među  svim  muslimanima."1 

U  predaji  stoji:  Kada  je  Ubade  b.  Es-Samit  upitan  o  ratnom  plijenu,  rekao  je: 
"Ajet  o  tome  je  objavljen  povodom  nas  koji  smo  učestvovali  u  Bitki  na  Bedru,  zato 


1  Sifetus-safve,  1/294,  El-Mustedrek,  3/188,  i  El-lsabe,  3/35;  prema:  Ebu  Faris,  Es-Siretun-Nebevijje,  str. 
317. 

2  Sura  El-Enfal,  1. 

što  smo  se  prepirali  o  ratnom  plijenu  i  prešli  granice  pristojnosti  u  raspravi,  pa  nam 
je  Allah  oduzeo  plijen  i  dao  ga  Allahovom  Poslaniku,  sallallahu  alejhi  ve  sellem,  koji 
ga  je  podijelio  na  sve  nas  podjednako."2 

Allah  je  u  suri  El-Enfal  ovjekovječio  uspomenu  na  Bitku  na  Bedru  detaljno 
spominjući  događaje,  uzroke  i  rezultate. 

Ti  časni  ajeti  bave  se  ljudskom  dušom  i  odgajaju  je  precizno  je  oblikujući  i 
ulijevajući  u  nju  dubok  iman.  Tako  je  već  u  prvom  ajetu  objašnjeno  da  ratni  plijen 
pripada  Allahu  i  Njegovom  Poslaniku,  sallallahu  alejhi  ve  sellem,  jer  Allahu  pripada 
sve  što  postoji,  a  Poslanik,  sallallahu  alejhi  ve  sellem,  je  njegov  zastupnik  na  Zemlji. 
Nakon  toga  Allah  je  naredio  vjernicima  troje:  bogobojaznost,  popravljanje  među- 
sobnih odnosa  i  pokornost  Allahu  i  Njegovom  Poslaniku,  sallallahu  alejhi  ve  sellem. 
Ove  tri  stvari  su  vrlo  važne  u  džihadu,  jer  bez  bogobojaznosti  nema  džihada,  zatim 
u  džihadu  je  potrebna  sloga,  a  toga  nema  bez  dobrih  međusobnih  odnosa,  i  na 
kraju  nema  džihada  bez  discipline.  Nakon  toga,  Allah  je  ukazao  da  je  pokornost 
Allahu  i  Njegovom  Poslaniku,  sallallahu  alejhi  ve  sellem,  znak  imana. 

Zatim  je  Allah  naveo  osobine  pravih  vjernika,  a  te  osobine  su  izuzetno  važne 
za  islamski  džihad,  jer  islamski  džihad  je  plod  ispravnog  imana. 

Osobine  istinskih  vjernika  navedene  na  početku  sure  El-Enfal 

Prva  osobina:  Na  spomen  Allaha,  njihova  srca  se  usplahire  i  uplaše. 
Druga  osobina:  Kada  im  se  uči  Kur'an,  njihov  iman  se  povećava  i  razvija. 
Treća  osobina:  Oslanjaju  se  na  Allaha.  Sve  svoje  nade  polažu  u  Njega,  od 
Njega  traže  pomoć  i  zaštitu,  i  ispunjenje  svih  svojih  potreba.  Znaju  da  ako  Allah  želi 
da  se  nešto  desi,  to  će  se  i  desiti,  a  ako  nešto  ne  želi,  to  se  neće  ni  desiti.  On  bez 
ičijeg  udjela  upravlja  svim  stvorenjima,  Njemu  pripada  sva  vlast  i  On  brzo  svodi 
račune. 

Četvrta  osobina:  Obavljanje  namaza.  Istinski  vjernici  namaz  obavljaju  u 
njegovo  vrijeme,  s  temeljitim  abdestom,  pravilno  obavljajući  ruku"  i  sedžde,  smire- 
no učeći  Kur'an  i  tešehhud  i  salavate  na  Vjerovjesnika,  sallallahu  alejhi  ve  sellem. 

Peta  osobina:  Udjeljuju  od  onoga  čime  ih  je  Allah  opskrbio.  U  to  spada 
izdvajanje  zekata  i  ostalih  obaveza  prema  Allahovim  robovima.  Sva  su  stvorenja 
Allahovi  robovi,  a  On  najviše  voli  one  koji  su  najkorisniji  drugim  Njegovim  robo- 
vima. 

Allah  je,  zatim,  objasnio  da  su  oni  koji  posjeduju  ove  osobine  pravi  vjernici  i 
da  je  Allah  za  njih  pripremio  visoke  stepene  nagrade  u  Džennetu,  da  će  im  oprostiti 
loša  djela,  a  nagraditi  za  dobra. 

Prvi  dio  sure  El-Enfal  sadrži  poziv  u  pokornost  i  uzdizanje  na  stepen  potpu- 
nog imana,  ukazuje  na  sve  što  je  bitno  za  afirmaciju  džihada  i  upozorava  na  sve 


1  Imam  Ahmed,  Musned,  5/324.  Tefsiru  Ibn  Kesir,  2/283. 

2  Imam  Ahmed,  Musned,  5/322. 

faktore  slabljenja,  poput  nesuglasica  i  prepirke  oko  ratnog  plijena.1  Allah  kaže: 


"Pitaju  te  o  plijenu.  Reci:  'Plijen  pripada  Allahu  i  Poslaniku.1  Zato  se  bojte 
Allaha  i  izgladite  međusobne  razmirice,  i  pokoravajte  se  Allahu  i  Njegovom 
Poslaniku,  ako  ste  pravi  vjernici.  Pravi  su  vjernici  samo  oni  čija  se  srca  strahom 
ispune  kad  se  Allah  spomene,  a  kad  im  se  riječi  Njegove  kazuju,  vjerovanje  im 
povećavaju  i  samo  se  na  Gospodara  svoga  oslanjaju,  oni  koji  namaz  obavljaju, 
i  dio  od  onoga  što  im  Mi  dajemo  udjeljuju.  Oni  su,  zbilja,  pravi  vjernici  -  njih 
kod  Gospodara  njihova  čekaju  počasti,  i  oprost,  i  obilje  plemenito."2 

Prof.  Muhammed  el-Emin  el-Misri  kaže:  "Ajeti  uopće  ne  spominju  djela  vjer- 
nika u  Bitki  na  Bedru,  ali  upućuju  oštru  kritiku  vjernicima  i  pozivaju  ih  da  se  pre- 
ispitaju i  da  se  postide  svoga  Gospodara.  Neke  tačke  su  precizno  objašnjene  i 
detaljno  je  opisano  ono  što  se  nalazi  u  dušama,  a  sve  to  kako  bi  se  pobudila  savjest 
vjernika  da  sagleda  koliko  je  daleko  od  stepena  imana  za  kojim  čezne  njegovo  srce. 
Ovi  ajeti  su  dio  odgoja  Mudrog  i  Sveznajućeg,  u  njima  se  nazire  kritika,  ali  ona  nije 
upućena  direktno,  nego  je  stanje  ljudi  predstavljeno  na  takav  način  da  običan 
čovjek  može  pomisliti  da  se  pravom  vjerniku  to  ne  može  desiti3,  stoga  su  uslijedili 
ajeti  koji  navode  osobine  pravih  vjernika  kako  bi  se  moglo  razlučiti  istinsko  vjero- 
vanje od  trivijalnosti.  Allah  je  rekao: 

"Pravi  su  vjernici  samo  oni  čija  se  srca  strahom  ispune  kad  se  Allah  spomene, 
a  kad  im  se  riječi  Njegove  kazuju,  vjerovanje  im  povećavaju  i  samo  se  na  Gos- 
podara svoga  oslanjaju,  oni  koji  namaz  obavljaju,  i  dio  od  onoga  što  im  Mi 
dajemo  udjeljuju.  Oni  su,  zbilja,  pravi  vjernici  -  njih  kod  Gospodara  njihova 
čekaju  počasti,  i  oprost,  i  obilje  plemenito."4 


1  El-Esasu  fit-tefsir,  2/ 

2  Sura  El-Enfal,  1-4. 

3  Odnosi  se  na  prvi  ajet  sure  El-Enfal  u  kojem  se  ashabi  pozivaju  na  bogobojaznost,  izmirenje  i 
pokornost  Allahu  i  Poslaniku,  sallallahu  alejhi  ve  sellem,  što  implicira  daje  njihovo  stanje  suprotno  od 
toga,  a  to  ne  priliči  pravim  vjernicima,  pa  su  u  sljedećim  ajetima  navedena  svojstva  pravih  vjernika 
kako  bi  se  potvrdilo  da  ashabi  posjeduju  sve  osobine  pravih  vjernika,  (prim.  prev.) 

4  Sura  El-Enfal,  2-4. 


U  ajetima  nema  kritike,  ali  je  spomenuto  činjenično  stanje  stvari,  što  je  djelo- 
tvornije od  direktnog  korenja. 

Ashabi  su  se  povinovali  Božijoj  volji  po  pitanju  ratnog  plijena,  a  Allahovom 
Poslaniku,  sallallahu  alejhi  ve  sellem,  objavljeni  su  ajeti  u  kojima  mu  je  objašnjeno 
kako  će  s  njime  postupiti. 

Dakle,  nakon  što  je  plijen  pripao  Allahu  i  Njegovom  Poslaniku,  sallallahu  alej- 
hi ve  sellem,  Allah  Uzvišeni  je  objasnio  kako  se  ratni  plijen  dijeli,  rekavši: 

"I  znajte  da  od  svega  što  u  borbi  zaplijenite,  jedna  petina  pripada  Allahu  i 
Poslaniku,  i  rodbini  njegovoj,  i  siročadi,  i  siromasima,  i  putnicima  -  namjerni- 
cima, ako  vjerujete  u  Allaha  i  u  ono  što  smo  objavili  robu  Našem  na  dan 
rastavljanja  istine  od  neistine,  na  dan  kada  su  se  sukobile  dvije  vojske  -  a 
Allah  sve  može."1 

Ovaj  propis  je  objavljen  nakon  što  su  ashabi  očistili  svoja  srca  i  potpuno  se 
pokorili  Sveznajućem,  iskreno  obožavajući  Allaha  Jedinog. 

Objavljeni  ajet  jasno  ukazuje  na  to  da  se  četiri  petine  ratnog  plijena  dijeli  na 
učesnike  borbe,  a  jedna  petina  pripada  Allahu  i  Poslaniku,  sallallahu  alejhi  ve  sel- 
lem, ali  i  ta  petina  se  opet  vraća  muslimanima  kroz  dijeljenje  kategorijama  navede- 
nim u  ajetu,  što  je  potvrđeno  i  Poslanikovom,  sallallahu  alejhi  ve  sellem,  praksom. 

Jedan  od  odgojnih  principa  je  ostavljanje  odgovora  na  pitanje  do  pogodnog 
momenta  kada  će  duša  i  um  biti  spremni  da  ga  prihvate  jer  će  se  tada  postići  naj- 
bolji rezultati,  što  je  očito  u  odgađanju  objavljivanja  propisa  o  plijenu. 

Allah  je  prvo  odvratio  muslimane  od  ibadeta  drugima  mimo  Njega,  zatim  je 
odagnao  od  njih  ljubav  prema  plijenu  da  bi  bili  dostojni  Njegove  pomoći,  pa  kada 
su  se  Njemu  predali  i  iskreno  se  džihadu  posvetili,  počastio  ih  je  pobjedom  i  dao 
im,  Svojom  dobrotom,  mnogo  više  nego  što  su  se  nadali."2 

Dokaz  tome  je  predaja  koja  se  prenosi  od  Abdullaha  b.  Amra,  radijallahu 
anhu,  koji  kaže:  "Allahov  Poslanik,  sallallahu  alejhi  ve  sellem,  izašao  je  na  Bedr  na 
čelu  315  ashaba,  pa  kad  je  stigao,  zamolio  je  Allaha  ovim  riječima:  'Allahu  moj,  oni 
su  gladni,  pa  ih  Ti  nahrani!  Allahu  moj,  oni  su  oskudno  odjeveni,  pa  ih  Ti  odjeni!',  pa 
mu  je  Allah  na  dan  Bedra  dao  obilje  tako  da  se  svaki  ashab  vratio  sa  jednom  ili 
dvije  deve.  Bili  su  siti  i  dobro  su  se  odjenuli."3 

Vjerovjesnik,  sallallahu  alejhi  ve  sellem,  dao  je  primjer  pravednog  postupanja 
time  što  je  dio  plijena  dodijelio  i  ashabima  koje  je  on  lično  vratio  zaduživši  ih  dru- 


1  Sura  El-Enfal,  41. 

2  Suver  ve  iber  minel-džihadin-Nebevi  fil-Medine,  str.  61-62. 

3  Ebu  Davud,  Sunen,  5/525.  El-Albani  ga  je  ocijenio  hasenom  u  Sahih  Sunen  Ebu  Davud,  br.  2747. 

gim  obavezama,  a  dao  im  isto  kao  i  onima  koji  su  učestvovali  u  bitki.1  To  znači  da 
je  vodio  računa  o  razlozima  zbog  kojih  su  bili  spriječeni  da  učestvuju  u  bitki  jer: 

"Allah  nikoga  ne  opterećuje  preko  njegove  mogućnosti".2 

Zato  Allahov  Poslanik,  sallallahu  alejhi  ve  sellem,  nikada,  ni  u  ratu  ni  u  miru, 
nije  opterećavao  muslimane  onim  što  ne  mogu  podnijeti.  Tako  je  dozvolio  nekim 
ashabima  da  izostanu  iz  Bitke  na  Bedru  zbog  neodložnih  porodičnih  obaveza. 

Jedan  od  njih  je  Osman  b.  Affan,  radijallahu  anhu,  koji  se  morao  brinuti  o 
bolesnoj  supruzi  Rukajji. 

Bilježi  El-Buhari  u  svom  Sahihu  od  Abdullaha  b.  Omera,  radijallahu  anhuma, 
daje,  o  razlogu  zbog  kojeg  je  Osman  izostao  iz  Bitke  na  Bedru,  rekao:  "Što  se  tiče 
njegovog  izostanka  iz  Bitke  na  Bedru,  to  je  zato  stoje  bio  oženjen  Poslanikovom, 
sallallahu  alejhi  ve  sellem,  kćerkom  koja  je  bila  bolesna,  pa  mu  je  Allahov  Poslanik, 
sallallahu  alejhi  ve  sellem,  rekao:  Ti  imaš  nagradu  kao  i  onaj  koji  je  učestvovao  u 
Bitki  na  Bedru',  te  mu  je  dao  dio  ratnog  plijena."3 

Poslanik,  sallallahu  alejhi  ve  sellem,  naredio  je  i  Ebu  Umami  da  ostane  i  pazi 
na  svoju  bolesnu  majku. 

Od  Ebu  Umame  b.  Sa'lebe  prenosi  se  da  ih  je  Allahov  Poslanik,  sallallahu 
alejhi  ve  sellem,  obavijestio  o  izlasku  na  Bedr.  Ebu  Umame  je  odlučio  poći,  ali  mu 
njegov  daidža  Ebu  Burde  b.  Nejjar  reče:  "Ostani  i  pazi  na  svoju  majku."  Ebu  Umame 
mu  reče:  "Ne,  nego  ostani  ti  i  brini  o  svojoj  sestri."  Obavijestili  su  o  tome  Vjero- 
vjesnika,  sallallahu  alejhi  ve  sellem,  pa  je  odredio  da  Ebu  Umame  ostane  i  brine  o 
svojoj  majci,  a  da  pođe  Ebu  Burde.  Kada  se  Poslanik,  sallallahu  alejhi  ve  sellem, 
vratio  sa  Bedra,  bila  je  već  umrla  pa  joj  je  klanjao  dženazu.4 

Iz  ovako  lijepog  ponašanja  i  pokazivanja  razumijevanja  za  porodične  obaveze 
vojnika  rađa  se  snažna  veza  između  vodstva  i  vojske,  i  to  je  jedan  od  uzroka  jačanja. 

Ashabi  koje  je  Poslanik  vratio  iz  određenih  razloga 

1-  Ebu  Lubabe,  kojeg  je  Poslanik,  sallallahu  alejhi  ve  sellem,  vratio  sa 
zadatkom  da  preuzme  upravljanje  Medinom  dok  je  Poslanik  odsutan. 

2-  Asim  b.  Adi,  kojeg  je  Poslanik,  sallallahu  alejhi  ve  sellem,  poslao  po 
zadatku  stanovnicima  iz  okoline  Medine. 

3-  Haris  b.  Hatib,  poslan  po  zadatku  plemenu  Benu  Amr  b.  Avf. 

4-  Haris  b.  Es-Simmet,  pao  je  i  ozlijedio  se  u  putu,  pa  je  vraćen. 

5-  Havvat  b.  Džubejr,  kojem  je  tokom  puta  pao  kamen  na  potkoljenicu,  pa  je 


1  Mu'inus-sire,  str.  214. 

2  Sura  El-Bekare,  str.  286. 

3  Sahihul-Buhari,  Kitabul-fada'il,  bab:  Menakibu  Osman,  4/245,  br.  3699. 

4  Et-Taberani,  El-Mu'džemul-kebir,  prenosioci  hadisa  su  povjerljivi.  Vidjeti:  Medžme'uz-zeva'id,  3/31. 

vraćen  iz  mjesta  Es-Safra'.1 

Vjerovjesnik,  sallallahu  alejhi  ve  sellem,  također  je  nasljednicima  šehida  Bedra 
dao  njihov  dio  plijena,  čime  je  islam  četrnaest  vijekova  pretekao  druge  u 
zbrinjavanju  porodica,  djece  i  rodbine  šehida.2 

Drugo:  Zarobljenici 

Ibn  Abbas,  radijallahu  anhuma,  kazuje:  "Pošto  su  sakupljeni  zarobljenici, 
Allahov  Poslanik,  sallallahu  alejhi  ve  sellem,  obratio  se  Ebu  Bekru  i  Omeru:  'Šta 
mislite,  kako  da  postupimo  sa  zarobljenicima?'  Ebu  Bekrje  rekao:  'Allahov  Vjero- 
vjesniče,  to  nam  je  rodbina,  naše  pleme.  Smatram  da  bi  trebao  uzeti  od  njih  otkup 
da  se  tako  pomognemo  protiv  nevjernika,  a  možda  ih  Allah  i  uputi  u  islam.'  Allahov 
Poslanik,  sallallahu  alejhi  ve  sellem,  zatim  upita:  'Šta  ti  misliš,  sine  Hattabov?'  Omer 
je  odgovorio:  'Ne,  Allaha  mi!  Allahov  Poslaniče,  ne  slažem  se  sa  Ebu  Bekrom,  nego 
smatram  da  im  svima  trebamo  odrubiti  glave!  Predaj  Aliji  njegovog  rođaka  Akila  pa 
neka  mu  odsiječe  glavu,  meni  predaj  tog  i  tog  -  spomenuo  je  ime  nekog  svog 
rođaka  -  pa  ću  mu  glavu  odsjeći.  Jer,  to  su  kolovođe  nevjerstva.'"  Omer  je  pričao: 
"Vjerovjesniku,  sallallahu  alejhi  ve  sellem,  više  se  svidjelo  Ebu  Bekrovo  mišljenje 
nego  moje.  Sljedeći  dan  sam  došao  Allahovom  Poslaniku,  sallallahu  alejhi  ve  sel- 
lem, i  zatekao  sam  njega  i  Ebu  Bekra  kako  plaču,  pa  sam  rekao:  'Allahov  Poslaniče, 
obavijesti  me  zašto  plačete  ti  i  t\toj  drug,  da  i  ja  plačem  ako  je  za  plakati,  a  ako  nije, 
onda  da  nastojim  da  plačem  jer  vi  plačete.'  Poslanik,  sallallahu  alejhi  ve  sellem, 
reče:  'Plačem  zbog  prijedloga  tvojih  drugova  da  uzmem  otkupninu,  a  objavljeno  mi 
je  da  kaznim  zarobljenike,  tu  ispod  ovog  drveta'"  -  i  pokazao  mu  je  na  drvo  u 
blizini  -  A  Allah  im  je  dozvolio  ratni  plijen  objavivši  ove  ajete3: 

^5       \  \ J^t;  vli  ^  ^ll^  li-  \ O     4>^  r ^  ^  ^ 

'Nijednom  vjerovjesniku  nije  dopušteno  držati  sužnje  dok  ne  izvojuje  pobjedu 
na  zemlji;  vi  želite  prolazna  dobra  ovoga  svijeta,  a  Allah  želi  onaj  svijet.  Allah 
je  silan  i  mudar.  Da  nije  ranije  Allahove  odredbe,  snašla  bi  vas  patnja  velika 
zbog  onoga  što  ste  uzeli.  Sada  jedite  ono  što  ste  zaplijenili  kao  dopušteno  i 
lijepo  i  bojte  se  Allaha  -  Allah  zaista  prašta  i  milostiv  je."4 


1  Mu'inus-sire,  str.  215. 

2  Ebu  Šehbe,  Es-Siretun-Nebevijje,  2/176. 

3  Sahihu  Musiim,  Kitabul-džihadi  ves-sijer,  bob:  El-lmdad  bil-mela'ike  fi  gazvetu  Bedr  ve  ibahatul- 
gana'im,  3/1763. 

4  Sura  El-Enfal,  67-69. 


U  predaji  od  Abdullaha  b.  Mes'uda,  radijallahu  anhu,  navodi  se  da  je  rekao: 
"Na  dan  Bedra,  Allahov  Poslanik,  sallallahu  alejhi  ve  sellem,  rekao  je:  'Šta  predlažete 
da  uradimo  sa  ovim  zarobljenicima?',  pa  je  Ebu  Bekr  rekao:  'Allahov  Poslaniče,  tvoj 
su  narod  i  tvoja  rodbina!  Poštedi  ih  i  budi  blag  s  njima  -  možda  im  Allah  oprosti.' 
Međutim,  Omer  je  rekao:  'Istjerali  su  te  iz  Mekke  i  porekli  tvoje  poslanstvo,  zato  ih 
poredaj  i  odsijeci  im  glave!'  Abdullah  b.  Revvaha  predložio  je:  'Allahov  Poslaniče, 
uvedi  ih  u  dolinu  punu  drveća  i  zapali  vatru  oko  njih!'  Abbas  na  ovo  reče:  'Prekidaš 
rodbinske  veze!'  Allahov  Poslanik,  sallallahu  alejhi  ve  sellem,  nije  im  ništa  odgo- 
vorio nego  je  šutio,  a  zatim  je  ušao  u  šator.  Jedni  su  govorili:  'Prihvatit  će  Ebu  Bek- 
rov  prijedlog',  a  drugi:  'Prihvatit  će  Omerov  prijedlog',  a  treći:  'Prihvatit  će  prijedlog 
Abdullaha  b.  Revvahe.'  Kada  je  Allahov  Poslanik,  sallallahu  alejhi  ve  sellem,  izašao 
pred  njih,  rekao  je:  'Zaista  Allah  omekšava  ljudska  srca  dok  ne  budu  mekša  od  mli- 
jeka i  zaista  Allah  učvršćuje  ljudska  srca  dok  ne  budu  čvršća  od  kamena,  i  zaista  je 
tvoj  primjer,  Ebu  Bekre,  kao  primjer  Ibrahima  koji  je  rekao: 

'Onaj  ko  bude  mene  slijedio,  moje  je  vjere,  a  onaj  ko  bude  protiv  mene 
ustajao,  pa  Ti,  uistinu,  praštaš  i  milostiv  si.'1 

I  zaista  je  tvoj  primjer,  Ebu  Bekre,  kao  primjer  Isaa  koji  je  rekao: 

'Ako  ih  kazniš,  robovi  su  Tvoji,  a  ako  im  oprostiš  -  silan  i  mudar  Ti  si.'2 

A  zaista  je  tvoj  primjer,  Omere,  kao  primjer  Musaa  koji  je  rekao: 

'Gospodaru  naš,  uništi  bogatstva  njihova  i  zapečati  srca  njihova  pa  neka  ne 
vjeruju  dok  ne  dožive  patnju  nesnosnu.'3 

I  zaista  je  tvoj  primjer,  o  Omere,  kao  primjer  Nuha  koji  je  rekao: 

'Gospodaru  moj,  ne  ostavi  na  Zemlji  nijednog  nevjernika.'4 

Vi  ste  moji  savjetnici  i  niko  od  njih  se  neće  osloboditi  izuzev  otkupljivanjem  ili 
ćemo  ga  ubiti!'"  Ibn  Mes'ud,  radijallahu  anhu,  kaže:  "Ja  sam  na  to  rekao:  'Allahov 
Poslaniče,  osim  Suhejla  b.  Bejdaa  -  on  spominje  da  bi  primio  islam.'  Allahov  Posla- 
nik, sallallahu  alejhi  ve  sellem,  šutio  je,  a  ja  se  nikada  kao  tog  dana  nisam  prepao  da 
će  na  mene  pasti  kamenje  sa  nebesa,  sve  dok  Poslanik,  sallallahu  alejhi  ve  sellem, 


1  Sura  Ibrahim,  36. 

2  Sura  El-Maide,  118. 

3  Sura  Junus,  88. 

4  Sura  Nuh,  26. 

'Nijednom  vjerovjesniku  nije  dopušteno  držati  sužnje  dok  ne  izvojuje  pobjedu 
na  zemlji...'"2 

Ovi  ajeti  sadrže  važno  pravilo  ponašanja  u  periodu  pripreme  i  izgradnje  drža- 
ve: u  ovom  periodu,  općenito  govoreći,  ne  smije  se  pokazati  blagost  kako  to  nepri- 
jatelj ne  bi  protumačio  kao  slabost.  Zbog  ove  općenitosti  treba  zanemariti  određe- 
ne detalje  čak  i  ako  postoji  prijeka  potreba  za  njima.3 

Sa'du  b.  Muazu  nije  se  svidjelo  što  vidi  da  ashabi  uzimaju  mnogobošce  za 
roblje,  pa  kad  je  Allahov  Poslanik,  sallallahu  alejhi  ve  sellem,  primijetio  negodovanje 
na  njegovom  licu,  rekao  je:  "Allaha  mi,  Sa'de,  kao  da  ti  se  ne  sviđa  ovo  što  ljudi 
rade?"  Sa'd  je  odgovorio:  "Allaha  mi,  tako  je!  I  to  zato,  Allahov  Poslaniče,  što  je  ovo 
prvi  poraz  koji  je  Allah  nanio  mnogobošcima,  pa  mi  je  bilo  draže  da  ih  pobijemo 
nego  da  ih  ostavimo."4 

Allahov  Poslanik,  sallallahu  alejhi  ve  sellem,  postupao  je  prema  zarobljenici- 
ma pravedno,  odlučno,  iskazujući  im  samilost,  nadajući  se  da  će  primiti  islam.  Nje- 
gove odluke  o  njima  bile  su  različite:  naredio  je  da  neki  budu  ubijeni,  od  nekih  je 
prihvatio  otkup,  neke  je  oslobodio  iz  samilosti,  a  nekima  je  uvjetovao  da  u  zamjenu 
za  oslobađanje  poduče  pisanju  desetero  muslimanske  djece. 

a)  Vjerovjesnik  pokazuje  koliko  je  cijenio  zaštitu  koju  mu  je  pružio  Mutim  b. 


Allahov  Poslanik,  sallallahu  alejhi  ve  sellem,  rekao  je:  "Kada  bi  Mut'im  b.  Adijj 
bio  živ  i  zamolio  me  da  pustim  ove  smrdljivce,  sve  bih  ih  oslobodio  zbog  njega."5 

Ovaj  hadis  je  primjer  lijepog  uzvraćanja  na  ukazano  dobročinstvo.  Ovaj 
Mut'im  je  učinio  mnogo  dobra  Poslaniku,  sallallahu  alejhi  ve  sellem,  a  između  osta- 
log uzeo  ga  je  pod  svoju  zaštitu  nakon  što  se  Poslanik,  sallallahu  alejhi  ve  sellem, 
vratio  iz  Taifa,  a  bio  je  i  jedan  od  najžešćih  zagovornika  raskidanja  sporazuma  o 
izolaciji  muslimana  i  Benu  Hašima.6 

Ovo  pokazuje  da  ljudima  treba  odati  priznanje  za  časne  stavove  i  poteze 
makar  bili  mnogobošci.7 


1  Ahmed,  Musned,  1/373.  Tefsir  Ibn  Kesir,  2/325. 

2  Sura  El-Enfal,  67-69. 

3  Mu'inus-sire,  str.  209. 

4  El-Gadban,  Et-Terbijetul-džihadijje,  1/141. 

5  Ebu  Davud,  Sunen,  Kitabul-džihad,  bab:  El-Mennu  alel-esir,  br.  2689.  Lanac  prenosilaca  je  sahih. 

6  Mu'inus-sire,  str.  208. 

7  Et-Terbijetul-kijadijje,  3/54. 

b)  Ubistvo  Ukbeta  b.  Ebu  Mu  ajjita  i  En-Nadra  b.  El-Harisa 

S  druge  strane,  prema  zločincima  i  smutljivcima  mora  se  postupati  odrješito. 
Primjer  za  to  su  Ukbe  b.  Ebu  Muajjit  i  En-Nadr  b.  El-Haris. 

Njih  dvojica  su  bili  jedni  od  najgorljivijih  zagovornika  rata  protiv  islama, 
posvećeni  činjenju  zla  muslimanima.  Ostavljanje  takvih  ljudi  u  životu,  napose  u  vrlo 
kritičnim  momentima  kroz  koje  je  prolazila  islamska  da'va,  bilo  je  vrlo  opasno.  Jer, 
da  su  bili  oslobođeni,  pokušavali  bi  na  sve  načine  nauditi  islamu  i  muslimanima, 
tako  da  je  za  dobrobit  islama  bilo  najbolje  ubiti  ih.1 

Iz  navedenih  razloga,  po  dolasku  u  mjesto  Es-Safra',  vraćajući  se  u  Medinu, 
Vjerovjesnik,  sallallahu  alejhi  ve  sellem,  naredio  je  da  budu  ubijeni.  Kada  je  Ukbe 
čuo  za  naredbu  da  ga  ubiju,  počeo  je  zapomagati:  "Jadan  ja,  zašto  da  me  ubijete,  o 
Kurejšije!"  Allahov  Poslanik,  sallallahu  alejhi  ve  sellem,  reče  mu:  "Zbog  tvog  neprija- 
teljstva prema  Allahu  i  Njegovom  Poslaniku!"  Ukbe  je  molio:  "Muhammede,  postu- 
pi sa  mnom  kao  sa  ostalim  zarobljenicima:  ako  njih  ubij'eš,  ubij  i  mene,  ako  njima 
oprostiš,  oprosti  i  meni,  a  ako  od  njih  prihvatiš  otkup,  prihvati  i  od  mene!  O 
Muhammede,  gdje  će  mi  djeca!"  Vjerovjesnik,  sallallahu  alejhi  ve  sellem,  reče:  "U 
Vatru!"  -  i  naredi  jednom  ashabu:  "Asime,  uzmi  ga  i  odrubi  mu  glavu!"2  Asim  je  to  i 
uradio.3 

Što  se  tiče  En-Nadra  -  on  je  bio  pravi  šejtan  u  ljudskom  liku:  uznemiravao  je 
Poslanika,  sallallahu  alejhi  ve  sellem,  i  otvoreno  pokazivao  svoje  neprijateljstvo.  On 
je  neko  vrijeme  proveo  u  Hiri,  u  Iraku,  pa  je  znao  razne  priče  o  perzijskim  vladarima, 
poput  Rustema  i  Isfendijara,  pa  kada  bi  Allahov  Poslanik,  sallallahu  alejhi  ve  sellem, 
na  nekom  skupu  pričao  o  Allahu  i  opominjao  ljude  da  se  čuvaju  Allahove  kazne 
kakva  je  zadesila  prijašnje  narode,  on  bi  čekao  da  Poslanik,  sallallahu  alejhi  ve 
sellem,  ode,  pa  bi  govorio:  "Kurejšije,  Allaha  mi,  ja  znam  ljepše  priče  od  njegovih, 
pa  se  okupite  da  vam  pričam!"  Zatim  bi  im  pričao  o  perzijskim  vladarima  i  govorio: 
"Po  čemu  su  to  Muhammedove  priče  bolje  od  mojih!?"4 

Čovjek  poput  ovoga,  koji  se  oholi  i  uzdiže  iznad  Allaha,  koji  smatra  da  su 
njegove  priče  ljepše  od  onoga  što  Allah  objavljuje  i  što  govori  Poslanik,  sallallahu 
alejhi  ve  sellem,  ovakav  čovjek,  bez  sumnje,  zaslužuje  kaznu.  Zato  ga  Allahov  Posla- 
nik, sallallahu  alejhi  ve  sellem,  nije  uvrstio  među  one  o  kojima  je  tražio  savjet  kako 
da  postupi  s  njima5,  nego  je  odmah  naredio  da  ga  ubiju,  pa  gaje  ubio  Alija  b.  Ebu 
Talib,  radijallahu  anhu.6 

Iz  smrtne  presude  ovoj  dvojici  zločinaca  muslimani  su  naučili  da  se  ne  smiju 


1  Muhammed  Ahmed  Bašemil,  Gazvetu  Bedrinil-kubra,  str.  162. 

2  Medžme'uz-zeva'id,  6/89.  El-Hejsemi  je  rekao:  "Bilježi  ga  Et-Taberani  u  El-Kebiru,  a  prenosioci  su 
pouz-dani." 

3  Et-Terbijetul-kijadijje,  3/60. 

4  Ibn  Hišam,  Es-Siretun-Nebevijje,  1/439-440. 

5  Et-Terbijetul-kijadijje,  3/57. 

6  Es-Siretun-Nebevijje,  2/255. 


tolerirati  zločini,  pogotovo  ako  su  počinioci  vođe  zla  i  predvodnici  u  zabludu,  jer 
nema  mjesta  za  samilost  i  oprost  onima  koji  su  prešli  sve  granice  zla.1  Ova  dva 
čovjeka  bila  su  među  najgorim  Allahovim  robovima,  ogrezli  u  nevjerstvu,  inatu,  ne- 
prijateljstvu, zavisti  i  omalovažavanju  islama.2 

c)  Vjerovjesnik  oporučuje  lijepo  postupanje  sa  zarobljenicima 

Stigavši  u  Medinu,  Vjerovjesnik,  sallallahu  alejhi  ve  sellem,  podijelio  je  asha- 
bima  zarobljenike  i  rekao:  "Oporučujem  vam  da  lijepo  postupate  prema  njima."3 
Ashabi  su  ispunili  Poslanikovu,  sallallahu  alejhi  ve  sellem,  oporuku  i  spadaju  u  one 
koje  je  Allah  ovako  opisao: 

"I  hranu  su  davali,  mada  su  je  i  sami  željeli,  siromahu,  siročetu  i  sužnju."4 

Svjedočeći  o  lijepom  postupanju  ashaba  prema  zarobljenicima,  Ebu-Aziz  b. 
Umejr,  brat  Mus'aba  b.  Umejra,  rekao  je:  "Zarobljen  sam  na  dan  Bedra  i  predat  sam 
nekim  ensarijama,  pa  su  oni  za  ručak  i  večeru  jeli  datule,  a  meni  su  spremili  jelo  od 
pšenice  jer  je  Allahov  Poslanik,  sallallahu  alejhi  ve  sellem,  rekao:  'Oporučujem  vam 
da  lijepo  postupate  sa  zarobljenicima."'5 

Ebul-As  b.  Er-Rebi'a,  o  svom  iskustvu  u  zarobljeništvu  kod  muslimana,  rekao 
je:  "Predat  sam  nekim  ensarijama,  Allah  im  dao  svako  dobro:  kad  bismo  ručali  ili 
večerali,  meni  su  davali  prednost  nad  sobom,  tako  da  su  mi  davali  kruh  iako  gaje 
bilo  malo,  a  oni  su  jeli  samo  datule  kojih  su  imali  mnogo,  čak  i  kada  bi  neko  od  njih 
našao  komadić  kruha,  davali  bi  ga  meni*  Slično  tome  i  još  bolje  doživio  je  Velid,  sin 
El-Velida  b.  El-Mugire.  I  vodili  su  nas  na  jahalicama,  a  sami  su  išli  pješice."6 

Ova  samilost  koju  su  ashabi  pokazali  prema  zarobljenicima,  a  koja  je  dio 
etičkih  vrijednosti  čije  je  temelje  postavio  Kur'an  i  u  koje  ih  je  pozivao  Vjerovjesnik, 
sallallahu  alejhi  ve  sellem,  utjecala  je  na  to  da  neki  ugledni  zarobljenici  prime  islam. 
Ebu  Aziz  i  Es-Saib  b.  Ubejd,  nakon  što  su  platili  otkupninu,  primili  su  islam  jer  su, 
vidjevši  kako  ashabi  ispunjavaju  Poslanikovu,  sallallahu  alejhi  ve  sellem,  oporuku, 
zavoljeli  islam.  Zarobljenici  koji  su  se  nakon  isplaćivanja  otkupnine  vratili  svojim 
domovima  i  svojim  porodicama,  pričali  su  o  Muhammedu,  njegovom  visokom  mo- 
ralu, ljubavi  i  samilosti,  o  njegovoj  vjeri  koja  propagira  dobročinstvo,  bogobojaz- 
nost,  napredak  i  svako  dobro.7 


1  Et-Terbijetul-kijadijje,  3/60. 

2  El-Bidaje  ven-nihaje,  3/306. 

3  Ibid.,  3/307. 

4  Sura  El-Insan,  8. 

5  Medžme'uz-zeva'id,  6/86.  El-Hejsemi  je  rekao:  "Bilježi  ga  Et-Taberani  u  Es-Sagiru  i  El-Kebiru,  a  lanac 
prenosilaca  je  hasen. 

6  El-Vakidi,  Et-Megazi,  1/119. 

7  Urdžun,  Muhammed  Resulullah,  3/474. 

Ashabi  su  altruistički  uskraćivali  sebi  da  bi  pružili  ugodnost  neprijateljima 
islama,  što  pokazuje  nenadmašnost  islama  na  polju  etičkih  vrijednosti.1 

d)  Poslanikov  amidža  Abbas  b.  Abdul-Muttalib  plaća  otkupninu 

Kurejšije  su  poslale  Allahovom  Poslaniku,  sallallahu  alejhi  ve  sellem,  otkup- 
ninu i  svaka  porodica  otkupila  je  svoga  zarobljenika  plativši  koliko  je  traženo,  pa  je 
Abbas  rekao:  "Allahov  Poslaniče,  ja  sam  musliman." 

Allahov  Poslanik,  sallallahu  alejhi  ve  sellem,  rekao  mu  je:  "Allah  najbolje  zna  o 
tvom  islamu!  Ako  je  tako  kao  što  kažeš,  Allah  će  te  nagraditi,  ali  mi  sudimo  po 
vanjštini,  pa  plati  otkupninu  za  sebe  i  svoje  bratiće  Nevfela  b.  El-Harisa  b.  Abdul- 
Muttaliba  i  Akila  b.  Ebu  Taliba,  i  svoga  saveznika  Utbeta  b.  Amra  iz  Benul-Harisa  b. 
Fihra." 

Abbas  reče:  "Nemam  toliko,  Allahov  Poslaniče."  Poslanik,  sallallahu  alejhi  ve 
sellem,  reče:  "A  gdje  je  imetak  koji  ste  ti  i  Ummul-Fadl  zakopali,  pa  si  joj  rekao:  'Ako 
mi  se  šta  desi  na  ovom  putu,  ovaj  imetak  je  za  moje  sinove  Fadla,  Abdullaha  i 
Kasima."'  Abbas  je  rekao:  "Tako  mi  Allaha,  ja  uistinu  znam  da  si  ti  Allahov  poslanik, 
zaista  je  ovo  nešto  o  čemu  ne  zna  niko  osim  mene  i  Ummul-Fadl!  Allahov  Posla- 
niče, obračunaj  mi,  za  ono  što  ste  pretrpjeli  od  mene,  dvadeset  oka  od  imetka  koji 
imam  kod  sebe." 

Allahov  Poslanik,  sallallahu  alejhi  ve  sellem,  rekao  je:  "To  nam  je  Allah  dao  od 
tebe."  Abbas  je  na  takav  način  otkupio  sebe,  svoja  dva  bratića  i  saveznika,  a  Allah  je 
povodom  tog  slučaja  objavio: 

"O  Vjerovjesniče,  reci  sužnjima  koji  se  nalaze  u  rukama  vašim:  'Ako  Allah  zna 
da  u  srcima  vašim  ima  bilo  šta  dobro,  dat  će  vam  bolje  od  onoga  što  vam  je 
uzeto  i  oprostit  će  vam,  a  Allah  prašta  i  milostiv  je.1"2 

Abbas  je  kasnije  govorio:  "Umjesto  dvadeset  oka,  Allah  mi  je  u  islamu  dao 
dvadeset  robova,  svaki  od  njih  imao  je  imetak  uložen  u  neki  posao,  a  uz  to  se 
nadam  i  Allahovom  oprostu."3 

Ovaj  ajet,  iako  je  objavljen  povodom  Abbasovog  slučaja,  važi  za  sve  sužnje, 
jer  je  relevantno  opće  značenje  ajeta,  a  ne  konkretan  povod  zbog  kojeg  je 
objavljen.4 

Neke  ensarije  su  rekle  Allahovom  Poslaniku,  sallallahu  alejhi  ve  sellem:  "Doz- 


1  Et-Tarihul-Islami,  4/175-176. 

2  Sura  El-Enfal,  70-71. 

3  Sahihul-Buhari,  Kitabul-megazi,  Bab:  12,  br.  4018. 

4  Hadisul-Kur'anil-kerim  an  gazevatir-Resul,  1/132. 


voli  nam  da  našem  sestriću  Abbasu  vratimo  njegovu  otkupninu."  Poslanik,  salla- 
llahu  alejhi  ve  sellem,  rekao  je:  "Tako  mi  Allaha,  nećete  za  njega  dati  nijedan 
dirhem!"1,  to  jest:  ništa  od  imetka  ne  ostavljajte  Abbasu  za  njegovu  otkupninu. 

Ensarije  su  pokazale  lijep  odnos  prema  Poslaniku,  sallallahu  alejhi  ve  sellem, 
time  što  su  Abbasa  nazvali  svojim  sestrićem2,  želeći  time  reći  da  traže  milost  za 
svog  rođaka,  a  nisu  ga  nazvali  Poslanikovim,  sallallahu  alejhi  ve  sellem,  amidžom  jer 
bi  tako  izgledalo  da  traže  milost  za  Abbasa  samo  zato  što  je  Poslanikov  rod.  To  je 
primjer  oštroumnosti  i  lijepog  ponašanja  u  komunikaciji  sa  Poslanikom,  sallallahu 
alejhi  ve  sellem,  međutim,  sa  svoje  strane  Poslanik,  sallallahu  alejhi  ve  sellem,  odbio 
je  njihov  prijedlog  kako  bi  pokazao  da  u  islamu  nema  pristrasnosti.3 

Iz  ovog  primjera  su  i  sužnji  i  muslimani  naučili  da  u  islamu  nema  protek- 
cijskog  odnosa  prema  rodbini,  naprotiv,  Vjerovjesnik,  sallallahu  alejhi  ve  sellem, 
tražio  je  od  svoga  amidže  Abbasa  visoku  otkupninu.4 

Abbas  je  isplatio  otkupninu  za  sebe,  svoja  dva  bratića  i  svoga  saveznika  te  se, 
tajeći  da  je  musliman,  vratio  u  Mekku  gdje  je  s  velikim  uspjehom  vodio  obavještajni 
aparat  islamske  države  sve  do  oslobođenja  Mekke  kada  je  obznanio  da  je  musli- 
man.5 

e)  Ebul-As  b.  Er-Rebi'a,  suprug  Poslanikove  kćerke  Zejnebe 

Aiša,  radijallahu  anha,  kazuje:  "Kada  su  Mekkelije  poslale  otkupninu  za  svoje 
sužnje,  Zejneb  je  poslala  otkupninu  za  svoga  muža  Ebul-Asa  b.  Er-Rebi'a  koja  se 
sastojala  od  novca  i  ogrlice.  Tu  ogrlicu  je  Hatidža  poklonila  Zejnebi  kada  su  je 
udavali,  pa  kada  je  Allahov  Poslanik,  sallallahu  alejhi  ve  sellem,  vidio  ogrlicu,  veoma 
se  sažalio  na  Zejneb  pa  je  rekao:  'Ako  biste  joj  htjeli  pustiti  njenog  sužnja  i  vratiti 
njenu  ogrlicu  -  učinite  to.'  Ashabi  su  pristali,  pustili  ga  i  vratili  Zejnebi  njen  ime- 
tak."6 

Allahov  Poslanik,  sallallahu  alejhi  ve  sellem,  tražio  je  od  El-Asa  obećanje  da 
će  pustiti  Zejneb  da  učini  hidžru,  pa  je  poslao  sa  njim  Zejda  b.  Hariseta  i  jednog 
ensariju  da  je  dovedu.  Ebul-As  im  je  rekao:  "Sačekajte  Zejneb  u  Je'džedžu7  pa  je 
povedite  sa  sobom."8 

Ebul-As  b.  Er-Rebi'a,  suprug  Poslanikove  kćerke  Zejnebe,  nikada  se  i  ni  na 
koji  način  nije  suprotstavljao  Poslanikovoj  misiji,  nije  zlostavljao  niti  vrijeđao  ashabe 
Allahovog  Poslanika,  sallallahu  alejhi  ve  sellem.  Bio  je  to  čovjek  posvećen  razvijanju 


1  Fethul-Bari,  7/321,  prema:  El-Mustefad  min  kisasil-Kur'an,  2/135. 

2  To  je  zato  što  je  Abbasova  nena  potjecala  iz  plemena  Benu  Nedždžar  iz  Jesriba. 

3  Es-Salihi,  Subulus-Selam,  4/135. 

4  Ebu  Šehbe,  Es-Siretun-Nebevijje,  2/176. 

5  Et-Terbijetul-kijadijje,  3/68. 

6  Sahihus-Siretun-Nebevijje,  str.  261. 

7  Mjesto  udaljeno  od  Mekke  oko  osam  milja. 

8  Ebu  Davud,  Sunen,  Kitabul-džihad,  bab:  Fi  fidail-esiri  bil-mal,  br.  2692. 

svoje  trgovine  i  stidio  se  pred  Allahovim  Poslanikom,  sallallahu  alejhi  ve  sellem, 
zbog  divljačkog  odnosa  Kurejšija  prema  islamskoj  da'vi.  U  Bitki  na  Bedru  bio  je 
jedan  od  onih  od  kojih  se  nije  čuo  glas  podrške  sukobu,  niti  se  u  samoj  bitki  mno- 
go zalagao  te  je  pao  u  muslimanske  ruke  kao  zarobljenik. 

Pošto  su  Kurejšije  počele  slati  otkupninu  za  svoje  rođake  u  sužanjstvu  i 
Zejneb  je  poslala  otkupninu  za  svoga  muža  koja  se  sastojala  od  novca  i  ogrlice  koju 
joj  je  poklonila  njena  majka  Hatidža  kad  se  udala  za  Ebul-Asa. 

Ova  ogrlica  podsjetila  je  Poslanika,  sallallahu  alejhi  ve  sellem,  na  kćerku  i  na 
suprugu  i  na  porodicu,  emocije  su  navirale  te  se  mnogo  rastužio  zbog  svoje  kćerke. 

Vjerovjesnik,  sallallahu  alejhi  ve  sellem,  bio  je  otac  pun  očinske  ljubavi,  i  ta 
ljubav  pobudila  je  u  njemu  najplemenitije  ljudske  osjećaje  milosti,  a  njegovo  srce 
ispunilo  se  najčistijim  osjećajima  nježnosti  i  čežnje,  te  se  molećivo  obratio  ashabi- 
ma  da  budu  darežljivi,  ali  u  isto  vrijeme  naznačio  da,  ako  žele,  mogu  zadržati 
otkupninu  jer  je  to  njihovo  pravo,  stoga  su  njegove  riječi  bile:  "Ako  biste  joj  htjeli 
pustiti  njenog  sužnja  i  vratiti  njenu  ogrlicu  -  učinite  to." 

Ovaj  način  komunikacije  u  stanju  je  doprijeti  do  najdubljih  predjela  duše  i 
privoliti  je  da  sa  zadovoljstvom  odgovori  na  molbu.1 

Ovi  prizori  Poslanikovog,  sallallahu  alejhi  ve  sellem,  pokazivanja  milosti  i 
emocija  prema  svojoj  kćerki  ispunjeni  su  i  Vjerovjesnikovom  željom  da  pridobije 
srce  svoga  zeta  za  islam,  jer  je  znao  daje  Ebul-As  razborit  i  pametan  čovjek  kojeg 
je  Poslanik,  sallallahu  alejhi  ve  sellem,  često  spominjao  po  lijepom  ponašanju  iako 
je  Ebul-As  bio  u  mnogoboštvu.2 

f)  Ebu  Izzet  Amr  b.  Abdullah  između  Poslanikove  samilosti  i  odlučnosti 

Ebu  Izzet  je  bio  siromašan  i  imao  je  nekoliko  kćeri,  pa  je  rekao:  "Allahov 
Poslaniče,  ti  znaš  da  je  nemam  imetka  i  da  sam  siromašan  i  imam  malu  djecu,  pa  mi 
se  smiluj."  Allahov  Poslanik,  sallallahu  alejhi  ve  sellem,  smilovao  mu  se  i  uzeo  od 
njega  obavezu  da  nikoga  ne  pomaže  protiv  Poslanika,  sallallahu  alejhi  ve  sellem,  pa 
je  Ebu  Izzet  od  radosti  izrecitirao  stihove  u  kojima  hvali  Allahovog  Poslanika, 
sallallahu  alejhi  ve  sellem: 

Ko  će  prenijeti  od  mene,  o  Muhammede 
Da  si  došao  sa  Istinom,  svake  hvale  si  dostojan 
Ti  u  našim  sricima  visoko  mjesto  uživaš 
Ko  se  protiv  tebe  bori,  nesretnik  je 
A  sretan  je  ko  u  miru  s  tobom  živi 
A  kad  se  sjetim  Bedra,  tuga  me  obuzme. 

Ibn  Kesir  kaže:  "Međutim,  ovaj  Ebu  Izzet  je  prekršio  obećanje  dato  Poslaniku, 


1  Urdžun,  Muhammed  Resulullah,  3/480-487. 

2  Et-Tarihul-islami,  4/183. 


sallallahu  alejhi  ve  sellem,  jer  su  se  mušrici  poigrali  njegovim  razumom  pa  je  izašao 
s  njima  u  Bitku  na  Uhudu  gdje  je  ponovo  zarobljen,  pa  je  ponovo  zatražio  od 
Vjerovjesnika,  sallallahu  alejhi  ve  sellem,  da  mu  se  smiluje,  ali  je  Vjerovjesnik,  salla- 
llahu alejhi  ve  sellem,  rekao:  "Neću  te  pustiti  da  se  izvučeš  i  ovoga  puta,  pa  da  ka- 
žeš: 'Prevario  sam  Muhammeda  dva  puta!',  a  zatim  je  naredio  da  mu  se  odrubi 
glava."1 

Poslanik,  sallallahu  alejhi  ve  sellem,  bio  mu  se  smilovao  i  pustio  ga  jer  je  bio 
siromašan  i  imao  mnogo  kćeri  o  kojima  se  brinuo,  ali  Ebu  Izzet  nije  ispunio  svoje 
obećanje  da  se  neće  boriti  protiv  muslimana  niti  podsticati  druge  na  to,  pa  kada  je 
zarobljen  u  Bitki  na  Uhudu,  Vjerovjsnik,  sallallahu  alejhi  ve  sellem,  bio  je  odrješit  i 
naredio  je  da  mu  odrube  glavu. 

g)  Suhejl  b.  Amr  u  zarobljeništvu 

Abdurrahman  b.  Esad  b.  Zurara,  radijallahu  anhuma,  kazao  je:  "Kada  su  u 
Medinu  dovedeni  zarobljenici,  Sevda  bint  Zem'a,  radijallahu  anha,  Vjerovjesnikova, 
sallallahu  alejhi  ve  sellem,  supruga,  sjedila  je  kod  porodice  Afra'  izražavajući  im 
saučešće  za  pogibiju  Afrinih  sinova  Avfa  i  Mu'avviza.  Bilo  je  to  prije  propisivanja 
hidžaba."  Sevda  kaže:  "I  dok  sam  sjedila  kod  njih,  dođe  nam  vijest  da  su  dovedeni 
zarobljenici  pa  sam  se  vratila  kući  i  zatekla  Allahovog  Poslanika,  sallallahu  alejhi  ve 
sellem,  a  u  jednom  kraju  sobe  sam  ugledala  Ebu  Jezida,  Suhejla  b.  Amra.  Ruke  su 
mu  bile  vezane  konopcem  za  vrat,  pa  kad  sam  ga  vidjela  u  tom  stanju,  nisam  se 
mogla  suzdržati  a  da  mu  ne  kažem:  'Zar  nije  bilo  bolje  da  ste  časno  poginuli,  Ebu 
Jezide,  umjesto  što  ste  dovedeni  svezani.'  Pribrala  sam  se  tek  kad  sam  čula  riječi 
Allahovog  Poslanika,  sallallahu  alejhi  ve  sellem:  'O  Sevda,  zar  podstičeš  na  borbu 
protiv  Allaha  i  Njegovog  Poslanika.'  Odgovorila  sam:  'Allahov  Poslaniče,  vidjevši 
Ebu  Jezida  s  rukama  svezanim  za  vrat,  nisam  se  mogla  sudržati  da  ne  kažem  ovo 
što  sam  rekla."2 

Mikrez  b.  Hafs  b.  El-Ahjef  došao  je  da  pregovara  o  visini  otkupnine  za  Suhejla 
b.  Amra,  pa  kada  je  nakon  pregovora  sa  muslimanima  postignut  dogovor,  musli- 
mani su  rekli:  "Predaj  nam  ono  što  nam  pripada."  Mikrez  je  rekao:  "Pustite  Suhejla, 
a  mene  zadržite  dok  vam  ne  pošalje  otkupninu",  pa  su  tako  i  postupili. 

U  mursel-predanju  prenosi  se  da  je  Omer  b.  El-Hattab,  radijallahu  anhu, 
rekao:  "Allahov  Poslaniče,  dopusti  da  izbijem  sjekutiće  Suhejlu  pa  da  više  nigdje  ne 
govori  protiv  tebe!" 

Allahov  Poslanik,  sallallahu  alejhi  ve  sellem,  odgovorio  je:  "Ne  želim  da  ga 
unakazim,  pa  da  Allah  zbog  toga  unakazi  mene  unatoč  tome  što  sam  vjerovjesnik, 
sallallahu  alejhi  ve  sellem."  Nakon  toga,  Poslanik,  sallallahu  alejhi  ve  sellem,  ustao  je 
i  kazao:  "Možda  ćeš  vidjeti  od  njega  postupak  koji  će  ti  se  dopasti." 


1  Ibn  Kesir,  El-Bidaje  ven-nihaje,  3/313. 

2  El-Asujani,  Es-Siretun-Nebevijje,  2/200.  Lanac  prenosilaca  je  vjerodostojan. 

Ibn  Kesir  je  rekao:  "Ovim  se  aludira  na  Suhejlov  postupak  nakon  smrti 
Allahovog  Poslanika,  sallallahu  alejhi  ve  sellem,  kada  su  se  Arapi  počeli  odmetati  od 
islama  i  proširilo  se  licemjerstvo  u  Medini  i  drugdje,  pa  je  Suhejl  izašao  pred  ljude  u 
Mekki  i  održao  im  govor  kojim  ih  je  podstakao  da  ostanu  postojani  u  islamu.1  Tada 
je,  između  ostalog,  kazao:  'O  Kurejšije!  Dosta  je  što  ste  zadnji  primili  islam  pa 
nemojte  biti  prvi  koji  će  ga  napustiti!  I  znajte  da  ćemo  odsjeći  glavu  svakom  ko  nas 
pokuša  odvratiti."'2 

Allahov  Poslanik,  sallallahu  alejhi  ve  sellem,  nije  dozvolio  da  se  Suhejlu  izbiju 
zubi  smatrajući  to  masakriranjem  i  nakaženjem  ljudskog  izgleda.  Poslanikov,  salla- 
llahu alejhi  ve  sellem,  odgovor  Omeru  bio  je:  "Ne  želim  da  ga  unakazim  pa  da  Allah 
zbog  toga  unakazi  mene  unatoč  tome  što  sam  vjerovjesnik,  sallallahu  alejhi  ve 
sellem." 

Ovo  jeVjerovjesnikov,  sallallahu  alejhi  ve  sellem,  način  odnosa  prema  zarob- 
ljenicima i  to  je  islamskom  ummetu  zvijezda  vodilja  po  tom  pitanju.3 

h)  Podučavanje  u  zamjenu  za  oslobađanje 

Ibn  Abbas  je  kazao:  "Na  dan  Bedra  bilo  je  zarobljenika  koji  nisu  mogli  platiti 
otkupninu,  pa  je  Allahov  Poslanik,  sallallahu  alejhi  ve  sellem,  odredio  da  njihova 
otkupnina  bude  to  što  će  ensarijsku  djecu  naučiti  pisanju."4 

Ovi  zarobljenici  su  se  odmah  dali  na  podučavanje  medinske  djece  pisanju  jer 
svako  ko  poduči  desetero  djece  bit  će  oslobođen.5 

U  tim  izuzetno  teškim  momentima,  kada  je  muslimanima  itekako  bio  potre- 
ban imetak,  Vjerovjesnik,  sallallahu  alejhi  ve  sellem,  ipak  je  kao  otkupninu  prihvatio 
i  podučavanje  djece  pismu  čime  je  pokazao  da  islam  poklanja  izuzetnu  pažnju 
nauci  i  obrazovanju,  što  i  ne  čudi  ako  se  zna  da  prve  riječi  Objave  glase: 

"Čitaj,  u  ime  Gospodara  svoga  koji  stvara,  stvara  čovjeka  od  ugruška.  Čitaj, 
plemenit  je  Gospodar  tvoj  koji  poučava  peru,  koji  čovjeka  poučava  onome  što 
ne  zna. "6 

Osim  toga,  mnogo  je  ajeta  i  hadisa  koji  ukazuju  na  vrijednost  uleme  i  pod- 
stiču  na  stjecanje  znanja. 

Ovim  plemenitim  djelom  Vjerovjesnik,  sallallahu  alejhi  ve  sellem,  udario  je 
temelje  borbe  protiv  nepismenosti  i  pokrenuo  kampanju  obrazovanja  za  sve,  a 


1  Ibn  Kesir,  El-Bidaje  ven-nihaje,  3/311. 

2  Et-Tarihul-islami,  4/181. 

3  Urdžun,  Muhammed  Resulullah,  3/474. 

4  Sahihus-sire,  str.  261. 

5  Et-Terbijetul-kijadijje,  3/74. 

6  Sura  El-Alek,  1-5. 

zasluge  za  to  pripadaju  islamu.1 

i)  Propis  o  zarobljenicima 

Prema  islamu,  vladar  ima  pravo  da,  shodno  općem  interesu  muslimana,  do- 
nese jednu  od  sljedećih  odluka  o  ratnim  zarobljenicima: 

1-  Strijeljanje.  Vjerovjesnik,  sallallahu  alejhi  ve  sellem,  naredio  je  da  se  ubiju 
Ukbe  b.  Ebu  Muajt  i  Nadr  b.  El-Haris. 

2-  Amnestija.  To  je  puštanje  zarobljenika  bez  uzimanja  otkupnine.  Tako  je 
Poslanik,  sallallahu  alejhi  ve  sellem,  postupio  sa  Ebu  Izzetom  el-Džumehijem. 

3-  Otkupnina.  To  je  puštanje  zarobljenika  uz  materijalnu  nadoknadu,  što  je 
Vjerovjesnik,  sallallahu  alejhi  ve  sellem,  uradio  sa  mnogim  zarobljenicima  od  kojih 
su  i  njegov  amidža  Abbas,  Nevfel  b.  El-Haris,  Akil  b.  Ebu  Talib. 

4-  Porobljavanje.  U  slučaju  zarobljenih  pripadnika  židovskog  plemena  Benu 
Kurejza,  Sa'd  b.  Muaz,  radijallahu  anhu,  donio  je  presudu  da  vojno  sposobni  budu 
ubijeni,  imetak  podijeljen,  a  da  se  njihove  robinje  i  slobodne  žene  uzmu  kao  roblje.2 


Šesta  tema 

Rezultati  Bitke  na  Bedru  i  pokušaj  atentata  na  Vjerovjesnika 

Prvo:  Rezultati  Bitke  na  Bedru 
1-  Za  muslimane 

Nakon  Bitke  na  Bedru  muslimani  su  ojačali  i  postali  strah  i  trepet  za  neprija- 
telje u  Medini  i  izvan  nje,  i  svako  koje  htio  napasti  muslimane,  morao  je  prije  toga 
dobro  razmisliti. 

Pobjeda  na  Bedru  osnažila  je  Poslanikova,  sallallahu  alejhi  ve  sellem,  poziciju 
u  Medini,  svjetlo  islama  zasjalo  je  jače,  a  mnogobošci  i  oni  koji  su  sumnjali  u  novu 
vjeru  nisu  se  više  usuđivali  otvoreno  pokazivati  nevjerstvo  i  neprijateljstvo  prema 
islamu.  Tako  se  pojavilo  licemjerstvo,  spletkarenje  i  izdajstvo.  Neki  od  njih  prividno 
su  pred  Vjerovjesnikom,  sallallahu  alejhi  ve  sellem,  i  ashabima  primili  islam  pa  su 
ubrojani  u  muslimane,  ali  pošto  su  u  duši  krili  nevjerstvo,  ostali  su  nevjernici  u 
suštini,  tako  da  niti  su  bili  muslimani  odani  islamu,  a  niti  otvoreni  nevjernici  koji 
jasno  pokazuju  neprijateljstvo  prema  muslimanima. 

Allah  ih  je  ovako  opisao: 


1  Ebu  Šehbe,  Es-Siretun-Nebevijje,  2/164-165. 

2  Gazvetu  Bedril-kubra,  str.  101. 

"Kolebaju  se  između  toga,  niti  su  sa  ovima  niti  sa  onima.  A  onaj  koga  Allah  u 
zabludu  odvede,  nećeš  mu  naći  puta  ka  uputi."1 

Zbog  ove  neodlučnosti  u  određivanju  na  kojoj  su  strani,  Allah  ih  je  ukorio, 
njihove  sramote  razotkrio  i  zaprijetio  im  žestokom  kaznom  u  mnogim  ajetima,  kao 
naprimjer: 

"Licemjeri  će,  doista,  na  samom  dnu  Džehennema  biti  i  ti  im  nećeš  pomagača 
naći."2 

Nakon  pobjede  na  Bedru,  kod  muslimana  se  povećalo  povjerenje  u  Allaha  i 
Njegovog  Poslanika,  sallallahu  alejhi  ve  sellem,  postali  su  jači,  a  i  veliki  broj  kurejšij- 
skih  mnogobožaca  primio  je  islam.  Sve  ovo  podiglo  je  moral  potlačenim  musli- 
manima koji  su  još  uvijek  bili  u  Mekki  i  koji  su  žudjeli  da  lično  vide  Allahovu 
pobjedu  nad  nevjernicima,  povećao  im  se  iman  i  postojanost  u  akidi,  a  u  svojim 
srcima  bili  su  uvjereni  da  će  uskoro  dočekati  izbavljenje. 

Uz  to,  muslimani  su  stekli  dragocjeno  vojno  iskustvo  u  primjeni  novih  meto- 
da ratovanja,  glas  o  njima  se  proširio  Arapskim  poluostrvom  i  šire,  postali  su  snaga 
koja  predstavlja  prijetnju  svim  silama  na  Arapskom  poluostrvu,  a  ne  samo  Kurejsija- 
ma.  Također,  nova  država  je  finansijski  profitirala  od  ratnog  plijena,  pa  se  ekonom- 
sko i  materijalno  stanje  muslimana  poboljšalo  nakon  oskudice  koja  je  trajala  oko 
devetnaest  mjeseci.3 

2-  Za  Kurejšije 

Kurejšije  su  pretrpjele  težak  poraz.  Poginuli  su  im  mnogi  poglavari  od  kojih 
su:  Ebu  Džehl  b.  Hišam,  Umejje  b.  Halef,  Utbe  b.  Rebi'a  i  drugi,  koji  su  bili  među 
najhrabrijim  i  najjačim  Kurejšijama. 

Ali,  Kurejšije  nisu  doživjele  samo  vojni  poraz,  nego  i  psihološki  jer  su  musli- 
mani, pored  kurejšijske  trgovine,  sada  ugrožavali  i  njihovu  nezavisnost  i  politički 
utjecaj  na  Arapskom  poluostrvu.4 

Vijest  o  porazu  odjeknula  je  među  Kurejšijama  u  Mekki  poput  groma.  U 
početku  uopće  nisu  vjerovali  da  je  to  istina. 

Ibn  Ishak  pripovijeda:  "Prvi  koji  je  Mekkelijama  donio  vijest  o  porazu  bio  je 
El-Hajsuman  b.  Abdullah  el-Huza'u  Kada  je  stigao  u  Mekku,  upitali  su  ga:  'Kakve 
vijesti  donosiš?'  Rekao  je:  'Poginuli  su  Utbe  b.  Rebi'a,  Šejbe  b,  Rebi'a,  Ebul-Hakem 


1  Sura  En-Nisa',  143. 

2  Sura  En-Nisa',  145. 

3  Dr.  Ali  Mu'ti,  Et-Tarihus-sijasi  vel-askeri,  str.  274-275. 

4  Dr.  Ali  Mu'ti,  Et-Tarihus-sijasi  vel-askeri,  str.  376. 

b.  Hišam,  Umejje  b.  Halef,  Zem'a  b.  El-Esved,  Nubih  i  Munebbih,  El-Hadždžadžovi 
sinovi,  Ebul-Bahteri  b.  Hišam...'  Kada  ga  je  Safvan  b.  Umejje  čuo  kako  nabraja  sve 
same  poglavare  Kurejša,  rekao  je:  'Allaha  mi,  ovaj  nije  normalan!  Pitajte  ga  za 
mene?"  Okupljeni  upitaše:  'A  šta  je  sa  Safvanom  b.  Umejje?'  Hajsuman  reče:  'Eto 
njega  sjedi  u  Hidžru.  Ali,  tako  mi  Allaha,  vidio  sam  kad  su  mu  poginuli  otac  i  brat/"1 

Ebu  Rafi',  štićenik  Allahovog  Poslanika,  sallallahu  alejhi  ve  sellem,  pričao  je 
kako  je  Ebu  Leheb,  Allah  ga  prokleo,  reagirao  na  vijest  o  kurejšijskom  porazu:  "Bio 
sam  rob  Abbasa  b.  Abdul-Muttaliba,  čiji  su  ukućani  bili  muslimani.  Kada  je  Ummul- 
Fadl  primila  islam,  i  ja  sam  to  učinio.  Abbas  je  krio  daje  musliman  jer  se  bojao  svog 
naroda  i  nije  htio  da  im  se  suprotstavlja,  a  imao  je  mnogo  imetka  i  poslovne  veze  u 
svom  narodu.  Allahov  neprijatelj  Ebu  Leheb  nije  otišao  u  Bitku  na  Bedru,  nego  je 
kao  zamjenu  poslao  El-Asa  b.  Hišama  b.  El-Mugire.  Vijest  o  porazu  Kurejšija  skrhala 
je  i  ponizila  Ebu  Leheba,  a  mi  smo  osjećali  snagu  i  ponos. 

Ja  sam  bio  nejak  čovjek,  pravio  sam  i  glačao  strijele  u  šatoru  kod  Zemzema. 
Sjedio  sam  u  tom  šatoru  i  glačao  strijele,  a  Ummul-Fadl,  Abbasova  supruga,  sjedila 
je  pokraj  mene,  i  radovali  smo  se  zbog  vijesti  koje  su  nam  došle.  Tada  se  pojavio 
Ebu  Leheb,  kao  daje  donosio  zlo,  sjeo  je  na  ulazu  u  šator  okrenuvši  leđa  prema 
mojim  leđima.  Dok  je  on  tako  sjedio,  začuše  se  povici;  'Evo  stiie  Ebu  Suf}ac\  b.  El- 
Haris  b.  Abdul-Muttalib!'  Ebu  Leheb  mu  reče:  'Dođi  da  čujem  kakve  vijesti  donosiš.' 
Ebu  Sufjan  je  sjeo,  a  ljudi  su  stajali  oko  njega  pa  Ebu  Leheb  upita:  'Bratiću  moj,  reci 
mi  šta  se  desilo.'  Ebu  Sufjan  b.  El-Haris  odgovorio  je:  'Allaha  mi,  izgledalo  je  kao  da 
smo  im  podmetnuli  svoja  pleća  pa  su  nas  ubijali  kako  su  htjeli  i  zarobljavali  kako  su 
htjeli!  Ali,  opet,  ne  krivim  ljude  za  to,  jer  smo  vidjeli  ljude  u  bijelom  na  šarenim 
konjima,  slijetali  su  s  neba  i  uništavali  su  sve  pred  sobom  i  niko  im  se  nije  mogao 
suprotstaviti.'  Rukom  sam  podigao  zastor  na  ulazu  šatora  i  rekao:  'Tako  mi  Allaha, 
to  su  meleki!'  Ebu  Leheb  je  podigao  ruku  i  udario  mi  jak  šamar.  Pošto  sam  se 
opirao,  on  me  podigao  i  bacio  na  tlo,  zatim  je  sjeo  na  mene  i  počeo  me  tući,  a  ja 
sam  bio  nejak,  pa  je  Ummul-Fadl  ustala,  dohvatila  je  jedan  šatorski  kolac  i  udarila 
njime  Ebu  Leheba  po  glavi  napravivši  mu  veliku  ranu.  Vikala  je  na  njega:  'Lahko  ti  je 
tući  ovog  slabića  kad  mu  gospodar  nije  tu!'  Ebu  Leheb  je  ustao  i  otišao  ponižen. 
Nakon  sedam  noći  umro  je  od  neke  zarazne  bolesti."2 

Ummul-Fadl,  Harisova  kćerka,  je  supruga  Abbasa  b.  Abdul-Muttaliba,  sestra 
majke  vjernika  Mejmune,  tetka  Halida  b.  El-Velida  s  majčine  strane,  i  prva  žena  koja 
je  primila  islam  nakon  Hatidže.3 

Poraz  na  Bedru  mušricima  je  ostavio  gorčinu,  tugu  i  bol  kako  zbog  poraza 
tako  i  zbog  poginulih  i  zarobljenih. 

Ebu  Leheb  je  ubrzo  nakon  toga  obolio  od  opake  bolesti  i  umro;  Ebu  Sufjan  je 


1  Sahihus-Siretun-Nebevijje,  str.  257. 

2  Ibn  Hišam,  Es-Siretun-Nebevijje,  2/258. 

3  Dr.  Ismetuddin  Kerker,  El-Mer'etu  fil-ahdin-Nebevi,  str.  162. 

izgubio  jednog  sina,  a  drugi  mu  je  bio  zarobljen.  Ukratko,  nije  bilo  kuće  u  Mekki  a 
da  ukućani  nisu  bili  u  žalosti  za  prijateljem  ili  rođakom,  koji  je  ili  poginuo  ili  zarob- 
ljen. Stoga  se  nije  čuditi  da  su  bili  odlučni  da  se  osvete,  neki  su  se  čak  zaklinjali  da 
se  neće  okupati  dok  se  ne  osvete  onima  koji  su  ih  ponizili  i  pobili  im  vođe  i  ugled- 
nike. I  kao  uzrok  te  želje  za  osvetom  odigrala  se  Bitka  na  Uhudu.1 

3-  Za  Židove 

Židove  je  veoma  uznemirila  muslimanska  pobjeda  nad  Kurejšijama.  Nikako 
im  se  nije  dopala  mogućnost  da  muslimani  ojačaju,  da  islam  postane  utjecajniji  od 
njihove  vjere  i  da  se  proširi  Poslanikov  ugled  i  utjecaj.  Zato  su  odlučili  prekršiti  spo- 
razum koji  su  potpisali  sa  Vjerovjesnikom,  sallallahu  alejhi  ve  sellem,  po  njegovom 
preseljenju  u  Medinu,  te  su  otvoreno  počeli  pokazivati  mržnju  prema  muslimanima, 
koju  su  do  tada  skrivali  u  svojim  prsima.  Počeli  su  kovati  zavjere  protiv  islama  i  Pos- 
lanika, koristili  su  sva  raspoloživa  sredstva  da  bi  uništili  Poslanika,  sallallahu  alejhi 
ve  sellem.2 

Počeli  su  s  provociranjem  Vjerovjesnika  i  muslimana.  Vjerovjesnik,  sallallahu 
alejhi  ve  sellem,  budno  je  pratio  njihove  poteze,  pa  kada  su  prekoračili  moralne 
principe  i  omalovažili  muslimanske  svetinje  i  otvoreno  iskazali  neprijateljske  namje- 
re, nije  imao  izbora  osim  da  se  bori  protiv  njih  i  protjera  ih  iz  Medine.3 

Drugo:  Pokušaj  atentata  na  Poslanika  i  primanje  islama  od  strane  Umejra 
b.  Vehba 

Urve  b.  Ez-Zubejr  pripovijedao  je:  "Nedugo  nakon  poraza  na  Bedru  sastali  su 
se  Umejr  b.  Vehb  el-Džumehi  i  Safvan  b.  Umejje  u  El-Hidžru.  Umejr  b.  Vehb  bio  je 
jedan  od  kurejšijskih  šejtana  koji  su  mnogo  uznemiravali  Allahovog  Poslanika, 
sallallahu  alejhi  ve  sellem,  i  ashabe  dok  su  bili  u  Mekki.  Njegov  sin  Vehb  b.  Umejr 
bio  je  zarobljen  na  Bedru.  Umejr  je  spomenuo  kako  su  poginuli  mnogobošci  bacani 
u  bunare  nakon  bitke.  Safvan  reče:  'Nema,  Boga  mi,  života  postije  njih!'  Umejr  je 
kazao:  'U  pravu  si!  I  da  nemam  dug  koji  moram  vratiti  i  da  se  ne  bojim  da  će  mi  se 
porodica  rasuti  nakon  moje  smrti,  tako  mi  Allaha,  otišao  bih  Muhammedu  i  ubio 
ga,  a  imam  za  to  i  dobar  razlog  -  sin  mi  je  zarobljen  kod  njih.'  Safvan  je  to  jedva 
dočekao  pa  mu  reče:  'Ja  ću  isplatiti  tvoj  dug  i  brinuti  se  o  tvojoj  djeci  kao  i  o 
vlastitoj,  dokle  god  su  živi.  Šta  budem  imao  ja,  imat  će  i  oni.'  Umejr  odgovori: 
'Onda  neka  ovaj  razgovor  ostane  između  nas.'  Safvan  je  rekao:  'U  redu.'  Nakon 
toga  Umejr  je  naredio  da  mu  se  naoštri  sablja  i  natopi  otrovom  pa  je  krenuo  ka 
Medini. 


1  Ebu  Šehbe,  Es-Siretun-Nebevijje,  2/171. 

2  Et-Tarihus-sijasi  vel-askeri,  str.  274. 

3  Ebu  Šehbe,  Es-Siretun-Nebevijje,  2/171. 

Omer  b.  El-Hatab  sjedio  je  sa  grupom  muslimana,  pričali  su  o  Bedru  i  kako  ih 
je  Allah  počastio  pobjedom  nad  neprijateljem,  kad  je  ugledao  Umejra  kako  pored 
Poslanikove,  sallallahu  alejhi  ve  sellem,  džamije  silazi  sa  deve  opasan  sabljom. 
Omer  reče  okupljenima:  'Ovo  pseto  je  Allahov  neprijatelj  Umejr  b.  Vehb!  Siguran 
sam  daje  došao  sa  zlom  namjerom,  on  je  huškao  na  nas  na  dan  Bedra." 

Omer  je,  zatim,  ušao  kod  Allahovog  Poslanika,  sallallahu  alejhi  ve  sellem,  i 
rekao:  'Allahov  Vjerovjesniče,  došao  je  Allahov  neprijatelj  Umejr  b.  Vehb."  Vjero- 
vjesnik,  sallallahu  alejhi  ve  sellem,  rekao  je:  'Uvedi  ga."  Omer  je  izašao,  omotao  je 
oko  Umejrovog  vrata  remen  za  koji  je  Umejr  zadijevao  sablju  i  rekao  okupljenim 
ensarijama:  'Uđite  i  sjedite  oko  Poslanika  i  pazite  da  mu  ovaj  pokvarenjak  ne  učini 
kakvo  zlo  jer  mu  nije  vjerovati.'  Zatim  je  uveo  Umejra  kod  Vjerovjesnika,  sallallahu 
alejhi  ve  sellem,  pa  kada  je  Vjerovjesnik  vidio  kako  gaje  Omer  pritegao  remenom 
oko  vrata,  rekao  je:  'Pusti  ga,  Omere!  Umejre,  približi  se!' 

Umejr  je  prišao  i  rekao:  'Dobro  jutro!'  Bio  je  to  pozdrav  kojim  su  se  pozdrav- 
ljali pagani  prije  dolaska  islama,  pa  mu  Allahov  Poslanik,  sallallahu  alejhi  ve  sellem, 
reče:  'Allah  nas  je  počastio  boljim  pozdravom  od  tvoga  pozdrava,  Umejre.  Nas  je 
Allah  počastio  da  se  pozdravljamo  selamom  koji  je  pozdrav  stanovnika  Dženneta.'1 

'O  Muhammede,  ne  tako  davno  i  ti  si  pozdravljao  ovim  našim  pozdravom', 
rekao  je  Umejr. 

'Zašto  si  došao,  Umejre?',  upitao  je  Poslanik,  sallallahu  alejhi  ve  sellem. 
'Došao  sam  da  vas  zamolim  da  lijepo  postupate  sa  mojim  sinom  kojeg  ste 
zarobili.' 

'A  što  si  objesio  sablju  oko  vrata?',  rekao  je  Poslanik,  sallallahu  alejhi  ve  sel- 
lem. 

'Allah  ružnim  učinio  sablje,  kakvu  smo  korist  imali  od  njih!',  rekao  je  Umejr. 
'Kaži  mi  iskreno,  zašto  si  došao!',  ponovo  je  upitao  Poslanik,  sallallahu  alejhi 
ve  sellem. 

'Nema  drugog  razloga  osim  ovo  što  sam  spomenuo',  odgovorio  je  Umejr. 

Allahov  Poslanik,  sallallahu  alejhi  ve  sellem,  rekao  je:  'A  zar  niste  ti  i  Safvan  b. 
Umejje  sjedili  kod  Hidžra  i  pričali  o  poginulim  Kurejšijama  bačenim  u  bunare  pa  si 
rekao:  -U  pravu  si!  I  da  nemam  dug  koji  moram  vratiti  i  da  se  ne  bojim  da  će  mi  se 
porodica  rasuti  nakon  moje  smrti,  tako  mi  Allaha,  otišao  bih  Muhammedu  i  ubio 
ga',  pa  se  Safvan  obavezao  da  će  isplatiti  tvoj  dug  i  brinuti  se  o  tvojoj  porodici  ako 
me  ubiješ,  a  Allah  je  svjedok  tome.' 

Umejr  reče:  'Svjedočim  da  si  ti  zaista  Allahov  poslanik!  Mi  nismo  vjerovali  u 
Objavu  koja  ti  dolazi  sa  nebesa,  ali  ovom  razgovoru  smo  prisustvovali  samo  Safvan 
i  ja,  a  znam  da  te  o  tome  nije  mogao  obavijestiti  niko  osim  Allaha.  Hvala  Allahu  koji 
me  je  usmjerio  ka  islamu.' 


1  Sahihus-sire,  str.  259. 

Nakon  toga  Umejr  je  izgovorio  kelimei-šehadet,  a  Allahov  Poslanik,  sallallahu 
alejhi  ve  sellem,  naredio  je  ashabima:  'Podučite  svoga  brata  vjerskim  propisima  i 
Kur'anu  i  oslobodite  njegovog  sužnja',  te  su  ashabi  to  i  učinili. 

Nakon  toga  Umejr  je  rekao:  'Allahov  Poslaniče,  ja  sam  ulagao  veliki  trud  u 
pokušaju  gašenja  Allahovog  svjetla  i  mnogo  sam  uznemiravao  onoga  ko  je  bio  u 
Allahovoj  vjeri,  pa  mi  dozvoli  da  se  vratim  u  Mekku  i  pozivam  ih  Allahu  i  Njegovom 
Poslaniku,  sallallahu  alejhi  ve  sellem  -  možda  ih  Allah  uputi,  a  ako  ne,  barem  ću  ih 
uznemiravati  kao  što  sam  uznemiravao  tvoje  ashabe.'  Allahov  Poslanik,  sallallahu 
alejhi  ve  sellem,  dozovolio  mu  je  pa  se  vratio  u  Mekku. 

Kada  je  Umejr  b.  Safvan  krenuo  da  ubije  Poslanika,  sallallahu  alejhi  ve  sellem, 
Safvan  b.  Umejje  počeo  je  govoriti  Mekkelijama:  'Ovih  dana  čut  ćete  vijest  koja  će 
vas  tako  obradovati  da  ćete  zaboraviti  poraz  na  Bedru.' 

Kad  god  bi  dolazio  neko  iz  pravca  Medine,  Safvan  se  raspitivao  o  Umejru, 
dok  ga  jedan  putnik  nije  obavijestio  daje  primio  islam.  Safvan  se  odmah  zakleo  da 
više  nikada  neće  s  njim  pričati  niti  mu  ikakvo  dobro  učiniti."1 

Iz  ovog  događaja  možemo  izvući  sljedeće  pouke: 

1-  Nevjernici  ulažu  veliki  napor  u  cilju  fizičke  eliminacije  daija.  Iz  dogovora 
Safvana  i  Umejra  da  ubiju  Poslanika,  sallallahu  alejhi  ve  sellem,  možemo  zaključiti 
da  se  neprijatelji  da've  ne  zadovoljavaju  uvijek  pukim  neprihvatanjem  i  diskreditira- 
njem islama  kako  bi  odvratili  ljude  od  upute,  nego  ponekad  kuju  zavjere  i  planiraju 
atentate  na  daije,  i  unajmljuju  zločince  za  izvršenje  ove  prljave  rabote.2  Ponekad 
bogati  neprijatelji  islamske  da've  iskorištavaju  siromaštvo  nekih  ljudi  i  za  sitne  pare 
ih  stavljaju  u  službu  svojih  ciljeva  čak  i  ako  to  ovu  sirotinju  može  koštati  života.  Po- 
gledaj kako  je  Safvan  iskoristio  Umejrovo  siromaštvo,  neimaštinu  i  dug,  da  bi  ga 
poslao  u  propast.3 

2-  Visoka  svijest  ashaba  o  potrebi  poduzimanja  bezbjednosnih  mjera.  Omer 
je  primijetio  dolazak  Umejra  b.  Vehba  i  pretpostavio  da  je  došao  sa  lošim  namje- 
rama jer  je  bio  poznat  kao  zlikovac.  Omer  je  znao  njegovu  prošlost  i  dobro  mu  je 
bilo  poznato  koliko  je  uznemiravao  muslimane  u  Mekki  i  znao  je  daje  on  bio  jedan 
od  zagovornika  sukoba  s  muslimanima  na  Bedru  i  daje  pribavio  informacije  o  bro- 
ju muslimanskih  boraca.  Zbog  svega  toga  Omer  je  odlučio  poduzeti  sve  potrebne 
mjere  radi  zaštite  Poslanika,  sallallahu  alejhi  ve  sellem:  sjedne  strane  remen  za  koji 
je  Umejr  bio  okačio  sablju,  Omer  mu  je  pritegao  oko  vrata  i  tako  ga  onemogućio 
da  upotrijebi  sablju,  a  s  druge  strane,  naredio  je  grupi  ensarija  da  čuvaju  Vjerovjes- 
nika,  sallallahu  alejhi  ve  sellem. 

3-  Muslimani  se  trebaju  ponositi  svojom  vjerom:  vidi  kako  je  Poslanik,  salla- 


1  Sahihus-Siretun-Nebevijje,  str.  260. 

2  El-Mustefad  min  kisasil-Kur'an,  2/159. 

3  Ebu  Faris,  Gazvetu  Bedril-kubra,  str.  82. 


Ilahu  alejhi  ve  sellem,  odbio  odgovoriti  na  neislamski  pozdrav  kada  ga  je  Umejr 
pozdravio  sa  "dobro  jutro",  i  obavijestio  ga  da  on  ne  koristi  paganski  pozdrav  jer  je 
Allah  počastio  muslimane  pozdravom  kojim  se  pozdravljaju  džennetlije. 

4-  Poslanik,  sallallahu  alejhi  ve  sellem,  bio  je  osoba  visokih  moralnih  manira 
pa  je  oprostio  Umejru  koji  je  došao  da  ga  ubije.1  Poslanik,  sallallahu  alejhi  ve  sel- 
lem, nakon  što  je  Umejr  primio  islam,  čak  je  naredio  da  se  njegov  sin  pusti  na 
slobodu.2  Rekao  je  svojim  ashabima:  "Podučite  svoga  brata  vjerskim  propisima  i 
Kur'anu  i  oslobodite  njegovog  stižnja." 

5-  Umejr  je  odmah  pokazao  čvrstinu  imana  odlučivši  da  pred  čitavom  Mek- 
kom  obznani  islam.  Allahov  Poslanik,  sallallahu  alejhi  ve  sellem,  to  mu  je  dozvolio, 
pa  je  to  i  uradio  i  pozivao  ih  u  islam,  a  nakon  što  su  mnogi  primili  islam  od  njega, 
vratio  se  u  Medinu.  Kada  bi  Omer  spominjao  koliko  koji  čovjek  vrijedi,  govorio  bi  za 
Umejra  da  vrijedi  kao  hiljadu  ljudi,  i  bio  je  jedan  od  četverice  koje  je  Omer  poslao 
kao  pojačanje  Amru  b.  El-Asu,  a  svaki  od  te  četverice,  po  Omerovom  mišljenju, 
vrijedio  je  kao  hiljadu  ljudi.3 


Sedma  tema 
Neke  lekcije  i  pouke  iz  Bitke  na  Bedru 

Prvo:  Pobjedu  daje  Allah 

Allah  je  dao  pobjedu  na  Bedru,  i  svaka  pobjeda  je  od  Allaha.  Allah  kaže: 

'To  je  Allah  učinio  samo  da  vas  obraduje  i  da  se  time  srca  vaša  smire!  A 
pomoći  nema  osim  od  Allaha,  Silnoga  i  Mudroga!"4 

U  drugom  ajetu  Allah  je  rekao: 

"Allah  je  to  učinio  da  bi  vas  obradovao  i  da  bi  se  time  srca  vaša  umirila;  a 
pobjeda  je  samo  od  Allaha  -  Allah  je  zaista  Silni  i  Mudri."5 

Ova  dva  ajeta  potvrđuju  da  pobjedu  daje  Allah.  To  znači  da  pobjedu  daje 


1  Ebu  Faris,  Gazvetu  Bedril-kubra,  str.  83. 

2  Sahihus-Siretun-Nebevijje,  str.  260. 

3  Et-Terbijetul-kijadijje,  3/73. 

4  Sura  Ali  Imran,  126. 

5  Sura  El-Enfal,  10. 


Život  i  djeto  posCjedkjeg 

samo  i  jedino  Allah,  Silni,  kojem  pripada  nedostižna  veličina.1  Mudri  -  On  je  mudar 
stoje  propisao  borbu  protiv  nevjernika  iako  je  kadar  da  ih  sam  uništi  Svojom  sna- 
gom i  moći.2 

Ova  dva  ajeta  podučavaju  vjernike  da  se  samo  na  Allaha  oslanjaju  i  Njemu  se 
predaju  uvjereni  da  pobjeda  dolazi  samo  i  jedino  od  Allaha,  a  ne  od  meleka  niti 
drugih  Njegovih  stvorenja.  Muslimani  trebaju  poduzeti  uzroke,  a  ne  smije  ih  to  za- 
varati, nego  se  i  pored  toga  trebaju  oslanjati  na  Stvoritelja  uzroka  kako  bi  ih  On 
pomogao  dajući  im  uspjeh  i  pobjedu. 

Zatim,  Allah  ukazuje  na  blagodati  kojima  je  obasuo  vjernike  i  ističe  da  su  se 
pobjeda  na  Bedru,  eliminiranje  tolikog  broja  mnogobožaca  i  Vjerovjesnikovo,  salla- 
llahu  alejhi  ve  sellem,  bacanje  prašine  u  oči  nevjernicima  u  suštini  realizirali  zahva- 
ljujući Allahovoj  podršci,  dobroti  i  pomoći.  Ovaj  časni  ajet  uči  vjernike  da  se  na 
Njega  oslanjaju.  Allah  je  kazao: 

"Njih  niste  ubijali  vif  nego  Allah;  i  nisi  ti  bacio  kad  si  bacio,  nego  je  Allah 
bacio,  da  bi  vjernike  lijepom  kušnjom  iskušao  -  Allah  zaista  sve  čuje  i  sve 
zna. 

Pošto  je  objasnio  daje  pobjeda  došla  od  Njega,  ukazao  je  i  na  neke  mudrosti 
te  pobjede: 

"Da  jedan  dio  nevjernika  uništi,  ili  da  ih  osramoti,  te  da  se  vrate  razočarani! 
Ništa  ne  zavisi  od  tebe,  niti  da  im  pokajanje  primi,  niti  da  ih  kazni,  jer  oni  su 
doista  nasilnici!"4 

Zatim  je  Uzvišeni  Allah  naredio  vjernicima  da  se  stalno  prisjećaju  te  pobjede 
koju  im  je  darovao  na  Bedru,  i  da  uvijek  imaju  na  umu  kakvo  je  bilo  njihovo  stanje 
prije  toga.  Allah  je  rekao: 

"I  sjetite  se  kad  vas  je  bilo  malo,  kad  ste  na  Zemlji  bili  potlačeni  -  bojali  ste  se 
da  vas  ljudi  ne  pohvataju,  pa  vam  je  On  sklonište  dao,  i  Svojom  pomoći  vas 
pomogao  i  lijepom  vas  opskrbom  opskrbio  da  biste  bili  zahvalni."1 


1  Tefsir  Ibn  Kesir,  1/411. 

2  Ibid.,  2/302,  prema:  Hadisul-Kur'anil-kerim  an  gazevatir-Resul,  1/97-105. 

3  Sura  El-Enfal,  17. 

4  Sura  Ali  Imran,  127-128. 


546  KHHBI 


ir.       Mufiammeđes-  Sattabi 


Drugo:  Dan  Furkana  -  razdvajanja  istine  od  neistine 

Ovaj  naziv  je  izuzetno  značajan  za  muslimane.  Allah  je  rekao: 

"I  znajte  da  od  svega  što  u  borbi  zaplijenite  jedna  petina  pripada  Allahu  i 
Poslaniku,  i  rodbini  njegovoj,  i  siročadi,  i  siromasima,  i  putnicima  -  namjerni- 
cima, ako  vjerujete  u  Allaha  i  u  ono  što  smo  objavili  robu  Našem  na  dan 
rastavljanja  istine  od  neistine,  na  dan  kada  su  se  sukobile  dvije  vojske  -  a 
Allah  sve  može."2 

Prof.  Sejjid  Kutb,  komentirajući  ovaj  ajet,  kaže:  "Bitka  na  Bedru,  čiji  je  početak 
i  kraj  uredio  i  vodio  Allah  koji  je  vjernicima  pružio  potporu,  bila  je  zaista  tačka 
razdvajanja  istine  od  neistine...  istine  koja  je  originalna  i  na  kojoj  počivaju  nebesa  i 
Zemlja,  i  sve  živo  i  neživo...  istine  koja  se  manifestira  kroz  očitovanje  da  je  Allah 
jedino  božanstvo,  da  samo  Njemu  pripada  sva  vlast,  On  sve  uređuje  i  određuje;  i 
kroz  ibadet  od  strane  svih  stvorenja:  nebesa,  Zemlje,  i  svega  živog  i  neživog,  Allahu 
jedinom  Istinskom  Božanstvu,  jedinom  Apsolutnom  Vladaru,  Onome  koji  sve 
uređuje  i  koji  nema  pomoćnika,  ni  sudruga,  i  između  neistine  koja  je  krivotvorina  i 
izuzetak  koji  je  u  ono  vrijeme  bio  preplavio  zemaljsku  kuglu  i  potisnuo  originalnu 
istinu,  te  su  na  Zemlji  vladali  silnici  koji  su  prema  Allahovim  robovima  postupali 
kako  su  htjeli,  a  strasti  su  vladale  životom  i  ljudima.  Toga  dana  u  Bitki  na  Bedru 
došlo  je  do  velikog  razdvajanja  u  kojem  se  veličanstvena  istina  odvojila  od  podle 
neistine  tako  da  je  razlika  između  njih  postala  potpuno  jasna. 

Bitka  na  Bedru  bila  je  tačka  razdvajanja  istine  od  neistine  u  sveobuhvatnom 
značenju.  Bio  je  to  momenat  razdvajanja  istine  od  neistine  duboko  u  svijesti,  mo- 
menat  razdvajanja  apsolutnog  monoteizma  u  svijesti,  osjećanjima,  moralu  i  etici,  i 
ibadetu,  od  svih  oblika  politeizma,  to  jest  od  obožavanja  svega  mimo  Allaha,  bilo 
osoba,  strasti,  društvenih  vrijednosti,  stanja,  tradicije  ili  običaja. 

To  je  bio  dan  razdvajanja  ove  istine  od  te  neistine  u  realnom  svijetu,  neistine 
koja  znači  obožavanje  osoba,  strasti,  društvenih  vrijednosti,  stanja,  propisa,  zakona  i 
tradicije  i  običaja,  i  istine  koja  znači  obraćanje  Allahu  u  svemu  spomenutom  jer 
nema  boga  osim  Njega,  On  je  jedini  Apsolutni  Vladar,  nema  sudije  iznad  Njega,  On 
je  jedini  Zakonodavac,  tako  da  se  ne  klanja  nikome  do  Allahu,  i  potčinjava  se  jedino 
Njegovoj  vlasti  i  zakonu.  Na  taj  način  čovječanstvo  je  oslobođeno  robovanja  nasil- 
nim vladarima. 

Bio  je  to  trenutak  razdvajanja  dva  razdoblja  islamske  historije:  razdoblja 
strpljivosti,  trpljenja,  okupljanja  i  iščekivanja,  od  perioda  snage,  mobilnosti,  inicija- 


1  Sura  El-Enfal,  26. 

2  Sura  El-Enfal,  41. 

tive  i  akcije,  te  islama  kao  vizije  drugačijeg  života,  nove  percepcije  ljudskog  posto- 
janja, novog  društvenog  poretka,  novog  državnog  uređenja,  islama  kao  općeg 
proglasa  oslobođenja  čovječanstva  na  Zemlji  kroz  priznavanje  božanstva  i  prava  na 
zakonodavstvo  samo  i  jedino  Allahu,  a  odbacivanje  lažnih  božanstava  koja  uzurpi- 
raju Njegovo  pravo."1 

Sejjid  Kutb,  također,  kaže:  "Konačno,  Bitka  na  Bedru  rastavila  je  istinu  od  ne- 
istine i  u  jednom  drugom  smislu  koji  se  naslućuje  u  riječima  Uzvišenog: 

1  kad  vam  je  Allah  obećao  da  će  vaša  biti  jedna  od  dvije  skupine  -  a  vi  ste  više 
voljeli  da  vam  padne  šaka  ona  koja  nije  bila  naoružana  -  Allah  je  htio  riječima 
Svojim  istinu  utvrditi  i  nevjernike  u  korijenu  istrijebiti;  da  istinu  utvrdi  i  neisti- 
nu uništi,  makar  to  ne  bilo  zločiniteljima  po  volji.'2 

Muslimani  koji  su  izašli  u  pohod  na  Ebu  Sufjanovu  karavanu  željeli  su  zaplije- 
niti karavanu,  ali  je  Allah  želio  da  ostvare  nešto  drugo.  Allah  je  htio  da  im  izmakne 
Ebu  Sufjanova  karavana,  koja  je  bila  slabo  naoružana,  i  da  se  sukobe  sa  vojskom 
Ebu  Džehla,  koji  su  bili  dobro  naoružani,  te  da  se  između  njih  odigra  borba,  ubija- 
nje i  zarobljavanje,  umjesto  lagodnog  zapljenjivanja  karavane.  Allah  je  naznačio  da 
je  to  učinio  zato  'da  istinu  utvrdi  i  neistinu  uništi,  makar  to  ne  bilo  zločinite- 
ljima po  volji'.  Ovim  se  ajetom  želi  ukazati  da  se  istina  u  nekoj  zajednici  ne  utvrđu- 
je pukim  teoretskim  objašnjenjima  razlike  između  istine  i  neistine,  niti  pukim  ubje- 
đenjem  daje  ovo  istina,  a  ovo  neistina  -  istina  se  ne  može  utvrditi  i  zabluda  se  ne 
može  poništiti  i  ukloniti  iz  života  ljudi  drugačije  nego  da  se  slomi  vladavina  neistine 
i  uspostavi  vladavina  istine,  a  to  se  može  postići  samo  tako  što  će  vojska  istine 
pobijediti  i  poraziti  vojsku  neistine,  jer  ova  vjera  je  aktuelan  i  dinamičan  sistem  ži- 
vota, a  ne  puko  teoretiziranje  radi  učenja  i  raspravljanja,  odnosno,  radi  pasivnog 
vjerovanja. 

U  Bitki  na  Bedru  utvrđena  je  istina  i  poražena  neistina,  a  ta  pobjeda  je  stvar- 
no rastavljanje  istine  od  neistine  u  onom  smislu  na  koji  ukazuje  Allah  kada  objaš- 
njava zašto  je  želio  da  dođe  do  te  bitke,  i  da  Vjerovjesnik,  sallallahu  alejhi  ve  sellem, 
izađe  sa  istinom  iz  Medine,  te  da  im  umakne  karavana  koja  je  bila  slabo  naoružana, 
a  da  se  sukobe  sa  dobro  naoružanom  skupinom. 

Sve  ovo  spomenuto  također  je  rastavljač  istine  od  neistine  u  pogledu 
programskih  smjernica  same  ove  vjere,  i  na  osnovu  njega  muslimani  mogu  prepo- 
znati suštinu  i  prirodu  tih  programskih  smjernica.  Danas,  kada  vidimo  kako  su 


1  Sejjid  Kutb,  Fi  Zilalil-Kur'an,  3/1521-1522. 

2  Sura  El-Enfal,  7-8. 

među  muslimanima  raširena  razna  nejasna  shvatanja,  čak  i  među  nekim  daijama 
koji  ljude  pozivaju  u  islam,  možemo  shvatiti  koliko  je  to  razlikovanje  bitno. 

Tako  je  dan  Bedra  postao  'dan  rastavljanja  istine  od  neistine,  kada  su  se 
sukobile  dvije  vojske1,  u  svim  ovim  sveobuhvatnim  i  dubokim  značenjima,  a  Allah 
sve  može. 

Ovaj  dan  je,  kroz  realne  prizore,  postao  primjer  Allahove  moći  nad  svime, 
takav  primjer  kakav  niko  ne  može  poreći,  jer  ono  što  se  desilo,  ne  može  se  objasniti 
nikako  nego  kao  odraz  Allahove  moći,  a  Allah  sve  može."1 

Treće:  Privrženost  i  odricanje  radi  Allaha  spada  u  ispravno  poimanje  imana 

Bitka  na  Bedru  podarila  je  islamskim  generacijama  najsvjetlije  prizore  privrže- 
nosti i  odricanja  u  ime  Allaha.  Bila  je  to  tačka  razdvajanja  istine  od  zablude,  to  je 
bilo  duhovno,  materijalno  i  svako  drugo  razdvajanje  islama  od  nevjerstva.  Ta  bitka 
utjelovljuje  ova  značenja  koja  su  kod  ashaba  postala  duhovna  činjenica  i  realno 
stanje  pred  kojim  su  se  porušile  sve  paganske  vrijednosti,  pa  se  sin  sukobio  sa 
ocem  i  brat  sa  bratom  u  odbrani  istine.  Evo  nekoliko  primjera: 

1-  Ebu  Huzejfe,  sin  Utbe  b.  Rebi'a,  bio  je  u  redovima  muslimana,  a  njegov 
otac  Utbe,  brat  Velid  i  amidža  Šejbe  bili  su  u  redovima  mnogobožaca  i  sva  trojica 
su  poginuli  u  dvoboju  na  početku  bitke. 

2-  Ebu  Bekr  es-Siddik  bio  je  u  redovima  muslimana,  a  njegov  sin  Abdur- 
rahman  u  redovima  mnogobožaca. 

3-  Mus'ab  b.  Umejr,  muslimanski  bajraktar,  a  njegov  brat  Ebu  Aziz  b.  Umejr 
bio  je  u  redovima  mnogobožaca.  Kada  gaje  zarobio  jedan  ensarija,  Mus'ab  reče 
ensariji:  "Dobro  ga  drži  jer  mu  je  majka  bogata!"  Ebu  Aziz  reče:  "Brate,  zar  ga  savje- 
tuješ da  tako  postupi  sa  mnom?"  Mus'ab  odgovori:  "On  je  moj  brat,  a  ne  ti!"2  To  su 
vrijednosti  na  kojima  treba  počivati  čovječanstvo  -  akida  je  prava  rodbinska  veza  i 
na  njoj  se  temelji  društvena  povezanost.3 

4-  Moto  muslimana  u  borbi  na  Bedru  je  bio:  "Allah  je  jedan".  To  znači  daje 
borba  za  vjeru  oličena  u  obožavanju  samo  jednog  Boga  -  Allaha.  Dakle,  borba  je 
potaknuta  vjerovanjem  u  Allaha,  a  ne  rasnom  i  plemenskom  pristrasnošću,  ni  mrž- 
njom i  neprijateljstvom,  niti  osvetom. 

Prizori  imana  bili  su  različiti,  ali  je  suština  ista.  Iman  se  odlikuje  veličanstvenim 
shvatanjima,  zato  su,  kada  je  Allahov  Poslanik,  sallallahu  alejhi  ve  sellem,  učinio 
hidžru  u  Medinu,  svi  muslimani  iz  Mekke  koji  su  mogli,  također,  učinili  hidžru,  a 
ostao  je  samo  onaj  ko  je  morao,  jer  nije  mogao  učiniti  hidžru.  Na  dan  Bedra  neki 
od  ovih  muslimana,  poput  Abdullaha  b.  Suhejla  b.  Amra,  Harisa  b.  Zem'a  b.  El- 


1  FiZUalil-Kur'an,  3/1523-1524. 

2  El-Bidaje  ven-nihaje,  3/307. 

3  Mu'inus-sire,  str.  213. 

Asveda,  Ebu  Kajsa  b.  El-Fakiha,  Ebu  Kajsa  b.  El-Velida  b.  El-Mugire,  Alija  b.  Umejje  b. 
Halefa  i  El-Asa  b.  Munebbiha,  bili  su  u  redovima  mnogobožaca. 

Abdullah  b.  Suhejl  odmah  je  prebjegao  Allahovom  Poslaniku,  sallallahu  alejhi 
ve  sellem,  i  borio  se  na  strani  muslimana  te  mu  pripada  čast  da  je  jedan  od  ashaba 
učesnika  Bedra.1 

Međutim,  ostali  to  nisu  učinili,  nego  su  ostali  na  strani  mnogobožaca  i  borili 
se  pa  su  svi  poginuli  pod  zastavom  nevjerstva.2  To  su  oni  o  kojima  je  Allah  objavio: 


"Doista  će  meleki  kada  budu  uzimali  duše  onima  koji  su  prema  sebi  nasilje 
učinili,  pitati:  'Šta  je  bilo  s  vama?1,  a  oni  će  odgovarati:  'Bili  smo  nemoćni  na 
Zemlji!1  'Zar  Allahova  Zemlja  nije  prostrana  i  zar  se  niste  mogli  nekuda  iseli- 
ti?1, reći  će  im  oni.  Zato  će  njihovo  prebivalište  biti  Džehennem,  a  loše  je  to 
boravište!"3 

Ibn  Abbas,  radijallahu  anhuma,  rekao  je:  "Jedna  grupa  muslimana  ostala  je  u 
Mekki;  uzimali  su  islam  olahko,  pa  su  ih  mnogobošci  izveli  sa  sobom  na  Bedr,  te  su 
neki  od  njih  poginuli,  pa  su  muslimani  rekli:  'Oni  su  bili  muslimani  i  izašli  su  u  bitku 
pod  prisilom!'  Tada  je  Uzvišeni  Allah  objavio:  'Doista  će  meleki  kada  budu  uzi- 
mali duše  onima  koji...1.  Tako  je  ajet  ukazao  da  nemaju  opravdanja  jer  su  mogli 
prebjeći  u  muslimanske  redove,  jer  razdaljina  između  dva  tabora  nije  bila  velika  i  ne 
bi  bili  ubijeni  da  su  odlučili  iskoristiti  priliku  i  prijeći  Poslaniku,  sallallahu  alejhi  ve 
sellem,  kao  što  je  uradio  Abdullah  b.  Suhejl."4 

Imanje  popraćen  određenim  nužnim  pojavama  koje  ukazuju  na  njegovu  isti- 
nitost i  snagu.  U  te  nužnosti  imana  spada  uzdizanje  iznad  svih  vrijednosti  mimo 
vrijednosti  vjere,  jer  samo  tako  će  vjernik  imati  vidan  utjecaj  i  biti  udarna  snaga  u 
promicanju  istine  i  dobra  koje  Allah  želi.  Iman  se  odražava  na  ponašanje  i  povećava 
se  kroz  mobilnost  i  trud,  lijepe  riječi  i  osmijeh,  te  kroz  vladanje  i  reflekse.  Stoga  od 
onih  koji  su  ostali  u  redovima  mnogobožaca  nije  prihvaćeno  opravdanje,  jer  iman 
za  koji  su  tvrdili  da  posjeduju  nije  bio  popraćen  nužnim  promjenama  u  ponašanju, 
pa  stoga  nije  dao  plodove.5 

Ashabi  su,  pokazujući  da  se  odlikuju  dubokim  shvatanjem  značenja  imana, 
ponudili  veličanstvene  primjere  iskrenog  vjerovanja  pokazujući  da  im  je  zadovolj- 
stvo Allaha  i  Njegovog  Poslanika,  sallallahu  alejhi  ve  sellem,  draže  od  roditelja  i  od 
djeteta,  i  kompletne  porodice  i  plemena.  Zato  se  musliman  ne  treba  čuditi  što  Allah 


1  Mu'inus-sire,  str.  217. 

2  Ibn  Hišam,  Es-Siretun-Nebevijje,  2/253. 

3  Sura  En-Nisa',  97. 

4  Mu'inus-sire,  str.  217. 

5  Mu'inus-sire,  str.  218. 

hvali  ove  njihove  iskrene  postupke: 

"Nećeš  naći  da  ljudi  koji  u  Allaha  i  u  onaj  svijet  vjeruju  budu  u  ljubavi  s  onima 
koji  se  Allahu  i  Poslaniku  Njegovu  suprotstavljaju,  makar  im  oni  bili  očevi  nji- 
hovi, ili  sinovi  njihovi,  ili  braća  njihova,  ili  rođaci  njihovi.  Njima  je  On  u  srca 
njihova  vjerovanje  usadio  i  svjetlom  Svojim  ih  osnažio,  i  On  će  ih  uvesti  u 
džennetske  bašče,  kroz  koje  rijeke  teku,  da  u  njima  vječno  ostanu.  Allah  je  nji- 
ma zadovoljan,  a  i  oni  su  zadovoljni  Njime.  Oni  su  Allahova  stranka,  a,  doista, 
Allahova  su  stranka  oni  koji  će  sigurno  uspjeti."1 

Četvrto:  Mudžize  koje  su  se  desile  uoči  i  tokom  Bitke  na  Bedru 

U  Bitki  na  Bedru,  Allahovom  Poslaniku,  sallallahu  alejhi  ve  sellem,  pokazale  su 
se  neke  mudžize,  u  što  spada  nagovještavanje  nekih  događaja  koji  spadaju  u  do- 
men  gajba,  a  Allah  je  u  više  ajeta  u  Svojoj  časnoj  Knjizi  spomenuo  da  samo  On 
poznaje  gajb.  Uzvišeni  Allah  kaže: 

"Reci:  'Niko,  osim  Allaha,  ni  na  nebu  ni  na  Zemlji,  ne  zna  gajb;  i  oni  ne  znaju 
kada  će  oživljeni  biti."2 

"U  Njega  su  ključevi  svih  tajni,  samo  ih  On  zna,  i  On  jedini  zna  šta  je  na  kopnu 
i  šta  je  u  moru,  i  nijedan  list  ne  opadne  a  da  On  za  njega  ne  zna;  i  nema  zrna  u 
tminama  Zemlje  niti  ičeg  svježeg  niti  ičeg  suhog,  ničeg  što  nije  u  jasnoj  Knji- 
zi."3 

Također  je  poznato  da  vjerovjesnici  ne  znaju  gajb  i  nisu  upućeni  u  tajne,  jer 
Uzvišeni  kaže: 


1  Sura  El-Mudžadele,  22. 

2  Sura  En-Neml,  65. 

3  Sura  El-En'am,  59. 

"Reci:  Ja  vam  ne  kažem:  -U  mene  su  Allahove  riznice,  niti:  -Meni  je  poznat 
nevidljivi  svijet,  niti  vam  kažem:  -Ja  sam  melek  -  ja  slijedim  samo  ono  što  mi 
se  objavljuje.1  Reci:  'Zar  su  isto  slijepac  i  onaj  koji  vidi?  Zašto  ne  razmislite?1"1 

Ali,  pored  ovih  ajeta  koji  upućuju  da  samo  Allah  poznaje  gajb,  postoje  drugi 
ajeti  u  kojima  se  kaže  da  Allah  otkriva  gajb  nekim  Svojim  poslanicima  koje  putem 
Objave  obavještava  o  određenim  vijestima  gajba,  da  bi  to  bila  mudžiza  koja  doka- 
zuje istinitost  njegovog  vjerovjesništva.  Allah  je  rekao: 

"I  ne  može  biti  da  Allah  vjernike  ostavi  u  stanju  u  kojem  ste  vi,  dok  loše  od 
dobrih  ne  odvoji!  I  ne  može  biti  da  vam  Allah  otkrije  ono  što  je  skriveno,  nego 
On  odabire  koga  hoće  od  poslanika  Svojih!  Zato,  vjerujte  u  Allaha  i  poslanike 
Njegove,  a  ako  budete  vjerovali  i  čuvali  se  grijeha,  vama  pripada  velika  nagra- 
da!"2 

"On  tajne  zna  i  On  tajne  Svoje  ne  otkriva  nikome,  osim  onoga  koga  On  za 
poslanika  odabere;  zato  On  i  ispred  njega  i  iza  njega  postavlja  one  koji  će  ga 
čuvati."3 

Prema  tome,  stvari  gajba  o  kojima  je  Poslanik,  sallallahu  alejhi  ve  sellem,  oba- 
vijestio, otkrivene  su  mu  putem  Objave.  Objava  znači  da  Allah  nekome  od  Svojih 
poslanika  otkrije  neko  znanje  kao  dokaz  koji  potvrđuje  ispravnost  i  istinitost  njego- 
vog vjerovjesništva  i  poslanstva.  Tako  se  Muhammed,  sallallahu  alejhi  ve  sellem, 
pročuo  po  tome  što  mu  je  Allah  otkrivao  stvari  gajba.4 

Neke  od  vijesti  gajba  koje  su  Vjerovjesniku,  sallallahu  alejhi  ve  sellem,  otkri- 
vene na  dan  Bedra: 

1-  Pogibija  Umejje  b.  Halefa 

Prenosi  se  od  Abdullaha  b.  Mes'uda,  radijallahu  anhu,  da  je  rekao:  "Sa'd  b. 
Muaz  došao  je  u  Mekku  radi  obavljanja  'umre  te  je  boravio  kod  Umejje  b.  Halefa 
Ebu  Safvana,  a  kada  bi  Umejje  putovao  za  Šam,  odsjedao  bi  u  Medini  kod  Sa'da. 
Umejje  je  rekao  Sa'du:  'Hoćeš  li  sačekati  do  polovine  dana  kad  ljudi  postanu 
zauzeti  pa  da  onda  obaviš  tavaf?'  I  dok  je  Sa'd  obavljao  tavaf,  pojavio  se  Ebu  Džehl 
i  upitao:  'Ko  je  ovaj  što  tavafi  oko  Kabe?'  Sa'd  je  odgovorio:  'Ja  sam  Sa'd.'  Ebu  Džehl 
viknu:  'Zar  bezbjedno  obavljaš  tavaf  a  pružili  ste  utočište  Muhammedu  i  njegovim 


1  Sura  El-En'am,  50. 

2  Sura  Ali  Imran,  179. 

3  Sura  El-Džinn,  26-27. 

4  Mevsu'atu  Nadretin-ne'im,  1/453. 

ashabima?!'  Sa'd  je  odgovorio:  "Da",  pa  su  se  posvađali,  te  Umejje  reče  Sa'du:  'Ne 
viči  na  Ebul-Hakema.  On  je  poglavar  Mekkelija."  Nakon  toga  Sa'd  je  rekao  Ebu 
Džehlu:  'Tako  mi  Allaha,  ako  me  spriječiš  da  učinim  tavaf  prekinut  ću  tvoju  trgovinu 
sa  Šamom!'  Umejje  je  uhvatio  Sa'da  i  počeo  govoriti:  'Ne  galami!'  To  je  naljutilo 
Sa'da  pa  mu  reče:  'Okani  me  se!  Čuo  sam  Muhammeda  kada  je  rekao  da  će  te 
ubiti!'  Umejje  reče:  'Mene!'  'Da,  tebe',  odgovorio  je  Sa'd.  Umejje  reče:  'Tako  mi 
Allaha,  kada  Muhammed  nešto  kaže,  ne  slaže.'  Zatim  se  vratio  kući  svojoj  supruzi  i 
rekao  joj:  'Znaš  li  šta  mi  je  rekao  moj  prijatelj  iz  Jesriba?'  Ona  je  upitala:  'A  šta  ti  je 
rekao?'  Umejje  je  rekao:  'Tvrdi  da  je  čuo  kako  Muhammed  kaže  da  će  me  ubiti.' 
Supruga  mu  reče:  'Boga  mi,  Muhammed  ne  laže.'  I  kada  je  telal  pozivao  u  polazak 
na  Bedr,  Umejjetova  supruga  reče  Umejji:  'Zar  si  zaboravio  šta  ti  je  rekao  tvoj 
prijatelj  iz  Jesriba?'  Tada  je  Umejje  odlučio  da  ostane,  ali  mu  Ebu  Džehl  reče:  'Ti  si 
jedan  od  poglavara  -  pa  izađi  s  nama  makar  na  dan-dva.'  Umejje  je  izašao  na  dva 
dana  pa  ga  je  Affah  ubio.//J 

2-  Mjesta  pogibije  kurejšijskih  poglavara 

Prenosi  se  od  Enesa  b.  Malika,  radijallahu  anhu,  da  je  rekao:  "Putovali  smo  sa 
Omerom  pa  kada  smo  bili  između  Mekke  i  Medine,  stali  smo  da  vidimo  je  li  se 
pojavio  mlađak.  Niko  ga  nije  vidio  osim  mene  jer  sam  imao  oštar  vid.  Govorio  sam 
Omeru:  'Zar  ga  ne  vidiš?'  Odgovarao  je:  'Ne  vidim',  a  zatim  je  rekao:  'Ugledat  ću  ga 
ako  legnem  na  leđa  na  svojoj  prostirci.'  Zatim  nam  je  počeo  pričati  o  Bedru  pa  je 
rekao:  'Allahov  Poslanik,  sallallahu  alejhi  ve  sellem,  pokazivao  nam  je  mjesta 
pogibije  silnika  dan  prije  Bitke  na  Bedru,  govoreći:  'Ovdje  će  poginuti  taj  i  taj,  ako 
Bog  da.'  I  tako  mi  Onoga  koji  ga  je  poslao  sa  istinom,  nisu  prešli  granice  koje  je 
pokazao  Allahov  Poslanik,  sallallahu  alejhi  ve  sellem!'"2 

3-  Obavještavanje  Abbasa  o  imetku  koji  je  Abbas  zakopao  i  obavještavanje 
Umejra  b.  Vehba  o  njegovom  razgovoru  sa  Safvanom 

Kada  je  Poslanik,  sallallahu  alejhi  ve  sellem,  zatražio  od  svog  amidže  da  plati 
otkupninu,  Abbas  je  rekao:  "Allahov  Poslaniče,  nemam  toliko  imetka."  Poslanik, 
sallallahu  alejhi  ve  sellem,  rekao  mu  je:  "A  šta  je  sa  imetkom  koji  ste  ti  i  Ummul- 
Fadl  zakopali,  pa  si  joj  rekao:  'Ako  mi  se  nešto  desi,  ovaj  imetak  pripada  mojim 
sinovima  Fadlu,  Abdullahu  i  Kasimu.'"  Abbas  je  rekao:  "Allaha  mi,  ja  znam  da  si  ti 
Allahov  poslanik  jer  ovo  je  nešto  za  što  ne  zna  niko  osim  mene  i  Ummul-Fadl." 

Što  se  tiče  Umejra  b.  Vehba,  on  je  došao  s  namjerom  da  ubije  Vjerovjesnika, 
sallallahu  alejhi  ve  sellem,  kako  se  dogovorio  sa  Safvanom,  ali  se  pretvarao  da  je 
došao  zbog  sina,  pa  kada  gaje  Vjerovjesnik,  sallallahu  alejhi  ve  sellem,  obavijestio 


1  Sahihul-Buhari.  Vidjeti:  Fethul-bari,  6/3632. 

2  Sahihu  Muslim,  br.  2873. 

o  zavjeri  koju  su  skovali,  to  je  bio  uzrok  da  primi  islam  i  iskreno  povjeruje.1 
4-  Druge  mudžize 

Ibnul-Kajjim  u  Zadul-me'adu  navodi  daje  Ukkaša  b.  Mihsan  na  Bedru  slomio 
sablju  pa  mu  je  Vjerovjesnik,  sallallahu  alejhi  ve  sellem,  dao  jedan  drveni  štap  i 
rekao:  "Bori  se  s  ovim!"  Ukkaša  je  uzeo  štap )  pr otresao  ga  i  štap  se  u  njegovoj  ruci 
pretvorio  u  dugu  bijelu  sablju.  S  tom  sabljom  se  nastavio  boriti  sve  dok  nije  pogi- 
nuo u  ratovima  protiv  odmetnika  od  vjere  za  vrijeme  Ebu  Bekrovog  hilafeta.2 

Rufa'a  b.  Rafi'  rekao  je:  "Na  dan  Bedra  pogođen  sam  strijelom  usljed  čega  mi 
je  izbijeno  oko,  pa  je  Allahov  Poslanik,  sallallahu  alejhi  ve  sellem,  pljucnuo  u  njega  i 
uputio  dovu  za  mene  i  oko  mi  je  ozdravilo."3 

Dr.  Ebu  Šehbe  kaže:  "Ne  treba  misliti  da  su  materijalne  mudžize  nepotrebne 
jer  imamo  Kur'an.  To  je  zato  stoje  očito  da  ta  vrsta  mudžiza  ima  utjecaj  na  prima- 
nje islama  od  strane  nekih  ljudi,  ili  povećanje  ubjeđenja  kod  drugih  i  potvrde  daje 
Muhammed,  sallallahu  alejhi  ve  sellem,  vjerovjesnik  kojem  se  objavljuje,  jer  je  oba- 
vještavao o  nekim  stvarima  gajba  za  koje  nije  mogao  saznati  osim  putem  Objave  sa 
nebesa.  Zamisli  kakav  je  utisak  na  čovjeka  ostavljao  prizor  pretvaranja  pruta  ili  šta- 
pa u  oštru  sablju,  koliko  je  to  jačalo  njegov  iman  i  želju  za  džihadom  te  je  odlučno 
ulazio  u  borbu  noseći  sablju  koja  je  postala  čudo  koje  se  spominje  iz  generacije  u 
generaciju.1'4 

Peto:  Propis  traženja  pomoći  od  mnogobošca 

Dok  su  se  muslimani  kretali  ka  Bedru,  prišao  im  je  jedan  mnogo,božac  koji  se 
htio  priključiti  muslimanskoj  vojsci.  Tražio  je  od  Vjerovjesnika,  sallallahu  alejhi  ve 
sellem,  da  mu  to  dozvoli  i  da  učestvuje  s  muslimanima  u  podjeli  plijena,  Vjero- 
vjesnikov,  sallallahu  alejhi  ve  sellem,  odgovor  je  glasio:  "Vrati  se!  Ne  želim  pomoć 
mnogobošca."5 

Ovaj  hadis  ukazuje  na  to  da  u  osnovi  muslimanima  nije  dozvoljeno  da  pri- 
hvate pomoć  nevjernika  u  općedruštvenim  pitanjima.  Međutim,  dozvoljeno  je  pri- 
hvatiti pomoć  od  nevjernika  pod  određenim  uvjetima,  a  to  su: 

-  da  će  se  muslimani  time  sigurno  okoristiti, 

-  da  preovladava  vjerovatnoća  da  će  se  okoristiti, 

-  da  pomoć  ne  bude  na  štetu  islama  i  svega  što  on  podrazumijeva, 

-  da  postoji  potpuno  povjerenje  u  nevjernika  od  kojeg  se  prihvata  pomoć, 


1  Ebu  Šehbe,  Es-Siretun-Nebevijje,  2/178. 

2  Zadul-me'ad,  3/186.  Valorizator  djela  je  naznačio  da  ovu  predaju  prenosi  Ibn  Ishak  bez  lanca 
prenosilaca. 

3  Ibid.,  3/186.  Učenjaci  se  razilaze  po  pitanju  vjerodostojnosti  ove  predaje. 

4  Ebu  Šehbe,  Es-Siretun-Nebevijje,  2/178. 

5  Es-SiretunrNebevijjetus-sahiha,  2/3S5. 

-  da  izvršava  naređenja  islamske  uprave,  a  ne  da  muslimansko  vodstvo  slijedi 
njegove  naredbe, 

-  da  ova  pomoć  ne  izaziva  sumnje  muslimanske  zajednice  u  svoje  vodstvo, 

-  da  postoji  istinska  potreba  za  tom  vrstom  pomoći  i  za  tim  osobama  od 
kojih  se  traži  pomoć. 

Ako  se  ispune  ovi  uvjeti,  dozvoljeno  je  prihvatiti  pomoć  nevjernika,  ali  kao 
izuzetak.  U  svjetlu  ovog  pravila  Poslanik,  sallallahu  alejhi  ve  sellem,  odbio  je  da  se 
mnogobožac  priključi  muslimanskoj  vojsci  koja  je  bila  u  pohodu  na  kurejšijsku  ka- 
ravanu. Ovako  je  postupio  jer  nije  bilo  potrebe  da  prihvati  pomoć  mnogobošca,  ali 
u  izuzetnim  slučajevima,  kada  su  bili  ispunjeni  spomenuti  uvjeti,  Vjerovjesnik,  salla- 
llahu alejhi  ve  sellem,  prihvatao  je  pomoć  mnogobožaca.  Tako  je  unajmio  Abdu- 
llaha  b.  Urejkita  da  njemu  i  Ebu  Bekru  bude  vodič  na  putu  iseljenja  u  Medinu. 
Također  je  pod  spomenutim  uvjetima  Vjerovjesnik,  sallallahu  alejhi  ve  sellem,  pri- 
hvatio zaštitu  svoga  amidže  Ebu  Taliba  i  El-Mut'ima  b.  Adijja  nakon  povratka  iz 
Taifa.  Isto  tako,  ostali  ashabi  su  pod  tim  uvjetima  prihvatali  zaštitu  mnogobožaca 
koji  su  im  to  ponudili.1 

Primjena  ovog  pravila,  uz  spomenute  uvjete,  u  praktičnom  životu  iziskuje 
precizno  razumijevanje  i  dubok  iman. 

Šesto:  Huzejfe  b.  El-Jeman  i  Usejd  b.  El-Hudajr 

1.  Huzejfe  b.  El-Jeman 

Huzejfe  pripovijeda:  "Moj  otac  i  ja  htjeli  smo  da  učestvujemo  u  Bitki  na  Bedru 
pa  smo  krenuli  Allahovom  Poslaniku,  sallallahu  alejhi  ve  sellem,  ali  su  nas  uhvatili 
kurejšijski  mušrici  i  rekli:  'Krenuli  ste  u  Muhammedovu  vojsku."  Rekli  smo:  'Ne,  nego 
samo  želimo  otići  u  Medinu."  Tražili  su  od  nas  da  se  Allahom  zakunemo  i  obave- 
žemo  da  se  nećemo  priključiti  Muhammedovoj  vojsci  te  nas  pustiše  da  idemo  u 
Medinu.  Kad  smo  došli  Allahovom  Poslaniku,  sallallahu  alejhi  ve  sellem,  ispričali 
smo  mu  šta  su  tražili  od  nas  i  šta  smo  im  obećali,  te  smo  ga  pitali  za  mišljenje  pa  je 
odgovorio:  'Molit  ćemo  Allaha  da  nas  pomogne  protiv  njih,  ali  ćemo  svoje  ugovore 
ispuniti.'  Nakon  toga  smo  produžili  za  Medinu  i  samo  to  nas  je  spriječilo  od  učešća 
na  Bedru."2 

Ovo  je  svijetli  primjer  Vjerovjesnikove,  sallallahu  alejhi  ve  sellem,  odlučnosti  u 
ispunjavanju  ugovora  i  odgajanja  ashaba  da  se  ponašaju  u  duhu  visokog  morala 
čak  i  kada  će  to  pričiniti  neku  štetu  muslimanima  ili  otežati  zadatak  pojedinim 
mudžahidima. 


1  El-Mustefad  min  kisasil-Kur'an,  2/144-145. 

2  El-Hakim,  El-Mustedrek,  3/201-202.  Ocijenio  gaje  sahihom,  a  Ez-Zehebi  se  složio  s  ocjenom. 


2.  Usejd  b.  El-Hudajr 

Vraćajući  se  sa  Bedra  u  Medinu,  Vjerovjesnika,  sallallahu  alejhi  ve  sellem,  su  u 
Er-Revha'u  dočekali  medinski  uglednici  koji  su  mu  čestitali  na  pobjedi  koju  mu  je 
Allah  podario.  Jedan  od  njih,  Usejd  b.  El-Hudajr,  rekao  je:  "Allahov  Poslaniče,  hvala 
Allahu  koji  te  obradovao  pobjedom.  Zaista,  ja  ne  bih  propustio  Bedr  da  sam  znao 
da  će  biti  borbe  protiv  neprijatelja,  nego  sam  mislio  da  se  radi  samo  o  karavani,  a 
da  sam  znao  da  će  biti  borbe  protiv  neprijatelja,  ne  bih  izostao."  Poslanik,  sallallahu 
alejhi  ve  sellem,  rekao  je:  "Istinu  govoriš.1'1 

Sedmo:  Propagandni  rat  na  Bedru 

Hasan,  radijallahu  anhu,  recitirao  je  ove  stihove: 

Ne  bojimo  se,  s  Allahovom  pomoći,  nijednog  naroda 
Ma  koliko  brojni  bili  i  ma  koliku  vojsku  sakupili 
Svoje  vojske  protiv  nas  ako  nahuškaju 
Dovoljno  nam  je  što  će  ih  poraziti  Gospodar  Blagi 
Na  dan  Bedra  su  nas  potcijenili 
I  pomislili  kako  će  nas  brzo  pobiti 
Ali  nisu  znali  da  su  ti  ljudi  žestoki  borci 
Protiv  dušmana  kad  se  rasplamsa  bitka 

Mi  smo  se  u  Allaha  pouzdali  i  rekli: 
Borit  ćemo  se  i  napadati  svojim  sabljama 
I  s  njima  smo  ih  porazili  jer  su  nas  potcijenili 
lako  smo  bili  mala  grupa,  a  oni  mnogobrojni. 

Ka'b  b.  Malik,  radijallahu  anhu,  recitirao  je: 

Nisu  vam  se  junaci  vaši  na  Bedru  proslavili 
Niti  su  pokazali  strpljivosti  u  borbi 
A  mi  smo  na  njega  stigli  s  Allahovim  svjetlom 
Koje  odagnava  tamu  i  skida  koprenu 
Allahov  Poslanik  nas  predvodi  u  ono 
Što  je  Allah  odredio  i  što  će  se  ostvariti 
Vaši  vitezovi  nisu  pobijedili  na  Bedru 
A  niti  su  vam  se  svi  vratili  živi 
Ne  žuri,  o  Ebu  Sufjane,  sačekaj 
Da  vidiš  konjicu  što  se  iz  oblaka  pomalja 

Allahovu  pobjedu  donose  predvođeni 
Džibrilom  i  Mikailom,  divna  li  su  skupina! 


1  El-Bidaje  ven-nihaje,  3/305. 

Vjerovjesnik,  sallallahu  alejhi  ve  sellem,  podsticao  je  muslimanske  pjesnike  da 
daju  svoj  doprinos  borbi  i  zastrašivanju  neprijatelja,  jer  poezija  je  među  tadašnjim 
Arapima  bila  vrlo  utjecajan  medi],  ona  je  uzdizala  i  ponižavala,  ona  je  raspirivala 
ratove  i  gasila  ih.1 

Ovaj  medijski  rat  počeo  je  već  s  Hidžrom,  ali  je  postao  izraženiji  početkom 
vojnih  pokreta  prije  Bitke  na  Bedru,  da  bi  nakon  Bitke  na  Bedru  doživio  pravu  eks- 
ploziju. To  je  zato  što  su  obje  strane  usmjeravale  svoju  propagandu  na  okolna 
plemena,  a  poezija  se  velikom  brzinom  širila  na  relaciji  Mekka  -  Medina  te  su  obje 
strane  odgovarale  jedna  drugoj  kroz  poeziju. 

Među  pobjednicima  poezija  je  veličala  pobjedu,  a  poezija  poraženih  izraža- 
vala je  žal  za  stradalima. 

Muslimani  su  u  svojim  redovima  imali  vrsne  pjesnike  od  kojih  su  Ka'b  b. 
Malik,  Abdullah  b.  Revvaha,  a  najoštriji  prema  nevjernicima  bio  je  Hasan.2 


Osma  tema 

Najvažniji  događaji  u  periodu  između  Bitke  na  Bedru  i  Bitke  na 

Uhudu 

Po  okončanju  Bitke  na  Bedru  vojna  sila  muslimana  ostavila  je  trag  na  velikom 
području  Arapskog  poluostrva;  slabi  mnogobošci  osjećali  su  strah,  a  oni  jaki  uviđali 
su  nadmoć,  imanje  ulazio  u  srca  mnogih,  ljudi  su  masovnije  počeli  ulaziti  u  islam,  a 
mnogi  od  njih  su  to  učinili  licemjerno  i  obmanjujući.  Usljed  svega  toga  islamska 
država  je  došla  u  jedno  novo  stanje  spletki  i  saveza,  ali  Allahova  potpora,  a  zatim 
budnost  sigurnosnog  aparata  islamske  države,  bili  su  ključni  za  osujećivanje  nepri- 
jateljskih planova.3 

Prvo:  Pohodi  koje  je  predvodio  Allahov  Poslanik  između  bitki  na  Bedru  i 
Uhudu 

1-  Pohod  na  Benu  Sulejm  kod  mjesta  El-Kudr 

Vjerovjesnik,  sallallahu  alejhi  ve  sellem,  krenuo  je  u  ovaj  pohod  sedam  noći 
nakon  povratka  u  Medinu  iz  Bitke  na  Bedru.  U  ovom  pohodu  došao  je  dovode  El- 
Kudra  u  području  plemena  Benu  Sulejm,  ali  do  borbe  nije  došlo.  Vjerovjesnik,  salla- 


1  El-Humejdi,  Et-Tarihul-islami,  4/199. 

2  El-Menhedžul-hareki  lis-Siretin-Nebevijje,  str.  354-355. 

3  El-Esasu  fis-sunneti  ve  fikhiha  -  Es-Siretun-Nebevijje,  1/512. 

llahu  alejhi  ve  sellem,  ostao  je  kod  tih  voda  tri  dana,  a  zatim  se  vratio  u  Medinu.1 

Povod  pohoda  bilo  je  to  što  su  se  ljudi  iz  plemena  Benu  Sulejm  počeli  pripre- 
mati za  napad  na  muslimane  odmah  po  okončanju  Bitke  na  Bedru.  Međutim, 
Allahov  Poslanik,  sallallahu  alejhi  ve  sellem,  iznenadio  ih  je  organiziranjem  brzog 
napada  kojem  se  nisu  nadali  pa  su  se  razbježali  na  jahaćim  devama  ostavivši  ostale 
deve  i  njihovog  pastira  po  imenu  Jessar.  Vjerovjesnik,  sallallahu  alejhi  ve  sellem, 
zarobio  je  deve  i  pastira  i  u  mjestu  Sirar,  na  udaljenosti  oko  tri  milje  od  Medine,  po- 
dijelio je  učesnicima  pohoda  deve  kojih  je  bilo  pet  stotina,  tako  da  su  svakom 
borcu  pripale  po  dvije  deve,  a  preostala  petina  je  pripala  Poslaniku,  sallallahu  alejhi 
ve  sellem,  uključujući  i  Jessara  kojem  je  Vjerovjesnik,  sallallahu  alejhi  ve  sellem, 
nakon  toga  dao  slobodu.2 

2-  Pohod  Sevik3 

Ebu  Sufjan  je,  na  čelu  dvjesto  konjanika,  iz  Mekke  krenuo  kroz  Nedžd  te  je 
navečer  stigao  u  područje  plemena  Benu  Nadir.  Ugostio  ih  je  Sellam  b.  Miškem, 
jedan  od  poglavara  Benu  Nadira.  Počastio  ih  je  pićsm  i  hranom  i  dao  im  bitne 
informacije  o  muslimanima  te  je  analizirao  s  njima  načine  na  koje  mogu  naštetiti 
muslimanima. 

Nakon  toga  Ebu  Sufjan  je  napao  muslimane  u  El-Urejdu,  dolini  u  blizini 
Medine  iz  pravca  Hurreti-Vakim.  Tom  prilikom  ubio  je  dva  čovjeka  i  zapalio  pal- 
mina stabla,  a  zatim  je  krenuo  nazad  u  Mekku.  Allahov  Poslanik,  sallallahu  alejhi  ve 
sellem,  krenuo  je  za  njim  na  čelu  dvije  stotine  boraca,  i  muhadžira  i  ensarija,  među- 
tim nije  ih  uspio  stići.  Ebu  Sufjanovi  ljudi  su  brzo  bježali  jer  su  olakšavali  teret  baca- 
jući torbe  sa  sevikom  koji  su  nosili  sa  sobom  kao  opskrbu.  Muslimani  su  prolazili 
pored  ovih  torbi  i  pokupili  ih  tako  da  su  se  vratili  u  Medinu  natovareni  njime,  pa  je 
pohod  zbog  toga  dobio  naziv  Pohod  Sevik.  Nakon  pet  dana  izbivanja,  Vjerovjesnik, 
sallallahu  alejhi  ve  sellem,  vratio  se  u  Medinu  ne  susrevši  neprijatelje.4 

3-  Pohod  na  Zi-Emer 

Vjerovjesnik,  sallallahu  alejhi  ve  sellem,  primio  je  podatke  od  ljudi  iz  islam- 
skog obavještajnog  aparata  koji  su  ukazivali  da  su  se  plemena  Sa'lebe  i  Meharib 
okupila  kod  Zi-Emera  pod  komandom  Du'sura  b.  El-Harisa  s  namjerom  da  napadnu 
na  Allahovog  Poslanika,  sallallahu  alejhi  ve  sellem,  u  Medini. 

Postavio  je  Osmana  b.  Affana  za  svog  zamjenika  u  Medini  i  krenuo  u  pohod 
sa  četiri  stotine  i  pedeset  boraca,  što  pješaka  što  konjanika.  Na  putu  su  sreli  čovjeka 


1  Mevsu'atu  Nadretin-ne'im,  1/296. 

2  Et-Tarihus-sijasi  vel-askeri,  str.  277. 

3  Sevik  -  prekrupa,  kaša,  vrsta  jela.  Pravi  se  tako  što  se  proprže  pšenica  i  ječam,  zatim  se  same[ju  i 
pomiješaju  sa  mlijekom,  medom  i  maslom. 

4  Ibn  Hišam,  Es-Siretun-Nebevijje,  3/51.  Et-Tarihus-sijasi  vel-askeri,  str.  278-279. 

iz  plemena  Sa'lebe  koji  se  zvao  Džebbar.  On  je  Poslaniku,  sallallahu  alejhi  ve  sellem, 
otkrio  informacije  o  svom  plemenu  te  je  primio  islam  i  upućen  je  Bilalu  da  ga 
podučava  vjeri.1 

Čim  su  mnogobošci  iz  plemena  Sa'lebe  i  Meharib  čuli  da  dolazi  Allahov  Pos- 
lanik sa  vojskom,  razbježali  su  se  po  planinama,  a  Poslanik  je  ostao  u  Nedždu  oko 
mjesec  dana  a  da  se  za  to  vrijeme  niko  nije  usudio  napasti  ga,  pa  se  vratio  u 
Medinu.2 

U  ovom  pohodu  islam  je  primio  Du'sur  b.  El-Haris,  jedan  od  uglednih  pogla- 
vara plemena  Meharib,  i  to  nakon  stoje  vidio  mudžizu  Allahovog  Poslanika,  salla- 
llahu alejhi  ve  sellem.  Naime,  u  ovom  pohodu  pala  je  obilna  kiša  i  odjeća  Allahovog 
Poslanika,  sallallahu  alejhi  ve  sellem,  se  skvasila  pa  je  otišao  pod  jedno  drvo  daje 
osuši.  U  tim  trenucima  bio  je  sam,  što  je  Du'sur  iskoristio  i  prišao  Poslaniku,  salla- 
llahu alejhi  ve  sellem,  sa  sabljom  i  rekao  mu:  "Ko  će  te  danas  spasiti  od  mene, 
Muhammede?"  Poslanik,  sallallahu  alejhi  ve  sellem,  mirno  je  odgovorio:  "Allah." 
Tada  ga  je  Džibril  udario  u  prsa,  usljed  čega  mu  je  ispala  sablja  pa  ju  je  uzeo 
Allahov  Poslanik,  sallallahu  alejhi  ve  sellem,  i  rekao:  "A  ko  će  tebe  spasiti  od  mene?" 
Du'sur  je  rekao:  "Niko!  A  ja  svjedočim  da  nema  drugog  boga  osim  Allaha  i  daje 
Muhammed  Allahov  poslanik.  I  tako  mi  Allaha,  nikada  više  neću  okupljati  ljude 
protiv  tebe."  Tada  mu  je  Allahov  Poslanik,  sallallahu  alejhi  ve  sellem,  vratio  sablju,  a 
kada  se  vratio  svojima,  rekoše  mu:  "Teško  tebi,  šta  si  to  uradio?!"  On  reče:  "Vidio 
sam  visokog  čovjeka  koji  me  je  udario  u  prsa  od  čega  sam  pao  na  leđa,  pa  sam 
shvatio  daje  to  melek  i  povjerovao  sam  daje  Muhammed,  sallallahu  alejhi  ve  sel- 
lem, Allahov  poslanik  i  zakleo  se  da  više  nikada  neću  okupljati  ljude  protiv  njega." 
Zatim  je  počeo  pozivati  svoje  pleme  u  islam.3  O  ovom  slučaju  objavljenje  ajet: 


"O  vjernici,  sjetite  se  Allahove  blagodati  prema  vama  kad  su  neki  ljudi  htjeli 
dočepati  se  vas,  a  On  je  zadržao  ruke  njihove.  I  bojte  se  Allaha,  i  neka  se  vjer- 
nici samo  u  Allaha  pouzdaju!"4 

4-  Pohod  na  Bahran5 

Ovaj  pohod  desio  se  u  mjesecu  džumadel-ula  treće  godine  po  Hidžri.  Vjero- 
vjesnik,  sallallahu  alejhi  ve  sellem,  poveo  je  tri  stotine  muslimana  u  Bahran,  mjesto 
između  Medine  i  Mekke,  radi  borbe  protiv  plemena  Benu  Sulejm,  ali  su  se  ovi  raz- 


1  El-Bidaje  ven-nihaje,  4/3.  Et-Tarihus-sijasi  vel-askeri,  str.  279. 

2  Et-Tarihus-sijasi  vel-askeri,  str.  279. 

3  El-Bidaje  ven-nihaje,  4/3. 

4  Sura  El-Maide,  11. 

5  Također  se  kaže  Buhran. 

bježali  pa  se  Vjerovjesnik,  sallallahu  alejhi  ve  sellem,  vratio  u  Medinu  nakon  što  je 
proveo  deset  noći  izvan  nje.1 

Na  osnovu  ovih  pohoda  možemo  zaključiti  daje  islamsko  vodstvo  bilo  u  sta- 
nju pratiti  pokrete  neprijatelja  i  dobijati  saznanja  o  njegovoj  snazi  i  planovima,  te  su 
uspijevali  uništiti  sve  te  skupine  koje  su  se  okupljale  protiv  mlade  islamske  države 
prije  nego  što  ojačaju  i  postanu  opasnost  za  Medinu. 

Ovi  pohodi  u  prostranim  pustinjskim  predjelima,  pod  vodstvom  Poslanika, 
sallallahu  alejhi  ve  sellem,  za  ashabe  su  bili  poput  tečajeva  vojne  obuke  i  odgoja. 
Ovi  tečajevi  praktične  vojne  obuke  i  odgoja  bili  su  konstantni  i  trajali  su  od  pet  da- 
na do  jedan  mjesec.  To  je  bio  period  zajedničkog  života  tokom  kojeg  su  musliman- 
ski borci  odgajani  da  izvršavaju  naređenja,  usavršavali  su  vojne  vještine  i  stjecali 
nova  iskustva  koja  im  mogu  biti  od  pomoći  u  uništenju  zablude  i  jačanju  istine. 

Vjerovjesnikov,  sallallahu  alejhi  ve  sellem,  odgojni  program  uključivao  je  po- 
dučavanje ashaba  na  licu  mjesta  -  ali  nije  zanemarivao  ni  značaj  mesdžida  u  jačanju 
duše,  prosvjetljenju  uma  i  usavršavanju  morala  -  uz  prisustvo  velikog  odgajatelja 
koji  je  svoja  učenja  širio  dajući  lični  primjer  i  skrušeno  se  moleći  Allahu. 

Vjerovjesnikov,  sallallahu  alejhi  ve  sellem,  program  napravio  je  spoj  između 
tečajeva  u  mesdžidu  i  praktičnih  vojnih  vježbi  da  bi  osnažio  novu  zajednicu  i  da  bi 
stekla  iskustva  koja  će  joj  pomoći  u  širenju  islama  na  svim  horizontima.2 

5-  Ophodnja  Zejda  b.  El-Hariseta  u  El-Karde 

Nakon  poraza  na  Bedru,  mekkanski  mnogobošci  počeli  su  tražiti  alternativni 
put  za  svoju  trgovačku  razmjenu  sa  Samom.  Neki  su  predložili  put  preko  iračkih 
brda  i  zaista  su  i  pošli  tim  putem.  Predvodili  su  ih  Ebu  Sufjan,  Safvan  b.  Umejje  i 
Huvejtib  b.  Abdul-Uzza;  nosili  su  sa  sobom  srebro  i  raznu  robu,  čija  je  ukupna 
vrijednost  iznosila  je  100.000  dirhema.  Informacije  o  tome  Vjerovjesnik,  sallallahu 
alejhi  ve  sellem,  primio  je  od  jednog  islamskog  obavještajca  po  imenu  Selit  b.  En- 
Nu'man,  radijallahu  anhu.3 

Po  dobijanju  ovih  obavještajnih  podataka,  Poslanik,  sallallahu  alejhi  ve 
sellem,  poslao  je  Zejda  b.  El-Hariseta  na  čelu  stotinu  konjanika  da  napadnu  kara- 
vanu. Zejd  ih  je  sreo  kod  vode  zvane  El-Karde  u  području  Nedžda.  Prestravljeni 
pratioci  karavane  su  pobjegli,  a  muslimani  su  zaplijenili  karavanu  i  robu  koju  je 
nosila  te  su  zarobili  vodiča  koji  se  zvao  Furat  b.  Hajjan,  koji  je  primio  islam  pred 
Vjerovjesnikom,  sallallahu  alejhi  ve  sellem,  i  vratili  su  se  u  Medinu.  Vjerovjesnik, 
sallallahu  alejhi  ve  sellem,  izdvojio  je  petinu,  a  ostatak  podijelio  učesnicima 
ophodnje.4 


1  El-Umeri,  El-Mudžteme'ul-Medeni,  str.  61.  Et-Tarihus-sijasi  vel-askeri,  str.  280. 

2  Et-Terbijetul-kijadijje,  3/118-119. 

3  Et-Terbijetul-kijadijje,  3/132. 

4  Ibn  Hišam,  Es-Siretun-Nebevijje,  3/56. 

Drugo:  Bitka  protiv  Benu  Kajnuka 

Ez-Zuhri  je  naveo  da  se  ova  bitka  odigrala  druge  godine  po  Hidžri,  dok  El- 
Vakidi  i  Ibn  Sa'd  tvrde  da  se  odigrala  u  subotu  polovinom  mjeseca  ša'bana  druge 
godine  po  Hidžri.1 

Uglavnom,  svi  koji  su  pisali  o  bitkama  i  životu  Allahovog  Poslanika,  sallallahu 
alejhi  ve  sellem,  slažu  se  da  se  ova  bitka  odigrala  nakon  Bitke  na  Bedru,  j$r  su  Ži- 
dovi iz  plemena  Benu  Kajnuka  prekršili  sporazum  koji  su  postigli  sa  Allahovim 
Poslanikom,  sallallahu  alejhi  ve  sellem,  i  nisu  ispunili  svoje  obaveze  naznačene  u 
sporazumu,  nego  su  se  prema  Poslaniku,  sallallahu  alejhi  ve  sellem,  i  muslimanima 
ponijeli  neprijateljski  i  otvoreno  pokazali  mržnju  i  zavist  nakon  muslimanske  pobje- 
de na  Bedru.2 

Vjerovjesnik,  sallallahu  alejhi  ve  sellem,  se  sastao  s  njima  na  medinskoj  pijaci  i 
lijepo  ih  savjetovao  te  ih  pozvao  da  prime  islam  i  upozorio  da  paze  da  ih  ne  snađe 
isto  što  i  Kurejšije  na  Bedru.3  Ali,  Židovi  su  na  ovo  odgovorili  provokacijom  i  prijet- 
njom iako  su  sporazumom  bili  obavezani  na  pokornost  i  prihvatanje  Vjerovjesnika, 
sallallahu  alejhi  ve  sellem,  kao  vođe.  Rekli  su:  "Muhammede,  nemoj  da  te  zavara  to 
što  si  pobio  jednu  grupu  nesposobnih  Kurejšija  koji  se  ne  znaju  boriti.  Ako  napad- 
neš  nas,  vidjet  ćeš  šta  su  pravi  borci  i  znat  ćeš  da  nema  boraca  kao  što  smo  mi!4 

Kriza  je  počela  narastati  jer  njihov  odgovor  je  pokazivao  da  nemaju  namjeru 
pridržavati  se  ugovora  niti  poštivati  muslimane,  naprotiv,  pokazivali  su  neprijatelj- 
stvo, ponašali  su  se  izazivački,  oholo  i  pokazali  su  da  se  pripremaju  za  borbu.  O 
njima  je  Allah  objavio  riječi: 

"Reci  onima  koji  ne  vjeruju:  'Bit  ćete  pobijeđeni  i  u  Džehennemu  okupljeni,  a 
užasno  je  to  boravište!1  Vi  ste  imali  znak  u  dvjema  grupama  koje  su  se  suko- 
bile: jednoj  koja  se  borila  na  Allahovom  putu,  i  drugoj,  nevjerničkoj,  kojoj  se 
činilo  da  ih  svojim  očima  vidi  dva  puta  više!  A  Allah  Svojom  pomoći  podržava 
koga  On  hoće!  To  je,  doista,  pouka  za  one  koji  su  dalekovidni!"5 

1-  Direktni  povodi  Bitke  protiv  Benu  Kajnuka 

Nakon  muslimanske  pobjede  na  Bedru  i  Poslanikovih,  sallallahu  alejhi  ve 


1  Es-Siretun-Nebevijjetus-sahiha,  1/299. 

2  Mevsu'atu  Nadretin-ne'im,  1/269. 

3  El-Jehud  fis-sunnetil-mutahhere,  1/276. 
Albid.,  1/276. 

5  Sura  Ali  Imran,  12-13. 

sellem,  riječi  upućenih  Židovima,  oni  potajno  odlučiše  prekršiti  sporazum  sklopljen 
sa  muslimanima.  Iščekivali  su  pogodnu  priliku  da  izazovu  muslimane.  Takva  prilika 
ukazala  im  se  kada  je  jedna  muslimanka  došla  na  pijacu  Benu  Kajnuka  da  proda 
neku  robu,  zatim  je  otišla  kod  zlatara  i  sjela,  a  Židovi  su  je  počeli  nagovarati  da  ot- 
krije lice.  Ona  je  odbila  pa  joj  je  zlatar  iza  leđa  zakačio  veo  u  čvor,  pa  kad  je  ustala, 
otkrio  joj  se  dio  tijela.  Židovi  su  joj  se  smijali,  a  žena  je  počela  zapomagati,  pa  je 
skočio  jedan  musliman  i  ubio  zlatara,  Židova.  Nakon  toga,  Židovi  su  nasrnuli  na 
muslimana  i  ubili  ga,  pa  je  porodica  ovog  muslimana  počela  dozivati  muslimane  u 
pomoć  protiv  Židova.  Slučaj  je  rasrdio  muslimane  i  tako  se  desila  tuča  između  njih  i 
Benu  Kajnuka.1 

Kada  je  Allahov  Poslanik,  sallallahu  alejhi  ve  sellem,  čuo  za  to,  krenuo  je  na 
njih  na  čelu  vojske  sastavljene  od  muhadžira  i  ensarija.  Bilo  je  to  u  subotu,  polo- 
vinom mjeseca  ša'bana  treće  godine  po  Hidžri.2 

Bajrak  je  u  toj  bitki  nosio  Hamza  b.  Abdul-Muttalib,  a  Ebu  Lubabe,  čije  je 
pravo  imene  bilo  Bešir3  b.  Abdul-Munzir  el-Umeri,  ostao  je  u  Medini  kao  Posla- 
nikov,  sallallahu  alejhi  ve  sellem,  zamjenik.4 

Krenuvši  prema  njima,  Allahov  Poslanik,  sallallahu  alejhi  ve  sellem,  donio  je 
odluku  o  raskidanju  ugovora  s  njima,  kao  što  mu  je  Allah  naredio: 

"Čim  primijetiš  od  nekog  plemena  vjerolomstvo,  i  ti  njemu  isto  tako  otkaži 
ugovor  -  Allah  uistinu  ne  voli  vjerolomnike."5 

2-  Stavljanje  Benu  Kajnuka  pod  opsadu 

Židovi  su  saznali  za  Poslanikov  dolazak  pa  su  se  zabarikadirali  u  svojim 
utvrdama  te  ih  je  Poslanik,  sallallahu  alejhi  ve  sellem,  petnaest  noći  držao  pod  op- 
sadom, kako  navodi  Ibn  Hišam.6 

Opsada  je  trajala  sve  dok  Allah  nije  Židovima  ulio  strah  u  srca  pa  su  prihvatili 
da  se  predaju  i  prihvate  Vjerovjesnikov,  sallallahu  alejhi  ve  sellem,  sud  o  njima. 

Bili  su  iznenađeni  Vjerovjesnikovom,  sallallahu  alejhi  ve  sellem,  taktikom  op- 
sade koja  je  izazvala  pometnju  u  njihovim  redovima.  Ovom  taktikom  spriječen  je 
svaki  dolazak  pomoći  i  zaustavljen  svaki  njihov  pokret,  tako  da  nisu  znali  šta  da 
rade  i  osjećali  su  se  kao  da  žive  u  zatvoru,  što  je,  naposljetku,  bio  uzrok  da  izgube 
strpljenje  i  svaku  nadu  u  otpor,  i  to  nakon  što  su  prijetili  Allahovom  Poslaniku, 


1  Ibn  Hišam,  Es-Siretun-Nebevijje,  3/54. 

2  El-Vakidi,  Et-Megazi, ,  1/176.  Ibn  Sa'd,  Et-Tabekat,  2/28-29. 

3  El-Jehud  fis-sunnetil-mutahhere,  1/279. 

4  Et-Taberi,  Jarih,  2/481. 

5  El-Enfal,  58. 

6  Ibn  Hišam,  Es-Siretun-Nebevijje,  3/55. 

sallallahu  alejhi  ve  sellem,  da  su  opasniji  i  bolji  borci  od  kurejšijskih  mnogobožaca. 

Na  kraju,  bili  su  primorani  da  se  predaju  i  prihvate  presudu  Allahovog  Posla- 
nika1, sallallahu  alejhi  ve  sellem,  koji  je  zadužio  El-Munzira  b.  Kudamu  es-Sullernija 
el-Evsija  da  ih  poveže  vezujući  im  ruke  za  leđa.2 

3-  Konačna  presuda  plemenu  Benu  Kajnuka 

Ibn  Selul  je  pokušao  osloboditi  svoje  saveznike,  pa  je  prolazeći  pored  njih 
rekao:  "Odvežite  ih!"  Na  to  je  El-Munzir  rekao:  "Zar  ćete  odvezati  narod  koji  je 
svezan  po  naređenju  Allahovog  Poslanika,  sallallahu  alejhi  ve  sellem!  Tako  mi 
Allaha,  ko  god  ih  pokuša  odvezati,  odrubit  ću  mu  glavu!"3  To  je  učinilo  da  Abdullah 
b.  Ubejj  b.  Selul  odustane  od  svoje  nakane  i  ode  Vjerovjesniku,  sallallahu  alejhi  ve 
sellem,  kako  bi  pokušao  od  njega  dobiti  dozvolu  za  odvezivanje  zarobljenih.4 
Došao  je  Vjerovjesniku,  sallallahu  alejhi  ve  sellem,  i  rekao:  "O  Muhammede,  učini 
dobro  mojim  saveznicima!"  -  Benu  Kajnuka  su  inače  bili  saveznici  Hazredža  kojima 
je  pripadao  Ibn  Ubejj.  -  Allahov  Poslanik,  sallallahu  alejhi  ve  sellem,  nije  mu  ništa 
odgovorio  pa  Ibn  Ubejj  ponovo  reče:  "Muhammede,  učini  dobro  mojim  savezni- 
cima!" Allahov  Poslanik,  sallallahu  alejhi  ve  sellem,  okrenuo  se  od  njega,  a  on  je 
stavio  ruku  unutar  Poslanikovog  oklopa,  pa  mu  Poslanik,  sallallahu  alejhi  ve  sellem, 
reče:  "Pusti  me!"  Allahov  Poslanik,  sallallahu  alejhi  ve  sellem,  sada  je  već  bio  veoma 
ljut,  što  mu  se  moglo  primijetiti  na  licu.  Rekao  je:  "Teško  tebi,  pusti  me!"  Ibn  Ubejj 
reče:  "Ne,  tako  mi  Allaha,  dok  ne  učiniš  dobro  mojim  saveznicima!  Četiri  stotine 
boraca  bez  oklopa  i  tri  stotine  oklopnika,  branili  su  me  od  svakog  neprijatelja,  a  ti 
hoćeš  da  ih  pobiješ  u  jednom  danu!  Allaha  mi,  bojim  se  da  me  ne  zadesi  nesreća!" 
Nakon  ovoga  Allahov  Poslanik,  sallallahu  alejhi  ve  sellem,  rekao  je:  "Učinit  ću  to  za 
tebe."5  Zatim  je  naredio  da  ih  odvežu  i  protjerao  ih  iz  Medine,  a  njihov  imetak  je 
pripao  Allahovom  Poslaniku,  sallallahu  alejhi  ve  sellem,  i  muslimanima.  Zadatak  sa- 
kupljanja i  evidentiranja  njihovog  imetka  povjerenje  Muhammedu  b.  Meslemi,  ra- 
dijallahu  anhu.6 

Abdullah  b.  Ubejj  b.  Selul  htio  je  nagovoriti  Allahovog  Poslanika,  sallallahu 
alejhi  ve  sellem,  da  dozvoli  Židovima  iz  plemena  Benu  Kajnuka  ostanak,  ali  je  na 
vratima  njegovog  doma  zatekao  Uvejma  b.  Sa'ideta,  ensariju  iz  plemena  Evs,  koji  ga 
je  spriječio  da  uđe.  Uvejm  mu  je  rekao:  "Nećeš  ući  dok  ti  ne  dozvoli  Allahov  Posla- 
nik, sallallahu  alejhi  ve  sellem!"  Ibn  Ubejj  gaje  gurnuo,  na  što  je  Uvejm  žestoko  rea- 
girao, pa  je  u  tuči  Ibn  Ubejj  ogrebao  lice  o  zid,  od  čega  mu  je  potekla  krv. 


1  Ebu  Faris,  Es-Sira'u  me'al-Jehud,  1/144. 

2  El-Jehud  fis-sunnetil-mutahhere,  1/280. 

3  El-Humejdi,  Et-Tarihul-islami,  5/32. 

4  Ibid.,  5/33. 

5  El-Jehudu  fis-sunnetil-muttahere,  1/281. 

6  Et-Tarihul-islami,  5/30. 

U  ovoj  predaji  dolazi  do  izražaja  Poslanikova,  sallallahu  alejhi  ve  sellem,  poli- 
tička vještina.  On  je  ispunio  molbu  Ibn  Ubejja  u  nadi  da  će  mu  to  očistiti  srce  i  ski- 
nuti koprenu,  pa  će  poći  Pravim  putem,  stoga  mu  je  rekao:  "Učinit  ću  to  za  tebe".  A 
ako  bi  se  on  popravio,  to  bi  moglo  utjecati  i  na  njegove  sljedbenike  da  se  i  oni 
poprave,  pa  bi  islamski  redovi  postali  čvršći  i  ništa  im  ne  bi  mogle  spletke  neprija- 
telja islama.1 

Osim  toga,  postoji  i  druga  dimenzija:  Vjerovjesnik,  sallallahu  alejhi  ve  sellem, 
vodio  je  računa  da  spriječi  svaki  mogući  nastanak  smutnje  u  muslimanskoj  zajed- 
nici, jer,  neki  muslimani,  ensarije,  bili  su  novi  u  islamu  pa  je  postojala  bojazan  da 
Abdullah  b.  Ubejj,  vođa  licemjera,  utječe  na  njih  zbog  velikog  ugleda  koji  je  uživao 
među  stanovnicima  Medine.2  Zato  je  Vjerovjesnikov,  sallallahu  alejhi  ve  sellem, 
odnos  prema  njemu  počivao  na  laskanju  i  strpljivom  podnošenju  njegovih  uvreda 
kako  bi  izbjegao  smutnju  i  da  bi,  kroz  njegove  postupke  i  ponašanje,  izašlo  na 
vidjelo  njegovo  pravo  lice,  tako  da  ga  se  ljudi  klone  i  prestanu  podržavati.  Ovaj 
pristup  polučio  je  izvanredne  rezultate  jer  su  svi  ljudi,  čak  i  njegovi  bližnji  i  među 
njima  njegov  sin  Abdullah,  shvatili  ko  je  Abdullah  b.  Ubejj  b.  Selul,  pa  su  ga  ušut- 
kivali  kad  bi  govorio  i  pokazivali  uznemirenost  zbog  njegovih  riječi.3  Štaviše,  htjeli 
su  ga  ubiti,  o  čemu  ćemo,  ako  Bog  da,  govoriti  kasnije. 

4-  Ubade  b.  Es-Samit  odriče  se  Židova  Benu  Kajnuka 

Ubade  b.  Es-Samit,  radijallahu  anhu,  bio  je  iz  plemena  Benu  Avf  koji  su, 
poput  Abdullaha  b.  Ubejja,  bili  u  savezu  sa  plemenom  Benu  Kajnuka.  Ali,  kad  su 
prekršili  ugovor,  Ubade  je  otišao  Allahovom  Poslaniku,  sallallahu  alejhi  ve  sellem, 
da  ga  obavijesti  da  se  pred  Allahom  i  Njegovim  Poslanikom  odriče  saveza  s  njima, 
pa  je  rekao:  "Allahov  Poslaniče,  uzimam  za  zaštitnike  Allaha  i  Njegovog  Poslanika  i 
vjernike,  a  odričem  se  saveza  i  prijateljstva  sa  ovim  nevjernicima!"4 

Kada  je  odlučeno  da  Benu  Kajnuka  budu  protjerani,  Allahov  Poslanik,  salla- 
llahu alejhi  ve  sellem,  taj  je  zadatak  povjerio  Ubadi  b.  Es-Samitu.  Židovi  iz  ovog 
plemena  govorili  su  mu:  "O  Ebul-Velide,  od  svih  ljudi  iz  Evsa  i  Hazredža  baš  ti  da 
nam  ovo  uradiš,  a  mi  smo  ti  saveznici!?"  Ubade  im  je  odgovarao:  "Kada  ste  prekršili 
ugovor,  došao  sam  Allahovom  Poslaniku,  sallallahu  alejhi  ve  sellem,  i  rekao: 
'Allahov  Poslaniče,  pred  tobom  se  odričem  i  njih  i  savezništva  s  njima."' 

Ibn  Ubejj  i  Ubade  b.  Es-Samit  bili  su  na  istom  stepenu  savezništva  s  njima,  pa 
je  Abdullah  b.  Ubejj  rekao:  "Odrekao  si  se  svojih  saveznika?  Oni  to  nisu  zaslužili  od 
tebe",  pa  podsjetio  ga  je  na  neke  usluge  koje  su  mu  učinili  u  važnim  momentima. 


1  El-Gadban,  El-Menhedžul-hareki  lis-Siretin-Nebevijje,  str.  247. 

2  El-Humejdi,  Et-Tarihul-islami,  5/32. 

3  Ebu  Faris,  Es-Sira'u  me'al-Jehud,  1/148. 

4  El-Jehudu  fis-sunnetil-muttahere,  1/282-283. 

Ubade  je  odgovorio:  "O  Ebul-Hubabe,  promijenila  su  se  srca,  a  prijašnje  ugovore 
islam  je  izbrisao,  a  ti  se,  Boga  mi,  petljaš  u  nešto  za  što  ćeš  se  uskoro  pokajati." 

Židovi  iz  plemena  Benu  Kajnuka  rekli  su:  "Muhammede,  mnogi  ljudi  su  nam 
dužni  imetak."  Allahov  Poslanik,  sallallahu  alejhi  ve  sellem,  rekao  je:  "Požurite  i 
oprostite  dio  dugova!" 

Ubade  je  nadgledao  kako  se  spremaju  za  put  i  požurivao  ih.  Tražili  su  od  nje- 
ga da  im  da  dodatno  vrijeme,  a  on  je  odgovorio:  "Nijednog  trena!  Imate  tri  dana 
kao  što  je  naredio  Allahov  Poslanik,  sallallahu  alejhi  ve  sellem,  i  ni  trena  više!  A  da 
se  mene  pita,  ne  bih  vam  dao  nijednog  trena." 

Nakon  tri  dana,  Ubade  je  izašao  za  njima  dok  su  odlazili  prema  Šamu  i 
govorio  im  je:  "Idite  što  dalje!" 

Pratio  ih  je  sve  do  mjesta  Halefuz-Zubab,  a  onda  se  vratio,  a  oni  su  nastavili 
dalje  i  naselili  se  u  Azreatu.1 

Benu  Kajnuka  su  otišli  iz  Medine  poniženi,  predali  su  oružje  i  ostavili  imetak 
kao  plijen  muslimanima.  Oni  su  bili  najhrabrije  židovsko  pleme  u  Medini,  bili  su 
najsposobniji,  najbrojniji  i  najopremljeniji,  pa  je  njihova  kazna  za  neko  vrijeme  ušut- 
kala i  primirila  ostala  židovska  plemena,  srca  su  im  se  ispunila  strahom  i  njihova  je 
snaga  slomljena.2 

5-  Ajeti  koji  su  objavljeni  povodom  Ibn  Selula  koji  je  branio  Židove  i  Ubade  b. 
Es-Samita  koji  ih  se  odrekao 

Allah  je  rekao: 

\X&      S&pd  f$lh&  X*  &  ^    SA     S    0  <Z*4>     "4  ^ 

"O  vjernici,  ne  uzimajte  za  zaštitnike  jevre je  i  kršćane!  Oni  su  sami  sebi  zaštit- 
nici! A  njihov  je  i  onaj  među  vama  koji  ih  za  zaštitnike  prihvati;  Allah,  uistinu, 
neće  ukazati  na  Pravi  put  ljudima  zulumćarima.  Zato  ti  vidiš  one  čija  su  srca 
bolesna  kako  se  žure  da  s  njima  prijateljstvo  sklope,  govoreći:  Bojimo  se  da 
nas  kakva  nevolja  ne  zadesi.  A  Allah  će  sigurno  pobjedu  ili  nešto  drugo  od 
Sebe  dati,  pa  će  se  oni  zbog  onoga  što  su  u  dušama  svojim  krili  kajati,  a  oni 


1  El-Jehudu  fis-sunnetil-mutahhere,  1/284-285. 

2  Ebu  Faris,  Es-Sira'u  me'ai-Jehud,  1/149. 

koji  vjeruju  reći  će:  'Zar  su  to  oni  koji  su  se  zaklinjali  Allahom,  svojom  najte- 
žom zakletvom,  da  su,  zaista,  s  vama?1  Djela  njihova  bit  će  poništena,  i  oni  će 
nastradati.  O  vjernici,  ako  neko  od  vas  od  svoje  vjere  otpadne  -  pa,  Allah  će 
sigurno  umjesto  njih  dovesti  ljude  koje  On  voli  i  koji  Njega  vole,  prema  vjerni- 
cima ponizne,  a  prema  nevjernicima  ponosite;  oni  će  se  na  Allahovom  putu 
boriti  i  neće  se  ničijeg  prijekora  bojati.  To  je  Allahov  dar,  koji  On  daje  kome 
hoće  -  a  Allah  je  neizmjerno  dobar  i  sve  zna.  Vaši  su  zaštitnici  samo  Allah  i 
Poslanik  Njegov  i  vjernici  koji  ponizno  namaz  obavljaju  i  zekat  daju.  Onaj  ko 
za  zaštitnike  uzme  Allaha  i  Poslanika  Njegova  i  vjernike  -  pa,  Allahova  strana 
će,  svakako,  pobijediti."1 

O  ovim  ajetima  Ibn  Atijje  je  rekao:  "Kada  se  nakon  Bedra  desio  sukob  sa 
Benu  Kajnuka  i  kada  je  Allahov  Poslanik,  sallallahu  alejhi  ve  sellem,  htio  da  ih 
pobije,  Abdullah  b.  Ubejj  b.  Selul,  njihov  saveznik,  stao  je  u  njihovu  odbranu.  Ubade 
b.  Es-Samit  također  je  bio  njihov  saveznik,  jednako  kao  Abdullah,  ali  kada  je  vidio 
kakve  su  namjere  Allahovog  Poslanika,  sallallahu  alejhi  ve  sellem,  nakon  što  su  se 
Židovi  usprotivili  Allahu  i  Njegovom  Poslaniku,  Ubade  je  došao  Poslaniku,  sallallahu 
alejhi  ve  sellem,  i  rekao:  'Allahov  Poslaniče,  ja  se  pred  Allahom  i  Njegovim  Posla- 
nikom odričem  saveza  i  prijateljstva  sa  Židovima  i  potpuno  sam  odan  jedino  Allahu 
i  Njegovom  Poslaniku!'  S  druge  strane,  Abdullah  b.  Ubejj  b.  Selul  rekao  je:  'Ja  se  ne 
odričem  saveza  i  prijateljstva  sa  Židovima;  ja  sam  čovjek  koji  se  boji  da  ga  ne  zadesi 
kakva  nevolja.'"2 

Očita  je  razlika  između  Ibn  Selula  ogrezlog  u  Ikemjerstvu  i  Ubade  b.  Es-Sami- 
ta  odgojenog  kroz  vjerovjesnički  program,  koji  je  čiste  duše  i  srca,  snažnog  imana  i 
prosvijetljenog  uma,  oslobođen  svih  tragova  paganske  pristrasnosti  i  strasti,  i  ne 
gleda  svoj  lični  interes,  nego  interes  islama,  stoga  je  on  primjer  iskrenog  muslimana 
odanog  svojoj  akidi.3 

Treće:  Obračunavanje  sa  huškačima  na  islamsku  državu  -  ubijanje  Ka'ba  b. 
El-Ešrefa 

Raspirivači  smutnje  nisu  ništa  manje  opasni  od  onih  koji  učestvuju  u  oru- 
žanim sukobima  protiv  muslimana,  zato  je  Poslanik,  sallallahu  alejhi  ve  sellem, 
nakon  Bitke  na  Bedru,  naredio  da  se  takvi  uprate  i  ubiju  kako  bi  se  spriječilo  ras- 
plamsavanje smutnje  i  kako  bi  se  ojačala  istina.4 

Imena  nekih  smutljivaca  koji  su  ubijeni: 


1  Sura  El-Maide,  51-56. 

2  Ibn  Atijje,  El-Muharrerul-vedžiz,  1/477-478. 

3  Es-Siretun-Nebevijjetus-sahiha,  1/302. 

4  Muhammed  Kal'adži,  Kira'a  Sijasijje  lis-Siretin-Nebevijje,  str.  138. 

1-  Asma',  Mervanova  kćerka 

Ova  žena  podsticala  je  na  borbu  protiv  Vjerovjesnika,  sallallahu  alejhi  ve 
sellem,  i  izrugivala  se  sa  islamom,  pa  ju  je  ubio  Umejr  b.  Adijj  el-Hatmi.  A  kada  je 
nakon  toga  upitao  Vjerovjesnika,  sallallahu  alejhi  ve  sellem,  o  svom  postupku, 
Vjerovjesnik,  sallallahu  alejhi  ve  sellem,  rekao  mu  je:  "Umejre,  pomogao  si  Allaha  i 
Njegovog  Poslanika!"1  Zatim  je  Poslanik,  sallallahu  alejhi  ve  sellem,  rekao:  "To  je 
sasvim  jasno!"2 

Kao  rezultat  toga,  mnogi  iz  plemena  Benu  Hatma  primili  su  islam,  a  oni  koji 
su  već  bili  muslimani,  prestali  su  to  kriti.3 

2-  Ebu  Afek,  Židov 

Ebu  Afek  je  bio  starac  iz  plemena  Benu  Amr  b.  El-Avf.  Huškao  je  ljude  na 
Allahovog  Poslanika,  sallallahu  alejhi  ve  sellem,  i  grdio  ga  kroz  poeziju,  pa  je  Posla- 
nik, sallallahu  alejhi  ve  sellem,  rekao:  "Ko  će  me  odbraniti  od  ovog  podlaca?!",  pa 
gaje  ubio  ashab  Šalim  b.  Umejr.4 

3-  Ka'b  b.  El-Ešref 

Najvažniji  atentat  na  raspirivače  mržnje  protiv  islamske  države  bio  je  onaj  na 
Ka'ba  b.  El-Ešrefa. 

Ka'b  b.  El-Ešref  vodio  je  porijeklo  iz  plemena  Benu  Nebhan,  ogranka  plemena 
Taj".  Otac  mu  je  u  pagansko  doba  ubio  nekoga,  pa  je  pobjegao  u  Medinu  i  ušao  u 
savez  sa  Židovima  iz  plemena  Benu  Nadir  te  se  oženio  Akilom,  kćerkom  Ebul-Haki- 
ka,  koja  mu  je  rodila  Ka'ba.5 

Ka'b  je  bio  pjesnik.  Mrzio  je  islam  i  veoma  ga  je  rasrdila  pobjeda  muslimana 
protiv  Kurejšija  na  Bedru,  pa  je  otputovao  u  Mekku  i  recitirao  im  pjesme  u  kojima  je 
vrijeđao  Vjerovjesnika,  sallallahu  alejhi  ve  sellem,  podsticao  ih  na  osvetu  za  poginu- 
le na  Bedru.  U  svojim  je  stihovima  oplakivao  i  naricao  za  poginulim  Kurejšijama  na 
Bedru  i  pozivao  na  uništenje  Poslanika,  sallallahu  alejhi  ve  sellem,  i  muslimana.6 
Primjer  stihova  koje  je  spjevao  u  čast  mnogobožaca  poginulih  na  Bedru: 
Stratište  svojih  najmilijih  Bedr  postade 
Bedr  zaslužuje  da  se  za  njim  plače  i  tuguje 
Pobijena  je  četa  vitezova  oko  bunareva 
To  bi  i  kraljeve  na  tlo  oborilo 
Koliko  je  tu  hrabrih  ljudi  poginulo 


1  Ebu  Davud,  Sunen,  Kitabul-hudud,  bab:  El-Hukm  ala  men  sebberi-Nebijje,  4/528-529. 

2  Ebu  Davud,  Sunen,  4/528-529. 

3  Nadretun-ne'im,  1/295. 

4  Ibid.,  1/296. 

5  Ibn  Hišam,  Es-Siretun-Nebevijje,  3/58. 

6  Nadretun-ne'im,  1/298. 


Radosnih,  koji  su  zalutalom  utočište  pružali 
Ljudi,  čijoj  mržnji  se  radujem,  govore 
Ka'b  ibn  El-Ešrefje  veoma  žalostan 
Vjerujte  im,  draže  bi  mi  bilo,  onog  časa  kad  su  izginuli, 
Da  je  Zemlja  sve  živo  na  njoj  progutala  i  raspala  se 
A  obaviješten  sam  da  su  Benu  Kinane  žalosni 
Zbog  smrti  Ebul-Velida  i  da  proklinju1. 

Ka'b  b.  El-Ešref  nastavio  je  uznemiravati  Allahovog  Poslanika,  sallallahu  alejhi 
ve  sellem,  smišljajući  uvredljive  stihove,  podstičući  Kurejšije  na  borbu  protiv  musli- 
mana i  obmanjujući  ih  u  pogledu  Allahovog  Poslanika,  sallallahu  alejhi  ve  sellem. 
Tako  ga  je  jedanput  Ebu  Sufjan  upitao:  "Tako  ti  Allaha,  je  li  naša  vjera  draža  Allahu 
ili  vjera  Muhammedova  i  njegovih  ashaba?"  Ka'b  je  odgovorio:  "Vi  ste  na  isprav- 
nijem  putu  od  njih."2 

Pošto  je  mnogobošce  ujedinio  na  stavu  da  trebaju  nastaviti  borbu  protiv 
Allahovog  Poslanika,  sallallahu  alejhi  ve  sellem,  zaputio  se  natrag  u  Medinu  i  čim  je 
stigao,  pokazao  je  svoju  mržnju  prema  Vjerovjesniku,  sallallahu  alejhi  ve  sellem, 
nastavljajući  smišljati  uvredljive  stihove. 

Toliko  je  postao  bezobrazan  daje  u  poeziji  počeo  govoriti  o  žudnji  za  supru- 
gama muslimana.  Tako  je  o  Ummul-Fadl,  Harisovoj  kćerki,  supruzi  Vjerovjesniko- 
vog,  sallallahu  alejhi  ve  sellem,  amidže  Abbasa,  spjevao  sljedeće  stihove: 
O  ti,  zar  odlaziš  na  put  a  nisi  dom  zaštitio 
O  ti,  zar  Ummul-Fadl  samu  ostavljaš 

Namirisanu  opojnim  mirisima 
S  kosom  obojenom  knom  i  uređenu 
Za  tom  ženom  od  Benu  Amira  srce  mi  žudi 
Oh,  kad  bi  htjela  da  bol  Ka' bovu  izliječi 
Nisam  ni  znao  da  sunce  noću  izlazi  dok  ne  ugledah 
Nju  kako  dolazi  u  noći  crnjoj  od  tame.3 

Muslimanski  pjesnik  Hasan  b.  Sabit  poezijom  protiv  Ka'b  a  ibn  El-Ešrefa 

Poslanik,  sallallahu  alejhi  ve  sellem,  podsticao  je  Hasana  da  se  kroz  poeziju 
bori  protiv  Ka'ba.  Kada  je  Ibn  El-Ešref  otišao  u  Mekku,  Vjerovjesnik,  sallallahu  alejhi 
ve  sellem,  obavijestio  je  Hasana  da  su  ga  ugostili  El-Muttalib  b.  Ebu  Veda'ah  b. 
Dumejra  es-Sehmi  i  njegova  supruga  Atika  bint  Esed  b.  Ebul-Ajs,  pa  je  Hasan  b. 
Sabit  spjevao  stihove  u  kojima  ih  je  grdio  što  su  primili  Ibn  El-Ešrefa.  Kad  je  to  čula 
ova  žena,  opremila  je  Ka'bovu  jahalicu  i  rekla  mužu:  "Mi  nemamo  ništa  sa  ovim 


1  Ez-Zehebi,  Tarihul-islam,  str.  185. 

2  Ibid.,  str.  158. 

3  Ibid.,  str.  160. 

Židovom,  zar  ne  vidiš  šta  nam  je  uradio  Hasan!?",  pa  se  Ka'b  preselio  kod  druge 
porodice.  Ali  kad  god  bi  se  preselio  kod  neke  porodice,  Vjerovjesnik,  sallallahu  alej- 
hi  ve  sellem,  obavijestio  bi  Hasana,  pa  bi  Hasan  u  stihovima  ružio  tu  porodicu  te  bi 
ta  porodica  otjerala  Ka'ba.  Premještao  se  od  kuće  do  kuće,  pa  kad  više  nije  mogao 
naći  nikoga  ko  bi  ga  primio,  nevoljko  se  vratio  u  Medinu  da  bi  ga  stigla  zaslužena 
kazna.1 

Propagandni  rat  koji  je  Hasan  vodio  protiv  Ka'ba  postigao  je  zadate  ciljeve. 
Evo  nekih  od  Hasanovih  stihova  kojima  je  odgovarao  na  Ka'bovu  poeziju: 

Baš  žalim  Ka'ba  što  suze  roni 
Nemoćan,  toliko  plače  da  je  oglušio 
/  ja  vidio  sam  na  Bedru  pobijene 

Za  kojima  oči  suze  liju 
Plači,  Kab'ejer  oplakuješ  zlikovce 
Ti  si  poput  psića  što  za  kujicom  zavija 
Milostivi  je  uzdigao  našeg  prvaka 
A  ponizio  i  usmrtio  njegove  neprijatelje2. 

Dunjalučka  završnica  Ka'ba  b.  El-Ešrefa 

Ovaj  Židov  učinio  je  mnoge  zločine,  pronevjere  i  prijestupe  prema  Allahovom 
Poslaniku,  sallallahu  alejhi  ve  sellem,  i  prema  pobožnim  i  nedužnim  muslimanima  i 
muslimankama.  Svaki  ovaj  zločin  samostalno  predstavlja  kršenje  ugovora,  a  za  što 
je  predviđena  smrtna  kazna,  a  šta  misliš  kada  se  saberu  svi  zločini  ovog  zlikovca.3 

Ka'b  b.  El-Ešref,  svojim  pjesmama  u  kojima  je  grdio  Poslanika,  sallallahu  alejhi 
ve  sellem,  i  oplakivao  poginule  mušrike  i  podsticao  ih  na  borbu  protiv  muslimana, 
prekršio  je  ugovor  i  time  je  zaslužio  ubistvo4,  stoga  je  Vjerovjesnik,  sallallahu  alejhi 
ve  sellem,  naredio  njegovo  ubistvo. 

El-Buhari  detaljno  navodi  slučaj  njegovog  ubistva  u  predaji  koju  prenosi 
Džabir  b.  Abdullah,  radijallahu  anhu,  koji  kaže:  "Allahov  Poslanik,  sallallahu  alejhi  ve 
sellem,  rekao  je:  'Ko  će  se  pobrinuti  za  Ka'ba  b.  El-Ešrefa?  Zaista  je  on  uvrijedio 
Allaha  i  Njegovog  Poslanika!'  Ustao  je  Muhammed  b.  Mesleme  i  rekao:  'Allahov 
Poslaniče,  hoćeš  li  da  ga  ubijem?'  Poslanik,  sallallahu  alejhi  ve  sellem,  odgovorio  je: 
'Hoću.'  Muhammed  b.  Mesleme  reče:  'Dozvoli  mi  da  pred  njim  kažem  neke  neisti- 
nite riječi.'  Poslanik,  sallallahu  alejhi  ve  sellem,  odgovorio  je:  'Reci.' 

Nakon  toga  Muhammed  b.  Mesleme  otišao  je  Ka'bu  b.  El-Ešrefu5  i  rekao: 
'Ovaj  čovjek  stalno  od  nas  traži  imetak  i  već  nas  je  iscrpio.'  Ka'b  reče:  'Sigurno  će 


1  Es-Sira'u  me'al-Jehud,  1/111. 

2  Ibn  Hišam,  Es-Siretun-Nebevijje,  3/59. 

3  Es-Sira'u  me'al-Jehud,  1/111. 

4  Es-Siretun-Nebevijjetus-sahiha,  1/304. 

5  U  Es-Siretun-Nebevijje  stoji  daje  Ka'bu  otišao  Ebu  Naila  Selkan  b.  Sela  me. 


vam  dosaditi.'  Muhammed  b.  Mesleme  rekao  je:  'Mi  smo  njegovi  sljedbenici  i  ne 
želimo  ga  napustiti  dok  ne  vidimo  kako  će  se  stvari  odvijati.  Htjeli  bismo  da  nam 
pozajmiš  jedan  ili  dva  tovara  namirnica?' 

Ka'b  reče:  'Dajte  mi  nešto  u  zalog.' 

Muhammed  ibn  Mesleme  reče:  'Šta  da  ti  damo?" 

'Dajte  mi  svoje  žene',  rekao  je  Ka'b. 

'Kako  da  ti  damo  svoje  žene,  a  ti  si  jedan  od  najljepših  Arapa',  rekao  je  Ibn 
Mesleme. 

'Založite  svoje  sinove!',  rekao  je  Ka'b. 

'Ako  ti  damo  sinove,  čitav  život  će  ih  ljudi  psovati  i  govoriti  da  su  dati  u  zalog 
za  dva  tovara!  To  bi  za  nas  bila  sramota!  Ali  možemo  ti  dati  naše  oružje',  rekao  je 
Muhammed  b.  Mesleme. 

Dogovorili  su  se  da  ga  donese  pa  je  navečer  došao  sa  Ebu  Nailom,  koji  je  bio 
Ka'bov  brat  po  mlijeku.  Ka'b  je  sišao  pred  njih  i  pozvao  ih  da  uđu  u  njegovu  tvrđa- 
vu. Kada  je  htio  sići,  njegova  supruga  mu  reče:  'Gdje  ćeš  u  ovo  doba?' 

Rekao  joj  je:  To  su  Muhammed  b.  Mesteme  i  moj  brat  Ebu  Naila!' 

Supruga  mu  reče:  'Osjećam  kao  da  iz  ovog  glasa  kapa  krv.' 

Ka'b  joj  reče:  'Ne  brini,  to  su  moj  brat  po  mlijeku  Ebu  Naila  i  moj  prijatelj  Mu- 
hammed b.  Mesleme.' 

Muhammed  b.  Mesleme  došao  je  sa  dva  čovjeka1  i  rekao  im:  'Kada  se  pojavi, 
ja  ću  recitirati  nešto  od  njegove  poezije,  zatim  ću  ga  pomirisati,  pa  kada  ga  uhvatim 
za  glavu,  ubijte  ga.' 

Ka'b  je  sišao  među  njih  umotan,  a  od  njega  se  širio  ugodan  miris.  Muham- 
med b.  Mesleme  reče:  'Do  sada  nisam  osjetio  ovako  lijep  miris!  Dozvoljavaš  li  mi  da 
pomirišem  tvoju  glavu?"  Ka'b  je  odgovorio:  'Da.'  Ovaj  gaje  pomirisao,  a  onda  su  ga 
pomirisali  i  njegovi  prijatelji,  zatim  je  ponovo  rekao:  'Dozvoljavaš  li?'  Ka'b  je 
odgovorio:  'Izvoli',  pa  gaje  Ibn  Mesleme  uhvatio  i  povikao:  'Ubijte  ga!'  Nakon  toga 
su  otišli  i  obavijestili  o  tome  Vjerovjesnika,  sallallahu  alejhi  ve  sellem."2 

U  Ibn  Hišamovom  djelu  Es-Siretun-Nebevijje  navodi  se  da  Muhammed  b. 
Mesleme,  nakon  što  je  pristao  ubiti  Ka'ba,  tri  dana  nije  ni  jeo  ni  pio  od  brige,  osim 
nekoliko  zalogaja  da  ga  održe.  Kada  je  to  spomenuto  Allahovom  Poslaniku,  salla- 
llahu alejhi  ve  sellem,  pozvao  gaje  i  upitao:  "Zašto  si  ostavio  hranu  i  piće?"  Odgo- 
vorio je:  "Allahov  Poslaniče,  rekao  sam  ti  da  ću  uraditi  nešto  za  što  nisam  bio  sigu- 
ran hoću  li  ispuniti."  Poslanik,  sallallahu  alejhi  ve  sellem,  rekao  je:  "Tvoje  je  da  se 
potrudiš!"  Muhammed  b.  Mesleme  rekao  je:  "Morat  ćemo  pred  njim  nešto  reći." 
Poslanik,  sallallahu  alejhi  ve  sellem,  reče:  "Kažite  šta  god  mislite  da  treba."3 


1 U  knjigama  sire  navodi  se  da  su  ga  ubila  peterica:  Muhammed  b.  Mesleme,  Ebu  Naila,  Abbad  b.  Bišr, 

Ebu  Abs  b.  Džebr  i  Haris  b.  Evs.  Oni  su  pustili  Ebu  Nailu  da  govori  s  Ka'bom. 
2  Sahihul-Buhari,  Kitabul-megazi,  bab:  Katlu  Ka'b  b.  El-Ešref,  br.  4037. 
*  Ibn  H'išam,  Es-Siretun-Nebevijje,  3/61. 

U  djelu  ES'Siretun-Nebevijje  Ibn  Ishaka,  s  dobrim  lancem  prenosilaca,  od  Ibn 
Abbasa,  radijallahu  anhuma,  prenosi  se  da  ih  je  Poslanik,  sallallahu  alejhi  ve  sellem, 
ispratio  idući  s  njima  do  Beki'il-Garkada,  a  zatim  im  rekao:  "Pođite  u  ime  Allaha! 
Allahu  moj,  Ti  im  budi  na  pomoći!1'1 

Pouke  i  poruke 

Iz  događaja  vezanih  za  ubistvo  Ka'ba  b.  El-Ešrefa  možemo  izvući  brojne 
pouke  i  koristi  o  tome  kako  je  Vjerovjesnik,  sallallahu  alejhi  ve  sellem,  postupao  sa 
protivnicima  islama  i  islamske  države. 

1-  Iz  ovih  događaja  naučili  smo  daje  kazna  za  kršenje  ugovora  ubistvo,  kao 
što  je  presudio  Vjerovjesnik,  sallallahu  alejhi  ve  sellem.  Također,  onaj  ko  ima  ugo- 
vor sa  muslimanima,  pa  vrijeđa  Poslanika,  sallallahu  alejhi  ve  sellem,  bilo  kroz  poe- 
ziju ili  na  druge  načine,  kažnjava  se  ubistvom,  a  ovo  se  desilo  sa  Ibn  El-Ešrefom.  Iz 
ovog  događaja  zaključujemo  da  se  svako  ko  vrijeđa  Poslanika,  sallallahu  alejhi  ve 
sellem,  bio  on  pod  ugovorom  ili  ne,  kažnjava  ubistvom,  a  o  tome  je  podrobno 
pisao  šejhul-islam  Ibn  Tejmijje  u  svom  djelu  Es-Sarimul-meslul  ala  šatimir-Resul. 

2-  Iz  načina  na  koji  je  Poslanik,  sallallahu  alejhi  ve  sellem,  naredio  da  se  izvrši 
kazna  nad  Ibn  El-Ešrefom,  zaključujemo  da  tajno  izvršavanje  kazne  može  biti  od 
opće  koristi  za  muslimane.  Naročito  je  to  potrebno  ukoliko  bi  javno  izvršavanje 
kazne  izazvalo  smutnju  ili  opasnost  koja  muslimane  može  mnogo  koštati.2  Ovaj 
događaj  ukazuje  na  to  da  borba  protiv  neprijatelja  islama  i  islamske  države  nije 
ograničena  samo  na  borbu  na  bojnom  polju,  nego  se  mogu  upotrebljavati  svi 
načini,  ako  nisu  grijeh,  da  bi  se  nanijela  šteta  neprijateljima.  Naprimjer,  ubistvo 
jednog  istaknutog  neprijateljskog  vođe  može  muslimane  poštedjeti  mnogo  truda  i 
gubitaka. 

To  je  dozvoljeno  samo  ukoliko  iz  toga  neće  proizaći  veći  nered,  odnosno 
uvjet  je  da  iza  toga  stoji  jaka  muslimanska  država  koja  će  spriječiti  da  se  nad  musli- 
manima čini  osveta,  ili  da  se  istrebljuju  daije  iz  njihovih  zemalja,  ili  da  nastane  nered 
u  muslimanskim  zemljama.3  Neki  muslimani  su  požurili  događaje  pa  su  ušli  u  oru- 
žane sukobe  pravdajući  se  ovim  i  sličnim  događajima,  a  to  uopće  nije  dokaz  za  njih, 
jer  ovo  se  desilo  u  Medini  koja  je  bila  islamska  država  i  u  kojoj  su  muslimani  imali 
snagu,  a  ovi  danas  niti  imaju  državu  niti  imaju  snagu.  Osim  toga,  slučaj  Ibn  El-Ešrefa 
donio  je  ponos  islamu  i  zaplašio  nevjernike  bez  ikakve  štete  po  muslimane,  a  ovo 
što  se  danas  radi,  donosi  muslimanima  samo  zlo  i  nered,  i  opravdava  prolijevanje 
muslimanske  krvi,  kaljanje  njihove  časti  i  uzimanje  imetka.4 

Poslanik  sallallahu  alejhi  ve  sellem,  nije  pokušao  ubiti  nijednog  mnogo- 


1  ibid,  3/62. 

2  Ebu  Faris,  Es-Sira'u  me'al-Jehud,  1/115. 

3  Et-Tarihul-islami,  5/54. 

4  Vekafat  Terbevijje  me'as-Siretun-Nebevijje,  str.  205. 

božačkog  lidera,  poput  Ebu  Džehla,  Umejje  b.  Halefa,  Utbe  it<±,  u  Mekki,  iako  je  to 
mogao  uraditi.  Da  je  Hamzi  ili  Omeru,  ili  bilo  kojem  drugom  ashabu,  dao  znak  da 
to  urade,  oni  bi  to  izvršili,  ali  Vjerovjesnikova,  sallallahu  alejhi  ve  sellem,  uputa  nas 
uči  da  se  takvi  potezi  mogu  činiti  samo  kada  muslimani  imaju  snagu  i  moć.  Pored 
toga,  za  ovakvo  nešto  potrebno  je  imati  posebnu  fetvu  od  kompetentnih  učenjaka 
koji  će  znati  pravilno  izvagati  korist  i  štetu.  Prema  tome,  takve  fetve  mogu  dati 
samo  veliki  učenjaci  jer  u  ovom  vremenu  se  isprepliću  koristi,  i  javno  mnijenje  ima 
veliki  utjecaj  na  odluke  koje  donosi  država,  i  realne  su  mogućnosti  da  se  desi  više- 
struka šteta.1 

3-  Ashabima  je  bilo  veoma  važno  ispunjavanje  zadate  riječi.  To  se  pokazuje 
na  primjeru  Muhammeda  b.  Mesleme  koji  je  Poslaniku,  sallallahu  alejhi  ve  sellem, 
obećao  da  će  ubiti  Ibn  El-Ešrefa,  a  kako  to  nije  mogao  ispuniti  odmah,  prestao  je 
jesti  i  piti  zbog  brige  i  bojazni  da  neće  moći  ispuniti  obećanje.  S  druge  strane,  u 
našim  savremenim  društvima  mnogi  data  obećanja  smatraju  beznačajnim  i  brzo 
odustaju  od  obećanja  ili  ugovora,  tako  da  ugovori  ostaju  samo  mrtvo  slovo  na  pa- 
piru. Ovakve  osobe  ne  posjeduju  principe  i  držanje  kakvima  se  postiže  Allahovo 
zadovoljstvo,  nego  su  to  obične  intereždžije  koje  vode  brigu  samo  o  ličnoj  koristi. 

Međutim,  nosići  uzvišenih  idela  radije  bi  da  ostanu  bez  glave,  ili  da  im  se  tije- 
la osuše  od  gladi,  ili  da  ispuste  dušu,  nego  da  pogaze  zadanu  riječ  ili  prekrše  obe- 
ćanje i  ugovor;  i  spremni  su  suočiti  se  sa  svakom  patnjom,  pa  i  smrću,  radi  svoje 
akide  i  svoga  islama.2 

4-  Poslanikove,  sallallahu  alejhi  ve  sellem,  riječi:  "Tvoje  je  da  se  potrudiš"3, 
ukazuju  da  pobjeda  dolazi  nakon  uloženog  truda  i  strpljenja  na  iskušenjima.  Allah 
je  rekao: 

"To  su  nepoznate  vijesti  koje  ti  Mi  objavljujemo;  ni  ti  ni  narod  tvoj  niste  prije 
ovoga  o  tome  ništa  znali.  Zato  budi  strpljiv,  ishod  će,  zaista,  u  korist 
bogobojaznih  biti."4  Musliman  je  dužan  uložiti  maksimalne  umne  i  fizičke  napore 
na  putu  ispunjenja  obećanja,  a  zatim  se  osloniti  na  Allaha  očekujući  rezultate.5 

5-  Poslanik,  sallallahu  alejhi  ve  sellem,  rekao  je:  "Recite  šta  god  mislite  daje 
potrebno."6  Ovi  ashabi  su  izgovorili  riječi  koje  su  u  normalnim  okolnostima  uzrok 
nevjerstva,  tako  da  na  osnovu  ovoga  znamo  daje  u  cilju  ostvarenja  vojnih  zadataka 
dozvoljeno  reći  bilo  šta.  Međutim,  postavlja  se  pitanje  da  li  je  dozvoljeno  i  uraditi 
bilo  šta  ili  ostaviti  neki  farz.  Poznato  je  daje  nevjerstvo  i  širk  najveći  grijeh,  pa  ako 


1  El-Esasu  fis-sunne  ve  fikhiha  -  Es-Siretun-Nebevijje,  2/537. 

2  Es-Sira'u  me'al-Jehud,  1/119. 

3  Ibn  Hišam,  Es-Siretun-Nebevijje,  3/61. 
4SuraHud,  49. 

5  Es-Sira'u  me'al-Jehud,  1/120. 

6  Ibn  Hišam,  Es-Siretun-Nebevijje,  3/61. 


(r.  AGja  Muhammeđ  es-  SadaSi 


je  to  dozvoljeno  učiniti,  onda  je  dozvoljeno  i  manje  od  toga,  ali  pod  uvjetom  daje 
siguran,  ili  da  barem  preovladava  mogućnost,  da  će  se  na  taj  način  postići  cilj  i  da 
se  ograniči  samo  na  ono  što  je  nužno,  bez  obzira  radilo  se  o  odgađanju  farza  ili 
činjenju  grijeha.  Važno  je  napomenuti  da  sve  ovo  zahtijeva  fetvu  i  da  postoje  stvari 
koje  nije  dozvoljeno  učiniti  ni  u  kojem  slučaju,  poput  bluda  ili  homoseksualizma.1 

Postoje  situacije  u  kojima  je  potrebno  tražiti  fetvu,  naročito  ako  se  radi  o  ne- 
svakidašnjim situacijama,  nuždi,  političkim  i  vojnim  suđenjima.  Izuzetne  situacije 
iziskuju  odmjerenost  i  posebne  fetve  za  koje  nije  kompetentan  svako,  jer  temeljni 
propisi  su  poznati,  ali  izuzetne  situacije  iziskuju  specifične  fetve  koje  mogu  dati  sa- 
mo veliki  učenjaci,  izuzetno  dobri  poznavaoci  fikha  koji  dobro  poznaju  ciljeve  šeri- 
jata  i  stanje  u  kojem  se  nalaze.2 

6-  U  Poslanikovim,  sallallahu  alejhi  ve  sellem,  riječima:  "Recite  šta  god  mislite 
da  je  potrebno",  velika  je  pouka  koju  pojašnjavaju  druge  Poslanikove,  sallallahu 
alejhi  ve  sellem,  riječi:  "Rat  je  varka."3 

7-  Poslanikove,  sallallahu  alejhi  ve  sellem,  riječi:  "Pođite  u  ime  Allaha!  Allahu 
moj,  Ti  im  budi  na  pomoći!",  podsjetnik  su  na  iskrenost  u  džihadu.  Krenuli  su  u  ime 
Allaha,  svjesni  da  je  Poslanik,  sallallahu  alejhi  ve  sellem,  dovio  za  njih  da  ih  Allah 
pomogne  i  to  je  bio  izuzetan  poticaj,  to  ih  je  učvrstilo  i  povećalo  moral.  Nisu  se 
bojali  Ibn  El-Ešrefa  i  njegovih  čuvara,  jer  je  Poslanik,  sallallahu  alejhi  ve  sellem, 
dovio  Gospodaru  da  ih  čuva  i  brine  o  ostvarenju  njihovog  cilja,  pa  su  osjećali  daje 
Allah  uz  njih. 

U  Vjerovjesnikovoj,  sallallahu  alejhi  ve  sellem,  uputi  primjećujemo  brigu  o 
poduzimanju  svih  materijalnih  uzroka  i  preciznom  planiranju,  a  ne  zaboravimo  ni 
Vjerovjesnikovu,  sallallahu  alejhi  ve  sellem,  dovu.  Ovi  ashabi  nisu  zanemarili  pod- 
uzimanje uzroka  pomoću  kojih  će  uspješno  ispuniti  zadatak,  jer  musliman  je  oba- 
vezan spojiti  pouzdanje  u  Allaha  i  poduzimanje  uzroka  koje  je  propisao  Allah.4  Plan 
Muhammeda  b.  Mesleme  i  njegovih  drugova  bio  je  precizan  jer  su  dobro  znali 
princip  poduzimanja  uzroka.  Uzroci  koji  su  olakšali  ispunjenje  plana  su: 

a)  Ebu  Naila  je  bio  Ka'bov  brat  po  mlijeku,  pa  zato  Ka'b  nije  osjećao  strah  od 

njega. 

b)  U  nekim  predajama  spominje  se  da  je  Ebu  Naila,  prije  nego  je  počeo  go- 
voriti o  tome  zašto  je  došao,  recitirao  Ka'bu  stihove  da  bi  raznježio  njegovo  srce. 

c)  Prije  nego  što  će  razgovarati  sa  Ka'bom,  zatražio  ja  da  izađu  Ka'bovi  ljudi  i 
da  sa  njim  razgovaraju  nasamo,  što  je  bio  odličan  potez,  jer  da  su  ostali,  možda  bi 
neko  od  njih  otkrio  šta  se  krije  iz  toga  pa  bi  upozorili  Ka'ba. 


1  El-Esasu  fis-sunneti  ve  fikhiha  -  Es-Siretun-Nebevijje,  2/537-538. 

2  El-Esasu  fis-sunneti  ve  fikhiha  -  Es-Siretun-Nebevijje,  2/537-538. 

3  Sahihu  Muslim,  br.  1740,  str.  1362. 

4  El-Humejdi,  Et-Tarihul-islami,  5/56. 

d)  Pretvarali  su  se  da  osjećaju  da  im  Poslanik,  sallallahu  alejhi  ve  sellem,  čini 
nepravdu  i  loše  su  govorili  o  njemu  i  tako  stekli  Ka'bovo  povjerenje. 

e)  Došli  su  sa  idejom  da  založe  oružje  kod  njega  tako  da  nikome  ne  bude 
sumnjiv  njihov  dolazak  s  oružjem,  jer  su  se  dogovorili  da  ga  donesu  kao  zalog,  i 
tako  su  ovo  oružje  mogli  upotrijebiti  u  svakom  trenutku. 

f)  Za  uspješno  provođenje  plana  bilo  je  važno  dogovoriti  sastanak  tako  da  su 
mogli  kod  njega  doći  noću,  a  da  to  ne  izazove  sumnju. 

g)  Ebu  Naila  i  Muhammed  b.  Mesleme  stekli  su  Ibn  El-Ešrefovo  povjerenje, 
tako  daje  izašao  pred  njih  u  doba  u  kojem  čovjek  inače  ne  izlazi  iz  kuće  bojeći  se 
ubistva  od  strane  neprijatelja.1 

h)  Također,  bila  je  odlična  ideja  da  ga  izmame  izvan  kuće  tako  da  ga  niko  ne 
može  odbraniti  ili  mu  priteći  u  pomoć. 

i)  Ebu  Naila  je  zavarao  Ibn  El-Ešrefa  tražeći  da  mu  pomiriše  kosu  a  to  je  bila 
priprema  da  ga  uhvati  za  zločinačku  mu  glavu  i  tako  pruži  priliku  ashabima  da  izvr- 
še Allahovu  presudu  nad  njim. 

j)Ovaj  slučaj  pokazuje  da  su  ashabi  bili  nevjerovatno  sposobni  za  konspira- 
tivno djelovanje,  jer  su  uspjeli  sačuvati  plan  u  tajnosti  pored  mnoštva  Židova  i  lice- 
mjera u  Medini  i  uprkos  tome  što  se  njegovo  izvršenje  oteglo  i  što  je  Poslanik, 
sallallahu  alejhi  ve  sellem,  spomenuo  ovo  pitanje  pred  skupinom  ashaba  i  o  tome 
se  vodio  dijalog.  Ovo  je  dokaz  jačine  imana  i  iskrenosti  u  vjeri  kod  ovih  ashaba.2 

Ovi  ashabi  su  krenuli  u  ispunjenje  svog  preciznog  plana  svjesni  uzvišenih  ci- 
ljeva, a  Allahov  Poslanik,  sallallahu  alejhi  ve  sellem,  davao  im  je  moralnu  potporu. 
Krenuli  su  u  izvršenje  akcije  psihički  i  fizički  pripremljeni,  pod  vodstvom  Allahovog 
Poslanika,  sallallahu  alejhi  ve  sellem,  koji  moli  Allaha  da  ih  čuva  i  podari  im  uspjeh  u 
akciji.3 

Utjecaj  ubistva  Ka'ba  b.  El-Ešrefa  na  Židove 

Čim  se  Medinom  proširila  vijest  o  Ka'bom  ubistvu,  židovski  rabini  požuriše  da 
se  požale  Poslaniku,  sallallahu  alejhi  ve  sellem,  na  njegove  ashabe,  ali  Poslanik, 
sallallahu  alejhi  ve  sellem,  nije  se  ni  osvrnuo  na  te  žalbe,  nego  je  potvrdio  ubistvo  i 
upozorio  daje  ono  rezultat  Ka'bovih  neprijateljskih  stavova. 

Ovaj  događaj  ulio  je  strah  u  kosti  svim  Židovima:  njihovi  velikaši  nisu  se  više 
usuđivali  izlaziti  iz  svojih  utvrda,  a  svi  Židovi  koji  su  živjeli  u  Medini  strepili  su  od 
muslimana.4 

Židovi  su  bili  prisiljeni  da  obnove  sporazum,  a  Ka'bovo  ubistvo  ostavilo  je 
velikog  traga  na  njih,  pa  su  počeli  smišljati  spletke  protiv  islama,  kao  što  će  poka- 


1  Es-Sira'u  me'al-Jehud,  1/122. 

2  El-Humejdi,  Et-Tarihul-islami,  5/56. 

3  El-Humejdi,  Et-Tarihul-islami,  5/57. 

4  Et-Tarihus-sijasi  vel-askeri,  str.  188. 

zati  daljnji  događaji.  Bitno  je  istaći  da  Poslanik,  sallallahu  alejhi  ve  sellem,  nije  kaz- 
nio čitavo  pleme  Benu  Nadir  zbog  Ka'bovog  kršenja  ugovora,  nego  se  zadovoljio 
ubistvom  izdajnika,  a  od  Benu  Nadira  je  prihvatio  ponovnu  potvrdu  ugovora.1 

Iz  Poslanikovog,  sallallahu  alejhi  ve  sellem,  načina  ophođenja  sa  Židovima 
možemo  izvući  pouku  daje  najbolja  metoda  prijetnja,  ubistvo  i  protjerivanje  onih 
među  njima  koji  pokreću  smutnju,  jer  su  to  zlikovci  po  prirodi  i  nikad  ne  prestaju  sa 
činjenjem  nereda.2 

Četvrto:  Neki  važni  društveni  događaji 

1-  Vjerovjesnikova  ženidba  Hafsom,  Omerovom  kćerkom 

Omer,  radijallahu  anhu,  kazuje:  "Pošto  je  Hafsa  ostala  hudovica  nakon  smrti 
njenog  muža  Hunejsa  b.  Huzafe  es-Sehmija,  jednog  od  Poslanikovih,  sallallahu 
alejhi  ve  sellem,  ashaba  koji  je  umro  u  Medini,  došao  sam  Osmanu  b.  Affanu  i 
ponudio  mu  da  oženi  Hafsu,  a  on  je  odgovorio:  'Razmislit  ću.'  Čekao  sam  nekoliko 
noći,  a  onda  me  sreo  i  rekao:  'Mislim  da  je  najbolje  da  se  trenutno  ne  ženim.'  Zatim 
sam  sreo  Ebu  Bekra  es-Siddika,  pa  sam  mu  rekao:  'Ako  hoćeš,  oženit  ću  te  Hafsom. 
Međutim,  on  nije  ništa  odgovorio,  nego  je  šutio;  njegovo  odbijanje  teže  sam 
podnio  nego  Osmanovo.  Nekoliko  noći  nakon  toga  zaprosio  ju  je  Poslanik,  salla- 
llahu alejhi  ve  sellem,  pa  sam  je  udaoza  njega.  Nekoliko  dana  nakon  toga  sreo  me 
Ebu  Bekr  i  rekao:  'Možda  ti  je  bilo  teško  što  ti  nisam  ništa  odgovorio  kad  si  mi  po- 
nudio da  oženim  Hafsu?'  Rekao  sam:  'Da',  a  on  je  rekao:  'Jedino  što  me  spriječilo 
da  prihvatim  tvoju  ponudu  jeste  to  što  sam  znao  da  je  spominje  Allahov  Poslanik, 
sallallahu  alejhi  ve  sellem,  a  nisam  htio  otkriti  njegovu  tajnu,  i  da  ju  je  Allahov 
Poslanik,  sallallahu  alejhi  ve  sellem,  ostavio,  ja  bih  prihvatio.'"3 

2-  Alijina  ženidba  Fatimom,  Poslanikovom  kćerkom 

Alija  b.  Ebu  Talib,  radijallahu  anhu,  kazivao  je:  "Kada  je  Fatima  stasala  za 
udaju  i  kada  je  bilo  vrijeme  za  njenu  prosidbu,  obavijestila  me  je  o  tome  robinja 
koju  sam  imao.  Rekla  mije:  'Zar  ne  znaš  daje  Fatima  stasala  za  udaju?'  Rekao  sam: 
'Ne  znam.'  Kazala  je:  'Zašto  je  ne  zaprosiš  od  Allahovog  Poslanika,  sallallahu  alejhi 
ve  sellem?'  Rekao  sam:  'A  zar  imam  čime  da  se  oženim?',  a  ona  mije  rekla:  'Ako 
odeš  Allahovom  Poslaniku,  sallallahu  alejhi  ve  sellem,  on  će  te  oženiti.'  I  tako  je  na- 
stavila da  me  nagovara  dok  i  nisam  otišao  Allahovom  Poslaniku,  sallallahu  alejhi  ve 
sellem.  Ali  čim  sam  sjeo  pred  njega,  zanijemio  sam,  zbog  poštovanja  prema  njemu 
nisam  mogao  progovoriti.  Allahov  Poslanik,  sallallahu  alejhi  ve  sellem,  upitao  je: 
'Zašto  si  došao?  Treba  li  ti  nešto?',  a  ja  sam  šutio.  Poslanik,  sallallahu  alejhi  ve  sel- 


1  Es-Siretun-Nebevijjetus-sahiha,  1/304. 

2  Es-Sira'u  me'al-Jehud,  1/126. 

3  Sahihul-Buhari,  Kitabun-nikah,  br.  5122. 

lem,  rekao  je:  'Da  nisi  došao  da  prosiš  Fatimu?'  Rekoh:  'Da.'  Upitao  je:  'Imaš  li  šta  da 
joj  daš  kao  vjenčani  dar?'  Odgovorio  sam:  'Boga  mi,  nemam,  Allahov  Poslaniče!' 
Upitao  je:  'A  šta  je  sa  onim  štitom  kojim  sam  te  naoružao?  Tako  mi  Onoga  u  čijoj  je 
ruci  Alijina  duša,  to  je  hatemijski  štit  vrijedan  oko  četiri  dirhema.'  Rekao  sam:  'Kod 
mene  je.'  Poslanik,  sallallahu  alejhi  ve  sellem,  rekao  je:  'Udao  sam  je  za  tebe,  pa  joj 
pošalji  štit'  Bio  je  to  vjenčani  dar  Fatime,  kćerke  Allahovog  Poslanika,  sallallahu 
alejhi  ve  sellem."1 

Allahov  Poslanik,  sallallahu  alejhi  ve  sellem,  spremio  je  Fatimi  ruho  koje  se 
sastojalo  od  pokrivača,  mješine  za  vodu  i  kožnog  jastuka  napunjenog  mirišljivim 
cvjetovima.2 

Život  ashaba  bio  je  jednostavan,  više  su  bili  u  oskudici  nego  u  obilju.3 

Sljedeća  priča  otkriva  nam  koliko  je  teškim  životom  živjela  Fatima  i  kakav  je 
bio  stav  njenog  oca  Allahovog  Poslanika,  sallallahu  alejhi  ve  sellem,  kada  je 
zatražila  da  joj  dodijeli  slugu  iz  robija  koje  je  dovedeno. 

Imam  Ahmed  bilježi  u  svom  Musnedu  da  je  Alija  jedanput  rekao  Fatimi: 
"Izmorilo  me  ovo  stalno  donošenje  vode,  osjećam  da  me  grudi  bole,  a  Allah  je  dao 
daje  tvom  ocu  dovedeno  roblje  pa  idi  i  traži  da  ti  da  slugu." 

Fatima  je  rekla:  "Allaha  mi,  i  meni  su  ruke  pune  žuljeva  od  stalnog  mljevenja!" 

Nakon  toga  otišla  je  Vjerovjesniku,  sallallahu  alejhi  ve  sellem,  ali  kad  ju  je 
upitao:  "Zašto  si  došla,  kćeri?",  postidjela  se  da  ga  pita,  pa  je  rekla:  "Došla  sam  da 
te  vidim",  i  vratila  se. 

Alija  ju  je  upitao:  "Šta  se  desilo?"  Odgovorila  je:  "Bilo  me  stid  da  ga  pitam." 

Nakon  toga  otišli  su  zajedno,  pa  je  Alija  rekao:  "Allahov  Poslaniče,  umoran 
sam  od  stalnog  nošenja  vode  za  navodnjavanje,  osjećam  bol  u  prsima."  Fatima  je 
dodala:  "Meni  su  ruke  pune  žuljeva  od  stalnog  mljevenja,  a  Allah  ti  je  dao  roblje  i 
obilje,  pa  nam  podaj  slugu." 

Allahov  Poslanik,  sallallahu  alejhi  ve  sellem,  rekao  je:  "Tako  mi  Allaha,  neću 
vama  dati  slugu,  a  siromasima  na  sofi  želuci  krče  od  gladi,  a  ja  nemam  šta  da  im 
dam;  nego  ću  prodati  roblje  i  hraniti  ih  onim  što  zaradim  od  te  prodaje." 

Alija  i  Fatima  su  se  vratili,  a  navečer  im  je  došao  Vjerovjesnik,  sallallahu  alejhi 
ve  sellem.  Njih  dvoje  su  već  bili  legli  pokriveni  malim  pokrivačem:  kada  bi  pokrili 
glave,  otkrila  bi  im  se  stopala,  a  ako  bi  pokrili  stopala,  otkrile  bi  im  se  glave.  Htjeli 
su  ustati,  ali  im  Poslanik,  sallallahu  alejhi  ve  sellem,  reče:  "Ostanite  na  svom  mjes- 
tu." Zatim  je  rekao:  "Hoćete  li  da  vas  obavijestim  o  nečemu  boljem  od  onoga  što 
ste  tražili?"  "Hoćemo",  odgovorili  su.  Poslanik,  sallallahu  alejhi  ve  sellem,  rekao  je: 
"To  su  riječi  kojima  me  je  podučio  Džibril!  Nakon  svakog  namaza  izgovorite  deset 
puta  'subhanallah',  i  deset  puta  'elhamdulillah',  i  deset  puta  'Allahu  ekber',  a  kada 


1  El-Bejheki,  Delailun-Nubuvve,  3/160.  Lanac  prenosilaca  je  hasen. 

2  Sahihus-Siretun-Nebevijje,  str.  267. 

3  Mu'inus-sire,  str.  255. 

legnete  u  postelju,  trideset  i  tri  puta  recite  'subhanallah',  trideset  i  tri  puta  'elham- 
dulillah',  i  trideset  i  četiri  puta  'Allahu  ekber'."1 

Tako  je  Vjerovjesnikov,  sallallahu  alejhi  ve  sellem,  odgoj  porodice  i  rodbine 
osujetio  pokušaje  Fatime  i  Alije  da  dobiju  slugu,  jer  je  Poslanik,  sallallahu  alejhi  ve 
sellem,  namjeravao  prodati  roblje  da  bi  nahranio  ashabe  sa  sofe  koji  su  skapavali 
od  gladi,  I  oni  su  bili  dragi  Allahovom  Poslaniku,  sallallahu  alejhi  ve  sellem,  kao  i 
Fatima  i  Alija,  ali  preče  je  nahraniti  gladnog  nego  nekome  obezbijediti  slugu.2 

Ovaj  odgoj  ostavio  je  dubok  trag  na  Aliju.  Vrijeme  je  prolazHo  i  Alija  je  po- 
stao halifa  muslimana,  ali  pod  utjecajem  ovog  odgoja  uzdigao  se  iznad  dunjalučkih 
prohtjeva  i  ukrasa  iako  su  mu  velika  ovozemaljska  blaga  bila  nadohvat  ruke.  To  je 
zato  jer  je  zikrullah  ispunjavao  njegovo  srce  i  preplavio  njegovo  tijelo.  O  svom  pri- 
državanju Poslanikove  oporuke,  Alija  kaže:  "Tako  mi  Allaha,  nisam  ostavio  ove  riječi 
otkad  me  je  Poslanik,  sallallahu  alejhi  ve  sellem,  podučio!"  Jedan  ashab  je  upitao: 
"Čak  ni  u  noći  Bitke  na  Siffinu?"  "Čak  ni  u  noći  Bitke  na  Siffinu!",  odgovorio  je  Alija.3 

A  ovako  ga  je  u  Muavijinom  društvu  opisao  Dirar  b.  Damra:  "Bio  je  otuđen 
od  dunjaluka  i  njegovih  ukrasa,  volio  je  bdijenje  u  tami  noći,  mnogo  je  plakao  i 
dugo  razmišljao,  mnogo  se  kajao  i  korio  samog  sebe,  preferirao  je  kratku  odjeću  i 
neukusnu  hranu."4 


1  El-Fethur-Rabbani,  17/260,  br.  90. 

2  Et-Terbijetul-kijadijje,  3/100. 

3  El-lsabe  fi  temjizis-sahabe,  8/159. 

4  Ibnul-Dževzi,  Sifetus-safve,  1/84. 

Prva  tema 

Događaji  koji  su  prethodili  Bitki  na  Uhudu 


Prvo:  Povodi  Bitke  na  Uhudu 

Povodi  za  Bitku  na  Uhudu  mogu  se  podijeliti  na  vjerske,  socijalne,  ekonom- 
ske i  političke. 

1-  Vjerski  razlog 

Allah  nas  obavještava  da  nevjernici  ulažu  ogroman  imetak  na  putu  odvra- 
ćanja od  Allahove  vjere,  postavljanju  prepreka  pred  širenjem  islamske  da've,  spre- 
čavanju ljudi  da  prime  islam,  a  sve  to  u  cilju  uništenja  islama,  muslimana  i  islamske 
države.  Uzvišeni  Allah  kaže: 


"Oni  koji  ne  vjeruju  troše  imanja  svoja  da  bi  od  Allahovog  puta  odvraćali.  Oni 
će  ih  sigurno  utrošiti,  zatim  će  zbog  toga  žaliti  i  na  kraju  će  pobijeđeni  biti.  A 
oni  koji  ne  budu  vjerovali  -  u  Džehennem  će  biti  potjerani."1 

Et-Taberi  kaže:  "Troše  svoje  imetke  i  ulažu  ih  da  bi  spriječili  ljude  da  prime 
islam."2 

Ibn  Kesir  kaže:  "Ovdje  Uzvišeni  kaže  da  nevjernici  troše  svoja  imanja  kako  bi 
odvratili  od  slijeđenja  istine."3 

Eš-Ševkani  je  rekao:  "Ovo  znači  da  nevjernici  troše  imetak  s  ciljem  odvraćanja 
od  Pravog  puta,  borbe  protiv  Poslanika,  sallallahu  alejhi  ve  sellem,  i  radi  toga  oku- 
pljaju vojske."4 

Na  osnovu  ovoga  možemo  zaključiti  da  je  vjerski  povod  za  ovu  bitku  bio  naj- 
važniji, jer  je  cilj  Kurejšija  bio  odvraćanje  od  Allahovog  puta  i  sijeđenja  istine,  spre- 
čavanje ljudi  da  prime  islam,  borba  protiv  Poslanika,  sallallahu  alejhi  ve  sellem,  i 
pokušaj  uništenja  islamske  da've.5 

2-  Socijalni  razlog 

Veliki  poraz  na  Bedru  i  stradanje  njihovih  velikana  donijelo  je  mnogobošcima 
sramotu  i  poniženje,  osjećali  su  gorčinu  poraza  i  poniženja,  pa  su  uložili  maksimal- 
ne napore  da  speru  ovu  sramotu  i  poniženje  sa  sebe.  Zato  su  se  odmah  po  povrat- 


1  Sura  El-Enfal,  36. 

2  Muhammed  Ba-Medhadž,  Gazvetu  Uhud,  Diraše  da'vijje,  str.  71. 

3  Tefsir  Ibn  Kesir,  2/341.  Izdavač  Darus-selam. 

4  Fethul-kadir,  309. 

5  Gazvetu  Uhud,  Diraše  da'vijje,  str.  71. 

ku  sa  Bedra  dali  na  prikupljanje  imetka  za  borbu  protiv  Allahovog  Poslanika,  salla- 
llahu  alejhi  vesellem. 

Ibn  Ishak  kaže:  "Nakon  što  su  mnogobošci  pobacani  u  bunare  na  Bedru  i 
poražene  mnogobožačke  čete  se  vratile  u  Mekku,  stigao  je  Ebu  Sufjan  sa  karava- 
nom u  kojoj  je  bio  njihov  imetak  te  se  zaustavio  pred  Domom  za  vijećanje,  kao  što 
je  bio  običaj.  I  prije  nego  što  ju  je  pomjerio  i  istovario,  mnogobožački  prvaci  su 
došli  na  ideju  da  taj  imetak  ulože  u  organiziranje  vojske  za  borbu  protiv  Allahovog 
Poslanika,  sallallahu  alejhi  ve  sellem.  Abdullah  b.  Rebi'a,  Ikrime  b.  Ebu  Džehl,  Haris 
b.  Hišam,  Huvejtib  b.  Abdul-Uzza  i  Safvan  b.  Umejje  obilazili  su  ljude  kojima  su  na 
Bedru  izginuli  očevi,  sinovi,  braća,  razgovarali  su  sa  Ebu  Sufjanom  i  ljudima  čija  se 
roba  nalazila  u  karavani  i  govorili  im:  "Muhammed  je  pobio  vaše  prvake,  pa  nas  po- 
mozite  ovim  imetkom  u  borbi  protiv  njega  da  mu  se  osvetimo  za  naše  stradale." 
Ebu  Sufjan  je  rekao:  "Ja  se  prvi  odazivam."1 

Džubejr  b.  Mut'im  pozvao  je  jednog  svog  roba,  Abesinca  po  imenu  Vahšijj, 
koji  je  poput  većine  Abesinaca  bio  veoma  vješt  u  bacanju  koplja,  rijetko  kad  bi  pro- 
mašio cilj,  i  rekao  mu:  "Pođi  s  ljudima  u  bitku,  pa  ako  ubiješ  Hamzu,  Muhammedo- 
vog  amidžu,  za  moga  amidžu  Tua'jmeta  b.  Adijja,  dat  ću  ti  slobodu."2 

3-  Ekonomski  razlog 

Vojni  pohodi  koje  je  poduzimala  islamska  država  utjecali  su  na  slabljenje 
kurejšijske  ekonomije  jer  im  je  na  ovaj  način  bio  nametnut  ekonomski  embargo. 

Stub  mekkanske  ekonomije  bila  su  trgovačka  putovanja.  Zimi  su  putovali  u 
Jemen  noseći  robu  i  plodove  koje  su  nabavljali  u  Šamu,  a  ljeti  su  putovali  u  Šam 
noseći  na  prodaju  jemensku  robu  i  plodove  koji  uspijevaju  u  tom  području.  Ugro- 
žavanjem jednog  od  ovih  putovanja  bilo  bi  ugroženo  i  drugo  jer  je  njihova  trgovina 
sa  Jemenom  zavisila  od  robe  koju  su  nabavljali  u  Šamu  i  obrnuto.3  Allah  kaže: 


"Zbog  navike  Kurejšija,  navike  njihove  da  zimi  i  ljeti  putuju,  neka  oni  Gospo- 
daru ove  Kuće  u  ibadetu  budu,  koji  ih  gladne  hrani  i  od  straha  brani."4 

Na  ovu  činjenicu  upućuju  i  riječi  Safvana  b.  Umejje  koji  je  rekao:  "Muham- 
med i  njegovi  ashabi  sprečavaju  našu  trgovinu,  ne  znamo  šta  da  radimo  s  njim  i 
njegovim  ashabima  koji  sprečavaju  prolazak  priobaljem,  s  većinom  tamošnjih  sta- 
novnika su  sklopili  savez  i  većina  ga  podržava.  Ne  znamo  koji  put  da  koristimo,  a 


1  Ibn  Hišam,  Es-Siretun-Nebevijje,  3/68. 

2  Ibid.,  3/79. 

3  Gazvetu  Uhud,  Diraše  da'vijje,  str.  74. 

4  Sura  Kurejš,  1-4. 

ako  budemo  sjedili  kod  kuće  i  jeli  glavnicu  našeg  imetka,  nećemo  moći  dugo 
opstati  jer  je  temelj  našeg  opstanka  u  ovom  gradu  ljetna  trgovina  sa  Šamom  i 
zimska  sa  Abesinijom."1 

4-  Politički  razlog 

Poraz  na  Bedru  bio  je  početak  političkog  kraha  Kurejšija,  njihova  pozicija 
među  arapskim  plemenima  bila  je  poljuljana  te  su  osjećali  da  moraju  nešto  podu- 
zeti kako  bi  sačuvali  vodeću  poziciju  među  arapskim  plemenima  ma  koliko  truda, 
imetka  i  žrtava  morali  uložiti. 

To  su  bili  najvažniji  razlozi  koji  su  nagnali  Kurejšije  da  krenu  u  oružani  pohod 
na  muslimansku  državu. 

Drugo:  Izlazak  Kurejšija  iz  Mekke 

U  subotu  sedmog  ševvala  treće  godine  po  Hidžri2,  Kurejšije  su  bile  potpuno 
spremne.  Sakupili  su  vojsku  od  tri  hiljade  boraca  zajedno  sa  okolnim  plemenima 
koja  su  ih  podržavala,  u  pratnji  su  im  bile  žene  i  robovi.  Naoružani  i  opremljeni 
kurejšijski  mnogobošci,  kojima  su  se  pridružili  ljudi  iz  plemena  Kinane  i  iz  područja 
Tihame,  izašli  su  sa  svojom  svitom. 

Pratile  su  ih  žene  u  nosiljkama  na  devama  kako  bi  osigurali  da  borci  neće 
bježati. 

Sufjan  je  poveo  suprugu  Hind,  kćerku  Utbe  b.  Rebi'a3,  Safvan,  sin  Umejje  b. 
Halefa,  poveo  je  Berzu  bint  Mes'ud  es-Sekafijju,  Ikrime  b.  Ebu  Džehl  poveo  je 
Ummu  Hakim,  kćerku  Harisa  b.  Hišama  b.  El-Mugire,  Haris  b.  Hišam  b.  El-Mugire 
poveo  je  Fatimu,  kćerku  El-Velida  b.  El-Mugire...4 

Išli  su  sve  dok  nisu  stigli  na  ivicu  doline  Es-Sebha,  nadomak  Medine,  gdje  se 
ulogoriše.5 

Vojnom  pohodu  Kurejšija  prethodila  je  medijska  kampanja  koju  su  na  svojim 
plećima  iznijeli  Ebu  Izzet  Amr  b.  Abdullah  el-Džumehi,  Amr  b.  El-As,  Hubejra  el- 
Mahzumi  i  Ibn  Zeba'ri.  Kampanja  je  polučila  velike  rezultate6  i  osigurala  prihode  za 
pohod  u  visini  od  50.000  zlatnih  dinara.7 

Treće:  Vjerovjesnikova  obavještajna  služba  prati  neprijateljsko  kretanje 

Abbas  b.  Abdul-Muttalib  pratio  je  kurejšijske  poteze  i  vojne  pripreme,  pa  kad 


1  El-Vakidi,  El-Megazi,  1/195-196. 

2  El-Bidaje  ven-nihaje,  4/11.  El-Vakidi,  El-Megazi,  1/199. 

3  El-lsabe,  8/346,  br.  11860. 

4  Ibn  Hišam,  Es-Siretun-Nebevijje,  3/70. 

5  Gazvetu  Uhud,  Diraše  da'vijje,  str.  78. 

6  Ebu  Faris,  Gazvetu  Uhud,  str.  17. 

7  Ibid.,  str.  16. 


je  mnogobožačka  vojska  krenula  u  pohod,  poslao  je  Vjerovjesniku,  sallallahu  alejhi 
ve  sellem,  hitnu  poruku  koja  je  sadržavala  sve  detalje  o  ovoj  vojsci.  Abbasov  pismo- 
noša požurio  je  da  prenese  poruku,  kretao  se  velikom  brzinom  tako  da  je  za  tri 
dana  prešao  razdaljinu  od  pet  stotina  kilometara  i  predao  poruku  Vjerovjesniku, 
sallallahu  alejhi  ve  sellem,  kojeg  je  zatekao  u  mesdžidu  u  Kuba'u.1 

Inače,  Vjerovjesnik,  sallallahu  alejhi  ve  sellem,  konstantno  je  od  svoga  amidže 
Abbasa  dobijao  precizne  informacije  o  Kurejšijama.  Ibn  Abdul-Berr  kaže:  "Abbas, 
radijallahu  anhu,  pisao  je  Allahovom  Poslaniku,  sallallahu  alejhi  ve  sellem,  o  dešava- 
njima  među  mnogobošcima,  štitio  je  muslimane  u  Mekki,  htio  je  učiniti  hidžru,  ali 
mu  je  Allahov  Poslanik,  sallallahu  alejhi  ve  sellem,  poslao  poruku  koja  je  glasila: 
"Tvoj  ostanak  u  Mekki  je  korisniji."'2 

Abbasova  poruka  Allahovom  Poslaniku,  sallallahu  alejhi  ve  sellem,  sadržavala 
je  detaljne  informacije,  a  između  ostalog  sadržavala  je  sljedeće:  "Kurejšije  su  krenu- 
le prema  tebi,  pa  se  već  sad  počni  pripremati  za  ono  što  misliš  učiniti  kad  ti  dođu. 
Dolaze  ti  sa  tri  hiljade  boraca,  od  toga  dvije  stotine  konjanika  i  sedam  stotina 
oklopnika;  vode  sa  sobom  tri  hiljade  deva  i  ponijeli  su  svo  raspoloživo  oružje."3 

Ova  poruka  sadržavala  je  bitne  stvari  od  kojih  su: 

a)  pouzdane  informacije  o  kretanju  mnogobožaca  ka  Medini; 

b)  broj  vojske  i  borbene  mogućnosti,  što  je  bilo  od  pomoći  za  pripremu 
plana  kako  se  suprotstaviti  neprijateljskim  snagama. 

Afi,  Poslanik,  salfaflahu  afejhi  ve  seffem,  nije  se  zadovoljio  samo  sa  obavještaj- 
nim podacima  koji  su  mu  stizali  iz  Mekke,  nego  je  konstantno  pratio  stanje  neprija- 
telja. To  je  poruka  svim  muslimanskim  vođama  da  je  izuzetno  važno  pratiti  infor- 
macije koje  mogu  pomoći  u  određivanju  prave  strategije  i  plana. 

Vjerovjesnik  je  poslao  Hubbaba  b.  El-Munzira  b.  El-Džemuha  da  prati  Kurej- 
šije. On  se  uspio  pomiješati  sa  kurejšijskom  vojskom  i  prikupiti  informacije  o  njiho- 
vom broju  i  opremi,  a  zatim  se  vratio.  Allahov  Poslanik,  sallallahu  alejhi  ve  sellem, 
upitao  ga  je:  "Šta  si  vidio?"  Odgovorio  je:  "Allahov  Poslanice,  procijenio  sam  da 
broje  oko  tri  hiljade  boraca,  od  toga  oko  dvije  stotine  konjanika.  Vidio  sam  mnogo 
oklopnika  i  procijenio  sam  da  broje  oko  sedam  stotina." 

Poslanik,  sallallahu  alejhi  ve  sellem,  upitao  je:  "Jesi  li  vidio  nosiljke  za  žene?" 
Odgovorio  je:  "Vidio  sam  žene  s  defovima  i  bubnjevima." 

Allahov  Poslanik,  sallallahu  alejhi  ve  sellem,  rekao  je:  "Žele  da  podstiču  ljude 
na  borbu  podsjećajući  ih  na  poginule  na  Bedru  -  tako  sam  obaviješten.  Ti  nikome 
ništa  o  ovome  ne  spominji,  dovoljan  nam  je  Allah  i  On  je  divan  zaštitnik.  Allahu 
moj,  Tebi  se  obraćam  i  od  Tebe  pobjedu  tražim!"4 


1  El-Mubarekfuri,  Er-Rahikul-mahtum,  str.  250. 

2  El-lsti'ab  fi  ma'rifetil-ashab,  2/812. 

3  El-Vakidi,  El-Megazi,  1/204. 

4  Ibid.,  1/207-208. 


Nakon  toga,  Vjerovjesnik,  sallallahu  alejhi  ve  sellem,  poslao  je  Enesa  i  Mu'ni- 
sa,  sinove  Fedaleta,  da  donesu  vijesti  o  Kurejšijama.  Njih  dvojica  su  ih  ugledali  u 
blizini  Medine  gdje  su  pustili  svoje  konje  i  deve  da  pasu  na  pašnjacima  oko  Medi- 
ne, pa  su  se  vratili  i  obavijestili  Poslanika,  sallallahu  alejhi  ve  sellem,  o  tome.1 

Nakon  što  je  dobio  pouzdane  informacije  iz  više  izvora,  Vjerovjesnik,  salla- 
llahu alejhi  ve  sellem,  zadržao  je  dobijene  podatke  u  krugu  zapovjedništva  kako 
vijesti  ne  bi  negativno  utjecale  na  pripreme  muslimanske  vojske  i  borbeni  duh.  Zato 
je,  nakon  što  je  Ubejj  b.  Ka'b  pročitao  Abbasovu  poruku,  Poslanik,  sallallahu  alejhi 
ve  sellem,  naredio  da  se  informacije  drže  u  tajnosti  i  hitno  se  vratio  u  Medinu  kako 
bi  sa  vođama  muhadžira  i  ensarija  razgovarao  na  koji  način  postupiti  u  ovoj  situ- 
aciji. 

Allahov  Poslanik,  sallallahu  alejhi  ve  sellem,  bio  je  upoznao  Sa'da  b.  Er-Rebi'u, 
jednog  od  ensarijskih  vođa,  o  Abbasovom  pismu,  pa  mu  je  Sa'd  rekao:  "Nadam  se 
da  će  izaći  na  dobro!"  Vjerovjesnik,  sallallahu  alejhi  ve  sellem,  zatražio  je  od  njega 
da  sakrije  ove  informacije.  Kada  je  Allahov  Poslanik,  sallallahu  alejhi  ve  sellem, 
izašao  iz  njegove  kuće,  Sa'dova  supruga  upita:  "Šta  ti  je  to  rekao  Allahov  Poslanik?" 
Sa'd  je  rekao:  "Teško  tebi,  šta  se  to  tebe  tiče!"  Rekla  je:  "Ionako  sam  čula  šta  ti  je 
rekao."  Zatim  gaje  obavijestila  o  tajni  koju  mu  je  povjerio  Allahov  Poslanik,  salla- 
llahu alejhi  ve  sellem,  pa  je  Sa'd  požurio  da  stigne  Poslanika  kojeg  je  obavijestio  da 
je  njegova  supruga  čula  tajnu  te  je  rekao:  "Allahov  Poslaniče,  bojim  se  da  se  proširi 
vijest  pa  da  pomisliš  da  sam  ja  otkrio  tajnu  koju  si  mi  povjerio."  Poslanik,  sallallahu 
alejhi  ve  sellem,  odgovorio  je:  "Ostavi  je  na  miru."2 

Ovaj  događaj  je  važna  lekcija  vojnim  službenicima  i  upozorenje  da  supru- 
gama ne  otkrivaju  vojne  tajne,  planove  ili  naredbe.  Treba  biti  vrlo  oprezan  u  iznoše- 
nju ovih  tajni  jer  njihovo  širenje  predstavlja  prijetnju  ummetu  i  njegovoj  budućno- 
sti. 

Historija  nam  govori  o  mnogim  bitkama  koje  su  izgubljene  zbog  odavanja 
tajni  nečasnoj  supruzi  ili  neprijatelju  koji  se  predstavlja  kao  prijatelj.3 

Četvrto:  Vjerovjesnik  saziva  šuru  da  se  posavjetuje  sa  ashabima 

Nakon  što  je  sakupio  detaljne  informacije  o  nevjerničkoj  vojsci,  Vjerovjesnik, 
sallallahu  alejhi  ve  sellem,  sakupio  je  ashabe  da  se,  na  šuri,  s  njima  dogovori  hoće  li 
ostati  u  Medini  i  utvrditi  se  u  njoj  ili  će  izaći  u  susret  neprijatelju. 

Vjerovjesnik,  sallallahu  alejhi  ve  sellem,  smatrao  je  da  trebaju  ostati  u  Medini, 
pa  je  rekao:  "Ona  nam  je  neprobojni  štit."4 

Vjerovjesnik,  sallallahu  alejhi  ve  sellem,  predložio  je  da  neprijatelje  zadrže  na 


1  Ebu  Šehbe,  Es-Siretun-Nebevijje,  2/187. 

2  Es-Siretul-Halebijje,  2/489. 

3  Ebu  Faris,  Gazvetu  Uhud,  str.  22. 

4  Et-Taberi,  Et-Tarih,  2/60. 


položaju  koji  su  već  zauzeli,  što  će  biti  nepovoljno  za  neprijateljsku  vojsku,  a  ako 
neprijatelji  ipak  uđu  u  Medinu,  onda  će  se  boriti  protiv  njih.  S  ovim  mišljenjem 
Allahovog  Poslanika,  sallallahu  alejhi  ve  sellem,  složio  se  i  Abdullah  b.  Ubejj  b. 
Selul.1  Međutim,  ashabi  koji  su  propustili  Bedr  rekoše:  "Allahov  Poslaniče,  povedi 
nas  na  neprijatelje!" 

Ibn  Kesir  je  kazao:  "Mnogi  su  ljudi  htjeli  izaći  u  susret  neprijatelju  i  nisu  se 
složili  sa  mišljenjem  Allahovog  Poslanika,  sallallahu  alejhi  ve  sellem,  a  da  su 
prihvatili,  bilo  bi  bolje,  međutim  desila  se  Allahova  odredba.  Većina  onih  koji  su 
tražili  izlazak  propustili  su  Bitku  na  Bedru  i  znali  su  koliku  vrijednost  imaju  njeni 
učesnici."2 

Ibn  Ishak  je  rekao:  "Ljudi  su  navaljivali  na  Allahovog  Poslanika,  sallallahu 
alejhi  ve  sellem,  jer  su  željeli  borbu  sa  neprijateljem,  pa  je  Poslanik,  sallallahu  alejhi 
ve  sellem,  ušao  u  kuću  i  odjenuo  borbeni  prsluk.  Okupljeni  se  pokajaše  i  rekoše: 
'Allahov  Vjerovjesnik,  sallallahu  alejhi  ve  sellem,  primoran  je  na  nešto  što  ne  želi,  pa 
ti,  Hamza,  otiđi  i  reci  Vjerovjesniku,  sallallahu  alejhi  ve  sellem:  'Šta  god  ti  narediš,  mi 
ćemo  te  slijediti  u  tome." 

Hamza  je  otišao  i  rekao:  'Allahov  Vjerovjesniče,  ljudi  se  kaju  i  poručuju  da  će 
slijediti  tvoje  naredbe."  Allahov  Poslanik,  sallallahu  alejhi  ve  sellem,  odgovorio  je: 
'Kada  vjerovjesnik  odjene  borbeni  prsluk,  ne  dolikuje  mu  da  ga  skine  prije  nego  što 
uđe  u  borbu."'3 

Zašto  je  većina  odabrala  izlazak  iz  Medine: 

1-  U  drugoj  zakletvi  na  Akabi  ensarije  su  se  obavezale  da  će  braniti 
Allahovog  Poslanika,  sallallahu  alejhi  ve  sellem,  i  većina  je  smatrala  da  ostajanje  u 
Medini  znači  neispunjavanje  zakletve. 

2-  Muhadžirska  manjina  smatrala  je  da  su  oni  preči  od  ensarija  da  brane 
Medinu  i  napadnu  mnogobošce  i  otjeraju  ih  sa  ensarijskih  livada. 

3-  Oni  koji  su  propustili  Bedr  gorjeli  su  od  želje  za  borbom  protiv  neprijatelja 
i  pogibijom  na  Allahovom  putu. 

4-  Većina  ih  je  smatrala  da  je  za  Kurejšije  uspjeh  da  stave  Medinu  pod 
opsadu  te  im  zato  ne  treba  pružiti  to  zadovoljstvo.4 

Oni  koji  su  htjeli  sačekati  neprijatelja  u  Medini  objašnjavali  su  svoj  stav  sljede- 
ćim: 

1-  Mekkanska  vojska  nije  jedinstvena  i  s  vremenom  će  se  morati  pojaviti 
razdor  među  njima. 


1  Gazvetu  Uhud,  Diraše  dđvijje,  str.  82. 

2  El-Bidaje  ven-nlhaje,  4/14. 

3  Es-Siretun-Nebevijje,  3/71. 

4  Ahmed  Izuddin,  Gazvetu  Uhud,  str.  51-52. 

2-  Vrlo  je  teško  osvojiti  grad  čiji  su  stanovnici  odlučni  da  brane  svoje  do- 
move, posebno  ako  obje  vojske,  kao  stoje  bio  slučaj  ovom  prilikom,  raspolažu  slič- 
nim naoružanjem. 

3-  Branioci  su  hrabriji  i  odlučniji  u  odbrani  kada  znaju  da  brane  svoje  poro- 
dice, žene  i  djecu  i  njihovu  čast. 

4-  Borba  u  Medini  omogućit  će  učešće  žena  i  djece  u  borbi,  čime  će  se  udvo- 
stručiti broj  branilaca. 

5-  Branioci  će  u  Medini  moći  koristiti  kamenje  i  drugo  oružje  kojim  će  moći 
nanijeti  ozljede  napadačima.1 

Očito  je  da  je  Poslanik,  sallallahu  alejhi  ve  sellem,  naučio  ashabe  da  otvoreno 
iznose  svoje  stavove  kada  zatraži  njihov  savjet,  bez  obzira  da  li  misle  drugačije  od 
njega,  jer  on  se  savjetuje  s  njima  u  stvarima  u  kojima  ne  postoji  tekst  Objave,  kako 
bi  ih  naučio  da  razmišljaju  o  općim  pitanjima  i  načinima  rješavanja  problema  um- 
meta,  a  nema  koristi  od  savjetovanja  ako  nema  slobode  izražavanja.  Nikad  se  nije 
desilo  da  je  Poslanik,  sallallahu  alejhi  ve  sellem,  ukorio  nekoga  zbog  pogrešnog 
stava  koji  je  zauzeo  nakon  promišljanja.  Također,  vođa  mora  uzeti  u  obzir  stav,  a 
Poslanik,  sallallahu  alejhi  ve  sellem,  prakticirao  je  šuru  ispunjavajući  kur'anske 
smjernice: 

"S  Allahovom  milošću  ti  si  blag  prema  njima;  a  da  si  grub  i  tvrda  srca  bio, 
razbježali  bi  se  iz  tvoje  blizine.  Zato  im  praštaj  i  moli  da  im  bude  oprošteno,  i 
dogovaraj  se  s  njima!  A  kada  se  odlučiš,  u  Allaha  se  pouzdaj;  Allah,  doista,  voli 
one  koji  se  u  Njega  uzdaju!"2 

To  je  zato  da  naviknu  na  prakticiranje  principa  šure. 

Ovdje  se  pokazuje  politička  svijest  ashaba  koji  iznose  svoje  mišljenje,  ali  su 
svjesni  da  nemaju  pravo  nametati  svoj  stav  Poslaniku,  sallallahu  alejhi  ve  sellem, 
stoga  se  zadovoljavaju  time  da  iznesu  svoj  stav,  a  odluku  prepuste  Poslaniku,  salla- 
llahu alejhi  ve  sellem.  Zato  su  se,  kada  su  vidjeli  daje  Poslanik,  sallallahu  alejhi  ve 
sellem,  odlučio  da  izađe  u  borbu  zbog  njihovog  navaljivanja,  izvinili  i  odustali,  ali  ih 
je  Poslanik,  sallallahu  alejhi  ve  sellem,  tada  naučio  lekciji  o  svojstvima  uspješnog 
vođe,  a  to  je  odlučnost:  kada  jednom  donese  odluku,  treba  pristupiti  njenom  izvr- 
šenju bez  kolebanja,  jer  kolebanje  može  unijeti  nepovjerenje  i  nemir  među  sljed- 
benike.1 

Vjerovjesnik,  sallallahu  alejhi  ve  sellem,  odlučio  je  krenuti  u  susret  neprija- 
telju, proglašeno  je  vanredno  stanje  i  svi  su  se  spremali  za  borbu;  noć  su  proveli  u 


1  Er-Rešid,  El-Kijadetul-askerijje,  str.  374. 

2  Sura  Ali  Imran,  159. 

oprezu,  svakoje  uz  sebe  imao  oružje  od  kojeg  se  nije  odvajao  ni  u  snu. 

Vjerovjesnik,  sallallahu  alejhi  ve  sellem,  naredio  je  da  se  postavi  straža  oko 
Medine  odabravši  za  taj  zadatak  pedeset  snažnih  boraca  pod  komandom  Muham- 
meda  b.  Mesleme. 

Sa'd  b.  Muaz,  Usejd  b.  El-Hudajr  i  Sa'd  b.  Ubade  sa  skupinom  dobro  naoru- 
žanih ashaba  proveli  su  noć  na  vratima  Poslanikovog  mesdžida  čuvajući  Allahovog 
Poslanika,  sallallahu  alejhi  ve  sellem.2 

Peto:  Izlazak  muslimanske  vojske  na  Uhud 

1-  Odabir  pravog  vremena  za  polazak  i  odgovarajućeg  puta 

Jedan  od  važnih  poteza  koje  je  Poslanik,  sallallahu  alejhi  ve  sellem,  poduzeo 
u  borbi  protiv  neprijatelja  jeste  odabir  odgovarajućeg  vremena  za  polazak.  Naime, 
izašao  je  poslije  ponoći  jer  je  tada  mirnije  i  manje  pokreta,  a  u  to  vrijeme  neprijatelji 
će  vjerovatno  biti  u  dubokom  snu  umorni  od  iscrpljujućeg  puta. 

Poznato  je  da  umoran  čovjek  spava  dubokim  snom  pa  ne  osjeća  glasove  ili 
pokrete. 

El-Vakidi  kaže:  "Poslanik,  sallallahu  alejhi  ve  sellem,  zaspao  je  na  početku 
noći  pa  je  ustao  pred  zoru  i  rekao:  'Gdje  su  vodiči?"'3 

Uz  to,  izabrao  je  odgovarajući  put  kojim  će  se  vojska  kretati  na  putu  ka  boj- 
nom polju.  Zatražio  je  da  se  ovaj  put  odlikuje  tajnošću  tako  da  neprijatelj  ne  dobije 
informacije  o  kretanju  muslimanske  vojske. 

Allahov  Poslanik,  sallallahu  alejhi  ve  sellem,  upitao  je  ashabe:  "Ko  će  nas  po- 
vesti na  neprijatelja  putem  na  kojem  nas  neće  primijetiti?" 

Javio  se  Ebu  Hajseme  i  poveo  vojsku  preko  zemlje  plemena  Benu  Harise. 
Prolazili  su  preko  posjeda  čovjeka  pod  imenom  Murbi'  b.  Kajzi,  koji  je  bio  licemjer, 
slijepac,  pa  kada  je  osjetio  da  se  radi  o  Allahovom  Poslaniku,  sallallahu  alejhi  ve 
sellem,  i  muslimanima,  počeo  ih  je  zasipati  prašinom,  a  zatim  je  rekao:  "Ako  si 
Allahov  Poslanik,  ne  dozvoljavam  ti  da  uđeš  u  moju  baštu."  Uzeo  je  šaku  prašine  i 
rekao:  "Da  znam  da  ću  te  pogoditi,  Muhammede,  bacio  bih  ti  prašinu  u  lice!" 
Muslimani  ga  htjedoše  ubiti,  ali  im  Poslanik,  sallallahu  alejhi  ve  sellem,  reče:  "Ne 
ubijajte  ga!  On  je  slijep  kod  očiju,  a  i  slijepog  je  srca!"  Međutim,  desilo  se  daje  Sa'd 
b.  Zejd,  ensarija  iz  plemena  Benu  Ešhel,  udario  slijepca  lukom  po  glavi  i  raskvario  ga 
prije  nego  je  Allahov  Poslanik  izrekao  zabranu.4 

To  što  je  Poslanik,  sallallahu  alejhi  ve  sellem,  odabrao  da  povede  vojsku  kroz 
bašte  pune  stabala  ukazuje  da  je  poduzeo  maksimalne  mjere  predostrožnosti  jer 
javni  putevi  pružaju  neprijatelju  mogućnost  da  otkrije  muslimansku  snagu,  a  to  se 


1  Es-Siretun-Nebevijjetus-sahiha,  2/380. 

2  Ebu  Faris,  Gazvetu  Uhud,  str.  34-35. 

3  El-Vakidi,  Et-Megazi,  1/217. 

4  Es-Siretun-Nebevijje,  3/73. 

ne  smije  dozvoliti. 

Allahov  Poslanik,  sallallahu  alejhi  ve  sellem,  podučio  je  ummet  da  vode 
računa  o  tajnosti  po  pitanju  mjesta  i  vremena  kako  neprijatelj  ne  bi  mogao  otkriti 
njihovu  snagu  i  shodno  tome  postaviti  odgovarajući  plan,  jer  će  u  tom  slučaju  sva 
organizacija  i  planovi  koje  poduzme  muslimansko  vodstvo  biti  uzaludni. 

U  ovom  slučaju  imamo  praktičan  primjer  pretpostavljanja  opće  koristi  nad 
ličnom,  ukoliko  su  oprečne.  Naime,  prolazak  Allahovog  Poslanika,  sallallahu  alejhi 
ve  sellem,  kroz  imanje  ovog  licemjera  Ibn  Kajzija  uzrokovao  je  štetu  samo  njemu 
zbog  uništenja  bašte,  ali  je  na  taj  način  vojsci  skraćen  put  na  Uhud,  a  to  je  opća 
korist,  pa  je  Poslanik,  sallallahu  alejhi  ve  sellem,  objasnio  da  opća  korist  za  vjeru 
ima  prednost  nad  drugim  koristima.  U  ovom  slučaju  sukobljene  su  opća  korist,  koja 
je  vjerska  korist,  i  lična  korist,  koja  je  materijalne  prirode,  pa  je  općoj  koristi  data 
prednost.1 

Mudri  Zakonodavac  poredao  je  cHjeve  šehjata  u  pogledu  ostvarenja  koristi  za 
ljude  i  očuvanja  vjere,  života,  razuma,  porijekla  i  imetka,  shodno  njihovoj  važnosti.2 

Ako  pogledamo  u  ovih  pet  stvari  i  njihov  značaj,  vidjet  ćemo  da  je  njihov 
redoslijed  shodno  važnosti  sljedeći:  vjera,  život,  razum,  porijeklo,  imetak.  Prema  to- 
me, ono  čime  će  se  očuvati  vjera  preče  je  od  onoga  čime  će  se  očuvati  život,  ako 
dođe  do  međusobne  oprečnosti;  ono  čime  će  se  očuvati  život  preče  je  od  onoga 
čime  će  se  očuvati  razum,  a  ono  čime  će  se  očuvati  porijeklo  preče  je  od  onoga 
čime  će  se  očuvati  imetak.  S  ovim  poretkom  slažu  se  svi  učenjaci.3 

2-  Povlačenje  munafika  Abdullaha  b.  Ubejja  b.  Selula  sa  trećinom  vojske 

Kada  je  muslimanska  vojska  stigla  u  mjesto  Eš-Ševat4,  licemjer  Ibn  Selul  se 
povukao  sa  tristo  ostalih  licemjera  pod  izgovorom  da  se  neće  desiti  borba  sa  mno- 
gobošcima  i  prigovarajući  na  odluku  da  se  izađe  u  borbu  izvan  Medine.  Ovaj  mu- 
nafikje  govorio:  "Poslušao  je  djecu  i  ljude  koji  ne  razmišljaju  ispravno,  a  odbio  je 
moje  mišljenje.  Zašto  da  izginemo  bespotrebno?!"5 

Pravi  cilj  ove  pobune  zapravo  je  bio  izazivanje  pometnje  u  muslimanskim 
redovima  da  bi  muslimanskoj  vojsci  opao  borbeni  duh,  a  neprijatelj  se  ohrabrio. 

Ovaj  njegov  potez  ubraja  se  u  najveću  izdaju,  a  odraz  je  mržnje  prema  islamu 
i  muslimanima.  Ali,  Allah  je  htio  da  pročisti  msulimanske  redove  i  da  odvoji  loše  od 
dobrih,  da  se  ne  miješa  iskreni  sa  neiskrenim,  vjernik  sa  licemjerom.6 

Allah  je  rekao: 


1  Gazvetu  Uhud,  Diraše  da'vijje,  str.  168. 

2  Dr.  Muhammed  Ramadan  el-Buti,  Davabitul-Maslaha,  str.  23. 

3  Jusuf  Hamid  el-Alim,  El-Mekasidul-amme  liš-šeri'a,  str.  166. 

4  Naziv  bašte  između  Medine  i  Uhuda. 

5  El-Bidaje  ven-nihaje,  4/14. 

6  Gazvetu  Uhud,  Diraše  da'vijje,  str.  84. 


"I  ne  može  biti  da  Allah  vjernike  ostavi  u  stanju  u  kojem  ste  vi,  dok  loše  od 
dobrih  ne  odvoji!  I  ne  može  biti  da  vam  Allah  otkrije  ono  što  je  skriveno..."1 

Kukavičluk  i  uzmicanje  otkrili  su  pravo  lice  licemjera,  te  su  se  osramotili  pred 
svim  ljudima  prije  nego  stoje  Kur'an  iznio  njihove  sramote.2 

3-  Stav  Abdullaha  b.  Amra  b.  Harama  o  izdajničkom  potezu  licemjera 

Abdullah  b.  Haram,  radijallahu  anhu,  pokušao  je  nagovoriti  licemjere  da  se 
vrate,  ali  su  odbili  i  rekli:  "Da  znamo  da  će  biti  borbe,  vratili  bismo  se,  ali  smatramo 
da  neće  doći  do  borbe."  Kad  su  ga  ovako  odbili  i  odlučili  da  se  vrate,  rekao  im  je: 
"Allah  vas  udaljio,  Allahovi  neprijatelji!  Niste  ni  potrebni  Allahovom  Poslaniku!"3 

Allah  je  o  ovim  izdajnicima  objavio: 

"Ono  što  vas  je  zadesilo  kada  su  se  dvije  skupine  sukobile,  bilo  je  Allahovom 
voljom  i  da  bi  znao  ko  su  vjernici!  I  da  bi  znao  ko  su  licemjeri.  Njima  je  rečeno: 
'Dođite,  borite  se  na  Allahovom  putu,  ili  se  branite!1,  a  oni  su  kazali:  'Da  zna- 
mo da  će  biti  borbe,  mi  bismo  vas  slijedili!1  Toga  dana  oni  su  bili  bliži  nevjero- 
vanju nego  vjerovanju,  jer  su  ustima  svojim  govorili  ono  što  nije  bilo  u  srcima 
njihovim!  Allah  najbolje  zna  što  oni  kriju!"4 

4-  Benu  Seleme  i  Benu  Harise 

Kada  se  vratio  Abdullah  b.  Ubejj  b.  Selul,  htjeli  su  se  vratiti  i  Benu  Seleme  i 
Benu  Harise,  ali  ih  je  Allah  učvrstio  i  sačuvao  velikog  grijeha. 
Džabir  b.  Abdullah  rekao  je:  "Ovaj  ajet: 

'Kada  dvije  skupine  vaše  gotovo  ne  uzmakoše,  a  Allah  je  njihov  zaštitnik!  I 
samo  u  Allaha  neka  se  vjernici  pouzdaju!'5,  objavljen  je  o  Benu  Seleme  i  Benu 
Harise,  a  ne  bi  mi  bilo  drago  daje  objavljen  bez  Allahovih  riječi:  'A  Allah  je  njihov 


1  Sura  Ali  Imran,  179. 

2  Husejn  Ahmed,  Mervijatu  Gazveti  Uhud,  str.  71. 

3  Sahihus-Siretun-Nebevijje,  str.  277. 

4  Sura  Ali  Imran,  166-167. 

5  Sura  Ali  Imran,  122. 

zaštitnik/"1 

Potez  licemjera  utjecao  je  na  dvije  skupine  muslimana  pa  su  razmišljali  da  se  i 
oni  vrate  u  Medinu,  ali  su  se  oduprli  slabosti  koja  ih  je  uhvatila  i  pobijedili  su  sami 
sebe,  nakon  što  ih  je  Allah  uzeo  pod  zaštitu  i  odstranio  od  njih  slabost,  pa  su  ostali 
postojani  sa  ostalim  vjernicima. 

U  pogledu  mišljenja  o  Ibn  Selulovom  postupku,  ashabi  su  se  podijelili  na  dvi- 
je skupine: 

prva  skupina  smatrala  je  da  sve  licemjere,  koji  su  izdali  muslimane  i  odvojili 
se  od  muslimanske  vojske,  treba  pobiti; 

druga  skupina  je  smatrala  da  ih  ne  treba  pobiti. 
Kur'an  ukazuje  na  postojanje  ove  dvije  skupine  u  ajetu: 

"Zašto  se  podvajate  kada  su  u  pitanju  licemjeri  koje  je  Allah  vratio  u  nevjer- 
stvo  zbog  onoga  što  su  sami  zaslužili?  Zar  želite  na  Pravi  put  uputiti  one  koje 
je  Allah  u  zabludi  da  budu  učinio?  A  koga  Allah  skrene  u  zabludu,  ti  mu  nećeš 
Put  naći!"2 

5-  Stav  o  prihvatanju  pomoći  od  nemuslimana 

Po  dolasku  u  mjesto  Eš-Šejhajn,  Allahov  Poslanik,  sallallahu  alejhi  ve  sellem, 
ugledao  je  skupinu  dobro  naoružanih  boraca,  pa  je  upitao:  "Ko  su  ovi?"  Rekoše  mu: 
"Židovi,  saveznici  Abdullaha  b.  Ubejja  b.  Selula."  Allahov  Poslanik,  sallallahu  alejhi 
ve  sellem,  reče:  "Nećemo  prihvatiti  pomoć  mnogobožaca  u  borbi  protiv  mnogobo- 
žaca!"3 

Vjerovjesnik,  sallallahu  alejhi  ve  sellem,  na  ovaj  je  način  postavio  princip  da 
se  ne  prihvata  pomoć  jednih  neprijatelja  islama  protiv  drugih.4 

6-  Poslanik  vraća  neke  ashabe  jer  su  premladi  za  borbu 

Poslanik,  sallallahu  alejhi  ve  sellem,  iz  vojnog  logora  u  mjestu  Eš-Šejhajn 
vratio  je  ne\ce  ashabe  jeT  su  b\\\  u  6ob\  od  ce\Tr»aes\  godvra  \\S  vftanjfc.  Od  svv. 
Abdullah  b.  Omer,  Zejd  fa.  Sabit,  Usama  b.  Zejd,  Zejd  b.  Erkam,  El-Berra'  b.  Azib,  Ebu 
Seid  el-Hudri  itd.  Ovih  ashaba  ukupno  je  bilo  četrnaest,  a  potvrđeno  je  da  je  jedan 
od  njih  bio  Ibn  Omer.5 

Vjerovjesnik,  sallallahu  alejhi  ve  sellem,  dozvolio  je  da  sa  vojskom  ostane  Rafi' 
b.  Hadidž  jer  mu  je  rečeno  da  je  dobar  strijelac.  Kada  je  za  to  čuo  Semura  b.  Džun- 


Sahihui-Buhari,  Kitabul-megazi,  bab:  Iz  Hemmet  Taifetani,  br.  4051. 
Sura  En-Nisa',  88. 

Sahihus-Siretun-Nebevijje,  str.  278. 

Muhammed  Urdžun,  Muhammed  Resulullah,  str.  3/561. 

Ibid.,  3/572. 


(r.  Mja  Mufurnimed  es-  SaOafri 


dub,  plačući  je  otišao  svome  očuhu  koji  gaje  odgojio,  Murriju  b.  Sinanu  b.  Sa'lebe, 
amidži  Ebu  Seida  el-Hudrija,  i  rekao:  "Oče,  Allahov  Poslanik,  sallallahu  alejhi  ve 
sellem,  dozvolio  je  ostanak  Rafi'i,  a  mene  je  vratio  iako  sam  ja  jači  od  Rafi'a  u  hrva- 
nju!"  Njegov  očuh  je  otišao  Vjerovjesniku,  sallallahu  alejhi  ve  sellem,  pa  je  Vjero- 
vjesnik  rekao  Rafi'i  i  Semuri:  "Pohrvajte  se!"  I  kada  je  Semura  savladao  Rafi'u, 
dozvolio  mu  je  da  ostane,  kao  što  je  dozvolio  Rafi'i,  i  prihvatio  ih  u  svoju  vojsku,  jer 
je  svaki  od  njih  dvojice  bio  vičan  u  jednoj  važnoj  vještini. 

Primjećujemo  da  je  Allahov  Poslanik,  sallallahu  alejhi  ve  sellem,  prihvatio 
Rafi'u  i  Semuru  u  vojsku  jer  su  se  nad  svojim  vršnjacima  odlikovali  u  poznavanju 
važnih  vojnih  vještina,  a  ostale  je  vratio  jer  se  bojao  da  zbog  mladosti  neće  moći 
podnijeti  borbu  pa  će  pobjeći  sa  bojnog  polja  i  tako  izazvati  pometnju  u  musliman- 
skim redovima. 

Međutim,  ovo  pokazuje  daje  islamsko  društvo  bilo  energično,  i  staro  i  mlado 
žudjelo  je  za  šehidskom  smrću.  Zapanjuje  činjenica  da  su  se  čak  i  djeca  hrabro 
suočavala  sa  smrću  želeći  postići  stepen  šehida  iako  ih  na  to  nije  prisiljavao  ni 
zakon,  ni  mobilizacija,  niti  ih  je  vodstvo  tjeralo  na  ratište.  To  je  trag  Vjerovjesnikove, 
sallallahu  alejhi  ve  sellem,  doktrine  u  odgoju  svih  skupina  ummeta  da  vole  onaj 
svijet  i  da  se  uzdignu  iznad  ovosvjetskih  prohtjeva. 

Šesto:  Vjerovjesnikov  plan  za  napad  na  nevjernike 

Opći  prikaz  plana: 

1-  Organiziranje  vojske  u  odrede 

Poslanik,  sallallahu  alejhi  ve  sellem,  razradio  je  odličan  plan  kako  se  suočiti  sa 
kurejšijskim  mnogobošcima:  odabrao  je  odgovarajuće  mjesto,  poveo  je  samo  spo- 
sobne za  borbu,  a  vratio  one  koji  nisu  bili  na  zadovoljavajućem  nivou,  odabrao  je 
pedeset  strijelaca  i  izdao  im  striktna  naređenja,  podijelio  je  vojsku  u  tri  odreda  i 
svakom  je  dodijelio  zastavu.  Ti  odredi  su: 

•  Odred  muhadžira.  Zastavu  je  dodijelio  Mus'abu  b.  Umejru,  radijallahu 
anhu; 

•  Odred  Evsa  iz  reda  ensarija,  čiji  je  bajraktar  bio  Usejd  b.  Hudajr,  radijallahu 
anhu; 

•  Odred  Hazredža,  čiji  je  zastavnik  bio  El-Hubbab  b.  El-Munzir,  radijallahu 
anhu.1 

2-  Podizanje  morala 

Poslanik,  sallallahu  alejhi  ve  sellem,  imao  je  običaj  bodriti  ashabe  na  borbu  i 
podsticati  da  se  okite  strpljenjem  na  bojnom  polju.  Na  ovaj  način  podizao  je  bor- 


1  Gazvetu  Uhud,  Diraše  da'vijje,  str.  89. 

beni  duh  ashaba  i  pomagao  im  da  ostanu  postojani  u  borbi.  Tako  je  na  dan  Uhuda, 
kako  kaže  El-Vakidi,  Allahov  Poslanik,  sallallahu  alejhi  ve  sellem,  ustao  i  borcima 
održao  govor  u  kojem  je  rekao:  "O  ljudi!  Oporučujem  vam,  kao  stoje  meni  oporu - 
čio  Allah  u  Svojoj  Knjizi,  da  se  Njemu  pokoravate  i  Njegovih  zabrana  klonite.  Vi  ste 
danas  u  situaciji  da  zaradite  veliku  nagradu,  ako  ispunite  svoju  obavezu,  budete 
strpljivi,  čvrstog  ubjeđenja,  uporni  i  marljivi.  Džihad  protiv  neprijatelja  je  težak  i 
mnogima  mrzak,  samo  onaj  koga  Allah  uputi  može  u  njemu  biti  strpljiv.  Allah  je  sa 
onim  ko  Mu  se  pokorava,  a  šejtan  je  sa  onim  ko  je  Allahu  nepokoran.  Zato  počnite 
svoja  djela  sa  strpljivošću  u  džihadu  i  nadajte  se  onome  što  vam  je  Allah  obećao. 
Držite  se  mojih  naredbi,  jer  ja  vodim  računa  o  vama,  i  znajte  da  razdor,  svađa  i 
oklijevanje  donose  nemoć  i  slabost,  a  Allah  to  ne  voli  i  neće  takvima  dati  potporu  i 
pobjedu."1 

Poslanikov  govor  sadrži  sljedeće  elemente: 

•  Podsticaj  na  ozbiljnost  i  aktivnost  na  bojnom  polju; 

•  Podsticaj  na  strpljivost  prilikom  borbe  protiv  neprijatelja; 

•  Upozoravanje  na  katastrofalne  posljedice  razjedinjenosti  i  svađa.2 

Na  ovaj  način  Vjerovjesnik,  sallallahu  alejhi  ve  sellem,  naučio  nas  je  lekciji  za 
sva  vremena:  ma  koliko  vojske  bile  dobro  naoružane  i  disciplinirane,  to  im  neće 
ništa  vrijediti  ako  vojska  ne  bude  požrtvovana  i  željna  smrti  više  nego  života.  To  se 
postiže  bodrenjem  vojske  kroz  vazove  i  usađivanjem  ljubavi  prema  džihadu  i  šehid- 
skoj  smrti. 

3-  Obezbjeđenje  zaleđa 

Poslanik,  sallallahu  alejhi  ve  sellem,  shvatio  je  da  brdo  Uhud  može  odigrati 
značajnu  ulogu  u  zaštiti  muslimanske  pozadine  zato  se,  kada  su  stigli  na  Uhud, 
stacionirao  tako  daje  leđima  bio  okrenut  prema  Uhudu,  a  licem  prema  Medini.  Uz 
to,  odabrao  je  pedeset  strijelaca  pod  komandom  Abdullaha  b.  Džubejra3  i  postavio 
ih  na  brdo  Ajnejn,  nasuprot  Uhuda,  da  bi  onemogućio  mnogobožačku  vojsku  da 
opkole  muslimane.  Izdao  im  je  sljedeću  naredbu:  "Ne  napuštajte  svoja  mjesta  čak  i 
ako  biste  vidjeli  da  nas  ptice  komadaju,  dok  ne  pošaljem  po  vas!  Ako  vidite  da  smo 
porazili  neprijatelja  i  da  bježe,  ne  napuštajte  svoja  mjesta  dok  ne  pošaljem  po  vas."4 

Poslanikove,  sallallahu  alejhi  ve  sellem,  naredbe  ostaloj  vojsci  bile  su:  "Ne 
krečiti  dok  vam  ne  dozvolim  i  ne  počinjite  sa  borbom  dok  vam  ne  naredim!" 

Zapovjedniku  strijelaca  rekao  je:  "Odvrati  konjicu  od  nas  strijelama  i  ne  na- 
puštaj položaj  svejedno  da  li  budemo  pobjeđivali  ili  gubili!" 

Strijelcima  je  rekao:  "Držite  se  svojih  položaja  i  ne  napuštajte  ih,  čak  i  ako  nas 


1  El-Vakidi,  El-Megazi,  1/221-222. 

2  El-Kijadetul-askerijje  fi  ahdir-Resul,  str.  469. 

3  El-lsabe,  2/278. 

4  Sahihul-Buhari,  Kitabul-megazi,  bab:  Gazvetu  Uhud,  4043. 

vidite  da  smo  ih  porazili  i  prodrli  u  njihov  logor,  ne  mičite  se  sa  svog  mjesta,  ako 
vidite  da  ginemo,  ne  prilazite  nam  u  pomoć  i  ne  pokušavajte  nas  odbraniti.  Gađajte 
ih  strijelama  jer  će  konji  pobjeći  od  strijela.  Ako  ostanete  na  svom  mjestu,  pobijedit 
ćemo!  Allahu  moj,  posvjedoči  da  sam  im  prenio!"1 

Muslimani  su  se  stacionirali  na  uzvišenjima,  a  dolinu  su  prepustili  mnogo- 
bošcima  koji  su  leđima  bili  okrenuti  ka  Medini.  Zadatak  strijelaca  bio  je  zauzimanje 
položaja  na  brdu,  čuvanje  pozadine  muslimanskoj  vojsci,  sprečavanje  konjičkih  na- 
pada na  muslimane.2 

4-  Organiziranje  vojske  i  postavljanje  borbenih  redova 

Allahov  Poslanik,  sallallahu  alejhi  ve  sellem,  poredao  je  borbene  redove  po 
uzoru  na  namaske  saffove.  Hodao  je  pored  saffa  i  pokazivao  vojnicima  njihova 
mjesta  govoreći:  "Ti  pristupi  naprijed,  ti  se  povuci  nazad!"  Činio  je  tako  dok  nije  po- 
redao borbene  redove.3 

U  prve  redove  postavio  je  najsnažnije  kako  bi  onima  iza  sebe  otvorili  put. 
Poslanik,  sallallahu  alejhi  ve  sellem,  koristio  je  ovu  metodu  jer  je  najefikasnija  u  bor- 
bi protiv  neprijatelja.4 

5-  Zabrana  započinjanja  borbe  bez  dobivanja  naredbe  od  komandanta 

Et-Taberi  je  rekao:  "Njegov  logor  i  pozadina  bili  su  pod  Uhudom,  a  vojsci  je 
izdao  naredbu:  'Neka  niko  ne  počinje  sa  borbom  dok  mu  ne  izdamo  naređenje  za 
borbu!'"5 

Ovo  je  vrlo  bitno  jer  je  na  taj  način  centralizirana  komanda  i  odgovornost 
pripala  Allahovom  Poslaniku,  sallallahu  alejhi  ve  sellem,  koji  je  bolje  od  drugih  znao 
u  čemu  je  korist. 


Prvo:  Početak  borbe  i  vjesnici  muslimanske  pobjede 

Na  početku  borbe  Ebu  Sufjan  je  pokušao  napraviti  razdor  među  muslimani- 
ma tako  stoje  poručio  ensarijama:  "Pustite  nas  da  se  obračunamo  sa  našim  amidži- 


1  Es-Siretul-Halebijje,  2/496. 

2  Gazvetu  Uhud,  Diraše  da'vijje,  str.  90. 

3  El-Vakidi,  El-Megazi,  1/219. 

4  Muhammed  Feredž,  El-Abkarijjetul-askerijje  fi  gazevatir-Resul,  str.  355-356. 

5  Et-Taberi,  Tarih,  2/507. 

ćem  pa  ćemo  se  vratiti,  jer  nemamo  potrebu  da  se  borimo  protiv  vas."  Ali,  njihov 
odgovor  mu  se  nije  svidio.1 

Nakon  ovog  propalog  pokušaja,  probali  su  još  jednom,  ali  ovaj  put  preko 
čovjeka  iz  Medine,  izdajnika  Ebu  Amira  zvanog  Isposnik.  On  je  pokušao  navratiti 
neke  ensarije  na  izdaju,  rekavši  im:  "O  skupino  iz  Evsa,  ja  sam  Ebu  Amir!"  Oni  su  mu 
odgovorili:  "Allah  ti  ne  dao  mira,  grješniče!"  Kada  je  čuo  njihov  odgovor,  rekao  je: 
"Moj  narod  je  pogodilo  zlo."  Nakon  toga  se  žestoko  borio  s  njima  i  gađao  ih  ka- 
menjem.2 

Borba  je  počela  dvobojem  između  Alije  b.  Ebu  Taliba  i  Talhe  b.  Osmana.  On 
je  u  ruci  nosio  zastavu  mnogobožaca  i  više  puta  tražio  da  mu  neko  izađe  na  meg- 
dan, pa  kako  niko  nije  izašao,  rekao  je:  "O  Muhammedovi  drugovi,  vi  smatrate  da 
nas  Allah  vašim  sabljama  šalje  u  Vatru,  a  da  vas  našim  sabljama  šalje  u  Džennet,  pa 
ima  li  neko  da  me  svojom  sabljom  pošalje  u  Vatru  ili  da  ja  njega  svojom  sabljom 
pošaljem  u  Džennet!"  Tada  je  izašao  Alija  b.  Ebu  Talib,  radijallahu  anhu,  i  rekao: 
"Tako  mi  Onoga  u  čijoj  je  ruci  moja  duša,  neću  te  pustiti  dok  te  Allah  mojom  sab- 
ljom ne  učini  od  stanovnika  Vatre  ili  dok  mene  tvojom  sabljom  ne  učini  od  stanov- 
nica DiennetaV 

Alija  gaje  udario  sabljom  i  odsjekao  mu  nogu,  pa  mu  se  otkrilo  stidno  mjes- 
to te  je  pao  na  tlo  i  rekao:  "Amidžiću,  tako  ti  Allaha  i  zbog  rodbinskih  veza,  poštedi 
me",  tako  da  se  Alija  vratio  ne  ubivši  ga.  Allahov  Poslanik,  sallallahu  alejhi  ve  sel- 
lem,  uzvikivao  je  Allahu  ekber,  a  neki  su  ashabi  upitali  Aliju:  "Zašto  ga  nisi  ubio?" 
Odgovorio  im  je:  "Kada  mu  se  otkrilo  stidno  mijesto,  zamolio  me  je  da  ga  poštedim 
zbog  rodbinskih  veza,  pa  sam  se  postidio."3 

Bitka  je  planula,  dvije  vojske  vodile  su  žestoku  borbu,  a  Allahov  Poslanik, 
sallallahu  alejhi  ve  sellem,  podižući  elan  ashabima,  podigao  je  sablju  i  uzviknuo: 
"Ko  će  uzeti  ovu  sablju  od  mene!"  Ashabi  su  podigli  ruke,  svaki  je  uzvikivao:  "Ja, 
ja!"  Tada  je  Poslanik,  sallallahu  alejhi  ve  sellem,  rekao:  "Ko  će  uzeti  ovu  sablju  s 
njenim  pravom!"  Ashabi  su  ustuknuli,  a  Simak  b.  Hurša  zvani  Ebu  Dudžane  upitao 
je:  "Šta  je  njeno  pravo,  Allahov  Poslaniče?"  Odgovorio  je:  "Njeno  pravo  je  da  njome 
udaraš  neprijatelja  sve  dok  se  ne  iskrivi."  Ebu  Dudžane  je  rekao:  "Ja  ću  je  uzeti  s 
njenim  pravom!" 

Ebu  Dudžane  je  bio  hrabar  čovjek,  tokom  borbe  hodao  je  oholo,  pa  kada  ga 
je  Poslanik,  sallallahu  alejhi  ve  sellem,  vidio  kako  hoda,  rekao  je:  "Zaista  Allah  mrzi 
ovakav  način  hodanja  osim  u  ovoj  situaciji."4 

Evo  kako  Zubejr  b.  El-Avvam  opisuje  postupak  Ebu  Dudžane  na  dan  Uhuda: 
"Bilo  mije  neugodno  kada  je  Poslanik,  sallallahu  alejhi  ve  sellem,  odbio  dati  sablju 


1  El-Makrizi,  Imta'ul-esma',  1/120. 

2  Ebu  Šehbe,  Es-Siretun-Nebevijje,  2/192. 

3  Es-Siretul-Halebijje,  2/497-498.  Et-Taberi,  Tefsir,  7/218. 

4  Sahihu  Muslim,  Kitabu  fada'ilus-sahabe,  br.  2470. 

meni,  a  dao  je  Ebu  Dudžani,  i  pomislio  sam:  'Ja  sam  sin  Safije,  njegove  tetke  po  ocu, 
Kurejšija  sam,  i  ustao  sam  da  tražim  sablju  prije  Ebu  Dudžane,  pa  me  je  odbio,  a 
dao  ju  je  njemu.  Tako  mi  Allaha,  pratit  ću  šta  će  Ebu  Dudžane  uraditi."  Pratio  sam 
ga,  a  on  je  izašao,  izvadio  crveni  šal,  svezao  ga  oko  glave,  a  ensarije  povikaše:  'Ebu 
Dudžane  je  izvadio  šal  smrti!"  Tako  su  mu  govorili  kada  bi  svezao  šal  oko  glave. 
Izašao  je  recitirajući: 

Ja  sam  onaj  što  je  obećao  prijatelju 

dok  smo  bili  među  palmovicima 
da  neću  čekati  u  pozadini  nego  da  ću 
sjeći  sabljom  Allahovom  i  Poslanikovom1. 

S  kim  god  bi  stupio  u  borbu,  izašao  bi  kao  pobjednik.  Istovremeno,  među 
mnogobošcima  je  bio  jedan  čovjek  koji,  kad  bi  vidio  ranjenog  muslimana,  prilazio 
bi  i  ubijao  ga.  Njih  dvojica  su  bili  sve  bliži  jedan  drugome,  pa  sam  dovio  Allahu  da 
se  sretnu.  Sreli  su  se  i  počeli  razmjenjivati  udarce;  mušrik  je  udario  Ebu  Dudžanu,  ali 
se  ovaj  zaštitio  štitom  u  koji  se  usjekla  mušrikova  sablja,  pa  gaje  Ebu  Dudžane  uda- 
rio sabljom  i  ubio. 

Nakon  toga  Ebu  Dudžane  je  zamalo  sabljom  rasjekao  glavu  Hindi  bint  Utbe, 
ali  je  vratio  sablju  u  zadnji  tren.  Ja  sam  rekao:  'Allah  i  Njegov  Poslanik  najbolje  zna- 
ju!'"2 

Ibn  Ishak  kaže:  "Ebu  Dudžane  je  rekao:  'Vidio  sam  osobu  kako  zdušno  pod- 
stiče  mnogobošce  na  borbu,  pa  sam  odlučio  da  je  ubijem,  ali  kad  sam  zamahnuo 
sabljom,  vidio  sam  da  je  to  žena,  pa  sam  iz  počasti  prema  sablji  Allahovog  Posla- 
nika odlučio  da  njome  ne  ubijem  ženu.'"3 

Drugo:  Strijelci  krše  naredbu  Allahovog  Poslanika 

Ashabi  su  se  junački  borili  protiv  mnogobožaca,  a  njihov  poklič  bio  je:  "Gi- 
nem, ginem!"  Time  su  pokazivali  da  u  ovoj  junačkoj  i  krvavoj  bitki,  u  kojoj  su  junaci 
islama  pokazali  blistave  primjere  hrabrosti  i  požrtvovanja,  žele  smrt.  U  historiji  su 
ostala  zabilježena  zadivljujuća  junaštva  Hamze  b.  Abdul-Muttaliba,  Mus'aba  b. 
Umejra,  Ebu  Dudžane,  Ebu  Talhe,  Sa'da  b.  Ebu  Vekkasa  i  mnogih  drugih,  tako  daje 
početak  bitke  bio  u  korist  muslimana.4 

O  tome  Allah  kaže: 

1  El-Bidaje  ven-nihaje,  4/17. 

2  Ibid.,  4/18. 

3  Ibid.,  4/18. 

4  NadretuivTTe'im  fi  mekarim  ahlakir-Resulil-kerim,  1/303. 

"Allah  je  već  potvrdio  obećanje  Svoje,  kada  ste  ih  vi  uništavali,  voljom  Njego- 
vom, dok  niste  neuspjeh  doživjeli  i  o  naredbi  se  razišli,  i  nepokorni  bili,  nakon 
što  vam  je  pokazao  šta  volite:  jedni  od  vas  žele  ovaj  svijet,  a  drugi  onaj  svijet! 
Onda  vas  je  On  odvojio  od  njih,  kako  bi  vas  iskušao!  I  oprostio  vam  je,  jer 
Allah  je  prema  vjernicima  neizmjerno  dobar! 1,1 

Kada  su  strijelci  vidjeli  da  Kurejšije  i  njihovi  saveznici  gube  bitku  i  ratni  plijen 
posvuda  na  bojnom  polju,  taj  prizor  ih  je  nagnao  da  napuste  položaje  jer  su  mislili 
da  je  bitka  završena.  Rekli  su  svome  komandiru  Abdullahu  b.  Džubejru:  "Plijen, 
plijen!  Naši  drugovi  su  pobijedili,  pa  šta  čekate?!"  Abdullah  b.  Džubejr  rekao  im  je: 
"Zar  ste  zaboravili  šta  vam  je  naredio  Allahov  Poslanik,  sallallahu  alejhi  ve  sellem?" 
Međutim,  oni  su  odgovorili:  "Tako  nam  Allaha,  sići  ćemo  i  pokupiti  plijen!"2  Nakon 
toga  su  se  dali  na  sakupljanje  plijena  ne  obazirući  se  na  riječi  svoga  komandira. 

Ibn  Abbas,  radijallahu  anhuma,  ovako  opisuje  taj  događaj:  "Kada  je  Vjero- 
vjesnik,  sallallahu  alejhi  ve  sellem,  počeo  pobjeđivati  i  muslimani  provalili  u  mnogo- 
božački  logor,  svi  strijelci  su  napustili  položaje  i  ušli  u  logor  i  počeli  sakupljati  plijen. 
Bojni  redovi  Poslanikovih  ashaba  počeli  su  se  ispreplitati  -  Ibn  Abbas  je  isprepleo 
svoje  prste  oslikavajući  njihovo  stanje  -  pa  je  nastao  metež.  Kada  su  strijelci  na- 
pustili svoje  položaje,  nastala  je  rupa  u  odbrani,  što  su  iskoristili  mnogobožački 
konjanici  i  sa  te  strane  prišli  ashabima  Allahovog  Poslanika,  sallallahu  alejhi  ve 
sellem,  i  napali  ih  te  je  u  tom  metežu  mnogo  ljudi  izginulo."3 

Na  čelu  mnogobožačke  konjice  bio  je  Halid  b.  El-Velid  koji  je  u  ovoj  grešci 
strijelaca  vidio  pogodnu  priliku  da  napadne  muslimane  sleđa.  Kada  su  to  vidjeli 
mnogobošci,  ponovo  su  se  vratili  u  borbu.  Tako  su  muslimani  bili  napadnuti  sa 
dvije  strane,  izgubili  su  početnu  prednost  i  počeli  se  boriti  bez  ikakvog  plana,  sis- 
tem se  raspao  i  svako  se  borio  za  sebe,  čak  nisu  jedan  drugog  prepoznavali  u  me- 
težu pa  su  greškom  ubili  El-Jemana,  oca  Huzejfe  b.  El-Jemana. 

Muslimani  su  počeli  padati  kao  šehidi,  izgubili  su  kontakt  sa  Poslanikom, 
sallallahu  alejhi  ve  sellem,  a  počele  su  kružiti  glasine  daje  ubijen.4 

Vodila  se  ogorčena  borba  u  kojoj  mnogobošci  nisu  poštedjeli  nijednog  mus- 
limana koji  se  našao  pred  njima.  Uspjeli  su  doći  blizu  Allahovog  Poslanika,  salla- 
llahu alejhi  ve  sellem,  pogodili  su  ga  kamenom,  slomili  mu  nos  ijedan  zub,  i  razbili 
mu  glavu  te  gaje  oblila  krv.5 


1  Sura  Ali  Imran,  152. 

2  Sahihul-Buhari,  Kitabul-džihad,  br.  3039. 

3  Ahmed,  Musned,  1/287,  br.  2608. 

4  Gazvetu  Uhud,  Diraše  da'vijje,  str.  98. 

5  El-Gazali,  Fikhus-siretin-Nebevijje,  str.  294. 

Enes,  radijallahu  anhu,  prenosi  daje  Allahovom  Poslaniku,  sallallahu  alejhi  ve 
sellem,  na  dan  Uhuda  slomljen  zub  i  razbijena  glava,  pa  je  brisao  krv  i  govorio: 
"Kako  će  uspjeti  narod  koji  je  svome  Poslaniku  razbio  glavu  i  slomio  zub  samo  zato 
što  ih  poziva  Allahu?!"  Povodom  toga  Allah  je  objavio: 


"Ništa  ne  zavisi  od  tebe,  niti  da  im  pokajanje  primi,  niti  da  ih  kazni,  jer  oni  su 
doista  nasilnici!"1 

Ibn  Kummeh  je  nasrnuo  na  Mus'aba  b.  Umejra  misleći  daje  to  Poslanik,  salla- 
llahu alejhi  ve  sellem,  jer  je  Mus'ab  nalikovao  na  njega,  pa  kada  gaje  ubio,  povikao 
je  Kurejšijama:  "Ubio  sam  Muhammeda!"2 

Kada  se  proširila  vijest  da  je  Muhammed  ubijen,  među  ashabima  je  nastalo 
rasulo,  neki  su  otišli  u  Medinu,  neki  su  pobjegli  na  brdo,  ashabi  su  bili  zbunjeni,  od 
šoka  nisu  znali  šta  da  rade.3  Neki  su  pobjegli  sa  bojnog  polja,  a  neki  su,  očajni,  sjeli 
ustranu  i  odustali  od  borbe,  ali  jedna  grupa  odlučila  je  da  se  bori  do  smrti  pošto  su 
čuli  daje  Poslanik,  sallallahu  alejhi  ve  sellem,  poginuo.  Jedan  od  njih  je  Enes  b.  En- 
Nadr,  koji  je  bio  veoma  žalostan  što  je  propustio  Bedr  pa  je  rekao:  "Allaha  mi,  ako 
me  Allah  počasti  bitkom  uz  Allahovog  Poslanika,  sallallahu  alejhi  ve  sellem,  pokazat 
ću  kakav  sam  borac."  I  zaista  je  na  Uhudu  ispunio  svoje  obećanje.  Prošao  je  pored 
skupine  ashaba  koje  je  šokirala  vijest  o  pogibiji  Poslanika,  sallallahu  alejhi  ve  sellem, 
pa  su  bacili  oružje  i  sjeli,  te  im  je  rekao:  "Ljudi,  zašto  sjedite?"  Odgovorili  su: 
"Allahov  Poslanik  je  poginuo!"  On  im  reče:  "Ljudi,  ako  je  Muhammed  mrtav, 
Muhammedov  Gospodar  nije  mrtav!  Ustanite  i  umrite  za  ono  za  što  je  umro 
Muhammed!"  Zatim  je  rekao:  "Gospodaru  moj,  ispričavam  se  za  ovo  što  govore  ovi 
muslimani  i  odričem  se  onoga  sa  čime  su  došli  ovi  mnogobošci."  Nakon  toga  sreo 
je  Sa'da  b.  Muaza  pa  mu  je  doviknuo:  "O  Sa'de,  osjećam  miris  Dženneta  podno 
Uhuda!",  i  jurnuo  je  na  poprište  bitke  i  borio  se  sve  dok  nije  preselio  kao  šehid,  a 
na  tijelu  mu  je  nađeno  više  od  osamdeset  rana,  što  od  sablje,  što  od  koplja.  Od 
silnih  rana  nisu  ga  mogli  prepoznati,  nego  ga  je  prepoznala  njegova  sestra  po 
jagodicama  prstiju.4  O  njemu  i  onima  poput  njega  objavljeno  je: 


"Ima  muškaraca  koji  su  iskreni  u  obećanju  koje  su  dali  Allahu,  ima  ih  koji  su 
poginuli,  i  ima  ih  koji  to  očekuju  i  nisu  ništa  izmijenili."5 


1  Sura  Ali  Imran,  128. 

2  Ibn  Hišam,  Es-Siretun-Nebevijje,  3/81. 

3  Gazvetu  Uhud,  Diraše  da'vijje,  str.  100. 

4  Ibid.,  str.  101. 

5  Sura  El-Ahzab,  23. 


Život  i  đjeto  pos0edhjeg  Vji 

A  o  onima  koji  su,  pored  Poslanikovog,  sallallahu  alejhi  ve  sellem,  poziva  da 
ostanu  čvrsti  i  postojani,  pobjegli,  objavljeno  je: 

^jL^p^m  -Js^%  H> 

"Kada  ste  uzmicali  penjući  se  i  ne  obazirući  se  ni  na  koga,  dok  vas  je  Poslanik 
zvao  iza  leđa  vaših,  Allah  vas  je  kaznio  nedaćom  na  nedaću,  kako  ne  biste  tu- 
govali za  onim  što  vam  je  izmaklo  niti  zbog  onoga  što  vas  je  zadesilo!  A  Allah 
dobro  zna  ono  što  radite!"1 

Jedna  grupa  ashaba  je,  čuvši  glasine  o  Poslanikovoj  smrti,  pobjegla  sa  bojnog 
polja.  Prvi  ashab  koji  je  saznao  daje  Vjerovjesnik,  sallallahu  alejhi  ve  sellem,  živ  bio 
je  Ka'b  b.  Malik  koji  je  istog  časa  na  sav  glas  počeo  širiti  radosnu  vijest,  ali  mu  je 
Poslanik,  sallallahu  alejhi  ve  sellem,  naredio  da  šuti  kako  za  to  ne  bi  saznali 
mnogobošci.2 

Časni  Ku'an  nas  obavještava  da  je  Allah  oprostio  toj  grupi  koja  je  pobjegla: 

"One  od  vas  koji  su  uzmakli  na  dan  kada  su  se  dvije  skupine  sukobile,  doista 
je  šejtan  naveo  da  posrnu  zbog  nečeg  od  onoga  što  su  prije  zaradili!  A  Allah 
im  je  već  oprostio,  je  Allah  prašta  i  blag  je!"3 

Treće:  Poslanikov  plan  za  konsolidiranje  redova 

Prišavši  muslimanima  sleđa,  mnogobošci  su  počeli  kontranapad.  Glavni  cilj 
im  je  bio  ubiti  Vjerovjesnika,  sallallahu  alejhi  ve  sellem.  Ashabi  su  jedan  za  drugim 
padali  pred  njegovim  očima,  mnogobošci  su  ga  opkolili,  a  uz  njega  su  bila  samo 
deveterica  ashaba,  sedmerica  njih  bili  su  ensarije.  Vjerovjesnik,  sallallahu  alejhi  ve 
sellem,  nastojao  je  da  razbije  obruč  oko  sebe  i  da  se  uspne  na  brdo  kako  bi  se 
priključio  ostalim  ashabima.  Ensarije  su  se  grčevito  borile  oko  Allahovog  Poslanika, 
sallallahu  alejhi  ve  sellem,  i  padali  kao  šehidi  jedan  za  drugim.4 

Od  Kajsa  b.  Ebu  Hazima  prenosi  se  da  je  rekao:  "Vidio  sam  Talhu  b.  Ubejdu- 
llaha  kako  brani  Allahovog  Poslanika,  sallallahu  alejhi  ve  sellem,  žestoko  se  boreći, 
sve  dok  nije  pogođen  strijelom  u  desnicu  koja  mu  je  ostala  nepokretna."5  Vjero- 
vjesnik, sallallahu  alejhi  ve  sellem,  htio  se  popeti  na  stijenu,  ali  nije  mogao,  pa  je 


1  Sura  Ali  Imran,  153. 

2  El-Hejsemi,  Medžme'uz-zeva'id,  6/112. 

3  Sura  Ali  Imran,  155. 

4  Nadretun-ne'im,  1/304. 

5  Sahihul-Buhari,  br.  3724. 

Talha  podmetnuo  svoja  leđa  te  se  Vjerovjesnik,  sallallahu  alejhi  ve  sellem,  popeo. 
Zubejr  je  rekao:  "U  tom  trenutku  čuo  sam  Vjerovjesnika,  sallallahu  alejhi  ve  sellem, 
kako  kaže:  'Obavezno  je  Talhi!"'1 

Sa'd  b.  Ebu  Vekkas  također  se  borio,  a  Poslanik,  sallallahu  alejhi  ve  sellem, 
dodavao  mu  je  strijele  svojom  rukom  i  govorio:  "Gađaj,  gađaj,  Sa'de!  Za  tebe  bih 
dao  i  oca  i  majku!"2 

Također  se  oko  Poslanika,  sallallahu  alejhi  ve  sellem,  borio  i  Ebu  Talha,  ensa- 
rija,  jedan  od  najboljih  strijelaca.  Za  njega  je  Poslanik,  sallallahu  alejhi  ve  sellem, 
rekao:  "Mušrička  vojska  se  više  boji  Ebu  Talhinog  povika  nego  čitave  čete  boraca!"3 

Ebu  Talha  je  stajao  ispred  Allahovog  Poslanika,  sallallahu  alejhi  ve  sellem, 
zaklanjajući  ga  štitom,  vrlo  brzo  je  ispaljivao  strijele  i  slomio  je  dva  ili  tri  luka  tog 
dana.  Kada  bi  prolazio  neki  ashab  sa  tobolcem  strijela,  Allahov  Poslanik,  sallallahu 
alejhi  ve  sellem,  govorio  bi:  "Dodaj  ih  Ebu  Talhi!"  Poslanik,  sallallahu  alejhi  ve  sel- 
lem, propinjao  se  da  nadgleda  borce,  a  Ebu  Talha  je  govorio:  "Allahov  Vjerovjes- 
niče,  ne  nadgledaj  ljude,  pogodit  će  te  strijela,  draže  mije  da  ja  poginem  umjesto 
tebe!" 

Nusejba  bint  Ka'b  također  je  branila  Allahovog  Poslanika,  sallallahu  alejhi  ve 
sellem,  sa  isukanom  sabljom,  a  gađala  je  i  iz  luka. 

Ebu  Dudžane  je  svojim  tijelom  branio  i  zaklanjao  Poslanika,  sallallahu  alejhi 
ve  sellem.  Iako  su  ga  strijele  pogađale  u  leđa,  ostao  je  naklonjen  nad  Poslanikom, 
sallallahu  alejhi  ve  sellem,  pa  je  pogođen  s  mnogo  strijela. 

I  Ebu  Bekr  i  Ebu  Ubejde  bili  su  oko  Poslanika,  sallallahu  alejhi  ve  sellem.  Ebu 
Ubejde  je  zubima  izvadio  dvije  strijele  iz  Poslanikovog,  sallallahu  alejhi  ve  sellem, 
lica. 

Nakon  toga  su  počeli  pristizati  drugi  muslimanski  junaci  te  je  ubrzo  njih  tri- 
desetak branilo  Allahovog  Poslanika,  sallallahu  alejhi  ve  sellem.  Od  njih  su:  Katade, 
Sabit  b.  Ed-Dahdah,  Sehl  b.  Hunejf,  Omer  b.  El-Hattab,  Abdurrahman  b.  Avf,  Zubejr 
b.  El-Avvam. 

Omer  je  uspio  odbiti  napad  koji  je  predvodio  Halid  b.  El-Velid  prišavši  musli- 
manima iza  brda.  Omer  i  njegovi  borci  junački  su  se  borili  i  uspjeli  odbiti  ovaj  žes- 
toki napad. 

Napokon,  muslimani  su  iznova  ovladali  situacijom4,  a  mnogobošce  je  potpu- 
no iscrpila  muslimanska  čvrstina,  pa  su  izgubili  svaku  nadu  da  će  muslimanima 
zadati  konačan  udarac. 

Allahov  Poslanik,  sallallahu  alejhi  ve  sellem,  i  ashabi  koji  su  bili  uz  njega 
povukli  su  se  u  gudure  na  brdu  Uhud.  Unatoč  tome  što  su  odbili  mnogobožački 


1  Sahihus-Siretun-Nebevijje,  str.  296. 

2  Ibid.,  str.  295. 

3  El-Fethur-Rabbani,  22/589.  Prenosioci  su  povjerljivi. 

4  Munir  el-Gadban,  Es-Siretun-Nebevijje,  str.  468-  470 

kontranapad,  muslimani  su  bili  prestravljeni  i  zabrinuti  zbog  onoga  što  se  desilo  s 
Allahovim  Poslanikom,  sallallahu  alejhi  ve  sellem,  i  s  njima  samima1,  pa  je  Allah  uči- 
nio da  ih  obuzme  san  te  su  nakratko  zaspali  i  probudili  se  smireni  i  spokojni.  Allah 
je  rekao: 


"Zatim  vam  je,  poslije  nevolje,  spokojstvo  spustio,  san  koji  je  neke  od  vas 
obuzeo,  dok  su  se  drugi  brinuli  samo  o  sebi,  misleći  o  Allahu  ono  što  nije 
istina,  mislima  paganstva,  govoreći:  Imamo  li  mi  ikakva  udjela  u  pobjedi?1 
Reci:  'Sva  pobjeda  pripada  samo  Allahu!1  Oni  u  sebi  kriju  ono  što  tebi  ne  po- 
kazuju. Govore:  'Da  smo  ikakva  udjela  u  pobjedi  imali,  ne  bismo  ovdje  izginu- 
li!1 Reci:  'I  da  ste  u  kućama  svojim  bili,  opet  bi  oni  kojima  je  propisano  da 
poginu,  izašli  na  mjesta  pogibije  svoje,  da  Allah  iskuša  šta  je  u  grudima  vašim 
i  da  ispita  šta  je  u  srcima  vašim!1  A  Allah  dobro  zna  šta  je  u  grudima!1'2 

Tumači  Kur'ana  su  jedinstveni  u  stavu  da  je  skupina  koja  se  "samo  o  sebi 
brinula"  -  skupina  licemjera.3 

Kurejšijski  nevjernici  izgubili  su  nadu  da  mogu  ostvariti  odlučujuću  pobjedu 
nad  muslimanima,  bili  su  iscrpljeni  od  dugotrajne  borbe  sa  muslimanima,  koji  su 
ostali  čvrsti  i  postojani,  naročito  nakon  što  su  se  smirili  i  Allah  im  poslao  spokojstvo, 
pa  su  se  okupili  oko  Vjerovjesnika,  sallallahu  alejhi  ve  sellem,  stoga  nisu  ni  pokušali 
goniti  muslimane  i  napasti  njihove  snage.4 

Četvrto:  Šehidi  Uhuda 

1-  Hamza  b.  Abdul-Muttalib,  prvak  šehida  kod  Allaha  na  Sudnjem  danu 

Allahov  lav,  Hamza,  radijallahu  anhu,  borio  se  žestoko,  ubio  je  mnoge  mno- 
gobošce,  poskidao  je  glave  nekolicini  mnogobožackih  zastavnika  iz  plemena  Benu 
Abdud-Dar.  Međutim,  dok  se  on  junački  borio,  Vahšijj  gaje  čekao  u  zamci,  pa  kada 
je  bio  siguran,  bacio  je  na  njega  koplje  i  ubio  ga.  O  ovom  bolnom  događaju  pričao 
je  lično  Vahšijj.  On  kaže:  "Hamza  je  na  Bedru  ubio  Tu'ajma  b.  Adijja  pa  mi  je  moj 
gospodar  Džubejr  b.  Mut'im  rekao:  'Ako  ubiješ  Hamzu  za  mog  amidžu,  dat  ću  ti 
slobodu!"  Pa  kad  su  ljudi  krenuli  u  bitku  kod  Ajnejna,  a  to  je  jedno  od  brda  u  blizini 


1  Nadretun-ne'im,  1/305. 

2  Sura  Ali  Imran,  154. 

3  Nadretun-ne'im,  1/305 

4  Ibid.,  1/306. 

Uhuda,  između  Uhuda  i  njega  je  dolina,  pošao  sam  u  bitku  sa  ostalim  ljudima.  Kada 
su  se  poredali  u  borbene  redove,  istupio  je  Siba  i  rekao:  'Ko  će  izaći  na  dvoboj  sa 
mnom?'  Izišao  je  Hamza  i  povikao:  'Siba,  sine  žene  koja  obrežu  je  djecu!  Zar  se 
suprotstavljaš  Allahu  i  Njegovom  Poslaniku?!'  Zatim  je  jurnuo  na  njega  i  ubio  ga.  Ja 
sam  čekao  Hamzu  u  zasjedi  iza  jedne  stijene,  pa  kada  se  približio,  bacio  sam  svoje 
koplje  i  pogodio  ga  u  trbuh,  a  koplje  je  izašlo  između  nogu,  i  to  je  bio  njegov  kraj. 
Kada  su  se  ljudi  vratili  iz  bitke,  vratio  sam  se  s  njima  i  ostao  u  Mekki  dok  se  i  u  njoj 
nije  proširio  islam.  Tada  sam  otišao  u  Taif,  pa  kada  su  i  oni  odlučili  poslati  Vjero- 
vjesniku,  sallallahu  alejhi  ve  sellem,  izaslanstvo,  rečeno  mije  da  poslanici  nikome  ne 
čine  zlo  te  sam  krenuo  sa  njima.  Kada  me  je  ugledao  Allahov  Poslanik,  sallallahu 
alejhi  ve  sellem,  upitao  je:  'Ti  si  Vahšijj?'  Rekao  sam:  'Da.'  'Ti  si  ubio  Hamzu?',  upitao 
je.  Rekao  sam:  'Onako  je  kao  što  ti  je  rečeno.'  Rekao  je:  'Možeš  li  me  izbjegavati 
tako  da  ti  više  ne  vidim  lice?'  Nakon  toga  sam  otišao,  pa  kada  je  nakon  Vjerovjesni- 
kove,  sallallahu  alejhi  ve  sellem,  smrti  ojačao  Musejlema  Lažov,  rekao  sam  sebi: 
'Izaći  ću  sa  ljudima  da  se  borim  protiv  Musejleme,  možda  ga  ubijem  i  tako  se 
iskupim  što  sam  ubio  Hamzu',  i  tako  sam  krenuo.  Musejlema  je  bio  veliko  zlo.  Kada 
smo  stigli,  kroz  rupu  u  zidu  bašte  u  kojoj  su  se  zabarikadirali,  ugledao  sam  čovjeka 
pepeljasto-sijede  kose.  Bacio  sam  koplje  i  pogodio  ga  u  prsa,  a  koplje  je  izašlo 
između  plećki,  zatim  je  na  njega  skočio  neki  ensarija  i  udario  ga  sabljom  po  tjeme- 
nu." 

Abdullah  b.  Fadl  kaže:  "Obavijestio  me  je  Sulejman  b.  Jessar  daje  čuo  Abdu- 
llaha  b.  Omera  da  kaže:  'Jedna  djevojka  sa  krova  kuće  počela  je  zapomagati:  'Joj, 
crni  rob  je  ubio  vladara  vjernika!""1 

a)  Vjerovjesnik  se  raspituje  o  Hamzinoj  pogibiji 

Po  završetku  bitke,  Allahov  Poslanik,  sallallahu  alejhi  ve  sellem,  upitao  je 
ashabe:  "Koje  vidio  gdje  je  poginuo  Hamza?"  Jedan  čovjek  je  rekao:  "Ja  sam  vidio 
gdje  je  poginuo."  Poslanik,  sallallahu  alejhi  ve  sellem,  rekao  mu  je:  "Hajde,  pokaži 
nam  ga."  Kada  su  došli  na  to  mjesto,  vidjeli  su  Hamzu  rasporenog  trbuha,  izmasak- 
riranog,  pa  je  čovjek  rekao:  "Allahov  Poslaniče,  masakrirali  su  ga."2 

U  drugoj  predaji  stoji:  "Kada  je  Poslanik,  sallallahu  alejhi  ve  sellem,  oba- 
viješten o  Hamzinoj  pogibiji,  zaplakao  je;  a  kada  ga  je  vidio,  zajecao  je."3 

Zatim  je  stao  nad  ubijenima  i  rekao:  "Ja  sam  ovima  svjedok!  Pokopajte  ih  sa 
njihovim  ranama  jer  svako  koje  ranjen  radi  Allaha,  na  Sudnjem  danu  će  krvariti  iz 
rane  koja  će  biti  boje  krvi,  a  mirisat  će  na  misk.  Prilikom  njihovog  ukopavanja  dajte 
prednost  onome  koje  znao  više  Kur'ana  napamet."4 


1  Sahihul-Buhari,  Kitabul-megazi,  br.  4072. 

2  Sahihus-Siretun-Nebevijje,  str.  283. 

3  Ibid.,  str.  284. 

4  Ibid.,  str.  283. 

Pogibijom  Hamze  i  ostalih  ashaba  ostvario  se  san  koji  je  usnio  Allahov  Posla- 
nik, sallallahu  alejhi  ve  sellem.  On  je  rekao:  "Vidio  sam  u  snu  daje  moja  sablja  Zul- 
Fikar  ulomljena,  pa  sam  to  protumačio  kao  vaš  poraz;  vidio  sam  da  me  slijedi  ovan, 
pa  sam  protumačio  da  me  slijedi  odred  vojske;  vidio  sam  se  u  neprobojnom  oklo- 
pu, pa  sam  protumačio  daje  to  Medina;  vidio  sam  zaklane  krave,  a  krave  su,  Allaha 
mi,  dobro!  Krave  su,  Allaha  mi,  dobro!"  I  kako  je  Allahov  Poslanik,  sallallahu  alejhi 
ve  sellem,  kazao,  tako  je  i  bilo.1 

b)  Safijja  bint  Abdul-Muttalib  strpljivo  je  podnijela  smrt  svoga  brata  Hamze 

Zubejr  b.  El-Avvam  kazuje:  "Na  dan  Uhuda  došla  je  neka  žena  da  traži  neko- 
ga među  poginulima.  Vjerovjesniku,  sallallahu  alejhi  ve  sellem,  nije  se  svidjelo  da 
gleda  poginule  pa  je  povikao:  'Žena,  žena!'  Prepoznao  sam  da  se  radi  o  Safijji  te 
sam  pošao  ka  njoj  i  stigao  je  prije  nego  što  je  uspjela  doći  do  poginulih.  Ona  me  je 
odgurnula,  a  bila  je  jaka  žena,  i  rekla:  'Skloni  se  od  mene!'  Rekao  sam  joj:  'Allahov 
Poslanik,  sallallahu  alejhi  ve  sellem,  ti  ne  dozvoljava  da  vidiš  poginule.'  Stala  je  i 
izvadila  dva  ćefina,  a  zatim  rekla:  'Rečeno  mi  je  da  je  moj  brat  Hamza  poginuo,  pa 
sam  donijela  ove  ćefine  za  njega.  Uzmi  ih  i  zamotajte  ga  u  njih.'  Donijeli  smo  ćefine 
da  u  njih  umotamo  Hamzu,  pa  smo  pored  njega  ugledali  ensariju  izmasakriranog 
poput  Hamze.  Smatrali  smo  da  je  sramotno  i  nedolično  da  Hamza  bude  umotan  u 
dva  ćefina,  a  ensarija  nema  nijedan,  pa  smo  rekli:  'Jedan  ćefin  za  Hamzu,  a  drugi  za 
ensariju!'  Izmjerili  smo  ćefine  i  vidjeli  da  je  jedan  veći  od  drugog,  pa  smo  izvlačili 
strelice  da  odlučimo  koji  će  kome  pripasti  i  ukopali  ih  u  onaj  koji  im  je  pripao."2 

c)  Poezija  kojom  je  Safijja  oplakivala  Hamzu 

Ispitujem  borce  sa  Uhuda  u  strahu 

od  zlobe  strankinja  sa  Hajbera. 
Rekoše  mi  obaviješteni  da  je  Hamzu 
dobrog  pomoćnika  Allahovog  Poslanika 
pozvao  k  sebi  Gospodar  Arša 
da  u  Džennetu  živi  u  radosti. 
Tome  smo  se  nadali,  i  nadamo  se  da 
Hamza  na  Dan  protivljenja  bude  dobrom  nagrađen. 
Nikada  te  neću  zaboraviti, 
niti  ću  prestati  žaliti  i  plakati 
za  Allahovim  lavom,  braniocem 
koji  je  islam  branio  od  nevjernika. 
O  zar  mu  sad  tijelo  i  kosti  naokolo 
raznose  hijene  i  lešinari 


1  Ahmed,  Musned,  1/271,  br.  2445. 

2  Sahihus-Siretun-Nebevijje,  str.  285. 


fe  ARja  Mufjammeđes-  Saflafo 


Moje  pleme  je  u  žalosti,  ali  kažem: 
Allah  nagradio  dobrom  brata  i  pomagača1. 

d)  Hamzu  nema  ko  oplakivati 

Kada  se  Allahov  Poslanik,  sallallahu  alejhi  ve  sellem,  vratio  sa  Uhuda,  čuo  je 
ensarijke  kako  nariču  za  svojim  poginulima,  pa  je  rekao:  "Hamzu  nema  ko  opla- 
kivati." To  su  čule  ensarijke  pa  su  počele  naricati  za  Hamzom. 

Nakon  toga  Vjerovjesnik,  sallallahu  alejhi  ve  sellem,  je  zaspao,  a  kada  se  pro- 
budio, one  su  još  uvijek  naricale  za  Hamzom.  Vjerovjesnik,  sallallahu  alejhi  ve 
sellem,  rekao  je:  "Teško  njima,  čitav  dan  nariču!  Neka  nariču  još  danas,  ali  nakon 
toga  neka  niko  više  ne  nariče  za  umrlima."2  Tako  je  zabranjeno  naricanje  za  umrli- 
ma. 

e)  Allahov  Poslanik  ensarijskom  novorođenčetu  nadijeva  ime  Hamza 

Džabir  b.  Abdullah,  radijallahu  anhuma,  kaže:  "Jednome  od  nas  rodio  se 
dječak  pa  su  upitali:  'Kako  ćemo  ga  nazvati?'  Vjerovjesnik,  sallallahu  alejhi  ve  sel- 
lem, rekao  je:  'Nazovite  ga  meni  najdražim  imenom:  Hamza  b.  Abdul-Muttalib!'"3 

Hamza  je  urezan  u  Vjerovjesnikovo,  sallallahu  alejhi  ve  sellem,  srce  i  njegovo 
sjećanje,  ali  Allah  mu  je  nakon  ovoga  objavio  koja  su  imena  Njemu  najdraža,  pa  je 
to  Poslanik,  sallallahu  alejhi  ve  sellem,  prenio  ashabima:  "Allahu  su  najdraža  imena 
Abdullah  iAbdurrahman.tA 

f)  Možeš  li  me  izbjegavati  da  ti  više  ne  vidim  lice5 

U  ovoj  nježnoj  molbi  nema  nikakvog  prijekora  niti  prigovora  Vahšijju  za 
grijeh,  nego  mu  Poslanik,  sallallahu  alejhi  ve  sellem,  time  ukazuje  da  mu  viđenje 
njegovog  lica  pričinjava  psihički  nemir  i  podsjeća  ga  na  ubistvo  Hamze  i  stravično 
masakriranje  koje  je  nakon  toga  uslijedilo,  a  to  ga  kao  čovjeka  pogađa  i  možda 
neće  biti  u  stanju  da  se  savlada.6  Vjerovjesnik,  sallallahu  alejhi  ve  sellem,  bio  je 
zabrinut  zbog  toga,  pa  je  poručio  Vahšijju  daje  bolje  da  ga  izbjegava  kako  ga  ne  bi 
podsjećao  na  taj  bolni  događaj.7 

U  vjerodostojnoj  predaji  se  navodi  da  je  Vahšijj  rekao:  "Došao  sam  Vjero- 
vjesniku,  sallallahu  alejhi  ve  sellem,  pa  mi  je  rekao:  Ti  si  Vahšijj?'  Odgovorio  sam: 
'Da.'  Rekao  je:  Ti  si  ubio  Hamzu?!'  Rekao  sam:  'Da.  Hvala  Allahu  koji  mu  je  mojom 
rukom  ukazao  čast  šehida,  a  mene  nije  ponizio  njegovom  rukom.'  Kurejšije  rekoše 


1  Es-Siretun-Nebevijje,  3/185. 

2  El-Albani,  Sahih  Ibn  Madže,  1/265. 

3  El-Hakim,  El-Mustedrek,  3/196.  Lanac  prenosilaca  je  hasen. 

4  Sahihu  Muslim,  Kitabul-edeb,  br.  2132. 

5  Sahihul-Buhari,  Kitabul-megazi,  br.  4072. 

6  Muhammed  Urdžun,  Muhammed  Resulullah,  3/603. 

7  El-Humejdi,  Et-Tarihul-islami,  5/141. 

Vjerovjesniku,  sallallahu  alejhi  ve  sellem:  'Zar  ga  voliš  a  ubio  je  Hamzu?'  Ja  sam 
rekao:  'Allahov  Poslaniče,  moli  Allaha  da  mi  oprosti.'  Allahov  Poslanik,  sallallahu 
alejhi  ve  sellem,  pljucnuo  je  na  zemlju  tri  puta,  zatim  je  pritisnuo  moja  prsa  tri  puta 
i  rekao:  Vahšijj,  bori  se  na  Allahovom  putu  kao  što  si  se  borio  da  bi  odvratio  od 
Njegovog  puta!'"1 

Na  ovaj  način  Vjerovjesnik,  sallallahu  alejhi  ve  sellem,  uputio  ga  je  na  djelo 
koje  će  mu  izbrisati  grijeh  nevjerstva,  suprotstavljanja  Allahu  i  Poslaniku.  Borba  na 
Allahovom  putuje  spomenuta  jer  je  najpogodnija  i  najbolja  za  brisanje  grijeha,  pa 
je  Poslanik,  sallallahu  alejhi  ve  sellem,  podsticao  na  uzdizanje  zastave  džihada. 
Možda  je  Vahšijjev  odlazak  u  Jemamu  u  bitku  protiv  Musejleme  Lažova  bio  jedan 
od  tragova  ove  Vjerovjesnikove,  sallallahu  alejhi  ve  sellem,  upute  i  ukazivanja  koje 
djelo  najbolje  briše  grijehe.  Shvatio  je  to  i  Vahšijj,  pa  je  nakon  ubistva  Musejleme, 
rekao:  "Ubio  sam  najboljeg  čovjeka  (misleći  na  Hamzu)  i  ubio  sam  najgoreg 
čovjeka  (misleći  na  Musejlemu  Lazova)."2 

2-  Mus'ab  b.  Umejr 

Habbab,  radijallahu  anhu,  pripovijeda:  "Učinili  smo  hidžru  sa  Allahovim 
Poslanikom,  sallallahu  alejhi  ve  sellem,  želeći  nagradu  od  Allaha,  pa  smo  i  dobili 
ogromnu  nagradu  i  veliko  dobro.  Neki  od  nas  su  se  posvetili  radu  na  Njegovom 
putu  tako  da  nisu  od  datog  im  dobra  ništa  pojeli,  a  od  takvih  je  bio  i  Mus'ab  b. 
Umejr,  koji  je  poginuo  na  Uhudu  ostavivši  iza  sebe  samo  jedan  ogrtač.  Kada  bismo 
ga  pokrili  tim  ogrtačem  po  glavi,  noge  bi  mu  bile  otkrivene,  a  ako  bismo  mu  pokrili 
noge,  glava  bi  bila  otkrivena.  Allahov  Poslanik,  sallallahu  alejhi  ve  sellem,  rekao  je: 
"Pokrijte  mu  glavu,  a  na  noge  stavite  mirisnu  žukvu."  A  neki  od  nas  su  imali  voćke 
čiji  su  plodovi  bili  sazreli  pa  ih  je  ubirao.3 

Prenosi  se  od  Abdurrahmana  b.  Avfa,  radijallahu  anhu,  da  je,  kada  mu  je 
jedanput  doneseno  jelo,  a  bio  je  postač,  rekao:  "Poginuo  je  Mus'ab  b.  Umejr,  a  bio 
je  bolji  od  mene  i  nismo  ga  imali  u  šta  zamotati  osim  jednog  ogrtača.  Poginuo  je 
Hamza  i  još  jedan  drugi  ashab,  a  bio  je  bolji  od  mene,  i  nismo  ga  imali  u  šta 
zamotati  osim  jednog  ogrtača.  Bojim  se  da  mije  Allah  ubrzao  moju  nagradu  dajući 
mi  obilje  na  ovome  svijetu."  Zatim  je  dugo  plakao.4 

Od  Ebu  Hurejre,  radijallahu  anhu,  prenosi  se  da  je  Allahov  Poslanik,  sallallahu 
alejhi  ve  sellem,  napuštajući  Uhud,  ugledao  ubijenog  Mus'aba  pa  se  zaustavio  i 
uputio  za  njega  dovu,  a  zatim  proučio  ajet: 


1  Bilježi  ga  Et-Taberani  u  El-Kebiru,  br.  370,  22/139.  El-Medžme'uz-zeva'ld,  6/121,  El-Hejsemi  je  rekao  da 
je  sened  hadisa  hasen.  Prema:  Sahihus-sire,  str.  286. 

2  Muhammed  Urdžun,  Muhammed  Resulullah,  3/602. 

3  Sahihui-Buhari,  Kitabul-dženaiz,  br.  1286. 

4  Sahihui-Buhari,  Kitabul-dženaiz,  br.  1274  i  1275. 

"Ima  muškaraca  koji  su  iskreni  u  obećanju  koje  su  dali  Allahu,  ima  ih  koji  su 
poginuli,  i  ima  ih  koji  to  očekuju,  i  nisu  ništa  izmijenili.111 

Zatim  je  Allahov  Poslanik,  sallallahu  alejhi  ve  sellem,  rekao:  "Svjedočim  da  su 
ovi  ljudi  šehidi  kod  Allaha  na  Sudnjem  danu,  pa  ih  posjećujte,  jer,  tako  mi  Onoga  u 
čijoj  je  ruci  moja  duša,  nema  toga  ko  ih  poselami,  do  Sudnjeg  dana,  a  da  mu  neće 
odgovoriti  na  selam."2 

3-  Sa  d  b.  Er-Rebi1 

Vjerovjesnik,  sallallahu  alejhi  ve  sellem,  bio  mu  je  povjerio  vijest  o  pohodu 
Kurejšija  i  mnogo  gaje  volio.  Kada  je  završena  bitka,  rekao  je:  "Ko  će  provjeriti  šta 
se  desilo  sa  Sa'dom  b.  Er-Rebi'om,  je  li  živ  ili  mrtav?",  jer  je  Vjerovjesnik,  sallallahu 
alejhi  ve  sellem,  vidio  da  je  napadnut  kopljima.  Ubejj  b.  Ka'b,  radijallahu  anhu, 
rekao  je:  "Ja  ću  provjeriti,  Allahov  Poslaniče!"  Poslanik,  sallallahu  alejhi  ve  sellem, 
rekao  je:  "Ako  vidiš  Sa'da  b.  Er-Rebi'u,  prenesi  mu  selam  od  mene  i  reci  mu: 
'Allahov  Poslanik,  sallallahu  alejhi  ve  sellem,  pita  te  kako  se  osjećaš!"'  Ubejj  je  tražio 
i  našao  ga  ranjenog,  na  izdisaju,  pa  mu  je  rekao:  "Allahov  Poslanik,  sallallahu  alejhi 
ve  sellem,  naredio  mije  da  provjerim  jesi  li  živ  ili  mrtav."  Sa'd  je  rekao:  "Proboden 
sam  dvanaest  puta,  ali  sam  ubio  svoga  ubicu."3 

U  drugoj  vjerodostojnoj  predaji:  "Selam  Allahovom  Poslaniku  i  tebi.  Poruču- 
jem Poslaniku,  sallallahu  alejhi  ve  sellem:  'Allahov  Poslaniče,  osjećam  miris  Džen- 
neta!'  A  poruči  mome  narodu,  ensarijama:  'Nemate  opravdanja  kod  Allaha  ako  se 
šta  desi  Allahovom  Poslaniku,  sallallahu  alejhi  ve  sellem,  dok  među  vama  ima 
barem  jedan  koji  trepće  okom.'"  Zatim  je  ispustio  dušu,  neka  mu  se  Allah  smiluje.4 

Ova  odanost  Allahu  i  Poslaniku,  sallallahu  alejhi  ve  sellem,  u  smrtnoj  agoniji 
znak  je  čvrstog  imana  i  odlučnosti  da  ispuni  datu  zakletvu  na  vjernost.  Smrt  i  bolovi 
nimalo  ga  nisu  pokolebali. 

4-  Abdullah  b.  Džahš 

Sa'd  b.  Ebu  Vekkas,  radijallahu  anhu,  kaže  da  mu  je  na  dan  Uhuda  Abdullah 
b.  Džahš  rekao:  "Zar  nećeš  uputiti  Allahu  dovu?",  pa  su  otišli  ustranu  i  Sa'd  je  počeo 
doviti:  "Gospodaru,  kada  se  sukobimo  sa  neprijateljem,  daj  da  sretnem  jakog  i 
ljutog  protivnika,  a  zatim  da  se  borim  protiv  njega  i  da  ga  pobijedim  i  uzmem  nje- 
govu ratnu  opremu!"  Abdullah  je  aminao  na  njegovu  dovu,  a  zatim  počeo  doviti: 
"Allahu  moj,  daj  da  sretnem  jakog  i  ljutog  protivnika,  zatim  da  se  borim  protiv 
njega  radi  Tebe,  a  zatim  da  me  ubije,  pa  odsiječe  nos  i  uši,  pa  kada  Te  sretnem  na 
Sudnjem  danu  da  me  upitaš:  'Zašto  su  ti  odječeni  nos  i  uši?',  a  da  ja  odgovorim: 


1  Sura  El-Ahzab,  23. 

2  El-Mustedrek,  3/200.  Vjerodostojnog  lanca  prenosilaca,  a  i  Ez-Zehebi  se  saglasio  s  time. 

3  Es-Siretul-Halebijje,  2/532. 

4  Sahihus-sire,  str.  294. 

'Radi  Tebe  i  Tvoga  Poslanika',  a  da  Ti  kažeš:  'Istinu  si  rekao.'"  Sa'd  kaže:  "Abdulla- 
hova  dova  bila  je  bolja  od  moje.  Na  kraju  dana  sam  ga  vidio:  nos  i  uši  su  mu  visili 
na  malo  kože."1 

U  ovoj  predaji  je  dokaz  da  je  čovjeku  dozvoljeno  da  dovi  da  pogine  na 
Allahovom  putu  i  ovo  se  ne  ubraja  u  zabranjeno  priželjkivanje  smrti.2 

5-  Hanzala  b.  Ebu  Amir  kojeg  su  ogasulili  meleki 

U  borbi  protiv  mnogobožaca  Hanzala  je  udario  Ebu  Sufjanovog  konja  pa  je 
Ebu  Sufjan  b.  Harb  pao  na  tlo.  Hanzala  je  viknuo  i  krenuo  da  ga  ubije,  ali  ga  je 
stigao  El-Esved  b.  Šeddad,  poznat  kao  Ibn  Šu'ub,  i  pogodio  ga  kopljem.  Hanzala  je 
krenuo  prema  njemu,  uspio  gaje  prvi  put  pogoditi  i  zaustaviti,  a  zatim  gaje  pogo- 
dio po  drugi  put  i  ubio  ga.  To  je  spomenuto  Allahovom  Poslaniku,  sallallahu  alejhi 
ve  sellem,  a  on  je  rekao:  "Vidio  sam  kako  ga  meleki,  između  neba  i  Zemlje,  gasule 
vodom  iz  kišnih  oblaka  u  posudama  od  srebra.  Pitajte  njegovu  porodicu  šta  je  to 
bilo  sa  njim."  Pitali  su  njegovu  suprugu,  pa  je  odgovorila:  "Izašao  je  čim  je  čuo 
poziv  za  džihad,  a  bio  je  džunub."  Poslanik,  sallallahu  alejhi  ve  sellem,  rekao  je: 
"Zato  su  ga  ogasulili  meleki."3 

U  predaji  koju  bilježi  El-Vakidi  stoji:  "Hanzala  b.  Ebu  Amir  oženio  se  Džemi- 
lom  bint  Abdullah  b.  Ubejj  b.  Selul  te  mu  je  dovedena  u  noći  uoči  Bitke  na  Uhudu. 
Tražio  je  dozvolu  od  Poslanika,  sallallahu  alejhi  ve  sellem,  da  provede  noć  s  njom  i 
Poslanik,  sallallahu  alejhi  ve  sellem,  mu  je  dozvolio.  Ujutro  je  htio  poći  Allahovom 
Poslaniku,  sallallahu  alejhi  ve  sellem,  ali  ga  je  Džemila  zamolila  da  ostane  s  njom, 
pa  je  ostao  i  odžunupio  se.  Kada  je  htio  izaći,  ona  je  pozvala  četiri  čovjeka  iz  svoga 
plemena  da  posvjedoče  daje  stupila  u  bračni  odnos  sa  Hanzalom.  Kada  su  je  kasni- 
je pitali  zašto  je  tražila  svjedoke  daje  stupila  u  bračni  odnos  sa  Hanzalom,  rekla  je: 
"Sanjala  sam  da  se  nebo  otvorilo  i  Hanzala  je  ušao  u  njega,  a  zatim  se  nebo 
zatvorilo  pa  sam  rekla  da  će  preseliti  kao  šehid."  Nakon  što  je  rodila  Abdullaha, 
Hanzalinog  sina,  udala  se  za  Sabita  b.  Kajsa  kojem  je  rodila  sina  Muhammeda.4 

Neke  pouke  iz  ovog  događaja 

1-  Kada  je  Džemila  usnila  san  koji  je  protumačila  kao  Hanzalinu  šehidsku 
smrt,  bilo  je  za  pretpostaviti  da  će  pokušati  izbjeći  spolni  odnos  sa  njim  da  ne  bi 
zanijela  i  postala  nepoželjna  budućim  proscima.  Međutim,  ona  je  htjela  da  rodi 
dijete  koje  će  se  ponositi  ocem  šehidom,  koji  je  postigao  najveće  stepene  islama 
kao  mudžahid,  a  zatim  i  da  će  postići,  ako  Allah  da,  stepen  šehida.  Ostvarilo  joj  se 
ono  što  je  željela  pa  je  iz  tog  odnosa  rodila  muško  dijete  kojem  su  nadjenuli  ime 


1  Sahihus-sire,  str.  293. 

2  Zadul-me'ad,  3/212. 

3  Es-Sahihus-siretun-Nebevijje,  str.  289. 

4  El-Vakidi,  El-Megazi,  1/273. 

Abdullah,  koji  se  kao  odrastao  čovjek  pročuo,  ali  se  najviše  ponosio  time  da  kaže: 
"Ja  sam  sin  čovjeka  kojeg  su  ogasulili  meleki." 

2-  Hanzala  je  bio  odlučan  u  nakani  da  se  sukobi  s  Allahovim  neprijateljima 
pa  je  žurno  krenuo  na  bojno  polje  te  nije  stigao  ni  da  se  okupa. 

3-  Njegova  hrabrost  pokazuje  se  u  napadu  na  Ebu  Sufjana  koji  je  bio  vođa 
mnogobožaca,  jer,  obično,  oko  zapovjednika  bude  skupina  koja  ga  čuva,  a  uz  to, 
Ebu  Sufjan  je  bio  konjanik,  a  Hanzala  pješak. 

4-  Allah  ga  je  počastio  time  da  je  poslao  meleke  da  ga  ogasule  vodom  iz 
oblaka  u  srebrenim  posudama. 

5-  Jedna  od  Poslanikovih,  sallallahu  alejhi  ve  sellem,  mudžiza  jeste  da  je 
obavijestio  ashabe  o  tome  da  meleki  gasule  Hanzalu.  Znači,  Poslanik,  sallallahu 
alejhi  ve  sellem,  to  je  vidio,  a  ashabi  nisu.1 

6-  Ako  )e  seVrić  trio  džunub,  propisano  je  da  bude  ogasu^jen,  kao  sto  su 
meleki  učinili  sa  Hanzalom  b.  Ebu  Amirom.2 

6-  Abdullah  b.  Amr  b.  Haram 

Abdullah  b.  Amr  b.  Haram  odlučio  je  da  pođe  u  Bitku  na  Uhudu,  pa  je  rekao 
svome  sinu  Džabiru:  "Džabire,  čekaj  u  Medini  dok  ne  vidiš  šta  će  biti  sa  nama,  jer, 
tako  mi  Allaha,  da  nisam  zabrinut  za  kćeri  koje  će  ostati  iza  mene,  volio  bih  da  te 
vidim  kako  gineš  preda  mnom."3 

Također  je  rekao  svome  sinu:  "Smatram  da  ću  biti  među  prvim  poginulim 
Vjerovjesnikovim,  sallallahu  alejhi  ve  sellem,  ashabima,  a  ti  si  mi,  nakon  Allahovog 
Poslanika,  sallallahu  alejhi  ve  sellem,  najdraže  što  ostavljam,  pa  vrati  moje  dugove  i 
lijepo  postupaj  prema  svojim  sestrama."4 

Izašao  je  sa  muslimanima  u  bitku  i  stekao  odličje  šehida  na  Allahovom  putu 
poginuvši  u  Bitki  na  Uhudu.  Džabirje  rekao:  "Kada  je  moj  otac  poginuo  na  Uhudu, 
prišao  sam  mu  i  počeo  otkrivati  njegovo  lice  i  plakati.  Ashabi  su  me  odvraćali,  ali  ne 
i  Allahov  Poslanik,  sallallahu  alejhi  ve  sellem.  Moja  tetka,  očeva  sestra,  također  je 
počela  plakati,  pa  je  Vjerovjesnik,  sallallahu  alejhi  ve  sellem,  rekao:  'Plakala  ti  ili  ne, 
njega  su  meleki  prekrivali  svojim  krilima  dok  ga  niste  podigli.'"5 

Allahov  Poslanik,  sallallahu  alejhi  ve  sellem,  upitao  je  Džabira:  "Džabire,  zašto 
te  vidim  zabrinutog?",  a  Džabirje  rekao:  "Allahov  Poslaniče,  otac  mije  preselio  kao 
šehid  i  ostavio  porodicu  i  dug."  Poslanik,  sallallahu  alejhi  ve  sellem,  rekao  je: 
"Hoćeš  li  da  te  obrađujem  pričajući  ti  o  nagradi  koju  je  Allah  dao  tvome  ocu."  Dža- 
birje rekao:  "Hoću."  Allahov  Poslanik,  sallallahu  alejhi  ve  sellem,  kazao  je:  "Allah  ni 


1  El-Humejdi,  Et-Tarihul-islami,  5/129130. 

2  Zadul-melad,  3/214. 

3  Sahihul-Buhari,  br.  4097. 

4  Ibid.,  br.  1351. 

5  Ibid.,  br.  1244. 

sa  kim  nije  razgovarao  a  da  između  njih  nije  bila  pregrada,  osim  tvoga  oca,  s  njim 
je  razgovarao  direktno!  O  Džabire,  znaš  li  daje  Allah  oživio  tvoga  oca  i  rekao  mu: 
'Robe  moj,  poželi  nešto  -  šta  god  poželiš,  dat  ću  ti!'  Tvoj  otac  je  rekao:  'Gospodaru, 
vrati  me  da  ponovo  poginem  na  Tvome  putu.'  Allah  je  rekao:  'Od  prije  sam  već 
odlučio  da  se  na  nju  niko  neće  vratiti.'  Tada  je  tvoj  otac  rekao:  'Gospodaru,  onda 
obavijesti  o  meni  one  koji  su  ostali.'  Pa  je  Allah  objavio1; 

'Nikako  ne  smatraj  mrtvima  one  koji  su  na  Allahovom  putu  poginuli!  Nev  oni 
su  živi  i  opskrbljeni  su  kod  Gospodara  svoga!1"2 

Abdullah  b.  Amr  usnio  je  san  prije  Bitke  na  Uhudu  pa  ga  je  ispričao.  Rekao  je: 
"Prije  Bitke  na  Uhudu  sanjao  sam  Mubeššira  b.  Abdul-Munzira  koji  mi  je  rekao: 
'Uskoro  ćeš  nam  se  pridružiti.'  Upitao  sam:  'A  gdje  si  ti?',  a  on  je  rekao:  'Mi  smo  u 
Džennetu.  Letimo  gdje  hoćemo.'  Rekao  sam:  'A  zar  ti  nisi  poginuo  u  Bitki  na  Bed- 
ru?' Odgovorio  je:  'Jesam.  A  zatim  sam  oživljen.'  To  je  spomenuto  Allahovom  Posla- 
niku, sallallahu  alejhi  ve  sellem,  pa  je  rekao:  'Preselit  ćeš  kao  šehid,  oče  Džabirov.'"3 
I  njegov  san  se,  Allahovom  dobrotom,  ispunio. 

7-  Hajseme  Ebu  Sa  d 

Hajseme  Ebu  Sa'd,  čiji  je  sin  poginuo  na  Bedru,  rekao  je;  "Propustio  sam 
Bitku  na  Bedru,  a,  Allaha  mi,  žarko  sam  želio  učestvovati  u  njoj.  Ja  i  moj  sin  Sa'd 
izvlačili  smo  strijele  da  odlučimo  ko  će  poći,  pa  je  izašla  njegova  strijela  te  je  prese- 
lio kao  šehid,  a  sinoć  sam  sanjao  sina  u  najljepšem  liku,  kako  leti  oko  džennetskih 
plodova  i  rijeka.  Govorio  mi  je:  'Priključi  nam  se  u  Džennetu,  ja  sam,  uistinu,  našao 
istinitim  ono  što  mije  moj  Gospodar  obećao!'  Ja  sam  ostario,  kosti  su  mi  oronule  i 
poželio  sam  susret  sa  svojim  Gospodarom,  zato,  Allahov  Poslaniče,  moli  Allaha  da 
me  učini  šehidom  i  da  me  pridruži  mome  sinu  Sa'du  u  Džennetu."  Allahov  Poslanik, 
sallallahu  alejhi  ve  sellem,  dovio  je  za  ono  što  je  tražio,  pa  je  Hajseme  preselio  kao 
šehid  na  Uhudu.4 

8-  Vehb  el-Muzeni  i  njegov  bratić 

Vehb  b.  Kabus  el-Muzeni  i  njegov  bratić  Haris  b.  Ukbe  b.  Kabus  dotjerali  su 
stado  ovaca  sa  planine  Muzejna  u  Medinu.  Medinu  su  zatekli  praznu,  pa  su  upitali: 
"Gdje  su  ljudi?"  Rečeno  im  je:  "Na  Uhudu.  Allahov  Poslanik,  sallallahu  alejhi  ve  sel- 
lem, izašao  je  u  boj  protiv  mnogobožaca  iz  plemena  Kurejš."  Njih  dvojica  su  se 
uputili  na  Uhud,  pa  kada  su  stigli  kod  Vjerovjesnika,  sallallahu  alejhi  ve  sellem, 


1  El-Albani,  Sahih  Ibn  Madže,  br.  190.  (2800) 

2  Sura  Ali  Imran,  169. 

3  Zadul-me'ad,  3/208. 
*  Zadul-me'ad,  3/208. 

mnogobošci  su  ginuli  i  bitka  se  odvijala  u  korist  Allahovog  Poslanika,  sallallahu 
alejhi  ve  sellem,  i  ashaba,  pa  su  se  sa  ostalim  muslimanima  dali  na  sakupljanje  pli- 
jena. Utom  je  prišla  nevjernička  konjica  koju  su  predvodili  Halid  b.  El-Velid  i  Ikrime 
b.  Ebu  Džehl.  U  metežu  koji  je  nastao  njih  dvojica  su  se  junački  borili.  Jedna  grupa 
mnogobožaca  opasno  se  približila,  pa  je  Allahov  Poslanik,  sallallahu  alejhi  ve 
sellem,  rekao:  "Ko  će  se  suprotstaviti  ovoj  grupi?"  Vehb  b.  Kabus  rekao  je:  "Ja, 
Allahov  Poslaniče!"  Zatim  je  ustao  i  gađao  ih  strijelama  dok  nisu  pobjegli,  pa  se 
vratio.  Nakon  toga  napala  je  druga  grupa,  pa  je  Allahov  Poslanik,  sallallahu  alejhi  ve 
sellem,  rekao:  "Ko  će  se  suprotstaviti  ovoj  grupi?"  Opet  je  El-Muzeni  rekao:  "Ja, 
Allahov  Poslaniče!",  pa  je  nasrnuo  na  njih  sabljom  i  borio  se  dok  nisu  pobjegli,  a  on 
se  zatim  vratio.  Ubrzo  je  stigla  sljedeća  grupa,  pa  je  Poslanik,  sallallahu  alejhi  ve 
sellem,  rekao:  "Ko  će  se  suprotstaviti  ovima?"  Ponovo  se  javio  El-Muzeni:  "Ja, 
Allahov  Poslaniče!"  Poslanik,  sallallahu  alejhi  ve  sellem,  rekao  je:  "Kreni  i  raduj  se 
Džennetu!"  El-Muzeni  je  ustao  i  sav  radostan  uzviknuo:  "Tako  mi  Allaha,  neću 
odustati!"  Zatim  je  uletio  među  njih  i  sjekao  ih  sabljom,  prošao  je  njihove  redove 
dok  nije  došao  do  zadnjih  redova.  Allahov  Poslanik,  sallallahu  alejhi  ve  sellem,  po- 
smatrao  je  muslimane.  El-Muzeni  se  zatim  vratio,  a  Poslanik,  sallallahu  alejhi  ve 
sellem,  govorio  je:  "Allahu  moj,  smiluj  mu  se!"  Učinio  je  to  nekoliko  puta,  a  nevjer- 
nici su  ga  okruživali  sa  svih  strana  dok  jedanput  nisu  svi  navalili  na  njega  sabljama  i 
kopljima  te  ga  ubili.  Na  njegovom  tijelu  pronađeno  je  dvadeset  teških  rana  od 
koplja,  svaka  je  bila  ubojita.  Naposljetku  su  ga  na  zvjerski  način  izmasakrirali. 

Nakon  toga  njegov  bratić  je  ustao  i  borio  se  poput  njega  dok  i  sam  nije  pogi- 
nuo. Omer  b.  El-Hattab  znao  je  reći:  "Najdraže  bi  mi  bilo  da  umrem  kao  El-Muze- 
ni."1 

Sin  Harisa  el-Muzenija,  Bilal,  pričao  je:  "Učestvovali  smo  u  Bitki  na  Kadisijji  sa 
Sa'dom  b.  Ebu  Vekkasom.  Nakon  pobjede,  u  podjeli  plijena  ostao  je  uskraćen  jedan 
mladić  iz  porodice  Kabus  iz  Muzejne,  pa  sam  došao  Sa'du  nakon  što  se  probudio. 
Rekao  mije:  "Ti  si  Bilal?"  Rekoh:  "Da."  Rekao  je:  "Dobro  došao.  Koje  ovo  sa  to- 
bom?" Rekoh:  "Čovjek  iz  mog  plemena,  iz  porodice  Kabus."  Sa'd  ga  je  upitao:  "U 
kakvom  si  srodstvu  sa  El-Muzenijem  koji  je  poginuo  na  Uhudu?"  Rekao  je:  "Ja  sam 
sin  njegovog  brata."  Sa'd  je  rekao:  "Dobro  došao!  Allah  ti  dao  svako  dobro!  U  Bitki 
na  Uhudu  vidio  sam  od  tog  čovjeka  junaštvo  kakvo  nikada  ni  od  koga  nisam  vidio. 
Mnogobošci  su  nas  bili  okružili  sa  svih  strana;  Allahov  Poslanik,  sallallahu  alejhi  ve 
sellem,  bio  je  među  nama,  skupine  nevjerničkih  boraca  su  sa  svih  strana  navaljivale 
na  nas.  Allahov  Poslanik,  sallallahu  alejhi  ve  sellem,  očima  je  tražio  ljude  i  govorio: 
'Ko  će  se  suprotstaviti  ovoj  grupi?'  Kad  god  bi  pitao,  javljao  bi  se  El-Muzeni:  'Ja, 
Allahov  Poslaniče!'  Nikada  neću  zaboraviti  kada  je  posljednji  put  ustao,  a  Allahov 
Poslanik,  sallallahu  alejhi  ve  sellem,  mu  govori:  'Pođi  i  raduj  se  Džennetu!'  Krenuo 


1  El-Vakidi,  El-Megazi,  1/275. 

sam  za  njim,  Allah  zna  da  sam  taj  dan  kao  i  on  želio  postati  šehid.  Probili  smo 
njihove  redove,  vratili  se  i  učinili  to  po  drugi  put  pa  su  ga  ubili,  Allah  mu  se  smilo- 
vao. Allaha  mi,  volio  bih  da  sam  i  ja  taj  dan  poginuo,  ali  mi  je  produžen  život." 
Nakon  toga  Sa'd  je  dao  mladiću  svoj  dio  ratnog  plijena  i  još  mu  na  to  dodao  i 
rekao:  "Izaberi:  ili  da  ostaneš  sa  nama  ili  da  se  vratiš  svojoj  porodici."  Bilal  je  rekao: 
"On  bi  volio  da  se  vrati,  pa  nas  vrati."  Sa'd  je  rekao:  "Svjedočim  da  sam  vidio 
Allahovog  Poslanika,  sallallahu  alejhi  ve  sellem,  kako  stoji  iznad  njega  mrtvog  i 
govori:  'Allah  bio  zadovoljan  tobom,  ja  sam,  zaista,  zadovoljan  tobom!'  Zatim  je 
Allahov  Poslanik,  sallallahu  alejhi  ve  sellem,  a  znao  sam  da  mu  je  to  teško,  ustao  i 
ušao  u  njegov  kabur.  Položen  je  u  njega,  a  na  njemu  je  bio  ogrtač  sa  zelenim  pru- 
gama, pa  mu  je  Allahov  Poslanik,  sallallahu  alejhi  ve  sellem,  njime  pokrio  glavu. 
Ogrtač  mu  je  dosegao  do  polovine  potkoljenica,  pa  je  Poslanik,  sallallahu  alejhi  ve 
sellem,  ne  izlazeći  iz  njegova  kabura,  naredio  da  mu  noge  pokrijemo  divljom  rutvi- 
com,  a  zatim  je  otišao.  Najviše  bih  volio  da  sretnem  Allaha  u  stanju  u  kojem  će  ga 
sresti  El-Muzeni."1 

Pogledaj  utjecaj  imana:  Vehb  el-Muzeni  i  njegov  bratić  ostavili  su  stado  ova- 
ca da  bi  se  priključili  muslimanskim  borcima  u  želji  da  presele  kao  šehidi,  pa  ih  je 
Allah  time  i  počastio.  A  ta  bitka  u  kojoj  se  istakao  El-Muzeni  urezala  se  u  pamćenje 
ashaba:  otprilike  trinaest  godina  nakon  Bitke  na  Uhudu,  Sa'd  se  prisjetio  tih 
događaja  čim  mu  je  spomenut  čovjek  iz  plemena  Muzeni  i  izrazio  želju  da  sretne 
Allaha  u  stanju  u  kojem  će  ga  sresti  El-Muzeni. 

9-  Amr  b.  El-Džemuh 

Amr  b.  El-Džemuh  bio  je  šepav,  imao  je  četiri  sina,  Hallada,  Muavviza,  Muaza 
i  Ebu  Ejmena,  i  svaki  se  poput  lava  borio  u  bitkama  koje  je  vodio  Allahov  Poslanik, 
sallallahu  alejhi  ve  sellem.  Kad  je  trebalo  poći  u  Bitku  na  Uhudu,  htjeli  su  ga  sprije- 
čiti da  pođe,  pa  su  mu  rekli:  "Allah  ti  je  dao  opravdanje."  Alije  on  došao  Allahovom 
Poslaniku,  sallallahu  alejhi  ve  sellem,  i  rekao:  "Moji  sinovi  hoće  da  me  spriječe  da 
pođem  u  bitku  sa  tobom,  a  ja  se,  tako  mi  Allaha,  nadam  da  sa  ovom  svojom  šepa- 
vom nogom  uđem  u  Džennet."  Allahov  Poslanik,  sallallahu  alejhi  ve  sellem,  rekao 
mu  je:  "Ti  kod  Allaha  imaš  opravdanje  i  nisi  dužan  da  vodiš  džihad",  a  njegovim 
sinovima  je  rekao:  "Nemate  ga  pravo  sprečavati.  Možda  ga  Allah  počasti  šehid- 
skom  smrću."  Tako  je  izašao  na  Uhud  i  okrenut  prema  Kibli,  dovioje:  "Allahu  moj, 
nemoj  me  razočaranog  vratiti  mojoj  porodici."  I  preselio  je  u  toj  bitki  kao  šehid. 

U  drugoj  predaji  stoji  da  je  Amr  b.  El-Džemuh,  koji  je  bio  šepav,  došao 
Allahovom  Poslaniku,  sallallahu  alejhi  ve  sellem,  i  rekao:  "Allahov  Poslanrče,  ako 
poginem  na  Allahovom  putu,  hoće  li  ova  moja  noga  biti  zdrava?"  Allahov  Poslanik, 
sallallahu  alejhi  ve  sellem,  rekao  je:  "Da."  Na  dan  Uhuda  je  ubijen  i  on,  i  njegov 
bratić,  i  jedan  njihov  rob.  Allahov  Poslanik,  sallallahu  alejhi  ve  sellem,  prošao  je 


1  El-Vakidi,  El-Megazi,  1/277. 

pored  njih  i  naredio  da  ih  ukopaju  u  jedan  kabur.1 

U  ovoj  predaji  nalazi  se  dokaz  o  tome  da  je  čovjeku  koji  ima  opravdanje  za 
izostanak  iz  džihada,  zbog  bolesti  ili  sakatosti,  dozvoljeno  da  ode  u  džihad.2 

Ovo,  također,  pokazuje  da  je  Amr  b.  El-Džemuh  bio  veoma  hrabar  i  iskren  u 
želji  da  preseli  kao  šehid,  pa  ga  je  Allah  time  i  počastio. 

10-  Ebu  Huzejfe  b.  El-Jeman  i  Sabit  b.  Vakš 

Kada  je  Allahov  Poslanik,  sallallahu  alejhi  ve  sellem,  polazio  na  Uhud,  Husejl 
b.  Džabir,  a  on  je  El-Jeman,  otac  Huzejfe  b.  El-Jemana,  i  Sabit  b.  Vakš,  koji  su  bili 
starci,  popeli  su  se  sa  ženama  i  djecom  na  svoje  kule,  pa  su  jedan  drugog  prekorili  i 
rekli:  "Šta  čekamo,  umrijet  ćemo  ili  danas  ili  sutra,  pa  zašto  ne  bismo  uzeli  sablje  i 
priključili  se  Allahovom  Poslaniku,  sallallahu  alejhi  ve  sellem,  možda  nas  Allah  po- 
časti šehidskom  smrću  uz  Allahovog  Poslanika."  Zatim  su  uzeli  sablje  i  priključili  se 
muslimanima  a  da  nisu  ni  primijećeni.  Sabita  b.  Vakša  ubili  su  mnogobošci,  a 
Husajla  b.  Džabira  ubili  su  muslimani  greškom  jer  ga  nisu  prepoznali.  Huzejfe  im  je 
rekao:  "To  je  bio  moj  otac."  Odgovorili  su  mu:  "Tako  nam  Allaha,  nismo  ga 
prepoznali."  Istinu  su  rekli,  Huzejfe  im  je  rekao:  "Allah  neka  vam  oprosti,  a  On  je 
Najmilostiviji."  Kada  je  Allahov  Poslanik,  sallallahu  alejhi  ve  sellem,  htio  da  mu 
isplati  krvarinu,  Huzejfe  je  odlučio  daje  udijeli  kao  sadaku  muslimanima,  pa  gaje 
Allahov  Poslanik,  sallallahu  alejhi  ve  sellem,  zbog  toga  još  više  cijenio.3 

Ova  predaja  pokazuje  utjecaj  imana  na  starce  koji  ostavljaju  kule  da  bi  se 
priključili  džihadskom  pohodu  želeći  šehidsku  smrt  u  žudnji  da  se  što  prije  sretnu 
sa  Allahom.  Također  je  impresivan  postupak  Huzejfe  koji  je  krvarinu  za  očevu  smrt 
udijelio  muslimanima  kao  sadaku  i  molio  Allaha  da  oprosti  njegovim  ubicama  jer  su 
ga  ubili  greškom. 

Zatim,  iz  ovoga  smo  naučili  da,  ako  muslimani  u  džihadu  ubiju  svoga  čovjeka, 
misleći  daje  nevjernik,  zapovjednik  je  dužan  platiti  krvarinu  iz  državnog  imetka,  jer 
je  Allahov  Poslanik,  sallallahu  alejhi  ve  sellem,  htio  isplatiti  krvarinu  za  El-Jemana,  ali 
je  Huzejfe  odbio  i  odlučio  da  ona  pripadne  muslimanima  kao  sadaka.4 

11-  Bitan  je  završetak 

Ovo  je  važno  pravilo  i  u  Bitki  na  Uhudu  desili  su  se  događaji  koji  su  ga  po- 
tvrdili. Desila  su  se  dva  značajna  događaja  u  kojima  je  velika  pouka: 

a)  Slučaj  Usajrima,  radijallahu  anhu 

Usajrimovo  pravo  ime  je  Amr  b.  Sabit  b.  Vakš.  Bio  je  pozivan  u  islam,  ali  nije 


1  Ahmed,  El-Musned,  5/299.  Ibn  Hišam,  Es-Siretun-Nebevijje,  3/101. 

2  Zadul-me'ad,  3/21%. 

3  Ibn  Hišam,  Es-Siretun-Nebevijje,  3/98. 

4  Zadul-me'ad ',3/218. 

htio  prihvatiti.  Prenosi  se  od  Ebu  Hurejre,  radijallahu  anhu:  "Pozivan  je  da  primi 
islam  pa  je  odbijao.  Dok  se  Allahov  Poslanik,  sallallahu  alejhi  ve  sellem,  kretao  ka 
Uhudu,  on  je  došao  u  Medinu  i  upitao:  'Gdje  je  Sa'd  b.  Muaz?'  Rekli  su  mu:  'Na 
Uhudu.'  Upitao  je:  'Gdje  su  mi  bratići?'  Rečeno  mu  je:  'Na  Uhudu.'  Pitao  jeza  ljude 
iz  svog  plemena  pa  su  mu  rekli  da  su  na  Uhudu.  Tada  je  odlučio  da  primi  islam, 
zatim  je  uzeo  sablju  i  koplje,  obukao  ratni  prsluk,  uzjahao  konja  i  zaputio  se  na 
bojno  polje.  Kada  su  ga  muslimani  ugledali,  rekli  su  mu:  'Idi  od  nas,  Amre!'  Rekao 
je:  'Primio  sam  islam.'  Borio  se  dok  nije  pao  izranjavan.  Nakon  bitke,  njegovi 
saplemenici  iz  El-Ešhela  pronašli  su  ga  tražeći  svoje  mrtve.  Rekli  su:  'Ovo  je  Usajrim! 
Šta  gaje  dovelo,  a  ostao  je  iza  nas  kao  nevjernik.  Zatim  su  ga  upitali:  'Jesi  li  došao 
zbog  pomoći  plemenu  ili  zbog  islama?'  Odgovorio  je:  'Zbog  islama.  Povjerovao 
sam  u  Allaha  i  Njegovog  Poslanika,  primio  sam  islam,  a  zatim  sam  uzeo  svoju  sablju 
i  priključio  se  Allahovom  Poslaniku,  sallallahu  alejhi  ve  sellem,  i  borio  sam  se  sve 
dok  me  nije  snašlo  ovo  što  vidite.  Ako  umrem,  sav  imetak  ostavljam  na  raspola- 
ganje Muhammedu,  sallallahu  alejhi  ve  sellem.'  Ashabi  su  spomenuli  njegov  slučaj 
Allahovom  Poslaniku,  sallallahu  alejhi  ve  sellem,  pa  je  rekao:  'On  je  od  stanovnika 
Dženneta.'  Upitali  su:  'Kako  će  biti  od  stanovnika  Dženneta  a  nikada  nije  pao  na 
sedždu?'  Vjerovjesnik,  sallallahu  alejhi  ve  sellem,  je  rekao:  'Malo  je  radio,  a  mnogo 
je  nagrađen!"'1 

Ebu  Hurejre,  radijallahu  anhu,  znao  je  govoriti:  "Pričajte  mi  o  čovjeku  koji  je 
ušao  u  Džennet  a  nije  učinio  nijednu  sedždu!"  Pa  pošto  niko  ne  bi  znao,  upitali  bi: 
"Koje  on?"  Ebu  Hurejre,  radijallahu  anhu,  odgovorio  bi:  "Usajrim  b.  Abdul-Ešhel."2 

b)  Slučaj  Muhajrika 

Kada  je  Allahov  Poslanik,  sallallahu  alejhi  ve  sellem,  izašao  na  Uhud  u  bitku 
protiv  mnogobožaca,  Muhajrik  je  rekao  svom  narodu,  Židovima:  "Tako  mi  Boga,  vi 
znate  da  ste  dužni  pomoći  Muhammeda!",  a  oni  mu  odgovoriše:  "Ali  danas  je 
subota."  Rekao  im  je:  "Ne  bila  vam  više  subota!"  Zatim  je  uzeo  svoju  sablju  i  ratnu 
opremu  i  rekao:  "Ako  poginem,  svoj  imetak  ostavljam  na  raspolaganje  Muham- 
medu." Nakon  toga  priključio  se  Allahovom  Poslaniku,  sallallahu  alejhi  ve  sellem,  i 
borio  se  dok  nije  poginuo.  Allahov  Poslanik,  sallallahu  alejhi  ve  sellem,  rekao  je: 
"Muhajrik  je  najbolji  Židov."3 

Islamski  učenjaci  se  razilaze  da  li  je  ovaj  Židov  primio  islam.  Ez-Zehebi  u  djelu 
Et-Tedžrid,  Ibn  Hadžer  u  El-lsabe  i  El-Vakidi  navode  daje  umro  kao  musliman.4 

Es-Suhejli  u  djelu  Er-Revdul-unuf  također  navodi  da  je  bio  musliman,  i  to 
komentirajući  predaju  od  Ibn  Ishaka  u  kojoj  stoji  da  je  Allahov  Poslanik,  sallallahu 


1  Sahihul-Buhari,  Kitabul-džihad,  br.  2808. 

2  Ibn  Hišam,  Es-Siretun-Nebevijje,  3/100-101. 

3  El-Vakidi,  El-Megazi,  1/263.  Ibn  Hišam,  Es-Siretun-Nebevijje,  3/99. 

4  Tedžridu  esmđis-sahabe,  2/70.  El-lsabe,  3/393. 

alejhi  ve  sellem,  rekao:  "Muhajrik  je  najbolji  Židov."  Es-Suhejli  je  to  prokomentirao 
ovako:  "Muhajrik je  musliman,  a  za  muslimana  nije  dozvoljeno  reći  daje  najbolji 
kršćanin  niti  daje  najbolji  Židov,  jer  biti  najbolji  od  nečega  znači  pripadati  tome.  A 
ako  neko  upita:  'Kako  je  to  kazao  Poslanik,  sallallahu  alejhi  ve  sellem?',  odgovara- 
mo: On  je  rekao  'najbolji  Židov'  aludirajući  time  na  nacionalnu  pripadnost,  a  ne  na 
judaizam  kao  religiju.  Smatra  se  da  potječu  od  Jehuze,  sina  Jakubovog,  a  'z'  je  u 
arapskom  jeziku  prešlo  u  'd'." 

Ovo  pitanje  podrobno  je  objasnio  dr.  Abdullah  eš-Šekari  u  svojoj  knjizi  El- 
Jehud  fis-sunnetil-mutahhere  u  kojoj  je  iznio  tvrdnju  da  je  Muhajrik  primio  islam  i 
da  ga  je  to  nagnalo  da  stupi  u  borbu  na  strani  muslimana  i  da  sav  svoj  imetak,  koji 
je  bio  ogroman,  ostavi  Poslaniku,  sallallahu  alejhi  ve  sellem,  na  raspolaganje.  Imaj  u 
vidu  da  su  Židovi  poznati  po  gramzivosti  i  ljubavi  prema  novcu.1 

12-  Djela  se  vrednuju  prema  namjerama 

Na  strani  muslimana  na  dan  Uhuda  borio  se  čovjek  po  imenu  Kuzman.  Bio  je 
poznat  po  hrabrosti,  a  Allahov  Poslanik,  sallallahu  alejhi  ve  sellem,  kada  bi  mu  bio 
spomenut,  govorio  je:  "On  je  od  stanovnika  Vatre."  Pošto  je  zakasnio  u  bitku  na 
Uhudu,  žene  iz  Benu  Zafra  su  ga  kritizirale  zbog  toga,  pa  je  otišao  i  priključio  se 
Allahovom  Poslaniku,  sallallahu  alejhi  ve  sellem,  dok  je  poravnavao  borbene  saf- 
fove.  Stao  je  u  prvi  borbeni  red,  prvi  je  od  muslimana  ispalio  strijelu,  gađao  je 
strijelama  kao  da  su  koplja,  bio  je  poput  razjarene  deve,  sa  sabljom  je  činio  čuda. 
Ubio  je  sedam  do  devet  mnogobožaca,  a  onda  je  ranjen.  Katade  b.  En-Nu'man  ga 
je  zovnuo:  "O  Ebu  Gajdak,  prijatna  ti  šehidska  smrt!"  Muslimani  su  mu  redom 
počeli  govoriti:  "Raduj  se,  Kuzmane,  danas  si  bio  odličan."  Rekao  im  je:  "Čemu  da 
se  radujem?!  Allaha  mi,  borio  sam  se  samo  radi  svoga  plemena,  da  nije  toga,  ne  bih 
se  borio."  To  je  spomenuto  Allahovom  Poslaniku,  sallallahu  alejhi  ve  sellem,  pa  je 
rekao:  "On  je  od  stanovnika  Vatre.  Zaista  Allah  pomogne  ovu  vjeru  i  sa  velikim 
grješnikom!"2 

Ova  predaja  pokazuje  koliko  je  važan  ispravan  nijjet  u  džihadu,  jer  ko  se 
bude  borio  iz  pristrasnosti  prema  svom  narodu,  ili  da  se  pročuje  kao  junak,  i  čija 
djela  ne  budu  radi  Allaha,  djela  mu  neće  biti  primljena. 

Peto:  Neki  dokazi  vjerovjesništva 

1-  Katade  b.  En-Nu'man  i  njegovo  oko 

Katade,  radijallahu  anhu,  pogođen  je  u  oko  i  ono  mu  je  ispalo  na  obraz. 
Allahov  Poslanik,  sallallahu  alejhi  ve  sellem,  uzeo  gaje  i  vratio  svojom  rukom.  Na- 


1  El-Jehudu  fis-sunnetil-mutahhere,  1/306. 

2  Ibn  Hišam,  Es-Siretun-Nebevijje,  3/99.  Gazvetu  Uhud  Diraše  da'vijje,  str.  113. 

kon  toga,  to  oko  je  bilo  ljepše  i  oštrijeg  vida  od  drugog  oka  i  nikada  ga  nije 
pogađala  upa\a(  za  razViku  od  onog  drugog.1 

Njegov  sin  je  došao  Omeru  b.  Abdul-Azizu,  pa  ga  je  Omer  upitao:  "Ko  si  ti?" 
Odgovorio  je  u  stihovima: 

Sin  sam  onoga  kojem  oko  na  obraz  je  ispalo 
pa  je  Poslanikovom  rukom  vraćeno 
i  postalo  je  zdravo  kao  nekada 
o  kako  je  lijepo  to  oko  postalo. 

Omer  mu  je  uzvratio  sljedećim  stihovima: 

Time  se  treba  ponositi,  a  ne  čašama  punim  mlijeka 
s  vodom  pomiješanog,  i  prolaznim  dobrima. 

Zatim  gaje  lijepo  darivao  i  ukazao  mu  počasti.2 

2-  Pogibija  Ubejja  b.  Halefa 

Ubejj  b.  Halef  govorio  je  Allahovom  Poslaniku,  sallallahu  alejhi  ve  sellem,  dok 
je  bio  u  Mekki:  "Muhammede,  imam  dobrog  konja  i  dobro  ga  hranim  pa  ću  te  ubiti 
na  njemu."  Allahov  Poslanik,  sallallahu  alejhi  ve  sellem,  govorio  je:  "Ne,  nego  ću  ja 
ubiti  tebe,  ako  Bog  da."  Na  dan  Uhuda,  kada  se  Poslanik,  sallallahu  alejhi  ve  sellem, 
sklonio  u  brda,  Ubejj  b.  Halef  pošao  je  za  njim  vičući:  "Muhammede,  nećeš  se 
spasiti!"  Neki  ashabi  upitaše:  "Allahov  Poslaniče,  hoćeš  li  da  ga  napadne  jedan  od 
nas?"  Allahov  Poslanik,  sallallahu  alejhi  ve  sellem,  rekao  je:  "Ne,  pustite  ga."  Kada 
se  približio,  Allahov  Poslanik,  sallallahu  alejhi  ve  sellem,  uzeo  je  kratko  koplje  od 
Harisa  b.  Es-Simmeta.  Kada  je  Poslanik,  sallallahu  alejhi  ve  sellem,  uzeo  koplje, 
skočio  je  sa  njim  tako  hitro  da  su  se  svi  razbježali  iz  njegove  blizine,  skočio  je  pred 
njega  i  pogodio  ga  kopljem  u  vrat  i  oborio  ga  sa  konja.  Ubejj  se  vratio  među  Kurej- 
šije  sa  neznatnom  posjekotinom  na  vratu  i  rekao:  "Boga  mi,  ubi  me  Muhammed!" 
Rekli  su  mu:  "Ne  znaš  šta  pričaš!  Nije  ti  ništa!"  Ubejj  im  je  rekao:  "Muhammed  mi  je 
u  Mekki  kazao  da  će  me  ubiti  i,  Allaha  mi,  da  me  samo  pljunuo,  ubio  bi  me." 

Ovaj  Allahov  neprijatelj  umro  je  u  mjestu  Serf,  nedaleko  od  Mekke,  dok  su 
ga  nosili  u  Mekku.3 

Ova  predaja  pokazuje  da  se  Poslanik,  sallallahu  alejhi  ve  sellem,  odlikovao 
izuzetnom  hrabrošću.  Ubejj  b.  Halef  bio  je  dobro  naoružan  i  nosio  je  željezni  zaštit- 
ni oklop,  ali  je  Allahov  Poslanik,  sallallahu  alejhi  ve  sellem,  uspio  da  ga  pogodi  u 
vrat  kroz  mali  otvor  između  oklopa  i  kacige.  To  pokazuje  da  je  Poslanik,  sallallahu 
alejhi  ve  sellem,  bio  veoma  sposoban  i  precizan  borac. 


1  Es-Siretun-Nebevijjetus-sahiha,  2/388. 

2  El-Bidaje  ven-nihaje,  4/35. 

3  Es-Siretun-Nebevijje,  3/93-94. 


Također,  ova  predaja  ukazuje  na  mudžizu  Allahovog  Poslanika,  sallallahu 
alejhi  ve  sellem,  koja  se  ogleda  u  tome  što  je  obavijestio  Ubejja  da  će  ga,  Allaho- 
vom  voljom,  ubiti,  i  to  se  ostvarilo.  Predaja  pokazuje  koliko  su  mnogobošci  bili 
uvjereni  u  iskrenost  Poslanika,  sallallahu  alejhi  ve  sellem,  i  u  obistinjenje  njegovih 
riječi.  Ubejj  je  bio  ubijeđen  da  će  umrijeti  od  tog  udarca  kopljem,  ali  ipak  nije 
primio  islam  jer  je  bio  inadžija  i  sljedbenik  strasti.1 

Hasan  b.  Sabit  ovjekovječio  je  ovaj  događaj  sljedećim  stihovima: 
Ubejj  je  od  oca  u  naslijeđe  zabludu  dobio 
Onoga  dana  kada  se  sa  Poslanikom  borio 

Došao  si  mu  s  truhlim  kostima 
I  zaprijetio  praveći  se  da  ne  znaš  ko  je  on2. 


Treća  tema 
Događaji  poslije  bitke 

Prvo:  Ebu  Sufjanov  dijalog  sa  Poslanikom  i  njegovim  ashabima 

El-Berra'  prenosi:  "Došao  je  Ebu  Sufjan  i  rekao:  'Je  li  među  vama  Muham- 
med?'  Allahov  Poslanik,  sallallahu  alejhi  ve  sellem,  rekao  je  ashabima:  'Nemojte  mu 
odgovoriti.'  Ebu  Sufjan  je  upitao:  'Je  li  među  vama  Ebu  Bekr  b.  Ebu  Kuhate?'  Posla- 
nik, sallallahu  alejhi  ve  sellem,  rekao  je:  'Ne  odgovarajte  mu.'  Ponovo  je  upitao:  'Je  li 
među  vama  Omer  b.  El-Hattab?'  Pošto  mu  ništa  nisu  odgovorili,  rekao  je:  'Oni  su 
izginuli,  jer  da  su  živi,  odgovorili  bi.'  Omer  se  više  nije  mogao  suzdržati  pa  je  rekao: 
'Griješiš,  Allahov  neprijatelju!  Allah  je  ostavio  u  životu  one  koji  će  te  poniziti!'  Ebu 
Sufjan  je  rekao:  'Velik  je  Hubel!'  Vjerovjesnik,  sallallahu  alejhi  ve  sellem,  reče  asha- 
bima: 'Odgovorite  mu.'  Upitali  su:  'Šta  da  mu  odgovorimo?'  Poslanik,  sallallahu 
alejhi  ve  sellem,  rekao  je:  'Kažite:  Allah  je  veći  i  moćniji!'  Ebu  Sufjan  je  rekao:  'Mi 
imamo  Uzzaa,  a  vi  nemate!'  Vjerovjesnik,  sallallahu  alejhi  ve  sellem,  reče  ashabima: 
'Odgovorite  mu.'  Upitali  su:  'Šta  da  mu  odgovorimo?'  Poslanik,  sallallahu  alejhi  ve 
sellem,  rekao  je:  'Recite:  Allah  je  naš  zaštitnik,  a  vi  nemate  zaštitnika!'  Ebu  Sufjan  je 
rekao:  'Ovaj  dan  je  za  dan  Bedra.  Rat  je  promjenjive  sreće!  A  vidio  sam  da  ste 
masakrirani,  nisam  to  naredio,  a  nije  mi  ni  žao."'3 

U  drugoj  predaji  stoji  da  je  na  to  Omer  rekao:  "Nismo  na  istom:  naši  poginuli 


1  El-Humejdi,  Et-Tarihul-islami,  5/169. 

2  Ibn  Hišam,  Es-Siretun-Nebevijje,  3/94. 

3  Sahihul-Buhari,  Kitabul-megazi,  br.  4043.  Es-Siretun-Nebevijjetus-sahiha,  2/392, 


Život  i  djeto  pos§edhjeg  Vjetvyjesni%fi 

su  u  Džennetu,  a  vaši  u  Vatri!"1 

To  što  se  Ebu  Sufjan  raspitivao  posebno  za  Poslanika,  sallallahu  alejhi  ve  sel- 
lem,  Ebu  Bekra  i  Omera,  radijallahu  anhuma,  govori  da  su  oni  mnogobošcima  bili 
važniji  od  ostalih,  jer  su  znali  da  su  upravo  oni  podigli  islamsku  državu,  pa  su  sma- 
trali da  ako  njih  ubiju,  islamska  država  neće  više  moći  opstati. 

Na  početku  muslimani  nisu  odgovarali  Ebu  Sufjanu  pokazujući  koliko  im  je 
beznačajan,  a  kada  gaje  obuzela  oholost,  odgovorili  su  mu,  hrabro  ga  obavijestivši 
o  istini. 

Komentirajući  ovaj  dijalog,  Ibnul-Kajjim,  rahimehullahu  te'ala,  rekao  je: 
"Allahov  Poslanik,  sallallahu  alejhi  ve  sellem,  naredio  je  ashabima  da  odgovore  Ebu 
Sufjanu  kada  se  on  počeo  hvaliti  svojim  širkom  i  uzdizati  svoja  božanstva,  kako  bi 
tim  odgovorom  pokazao  veličanstvo  tevhida  i  da  Onome  koga  muslimani  oboža- 
vaju pripada  sav  ponos  i  snaga;  On  je  nepobjediv,  a  mi  smo  Njegova  stranka  i  Nje- 
gova vojska.  A  kada  je  pitao  za  Muhammeda,  Ebu  Bekra  i  Omera,  nije  im  naredio 
da  mu  odgovore,  štaviše,  prenosi  se  da  je  naredio  da  mu  ne  odgovaraju,  jer  su 
mnogobošci  još  uvijek  bili  ljuti.  Ali  kada  je  rekao  svojim  drugovima:  'Ovi  su  pobi- 
jeni', Omer  se  rasrdio  i  rekao:  'Griješiš,  Allahov  neprijatelju!'  Ovo  je  bio  hrabar  od- 
govor i  predstavljao  je  poniženje  za  Ebu  Sufjana,  zato  što  je  odgovor  pokazao  da 
su  muslimani  hrabri  i  da  ih  snaga  neprijatelja  nije  poljuljala  i  oslabila,  i  Allah  će  dati 
da  od  ove  trojice  dožive  još  poniženja.  Nakon  što  su  mnogobošci  postali  uvjereni 
da  su  ova  trojica  ubijeni,  bilo  je  u  interesu  muslimana  da  obavijeste  mnogobošce 
da  su  živi,  a  istodobno,  to  je  ponovo  rasrdilo  nevjernike  i  to  više  nego  da  su  im 
odgovorili  kada  su  pitali  za  svakog  pojedinačno.  Ebu  Sufjanovo  pitanje  o  ovoj 
trojici  i  obavještavanje  nevjernika  da  su  ubijeni,  bila  je  posljednja  strijela  koja  je 
ostala  nevjernicima.  Vjerovjesnik,  sallallahu  alejhi  ve  sellem,  to  je  strpljivo  podnio, 
pa  kada  su  nevjernici  istrošili  sve  svoje  adute,  pustio  je  Omera  da  im  odgovori. 
Možemo  reći  da  je  bilo  potpuno  primjereno  što  su  na  prva  pitanja  odbili  odgo- 
voriti, a  isto  tako  bilo  je  primjereno  što  su  na  druga  pitanja  odgovorili.  To  što  mu 
nisu  odgovorili  kada  je  pitao  o  njima,  ponižavajuće  jeza  Ebu  Sufjana  jer  su  pokazali 
daje  on  za  njih  beznačajan,  ali  kada  se  počeo  naslađivati  njihovom  smrću  i  kada  se 
ispunio  ohološću,  tada  je  odgovor  značio  poniženje  i  omalovažavanje,  i  tada  odgo- 
vor nije  bio  suprotan  Vjerovjesnikovom,  sallallahu  alejhi  ve  sellem,  naređenju  da 
mu  ne  odgovaraju,  jer  je  Vjerovjesnik,  sallallahu  alejhi  ve  sellem,  tražio  da  mu  ne 
odgovore  kada  je  upitao  je  li  među  vama  taj  i  taj',  a  nije  zabranio  da  odgovore 
kada  je  rekao:  'Ovi  su  pobijeni'.  U  svakom  slučaju,  najbolje  je  bilo  na  prva  pitanja  ne 
odgovoriti,  a  na  druge  njegove  riječi  najbolje  je  bilo  odgovoriti."2 


1  Es-Siretun-Nebevijjetus-sahiha,  2/392. 

2  Zadul-me'ad,  3/202-203. 


Drugo:  Poslanik  pregleda  šehide 

Nakon  što  se  Ebu  Sufjan  sa  vojskom  povukao  sa  bojnog  polja,  Allahov  Posla- 
nik, sallallahu  alejhi  ve  sellem,  počeo  je  pregledati  šehide.  Prolazio  je  pored  Hamze 
b.  Abdul-Muttaliba,  Mus'aba  b.  Umejra,  Hanzale  b.  Ebu  Amira,  Sa'da  b.  Er-Rebi'e, 
El-Usajrima  i  ostalih  šehida,  pa  kada  ih  je  pregledao,  rekao  je:  "Ja  sam  ovima  svje- 
dok. Ko  god  bude  ranjen  radi  Allaha,  na  Sudnjem  danu  će  mu  iz  rane  teći  krv  koja 
će  mirisati  na  misk.  Pogledajte  ko  je  od  njih  najviše  pamtio  Kur'an  pa  ga  stavite 
ispred  njegovih  drugova  u  kaburu."1 

Džabir  b.  Abdullah,  radijallahu  anhu,  prenosi  u  predanju  kod  El-Buharije  daje 
Vjerovjesnik,  sallallahu  alejhi  ve  sellem,  zamotavao  po  dvojicu  šehida  na  Uhudu  u 
jedan  ćefin,  pitajući:  "Koje  od  njih  više  znao  Kur'ana  napamet?",  pa  bi  onoga  kojeg 
bi  mu  pokazali  stavljao  prvog  u  kabur,  a  zatim  je  rekao:  "Ovima  sam  ja  svjedok  na 
Sudnjem  danu."  Naredio  je  da  ih  ukopaju  u  onome  u  čemu  su  poginuli,  nije  ih 
gasulio  niti  im  klanjao  dženazu.2 

Također  je  naredio  da  budu  ukopani  na  mjestu  pogibije  i  da  one  koji  su  već 
odneseni  u  Medinu  vrate  natrag.3 

Kada  je  Allahov  Poslanik,  sallallahu  alejhi  ve  sellem,  vidio  kako  je  Hamza  b. 
Abdul-Muttalib  izmasakriran,  veoma  se  ražalostio,  plakao  je  i  jecao.  Rekao  je:  "Da 
to  neće  ražalostiti  Safijju  i  postati  običaj  poslije  mene,  ostavio  bih  ga  da  ga  pojedu 
zvijeri  i  ptice  grabljivice.  A  ako  mi  Allah  omogući,  masakrirat  ću  trideset  Kurejšija  za 
njega."  Vidjevši  koliko  je  Poslanik,  sallallahu  alejhi  ve  sellem,  tužan  i  ljut  zbog  ono- 
ga što  su  nevjernici  uradili  njegovom  amidži,  ashabi  su  rekli:  "Ako  nam  Allah  omo- 
gući da  ih  se  dočepamo,  napravit  ćemo  nad  njima  takav  masakr  kakav  Arapima  nije 
poznat."4 

Povodom  toga  Allah  je  objavio: 

"Ako  hoćete  na  nepravdu  uzvratiti,  onda  učinite  to  samo  u  onolikoj  mjeri 
koliko  vam  je  učinjeno;  a  ako  otrpite  -  to  je,  doista,  bolje  za  strpljive.1 1 5 

Mnogobošci  su  počinili  mnoga  zvjerstva,  masakrirali  su  poginule  muslimane, 
rasijecali  im  trbuhe,  odsijecali  noseve  uši  i  spolne  organe.6  Unatoč  tome,  Poslanik, 
sallallahu  alejhi  ve  sellem,  i  ashabi  su  se  povinovali  Allahovim  odredbama,  Poslanik, 
sallallahu  alejhi  ve  sellem,  oprostio  je,  strpio  se,  iskupio  se  za  zakletvu  i  zabranio 
masakriranje. 


1  Ibn  Hišam,  Es-Siretun-Nebevijje,  2/109. 

2  Sahihul-Buhari,  Kitabul-dženaiz,  br.  4079. 

3  Es-Sujuti,  Sunenun-Nesai,  Hašijetus-Sindi,  Kitabul-dženaiz,  bab:  Ejne judfenuš-šehid,  4/79,  br.  2006. 

4  Es-Siretun-Nebevijje,  3/106. 

5  Sura  En-Nahl,  126. 

6  Ebu  Faris,  Gazvetu  Uhud,  str.  104. 


Život  i  djelb  posljednjeg  Vjemvjt 

Ibn  Ishak  od  Semure  b.  Džunduba,  radijallahu  anhu,  prenosi  da  je  rekao: 
"Allahov  Poslanik,  sallallahu  alejhi  ve  sellem,  nikada  nije  napustio  sijelo  u  kojem  je 
sjedio  prije  nego  što  bi  nas  podstakao  na  udjeljivanje  sadake  i  zabranio  masakri- 
ranje."1 

Treće:  Poslanikova  dova  na  dan  Uhuda 

Allahov  Poslanik,  sallallahu  alejhi  ve  sellem,  imamio  je  ashabima  podne- 
namaz  klanjajući  u  sjedećem  položaju,  jer  je  izgubio  mnogo  krvi,  a  muslimani  iza 
njega  su,  također,  klanjali  sjedeći.  Nakon  namaza,  Vjerovjesnik,  sallallahu  alejhi  ve 
sellem,  uputio  je  Allahu  dovu.  Rekao  je  ashabima:  "Poravnajte  se  da  uputim  dovu 
svome  Gospodaru."  Ashabi  su  se  poredali  u  saffove,  pa  je  Poslanik,  sallallahu  alejhi 
ve  sellem,  počeo  doviti  riječima  koje  ukazuju  na  dubinu  imana.2  Dova  je  glasila: 
"Allahu  moj,  Tebi  pripada  sva  hvala.  Niko  ne  može  uskratiti  ono  što  Ti  daš,  niti 
može  dati  ono  što  Ti  uskratiš.  Koga  Ti  ostaviš  u  zabludi,  niko  ga  ne  može  uputiti,  a 
koga  uputiš,  niko  ga  ne  može  u  zabludu  odvesti.  Niko  ne  može  dati  ono  što  Ti 
uskratiš,  niti  ko  može  uskratiti  ono  što  Ti  daš.  Niko  ne  može  približiti  ono  što  Ti 
udaljiš,  niti  iko  može  udaljiti  ono  što  Ti  približiš.  Allahu  moj,  obaspi  nas  Svojim  bla- 
goslovima, milošću,  dobrotom  i  opskrbom.  Allahu  moj,  molim  Te  za  vječne  blago- 
dati koje  nikada  neće  nestati.  Allahu  moj,  molim  Te  za  blagodat  na  dan  pobjede  i 
za  sigurnost  na  Dan  straha.  Utječem  se  Tebi  od  zla  koje  si  nam  dao  i  zla  koje  si  od 
nas  otklonio.  Allahu  naš,  učini  da  zavolimo  iman  i  ukrasi  ga  u  našim  srcima,  i  učini 
da  zamrzimo  nevjerstvo,  grijehe  i  nepokornost.  Učini  nas  od  upućenih,  usmrti  nas 
kao  muslimane  i  proživi  nas  kao  muslimane  i  priključi  nas  dobrima,  sačuvaj  nas 
poniženja,  uzaludnog  kajanja  i  smutnje.  Allahu  moj,  oglasi  rat  nevjernicima  koji  po- 
riču Tvoga  Poslanika,  spusti  na  njih  poniženje  i  kaznu,  i  oglasi  rat  nevjernicima 
kojima  je  data  Knjiga!  Ti  si  Istinski  Bog!"3 

Nakon  toga  uzjahao  je  svoga  konja  i  vratio  se  u  Medinu.4 

Allahov  Poslanik,  sallallahu  alejhi  ve  sellem,  na  ovaj  je  način  podučio  ummet 
da  je  dova  za  pobjedu  i  pomoć  šerijatski  propisana  i  da  Allahu  treba  doviti  i  u  tre- 
nucima pobjede  i  u  trenucima  poraza,  jer  je  dova  srž  ibadeta  i  jedan  od  najefi- 
kasnijih načina  otklanjanja  nevolje  i  postizanja  željenoga.  Osim  toga,  na  taj  način 
srca  se  vezuju  za  svoga  Stvoritelja,  pa  On  na  njih  spušta  smiraj,  postojanost  i  smire- 
nost, te  im  daje  ogromnu  duhovnu  snagu,  što  ih  podstiče  da  teže  ka  uzvišenim 
ciljevima  i  Allahovim  nagradama. 

Iako  je  bitka  okončana,  Vjerovjesnik,  sallallahu  alejhi  ve  sellem,  bio  je  u  stanju 
pripravnosti  pa  je  zatražio  od  ashaba  da  stanu  u  redove  kako  bi  uputio  dovu  svome 


1  Ibn  Hišam,  Es-Siretun-Nebevijje,  3/107. 

2  Ebu  Šehbe,  Es-Siretun-Nebevijje,  2/210. 

3  Medžme'uz-zeva'id,  6/121-122.  El-Hejsemi  kaže:  "Bilježi  ga  Ahmed  putem  El-Buharijinih  prenosilaca." 

4  Es-Siretun-Nebevijjetus-sahiha,  2/394. 


(r.  Afy'a  MuHammedes-  Saflafn 


Gospodaru.  To  je  veličanstven  prizor  koji  pokazuje  dubok  iman  i  apsolutnu  preda- 
nost Gospodaru  svih  svjetova,  koji  daje  i  uzima,  i  niko  ne  može  spriječiti  Njegov 
sud. 

Ovo  je  jedan  od  najdivnijih  prizora  pokornosti  kojima  se  pobožnjak  uzdiže  i 
pokazuje  veličina  i  uzvišenost  Gospodara,  i  ističe  zahvalnost  i  slavljenje  Stvoritelja.1 

Četvrto:  Praćenje  neprijateljskog  kretanja 

Nakon  povlačenja  mnogobožačke  vojske  sa  bojnog  polja,  Allahov  Poslanik, 
sallallahu  alejhi  ve  sellem,  poslao  je  Aliju  b.  Ebu  Taliba,  odmah  po  okončanju  bitke, 
da  provjeri  u  kojem  pravcu  odlaze  neprijatelji.  Poslanik,  sallallahu  alejhi  ve  sellem, 
rekao  mu  je:  "Pođi  za  neprijateljima  i  ispitaj  kako  se  ponašaju  i  šta  planiraju.  Ako  ne 
budu  jahali  konje  i  deve,  znači  da  planiraju  povratak  u  Mekku,  a  ako  budu  jahali 
konje  i  deve,  znači  da  planiraju  napasti  Medinu.  Tako  mi  Onoga  u  čijoj  je  ruci  moja 
duša,  ako  krenu  ka  Medini,  poći  ćemo  za  njima  i  boriti  se  s  njima  u  Medini." 

Alija  kazuje:  "Krenuo  sam  za  njima  i  vidio  kako  vode  konje  i  deve  pored  sebe 
i  odlaze  ka  Mekki."2  Alija  se  nakon  toga  vratio  i  o  tome  obavijestio  Poslanika,  salla- 
llahu alejhi  ve  sellem. 

Neke  pouke  iz  ovog  događaja: 

Ovaj  događaj  ističe  Poslanikovu,  sallallahu  alejhi  ve  sellem,  budnost  u  praće- 
nju neprijateljskog  kretanja,  Poslanikovu,  sallallahu  alejhi  ve  sellem,  sposobnost  u 
procjeni  stvari,  visoki  borbeni  duh,  što  se  pokazuje  kroz  njegovu  spremnost  da  se 
bori  sa  mnogobošcima  ako  pokušaju  napasti  Medinu.  Vjerovjesnik,  sallallahu  alejhi 
ve  sellem,  imao  je  povjerenja  u  Aliju,  radijallahu  anhu,  i  znao  je  daje  on  toga  do- 
stojan. Alija  je  pokazao  da  je  hrabar,  jer  da  ga  je  ova  vojska  primijetila,  ne  bi  se 
ustručavali  da  ga  ubiju.3 

Potrebno  je  istaći  da  je  Vjerovjesnik,  sallallahu  alejhi  ve  sellem,  ostao  na 
bojnom  polju  nakon  završetka  bitke  i  obilazio  ranjenike  i  šehide,  naredio  je  ukopa- 
vanje šehida,  obratio  se  Allahu  dovom,  poslao  je  Aliju  da  izvidi  u  kojem  pravcu 
odlaze  neprijatelji.  Sve  je  to  uradio  da  bi  sačuvao  stečenu  pobjedu,  jer  je  Allah 
postavio  zakone  i  odredio  uzroke  pobjede  i  poraza.  Ko  ispuni  uzroke  pobjede  i 
iskreno  se  osloni  na  Allaha,  nadati  se  da  će  mu  Allah  dati  pobjedu.  Allah  je  rekao: 

"Prema  Allahovom  zakonu  koji  oduvijek  važi,  a  ti  nećeš  vidjeti  da  se  Allahov 
zakon  promijeni."4 


1  Muhammed  Fejdallah,  Suver  ve  iber  minel-džihadin-Nebevijji  fil-Medine,  str.  132-133. 

2  El-Bidaje  ven-nihaje,  4/41. 

3  Ebu  Faris,  Gazvetu  Uhud,  str.  95-96. 

4  Sura  El-Feth,  23. 

Peto:  Pohod  na  Hamraul-Esed 

U  ovom  pohodu  također  se  pokazuje  kako  je  Vjerovjesnik,  sallallahu  alejhi  ve 
sellem,  poduzimao  uzroke  pobjede. 

U  nekim  predajama  se  navodi  da  je  Vjerovjesnik,  sallallahu  alejhi  ve  sellem, 
preko  nekih  svojih  sljedbenika  dobijao  informacije  o  mnogobošcima  i  nakon  što  su 
se  vratili  u  Mekku.  Tako  je  obaviješten  daje  Ebu  Sufjan  kritizirao  neke  svoje  vojnike 
jer  se  nisu  uspjeli  osvetiti  Muhammedu,  sallallahu  alejhi  ve  sellem,  i  njegovoj  vojsci. 

Prenosi  se  od  Ibn  Abbasa,  radijallahu  anhuma,  daje  rekao:  "Vraćajući  se  sa 
Uhuda,  u  mjestu  Er-Revha',  Ebu  Sufjan  se  obratio  mnogobošcima:  'Niti  ste  Muham- 
meda  ubili,  niti  ste  se  vinom  napojili!  Ništa  niste  postigli!'"1 

Iz  ove  predaje  zaključujemo  da  je  Vjerovjesnik,  sallallahu  alejhi  ve  sellem, 
poslao  izvidnicu  da  prati  kretanje  mnogobožaca  kako  bi  spriječio  da  mu  prirede 
bilo  kakvo  iznenađenje.  Kada  je  čuo  da  su  mnogobošci  odlučili  da  se  vrate  i  napad- 
nu Medinu,  krenuo  je  u  pohod  na  Hamraul-Esed  sa  ashabima  koji  su  učestvovali  na 
Uhudu. 

Ibn  Ishak  kaže:  "Bitka  na  Uhudu  odigrala  se  u  subotu  polovinom  mjeseca 
ševvala.  Sljedećeg  dana,  šesnaestog  ševvala,  mujezin  je  pozvao  u  pohod  naglasivši 
da  se  za  polazak  spreme  samo  oni  koji  su  prethodnog  dana  učestvovali  na  Uhudu. 
Međutim,  Džabir  b.  Abdullah  zamolio  je  Poslanika,  sallallahu  alejhi  ve  sellem,  da  ga 
primi  te  gaje  primio.  Vjerovjesnik,  sallallahu  alejhi  ve  sellem,  izašao  je  u  ovaj  pohod 
da  bi  zastrašio  neprijatelje  i  pokazao  im  da  ih  Bitka  na  Uhudu  nije  oslabila. 

Ashabi  su  se  odazvali  pozivu  u  džihad,  čak  i  ranjenici.  Jedan  čovjek  iz  ple- 
mena Benu  Abdul-Ešhel  pričao  je:  "Moj  brat  i  ja  učestvovali  smo  na  Uhudu  i  oboji- 
ca smo  ranjeni.  Kada  je  mujezin  Allahovog  Poslanika,  sallallahu  alejhi  ve  sellem, 
pozvao  u  novi  pohod,  ja  i  moj  brat  smo  rekli:  'Zar  da  propustimo  bitku  sa  Allahovim 
Poslanikom.'  Nismo  imali  jahalice  i  obojica  smo  bili  ranjeni,  ali  smo  krenuli  u 
pohod.  Ja  sam  bio  lakše  povrijeđen,  pa  kada  bi  se  moj  brat  umorio,  nosio  bih  ga. 
Jednu  dionicu  puta  sam  ga  nosio,  a  jednu  je  on  sam  prelazio  sve  dok  nismo  stigli 
na  odredište  muslimana."2 

Vjerovjesnik,  sallallahu  alejhi  ve  sellem,  išao  je  naprijed  sve  dok  kod  Hamraul- 
Eseda  nije  stigao  mnogobožačku  vojsku.  Ostao  je  na  tom  mjestu  tri  dana  i  svojim 
ostankom  uputio  izazov  mnogobošcima,  ali  oni  se  nisu  usudili  napasti  ga.  Za  to 
vrijeme  Allahov  Poslanik,  sallallahu  alejhi  ve  sellem,  bio  je  naredio  da  se  pale  vatre, 
pa  su  ashabi  palili  više  od  pet  stotina  vatri  u  isto  vrijeme.3 

Ma'bed  b.  Ebu  Ma'bed  el-Huza'i  bio  je  došao  kod  Allahovog  Poslanika,  salla- 


1  Medžmčuz-zevđid,  6/121.  El-Hejsemi  je  rekao:  "Prenosioci  ovog  hadisa  su  El-Buharijini  prenosioci 
osim  Muhammeda  b.  Mensura  el-Dževaza." 

2  El-Bidaje  ven-nihaje,  4/50. 

3  Ibn  Sa'd,  Et-Tabekatul-kubra,  2/43.  Prema:  Ebu  Faris,  Gazvetu  Uhud,  str.  144. 

llahu  alejhi  ve  sellem,  i  primio  islam.  Poslanik,  sallallahu  alejhi  ve  sellem,  naredio  mu 
je  da  stigne  Ebu  Sufjana  i  prestraši  ga.  Ma'bed  gaje  stigao  u  Er-Revha'.  Ebu  Sufjan 
ga  je  upitao:  "Kakve  vijesti  donosiš?"  Pošto  Ebu  Sufjan  nije  znao  da  je  Ma'bed 
primio  islam,  Ma'bed  je  rekao:  "Dolaze  Muhammed  i  njegovi  ashabi,  kivni  su  na 
vas,  izašli  su  u  velikom  broju,  a  oni  koji  su  ostali,  kaju  se  zbog  ostanka."  Ebu  Sufjan 
je  rekao:  "Šta  to  kažeš!?"  Ma'bed  je  nastavio:  "Mislim  da  se  nećeš  uspjeti  ni  spre- 
miti za  pokret  a  već  ćeš  ugledati  prve  skupine  njihove  vojske."  Ebu  Sufjan  je  rekao: 
"Boga  mi,  mi  smo  se  okupili  odlučni  da  ih  iskorijenimo."  Ma'bed  je  rekao:  "Neću  to 
dozvoliti!  Ono  što  sam  vidio,  nagnalo  me  da  spjevam  stihove."  "Kakve  stihove?", 
upitao  je  Ebu  Sufjan.  Ma'bed  je  počeo  recitirati: 

Moja  jahalica  za  malo  se  srušila 
jer  se  Zemlja  zatresla  od  silnih  četa 

hrabrih  lavova  koji  žure  u  boj 
za  strah  ne  znaju,  kolja  se  ne  boje. 
Pomislio  sam  Zemlja  se  prevrnula 
a  kada  sam  čuo  za  vođu  nesavladivog 
rekoh:  Teško  Ibn  Harbu  ako  se  sretnu 
kada  se  u  talasima  iza  brda  pojave. 
Upozoravam  junake  i  obraćam  se 
svakom  pametnom  i  razumnom 
čuvajte  se  vojske  Ahmedove. 
Ovo  nisu  prazne  riječi1. 

Ovi  stihovi  su  odvratili  Ebu  Sufjana  i  njegovu  vojsku  od  namjere.  Ebu  Sufjan 
je  pokušao  da  povlačenje  pokrije  psihološkim  ratom.  Nastojeći  zastrašiti  muslima- 
ne, po  karavani  Abdul-Kajsa,  koji  su  pošli  za  Medinu,  poslao  je  poruku  Allahovom 
Poslaniku,  sallallahu  alejhi  ve  sellem,  u  kojoj  je  stajalo  da  su  Ebu  Sufjan  i  njegova 
vojska  odlučili  da  se  vrate  i  napadnu  Allahovog  Poslanika,  sallallahu  alejhi  ve  sel- 
lem, i  ashabe  i  da  ih  iskorijene.  Za  tu  uslugu  Ebu  Sufjan  im  je  obećao  platiti  suhim 
grožđicama  kada  dođu  kod  njega  na  pijacu  Ukkaz.  Karavana  je  prošla  pored  Posla- 
nika, sallallahu  alejhi  ve  sellem,  u  mjestu  Hamraul-Esed  i  prenijela  Ebu  Sufjanovu 
poruku.  Poslanik,  sallallahu  alejhi  ve  sellem,  i  ashabi  rekli  su:  "Dovoljan  nam  je 
Allah,  divan  je  On  zaštitnik!"2 

Muslimani  su  čekali  u  svom  logoru,  ali  su  kurejšijski  predvodnici  izabrali 
sigurnost  i  vratili  se  u  Mekku.  Nakon  toga,  i  muslimani  su  se  vratili  u  Medinu  jakog 
duha,  sapravši  sa  sebe  sramotu  poraza  i  neuspjeha.  Ušli  su  u  Medinu  ponosno,  uz- 


1  El-Bidaje  ven-nihaje,  4/51.  Ez-Zehebi,  Tarihul-islam. 

2  Ez-Zehebi,  Tarihul-islam,  El-Megazi,  str.  226. 

dignutih  glava,  uživajući  u  pobjedi  nad  mnogobošcima,  a  licemjerima  i  Židovima  u 
Medini  su  uskratili  zadovoljstvo  naslađivanja  muslimanskim  neuspjehom.1 
Allah  o  ovom  hladnom  ratu  kaže: 

"Onima  koji  su  se  Allahu  i  Poslaniku  odazvali  i  nakon  zadobijenih  rana,  onima 
između  njih  koji  su  dobro  činili  i  bogobojazni  bili  -  pripada  nagrada  velika! 
Onima  kojima  se  -  kada  su  im  ljudi  rekli:  'Neprijatelj  se  okuplja  zbog  vas,  pa 
pazite  ih  se!1  -  vjerovanje  povećalo,  pa  su  kazali:  'Nama  je  Allah  dovoljan,  a 
divan  je  On  zaštitnik!1  Pa  su  se  vratili  s  Allahovim  blagodatima  i  obiljem,  ni- 
kakvo ih  zlo  nije  zadesilo.  Slijedili  su  zadovoljstvo  Allahovo,  a  Allah  je  neiz- 
mjerno dobar!  To  vas  samo  šejtan  plaši  pristalicama  svojim,  pa  ih  se  ne  bojte, 
nego  se  Mene  bojte,  ako  ste  vjernici!"2 

Na  povratku  u  Medinu,  Vjerovjesnik,  sallallahu  alejhi  ve  sellem,  zarobio  je  Ebu 
Izzeta  el-Džumehija,  pjesnika,  pa  je  naredio  da  ga  ubiju  jer  je  prekršio  ugovor  koji 
je  postigao  sa  Allahovim  Poslanikom,  sallallahu  alejhi  ve  sellem,  kada  ga  je  zarobio 
na  Bedru  i  odlučio  da  ga  pusti  pod  uvjetom  da  se  neće  boriti  protiv  muslimana,  ali 
se  Ebu  Izzet  borio  na  Uhudu.  Nakon  što  je  zarobljen,  ponovo  se  pokušao  izvući 
preklinjući:  "Allahov  Poslanice,  poštedi  me!"  Poslanikov,  sallallahu  alejhi  ve  sellem, 
odgovor  je  glasio:  "Ne,  tako  mi  Allaha!  Neću  dozvoliti  da  se  vratiš  u  Mekku  i  pričaš 
da  si  dva  puta  prevario  Muhammeda!  Odrubi  mu  glavu,  Zubejre!"3  Zubejr  mu  je 
odrubio  glavu,  a  Vjerovjesnik,  sallallahu  alejhi  ve  sellem,  rekao  je:  "Neće  vjernika 
zmija  ujesti  dva  puta  iz  iste  rupe!"4  Kasnije  se  ovaj  hadis  počeo  upotrebljavati  kao 
poslovica. 

Šerijatska  politika  je  nalagala  da  se  ovaj  pokvareni  pjesnik  ubije  jer  je  širio 
smutnju  i  pravio  nered  na  Zemlji,  a  da  mu  se  ponovo  ukazala  samilost,  omogućilo 
bi  mu  se  da  nastavi  podsticati  na  rat  protiv  muslimana. 

U  ovom  pohodu  jedini  zarobljeni  bio  je  Ebu  Izzet  el-Džumehi.5 
Broj  poginulih  muslimana  na  Uhudu  iznosio  je  sedamdeset,  što  podržava  i 
tumačenje  riječi: 


1  Suver  ve  iber  minel-džihadin-Nebevijjfil-Medine,  str.  142. 

2  Sura  Ali  Imran,  172-175. 

3  Ibn  Hišam,  Es-Siretun-Nebevijje,  3/116. 

4  Sahihul-Buhari,  Kitabul-edeb,  bab:  La  juldegul-mer'u,  br.  6133,  7/134. 

5  El-Bidaje  ven-nihaje,  4/53. 

"Zar  niste  rekli,  kada  vas  je  snašla  nevolja  koju  ste  vi  njima  dvostruko  nanijeli: 
'Odakle  sada  ovo?1  Reci:  To  je  od  vas  samih!1  Allah  doista  sve  može!"1 

Ajet  je  protumačen  kao  utjeha  vjernicima  za  stradanje  na  Uhudu.  Ibn  Atijje  je 
rekao:  "Mnogobošci  su  ubili  sedamdeset  muslimana  na  Uhudu,  a  na  Bedru  su  mus- 
limani ubili  sedamdeset  mnogobožaca  i  sedamdeset  zarobili.2  A  na  strani  mnogo- 
božaca  u  Bitki  na  Uhudu  bila  su  dvadeset  dva  poginula."3 

Poslanikov,  sallallahu  alejhi  ve  sellem,  pohod  na  Hamraul-Esed  imao  je  neko- 
liko ciljeva,  od  kojih  su: 

1-  da  iz  duša  ashaba  odagna  osjećaj  gorčine  poraza; 

2-  da  ashabima  dadne  do  znanja  da  su  u  stanju  pobijediti  neprijatelja  ako  se 
otarase  slabosti  i  odazovu  Allahu  i  Njegovom  Poslaniku; 

3-  ohrabrivanje  ashaba  na  borbu  protiv  neprijatelja; 

4-  da  im  pokaže  da  je  ono  što  im  se  desilo  na  Uhudu  bio  ispit  i  iskušenje 
koje  se  desilo  Allahovom  voljom  i  Njegovom  mudrošću,  i  da  im  pokaže  da  su  njiho- 
vi neprijatelji,  iako  po  vanjštini  jaki,  u  suštini  ipak  slabi.4 

Ovaj  Poslanikov,  sallallahu  alejhi  ve  sellem,  pohod  na  Hamraul-Esed  pokazuje 
da  psihološki  rat  veoma  utječe  na  slabljenje  neprijatelja.  Poslanik,  sallallahu  alejhi 
ve  sellem,  izašao  je  na  Hamraul-Esed,  gdje  se  sa  vojskom  zadržao  tri  dana,  zapalio 
je  mnoge  vatre  koje  su  se  mogle  vidjeti  izdaleka,  pa  su  Kurejšije  mislile  da  se  radi  o 
izuzetno  velikom  broju  boraca  kojima  se  neće  moći  suprotstaviti,  tako  da  su 
prestravljenih  srca  nastavili  put  ka  Mekki.5 

Ibn  Sa'd  kaže:  "Allahov  Poslanik,  sallallahu  alejhi  ve  sellem,  i  ashabi  ulogorili 
su  se  u  Hamraul-Esedu.  Muslimani  su  tih  noći  palili  po  petsto  vatri  koje  su  se  vidjele 
izdaleka  i  sa  svih  strana,  pa  je  time  Allah  otjerao  neprijatelje."6 

Šesto:  Učešće  muslimanki  u  Bitki  na  Uhudu 

Bitka  na  Uhudu  bila  je  prva  bitka  u  kojoj  su  učestvovale  muslimanke.  One  su 
odigrale  veliku  ulogu  u  napajanju  boraca  vodom  i  previjanju  ranjenika.  U  ovoj  bitki 
muslimanke  su  pokazale  iskrenost  imana  i  prava  junačka  djela.  Izašle  su  da  bi  napa- 
jale vodom  žedne  i  previjale  ranjenike,  a  neke  od  njih  su  se  istakle  u  zaustavljanju 
mnogobožačkih  napada  na  Poslanika,  sallallahu  alejhi  ve  sellem. 

Neke  ashabijke,  učesnice  Bitke  na  Uhudu  su:  majka  vjernika  Aiša,  Ebu  Bekro- 


1  Sura  Ali  Imran,  165. 

2  Ibn  Atijje,  El-Muharrer  el-vedžiz,  3/411. 

3  El-Bakiri,  Mervijatu  Gazvetu  Uhud,  str.  367-369. 
^FiZilalil-Kur'an,  1/519. 

5  Ebu  Faris,  Gazvetu  Uhud,  str.  51. 

6  Ibn  Sa'd,  Et- Tabekat,  2/49. 

va  kćerka,  Ummu  Ammara,  Hamna  bint  Džahš  el-Esedijja,  Ummu  Salit,  Ummu 
Sulejm,  te  nekolicina  ensarijki.1 

Sa'lebe  b.  Ebu  Malik  kaže:  "Omer  b.  El-Hattab  podijelio  je  vunene  ogrtače  že- 
nama u  Medini  pa  je  ostao  jedan  dobar  ogrtač  te  mu  rekoše:  'Dodijeli  ga  Posla- 
nikovoj  unuci  koju  si  oženio.'  Mislili  su  na  Ummu  Kulsum,  Alijinu  kćerku.  Omer  je 
rekao:  'Ummu  Salit  je  preča  da  ga  dobije,  jer  je  ona  u  Bitki  na  Uhudu  nosila  punu 
mješinu  vode  i  pojila  nas.'"2 

Djela  ashabijki  u  Bitki  na  Uhudu 

1-  Napajanje  žednih  mudžahida 

Enes,  radijallahu  anhu,  pripovijeda:  "Na  dan  Uhuda  ashabi  su  napustili  Vjero- 
vjesnika,  sallallahu  alejhi  ve  sellem."  Zatim  je  rekao:  "Vidio  sam  Aišu,  Ebu  Bekrovu 
kćer,  i  Ummu  Sulejm,  bile  su  zavrnutih  rukava,  vidio  sam  halke  na  njihovim  noga- 
ma, poskakivale  su  noseći  mješine  s  vodom." 

Drugi  ashabi  spominju  da  su  nosile  mješine  na  svojim  leđima  i  sipale  vodu 
ranjenicima  u  usta,  zatim  bi  odlazile  da  napune  mješinu  vodom  i  dolazile  da  napa- 
jaju ranjenike.3 

Ka'b  b.  Malik,  radijallahu  anhu,  kazuje:  "Vidio  sam  Ummu  Sulejm  bint  Milhan 
i  Aišu  kako  na  dan  Uhuda  na  leđima  nose  mješine  s  vodom,  i  Hamna  bint  Džahš  je 
napajala  žedne  i  previjala  ranjenike,  i  Ummu  Ejmen  je  previjala  ranjenike."4 

2-  Previjanje  ranjenih 

Od  Enesa  b.  Malika,  radijallahu  anhu,  prenosi  se  daje  rekao:  "Allahov  Posla- 
nik, sallallahu  alejhi  ve  sellem,  vodio  je  u  bitke  Ummu  Sulejm  i  neke  ensarijke  da  bi 
napajale  vodom  žedne  i  previjale  ranjene."5 

Abdurrezzak  bilježi  od  Ez-Zuhrija  da  su  žene  učestvovale  u  Vjerovjesnikovim, 
sallallahu  alejhi  ve  sellem,  bitkama  pojeći  borce  i  previjajući  ranjene.6 

Er-Rubej'a  bint  Muavviz  rekla  je:  "Učestvovale  smo  u  Vjerovjesnikovim,  salla- 
llahu alejhi  ve  sellem,  bitkama  pojeći  žedne  i  poslužujući  ih,  i  vraćale  smo  ranjene  i 
mrtve  u  Medinu."7 

Od  Ebu  Hazima  se  prenosi  da  je  čuo  Sehla  b.  Sa'da,  radijallahu  anhu,  kako, 
odgovarajući  na  pitanje  o  ranama  Allahovog  Poslanika,  sallallahu  alejhi  ve  sellem, 
kaže:  "Tako  mi  Allaha,  znam  koje  prao  Poslanikove,  sallallahu  alejhi  ve  seltem,  rane 


1  Sahihu  Musiim,  Kitabul-džihad,  bab:  Gazvetun-nisa',  br.  1779. 

2  Sahihul-Buhari,  Kitabul-megazi,  br.  4071. 
lSahihul-Buhari,  Kitabul-džihadi  ves-sijeri,  bab:  Gazvetun-nisa1,  br.  2880. 

4  El-Vakidi,  El-Megazi,  1/249. 

5  Sahihu  Musiim,  Kitabul-džihad  ves-sijer,  bab:  Gazvetun-nisđ,  br.  1810. 

6  Ibn  Hadžer,  Fethul-bari,  6/82. 

7  Sahihul-Buhari,  Kitabul-džihad  ves-sijer,  br.  2882  i  2883. 

i  koje  sipao  vodu  i  kako  su  ga  liječili:  Fatima,  Poslanikova  kćerka,  prala  je  njegove 
rane,  Alija  je  sipao  vodu,  a  kada  je  Fatima  primijetila  da  voda  samo  povećava  krva- 
renje, uzela  je  komad  prostirke,  zapalila  je  i  prislonila  je  na  ranu  i  tako  je  zaustavila 
krvarenje."1 

3-  Borba  sabljom  na  braniku  islama  i  Poslanika 

U  Bitki  na  Uhudu  protiv  mnogobožaca  se  borila  samo  Ummu  Ammara 
Nusejba  el-Mazinijja.  Damra  b.  Seid  prenosi  od  svoje  nane  koja  je  na  Uhudu  pojila 
borce,  da  je  rekla:  "Čula  sam  Vjerovjesnika,  sallallahu  alejhi  ve  sellem,  da  kaže: 
'Mjesto  Nusejbe  bint  Ka'b  danas  bolje  je  od  mjesta  toga  i  toga."'  Pridržavala  je 
svoju  haljinu  i  žestoko  se  borila  te  je  zadobila  trinaest  rana.  Kada  je  umrla,  bila  sam 
jedna  od  žena  koja  ju  je  ogasulila  pa  sam  izbrojala  trinaest  ožiljaka  na  njenom  tije- 
lu. Vidjela  sam  kako  je  Ibn  Kamie  udara  po  leđima,  od  čega  je  imala  veliku  ranu 
koju  je  liječila  godinu  dana.  Kada  je  Vjerovjesnikov,  sallallahu  alejhi  ve  sellem,  muje- 
zin pozvao  u  Pohod  na  Hamraul-Esed,  obukla  je  odjeću,  ali  zbog  silnog  krvarenja 
nije  mogla  poći,  cijelu  tu  noć  smo  joj  liječili  rane.  Nakon  povratka  iz  Hamraul- 
Eseda,  Vjerovjesnik,  sallallahu  alejhi  ve  sellem,  prije  nego  stoje  otišao  svojoj  kući, 
poslao  je  njenog  brata  Abdullaha  b.  Ka'ba2  da  vidi  kako  je,  pa  kada  gaje  obavijes- 
tio daje  dobro,  Vjerovjesnik,  sallallahu  alejhi  ve  sellem,  mnogo  se  obradovao.3 

Prof.  Husejn  el-Bakiri,  komentirajući  Nusejbino  učešće  u  oružanoj  borbi, 
rekao  je:  "Nema  vjerodostojne  predaje  o  borbi  žene  uz  muškarca,  osim  slučaja  Nu- 
sejbe. Međutim,  Nusejbino  učešće  u  borbi  biloje  iz  nužde  jer  je  vidjela  da  su  ashabi 
ostavili  Allahovog  Poslanika,  sallallahu  alejhi  ve  sellem,  čiji  je  život  doveden  u  opas- 
nost. Ummu  Ammara  se  nalazila  u  situaciji  u  kojoj  je  oružana  borba  obaveza  svako- 
me koje  u  stanju  nositi  oružje,  svejedno  bio  muškarac  ili  žena."4 

Dr.  Ekrem  Dija'  el-Umeri,  o  predajama  u  kojima  se  spominje  učešće  žena  u 
borbi,  kaže:  "Ove  predaje  ukazuju  da  je  dozvoljeno  da  žene  u  nuždi,  ukoliko  neće 
doći  do  smutnje,  mogu  učestvovati  u  liječenju  i  njezi  ranjenih,  s  tim  da  su  i  tada 
dužne  pridržavati  se  pravila  o  islamskom  odijevanju  i  moralnih  načela.  Također, 
ženama  je  dozvoljeno  da  se  brane  od  napada,  ali  džihad  je  obaveza  samo  muškar- 
cima, osim  ako  neprijatelj  prodre  u  muslimansku  zemlju  -  tada  je  i  muškarcima  i 
ženama  obaveza  pružiti  otpor."5 

Prof.  Muhammed  Ahmed  Bašemil  kaže:  "Bitka  na  Uhudu  bila  je  prva  bitka  u 
kojoj  je  žena  muslimanka  učestvovala  u  borbi  protiv  mnogobožaca.  Dokazano  je  da 
se  samo  jedna  žena  borila  u  ovoj  bitki  i  nije  izašla  sa  namjerom  da  se  bori  i  nije  bila 


1  Sahihul-Buhari,  Kitabul-megazi,  br.  4075. 

2  Ez-Zehebi,  Sijeru  e'alamin-Nubela',  2/278. 

3  El-Vakidi,  El-Megazi,  1/269-270. 

4  Mervijat  Gazvetu  Uhud,  str.  254. 

5  Es-Siretun-Nebevijjetus-sahiha,  2/391. 

vojnik  poput  muškaraca,  nego  je  izašla  da  pruži  muslimanskim  borcima  pomoć  u 
vidu  napajanja  žednih  ranjenika  i  slično.  Uz  tof  ova  žena  koja  je  učestvovala  u  borbi 
nije  bila  mlada,  a  u  bitku  je  izašla  sa  mužem  i  dva  sina,  koji  su  bili  borci,  a  osim  toga 
bila  je  visokog  morala.  Prema  tome,  današnje  žene  koje  odijevaju  uniformu  i  pojav- 
ljuju se  među  muškarcima  zavodljivog  izgleda,  uopće  se  ne  mogu  porediti  sa  ovom 
plemenitom  ashabijkom. 

Isto  tako,  današnji  muškarci  se  ne  mogu  porediti  sa  muškarcima  onoga  doba 
po  časnom  ponašanju,  postojanosti,  čednosti  i  hrabrosti.  Borci  sa  kojima  je  žena 
učestvovala  u  Bitki  na  Uhudu  bili  su  najodabranija  generacija  ummeta,  simbol  časti 
i  čestitosti,  primjer  hrabrosti  i  postojanosti.  Zato  učešće  ove  žene  u  Bitki  na  Uhudu 
nikako  nije  ispravno  uzeti  kao  šerijatsko  pravilo  dozvoljenosti  regrutiranja  žena  u 
ovom  vremenu,  da  poput  muškaraca  bude  regularni  vojnik,  jer  je  analogija  u  ovom 
slučaju  analogija  dvije  različite  stvari,  što  je  potpuno  neispravno."1 

Sedmo:  Ashabijke  daju  ummetu  lekciju  iz  strpljivosti 

1-  Safijja  bint  Abdul-Muttalib 

Nakon  pogibije  svog  brata  Hamze,  došla  je  na  Uhud.  Pošto  je  Hamza  bio  iz- 
masakriran,  odsječenog  nosa,  ušiju  i  spolovila,  rasporenog  trbuha,  Allahov  Poslanik, 
sallallahu  alejhi  ve  sellem,  rekao  je  njenom  sinu  Zubejru  b.  El-Avvamu:  "Stigni  je  i 
vrati  je  da  ne  vidi  šta  su  uradili  sa  njenim  bratom."  Zubejr  joj  je  rekao:  "Majko,  Alla- 
hov Poslanik,  sallallahu  alejhi  ve  sellem,  naređuje  ti  da  se  vratiš."  Upitala  je:  "A 
zašto?  Već  sam  čula  da  mije  brat  izmasakriran  radi  Allahove  vjere.  Zadovoljni  smo 
Njegovom  odredbom,  osaburit  ćemo  i  nadati  se  Njegovoj  nagradi,  ako  Bog  da!" 
Kada  je  Zubejr  prenio  Allahovom  Poslaniku,  sallallahu  alejhi  ve  sellem,  ove  riječi, 
Poslanik  je  rekao:  "Sklonijoj  se  s  puta!"  Došla  je  kod  njega,  klanjala  mu  dženazu, 
dovila  da  mu  Allah  oprosti  grijehe  i  govorila:  "Allahovi  smo  i  Njemu  ćemo  se  svi 
vratiti!"2 

2-  Hamna  bint  Džahš 

Nakon  što  je  pokopao  ashabe,  Allahov  Poslanik,  sallallahu  alejhi  ve  sellem, 
vratio  se  sa  Uhuda.  U  putu  gaje  srela  Hamna  bint  Džahš,  pa  joj  je  Allahov  Poslanik, 
sallallahu  alejhi  ve  sellem,  rekao:  "Očekuj  nagradu!"  Ona  je  upitala:  "Zbog  čega, 
Allahov  Poslaniče?"  Rekao  je:  "Poginuo  ti  je  daidža  Hamza  b.  Abdul-Muttalib!"  Ona 
je  rekla:  "Allahovi  smo  i  Njemu  ćemo  se  svi  vratiti.  Neka  mu  Allah  oprosti  grijehe  i 
neka  mu  je  prijatna  šehidska  smrt!"  Zatim  joj  je  Poslanik,  sallallahu  alejhi  ve  sellem, 
ponovo  rekao:  "Očekuj  nagradu!",  a  ona  je  upitala:  "Zbog  čega,  Allahov  Posla- 
niče?" Rekao  je:  "Poginuo  ti  je  muž  Mus'ab  b.  Umejr!"  Hamna  je  počela  jadikovati  i 


1  Muhammed  Bašemil,  Gazvetu  Uhud,  str.  171-173. 

2  Ibn  Hišam,  Es-Siretun-Nebevijje,  3/108. 

govoriti:  "0  žalosti!"  Vidjevši  kako  je  podnijela  pogibiju  brata  i  daidže,  a  kako  se 
ražalostila  zbog  smrti  muža,  Allahov  Poslanik,  sallallahu  alejhi  ve  sellem,  rekao  je: 
"Muž  kod  žene  ima  posebno  mjesto!"  Zatim  ju  je  upitao:  "Zašto  si  izgovorila  ove 
riječi?"  Odgovorila  je:  "Zbog  tuge  jer  su  mu  djeca  ostali  jetimi,  pa  pazi  na  nas!" 
Allahov  Poslanik,  sallallahu  alejhi  ve  sellem,  uputio  je  Allahu  dovu  za  nju  i  njenu 
djecu  da  im  dadne  svako  dobro.1  Kasnije  se  udala  za  Talhu  b.  Ubejdullaha  i  rodila 
mu  dva  sina,  Imrana  i  Muhammeda.  Muhammed  je  bio  najpažljiviji  prema  njenoj 
djeci.2 

3-  Žena  iz  Benu  Dinara 

Sa'd  b.  Ebu  Vekkas  kazuje:  "Allahov  Poslanik,  sallallahu  alejhi  ve  sellem, 
prolazio  je  pored  jedne  žene  iz  plemena  Benu  Dinar  kojoj  su  na  Uhudu  poginuli 
muž,  brat  i  otac.  Kada  su  joj  javili  za  njihovu  pogibiju,  upitala  je:  "A  šta  je  sa  Allaho- 
vim  Poslanikom?"  Rekoše  joj:  "On  je,  hvala  Allahu,  dobro  kao  što  želiš!"  Rekla  je: 
"Pokažite  mi  ga!  Hoću  da  ga  vidim!"  Pokazali  su  joj  ga,  pa  kada  gaje  vidjela,  rekla 
je:  "Svaka  nevolja  je  mala  ako  si  ti  dobro!"3 

To  je  trag  koji  iman  ostavlja  na  duše  muslimana. 

4-  Kebša  bint  Ubejd,  majka  Sa'da  b.  Muaza 

Sa'dova  majka  je  izašla  pred  Allahovog  Poslanika,  sallallahu  alejhi  ve  sellem,  i 
ugledala  ga  na  konju.  Sa'd  b.  Muaz  pridržavao  je  uzde  njegovog  konja  i  rekao  je: 
"Allahov  Poslaniče,  ono  je  moja  majka!"  Allahov  Poslanik,  sallallahu  alejhi  ve  sellem, 
rekao  je:  "Neka  je  dobro  došla!"  Ona  se  približila,  posmatrala  je  Allahovog 
Poslanika,  sallallahu  alejhi  ve  sellem,  a  zatim  rekla:  "Svaka  nedaća  je  mala  ako  si 
dobro!"  Allahov  Poslanik,  sallallahu  alejhi  ve  sellem,  izrazio  je  ta'ziju4  za  pogibiju 
sina  Amra  b.  Muaza,  a  zatim  je  rekao:  "Majko  Sa'dova,  raduj  se  i  obraduj  porodice 
poginulih  da  su  njihovi  poginuli  zajedno  u  Džennetu,  njih  dvanaest  muškaraca,  i 
dato  im  je  da  se  zauzimaju  za  svoje  porodice."  Odgovorila  je:  "Zadovoljni  smo 
time,  Allahov  Poslaniče.  Ko  može  nakon  ovoga  plakati  žaleći  ih!?"  Zatim  je  rekla: 
"Allahov  Poslaniče,  dovi  za  one  koji  su  ostali  iza  njih."  Allahov  Poslanik,  sallallahu 
alejhi  ve  sellem,  uputio  je  ovu  dovu:  "Allahu  moj,  odstrani  tugu  iz  srca  njihovih, 
utješi  ih  u  njihovoj  nevolji  i  podari  im  svako  dobro!"5 


1  El-Bidaje  ven-nihaje,  4/47.  Gazvetu  Uhud  Diraše  da'vijje,  str.  236. 

2  Ebu  Faris,  Gazvetu  Uhud,  str.  109. 

3  El-Bidaje  ven-nihaje,  4/48. 

4  Dova  za  utjehu  onome  kome  je  neko  umro.  Svojevrsno  izražavanje  saučešća.  (prim.  prev.) 

5  El-Vakidi,  El-Megazi,  1/315-316. 

Četvrta  tema 
Lekcije,  pouke  i  koristi 


Kur'an  precizno  opisuje  Bitku  na  Uhudu  i  pruža  potpuniju  sliku  od  one  koju 
daju  predaje  koje  prenose  ashabi.  Zadivljujuće  i  snažno  djeluju  ti  ajeti  koji  umiruju, 
nagovještavaju  radostan  ishod,  smiruju  i  pružaju  pouku. 

Kur'anski  spomen  bitke  odlikuje  se  nad  knjigama  sire  opisom  duševnog  sta- 
nja Vjerovjesnikove,  sallallahu  alejhi  ve  sellem,  vojske.  Kur'an  je  bacio  svjetlo  na 
skrivene  tajne  srca,  za  koje  ni  sami  muslimani  nisu  znali  da  se  kriju  u  njihovim  srci- 
ma. Kur'anski  stil  u  opisu  Bitke  na  Uhudu  odlikuje  se  preciznošću,  dubinom  i  sve- 
obuhvatnošću. 

Sejjid  Kutb  je  rekao:  "Precizno  analiziranje  svakog  događaja,  svakog  pokreta, 
svake  pomisli,  duboko  zaronjavanje  u  tajne  duše  i  otkrivanje  njenih  skrivenih  osje- 
ćanja, obuhvatanje  svih  segmenata  duševnog  stanja  i  svih  dešavanja  na  terenu. 
Također,  nalazimo  živopisan,  nadahnjujući  i  skladan  prikaz  koji  duboko  i  bolno 
potresa  naše  osjećaje  pri  svakom  izrazu  i  opisu,  da  jednostavno  ne  možeš  ostati 
ravnodušan,  pruža  nam  živ  opis  i  prikazuje  događaje  kao  da  se  pred  nama  odvijaju 
i  širi  oko  sebe  plodnu  aktivnost,  pozitivno  zračenje  i  djeluje  vrlo  inspirativno."1 

Vjerovjesnikove,  sallallahu  alejhi  ve  sellem,  aktivnosti  u  odgajanju  ummeta, 
uspostavljanju  države  i  jačanju  Allahove  vjere  odraz  su  kur'anskog  poimanja  života 
koje  je  obuzimalo  njegove  osjećaje,  misli  i  čula.  Zato  nalazimo  da  je  Vjerovjesnik, 
sallallahu  alejhi  ve  sellem,  tragove  poraza  na  Uhudu  liječio  sukladno  kur'anskoj 
metodologiji.  Stoga  ćemo  rasvijetliti  neke  tačke  ove  metodologije. 

Prvo:  Podsjećanje  vjernika  na  zakone  po  kojima  se  odvija  život  i  poziv  u 
imansko  uzdizanje 

Allah  kaže: 


^mi&tfSž^  ^4lWćft^«ćS-3  > 


"Prije  vas  su  mnogi  narodi  bili  i  nestali!  Zato,  putujte  po  zemlji  i  gledajte  kako 
su  završili  oni  koji  su  istinu  poricali!  To  je  objašnjenje  ljudima,  i  putokaz  i 
pouka  za  one  koji  se  Allaha  boje!  Ne  klonite  duhom,  i  ne  žalostite  se!  Vi  ćete 
gornji  biti  ako  vjernici  budete!"2 

Ko  razmisli  o  ovim  časnim  ajetima,  zaključit  će  da  Allah  nije  prepustio  musli- 
mane šejtanskim  došaptavanjima  u  iskušenju  Bitke  na  Bedru,  nego  im  se  obratio 


1FiZilalil-Kur'anl  1/532. 
2  Sura  Ali  Imran,  137-139. 

ovim  ajetima  kojima  je  u  njihova  srca  ulio  nadu,  osnažio  ih,  učinio  postojanim, 
Svojim  smjernicama  obrisao  je  njihove  suze  i  olakšao  njihove  boli.1 
El-Kurtubi  kaže:  "To  je  Allahova  utjeha  vjernicima."2 

Prethodni  ajeti  pozivaju  nas  da  razmislimo  kako  su  skončali  prijašnji  narodi, 
kako  je  Allah  na  njih  primijenio  Svoj  zakon  po  kojem  bivaju  uništavani  zbog 
nevjerstva,  nasilja  i  grijeha.  Upotrijebljen  je  izraz  "gledajte  kako"  kao  poziv  da 
čovjek  zamisli  stanje  poricatelja,  koje  čudi  i  iznenađuje  i  koje  pruža  pouku  vjerni- 
cima, jer  je  Allah  tim  nevjernicima  dao  moć  na  zemlji  i  dao  im  mnoge  blagodati,  ali 
oni  nisu  bili  zahvalni,  pa  ih  je  uništio  zbog  njhovog  nevjerstva.3  Allah  je  rekao:  "Ne 
klonite  duhom,  i  ne  žalostite  se!  Vi  ćete  gornji  biti  ako  vjernici  budete1 1  -  ovim 
riječima  pozvao  ih  je  da  se  otarase  slabosti,  pobijede  kukavičluk  i  da  se  ne  žaloste, 
jer  su  oni  zbog  svog  imana  gornji. 

Drugo:  Pružanje  utjehe  vjernicima  i  objašnjenje  Allahovih  mudrosti  u 
određenju  događanja  na  Uhudu 

Allah  kaže: 

"Ako  vas  rane  dopadnu  -  pa  i  drugi  takvih  rana  dopadaju  -  i  te  dane  pobjede 
Mi  naizmjence  dajemo  ljudima,  da  bi  Allah  znao  one  koji  vjeruju,  odabrao 
neke  od  vas  kao  šehide.  A  Allah  ne  voli  nasilnike!  I  da  bi  vjernike  očistio,  a 
nevjernike  uništio!  Zar  mislite  da  ćete  ući  u  Džennet,  a  da  Allah  ne  ukaže  na 
one  od  vas  koji  se  bore,  i  one  koji  su  strpljivi!  Vi  ste  priželjkivali  smrt  prije 
nego  što  ste  se  s  njom  suočili,  pa  ste  je  vidjeli,  bila  je  vama  naočigled!"4 

Na  ovaj  način  Allah  im  je  poručio  da  rane  i  pogibija  ne  trebaju  utjecati  na 
smanjenje  njihovog  truda  u  džihadu  protiv  neprijatelja,  jer  kao  što  oni  dopadaju 
rana,  tako  i  njihovi  prijatelji  -  pa  ako  oni,  unatoč  stradanjima  i  lošem  završetku,  ne 
posustaju  u  ratovanju  na  putu  zablude,  vjernici,  koji  slijede  istinu  i  koje  čeka  lijep 
kraj,  preči  su  da  ne  posustaju  u  svom  džihadu.5 

U  djelu  E  l- Keššaf  stoji:  "Znači,  ako  su  vam  zadali  udarac  na  Uhudu,  vi  ste  prije 
toga  njima  zadali  udarac  na  Bedru,  a  to  ih  nije  oslabilo  ni  odvratilo  od  ponovne  bit- 


1  Hadisul-Kur'an  an  gazevatir-Resul,  1/190. 

2  Tefsirul-Kurtubl,  4/216. 

3  Hadisul-Kur'anil-kerim  an  gazevatir-Resul,  1/191. 

4  Sura  Ali  Imran,  140-143. 

5  Tefsirur-Razi,  9/14. 

ke  protiv  vas,  a  vi  ste  preči  da  ne  klonete."1 

Od  Ibn  Abbasa,  radijallahu  anhuma,  prenosi  se  da  je  rekao:  "Dan  Uhuda  bio 
je  za  dan  Bedra.  Na  dan  Uhuda  izginuli  su  vjernici  i  Allah  ih  je  uzeo  kao  šehide,  a  na 
dan  Bedra  je  Allahov  Poslanik,  sallallahu  alejhi  ve  sellem,  pobijedio  mnogobošce, 
tako  je  sreća  bila  promjenljiva."2 

Allah  je  spomenuo  četiri  mudrosti  iz  događaja  koji  su  vjernike  zadesili  na 
Uhudu,  a  to  su: 

1-  da  se  vjernicima  pokaže  Allahovo  znanje; 

2-  da  nekima  od  njih  ukaže  počast  uzimajući  ih  kao  šehide,  jer  šehidu 
pripadaju  najviši  stepeni  nagrade; 

3-  čišćenje  vjernika  od  grijeha  i  odvajanje  od  licemjera; 

4-  postepeno  uništavanje  nevjernika.3 

Treće:  Način  popravljanja  grešaka 

Govoreći  o  događaju  na  Uhudu,  Kur'an  se  blago  obraća  muslimanima,  za  raz- 
liku od  govora  o  Bedru:  strožije  su  ukoreni  za  greške  nakon  pobjede  na  Bedru  nego 
nakon  poraza  na  Uhudu. 

O  slučaju  Bedra,  Allah  kaže: 


"Nijednom  vjerovjesniku  nije  dopušteno  držati  sužnje  dok  ne  izvojuje  pobje- 
du na  zemlji;  vi  želite  ovaj  svijet,  a  Allah  želi  onaj  svijet.  Allah  je  Silni  i  Mudri. 
Da  nije  ranije  Allahove  odredbe,  snašla  bi  vas  patnja  velika  zbog  onoga  što  ste 
uzeli."4 

A  vezano  za  Uhud,  rekao  je: 


"Allah  je  već  potvrdio  obećanje  Svoje,  kada  ste  ih  vi  uništavali,  voljom  Nje- 
govom, dok  niste  neuspjeh  doživjeli  i  o  naredbi  se  razišli,  i  nepokorni  bili, 
nakon  što  vam  je  pokazao  šta  volite:  jedni  od  vas  žele  ovaj  svijet,  a  drugi  onaj 
svijet!  Onda  vas  je  on  odvojio  od  njih,  kako  bi  vas  iskušao!  I  oprostio  vam  je. 


1  Tefsirul-Keššaf,  1/465. 

2  Tefsirur-Razi,  4/105. 

3  Hadisul'Kur'anil-kerim  an  gazevatir-Resul,  1/199. 

4  Sura  El-En'am,  67-68. 

jer  Allah  je  prema  vjernicima  neizmjerno  dobar!1 11 

Ovo  je  primjer  kur'anske  mudrosti  u  odgoju  koju  iskusni  odgajatelji  znaju  pri- 
mijeniti.2 

Četvrto:  Navođenje  za  primjer  prijašnjih  mudžahida 

Allah  kaže: 

"A  koliko  je  bilo  vjerovjesnika  uz  koje  su  se  brojni  bogougodnici  borili,  pa 
nisu  klonuli  zbog  onoga  što  bi  ih  zadesilo  na  putu  Allahovom,  niti  su  posu- 
stajali,  niti  se  predavali?!  A  Allah  voli  strpljive!  Oni  nisu  govorili  ništa  drugo 
nego:  'Gospodaru  naš,  oprosti  nam  grijehe  naše  i  rasipnost  našu  u  postupcima 
našim,  učvrsti  korake  naše  i  pomozi  nam  protiv  naroda  nevjerničkog!1  Pa  im 
je  Allah  dao  nagradu  na  ovome  svijetu  i  ljepšu  nagradu  na  onome  svijetu,  a 
Allah  voli  dobročinitelje! 1,3 

Ibn  Kesir  kaže:  "Allah  ovim  i  prethodnim  ajetima  kori  poražene  na  Uhudu  koji 
su  se  prestali  boriti  kada  su  čuli  da  neko  viče:  'Muhammed  je  ubijen!',  pa  ih  je  Allah 
prekorio  zbog  bježanja  i  odustajanja  od  borbe."4 

Allah  im  je  naveo  primjer  njihove  braće  mudžahida  iz  prijašnjih  naroda,  koji 
su  se  u  brojnim  četama  borili  na  Allahovom  putu  slijedeći  svoje  vjerovjesnike,  i  nisu 
klonuli  ni  odustali  od  džihada  zbog  rana  koje  su  zadobili,  niti  su  se  predali 
neprijatelju,  nego  su  ostali  strpljivi  i  postojani  u  džihadu. 

To  je  bio  prijekor  muslimanima  koji  su  klonuli  i  posustali  kad  su  čuli  dez- 
informacije o  Posfanikovoj,  sallallahu  alejhi  ve  sellem,  pogibiji,  te  su  odustali  od 
džihada  i  predali  se  neprijateljima,  pa  je,  da  bi  ih  učvrstio,  Allah  vjernicima  naveo 
primjer  bogougodnika  iz  drevnih  naroda  koji  su  vodili  džihad  govoreći:  "Gospo- 
daru naš,  oprosti  nam  grijehe  naše  i  rasipnost  našu  u  postupcima  našim, 
učvrsti  korake  naše  i  pomozi  nam  protiv  naroda  nevjerničkog!1 1 

Grijehe  i  rasipnost  u  postupcima  pripisali  su  sebi,  iako  su  bili  bogougodnici,  i 
dovili  su  za  oprost  i  učvršćenje  pred  neprijateljem,  kako  bi  Allahovu  pobjedu 
dočekali  duševno  čisti  i  u  pokornosti  Njemu,  kao  pokajnici.  Važnost  toga  za 
ostvarenje  pobjede  pokazuje  se  u  riječima:  "Pa  im  je  Allah  dao  nagradu  na  ovo- 


1  Sura  Ali  Imran,  152. 

2  Suver  ve  iber  minel-džihadin-Nebevijj  fil-Medine,  str.  137. 

3  Sura  Ali  Imran,  146-148. 

4  Tefsir  Ibn  Kesir,  1/410. 

me  svijetu  i  ljepšu  nagradu  na  onome  svijetu,  a  Allah  voli  dobročinitelje.1 1 

Znači,  time  su  stekli  nagradu  na  oba  svijeta:  na  ovome  svijetu  pobjedu  i  plijen,  a  na 
onome  svijetu  lijepe  blagodati,  kao  nagradu  za  lijep  odnos  prema  Allahu  kroz  dovu 
i  obraćanje  Njemu  i  za  postojanost  u  džihadu.  Zbog  toga  su  oni  postali  primjer  koji 
je  Allah  naveo  vjernicima  mudžahidima.  A  Allah  je  samo  nagradu  na  onome  svijetu 
nazvao  lijepom  da  bi  ukazao  da  je  ona  bolja  od  ovosvjetskih  dobara  i  odabranija 
kod  Allaha.1 

Peto:  Kršenje  naredbi  pretpostavljenog  uzrokuje  poraz 

To  se  pokazuje  na  primjeru  strijelaca  koji  su  prekršili  Poslanikovu,  sallallahu 
alejhi  ve  sellem,  naredbu  i  napravili  kobnu  grešku  koja  je  poremetila  odnos  snaga  i 
uzrokovala  muslimanima  teške  gubitke.  Kako  bismo  shvatili  važnost  pokornosti 
pretpostavljenom,  ukazujemo  na  to  da  izdaja  Abdullaha  b.  Ubejja  i  ostalih  licemjera 
nije  utjecala  na  muslimane,  ali  je  greška  strijelaca,  koje  je  Poslanik,  sallallahu  alejhi 
ve  sellem,  lijepo  odgojio  i  dao  svakom  od  njih  zadatak,  a  zatim  su  prekršili  naredbu, 
bila  mnogo  štetnija  za  muslimane,  jer  ih  je  usljed  toga  Allah  prepustio  njihovim 
neprijateljima,  zato  što  su  prekršili  naređenja,  što  je  dovelo  do  meteža  koji  je 
mogao  rezultirati  uništenjem  islamske  da've  dok  je  još  bila  u  povoju. 

Primjećujemo  da  su  muslimani  u  Bitki  na  Uhudu  u  početku  imali  inicijativu  jer 
su  disciplinirano  izvršavali  naredbe  vrhovnog  komandanta  i  svoga  komandira 
Abdullaha  b.  Džubejra,  radjjallahu  anhu,  a  poraženi  su  kada  su  prekršili  naređenja 
Allahovog  Poslanika,  sallallahu  alejhi  ve  sellem,  i  kada  su  strijelci  sišli  sa  položaja  na 
brdu  da  sakupljaju  plijen  sa  ostalim  ashabima.2 

Allah  kaže: 

iSt&ipsm&L  j*s.;jJq  <^S^Ž>  \y 

"Kada  ste  uzmicali  penjući  se  i  ne  obazirući  se  ni  na  koga,  dok  vas  je  Poslanik 
zvao  iza  leđa  vaših,  Allah  vas  je  kaznio  nedaćom  na  nedaću,  kako  ne  biste  tu- 
govali za  onim  što  vam  je  izmaklo  niti  zbog  onoga  što  vas  je  zadesilo!  A  Allah 
dobro  zna  ono  što  radite!"3 

Šejh  Muhammed  b.  Usejmin,  rahimehullahu  te'ala,  rekao  je:  "Od  posljedica 
nepokornosti  je  grijeh  nekih  ashaba  koji  su  bili  u  džihadu  sa  Vjerovjesnikom, 
sallallahu  alejhi  ve  sellem,  a  koji  su  u  trenucima  muslimanske  pobjede,  vidjevši 
poraz  mnogobožaca,  napustili  svoje  položaje,  a  mnogobošci  su  im  prišli  sleđa  i 
desila  se  velika  nevolja  za  vjernike.  Allah  je  ukazao  na  ovaj  uzrok  kada  je  rekao: 


1  El-Mustefad  min  kbasil-Kur'an,  2/204. 

2  Gazvetu  Uhud,  Diraše  da'vijje,  str.  207-209. 

3  Sura  Ali  Imran,  153. 

1>5  ^e^cj  ^OH  c|  >J^L^3  Ho>>-  ^^fct^j-^-*  ^ToJLfijvail  p^ss^sj^,  j^Jj  jj- 

^  p  £L~2\  1^  c^r^>  ^  V<>  CjfcSfc  ^ 

'Allah  je  već  potvrdio  obećanje  Svoje,  kada  ste  ih  vi  uništavali,  voljom  Njego- 
vom, dok  niste  neuspjeh  doživjeli  i  o  naredbi  se  razišli,  i  nepokorni  bili,  nakon 
što  vam  je  pokazao  šta  volite:  jedni  od  vas  žele  ovaj  svijet,  a  drugi  onaj  svijet! 
Onda  vas  je  on  odvojio  od  njih,  kako  bi  vas  iskušao!  I  oprostio  vam  je,  jer 
Allah  je  prema  vjernicima  neizmjerno  dobar!'1 

Zbog  jedne  nepokornosti,  a  Poslanik,  sallallahu  alejhi  ve  sellem,  bio  je  među 
njima,  promakla  im  je  pobjeda,  pa  šta  misliš  ako  su  grijesi  brojni? 

Prema  tome,  možemo  reći  daje  od  posljedica  nepokornosti  to  da  Allah  jed- 
ne nasilnike  prepusti  drugima  zbog  njihovih  grijeha,  i  da  vjernicima  uskrati  pobjedu 
i  ponos  u  onolikoj  mjeri  u  kojoj  su  sebi  učinili  nasilje."2 

Šesto:  Opasnost  preferiranja  dunjaluka  nad  ahiretom 

Brojni  šerijatski  tekstovi,  ajeti  i  hadisi  ukazuju  na  bezvrijednost  dunjaluka  i 
ovosvjetskih  ukrasa  kod  Allaha,  kao  i  na  negativan  utjecaj  koji  ostavlja  na  čovjeka,  i 
upozoravaju  na  žudnju  za  njim.  Allah  kaže: 

"Ljudima  je  uljepšana  ljubav  prema  strastima,  ženama,  sinovima,  gomilama 
zlata  i  srebra,  rasnim  konjima,  stoci  i  zemlji  za  obrađivanje!  To  su  užici  ovo- 
svjetskoga  života,  a  najljepše  je  mjesto  povratka  kod  Allaha!"3 

Allahov  Poslanik,  sallallahu  alejhi  ve  sellem,  više  je  puta  upozorio  na  opas- 
nost obmanutosti  i  žudnje  za  dunjalukom  jer  ta  žudnja  ostavlja  negativan  trag  na 
ummet  generalno,  a  na  daije  posebno.  Neki  od  tih  hadisa  su: 

Od  Ebu  Seida  el-Hudrija  prenosi  se  da  je  Vjerovjesnik,  sallallahu  alejhi  ve 
sellem,  rekao:  "Dunjaluk  je  varljiva  naslada,  a  Allah  je  učinio  da  se  na  njemu  smje- 
njujete da  bi  vidio  kako  ćete  postupati,  pa  se  čuvajte  dunjaluka  i  čuvajte  se  žena,  jer 
zaista  su  prvo  iskušenje  Benu  Israilu  bile  žene.  "4 

Posljedice  ljubavi  prema  dunjaluku  jasno  su  se  pokazale  na  Uhudu. 

Ibn  Abbas,  radijallahu  anhuma,  rekao  je:  "Kada  je  Allah  porazio  mnogobošce 


1  Sura  Ali  Imran,  152. 

2  Muhammed  Usejmin,  Et-Tđatu  vel-Mđsijje  ve  eseruha  alel-Mudžteme\  Prema:  Gazvetu  Uhud,  str.  211. 

3  Sura  Ali  Imran,  14. 

4  Sahihu  Muslim,  br.  2742. 

na  Uhudu,  strijelci  su  rekli:  'Požurite  da  vas  ljudi  i  Allahov  Vjerovjesnik,  sallallahu 
alejhi  ve  sellem,  ne  preteknu  u  prikupljanju  plijena  i  uzmu  ga  za  sebe,  a  vi  ostanete 
bez  ičega!'  Neki  od  njih  su  rekli:  'Ne  mičemo  se  dok  nam  Vjerovjesnik,  sallallahu 
alejhi  ve  sellem,  ne  dozvoli.'1  Allah  je  tim  povodom  objavio:  Jedni  od  vas  žele 
ovaj  svijet,  a  drugi  onaj  svijet.1 " 

Et-Taberi  je  rekao:  "Allahove  riječi  'jedni  od  vas  žele  ovaj  svijet1  odnose  se 
na  ratni  plijen,  kao  stoje  Ibn  Mes'ud,  radijallahu  anhu,  rekao:  'Smatrao  sam  da  niko 
od  nas  ashaba  ne  priželjkuje  dunjaluk,  dok  na  dan  Uhuda  nije  objavljeno  o  nama: 
'jedni  od  vas  žele  ovaj  svijet,  a  drugi  onaj  svijet.1"2 

Ono  što  se  desilo  na  Uhudu  velika  je  pouka  daijama  i  upozorenje  da  se 
ljubav  prema  dunjaluku  može  neprimjetno  uvući  u  srca  vjernika,  pa  da  preferiraju 
dunjaluk  nad  ahiretom  i  da  zbog  stjecanja  ovosvjetskih  blagodati  mogu  prekršiti 
jasne  šerijatske  odredbe,  kao  što  su  se  strijelci,  oslanjajući  se  na  bezvrijedna  objaš- 
njenja, ogriješili  o  jasnu  Poslanikovu,  sallallahu  alejhi  ve  sellem,  naredbu.  Zbog  lju- 
bavi prema  dunjaluku  i  ličnih  prohtjeva,  prekršili  su  šerijatske  odredbe  odbacivši 
jasni  propis.  Ovo  se  dešava  vjerniku  kada  postane  nemaran  prema  svojim  skrivenim 
pobudama  od  kojih  je  glavna  ljubav  prema  dunjaluku  i  preferiranje  ovog  svijeta 
nad  onim  svijetom  i  imanom.  Stoga  je  neophodno  da  daije  konstantno  vrše  pre- 
ciznu kontrolu  onoga  što  se  krije  u  njihovim  dušama  i  da  iz  srca  odstranjuju  ljubav 
prema  dunjaluku,  kako  taj  dunjaluk  ne  bi  postao  barijera  između  njih  i  šerijatskih 
naredbi  i  kako  ne  bi  upali  u  kršenje  šerijatskih  propisa  povodeći  se  za  bezvrijednim 
tumačenjma  svoje  duše  i  njenom  žudnjom  za  dunjalukom  i  njegovim  ukrasima.3 

Sedmo:  Čvrsta  veza  s  vjerom 

Ibn  Kesir  kaže:  "Kada  su  muslimani  doživjeli  poraz  i  izginuli  na  Uhudu,  šejtan 
je  povikao:  'Ubijen  je  Muhammed!'  Ibn  Kamia,  koji  je  bio  udario  Allahovog  Posla- 
nika, sallallahu  alejhi  ve  sellem,  i  razbio  mu  glavu,  vratio  se  i  među  mnogobošcima 
proširio  vijest:  'Ubijen  je  Muhammed!'  To  je  potreslo  srca  mnogih  ljudi  i  zaista  su 
pomislili  da  je  Allahov  Poslanik,  sallallahu  alejhi  ve  sellem,  stvarno  ubijen,  jer  su 
smatrali  daje  to  moguće  pošto  je  Allah  u  Kur'anu  obavijestio  da  su  mnogi  prijašnji 
vjerovjesnici  bili  ubijeni.  Među  njima  se  proširila  slabost  i  klonuće,  te  su  odustali  od 
daljnje  borbe.  O  tome  je  Allah  objavio: 


'Muhammed  je  samo  poslanik,  a  i  prije  njega  je  bilo  poslanika!  Ako  bi  on  um- 


1  Tefsirut-Taberi,  3/474. 

2  Ibid.,  3/474. 

3  El-Mustefad  min  kisasil-Kur'an,  2/197. 


rof  ili  ubijen  bio,  zar  biste  se  vi  nazad  vratili?!  Onaj  ko  se  nazad  vrati,  Allahu 
neće  ništa  nauditi,  a  Allah  će  zahvalne  nagraditi!11 

Dakle,  kao  što  su  prijašnji  poslanici  dobijali  objavu  i  neki  bili  ubijani,  to  je 
moguće  i  u  slučaju  Muhammeda."2 

U  komentarima  prethodnog  ajeta  spominje  se  da  poslanici  ne  ostaju  zauvijek 
sa  svojim  narodom  jer  će  svako  živo  biće  okusiti  smrt.  Zadatak  poslanika  je  da  do- 
stave poslanice,  a  Muhammed  je  to  učinio,  i  ništa  u  toj  poslanici  ne  upućuje  da  on 
mora  ostati  sa  svojim  narodom  zauvijek;  niko  nije  vječan  na  ovome  svijetu. 

Nakon  toga  Allah,  koreći  one  koji  su  klonuli  zbog  vijesti  o  Vjerovjesnikovoj, 
sallallahu  alejhi  ve  sellem,  smrti,  kaže:  "Ako  bi  on  umro,  ili  ubijen  bio,  zar  biste 
se  vi  nazad  vratili"  -  to  jest,  zar  biste  se  povukli  i  odustali  od  džihada.  Vratiti  se 
nazad  znači  napustiti  džihad  koji  je  vodio  Vjerovjesnik,  sallallahu  alejhi  ve  sellem. 

Onaj  ko  se  nazad  vrati,  Allahu  neće  ništa  nauditi,  a  Allah  će  zahvalne  nagra- 
diti, to  jest:  oni  koji  nisu  odustali  od  džihada  i  ostali  su  postojani  u  svojoj  vjeri, 
slijedeći  Poslanika,  sallallahu  alejhi  ve  sellem,  bit  će  nagrađeni.3 

Jedan  od  uzroka  nevolja  s  kojima  su  se  muslimani  suočili  na  Uhudu  bio  je  taj 
što  su  svoj  iman,  akidu,  Allahovu  vjeru  i  uzdizanje  Njegove  riječi  povezali  sa  likom 
Allahovog  Poslanika,  sallallahu  alejhi  ve  sellem.  Ovo  njihovo  vezivanje  vjerovanja  da 
je  samo  Allah  Gospodar  i  Onaj  koji  se  s  pravom  obožava,  za  vječni  ovosvjetski  život 
Vjerovjesnika,  sallallahu  alejhi  ve  sellem,  bilo  je  popraćeno  ljubavlju  koju  su  nadvla- 
dale emocije.  Vezivanje  vječne  poslanice  za  Poslanika,  sallallahu  alejhi  ve  sellem, 
koji  će  kao  i  svako  ljudsko  biće  umrijeti,  bilo  je  jedan  od  razloga  pojave  anarhije, 
preneraženosti  i  iznenađenja  među  ashabima. 

Slijeđenje  Poslanika,  sallallahu  alejhi  ve  sellem,  obavezno  je  zato  da  bi  nam 
bio  primjer  u  strpljivom  podnošenju  nedaća,  požrtvovanom  radu  na  polju  širenja 
vjere,  dostavljanju  njene  poruke  i  pružanju  podrške  istini.  Povođenje  za  Poslanikom, 
sallallahu  alejhi  ve  sellem,  u  ovim  stvarima  je  najvažniji  dio  islamskog  puta,  jer  je  to 
prvi  stub  u  izgradnji  islamske  da've  i  uzdizanju  i  širenju  Allahove  riječi  na  svim  hori- 
zontima. Zato  je  nužno  ne  povezivati  opstanak  vjere  i  nastavak  džihada  s  ostankom 
Vjerovjesnika,  sallallahu  alejhi  ve  sellem,  u  životu  na  ovome  svijetu.4 

Ibnul-Kajjim  je  rekao:  "Događaj  na  Uhudu  bio  je  nagovještaj  da  će  Allahov 
Poslanik,  sallallahu  alejhi  ve  sellem,  umrijeti  pa  su  unaprijed  učvršćeni  i  prekoreni 
da  se  ne  vraćaju  svojim  stopama  ako  stvarno  umre  ili  bude  ubijen.  Obavezani  su  da 
ostanu  postojani  u  njegovoj  vjeri  ili  da  poginu  i  umru  za  nju.  Jer,  oni  obožavaju 
Muhammedovog  Gospodara  koji  neće  umrijeti  i  ako  Muhammed  umre  ili  bude 
ubijen,  to  ih  ne  treba  odvratiti  od  njihove  vjere.  Svako  živo  biće  okusit  će  smrt, 


1  Sura  Ali  Imran,  144. 

2  Tefsirul-Kur'anil-azim,  1/441. 

3  El-Mustefad  min  kisasil-Kur'an,  2/200. 

4  Muhammed  Urdžun,  Muhammed  Resulullah,  3/616. 


Život  i  đjeCo  posCjeđnjeg 


Muhammed  nije  vječan.  Umrijet  će  i  on  i  oni,  od  smrti  ne  mogu  pobjeći,  zato  neka 
umru  kao  muslimani.  Zato  su  ukoreni  oni  koji  su  odustali  od  svoje  vjere  nakon  što 
je  šejtan  povikao:  'Muhammed  je  ubijen!',  pa  je  Allah  rekao: 

'Muhammed  je  samo  poslanik,  a  i  prije  njega  je  bilo  poslanika!  Ako  bi  on  um- 
ro, ili  ubijen  bio,  zar  biste  se  vi  nazad  vratili?!  Onaj  ko  se  nazad  vrati,  Allahu 
neće  ništa  nauditi,  a  Allah  će  zahvalne  nagraditi!'1 

Zahvalni  su  oni  koji  su  shvatili  vrijednost  blagodati  vjere  i  ostali  ustrajni  u  njoj 
dok  nisu  umrli  ili  poginuli.  Važnost  ovog  ukora  i  mudrost  ovog  obraćanja  došla  je 
do  izražaja  na  dan  kada  je  umro  Allahov  Poslanik,  sallallahu  alejhi  ve  sellem,  pa  su 
se  neki  odmetnuli  od  vjere,  a  zahvalni  ostali  postojani  u  vjeri  i  Allah  im  je  podario 
pobjedu  i  lijep  ishod."2 

El-Kurtubi  je  rekao:  "Ovim  ajetom  prekoreni  su  oni  koji  su  se  predali,  jer  to  se 
nije  smjelo  desiti  čak  i  da  je  Muhammed  ubijen,  zato  što  vjerovjesništvo  ne  znači 
besmrtnost,  i  vjere  ne  završavaju  smrću  vjerovjesnika."3 

El-Kurtubijeve  riječi  su  vrlo  vrijedne!  Oni  koji  su  u  ono  vrijeme  mislili  da  islam 
završava  smrću  Vjerovjesnika,  sallallahu  alejhi  ve  sellem,  ili  koji  i  dan-danas  misle  da 
islamska  da'va  zavisi  od  jednog  čovjeka,  oni  griješe  jer  ne  poznaju  vrijednost  isla- 
ma. Pojava  islama  i  njegova  uloga  da  bdije  nad  prijašnjim  objavama  je  Allahova 
odredba  i  njegov  zakon,  a  u  Allahovom  zakonu  nećeš  naći  promjene. 

Allah  kaže: 

"On  je  poslao  Poslanika  Svoga  s  uputom  i  pravom  vjerom,  da  bi  je  uzdigao 
iznad  svih  vjera,  makar  ne  bilo  po  volji  mnogobošcima."4 

Ova  vjera  je  iznad  drugih  jer  je  istina  i  uputa.5 

Zbog  onoga  što  se  desilo  u  Bitki  na  Uhudu  objavljeni  su  spomenuti  ajeti  kao 
ukor,  a  njihova  praktična  korist  pokazala  se  kada  je  Vjerovjesnik,  sallallahu  alejhi  ve 
sellem,  zaista  umro.  Kada  je  umro  Allahov  Poslanik,  sallallahu  alejhi  ve  sellem,  Ebu 
Bekrje  na  konju  krenuo  iz  Es-Sunha,  mjesta  u  kojem  je  stanovao,  stigao  je  pred 
Poslanikov  mesdžid,  sjahao,  ni  sa  kim  nije  razgovarao,  nego  je  ušao  u  Aišinu, 
radijallahu  anha,  sobu  da  bi  vidio  Allahovog  Poslanika,  sallallahu  alejhi  ve  sellem. 
Poslanik  je  bio  pokriven  prugastim  jemenskim  ogrtačem,  a  Ebu  Bekr  gaje  otkrio, 


1  Sura  Ali  Imran,  144. 

2  Zadul-me'ad,  3/224. 

3  Tefsirul-Kurtubi,  A/222. 

4  Sura  Et-Tevbe,  33. 

5  Halid  Ebu  Salih,  Meredun-Nebijji  ve  vefatuhu  ve  eseru  zalike  alel-umme,  str.  191. 

nageo  se  nad  njega  i  poljubio  ga  i  zaplakao.  Rekao  je:  "Draži  si  mi  od  oca  i  majke! 
Allah  te  neće  dva  puta  usmrtiti,  a  smrt  koja  ti  je  propisana  već  se  desila!"1 

Od  Ibn  Abbasa,  radijallahu  anhuma,  prenosi  se  da  je  rekao:  "Došao  je  Ebu 
Bekr  i  zatekao  Omera,  radijallahu  anhu,  kako  ljudima  govori.  Ebu  Bekr,  radijallahu 
anhu,  rekao  mu  je:  "Sjedi,  Omere!"  Omerje  odbio  sjesti  pa  su  ga  ljudi  ostavili  i 
okupili  se  oko  Ebu  Bekra.  Ebu  Bekr,  radijallahu  anhu,  rekao  je:  "Ko  je  obožavao 
Muhammeda,  neka  zna  daje  Muhammed  umro,  a  koje  obožavao  Allaha,  neka  zna 
daje  Allah  vječno  Živi  koji  neće  umrijeti.  Allah  je  rekao: 


'Muhammed  je  samo  poslanik,  a  i  prije  njega  je  bilo  poslanika!  Ako  bi  on 
umro,  ili  ubijen  bio,  zar  biste  se  vi  nazad  vratili?!  Onaj  ko  se  nazad  vrati, 
Allahu  neće  ništa  nauditi,  a  Allah  će  zahvalne  nagraditi!1"2 

Ibn  Abbas,  radijallahu  anhuma,  rekao  je:  "Allaha  mi,  kao  da  ljudi  nisu  znali  za 
ovaj  ajet  dok  im  ga  nije  proučio  Ebu  Bekr!  Tada  svi  ljudi  počeše  ponavljati  taj  ajet.  A 
obavijestio  me  je  Seid  b.  Musejjeb  da  je  Omer  rekao:  'Allaha  mi,  kada  sam  čuo  Ebu 
Bekra  kako  uči  ovaj  ajet,  stao  sam  kao  ukopan  od  zaprepaštenja,  noge  me  više  nisu 
mogle  držati  pa  sam  pao  na  zemlju,  jer  kada  je  Ebu  Bekr  proučio  ovaj  ajet,  shvatio 
sam  da  je  Vjerovjesnik,  sallallahu  alejhi  ve  sellem,  umro."'3 

Osmo:  Vjerovjesnikov  odnos  prema  strijelcima  koji  su  pogriješili  i  prema 
licemjerima  koji  su  počinili  izdaju 

1-  Strijelci 

Što  se  tiče  strijelaca  koji  su  pogrešno  procijenili  momenat  u  Bitki  na  Uhudu, 
Poslanik,  sallallahu  alejhi  ve  sellem,  nije  ih  isključio  iz  muslimanskog  saffa,  niti  im  je 
poručio  da  ničemu  ne  vrijede  jer  su  pokazali  manjkavost  i  slabost  u  tom  momentu. 
Naprotiv,  ponio  se  prema  njima  samilosno  te  im  oprostio.  Nakon  Poslanikovog, 
sallallahu  alejhi  ve  sellem,  oprosta  i  širokogrudnosti,  Allah  im  je,  iako  su  neki  napra- 
vili katastrofalnu  grešku,  svima  oprostio  i  saprao  grijehe  onih  koji  su  pogriješili. 
Rekao  je: 


1  Sahihul-Buhari,  Kitabu-megazi,  bab:  Meredu  Resulillahi  ve  vefatuhu,  br.  4454. 

2  Sura  Ali  Imran,  144. 

3  Sahihul-Buhari,  Kitabul-megazi,  br.  4454. 


Život  i  đjeto  posljednjeg  Vjerovji 


"Allah  je  već  potvrdio  obećanje  Svoje,  kada  ste  ih  vi  uništavali,  voljom  Njego- 
vom, dok  niste  neuspjeh  doživjeli  i  o  naredbi  se  razišli,  i  nepokorni  bili,  nakon 
što  vam  je  pokazao  šta  volite:  jedni  od  vas  žele  ovaj  svijet,  a  drugi  onaj  svijet! 
Onda  vas  je  on  odvojio  od  njih,  kako  bi  vas  iskušao!  I  oprostio  vam  je,  jer 
Allah  je  prema  vjernicima  neizmjerno  dobar!1 11 

Međutim,  jedna  stvar  može  u  njihovim  dušama  ostaviti  trag,  a  to  je  stav 
Allahovog  Poslanika,  sallallahu  alejhi  ve  sellem,  prema  njihovom  postupku.  Poslje- 
dice te  greške  najviše  su  naštetile  njemu,  stoga  je  bilo  nužno  da  im  oprosti  i  umiri 
njihove  duše  kako  bi  Allahova  blagodat  prema  njima  bila  potpuna.  Također,  Allah 
mu  je  naredio  da  se  savjetuje  s  njima  i  sasluša  šta  imaju  reći,  te  da  ga  ono  što  se 
desilo  ne  spriječi  u  tome  da  se  okoristi  njihovim  iskustvima.  Stoga  je  Uzvišeni  nare- 
dio Vjerovjesniku,  sallallahu  alejhi  ve  sellem,  da  im  oprosti  i  podstakao  ga  da  moli 
oprost  za  njih.2 

Allah  je  rekao: 


"Allahovom  milošću,  ti  si  blag  prema  njima;  a  da  si  grub  i  tvrda  srca  bio,  raz- 
bježali  bi  se  iz  tvoje  blizine.  Zato  im  praštaj  i  moli  da  im  bude  oprošteno,  i  do- 
govaraj se  s  njima!  A  kada  se  odlučiš,  u  Allaha  se  pouzdaj;  Allah  doista  voli 
one  koji  se  u  Njega  uzdaju!"3 

2-  Licemjeri 

Cilj  vođe  licemjera  Abdullaha  b.  Ubejja  b.  Selula  bio  je  da  povlačenjem  tristo 
licemjera  izazove  pometnju  i  nered  u  muslimanskoj  vojsci  kako  bi  se  obeshrabrili,  a 
da  se  neprijatelju  poveća  borbeni  moral.  Njegova  izdaja  došla  je  u  vrlo  kritičnom 
trenutku  i  ovaj  potez  pokazuje  nebrigu  u  pogledu  budućnosti  islama. 

Abdullah  b.  Haram  pokušao  je  da  ih  odvrati  od  tog  izdajničkog  čina,  ali  su 
odbili  njegove  pokušaje.4 

O  njima  je  Allah  objavio: 


1  Sura  Ali  Imran,  152. 

2  Gazvetu  Uhud,  Diraše  da'vijje,  str.  218. 

3  Sura  Ali  Imran,  159. 

4  Gazvetu  Uhud,  Diraše  da'vijje,  str.  219. 


"Ono  što  vas  je  zadesilo  kada  su  se  dvije  vojske  sukobile,  bilo  je  Allahovom 
voljom  i  da  bi  znao  ko  su  vjernici!  -  I  da  bi  znao  ko  su  licemjeri.  Njima  je 
rečeno:  'Dođite,  borite  se  na  Allahovom  putu,  ili  se  branite!1,  a  oni  su  kazali: 
'Da  znamo  da  će  biti  borbe,  mi  bismo  vas  slijedili!1  Toga  dana  oni  su  bili  bliže 
nevjerovanju  nego  vjerovanju,  jer  su  ustima  svojim  govorili  ono  što  nije  bilo  u 
srcima  njihovim!  A  Allah  najbolje  zna  što  oni  kriju!1 11 

Unatoč  tome  što  je  muslimanima  u  ovom  opasnom  trenutku  bio  potreban 
broj,  jer  je  muslimanska  vojska  bila  ionako  malobrojna,  a  mnogobožačka  brojna, 
Poslanik,  sallallahu  alejhi  ve  sellem,  ipak  je  pustio  ove  licemjere  da  se  povuku  i  ne 
pridajući  njihovom  postupku  nikakav  značaj,  zadovoljio  se  time  što  su  javno  poka- 
zali svoje  pravo  lice.2 

Naravno,  ovakav  odnos  utjecao  je  na  to  da  Ibn  Selul  izgubi  ugled  i  doživi 
prijekor  ljudi.  Naime,  Ibn  Selul  je,  koristeći  ugled  koji  je  uživao  u  svome  plemenu, 
koristio  priliku  da  se  petkom,  kada  je  Poslanik,  sallallahu  alejhi  ve  sellem,  držao 
hutbu,  obrati  ljudima  podstičući  ih  na  pokornost  Poslaniku,  sallallahu  alejhi  ve 
sellem.  Tako  je  htio  postupiti  po  svom  običaju  i  nakon  što  se  Poslanik,  sallallahu 
alejhi  ve  sellem,  vratio  iz  Pohoda  na  Hamraul-Esed.  Imam  Ez-Zuhri  je  rekao: 
"Abdullah  b.  Ubejj  b.  Selul  je  svakog  petka,  nakon  što  bi  Poslanik,  sallallahu  alejhi 
ve  sellem,  za  vrijeme  hutbe  sjeo,  ustajao,  jer  je  bio  ugledan  u  svome  plemenu,  i 
govorio:  'O  ljudi!  Evo  Allahovog  Poslanika  među  vama,  Allah  vas  je  njime  uzdigao  i 
ukazao  vam  počast,  pa  ga  pomozite,  slušajte  ga  i  pokoravajte  mu  se!'  Nakon  toga 
bi  sjedao.  Nakon  što  je  na  Uhudu  uradio  što  je  udario  i  ljudi  se  vratili,  ustao  je  kao 
što  je  običavao,  ali  su  ga  muslimani  povukli  za  odjeću  i  rekli:  'Sjedi,  Allahov  ne- 
prijatelju! Nisi  dostojan  da  govoriš  nakon  onoga  što  si  uradio!'  On  je  izašao  preko 
leđa  ljudi  govoreći  pritom:  'Allaha  mi,  kao  da  sam  rekao  nešto  loše!  Samo  sam  htio 
da  mu  dam  podršku.'  Na  vratima  su  ga  zaustavile  neke  ensarije  i  rekle:  Teško  tebi, 
šta  to  radiš?!'  Rekao  je:  'Htio  sam  da  ga  podržim  pa  su  skočili  njegovi  ashabi  i  gru- 
bo me  spriječili.  Kao  daje  loše  ako  mu  dajem  podršku.'  Oni  mu  rekoše:  'Teško  tebi! 
Vrati  se  i  zamoli  Allahovog  Poslanika,  sallallahu  alejhi  ve  sellem,  da  traži  oprosta  za 
tebe!'  Njegov  odgovor  je  bio:  'Boga  mi,  ne  treba  on  za  mene  tražiti  oprosta!'"3 

Deveto:  Uhud  je  brdo  koje  nas  voli  i  koje  mi  volimo 

Od  Enesa,  radijallahu  anhu,  prenosi  se  daje  Poslanik,  sallallahu  alejhi  ve  sel- 
lem, kada  je  ugledao  Uhud,  rekao:  "Ovo  je  brdo  koje  nas  voli  i  koje  mi  volimo!"4 

Ovo  pokazuje  istančane  emocije  Vjerovjesnika,  sallallahu  alejhi  ve  sellem.  On 
je  povezao  zaštitu  koju  je  muslimanima  pružilo  ovo  brdo  i  predispozicije  za  to  koje 


1  Sura  Ali  Imran,  166-167. 

2  Gazvetu  Uhud,  Diraše  da'vijje,  str.  230. 

3  El-Bidaje  ven-nihaje,  4/53. 

4  Sahihul-Buhari,  Kitabul-megazi,  br.  4084. 

mu  je  dao  Allah  Svojim  stvaranjem  te  je  to  opisao  najuzvišenijim  osjećajem  pove- 
zanosti, a  to  je  ljubav.  Ovaj  primjer  živih  emocija  i  istančanih  osjećanja  odraz  je 
odanosti  kojom  se  Poslanik,  sallallahu  alejhi  ve  sellem,  odlikuje.  Jer,  onaj  ko  priznaje 
vrijednost  nepomičnog  kamenja  i  pokazuje  mu  poštovanje,  bez  sumnje  se  odlikuje 
visokim  etičkim  vrijednostima  koje  će  ga  navesti  da  prizna  i  najmanju  vrijednost 
nekog  čovjeka.  Ako  je  Poslanikovo,  sallallahu  alejhi  ve  sellem,  uzvraćanje  lijepim 
nepomičnoj  materiji  dostiglo  najviši  stepen  u  obraćanju,  sigurno  će  iskreni  ljudi  od 
njega  doživjeti  i  više  od  toga,  a  pogotovo  ako  su  u  pitanju  njegova  braća  musli- 
mani.1 

Ovaj  časni  Vjerovjesnikov,  sallallahu  alejhi  ve  sellem,  hadis  sadrži  mnoga  zna- 
čenja. Neka  značenja  je  spomenuo  El-Humejdi,  a  neka  prof.  Salih  eš-Šami  koji  kaže: 
"Ljudi  često  određena  mjesta  ili  vremena  smatraju  uzrokom  nesreće,  stoga  je  bilo 
nužno  da  islam  obznani  istinu  kako  se  ovaj  običaj  ne  bi  nastavio  i  u  islamu,  te  kako 
bi  se  muslimani  udaljili  od  predskazanja  nesreća  i  vjerovanja  u  'znakove  nesreće', 
jer  to  ostavlja  negativan  trag  na  duše  ljudi.  Nema  sumnje  da  će  muslimani  dolaziti 
na  Uhud  i  prisjećati  se  bitke  pa  je  bilo  neophodno,  kako  ne  bi  za  njega  vezivali 
dešavanje  nesreće,  da  im  se  objasni  da  su  vrijeme  i  mjesto  Allahova  stvorenja  i 
nemaju  nikakvog  utjecaja  na  ono  što  se  dešava  u  njima  ili  na  njima,  nego  je  sve  u 
Allahovoj  moći,  a  šehidska  smrt  na  Allahovom  putu  je  počast  onome  ko  tako 
preseli  i  nikako  se  ne  može  smatrati  nesrećom.  Tako  su  ljudska  shvatanja  svedena  u 
imanski  okvir  i  Uhud  će  zbog  ovih  riječi  biti  voljen  i  počašćen.  A  kako  i  ne  bi  bio 
kada  ga  je  Allah  odabrao  da  na  njemu  bude  ukopan  Hamza  i  ostali  časni  šehidi 
koje  je  Allah  odabrao  toga  dana,  pa  su  dali  sve  od  sebe  da  bi  postigli  Njegovo 
zadovoljstvo."2 

Deseto:  Meleki  na  Uhudu 

Sa'd  b.  Ebu  Vekkas,  radijallahu  anhu,  rekao  je:  "Na  dan  Uhuda  vidio  sam  s 
desne  i  lijeve  strane  Allahovog  Poslanika,  sallallahu  alejhi  ve  sellem,  dva  čovjeka  u 
odjeći  koji  su  se  žestoko  borili.  Nikada  prije  niti  poslije  toga  nisam  ih  vidio."  Pod 
dva  čovjeka  mislio  je  na  Džibrila  i  Mikaila.3 

Njihova  uloga  bila  je  odbrana  Allahovog  Poslanika,  sallallahu  alejhi  ve  sellem, 
jer  mu  je  Allah  zagarantirao  da  će  ga  zaštititi  od  ljudi.  Nije  ispravno  smatrati  da  su 
meleki  učestvovali  u  borbi  u  Bitki  na  Uhudu  izuzev  ovog  slučaja. 

Allah  je  obećao  muslimanima  da  će  ih  pomoći,  ali  je  dolazak  pomoći  vezao 
za  tri  stvari:  strpljenje,  bogobojaznost  i  ako  neprijatelj  napadne  naglo.  Pošto  se 
ništa  od  toga  nije  desilo,  pomoć  im  nije  poslana.4  Allah  kaže: 


1  Et-Tarihul-islami,  5/198. 

2  Mu'inus-sire,  str.  427. 

3  Sahihu  Musiim,  Kitabul-fada'U,  bab:  Kitali  Džibril  ve  Mikail,  4/1802. 

4  Es-Siretun-Nebevijjetus-sahiha,  2/391. 

"Kada  ti  reče  vjernicima:  "Zar  vam  nije  dovoljno  da  vas  Gospodar  vaš  pomog- 
ne sa  tri  hiljade  poslanih  meleka!1  Dakako!  Ako  strpljivi  i  boogobojazni  bude- 
te; i  ako  vas  oni  napadnu  naglo.  Gospodar  vaš  će  vam  osigurati  pomoć  od  pet 
hiljada  meleka  obilježenih!111 

Jedanaesto:  Uzroci  pobjede  i  poraza  u  surama  El-Enfal  i  Ali  Imran 

Sura  El-Enfal  detaljno  govori  o  Bitki  na  Bedru,  dok  sura  Ali  Imran  govori  o 
Bitki  na  Uhudu.  To  je  zato  da  bi  ummet  mogao  naučiti  stvari  koje  su  vezane  za 
ispravno  razumijevanje  Allahove  odredbe  i  određenja,  života  i  smrti,  pobjede  i  po- 
raza, uspjeha  i  neuspjeha,  imana  i  hipokrizije,  darivanja  blagodati  i  iskušenja. 

Jedna  od  stvari  koje  su  ashabi  naučili  iz  ove  dvije  bitke  i  kroz  ove  dvije  sure 
jeste  razumijevanje  uzroka  pobjede  i  poraza.  Kur'anski  ajeti  su  objasnili  ove  uzroke, 
a  možemo  ih  sažeti  u  sljedeće: 

1-  Pobjeda  je  od  početka  do  kraja  u  Allahovoj  moći.  Ne  posjeduje  je  niko  od 
stvorenja,  nego  je  Allah,  poput  opskrbe,  životnog  vijeka  ili  posla,  daje  kome  hoće. 

Allah  je  rekao: 

"Allah  je  to  učinio  zato  da  bi  vas  obradovao  i  da  bi  se  time  srca  vaša  umirila;  a 
pobjeda  je  samo  od  Allaha  -  Allah  je  zaista  silan  i  mudar.112 

2-  Ako  je  Allah  odredio  pobjedu,  nema  te  sile  na  Zemlji  koja  to  može  sprije- 
čiti, a  isto  tako  ako  je  odredio  poraz. 

Allah  je  rekao: 

<  O  Si^T  J^gž  (^3^      ^  ^  ^iTol  > 

"Ako  vas  Allah  pomogne,  niko  vas  pobijediti  neće;  a  ako  vas  napusti,  pa  ko  je 
taj  koji  vam,  osim  Njega,  može  pomoći?  I  u  Allaha  neka  se  uzda  ju  vjernici!"3 

3-  Pobjeda  ima  nepromjenjive  uzroke  i  mi  te  uzroke  moramo  razumjeti.  Oni 
koji  se  smatraju  Allahovom  vojskom,  moraju  biti  iskreni  u  svom  džihadu. 

Allah  kaže: 

<  O  fra  ć#  fi&si  \&$&  > 


1  Sura  Ali  Imran,  124-125. 

2  Sura  El-Enfal,  10. 

3  Sura  Ali  Imran,  160. 

"O  vjernici,  ako  Allaha  pomognete,  i  On  će  vas  pomoći  i  korake  vaše  učvrsti- 
ti."1 

4-  Jedinstvo  muslimana  i  jedinstven  stav  je  temelj  pobjede.  Razjedinjenost  i 
razilaženje  u  stavovima  ruše  ummet  i  donose  mu  poraz. 

Allah  kaže: 

"I  pokoravajte  se  Allahu  i  Poslaniku  Njegovu,  i  ne  prepirite  se  da  ne  biste  klo- 
nuli i  bez  borbenog  duha  ostali;  i  budite  izdržljivi,  jer  Allah  je,  zaista,  na  strani 
izdržljivih."2 

5-  Odazivanje  Allahovim  naredbama  i  naredbama  Allahovog  Poslanika  i  ne- 
izlaženje  izvan  njihovih  okvira  osnova  je  uspjeha,  dok  je  griješenje  prema  tome  raz- 
log poraza. 

Uzvišeni  Allah  je  rekao: 


"I  pokoravajte  se  Allahu  i  Poslaniku  Njegovu,  i  ne  prepirite  se  da  ne  biste  klo- 
nuli i  bez  borbenog  duha  ostali;  i  budite  izdržljivi,  jer  Allah  je,  zaista,  na  strani 
izdržljivih."3 

6-  Ljubav  prema  dunjaluku  i  natjecanje  u  stjecanju  ovosvjetskih  dobara  uzro- 
kuje da  ummet  izgubi  Allahovu  pomoć  i  da  izostane  pobjeda. 

Allah  kaže: 

"...dok  niste  neuspjeh  doživjeli  i  o  naredbi  se  razišli,  i  nepokorni  bili,  nakon 
što  vam  je  pokazao  šta  volite:  jedni  od  vas  žele  ovaj  svijet,  a  drugi  onaj  svi- 
jet!"4 

7-  Brojčana  i  tehnička  inferiornost  nije  uzrok  poraza. 
Allah  kaže: 

"Allah  vas  je  i  na  Bedru  pomogao,  kada  ste  bili  malobrojni,  zato  se  Allaha  boj- 
te da  biste  bili  zahvalni."5 


1  Sura  Muhammed,  7. 

2  Sura  El-Enfal,  46. 

3  Sura  El-Enfal,  46. 

4  Sura  Ali  Imran,  152. 

5  Sura  Ali  Imran,  123. 


>des-SaQa(n 


8-  Ipak,  mora  postojati  materijalna  i  duhovna  priprema  za  borbu  protiv  ne- 
prijatelja.1 

AIlah  je  rekao: 

<  O  £*^5ft  ^  J£  $4£*j&c*  !&s  ^  fes  ffl  ja^as 

"I  protiv  njih  pripremite  koliko  god  možete  snage  i  konja  za  boj,  da  biste  time 
zaplašili  Allahove  i  vaše  neprijatelje,  i  druge  osim  njih  -  vi  ih  ne  poznajete, 
AIlah  ih  zna.  Sve  što  na  Allahovom  putu  potrošite  nadoknađeno  će  vam  biti, 
neće  vam  se  nepravda  učiniti.1'2 

9-  Postojanost  i  strpljivost  u  borbi  ključni  su  faktori  pobjede. 
AIlah  je  rekao: 

"O  vjernici,  ako  se  s  kakvom  četom  sukobite,  smjeli  budite  i  neprestano 
Allaha  spominjite,  da  biste  postigli  što  želite."3 

"O  vjernici,  kada  se  sa  nevjernicima  sukobite,  a  njih  nastupa  mnogo,  leđa  im 
ne  okrečite."4 

10-  Zikr,  spominjanje  Allaha  prilikom  sukoba  s  neprijateljem,  usmjeravanje 
srca  k  Allahu  koji  jedini  daje  pobjedu,  najbolji  je  način  da  se  postane  postojan  i 
strpljiv.  Traženje  pomoći  od  Njega,  oslanjanje  na  Njega,  a  ne  na  broj,  opremu,  vlas- 
titu snagu  i  sposobnosti,  osnovni  je  faktor  pobjede.5 

AIlah  je  rekao: 

"O  vjernici,  ako  se  s  kakvom  četom  sukobite,  smjeli  budite  i  neprestano 
Allaha  spominjite,  da  biste  postigli  što  želite."6 

Dvanaesto:  Vrijednost  šehida  i  nagrade  koje  je  AIlah  za  njih  pripremio 

Allahov  Poslanik,  sallallahu  alejhi  ve  sellem,  rekao  je:  "Kada  su  vaša  braća  na 
Uhudu  poginula,  AIlah  je  učinio  da  njihove  duše  budu  u  zelenim  pticama,  poje  se 


1  El-Gadban,  Fikhus-siretin-Nebevijje,  str.  461-462. 

2  Sura  El-Enfal,  60. 

3  Sura  El-Enfal,  45. 

4  Sura  El-Enfal,  15. 

5  El-Gadban,  Fikhus-siretin-Nebevijje,  str.  463. 

6  Sura  El-Enfal,  45. 

na  džennetskim  rijekama  i  jedu  džennetske  plodove,  a  gnijezde  se  pod  zlatnim 
svjetiljkama  u  hladu  Arša.  Pošto  su  vidjeli  kako  su  lijepim  pićem  i  jelima  darovani,  i 
kako  se  kreću  po  Džennetu,  rekli  su:  'Kamo  sreće  da  naša  braća  znaju  šta  nam  je 
Allah  podario  pa  da  ne  odustaju  od  džihada.'  Tada  je  Allah  rekao:  'Ja  ću  ih  oba- 
vijestiti o  vama'",  pa  je  Allah  objavio  Svome  Poslaniku,  sallallahu  alejhi  ve  sellem, 
ove  ajete1: 

"Nikako  ne  smatraj  mrtvima  one  koji  su  na  Allahovom  putu  poginuli!  Ne,  oni 
su  živi  i  opskrbljeni  kod  svoga  Gospodara!  Radosni  su  zbog  onoga  što  im  je 
Allah  od  dobrote  Svoje  dao,  i  veseli  zbog  onih  koji  im  se  još  nisu  pridružili,  za 
koje  nikakva  straha  neće  biti  i  koji  ni  za  čim  tugovati  neće!  Oni  se  raduju 
Allahovoj  blagodati  i  dobroti,  te  tome  što  Allah  neće  dopustiti  da  propadne 
nagrada  koja  pripada  vjernicima.1'2 

U  komentaru  ovih  ajeta  od  El-Vahidija  se  navodi  daje  Seid  b.  Džubejr  rekao: 
"Kada  su  na  Uhudu  poginuli  Hamza  b.  Abdul-Muttalib  i  Mus'ab  b.  Umejr,  i  kada  su 
vidjeli  kakva  su  im  dobra  darovana,  rekli  su:  'Kamo  sreće  da  naša  braća  znaju  kakva 
dobra  su  nam  darovana  pa  da  im  se  poveća  želja  za  džihadom!'  Allah  je  rekao:  'Ja 
ću  ih  obavijestiti!',  pa  je  objavio: 

5 t^c^j Cjt ^ p4^* r*^^  *&&^&M^^4$4  <Syfr  ^ 

'Nikako  ne  smatraj  mrtvima  one  koji  su  na  Allahovom  putu  poginuli!  Ne,  oni 
su  živi  i  opskrbljeni  kod  svoga  Gospodara!  Radosni  su  zbog  onoga  što  im  je 
Allah  od  dobrote  Svoje  dao,  i  veseli  zbog  onih  koji  im  se  još  nisu  pridružili,  za 
koje  nikakva  straha  neće  biti  i  koji  ni  za  čim  tugovati  neće!  Oni  se  raduju 
Allahovoj  blagodati  i  dobroti,  te  tome  što  Allah  neće  dopustiti  da  propadne 
nagrada  koja  pripada  vjernicima.'"3 

Muslim  od  Mesruka  bilježi  da  je  rekao:  "Pitali  smo  Abdullaha  b.  Mes'uda, 
radijallahu  anhu,  o  ovim  ajetima,  pa  je  rekao:  'I  mi  smo  pitali  o  njima,  pa  je  rekao:  - 
Njihove  su  duše  u  tijelima  zelenih  ptica,  njihova  su  gnijezda  svjetiljke  obješene  o 


1  Vidjeti:  Tefsirut-Taberi,  A/170. 

2  Sura  Ali  Imran,  169-171. 

3  Sura  Ali  Imran,  169-171.  Vidjeti:  El-Vahidi,  Esbabun-Nuzul,  str.  125.  Tefsirut-Taberi,  4/269. 


fr.  Mia  Mufiammaf  es-  SaHaSi 


Arš.  Lete  po  Džennetu  kuda  požele,  a  zatim  se  vrate  u  te  svjetiljke.  Pogledao  ih  je 
njihov  Gospodar  i  rekao:  'Želite  li  nešto?'  Odgovorili  su:  'A  šta  da  želimo  kada  leti- 
mo po  Džennetu  gdje  poželimo!?1  Pitao  ih  je  ovo  tri  puta,  pa  kada  su  vidjeli  da  će 
biti  pitani  dok  ne  odgovore,  rekli  su:  'Gospodaru,  želimo  da  vratiš  naše  duše  u  naša 
tijela  pa  da  ponovo  poginemo  na  Tvome  putu!'  Pošto  vidi  da  nemaju  drugu  želju, 
neće  ih  više  pitati.'"1 

Trinaesto:  Medijski  napad  na  mnogobošce 

Osnovni  medij  u  vrijeme  Vjerovjesnika,  sallallahu  alejhi  ve  sellem,  bila  je  poe- 
zija. Nakon  Bitke  na  Bedru,  mnogobožački  pjesnici  bili  su  u  odbrambenoj  poziciji,  u 
svojoj  poeziji  oplakivali  su  svoje  stradale.  Nakon  Uhuda,  kurejšijski  pjesnici  pokušali 
su  da  preuveličaju  svoju  pobjedu.  Ovoj  lažnoj  sili  suprotstavili  su  se  Hasan  b.  Sabit, 
Ka'b  b.  Malik  i  Abdullah  b.  Revvaha.  Oni  su  dali  odgovor  na  mnogobožačku  propa- 
gandu koju  su  vodili  njihovi  pjesnici  poput  Hubejre  b.  Ebu  Vehba,  Abdullaha  ez- 
Zeba'ra,  Dirara  b.  El-Hattaba  i  Amra  b.  El-Asa.2 

Hasanovi  stihovi  djelovali  su  na  mnogobošce  poput  bombi.  Njegova  poezija 
govorila  je  o  hrabrosti  muslimana  i  uspješnom  zaustavljanju  mnogobožaca,  kritizi- 
rao je  mnogobošce  i  nazvao  ih  kukavicama  jer  nisu  uspjeli  sačuvati  svoju  zastavu 
koju  je  na  kraju  uzela  u  svoje  ruke  neka  žena  koja  je  bila  s  njima,  dok  su  njihovi 
prvaci  bježali  ostavivši  zastavu.  Ovi  stihovi  podsjećali  su  mnogobošce  na  primjere 
kukavičluka  i  poniženja  koje  su  doživjeli  na  početku  bitke,  kako  se  ne  bi  zanosili 
gubicima  koje  su  na  kraju  nanijeli  muslimanima. 

Mnogobošci  su  smatrali  da  Hasan  zaslužuje  smrt  zbog  stihova  u  kojima  im  se 
ruga  što  su  ostavili  zastavu  pa  ju  je  ponijela  žena,  jer  ih  je  time  prikazao  kao  velike 
kukavice.3 

Hasan  je  o  toj  ženi  koja  je  ponijela  njihovu  zastavu,  a  zvala  se  Amra  bint 
Alkame,  rekao: 

Kada  su  na  nas  ljudi  iz  plemena  Adal 
poput  čopora  hijena  navalili 
velike  smo  im  gubitke  nanijeli, 
sa  svake  smo  ih  strane  tukli 
i  da  im  ne  bi  žene  koja  podiže  zastavu 
prodavali  bismo  ih  na  pijaci  kao  robu. 

Zastavu  je  od  ove  žene  preuzeo  rob,  Abesinac,  koji  je  pripadao  nekom  od 
porodice  Talha.  On  se  žestoko  borio  dok  nije  ubijen. 


1  Sahihu  Muslim,  Kitabul-imara,  bab:  Evahuš-šuheda'i  fil-Dženne,  3/1887. 

2  Mu'inus-sire,  str.  252-253. 

3  Et-Tarihul-islami,  5/21. 

Rob  je  bio  ušljiv,  pa  je  Hasan  o  tome  rekao: 

Ponosite  se  zastavom,  a  zar  je  ponos 
da  je  zastava  predata  ušljivcu?! 
Svoj  ste  ponos  robu  predali 
najgorem  što  po  zemlji  kroči 
Nadali  ste  se  a  i  luđak  se  nada 
ali  su  vam  nade  bile  uzaludne1. 

Najčudnije  što  sam  pročitao,  vezano  za  medijski  rat  između  muslimana  i 
mnogobožaca, jeste  pokušaj  Dirara  b.  El-Hattaba,  prije  nego  stoje  primio  islam,  da 
slavi  pobjedu  Allahovog  Poslanika,  sallallahu  alejhi  ve  sellem,  i  ashaba  na  Bedru  kao 
pobjedu  muslimana  iz  plemena  Kurejš. 

Rekao  je: 

Ako  ste  pobijedili  na  Bedru,  to  je 
zato  jer  je  Ahmed  među  vama 
s  grupom  odabranom,  oni  vas  brane 
dok  svuda  naokolo  smrt  je  prisutna 
među  njima  su  Ebu  Bekr  i  Hamza. 
I  Alija  je  jedan  od  njih, 
i  Omer  i  Osman  i  Sa'd. 
Svi  oni  su  učestovali  u  borbi. 
I  s  njima  a  ne  sa  svojim  sinovima 
se  ponose  plemena  Evs  i  Nedždžar2. 

Pokušao  je  igrati  na  kartu  plemenske  pristrasnosti,  što  je  u  skladu  sa 
paganskim  shvatanjima.  Ka'b  b.  Malik  mu  je  odgovorio: 

Među  nama  je  Allahov  Poslanik,  pleme  Evs 
je  uz  njega,  pružaju  mu  utočište  i  pomoć. 
I  pleme  Nedždžar  je  pod  njegovom  zastavom. 
Noći  nemirne  očekuju  i  pokolj  spremaju. 

Ova  pjesma  sadrži  i  sljedeće  stihove  o  kurejšijskim  mnogobošcima: 
A  Allahov  Poslanik  ih  je  pozvao  Allahu 
ali  su  odbili  i  rekli:  Ti  si  čarobnjak! 
Jer  Allah  je  htio  da  propast  dožive 
I  da  budu  pouka  drugima. 

Također  im  je  u  odgovoru  rekao: 


1  Ibn  Hišam,  Es-Siretun-Nebevijje,  3/87. 

2  Mu'inus-sire,  str.  252. 


Na  dan  Bedra  kad  smo  se  sukobili 
na  našoj  strani  bijahu  Džibril  i  Muhammed. 

A  Muhammed  potječe  iz  najuglednije  arapske  porodice,  kao  što  se  navodi  u 
djelu  El-lkdul-Ferid.1 


1  Mu'inus-sire,  str.  252. 


Deseto  poglavlje 

Najvažniji  događaji  između  Bitke  na 
Uhudu  i  Hendeku 

Prva  tema 

Mnogobošci  pokušavaju  uzdrmati  islamsku  državu 

Bitka  na  Uhudu  osokolila  je  neprijatelje  islamske  države,  među  beduinskim 
mnogobošcima  prevladavao  je  osjećaj  da  mogu  pobijediti  muslimane.  Počeli  su 
razmišljati  o  napadu  na  Medinu  kako  bi  slomili  muslimansku  snagu  i  iskorijenili 
muslimane.  Pleme  Benu  Esed  planiralo  je  napasti  Medinu,  i  Halid  b.  Sufjan  iz  ple- 
mena Huzejl  sakupljao  je  vojsku  za  napad  na  Medinu,  plemena  Adal  i  El-Kara  su  se 
okuražila  i  počela  praviti  muslimanima  smicalice,  Amir  b.  Et-Tufejl  je  organizirao 
ubistvo  učača  Kur'ana,  miroljubivih  daija,  Židovi  plemena  Benu  Nadir  pokušali  su  iz- 
vršiti atentat  na  Allahovog  Poslanika,  sallallahu  alejhi  ve  sellem,  ali  se  Vjerovjesnik, 
sallallahu  alejhi  ve  sellem,  vještim  političkim  potezima,  pravilnim  planiranjem  i  pre- 
ciznim izvršavanjem  hrabro  suprotstavio  svim  ovim  pokušajima. 

Prvo:  Pleme  Benu  Esed  želi  opljačkati  Medinu 

Preko  svojih  špijuna  raširenih  po  Arapskom  poluostrvu,  Poslanik,  sallallahu 
alejhi  ve  sellem,  saznao  je  da  se  Benu  Esed  Ibn  Huzejme,  pod  vodstvom  Talhe  el- 
Esedija,  spremaju  napasti  Medinu  kako  bi  opljačkali  njena  dobra,  uzdigli  mnogo- 
božačku  vjeru  i  pružili  podršku  Kurejšijama  u  neprijateljstvu  prema  muslimanima. 

Vjerovjesnik,  sallallahu  alejhi  ve  sellem,  nabrzinu  je  organizirao  četu  od  sto 
pedeset  boraca,  muhadžira  i  ensarija,  za  zapovjednika  im  je  postavio  Ebu  Selemu  b. 
Abdul-Eseda1,  predao  mu  je  zastavu  i  rekao:  "Pođi  na  područje  Benu  Eseda  i  na- 
padni ih  prije  nego  što  se  njihove  snage  sruče  na  tebe!"2 

Ebu  Seleme  je  krenuo  u  mjesecu  muharremu.3  Izvršio  je  napad  na  njihove 
pastire  koji  su  pobjegli  ostavivši  stoku,  pa  ju  je  Ebu  Seleme  zaplijenio.  Razbio  je 
neprijatelje  islama  bez  problema  te  se  vratio  u  Medinu  kao  pobjednik. 

Ebu  Seleme  je  jedan  od  prvih  koji  su  se  odazvali  Poslaniku,  sallallahu  alejhi  ve 
sellem,  i  prigrlili  islam.  Iz  ove  bitke  vratio  se  iscrpljen  jer  mu  se  upalila  rana  koju  je 
zadobio  na  Uhudu  i  nedugo  nakon  toga  je  umro.4 

U  ovom  pohodu  stavljamo  naglasak  na  sljedeće: 

1-  Poslanikovo,  sallallahu  alejhi  ve  sellem,  precizno  planiranje  razbilo  je 
neprijatelje  prije  nego  što  su  se  uspjeli  organizirati.  Uplašili  su  se  iznenadnog  na- 
pada muslimanske  ophodnje  pod  komandom  Ebu  Seleme,  radijallahu  anhu,  jer  su 
mislili  da  je  Bitka  na  Uhudu  oslabila  muslimane  pa  su  se  prestravili  vidjevši  musli- 
mansku četu.  To  ih  je  obeshrabrilo  te  su  se  zabavili  sobom  i  odustali  od  napada  na 


1  Nadretun-ne'im,  1/313. 

2  Kira'a  Sijasijje  Us-Siretin-Nebevijje,  str.  162-163. 

3  Zadul-me'ad,  3/243. 

4  El-Gazali,  Fikhus-siretin-Nebevijje,  str.  274. 


Medinu. 

2-  Preciznost  muslimanskih  boraca  u  praćenju  neprijateljskih  kretanja,  odabi- 
ru pravog  vremena  i  puta.  Tako  su  uspjeli  doći  do  neprijatelja  a  da  neprijatelji  ništa 
nisu  znali,  iako  je  put  bio  veoma  dug.  To  je  bio  jedan  od  najznačajnijih  faktora 
uspjeha  muslimana  u  ovom  pohodu.  Ovaj  pohod  je  u  dušama  neprijatelja  ostavio 
osjećaj  koji  im  je  oslabio  borbeni  duh  jer  su  se  uvjerili  da  su  muslimani  u  stanju 
poduzimati  brze  i  iznenadne  napade.  Postali  su  svjesni  da  svakog  momenta  mogu 
očekivati  napad,  što  ih  je  ispunilo  strahom.  Ovaj  osjećaj  nagnao  ih  je  da  priznaju 
muslimansku  nadmoć  i  ponude  im  primirje.1 

Drugo:  Halid  b.  Sufjan  el-Huzeli  kojem  se  suprotstavio  Abdullah  b.  Unejs 

Halid  b.  Sufjan  je  na  Arefatu  počeo  sakupljati  ljude  iz  plemena  Huzejl  i  drugih 
plemena  i  pripremati  pohod  na  Medinu  u  znak  podrške  Kurejšijama  s  kojima  je  že- 
lio uspostaviti  tješnju  saradnju,  zatim  radi  odbrane  njihove  vjere  i,  naravno,  iz  poh- 
lepe za  medinskim  dobrima.  Allahov  Poslanik,  sallallahu  alejhi  ve  sellem,  poslao  je 
na  njega  ashaba  Abdullaha  b.  Unejsa  kojem  je  stavio  u  zadatak  da  ga  ubije.2 

Abdullah  b.  Unejs,  radijallahu  anhu,  pripovijeda  o  tome:  "Pozvao  me  Allahov 
Poslanik,  sallallahu  alejhi  ve  sellem,  i  rekao:  'Dobio  sam  informacije  da  Halid  b.  Suf- 
jan b.  Nebih  sakuplja  vojsku  da  me  napadne.  Nalazi  se  u  dolini  Urene.  Idi  i  ubij  ga!' 
Rekao  sam:  'Allahov  Poslaniče,  opiši  mi  ga  kako  bih  ga  mogao  prepoznati!'  Rekao 
je:  'Kada  ga  ugledaš,  osjetit  ćeš  zebnju.' 

Zatim  sam  krenuo  opasan  sabljom  i  našao  sam  ga  u  dolini  Urene,  u  ikindijsko 
vrijeme,  sa  nekim  ženama  kod  kojih  je  stanovao.  Kada  sam  ga  ugledao,  osjetio  sam 
zebnju  kao  što  je  i  rekao  Allahov  Poslanik,  sallallahu  alejhi  ve  sellem.  Bojao  sam  se 
da  se  ne  sukobimo  odmah  pa  da  me  to  ne  odvrati  od  namaza  te  sam  klanjao 
hodajući  prema  njemu  simbolično  čineći  ruku'  i  sedždu  pokretom  glave.  Kada  sam 
mu  se  približio,  upitao  je:  'Ko  si  ti?'  Rekao  sam:  'Arap  koji  je  čuo  da  spremaš  vojsku 
protiv  Muhammeda.'  Rekao  je:  'Da,  spremam  vojsku.'  Krenuo  sam  sa  njim  i  kada  mi 
se  ukazala  pogodna  prilika,  napao  sam  sabljom  i  ubio  ga.  Nakon  toga  sam  se  vratio 
ostavivši  njegove  žene  u  plaču  za  njim. 

Kada  me  je  Allahov  Poslanik,  sallallahu  alejhi  ve  sellem,  vidio  kako  mu  pri- 
lazim, rekao  je:  'Ovoje  lice  onoga  koji  je  uspio!'  Rekao  sam:  'Allahov  Poslaniče,  ubio 
sam  ga!'  Poslanik,  sallallahu  alejhi  ve  sellem,  rekao  je:  'Tačno.'  Zatim  je  ustao,  uveo 
me  u  svoju  kuću,  dao  mi  štap  i  rekao:  'Čuvaj  ovo  kod  sebe,  Abdullahu  b.  Unejs!' 
Izašao  sam  sa  štapom  pred  ljude  pa  su  me  upitali:  'Šta  je  to?'  Odgovorio  sam:  'Štap 
koji  mije  dao  Allahov  Poslanik,  sallallahu  alejhi  ve  sellem,  i  naredio  mi  da  ga  čuvam 
kod  sebe.'  Rekoše:  'Zar  se  nećeš  vratiti  i  pitati  Allahovog  Poslanika,  sallallahu  alejhi 


1  El-Humejdi,  Et-Tarihul-islami,  6/23 

2  Nadretun-ne'im,  1/313. 

ve  sellem,  o  tome?'  Vratio  sam  se  i  upitao:  'Allahov  Poslaniče,  zašto  si  mi  dao  ovaj 
štap?"  Odgovorio  je:  To  je  znak  između  mene  i  tebe  na  Sudnjem  danu.  Zaista  će 
malo  ljudi  doći  na  Sudnji  dan  oslanjajući  se  na  svoja  djela.'"  Abdullah  je  ovaj  štap 
čuvao  uz  sablju  i  ostao  je  uz  njega  dok  nije  umro  oporučivši  da  ga  umotaju  u  ćefine 
sa  štapom,  pa  su  ukopani  zajedno.1 

Ovaj  događaj  obiluje  poukama  i  lekcijama  od  kojih  spominjemo  sljedeće: 

1-  Precizno  praćenje  neprijateljskih  pokreta 

Allahov  Poslanik,  sallallahu  alejhi  ve  sellem,  pridavao  je  veliki  značaj  sigurnos- 
nom aspektu.  Zato  je  pratio  pokrete  neprijatelja  i  pripremao  odgovarajuća  rješenja 
u  odgovarajuće  vrijeme.  Iz  tih  razloga  Halidu  b.  Sufjanu  nije  ostavio  vremena  da 
okupi  vojsku  i  ojača,  nego  je  radio  na  gašenju  smutnje  u  njenim  prvim  danima.  Na 
ovaj  način  ummet  je  mnogo  dobio  i  spriječena  je  mogućnost  da  Halid  b.  Sufjan 
svojim  napadom  na  Medinu  nanese  muslimanima  velike  gubitke.  Za  ovakvo  djelo 
potrebno  je  imati  sposobnost  praćenja  pokreta  \  brzinu  donošenja  oćrtuka. 

2-  Vjerovjesnikova  dobra  procjena  sposobnosti  njegovih  ashaba 

Vjerovjesnik,  sallallahu  alejhi  ve  sellem,  imao  je  sposobnost  procjene  doraslo- 
sti svojih  ashaba  određenim  zadacima  i  odlikovao  se  pronicljivošću  u  odabiru  ljudi, 
tako  daje  za  svaku  akciju  odabirao  odgovarajućeg  čovjeka.  Za  vojskovođe  je  oda- 
birao ashabe  koji  su  se  odlikovali  inteligentnim  razmišljanjem,  pribranošću  u  pos- 
tupcima i  hrabrošću;  za  da'vu  i  podučavanje  odabirao  je  ashabe  koji  su  se  isticali 
dubokim  znanjem,  lijepim  ponašanjem  i  sposobnošću  da  privuku  slušaoca;  u  dele- 
gacije kraljevima  i  vladarima  slao  je  ljude  koji  su  se  odlikovali  elegantnim  izgledom, 
rječitošću,  brzinom  u  razmišljanju;  a  za  opasne  borbene  akcije  odabirao  je  ashabe 
koji  se  odlikuju  vanrednom  hrabrošću,  snažnim  srcem  i  sposobnošću  da  kontro- 
liraju emocije.2  Abdullah  b.  Unejs  el-Džuheni  imao  je  snažno  srce,  bio  je  postojan, 
čvrstog  ubjeđenja,  velikog  imana.3  Uz  to,  za  ovu  akciju  kompetentnim  ga  je  učinilo 
to  što  je  poznavao  područje  ovog  plemena  koje  je  živjelo  pored  njegovog  plemena 
Džuhejna.4 

3-  Abdullah  će  nagradu  za  ovo  djelo  dobiti  na  onome  svijetu 

Nagrada  za  ovo  djelo  nije  bila  ovosvjetska  materijalna  nagrada,  kao  što  žele 
mnogi  koji  izvršavaju  opasne  zadatke  u  modernim  vojskama.  Abdullahova  nagrada 
je  bolja  od  toga  jer  njegova  nagrada  je  orden  časti  na  onome  svijetu  kakav  će  malo 


1  Sahihus-siretun-Nebevijje,  str.  319. 

2  El-Humejdi,  Et-Tarihul-islami,  3/27. 

3  Muhammed  Sadik  Urdžun,  Muhammed  Resulullah,  str.  4/50-51. 

4  Muhammed  Bašemil,  Gazvetu  Uhud,  str.  31. 

ko  dobiti.1  Ashabi,  kao  i  svi  bogobojazni  ljudi,  nisu  očekivali  nagradu  na  ovome  svi- 
jetu. Ako  bi  i  stekli  nekakvu  dunjalučku  nagradu,  to  im  nije  mnogo  značilo,  jer  su 
iščekivali  nagradu  na  onome  svijetu.  Abdullahova  nagrada  bio  je  štap  koji  će  na 
Sudnjem  danu  biti  znak  raspoznavanja  između  njega  i  Allahovog  Poslanika,  salla- 
llahu  alejhi  ve  sellem,  a  to  pokazuje  da  će  mu  pripasti  visoko  mjesto  na  onome  svi- 
jetu.2 

4-  Neki  f  ikhski  propisi 

Propis  koje  možemo  izvući  iz  ove  predaje  jeste  način  obavljanja  namaza  ono- 
ga koji  je  u  potjeri  ili  je  progonjen.  El-Hattabi  je  rekao:  "Većina  učenjaka  smatra  da 
ako  je  čovjek  progonjen,  ima  pravo  klanjati  čineći  simbolične  pokrete,  a  ako  je  u 
potjeri,  onda  će,  ako  je  jahač,  sjahati  i  klanjati  na  zemlji  čineći  ruku'  i  sedžde."  To 
isto  je  rekao  i  Ibn  El-Munzir.3  Šafija  to  dozvoljava  pod  uvjetom  koji  drugi  nisu  po- 
stavili, a  to  je  da  gonitelji  budu  malobrojni  i  odvojeni  od  ostalih  te  posumnja  ju  da 
bi  se  oni  koje  progone  mogli  vratiti  i  napasti  ih,  i  tada  je  goniteljima  dozvoljeno  da 
klanjaju  čineći  simbolične  pokrete.  El-Hattabi  je  rekao:  "Neki  od  ovih  zaključaka 
izvučeni  su  iz  slučaja  Abdullaha  b.  Unejsa."4 

Šejh  Bedr  el-Ajni,  u  djelu  Umdetul-Kari,  navodi  stavove  uleme  o  ovom  pitanju 
pa  kaže:  "Kod  Ebu  Hanife:  'Ako  je  čovjek  progonjen,  nema  smetnje  da  klanja  kreću- 
ći se,  a  ako  je  progonitelj,  onda  nije  dozvoljeno.'  Malik  i  neki  učenjaci  njegovog 
mezheba  rekli  su:  'Za  progonjenog  i  progonitelja  važe  isti  propisi  i  mogu  klanjati  na 
jahalici.'  El-Evza'i  i  Šafija  u  kasnijem  mezhebu  su  stava  kao  i  Ebu  Hanife,  a  to  je  stav 
i  Ata'a,  Hasana,  Es-Sevrija,  Ahmeda  i  Ebu  Sevra.  Prenosi  se  od  Šafije  i  da  je  rekao: 
'Ako  se  progonitelj  poboji  da  će  mu  progonjeni  umaći,  dozvoljeno  je  da  klanja 
koristeći  znakove,  a  inače  mu  nije  dozvoljeno.'"5 

5-  Dozvoljenost  idžtihada  u  vrijeme  Vjero  vjesnika 

Ovaj  događaj  pokazuje  da  je  u  vrijeme  Poslanika,  sallallahu  alejhi  ve  sellem, 
idžtihad  bio  dozvoljen,  jer  je  Abdullaha  b.  Unejsa  njegov  idžtihad  doveo  do  toga  da 
klanja  namaz  simboličnim  pokretima,  a  Poslanik,  sallallahu  alejhi  ve  sellem,  to  mu 
nije  osporio,  što  dokazuje  daje  u  situacijama  velikog  straha  i  bojazni  za  život  doz- 
voljeno klanjati  znakovima.6 

Ovo  je  ispravan  dokaz  jer  je  to  Abdullah  b.  Unejs  uradio  za  Vjerovjesnikovog, 
sallallahu  alejhi  ve  sellem,  života,  a  to  je  bio  period  silaska  Objave  i  nemoguće  je  da 


1  Es-Seraja  vel-bu'usun-Nebevijje,  str.  159-160. 

2  Et-Tarihul-islami,  6/29. 

3  Es-Seraja  vel-bu'usun-Nebevijje,  str.  160. 

4  El-Hattabi,  Me'anis-Sunen,  2/42.  Hašijetu  Vahid  aia  Sunen  Ebu  Davud. 

5  Umdetul-Kari  Šerhu  Sahihul-Buhari,  6/263. 

6  Es-Seraja  vel-bu'usun-Nebevijje,  str.  161. 

Vjerovjesnik,  sallallahu  alejhi  ve  sellem,  nije  znao  za  taj  postupak.1 

6-  Neki  dokazi  vjerovjesništva 

Poslanik,  sallallahu  alejhi  ve  sellem,  je  Abdullahu  b.  Unejsu  opisao  Halida  b. 
Sufjana  tako  precizno  da  je  Abdullah  iznenađen  rekao  Poslaniku:  "Allahov  Posla- 
niče,  ničega  se  nikada  nisam  bojao."  Poslanik,  sallallahu  alejhi  ve  sellem,  rekao  je: 
"Naprotiv,  kada  ga  ugledaš,  osjetit  ćeš  zebnju,  to  ti  je  znak."2 

Onako  kako  mu  ga  je  Poslanik,  sallallahu  alejhi  ve  sellem,  opisao,  takvog  ga 
je  Abdullah  b.  Unejs  i  našao.  Rekao  je:  "Kada  sam  ga  ugledao,  osjetio  sam  zebnju  i 
strah  pa  sam  rekao:  'Istinu  je  rekao  Allah  i  Njegov  Poslanik."'3 

7-  Poezija  Abdullaha  b.  Unejsa  o  ubistvu  Halida  b.  Sufjana 

Iza  sebe  ostavih  tele  kako  riče 
Oko  njega  narikače  odjeću  cijepaju 
Dok  su  iza  nas  hodale  njegove  žene 
Zgrabio  sam  ga  i  ubio  sabljom  indijskom 

Dok  sam  mu  sabljom  glavu  razbijao 
Rekao  sam  mu:  Ja  sam  Ibn  Unejs,  vitez. 
Udarac  ti  zadajem  jer  sam  pravovjerni 
Sljedbenik  vjerovjesnika  Muhammeda 
Ja,  kada  se  Vjerovjesnik  namjeri  na  nevjernika, 
Pohitam  na  njega  i  rukom  i  poezijom*. 

Treće:  Plemena  Adal  i  El-Kara  izdaju  muslimane  kod  vode  Er-Redži1 

Različite  su  predaje  o  razlozima  zbog  kojih  je  Vjerovjesnik,  sallallahu  alejhi  ve 
sellem,  poslao  ashabe  na  Er-Redži'.  El-Buhari  navodi  da  je  Poslanik,  sallallahu  alejhi 
ve  sellem,  bio  poslao  špijuna  da  prikupi  informacije  o  neprijatelju5,  a  druge  vjero- 
dostojne predaje  navode  da  je  Allahovom  Poslaniku,  sallallahu  alejhi  ve  sellem, 
došla  skupina  iz  plemena  Adal  i  El-Kara  koji  pripadaju  plemenu  Medar.  Došli  su  u 
Medinu  i  rekli:  "Mi  smo  primili  islam  pa  nam  pošalji  grupu  svojih  ashaba  da  nas 
podučavaju  vjeri  i  Kur'anu  i  propisima  islama."6 

Čini  se  da  se  pleme  Huzejl  htjelo  osvetiti  za  ubistvo  Halida  b.  Sufjana,  pa  su 
se  poslužili  lukavstvom  i  prevarom.  El-Vakidi  tvrdi  daje  delegacija  iz  Benu  Lehjana, 


1  Avnul-Mđbud,  El-Azim-abadi,  4/129. 

2  El-Vakidi,  El-Megazi,  2/532. 

3  El-Bejheki,  Dela'itun-Nubuvve,  4/41.  Predaju  prenosi  Musa  ibn  Ukbe. 

4  El-Bidaje  ven-nihaje,  4/143. 

5  Sahihul-Buhari,  br.  4086. 

6  El-Vakidi,  El-Megazi,  1/354-355. 

ogranka  plemena  Huzejl,  otišla  plemenima  Adal  i  El-Kara  i  obećala  im  platiti  ako 
odu  Poslaniku,  sallallahu  alejhi  ve  sellem,  i  zatraže  da  s  njima  pošalje  nekoga  ko  će 
ih  pozivati  islamu  i  podučavati  ih  propisima,  a  zatim  da  ih  zarobe.  Za  ovo  su  im 
obećali  u  Mekki  predati  veliku  nagradu.1 

Allahov  Poslanik,  sallallahu  alejhi  ve  sellem,  poslao  je  s  njima  desetericu  as- 
haba  odredivši  im  za  zapovjednika  Asima  b.  Sabita  b.  El-Akleha.2 

Kada  su  bili  između  Asfana  i  Mekke,  napala  ih  je  grupa  od  blizu  dvjesto  bora- 
ca iz  Benu  Lehjana.  Opkolili  su  ih  sa  svih  strana  i  primorali  ih  da  se  povuku  na  brdo. 
Nakon  toga  su  im  dali  garanciju  za  sigurnost,  ali  je  zapovjednik  muslimana  odbio 
da  se  preda  nevjernicima.3  Asim  b.  Sabit  rekao  je:  "Zavjetovao  sam  se  da  nikada 
neću  prihvatiti  zaštitu  mnogobožaca."  Asim  je  ostao  da  se  bori  protiv  njih  citirajući: 
Zašto  da  se  ne  borim  a  dovoljno  sam  snažan 
Lukom  i  strijelama  ću  vas  namučiti 
Strijelama  s  dugim  I  širokim  šiljkom 
Smrt  je  istina,  a  život  je  iluzija 
Ono  što  Bog  čovjeku  odredi 
Tome  će  čovjek  u  susret  i  poći 
Ne  imao  ja  majku  ako  od  borbe  odustetnem4. 

Gađao  ih  je  strijelama,  a  kada  mu  je  nestalo  strijela,  borio  se  kopljem  dok  ga 
nije  slomio,  a  zatim  je  uzeo  sablju  i  rekao:  "Allahu  moj,  branio  sam  Tvoju  vjeru  od 
početka  dana,  pa  sačuvaj  moje  tijelo  na  kraju  dana."  Mušrici  su  skidali  svakog  od 
njegovih  drugova  koje  su  ubili.  Asim  je  slomio  korice  sablje  i  borio  se  dok  nije 
ubijen.  Ubio  je  jednog  čovjeka,  a  dvojicu  ranio.  Dok  se  borio,  recitirao  je  stihove: 

Ja  sam  Ebu  Sulejman,  vrsni  strijelac 
Naslijedio  sam  slavu  časnih  predaka. 

Mnogobošci  su  ga  napali  kopljima  i  ubili. 

Sulafi  bint  Sa'd  b.  Eš-Šuhejd  poginuli  su  muž  i  četiri  sina.  Dvojicu  od  njih, 
Harisa  i  Musafi'a,  ubio  je  Asim,  pa  se  bila  zaklela  da  će,  ako  joj  Allah  omogući,  piti 
vino  iz  njegove  lobanje.  Nudila  je  sto  deva  onome  kojoj  donese  Asimovu  glavu. 
Benu  Lehjan  su  to  znali,  kao  i  ostali  Arapi,  pa  su  htjeli  da  mu  odrube  glavu  i  odnesu 
je  Sulafi  kako  bi  uzeli  od  nje  sto  deva.  Međutim,  Allah  je  poslao  ose  koje  su  prekrile 
njegovo  tijelo  i  ko  god  bi  se  približio,  ujedale  bi  ga.  Rekli  su:  "Ostavite  ga  do  noći, 
jer  kada  nastupi  noć,  ose  će  se  povući."  Međutim,  kada  je  pala  noć,  Allah  je  poslao 


1  Nadretun-ne'im,  1/314. 

2  Sahihul-Buhari,  br.  4086. 

3  Nadretun-ne'im,  1/314. 

4  El-Vakidi,  El-Megazi,  1/355. 

bujicu  iako  na  nebu  nije  bilo  ni  znaka  kiše.  Bujica  ga  je  odnijela  i  nisu  ga  uspjeli 
pronaći.1 

Asim  je  sedmericu  nevjernika  ubio  strijelama.  Nakon  toga  su  beduini  ponovo 
ponudili  sigurnost  trojici  preostalih  ashaba  ako  se  predaju.  Oni  su  prihvatili,  ali  su  ih 
beduini  ubrzo  prevarili  i  svezali.  Abdullah  b.  Tarik  im  se  opirao,  pa  su  ga  ubili. 
Drugu  dvojicu,  Hubejba  i  Zejda  b.  Ed-Dusennu,  odveli  su  u  Mekku  i  prodali  Kurej- 
šijama.2  Ovaj  događaj  desio  se  u  mjesecu  saferu  četvrte  godine  po  Hidžri.3 

Hubejba  su  kupili  sinovi  Harisa  b.  Amira  b.  Nevfela  kako  bi  ga  ubili  iz  osvete 
za  Harisa  kojeg  je  na  Bedru  ubio  Hubejb.  Neko  vrijeme  držali  su  ga  kao  zaroblje- 
nika, a  kada  su  odlučili  da  ga  ubiju,  Hubejb  je  od  Harisovih  kćerki  tražio  britvu  da 
očisti  stidno  mjesto.  Kada  mu  je  jedna  od  njih  dala  britvu,  u  trenutku  nepažnje  njen 
sin  je  sjeo  u  Hubejbovo  krilo.  Žena  je  pretrnula  od  straha  jer  se  prepala  da  će 
Hubejb  iz  osvete  ubiti  dijete.  Hubejb  je  rekao:  "Bojiš  se  da  ću  ga  ubiti.  Ja  to  ne  bih 
nikad  uradio,  inšallah."  Ova  je  žena  kasnije  govorila:  "Nikada  nisam  vidjela  boljeg 
sužnja  od  Hubejba.  Vidjela  sam  ga  kako  jede  grožđe,  a  u  to  vrijeme  nije  bilo  nikak- 
vih plodova  u  Mekki.  Bila  je  to  opskrba  kojom  gaje  opskrbio  Allah." 

Kada  su  ga  izveli  iz  Bejtul-Harama  da  ga  ubiju,  Hubejb  je  rekao:  "Dopustite 
mi  da  klanjam  dva  rekata."  Kada  je  klanjao,  rekao  im  je:  "Klanjao  bih  još  da  sam  bio 
siguran  da  nećete  smatrati  da  je  to  zato  što  se  bojim  smrti."  Od  njega  je  potekao 
običaj  da  se  prije  smrti  klanjaju  dva  rekata.4  Zatim  je  rekao:  "Allahu  moj,  sve  ih 
pobroj  i  sve  do  jednog  ubij,  nijednog  ne  ostavi!"  Nakon  toga  izrecitirao  je  stihove: 

Oko  mene  sjatiše  se  saveznička 
Plemena,  u  velikom  broju  skupiše  se 
Pokazuju  mi  neprijateljstvo  svoje 
Dok  ja  sam  u  okovima  vezan 
Svoju  su  djecu  i  žene  doveli 
A  mene  dugoj  palmi  primakli 
Allahu  svoju  nevolju  iznosim 
I  žalim  se  na  ono  što  mi  spremaju 
I  Vlasnik  Arša  me  sabrom  učvrstio 
Da  podnesem  dok  meso  moje  trgaju 
Ponudiše  mi  izbor:  nevjerstvo  ii  smrt 

Oči  mi  zasuziše,  ali  ne  od  straha 
Smrti  se  ne  plašim,  svakako  ču  umrijeti 

I  Gospodaru  ču  se  svome  vratiti 
Ako  poginem  kao  musliman  ne  marim 


1  El-Vakidi,  El-Megazi,  1/356. 

2  Nadretun-ne'im,  1/314. 

3  Ibn  Hazm,  Dževami'us-Sijer,  str.  176. 

4  Es-Siretun-Nebevijjetus-sahiha,  1/399. 


Na  koju  će  ml  stranu  tijelo  pasti 

Onaj  ko  u  ime  Allaha  umire 
Smrt  njegovu  On  blagoslovit  će 
Prema  neprijatelju  strah  ne  pokazujem 
NI  zebnju,  jer  ja  se  Allahu  vraćam1. 


uđes-Sattabi 


Ebu  Sufjan  ga  je  upitao:  "Da  li  bi  volio  da  si  ti  sa  svojom  porodicom,  a  da 
smo  uhvatili  Muhammeda  i  da  mu  odsiječemo  glavu?"  Odgovorio  je:  "Ne  bih!  Tako 
mi  Allaha,  ne  bih  volio  da  sam  sa  svojom  porodicom  a  da  Muhammeda  tamo  gdje 
se  sada  nalazi  ubode  trn!"2  Nakon  toga  su  ga  ubili  i  objesili  njegovo  tijelo  na  palmu 
te  postavili  čuvara.  Ali,  Amr  b.  Umejje  ed-Damri  došao  je  navečer  i  krišom  ga  ski- 
nuo sa  palme,  odnio  ga  i  zakopao.3 

Zejda  b.  Ed-Dusennu  kupio  je  Safvan  b.  Umejje  i  ubio  ga  kao  osvetu  za  oca 
Umejju  b.  Halefa  koji  je  poginuo  na  Bedru.  Prije  nego  stoje  ubijen,  Ebu  Sufjan  mu 
je  rekao:  "Zejde,  zaklinjem  te  Allahom  da  kažeš  iskreno  da  li  bi  volio  da  je  sada 
ovdje  Muhammed  da  njemu  odsiječemo  glavu  a  da  si  ti  siguran  kod  svoje  poro- 
dice?" Zejd  je  odgovorio:  "Tako  mi  Allaha,  ne  bih  volio  da  Muhammeda  u  mjestu  u 
kojem  se  sada  nalazi  ubode  trn  a  da  ja  sa  svojom  porodicom  sjedim  bezbjedan!" 
Ebu  Sufjan  je  rekao:  "Nisam  vidio  nikoga  da  voli  nekoga  tako  kao  što  Muham- 
medovi  ashabi  vole  njega."4 

Ovaj  stravični  događaj  dobio  je  naziv  po  Er-Redži'u,  izvorskoj  vodi  kod  koje 
se  desio.  Događaj  obiluje  poukama  pa  ćemo  neke  spomenuti. 

1-  Ibn  Hadžer  navodi  sljedeće: 

Hadis  je  dokaz  daje  dozvoljeno  da  musliman  odbije  da  se  preda  ne  želeći  da 
potpadne  pod  vlast  nevjernika,  makar  i  po  cijenu  da  bude  ubijen,  a  ako  želi  olak- 
šicu, dozvoljeno  je  da  prihvati  nevjerničke  garancije  za  sigurnost.  Hasan  el-Basri  je 
rekao:  "Nema  smetnje  da  prihvati  garanciju  sigurnosti."  Sufjan  es-Sevri  je  rekao: 
"Ne  sviđa  mi  se  taj  postupak."  Hadis  također  upućuje  na  to  da  treba  ispunjavati 
obećanje  prema  nevjernicima,  da  ne  treba  ubijati  njihovu  djecu,  treba  biti  ljubazan 
prema  onima  koji  ga  žele  ubiti.  Hadis  potvrđuje  keramete  evlija  i  da  je  dozvoljeno 
doviti  protiv  nevjernika  općenito,  daje  propisano  klanjanje  dva  rekata  prije  smrti,  i 
da  je  dozvoljeno  recitirati  poeziju  pred  smrt.  To  što  je  Hubejb  recitirao  poeziju  pred 
smrt  pokazatelj  je  čvrstog  ubjeđenja  i  snage  vjere  koju  je  posjedovao. 

U  hadisu  su  i  ove  pouke:  Allah  iskušava  roba  onako  kako  želi  da  bi  ga 
nagradio:  "A  da  Allah  nije  želio,  oni  to  ne  bi  učinili",  odazivanje  dovi  vjernika  i  uka- 


1Zadul-me'ad,  3/245. 

2  Ibid.,  3/246. 

3Zadul-me'ad,  3/246. 

4  Es-Siretun-Nebevijjetus-sahiha,  2/400. 


zivanje  počasti  i  živome  i  mrtvome.  Još  je  mnogo  pouka  do  kojih  se  može  doći  raz- 
mišljanjem. 

Allah  je  uslišao  dovu  ashabu  da  sačuva  njegovo  tijelo  od  mnogobožaca,  ali  ih 
nije  spriječio  da  ga  ubiju  jer  je  htio  da  ga  počasti  stepenom  šehida,  i  ukazao  mu  je 
počast  time  što  je  spriječio  nevjernike  da  izmasakriraju  njegovo  tijelo.1 

2-  Između  predaje  i  borbe  do  smrti 

Muslimanu  je  dozvoljeno  da  odbije  predati  se  po  cijenu  da  bude  ubijen,  ne 
želeći  da  potpadne  pod  nevjerničku  vlast,  kao  što  je  uradio  Asim,  ali  ima  olakšicu 
da  prihvati  predaju  i  traži  sigurnost  očekujući  priliku  za  izbavljenje,  kao  što  su 
uradili  Hubejb  i  Zejd,  s  tim  što,  prema  ispravnijem  stavu,  mora  pobjeći  ako  mu  se 
ukaže  prilika,  čak  i  ako  bude  mogao  slobodno  ispovijedati  vjeru  među  njima.  Jer, 
poniženje  je  da  musliman  bude  u  zarobljeništvu  nevjernika,  stoga  je  obavezan 
osloboditi  se  tog  poniženja.2 

Ovaj  hadis  daje  muslimanima  izbor  da  se  predaju  ili  da  se  bore  do  smrti 
ukoliko  ih  traži  nevjernička  vlast  ili  su  traženi  nepravedno.3 

3-  Veličanje  Poslanikovog  sunneta 

Hadis  pokazuje  koliko  su  ashabi  poštovali  sunnet.  Hubejb  je  bio  u  zaroblje- 
ništvu, svjestan  da  će  uskoro  biti  ubijen,  ali  je  bio  dosljedan  u  primjeni  sunneta 
uklanjanja  dlaka  sa  stidnog  mjesta,  te  je  zatražio  britvu  radi  toga.  Ovo  je  pouka 
onima  koji  zanemaruju  mnoge  sunnete,  čak  obaveze,  pod  izgovorom  da  ljude  ne 
treba  opterećivati  time  zbog  situacije  u  kojoj  se  nalazi  ummet.  Međutim,  nema 
kontradiktornosti  između  poštivanja  sunneta  i  prakticiranja  islama  u  cjelini.4 

4-  Islam  briše  izdajstvo  i  zlobu 

Jedna  od  Harisovih  kćeri  posudila  je  Hubejbu  britvu  da  ukloni  stidne  dlačice. 
Ona  kaže:  "U  trenucima  moje  nepažnje,  moj  dječak  se  postepeno  približio  Hubejbu 
koji  gaje  stavio  u  krilo,  pa  kada  sam  to  vidjela,  uplašila  sam  se  jer  mu  je  u  ruci  bila 
britva.  Hubejb  je  to  primijetio,  pa  je  rekao:  'Bojiš  se  da  ću  ga  ubiti?  Ja  to  ne  bih 
nikada  uradio,  inšallah!m5 

Ovaj  fascinirajući  prizor  odraz  je  visokog  duha,  čiste  duše  i  pridržavanja 
islamskih  načela,  jer  Allah  je  rekao: 


1  Fethul-bari,  7/444-445. 

2  El-Buti,  Fikhus-siretin-Nebevijje,  str.  188-189. 

3  Seid  Hava,  El-Esasu  fis-sunneti  ve  fikhiha,  2/622. 

4  Ahmed  Ferid,  Vekafat  Terbevijje  me'as-Siretin^NebeviJje,  str.  234. 

5  Sahihus-sire,  str.  320. 


6;  Mja  Mufiammeđes-  Sattabi 


"I  nijedan  grješnik  tuđe  grijehe  neće  nositi."1 

Pravu  odanost  ljudi  mogu  naučiti  samo  od  onih  koji  su  iznevjereni*  Posto- 
janost u  životu  je  moralni  kodeks  kojeg  se  vjernik  pridržava  i  u  teškoći  i  u  blago- 
stanju.2 

Hubejbov  odgovor:  "Ja  to  ne  bih  nikada  uradio,  inšallah!",  upućuje  na  to  da 
je  ovo  djelo  nezamislivo  i  da  mu  to  nije  ni  na  umu,  iako  se  nalazi  u  izuzetno  teškoj 
situaciji  kada  čovjek  može  pomisliti  da  ima  pravo  na  to  kako  bi  se  spasio,  ali,  os- 
novni princip  je  ne  napadati  nedužne,  i  odbacivanje  tog  principa  ničim  se  ne  može 
opravdati.3 

Ovaj  primjer  pokazuje  kako  su  ashabi  pokazivali  svojim  neprijateljima  islam- 
ske moralne  kodekse  primjenjujući  ih  lično  u  odnosu  prema  njima,  iako  su  im  ne- 
vjernici činili  nepravdu.  To  je  dokaz  njihove  visoke  svijesti  i  potpunog  imana.4 

5-  Ljubav  ashaba  prema  Poslaniku 

Ljubav  ashaba  prema  Vjerovjesniku,  sallallahu  alejhi  ve  sellem,  bila  je  velika! 
To  je  zato  što  je  ljubav  prema  njemu  plod  spoznaje  njegove  veličine,  a  oni  su  to 
znali  bolje  od  ikoga  drugog,  stoga  su  ga  oni  najviše  voljeli.5 

U  događaju  kod  Er-Redži'a  ova  se  ljubav  pokazuje  u  dijalogu  koji  se  odvio 
između  Ebu  Sufjana  i  Zejda  b.  Ed-Dusenne.  Kada  je  Ebu  Sufjan  upitao:  "Da  li  bi 
volio  da  Muhammedu  odrubimo  glavu  a  da  si  ti  kod  svoje  porodice?",  Zejd  je  od- 
govorio: "Allaha  mi,  ne  bih  volio  da  Muhammeda  tamo  gdje  se  sada  nalazi  ubode 
trn  a  da  ja  bezbjedan  sjedim  kod  svoje  porodice."6 

Ljubav  prema  Poslaniku,  sallallahu  alejhi  ve  sellem,  je  znak  imana.  Allahov 
Poslanik,  sallallahu  alejhi  ve  sellem,  rekao  je:  "Kod  koga  se  nađu  tri  osobine,  osjetit 
će  slast  imana:  ko  bude  volio  Allaha  i  Njegovog  Poslanika  više  od  svega  drugog,  da 
voli  čovjeka  samo  u  ime  Allaha  i  da  mrzi  da  bude  vraćen  u  nevjerstvo  nakon  što  ga  je 
Allah  izbavio  iz  njega  kao  što  mrzi  da  bude  bačen  u  Vatru"1 

6-  Hasanova  poezija  kojom  kudi  Benu  Lehjan 

Muslimane  je  veoma  potresao  događaj  kod  Er-Redži'a.  Hasanovi  stihovi 
ponajbolje  opisuju  stanje  muslimana,  on  je  kudio  onoga  ko  to  zaslužuje  i  hvalio 
onoga  ko  zaslužuje.  Kudeći  Benu  Lehjan,  rekao  je: 

Ako  želiš  vidjeti  izdajstvo  neviđeno 
Pođi  na  Er-RedzC  i  pitaj  za  Benu  Lehjan 

1  Sura  El-Isra',  15. 

2  Mu'inus-sire,  str.  259. 

3  Suver  ve  iber  minel-džihadin-Nebevijj  fil-Medina,  str.  153. 

4  El-Humejdi,  Et-Tarihul-islami,  6/38. 

5  Dr.  Muhammed  et-Temimi,  Hukukun-Neijji  ala  ummetihi,  1/314. 

6  Suver  ve  iber  minel-džihadin-Nebevijj  fil-Medina,  str.  154. 

7  Sahihul-Buhari,  Kitabul-iman,  1/72,  br.  21. 


Život  i  (tjeto  posCjeđnjeg  Vjt 


Narod  koji  za  malu  cijenu  iznevjeri 
Pas  ili  majmun  ili  insan,  za  njih  je  to  isto 
Kada  bi  jarac  jednog  dana  progovorio 
Bio  bi  govornik  i  ugledan  među  njima1. 

Četvrto:  Stravični  zločin  kod  bunara  Me'une,  4.  h.g. 

Oholi  i  nadmeni  Amir  b.  Et-Tufejl  bio  je  jedan  od  vođa  Benu  Amir.  Žudio  je  za 
vlašću  i  postoje  procijenio  da  će  Vjerovjesnik,  sallallahu  alejhi  ve  sellem,  zavladati 
Arapskim  poluostrvom,  došao  je  Vjerovjesniku,  sallallahu  alejhi  ve  sellem,  i  rekao: 
"Dajem  ti  da  izabereš  jedno  od  troje:  ili  da  ti  vladaš  ravnicom,  a  meni  prepustiš 
vlast  u  naseljenim  mjestima,  ili  da  me  odrediš  za  svoga  nasljednika,  ili  da  te  napad- 
nem sa  dvije  hiljade  konjanika  iz  plemena  Gatafan."2 

Allahov  Poslanik,  sallallahu  alejhi  ve  sellem,  odbio  je  sve  ove  zahtjeve.  Nakon 
toga  u  Medinu  je  došao  Mula'ib  el-Esin,  amidža  Amira  b.  Et-Tufejla,  jedan  od 
poglavara  Benu  Amira.  On  je  donio  poklon  Allahovom  Poslaniku,  sallallahu  alejhi  ve 
sellem,  koji  ga  je  pozvao  u  islam,  a  kada  je  Mula'ib  odbio,  Poslanik,  sallallahu  alejhi 
ve  sellem,  rekao  je:  "Neću  prihvatiti  poklon  od  mnogobošca!"  Tada  je  Amirov  ami- 
dža rekao:  "Pošalji  u  Nedžd  koga  hoćeš,  ja  ću  im  pružiti  zaštitu." 

Poslanik,  sallallahu  alejhi  ve  sellem,  poslao  je  grupu  daija  među  kojima  je  bio 
El-Munzir  b.  Amr  zvani  "Oslobođen  da  umre". 

Amir  b.  Et-Tufejl  pozvao  je  svoje  saplemenike  da  napadnu  ove  ashabe,  ali  su 
oni  odbili  ne  želeći  iznevjeriti  zaštitu  koju  je  ashabima  pružio  Mula'ib  el-Esin,  nje- 
gov amidža,  pa  je  Amir  pozvao  Benu  Sulejm  koji  se  odazvaše.  Amir  je  krenuo  sa 
oko  stotinu  strijelaca  i  kod  bunara  Me'une  ubio  ovu  grupu  ashaba  osim  Amra  b. 
Umejje.3 

Od  Enesa,  radijallahu  anhu,  prenosi  se  da  su  neki  ljudi  došli  Vjerovjesniku, 
sallallahu  alejhi  ve  sellem,  i  rekli:  "Pošalji  s  nama  ljude  da  nas  poduče  Kur'anu  i 
sunnetu."  Poslao  im  je  sedamdeset  muškaraca,  ensarija,  koje  su  nazivali  učačima. 
Među  njima  je  bio  i  moj  daidža  Haram.  Oni  su  navečer  učili  i  proučavali  Kur'an,  a 
danju  su  donosili  vodu  u  mesdžid  te  su  sjekli  drva  i  prodavali  ih  da  bi  kupovali  hra- 
nu kojom  su  hranili  ashabe  sa  džamijske  sofe  i  druge  siromahe.  Vjerovjesnik,  salla- 
llahu alejhi  ve  sellem,  poslao  ih  je  ovim  ljudima  koji  su  ih  napali  i  ubili  prije  nego 
što  su  stigli  u  mjesto  u  koje  su  pošli.  Ovi  šehidi  su  rekli:  "Allahu  naš,  obavijesti 
našeg  Vjerovjesnika  da  smo  Te  sreli  i  da  smo  zadovoljni  Tobom,  a  i  Ti  zadovoljan 
nama." 

Jedan  od  ovih  napadača  prišao  je  Enesovom  daidži  sleđa  i  pogodio  ga  kop- 


1  El-Bidaje  ven-nihaje,  4/70. 

2  Sahihul-Buhari,  br.  4091. 

3  Sahihus-sire,  str.  322. 


Ijem,  od  čega  je  umro.  Kada  gaje  pogodio,  Haram  je  uzviknuo:  "Uspio  sam,  tako 
mi  Gospodara  Kabel"  Allahov  Poslanik,  sallallahu  alejhi  ve  sellem,  obavijestio  je 
svoje  ashabe  o  ovom  događaju  i  rekao:  "Vaša  braća  su  poginula  i  rekla:  'Allahu  naš, 
obavijesti  našeg  Vjerovjesnika  da  smo  Te  sreli  i  da  smo  zadovoljni  Tobom,  a  i  Ti 
zadovoljan  nama.'"1 

Pouke  i  lekcije  iz  ovog  bolnog  događaja 

1-  Na  putu  da've  neminovne  su  žrtve 

Vidjeli  smo  kako  su  saveznici  plemena  Huzejl  kod  vode  Er-Redži'  izdali  asha- 
be koje  je  Poslanik,  sallallahu  alejhi  ve  sellem,  poslao  da  podučavaju  ljude  vjeri.  A  u 
ovom  slučaju  imamo  primjer  Amira  b.  Et-Tufejla  koji  je  kod  bunara  Me'une  na- 
pravio pokolj  nad  sedamdeset  učača  koji  su  krenuli  u  da'vu  na  Allahovom  putu. 

Ovi  događaji  su  ostavili  dubok  trag  na  Allahovog  Poslanika,  sallallahu  alejhi 
ve  sellem,  koji  je  čitav  mjesec  na  sabah-namazu  činio  kunut-dovu  u  kojoj  je  molio 
da  Allah  kazni  plemena  Sulejm  koja  su  se  suprotstavila  Allahu  i  Njegovom  Posla- 
niku.2 

Od  Ibn  Abbasa,  radijallahu  anhuma,  prenosi  se  da  je  rekao:  "Allahov  Poslanik, 
sallallahu  alejhi  ve  sellem,  je  mjesec  dana  svakodnevno  činio  kunut  na  podne,  ikin- 
diji,  akšamu,  jaciji  i  sabah-namazu,  na  zadnjem  rekatu  nakon  što  bi  rekao:  'Semi- 
Allahu  li  men  hamideh'.  Dovio  je  protiv  ogranaka  plemena  Sulejm,  protiv  Ri'lin  i 
Zekvan  i  Asjjje,  a  ljudi  su  aminovali."3 

Enes  b.  Malik,  radijallahu  anhu,  rekao  je:  "Tako  smo  počeli  s  kunut-dovom  - 
prije  toga  nije  bilo  kunuta."4 

Unatoč  ovim  zločinima,  muslimanski  entuzijazam  u  radu  na  polju  poziva  u 
Allahovu  vjeru  nije  splasnuo,  nego  su  nastavili  služiti  ovu  vjeru.  To  je  zato  što  je 
interes  vjere  iznad  ličnih  interesa.  Štaviše,  da'va  neće  uspjeti  ako  ne  bude  imala  lju- 
de spremne  da  za  nju  žrtvuju  vlastite  živote.  Stoičko  podnošenje  napada  i  kriza,  te 
spremnost  na  žrtvovanje  najbolje  jača  da'vu. 

Vjera  u  koju  se  poziva  bez  pripremanja  snaga  i  spremnosti  na  žrtvovanje  je 
puka  filozofija  koju  će  zabilježiti  knjige  i  o  kojoj  će  se  ispredati  mitovi,  a  zatim  će  je 
vrijeme  pregaziti. 

Događaji  kod  Er-Redži'a  i  Me'une  uče  nas  ogromnoj  odgovornosti  prema 
Allahovoj  vjeri,  da'vetskom  djelovanju.  Ova  dva  događaja  nude  nam  veličanstvene 
primjere  žrtvovanja  koje  su  podnijeli  ashabi  radi  svoje  akide  i  vjere,  i  radi  Allahovog 
zadovoljstva. 


1  Sahihu  Muslim,  Kitabul-imara,  bab:  Subutul-Dženneti  liš-šehid,  br.  677. 

2  Suver  ve  iber  minel-džihadin-Nebevijj  fil-Medine,  str.  151. 

3  Ebu  Davud,  Sunen,  Fis-sala,  bab:  El-Kunutfis-saievat,  br.  1443. 

4  Sahihul-Buhari,  4088. 

Sreća  ima  cijenu,  i  ugodnost  ima  cijenu,  slava  i  vlast  imaju  cijenu!  Cijena  ove 
da've  je  čista  krv  koja  se  prolijeva  na  Allahovom  putu  radi  uspostavljanja  Allahovog 
zakona  i  sistema,  i  učvršćivanja  islamskih  učenja  na  čitavoj  kugli  zemaljskoj.1 

2-  Uspio  sam.  Gospodara  mi  Kabe! 

Ove  riječ  izrekao  je  Haram  b.  Melhan.  Koplje  je  prošlo  kroz  njegova  leđa  i 
izašlo  na  prsima,  dočekao  je  krv  na  dlanove,  a  zatim  njome  potrao  lice  i  glavu,  i 
rekao:  "Uspio  sam,  Gospodara  mi  Kabe!"  Ovaj  prizor  mora  ganuti  i  najtvrđa  i  naj- 
okrutnija srca.  Svaki  čovjek  mora  se  osjetiti  malim  pred  ovim  velikanima  koji  se  ne 
plaše  smrti  nego  je  dočekuju  s  radošću  i  veseljem,  mirni  i  spokojni.2 

Ovi  divni  primjeri  koje  nevjernički  razum  ne  može  shvatiti  nagnali  su  Džeb- 
bara  b.  Selma,  koji  je  ubio  Harama,  da  se  zapita  kako  je  Haram  b.  Melhan  uspio. 
Džebbar  o  tome  priča:  "Jedan  od  razloga  zbog  kojih  sam  primio  islam  jeste  to  što 
sam  kopljem  ubio  jednog  muslimana.  Gledao  sam  u  vrh  koplja  koje  sam  mu  zario 
između  plećki,  a  koje  je  izašlo  na  prsima  i  čuo  sam  ga  kada  je  rekao:  'Uspio  sam, 
Gospodara  mi  Kabe!'  Pomislio  sam:  'Kako  je  uspio  kad  sam  ga  ubio?'  Kada  sam 
kasnije  pitao  o  tome,  rečeno  mije:  'Uspio  je  jer  je  dobio  stepen  šehida.'  Rekao  sam: 
'Tako  mi  Allaha,  i  jeste  uspio!'"  I  to  je  bio  razlog  da  primi  islam.3 

Ovaj  nesvakidašnji  događaj  navodi  nas  da  se  zapitamo  osjeća  li  šehid  bol 
prilikom  smrti. 

Odgovor  na  to  pitanje  dao  je  Vjerovjesnik,  sallallahu  alejhi  ve  sellem,  koji  ne 
govori  po  hiru  svome.  Rekao  je:  "Šehid  ne  osjeća  bol  prilikom  smrti  osim  koliko  vi 
osjetite  bol  od  uboda  komarca.1  A 

Šehid  kod  Allaha  uživa  posebno  mjesto.  On  je  skupo  prodao  svoj  život  iz- 
gubivši ga  na  Allahovom  putu  i  Onaj  koji  je  od  pravednih  Najpravedniji,  dostojno 
će  ga  nagraditi.  Allah  šehidu  daje  šest  nagrada  od  kojih  je  svaka  vrednija  od  dunja- 
luka  i  svega  što  je  na  njemu.  Mikdam  b.  Ma'd  Jekrib,  radijallahu  anhu,  kazuje: 
"Allahov  Poslanik,  sallallahu  alejhi  ve  sellem,  rekao  je:  'Allah  će  odlikovati  šehida  sa 
šest  stvari:  oprostit  će  mu  grijehe  sa  prvom  kapi  krvi  koju  pusti,  vidjet  će  svoje  mjesto 
u  Džennetu,  bit  će  pošteđen  kaburske  patnje,  bit  će  siguran  od  straha  na  Velikom 
danu,  odjenut  će  ga  odjećom  imana,  bit  će  oženjen  hurijama,  i  dozvolit  će  mu  se  da 
se  zauzima  za  sedamdeset  svojih  rođaka.  "5 

Uz  to,  bit  će  odlikovan  odličjem  časti  na  Sudnjem  danu:  njegova  rana  izgle- 
dat će  kao  onoga  dana  kada  je  ranjen,  krv  će  biti  crvene  boje,  a  mirisat  će  na  misk.6 


1  Suver  ve  iber  minel-džihadin-Nebevijj  fil-Medine,  str.  152. 

2  Et-Tarihul-islami,  6/50. 

3  En-Nedevi,  Es-Siretun-Nebevijje,  str.  243-244.  Ibn  Hišam,  Es-Siretun-Nebevijje,  3/207. 

4  El-Albani,  Sahihu  Sunenut-Tirmizi,  2/132. 

5  Ibid.,  2/129. 

6  El-Albani,  Sahihu  Sunenut-Tirmizi,  2/128. 


ivSummeđes-  SadaSi 

Isto  tako,  život  šehida  ne  završava  se  smrću  -  oni  su  živi  i  opskrbljeni  i  uživaju 
u  blagodatima  kod  svoga  Gospodara.1  Allah  kaže: 

"Nikako  ne  smatraj  mrtvima  one  koji  su  na  Allahovom  putu  poginuli!  Ne,  oni 
su  živi  i  opskrbljeni  su  kod  Gospodara  svoga!"2 

3-  Vjerovjesnik  ne  poznaje  gajb 

Događaj  kod  bunara  Me'une  i  Er-Redži"  pokazuje  da  Poslanik  ne  poznaje 
gajb.  Za  to  postoje  i  drugi  dokazi,  od  kojih  su  riječi  Uzvišenog  Allaha: 

"Reci:  Ja  ne  mogu  ni  samom  sebi  neku  korist  pribaviti,  ni  od  sebe  kakvu  štetu 
otkloniti;  biva  onako  kako  Allah  hoće.  a  da  poznajem  gajb,  stekao  bih  mnoga 
dobra,  a  zlo  bi  bilo  daleko  od  mene;  ja  samo  donosim  opomene  i  radosne 
vijesti  ljudima  koji  vjeruju.1"3 

Samo  Allah  zna  gajb,  a  poslanici  i  meleki  znaju  od  gajba  samo  ono  što  im 
Allah  otkrije4: 

"On  tajne  zna  i  On  tajne  Svoje  ne  otkriva  nikome,  osim  onoga  koga  On  za 
poslanika  odabere..."5 

4-  Ispunjavanje  ugovora 

Amr  b.  Umejje  bio  je  zarobljen  kod  bunara  Me'une.  Kada  je  Amir  b.  Et-Tufejl 
saznao  daje  iz  plemena  Mudar,  odsjekao  mu  je  kike  i  oslobodio  ga  kao  otkup  koji 
je,  prema  njegovoj  tvrdnji,  bio  dug  njegove  majke.  U  povratku  za  Medinu,  Amr  je 
sjeo  da  odmori  u  hladu  te  je  sreo  dva  čovjeka  iz  plemena  Benu  Amir  koji  su  imali 
ugovor  sa  Poslanikom,  sallallahu  alejhi  ve  sellem,  da  će  ih  zaštititi,  ali  Amr  to  nije 
znao.  Pitao  ih  je:  "Iz  kojeg  ste  plemena?"  Odgovorili  su:  "Iz  Benu  Amira."  Amr  je 
sačekao  da  zaspe,  a  onda  ih  je  ubio  misleći  da  se  osvetio  za  ubistvo  ashaba  Allaho- 
vog  Poslanika,  sallallahu  alejhi  ve  sellem.  Stigavši  u  Medinu,  obavijestio  je  o  tome 
Allahovog  Poslanika,  sallallahu  alejhi  ve  sellem,  koji  je  rekao:  "Za  ova  dva  čovjeka 


1  Es-Seraja  vel-bu'usun-Nebevijje,  str.  245. 

2  Sura  Ali  Imran,  169. 

3  Sura  El-A'raf,  188. 

4  Vekafat  Terbevijje  me'as-Siretun-Nebevijje,  str.  237. 

5  Sura  El-Džinn,  26-27. 


Život  i  djeto  posCjedhjeg  <Vji 


koja  si  ubio  morat  ću  platiti  krvarinu."1 

Poslanik,  sallallahu  alejhi  ve  sellem,  ovu  dvojicu  nije  krivio  za  nedjela  koja  su 
počinili  neki  članovi  njihovog  plemena,  a  njegova  spremnost  na  plaćanje  krvarine 
za  ta  dva  čovjeka  iz  plemena  Benu  Amir  koji  su  imali  ugovor  sa  Poslanikom,  salla- 
llahu alejhi  ve  sellem,  a  koje  je  ubio  Amr  b.  Umejje  ed-Damri,  izuzetno  je  častan  čin 
i  divan  primjer  ispunjavanja  ugovora.  Jer,  Vjerovjesnik,  sallallahu  alejhi  ve  sellem, 
mogao  je  Amrovo  ubijanje  ovih  ljudi  smatrati  osvetom  kakvu  zaslužuju  zbog  zlo- 
čina svoga  plemena,  ali  zašto  bi  nedužni  ispaštali  za  zločine  zlikovaca  iz  svoga 
naroda. 

Islamska  učenja  utjecala  su  na  to  da  se  muslimani  i  njihov  Vjerovjesnik,  salla- 
llahu alejhi  ve  sellem,  uzdignu  do  neslućenih  moralnih  visina.2 

5-  Časni  ashab  Amir  b.  Fuhejr 

Nakon  što  su  pobijeni  ashabi  kod  bunara  Me'une,  a  Amr  b.  Umejje  zarobljen, 
Amir  b.  Et-Tufejl  pokazao  je  na  jednog  ubijenog  i  upitao:  "Ko  je  ovo?"  Amr  je 
odgovorio:  "To  je  Amir  b.  Fuhejr."  Amir  je  rekao:  "Nakon  što  je  ubijen,  vidio  sam  da 
je  uzdignut  na  nebo,  vidio  sam  ga  između  neba  i  Zemlje,  a  zatim  je  spušten."3 

6-  Hasan  b.  Sabit  podstiče  na  ubistvo  Amira  b.  Et-Tufejla 

Hasan  je  bio  dio  Vjerovjesnikovog  medijskog  projekta  i  vodio  je  psihološki 
rat  sa  neprijateljima  islama.  Uz  njega,  tu  su  bili  još  i  Ka'b  b.  Malik  i  Abdullah  b. 
Revvaha.  O  svakom  važnom  događaju  oni  su  recitirali  stihove,  na  svaku  nevjerničku 
pjesmu  odgovarali  su  pjesmom.  Već  smo  spominjali  kako  je  Hasanova  poezija  bila 
uzrok  da  Ka'b  b.  Ešref  bude  otjeran  iz  Mekke.  Vjerovjesnik,  sallallahu  alejhi  ve  sel- 
lem, podsticao  je  muslimanske  pjesnike  da  na  ovaj  način  vode  džihad.  Muslimanske 
vođe,  učenjaci,  džemati,  danas  također  trebaju  voditi  računa  o  svojim  pjesnicima  i 
podsticati  ih  da  vode  džihad  poezijom.4 

Čuvši  šta  se  desilo  sa  ashabima  kod  bunara  Me'une,  Hasan  je  izrecitirao 
stihove  koje  su  putnici  prenosili,  a  u  kojima  podstiče  Rebi'u,  Amirovog  sina,  zvanog 
Kopljanik,  da  ubije  Amira  b.  Et-Tufejla  jer  je  ovaj  prekršio  zaštitu  koju  je  Rebi'in  otac 
Ebu  Bera'  Kopljanik  garantirao  ashabima.  Ti  stihovi  glase: 

Ko  će  prenijeti  Reb'Cl  od  mene 

Šta  se  zbilo  u  dva  slučaja 
Tvoj  otac  je  hrabri  Ebu  Bera1 
Daldža  ti  je  prvak  Benu  Sa'da 
Od  časnih  ste  stanovnika  Nedžda 


1  Ibn  Hišam,  Es-Siretun-Nebevijje,  3/206. 

2  El-Humejdi,  Et-Tarihul-islami,  6/50. 

3  Sahihul-Buhari,  Kitabul-megazi,  4093. 

4  El-Esasu  fis-sunneti  ve  fikhiha  -  Es-Siretun-Nebevijje,  2/656. 


medes-SadaSi 

Zar  ćeš  dopustiti  da  Amir  Ebu  Bera'ovu 
Garanciju  pogazi,  nije  isto  greška  i  namjera1. 

Kod  ondašnjih  Arapa  poezija  je  bila  bolnija  od  strijele,  sablje  i  koplja,  pa  kada 
su  do  Rebi'e  doprli  ovi  stihovi,  odlučio  je  osvetiti  se  za  svoga  oca.  Uspio  je  udariti 
Amira,  ali  ga  nije  ubio,  zatim  je  Amirovo  pleme  uhvatilo  Rebi'u  i  pozvato  Amira  da 
se  osveti,  ali  je  on  rekao:  "Opraštam  mu.  A  ako  poživim,  razmislit  ću  šta  ću  uraditi."2 
Oplakujući  stradale  kod  bunara  Me'une,  Hasan  je  iskazao  poseban  žal  za  El- 
Munzirom  b.  Amrom,  radijallahu  anhu.  Rekao  je: 

Za  ubijenima  kod  bunara  Me'une 
Plači,  mnogo  plači,  suze  ne  žali 
Smrti  su  u  susret  pošli, 
koja  im  je  određena  bila 
Imali  su  sklopljen  ugovor  sa  narodom 
Koji  ugovore  ispunjavaju  izdajstvom 
O  žalosti  za  Munzirom  koji 
Pohita  u  smrt  strpljivo3. 

7-  Kako  je  skončao  Amir  b.  Et-Tufejl 

Allah  je  uslišao  dovu  Svoga  Poslanika,  sallallahu  alejhi  ve  sellem,  koji  je  molio 
protiv  Amira  b.  Et-Tufejla  ovim  riječima:  "Allahu  moj,  uništi  Amira!"  Ovaj  zlikovac  je 
obolio  od  teške  bolesti  koju  je  Vjerovjesnik,  sallallahu  alejhi  ve  sellem,  opisao  rije- 
čima: "Žlijezda  poput  devinih  žlijezda."  Poslanik,  sallallahu  alejhi  ve  sellem,  ovu  je 
bolest  nazvao  kuga.  Ta  kuga  je  poznata  kao  crna  kuga  čiji  su  simptomi  povećanje 
temperature,  oticanje  slezene  i  limfnih  čvorova  u  predjelu  ispod  pazuha.4 

Amir  b.  Et-Tufejl  obolio  je  od  ove  bolesti  i  zadnje  dane  života  proveo  je  kao 
zatočenik  u  kući  neke  žene  iz  svoga  plemena. 

S  bolešću  koja  gaje  pogodila  rasplinuli  su  se  njegovi  snovi  o  vlasti  nad  gra- 
dovima Arapskog  poluostrva  ili  preuzimanju  hilafeta  nakon  smrti  Vjerovjesnika, 
sallallahu  alejhi  ve  sellem.  A  što  se  tiče  vojske  kojom  je  prijetio  Poslaniku,  sallallahu 
alejhi  ve  sellem,  ona  se  pretvorila  u  bolove  zbog  kojih  je  zatočen  u  kući  jedne  žene, 
ljudi  su  pobjegli  od  njega  bojeći  se  da  ih  ne  zarazi  i  na  koncu  je  izgubio  pamet. 
Jednoga  dana  povikao  je  na  one  koji  su  ostali  uz  njega:  "Kuga!  U  kući  žene  iz  tog  i 
tog  plemena!  Pripremite  mi  konja!"  Uzjahao  je  konja  i  umro  na  njegovim  leđima. 


1  Sadik  Urdžun,  Muhammed  Resulullah,  4/64. 

2  Ibid.,  4/64. 

3  Ibn  Hišam,  Es-Siretun-Nebevijje,  3/209. 

4  Ta'lik  dr.  Katadži  ala  Ed-Dela'il,  3/346. 

Tako  je  ovaj  silnik  umro  kao  luđak  nakon  što  su  se  ljudi  razbježali  od  njega 


Druga  tema 

Vjerovjesnikova  ženidba  Majkom  siromaha  i  Ummu  Selemom  i 

drugi  događaji 

Prvo:  Zejneb  bint  Huzejme,  Majka  siromaha 

Ona  je  Zejneb  bint  Huzejme  b.  El-Haris  el-Hilalija,  iz  plemena  Benu  Abdu- 
Menaf  b.  Hilal  b.  Amir  b.  Sa'sa'a.  Još  u  pagansko  doba  prozvali  su  je  Majka  siroma- 
ha jer  hranila  sirotinju.  Allahov  Poslanik,  sallallahu  alejhi  ve  sellem,  oženio  se  njome 
u  ramazanu,  nakon  gotovo  trideset  i  jednog  mjeseca  od  Hidžre.  Umrla  je  za  života 
Allahovog  Poslanika,  sallallahu  alejhi  ve  sellem,  u  mjesecu  rebi'ul-evvelu,  svega 
osam  mjeseci  nakon  što  ju  je  oženio,  i  ukopana  je  u  Medini.2 

Bila  je  udata  za  Abdullaha  b.  Džahša  b.  Riaba  koji  je  poginuo  na  Uhudu. 
Allahov  Poslanik,  sallallahu  alejhi  ve  sellem,  oženio  se  njome  nakon  pogibije  njenog 
muža,  ne  želeći  je  ostaviti  kao  hudovicu  i  ukazujući  joj  tako  počast  nakon  što  je 
strpljivo  podnijela  gubitak  muža.3 

Drugo:  Vjerovjesnikova  ženidba  Ummu  Selemom 

Ona  je  Hind  bint  Ebu  Umejje  Huzafe  b.  El-Mugira,  iz  Mahzuma,  ogranka 
plemena  Kurejš.  Bila  je  udata  za  svoga  amidžića  Ebu  Abdullaha  b.  Abdul-Eseda,  koji 
je  bio  sin  Poslanikove,  sallallahu  alejhi  ve  sellem,  tetke  Berre  bint  Abdul-Muttalib  i 
Poslanikov,  sallallahu  alejhi  ve  sellem,  brat  po  mlijeku. 

Ummu  Seleme  je  sa  svojim  mužem  učinila  hidžru  u  Abesiniju  da  bi  sačuvali 
svoju  vjeru,  zatim  su  se  vratili  u  Mekku  i  učinili  hidžru  u  Medinu  nakon  hidžre 
Allahovog  Poslanika,  sallallahu  alejhi  ve  sellem,  i  drugih  muslimana.4 

1-  Razgovor  između  Ummu  Seleme  i  njenog  muža  Ebu  Seleme 

Ummu  Seleme  je  rekla  svome  mužu:  "Čula  sam:  Ako  čovjek  umre  i  bude  od 
stanovnika  Dženneta,  pa  se  njegova  žena  ne  uda  nakon  toga  -  Allah  će  ih  spojiti  u 
Džennetu,  pa  hajde  da  obećamo  jedno  drugom:  ja  da  se  neću  udati  nakon  tebe,  a 


1  Es-Suvejani,  Es-Siretun-Nebevijje,  str.  131. 

2  Tefsirul-Kurtubi,  14/166. 

3  Abdul-Kerim  Zejdan,  El-Mufessal  fi  ahkamil-Mer'a,  11/469. 

4  Sijeru  e'alamin-Nubela',  2/202. 


bojeći  se  zaraze.1 


da  se  ti  nećeš  ženiti."  Ebu  Seleme  je  rekao:  "Hoćeš  li  me  poslušati?"  Odgovorila  je: 
"Hoću."  Ebu  Seleme  reče:  "Ako  umrem,  udaj  se."  Zatim  je  uputio  dovu:  "Allahu 
moj,  podari  Ummu  Selemi  muža  boljeg  od  mene,  koji  je  neće  rastužiti  niti  je  povri- 
jediti." Nakon  što  je  umro,  Ummu  Seleme  se  pitala:  "A  ko  može  biti  bolji  od  Ebu 
Seleme?"  Nije  prošlo  dugo  a  došao  je  Allahov  Poslanik,  sallallahu  alejhi  ve  sellem, 
na  vrata  i  spomenuo  njenom  bratiću  ili  njenom  sinu  da  bi  je  zaprosio.  Ummu 
Seleme  je  rekla:  "Udat  ću  se  za  Allahovog  Poslanika,  sallallahu  alejhi  ve  sellem,  ako 
će  me  prihvatiti  sa  mojom  djecom."  Sljedeći  danje  isprošena.1 

2-  Dova  koju  je  Ummu  Seleme  učila  nakon  muževe  smrti 

Ummu  Seleme  je  mnogo  voljela  i  poštovala  svoga  muža  i  nakon  što  je  umro 
od  rana  zadobijenih  u  bitki  protiv  mnogobožaca,  došla  je  Allahovom  Poslaniku, 
sallallahu  alejhi  ve  sellem,  i  rekla:  "Allahov  Poslanice,  umro  je  Ebu  Seleme!"  Allahov 
Poslanik,  sallallahu  alejhi  ve  sellem,  rekao  je:  "Reci:  'Allahu  moj,  oprosti  meni  i 
njemu,  i  daj  mi  nakon  njega  bolju  zamjenu!'"  Ummu  Seleme  je  rekla:  "Učila  sam 
ovu  dovu  pa  mije  Allah  nakon  njega  dao  boljeg  od  njega  -  Muhammeda,  sallallahu 
alejhi  ve  sellem."2 

3-  Razgovor  između  Allahovog  Poslanika  i  Ummu  Seleme  kada  ju  je  zaprosio 

Omer  b.  Ebu  Seleme  pripovijeda:  "Nakon  što  je  Ummu  Selemi  završio  iddet, 
zaprosio  ju  je  Ebu  Bekr,  pa  je  odbila,  zatim  ju  je  zaprosio  Omer,  pa  je  i  njega  odbila, 
a  zatim  je  Allahov  Poslanik,  sallallahu  alejhi  ve  sellem,  poslao  glasnika  daje  isprosi. 
Ummu  Seleme  je  odgovorila:  "Dobro  došli!  Obavijesti  Allahovog  Poslanika,  salla- 
llahu alejhi  ve  sellem,  da  sam  ja  veoma  ljubomorna,  i  da  imam  malu  djecu,  i  niko  od 
mojih  zastupnika  nije  prisutan." 

Vjerovjesnik,  sallallahu  alejhi  ve  sellem,  poslao  je  po  glasniku  odgovor:  "Što 
se  tiče  djece  -  Allah  ih  neće  napustiti,  što  se  tiče  ljubomore  -  molit  ću  Allaha  da 
odagna  od  tebe  ljubomoru,  a  što  se  tiče  tvojih  zastupnika,  nijedan  me  neće  od- 
biti."3 

U  drugoj  predaji  stoji  da  je  rekla:  "Ja  sam  žena  u  poodmaklim  godinama." 
Poslanikov,  sallallahu  alejhi  ve  sellem,  odgovor  je  bio:  "Što  se  tiče  godina,  ja  sam 
stariji  od  tebe."4 

Tako  je  Vjerovjesnik,  sallallahu  alejhi  ve  sellem,  lijepo  odgovorio  na  njene 
riječi  i  bio  joj  dobar  muž.5 

Nakon  toga  Ummu  Seleme  je  rekla  svome  sinu:  "Omere,  ustani  i  oženi 


1  Ibid,  2/203. 

2  Sahihu  Muslim,  Kitabul-dženaiz,  br.  919 

3  Sijeru  e'alamin-Nubelđ,  2/203-204.  Vjerodostojnog  seneda. 

4  Ibn  Sa'd,  Et-Tabekat,  8/90.  Predaja  je  vjerodostojnog  seneda,  ali  je  mursel. 

5  El-Mufessal  fi  ahkamil-Mer'a,  11/470. 

Allahovog  Poslanika,  sallallahu  alejhi  ve  sellem!"1 

Komentirajući  ove  njene  riječi,  Ibn  Kesir  je  rekao:  "To  znači:  'Zadovoljna  sam  i 
prihvatam.'  A  neki  učenjaci  su  pogrešno  shvatili  da  se  obratila  sinu  Omeru  koji  je 
bio  maloljetan  i  nije  mogao  biti  njen  zastupnik  u  sklapanju  braka.  O  tome  sam 
napisao  zasebno  poglavlje  i,  hvala  Allahu,  objasnio  daje  ispravno  da  joj  je  zastup- 
nik pri  sklapanju  braka  bio  najstariji  sin  Seleme,  sin  Ebu  Seleme."2 

4-  Čime  je  Poslanik  opremio  Ummu  Seleminu  kuću  i  kako  se  odnosio  prema 
njenoj  kćerki  Zejnebi 

Nakon  stoje  pristala  na  brak,  Poslanik,  sallallahu  alejhi  ve  sellem,  rekao  joj  je: 
"Dat  ću  ti  isto  što  sam  dao  toj  i  toj  supruzi;  dva  žrvnja  i  dva  vrča,  ijedan  kožni  jas- 
tuk napunjen  palminim  vlaknom."3 

Ummu  Selema  je  bila  trudna  kada  joj  je  muž  umro,  pa  je  rodila  djevojčicu. 
Kada  bi  Poslanik,  sallallahu  alejhi  ve  sellem,  dolazio,  Ummu  Seleme  bi  je  uzimala  i 
dojila,  a  Allahov  Poslanik,  sallallahu  alejhi  ve  sellem,  veoma  se  stidio,  pa  kada  bi  to 
vidio,  vraćao  bi  se.  To  je  primijetio  Ammar  b.  Jasir,  Ummu  Selemin  brat  po  majci 
Sumejji  koju  je  ubio  Ebu  Džehl,  pa  je  uzeo  djevojčicu  od  svoje  sestre  i  odnio  je  u 
svoju  kuću,  ili  nekoj  ženi  i  dao  je  na  dojenje.  Kada  je  došao  Allahov  Poslanik,  salla- 
llahu alejhi  ve  sellem,  rekao  je  tepajući  djevojčici:  "Gdje  je  Zenub?"  U  posjeti  Ummu 
Selemi  zatekla  se  Kariba  bint  Ebu  Umejje,  pa  je  rekla:  "Odnio  ju  je  Ammar  b.  Jasir." 
Allahov  Poslanik,  sallallahu  alejhi  ve  sellem,  rekao  je:  "Doći  ću  večeras." 

Ummu  Seleme  kazuje:  "Stavila  sam  prostirku  pod  žrvanj,  izvadila  sam  ječam 
iz  vrča  i  loj  i  spremila  jelo.  Nakon  toga,  Vjerovjesnik,  sallallahu  alejhi  ve  sellem,  le- 
gao je  da  spava,  a  ujutro  je  rekao:  Ti  imaš  porodicu  o  kojoj  brineš,  pa  ako  hoćeš, 
ostat  ću  kod  tebe  sedam  dana,  ali  ako  ostanem  kod  tebe  sedam  dana,  ostat  ću  i 
kod  ostalih  supruga  po  sedam  dana,  a  ako  hoćeš,  ostat  ću  kod  tebe  tri  dana,  a  za- 
tim ću  ići  redoslijedom.'"  Ummu  Seleme  je  odgovorila:  "Ostani  tri  dana."  Vjero- 
vjesnik, sallallahu  alejhi  ve  sellem,  ostao  je  kod  nje  tri  dana,  a  zatim  je  rekao:  "Neka 
mladoženja  s  djevicom  provede  sedam  dana,  a  sa  udavanom  tri  dana.,,A  Ovo  se  od- 
nosi na  dane  koje  će  mladoženja  provesti  sa  mladom  ako  je  već  oženjen. 

Allahov  Poslanik,  sallallahu  alejhi  ve  sellem,  proveo  je  sa  Ummu  Selemom  tri 
divna  dana,  a  zatim  joj  je  odredio  dan  kao  i  ostalim  suprugama. 

5-  Promjena  imena  Ummu  Seleminoj  kćerki 

Ummu  Selemina  djevojčica  je  rekla:  "Kada  je  Vjerovjesnik,  sallallahu  alejhi  ve 
sellem,  oženio  Ummu  Selemu,  zvala  sam  se  Berra'  -  čestita.  Kada  je  Vjerovjesnik, 


1  Sijeru  e'alamin-Nubela',  2/204.  Vjerodostojnog  lanca  prenosilaca. 

2  El-Bidaje  ven-nihaje,  A/92. 

3  Sijeru  e'alamin-Nubela1,  2/204. 

4  El-Albani,  Sahihul-Džami1,  2/919. 

sallallahu  alejhi  ve  sellem,  čuo  Ummu  Selemu  da  me  doziva  Berra'  -  čestita,  rekao 
je:  'Nemojte  se  uznositi!  Allah  zna  koja  je  od  vas  čestita,  a  koja  je  razvratnica! 
Nazovi  je  Zejneb.'  Ummu  Seleme  je  rekla:  'Od  sada  će  se  zvati  Zejneb.'"1 

Ovo  je  uputa  Allahovog  Poslanika,  sallallahu  alejhi  ve  sellem.  On  je  volio 
lijepa  imena  i  nije  mijenjao  samo  imena  djece  nego  i  imena  odraslih  muškaraca  i 
žena,  pa  i  staraca.  Tako  je  pred  Allahovim  Poslanikom,  sallallahu  alejhi  ve  sellem, 
spomenut  čovjek  po  imenu  Šihab  -  plamen,  pa  mu  je  Poslanik,  sallallahu  alejhi  ve 
sellem,  rekao:  "Ne,  nego  ti  si  Hišam  -  darežljiv."2 

Kada  bi  Vjerovjesnik,  sallallahu  alejhi  ve  sellem,  sreo  čovjeka  čije  ime  nema 
lijepo  značenje,  on  bi  mu  mijenjao  to  ime  u  drugo,  koje  ima  ljepše  i  nježnije  zna- 
čenje,3 a  to  je  činio  čak  i  sa  starcima.  Aiša  nam  kazuje  o  jednom  primjeru:  "Neka 
starica  je  došla  Vjerovjesniku,  sallallahu  alejhi  ve  sellem,  koji  je  bio  kod  mene. 
Allahov  Poslanik,  sallallahu  alejhi  ve  sellem,  upitao  je:  'Ko  si  ti?'  Odgovorila  je:  'Ja 
sam  Džasima  -  neprijatna,  iz  plemena  Muzeni.'  Poslanik,  sallallahu  alejhi  ve  sellem, 
rekao  je:  'Ne,  nego  si  ti  Hasana  -  ugodna!  Kako  ste?  Kakvo  je  vaše  stanje?  Kako 
živite  nakon  što  smo  otišli  od  vas?'  Odgovorila  je:  'Dobro  smo,  Allahov  Poslaniče.' 
Nakon  toga  Vjerovjesnik,  sallallahu  alejhi  ve  sellem,  primaknuo  je  sebi  meso  i  do- 
davao ga  starici.  Rekla  sam:  'Allahov  Poslaniče,  pazi  da  ne  zamastiš  ruke.'  A  nakon 
što  je  otišla,  rekla  sam  mu:  'Kako  to  da  si  ovako  lijepo  uslužio  ovu  staricu?'  Odgo- 
vorio je:  'Često  nas  je  posjećivala  dok  je  Hatidža  bila  živa,  a  poštivanje  starih  prija- 
teljstava je  znak  imana.'"4 

6-  Mudrost  braka  sa  Ummu  Selemom 

Razlog  ovog  braka,  kao  što  kaže  autor  tefsira  El-Menar,  nije  bio  zadovoljenje 
strasti,  nego  njene  vrline  koje  su  se  pokazale  u  više  prilika,  poput  njenog  stava  na 
dan  Hudejbijje,  Zatim,  Vjerovjesnik,  sallallahu  alejhi  ve  sellem,  htio  je  ovim  brakom 
da  joj  ublaži  tegobe  nakon  smrti  njenog  muža.5  Ne  treba  zaboraviti  ni  to  da  je 
Ummu  Seleme  potjecala  iz  Benu  Mahzuma,  najjačeg  kurejšijskog  ogranka,  ogranka 
koji  je  bio  nosilac  borbe  protiv  Poslanika,  te  je  Poslanik,  sallallahu  alejhi  ve  sellem, 
ovim  brakom  želio  ublažiti  mržnju  ovog  plemena  prema  njemu,  zadobiti  njihove 
simpatije  i  pridobiti  ih  za  islam  nakon  što  postanu  tazbina  Allahovog  Poslanika, 
sallallahu  alejhi  ve  sellem.6 

Jedan  od  razloga  ovoga  braka  jeste  ukazivanje  na  brigu  o  porodicama  šehi- 
da,  kao  i  Vjerovjesnikova,  sallallahu  alejhi  ve  sellem,  briga  o  izgradnji  ummeta  iz- 


1  El-Buhari,  El-Edebul-mufred,  br.  821,  preko  Ibn  Ishaka.  Lanac  prenosilaca  je  jak. 

2  El-Buhari,  El-Edebul-mufred,  br.  825.  Lanac  prenosilaca  je  hasen. 

3  Et-Taberani,  17/119.  Hadis  je  hasen. 

4  El-Hakim,  El-Mustedrek,  1/62.  El-Bejheki,  Šu'abul-iman,  6/517. 

5  Tefsirul-Menar,  A/112. 

6  Et-Terbijetul-kijadijje,  3/356. 

nutra  kroz  ukazivanje  časti  supruzi  šehida  da  se  napoji  sa  vjerovjesničkog  izvora  i 
prenese  ummetu  znanje  od  Allahovog  Poslanika,  sallallahu  alejhi  ve  sellem.1 

Od  svih  Poslanikovih  supruga  najduže  je  živjela  Ummu  Seleme.  Umrla  je  šez- 
deset i  prve  godine  po  Hidžri.  Prenijela  je  388  hadisa  od  Allahovog  Poslanika, 
sallallahu  alejhi  ve  sellem,  od  kojih  su  El-Buhari  i  Muslim  zabilježili  trinaest  hadisa 
na  isti  način,  zatim  je  El-Buhari  zabilježio  tri  hadisa  na  svoj  način,  a  Muslim  trinaest 
hadisa  na  svoj  način.2 

Dala  je  veliki  doprinos  u  širenju  islamskog  znanja  i  sunneta  Allahovog  Posla- 
nika, sallallahu  alejhi  ve  sellem.  Njenom  smrću  ugasila  se  i  posljednja  svjetiljka  maj- 
ki vjernika,  koja  je  neprestano  sijala  svjetlom  upute  i  znanja,  neka  je  Allah  njome 
zadovoljan.3 

Treće:  Rođenje  Alijinog  sina  Hasana 

Imam  El-Kurtubi  rekao  je:  "Hasan  se  rodio  u  mjesecu  ša'banu  četvrte  godine 
po  Hidžri,  a  Husejn  se  rodio  nepunu  godinu  dana  nakon  njegovog  rođenja."  To 
potvrđuje  i  predaja  koju  bilježi  El-Vakidi  u  kojoj  stoji  daje  Fatima  zanijela  Husejna 
pedeset  noći  nakon  Hasanovog  rođenja.  En-Nevevi,  u  djelu  Et-Tehzib,  izričito  tvrdi 
da  se  Hasan  rodio  petog  ša'bana  četvrte  godine  po  Hidžri.4 

Alija  b.  Ebu  Talib,  radijallahu  anhu,  rekao  je:  "Kada  se  rodio  Hasan,  nadjenuo 
sam  mu  ime  Harb  -  rat.  Zatim  je  došao  Allahov  Poslanik,  sallallahu  alejhi  ve  sellem, 
i  rekao:  'Pokažite  mi  moga  sina!  Kako  ste  ga  nazvali?'  Odgovorio  sam:  'Harb.'  Posla- 
nik, sallallahu  alejhi  ve  sellem,  rekao  je:  'Ne,  on  je  Hasan  -  ugodan.'"5 

Tako  je  Vjerovjesnik,  sallallahu  alejhi  ve  sellem,  ovo  ime  koje  podsjeća  na 
grubost  zamijenio  lijepim  imenom  koje  unosi  radost  i  zadovoljstvo  u  srce.  Zatim  je 
uzeo  u  ruke  to  novorođenče  lijepog  imena  i  poljubio  ga.  Ebu  Rafi' je  rekao:  "Kada 
je  Fatima  rodila  Hasana,  vidio  sam  daje  Vjerovjesnik,  sallallahu  alejhi  ve  sellem,  u 
njegove  uši  proučio  ezan  kao  za  namaz."6 

Govoreći  o  Hasanovoj  akiki,  Ebu  Rafi' je  rekao:  "Kada  je  rodila  Hasana,  Fatima 
je  pitala:  'Hoću  li  za  ovog  svog  sina  zaklati  dva  ovna?'  Poslanik,  sallallahu  alejhi  ve 
sellem,  rekao  je:  'Ne,  nego  mu  obrij  glavu  i  koliko  bude  težila  kosa,  toliko  udijeli  sa- 
dake  u  zlatu  ili  srebru,  siromasima  i  ashabima  sa  sofe.'  Fatima  je  tako  i  uradila."7 


1  Ibid.,  3/357. 

2  Sijeru  e'alamin-Nubela',  2/210. 

3  Ebu  Šehbe,  Es-Siretun-Nebevijje,  2/248-349. 

4  Ibn  Imad  el-Hanbeli,  Šuziratuz-Zeheb,  1/10. 

5  El-Buhari,  El-Edebul-mufred,  Babus-Sarim,  br.  823.  Albani  je  hadis  ocijenio  daifom  u  Es-Silsiletu-daife, 
br.  3706.  Fadlullah  el-Džejlani  kaže:  "Bilježi  ga  Ibn  Abdul-Berr  u  El-lsti'ab  sa  dva  seneda,  oba  preko 
Ismaila.  Bilježe  ga  i  Ahmed  i  El-Hakim  koji  kaže:  "Vjerodostojnog  je  seneda."  Hafiz  Ibn  Hadžer  u  El- 
Isabeje  rekao:  "Sened  je  vjerodostojan."  Vidjeti:  Fadlullahis-Samed  fi  tevdihil-Edebil-Mufred,  2/159. 

6  Ebu  Davud,  Sunen,  br.  5105. 

7  Et-Taberani,  3/30,  sa  dobrim  senedom. 

Vjerovjesnik,  sallallahu  alejhi  ve  sellem,  želio  je  da  lično  zakolje  akiku  za  Ha- 
sana  pa  je  zaklao  dva  ovna.1 

Allahov  Poslanik,  sallallahu  alejhi  ve  sellem,  o  akiki  je  rekao:  "Svaki  dječak  za- 
visi od  svoje  akike;  ona  se  kolje  za  njega  sedmi  dan  po  rođenju,  i  tada  mu  se  obrije 
glava  i  nadjene  ime"2 

Četvrto:  Zejd  b.  Sabit  uči  hebrejski  jezik  četvrte  godine  po  Hidžri 

Četvrte  godine  po  Hidžri,  Zejd  b.  Sabit  naučio  je  hebrejski  jezik.  Prenosi  se  od 
Zejda  da  je  rekao  da  mu  je  Allahov  Poslanik,  sallallahu  alejhi  ve  sellem,  naredio  da 
nauči  hebrejski  jezik  kako  bi  mu  čitao  pisma  koja  mu  pošalju  Židovi.3  Zejd  je  njihov 
jezik  naučio  za  petnaest  dana. 

U  drugoj  predaji  se  navodi:  "Kada  je  Vjerovjesnik,  sallallahu  alejhi  ve  sellem, 
doselio  u  Medinu,  doveli  su  mu  Zejda  i  rekli:  'Allahov  Poslaniče,  ovaj  dječak  je  iz 
Benu  Nedždžara,  naučio  je  napamet  više  od  deset  sura  koje  su  ti  objavljene.'  To  se 
svidjelo  Allahovom  Poslaniku,  sallallahu  alejhi  ve  sellem,  pa  je  rekao:  'Zejde,  nauči 
židovski  jezik,  jer,  tako  mi  Allaha,  nemam  povjerenja  u  to  da  mi  njihove  knjige  čita 
Židov.'"  Zejd  kaže:  "Naučio  sam  njihov  jezik  i  za  petnaest  dana  sam  ga  dobro  savla- 
dao, pa  sam  čitao  Poslaniku  njihova  pisma  i  njima  pisao  njegove  odgovore."4 

Ovo  pokazuje  da  prevodilac  ima  visoko  mjesto  u  državi  jer  poznaje  državne 
tajne  i  diplomatske  prepiske,  a  nije  svaki  čovjek  dostojan  da  ima  uvid  u  te  infor- 
macije koje  država  šalje  ili  prima.  Stoga  je  Poslanik,  sallallahu  alejhi  ve  sellem, 
naredio  Zejdu  da  nauči  židovski  jezik,  koji  je  Zejd  savladao  za  petnaest  dana.5 

To  što  je  Zejd  naučio  hebrejski  jezik  za  petnaest  dana  ukazuje  da  je  posje- 
dovao izvanrednu  inteligenciju  i  sposobnost  pamćenja.  Za  Poslanikovog,  sallallahu 
alejhi  ve  sellem,  života  zapamtio  je  cijeli  Kur'an,  jedan  je  od  najpoznatijih  pisara 
Objave,  povjereno  mu  je  samom  da  sakupi  kur'anske  listove  u  vrijeme  Ebu  Bekra 
es-Siddika,  za  vrijeme  halife  Osmana  bio  je  jedan  od  onih  kojima  je  povjereno 
prepisivanje  Kur'ana  u  mushafe. 

To  što  je  Poslanik,  sallallahu  alejhi  ve  sellem,  naredio  Zejdu  da  nauči  hebrejski 
jezik  i  pismo  znači  da  islam  podstiče  muslimane  da  uče  strane  jezike  i  nauke  koje 
posjeduju  stranci,  naročito  ako  za  tim  postoji  potreba.6 


1  Es-Suvejani,  Es-Siretun-Nebevijje  kema  dža'et  fil-Ehadisis-sahiha,  3/106. 

2  Sahihul-Džami',  2/835. 

3  Sahihul-Buhari,  Kitabul-ahkam,  br.  7195. 

4  Sijeru  e'alamin-Nubela',  2/429. 

5  Safvan  Davudi,  Katibul-Vahji  ve  Džami'ul-Kur'an,  str.  80-81. 

6  Ebu  Šehbe,  Es-Siretun-Nebevijje,  2/249. 


Život  i  djefo  pos^eđnjeg  Vjervvjemi%fi  

Treća  tema 

Protjerivanje  židovskog  plemena  Benu  Nadir 

Od  ubistva  Ka'ba  b.  El-Ešrefa  pa  sve  do  Bitke  na  Uhudu,  koja  se  odigrala  u 
ševvalu  treće  godine  po  Hidžri,  Židovi  u  Medini  živjeli  su  u  strahu  i  sa  strepnjom. 
Ali,  muslimanski  poraz  u  toj  bitki  ponovo  je  u  dušama  mnogobožaca  i  licemjera 
oživio  nade  u  ostvarenje  njihovih  ciljeva.  Židovi  su  prestali  strepiti  za  svoju  sudbinu. 
Posebno  je  na  to  utjecalo  ubistvo  ashaba  kod  bunara  Er-Redži"  i  Me'une.  Čim  su  se 
prestali  plašiti,  Židovi  su  počeli  spletkariti  i  puniti  svoje  kule  oružjem  i  opremom, 
spremajući  se  da  unište  muslimane  i  njihovu  državu.  Odlučili  su  se  na  izdajstvo  i 
ubistvo  Poslanika,  sallallahu  alejhi  ve  sellem.1 

Prvo:  Datum  i  povodi  Bitke  protiv  Benu  Nadira 

1-  Datum  bitke 

Afirmirani  historičari  smatraju  da  se  bitka  odigrala  u  mjesecu  rebi'ul-evvelu 
četvrte  godine  po  Hidžri.  Ibnul-Kajjim  je  odbacio  stav  onih  koji  smatraju  da  se  ova 
bitka  odigrala  šest  mjeseci  nakon  Bedra.  On  kaže:  "Muhammed  b.  Šihab  ez-Zuhri 
tvrdi  da  se  Bitka  protiv  Benu  Nadira  odigrala  šest  mjeseci  nakon  Bedra,  a  to  je  ili 
njegova  greška,  ili  je  od  njega  pogrešno  preneseno.  Jer,  nema  sumnje  da  se 
odigrala  nakon  Uhuda,  a  bitka  koja  se  desila  šest  mjeseci  nakon  Bedra  jeste  Bitka 
protiv  Benu  Kajnuka,  dok  se  Bitka  protiv  Benu  Kurejza  desila  nakon  Bitke  na 
Hendeku,  a  nakon  Hudejbijje  osvojen  je  Hajber.2 

Ibnul-Arabi  je  rekao:  "Ispravno  je  da  se  desila  nakon  Uhuda."3  A  ovog  mišlje- 
nja je  i  Ibn  Kesir.4 

2-  Povodi  bitke 

Postoji  niz  razloga  koji  su  Vjerovjesnika,  sallallahu  alejhi  ve  sellem,  naveli  da 
poduzme  pohod  na  Benu  Nadir  i  protjera  ih.  Od  tih  razloga  su: 

a)  Kršenje  sporazuma  sa  muslimanima  kojim  su  se  obavezali  da  neće  pružiti 
utočište  muslimanskim  neprijateljima 

Međutim,  nisu  se  zadovoljili  samo  ovim  kršenjem  sporazuma,  nego  su  nepri- 
jateljima ukazali  na  slabe  tačke  Medine.  To  se  desilo  u  Pohodu  Sevik5  kada  se  Ebu 
Sufjan  zarekao  da  neće  oprati  glavu  od  džunupluka  dok  ne  napadne  Medinu.  Kada 
je  sa  dvjesto  konjanika  izašao  u  pohod  na  Medinu,  u  susret  mu  je  izašao  poglavar 

1  Et-Tarihus-sijasi  vel-askeri,  str.  188-189. 

2  Zadul-me'ad,  3/249. 

3  Ibnul-Arabi,  Ahkamul-Kur'an,  4/1765. 

4  Hadisul-Kur'an  anil-gazevat,  1/254. 

5  Pohod  Sevik  desio  se  nakon  Bedra  i  već  sam  govorio  o  njemu.  (op.  a.) 


Benu  Nadira,  Selam  b.  Miškem,  te  ga  ugostio  i  upoznao  ga  sa  situacijom  u  Medini. 
Međutim,  medinskim  obavještajnim  strukturama  to  nije  promaklo.1 

Musa  b.  Ukbe  u  svom  djelu  El-Megazi  napisao  je:  "Benu  Nadir  su  podsticali 
Kurejšije  na  borbu  protiv  Allahovog  Poslanika,  sallallahu  alejhi  ve  sellem,  i  otkrili  su 
im  slabe  tačke."2 

b)  Pokušaj  atentata  na  Vjerovjesnika 

Sa  grupom  ashaba  Vjerovjesnik,  sallallahu  alejhi  ve  sellem,  se  iz  Kuba'a  zapu- 
tio u  naselje  Benu  Nadira  kako  bi  zatražio  od  njih  pomoć  u  isplaćivanju  krvarine  za 
dva  čovjeka  iz  plemena  Benu  Amir  koja  je  ubio  Amr  b.  Umejje  ed-Damri,  a  koji  su 
uživali  zaštitu  Allahovog  Poslanika,  sallallahu  alejhi  ve  sellem.  To  je  bilo  u  skladu  sa 
sporazumom  između  Vjerovjesnika,  sallallahu  alejhi  ve  sellem,  i  Benu  Nadira  vezano 
za  isplatu  krvarina.  Time  je,  također,  potvrdio  da  priznaje  ugovore  i  savezništvo 
između  Benu  Nadira  i  Benu  Amira. 

Benu  Nadir  su  dočekali  Vjerovjesnika,  sallallahu  alejhi  ve  sellem,  razdraganih 
lica,  pokazujući  ljubaznost,  zatim  su  se  odvojili  i  počeli  dogovarati  kako  da  ga  pre- 
vare i  ubiju.  Složili  su  se  da  bace  veliki  kamen  na  njega  sa  zida  pored  kojeg  je 
Poslanik,  sallallahu  alejhi  ve  sellem,  sjedio.  Međutim,  Poslanik,  sallallahu  alejhi  ve 
sellem,  koji  je  bio  pod  Allahovom  zaštitom,  doznao  je  za  njihove  namjere  jer  mu  je 
došla  obavijest  sa  nebesa  o  tome  šta  Židovi  smjeraju,  te  je  ustao  i  žurno  se  vratio  u 
Medinu,  a  ashabi  su  ga  slijedili.3 

Ova  zavjera  Benu  Nadira  nije  bila  uperena  samo  na  Poslanika,  sallallahu  alejhi 
ve  sellem,  kao  ličnost,  nego  i  na  medinsku  državu  i  islamsku  da'vu  u  cjelini.  Stoga  je 
Vjerovjesnik,  sallallahu  alejhi  ve  sellem,  odlučio  suprotstaviti  se  Benu  Nadiru  koji  su 
prekršili  sporazume  i  ugovore  koje  su  imali  sa  njim,  te  je  naredio  ashabima  da  se 
pripreme  za  borbu  i  krenu  u  pohod  na  njih.4 

Allah  u  Kur'anu  podsjeća  vjernike  na  blagodat  spašavanja  Vjerovjesnika, 
sallallahu  alejhi  ve  sellem,  od  spletki  koje  su  pleli  Židovi  plemena  Benu  Nadir: 

"O  vjernici,  sjetite  se  Allahove  blagodati  prema  vama  kada  su  neki  ljudi  htjeli 
dočepati  se  vas,  a  On  je  zadržao  ruke  njihove.  I  bojte  se  Allaha,  i  neka  se  vjer- 
nici samo  u  Allaha  pouzdaju!  "5 


1  Tarihut-Taberi,  2/284. 

2  Fethul-bari,  7/332. 

3  El-Vakidi,  El-Megazi,  1/365. 

4  Et-Tarihus-sijasi  vel-askeri  li  devletil-Medine,  str.  190. 

5  Sura  El-Maide,  11. 


Život  i  đjetb  posljednji 


Mufessiri  navode  više  predaja  o  povodu  objave  ovog  ajeta.  Od  tih  predaja  su 
i  sljedeće: 

Et-Taberi  bilježi  od  Ebu  Zijada  da  je  rekao:  "Allahov  Poslanik,  sallallahu  alejhi 
ve  sellem,  otišao  je  kod  plemena  Benu  Nadir  da  traži  pomoć  za  isplatu  krvarine 
koju  su  bili  dužni  njegovi  ashabi.  S  njim  su  bili  Ebu  Bekr,  Omer  i  Alija.  Poslanik, 
sallallahu  alejhi  ve  sellem,  rekao  im  je:  'Pomozite  mi  da  isplatim  neophodnu  krva- 
rinu.' Odgovorili  su:  'Da,  Ebul-Kasime!  Bilo  je  i  vrijeme  da  dođeš  i  zatražiš  našu  po- 
moć. Sjedi  da  jedeš,  a  nakon  toga  ćemo  ti  dati  ono  što  tražiš.'  Allahov  Poslanik, 
sallallahu  alejhi  ve  sellem,  i  ashabi  sjeli  su  i  čekali.  Potom  je  došao  njihov  poglavar, 
razgovarao  je  sa  Poslanikom,  sallallahu  alejhi  ve  sellem,  a  zatim  je  rekao  svojim 
poslušnicima:  'Bolja  prilika  od  ove  neće  vam  se  pružiti!  Bacite  na  njega  veliki  kamen 
i  ubijte  ga,  i  nikada  više  vam  se  neće  desiti  nikakvo  zlo!' 

Ovi  su  otišli  na  mlin  i  uzeli  veliki  kameni  žrvanj  kako  bi  ga  bacili  na  Vjero- 
vjesnika,  sallallahu  alejhi  ve  sellem,  ali  je  Allah  odvratio  njihove  ruke  od  njega  i 
poslao  Džibrila  da  ga  skloni,  a  nakon  toga  Allah  je  objavio: 


'O  vjernici,  sjetite  se  Allahove  blagodati  prema  vama  kada  su  neki  ljudi  htjeli 
dočepati  se  vas,  a  On  je  zadržao  ruke  njihove.  I  bojte  se  Allaha,  i  neka  se 
vjernici  samo  u  Allaha  pouzdaju!'1 

Tako  je  Allah  obavijestio  Svoga  Vjerovjesnika,  sallallahu  alejhi  ve  sellem,  šta 


Muhammed  b.  Ishak,  Mudžahid,  Ikrime  i  drugi3  navode  da  je  ajet  objavljen  o 
Benu  Nadiru  vezano  za  njihovu  namjeru  da  na  Vjerovjesnikovu,  sallallahu  alejhi  ve 
sellem,  glavu  bace  veliki  kameni  žrvanj,  kada  je  došao  tražiti  od  njih  pomoć  u  isplati 
krvarine  za  ubijene  ljude  iz  plemena  Benu  Amir.  Vjerovjesnik,  sallallahu  alejhi  ve 
sellem,  sjedio  je  naslonjen  na  zid  jedne  bašte,  pa  su  Židovi  zadužili  Amra  b.  Džeh- 
haša  da  baci  ovaj  kameni  žrvanj  na  njega,  ali  kada  su  se  okupili  da  ga  bace,  Allah  je 
obavijestio  Vjerovjesnika,  sallallahu  alejhi  ve  sellem,  šta  smjeraju  te  se  Vjerovjesnik, 
sallallahu  alejhi  ve  sellem,  vratio  u  Medinu,  a  za  njim  i  ashabi,  te  je  objavljen  ovaj 
ajet.4 

Ibn  Džerir  smatra  da  je  povod  objave  ajeta  namjera  Benu  Nadira  da  nanesu 
zlo  Vjerovjesniku,  sallallahu  alejhi  ve  sellem,  i  njegovim  ashabima.  On  je  rekao:  "U 
tumačenju  ovog  ajeta  najispravnije  je  mišljenje  onih  koji  kažu  da  podsjeća  na 


1  Sura  El-Maide,  11. 

2  Tefsirut-Taberi,  6/144-145. 

3  Ove  predaje,  iako  su  slabe,  pojačavaju  jedna  drugu  i  zajedno  čine  prihvatljivu  predaju.  Vidjeti:  El- 
Mudžteme'ul-Medenifiahdin-Nubuvve,  str.  145. 

4  Tefsir  Ibn  Kesir,  2/31. 


su  htjeli  da  mu  urade. 


..2 


blagodat  koju  je  ukazao  vjernicima  i  Vjerovjesniku,  sallallahu  alejhi  ve  sellem,  kada 
je  Vjerovjesnika,  sallallahu  alejhi  ve  sellem,  i  ashabe  koji  su  bili  sa  njim  spasio  od 
ubistva  koje  su  pripremali  Židovi  plemena  Benu  Nadir,  kada  je  došao  tražiti  pomoć 
u  isplati  krvarine  za  dvojicu  koju  je  ubio  Amr  b.  Umejje.  Ovaj  stav  smatramo  naj- 
tačnijim  zato  što  nakon  ovog  ajeta  Allah  kori  Židove  za  njihove  loše  postupke  i  za 
izdajstvo  svoga  Gospodara  i  vjerovjesnika  koji  su  im  slati."1 

Dr.  Muhammed  Alu  Abid  slaže  se  sa  Et-Taberijevim  odabirom  i  kaže:  "Nema 
smetnje  da  taj  ajet  bude  objavljen  nakon  svih  tih  događaja,  jer  se  na  jednom 
mjestu  odvilo  više  događaja,  kao  što  navode  učenjaci."2 

Značenje  ajeta  je:  Sjetite  se  Allahovih  blagodati  koje  se  najbolje  očituju  u 
tome  što  je  spriječio  da  vam  naude  ruke  Židova  koji  su  htjeli  nanijeti  zlo  Vjero- 
vjesniku, sallallahu  alejhi  ve  sellem.  Ali,  kada  su  bili  na  pragu  izvršenja  svojih  podlih 
namjera,  Allah  je  spriječio  njihove  spletke  i  spasio  vašeg  Vjerovjesnika,  sallallahu 
alejhi  ve  sellem,  od  njihovog  zla.  Potom  Allah  naređuje  da  se  samo  Allaha  boje  i  na 
Njega  oslanjaju: 

"I  bojte  se  Allaha,  i  neka  se  vjernici  samo  u  Allaha  pouzdaju!"3 

Dakle,  poruka  je:  O  vjernici,  bojte  se  Allaha  po  pitanju  Njegovih  blagodati 
kojima  vas  je  obasuo  i  zahvaljujte  Mu  na  njima,  jer  vam  je  On  pokazao  da  se  brine 
za  vas,  i  samo  se  na  Allaha  oslanjajte.4 

Drugo:  Nagovještenje  progona  i  opsada  Benu  Nadira 

1-  Nagovještenje  progona 

Većina  djela  iz  oblasti  Poslanikove  sire  spominje  Vjerovjesnikovo,  sallallahu 
alejhi  ve  sellem,  upozorenje  Benu  Nadiru  da  će  u  roku  od  deset  dana  biti  protjerani. 
Poslanik,  sallallahu  alejhi  ve  sellem,  poslao  im  je  Muhammeda  b.  Meslemu  rekavši 
mu:  "Idi  Benu  Nadiru  i  reci  im:  'Poslao  me  je  Allahov  Poslanik,  sallallahu  alejhi  ve 
sellem,  da  vam  prenesem  njegovu  poruku  koja  glasi:  Izađite  iz  moje  zemlje  jer  ste 
svojom  izdajom  prekršili  sporazum  koji  smo  imali.  Dajem  vam  rok  od  deset  dana! 
Ako  nakon  toga  bude  viđen  ijedan  od  vas,  odrubit  ćemo  mu  glavu!'"5 

Ljudi  iz  Benu  Nadira  nisu  znali  šta  da  odgovore,  te  su  samo  rekli  Muham- 
medu  b.  Meslemi:  "Muhammede,  nismo  se  nadali  da  će  nam  s  ovim  doći  čovjek  iz 
plemena  Evs."  Na  to  im  je  Muhammed  b.  Mesleme  rekao:  "Srca  su  se  promijenila, 


1  Tefsirut-Taberi,  6/144-145. 

2  Hadisul-Kur'anil-kerim  an  gazevatir-Resul,  1/251. 

3  Sura  El-Maide,  11. 

4  Hadisul-Kur'anil-kerim  an  gazevatir-Resul,  1/252. 

5  Ibn  Sa"d,  Tabekatul-kubra,  2/57.  El-Vakidi,  El-Megazi,  1/363-370. 


Život  i  đjeto  posljednjeg  Vjerovjesnik 


675 


islam  je  izbrisao  nekadašnje  ugovore."1  Rekli  su:  "Otputovat  ćemo",  a  zatim  su  se 
počeli  pakovati,  ali  nakon  nekoliko  dana  Abdullah  b.  Ubejj  b.  Selul  poslao  im  je 
glasnika  sa  porukom:  "Ostanite  i  branite  se,  mi  vas  nećemo  predati!  Ako  vas  na- 
padnu, branit  ćemo  vas,  a  ako  vi  napadnete,  pridružit  ćemo  vam  se!2  Ne  odlazite, 
jer  uz  mene  je  dvije  hiljade  iz  mog  plemena  i  drugih  Arapa  koji  su  nam  se  pridružili. 
Ostanite  čvrsti  jer  će  oni  ući  s  vama  u  vaše  kule  i  borit  će  se  do  posljednjeg  prije 
nego  što  dozvole  da  vas  se  dočepaju."3 

To  je  Židovima  povratilo  samopouzdanje  i  osokolilo  njihovog  poglavara  Hu- 
jejja  b.  Ahtaba  da  pošalje  Vjerovjesniku,  sallallahu  alejhi  ve  sellem,  poruku  preko 
Džiddija  b.  Ahtaba  koja  je  glasila:  "Mi  nećemo  napustiti  svoja  ognjišta,  a  ti  čini  šta  ti 
je  volja!"  Allahov  Poslanik,  sallallahu  alejhi  ve  sellem,  uzviknuo  je  tekbir,  pa  su  i 
ostali  muslimani  uzviknuli  tekbir,  a  zatim  je  rekao:  "Židovi  hoće  rat!"4 

2-  Opsada  Benu  Nadira 

Nakon  što  Židovi  ni  nakon  deset  dana  nisu  izašli,  muslimanska  vojska  se 
pokrenula  i  stavila  ih  pod  opsadu  koja  je  trajala  petnaest  noći.  Vjerovjesnik,  salla- 
llahu alejhi  ve  sellem,  naredio  je  da  se  zapale  njihovi  palmovici  jer  su  bili  vezani  za 
njih  zbog  prihoda  koje  su  im  donosili.  Nakon  toga  Židovima  je  opala  želja  za  bor- 
bom, prepali  su  se  i  počeli  vikati:  "Muhammede,  zar  nisi  zabranjivao  nered  i  korio 
onoga  ko  ga  čini  -  zašto  sada  siječeš  i  uništavaš  palme?" 

Allah  je  u  njihova  srca  ubacio  strah,  shvatili  su  da  ne  mogu  izbjeći  progon, 
postali  su  očajni,  naročito  nakon  što  je  Ibn  Ubejj  pogazio  obećanje  da  će  im  pomo- 
ći. Židovi  su  shvatili  da  im  oni  ne  mogu  donijeti  dobro  niti  otkloniti  zlo,  pa  su 
poslali  Vjerovjesniku,  sallallahu  alejhi  ve  sellem,  glasnika  sa  zahtjevom  da  im  obeća 
bezbjedan  odlazak. 

Vjerovjesnik,  sallallahu  alejhi  ve  sellem,  pristao  je  i  poručio  im:  "Izađite,  i  vaši 
životi  bit  će  pošteđeni,  i  ponesite  sa  sobom  sve  što  vaše  deve  mogu  ponijeti,  osim 
oružja  i  oklopa."  Židovi  su  to  prihvatili.5 

Na  odlasku,  Židovi  plemena  Benu  Nadir  srušili  su  krovove,  stubove  i  zidove 
svojih  kuća  kako  ih  muslimani  ne  bi  mogli  koristiti. 

Ponijeli  su  sa  sobom  ogromne  količine  zlata  i  srebra.  Prenosi  se  da  je  Selam 
b.  Ebul-Hakik  odnio  punu  volovsku  kožu  zlata  i  srebra.  Rekao  je:  "Ovo  smo  pripre- 
mili za  upravljanje  zemljom.  Ako  smo  ostavili  svoje  palmovike,  pa  i  na  Hajberu  ima 
palmovika."6 


1  Tarihut-Taberi,  2/552. 

2  Ibn  Hišam,  Es-Siretun-Nebevijje,  3/212. 

3  Tarihut-Taberi,  2/553. 

4  Es-Siretun-Nebevijje,  3/146. 

5  Hadisul-Kur'anil-kerim  an  gazevatir-Rešul,  1/257. 

6  Es-Siretul-Halebijje,  2/566. 


Svoja  blaga  su  ponijeli  na  šest  stotina  deva.  Iza  njih  su  išle  pjevačice  s 
defovima  i  frulama  da  se  muslimani  ne  bi  radovali  onome  što  ih  je  snašlo.  Neki  su 
se  nastanili  na  Hajberu,  a  neki  su  otišli  u  Ezri'at  u  Šam.1 

Operacijom  izgona,  po  Poslanikovom,  sallallahu  alejhi  ve  sellem,  naređenju, 
rukovodio  je  Muhammed  b.  Mesleme. 

Na  Hajberu  su  se  naselili  neki  od  njihovih  velikih  poglavara,  od  kojih  su: 
Selam  b.  Ebul-Hakik,  Hujejj  b.  Ahtab,  Kinane  b.  Er-Rebi'  b.  Ebul-Hakik,  i  stanovnici 
Hajbera  su  im  postali  poslušni.2 

Treće:  Lekcije  i  pouke  iz  ovog  događaja 

Allah  je  čitavu  suru  posvetio  govoru  o  Benu  Nadiru.  To  je  sura  El-Hašr  koju 
veliki  učenjak  ummeta  Ibn  Abbas,  radijallahu  anhuma,  naziva  surom  Benu  Nadir. 

El-Buhari  bilježi  od  Seida  b.  Džubejra  da  je  rekao:  "Spomenuo  sam  Ibn  Abba- 
su,  radijallahu  anhuma,  suru  El-Hašr  pa  je  rekao:  'Sura  Benu  Nadir.'"3 

Ova  sura  detaljno  pojašnjava  okolnosti  pohoda  na  Benu  Nadir,  govori  o  pro- 
pisima fej'a  i  kome  pripada,  o  stavu  licemjera  prema  Židovima,  otkriva  činjenice  o 
židovskom  mentalitetu,  navodi  primjere  saradnje  licemjera  sa  Židovima.  U  toku  go- 
vora o  ovoj  bitki  Allah  se  obraća  vjernicima  naređujući  im  bogobojaznost  i  upozo- 
ravajući na  nepokornost. 

Nakon  toga  Allah  govori  o  Kur'anu  časnom,  njegovim  imenima  i  svojstvima. 

Na  ovakav  način,  islamski  ummet  se  kroz  događaje  odgajao  na  polju  tevhida 
i  uzdizanja  Allahovog  puta  i  pripremao  za  Sudnji  dan. 

Promišljajući  o  ovoj  suri,  možemo  izvući  sljedeće  pouke: 

1-  Hvaljenje  i  veličanje  Allaha 

Sura  počinje  pohvalom  Allahu,  ukazujući  da  sav  kosmos  i  sva  stvorenja:  ljudi, 
životinje,  materija,  sve  slavi  i  veliča  Allaha  i  svjedoči  Njegovo  jedinstvo,  moć  i 
veličinu.  Allah  kaže: 

"Allaha  slavi  i  veliča  sve  što  je  na  nebesima  i  što  je  na  Zemlji,  On  je  Silni  i 
Mudri."4 

Otpočinjanje  sure  obavještenjem  da  sve  što  je  na  nebesima  i  na  Zemlji  slavi 
Allaha  i  veliča  Ga  iznad  onoga  što  Mu  ne  dolikuje,  Njega  obožava  i  Njemu  je 
potčinjeno,  jer  je  On  Silni  koji  je  potčinio  sve,  ništa  Mu  se  ne  može  oduprijeti,  niti 
Mu  je  išta  teško.  On  je  Mudri  u  stvaranju  i  odredbama,  ništa  nije  stvorio  besciljno, 


1  Ibid.,  2/565.  Hadisul-Kur'anil-Kerim  an  gazevatir-Resul,  1/257. 

2  Ibn  Hišam,  Es-Siretun-Nebevijje,  3/212. 

3  Sahihul-Buhari,  Kitabul-megazi,  bab:  Hadisu  Benu  Nadir,  br.  4029. 

4  Sura  El-Hašr,  1. 

niti  je  propisao  nešto  beskorisno.  Sve  što  radije  u  skladu  sa  Njegovom  mudrošću,  a 
u  to  spada  Njegova  pomoć  Poslaniku,  sallallahu  alejhi  ve  sellem,  protiv  sljedbenika 
Knjige  iz  plemena  Benu  Nadir  koje  je  izgnao  iz  njihovih  domova  koje  su  voljeli,  zato 
što  su  iznevjerili  Njegovog  Poslanika,  sallallahu  alejhi  ve  sellem.1 

2-  Strah  je  jedna  od  Allahovih  vojski 

Allah  je  rekao: 

"On  je  prilikom  prvog  progonstva  iz  domova  njihovih  protjerao  one 
sljedbenike  Knjige  koji  nisu  vjerovali.  Vi  niste  mislili  da  će  otići,  a  oni  su  mislili 
da  će  ih  utvrde  njihove  od  Allaha  odbraniti,  ali  im  je  Allahova  kazna  došla 
odakle  se  nisu  nadali  i  On  je  u  srca  njihova  strah  ulio;  vlastitim  rukama  i  ruka- 
ma vjernika  svoje  domove  su  rušili.  Zato  uzmite  iz  toga  pouku,  o  vi  uviđavni! 
A  da  Allah  nije  već  bio  propisao  njima  izgnanstvo.  On  bi  ih  kaznio  još  na 
ovom  svijetu!  A  njima  na  onom  svijetu  pripada  kazna  Vatre.  Zato  što  su  se 
Allahu  i  Poslaniku  Njegovu  suprotstavljali;  a  onoga  ko  se  Allahu  suprotstavi, 
Allah  će,  zaista,  žestoko  kazniti."2 

Ko  razmisli  o  ovim  ajetima,  jasno  mu  je  da  je  Allah  Taj  koji  je  izgnao  Židove 
Benu  Nadira  iz  njihovih  domova  u  Šam.  Početak  sure  El-Hašr  pojašnjava  da  se  sve 
to  odvijalo  u  situaciji  u  kojoj  su  Židovi  imali  veliku  finansijsku  moć  i  vjerovali  su  da 
ih  niko  ne  može  istjerati  iz  njihovih  utvrda  jer  su  bile  čvrste  i  otporne. 

Međutim,  Allah  ih  je  iznenadio  odakle  se  nisu  ni  nadali!  U  njihova  srca,  za 
koja  se  nisu  nadali  da  će  ih  izdati,  ulio  je  strah  koji  ih  je  nagnao  da  vlastitim  rukama, 
i  rukama  vjernika,  ruše  svoje  domove. 

Ovaj  kur'anski  stil,  koji  odgaja  ummet  kroz  događaje  i  zbivanja,  potpuno  se 
razlikuje  od  stila  pisanja  životopisa.  Kur'anski  stil  odlikuje  se  time  što  otkriva  skrive- 
ne činjenice  i  povezuje  događaje  s  Onim  koji  ih  određuje,  a  to  je  Gospodar  svjeto- 
va. Tako,  naprimjer,  ajeti  ukazuju  da  je  Allah  izgnao  Benu  Nadir:  "On  je  prilikom 
prvog  progonstva  iz  domova  njihovih  protjerao  one  sljedbenike  Knjige  koji 
nisu  vjerovali.1 1 

Kur'an  ukazuje  da  su  zidovi  Benu  Nadira  poduzeti  sve  mjere  i  sve  ovosvjetske 
uzroke,  ali  im  je  poraz  došao  odakle  se  nisu  nadali  -  od  njih  samih.  Jer,  u  njima  se 


1  Tefsirus-Sa'di,  3/327. 

2  Sura  El-Hašr,  2-4. 

pojavio  strah  te  su  vrlo  brzo  poklekli.  Stoga  svaki  pametan  čovjek  treba  uzeti  pouku 
iz  ove  bitke,  i  mora  biti  svjestan  da  Allah  uređuje  sva  dešavanja,  Njegovu  moć  ne 
mogu  spriječiti  nikakvi  uzroci  i  mjere.  On  sve  može!  Ljudi  moraju  vjerovati  u  Njega  i 
popraviti  sef  i  kada  se  poprave  i  počnu  slijediti  Njegove  propise,  On  će  popraviti 
njihovo  stanje  i  poraziti  njihove  neprijatelje  odakle  se  i  ne  nadaju. 

Ova  bitka  je  za  sva  vremena  lekcija  ummetu  daje  put  pobjede  vrlo  blizu,  a  to 
je  povratak  Allahu,  oslanjanje  na  Njega,  prakticiranje  Njegovog  šerijata  i  shvatanje 
Allahove  moći.  Kada  to  vjernici  shvate,  Allah  će  ih  pomoći  čak  i  ako  je  njihov  nepri- 
jatelj jak  i  brojan,  jer  Allahu  ništa  nije  teško,  najbolji  svjedok  tome  je  progon  Benu 
Nadira.  Ono  što  se  s  njima  desilo  je  pouka,  a  sretan  je  onaj  ko  se  okoristi  tuđim  pri- 
mjerom. 

Nakon  toga  Allah  pojašnjava  da  im  na  ovome  svijetu  nije  odredio  kaznu  pro- 
gona, kaznio  bi  ih  ubijanjem,  a  na  onome  svijetu  čeka  ih  patnja  u  Vatri.1 

3-  Uništavanje  neprijateljske  imovine 

Kada  je  Vjerovjesnik  podigao  vojsku  na  Benu  Nadir,  oni  su  se  sklonili  u  svoje 
utvrde  pa  je  Vjerovjesnik,  sallallahu  alejhi  ve  sellem,  naredio  da  im  ashabi  zapale  i 
unište  palme.  Židovi  su  počeli  dovikivati:  "Muhammede,  ti  si  prije  zabranjivao  nered 
i  korio  one  koji  ga  čine!  Zašto  sada  ti  siječeš  i  pališ  palme?"2  Allah  je  tada  objavio 
ovaj  ajet3: 

"To  što  ste  neke  palme  posjekli  ili  ih  da  uspravno  stoje  ostavili  -  s  Allahovim 
dopuštenjem  ste  učinili,  i  zato  da  On  grješnike  neposlušne  ponizi."4 

Šejh  Muhammed  Ebu  Zehra  opširno  je  komentirao  ovaj  ajet,  a  siže  njegovog 
govora,  nakon  što  je  spomenuo  mišljenja  islamskih  pravnika,  je  sljedeći: 

"U  pogledu  ratnih  razaranja,  uništavanja  i  paljenja  imovine,  na  osnovu  šerijat- 
skih  izvora  i  Vjerovjesnikovih,  sallallahu  alejhi  ve  sellem,  postupaka,  možemo  se 
okoristiti  sljedećim: 

a)  Osnova  je  da  nije  dozvoljena  sječa  stabala  ni  uništavanje  imovine,  jer  cilj 
rata  nije  nanošenje  štete  ljudima,  nego  zaštita  od  onih  koji  čine  nasilje.  Hadiske 
predaje  upućuju  na  to. 

b)  Dozvoljeno  je  sječenje  stabala  i  rušenje  građevina  ako  je  to  nužda  i  nema 
drugog  načina.  Kada  neprijatelj  u  svrhu  svoje  zaštite  i  nanošenja  gubitaka  musli- 
manskoj vojsci  koristi  određene  objekte,  u  tom  slučaju  ne  postoji  drugi  izbor  osim 
sječe  stabala  i  rušenja  objekata,  jer  je  to  neophodno  u  borbi,  kao  što  je  Vjero- 


1  Hadisul-Kur'anil-kerim  an  gazevatir-Resul,  1/270-271. 

2  Hadisul-Kur'anil-kerim  an  gazevatir-Resul,  1/27 r4. 

3  Tefsirut-Taberi,  28/34. 

4  Sura  El-Hašr,  5. 

vjesnik,  sallallahu  alejhi  ve  sellem,  uradio  u  ovom  slučaju  i  u  slučaju  utvrde  Sekif. 

c)  Govor  učenjaka  koji  su  dozvolili  uništavanje  neprijateljske  imovine  u  ratu 
odnosi  se  na  nužne  slučajeve  i  ne  smije  se  shvatiti  da  se  time  dozvoljava  bez- 
razložno uništenje,  jer  običan  svijet  nije  neprijatelj  -  neprijatelj  je  onaj  koji  nosi 
oružje  i  bori  se."1 

4-  Razvijanje  finansijske  politike  u  islamskoj  državi 

Allah  je  objasnio  propis  o  imovini  koju  su  muslimani  sakupili  nakon  progona 
Benu  Nadira.  Allah  je  rekao: 

"A  vi  niste  kasom  tjerali  konje  ni  deve  radi  onoga  stoje  Allah  od  njih,  kao  pli- 
jen, darovao  Poslaniku  Svome,  nego,  Allah  prepušta  vlast  poslanicima  Svojim 
nad  onima  kojima  On  hoće,  Allah  sve  može."2 

Allah  naglašava  da  je  imetak  koji  su  muslimani  uzeli  nakon  odlaska  Benu 
Nadira,  Njegovom  dobrotom  pripao  muslimanima  bez  velike  borbe,  jer  su  u  ovoj 
bitki  na  neprijatelja  išli  pješice,  a  ne  na  konjima  ili  devama,  a  Poslanik,  sallallahu 
alejhi  ve  sellem,  izvojevao  je  pobjedu  kroz  pregovore,  pa  je  završena  progonom  Ži- 
dova i  uzimanjem  njihovog  imetka  s  kojim  je  Poslanik,  sallallahu  alejhi  ve  sellem, 
postupio  sukladno  Allahovom  naređenju.  Otuda  je  imetak  koji  su  ostavili  pripao 
samo  Allahovom  Poslaniku,  sallallahu  alejhi  ve  sellem,  a  on  je  taj  imetak  trošio  na 
jednogodišnju  opskrbu  svoje  porodice,  a  višak  je  trošio  na  kupovinu  naoružanja  i 
konja  pripremajući  se  za  borbu  na  Allahovom  putu.3 

Allah,  zatim,  objašnjava  opći  propis  nevjerničke  imovine  u  selima  koja  su 
napustili.  Kaže  Uzvišeni: 

<o 

"I  siromašnim  muhadžirima  koji  su  iz  rodnog  kraja  svoga  protjerani  i  imovine 
svoje  lišeni,  koji  žele  Allahovu  dobrotu  i  zadovoljstvo  steći,  i  Allahu  i  Posla- 
niku Njegovu  pomažu,  to  su,  zaista,  pravi  vjernici.1  >4 

Ovaj  plijen  -  fej',  pripada  samo  Allahovom  Poslaniku,  sallallahu  alejhi  ve 
sellem,  a  on  ga  je  udjeljivao  u  dobrotvorne  svrhe  i  opću  korist  muslimana,  onako 
kako  je  Allah  spomenuo  u  ovim  ajetima. 


1  Muhammed  Ebu  Zehra,  Hatemun-Nebijjin,  2/265-269. 

2  Sura  El-Hašr,  6. 

3  Sahihu  Mustim,  Kitabul-džihad,  bab:  Hukmil-fejl  3/1376,  br.  1757. 

4  Sura  El-Hašr,  8. 


Nakon  stoje  Poslanik,  sallallahu  alejhi  ve  sellem,  uzeo  plijen  od  Benu  Nadira, 
pozvao  je  Sabita  b.  Kajsa  i  rekao  mu:  "Dovedi  mi  svoj  narod."  Sabit  je  upitao:  "Je  li 
Hazredž?"  Vjerovjesnik,  sallallahu  alejhi  ve  sellem,  odgovorio  je:  "Dovedi  sve  ensa- 
rije",  pa  je  Sabit  pozvao  Evs  i  Hazredž. 

Kada  su  došli,  Poslanik,  sallallahu  alejhi  ve  sellem,  zahvalio  se  Allahu  kako  Mu 
dolikuje,  zatim  je  pohvalio  ensarije  zbog  pomoći  koju  su  pružili  muhadžirima  pri- 
mivši ih  u  svoje  domove,  davši  im  dio  svojih  imetaka  i  davši  im  prednost  nad  svojim 
potrebama,  a  zatim  je  rekao:  "Ako  hoćete,  podijelit  ću  plijen  koji  mije  Allah  daro- 
vao između  vas  i  muhadžira,  ali  da  muhadžiri  ostanu  stanovati  u  vašim  kućama  i 
koristit  će  se  vašim  imetkom,  a  ako  hoćete,  sve  ću  dati  njima,  ali  će  izaći  iz  vaših 
kuća." 

Sa'd  b.  Ubade  i  Sa'd  b.  Muaz  rekli  su:  "Allahov  Poslaniče,  podijeli  sve  muha- 
džirima i  neka  ostanu  u  našim  kućama."  Ostale  ensarije  su  na  to  rekle:  "Slažemo  se 
s  tim,  Allahov  Poslaniče."1 

Allahov  Poslanik,  sallallahu  alejhi  ve  sellem,  sav  taj  plijen  podijelio  je  muha- 
džirima, od  ensarija  niko  nije  uzeo  ništa  osim  Ebu  Dudžane  i  Sehla  b.  Hunejfa  jer  su 
bili  u  velikoj  oskudici. 

Iako  je  plijen  pripadao  samo  njemu,  Poslanik,  sallallahu  alejhi  ve  sellem, 
sakupio  je  ensarije  i  pitao  ih  kako  da  postupi  sa  svojim  imetkom  kako  bi  udobro- 
voljio njihova  srca.  Ovo  je  vjerovjesnička  uputa  u  upravljanju.  Cilj  podjele  ovog 
imetka  muhadžirima  bio  je  olakšavanje  tereta  ensarija  ma,  jer  muhadžiri  su  se  nase- 
lili u  kuće  Benu  Nadira,  a  ensarijske  kuće  su  predate  njihovim  vlasnicima.  Neki 
muhadžiri  su  se  bili  i  obogatili,  pa  se  može  reći  da  je  kriza  počela  jenjavati.2 

Način  podjele  imovine  Benu  Nadira  donio  je  veliki  napredak  u  finansijskoj 
politici  islamske  države.  Prije  ove  podjele  plijen  je  dijeljen  između  boraca,  nakon 
što  bi  islamska  država  uzela  petinu  koja  se  usmjeravala  u  svrhe  koje  je  odredio 
Kur'an.  Ova  bitka  iznjedrila  je  novu  finansijsku  politiku  vezanu  za  raspodjelu  plijena. 
To  znači  da  od  sada  postoje  dvije  vrste  ratnog  plijena: 

a)  Plijen  koji  mudžahidi  osvoje  u  borbi.  Ovaj  plijen  pripada  borcima  koji  su 
učestvovali  u  bitki,  nakon  što  država  uzme  petinu. 

b)  Fej'  -  plijen  koji  Allah  podari  mudžahidima  bez  borbe.  S  ovom  vrstom 
plijena  vođa  islamske  države  raspolaže  shodno  tome  kako  smatra  da  je  najkorisnije. 
Može  se  njime  pomoći  u  rješavanju  ekonomske  krize  u  zemlji  dijeleći  siromasima 
kako  bi  ih  izbavio  iz  siromaštva,  ili  ga  može  utrošiti  za  naoružavanje,  ili  za  gradnju 
naselja  i  puteva  itd.  Ovo  znači  da  vođa  islamske  države  ima  vlastiti  budžet  čija 
sredstva  može  brzo  usmjeriti  u  ono  za  čime  se  ukaže  potreba.3 


1  Šerhuz-Zerkani  alel-Mevahib,  3/86. 

2  Salih  eš-Šami,  Es-Siretun-Nebevijje,  str.  222. 

3  Muhammed  Kal'adži,  Kira'a  Sijasijje  lis-Siretun-Nebevijje,  str.  169. 

Kada  je  Vjerovjesnik,  sallallahu  alejhi  ve  sellem,  podijelio  fej',  koji  pripada 
samo  njemu,  na  određenu  skupinu  ljudi,  Allah  je  naveo  razloge  tog  postupka  u 
riječima: 

<©.  ^»a^^^    Si^iT  L^Iti  l^Si^  f^W5  ^-J2^  4^Ž>t  ^S^i^'j^ 

"Plijen  od  stanovnika  sela  i  gradova  koji  Allah  Poslaniku  Svome  daruje  pripa- 
da: Allahu  i  Poslaniku  Njegovu,  i  bližnjim  njegovim,  i  siročadi,  i  siromašnim,  i 
putnicima  -  namjernicima,  da  ne  bi  prelazio  samo  iz  ruku  u  ruke  bogataša  va- 
ših; ono  što  vam  Poslanik  kao  nagradu  da,  to  uzmite,  a  ono  što  vam  zabrani, 
ostavite,  i  bojte  se  Allaha  jer  Allah,  zaista,  žestoko  kažnjava.1 11 

Dakle,  da  imetak  ne  bude  ograničen  samo  na  skupinu  bogataša.  To  ukazuje 
da  kompletna  finansijska  politika  islamskog  šerijata  počiva  na  ovom  principu. 
Propisi  islamskog  šerijata  u  pogledu  ekonomije  i  finansija  imaju  za  cilj  uspostav- 
ljanje pravednog  društva  u  kojem  na  ekonomskom  planu  ne  postoji  velika  razlika 
između  klasa.  Šerijat  teži  uklanjaju  svih  međuklasnih  razlika  koje  mogu  negativno 
utjecati  na  primjenu  pravde. 

Svi  ljudi  mogli  bi  uživati  u  obilju  samo  kada  bi  htjeli  primjenjivati  islamski  sis- 
tem u  domenu  finansija,  ubiranja  zekata,  zabrane  kamate  i  monopola.  Vjerovatno 
bi  se  razlikovali  u  količini  imetka,  ali  bi  svi  imali  dovoljno  i  ne  bi  bili  drugima  teret, 
jer  bi  se  svi  međusobno  pomagali. 

Nakon  što  je  spomenuo  razloge  načina  podjele  fej'a,  Allah  poziva  muslimane 
da  prihvate  ono  što  im  Poslanik,  sallallahu  alejhi  ve  sellem,  naredi  i  da  se  klone 
onoga  što  im  zabrani,  objašnjavajući  im  daje  to  sastavni  dio  imana,  i  naredio  im  je 
bogobojaznost  i  upozorio  daje  Njegova  kazna  nepokornima  bolna  i  žestoka.  Allah 
je  rekao: 

"Plijen  od  stanovnika  sela  i  gradova  koji  Allah  Poslaniku  Svome  daruje  pripa- 
da: Allahu  i  Poslaniku  Njegovu,  i  bližnjim  njegovim,  i  siročadi,  i  siromašnim,  i 
putnicima  -  namjernicima,  da  ne  bi  prelazio  samo  iz  ruku  u  ruke  bogataša  va- 
ših; ono  što  vam  Poslanik  kao  nagradu  da,  to  uzmite,  a  ono  što  vam  zabrani, 
ostavite,  i  bojte  se  Allaha  jer  Allah,  zaista,  žestoko  kažnjava."2 

Znači,  izvršavajte  ono  što  vam  je  Poslanik,  sallallahu  alejhi  ve  sellem,  naredio, 
a  klonite  se  onoga  što  vam  je  zabranio,  jer  Poslanik,  sallallahu  alejhi  ve  sellem, 


1  Sura  El-Hašr,  7. 

2  Sura  El-Hašr,  7. 

naređuje  samo  ono  što  je  dobro  i  korisno,  i  zabranjuje  samo  ono  što  ne  valja  i  što 
je  zlo. 

Riječi  Uzvišenog:  "Bojte  se  Allaha",  znače:  Pokažite  da  Ga  se  bojite  kroz 
izvršavanje  Njegovih  naredbi  i  udaljavanje  od  Njegovih  zabrana. 

Riječi:  "Allah  žestoko  kažnjava",  znače:  On  žestoko  i  bolno  kažnjava  onoga 
ko  Mu  je  nepokoran.  Mufessiri  kažu:  "Ajet,  iako  je  objavljen  u  vezi  fej'a,  ima  opće 
značenje  i  odnosi  se  na  sve  što  je  Allah  naredio  ili  zabranio  Vjerovjesniku,  sallallahu 
alejhi  ve  sellem,  svejedno  bilo  vadžib,  mustehab,  mendub  ili  haram.  Dakle,  odnosi 
se  na  fej'  i  na  sve  ostalo."1 

Mnogi  ajeti  uče  ummet  da  se  povinuju  Allahovom  sudu  i  sudu  Njegovog 
Poslanika,  sallallahu  alejhi  ve  sellem,  u  svim  pitanjima.  Allah  kaže: 

"I  tako  mi  Gospodara  tvoga,  oni  neće  vjerovati  dok  za  sudiju  u  sporovima 
međusobnim  tebe  ne  prihvate,  a  potom  u  dušama  svojim  tegobu  ne  osjete  za 
ono  što  si  odredio  i  sasvim  se  ne  predaju!"2 

Allahov  Poslanik,  sallallahu  alejhi  ve  sellem,  rekao  je:  "Klonite  se  onoga  što 
sam  vam  zabranio,  a  ono  što  sam  vam  naredio  činite  koliko  možete.  Zaista  je  one 
prije  vas  uništilo  mnoštvo  pitanja  i  suprotstavljanje  njihovim  vjerovjesnicima."3 

5-  Vrijednost  muhadžira  i  ensarija  i  onih  koji  ih  slijede  u  dobru 

5.2.  Vrline  muhadžira 

Časni  ajeti  iz  sure  El-Hašr  ukazuju  na  vrline  muhadžira.  Njima  pripadaju  naj- 
viši stepeni,  sura  ih  opisuje  vrlo  lijepim  riječima,  a  Allah  svjedoči  da  su  iskreni.  Allah 
kaže: 

"I  siromašnim  muhadžirima  koji  su  iz  rodnog  kraja  svoga  protjerani  i  imovine 
svoje  lišeni,  koji  žele  Allahovu  dobrotu  i  zadovoljstvo  steći,  i  Allahu  i  Posla- 
niku Njegovu  pomažu,  to  su,  zaista,  pravi  vjernici."4 


1  Tefsirur-Razi,  29/28.  Safvetut-Tefsir,  3/351. 

2  Sura  En-Nisa',  65. 

3  Sahihu  Muslim,  Kitabul-fada'il,  bab:  Tevkiruhu,  sallallahu  alejhi  ve  sellem,  ve  terku  iksari  su'alihi, 
4/1830. 

4  Sura  El-Hašr,  8. 


5.2.  Vrline  ensarlja 

Ajet,  također,  ukazuju  na  vrijednost  ensarija.  Allah  ih  ovako  opisuje: 

"I  oni  koji  su  prije  njih  Medinu  nastanili  i  iman  prihvatili;  oni  vole  one  koji  im 
se  doseljavaju,  i  u  grudima  svojim  nikakvu  tegobu,  zato  što  im  se  daje,  ne 
osjećaju,  i  više  vole  njima  nego  sebi,  mada  im  je  i  samima  potrebno.  A  oni  koji 
se  uščuvaju  lahkomosti  i  tvrdičluka,  oni  će  sigurno  uspjeti."1 

53.  Vrijednost  onih  koji  ih  slijede  u  dobru 

To  su  oni  koji  slijede  njihove  stope  čineći  dobro  i  nastojeći  se  okititi  njihovim 
vrlinama,  koji  dove,  i  tajno  i  javno,  za  svoju  braću  koja  su  ih  pretekla  u  imanu.2 

Allah  kaže: 

"Oni  koji  poslije  njih  dolaze  -  govore:  'Gospodaru  naš,  oprosti  nama  i  braći 
našoj  koja  su  nas  u  vjeri  pretekla  i  ne  dopusti  da  u  srcima  našim  bude  imalo 
zlobe  prema  vjernicima;  Gospodaru  naš.  Ti  si,  zaista,  dobar  i  milostiv.1"3 

Sura  El-Hašr  na  ovaj  način  govori  o  svijetlim  primjerima  muhadžira,  ensarija  i 
onih  koji  ih  slijede  čineći  dobra  djela. 

6-  Stav  licemjera  u  Medini 

Ajeti  u  suri  El-Hašr  govore  o  stanju  licemjera,  ukazuju  na  njihovo  savezništvo 
sa  njihovom  braćom  Židovima,  otkrivaju  njihov  odnos  prema  muslimanima,  stav 
Židova  i  njihov  mentalitet.4 

Allah  kaže: 

"Zar  ne  vidiš  kako  licemjeri  govore  svojoj  braći,  sljedbenicima  Knjige  koji  ne 
vjeruju:  'Ako  budete  protjerani,  mi  ćemo  sigurno  s  vama  poći  i  kad  se  bude  ti- 


1  Sura  El-Hašr,  9. 

2  Hadisul-Kur'anil-kerim,  1/291. 

3  Sura  El-Hašr,  10. 

4  Hadisul-Kur'anil-kerim  an  gazevatir-Resul,  1/264. 

calo  vas,  nikada  se  nikome  nećemo  pokoriti;  a  ako  budete  napadnuti,  sigurno 
ćemo  vam  u  pomoć  priteći1,  a  Allah  je  svjedok  da  su  oni,  zaista,  lasci."1 

Allah  nas  obavještava  o  licemjerima  poput  Abdullaha  b.  Ubejja  i  njemu 
sličnih,  koji  su  Židovima  plemena  Benu  Nadir  obećali  pomoći.  Riječi:  "svojoj  braći" 
-to jest,  braći  po  nevjerstvu,  a  to  su  Benu  Nadir.  Njihovo  nevjerstvoje  različito,  ali 
ih  spaja  nevjerstvo,  i  zato  su  nazvani  braćom  po  nevjerstvu. 

7-  Zabrana  konzumiranja  alkohola 

Tokom  opsade  Benu  Nadira,  u  noćima  rebi'ul-evvela  četvrte  godine  po  Hidžri 
zabranjeno  je  konzumiranje  alkohola.2 

Alkohol  je  zabranjen  postepeno  do  konačne  faze  zabrane,  a  tok  zabrane  je 
poznat  u  historiji  islamskog  šerijata.  U  suri  El-Maide  došla  je  konačna  zabrana  koja 
završava  riječima: 

"Pa,  hoćete  li  se  okaniti!"3 

Vjernici  su  odlučno  odgovorili:  "Prestat  ćemo,  Gospodaru!"4 
O  riječima  Uzvišenog  Allaha: 

"Pitaju  te  o  vinu  i  kocki!  Reci:  'U  njima  je  veliki  grijeh,  a  i  korist  ljudima;  samo 
je  grijeh  od  njih  veći  od  koristi  njihove!1  Pitaju  te  šta  da  udjeljuju!  Reci:  'Vi- 
šak!1 Eto,  tako  vam  Allah  znakove  objašnjava  da  biste  razmislili!"5 

Sejjid  Kutb  kaže:  "Ovaj  ajet  koji  je  pred  nama  bio  je  prvi  korak  u  zabranjivanju 
alkohola.  Neke  stvari  ili  djela  nisu  apsolutno  zlo,  ponekad  su  dobro  i  zlo  pomije- 
šani, ali  dozvoljenost  i  zabrana  zavisi  od  koristi  i  štete.  Pošto  je  u  vinu  i  kocki  šteta 
veća  od  koristi,  to  je  razlog  zabrane,  iako  ovdje  nije  eksplicitno  ni  zabranjeno  ni 
dozvoljeno. 

Ovo  nam  daje  uvid  u  jedan  dio  mudrog  kur'anskog  pristupa  odgoju.  Taj 
pristup  možemo  iščitati  u  mnogim  propisima,  naredbama,  smjernicama.  Mi  ćemo, 
prigodom  govora  o  zabrani  alkohola  i  kockanja,  ukazati  na  jedno  od  pravila  tog 
pristupa.  Kada  su  naredbe  i  zabrane  vezane  za  iman  i  akaidska  pitanja,  islam 
odmah  donosi  odlučnu  presudu,  a  ako  je  naredba  ili  zabrana  vezana  za  ibadet, 
običaje  ili  komplicirano  društveno  stanje,  tada  islam  mijenja  stvari  polahko  težeći 


1  Sura  El-Hašr,  11. 

2  Hadisu-Kur'anil-kerim  an  gazevatir-Resul,  1/253.  Tefsirut-Taberi,  18/10. 

3  Sura  El-Maide,  91. 

4  El-Kardavi,  El-Hasa'isul-ame  lil-islam,  str.  181. 

5  Sura  El-Bekare,  219. 

olakšanju  i  postepenosti,  pripremajući  sredinu  za  ispunjavanje  traženog  i  pokor- 
nost. Ako  se  radi  o  tevhidu  ili  širku,  to  se  rješava  istog  momenta,  bez  okolišanja, 
dodvoravanja,  nagodbe,  kompromisa,  jer  su  to  temeljna  pitanja  vjere  bez  kojih  ne- 
ma ni  imana  ni  islama. 

Alkohol  i  kockanje  bili  su  običaj  i  navika,  a  mijenjanje  navika  iziskuje  vrijeme. 
Počelo  je  pokretanjem  vjerske  svijesti  kod  muslimana  ukazivanjem  daje  u  alkoholu 
i  kocki  veća  šteta  nego  korist,  što  znači  daje  alkohol  preče  ostaviti.  Drugi  korak  je 
došao  u  suri  En-Nisa': 

"O  vjernici,  ne  pristupajte  namazu  pijani,  dok  ne  budete  znali  šta  govorite, 
niti  kada  ste  džunubi,  osim  ako  prelazite  put,  sve  dok  se  ne  okupate.  A  ako  ste 
bolesni,  ili  na  putu,  ili  ako  je  neko  od  vas  došao  nakon  nužde,  ili  ako  ste  bili  u 
dodiru  sa  ženama,  a  ne  nađete  vode,  onda  dlanovima  čistu  zemlju  dotaknite  i 
lica  svoja  i  ruke  svoje  potarite.  Allah,  doista,  prelazi  preko  grijeha  i  prašta!"1 

U  islamu  je  određeno  obavljanje  pet  namaza  dnevno,  čija  su  vremena 
obavljanja  blizu  jedno  drugog,  što  ne  ostavlja  dovoljno  vremena  za  opijanje  i  trijež- 
njenje.  Na  ovaj  način  ljudima  je  otežano  prakticiranje  konzumiranja,  a  olakšano 
odvikavanje  od  ovisnosti  o  alkoholu,  jer  je  poznato  da  ovisnici,  svejedno  o  dro- 
gama ili  alkoholu,  običavaju  ono  o  čemu  su  ovisni  konzumirati  u  određeno  vrijeme, 
pa  ako  propuste  ovo  vrijeme,  i  to  se  ponovi  više  puta,  to  će  im  omogućiti  da 
pobijede  običaj.  Konačno,  nakon  što  su  završena  ova  dva  koraka,  došla  je  konačna 
zabrana  konzumiranja  alkohola  i  kockanja2  u  ajetu: 

"Šejtan  želi  pomoću  vina  i  kocke  unijeti  među  vas  neprijateljstvo  i  mržnju  i  od 
sjećanja  na  Allaha  i  obavljanja  namaza  odvratiti  vas.  Pa,  hoćete  li  se  okaniti?"3 

8-  Spletkarošima  se  vraćaju  njihove  spletke 

Židovske  spletke  i  zavjere  s  ciljem  ubijanja  Poslanika,  sallallahu  alejhi  ve 
sellem,  i  uništenja  islamske  države  bile  su  krajnje  niske  i  podle.  Svojim  izdajstvom  i 
spletkama  željeli  su  postići  ponos  i  slavu,  ali  Allah  ih  je  izvrgnuo  ruglu  i  Svoga 
Poslanika,  sallallahu  alejhi  ve  sellem,  i  muslimane  spasio  njihovih  spletki.  Allah  ih  je 
ponizio  i  osramotio,  lišio  slave,  slomio  njihovu  silu,  razrušio  domove  i  prognao  ih. 


1  Sura  En-Nisa',  43. 
2FiZUalil-Kur,anl  1/229. 
3  Sura  El-Maide,  91. 


Muslimani  su  pošteđeni  borbe  i  sve  spomenuto  postignuto  je  jer  je  Allah  u  židov- 
ska srca  ulio  strah  pa  su,  poniženi  i  osramoćeni,  tražili  spas  za  živu  glavu,  ostavlja- 
jući bogatstvo  kao  plijen  muslimanima.  Allah  o  njihovom  stanju  kaže: 

"On  je  prilikom  prvog  progonstva  iz  domova  njihovih  protjerao  one  sljed- 
benike Knjige  koji  nisu  vjerovali.  Vi  niste  mislili  da  će  otići,  a  oni  su  mislili  da 
će  ih  utvrde  njihove  od  Allaha  odbraniti,  ali  im  je  Allahova  kazna  došla  odakle 
se  nisu  nadali  i  On  je  u  srca  njihova  strah  ulio;  vlastitim  rukama  i  rukama 
vjernika  svoje  domove  su  rušili.  Zato  uzmite  iz  toga  pouku,  o  vi  uviđavni!"1 

Ovakav  je  kraj  podlih  spletkaroša  i  izdajnika.  Obrati  pažnju  da  je  Allah  ukazao 
kako  iz  ovog  primjera  trebamo  izvući  pouku  i  zaprijetio  svakom  bijednom  splet- 
karošu  i  ogorčenom  mrzitelju.  Rekao  je:  "Zato  uzmite  iz  toga  pouku,  o  vi  uviđav- 


Iz  časnog  ajeta  možemo  izvući  sljedeće  pouke: 

a)  Ko  se  suprotstavlja  istini,  odvraća  ljude  od  nje  i  proganja  daije  koji  poziva- 
ju istini,  neminovno  će  biti  poražen,  kao  što  Allah  kaže: 


"Reci  onima  koji  ne  vjeruju:  'Bit  ćete  pobijeđeni  i  u  Džehennemu  okupljeni,  a 
užasno  je  to  boravište!1"2 

b)  Borba  između  dobra  i  zla  neće  prestati  sve  dok  Allah  ne  naslijedi  Zemlju  i 
sve  što  je  na  njoj.  U  toj  borbi  nekad  će  pobjeđivati  istina,  a  nekad  zabluda,  ali,  u 
konačnici,  sljedbenicima  istine  pripada  lijep  kraj. 

c)  Ako  ne  želimo  da  nam  se  desi  poraz  i  poniženje  koje  se  desilo  židovskom 
plemenu  Benu  Nadir,  trebamo  se  kloniti  izdajstva  i  prevare.3 

9-  U  vjeru  se  ne  nagoni  silom 

Među  židovskim  plemenom  Benu  Nadir  živjela  je  nekolicina  Arapa,  rodbina 
ensarija,  koji  su  odgojeni  među  njima  pa  su  se  požidovili.  Njihovi  rođaci,  muslimani, 
htjeli  su  ih  spriječiti  da  se  isele  sa  Židovima,  pa  je  Allah  objavio: 


ni! 


1  Sura  El-Hašr,  2. 

2  Sura  Ali  Imran,  12. 

3  Ebu  Faris,  Es-Sira'u  me'al-Jehud,  str.  179. 

"Nema  prisile  u  vjeru.  Pravi  put  se  jasno  razlikuje  od  zablude!  Onaj  ko  ne  vje- 
ruje u  taguta,  a  vjeruje  u  Allaha,  drži  se  za  najčvršću  vezu,  koja  se  neće 
prekinuti!  A  Allah  sve  čuje  i  zna!"1 

Ebu  Davud  bilježi  da  je  Ibn  Abbas,  radijallahu  anhuma,  rekao:  "Kojoj  god  bi 
ženi  umirala  djeca,  zavjetovala  bi  se,  ako  dobije  dijete  koje  poživi,  da  će  ga  poži- 
doviti.  I  kada  su  izgnani  Židovi  plemena  Benu  Nadir,  među  njima  je  bila  nekolicina 
ensarijske  djece  te  su  ensarije  rekle:  'Nećemo  dopustiti  da  naši  sinovi  odu  s  njima!'  I 
Allah  je  tim  povodom  objavio:  'Nema  prisile  u  vjeru...,M2 


Prvo:  Vrijeme  i  povodi  odigravanja  i  razlozi  nazivanja  ovim  imenom 

1-  Vrijeme  odigravanja 

Autori  Poslanikove  biografije  imaju  različita  mišljenja  o  datumu  odigravanja 
ove  bitke.  El-Buhari  smatra  da  se  odigrala  nakon  osvajanja  Hajbera.3  Ibn  Ishak  je 
mišljenja  da  se  odigrala  nakon  izgona  plemena  Benu  Nadir4,  ili  nakon  Bitke  na 
Hendeku,  četvrte  godine  po  Hidžri,  dok  El-Vakidi5  i  Ibn  Sa'd6  smatraju  da  se  desila 
u  mjesecu  muharremu  pete  godine  po  Hidžri. 

Dr.  El-Buti  smatra  da  se  bitka  desila  četvrte  godine  po  Hidžri,  oko  mjesec  i  po 
nakon  progona  plemena  Benu  Nadir.  On  kaže:  "To  je  stav  većine  autora  Posla- 
nikovog  životopisa,  te  i  sam  zastupam  ovaj  stav."7 

2-  Povod  Bitke  Zatur-Rika' 

Povod  bitke  je  izdaja  mnogih  nedždanskih  plemena  koja  je  rezultirala 
ubistvom  sedamdeset  muslimanskih  daija  koji  su  izašli  da  pozivaju  u  Allahovu  vjeru. 
Allahov  Poslanik,  sallallahu  alejhi  ve  sellem,  pokrenuo  je  pohod  na  plemena  Meha- 
rib  i  Benu  Sa'lebe.8 

Dr.  Muhammed  Ebu  Faris  spominje  da  je  u  Medinu  došao  glasnik  sa  viješću 


1  Sura  El-Bekare,  256. 

2  Ebu  Davud,  Sunen,  Kitabul-džihad,  bab:  El-Esir  jukrehu  alel-islam,  3/132,  br.  2682. 

3  Sahihul-Buhari,  Kitabul-megazi,  bab:  Gazvetu  Zatir-Rika',  5/62,  br.  4128. 

4  Ibn  Hišam,  Es-Siretun-Nebevijje,  3/225. 

5  El-Vakidi,  El-Megazi,  1/395. 

6  Ibn  Sa'd,  Et-  Tabekat,  2/61. 

7  Dr.  El-Buti,  Fikhus-siretin-Nebevijje,  str.  194. 

8  Ibid.,  str.  194-195. 

da  plemena  Meharib  i  Benu  Sa'lebe,  koja  potječu  od  Gatafana,  spremaju  vojsku  za 
napad  na  Allahovog  Poslanika,  sallallahu  alejhi  ve  sellem,  te  je  Vjerovjesnik,  salla- 
llahu  alejhi  ve  sellem,  odlučio  da  ih  napadne  u  njihovim  domovima,  pa  je  izašao  na 
čelu  četiri  stotine  boraca,  a  prema  nekim  historičarima  sedam  stotina. 

Kada  je  Poslanik,  sallallahu  alejhi  ve  sellem,  stigao  na  njihovo  područje,  upla- 
šili su  se  i  pobjegli  u  planine  ostavivši  žene,  djecu  i  imetak.  Nastupilo  je  vrijeme 
namaza  pa  je  Poslanik,  sallallahu  alejhi  ve  sellem,  klanjao  "namaz  u  strahu",  jer  su 
se  muslimani  plašili  da  ih  neprijatelji  ne  napadnu  sa  brda  u  vrijeme  namaza.  Nakon 
toga  Allahov  Poslanik,  sallallahu  alejhi  ve  sellem,  naredio  je  povratak  u  Medinu.1 

Ova  vojna  akcija  ispunila  je  ciljeve  i  razbila  gatafanske  snage  koje  su  se  spre- 
male za  napad  na  Medinu,  te  unijela  strah  u  redove  ovih  plemena,  jer  je  njena  po- 
ruka bila  da  su  muslimani  ne  samo  u  stanju  oduprijeti  se  onome  ko  ih  napadne  u 
Medini,  nego  su  u  stanju  prenijeti  bitku  na  neprijateljski  teren  i  zadati  im  udarac  u 
njihovim  domovima.2 

3-  Razlozi  nazivanja  ovim  imenom 

Nazvana  je  Zatur-Rika'  jer  su  ashabi  zbog  žestokih  vrućina  omotavali  oko 
nogu  krpe  i  zakrpe.  Drugo  mišljenje  jeste  da  je  nazvana  ovim  imenom  jer  su  ashabi 
krpili  zastave  tokom  ovog  pohoda,  a  prema  trećem  mišljenju  nazvana  je  po  drvetu 
koje  se  zvalo  Zatur-Rika'3,  a  prema  četvrtom  mišljenju  nazvana  je  ovim  imenom  jer 
su  se  muslimani  ulogorili  na  području  na  kojem  su  se  nalazile  crne  i  bijele  mrlje  pa 
je  teren  ličio  na  zakrpu  te  su  ga  tako  i  nazvali.4 

Tačno  je  da  je  nazvana  tako  zbog  velike  vrućine  usljed  koje  su  ashabi  vezivali 
oko  nogu  krpe  i  zakrpe  kako  ne  bi  spržili  noge  na  užarenom  pijesku.  Od  Ebu  Musaa 
el-Eš'arija,  radijallahu  anhu,  prenosi  se  daje  rekao:  "Pošli  smo  sa  Vjerovjesnikom  u 
bitku,  na  jednoj  devi  smjenjivala  su  se  nas  šesterica.  Izranjavali  smo  stopala,  a  meni 
su  otpali  nokti.  Zato  smo  oko  nogu  omotavali  krpe,  pa  je  bitka  zbog  toga  nazvana 
Bitka  Zatur-Rika'  -  Bitka  u  krpama."5 

Drugo:  Namaz  u  strahu  i  čuvanje  granica 

1-  Namaz  u  strahu 

U  ovoj  bitki  Allah  je  Svome  Vjerovjesniku,  sallallahu  alejhi  ve  sellem,  propisao 
"namaz  u  strahu".  Objašnjavajući  kako  treba  obavljati  namaz  u  trenucima  borbe  s 
neprijateljem,  Allah  kaže: 


1  Ebu  Faris,  Gazvetul-Ahzab,  str.  14. 

2  Muhammed  Ahmed  Bašemil,  Gazvetul-Ahzab,  str.  77-78. 

3  Hadisul-Kur'anil-kerim  an  gazevatir-Resul,  1/309. 

4  Suver  ve  iber  minel-džihadin-Nebevi  fil-Medina,  str.  170. 

5  Sahihul-Buhari,  Kitabul-megazi,  bab:  Gazvetu  Zatur-Rika',  5/145. 

"Kada  ti  budeš  s  njima  i  s  njima  obavljaš  namaz,  neka  jedna  grupa  s  tobom 
klanja  i  neka  svoje  oružje  uzmu:  i  dok  budu  na  sedždi,  neka  drugi  budu  iza 
vas,  a  onda  neka  dođe  druga  grupa  koja  nije  klanjala  i  neka  s  tobom  klanjaju, 
ali  neka  drže  oružje  svoje  i  oprezni  budu!  Nevjernici  jedva  čekaju  da  vi  zane- 
marite oružje  i  oruđe  vaše,  pa  da  na  vas  svi  odjednom  navale!  A  ako  bude 
smetala  kiša  ili  budete  bolesni,  nije  vam  grijehe  oružje  svoje  odložiti,  s  tim  da 
oprezni  budete!  Allah  je,  doista,  nevjernicima  sramnu  patnju  pripremio!"1 

Tada  su  muslimani  po  prvi  put  klanjali  "namaz  u  strahu",  i  to  na  način  da  je 
jedna  grupa  počela  klanjati  sa  Poslanikom,  sallallahu  alejhi  ve  sellem,  a  druga  je 
držala  položaj  prema  neprijatelju.  Nakon  prvog  rekata,  Vjerovjesnik,  sallallahu  alejhi 
ve  sellem,  ostao  je  stajati,  a  ovi  klanjači  su  dovršili  namaz  samostalno  i  otišli  da  drže 
položaj  prema  neprijatelju  da  bi  došla  druga  grupa  i  počela  klanjati  za  Vjerovjes- 
nikom,  sallallahu  alejhi  ve  sellem.  On  je  dovršio  drugi  rekat  i  ostao  na  sjedenju  dok 
su  ovi  ashabi  iz  druge  grupe  nastavili  namaz  samostalno,  a  kada  su  došli  na  sjede- 
nje, Vjerovjesnik,  sallallahu  alejhi  ve  sellem,  predvodio  ih  je  u  predaji  selama.2 

U  drugoj  predaji  se  navodi  daje  Vjerovjesnik,  sallallahu  alejhi  ve  sellem,  prvu 
grupu  predvodio  klanjajući  dva  rekata,  zatim  je  prva  grupa  predala  selam,  a  došla 
je  druga  grupa  i  klanjala  za  Poslanikom,  sallallahu  alejhi  ve  sellem,  preostala  dva 
rekata,  pa  je  tako  Poslanik,  sallallahu  alejhi  ve  sellem,  klanjao  četiri,  a  ashabi  dva 
rekata.3 

Dr.  El-Buti  kaže:  "Ova  dva  hadisa  su  saglasna  jer  je  Poslanik,  sallallahu  alejhi 
ve  sellem,  dva  puta  klanjao  namaz  u  strahu,  prvi  put  na  način  kako  spominje  prva 
predaja,  a  drugi  put  na  način  opisan  u  drugoj  predaji.  Ovaj  namaz  obavili  su  u 
području  Nahl,  udaljenom  od  Medine  dva  dana  hoda."4 

Propisanost  namaza  u  strahu  ukazuje  na  značaj  namaza  koji  se  ne  ostavlja 
čak  ni  tokom  bitke. 

Džihad  je  čvrsto  povezan  sa  namazom  i  drugim  ibadetima,  shodno  vjero- 
vjesničkom  pristupu  u  odgoju  ummeta  koji  počiva  na  učenjima  Allahove  Knjige, 
prema  tome,  nemoguće  je  džihad  lišiti  ili  odvojiti  od  ibadeta.5 


1  Sura  En-Nisa\  102. 

2  Es-Sira  fi  du'il-Mesadiril-aslijje,  str.  425. 

3  Sahihu  Mustim,  2/576,  br.  311. 

4  Dr.  El-Buti,  Fikhus-siretin-Nebevijje,  str.  207. 

5  Et-Terbijetul-kijadijje,  3/303-304. 


ia  Muhammeđes-  SadaSi 



2-  Čuvanje  granica 

U  povratku  iz  Pohoda  Zatur-Rika',  muslimanska  vojska  je  zarobila  jednu  ženu, 
mušrikinju.  Njen  muž  se  zarekao  da  se  neće  vratiti  dok  ne  prolije  krv  nekome  od 
Muhammedovih,  sallallahu  alejhi  ve  sellem,  ashaba.  Došao  je  noću,  a  Vjerovjesnik, 
sallallahu  alejhi  ve  sellem,  bio  je  postavio  dva  čovjeka  da  stražare  oko  logora  musli- 
manske vojske.  To  su  bili  Ammar  b.  Jasir  i  Abbad  b.  Bišr.  Ammar  je  spavao,  a  Abbad 
je  klanjao.  Mnogobožac  je  strijelom  pogodio  Abbada  koji  je  samo  izvadio  strijelu  iz 
tijela  i  nastavio  namaz.  Mnogobožac  ga  je  pogodio  sa  tri  strijele,  ali  Abbad  nije 
prekinuo  namaz  nego  je  ubrzao  i  predao  selam,  a  zatim  je  probudio  svoga  druga. 
Ammar  je  rekao:  "Subhanallah!  Zašto  me  nisi  probudio?"  Abbad  je  rekao:  "Učio 
sam  jednu  suru  koju  nisam  želio  prekinuti,  pa  kada  me  je  nastavio  gađati,  učinio 
sam  ruku'  i  dao  ti  znak.  Tako  mi  Allaha,  da  me  nije  bilo  strah  da  padne  položaj  koji 
mije  Vjerovjesnik,  sallallahu  alejhi  ve  sellem,  naredio  da  čuvam,  dovršio  bih  tu  suru 
ili  bih  umro,  ali  je  ne  bih  prekinuo!"1 

Iz  ovog  događaja  možemo  izvući  brojne  pouke  i  lekcije,  od  kojih  je  bitno 

istaći: 

a)  Vjerovjesnik,  sallallahu  alejhi  ve  sellem,  vodio  je  računa  o  bezbjednosti 
vojske  te  je  stoga  odabrao  dvojicu  najistaknutijih  ashaba  da  tokom  noći  čuvaju 
muslimanski  logor. 

b)  Podjela  straže.  Ova  dva  ashaba  koja  su  određena  da  stražare  podijelili  su 
noć  na  dva  dijela  da  bi  naizmjenično  jedan  spavao  dok  drugi  stražari,  jer  tijelo  se 
mora  odmoriti. 

c)  Ljubav  prema  učenju  Kur'ana.  Ljubav  ovog  ashaba  prema  učenju  Kur'ana 
učinila  je  da  zaboravi  na  bolove  od  strijela  zabodenih  u  njegovo  tijelo  zbog  kojih  je 
obilno  krvario.2 

d)  Osjećaj  odgovornosti.  Abbad  nije  prekinuo  namaz  zbog  bolova  koje  je 
osjećao  nego  zbog  osjećaja  odgovornosti  za  čuvanje  straže  koja  mu  je  povjerena. 
Ovo  je  velika  lekcija  u  razumijevanju  spajanja  džihada  i  ibadeta.3 

e)  Postavljanje  straže  na  strateški  važnim  tačkama.  Vjerovjesnik,  sallallahu 
alejhi  ve  sellem,  postavio  je  stražu  na  ulazu  u  klanac  jer  je  to  mjesto  sa  kojeg  ne- 
prijatelj lahko  može  napasti  logor. 

f)  Stražarske  spavaonice  trebaju  biti  blizu  stražarskih  mjesta.  Da  Ammar  nije 
spavao  blizu  Abbada,  ovaj  ga  ne  bi  mogao  probuditi,  a  to  bi  moglo  imati  teške 
posljedice.4 


1  Es-Sira  fi  du'il-Mesadiril-aslijje,  str.  427. 

2  Ebu  Faris,  Gazvetul-Ahzab,  str.  30-31. 

3  Es-Sira  fi  du'il-Mesadiril-aslijje,  str.  428. 

4  Ebu  Faris,  Gazvetul-Ahzab,  str.  32. 

Treće:  Vjerovjesnikova  hrabrost  i  njegov  odnos  prema  Džabiru  b.  Abdu- 
llahu 

1-  Poslanikova  hrabrost 

Po  povratku  iz  Pohoda  Zatur-Rika',  u  vrijeme  podnevnog  odmora  muslimani 
su  stigli  u  dolinu  punu  drače.  Allahov  Poslanik,  sallallahu  alejhi  ve  sellem,  naredio  je 
odmor  i  ashabi  su  se  razišli  pod  hladove  stabala.  Poslanik,  sallallahu  alejhi  ve  sel- 
lem,  sjeo  je  pod  jedno  drvo  na  koje  je  okačio  sablju.  Džabir  b.  Abdullah  kazuje:  "Bili 
smo  spavali  kad  nas  zovnu  Allahov  Poslanik,  sallallahu  alejhi  ve  sellem.  Prišli  smo 
mu  i  zatekli  jednog  bedina  kako  sjedi  pred  njim.  Allahov  Poslanik,  sallallahu  alejhi 
ve  sellem,  reče:  'Ovaj  beduin  se  prikrao  i  uzeo  moju  sablju  dok  sam  spavao.  Kad 
sam  se  probudio,  sablja  je  bila  u  njegovoj  ruci  i  rekao  mi  je:  'Ko  će  te  spasiti  od 
mene?'  Odgovorio  sam:  'Allah.'  I  evo  ga  sad  sjedi  tu.'"  Allahov  Poslanik,  sallallahu 
alejhi  ve  sellem,  nije  ga  kaznio,  a  zvao  se  Gavres  b.  El-Haris.1 

Gavres  je  obećao  Poslaniku,  sallallahu  alejhi  ve  sellem,  da  se  više  nikada  neće 
boriti  protiv  njega  niti  će  pomoći  onoga  ko  se  bude  borio  protiv  njega,  te  ga  je 
Allahov  Poslanik,  sallallahu  alejhi  ve  sellem,  pustio.  Kada  je  došao  svom  narodu, 
rekao  im  je:  "Dolazim  vam  od  najboljeg  čovjeka!"2 

Ovaj  slučaj  je  dokaz  Muhammedovog,  sallallahu  alejhi  ve  sellem,  poslanstva, 
njegove  izuzetne  hrabrosti,  snažnog  ubjeđenja,  strpljivog  podnošenja  uznemirava- 
nja  i  blagonaklonog  odnosa  prema  neznalicama.  Također,  iz  ovog  slučaja  možemo 
zaključiti  daje  dozvoljeno  da  se  vojska  raziđe  po  logoru  ako  zapovjedništvo  ocijeni 
da  nema  opasnosti.3 

Ovaj  vjerodostojni  događaj  pokazuje  koliko  je  Allah  čuvao  Svoga  Poslanika, 
sallallahu  alejhi  ve  sellem.  Uz  to,  on  vjerniku  pojačava  ubjeđenje  u  mudžize  koje  je 
Allah  podario  Poslaniku,  sallallahu  alejhi  ve  sellem,  na  osnovu  čega  može  bolje 
shvatiti  Poslanikovu  ličnost. 

Ovaj  mnogobožac  uhvatio  je  Poslanika,  sallallahu  alejhi  ve  sellem,  nenaoru- 
žanog i  na  spavanju  te  je  uzeo  njegovu  sablju  i  podigao  je  iznad  njegove  glave,  a  u 
tom  trenutku  izgledalo  mu  je  da  će  vrlo  lahko  ubiti  Poslanika,  sallallahu  alejhi  ve 
sellem.  Bio  je  spreman  iskoristiti  tu  zlatnu  priliku  koja  mu  se  ukazala,  što  se  može 
osjetiti  u  njegovom  glasu  kada  je  rekao:  "Ko  će  te  sada  spasiti  od  mene?"  Postavlja 
se  pitanje  šta  ga  spriječilo  u  toj  namjeri? 

Nema  drugog  objašnjenja  osim  da  je  u  pitanju  Božanska  pažnja  i  mudžiza 
koja  prevazilazi  uobičajene  i  poznate  zakonitosti  i  ljudske  moći  kako  bi  pomogla 
Allahovom  Vjerovjesniku,  sallallahu  alejhi  ve  sellem,  i  odbranila  njegovu  da'vu.4 


1  Es-Sira  fi  du'il-Mesadiril-aslijje,  str.  426. 

2  Es-Siretun-Nebevijje  fi  du'il-MesadirU-aslijje,  str.  427. 

3  Fethul-bari,  15/317.  Prema:  Es-Siretun-Nebevijje  fi  duxil-Mesadiril-aslijje,  str.  427. 

4  Durus  ve  iber  minel-džihadin-Nebevi  fil-Medine,  str.  178. 


Božanska  pažnja  bila  je  dovoljna  da  mušrikovo  srce  ispuni  strahom  ili  potrese 
njegove  ruke  tako  da  mu  ispadne  sablja  i  da  se  iznenada  nađe  bespomoćan  pred 
Vjerovjesnikom,  sallallahu  alejhi  ve  sellem. 

Taj  događaj  pokazao  je  na  djelu  istinitost  Allahovih  riječi: 

"O  Poslanice,  kazuj  ono  što  ti  se  objavljuje  od  Gospodara  tvoga  -  ako  to  ne 
učiniš,  onda  nisi  dostavio  poslanicu  Njegovu  -  a  Allah  će  te  od  ljudi  štititi. 
Allah,  zaista,  neće  ukazati  na  Pravi  put  narodu  koji  neće  da  vjeruje."1 

Ovo  čuvanje  koje  se  spominje  u  ajetu  ne  znači  da  Poslanik,  sallallahu  alejhi  ve 
sellem,  neće  biti  izložen  opasnostima  i  uznemiravanju,  jer  je  to  Allahov  zakon,  nego 
se  čuvanje  odnosi  na  čuvanje  Poslanikovog,  sallallahu  alejhi  ve  sellem,  života  kako 
bi  dostavio  Allahovu  poslanicu.2 

2-  Poslanikova  briga  za  Džabira  b.  Abdullaha 

Džabir  b.  Abdullah  je  pričao:  "Izašao  sam  sa  Allahovim  Poslanikom,  sallallahu 
alejhi  ve  sellem,  u  Pohod  Zatur-Rika'  u  području  Nahl.  Moja  deva  je  bila  slaba  i 
kada  smo  bili  u  povratku,  zaostao  sam  za  svojim  drugovima.  To  je  primijetio 
Allahov  Poslanik,  sallallahu  alejhi  ve  sellem,  pa  se  vratio  i  upitao:  'Šta  je  s  tobom, 
Džabire?'  Rekao  sam:  'Allahov  Poslaniče,  usporila  me  moja  deva.'  On  je  rekao: 
'Sjaši.'  Sjahao  sam  i  Allahov  Poslanik,  sallallahu  alejhi  ve  sellem,  je  sjahao  i  rekao  mi: 
'Daj  mi  taj  štap  iz  svoje  ruke.'  Ili  je  rekao:  'Odlomi  mi  štap  sa  drveta.'  Učinio  sam 
kako  mije  rekao.  Allahov  Poslanik,  sallallahu  alejhi  ve  sellem,  uzeo  je  štap,  pucnuo 
njime  devu  nekoliko  puta  i  rekao:  'Uzjaši.'  Uzjahao  sam  i  krenuo,  i  tako  mi  Onoga 
koji  ga  je  poslao  sa  istinom,  deva  je  krenula  tako  brzo,  idući  uporedo  s  njegovom 
devom  kao  da  se  takmiči  s  njom." 

Ova  događaj  daje  nam  izuzetno  lijepu  sliku  Poslanikovog,  sallallahu  alejhi  ve 
sellem,  odnosa  prema  ashabima:  ljubazno  obraćanje,  skromnost,  vođenje  računa  o 
njihovim  problemima.  Vjerovjesnik,  sallallahu  alejhi  ve  sellem,  osjetio  je  da  je  razlog 
Džabirovog  zaostanka  slaba  deva,  a  Džabir  bolju  nije  mogao  imati  zbog  teškog 
finansijskog  stanja,  jer  je  njegov  otac  poginuo  kao  šehid  na  Uhudu  i  ostavio  iza 
sebe  mnogo  muške  i  ženske  djece,  a  brigu  o  njima  preuzeo  je  Džabir  koji  je  ionako 
živio  oskudno. 


1  Sura  El-Maide,  67. 

2  Dr.  El-Buti,  Fikhus-siretin-Nebevijje,  str.  200. 

Peta  tema 

Dogovorena  bitka  na  Bedru  i  Devmetul-Džendel 

Prvo:  Dogovorena  bitka  na  Bedru 

Pošto  je  Ebu  Sufjan  nakon  Bitke  na  Uhudu  predložio  da  se  sljedeće  godine 
sretnu  na  Bedru,  a  Vjerovjesnik,  sallallahu  alejhi  ve  sellem,  prihvatio  prijedlog,  iza- 
šao je  Vjerovjesnik,  sallallahu  alejhi  ve  sellem,  iz  Medine  na  čelu  hiljadu  i  pet  stotina 
boraca,  od  toga  petnaest  konjanika.  Bilo  je  to  u  mjesecu  zul-ka'de  četvrte  godine 
po  Hidžri.  Bajrak  vojske  nosio  je  Alija  b.  Ebu  Talib,  radijallahu  anhu. 

Muslimani  su  došli  na  Bedr  i  ostali  na  njemu  osam  dana  čekajući  da  se  pojavi 
mnogobožačka  vojska  pod  komandom  Ebu  Sufjana,  kako  je  bilo  dogovoreno. 
Međutim,  niko  od  mnogobožaca  nije  se  pojavio. 

Ebu  Sufjan  je  bio  izašao  na  čelu  dvije  hiljade  boraca  iz  Kurejša  i  drugih 
plemena,  od  kojih  je  bilo  pedeset  konjanika.  Ali  kada  su  stigli  u  područje  Merru 
Zahrana,  ulogorili  su  se  na  vodi  zvanoj  Medženna,  četrdeset  milja  udaljenoj  od 
Mekke^Tu  im  je  Ebu  Sufjan  održao  govor  u  kojem  je  kazao:  "Ljudi!  Odgovara  nam 
samo  plodna  godina  u  kojoj  ćemo  ubirati  plodove  s  drveća  i  piti  mlijeko,  a  ova 
godina  je  neplodna  -  pa  se  vratite,  ja  se  vraćam!"2 

Mahši  b.  Amr  ed-Damri,  koji  je  ispred  plemena  Benu  Damra  sa  Allahovim 
Poslanikom,  sallallahu  alejhi  ve  sellem,  sklopio  sporazum  o  nenapadanju,  došao  je 
na  Bedr  pred  Allahovog  Poslanika,  sallallahu  alejhi  ve  sellem,  i  rekao:  "Muhamme- 
de,  jesi  li  došao  na  ovu  vodu  zbog  bitke  sa  Kurejšijama?"  "Da",  odgovorio  je 
Poslanik,  sallallahu  alejhi  ve  sellem,  i  rekao:  "Ali,  unatoč  tome,  ako  želiš  da  razvrg- 
nemo  sporazum,  pristat  ćemo,  a  zatim  ćemo  se  boriti  protiv  vas  dok  Allah  ne  pre- 
sudi među  nama."  Mahši  je  rekao:  "Ne,  Allahov  Poslaniče!  Nema  razloga  za  to."3 

Allahov  Poslanik,  sallallahu  alejhi  ve  sellem,  u  ovom  je  slučaju  stavio  naglasak 
na  pokazivanje  muslimanske  snage.  Zato  je  dao  do  znanja  Mahšiju  da  muslimani 
nisu  sklopili  sporazum  sa  njegovim  plemenom  zbog  svoje  slabosti,  nego  da  su 
veoma  jaki  i  sporazum  je  postignut  na  zahtjev  druge  strane.  Muslimani  su  pokazali 
snagu  koja  je  ulijevala  strah  u  srca  njihovih  neprijatelja.4 

Vojni  pokreti  muslimanske  vojske  do  ovog  izlaska  na  Bedr  predstavljaju  vrlo 
uspješne  manevarske  poteze  kojima  su  se  muslimani  nametnuli  kao  najjača  vojna 
sila  na  Arapskom  poluostrvu.  To  se  najbolje  vidi  po  tome  što  se  kurejšijska  vojska, 
jedna  od  najjačih,  najorganiziranijih  i  najnaoružanijih  vojski  na  Arapskom  polu- 


1  Mevsu'at  Nadretin-ne'im,  1/318-319. 

2  Muhammed  Ahmed  Bašemil,  Gazvetul-Ahzab,  str.  88. 

3  Ibn  Hišam,  Es-Siretun-Nebevijje,  3/232. 

4  Eš-Šami,  Mu'inus-sire,  str.  264-265. 

ostrvu,  uplašila  muslimanske  vojske  i  odustala  od  bitke  koju  je  na  Uhudu  bio  dogo- 
vorio njihov  vrhovni  komandant.1 

Mnogobošci  su  vodili  žestoku  kampanju  kojom  su  željeli  potvrditi  svoju  pob- 
jedu nad  muslimanima  na  Uhudu,  ali  im  se  ta  kampanja  obila  o  glavu  i  postali  su 
predmet  ismijavanja  među  ostalim  Arapima.  Ljudi  su  shvatili  da  iznenadna  pomet- 
nja i  stradanje  među  muslimanima  na  Uhudu  ne  znači  da  su  pokoreni  ili  oslabljeni.2 

Ovaj  pohod  je  utjecao  na  očuvanje  respekta  prema  muslimanskoj  vojnoj  sili.3 
Muslimani  su  dobili  veliku  psihološku  bitku  protiv  neprijatelja,  učestvovali  su  u 
trgovačkom  sajmu  na  Bedru  i  na  njemu  lijepo  zaradili.4 

To  što  su  Kurejšije  iznevjerile  dogovor  utjecalo  je  na  jačanje  muslimanske 
pozicije  i  povećanje  respekta  prema  njima.5 

Drugo:  Devmetul-Džendel 

Pohod  na  Devmetul-Džendel  desio  se  u  sklopu  vojnih  pokreta  koji  su  imali  za 
cilj  jačanje  islamske  države  nakon  dogovorene  bitke  na  Bedru. 

Islamske  snage  pod  komandom  Allahovog  Poslanika,  sallallahu  alejhi  ve  sel- 
lem,  izašle  su  u  pohod  na  plemena  koja  su  nastanjivala  područje  sjeverno  od 
plemena  Esed  i  Gatafan,  uz  granicu  sa  Gassasinima  koji  su  bili  bizantijski  podanici  i 
upravljali  su  poznatom  pijacom  koja  se  zvala  Devmetul-Džendel,  udaljenom  oko 
450  kilometara  sjeverno  od  Medine. 

U  mjesecu  rebi'ul-evvelu  pete  godine  po  Hidžri,  odnosno  u  avgustu  626. 
godine,  Allahov  Poslanik,  sallallahu  alejhi  ve  sellem,  pokrenuo  je  pohod  protiv  njih 
koji  je  poznat  kao  Pohod  na  Devmetul-Džendel.6 

To  je  zato  što  su  u  Medinu  stigle  vijesti  da  su  se  različita  plemena  sakupila  u 
Devmetul-Džendelu  i  da  napadaju  na  karavane  koje  tim  putem  prolaze  i  zlostavlja- 
ju ljude  iz  tih  karavana.  Informacije  su  također  govorile  da  ta  plemena  planiraju 
napad  na  Medinu  kako  bi  slomili  muslimansku  snagu.7 

Devmetul-Džendel  je,  u  odnosu  na  Medinu,  bio  zabačen  kraj  jer  se  nalazio  u 
graničnoj  oblasti  između  Hidžaza  i  Šama,  na  pola  puta  između  Crvenog  mora  i 
Arapskog  (Perzijskog)  zaljeva,  na  udaljenosti  šesnaest  noći  hoda  od  Medine,  i  da  su 
muslimani  zanemarili  postojanje  ove  oružane  skupine,  kratkoročno,  to  im  ne  bi  na- 
udilo, ali  Vjerovjesnikova,  sallallahu  alejhi  ve  sellem,  politička  i  vojna  dalekovidnost 


1  Muhammed  Ahmed  Bašemil,  Gazvetul-Ahzab,  str.  88-89. 

2  Et-Tarihul-islami,  6/66. 

3  Et-Terbijetul-kijadijje,  3/463. 

4  Et-Tarihul-islami,  6/67. 

5  El-Umeri,  El-Mudžteme'ul-Medeni  fi  ahdin-Nubuvve,  str.  91. 

6  Eš-Šudža',  Dirasat  fi  ahdin-Nubuvve  vel-hilafetir-rašide,  str.  144. 

7  Muhammed  el-Vekil,  Te'emmulat  fi  siretir-Resul,  str.  169. 

pokrenula  je  i  potakla  muslimane  na  razbijanje  ove  skupine  prije  nego  što  postanu 
jači. 

Razlozi  pohoda: 

1-  Nemarnost  prema  postojanju  ovakvih  oružanih  grupa  nesumnjivo  bi 
dovela  do  njihovog  razvoja  i  jačanja,  što  bi  rezultiralo  slabljenjem  muslimana  i 
opadanjem  respekta  prema  njima,  a  muslimani  su  se  borili  da  bi  nametnuli  taj  res- 
pekt. 

2-  Postojanje  ovakve  grupe  na  putu  za  Šam  ugrožavalo  je  ekonomsko  stanje 
muslimana,  i  da  muslimani  nisu  reagirali  na  njihove  napade  i  pljačke  muslimanskih  i 
karavana  plemena  koja  su  pod  njihovom  zaštitom,  to  bi  ih  ekonomski  oslabilo  i 
dovelo  u  stanje  pobune  i  nereda. 

Međutim,  važniji  od  ovoga  su  ciljevi  pohoda,  a  oni  su: 

3-  Širenje  muslimanskog  utjecaja  na  to  područje  i  pokazivanje  plemenima 
koja  žive  u  tim  krajevima  da  se  mogu  osloniti  na  zaštitu  muslimanskih  snaga  koje 
su  spremne  osigurati  njihove  puteve,  zaštititi  njihove  trgovačke  karavane  i  boriti  se 
protiv  svih  koji  ih  teroriziraju.1 

4-  Onemogućavanje  Kurejšija  da  steknu  saveznike  na  ovom  području  koji  bi 
im  mogli  osigurati  trgovinu.  Pojava  jake  islamske  države  na  ovom  području 
odvratila  bi  Kurejšije,  njihove  najveće  neprijatelje,  od  ove  važne  trgovačke  oblasti, 
jer  bi  se  plašili  za  sudbinu  svoje  trgovine.2 

5-  Uklanjanje  psihološkog  straha  kod  arapskih  plemena  od  sukoba  sa 
Bizantincima  za  koje  nisu  ni  sanjali  da  bi  im  se  mogli  suprotstaviti.  Zatim,  praktična 
potvrda  da  je  islamska  poslanica  globalnog  karaktera  i  nije  ograničena  samo  na 
Arape.3  Neki  historičari  poput  Ez-Zehebija,  El-Vakidija,  Muhammeda  Ahmeda  Baše- 
mila  i  dr.,  smatraju  da  je  jedan  od  ciljeva  bio  zastrašivanje  Bizantinaca,  jer  područje 
na  koje  je  stigao  Poslanik,  sallallahu  alejhi  ve  sellem,  udaljeno  je  svega  pet  dana 
hoda  od  Damaska,  drugog  grada  po  važnosti  u  njihovom  carstvu.4 

Stoga  je  Allahov  Poslanik,  sallallahu  alejhi  ve  sellem,  izašao  na  čelu  hiljadu 
muslimanskih  boraca.  Kretao  se  noću,  a  sakrivao  danju5,  kako  se  ne  bi  proširile 
vijesti  o  njegovom  pokretu  i  kako  ga  ne  bi  upratili  neprijateljski  špijuni.6 

Unajmio  je  vodiča  iz  plemena  Benu  Uzra  koji  se  zvao  Mezkur.  Kada  im  se 
Poslanik,  sallallahu  alejhi  ve  sellem,  približio,  razbježali  su  se  ostavljajući  stoku  i 
imetak  kao  lahak  plijen  muslimanima.  Muslimani  su  zarobili  jednog  od  njih  i  doveli 
ga  Allahovom  Poslaniku,  sallallahu  alejhi  ve  sellem,  koji  ga  je  pitao  o  njima.  Čovjek 


1  Ibid.,  str.  169. 

2  Eš-Šudža',  Dirasat  fi  ahdin-Nubuvve,  str.  144-145. 

3  Ibid.,  str.  144. 

4  Bašemil,  Gazvetul-Ahzab,  str.  93.  Ez-Zehebi,  Tarihul-megazi,  str.  287. 

5  Te'emmulat  fi  siretir-Resul,  str.  170. 

6  Ebu  Faris,  Gazvetul-Ahzab,  str.  40. 

je  odgovorio:  "Kada  su  čuli  da  si  zaplijenio  njihov  imetak,  razbježali  su  se." 

Allahov  Poslanik,  sallallahu  alejhi  ve  sellem,  izložio  mu  je  islamska  učenja  i 
pozvao  ga  da  primi  islam,  a  čovjek  je  prihvatio  i  postao  musliman. 

Poslanik,  sallallahu  alejhi  ve  sellem,  ostao  je  na  tom  području  nekoliko  dana, 
odaslao  je  vojne  čete  na  sve  strane,  ali  pošto  nikoga  nisu  našli,  muslimani  su  se  vra- 
tili u  Medinu. 

U  povratku,  Poslanik,  sallallahu  alejhi  ve  sellem,  sklopio  je  sporazum  sa 
Ujejnom  b.  Hisnom  el-Fizarijem,  po  kojem  je  Ujejne  dobio  dozvolu  od  Poslanika, 
sallallahu  alejhi  ve  sellem,  da  napasa  svoje  deve  oko  Medine  na  udaljenosti  od  oko 
trideset  i  šest  milja. 

Dolazak  muslimanskih  snaga  do  Devmetul-Džendela,  koji  je  veoma  daleko 
od  Medine,  sporazum  sa  Ujejnom  koji  je  tražio  dozvolu  od  Poslanika,  sallallahu 
alejhi  ve  sellem,  da  napasa  svoje  ovce  i  deve  na  udaljenosti  trideset  i  šest  milja  od 
Medine,  odnosno  oko  šezdeset  i  pet  kilometara,  pokazuje  koliku  su  moć  imali  mus- 
limani i  da  je  ta  oblast  bila  dio  islamske  države,  kao  i  to  da  su  se  potpuno  odgo- 
vorno ponašali  prema  ljudima  koji  žive  u  njihovoj  državi,  što  također  pokazuje  daje 
islamska  država  postala  toliko  jaka  da  joj  se  niko  nije  mogao  suprotstaviti,  jer  daje 
iko  mogao,  bio  bi  to  Ujejne  b.  Hisn  koji  je  na  raspolaganju  imao  deset  hiljada  bora- 
ca.1 

Pohod  na  Devmetul-Džendel  bio  je  veoma  dalek,  ovo  mjesto  nalazilo  se  na 
udaljenosti  pet  noći  od  Damaska.  Bio  je  to  svojstveni  proglas  o  islamu  među 
stanovnicima  sjevernih  dijelova  pustinje  i  južnih  dijelova  Šama.  Muslimani  su,  kako 
njima  tako  i  Kajsaru  i  njegovoj  vojsci,  pokazali  svoju  snagu  i  mogućnosti.  Osim 
toga,  na  ovaj  način  muslimani  su  se  uvježbavali  za  druge  pohode  u  zabačenim  i  ne- 
poznatim krajevima.  Zato  se  ovaj  pohod  smatra  uvodom  u  kasnija  islamska  osvaja- 
nja u  Aziji  i  Africi.2 

Ovim  pohodom  Poslanik,  sallallahu  alejhi  ve  sellem,  htio  je  postići  različite 
ciljeve:  bio  je  to  vojni  pohod,  izviđačka  misija  koja  je  imala  za  cilj  pretražiti  Arapsko 
poluostrvo  i  upoznati  se  sa  centrima  moći  na  njemu,  bio  je  to  i  psihološki  rat  s  ci- 
ljem ubiranja  plodova  uspjeha  nakon  dogovorene  bitke  na  Bedru,  bila  je  to  vojna 
akcija  s  ciljem  neutraliziranja  moguće  opasnosti  po  muslimane,  bio  je  to  i  politički 
potez  kojim  su  se  željela  odvratiti  nevjernička  plemena  od  razmišljanja  da  napadnu 
Medinu  nakon  što  su  čuli  vijesti  sa  Uhuda,3 

Ovaj  pohod  bio  je  tečaj  od  neprocjenjive  vrijednosti,  na  kojem  su  ashabi  u 
svakom  trenutku  od  Allahovog  Poslanika,  sallallahu  alejhi  ve  sellem,  učili  lekcije  o 
pokornosti  i  disciplini,  razvijali  fizičke  i  vojne  sposobnosti,  navikavali  se  na  podno- 
šenje teškog  života  i  loših  životnih  uvjeta,  učili  su  fikhske  propise  o  halalu  i  haramu. 


1  Te'emmulat  fi  siretir-Resul,  str.  170. 

2  Ebu  Šehbe,  Es-Siretun-Nebevijje,  str.  251-252. 

3  Et-Terbijetul-kijadijje,  3/372. 


Islamski  vojnici  iz  različitih  plemena  stopili  su  se  u  ovom  pohodu  u  jedan 
ummet  koji  prevazilazi  plemenske  okvire.  To  je  mnogima  bila  korisna  lekcija  pa  su 
ljudi  iz  obližnjih  plemena  počeli  pristizati  u  Medinu,  odbacili  su  plemenske  okove  i 
postali  dio  islamskog  ummeta  koji  je  privržen  samo  Allahu  i  Njegovom  Poslaniku, 
sallallahu  alejhi  ve  sellem.  Ovo  je  izuzetno  vrijednoj  generaciji  Bedra  pružilo  mo- 
gućnost da  podučavaju  ove  pridošlice. 

Također,  ovaj  pohod  pružio  je  priliku  praćenja  ponašanja  svakog  pojedinca  i 
omogućio  da  se  razotkriju  slabe  duše  i  oni  koji  su  povezani  sa  munafičkim  tabo- 
rom. Pohod  je  trajao  oko  mjesec  dana,  što  je  dovoljno  da  se  pokaže  svaki  menta- 
litet i  narav  svakog  pojedinca,  a  Vjerovjesnik,  sallallahu  alejhi  ve  sellem,  to  je  koris- 
tio da  svačiju  prirodu  stavi  u  okvire  islama  i  da  ovu  naprednu  generaciju  poduči 
vještini  upravljanja  i  političkog  djelovanja. 

Bila  je  to  nečujna  bitka  i  tihi  odgoj.  Muslimanska  vojska  je  sa  svojim  koman- 
dantom prevalila  više  od  hiljadu  milja  kroz  pustinju,  odgajali  su  se,  učili,  vježbali, 
savladavali  izazove  i  jačali,  da  bi  bili  spremni  za  predstojeće  bitke.1 

Na  odlasku  u  ovaj  pohod  Vjerovjesnik,  sallallahu  alejhi  ve  sellem,  postavio  je 
Siba'a  b.  Arfetata  el-Gifarija  za  svoga  zamjenika  u  Medini.  Ovo  je  bilo  novo  iskus- 
tvo, jer  Šiba'  nije  bio  ni  iz  Evsa  ni  iz  Hazredža,  niti  je  bio  Kurejšija.  Pripadao  je 
plemenu  Gifar  koji  su  smatrani  razbojnicima  i  bili  poznati  među  Arapima  kao  pljač- 
kaši hadžija. 

Na  ovaj  način  Poslanik,  sallallahu  alejhi  ve  sellem,  želio  je  da  ovu  novu 
generaciju  nauči  da  moraju  slušati  nadređenog  bez  obzira  o  kome  se  radilo.  Ovo 
pokazuje  veličinu  Vjerovjesnikovog  pristupa  odgoju  i  uzdizanju  ummeta,  kao  što 
pokazuje  Poslanikovu,  sallallahu  alejhi  ve  sellem,  veličinu  i  poznavanje  sposobnosti 
svojih  sljedbenika  i  povjerenje  koje  je  imao  u  njih.  Vjerovjesnik,  sallallahu  alejhi  ve 
sellem,  poznavao  je  izuzetno  dobro  Siba'ove  rukovodilačke  sposobnosti. 

Ovim  je  potezom  Poslanik,  sallallahu  alejhi  ve  sellem,  i  tokom  svog  odsustva, 
odgajao  ashabe  koji  su  ostali  u  Medini,  a  sve  sa  ciljem  da  među  muslimanima 
prevlada  Božanski  pravac  i  načini  od  njih  jedinstven  ummet  koji  primjenjuje  Kur'an  i 
sunnet  u  svim  segmentima  života.2 


1  Et-Terbijetul-kijadijje,  3/373. 

2  Et-Terbijetul-kijadijje,  3/37 A. 

Šesta  tema 
Pohod  na  Benul-Mustalik 

Prvo:  Porijeklo  Benul-Mustalika,  vrijeme  i  povodi  pokretanja  pohoda 

1-  Porijeklo  Benul-Mustalika 

Oni  su  ogranak  plemena  Huza'a.  Mustalik  je  njihov  predak,  a  zvao  se 
Džuzejme  b.  Sa'd  b.  Amr  b.  Rebi'a  b.  Harise  b.  Amr  b.  Amir  Mai's-Sema'.1 

2-  Kada  se  desio  ovaj  pohod 

Učenjaci  imaju  različita  mišljenja  o  vremenu  dešavanja  ovog  pohoda.  Jedna 
skupina  učenjaka  smatra  da  se  pohod  desio  u  ša'banu  pete  godine  po  Hidžri.  Tog 
stava  su  Musa  b.  Ukbef  Ibn  Sa'd,  Ibn  Kutejbe,  El-Belaziri,  Ez-Zehebif  Ibn  Kajjim,  Ibn 
Hadžer  el-Askalani  i  Ibn  Kesir.  Od  savremenih  učenjaka  tog  mišljenja  su  El-Hudari- 
bekf  El-Gazali  i  El-Buti. 

Pošto  je  Sa'd  b.  Muaz  učestvovao  u  ovoj  bitki,  kao  i  u  Bitki  protiv  Benu  Kurej- 
zaf  koja  se  prema  ispravnom  mišljenju  desila  u  mjesecu  zul-ka'de  pete  godine  po 
Hidžri,  i  nedugo  nakon  nje  Sa'd  je  umro,  to  znači  da  bi  Bitka  protiv  Benul-Mustalika 
morala  biti  prije  ove  bitke.2 

3-  Najvažniji  razlozi  bitke: 

a)  Podrška  ovog  plemena  Kurejšijama,  i  njihovo  učešće  u  Bitki  na  Uhudu 
protiv  muslimana,  u  sklopu  dobrovoljaca  koji  su  se  iz  drugih  plemena  priključili 
Kurejšijama  u  znak  podrške. 

b)  Ovo  pleme  je  kontroliralo  ključne  puteve  ka  Mekki  i  zato  su  predstavljali 
prepreku  muslimanskom  širenju  u  tom  pravcu.3 

c)  Poslanik,  sallallahu  alejhi  ve  sellem,  dobio  je  informacije  da  Benul-Mustalik 
okupljaju  vojsku  za  napad  na  njega.  Vojsku  je  organizirao  Haris  b.  Ebu  Dirar,  stoga 
je  Poslanik,  sallallahu  alejhi  ve  sellem,  izašao  u  pohod  na  njih  i  sukobio  se  s  njima 
kod  mjesta  zvanog  El-Murejsi'a,  u  blizini  Kadida,  iz  pravca  priobalja,  i  nanio  im  te- 
žak poraz.4 

4-  Tok  događaja 

Čim  je  Allahov  Poslanik,  sallallahu  alejhi  ve  sellem,  dobio  informacije  o 
okupljanju  Benul-Mustalika,  poslao  je  Burejdu  b.  El-Husajna  es-Sullernija  da  ispita 
kakve  su  im  namjere.  Burejda  se  predstavio  kao  neko  ko  im  želi  pomoći  i  tako  je 


1  Hadisul-Kur'an  an  gazevatir-Resu\,  1/311. 

2  Više  o  tome  može  se  pronaći  u  djelu  Mervijat  gazvetu  Benul-Mustalik,  str.  97. 

3  El-Ali,  Sahihus-sire,  str.  332. 

4  Hadisu-Kur'anil-kerim  an  gazevatir-Resul,  1/315. 

uspio  saznati  šta  smjeraju,  pa  se  vratio  i  o  tome  obavijestio  Allahovog  Poslanika, 
sallallahu  alejhi  ve  sellem. 

U  ponedjeljak,  drugog  ša'bana  pete  godine  po  Hidžri,  na  čelu  sedamsto  pje- 
šaka i  trideset  konjanika,  Allahov  Poslanik,  sallallahu  alejhi  ve  sellem,  izašao  je  iz 
Medine  ka  Benul-Mustaliku.1  Benul-Mustalik  su  već  bili  obaviješteni  o  islamu  i  uzeli 
su  učešće  u  Bitki  na  Uhudu,  a  u  tom  trenutku  su  okupljali  vojsku  za  napad  na  musli- 
mane. 

Bilježe  El-Buhari  i  Muslim  da  ih  je  Allahov  Poslanik,  sallallahu  alejhi  ve  sellem, 
napao  iznenada,  a  stoka  im  je  bila  na  pojilu,  te  je  pobio  njihove  borce,  a  porobio 
žene  i  robinje.  U  vezi  s  tim  Jahja  je  rekao:  "Mislim  da  je  među  robljem  bila  i 
Džuvejrija  (ili  je  rekao  El-Betta)  bint  El-Haris."2 

Drugo:  Poslanikova  ženidba  Džuvejrijom  bint  El-Haris 

Kada  je  Allahov  Poslanik,  sallallahu  alejhi  ve  sellem,  podijelio  roblje  Benul- 
Mustalika,  Džuvejrija  bint  El-Haris  bila  je  jedna  od  zarobljenih,  a  ubrzo  će  se  poka- 
zati kao  veliki  blagoslov  za  svoje  pleme.  Aiša  o  njoj  kazuje  sljedeće:  "Kada  je 
Allahov  Poslanik,  sallallahu  alejhi  ve  sellem,  podijelio  porobljene  iz  Benul-Mustalika, 
među  njima  je  bila  i  Džuvejrija  bint  El-Haris  koja  je  dodijeljena  Sabitu  b.  Kajsu  b. 
Šemmasu,  ili  njegovom  amidžiću,  te  je  tražila  da  se  otkupi  od  njega.  Bila  je  lijepa  i 
privlačna  žena,  svidjela  bi  se  svakome  ko  bi  je  vidio.  Došla  je  Allahovom  Poslaniku, 
sallallahu  alejhi  ve  sellem,  tražeći  da  joj  pomogne  da  se  otkupi  iz  ropstva.  Allaha  mi, 
čim  sam  je  ugledala  na  vratima  svoje  sobe,  nije  mi  se  svidjela,  jer  sam  znala  da  će 
Poslanik,  sallallahu  alejhi  ve  sellem,  primijetiti  na  njoj  ono  što  sam  i  ja  primijetila. 
Ušla  je  i  rekla:  'Allahov  Poslaniče,  ja  sam  Džuvejrija,  kćerka  Harisa  b.  Ebu  Dirara, 
poglavara  Benul-Mustalika.  I  sam  vidiš  kakva  me  je  nevolja  zadesila,  dodijeljena 
sam  Sabitu  b.  Kajsu  b.  Šemmasu,  ili  njegovom  amidžiću,  pa  mi  pomozi  da  se  otku- 
pim iz  ropstva.  Poslanik,  sallallahu  alejhi  ve  sellem,  rekao  joj  je:  'Hoćeš  li  da  ti 
predložim  nešto  bolje  od  toga?'  Upitala  je:  'A  šta  bi  to  bilo,  Allahov  Poslaniče?'  On 
je  odgovorio:  'Da  ja  isplatim  tvoj  otkup  iz  ropstva  i  da  se  udaš  za  mene.'  Džuvejrija 
je  rekla:  'Pristajem,  Allahov  Poslaniče.'  Kada  su  ljudi  čuli  da  je  Allahov  Poslanik, 
sallallahu  alejhi  ve  sellem,  oženio  Džuvejriju,  rekli  su:  'Zar  da  u  ropstvu  držimo 
tazbinu  Allahovog  Poslanika,  sallallahu  alejhi  ve  sellem?!',  i  počeli  su  oslobađati 
svoje  roblje.  Ovaj  brak  rezultirao  je  oslobađanjem  stotinu  pripadnika  plemena 
Benul-Mustalik,  i  ne  znam  za  ženu  koja  je  svome  narodu  donijela  veći  blagoslov  od 
nje. 


1  Ez-Zehebi,  Tarihul-megazi,  str.  259.  El-Vakidi,  El-Megazi,  1/405. 

2  Sahihu  Muslim,  Kitabul-džihadi  ves-sijer,  bab:  Dževazil-igareti  alel-kuffar,  3/1356,  br.  1730.  Es-Siretun- 
Nebevijje  fi  du'il-Mesadiril-asUjje,  str.  433. 

3  El-Bidaje  ven-nihaje,  4/160-161. 


fc  Mja  Muhammed  es-  SaUaSi 


Nakon  ovog  događaja,  u  Medinu  je  došao  Haris  b.  Ebu  Dirar  da  otkupi  svoju 
kćerku,  a  Vjerovjesnik,  sallallahu  alejhi  ve  sellem,  pozvao  gaje  da  primi  islam,  pa  je  i 
primio  islam,1 

Ovaj  pohod  na  El-Murejsi'u  je  izuzetan  i  berićetan  događaj,  zbog  kojeg  je 
čitavo  pleme  primilo  islam.  Jer,  nakon  što  je  ovo  pleme  postalo  tazbina  Allahovog 
Poslanika,  sallallahu  alejhi  ve  sellem,  muslimani  su,  nakon  što  su  ih  bili  porobili  i 
podijelili,  odbili  da  u  ropstvu  drže  Poslanikovu  tazbinu  i  desilo  se  kolektivno  oslo- 
bađanje robova.  Ovaj  jedinstveni  slučaj  toliko  se  dojmio  ovog  plemena  da  su  svi 
prihvatili  Allahovu  vjeru. 

Ovaj  jedinstveni  historijski  događaj  desio  se  jer  su  ashabi  veoma  mnogo  vo- 
ljeli i  izuzetno  poštovali  Vjerovjesnika,  sallallahu  alejhi  ve  sellem,  i  na  ovaj  način  po- 
kazali da  ljubav  prema  Vjerovjesniku,  sallallahu  alejhi  ve  sellem,  daje  lijepe  plodove 
i  stvara  jedinstvene  historijske  događaje. 

Poslanikovo,  sallallahu  alejhi  ve  sellem,  sklapanje  braka  sa  Džuvejrijom  bint 
El-Haris  rezultiralo  je  primanjem  islama  od  strane  njenog  plemena,  a  to  je  i  bio 
jedan  od  ciljeva  ovoga  braka.  Allah  je  blagoslovio  ovaj  brak  koji  je  rezultirao  prima- 
njem islama  od  strane  njenog  oca  i  plemena,  pa  se  povećao  broj  muslimana  i  oja- 
čao muslimanski  korpus.  Ovaj  brak  donio  je  muslimanima  bereket,  snagu,  materi- 
jalnu i  moralnu  potporu.2 

Džuvejrija  bint  El-Haris,  radijallahu  anha,  postala  je  supruga  najodabranijeg 
Poslanika  i  majka  vjernika.  Učila  je  ono  što  bi  čula  od  Poslanika,  sallallahu  alejhi  ve 
sellem,  i  po  tome  radila,  bila  je  učena  u  fikhu,  pobožna  i  bogobojazna,  plemenita 
srca,  svijetla  razuma,  čiste  duše.  Voljela  je  Allaha  i  Njegovog  Poslanika,  sallallahu 
alejhi  ve  sellem,  i  željela  je  muslimanima  svako  dobro.  Prenosila  je  Poslanikove, 
sallallahu  alejhi  ve  sellem,  hadise  prenoseći  iz  svojih  riznica  znanje  o  vjeri  koje  su 
časni  ashabi  primali  i  širili  u  muslimanskom  društvu  riječju  i  djelom,  i  kroz  da'vu  ga 
prenosili  čitavom  čovječanstvu  kao  Božiju  uputu.3 

Od  nje  su  hadise  prenijeli  Ibn  Abbas,  Ubejd  b.  Es-Sebbak,  Kurejb  mevla  Ibn 
Abbas,  Mudžahid,  Ebu  Ejjub  Jahja  b.  Malik  el-Ezdi.  U  djelu  Bekijje  b.  Mihleda  nalazi 
se  sedam  njenih  hadisa,  a  od  toga  su  četiri  zabilježena  u  šest  najpriznatijih  hadiskih 
zbirki,  jedan  od  njih  zabilježio  je  El-Buhari,  a  dva  Muslim.4 

Ona  je  prenijela  hadis  o  tome  da  se  petak  ne  izdvaja  kao  dan  posta,  hadis  o 
vrijednosti  zikra,  u  poglavlju  o  zekatu  prenijela  je  hadis  o  tome  da  je  Poslaniku, 
sallallahu  alejhi  ve  sellem,  dozvoljeno  prihvatanje  poklona  čak  i  ako  je  darovatelj  tu 
stvar  dobio  kao  sadaku,  također  je  prenijela  hadis  o  robovima. 


1  Hadisu-Kur'anil-kerim  a  n  gazevatir-Resul,  1/317. 

2  Suver  ve  iber  minel-džihadin-Nebevi  fil-Medine,  str.  199-200. 

3  Muhammed  Sadik  Urdžun,  Muhammed  Resulullah,  4/250. 

4  Amal  Kardaš,  Devrul-Mer'eti  fi  hidmetil  hadis,  str.  88. 

Sa  ovih  sedam  hadisa  ime  majke  vjernika  Džuvejrije  bint  El-Haris,  radijallahu 
anhaf  ostat  će  trajno  upisano  u  svijetu  hadiskih  predaja,  da  bi  joj  uz  čast  da  bude 
Vjerovjesnikova,  sallallahu  alejhi  ve  sellem,  supruga  i  ashabijka,  i  majka  vjernika, 
pripala  i  čast  prenošenja  Poslanikovog  sunneta.1 

Majka  vjernika  Džuvejrija  bint  El-Haris  bila  je  poznata  kao  žena  koja  mnogo 
Allaha  spominje,  skrušena  u  ibadetu,  strpljiva  i  uporna  u  dovama  i  zikru.2  Dokaz 
tome  je  hadis  koji  nam  prenosi  sama  majka  vjernika  Džuvejrija  bint  El-Haris,  u 
kojem  stoji  da  je  Vjerovjesnik,  sallallahu  alejhi  ve  sellem,  izašao  je  od  nje  rano, 
nakon  što  je  klanjao  sabah-namaz,  a  ona  je  ostala  u  svojoj  kući  na  mjestu  gdje  je 
klanjala.  Pred  podne  se  Vjerovjesnik,  sallallahu  alejhi  ve  sellem,  vratio  i  zatekao  je 
na  istom  mjestu  kako  sjedi  i  zikri.  Poslanik,  sallallahu  alejhi  ve  sellem,  rekao  joj  je: 
"Još  uvijek  si  u  stanju  u  kojem  sam  te  ostavio?!"  Rekla  je:  "Da."  Vjerovjesnik, 
sallallahu  alejhi  ve  sellem,  rekao  je:  "Ja  sam  tri  puta  izgovorio  četiri  riječi  koje,  kada 
bi  bile  vagane  sa  onim  što  si  danas  izgovorila,  prevagnule  bi:  'Subhanallahi  ve  bi- 
hamdihi,  adede  halkihi,  ve  rida  nefsihi,  ve  zinete  aršihi,  ve  midade  kelimatihi!"'3 

Umrla  je  pedesete  ili  pedeset  i  šeste  godine  po  Hidžri,  Allah  neka  je  njome 
zadovoljan.4 

Treće:  U  ovom  pohodu  licemjeri  su  pokušali  potpaliti  vatru  smutnje 
između  muhadžira  i  ensarija 

U  Pohod  na  Benul-Mustalik  s  muslimanima  je  izašao  i  veliki  broj  licemjera, 
iako  su  u  prethodnim  bitkama  uglavnom  izostajali,  ali  pošto  su  vidjeli  da  muslimani 
nizaju  pobjede,  osladio  im  se  ratni  plijen,  pa  su  zato  izašli.5 

Kod  vode  El-Murejsi'a  pokazali  su  mržnju  prema  islamu  i  muslimanima  koju 
su  krili  u  svojim  dušama.  Svaka  nova  muslimanska  pobjeda  samo  im  je  povećavala 
srdžbu,  dok  su  im  srca  iščekivala  dan  kada  će  muslimani  biti  poraženi  pa  da  utole 
svoju  mržnju. 

Nakon  muslimanske  pobjede  kod  El-Murejsi'a  licemjeri  su  pokušali  izazvati 
sukob  između  muhadžira  i  ensarija,  a  kada  im  je  pokušaj  propao,  odlučili  su  napa- 
kostiti Poslaniku,  sallallahu  alejhi  ve  sellem,  i  njegovoj  porodici  šireći  podlu  potvo- 
ru. 

Časni  ashab  Zejd  b.  Erkam,  svjedok  i  učesnik  prvog  događaja,  kazuje6:  "Bio 
sam  u  jednom  pohodu7  sa  Allahovim  Poslanikom,  sallallahu  alejhi  ve  sellem,  i  čuo 


1  Ibid.,  str.  88-89. 

2  Muhammed  Sadik  Urdžun,  Muhammed  Resulullah,  4/250. 

3  Sahihu  Muslim,  Kitabuz-zikri  ved-dua'i,  bab:  Et-Tesbih  evvelen-nehar,  br.  2726. 

4  Ibn  Sa'd,  Et-Tabekat,  8/121.  Halifa  b.  Hajjat,  Et-Tarih,  str.  234. 

5  Hadisul-Kur'anil-kerim  an  gazevatir-Resul,  1/318. 

6  El-Umeri,  EsSiretun-Nebevijjetus-sahiha,  2/408. 

7  U  drugim  predajama  se  izričito  navodi  da  se  radilo  o  Pohodu  na  Benul-Mustalik.  (op.  a.) 

sam  Abdullaha  b.  Ubejja  kako  govori:  'Nemojte  udjeljivati  onima  koji  su  sa  Allaho- 
vim  Poslanikom  kako  bi  ga  napustili.  A  kad  se  vratimo  u  Medinu,  jači  će  istjerati  iz 
nje  slabijeg!'  Spomenuo  sam  to  svome  amidži1,  a  on  je  to  prenio  Vjerovjesniku, 
sallallahu  alejhi  ve  sellem,  koji  me  pozvao,  i  kad  sam  i  pred  njim  ponovio  isto,  po- 
slao je  po  Abdullaha  b.  Ubejja  i  njegovo  društvo  koji  su  se  zakleli  da  nisu  rekli  ono 
što  sam  spomenuo.  Umjesto  meni,  Allahov  Poslanik,  sallallahu  alejhi  ve  sellem,  po- 
vjerovao je  njima,  a  to  me  toliko  pogodilo  da  sam  ostao  sjediti  u  kući.  Moj  amidža 
mi  reče:  'Zar  si  htio  da  te  Allahov  Poslanik,  sallallahu  alejhi  ve  sellem,  smatra  lašcem 
i  zamrzi  te?!'  Nakon  toga  je  objavljeno: 

<  O  ^z^ust®  k^^j-l  typ&t$^ 

'Kad  ti  licemjeri  dolaze,  oni  govore:  'Mi  tvrdimo  da  si  ti,  zaista,  Allahov  posla- 
nik!1, i  Allah  zna  da  si  ti,  zaista.  Njegov  poslanik,  a  Allah  tvrdi  i  da  su  licemjeri 
pravi  lašci.'2 

Tada  me  je  pozvao  Allahov  Poslanik,  sallallahu  alejhi  ve  sellem,  i  proučio  ovaj 
ajet  i  rekao  mi:  'Allah  je  potvrdio  da  si  govorio  istinu,  Zejde!'"3 

Drugi  svjedok  događaja,  Džabir  b.  Abdullah,  radijallahu  anhuma,  pripovijeda 
o  događaju  na  murejsi'ijskoj  vodi,  kada  su  licemjeri  pokušali  pocijepati  musliman- 
sko jedinstvo  podstičući  međuplemensku  netrpeljivost.  Džabir  kazuje:  "Bili  smo  u 
jednom  pohodu  i  neki  muhadžir  je  u  šali  nogom  udario  jednog  ensariju.  To  je  do- 
velo do  svađe,  pa  je  ensarija  povikao:  'Upomoć,  ensarije!',  a  muhadžir  je  povikao: 
'Upomoć,  muhadžiri!'  Čuo  je  to  Allahov  Poslanik,  sallallahu  alejhi  ve  sellem,  pa  je 
izašao  i  upitao:  'Zašto  čujem  ove  neznabožačke  povike?'  Rekoše  mu:  'Neki  muha- 
džir je  u  šali  nogom  udario  jednog  ensariju.'  Poslanik,  sallallahu  alejhi  ve  sellem, 
reče  im:  'Klonite  se  toga,  to  smrdi!' 

Za  događaj  je  čuo  Abdullah  b.  Ubejj  pa  je  rekao:  'Zar  se  tako  prema  nama 
odnose!?  E,  Boga  mi,  kada  se  vratimo  u  Medinu,  jači  će  iz  nje  istjerati  slabijeg!'  Ove 
riječi  došle  su  do  Vjerovjesnika,  sallallahu  alejhi  ve  sellem,  i  Omer  reče:  'Allahov 
Poslaniče,  dopusti  da  tom  licemjeru  odrubim  glavu!'  Vjerovjesnik,  sallallahu  alejhi 
ve  sellem,  rekao  je:  'Pusti  ga.  Ne  želim  da  ljudi  pričaju  da  Muhammed  ubija  svoje 
ashabe.'"4 

U  drugoj  predaji  stoji:  "Omer  b.  El-Hattab  rekao  je:  'Naredi  Abbadu  b.  Bišru 
da  ga  ubije!'  Allahov  Poslanik,  sallallahu  alejhi  ve  sellem,  rekao  je:  'A  šta  ćemo, 
Omere,  kada  ljudi  počnu  pričati  da  Muhammed  ubija  svoje  ashabe?!  Ne,  nego 


1  Mislio  je  na  Sa'da  b.  Ubadu,  a  on  je  bio  poglavar  Hazredža  i  nije  mu  bio  pravi  amidža  nego  je  to  izraz 
poštovanja,  (op.  a.) 

2  Sura  El-Munafikun,  1. 

3  Es-Siretun-Nebevijjetus-sahiha,  2/408. 

4  Es-Siretun-Nebevijjetus-sahiha,  2/409. 

oglasi  pokret!'  Allahov  Poslanik,  sallallahu  alejhi  ve  sellem,  obično  nije  polazio  u  to 
vrijeme,  ali  su  se  ljudi  spremili  za  polazak  i  krenuli.1 

Nakon  što  je  Zejd  b.  Erkam  obavijestio  Poslanika,  sallallahu  alejhi  ve  sellem, 
staje  čuo  da  govori  Abdullah  b.  Ubejj,  ovaj  je  došao  Poslaniku,  sallallahu  alejhi  ve 
sellem,  i  zakleo  se:  'Allaha  mi,  nisam  rekao  ovo  što  govori,  i  nisam  o  tome  pričao.' 
Prisutne  ensarije  su  rekle:  'Allahov  Poslaniče,  možda  se  dječaku  pričinilo.' 

Kada  je  Poslanik,  sallallahu  alejhi  ve  sellem,  naredio  pokret  i  vojska  krenula, 
Usejd  b.  Hudajr  došao  je  do  Allahovog  Poslanika,  sallallahu  alejhi  ve  sellem, 
pozdravio  ga  islamskim  pozdravom  i  rekao:  'Allahov  Vjerovjesniče,  čudno  je  što  si 
naredio  pokret  u  ovo  vrijeme,  to  nije  uobičajeno?!'  Allahov  Poslanik,  sallallahu  alej- 
hi ve  sellem,  rekao  je:  'Zar  nisi  čuo  šta  je  rekao  vaš  drug?'  'A  koji  drug,  Allahov  Pos- 
laniče?', upitao  je  Usejd. 

'Abdullah  b.  Ubejj',  rekao  je  Poslanik. 

'A  šta  je  rekao?',  upitao  je  Usejd. 

'Tvrdi  da  će,  kada  se  vratimo  u  Medinu,  jači  istjerati  iz  nje  slabijeg.' 
Usejd  reče:  'Allahov  Poslaniče,  ti  sijači,  a  on  je  bezvrijedan,  i  ako  želiš,  možeš 
ga  istjerati  iz  nje.' 

Malo  kasnije  Usejd  reče:  'Allahov  Poslaniče,  ipak  budi  blag  prema  njemu! 
Tako  mi  Allaha,  kada  si  nam  ti  došao  sa  istinom,  u  to  vrijeme  je  njegov  narod  sa- 
kupljao nakit  da  mu  sačine  od  njega  krunu  i  krunišu  ga  za  kralja,  a  on  zato  smatra 
da  si  mu  ti  ukrao  vlast.'" 

Allahov  Poslanik,  sallallahu  alejhi  ve  sellem,  naredio  je  vojsci  da  idu  čitav  taj 
dan  i  noć  do  sabaha,  i  tek  kada  je  ugrijalo  sunce,  naredio  je  odmor  te  su  ljudi  zas- 
pali čim  su  se  spustili  na  zemlju. 

Allahov  Poslanik,  sallallahu  alejhi  ve  sellem,  postupio  je  ovako  kako  bi  one- 
mogućio ljudima  da  raspravljaju  o  jučerašnjem  događaju  vezanom  za  Abdullaha  b. 
Ubejja. 

O  njemu  i  njemu  sličnima  objavljena  je  sura  koja  spominje  licemjere,  i  kada  je 
objavljena,  Allahov  Poslanik,  sallallahu  alejhi  ve  sellem,  uhvatio  je  Zejda  b.  Erkama 
za  uho  i  rekao:  "Ovo  je  onaj  čijem  je  uhu  Allah  podmirio  dug!"2 

Lekcije  i  pouke  iz  ovog  događaja 

1-  Očuvanje  političkog  kredibiliteta  i  unutrašnjeg  jedinstva 

Ovo  naziremo  u  Poslanikovim,  sallallahu  alejhi  ve  sellem,  riječima:  "A  šta 
ćemo,  Omere,  kada  ljudi  počnu  pričati  da  Muhammed  ubija  svoje  ashabe?!"3 


1  Ibn  Hišam,  Es-Siretun-Nebevijje,  3/319. 

2  Ibn  Hišam,  Es-Siretun-Nebevijje,  3/319-320. 

3  Es-Siretun-Nebevijjetus-sahiha,  2/409. 

Dakle,  Poslanik,  sallallahu  alejhi  ve  sellem,  nije  nikako  želio  da  se  naruši 
njegov  politički  kredibilitet,  jer  velika  je  razlika  između  toga  da  ljudi  pričaju  kako 
ashabi  vole  Muhammeda,  kao  što  njihov  vođa  Ebu  Sufjan  potvrđuje  kada  kaže: 
"Nisam  vidio  nikoga  da  toliko  voli  nekoga  kao  što  Muhammedovi  ashabi  vole 
Muhammeda"1  i  toga  da  ljudi  pričaju  kako  Muhammed  ubija  svoje  ashabe.  Nema 
sumnje  da  bi  se  nakon  toga  javili  veliki  pokušaji  od  strane  neprijatelja  da  prodre  u 
unutrašnjost  muslimanskog  saffa  u  Medini,  međutim,  pred  ovolikom  ljubavlju  i  žrt- 
vom izgubili  su  svaku  nadu  u  svojim  nastojanjima. 

Međutim,  Vjerovjesnik,  sallallahu  alejhi  ve  sellem,  nije  bio  indolentan  prema 
ovoj  zavjeri  koju  je  predvodio  Abdullah  b.  Ubejj  b.  Selul,  s  ciljem  razaranja  musli- 
manskog jedinstva  i  oživljavanja  paganske  netrpeljivosti  među  muslimanima,  nego 
je  poduzeo  sljedeće  korake: 

a)  Naredio  je  pokret  i  neprekidno  su  se  kretali  čitav  dan  i  noć,  do  sljedećeg 
dana  kad  je  sunce  već  dobro  bilo  izašlo.  Tada  je  naredio  odmor  i  ljudi  su  brzo 
zaspali.2 1  tako  je  na  vrlo  mudar  način  ugušio  smutnju  u  začecima  ne  ostavljajući 
ljudima  prostora  za  raspravljanje  o  onome  što  je  uradio  Abdullah  b.  Ubejj. 

b)  Radi  očuvanja  muslimanskog  jedinstva  Poslanik,  sallallahu  alejhi  ve  sellem, 
nije  se  suprotstavio  Ibn  Selul  u  silom  i  oružjem,  jer  je  ovaj  u  muslimanskim  redovima 
imao  sljedbenike  koji  bi  ga  zdušno  branili,  a  to  bi  dovelo  do  cijepanja  musliman- 
skog jedinstva,  što  ne  bi  donijelo  nikakvu  korist  islamu  i  muslimanima.  Poslanik, 
sallallahu  alejhi  ve  sellem,  pokazao  je  da  mudra  šerijatska  politika  nalaže  da  rješa- 
vanje ovako  teških  slučajeva  iziskuje  nepokolebljivost,  snagu  živaca  i  dalekovid- 
nost.3 Ova  njegova  politička  umješnost  i  mudrost  u  rješavanju  problema,  od  njego- 
ve ličnosti  vjerovjesnika  i  poslanika,  grana  se  na  sve  ljude  kako  bi  ga  ummet  uzeo 
za  uzora  u  svom  ponašanju.4 

Vjerovjesnikov,  sallallahu  alejhi  ve  sellem,  blag  odnos  prema  Ibn  Ubejju  imao 
je  velikog  traga  u  kasnijim  događanjima,  jer  kada  bi  god  Ibn  Ubejj  napravio  neki 
eksces,  njegov  vlastiti  narod  bi  ga  korio,  čak  su  predlagali  Poslaniku,  sallallahu  alej- 
hi ve  sellem,  da  ga  ubiju,  ali  Poslanik,  sallallahu  alejhi  ve  sellem,  odbijao  je  i  praštao. 

Allahov  Poslanik,  sallallahu  alejhi  ve  sellem,  je  sablji  istine,  Omeru  b.  El- 
Hattabu,  radijallahu  anhu,  ukazao  na  razloge  ove  svoje  politike,  rekavši:  "Omere,  da 
sam  ga  ubio  onda  kada  si  predlagao,  uz  njega  bi  stali  mnogi,  koji  bi  ga  danas  sami 
ubili  kada  bih  im  to  naredio!"  Omer je  pričao:  "Tada  sam  shvatio  daje  Poslanikova, 
sallallahu  alejhi  ve  sellem,  odluka  bila  mnogo  bolja  od  moje."5 


1  Et-Terbijetul-kijadijje,  3/463. 

2  Ebu  Šehbe,  Es-Siretun-Nebevijje,  2/255. 

3  Suver  ve  iber  minel-džihadin-Nebevi  fil-Medine,  str.  202. 

4  El-Buti,  Fikhus-siretin-Nebevijje,  str.  409. 

5  Ebu  Faris,  Es-Siretun-Nebevijje,  2/257. 

2-  Dok  je  s  nama,  bit  ćemo  blagi  prema  njemu  i  lijepo  se  prema  njemu  odno- 
siti 

Ibn  Ubejj  je  imao  sina,  iskrenog  vjernika,  koji  se  zvao  Abdullah.  Kada  je  čuo 
staje  uradio  njegov  otac  i  daje  o  njemu  objavljena  sura,  došao  je  Poslaniku,  salla- 
llahu  alejhi  ve  sellem,  i  rekao:  "Allahov  Poslaniče,  čuo  sam  da  namjeravaš  ubiti 
moga  oca  zbog  onoga  što  je  uradio,  a  ako  to  zaista  želiš,  onda  naredi  meni  i  ja  ću  ti 
donijeti  njegovu  glavu.  Allaha  mi,  sav  Hazredž  zna  da  nema  mladića  koji  je  bolji  od 
mene  prema  svome  ocu,  i  bojim  se  da  ga  ubije  neko  drugi  pa  da  ja  ne  mognem 
gledati  da  čovjek  koji  mije  ubio  oca  hoda  među  ljudima  i  tako  možda  ubijem  vjer- 
nika zbog  nevjernika  i  uđem  u  Vatru."  Allahov  Poslanik,  sallallahu  alejhi  ve  sellem, 
rekao  je:  "Ne,  nego  ćemo  biti  blagi  i  lijepo  se  družiti  s  njim  dok  je  s  nama."1 

Kada  je  vojska  stigla  pred  Medinu,  Abdullah  se  ispriječio  ispred  svoga  oca  i 
rekao:  "Stani!  Tako  mi  Allaha,  nećeš  ući  u  Medinu  dok  to  Allahov  Poslanik,  salla- 
llahu alejhi  ve  sellem,  ne  dozvoli!"  Kada  je  stigao  Allahov  Poslanik,  sallallahu  alejhi 
ve  sellem,  Ibn  Ubejj  je  zatražio  dozvolu  da  uđe  i  Allahov  Poslanik,  sallallahu  alejhi 
ve  sellem,  mu  je  dozvolio.2 

3-  Divan  primjer  imana 

Abdullah,  sin  Abdullaha  b.  Ubejja,  pokazao  je  divan  primjer  iskrenog  imana 
dajući  prednost  u  ljubavi  i  iskrenosti  Allahu  i  Njegovom  Poslaniku,  nad  ljubavi  pre- 
ma ocu.3 

Sinje  ponudio  divan  primjer  imana  i  žrtvovanja  ljubavi  prema  ocu,  a  Allahov 
Poslanik,  sallallahu  alejhi  ve  sellem,  čovjek  velikog  srca  i  najljepšeg  morala,  uzvratio 
je  na  to  opraštanjem,  milošću  i  lijepim  druženjem.  Rekao  je:  "Ne,  nego  ćemo  biti 
blagi  i  lijepo  se  sa  njim  družiti  dokle  god  je  s  nama."  Kako  je  divno  ovo  opraštanje  i 
kako  je  samo  divan  Vjerovjesnik,  sallallahu  alejhi  ve  sellem!4  Vjerovjesnik,  sallallahu 
alejhi  ve  sellem,  ponio  se  ljubazno  prema  svome  ashabu,  umirio  ga  i  odagnao 
njegove  brige.5 

4-  Borba  protiv  neislamskih  pristrasnosti 

Pristrasnost  koju  nazivamo  neislamskom  nije  ograničena  samo  na  plemensku 
pristrasnost  koja  se  veže  za  zajedničko  porijeklo,  nego  se  odnosi  na  zajednički 
naziv  i  svojstvo  za  koje  se  ljudi  vežu  i  na  osnovu  njega  pomažu  u  istini  ili  zabludi. 
Tako  je,  kada  je  muhadžir  udario  ensariju,  ovaj  povikao:  "Upomoć,  ensarije!",  a 
muhadžir  je  povikao:  "Upomoć,  muhadžiri!"  Kada  je  to  čuo  Allahov  Poslanik,  salla- 


1  Ibn  Hišam,  Es-Siretun-Nebevijje,  3/321. 

2  El-Kahtani,  El-Vela'u  vel-bera'  fil-islam,  str.  209. 

3  Muhammed  Sadik  Urdžun,  Muhammed  Resulullah,  3/163. 

4  Ebu  Šehbe,  Es-Siretun-Nebevijje,  2/257. 

5  Muhammed  Sadik  Urdžun,  Muhammed  Resulullah,  3/163. 

llahu  alejhi  ve  sellem,  rekao  je:  "Zašto  čujem  ove  neznabožačke  povike?"  Odgo- 
vorili su  mu:  "Jedan  muhadžir  udario  je  jednog  ensariju."  Poslanik,  sallallahu  alejhi 
ve  sellem,  na  to  je  rekao:  "Klonite  se  toga,  to  smrdi!"1 

Vjerovjesnik,  sallallahu  alejhi  ve  sellem,  prekorio  ih  je  zbog  ovih  povika  jer 
ukazuju  na  pristrasnosti  prema  određenoj  grupi,  iako  su  upotrijebili  izraze  koje 
spominje  Kur'an.  Muhadžir  je  pozvao  muhadžire,  iako  je  on  kriv  jer  je  udario 
čovjeka,  kao  daje  zbog  zajedničkog  naziva  mislio  da  su  mu  dužni  pomoći.  S  druge 
strane,  ensarija  je  pozvao  ensarije  jer  njima  pripada  i  s  njima  dijeli  naziv  i  svojstvo. 
Međutim,  ako  su  već  morali  pozivati  u  pomoć,  obojica  su  trebali  pozvati  musli- 
mane. Stoga  je  potrebno  da  daije  konstantno  naglašavaju  potrebu  odbacivanja 
pristrasnosti  svake  vrste,  svejedno  da  li  bila  plemenska,  nacionalna,  ideološka,  stra- 
načka, rasna  itd.,  i  neophodnost  zasnivanja  odanosti  i  pomoći  na  temelju  islamskog 
bratstva  koje  je  uspostavio  Allah  kada  je  rekao: 

"Uistinu,  samo  su  vjernici  braća."2 

Muslimani  se  trebaju  pomagati  samo  u  istini,  ne  i  u  zabludi,  odnosno  trebaju 
stati  na  stranu  onoga  koje  u  pravu  protiv  onoga  koje  u  krivu.3 

Poslanik,  sallallahu  alejhi  ve  sellem,  dao  je  do  znanja  da  su  pristrasnosti  nez- 
nabožačko  svojstvo,  i  rekao  je:  "Neka  čovjek  pruži  pomoć  svome  bratu,  bilo  nasil- 
niku bilo  bespravljenom.  Ako  je  nasilnik,  neka  ga  spriječi  -  tako  će  ga  pomoći,  a 
ako  je  obespravljen,  neka  mu  pomogne  u  vraćanju  njegovog  prava."4 

Ovim  riječima  Poslanik,  sallallahu  alejhi  ve  sellem,  potvrdio  je  pomaganje  na 
istini  i  pravičnosti,  a  poništio  neislamsko  pravilo:  "Pomozi  svoga  brata  svejedno  da 
lije  u  pravu  ili  u  krivu."5 

Učenjaci  i  daije  trebaju  raditi  na  iskorjenjivanju  svih  vrsta  pristrasnosti  i  iz 
muslimanskog  društva,  kao  što  je  naredio  Allahov  Poslanik,  sallallahu  alejhi  ve  sel- 
lem. To  je  teška  zadaća,  ali  nije  nemoguća,  stoga  trebamo  uložiti  maksimalne  na- 
pore kako  bismo  ovu  osobinu  iščupali  iz  muslimanskih  duša.6 


1  Es-Siretun-Nebevijetus-sahiha,  2/209. 

2  Sura  El-Hudžurat,  10. 

3  El-Mustefad  min  kisasil-Kur'an  lid-da'veti  ved-du'at,  2/301-302. 

4  Es-Siretun-Nebevijjetus-sahiha,  2/209. 

5  Ibid.,  2/209. 

6  El-Mustefad  min  kisasil-Kur'an  lid-da'veti  ved-du'at,  2/302. 

Četvrto:  Kur  anske  smjernice  islamskom  društvu  po  okončanju  Pohoda 
Benul-Mustalik 

Nakon  Pohoda  Benul-Mustalik,  objavljena  je  sura  El-Munafikun.  Dokaz  za  to 
je  predaja  koju  bilježi  Et-Tirmizi,  a  u  kojoj  stoji:  "Kada  smo  osvanuli,  Allahov 
Poslanik,  sallallahu  alejhi  ve  sellem,  proučio  je  suru  El-Munafikun."1 

Sura  detaljno  govori  o  licemjerima,  ukazuje  na  neka  njihova  djela  i  riječi,  ot- 
kriva njihove  laži,  ali  na  kraju,  sura  upozorava  vjernike  da  se  ne  odaju  ovome  svijetu 
i  njegovim  ukrasima,  podstiče  ih  na  udjeljivanje. 

Najznačajnije  tačke  na  koje  se  koncentrirala  sura: 

a)  Na  početku  sura  govori  o  moralnom  nivou  licemjera,  ukazuje  na  njihove 
laži  i  njihovo  stanje.2  Na  samom  početku  sura  govori  o  osobinama  licemjera,  od 
kojih  je  najvažnija  da  se  lažno  predstavljaju  vjernicima,  lažno  zaklinju,  kukavice  su  i 
slabići,  kuju  zavjere  protiv  Vjerovjesnika,  sallallahu  alejhi  ve  sellem,  i  vjernika,  odvra- 
ćaju ljude  od  Allahovog  puta.3 

Allah  je  rekao: 

"Kad  ti  licemjeri  dolaze,  oni  govore:  'Mi  tvrdimo  da  si  ti,  zaista,  Allahov  posla- 
nik!1, i  Allah  zna  da  si  ti,  zaista.  Njegov  poslanik,  a  Allah  tvrdi  i  da  su  licemjeri 
pravi  lašci.  Oni  su  svoje  zakletve  štitom  uzeli,  pa  od  Allahovog  puta  odvraćaju. 
Ružno  je,  doista,  kako  postupaju.  To  je  zato  što  su  vjernici  bili,  pa  nevjernici 
postali,  i  onda  su  im  srca  zapečaćena,  pa  ne  shvaćaju.  Kad  ih  pogledaš,  njihov 
te  izgled  ushićuje;  a  kad  progovore,  ti  slušaš  riječi  njihove  -  međutim,  oni  su 
kao  šuplji  naslonjeni  balvani,  i  misle  da  je  svaki  povik  protiv  njih.  Oni  su  pravi 
neprijatelji,  pa  ih  se  pričuvaj!  Allah  ih  ubio  kuda  se  odmeću!"4 

b)  Sura  ukazuje  na  inat  licemjera,  upornost  u  slijeđenju  zablude,  neposluš- 
nost onome  ko  ih  poziva  u  istinu,  detaljno  iznosi  njihove  odvratne  riječi,  naročito 
riječi  koje  su  izrekli  u  Pohodu  Benul-Mustalik,  da  će  istjerati  Vjerovjesnika,  sallallahu 
alejhi  ve  sellem,  i  vjernike  iz  Medine  i  da  njima  pripada  snaga  itd.5 

Allah  je  rekao: 


1  Sunenut-Turmizi,  Kitabu  Tefsiril-Kur'an,  bab:  Ve  min  suretil-Munafikin,  5/415. 

2  Hadisul-Kur'anil-kerim  an  gazevatir-Resul,  1/327. 

3  Dr.  Vehbe  ez-Zuhajli,  Et-Tefsirul-Munir,  28/213. 

4  Sura  El-Munafikun,  1-4. 

5  Hadisul-Kur'anil-kerim  an  gazevatir-Resul,  1/327. 

"A  kada  im  se  rekne:  'Dođite,  Allahov  Poslanik  će  moliti  da  vam  se  oprosti', 
oni  glavama  svojim  tresu  i  vidiš  ih  kako  nadmeno  odbijaju.  Isto  im  je  -  molio 
ti  oprosta  za  njih  ili  ne  molio,  Allah  im,  zaista,  neće  oprostiti.  Allah,  doista, 
narodu  neposlušnom  neće  na  Pravi  put  ukazati.  Oni  govore:  "Ne  udjeljujte 
ništa  onima  koji  su  uz  Allahovog  Poslanika,  da  bi  ga  napustili!1  A  riznice  nebe- 
sa i  Zemlje  Allahove  su,  ali  licemjeri  ne  shvataju.  Oni  govore:  'Ako  se  vratimo 
u  Medinu,  sigurno  će  jači  istjerati  iz  nje  slabijeg!1  A  snaga  je  u  Allaha  i  u 
Poslanika  Njegova  i  u  vjernika,  ali  licemjeri  ne  znaju."1 

Tako  se  medinsko  društvo  odgajalo  na  događajima  kroz  kur'anske  smjernice 
i  pod  nadzorom  Allahovog  Poslanika,  sallallahu  alejhi  ve  sellem. 

Peto:  Licemjeri  pokušavaju  kompromitirati  Vjerovjesnikovu  čast  potvara- 
jući  njegovu  suprugu  Aišu 

Nakon  što  nisu  uspjeli  izazvati  međumuslimanski  sukob  pokretanjem  nezna- 
božačkih  trzavica,  u  ovom  pohodu  licemjeri  su  se  pojavili  sa  potvorom.  Okomili  su 
se  na  Vjerovjesnikov  dom  želeći  nauditi  Poslaniku,  sallallahu  alejhi  ve  sellem,  i  nje- 
govoj časnoj  porodici.  Historičari,  mufessiri  i  muhaddisi  slažu  se  da  se  događaj 
potvore  desio  po  okončanju  bitke  protiv  Benul-Mustalika.2 

El-Buhari  i  Muslim  taj  događaj  bilježe  u  svojim  Sahihima.  U  El-Buharijevoj 
predaji  stoji:  Aiša  je  rekla:  "Kada  bi  Allahov  Poslanik,  sallallahu  alejhi  ve  sellem, 
odlazio  na  neko  putovanje,  bacao  bi  kocku  među  svojim  suprugama,  pa  čija  bi 
kocka  izašla,  Allahov  Poslanik,  sallallahu  alejhi  ve  sellem,  poveo  bi  nju  sa  sobom. 
Tako  je  bacio  kocku  među  nama  za  jedan  vojni  pohod  na  koji  je  krenuo,  pa  je 
kocka  pala  na  mene  i  ja  sam  krenula  s  Allahovim  Poslanikom,  sallallahu  alejhi  ve 
sellem.  To  je  bilo  poslije  propisivanja  nošenja  hidžaba.  Ja  sam  nošena  u  svojoj 
nosiljci  i  u  njoj  sam  boravila.  Zadržali  smo  se  dok  Allahov  Poslanik,  sallallahu  alejhi 
ve  sellem,  nije  okončao  i  zaključio  taj  vojni  pohod.  Približili  smo  se  Medini.  Najav- 
ljen je  polazak  noću,  a  ja  sam  ustala  kada  je  on  najavljen  i  prošla  vojsku.  Kad  sam 
obavila  svoju  potrebu,  krenula  sam  prema  svojoj  jahalici.  Međutim,  vidjela  sam  da 
mi  je  spala  ogrlica  od  perli  iz  Zifra,  pa  sam  se  vratila  tražeći  svoju  ogrlicu.  Potraga 


1  Sura  El-Munafikun,  5-8. 

2  El-Vakidi,  Ez-Zehebi,  Et-Taberi,  Ibn  Sa'd,  Ibn  Hazm,  Ibn  Kesir,  Er-Razi,  Ibn  Hadžer  i  En-Nevevi,  svi  su 
ovog  stava. 

za  njom  me  je  zadržala,  a  osobe  koje  su  me  prenosile  krenule  su  ponijevši  moju 
nosiljku  na  devu  koju  sam  ja  jahala.  Oni  su  mislili  da  sam  ja  u  njoj.  Žene  su  tada  bile 
lahke,  nisu  bile  teške  ni  debele,  jer  su  samo  malo  jele,  te  ljudima  nije  bila  sporna 
lahkoća  nosiljke  kada  su  je  podigli  i  ponijeli,  a  i  ja  sam  bila  vrlo  mlada,  tako  da  su 
potjerali  devu  i  otišli.  Nakon  što  je  vojska  već  bila  otišla,  ja  sam  našla  svoju  ogrlicu  i 
došla  na  mjesto  gdje  su  oni  bili  odsjeli,  ali  tamo  niti  je  ko  dozivao,  niti  se  ko  oda- 
zivao. Ja  sam  se  uputila  na  mjesto  gdje  sam  boravila,  misleći  da  će  ljudi  primijetiti 
da  su  me  izgubili,  pa  da  će  se  vratiti  zbog  mene.  Dok  sam  tako  sjedila  na  svom 
mjestu,  savladao  me  san  i  ja  sam  zaspala.  Safvan  b.  El-Mu'attal  es-Sulemi  ez- 
Zekvani  zaostao  je  za  vojskom,  pa  je  počeo  putovati  tokom  noći  tako  da  je  osva- 
nuo stigavši  do  mene.  Vidio  je  priliku  osobe  koja  spava,  pa  mi  je  došao  i  prepoznao 
me  kada  me  je  ugledao,  a  on  me  vidio  i  prije  propisa  o  hidžabu.  Probudile  su  me 
njegove  riječi:  'Mi  smo  Allahovi  i  Njemu  ćemo  se  vratiti!',  koje  je  izgovorio  kad  me 
je  prepoznao.  Sputila  sam  na  lice  svoj  pokrivač  i  tako  mi  Allaha,  niti  mije  šta  rekao, 
niti  sam  od  njega  čula  ijednu  riječ,  osim  što  je  rekao:  'Mi  smo  Allahovi  i  Njemu 
ćemo  se  vratiti!',  kada  je  natjerao  svoju  devu  da  klekne.  Ona  se  spustila  na  prednje 
noge  pa  sam  je  ja  uzjahala  i  počeo  me  voditi  na  devi  sve  dok  nismo  stigli  vojsku 
koja  je  odsjela  i  odmarala  zbog  vrućine  početkom  popodneva,  pa  je  propao  zbog 
mene  koje  propao.  Onaj  koje  prednjačio  u  tome  bio  je  Abdullah  b.  Ubejj  b.  Selul. 

1-  Širenje  glasina  u  Medini 

Stigli  smo  u  Medinu,  a  ja  sam  bolovala  mjesec  dana  po  dolasku  u  nju.  Ljudi 
su  se  prepustili  pričama  koje  su  iznosili  potvoritelji,  a  ja  o  tome  nisam  ništa  znala. 
Jedino  što  me  zbunjivalo,  u  mojoj  bolesti,  jeste  da  nisam  vidjela  pažnju  od  Allaho- 
vog  Poslanika,  sallallahu  alejhi  ve  sellem,  koju  bi  mi,  inače,  ukazivao  kad  sam  bivala 
bolesna.  Allahov  Poslanik,  sallallahu  alejhi  ve  sellem,  samo  bi  ušao,  nazvao  selam  i 
pitao:  'Kako  je  ova  vaša  mala?',  i  to  me  je  zbunjivalo.  Nisam  znala  za  zlo  dok  nisam 
izašla  kad  sam  se  malo  pridigla.  Sa  mnom  je  izašla  Ummu  Mistah  prema  našem 
nužniku,  a  izlazile  smo  samo  od  noći  do  noći.  To  je  bilo  prije  negoli  smo  napravili 
zahode  blizu  naših  kuća,  a  mi  smo  u  tome  bili  kao  pravi  Arapi,  nuždu  smo  vršili 
napolju,  a  smetalo  nam  je  da  napravimo  zahode  u  svojim  kućama.  Tako  sam  ja 
izašla  sa  Ummu  Mistah  koja  je  bila  kćerka  Ebu  Ruhma  b.  Abdu-Menafa.  Njena 
majka  bila  je  kćerka  Sahra  b.  Amira,  tetka  Ebu  Bekrova,  a  njezin  je  sin  bio  Mistah  b. 
Usase  b.  Ubad  b.  Abdul-Muttalib.  Kad  smo  završile,  uputile  smo  se,  ja  i  kćerka  Ebu 
Ruhmova,  Ummu  Mistah,  prema  mojoj  kući.  Ummu  Mistah  se  saplela  na  svoj 
ogrtač  i  rekla:  'Propade  Mistah!'  Rekla  sam  joj:  'Ružno  je  to  što  si  rekla,  grdiš 
čovjeka  koji  je  učesnik  Bedra!'  Ona  reče:  'Zar  ti  nisi  čula  šta  je  on  rekao?'  Upitah:  'A 
šta  je  rekao?'  Ona  mi  reče  kakva  je  potvora  iznesena,  a  ja  se  još  više  razboljeh.  Kad 
sam  se  vratila  kući,  dođe  Allahov  Poslanik,  sallallahu  alejhi  ve  sellem,  nazva  selam  i 
reče:  'Kako  je  ova  vaša  mala?'  Upitah  ga:  'Da  li  ćeš  mi  dozvoliti  da  odem  svojim 

roditeljima?',  jer  ja  sam  željela  da  se  uvjerim  u  to  pričanje  od  svojih  roditelja. 
Allahov  Poslanik,  sallallahu  alejhi  ve  sellem,  mi  je  dozvolio  i  ja  sam  otišla  svojim 
roditeljima.  Pitala  sam  majku:  'Majko,  zašto  to  ljudi  pričaju?'  Odgovorila  je:  'Kćer- 
kice,  ne  uzimaj  to  ozbiljno,  jer  rijetko  je  kad,  tako  mi  Allaha,  bila  neka  lijepa  žena 
kod  čovjeka  koji  je  voli,  a  koja  ima  suparnice,  a  da  one  nisu  na  nju  mnogo  govorilec' 
Rekla  sam:  'Subhanallah,  ljudi  nešto  pričaju  o  tome.'  Počela  sam  plakati  te  noći, 
suze  mi  se  nisu  sušile,  niti  sam  oka  zatvorila  da  zaspim.  Osvanula  sam  plačući. 

2-  Poslanik  traži  savjet  od  nekih  ashaba 

Allahov  Poslanik,  sallallahu  alejhi  ve  sellem,  pozvao  je  Aliju  b.  Ebu  Taliba  i 
Usamu  b.  Zejda,  radijallahu  anhuma,  u  vrijeme  kad  mu  Objava  nije  već  dugo  došla, 
pitajući  ih  i  tražeći  od  njih  savjet  o  rastavi  svoje  supruge.  Usama  je  preporučio 
Allahovom  Poslaniku,  sallallahu  alejhi  ve  sellem,  ono  što  je  znao  o  nevinosti  njego* 
ve  porodice  i  njegovoj  ljubavi  prema  njima.  Usama  je  rekao:  'Allahov  Poslaniče,  o 
tvojoj  porodici  mi  znamo  samo  dobro.'  Alija  je  rekao:  'Allahov  Poslaniče,  Allah  nije 
strog  prema  tebi,  pored  nje  ima  mnogo  žena,  a  ako  upitaš  njezinu  sluškinju,  kazat 
će  ti  istinu.'  Allahov  Poslanik,  sallallahu  alejhi  ve  sellem,  pozvao  je  Beriru  i  upitao  jes 
'Berira,  jesi  li  vidjela  nešto  sumnjivo  kod  Aiše?'  Berira  mu  je  odgovorila:  'Tako  mi 
Onoga  koji  te  je  poslao  s  istinom,  nikad  nisam  vidjela  od  nje  nešto  što  bih  prezirala, 
osim  što  je  ona  vrlo  mlada  pa  ponekad  zaspi  i  zaboravi  na  kućno  tijesto,  pa  dođu 
kokoši  i  pojedu  ga.'  Allahov  Poslanik,  sallallahu  alejhi  ve  sellem,  odmah  je  ustao  i 
tražio  opravdanje  zbog  onoga  što  je  naumio  sa  Abdullahom  b.  Ubejjom.  Allahov 
Poslanik,  sallallahu  alejhi  ve  sellem,  rekao  je  s  minbera:  'O  skupino  muslimana,  ko 
će  me  opravdati  i  pomoći  protiv  čovjeka  koji  me  uznemirio  po  pitanju  moje  supru- 
ge. Tako  mi  Allaha,  ja  o  svojoj  porodici  znam  samo  dobro.  Oni  spominju  čovjeka  o 
kojem  ja  znam  samo  dobro  i  koji  nije  ulazio  mojoj  porodici  osim  sa  mnom.'  Ustao 
je  Sa'd  b.  Muaz,  ensarija,  i  rekao:  'Ja  te  opravdavam  i  pomoći  ću  ti  protiv  njega, 
Allahov  Poslaniče,  ako  je  iz  plemena  Evs,  mi  ćemo  mu  posjeći  vrat,  a  ako  je  od  naše 
braće  iz  plemena  Hazredž,  naredit  ćeš  nam  i  mi  ćemo  to  provesti.' 

3-  Posljedice  potvore 

Zatim  je  ustao  Sa'd  b.  Ubade,  prvak  Hazredža.  Bio  je  dobar  čovjek,  ali  gaje 
ponijela  plemenska  pristrasnost,  pa  je  rekao  Sa'du  b.  Muazu:  'Griješiš,  tako  mi 
Allaha,  niti  ćeš  ga  ubiti,  niti  to  možeš  učiniti.  Daje  iz  tvog  plemena,  ti  ne  bi  volio  da 
bude  ubijen.'  Ustao  je  Usejd  b.  Hudajr,  amidžić  Sa'da  b.  Muaza  i  rekao  Sa'du  b. 
Ubadi:  'Ti  griješiš,  mi  ćemo  ga,  tako  mi  Allaha,  ubiti.  A  ti  si  licemjer  i  braniš  lice- 
mjera.' Ustali  su  jedni  protiv  drugih,  Evs  i  Hazredž,  u  namjeri  da  se  potuku.  Allahov 
Poslanik,  sallallahu  alejhi  ve  sellem,  bio  je  na  minberu  i  neprestano  ih  je  smirivao 
sve  dok  nisu  zašutjeli,  pa  je  i  Allahov  Poslanik,  sallallahu  alejhi  ve  sellem,  tada 
ušutio.  Ja  sam  i  taj  dan  plakala,  suze  mi  se  nisu  sušile,  niti  sam  oka  sklopila.  Roditelji 


su  mislili  da  će  mi  plač  istrgati  jetru.  Dok  su  oni  sjedili  kod  mene,  a  ja  plakala,  jedna 
ensarijka  je  zatražila  dozvolu  da  uđe.  Ja  sam  joj  dozvolila,  a  ona  je  sjela  i  plakala  sa 
mnom.  Dok  smo  tako  sjedile,  uđe  nam  Allahov  Poslanik,  sallallahu  alejhi  ve  sellem, 
nazva  selam  i  sjede,  a  nije  sjedio  kod  mene  otkada  se  to  počelo  pričati. 

4-  Poslanikova  pitanja  i  Aišini  odgovori 

Od  tada  je  prošao  jedan  mjesec,  a  ništa  nije  objavljeno  o  mom  slučaju. 
Allahov  Poslanik,  sallallahu  alejhi  ve  sellem,  proučio  je  kelimei-šehadet  kad  je  sjeo  i 
rekao  je:  'Aiša,  čuo  sam  o  tebi  tako  i  tako.  Ako  si  nevina,  Allah  će  te  osloboditi,  a 
ako  si  počinila  neki  grijeh,  zatraži  oprosta  od  Allaha  i  pokaj  Mu  se,  jer  rob  ako 
prizna  grijeh  i  pokaje  se,  Allah  mu  i  oprosti.'  Nakon  što  je  Allahov  Poslanik,  salla- 
llahu alejhi  ve  sellem,  završio  svoj  govor,  suze  su  mi  presahle,  nisam  više  nijednu 
psjetila.  Rekla  sam  svome  babi:  'Odgovori  Allahovom  Poslaniku,  sallallahu  alejhi  ve 
Sellem,  za  mene.'  Rekao  je:  'Allaha  mi,  ne  znam  šta  da  kažem  Allahovom  Poslaniku, 
sallallahu  alejhi  ve  sellem.'  Onda  sam  rekla  svojoj  majci:  'Majko,  odgovori  Allaho- 
vom Poslaniku,  sallallahu  alejhi  ve  sellem,  za  mene.'  Rekla  je:  'Allaha  mi,  ja  ne  znam 
šta  da  kažem  Allahovom  Poslaniku,  sallallahu  alejhi  ve  sellem.'  Rekla  sam:  'Ja  sam 
mlada  djevojka  i  ne  učim  mnogo  iz  Kur'ana,  ali  sigurno  znam  da  ste  vi  čuli  ovo 
pričanje  tako  da  vam  je  to  ostalo  u  dušama  i  da  ste  u  to  povjerovali.  Ako  bih  vam 
rekla  da  sam  nedužna,  a  Allah  zna  da  sam  nedužna,  ne  biste  mi  povjerovali,  a  ako 
bih  priznala  nešto  za  što  Allah  zna  da  sam  nedužna,  vi  biste  mi  povjerovali.  Ja  ne 
nalazim  drugog  primjera  za  sebe  i  za  vas  osim  riječi  Jusufovog  oca1: 


'...a  strpljivost  je  lijepa,  od  Allaha  ja  tražim  pomoć  protiv  onoga  što  vi  izno- 
site/2 

Zatim  sam  se  okrenula  i  otišla  da  legnem.  Znala  sam  da  sam  nedužna  i  bila 
sam  sigurna  da  će  to  Allah  potvrditi,  ali,  Allaha  mi,  nisam  mislila  da  će  u  pogledu 
mene  biti  objavljen  kur'anski  tekst,  jer  moj  slučaj  za  mene  nije  bio  vrijedan  toga  da 
Allah  o  njemu  govori  kroz  kur'anski  tekst.  Međutim,  nadala  sam  se  da  će  Allahov 
Poslanik,  sallallahu  alejhi  ve  sellem,  usniti  neki  san  kojim  će  me  Allah  osloboditi.' 

5-  Silazak  Objave  o  Aišinoj  nevinosti 

I,  tako  mi  Allaha,  Allahov  Poslanik«  sallallahu  alejhi  ve  sellem,  nije  ustao  sa 
svoga  mjesta  niti  je  iko  iz  kuće  izašao  dok  Allah  nije  objavio  Svome  Vjerovjesniku, 
sallallahu  alejhi  ve  sellem.  Obuzelo  gaje  stanje  koje  mu  se  javljalo  prilikom  objav- 
ljivanja tako  da  su  sa  njega  lijevale  kapi  znoja  veličine  bisera  -  a  bio  je  zimski  dan  - 
zbog  težine  objavljenog  govora.  Kako  se  smirio,  Allahov  Poslanik,  sallallahu  alejhi 

su  mislili  da  će  mi  plač  istrgati  jetru.  Dok  su  oni  sjedili  kod  mene,  a  ja  plakala,  jedna 
ensarijka  je  zatražila  dozvolu  da  uđe.  Ja  sam  joj  dozvolila,  a  ona  je  sjela  i  plakala  sa 
mnom.  Dok  smo  tako  sjedile,  uđe  nam  Allahov  Poslanik,  sallallahu  alejhi  ve  sellem, 
nazva  selam  i  sjede,  a  nije  sjedio  kod  mene  otkada  se  to  počelo  pričati. 

4-  Poslanikova  pitanja  i  Aišini  odgovori 

Od  tada  je  prošao  jedan  mjesec,  a  ništa  nije  objavljeno  o  mom  slučaju. 
Allahov  Poslanik,  sallallahu  alejhi  ve  sellem,  proučio  je  kelimei-šehadet  kad  je  sjeo  i 
rekao  je:  'Aiša,  čuo  sam  o  tebi  tako  i  tako.  Ako  si  nevina,  Allah  će  te  osloboditi,  a 
ako  si  počinila  neki  grijeh,  zatraži  oprosta  od  Allaha  i  pokaj  Mu  se,  jer  rob  ako 
prizna  grijeh  i  pokaje  se,  Allah  mu  i  oprosti.'  Nakon  što  je  Allahov  Poslanik,  salla- 
llahu alejhi  ve  sellem,  završio  svoj  govor,  suze  su  mi  presahle,  nisam  više  nijednu 
osjetila.  Rekla  sam  svome  babi:  'Odgovori  Allahovom  Poslaniku,  sallallahu  alejhi  ve 
sellem,  za  mene.'  Rekao  je:  'Allaha  mi,  ne  znam  šta  da  kažem  Allahovom  Poslaniku, 
sallallahu  alejhi  ve  sellem.'  Onda  sam  rekla  svojoj  majci:  'Majko,  odgovori  Allaho- 
vom Poslaniku,  sallallahu  alejhi  ve  sellem,  za  mene.'  Rekla  je:  'Allaha  mi,  ja  ne  znam 
šta  da  kažem  Allahovom  Poslaniku,  sallallahu  alejhi  ve  sellem.'  Rekla  sam:  'Ja  sam 
mlada  djevojka  i  ne  učim  mnogo  iz  Kur'ana,  ali  sigurno  znam  da  ste  vi  čuli  ovo 
pričanje  tako  da  vam  je  to  ostalo  u  dušama  i  da  ste  u  to  povjerovali.  Ako  bih  vam 
rekla  da  sam  nedužna,  a  Allah  zna  da  sam  nedužna,  ne  biste  mi  povjerovali,  a  ako 
bih  priznala  nešto  za  što  Allah  zna  da  sam  nedužna,  vi  biste  mi  povjerovali.  Ja  ne 
nalazim  drugog  primjera  za  sebe  i  za  vas  osim  riječi  Jusufovog  oca1: 


'...a  strpljivost  je  lijepa,  od  Allaha  ja  tražim  pomoć  protiv  onoga  što  vi  izno- 
site.2 

Zatim  sam  se  okrenula  i  otišla  da  legnem.  Znala  sam  da  sam  nedužna  i  bila 
sam  sigurna  da  će  to  Allah  potvrditi,  ali,  Allaha  mi,  nisam  mislila  da  će  u  pogledu 
mene  biti  objavljen  kur'anski  tekst,  jer  moj  slučaj  za  mene  nije  bio  vrijedan  toga  da 
Allah  o  njemu  govori  kroz  kur'anski  tekst.  Međutim,  nadala  sam  se  da  će  Allahov 
Poslanik,  sallallahu  alejhi  ve  sellem,  usniti  neki  san  kojim  će  me  Allah  osloboditi.' 

5-  Silazak  Objave  o  Aišinoj  nevinosti 

I,  tako  mi  Allaha,  Allahov  Poslanik«  sallallahu  alejhi  ve  sellem,  nije  ustao  sa 
svoga  mjesta  niti  je  iko  iz  kuće  izašao  dok  Allah  nije  objavio  Svome  Vjerovjesniku, 
sallallahu  alejhi  ve  sellem.  Obuzelo  gaje  stanje  koje  mu  se  javljalo  prilikom  objav- 
ljivanja tako  da  su  sa  njega  lijevale  kapi  znoja  veličine  bisera  -  a  bio  je  zimski  dan  - 
zbog  težine  objavljenog  govora.  Kako  se  smirio,  Allahov  Poslanik,  sallallahu  alejhi 

ve  sellem,  počeo  se  smijati  i  prvo  stoje  rekao,  bilo  je:  'Aiša,  budi  sretna,  Allah  Uzvi- 
šeni je  potvrdio  tvoju  čistoću.'  Majka  mi  reče:  'Ustani  prema  njemu.'  Rekla  sam: 
'Allaha  mi,  neću  mu  ustati  i  ja  sam  zahvalna  jedino  Allahu  koji  je  objavio  moju 
nevinost'  Allah  Uzvišeni  je  objavio: 


'Zbilja,  oni  koji  su  iznijeli  potvoru,  jesu  jedna  skupina  između  vas!  Vi  ne 
smatrajte  to  nekim  zlom  po  vas;  ne,  to  je  dobro  po  vas.  Svaki  od  njih  bit  će 
kažnjen  prema  grijehu  koji  je  zaslužio,  a  onoga  od  njih  koji  je  to  najviše  činio 
čeka  patnja  velika.  Zašto,  čim  ste  to  čuli,  nisu  vjernici  i  vjernice  jedni  o  dru- 
gima dobro  pomislili  i  rekli:  'Ovo  je  očita  potvora!'  Zašto  nisu  četvericu  svje- 
doka doveli?  A  pošto  svjedoke  nisu  doveli,  oni  su  onda  kod  Allaha  lažljivci.  A 
da  nije  Allahove  dobrote  prema  vama  i  milosti  Njegove  i  na  ovom  i  na  onom 
svijetu,  već  bi  vas  stigla  teška  kazna  zbog  onoga  u  što  ste  se  upustili.  Kad  ste 
to  jezicima  svojim  prepričavati  stali  i  kad  ste  na  sva  usta  govorili  ono  o  čemu 
niste  ništa  znali,  vi  ste  to  sitnicom  smatrali,  ali  je  ono  Allahu  krupno.  Zašto 
niste,  čim  ste  to  čuli,  rekli:  'Ne  dolikuje  nam  da  o  tome  govorimo,  uzvišen 
neka  si  Ti!  To  je  velika  potvora!'  Allah  vam  naređuje  da  više  nikad  takvo  nešto 
ne  ponovite,  ako  ste  vjernici,  Allah  vam  propise  objašnjava;  a  Allah  sve  zna  i 
mudar  je.  One  koji  vole  da  se  o  vjernicima  šire  bestidne  glasine,  čeka  teška 
kazna  i  na  ovom  i  na  onom  svijetu;  Allah  sve  zna,  a  vi  ne  znate.  A  da  nije 
Allahove  dobrote  prema  vama  i  milosti  Njegove  i  da  Allah  nije  blag  i  milo- 
stiv...'1 

6-  Ebu  Bekrov  stav  o  onome  što  se  govorilo  o  Aiši 

Nakon  što  je  Allah  objavio  ovo  o  mojoj  nedužnosti,  Ebu  Bekr,  radijallahu 
anhu,  rekao  je:  'Allaha  mi,  neću  Mistahu  nikad  ništa  dati  zbog  onoga  što  je  rekao  o 
Aiši!',  a  on  je  Mistahu  b.  Usasi  pomagao  zbog  rodbinskih  veza  i  zbog  njegovog 
siromaštva,  pa  je  Uzvišeni  objavio: 


1  Sura  En-Nur,  11-20. 


Život  i  djelo  posljednjeg  Vjeroyjesni%$ 


L  .7.3  M 


'Neka  se  čestiti  i  imućni  među  vama  ne  zaklinju  da  više  neće  pomagati  rođake 
i  siromahe,  i  one  koji  su  na  Allahovom  putu  rodni  kraj  svoj  napustili;  neka 
prijeđu  preko  toga  i  neka  praštaju!  Zar  vama  ne  bi  bilo  drago  da  i  vama  Allah 
oprosti?  A  Allah  prašta  i  milostiv  je.'1 

Ebu  Bekr  reče:  'Svakako,  Allaha  mi,  ja  želim  da  mi  Allah  oprosti',  pa  je  povra- 
tio uobičajeno  davanje  Mistahu  i  rekao:  'Allaha  mi,  neću  mu  to  nikada  uskratiti!'" 

Aiša  je  rekla:  "Allahov  Poslanik,  sallallahu  alejhi  ve  sellem,  pitao  je  i  Zejneb 
bint  Džahš,  jednu  od  svojih  supruga,  o  meni.  Odgovorila  je:  'Allahov  Poslaniče,  ču- 
vam svoj  sluh  i  svoj  vid,  i  tako  mi  Allaha,  znam  samo  dobro.'  Ona  je  jedina  od 
supruga  Allahovog  Poslanika,  sallallahu  alejhi  ve  sellem,  koja  je  nastojala  da  me 
nadmaši,  ali  ju  je  Allah  sačuvao  zbog  pobožnosti.  Međutim,  njezina  sestra  Hamna 
bint  Džahše  se  borila  za  svoju  sestru  pa  je  propala  zajedno  sa  onima  koji  su 
propali."2 

Šesto:  Najvažniji  adabi  i  propisi  koji  se  uzimaju  iz  ajeta  o  potvori 

1-  Ajeti  su  objavili  Aišinu  nevinost  i  do  Sudnjeg  dana  će  se  učiti: 


"Zbilja,  oni  koji  su  iznijeli  potvoru  jesu  jedna  skupina  između  vas!" 

2-  Allahova  je  mudrost  htjela  da  iz  ove  nesreće  proizađe  dobro.  Slučaj 
potvore  donio  je  Ebu  Bekrovoj  porodici  dobro  jer  će  imati  veliku  nagradu  za  svoju 
strpljivost  i  snažan  iman.  Allah  je  rekao: 


"Vi  ne  smatrajte  to  nekim  zlom  po  vas;  nef  to  je  dobro  po  vas." 

3-  Vjernici  moraju  jedni  o  drugima  imati  lijepo  mišljenje  i  čuvati  čast  jedni 
drugih.  Allah  je  rekao: 


"Zašto,  čim  ste  to  čuli,  nisu  vjernici  i  vjernice  jedni  o  drugima  dobro  pomislili  i 
rekli:  'Ovo  je  očita  potvora!1" 

4-  Utjerivanje  u  laž  onih  koji  su  prenosili  potvoru.  Allah  je  rekao: 


^  £ć  2^t>  ćtiji  j&r  č$ 


1  Sura  En-Nur,  22. 

2  Es-Siretun-Nebevijje  fi  du'il-Mesadiril-aslijje,  str.  440. 

"Zašto  nisu  četvericu  svjedoka  doveli?  A  pošto  svjedoke  nisu  doveli,  oni  su 
onda  kod  Allaha  lažljive  i." 

5-  Ukazivanje  na  Allahovu  dobrotu  i  milost  prema  vjernicima: 

"A  da  nije  Allahove  dobrote  prema  vama  i  milosti  Njegove  i  na  ovom  i  na 
onom  svijetu...11 

6-  Obaveza  provjeravanja  vijesti  prije  njihovog  širenja: 

"Zašto  niste,  čim  ste  to  čuli,  rekli:  'Ne  dolikuje  nam  da  o  tome  govorimo, 
uzvišen  neka  si  Ti!  To  je  velika  potvora!111 

7-  Zabrana  činjenja  ovako  velikog  grijeha  i  vraćanja  njemu: 

<  ^     jl^^^^^^t^^?  J^t^:  > 

"Allah  vam  naređuje  da  više  nikad  takvo  nešto  ne  ponovite,  ako  ste  vjernici, 
Allah  vam  propise  objašnjava;  a  Allah  sve  zna  i  mudar  je.1 1 

8-  Zabrana  širenja  bestidnih  glasina  o  vjernicima: 

"One  koji  vole  da  se  o  vjernicima  šire  bestidne  glasine,  čeka  teška  kazna  i  na 
ovom  i  na  onom  svijetu;  Allah  sve  zna,  a  vi  ne  znate.1 1 

9-  Ponovno  skretanje  pažnje  na  Allahovu  dobrotu  i  blagost  prema  vjernicima 
kao  dodatna  potvrda: 

"A  da  nije  Allahove  dobrote  prema  vama  i  milosti  Njegove  i  da  Allah  nije  blag 
i  milostiv.1 1 

10-  Zabrana  slijeđenja  šejtanovih  stopa  jer  to  vodi  u  propast.  Allah  je  rekao: 

"O  vjernici,  ne  idite  šejtanovim  stopama!  Onoga  ko  bude  išao  šejtanovim  sto- 
pama, on  će  na  razvrat  i  odvratna  djela  navoditi.  A  da  nije  Allahove  dobrote 
prema  vama  i  milosti  Njegove,  nijedan  se  od  vas  ne  bi  nikad  od  grijeha  očis- 
tio; ali  Allah  čisti  onoga  koga  On  hoće.  Allah  sve  čuje  i  sve  zna.111 

11-  Podsticanje  na  udjeljivanje  siromašnim  rođacima  bez  obzira  na  njihovo 
loše  ponašanje.  Allah  je  rekao: 


1  Sura  En-Nur,  21. 


Život  i  đjefo  posCjedkjeg  Vjenrvjesnifa 


"Neka  se  čestiti  i  imućni  među  vama  ne  zaklinju  da  više  neće  pomagati  rođa- 
ke i  siromahe,  i  one  koji  su  na  Allahovu  putu  rodni  kraj  svoj  napustili;  neka 
prijeđu  preko  toga  i  nek  praštaju!  Zar  vama  ne  bi  bilo  drago  da  i  vama  Allah 
oprosti?  A  Allah  prašta  i  milostiv  je."1 

12-  Allah  voli  i  brani  Svoje  iskrene  robove,  i  onome  ko  na  njih  iznosi  potvore 
prijeti  prokletstvom  na  ovome  i  na  onome  svijetu.  Allah  je  rekao: 


"Oni  koji  obijede  čestite,  bezazlene  vjernice,  neka  budu  prokleti  i  na  ovom  i 
na  onom  svijetu;  njih  čeka  patnja  nesnosna  na  Dan  kada  protiv  njih  budu 
svjedočili  jezici  njihovi,  i  ruke  njihove,  i  noge  njihove  za  ono  što  su  radili.  Tog 
Dana  Allah  će  ih  kazniti  kaznom  koju  su  zaslužili  i  oni  će  saznati  da  je  Allah, 
doista,  očigledna  Istina."2 

Autor  djela  El-Keššaf  u  tefsiru  ovih  ajeta  kaže:  "Ako  pretražiš  sav  Kur'an  i 
potražiš  čime  je  Allah  zaprijetio  grješnicima,  vidjet  ćeš  da  Allah  ni  u  kojem  slučaju 
nije  bio  strožiji  od  slučaja  potvore  na  Aišu,  i  ni  o  čemu  nije  objavio  ajete  koji  djeluju 
tako  prijeteće  i  nagovještavaju  tako  žestoku  kaznu,  tako  oštro  kritiziraju,  tako 
krupnim  i  strašnim  zlodjelom  smatraju  to  što  je  počinjeno,  kao  što  je  to  na  različite 
načine  u  ovom  slučaju  objavljeno.  Svaki  ajet  je  dovoljan  sam  za  sebe,  a  bilo  bi 
dovoljno  da  su  objavljena  samo  ova  tri  ajeta:  'Oni  koji  obijede  čestite  vjernice...1, 
do:  'On  je  očita  Istina1.  Samo  ova  tri  ajeta  bila  bi  dovoljna  pouka  jer  su  po  njima 
potvoritelji  prokleti  i  na  ovom  i  na  onom  svijetu,  zapriječeno  im  je  velikom  kaznom 
na  onome  svijetu,  i  njihove  kože,  ruke  i  noge  svjedočit  će  protiv  njih  i  otkrivati  nji- 
hove laži  i  potvore,  i  Allah  će  im  dati  kaznu  kakvu  zaslužuju."3 

13-  Objašnjenje  jednog  od  Allahovih  zakona,  a  to  je  da  Allah  čestitim 
muškarcima  daje  čestite  žene,  a  čestitim  ženama  daje  čestite  muškarce.  Kaže  Allah: 


"Nevaljale  žene  su  za  nevaljale  muškarce,  a  nevaljali  muškarci  su  za  nevaljale 
žene;  čestite  žene  su  za  čestite  muškarce,  a  čestiti  muškarci  su  za  čestite  žene. 


1  Sura  En-Nur,  22. 

2  Sura  En-Nur,  23-25. 

3  Tefsirul-Keššaf,  3/322.  Prema:  Hadisul-Kur'anil-kerim  an  gazevatir-Resul,  1/386. 


(r.  A&jđ  Mufiammeđes-  SaUđSi 

Oni  nemaju  ništa  s  tim  što  o  njima  govore;  njih  čeka  oprost  i  veliko  obilje."1 

14-  Kada  je  Iskrena,  kćerka  Iskrenog,  potvorena,  ljudi  su  bili  podijeljeni  u 
četiri  skupine.2 

Šejh  Abdul-Kadir  Šejbe  el-Hamed  kaže:  "Kada  je  potvorena  Iskrena,  kćerka 
Iskrenog,  ljudi  su  se  podijelili  u  četiri  grupe: 

Prva  grupa:  Oni  koji  su  govorili  samo  dobro,  niti  su  poricali  niti  potvrđivali. 
Većina  ljudi  bila  je  u  ovoj  grupi. 

Druga  grupa:  Oni  koji  su  istog  momenta  porekli  ove  potvore.  To  su  bili  Ebu 
Ejjub  el-Ensari  i  njegova  supruga  Ummu  Ejjub,  radijallahu  anhuma.  Oni  su,  čim  su 
to  čuli,  rekli  daje  to  potvora  i  daje  Aiša  nedužna. 

Treća  grupa:  Jedan  broj  muslimana  nije  ovo  ni  porekao  ni  potvrdio,  ali  su 
prenosili  riječi  potvoritelja  smatrajući  to  nečim  malim,  nečim  za  što  ih  Allah  neće 
kazniti,  jer  onaj  ko  prenosi  riječi  nevjerstva,  nije  nevjernik,  dakle,  ko  samo  prenosi 
riječi  potvore,  nije  potvoritelj.  Od  njih  su  Hamna  bint  Džahš,  Hasan  b.  Sabit  i  Mistah 
b.  Esase. 

Četvrta  grupa:  Oni  koji  su  osmislili  ovu  potvoru.  Na  njihovom  čelu  bio  je 
Allahov  neprijatelj  Abdullah  b.  Ubejj  b.  Selul,  Allah  ga  prokleo. 

Allah  je  ukazao  na  vrijednost  druge  grupe  i  da  su  svi  muslimani  trebali  imati 
takav  stav.  Allah  je  rekao: 

<  0 14  > 

'Zašto,  čim  ste  to  čuli,  nisu  vjernici  i  vjernice  jedni  o  drugima  dobro  pomislili  i 
rekli:  'Ovo  je  očita  potvora!'3 

O  trećoj  skupini  je  kazao  da  nije  trebalo  da  govore  ono  što  su  govorili: 

'Kad  ste  to  jezicima  svojim  prepričavati  stali  i  kad  ste  na  sva  usta  govorili  ono 
o  čemu  niste  ništa  znali,  vi  ste  to  sitnicom  smatrali,  ali  je  ono  Allahu  krupno. 
Zašto  niste,  čim  ste  to  čuli,  rekli:  'Ne  dolikuje  nam  da  o  tome  govorimo,  uzvi- 
šen neka  si  Ti!  To  je  velika  potvora!'4 

Unatoč  tom  grijehu,  Allah  je  ukazao  na  njihovu  vrijednost  i  potvrdio  Mistahu 
hidžru  i  iman.  Kada  se  Ebu  Bekr  zarekao  da  neće  više  udjeljivati  sadaku  Mistahu, 
koji  mu  je  bio  rođak,  Allah  je  objavio: 


1  Sura  En-Nur,  26. 

2  Hadisul-Kur'anil-kerim  an  gazevatir-Resul,  1/387. 

3  Sura  En-Nur,  12. 

4  Sura  En-Nur,  15-16. 


Život  i  đjeto  pos0ednjeg  Vjerovjesnika 

'Neka  se  čestiti  i  imućni  među  vama  ne  zaklinju  da  više  neće  pomagati  rođake 
i  siromahe,  i  one  koji  su  na  Allahovu  putu  rodni  kraj  svoj  napustili;  neka 
prijeđu  preko  toga  i  nek  praštaju!  Zar  vama  ne  bi  bilo  drago  da  i  vama  Allah 
oprosti?  A  Allah  prašta  i  milostiv  je.'1 

Što  se  tiče  četvrte  grupe,  Abdullaha  b.  Ubejja  i  njegovog  društva,  koji  su 
izmislili  ove  laži,  Allah  je  ukazao  na  to  da  će  umrijeti  kao  nevjernici  i  da  im  neće 
oprostiti  i  da  ih  je  prokleo  i  na  ovom  i  na  onom  svijetu."2  Allah  je  rekao: 

"Oni  koji  obijede  čestite,  bezazlene  vjernice,  neka  budu  prokleti  i  na  ovom  i 
na  onom  svijetu;  njih  čeka  patnja  nesnosna  na  Dan  kada  protiv  njih  budu 
svjedočili  jezici  njihovi,  i  ruke  njihove,  i  noge  njihove  za  ono  što  su  radili.  Tog 
Dana  Allah  će  ih  kazniti  kaznom  koju  su  zaslužili  i  oni  će  saznati  da  je  Allah, 
doista,  očigledna  Istina."3 

Sedmo:  Pouke,  propisi  i  lekcije  iz  događaja  potvore 

1-  Allahov  Poslanik  je,  ipak,  samo  čovjek 

Slučaj  potvore  se  desio  kao  dio  Allahove  mudrosti  da  bi  se  ličnost  Vjero- 
vjesnika,  sallallahu  alejhi  ve  sellem,  istakla  kao  čista  i  nepatvorena.  Da  je  Poslanik, 
sallallahu  alejhi  ve  sellem,  izmislio  primanje  Objave,  ne  bi  živio  mjesec  dana  u  tego- 
bi zbog  ove  potvore.  Ovaj  slučaj  pokazao  je  ljudima  sve  ljudske  i  vjerovjesničke 
osobine  Allahovog  Poslanika,  sallallahu  alejhi  ve  sellem. 

Kada  je  spuštena  Objava  o  nevinosti  majke  vjernika  Aiše,  radijallahu  anha, 
odnos  između  nje  i  Allahovog  Poslanika,  sallallahu  alejhi  ve  sellem,  vratio  se  u 
uobičajene  okvire,  svi  su  se  radovali  što  se,  nakon  velikih  neugodnosti,  sve  tako  za- 
vršilo. To  je  dokaz  da  mu  je  Objava,  zaista,  dolazila  od  Allaha,  jer  da  nije  tako, 
tragovi  ove  potvore  zauvijek  bi  ostali  na  duši  Poslanika,  sallallahu  alejhi  ve  sellem,  a 
odrazili  bi  se  i  na  njegov  odnos  prema  Aiši,  radijallahu  anha.  Međutim,  Allah  je  htio 
da  ovo  iskušenje  bude  jak  dokaz  Muhammedovog,  sallallahu  alejhi  ve  sellem, 
vjerovjesništva.4 


1  Sura  En-Nur,  22. 

2  Abdul-Kadir  Šejbe  el-Hamed,  Fikhul-islam  -  Šerhu  Bulugul-meram,  5/9. 

3  Sura  En-Nur,  23-25. 

4  Es-Siretun-Nebevijje  fi  du'U-Mesadiril-aslijje,  str.  441. 

2-  Kazna  za  potvoru  i  njen  značaj  u  očuvanju  časti  muslimana 

Allah  je  htio  da  kroz  slučaj  potvore  pripremi  islamsko  društvo  za  objavljivanje 
propisa  koji  će  pomoći  u  očuvanju  časti  muslimana.  Stoga  je  objavljena  sura  En- 
Nur  koja  govori  o  propisu  za  bludnika  i  bludnicu,  o  ogavnosti  bluda,  dužnostima 
vladara  u  slučaju  kada  jedan  supružnik  optuži  drugog  za  blud,  o  kazni  za  potvori- 
telje  čestitih  vjernica,  koji  nemaju  četiri  svjedoka  itd.1 

Islam  zabranjuje  blud  i  propisuje  za  počinioca  veliku  kaznu.  Također,  zabra- 
njuje sve  što  ka  tom  djelu  vodi,  a  u  to  spada  i  širenje  bestidnih  glasina  i  potvaranje 
vjernica.  To  je  zato  da  se  društvo  očisti  od  bestidnog  govora  jer  mnogo  govora  o 
bludu  čini  taj  grijeh  kod  slušaoca  nečim  beznačajnim,  pa  slabe  duše  mogu  početi 
tražiti  način  da  ga  počine.  Iz  tih  razloga  islamski  šerijat  zabranjuje  potvore  za  blud  i 
potvoriteljima  koji  potvaraju  časne,  čestite  i  čedne  vjernice  i  vjernike,  kao  kaznu 
propisuje  osamdeset  udaraca  bičem  i  zabranjuje  primanje  njihovog  svjedočenja  sve 
dok  se  iskreno  ne  pokaju.2 

Allahov  Poslanik,  sallallahu  alejhi  ve  sellem,  izvršio  je  kaznu  za  potvoru  nad 
Mistahom,  Hasanom  i  Hamnom.  Muhammed  b.  Ishak  i  drugi  prenose  daje  Vjero- 
vjesnik,  sallallahu  alejhi  ve  sellem,  za  potvoru  na  Aišu  bičevao  dva  čovjeka  i  jednu 
ženu:  Mistaha,  Hasana  i  Hamnu.  To  bilježi  Et-Tirmizi.3 

El-Kurtubi  je  rekao:  "Ono  što  je  poznato  iz  predaja  i  među  učenima  jeste  da 
su  kažnjeni  Mistah,  Hasan  i  Hamna,  a  nije  preneseno  da  je  kažnjen  Abdullah  b. 
Ubejj."4 

Postoje  neke  predaje  o  tome  da  je  i  Abdullah  b.  Ubejj  kažnjen,  ali  sve  su 
slabe  i  ne  mogu  se  uzeti  kao  dokaz.5 

Ibnul-Kajjim  navodi  mudrosti  zbog  kojih  nad  Abdullahom  b.  Ubejjom  nije 
izvršena  kazna  za  potvoru: 

a)  Zato  što  je  izvršenje  kazne  olakšanje  i  otkup  od  grijeha  njegovom  počini- 
ocu, a  ovaj  licemjer  nije  dostojan  toga  i  Allah  mu  je  obećao  žestoku  kaznu  na  onom 
svijetu  u  kojoj  će  mu  biti  nadoknađeno  što  nad  njim  nije  izvršena  šerijatska  kazna. 

b)  Zato  što  je  pričao  i  prenosio  ovu  priču  samo  među  svojim  društvom  na 
način  da  se  potvora  nije  mogla  povezati  s  njim. 

c)  Šerijatska  kazna  se  ne  može  izvršiti  ako  ne  postoji  dokaz  ili  priznanje,  a  on 
nije  priznao  niti  se  pojavio  neko  da  posvjedoči  daje  širio  potvoru.  To  je  zato  što  je 
iznosio  potvoru  samo  pred  svojim  društvom,  a  ne  i  pred  iskrenim  vjernicima,  a  nje- 
govi drugovi  nisu  ga  odali. 

d)  Korist  od  njegovog  nekažnjavanja  za  potvoru  veća  je  od  kažnjavanja,  i  nije 


1  Hadisul-Kur'anil-kerim  an  gazevatir-Resul,  1/357. 

2  Muhammed  ez-Zahim,  Asaru  Tatbikiš-šeri'a,  str.  117. 

3  Tefsirul-Kurtubi,  12/197. 

4  Ibid.,  12/201. 

5  Mervijat  gazvetu  Benul-Mustalik,  str.  242. 

kažnjen  za  potvoru  isto  kao  što  nije  ubijen  zbog  čestih  ispada  zbog  kojih  je  zaslužio 
smrt,  zato  da  to  ne  bi  odvratilo  njegov  narod  od  islama. 

Na  kraju  svoga  govora  Ibnul-Kajjim  zaključuje:  "Moguće  je  da  nije  kažnjen 
zbog  svih  ovih  razloga  zajedno."1 

3-  Hasanova  isprika  majci  vjernika 

Allah  je  ukazao  na  to  da  su  se  pokajali  svi  koji  su  učestvovali  u  potvori,  osim 
Abdullaha  b.  Ubejja.  Hasan  b.  Sabit,  radijallahu  anhu,  ispričao  se  za  učešće  u 
potvori  divnim  stihovima,  u  kojima  hvali  Aišu2: 

Allah  Uzvišeni  nek  oprosti  tebi 
koja  si  časna,  iskvarena  nisi 
u  te  sumnje  nema,  poštena  i  čestita  si 
a  jezici  nemarni  ogovaraju  te  ipak. 
Ali  to  što  pričaju  tebi  ne  dolikuje 
već  od  jednog  lažljivca  poteklo  je. 
Ako  bih  o  vama  rekao  nešto  loše 
da  Bog  da  bič  u  ruke  ne  uzeo  više. 
Voljeću  i  pomagati,  sve  dok  sam  živ 
porodicu  Poslanikovu,  društvo  najbolje 
najčasnije  mjesto  njima  pripada 
niko  drugi  takvo  mjesto  nema 
i  niko  nema  od  njih  većeg  ugleda.3 

4-  Propisi  iz  Pohoda  Benul-Mustalik 

a)  Dozvoljeno  je  bez  upozorenja  napasti  one  do  kojih  je  doprla  islamska 

da'va. 

b)  Oslobađanje  od  ropstva  može  biti  vjenčani  dar,  kao  što  je  bio  slučaj  sa 
Džuvejrijom  bint  El-Haris  u  ovoj  bitki. 

c)  Ako  je  čovjek  odlučio  sa  sobom  na  put  povesti  neku  od  supruga,  dozvo- 
ljeno je  da  o  tome  odluči  bacanjem  kocke  ili  izvlačenjem  strelica  među  njima. 

d)  Dozvoljeno  je  porobljavanje  Arapa,  kao  što  se  desilo  u  ovoj  bitki,  i  to  je 
stav  većine  učenjaka.4 

e)  Svi  učenjaci  su  složni  da  je  nevjernik  svaki  onaj  ko  psuje  Aišu,  radijallahu 
anha,  ili  je  potvori  za  blud,  nakon  što  su  objavljeni  jasni  kur'anski  ajeti  o  njenoj 
nevinosti,  jer  se  takvim  mišljenjem  suprotstavlja  Kur'anu.5 


1  Zadul-me'ad,  3/263-264. 

2  Ebu  Šehbe,  Es-Siretun-Nebevijje,  2/263. 

3  Ez-Zehebi,  Tarihul-islam,  El-Megazi,  str.  281. 

4  Eš-Šafi'i,  Kitabul-umm,  4/186. 

5  Šerhu  Sahihu  Musiim,  5/643. 

f)  U  ovoj  bitki  izrečen  je  propis  o  đozvofjenostf  ejakufacije  izvan  ženine  rad- 
nice. Ashabi  su  o  tome  pitali  Poslanika,  sallallahu  alejhi  ve  sellem,  pa  im  je  odgo- 
vorio: "Ne  smeta  da  to  činite.  A  svaki  plod  do  Sudnjeg  dana,  kojem  je  suđeno  da  se 
rodi,  rodit  će  se."1  Većina  učenjaka  smatra  daje  dozvoljeno  učiniti  ovo  uz  dozvolu 
supruge  koja  je  slobodna,  ne  ropk/nja 2 

g)  U  ovom  pohodu  objavljen  je  ajet  o  tejemmumu,  kojim  se  skrenula  pažnja 
na  značaj  namaza  i  da  nedostatak  vode,  koja  je  najvažnije  sredstvo  za  postizanje 
čistoće  koja  je  nužni  uvjet  za  namaz,  nije  zapreka  za  obavljanje  namaza.  Također, 
strah  i  nesigurnost  nisu  opravdanje  za  neobavljanje  namaza.3 


1  Es-Siretun-Nebevijjetus-sahiha,  2/415. 

2  Eš-Ševkani,  Nejlul-evtar,  6/222-224. 

3  Suver  ve  iber  minel-džihadin-Nebevi  fil-Medine,  str.  210-211. 

Prva  tema 
Datum  bitke,  uzroci  i  tok  događaja 

Prvo:  Datum  i  uzroci  odigravanja  bitke 

1-  Datum  odigravanja  bitke 

Većina  historičara  smatra  da  se  Bitka  protiv  saveznika  desila  u  mjesecu 
ševvalu  pete  godine  po  Hidžri.1 

El-Vakidije  rekao:  "Desila  se  u  utorak,  osmog  zul-ka'deta  pete  godine  po 
Hidžri."2 

Ibn  Sa'd  je  rekao:  "Allah  je  uslišao  dovu  Poslanika,  sallallahu  alejhi  ve  sellem,  i 
porazio  saveznike  u  srijedu,  u  mjesecu  zul-ka'de  pete  godine  od  njegove  Hidžre."3 

Od  Ez-Zuhrija,  Malika  b.  Enesa  i  Musaa  b.  Ukbe  prenosi  se  da  se  desila 
četvrte  godine  po  Hidžri.4 

Učenjaci  smatraju  da,  oni  koji  su  rekli  da  se  bitka  desila  četvrte  godine  po 
Hidžri,  računaju  početak  hidžretskog  kalendara  od  mjeseca  muharrema  nakon 
Hidžre,  a  mjesece  između  Hidžre  i  njega,  to  jest  do  mjeseca  rebi'ul-evvela  ne 
računaju  u  period  prije  Hidžre.  To  je  suprotno  stavu  većine  učenjaka  prema  kojima 
hidžretsko  računanje  vremena  počinje  sa  mjesecom  muharremom  one  godine  u 
kojoj  se  desila  Hidžra.5 

Međutim,  Ibn  Hazm  izričito  tvrdi  da  se  ova  bitka  desila  četvrte  godine  po 
Hidžri  jer  je  Ibn  Omer,  radijallahu  anhuma,  rekao  da  ga  je  Poslanik,  sallallahu  alejhi 
ve  seflem,  vratio  iz  Bitke  na  Uhudu,  koja  se,  po  sag/asnosti  učenjaka,  desila  treće 
hidžretske  godine,  jer  je  imao  četrnaest  godina,  dok  je  u  Bitki  protiv  saveznika 
učestvovao  jer  je  imao  petnaest  godina.6 

El-Bejheki,  Ibn  Hadžer  i  drugi,  objašnjavaju  ovo  time  da  je  Ibn  Omer,  radijal- 
lahu anhuma,  u  Bitki  na  Uhudu  bio  na  početku  četrnaeste  godine,  a  u  Bitki  protiv 
saveznika  na  kraju  petnaeste,  što  se  poklapa  sa  stavom  većine  učenjaka.7 

Stavu  većine  učenjaka,  koji  lično  smatram  ispravnim,  priklonio  se  i  Ibnul- 
Kajjim  koji  kaže:  "Prema  ispravnijem  od  dva  mišljenja,  desila  se  pete  godine  po 
Hidžri,  u  mjesecu  ševvalu.  Jer,  svi  učenjaci  se  slažu  da  je  Bitka  na  Uhudu  bila  u 
mjesecu  ševvalu  treće  godine  po  Hidžri,  zatim  je  bila  dogovorena  bitka  na  Bedru, 
sljedeće,  četvrte  godine  po  Hidžri,  na  koju  nevjernici  nisu  došli  zbog  nerodne  godi- 


1  Es-Siretun-Nebevijje  fi  du'il-Mesadiril-aslijje,  str.  443. 

2  El-Vakidi,  Ei-Megazi,  2/440.  Bez  seneda. 

3  Ibn  Sa'd,  Et-Tabekat,  2/65-73.  Spojenog  seneda 

4  El-Bidaje  ven-nihaje,  4/105. 

5  Es-Siretun-Nebevijje  fi  du'il-Mesadiril-aslijje,  str.  443. 

6  Ibn  Hazm,  Dževami'us-sire,  str.  185. 

7  Es-Siretun-Nebevijje  fi  du'il-Mesadiril-asiijje,  str.  444. 


ne,  da  bi  napali  Poslanika,  sallallahu  alejhi  ve  sellem,  pete  godine."1 


2-  Povodi  Bitke  protiv  saveznika 

Židovi  Benu  Nadira  koji  su  se  naselili  u  Hajberu  nakon  izgona  iz  Medine, 
ponijeli  su  sa  sobom  i  mržnju  prema  muslimanima,  i  čim  su  se  udomaćili  u  Hajberu, 
počeli  su  kovati  planove  za  osvetu  muslimanima.  Složili  su  se  da  se  obrate  različitim 
arapskim  plemenima  i  nagovore  ih  na  borbu  protiv  muslimana.  S  ovim  ciljem  ofor- 
mili su  delegaciju  koju  su  činili  Selam  b.  Ebul-Hakik,  Hujejj  b.  Ahtab.  Kinane  b.  Er- 
RebP  b.  Ebul-Hakik,  Huza  b.  Kajs  el-Va'ili  i  Ebu  Ammar.2 

Delegacija  je  postigla  veliki  uspjeh:  pleme  Kurejš  je  pristalo  jer  su  osjećali 
gorčinu  ekonomskog  embarga  koji  su  im  nametnuli  muslimani,  pleme  Gatafan  je 
pristalo  iz  pohlepe  za  medinskim  dobrima,  a  priključila  su  im  se  i  druga  plemena. 

Židovi  su  Mekkelijama  rekli:  "Vaša  je  vjera  bolja  od  Muhammedove  i  vi  ste 
bliži  istini  od  njih."3  O  tome  Allah  kaže: 

"Zar  ne  vidiš  one  kojima  je  dat  dio  Knjige  kako  u  kumire  i  tagute  vjeruju,  a 
onima  koji  ne  vjeruju  govore:  'Ovi  su  na  ispravnijem  putu  od  onih  koji  vje- 
ruju.1 To  su  oni  koje  je  Allah  prokleo,  a  onome  koga  je  Allah  prokleo,  nećeš 
nad  nikoga  ko  bi  mu  pomogao!"4 

Prof.  Vilfenson  smatra  da  su  Židovi  počinili  veliku  grešku  dajući  prednost 
mnogobožačkoj  vjeri  Kurejšija  nad  islamom  koji  poziva  vjerovanju  u  jednog  Boga. 
On  kaže:  "Ono  što  boli  svakog  ko  vjeruje  u  jednog  Boga,  i  muslimana  i  Židova 
podjednako,  jeste  taj  događaj  između  grupe  Židova  i  grupe  kurejšijskih  idolo- 
poklonika, kada  je  ova  grupa  Židova  dala  prednost  kurejšijskoj  vjeri  nad  vjerom 
nosioca  islamske  poslanice."5 

Nema  sumnje  da  je  Kurejšije  obradovala  pohvala  koju  su  čuli  na  račun  svoje 
vjere  i  da  im  je  to  povećalo  elan  te  su  postali  odlučniji  u  borbi  protiv  muslimana,  i 
konačno  su  objavili  svoj  pristanak  i  odluku  da  učestvuju  u  ovom  pohodu  na  Medi- 
nu, pa  je  dogovoren  datum  početka  pohoda.6 

Židovska  delegacija  postigla  je  sa  beduinskim  plemenom  Gatafan  sporazum 
o  arapsko-pagansko-židovskom  vojnom  savezu  protiv  muslimana.  Najvažnije  tačke 
tog  sporazuma  su: 


1  Zadul-me'ad,  2/288. 

2  Ibn  Hišam,  Es-Siretun-Nebevijje,  3/237. 

3  Ali  Mu'ti,  Et-Tarihus-sijasi  vel-askeri,  str.  310. 

4  Sura  En-Nisa\  51-52. 

5  Vilfenson,  Tarihul-Jehud  fi  biladil-Arab,  str.  142. 

6  Ibid.,  str.  310. 

a)  Da  broj  boraca  iz  plemena  Gatafan  u  savezničkim  snagama  bude  šest 
hiljada  vojnika. 

b)  Za  ovu  uslugu  Židovi  iz  Hajbera  će  plemenu  Gatafan  predati  sav  jedno- 
godišnji prihod  hajberskih  datula.1 

Židovska  delegacija  uspjela  se  vratiti  sa  ovog  svog  putovanja  sa  deset  hiljada 
boraca:  četiri  hiljade  iz  reda  Kurejšija  i  njihovih  saveznika  i  šest  hiljada  iz  reda  Gata- 
fana  i  njihovih  saveznika.  Ova  ogromna  sila  ulogorila  se  u  blizini  Medine. 

Drugo:  Obavještajni  podaci  o  savezničkoj  vojsci 

Sigurnosna  služba  islamske  države  bila  je  veoma  oprezna,  te  su  pratili  vijesti 
o  saveznicima  i  njihovim  potezima.  Židovska  delegacija  je  praćena  od  momenta 
njenog  izlaska  iz  Hajbera  i  odlaska  u  Mekku.  Sigurnosna  služba  imala  je  potpune 
informacije  o  sastanku  delegacije  sa  Kurejšijama,  a  zatim  i  sa  Gatafancima. 

Čim  su  ove  informacije  stigle  u  Medinu,  Allahov  Poslanik,  sallallahu  alejhi  ve 
sellem,  odlučio  je  poduzeti  sve  potrebne  mjere  za  odbranu. 

Sazvao  je  hitan  sastanak  sa  zapovjednicima  muslimanskih  snaga,  iz  reda 
muhadžira  i  ensarija,  kako  bi  na  tom  sastanku  razmotrili  ovu  opasnu  situaciju  koja 
je  nastala  usljed  židovskih  podlih  aktivnosti.2 

Selman  el-Farisi,  radijallahu  anhu,  predložio  je  da  se  iskopa  veliki  kanal  koji 
će  spriječiti  ulazak  saveznika  i  Vjerovjesniku,  sallallahu  alejhi  ve  sellem,  se  ideja  veo- 
ma dopala. 

El-Vakidi  prenosi  daje  Selman  rekao:  "Allahov  Poslaniče,  mi  u  Perziji  bismo, 
ako  bismo  se  bojali  upada  konjice  u  grad,  iskopavali  kanal.  Da  li  bi  i  ti  mogao 
iskopati  kanal?"  Muslimanima  se  ova  ideja  veoma  svidjela.3 

Pošto  je  nakon  konsultacija  odlučeno  da  se  iskopa  kanal,  Allahov  Poslanik, 
sallallahu  alejhi  ve  sellem,  otišao  je  sa  nekim  ashabima  da  odredi  najpogodnije 
mjesto,  koje  će  muslimanskoj  vojsci  pružiti  adekvatnu  zaštitu. 

El-Vakidi  navodi  da  je  Allahov  Poslanik,  sallallahu  alejhi  ve  sellem,  uzjahao 
konja,  a  s  njim  u  pratnji  bili  su  i  neki  ashabi  iz  reda  muhadžira  i  ensarija.  Poslanik, 
sallallahu  alejhi  ve  sellem,  odlučio  je  da  mu  pozadinu  čuva  brdo  Sel'e,  a  da  kanal 
iskopa  od  brdašca  El-Mizad  prema  Zubabu  do  kule  Ratidž.  Brdo  Sel'e  je  Poslaniku, 
sallallahu  alejhi  ve  sellem,  i  njegovim  ashabima  pružilo  prirodnu  zaštitu  sleđa.4 

Ovo  je  bio  odličan  izbor  jer  je  jedino  zapadna  strana  Medine  bila  otkrivena  i 
samo  s  te  strane  neprijatelj  je  mogao  prodrijeti  u  grad.  Sa  svih  drugih  strana  Medi- 


1  Muhammed  Ahmed  Bašemil,  Gazvetul-Ahzab,  str.  141. 

2  Ibid.,  str.  144-145. 

3  El-Vakidi,  El-Megazi,  2/444.  Ibn  Sa'd,  Et-Tabekat,  2/66. 

4  El-Mizad  i  Zubab  su  dva  brdašca,  između  njih  i  brda  Sele'  nalazi  se  dolina  Senijetil-Veda'.  Ratidž  je 
jedna  od  medinskih  utvrda  u  vlasništvu  nekih  Židova.  Brdo  Sele' je  jedno  od  najpoznatijih  medinskih 
brda.  Mu'džemul-Buldan,  3/236. 

na  je  imala  prirodnu  zaštitu  i  s  tih  strana  nije  postojala  bojazan  od  neprijateljskog 
upada:  sa  južne  strane  nalazila  se  visoravan  sa  mnoštvom  gusto  zasađenih  palmo- 
vika  koji  su  izgledali  kao  neprobojna  ograda;  sa  istočne  strane  nalazilo  se  krševito 
brdo  Vakim,  a  sa  zapadne  krševito  brdo  El-Vebra,  ova  dva  brda  bila  su  prirodne 
tvrđave.  Sa  jugozapadne  strane  muslimanima  su  leđa  štitile  utvrde  židovskog  ple- 
mena Benu  Kurejza,  koji  su  imali  sporazum  sa  Allahovim  Poslanikom,  sallallahu 
alejhi  ve  sellem,  da  nikoga  ne  podstiču  i  ne  pomažu  protiv  muslimana.1 

To  što  je  Poslanik,  sallallahu  alejhi  ve  sellem,  lično  izašao  u  potragu  za  odgo- 
varajućim mjestom  na  kojem  će  vojska  zauzeti  položaje,  govori  koliko  je  određiva- 
nje položaja  važno  i  da  vojni  položaji  moraju  pružati  elementarnu  zaštitu  vojnicima, 
jer  to  ima  veliki  utjecaj  na  tok  i  rezultat  bitke.2 

Arapi  u  svojim  ratovima  nisu  poznavali  ovakav  način  borbe,  to  je  za  njihovo 
podneblje  bilo  nešto  vrlo  čudno,  stoga  se  Poslanikova  odluka  da  iskopa  kanal 
smatra  vrlo  naprednim  i  inovativnim  potezom  u  tehnikama  ratovanja.  Tom  odlu- 
kom Poslanik,  sallallahu  alejhi  ve  sellem,  postao  je  prvi,  u  historiji  Arapa  i  musli- 
mana, koji  je  upotrijebio  kanal  kao  dio  odbrambene  taktike,  a  sam  taj  potez  bio  je 
nevjerovatno  iznenađenje  za  neprijatelje  islama  i  pokvario  im  je  planove.  Elementu 
iznenađenja  svakako  je  doprinijelo  i  to  što  su  muslimani  ovaj  plan  proveli  u  velikoj 
tajnosti  i  velikom  brzinom. 

Ova  nova  metoda  borbe  djelovala  je  na  slabljenje  borbenog  duha  saveznika  i 
razbijanje  njihovog  jedinstva. 

Treće:  Poslanikova  pažnja  prema  unutrašnjem  stanju 

1-  Sklanjanje  žena  i  djece  na  sigurno 

Saznavši  za  dolazak  savezničkih  snaga,  prije  nego  što  se  zaputio  na  kanal  da 
postavi  vojsku  na  položaje,  Poslanik,  sallallahu  alejhi  ve  sellem,  naredio  je  da  se 
muslimanske  žene,  djeca  i  robinje  sklone  u  utvrde  plemena  Benu  Haris,  kako  ne  bi 
bili  u  opasnosti.  To  je  Poslanik,  sallallahu  alejhi  ve  sellem,  uradio  jer  bezbjednost 
žena  i  djece  ima  veliki  utjecaj  na  borbeni  duh  vojnika,  jer  ako  borac  zna  da  mu  je 
porodica  na  sigurnom,  bit  će  spokojan  i  smirenih  živaca,  neće  biti  zauzet  razmišlja- 
njem o  njima  i  sve  svoje  umne  i  fizičke  sposobnosti  i  kvalitete  stavit  će  u  službu 
nadolazeće  bitke,  u  suprotnom,  doći  će  do  slabljenja  borbenog  duha,  njegovom 
sviješću  ovladat  će  zabrinutost,  a  to  može  uzrokovati  njegovo  povlačenje  iz  borbe, 
što  bi  bilo  katastrofalno  za  sve.3 

2-  Učestvovanje  u  radu  sa  ostalim  ashabima 

Poslanik,  sallallahu  alejhi  ve  sellem,  dijelio  je  sa  svojom  vojskom  teret  posla 


1  El-Abkarijjetul-askerijje  fi  gazevatir-Resul,  str.  442. 

2  El-Kijadetul-askerijje  fi  ahdir-Resui,  str.  426. 

3  Muhammed  Abdul-Kadir  Ebu  Faris,  Gazvetul-Ahzab,  str.  98. 

oko  kopanja  kanala  i  to  je  utjecalo  na  jačanje  unutrašnjih  redova.  Poslanik,  salla- 
llahu  alejhi  ve  sellem,  kao  i  svi  ostali,  učestvovao  je  u  teškom  radu,  svojom  pleme- 
nitom rukom  kopao  je  kanal. 

Ibn  Ishak  kaže:  "Čuo  sam  El-Berra'a  da  kaže:  'Prilikom  priprema  za  Bitku  pro- 
tiv saveznika  vidio  sam  Allahovog  Poslanika,  sallallahu  alejhi  ve  sellem,  kako  preno- 
si zemlju  iz  kanala,  nisam  mogao  vidjeti  kožu  njegovog  stomaka  od  silne  prašine,  a 
stomak  mu  je  bio  veoma  dlakav."'1 

Svojim  neumornim  radom  Allahov  Poslanik,  sallallahu  alejhi  ve  sellem,  pružio 
je  ashabima  lijep  primjer. 

3-  Preuzimanje  najvećeg  tereta  i  solidarnost  sa  ashabima 

Allahov  Poslanik,  sallallahu  alejhi  ve  sellem,  dijelio  je  sa  svojim  ashabima  nji- 
hove tegobe  i  nadanja,  štaviše,  najveće  terete  bi  preuzimao  na  sebe.  Tako  je  u  Bitki 
protiv  saveznika  trpio  glad  više  nego  ostali,  toliko  je  bio  gladan  da  je  na  stomak 
privezao  kamen  ne  bi  li  mu  to  olakšalo.2 

Allahov  Poslanik,  sallallahu  alejhi  ve  sellem,  dijelio  je  patnje  sa  svojim  asha- 
bima, a  kada  je,  nakon  tri  dana  gladovanja,  došao  do  hrane  kojom  će  utoliti  glad, 
nije  ih  zaboravio,  a  o  tome  ćemo  više  reći  kada  budemo  spominjali  ručak  kod  Dža- 
bira  b.  Abdullaha,  radijallahu  anhuma. 

4-  Podizanje  morala  i  unošenje  radosti  među  vojnike 

Kopanje  kanala  bilo  je  popraćeno  velikim  teškoćama,  vrijeme  je  bilo  hladno, 
puhali  su  jaki  vjetrovi,  uvjeti  življenja  bili  su  teški.  Pored  svega  toga,  sa  zebnjom  su 
iščekivali  dolazak  neprijatelja  koji  se  mogao  pomoliti  svakog  trenutka.  Teško  se  ra- 
dilo, ashabi  su  kopali  rukama,  zemlju  su  prenosili  na  leđima,  a  to  je  iziskivalo  snaž- 
nu volju  i  ozbiljnost  u  radu. 

Vjerovjesnik,  sallallahu  alejhi  ve  sellem,  nije  smetnuo  s  uma  da  su  ovi  vojnici 
ljudska  bića,  da  im  je  potreban  odmor  i  veselje,  kako  bi  lakše  podnijeli  navedene 
tegobe,  uz  dodatak  iscrpljujućem  radu.  Stoga  nalazimo  Vjerovjesnika,  sallallahu 
alejhi  ve  sellem,  kako,  prenoseći  zemlju,  pjeva  Ibn  Revvahine  stihove: 
BezAllaha  ne  bismo  na  Pravom  putu  bili 
Nit  sadaku  dijelili  nit  bi1  klanjali 
Gospodaru,  podari  nam  spokoj  Ti 
Na  megdanu  stope  naše  Ti  učvrsti 
Protiv  neprijatelja  koji  na  nas  napao  je 
Oni  samo  smutnju  žele,  at  mi  nećemo  je. 
Na  kraju  stihova  Poslanik  je  otezao  glas.3 


1  Sahihul-Buhari,  El-Megazi,  bab:  Gazvetul-Ahzab,  5/57,  br.  4106. 

2  Muhammed  Ebu  Faris,  Gazvetul-Ahzab,  str.  116-117. 

3  Sahihul-Buhari,  Kitabul-megazi,  bab:  Gazvetul-Hendek,  5/57,  br.  4106. 


fr.  Mja  Muhammedes-  SaOabi 


Od  Enesa,  radijallahu  anhu,  prenosi  se  da  su  Muhammedovi,  sallallahu  alejhi 
ve  sellem,  ashabi  kopajući  kanal  pjevali: 

Zaklesmo  se,  mi  ashabi  Muhammeda 
Na  islam  i  na  džihad  dok  je  života. 

Vjerovjesnik,  sallallahu  alejhi  ve  sellem,  na  to  je  odgovarao: 
MojAllahu,  od  ahiretskoga,  boljeg  života  nema 
pa  Svoj  oprost  podaj  muhadžirima  i  ensarijama. 

U  ovoj  ugodnoj  i  opuštenoj  atmosferi  ashabi  su  lakše  podnosili  teške  uvjete 
rada,  a  ujedno,  to  je  povećavalo  njihov  elan  i  želju  da  završe  svoj  posao  prije  dolas- 
ka neprijatelja.1 

5-  Pokazivanje  razumijevanja  prema  vojnicima  i  dopuštanje  odlaska  radi  ličnih 
obaveza 

Ashabi  su  bili  veoma  pažljivi  u  odnosu  prema  Vjerovjesniku,  sallallahu  alejhi 
ve  sellem,  i  kada  su  imali  neke  važne  obaveze,  tražili  bi  dozvolu  da  odu  i  izvrše  ih,  a 
zatim  bi  se  vraćali  svojim  zaduženjima  na  kanalu,  žudeći  za  činjenjem  dobra  i  nada- 
jući se  Allahovoj  nagradi.  Tim  povodom  Allah  je  objavio: 


"Pravi  vjernici  su  samo  oni  koji  u  Allaha  i  Njegovog  Poslanika  vjeruju,  a  koji 
se,  kad  su  s  njim  na  kakvom  važnom  sastanku,  ne  udaljavaju  dok  od  njega  do- 
puštenje ne  dobiju.  Oni  koji  od  tebe  traže  dopuštenje,  u  Allaha  i  Poslanika 
Njegovog,  doista,  vjeruju.  I  kad  oni  zatraže  dopuštenje  od  tebe  zbog  kakva 
posla  svoga,  dopusti  kome  hoćeš  od  njih,  i  zamoli  Allaha  da  im  oprosti  jer 
Allah  prašta  i  milostiv  je."2 

Ajet  znači:  O  Muhammede,  kada  oni  koji  ne  odlaze  sa  ovog  mjesta  prije  nego 
što  dobiju  tvoje  dopuštenje,  zatraže  dozvolu  od  tebe  da  odu  da  ispune  neke  svoje 
obaveze,  dozvoli  im  odlazak  ako  želiš  i  moli  za  njih  oprost.3 

Ovo  znači  da  je  Vjerovjesnik,  sallallahu  alejhi  ve  sellem,  imao  slobodu,  ako  smatra 
da  je  to  nužno  čovjeku  koji  traži  dozvolu,  a  da  kolektiv  zbog  toga  neće  trpjeti,  da  mu 
dozvoli  udaljavanje,  pa  je  dozvoljavao  ili  zabranjivao  shodno  situaciji  i  općoj  koristi.4 


1  El-Kijadetul-askerijje  fi  ahdir-Resul,  str.  482. 

2  Sura  En-Nur,  62. 

3  Es-Sabuni,  Safvetut-Tefasir,  2/351. 

4  Ibnul-Arebi,  Ahkamul-Kur'an,  3/1410. 

6-  Raspoređivanje  ashaba  u  stražarske  smjene 

Vjerovjesnik,  sallallahu  alejhi  ve  sellem,  rasporedio  je  ashabe  u  stražarske 
patrole  sa  zadatkom  da  spriječe  svakoga  ko  bi  htio  prijeći  kanal.  Muslimani  su 
uspješno  izvršavali  svoju  zadaću  čuvanja  kanala  i  čuvanja  Vjerovjesnika,  sallallahu 
alejhi  ve  sellem,  i  sprečavali  su  svaki  mnogobožački  pokušaj  prodora. 

I  komanda  i  vojnici  bili  su  u  potpunoj  pripravnosti,  jedan  dan  su  proveli  na 
kanalu  od  jutra  do  kasno  u  noć,  propustivši  klanjati  četiri  namaza,  pa  su  ih  klanjali 
naknadno  jer  su  se  čitavo  vrijeme  bez  prestanka  borili  protiv  neprijatelja. 

Alija  b.  Ebu  Talib,  radijallahu  anhu,  uspio  je  sa  grupom  ashaba  odbiti  pokušaj 
Ikrime  b.  Ebu  Džehla,  a  sam  Alija  se  suprotstavio  kurejšijskom  junaku  Amru  b. 
Abdu-Veddu  i  ubio  ga.1 

Grupa  ashaba  pod  zapovjedništvom  Abbada  b.  Bišra  svake  je  noći  držala 
stražu  oko  Poslanika,  sallallahu  alejhi  ve  sellem,  jer  je  Poslanik,  sallallahu  alejhi  ve 
sellem,  bio  je  vrhovni  komandant,  on  je  rukovodio  bitkom,  pravio  planove  i  nadgle- 
dao provođenje  zacrtanog. 

Ovo  su  njegovi  najvažniji  potezi  koje  je  poduzeo  u  ovćj  bitki: 

a)  Nakon  konsultacija  sa  ashabima,  naredio  je  iskopavanje  kanala,  odredio  je 
mjesto  gdje  će  biti  iskopan,  a  to  je  ravnica  sa  sjeverne  strane  Medine,  koja  je  jedina 
strana  oko  Medine  s  koje  nije  postojala  prirodna  zaštita. 

b)  Rukovodio  je  poslovima  oko  kopanja  kanala.  Odredio  je  da  svakih  deset 
ashaba  preuzme  kopanje  dionice  u  dužini  od  četrdeset  laktova,  podijelivši  ih  u  dvije 
grupe  kako  bi  kopali  sa  obje  strane. 

c)  Potpuna  kontrola  dešavanja  na  radilištu,  niko  nije  mogao  napustiti  svoje 
radno  mjesto  bez  Poslanikove,  sallallahu  alejhi  ve  sellem,  dozvole. 

d)  Uspostavio  je  potpunu  kontrolu  nad  kanalom,  podijelivši  zadatke  tako  da 
je  danonoćno  svaki  pedalj  terena  bio  pod  stražom,  kontrolirao  je  izvršavanje 
zadataka,  i  bodrio  vojnike  i  podizao  im  borbeni  duh. 

e)  Zahvaljujući  svojoj  političkoj  vještini,  koja  izvire  iz  njegove  vjerovjesničke 
ličnosti,  uspio  je  stvari  držati  pod  kontrolom  i  izvući  vjernike  iz  ove  neugodne  situ- 
acije u  koju  su  zapali  kada  je  dolaskom  savezničkih  snaga  Medina  i  njena  okolina 
dovedena  u  veliku  opasnost.2  Ali  Poslanik,  sallallahu  alejhi  ve  sellem,  stavio  je 
muslimanske  zapovjednike  pod  svoje  zapovjedništvo  i  to  je  bio  jedan  od  uzroka 
dobijanja  bitke. 


1  Munir  el-Gadban,  Fikhus-siretin-Nebevijje,  str.  504. 

2  El-Kijadetul-askerijje  fi  asrir-Resul,  str.  11. 


Atija  Muhammed es-  Saflafo 

Druga  tema 
Pogoršavanje  situacije  za  muslimane 

Muslimani  su  poduzeli  sve  potrebne  mjere  kako  bi  osigurali  unutrašnji  front  i 
oduprli  se  nadirućim  neprijateljskim  snagama.  Ali,  Allahov  zakon  je  da  nema 
pobjede  bez  iskušenja,  i  što  je  pobjeda  bliža,  iskušenja  su  žešća. 

Iskušenja  s  kojima  su  se  suočili  muslimani  pod  opsadom  su: 

Prvo:  Židovi  krše  sporazum  i  pokušavaju  muslimanima  zabiti  nož  u  leđa 

Muslimani  su  se  plašili  izdaje  židovskog  plemena  Benu  Kurejza  koji  su  živjeli 
na  južnoj  strani  Medine,  jer  bi  u  tom  slučaju  muslimani  bili  između  dvije  vatre: 
Židovi  iz  pozadine,  a  saveznici  sa  ogromnom  vojskom  ispred  njih.  Predvodnik  Žido- 
va iz  plemena  Benu  Nadir  uspio  je  polahko  da  pridobije  Ka'ba  b.  Eseda,  poglavara 
plemena  Benu  Kurejza,  da  se  priključi  saveznicima  u  borbi  protiv  muslimana. 

Među  muslimanima  su  kružile  glasine  da  su  Židovi  Benu  Kurejza  raskinuli 
sporazum.  Poslanik,  sallallahu  alejhi  ve  sellem,  toga  se  i  pribojavao  jer  su  Židovi  na- 
rod koji  ne  poštuje  nikakve  ugovore.  Iz  tog  razloga  Poslanik,  sallallahu  alejhi  ve 
sellem,  zadužio  je  Zubejra  b.  Avvama,  čovjeka  za  teške  zadatke,  da  ispita  infor- 
macije o  njima.  Zubejr  otišao,  izvidio  situaciju  i  vratio  se  sa  ovim  informacijama: 
"Allahov  Poslaniče,  vidio  sam  ih  kako  utvrđuju  svoje  kule  i  pripremaju  put1,  a  skla- 
njaju stoku."2 

Nakon  što  su  prikupljeni  brojni  dokazi  da  su  Benu  Kurejza  pogazili  sporazum, 
Vjerovjesnik,  sallallahu  alejhi  ve  sellem,  poslao  je  Sa'da  b.  Muaza,  Sa'da  b.  Ubadu, 
Abdullaha  b.  Revvahu  i  Huvata  b.  Džubejra,  radijallahu  anhum.  Rekao  im  je:  "Idite  i 
provjerite  je  li  tačno  ono  što  se  priča  o  ovom  narodu:  ako  bude  tačno,  dajte  mi 
znak  koji  ću  samo  ja  shvatiti  i  nemojte  to  širiti  među  svijetom,  a  ako  su  ostali 
privrženi  sporazumu,  proširite  to  među  svijetom."3 

Kada  su  ovi  ashabi  prišli  naselju  Benu  Kurejza,  vidjeli  su  da  su  ovi  prekršili  i 
odbacili  sporazum,  pa  su  se  vratili,  poselamili  Vjerovjesnika,  sallallahu  alejhi  ve 
sellem,  i  rekli  mu:  "Sjećaš  li  se  Adla  i  El-Karre4?"  Iz  tih  riječi  Vjerovjesnik,  sallallahu 
alejhi  ve  sellem,  shvatio  je  da  su  se  Benu  Kurejza  odlučili  na  izdaju.5 

Vjerovjesnik,  sallallahu  alejhi  ve  sellem,  stoički  je  podnio  vijesti  o  njihovoj 
izdaji  i  brzo  reagirao.  U  cilju  povećanja  borbenog  duha  vjernika  i  razaranja  ne- 
prijateljskog fronta,  poslao  je  Selemu  b.  Eslema  na  čelu  dvije  stotine  boraca  i  Zejda 


1  Pripremaju  put  za  lakši  pohod  prema  muslimanskim  položajima,  (op.  a.) 

2  El-Vakidi,  El-Megazi,  2/457. 

3  Ibn  Kesir,  Es-Siretun-Nebevijje,  3/199. 

4  Dva  ogranka  plemena  Huzejl  koji  su  kod  bunara  Zatir-Redži'  iznevjerili  ashabe  i  mučki  ih  napali. 

5  El-Bidaje  ven-nihaje,  4/95. 

b.  Hariseta  na  čelu  tri  stotine,  da  patroliraju  Medinom  uzvikujući  tekbire  kako  bi 
preplašili  pleme  Benu  Kurejza. 

Za  to  vrijeme  pleme  Benu  Kurejza  već  se  bilo  priključilo  saveznicima  kojima 
su  poslali  dvadeset  deva  natovarenih  datulama,  pšenicom  i  smokvama  da  bi  ih  time 
pomogli  i  podstaknuli  na  ostanak,  ali  muslimani  su  uspjeli  zaplijeniti  pošiljku  i  po- 
slati je  Vjerovjesniku,  sallallahu  alejhi  ve  sellem,  kao  ratni  plijen.1 

Drugo:  Jaka  opsada,  povlačenje  licemjera  i  širenje  dezinformacija 

Nakon  što  se  pleme  Benu  Kurejza  pridružilo  saveznicima,  pojačana  je  opsada, 
a  muslimani  su  zapali  u  nezavidnu  situaciju.  Evo  kako  Allah  opisuje  tu  neugodnu 
situaciju  u  kojoj  su  se  našli  muslimani  i  strah  koji  su  osjećali  u  tim  kritičnim  trenucima: 

"Kad  su  vam  došli  i  odozgo  i  odozdo,  kad  su  vam  oči  razrogačene  bile,  a  duša 
došla  do  grkljana,  i  kad  ste  o  Allahu  svašta  pomišljali.  Tada  su  vjernici  bili  u 
iskušenje  stavljeni  i  ne  mogu  biti  gore  potreseni."2 

Ali,  i  pored  toga,  vjernici  su  bili  uvjereni  u  Allahovu  podršku.  Kaže  Allah  Uzvišeni: 

"A  kad  su  vjernici  saveznike  ugledali,  rekli  su:  'Ovo  je  ono  što  su  nam  Allah  i 
Poslanik  Njegov  obećali,  i  Allah  i  Poslanik  Njegov  istinu  su  govorili.11'3 

S  druge  strane,  licemjeri  su  se  povukli  iz  bitke.  Koliki  je  bio  njihov  strah 
najbolje  svjedoče  riječi  jednog  od  njih,  Mu'teba  b.  Kušejra,  iz  plemena  Benu  Amr  b. 
Avf:  "Muhammed  nam  je  bio  obećao  da  ćemo  osvojiti  blaga  Kisre  i  Kajsara,  a  mi 
nismo  sigurni  da  izađemo  napolje  radi  obavljanja  nužde." 

Neki  od  njih  tražili  su  dozvolu  da  se  vrate  svojim  kućama  pod  izgovorom  da 
su  im  kuće  nezaštićene. 

Ovo  njihovo  ponašanje  bilo  je  uznemirujuće,  kukavički  i  izdajnički  prema  vjerni- 
cima. 

U  nekim  predajama  slabe  vjerodostojnosti  navode  se  njihove  riječi  koje  odišu 
cinizmom,  nepravdom  i  izdajstvom4,  ali  Kur'an  daje  precizniju  predstavu5  o  njima: 


1  Es-Siretul-Halebijje,  5/232. 

2  Sura  El-Ahzab,  10-11. 

3  Sura  El-Ahzab,  22. 

4  Et-Taberani,  El-Mu'džemul-kebir,  11/376.  Medžme'uz-zeva'id,  6/131. 

5  Es-Siretun-Nebevijjetus-sahiha,  2/424. 


Alija  Muhammed es-  SaOaSi 


"Kad  su  neki  među  njima  rekli:  'O  stanovnici  Jesriba,  ovdje  vam  nema  stanka, 
zato  se  vratite1,  a  drugi  među  njima  tražili  su  dopuštenje  od  Vjerovjesnika  i 
govorili:  'Kuće  su  naše  nezaštićene!1,  a  nisu  bile  nezaštićene,  već  su  oni  samo 
htjeli  umaći.  A  da  su  im  s  raznih  strana  prodrli  i  da  su  potom  od  njih  zatražili 
da  opet  postanu  mnogobošci,  oni  bi  to,  ne  dvoumeći  se  oko  toga,  brzo  učinili, 
a  bili  su  se  još  prije  Allahu  obavezali  da  neće  uzmicati  -  a  za  Allahu  datu 
obavezu  bit  će  se  pitano.  Reci:  'Ako  bježite  od  smrti  ili  pogibije,  bježanje  vam 
neće  pomoći,  opet  ćete  samo  kratko  uživati.1  Reci:  'Ko  će  vas  od  Allaha 
zaštititi  ako  On  hoće  da  vas  zlo  snađe,  ili,  ko  vam  može  nauditi  ako  On  želi  da 
vam  milost  ukaže?'  Osim  Allaha,  oni  neće  naći  sebi  ni  zaštitnika  ni  pomagača. 
Allah  dobro  zna  one  među  vama  koji  su  druge  zadržali  i  prijateljima  svojim 
govorili:  'Priključite  se  nama!',  a  samo  su  neki  u  boj  išli  škrtareći  prema  vama. 
A  kad  zavlada  strah,  vidiš  ih  kako  gledaju  u  tebe  kolutajući  očima  kao  pred 
smrt  onesviješteni.  Čim  strah  mine,  oni  vas  psuju  svojim  oštrim  jezicima,  škrti 
da  učine  bilo  kakvo  dobro.  Oni  ne  vjeruju,  i  zato  će  Allah  djela  njihova  poniš- 
titi; a  to  je  Allahu  lahko.  Oni  misle  da  saveznici  još  nisu  otišli.  A  kad  bi 
saveznici  ponovo  došli,  najdraže  bi  im  bilo  da  su  među  beduinima  u  pustinji  i 
da  se  raspituju  za  vas;  a  da  s  vama  ostanu,  malo  bi  se  borili."1 

Navedeni  ajeti  ukazuju  na  licemjerje  i  strah  koji  iz  njega  proizlazi,  nepovje- 
renje prema  Allahu  u  kritičnim  situacijama,  suprotstavljanje  Allahu  umjesto  obraća- 
nja Njemu  za  pomoć.  Međutim,  nisu  se  zaustavili  samo  na  pokvarenim  ubjeđe- 
njima,  nego  su  to  popratili  izdajničkim  djelima  i  širenjem  dezinformacija.  Tražili  su 
od  Poslanika,  sallallahu  alejhi  ve  sellem,  dopuštenje  da  napuste  radno  mjesto  i  vojni 
položaj  pravdajući  se  bezvrijednim  izgovorima,  kao  time  da  su  im  kuće  nezaštićene 
od  neprijateljskog  napada,  a  ustvari  su  željeli  pobjeći  od  smrti  jer  su  bili  slabog 
imana  i  obuzeti  strahom,  čak  su  i  druge  podsticali  na  ostavljanje  položaja  i  odlazak 


1  Sura  El-Ahzab,  13-20. 

kućama  ne  poštujući  imanske  i  islamske  dužnosti.1 

Mnogobožački  pokušaji  da  prodru  preko  kanala  postajali  su  sve  češći,  svake 
noći  veliki  broj  njihovih  konjanika  prilazio  je  kanalu  i  sve  do  jutra  pokušavao  ga 
preskočiti. 

Halid  b.  Velid  pokušao  je  sa  grupom  konjanika  prijeći  kanal  na  jednom 
uskom  dijelu,  ali  je  Usejd  b.  Hudajr  na  čelu  dvije  stotine  konjanika  pratio  njihovo 
kretanje.  Desio  se  manji  okršaj  u  kojem  je  poginuo  Et-Tufejl  b.  En-Nu'man,  kojeg  je 
ubio  Hamzin  ubica  Vahšijj  kada  gaje  pogodio  kopljem  preko  kanala.2 

Hibban  b.  El-Araka  uspio  je  strijelom  preko  kanala  pogoditi  Sa'da  b.  Muaza  u 
središnju  venu  na  ruci  i  tom  prilikom  je  rekao:  "Uzmi  ovo  od  Ibnul-Araka!" 

Kada  je  pogođen,  Sa'd  b.  Muaz  je  rekao:  "Allahu  moj,  ako  će  još  biti  rata 
protiv  Kurejšija,  poživi  me  da  u  njemu  učestvujem,  jer  mi  je  najdraže  da  vodim 
džihad  protiv  naroda  koji  je  porekao  i  protjerao  Tvoga  Poslanika!  Allahu  moj,  a  ako 
više  neće  biti  rata  između  nas  i  njih,  učini  ovo  šehidskom  smrću,  ali  me  ne  usmrti 
dok  mi  oči  ne  vide  poraz  Benu  Kurejza!"3 

Allah  je  uslišao  dovu  ovog  dobrog  roba  koji  će  presuditi  plemenu  Benu  Kurejza. 

Nakon  ovog  okršaja,  mnogobožačka  četa  se  uputila  ka  štabu  Allahovog 
Poslanika,  sallallahu  alejhi  ve  sellem,  zapodjenula  se  borba  koja  je  trajala  sve  do 
navečer,  a  nevjernička  četa  je  posebno  navaljivala  u  ikindijskom  vremenu  tako  da 
Vjerovjesnik,  sallallahu  alejhi  ve  sellem,  i  ashabi  nisu  imali  vremena  da  obave  na- 
maz. Tek  navečer  se  ova  četa  povukla.  Allahov  Poslanik,  sallallahu  alejhi  ve  sellem, 
uputio  je  dovu:  "Allah  vatrom  ispunio  njihove  kuće  i  kabure,  jer  su  nam  onemo- 
gućili da  klanjamo  ikindiju,  srednji  namaz,  prije  zalaska  sunca."4 

Treće:  Poslanikov  pokušaj  postizanja  sporazuma  sa  plemenom  Gatafan 
radi  popuštanja  opsade  i  ubacivanje  glasina  u  neprijateljske  redove 

1-  Poslanikova  pregovaračka  politika  sa  gatafanskim  plemenom 

Poslanik,  sallallahu  alejhi  ve  sellem,  u  maniru  vrsnog  političara,  odabrao  je 
upravo  pleme  Gatafan  da  bi  s  njima  pokušao  sklopiti  sporazum  o  nenapadanju 
ponudivši  im  materijalnu  nadoknadu  jer  je  znao  da  iza  njihovog  napada  na  Medinu 
ne  stoje  nikakvi  politički  ili  vjerski  razlozi,  nego  isključivo  želja  za  pljačkom  medin- 
skih  dobara  nakon  njenog  osvajanja.  Stoga  Poslanik,  sallallahu  alejhi  ve  sellem,  nije 
ni  pokušao  stupiti  u  kontakt  sa  židovskim  vođama  Hujejjom  b.  Ahtabom  i  Kinane- 
tom  b.  Er-Rebi'om,  niti  sa  kurejšijskim  vođom  Ebu  Sufjanom  b.  Harbom,  jer  oni  se 
nisu  vodili  materijalnim  interesom  nego  prvenstveno  političkim  i  vjerskim,  koji  se 
ogleda  u  rušenju  islama  do  temelja. 


1  Es-Siretun-Nebevijjetus-sahiha,  2/245. 

2  Hadisul-Kur'anil-kerim  an  gazevatir-Resul,  2/424. 

3  Sahihu  Muslim,  Kitabul-džihad  ves-sijer,  bab:  Ihradžul-Jehud,  3/1389,  br.  1769. 

4  Sahihul-Buhari,  Kitabul-megazi,  bab:  Gazvetul-Hendek,  5/58,  br.  4111. 

Stoga  se  obratio  Gatafancima  koji  bez  dvoumljenja  prihvatiše  Vjerovjesni- 
kovu,  sallallahu  alejhi  ve  sellem,  ponudu.1 

Gatafanske  vođe  Ujejne  b.  Hisn  i  Haris  b.  Avf  odazvali  su  se  Vjerovjesni- 
kovom,  sallallahu  alejhi  ve  sellem,  pozivu  i,  sa  nekolicinom  svojih  ljudi  od  povjere- 
nja, tajno  došli  na  sastanak  sa  Poslanikom,  sallallahu  alejhi  ve  sellem,  u  njegov  štab 
iza  kanala,  gdje  su  se  vodili  pregovori  o  sporazumu  o  miru  između  njega  i  Gata- 
fana. 

Najvažnije  tačke  sporazuma: 

a)  Poseban  sporazum  o  miru  između  muslimana  i  plemena  Gatafan  koji  su 
dio  savezničkih  snaga. 

b)  Pleme  Gatafan  se  obavezuje  na  prestanak  svih  vojnih  aktivnosti  protiv 
muslimana,  naročito  u  ovom  trenutku. 

c)  Gatafan  će  okončati  opsadu  i  povući  svoje  snage  u  svoje  područje. 

d)  U  zamjenu  za  to  muslimani  se  obavezuju  isplatiti  plemenu  Gatafan  trećinu 
medinskih  plodova  svih  vrsta,  i  to  samo  jedne  godine.  Bilježi  El-Vakidi  daje  Posla- 
nik, sallallahu  alejhi  ve  sellem,  dvojici  gatafanskih  lidera  rekao:  "Ako  vam  dam 
trećinu  prinosa  medinskih  datula,  da  li  pristajete  da  povučete  svoje  snage  i  napusti- 
te saveznike?"  Rekli  su:  "Želimo  pola  medinskih  datula."  Međutim,  Vjerovjesnik, 
sallallahu  alejhi  ve  sellem,  odbio  je  dati  više  od  trećine  i  na  koncu  su  pristali  na  to,  a 
bili  su  došli  sa  desetericom  ljudi  iz  svoga  plemena.2 

S  vojne  tačke  gledišta,  prihvatanje  Poslanikove,  sallallahu  alejhi  ve  sellem, 
ponude  od  strane  gatafanskih  vođa  znači  daje  njihovo  pleme  izašlo  s  jasnim  ciljem 
i  samo  taj  cilj  ih  je  motivirao  na  borbu,  tako  da  nema  sumnje  da  bi,  nestankom  tog 
cilja,  vojnik  izgubio  dvije  trećine  borbene  sposobnosti  i  da  bi  to  oslabilo  njegov 
borbeni  duh3.  Na  ovaj  način  Poslanik,  sallallahu  alejhi  ve  sellem,  uspio  je  podijeliti  i 
oslabiti  savezničke  snage. 

Vjerovjesnik,  sallallahu  alejhi  ve  sellem,  pokazao  je  u  ovim  pregovorima  kako 
se  rješavaju  krizne  situacije,  kako  bi  muslimanskim  generacijama  bile  lekcija  za  sva 
vremena  o  tome  kako  se  treba  ponašati  u  teškim  situacijama.4 

Međutim,  prije  konačnog  sklapanja  sporazuma  o  miru  sa  plemenom  Gatafan, 
Allahov  Poslanik,  sallallahu  alejhi  ve  sellem,  savjetovao  se  sa  ashabima  i  njihovo 
mišljenje  bilo  je  da  Gatafancima  ne  treba  dati  ništa  od  plodova  Medine.  Sa'd  b. 
Muaz  i  Sa'd  b.  Ubade  rekli  su:  "Allahov  Poslaniče,  tražiš  li  da  to  uradimo  jer  ti  to 
želiš,  ili  je  to  Allahova  naredba  koju  moramo  izvršiti,  ili  je  nešto  što  činiš  radi  nas?" 
Allahov  Poslanik,  sallallahu  alejhi  ve  sellem,  rekao  je:  "Radim  to  zbog  vas!  Tako  mi 
Allaha,  radim  ovo  jer  vidim  kako  su  se  Arapi  okupili  protiv  vas,  sa  svih  strana  vas 


1  Muhammed  Bašemil,  Gazvetul-Ahzab,  str.  201. 

2  El-Vakidi,  El-Megazi,  2/377. 

3  El-Kijadetul-askerijje  fi  ahdir-Resul,  str.  413. 

4  Muhammed  Sadik  Urdžun,  Muhammed  Resulullah,  4/176. 

okružuju,  pa  želim  da  ih  odvratim  od  vas  za  neko  vrijeme." 

Sa'd  b.  Muaz  je  rekao:  "Allahov  Poslaniče,  dok  smo  mi  i  oni  bili  mnogobošci  i 
obožavali  idole,  a  Allaha  nismo  poznavali  niti  smo  Ga  obožavali,  oni  se  nisu  nadali 
da  jedu  njene  plodove  osim  ako  ih  domaćin  počasti  ili  ako  kupe!  Zar  sad,  nakon  što 
nas  je  Allah  počastio  islamom  i  uputio  nas  i  dao  nam  ponos  s  tobom  i  islamom,  da 
im  dajemo  naš  imetak!?  Ne  treba  nam  to,  i  Allaha  mi,  jedino  što  ćemo  im  dati  jeste 
sablja,  pa  dok  Allah  ne  presudi  između  nas  i  njih!" 

Vjerovjesnik,  sallallahu  alejhi  ve  sellem,  rekao  je:  "Kako  želiš!" 

Potom  je  Sa'd  b.  Ubade  uzeo  spis,  izbrisao  ono  što  je  bilo  napisano  i  rekao: 
"Neka  nas  napadnu!"1 

Odgovor  ove  dvojice  ensarijskih  vođa  pokazuje  da  su  bili  potpuno  predani 
Allahu  i  krajnje  obazrivi  u  odnosu  prema  Vjerovjesniku,  sallallahu  alejhi  ve  sellem,  i 
potpuno  mu  pokorni.  Pitanje  pregovora  sa  Gatafanom  svrstali  su  u  tri  kategorije: 

Prva  kategorija:  Da  je  to  Allahova  naredba  i  u  tom  slučaju  nema  mjesta  za 
izražavanje  ličnog  mišljenja,  nego  moraju  biti  pokorni  i  zadovoljni. 

Druga  kategorija:  Da  je  to  lično  mišljenje  Allahovog  Poslanika,  sallallahu 
alejhi  ve  sellem,  i  nešto  što  bi  on  lično  volio.  U  tom  slučaju  daju  prednost  njegovom 
mišljenju  nad  svojim  i  pokorit  će  mu  se. 

Treća  kategorija:  Daje  to  nešto  što  Poslanik,  sallallahu  alejhi  ve  sellem,  čini  iz 
samilosti  prema  ashabima,  i  u  ovom  slučaju  oni  su  spremni  dati  svoje  mišljenje. 

Nakon  što  je  Poslanik,  sallallahu  alejhi  ve  sellem,  obojici  dao  do  znanja  daje 
u  pitanju  treća  kategorija,  tek  tada  je  Sa'd  b.  Muaz  dao  snažan  odgovor  koji  je  slo- 
mio gatafanske  vođe.  Sa'd  im  je  dao  do  znanja  da  se  ensarije  pred  njima  nisu 
ponižavale  dok  su  bili  u  paganstvu,  pa  kako  da  to  učine  sada  kada  ih  je  Allah  uzdi- 
gao islamom. 

Vjerovjesniku,  sallallahu  alejhi  ve  sellem,  svidio  se  ovaj  odgovor  u  kojem  je 
čitao  visok  borbeni  duh  ensarija  te  je,  stoga,  prekinuo  započete  pregovore  sa  Gata- 
fanom.2 

Poslanikove,  sallallahu  alejhi  ve  sellem,  riječi:  "Vidim  kako  su  se  Arapi  okupili 
protiv  vas,  sa  svih  strana  vas  okružuju,  pa  želim  da  ih  odvratim  od  vas  za  neko  vrije- 
me", dokaz  su  da  je  Allahov  Poslanik,  sallallahu  alejhi  ve  sellem,  ovim  potezom 
imao  za  cilj  razjediniti  neprijatelje.  Muslimani  iz  toga  mogu  naučiti  sljedeće: 

a)  da  pronalaze  slabe  tačke  neprijatelja; 

b)  od  strateških  ciljeva  muslimanskog  vodstva  jeste  učiniti  neutralnim  onoga 
koga  takvim  mogu  učiniti.  Muslimansko  vodstvo  mora  se  oslanjati  na  fetve,  primje- 
njivati princip  šure  i  mora  voditi  računa  da  donosi  odluke  koje  su  od  koristi  islamu 
u  sadašnjosti  i  u  budućnosti.3 


1  El-Bidaje  ven-nihaje,  4/106. 

2  El-Humejdi,  Et-Tarihul-islami,  6/125. 

3  Es-Esas  fis-sunne,  2/687. 

Kroz  savjetovanje  sa  ashabima,  Poslanik,  sallallahu  alejhi  ve  sellem,  pokazuje 
nam  da  je  njegov  stil  rukovođenja  da  u  svim  vojnim  pitanjima,  koja  se  tiču  zajed- 
nice, saziva  šuru  radi  postizanja  dogovora,  a  ne  nameće  mišljenje  jednog  čovjeka 
makar  taj  čovjek  bio  on  sam,  ukoliko  se  radi  o  pitanju  o  kojem  nije  ništa  objavljeno 
nego  je  prepušteno  razmišljanju.1 

Poslanikovo,  sallallahu  alejhi  ve  sellem,  prihvatanje  odluke  ashaba  da  odbiju 
ovaj  sporazum  ukazuje  na  to  da  ako  vođa  želi  biti  uspješan,  između  njega  i  vojske 
mora  vladati  povjerenje,  mora  postojati  obostrano  poštivanje  i  uvažavanje  stavova. 

Poslanikov,  sallallahu  alejhi  ve  sellem,  pokušaj  sklapanja  sporazuma  sa  gata- 
fanskim  vođama  spada  u  domen  šerijatske  politike  koja  počiva  na  interesu  musli- 
mana, shodno  mišljenju  njihovog  vodstva.2 

Stav  ashaba  spram  ovog  sporazuma  sadrži  tri  značenja: 

a)  Muslimani  imaju  moralno  pravo  na  iznošenje  stavova  i  učestvovanje  u 
dogovaranju  oko  svih  bitnih  pitanja  za  zajednicu. 

b)  Ovaj  stav  otkriva  suštinu  muslimanskog  odnosa  prema  Allahu,  Poslaniku, 
sallallahu  alejhi  ve  sellem,  i  islamu. 

c)  Pokazuje  da  se  muslimani  odlikuju  visokim  borbenim  duhom  koji  im  daje 
snagu  da  iz  najneugodnijih  situacija  izađu  kao  pobjednici  i  da  poraze  neprijatelja 
ma  koliko  brojan  i  snažan  bio,  i  ma  koliko  imao  saveznika.3 

2-  Poslanik  je  nastojao  izazvati  razdor  u  redovima  neprijatelja 

Vjerovjesnik,  sallallahu  alejhi  ve  sellem,  služio  se  ubacivanjem  sumnji  i  šire- 
njem propagande  kako  bi  saveznici  izgubili  međusobno  povjerenje  i  solidarnost. 
Bio  je  svjestan  da  među  njima  postoje  pukotine  pa  je  nastojao  otkriti  ih  i  povećati. 
Već  je  bio  uspio  poljuljati  odlučnost  plemena  Gatafan  i  primamiti  ih  nuđenjem 
plodova  Medine,  a  sada  mu  je  Allah  poslao  Nu'ajma  b.  Mes'uda  iz  plemena  Gata- 
fan, koji  je  pred  Allahovim  Poslanikom,  sallallahu  alejhi  ve  sellem,  primio  islam  i 
rekao:  "Allahov  Poslaniče,  moje  pleme  još  ne  zna  da  sam  primio  islam,  pa  mi  naredi 
šta  želiš  da  učinim!"  Poslanik,  sallallahu  alejhi  ve  sellem,  rekao  je:  "Ti  si  jedan  čov- 
jek, i  ako  možeš,  odvrati  ih  od  nas,  jer  rat  je  varka."4 

Nu'ajm  je,  po  Vjerovjesnikovom,  sallallahu  alejhi  ve  sellem,  naređenju,  posi- 
jao sjeme  sumnje  među  saveznicima:  Židove  je  nagovorio  da  traže  od  Kurejšija  da 
im  predaju  nekoliko  ljudi  kao  zalog  da  neće  pobjeći  i  ostaviti  ih,  a  Kurejšijama  je 
rekao  da  će  Židovi  tražiti  od  njih  nekoliko  ljudi  koje  namjeravaju  predati  musli- 
manima u  zamjenu  za  obnavljanje  sporazuma  o  miru.  Ova  priča  je  poznata  i  jasno 


1  El-Abkarijetul-askerijje  fi  gazevatir-Resul,  str.  414. 

2  El-Kijadetul-askerijje  fi  ahdir-Resul,  str.  414. 

3  El-Kijadetul-askerijje  fi  ahdir-Resul,  str.  415-416. 

4  El-Bidaje  ven-nihaje,  4/113. 

je  da  ne  proturječi  pravilima  šerijatske  politike  jer  -  rat  je  varka.1 

Nu'ajmova  varka  bila  je  veoma  uspješna  jer  je  izazvala  nepovjerenje  među 

saveznicima,  stoje  slomilo  njihovu  snagu  i  smanjilo  odlučnost. 
Razlozi  uspjeha  Nu'ajmove  varke: 

a)  Niko  od  saveznika  nije  znao  daje  primio  islam  pa  su  svi  imali  povjerenja  u 
njega  i  vjerovali  njegovim  savjetima. 

b)  Zastrašio  je  pleme  Benu  Kurejza  podsjećajući  ih  na  ono  što  se  desilo  sa 
plemenom  Benu  Nadir,  dajući  im  do  znanja  da  ih,  ako  nastave  rat  protiv  Poslanika, 
sallallahu  alejhi  ve  sellem,  čeka  takva  sudbina.  Ovo  je  odigralo  ključnu  ulogu  u 
promjeni  njihovog  plana  da  napadnu  muslimane. 

c)  Uspio  je  nagovoriti  svaku  od  ovih  strana  da  ne  kazuje  drugoj  strani  šta  im 
je  rekao.  To  je  bio  garant  uspjeha  njegovog  zadatka,  jer  da  su  te  strane  otkrile  šta 
je  rekao  svakoj  od  njih,  njegova  misija  bi  propala. 

Tako  je  Nu'ajm  b.  Mes'ud  odigrao  značajnu  ulogu  u  Bitki  protiv  saveznika.2 


Treća  tema 

Dolazi  pobjeda  od  Allaha  i  Kur  an  opisuje  stanje  saveznika 

Prvo:  Poslanikove  skrušene  molitve  i  dolazak  pobjede  od  Allaha 

Allahov  Poslanik,  sallallahu  alejhi  ve  sellem,  bio  je  predan  dovama  i  traženju 
pomoći  od  Allaha,  naročito  u  bitkama.  Kada  je  stanje  muslimana  postalo  teže  nego 
ikada  prije  i  duša  doprla  do  grla  i  kada  su  bili  teško  potreseni,  obratili  su  se  Posla- 
niku: "Allahov  Poslaniče,  ima  li  kakva  dova  da  je  učimo,  jer  je  duša  doprla  do  grla?" 
Rekao  je:  "Da,  recite:  'Allahu  naš,  pokrij  naše  sramote  i  strah  nam  zamijeni  sigur- 
nošću!"'3 

U  dva  Sahiha  navodi  se  da  je  Abdullah  b.  Ebu  Evfa  rekao:  "Allahov  Poslanik, 
sallallahu  alejhi  ve  sellem,  dovio  je  protiv  saveznika  sljedećim  riječima:  "Allahu  moj, 
koji  si  objavio  Knjigu  i  koji  brzo  račune  svodiš,  porazi  saveznike!  Allahu  moj,  porazi 
ih  i  potresi!"4 

Allah  je  uslišao  njegovu  dovu  i  počeli  su  se  nazirati  radosni  vjesnici.  Allah  ih 
je  porazio  Svojom  snagom  i  moći,  potresao  je  njihova  tijela  i  srca,  ubacio  razdor  u 
njihov  skup,  poslao  na  njih  hladan  vjetar,  u  njihova  srca  ulio  strah  i  poslao  na  njih 


1  Es-Siretun-Nebevijjetus-sahiha,  2/430. 

2  El-Kijadetul-askerijje  fi  ahdir-Resul,  str.  477. 

3  Ahmed,  Musned,  4/18. 

4  Sahihul-Buhari,  Kitabul-megazi,  bab:  Gazvetul-Ahzab,  5/59,  br.  4114. 

svoje  vojske.  Allah  je  rekao: 


"O  vjernici,  sjetite  se  Allahove  blagodati  prema  vama  kada  su  do  vas  vojske 
došle,  pa  smo  Mi  protv  njih  vjetar  poslali,  i  vojske  koje  vi  niste  vidjeli  -  a  Allah 
dobro  vidi  ono  što  vi  radite."1 

To  stoje  Allahov  Poslanik,  sallallahu  alejhi  ve  sellem,  dovio  svome  Gospodaru 
i  na  Njega  se  oslanjao,  nije  u  koliziji  sa  ispunjavanjem  uzroka.  Allahov  Poslanik, 
sallallahu  alejhi  ve  sellem,  u  ovoj  se  bitki  ponašao  u  skladu  sa  Allahovim  zakonom  o 
nužnom  poduzimanju  uzroka,  uložio  je  ogromne  napore  u  razbijanju  savezničkog 
jedinstva,  probijanju  opsade  i  drugih  stvari  koje  smo  već  spomenuli.2 

Allahov  Poslanik,  sallallahu  alejhi  ve  sellem,  učio  nas  je  zakonu  o  poduzima- 
nju uzroka  uz  nužno  obraćanje  Allahu  i  iskren  ibadet,  jer  nikakva  snaga  ne  koristi 
bez  skrušenog  obraćanja  Allahu  i  velike  posvećenosti  dovama  i  traženju  izbavljenja 
od  Njega. 

Dova  i  skrušeno  obraćanje  Allahu  su  djela  koja  je  Allahov  Poslanik,  sallallahu 
alejhi  ve  sellem,  konstantno  činio  tokom  svog  života.3 

Drugo:  Praćenje  savezničkog  povlačenja 

Allahov  Poslanik,  sallallahu  alejhi  ve  sellem,  pratio  je  stanje  među  saveznici- 
ma. Želio  je  da  izbliza  sazna  šta  se  dešava  među  njima,  pa  je  upitao:  "Ko  će  mi 
donijeti  vijesti  o  neprijatelju,  Allah  će  učiniti  da  bude  sa  mnom  na  Sudnjem  danu?" 
Poslanik,  sallallahu  alejhi  ve  sellem,  poslužio  se  poticajem,  ali  kako  se,  i  nakon  što  je 
tri  puta  ponovio  pitanje,  niko  nije  javio,  izdao  je  odlučno  naređenje:  "Ustani,  Huzej- 
fe,  i  donesi  nam  vijesti  o  neprijatelju,  ali  nemoj  uraditi  ništa  čime  ćeš  ih  izazvati 
protiv  mene."4 

Ovo  nas  uči  da  uspješan  vođa  koristi  metodu  poticaja  i  ohrabrivanja  vojnika 
na  izvršavanje  zadataka,  a  da  samo  u  slučaju  nužde  traži  bespogovorno  izvršavanje 
naređenja. 

Huzejfe  kazuje:  "Krenuo  sam  osjećajući  toplinu  kao  da  se  nalazim  u  kupatilu. 
Ugledao  sam  Ebu  Sufjana  kako  grije  leđa  kod  vatre,  stavio  sam  strijelu  u  luk  i  kada 
sam  htio  da  je  odapnem,  sjetio  sam  se  riječi  Allahovog  Poslanika,  sallallahu  alejhi 
ve  sellem:  "Nemoj  učiniti  ništa  čime  ćeš  ih  nahuškati  na  mene!"  Da  sam  odapeo 
strijelu,  pogodio  bih  ga,  ali  sam  se  vratio,  a  osjećao  sam  toplinu  kao  da  se  šetam 


1  Sura  El-Ahzab,  9. 

2  El-Gadban,  Fikhus-siretin-Nebevijje,  str.  503. 

3  El-Buti,  Fikhus-siretin-Nebevijje,  str.  222. 

4  Sahihu  Muslim,  Kitabul-džihad  ves-sijeri,  bab:  Gazvetul-Ahzab,  br.  1788. 

kupatilom.  Kada  sam  se  vratio,  počeo  sam  se  tresti  od  hladnoće.  Obavijestio  sam  o 
tome  Allahovog  Poslanika,  sallallahu  alejhi  ve  sellem,  a  on  mi  je  dao  svoj  ogrtač  u 
kojem  je  običavao  klanjati.  Ubrzo  sam  zaspao,  a  kada  je  osvanulo,  Allahov  Poslanik, 
sallallahu  alejhi  ve  sellem,  reče  mi:  'Ustaj,  spavalico!'"1 

Huzejfina  priča  nosi  mnoge  pouke  i  lekcije,  od  kojih  su: 

1-  Allahov  Poslanik,  sallallahu  alejhi  ve  sellem,  poznavao  je  osobine  ljudi. 
Zato  je  odabrao  Huzejfu  da  obavi  špijunsku  misiju  među  saveznicima,  jer  je  Huzejfe 
bio  veoma  hrabar,  a  ovaj  zadatak  mogao  se  povjeriti  samo  čovjeku  rijetko  viđene 
hrabrosti.  Osim  toga,  bio  je  inteligentan,  okretan  i  snalažljiv  u  neugodnim  situacija- 
ma. 

2-  Huzejfina  discipliniranost.  Kada  mu  se  ukazala  prilika  da  ubije  savezničkog 
zapovjednika,  poželio  je  da  iskoristi  tu  priliku,  ali  se  sjetio  Poslanikovog,  sallallahu 
alejhi  ve  sellem,  naređenja  da  ne  uradi  ništa  što  će  ih  isprovocirati,  jer  njegov  jedini 
zadatak  bio  je  prikupljanje  informacija  o  njihovom  stanju,  pa  je  vratio  strijelu  iz 
luka.2 

3-  Potvrda  o  kerametima  evlija.  U  toj  hladnoj  i  vjetrovitoj  noći,  Huzejfe  b.  El- 
Jeman,  čim  je  izašao  da  ispita  vijesti  o  saveznicima,  osjetio  je  toplinu  kao  da  je  u 
kupatilu,  i  taj  je  osjećaj  potrajao  sve  dok  se  nije  vratio  u  muslimanski  logor.  To  je, 
bez  sumnje,  keramet  koji  Allah  poklanja  Svojim  robovima  vjernicima.3 

4-  Vjerovjesnikova,  sallallahu  alejhi  ve  sellem,  nježnost  prema  Huzejfi  nakon 
njegovog  povratka.  Inače,  Vjerovjesnik,  sallallahu  alejhi  ve  sellem,  bio  je  nježan 
prema  ashabima  i  slast  noćnog  namaza  i  dove  u  samoći  nije  ga  spriječila  da  pokaže 
ljubaznost  prema  Huzejfi  koji  je  donio  lijepe,  istinite  i  važne  vijesti,  pa  gaje  ogrnuo 
svojim  ogrtačem  u  kojem  klanja,  da  se  ugrije.  Ostavio  ga  je  da  spava  umotan  u 
ogrtač,  nije  ga  tražio  ni  nakon  što  je  završio  noćni  namaz,  ni  nakon  što  ga  je  oba- 
vijestio o  izvršenom  zadatku.  A  kada  je  nastupilo  vrijeme  sabah-namaza,  probudio  ga 
je  nježno  i  ljubazno  rekavši:  "Ustaj,  spavalico!"  Ljubaznost  je  draga  i  pobuđuje  nježnost 
i  osjećajnost.  To  je  prava  slika  blagosti  i  samilosti  prema  ashabima  koje  su  ispunjavale 
Poslanikovo,  sallallahu  alejhi  ve  sellem,  srce.  Kako  su  samo  istinite  Allahove  riječi: 


"Prema  vjernicima  je  blag  i  milostiv."4 

5-  Snalažljivost  i  brza  reakcija.  Prema  predaji  koju  navodi  Ez-Zerkani,  Huzejfe 
je  ušao  među  nevjernike,  a  Ebu  Sufjan  je  rekao:  "Neka  svako  od  vas  provjeri  ko 
sjedi  pored  njega."  Huzejfe  kaže:  "Lupio  sam  svojom  rukom  po  ruci  čovjeka  koji  mi 
je  bio  sa  desne  strane  i  upitao:  'Ko  si  ti?'  Rekao  je:  'Muavija  b.  Ebu  Sufjan,'  Potom 


1  Sahihu  Musiim,  Kitabul-džihad  ves-sijeri,  bab:  Gazvetul-Ahzab,  br.  1788. 

2  El-Gadban,  Fikhus-siretin-Nebevijje,  str.  505. 

3  Ebu  Faris,  Es-Siretun-Nebevijje,  str.  367. 

4  Sura  Et-Tevbe,  128. 

sam  udario  po  ruci  čovjeka  koji  mi  je  bio  s  lijeve  strane  i  upitao:  'Ko  si  ti?'  Rekao  je: 
'Ja  sam  Amr  b.  El-As.'"1  Preduhitrio  ih  je  s  pitanjem  kako  oni  ne  bi  njega  pitali  i  tako 
se  izvukao  iz  ove  neugodne  situacije  koja  ga  je  mogla  koštati  života.2 

Treće:  Kur  anski  opis  savezničkog  napada  i  rezultata  bitke 

Govoreći  o  Bitki  protiv  saveznika,  Kur'an  ukazuje  da  se  sve  dešava  po 
Njegovoj  odredbi.  Časni  Kur'an  bilježi  Bitku  protiv  saveznika  i  protiv  plemena  Benu 
Kurejza,  i  kao  što  smo  navikli,  daje  nam  trajne  lekcije  vrijedne  u  svakom  vremenu  i 
mjestu,  jer  muslimani  su  konstantno  izloženi  napadima  i  opsadama  od  strane  razli- 
čitih neprijatelja.  Prema  tome,  spominjanje  Bitke  protiv  saveznika  i  protiv  Benu 
Kurejza  ima  poučnu  dimenziju  -  da  se  muslimani  okoriste  njenim  lekcijama  i  pou- 
kama, jer  će  se  slične  stvari  dešavati  u  različitim  vremenima.3 

Kur'an  se  u  govoru  o  Bitki  protiv  saveznika  koncentrirao  na  sljedeće  stvari: 
1-  Podsjećanje  vjernika  na  Allahove  blagodati.  Allah  kaže: 


"O  vjernici,  sjetite  se  Allahove  blagodati  prema  vama  kada  su  do  vas  vojske 
došle,  pa  smo  Mi  protiv  njih  vjetar  poslali,  i  vojske  koje  vi  niste  vidjeli  -  a 
Allah  dobro  vidi  ono  što  vi  radite."4 

2-  Upečatljiv  prikaz  stanja  zabrinutosti  koje  je  vladalo  među  muslimanima 
zbog  savezničke  opsade  Medine: 


"Kad  su  vam  došle  i  odozgo  i  odozdo,  kad  su  vam  oči  razgoračene  bile,  a  duša 
došla  do  grkljana,  i  kad  ste  o  Allahu  svašta  pomišljali.1'5 

3-  Otkrivanje  zlih  namjera  licemjera,  njihovog  nečasnog  ponašanja, 
kukavičluka,  ispraznih  opravdanja  i  kršenja  ugovora.  Allah  kaže: 


"Kad  su  licemjeri  i  oni  bolesna  srca  govorili:  'Allah  i  Poslanik  Njegov  su  nas 
samo  obmanjivali  kad  su  nam  obećavali!1"6 

4-  Podsticanje  vjernika  u  svakom  vremenu  i  na  svakom  mjestu  da  se  povode 


1  Šerhuz-Zerkanl,  2/120. 

2  Mu'inus-sire,  293. 

3  El-Esasu  fis-sunneti  ve  fikhiha,  2/662. 

4  Sura  El-Ahzab,  9. 

5  Sura  El-Ahzab,  10. 

6  Sura  El-Ahzab,  12. 

za  Poslanikovim  primjerom  u  riječima,  djelu,  džihadu  i  svakom  drugom  stanju, 
odazivajući  se  Allahovim  riječima: 

"Vi  u  Allahovom  Poslaniku  imate  divan  uzor  za  onoga  koji  se  nada  Allahovoj 
milosti  i  nagradi  na  onom  svijetu,  i  koji  često  Allaha  spominje.1 11 

5-  Pohvala  vjernika  za  časne  stavove  koje  su  pokazali  dok  su  se,  iskrenim 
imanom  i  odanošću  ugovoru  sa  Allahom,  suočavali  sa  saveznicima.  Allah  kaže: 

"Među  vjernicima  ima  muškaraca  iskrenih  u  onome  na  što  su  se  Allahu  oba- 
vezali. Neki  su  poginuli,  a  neki  to  očekuju,  i  ništa  nisu  izmijenili."2 

6-  Ukazivanje  na  Allahov  nepromjenjivi  zakon  po  kojem  pobjeda  pripada 
vjernicima,  a  poraz  njihovim  neprijateljima.  Allah  kaže: 

"Allah  je  nevjernike  pune  srdžbe  odbio,  nisu  dobro  postigli,  i  vjernike  je  Allah 
borbe  poštedio,  Allah  je,  uistinu,  moćan  i  silan."3 

7-  Allahova  blagodarnost  prema  Njegovim  robovima  vjernicima  koja  se 
ogleda  u  davanju  pobjede  nad  plemenom  Benu  Kurejza  koji  su  bili  zaštićeni 
otpornim  utvrdama,  ali  Allah  je  u  njihova  srca  ulio  strah  pa  su  se  predali,  prepušta- 
jući se  sudu  Allaha  i  Njegovog  Poslanika,  sallallahu  alejhi  ve  sellem.4  Allah  je  rekao: 

"A  sljedbenike  Knjige,  koji  su  ih  pomagali,  iz  utvrda  njihovih  je  izveo,  i  strah  u 
srca  njihova  ulio,  pa  ste  jedne  pobili,  a  druge  kao  sužnje  uzeli.  I  dao  vam  je  da 
naslijedite  zemlje  njihove  i  domove  njihove  i  bogatstva  njihova,  i  zemlju  ko- 
jom prije  niste  hodali;  Allah  sve  može."5 

Bitka  protiv  saveznika  bila  je  veoma  važna  i  muslimani  su  u  njoj  ostvarili  važ- 
ne rezultate,  od  kojih  su: 

a)  Pobjeda  muslimana,  a  poraz  njihovih  neprijatelja,  koji  su  se  povukli  raz- 
jedinjeni, potučeni,  srditi  i  razočarani. 

b)  Preokret  situacije  u  korist  muslimana,  tako  da  su  umjesto  odbrambene 
taktike  prešli  u  napadačku.  Na  to  ukazuju  riječi  Allahovog  Poslanika,  sallallahu  alejhi 


1  Sura  El-Ahzab,  21. 

2  Sura  El-Ahzab,  23 

3  Sura  El-Ahzab,  25. 

4  Hadisul-Kur'anil-kerim  an  gazevatir-Resul,  2/490-491. 

5  Sura  El-Ahzab,  26-27. 

ve  sellem:  "Od  sada  više  neće  oni  napadati,  nego  ćemo  mi  napadati  njih  i  protiv 
njih  se  boriti."1 

c)  Ova  bitka  iznijela  je  na  vidjelo  mržnju  Benu  Kurejza  prema  muslimanima  i 
radost  zbog  muslimanske  nesreće,  zato  su  u  najneizvjesnijim  i  najtežim  trenucima 
prekinuli  sporazum  sa  Vjerovjesnikom,  sallallahu  alejhi  ve  sellem. 

d)  U  Bitki  protiv  saveznika  pokazala  se  razlika  između  iskrenog  imana  i  stanja 
licemjera  i  Židova  plemena  Benu  Kurejza.  Kroz  iskušenja  u  ovoj  bitki  vjernički  redovi 
su  se  pročistili,  a  pokazalo  se  pravo  lice  licemjera  i  Židova. 

e)  Jedan  od  rezultata  Bitke  protiv  saveznika  jeste  Bitka  protiv  plemena  Benu 
Kurejza  koji  su  platili  za  kršenje  ugovora  sa  Vjerovjesnikom,  sallallahu  alejhi  ve 
sellem,  u  najtežim  i  najneizvjesnijim  trenucima.2 

Četvrto:  Obračun  sa  plemenom  Benu  Kurejza 

Nakon  što  je  Vjerovjesnik,  sallallahu  alejhi  ve  sellem,  izašao  iz  Bitke  protiv 
saveznika,  Allah  je  naredio  pohod  na  pleme  Benu  Kurejza.  Allahov  miljenik,  salla- 
llahu alejhi  ve  sellem,  obavijestio  je  ashabe  daje  pokrenuo  rat  protiv  plemena  Benu 
Kurejza  i  daje  Allah  poslao  Džibrila  da  potrese  njihove  utvrde  i  ulije  im  strah  u  srca. 
Vjerovjesnik,  sallallahu  alejhi  ve  sellem,  poručio  je  ashabima:  "Neka  niko  ne  klanja 
ikindiju  sve  dok  ne  stignemo  (na  teritorij)  Benu  Kurejza!"3 

Muslimani  su  petnaest  dana  držali  pod  opsadom  ovo  pleme.4  Kada  se 
pojačala  opsada  i  njihovo  stanje  pogoršalo,  pleme  Benu  Kurejza  odlučilo  se  na 
predaju  pod  uvjetom  da  Allahov  Poslanik,  sallallahu  alejhi  ve  sellem,  dopusti  da  im 
sudi  Sa'd  b.  Muazčiju  će  presudu  prihvatiti.  Smatrali  su  da  će  biti  blag  prema  njima 
jer  je  između  njih  i  Sa'dovog  plemena  Evs  postojalo  savezništvo.  Sa'd  je  donesen  na 
nosilima,  jer  je  bio  pogođen  strijelom  u  Bitki  na  Hendeku,  i  presudio  je  da  njihovi 
vojno  sposobni  muškarci  budu  pobijeni,  žene  i  robinje  porobljene,  a  imetak  podije- 
ljen. Allahov  Poslanik,  sallallahu  alejhi  ve  sellem,  na  tu  je  presudu  rekao:  "Presudio 
si  po  Allahovom  sudu."5 

Na  medinskom  trgu  izvršeno  je  smaknuće  četiri  stotine  muškaraca  iz  pleme- 
na Benu  Kurejza.  Ubijeni  su  u  skupinama  i  zakopani  u  jamama  koje  su  iskopane  u 
tu  svrhu.  Nekolicina  njih  se  spasila  jer  su  ostali  privrženi  sporazumu,  primili  su 
islam.  Imetak  plemena  Benu  Kurejza  i  njihove  robinje  podijeljeni  su  muslimanima. 

To  je  bila  pravedna  kazna  za  izdajstvo  i  kršenje  ugovora  sa  muslimanima. 
Kažnjeni  su  onim  što  su  mislili  da  će  se  desiti  muslimanima,  jer  su  svojom  izdajom 


1  Sahihul-Buhari,  Kitabul-megazi,  bab:  Gazvetul-Hendek,  5/58,  br.4110. 

2  Hadisul-Kur'anil-kerim  an  gazevatir-Resul,  2/442. 

3  Sahihul-Buhari,  Kitabul-megazi,  bab:  Merdži'un-Nebijji  minel-Ahzab,  5/60,  br.  4119. 

4  Sahihus-sire,  str.  373. 

5  Sahihul-Buhari,  Kitabul-megazi,  bab:  Merdži'un-Nebijji  minel-Ahzab,  5/61,  br.  4121. 

izložili  muslimane  opasnosti  da  budu  pobijeni,  a  njihove  žene  i  robinje  porobljeni, 
pa  su  kažnjeni  na  isti  način.1 

Iz  plemena  Benu  Kurejza  ubijena  je  samo  jedna  žena.  Prenoseći  o  tomef  Aišaf 
radijallahu  anhaf  rekla  je:  "Samo  je  jedna  žena  iz  plemena  Benu  Kurejza  ubijena. 
Allaha  mif  sjedila  je  kod  mene,  pričala  je  sa  mnom  i  smijala  se  ne  pokazujući  ni  trun 
žalosti,  dok  je  za  to  vrijeme  Allahov  Poslanik,  sallallahu  alejhi  ve  sellem,  na  trgu 
ubijao  muškarce  iz  njenog  plemena.  Odjedanput  povikaše  njeno  ime:  'Gdje  je  ta  i 
ta?'  Odgovorila  je:  'Ovdje  sam,  Allaha  mi!'  Upitala  sam:  'Zašto  te  zovu,  jadna  ti!' 
Odgovorila  je:  'Da  me  ubiju.'  Pitala  sam:  'Zašto?'  Odgovorila  je:  'Zbog  zločina  koji 
sam  počinila.'"2 

Zatim  su  je  odveli  i  odrubili  joj  glavu,  a  Aiša,  radijallahu  anha,  znala  je  reći: 
"Allaha  mi,  ne  mogu  zaboraviti  svoje  čuđenje  njenoj  bezbrižnosti  i  pretjeranom 
smijanju,  a  znala  je  da  će  biti  ubijena."3 

Nakon  obračuna  sa  Benu  Kurejzom,  Medina  je  potpuno  očišćena  od  židov- 
skog prisustva,  postala  je  potpuno  muslimanska,  i  u  njoj  više  nije  bilo  elemenata 
dovoljno  snažnih  da  pokrenu  zavjere  i  spletke.  Srušeni  su  kurejšijski  snovi,  jer  Kurej- 
šije  su  polagale  svoje  nade  u  židovsko  neprijateljstvo  prema  muslimanima.  Nestan- 
kom Židova,  licemjeri  su  izgubili  snažnu  potporu  za  svoje  destruktivno  djelovanje.4 

Zaštita  islamske  države  od  unutrašnjih  neprijatelja  je  put  koji  je  ummetu 
zacrtao  Allahov  odabranik  i  miljenik,  sallallahu  alejhi  ve  sellem. 


Četvrta  tema 
Koristi,  lekcije  i  pouke 

Prvo:  Materijalne  mudžize  Poslanika 

Pri  iskopavanju  kanala,  Vjerovjesniku,  sallallahu  alejhi  ve  sellem,  desile  su  se 
neke  materijalne  mudžize,  a  jedna  od  njih  je  i  umnožavanja  hrane  koju  je  pripremio 
Džabir  b.  Abdullah.  U  vezi  s  tim,  Džabir  b.  Abdullah  kazuje:  "Kopajući  kanal  naišli 
smo  na  jednu  veliku  stijenu.  Ashabi  su  otišli  Vjerovjesniku,  sallallahu  alejhi  ve  sel- 
lem, i  rekli:  'Naišli  smo  na  veliku  stijenu',  a  Vjerovjesnik,  sallallahu  alejhi  ve  sellem, 
rekao  je:  'Ja  ću  sići.'  Oko  stomaka  mu  je  bio  privezan  kamen  zbog  gladi  jer  tri  dana 


1  Es-Siretun-Nebevijjetus-sahiha,  1/315-317. 

2  Bacila  je  veliki  kameni  žrvanj  na  Hallada  b.  Suvejda  i  ubila  ga,  pa  joj  je  Vjerovjesnik  izrekao  smrtnu 
kaznu  zbog  tog  ubistva.  (op.  a.) 

3  Sahihus-sire,  str.  377. 

4  Derveza,  Siretur-Resul,  2/76.  Prema:  Eš-Šudža',  Dirasat  fi  ahdin-Nubuvve,  str.  153. 

ništa  nismo  okusili.  Uzeo  je  kramp  i  njime  udario  po  stijeni  koja  se  sasula  i  postala 
prašina  i  pijesak.  Nakon  toga  rekao  sam:  'Allahov  Poslaniče,  dopusti  mi  da  odem 
kući.'  Kada  sam  došao  kući,  rekao  sam  supruzi:  'Vidio  sam  na  Vjerovjesniku,  salla- 
llahu  alejhi  ve  sellem,  nešto  što  ne  mogu  podnijeti.  Imaš  li  išta  za  jelo  kod  sebe?' 
Rekla  je:  'Malo  pšenice  i  žensko  jare.'  Zaklao  sam  jare  i  samljeo  pšenicu,  stavio  sam 
meso  u  lonac  i  otišao  Vjerovjesniku,  sallallahu  alejhi  ve  sellem.  Tijesto  je  već  bilo 
nadošlo  i  meso  u  loncu  gotovo  se  skuhalo.  Rekao  sam  Vjerovjesniku,  sallallahu  alej- 
hi ve  sellem:  'Pripremio  sam  malo  hrane,  pa  dođi,  Allahov  Poslaniče,  ti  i  povedi  još 
jednog  ili  dvojicu.'  Pitao  je:  'Koliko  ima  hrane?',  a  kada  sam  mu  odgovorio,  rekao  je: 
'To  je  mnogo  i  ukusno.'  Zatim  je  rekao:  'Kaži  supruzi  da  ne  skida  lonac  sa  vatre  i  ne 
vadi  kruh  iz  peći  sve  dok  ja  ne  dođem.'  Potom  je  pozvao  ashabe:  'Idemo!'  Muha- 
džiri  i  ensarije  pošli  su  sa  njim.  Ušao  sam  kod  supruge  i  rekao:  'Šta  ćemo  sad,  Vjero- 
vjesnik,  sallallahu  alejhi  ve  sellem,  doveo  je  muhadžire  i  ensarije.'  Rekla  je:  'Je  li  te 
pitao  koliko  ima  hrane?'  Rekao  sam:  'Jest.'  Kazala  je:  'Neka  uđu,  ali  neka  ne  prave 
gužvu.'  Poslanik,  sallallahu  alejhi  ve  sellem,  lomio  je  kruh  i  na  njega  stavljao  meso  i 
dodavao  ashabima,  podgrijavao  je  lonac  i  peć  kada  god  bi  uzeo  nešto  iz  njih.  Na- 
stavio im  je  dijeliti  kruh  i  meso  sve  dok  se  nisu  najeli,  a  bilo  je  još  ostalo.  Rekao  je 
mojoj  supruzi:  'Jedi  ovo  i  podijeli  drugima,  jer  ljudi  su,  zaista,  gladni.'"1 

Kćerka  Beššira  b.  Sa'da  kazivala  je:  "Pozvala  me  moja  majka  Amra  bint 
Revvaha  i  stavila  pregršt  datula  u  moju  odjeću  i  rekla  mi:  'Kćeri,  odnesi  svome  babi  i 
daidži  Abdullahu  b.  Revvahi  njihov  ručak.'  Uzela  sam  ih  i  krenula.  I  dok  sam  tražila 
svoga  babu  i  daidžu,  ugleda  me  Allahov  Poslanik,  sallallahu  alejhi  ve  sellem,  pa 
reče:  'Hodi  ovamo,  kćerkice!  Šta  to  nosiš?'  Rekla  sam:  'Allahov  Poslaniče,  poslala  me 
majka  da  ovo  odnesem  babi  Bešširu  b.  Sa'du  i  daidži  Abdullahu  b.  Revvahi  da 
ručaju.'  Poslanik,  sallallahu  alejhi  ve  sellem,  reče:  'Daj  to  ovamo.'  Datula  je  bilo  tako 
malo  da  nisu  ispunile  Poslanikove,  sallallahu  alejhi  ve  sellem,  dlanove  kad  sam  ih 
istresla  u  njih.  Naredio  je  da  mu  se  donese  komad  odjeće,  i  kada  je  donesen,  stavio 
je  na  nju  datule  koje  se  razasuše  po  prostirci.  Čovjeku  koji  je  bio  s  njim,  rekao  je: 
'Pozovi  sve  koji  su  na  kanalu  neka  dođu  na  ručak.'  Svi  koji  su  radili  na  kanalu 
sakupiše  se  i  počeše  jesti,  a  datule  su  se  neprestano  umnožavale.  Kada  su  radnici 
otišli,  bilo  je  toliko  datula  da  su  padale  sa  krajeva  prostirke."2 

Ova  dva  hadisa  govore  o  materijalnim  mudžizama  koje  su  se  pokazale  Posla- 
niku, sallallahu  alejhi  ve  sellem,  i  o  ulozi  žene  muslimanke  u  džihadu.  Pošto  su  mus- 
limani bili  zaposleni  kopanjem  kanala,  opskrba  im  je  postala  oskudna  i  dnevni 
obroci  sve  rjeđi,  pa  se  toliko  proširila  glad  i  neimaština  da  su  čak  Allahov  Poslanik, 
sallallahu  alejhi  ve  sellem,  i  njegovi  ashabi  oko  stomaka  privezivali  kamenje.  U  toj 


1  Sahihul-Buhari,  Kitabul-megazi,  bab:  Gazvetul-Hendek,  5/55,  br.  4101. 

2  Ibn  Hišam,  Es-Siretun-Nebevijje,  3/241. 

situaciji  žena  muslimanka  je  pomagala  muslimanima  pripremajući  za  njih  hranu  od 
namirnica  koje  je  imala.1 

Jedan  od  dokaza  istinitosti  poslanstva  jeste  Poslanikovo,  sallallahu  alejhi  ve 
sellem,  obavještenje  Ammara  b.  Jasira,  u  vrijeme  kopanja  kanala,  da  će  ga  ubiti 
nasilnička  skupina.  I  zaista,  Ammar  je  poginuo  na  Siffinu  u  redovima  Alijine  vojske.2 

Dok  su  ashabi  kopali  kanal,  pred  njima  se  ispriječila  ogromna  stijena.  Posla- 
nik, sallallahu  alejhi  ve  sellem,  udario  je  tri  puta  po  stijeni  koja  se  rasula  u  parčadi. 
Kada  je  udario  prvi  put,  rekao  je:  "Allahu  ekber!  Dati  su  mi  ključevi  Šama!  Tako  mi 
Allaha,  ovog  trena  gledam  u  njegove  crvene  dvore!" 

Zatim  je  udario  drugi  put  i  rekao:  "Allahu  ekber!  Dati  su  mi  ključevi  Perzije!  I 
tako  mi  Allaha,  vidim  bijeli  zamak  u  Medainu!" 

A  kada  je  udario  treći  put,  rekao  je:  "Allahu  ekber!  Dati  su  mi  ključevi  Jemena! 
Tako  mi  Allaha,  ovog  trenutka  sa  ovoga  mjesta  vidim  vrata  San'ae!"3 

Ove  radosne  vijesti  o  islamskim  osvajanjima  došle  su  u  situaciji  kada  su  mus- 
limani bili  pod  opsadom,  suočeni  sa  tegobama,  strahom  i  velikom  hladnoćom.4 

Drugo:  Između  mašte  i  realnosti 

Neki  stanovnik  Kufe  rekao  je  Huzejfi  b.  El-Jemanu:  "Ebu  Abdullah,  jeste  li 
vidjeli  Allahovog  Poslanika,  sallallahu  alejhi  ve  sellem,  i  družili  se  s  njim?"  "Jesmo, 
bratiću  moj",  odgovorio  je  Huzejfe.  Čovjek  je  upitao:  "I  kako  ste  se  odnosili  prema 
njemu?"  Huzejfe  reče:  "Trudili  smo  se  koliko  smo  mogli."  Čovjek  reče:  "Tako  mi 
Allaha,  da  smo  ga  mi  vidjeli,  ne  bismo  mu  dopustili  da  hoda  po  Zemlji  nego  bismo 
ga  nosili  na  našim  plećima!"  Huzejfe  reče:  "E,  moj  bratiću,  da  si  nas  vidio  sa 
Allahovim  Poslanikom,  sallallahu  alejhi  ve  sellem,  u  Bitki  na  Hendeku..."5  Zatim  je  is- 
pričao kako  ga  je  Poslanik,  sallallahu  alejhi  ve  sellem,  zadužio  da  ode  u  mnogo- 
božački  logor. 

Ovaj  tabiin  koji  je  sreo  ashaba  Huzejfu  smatrao  je  da  bi  on,  da  je  sreo  Allaho- 
vog Poslanika,  sallallahu  alejhi  ve  sellem,  činio  više  nego  što  su  učinili  časni  ashabi, 
a  to  je  puka  fantazija  koja  nema  nikakve  veze  sa  realnošću.  Ashabi  su,  također,  bili 
ljudi  i  njihove  su  mogućnosti  bile  ograničene,  ali  su  ulagali  maksimalan  trud  i 
zalagali  su  svoje  živote  i  imetke.  Allahov  Poslanik,  sallallahu  alejhi  ve  sellem,  rekao 
je:  "Najbolja  generacija  je  ova  moja  generacija..",  i  na  taj  način  dao  do  znanja  da 
niko  ne  može  dostići  vrijednost  njihovog  djela. 

Oni  koji  su  rođeni  kasnije,  kada  se  vlast  islama  proširila  na  razne  krajeve,  koji 
su  odrasli  u  sigurnosti,  obilju  i  pravednom  okruženju,  daleko  od  smutnji  i  nedaća, 


1  El-Mer'etu  fil-ahdin-Nebevijj,  str.  175. 

2  EsSiretun-Nebevijje  fi  dUii-Mesaridil-aslijje,  str.  448. 

3  Es-Siretun-Nebevijje  fi  dUii-Mesadirii-aslijje,  str.  449. 

4  Nadretun-ne'im,  1/325. 

5  Ibn  Hišam,  Es-Siretun-Nebevijje,  3/355. 

moraju  se  vratiti  vijekovima  unazad  i  dočarati  sebi  atmosferu  neznanja,  zablude  i 
nevjerstva,  koja  je  vladala  u  to  doba,  i  tek  tada  će  znati  cijeniti  trud  koji  su  ashabi 
uložili  da  bi  se  islam  proširio  po  Zemlji.1 

Treće:  Selman  pripada  nama,  ehlul-bejtu2 

Na  dan  Bitke  na  Hendeku  muhadžiri  su  rekli:  "Selman  je  od  nas!"f  a  ensarije 
su  rekle:  "Selman  je  od  nas!"f  pa  je  Allahov  Poslanik,  sallallahu  alejhi  ve  sellem, 
rekao:  "Selman  pripada  namaf  ehlul-bejtu  -  Poslanikovoj,  sallallahu  alejhi  ve  sellem, 
porodici."3 

Ovo  Vjerovjesnikovo,  sallallahu  alejhi  ve  sellem,  odličje  koje  mu  je  dodijelio 
upućuje  na  to  da  Selman  pripada  muhadžirima  jer  su  ehlul-bejt  sačinjavali  muha- 
džiri.4 

Četvrto:  Srednji  namaz 

Poslanik,  sallallahu  alejhi  ve  sellem,  rekao  je:  "Allah  ispunio  njihove  kuće  i  ka- 
bure  vatrom  jer  su  nas  spriječili  da  klanjamo  srednji  namaz  dok  nije  zašlo  sunce!"5 

Dio  učenjaka  ovaj  hadis  uzima  kao  dokaz  da  je  srednji  namaz  zapravo  ikin- 
dija-namazf  jer  na  to  upućuje  tekst  hadisa,  pa  je  El-Kadi  el-Maverdi  zbog  vjero- 
dostojnosti hadisa  obavezao  šafijski  mezheb  ovim  stavom.  Dio  učenjaka,  kao  što  su 
Mekhul  i  El-Evzalif  Poslanikovo,  sallallahu  alejhi  ve  sellem,  odgađanje  namaza  do 
zalaska  sunca  uzima  kao  dokaz  da  je  dozvoljeno  odgoditi  namaz  zbog  borbe.6 

Dr.  El-Buti  kaže:  "Kao  što  vidiš,  zbog  zauzetosti  borbom,  Vjerovjesnik,  salla- 
llahu alejhi  ve  sellem,  u  ovoj  je  bitki  propustio  ikindija-namaz  i  naklanjao  ga  nakon 
zalaska  sunca.  U  drugim  predajama,  mimo  ovih  iz  dva  Sahiha,  navodi  se  daje  pro- 
pustio više  od  jednog  namaza,  pa  ih  je  naklanjao  jedan  za  drugim,  izvan  njihovog 
vremena.  To  ukazuje  na  propisanost  naklanjavanja  propuštenih  namaza  i  nije  u 
kontradiktornosti  sa  stavom  nekih  učenjaka  da  je  odgađanje  namaza  zbog  za- 
uzetosti bilo  dozvoljeno  u  ono  vrijeme,  a  zatim  derogirano  propisivanjem  namaza  u 
strahu  koji  se  može  klanjati  i  hodajući  i  na  prijevoznom  sredstvu,  jer  ta  derogacija, 
ako  pretpostavimo  da  je  tačna,  obuhvata  derogiranje  odgađanja  namaza  izvan 
njegovog  vremena  zbog  zauzetosti  borbom,  a  ne  odnosi  se  na  naklanjavanje  pro- 
puštenih namaza,  jer  je  taj  propis  potvrđen,  a  njegovo  derogiranje  nije  spomenuto, 
pa  ostaje  osnova  da  je  naklanjavanje  propisano."7 


1  Eš-Šami,  Mu'inus-sire,  str.  291. 

2  Ibn  Hišam,  Es-Siretun-Nebevijje,  3/247. 

3  Ibid.,  3/247.  Albani  ga  je  ocijenio  daifom  u  Daiful-Džami'is-sagir. 

4  El-Humejdi,  Et-Tarihul-islami,  6/107. 

5  Sahihul-Buhari,  Kitabul-megazi,  bab:  Gazvetul-Hendek,  br.  4111. 

6  El-Esasu  fis-sunneti  ve  fikhiha,  2/682. 

7  Dr.  El-Buti,  Fikhus-siretin-Nebevijje,  str.  223. 

Peto:  Halal  i  haram 

Kurejšije  su  ponudile  otkupninu  za  leš  Amra  b.  Vudda,  pa  je  Poslanik,  salla- 
llahu  alejhi  ve  sellem,  rekao:  "Predajte  im  njegov  leš.  Njegov  leš  je  pogan  i  otkup- 
nina za  njega  je  pogana."  I  ništa  nije  prihvatio  od  njih. 

Ovo  se  desilo  u  situaciji  kada  su  muslimani  preživljavali  teške  životne  trenut- 
ke, ali  halal  je  halal,  a  haram  je  haram.  Ovo  je  lekcija  svima  koji  se  smatraju  musli- 
manima, a  pokušavaju  opravdati  kamatno  poslovanje  i  tome  slično.1 

Šesto:  Hrabrost  Safijje,  Poslanikove  tetke  s  očeve  strane 

Vjerovjesnik,  sallallahu  alejhi  ve  sellem,  ostavio  je  žene  i  djecu  u  jednoj  jakoj 
utvrdi  koja  se  zvala  Fari",  kako  bi  ih  zaštitio,  jer  muslimani  ih  nisu  mogli  čuvati  zbog 
zauzetosti  borbom  protiv  saveznika. 

Kada  su  Židovi  plemena  Benu  Kurejza  prekršili  sporazum  sa  Allahovim  Posla- 
nikom, sallallahu  alejhi  ve  sellem,  poslali  su  jednog  od  njih  da  izvidi  stanje  oko 
utvrde  u  kojoj  su  se  nalazile  muslimanske  žene  i  djeca.  Tog  Židova  ugledala  je 
Safijja  bint  Abdul-Muttalib,  tetka  Allahovog  Poslanika,  sallallahu  alejhi  ve  sellem,  i 
uzela  kolac,  zatim  izašla  iz  utvrde  i  ubila  ga  njime.  Ovaj  Safijjin  postupak  odvratio  je 
Židove  od  pokušaja  napada  na  utvrdu  u  kojoj  su  se  nalazile  muslimanske  žene  i 
djeca,  jer  su  mislili  da  utvrdu  čuva  odred  muslimanske  vojske  ili  barem  nekolicina 
muškaraca.2 

Ova  predaja  je  dokaz  da  se  žena,  ako  nema  niko  da  je  odbrani,  treba  braniti 
sama.3 

Sedmo:  Nevjerodostojnost  predaja  o  kukavičluku  Hasana  b.  Sabita 

O  ovoj  priči,  kako  je  tetka  Allahovog  Poslanika,  sallallahu  alejhi  ve  sellem, 
Safijja,  ubila  Židova,  postoji  slaba  predaja4  u  kojoj  stoji  da  je  Safijja  rekla  Hasanu  b. 
Sabitu:  "Ovaj  Židov  kruži  oko  utvrde,  a  nisam  sigurna  da  neće  obavijestiti  ostale 
Židove  da  smo  nezaštićeni,  pa  siđi  i  ubij  ga."  Hasan  je  rekao:  "Allah  ti  oprostio,  kćeri 
Abdul-Muttalibova,  znaš  da  ja  nisam  sposoban  za  to."  Safijja  je  rekla:  "Kada  je  to 
kazao,  zgrabila  sam  kolac  i  sišla  sa  utvrde,  tukla  sam  onog  Židova  kolcem  sve  dok 
ga  nisam  ubila.  Zatim  sam  se  vratila  u  utvrdu  i  rekla  Hasanu:  'Hasane,  izađi  i  uzmi 
njegovu  ratnu  opremu,  ja  je  nisam  uzela  samo  zato  što  je  muškarac.'  Rekao  je:  'Ja 
nemam  potrebu  za  njegovom  opremom,  kćeri  Abdul-Muttalibova.'"5 

Ova  predaja  nije  vjerodostojna  zbog  sljedećeg: 


1  Mu'inus-sire,  str.  294. 

2  Er-Rahikul-mahtum,  str.  273-27 r4. 

3  El-Mustefad  min-kisasil-Kur'an  lid-da'veti  ved-du'at,  str.  2/246. 

4  El-Ali,  Sahihus-Siretun-Nebevijje,  str.  365. 

5  El-Ali,  Sahihus-Siretun-Nebevijje,  str.  365. 

1-  Zbog  toga  što  predaja  nema  lanac  prenosilaca.  Prema  tome,  hadis  je 
potpuno  neprihvatljiv  i  bez  ikakve  osnove,  te  ga  nije  dozvoljeno  prenositi,  jer  se 
njime  šteti  ugledu  jednog  časnog  ashaba  koji  je  čitav  svoj  život  posvetio  odbrani 
islamske  da've  i  Allahovog  Poslanika,  sallallahu  alejhi  ve  sellem. 

2-  Da  je  Hasan  b.  Sabit,  radijallahu  anhu,  bio  ovakva  kukavica,  kako  ga  pre- 
daja opisuje,  njegovi  neprijatelji  bi  to  u  svojoj  poeziji  sigurno  spomenuli,  omalo- 
važavajući ga,  naročito  stoga  što  je  Hasan  bio  pjesnik  i  u  svojoj  poeziji  je  grdio  sve 
mnogobožačke  vođe,  a  Poslanik,  sallallahu  alejhi  ve  sellem,  podržavao  ga  je  i 
ohrabrivao  u  tome.1 

Osmo:  Prva  muslimanska  ratna  bolnica 

U  Bitki  protiv  saveznika  muslimani  su  napravili  prvu  ratnu  bolnicu.  Naime, 
kada  se  rasplamsala  bitka,  Allahov  Poslanik,  sallallahu  alejhi  ve  sellem,  u  svom  je 
mesdžidu  postavio  šator  u  tu  svrhu,  a  za  direktora  te  ratne  bolnice  postavio  je 
ensarijku  Rufejdu  iz  plemena  Benu  Eslem.  Tako  je  ova  ashabijka  postala  prva  ratna 
bolničarka  u  historiji  islama.2 

U  Ibn  Hišamovom  djelu  Es-Siretun-Nebevijje  stoji:  "Kada  je  ranjen  Sa'd  b. 
Muaz,  Poslanik,  sallallahu  alejhi  ve  sellem,  poslao  ga  je  u  šator  u  svom  mesdžidu  u 
kojem  je  bila  jedna  žena  iz  plemena  Eslem.  Ona  se  posvetila  liječenju  ranjenih 
muslimana  o  kojima  se  nije  imao  ko  brinuti.  Kada  je  Sa'd  b.  Muaz  pogođen  strije- 
lom, Allahov  Poslanik,  sallallahu  alejhi  ve  sellem,  rekao  je:  'Odvedite  ga  u  Rufejdin 
šator,  uskoro  ću  doći  da  ga  posjetim.'"3 

Iz  prethodnog  hadisa  može  se  zaključiti  da  je  ranjene  muslimane  liječila 
njihova  porodica,  a  u  šator-bolnicu  dovođeni  su  muslimani  o  kojima  se  nije  imao  ko 
brinuti,  odnosno  muslimani  koji  nisu  imali  rodbine.  Iako  se  o  Sa'du  b.  Muazu  imao  ko 
brinuti,  Allahov  Poslanik,  sallallahu  alejhi  ve  sellem,  poslao  ga  je  u  taj  šator  da  bi  ga 
mogao  konstantno  obilaziti.  Ovo  ukazuje  na  to  da  su  muslimani  koji  nisu  imali 
rodbinu  uživali  Poslanikovu,  sallallahu  alejhi  ve  sellem,  pažnju,  jer  da  nije  bilo  tako,  ne 
bi  postavio  šator  u  svom  mesdžidu,  zato  što  se  šator  može  postaviti  bilo  gdje. 

Sa'd  b.  Muaz,  radijallahu  anhu,  počašćen  je  da,  zbog  svog  požrtvovan ja  na 
Allahovom  putu,  bude  u  bolnici  pripremljenoj  za  one  koji  su  napustili  svoje  poro- 
dice zbog  privrženosti  vjeri,  iskreno  se  predajući  Allahu,  te  su  stoga  zaslužili  Posla- 
nikovu, sallallahu  alejhi  ve  sellem,  pažnju.4 

Ovo  plemenito  Vjerovjesnikovo,  sallallahu  alejhi  ve  sellem,  ponašanje  postalo 
je  muslimanima  zakon  kroz  vijekove. 


1  Ebu  Faris,  Gazvetul-Ahzab. 

2  Dr.  Abdullah  es-Seid,  El-Musatešfejatul-islamijje,  str.  43. 

3  Es-Siretun-Nebevijje,  3/263. 

4  Mu'inus-sire,  str.  294. 

Deveto:  Musliman  može  upasti  u  grijeh,  ali  se  brzo  kaje 

Židovi  plemena  Benu  Kurejza  zatražili  su  od  svog  saveznika  Ebu  Lubabe  b. 
Abdul-Munzira  savjet  da  li  da  se  predaju  i  prihvate  Poslanikov,  sallallahu  alejhi  ve 
sellem,  sud,  pa  im  je  dao  znak  -  pokazujući  na  svoje  grlo  -  da  će,  ako  to  učine,  biti 
pobijeni.  Ali,  ubrzo  se  pokajao  zbog  toga  i  otišao  u  Poslanikov,  sallallahu  alejhi  ve 
sellem,  mesdžid  i  zatražio  da  ga  privežu  za  jedno  palmino  deblo  dok  mu  Allah  ne 
oprosti.  Ostao  je  tako  privezan  šest  noći,  a  u  vrijeme  namaza  dolazila  je  njegova 
supruga  i  odvezivala  ga  da  bi  klanjao  u  džematu,  zatim  bi  ga  ponovo  vezivali  za 
palmino  deblo.1 

Ebu  Lubabe  je  rekao:  "Neću  napustiti  ovo  svoje  mjesto  sve  dok  mi  Allah  ne 
oprosti  za  ono  što  sam  uradio!" 

Ummu  Selema  kazuje:  "Jedno  jutro  čula  sam  Allahovog  Poslanika,  sallallahu 
alejhi  ve  sellem,  kako  se  smije  od  dragosti.  Upitala  sam:  'Allahov  Poslaniče,  zašto  se 
smiješ,  Allah  te  poživio  u  radosti?'  Odgovorio  je:  'Oprošteno  je  Ebu  Lubabi!'  Upitala 
sam:  'Mogu  li  ga  obradovati  time?'  Kazao  je:  'Možeš,  ako  želiš.'  Ummu  Selema  je 
stala  na  vrata  svoje  sobe,  a  bilo  je  to  prije  nego  što  je  propisan  hidžab,  i  rekla: 
'Raduj  se,  Ebu  Lubabe!  Allah  ti  je  oprostio!'"  Kaže  Ummu  Selema:  "Ljudi  su  ustali  da 
ga  odvežu,  ali  je  rekao:  'Ne,  tako  mi  Allaha!  Dok  ne  dođe  Allahov  Poslanik,  salla- 
llahu alejhi  ve  sellem,  i  odveže  me  svojom  rukom!'  Kada  je  Poslanik,  sallallahu  alejhi 
ve  sellem,  ušao  u  mesdžid  da  klanja  sabah-namaz,  prišao  mu  je  i  odvezao  ga."2 
Poslanik  je  ovako  postupio  jer  je  Ebu  Lubabe  priznao  grijeh  i  iskreno  se  pokajao. 

Pouka  iz  ovog  slučaja  nalazi  se  u  postupku  Ebu  Lubabe.  Naime,  nakon  što  je 
odao  važnu  vojnu  tajnu,  on  nije  pokušao  prikriti  svoj  postupak  od  Allahovog 
Poslanika,  sallallahu  alejhi  ve  sellem,  i  muslimana,  pretvarajući  se  daje  čovjek  koji  je 
uspješno  obavio  svoj  zadatak  i  da  nije  učinio  ništa  pogrešno.  Također,  mogao  je 
Židovima  reći  da  ga  ne  odaju  i  sakriti  svoj  postupak  od  muslimana,  ali  je  bio  svje- 
stan da  Allah  dobro  poznaje  šta  on  radi,  i  javno  i  tajno,  i  znao  je  daje  pravo  Allaho- 
vog Poslanika,  sallallahu  alejhi  ve  sellem,  koji  mu  je  povjerio  tu  tajnu,  veliko,  zato  se 
prestravio  zbog  ovog  propusta.3 

Ebu  Lubabe  je  priznao  svoj  grijeh  i  pohitao  da  se  lično  kazni,  ne  čekajući 
nikakvu  istragu  i  potpisivanje  službene  kazne. 

To  je  divan  primjer  provođenja  u  djelo  Allahovih  riječi: 


"Allah  prima  pokajanje  samo  od  onih  koji  učine  kakvo  hrđavo  djelo  iz  nezna- 


1  El-Mustefad  min-kisasil-Kur'an,  2/286. 

2  Ibn  Hišam,  Es-Siretun-Nebevijje,  3/262. 

3  El-Humejdi,  Et-Tarihul-islami,  6/165. 


nja,  a  potom  se  ubrzo  pokaju.  Njima  će  Allah  oprostiti,  a  Allah  sve  dobro  zna  i 
mudar  je."1 

Ovo  je  jedinstven  slučaj  da  čovjek  sam  sebi  potpisuje  kaznu.  To  se  može  oče- 
kivati samo  od  vjernika  jer  je  to  odraz  dubokog  imana,  koji  ne  dozvoljava  da  njegov 
nosilac  živi  u  grijehu. 

Allahov  Poslanik,  sallallahu  alejhi  ve  sellem,  i  ashabi  radovali  su  se  stoje  Allah 
oprostio  Ebu  Lubabi  i  žurili  su  da  mu  čestitaju.  Prva  je  to  učinila  Ummu  Seleme, 
nakon  što  joj  je  njen  muž,  Vjerovjesnik,  sallallahu  alejhi  ve  sellem,  to  dozvolio,  i 
obradovala  je  Ebu  Lubabu  da  je  Allah  primio  njegovo  pokajanje.2 

Povodom  Ebu  Lubabine  greške,  Allah  je  objavio: 


"O  vjernici,  Allaha  i  Poslanika  ne  varajte  i  svjesno  emanete  ne  proigravajte."3 

A  o  njegovom  pokajanju  je  objavljeno4: 


"A  ima  i  drugih  koji  su  grijehe  svoje  priznali,  i  koji  su  djela  dobra  s  drugim, 
koja  su  hrđava,  izmiješali,  njima  će,  može  biti,  Allah  oprostiti  -  jer  Allah 
mnogo  prašta  i  milostiv  je."5 

Deseto:  Neke  vrline  Sa'da  b.  Muaza 

U  ovoj  bitki  izašle  su  na  vidjelo  mnoge  vrline  Sa'da  b.  Muaza,  radijallahu 
anhu,  koje  ukazuju  na  njegovu  vrijednost  i  mjesto  kod  Allaha  i  Njegovog  Poslanika, 
sallallahu  alejhi  ve  sellem.  Neke  od  tih  vrlina  su: 

1-  Allah  mu  je  uslišao  dovu:  "Allahu  moj,  Ti  znaš  da  mi  je  najdraže  voditi 
džihad  na  Tvome  putu  protiv  naroda  koji  je  porekao  i  protjerao  Tvoga  Poslanika! 
Allahu  moj,  ako  će  još  biti  rata  protiv  Kurejšija,  ostavi  me  u  životu  da  u  Tvoje  ime 
vodim  džihad  protiv  njih."  Allah  mu  je  uslišao  ovu  dovu  i  njegova  rana  je  počela 
zacjeljivati.6  A  kada  se  desila  Bitka  protiv  Benu  Kurejza,  Allahov  Poslanik,  sallallahu 
alejhi  ve  sellem,  odredio  je  da  upravo  on,  Sa'd  b.  Muaz,  presudi  ovome  plemenu,  a 
on  je  presudio  po  pravdi,  ne  bojeći  se,  radi  Allaha,  ničijeg  prijekora  i  pokazujući  da 
je  njegovo  srce  potpuno  predano  Allahu.7 

2-  Poslanik,  sallallahu  alejhi  ve  sellem,  ukazao  mu  je  počast  kada  je  došao  da 


1  Sura  En-Nisa',  17. 

2  Suver  ve  iber  minel-džihadin-Nebevijj  fil-Medine,  str.  261. 

3  Sura  El-Enfal,  27. 

4  Ibn  Hišam,  Es-Siretun-Nebevijje,  3/262. 

5  Sura  Et-Tevbe,  102. 

6  Dr.  El-Buti,  Fikhus-siretin-Nebevijje,  str.  228. 

7  Et-Tarihul-islami,  6/170. 

presudi  plemenu  Benu  Kurejza,  time  što  je  rekao  ensarijama:  "Ustanite  prema 
svome  gospodinu."1  Poslanik,  sallallahu  alejhi  ve  sellem,  nazvao  je  Sa'da  gospodi- 
nom i  naredio  ashabima  da  ustanu  pred  njim,  iz  počasti  i  poštovanja  prema  njemu 
zbog  njegove  odvažnosti.2 

3-  Nakon  što  je  donio  presudu  plemenu  Benu  Kurejza,  Sa'd  je  ponovo  digao 
svoje  ruke  i  rekao:  "Allahu  moj,  ako  je  tačno  kao  što  mislim,  da  nas  Kurejšije  i  mno- 
gobošci  neće  više  napadati,  otvori  moju  ranu  i  učini  da  od  nje  umrem!"3  Dova  mu 
je  uslišana  i  otvorila  se  te  noći  pa  je  umro,  Allah  neka  mu  se  smiluje.4  Iz  ove  dvije 
Sa'dove  fascinirajuće  dove  primjećujemo  kako  velikani  znaju  da  njihova  misija  na 
ovome  svijetu  nije  da  presele  kao  šehidi,  nego  da  vode  džihad  do  zadnjeg  momen- 
ta, jer  oni  su,  u  svom  narodu  i  um  metu,  odgovorni  za  potporu  islamu.5 

4-  Iz  ovog  primjera  vidimo  da,  kada  zamoli  Allaha  za  nešto,  Allah  mu  to 
ispuni.  To  znači  da  je  Sa'd  ugledan  i  na  Zemlji  i  na  nebesima,  što  potvrđuje  i  činje- 
nica da  je  Allahova  volja  bila  da  sud  o  plemenu  Benu  Kurejza  pripadne  njemu,  a  i 
da  samo  ovo  pleme  zatraži  da  im  presudi  baš  Sa'd  b.  Muaz. 

Nakon  okončanja  džihada,  ispunjenja  zadaće  u  predvođenju  svoga  plemena 
u  borbi  protiv  svih  neprijatelja,  prestanka  ratnih  dejstava  između  Kurejšija  i  musli- 
mana, i  izricanja  presude  Benu  Kurejzi  kojom  je  ugasio  svoju  žeđ  za  kažnjavanjem 
ovog  plemena  i  ugledao  plodove  islama,  dakle  nakon  svega  toga  Sa'd  b.  Muaz  nije 
mnogo  žudio  za  životom,  jer  nema  ljepšeg  ploda  od  šehidske  smrti.  Stoga  je  dovio: 
"Otvori  moju  ranu  i  učini  da  od  nje  umrem!"6  Njegove  nade  su  se  obistinile,  presu- 
dio je  plemenu  Benu  Kurejza  i  svjedočio  smaknuću  dojučerašnjih  saveznika,  a 
današnjih  neprijatelja,  i  njegova  rana  se  otvorila.7 

Kada  mu  se  otvorila  rana,  njegov  narod  ga  je  prenio  u  naselje  Benu  Ešhela. 
Allahov  Poslanik,  sallallahu  alejhi  ve  sellem,  uputio  se  tamo,  a  ashabi  su  ga  slijedili. 
Išao  je  vrlo  brzo  tako  da  su  im  se  potrgali  kaiši  na  sandalama  i  popadali  plaštovi  sa 
ramena,  a  Allahov  Poslanik,  sallallahu  alejhi  ve  sellem,  rekao  je:  "Bojim  se  da  nas  ne 
preteknu  meleki  i  ogasule  ga,  kao  što  su  ogasulili  Hanzalu."  Kada  je  Poslanik,  salla- 
llahu alejhi  ve  sellem,  stigao  u  Sa'dovu  kuću,  već  su  ga  gasulili,  a  njegova  je  majka 
plakala  i  izgovarala  stihove:  'Jadna  majka  Sa'dova  što  izgubi  sina,  čestita  i  pleme- 
nita." Poslanik,  sallallahu  alejhi  ve  sellem,  rekao  je:  "Svaka  narikača  pretjeruje,  osim 
Sa'dove  majke."  Potom  je  naredio  da  ga  iznesu,  a  ljudi  su  govorili:  "Allahov  Posla- 
niče,  nikada  nismo  nosili  mejjita  lakšeg  od  Sa'da!"  Poslanik,  sallallahu  alejhi  ve 
sellem,  rekao  je:  "A  kako  i  ne  bi  bio  lahak  kada  je  sišlo  toliko  i  toliko  meleka,  koji 


1  Ibn  Hišam,  Es-Siretun-Nebevijje,  3/263. 

2  Suver  ve  iber  minel-džihadin-Nebevijj  fil-Medine,  str.  265. 

3  Ibn  Hišam,  Es-Siretun-Nebevijje,  3/275. 

4  Dr.  El-Buti,  Fikhus-siretin-Nebevijje,  str.  228. 

5  Et-Terbijetut-kijadijje,  2/70. 

6  Ibn  Hišam,  Es-Siretun-Nebevijje,  3/275. 

7  Et-Terbijetul-kijadijje,  4/74. 

nikada  do  danas  nisu  sišli  na  Zemlju,  i  nosili  su  ga  sa  vama!"1  U  predaji  koju  bilježi 
En-Nesai  od  Ibn  Omera,  radijallahu  anhuma,  navodi  se  broj  meleka  koji  su  prisus- 
tvovali Sa'dovoj  dženazi.  U  toj  predaji  stoji  da  je  Poslanik,  govoreći  o  Sa'du,  rekao: 
"Ovo  je  dobri  rob  radi  kojeg  se  potresao  Arš  i  njegovoj  dženazi  je  prisustvovalo 
70.000  meleka,  koji  nikada  prije  nisu  sišli  na  Zemlju,  i  stisnut  je  jednim  stiskom  u 
kaburu,  a  zatim  je  pušten."2 

Allahov  Poslanik,  sallallahu  alejhi  ve  sellem,  oprostio  se  od  Sa'da,  kao  što 
prenosi  Abdullah  b.  Šeddad,  koji  kaže:  "Allahov  Poslanik,  sallallahu  alejhi  ve  sellem, 
ušao  je  kod  Sa'da  tužna  srca  i  rekao:  'Allah  te  nagradio  svakim  dobrom,  tebe  koji  si 
bio  dostojan  vođa  svoga  naroda.  Ispunio  si  ono  što  si  obećao  i  Allah  će  tebi  ispuniti 
ono  što  ti  je  obećao."'3 

5-  Nakon  njegove  smrti,  Allahov  Poslanik,  sallallahu  alejhi  ve  sellem,  mnogo 
je  hvalio  ovog  dobrog  roba  pred  ashabima  da  bi  ljudi  znali  njegovu  vrijednost  i 
poveli  se  za  njegovim  dobrim  djelima.4  Tako  je  Poslanik,  sallallahu  alejhi  ve  sellem, 
rekao:  "Zbog  smrti  Sa'da  b.  Muaza  zatresao  se  Arš  Svemilosnoga."5  U  drugom 
hadisu  El-Berra'  b.  Azim  je  rekao:  "Allahovom  Poslaniku,  sallallahu  alejhi  ve  sellem, 
poklonjen  je  ogrtač  od  svile,  ashabi  su  ga  počeli  opipavati  i  diviti  se  njegovoj 
mehkoći,  pa  je  Poslanik,  sallallahu  alejhi  ve  sellem,  rekao:  'Čudite  se  kako  je  ovo 
mehko?  Zaista  su  maramice  Sa'da  b.  Muaza  u  Džennetu  bolje  i  mekše  od  ovoga!'"6 

6-  Unatoč  svim  ovim  vrlinama  i  vrijednim  djelima  koja  je  učinio  služeći 
Allahovu  vjeru,  ipak  je  doživio  stisak  kabura.  Kada  su  došli  do  Sa'dovog  kabura,  u 
kabur  su  sišla  četverica:  Haris  b.  Evs,  Usejd  b.  Hudajr,  Ebu  Na'ila  Selkan  i  Seleme  b. 
Selame  b.  Vakš,  a  Allahov  Poslanik,  sallallahu  alejhi  ve  sellem,  stajao  je  iznad.  Kada 
je  Sa'd  spušten  u  kabur,  Poslanikovo,  sallallahu  alejhi  ve  sellem,  lice  se  promijenilo  i 
tri  puta  je  izgovorio:  "Subhanallah!",  pa  su  to  izgovorili  i  ostali  ashabi,  a  mezari  El- 
Beki'e  su  se  zatresli.  Potom  je  Poslanik,  sallallahu  alejhi  ve  sellem,  izgovorio  tri  puta: 
"Allahu  ekber!",  pa  su  to  izgovorili  i  ostali  muslimani.  Pitali  su  Poslanika,  sallallahu 
alejhi  ve  sellem,  o  tome,  a  on  je  rekao:  "Oko  vašeg  brata  se  bio  suzio  kabur  i 
stisnuo  ga  jednim  stiskom;  da  se  neko  može  spasiti  od  njega,  on  bi  se  spasio!  A 
potom  ga  je  Allah  izbavio!"7 

7-  Ovaj  ashab  umro  je  u  punoj  mladalačkoj  snazi,  u  dobi  od  trideset  i  sedam 
godina.  Ovo  znači  daje  svoj  narod  poveo  u  islam  kada  je  imao  trideset  godina,  a 
da  je  njihov  prvak  i  vođa  bio  od  svojih  ranih  dvadesetih  godina.  A  inače,  čovjekova 


1  Sijeru  e'alamin-Nubelđ,  1/287.  Lanac  prenosilaca  hadisa  je  hasen. 

2  Ibid.,  1/295.  Sunenun-Nesai,  Kitabul-dženaiz,  4/100.  Vjerodostojnog  je  seneda. 

3  Sijeru  e'alamin-Nubela',  1/288.  Prenosioci  su  povjerljivi. 

4  El-Humejdi,  Et-Tarihul-islami,  6/171. 

5  Sahihu  Muslim,  Kitabu  fada'ilus-sahabe,  br.  2466. 

6  Ibid.,  br.  2468. 

7  Ahmed,  Musned,  6/141.  Prema:  Et-Terbijetul-kijadijje,  4/77. 

skrivena  energija  i  potencijali  doživljavaju  svoj  vrhunac  u  četrdesetoj  godini,  koja  je 
godina  ulaska  u  zrelo  doba.  Allah  je  rekao: 

"A  čovjeka  smo  zadužili  da  roditeljima  svojim  čini  dobro;  majka  ga  njegova 
tegobno  nosi  i  tegobno  ga  rađa!  A  njegovo  nošenje  i  dojenje  trideset  je  mje- 
seci. Pa  kada  dostigne  zrelost  svoju  i  četrdeset  godina,  on  rekne:  'Gospodaru 
moj,  uputi  me  da  Ti  budem  zahvalan  na  Tvojoj  blagodati,  koju  si  darovao 
meni  i  mojim  roditeljima,  i  da  radim  dobro  kojim  si  zadovoljan  Ti,  i  potom- 
stvo moje  Ti  učini  dobrim!  Ja  se  Tebi,  doista,  kajem,  i  ja  sam  musliman  predan 
Tebi."1 

Kakva  je  to  samo  ličnost  koja  je  ispunila  svoju  biografiju  ovim  velikim  djelima, 
čijem  su  se  dolasku  obradovali  stanovnici  nebesa,  zbog  kojeg  se  zatresao  Arš 
Svemilosnog,  radujući  se  njegovom  dolasku,  mimo  svih  drugih  Allahovih  stvorenja.2 
Sa'd  b.  Muaz  bio  je  bijele  puti,  lijep  u  licu,  krupnih  očiju,  uredne  brade.3 
Allah  neka  mu  se  smiluje  i  bude  zadovoljan  njime  i  uzdigne  njegov  spomen 
među  čestitima. 

Jedanaesto:  Ubistvo  Hujejja  b.  Ahtaba  i  Ka'ba  b.  Eseda 

1-  Ubistvo  Hujejja  b.  Ahtaba  iz  plemena  Benu  Nadir 

Abdurrezzak  u  Musannefu,  sa  senedom  do  Seida  b.  El-Musejjeba,  spominjući 
vijesti  o  Bitki  protiv  saveznika  i  Benu  Kurejza,  bilježi  sljedeće:  "Kada  je  Allah  razbio 
saveznički  skup,  Hujejj  je  odlučio  pobjeći,  ali  stigavši  u  Er-Revha',  sjetio  se  spora- 
zuma i  ugovora  koje  je  imao  sa  Benu  Kurejzom,  pa  se  vratio.  I  kada  su  dovedeni 
pripadnici  plemena  Benu  Kurejza,  doveden  je  i  Hujejj  svezanih  ruku.  On  je  Vjero- 
vjesniku,  sallallahu  alejhi  ve  sellem,  rekao:  'Allaha  mi,  ne  kajem  se  za  neprijateljstvo 
prema  tebi,  ali  ko  iznevjeri  Allaha,  Allah  ga  napusti!'  Vjerovjesnik,  sallallahu  alejhi  ve 
sellem,  potom  je  naredio  da  mu  odrube  glavu."4 

Prije  nego  što  je  izvršeno  njegovo  smaknuće,  Hujejj  se  obratio  ljudima  ovim 
riječima:  "O  ljudi,  ne  treba  se  žaliti  na  Allahovu  odredbu.  Ovaj  pokolj  je  sudbina 
koju  je  Allah  odredio  Izraelćanima."  Potom  je  sjeo  i  odrubljena  mu  je  glava.5 

Neke  pouke  i  lekcije  iz  ubistva  Hujejja  b.  Ahtaba: 


1  Sura  El-Ahkaf,  15. 

2  El-Kijadetur-Rabbanijje,  4/78. 

3  Sijeru  e'alamin-Nubela',  1/290. 

4  Abdurrezzak,  El-Musannef,  5/371,  br.  9727. 

5  Ibn  Hišam,  Es-Siretun-Nebevijje,  3/265. 


a)  Zlo  se  vraća  zločincu 

Hujejj  je  okupio  arapska  i  židovska  plemena  u  borbi  protiv  islama  i  Vjero- 
vjesnika,  sallallahu  alejhi  ve  sellem,  nagovorio  je  Benu  Kurejzu  da  raskinu  ugovor  i 
napadnu  muslimane  sleđa,  pa  je  Allah  dao  da  mu  se  njegove  spletke  obiju  o  glavu  i 
na  kraju  je  zbog  njih  ubijen.  Allah  ne  zanemaruje  nasilnike  nego  im  daje  vremena,  a 
kada  ih  odluči  kazniti,  žestoko  i  bolno  ih  kazni.  Poslanik,  sallallahu  alejhi  ve  sellem, 
rekao  je:  "Allah  daje  vremena  nasilniku,  ali  kada  ga  odluči  kazniti,  neće  mu  umaći."1 
Potom  je  proučio  Allahove  riječi: 

"Eto,  tako  Gospodar  tvoj  kažnjava  kad  kažnjava  sela  i  gradove  koji  su  nasilje 
činili.  On  ih  kažnjava,  zaista,  bolno  i  strašno."2 

b)  Postojanost  u  teškim  situacijama 

Hujejj  se  ponio  hrabro  prilikom  dolaska  na  smaknuće  jer  nije  želio  da  njegovi 
neprijatelji  likuju  nad  njegovom  sudbinom.  Bio  je  svjestan  daje  u  zabludi,  daje  sam 
sebi  nasilje  učinio  i  da  ga  je  to  odvelo  u  propast,  ali  je  bio  odlučan  da  na  tome 
umre  i  njegov  inat  u  grijehu  odveo  gaje  u  Džehennem,  a  grozno  je  to  boravište. 
Obožavao  je  svoje  strasti,  a  ne  svoga  Gospodara.  Allah  je  rekao: 

^  oi^s  yj^^\j^cr*  +i±n£*     ^JA  &  J*^j  -*J»J     #  f%  ^fe  &  Sžf     i^i  y 

"Šta  misliš  o  onome  koji  je  svoju  strast  za  boga  svoga  uzeo,  onoga  koga  je 
Allah,  a  on  svjestan  bio,  u  zabludu  skrenuo,  i  sluh  njegov,  i  srce  njegovo  zape- 
čatio, a  pred  oči  njegove  koprenu  stavio?  Ko  će  ga,  ako  neće  Allah,  na  Pravi 
put  uputiti?  Zašto  se  ne  opametite?"3 

c)  Ko  iznevjeri  Allaha,  Allah  ga  napusti 

Koga  Allah  napusti,  taj  nema  pomagača  koji  ga  može  odbraniti.  Allah  kaže: 

"Ako  vas  Allah  pomogne,  niko  vas  pobijediti  neće;  a  ako  vas  napusti,  pa  koje 
taj  koji  vam,  osim  Njega,  može  pomoći?  I  u  Allaha  neka  se  uzda  ju  vjernici!"4 

Zavist  i  mržnja  uzrokovali  su  Hujejjovo  neprijateljstvo  prema  Poslaniku,  salla- 
llahu alejhi  ve  sellem,  stoga  je  otvoreno  izjavio  da  Allah  nikad  nije  bio  na  njegovoj 
strani.  To  je  zato  što  je  Hujejj  bio  na  šejtanovoj  strani,  neprijatelj  Allahovih  štićenika. 
Suprotstavljao  se  Allahu  pa  ga  je  Allah  napustio  i  prepustio  ga  svemu  onome  što  će 


1  Ebu  Faris,  Es-Sira'u  me'al-Jehud,  2/112. 

2  Sura  Hud,  102. 

3  Sura  El-Džasije,  23. 

4  Sura  Ali  Imran,  160. 

mu  donijeti  štetu  i  propast  a  neće  naći  nikakvu  silu,  ni  na  Zemlji  ni  na  nebu,  koja  će  mu 
pružiti  pomoć  i  spriječiti  njegov  poraz;  jer  Allahova  volja  je  izvršna  i  biva  ono  što  On  želi 
i  nikof  ni  na  Zemlji  ni  na  nebu,  ne  može  spriječiti  Njegovu  odredbu.1  Allah  je  rekao: 

"Ako  te  Allah  nekom  nevoljom  pogodi  -  pa,  niko  je  osim  Njega  ne  može  ot- 
kloniti; a  ako  ti  kakvo  dobro  podari,  pa,  samo  je  On  Svemoćni."2 

2-  Ubistvo  Ka'ba  b.  Eseda  el-Kurejzija 

Ka'b  b.  Esedf  poglavar  plemena  Benu  Kurejza,  doveden  je  na  smaknuće.  Prije 
nego  što  je  Allahov  Poslanik,  sallallahu  alejhi  ve  sellem,  naredio  da  mu  odrube 
glavu,  između  njih  se  odvio  sljedeći  dijalog: 

Allahov  Poslanik,  sallallahu  alejhi  ve  sellem,  rekao  je:  "Je  li  ovo  Ka'b  b.  Esed?" 
"Da,  Ebul-Kasime",  odgovorio  je  Ka'b.  Poslanik,  sallallahu  alejhi  ve  sellem,  reče:  "Niste 
se  okoristili  savjetom  koji  vam  je  dao  Ibn  Harraš,  koji  je  povjerovao  u  mene,  i  pozivao 
vas  da  me  slijedite  i  kad  me  sretnete  da  mi  prenesete  selam  od  njega."  Ka'b 
odgovori:  "U  pravu  si,  Ebul-Kasime,  tako  mi  Tevrata!  I  kad  Židovi  ne  bi  rekli  da  sam  se 
prepao  sablje,  postao  bih  tvoj  sljedbenik,  ali  ostajem  u  židovskoj  vjeri."  Nakon  toga 
Vjerovjesnik,  sallallahu  alejhi  ve  sellem,  naredio  je  da  mu  odsijeku  glavu.3 

U  knjigama  sire  navodi  se  da  su  pripadnici  plemena  Benu  Kurejza  odvođeni  na 
pogubljenje  u  grupama.  Pitali  su  svoga  poglavara  Ka'ba  b.  Eseda:  "Šta  misliš  šta  će 
uraditi  s  nama?"  On  im  je  rekao:  "Vi,  izgleda,  šta  god  da  vam  se  desi,  nikako  da 
shvatite?  Zar  ne  vidite  da  ne  prestaju  prozivati,  a  onaj  koga  odvedu,  ne  vraća  se?  Tako 
mi  Boga,  pobit  će  nas!"4 

Primjećujemo  da  je  Ka'b  b.  Esed  bio  pristrasan  judaizmu  iako  je  znao  da  je  to 
zabluda,  a  da  je  poslanstvo  našeg  poslanika  Muhammeda,  sallallahu  alejhi  ve  sellem, 
istina.  Međutim,  nije  povjerovao  i  primio  islam  iz  bojazni  da  mu  Židovi  ne  prigovore  da 
je  to  uradio  zbog  straha  od  sablje.  Ostao  je  nevjernik  jer  je  želio  da  ga  njegov  narod 
hvali  i  nije  želio  da  ga  kude  i  spočitavaju  mu  na  primanju  islama.  Ovo  samo  pokazuje 
koliko  je  ovaj  židovski  prevarant  bio  glup  i  nerazuman,  pa  gaje  Allah  napustio.5 

Dvanaesto:  Sabit  b.  Kajs  staje  u  zaštitu  El-Munzira  b.  Bata,  a  Selma  bint 
Kajs  staje  u  zaštitu  Rufa'a  b.  Samuela 

1-  Sabit  se  zauzima  za  Zubejra  b.  Bata 

Sabit  b.  Kajs  b.  Šemmas  došao  je  kod  Allahovog  Poslanika,  sallallahu  alejhi  ve 


1  Es-Sira'u  me'al-Jehud,  2/113-114. 

2  Sura  El-En'am,  17. 

3  El-Jehudu  fis-sunnetil-mutahhere,  1/368. 

4  Es-Sira'u  me'al-Jehud,  2/115. 

5  Ibid.,  2/115. 


sellem,  i  rekao:  "Pokloni  mi  Židova  Zubejra  da  mu  uzvratim  dobro,  jer  je  u  ratu 
Bu'as  on  meni  mnogo  pomogao."  Vjerovjesnik,  sallallahu  alejhi  ve  sellem,  pristao 
je,  pa  je  Sabit  otišao  do  Zubejra  i  rekao  mu:  "Prepoznaješ  li  me,  Ebu  Abdur- 
rahmane?"  Zubejr  je  odgovorio:  "Da.  A  zar  čovjek  može  zaboraviti  brata?!"  Sabit  je 
rekao:  "Htio  sam  da  ti  uzvratim  na  dobro  koje  si  mi  učinio  u  ratu  Bu'as."  Zubejr  je 
rekao:  "Učini  to.  Časni  ljudi  dobrim  na  dobro  uzvraćaju!"  Sabit  reče:  "Već  jesam. 
Pitao  sam  Allahovog  Poslanika,  sallallahu  alejhi  ve  sellem,  da  mi  te  pokloni  i  on  je 
to  učinio."  Zubejr  reče:  "Uzeli  ste  mi  suprugu  i  djecu,  a  nemam  nikog  drugog  da  mi 
brine  o  kući."  Sabit  se  vratio  i  zamolio  Poslanika,  sallallahu  alejhi  ve  sellem,  da  mu 
pokloni  Zubejrovu  suprugu  i  djecu,  pa  je  Poslanik,  sallallahu  alejhi  ve  sellem, 
pristao.  Sabit  se  vratio  i  rekao  Zubejru:  "Allahov  Poslanik,  sallallahu  alejhi  ve  sellem, 
vratio  ti  je  suprugu  i  djecu.  Zubejr  reče:  "Imam  jednu  baštu  s  palmovikom  koji  daje 
velike  prinose,  a  moja  porodica  i  ja  nemamo  drugog  izvora  prihoda."  Sabit  se 
vratio  Allahovom  Poslaniku,  sallallahu  alejhi  ve  sellem,  i  Poslanik  mu  je  dao  tu 
baštu,  pa  se  vratio  Zubejru  i  rekao:  "Evo,  Allahov  Poslanik,  sallallahu  alejhi  ve 
sellem,  vratio  ti  je  i  porodicu  i  imetak,  pa  primi  islam,  bit  ćeš  spašen!"  Zubejr  je  upi- 
tao: "Šta  je  učinjeno  sa  ljudima  iz  mog  plemena?"  Sabit  odgovori:  "Pobijeni  su  i  s 
njima  je  završeno,  ali  možda  je  tebe  Allah  ostavio  jer  ti  želi  dobro."  Zubejr  je  rekao: 
"Tako  ti  Allaha,  i  zbog  dobra  koje  sam  ti  učinio  u  ratu  Bu'as,  ubij  me  kao  što  su  oni 
pobijeni,  jer  nema  nikakva  dobra  u  životu  nakon  njih."  Sabit  je  to  spomenuo  Posla- 
niku, sallallahu  alejhi  ve  sellem,  koji  je  potom  naredio  ashabima  da  ubiju  Zubejra.1 

2-  Selma  bint  Kajs  zauzima  se  za  Ruf  a'a  b.  Samuela 

Ummul-Munzir,  Selma  bint  Kajs,  bila  je  sestra  Selita  b.  Kajsa  i  Poslanikova, 
sallallahu  alejhi  ve  sellem,  tetka  s  majčine  strane.  Klanjala  je  sa  Poslanikom, 
sallallahu  alejhi  ve  sellem,  prema  dvije  kible,  položila  mu  zakletvu  žena. 

Rufa'a  b.  Samuel  iz  plemena  Benu  Kurejza  bio  je  odrastao  čovjek,  poznavao 
je  Selmu  od  prije  pa  je  potražio  spas  kod  nje.  Ona  je  rekla  Allahovom  Poslaniku, 
sallallahu  alejhi  ve  sellem:  "Allahov  Vjerovjesniče,  draži  si  mi  od  oca  i  majke! 
Pokloni  mi  Rufa'a  jer  tvrdi  da  će  klanjati  i  početi  jesti  devino  meso."  Poslanik,  salla- 
llahu alejhi  ve  sellem,  predao  joj  Rufa'a  te  gaje  Selma  ostavila  u  životu.2 

Ova  predaja  pokazuje  koliko  je  žena  u  islamu  cijenjena  i  kako  se  njeno 
zauzimanje  uvažava.  Naša  vjera,  inače,  ukazuje  ženi  velike  počasti,  pomaže  je  i 
podstiče  u  činjenju  dobra. 

Trinaesto:  Pravila  ponašanja  prilikom  razilaženja  u  mišljenju 

Ashabi  su  različito  shvatili  riječi  Allahovog  Poslanika,  sallallahu  alejhi  ve  sel- 


1  El-Jehudu  fis-sunnetil-mutahhere,  1/373. 

2  Es-Sira'u  me'al-Jehud,  2/116. 


lem:  "Neka  niko  ne  klanja  ikindiju  sve  dok  ne  stignemo  (na  teritorij)  Benu  Kurejza!" 
Neki  su  shvatili  da  je  to  samo  poruka  da  požure,  pa  su,  kada  je  nastupilo  ikindijsko 
vrijeme,  klanjali.  Neki  su  se,  pak,  držali  doslovnog  značenja  teksta  i  nisu  klanjali  sve 
dok  nisu  stigli  u  naselje  plemena  Benu  Kurejza.  Vjerovjesnik,  sallallahu  alejhi  ve  sel- 
lem,  ni  na  jedne  nije  galamio  niti  ih  prekorio,  i  to  je  važan  dokaz  za  jedan  od  najve- 
ćih temelja  islamskog  šerijata  koji  se  tiče  razilaženja  u  ograncima  vjere,  po  kojem 
svaki  učenjak  ima  opravdanje  ako  je  pogriješio  i  bit  će  nagrađen.  Ovdje,  također, 
nalazimo  dokaz  dozvoljenosti  idžtihada  u  izvlačenju  šerijatskih  propisa.  Isto  tako, 
ovaj  slučaj  je  dokaz  da  je  nemoguće  i  zamisliti  da  se  iskorijeni  razilaženje  u  pita- 
njima koja  se  tiču  ogranaka  vjere,  a  koji  se  temelje  na  relativnim  dokazima.1 

Pokušaj  iskorjenjivanja  razilaženja  u  oblasti  sporednih  vjerskih  pitanja  pred- 
stavlja suprotstavljanje  Božijoj  mudrosti  u  propisivanju.  Pored  toga,  to  je  suludo 
poigravanje  sa  propisima,  jer  kako  možemo  očekivati  okončanje  razilaženja  u  stvarima 
koje  se  temelje  na  relativnim  dokazima  koji  se  mogu  shvatiti  na  različite  načine? 

Da  je  to  moguće  u  nekom  vremenu,  onda  bi  to  bilo  najpreče  da  se  dogodi  u 
vremenu  Poslanika,  sallallahu  alejhi  ve  sellem,  jer  ashabi  su  najpreči  da  se  ne  razila- 
ze, a,  kao  što  se  može  vidjeti,  ipak  su  se  razilazili.2 

U  prethodnom  hadisu  nalazi  se  dokaz  da  nema  smetnje  da  se  uzme  doslov- 
no značenje  teksta,  kao  što  nema  smetnje  da  se  tekst  prihvati  po  specifičnom 
značenju  na  koje  ukazuje,  te  da  se  greška  u  ograncima  vjere  mudžtehidu  ne  piše 
kao  grijeh,  kao  što  je  rekao  Poslanik,  sallallahu  alejhi  ve  sellem:  "Učenjak  koji  nakon 
idžtihada  pogodi,  imat  će  dvije  nagrade,  a  ako  pogriješi,  imat  će  jednu  nagradu."3 

Ukratko,  neki  su  ashabi  shvatili  hadis  doslovno  i  nije  ih  interesiralo  hoće  li 
isteći  ikindijsko  vrijeme,  jer  su  postupili  u  skladu  sa  ovom  specifičnom  zabranom, 
dajući  joj  prednost  nad  općom  zabranom  odgađanja  namaza  izvan  njegovog  pro- 
pisanog vremena.4 

U  komentaru  ovog  hadisa,  Ibn  Hadžer  je  rekao:  "Ova  priča  ne  pruža  jasan 
dokaz  da  je  općenito  svaki  mudžtehid  u  pravu,  nego  dokazuje  da  ne  treba  biti 
nasilan  prema  onome  koje  uložio  koliko  je  mogao  od  svog  truda  u  idžtihadu,  i  ta 
greška  mu  se  ne  upisuje  u  grijeh. 

Sve  što  se  desilo  u  ovom  slučaju  jeste  to  da  su  neki  ashabi  prihvatili  tekst  ha- 
disa u  doslovnom  značenju  i  nisu  se  obazirali  na  prolazak  namaskog  vremena,  jer 
su  dali  prednost  drugoj  zabrani  nad  prvom,  koja  zabranjuje  odgađanje  namaza 
izvan  njegovog  vremena,  a  za  svoje  odgađanje  namaza  izvan  njegovog  vremena 
zbog  zaokupljenosti  ratom,  uzeli  su  dokaz  iz  sličnih  slučajeva  koji  su  se  tih  dana 
dešavali  u  Bitki  na  Hendeku. 


1  Ibid.,  2/116.  Ar.  deiil  zanni  -  relativan  dokaz  je  dokaz  koji  se  može  shvatiti  na  više  načina. 

2  El-Buti,  Fikhus-siretin-Nebevijje,  str.  226. 

3  Ebu  Davud,  Sunen,  br.  3557. 

4  Ei-Mustefad  min-kisasU-Kur'an,  2/286. 

Druga  skupina  ashaba  nije  shvatila  hadis  u  doslovnom  značenju,  nego  su 
smatrali  da  se  time  aludira  na  hitan  i  brz  dolazak  do  naselja  Benu  Kurejza. 

Većina  učenjaka  ovaj  slučaj  uzima  kao  dokaz  da  je  idžtihad  dozvoljen,  jer 
Poslanik  nije  ukorio  nijednu  od  dvije  skupine,  a  daje  neko  od  njih  učinio  grijeh,  bio 
bi  kritiziran.1 

Četrnaesto:  Podjela  imetka  zaplijenjenog  od  Benu  Kurejze  i  Rihana  bint 
Amr  prima  islam 

1-  Imetak  koji  su  ashabi  zaplijenili  od  Benu  Kurejze 

Zaplijenjeni  imetak  sastojao  se  od  1.500  sablji,  2.000  kopalja,  300  oklopa,  500 
štitova,  i  imanje  zvano  Džuhfa.  Osim  toga,  iza  plemena  Benu  Kurejza  ostalo  je 
mnogo  ovaca,  deva,  kućnog  namještaja  i  posuđa,  te  bačvi  s  vinom. 

Pokretni  plijen,  poput  namještaja,  oružja  i  drugog,  podijeljen  je  borcima  iz 
reda  ensarija  i  muhadžira,  po  principu  da  konjaniku  pripadaju  dva  udjela,  a  pješaku 
jedan,  tako  konjanik  uzima  tri  dijela  -  dva  za  konja,  a  jedan  za  sebe,  dok  pješak 
samo  za  sebe,  to  jest,  jedan  dio.  Preostali  dio  petine,  prema  Allahovoj  Knjizi,  je  dio 
koji  pripada  Allahu  i  Njegovom  Poslaniku,  sallallahu  alejhi  ve  sellem.2 

Vino  koje  su  našli,  Poslanik,  sallallahu  alejhi  ve  sellem,  i  muslimani  su  prolili  i 
nisu  se  ni  na  koji  način  njime  okoristili. 

Allahov  Poslanik,  sallallahu  alejhi  ve  sellem,  izdvojio  je  dio  za  Suvejda  b. 
Hallada,  kojeg  je  ubila  Židovka  bacivši  kameni  žrvanj  na  njega,  i  predao  taj  dio 
njegovim  nasljednicima.3  Također  je  izdvojio  dio  za  jednog  drugog  ashaba  koji  je 
umro  tokom  opsade  plemena  Benu  Kurejza.  Ženama  koje  su  tu  bile  prisutne,  a  to 
su:  Safijja  bint  Abdul-Muttalib,  Ummu  Ammara,  Ummu  Selit,  Ummul-Ala',  Es- 
Sumejra'  bint  Kajs  i  majka  Sa'da  b.  Muaza,  nije  dao  udio,  nego  ih  je  darivao  skrom- 
nim poklonom.4 

Što  se  tiče  nepokretne  imovine,  poput  zemljišnih  parcela  i  kuća,  Allahov 
Poslanik,  sallallahu  alejhi  ve  sellem,  dodijelio  ih  je  muhadžirima,  a  ensarijama  nije 
dodijelio  ništa  od  toga,  ali  je  naredio  muhadžirima  da  vrate  ensarijama  sve  palmo- 
vike  i  zemljišne  posjede  koje  su  dobili  od  njih  na  korištenje  da  bi  se  okoristili  njiho- 
vim prinosima.5  Allah  je  rekao: 

"I  dao  vam  je  da  naslijedite  zemlje  njihove,  i  domove  njihove  i  bogatstva  nji- 


Sažetak  iz  Fethul-barija,  7/473. 
Es-Sira'u  me'al-Jehud,  2/96-97. 
Ibid,  2/97. 

El-Jehudu  fis-sunnetil-mutahhere,  1/375. 
Es-Sira'u  me'al-Jehud,  2/98. 

hova,  i  zemlju  kojom  prije  niste  hodali;  Allah  sve  može."1 

Prof.  Muhammed  Derveza  je  rekao:  "Što  se  tiče  riječi:  "...i  zemlju  kojom  prije 
niste  hodali',  mufessiri  su  rekli  da  se  odnosi  na  Hajber  i  da  je  ova  rečenica  rados- 
tan nagovještaj  da  će  biti  osvojen.  Ali,  ipak,  iz  konteksta  ajeta  čini  nam  se  da  bi  se 
prije  moglo  odnositi  na  posjede  plemena  Benu  Kurejza  koji  su  bili  udaljeni  od  nji- 
hovog naselja,  a  muslimanima  su  pripali  bez  borbe  i  opsade,  a  kao  rezultat  poraza 
njihovih  vlasnika."2 

Allahov  Poslanik,  sallallahu  alejhi  ve  sellem,  poslao  je  Sa'da  b.  Ubadu,  radi- 
jallahu  anhu,  sa  petinom  porobljenih  žena  i  djece  u  Šam  da  ih  proda  i  da  za  dobije- 
nu  zaradu  kupi  oružje  i  konje,  kako  bi  se  time  muslimani  pomogli  u  džihadu  protiv 
Židova  i  mnogobožaca.  Također  je  u  Nedžd  poslao  Sa'da  b.  Zejda,  da  proda  roblje  i 
kupi  oružje.3 

2-  Rejhana  bint  Amr,  radijallahu  anha,  prima  islam 

Među  robljem  je  bila  Rejhana  bint  Amr  b.  Hanafe,  žena  iz  plemena  Benu 
Amra,  ogranka  Benu  Kurejze.  Allahov  Poslanik,  sallallahu  alejhi  ve  sellem,  namje- 
ravao je  daje  oženi  nakon  što  primi  islam,  ali  se  ona  dvoumila  i  neko  vrijeme  ostala 
u  svojoj  vjeri,  a  kada  joj  je  Allah  raširio  prsa  za  islam  i  postala  muslimanka,  Allahov 
Poslanik,  sallallahu  alejhi  ve  sellem,  poslao  ju  je  u  kuću  Ummu  Munzir  bint  Kajs,  pa 
je  dobila  hajz,  a  kada  je  ušla  u  čistoću,  došao  joj  je  Poslanik,  sallallahu  alejhi  ve  sel- 
lem, i  dao  joj  da  izabere  da  je  oslobodi  pa  da  mu  bude  žena,  ili  da  mu  ostane 
robinja,  pa  je  odabrala  da  mu  ostane  robinja,  Allah  bio  zadovoljan  njome.4 

Petnaesto:  Islamski  medij  u  Bitki  protiv  saveznika 

Ashabi  koji  su  bili  pjesnici  dali  su  svoj  doprinos  džihadu  citirajući  stihove  u 
kojima  su  opjevali  žrtve  koje  su  podnijeli  ashabi  u  Bitki  protiv  saveznika.  Kao  prim- 
jer navodimo  stihove  Ka'ba  b.  Amlika  iz  plemena  Benu  Seleme,  koji  glase: 
Neka  žena  ispituje  šta  se  s  nama  zbilo 
Da  nas  vidje  znala  bi  da  smo  strpljivi 
Nedaće  sve  smjerno  podnosimo 
Na  Allaha  samo  mi  se  oslanjamo 
Vjerovjesnik  iskrenije  naš  pomagač 
Uz  njega  se  svako  uzdiže  stvorenje 
Borit  ćemo  se  protiv  nasilnika 
Koji  spremaju  se  za  boj 
Ako  na  nas  napadnu  mi  ćemo  ih  dočekati 


1  Sura  El-Ahzab,  27. 

2  Muhammed  Izzet  Derveza,  Siretur-Resul,  2/202. 

3  Es-Sira'u  me'al-Jehud,  2/98. 

4  Es-Sira'u  me'al-Jehud,  2/99. 


Udarcima  od  kojih  će  mrtvi  popadati 
Vidjet  ćeš  nas  u  pancirima  dugim 

Postojani  kao  čvrsti  bedemi 
Branit  ćemo  Ahmeda,  Allaha  mi 
I  pokazati  da  smo  AUahu  odani 
A  Mekkelije  će  znati,  i  njihovi 
Saveznici  koji  su  nas  napali 
Da  Mah  nema  sudruga 
I  da  zaštitnik  je  vjernika 
Ako  Sđda  nenadano  ubiše 
Pa  AUah  će  Svemoćni  njega 
U  Svoj  lijepi  Džennet  uvesti 
Jer  je  to  boravište  čestitih 
On  je  odbio  vaše  poražene  čete 

I  vratili  ste  se  srditi,  poniženi 
I  razočarani  jer  niste  dobra  vidjeli 
A  zamalo  ste  bili  potpuno  uništeni 
Jakim  vjetrom  koji  je  na  vas  puhao 
Zbog  kojeg  ništa  pred  sobom  vidjeli  niste. 


Dvanaesto  poglavlje 

Važni  događaji  između  Bitke  protiv 
saveznika  i  Hudejbijje 

Prva  tema 

Vjerovjesnikova  ženidba  Zejnebom  bint  Džahš 

Uporedo  sa  vojnim  pohodima  i  izgradnjom  države,  vodile  su  i  aktivnosti  oko 
zakonodavne  i  društvene  izgradnje.  Odbačen  je  sistem  usvajanja,  naređen  hidžab, 
određenje  bonton  na  gozbama,  potvrđena  je  stroga  obaveza  pokoravanja  Allahu  i 
Poslaniku,  sallallahu  alejhi  ve  sellem,  suprotstavljalo  se  običajima  koji  su  u  suprot- 
nosti sa  Allahovim  zakonom.  U  Poslanikovom,  sallallahu  alejhi  ve  sellem,  braku  sa 
Zejnebom  bint  Džahš  mnogo  je  mudrosti,  lekcija  i  pouka,  vrijednih  za  svako  vrijeme 
i  mjesto.  Stoga  poslušaj  priču  o  majci  vjernika  Zejnebi  bint  Džahš,  radijallahu  anha. 

Prvo:  Njeno  ime  i  porijeklo 

Njeno  ime  je  Zejneb  bint  Džahš  b.  Riab  b.  Ja'mer,  iz  kurejšijskog  ogranka  El- 
Esed.  Ona  je  sestra  Abdullaha  b.  Džahša  i  Hamne  bint  Džahš,  radijallahu  anhuma. 

Majka  joj  je  Poslanikova  tetka,  Hamzina  sestra,  Umejma  bint  Abdul-Muttalib 
b.  Hašim  b.  Abdu-Menaf  b.  Kusaj.1 

Bila  je  poznata  pod  nadimkom  Ummul-Hakem,  a  neki  učenjaci  smatraju  da 
se  zvala  Berra'  i  da  joj  je  Vjerovjesnik,  sallallahu  alejhi  ve  sellem,  to  ime  promijenio 
u  Zejneb. 

Zejneb  je  bila  jedna  od  prvih  muhadžirki,  bila  je  pobožna,  čedna  i  čestita, 
poznata  po  dobru  i  udjeljivanju  sadake.  Prenosi  se  od  Aiše,  radijallahu  anha,  da  je 
rekla:  "Allahov  Poslanik,  sallallahu  alejhi  ve  sellem,  kazao  je:  'Prva  koja  će  umrijeti 
nakon  mene  je  ona  s  najdužim  rukama.'  Njegove  supruge  su  mjerile  čije  su  ruke 
najduže,  a  najduže  su  bile  Zejnebine  ruke  jer  je  ona  privređivala  njima  i  udjeljivala 
sadaku  od  onoga  što  zaradi."2 

Aiša,  radijallahu  anha,  često  ju  je  hvalila,  pa  je  tako  o  njoj  kazala:  "Nikad 
nisam  vidjela  ženu  bolju  u  vjeri,  bogobojazniju,  iskreniju  u  govoru,  koja  više  pazi  na 
spajanje  rodbinskih  veza,  više  udjeljuje  sadaku,  koja  se  više  trudi  da  zaradi  kako  bi 
udjeljivala  sadaku  i  približila  se  Allahu,  od  Zejnebe.  Ali,  bila  je  prijeke  naravi  i  to  je 
umanjivalo  njene  vrline."3 

Drugo:  Njen  brak  sa  Zejdom  b.  Harisetom 

Allahov  Poslanik,  sallallahu  alejhi  ve  sellem,  htio  je  da  u  islamskom  društvu 


1  Ibn  Abdul-Berr,  El-lsti'ab  fi  ma'rifetil-ashab,  1/373. 

2  Sahihu  Muslim,  Kitabu  fada'Uus-sahabe,  4/1907,  br.  2452.  Najduže  ruke  imala  je  Sevda,  ali  kada  je 
nakon  Poslanikove,  sallallahu  alejhi  ve  sellem,  smrti  prva  od  njegovih  supruga  umrla  Zejneb,  shvatili 
su  da  je  pod  dužinom  ruke  Vjerovjesnik,  sallallahu  alejhi  ve  sellem,  mislio  na  udjeljivanje,  a  ne  na 
dužinu  ruke  doslovno,  (prim.  prev.) 

3  Sahihu  Muslim,  Kitabu  fada'Uus-sahabe,  4/1892,  br.  2442. 

iskorijeni  paganski  običaj  klasnog  razlikovanja  i  da  uvede  razlikovanje  ljudi  samo  na 
osnovu  bogobojaznosti.  U  paganskom  društvu  oslobođeni  robovi  nazivani  su 
"mevla"  i  bili  su  manje  vrijedna  klasa  od  gospode.  Zejd  b.  Harise  bio  je  mevla,  a 
Allahov  Poslanik,  sallallahu  alejhi  ve  sellem,  dao  mu  je  slobodu,  a  zatim  ga  posinio. 

Da  bi  poništio  te  klasne  razlike,  Allahov  Poslanik,  sallallahu  alejhi  ve  sellem, 
odlučio  je  da  Zejda  oženi  ženom  plemenitog  roda,  svojom  tetičnom  Zejnebom  bint 
Džahš,  Kurejšijkom  iz  plemena  Benu  Esed,  počevši  uklanjati  ovaj  običaj  prvo  u  svo- 
joj porodici.  To  je  bio  tako  ukorijenjen  običaj  da  ga  nije  moglo  srušiti  ništa  drugo 
do  nametanje  nove  realnosti  od  strane  Allahovog  Poslanika,  sallallahu  alejhi  ve  sel- 
lem, kako  bi  to  bio  primjer  islamskom  ummetu  po  ovom  pitanju. 

Također,  od  mudrosti  ovoga  braka  jeste  i  to  da  je  on  bio  uvod  u  donošenje 
jednog  drugog  šerijatskog  propisa  koji  po  važnosti,  u  očuvanju  društvene  i  porodične 
ravnoteže,  ne  zaostaje  za  spomenutim,  iako  se  ova  mudrost  pokazala  tek  kasnije.1 

Allahov  Poslanik,  sallallahu  alejhi  ve  sellem,  došao  je  kod  Zejnebe  bint  Džahš 
da  je  zaprosi  za  svoga  posinka  Zejda  b.  Hariseta,  radijallahu  anhu,  ali  je  ona  rekla: 
"Neću  se  udati  za  njega."  Poslanik,  sallallahu  alejhi  ve  sellem,  rekao  je:  "Ne,  nego  se 
udaj  za  njega."  Ona  je  rekla:  "Allahov  Poslaniče,  zar  da  mi  se  naredi  nešto  što  se 
samo  mene  tiče?!"  I  dok  su  oni  tako  razgovarali,  Allah  je  objavio: 

"Ni  vjernik  ni  vjernica  nemaju  izbora  da,  kada  Allah  i  Poslanik  Njegov  nešto 
odrede,  po  svome  nahođenju  postupe.  A  ko  Allaha  i  Njegovog  Poslanika  ne 
posluša,  taj  je  očito  skrenuo  s  Pravog  puta."2 

Zejneb  je  tada  upitala:  "Allahov  Poslaniče,  jesi  li  zadovoljan  da  mi  on  bude 
muž?"  Poslanik,  sallallahu  alejhi  ve  sellem,  odgovorio  je:  "Jesam."  Potom  je  Zejneb 
rekla:  "Ne  želim  biti  nepokorna  Allahovom  Poslaniku,  sallallahu  alejhi  ve  sellem. 
Udat  ću  se  za  njega."3 

Tada  je  Zejd  još  uvijek  nazivan  Zejd,  sin  Muhammedov.  Uglavnom,  Zejd  se 
oženio  njome,  a  kao  vjenčani  dar  dao  joj  je  deset  zlatnih  dinara,  šezdeset  srebrenih 
dirhema,  platneni  prekrivač  za  tijelo,  pokrivač  za  postelju,  štit,  50  pregršti  hrane  i  10 
pregršti  datula.4 

Treće:  Razvod  braka  između  Zejda  i  Zejnebe 

Allahova  mudrost  je  htjela  da  između  Zejda  i  Zejnebe  ne  bude  sklada  u  brač- 
nom životu,  njihov  bračni  život  bio  je  nepodnošljiv  i  Zejd  je  čvrsto  odlučio  da  se 
razvede.  Više  puta  je  dolazio  Allahovom  Poslaniku,  sallallahu  alejhi  ve  sellem,  i  žalio  se 


1  Hafsa  bint  Usman  el-Hulejfi,  Kadaja  nisa\  En-Nebijj  vel-mu'minat,  str.  205. 

2  Sura  El-Ahzab.  36. 

3  Et-Taberi,  Džami'ul-bejan,  22/11. 

4  TefsirlbnKesir,  3/489. 

da  ne  može  podnijeti  nastavak  braka  sa  Zejnebom,  ali  Poslanik,  sallallahu  alejhi  ve 
sellem,  naređivao  mu  je  da  zadrži  svoju  suprugu  i  da  se  boji  Allaha  u  pogledu  nje.  To  je 
trajalo  sve  dok  Allah  nije  dozvolio  razvod  braka  i  Zejd  se  tada  razveo  od  nje  jer  više  nije 
imao  volje  za  nastavkom  tog  braka.  Njihov  brak  je  trajao  nešto  manje  od  godinu  dana. 

Ibn  Kesir  kaže:  "Ostala  je  kod  njega  oko  godinu  dana  ili  nešto  više.  Potom  se 
među  njima  desio  spor  i  Zejd  je  došao  da  se  požali  Allahovom  Poslaniku,  sallallahu 
alejhi  ve  sellem,  koji  mu  je  neprestano  govorio:  'Zadrži  svoju  suprugu  i  boj  se  Allaha!'1 

Međutim,  Zejd  nije  želio  nastaviti  brak  s  njom  jer  je  bio  plemenite  duše  i  nije 
želio  da  svoju  sreću  gradi  na  žalosti  i  nesreći  i  šteti  drugih,  stoga  je  odlučio  razvesti 
se  od  Zejnebe,  jer  ona  nije  bila  sretna  u  braku  s  njim.  Razvod  između  njih  dvoje  de- 
sio se  bez  ikakvih  vanjskih  utjecaja,  to  je  bila  Zejdova  samostalna  odluka  i  njegov 
lični  izbor,  dok  je  Allahov  Poslanik,  sallallahu  alejhi  ve  sellem,  tražio  da  se  boji 
Allaha  i  zadrži  svoju  suprugu.2 

Nakon  spominjanja  ovog  razloga  za  razvod,  Ibn  Kesir  je  rekao:  "Ibn  Ebu  Hatim 
i  Ibn  Džerir  spomenuli  su  neke  predaje  od  dobrih  prethodnika,  Allah  im  se  smilovao, 
ali  mi  bismo  ih  željeli  zanemariti  jer  nisu  vjerodostojne,  stoga  ih  nećemo  navesti."3 

Četvrto:  Mudrosti  Poslanikovog  braka  sa  Zejnebom 

Običaj  posinovljavanja  bio  je  duboko  ukorijenjen  u  dušama  ljudi  i  tadašnji 
Arapi  su  to  shvatali  vrlo  emotivno  i  nije  bilo  nimalo  lahko  iskorijeniti  taj  običaj  i 
društvene  posljedice  koje  iz  njega  proizlaze. 

U  početku  islama  u  Mekki  i  u  prvom  periodu  Hidžre  u  Medini  ovaj  je  običaj 
ostao  prisutan  među  muslimanima,  a  potom  je  Allah  objavio  ajete  kojima  je  zabra- 
nio da  se  posvojena  djeca  pripisuju  nekome  drugome  osim  svojim  biološkim  rodi- 
teljima, čime  se  u  stvarnosti  ništa  nije  promijenilo.  Allah  je  rekao: 

"Allah  nijednom  čovjeku  dva  srca  u  njedrima  njegovim  nije  dao,  a  ni  žene 
vaše,  od  kojih  se  ziharom  rastavljate,  materama  vašim  nije  učinio,  niti  je  po- 
sinke  vaše  sinovima  vašim  učinio.  To  su  samo  vaše  riječi,  iz  usta  vaših,  a  Allah 
istinu  govori  i  na  Pravi  put  izvodi.  Zovite  ih  po  očevima  njihovim,  to  je  kod 
Allaha  ispravni  je!" 4 

Allah  je  naredio  da  im  vrate  njihovo  porijeklo  nazivajući  ih  po  njihovim  biološkim 
očevima,  i  to  je  istinska  pravda  i  dobročinstvo  i  ispravan  postupak.  Allah  je  rekao: 


1Tefsir  Ibn  Kesir,  3/491. 

2  Kadaja  nisa\  En-Nebijj  vel-mu'minat,  str.  209. 

3  Tefsir  Ibn  Kesir,  3/491. 

4  Sura  El-Ahzab,  4-5. 


"Zovite  ih  po  očevima  njihovim,  to  je  kod  Allaha  ispravnije.  A  ako  ne  znate 
imena  očeva  njihovih,  pa  braća  su  vaša  po  vjeri  i  štićenici  su  vaši.  Nije  grijeh 
ako  u  tome  pogriješite,  grijeh  je  ako  to  namjerno  učinite;  a  Allah  prašta  i 
milostiv  je.1 11 

Abdullah  b.  Omer,  radijallahu  anhuma,  rekao  je:  "Poslanikovog  štićenika 
Zejda  b.  Hariseta  smo  zvali  Zejd,  sin  Muhammedov,  sve  dok  to  Kur'anom  nije 
zabranjeno."2 

Nepoznavanje  njihovih  bioloških  očeva  nije  opravdanje  za  zadržavanje  po- 
sinovljavanja  u  ovoj  situaciji,  nego  ih  Allah  obavještava  da  su  im  to  braća  po  vjeri  i 
njihovi  štićenici: 

"A  ako  ne  znate  imena  očeva  njihovih,  pa  braća  su  vaša  po  vjeri  i  štićenici  su 
vaši.  Nije  grijeh  ako  u  tome  pogriješite,  grijeh  je  ako  to  namjerno  učinite;  a 
Allah  prašta  i  milostiv  je."3 

Znači:  Ako  ne  znate  imena  njihovih  očeva,  znajte  da  između  vas  i  njih  ne 
može  biti  druge  veze  osim  bratstva  po  vjeri  i  štićeništva.  Tako  se  za  onoga  od  njih 
kojem  se  ne  zna  biološki  otac  kaže:  "Štićenik  tog  i  tog  čovjeka  ili  te  i  te  porodice".4 

Ovo  bratstvo  u  vjeri  i  štićeništvo  ima  izuzetno  veliki  značaj,  i  potvrđeno  je  i 
onima  čiji  su  biološki  očevi  poznati,  zato  je  Allahov  Poslanik,  sallallahu  alejhi  ve 
sellem,  rekao  Zejdu  b.  Harisetu:  "Ti  si  naš  brat  i  naš  štićenik."5  Dakle,  brat  po  vjeri  i 
štićeništvu,  kao  što  Allah  kaže: 

"Vjernici  su  samo  braća,  zato  pomirite  vaša  dva  brata  i  bojte  se  Allaha  da  bi 
vam  se  milost  ukazala."6 

U  drugim  tekstovima  Objave  izričito  je  zabranjeno  djeci  da  se  svjesno 
pripisuju  onome  za  koga  znaju  da  im  nije  biološki  otac.7 

Allahov  Poslanik,  sallallahu  alejhi  ve  sellem,  rekao  je:  "Ko  se  pripiše  onome  ko 


1  Sura  El-Ahzab,  5. 

2  Sahihul-Buhari,  Kitabut-tefsir,  bab:  Uđuhum  li-abđihim,  3/276,  br.  4782. 

3  Sura  El-Ahzab,  5. 

4  Tefsirus-Sa'di,  4/136. 

5  Sahihul-Buhari,  Kitabus-sulh,  2/267.  br.  2/699. 

6  Sura  El-Hudžurat,  10. 

7  Kadaja  nisa',  En-Nebijj  vel-mu'minat,  str.  189. 

mu  nije  otac,  ili  onima  čiji  nije  štićenik,  neka  je  na  njega  prokletstvo  Allaha  i  meleka  i 
svih  ljudi.  Od  njega  Allah  neće  prihvatiti  nikakvo  dobro  djelo  ni  iskup."1 

Islamski  zakon  propisao  je  jasne  uzroke  porijekla,  a  to  je  odnos  sa  ženom  u 
šerijatski  validnom  braku  ili  sa  onom  koja  je  njegova  robinja,  i  zabranio  očinstvo 
nad  djecom  iz  bluda  ili  prostitucije.  Vjerovjesnik,  sallallahu  alejhi  ve  sellem,  rekao  je: 
"Dijete  se  pripisuje  onome  u  čijoj  je  bračnoj  postelji  rođeno,  a  bludnike  sljeduje  ka- 
menovanje."2 

Ovo  znači  da  se  djeca  koja  su  rođena  iz  validnog  braka  ili  iz  odnosa  sa  robi- 
njom pripisuju  svome  ocu,  a  prostitucija  i  blud  nisu  validan  uzrok  potvrde  porijekla, 
nego  su  uzrok  kamenovanja.3 

Dakle,  nakon  stoje  Allah,  subhanehu  ve  te'ala,  zabranio  čovjeku  da  se  pripi- 
suje onome  ko  gaje  posvojio,  naredio  mu  je  da  se  pripisuje  svome  biološkom  ocu 
ako  bude  znao  njegovo  ime,  a  ako  ne  bude  znao,  onda  da  se  pripisuje  svojoj  braći 
po  vjeri  i  štićeništvu.  Potom  je  objasnio  propis  za  onoga  ko  pogriješi  ili  namjerno 
prekrši  ovaj  propis: 


"A  ako  ne  znate  imena  očeva  njihovih,  pa  braća  su  vaša  po  vjeri  i  štićenici  su 
vaši.  Nije  grijeh  ako  u  tome  pogriješite,  grijeh  je  ako  to  namjerno  učinite;  a 
Allah  prašta  i  milostiv  je."4 

Ovime  je  Allah  oslobodio  grijeha  onoga  ko,  nakon  istraživanja  i  truda,  pogri- 
ješi pa  pripiše  dijete  onome  ko  mu  nije  otac,  ili  iz  zaborava,  ili  usljed  jezičke  greške 
pripiše  dijete  onome  ko  mu  nije  otac;  a  potvrđuje  grijeh  onome  ko  dijete  namjerno 
pripisuje  onome  ko  mu  nije  otac,  iako  zna  daje  to  zabranjeno.5 

Običaj  posinovljavanja  bio  je  duboko  ukorijenjen  u  ljudskim  dušama  i  s  vre- 
menom je  poprimio  različite  dimenzije,  a  Vjerovjesnikov,  sallallahu  alejhi  ve  sellem, 
brak  sa  Zejnebom  bio  je  praktično,  a  ne  samo  psihološko,  ukidanje  društvenih  im- 
plikacija tog  običaja.6 

Mudrost  Poslanikovog,  sallallahu  alejhi  ve  sellem,  braka  sa  Zejnebom  je  očita, 
pa  ipak  Allah  je  navodi  u  Kur'anu: 


<  0  v^0  0  ~i  p.      &  > 


"Mi  smo  je  za  tebe  udali  kako  se  vjernici  više  ne  bi  ustručavali  da  se  žene  že- 


1  Sahihul-Buhari,  Kitabu  fada'ilil-Medine,  2/411.  br.  3172. 

2  Sahihul-Buhari,  Kitabul-hudud,  4/254,  br.  6818. 

3  Dr.  Su'ad  es-Sani',  Alakatul-Aba'i  bil-ebna'  fiš-šeri'atil-islamijje,  str.  52-53. 

4  Sura  El-Ahzab,  5. 

5  Kadaja  Niša',  En-Nebijj  vel-mu'minat,  str.  191-192. 

6  Min  Mu'inis-sire,  str.  311. 

nama  posinaka  svojih  kad  se  oni  od  njih  razvedu.  A  Allahova  odredba  je 
izvršiva!"1 

Neki  nevjernici  i  njihovi  sljedbenici,  kao  i  pojedine  muslimanske  neznalice, 
lijepe  se  za  lažne  predaje  u  kojima  se  navodi  da  se  Vjerovjesnik,  sallallahu  alejhi  ve 
sellem,  zaljubio  u  Zejneb  nakon  što  se  udala  za  Zejda,  pa  kada  je  to  Zejd  saznao, 
odlučio  je  razvesti  se  od  nje  da  bije  oženio  Vjerovjesnik,  sallallahu  alejhi  ve  sellem.2 

Ovo  je  ogavna  izmišljotina,  a  Ibnul-Arabi  je,  pobijajući  ove  izmišljotine,  rekao: 
"Što  se  tiče  govora  da  je  Vjerovjesnik,  sallallahu  alejhi  ve  sellem,  vidio  Zejneb 
nakon  što  se  udala  za  Zejda  pa  se  zaljubio  u  nju,  to  je  netačno  jer  je  Vjerovjesnik, 
sallallahu  alejhi  ve  sellem,  često  bio  s  njom,  tada  još  uvijek  hidžab  nije  bio  propisan, 
odrasli  su  jedno  uz  drugo,  dakle  viđao  ju  je  svakog  časa.  Kako  to  da  se  nije  zaljubio 
u  nju  tada  nego  tek  kada  se  udala?  Bože  sačuvaj  da  to  čisto  srce  poželi  ovu  pokva- 
renu vezu.  Allah  je  rekao: 

"I  nikako  ne  gledaj  dugo  ljepote  ovoga  svijeta  koje  Mi  kao  užitak  raznim  sor- 
tama nevjernika  pružamo,  da  ih  time  na  kušnju  stavimo,  a  opskrba  Gospodara 
tvoga  bolja  je  i  vječna."3 

Žene  su  najprivlačniji  ukras  ovoga  svijeta,  pa  bi  ovaj  ajet  Vjerovjesnik,  salla- 
llahu alejhi  ve  sellem,  prekršio  ako  bi  poželio  raspuštenice,  a  kamoli  udate  žene. 
Osim  toga,  Allah  je  rekao: 

"U  sebi  si  skrivao  ono  što  će  Allah  objelodaniti."4  Ovaj  ajet  odnosi  se  na  Vjero- 
vjesnikov,  sallallahu  alejhi  ve  sellem,  brak  sa  Zejnebom  i  to  je,  a  ne  nešto  drugo, 
Allah  objelodanio.  A  da  je  ono  što  je  skrivao  bila  njegova  ljubav  prema  Zejnebi, 
Allah  bi  to  objelodanio.  Stoga  možemo  sa  sigurnošću  ustvrditi  da  se  ono  što  je 
Vjerovjesnik,  sallallahu  alejhi  ve  sellem,  skrivao  u  sebi  odnosi  na  njegov  brak  s 
njom,  a  ne  na  njegovu  ljubav  prema  njoj."5 

Šerijat  je  želio  poništiti  sistem  posinovl  javan  ja  i  sve  njegove  društvene  impli- 
kacije kroz  praktičnu  primjenu  od  strane  Vjerovjesnika,  sallallahu  alejhi  ve  sellem, 
kako  bi  se  ljudi  poveli  za  njim  i  prestali  se  ustručavati  u  prakticiranju  ovog  novog 
propisa  kojim  je  dokinut  paganski  običaj.  Iz  tog  razloga  Allah  je  naredio  Allahovom 
Poslaniku,  sallallahu  alejhi  ve  sellem,  da  se  oženi  Zejnebom.6 


1  Sura  El-Ahzab,  37. 

2  Dr.  Abdul-Kerim  Zejdan,  Ei-Mufessai  fi  ahkamil-mer'a,  11/474-475. 

3  Sura  Taha,  131. 

4  Sura  El-Ahzab,  37. 

5  Ibnul-Arabi,  Ahkamul-Kur'an,  3/1531-1532. 

6  El-Mufessal  fi  ahkamil-mer'a,  11/476. 

Peto:  Slučaj  Poslanikove  ženidbe  Zejnebom  i  pouke  iz  tog  događaja 

Nakon  što  je  Zejnebi  istekao  iddet,  Allahov  Poslanik,  sallallahu  alejhi  ve  sel- 
lem, poslao  je  Zejda  b.  Hariseta  da  ga  spomene  kod  nje.  Zejd  je  otišao  i  rekao  joj: 
"Raduj  se!  Allahov  Poslanik,  sallallahu  alejhi  ve  sellem,  te  spominje."  Zejneb  je  rekla: 
"Neću  učiniti  ništa  dok  mi  to  ne  naredi  moj  Gospodar."  Zatim  je  otišla  u  prostoriju 
u  kojoj  je  klanjala. 

Nakon  toga  objavljena  je  kur'anska  naredba  te  je  došao  Allahov  Poslanik, 
sallallahu  alejhi  ve  sellem,  i  ušao  kod  nje  ne  tražeći  dozvolu.1 

Kao  vjenčani  dar  Vjerovjesnik,  sallallahu  alejhi  ve  sellem,  dao  joj  je  četiri  sto- 
tine dirhema,  a  vjenčao  se  sa  Zejnebom  pete  godine  po  Hidžri,  kao  što  je  poznato, 
a  El-Bejheki  je  rekao:  "Oženio  se  njome  nakon  Bitke  protiv  Benu  Kurejza."2 

Prilikom  stupanja  u  brak  sa  Zejnebom,  Vjerovjesnik,  sallallahu  alejhi  ve  sel- 
lem,  napravio  je  veliku  gozbu,  zaklao  je  ovcu  i  naredio  Enesu  da  na  gozbu  pozove 
sve  koje  sretne.  Prenosi  se  od  Enesa,  radijallahu  anhu,  da  je  rekao:  "Nisam  vidio  da 
je  Allahov  Poslanik,  sallallahu  alejhi  ve  sellem,  napravio  veću  gozbu  prilikom  ženid- 
be sa  nekom  od  svojih  supruga  kao  što  je  napravio  prilikom  ženidbe  Zejnebom. 
Tom  prilikom  zaklao  je  ovcu."3 

Allahov  Poslanik,  sallallahu  alejhi  ve  sellem,  oženio  je  Zejnebu  bint  Džahš, 
radijallahu  anha,  po  naređenju  svoga  Gospodara,  a  nakon  što  se  razvela  od  Zejda  i 
čekala  da  joj  prođe  iddet.  U  njegovom  braku  sa  Zejnebom,  ajetima  koji  su  tim 
povodom  objavljeni  i  događaja  koji  su  to  popratili,  velike  su  pouke  i  lekcije.4  Stoga 
spominjemo  neke  od  njih  jer  zaslužuju  da  o  njima  razmislimo: 

1-  Zejneb  je  za  Poslanika  isprosio  njen  bivši  muž 

Možda  je  Allahov  Poslanik,  sallallahu  alejhi  ve  sellem,  izabrao  upravo  njega 
kako  bi  začepio  usta  prenosiocima  tračeva  koji  govore  da  se  Zejd  od  nje  nije  razveo 
svojom  voljom  i  da  je  u  njegovoj  duši  ostala  žudnja  prema  njoj.  Ibn  Hadžer  je 
rekao:  "Vrlo  je  impresivno  da  prosac  bude  njen  bivši  muž,  a  to  je  zato  da  neko  ne 
bi  pomislio  da  se  on  od  nje  razveo  pod  prisilom,  a  ne  svojom  voljom.  Istodobno, 
ovo  je  bio  ispit  da  li  on  osjeća  nešto  prema  njoj  ili  ne."5 

Ovo  nas,  također,  uči  da  razmirice  i  nesporazumi  koji  su  uzrokovali  razvod  braka, 
ne  smiju  biti  razlog  da  bivši  supružnici  ne  savjetuju  jedno  drugo,  jer  među  njima  ostaju 
prava  imanskog  bratstva.  Pogledaj  kako  je  Zejd,  i  pored  toga  što  se  desilo  između 
njega  i  Zejnebe  i  što  je  ona  bila  uzrok  razvoda,  otišao  da  je  isprosi  za  Allahovog 
Poslanika,  sallallahu  alejhi  ve  sellem,  i  obratio  joj  se  riječima:  "Raduj  se,  Zejneb!" 


1  Sahihu  Muslim,  Kitabun-nikah,  2/1047,  br.  1428. 

2  El-Bidaje  ven-nihaje,  4/147. 

3  Sahihul-Buhari,  Kitabun-nikah,  bab:  Men  evleme  aia  ba'di  nisa'ihi,  3/3870,  br.  5171. 

4  Kadaja  nisa\  En-Nebijj  vel-mu'minat,  str.  312. 

5  Ibn  Hadžer,  Fethul-bari  Šerhu  Sahihil-Buhari,  8/524. 

2-  Allah  je  ukorio  Vjerovjesnika,  sallallahu  alejhi  ve  sellem 

U  ajetu  koji  je  objavljen  vezano  za  ovaj  brak,  Gospodar  je  ukorio  Vjerovjes- 
nika, sallallahu  alejhi  ve  sellem,  jer  je,  kada  mu  je  dolazio  Zejd  da  se  žali  na  Zejnebin 
odnos  prema  njemu  i  da  izrazi  želju  da  se  razvede  od  nje,  Vjerovjesnik  govorio:  "Boj 
se  Allaha  i  zadrži  svoju  suprugu!"  Dakle:  "Boj  se  Allaha  i  ne  razvodi  se  od  nje",  ili:  "Boj 
se  Allaha  što  spominješ  da  se  loše  odnosi  prema  tebi",  a  u  isto  to  vrijeme  Vjero- 
vjesnik, sallallahu  alejhi  ve  sellem,  skrivao  je  u  sebi  da  gaje  Allah  obavijestio  da  će  se 
Zejd  od  nje  razvesti  i  da  će  se,  potom,  on  njome  oženiti,  jer  se  bojao  da  će  ljudi,  kada 
se  to  dogodi,  reći:  "Oženio  se  raspuštenicom  svoga  posinka  Zejda  b.  Hariseta." 

Enes,  radijallahu  anhu,  rekao  je:  "Kada  je  Zejd  došao  da  se  žali,  Allahov  Posla- 
nik, sallallahu  alejhi  ve  sellem,  rekao  je:  "Boj  se  Allaha  i  čuvaj  svoju  suprugu!"  Enes 
kaže:  "Daje  Allahov  Poslanik,  sallallahu  alejhi  ve  sellem,  htio  sakriti  nešto  od  Obja- 
ve, sakrio  bi  ovaj  ajet."1 

3-  Zejd  b.  Harise  počastvovan  je  spominjanjem  svoga  imena  u  Kur  anu 

Riječi: 

"I  pošto  je  Zejd  s  njom  završio  i  od  nje  se  razveo...",  velika  su  počast  Zejdu  b. 
Harisetu,  radijallahu  anhu,  koju  ima  samo  on,  jer  nijedan  ashab,  osim  njega,  nije  u 
Kur'anu  spomenut  po  imenu.  Es-Suhejli  je  rekao:  "Govorilo  se  za  Zejda  -  Zejd,  sin 
Muhammedov,  pa  kada  je  objavljeno:  "...zovite  ih  po  očevima  njihovim1,  rekao  je: 
'Ja  sam  Zejd,  sin  Hansa.'  Bilo  mu  je  zabranjeno  da  kaže  da  je  Muhammedov  sin.  I 
pošto  mu  je  oduzeta  ta  čast,  Allah  mu  je,  znajući  za  njegovu  otuđenost,  ukazao  čast 
i  odlikovao  ga  nečim  čime  nije  odlikovan  nijedan  od  ashaba,  a  to  je  da  bude 
spomenut  u  Kur'anu  po  imenu.  Allah  je  rekao:  'I  pošto  je  Zejd  s  njom  završio  i  od 
nje  se  razveo...1,  to  jest,  od  Zejnebe.  Allah  je  jasno  spomenuo  njegovo  ime  u 
Kur'anu,  i  spominjat  će  se  uvijek  prilikom  učenja  Kur'ana,  a  to  je  dovoljna  nado- 
knada za  uskraćivanje  ponosa  Muhammedovim,  sallallahu  alejhi  ve  sellem,  očin- 
stvom. Zar  ne  vidiš  kako  se  Ubejj  b.  Ka'b  radovao  kad  mu  je  Poslanik,  sallallahu 
alejhi  ve  sellem,  rekao:  'Allah  mi  je  naredio  da  ti  proučim  tu  i  tu  suru.'  Ubejj  je 
rekao:  'Zar  sam  spomenut  tamo?',  i  zaplakao  je  od  radosti  kada  je  obaviješten  da 
gaje  Allah  spomenuo.  Pa  šta  onda  misliš  kakva  je  radost  onoga  čije  je  ime  jasno 
spomenuto  u  Kur'anu  koji  vjernici  uče  na  ovome  svijetu,  a  na  onome  stanovnici 
Dženneta  će  ga  učiti  vječno.  Zauvijek  će  se  spominjati  na  jezicima  vjernika,  a  kod 
Gospodara  će  ostati  s  posebnim  spomenom.  Jer  Kur'an  je  Allahov  govor  koji  ostaje 
vječno  i  Zejdovo  ime  spomenuto  u  čistim,  časnim  i  uzdignutim  listovima  spominju 
časni  meleki  kada  uče  Kur'an.  Tu  odliku  imaju  samo  neki  vjerovjesnici  i  Zejd  b. 


1  Sahihul-Buhari,  Kitabul-tevhid,  4/388,  br.  7420. 

Harise,  radijallahu  anhu,  kojem  je  Allah  tako  nadoknadio  počast  koju  mu  je  uzeo."1 

4-  Vjerovjesnikov  brak  sa  Zejnebom  bint  Džahš  sklopljen  je  po  Allahovoj 
naredbi 

Vjerovjesnikov,  sallallahu  alejhi  ve  sellem,  brak  sa  Zejnebom  bint  Džahš,  radi- 
jallahu anha,  sklopljen  je  po  naredbi  Gospodara  i  On  je  Taj  koji  ju  je  udao  za  njega. 
Allah  je  rekao: 

"A  kad  ti  reče  onome  kome  je  Allah  bio  blagodaran,  i  kome  si  i  ti  bio 
blagodaran:  'Zadrži  ženu  svoju  i  boj  se  Allaha!1  -  u  sebi  si  krio  ono  što  će  Allah 
objelodaniti  i  ljudi  si  se  bojao,  a  preče  je  da  se  Allaha  bojiš.  I  pošto  je  Zejd  s 
njom  završio  i  od  nje  se  razveo.  Mi  smo  je  za  tebe  udali  kako  se  vjernici  više 
ne  bi  ustručavali  da  se  žene  ženama  posinaka  svojih  kad  se  oni  od  njih 
razvedu.  A  Allahova  odredba  je  izvršiva!"2 

Ovo  je  velika  čast  i  odlika  za  Zejnebu,  radijallahu  anha,  s  kojima  se  ona,  s 
pravom,  ponosila.  Enes,  radijallahu  anhu,  rekao  je:  "Zejneb  je  pred  Vjerovjesniko- 
vim,  sallallahu  alejhi  ve  sellem,  suprugama  s  ponosom  govorila:  'Mene  je  udao 
Allah,  iznad  sedam  nebesa!'"3  U  drugom  predanju  stoji:  "Hvalila  bi  se  pred  Vjero- 
vjesnikovim,  sallallahu  alejhi  ve  sellem,  suprugama  govoreći:  'Uistinu,  Allah  me  je  na 
nebu  udao.'"4 

Možda  joj  je  ova  počast  i  odlika  pripala  zato  što  se  povinovala  naredbi 
Allahovog  Poslanika,  sallallahu  alejhi  ve  sellem,  da  se  uda  za  njegovog 
oslobođenog  roba,  Zejda  b.  Hariseta,  iako  joj  se  to  nije  svidjelo,  ali  je  prihvatila  taj 
brak  kada  je  uvidjela  da  to  naređuje  Allahov  Poslanik,  sallallahu  alejhi  ve  sellem.5 

5-  Znak  Muhammedovog  poslanstva  na  svadbenoj  gozbi 

Na  svadbenoj  gozbi  povodom  sklapanja  braka  sa  Zejnebom,  radijallahu 
anha,  pokazao  se  jedan  od  znakova  vjerovjesništva,  a  to  je  umnožavanje  hrane 
nakon  Poslanikovog  poziva  na  gozbu. 

Na  ovoj  gozbi  objavljen  je  ajet  o  hidžabu  Vjerovjesnikovih,  sallallahu  alejhi  ve 
sellem,  supruga  i  propisani  su  neki  adabi  ugošćavanja.6 


1  Tefsirul-Kurtubi,  14/194. 

2  Sura  El-Ahzab,  37. 

3  Sahihul-Buhari,  Kitabut-tevhid,  bab:  Ve  kane  Aršuhu  alel-ma',  4/388,  br.  7420. 

4  Ibid.,  4/388,  br.  7421. 

5  Kadaja  niša',  En-Nebijju  vel-mu'minat,  str.  218. 

6  Kadaja  nisa\  En-Nebijju  vei-mu'minat,  str.  218. 


Od  Enesa,  radijallahu  anhu,  prenosi  se  da  je  rekao:  "Kada  se  oženio  Allahov 
Poslanik,  sallallahu  alejhi  ve  sellem,  moja  majka  je  napravila  hajs1  i  nasula  ga  u 
zdjelu  i  rekla  mi:  'Enese,  odnesi  ovo  Allahovom  Poslaniku  i  reci:  'Ovo  ti  šalje  moja 
majka,  selami  te  i  kaže:  'Ovo  je  nešto  malo  od  nas,  Allahov  Poslaniče.'  Odnio  sam  to 
Allahovom  Poslaniku,  sallallahu  alejhi  ve  sellem,  i  rekao:  'Ovo  ti  šalje  moja  majka, 
selami  te  i  kaže:  'Ovo  je  nešto  malo  od  nas,  Allahov  Poslaniče.'  On  je  rekao:  'Ostavi 
to  ovdje  i  idi  pozovi  mi  toga  i  toga,  i  toga  i  toga,  i  pozovi  svakoga  koga  sretneš.' 
Nabrojao  je  još  neke  ljude,  pa  sam  otišao  i  pozvao  imenovane  i  pozvao  sam  svako- 
ga koga  sam  sreo.'  Došlo  je  oko  tri  stotine  osoba."  Enes  nastavlja  kazivati:  "Allahov 
Poslanik,  sallallahu  alejhi  ve  sellem,  rekao  mi  je:  'Enese,  donesi  zdjelu.'  Ljudi  su 
ulazili  i  soba  i  trijem  ubrzo  su  se  napunili,  pa  je  Poslanik,  sallallahu  alejhi  ve  sellem, 
rekao:  'Neka  sjedaju  u  halku  po  deseterica  i  neka  svaki  čovjek  jede  ispred  sebe.'  Jeli 
su  dok  se  nisu  najeli,  potom  su  izašli,  a  došla  je  druga  grupa.  Tako  su  se  smjenjivali 
dok  svi  nisu  jeli.  Nakon  toga  Allahov  Poslanik,  sallallahu  alejhi  ve  sellem,  rekao  mi 
je:  'Enese,  odnesi  zdjelu.'  I  zaista,  ne  znam  je  li  bilo  više  hrane  kada  sam  donio 
zdjelu  ili  kada  sam  odnio!  Jedna  grupa  prisutnih  ostala  je  razgovarati  u  Posla- 
nikovom,  sallallahu  alejhi  ve  sellem,  domu,  on  je  sjedio,  a  njegova  mlada  je,  za  to 
vrijeme,  bila  okrenuta  licem  prema  zidu.  To  je  uznemirilo  Allahovog  Poslanika, 
sallallahu  alejhi  ve  sellem,  pa  je  ustao  da  obiđe  svoje  supruge,  a  potom  je  sjeo,  oni 
što  su  pričali  shvatili  su  daje  Poslanik,  sallallahu  alejhi  ve  sellem,  uznemiren  zbog 
njihovog  prisustva  pa  su  pošli  ka  vratima  i  svi  su  izašli.  Allahov  Poslanik,  sallallahu 
alejhi  ve  sellem,  tada  je  ušao  u  sobu  i  spustio  zastor,  a  ja  sam  ostao  pred  sobom. 
Nedugo  zatim,  Poslanik,  sallallahu  alejhi  ve  sellem,  pojavio  se  ispred  mene  jer  je 
izašao  da  citira  ljudima  ajete  koji  su  mu  objavljeni,  a  koji  glase: 


"O  vjernici,  ne  ulazite  u  sobe  Vjerovjesnikove,  osim  ako  vam  se  dopusti  radi  jela,  ali 
ne  da  čekate  dok  se  ono  zgotovi;  tek  kad  budete  pozvani,  onda  uđite,  i  pošto 
jedete,  raziđite  se  ne  upuštajući  se  jedni  s  drugima  u  razgovor.  To  smeta  Vjero- 
vjesniku,  a  on  se  stidi  da  vam  to  rekne,  a  Allah  se  ne  stidi  istine.  A  ako  od  njih  nešto 
tražite,  tražite  to  od  njih  iza  zastora.  To  je  čestiti  je  i  za  vaša  i  za  njihova  srca.  Vama 
nije  dopušteno  da  Allahovog  Poslanika  uznemirujete  niti  da  se  ženama  njegovim 
poslije  smrti  njegove  ikada  oženite.  To  bi,  uistinu,  kod  Allaha,  bio  veliki  grijeh."2 


1  Jelo  od  datula  sa  maslacem  i  prekrupom.  (prim.  prev.) 

2  Sura  El-Ahzab,  53. 

El-Dža'd1  je  rekao:  "Enes  b.  Malik,  radijallahu  anhu,  rekao  je:  'Ja  sam  prvi  čuo 
ove  ajete  o  hidžabu  Vjerovjesnikovih,  sallallahu  alejhi  ve  sellem,  supruga.'"2 

Allahov  Poslanik,  sallallahu  alejhi  ve  sellem,  naredio  je  svojim  suprugama  da 
se  zastiru  hidžabom  nakon  što  su  objavljeni  ajeti:  "O  vjernici,  ne  ulazite  u  sobe 
Vjerovjesnikove,  osim  ako  vam  se  dopusti..." 

Objava  ovih  ajeta  poklopila  se  sa  željama  Omera,  kao  što  bilježi  El-Buhari  u 
Sahihu  od  Enesa,  radijallahu  anhu,  da  je  rekao:  "Omer  b.  El-Hattab,  radijallahu 
anhu,  rekao  je:  'Allahov  Poslaniče,  tvojim  ženama  ulazi  i  dobar  i  pokvaren  čovjek, 
pa  zašto  ne  bi  majkama  vjernika  naredio  da  se  zaklone?'  Nakon  toga  Allah  je  obja- 
vio ajete  o  hidžabu."3 

Ovim  ajetima  propisan  je  hidžab  suprugama  Vjerovjesnika,  sallallahu  alejhi  ve 
sellem,  i  naređeno  im  je  da  pokriju  čitavo  tijelo  i  da  ništa  ne  otkrivaju  pred  njima 
stranim  muškarcima,  i  zabranjeno  je  razgovarati  s  njima,  tražiti  od  njih  bilo  šta, 
osim  iza  hidžaba,  odnosno  zastora  koji  će  biti  između  njih  i  sagovornika. 

Nakon  objavljivanja  ovih  ajeta,  očevi,  sinovi  i  rodbina  rekli  su:  "Moramo  li  i  mi 
s  njima  razgovarati  iza  zastora?",  pa  je  Allah  objavio: 

"Njima  nije  grijeh  da  budu  otkrivene  pred  očevima  svojim,  i  sinovima  svojim, 
i  braćom  svojom,  i  sinovima  braće  svoje,  i  sinovima  sestara  svojih,  i  ženama 
vjernicama,  i  pred  onima  koje  su  u  njihovom  vlasništvu.  I  Allaha  se  bojte,  jer 
kod  Allaha,  doista,  nije  skriveno  ništa."4 

Vjerovjesnikovim,  sallallahu  alejhi  ve  sellem,  suprugama  objavljen  je  edeb  u 
načinu  govora  i  naredba  da  borave  u  kućama.  Allah  je  rekao: 

"O  Vjerovjesnikove  žene,  vi  niste  kao  druge  žene!  Ako  se  Allaha  bojite, 
nemojte  usiljeno  govoriti,  pa  da  tada  žudi  onaj  u  čijem  je  srcu  bolest,  i  govo- 
rite riječi  poštovanja  vrijedne.  U  kućama  svojim  boravite  i  ljepotu  svoju,  kao  u 
davno  pagansko  doba,  ne  pokazujte,  i  namaz  obavljajte  i  zekat  dajite,  i  poko- 


1  El-Dža'd  b.  Dinar,  Ebu  Usman  el-Ješri,  El-Basri,  jedan  od  tabiina  koji  je  učio  od  Enesa.  (op.  a.) 

2  Sahihul-Buhari,  Kitabun-nikah,  bab:  El-Hedijjetu  lil-arus,  3/378,  br.  5163. 

3  Sahihul-Buhari,  Kitabut-tefsir,  5/29,  br.  4790. 

4  Sura  El-Ahzab,  55. 

ravajte  se  Allahu  i  Njegovom  Poslaniku!  Allah  želi  da  od  vas,  porodico  Posla- 
nikova, grijehe  odstrani,  i  da  vas  potpuno  očisti."1 

Ovo  su  bile  neke  lekcije  i  pouke  iz  Vjerovjesnikovog,  sallallahu  alejhi  ve  sel- 
lem,  braka  sa  Zejnebom,  radijallahu  anha,  i  ajeta  koji  su  potom  objavljeni  o  hidžabu 
i  adabima  ugošćavanja. 

Zejneb  bint  Džahš,  radijallahu  anha,  umrla  je  dvadesete  godine  po  Hidžri,  u 
dobi  od  53  godine.  I  bila,  kao  stoje  Poslanik,  sallallahu  alejhi  ve  sellem,  obavijestio, 
prva  njegova  supruga  koja  je  umrla  nakon  njega.2 

Prema  djelu  Bekijja  b.  Mahleda,  prenijeta  je  jedanaest  hadisa  od  Vjerovjesni- 
ka,  sallallahu  alejhi  ve  sellem3,  a  od  toga  se  u  šest  najpoznatijih  zbirki  nalazi  pet 
hadisa.4  Dva  hadisa  na  isti  način  bilježe  El-Buhari  i  Muslim  u  Sahihima.5 

Ostavila  je  lijep  spomen  u  historiji  islama.6 


Druga  tema 

"Od  sada  ćemo  mi  njih  napadati,  a  ne  oni  nas1'7 

Vjerovjesnik,  sallallahu  alejhi  ve  sellem,  vodio  je  računa  o  svim  okolnim  sila- 
ma ne  zanemarujući  nijednu  opasnost. 

Nakon  Bitke  protiv  saveznika,  otvoreno  je  izjavio  da  od  sada  planira  napadati 
Kurejšije.  To  je  zato  što  se  balans  snaga  promijenio  i  muslimani  su  postali  dovoljno 
snažni  da  napadaju. 

Allahov  Poslanik,  sallallahu  alejhi  ve  sellem,  odlučio  je  potčiniti  islamskoj 
državi  snage  koje  su  još  postojale  oko  Medine,  jer  je  to  usko  povezano  sa  napa- 
dom na  Kurejšije  u  predstojećem  periodu. 

U  šestoj  godini  po  Hidžri  Poslanik,  sallallahu  alejhi  ve  sellem,  poduzeo  je  dva 
pohoda  i  odaslao  četrnaest  ophodnji,  ne  računajući  akcije  koje  je  poduzeo  krajem 
pete  godine  po  Hidžri. 

Ove  akcije  imale  su  za  cilj  dodatno  slabljenje  kurejšijskih  snaga,  pojačavanje 
njihove  izolacije  i  slabljenje  njihovog  utjecaja  kroz  pridobijanje  njihovih  saveznika 
koji  su  im  pružali  podršku.1 


1  Sura  El-Ahzab,  32-33. 

2  Et-Tabekatul-kubra,  8/115. 

3  Ibnul-Dževzi,  Telkihul-fuhum,  str.  370. 

4  El-Mizzi,  Tuhfetul-Ešraf,  11/321-323 

5  Ez-Zehebi,  Sijeru  e'alamin-nubela',  2/121. 

6  Devrul-mer'eti  fi  Hidmetil-hadis,  str.  58. 

7  Sahihul-Buhari,  Kitabul-megazi,  5/58,  br.  4110. 

Allahov  Poslanik,  sallallahu  alejhi  ve  sellem,  i  ashabi  iskoristili  su  uspješno  od- 
bijanje napada  saveznika,  osujećivanje  njihovih  planova  i  pobjedu  nad  Benu  Kurej- 
zom,  te  su  pokrenuli  aktivnosti  na  širem  planu  protiv  neprijateljskih  snaga  na  svim 
frontovima.  U  sklopu  tih  aktivnosti  pojačali  su  ekonomsku  izolaciju  Kurejša,  organi- 
ziranje niz  kažnjeničkih  pohoda  na  mnogobožačka  plemena  koja  su  bila  dio  savez- 
ničkih snaga  i  onih  koji  su  prevarili  daije  ili  koji  su  pokazivali  neprijateljstvo  prema 
islamu. 

Vojne  aktivnosti  muslimana  u  ovom  periodu  ogledaju  se  u  sljedećem: 

Prvo:  Ophodnja  pod  vodstvom  Muhammeda  b.  Mesleme  na  Benul-Karta' 

Nedždanska  plemena  bila  su  najkuražnija  paganska  plemena  u  borbi  protiv 
muslimana,  jer  su  se  odlikovali  ogromnom  snagom  i  brojem.  Ova  plemena  bila  su 
kičma  savezničkih  snaga  koje  su  udarile  na  muslimane  jer  su  oni  činili  većinu  savez- 
ničkih snaga.  Za  borbu  protiv  muslimana,  plemena  Gatafan,  Ešdže'e,  Eslem,  Fezara, 
Esed,  dali  su  šest  hiljada  boraca  u  savezničku  vojsku  pod  vodstvom  Ebu  Sufjana. 

Stoga  je  Vjerovjesnik,  sallallahu  alejhi  ve  sellem,  prvu  vojnu  operaciju  nakon 
Bitke  protiv  saveznika  uperio  protiv  nedždanskih  plemena  Benu  Bekra  b.  Kilaba,  koji 
su  nastanjivali  područje  El-Karta'  u  blizini  naselja  Dariba2,  udaljeno  sedam  noći  od 
Medine. 

Početkom  mjeseca  muharrema,  neposredno  nakon  progona  plemena  Benu 
Kurejza3,  desetog  muharrema  šeste  godine  po  Hidžri,  Vjerovjesnik,  sallallahu  alejhi 
ve  sellem,  poslao  je  skupinu  od  trideset  ashaba  kojima  je  zapovijedao  Muhammed 
b.  Mesleme  sa  ciljem  napada  na  Benul-Karta',  ogranak  Benu  Bekra  b.  Kilaba.4 

Napali  su  ih  iznenada  i  ubili  desetericu,  ostali  su  pobjegli,  a  muslimani  su 
zaplijenili  njihova  stada  ovaca,  deva  i  stoke.5 

Na  povratku  u  Medinu  zarobili  su  Sumarnu  b.  Usala  el-Hanefija,  poglavara 
Benu  Hanife,  a  nisu  znali  o  kome  se  radi.  Doveli  su  ga  u  Medinu,  svezali  za  jedan 
stub  mesdžida,  pa  je  Vjerovjesnik,  sallallahu  alejhi  ve  sellem,  izašao  pred  njega  i 
rekao:  "Šta  ima  kod  tebe,  o  Sumarne?"  Sumarne  je  rekao:  "Ima  dobra,  Muhamme- 
de.  Ako  me  ubiješ,  znaj  da  si  ubio  onoga  koga  ima  ko  osvetiti,  a  ako  mi  dobro 
učiniš,  znaj  da  ću  biti  zahvalan.  A  ako  želiš  imetak,  traži  koliko  hoćeš."  Ostavljen  je 
tako  do  sljedećeg  dana  kada  je  ponovo  došao  Vjerovjesnik,  sallallahu  alejhi  ve 
sellem,  i  rekao:  "Šta  ima  kod  tebe,  o  Sumarne?"  Sumarne  je  rekao:  "Ima  ono  što 
sam  ti  već  rekao:  ako  mi  dobro  učiniš,  bit  ću  zahvalan."  Vjerovjesnik,  sallallahu 
alejhi  ve  sellem,  otišao  je  i  došao  sljedeći  dan  pa  ga  upitao:  "Šta  ima  kod  tebe,  o 


1  Eš-Šudža',  Dirasat  fi  ahdin-Nubuvve,  str.  139. 

2  Naselje  između  Basre  i  Nedžda,  postoji  od  davnina,  (op.  a.) 

3  Bašemil,  Sulhul-Hudejbijje,  str.  24. 

4  Ez-Zehebi,  Tarihul-islami,  El-Megazi,  str.  351. 

5  Sahihu  Muslim,  3/1386,  br.  1764. 

Sumarne?1'  Sumarne  je  rekao:  "Kao  što  sam  ti  već  rekao."  Poslanik,  sallallahu  alejhi 
ve  sellem,  tada  je  naredio:  "Oslobodite  Sumarnu."  Nakon  stoje  oslobođen,  Suma- 
rne se  zaputio  ka  palmi  u  blizini  mesdžida,  okupao  se,  zatim  je  ušao  u  mesdžid  i 
rekao:  "Svjedočim  da  nema  drugog  boga  osim  Allaha  i  da  je  Muhammed  Allahov 
poslanik."  Zatim  je  rekao:  "O  Muhammede,  tako  mi  Allaha,  nije  mi  bilo  mržeg  lica 
na  zemlji  od  tvoga  lica,  a  sada  mi  je  tvoje  lice  najdraže  lice  na  zemlji.  Tako  mi 
Allaha,  nije  mi  bilo  mrže  vjere  od  tvoje,  a  sada  mije  tvoja  vjera  najdraža;  i  tako  mi 
Allaha,  nije  mi  bilo  mržeg  mjesta  od  onog  u  kojem  ti  živiš,  a  sada  mije  to  mjesto 
postalo  najdraže.  Kada  me  tvoja  konjica  zarobila,  ja  sam  bio  pošao  na  'umru,  pa  šta 
mi  savjetuješ?"  Vjerovjesnik,  sallallahu  alejhi  ve  sellem,  obradovao  ga  je  i  naredio 
mu  da  zanijeti  'umru.  Kada  je  Sumarne  stigao  u  Mekku,  tamo  ga  upitaše:  "Jesi  li  to 
napustio  vjeru?"  On  im  odgovori:  "Nisam,  Boga  mi,  nego  sam  primio  islam  sa 
Muhammedom,  Allahovim  poslanikom,  sallallahu  alejhi  ve  sellem!  I  znajte  da  neće- 
te dobiti  nijedno  zrno  pšenice  iz  Jemame  sve  dok  to  ne  dozvoli  Allahov  Poslanik, 
sallallahu  alejhi  ve  sellem!"1 

Sumarne  je,  zaista,  ispunio  obećanje,  pa  su  Kurejšije  bile  primorane  da  napišu 
Vjerovjesniku,  sallallahu  alejhi  ve  sellem,  pismo  u  kojem  su  ga  molili  da  zbog  rod- 
binskih veza  s  njima  napiše  Sumarni  da  im  pošalje  jedan  tovar  hrane.2  Vjerovjesnik, 
sallallahu  alejhi  ve  sellem,  odazvao  se  molbi  svoga  naroda,  iako  je  bio  u  ratu  s 
njima,  i  napisao  je  Sumarni,  poglavaru  Benu  Hanife:  "Ne  sprečavaj  dolazak  namir- 
nica mome  narodu."  Nakon  toga  Sumarne  je  dozvolio  svome  plemenu  da  nastavi 
slati  svoje  usjeve  u  Mekku  i  tako  je  prekinut  njihov  strah  od  gladi.3 

Pouke  i  lekcije  iz  ovog  slučaja: 

1-  Dozvoljenost  vezivanja  nevjernika  u  mesdžidu. 

2-  Dozvoljenost  opraštanja  zarobljenom  nevjerniku,  značaj  opraštanja 
prijestupniku.  Sumarne  se  zakleo  da  se  njegova  mržnja,  u  tren  oka,  pretvorila  u  lju- 
bav zbog  toga  što  mu  je  Vjerovjesnik,  sallallahu  alejhi  ve  sellem,  oprostio  i  ukazao 
blagodarnost  ne  tražeći  ništa  zauzvrat. 

3-  Onome  ko  primi  islam  propisano  je  da  se  okupa,  kao  što  je  uradio  Suma- 
rne b.  Usal  kada  je  primio  islam. 

4-  Jedan  od  plodova  dobročinstva  jeste  uklanjanje  mržnje  i  rađanje  ljubavi. 

5-  Ako  je  nevjernik  htio  uraditi  neko  dobro  djelo,  a  zatim  primio  islam,  treba 
izvršiti  to  dobro  koje  je  bio  naumio. 

6-  Blago  ophođenje  prema  zarobljeniku  od  koga  se  nadamo  da  bi  mogao 
primiti  islam,  ako  je  u  tome  korist  za  islam,  napose  ako  će  se  za  njim  u  tome  po- 
vesti veliki  broj  njegovog  naroda. 


1  Nadretun-ne'im,  1/330. 

2  Ibid.,  1/330. 

3  Es-Siretul-Halebijje,  2/298.  Ibn  Abdul-Berr,  Ei-lstiab,  Terdžemetu  Sumarne  6.  Usal. 

7-  Islam  mijenja  ponašanje  vjernika.  Vjernik  stavlja  sve  svoje  mogućnosti  u 
službu  islamu  i  muslimanima,  zato  je  Sumarne  odbio  isporučivati  pšenicu  Kurej- 
šijama,  bez  Vjerovjesnikovog,  sallallahu  alejhi  ve  sellem,  odobrenja. 

8-  Nakon  što  primi  islam  i  odbaci  nevjerstvo,  vjernik  treba  raskinuti  sve  pri- 
jašnje veze  i  predati  se  izvršavanju  Allahovih  naredbi.1 

Drugo:  Ophodnja  Ebu  Ubejde  b.  El-Džerraha  na  Sejful-Bahr 

Pohod  Ebu  Ubejde  na  Sejful-Bahr  je  nastavak  Vjerovjesnikove,  sallallahu  alej- 
hi ve  sellem,  vojne  prakse  dugoročnog  slabljenja  i  ekonomskog  izoliranja  Kurejšija. 

Vjerovjesnik,  sallallahu  alejhi  ve  sellem,  poslao  je  Ebu  Ubejdu  sa  tri  stotine 
pješaka  da  naprave  zasjedu  kurejšijskoj  karavani.  Nakon  što  su  prešli  dio  puta, 
ponestalo  im  je  hrane,  pa  je  Ebu  Ubejde  naredio  da  se  sakupi  sve  što  vojska  ima. 
Sakupljena  je  jedna  torba  datula  i  Ebu  Ubejde  im  je  svaki  dan  davao  pomalo,  a  na- 
posljetku je  bio  primoran  da  svakome  daje  po  jednu  datulu  dnevno.  Vojnici  su  bili 
svjesni  situacije  i  bespogovorno  su  prihvatili  ove  mjere  koje  je  poduzeo  njihov 
zapovjednik,  štaviše,  pomagali  su  svome  zapovjedniku  tako  što  su  pokušavali  koris- 
titi jednu  datulu  što  je  moguće  duže.2 

Jedan  od  učesnika  ovog  pohoda,  Džabir  b.  Abdullah,  radijallahu  anhuma,  kaže: 
"Sisali  smo  jednu  datulu,  poput  djeteta,  a  potom  smo  pili  vodu  i  to  nas  je  držalo  do 
navečer."3 

Vehb  b.  Kejsan  upitao  je  Džabira:  "Šta  vam  je  značila  jedna  datula?"  Džabir, 
radijallahu  anhu,  odgovorio  je:  "Kad  smo  i  bez  jedne  ostali,  shvatili  smo  koliko  nam  je 
značila."4 

Ova  vojska  bila  je  prisiljena  jesti  lišće  s  drveća.  Džabir,  radijallahu  anhu,  priča: 
"Udarali  smo  lišće  štapovima  kako  bi  popadalo,  zatim  smo  ga  namakali  u  vodu  i  jeli."5 
Zato  je  ta  vojska  nazvana  Vojska  obranog  lišća.6 

Ovo  je  toliko  ganulo  Kajsa  b.  Sa'da  b.  Ubadu,  jednog  od  učesnika  ovog 
pohoda,  koji  je  potjecao  iz  porodice  poznate  po  darežljivosti,  da  je  ovoj  hrabroj 
vojsci  zaklao  tri  mlade  deve,  pa  sljedeći  dan  ponovo  tri,  pa  opet  tri,  a  nakon  toga 
Ebu  Ubejde  mu  je  zabranio  da  više  kolje.7 

I  dok  je  tako  ova  vojska  trpjela  glad  i  veliki  napor,  zapljusnu  veliki  val  i  Allah 
izbaci  na  obalu  ogromnog  kita.  Džabir  kazuje:  "Kada  smo  stigli  na  obalu  mora, 
ugledali  smo  nešto  veliko  poput  pješčanog  brda,  približili  smo  mu  se  i  vidjeli  daje 


1  Sahihus-sire,  str.  386-387. 

2  Es-Seraja  vel-bu'usun-Nebevijje,  str.  118. 

3  Šerhun-Nevevi  aia  Sahihi  Musiim,  13/84. 

4  Fethul-bari,  8/77. 

5  Šerhun-Nevevi,  13/84. 

6  Fethul-bari,  8/78. 

7  Ibid,  8/78. 

to  riba  koju  nazivaju  Anber.1  Ebu  Ubejde  je  rekao:  "To  je  lešina  i  nećemo  je  jesti." 
Zatim  je  rekao:  "Ne,  mi  smo  izaslanici  Allahovog  Poslanika,  sallallahu  alejhi  ve 
sellem,  na  Allahovom  putu.  Zaista  je  ovo  nužda,  pa  jedite."  Nas  tri  stotine  hranilo  se 
njome  mjesec  dana,  pa  smo  se  i  udebljali.  Da  si  nas  vidio  kako  punimo  bačve  maš- 
ću  iz  njegovih  očnih  duplji  i  odsijecamo  od  njega  komade  mesa  veličine  vola.  Ebu 
Ubejde  je  uzeo  trinaest  ljudi  da  sjednu  u  njegove  očne  duplje,  i  uzeo  je  jedno 
njegovo  rebro  i  odabrao  najveću  devu  pa  je  deva  prošla  ispod  rebra  bez  proble- 
ma2  U  povratku  smo  rezali  meso  s  njega  i  njime  se  hranili.3  Kada  smo  stigli  u 
Medinu,  došli  smo  Allahovom  Poslaniku,  sallallahu  alejhi  ve  sellem,  koji  nas  upita: 
'Šta  vas  je  zadržalo?'  Ispričali  smo  mu  kako  smo  slijedili  kurejšijsku  karavanu  i 
pronašli  kita.  Vjerovjesnik,  sallallahu  alejhi  ve  sellem,  rekao  je:  To  je  opskrba  koju 
vam  je  poslao  Allah.  Imate  li  nešto  od  njegovog  mesa  da  nas  počastite?'  Pa  smo 
mu  poslali  i  on  je  jeo  njegovo  meso."4 

Ova  ophodnja  najvjerovatnije  je  poslana  prije  primirja  na  Hudejbijji,  a  ne  u 
mjesecu  redžebu  osme  godine  po  Hidžri,  kako  navodi  Ibn  Sa'd.5  Ovo  mišljenje 
opravdano  je  iz  dva  razloga: 

Prvi  razlog:  Poslanik,  sallallahu  alejhi  ve  sellem,  nikada  nije  poslao  vojsku  u 
akciju  tokom  svetih  mjeseci. 

Drugi  razlog:  U  mjesecu  redžebu  osme  godine  po  Hidžri  vladalo  je  primirje 
potpisano  na  Hudejbijji.6 

Ibn  Sa'd  i  El-Vakidi  navode  da  je  Vjerovjesnik,  sallallahu  alejhi  ve  sellem,  poslao 
ovu  ophodnju  na  ogranak  plemena  Džuhejne.7  Ibn  Hadžer  na  ovo  kaže:  "Ovo  ne  pro- 
turječi onome  što  stoji  u  Sahihu  i  moguće  je  usaglasiti  ove  predaje  jer  nema  smetnje 
da  su  u  isto  vrijeme  poslani  i  na  kurejšijsku  karavanu  i  na  ogranak  Džuhejne,  a  moguće 
je  da  su  poslani  kako  bi  spriječili  pleme  Džuhejne  da  napadne  karavanu.  Ovaj  spoj 
podupire  predaja  u  Muslimovom  Sahihu8  u  kojoj  stoji  da  su  bili  poslani  na  Džuhejne."9 

Lekcije  i  pouke  iz  ovog  događaja 
1-  Mudrost  Ebu  Ubejde 

Kako  bi  riješio  nedostatak  hrane,  Ebu  Ubejde  je  sakupio  svu  hranu  koju  su 
imali  i  dijelio  je  svima  podjednako,  a  tu  lekciju  učio  je  praktično  od  Vjerovjesnika, 
sallallahu  alejhi  ve  sellem,  više  puta. 


1  Vrsta  kita.  Od  njegove  kože  pravili  su  se  štitovi,  (op.  a.) 

2  Es-Seraja  vel-bu'usun-Nebevijje,  str.  121. 

3  Šerhun-Nevevi,  13/85-87. 

4  El-Albani,  Sahihu  Sunenun-Nesđi,  3/910. 

5  Ibn  Sa'd,  Et-Tabekatul-kubra,  2/132. 

6  El-Umeri,  El-Mudžteme'ul-Medeni,  str.  125. 

7  El-Vakidi,  Ei-Megazi,  2/774.  Es-Siretun-Nebevijje  fi  du'U-Mesadiril-aslijje,  str.  480. 

8  Sahihu  Mustim,  3/1537,  br.  1935. 

9  Es-Siretun-Nebevijje  fi  du'il-Mesadiril-aslijje,  str.  480. 

2-  Darežljivost  Kajsa  b.  Sa'da  b.  Ubade 

Kajs  je  bio  u  teškoj  situaciji,  nije  posjedovao  ono  čime  bi  mogao  olakšati 
muslimanima  situaciju,  pa  je  pozajmio  mlade  deve  od  nekog  Džuhejnijca.  Ebu 
Ubejde  se  sažalio  na  njega  pa  mu  je  zabranio  da  ih  kolje  rekavši  mu:  "Želiš  očuvati 
svoj  ugled  iako  nemaš  imetka!"1  Kajs  je  počeo  klati  deve  i  kada  gaje  Ebu  Ubejde 
htio  spriječiti,  rekao  mu  je:  "O  Ebu  Ubejde,  zar  misliš  da  moj  otac  Ebu  Sabit,  koji 
vraća  dugove  prezaduženih,  pomaže  obespravljenom  da  uzme  svoje  pravo  i  hrani 
ljude  u  oskudici,  neće  vratiti  moj  dug  u  datulama,  radi  mudžahida  na  Allahovom 
putu?"  Kajs  je  to  rekao  jer  se  bio  dogovorio  sa  onim  Džuhejnijcem  da  mu  za  mlade 
deve  koje  je  uzeo  plati  datulama,  i  ovaj  je  to  prihvatio. 

Kada  je  Sa'd  b.  Ubade  čuo  da  Ebu  Ubejde  zabranjuje  njegovom  sinu  Kajsu  da 
kolje  mlade  deve  zbog  toga  što  Kajs  nije  imao  svog  imetka,  nego  je  imetak 
pripadao  njegovom  ocu,  odmah  je  svome  sinu  darovao  četiri  palmovika,  od  kojih  je 
najmanji  davao  prinos  od  pedeset  tovara.2 

3-  Halal  i  haram 

U  ovoj  ophodnji  muslimane  je  pogodila  nestašica  hrane  tako  da  je  jedan 
čovjek  za  čitav  dan  imao  samo  jednu  datulu,  a  put  je,  ionako,  bio  težak.  U  situaciji 
kada  im  je  ponestalo  datula  i  kada  su  počeli  jesti  lišće,  prolazili  su  pored  nekih  ljudi 
iz  plemena  Džuhejne,  ali  im  nije  palo  na  pamet  da  ih  napadnu  i  otmu  im  njihovu 
hranu,  kao  što  su  radili  ljudi  u  pagansko  doba.  Jer,  oni  su  slijedili  Allahovu  vjeru 
koja  je  došla  da,  između  ostalih  stvari,  sačuva  ljudima  i  njihov  imetak,  i  vodili  su 
računa  o  halalu  i  haramu,  čemu  su  poučeni  od  Gospodara  svih  svjetova.3 

4-  Dozvoljeno  je  jesti  uginule  morske  životinje 

Ova  priča  je  dokaz  daje  dozvoljeno  jesti  uginule  vodene  životinje  i  da  one  ne 
ulaze  pod  zabranu  spomenutu  u  riječima: 

"Zabranjuje  vam  se  strv..."4 

Allah  je  rekao: 

"Vama  se  dopušta  morski  ulov  i  njegova  hrana,  da  se  time  vi  i  putnici 
okoristite..."5 

Vjerodostojnim  putem  je  preneseno  da  je  stav  Ebu  Bekra  es-Siddika, 


1  Min  MUinus-sire,  str.  323.  Es-Seraja  vel-bu'usun-Nebevijje,  str.  119. 

2  Min  Mu'inus-sire,  str.  323. 

3  Ibid.,  str.  324. 

4  Sura  El-Maide,  3. 

5  Sura  El-Maide,  96. 


iuhammed  es-  SaUaSi 

Abdullaha  b.  Abbasa  i  grupe  ashaba,  da  se  pod  "morskim  ulovom"  misli  na  ono  što 
se  u  njemu  ulovi,  a  pod  "morskom  hranom"  na  ono  što  u  njemu  ugine. 

Od  Ibn  Omera,  radijallahu  anhuma,  prenosi  se,  kao  njegove  riječi  i  kao  riječi 
Poslanika,  sallallahu  alejhi  ve  sellem:  "Dozvoljene  su  nam  dvije  vrste  strvl  I  dvije  vrste 
krvi  Što  se  tiče  strvi,  to  su  ribe  i  skakavci,  a  što  se  tiče  krvi,  to  su  jetra  i  slezena." 
Hadis  je  hasen. 

Također,  i  to  što  je  Poslanik,  sallallahu  alejhi  ve  sellem,  jeo  meso  kita,  kojim 
su  se  ashabi  dugo  vremena  hranili,  dokaz  je  dozvoljenosti  jedenja  uginulih  morskih 
životinja.1 

5-  Neki  fikhski  propisi  koje  je  naveo  En-Nevevi 

Imam  En-Nevevi  rekao  je:  "U  ovom  hadisu  je  dokaz  da  je  dozvoljeno 
napadati  one  s  kojima  smo  u  ratu,  ubijati  ih,  zapljenjivati  njihov  imetak.  Također, 
dokaz  je  da  vojska  mora  imati  zapovjednika  koji  će  ih  organizirati  i  kojem  će  biti 
poslušni,  i  da  zapovjednik  treba  biti  najbolji.  Neki  učenjaci  kažu  da  je  lijepo  da 
saputnici  odrede  sebi  jednog  koji  će  im  biti  vođa.  Učenjaci  našeg  šafijskog 
mezheba  i  drugi,  smatraju  daje  lijepo  da  putnici  pomiješaju  svoju  putnu  opskrbu 
jer  će  tako  biti  veći  bereket  i  ljepši  međusobni  odnosi,  i  ne  treba  dijeliti  samo  sa 
nekima,  a  druge  odbijati.  A  Allah  najbolje  zna."2 

Treće:  Pohod  Abdurrahmana  b.  Avfa  na  Devmetul-Džendel 

Najduži  pohod  koji  je  poduzela  Vjerovjesnikova  vojska  je  Pohod  na  Devme- 
tul-Džendel, mjesto  koje  se  nalazi  na  granici  Šama,  tri  puta  je  udaljeniji  od  Medine 
nego  od  Damaska.  Smješten  je  u  srcu  Arapske  pustinje  i  bio  je  tačka  koja  spaja 
Bizantince  iz  Šama  i  Arape  sa  poluostrva.  Stanovnici  Devmetul-Džendela  pripadali 
su  velikom  plemenu  Kelb  i,  pod  utjecajem  blizine  Bizantinaca,  primili  su  kršćanstvo. 

Ova  ophodnja  bila  je  dio  Vjerovjesnikovog,  sallallahu  alejhi  ve  sellem,  plana 
ulaska  u  doticaj  sa  Bizantijskom  imperijom. 

Zapovjednik  ophodnje  bio  je  Abdurrahman  b.  Avf,  jedan  od  deseterice 
kojima  je  obećan  Džennet  ijedan  od  prvih  koji  su  primili  islam.  On  je  bio  jedan  od 
najvećih  stubova  islamske  da've  od  momenta  kada  je  posredstvom  Ebu  Bekra  pri- 
mio islam. 

Ova  ophodnja  imala  je  i  da'vetsku  i  vojnu  zadaću,  stoga  je  Vjerovjesnik,  salla- 
llahu alejhi  ve  sellem,  odabrao  Abdurrahmana  b.  Avfa,  koji  je  od  prvih  dana  usvojio 
čisti  islamski  odgoj.1 

Abdullah  b.  Omer  kazuje  o  ovoj  ophodnji:  "Allahov  Poslanik,  sallallahu  alejhi 
ve  sellem,  pozvao  je  Abdurrahmana  b.  Avfa  i  rekao  mu:  'Spremi  se,  poslat  ću  te  u 


1  Es-Siretun-Nebevijje  fi  du'il-Mesadiril-aslijje,  str.  480. 

2  Šerhun-Nevevi,  13/86. 

ophodnju  danas  ili  sutra,  ako  Bog  da.'"  Ibn  Omer,  radijallahu  anhuma,  kaže:  "Kada 
sam  to  čuo,  rekao  sam  sebi:  'Sutra  ću  klanjati  sa  Vjerovjesnikom,  sallallahu  alejhi  ve 
sellem,  da  čujem  šta  će  oporučiti  Abdurrahmanu  b.  Avfu.' 

Sljedeći  dan  došao  sam  da  klanjam  sa  Vjerovjesnikom,  sallallahu  alejhi  ve 
sellem,  i  zatekao  sam  Ebu  Bekra  i  Omera  i  još  neke  muhadžire  među  kojima  je  bio  i 
Abdurrahman  b.  Avf.  Allahov  Poslanik,  sallallahu  alejhi  ve  sellem,  bio  mu  je  naredio 
da  prethodne  noći  krene  ka  Devmetul-Džendelu  i  da  njegove  stanovnike  pozove  u 
islam.  Njegovi  drugovi  već  su  bili  krenuli  rano  ujutro,  bilo  ih  je  sedam  stotina  bora- 
ca. Allahov  Poslanik,  sallallahu  alejhi  ve  sellem,  upitao  je  Abdurrahmana:  'Zašto 
kasniš  za  svojim  drugovima?'  Abdurrahman  je  odgovorio:  'Allahov  Poslaniče,  htio 
sam  da  se  oprostim  od  tebe  u  svojoj  putničkoj  odjeći.' 

Abdurrahman  b.  Avf  bio  je  omotao  oko  glave  turban.  Allahov  Poslanik,  salla- 
llahu alejhi  ve  sellem,  pozvao  ga  je  i  posjeo  ispred  sebe,  zatim  mu  je  razvezao 
njegov  turban  i  omotao  mu  oko  glave  jedan  crni  turban  spustivši  jedan  kraj  niz 
njegova  leđa,  pa  mu  je  rekao:  'Ovako  veži  turban,  sine  Avfov.'  Abdurrahman  je  bio 
opasan  sabljom.  Allahov  Poslanik,  sallallahu  alejhi  ve  sellem,  rekao  mu  je:  'Bori  se  u 
ime  Allaha!  Ubijaj  na  Allahovom  putu  onoga  ko  ne  vjeruje.  Ali,  nemoj  iznevjeriti  po 
pitanju  ratnog  plijena,  niti  izdati,  i  ne  ubijaj  djecu.' 

Nakon  toga,  Allahov  Poslanik,  sallallahu  alejhi  ve  sellem,  ispružio  je  ruku  i 
rekao:  'Ljudi!  Čuvajte  se  pet  stvari  prije  nego  što  vas  zadese:  narodu  koji  vara  na 
vagi,  Allah  će  dati  neplodne  godine  ne  bi  li  se  pokajali;  nikada  nijedan  narod  neće 
pogaziti  ugovore  a  da  Allah  neće  vlast  nad  njima  dati  njihovom  neprijatelju;  ako 
neki  narod  uskrati  zekat,  Allah  će  im  uskratiti  kišu  sa  neba,  i  kada  ne  bi  bilo  živo- 
tinja, ne  bi  im  nikako  pala;  kada  god  se  u  nekom  narodu  raširi  razvrat,  Allah  će  im 
dati  tešku  bolest;  i  koji  god  narod  odbaci  sud  Kur'ana,  Allah  će  ih  podijeliti  u 
skupine  koje  će  jedna  drugoj  zlo  činiti.' 

Abdurrahman  je  krenuo  i  sustigao  je  svoje  prijatelje  i  poveo  u  ih  u  Devmetul- 
Džendel.  Kada  su  stigli,  pozivao  ih  je  u  islam  tri  dana,  koliko  je  i  ostao,  ali  su  oni 
odbijali  i  prvi  dan  su  mu  ponudili  samo  sukob.  Trećeg  dana  islam  je  primio  El- 
Asbag  b.  Amr  el-Kelbi,  njihov  poglavar.  Abdurrahman  je  po  jednom  čovjeku  iz  ple- 
mena Džuhejne,  koji  se  zvao  Rafi'  b.  Mukis,  poslao  Vjerovjesniku,  sallallahu  alejhi  ve 
sellem,  pismo  u  kojem  ga  je  obavijestio  da  je  Asbag  primio  islam.  U  pismu  je, 
također,  tražio  dozvolu  da  se  oženi  od  njih  pa  mu  je  Vjerovjesnik,  sallallahu  alejhi 
ve  sellem,  poručio:  'Oženi  se  Asbagovom  kćerkom  Tumadir.'  Abdurrahman  se  njo- 
me oženio  i  doveo  je  u  Medinu.  Ona  je  majka  Abdurrahmanovog  sina  Ebu  Seleme." 

El-Vakidi  navodi  da  se  ova  ophodnja  desila  u  mjesecu  ša'banu  šeste  godine 
po  Hidžri.2 


1  Et-Terbijetul-kijadijje,  4/167-168. 

2  El-Vakidi,  El-Megazi,  2/560-561. 

Lekcije  i  pouke  iz  ovog  događaja 

1-  Poslanikova  skromnost  i  briga  za  ashabe 

Koliko  je  Poslanik,  sallallahu  alejhi  ve  sellem,  bio  skroman  i  brižan  prema  svo- 
jim ashabima  vidi  se  iz  toga  što  je  svojom  rukom  omotao  Abdurrahmanu  turban 
oko  glave.  Ovakav  odnos  podiže  borbeni  duh  kod  njegovih  ashaba  i  podstiče  ih  da 
se  maksimalno  zalažu  u  služenju  ovoj  vjeri.  Jer,  sklad  i  ljubav  između  vođe  i  njego- 
vih vojnika  je  jedan  od  najznačajnijih  faktora  za  ispunjavanje  ciljeva.1 

2-  Džihad  se  vodi  u  ime  Allaha 

Abdurrahmanova  jedinica  pregazila  je  tu  prostranu  pustinju  da  bi  prenijela 
Allahovu  vjeru  i  Poslanikovu  uputu  svim  ljudima.  Bili  su  svjesni  ciljeva  džihada  i  da 
se  džihad  ne  vodi  u  ime  Muhammeda,  sallallahu  alejhi  ve  sellem,  jer  on  je  samo 
Allahov  rob  i  poslanik,  i  uz  Allahovu  zastavu  nema  mjesta  za  zastave  vođa,  nacija, 
plemena,  država  itd.  "Bori  se  u  ime  Allaha!"  -  Allahova  stranka  je  ovu  žednu 
pustinju  napojila  ispravnom  akidom  -  akidom  tevhida.2  Njihov  pohod  bio  je  u  ime 
Allaha.  Allah  kaže: 

^  04idt  $t£&;J«^5«^tf  ®  c^^jA^Z  &j  Š&j       k  $  y 

"Reci:  'Klanjanje  moje,  i  obredi  moji,  i  život  moj,  i  smrt  moja,  doista,  posveće- 
ni su  Allahu,  Gospodaru  svjetova,  koji  nema  saučesnika;  to  mi  je  naređeno  i  ja 
sam  prvi  musliman.11'3 

Stoga  su  se  oni  borili  protiv  onih  koji  ne  vjeruju  u  Allaha,  a  ne  po  paganskom 
principu: 

A  ako  ne  nađemo  drugog  nikoga 
Napast  ćemo  Bekra,  brata  našega. 

Međutim,  ova  snažna  i  hrabra  vojska  maršira  Zemljom  da  bi  se  borila  protiv 
onoga  koji  ne  vjeruje  u  Allaha.4 

3-  Zabrana  pronevjere  ugovora  i  gulula  -  uzimanja  dijela  ratnog  plijena  prije 
podjele 

Allahov  Poslanik,  sallallahu  alejhi  ve  sellem,  zabranio  je  Abdurrahmanu  gulul 
-  prisvajanje  dijela  ratnog  plijena  prije  nego  što  se  podijeli,  zabranio  mu  je  pro- 
nevjeru sporazuma  i  ubijanje  djece.  Ovo  su  neki  primjeri  islamske  etike  u  džihadu. 
Borba  je  jedna  vrsta  nasilja  i  grubosti,  ali  za  muslimane  kojima  je  Allah  očistio  srca 
od  mržnje  i  zavisti,  to  je  privremena  stvar  nužna  radi  ostvarivanja  prava,  uništavanja 

1  El-Humejdi,  Et-Tarihul-islami,  6/184. 

2  Et-Terbijetul-kijadijje,  A/171. 

3  Sura  El-En'am,  162-163. 

4  Et-Terbijetul-kijadijje,  A/172. 

zablude  i  zaštite  onih  koji  su  na  Pravom  putu  od  onih  koji  su  u  zabludi.  Rat  nije 
ukorijenjen  u  dušama  muslimana  i  zato  je  prepun  uzvišenih  etičkih  normi  koje  su 
omogućile  da  se  u  muslimanskom  borcu  pomiješaju  velika  snaga  i  velika  samilost.1 

4-  Abdurrahman  b.  Avf  -  primjeran  daija 

Abdurrahman  b.  Avf  bio  je  jedan  od  prvaka  ovoga  ummeta,  jedan  od  najvećih 
daija.  Odlikovao  se  blagošću,  mudrošću,  naobrazbom,  iskustvom  i  inteligencijom. 
Pohrlio  je  u  islam  i  doživio  radi  toga  iskušenja.  Zato  je  svu  svoju  energiju  usmjerio  u 
ostvarenje  glavnog  cilja,  a  to  je  uvođenje  ljudi  u  islam.  Bio  je  staložen,  smiren,  pozna- 
vao je  ljudske  duše  i  srca.  Napregao  je  sve  svoje  intelektualne  i  fizičke  sposobnosti 
kako  bi  uspješno  izvršio  ovu  časnu  zadaću  i,  Allahovom  dobrotom,  njegov  trud  polučio 
je  vrijedne  rezultate,  posebno  stoga  što  je,  na  Vjerovjesnikovu,  sallallahu  alejhi  ve 
sellem,  preporuku,  najveći  trud  usmjerio  na  pridobijanje  poglavara  plemena. 

5-  Uspjeh  daija  odgojenih  u  okvirima  vjerovjesničke  upute 

Primanje  islama  od  strane  Asbaga  b.  Amra,  poglavara  plemena  Kelb  u 
Devmetul-Džendelu,  podsjeća  nas  na  Džafera  b.  Ebu  Taliba  čijim  je  zaslugama  islam 
primio  abesinski  kralj  Nedžašija,  i  podsjeća  nas  na  Mus'aba  b.  Umejra  čijoj  su  se 
da'vi  u  Medini  odazvali  poglavari  Evsa  i  Hazredža,  koji  su  kasnije  postali  islamski 
velikodostojnici.  Ova  trojica  spomenutih  ashaba  su  pripadnici  prve  skupine  musli- 
mana, odgojeni  su  u  prvoj  islamskoj  medresi,  u  časnoj  Mekki. 

Abdurrahman  b.  Avf,  koji  je  u  Bitki  na  Uhudu  zadobio  nekoliko  rana,  a  zbog 
jedne  je  ostao  šepav,  sa  svojim  slavljeničkim  odredom  širio  je  islamsku  akidu  na 
sjeveru  Arapskog  poluostrva,  mnogi  su  se  odazvali  njegovom  pozivu  i  Devmetul- 
Džendel  je  postalo  novo  uporište  muslimana.  A  ovo  strateški  važno  mjesto  odigrat 
će  važnu  ulogu  u  muslimanskim  ratovima  protiv  arapskih  i  bizantijskih  neprijatelja 
islama,  koji  će  uskoro  nastupiti.2 

Ovo  je  bio  prvi  put  da  islam  vlada  izvan  svojih  granica,  i  ovo  je  prvo  iskustvo 
suživota  između  muslimana  i  kršćana;  nad  onima  koji  su  primili  islam  primjenjivani 
su  islamski  zakoni,  a  od  onih  koji  su  ostali  u  kršćanstvu  uzimana  je  džizja. 

Ovo  je  bilo  navikavanje  ashaba  na  nove  zajednice  s  kojima  će  se  u  buduć- 
nosti susretati,  nakon  što  pregaze  Irak  i  Šam,  i  uđu  u  srca  Perzije  i  Bizantije.  To  je 
zato  da  bi  ljudi  naučili  da  se  akida  izgrađuje  kroz  dijalog,  a  ne  oružjem,  i  da  islam 
posjeduje  snagu  čije  zrake  obasjavaju  zajednice  utonule  u  duboku  tamu.3 

6-  Značaj  Abdurrahmanovog  braka  sa  kćerkom  plemenskog  poglavara 

Abdurrahmanova  ženidba  kćerkom  poglavara  plemena  Kelb  pojačala  je  vezu 


1  El-Humejdi,  Et-Tarihul-islami,  6/184. 

2  Et-Terbijetul-kijadijje,  A/11  A. 

3  Et-Terbijetul-kijadijje,  4/175. 


novog  muslimana,  upravitelja  Devmetul-Džendela,  sa  islamskim  vodstvom  u  Medi- 
ni, te  je  povezao  svoju  sudbinu  sa  sudbinom  islamske  države  i  samog  islama,  jer  je 
njegova  voljena  kćerka  živjela  u  centru  islama  i  to  je  kod  njega  pobuđivalo  emocije 
prema  tom  mjestu.1 

Allahov  Poslanik,  sallallahu  alejhi  ve  sellem,  vodio  je  računa  o  tome  da  i  nje- 
govi  zapovjednici  sklapaju  brakove  sa  kćerkama  plemenskih  poglavara  jer  je  to  bio 
dobitak  za  islamsku  daVu,  zato  što  su  tazbinske  veze  zbližavale  i  brisale  uzroke 
neprijateljstva,  a  to  je  otvaralo  vrata  primanju  islama.2 

Četvrto:  Očitavanje  lekcije  izdajnicima  -  Pohod  na  Benu  Lehjan,  Pohod  na 
El-Gabe  i  drugi  pohodi 

Pohod  na  Benu  Lehjan 

Nakon  što  su  se  saveznici  povukli  iz  okoline  Medine,  muslimani  su  preuzeli 
inicijativu  i  iz  odbrane  prešli  u  napad.  Došlo  je  vrijeme  da  se  obračunaju  sa  Benu 
Lehjanom  koji  su  iznevjerili  Hubejba  i  njegove  drugove  u  mjestu  Er-Redži'.  Vjero- 
vjesnik,  sallallahu  alejhi  ve  sellem,  odlučio  je  da  se  osveti  za  šehide  pa  je  izašao  u 
pohod  na  ovo  pleme  na  čelu  dvije  stotine  ashaba,  u  mjesecu  rebi'ul-evvelu,  ili 
džumadel-evvelu,  šeste  godine  po  Hidžri.3 

1-  Zavaravanje  neprijatelja 

Područje  na  kojem  su  živjeli  Benu  Lehjan,  ogranak  plemena  Huzejl,  bilo  je 
udaljeno  više  od  dvije  stotine  milja  od  Medine.  I  svako  ko  je  želio  prevaliti  tu  uda- 
ljenost morao  je  pretrpjeti  velike  teškoće,  ali  Vjerovjesnik,  sallallahu  alejhi  ve  sellem, 
bio  je  odlučan  da  se  osveti  za  svoje  mučki  ubijene  ashabe,  koje  su  ubila  ova  div- 
ljačka plemena  koja  ne  poštuju  nikakav  ugovor. 

Po  svom  običaju  da  zavara  neprijatelja,  Vjerovjesnik,  sallallahu  alejhi  ve  sel- 
lem, poveo  je  vojsku  na  sjever,  a  naselje  Benu  Lehjana  nalazilo  se  daleko  na  jugu. 

Prije  polaska,  Poslanik,  sallallahu  alejhi  ve  sellem,  naznačio  je  da  želi  napasti 
Šam,  tako  da  ni  ashabi  nisu  znali  da  namjerava  napasti  Benu  Lehjan  sve  dok  nije, 
nakon  prijeđenih  dvadesetak  milja  ka  sjeveru,  skrenuo  i  poveo  ih  prema  jugu  u 
izvanrednom  manevru. 

Promjena  pravca  desila  se  kod  mjesta  zvanog  El-Betra',  na  ovom  mjestu 
skrenuo  je  s  vojskom  ka  zapadu,  a  zatim  je  uzeo  pravac  ka  jugu.4 

2-  Pleme  Benu  Lehjan  bježi  prije  Vjerovjesnikovog  dolaska 

Pleme  Benu  Lehjan  bilo  je  veoma  oprezno,  odaslali  su  brojne  izvidnice  i 


1  Ibid.,  4/174. 

2  Et-Tarihul-islami,  6/186. 

3  Es-Siretun-Nebevijje  fi  du'il-Mesadiril-aslijje,  str.  468. 

4  Bašemil,  Sulhul-Hudejbijje,  str.  34-35. 

špijune  da  prikupljaju  informacije,  tako  da  suf  čim  su  im  njihovi  špijuni  dojavili  da  se 
približava  Vjerovjesnik,  sallallahu  alejhi  ve  sellem,  sa  svojom  vojskom,  pobjegli  u 
planine.  Allahov  Poslanik,  sallallahu  alejhi  ve  sellem,  ulogorio  se  u  njihovom  naselju 
i  odaslao  izvidnice  da  traže  ove  izdajnike  i  dovedu  koga  god  uhvate  od  njih.  Ove 
potrage  trajale  su  čitava  dva  dana,  ali  ovom  plemenu  koje  se  zaštitilo  visokim  plani- 
nama nije  bilo  ni  traga. 

Vjerovjesnik,  sallallahu  alejhi  ve  sellem,  ostao  je  u  njihovim  nastambama  dva 
dana  kako  bi  ih  zastrašio,  izazvao  i  pokazao  svojim  neprijateljima  s  kakvom  snagom 
i  samopouzdanjem  raspolažu  muslimani,  i  da  su,  kada  god  požele,  u  stanju  napasti 
svoje  neprijatelje  u  njihovim  domovima.1 

3-  Širenje  straha  među  mekkanskim  mnogobošcima 

Pošto  se  već  sa  vojskom  nalazio  u  blizini  Mekke,  Vjerovjesnik,  sallallahu  alejhi 
ve  sellem,  odlučio  je  poduzeti  vojni  manevar  s  ciljem  zastrašivanja  mnogobožaca  u 
Mekki.  Poveo  je  vojsku  do  Vadi-Usfana.2  Tu  je  pozvao  Ebu  Bekra  es-Siddika,  dao 
mu  deset  konjanika  i  naredio  da  ih  povede  u  Mekku  i  da  izazovu  strah  među  nje- 
nim stanovnicima.  Ebu  Bekr  je  poveo  desetericu  konjanika  ka  Mekki  dok  nije  došao 
u  mjesto  Kura'ul-Gamim,  a  to  je  mjesto  vrlo  blizu  Mekke.  To  je  doprlo  do  Kurejšija  i 
pomislili  su  da  ih  Vjerovjesnik,  sallallahu  alejhi  ve  sellem,  namjerava  napasti,  pa  se  u 
njihovim  redovima  proširio  strah,  a  to  je  ono  što  je  Allahov  Poslanik,  sallallahu  alej- 
hi ve  sellem,  i  htio  postići  slanjem  Ebu  Bekra  u  ovu  akciju. 

Pošto  su  izazvali  strah  među  stanovnicima  Mekke,  Es-Siddik  i  njegovi  konja- 
nici su  se  zdravi  i  čitavi  vratili  iz  Kura'ul-Gamima,  pa  je  Vjerovjesnik,  sallallahu  alejhi 
ve  sellem,  poveo  vojsku  nazad  u  Medinu.3 

4-  Dova  da  se  Allah  smiluje  šehidima 

Stigavši  u  mjesto  Guran,  u  kojem  su  pobijeni  njegovi  ashabi  od  strane  izdaj- 
nika iz  plemena  Huzejl,  Vjerovjesnik,  sallallahu  alejhi  ve  sellem,  molio  je  Allaha  za 
rahmet  ovim  šehidima  i  dovio  za  njih.4 

Pohod  na  El-Gabe5 

Nakon  svega  nekoliko  noći  od  Poslanikovog,  sallallahu  alejhi  ve  sellem, 
povratka  iz  Pohoda  na  Benu  Lehjan,  desio  se  napad  na  El-Gabe.  Ujejne  b.  Hisn  el- 
Fezari,  sa  grupom  od  četrdeset  konjanika  iz  plemena  Gatafan,  napao  je  na  steone 
deve  koje  su  davale  puno  mlijeka,  a  koje  su  pripadale  Allahovom  Poslaniku,  salla- 


1  Ibid.,  str.  36. 

2  Selo  udaljeno  dva  dana  od  Mekke.  (op.  a.) 

3  Sulhul-Hudejbijje,  str.  37. 

4  Ibid.,  str.  38. 

5  Mjesto  u  blizini  Medine,  u  pravcu  Šama,  u  kojem  su  stanovnici  Medine  imali  imanja,  (op.a.) 

llahu  alejhi  ve  sellem.  U  tom  napadu  ubili  su  Zerra,  sina  Ebu  Zerra  el-Gifarija,  zaro- 
bili su  njegovu  suprugu  i  odveli  deve  kojih  je  bilo  dvadeset.  Vjerovjesnik,  sallallahu 
alejhi  ve  sellem,  ostavio  je  za  svog  zamjenika  u  Medini  Sa'da  b.  Ubadu  i  ostavio  mu 
tristo  boraca  da  čuvaju  Medinu,  a  lično  je  poveo  petsto  boraca  u  potragu  za  Ujej- 
nom.1 

Allahov  Poslanik,  sallallahu  alejhi  ve  sellem,  sustigao  je  neprijatelja  kod  plani- 
ne Zi-Kared2,  ubio  je  nekoliko  neprijatelja  i  spasio  deve.3 

U  ovoj  bitki  Seleme  b.  El-Ekve'a  pokazao  je  rijetko  viđeno  junaštvo,  prije  ne- 
go što  se  pojavila  Vjerovjesnikova,  sallallahu  alejhi  ve  sellem,  konjica. 

Seleme  je  bio  jedan  od  pastira  u  području  El-Gabe  i  sam  se  borio  protiv  napa- 
dača, gađao  ih  je  strijelama,  a  bio  je  jedan  od  najčuvenijih  strijelaca  u  svoje  vrijeme,  i 
uspio  je  povratiti  nekoliko  otetih  deva  prije  nego  što  je  došla  konjička  četa.4 

Supruga  Ebu  Zerrovog  sina,  koju  su  zarobili  napadači  iz  plemena  Gatafan, 
uspjela  je  pobjeći  na  jednoj  od  deva  koje  su  pripadale  Allahovom  Poslaniku,  salla- 
llahu alejhi  ve  sellem.  Bila  se  zarekla  da  će,  ako  je  Allah  spasi,  zaklati  tu  devu,  pa  ka- 
da je  o  tome  obavijestila  Poslanika,  sallallahu  alejhi  ve  sellem,  on  se  nasmijao  i 
rekao:  "E,  kako  je  loše  to  čime  hoćeš  da  je  nagradiš!"  To  jest:  Na  njoj  si  se  spasila 
od  neprijatelja  i  sad  hoćeš  daje  zakolješ  kao  nagradu  što  te  iznijela.  A  zatim  je  re- 
kao: "Nema  zavjeta  u  nepokornosti  Allahu,  niti  u  onome  što  ne  posjeduješ!"5 

Allahov  Poslanik,  sallallahu  alejhi  ve  sellem,  vratio  se  u  Medinu  nakon  pet 
noći  provedenih  izvan  nje.6 

Ovo  je  bio  jedan  od  najvećih  osvetničkih  pohoda  koje  je  predvodio  lično 
Allahov  Poslanik,  sallallahu  alejhi  ve  sellem,  protiv  beduinskih  plemena,  između  Bit- 
ke protiv  saveznika  i  Benu  Kurejze  i  Bitke  za  Hajber.7 

Nakon  pohoda  na  Zi-Kared  uslijedile  su  mnoge  ophodnje  s  ciljem  očitavanja 
lekcije  beduinima-mnogobošcima.  Neke  od  ovih  ophodnji  polučile  su  dobre  rezul- 
tate, a  iz  nekih  su  rezultati  izostali.  Najpoznatije  od  njih  su: 

1-  Ophodnja  El-Gamr 

Ophodnja  Ukaše  b.  Mihsana  el-Esedija,  poznata  pod  nazivom  ophodnja  El- 
Gamr.8  Allahov  Poslanik,  sallallahu  alejhi  ve  sellem,  u  mjesecu  rebi'ul-evvelu  šeste 
godine  po  Hidžri,  poslao  ih  je  na  Benu  Esed.  Četa  je  došla  do  mjesta  zvanog  El- 


1Ibn  Sejjidinnas,  Ujunul-Eser,  2/72-73. 

2  Naziv  izvorišta  iza  kojeg  počinje  područje  plemena  Gatafan,  na  udaljenosti  nekoliko  milja  od  Medine. 

3  Et-Tarihus-sijasi  vel-askeri,  str.  327. 

4  Sulhul-Hudejbijje,  str.  43. 

5  Sulhul-Hudejbijje,  str.  45. 

6  Et-Tarihus-sijasi  vel-askeri,  str.  327. 

7  Sulhul-Hudejbijje,  str.  45. 

8  Izvor  vode  u  području  Benu  Eseda,  dvije  noći  od  tvrđave  Fejd  u  blizini  Mekke.  (op.  a.) 

Gamr  i  vidjela  da  je  ovo  pleme  pobjeglo  i  raštrkalo  se  po  obližnjim  planinama.  Uka- 
ša  i  njegova  četa  zaplijenili  su  dvije  stotine  deva  i  vratili  se  u  Medinu.1 

2-  Ophodnja  Zil-Kussa 

Također,  jedna  od  najznačajnijih  je  i  ophodnja  poslana  u  Zil-Kussa.2  Vođa  ove 
ophodnje  bio  je  Muhammed  b.  Mesleme,  a  zadatak  je  bio  zastrašiti  Benu  Sa'lebe  i 
Uval,  kako  se  ne  bi  usudili  napasti  Medinu.  Ophodnja  se  desila  u  mjesecu  rebi'us- 
sani  šeste  godine  po  Hidžri.  Muhammed  b.  Mesleme  izašao  je  na  čelu  deset  ljudi, 
navečer  su  došli  do  ovog  plemena,  ali  su  ih  oni  opazili,  a  bilo  ih  je  stotinu.  Neko 
vrijeme  su  se  gađali  strijelama,  a  zatim  su  mnogobošci  navalili  na  njih  kopljima  i 
pobili  ih  sve,  osim  Muhammeda  b.  Mesleme  koji  je  bio  ranjen  i  nije  se  mogao  vra- 
titi u  Medinu  dok  ga  nije  pronašao  neki  musliman  i  odveo  u  Medinu.3 

Odmah  potom,  Vjerovjesnik,  sallallahu  alejhi  ve  sellem,  poslao  je  Ebu  Ubejdu 
na  čelu  četrdeset  boraca,  međutim  nisu  nikoga  zatekli,  ali  su  uspjeli  zaplijeniti  nešto 
njihove  stoke  koju  su  doveli  u  Medinu.4 

3-  Ophodnja  El-Ajs5 

Iste  godine,  u  mjesecu  džumadel-ula  desila  se  druga  ophodnja  Zejda  b. 
Hariseta  na  El-Ajs.  Zejd  je  predvodio  sto  i  sedamdeset  jahača,  a  zadatak  je  bio  pre- 
sretanje i  zapljenjivanje  kurejšijske  karavane  koja  je  dolazila  iz  pravca  Šama.  Zejd  je 
presreo  karavanu,  osvojio  je  i  zarobio  neke  ljude,  od  kojih  je  bio  Ebul-As  b.  Er- 
Rebi'a,  suprug  Zejnebe,  kćerke  Allahovog  Poslanika,  sallallahu  alejhi  ve  sellem.  Nje- 
gova majka  je  bila  Hala  bint  Huvejlid,  sestra  Poslanikove  supruge  Hatidže,  radi- 
jallahu  anha.  I  zarobili  su  Mugiru  b.  Muaviju  b.  Ebul-Asa.6 

4-  Alijina  ophodnja  na  Benu  Sa'd  b.  Bekr 

U  mjesecu  ša'banu  šeste  godine  po  Hidžri  izašla  je  ophodnja  pod  vodstvom 
Alije  b.  Ebu  Taliba,  radijallahu  anhu,  s  ciljem  prepada  na  pleme  Benu  Sa'd  b.  Bekr 
koji  su  sakupljali  ljude  kako  bi  pružili  podršku  Židovima  na  Hajberu.  Allahov  Posla- 
nik, sallallahu  alejhi  ve  sellem,  poslao  je  Aliju  na  čelu  stotinu  boraca  i  on  ih  je  napao 
i  zaplijenio  nešto  njihove  stoke,  te  se  vratio  u  Medinu.7 

Ovo  je  bila  lekcija  svima  koji  su  pomišljali  pružiti  pomoć  Židovima  na  Hajberu 
u  njihovom  očekivanom  neprijateljstvu;  arapska  plemena  su  shvatila  da  su  musli- 


1  Tarihut-Taberi,  2/640. 

2  Mjesto  udaljeno  dvadeset  i  četiri  milje  od  Medine,  (op.  a.) 

3  Et-Tarihus-sijasi  vel-askeri,  str.  328. 

4  El-Vakidi,  El-Megazi,  1/551. 

5  Udaljena  četiri  milje  od  Medine,  (op.  a.) 

6  Muhammed  Rida,  Muhammed  Resulullah,  str.  245-246. 

7  Et-Tarihus-sijasi  vel-askeri,  str.  330. 


manske  oči  otvorene  i  da  prate  svaki  pokret.1 

Islamska  država  odlikovala  se  preciznim  praćenjem  neprijateljskih  pokreta, 
stoje  rezultat  pravilnog  vojnog  planiranja  nakon  kojeg  bi  uslijedilo  razbijanje  sva- 
kog većeg  skupa,  pa  čak  i  manjih  vojnih  snaga.2 

Pohodi  koje  je  poduzimao  Allahov  Poslanik,  sallallahu  alejhi  ve  sellem,  uče 
muslimane  koliko  je  važno  pratiti  informacije  o  neprijatelju.  Allahov  Poslanik,  salla- 
llahu alejhi  ve  sellem,  dobijao  je  informacije  iz  različitih  izvora:  od  izvidnica  koje  je 
slao,  muslimana  skrivenih  u  neprijateljskim  redovima,  nevjernika  s  kojima  je  imao 
ugovore,  pronicljivošću,  analiziranjem.  Ono  stoje  bitno  jeste  da  Allahovog  Poslani- 
ka, sallallahu  alejhi  ve  sellem,  nisu  mogle  iznenaditi  ni  unutrašnje  zavjere  ni  vanjski 
neprijatelji.  Sve  to  stavlja  muslimane  pred  jedno  ozbiljno  pitanje  kojim  se  moraju 
pozabaviti  uz  vođenje  računa  o  šerijatskim  normama.3 

Peto:  Ophodnja  Kereza  b.  Džabira  el-Fihrija 

U  mjesecu  ševvalu  šeste  godine  po  Hidžri,  Allahovom  Poslaniku,  sallallahu 
alejhi  ve  sellem,  došla  je  grupa  ljudi  iz  plemena  Ukel  i  Urejna.4  Predstavili  su  se  da 
žele  primiti  islam.  Pošto  im  nije  prijao  medinski  zrak,  rekli  su:  "Allahov  Vjerovjesni- 
če,  mi  nismo  živjeli  u  naseljenom  mjestu  nego  slobodno."  Allahov  Poslanik,  salla- 
llahu alejhi  ve  sellem,  naredio  je  da  im  se  dadne  nekoliko  deva  i  pastir,  te  da  napa- 
saju  deve  i  piju  devino  mlijeko  i  mažu  se  devinom  mokraćom.  Međutim,  kada  su 
izašli  iz  Medine,  ubili  su  Vjerovjesnikovog  pastira,  odmetnuli  se  od  islama  i  pobjegli 
sa  devama.  Kada  je  Vjerovjesnik,  sallallahu  alejhi  ve  sellem,  saznao  za  to,  poslao  je 
potjeru  za  njima.5  Pošto  su  uhvaćeni,  Vjerovjesnik,  sallallahu  alejhi  ve  sellem,  nare- 
dio je  da  im  iskopaju  oči  i  odsijeku  ruke  i  noge,  te  su  ostavljeni  u  predjelu  El-Harra 
gdje  su  umrli  u  tom  stanju.  El-Katade,  prenosilac  hadisa,  kaže:  "Čuli  smo  da  je  Vje- 
rovjesnik, sallallahu  alejhi  ve  sellem,  nakon  toga  podsticao  na  udjeljivanje  sadake  i 
zabranjivao  masakriranje."6 

Nakon  što  je  prenio  ovaj  hadis,  Ebu  Kilabe  je  rekao:  "Ovi  ljudi  su  se,  nakon 
što  su  primili  islam,  odmetnuli,  ukrali  su  i  ubili,  i  suprotstavili  se  Allahu  i  Njegovom 
Poslaniku,  sallallahu  alejhi  ve  sellem."7 

Većina  učenjaka  smatra  da  je  povodom  ovih  ljudi  objavljen  ajet8: 


1  Min  Mu'inis-sire,  str.  325. 

2  Et-Tarihul-islami,  6/189. 

3  El-Esasu  fis-sunneti  ve  fikhiha,  2/712. 

4  El-Vakidi,  Et-Megazi,  3/578. 

5  Es-Siretun-Nebevijje  fi  du'il-Mesadiril-aslijje,  str.  478. 
6lbid.,  str.  478. 

7  Ibid.,  str.  478. 

8  Eš-Šami,  Subulul-Huda  ver-Rešad,  6/181-190. 


Život  i  (CjeCo  posCjeđnji 

"Kazna  za  one  koji  protiv  Allaha  i  Poslanika  Njegova  vojuju  jeste:  da  budu 
ubijeni,  ili  razapeti,  ili  da  im  se  unakrst  ruke  i  noge  odsijeku  ili  da  se  iz  zemlje 
prognaju.  To  im  je  poniženje  na  ovom  svijetu,  a  na  onom  svijetu  čeka  ih 
patnja  velika."1 

Neki  učenjaci  smatraju  da  su  drugi  slučajevi  povod  objave  ovog  ajeta.2 

U  svakom  slučaju,  relevantniji  je  opći  izraz,  a  ne  specifični  povod.  I  ovaj  pro- 
pis ostaje  do  danas.  Najbolji  dokaz  za  to  jeste  saglasnost  muslimana  o  postojanju 
kazne  za  razbojništvo,  svejedno  da  lije  ajet  objavljen  o  mnogobošcima  ili  o  musli- 
manima. Ovaj  ajet  objavljenje,  kako  navodi  El-Buhari,  povodom  mnogobožaca,  a 
to  je  dokaz  da  je  relevantan  opći  izraz,  a  ne  specifični  povod. 

To  stoje  zabranjeno  masakriranje  i  stoje  Vjerovjesnik,  sallallahu  alejhi  ve  sel- 
lem,  iskopao  oči  ovim  ljudima  nema  veze  jedno  s  drugim,  jer  oni  su  prethodno 
iskopali  oči  pastirima  i  Vjerovjesnik,  sallallahu  alejhi  ve  sellem,  to  je  njima  uradio 
kao  vid  odmazde,  i  to  nije  masakriranje.3  Zlodjelo  ovih  ljudi  iziskivalo  je  izvršenje 
kazne  za  razbojništvo,  a  kur'anski  ajeti  o  ovom  propisu  su  jasni,  Allah  je  ograničio 
kaznu  za  njih  na  četiri  stvari  i  to  na  najjasniji  način. 

Uz  to,  opisani  su  odvratnim  opisom,  jer  je  za  njih  rečeno  da  ratuju  protiv 
Allaha  i  Njegovog  Poslanika,  sallallahu  alejhi  ve  sellem,  i  da  žele  sijati  nered  po 
Zemlji  zastrašujući  njene  stanovnike,  ubijajući  i  pljačkajući  ih,  iz  puke  želje  za  šire- 
njem nereda  i  nasilja.  Stoga  je  Allahova  milost,  kako  njima  tako  i  drugima,  da  se 
ovakvima  dosuđuje  jedna  od  četiri  spomenute  stvari:  ubistvo,  razapinjanje,  unakrs- 
no odsijecanje  ruku  i  nogu,  i  progon  uz  izolaciju  od  ljudi,  kako  više  nikada  ne  bi  po- 
novili ova  ogavna  zlodjela,  i  kako  bi  se  time  zastrašili  svi  koji  pomišljaju  na  to.  To  je, 
također,  i  čišćenje  od  grijeha  ako  se  pokaju  i  vrate  na  Pravi  put. 

Zatim,  ovim  ljudima  pripada  poniženje  na  ovom  svijetu  jer  su  činili  zlo  musli- 
manima. Allah  je  ukazao  na  to  da  će  ih  ovo  poniženje,  zbog  zlodjela  koje  su  počini- 
li, pratiti  cijelog  života  na  ovom  svijetu,  a  i  na  onome  svijetu,  ali  na  onom  svijetu 
Gospodar  im  je  pripremio  bolnu  patnju. 

Allah  ih,  na  mudar  i  dirljiv  način,  obavještava  da  će  oprostiti  onome  ko  se  po- 
kaje i  popravi  prije  nego  što  bude  uhvaćen,  jer  je  pokajanje  u  tom  slučaju  odraz 
iskrenog  pokajanja  i  napuštanja  tog  zlodjela.  Iz  ovog  ograničavanja  pokajanja  na 
period  prije  nego  što  budu  uhvaćeni  možemo  zaključiti  da,  nakon  što  budu  uhva- 
ćeni, ne  mogu  računati  da  će  pokajanjem  postići  ono  što  bi  postigli  da  su  se  poka- 
jali prije  nego  što  su  uhvaćeni. 

Ovo  je  krajnje  precizan  i  pravičan  način  liječenja  ovog  problema  i  efikasan 


1  Sura  El-Maide,  33. 

2  Tefsirut-Taberi,  10/242-244. 

3  Dr.  Abdullah  eš-Šenkiti,  lladžul-Kur'anil-kerim  Ul-Džerime,  str.  297-298. 


način  smanjenja  ovog  zločina. 

To  je  slučaj  sa  svim  kur'anskim  metodama  u  liječenju  problema,  sve  se  podu- 
daraju sa  zdravim  razumom  koji  se  odlikuje  ispravnim  vjerovanjem. 

Allah  ta  dva  ajeta  završava  napominjući  da  On  prašta  i  da  je  milostiv  prema 
onome  ko  se  pokaje  i  popravi,  zato  niko  ne  smije  izgubiti  nadu  u  Njegovu  neiz- 
mjernu milost  i  oprost  velikih  grijeha,  ako  se  kloni  širka. 

Kur'an  se  pozabavio  problemom  razbojništva  na  takav  način  da  se  na  to  ne- 
ma šta  dodati,  i  to  kroz  sljedeće: 

1-  razbojnik  je  opisan  kao  onaj  koji  se  bori  protiv  Allaha  i  Njegovog  Poslanika; 

2-  propisana  je  žestoka  kazna  za  počinioca  ovog  zločina,  ma  o  kome  se  radilo; 

3-  počiniocu  pripada  ponižavajuće  mjesto  i  na  ovom  i  na  onom  svijetu; 

4-  počiniocu  ovog  odvratnog  djela  vrata  pokajanja  su  ostavljena  otvorena.  A 
da  mu  nije  pružena  mogućnost  pokajanja,  to  bi  ga  moglo  podstaći  da  se  inati  i 
nastavi  s  činjenjem  ovog  grijeha.1  Allah  je  rekao: 

1 0  i&  4  4  3sS*  ^  ^ IA  (4*fefc 

"Kazna  za  one  koji  protiv  Allaha  i  Poslanika  Njegova  vojuju  jeste:  da  budu 
ubijeni,  ili  razapeti,  ili  da  im  se  unakrst  ruke  i  noge  odsijeku  ili  da  se  iz  zemlje 
prognaju.  To  im  je  poniženje  na  ovom  svijetu,  a  na  onom  svijetu  čeka  ih 
patnja  velika.  Ali  ne  i  za  one  koji  se  pokaju  prije  nego  što  ih  se  domognete!  I 
znajte  da  Allah  prašta  i  daje  milostiv."2 

Na  kraju,  možemo  zaključiti  da  se  izgradnja  islamske  države  odvijala  uporedo 
na  vojnom,  političkom,  socijalnom,  etičkom  i  ekonomskom  planu. 


Treća  tema 
Obračun  sa  huškačima  na  islamsku  državu 

Prvo:  Ophodnja  Abdullaha  b.  Atika  s  ciljem  ubijanja  Selama  b.  Ebul-Hakika 

Ebu  Rafi',  Selam  b.  Ebul-Hakik,  Židov  iz  plemena  Benu  Nadir,  bio  je  poznat 
kao  veliki  huškač  na  islamsku  državu  i  jedan  je  od  onih  koji  su  okupili  saveznike 
protiv  Allahovog  Poslanika,  sallallahu  alejhi  ve  sellem.  Plemenu  Gatafan  i  njihovim 


1  Dr.  Abdullah  eš-Šenkiti,  lladžul-Kur'anil-kerim  lil-Džerime,  str.  313-315. 

2  Sura  El-Maide,  33-34. 


Život  i  đjeto  posljednjeg  Vjerovjesnifa 


saveznicima  obećao  je  dati  veliku  nagradu  ako  napadnu  Allahovog  Poslanika,  salla- 
llahu  alejhi  ve  sellem.  Zbog  svega  toga  bilo  je  nužno  stati  ukraj  njegovim  opasnim 
namjerama.1 

1-  Polazak  ophodnje  i  ulazak  u  Hajber 

Allahov  Poslanik,  sallallahu  alejhi  ve  sellem,  poslao  je  nekoliko  ensarija  pod 
komandom  Abdullaha  b.  Atika  da  kazne  Ebu  Rafi'a,  koji  je  živio  u  svojoj  utvrdi. 
Kada  su  stigli  do  nje,  sunce  je  već  bilo  već  zašlo  i  ljudi  su  već  bili  otjerali  stada  sa 
pašnjaka.  Abdullah  je  rekao  svojim  drugovima:  "Ostanite  tu,  ja  ću  pokušati  privoliti 
vratara  da  me  pusti  unutra."  Potom  je  krenuo  i  kada  se  približio  vratima  utvrde, 
zaklonio  se  odjećom  kao  da  obavlja  nuždu,  a  ljudi  su  već  bili  ušli.  Vratar  ga  zovnu: 
"Abdullahu,  ako  želiš  da  uđeš,  uđi,  jer  želim  da  zatvorim  vrata."  Abdullah  kaže: 
"Ušao  sam  i  sakrio  se.  Nakon  što  su  svi  ljudi  ušli,  vrata  su  zatvorena  i  zabravljena.  Ja 
sam  uzeo  ključeve  i  otključao  vrata."2 

2-  Izvršenje  kazne  nad  Ebu  Rafi'om 

Abdullah  b.  Atik  uveo  je  članove  svoje  grupe  u  utvrdu  gdje  su  čekali  pogod- 
nu priliku  da  ubiju  ovog  podlog  Židova. 

El-Buhari  prenosi  daje  Abdullah  b.  Atik  zatekao  kod  Ebu  Rafi'e  neke  njegove 
prijatelje  s  kojima  je  sijelio  u  sobi  na  spratu.  Abdullah  se  pritajio  dok  sijeldžije  nisu 
otišle,  a  onda  se  popeo  na  sprat.  Kada  god  bi  ušao  na  neka  vrata,  zaključao  bi  ih  za 
sobom  iznutra,  kako  ga  niko  ne  bi  omeo  u  izvršenju  kazne  nad  Ebu  Rafi'om.  Zate- 
kao ga  je  u  mračnoj  prostoriji  sa  članovima  njegove  porodice,  tako  da  nije  znao 
gdje  je,  pa  gaje  zovnuo:  "O  Ebu  Rafi'!"  Ebu  Rafi'  je  upitao:  "Koje  to?"  Abdullah  b. 
Atik  kaže:  "Skočio  sam  prema  glasu  i  počeo  ga  udarati  sabljom,  ali  nije  bilo  koristi 
jer  nisam  ništa  vidio.  On  je  počeo  vikati  pa  sam  izašao  iz  sobe  i  vratio  se  nakon 
kraćeg  vremena  i  rekao:  'Kakvi  su  ono  povici,  Ebu  Rafi'?'  Odgovorio  je:  'Teško  li  tvo- 
joj majci,  neki  čovjek  me  malo  prije  udario  sabljom!'  Tada  sam  ga  udario  sabljom  i 
teško  ga  ranio,  ali  ga  nisam  ubio,  pa  sam  zabio  vrh  sablje  u  njegov  trbuh  tako  da  je 
izašao  na  leđa.  Bio  sam  siguran  da  sam  ga  sada  ubio  pa  sam  počeo  otvarati  vrata  i 
silaziti  niz  stepenice.  Bio  sam  pomislio  da  sam  sišao  sa  stepenica  na  tlo  pa  sam  se 
spotakao  i  pao  u  toj  tamnoj  noći  i  slomio  potkoljenicu.  Svezao  sam  potkoljenicu 
turbanom  i  sjeo  na  vrata  i  pomislio:  'Sačekat  ću  ovu  noć  da  se  uvjerim  da  je  mrtav.' 
Ujutro  sa  kukurikanjem  pijetlova  izađe  glasnik  na  zidine  utvrde  i  povika:  'Umro  je 
Ebu  Rafi',  veliki  hidžaski  trgovac!'  Tada  sam  se  uputio  svojim  drugovima  i  rekao  im: 
'Uspjeli  smo!  Allah  je  usmrtio  Ebu  Rafi'a!'  Došao  sam  Allahovom  Poslaniku,  salla- 
llahu alejhi  ve  sellem,  i  ispričao  mu  ono  što  se  desilo.  On  je  rekao:  'Ispruži  svoju 
nogu!'  Ispružio  sam  nogu,  a  Poslanik,  sallallahu  alejhi  ve  sellem,  potrao  je  po  njoj  i 


1  Muhammed  Kal'adži,  Kira'a  sijasijje  lis-Siretun-Nebevijje,  str.  212. 

2  Es-Siretun-Nebevijje  fi  dtfil-Mesadiril-aslijje,  str.  465. 

ona  je  zaliječena  kao  da  nikad  nije  ni  bila  slomljena."1 

U  djelima  Poslanikovog,  sallallahu  alejhi  ve  sellem,  životopisa  navodi  se  da  je, 
kada  je  Ebu  Rafi'  udaren  sabljom,  njegova  supruga  počela  vikati  pa  je  Abdullah  b. 
Atik  htio  da  je  ubije,  ali  je  odustao  od  toga  jer  je  Vjerovjesnik,  sallallahu  alejhi  ve 
sellem,  zabranjivao  ubijanje  žena  i  djece.2  Abdullah  b.  Atik  poznavao  je  jezik  ovih 
Židova  i  koristio  ga  je  prilikom  razgovora  sa  Ebu  Rafi'om  i  njegovom  suprugom  i 
ukućanima. 

U  knjigama  sire  također  se  navodi  da  su  svi  članovi  ove  ophodnje  uputili  Ebu 
Rafi'i  udarac  sabljom  i  da  je  svaki  od  njih  smatrao  da  ga  je  baš  njegov  udarac 
usmrtio,  te  je  Allahov  Poslanik,  sallallahu  alejhi  ve  sellem,  rekao:  "Pokažite  mi  svoje 
sablje."  Kada  su  mu  pokazali  sablje,  rekao  je:  "Ubijen  je  ovom  sabljom."  Bila  je  to 
sablja  Abdullaha  b.  Unejsa.  Poslanik,  sallallahu  alejhi  ve  sellem,  to  je  rekao  jer  je  na 
njegovoj  sablji  pronašao  tragove  hrane  iz  Ebu  Rafi'ina  želuca.3 

Možda  će  čitalac  pomisliti  da  postoji  kontradiktornost  između  predaje  koju 
bilježi  El-Buhari  i  predaje  koju  bilježe  djela  Poslanikovog,  sallallahu  alejhi  ve  sellem, 
životopisa  u  kojoj  stoji  daje  ubitačni  udarac  zadao  Abdullah  b.  Unejs.  Međutim,  ne 
postoji  nikakva  kontradiktornost,  jer  je  Abdullah  b.  Atik  govorio  o  sebi  i  svojoj  ulozi 
u  ubistvu  Židova  i  prema  njegovom  mišljenju,  on  je  bio  taj  koji  ga  je  ubio,  a  to  ne 
negira  mogućnost  da  su  u  tome  učestvovali  i  drugi.  On  sam  nije  negirao  učešće 
drugih  u  ubistvu  Židova  Ebu  Rafi'e,  a  predaje  dopunjavaju  i  pojašnjavaju  jedna 
drugu.  Predaje  navode  daje  svaki  član  ove  ophodnje  tvrdio  daje  njegov  udarac  bio 
smrtonosan  za  Ebu  Rafi'u,  pa  je  Allahov  Poslanik,  sallallahu  alejhi  ve  sellem,  pregle- 
dao njihove  sablje  i  nakon  toga  donio  sud  da  ga  je  usmrtila  sablja  Abdullaha  b. 
Unejsa  jer  su  na  njoj  bili  tragovi  ostataka  hrane,  što  znači  daje  ova  sablja  rasporila 
Ebu  Rafi'inu  utrobu  i  zato  su  na  njoj  ostali  tragovi  hrane.4 

U  Poslanikovim  biografijama  navodi  se  da  su  članovi  Abdullahove  ophodnje 
bili:  Mes'ud  b.  Sinan,  Abdullah  b.  Unejs,  Ebu  Katade  el-Haris  b.  Rib'ijj,  i  Huza'i  b. 
Esved.5  Iz  ove  akcije  se  može  izvući  nekoliko  pouka: 

1-  Svi  učesnici  ove  akcije  bili  su  iz  plemena  Hazredž 

Oni  su  se  natjecali  sa  svojom  braćom  iz  plemena  Evs  koji  su  ubili  Ka'ba  b.  Ešrefa. 
Dakle,  oni  se  nisu  natjecali  za  osvajanje  ovosvjetskih  dobara,  imetka  i  položaja,  nego  su 
se  natjecali  u  stjecanju  Vjerovjesnikovog,  sallallahu  alejhi  ve  sellem,  zadovoljstva,  jer 
njegovo  zadovoljstvo  je  uzrok  Allahovog  zadovoljstva  i  ahiretske  sreće.6 


1  Sahihul-Buhari,  Kitabul-megazi,  bab:  Katlu  Ebi  Rafi',  5/33,  br.  4039. 

2  Šerhul-Mevahibil-ledunnijje,  2/168. 

3  Ibn  Sa'd,  Et-Tabekatul-kubra,  2/91-92.  El-Vakidi,  Et-Megazi,  1/294.  Ez-Zuhri,  El-Megazin-Nebevijje,  str. 
114. 

4  Es-Sira'u  me'al-Jehud,  1/189. 

5  Bašemil,  Sulhul-Hudejbijje,  str.  91. 

6  Et-Tarihul-islami,  6/177. 


Život  i  djeto  posljednjeg  Vjerovjesnitp 

Ka'b  b.  Malik  je  rekao:  "Od  blagodati  koje  je  Allah  dao  Svome  Poslaniku, 
sallallahu  alejhi  ve  sellem,  su  ova  dva  ensarijska  plemena,  Evs  i  Hazredž.  Oni  su  u 
odnosu  prema  Poslaniku,  sallallahu  alejhi  ve  sellem,  bili  kao  dva  trkaća  grla."  Znači, 
utrkivali  su  se  ko  će  ga  bolje  služiti.  Zatim  je  rekao:  "Kakvo  god  bi  dobro  ljudi  iz 
Evsa  učinili  Poslaniku,  sallallahu  alejhi  ve  sellem,  ljudi  iz  Hazredža  bi  govorili:  Tako 
nam  Allaha,  nećemo  dopustiti  da  nas  s  tim  djelom  preteknete  u  činjenju  dobra  pre- 
ma Allahovom  Poslaniku,  sallallahu  alejhi  ve  sellem!',  i  ne  bi  se  smirivali  sve  dok  ne 
bi  učinili  nešto  poput  toga.  A  i  ljudi  iz  Evsa  govorili  bi  isto  kada  bi  vidjeli  da  su  ljudi 
iz  Hazredža  učinili  neko  dobro  prema  njemu."1 

2-  Korisno  je  poznavati  jezik  neprijatelja 

Abdullah  b.  Atik  uspio  je  ući  u  utvrdu  Ebu  Rafi'e,  razgovarati  sa  njegovom 
suprugom  i  kretati  se  po  njegovom  domu  sasvim  bezbjedno,  jer  je  s  njima  razgo- 
varao jezikom  kojim  su  tada  govorili  Židovi.  Na  osnovu  ovoga  zaključujemo  da  je 
pohvalno  da  oni  koji  obavljaju  izviđačke  i  obavještajne  zadatke  nauče  jezike  ne- 
muslimanskih  naroda,  naročito  ako  su  nam  neprijatelji.2 

3-  Ključni  element  za  uspjeh  Abdullahovog  plana  jeste  to  što  je  sam  ušao  u 
utvrdu 

Nakon  što  je  ušao,  potražio  je  način  da  uvede  ostale  članove  grupe  unutra. 
Zatim,  ponašao  se  prirodno,  zavarao  je  stražare  da  obavlja  nuždu,  a  to  je  bilo  uzrok 
da  stražari  skrenu  pogled  s  njega,  sakrio  se  na  mjesto  gdje  ga  niko  nije  primijetio  i 
posmatrao  kako  stražar  zatvara  vrata,  pratio  je  gdje  će  ostaviti  ključ  utvrde,  a  kada 
je  otišao,  Abdullah  je  uzeo  ključ,  tako  da  gaje  mogao  upotrijebiti  kada  god  je  htio.3 

4-  Allah  pomaže  Svojim  štićenicima 

Abdullah  b.  Atik  je,  s  Allahovom  pomoći,  nastavio  hodati  i  nakon  što  je  slo- 
mio potkoljenicu,  kao  da  nije  osjećao  bol,  a  kada  je  akcija  završena,  počeo  je  osje- 
ćati bolove  te  su  ga  njegovi  drugovi  ponijeli.  Kada  je  obavijestio  Vjerovjesnika, 
sallallahu  alejhi  ve  sellem,  on  mu  je  rekao:  "Ispruži  nogu."  Abdullah  b.  Atik  je  ispru- 
žio nogu,  a  Vjerovjesnik,  sallallahu  alejhi  ve  sellem,  potrao  je  po  njoj  i  noga  je 
ozdravila,  kao  da  ga  nikad  nije  ni  boljela. 

5-  Ibn  Hadžer  ukazuje  na  neke  koristi  ove  priče: 

"Neke  koristi  iz  ovog  hadisa  su:  dozvoljenost  atentata  na  nevjernika  do  kojeg 
je  doprla  islamska  da'va,  a  koji  pomaže  neprijatelje  Allahovog  Poslanika,  sallallahu 
alejhi  ve  sellem,  bilo  imetkom  ili  jezikom,  dozvoljeno  je  špijunirati  onoga  s  kim  smo 


1  Ibn  Hišam,  Es-Siretun-Nebevijje,  6/177. 

2  Es-Sira'u  me'al-Jehud,  1/191. 

3  Ibid.,  1/192-193. 

u  ratu,  dozvoljeno  je  istraživati  njihove  slabosti,  pokazivati  žestinu  prema  mnogo- 
bošcima,  pretvarati  se  pred  neprijateljima  radi  opće  koristi.  Dozvoljeno  je  da  mala 
grupa  muslimana  napadne  veliku  grupu  nevjernika,  dozvoljeno  je  donijeti  sud  na 
osnovu  dokaza  i  na  osnovu  znaka  (indicija),  jer  se  Ibn  Atik  oslonio  na  Ebu  Rafi'in 
glas  i  na  riječi  glasnika  koji  je  objavio  njegovu  smrt.  A  Allah  najbolje  zna."1 

6-  Učešće  Abdullaha  b.  Unejsa  u  ovoj  akciji  u  svojstvu  vojnika,  a  ne  zapovjed- 
nika, ukazuje  na  odgojne  procese 

Abdullah  b.  Unejs  je  učesnik  zakletve  na  Akabi,  učesnik  Bedra,  klanjao  je 
prema  dvije  kible,  odlikovao  se  iskustvom  u  džihadu  i  junaštvom.  Ne  smijemo  za- 
boraviti da  je  on  sam  izveo  akciju  atentata  na  Sufjana  b.  Halida  el-Huzelija,  koji  je 
skupljao  vojsku  za  napad  na  Medinu.  Ibn  Unejs  je  akciju  izveo  s  velikim  uspjehom, 
ušao  je  u  šator  ovog  mušrika,  ubio  ga  i  utekao  njegovom  plemenu  ispred  nosa,  i 
slavodobitno  se  vratio  u  Medinu.  Dakle,  bio  je  veoma  slavan,  ali,  unatoč  toj  slavnoj 
prošlosti,  nije  bio  zapovjednik  grupe,  nego  običan  član. 

Ovo  je  bila  važna  lekcija  ashabima  koji  su  je  uspješno  savladali,  lekcija  kojoj 
nema  ravne  na  kugli  zemaljskoj.  Uzimajući  u  obzir  sistem  činova  koji  vlada  u 
savremenim  vojskama,  po  kojem  se  napredovanje  po  činu  odvija  shodno  godinama 
službe,  tako  da  onaj  koji  je  stariji  ima  prednost  nad  mlađim,  po  toj  logici  niko  nije 
imao  prednost  nad  Abdullahom  b.  Unejsom.  Ali,  to  su  vjerovjesničke  lekcije  koje  su 
ponovljene  u  više  navrata,  s  ciljem  da  mlađa  generacija  nauči  od  starije.  Zato  je 
Vjerovjesnik,  sallallahu  alejhi  ve  sellem,  često  slao  ophodnje  u  kojima  su  Ebu  Bekr  i 
Omer  bili  obični  vojnici.2 

Drugo:  Ophodnja  Abdullaha  b.  Revvahe  s  ciljem  eliminiranja  zavjere  Žido- 
va El-Jusira  b.  Rizama 

Allahov  Poslanik,  sallallahu  alejhi  ve  sellem,  dobio  je  informacije  da  El-Jusir  b. 
Rizam,  poglavar  Židova  na  Hajberu  nakon  Selama  b.  Ebul-Hakika,  podstiče  Židove 
sa  sjevera  na  borbu  protiv  Allahovog  Poslanika,  sallallahu  alejhi  ve  sellem,  i  u  tom 
cilju  ih  okuplja.  I  ne  samo  to,  nego  je  počeo  okupljati  i  gatafanska  plemena  kako  bi 
zajedničkim  snagama  napali  Allahovog  Poslanika,  sallallahu  alejhi  ve  sellem. 

Kada  je  Allahov  Poslanik,  sallallahu  alejhi  ve  sellem,  čuo  kakvu  zamku  mu 
spremaju  Židovi,  odlučio  je  da  prvo  provjeri  tačnost  informacija.  S  tim  ciljem  poslao 
je  Abdullaha  b.  Revvahu  sa  izviđačkom  grupom  da  otkriju  šta  spremaju  Židovi  i 
arapski  mnogobošci  koji  su  se  za  njima  poveli.3 

Pošto  su  se  obavještajni  podaci  o  namjerama  El-Jusira  pokazali  tačnim,  to  je 


1  Fethul-bari,  7/345. 

2  Et-Terbijetul-kijadijje,  4/148. 

3  El-Jehud  fis-sunnetil-mutahhere,  1/388-389. 

bilo  dovoljno  da  Vjerovjesnik,  sallallahu  alejhi  ve  sellem,  pošalje  skupinu  od  trideset 
ljudi,  među  kojima  je  bio  i  Abdullah  b.  Unejs,  na  čelu  sa  Abdullahom  b.  Revvahom. 

Kada  su  došli  kod  njega,  rekli  su  mu:  "Pođi  s  nama  jer  Allahov  Poslanik,  salla- 
llahu alejhi  ve  sellem,  želi  da  te  postavi  za  upravnika  Hajbera."  I  nagovarali  su  ga  da 
pođe  s  njima  sve  dok  nije  pristao  da  povede  trideset  svojih  ljudi.  Svaki  od  njih 
sjedio  je  iza  jednog  muslimana,  na  njegovoj  jahalici.  U  mjestu  Karkaret-Sejar,  šest 
milja  od  Hajbera,  El-Jusir  se  pokajao  što  je  pošao  da  se  sretne  sa  Allahovim  Posla- 
nikom, sallallahu  alejhi  ve  sellem.  Sjedio  je  iza  Ibn  Unejsa  te  je  pokušao  da  izvuče 
njegovu  sablju.  Ibn  Unejs  je  to  prozreo,  preduhitrio  ga  i  udario  sabljom  te  mu  od- 
sjekao nogu.  El-Jusir  je  udario  Ibn  Unejsa  drvenim  kukastim  štapom  po  glavi  i 
razbio  mu  glavu.  Svaki  musliman  je  ubio  Židova  koji  je  jahao  iza  njega,  samo  je 
jedan  uspio  pobjeći.  Abdullah  b.  Unejs  došao  je  Poslaniku,  sallallahu  alejhi  ve  sel- 
lem, koji  je  pljucnuo  na  njegovu  ranu  i  rana  je  prestala  krvariti  i  boljeti  ga. 

Ova  ophodnja  se  desila  u  mjesecu  ševvalu  šeste  godine  po  Hidžri.1 

Lekcije  i  pouke  iz  ove  akcije: 

1-  Vjerovjesnikova,  sallallahu  alejhi  ve  sellem,  namjera  bila  je  da  spriječi  novo 
krvoproliće  između  muslimana  i  Židova,  i  to  je  bila  svrha  slanja  Abdullahove  ophod- 
nje. Ali,  naposljetku  je  prevladala  otrovna  židovska  mržnja  koju  gaje  prema  musli- 
manima. Pokušali  su  prevariti  muslimane,  ali  njihovo  izdajstvo  im  je  došlo  glave. 

2-  Prema  neprijateljima  se  mora  pokazati  snaga  i  žestina,  inače  će  rat  uzeti 
veliki  danak.  Stoga  se  među  neprijateljima  mora  sijati  strah  i  kada  nije  moguće  po- 
stići dogovor,  mora  se  pokazati  sila  i  oštrina  kako  bi  shvatili  da  se  muslimani,  radi 
Allaha,  ne  boje  nikoga. 

3-  Šesta  hidžretska  godina  obilovala  je  vojnim  aktivnostima,  gotovo  u 
svakom  mjesecu  organiziran  je  jedan  ili  dva  pohoda,  koji  su  krstarili  pustinjom,  raz- 
bijali neprijateljske  skupove,  izvršavali  atentate  na  zločince.  Parola  ove  faze  bila  je: 
"Od  sada  ćemo  mi  njih  napadati,  a  ne  oni  nas". 

Allahova  stranka  je,  u  ime  Allaha,  obilazila  horizonte,  pronoseći  vječne  vrijed- 
nosti i  uzvišene  principe  kako  bi  ih  ponudili  ljudima,  uništavajući  na  tom  putu  sva- 
koga ko  bi  pokušao  spriječiti  širenje  ovih  principa. 

Vidimo  kako  su,  oni  koji  su  prošli  visoke  stepene  etičkog,  vojnog,  ideološkog 
i  političkog  odgoja,  provodili  sve  ove  principe  u  praksu  i  pripremali  se  za  novu  fazu 
koja  će  početi  sa  hudejbijjskim  primirjem.2 


+ 


1  Es-Siretun-Nebevijje  fi  du'U-MesadirU-aslijje,  str.  477. 

2  Et-Terbijetul-kijadijje,  4/189-192. 

Život  i  djelo  postfedhjeg 

Prva  tema 

Vrijeme  i  razlozi  izlaska  Allahovog  Poslanika  ka  Mekki 

Prvo:  Vrijeme  dešavanja  i  razlozi 

U  ponedjeljak  prvog  zul-ka'deta  šeste  godine  po  Hidžri1  izašao  je  Allahov 
Poslanik,  sallallahu  alejhi  ve  sellem,  sa  ashabima  iz  Medine  ka  Mekki  da  bi  obavili 
'umru.2 

Povod  ovog  izlaska  jeste  to  što  je  Vjerovjesnik,  sallallahu  alejhi  ve  sellem, 
usnio  da  sa  ashabima  ulazi  u  Mekku  u  ihramima  i  obavlja  'umru  i  kolje  kurbane.  As- 
habi  su  se  veoma  obradovali  kada  im  je  Vjerovjesnik,  sallallahu  alejhi  ve  sellem, 
ispričao  san3,  jer  već  dugo  nisu  vidjeli  Mekku  i  Kabu  čijom  ljubavlju  su  zadojeni  i 
koju  su  oduvijek  poštovali,  a  islam  im  je  samo  povećao  privrženost  ka  njoj.  Bili  su  se 
zaželjeli  tavafa  oko  nje  i  željno  su  iščekivali  taj  trenutak. 

Muhadžiri  su  se  više  zaželjeli  Mekke  jer  su  rođeni  i  odrasli  u  njoj,  mnogo  su  je 
voljeli  i  kada  ih  je  Allahov  Poslanik,  sallallahu  alejhi  ve  sellem,  obavijestio  o  svom 
snu,  pripremili  su  se  za  tu  veličanstvenu  posjetu.4 

Poslanik,  sallallahu  alejhi  ve  sellem,  pozvao  je  beduine  da  mu  se  pridruže  na 
ovom  putu  jer  se  bojao  da  će  ga  Kurejšije  pokušati  spriječiti  da  uđe  u  Bejtul-Haram. 

Obavještajna  služba  islamske  države  znala  je  za  postojanje  saveza  između 
Kurejšija,  koji  su  živjeli  južno  od  Medine,  i  stanovnika  Hajbera,  koji  su  živjeli  sa  sje- 
verne strane.  Cilj  ovog  saveza  bio  je  stavljanje  islamske  države  između  dvije  vatre 
radi  potpunog  uništenja  islama,  i  muslimani  su  smatrali  da  je  došlo  vrijeme  slama- 
nja ovog  saveza. 

Kaba  je  u  očima  svih  Arapa  bila  je  Ismailovo  naslijeđe,  a  ne  vlasništvo  Kurej- 
šija, stoga  Kurejšije  nisu  imale  pravo  bilo  kome  zabraniti  njen  obilazak,  tako  da  su 
Muhammed  i  njegovi  ashabi  imali  pravo  da  posjete  Kabu.5 

Vijest  o  Poslanikovom,  sallallahu  alejhi  ve  sellem,  izlasku  brzo  se  pročula 
među  arapskim  plemenima  i  imala  je  veliki  utjecaj  na  javno  mnijenje,  naročito  zato 
što  je  Allahov  Poslanik,  sallallahu  alejhi  ve  sellem,  naglasio  da  nema  namjeru  rato- 
vati, nego  samo  želi  obaviti  obrede  'umre. 

Poslanik,  sallallahu  alejhi  ve  sellem,  i  ashabi  su  u  mjestu  Zul-Hulejfa  skinuli  sa 
sebe  šivenu  odjeću  i  obukli  ihrame  za  'umru.  Vjerovjesnik,  sallallahu  alejhi  ve  sel- 
lem, obilježio  je  deve  koje  će  prinijeti  kao  kurbane. 

Vjerovjesnik,  sallallahu  alejhi  ve  sellem,  bio  je  na  oprezu  i  poslao  je  Bišra  b. 


1  Učenjaci  se  slažu  oko  ovog  datuma,  bez  razilaženja  među  njima.  Vidjeti:  En-Nevevi,  El-Medžmu\  7/7S. 
(op.  a.) 

2  Nadretun-ne'im,  1/334. 

3  Hadisul-Kur'anil-kerim  an  gazevatir-Resul,  2/459. 

4  En-Nedevi,  Es-Siretun-Nebevijje,  str.  273. 

5  Kira'a  sijasijje  lis-Siretun-Nebevljje,  str.  213-214. 

Sufjana  el-Huza'ija  na  čelu  dvadeset  ljudi  kao  izvidnicu.1 

El-Vakidi  kaže:  "Allahov  Poslanik,  sallallahu  alejhi  ve  sellem,  pozvao  je  Ab- 
bada  b.  Bišra  i  poslao  ga,  na  čelu  dvadeset  ljudi,  ensarija  i  muhadžira,  ispred  sebe 
kao  izvidnicu."2 

Cilje  slanja  ove  izvidnice  bio  je  prikupljanje  informacija  o  neprijatelju  kako  bi 
se  spriječilo  bilo  kakvo  iznenađenje.3 

U  Zul-Hulejfi,  Omer  je  rekao  Allahovom  Poslaniku,  sallallahu  alejhi  ve  sellem: 
"Allahov  Poslaniče,  zar  ćeš  bez  oružja  i  konja  ući  među  narod  koji  ti  je  objavio  rat?" 
Poslanik,  sallallahu  alejhi  ve  sellem,  prihvatio  je  njegov  savjet  te  je  u  Medinu  poslao 
po  oružje  i  konje  za  boj.4  Učinio  je  to  da  bi  se  osigurao  od  neprijatelja  koji  nose 
oružje  kojim  mogu  nauditi  muslimanima.5  To  je  Poslanik,  sallallahu  alejhi  ve  sellem, 
uradio  primjenjujući  Allahov  zakon  poduzimanja  uzroka  kako  bi  podučio  tome  svoj 
ummet,  jer  će  im  to  donijeti  mnoge  koristi  i  tako  će  otkloniti  spletke  neprijatelja 
koji  im  spremaju  zlo.6 

Drugo:  Vjerovjesnik  stiže  u  Asf an 

Allahov  Poslanik,  sallallahu  alejhi  ve  sellem,  u  Asfanu  je  sreo  Bišra  b.  Sufjana 
koji  mu  je  rekao:  "Allahov  Poslaniče,  Kurejšije  su  čule  za  tvoj  dolazak  i  izašli  su  sa 
ženama  i  djecom,  odjeveni  u  tigrove  kože,  zaklinju  se  da  neće  dopustiti  da  uđeš  u 
Mekku  silom."  Vjerovjesnik,  sallallahu  alejhi  ve  sellem,  rekao  je:  "O  žalosti  za  Kurej- 
šijama!  Iscrpio  ih  je  rat!  A  šta  bi  im  falilo  da  se  ne  miješaju  između  mene  i  drugih 
ljudi,  pa  ako  me  ubiju,  to  oni  i  žele,  a  ako  me  Allah  izdigne  nad  njima,  ušli  bi  u  islam 
bez  ikakvih  gubitaka.  A  ako  to  ne  bi  htjeli  učiniti,  imali  bi  snage  da  se  bore  protiv 
mene.  Da  li  Kurejšije  išta  razmišljaju?  Tako  mi  Allaha,  ja  ću  protiv  njih  voditi  džihad, 
radi  onoga  s  čime  me  je  poslao  Allah,  sve  dok  mi  Allah  ne  dadne  pobjedu  ili  dok 
me  ne  ubiju!"7 

Nakon  što  mu  je  stigla  vijest  da  ih  Kurejšije  namjeravaju  silom  spriječiti  da 
uđu  u  Bejtul-Haram,  Vjerovjesnik,  sallallahu  alejhi  ve  sellem,  odlučio  je  posavjeto- 
vati  se  sa  ashabima  šta  da  učine,  stavivši  pred  njih  izbor  između  dvije  opcije,  od 
kojih  obje  pokazuju  odlučnost: 

1-  da  napadnu  na  njihove  porodice,  robinje  i  ološ  koji  su  sakupili  iz  raznih 
plemena  da  se  bore  protiv  muslimana  kako  bi  ih  spriječili  da  uđu  u  Bejtul-Haram; 

2-  da  krenu  prema  Bejtul-Haramu,  pa  ako  ih  neko  pokuša  zaustaviti,  da  ga 


1  El-Hakemi,  Mervijat  gazvetul-Hudejbijje,  str.  58-59. 

2  El-Vakidi,  El-Megazi,  2/974. 

3  Bašemil,  Sulhul-Hudejbijje,  str.  309. 

4  Tarihut-Taberi,  2/622. 

5  El-Kijadetul-askerijje  fi  ahdir-Resul,  str.  489. 

6  Ibid.,  str.  489. 

7  Sahihul-Buhari,  Kitabul-džihad,  bab:  Eš-Šart  fd-džihad,  3/237,  br.  2732. 

napadnu  i  izbore  se  za  svoj  cilj.1 

Ebu  Bekr  es-Siddik  savjetovao  je  Allahovog  Poslanika,  sallallahu  alejhi  ve 
sellem,  da  nastavi  put  s  ciljem  da  obavi  'umru,  tako  da  i  ako  dođe  do  borbe,  mno- 
gobošci  budu  ti  koji  su  započeli.  Taj  stav  se  svidio  Poslaniku,  sallallahu  alejhi  ve 
sellem,  i  naredio  je  ljudima  da  nastave  put.2  Kada  se  mnogobožačka  konjica  pribli- 
žila muslimanima,  Vjerovjesnik,  sallallahu  alejhi  ve  sellem,  klanjao  je  namaz  u  strahu 
u  Asfanu. 

Treće:  Poslanik  mijenja  pravac  kretanja  i  odlazi  na  Hudejbijju 

Saznavši  da  je  skupina  Kurejšija,  pod  vodstvom  Halida  b.  El-Velida,  izašla  da 
njemu  i  ashabima  prepriječe  put  i  postave  klopku,  Allahov  Poslanik,  sallallahu  alejhi  ve 
sellem,  odlučio  je  promijeniti  pravac  kretanja  kako  bi  izbjegao  sukob  sa  mnogoboš- 
cima.  Rekao  je:  "Ko  će  nas  povesti  drugim  putem,  da  ne  idemo  ovim  putem  na  kojem 
su  oni?"  Javio  se  čovjek  iz  plemena  Eslem:  "Ja,  Allahov  Poslaniče!"  On  je  poveo  musli- 
mane napuštenim  putem  kroz  gudure.  Bio  je  to  naporan  put  za  muslimane  sve  dok 
nisu  izašli  na  ravnicu  na  kraju  doline.  Tada  je  Allahov  Poslanik,  sallallahu  alejhi  ve 
sellem,  rekao:  "Kažite:  'Allahu  se  kajemo  i  od  Njega  oprost  tražimo!'  Tako  mi  Allaha,  to 
su  riječi  koje  su  tražene  od  Izraelćana  pa  su  odbili  da  ih  izgovore!"3 

Tu  je  Allahov  Poslanik,  sallallahu  alejhi  ve  sellem,  naredio  muslimanima  da  krenu 
desno,  putem  koji  vodi  ka  Senijetul-Merar  odakle  će  se  spustiti  na  Hudejbijju,  podno 
Mekke.  Muslimani  su  se  kretali  tim  putem  skriveni  od  pogleda,  i  kada  je  Halid  ugledao 
da  muslimani  dolaze  iz  sasvim  drugog  pravca,  požurio  je  sa  svojim  ljudima  u  Mekku 
kako  bi  upozorio  Kurejšije  da  se  spreme  za  ovu  nepredviđenu  situaciju.4 

Mnogobošce  je  obuzeo  strah  jer  je  dolaskom  muslimanske  vojske  na  Hudej- 
bijju Mekka  postala  direktno  ugrožena.5 

General  Mahmud  Šit  Hattab  o  ovoj  izvanrednoj  lekciji  kaže:  "Muslimanska  vojska 
nije  izabrala  ovaj  put  iz  straha  od  neprijatelja,  jer  onaj  ko  se  boji  neprijatelja,  ne 
približava  se  njegovom  centru,  nego  se  pokušava  udaljiti  od  centra  njegovih  snaga, 
kako  bi  neprijateljska  logistika  bila,  što  je  moguće  više,  udaljena,  jer  na  taj  način  mu 
otežava  slanje  ispomoći  i  uvlači  ga  u  veće  probleme,  čime  mu  smanjuje  šanse  za 
pobjedu,  za  razliku  od  situacije  kada  se  približava  njegovim  centralnim  bazama."6 

U  djelu  Iktibasun-Nizamil-askeri  fi  ahdir-Resul  dato  je  vrlo  lijepo  objašnjenje 
mudrosti  promjene  pravca  kretanja:  "Iz  uzimanja  vodiča  i  promjene  pravca  kretanja 
uzimamo  pouku  da  odgovorno  vodstvo  vodi  vojsku  putevima  koji  su  sigurni  i  dale- 


1  El-Kijadetul-askerijje  fi  ahdir-Resul,  str.  489. 

2  Adnan  en-Nahvi,  Melamihuš-šura  fid-da'vetil-islamijje,  str.  160. 

3  Ibn  Hišam,  Es-Siretun-Nebevijje,  3/338. 

4  Ebu  Faris,  Gazvetul-Hudejbijje,  str.  39. 

5  Ebu  Faris,  Es-Siretun-Nebevijje,  str.  374. 

6  General  Mahmud  Šit  Hattab,  Er-Resulul-ka'id,  str.  186-187. 

ko  od  opasnosti,  a  izbjegava  kretanje  putevima  na  kojima  vojska  može  biti  izložena 
neprijateljskim  napadima."1 

Četvrto:  Nije  se  El-Kasva1  uzjogunila,  niti  je  to  njen  običaj,  nego  ju  je 
zaustavio  Onaj  koji  je  zaustavio  slona 

Kada  se  Poslanik,  sallallahu  alejhi  ve  sellem,  približio  Hudejbijji,  njegova  deva  je 
sjela.  Ashabi  rekoše:  "Uzjogunila  se  El-Kasva'!"  Allahov  Poslanik,  sallallahu  alejhi  ve 
sellem,  reče:  "Nije  se  El-Kasva'  uzjogunila,  niti  je  to  njen  običaj,  nego  ju  je  zaustavio 
Onaj  koji  je  zaustavio  slona."  Zatim  je  rekao:  'Tako  mi  Onoga  u  čijoj  je  ruci  moja  duša, 
šta  god  zatraže  od  mene,  ako  time  budu  željeli  iskazati  poštovanje  prema  Allahovim 
svetinjama,  dat  ću  im!"2  Potom  je  podbo  devu  i  udaljio  se  od  Mekke  potjeravši  devu  na 
kraj  Hudejbijje,  kod  izvora  Semed.  Iz  izvora  je  sasvim  malo  curila  voda  te  su  se  ashabi 
ubrzo  požalili  Allahovom  Poslaniku,  sallallahu  alejhi  ve  sellem,  na  žeđ.  Poslanik, 
sallallahu  alejhi  ve  sellem,  izvadio  je  strijelu  iz  svoga  tobolca  i  dao  im  da  je  stave  na 
izvor.  Čim  su  je  stavili,  voda  je  počela  šikljati  te  su  ugasili  žeđ.3 

U  drugoj  predaji  stoji  da  je  Poslanik,  sallallahu  alejhi  ve  sellem,  sjeo  na  rub 
izvora,  zatražio  da  mu  dodaju  malo  vode,  promućkao  je  vodu  u  ustima  i  ispljunuo 
je  u  izvor.4  Ibn  Hadžer  smatra  da  su  se  obje  stvari  desile5,  kao  što  prenose  El-Vaki- 
di6  i  Urve7.  U  njihovoj  predaji  se  navodi  da  je  Allahov  Poslanik,  sallallahu  alejhi  ve 
sellem,  promućkao  vodu  u  ustima,  ispljunuo  je  u  kantu,  zatim  je  to  prosuo  u  izvor  i 
izvadio  strijelu  iz  tobolca  te  je  bacio  u  izvor,  a  potom  je  proučio  dovu  i  voda  je  po- 
tekla ujakom  mlazu.8 

Lekcije  i  pouke  iz  slučaja  sjedanja  Poslanikove  deve  i  njegovog  zaklinjanja 

1-  U  ovom  kosmosu  sve  se  dešava  po  Allahovoj  volji  i  odredbi.  Ashabi  su 
željeli  doći  do  Drevnog  hrama,  zato  su  bili  nezadovoljni  kada  je  Poslanikova  deva 
sjela  i  željeli  su  nastaviti  put  ka  Bejtullahu,  ali  je  Allah  htio  nešto  drugo.9 

2-  Ibn  Hadžer  je  izvukao  interesantnu  korist  iz  Poslanikovih,  sallallahu  alejhi 
ve  sellem,  riječi:  "Zaustavio  ju  je  Onaj  koji  je  zaustavio  slona".  Ibn  Hadžer  kaže:  "U 
ovoj  priči  je  dokaz  daje  dozvoljeno  poređenje  jednog  slučaja  s  drugim  u  domenu  u 
kojem  su  slični,  iako  postoji  suštinska  razlika  među  njima.  Jer,  vlasnici  slona  su  bili  u 
očitoj  zabludi,  a  ashabi  koji  su  pratili  Poslanikovu  devu  bili  su  na  jasnoj  istini,  među- 


1  Iktibasun-nizamil-askeri  fi  ahdir-Resul,  str.  258.  Prema:  Ebu  Faris,  Es-Siretun-Nebevijje,  str.  374. 

2  Es-Siretun-Nebevijje  fi  du'U-Mesadiril-aslijje,  str,  484. 

3  Ibid.,  str.  484. 

4  Fethul-bari,  14/758,  br.  3577. 

5  Fethul-bari,  11/165,  br.  2588. 

6  El-Vakidi,  El-Megazi,  2/588. 

7  Od  njega  to  prenosi  Ebul-Esved,  kao  što  navodi  Ibn  Hadžer  u  Fethul-bariju,  11/164. 

8  Es-Siretun-Nebevijje  fi  du'U-Mesadiril-aslijje,  str.  484. 

9  Ebu  Faris,  Sulhul-Hudejbijje,  str.  43. 


tim,  poređenje  je  ovdje  došlo  u  domenu  Allahove  volje  u  oba  slučaja  da  im  spriječi 
dolazak  do  Kabe.  U  slučaju  sljedbenika  zablude,  jasni  su  razlozi,  a  u  slučaju  ashaba, 
prethodno  smo  naveli  razloge."1 

3-  Ako  mnogobošci,  ili  novotari,  ili  grješnici,  ili  nasilnici,  zatraže  neku  stvar  s 
kojom  žele  iskazati  poštovanje  prema  Allahovim  svetinjama,  treba  im  udovoljiti  u 
tome  i  pomoći  ih  da  to  izvrše,  unatoč  njihovoj  zabludi,  jer  im  se  pruža  podrška  u 
iskazivanju  poštovanja  prema  Allahovim  svetinjama,  a  ne  u  njihovoj  zabludi,  a  treba 
ih  sprečavati  u  onome  što  izlazi  iz  ovih  okvira.  Ko  god  želi  uraditi  nešto  što  Allah 
voli  i  čime  je  zadovoljan,  treba  ga  pomoći  u  tome,  ako  pružanje  pomoći  u  tome 
neće  dovesti  do  nečega  što  Allah  mrzi  više  od  te  stvari  koju  voli.  Ovo  je  vrlo  deli- 
katna stvar  i  to  je  izuzetno  teško  postići.2 

4-  Allah  je  spriječio  da  se  u  ovom  pohodu  desi  sukob  između  muslimana  i 
mnogobožaca  zbog  mudrosti  koje  su  se  pokazale  kasnije,  a  od  kojih  su: 

a)  Nasilan  ulazak  muslimana  u  Mekku  doveo  bi  do  pokolja,  a  Allah  nije  želio 
da  se  to  desi,  i  to  je  bilo  dobro  za  obje  strane. 

b)  Postojala  je  mogućnost  da  neki  muslimani,  koji  su  zbog  nemogućnosti  da 
učine  hidžru  ostali  u  Mekki,  stradaju  od  ruku  svoje  braće  muslimana,  a  to  bi  bilo 
vrlo  neugodno  za  muslimane.  Allah  je  rekao: 

"Oni  su  ti  koji  ne  vjeruju  i  brane  vam  da  pristupite  Mesdžidul-Haramu,  i  da 
kurbani  koje  sa  sobom  vodite  do  mjesta  svojih  stignu.  I  da  nije  bilo  muškaraca 
vjernika,  i  žena  vjernica,  koje  vi  ne  poznajete,  pa  da  ih  iz  neznanja  pobili  ne 
biste,  te  bi  vas  zbog  toga  neugodnost  zadesila  -  Mi  bismo  vam  ih  prepustili.  A 
nismo  ih  prepustili  zato  da  bi  Allah  u  milost  Svoju  uveo  onoga  koga  hoće.  A 
da  su  oni  bili  odvojeni,  doista  bismo  bolnom  kaznom  kaznili  one  među  njima 
koji  nisu  vjerovali."3 

c)  Allah  je  znao  da  će  se  onima  koji  danas  sprečavaju  Poslanika,  sallallahu 
alejhi  ve  sellem,  i  ashabe  da  uđu  u  Mesdžidul-Haram,  otvoriti  srca  i  da  će  prigrliti 
islam,  te  će  Allah  dati  da  učestvuju  u  osvajanju  mnogih  zemalja  čijim  stanovnicima 
će  prenijeti  ovu  Poslanicu  i  njome  osvijetliti  put  zalutalima.4 


1  Fethul-bari,  6/261. 

2  Ebu  Faris,  Sulhul-Hudejbijje,  str.  47. 

3  Sura  El-Feth,  25. 

4  Ebu  Faris,  Sulhul-Hudejbijje,  str.  45. 


Mja  Mufiammedes-  SaOaSi 


Peto:  Pregovori  između  Poslanika  i  Kurejšija 

Allahov  Poslanik,  sallallahu  alejhi  ve  sellem,  dao  je  sve  od  sebe  da  uvjeri 
Kurejšije  kako  ne  želi  rat  s  njima,  nego  da  samo  želi  posjetiti  Bejtul-Haram  i  izvršiti 
obrede,  stoje  pravo  muslimana  kao  i  mnogobožaca.  Kada  su  se  Kurejšije  uvjerile  u 
to,  poslali  su  pregovarača  da  s  njim  pregovara  i,  istodobno,  ispita  s  kakvom  sna- 
gom raspolažu  muslimani  i  koliko  su  odlučni  da  se  bore  u  slučaju  da  budu  primo- 
rani na  to.  Oni  su,  kroz  pregovore,  željeli  na  miran  način  odvratiti  muslimane  od 
obilaska  Bejtullaha.1 

1-  Delegacija  plemena  Huza'a  pod  vodstvom  Budejla  b.  Verka'a 

Budejl  b.  Verka'  stigao  je  sa  nekoliko  ljudi  iz  plemena  Huza'a,  iz  područja 
Tihame.  Inače,  ovo  pleme  je  imalo  poseban  odnos  sa  Allahovim  Poslanikom,  salla- 
llahu alejhi  ve  sellem,  ništa  od  njega  nisu  krili  te  su  mu  kazali  da  Kurejšije  namje- 
ravaju spriječiti  muslimane  da  uđu  u  Mekku.  Allahov  Poslanik,  sallallahu  alejhi  ve 
sellem,  objasnio  im  je  razloge  svog  dolaska,  ukazao  je  na  štetu  koju  trpe  Kurejšije 
jer  ustrajavaju  u  ratu  protiv  muslimana,  te  je  predložio  da  postignu  primirje  dok 
stvari  ne  postanu  jasnije,  i  dao  do  znanja  daje,  ako  ne  pristanu,  spreman  na  nasta- 
vak rata,  makar  to  značilo  njegovo  uništenje.  Ova  delegacija  je  to  prenijela  Kurej- 
šijama2  i  rekla  im:  "O  Kurejšije,  prebrzo  ste  donijeli  odluku  o  Muhammedu.  On  nije 
došao  da  ratuje  nego  da  posjeti  Bejtullah."  Kurejšije  ih  napadoše  i  optužiše  te 
rekoše:  "Pa  šta  ako  je  došao  samo  radi  toga!  Mi,  tako  nam  Allaha,  nipošto  nećemo 
dopustiti  da  uđe  silom,  pa  da  o  tome  pričaju  svi  Arapi!"3 

Nudeći  mekkanskim  mnogobošcima  primirje,  Allahov  Poslanik,  sallallahu  alejhi 
ve  sellem,  još  je  jednom  pokazao  da  se  odlikuje  izvanrednim  diplomatskim  sposob- 
nostima, jer  bi  to  donijelo  velike  koristi. 

Neke  koristi  postizanja  primirja  s  Kurejšijama: 

a)  Postizanjem  primirja  muslimani  bi  se  osigurali  od  kurejšijskih  napada  i 
njihovog  miješanja  u  sukobe  muslimana  sa  arapskim  plemenima  i  sa  Židovima,  tim 
podmuklim  neprijateljem  koji  snuje  zlo  muslimanima. 

b)  Primirje  bi  ostavilo  otvorenom  mogućnost  komunikacije  između  Posla- 
nika, sallallahu  alejhi  ve  sellem,  i  Kurejšija  kroz  razmjenu  izaslanika,  što  bi  djelovalo 
na  zbližavanje  duša,  ohladilo  ratni  žar  i  smanjilo  njihovu  želju  za  nastavkom  sukoba. 

c)  Ponudom  primirja  Poslanik,  sallallahu  alejhi  ve  sellem,  želio  je  poručiti 
Budejlu  i  članovima  delegacije  plemena  Huza'a,  daje  njihov  saveznik  Muhammed 
dovoljno  jak,  kako  bi  im  tako  povećao  povjerenje  u  sebe  i  pojačao  savez  između 
njih  i  pripadnika  Benu  Hašima  koji  slijede  islam,  jer  taj  savez  između  Huza'a  i  Benu 


1  Es-Siretun-Nebevijje  fi  du'U-MesadirU-aslijje,  str.  485. 

2  Sahihul-Buhari,  Kitabuš-šurut,  br,  2731-  2732. 

3  Ibn  Hišam,  Es-Siretun-Nebevijje,  3/340. 

Hašima,  koji  datira  od  prije  islama,  još  uvijek  je  trajao  i  u  hudejbijjskom  primirju  je 
potvrđen. 

d)  Kada  razumni  mnogobošci  čuju  Poslanikove,  sallallahu  alejhi  ve  sellem, 
riječi  i  daje  došao  iz  želje  da  iskaže  poštovanje  prema  Kabi,  a  mnogobošci  ga  spre- 
čavaju, stat  će  na  njegovu  stranu,  te  će  pridobiti  njihove  simpatije  i  ojačati  svoju 
vjersku  i  medijsku  poziciju,  a  oslabiti  mnogobožačku. 

e)  Kurejšije  nije  umirio  Budejlov  govor  jer  su  znali  da  između  plemena 
Huza'a  i  Poslanika,  sallallahu  alejhi  ve  sellem,  vlada  dobar  odnos  i  da  ljudi  iz  ovog 
plemena  gaje  velike  simpatije  prema  Allahovom  Poslaniku,  sallallahu  alejhi  ve  sel- 
lem, i  muslimanima.1 

f)  U  Poslanikovom  odgovoru  Budejlu  b.  Verka'u  je  pouka  da  je  lijepo,  ako 
nema  nikakve  šerijatske  zapreke  za  to,  pokušati  na  umiljat  način  tražiti  dopuštenje 
da  učini  neku  pokornost,  ali  nije  obavezno.  To  zato  što  je  Poslanik,  sallallahu  alejhi 
ve  sellem,  pristao  na  ono  što  su  mnogobošci  tražili  ne  pokazujući  mržnju  prema 
njima,  nego  im  je  pokazao  nježnost  u  nadi  da  će  mu  dopustiti  da  izvrši  pokornost 
radi  koje  je  došao.2 

2-  Izaslanik  Urve  b.  Mes'ud  es-Sekafi 

Kurejšije  nisu  prihvatile  činjenicu  da  je  Poslanik,  sallallahu  alejhi  ve  sellem, 
došao  da  obiđe  Kabu,  a  ne  da  se  bori,  kako  im  je  prenio  Budejl  b.  Verka',  nego  su 
ga  optužili  i  izvrijeđali,  pa  im  je  Urve  b.  Mes'ud  predložio  da  se  on  susretne  sa 
Allahovim  Poslanikom,  sallallahu  alejhi  ve  sellem,  da  čuje  lično  od  njega  šta  smjera  i 
da  im  donese  provjerene  informacije.  El-Buhari  navodi  u  svome  Sahihu  da  je  Urve 
ustao  i  rekao:  "Ljudi,  poštujem  li  vas  kao  vlastite  roditelje?"  "Da",  rekoše.  On  reče: 
"Jesam  li  vam  ja  poput  djeteta?"  "Jesi",  kazali  su.  Upitao  je:  "Da  li  sumnjate  u 
mene?"  "Ne  sumnjamo",  odgovorili  su.  "Znate  li  da  sam  pozvao  ljude  sa  pijace 
Ukkaz  da  stanu  na  vašu  stranu  u  ratu,  a  kada  su  odbili,  ja  sam  vam  došao  sa  svojom 
porodicom  i  onima  koji  su  me  slušali?"  "Znamo",  kazali  su.  Tada  im  Urve  reče: 
"Ovaj  čovjek  vam  je  ponudio  razumnu  ponudu,  pa  je  prihvatite,  i  dopustite  mi  da 
odem  i  porazgovaram  s  njim."  Rekoše  mu:  "Otiđi  k  njemu."  Urve  je  došao  i 
razgovarao  sa  Vjerovjesnikom,  sallallahu  alejhi  ve  sellem,  koji  mu  je  rekao  ono  što 
je  rekao  i  Budejlu.3  Tada  Urve  reče:  "O  Muhammede,  jesi  li  čuo  da  je  ikada  prije 
neki  Arap  htio  uništiti  svoj  narod?  Ako  dođe  do  sukoba,  Boga  mi,  ovaj  ološ  koji  si 
sakupio  iz  raznih  plemena  će  te  napustiti  i  pobjeći."  Ebu  Bekr  mu  opsova  Lata  i 
reče:  "Zar  mi  da  pobjegnemo  i  napustimo  ga?!"  Urve  upita:  "Koje  ovo?"  Odgovo- 


1  Ebu  Faris,  Sulhul-Hudejbijje,  str.  67. 

2  Ibid.,  str.  68. 

3  Sahihul-Buhari,  Kitabuš-šurut  fil-džihad,  3/236,  br.  2732. 

riše  mu:  "Ebu  Bekr."  Urve  reče:  "Tako  mi  Onoga  u  čijoj  je  ruci  moja  duša,  da  nije 
dobra  koje  si  mi  učinio,  a  nisam  ti  se  odužio,  rekao  bih  ti  ja  šta  te  sljeduje!"1 

Urve  je  pokušao  da  slomi  borbeni  duh  muslimana  šireći  dezinformacije.  To  se 
naročito  vidi  iz  njegovog  naglašavanja  da  Kurejšije  posjeduju  veliku  vojnu  snagu 
koja  će  im  osigurati  pobjedu.  Pokušao  je  unijeti  nemir  i  pometnju  u  redove  musli- 
mana izazivanjem  nepovjerenja  između  Poslanika,  sallallahu  alejhi  ve  sellem,  kao 
vođe  i  njegove  vojske.  Jer  kada  je  nazvao  muslimane  ološem  iz  različitih  plemena 
koji  će  pobjeći  i  ostaviti  Poslanika,  sallallahu  alejhi  ve  sellem,  želio  je  time  utjecati 
na  psihološku  stabilnost  muslimanskih  boraca,  a  učinio  je  to  u  službi  kurejšijskih 
vojnih  i  propagandnih  ciljeva.  Također  je  pokušao  izazvati  krizu  u  odnosu  između 
Vjerovjesnika,  sallallahu  alejhi  ve  sellem,  i  njegovih  vojnika  kako  bi  slomio  njihovu 
odlučnost.  Ovo  je  jedna  od  najjačih  metoda  koje  su  koristili  u  psihološkom  ratu 
protiv  muslimana  tokom  ovih  pregovora. 

Urve  je  pokušao  zastrašiti  muslimane  kurejšijskom  snagom,  predstavljajući 
situaciju  takvom  da  izgleda  kako  je  za  muslimane  bolje  da  ne  dođe  do  sukoba  jer 
su  Kurejšije  nepobjedivi.  Urve  b.  Mes'ud  je  tokom  pregovora  koristio  sve  elemente 
psihološkog  rata,  poput  širenja  dezinformacija,  pokušaja  stvaranja  krize  i  zastra- 
šivanja.2 Ali,  svi  ti  elementi  su  se  srušili  pred  dubokim  imanom  i  čvrstim  musliman- 
skim saffom. 

Tokom  ovih  pregovora  sa  Urvetom  desio  se  jedan  vrlo  interesantan  prizor 
koji  pokazuje  kako  snažnim  imanom  su  se  odlikovali  ashabi  i  koji  dokazuje  daje 
ova  vjera  u  stanju  preobratiti  nepokornog  i  zlog  čovjeka  u  čestitog  i  plemenitog. 
Naime,  jedan  od  Vjerovjesnikovih,  sallallahu  alejhi  ve  sellem,  čuvara  bio  je  Mugire 
b.  Šu'be3,  bratić  Urveta  b.  Mes'uda.  Mugire  je,  prije  nego  što  ga  je  Allah  uputio  u 
islam,  bio  mladić  sklon  nasilju  i  piću  i  drumskom  razbojništvu,  ali  kada  je  primio 
islam,  postao  je  potpuno  drugi  čovjek,  jedan  od  odabranih.  On  je  određen  da  bude 
Vjerovjesnikov,  sallallahu  alejhi  ve  sellem,  stražar  u  ovoj  atmosferi  nad  kojom  su  se 
nadvijali  oblaci  rata.  Običaj  pregovarača  u  paganskom  dobu  bio  je  da  jedan  dru- 
gom dotiču  bradu  tokom  pregovora.  Urve  je  slijedio  ovaj  običaj  i  često  je  doticao 
bradu  Allahovog  Poslanika,  sallallahu  alejhi  ve  sellem,  tokom  razgovora,  a  to  je 
razljutilo  Mugiru  koji  je  stajao  iznad  Vjerovjesnikove  glave  i  čuvao  ga,  pa  je  zaprijetio 
svome  amidži:  "Bolje  ti  je  da  prestaneš  doticati  bradu  Allahovog  Poslanika,  jer  bi 
mogao  ostati  bez  ruke!"  Vjerovjesnik,  sallallahu  alejhi  ve  sellem,  smiješio  se  ovome 
prizoru  između  mnogobošca  Urveta  i  njegovog  bratića  muslimana.  Pošto  je  Mugire 
bio  pod  ratnom  opremom,  s  kacigom  na  glavi  i  opasan  sabljom,  Urve  ga  nije  pre- 
poznao pa  je  s  velikom  srdžbom  upitao:  "Koje  ovaj  tvoj  drug,  Muhammede?"  Vjero- 


1  Sahihul-Buhari,  Kirabuš-šurut,  3/237,  br.  2732. 

2  Selim  Hidžazi,  Menhedžul-i'lamil-islami  fi  Sulhil-Hudejbijje,  str.  131-132. 

3  Primio  je  islam  prije  Hudejbijje  i  učestvovao  je  u  zakletvi  Er-Ridvan.  U  Bitki  na  Jermuku  ostao  je  bez 
oka  Sa'd  b.  Ebu  Vekkas  ga  je  poslao  kao  izaslanika  Rustemu.  Vidjeti:  El-lsabe,  3/452. 

vjesnik,  sallallahu  alejhi  ve  sellem,  odgovorio  je:  "To  je  tvoj  bratić,  Mugire  b.  Šu'be." 
Amidža  povika  na  Mugiru:  "A  to  si  ti,  izdajniče!  Zbog  tebe  će  nas  zauvijek  mrziti  cijelo 
pleme  Sekif.  A  tako  mi  Allaha,  tek  jučer  si  se  saprao  od  svojih  zločina."  To  je  zato  što 
je  Mugire  prije  primanja  islama  ubio  neke  ljude  i  prisvojio  njihov  imetak,  potom  je 
došao  da  primi  islam,  pa  je  Vjerovjesnik,  sallallahu  alejhi  ve  sellem,  rekao:  "Prihvatam 
tvoj  islam,  ali  što  se  tiče  imetka,  ne  želim  imati  nikakve  veze  s  njim."1 

Urve  je  doživio  neuspjeh  u  svojim  nastojanjima  te  se  vratio  Kurejšijama  s 
upozorenjem  da  ne  ulaze  u  sukob  sa  Vjerovjesnikom,  sallallahu  alejhi  ve  sellem,  i 
njegovim  ashabima.  Rekao  im  je:  "O  Kurejšije,  posjetio  sam  mnoge  kraljeve  kao 
izaslanik.  Bio  sam  izaslanik  Kajsaru,  Kisri  i  Nedžašiji,  ali  tako  mi  Allaha,  nisam  vidio 
kralja  kojem  je  njegov  narod  odan  kao  što  su  Muhammedovi  ashabi  odani  Muham- 
medu.  Iz  poštovanja  mu  ne  gledaju  u  oči,  ne  podižu  svoje  glasove  pred  njim,  do- 
voljno je  da  samo  pokaže  na  nešto  i  oni  već  hitaju  da  to  izvrše,  ako  isekne  slinu,  ili 
pljune,  ona  i  ne  padne  na  zemlju  jer  je  njegovi  ashabi  uhvate  i  potiru  njome  svoju 
kožu,  a  kada  se  abdesti,  oni  se  tiskaju  kako  bi  došli  do  malo  vode  od  njegovog 
abdesta.  Ako  ih  napadnete,  znajte  da  će  vam  se  oduprijeti!  A  znajte  i  da  oni  ne 
mare  šta  će  biti  s  njima  ako  će  spasiti  svoga  druga.  Ti  ljudi  koji  su  uz  njega  nikada 
ga  neće  napustiti,  pa  gledajte  šta  ćete  uraditi,  ali  čuvajte  se  loših  odluka.  Savje- 
tujem vam  da  prihvatite  njegovu  ponudu  jer  se  bojim  da  ga  ne  možete  pobijediti,  a 
čovjek  je  došao  da  iskaže  poštovanje  Kabi,  i  kada  zakolje  kurbane  koje  je  doveo, 
vratit  će  se."  Kurejšije  rekoše:  "Ne  govori  tako,  Ebu  Ja'fure!  Da  je  to  rekao  neko 
drugi,  prekorili  bismo  ga.  Mi  želimo  da  ga  odvratimo  od  obilaska  Kabe  ove  godine, 
a  da  se  vrati  naredne."2 

Psihološki  pritisak  umjesto  na  muslimane  odrazio  se  na  Kurejšije.  Urvetove 
riječi  bile  su  istinite,  on  im  je  vjerno  prikazao  ono  što  je  vidio  na  Hudejbijji:  pokor- 
nost ashaba  Vjerovjesniku,  sallallahu  alejhi  ve  sellem,  ljubav  prema  njemu,  požrtvo- 
vanost u  njegovoj  odbrani,  visok  borbeni  duh  kojim  se  odlikuju,  neopisivu  vojnu  i 
psihičku  spremnost.  Ovo  je  bilo  upozorenje  Kurejšijama  da  se  čuvaju  brzopletog 
ulaska  u  sukob  sa  Poslanikom,  sallallahu  alejhi  ve  sellem,  i  ashabima,  jer  bi  rezultat 
mogao  biti  u  korist  muslimana,  a  to  je  nešto  na  što  mnogobožački  lideri  nisu  po- 
mišljali i  zato  je  svaka  riječ  koju  su  čuli  djelovala  na  njih  poput  munje.  Vjerovjesnik, 
sallallahu  alejhi  ve  sellem,  bio  je  potpomognut  od  Allaha  i  to  je  ostavilo  trag  na 
Urveta  b.  Mes'uda,  tako  daje  kurejšijski  tabor  počeo  nagrizati  razdor,  njihova  snaga 
se  počela  rušiti  pred  snagom  istine,  i  rušili  su  se  njihovi  snovi  da  okupe  Arape  pro- 
tiv Vjerovjesnika,  sallallahu  alejhi  ve  sellem. 

Mudrim  korištenjem  propagandnih  i  diplomatskih  metoda,  Vjerovjesnik,  salla- 
llahu alejhi  ve  sellem,  postigao  je  veliki  uspjeh  u  stvaranju  unutrašnjeg  nejedinstva 
među  Kurejšijama,  nanio  im  je  psihički  poraz  i  udaljio  od  njih  njihove  saveznike.  Zato 


1  Sahihul-Buhari,  Kitabuš-šurut,  3/328,  br.  2732. 

2  El-Vakidi,  El-Megazi,  2/598. 


(r,  Jtfija  Mufiammecfes-  SaQa6i 

s  pravom  možemo  ustvrditi  daje  Allahov  Poslanik,  sallallahu  alejhi  ve  sellem,  ostvario 
veliku  pobjedu  na  medijskom,  političkom  i  vojnom  planu.1 

3-  Izaslanik  Huls  b.  Alkame 

Nakon  toga  poslali  su  Hulsa  b.  Alkamu,  koji  je  bio  vođa  skupine  sastavljene 
od  različitih  plemena,  a  pripadao  je  plemenu  Kinane.  Kada  ga  je  ugledao  Allahov 
Poslanik,  sallallahu  alejhi  ve  sellem,  rekao  je:  "Ovaj  čovjek  pripada  narodu  koji 
poštuje  prinošenje  žrtve,  dovedite  pred  njega  naše  kurbane  i  podignite  glas  izgo- 
varajući telbiju."  Kada  je  Huls  ugledao  obilježene  kurbane  kako  mu  se  približavaju 
idući  dolinom,  vratio  se  Kurejšijama  prije  nego  što  je  stigao  do  Allahovog  Posla- 
nika. Uradio  je  to  jer  gaje  ganuo  prizor  koji  je  vidio.  Naime,  dolina  je  bila  neplodna, 
bez  vode  i  bez  pašnjaka,  a  kurbanske  deve  jele  su  svoju  dlaku  jer  su  već  dugo 
držane  na  tom  mjestu.  Vidio  je  i  muslimane  kako  idu  prema  njemu,  odjeveni  u 
ihrame  uzvikivali  su  telbiju,  bili  su  raščupani  zbog  dugog  čekanja  na  istom  mjestu.2 
Zbog  toga  je  Huls  žestoko  negodovao  na  kurejšijsko  ponašanje  i  vratio  se  prije 
nego  što  je  otvorio  bilo  kakav  razgovor  sa  Vjerovjesnikom,  sallallahu  alejhi  ve  sel- 
lem, ne  želeći  uopće  pregovarati,  kao  što  je  bilo  predviđeno,  jer  je  kurejšijsko  pona- 
šanje prema  hodočasnicima  Allahove  kuće  smatrao  vrlo  nedoličnim,  prema  tome 
nikome  nije  dozvoljeno  da  ih  u  tome  pomogne.3 

Huls  se  vrati  izražavajući  Kurejšijama  otvoreno  negodovanje  zbog  njihovog 
ponašanja,  što  su  oni  dočekali  sa  srdžbom.  Ovaj  njegov  stav  opasno  je  zaprijetio 
podjelom  u  kurejšijskom  taboru  i  raskidanjem  saveza  između  Kurejšija  i  skupine 
koju  je  predvodio  Huls,  pa  su  u  pokušaju  da  to  izbjegnu,  rekli:  "To  što  si  vidio  samo 
je  spletka  koju  su  napravili  Muhammed  i  njegovi  ashabi,  pa  nas  pusti  da  sami 
uzmemo  ono  što  želimo."4 

Vjerovjesnik,  sallallahu  alejhi  ve  sellem,  odlično  je  poznavao  Hulsovu  ličnost  i 
prirodu,  što  je  uočljivo  u  njegovim  riječima:  "Ovaj  čovjek  pripada  narodu  koji  po- 
štuje prinošenje  žrtve."  To  jasno  pokazuje  da  je  Vjerovjesnik,  sallallahu  alejhi  ve  sel- 
lem, bio  potpuno  upoznat  sa  time  koje  ovaj  čovjek  i  daje  pomno  proučio  njegovu 
ličnost  i  saznao  da  on  izuzetno  poštuje  svetinje.  Vjerovjesnik,  sallallahu  alejhi  ve 
sellem,  odlučio  je  da  to  iskoristi  za  dobijanje  bitke,  pa  je  planski  ovome  čovjeku 
predstavio  pravo  stanje  stvari  nadajući  se  da  će  zbog  toga  stati  na  stranu  musli- 
mana, ili  u  najmanju  ruku,  postati  neutralan  u  ovom  sukobu. 

Vrijedi  spomenuti  i  daje  Huls  među  svim  Arapima  bio  na  dobrom  glasu,  jer 
se  odlikovao  velikom  inteligencijom,  bio  je  vođa  skupine,  a  podjednako  su  ga 
cijenili  i  Vjerovjesnik,  sallallahu  alejhi  ve  sellem,  i  Kurejšije.  To  je  bio  čovjek  koji  je, 


1  Menhedžul-i'lamil-islami  fi  Sulhil-Hudejbijje,  str.  145. 

2  Es-Siretun-Nebevijje  fi  du'il-Mesadiril-asUjje,  str.  488. 
3 /tori,  str.  108. 

4  El-Vakidi,  El-Megazi,  2/600. 

ako  bi  se  uvjerio  da  je  pravda  na  strani  muslimana,  bio  u  stanju  odigrati  značajnu 
ulogu  u  postizanju  mira  između  dvije  suparničke  strane,  jer  je  mogao  zaustaviti 
Kurejšije  i  privoliti  ih  da  odustanu  od  neprijateljskog  stava  prema  muslimanima  i 
dopuste  im  obilazak  Kabe.  Otuda  je  proučavanje  njegovog  psihološkog  profila  bilo 
usmjereno  na  uvjerenja  kojih  se  drži,  i  rezultat  toga  bio  je  pozitivan  i  potpuno 
zadovoljavajući. 

Dakle,  Vjerovjesnik,  sallallahu  alejhi  ve  sellem,  uspio  je  ostaviti  utisak  na 
Urveta  b.  Mes'uda  i  Hulsa  b.  Alkamu,  tako  da  se  u  redovima  mekkanskih  mnogo- 
božaca  pojavila  nesloga. 

O  Poslanikovoj,  sallallahu  alejhi  ve  sellem,  sposobnosti  iskorištavanja  mogućnos- 
ti i  upravljanja  kriznim  situacijama,  prof.  El-Akkad  kaže:  "Poslanik,  sallallahu  alejhi  ve 
sellem,  bio  je  stručnjak  za  slanje  vojnih  i  izviđačkih  pohoda,  stručno  je  upotrebljavao 
sve  raspoložive  snage  u  službi  dobijanja  sukoba,  makar  ta  snaga  bila  mišljenje,  retorika 
ili  utjecaj.  Ne  znamo  da  je  iko  bolje  od  Poslanika  usmjeravao  da'vetske  mogućnosti  u 
ostvarenje  cilja.  Da'va  u  ratu,  kao  što  je  poznato,  ima  dva  osnovna  cilja: 

prvo:  uvjeravanje  tvoga  suparnika  da  si  u  pravu; 

drugo:  slabljenje  suparnikovih  borbenih  mogućnosti  i  odlučnosti,  te  stvaranje 
razdora  u  njegovim  redovima.  Poslanik,  sallallahu  alejhi  ve  sellem,  ponekad  je  ostva- 
rivao sa  jednim  čovjekom  ono  što  države  ne  uspijevaju  sa  čitavim  organizacijama."1 

4-  Izaslanstvo  Mikreza  b.  Hafsa 

Jedan  od  kurejšijskih  izaslanika  na  dan  Hudejbijje  bio  je  Mikrez  b.  Hafs.  El- 
Buhari  navodi:  "Došao  je  čovjek  po  imenu  Mikrez  b.  Hafs,  a  Vjerovjesnik,  sallallahu 
alejhi  ve  sellem,  rekao  je:  'Ovo  je  Mikrez.  On  je  pokvaren  čovjek.'  Dok  je  Mikrez  raz- 
govarao sa  Vjerovjesnikom,  sallallahu  alejhi  ve  sellem,  pojavio  se  Sehl  b.  Amr. 
Ma'mer  kaže:  'Obavijestio  me  je  Ejjub  prenoseći  od  Ikrime  daje,  kada  je  vidio  Sehla, 
Vjerovjesnik  rekao:  'Dolazi  vam  olakšanje!'"2  A  kasnije  će  spomenuti  nešto  više  o 
Suhejlu,  inšallah. 

Šesto:  Vjerovjesnikove  delegacije  Kurejšijama  i  zarobljavanje  nekih  mno- 
gobožaca 

Vjerovjesnik,  sallallahu  alejhi  ve  sellem,  smatrao  je  nužnim  da  sa  svoje  strane 
pošalje  Kurejšijama  specijalnog  izaslanika  koji  će  im  prenijeti  lijepe  namjere  i 
obavijestiti  ih  da  muslimani  ne  žele  sukob,  nego  da  žele  iskazati  poštovanje  prema 
svetinjama  i  obaviti  obrede  'umre,  a  potom  se  vratiti  u  Medinu.  Za  izaslanika  je 
izabran  Harraš  b.  Umejje  el-Huza'i,  data  mu  je  deva  po  imenu  Es-Sa'leb.  Kada  je 
Harraš  ušao  u  Mekku,  Kurejšije  su  ubile  devu  i  htjeli  su  da  ubiju  i  njega,  ali  su  ih  u 


1  Abkarijjetu  Muhammed,  str.  49. 

2  Sahihul-Buhari,  Kitabuš-šurut,  bab:  Eš-Šurut  fil-džihad,  3/239,  br.  2732. 


tome  spriječili  "uhbuši"  -  skupina  ljudi  iz  različitih  plemena.  Harraš  se  vratio  i 
obavijestio  Allahovog  Poslanika,  sallallahu  alejhi  ve  sellem,  o  tome  šta  se  dogodilo. 
Nakon  toga,  Vjerovjesnik,  sallallahu  alejhi  ve  sellem,  odlučio  je  da  pošalje  drugog 
izaslanika.  Bio  je  izabrao  Omera  b.  El-Hattaba1,  ali  je  on  iznio  opravdanje  zbog 
kojeg  ne  može  otići  i  savjetovao  Poslaniku,  sallallahu  alejhi  ve  sellem,  da  izabere 
Osmana  umjesto  njega.2  Omer  je  svoj  neodlazak  opravdao  objašnjenjem  da  onaj 
ko  ode  među  ove  neprijatelje  mora  imati  zaštitu,  a  Omer  nije  imao  tu  zaštitu,  ali  je 
ukazao  Vjerovjesniku,  sallallahu  alejhi  ve  sellem,  da  Osman  ima  pleme  koje  će  ga 
zaštititi  od  mnogobožačkog  uznemiravanja  te  će  moći  bezbjedno  dostaviti  Posla- 
nikovu  poruku.  Omer  je  Allahovom  Poslaniku,  sallallahu  alejhi  ve  sellem,  rekao: 
"Bojim  se  za  sebe  od  Kurejšija.  Znaš  za  moje  neprijateljstvo  prema  njima,  a  nema 
nikoga  iz  Benu  Adijja  ko  bi  me  od  njih  odbranio,  ali  ako  želiš,  otići  ću."3  Allahov 
Poslanik,  sallallahu  alejhi  ve  sellem,  nije  odgovorio  ništa,  pa  je  Omer  rekao: 
"Allahov  Poslaniče,  ukazat  ću  ti  na  čovjeka  koje  u  Mekki  poštovaniji  od  mene  i  koji 
ima  brojniju  rodbinu  i  veću  zaštitu:  Osman  b.  Affan."  Allahov  Poslanik,  sallallahu 
alejhi  ve  sellem,  pozvao  je  Osmana  i  rekao  mu:  "Otiđi  Kurejšijama  i  obavijesti  ih  da 
nismo  došli  da  se  borimo,  nego  smo  došli  da  obiđemo  ovu  Kuću  iskazujući  joj 
poštovanje.  Poveli  smo  sa  sobom  kurbane  i  kada  ih  zakoljemo,  vratit  ćemo  se." 

Osman  je  Kurejšije  sreo  u  mjestu  Beldah  u  blizini  Mekke.  Rekli  su  mu:  "Gdje  si 
se  zaputio?"  Osman  reče:  "Allahov  Poslanik,  sallallahu  alejhi  ve  sellem,  poslao  me  je 
da  vas  pozovem  ujedno  od  dvoje:  pokorite  se  Allahu  i  primite  islam  svi  zajedno,  jer 
Allah  će  Svojoj  vjeri  dati  pobjedu,  a  Svome  Vjerovjesniku,  sallallahu  alejhi  ve  sellem, 
ponos,  a  ako  to  ne  želite,  onda  nemojte  biti  prepreka  između  njega  i  ostalih  ljudi, 
pa  ako  ga  pobijede,  to  je  ono  što  želite,  a  ako  on  pobijedi  njih,  imat  ćete  izbor  ili  da 
primite  islam  kao  svi  ostali  ljudi,  ili  da  se  borite  protiv  njega  imajući  sve  svoje  ljude 
među  živima.  Vidite  da  vas  je  rat  iscrpio  i  već  ste  ostali  bez  mnogih  svojih  prvaka." 
Osman  im  je  nastavio  govoriti,  pa  kada  su  čuli  stvari  koje  im  se  nisu  dopale,  rekli  su 
mu:  "Čuli  smo  to  što  govoriš,  ali  to  se  nikako  neće  desiti  i  nećemo  dopustiti  da  uđe 
silom.  Vrati  se  ti  svome  drugu  i  prenesi  mu  da  ne  može  ući!" 

Tada  je  Osmanu  prišao  Eban  b.  Sa'd  b.  EI~As,  izrazio  mu  dobrodošlicu  i  stavio 
ga  pod  svoju  zaštitu  te  mu  rekao:  "Ne  ustručavaj  se  tražiti  šta  god  ti  treba."  Potom 
je  sišao  sa  svoga  konja,  podigao  Osmana  u  sedlo,  a  zatim  uzjahao  ispred  njega. 
Osman  je  ušao  u  Mekku  i  sastao  se  sa  njenim  velikodostojnicima:  Ebu  Sufjanom  b. 
Harbom,  Safvanom  b.  Umejjom  i  drugima,  od  kojih  je  neke  već  bio  sreo  u  Beldahu. 
Oni  su  mu  svi  ponovili  da  neće  dopustiti  da  silom  uđe  u  Mekku.1 

Mnogobošci  su  ponudili  Osmanu  da  učini  tavaf  oko  Kabe,  ali  je  on  odbio.2 
Osman  je  potlačenim  muslimanima  u  Mekki  prenio  Poslanikovu,  sallallahu  alejhi  ve 


1  Ebu  Faris,  Gazvetul-Hudejbijje,  str.  83. 

2  El-Vakidi,  El-Megazi,  2/600. 
*lbid„  2/600. 

sellem,  poruku  u  kojoj  im  nagovještava  skori  spas  i  izbavljenje.3  Oni  su  mu  rekli: 
"Prenesi  Allahovom  Poslaniku  naše  selame.  Onaj  koji  gaje  doveo  do  Hudejbijje  u 
stanju  je  uvesti  ga  u  Mekku."4 

Tokom  ovih  pregovora  o  primirju  pomiješali  su  se  muslimani  sa  mnogo- 
bošcima  te  je  čovjek  iz  jedne  skupine  pogodio  čovjeka  iz  druge  i  došlo  je  do  borbe 
u  kojoj  su  se  gađali  strijelama  i  kamenicama,  te  su  jedni  druge  uzeli  kao  zalog  da  bi 
obustavili  sukob.5  Allah  o  tome  kaže: 

"On  je  zadržao  ruke  njihove  od  vas  i  vaše  od  njih  usred  Mekke,  i  to  nakon  što 
vam  je  pružio  mogućnost  da  ih  pobijete  -  a  Allah  dobro  vidi  ono  što  vi 
radite."6 

Imam  Muslim  bilježi  predaju  o  povodu  objavljivanja  ovog  ajeta  u  kojoj  stoji 
daje  osamdeset  naoružanih  Mekkelija  nasrnulo  na  Allahovog  Poslanika,  sallallahu 
alejhi  ve  sellem,  s  namjerom  da  ga  ubiju,  pa  su  zarobljeni  te  im  je  Poslanik  poštedio 
živote,  a  potom  je  Allah  objavio  ove  ajete.7 

Seleme  b.  El-Ekve'a,  pričajući  o  onome  što  se  desilo,  rekao  je:  "Potom  su  mno- 
gobošci  došli  da  sklopimo  mir  te  smo  hodali  jedni  s  drugima  i  mirili  se.  Ja  sam  bio 
pratilac  Talhe  b.  Ubejdullaha,  napajao  sam  i  timario  njegovog  konja,  služio  Talhu  i  jeo 
njegovu  hranu,  a  bio  sam  napustio  svoju  porodicu  i  imetak  čineći  hidžru  Allahu  i 
Njegovom  Poslaniku.  Pošto  smo  se  izmirili  sa  Mekkelijama,  pomiješali  smo  se  jedni  s 
drugima,  a  ja  sam  otišao  do  jednog  drveta,  počistio  sam  trnje  oko  njega  i  legao. 
Utom  se  kod  mene  pojaviše  četverica  mnogobožaca  i  počeše  ružno  govoriti  o 
Allahovom  Poslaniku.  To  me  razljutilo  pa  sam  otišao  pod  drugo  drvo.  Oni  su  objesili 
svoje  oružje  na  drvo  i  legli.  Dok  su  tako  ležali,  nekoje  povikao:  'O  muhadžiri,  ubijen  je 
Ibn  Zunejn,'  Isukao  sam  svoju  sablju,  ona  četverica  su  spavala  pa  sam  ih  svezao  i 
uzeo  njihovo  oružje,  uzeo  sam  zavežljaj  u  ruku  i  rekao:  Tako  mi  Onoga  koji  je  ukazao 
čast  Muhammedu,  koji  od  vas  digne  glavu,  odsjeći  ću  mu  je.'  Potom  sam  ih  odveo 
Allahovom  Poslaniku,  sallallahu  alejhi  ve  sellem.  Nakon  toga  moj  amidža  Amir  je 
doveo  jednog  čovjeka  iz  Abelata8  koji  se  zvao  Mikrez.  Vodio  gaje  na  konju  koji  je  bio 
opremljen  oklopom  od  žice  da  ga  štiti  od  oružja,  a  uz  njega  je  doveo  još  sedam- 
desetericu  mnogobožaca.  Allahov  Poslanik,  sallallahu  alejhi  ve  sellem,  pogledao  je  u 
njih  i  rekao:  "Pustite  ih,  neka  oni  budu  ti  koji  počinju  grijeh  i  koji  mu  se  ponovo 


1Zadul-me'ad,  3/290. 

2  Ibn  Hišam,  Es-Siretun-Nebevijje,  3/344. 

3  Zadul-me'ad,  3/290. 

4  Ebu  Faris,  Gazvetul-Hudejbijje,  str.  85. 

5  Zadul-me'ad,  3/291. 

6  Sura  El-Feth,  24. 

7  Sahihu  Muslim,  Kitabul-džihad  ves-sijer,  3/1442. 

8  Skupina  Kurejšija  koji  potječu  od  Able  bint  Ubejd,  pa  su  po  njoj  nazvani  Abelat.  (op.  a.) 

vraćaju."  Allahov  Poslanik,  sallallahu  alejhi  ve  sellem,  oprostio  im  je  pa  je  Allah  obja- 
vio1: 

"On  je  zadržao  ruke  njihove  od  vas  i  vaše  od  njih  usred  Mekke,  i  to  nakon  što  vam 
je  pružio  mogućnost  da  ih  pobijete  -  a  Allah  dobro  vidi  ono  što  vi  radite.11'2 

Ibn  Kesir  kaže:  "Allah  u  ovom  ajetu  spominje  Svoju  blagodarnost  prema  vjer- 
nicima, tako  stoje  od  njih  zadržao  ruke  mnogobožaca  pa  im  nisu  mogli  nauditi,  a  i 
ruke  vjernika  je  zadržao  od  mnogobožaca,  tako  da  ih  nisu  napali  u  Mesdžidul- 
Haramu,  nego  je  Allah  sačuvao  obje  grupe  i  dao  da  postignu  primirje  u  kojem  je 
bilo  dobro  za  vjenike  i  na  ovome  i  na  onome  svijetu."3 

Sedmo:  Zakletva  Er-Ridvan 

Kada  je  Vjerovjesnik  obaviješten  da  je  Osman  ubijen,  pozvao  je  ashabe  da 
mu  daju  zakletvu  na  borbu  do  istrebljenja  protiv  mnogobožaca,  i  ashabi  su  se 
zakleli  na  smrt4,  ali  je  jedan  licemjer,  El-Džedd  b.  Kajs,  to  odbio.5 

U  drugoj  predaji  stoji  da  su  se  zakleli  na  strpljivost6,  a  u  drugoj  da  su  se 
zakleli  da  neće  bježati.7  Ono  što  je  bitno  jeste  da  ove  predaje  nisu  oprečne  jedna 
drugoj,  jer  zakletva  na  smrt  znači  da  se  mora  biti  strpljiv  i  da  nema  bježanja.8 

Prvi  koji  je  položio  zakletvu  bio  je  Ebu  Sinan  Abdullah  b.  Vehb  el-Esedi,  a 
nakon  njega  ljudi  su  zaredom  počeli  prilaziti  i  davati  zakletvu.9 

Seleme  b.  El-Ekve'a  položio  je  zakletvu  tri  puta:  među  prvima,  među  sred- 
njima i  među  posljednjima.10  Vjerovjesnik  je  položio  svoju  desnu  ruku  na  lijevu  i 
rekao:  "Ova  ruka  je  za  Osmana."11  Broj  ashaba  koji  su  Allahovom  Poslaniku  dali 
zakletvu  pod  drvetom  iznosio  je  1.400. 12 

Kur'anski  ajeti  i  hadisi  spominju  vrijednosti  onih  koji  su  položili  zakletvu  Er- 
Ridvan. 

Neki  od  tih  tekstova  su: 


1  Sahihu  Muslim,  Kitabul-džihadi  ves-sijer,  3/1432. 

2  Sura  El-Feth,  24. 

3  Ibn  Kesir,  4/192. 

4  Sahihul-Buhari,  br.  4169. 

5  Es-Siretun-Nebevijje  fi  du'il-Mesadiril-aslijje,  str.  486. 

6  Sahihul-Buhari,  br.  4169. 

7  Sahihu  Muslim,  br.  1859. 

8  Es-Siretun-Nebevijje  fi  du'U-Mesadiril-aslijje,  str.  486. 
9lbid.,  str.  486. 

10  Zadul-me'ad,  3/291. 

11  Sahihus-sire,  str.  404. 

12  Es-Siretun-Nebevijje  fi  du'U-Mesadiril-aslijje,  str.  482. 

1-  U  Kur  anu 


"Oni  koji  su  ti  se  zakleli  na  vjernost  -  zakleli  su  sef  doista,  na  vjernost  samom 
Allahu  -  Allahova  ruka  je  iznad  ruku  njihovih.  Onaj  ko  prekrši  zakletvu,  krši  je 
na  svoju  štetu,  a  ko  ispuni  ono  na  što  se  obavezao  Allahu,  On  će  mu  dati  veli- 
ku nagradu!"1 

Ovaj  ajet  hvali  učesnike  zakletve  Er-Ridvan,  tako  što  je  Allah  zakletvu  datu 
Poslaniku,  sallallahu  alejhi  ve  sellem,  učinio  zakletvom  datom  Njemu,  a  to  je  za  njih 
neizmjerna  čast.2 

2-  U  hadisu 

a)  Od  Džabira  b.  Abdullaha,  radijallahu  anhuma,  prenosi  se  da  je  rekao: 
"Allahov  Poslanik,  sallallahu  alejhi  ve  sellem,  na  Hudejbijji  nam  je  rekao:  V/  ste 
najbolji  stanovnici  Zemlje!1  A  bilo  nas  je  1.400,  da  vidim,  pokazao  bih  vam  mjesto 
gd  je  je  bilo  drvo."3 

b)  Džabir  b.  Abdullah,  radijallahu  anhuma,  također  kaže:  "Obavijestila  me  je 
Ummu  Mubeššir  daje  čula  Vjerovjesnika,  sallallahu  alejhi  ve  sellem,  kako  kod  Hafse 
kaže:  'Inšallah,  niko  od  onih  koji  su  dali  zakletvu  pod  drvetom  neće  ući  u  Vatru!' 
Hafsa  je  rekla:  'Ali  hoće,  Allahov  Poslaniče!  On  ju  je  prekorio,  pa  mu  je  citirala  ajet: 


'I  svaki  od  vas  će  do  nje  stići!1  Vjerovjesnik,  sallallahu  alejhi  ve  sellem,  reče:  'Allah 
je  rekao: 


'I  svaki  od  vas  će  do  nje  stići!  Gospodar  tvoj  se  sigurno  tako  obavezao!  Zatim 
ćemo  one  koji  su  se  grijeha  klonili  spasiti,  a  zulumćare  ćemo  da  u  njoj  na  ko- 
ljenima kleče  ostaviti.'"4 

En-Nevevi  je  rekao:  "Poslanikove  riječi:  'Inšallah,  niko  od  onih  koji  su  dali  za- 
kletvu pod  drvetom  neće  ući  u  Vatru!',  prema  objašnjenju  učenjaka  znače  da  neće 
u  nju  ući  sigurno,  a  to  što  je  rekao  inšallah,  nije  zbog  sumnje  nego  radi  bereketa.  A 
što  se  tiče  Hafsinih  riječi:  'Ali  hoće,  Allahov  Poslaniče!',  i  Poslanikovog,  sallallahu 
alejhi  ve  sellem,  prijekora,  zatim  njenog  citiranja  ajeta:  "I  svaki  od  vas  će  do  nje 


1  Sura  El-Feth,  10. 

2  Dr.  Nasir  Hasen  eš-Še  jh,  Akidetu  ehlis-sunneti  fis-sahabe,  1/205. 

3  Sahihu  Muslim,  3/1485. 

4  Sura  Merjem,  71-72. 

stići!1,  te  Vjerovjesnikovog,  sallallahu  alejhi  ve  sellem,  citiranja:  'Zatim  ćemo  one 
koji  su  se  grijeha  klonili  spasiti1,  ovo  je  dokaz  da  je  dozvoljeno  muslimanu  da 
počne  raspravu  kako  bi  dobio  ispravan  odgovor,  i  to  je  bio  Hafsin  cilj,  a  nije  joj  bio 
cilj  da  proturječi  Poslanikovim  riječima. 

Prema  ispravnom  mišljenju,  dolazak  do  Vatre  je  prelazak  preko  Sirata,  mosta 
postavljenog  preko  Džehennema,  u  koji  će  pasti  oni  koji  su  to  zaslužili,  a  ostali  će 
biti  spašeni."1 

Pažljivim  promatranjem  doći  ćemo  do  zaključka  da  su  muhadžiri  u  ovom 
pohodu  činili  pola  vojske,  što  je  drastičan  porast  u  odnosu  na  njihov  broj  u  Bitki  na 
Bedru  koji  je  iznosio  83.  Većina  njih  bila  je  iz  plemena  koja  su  živjela  u  blizini 
Medine  i  koja  su,  u  poređenju  sa  drugima,  bila  mala,  ali  je  omladina  iz  tih  plemena 
hrlila  u  Medinu,  pod  zastavu  Muhammeda,  sallallahu  alejhu  ve  sellem.  Svako- 
dnevno su  odgajani,  u  mesdžidu  teoretski,  učeći  direktno  od  Allahovog  Poslanika, 
sallallahu  alejhi  ve  sellem,  a  u  bitkama  su  odgajani  praktično,  kroz  odano  služenje. 
Odrastali  su  pod  sjenkom  svojih  uzora,  onih  prvih  muslimana,  muhadžira  i  ensarija, 
takmičili  su  se  u  pokornosti  i  izvršavanju  onoga  što  traže  Allah  i  Njegov  Poslanik. 
Tako  su  njihova  mala  plemena,  Allahovom  dobrotom,  uzdignuta  nad  onim  velikim 
plemenima  koja  su  odbila  priključiti  se  islamu.  Od  tih  malih  plemena  bili  su  Eslem, 
koji  su  primili  islam  zaslugom  Burejde  b.  El-Husajba  el-Eslemija,  i  Gifar,  koji  su 
primili  islam  zaslugom  Ebu  Zerra  el-Gifarija. 

Ebu  Zerr  je  jedan  od  prvih  koji  su  prigrlili  islam.  Došao  je  u  Mekku,  obznanio 
svoj  islam,  potom  se  vratio  svome  narodu  kao  daija,  i  nakon  Bitke  na  Uhudu  doveo 
je  u  Medinu  sedamdeset  porodica  iz  svog  plemena. 

Burejde  b.  El-Husajb  el-Eslemi  doveo  je  sedamdeset  osoba  iz  svoga  plemena, 
te  su  sreli  Poslanika  na  ulazu  u  Medinu  i  primili  islam.2 

Što  se  tiče  drugih  plemena,  poput  Muzejna,  Džuhejna,  Ešdže',  Huza'a  i 
drugih,  i  omladina  iz  tih  plemena  također  je  činila  hidžru  u  Medinu,  ali  u  znatno 
manjem  broju,  tako  daje  u  tim  plemenima  i  dalje  prevladavao  širk,  a  ljudi  su  i  dalje 
živjeli  beduinskim  životom  daleko  od  Medine,  kolijevke  veličanstvenog  odgoja,  te 
su  ostali  uskraćeni  za  tu  počast  da  se  napoje  sa  vjerovjesničkog  izvora.  Zato  su  ajeti 
o  beduinima  koji  su  zakasnili  sa  primanjem  islama  poput  munje  odjeknuli  među 
njima,  jer  su  odbili  priključiti  se  muslimanskoj  vojsci  koja  se  kretala  ka  Hudejbijji.3 


1  Šerhu  Sahihu  Muslim,  16/85. 

2  Et-Terbijetul-kijadijje,  4/214. 

3  Et-Terbijetul-kijadijje,  4/216. 

Druga  tema 

Hudejbijjsko  primirje  i  događaji  koji  su  uslijedili 

Prvo:  Pregovori  između  Suhejla  b.  Amra  i  Allahovog  Poslanika 

Kada  je  do  Kurejšija  doprla  vijest  o  zakletvi  Er-Ridvan,  njihove  vođe  su  shva- 
tile daje  Poslanik,  sallallahu  alejhi  ve  sellem,  čvrst  u  namjeri  da  se  bori,  te  su  poslali 
Suhejla  b.  Amra  sa  grupom  njegovih  ljudi  da  pregovara  sa  Vjerovjesnikom,  salla- 
llahu alejhi  ve  sellem.1 

Kada  je  Allahov  Poslanik,  sallallahu  alejhi  ve  sellem,  ugledao  Suhejla,  rekao  je: 
"Ljudi  žele  sporazum,  zato  su  poslali  ovog  čovjeka."2 

Suhejl  b.  Amr  bio  je  istaknuti  kurejšijski  vođa,  prepreden  i  vičan  politici, 
vrstan  retoričar,  inteligentan,  pronicljiv  i  promućuran  u  mišljenju. 

Nakon  što  se  vratio  Osman,  dvije  strane  su  pristupile  pregovorima,  iznijeli  su 
stavove  o  tačkama  koje  trebaju  sačinjavati  sporazum,  razgovarali  su  o  različitim 
pitanjima  o  kojima  su  imali  različite  stavove.  Na  samom  početku  usaglasili  su  se 
oko  nekih  tačaka,  a  u  vezi  sa  tačkama  oko  kojih  su  se  razišli  zapodjenula  se  ras- 
prava koja  je  dugo  potrajala,  razmjenjivala  su  se  mišljenja,  pregovaralo  se  i  pribli- 
žavali su  se  u  stavovima. 

Kada  je  dogovoren  konačan  tekst  sporazuma  i  ostalo  još  samo  da  se  potpiše 
pa  da  sporazum  službeno  stupi  na  snagu,  desilo  se  neslaganje  dvije  strane  oko 
nekih  riječi,  koje  je  zamalo  dovelo  do  odbacivanja  sporazuma.  Naime,  kada  je 
Vjerovjesnik,  sallallahu  alejhi  ve  sellem,  počeo  diktirati  tekst  sporazuma,  naredio  je 
Aliji  b.  Ebu  Talibu,  koji  je  pisao  tekst  sporazuma,  da  započne  s  riječima:  "U  ime 
Allaha,  Svemilosnog,  Milostivog."  Vođa  kurejšijskog  pregovaračkog  tima  Suhejl 
tome  je  prigovorio  rekavši:  "Ja  ne  znam  ko  je  Svemilosni.  Napiši:  'U  ime  Tebe, 
Allahu  naš. Pa  On  je  Svemilosni!",  povikali  su  ashabi  i  dodali:  "Ne  pristajemo  na 
drugo  osim  da  se  napiše:  Svemilosni!"  Ali,  Vjerovjesnik,  sallallahu  alejhi  ve  sellem, 
je,  u  duhu  mudre  politike  i  blagog  ponašanja,  bio  fleksibilan  te  je  rekao  svome 
pisaru:  "Napiši:  'U  ime  Tebe,  Allahu  naš."'  Potom  je  nastavio  diktirati:  "Ovo  je 
sporazum  o  miru  koji  su  postigli  Allahov  poslanik...",  i  prije  nego  što  je  uspio 
dovršiti  rečenicu,  ponovo  je  prigovorio  kurejšijski  pregovarač:  "Mi  da  znamo  da  si 
Allahov  poslanik,  ne  bismo  ti  se  suprotstavljali,  nego  bismo  te  slijedili.  Nemoj  bje- 
žati od  svoga  imena  i  imena  svoga  oca,  nego  napiši  svoje  ime  i  ime  svoga  oca!" 
Muslimani  su  to  odbijali,  ali  je  Vjerovjesnik,  sallallahu  alejhi  ve  sellem,  svojom  mud- 
rošću, dobrotom,  i  dalekovidnošću,  okončao  spor  naredivši  pisaru  da  izbriše  riječi 
Allahov  poslanik  te  su  se  ashabi  ušutjeli  i  primirili.3 


1  Et-Tarihus-sijasi  vel-askeri,  str.  339-340. 

2  El-Vakidi,  El-Megazi,  2/603, 604,  605. 

3  El-Vakidi,  El-Megazi,  2/610. 


Allahov  Poslanik,  sallallahu  alejhi  ve  sellem,  pristao  je  da  umjesto  "u  ime 
Allaha,  Svemilosnog,  Milostivog",  napisu  "u  ime  Tebe,  Allahu  naš",  i  prihvatio  je  da 
se  napiše  "Muhammed  b.  Abdullah"  umjesto  "Allahov  poslanik",  te  je  vratio  mek- 
kanske  muslimane  koji  su  bili  utekli  od  mnogobožaca  kod  muslimana.  Allahov 
Poslanik,  sallallahu  alejhi  ve  sellem,  sve  je  to  uradio  radi  velike  opće  koristi  koju  je 
sporazum  o  miru  donio  muslimanima,  imajući  u  vidu  da  prethodno  spomenute 
stvari  nisu  nikakva  šteta:  što  se  tiče  bismille  i  onoga  što  su  tražili  mnogobošci  - 
značenje  je,  u  suštini,  isto,  a  Muhammed  b.  Abdullah  je  ime  Allahovog  Poslanika, 
sallallahu  alejhi  ve  sellem.  Nepisanje  Allahovih  svojstava  Svemilosni  i  Milostivi  ne 
znači  njihovo  odbacivanje,  a  ni  odustajanje  od  opisivanja  Muhammeda,  sallallahu 
alejhi  ve  sellem,  svojstvom  poslanika,  ne  znači  negiranje  tog  svojstva.  Bilo  bi  štetno 
da  su  zahtijevali  da  napiše  riječi  pohvale  njihovim  božanstvima  ili  nešto  tome 
slično. 

Što  se  tiče  tačke  po  kojoj  "muslimani  trebaju  mekkanskim  mušricima  vratiti 
onoga  ko  od  njih  prebjegne  muslimanima,  a  mekkanski  mušrici  ne  trebaju  musli- 
manima vratiti  one  koji  prebjegnu  u  Mekku  tj.  mušricima",  mudrost  te  tačke  objas- 
nio je  Allahov  Poslanik,  sallallahu  alejhi  ve  sellem,  kada  je  rekao:  "Ko  od  nas  pre- 
bjegne njima,  pa  Allah  gaje  udaljio,  a  ko  od  njih  dođe  nama,  Allah  će  mu  naći  izlaz 
i  izbaviti  ga!"  I  kako  je  rekao,  tako  je,  zaista,  i  bilo.1 

Sporazum  se  sastojao  od  deset  tačaka  koje  su  navedene  kako  slijedi: 

1-  U  ime  Tebe,  Allahu  naš. 

2-  Ovo  je  sporazum  o  miru  koji  su  sklopili  Muhammed,  sin  Abdullaha,  i 
Suhejl,  sin  Amra. 

3-  Njih  dvojica  su  se  dogovorili  o  sklapanju  mira  u  trajanju  od  deset  godina, 
tokom  kojih  će  ljudi  biti  bezbjedni  jedni  od  drugih  i  neće  se  međusobno  napadati. 

4-  Ko  od  Muhammedovih  ashaba  dođe  u  Mekku  radi  hadždža  ili  'umre  ili 
tražeći  Allahove  blagodati,  garantira  mu  se  sigurnost  života  i  imetka.  A  ko  od  Kurej- 
šija  bude  došao  u  Medinu  ili  prolazio  njome  putujući  za  Egipat  ili  Šam,  tražeći 
Allahove  blagodati,  garantira  mu  se  sigurnost  života  i  imetka. 

5-  Ko  od  Kurejšija  prebjegne  Muhammedu,  bez  dopuštenja  svoga  staratelja 
(starješine),  bit  će  vraćen,  a  ko  od  Muhammeda  dođe  Kurejšijama,  oni  mu  ga  neće  vratiti. 

6-  Obje  strane  se  obavezuju  da  će  se  pridržavati  sporazuma  i  da  ga  neće 
prekršiti. 

7-  Ko  želi  sklopiti  savez  sa  Muhammedom,  slobodan  je  to  učiniti,  a  ko  želi 
sklopiti  savez  sa  Kurejšijama,  slobodan  je  to  učiniti.2 

8-  Ti  ćeš  se  ove  godine  vratiti  i  nećeš  ući  u  Mekku,  a  sljedeće  godine  ti  i  tvoji 
ashabi  ćete  se  vratiti  i  mi  ćemo  vam  dopustiti  da  uđete,  moći  ćeš  ostati  tri  dana  u 


1  El-Mustefad  min-kisasil-Kur'an  Ud-da'veti  ved-du'at,  2/342. 

2  Pleme  Huza'a  odmah  je  odlučilo  da  sklopi  sporazum  sa  Poslanikom,  a  pleme  Benu  Bekr  sa  Kurejšija- 
ma. (op.  a.) 

Mekki,  ali  možete  unijeti  samo  oružje  jahača:  sablju  u  koricama. 

9-  I  da  ne  prolaziš  ovim  putem  i  ovim  mjestom  na  kojem  se  nalazimo. 

10-  Svjedoci  potpisivanja  primirja  su  ljudi  iz  reda  muslimana  i  Kurejšija. 

Sa  muslimanske  strane  svjedoci  su  bili  Ebu  Bekr  es-Siddik,  Omer  b.  El-Hattabf 
Abdurrahman  b.  Avff  Abdullah  ibn  Suhejl  b.  Amrf  Sa'd  b.  Ebu  Vekkas,  Muhammed 
b.  Seleme,  Alija  b.  Ebu  Talib  koji  je  bio  pisar,  a  sa  mnogobožačke  strane  sporazumu 
su  svjedočili  Mikrez  b.  Hafs  i  Suhejl  b.  Amr.1 

Zbog  načina  na  koji  su  tekli  pregovori  i  kako  su  usaglašene  tačke  sporazuma, 
te  zbog  Vjerovjesnikovog,  sallallahu  alejhi  ve  sellem,  ponašanja  i  spremnosti  da 
udovolji  željama  druge  strane,  načina  usaglašavanja  teksta  i  obvezivanja  svake  stra- 
ne na  njegovo  poštivanje,  zbog  svega  toga  ovaj  sporazum  je  temeljni  predložak  za 
islamske  sporazume  i  unikatni  primjer  međunarodnih  ugovora. 

Potpisivanju  ovog  sporazuma  prethodilo  je  nekoliko  pregovaračkih  rundi  iz- 
među muslimana  i  mnogobožaca,  obje  strane  su  imale  brojne  konsultacije,  a  neki 
mnogobožački  pregovarači  doživjeli  su  neuspjeh  u  svojoj  pregovaračkoj  misiji,  da 
bi,  na  koncu,  bio  postignut  sporazum  između  mnogobožačkog  predstavnika  Suhej- 
la  b.  Amra  i  Allahovog  Poslanika  sallallahu  alejhi  ve  sellem,  kao  predstavnika  musli- 
mana. 

Muslimani  su  u  momentu  potpisivanja  sporazuma  bili  snažni,  a  ne  slabi,  te  su 
mogli  odbiti  tačke  sporazuma  koje  su  izazvale  gnjev  mnogih  ashaba,  ali  su  se  morali 
povinovati  Allahovom  Poslaniku,  sallallahu  alejhi  ve  sellem,  koji  ne  govori  po  svom 
nahođenju.  Kurejšijski  izaslanik  se  tokom  pregovora  uzdizao  nad  Allahovim  Poslani- 
kom, ali  mu  nijedan  muslimanski  vojnik  nije  naudio  niti  je  ičim  ugrozio  njegov  život,  jer 
izaslanici  se  ne  ubijaju.  Unatoč  tom  njegovom  ponašanju,  Poslanik  mu  je  nastojao 
udovoljiti,  bio  je  prema  njemu  ljubazan  i  blag,  a  sve  to  kako  bi  spriječio  izbijanje  krvo- 
prolića, a  uspostavio  mir,  jer  su  to  principi  za  koje  se  islam  zalaže.  Učinio  je  to  u  nadi  da 
će  taj  narod  shvatiti  istinu,  promijeniti  stajališta  i  saslušati  Allahov  Govor,  te  kako  bi 
islamska  da'va  započela  novu  fazu  širenja  i  komunikacije  sa  ljudima. 

Analizom  ovog  sporazuma  i  poređenjem  sa  normama  sporazuma  u  među- 
narodnom pravu,  doći  ćemo  do  sljedećih  zaključaka: 

1-  Po  islamu,  sporazumi  počinju  spominjanjem  Allahovog  imena,  a  među- 
narodno pravo  kaže:  "Sporazum  počinje  tekstom  oko  kojeg  se  usaglase  strane  u 
sporazumu".  Ovdje  treba  naglasiti  da  se,  prema  islamu,  sporazum  oslanja  na  to  da 
je  Allah  Onaj  koji  sve  prati  i  koji  će  obračunavati  ljude  za  njihove  namjere,  stoga 
muslimani  počinju  sporazume  spomenom  Allahovog  imena.  Božije  ime  sveto  je  u 
srcu  svakog  vjernika,  a  čak  i  oni  koji  imaju  neispravna  vjerovanja  ne  poriču  Boga, 
nego  imaju  pogrešna  uvjerenja  o  Njemu.  Kod  nekih  ljudi  koji  pokušavaju  pridobiti 
srca  narodnih  masa  kroz  prazne  parole,  ustalio  se  običaj  da  počinju  svoje  govore  s 


1  Dr.  Muhammed  ed-Dik,  El-Mu'ahedat  fiš-šerijatil~islamijje  vel~kanunid~devli,  str.  270-271. 

izrazom:  "U  ime  naroda",  ili:  "U  ime  otadžbine",  jer  to  s  čime  počinju  smatraju 
svetinjom,  ali  vjernicima  je  Allah  najveća  svetinja,  i  ne  odustaju  od  svojih  ubjeđenja, 
zato  je  početak  sporazuma  bio:  "U  ime  Tebe,  Allahu  naš". 

2-  Nakon  uvodnog  teksta  imenovane  su  dvije  strane  u  sporazumu,  a  i  među- 
narodni zakon  propisuje  da  se  nakon  uvoda  navedu  predstavnici  ili  imena  država 
koje  čine  strane  u  sporazumu. 

3-  Razlozi  potpisivanja  sporazuma.  Na  početku  Hudejbijjskog  sporazuma 
navedeno  je  daje  razlog  njegovog  potpisivanja  želja  da  se  ljudi  kreću  slobodno,  ne 
napadajući  jedni  druge.  Spominjanje  razloga  sporazuma  zahtijeva  i  opći  međuna- 
rodni zakon. 

4-  Ulazak  u  samu  temu  i  tačke  sporazuma.  Allahov  Poslanik,  sallallahu  alejhi 
ve  sellem,  izdiktirao  je  tačke  oko  koji  su  se  usaglasili.  Ovo  se,  također,  poklapa  sa 
normama  međunarodnog  zakona. 

5-  Hudejbijjski  sporazum  pokazuje  da  je  dozvoljeno  da  muslimanski  vođa 
bude  taj  koji  inicira  postizanje  sporazuma  sa  neprijateljem  i  nije  obavezno  čekati  da 
to  oni  ponude. 

6-  Dozvoljeno  je  potpisati  sporazum  sa  nevjernicima  koji  sadrži  neke  tačke 
nepovoljne  za  muslimane,  ukoliko  sporazum  donosi  veću  korist,  jer  u  tom  slučaju 
se  otklanja  veća  šteta  biranjem  manje.1 

7-  Allah  je  Hudejbijjski  sporazum  nazvao  pobjedom.  To  je  zato  što  na 
arapskom  jeziku  riječ  "feth",  osim  što  znači  pobjeda,  znači  i  otvaranje,  a  Allah  je 
otvorio  put  za  postizanje  ovoga  sporazuma,  nakon  što  je  taj  put  bio  zatvoren.  Isto 
tako,  sporazum  o  miru  otvara  srca  ljudi  jednih  prema  drugima.  Činilo  se  da  je 
Hudejbijjski  sporazum  vrlo  nepovoljan  za  muslimane,  a  ustvari  on  je  bio  ponos, 
otvaranje  i  pobjeda.  Allahov  Poslanik,  sallallahu  alejhi  ve  sellem,  gledao  je  u 
veličanstveno  otvaranje  koje  će  se  desiti  iza  tankog  zastora,  te  je  pristajao  na 
mnogobožačke  uvjete,  koje  većina  ashaba  nije  podnijela,  ali  Poslanik  je  znao  za 
dobro  koje  će  proisteći  iz  tog  zla.2 

8-  Pristup  sporazumu  može  biti  otvoren  za  druge  zainteresirane  strane.  Ovo 
se  poklapa  i  sa  standardima  međunarodnog  zakona  koji,  također,  dozvoljava  pris- 
tup sporazumu  drugim  zainteresiranim  stranama.  Vezano  za  ovaj  sporazum,  ple- 
mena Huza'a  i  Kinane  pristupili  su  ovom  sporazumu  i  time  okončali  ratno  stanje 
koje  je  vladalo  među  njima  dugi  niz  godina.3 

9-  Neophodno  je  da  strane  u  sporazumu  stave  svoj  potpis  na  sporazum  i  da 
za  to  postoje  svjedoci.  Allahov  Poslanik,  sallallahu  alejhi  ve  sellem,  potpisao  je  spo- 
razum, a  ashabi  su  svjedočili,  kao  što  traži  okvirni  međunarodni  zakon. 

10-  Posrednik  u  sporazumu  može  biti  neutralna  strana,  ili  neko  ko  želi  pribli- 


1  Zadul-me'ad,  3/306. 

2  El-Mu'ahedatfiš-šeri'atil-islamijje,  str.  272. 

3  Bašemil,  Sulhul-Hudejbijje,  str.  280. 

žiti  stavove  dviju  strana  u  sporazumu.  Tako  je  tokom  pregovora  na  Hudejbijji  po- 
srednik bio  Huls  b.  Alkame,  jedan  od  najvećih  kurejšijskih  saveznika,  od  kojeg  su 
Kurejšije  tražile  da  posreduje  između  njih  i  muslimana.  Huls  je  bio  promućuran  i  bio 
je  velikodostojnik  sa  mnogo  sljedbenika.  Vjerovjesnik,  sallallahu  alejhi  ve  sellem, 
znao  je  da  je  on  pobožan  i  da  poštuje  Harem,  a  Kurejšije  su  ga  izabrale  upravo 
zbog  ugleda  koji  je  uživao  među  Arapima,  te  zbog  Vjerovjesnikovog  poštovanja 
prema  njemu,  jer  su  se  nadali  da  će  to  ostaviti  utisak  na  Allahovog  Poslanika,  salla- 
llahu alejhi  ve  sellem,  i  njegove  ashabe.1  Također,  prema  međunarodnom  zakonu 
posredništvo  čini  strana  koja  nije  strana  u  sporu. 

11-  Ugovor  stupa  na  snagu  onog  momenta  kada  se  postigne  saglasnost  o 
tačkama  koje  ga  čine,  čak  i  ako  ne  bude  napisan  ili  potpisan.  Dokaz  tome  je  to  što 
je  Poslanik  predao  Ebu  Džendela,  sina  Suhejla  b.  Amra,  mnogobošcima,  na  osnovu 
sporazuma  koji  je  upravo  bio  prihvatio,  a  u  kojem  stoji:  "Ko  od  Kurejšija  prebjegne 
Muhammedu  bez  dopuštenja  njegova  staratelja,  bit  će  vraćen..."  Allahov  Poslanik, 
sallallahu  alejhi  ve  sellem,  postupio  je  po  slovu  sporazuma  iako  on  još  uvijek  nije 
bio  zapisan  niti  potpisan. 

12-  Tekst  sporazuma  piše  se  u  dva  primjerka.  Nakon  ovog  historijskog 
sporazuma,  svaka  od  dvije  strane  uzela  je  po  jedan  originalni  primjerak,  a  potom  se 
kurejšijska  delegacija  vratila  u  Mekku.2 

Drugo:  Slučaj  Ebu  Džendela  i  ispunjavanje  ugovora 

Jedna  od  najupečatljivijih  lekcija  hudejbijjskog  primirja  jeste  lekcija  o  ispunja- 
vanju ugovora  i  održavanju  zadate  riječi.  U  historiji  čovječanstva  ne  postoji  veći 
primjer  poštivanja  zadate  riječi  koja  još  nije  ni  zapisana,  ozbiljnog  shvatanja  ugovo- 
ra, otvorenosti,  odbacivanja  spletkarenja  i  prevrtljivosti,  od  primjera  Vjerovjesniko- 
vog postupka  kada  je  tokom  pregovora  na  Hudejbijji  sin  Suhejla  b.  Amra,  Ebu 
Džendel,  prebjegao  muslimanima;  pobjegao  je  od  mnogobožaca  i  došao  vukući  za 
sobom  lance  u  koje  je  bio  okovan.  Kada  ga  je  njegov  otac  vidio,  uhvatio  ga  je  za 
okovratnik  i  rekao:  "Muhammede,  mi  smo  postigli  dogovor  prije  nego  što  ti  je 
došao  ovaj!"  "U  pravu  si",  rekao  je  Allahov  Poslanik,  sallallahu  alejhi  ve  sellem.  Ebu 
Džendel  je  rekao:  "O  muslimani,  zar  ćete  me  vratiti  mnogobošcima  da  me  od  moje 
vjere  nasilu  odvrate?!"  Ali,  to  mu  nije  pomoglo,  Allahov  Poslanik,  sallallahu  alejhi  ve 
sellem,  rekao  mu  je:  "Postigli  smo  s  njima  sporazum  o  miru  ijedni  drugima  smo  se 
obavezali  na  njegovo  poštivanje  i  mi  ih  nećemo  iznevjeriti."  Ali,  u  ovom  tragičnom 
momentu  Vjerovjesnik,  sallallhu  alejhi  ve  sellem,  njemu  i  ostalim  muslimanima  koji 
su  bili  u  sličnoj  situaciji,  pružio  je  nadu  u  brzo  izbavljenje.  Tješeći  ga,  Vjerovjesnik, 
sallallahu  alejhi  ve  sellem,  rekao  je:  "Ebu  Džendele,  budi  strpljiv  i  očekuj  nagradu, 


1  Bašemil,  Sulhul-Hudejbijje,  str.  199-200. 

2  El-Mu'ahedat  fiš-šeri'atil-islamijje,  str.  273. 


jer  Allah  će  tebi  i  onima  koji  su  s  tobom  dati  spas  i  izlaz."1 

Ove  svijetle  riječi  su  najbolji  pokazatelj  koliko  je  Allahov  Poslanik,  sallallahu  alejhi 
ve  sellem,  bio  dosljedan  u  ispunjavanju  ugovora,  ma  kakve  posljedice  to  imalo.2 

Slučaj  Ebu  Džendela  bio  je  posebna  lekcija  o  ispunjavanju  ugovora,  a  u  kojoj 
su  Poslanik  i  muslimani  potvrdili  sposobnost  kontroliranja  emocija,  strpljivo  su 
podnijeli  taj  prizor  kada  njihovog  brata  Ebu  Džendela  njegov  otac  vuče  za  oko- 
vratnik  dok  se  niz  njegovo  tijelo  slijeva  krv.  Neki  muslimani  su  plakali  dok  su  gledali 
kako  njihovog  brata  u  vjeri,  njegov  otac,  mnogobožac,  grubo  vuče  za  sobom  da  bi 
ga  ponovo  stavio  u  njegovu  strašnu  tamnicu  u  Mekki. 

Ebu  Džendel  je  to  strpljivo  podnio  i  nadao  se  Allahovoj  nagradi  za  ono  što 
trpi  radi  svoje  vjere.  Na  njegovom  primjeru  pokazala  se  istinitost  Allahovih  riječi: 

" A  onome  ko  se  Allaha  boji.  On  će  izlaz  dati  i  opskrbit  će  ga  odakle  se  i  ne 
nada;  onome  koji  se  u  Allaha  uzda.  On  mu  je  dosta.  Allah  će,  doista,  ispuniti 
ono  što  je  odlučio;  Allah  je  svemu  već  rok  odredio."3 

I  za  manje  od  godinu  dana  Ebu  Džendel  i  njegova  potlačena  braća  muslimani 
u  Mekki,  uspjeli  su  pobjeći  iz  sužanjstva.  Pridružili  su  se  Ebu  Besiru  i  postali  strah  i 
trepet  za  mekkanske  nevjernike,  jer  su  kontrolirali  puteve  kojima  su  prolazile 
mnogobožačke  karavane  iz  Šama4,  a  o  tome  ćemo  kasnije  govoriti  detaljno. 

Treće:  Poštivanje  časne  opozicije 

Nakon  sklapanja  sporazuma,  a  prije  samog  njegovog  stavljanja  na  papir, 
među  muslimanima  se  pojavilo  jako  protivljenje  ovom  sporazumu,  naročito  su  se 
usprotivili  dvjema  tačkama:  onoj  po  kojoj  muslimani  moraju  predati  mnogoboš- 
cima  svakoga  ko  od  njih  prebjegne  muslimanima,  i  onoj  po  kojoj  muslimani  neće 
ove  godine  ući  u  Mekku  nego  se  moraju  vratiti  sa  Hudejbijje  u  Medinu.  Jedni  od 
najvećih  protivnika  sporazuma  bili  su  Omer  b.  El-Hattab,  Usejd  b.  Hudajr,  poglavar 
Evsa,  i  Sa'd  b.  Ubade,  poglavar  Hazredža. 

Historičari  spominju  da  je  Omer  došao  Allahovom  Poslaniku,  sallallahu  alejhi 
ve  sellem,  da  bi  izrazio  svoje  protivljenje  sporazumu  te  je  rekao:  "Zar  ti  nisi  Allahov 
poslanik?"  "Jesam",  rekao  je  Poslanik.  Omer  je  rekao:  "Zar  mi  nismo  muslimani!" 
Poslanik  je  rekao:  "Jeste."  Omer  je  rekao:  "Zar  oni  nisu  mnogobošci?"  Poslanik  je 
odgovorio:  "Jesu."  Omer  je  rekao:  "Pa  zašto  onda  dozvoljavamo  ponižavanje  naše 


1  Ibn  Hišam,  Es-Siretun-Nebevijje,  3/347. 

2  Sadik  Urdžun,  Muhammed  Resulullah,  4/275. 

3  Sura  Et-Talak,  2-3. 

4  Sulhul-Hudejbijje,  str.  322-325. 

vjere?"  Poslanik  je  rekao:  "Ja  sam  Allahov  poslanik  i  neću  Mu  biti  nepokoran."1  A  u 
drugoj  predaji:  "Ja  sam  Allahov  rob  i  Njegov  poslanik,  i  neću  prekršiti  Njegovu 
naredbu,  a  On  me  neće  napustiti."2  Omer  je  rekao:  "Zar  nisi  rekao  da  ćemo  obići 
oko  Kabe  i  učiniti  tavaf  oko  nje?"  Vjerovjesnikje  rekao:  "Jesam.  Ali,  jesam  li  ti  rekao 
da  će  to  biti  ove  godine?"  Omer  je  odgovorio:  "Nisi."  Vjerovjesnikje  rekao:  "Zaista 
ćeš  joj  doći  i  učiniti  tavaf  oko  nje!"  Omer  kaže:  "Pa  sam  otišao  Ebu  Bekru  i  rekao: 
'Ebu  Bekre,  zar  on  nije  Allahov  poslanik?'  "Jeste",  odgovorio  je  Ebu  Bekr.  Omer  je 
nastavio:  'Zar  nismo  muslimani?'  'Jesmo',  rekao  je  Ebu  Bekr.  Omer  je  rekao:  'Zar  oni 
nisu  mnogobošci?'  'Jesu',  odgovorio  je  Ebu  Bekr.  Omer  je  rekao:  'Pa  zašto  dozvo- 
ljavamo ponižavanje  naše  vjere?'  Ebu  Bekr  je  tada,  savjetujući  Omera  el-Faruka  da 
se  prestane  protiviti  sporazumu,  rekao:  'Pusti  neka  te  on  vodi!  Ja,  zaista,  svjedočim 
daje  on  Allahov  poslanik  i  daje  ono  što  naredi  istina,  i  da  neće  prekršiti  Allahovu 
naredbu,  i  da  ga  Allah  neće  napustiti!'"3 

Dakle,  nakon  ovog  bolnog  slučaja  vezanog  za  Ebu  Džendela,  ashabi  su  pono- 
vo izrazili  negodovanje  zbog  sporazuma  te  je  jedna  grupa  njih,  među  kojima  je  bio 
Omer  b.  El-Hattab,  došla  Allahovom  Poslaniku,  sallallahu  alejhi  ve  sellem,  kako  bi 
ga  obavijestili  da  se  protive  ovom  sporazumu.  Vjerovjesnik  ih  je,  strpljenjem,  mud- 
rošću, blagošću,  snagom  dokaza  koje  mu  je  Allah  dao,  uspio  ubijediti  da  je  ovaj 
sporazum  u  korist  muslimana  i  da  je  on  njihova  pobjeda,  te  da  će  Allah  potlačenim 
muslimanima,  poput  Ebu  Džendela,  dati  spas  i  izlaz.  I  zaista,  ono  što  je  Vjerovjesnik, 
sallallahu  alejhi  ve  sellem,  najavio,  to  se  i  ostvarilo.4 

Ovo  ukazuje  na  to  da  je  Vjerovjesnik,  sallallahu  alejhi  ve  sellem,  postavio  pra- 
vilo poštivanja  opozicije,  a  na  taj  način  želio  je  dati  smjernice  muslimanskim  vođa- 
ma o  nužnosti  poštivanja  opozicije  kroz  podsticanje  svojih  sljedbenika  da  izraze 
svoje  stavove  koji  su  u  službi  opće  koristi.5 

Vjerovjesnik,  sallallahu  alejhi  ve  sellem,  s  ovime  je  pokazao  da  islam  garantira 
slobodu  mišljenja  i  svaki  pojedinac  u  islamskom  društvu  ima  slobodu  izražavanja 
svoga  stava,  svejedno  da  li  to  mišljenje  predstavljalo  kritiku  upućenu  vladaru,  jer 
musliman  ima  pravo  da  slobodno  i  bezbjedno  izrazi  svoj  stav,  a  ne  da  zbog  svojih 
riječi  i  stavova  bude  šikaniran  i  zlostavljan. 

Iz  Omerovog  neslaganja  sa  Allahovim  Poslanikom,  sallallahu  alejhi  ve  sellem, 
učimo  daje  izražavanje  neslaganja  sa  stavom  predsjednika  države  slobodan  stav,  a 
ne  zločin  zbog  kojeg  njegov  počinilac  mora  okončati  u  tamnici.6 


1  Min  Mu'inus-sire,  str.  333. 

2  Tarihut-Taberi,  2/634. 

3  Es-Siretun-Nebevijje,  3/346. 

4  Sulhul-Hudejbijje,  str.  270. 

5  El-Kijadetul-askerijje  fi  ahdi  Resulullah,  str.  495. 

6  Ebu  Faris,  Gazvetul-Hudejbijje,  str.  134-135. 

Četvrto:  Završni  čin  'umre  i  savjetovanje  sa  Um  mu  Selemom 

Nakon  stoje  završio  potpisivanje  sporazuma  o  miru,  Allahov  Poslanik,  salla- 
llahu  alejhi  ve  sellem,  rekao  je  ashabima:  "Ustanite  i  zakoljite  kurbane  i  potom  se 
obrijte."  Ponovio  je  to  tri  puta,  i  pošto  niko  od  njih  nije  ustao,  Vjerovjesnik,  salla- 
llahu  alejhi  ve  sellem,  ušao  je  kod  Ummu  Seleme  i  ispričao  joj  šta  je  doživio  od 
ljudi.  Ummu  Seleme  je  rekla:  "Allahov  Vjerovjesniče,  ako  hoćeš  da  to  učine,  izađi  i 
ne  govori  im  ništa,  nego  zakolji  svoj  kurban,  potom  pozovi  čovjeka  da  ti  obrije  gla- 
vu." Vjerovjesnik,  sallallahu  alejhi  ve  sellem,  izašao  je  ne  govoreći  nikome  ništa, 
zaklao  je  svoj  kurban,  pozvao  svoga  brijača  da  mu  obrije  glavu.  Kada  su  to  ashabi 
vidjeli,  počeli  su  klati  svoje  kurbane  i  brijati  glave  jedni  drugima,  tako  da  su  skoro 
jedni  druge  ozlijedili  zbog  gužve  koja  je  nastala.1 

Ovom  prilikom  neki  ljudi  na  Hudejbijji  su  se  obrijali,  a  neki  su  samo  skratili 
kosu.  Allahov  Poslanik,  sallallahu  alejhi  ve  sellem,  rekao  je:  "Allah  se  smilovao 
onima  koji  su  obrijali  kosu!"  Rekoše:  "I  onima  koji  su  skratili,  Allahov  Poslaniče!" 
Poslanik  ponovo  reče:  "Allah  se  smilovao  onima  koji  su  obrijali  kosu!"  Rekoše:  "I 
onima  koji  su  skratili,  Allahov  Poslaniče!"  Poslanik  ponovo  reče:  "Allah  se  smilovao 
onima  koji  su  obrijali  kosu!"  Rekoše:  "I  onima  koji  su  skratili,  Allahov  Poslaniče!" 
Poslanik  reče:  "I  onima  koji  su  skratili."2 

Poslanikov,  sallallahu  alejhi  ve  sellem,  kurban  na  Hudejbijji  bila  je  Ebu 
Džehlova  deva  koja  je  u  nozdrvi  imala  srebrenu  halku,  a  Poslanik,  sallallahu  alejhi 
ve  sellem,  zaklao  ju  je  kako  bi  time  ozlojedio  mnogobošce.3 

Lekcije  i  pouke  iz  ovog  događaja 

1-  Ummu  Selemino  mišljenje  bilo  je  ispravno  i  blagoslovljeno.  Ona  je  shvatila 
da  ashabi  misle  da  im  je  Vjerovjesnik,  sallallahu  alejhi  ve  sellem,  naredio  oslo- 
bađanje od  ihrama  kako  bi  im  olakšao,  a  da  će  on  ostati  u  ihramima,  stoga  je  savje- 
tovala Vjerovjesniku,  sallallahu  alejhi  ve  sellem,  da  prvi  počne  sa  klanjem  kurbana 
kako  bi  time  otklonio  ovu  mogućnost.  Vjerovjesnik,  sallallahu  alejhi  ve  sellem,  shva- 
tio je  da  je  njen  savjet  ispravan  te  je  postupio  po  njemu.  Kada  su  ashabi  vidjeli 
Vjerovjesnikov  postupak,  i  poveli  su  se  za  njim  jer  više  nije  bilo  razloga  za  odga- 
đanje. Savjet  koji  je  dala  Ummu  Seleme  bio  je  ispravan  i  blagoslovljen.  Ovaj  slučaj 
je  dokaz  da  je  lijepo  savjetovati  se  sa  čestitim  ženama  koje  mogu  ponuditi  dobar 
savjet  i  ispravno  mišljenje.4  Također,  svejedno  je  da  li  se  savjetovao  sa  muškarcem 
ili  sa  ženom,  bitno  je  da  ti  ta  osoba  može  dati  koristan  savjet.  Ovaj  primjer  pobija 
mišljenje  neprijatelja  islama  koji  optužuju  islam  da  ženi  uskraćuje  njena  prava  i  da 


1  Sahihul-Buhari,  Kitabuš-šurut,  3/240,  br.  2732. 

2  Ibn  Hišam,  Es-Siretun-Nebevijje,  3/348. 

3  Ibn  Hišam,  Es-Siretun-Nebevijje,  3/349. 

4  Melamihul-Mišvereti  fid-da'vetil-islamijje,  str.  161. 

ignorira  njeno  postojanje:  zar  postoji  veće  priznanje  i  poštovanje  ženskog  mišljenja 
od  toga  da  Vjerovjesnik,  sallallahu  alejhi  ve  sellem,  prihvati  savjet  žene  i  postupi  po 
njemu  kako  bi  riješio  problem  na  koji  je  naišao  i  koji  gaje  naljutio.1 

2-  Značaj  praktičnog  primjera.  Allahov  Poslanik,  sallallahu  alejhi  ve  sellem, 
pozvao  je  ashabe  tri  puta,  među  kojima  su  bili  i  oni  najugledniji  i  najpoštovaniji,  na 
ovaj  postupak,  ali  se  nisu  odazvali  njegovom  pozivu.  Međutim,  kada  je  Allahov 
Poslanik,  sallallahu  alejhi  ve  sellem,  nakon  Ummu  Seleminog  savjeta,  lično  pristupio 
izvršenju,  ashabi  su  ga  slijedili  u  tome.  To  govori  da  je  u  ovakvim  i  sličnim  slučaje- 
vima lični  primjer  najkorisniji.2 

3-  Propis  za  onoga  ko  je  spriječen  da  dovrši  obrede  hadždža  ili  'umre:  Nakon 
potpisivanja  sporazuma  na  Hudejbijji,  Vjerovjesnik,  sallallahu  alejhi  ve  sellem,  prekinuo 
je  obrede  'umre  tako  što  je  zaklao  kurban  i  obrijao  glavu.  To  ukazuje  na  to  da  je 
onome  koje  spriječen  u  dovršenju  obreda  dozvoljeno  da  prekine  obrede  tako  što  će 
zaklati  kurban  i  obrijati  glavu  s  nijjetom  odustajanja  od  onoga  što  je  namjeravao,  bilo 
da  se  radi  o  hadždžu  ili  'umri.  Također,  ovo  dokazuje  da  nije  obavezan  nadoknaditi 
hadždž  ili  rumru,  ako  se  radilo  o  dobrovoljnim  obredima.  Hanefije  smatraju  da  je  na- 
doknađivanje u  ovakvim  slučajevima  vadžib,  a  dokaz  im  je  to  što  su  svi  ashabi  koji  su 
prisustvovali  hudejbijjskom  primirju,  učinili  naknadnu  'umru,  osim  onih  koji  su  u  među- 
vremenu umrli  ili  poginuli  kao  šehidi  u  Bitki  na  Hajberu.3 

Peto:  Povratak  u  Medinu  i  objavljivanje  sure  El-Feth 

Nakon  toga  Vjerovjesnik,  sallallahu  alejhi  ve  sellem,  uputio  se  natrag  u  Medi- 
nu, a  tokom  puta  objavljena  je  sura  El-Feth.  Allah  je  rekao: 

"Govorit  će  ti  beduini  koji  su  izostali:  'Zadržali  su  nas  imeci  naši  i  porodice 
naše,  pa  zamoli  za  nas  oprost?1  Oni  govore  jezicima  svojim  ono  što  nije  u  srci- 
ma njihovim.  Reci:  'Pa  ko  vam  može  išta  protiv  Allaha  pomoći  ako  vam  On 
hoće  nauditi,  ili  ako  vam  hoće  kakvo  dobro  učiniti?!1  Naprotiv!  Allah  dobro 
zna  ono  što  radite."4 

Allahov  Poslanik,  sallallahu  alejhi  ve  sellem,  veoma  se  obradovao  objavlji- 
vanju ove  sure.  Rekao  je:  "Objavljena  mi  je  noćas  jedna  sura  koja  mi  je  draža  od 
svega  što  sunce  obasjava!"5  Potom  je  proučio: 


1  El-Mu'ahedat  fiš-šeri'atil-islamijje,  str.  273. 

2  Muhammed  es-Sejjid  el-Vekil,  Te'emmulat  fis-siretun-Nebevijje,  str.  211. 

3  El-Buti,  Fikhus-siretin-Nebevijje,  str.  243. 

4  Sura  El-Feth,  11. 

5  Sahihul-Buhari,  Kitabul-megazi,  bab:  Gazvetul-Hudejbijje,  5/80,  br.  4177. 


"Mi  ćemo  ti  dati  sigurnu  pobjedu."1  Ashabi  su  rekli:  "Neka  ti  je  prijatno!  A  šta  je 
objavljeno  za  nas?"2  Poslanik  je  citirao: 

11  Da  bi  vjernike  i  vjernice  uveo  u  džennetske  bašče,  kroz  koje  rijeke  teku,  u 
kojima  će  vječno  boraviti,  i  da  bi  prekrio  njihova  zla  djela  -  a  to  je  u  Allaha 
veliki  uspjeh.1'3 

Kada  je  Allahov  Poslanik,  sallallahu  alejhi  ve  sellem,  stigao  u  Kerra'ul-Gamim, 
ljudi  su  pohitali  ka  njemu,  a  on  je  bio  na  svojoj  jahalici  i  učio  im:  "Mi  ćemo  ti  dati 
sigurnu  pobjedu."  Neki  čovjek  je  rekao:  "Allahov  Poslaniče,  je  li  ovo  pobjeda?"  Pos- 
lanik, sallallahu  alejhi  ve  sellem,  odgovorio  je:  "Jest,  tako  mi  Onoga  u  čijoj  je  ruci 
moja  duša,  ovo  je  pobjeda!"4  Tada  su  se  muslimansko  neraspoloženje  i  tuga  pre- 
tvorili u  neizmjernu  radost.  Shvatili  su  tada  da  oni  ne  mogu  razumjeti  uzroke  i  nji- 
hove posljedice  i  daje  svako  dobro,  za  njih  i  islamsku  da'vu,  u  prepuštanju  odred- 
bama Allaha  i  Njegovog  Poslanika,  sallallahu  alejhi  ve  sellem.5 

Kroz  suru  El-Feth,  Kur'an  o  ovom  veličanstvenom  događaju  govori  na  pose- 
ban način  nazivajući  sporazum  o  miru  koji  su  postigle  dvije  strane  veličanstvenom 
pobjedom. 

Ova  sura  objavljena  je  nakon  sklapanja  sporazuma  dok  se  Vjerovjesnik,  salla- 
llahu alejhi  ve  sellem,  vraćao  u  Medinu  nakon  što  su  on,  sallallahu  alejhi  ve  sellem,  i 
ashabi  prošli  jedno  veliko  iskustvo,  od  nade  u  obavljanje  'umre,  preko  sukoba  sa 
mnogobošcima  i  zakletve  Er-Ridvan,  do  sporazuma  o  miru,  s  kojim  neki  ashabi  nisu 
bili  zadovoljni. 

Nakon  svega  toga  dolazi  kur'anska  objava  koja  muslimanima  objašnjava  da 
je  ovaj  sporazum  veličanstvena  pobjeda  i  potvrđuje  da  je  Vjerovjesnik,  sallallahu 
alejhi  ve  sellem,  bio  u  pravu  kada  je  prihvatio  sporazum.  Sve  ovo  pojašnjeno  je  u 
ajetu  kako  bi  se  povećalo  povjerenje  vjernika  prema  Poslaniku,  sallallahu  alejhi  ve 
sellem,  kada  čuju  kako  mu  Allah  pred  velikim  ovosvjetskim  skupom  šalje  radosnu 
vijest  da  je  On  dao  pobjedu  s  ovim  sporazumom,  kako  bi  Svome  Poslaniku,  salla- 
llahu alejhi  ve  sellem,  iz  počasti  prema  njemu,  oprostio  prošle  i  eventualne  buduće 
grijehe.  Također,  Allah  je  želio  umiriti  vjernike  i  uvjeriti  ih  da  su  postupili  ispravno. 
Zatim  je  Allah  obavijestio  da  je  vjernicima  pružio  potporu  i  pomogao  ih  da  budu 
strpljivi  uz  Poslanika,  sallallahu  alejhi  ve  sellem,  i  da  se  slože  s  njegovom  namjerom 


1  Sura  El-Feth,  1. 

2  Sahihul-Buhari,  Kitabul-megazi,  bab:  Gazvetul-Hudejbijje,  5/78,  br.  4172. 

3  Sura  El-Feth,  5. 

4  Ebu  Davud,  Sunen,  Me'alimus-sunen,  Kitabul-džihad,  2736. 

5  Es-Siretun-Nebevijjetus-sahiha,  2/449. 

da  potpiše  sporazum  o  miru.  To  se  desilo  zato  što  je  Allah  u  njihova  srca,  čak  i  u 
srca  onih  koji  su  bili  protiv  nekih  tačaka  sporazuma,  ulio  smirenost  pa  su,  iako 
nevoljko,  ipak  prihvatili  taj  sporazum,  tako  da  niko  od  muslimana  nije  odbio  spora- 
zum nego  su  svi  prihvatili  Poslanikove,  sallallahu  alejhi  ve  sellem,  naredbe,  i  to 
zahvaljujući  smiraju  koji  je  Allah  spustio  u  njihova  srca.  Allah  je  rekao: 

"On  je  Onaj  koji  je  smiraj  u  srca  vjernika  spustio  da  bi  vjerovanje  na  vjero- 
vanje svoje  povećali,  a  vojske  nebesa  i  Zemlje  su  Allahove;  Allah  sve  zna  i 
mudar  je.1 11 

Kur'an  navodi  da  je  Allah  Taj  koji  je  spustio  smirenost  u  vjernička  srca,  kako 
bi  se  sjećali  Njegove  dobrote  i  zahvaljivali  Mu  na  njoj.  Ovo  ukazivanje  na  spuštanje 
smirenosti  je  nešto  čime  se  odlikuje  samo  kur'anski  stil  govora  o  pohodu  na  Hudej- 
bijju,  jer  smirenost  je  duhovno  stanje  i  o  njegovom  spuštanju  zna  samo  Allah. 

Kur'an,  također,  ukazuje  na  zakletvu  Er-Ridvan,  u  kojoj  su  se  ashabi  zakleli 
Vjerovjesniku,  sallallahu  alejhi  ve  sellem,  na  smrt.  Allah  je  pohvalio  ovu  zakletvu, 
ovjekovječio  je  njen  spomen  u  Kur'anu  i  ukazao  da  je  to  zakletva  samom  Allahu, 
dželle  šanuhu.  Allah,  dželle  šanuhu,  rekao  je: 

"Oni  koji  su  ti  se  zakleli  na  vjernost  -  zakleli  su  se,  doista,  na  vjernost  samom 
Allahu  -  Allahova  ruka  je  iznad  ruku  njihovih!  Onaj  ko  prekrši  zakletvu  krši  je 
na  svoju  štetu,  a  ko  ispuni  ono  što  se  obavezao  Allahu,  On  će  mu  dati  veliku 
nagradu!"2 

Kur'anski  govor  o  Poslanikovim,  sallallahu  alejhi  ve  sellem,  bitkama  odlikuje 
se,  dakle,  time  što  ukazuje  na  suštinu,  ispravlja  pogrešna  ubjeđenja,  odgaja  duše, 
iznosi  na  vidjelo  sramotno  ponašanje  licemjera,  nagovještava  vjernicima  da  će 
uskoro  uzeti  veliki  plijen,  što  se  ostvarilo  u  Bitki  na  Hajberu.  Također,  objašnjava  ko 
ima  opravdanje  za  izostanak  iz  džihada,  jer,  Allahovom  neizmjernom  milošću,  ne 
zaslužuje  svako  ko  izostane  iz  džihada  prijekor. 

Nakon  okončanja  Hudejbijjskog  sporazuma,  kada  su  se  muslimani  vratili  u 
Medinu  ne  ušavši  u  Mekku  čemu  su  se  nadali,  Allah,  dželle  šanuhu,  ukazao  je 
vjernicima  da  je  san  koji  je  Vjerovjesnik,  sallallahu  alejhi  ve  sellem,  usnio  istina  i  da 
će  se  ostvariti.  Allah  kaže: 


1  Sura  El-Feth,  4. 

2  Sura  El-Feth,  10. 

"Allah  će  obistiniti  san  Poslanika  Svoga  da  ćete  doista  u  Mesdžidul- Haram  ući 
sigurni  -  ako  Allah  bude  htio  -  neki  obrijanih  glava,  a  neki  podrezanih  kosa, 
bez  straha.  On  je  ono  što  vi  niste  znali  znao  i  zato  vam  je,  prije  toga,  nedavnu 
pobjedu  dao."1 

Na  koncu,  ova  veličanstvena  sura  završava  pohvalom  Vjerovjesnika,  sallallahu 
alejhi  ve  sellem,  i  njegovih  ashaba.  Allah  kaže: 

"On  je  poslao  Poslanika  Svoga  s  Uputom  i  vjerom  istine,  da  bi  je  uzdigao 
iznad  ostalih  vjera.  A  Allah  je  dovoljan  svjedok!  Muhammed  je  Allahov  posla- 
nik, a  njegovi  su  sljedbenici  strogi  prema  nevjernicima,  a  samilosni  među  so- 
bom; vidiš  ih  kako  ruku1  i  sedždu  čine,  želeći  Allahovu  nagradu  i  zadovoljstvo 
-  na  licima  su  im  znaci,  tragovi  od  padanja  licem  na  tlo.  Tako  su  opisani  u 
Tevratu.  A  u  Indžilu:  oni  su  kao  biljka  koja  izdanak  svoj  izbaci  pa  ga  onda 
učvrsti,  i  on  ojača,  i  ispravi  se  na  svojoj  stabljici  izazivajući  divljenje  sijača  -  da 
bi  On  s  vjernicima  najedio  nevjernike.  A  onima  koji  vjeruju  i  dobra  djela  čine 
Allah  obećava  oprost  i  nagradu  veliku."2 

Časni  ashabi  su  shvatili  da  je  islamska  da'va  ušla  u  novu  fazu  u  kojoj  je  čeka 
zagarantirana  pobjeda,  širenje  do  neslućenih  daljina,  i  daje  priroda  ove  vjere  da  se 
neprestano  širi  i  da  miru  i  sigurnosti  teži  više  nego  ratu,  te  su  s  vremenom  osjetili 
rezultate  hudejbijjskog  mira. 

Neki  rezultati  hudejbijjskog  mira: 

1-  Ovaj  sporazum  značio  je  da  Kurejšije  priznaju  postojanje  islamske  države, 
jer  sporazumi  se  potpisuju  između  jednakih.  Ovo  priznanje  je  ostavilo  traga  na 
plemena  kojima  su  Kurejšije  bili  uzor  u  odbojnom  stavu  prema  muslimanima. 

2-  Srca  mnogobožaca  i  licemjera  ispunila  su  se  strepnjom,  mnogi  su  postali 
svjesni  da  će  islam  pobijediti.  To  se  jasno  vidi  iz  toga  što  su  mnogi  kurejšijski  prvaci, 


1  Sura  El-Feth,  27. 

2  Sura  El-Feth,  28-29. 

poput  Halida  b.  Velida  i  Amra  b.  El-Asaf  pohrlili  u  islam,  a  beduini  iz  okoline  Medine 
požurili  su  da  iznesu  isprike  za  svoj  izostanak. 

3-  Primirje  je  dalo  priliku  za  širenje  islama  i  upoznavanje  ljudi  sa  islamskim 
gčenjima,  stoje  rezultiralo  primanjem  islama  od  strane  mnogih  plemena. Imam  Ez- 
Zuhri  rekao  je:  "Islam  nikad  prije  nije  doživio  ovakvu  pobjedu.  Prije  ovoga  musli- 
mani i  nemuslimani  su  se  sretali  samo  na  bojnom  polju,  a  kada  je  potpisano  pri- 
mirje i  ljudi  postali  sigurni  jedni  od  drugih,  počeli  su  se  susretati,  međusobno 
razgovarati  i  raspravljati,  tako  da  je,  ko  god  je  iole  bio  pametan,  nakon  što  bi  mu 
bila  predstavljena  islamska  učenja,  primao  islam.  Tokom  te  dvije  godine  islam  je 
primilo  isto  toliko  ljudi  koliko  je  primilo  za  sve  prethodne  godine,  a  možda  i  više."1 
Nakon  što  je  naveo  ove  riječi,  Ibn  Hišam  je  rekao:  "Dokaz  za  Ez-Zuhrijevu  tvrdnju 
jeste  to  što  je  Allahov  Poslanik,  sallallahu  alejhi  ve  sellem,  na  Hudejbijju  došao  sa 
1.400  ashaba,  kako  prenosi  Džabir  b.  Abdullah,  radijallahu  anhuma,  a  dvije  godine 
nakon  toga,  prilikom  oslobođenja  Mekke,  došao  je  sa  10.000."2 

4-  Pošto  su  se  muslimani  osigurali  od  Kurejšija,  usmjerili  su  svoje  snage 
prema  Židovima  i  plemenima  koja  su  im  pružala  podršku.  Kao  rezultat  toga,  nakon 
sporazuma  na  Hudejbijji,  desio  se  pohod  na  Hajber. 

5-  Pregovori  na  Hudejbijji  rezultirali  su  time  da  Kurejšije  shvate  muslimansku 
poziciju,  te  su  počeli  pokazivati  svoje  simpatije  prema  njima.  Tako  se  Huls  b. 
Alkame,  kada  je  vidio  muslimane  kako  izgovaraju  telbiju,  vratio  svojim  prijateljima  i 
rekao:  "Vidio  sam  kurbane  obilježene  i  pripremljene  za  klanje,  stoga  smatram  da  ih 
ne  treba  spriječiti  da  posjete  Hram." 

6-  Sporazum  na  Hudejbijji  omogućio  je  Poslaniku,  sallallahu  alejhi  ve  sellem, 
da  organizira  pohod  na  Mu'tu,  što  je  bio  novi  potez  kojim  se,  na  jedan  drugačiji 
način,  islamska  da'va  željela  prenijeti  izvan  Arapskog  poluostrva. 

7-  Hudejbijjski  sporazum  dao  je  priliku  Vjerovjesniku,  sallallahu  alejhi  ve 
sellem,  da  počne  slati  izaslanike  perzijskim,  bizantijskim  i  koptskim  vladarima, 
preko  kojih  ih  je  pozivao  da  prime  islam. 

8-  Hudejbijjski  sporazum  bio  je  uvertira  za  oslobođenje  Mekke.  Ibnul-Kajjim 
je  rekao:  "Primirje  je  bilo  uvod  za  veliku  pobjedu  kojom  je  Allah  osnažio  Svoga 
Poslanika  i  Svoju  vojsku,  nakon  čega  su  ljudi  u  grupama  počeli  ulaziti  u  islam.  Ovo 
primirje  je  jedno  od  poglavlja  te  pobjede  i  njen  nagovještaj.  Allah  stalno,  pred  veli- 
ke događaje,  čije  je  dešavanje  odredio  Svojom  voljom  i  zakonom,  šalje  nagovještaje 
kako  bi  pripremio  ljude  za  taj  događaj."3 


1  Ibn  Hišam,  Es-Siretun-Nebevijje,  3/351. 

2  Ibid.,  3/351-352. 

*  Zadul-me'ad,  3/309. 

Šesto:  Ebu  Besir  u  Medini  i  njegov  gerilski  rat 

Neposredno  nakon  Hudejbijjskog  sporazuma,  Ebu  Besir  Utbe  b.  Usejd  uspio 
je  pobjeći  iz  mnogobožačkih  zatvora  u  Mekki  i  prebjeći  Allahovom  Poslaniku, 
sallallahu  alejhi  ve  sellem,  u  Medinu.  Kurejšije  su  za  njim  poslale  dvojicu  svojih  ljudi 
da  ga  vrate  od  Allahovog  Poslanika,  sallallahu  alejhi  ve  sellem,  kao  što  je  spora- 
zumom dogovoreno.  Allahov  Poslanik,  sallallahu  alejhi  ve  sellem,  rekao  je  Ebu  Besi- 
ru:  "Ebu  Besire,  mi  smo,  kao  što  znaš,  postigli  sporazum  s  ovim  narodom,  a  naša 
vjera  nam  ne  dozvoljava  izdaju.  Allah  će  tebi  i  drugim  potlačenim  muslimanima  dati 
spas  i  izlaz,  stoga  se  vrati  svome  narodu."  Ebu  Besir  je  rekao:  "Allahov  Poslaniče, 
zar  me  vraćaš  mnogobošcima  koji  će  me  natjerati  da  napustim  svoju  vjeru?!"  Posla- 
nik, sallallahu  alejhi  ve  sellem,  rekao  je:  "O  Ebu  Besire,  vrati  se  svome  narodu,  Allah 
će  tebi  i  ostalim  potlačenima  dati  spas  i  izlaz."1 

Muslimani  su  s  tugom  posmatrali  kako  dvojica  mnogobožaca  odvode  njiho- 
vog brata  po  vjeri  u  mekkanski  zatvor,  nakon  što  je  uspio  iz  njega  pobjeći.  Među- 
tim, Allahov  Poslanik,  sallallahu  alejhi  ve  sellem,  bio  je  odlučan  da  ispuni  data 
obećanja  i  ugovore,  jer  za  njega  to  nije  bilo  samo  puko  slovo  na  papiru,  nego  prak- 
tični životni  kodeks.  Jer,  Allah  je  u  mnogim  ajetima  oporučio  da  se  ugovori  ispunja- 
vaju i  upozorio  na  kršenje  zadate  riječi. 

Allah,  dželle  šanuhu,  kaže: 

"I  ispunjavajte  obaveze  na  koje  ste  se  Allahovim  imenom  obavezali  i  ne  kršite 
zakletve  kad  ste  ih  tvrdo  dali,  a  Allaha  kao  jamca  sebi  uzeli,  jer  Allah  zna  ono 
što  radite.  '2 

"...i  ispunjavajte  obavezu  jer  će  se  za  obavezu  zaista  odgovarati!"3 

Ovo  znači  da  je  kod  muslimana  ispunjavanje  ugovora  temeljno  vjersko 
pravilo  kojeg  se  mora  pridržavati  svaki  musliman.4 

Allahov  Poslanik,  sallallahu  alejhi  ve  sellem,  držao  se  sporazuma  sa 
Kurejšijama  i  predao  je  Ebu  Besira  dvojici  njihovih  ljudi.  Ebu  Besir  je  krenuo  s  njima 
dvojicom  i  kada  su  stigli  u  Zul-Hulejfu,  rekao  je  jednom  od  te  dvojice:  "Brate  Benu 
Amira,  je  li  ti  dobra  ova  sablja?"  Ovaj  je  odgovorio:  "Jeste."  Ebu  Besir  upita:  "Mogu 
lije  pregledati?"  Čovjek  reče:  "Pogledaj  ako  hoćeš."  Ebu  Besir  je  izvukao  njegovu 


1  Ibn  Hišam,  Es-Siretun-Nebevijje. 

2  Sura  En-Nahl,  91. 

3  Sura  El-Isra',  34. 

4  Menhedžul-riamil-islami  fi  Sulhil-Hudejbijje,  str.  329. 

sablju  iz  korica  i  počeo  ga  njome  udarati  sve  dok  ga  nije  ubio.  Onaj  drugi  je  pobje- 
gao Allahovom  Poslaniku,  sallallahu  alejhi  ve  sellem,  i  rekao:  "Vaš  drug  je  ubio 
moga  druga!" 

Nedugo  zatim,  pojavio  se  Ebu  Besir,  opasan  sabljom.  Rekao  je:  "Allahov 
Poslaniče,  predao  si  me  njima  i  izvršio  si  ono  što  si  dužan.  Allah  je  ispunio  tvoje 
jamstvo,  a  ja  sam  se  sačuvao  od  toga  da  budem  silom  od  vjere  odvraćen  ili  mu- 
čen."1 Allahov  Poslanik,  sallallahu  alejhi  ve  sellem,  rekao  je:  "Jadna  li  mu  majka, 
mogao  je  izazvati  rat  da  je  s  njim  bio  još  neko!"  Kada  je  Ebu  Besir  čuo  ove  riječi, 
shvatio  je  da  če  ga  Vjerovjesnik,  sallallahu  alejhi  ve  sellem,  ponovo  izručiti  mnogo- 
bošcima  pa  je  pobjegao  u  Sejful-Bahr.2 

Potlačeni  muslimani  u  Mekki  shvatili  su  iz  Poslanikovih,  sallallahu  alejhi  ve 
sellem,  riječi  da  je  Ebu  Besiru  potrebno  ljudi  te  su  počeli  bježati  i  priključivati  se 
njemu  u  Sejful-Bahru,  a  jedan  od  onih  koji  su  mu  se  priključili  bio  je  i  Ebu  Džendel, 
sin  Suhejla  b.  Amra.  Ubrzo  se  oko  Ebu  Besira  okupila  jaka  grupa  boraca,  koji  su 
napadali  kurejšijsku  karavanu  kad  god  bi  čuli  da  dolazi  iz  Šama,  njene  pratioce  bi 
ubijali,  a  robu  bi  zapljenjivali  i  njome  trgovali.  Uskoro  su  mnogobošci  poslali  Vjero- 
vjesniku,  sallallahu  alejhi  ve  sellem,  poruku  u  kojoj  ga  mole  da  u  ime  Allaha  i  zarad 
rodbinskih  veza  obavijesti  Ebu  Besira  i  njegove  ljude  daje  svako  onaj  ko  prebjegne 
Muhammedu  bezbjedan  kod  njega.  Tako  su  se  kurejšijski  mušrici  odrekli  najokrut- 
nijeg uvjeta  kojim  su  željeli  pokazati  gordost,  ali  upravo  ono  u  čemu  su  tražili  po- 
nos donijelo  im  je  poniženje.3 

Allahov  Poslanik,  sallallahu  alejhi  ve  sellem,  poslao  im  je  ovu  poruku4  koja  ih 
je  stigla  dok  su  bili  u  El-Ajsu,  te  su  došli  u  Medinu,  a  bilo  ih  je  između  šezdeset  i 
sedamdeset.5 

Vjerovjesnik,  sallallahu  alejhi  ve  sellem,  lijepo  je  primio  ovu  grupu  vjernika  koji 
su  Kurejšijama  nanijeli  teške  gubitke  i  prisilili  ih  da  povuku  taj  nepravedni  uvjet  koji 
su  bili  postavili.  To  je  muslimanima  donijelo  novu  snagu  i  ojačalo  njihove  pozicije. 

Međutim,  Ebu  Besiru,  vođi  i  osnivaču  ove  vjerničke  čete,  nije  bilo  suđeno  da 
dočeka  taj  trenutak.  On  je  srcem  bio  vezan  za  Vjerovjesnikovu  zajednicu  u  Medini, 
ali  kada  mu  je  stiglo  Vjerovjesnikovo,  sallallahu  alejhi  ve  sellem,  pismo,  bio  je  na 
samrtničkoj  postelji  i  umro  je  na  putu  za  Medinu.6 

Priča  o  Ebu  Besiru  i  Ebu  Džendelu  i  iskušenjima  koja  su  podnijeli  radi  svojih 
uvjerenja,  postojanost  i  čvrstina  koju  su  pokazali,  njihova  odlučnost  i  džihad  kojim 
su  ponizili  mnogobošce  i  postigli  da  mnogobošci  odustanu  od  teškog  uvjeta  koji 


1  Ibn  Hišam,  Es-Siretun-Nebevijje,  3/353. 

2  Sahihul-Buhari,  Kitabuš-šurut,  bab:  Eš-Šuruti  fil-džihad,  3/241,  br.  4732. 

3  Muhammed  Sadik  Urdžun,  Muhammed  Resulullah,  4/281. 

4  Sahihul-Buhari,  Kitabuš-šurut,  3/241,  br.4732. 

5  Es-Siretun-Nebevijjetus-sahiha,  2/451. 

6  Suver  ve  iber  minel-džihadin-Nebevi  fil-Medine,  str.  296. 

su  postavili  na  Hudejbijji,  primjer  je  vjernicima  kako  se  treba  žrtvovati  radi  svoje 
vjere  i  kako  vjeru  treba  pomagati.  Ova  priča  ukazuje  da  pojedinac  ponekad  može 
uraditi  ono  što  ne  može  zajednica,  jer  Ebu  Besir  i  njegova  grupa  nanosili  su  mno- 
gobošcima  velike  gubitke  u  vrijeme  kada  to  islamska  država,  zbog  Hudejbijjskog 
sporazuma,  nije  mogla  učiniti.  Ovo  je  bilo  moguće  jer  oni  nisu  potpadali  pod 
ingerencije  islamske  države,  ali  ono  što  su  radili  Ebu  Besir  i  njegova  grupa  nije  bio 
rezultat  njihovog  ličnog  promišljanja,  jer  Vjerovjesnik,  sallallahu  alejhi  ve  sellem, 
nije  im  naredio  da  ne  napadaju  kurejšijske  karavane  niti  da  se  moraju  vratiti  u  Mek- 
ku,  što  se  samo  po  sebi  smatra  njegovim  odobrenjem  za  ono  što  su  radili. 

Stav  Ebu  Besira  i  njegove  grupe  bio  je  izuzetno  mudar  jer  mekkanskim 
silnicima  nisu  htjeli  dozvoliti  da  ih  silom  odvrate  od  njihove  vjere  i  spriječe  ih  u 
nakani  da  pobjegnu  u  Medini,  te  su  odabrali  poteze  koji  će  njima  donijeti  spas,  a 
islamskoj  državi  biti  od  pomoći  jer  će  oslabiti  mekkansku  ekonomiju  i  ugroziti 
njihovu  sigurnost,  i  to  u  vrijeme  trajanja  primirja.  Čak  se  može  reći  da  ih  je  na  ovaj 
potez  ohrabrio  sam  Vjerovjesnik,  sallallahu  alejhi  ve  sellem,  kada  je  Ebu  Besira 
opisao  riječima:  "Mogao  bi  izazvati  rat  da  uz  njega  ima  još  neko!"1 

Sedmo:  Vjerovjesnik  je  odbio  predati  muhadžirke 

Grupa  potlačenih  muslimanki  iz  Mekke  odlučila  je  učiniti  hidžru  iz  doma  nevjer- 
stva  u  dom  islama.  Jedna  od  prvih  bila  je  Ummu  Kulsum,  kćerka  Ukbeta  b.  Mu'ajta,  koja 
je  nakon  hudejbijjskog  mira  učinila  hidžru  Allahovom  Poslaniku,  sallallahu  alejhi  ve 
sellem. 

Kada  su  mnogobošci  htjeli  da  vrate  ove  muhadžirke,  Allah  je  objavio: 


"O  vjernici,  kada  vam  vjernice,  kao  muhadžirke  dođu,  ispitajte  ih,  a  Allah 
dobro  zna  kakvo  je  vjerovanje  njihovo,  pa  ako  se  uvjerite  da  su  vjernice,  onda 
ih  ne  vraćajte  nevjernicima;  one  njima  nisu  dopuštene,  niti  su  oni  njima 
dopušteni;  a  njima  podajte  ono  što  su  potrošili.  Nije  vam  grijeh  da  se  njima 
ženite  kad  im  vjenčane  darove  njihove  date.  U  braku  mnogoboškinje  ne  za- 
državajte! Tražite  ono  što  ste  potrošili,  a  neka  i  oni  traže  ono  što  su  potrošili! 
To  je  Allahov  sud.  On  sudi  među  vama,  a  Allah  sve  zna  i  mudar  je."2 

Prof.  Muhammed  el-Gazali  kaže:  "Nakon  hudejbijjskog  mira  muslimani  su 
žene  muhadžirke,  zbog  njihove  vjere,  odbili  izručiti  njihovim  starateljima.  To  može 


1  Sahihul-Buhari,  Kitabul-megazi,  bab:  Gazvetul-Hudejbijje,  5/78,  br.  4172. 

2  Sura  El-Mumtehina,  10. 

biti  iz  dva  razloga:  ili  zato  što  su  smatrali  da  se  dotična  tačka  ugovora  odnosi  samo 
na  muškarce,  ili  zato  što  su  se  plašili  da  će  ove  muslimanke  usljed  mučenja  i  poni- 
žavanja  napustiti  svoju  vjeru,  a  one  se  nisu  mogle  kriti  po  brdima  i  napadati  nepri- 
jatelja, kao  što  su  činili  Ebu  Džendel  i  Ebu  Besir  i  njihova  grupa.  Šta  god  da  je  bio 
razlog,  valja  znati  da  su  one  zadržane  po  kur'anskom  uputstvu."1 


Treća  tema 

Lekcije,  pouke  i  koristi  iz  Hudejbijjskog  sporazuma 

Pohod  na  Hudejbijju  obiluje  lekcijama  iz  akide,  fikha,  usula,  odgoja...,  a  mi  ćemo 
spomenuti  samo  neke  od  njih: 

Prvo:  Propisi  iz  oblasti  akide 

1-  Propis  stajanja  iznad  velikodostojnika  koji  sjedi 

Mugire  b.  Šu'be  stajao  je  sa  sabljom  u  ruci  iznad  Vjerovjesnika,  sallallahu  alej- 
hi  ve  sellem,  koji  je  sjedio.  To  nije  bilo  Vjerovjesnikov,  sallallahu  alejhi  ve  sellem, 
običaj,  ali  je  sunnet  da  se  tako  postupi  prilikom  primanja  neprijateljskih  delegacija 
kako  bi  se  na  taj  način  pokazala  snaga  i  ponos,  te  poštovanje  i  pokornost  vođi,  i 
spremnost  na  žrtvovanje  radi  njegove  zaštite.  Ovo  je  uobičajeni  postupak  prilikom 
primanja  vjerničkih  delegacija  od  strane  nevjernika  kao  i  kada  vjernici  primaju  ne- 
vjerničke delegacije,  i  to  ne  spada  pod  onu  vrstu  stajanja  koju  je  pokudio  Vjerovjes- 
nik,  sallallahu  alejhi  ve  sellem,  kada  je  rekao:  "Ko  voli  da  ljudi  pred  njim  ustaju,  neka 
sebi  pripremi  mjesto  u  Vatri!"2 

Isto  tako,  pokazivanje  ponosa  i  gordosti  u  ratu  nije  pokuđeno  kao  što  je 
pokuđeno  u  drugim  situacijama.3 

To  je  slično  Ebu  Dudžanetovom  načinu  hodanja  u  Bitki  na  Uhudu:  svako 
šepurenje  i  oholost  su  zabranjeni  šerijatom,  u  svim  situacijama  osim  u  ratu,  a  dokaz 
su  riječi  Poslanika,  sallallahu  alejhi  ve  sellem,  koji  je  o  Ebu  Dudžanetovom  hodanju 
rekao:  "Allah  mrzi  ovakav  način  hodanja,  osim  u  ovakvim  situacijama."* 


1  El-Gazali,  Fikhus-siretin-Nebevijje,  str.  367. 

2  Ebu  Davud,  Sunen,  Kitabul-edeb,  bab:  Kijamur-redžuli  lir-redžul,  br.  5229. 
3Zadiy/-me'ad,3/304. 

4  Dr.  El-Buti,  Fikhus-siretin-Nebevijje,  str.  241. 


2-  Dozvoljena  je  slutnja  na  dobro  na  osnovu  nekih  predznaka,  suprotno  zlo- 
slutnji 

Kada  je  na  pregovore  došao  Suhejl1  b.  Amr,  Allahov  Poslanik,  sallallahu  alejhi 
ve  sellem,  rekao  je:  "Dolazi  vam  olakšanje  u  ovoj  vašoj  stvari." 

Ovaj  hadis  je  dokaz  daje  slutnja  na  dobro  na  osnovu  nekih  znakova  pohval- 
na i  da  nije  isto  što  i  zloslutnja  koja  je  zabranjena.2 

Vjerovjesnik,  sallallahu  alejhi  ve  sellem,  objasnio  je  značenje  naslućivanja  dobra 
kada  je  rekao:  "Nema  zloslutnje,  bolja  je  slutnja  na  dobro"  Rekoše:  "Allahov  Posla- 
niče,  šta  je  slutnja  na  dobro?"  Odgovorio  je:  "Lijepa  riječ  koju  čuje  neki  od  vas.  "3 

Razlika  između  slutnje  na  dobro  i  zloslutnje  je  u  tome  što  je  slutnja  na  dobro 
odraz  lijepog  mišljenja  o  Allahu,  a  zloslutnja  je  očekivanje  zla  pa  je  zato  zabranjena. 

O  zloslutnji  je  Allahov  Poslanik,  sallallhu  alejhi  ve  sellem,  rekao:  "Bolje  je  nadati 
se  dobru,  i  neka  zloslutnja  ne  odvrati  muslimana  od  namjere,  a  ako  neko  od  vas  vidi 
nešto  što  mu  se  ne  sviđa,  neka  kaže:  'Allahu  moj,  svako  dobro  dolazi  samo  od  Tebe,  i 
niko  osim  Tebe  ne  može  otkloniti  nikakvo  zlo!  Nema  moči  ni  snage  osim  uz  Tebe!,,A 

3-  Vjerovanje  da  astrološki  položaj  zvijezda  utječe  na  padanje  kiše  predstavlja 
nevjerstvo 

Halid  el-Džuheni,  radijallahu  anhu,  rekao  je:  "Allahov  Poslanik,  sallallahu 
alejhi  ve  sellem,  predvodio  nas  je  na  sabah-namazu,  na  Hudejbijji,  nakon  jedne 
kišne  noći,  i  kada  je  završio  namaz,  okrenuo  se  prema  ljudima  i  rekao:  "Znate  li  šta 
je  rekao  vaš  Gospodar?"  Odgovorili  su:  "Allah  i  Njegov  Poslanik  najbolje  znaju!" 
Poslanik,  sallallahu  alejhi  ve  sellem,  reče:  "Rekao  je:  'Neki  Moji  robovi  osvanuli  su 
kao  vjernici,  a  neki  kao  nevjernici!  Onaj  ko  kaže:  'Pala  nam  je  kiša  Allahovom  dob- 
rotom i  Njegovom  milošću',  on  vjeruje  u  Mene,  a  ne  vjeruje  u  zvijezde,  a  ko  kaže: 
'Pala  nam  je  kiša  zbog  položaja  te  i  te  zvijezde',  on  ne  vjeruje  u  Mene,  a  vjeruje  u 
zvijezde.'"5  Nevjerstvo  spomenuto  u  hadisu  islamski  učenjaci  svrstavaju  u  jednu  od 
dvije  vrste,  shodno  stanju  čovjeka:  nevjerstvo  u  ubjeđenju,  ili  nevjerstvo  u  smislu 
poricanja  Allahove  blagodati. 

Onaj  ko  smatra  da  položaj  zvijezda  utječe  na  padanje  kiše,  on  je  nevjernik 
koji  je  izašao  iz  vjere.  Imam  Šafija  je  rekao.  "Ko  smatra  da  kiša  pada  zbog  položaja 
zvijezda,  kao  što  su  pagani  smatrali,  to  je  nevjerstvo,  kao  što  je  rekao  Allahov  Pos- 
lanik, sallallahu  alejhi  ve  sellem,  jer  položaj  zvijezde  je  vezan  za  vremenski  period,  a 
vrijeme  je  stvoreno  i  ne  može  učiniti  ništa  ni  za  sebe  ni  za  druge.  A  ko  kaže:  'Pala  je 


1  ar.  Suhejl  -  lahak,  ugodan,  tolerantan,  (prim.  prev.) 

2  Zadul-me'ad,  3/305. 

3  Sahihul-Buhari,  br.  5754. 

4  Ebu  Davud,  Sunen,  Me'alimus-sunen,  Kitabut-tibb,  br.  3919. 

5  Sahihul-Buhari,  Kitabul-ezan,  br.  746. 

kiša  u  vrijeme  te  i  te  pojave',  taj  nije  učinio  nevjerstvo,  ali  mije  draže  da  se  ne  izra- 
žava na  takav  način."1 

Šafija  pod  ovim  nevjerstvom  koje  spominje  misli  na  nevjerstvo  u  ubjeđenju.2 

4-  Propis  teberruka  -  traženja  bereketa  -  u  tragovima  i  onome  što  su  koristili 
dobri  ljudi 

Urve  b.  Mes'ud,  opisujući  stanje  ashaba  Allahovog  Poslanika,  sallallahu  alejhi 
ve  sellem,  rekao  je:  "Allaha  mi,  Allahov  Poslanik  ne  isekne  slinu  a  daje  neki  od  njih 
ne  dočeka  dlanovima  i  potrlja  njome  svoje  lice  i  kožu,  a  kada  se  abdesti,  samo  što 
se  ne  potuku  otimajući  se  za  vodu  kojom  se  abdestio."3 

Imam  Eš-Šatibi,  komentirajući  ovaj  i  slične  hadise,  rekao  je:  "Čini  se  da  je  u 
odnosu  prema  svakome  kome  je  potvrđeno  da  je  evlija  i  odan  sljedbenik  Posla- 
nikovog  sunneta,  dozvoljen  teberrruk  u  vodi  kojom  se  abdestio,  ili  njegovoj  slini  i 
njegovim  tragovima,  i  da  se  njima  trlja  nadajući  se  zdravlju,  kao  što  je  to  dozvo- 
ljeno u  tragovima  Poslanika  kojeg  slijede,  ali  je  problem  što  je  takav  zaključak  u 
kontradikciji  sa  stanjem  ashaba,  radijallahu  anhum,  koji  nakon  Poslanikove,  salla- 
llahu alejhi  ve  sellem,  smrti  ni  prema  kome  nisu  postupali  na  takav  način.  Najbolji 
čovjek  nakon  Vjerovjesnika,  sallallahu  alejhi  ve  sellem,  bio  je  Ebu  Bekr  es-Siddik,  a 
on  je  bio  i  njegov  halifa,  ali  s  njegovim  tragovima  nije  se  tako  postupalo;  zatim 
Omer  koji  je  bio  nakon  Ebu  Bekra  najbolji  u  ummetu,  zatim  Osman,  zatim  Alija,  a 
potom  ostali  ashabi  i  niko  u  ummetu  nije  bolji  od  njih,  ali  ne  postoji  vjerodostojna 
predaja  daje  neko  na  bilo  koji  način  tražio  bereket  u  tragovima  nekoga  od  ashaba, 
na  bilo  koji  način,  nego  su  se  ograničili  na  to  da  ih  slijede  u  riječima,  djelima  i 
ponašanju  u  kojem  su  oni  slijedili  Vjerovjesnika,  sallallahu  alejhi  ve  sellem.  Prema 
tome,  to  se  smatra  njihovom  saglasnošću  da  se  takve  stvari  ne  trebaju  činiti.4 

Ibn  Vehb  u  djelu  El-Džami  bilježi  hadis  od  Junusa  b.  Jezida  da  je  Ibn  Šihab 
rekao:  "Pričao  mi  je  jedan  ensarija5  da  su  muslimani,  kada  bi  se  Allahov  Poslanik, 
sallallahu  alejhi  ve  sellem,  abdestio  ili  iseknuo,  time  potirali  po  koži  i  pili  ostatke. 
Kada  je  vidio  šta  rade,  Poslanik,  sallallahu  alejhi  ve  sellem,  upitao  ih  je:  'Zašto  to 
radite?'  Rekoše:  'Nadamo  se  u  tome  bereketu  i  čistoći.'  Allahov  Poslanik,  sallallahu 
alejhi  ve  sellem,  rekao  im  je:  'Onaj  ko  želi  da  ga  vole  Allah  i  Njegov  Poslanik,  neka 
govori  istinu,  ispunjava  ono  što  mu  je  povjereno  i  neka  ne  uznemirava  komšiju!"'6 


1  Eš-Šafi'i,  EL-Umm,  1/252. 

2  El-Hakemi,  Gazvetul-Hudejbijje,  str.  304. 

3  Sahihul-Buhari,  br.  2731  i  2732. 

4  El-Hakemi,  Gazvetul-Hudejbijje,  str.  305. 

5  Taj  ensarija  se  zvao  Abdurrahman  b.  Ebu  Kared,  kao  što  stoji  u  Et-Tergibu  vet-terhib,  3/589.  (op.  a.) 

6  El-Albani  o  ovom  hadisu  kaže:  "To  je  vjerodostojan  hadis,  prenesen  je  različitim  lancima  prenosilaca  i 
različitim  predajama  u  dva  Et-Taberanijeva  Mu'džema  i  u  drugim  djelima."  El-Albani,  Silsiletul- 
ehadisis-sahiha,  br.  2998. 

Ovaj  hadis  ukazuje  na  to  da  je  preče  ostaviti  teberruk  i  kada  je  u  pitanju 
Vjerovjesnik,  sallallahu  alejhi  ve  sellem,  a  ono  što  se  desilo  na  dan  Hudejbijje, 
moguće  je  da  je  bilo  kako  bi  Urve  b.  Mes'ud  i  Kurejšije  vidjeli  koliko  su  ashabi, 
radijallahu  anhum,  vezani  za  Vjerovjesnika,  sallallahu  alejhi  ve  sellem,  i  koliko  ga 
vole,  jer  je  Urve  rekao:  "Vidim  oko  tebe  bezvrijedne  ljude  koji  će  te  brzo  napustiti  i 
pobjeći."1 

To  su  bila  neka  akidetska  pitanja. 

Drugo:  Fikhski  i  usulski  propisi 

1-  Priča  o  Ka'bu  b.  Udžretu  i  propisivanju  otkupa 

Ka'b  b.  Udžre,  radijallahu  anhu,  rekao  je:  "Prišao  mi  je  Allahov  Poslanik, 
sallallahu  alejhi  ve  sellem,  na  Hudejbijji,  a  sa  glave  su  mi  padale  vaške.  Rekao  je: 
'Smeta  li  ti  to  na  glavi?'  Rekao  sam:  'Smeta.'  Kazao  je:  'Obrij  glavu',  ili:  'Obrij  to.'" 
Kaže  Ka'b:  "Potom  je  objavljen  ovaj  ajet: 

'A  koji  se  među  vama  razboli  ili  mu  nešto  bude  pričinjavalo  neugodnosti  na 
glavi,  neka  se  postom  ili  sadakom  ili  kurbanom  iskupi!'2 

Potom  je  Poslanik,  sallallahu  alejhi  ve  sellem,  rekao:  'Posti  tri  dana,  ili  udijeli 
tri  mjerice  hrane  na  šestericu  siromaha,  ili  zakolji  kurban  koji  možeš.'"3 

U  Muslimovoj  predaji  stoji  da  je  Vjerovjesnik,  sallallahu  alejhi  ve  sellem,  pro- 
šao pored  njega  na  Hudejbijji,  prije  nego  što  je  ušao  u  Mekku,  a  bio  je  u  ihramima, 
dok  je  pokušavao  potpaliti  vatru  pod  loncem,  a  po  licu  su  mu  padale  vaške.  Vjero- 
vjesnik, sallallahu  alejhi  ve  sellem,  rekao  mu  je:  "Pričinjavaju  li  ti  te  vaške  neugod- 
nost?" Rekao  je:  "Da."  Poslanik  je  rekao:  "Obrij  glavu  i  nahrani  šestericu  siromaha 
sa  tri  mjerice  hrane,  ili  posti  tri  dana,  ili  zakolji  kurban."4 

Navedeni  ajet  iz  sure  El-Bekare  objašnjava  propis  za  čovjeka  u  ihramima  koji 
doživi  nešto  što  mu  pričinjava  neugodnosti  na  glavi.  Objavljenje  o  slučaju  Ka'ba  b. 
Udžre,  ali  važi  sa  svakog  muslimana  koji  doživi  isto. 

2-  Dozvoljenost  obavljanja  namaza  u  kućama 

Ibn  Madže  bilježi  od  Ebul-Meliha  b.  Usame  da  je  rekao:  "Jedne  jako  kišne 
noći  izašao  sam  u  mesdžid.  Kada  sam  se  vratio,  zatražio  sam  dozvolu  za  ulazak  u 
kuću  pa  je  moj  otac5  upitao:  'Ko  je  to?'  Rekao  sam:  'Ebul-Melih.'  On  je  rekao:  'Na 
dan  Hudejbijje  bili  smo  sa  Allahovim  Poslanikom,  sallallahu  alejhi  ve  sellem,  i  pala 


1  Sahihul-Buhari,  Kitabuš-šurut,  br.  2732. 

2  Sura  El-Bekare,  196. 

3  Sahihul-Buhari,  br.  1815. 

4  Sahihu  Muslim,  Kitabul-hadždž,  br.  1201. 

5  Zvao  se  Usama  b.  Umejr,  ashab  iz  plemena  Huzejl,  jedini  koji  prenosi  hadise  od  njega  je  njegov  sin. 

je  kiša  koja  nije  nakvasila  ni  donove  naših  papuča,  ali  je  glasnik  Allahovog  Posla- 
nika, sallallahu  alejhi  ve  sellem,  povikao:  'Klanjajte  u  svojim  nastambama!"'1 

Ovaj  hadis  je  vjerodostojan,  spojenog  je  lanca  prenosilaca,  a  prenosioci  su 
pouzdani,  i  Ibn  Hadžer  gaje  ocijenio  sahihom.2 

3-  U  povratku  sa  Hudejbijje  muslimani  su  prespavali  sabah-namaz 

Muslimani  su  na  Hudejbijji  proveli  preko  deset  dana,  a  El-Vakidi3  i  Ibn  Sa'd4 
smatraju  da  su  proveli  dvadeset  noći. 

Od  Ibn  A'iza  se  prenosi  da  je  Allahov  Poslanik,  sallallahu  alejhi  ve  sellem,  u 
ovom  pohodu  proveo  mjesec  i  po.5 

Čini  se  da  su  El-Vakidi  i  Ibn  Sa'd  mislili  na  period  koji  je  Vjerovjesnik,  salla- 
llahu alejhi  ve  sellem,  proveo  na  Hudejbijji,  a  Ibn  A'iz  je  mislio  na  period  od  njego- 
vog izlaska  iz  Medine  do  povratka  u  nju. 

Nakon  što  su  muslimani  prekinuli  obrede  'umre,  krenuli  su  natrag  u  Medinu. 
Kada  je  pala  noć,  skrenuli  su  s  puta  i  ulogorili  se  da  prespavaju.  Odredili  su  Bilala, 
radijallahu  anhu,  da  stražari,  ali  je  Bilal,  radijallahu  anhu,  zaspao,  te  ih  je  probudila 
tek  vrelina  sunca.  Prenosi  se  od  Abdullaha  b.  Mes'uda,  radijallahu  anhu,  daje  rekao: 
"Vraćali  smo  se  sa  Hudejbijje  pa  je  Allahov  Poslanik,  sallallahu  alejhi  ve  sellem, 
rekao:  'Ko  će  nas  čuvati  večeras?'  'Ja  ću',  javio  se  Bilal,  radijallahu  anhu.  Svi  su  zas- 
pali i  spavali  dok  nije  izašlo  sunce.  Tada  se  probudio  Vjerovjesnik,  sallallahu  alejhi 
ve  sellem,  i  rekao:  'Klanjajte  kao  što  i  inače  klanjate.'  Postupili  su  tako,  a  Vjero- 
vjesnik, sallallahu  alejhi  ve  sellem,  rekao  je:  'Ovako  neka  postupi  svako  ko  prespava 
ili  zaboravi  klanjati  namaz.'"6 

U  drugim  predajama  navodi  se  da  su  sabah-namaz  prespavali  prilikom 
drugog  događaja,  a  ne  na  Hudejbijji,  stoga  su  neki  učenjaci  pokušali  da  usaglase  te 
predaje.  Tako  dr.  Hafiz  el-Hakemi  smatra  da  se  priča  ponovila  više  puta7,  ka8o  što 
zastup9aju  En-Nevevi10,  Ibn  Kesir,  Ibn  Hadžer  i  Ez-Zerkani.  A  Es-Sujuti  kaže:  "Jedini 
način  da  se  predaje  usaglase  jeste  objašnjenje  da  se  priča  ponovila  više  puta."11 


1  Sunen  Ibn  Madže,  Kitabu  ikametis-sala,  br.  936. 

2  El-Hakemi,  Gazvetul-Hudejbijje,  str.  221.  Fethul-bari,  2/113. 

3  El-Vakidi,  El-Megazi,  2/616. 

4  Et-Tabekatul-kubra,  2/98. 

5  Šerhuz-Zerkani  alel-mevahib,  2/210. 

6  Ebu  Davud,  Sunen,  Mčailumus-sunen,  Kitabus-sala,  br.  447. 

7  Gazvetul-Hudejbijje,  str.  258. 

8  Šerhu  Sahihu  Muslim,  5/181-182. 

9  El-Bidaje  ven-nihaje,  4/213. 

10  Fethul-bari,  1/449. 

11  Tenvirul-Havalik,  1/33. 


4-  Sklapanje  mira  između  muslimana  i  njihovih  neprijatelja  i  dozvoljeni  period 
trajanja  primirja 

Sklapanje  hudejbijjskog  mira  učenjaci  uzimaju  kao  dokaz  da  je  dozvoljeno 
sklapanje  mira  između  muslimana  i  njihovih  neprijatelja  s  kojima  ratuju,  svejedno 
da  li  za  to  dobili  naknadu  ili  ne.  Bez  naknade  je  dozvoljeno  zato  stoje  medinsko 
primirje  bilo  bez  naknade,  a  ako  je  dozvoljeno  bez  naknade,  preče  je  da  bude  doz- 
voljeno s  uzimanjem  naknade.  Međutim,  ako  primirje  znači  da  muslimani  moraju 
neprijateljima  platiti  određeni  novčani  iznos,  prema  većini  uleme,  to  nije  dozvoljeno 
jer  je  to  ponižavajuće,  a  i  zato  što  ne  postoji  dokaz  u  Kur'anu  ili  sunnetu  koji  to 
dozvoljava. 

Međutim,  ako  je  to  nužda,  kao  u  slučaju  kada  postoji  opasnost  da  muslimani 
budu  pobijeni  ili  porobljeni,  tada  je  to  dozvoljeno,  kao  što  je  dozvoljeno  sužnju  da 
novcem  otkupi  slobodu. 

Šafija,  Ahmed  i  mnogi  drugi  učenjaci  smatraju  da  primirje  treba  imati  tačno 
određen  rok  trajanja  i  da  nije  dozvoljeno  da  traje  duže  od  deset  godina,  jer  je  na 
toliki  rok  Vjerovjesnik,  sallallahu  alejhi  ve  sellem,  bio  postigao  sporazum  sa  Kurej- 
šijama  na  Hudejbijji. 

Drugi  učenjaci,  poput  Ebu  Hanife,  smatraju  daje  dozvoljeno  da  primirje  traje 
duže  od  deset  godina,  shodno  općoj  koristi  za  muslimane  koju  procjenjuje  vođa.1 

Vanjština  hadisa  ukazuje  da  je  prvi  stav  ispravniji,  a  taj  period  se  može  pro- 
dužiti ako  to  bude  u  u  interesu  muslimana,  kao  što  objašnjava  Šafija.2 

Neki  kasniji  učenjaci  iznijeli  su  stav  da  je  dozvoljeno  trajno  primirje,  bez  ogra- 
ničenog roka.  Njihov  dokaz  su  riječi  Uzvišenog  Allaha: 


"Osim  onih  koji  se  sklone  kod  plemena  s  kojima  vi  imate  ugovor,  ili  dođu  kod 
vas,  jer  im  je  teško  boriti  se  protiv  vas  ili  svoga  naroda.  A  da  Allah  hoće.  On  bi 
ih  okrenuo  protiv  vas,  pa  bi  se  oni  borili  protiv  vas!  Ako  vas  oni  ostave  na 
miru  i  ne  bore  se  protiv  vas,  nego  vam  ponude  mir,  onda  vam  Allah  ne  daje 
puta  protiv  njih!"3 

Ovaj  njihov  stav  temelji  se  na  tome  da  je  u  odnosu  između  muslimana  i  ne- 
muslimana  osnova  mir,  a  ne  rat,  i  daje  džihad  propisan  samo  radi  odbrane  musli- 
mana.4 

Ovaj  stav  je  neprihvatljiv  zbog  sljedećeg: 


1  Fethul-kadir,  5/546.  Gazvetul-Hudejbijje,  str.  294. 

2  Gazvetul-Hudejbijje,  str.  295. 

3  Sura  En-Nisa',  90. 

4  Dr.  Vehbe  ez-Zuhajli,  Asarul-Harb  fil-fikhil-islami,  str.  680. 

a)  Ovaj  stav  je  suprotan  saglasnosti  učenjaka  kao  što  sam  zagovornik  ovog 
stava  priznaje  kada  kaže:  "Učenjaci  fikha  su  se  složili  da  primirje  sa  neprijateljem 
mora  imati  određen  rok  trajanja  i  da  vječno  primirje  nije  ispravno."1 

b)  Ajet  koji  se  uzima  za  dokaz  derogiran  je  ajetom: 

"  Kada  prođu  sveti  mjeseci,  onda  ubijajte  mnogobošce  gdje  god  ih  nađete, 
zarobljavajte  ih,  opsjedajte  i  na  svakom  prolazu  dočeku jte.  Pa  ako  se  pokaju  i 
budu  namaz  obavljali  i  zekat  davali,  ostavite  ih  na  miru,  jer  Allah  zaista  prašta 
i  milostiv  je."2  Ibn  Džerir  navodi  da  je  to  stav  Ikrime,  Hasana,  Katade  i  Ibn  Zejda3,  a 
El-Kurtubi  navodi  da  je  to  stav  Mudžahida,  a  potom  kaže:  "To  je  najispravnije  stoje 
rečeno  o  značenju  ovog  ajeta."4 

c)  Njegove  tvrdnje  da  je  u  odnosu  između  muslimana  i  nevjernika  osnova 
mir,  pobija  prethodno  navedeni  ajet  kao  i  život  Poslanika,  sallallahu  alejhi  ve  sel- 
lem,  i  njegovih  halifa,  radijallahu  anhum. 

d)  Stav  daje  džihad  samo  odbrambeni  rat  podmetnut  je  muslimanima.  Ovaj 
je  stav  na  odličan  način  pobio  Sejjid  Kutb,  te  je  ukazao  da  je  razlog  širenja  ovog 
stava  među  muslimanima  osjećaj  inferiornosti  spram  orijentalističkih  napada  i  ne- 
razumijevanje postepenog  razvoja  da've.5 

5-  Sveobuhvatni  izraz  shvata  se  u  sveobuhvatnom  značenju 

Ovo  usulsko  pravilo  podupire  predaja  koju  bilježi  Ibn  Hišam  od  Ebu  Ubejda  u 
kojoj  stoji  da  su  neki  ashabi,  kada  se  Allahov  Poslanik,  sallallahu  alejhi  ve  sellem, 
vratio  u  Medinu,  rekli:  "Allahov  Poslaniče,  zar  nisi  rekao  da  ćeš  bezbjedno  ući  u 
Mekku?"  Odgovorio  je:  "Jesam.  A  jesam  li  vam  rekao  da  će  to  biti  ove  godine?" 
Odgovorili  su:  "Nisi."  Rekao  je:  "To  će  se  desiti,  kao  što  mije  kazao  Džibril,  alejhis- 
selam."6 

Ovaj  hadis  nagovještava  vjernicima  radosnu  vijest  o  oslobođenju  Mekke, 
ukazuje  im  na  istinitost  Objave  i  skreće  pažnju  da  se  trebaju  predati  toj  vijesti  i 
shvatiti  je  u  njenom  sveobuhvatnom  značenju  jer  je  spomenuta  sveobuhvatnim 
izrazom  bez  dodataka  ili  ograničavanja.7 


1  Ibid.,  str.  675. 

2  Sura  Et-Tevbe,  5. 

3  Tefsirut-Taberi,  9/24-26. 

4  Ibid.,  5/308. 

5  El-Hakemi,  Gazvetul-Hudejbijje,  str.  296. 

6  Suver  ve  iber  minel-džihadin-Nebevi  fil-Medine,  str.  297. 

7  El-Hakemi,  Gazvetul-Hudejbijje,  str.  313. 

6-  Obaveza  pokornosti  i  poslušnosti  Poslaniku,  sallallahu  alejhi  ve  sellem,  čak 
i  kada  njegove  naredbe  izgledaju  suprotne  analogiji  ili  neprihvatljive  duša- 
ma 

U  slučaju  Hudejbijje,  Omeru  b.  El-Hattabu,  radijallahu  anhu,  i  još  nekim  asha- 
bima  nije  se  svidio  mirovni  sporazum  sa  Kurejšijama  jer  su  smatrali  da  su  uvjeti 
sporazuma  nepravedni  prema  muslimanima,  ali  su  se  ubrzo  pokajali  jer  im  je  bilo 
neugodno  što  su  prezirali  nešto  s  čime  je  Allahov  Poslanik,  sallallahu  alejhi  ve 
sellem,  bio  zadovoljan.  Ovaj  događaj  bio  im  je  lekcija  za  cijeli  život  pa  su  upozo- 
ravali druge  da  se  ne  povode  za  svojim  viđenjima.1 

Tako  je  Omer  b.  El-Hattab,  radijallahu  anhu,  znao  reći:  "Ljudi,  čuvajte  se  svog 
mišljenja  u  vjeri!  Ja  sam  na  dan  Ebu  Džendela  odbio  naredbu  Allahovog  Poslanika, 
sallallahu  alejhi  ve  sellem,  vodeći  se  svojim  mišljenjem,  i  tako  mi  Allaha,  to  me  nije 
dovelo  do  istine!"2 

Sehl  b.  Hunejf,  radijallahu  anhu,  govorio  je:  "Čuvajte  se  vlastitog  mišljenja!  Ja 
bih,  da  sam  mogao,  na  dan  Ebu  Džendela  odvratio  od  naredbe  Allahovog  Posla- 
nika, sallallahu  alejhi  ve  sellem.3 

Omer  b.  El-Hattab,  radijallahu  anhu,  nekoje  vrijeme  živio  u  strahu  da  će  Allah 
na  njega  spustiti  Svoju  kaznu  zbog  onoga  što  je  uradio  na  dan  Hudejbijje.  Pričajući 
tu  svoju  priču,  Omer  je  govorio:  "Konstantno  sam  postio,  udjeljivao  sadaku  i 
oslobađao  robove,  sve  dok  se  nisam  ponadao  da  će  izaći  na  dobro."4 

U  komentaru  na  ovaj  događaj,  Ibn  ed-Dejbe'  eš-Šejbani  rekao  je:  "Učenjaci 
su  rekli:  'Ova  priča  jasno  upućuje  na  obaveznost  pokoravanja  i  slijeđenja  Vjero- 
vjesnikovih,  sallallahu  alejhi  ve  sellem,  naredbi,  čak  i  onda  kada  se  čini  da  je  to 
suprotno  logici  ili  kada  je  neprihvatljivo  dušama,  jer  svaki  musliman  mora  biti  ubije- 
đen  da  je  u  onome  što  Vjerovjesnik,  sallallahu  alejhi  ve  sellem,  naređuje  svako 
dobro  i  da  je  u  njemu  opća  korist  koja  donosi  sreću  i  na  ovom  i  na  onom  svijetu,  i 
da  je  svaka  njegova  naredba  potpuno  odgovarajuća  i  savršena,  ali  razum  često  ne 
može  dokučiti  krajnji  cilj  i  konačan  ishod."'5 

Treće:  Divan  primjer  Vjerovjesnikovih  odgojnih  metoda 

Allahov  Poslanik,  sallallahu  alejhi  ve  sellem,  rekao  je:  "Ko  se  uspne  na 
Senijjetul-Merar,  dobit  će  ono  što  je  dato  Benu  Israilu!"6 

Ovaj  hadis  oslikava  jedan  divan  prizor  Vjerovjesnikovih  odgojnih  metoda  koji 
zaslužuje  da  se  o  njemu  razmisli.  Allahov  Poslanik,  sallallahu  alejhi  ve  sellem, 


1  Ibid.,  str.  313. 

2  Ibid.,  str.  179. 

3  Ibid.,  str.  313. 

4  Hada'ikul-envar  ve  metali'ul-Esvar,  2/622. 

5  Mervijat  Gazvetul-Hudejbijje,  str.  315. 

6  Sahihu  Musiim,  Kitabu  sifatil-munafikun,  br.  2780. 

podstiče  ashabe  da  se  uspnu  na  Senijjetul-Merar  obavještavajući  ih  da  će  onome 
koto  učini,  Allah  oprostiti  grijehe. 

Najznačajniji  zaključci  koje  možemo  izvući  iz  toga  su: 

1-  Allahov  Poslanik,  sallallahu  alejhi  ve  sellem,  želio  je  da  srca  ashaba  u 
svakom  trenutku  njihovog  života  budu  vezana  za  onaj  svijet. 

2-  Allahov  Poslanik,  sallallahu  alejhi  ve  sellem,  želi  im  skrenuti  pažnju  da 
svaki  pokret  i  postupak,  koji  oni  smatraju  uobičajenim  ili  mahinalnim,  trebaju 
iskoristiti  da  se  opskrbe  za  onaj  svijet.  Vjerovjesnik,  sallallahu  alejhi  ve  sellem,  kon- 
stantno je  nastojao  urezati  ova  shvatanja  u  duše  ashaba,  pa  tako  nalazimo  daje  u 
drugoj  situaciji  rekao:  7  za  dozvoljeni  spolni  odnos  vi  imate  nagradu!"  Rekoše: 
"Allahov  Poslaniče,  zar  ćemo  za  udovoljavanje  svojim  strastima  biti  nagrađeni?" 
Poslanik,  sallallahu  alejhi  ve  sellem,  reče:  "Kao  što  bi  onome  koji  to  učini  na  ne- 
dozvoljen to  bilo  upisano  u  grijeh,  tako  će  onaj  ko  to  učini  na  dozvoljen  način  imati 
za  to  nagradu."1  Na  trećem  mjestu  opet  kaže:  "Šta  god  udijeliš,  to  je  sadaka,  čak  i 
zalogaj  koji  prineseš  ustima  svoje  supruge."2 

Ova  shvatanja,  ako  se  nastane  u  srcu  vjernika,  garancija  su  da  će  sav  njegov  ži- 
vot biti  ispunjen  obožavanjem  Allaha,  a  pošto  ibadet  obuhvata  sve  sfere  ljudskog 
života,  musliman  će  moći  osjetiti  njegove  blagoslovljene  tragove  na  sebi  i  oko  sebe.3 

Dva  najvažnija  traga  obožavanja  Allaha: 

a)  Život  i  djela  vjernika  bit  će  posvećeni  Allahu.  Sve  što  radi,  radit  će  kao 
pokorni  rob,  skrušene  duše,  a  to  će  ga  podsticati  da  čini  što  više  dobrih  djela,  i  da 
bude  produktivniji  u  svemu  što  je  od  koristi  ljudima,  jer  to  povećava  njegova  dobra 
djela  i  približava  ga  Allahu.  Ovakva  shvatanja  podstiču  ga  da  bude  što  precizniji  u 
obavljanju  svoga  posla  jer  on  u  tome  očekuje  Allahovo  zadovoljstvo  i  sevap. 

b)  Onaj  ko  obožava  jedino  Allaha,  kroči  samo  jednim  putem  i  ima  samo 
jedan  cilj.  Jer,  musliman  ima  samo  jednog  Gospodara  i  jedino  se  Njemu  obraća  u 
svemu  što  želi,  bilo  da  je  vezano  za  ovaj  ili  onaj  svijet,  tako  da  on  ne  živi  u 
podijeljenosti,  sukobima,  niti  ima  problema  sa  podvojenošću  ličnosti.4 

Ashabi  su  se  ovim  shvatanjima  vodili  u  svim  sferama  svoga  života,  a  Allah 
nam  je  sačuvao  njihove  životopise  kako  bi  nam  bili  uzori  u  našim  životima  i  da  bi  to 
bio  dokaz  protiv  onih  nakon  njih  koji  rade  suprotno.5 


1  Sahihu  Muslim,  Kitabuz-zekat,  br.  53. 

2  Sahihul-Buhari,  br.  2742. 

3  El-Hakemi,  Mervijatu  Gazvetul-Hudejbijje,  str.  315. 

4  Dr.  El-Kardavi,  El-lbadetu  fil-islam,  str.  66. 

5  El-Hakemi,  Mervijatu  Gazvetul-Hudejbijje,  str.  316. 


Četrnaesto  poglavlje 

Najvažniji  događaji  između  Hudejbijje  i 
oslobođenja  Mekke 


Život  i  đjefb  posCjeđnjeg  Vjerovjesnifa 


Prva  tema 
Bitka  na  Hajberu 

Prvo:  Datum  i  uzroci  odigravanja  bitke 

Ibn  Ishak1  navodi  da  se  Bitka  na  Hunejnu  desila  u  mjesecu  muharremu 
sedme  godine  po  Hidžri,  dok  El-Vakidi2  smatra  da  se  odigrala  u  mjesecu  saferu  ili 
rebi'ul-evvelu  sedme  godine  po  Hidžri,  nakon  povratka  sa  Hudejbijje.  Ibn  Sa'd3 
smatra  da  se  desila  u  mjesecu  džumadel-ula  sedme  godine,  a  Ez-Zuhri  i  Malik4  da 
se  desila  u  mjesecu  muharremu  šeste  godine  po  Hidžri.  Ibn  Hadžer5  preferira  stav 
Ibn  Ishaka  nad  El-Vakidijevim.6 

Židovi  sa  Hajbera  nisu  prema  muslimanima  pokazali  neprijateljstvo  sve  dok 
se  kod  njih  nisu  doselili  poglavari  plemena  Benu  Nadir,  koji  su  u  dušama  osjećali 
gorčinu  protjerivanja  iz  svojih  domova.  Međutim,  protjerivanje  nije  slomilo  njihovu 
snagu,  oni  su  se  iselili  sa  ženama  i  djecom,  noseći  sa  sobom  svoj  imetak  i  vodeći 
pjevačice.  Izašli  su  nadmeno  i  oholo,  uz  svirku  i  slavlje  kakvo  do  tada  nije  viđeno.7 

Najistaknutiji  lideri  plemena  Benu  Nadir,  koji  su  se  naselili  na  Hajberu,  bili  su 
Selam  b.  Ebul-Hakik,  Kinane  b.  Ebul-Hakik  i  Hujejj  b.  Ahtab.  Čim  su  se  tu  nastanili, 
stanovnici  Hajbera  počeli  su  im  se  pokoravati.8 

To  je  bilo  dovoljno  da  Židovi  s  Hajbera  odluče  ući  u  sukob  sa  muslimanima 
kako  bi  im  se  osvetili,  jer  su  njihove  nove  vođe  izgarale  od  mržnje  i  želje  da  se  vrate 
u  svoje  domove  u  Medini.  Prvi  njihov  pokušaj  desio  se  u  Bitki  protiv  saveznika,  u 
kojoj  su  hajberski  Židovi,  prvenstveno  njihove  vođe  iz  plemena  Benu  Nadir,  imali 
veliku  ulogu  u  okupljanju  Kurejšija  i  beduinskih  plemena  protiv  muslimana,  jer  su 
im  stavili  na  raspolaganje  svoj  imetak,  a  pleme  Benu  Kurejza  su  nagovorili  da 
pogazi  ugovor  s  muslimanima  i  pruži  podršku  saveznicima.9  Štaviše,  uložili  su  svoj 
imetak  i  iskoristili  svoje  veze  sa  plemenom  Benu  Kurejza  u  cilju  pružanja  pomoći 
saveznicima  i  napadanja  muslimana  sleđa.10 

Prema  tome,  Židovi  s  Hajbera  postali  su  velika  prijetnja  opstanku  mlade  mus- 
limanske države,  stoga  su  se  muslimani,  po  povratku  sa  Hudejbijje,  posvetili  rješa- 
vanju opasnosti  koja  im  prijeti  od  Židova  sa  Hajbera,  a  sura  El-Feth,  objavljena 


1Ibn  Hišam,  Es-Siretu-Nebevijje,  3/455. 

2  El-Vakidi,  El-Megazi,  2/634. 

3  Ibn  Sa'd,  Et-Tabekat,  2/106. 

4  Ibn  Asakir,  Tarihu  Dimešk,  1/33. 

5  Fethul-bari,  16/41. 

6  Es-Siretun-Nebevijje  fi  du'U-Mesadiril-aslijje,  str.  500. 

7  Es-Slretun-Nebevijjetul-aslijje,  1/319. 

8  Es-Siretun-Nebevijjetul-aslijje,  1/319. 

9  Es-Siretun-Nebevijjetus-sahiha,  1/319. 

10  Nadretun-ne'im,  1/349. 

nakon  Hudejbijje,  nagovještava  osvajanje  Hajbera  i  uzimanje  plijena  u  njemu.1  Allah 
je  rekao: 

"Allah  vam  obećava  brojan  plijen  koji  ćete  uzeti,  a  s  ovim  je  požurio  i  ruke  lju- 
di od  vas  je  zadržao  -  da  bi  to  bio  znak  za  vjernike  i  da  bi  vas  na  Pravi  put 
uputio  -  i  drugi,  koji  niste  bili  u  stanju  uzeti  -  Allah  vam  ga  je  dao,  jer  Allah 
sve  može."2 

Drugo:  Marširanje  muslimanske  vojske  ka  Hajberu 

Muslimanska  vojska  je  nadirala  ka  Hajberu,  srca  ispunjenih  čvrstim  imanom, 
iako  su  znali  za  jake  hajberske  utvrde  u  kojima  su  se  nalazili  žestoki  i  dobro  oprem- 
ljeni borci  za  rat.  Ashabi  su  iz  sveg  glasa  izgovarali  tekbire  i  tehlile,  pa  je  Vjero- 
vjesnik,  sallallahu  alejhi  ve  sellem,  zatražio  od  njih  da  se  stišaju,  rekavši:  "O  ljudi! 
Stišajte  svoje  glasove.  Doista,  vi  ne  dozivate  gluhog  i  odsutnog,  već  dozivate  Ono- 
ga koji  sve  čuje,  koji  sve  vidi!"3 

Vojska  se  kretala  noću,  kao  što  kaže  Seleme  b.  El-Ekve'a:  "Kada  smo  krenuli 
na  Hajber,  kretali  smo  se  noću."4 

Amir  b.  El-Ekve'a  bodrio  je  muslimane  ovim  stihovima: 
Allah  naš,  da  nas  Ti  ne  uputi 
Ne  bismo  klanjali  nit  sadaku  dijelili 
Oprosti  nam  naše  propuste 
A  u  boju  stope  naše  Ti  učvrsti 
I  od  Sebe  smiraj  na  nas  spusti 
Ako  smo  istini  pozvani,  mi  se  odazivamo 
I  u  pomoć  onom  ko  pozove  pristupamo. 

Allahov  Poslanik,  sallallahu  alejhi  ve  sellem,  upitao  je:  "Ko  je  ovaj  što  pod- 
stiče?"  Rekoše:  "Amir  b.  El-Ekve'a."  Poslanik,  sallallahu  alejhi  ve  sellem,  reče:  "Allah 
neka  mu  se  smiluje."  Neki  čovjek5  reče:  "Bit  će  kao  što  kažeš,  Allahov  Vjerovjesniče, 
a  voljeli  bismo  da  si  nam  ga  ostavio  pa  da  uživamo  u  njegovoj  hrabrosti."6 

Kada  je  muslimanska  vojska  stigla  u  Es-Sahba',  mjesto  blizu  Hajbera,  klanjali 


1  Nadretun-ne'im,  1/349. 

2  Sura  El-Feth,  20-21. 

3  Sahihul-Buhari,  Kitabud-de'avat,  br.  6384. 

4  Sahihul-Buhari,  Kitabul-megazi,  br.  4196. 

5  Bio  je  to  Omer  b.  El-Hattab.  Fethul-bari,  7/466. 

6  Sahihul-Buhari,  Kitabul-megazi,  br.  4196. 

su  ikindiju,  potom  je  Vjerovjesnik,  sallallahu  alejhi  ve  sellem,  naredio  da  sakupe 
putnu  opskrbu.  Donesena  mu  je  samo  prekrupa,  pa  je  naredio  da  se  pripremi  jelo. 
Kada  su  Poslanik,  sallallahu  alejhi  ve  sellem,  i  ashabi  jeli,  ustao  je,  isprao  usta,  po- 
tom je,  ne  mijenjajući  abdest,  predvodio  ashabe  na  akšam-namazu.1 

Vjerovjesnik,  sallallahu  alejhi  ve  sellem,  bio  je  poslao  Abbada  b.  Bišra  na  čelu 
izviđačke  čete  da  prikupi  podatke  o  neprijatelju  i  da  provjeri  da  li  postoji  kakva 
zasjeda.  Na  putu  su  sreli  židovskog  špijuna  iz  plemena  Ešdže'  i  upitali  ga:  "Ko  si  ti?" 
Odgovorio  je:  "Čovjek  koji  traži  svoje  odbjegle  deve."  Abbad  reče:  "Imaš  li  ikakvih 
informacija  o  Hajberu?"  Odgovorio  je:  "Nedavno  sam  bio  tamo.  Šta  te  zanima?" 
Abbad  reče:  "Informacije  o  Židovima."  Čovjek  odgovori:  "U  redu.  Kinane  b.  Ebul- 
Hakik  i  Havze  b.  Kajs  nagovorili  su  svoje  saveznike  iz  plemena  Gatafan  da  im 
priteknu  u  pomoć,  a  zauzvrat  su  im  obećali  platiti  jednogodišnji  prinos  hajberskih 
plodova.  Oni  su  pristali  i  došli  su  sa  konjima  i  oružjem,  predvođeni  Utbetom  b. 
Bedrom,  te  su  ušli  s  njima  u  njihove  utvrde.  Raspolažu  sa  deset  hiljada  boraca  koji 
se  nalaze  u  otpornim  utvrdama,  imaju  toliko  oružja,  hrane  i  vode  da  mogu  izdržati 
opsadu  nekoliko  godina.  Smatram  da  im  niko  ništa  ne  može!"  Abbad  b.  Bišr  ga 
nekoliko  puta  udari  bičem  i  reče:  "Ti  si  samo  njihov  špijun!  Reci  mi  istinu  ili  ću  te 
ubiti!"  Beduin  tada  reče:  "Prestravljeni  su  i  mnogo  vas  se  boje  zbog  onoga  što  ste 
uradili  Židovima  u  Medini.  Meni  je  Kinane  rekao:  'Idi  pred  njih,  ti  im  nećeš  biti 
čudan,  priđi  im  kao  da  imaš  neku  potrebu  od  njih,  a  zatim  procijeni  koliko  ih  ima,  a 
kad  te  budu  ispitivali,  preuveličaj  naš  broj  i  mogućnosti,  potom  se  brzo  vrati  i 
prenesi  nam  informacije  o  njima.'"2 

Kada  su  stigli  nadomak  Hajbera,  Allahov  Poslanik,  sallallahu  alejhi  ve  sellem, 
reče  ashabima:  "Stanite!",  a  potom  je  proučio  dovu:  "Allahu  naš,  Gospodaru  nebesa  i 
onoga  što  pokrivaju,  Gospodaru  zemalja  i  onoga  što  nose,  Gospodaru  šejtana  i  onih 
koje  su  u  zabludu  odveli,  Gospodaru  vjetrova  i  onoga  što  nose,  molimo  Te  za  dobro 
ovoga  mjesta  i  dobro  njegovih  stanovnika,  i  dobro  koje  je  u  njemu,  a  utječemo  se  od 
zla  ovoga  mjesta,  i  njenih  stanovnika,  i  svakog  zla  u  njemu."  Ovu  dovu  učio  je  pri 
ulasku  u  svako  naseljeno  mjesto.  Potom  je  rekao:  "Krenite  u  ime  Allaha!"3 

Kada  je  pala  noć,  Allahov  Poslanik,  sallallahu  alejhi  ve  sellem,  naredio  je  vojsci 
da  spava  na  ulazu  u  Hajber.  Probudili  su  se  vrlo  rano  te  su  podigli  šatore  i  ulogorili 
se  u  dolini  Er-Redži'  koja  se  nalazi  između  Hajbera  i  plemena  Gatafan,  da  bi  na  taj 
način  spriječili  da  Židovima  stigne  pomoć  od  tog  plemena.4 

Ujutro  su  stanovnici  Hajbera  s  lopatama  i  korpama  izašli  na  svoja  imanja  pa 
kada  su  ugledali  muslimansku  vojsku,  počeše  vikati:  "Muhammed,  tako  nam  Boga! 


1  Es-Sira'u  me'al-Jehud,  2/30. 

2  El-Vakidi,  El-Megazi,  2/640-641. 

3  El-Hakim,  El-Mustedrek,  2/100.  El-Hakim  je  rekao:  "Hadis  je  vjerodostojnog  seneda",  a  Ez-Zehebi  je  to 
potvrdio. 

4  Es-Sira'u  me'al-Jehud,  2/45. 

Dolazi  Muhammed  sa  svojom  vojskom!" 

Allahov  Poslanik,  sallallahu  alejhi  ve  sellem,  rekao  je:  "Allahu  ekber!  Opusto- 
šen bio  Hajber!  Kada  mi  izađemo  na  megdan  nekom  narodu,  loše  jutro  će  osvanuti 
onima  koji  su  opomenuti!"1 

Treće:  Opis  osvajanja  hajberskih  utvrda 

Židovi  su  pobjegli  u  svoje  utvrde  te  su  ih  muslimani  stavili  pod  opsadu,  a 
zatim  počeli  osvajati  jednu  po  jednu  utvrdu.  Prvo  su  pale  utvrde  na  sjeverozapadu 
Hajbera,  i  to  utvrde  Na'im  i  Es-Sa'b  u  području  En-Natat  i  utvrde  Ebij  i  En-Nezar  u 
području  zvanom  Eš-Šekk.  Nakon  toga  pala  je  utvrda  El-Kammus  u  području  El- 
Kutejbe,  koja  je  pripadala  Ibn  Ebul-Hakiku,  a  zatim  su  pale  utvrde  El-Vetih  i  Es- 
Selalim  u  istoimenim  područjima.2 

Prilikom  pokušaja  osvajanja  nekih  od  ovih  utvrda,  muslimani  su  se  suočili  sa 
žestokim  otporom.  Tako  je  prilikom  osvajanja  utvrde  Na'im  pod  njenim  zidinama 
kao  šehid  poginuo  Mahmud  b.  Mesleme  el-Ensari,  na  kojeg  je  Židov  Merhib  bacio 
mlin3,  a  utvrda  je  pala  tek  nakon  deset  dana  borbe.4  Na  početku  opsjedanja  ove 
utvrde,  zastavu  je  nosio  Ebu  Bekr  es-Siddik,  radijallahu  anhu,  ali  Allah  nije  davao 
pobjedu,  pa  kad  su  se  ljudi  iscrpili,  Allahov  Poslanik,  sallallahu  alejhi  ve  sellem, 
rekao  je:  "Sutra  ću  predati  zastavu  čovjeku  kojeg  vole  Allah  i  Njegov  Poslanik,  i  koji 
voli  Allaha  i  Njegovog  Poslanika,  i  koji  se  neće  vratiti  dok  mu  Allah  ne  dadne 
pobjedu."  Muslimani  su  željno  očekivali  da  saznaju  ko  će  to  biti.  Trećeg  dana  nakon 
što  je  klanjao  sabah-namaz,  Vjerovjesnik,  sallallahu  alejhi  ve  sellem,  pozvao  je  Aliju 
b.  Ebu  Taliba,  radijallahu  anhu,  i  predao  mu  zastavu.  Alija  je  poveo  borce  i  Allah  je 
dao  da  utvrda  bude  osvojena  pod  njegovim  vodstvom.5 

Alija,  radijallahu  anhu,  žalio  se  na  upalu  očiju  pa  ga  je  Allahov  Poslanik, 
sallallahu  alejhi  ve  sellem,  pozvao,  a  potom  pljucnuo  u  njegove  oči  i  uputio  dovu 
pa  je  Alija  ozdravio.6  Vjerovjesnik,  sallallahu  alejhi  ve  sellem,  oporučio  je  Aliji  da 
pozove  Židove  u  islam  prije  nego  što  ih  napadne  te  mu  je  rekao:  "Tako  mi  Allaha, 
da  Allah  posredstvom  tebe  uputi  jednog  čovjeka  bolje  ti  je  nego  crveno  blago!"7 
Kada  ga  je  Alija,  radijallahu  anhu,  upitao:  "Dokle  da  se  borim  protiv  njih?",  Poslanik, 
sallallahu  alejhi  ve  sellem,  odgovorio  je:  "Bori  se  protiv  njih  sve  dotle  dok  ne 
posvjedoče  da  nema  drugog  boga  osim  Allaha  i  da  je  Muhammed  Allahov  posla- 
nik. Kada  to  prihvate,  zaštitili  su  svoje  živote  i  imetke,  osim  onda  kada  ove  riječi 


1  Sahihul-Buhari,  Kitabul-megazi,  br.  4210. 

2  Es-Siretun-Nebevijje  fi  du'U-Mesadiril-aslijje,  str.  501. 

3  Ibid.,  str.  501. 

4  El-Vakidi,  El-Megazi,  2/657. 

5  El-Hakim,  El-Mustedrek,  3/37.  El-Hakim  gaje  ocijenio  sahihom,  a  Ez-Zehebi  se  složio  s  tom  ocjenom. 

6  Sahihu  Muslim,  4/1872,  br.  2406. 

7  Sahihu  Muslim,  br.  2406. 

zahtijevaju  (da  se  drukčije  postupi),  a  račun  će  polagati  pred  Allahom."1 

Tokom  opsade  ove  utvrde  istakao  se  židovski  vođa  Merhab  zbog  kojega  je 
poginuo  Amir  b.  El-Ekve'a,  a  potom  gaje  ubio  Alija,  radijallahu  anhuf  u  dvoboju,2  a 
neki  historičari  spominju  da  ga  je  ubio  Muhammed  b.  Mesleme.  To  je  uzrokovalo 
pad  borbenog  duha  kod  Židova,  a  potom  i  njihov  poraz.3 

U  nekoliko  predaja  navodi  se  da  se  Alija,  radijallahu  anhu,  u  borbi  za  utvrdu 
Na'im  štitio  teškim  vratima  nakon  što  mu  je  neki  Židov  izbio  iz  ruke  štit  koji  je  koristio, 
ali  nijedna  od  tih  predaja  nije  vjerodostojna.  Naravno,  ovim  se  ne  negira  njegova 
hrabrost  i  snaga,  jer  su  brojne  vjerodostojne  predaje  dovoljne  za  njihovu  potvrdu.4 

Nakon  osvajanja  utvrde  Na'im,  muslimani  su  se  uputili  ka  utvrdi  Es-Sa'b  b. 
Muaz.  Zastavu  je  u  pohodu  na  nju  nosio  Hubab  b.  El-Munzir  koji  se  istakao  u  borbi, 
a  nakon  tri  dana  osvojena  je  i  ta  utvrda  u  kojoj  su  našli  mnogo  hrane  i  razne  robe,  a 
muslimani  su  bili  u  oskudici  sa  hranom. 

Potom  su  se  ustremili  ka  utvrdi  Ez-Zubejr  u  koju  su  prebjegli  preživjeli  iz 
utvrda  Na'im  i  Es-Sa'b  i  iz  drugih  osvojenih  utvrda.  Stavili  su  ovu  utvrdu  pod  opsa- 
du i  prekinuli  im  dotok  vode,  čime  su  ih  prisilili  da  nakon  tri  dana  izađu  i  bore  se,  te 
su  poraženi.  Nakon  pada  ove  utvrde  kompletno  područje  En-Netat,  u  kojem  su  bili 
najopasniji  Židovi,  stavljeno  je  pod  muslimansku  kontrolu. 

Potom  su  se  uputili  ka  utvrdama  u  području  Eš-Šekk  gdje  su  prvo  napali 
utvrdu  Ubej,  a  nakon  što  su  je  osvojili,  neki  Židovi  su  iz  nje  prebjegli  u  utvrdu  Nezar, 
te  su  se  muslimani  uputili  ka  toj  utvrdi,  stavili  je  pod  opsadu,  a  potom  i  osvojili. 
Tada  su  svi  Židovi  iz  područja  Eš-Šekk  pobjegli  iz  svojih  utvrda  i  sakupili  se  u  tri  vrlo 
otporne  utvrde:  El-Kummus,  El-Vetih,  Es-Sulalim.  Muslimani  su  ih  četrnaest  dana 
držali  pod  opsadom  kada  su  Židovi  zatražili  sporazum  o  miru.5 

S  obzirom  na  tok  događaja  koje  smo  spomenuli,  može  se  reći  da  je  Hajber 
osvojen  silom6,  a  to  potvrđuju  i  predaje  koje  bilježe  El-Buhari,  Muslim  i  Ebu  Davud,  u 
kojima  stoji  daje  Allahov  Poslanik,  sallallahu  alejhi  ve  sellem,  silom  osvojio  Hajber.7 

Tako  je  čitav  Hajber  pao  u  muslimanske  ruke,  a  odmah  potom  Židovi  iz 
Fedeka,  mjesta  sjeverno  od  Hajbera,  ponudili  su  Vjerovjesniku,  sallallahu  alejhi  ve 
sellem,  mirovni  sporazum  ponudivši  svoja  imanja  da  im  garantira  život.  Poslanik, 
sallallahu  alejhi  ve  sellem,  to  je  prihvatio  i  imetak  Fedeka  je  pripao  samo  Vjero- 
vjesniku, sallallahu  alejhi  ve  sellem,  jer  nije  uzet  borbom. 

Muslimani  su  nakon  toga  nekoliko  noći  opsjedali  Vadil-Kura,  a  to  je  nekoliko 
sela  između  Hajbera  i  Tejme.1  Njihovi  stanovnici  su  se  uplašili  i  muslimani  su  zapli- 


1  Sahihu  Muslim,  4/1872,  br.  2405. 

2  Es-Siretun-Nebevijje  fi  du'il-Mesadiril-aslijje,  str.  502. 

3  Es-Siretun-Nebevijjetus-sahiha,  1/324. 

4  Es-Siretun-Nebevijjetus-sahiha,  1/324. 

5  El-Vakidi,  El-Megazi,  2/658  i  671. 

6  Es-Siretun-Nebevijje  fi  du'il-Mesadiril-aslijje,  str.  504. 

7  Sahihu  Muslim.br.  1365. 

jenili  veliki  imetak.  Zemlju  i  palme  su  prepustili  na  obrađivanje  Židovima  i  njihovim 
radnicima,  kao  i  na  Hajberu.  Stanovnici  mjesta  Tejma  prihvatili  su  mirovni  sporazum 
po  istim  uvjetima  koji  su  važili  za  Židove  Hajbera  i  Vadil-Kura.2 

Židovske  utvrde  su  padale  jedna  za  drugom  pred  muslimanskom  vojskom,  u 
bitkama  u  kojima  su  poginula  devedeset  i  tri  Židova3,  a  njihove  žene  i  robinje  postale 
su  muslimansko  roblje.  Među  porobljenima  je  bila  i  Safijja,  kći  Hujejja  b.  Ahtaba,  koju 
je  Allahov  Poslanik,  sallallahu  alejhi  ve  sellem,  oslobodio  i  potom  oženio.4 

Ibn  Ishak  navodi  da  je  u  toj  bitki  poginulo  dvadeset  muslimana5,  a  El-Vakidi 
smatra  da  ih  je  poginulo  petnaest.6 

Četvrto:  Beduin  šehid,  crni  pastir  i  junak  u  Vatri 

1-  Beduin  šehid 

Neki  beduin  je  povjerovao  u  Vjerovjesnika  i  učinio  hidžru.  Vjerovjesnik,  salla- 
llahu alejhi  ve  sellem,  oporučio  je  nekim  ashabima  da  se  brinu  za  njega,  pa  kada  je 
u  Bitki  na  Hajberu  osvojen  veliki  plijen,  Vjerovjesnik,  sallallahu  alejhi  ve  sellem, 
odvojio  je  jedan  dio  za  njega  i  poslao  mu  po  ashabima,  jer  je  on  bio  na  straži.  Kada 
je  beduin  došao,  predali  su  mu  to,  a  on  je  upitao:  "Šta  je  ovo?"  Rekoše:  "Dio  koji  ti 
je  odredio  Allahov  Poslanik."  Beduin  je  to  uzeo,  otišao  kod  Poslanika,  sallallahu 
alejhi  ve  sellem,  i  upitao:  "Allahov  Vjerovjesniče,  šta  je  ovo?"  Poslanik,  sallallahu 
alejhi  ve  sellem,  reče:  "Dio  koji  sam  odredio  za  tebe."  "Nisam  radi  ovoga  povje- 
rovao u  tebe  nego  da  bih  bio  pogođen  strijelom  ovdje"  -  pokazao  je  na  svoje  grlo 
-  "pa  poginuo  i  ušao  u  Džennet!"  Vjerovjesnik,  sallallahu  alejhi  ve  sellem,  reče: 
"Ako  si  iskren  s  Allahom  u  tome,  Allah  će  ti  to  ostvariti!"  Nakon  toga  beduin  je 
otišao  u  borbu  protiv  neprijatelja,  i  kada  je  ubijen,  donesen  je  Vjerovjesniku, 
sallallahu  alejhi  ve  sellem,  koji  upita:  "Je  li  to  on?"  "Jeste",  odgovoriše.  Vjerovjesnik, 
sallallahu  alejhi  ve  sellem,  reče:  "Bio  je  iskren  pa  je  Allah  dao  da  to  ostvari."  Potom 
ga  je  umotao  svoj  ogrtač,  klanjao  mu  dženazu,  a  od  dova  koje  je  učio  za  njega  je  i 
ova:  "Allahu  moj,  ovaj  Tvoj  rob  je  učinio  hidžru  na  Tvome  putu,  preselio  je  kao 
šehid,  ja  svjedočim  za  njega!"7 

2-  Crni  pastir 

Jedan  crni  rob,  Abesinac,  koji  je  čuvao  stado  svoga  gospodara,  kada  je  vidio 
stanovnike  Hajbera  da  su  se  latili  oružja,  upitao  je:  "Protiv  koga  se  želite  boriti?" 


1  Tarihul-halife,  str.  85. 

2  Zadul-me'ad,  3/354-355. 

3  Es-Siretun-Nebevijje  fi  du'U-Mesadiril-aslijje,  str.  504. 

4  Sahihu  Musiim,  Kitabun-nikah,  3/1045. 

5  Es-Siretun-Nebevijjetus-sahiha,  1/327. 

6  El-Vakidi,  El-Megazi,  2/700. 

7  Sunenun-Nesai,  Kitabul-dženaiz,  bab:  Es-Salatu  aleš-šuheda\  A/60,  br.  1953.  Et-Tahavi,  Šerhu  Me'anii- 
asar,  1/291,  Sunenul-Bejheki,  4/15-16.  El-Hakim,  El-Mustedrek,  3/595-596. 


Život  i  djeto  posljednjeg  Vjerovjesnifa 

Odgovorili  su:  "Protiv  čovjeka  koji  tvrdi  da  je  vjerovjesnik."  Otkako  je  to  čuo,  nije 
prestao  razmišljati  o  Vjerovjesniku,  te  je  napokon  došao  Allahovom  Poslaniku, 
sallallahu  alejhi  ve  sellem,  sa  svojim  stadom  i  upitao:  "Čemu  pozivaš?"  Poslanik, 
sallallahu  alejhi  ve  sellem,  rekao  je:  "Pozivam  u  islam,  da  svjedočiš  da  nema  drugog 
boga  osim  Allaha,  a  da  sam  ja  Allahov  poslanik,  i  da  samo  Allaha  obožavaš."  "Šta 
ću  dobiti  ako  to  posvjedočim  i  povjerujem  u  Allaha?",  upitao  je  rob.  "Dobit  ćeš 
Džennet,  ako  umreš  na  tome!",  odgovorio  je  Poslanik,  sallallahu  alejhi  ve  sellem. 
Rob  je  primio  islam  i  rekao:  "Ovo  stado  mi  je  povjereno  na  čuvanje."  Allahov 
Poslanik,  salallahu  alejhi  ve  sellem,  rekao  je:  "Odvedi  ga  do  El-Hasba'a  i  tu  ostavi, 
Allah  će  vratiti  ono  što  ti  je  povjereno."  Rob  je  učinio  kako  mu  je  rečeno  i  stado  se 
vratilo  svome  vlasniku,  Židovu,  koji  je  iz  toga  shvatio  daje  njegov  rob  primio  islam. 
Allahov  Poslanik,  sallallahu  alejhi  ve  sellem,  održao  je  govor  u  kojem  je  podsticao 
muslimane  na  džihad.  Kada  se  zapodjenula  borba  između  muslimana  i  Židova, 
među  poginulim  muslimanima  bio  je  i  ovaj  crni  rob.  Muslimani  ga  ponesoše  u  svoj 
logor  i  unesoše  u  šator.  Allahov  Poslanik,  sallallahu  alejhi  ve  sellem,  došao  je  u 
šator,  pogledao  ga,  potom  se  okrenuo  ashabima  i  rekao:  "Allah  je  ukazao  počast 
ovom  robu  i  doveo  ga  na  Hajber.  Vidio  sam  pored  njegove  glave  dvije  hurije,  a  nije 
obavio  nijedne  sedžde  u  svom  životu."1 

3-  Junak  u  Vatri 

U  muslimanskoj  vojsci,  na  dan  Hajbera,  bio  je  jedan  borac  koji  je  svojom 
sabljom  sjekao  svakog  mnogobošca  koji  bi  mu  stao  na  put,  ali  Allahov  Poslanik, 
sallallahu  alejhi  ve  sellem,  reče:  "On  je  od  stanovnika  Vatre!"  Ashabi,  radijallahu 
anhum,  rekoše:  "Ako je  on  u  Vatri,  koje  onda  od  nas  u  Džennetu!"  Jedan  čovjek  re- 
če: "Allaha  mi,  on  neće  umrijeti  u  ovakvom  stanju",  pa  ga  je  odlučio  pratiti  i  bio  je 
svjedok  njegovog  ranjavanja  i  prizivanja  smrti  kada  su  se  bolovi  pojačali.  Naime, 
stavio  je  sablju  na  tlo,  a  vrh  sablje  među  svoja  prsa,  zatim  je  tijelo  pritisnuo  na 
sablju  i  tako  se  ubio.  Ovaj  čovjek  koji  gaje  pratio  došao  je  Allahovom  Poslaniku, 
sallallahu  alejhi  ve  sellem,  i  rekao:  "Svjedočim  da  si  ti  Allahov  poslanik!"  Poslanik, 
sallallahu  alejhi  ve  sellem,  reče:  "Šta  je  razlog  tih  riječi?"  Kada  ga  je  čovjek 
obavijestio,  Poslanik  je  rekao:  "Zaista  neko  radi  djela  za  koja  se  ljudima  čini  da  će 
zbog  njih  ući  u  Džennet,  a  on  je  od  stanovnika  Vatre.  I  zaista  radi  djela  zbog  kojih 
se  ljudima  čini  da  će  ući  u  Vatru,  a  on  je,  doista,  od  stanovnika  Dženneta!"2 

Peto:  Dolazak  muhadžira  iz  Abesinije  na  čelu  sa  Džaf erom  b.  Ebu  Talibom 

Tokom  borbi  na  Hajberu,  iz  Abesinije  je  stigao  Džafer  b.  Ebu  Talib,  radijallahu 
anhu,  i  njegovi  drugovi.  Allahov  Poslanik,  sallallahu  alejhi  ve  sellem,  poljubio  gaje  u 


1Zadul-me,ad,  3/323-324.  Es-Siretul-Halebijje,  3/39. 

2  Sahihul-Buhari,  Kitabul-megazi,  bab:  Gazvetul-  Hajber,  4207. 

oči  i  rekao:  "Ne  znam  čemu  se  više  radujem:  pobjedi  na  Hajberu  ili  Džaferovom 
dolasku!" 

Allahov  Poslanik,  sallallahu  alejhi  ve  sellem,  bio  je  poslao  po  njih  Amra  b. 
Umejju  ed-Damrija.  Nedžašija  ih  je  poslao  u  dvije  lađe,  te  su  stigli  na  dan  osvajanja 
Hajbera,  a  sa  Džaferom  je  stigao  i  Ebu  Musa  el-Eš'ari  sa  skupinom  ljudi  iz  plemena 
Eš'arija.  Ebu  Musa  je  kazivao:  "Kada  smo  mi  u  Jemenu  čuli  vijest  o  Vjerovjesnikovoj 
hidžri,  odlučili  smo  da  i  mi  učinimo  hidžru  i  pridružimo  mu  se.  Izašao  sam  sa 
svojom  braćom  Ebu  Burdetom  i  Ebu  Ruhmom,  u  skupini  od  nekoliko  ljudi.  (Ili  je 
rekao:  "U  skupini  od  pedeset  dva  ili  pedeset  tri  čovjeka  iz  našeg  plemena.")  Ukrcali 
smo  se  u  lađu,  ali  su  nas  valovi  odnijeli  Nedžašiji  u  Abesiniju.  Tamo  smo  zatekli 
Džafera  b.  Ebu  Taliba,  te  smo  ostali  s  njim,  a  došli  smo  Vjerovjesniku,  sallallahu 
alejhi  ve  sellem,  na  dan  oslobođenja  Hajbera."1 

Džafer  i  njegovi  drugovi  ostali  su  u  Abesiniji  više  od  deset  godina.  Tokom  tog 
perioda  objavljeni  su  mnogi  kur'anski  ajeti,  odigrale  se  mnoge  bitke  protiv 
nevjernika,  muslimani  su  prošli  kroz  različita  razdoblja,  pa  su  neki  ashabi  mislili  da 
su  abesinski  muhadžiri  manje  vrijedni  od  njih  jer  su  mnogo  toga  propustili.2 

Ebu  Musa  je  rekao:  "Neki  ljudi  su  govorili:  Bolji  smo  od  vas  jer  smo  prije 
učinili  hidžru  u  Medinu.  Jedanput  je  Esma  bint  Umejs,  koja  je  bila  učinila  hidžru  u 
Abesiniju,  došla  u  posjetu  Vjerovjesnikovoj,  sallallahu  alejhi  ve  sellem,  supruzi  Hafsi, 
pa  je  došao  Omer,  radijallahu  anhu,  kod  Hafse  i  kad  je  vidio  Esmu,  upitao  je:  'Ko  je 
ona?3,  Hafsa  je  odgovorila:  'Esma  bint  Umejs.'  'Ona  što  je  otplovila  u  Abesiniju 
čineći  hidžru?',  upitao  je  Omer.  'Da',  odgovorila  je  Esma.  Omer  reče:  'Pretekli  smo 
vas  u  hidžri  u  Medinu  i  mi  smo  preči  Allahovom  Poslaniku,  sallallahu  alejhi  ve 
sellem,  od  vas.'  Esma  Ijutito  reče:  'Ne,  tako  mi  Allaha!  Vi  ste  bili  sa  Allahovim 
Poslanikom  koji  vas  je  hranio  ako  ste  bili  gladni  i  podučavao  vas  onome  što  ne 
znate,  a  mi  smo  bili  u  zemlji  abesinskoj  prognani  i  omraženi  zbog  vjere,  i  sveto  radi 
Allaha  i  Njegovog  Poslanika!  Allaha  mi,  neću  ništa  ni  jesti  ni  piti  dok  to  što  si  rekao 
ne  spomenem  Allahovom  Poslaniku!  Mi  smo  trpjeli  uznemiravanja  i  strah. 
Spomenut  ću  to  Vjerovjesniku  i  pitati  ga.  Tako  mi  Allaha,  neću  slagati  niti  šta  dodati 
ili  oduzeti  od  onoga  što  kaže  Vjerovjesnik.'  Kada  je  došla  Vjerovjesniku,  sallallahu 
alejhi  ve  sellem,  rekla  mu  je  da  je  kazano  tako  i  tako.  Poslanik,  sallallahu  alejhi  ve 
sellem,  reče:  'Nije  on  preči  od  vas,  on  i  njegovo  društvo  imaju  nagradu  za  jednu 
hidžru,  a  vi  i  putnici  sa  lađe  za  dvije  hidžre.'"  Esma  kaže:  "Ebu  Musa  i  putnici  sa  lađe 
dolazili  su  jedan  za  drugim  da  me  pitaju  o  ovome  hadisu  -  ništa  na  dunjaluku  nije 


1  Sahihul-Buhari,  Kitabul-megazi,  bab:  Gazvetul-Hajber,  4230  i  4231. 

2  El-Gazali,  Fikhus-siretin-NebeviJje,  str.  35. 

3  Dr.  Mustafa  el-Buga  kaže:  "Ovo  je  dokaz  daje  bila  pokrivenog  lica,  jer  da  nije,  prepoznao  bi  je  i  ne  bi 
morao  pitati  ko  je  ona.  To  je  dokaz  da  hidžab  muslimanke  uključuje  lice,  i  da  je  to  bilo  rašireno  i 
prihvaćeno  u  vrijeme  Allahovog  Poslanika  i  njegovih  ashaba..."  Vidjeti:  Muhtesar  Sahihul-Buhari,  str. 
533.,  Damask,  1988.,  valorizacija  i  opaske:  dr.  Mustafa  Dib  el-Buga.  A  Allah  najbolje  zna.  (op.  prev.) 

im  bilo  draže  i  vrednije  od  ovoga  stoje  o  njima  kazao  Vjerovjesnik,  sallailahu  alejhi 
vesellem."1 

Esma  je,  kao  što  kaže,  dijelila  ovo  odlikovanje  svima  koji  su  bili  u  Abesiniji  u 
muhadžirluku,  a  Allahov  Poslanik,  sallailahu  alejhi  ve  sellem,  podijelo  im  je  veliki 
imetak  od  plijena  sa  Hajbera,  nakon  stoje  tražio  dozvolu  za  to  od  ashaba  koji  su 
učestvovali  u  bitki.2 

Šesto:  Podjela  plijena 

U  Bitki  na  Hajberu  zaplijenjen  je  najveći  plijen  do  tada.  Na  osnovu  podataka 
koji  se  navode  u  knjigama  sire,  možemo  zaključiti  da  se  plijen  sastojao  od 
sljedećeg: 

1-  Hrana:  muslimani  su  zaplijenili  velike  količine  hrane.  U  hajberskim  utvrda- 
ma našli  su  mnogo  loja,  ulja,  meda,  masla  i  drugih  namirnica.  Allahov  Poslanik, 
sallailahu  alejhi  ve  sellem,  dozvolio  je  jedenje  te  hrane  i  nije  je  uvrstio  u  plijen  koji 
se  dijeli  na  petine.3 

2-  Odjeća,  namještaj,  deve,  goveda,  ovce.  Allahov  Poslanik,  sallailahu  alejhi 
ve  sellem,  izdvojio  je  petinu  i  podijelio  je  kako  je  propisano,  a  preostale  četiri  peti- 
ne podijelio  je  na  borce. 

3-  Roblje.  Allahov  Poslanik,  sallailahu  alejhi  ve  sellem,  porobio  je  mnoge 
židovske  žene  i  podijelio  na  muslimane  onako  kako  se  dijeli  ratni  plijen. 

4-  Zemlja  i  palmovici.  Poslanik,  sallailahu  alejhi  ve  sellem,  podijelio  je  zemlju  i 
palmovike  na  trideset  i  šest  dijelova,  a  svaki  od  tih  dijelova  podijelo  je  na  sto,  tako 
da  je  ukupno  bilo  tri  hiljade  i  šeststo  dijelova.  Pola  od  toga,  hiljadu  i  osamsto, 
podijelo  je  muslimanima  uključujući  i  sebe,  a  drugu  polovicu  je  odredio  za  plaćanje 
njegovih  radnika  i  za  opće  dobro  muslimana.4 

5-  Primjerci  Tore.  Između  ostalog,  na  Hajberu  je  zaplijenjeno  nekoliko  pri- 
mjeraka Tore.  Židovi  su  tražili  da  im  se  vrate  te  je  Poslanik,  sallailahu  alejhi  ve  sel- 
lem, naredio  da  im  se  predaju.  Poslanik,  sallailahu  alejhi  ve  sellem,  nije  postupio 
kao  Rimljani  koji  su,  kada  su  osvojili  Jeruzalem,  palili  svete  knjige  i  gazili  ih  nogama, 
niti  je  postupio  kao  kršćani  koji  su  prilikom  osvajanja  Andaluzije,  također,  palili 
primjerke  Tore  i  zlostavljali  Židove.5 

Poslanik,  sallailahu  alejhi  ve  sellem,  ostavio  je  Židove  na  Hajberu  pod  uvjetom 
da  obrađuju  zemlju  i  brinu  se  o  njoj  o  svom  trošku,  a  zauzvrat  su  dobivali  pola  pri- 
hoda, s  tim  što  su  muslimani  zadržavali  pravo  da  ih  protjeraju  s  te  zemlje  kada  god 
htjednu.  Vjerovjesnik,  sallailahu  alejhi  ve  sellem,  namjeravao  je  da  ih  protjera,  ali  su 


1  Sahihul-Buhari,  Kitabul-megazi,  bab:  Gazvetu  Hajber,  5/8,  br.  4230  i  4231. 

2  Es-Sira'u  me'al-Jehud,  3/96. 

3  Ibid.,  3/140. 

4  Es-Sira'u  me'al-Jehud,  3/141-142. 

5  Ebu  Šehbe,  Es-Siretun-Nebevijje,  2/419. 


1r.MjaMufumme<Ce±Sam 


mu  oni  predložili  da  ih  ostavi  da  obrađuju  zemlju,  obrazlažući  to  time  da  su  oni 
bolje  upućeni  u  poljoprivredu.1 

Vjerovjesnik,  sallallahu  alejhi  ve  sellem,  to  je  prihvatio  uvjetujući  to  pravom 
da  ih  protjera  kada  god  bude  htio.  Ovaj  uvjet  koji  im  je  postavio  pokazuje  da  je 
Vjerovjesnik,  sallallahu  alejhi  ve  sellem,  bio  vrsni  političar,  jer  ostavljanjem  Židova 
da  obrađuju  zemlju,  muslimani  su  se  mogli  posvetiti  džihadu  na  Allahovom  putu,  a 
uz  to,  Židovi  su  bili  iskusni  poljoprivrednici  i  kao  takvi  bit  će  uspješniji  u  obradi 
zemlje,  a  to  će  donijeti  veće  prihode,  i  pored  svega  navedenog,  neće  biti  plaćeni 
novcem  nego  će  uzeti  pola  plodova,  ma  koliki  prinosi  bili. 

Zadržavanjem  prava  da  ih  muslimani  protjeraju  kada  požele,  Poslanik,  salla- 
llahu alejhi  ve  sellem,  slomio  je  njihovu  snagu  i  obezbijedio  njihovu  poslušnost,  jer 
su  znali  da  će  zauvijek  biti  protjerani  čim  pokušaju  uraditi  nešto  na  štetu  musli- 
mana. 

I  zaista,  to  se  i  desilo  u  vrijeme  halife  Omera,  radijallahu  anhu,  kada  su  napali 
Abdullaha  b.  Omera,  radijallahu  anhuma,  i  iščašili  mu  laktove,  a  u  vrijeme  Poslanika, 
sallallahu  alejhi  ve  sellem,  napali  su  i  ubili  Abdullaha  b.  Sehla,  radijallahu  anhu,  pa  je 
Omer  naredio  da  zbog  svih  ovih  izdajstava  budu  protjerani.2 

Židovi  su  pokušali  sakriti  zlato,  srebro  i  janjeće  kože  Hujejja  b.  Ahtaba  koje  je 
donio  kada  je  protjerano  pleme  Benu  Nadir.  Allahov  Poslanik,  sallallahu  alejhi  ve 
sellem,  pitao  je  Hujejjovog  amidžu:  "Gdje  su  janjeće  kože  Hujejja  b.  Ahtaba?"  Ovaj 
je  odgovorio:  "Utrošene  na  porodicu  i  ratove."3  Poslanik,  sallallahu  alejhi  ve  sellem, 
rekao  je:  "Nije  mnogo  prošlo  otkako  ih  je  odnio,  a  imetak  je  mnogo  veći  da  bi  se  za 
ovo  vrijeme  potrošio."  Potom  ga  je  predao  Zubejru  b.  Avvamu  koji  je  izvršio 
pritisak  na  njega,  pa  je  rekao:  "Vidio  sam  Hujejja  kako  obilazi  oko  urušene  kuće." 
Muslimani  su  otišli,  pretražili  ruševinu  i  našli  janjeće  kože.4 

Nakon  što  je  postignut  dogovor  sa  Židovima  da  obrađuju  zemlju,  Allahov 
Poslanik,  sallallahu  alejhi  ve  sellem,  odredio  je  da  im  Abdullah  b.  Revvaha,  radijalla- 
hu anhu,  dolazi  svake  godine  kako  bi  procijenio  prihode  i  izdvojio  im  njihovu  polo- 
vicu. Oni  su  se  žalili  Allahovom  Poslaniku,  sallallahu  alejhi  ve  sellem,  na  njegovu 
procjenu,  čak  su  ga  pokušali  podmititi,  ali  im  je  on  rekao:  "O  Allahovi  neprijatelji, 
zar  me  želite  nahraniti  mitom?  Tako  mi  Allaha,  dolazim  vam  od  meni  najdražeg 
čovjeka,  a  vi  ste  mi  najmrži  ljudi,  jer  ste  potomci  onih  koji  su  pretvoreni  u  majmune 
i  svinje,  ali  moja  mržnja  prema  vama  i  ljubav  prema  njemu  nisu  me  naveli  da 
budem  nepravedan  prema  vama."  Oni  rekoše:  "Na  ovakvoj  pravdi  počivaju  nebesa 
i  Zemlja!"5 


1  Es-Siretun-Nebevijjetus-sahiha,  1/328. 

2  Muhammed  Sejjid  el-Vekil,  Te'emmulat  fi  siretur-Resul,  str.  228-229. 

3  Es-Siretun-Nebevijjetus-sahiha,  1/328. 

4  Ez-Zehebi,  Tarihul-islami,  El-Megazi,  str.  424. 

5  Ez-Zehebi,  Tarihul-islam,  El-Megazi,  str.  424. 

Nakon  stoje  Hajber  postao  vlasništvo  muslimana,  muslimani  su  dobili  važan 
izvor  prihoda,  njihovo  ekonomsko  stanje  se  poboljšalo,  muhadžiri  su  ensarijama 
predali  njihove  palme  koje  su  im  dali  na  korištenje.1  Ibn  Omer,  radijallahu  anhuma, 
rekao  je:  "Nismo  osjetili  sitostsve  dok  nismo  osvojili  Hajber."2 

Sedmo:  Allahov  Poslanik  ženi  se  Saf  ijjom,  kćerkom  Hujejja  b.  Ahtaba, 

Nakon  što  je  osvojena  utvrda  El-Kummus,  koja  je  pripadala  sinovima  Ebul- 
Hakika,  među  porobljenim  ženama  našla  se  Safijja.  Prilikom  podjele  dobio  ju  je 
Dihje  el-Kelbi,  pa  je  neki  čovjek  došao  Vjerovjesniku,  sallallahu  alejhi  ve  sellem,  i 
rekao:  "Allahov  Poslaniče,  dao  si  Dihjetu  Safijju,  kćerku  Hujejja  b.  Ahtaba,  a  ona  je 
velikodostojnica  svoga  naroda  i  najpreče  je  daje  ti  uzmeš."  Vjerovjesnik,  sallallahi 
alejhi  ve  sellem,  prihvatio  je  prijedlog  ovog  čovjeka  i  rekao  Dihjetu:  "Uzmi  umjesto 
nje  drugu  djevojku."3  Potom  ju  je  Poslanik,  sallallahu  alejhi  ve  sellem,  oslobodio 
ropstva  učinivši  to  njenim  mehrom,  te  se  oženio  njome  nakon  što  je  primila  islam  i 
ušla  u  period  čistoće  nakon  jednog  hajza.4 

Kada  je  Safijji,  radijallahu  anha,  prošao  hajz,  Poslanik,  sallallahu  alejhi  ve 
sellem,  krenuo  je  sa  Hajbera.  Nakon  šest  milja  htio  je  da  se  ulogori  kako  bi  stupio  s 
njom  u  bračni  odnos,  ali  je  ona  odbila.  Vjerovjesniku,  sallallahu  alejhi  ve  sellem,  bilo 
je  neugodno  zbog  toga,  ali  su  nastavili  put,  i  kada  su  stigli  u  mjesto  Es-Sehba',  tu 
su  se  ulogorili.  Ummu  Sulejm  je  počešljala  Safijju,  namirisala  je  i  uredila,  i  uvela  kod 
Vjerovjesnika,  sallallahu  alejhi  ve  sellem,  te  je  stupio  s  njom  u  bračni  odnos.  Nakon 
toga  Vjerovjesnik,  sallallahu  alejhi  ve  sellem,  upitao  je:  "Zašto  si  odbila  prvi  put?" 
Odgovorila  je:  "Bojala  sam  se  za  tebe  jer  su  Židovi  bili  u  blizini."  Time  je  zadobila 
njegovo  poštovanje. 

Allahov  Poslanik,  sallallahu  alejhi  ve  sellem,  ostao  je  u  Es-Sebha'u  tri  dana, 
napravio  je  svadbenu  gozbu  za  muslimane,  ali  na  gozbi  nije  bilo  mesa,  nego  datule, 
sir  i  maslo.  Muslimani  su  se  pitali  da  lije  to  jedna  od  majki  vjernika  ili  je  robinja,  pa 
kada  je  odlučio  nastaviti  put,  Poslanik,  sallallahu  alejhi  ve  sellem,  stavio  ju  je  na 
jahalicu  iza  sebe  i  pokrio  je  hidžabom,  pa  su  ashabi  shvatili  daje  ona  postala  majka 
vjernika.5 

Majka  vjernika  Safijja  bint  Hujejj  usnila  je  zanimljiv  san.  El-Bejheki  bilježi, 
vjerodostojnim  lancem  prenosilaca,  od  Ibn  Omera,  radijallahu  anhuma,  da  je 
Allahov  Poslanik,  sallallahu  alejhi  ve  sellem,  vidio  modricu  na  Safijjinom  oku  pa  je 
upitao:  "Safijja,  od  čega  ti  je  ova  modrica?"  Rekla  je:  "Dok  sam  spavala,  a  glava  mi 
je  bila  u  krilu  moga  muža  Ibn  Hakika,  usnila  sam  da  mi  u  krilo  pada  mjesec. 


1  Mu'inus-sire,  str.  353. 

2  Sahihul-Buhari,  Kitabul-megazi,  bab:  Gazvetu  Hajber,  br.  4243. 

3  Ebu  Šehbe,  Es-Siretun-Nebevijje,  2/383. 

4  Es-Sira'u  me'al-Jehud,  3/101. 

5  Ebu  Šehbe,  Es-Siretun-Nebevijje,  2/384. 


(r.  Mja  Mufjammecf  es-  SaOafn 

Obavijestila  sam  ga  o  tome,  a  on  me  ošamario  i  rekao:  Ti  želiš  onog  jesribskog 
kralja!"'1 

Allah  je  dao  da  se  njen  san  ispuni  i  pripala  joj  je  čast  da  bude  supruga 
Allahovog  Poslanika,  sallallahu  alejhi  ve  sellem,  spasila  se  od  Vatre,  postala  je  majka 
vjernika  i  bit  će  u  Džennetu  supruga  najodabranijeg  vjerovjesnika  i  poslanika.2 
Allahov  Poslanik,  sallallahu  alejhi  ve  sellem,  iskazivao  je  veliko  poštovanje  prema 
njoj.  Znao  je  čučnuti  pored  svoje  deve  i  postaviti  svoje  koljeno  kako  bi  Safijja, 
radijallahu  anha,  stavila  svoju  nogu  i  popela  se  na  devu,  ali  njeni  lijepi  maniri  nisu 
joj  dozvoljavali  da  stavlja  svoju  nogu  na  njegovo  koljeno  pa  bi  stavljala  svoje 
koljeno  na  njegovo  i  tako  se  penjala.3 

A  o  Poslanikovim  manirima,  Safijja,  radijallahu  anha,  kaže:  "Nisam  vidjela  da 
iko  ima  ljepše  manire  od  Allahovog  Poslanika,  sallallahu  alejhi  ve  sellem.  Kada  smo 
odlazili  sa  Hajbera,  postavljena  sam  na  njegovu  devu.  Bila  je  noć  pa  sam  zadrije- 
mala  i  udarila  glavom  o  zadnji  dio  sedla,  a  Poslanik,  sallallahu  alejhi  ve  sellem,  po- 
milovao me  je  rukom  i  rekao:  'Pazi  se!'"4 

Safijja,  radijallahu  anha,  pričala  je  da  je  čula  kako  Aiša  i  Hafsa,  radijallahu 
anhuma,  govore:  "Mi  kod  Allahovog  Poslanika,  sallallahu  alejhi  ve  sellem,  uživamo 
veći  ugled  od  Safijje,  jer  smo  mi  njegove  supruge  i  kćeri  njegovih  amidža."  Kada  je 
o  tome  obavijestila  Poslanika,  sallallahu  alejhi  ve  sellem,  on  je  kazao:  "A  zašto  im 
nisi  rekla:  'Kako  ćete  biti  uglednije  kad  sam  ja  supruga  Muhammeda,  Harun  mi  je 
otac,  a  Musa  amidža.'"5 

Safijja,  radijallahu  anha,  bila  je  impresionirana  lijepim  manirima  Allahovog 
Poslanika,  sallallahu  alejhi  ve  sellem,  te  joj  je  on  postao  draži  od  bivšeg  muža,  i  od 
oca,  i  od  svih  ljudi,  čak  i  od  nje  same.  Kada  bi  Poslanik,  sallallahu  alejhi  ve  sellem, 
bio  bolestan,  ona  bi  voljela  da  umjesto  njega  ona  trpi  bolove  a  daje  on  zdrav.  Bilje- 
ži Ibn  Sa'd,  sa  dobrim  lancem  prenosilaca,  da  je  Zejd  b.  Esleme,  radijallahu  anhu, 
rekao:  "Kada  se  Poslanik,  sallallahu  alejhi  ve  sellem,  razbolio,  nakon  čega  će  i  umri- 
jeti, njegove  supruge  su  se  sastale  kod  njega  pa  je  Safijja,  radijallahu  anha,  rekla: 
'Allahov  Vjerovjesniče,  ja  bih,  tako  mi  Allaha,  voljela  daje  ovo  snašlo  mene  umjesto 
tebe.'  Ostale  Poslanikove  supruge  počeše  namigivati  jedna  drugoj.  Poslanik,  salla- 
llahu alejhi  ve  sellem,  to  je  primijetio  pa  je  rekao:  'Isperite  svoja  usta!'  Upitale  su: 
'Zbog  čega?'  Rekao  je:  'Jer  ste  je  ogovorile,  a  tako  mi  Allaha,  rekla  je  istinu!'"6 

Na  dan  kada  je  Poslanik,  sallallahu  alejhi  ve  sellem,  stupio  u  bračni  odnos  sa 
Safijjom  bint  Hujejj,  radijallahu  anha,  Ebu  Ejjub  el-Ensari,  radijallahu  anhu,  stražario 


1  El-Bejheki,  Es-Sunenul-kubra,  9/138.  Prema:  Es-Sira'u  me'al-Jehud,  3/103. 

2  Es-Sira'u  me'al-Jehud,  3/122. 

3  Ebu  Šehbe,  Es-Siretun-Nebevijje,  2/384 

4  Es-Siretul-Halebijje,  3/45. 

5  Šerhul-Mevahibil-ledunnijje,  2/233. 

6  Zadul-me'ad,  3/328. 


je  kod  Poslanika,  sallallahu  alejhi  ve  sellem.  Ibn  Ishak  kaže:  "Nakon  Poslanikove 
ženidbe  Safijjom,  na  Hajberu  ili  kada  su  se  malo  udaljili,  Allahov  Poslanik,  sallallahu 
alejhi  ve  sellem,  ušao  je  sa  njom  u  svoj  šator,  a  Ebu  Ejjub,  Halid  b.  Zejd,  iz  porodice 
Benu  Nedždžar,  obilazio  je  oko  šatora  opasan  sabljom,  čuvajući  Poslanika,  salla- 
llahu alejhi  ve  sellem,  do  sabaha.  Kada  ga  je  ujutro  Poslanik,  sallallahu  alejhi  ve 
sellem,  ugledao,  upitao  je:  "Šta  je  to  s  tobom,  Ebu  Ejjube?"  On  je  odgovorio: 
"Allahov  Poslaniče,  bojao  sam  se  da  ti  ova  žena  ne  učini  nešto  loše  jer  je  tek  nedav- 
no napustila  nevjerstvo,  a  ti  si  joj  ubio  muža,  oca  i  njene  sunarodnjake."  Allahov 
Poslanik,  sallallahu  alejhi  ve  sellem,  obradovao  se  ovom  njegovom  postupku  koji  je 
odraz  velike  ljubavi  i  imana,  pa  je  rekao:  "Allahu  moj,  čuvaj  Ebu  Ejjuba  kao  što  je  on 
čuvao  mene."1 

Poslanik,  sallallahu  alejhi  ve  sellem,  nije  se  oženio  Safijjom  radi  zadovoljenja 
strasti,  nego  je  želio  da  joj  iskaže  poštovanje  i  počast,  da  je  sačuva  od  toga  da 
postane  žena  nekome  ko  neće  cijeniti  to  što  potječe  iz  ugledne  porodice  i  što  je 
cijenjena  u  svome  narodu.  Također,  ovo  je  bio  najljepši  način  da  joj  pruži  utjehu  za 
ubistvo  muža  i  oca  i  mnogih  njenih  sunarodnjaka,  a  nadao  se  i  da  će  ovaj  tazbinski 
odnos  sa  Židovima  ublažiti  njihovu  mržnju  prema  islamu  i  podstaći  ih  da  prime 
islam,  te  se  ostaviti  spletkarenja  i  činjenja  nereda. 

Majka  vjernika  Safijja,  radijallahu  anha,  bila  je  inteligentna,  blaga  i  iskrena. 
Prenosi  se  da  je  njena  sluškinja  došla  Omeru,  radijallahu  anha,  i  rekla:  "Safijja  voli 
subotu  i  obilazi  Židove."  On  ju  je  pozvao  i  upitao  o  tome,  a  ona  je  odgovorila:  "Što 
se  tiče  subote,  ne  volim  je  otkad  mi  ju  je  Allah  zamijenio  petkom,  a  što  se  tiče 
obilaska  Židova  -  ja  među  njima  imam  rodbinu,  pa  ih  posjećujem."  Omer, 
radijallahu  anhu,  to  je  prihvatio.  Potom  je  Safijja,  radijallahu  anha,  upitala  svoju 
robinju:  "Šta  te  navelo  na  ovo?"  Ova  je  rekla:  "Šejtan."  A  Safijja  joj  je  na  to  rekla: 
"Idi,  od  sada  si  slobodna." 

Umrla  je  u  ramazanu  pedesete  godine  po  Hidžri,  u  vrijeme  Muavijinog  hila- 
feta,  a  neki  smatraju  da  je  umrla  pedeset  druge  godine,  neka  je  Allah  zadovoljan 
njome.2 

Osmo:  Židovi  pokušavaju  otrovati  Poslanika 

Ebu  Hurejre,  radijallahu  anhu,  rekao  je:  "Nakon  oslobođenja  Hajbera,  Allaho- 
vom  Poslaniku,  sallallahu  alejhi  ve  sellem,  poklonjena  je  pečena  ovca  u  koju  je  stav- 
ljen otrov.  Allahov  Poslanik,  sallallahu  alejhi  ve  sellem,  rekao  je:  'Sakupite  mi  Židove 
koji  se  nalaze  u  blizini.'  Kada  su  ih  sakupili,  Allahov  Poslanik,  sallallahu  alejhi  ve 
sellem,  upitao  ih  je:  'Hoćete  li  odgovoriti  iskreno  ako  vas  nešto  upitam?'  Rekoše: 
'Hoćemo,  Ebul-Kasime.'  Poslanik,  sallallahu  alejhi  ve  sellem,  reče:  'Ko  je  vaš  otac?' 


1  Ebu  Šehbe,  Es-Siretun-Nebevijje,  2/385. 

2  Ebu  Šehbe,  Es-Siretun-Nebevijje,  2/385. 

Taj  i  taj',  odgovoriše.  Poslanik,  sallallahu  alejhi  ve  sellem,  reče:  'Lažete.  Vaš  otac  je 
taj  i  taj.'  Rekoše:  'Istinu  kažeš.'  Potom  ih  Poslanik,  sallallahu  alejhi  ve  sellem,  upita: 
'Hoćete  li  odgovoriti  iskreno  ako  vas  nešto  upitam?'  Rekoše:  'Hoćemo,  Ebul- 
Kasime.  A  ako  slažemo,  ti  ćeš  to  znati  kao  što  si  znao  za  našeg  oca.'  Poslanik,  salla- 
llahu alejhi  ve  sellem,  reče:  'Ko  su  stanovnici  Vatre?'  Židovi  rekoše:  'Mi  ćemo  u  njoj 
boraviti  neznatan  period,  a  zatim  ćete  nas  u  njoj  vi  zamijeniti.'  Poslanik,  sallallahu 
alejhi  ve  sellem,  reče:  'Ostanite  prezreni  u  Vatri,  mi  vas  nikad  u  njoj  nećemo  za- 
mijeniti!' Potom  reče:  'Hoćete  li  mi  iskreno  odgovoriti  ako  vas  nešto  upitam?' 
Rekoše:  'Hoćemo.'  Upitao  je:  'Jeste  li  otrovali  ovcu?'  Odgovoriše:  'Jesmo.'  Zatim  ih 
je  upitao:  'Zašto  ste  to  uradili?'  Odgovoriše:  'Pomislili  smo:  ako  si  lažov,  otarasit  će- 
mo te  se,  a  ako  si  zaista  vjerovjesnik,  to  ti  neće  naškoditi.'"1 

Autor  djela  Bulugul-emani  kaže:  "Židovka  Zejneb  bint  El-Haris,  supruga 
Selama  b.  Miškema,  poklonila  je  Vjerovjesniku,  sallallahu  alejhi  ve  sellem,  otrovanu 
ovcu.  Raspitivala  se  koji  dio  ovce  najviše  voli  pa  kada  joj  je  rečeno:  'Plećku',  stavila 
je  u  nju  veliku  količinu  otrova.  Kada  je  zagrizao  plećku  i  počeo  žvakati,  Poslanik, 
sallallahu  alejhi  ve  sellem,  osjetio  je  neprijatan  okus  i  nije  progutao  taj  zalogaj.  Sa 
njim  je  jeo  Bišr  b.  El-Berra'  koji  je  progutao  zalogaj  i  od  toga  umro."2 

U  djelu  El-Megazi,  Urveta  b.  Ez-Zubejra,  stoji:  "Zagrizao  je  plećku  i  počeo 
žvakati.  Drugi  komad  je  uzeo  Bišr  i  počeo  žvakati,  pa  kada  je  Poslanik,  sallallahu 
alejhi  ve  sellem,  pojeo  zalogaj,  tada  je  i  Bišr  pojeo  svoj  zalogaj.  Allahov  Poslanik, 
sallallahu  alejhi  ve  sellem,  rekao  je:  'Prestanite  jesti,  jer  me  plećka  ove  ovce  oba- 
vještava da  je  otrovana.'  Bišr  reče:  'Tako  mi  Onoga  koji  te  je  počastio,  osjetio  sam 
to  u  svom  zalogaju,  ali  nisam  ispljunuo  jer  nisam  htio  da  ti  bude  neprijatno,  pa 
kada  si  pojeo  zalogaj  koji  ti  je  bio  u  ustima,  nisam  htio  da  postupim  drugačije  od 
tebe,  i  nadao  sam  se  da  neću  umrijeti  od  tog  zalogaja.'"3 

Ibnul-Kajjim  kaže:  "Dovedena  je  ta  žena  pa  je  priznala:  'Htjela  sam  da  te 
ubijem.'  Poslanik,  sallallahu  alejhi  ve  sellem,  reče:  'Allah  ne  bi  dopustio  da  mi  to 
učiniš.'  Rekoše:  'Zar  je  nećeš  ubiti?'  Odgovorio  je:  'Neću.'  Potom  ju  je  pustio  ne 
kaznivši  je.  Poslanik,  sallallahu  alejhi  ve  sellem,  uradio  je  hidžamu  i  naredio  svima 
koji  su  jeli  plećku  da  i  oni  urade  hidžamu,  ali  su  neki,  unatoč  tome,  umrli."4 

Učenjaci  se  razilaze  u  mišljenju  da  li  ju  je  ubio,  a  ispravno  je  da  ju  je  ubio 
nakon  što  je  od  posljedica  trovanja  umro  Bišr,  radijallahu  anhu.5 

Otrov  koji  je  Židovka  stavila  bio  je  izuzetno  jak  jer  je  Bišr  odmah  umro,  a 
Allahov  Poslanik,  sallallahu  alejhi  ve  sellem,  osjećao  je  bolove  od  posljedica  otrova 
sve  dok  nije  preselio  svome  Gospodaru,  nakon  što  je  dostavio  Poslanicu,  ispunio 


1  Sahihul-Buhari,  Kitabul-džihadi  ves-sijer,  4/79,  br.  3169. 

2  Bulugul-emani  -  Hašijetul-Fethir-Rabbani,  21/123. 

3  Urve  b.  Ez-Zubejr,  Megazi  Resulullah,  str.  198. 

4  Zadul-me'ad,  3/336. 

5  Zadul-me'ad,  3/336. 

ono  što  mu  je  povjereno,  opomenuo  ummet  i  ostavio  ga  na  bijeloj  stazi  koja  se  i 
noću  vidi  jasno  kao  i  danju.1 

Imam  El-Buhari  bilježi  od  Aiše,  radijallahu  anha,  da  je  rekla:  "Vjerovjesnik, 
sallallahu  alejhi  ve  sellem,  u  smrtnoj  je  bolesti  rekao:  'O  Aiša,  još  uvijek  osjećam 
bolove  od  posljedica  onoga  što  sam  pojeo  na  Hajberu.  Osjećam  da  mi  od  tog  otro- 
va puca  žila  kucavica."'2 

Deveto:  El-Hadždžadž  b.  Allat  es-Sulemi  preuzima  svoj  imetak  iz  Mekke 

Od  Enesa  b.  Malika,  radijallahu  anhu,  prenosi  se  da  je  rekao:  "Nakon  što  je 
Allahov  Poslanik,  sallallahu  alejhi  ve  sellem,  osvojio  Hajber,  El-Hadždžadž  b.  Allat 
rekao  je:  'O  Allahov  Poslaniče,  ja  u  Mekki  imam  imetak  i  porodicu,  te  želim  da  im 
pišem.  Mogu  li  reći  nešto  loše  o  tebi  radi  toga?'  Allahov  Poslanik,  sallallahu  alejhi 
ve  sellem,  dozvolio  mu  je  da  kaže  šta  hoće,  pa  je  došao  svojoj  supruzi  i  rekao: 
'Sakupi  mi  imetak  koji  imaš  kod  sebe.  Muhammed  i  njegovi  ashabi  imaju  imovin- 
skih problema  pa  želim  da  otkupim  imetak  koji  su  zaplijenili.'  Ova  vijest  se  proširila 
Mekkom  i  muslimani  su  bili  tužni,  a  mnogobošci  su  se  radovali.  Kada  je  Abbas, 
radijallahu  anhu,  čuo  ove  vijesti,  sjeo  je  i  nije  mogao  ustati." 

Kaže  Ma'mer:  "Obavijestio  me  je  Osman  el-Džezeri  od  Maksema  daje  rekao: 
'Pa  je  uzeo  jednog  svog  sina  koji  je  sličio  na  Allahovog  Poslanika,  sallallahu  alejhi 
ve  sellem,  a  koji  se  zvao  Kasem,  potom  je  legao,  a  sina  stavio  na  prsa  i  izrecitirao 
stihove: 

Volim  Kasema,  volim  Kasema 
Jer  liči  na  Vjerovjesnika  ponositog 
Od  Gospodara  Blagodarnog 
Iz  inata  njegovim  mrziteljima" 
Sabit  b.  Enes  kaže:  "Potom  je  poslao  slugu  Hadždžadžu  s  porukom:  'Teško 
tebi  zbog  onoga  zbog  čega  si  došao  i  zbog  toga  što  govoriš!  Zaista  je  ono  što  je 
Allah  obećao  bolje  od  onoga  po  što  si  došao.'  Hadždžadž  reče  njegovom  slugi: 
'Prenesi  Abbasu  selam  i  poruči  da  želim  da  me  primi  nasamo  u  nekoj  od  svojih 
kuća,  obradovat  će  ga  vijesti  koje  nosim.'  Sluga  je  došao  i  odmah  sa  vrata  kuće 
povikao:  'Raduj  se  Ebul-Fadle!'  Abbas  je  skočio  od  dragosti  i  poljubio  ga  između 
očiju,  a  kada  gaje  obavijestio  šta  je  poručio  Hadždžadž,  dao  mu  je  slobodu.  Kasnije 
je  došao  Hadždžadž  i  obavijestio  ga  da  je  Allahov  Poslanik,  sallallahu  alejhi  ve 
sellem,  osvojio  Hajber,  zaplijenio  veliki  imetak  koji  je  podijelio,  a  za  sebe  je  uzeo 
Safijju  bint  Hujejj  davši  joj  da  izabere  želi  li  da  je  oslobodi  i  oženi  ili  ne.3  Ali,  ja  sam 
došao  radi  svog  imetka  i  dobio  sam  od  Vjerovjesnika,  sallallahu  alejhi  ve  sellem, 


1  Es-Sira'u  me'al-Jehud,  3/121. 

2  Fethul-bari,  Šerhu  Sahihul-Buhari,  Tabe'atul-Halebi,  9/159-196. 

3  Sahihus-Siretun-Nebevijje,  str.  459. 

dozvolu  da  kažem  šta  želim,  pa  me  prikrij  tri  dana,  a  onda  pričaj  šta  hoćeš."1 
Supruga  mu  je  sakupila  nakit  i  druge  dragocjenosti  koje  je  imala  uz  sebe,  on  ih  je 
pokupio  i  otišao.  Nakon  tri  dana  došao  joj  je  Abbas  i  upitao:  "Gdje  ti  je  muž?" 
Obavijestila  ga  je  da  je  otišao  tada  i  tada  i  rekla:  "Allah  te  neće  osramotiti,  Ebul- 
Fadle,  i  nama  je  teško  palo  ono  što  smo  čuli."  On  reče:  "Tačno,  Allah  me  neće  osra- 
motiti. Vijesti  su,  hvala  Allahu,  onakve  kakve  samo  možemo  poželjeti:  Allah  je  Svo- 
me Poslaniku,  sallallahu  alejhi  ve  sellem,  otvorio  Hajber,  njihov  imetak  je  podije- 
ljen, a  Poslanik,  sallallahu  alejhi  ve  sellem,  oženio  se  Safijjom  bint  Hujejj.  I  ako  ti  je 
stalo  do  muža,  pođi  za  njim."  Rekla  je:  "Mislim  da  si  iskren."  On  je  rekao:  "Zaista, 
govorim  istinu,  onako  je  kako  sam  ti  rekao."  Abbas  je,  zatim,  otišao  na  kurejšijski 
skup,  pa  kada  je  prišao,  rekoše  mu:  "Ebul-Fadle,  dobro  te  snašlo!"  On  reče:  "Hvala 
Allahu,  snašlo  me  je  samo  dobro!  Hadždžadž  me  je  obavijestio  daje  Allah  Svome 
Poslaniku  otvorio  Hajber,  njihov  imetak  je  podijeljen,  a  Poslanik,  sallallahu  alejhi  ve 
sellem,  oženio  je  Safijju  bint  Hujejj.  Tražio  je  od  mene  da  to  krijem  tri  dana  jer  je 
došao  da  uzme  svoj  imetak  pa  se  vratio."  Razočarenje  koje  su  osjećali  muslimani 
sada  su  osjećali  mnogobošci.  Muslimani  koji  iz  očaja  nisu  izlazili  iz  svojih  domova 
dolazili  su  Abbasu  da  bi  od  njega  čuli  vijesti,  on  im  je  pričao,  a  oni  su  se  radovali.  A 
njihova  tuga  i  razočarenje  prešli  su  na  mnogobošce.2 

Ova  predaja  sadrži  mnoge  propise,  kao  što  je  dozvoljenost  da  čovjek  slaže  na 
sebe  i  na  druge  kako  bi  vratio  svoje  pravo  koje  mu  pripada,  kao  što  je  uradio 
Hadždžadž  b.  Allat,  s  tim  što  to  ne  smije  dovesti  do  činjenja  štete  drugome.  Zbog 
ove  laži  muslimani  su  osjetili  tugu  i  očaj,  ali  s  druge  strane,  Hadždžadž  je  uzeo 
svoje  pravo,  i  na  kraju  su  se  muslimani  ponovo  radovali,  i  kada  se  uporedi,  ova  je 
laž  donijela  veću  korist  nego  štetu. 

Deseto:  Neki  f  ikhski  propisi  iz  ove  bitke 

Bitka  na  Hajberu  obiluje  šerijatskim  propisima,  od  kojih  su: 

1-  Zabrana  jedenja  mesa  domaćih  magaraca 

Od  Ibn  Omera,  radijallahu  anhuma,  prenosi  se  da  je  Allahov  Poslanik, 
sallallahu  alejhi  ve  sellem,  na  Hajberu  zabranio  jedenje  mesa  domaćih  magaraca.3 


1  Ez-Zehebi,  Tarihul-islam,  El-Megazi,  str.  439. 

2  Bilježi  Ahmed  u  Musnedu,  3/138-139.  Abdurrezak  u  El-Musannefu,  br.  9771.  Ebu  Ja'la,  br.  3479.  El- 
Bejheki  u  Es-Sunenu,  9/151,  i  u  Ed-Delail,  4/5266-5267.  El-Hejsemi  u  El-Medžme'u,  6/154-155,  kaže: 
"Bilježe  ga  Ahmed,  El-Bezzar,  Ebu  Ja'la,  Et-Taberani,  i  njegovi  prenosioci  su  prenosioci  Sahiha"  Ibn 
Kesir  u  El-Bidaje,  4/23,  kaže  o  Ahmedovom  senedu:  "Ovaj  sened  ispunjava  uvjete  El-Buharije  i 
Musi  i  ma."  Prema:  Sahihus-Siretun-Nebevijje,  str.  460. 

3  Zadul-me'ad,  3/122-123.  Sahihul-Buhari,  Kitabul-megazi,  br.  4215. 


2-  Zabrana  spolnog  odnosa  sa  porobljenim  trudnicama 

Allahov  Poslanik,  sallallahu  alejhi  ve  sellem,  rekao  je:  "Ko  vjeruje  u  Allaha  i 
Sudnji  dane,  neka  svojom  vodom  ne  zalijeva  ono  što  su  drugi  posijali!"1 

3-  Zabrana  spolnog  odnosa  sa  porobljenim  ženama  koje  nisu  trudne,  prije 
perioda  za  utvrđenje  trudnoće 

Allahov  Poslanik,  sallallahu  alejhi  ve  sellem,  rekao  je:  "Ko  vjeruje  u  Allaha  i 
Sudnji  dan,  neka  ne  stupa  u  odnos  sa  porobljenom  ženom  prije  nego  što  prođe 
period  utvrđivanja  trudnoće!"2 

Izostanak  trudnoće  utvrđuje  se  tako  da  žena  dobije  jedan  hajz  i  potom  uđe  u 
period  čistoće.  Za  nju  nije  propisan  iddet,  čak  i  ako  je  bila  udata,  svejedno  da  li  joj 
je  muž  živ  ili  ne,  jer  je  iddet  propisan  kao  period  pokazivanja  odanosti  prema  mužu 
i  iz  žalosti  za  njim  ako  je  umro,  a  za  nevjernicima  nije  propisana  žalost,  kao  što  je 
poznato.3 

4-  Zabrana  kamate 

Prenosi  se  od  Ebu  Seida  el-Hudrija  i  Ebu  Hurejre,  radijallahu  anhuma,  da  je 
Allahov  Poslanik,  sallallahu  alejhi  ve  sellem,  postavio  upravnika  na  Hajberu  koji  mu 
je  donio  vrlo  kvalitetne  datule.  Allahov  Poslanik,  sallallahu  alejhi  ve  sellem,  rekao  je: 
"Jesu  li  sve  datule  na  Hajberu  ovakve?"  "Nisu,  Allahov  Poslaniče",  odgovorio  je, 
"nego  jednu  mjericu  kvalitetnih  uzmemo  za  dvije  ili  tri  mjerice  manje  kvalitetnih." 
Poslanik,  sallallahu  alejhi  ve  sellem,  reče:  "Nemoj  to  više  raditi,  nego  prodaj  manje 
kvalitetne  za  novac,  a  potom  za  taj  novac  kupi  kvalitetnije."4 

Dakle,  ako  se  desi  zamjena  iste  vrste  za  različitu  količinu,  to  se  naziva  kama- 
tom viška,  jer  da  bi  se  dobila  jedna  mjerica  mora  se  dati  više  od  jedne,  i  taj  višak  je 
kamata.  Vjerovjesnik,  sallallahu  alejhi  ve  sellem,  zabranio  je  takav  način  poslovanja  i 
ponudio  ispravno  rješenje,  a  to  je  prodaja  datula  koje  posjeduje  za  novac,  a  potom 
za  dobijeni  novac  kupovanje  datula  druge  kvalitete.  Jer,  ponekad  nužda  natjera 
čovjeka  da  prihvati  kamatu.5 

5-  Zabrana  prodaje  zlata  za  zlato,  ili  srebra  za  srebro,  osim  u  istoj  količini 

Allahov  Poslanik,  sallallahu  alejhi  ve  sellem,  rekao  je:  "Prodajite  zlatna  zrnca 
za  zlato  ili  za  novac,  i  srebrena  zrnca  prodajite  za  zlato  ili  za  srebro."6 

Ovim  hadisom  želi  se  reći  da  kada  se  prodaje  zlato  za  zlato,  prodaje  se  u  istoj 


1  Et-Tabekat,  2/113. 

2  Er-Revdul-unuf,  4/41. 

3  Es-Sira'u  me'al-Jehud,  3/134. 

4  Sahihul-Buhari,  Kitabul-megazi,  br.  4244. 

5  Es-Sira'u  me'al-Jehud,  3/134. 

6  Er-Revdul-unuf,  4/41. 

količini,  bez  dodatka  ili  oduzimanja,  a  isto  tako  i  kada  je  u  pitanju  prodaja  srebra  za 
srebro,  ali  kada  je  prodaja  srebra  za  zlato  ili  obratno,  tada  nije  uvjet  da  količina 
bude  ista,  kao  stoje  poznato.1 

6-  Dozvoljenost  davanja  voćki  i  zemlje  pod  zakup  uz  podjelu  prinosa 

Od  Abdullaha  b.  Omera,  radijallahu  anhuma,  prenosi  se  da  je  rekao: 
"Vjerovjesnik,  sallallahu  alejhi  ve  sellem,  dao  je  Židovima  da  obrađuju  zemlju  na 
Hajberu  u  zamjenu  za  polovinu  njenih  prihoda."2 

Neki  učenjaci  su  se  zapitali:  U  čemu  je  mudrost  stoje  ovo  propisano  tek  na 
Hajberu?  Na  ovaj  upit  lijep  odgovor  dao  je  šejh  Muhammed  Ebu  Zehra  koji  je 
rekao:  "Oslobođenjem  Hajbera  muslimani  su  se  suočili  sa  novim  poslovnim  odno- 
sima koji  nameću  podjelu  profita,  tako  da  su  u  toj  situaciji  došli  propisi  dozvole 
davanja  voćki  i  zemlje  pod  zakup  u  zamjenu  za  dio  plodova,  dok  u  Medini  taj  način 
poslovanja  nije  bio  rasprostranjen."3 

7-  Dozvoljenost  jedenja  konjskog  mesa 

Od  Džabira  b.  Abdullaha,  radijallahu  anhuma,  prenosi  se  da  je  rekao: 
"Allahov  Poslanik,  sallallahu  alejhi  ve  sellem,  zabranio  je  jedenje  magarećeg,  a  doz- 
volio jedenje  konjskog  mesa."4 

8-  Zabrana  mut'a  braka 

Alija,  radijallahu  anhu,  rekao  je:  "Allahov  Poslanik,  sallallahu  alejhi  ve  sellem, 
na  Hajberu  je  zabranio  mut'a  brak  i  jedenje  magarećeg  mesa."5 

9-  Učešće  žena  u  Bitki  na  Hajberu 

Umejja  bint  Ebus-Salit  prenosi  daje  neka  žena  iz  porodice  Benu  Giffar  rekla: 
"Došla  sam  Allahovom  Poslaniku,  sallallahu  alejhi  ve  sellem,  sa  grupom  žena  iz 
Benu  Giffara,  pa  smo  rekle:  'Allahov  Poslaniče,  želimo  da  pođemo  s  tobom  u  ovaj 
pohod  -  pohod  na  Hajber  -  pa  da  liječimo  ranjenike  i  pomognemo  muslimanima 
onoliko  koliko  možemo.'  Rekao  je:  'Pođite  s  Allahovim  blagoslovom.'  Pošle  smo  s 
njim  i,  tako  mi  Allaha,  kada  se  Allahov  Poslanik,  sallallahu  alejhi  ve  sellem,  ujutro 
zaustavio  radi  odmora,  sišla  sam  sa  svoje  jahalice  i  na  samaru  ugledala  tragove  krvi. 
Bio  mi  je  to  prvi  hajz  pa  sam  se  od  stida  privila  uz  devu,  kada  me  je  Poslanik, 
sallallahu  alejhi  ve  sellem,  ugledao  u  tom  stanju  i  vidio  krv,  rekao  je:  'Šta  je  s 
tobom?  Da  nisi  u  hajzu?'  Odgovorila  sam:  'Da.'  Rekao  je:  'Sredi  se,  i  uzmi  posudu  s 


1  Suver  ve  iber  minel-džihadin-Nebevi  fil-Medine,  str.  321. 

2  Sahihul-Buhari,  Kitabul-megazi,  br.  4248. 

3  Hatemun-Nebijjin,  2/1104. 

4  Sahihul-Buhari,  Kitabul-megazi,  br.  4219. 

5  Sahihul-Buhari,  Kitabul-megazi,  br.  4216. 

vodom,  stavi  u  nju  soli,  time  operi  samar  od  tragova  krvi,  i  onda  se  vrati  svojoj 
jahalici.'  Kada  je  Allah  dao  pobjedu  na  Hajberu,  Poslanik,  sallallahu  alejhi  ve  sellem, 
dao  nam  je  skromne  poklone  iz  plijena  koji  je  pripadao  samo  njemu.  Ovu  ogrlicu 
koju  vidiš  na  mom  vratu,  on  mi  je  svojom  rukom  stavio  na  vrat,  i  tako  mi  Allaha, 
nikada  se  od  nje  nisam  odvojila."1  Ogrlica  je  ostala  na  njenom  vratu  dok  nije  umrla, 
a  oporučila  je  daje  ukopaju  s  njom.  I  kada  god  bi  joj  završio  hajz,  kupala  se  vodom 
u  koju  bi  stavljala  soli,  te  je  oporučila  daje  takvom  vodom  i  ogasule  kada  umre.2 
Ovo  je  divan  primjer  svakoj  muslimanskoj  djevojci  koja  žudi  za  nagradom  učešća  u 
džihadu.3 

Ovih  nekoliko  primjera  pokazuju  kako  je  Poslanik,  sallallahu  alejhi  ve  sellem,  i 
u  ratu  i  u  miru  podučavao  ummet  akidi  i  fikhu. 

Osvajanje  Hajbera,  Fedeka,  Vadil-Kura  i  Tejma'a,  imalo  je  velikog  odjeka 
među  različitim  plemenima  na  Arapskom  poluostrvu.  Kurejšijski  mušrici  bili  su 
bijesni  i  očajni  jer  takvo  nešto  nisu  očekivali,  jer  su  znali  da  su  židovske  utvrde  na 
Hajberu  jake,  da  raspolažu  sa  velikim  brojem  boraca,  oružja,  hrane  i  robe.4  Druga 
arapska  plemena,  saveznike  Kurejšija,  impresionirao  je  poraz  Židova  i  blistava 
muslimanska  pobjeda,  te  su  počeli  pokazivati  želju  za  sklapanjem  mira  sa  musli- 
manima jer  su  shvatili  da  im  ustrajavanje  u  neprijateljstvu  neće  donijeti  ništa  dobro. 
To  je  otvorilo  vrata  da'vi  i  širenju  islama  na  svim  stranama  Arapskog  poluostrva, 
tako  da  se,  pored  popravljanja  ekonomskog  stanja,  povećala  i  politička  moć  musli- 
mana.5 

Nakon  Bitke  na  Hajberu  odaslane  su  mnoge  vojne  ophodnje,  koje  su  predvo- 
dili istaknuti  ashabi.  U  nekima  od  njih  bilo  je  borbe,  a  u  nekima  nije.6 


Prvo:  Hudejbijjski  mir  bio  je  nagovještaj  islamske  ekspanzije 

Ova  ekspanzija  dosegla  je  krajnje  granice  Arapskog  poluostrva  i  šire:  "Od 
kada  je  Poslanik,  sallallahu  alejhi  ve  sellem,  postigao  mirovni  sporazum  sa  Kurej- 


1  El-Bidaje  ven-nihaje,  4/205. 

2  Ibn  Hišam,  Es-Siretun-Nebevijje,  3/372-373. 

3  Munir  el-Gadban,  Fikhus-siretin-Nebevijje,  str.  534. 

4  Nadretun-ne'im,  1/353. 

5  Ibid.,  1/353. 

6  En-Nedevi,  Es-Siretun-Nebevijje,  str.  221. 

šijama  na  Hudejbijji  i  pokorio  Židove  u  sjevernom  Hidžazu,  te  su  Hajber,  Vadil-Kuraf 
Fedek,  Tejma',  postali  vlasništvo  muslimana,  Allahov  Poslanik,  sallallahu  alejhi  ve 
sellem,  neumorno  je  nastavljao  sa  širenjem  islama,  prelazeći  granice  Hidžaza,  pa  i 
izvan  granica  Arapskog  poluostrva.  Dokaz  tome  su  brojna  pisma  i  delegacije  koje  je 
slao  upravnicima  dijelova  Arapskog  poluostrva  i  vladarima  toga  doba. 

Taj  potez  se  smatra  važnim  preokretom  u  historiji  Arapa  i  islama.  Ne  samo 
zato  što  će  Poslanik,  sallallahu  alejhi  ve  sellem,  ujediniti  Arape  pod  zastavom  isla- 
ma, nego  i  zato  što  će  ti  Arapi,  nakon  što  prigrle  islam,  preuzeti  teret  širenja  islam- 
ske da've  cijelom  čovječanstvu."1 

Vjerovjesnički  pristup  u  pozivanju  velikodostojnika  i  kraljeva  ukazuje  nam  ka- 
ko treba  koristiti  raznovrsna  da'vetska  sredstva.  Vjerovjesnik,  sallallahu  alejhi  ve  sel- 
lem, odabrao  je  novo  sredstvo  za  pozivanje  velikodostojnika  i  naroda,  a  to  je  slanje 
pisama  kraljevima  i  vođama  plemena.  Ovo  slanje  pisama  kraljevima  i  zapovjed- 
nicima imalo  je  značajan  utjecaj  na  primanje  islama  od  strane  nekih  od  njih,  poka- 
zivanje simpatija  od  strane  drugih,  a  neka  pisma  su  utjecala  na  otkrivanje  stava 
pojedinih  kraljeva  i  upravnika  o  islamskoj  da'vi  i  državi  u  Medini.  Prema  tome,  ova 
pisma  su  ostvarila  mnoge  ciljeve  i  omogućila  islamskoj  državi  da  kroz  različite 
reakcije  odredi  svoje  političke  i  vojne  poteze.2 

Najvažnija  pisma 

1-  U  vjerodostojnoj  predaji  navodi  se  tekst  pisma  Allahovog  Poslanika, 
sallallahu  alejhi  ve  sellem,  koje  je  po  Dihjetu  el-Kelbiju  poslao  bizantijskom  veliko- 
dostojniku Herakliju.3  Bio  je  to  u  periodu  trajanja  hudejbijjskog  primirja.  Tekst 
pisma  je  glasio:  "U  ime  Allaha,  Svemilosnog,  Milostivog!  Od  Muhammeda,  Allaho- 
vog poslanika,  Herakliju,  bizantijskom  velikodostojniku!  Neka  je  mir  na  onoga  ko 
slijedi  Uputu!  A  zatim:  Pozivam  te  u  islam!  Primi  islam  i  bit  ćeš  spašen!  Primi  islam  i 
Allah  će  ti  dati  dvostruku  nagradu,  a  ako  odbiješ,  nosit  ćeš  grijehe  svih  ariseja. 


'Reci:  O  sljedbenici  Knjige,  dođite  da  se  okupimo  oko  riječi,  i  nama  i  vama 
zajedničke,  da  nikoga  osim  Allaha  ne  obožavamo,  da  Mu  ništa  ne  pridru- 
žujemo, i  da  jedni  druge,  pored  Allaha,  bogovima  ne  smatramo!1  Pa,  ako  se 
oni  okane,  vi  recite:  Budite  svjedoci  da  smo  mi  muslimani! ",4 


1  Dr.  Muhammed  el-Ukajli,  Es-Sifaratun-Nebevijje,  str.  15. 

2  Dr.  Seid  el-Muhedždžer,  El-Alakatul-haridžijjetu  lid-devletil-islamijje,  str.  112. 

3  Nadretun-ne'im,  1/344.  Na  ovo  djelo  sam  se  oslonio  pri  navođenju  izvora  pisama,  (op.  a.) 

4  Sura  Ali  Imran,  64.  Šerhun-Nevevi  ala  Sahihu  Muslim,  Kitabul-džihad,  bab:  Kutubun-Nebijj,  12/107. 

Heraklije  je  primio  Vjerovjesnikovo,  sallallahu  alejhi  ve  sellem,  pismo  i  pro- 
vjerio o  čemu  se  radi,  kao  što  se  navodi  u  podužem  poznatom  hadisu  od  Ebu 
Sufjana,  da  bi  naposljetku  zaključio:  "Ako  je  to  što  si  rekao  istina,  on  je,  zaista, 
vjerovjesnik.  Znao  sam  da  će  se  pojaviti,  ali  nisam  mislio  da  će  biti  od  vas.  Kad  bih 
znao  da  ću  do  njega  doći,  učinio  bih  sve  da  dođem  do  njega,  a  kad  bih  bio  uz 
njega,  prao  bih  mu  noge."1 

2-  Vjerovjesnik,  sallallahu  alejhi  ve  sellem,  posredstvom  Abdullaha  b.  Huzafe 
es-Sehmija  poslao  je  pismo  perzijskom  vladaru  Kisri,  naredivši  da  pismo  preda 
velikodostojniku  Bahrejna2,  koji  je  potom  pismo  poslao  Kisri.  Ovaj  je  pismo  pocije- 
pao, čim  ga  je  pročitao,  pa  je  Allahov  Poslanik,  sallallhu  alejhi  ve  sellem,  dovio  da 
Allah  pocijepa  njegovo  carstvo.3 

Tekst  pisma,  kako  ga  navodi  Et-Taberi,  glasio  je:  "U  ime  Allaha,  Svemilosnog, 
Milostivog!  Od  Muhammeda,  Allahovog  poslanika,  Kisri,  velikodostojniku  Perzije! 
Neka  je  mir  na  onoga  ko  slijedi  Uputu  i  povjeruje  u  Allaha  i  Njegovog  Poslanika,  i 
posvjedoči  da  nema  drugog  boga  osim  Allaha,  a  da  sam  ja  Allahov  poslanik  svim 
ljudima,  da  bi  živi  bili  opomenuti!  Primi  islam,  bit  ćeš  spašen,  a  ako  odbiješ,  nosit 
ćeš  grijehe  svih  vatropoklonika."4 

3-  Pismo  Nedžašiji,  Vjerovjesnik,  sallallahu  alejhi  ve  sellem,  poslao  je  po 
Amru  b.  Umejje  ed-Damriju.  Pismo  je  glasilo:  "U  ime  Allaha,  Svemilosnog,  Milo- 
stivog! Od  Muhammeda,  Allahovog  poslanika,  Nedžašiji,  kralju  Abesinije:  Primi 
islam.  Ja  zahvaljujem  Allahu,  osim  kojeg  drugog  boga  nema.  On  je  Vladar,  Sveti, 
Onaj  koji  je  bez  nedostataka,  koji  svakog  osigurava,  koji  nad  svim  bdi.  Svjedočim 
da  je  Isa  sin  Merjemin,  Allahovo  stvorenje  i  Njegova  riječ  koju  je  udahnuo  čednoj 
djevici  Merjem,  pa  je  zanijela.  On  ga  je  stvorio  udahnuvši  u  njega  jednu  od  duša  i 
Sebi  je  pripisao  iz  počasti  prema  njemu,  kao  što  je  Svojom  rukom  stvorio  Adema. 
Pozivam  te  da  obožavaš  samo  Allaha,  koji  nema  sudruga.  Pozivam  te  u  odanost 
onima  koji  su  Njemu  pokorni,  i  da  mene  slijediš  i  povjeruješ  u  ono  što  mi  je  objav- 
ljeno. Pozivam  tebe  i  tvoje  podanike  u  Allahovu  vjeru.  Ja  sam  dostavio  i  uputio 
savjet,  pa  primite  moj  savjet!  Neka  je  mir  na  onoga  koji  slijedi  Uputu!"5 

4-  Vjerovjesnikovo,  sallallahu  alejhi  ve  sellem,  pismo  Mukavkisu,  upravniku 
Egipta,  i  njegov  odgovor  nisu  preneseni  vjerodostojnim  putem.6  Ali,  to  ne  znači  da 
pismo  nije  poslano,  niti  da  su  izvori  sa  historijskog  stanovišta  nepouzdani.  Ta  pisma 


1  Sahihu  Muslim,  3/1393,  br.  1773. 

2  Šerhul-Mevahibil-ledunnijje,  3/341. 

3  Sahihul-Buhari  me'a  Fethul-bari,  8/26,  br.  4424.  Ovo  pismo  poslano  je  u  mjesecu  muharremu  sedme 
hidžretske  godine,  kako  stoji  u  Zadul-me'adu. 

4  Tarihut-Taberi,  2/654-655. 

5  Ez-Zejle'i,  Nasbur-raje, ,  4/421.  Prema:  Nadretun-ne'im,  1/346. 

6  Nadretun-ne'im,  1/346. 

su,  možda  vjerodostojna  po  svojoj  sadržini  i  formi,  ali  se  ne  mogu  uzeti  kao  dokaz 
u  šerijatskoj  politici.1 

Muhammed  b.  Sa'd  u  svom  djelu  Et-Tabekat2  navodi  da  je  Vjerovjesnik, 
sallallahu  alejhi  ve  sellem,  po  Hatimu  b.  Ebu  Belte'u  poslao  pismo  Mukavkisu 
zvanom  Džurejh  b.  Mina,  kralju  Aleksandrije,  koptskom  velikodostojniku.  Njegova 
reakcija  bila  je  lijepa,  iskazao  je  simpatije,  ali  nije  primio  islam.  Poslao  je  Vjerovjes- 
niku,  sallallahu  alejhi  ve  sellem,  brojne  darove  među  kojima  je  bila  i  Marija  Koptki- 
nja.  Kada  mu  je  stigao  Mukavkisov  odgovor,  Vjerovjesnik,  sallallahu  alejhi  ve  sellem, 
rekao  je:  "Zlotvor  se  boji  da  će  ostati  bez  vlasti,  a  njegova  vlast  će  ionako  proći."3 

5-  Nakon  povratka  sa  Hudejbijje,  Allahov  Poslanik,  sallallahu  alejhi  ve  sellem, 
poslao  je  Šudža'a  b.  Vehba  iz  plemena  Benu  Esed  b.  Huzejme  s  pismom  El-Munziru 
b.  El-Harisu  b.  Ebu  Šemru  el-Gassaniju,  vladaru  Damaska.  Tekst  pisma  glasio  je: 
"Neka  je  mir  na  onoga  ko  slijedi  Uputu  i  povjeruje  u  nju.  Pozivam  te  da  vjeruješ  u 
Allaha  Jedinog,  koji  nema  sudruga  -  ako  prihvatiš,  možeš  zadržati  svoju  vlast."4 

6-  Allahov  Poslanik,  sallallahu  alejhi  ve  sellem,  po  povratku  sa  Hudejbijje, 
poslao  je  Selita  b.  Amra  el-Amirija,  radijallahu  anhu,  s  pismom  Hevzetu  b.  Aliju  el- 
Hanefiju5,  koji  je  nakon  što  je  pročitao  pismo,  uvjetovao  da  Poslanik  nakon  smrti 
ostavi  vlast  njemu,  što  je  Poslanik,  sallallah  alejhi  ve  sellem,  odbio.6 

7-  Također,  nakon  povratka  sa  Hudejbijje,  Poslanik,  sallallahu  aleji  ve  sellem, 
poslao  je  Ebul-Ala'a  el-Hadremija7  sa  pismom  El-Munziru  b.  Saviju,  upravniku 
Bahrejna.  Historijski  izvori  navode  da  se  El-Munzir,  nakon  što  je  pročitao  pismo, 
odazvao  i  primio  islam,  a  s  njim  su  islam  primili  i  mnogi  Arapi,  dok  su  Židovi  i  vatro- 
poklonici  koji  su  živjeli  u  Bahrejnu  prihvatili  davati  džizju,  koja  je  iznosila  jedan 
dinar  za  svakog  punoljetnog.8 

Ebu  Ubejd  el-Kasim  b.  Sellam  prenio  je  od  Urve  b.  Ez-Zubejra  tekst  pisma 
koje  je  glasilo:  "Selam  tebi!  Zahvaljujem  se  Allahu,  pored  kojeg  drugog  boga  nema. 
A  zatim: 

Onaj  ko  klanja  naš  namaz,  i  okreće  se  prema  našoj  se  Kibli,  i  jede  ono  što 
zakoljemo  -  taj  je  musliman  koji  je  pod  zaštitom  Allaha  i  Njegovog  Poslanika. 
Vatropoklonici  koji  ovo  žele  prihvatiti,  slobodni  su  to  učiniti,  a  ako  odbiju,  neka 
plaćaju  džizju.9 


1  Es-Siretun-Nebevijjetus-sahiha,  2/459. 

2  Et-Tabekatul-kubra,  1/260-261. 

3  El-Bidaje  ven-nihaje,  5/340. 

4  Tarihut-Taberi,  2/652. 

5  Bio  je  vladar  Jemame.  Umro  je  nedugo  nakon  oslobođenja  Mekke.  (op.  a.) 

6  Nasbur-raje,  4/425.  Ibn  Tulun,  l'lanus-Sa'ilin,  str.  105-107. 

7  El-Kalkašendi,  Subhul-E'aša,  6/368. 

8  Nasbur-raje  -  Tahridžu-ehadisil-hidaje,  4/419-420. 

9  Ebu  Ubejd,  El-Emval,  str.  28. 

U  mjesecu  zul-ka'de  osme  godine  po  Hidžri,  Vjerovjesnik,  sallallahu  alejhi  ve 
sellem,  poslao  je  Amra  b.  El-Asa  kraljevima  Omana,  Džejferu  i  Abdu,  sinovima  El- 
Dželendija.1  Pismo  je  glasilo:  "Od  Muhammeda,  Allahovog  vjerovjesnika  i  posla- 
nika, Allahovim  robovima  esbidijcima,  kraljevima  i  lavovima  Omana,  i  onima  od  njih 
koji  se  nalaze  u  Bahrejnu!  Ako  budu  povjerovali,  i  namaz  obavljali,  i  zekat  davali,  i 
ako  se  pokore  se  Allahu  i  Njegovom  Poslaniku,  ispune  obaveze  prema  Vjerovjes- 
niku,  ako  budu  klali  kurbane  kao  vjernici  -  bit  će  sigurni  i  pripada  im  ono  što  su 
imali  kada  su  primili  islam,  osim  ono  što  draga  srca  darujete  Allahu  i  Njegovom 
Poslaniku.  Desetina  datula  je  sadaka  i  pola  desetine  od  žitarica.  Dužni  su  pružiti  po- 
moć i  savjet  muslimanima,  a  isto  to  imaju  pravo  tražiti  od  muslimana.  Imaju  pravo 
zadržati  svoje  mlinove  i  u  njima  mljeti  šta  žele."2 

Osim  ovih,  historijski  izvori  navode  i  brojna  druga  pisma,  ali,  sa  stanovišta 
hadiske  nauke,  te  predaje  su  nepouzdane.3 

Drugo:  Lekcije,  pouke  i  koristi 
1-  Ariše ji 

Riječ  ariseji  ili  jeriseji,  zavisno  od  predaja,  spomenuta  je  jedino  u  pismu  upu- 
ćenom Herakliju.  Učenjaci  hadisa  i  arapskog  jezika  imaju  različite  stavove  o  seman- 
tičkom porijeklu  ove  riječi.  Rašireno  je  mišljenje  da  potječe  od  riječi  "erisi",  što 
znači  sluga,  upravnik,  zemljoradnik.4 

Poznati  učenjak  Ebul-Hasan  en-Nedevi,  pak,  smatra  da  se  riječ  odnosi  na 
sljedbenike  Arija  Egipatskog,  osnivača  kršćanske  sekte,  koja  zauzima  zapaženo 
mjesto  u  historiji  kršćanske  teologije  i  vjerske  renesanse.  Dugo  vremena  je  ta  sekta 
predstavljala  veliki  problem  Bizantijskom  carstvu  i  Crkvi.  Arije  je  pozivao  u  mono- 
teizam  i  pravljenje  razlike  između  Oca  i  Sina.5 

Arijeva  teološka  načela  dugo  vremena  su  vodila  brobu  sa  crkvenom  dog- 
mom obožavanja  i  izjednačavanja  Isusa  sa  Bogom.  Između  pristalica  te  dogme  i 
Arijevih  sljedbenika,  kojih  je  bio  veliki  broj  u  istočnim  pokrajinama  Bizantijskog  car- 
stva, vodili  se  žestoki  ratovi  sve  dok,  konačno,  Teodor  Veliki  nije  sazvao  Kršćanski 
koncil  u  Konstantinopolu  koji  je  donio  odluku  o  Isusovoj  apoteozi  i  proglasio  ga 
Božijim  sinom.  Nakon  toga,  Arijeva  učenja  su  se  propovijedala  u  tajnosti  te  je  sekta 
postojala  još  neko  vrijeme.  Poznati  su  pod  nazivom  arijanci.  Nije  isključeno  da  je 
Vjerovjesnik,  sallallahu  alejhi  ve  sellem,  mislio  upravo  na  ovu  sektu  kada  je  rekao: 


1  El-Kalkašendi,  Subhul-E'aša,  6/376. 

2  Ebu  Ubejd,  El-Emval,  str.  28-29. 

3  Nadretun-ne'im,  1/348. 

4  En-Nedevi,  Es-Siretun-Nebevijje,  str.  304. 

5  Ibid.,  str.  305. 

"Ako  odbiješ,  nosit  ćeš  grijehe  svih  ariseja",  jer  je  ova  sekta  u  kršćanskom  svijetu, 
koji  predvodi  Bizantijska  imperija,  bila  relativno  dobar  predstavnik  monoteizma.1 

Imam  Ebu  Džafer  et-Tahavi  rekao  je:  "Neki  poznavaoci  ove  tematike  spomi- 
nju daje  među  Heraklijevim  sljedbenicima  postojala  sekta  pod  nazivom  ariseji.  Oni 
su  zagovarali  monoteizam,  i  da  je  Isa  Božiji  rob,  odbacivali  su  vjerovanje  ostalih 
kršćana  u  njegovu  božanstvenost,  smatrali  su  ga  vjerovjesnikom.  Ova  sekta  se 
držala  prave  Isusove  vjere,  vjerovali  su  u  njegovo  Evanđelje,  i  odbacivali  ono  u  što 
vjeruju  ostali  kršćani.  Ako  je  to  tačno,  ostaje  da  konstatiramo  da  je  u  arapskom 
jeziku  ispravno  reći  i  arisijin  i  arisijun,  kao  što  kažu  učenjaci  hadiske  nauke."2 

2-  Mudar  odnos  prema  kraljevima 

U  pismima  Allahovog  Poslanika,  sallallahu  alejhi  ve  sellem,  koja  je  slao  kralje- 
vima kriju  se  velike  da'vetske  mudrosti.  U  njima  se  vodilo  računa  o  posebnostima 
svakog  kralja  u  domenu  religije  koju  ispovijeda  i  karakteristika  kojima  se  odlikuje. 
Tako  je  pisma  Herakliju  i  Mukavkisu,  koji  su  vjerovali  u  Isusovu  božanstvenost,  prvi 
djelimičnu,  a  drugi  potpunu,  i  koji  su  ga  smatrali  Božijim  sinom,  započeo  navodeći 
za  sebe  daje,  osim  vjerovjesnika  i  Allahov  rob.  Nakon  bismille,  tekst  je  glasio:  "Od 
Muhammeda,  Allahovog  roba  i  Njegovog  poslanika,  Herakliju,  velikodostojniku 
bizantijskom." 

Mukavkisu  je  napisao:  "Od  Muhammeda,  Allahovog  roba  i  poslanika,  Mukav- 
kisu, velikodostojniku  koptskom",  dok  je  Kisri  Abervezu  napisao:  "Od  Muhammeda, 
Allahovog  poslanika,  velikodostojniku  Perzije".  U  pismu  Herakliju  i  Mukavkisu  nave- 
den je  ajet: 

" Reci:  'O  sljedbenici  Knjige,  dođite  da  se  okupimo  oko  riječi,  i  nama  i  vama 
zajedničke,  da  nikoga  osim  Allaha  ne  obožavamo,  da  Mu  ništa  ne  pridružu- 
jemo, i  da  jedni  druge,  pored  Allaha,  bogovima  ne  smatramo!1  Pa,  ako  se  oni 
okane,  vi  recite:  'Budite  svjedoci  da  smo  mi  muslimani!  "3,  a  nije  naveden  u 
pismu  Kisri  Abervezu,  jer  se  ajet  obraća  onima  koji  vjeruju  u  božanstvenost  Isaa, 
alejhis-selam,  te  su  uzeli  Isaa,  sina  Merjeminog,  i  svoje  monahe  i  svećenike  za 
božanstva  pored  Allaha.  Heraklije,  vladar  Bizantijskog  carstva,  i  Mukavkis,  upravnik 


1Ovaj  stav  zastupaju  En-Nedevi  i  dr.  Ed-Devalibi.  U  prilog  tom  stavu  ide  činjenica  da  je  ovo  jedina 
kršćanska  sekta  koja  je  zagovarala  Isusovu  ljudsku  prirodu.  Vrijedna  studija  o  tom  pitanju  je  Nezarat 
islamijje.  Vidjeti:  En-Nedevi,  Es-Siretun-Nebevijje,  str.  307. 

2  Muškilul-Asar,  3/399. 

3  Sura  Ali  Imran,  64. 

Egipta,  bili  su  vjerske  i  političke  vođe  kršćanskog  svijeta,  s  izvjesnom  razlikom  u 
vjerskim  ubjeđenjima,  odnosno  u  pitanju  da  li  Isus  ima  jednu  ili  dvije  prirode.1 

S  druge  strane,  pošto  su  Kisra  i  njegov  narod  obožavali  vatru  i  Sunce,  i 
vjerovali  u  postojanje  dva  boga:  Jezdana,  koji  predstavlja  dobro,  i  Ahremona,  koji 
predstavlja  zlo,  i  nisu  imali  ispravna  shvatanja  vjerovjesništva  i  nebeskih  poslanica, 
u  pismu  upućenom  Kisri  stajalo  je:  "Ja  sam  Allahov  poslanik  svim  ljudima,  da  bi 
opomenu  primio  onaj  koje  živ".2 

Različite  su  bile  reakcije  ovih  vladara  na  pisma  koja  su  im  poslana:  Heraklije, 
Nedžašija  i  Mukavkis  bili  su  ljubazni  i  učtivi,  te  su  Poslanikovim,  sallallahu  alejhi  ve 
sellem,  izaslanicima  iskazali  sve  počasti.  Mukavkis  je  poslao  poklone  Allahovom 
Poslaniku,  sallallahu  alejhi  ve  sellem,  i  s  njima  dvije  robinje  od  kojih  je  jedna  bila  Marija, 
majka  Ibrahima,  sina  Allahovog  Poslanika,  sallallahu  alejhi  ve  sellem.  Međutim,  Kisra  je 
pocijepao  pismo  nakon  što  mu  je  pročitano,  i  rekao:  "Zar  da  mi  piše  ovakvo  nešto  a  on 
je  moj  rob!"  Kada  je  Allahov  Poslanik,  sallallahu  alejhi  ve  sellem,  obaviješten  o 
njegovom  postupku,  rekao  je:  "Allah  pocijepao  njegovo  carstvo!"3 

Kisra  je  svome  namjesniku  u  Jemenu,  Bazanu,  poslao  pismo  u  kojem  mu  na- 
ređuje da  uhapsi  Poslanika,  sallallahu  alejhi  ve  sellem,  pa  je  Bazan  poslao  pismo 
Poslaniku  u  kojem  je  napisao:  "Kralj  kraljeva  naredio  je  kralju  Bazanu  da  te  uhapsi  i 
pošalje  njemu",  a  Poslanik,  sallallahu  alejhi  ve  sellem,  obavijestio  je  jemenskog  vla- 
dara da  se  Kisrin  sin  Širevejh  pobunio  protiv  oca,  ubio  ga  i  preuzeo  vlast.4 

To  se,  zaista,  i  desilo:  Kisrin  sin  Kabad,  zvani  Širevejh,  ubio  je  oca  i  preuzeo 
vlast.  Kisra  je  na  ponižavajući  način  ubijen  628.  godine,  a  nakon  njegove  smrti 
njegovo  se  carstvo  raspalo  jer  su  se  sinovi  vladajuće  porodice  otimali  za  vlast.  Šire- 
vejh je  živio  samo  šest  mjeseci.  Nakon  preuzimanja  vlasti  iza  njega,  na  prijestolju 
Perzijskog  carstva  tokom  četiri  godine  smijenilo  se  deset  kraljeva.  Situacija  u  državi 
bila  je  nestabilna  sve  dok  se  nisu  složili  da  za  vladara  postave  Jezdedžirda,  koji  je 
posljednji  kralj  iz  dinastije  Sasanida.  On  se  suočio  sa  islamskom  vojskom  pod  čijim 
je  naletom  srušena  sasanidska  dinastija  koja  je  vladala  Perzijom  više  od  četiri  vijeka. 
Pad  sasanidske  države  desio  se  637.  godine,  i  Vjerovjesnikov,  sallallahu  alejhi  ve 
sellem,  nagovještaj  ostvario  se  u  roku  od  osam  godina.5 

3-  Opći  prikaz  Poslanikovih  pisama 

Istraživač  će  primijetiti  da  je  sadržaj  Poslanikovih,  sallallahu  alejhi  ve  sellem, 
pisama  upućenih  različitim  vladarima  gotovo  identičan,  a  iz  tog  sadržaja  možemo 
izvući  sljedeće  zaključke: 


1  Maza  hasirel-alemu  binhitatil-muslimin,  str.  38-39. 

2  En-Nedevi,  Es-Siretun-Nebevijje,  str.  290. 

3  Tarihut-Taberi,  3/90. 
ATarihut-Taberi,  3/90-91. 

5  En-Nedevi,  Es-Siretun-Nebevijje,  str.  300. 

1-  Sva  pisma  koja  je  Poslanik,  sallallahu  alejhi  ve  sellem,  slao  vladarima  i  po- 
glavarima plemena  počinjala  su  bismillom,  a  bismilla  je  jedan  od  kur'anskih  ajeta.  Iz 
toga  možemo  zaključiti  vrlo  važne  stvari: 

a)  Pisac  koji  počinje  knjigu  pisanjem  bismille  povodi  se  za  Poslanikom,  salla- 
llahu alejhi  ve  sellem,  koji  je  bio  dosljedan  u  tom  principu. 

b)  U  knjigama  i  pismima  dozvoljeno  je  navoditi  kur'anske  ajete,  makar  ono 
što  se  piše  bilo  namijenjeno  nevjernicima. 

c)  Nevjerniku  je  dozvoljeno  čitanje  jednog  ili  više  ajeta,  jer  su  Poslanikova, 
sallallahu  alejhi  ve  sellem,  pisma  sadržavala  bismillu  i  druge  ajete. 

d)  Džunubu  je  dozvoljeno  da  prouči  jedan  ili  više  kur'anskih  ajeta,  jer  ovi 
nevjernici  kojima  su  poslana  pisma  koja  sadrže  bismillu  i  druge  ajete,  ne  čuvaju  se 
od  dženabeta  i  nečistoće,  tako  da  su  u  stanju  džunupluka  čitali  pisma  koja  sadrže 
više  od  jednog  ajeta. 

2-  Iz  Poslanikovih,  sallallahu  alejhi  ve  sellem,  pisama  odaslanih  vladarima  i 
zapovjednicima,  možemo  izvući  sljedeće  zaključke: 

a)  Muslimanima  je  dozvoljeno  slanje  ambasadora  nevjerničkim  vladarima,  jer 
je  Poslanik,  sallallahu  alejhi  ve  sellem,  za  slanje  svakog  pisma  odabirao  nekog 
muslimana  za  izaslanika  koji  će  ga  dostaviti  onome  kome  je  upućeno. 

b)  Dozvoljeno  je  pisati  nevjernicima  o  stvarima  koje  se  tiču  vjere  kao  i  o 
stvarima  koje  se  tiču  ovoga  svijeta. 

c)  Pisma  vladarima  trebaju  sadržavati  ime  pošiljaoca  i  ime  primaoca,  kao  i 
sadržaj.  U  Poslanikovim,  sallallahu  alejhi  ve  sellem,  pismima  tema  je  samo  jedna,  a 
to  je  pozivanje  u  islam. 

d)  Nevjerniku  se  početno  ne  naziva  selam,  islamski  pozdrav,  jer  Vjerovjesnik, 
sallallahu  alejhi  ve  sellem,  nevjerničke  vladare  kojima  je  slao  pisma  nije  pozdravljao 
selamom,  nego  ih  je  pozdravljao  sa:  "Mir  onome  ko  slijedi  Uputu",  dakle,  onome 
ko  primi  islam.  Iz  ovoga  izvodimo  propis  da  nevjernika  nije  dozvoljeno  pozdraviti 
selamom. 

e)  Korištenje  pečata.  Poslanik,  sallallahu  alejhi  ve  sellem,  imao  je  prsten- 
pečat,  kojim  je  pečatio  pisma.  Na  pečatu  je  bilo  napisano,  jedno  ispod  drugog: 
Allah,  poslanik,  Muhammeđ.1 

Prenosi  se  od  Enesa,  radijallahu  anhu,  da  je  rekao:  "Kada  je  Vjerovjesnik, 
sallallahu  alejhi  ve  sellem,  odlučio  poslati  pismo  Bizantincima,  rečeno  mu  je  da  oni 
čitaju  samo  zapečaćena  pisma,  pa  je  uzeo  srebreni  prsten  za  pečat,  kao  da  sada 
gledam  bjelinu  njegove  ruke,  a  na  pečatu  je  ugravirano:  Muhammeđ,  Allahov 
poslanik".2 


1  Ebu  Faris,  Gazvetul-Hudejbijje,  str.  239-240. 

2  Sahihul-Buhari,  bab:  Da'vetul-jehudi  ven-nesara.  Vidjeti:  Fethul-bari,  6/108. 


4-  Ukazivanje  poštovanja  ljudima 

Kada  je  Badan  b.  Sasan,  vladar  Jemena,  primio  islam,  Allahov  Poslanik, 
sallallahu  alejhi  ve  sellem,  nije  ga  smijenio,  nego  ga  je  ostavio  kao  namjesnika,  jer 
je  u  njemu  vidio  uspješnog  upravnika  te  je  zaključio  daje  to  pravi  vladar  na  pravom 
mjestu,  a  mi  iz  toga  zaključujemo  da  je  Vjerovjesnik,  sallallahu  alejhi  ve  sellem, 
uvažavao  ljudske  sposobnosti,  pa  je  ljude  postavljao  na  njima  odgovarajuća  mjesta. 
Vrijedno  je  spomenuti  da  je  nakon  Badanove  smrti  Poslanik,  sallallahu  alejhi  ve 
sellem,  postavio  njegovog  sina  za  namjesnika  koji  je  na  tom  položaju  ostao  jedan 
mjesec.1 

5-  Dozvoljeno  je  uzimanje  džizje  od  vatropoklonika 

Ovaj  propis  proizlazi  iz  Poslanikovog,  sallallahu  alejhi  ve  sellem,  pisma  koje  je 
poslao  El-Munziru  b.  Saviju  upozoravajući  na  judaizam  i  vatropoklonstvo.  U  pismu 
je  stajalo:  "Ko  ostane  u  judaizmu  ili  vatropoklonstvu,  neka  plaća  džizju."2 

Na  osnovu  ovoga,  dio  učenjaka,  među  kojima  je  i  Ibnul-Kajjim,  rahimehullahu 
te'ala,  smatra  da  je  dozvoljeno  primanje  džizije  od  svih  ljudi,  svejedno  bili 
sljedbenici  Knjige  ili  ne,  poput  arapskih  mnogobožaca  i  drugih.  Ibnul-Kajjim  je 
rekao:  "Dio  učenjaka  smatra  da  se  treba  primiti  džizja  od  svakog  naroda  koji  je 
ponudi:  sljedbenika  dviju  knjiga,  po  slovu  Kur'ana,  vatropoklonika,  po  sunnetu,  a 
shodno  tome  i  od  svih  ostalih,  jer  vatropoklonici  su  mnogobošci,  bez  Božije  Knjige, 
pa  ako  je  dozvoljeno  uzeti  džizju  od  njih,  to  je  dokaz  da  je  dozvoljeno  uzeti  je  i  od 
svih  ostalih  mnogobožaca.  Razlog  što  Allahov  Poslanik,  sallallahu  alejhi  ve  sellem, 
nije  uzimao  džizju  od  arapskih  mnogobožaca  jeste  to  što  su  primili  islam  prije  nego 
što  je  objavljen  ajet  o  džizji  koji  je  objavljen  nakon  Pohoda  na  Tebuk."3 

6-  Dozvoljeno  je  primiti  poklon  od  nevjernika 

Allahov  Poslanik,  sallallahu  alejhi  ve  sellem,  prihvatio  je  poklone  koje  mu  je, 
po  njegovom  izaslaniku  Hatibu  b.  Ebu  Belte'a,  poslao  vladar  Egipta,  koptski  veliko- 
dostojnik Mukavkis,  koji  je  bio  nevjernik.  Među  poklonima  je  bila  jedna  mazga  i 
dvije  robinje,  a  jedna  od  tih  robinja  bila  je  Marija  Koptkinja.4 

7-  Neki  rezultati  slanja  pisama  vladarima 

U  vođenju  vanjske  politike  Allahov  Poslanik,  sallallahu  alejhi  ve  sellem,  poka- 
zao je  sposobnosti  koje  prevazilaze  vrijeme  u  kojem  je  živio  i  svojim  je  halifama 
ostavio  divan  primjer.  Pokazao  je  izvanrednu  snagu  i  hrabrost,  jer  svako  drugi  bi 
ustuknuo  pred  posljedicama  ovakvog  poteza,  naročito  stoga  što  su  neka  od  ovih 
pisama  poslana  jakim  vladarima  koji  su  bili  u  zenitu  svoje  moći,  poput  Heraklija, 


1  Ebu  Faris,  Gazvetul-Hudejbijje,  str.  242. 

2  Ebu  Faris,  Gazvetul-Hudejbijje,  str.  242 

3  Zadul-me'ad,  5/91. 

4  Gazvetul-Hudejbijje,  str.  242. 


Kisre  i  Mukavkisa.  Ali  Poslanikova,  sallallahu  alejhi  ve  sellem,  odlučnost  da  dostavi 
Allahovu  vjeru,  njegovo  potpuno  ubjeđenje  u  Allahovu  pomoć,  podstakli  su  ga  na 
poduzimanje  ovog  koraka.  Ovom  politikom  ostvareni  su  sljedeći  ciljevi: 

a)  Ovime  je  Allahov  Poslanik,  sallallahu  alejhi  ve  sellem,  postavio  novi  način 
međudržavne  komunikacije,  kakav  prethodno  nije  bio  poznat. 

b)  Islamska  država  je  postala  snažna,  nametnula  se  kao  respektabilna  sila  i 
zauzela  važno  mjesto  na  političkoj  karti  tog  vremena. 

c)  Poslanik,  sallallahu  alejhi  ve  sellem,  razotkrio  je  namjere  vladara  i  njihovu 
politiku  prema  njemu,  njegovoj  državi  i  vjeri. 

d)  Slanje  pisama  vladarima  izvan  Arapskog  poluostrva  je  praktični  pokazatelj 
internacionalnog  karaktera  islamske  vjere  na  koji  ukazuje  ajet  objavljen  u  mekkan- 
skom  periodu:  "A  tebe  smo  samo  kao  milost  svjetovima  poslali."1 

Dakle,  Poslanikove  sallallahu  alejhi  ve  sellem,  slanje  pisama  poglavarima 
arapskih  plemena,  kraljevima  s  čijim  je  državama  graničila  njegova  država,  pred- 
stavlja prekretnicu  u  Poslanikovoj  vanjskoj  politici,  i  to  je  islamskoj  državi  osiguralo 
značajno  mjesto  u  političkom  i  vjerskom  domenu,  još  prije  oslobođenja  Mekke,  što 
je  pomoglo  Poslaniku,  sallallahu  alejhi  ve  sellem,  da  u  godini  delegacija  ujedini 
arapska  plemena.2 


U  mjesecu  zul-ka'de  sedme  godine  po  Hidžri,  Poslanik,  sallallahu  alejhi  ve 
sellem,  uputio  se  u  Mekku  s  namjerom  da  obavi  'umru,  kao  što  je  bilo  dogovoreno 
s  Kurejšijama  prilikom  potpisivanja  Hudejbijjskog  sporazuma.  Ne  računajući  žene  i 
djecu,  na  naknadnu  'umru  pošlo  je  dvije  hiljade  ljudi.  Niko  od  učesnika  Hudejbijje 
nije  izostao,  osim  onih  koji  su  poginuli  na  Hajberu  ili  umrli  prije  polaska  na  naknad- 
nu 'umru.3 

Allahov  Poslanik,  sallallahu  alejhi  ve  sellem,  i  njegovi  ashabi,  radijallahu  an- 
hum,  uputili  su  se  u  svečanoj  povorci  iz  Medine  u  Mekku,  prolazeći  kroz  naseljene  i 
puste  predjele.  Kada  god  je  Vjerovjesnikova,  sallallahu  alejhi  ve  sellem,  povorka 
prolazila  pokraj  nekog  naselja,  narod  je  izlazio  da  vidi  do  tada  neviđeni  prizor: 
muslimani  su  bili  odjeveni  u  ihrame  koji  su  svi  bili  jednaki,  izgovarali  su  telbiju  i 


Treća  tema 
Naknadna  umra 


1  Sura  El-Enbija\  107. 

2  Et-Tarihus-sijasi  vel-askeri  li-devletil-Medine,  str.  351. 

3  Es-Siretun-Nebevijjetus-sahiha,  str.  464. 


Život  i  £je(o  pos§edhjeg  Vjerovjesnifa 


vodili  sa  sobom  svoje  obilježene  kurbane.  Tako  otmjen  prizor  u  njihovoj  okolini  do 
tada  nije  bio  viđen.1 

Prvo:  Oprez  od  kurejšijske  prevare 

Vjerovjesnik,  sallallahu  alejhi  ve  sellem,  nije  se  ograničio  samo  na  nošenje 
sablji,  nego  je  ponio  kompletno  vojno  naoružanje  kako  bi  spriječio  da  se  desi  bilo 
kakvo  iznenađenje,  jer  mnogobošci  se  obično  ne  drže  datih  obećanja  i  ugovora.2 

Čim  su  Kurejšije  čule  da  Vjerovjesnik,  sallallahu  alejhi  ve  sellem,  predvodi 
ovako  veliku  povorku  s  punim  naoružanjem  i  dvije  stotine  konjanika  na  čelu,  pod 
komandom  Muhammeda  b.  Mesleme,  poslali  su  Mikreza  b.  Hafsa  s  jednom  gru- 
pom Kurejšija  da  ispitaju  situaciju.  Sreli  su  se  u  mjestu  Je'džedž3  na  putu  od  Ez- 
Zahrana,  te  su  rekli:  "Muhammede,  od  tebe  nismo  iskusili  izdaju  ni  u  tvome  djetinj- 
stvu ni  u  odraslom  dobu.  Kako  sad  hoćeš  da  uđeš  u  Harem,  svome  narodu,  sa 
oružjem,  a  složio  si  se  da  ćeš  ući  kako  je  dogovoreno,  noseći  samo  sablje  u  korica- 
ma. Allahov  Poslanik,  sallallahu  alejhi  ve  sellem,  rekao  je:  "Tako  ćemo  i  ući."  Mikrez 
se  sa  svojim  drugovima  brzo  vratio  u  Mekku  i  obavijestio  ih:  "Muhammed  neće  ući 
u  Mekku  sa  oružjem,  nego  će  se  pridržavati  uvjeta  koji  ste  dogovorili."4 

Allahov  Poslanik,  sallallahu  alejhi  ve  sellem,  ostavio  je  oružje  izvan  Harema, 
ali  ipak  dovoljno  blizu,  kako  bi  bio  spreman  na  bilo  kakvo  iznenađenje,  a  oružje  je 
čuvalo  dvije  stotine  konjanika  pod  komandom  Muhammeda  b.  Mesleme,  spremnih 
da  reagiraju  u  svakom  trenutku  i  da  se,  ako  to  situacija  bude  zahtijevala,  upuste  u 
borbu.5 

Vjerovjesnik,  sallallahu  alejhi  ve  sellem,  nije  imao  povjerenja  u  mnogobošce  i 
nije  bio  siguran  da  ga  neće  iznevjeriti,  prirediti  mu  zasjedu  i  iznenada  ga  napasti, 
stoga  je  bio  oprezan  i  poduzeo  je  preventivne  mjere,  ali  sa  svoje  strane  ispunio  je 
ugovoreno  i  naučio  je  ummet  da  bude  oprezan  kada  su  neprijatelji  u  pitanju.6 
Ostavljanje  grupe  ashaba  da  čuva  oružje  i  opremu  i  prati  zbivanja  na  terenu  uka- 
zuje nam  na  neka  bitna  značenja  ibadeta  u  islamu.7 

Drugo:  Ulazak  u  Mekku,  obavljanje  tavafa  i  sa  ja 

Iz  Je'džedža  je  Allahov  Poslanik,  sallallahu  alejhi  ve  sellem,  nastavio  put  ka 
Mekki,  jašući  na  svojoj  devi  El-Kasva',  ušao  je  u  Senijje,  odakle  se  pruža  pogled  na 
El-Hadžun.  Okruživali  su  ga  muslimani  opasani  sabljama,  štiteći  ga  sa  svih  strana, 


1  Menhedžul-Vlamil-islami  fi  Sulhil-Hudejbijje,  str.  310. 

2  Ebu  Faris,  Sulhul-Hudejbijje,  str.  267. 

3  Oko  osam  milja  od  Mekke  (op.  a.). 

4  El-Vakidi,  El-Megazi,  3/734.  Ibn  Sa'd,  Et-Tabekat,  2/121. 

5  Ebu  Faris,  Sulhul-Hudejbijje,  str.  268. 

6  Ebu  Faris,  Sulhul-Hudejbijje,  str.  275. 

7  Ebu  Faris,  Sulhul-Hudejbijje,  str.  277. 


ja  MuhammecC  es-  SadaBi 

jer  su  se  plašili  da  mu  mnogobošci  neće  nanijeti  povrede,  izgovarali  su  telbiju,  a 
oko  njih  je  sve  odzvanjalo  od  njihovih  glasova.1 

Od  kada  su  obukli  ihrame  muslimani  nisu  prestajali  sa  zajedničkim  izgovara- 
njem telbije  sve  do  ulaska  u  Mekku.  Telbija  nosi  veliku  pouku  i  značenje:  ona  je 
proglas  i  uzdizanje  tevhida,  ona  poništava  širk  i  ruši  njegovu  zastavu.  Telbija  je 
zahvala,  izraz  zahvale  Allahu  koji  im  je  omogućio  da  obave  ovaj  obred.2  To  su  neka 
značenja  telbije  koja  glasi:  "Lebbejk-allahumme  lebbejk,  lebbejke,  la  šerike  leke, 
lebbejk.  Innel-hamde  ven-ni'mete  leke  vel-mulk,  la  šerike  lek!  -  Odazivam  Ti  se, 
Allahu  moj,  odazivam  Ti  se!  Odazivam  Ti  se,  Ti  nemaš  sudruga,  odazivam  Ti  se! 
Svaka  zahvala  i  blagodat  i  sva  vlast  Tebi  pripadaju!  Ti  nemaš  sudruga!" 
Abdullah  b.  Revvaha  držao  je  svoju  jahalicu  za  uzde  i  pjevao: 

Sklonite  se  nevjernici  s  puta  njegova 
Sklonite  se,  svo  je  dobro  u  Resula  našega 

Gospodaru,  ja  vjerujem  u  riječi  Tvoje 

Da  budemo  muslimani  Tvoje  pravo  je 

O  mušrici,  glave  ćemo  vam  poskidati 

Prijatelj  za  prijatelja  tada  neće  pitati3. 

Bio  je  to  vrlo  dirljiv  prizor  kada  se  muslimanska  povorka,  u  svečanom  izgledu, 
približila  Mekki  i  kroz  njene  ulice  počela  krčiti  put  ka  Allahovom  hramu,  a  svuda 
naokolo  odzvanjali  su  njihovi  glasovi  koji  uče  telbiju.  U  većini  knjiga  Poslanikovog 
životopisa  navodi  se  da  je  dio  Mekkelija  izašao  na  brda  kako  bi  sa  njih  posmatrao 
muslimane,  a  dio  je  stajao  pred  Domom  za  vijećanje,  koji  se  nalazio  pored  Kabe, 
kako  bi  posmatrali  Allahovog  Poslanika,  sallallahu  alejhi  ve  sellem,  i  njegove  asha- 
be,  radijallahu  anhum,  prilikom  ulaska  u  Mekku  i  obilaska  Bejtullaha.4 

Mnogobošci  su  širili  glasine  da  je  muslimane  oslabila  medinska  groznica  pa 
je  Vjerovjesnik,  sallallahu  alejhi  ve  sellem,  naredio  muslimanima  da  tokom  prva  tri 
kruga  oko  Kabe  lagahno  trče  poskakujući,  a  da  između  dva  ugla  hodaju5,  kako  bi 
pokazali  mnogobošcima  svoju  snagu. 

Allahov  Poslanik,  sallallahu  alejhi  ve  sellem,  ušao  je  u  Bejtul-Haram  prebacivši 
jedan  dio  gornjeg  dijela  ihrama  preko  ramena  tako  da  mu  je  mišica  bila  otkrivena, 
te  je  tako  tavafio,  a  ashabi  su  ga  slijedili  oponašajući  ga.  Kada  su  mnogobošci 
vidjeli  taj  prizor,  rekli  su:  "Zar  tako  izgledaju  oni  koje  je  iscrpila  groznica?  Oni  su 
mnogo  jaki!"6 


1  Tarihus-sijasi  vel-askeri,  str.  353. 

2  Ebu  Faris,  Sulhul-Hudejbijje,  str.  277. 

3  Sahihus-Siretun-Nebevijje,  str.  481. 

4  Menhedžul-i'lamil-islami  fi  Sulhil-Hudejbijje,  str.  314. 

5  Sahihul-Buhari,  Kitabul-megazi,  5/6,  br.  4256. 

6  Sahihus-Siretun-Nebevijje,  str.  481. 


Život  i  djelo  posljednjeg 

Ostavljanjem  mišice  otkrivene,  naređivanjem  trčanja  pri  tavafu,  podizanjem 
glasa  u  telbiji,  Allahov  Poslanik,  sallallahu  alejhi  ve  sellem,  htio  je  zaplašiti  Kurejšije  i 
pokazati  im  snagu,  otpornost  i  odlučnost  muslimana,  i  njihovu  privrženost  islamu,  i 
ovaj  njegov  postupak  ostavio  je  veliki  utisak  na  mnogobošce.1  Poslanik,  sallallahu 
alejhi  ve  se/lem,  uspio  je  na  ovaj  način  izazvati  ogorčenost  mnogobožaca.  Poslanik, 
sallallahu  alejhi  ve  sellem,  približavao  se  Allahu  stalno  praveći  mnogobošcima  smi- 
calice i  izazivajući  njihovu  srdžbu.  U  Bitki  na  Uhudu,  Vjerovjesnik,  sallallahu  alejhi  ve 
sellem,  dozvolio  je  Ebu  Dudžani,  radijallahu  anhu,  da  hoda  šepureći  se  pred 
mnogobošcima,  kako  bi  time  pokazao  ponos  muslimana  i  rasrdio  mnogobošce,  a 
da  bi  im  povećao  gnjev,  Poslanik,  sallallahu  alejhi  ve  sellem,  dozvolio  mu  je  da  nosi 
crveni  turban.  U  pohodu  na  Hudejbijju,  Poslanik,  sallallahu  alejhi  ve  sellem,  je  kao 
kurban  zaklao  Ebu  Džehlovu  devu  koja  je  zaplijenjena  na  Bedru,  kako  bi  najedio 
mnogobošce  koji  su  se,  gledajući  taj  prizor,  morali  prisjetiti  stradanja  svojih  vođa 
na  Bedru.  A  sada  je  tokom  naknadne  'umre  naredio  ashabima  da  pokažu  snagu 
kako  bi  ih  najedio  i  prevario  i  da  bi  se  njihove  spletke  vratile  njima  na  štetu.2 

Ibnul-Kajjim  kaže:  "Allahov  Poslanik,  sallallahu  alejhi  ve  sellem,  na  sve  je 
načine  pokušavao  zavarati  mnogobošce."3 

Ovaj  Poslanikov,  sallallahu  alejhi  ve  sellem,  psihološki  rat  protiv  mnogo- 
božaca urodio  je  plodom.  Poslanik,  sallallahu  alejhi  ve  sellem,  i  njegovi  ashabi, 
radijallahu  anhum,  ostali  su  u  Mekki  tri  dana  uzdižući  zastavu  tevhida,  tavafeći  oko 
Kabe,  učeći  ezane  i  klanjajući,  tokom  svih  pet  dnevnih  namaza  klanjali  su  u  dže- 
matu  predvođeni  Vjerovjesnikom,  sallallahu  alejhi  ve  sellem,  a  Bilal  b.  Rebbah,  radi- 
jallahu anhu,  penjao  se  na  Kabu  i  sa  nje  učio  ezan,  što  je  na  mnogobošce  djelovalo 
poput  udara  munje.4 

Borcima  koji  su  čuvali  oružje  i  opremu,  Poslanik,  sallallahu  alejhi  ve  sellem, 
poslao  je  zamjenu  kako  bi  i  oni  obavili  obrede  'umre.  Vjerovjesniik,  sallallahu  alejhi 
ve  sellem,  bio  je  svjestan  koliko  svi  oni  žude  za  Bejtullahom.  Oni  su  tu  došli  po 
drugi  put,  prevalili  su  veliki  put  kako  bi  ugasili  žeđ  za  njom,  tavafeći  i  čineći  sa'j  kao 
i  svi  ostali.  Vjerovjesnik,  sallallahu  alejhi  ve  sellem,  vodio  je  računa  o  ljudskim  osje- 
ćajima i  nastojao  je  udovoljiti  njihovim  zahtjevima  kako  bi  se  njihove  duše  uzdigle  i 
popravile.  To  je  bio  poslanički  način  odgoja  IjudL5 

Treće:  Poslanikova  ženidba  majkom  vjernika  Mejmunom  bint  El-Haris 

Mejmuna  je  imala  dvadeset  i  šest  godina,  bila  je  sestra  Ummul-Fadl,  supruge 
Abbasa  b.  Abdul-Muttaliba.  Nakon  smrti  njenog  muža  Ebu  Ruhma  b.  Abdul-Uzza, 


1  Menhedžul-'Clam'd-islami  fi  Sulhil-Hudejbijje,  str.  315. 

2  Ebu  Faris,  Sulhul-Hudejbijje,  str.  282. 

3  Zadul-me'ad,  3/371. 

4  Ebu  Faris,  Sulhul-Hudejbijje,  str.  270. 

5  Ibid.,  str.  277. 


povjerila  je  svojoj  sestri  brigu  o  svojoj  budućoj  udaji.  Njena  sestra  Ummul-Fadl 
prepustila  je  brigu  o  tome  svome  mužu  Abbasu  koji  ju  je  udao  za  svoga  bratića, 
Vjerovjesnika,  sallallahu  alejhi  ve  sellem,  te  joj  je  umjesto  njega  platio  četiri  stotine 
dirhema  na  ime  mehra.1 

Ona  je  tetka  s  majčine  strane  Abdullahu  b.  Abbasu  i  Halidu  b.  El-Velidu. 

Nakon  isteka  tri  dana,  koliko  je  na  Hudejbijji  dogovoreno  da  muslimani 
mogu  ostati,  Vjerovjesnik,  sallallahu  alejhi  ve  sellem,  pokušao  je  da  sklapanje  braka 
sa  Mejmunom  iskoristi  kao  povod  za  dalje  pregovore  s  Kurejšijama.  Kada  su  mu 
došli  Suhejl  b.  Amr  i  Huvejtib  b.  Abdul-Uzza  i  rekli:  "Istekao  je  dogovoreni  rok, 
stoga  odlazi  iz  našeg  grada",  Poslanik,  sallallahu  alejhi  ve  sellem,  rekao  je  -  kako 
navodi  Ibn  Ishak:  "Zašto  me  ne  biste  pustili  da  ovdje  napravim  svadbu?  Pripremili 
bismo  lijepo  jelo  i  njime  vas  počastili!"  Oni  rekoše:  "Ne  treba  nam  tvoje  jelo!  Izađi 
iz  našeg  grada!",  pa  je  izašao  ostavivši  svoga  oslobođenog  roba  Ebu  Rafi'a  da  mu 
za  njim  dovede  Mejmunu,  radijallahu  anha.  Ebu  Rafi'  ju  je  poveo  i  u  blizini  Et- 
Ten'ima,  u  mjestu  Seref,  stigli  su  Vjerovjesnika,  sallallahu  alejhi  ve  sellem,  koji  je  u 
tom  mjestu  s  njom  stupio  u  bračni  odnos.2 

Ona  je  posljednja  žena  koju  je  Poslanik,  sallallahu  alejhi  ve  sellem,  oženio  i 
posljednja  koja  je  umrla.  Umrla  je  i  ukopana  u  mjestu  Seref  u  kojem  je  i  stupila  u 
bračni  odnos  sa  Poslanikom,  sallallahu  alejhi  ve  sellem,  neka  je  Allah  njome  zado- 
voljan.3 

Ovaj  brak  je  donio  jedno  fikhsko  pitanje  o  kojem  učenjaci  imaju  različite  od- 
govore: da  li  se  Poslanik,  sallallahu  alejhi  ve  sellem,  njome  vjenčao  u  vrijeme  obav- 
ljanja obreda  ili  nakon  završetka  i  skidanja  ihrama?4  Učenjaci  su  to  pitanje  razmotrili 
vrlo  detaljno. 

Četvrto:  Kćerka  Hamze  b.  Abdul-Muttaliba  priključuje  se  muslimanima 

Islam  je  promijenio  duše  i  umove.  Nakon  što  je  u  paganskom  dobu  kćerka,  u 
nekim  plemenima,  živa  zakopavana  zbog  sramote  i  siromaštva,  u  islamu  je  postala 
omiljena.  Muslimani  su  se  natjecali  u  njenom  lijepom  odgoju,  bili  su  jednaki,  ijedni 
drugima  su  činili  samo  dobro.5 

Kada  je  Vjerovjesnik,  sallallahu  alejhi  ve  sellem,  krenuo  iz  Mekke,  pratila  gaje 
Hamzina  kćerka  i  dozivala:  "Amidža,  amidža!"  Alija,  radijallahu  anhu,  uzeo  ju  je  za 
ruku  i  rekao  Fatimi,  radijallahu  anha:  "Pobrini  se  za  svoju  amidžičnu!"  Nakon  toga 
izbila  je  prepirka  između  Alije,  Džafera  i  Zejda,  o  tome  koje  preči  da  se  o  njoj  brine. 
Alija  je  govorio:  "Ja  sam  je  poveo  sa  sobom,  a  ona  je  kćerka  mog  amidže!"  Džafer 


1  Suver  ve  iber  minel-džihadin-Nebevi  fil-Medine,  str.  326. 

2  Es-Siretun-Nebevijje,  4/19. 

3  El-Džezairi,  Hazel-Habib,  str.  375. 

4  El-Buti,  Fikhus-siretin-Nebevijje,  str.  258. 

5  En-Nedevi,  Es-Siretun-Nebevijje,  str.  321. 

je  govorio:  "Ona  je  kćerka  i  mog  amidže,  i  oženjen  sam  njenom  tetkom  s  majčine 
strane!"  Zejd  je  rekao:  "Ona  je  kćerka  mog  brata!"  Vjerovjesnik,  sallallahu  alejhi  ve 
sellem,  presudio  je  da  je  njena  tetka  s  majčine  strane  najpreča.  Rekao  je:  "Tetka  s 
majčine  strane  je  poput  majke."  Potom  je  rekao  Aliji:  "Ti  si  od  mene,  a  ja  sam  od 
tebe!",  Džaferu  je  rekao:  "Po  izgledu  i  moralu  ti  najviše  sličiš  na  mene!",  a  Zejdu  je 
rekao:  "Ti  si  naš  brat  i  naš  štićenik!"  Alija  je  upitao  Zejda:  "Da  li  bi  želio  oženiti 
Hamzinu  kćerku?"  Zejd  je  odgovorio:  "Ona  je  kćerka  moga  brata  po  mlijeku."1 

Pouke,  propisi  i  lekcije  iz  ove  priče: 

1-  Tetka  s  majčine  strane  je  poput  majke. 

2-  Ako  je  dijete  izgubilo  roditelje,  tetka  s  majčine  strane  je  najpreča  da  joj 
pripadne  starateljstvo. 

3-  Allahov  Poslanik,  sallallahu  alejhi  ve  sellem,  ukazao  je  na  vrline  Džafera, 
radijallahu  anhu,  rekavši:  "Po  izgledu  i  moralu  ti  najviše  sličiš  na  mene!" 

4-  Ukazao  je  na  Alijine,  radijallahu  anhu,  vrline.  Poslanik,  sallallahu  alejhi  ve 
sellem,  kazao  je:  "Ti  si  od  mene,  a  ja  sam  od  tebe!"  Znači:  između  nas  je  veza  po 
porijeklu,  tazbinstvu,  ljubavi  i  dobročinstvu. 

5-  Također  je  ukazao  na  vrline  Zejda  b.  Hariseta,  radijallahu  anhu,  kada  je 
rekao:  "Ti  si  naš  brat  i  naš  štićenik",  jer  je  Zejd  bio  brat  po  mlijeku  Hamzi  b.  Abdul- 
Muttalibu,  a  i  Poslanik,  sallallahu  alejhi  ve  sellem,  bio  ih  je  pobratimio,  pa  je  Zejd, 
na  osnovu  svoga  idžtihada,  smatrao  da  ima  ista  prava  i  obaveze  prema  njemu  kao 
da  mu  je  rođeni  brat,  pa  je  u  ovom  slučaju  smatrao  da  je  njegova  obaveza  skrb  o 
Hamzinoj  kćerki. 

6-  U  pravu  na  skrbništvo  nad  djetetom  koje  je  ostalo  bez  oba  roditelja  pred- 
nost ima  tetka  s  majčine  strane  nad  tetkom  po  ocu,  jer  je  Vjerovjesnik,  sallallahu 
alejhi  ve  sellem,  odredio  da  se  o  ovoj  djevojčici  brine  Džaferova  supruga,  njena 
tetka  po  majci,  iako  je  njena  tetka  po  ocu,  Safijja  bint  Abdul-Muttalib,  bila  živa  i 
prisutna. 

7-  Stupanjem  u  brak  žena  ne  gubi  pravo  da  skrbi  o  djeci  svoje  rodbine,  jer  je 
tetka  Hamzine  kćerke  bila  udata  za  Džafera  b.  Ebu  Taliba,  radijallahu  anhu. 

8-  Da  bi  udatoj  ženi  pripalo  skrbništvo  nad  nečijom  djecom  neophodno  je 
da  za  to  ima  saglasnost  muža,  jer  je  supruga  njegova  odgovornost  te  mora  voditi 
računa  o  njegovim  interesima  i  koristima,  a  brinući  se  o  djeci  ove  odgovornosti  i. 
koristi  dijelom  moraju  biti  zapostavljene,  stoga  žena  mora  dobiti  dozvolu  svoga 
muža.  U  ovom  slučaju  primjetno  je  da  je  Džafer  tražio  skrbništvo  nad  kćerkom 
svoga  amidže,  za  svoju  suprugu  koja  joj  je  tetka  po  majci,  što  znači  da  je  bio 
zadovoljan  time  da  se  njegova  supruga  skrbi  o  njoj. 


1  Sahihul-Buhari,  Kitabul-megazi,  5/100,  br.  4215. 

9-  Ako  dijete  doji  istu  dojilju  kao  i  njegov  amidža,  tada  mu  amidža  postaje 
brat  po  mlijeku,  a  njegova  djeca  postaju  mu  bratići  po  mlijeku  te  mu  nije  dozvo- 
ljeno da  ih  ženi.1 

Peto:  Tragovi  koje  je  naknadna  'umra  ostavila  na  Arapskom  poluostrvu  i 
islam  Halida  b.  El-Velida,  Amra  b.  El-Asa,  Osmana  b.  Talhe 

Ova  'umra  imala  je  izuzetno  veliki  utjecaj  na  žitelje  Arapskog  poluostrva. 
'Umra  je  prošla  u  miroljubivom  tonu,  te  je  ostavila  veliki  da'vetski  učinak  na  žitelje 
Mekke.  General  Mahmud  Šit  Hattab  kaže:  "Naknadna  'umra  ostavila  je  veliki  učinak 
na  moralni  duh  Kurejšija.  Mnoge  Kurejšije  su  stajale  pred  Domom  za  vijećanje  u 
Mekki,  a  mnogi  su  se  penjali  na  okolna  uzvišenja  kako  bi  pratili  dolazak  Allahovog 
Poslanika,  sallallahu  alejhi  ve  sellem,  i  njegovih  ashaba,  radijallahu  anhum.  Po  ulas- 
ku u  harem  Kabe,  Vjerovjesnik,  sallallahu  alejhi  ve  sellem,  provukao  je  jedan  kraj 
gornjeg  ogrtača  ispod  pazuha  i  otkrio  svoju  desnu  mišicu,  a  potom  je  rekao:  'Allah 
neka  se  smiluje  čovjeku  koji  im  danas  pokaže  svoju  snagu!',  a  zatim  su  on  i  ashabi 
laganim  trčanjem  krenuli  sa  ugla  da  učine  tavaf.  Kada  se  približilo  vrijeme  Posla- 
nikovog,  sallallahu  alejhi  ve  sellem,  odlaska  iz  Mekke,  Halid  b.  El-Velid  je  najednom 
kurejšijskom  skupu  rekao:  'Svakom  pametnom  postalo  je  jasno  da  Muhammed  nije 
ni  vrač  ni  pjesnik,  nego  govori  ono  što  mu  objavljuje  Gospodar  svjetova,  i  svako 
pametan  bi  ga  trebao  slijediti.'  To  je  čuo  Ebu  Sufjan  pa  je  poslao  po  Halida  da 
provjeri  je  li  tačno  ono  što  je  čuo.  Halid  je  potvrdio,  a  Ebu  Sufjan  se  rasrdio  i  krenuo 
da  ga  napadne,  ali  se  ispriječio  Ikrime  koji  je  rekao:  "Polahko,  Ebu  Sufjane!  Ja  se 
pribojavam  istog  čega  se  i  ti  pribojavaš.  Strah  me  da  ne  kažem  isto  što  i  Halid  i  da 
primim  njegovu  vjeru.  Kurejšije  su  se  urotile  protiv  njega  i  hoćete  da  ubijete  Halida 
jer  je  izrazio  svoje  mišljenje,  a  ja  se,  Allaha  mi,  bojim  da  neće  proći  nijedna  godina, 
a  sve  Mekkelije  će  postati  njegovi  sljedbenici." 

Nakon  Halida,  islam  je  primio  Amr  b.  El-As  i  čuvar  Kabe  Osman  b.  Talha.  U 
svim  kurejšijskim  kućama  pojavio  se  islam,  tajno  ili  javno. 

Na  osnovu  ovih  lijepih  rezultata  možemo  reći  da  je  ova  naknadna  'umra 
otvorila  srca  stanovnika  Mekke,  prije  nego  što  su  muslimani  otvorili  kapije  njihovog 
grada."2 

Prof.  Mahmud  el-Akkad  kaže:  "Dovoljan  je  uspjeh  što  je  ova  naknadna  'umra 
u  ispravnost  Muhammedove  da've  uvjerila  ljude  poput  Halida  b.  El-Velida  i  Amra  b. 
El-Asa,  koji  su  bili  primjer  lijepog  morala  i  ispravnog  razmišljanja."3 


1  Opširnije  u  Zadul-me'ad,  3/374-375.  Vidjeti:  Ebu  Faris,  Sulhul-Hudejbijje,  str.  286-287. 

2  Er-Resulul-ka'id,  str.  209-210. 

3  Abkarijjetu  Muhammed,  str.  69. 


Život  i  djeb  posCjeđnjeg  ^jerovfesni^a 


1-  Amr  b.  El-As  prima  islam 

Amr  b.  El-As  kazuje  o  svom  primanju  islama:  "Vraćajući  se  iz  Bitke  na 
Hendeku,  okupio  sam  nekoliko  Kurejšija  koji  su  cijenili  moje  mišljenje  i  slušali  me. 
Rekao  sam  im:  Tako  mi  Allaha,  mislim  da  će  Muhammedova  vjera  doseći  velike 
visine.  To  je  moje  mišljenje,  a  vi  recite  šta  mislite.'  Rekoše:  'Šta  predlažeš  da 
učinimo?'  Rekao  sam:  'Smatram  da  bismo  trebali  otići  u  Nedžašijinu  zemlju  i  ostati 
tamo.  Ako  Muhammed  pobijedi  naš  narod,  bit  će  nam  draže  da  živimo  pod 
njegovom  nego  pod  Muhammedovom  vlašću,  a  ako  naš  narod  pobijedi  Muham- 
meda,  oni  znaju  ko  smo  i  od  njih  ćemo  vidjeti  samo  dobro.'  Odgovoriše:  'To  je 
dobro  mišljenje.'  Rekao  sam:  'Onda  sakupite  nešto  da  mu  poklonimo.'  Najviše  je 
volio  da  mu  iz  naše  zemlje  poklanjaju  kože,  pa  smo  sakupili  dosta  koža  i  krenuli. 
Kada  smo  stigli,  rekao  sam  svojim  drugovima:  'Ovdje  je  Amr  b.  Umejje  ed-Damri. 
Ući  ću  kod  Nedžašije  i  zatražiti  da  mi  dozvoli  da  ga  ubijem.  Ako  to  učinim,  Kurejšije 
će  biti  veoma  zadovoljne  Jer  ću  ubiti  Muhammedovog  izaslanika.'  Potom  sam  ušao 
kod  njega  i  poklonio  mu  se  kao  što  sam  obično  činio.  Rekao  je:  'Dobro  došao, 
prijatelju!  Nosiš  li  mi  poklone  iz  svoje  zemlje?'  Rekao  sam:  'Kralju,  donosim  ti 
mnogo  koža.'  Stavio  sam  pred  njega  poklone  koji  mu  se  veoma  svidješe.  Zatim  sam 
rekao:  'Kralju,  vidio  sam  da  od  tebe  odlazi  jedan  čovjek.  On  je  izaslanik  našeg 
neprijatelja,  predaj  mi  ga  da  ga  ubijem,  jer  je  on  ubio  mnoge  naše  prvake  i  ugledne 
ljude.'  Nedžašija  se  žestoko  naljutio  te  je  snažno  udario  svojom  rukom  po  svom 
nosu  da  sam  pomislio  da  ga  je  slomio  te  sam  poželio  da  propadnem  u  zemlju  zbog 
straha  od  njega.  Rekao  sam:  'Kralju,  da  sam  znao  da  će  te  ovo  rasrditi,  ne  bih  to 
tražio.'  Rekao  je:  'Zar  misliš  da  ću  ti  dopustiti  da  ubiješ  izaslanika  čovjeka  kojem 
dolazi  Veliki  izaslanik,  koji  je  dolazio  i  Musau!?'  Rekao  sam:  'Kralju,  zar  je  on,  doista, 
takav?'  Rekao  je:  'Teško  tebi,  o  Amre!  Bolje  ti  je  da  mi  se  zakuneš  da  ćeš  ga  slijediti, 
jer  je  on  na  istini  i  Allah  će  ga  uzdići  nad  onima  koji  mu  se  suprotstavljaju,  kao  što 
je  uzdigao  Musaa  nad  faraonom  i  njegovom  vojskom!'  Rekao  sam:  'Hoćeš  li  uzeti 
od  mene  zakletvu  da  ću  slijediti  islam?'  Rekao  je:  'Hoću',  i  pružio  ruku  te  sam  mu 
dao  zakletvu  da  ću  slijediti  islam.  Od  svojih  drugova  sam  krio  da  sam  primio  islam. 
Vratili  smo  se  a  ja  sam  bio  odlučan  da  se  priključim  Allahovom  Poslaniku,  sallallahu 
alejhi  ve  sellem,  i  da  očitujem  islam  pred  njim.  Na  putu  za  Medinu  sreo  sam  Halida 
b.  Velida  koji  je  dolazio  iz  Mekke.  Bilo  je  to  prije  oslobođenja  Mekke.  Rekao  sam 
mu:  'Ebu  Sulejmane,  gdje  si  pošao?'  Rekao  je:  'Jasno  je  kuda  ovaj  put  vodi:  krenuo 
sam  Vjerovjesniku  da  primim  islam.'  Rekao  sam:  'Tako  mi  Allaha,  i  ja  dolazim  kako 
bih  primio  islam!'  Zajedno  smo  došli  u  Medinu  i  otišli  pred  Allahovog  Poslanika, 
sallallahu  alejhi  ve  sellem.  Pristupio  je  Halid  i  dao  zakletvu  na  slijeđenje  islama, 
potom  sam  se  približio  i  rekao:  'Allahov  Poslaniče,  primam  islam  ako  će  mi  biti 
oprošteni  prošli  grijesi,  a  buduće  ne  spominjem.'  Allahov  Poslanik,  sallallahu  alejhi 

ve  sellem,  rekao  je:  'Amre,  primi  islam.  Zaista,  islam  briše  prethodne  grijehe  i  hidžra 
briše  prethodne  grijehe!'  Nakon  toga  dao  sam  mu  zakletvu  i  otišao."1 

U  drugoj  predaji  stoji  da  je  rekao:  "Kada  je  Allah  dao  da  islam  uđe  u  moje 
srce,  došao  sam  Vjerovjesniku,  sallallahu  alejhi  ve  sellem,  da  primim  islam.  Rekao 
sam:  'Pruži  ruku  da  ti  se  zakunem  na  islam.'  Pružio  je  svoju  desnu  ruku,  a  ja  sam 
svoju  ruku  povukao,  pa  je  upitao:  'Šta  je  s  tobom,  Amre?'  Rekao  sam:  'Želim  da 
uvjetujem.'  Upitao  je:  'Koji  je  tvoj  uvjet?'  Rekao  sam:  'Da  mi  budu  oprošteni  grijesi 
koje  sam  počinio.'  Rekao  je:  'Zar  ti  ne  znaš  da  islam  poništava  prethodne  grijehe,  i 
hidžra  poništava  prethodne  grijehe,  i  hadždž  poništava  prethodne  grijehe.'"2 

2-  Halid  b.  Velid  prima  islam 

Halid,  radijallahu  anhu,  o  svom  primanju  islama  kaže:  "Kada  je  Allah  odlučio 
da  mi  ukaže  dobro,  ulio  je  u  moje  srce  ljubav  prema  islamu  i  razbistrio  mi  razum. 
Govorio  sam  sebi:  'Koliko  sam  samo  sukoba  imao  sa  Muhammedom,  i  kada  god 
bih  se  vraćao  nakon  neke  bitke,  osjećao  sam  da  ništa  nisam  postigao  i  da  će 
Muhammed  na  kraju  izaći  kao  pobjednik.'  Kada  je  Allahov  Poslanik,  sallallahu  alejhi 
ve  sellem,  pošao  na  Hudejbijju,  izašao  sam  na  čelu  grupe  mnogobožačkih  konja- 
nika te  smo  njega  i  njegove  ashabe  sreli  u  Usfanu.  Stao  sam  pred  njega  i  ispriječio 
mu  se  na  putu.  On  je  predvodio  ashabe  na  podne-namazu,  te  smo  htjeli  da  ih  u 
tom  trenutku  napadnemo,  ali  smo,  na  svu  sreću,  odustali  od  te  namjere.  Poslanik, 
sallallahu  alejhi  ve  sellem,  shvatio  je  o  čemu  razmišljamo  pa  kada  je  došlo  vrijeme 
ikindije,  klanjao  je  sa  ashabima  namaz  u  strahu.  To  me  se  izuzetno  dojmilo.  Pomis- 
lio sam:  'Čovjeka  nešto  štiti.'  Potom  je  skrenuo  desno  da  bi  izbjegao  naše  konje.  Na 
Hudejbijji  je  sa  Kurejšijama  potpisao  primirje  s  kojim  su  oni  bili  veoma  zadovoljni.  A 
ja  sam  počeo  živjeti  u  nedoumici,  govorio  sam  sebi:  'Šta  da  radim?  -  Nedžašiji  ne 
mogu  otići,  on  slijedi  Muhammeda,  a  njegovi  su  ashabi  kod  njega  bezbjedni.  Da 
odem  Herakliju?  -  Morao  bih  napustiti  vjeru  svojih  predaka  i  primiti  ili  kršćanstvo  ili 
judaizam,  i  bio  bih  puki  podanik  strancima.  Ili  da  ostanem  u  svom  mjestu  sa 
ostalima  koji  su  još  tu?'  U  tim  razmišljanjima  dočekao  sam  i  godinu  naknadne 
'umre.  Došao  je  Allahov  Poslanik,  sallallahu  alejhi  ve  sellem,  ali  ja  to  nisam  mogao 
gledati  pa  sam  se  izgubio.  Moj  brat  Velid  b.  El-Velid  došao  je  sa  Vjerovjesnikom, 
sallallahu  alejhi  ve  sellem,  da  obavi  'umru.  Tražio  me  je,  pa  pošto  me  nije  mogao 
naći,  ostavio  mije  pismo.  Pismo  je  glasilo:  'U  ime  Allaha,  Svemilosnog,  Milostivog! 
A  zatim:  Zaista  se  ne  mogu  načuditi  da  još  nisi  primio  islam!  Ti  si  pametan,  a  islam 
je  nešto  što  se  ne  može  odbiti.  Čak  me  je  Allahov  Poslanik,  sallallahu  alejhi  ve 
sellem,  pitao  za  tebe.  'Šta  je  sa  Halidom?',  rekao  je.  Odgovorio  sam:  'Allah  će  ga 
dovesti',  a  on  je  rekao:  'Čudno  je  da  neko  poput  njega  još  nije  primio  islam!  Za 
njega  bi  bilo  bolje  kada  bi  svoju  hrabrost  i  sposobnost  stavio  na  stranu  muslimana, 


1  Sahihus-Siretun-Nebevijje,  str.  494. 

2  Sahihu  Musiim,  Kitabul-iman,  bab:  Kevnul-islamijehdimu  ma  akblehu,  br.  121. 

a  protiv  mnogobožaca,  a  mi  bismo  mu  dali  prednost  nad  drugima!'  Zato,  brate 
moj,  požuri  da  nadoknadiš  mnoga  dobra  koja  si  propustio!'  Kada  sam  pročitao 
pismo,  mnogo  me  obradovaše  riječi  Allahovog  Poslanika,  sallallahu  alejhi  ve  sellem, 
te  se  kod  mene  pojavi  jaka  želja  da  pođem  u  Medinu,  a  moja  žudnja  za  islamom  se 
još  više  poveća.  Poslije  toga,  sanjao  sam  da  se  nalazim  u  neplodnoj  i  tijesnoj  zemlji, 
pa  sam  izašao  u  neku  zemlju  punu  zelenila,  prostranu.  Kada  sam  se  probudio, 
pomislio  sam:  'Ovaj  san  je  znak.'  Došavši  u  Medinu,  odlučio  sam  da  svoj  san 
spomenem  Ebu  Bekru  koji  mi  to  protumači  ovako:  'Prostranstvo  u  koje  si  izašao  je 
islam  u  koji  te  Allah  uputio,  a  tijesna  zemlja  je  tjeskoba  širka  u  kojem  si  se  nalazio.' 

Pošto  sam  odlučio  da  pođem,  počeo  sam  razmišljati  ko  bi  mi  se  mogao  prid- 
ružiti na  putu  ka  Allahovom  Poslaniku,  sallallahu  alejhi  ve  sellem.  Sreo  sam  Safvana 
b.  Umejju  te  sam  mu  rekao:  'Ebu  Vehbe,  šta  ti  kažeš?  Ja  vidim  da  nas  je  malo  osta- 
lo, a  Muhammed  se  uzdigao  i  nad  Arapima  i  nad  strancima.  Šta  misliš  da  odemo 
Muhammedu  i  postanemo  njegovi  sljedbenici?  Muhammedovi  uspjesi  služe  Arapi- 
ma na  čast.'  On  je  to  energično  odbio  rekavši:  'Kada  bi  sve  Kurejšije  izginule  i 
jedino  ja  ostao,  nikada  ga  ne  bih  slijedio.'  Tada  se  rastadosmo,  a  ja  rekoh  sebi: 
'Ovaj  čovjek  traži  osvetu.  Njemu  su  na  Bedru  poginuli  otac  i  brat.'  Zatim  sam  sreo 
Ikrimu,  sina  Ebu  Džehlovog,  pa  i  njemu  rekoh  ono  što  rekoh  Safvanu,  a  njegov 
odgovor  bijaše  kao  i  Safvanov.  Rekao  sam  mu:  'Nikome  ne  govori  o  ovome  što  sam 
ti  rekao.'  Odgovorio  mije:  'Neću  to  spominjati  nikome!'  Vratio  sam  se  svojoj  kući  i 
naredio  da  mi  se  pripremi  jahalica  za  put.  Nakon  toga,  izašao  sam  sa  jahalicom  i 
krenuo  sve  dok  nisam  sreo  Osmana  b.  Talhu.  Pomislio  sam:  'Ovo  je  moj  prijatelj,  pa 
kada  bih  i  njemu  spomenuo  ono  što  želim  da  učinim?!'  Međutim,  sjetivši  se  koje 
sve  poginuo  od  njegovih  rođaka,  odlučih  da  mu  ništa  ne  spominjem.  Ali,  opet  po- 
mislih: 'Šta  ima  veze,  ionako  sam  već  krenuo!'  Potom  sam  mu  predstavio  situaciju  i 
rekao  mu:  'Mi  smo  poput  lisice  stjerane  u  rupu  -  ako  se  u  rupu  izlije  kanta  vode, 
izaći  će.'  Onda  sam  mu  rekao  isto  što  sam  već  rekao  dvojici  njegovih  drugova.  On 
se  odmah  odazvao  i  rekao:  'Ja  od  jutros  želim  poći  i  već  sam  pripremio  jahalicu. 
Dogovorismo  se  da  se  sljedećeg  jutra  sretnemo  u  Je'džedžu  i  ko  stigne  prvi  da 
sačeka  onog  drugog.  Sljedeći  dan  smo  poranili  i  prije  zore  se  našli  na  dogovo- 
renom mjestu.  U  mjestu  El-Hedde  sreli  smo  Amra  b.  El-Asa,  pozdravili  smo  se,  pa 
on  upita:  'Gdje  ste  pošli?'  Rekosmo:  'A  gdje  si  ti  pošao?'  Potom  mu  rekosmo:  'Mi 
smo  pošli  da  primimo  islam  i  postanemo  Muhammedovi,  sallallahu  alejhi  ve  sellem, 
sljedbenici.'  On  reče:  'I  ja  sam  zbog  toga  izašao.'  Krenuli  smo  zajedno,  i  kada  smo 
stigli  na  ulaz  u  Medinu  u  El-Harru,  sjahali  smo  sa  deva.  Kada  Allahovog  Poslanika, 
sallallahu  alejhi  ve  sellem,  obavijestiše  o  našem  dolasku,  to  ga  veoma  obradova. 
Obukao  sam  najljepšu  odjeću  koju  sam  imao  i  krenuo  Allahovom  Poslaniku,  salla- 
llahu alejhi  ve  sellem.  Sreo  me  je  moj  brat  koji  mi  reče:  'Požuri,  Allahov  Poslanik, 
sallallahu  alejhi  ve  sellem,  obaviješten  je  o  tvom  dolasku  i  veoma  se  raduje  tome. 
On  vas  sada  čeka.  Požurio  sam  dok  ga  nisam  ugledao:  osmjehivao  se  sve  dok 

nisam  stao  pred  njega.  Poselamio  sam  gaf  a  on  mi  je  radosna  lica  odgovorio  na 
selam.  Rekao  sam:  'Svjedočim  da  nema  drugog  boga  osim  Allaha  i  da  si  ti  Allahov 
poslanik.'  Rekao  je:  'Hvala  Allahu  koji  te  uputio.  Smatrao  sam  te  inteligentnim  i 
nadao  sam  se  da  će  te  tvoj  razum  navesti  na  dobro.'  Rekao  sam:  'Allahov  Poslaniče, 
moli  Allaha  da  mi  oprosti  što  sam  se  borio  protiv  tebe  i  opirao  istini.'  Allahov 
Poslanik,  sallallahu  alejhi  ve  sellem,  reče:  'Islam  briše  ono  što  je  bilo  prije  njega.' 
Rekoh:  'Allahov  Poslaniče,  dovi  za  mene.'  Uputio  je  dovu  ovim  riječima:  'Allahu  moj, 
oprosti  Halidu  za  sve  što  je  uradio  odvraćajući  od  Tvoga  puta.'  Nakon  toga  su  prišli 
Osman  i  Amr  te  se  zakleli  na  islam.  To  je  bilo  u  mjesecu  saferu  osme  godine  po 
Hidžri.  Tako  mi  Allaha,  od  dana  kada  sam  primio  islam,  Allahov  Poslanik,  sallallahu 
alejhi  ve  sellem,  nikog  od  svojih  ashaba  nije  pazio  više  od  mene."1 

Pouke  iz  priče  o  primanju  islama  od  strane  Halida  b.  El-Velida  i  Amra  b.  El-Asa 

1-  Nedžašijina  ljutnja  dokaz  je  iskrenog  imana  i  ljubavi  koju  je  osjećao  prema 
Allahovom  Poslaniku,  sallallahu  alejhi  ve  sellem,  i  muslimanima.  Njegov  iskreni 
iman  utjecao  je  na  to  da  Amr  primi  islam.  Nedžašija  je  time  zaradio  veliku  nagradu 
jer  je  posredstvom  njega  islam  primio  jedan  od  kurejšijskih  velikana.2 

2-  Primanje  islama  od  strane  Amra  b.  El-Asa  bila  je  velika  pobjeda  za  islam. 
On  je  svoju  veliku  inteligenciju  i  mudrost  stavio  u  službu  islamske  da've.  Njegovim 
primanjem  islama  mnogobošci  su  mnogo  izgubili,  jer  je  on  rješavao  njihove  velike 
probleme  za  koje  je  potrebna  izvanredna  umna  sposobnost,  naročito  u  stvarima 
koje  su  se  ticale  njihovog  neprijateljstva  prema  muslimanima.3 

3-  Halid  b.  El-Velid  shvatio  je  da  će  Allahov  Poslanik,  sallallahu  alejhi  ve  sel- 
lem, naposljetku  pobijediti.  Njegove  riječi:  "Koliko  sam  samo  sukoba  imao  sa 
Muhammedom,  i  kada  god  bih  se  vraćao  nakon  neke  bitke,  osjećao  sam  da  ništa 
nisam  postigao  i  da  će  Muhammed  na  kraju  izaći  kao  pobjednik",  pouka  su  svakom 
ko  se  bori  protiv  islama.4 

4-  Pokazivanje  brige  za  ljude  jedan  je  od  načina  utjecaja  na  njih  i  pridobijanja 
za  islam.  Zato  je  Poslanik,  sallallahu  alejhi  ve  sellem,  rekao  Velidu  b.  El-Velidu: 
"Čudno  je  da  neko  poput  njega  još  nije  primio  islam!  Za  njega  bi  bilo  bolje  kada  bi 
svoju  hrabrost  i  sposobnost  stavio  na  stranu  muslimana,  a  protiv  mnogobožaca,  a 
mi  bismo  mu  dali  prednost  nad  drugima!"  Ove  riječi  su  imale  ključni  utjecaj  u 
pridobijanju  Halidovog  srca  za  islam.  Allahov  Poslanik,  sallallahu  alejhi  ve  sellem, 
posjedovao  je  sposobnost  utjecaja  na  ljude.  Poznavao  je  Halidove  liderske  i 
zapovjedničke  sposobnosti,  te  je  obećao  da  će  mu  na  tom  polju  dati  prednost  nad 
drugima.  Također  je  pohvalio  njegovu  inteligenciju  i  sposobnost  ispravnog  rezono- 


1  El-Bidaje  ven-nihaje,  4/239-240.  Et-Tarihul-islami,  7/95. 

2  Et-Tarihul-islami,  7/90. 

3  Et-Tarihul-islami,  7/91.  Sulhul-Hudejbijje,  str.  263. 

4  Et-Tarihul-islami,  7/91. 

van  ja.  Ovim  riječima,  Poslanik,  sallallahu  alejhi  ve  sellem,  odstranio  je  od  Halida  sve 
ono  što  ga  je  još  uvijek  držalo  u  širku,  koji  ga  je  privlačio  tek  u  onolikoj  mjeri  u 
kojoj  mu  je  pružao  ugled  i  položaj  zapovjednika.  I  kada  je  shvatio  da  će  ono  što  mu 
nude  mnogobošci  imati  i  ako  primi  islam,  i  da  neće  biti  zanemaren,  to  gaje  ohrab- 
rilo da  se  odupre  šejtanovim  došaptavanjima,  te  je  čvrsto  odlučio  da  primi  islam  u 
kojem  je  osjećao  smiraj.  Primanje  islama  od  strane  Amra  b.  El-Asa  i  Halida  b.  El- 
Velida  donijelo  je  muslimanima  dodatnu  snagu,  a  mnogobošce  još  više  oslabilo. 
Allah  je  dao  da  njihovim  rukama  budu  ispisane  neke  od  najsvjetlijih  stranica 
historije  muslimanskog  džihada,  koje  za  sva  vremena  ostaju  podsjetnik  ummetu  na 
njegovu  slavnu  historiju.1 


Prvo:  Razlozi  i  datum  pohoda 

Arapska  plemena  u  Šamu  potpaljivala  su  plamen  sukoba  između  Bizantinaca 
i  muslimana.  Pleme  Kelb,  ogranak  plemena  Kuda'ah,  koje  je  nastanjivalo  Devmetul- 
Džendel,  konstantno  je  vršilo  pritisak  na  muslimane.  Pokušavali  su  da  ih  stave  u 
neku  vrstu  ekonomske  izolacije  napadajući  trgovce  koji  su  iz  Šama  prevozili  neop- 
hodne namirnice  za  Medinu.  Iz  tih  razloga,  pete  hidžretske  godine,  Allahov  Posla- 
nik, sallallahu  alejhi  ve  sellem,  organizirao  je  pohod  na  pleme  Kelb  u  mjestu 
Devmetul-Džendel,  ali  su  se  oni  razbježali.  Pripadnici  plemena  Džuzam  i  Lahm  su  u 
mjestu  Hasma  napali  Dihjeta  b.  Halifu  el-Kelbija,  radijallahu  anhu,  koji  je  bio  na 
putu  izvršenja  zadatka  koji  mu  je  povjerio  Poslanik,  sallallahu  alejhi  ve  sellem,  te  su 
mu  oteli  sve  što  je  imao  sa  sobom.  Tim  povodom  je  šeste  hidžretske  godine  orga- 
niziran pohod  na  Hasma  pod  komandom  Zejda  b.  Hariseta,  radijallahu  anhu.  Iste 
godine,  Zejd  b.  Harise,  radijallahu  anhu,  i  grupa  ashaba  poslani  su  u  da'vetsku 
misiju  u  Vadil-Kura  te  su  ih  napala  plemena  Kuda'a  i  Mezhadž.  Nakon  hudejbijjskog 
mira,  ovi  napadi  su  postajali  sve  opasniji,2  naročito  nakon  ubistva  Vjerovjesnikovog, 
sallallahu  alejhi  ve  sellem,  izaslanika.  Naime,  Allahov  Poslanik,  sallallahu  alejhi  ve 
sellem,  poslao  je  Harisa  b.  Umejra  el-Ezdija,  radijallahu  anhu,  kao  izaslanika 
upravniku  Busre  koji  je  bio  bizantijski  podanik,  ali  je  poglavar  plemena  Gassan, 
Šurahbil  b.  Amr,  uhvatio  izaslanika  i  odrubio  mu  glavu,  iako  nije  bio  običaj  da  se 
izaslanici  i  ambasadori  ubijaju.  Također  je  Harise  b.  Ebu  Šemr  el-Gassani,  upravnik 

1  Et-Tarihul-islami,  7/96. 

2  Abdurrahman  Ahmed  Šalim,  El-Muslimune  ver-Rumu  fi  asrin-Nubuvve,  str.  87. 

Damaska,  na  ružan  način  dočekao  Poslanikovog,  sallallahu  alejhi  ve  sellem,  izasla- 
nika te  je  zaprijetio  objavom  rata  Medini.  Nešto  više  od  godinu  dana  nakon  toga, 
Allahov  Poslanik,  sallallahu  alejhi  ve  sellem,  poslao  je  grupu  ljudi  pod  vodstvom 
Amra  b.  Ka'ba  el-Gifarija  u  da'vetsku  misiju  u  mjesto  zvano  Zatu-Itila'a.  Niko  se, 
međutim,  od  stanovnika  tog  mjesta  nije  odazvao  nego  su  opkolili  daije  i  borili  se  s 
njima  dok  ih  nisu  sve  pobili  osim  njihovog  vođe,  koji  je  teško  ranjen  uspio  pobjeći 
u  Medinu  i  obavijestiti  Poslanika,  sallallahu  alejhi  ve  sellem,  o  tome  šta  se  desilo.1 
Šamski  kršćani,  predvođeni  bizantijskom  vlašću,  konstantno  su  uznemiravali  Arape 
Šama  koji  su  primili  islam,  a  i  one  koji  su  razmišljali  o  primanju  islama.  Tako  su  ubili 
namjesnika  Me'ana  kada  je  primio  islam,  kao  što  je  i  namjesnik  Šama  pobio  sve 
stanovnike  Šama  koji  su  prihvatili  islam.2 

Ovi  bolni  događaji,  naročito  ubistvo  Poslanikovog,  sallallahu  alejhi  ve  sellem, 
izaslanika  Harisa  b.  Amra  el-Ezdija,  radijallahu  anhu,  poticali  su  muslimane  da  stanu 
ukraj  ovom  kršćanskom  nasilju  nad  muslimanima  i  osvete  se  za  svoju  braću  koja  su 
ubijena  samo  zato  što  su  rekla:  "Naš  Gospodar  je  Allah,  a  naš  vjerovjesnik  je 
Muhammed,  Allahov  poslanik."3 

Jedan  od  važnih  ciljeva  bilo  je  i  kažnjavanje  Arapa  koji  su  bili  podanici  Bizan- 
tinaca  i  koji  su  neprestano  provocirali  muslimane  i  ubijali  njihove  daije.  Ostvare- 
njem ovog  cilja  islamska  država  bi  proširila  svoj  utjecaj  na  ova  područja  i  spriječila 
pojavu  sličnih  zločina  nad  muslimanima  u  budućnosti,  te  bi  se  pružila  sigurnost 
daijama,  kao  i  trgovcima,  i  omogućio  siguran  dotok  robe  iz  Šama  u  Medinu.4 

Osme  godine  po  Hidžri,  Allahov  Poslanik,  sallallahu  alejhi  ve  sellem,  naredio 
je  muslimanima  da  se  spreme  za  borbu.  Muslimani  su  se  odazvali  pozivu  i  sakupili 
tri  hiljade  boraca,  što  je  najveći  broj  koji  su  sakupili  ikada  do  tada.  Vjerovjesnik, 
sallallahu  alejhi  ve  sellem,  odabrao  je  tri  komandanta,  po  sljedećem  redoslijedu: 

Jjeij  od  Abću))aha  b.  Omera,  raći}a))abu  anhuma,  ća Je  rekao;  lV  Pohodu  na  Mu' tu, 
Allahov  Poslanik,  sallallahu  alejhi  ve  sellem,  za  zapovjednika  je  postavio  Zejda  b. 
Hariseta,  te  je  rekao:  'Ako  pogine  Zejd,  onda  (neka  zapovjedništvo  preuzme)  Džafer 
b.  Ebu  Talib,  pa  ako  pogine  Džafer,  onda  Abdullah  b.  Rewaha."'6 

Allahov  Poslanik,  sallallahu  alejhi  ve  sellem,  naredio  je  vojsci  da  odu  u  mjesto 
u  kojem  je  ubijen  njegov  izaslanik  Haris  b.  Amr  el-Ezdi,  da  stanovnike  tog  mjesta 
pozovu  u  islam,  jer  je  to  cilj,  a  ako  odbiju,  onda  neka  zamole  Allaha  za  pomoć  pro- 
tiv njih  i  napadnu  ih.7 


1  Tarihut-Taberi,  3/103. 

2  Hatemun-Nebijjin,  2/1139.  Prema:  Ebu  Faris,  Es-Sira'u  me'as-Salibijjine,  str.  20. 

3  Es-Sira'u  me'as-Salibijjin,  str.  20. 

4  Abdurrahman  Ahmed  Šalim,  El-Muslimnune  ver-Rumu  fi  asrin-Nubuvve,  str.  89. 

5  Es-Sira'u  me'as-Salibijjin,  str.  20. 

6  Sahihul-Buhari,  Kitabul-megazi,  5/102,  br.  4261. 

7  Es-Siretul-Halebijje,  2/787. 


Život  i  djelo  posljednjeg  Vjeroijemi^fi 


Vojsci  koja  je  krenula  u  ovaj  pohod,  Allahov  Poslanik,  sallallahu  alejhi  ve  sel- 
lem, po  svome  običaju,  uputio  je  savjete  i  oporuke  koje  se  tiču  etike  musliman- 
skog borca.1  On  im  je  uputio  sljedeće  riječi:  "Oporučujem  vam  da  se  bojite  Allaha  i 
da  dobro  činite  muslimanima  koji  su  s  vama.  Borite  se  u  ime  Allaha,  na  Njegovom 
putu,  protiv  onih  koji  ne  vjeruju  u  Allaha.  Nemojte  kršiti  ugovore,  ne  ubijajte  djecu, 
ni  žene,  ni  starce,  ni  isposnrke  izolirane  u  svojim  samostanima.  Ne  uništavajte  pal- 
me i  ne  sijecite  drveće  i  ne  rušite  građevine.  Ako  sretnete  vaše  neprijatelje,  mnogo- 
bošce,  ponudite  im  jedno  od  troje:  da  prime  islam,  ili  da  ostanu  u  svojoj  vjeri  i 
plaćaju  džizju,  ili  rat."2 

Drugo:  Ispraćaj  muslimanske  vojske 

Kada  je  vojska  bila  spremna  za  polazak,  Allahov  Poslanik,  sallallahu  alejhi  ve 
sellem,  i  muslimani  okupili  su  se  da  ih  isprate,  podigli  su  svoje  dlanove  i  molili 
Allaha  da  njihovoj  braći  mudžahidima  podari  pobjedu.  Molili  su  Allaha  ovim  riječi- 
ma: "Allah  vas  sačuvao  i  vratio  vas  zdrave  i  kao  pobjednike."3 

Kada  su  ljudi  ispraćali  Abdullaha  b.  Revvahu,  on  zaplaka  i  obilne  suze  krenuše 
mu  niz  obraze.  Ljudi  ga  u  čudu  upitaše:  "Zašto  plačeš,  Ibn  Revvaha?",  a  on  im 
odgovori:  "Tako  mi  Allaha,  nije  to  zbog  ljubavi  prema  dunjaluku  i  želje  da  na  njemu 
ostanem,  nego  sam  čuo  Allahovog  Poslanika,  sallallahu  alejhi  ve  sellem,  da  uči  ajet: 


'I  svaki  od  vas  će  do  njega  stići!  Gospodar  tvoj  se  tako  obavezao!'4,  a  ne  znam 
u  kakvom  ću  stanju  pred  Njega  biti  doveden."  Muslimani  rekoše  mudžahidima: 
"Allah  bio  s  vama,  sačuvao  vas  i  zdrave  vas  vratio!"  Abdullah  b.  Revvaha  reče:  "Ja, 
međutim,  kažem  ovako: 


Za  grijehe  oprost  molim  Svemilosnog 
i  udarac  oštre  sablje  koji  će  me  sasjeći. 

Ili  za  ruke  jednog  kopljanika  vještog 
kopljem  crijeva  da  mi  i  jetru  probode. 
Pa  da  kaže,  kraj  mezara  moga  ko  prođe 

Allah  ti  se  smilovao,  o  mudžahide." 


Kada  je  Allahov  Poslanik,  sallallahu  alejhi  ve  sellem,  ispraćao  Abdullaha  b. 
Revvahu,  Abdullah  izrecitira  stihove: 

Allah  će  ustoličiti  ono  što  ti  je  objavio 
Kao  što  je  Musaa  ustoličio  i  pomogao 


1  Es-Sira'u  me'as-Salibijjin,  str.  21. 

2  El-Vakidi,  El-Megazi,  2/757-758. 

3  Ibn  Hišam,  Es-Siretun-Nebevijje,  A/21. 

4  Sura  Merjem,  71. 


fr.  Alija  Mufjammeđes-  SaOaSi 


Ja  u  tebi  velika  sam  dobra  naslutio 
Dok  su  mnogi  drugo  govorili 
Ti  si  Poslanik,  i  ko  tebe  odbija 
Sudbina  ga  poruzi  izvrgava1. 

Treće:  Dolazak  vojske  u  mjesto  Me'an  u  Šamu  i  šehidska  smrt  trojice 
vojskovođa 

Kada  je  muslimanska  vojska  stigla  u  mjesto  Me'an2  u  Šamu,  do  njih  je  doprla 
vijest  da  su  arapski  i  nearapski  kršćani  sakupili  ogromnu  vojsku.  Arapski  kršćani  iz 
plemena  Lahm,  Džuzam,  Behra'  i  Bela  sakupili  su  sto  hiljada  boraca  pod  komandom 
Malika  b.  Rafileta,  a  Heraklije  je  sakupio,  također,  sto  hiljada  kršćana  Bizantinaca, 
tako  da  je  ukupan  broj  njihove  vojske  iznosio  200.000  boraca.  Bili  su  dobro  na- 
oružani, šepurili  su  se  odjeveni  u  dugu  svilenu  odjeću,  kako  bi  svojim  izgledom  i 
snagom  impresionirali  muslimane.3 

Muslimani  su  ostali  u  Mu'anu  dva  dana  vijećajući  šta  da  učine  po  pitanju  ove 
ogromne  sile.  Neki  su  rekli:  "Pošaljimo  Poslaniku,  sallallahu  alejhi  ve  sellem,  vijesti  o 
ovoj  vojsci,  možda  će  nam  poslati  pojačanje  ili  narediti  da  se  borimo  sa  ovim 
brojem."  Drugi  rekoše  Zejdu  b.  Harisetu,  glavnom  komandantu  vojske:  "Dovoljno  je 
što  si  ušao  u  ovo  područje  i  zastrašio  neprijatelja,  stoga  se  povuci  jer  živa  glava  je 
najbolja."4  Abdullah  b.  Revvaha  riješio  je  nedoumice  rekavši:  "Ljudi!  Tako  mi  Allaha, 
zar  vam  je  postalo  mrsko  ono  radi  čega  ste  izašli  -  šehidska  smrt.  Ne  borimo  se 
protiv  neprijatelja  brojem,  niti  snagom  niti  mnoštvom,  nego  ovom  vjerom  kojom 
nas  je  Allah  počastio.  Krenite  u  boj,  jer  čeka  vas  jedno  od  dva  dobra:  ili  pobjeda  ili 
šehidska  smrt."  Njegove  su  riječi  zapalile  osjećaje  mudžahida,  pa  je  Zejd  b.  Harise 
poveo  svoje  ljude  u  područje  zvano  Mu'ta,  južno  od  El-Kereka,  slijedeći  trag  bizan- 
tijske  vojske.  Tu  se  odigrala  veličanstvena  bitka  u  kojoj  su  trojica  vojskovođa  zabi- 
lježili izuzetna  herojska  djela  i  preselili  kao  šehidi.5  Zejd  se  junački  borio,  upadao  je 
u  neprijateljske  redove  sa  Poslanikovom,  sallallahu  alejhi  ve  sellem,  zastavom  sve 
dok  nije  pao  pokošen  neprijateljskim  kopljima.6  Potom  je  zastavu  uzeo  Džafer  i 
jurnuo  na  veliku  skupinu  krstaša,  koji  zajednički  navališe  na  njega,  opkoliše  ga  i 
počeše  žestoko  napadati  svojim  kopljima,  ali  Džafer  nije  posustao,  štaviše,  postao 
je  još  odlučniji  da  se  bori,  sjahao  je  s  konja,  zaklao  ga  i  zapjevao: 

Eh,  da  mije  Džennetu  se  približiti 
hladne  vode  iz  njeg  se  napiti! 


1  Urve  b.  Ez-Zubejr,  Megazi  Resulullah,  str.  204-205. 

2  Danas  je  to  jedna  od  guvernija  Jordana,  (op.  a.) 

3  Šerhul-Mevahibil-ledunnijje,  2/271. 

4  Ibn  Asakir,  Tarihu  Dimišk,  1/396. 

5  Es-Siretun-Nebevijjetus-sahiha,  2/468. 

6  Ibn  Hišam,  Es-Siretun-Nebevijje,  4/5. 


Život  i  djelb  posljednjeg  Vjervvjtmifa 


Kožna  vam  se  bliži  Bizantinci 
nečasne  ste  krvi,  pravi  nevjernici 
Kada  vas  sretnem,  sve  ću  vas  pobiti1. 

Nosio  je  zastavu  u  desnoj  ruci,  pa  kada  mu  je  odsječena,  uzeo  je  zastavu  u 
lijevu  ruku,  a  kada  mu  je  i  ona  odsječena,  prigrlio  je  zastavu  mišicama,  nagnuo  se 
nad  nju  tijelom  i  štitio  je  dok  ga  nisu  ubili.  Imao  je  tada  trideset  tri  godine,  na  tijelu 
je  imao  devedeset  rana,  neke  od  kopalja,  neke  od  sablji,  a  neke  od  strijela.  Nijednu 
ranu  nije  zadobio  sleđa,  nego  su  sve  bile  sprijeda.  Allah  neka  je  njime  zadovoljan!2 
Bilježi  El-Buhari  u  Sahihu,  od  Abdullaha  b.  Omera,  radijallahu  anhuma,  da  je 
rekao:  "Bio  sam  u  toj  bitki!  Kada  smo  pronašli  Džafera  b.  Ebu  Taliba,  bio  je  mrtav,  a 
na  tijelu  smo  mu  izbrojali  preko  devedeset  rana,  što  od  koplja,  što  od  strijela."3 

Allah,  dželle  šanuhu,  nagradio  je  Džafera  b.  Ebu  Taliba,  radijallahu  anhu,  za 
njegovu  hrabrost  i  nadomjestio  mu  gubitak  ruku  podarivši  mu  dva  krila,  tako  da 
može  letjeti  kuda  god  poželi  po  Džennetu.  Bilježi  El-Buhari  od  Amira  da  je  rekao: 
"Ibn  Omer  je,  kada  bi  pozdravljao  Džafera  b.  Ebu  Taliba,  običavao  reći:  'Es-selamu 
alejke,  o  ti  sa  dva  krila!'"4 

Nakon  toga  zastavu  je  preuzeo  Abdullah  b.  Revvaha,  radijallahu  anhu, 
potjerao  je  svoga  konja  i  zapjevao: 

O  dušo,  kunem  ti  se  da  ćeš  izaći, 
primorana  bit  ćeš,  ako  milom  nećeš. 
Kada  se  ljudi  okupe  i  za  pomažu 
nemoj  Džennet  ti  da  prezireš, 
već  odavno  čekaš  i  za  njime  žudiš. 
Ta  ti  si  izbačena  kapljica  samo, 
ako  ne  pogineš,  opet  umrijet  ćeš. 
Evo  te  sad  na  polju  smrti. 
Dobila  si  ono  što  si  tražila. 
Pa  postupi  kao  moja  prethodnika  dva5. 

Spominje  se  da  je  mu  je  njegov  amidžić  dao  komad  mesa  i  rekao:  "Pojedi 
ovo  da  ojačaš,  ovih  dana  si  slabo  jeo",  a  Abdullah  je  odgrizao  jedan  zalogaj,  a 
potom  je  čuo  viku  sa  bojnog  polja  i  vidio  da  se  borba  rasplamsala,  pa  je  rekao  sam 


1  Ibid.,  4/26. 

2  Es-Sira'u  me'as-Salibijjin,  str.  58. 

3  Sahihul-Buhari,  Kitabul-megazi,  5/102,  br.  4261. 

4  Sahihul-Buhari,  Kitabul-megazi,  5/103,  br.  4264. 

5  Ibn  Hišam,  Es-Siretun-Nebevijje,  4/26-27. 


&.  Afija  Mufiammećes-  SaOaSi 


sebi:  "Zar  si  ti  još  živ?"  Potom  je  bacio  meso  iz  ruke  i  napao  na  neprijatelja.  Borio  se 
sve  dok  nije  poginuo,  Allah  bio  zadovoljan  njime.  To  se  desilo  pred  kraj  dana.1 

Četvrto:  Muslimani  odabiru  Halida  b.  El-Velida  za  zapovjednika 

Nakon  pogibije  Abdullaha  b.  Revvahe,  radijallahu  anhu,  zastavu  je  dograbio 
Sabit  b.  Akrem  b.  Sa'lebe  b.  Adi  b.  El-Adžlan  el-Belevi,  ensarija,  radijallahu  anhu,  i 
povikao:  "O  muslimani,  odredite  jednog  od  vas  za  zapovjednika!"  Rekoše:  "Hoće- 
mo tebe!"  Međutim,  on  reče:  "Odbijam!  Odaberite  nekog  drugog!"  Tada  izabraše 
Halida  b.  El-Velida,  radijallahu  anhu.2 

U  djelu  lmta,ul-Esma,  navodi  se  da  je  Sabit  b.  Akrem  pogledao  u  Halida  i 
rekao:  "Ebu  Sulejmane,  uzmi  zastavu!"  Halid  je  rekao:  "Neću  je  uzeti.  Ti  si  preči  da 
je  poneseš:  stariji  si  i  učestvovao  si  u  Bitki  na  Bedru."  Sabit  je  rekao:  "Uzmi  zastavu, 
čovječe!  Tako  mi  Allaha,  ja  sam  je  uzeo  samo  da  bih  je  predao  tebi!"  Tada  je  Halid 
prihvatio  zastavu.3 

Osnovni  Halidov  zadatak  u  tim  trenucima  bio  je  kako  izvući  vojsku  iz  ove 
nezavidne  situacije.  Precizno  je  proučio  situaciju  i  procijenio  da  je  najbolje  povući 
se  i  spasiti  vojsku  od  većih  žrtava,  jer  je  neprijatelj  bio  66  puta  brojniji  od 
muslimana.  Jedino  što  je  muslimanima  preostalo  bilo  je  organizirano  povlačenje,  te 
je  stoga  Halid,  radijallahu  anhu,  pripremio  sljedeći  plan: 

a)  Odvratiti  bizantijsku  vojsku  od  muslimanske  vojske. 

b)  Da  bi  se  to  postiglo  neophodno  je  zavarati  neprijatelja  time  daje  musli- 
manima stiglo  pojačanje.  Usljed  toga  njihov  borbeni  duh  će  opasti  i  žestina  napada 
će  splasnuti,  te  će  se  muslimani  moći  bezbjedno  povući.  Halid  je  ustrajao  u  borbi 
sve  dok  se  nije  smračilo,  a  onda  je  pod  okriljem  noći  zamijenio  pozicije  lijevog  i 
desnog  krila,  prethodnicu  je  povukao  nazad,  a  one  iz  pozadine  postavio  naprijed. 
Naredio  je  da  se  tokom  te  operacije  promjene  pozicija  napravi  velika  buka.  U  zoru 
je  počeo  žestoko  i  u  intervalima  napadati  neprijatelja,  kako  bi  nagnao  neprijatelje 
na  pomisao  daje  muslimanima  stiglo  veliko  pojačanje.4 

Plan  je  bio  uspješan!  Neprijatelj  je  ujutro  ugledao  da  ga  s  muslimanske 
strane  čekaju  nova  lica  i  zastave  koje  do  tada  nije  vidio,  ti  borci  su  žestoko  napa- 
dali, tako  da  je  neprijatelj  bio  ubijeđen  da  je  to  tek  pristiglo  pojačanje.  Muslimani 
su  se  ponijeli  vrlo  hrabro.  Bizantinci  i  njihovi  saveznici  shvatili  su  da  je  muslimane 
nemoguće  pobijediti,  postali  su  neodlučni  i  izgubili  su  volju  za  nastavkom  borbe. 
Njihovi  napadi  postajali  su  rjeđi  i  sve  slabijeg  intenziteta.  Pritisak  na  muslimansku 
vojsku  se  smanjio,  te  je  Halid  to  iskoristio  kao  priliku  za  povlačenje.  Ta  operacija 
povlačenja  koju  je  izveo  tokom  Bitke  na  Mu'ti  jedna  je  od  najuspješnijih  i  najvješti- 


1  Es-Sira'u  me'as-Salibijjin,  str.  61. 

2  Ibn  Hišam,  Es-Siretun-Nebevijje,  4/27. 

3  Imtđul-Esmđ,  2/348-349. 

4  El-Bidaje  ven-nihaje,  4/247. 


Život  i  djelo  posljednjeg  Vjerovjesnikg, 


jih  operacija  te  vrste  u  historiji  čovječanstva.  Taktika  koju  je  primijenio  potpuno  se 
poklapa  sa  savremenom  taktikom  povlačenja.  Prvo  je  povukao  krila,  pod  zaštitom 
centra,  a  kada  je  krila  izvukao  na  sigurno,  izvukao  je  centar  pružajući  im  zaštitu  s 
krila,  i  tako  je  uspio  kompletnu  vojsku  izvući  na  sigurno.1 

Historičari  navode  da  je  na  muslimanskoj  strani  bilo  svega  dvanaest  pogi- 
nulih. Halid  b.  El-Velid,  pričajući  o  toj  bitki,  govorio  je:  "U  Bitki  na  Mu'ti  u  mojoj  ruci 
se  slomilo  devet  sablji,  ostao  mije  bio  još  samo  široki  jemenski  mač!"2 

Može  se  slobodno  reći  da  je  Halid,  radijallahu  anhu,  tim  planom  spasio  mus- 
limane od  sigurnog  i  bolnog  poraza,  i  daje  njegovo  povlačenje  bilo  velika  pobjeda 
imajući  u  vidu  okolnosti  bitke.  U  situaciji  u  kojoj  su  se  nalazili,  povlačenje  je  bilo 
najteža  moguća  operacija,  ali  i  najprimjerenija  i  najkorisnija.3 

Peto:  Poslanikova  mudžiza  i  stav  muslimana  u  Medini  o  islamskoj  vojsci 

Vezano  za  ovaj  pohod,  Allahovom  Poslaniku,  sallallahu  alejhi  ve  sellem,  desila 
se  mudžiza.  Naime,  on  je  muslimane  u  Medini  obavještavao  o  pogibiji  Zejda,  po- 
tom Džafera,  a  zatim  i  Ibn  Revvahe,  prije  nego  što  su  im  te  vijesti  stigle  sa  bojnog 
polja.  Allahov  Poslanik,  sallallahu  alejhi  ve  sellem,  bio  je  žalostan  zbog  onoga  što  se 
dešavalo  muslimanskoj  vojsci.  Oči  su  mu  bile  pune  suza.  Potom  ih  je  obavijestio  da 
je  komandu  preuzeo  Halid  b.  El-Velid  i  navijestio  im  da  će  on  izvojevati  pobjedu,  te 
ga  je  nazvao  Allahovom  sabljom.4  Nakon  toga  došao  je  glasnik  sa  vijestima  o 
muslimanskoj  vojsci,  a  njegove  vijesti  nisu  se  razlikovale  od  onoga  što  im  je  rekao 
Vjerovjesnik,  sallallahu  alejhi  ve  sellem.5 

Kada  se  vojska  približila  Medini,  Allahov  Poslanik,  sallallahu  alejhi  ve  sellem,  i 
muslimani  su  izašli  pred  njih  da  ih  dočekaju.  Djeca  su  pjevala,  a  Allahov  Poslanik, 
sallallahu  alejhi  ve  sellem,  na  svojoj  je  jahalici  išao  s  narodom  u  susret  vojsci.  Rekao 
je  okupljenima:  "Ponesite  djecu,  a  meni  dodajte  Džaferovog  sina!"  Dodali  su  mu 
Abdullaha  te  gaje  svojim  rukama  podigao  i  postavio  pored  sebe.  Neki  ljudi  su  zasi- 
pali vojsku  zemljom  i  govorili:  "Dezerteri!  Pobjegli  ste  sa  Allahovog  puta!"  Allahov 
Poslanik,  sallallahu  alejhi  ve  sellem,  reče:  "Nisu  pobjegli,  nego  su  se  povukli  da  bi, 
ako  Bog  da,  ponovo  napali!"6 

Čovjek  ne  može  a  da  ne  izrazi  divljenje  ovom  vjerovjesničkom  odgoju  koji  je 
od  dječaka  napravio  junake  koji  smatraju  da  je  povlačenje  iz  bitke  bježanje  sa 
Allahovog  puta,  i  onaj  ko  to  učini  zaslužuje  jedino  da  mu  se  baci  prašina  u  lice. 
Gdje  je  današnja  muslimanska  razuzdana  omladina,  prepuštena  ulici,  u  odnosu  na 


1  Dr.  Jasin  Suvejjid,  Me'arik  Halid  b.  El-Velid,  str.  173. 

2  Sahihul-Buhari,  Kitabul-megazi,  5/103,  br.  4266. 

3  Dr.  Jasin  Suvejjid,  Me'arik  Halid  b.  El-Velid,  str.  175. 

4  Nadretun-ne'im,  1/360. 

5  El-Bidaje  ven-nihaje,  4/255. 

6  En-Nedevi,  Es-Siretun-Nebevijje,  str.  328.  Ez-Zehebi,  Tarihul-islam,  str.  491. 

ove  fascinantne  primjere  hrabrosti?  Zaista  se  ovaj  ummet  bez  islamskog  odgoja, 
koji  počiva  na  vjerovjesničkim  principima,  ne  može  uzdići  niti  usmjeriti  ka  uzvišenim 
ciljevima.1 

Šesto:  Lekcije,  pouke  i  koristi 

Ovaj  pohod  obiluje  lekcijama  i  poukama.  Neke  od  njih  su: 

1-  Značaj  ove  bitke 

Ova  bitka  smatra  se  jednom  od  najvažnijih  bitaka  koje  su  se  vodile  između 
muslimana  i  kršćana  sastavljenih  od  Arapa  i  Bizantinaca,  jer  je  to  bio  prvi  značajni 
oružani  sukob  između  dvije  strane.  Ta  bitka  je  odredila  budućnost  Bizantijske  drža- 
ve i  ona  predstavlja  uvod  u  osvajanje  Šama.  Može  se  reći  da  je  to  prvi  Vjerovjesni- 
kov,  sallallahu  alejhi  ve  sellem,  korak  ka  dokidanju  utjecaja  bizantijske  nepravedne 
države  u  području  Šama.  Ova  bitka  poljuljala  je  njen  autoritet  među  Arapima  i 
pružila  im  sliku  visokog  borbenog  duha  kojim  se  odlikuju  muslimani,  pokazujući 
istodobno  slab  borbeni  duh  kršćanskog  vojnika.  Također,  ova  bitka  je  omogućila 
muslimanima  da  se  upoznaju  sa  stvarnim  stanjem  bizantijskih  snaga,  te  da  upozna- 
ju njihov  način  ratovanja.2 

2-  Ljubav  prema  šehidskoj  smrti  podstiče  na  žrtvovanje 

Postojanost,  strpljivost  i  žrtvovanje,  koje  su  pokazala  trojica  muslimanskih 
komandanata  i  njihovi  vojnici,  proizlaze  iz  njihove  želje  za  postizanjem  nagrade 
džihada  i  stepena  šehida,  kako  bi  ih  Allah  počastio  društvom  vjerovjesnika,  iskrenih 
robova,  šehida  i  dobrih,  i  uveo  u  prostrane  džennetske  vrtove  u  kojima  ima  ono  što 
oko  nije  vidjelo,  uho  nije  čulo,  niti  mašta  može  zamisliti. 

3-  Karakteristike  ove  bitke  u  odnosu  na  druge  bitke 

Ovo  je  jedina  bitka  o  čijem  razvoju  događaja  je  došla  vijest  sa  nebesa.  Vjero- 
vjesnik,  sallallahu  alejhi  ve  sellem,  obavijestio  je  o  šehidskoj  smrti  trojice  koman- 
danata prije  nego  što  je  o  tome  došla  vijest  sa  bojnog  polja.  To  je  jedina  bitka  u 
kojoj  je  Vjerovjesnik,  sallallahu  alejhi  ve  sellem,  imenovao  trojicu  komandanata 
postavivši  ih  po  redoslijedu:  Zejd  b.  Harise,  Džafer  b.  Ebu  Talib,  Abdullah  b.  Rev- 
vaha,  radijallahu  anhum.3 


1  Durus  ve  iber  minel-džihadin-Nebevi,  str.  358. 

2  Es-Sira'u  me'as-Salibijjine,  str.  68. 

3  Ibid.,  str.  66. 

4-  Vjerovjesnik,  sallallahu  alejhi  ve  sellem,  iskazuje  poštovanje  Džaferovoj 
porodici 

Nakon  što  je  poginuo  Džafer,  radijallahu  anhu,  Allahov  Poslanik,  sallallahu 
alejhi  ve  sellem,  ušao  je  kod  Esme  bint  Umejs  i  rekao  joj:  "Dovedi  mi  Džaferovu 
djecu."  Kada  ih  je  dovela,  pomirisao  ih  je  i  poljubio,  a  oči  su  mu  zasuzile,  pa  je 
Esma,  radijallahu  anha,  rekla:  "Je  su  li  ti  došle  vijesti  o  Džaferu  i  njegovim  drugo- 
vima?" Odgovorio  je:  "Da.  Oni  su  danas  stradali."  Esma  je  počela  plakati  i  jadi- 
kovati,  a  Vjerovjesnik,  sallallahu  alejhi  ve  sellem,  rekao  je:  "Nemojte  zaboraviti  da 
napravite  jelo  Džaferovoj  porodici,  jer  su  oni  zaokupljeni  smrću  svoga  voljenog."1 

U  ovom  događaju  primjećujemo  nekoliko  stvari: 

a)  Dozvoljeno  je  da  žena  plače  za  umrlim  mužem.  Kada  je  Vjerovjesnik,  salla- 
llahu alejhi  ve  sellem,  obavijestio  Esmu  bint  Umejs,  radijallahu  anha,  o  pogibiji 
njenog  muža,  nije  joj  zabranio  da  kuka  i  plače  za  njim,  a  da  je  to  zabranjeno, 
ukazao  bi  na  to.  Islam  samo  zabranjuje  neznabožački  običaj  naricanja,  udaranja  i 
cijepanja  odjeće,  i  slične  postupke  koji  ukazuju  na  nezadovoljstvo  Allahovom 
odredbom,  i  zabranjuje  sve  što  biva  uzrok  nepokornosti  Stvoritelju. 

b)  Lijepo  je  napraviti  jelo  porodici  umrlog.  Allahov  Poslanik,  sallallahu  alejhi 
ve  sellem,  podstakao  je  ljude  da  naprave  jelo  Džaferovoj  porodici,  jer  im  se  time 
pruža  utjeha  i  ublažava  bol,  a  u  isto  vrijeme  to  je  odraz  solidarnosti.  U  nekim  musli- 
manskim narodima,  oprečno  ovom  sunnetu,  porodica  umrlog  sprema  hranu 
posjetiocima.  To  je  ružan  običaj  i  muslimani  ga  trebaju  ostaviti.2  Allahov  Poslanik, 
sallallahu  alejhi  ve  sellem,  zabranio  je  oplakivanje  duže  od  tri  dana,  kada  je  došao 
Esmi  bint  Umejs  i  rekao:  "Od  danas  ne  plačite  za  mojim  bratom!  Pozovite  mi  djecu 
moga  brata."  Djeca  su  došla  poput  pilića,  pa  je  pozvao  brijača,  koji  im  je  obrijao 
glave.  Tada  je  Vjerovjesnik,  sallallahu  alejhi  ve  sellem,  rekao  za  Džaferovu  djecu: 
"Muhammed  je  najsličniji  našem  amidži  Ebu  Talibu,  a  Abdullah  najviše  sliči  na 
mene,  i  po  izgledu  i  po  manirima."  Potom  je  uzeo  Abdullaha  za  desnu  ruku  i  pro- 
učio dovu:  "Allahu  moj,  pobrini  se  o  Džaferovoj  porodici  nakon  njega,  i  podari 
blagoslov  Abdullahu  u  onome  što  uradi  njegova  desnica!"  Rekao  je  to  tri  puta.3  A 
kada  je  njihova  majka  spomenula  kako  su  djeca  ostala  jetimi  i  kako  su  još  nejaka, 
rekao  joj  je:  "Ne  boj  se  za  njih  siromaštva,  jer  ja  sam  njihov  zaštitnik  i  na  ovome  i  na 
onome  svijetu."  Ovaj  Poslanikov,  sallallahu  alejhi  ve  sellem,  postupak  primjer  je 
ummetu  kako  treba  brinuti  i  odati  počast  djeci  šehida.4 

c)  Ebu  Bekr  es-Siddik  oženio  se  Esmom  bint  Umejs,  radijallahu  anhuma. 
Nakon  što  je  Esmi  istekao  iddet,  zaprosio  ju  je  Ebu  Bekr,  a  potom  je  i  oženio.  Ona 
mu  je  rodila  Muhammeda  ibn  Ebu  Bekra,  a  nakon  Ebu  Bekrove  smrti,  udala  se  za 


1  Ibn  Hišam,  Es-Siretun-Nebevijje,  4/28. 

2  Es-Sira'u  me'as-Salibijjin,  str.  68. 

3  El-Bidaje  ven-nihaje,  4/252. 

4  Ebu  Šehbe,  Es-Siretun-Nebevijje,  2/430. 

Aliju  b.  Ebu  Taliba  i  rodila  mu  nekoliko  djece,  neka  je  Allah  zadovoljan  svima  njima.1 
Ibn  Kesir  navodi  stihove  koje  je  izrekla  Esma  bint  Umejs  oplakujući  svoga  muža: 

Moja  duša  tuguje  za  tobom 
nikada  te  neću  prežaliti. 
Tebi  ravna  oko  nije  vidjelo 
teško  mije,  ali  strpljiva  ću  biti.2 

5-  Pravilno  shvatanje  vodstva 

Sabit  b.  Akrem,  radijallahu  anhu,  ukazao  nam  je  na  veliku  lekciju  uzimajući 
zastavu  nakon  pogibije  Abdullaha  b.  Revvahe,  radijallahu  anhu,  posljednjeg  postav- 
ljenog komandanta.  On  je  ispunio  svoju  obavezu,  jer  padanje  zastave  u  ruke  nepri- 
jatelja znači  poraz.  Nakon  toga  pozvao  je  muslimane  da  odaberu  sebi  komandanta. 
U  vihoru  događaja  oni  su  rekli:  "Biramo  tebe!"  On  je,  međutim,  odbio  te  su  ljudi 
odabrali  Halida,  radijallahu  anhu.  U  jednoj  predaji  stoji  da  je  Sabit  donio  zastavu 
Halidu  koji  je  rekao:  "Ne  želim  je  uzeti  od  tebe.  Ti  si  preči."  Na  to  je  Sabit  rekao: 
"Allaha  mi,  ja  sam  uzeo  zastavu  samo  kako  bih  je  predao  tebi." 

U  obje  predaje  suština  je  ista  -  Sabit  je  prvo  okupio  muslimane  oko  sebe,  a 
potom  je  predao  zastavu  Halidu  b.  El-Velidu  kojeg  je  smatrao  najdostojnijim.3 

Dakle,  Sabit  nije  prihvatio  riječi  muslimana  koji  su  odabrali  njega,  jer  je  smat- 
rao da  zastavu  treba  ponijeti  najsposobniji  za  to,  jer  kada  se  neki  posao  povjeri  ne- 
kompetentnoj osobi,  za  očekivati  je  katastrofu,  a  kome  je  cilj  Allahovo  zadovoljstvo, 
nije  opterećen  postizanjem  slave. 

U  principu,  Sabit  je  bio  dostojan  da  preuzme  komandu  muslimana,  bio  je 
učesnik  Bedra,  ali  je  smatrao  da  nije  pravedno  da  preuzme  dužnost  za  koju  postoji 
kompetentnija  osoba,  čak  i  ako  se  radilo  o  nekome  koje  primio  islam  prije  samo  tri 
mjeseca.  To  je  zato  što  je  cilj  izvršiti  Allahove  naredbe  na  najbolji  mogući  način.4 
Međutim,  danas  mnoge  vođe  islamske  da've,  zbog  straha  za  svoje  pozicije,  privi- 
legije i  ovosvjetska  dobra,  postavljaju  prepreke  pred  nove  snage  izvanrednih  mo- 
gućnosti. Takvi  bi  trebali  da  uzmu  pouku  iz  ovog  primjera,  ako  imaju  srce  i  shvataju. 

6-  Vjerovjesnikova  lekcija  o  iskazivanju  poštovanja  prema  vođama 

Od  Avfa  b.  Malika,  radijallahu  anhu,  prenosi  se  da  je  rekao:  "Bio  sam  u 
Pohodu  na  Mu'tu  sa  Zejdom  b.  Harisetom.  Sa  mnom  je  bio  jedan  Jemenac  koji  nam 
je  došao  u  ispomoć...  Nakon  toga  sreli  smo  neprijatelje,  Bizantince.  Među  njima  je 
bio  jedan  na  bijelom  konju,  pozlaćenog  sedla  i  oružja.  Bizantinac  je  sjekao  musli- 
mane, a  ovaj  što  nam  je  došao  u  ispomoć  sakrio  se  iza  jedne  stijene  pa  kada  je 


1  El-Bidaje  ven-nihaje,  4/353. 

2  Ibid.,  4/352. 

3  Et-Tarihul-islami,  7/124. 

4  Eš-Šami,  Min  Mu'inis-sire,  str.  376. 


Život  i  djedo  posCjeđnjeg  %j 


Bizantinac  prolazio  tuda,  ovaj  ga  je  oborio  s  njegovog  konja.  Bizantinac  je  pao,  a 
ovaj  ga  posjekao  sabljom  i  ubio  ga,  zatim  je  uzeo  njegovog  konja  i  oružje.  Kad  se 
borba  završila,  Halid  mu  je  oduzeo  dio  opreme,  a  dio  mu  ostavio.  Otišao  sam 
Halidu  i  rekao  mu:  'Zar  ne  znaš  daje  Allahov  Poslanik  odredio  da  oprema  ubijenog 
neprijatelja  pripada  onome  ko  gaje  ubio?'  'Znam',  odgovorio  je  Halid:  'Ali  smatram 
da  mu  je  to  mnogo.'  Avf  reče:  'Ili  ćeš  mu  to  vratiti  ili  ću  o  ovome  obavijestiti  Allaho- 
vog  Posalanika,  sallallahu  alejhi  ve  sellem.'  Halid  je,  međutim,  odbio.  Kad  smo  se 
okupili  kod  Allahovog  Poslanika,  sallallahu  alejhi  ve  sellem,  ispričao  sam  šta  se 
desilo  sa  čovjekom  koji  nam  je  došao  u  ispomoć  i  šta  je  uradio  Halid.  Allahov 
Poslanik,  sallallahu  alejhi  ve  sellem,  upitao  je  Halida:  'Šta  te  je  spriječilo  da  mu  daš 
opremu  ubijenog?'  'Smatrao  sam  da  mu  je  to  previše',  odgovorio  je.  Poslanik  reče: 
'Vrati  mu  ono  što  si  uzeo!'  Rekao  sam  Halidu:  'Jesam  li  ispunio  ono  što  sam  rekao!' 
Allahov  Poslanik  je  upitao:  'A  šta  je  to?'  Kada  sam  ga  obavijestio,  Poslanik,  salla- 
llahu alejhi  ve  sellem,  veoma  se  naljutio  i  rekao:  'Halide,  ništa  mu  ne  vraćaj! 
Prepustite  moje  zapovjednike  meni!  Vama  je  ono  što  je  čisto,  a  njima  ono  što  je 
mutno.'"1 

Allahov  Poslanik,  sallallahu  alejhi  ve  sellem,  na  ovaj  je  način  htio  zaštititi 
zapovjednike  od  ponižavanja  zbog  počinjenih  grešaka,  jer  i  oni  su  samo  ljudi  i 
mogu  pogriješiti,  a  njihove  greške  treba  ispravljati  bez  omalovažavanja.  Oduzi- 
majući onom  mudžahidu  dio  opreme  koju  je  zaplijenio,  Halid  nije  namjeravao  da 
mu  učini  nažao,  nego  je  na  osnovu  svoga  idžtihada  donio  odluku  da  je  oprema 
mnogo  vrijedna  i  previše  je  da  pripadne  samo  jednom  čovjeku  te  da  je  od  opće 
koristi  da  se  dio  te  opreme  uvrsti  u  "ganimu"2  i  podijeli  na  više  mudžahida.  S  druge 
strane,  Avf  je  izvršio  svoju  dužnost  ukazavši  Halidu  na  grešku  i  obavijestivši  Posla- 
nika, sallallahu  alejhi  ve  sellem,  nakon  što  Halid  nije  poslušao  njegove  riječi.  Tu  se 
njegova  uloga  završava,  jer  je  intervenirao  želeći  popraviti  grešku,  a  greška  je  po- 
pravljena. No,  prekoračio  je  granice  svog  zadatka  kada  je  pitanje  ispravljanja  greške 
učinio  ličnim  pitanjem,  te  je  pokazao  izvjesnu  zluradost  prema  Halidu.  Poslanik, 
sallallahu  alejhi  ve  sellem,  ukorio  ga  je  zbog  toga  i  ukazao  na  pravo  zapovjednika 
kod  njihovih  vojnika. 

To  što  je  Vjerovjesnik,  sallallahu  alejhi  ve  sellem,  naredio  Halidu  da  ne  vraća 
ništa  od  opreme  koju  je  oduzeo  onom  mudžahidu  ne  znači  da  je  tom  mudžahidu 
uskraćeno  njegovo  pravo,  jer  je  nemoguće  da  Poslanik,  sallallahu  afejhi  ve  sellem, 
dopusti  da  neko  ispašta  zbog  tuđe  greške  i  sigurno  je  udobrovoljio  tog  mudžahida 
na  neki  način,  bilo  da  mu  je  dao  naknadu  za  ono  što  je  Halid  uzeo,  ili  gaje  privolio 
da  se  odrekne  tog  dijela,  ili  na  neki  drugi  način,  samo  što  to  predaje  ne  navode.3 


1  Sahihu  Muslim,  Kitabul-džihad,  str.  1373,  br.  1753. 

2  Ratni  plijen. 

3  Et-Tarihul-islami,  7/130. 

Narod  koji  ne  cijeni  i  ne  poštuje  svoje  predvodnike  je  anarhičan  narod,  a 
Vjerovjesnik,  sallallahu  alejhi  ve  sellem,  odgojio  je  ummet  na  ispravan  način.  I 
muslimani  danas  zaslužuju  da  ih  vode  kompetentni  ljudi  i  da  svaki  službenik  bude 
poštovan  i  cijenjen  onoliko  koliko  radi  za  dobrobit  ove  vjere.  Svi  muslimani  treba 
da  funkcioniraju  u  okviru  Allahovih  riječi: 

"O  vjernici,  ako  neko  od  vas  od  vjere  svoje  otpadne  -  pa,  Allah  će  sigurno 
umjesto  njih  dovesti  ljude  koje  On  voli  i  koji  Njega  vole,  prema  vjernicima 
ponizne,  a  prema  nevjernicima  ponosite;  oni  će  se  na  Allahovom  putu  boriti  i 
neće  se  ničijeg  prijekora  bojati.  To  je  Allahov  dar,  koji  On  daruje  kome  hoće  - 
a  Allah  je  neizmjerno  dobar  i  zna  sve."1 

Poslanikove,  sallallahu  alejhi  ve  sellem,  riječi:  "Prepustite  meni  moje  zapo- 
vjednike!", su  još  jedno  u  nizu  Halidovih  odličja,  jer  gaje  Poslanik,  sallallahu  alejhi 
ve  sellem,  ubrojao  u  svoje  zapovjednike.  To  je  primjer  kako  treba  cijeniti  kompe- 
tentne ljude.2 

7-  Utjecaj  imana  u  borbi 

Islamska  vojska  se  zaustavila  u  mjestu  Me'an  da  bi  razmatrala  podatke  o 
brojnosti  neprijateljske  vojske.  Sagledana  na  osnovu  materijalnih  mjerila,  situacija 
nije  bila  nimalo  ohrabrujuća,  ali  su  ipak  nastavili  pohod  jer  su  situaciju  izmjerili 
imanskim  mjerilima:  izašli  su  želeći  šehidsku  smrt,  prema  tome,  zašto  bi  bježali  od 
onoga  radi  čega  su  izašli. 

Zejd  b.  Erkam  kaže:  "Bio  sam  jetim  i  o  meni  se  starao  Abdullah  b.  Revvaha.  U 
taj  pohod  je  krenuo  sa  mnom,  stavivši  me  iza  sebe  na  jahalicu.  Jedne  noći  dok  smo 
putovali  čuo  sam  ga  kako  pjeva  stihove  od  kojih  su  i  ovi: 

Došao  sam  s  muslimanima  u  zemlju  Šama 
gdje  me  ukopaše  a  potom  se  vratiše. 

Kada  sam  ga  čuo  kako  to  pjeva,  zaplakao  sam,  a  on  me  prodrma  i  reče:  'Sram 
te  bilo,  šta  ti  fali  da  se  vratiš  sam  na  jahalici,  a  da  mene  Allah  opskrbi  šehidskom 
smrću!'"3 

Pomno  razmišljanje  o  Bitki  na  Mu'ti  pomaže  nam  u  liječenju  duševnog  i 
duhovnog  poraza  kojim  je  pogođen  ummet.  Ova  bitka  je  dokaz  protiv  onih  koji 
smatraju  da  je  u  današnjem  vremenu  razlog  naše  slabosti  tehnološka  nadmoć 


1  Sura  El-Maide,  54. 

2  Mu'inus-sire,  str.  378. 

3  Es-Siretun-Nebevijje,  4/24-25. 


Život  i  đjeb  posCjednjeg  Vjerovjesnikg, 


neprijatelja.  Evo  Ibn  Kesirovih  impresija  o  ovoj  bitki:  "Zaista  je  fascinirajuće  da  se 
sukobe  dvije  vojske  različite  vjere:  jedna  koja  se  bori  na  Allahovom  putu  i  broji 
3.000  boraca,  i  druga,  nevjernička,  koja  broji  200.000  boraca,  100.000  hiljada  Bizan- 
tinaca  i  100.000  arapskih  kršćana,  bore  se  i  napadaju  jedni  druge,  a  da  pogine  sve- 
ga dvanaest  muslimana,  a  mnogobožaca  je  poginuo  veliki  broj.  Sam  Halid  kaže:  'U 
mojoj  ruci  se  slomilo  devet  sablji  na  dan  Mu'te,  samo  je  široka  jemenska  sablja 
izdržala.'  Šta  misliš  koliko  je  neprijateljskih  boraca  pobio  tim  sabljama?  A  on  je 
samo  jedan  od  mnogih  junaka  koji  su  od  tog  dana  pa  nadalje,  noseći  Kur'an,  sjekli 
obožavaoce  krsta,  Allah  ih  prokleo."1 

8-  Poezija  Ka'ba  b.  Malika  kojom  oplakuje  šehide  Mu'te 

Ka'b  b.  Malik,  radijallahu  anhu,  oplakujući  šehide  Mu'te,  spjevao  je  ove 
stihove: 

Jedne  noći  briga  me  obuzela 
Prevrćem  se  u  postelji,  osjećaji  naviru 
Obuze  me  tuga  velika  pa  sam  svu  noć 
Probdio  prateći  na  nebu  zvijezde 
Osjećam  u  moju  dušu  i  utrobu 
Kao  da  je  neki  plamen  ušao 
Zbog  tuge  za  skupinom  boraca 
Koji  su  na  Mu'ti  živote  položili 
Allah  neka  blagoslovi  te  mladiće 
I  kosti  njihove  neka  obilne  kiše  zaliju 
Radi  Allaha  na  Mu'ti  su  se  junački  ponijeli 
ne  želeći  da  se  vrate  kao  gubitnici. 
Jurnuli  su  između  muslimana 
odjeveni  u  pancire  široke  i  duge. 

Uzor  im  je  njihov  vođa  Džafer 
koji  je  krenuo  prvi,  blago  prvome. 
Kada  su  se  bojni  redovi  raspršili  Džafer 
je  bio  među  njima  i  sjekao  ih  vješto. 
Mjesec  presta  svijetliti,  kada  je  poginuo 
I  Sunce  potamni,  dan  se  gotovo  smračio2. 

Ovo  su  neki  stihovi  koje  je  spjevao  Ka'b  b.  Malik,  radijallahu  anhu,  u  čast 
šehidima  Mu'te,  a  i  Hasan  b.  Sabit,  radijallahu  anhu,  napisao  je  divne  stihove 
oplakujući  poginule  na  Mu 'ti,  naročito  Džafera  b.  Ebu  Taliba,  Zejda  b.  Hariseta  i 
Abdullaha  b.  Revvahu.  Ovi  pjesnici  bili  su  medijska  institucija  i  obavljali  su  svoj 


1  El-Bidaje  ven-nihaje,  4/259 

2  Ibn  Hišam,  Es-Siretun-Nebevijje,  4/33-34. 


zadatak  na  zavidnom  nivou,  shvatajući  ga  potpuno  ozbiljno  i  koristeći  svoj  izuzetni 
pjesnički  dar,  koji  im  je  dao  Allah,  u  ono  čime  je  On  zadovoljan. 


Nakon  svega  nekoliko  dana  od  povratka  muslimanske  vojske  iz  Bitke  na 
Mu'ti,  Poslanik,  sallallahu  alejhi  ve  sellem,  opremio  je  vojsku  pod  komandom  Amra 
b.  El-Asa,  radijallahu  anhu,  i  poslao  ih  na  Zatus-Selasil,  kako  bi  očitali  lekciju  pleme- 
nu Kuda'a  koji  su,  zaneseni  događajima  na  Mu'ti,  gdje  su  učestvovali  na  strani 
Bizantinaca,  počeli  okupljati  vojsku  za  napad  na  Medinu.  Amr  b.  El-As,  radijallahu 
anhu,  pošao  je  u  njihovo  područje  sa  tri  stotine  muhadžira  i  ensarija.  Stigavši  u 
blizinu  mjesta  njihovog  okupljanja,  dobio  je  informacije  da  su  već  sakupili  veliki 
broj  boraca  te  je  poslao  glasnika  Allahovom  Poslaniku,  sallallahu  alejhi  ve  sellem, 
tražeći  pojačanje,  koje  mu  je  i  poslano  pod  komandom  Ebu  Ubejde  ibn  El-Džer- 
raha,  radijallahu  anhu.1 

Muslimani  su  zapodjenuli  borbu  protiv  plemena  Kuda'a.  Amr,  radijallahu 
anhu,  ušao  je  duboko  u  njihovo  područje,  a  oni  su  se,  poraženi,  raštrkali  posvuda. 
Amr,  radijallahu  anhu,  uspio  je  vratiti  autoritet  islamske  države  na  granice  Šama, 
obnoviti  postojeće  saveze  i  postići  nove  sa  drugim  plemenima.  Islam  su  primili 
mnogi  pripadnici  plemena  Abs,  Murra,  Zebjan.  Pleme  Fezara,  pod  vodstvom  njiho- 
vog poglavara  Ujejne  b.  Hisna,  ušlo  je  u  savez  sa  muslimanima,  a  i  pleme  Sulejm  na 
čelu  sa  Abbasom  b.  Mirdasom  kao  i  pleme  Ešdže'a.  Muslimani  su  postali  najjača  sila 
na  sjeveru  Arapskog  poluostrva,  ako  ne  i  na  svim  arapskim  područjima.2 

Lekcije  i  pouke  iz  Pohoda  Zatus-Selasil 

1-  Iskrenost  Amra  b.  El-Asa 

Amr  b.  El-As,  radijallahu  anhu,  pričao  je:  "Allahov  Poslanik,  salallahu  alejhi  ve 
sellem,  poslao  je  po  mene  poručivši:  'Obuci  svoju  odjeću,  uzmi  svoje  oružje  i  dođi 
kod  mene.'  Kada  sam  došao,  on  se  abdestio.  Podigao  je  glavu  i  odmjerio  me  pog- 
ledom, a  potom  je  oborio  pogled  i  rekao:  'Želim  te  poslati  na  čelu  vojske  u  jedan 
pohod.  Allah  će  te  sačuvati,  a  zaplijenit  ćeš  mnogi  plijen  i  uzeti  mnogo  dobrog 
imetka."  Amr  je  rekao:  'Allahov  Poslaniče,  nisam  primio  islam  zbog  želje  za  imet- 


1  Es-Siretun-Nebevijjetus-sahiha,  2/491. 

2  Ebu  Šehbe,  Es-Siretun-Nebevijje,  2/433. 

kom,  nego  iz  želje  za  samim  islamom,  i  da  budem  uz  Allahovog  Poslanika,  salla- 
llahu  alejhi  ve  sellem.'  Poslanik,  sallallahu  alejhi  ve  sellem,  reče:  'O  Amre,  pošteno 
stečen  imetak  u  rukama  dobrog  čovjeka  je  blagodat!'"1 

Ovaj  razgovor  ukazuje  na  Amrovu  snagu  imana,  iskreno  slijeđenje  islama  i 
želju  za  druženjem  sa  Poslanikom,  sallallahu  alejhi  ve  sellem.  Allahov  Poslanik, 
sallallahu  alejhi  ve  sellem,  sa  svoje  strane,  objasnio  mu  je  da  je  halal  imetak  u 
rukama  dobrog  čovjeka  blagodat,  jer  će  ga  trošiti  u  različite  vrste  dobra  i  sačuvati 
svoj  i  ugled  svoje  porodice,  želeći  postići  Allahovo  zadovoljstvo.2 

2-  Snaga  je  u  jedinstvu,  a  nesuglasice  uzrokuju  slabost 

Nakon  dolaska  pojačanja  pod  komandom  Ebu  Ubejde  b.  El-Džerraha,  radi- 
jallahu  anhu,  koje  je  poslao  Allahov  Poslanik,  sallallahu  alejhi  ve  sellem,  Ebu  Ubejde 
je  htio  da  predvodi  ljude  u  namazu  istupivši  ispred  Amra,  radijallahu  anhu.  Tada  je 
Amr  rekao:  "Ti  si  došao  kao  pojačanje  meni  i  nemaš  pravo  da  me  predvodiš  u  na- 
mazu jer  ja  sam  glavni  komandant,  a  tebe  je  Vjerovjesnik,  sallallahu  alejhi  ve  sellem, 
poslao  samo  kao  pojačanje."  Muhadžiri  rekoše:  "Ne,  nego  si  ti  zapovjednik  svojoj 
skupini,  a  on  je  zapovjednik  svojoj  skupini."  Amr  reče:  "Nije  tako,  nego  ste  vi  samo 
naše  pojačanje."  Ebu  Ubejde  je  bio  lijepih  manira,  blage  ćudi,  pa  kada  je  vidio  da  se 
zapodjenula  rasprava,  rekao  je:  "Ne  brini,  Amre!  Znaj  daje  posljednji  savjet  koji  mi 
je  uputio  Allahov  Poslanik,  sallallahu  alejhi  ve  sellem:  'Kada  stigneš  svome  drugu, 
usaglasite  se  i  nemojte  se  razilaziti.'  I  tako  mi  Allaha,  ja  ću  ti  se  pokoriti,  makar  ti 
bio  nepokoran  prema  meni."3 

Ebu  Ubejde  je  bio  svjestan  da  bilo  kakve  nesuglasice  mogu  dovesti  do  ne- 
uspjeha u  Pohodu  na  Zatus-Selasil,  i  pobjede  neprijatelja.  Stoga  je  požurio  da  pre- 
kine raspravu  i  stavio  se  pod  komandu  Amra  b.  El-Asa,  kao  obični  vojnik,  izvršavajući 
Poslanikovu,  sallallahu  alejhi  ve  sellem,  naredbu:  "Nemojte  se  razilaziti."4 

3-  Briga  Amra  b.  El-Asa  o  sigurnosti  vojske 

U  Pohodu  na  Zatus-Selasil,  Amr  je  pokazao  svoje  genijalne  vojne  vještine 
čuvajući  jedinstvo  muslimanskih  snaga  i  vodeći  računa  o  sigurnosti  svoje  jedinice. 
To  se  pokazuje  na  nekoliko  prizora,  od  kojih  su: 

a)  Kretao  se  noću,  a  danju  se  skrivao.  Postupio  je  tako  jer  je  bio  svjestan  da 
neprijatelj  pokušava  saznati  informacije  o  njemu  kako  bi  se  pripremio  za  sukob  s 
muslimanskom  vojskom,  te  je  smatrao  da  je  skrivanje  danju,  a  kretanje  noću, 
najbolji  način  da  se  sačuva  vojska.  Ovim  potezom  postigao  je  dvije  stvari: 


1  Bilježi  ga  Ibn  Hibban  kao  što  stoji  u  El-Mevarid,  2277.  El-Albani  ga  je  ocijenio  sahihom  u  Sahihul- 
Edebil-mufred.  Vidjeti:  Sahihus-sire,  str.  508. 

2  El-Humejdi,  Et-Tarihul-islami,  7/133. 

3  Urve  b.  Ez-Zubejr,  Megazi  Resulullah, ,  str.  207.  Lanci  prenosilaca  su  daif. 

4  Ebu  Faris,  Gazvetul-Hudejbijje,  str.  209. 

•  Sakrio  je  od  neprijatelja  pokrete  svoje  vojske  i  time  obezbijedio  sigurnost 
svojim  vojnicima. 

•  Zaštitio  je  vojsku  od  velike  vrućine,  čime  je  obezbijedio  njihovu  pokret- 
ljivost i  sačuvao  im  snagu  za  sukob  sa  neprijateljem. 

b)  Vojnicima  je  zabranio  da  noću  pale  vatre.  Kada  su  vojnici  zatražili  od  Amra 
dozvolu  da  nalože  vatru  kako  bi  se  ugrijali,  on  im  je  to  zabranio,  jer  mu  je  njegovo 
vojno  iskustvo  govorilo  da  iz  toga  može  proizaći  veća  šteta  nego  korist  zato  što  bi  ih 
na  osnovu  svjetla  vatre  neprijatelj,  koji  je  bio  brojniji,  mogao  otkriti  i  napasti.  Koliko  je 
bio  odlučan  da  ih  spriječi  u  tome  svjedoči  i  njegov  odgovor  Ebu  Bekru,  radijallahu 
anhum,  u  razgovoru  o  tom  pitanju  kada  je  Amr  rekao:  "Ko  god  zapali  vatru,  bacit  ću 
ga  u  nju!"  Nakon  povratka  u  Medinu,  spomenuli  su  to  Allahovom  Poslaniku,  salla- 
llahu  alejhi  ve  sellem,  koji  gaje  upitao  o  tome,  a  Amr  je  odgovorio:  "Nisam  htio  da 
im  dozvolim  paljenje  vatri  kako  neprijatelj  ne  bi  saznao  da  su  malobrojni."  Vjerovjes- 
nik,  sallallahu  alejhi  ve  sellem,  tada  mu  je  potvrdio  ispravnost  odluke.1 

c)  Zabranio  je  potjeru  za  neprijateljem.  Nakon  što  su  muslimani  nanijeli 
poraz  neprijateljima,  htjeli  su  da  krenu  u  potjeru  za  njihovim  razbijenim  snagama, 
ali  je  komandant  pohoda  to  zabranio  kako  muslimani  ne  bi  upali  u  zasjedu.  Ovo 
rezonovanje  očito  je  u  Amrovim,  radijallahu  anhu,  riječima  upućenim  Poslaniku, 
sallallahu  alejhi  ve  sellem:  "Nisam  htio  da  krenu  za  njima  u  potjeru  kako  se  ne  bi 
izložili  napadu  njihovog  pojačanja."2  Vjerovjesnik,  sallallahu  alejhi  ve  sellem,  potvr- 
dio je  ispravnost  tih  njegovih  mudrih  odluka  koje  su  vojsci  donijele  sigurnost  i  pru- 
žile im  zaštitu.3 

4-  Ispravno  shvatanje  stvari 

Amr  b.  El-As,  radijallahu  anhu,  pripovijedao  je:  "Jedne  hladne  noći,  tokom 
Pohoda  na  Zatus-Selasil,  polucirao  sam  u  snu.  Bojao  sam  se  da  ću  se  razboljeti  ako 
se  okupam,  pa  sam  uzeo  tejemmum,  a  potom  sam  predvodio  svoje  drugove  na 
sabah-namazu.  Oni  su  to  spomenuli  Vjerovjesniku,  sallallahu  alejhi  ve  sellem,  koji 
me  je  upitao:  'Amre,  zar  si  imamio  svojim  prijateljima  kao  džunub?'  Obavijestio  sam 
ga  šta  me  je  spriječilo  da  uzmem  gusul,  i  kazao  sam  mu:  'Allah  je  rekao: 

'...i  sami  sebe  ne  ubijajte!  Allah  jef  doista,  prema  vama  milostiv!'4  Allahov 
Poslanik,  sallallahu  alejhi  ve  sellem,  samo  se  nasmijao  ne  rekavši  ništa."5 
Iz  ovog  slučaja  možemo  izvući  sljedeće  propise: 


1  Sahihus-Siretun-Nebevijje,  str.  509. 

2  Sahihus-Siretun-Nebevijje,  str.  509. 

3  El-Kijadetul-askerijje,  str.  540. 

4  Sura  En-Nisa',  29. 

5  Sahihus-Siretun-Nebevijje,  str.  509.  Ibrahim  el-Ali  je  rekao:  "Lanac  prenosilaca  hadisa  je  sahih." 

a)  Dozvoljen  je  tejemmum  džunubu  koji  ima  vode  ali  se  boji  da  bi  mu  njeno 
korištenje  moglo  prouzrokovati  štetu.  Amr,  radijallahu  anhu,  uzeo  je  tejemmum 
iako  je  imao  dovoljno  vode,  a  Poslanik,  sallallahu  alejhi  ve  sellem,  to  mu  nije  spo- 
čitao  nego  je  potvrdio  daje  to  ispravno. 

b)  U  vrijeme  Poslanika,  sallallahu  alejhi  ve  sellem,  muslimanima  je  bio  dozvo- 
ljen idžtihad.  Amr,  radijallahu  anhu,  koji  je  tokom  hladne  noći  polucirao  u  snu,  uzeo 
je  tejemmum  i  predvodio  ljudima  namaz,  oslanjajući  se  na  Allahove  riječi: 

"...i  sami  sebe  ne  ubijajte!  Allah  je,  doista,  prema  vama  milostiv!"  Poslanik, 
sallallahu  alejhi  ve  sellem,  nije  mu  spočitao  njegov  idžtihad,  nego,  naprotiv, 
potvrdio  mu  je  dvije  stvari: 

•  dozvoljenost  idžtihada; 

•  potvrdio  mu  je  ispravnost  idžtihada. 

c)  Velika  hladnoća  je  jedan  od  razloga  zbog  kojih  je  dozvoljeno  uzeti  tejem- 
mum umjesto  korištenja  vode. 

d)  Dozvoljeno  je  da  onaj  koje  uzeo  tejemmum  bude  imam  onima  koji  su 
pod  abdestom.  Amr,  radijallahu  anhu,  uzeo  je  tejemmum  i  predvodio  u  namazu  pet 
stotina  ashaba  koji  su  bili  pod  abdestom,  a  Poslanik,  sallallahu  alejhi  ve  sellem,  nije 
mu  prigovorio  na  tome,  nego  je  to  potvrdio. 

e)  Amrov,  radijallahu  anhu,  idžtihad  ukazuje  daje  bio  inteligentan,  ispravnog 
rezonovanja  i  daje  na  ispravan  način  znao  izvući  propis  iz  dokaza.1  Učenjaci  fikha 
su  iz  ovog  događaja  izvukli  mnoge  propise  i  pravila,  ali  zaista  je  impresivna  Amro- 
va,  radijallahu  anhu,  veza  s  Kur'anom  i  sposobnost  da,  iako  su  protekla  tek  četiri 
mjeseca  otkako  je  primio  islam,  ispravno  shvata  kur'anske  ajete.  To  je  zbog  revnosti 
u  učenju  vjere.  Nije  isključeno  da  je  Amr,  radijallahu  anhu,  i  prije  primanja  islama 
bio  u  doticaju  s  Kur'anom.  A  to  je,  opet,  drugi  prizor  veličanstvenosti  Kur'ana  koji  i 
najveće  neprijatelje  među  nevjernicima  privlači  da  ga  slušaju,  čemu  smo  se  osvje- 
dočili u  mekkanskom  periodu.  Amrova  sugestija  Nedžašiji  da  muhadžire  u  Abesiniji 
pita  za  njihovo  ubjeđenje  o  Isau,  alejhis-selam,  ide  u  prilog  mišljenju  da  je  i  prije 
primanja  islama  poznavao  Kur'an.2 

5-  Neki  rezultati  Poslanikovih  vojnih  aktivnosti  u  sjevernom  području  Arap- 
skog poluostrva 

Muslimanske  vojne  aktivnosti  nakon  hudejbijjskog  mira  bile  su  usmjerene  ka 
sjeveru,  dok  su  jug  i  jugozapad  Arapskog  poluostrva,  gdje  se  nalazi  Mekka,  bili 
sigurni  zbog  hudejbijjskog  mira.3 


1  Ebu  Faris,  Gazvetul-Hudejbijje,  210. 

2  Mu'inus-sire,  str.  381. 

3  El-Umeri,  El-Mudžteme'un-Nebevijj,  str.  170. 

Ciljevi  tih  pohoda  na  sjever  Arapskog  poluostrva,  koji  su  dosegli  do  granica 
Bizantijskog  carstva,  su  ispunjeni:  islamska  je  država  postala  bezbjedna,  nametnula 
je  svoj  autoritet  na  tom  području,  spriječila  pokušaje  napada  na  Medinu.  Time  je 
Vjerovjesnikova,  sallallahu  alejhi  ve  sellem,  politika  vojnih  pohoda  ostvarila  dva 
velika  značajna  cilja: 

a)  postizanje  zaštite  islama  iznutra, 

b)  postizanje  zaštite  islama  izvana.1 

Nesumnjivo,  pažljiv  istraživač  Vjerovjesnikovog,  sallallahu  alejhi  ve  sellem, 
života  zaključit  će  daje  Hudejbijjski  sporazum  bio  velika,  politička,  vojna  i  medijska 
pobjeda.  Štaviše,  po  svojim  pozitivnim  rezultatima  koji  su  učvrstili  islam  i  potresli 
temelje  mnogoboštva,  on  je  bio  povod  najveličanstvenije  bitke  islama  protiv 
paganstva  u  doba  Vjerovjesnika,  sallallahu  alejhi  ve  sellem.  Oslobođenje  Hajbera, 
pobjeda  na  Mu'ti  i  Zatus-Selasil,  širenje  autoriteta  islamske  države,  došli  su  kao 
rezultat  hudejbijjskog  mira2,  a  svakako  i  kao  rezultat  vanredne  Vjerovjesnikove, 
sallallahu  alejhi  ve  sellem,  sposobnosti  da  djeluje  prema  Allahovim  zakonima  o 
izgradnji  države,  društva  i  nacije. 


+ 


1  Dr.  Abdul-Latif  Hamza,  El-I'lam  fi  sadril-islam,  str.  173. 

2  Menhedžul-'lamil-islami,  str.  337. 

Prva  tema 

Povodi,  priprema  za  polazak,  početak  operacije 
Prvo:  Povodi 

1-  Kurejšije  su  napravile  kobnu  grešku  pružajući  svojim  saveznicima  iz  Benu 
Bekra  pomoć  u  konjima,  naoružanju  i  ljudstvu,  pri  napadu  na  pleme  Huza'a,  musli- 
manske saveznike. 

Pleme  Benu  Bekr  napalo  je  pleme  Huza'a  kod  vode  zvane  El-Vetir  i  ubilo  više 
od  dvadeset  njihovih  muškaraca.1  Pleme  Huza'a  nije  bilo  spremno  za  borbu,  pa  su 
se  sklonili  u  Mekkanski  harem  i  rekli  Nevfelu,  vođi  plemena  Benu  Bekr:  "Sklonili 
smo  se  u  Kuću  tvoga  boga!"  Odgovorio  je:  "Danas  nema  boga!  O  Benu  Bekr,  osve- 
tite se!"2 

Nakon  toga,  Amr  b.  Šalim  je  sa  četrdeset  ljudi  iz  plemena  Huza'a  došao 
Allahovom  Poslaniku,  sallallahu  alejhi  ve  sellem,  u  Medinu  i  obavijestio  ga  o  pos- 
tupku plemena  Benu  Bekr,  svojim  poginulima  i  kurejšijskoj  pomoći  plemenu  Benu 
Bekr.  Allahov  Poslanik,  sallallahu  alejhi  ve  sellem,  sjedio  je  s  ljudima  u  mesdžidu,  pa 
je  Amr  b.  Šalim  ustao  pred  njega  i  izrekao  stihove: 

Gospodaru,  ja  podsjećam  Muhammeda 
Na  savez  naših  davnih  predaka 
Vi  ste  bili  djeca,  a  mi  zreli  ljudi 
Kad  primismo  islam  u  inat  zabludi 
Pomoć  Muhammede,  a  Allahovom  voljom 

Pozovi  vjernike  da  pođu  s  tobom 
Muhammed  naš  resul,  spreman  je  za  boj 
Lijep  kxo  mladi  mjesec  i  visok  klo  bor 

Ozbiljna  je  lica,  odlučnog  pogleda 
Doći  će  s  velikom  vojskom  po  zlotvora 
Kurejšije  smjelo  prekinuše  mir 
Obećanje  čvrsto  srušiše  k'o  zid 

U  Keda'u  na  padoše  nas, 
Misleći  da  neću  pozvati  ja  vas 
Na  Vetiru  s  nama  zametnuše  boj 
Da  na  ruku1  u  i  na  sedždi  ubiju  nam  soj 

Allahov  Posanik,  sallallahu  alejhi  ve  sellem,  rekao  je:  "Bit  ćeš  pomognut, 
Amre,  sine  Salimov!3  Allah  mi  ne  pomogao  ako  ne  pružim  pomoć  Benu  Ka'bu!  Zais- 


1  El-Vakidi,  El-Megazi,  2/781/784. 

2  Ibn  Hišam,  Es-Siretun-Nebevijje,  A/39. 

3  Ibn  Hišam,  Es-Siretun-Nebevijje,  4/44. 

ta  se  i  ovaj  oblak  na  nebu  priprema  da  pruži  pomoć  Benu  Ka'bu."1 

Spominje  se  da  je  Poslanik,  sallallahu  alejhi  ve  sellem,  nakon  što  se  uvjerio  u 
istinitost  vijesti  koje  su  mu  stigle,  poslao  Kurejšijama  pismo  u  kojem  je  između  os- 
talog pisalo:  "A  zatim:  prekinite  savez  sa  Benu  Bekrom  ili  isplatite  plemenu  Huza'a 
krvarinu,  ili  ću  vam  objaviti  rat!"  Kada  im  je  stiglo  ovo  pismo,  Muavijin  zet,  Kurza  b. 
Nevfel  b.  Abdu-Menaf,  rekao  je:  "Ako  platimo  krvarinu  za  pleme  Benu  Bekr,  nama 
neće  ostati  ništa  od  imetka,  a  nećemo  se  ni  odreći  saveza  s  njima  jer  su  oni  jedino 
pleme  koje  je  ostalo  u  našoj  vjeri,  nego  objavimo  rat!"2 

Ova  predaja  je  dokaz  da  Allahov  Poslanik,  sallallahu  alejhi  ve  sellem,  nije 
napao  Kurejšije  iznenada,  nego  im  je  dao  da  izaberu  jedno  od  troje,  pa  su  oni  sami 
izabrali  rat.3 

2-  Ebu  Sufjan  pokušava  ispraviti  kurejšijsku  grešku 

Kurejšije  su  poslale  Ebu  Sufjana  da  potvrdi  primirje  i  produži  rok  trajanja. 
Stigavši  u  Medinu,  došao  je  Allahovom  Poslaniku,  sallallahu  alejhi  ve  sellem,  da  bi 
izrazio  svoju  želju.  Poslanik,  sallallahu  alejhi  ve  sellem,  okrenuo  se  od  njega  ništa 
mu  ne  odgovorivši.  Ebu  Sufjan  je  od  najuglednijih  ashaba,  poput  Ebu  Bekra,  Omera, 
Osmana  i  Alije,  zatražio  da  posreduju  kod  Vjerovjesnika,  sallallahu  alejhi  ve  sellem, 
ali  su  svi  odbili  te  se  Ebu  Sufjan  vratio  u  Mekku  neobavljenog  posla.4 

Spominje  se  da  je  po  dolasku  u  Medinu  Ebu  Sufjan  posjetio  svoju  kćerku  Ummu 
Habibu,  majku  vjernika,  i  kada  je  htio  da  sjedne  na  postelju  Allahovog  Poslanika, 
sallallahu  alejhi  ve  sellem,  ona  ga  je  spriječila  u  tome.  Ebu  Sufjan  je  rekao:  "Kćeri,  ne 
znam  šta  je  to  s  tobom!  Je  li  ti  draža  ova  postelja  od  mene,  ili  sam  ti  ja  draži  od 
postelje?"  Ona  je  odgovorila:  "Ovo  je  postelja  Allahovog  Poslanika,  a  ti  si  nečisti  mno- 
gobožac!"  On  reče:  "Boga  mi,  od  kada  si  otišla  od  mene  pogodilo  te  zlo."5 

Ne  treba  se  čuditi  ovom  Ummu  Habibinom,  radijallahu  anha,  postupku,  jer  ona 
je  učinila  dvije  hidžre  i  odavno  je  prekinula  sve  veze  sa  paganstvom.  Oca  nije  vidjela 
već  šesnaest  godina  i  sad  kada  ga  je  srela,  nije  u  njemu  vidjela  poštovanog  oca,  nego 
vođu  nevjerstva  koji  se  sve  te  godine  borio  protiv  islama  i  Allahovog  Poslanika.6 

Ovo  je  primjer  kako  su  ashabi  primjenjivali  princip  privrženosti  i  odricanja, 
koliko  su  se  ponosili  islamom  i  braćom  muslimanima.  Način  na  koji  mu  se  Ummu 
Habiba,  radijallahu  anha,  obratila,  iako  joj  je  bio  otac  ijedan  od  najuglednijih  ljudi  u 
svom  narodu,  pokazuje  snagu  njenog  imana  i  veličinu  ubjeđenja.  Njeno  ponašanje 
je  primjer  idžtihada  ashaba  u  isticanju  svega  što  značajno  utječe  na  muslimansku 

1  El-Bidaje  Ven-hihaje,  4/278. 

2  El-Metolibul-AUje,  4/243,  br.  4361.  lbn  Hadzer  Vaze:  "Predaja  je  murseV  vjerodostojnog  tenca  preno- 
silaca." 

3  Et-Tarihul-islami,  7/164. 

4  Dr.  Ali  Mu'ti,  Et-Tarihus-si/asi  vel-askeri,  str.  365. 

5  El-Bidaje  ven-nihaje,  4/479. 

6  Mu'inus-sire,  str.  395. 

ličnost  i  podstiče  je  na  napredak  i  živost.1 

Allahov  Poslanik,  sallallahu  alejhi  ve  sellem,  odlučio  je  osloboditi  Mekku  i 
kazniti  nevjernike  za  kršenje  sporazuma  sa  muslimanima.  Ostvarenje  tog  crlja,  na- 
kon Allahove  podrške,  olakšali  su  sljedeći  faktori: 

a)  Snaga  i  kompaktnost  muslimanske  zajednice  u  Medini.  Muslimanska  drža- 
va se  iznutra  riješila  židovskih  izdaja  jer  su  njihova  plemena  Benu  Kajnuka,  Benu 
Nadir,  Benu  Kurejza,  kao  i  Židovi  Hajbera,  potpuno  poraženi. 

b)  Slabost  unutrašnjih  neprijatelja,  prije  svega  licemjera,  koji  su  ostali  bez  ve- 
like podrške  koju  su  im  pružali  Židovi,  a  oni  su  im  bili  učitelji,  savjetovali  su  ih  i  us- 
mjeravali na  djela  koja  su  trebali  činiti. 

c)  Allahov  Poslanik,  sallallahu  alejhi  ve  sellem,  razvijao  je  vojnu  snagu  i  to- 
kom perioda  hudejbijjskog  mira  nije  prestajao  organizirati  vojne  pohode,  tako  da 
su  muslimani  u  odnosu  na  mnogobožačke  snage  bili  u  prednosti  u  pogledu  broja, 
opremljenosti  i  borbenog  duha. 

d)  Kurejšije  su  bile  izuzetno  oslabile  na  ekonomskom  planu,  dok  je  islamska 
država  postala  ekonomski  izuzetno  jaka,  jer  su  osvajanjem  Hajbera  došli  u  posjed 
velikog  imetka. 

e)  Islam  se  bio  proširio  u  plemenima  koja  su  živjela  oko  Medine,  što  je  musli- 
manskom vodstvu  ulijevalo  sigurnost  prilikom  donošenja  odluke  o  izvođenju  vojnih 
snaga  iz  Medine  i  napadanju  na  neprijatelje. 

f)  Ključni  faktor  je  kršenje  ugovora  od  strane  Kurejšija,  što  je  ovom  pohodu 
pružalo  legitimitet.2  Primjetno  je  da  se  Vjerovjesnik,  sallallahu  alejhi  ve  sellem,  vo- 
dio zakonom  iskorištavanja  pružene  prilike  te  je  iskoristio  hudejbijjsko  primirje  da 
osvoji  Hajber,  a  sada,  nakon  što  su  Kurejšije  prekršile  sporazum  i  odnos,  ukazala 
mu  se  prilika  za  oslobođenje  Mekke,  i  morala  se  iskoristiti  novonastala  situacija. 
Stoga  je  Vjerovjesnik,  sallallahu  alejhi  ve  sellem,  opremio  vojsku  kakva  nije  do  tada 
viđena  u  Hidžazu,  njihov  broj  dostigao  je  cifru  od  10.000  boraca.3 

Drugo:  Pripreme  za  polazak 

Vjerovjesnikovi,  sallallahu  alejhi  ve  sellem,  potezi  u  izgradnji  države,  orga- 
niziranju pohoda,  odgoju  društva,  vođenju  bitaka,  uče  nas  kako  se  odnositi  prema 
zakonu  uzroka,  svejedno  bili  ti  uzroci  materijalni  ili  duhovni.  Primjećujemo  to  i  prili- 
kom organiziranja  pohoda  na  Mekku.  Naime,  Vjerovjesnik,  sallallahu  alejhi  ve  sel- 
lem, poduzeo  je  sve  mjere  kako  bi  pokret  vojske  ostao  u  tajnosti  i  kako  Kurej- 
šijama  ne  bi  stigle  nikakve  informacije,  te  im  tako  bilo  onemogućeno  da  se  pripre- 
me za  borbu. 


1  Et-Tarihul-islami,  7/170-171. 

2  Ebu  Faris,  Es-Siretun-Nebevijje,  str.  401. 

3  El-Kamil  fit-Tarih,  2/244.  Et-Tarihus-sijasi  vel-askeri,  str.  366. 

Da  bi  postigao  efekat  iznenađenja  u  napadu,  poduzeo  je  sljedeće  korake: 

1-  Krio  je  sve  informacije  čak  i  od  najbližih  ljudi 

Svoje  prave  ciljeve,  pravac  kretanja,  koje  neprijatelj  kojeg  namjerava  napasti, 
Vjerovjesnik,  sallallahu  alejhi  ve  sellem,  držao  je  u  najvećoj  tajnosti,  čak  ni  njemu 
najbliži  ashab  Ebu  Bekr,  niti  Aiša,  radijallahu  anha,  njemu  najdraža  supruga,  nisu  o 
tome  ništa  znali.  Kada  bi  Ebu  Bekr  es-Siddik,  radijallahu  anhu,  pitao  svoju  kćerku  o 
Poslanikovim,  sallallahu  alejhi  ve  sellem,  namjerama,  ona  bi  mu  odgovarala:  "Ništa 
nam  nije  kazao",  a  ponekad  bi  šutjela.  A  oboje  ukazuje  na  to  da  ništa  nije  znala  o 
Poslanikovim,  sallallahu  alejhi  ve  sellem,  namjerama.1 

Iz  ovog  Vjerovjesnikovog,  sallallahu  alejhi  ve  sellem,  pristupa  izvlačimo  za- 
ključak da  komandanti  moraju  prikrivati  vojne  planove  od  svojih  supruga,  jer  one 
mogu  neke  od  tih  podataka  prenijeti  u  najboljoj  namjeri,  pa  se  to  može  raširiti  i 
uzrokovati  neizmjerne  štete.2 

2-  Poslao  je  jedan  odred  pod  komandom  Ebu  Katade  u  Batnu  Idam 

Prije  izlaska  u  pohod  na  Mekku,  Vjerovjesnik,  sallallahu  alejhi  ve  sellem, 
poslao  je  grupu  od  osam  ljudi  u  pohod  kako  bi  time  prikrio  prave  namjere.  Ibn  Sa'd 
kaže:  "Nakon  što  je  Allahov  Poslanik,  sallallahu  alejhi  ve  sellem,  odlučio  napasti 
Mekkelije,  poslao  je  Ebu  Katadu  b.  Rib'ija  na  čelu  osam  ljudi  u  pohod  na  Batnu 
Idam3  kako  bi  ljudi  pomislili  da  se  Allahov  Poslanik,  sallallahu  alejhi  ve  sellem,  na- 
mjerava uputiti  u  tom  pravcu  i  kako  bi  raširili  vijesti  o  tome.  Ova  skupina  je  otišla  na 
zadato  mjesto,  ali  nisu  sreli  neprijatelja  pa  su  se  uputili  ka  mjestu  Zi-Hušub.4  Tu  im 
je  stigla  vijest  da  se  Allahov  Poslanik,  sallallahu  alejhi  ve  sellem,  uputio  ka  Mekki,  te 
su  požurili  i  stigli  su  ga  u  mjestu  Es-Sakja."5 

Ovaj  Vjerovjesnikov  mudri  pristup  je  uputstvo  svim  budućim  vođama  da 
trebaju  poduzeti  sve  mjere  predostrožnosti  i  na  razne  načine  zavarati  neprijatelja 
kako  bi  im  se  skrenula  pažnja  sa  pravih  ciljeva  muslimanske  vojske  koja  je  izašla  u 
džihad  na  Allahovom  putu,  dok  ta  vojska  ne  ostvari  svoje  ciljeve  i  postane  sigurna 
od  neprijateljskih  spletki.6 

3-  Slanje  obavještajaca  s  ciljem  presretanja  svakoga  ko  bi  mogao  prenijeti 
informacije  neprijatelju 

Poslanik,  sallallahu  alejhi  ve  sellem,  imao  je  raširenu  mrežu  obavještajaca  unu- 


1  El-Bidaje  ven-nihaje,  4/282.  Šit  Hattab,  Er-Resulul-ka'id,  str.  333-334. 

2  El-Kijadetul-askerijje  fi  ahdir-Resul,  str.  395-396. 

3  Mjesto  na  kojem  se  spajaju  tri  medinske  doline:  Bathan,  Kanat,  El-Akik.  (op.  a.) 

4  Mjesto  između  Medine  i  Šama,  udaljeno  oko  35  milja  od  Medine,  (op.  a.) 

5  Ibn  Sa'd,  Et-Tabekatul-kubra,  2/132.  Es-Sakja  je  mjesto  u  Vadil-Kura.  Vidjeti:  Mu'džemul-Buldan, 
3/288.  (op.  a.) 

6  El-Kijadetul-askerijje,  str.  498. 

tar  i  izvan  Medine  kako  bi  spriječio  prenošenje  vijesti  Kurejšijama.  Svakoj  skupini  po- 
stavio je  komandira,  a  Omera  b.  El-Hattaba  postavio  je  kao  nadzornika  tih  koman- 
dira. Omer,  radijallahu  anhu,  govorio  im  je:  "Spriječite  prolazak  svakome  u  koga 
posumnjate,  osim  onoga  koje  krenuo  u  Mekku  ili  u  njenu  okolinu,  jer  za  njega  će  se 
raspitivati."1 

Prikupljanje  obavještajnih  podataka  je  oružje  s  dvije  oštrice,  a  Vjerovjesnik, 
sallallahu  alejhi  ve  sellem,  je  na  najbolji  način  iskoristio  pozitivnu  oštricu  i  usporio 
efekat  one  negativne  tako  što  su  svi  njegovi  pokreti  i  pripreme  bili  obavljeni  u  stro- 
goj tajnosti.  Na  taj  način  onemogućio  je  neprijatelju  da  dođe  do  bilo  kakvih  infor- 
macija koje  mu  mogu  biti  od  koristi  u  pripremi  odgovarajućeg  plana  za  suprot- 
stavljanje islamskoj  vojsci.2 

4-  Dova  Allahu 

Nakon  što  je  poduzeo  sve  materijalne  uzroke  koje  je  bio  u  stanju  poduzeti, 
Allahov  Poslanik,  sallallahu  alejhi  ve  sellem,  smjerno  je  uputio  dovu  Allahu:  "Allahu 
moj,  oduzmi  im  sluh  i  vid,  tako  da,  kada  nas  vide  i  čuju  za  nas,  to  bude  iznenađenje 
za  njih!"3 

Vjerovjesnik,  sallallahu  alejhi  ve  sellem,  poduzimao  je  sve  materijalne  uzroke, 
ali  nije  zaboravljao  da  od  Gospodara  svih  svjetova  moli  pomoć  i  potporu. 

5-  Osujećen  je  pokušaj  Hatiba  b.  Ebu  Belte'a  da  Kurejšijama  dostavi  infor- 
macije 

Nakon  što  je  Vjerovjesnik,  sallallahu  alejhi  ve  sellem,  okončao  sve  pripreme 
za  pohod  na  Mekku,  Hatib  b.  Ebu  Belte'a  poslao  je  Mekkelijama  pismo  u  kojem  ih 
obavještava  o  Vjerovjesnikovom,  sallallahu  alejhi  ve  sellem,  pokretu.  Pismo  je  po- 
slao po  nekoj  ženi  koja  je  putovala  u  Mekku,  ali  je  Allah,  dželle  šanuhu,  putem 
Objave  obavijestio  Svoga  Vjerovjesnika,  sallallahu  alejhi  ve  sellem,  o  tome,  tako  da 
je  ovaj  pokušaj  osujećen  u  samim  začecima.  Vjerovjesnik,  sallallahu  alejhi  ve  sellem, 
poslao  je  Aliju  i  Mikdada,  radijallahu  anhuma,  da  uhvate  tu  ženu.  Stigli  su  je  u  mjes- 
tu Revdatu  Hah,  oko  dvanaest  milja  od  Medine,  zaprijetili  su  joj  da  će  je  pretražiti 
ako  im  dobrovoljno  ne  preda  pismo,  te  im  ga  je  predala.  Hatib,  radijallahu  anhu, 
potom  je  pozvan  na  ispitivanje,  na  kojem  je  rekao:  "Allahov  Poslaniče,  nemoj  me 
osuđivati.  Ja  sam  bio  kurejšijski  štićenik,  nisam  jedan  od  njih,  za  razliku  od  ostalih 
muhadžira  koji  su  s  tobom,  koji  imaju  rođake  koji  će  im  zaštititi  porodice  i  imetak,  a 
ja  sam,  pošto  nemam  među  njima  rodbine,  htio  da  na  ovaj  način  zaštitim  od  njih 
svoju  porodicu.  Nisam  to  uradio  odbacujući  svoju  vjeru,  niti  iz  ljubavi  prema  nevjer- 
stvu  nakon  islama."  Allahov  Poslanik,  sallallahu  alejhi  ve  sellem,  reče:  "Zaista  je  re- 


1  El-Vakidi,  El-Megazi,  2/796. 

2  El-Kijadetul-askerijje,  str.  365. 

3  El-Bidaje  ven-nihaje,  4/282. 

kao  istinu!"  Omer,  radijallahu  anhu,  rekao  je:  "Allahov  Poslaniče,  dozvoli  mi  da 
odrubim  glavu  ovome  licemjeru!"  Poslanik,  sallallahu  alejhi  ve  sellem,  rekao  je:  "On 
je  učestvovao  u  Bitki  na  Bedu,  a  šta  ti  znaš,  možda  je  Allah  pogledao  u  učesnike 
Bedra  i  rekao:  'Radite  šta  god  želite,  oprostio  sam  vam!*"  Povodom  ovog  slučaja 
objavljeno  je: 

" O  vjernici!  Ne  uzimajte  Moje  neprijatelje  i  svoje  neprijatelje  za  prijatelje, 
ljubav  im  darivajući,  a  oni  poriču  Istinu  koja  došla  je  vama,  i  izgone  Poslanika 
i  vas  zato  što  vjerujete  u  Allaha,  vašega  Gospodara,  ako  ste  već  izašli  radi 
džihada  na  putu  Mojemu  i  tražeći  zadovoljstvo  Moje,  a  vi  njima  ljubav  tajno 
iskazujete,  a  Ja  najbolje  znam  što  vi  skrivate  i  što  obznanjujete.  A  ko  to  od  vas 
bude  činio,  pa  -  taj  je  zalutao  s  Pravog  puta."1 

Prof.  Sejjid  Kutb  rekao  je:  "Usprkos  zlostavljanjima  i  uznemiravanjima  koje  su 
muslimani  pretrpjeli  od  Kurejšija,  neki  muslimani  su  ipak  željeli  da  se  Mekkelije  i 
muslimani  zbliže  i  zavole,  da  se  okonča  ovaj  teški  sukob  između  njih,  sukob  u  ko- 
jem su  se  rođaci  međusobno  ubijali,  te  da  se  među  njima  ponovo  uspostave  veze. 
Allah  kao  da  je  želio  očistiti  ove  duše  od  svih  tih  mrlja,  kako  bi  se  potpuno  predale 
Njegovoj  vjeri,  akidi  i  putu,  stoga  ih  je  postepeno  liječio  kroz  događaje  i  ispravke 
nakon  događaja,  dok  je  gvožđe  bilo  još  vruće."2 

Treće:  Izlazak  iz  Medine  i  događaji  na  putu  ka  Mekki 
1-  Datum  izlaska 

Allahov  Poslanik,  sallallahu  alejhi  ve  sellem,  krenuo  je  ka  Mekki  desetog 
ramazana  osme  godine  po  Hidžri.3  Za  zamjenika  u  Medini  postavio  je  Ebu  Ruhma 
Kulsuma  b.  Husajna  b.  Utbu  b.  Halefa  el-Gifarija.4  Broj  boraca  bio  je  10.000,  a  među 
njima  su  bili  i  muhadžiri  i  ensarije,  od  kojih  niko  nije  izostao.  Poslanik,  sallallahu 
alejhi  ve  sellem,  postio  je  pa  su  i  ashabi  postili,  a  kada  su  stigli  kod  izvora  El-Kedin, 
između  Kadida  i  Asfana,  Poslanik,  sallallahu  alejhi  ve  sellem,  prekinuo  je  post  te  su  i 
ashabi  učinili  isto.5  U  El-Džuhfi  ga  je  sreo  njegov  amidža  Abbas  b.  Abdul-Muttalib, 
radijallahu  anhu,  koji  je  sa  porodicom  krenuo  da  učini  hidžru.  Vjerovjesnik,  salla- 


1  El-Mudžadele,  1. 
2FiZilalU-Kur'an,  6/358. 

3  Es-Siretun-Nebevijje  fi  dutii-Mesadirii-asiijje,  str.  560-561. 

4  Es-Siretun-Nebevijje  fi  du'ii-Mesadirii-asiijje,  str.  631. 

5  Sahihul-Buhari,  Kitabul-megazi,  5/106,  br.  4276. 

llahu  alejhi  ve  sellem,  mnogo  se  obradovao  tom  susretu.1  Abbasov  izlazak  s 
porodicom  iz  Mekke  u  kojoj  je  bio  upravnik  obavještajne  službe,  bio  je  znak  da  je 
njegov  zadatak  završen,  jer  je  on  u  Mekki  boravio  po  Poslanikovom  naređenju.2 

2-  Ebu  Sufjan  b.  El-Haris  b.  Abdul-Muttalib  i  Abdullah  b.  Umejje  primaju  islam 

Ebu  Sufjan  b.  El-Haris  i  Abdullah  b.  Umejje  b.  Halef  krenuli  su  u  susret  Allaho- 
vom  Poslaniku,  sallallahu  alejhi  ve  sellem,  i  sreli  su  ga  u  Senijjetul-Ukab,  između 
Mekke  i  Medine.  Zatražili  su  da  uđu  kod  njega  pa  je  Ummu  Seleme,  radijallahu 
anha,  rekla  Poslaniku:  "Allahov  Poslaniče,  sin  tvoga  amidže  i  sin  tvoje  tetke  po  ocu  i 
tvoj  zet,  žele  ući  kod  tebe."  Poslanik,  sallallahu  alejhi  ve  sellem,  rekao  je:  "Ne  želim 
ih  primiti!  Sin  moga  amidže  je  ukaljao  moju  čast,  a  sin  moje  tetke  i  moj  zet  je  rekao 
krupne  riječi  o  meni  dok  sam  bio  u  Mekki."  Kada  su  njih  dvojica  obaviješteni  o  to- 
me, Ebu  Sufjan  b.  El-Haris,  koji  je  sa  sobom  bio  poveo  i  svoga  malog  sina,  rekao  je: 
"Ako  nas  Allahov  Poslanik,  sallallahu  alejhi  ve  sellem,  ne  primi,  uzet  ću  svoga  sina 
za  ruku,  sjest  ćemo  na  zemlju  i  nećemo  se  pomjeriti  dok  ne  umremo  od  žeđi  ili  gla- 
di!" Kada  je  to  čuo  Poslanik,  sallallahu  alejhi  ve  sellem,  sažalio  se  i  dozvolio  im  da 
uđu.  Ebu  Sufjan  je  izrekao  stihove  u  kojima  obznanjuje  svoje  prihvatanje  islama  i 
izvinjava  se  za  nedjela  koja  je  bio  počinio.  Ti  stihovi  glase: 

Prođe  ono  vrijeme  kad  sam  predvodio 
vojske  kufra  protiv  vojske  Muhammeda 
Bijah  neodlučan,  kao  putnik  u  noćnoj  tmini 
ali  dođe  vrijeme  da  Pravim  putem  pođem. 
Reci  Sekifu  da  protiv  njih  ratovati  neću 
Reci  Sekifu  neka  s  drugim  sukob  traže 
Na  Pravi  put,  u  vjeru  Allahovu  uputi  me 
Čovjek  kojeg  sam  nekoć  mnogo  progonio 
Odlučan  sam  da  branim  Muhammeda 
I  da  se  njemu  pripišem,  iako  nisam  njegovoga  roda 
Sljedbenici  njegovi  su  skupina,  ko  ih  ne  slijedi 
Prijekor  zaslužuje,  makar  vrlo  razborit  bio 

U  njihovu  zemlju  sam  pošao 
I  neću  se  smiriti  dok  se  s  njima  ne  sretnem 

Žalim  što  sam,  dok  bijah  u  vojsci  kufra, 
Mnogo  zla  riječima  i  djelom  Poslaniku  nanio 
Plemena  se  skupljaju  izdaleka 
I  pomoć  im  stiže  iz  Sihama  i  Serdeda 
Znajte,  onaj  kojeg  ste  napali,  i  vrijeđali 


1  El-Bidaje  ven-nihaje,  4/286. 

2  Muhammed  es-Sejjid  el-Vekil,  Te'emmulat  fis-Siretun-Nebevijje,  str.  254. 

Kada  je  izgovorio  stihove:  "Čovjek  kojeg  sam  nekoć  mnogo  progonio",  Allahov 
Poslanik,  salallahu  alejhi  ve  sellem,  udari  ga  u  prsa  i  reče:  "Da,  ti  si  me  mnogo 
progonio!"2  Jer,  Ebu  Sufjan  je  recitirao  mnoge  stihove  kojima  je  vrijeđao  Allahovog 
Poslanika,  sallallahu  alejhi  ve  sellem. 

Što  se  tiče  Abdullaha  b.  Umejje,  on  je  u  Mekki  rekao  Poslaniku,  sallallahu 
alejhi  ve  sellem:  "Neću  ti  povjerovati  sve  dok  se  na  stepenicama  ne  uspneš  na  ne- 
bo, a  ja  da  to  sve  gledam,  zatim  da  doneseš  potvrdu,  i  da  siđeš  u  pratnji  četiri  me- 
leka  koji  će  ti  biti  svjedoci.  A  tako  mi  Allaha,  čak  i  kada  bi  to  uradio,  mislim  da  ti  ja 
ne  bih  povjerovao!"3 

Međutim,  Vjerovjesnik,  sallallahu  alejhi  ve  sellem,  im  je,  unatoč  krupnim  prije- 
stupima, oprostio  i  prihvatio  njihovo  izvinjenje.  To  je  izniman  primjer  samilosti  i 
praštanja.  Ebu  Sufjan  se  ovim  upečatljivim  stihovima  u  kojima  hvali  Vjerovjesnika  i 
objavljuje  svoje  primanje  islama  iskupio  za  poeziju  u  kojoj  je  grdio  Vjerovjesnika, 
sallallahu  alejhi  ve  sellem.  Nakon  primanja  islama  bio  je  čestit  i  u  Bitki  na  Hunejnu 
se  časno  borio  uz  Allahovog  Poslanika,  sallallahu  alejhi  ve  sellem.4 

3-  Logorovanje  u  Merri  Zahranu  gdje  islam  prima  Ebu  Sufjan  b.  Harb 

Allahov  Poslanik,  sallallahu  alejhi  ve  sellem,  nastavio  je  put.  Navečer  je  stigao 
u  Merri  Zahran5  i  tu  se  ulogorio.  Naredio  je  vojsci  da  zapale  vatre,  te  je  naloženo 
deset  hiljada  vatri,  a  Omera  b.  El-Hattaba,  radijallahu  anhu,  postavio  je  za  zapo- 
vjednika straže.6 

Abbas  kazuje:  "Rekao  sam:  loše  jutro  čeka  Kurejšije!  Ako  Allahov  Poslanik, 
sallallahu  alejhi  ve  sellem,  silom  uđe  u  Mekku,  prije  negoli  izađu  pred  njega  i  za- 
traže zaštitu,  uništit  će  sve  Kurejšije!"'  Abbas  je  nakon  toga  uzjahao  Poslanikovu 
mazgu  i  krenuo  da  traži  nekoga  preko  koga  bi  poručio  Mekkelijama  da  izađu  pred 
Allahovog  Poslanika,  sallallahu  alejhi  ve  sellem,  i  zatraže  sigurnost  prije  nego  što 
silom  uđe  u  Mekku.  Ebu  Sufjan,  Hakim  b.  Hizam  i  Budejl  b.  Verka'  bili  su  izašli  da 
ispitaju  vijesti  i  kada  su  vidjeli  vatre,  Ebu  Sufjan  reče:  "Nikada  nisam  vidio  ovoliko 
vatri!"  Budejl  reče:  "To  je  pleme  Huza'a  razjareno  krenulo  u  rat!"  Ebu  Sufjan  reče: 
"Pleme  Huza'a  nije  u  stanju  sakupiti  ovoliku  vojsku,  ovo  nisu  njihove  vatre!"  Abbas, 
radijallahu  anhu,  čuo  je  njihove  glasove,  prepoznao  ih  je  i  zovnuo:  "O  Ebu 
Hanzala!"  Rekao  je:  "Je  li  to  Ebul-Fadl?"  "Da",  odgovorio  je  Abbas.  Rekao  je:  "Kakve 


1  Sahihus-sire,  str.  517. 

2  El-Hakim,  El-Mustedrek,  3/43-44.  Medžme'uz-zeva'id,  6/164-167. 

3  Ibn  Hišam,  Es-Siretun-Nebevijje,  1/295-300 

4  Et-Tarihul-islami,  7/172. 

5  Merru  Zahran  je  dolina  sjeverno  od  Mekke  udaljena  od  nje  oko  22  km.  (op.  a.) 

6  Mu'inus-sire,  str.  387.  Ibn  Sa'd,  Et-Tabekat,  2/135. 

vijesti  donosiš?"  Abbas  je  rekao:  "Teško  tebi,  Ebu  Sufjane!  Evo  dolazi  Allahov  Posla- 
nik, sallallahu  alejhi  ve  sellem,  sa  vojskom!  Loše  jutro  čeka  Kurejšije,  Allaha  mi!"  Ebu 
Sufjan  je  rekao:  "Šta  da  radimo,  draži  si  mi  od  oca  i  majke?"  Abbas,  radijallahu 
anhu,  reče:  "Boga  mi,  ako  te  se  dočepa,  odsjeći  će  ti  glavu!  Stoga  pođi  sa  mnom  na 
ovoj  mazgi,  odvest  ću  te  Allahovom  Poslaniku  i  zamoliti  ga  da  ti  da  sigurnost." 
Abbas  kaže:  "Ebu  Sufjan  je  uzjahao  iza  mene,  a  njegova  dva  druga  su  se  vratila. 
Kada  god  bismo  prolazili  pored  neke  vatre,  muslimani  bi  pitali:  'Koje  to?',  a  kada  bi 
prepoznali  Poslanikovu  mazgu  i  mene,  govorili  bi:  To  je  amidža  Allahovog  Poslani- 
ka na  njegovoj  mazgi!'  Kada  sam  prolazio  pored  vatre  Omera  b.  El-Hattaba,  radi- 
jallahu anhu,  on  reče:  'Koje  to?'  Potom  je  ustao  prema  meni,  a  kada  je  vidio  Ebu 
Sufjana  na  leđima  mazge,  uzviknuo  je:  'Ebu  Sufjan,  Allahov  neprijatelj!  Hvala  Allahu 
koji  te  dovede  i  bez  ugovora  i  bez  zadate  riječi!'  Potom  je  požurio  Allahovom 
Poslaniku,  sallallahu  alejhi  ve  sellem,  i  kada  uđosmo,  Omer  reče:  'Allahov  Poslaniče, 
ovo  je  Ebu  Sufjan.  Allah  ga  je  doveo  bez  ugovora  i  bez  zadate  riječi,  pa  mi  dozvoli 
da  mu  odsiječem  glavu.'  Rekao  sam:  'Allahov  Poslaniče,  ja  sam  mu  dao  zaštitu!' 
Pošto  je  Omer  bio  uporan,  rekao  sam:  'Polahko,  Omere!  Tako  mi  Allaha,  da  je  iz 
Benu  Adijjja,  ne  bi  ti  govorio  tako!  Ali  ti  znaš  daje  on  iz  Benu  Abdu-Menaf!'  Omer 
reče:  'Polahko,  Abbase!  Allaha  mi,  bilo  mije  draže  što  si  ti  primio  islam,  onaj  dan 
kada  si  primio  islam,  nego  daje  islam  primio  Hattab!  To  je  samo  zato  što  je  Allaho- 
vom Poslaniku,  sallallahu  alejhi  ve  sellem,  bilo  draže  što  si  ti  primio  islam  nego  da 
je  islam  primio  Hattab.'  Poslanik,  sallallahu  alejhi  ve  sellem,  reče:  'Abbase,  odvedi 
ga  u  svoj  šator  i  dovedi  ga  sutra  ujutro!'  Kada  sam  ga  ujutro  doveo,  Allahov  Posla- 
nik, sallallahu  alejhi  ve  sellem,  pogleda  ga  i  reče:  'Teško  tebi,  Ebu  Sufjane!  Zar  nije 
došlo  vrijeme  da  posvjedočiš  da  nema  drugog  boga  osim  Allaha?'  Ebu  Sufjan  reče: 
'Draži  si  mi  od  oca  i  majke!  Allaha  mi,  ti  si  tako  blag,  plemenit  i  pažljiv  prema 
rodbini!  Da  postoji  drugi  bog  pored  Allaha,  valjda  bi  mi  do  sada  pomogao!'  Posla- 
nik, sallallahu  alejhi  ve  sellem,  reče:  'Teško  tebi,  Ebu  Sufjane!  Zar  nije  došlo  vrijeme 
da  priznaš  da  sam  ja  Allahov  poslanik?'  Ebu  Sufjan  odgovori:  'Draži  si  mi  od  oca  i 
majke!  Allaha  mi,  ti  si  tako  blag,  plemenit  i  pažljiv  prema  rodbini!  Ali,  što  se  tiče  to- 
ga, još  uvijek  osjećam  u  duši  neke  sumnje.'"  Kaže  Abbas:  "Rekao  sam  mu:  'Teško 
tebi,  primi  islam  dok  ti  nismo  odsjekli  glavu!'  Nakon  toga  je  izgovorio  kelimei- 
šehadet  i  primio  islam,  pa  sam  rekao:  'Allahov  Poslaniče,  Ebu  Sufjan  voli  ponos,  pa 
mu  daj  nešto  čime  će  se  ponositi.'  Poslanik,  sallallahu  alejhi  ve  sellem,  reče:  'Da.  Ko 
uđe  u  Ebu  Sufjanov  dom,  bezbjedan  je,  i  ko  se  zaključa  u  svojoj  kući,  bezbjedan  je,  i 
ko  se  okupi  oko  Kabe,  bezbjedan  je!'  Kada  se  udaljio,  Poslanik  reče  Abbasu:  'Zadrži 
ga  u  tjesnacu  doline  kod  planinske  stijene.  Neka  vidi  vojsku  kako  prolazi!'  Abbas 
kaže:  'Odveo  sam  ga  i  zaustavio  tamo  gdje  mije  naredio.  Gledali  smo  muslimanske 
čete  iz  različitih  plemena  kako  prolaze,  a  kada  god  bi  prolazila  četa  iz  nekog 
plemena,  Ebu  Sufjan  bi  pitao:  'Ko  su  ovi,  Abbase?'  Rekao  bih:  'Pleme  Sulejm.'  On  je 
rekao:  'Šta  ja  imam  sa  Sulejmom!?*  Zatim  je  prolazilo  sljedeće  pleme  pa  je  pitao:  'Ko 

su  ovi?'  Rekao  sam:  'Pleme  Muzejna.'  On  je  rekao:  'Šta  ja  imam  sa  Muzejnom.'  Kada 
je  pored  njega  prolazio  Allahov  Poslanik,  sallallahu  alejhi  ve  sellem,  sa  svojom 
zelenom  četom,  sastavljenom  od  muhadžira  i  ensarija,  imali  su  na  sebi  željezne  oklo- 
pe, samo  su  im  se  oči  vidjele,  rekao  je:  'Subhanallah!  Abbase,  ko  su  ovi?'  Rekoh:  'Ovo 
je  Allahov  Poslanik,  sallallahu  alejhi  ve  sellem,  na  čelu  muhadžira  i  ensarija.'  Rekao  je: 
'Ovima  niko  ništa  ne  može!'  Potom  je  rekao:  'Ebul-Fadle,  danas  tvome  bratiću  pripa- 
da ogromna  vlast!'  Rekao  sam:  'Ebu  Sufjane,  to  je  blagodat  poslanstva.'  A  on  je 
rekao:  'Onda  je  to  velika  blagodat!'  Rekao  sam:  'Požuri  i  spasi  svoj  narod!*"1 

Ova  priča  u  kojoj  se  pokazuje  odnos  Allahovog  Poslanika,  sallallahu  alejhi  ve 
sellem,  prema  ljudima,  sadrži  brojne  pouke  i  lekcije,  stoga  neke  navodimo: 

1-  Nakon  stoje  Ebu  Sufjan  pao  u  muslimanske  ruke  i  njegova  sudbina  zavisi- 
la od  Vjerovjesnikove,  sallallahu  alejhi  ve  sellem,  odluke,  i  Omer,  radijallahu  anhu, 
izrazio  želju  da  ga  ubije,  doveden  je  drugi  dan  pred  Poslanika,  sallallahu  alejhi  ve 
sellem,  i  umjesto  da  čuje  prijekor,  ponižavanje  i  prijetnje,  pozvan  je  u  islam.  Taj  ne- 
očekivani potez  gaje  potresao,  nije  se  mogao  suzdržati  a  da  ne  kaže:  "Draži  si  mi 
od  oca  i  majke!  Allaha  mi,  ti  si  tako  blag,  plemenit  i  pažljiv  prema  rodbini!"  Ovaj 
izraz  "draži  si  mi  od  oca  i  majke"  je  izraz  poštovanja,  a  zatim  gaje  pohvalio  opisu- 
jući ga  lijepim  osobinama:  "Ti  si  tako  blag,  plemenit  i  pažljiv  prema  rodbini".2  A 
kada  je  Abbas  rekao:  "Ebu  Sufjan  voli  ponos,  pa  mu  daj  nešto  čime  će  se  ponositi", 
Poslanik,  sallallahu  alejhi  ve  sellem,  rekao  je:  "Da.  Onaj  ko  se  skloni  u  Ebu  Su^'anov 
dom,  siguran  je."  Time  je  zadovoljio  njegovu  želju  za  ponosom,  a  istodobno  ga 
učvrstio  u  islamu  i  ojačao  njegov  iman^  Na  ovaj  način  Vjerovjesnik,  sallallahu  alejhi 
ve  sellem,  htio  je  očistiti  Ebu  Sufjanovo  srce  od  mržnje  i  pokazati  mu  da  mu  se  u 
islamu  neće  umanjiti  ugled  koji  je  uživao  kod  Kurejšija,  ukoliko  bude  iskren  musli- 
man i  bude  služio  islamu.4  Učenjaci  i  daije  trebaju  proučiti  ovaj  Vjerovjesnikov  pris- 
tup i  primjenjivati  ga  u  ophođenju  s  ljudima. 

2-  Poslanik,  sallallahu  alejhi  ve  sellem,  rekao  je  svome  amidži:  "Zadrži  ga  u 
tjesnacu  doline  kod  planinske  stijene.  Neka  vidi  vojsku  kako  prolazi!"  To  je  bio  dio 
Poslanikovog,  sallallahu  alejhi  ve  sellem,  psihološkog  rata:  kada  Ebu  Sufjan  vidi 
kakvom  snagom,  naoružanjem  i  organiziranošću,  raspolaže  muslimanska  vojska,  to 
će  slomiti  njegov  otpor,  a  kada  Mekkelije  vide  da  je  njihov  vođa  izgubio  borbeni 
duh,  ni  oni  sami  neće  željeti  da  se  suprotstave  ovoj  blagoslovljenoj  vojsci  kada  bu- 
de ulazila  u  Mekku  da  je  oslobodi  okova  mnogoboštva  i  paganstva.5  Ebu  Sufjan  je 
uvidio  muslimansku  snagu,  kao  što  je  Poslanik,  sallallahu  alejhi  ve  sellem,  i  pred- 
vidio, i  shvatio  je  da  se  Kurejšije  ne  mogu  oduprijeti  toj  sili.  Kada  je  prolazila  jedi- 


1  Sahihus-sire,  str.  518-520. 

2  El-Gadban,  Fikhus-siretin-Nebevijje,  str.  564. 

3  El-Mustefad  min-kisasil-Kur'an,  2/403. 

4  Muhammed  Revvas,  Kira'a  sijasijje  lis-Siretin-Nebevijje,  str.  245. 

5  El-Kijadetul-askerijje  fi  ahdir-Resul,  str.  447. 

nica  muhadžira  i  ensarija,  oteo  mu  uzdah:  "Subhanallah!  Ko  su  ovi,  Abbase!"  Rekao 
sam*.  "Allahov  Poslanik,  sallallahu  alejhi  ve  seUem,  r\a  čelu  muhadžira  i  ensarija",  pa 
je  rekao:  "Ovima  se  niko  ne  može  suprotstaviti!" 

3-  Ebu  Sufjan  je  zatim  rekao:  "Ebul-Fadle,  danas  tvom  bratiću  pripada 
ogromna  vlast!"  Abbas  je  odgovorio:  "To  je  blagodat  poslanstva!"  Ebu  Sufjan  je  ka- 
zao: "Onda  je  to  velika  blagodat!"  Allah,  dželle  šanuhu,  nadahnuo  je  Abbasa  ovim 
odgovorom  da  bi  taj  odgovor  ostao  do  Sudnjeg  dana  odgovor  svakome  ko  insi- 
nuira da  je  Vjerovjesnikova,  sallallahu  alejhi  ve  sellem,  da'va  bila  plod  želje  za  vlašću 
ili  oživljavanjem  nacionalne  svijesti,  ili  poticanjem  naciona/izma.  Abbasov  odgovor 
oslikava  život  Allahovog  Poslanika,  sallallahu  alejhi  ve  sellem,  koji  je  sav  bio  posve- 
ćen prenošenju  ljudima  Allahove  Poslanice,  a  ne  da  bi  sebi  napravio  kraljevstvo  na 
Zemlji.1 

4-  Allahov  Poslanik,  sallallahu  alejhi  ve  sellem/  tokom  marširanja  ka  Mekki 
vodio  je  psihološki  rat  protiv  neprijatelja:  naredio  je  da  se  potpali  mnogo  vatri,  pa 
su  naložili  deset  hiljada  vatri  tokom  jedne  noći.  Svjetlo  vatre  ispunjavalo  je  horizont, 
bio  je  to  fascinirajući  prizor,  i  Kurejšijama  od  silnog  straha  srca  samo  što  nisu  popu- 
cala.2 Tim  postupkom  Poslanik,  sallallahu  alejhi  ve  sellem,  htio  je  psihološki  srušiti 
neprijatelja  i  uništiti  im  borbeni  duh  tako  da  i  ne  pomišljaju  na  pružanje  otpora,  ne- 
go da  se  predaju  i  da  Poslanik  ostvari  svoj  cilj  bez  prolijevanja  krvi.  U  tome  je  zaista 
i  uspio.  Vjerovjesnikovo,  sallallahu  alejhi  ve  sellem,  interesiranje  za  borbeni  duh  i 
psihološko  stanje  borca  predstavlja  preteču,  jer  su  se  vojne  škole  za  ovaj  segment 
počele  zanimati  tek  mnogo  kasnije.3 


Prvo:  Podjela  zadataka  komandantima 

Po  dolasku  u  Zi-Tuva,  Vjerovjesnik,  sallallahu  alejhi  ve  sellem,  podijelio  je 
dužnosti.1  Postavio  je  Halida  b.  El-Velida  na  čelo  desnog  krila,  Zubejra  na  čelo 
lijevog  krila,  Ebu  Ubejdu  je  postavio  na  čelo  pješadije  i  naredio  im  da  se  stacio- 
niraju u  dolini,  a  potom  je  rekao:  "Ebu  Hurejre,  pozovi  mi  ensarije."  Ensarije  dođoše 
trčeći  i  Poslanik,  sallallahu  alejhi  ve  sellem,  reče  im:  "O  ensarije,  poznajete  li  kurej- 
šijski  ološ?"  "Da",  odgovorili  su.  Poslanik,  sallallahu  alejhi  ve  sellem,  reče:  "Ako  vas 


1  Dr.  El-Buti,  Fikhus-siretin-Nebevijje,  str.  275. 

2  Ibn  Sa'd,  Et-Tabekat,  2/135. 

3  Gen.  Muhammed  Feredž,  El-Abkarijetul-askerijje  ve  gazevatur-Resul,  str.  565. 

sutra  napadnu,  sve  ih  pokosite!"  Zatim  je  skupio  desnu  šaku  i  lupio  njome  o  lijevi 
dlan  i  rekao:  "Sastat  ćemo  se  na  Es-Saffi!"2 

Allahov  Poslanik,  sallallahu  alejhi  ve  sellem,  poslao  je  muhadžire  s  njihovom 
konjicom,  pod  komandom  Zubejra  b.  El-Avvama,  i  naredio  mu  da  uđe  u  Mekku  iz 
pravca  Keda'a  i  da  postavi  svoju  zastavu  u  mjestu  El-Hadžunf  i  da  se  ne  miče  odatle 
dok  mu  ne  dođe  Poslanik,  sallallahu  alejhi  ve  sellem.  Halida  je  poslao  na  čelu  ple- 
mena Kuda'a  i  Sulejm  i  drugih,  i  naredio  mu  da  uđe  u  Mekku  s  donje  strane  i  da 
zabode  svoju  zastavu  kod  prvih  kuća.  Sa'da  b.  Ubadu  je  poslao  na  čelu  ensarija  kao 
svoju  prethodnicu  i  naredio  im  da  nikoga  ne  napadaju  osim  u  samoodbrani.  Dakle, 
svakoje  znao  svoj  zadatak  i  pravac  kretanja.3 

Muslimanske  snage  su  ušle  u  Mekku  sa  sve  četiri  strane  ne  nailazeći  ni  na 
kakav  otpor.  Ulaskom  na  sve  četiri  strane,  neprijateljima  je  onemogućeno  da  se 
grupišu  i  pruže  organiziran  otpor.  Na  ovaj  mudri  potez  Vjerovjesnik,  sallallahu  alej- 
hi ve  sellem,  odlučio  se  jer  je  raspolagao  brojnom  vojskom  i  opremom.  Plan  je  po- 
lučio uspjeh,  mnogobošci  nisu  imali  snage  da  se  odupru  vojsci  koja  je  ulazila  u 
Mekku,  tako  daje  svaka  jedinica  zaposjela  zadate  tačke  ne  nailazeći  na  otpor,  osim 
na  strani  sa  koje  je  nadirao  Halid.  Na  toj  strani  se,  riješena  da  se  bori,  okupila  grupa 
ljutih  Kurejšija  među  kojima  bijahu  i  Safvan  b.  Umejje,  Ikrime  b.  Ebu  Džehl,  Suhejl  b. 
Amr  i  drugi  u  mjestu  zvanom  El-Handeme.  Halid  je  izdao  naredbu  za  napad  i  nakon 
nekoliko  trenutaka  ta  slabašna  grupa  bila  je  poražena  te  su  se  razbježali,  a  musli- 
manska vojska  je  okončala  operaciju  oslobađanja  Mekke.4 

Historijski  izvori  navode  slučaj  Hammasa  b.  Halida  iz  plemena  Benu  Bekr  koji  je 
spremio  oružje  za  borbu  protiv  muslimana.  Kada  bi  ga  njegova  supruga  vidjela  kako 
priprema  oružje,  pitala  bi  ga:  "Zašto  spremaš  to  što  vidim?",  a  on  bi  odgovarao:  "Za 
Muhammeda  i  njegove  ashabe!"  Jedanput  mu  je  rekla:  "Tako  mi  Allaha,  mislim  da 
tim  oružjem  ništa  nećeš  nauditi  Muhammedu  i  ashabima!"  On  joj  reče:  "A  ja  se, 
Allaha  mi,  nadam  da  ću  ti  neke  od  njih  dovesti  da  te  služe."  Zatim  je  zapjevao: 

Ako  dođu  ovog  časa,  spreman  sam, 

imam  kompletno  naoružanje 
hrabar  sam  i  vješto  sablju  potežem. 

Na  dan  oslobođenja  Mekke  ovaj  Hammas  se  borio  u  Ikriminoj  skupini,  ali 
kada  je  uvidio  kako  mnogobošcima  glave  lete  pred  naletom  Halidovih  boraca, 
pobjegao  je  kući  i  rekao  ženi:  "Zaključaj  vrata  za  mnom!"  Žena  reče  svom  hrabrom 
vitezu:  "A  šta  je  sad  sa  onim  što  si  govorio?"  On  izreče  stihove  pravdajući  joj  se: 

Da  si  bila  na  brdu  Handeme, 


1  Mu'inus-sire,  str.  389. 

2  Sahihu  Muslim,  bab:  Fethi  Mekke. 

3  Mu'inus-sire,  str.  390. 

4  Kijadetur-Resul  es-sijasijje  vel-askerijje,  str.  122-123. 

kad  pobježe  Safvan  i  Ikrime, 
i  EbuJezid,  vođa  skupine, 
te  jurnuše  muslimani  na  mene, 
Kurejšije,  sjekuć  naše  ćele. 
Poklik  vojske  strah  zadaje 
kao  mračne  sjene, 
kao  krik  lava  iza  leđa  kad  zaplaši  mene. 
Da  znaš,  ženo,  ne  bi  rekla  nijedne  besjede.1 

Pred  ulazak  u  Mekku,  Poslanik,  sallallahu  alejhi  ve  sellem,  nametnuo  je  neku 
vrstu  zabrane  kretanja  kako  bi  se  izbjegla  mogućnost  sukoba,  provokacija  i  da  se 
ne  prolijeva  krv.  Stoga  je  oglašeno:  "Ko  uđe  u  Ebu  Sufjanov  dom,  siguran  je,  i  ko  se 
zaključa  u  svojoj  kući,  siguran  je,  i  ko  se  skloni  u  harem  Kabe,  siguran  je."  Poslanik, 
sallallahu  alejhi  ve  sellem,  dao  je  posebno  mjesto  Ebu  Sufjanovoj  kući  da  bi  Ebu 
Sufjan  odigrao  ulogu  u  ubjeđivanju  Mekkelija  da  se  predaju.  On  je  bio  poput  ključa 
koji  otvara  vrata  oslobađanja  Mekke  bez  prolijevanja  krvi,  a  time  je  zadovoljena  i 
njegova  potreba  da  se  ponosi  pred  drugima.  Ebu  Sufjanu  je  bilo  stalo  do  tog 
ponosa  pa  je  to  bio  način  da  se  učvrsti  iman  u  njegovom  srcu.2 

Ebu  Sufjan  je  pohitao  u  Mekku  i  stigavši,  povikaoje  i  sveg  glasa:  "Kurejšije! 
Dolazi  Muhammed  sa  vojskom  kojoj  se  niko  ne  može  suprotstaviti!  Ko  uđe  u  Ebu 
Sufjanov  dom,  siguran  je!"  Njegova  supruga  Hind  bint  Utbe  skoči,  uhvati  ga  za  brk 
i  reče:  "Ubijte  ovu  mješinu3  punu  slatkog,  masnog  i  prženog!  Kako  je  on  loš  vođa 
svome  narodu!"  Ebu  Sufjan  reče:  "Teško  vama!  Nemojte  dozvoliti  da  vas  obmane 
ova  ovdje!  Dolazi  vam  vojska  kojoj  se  ne  možete  suprotstaviti.  A  ko  uđe  u  Ebu 
Sufjanov  dom,  siguran  je."  Oni  povikaše:  "Bog  te  ubio,  ne  može  nas  tvoj  dom  sve 
primiti!"  Ebu  Sufjan  reče:  "Ko  se  zatvori  u  svojoj  kući,  siguran  je,  i  ko  se  skloni  u 
harem  Kabe,  siguran  je. "  Tako  su  se  ljudi  razletili:  neki  su  se  zatvorili  u  svoje  kuće,  a 
neki  su  se  sklonili  u  Mesdžidul-Haram.4 

Vjerovjesnik,  sallallahu  alejhi  ve  sellem,  nastojao  je  da  uđe  s  gornje  strane 
Mekke,  iz  pravca  Keda'a5,  kao  što  je  opjevao  njegov  pjesnik  Hasan  b.  Sabit,  radi- 
jallahu  anhu,  u  jednoj  od  svojih  najljepših  pjesama: 

Spremismo  vam  konje!  Pogledajte, 
za  njima  se  vitla  prašina  iz  pravca  Keda'a. 
Zauzdani  jure  i  sve  su  vam  bliži 
Na  leđima  nose  hrabre  vitezove. 


1  El-Bidaje  ven-nihaje,  4/295. 

2  Imaduddin  Hali  l  Diraše  fis-sire,  str.  245. 

3  Uporedila  ga  je  s  mješinom  jer  je  bio  debeo.  (op.  a.) 

4  El-Bidaje  ven-nihaje,  4/290. 

5  Sahihus-Siretun-Nebevijje,  str.  524. 

Natječu  se,  u  brzini  jedni  druge  pretiču. 
Žene  su  ih  rupcima  okitile 
Ako  nam  se  ne  suprotstavite,  ući  ćemo  mirno 
Mekka  će  biti  oslobođena  i  koprena  skinuta 
Ako  ne  prihvatite,  očekujte  težak  boj 
U  kojem  ćeAllah  pomoći  koga  bude  htio 
Džibril,  Allahov  poslanik,  uz  nas  će  biti 
A  nema  stvorenja  Svetom  duhu  ravna 
Allah  vam  je  poslao  roba  Svoga 
Koji  govori  istinu  da  vas  od  propasti  sačuva 
Ja  sam  uz  njega,  a  vi  ustanite  i  istinu  posvjedočite 
Rekli  ste:  'Nećemo  ustati,  mi  njega  ne  želimo.1 
Allah  vam  je  sad  poslao  Svoju  vojsku 

Ensarije,  spremne  za  boj  ljuti 
Mi  smo  svaki  dan  spremni  da  s  vama 
zapodjenemo  borbu  oružjem,  ili  riječima,  ili  poezijom. 
Ko  nas  vrijeđa  poezijom,  uzvratit  ćemo  mu, 
a  ko  hoće  borbu,  spremni  smo  mu  krv  proliti. 
Zar  nije  Ebu  Sufjan  prenio  od  mene 
poruku  koja  je  sasvim  jasna: 
da  će  naše  sablje  robovima  učiniti  vas, 
robovima  nad  kojima  robinje  gazduju. 
Vrijeđao  si  Muhammeda,  a  ja  sam  ti  odgovorio, 

iza  to  odAllaha  očekujem  nagradu. 
Ali  kako  možeš  vrijeđati  ga,  a  nisi  mu  ravan?! 
Zar  vrijeđaš  blagoslovljenog,  čestitog,  pravovjernog 
Allahovog  Povjerenika,  koji  obećanje  ispunjava?! 
Zar  je  onaj  ko  vrijeđa  Muhammeda 
isti  kao  onaj  ko  ga  hvali  i  pomoć  mu  pruža?! 
Ja  bih  žrtvovao  svoga  oca  i  njegovog  oca 
i  svoj  život  za  život  za  čast  Muhammedovu. 
Jezik  mije  oštar,  mahane  mu  nema 
i  moja  poezija  je  kao  more  nepresušna1. 
Potvrdu  da  je  Vjerovjesnik,  sallallahu  alejhi  ve  sellem,  insistirao  na  ulasku  u 
Mekku  iz  pravca  Keda'a  nalazimo  u  predaji  od  Ibn  Omera,  radijallahu  anhuma,  u 
kojoj  kaže:  "Ulazeći  u  Mekku  na  dan  oslobođenja,  Allahov  Poslanik,  sallallahu  alejhi 
ve  sellem,  ugledao  je  žene  kako  rupcima  ukrašavaju  konje  pa  se  osmjehnuo  i  rekao: 
'Ebu  Bekre,  zar  nije  Hasan  rekao: 


1  El-Bidaje  ven-nihaje,  4/309. 

Natječu  se,  u  brzini  jedn  i  druge  pretiču 
Žene  su  ih  rupcima  okitile.'"1 

Drugo:  Poslanik  ulazi  u  Mekku  skrušeno  i  ponizno,  a  ne  kao  oholi  osvajač 

Prilikom  ulaska  u  Mekku,  Allahov  Poslanik,  sallallahu  alejhi  ve  sellem,  na  glavi 
je  nosio  crni  turban,  nije  bio  odjeven  u  ihrame.2  Ušao  je  pognute  glave  iz  pošto- 
vanja prema  Allahu  i  učio  je  suru  El-Feth3  iskazujući  zahvalnost  na  datoj  pobjedi  i 
oprostu  grijeha  i  veličanstvenoj  podršci.4 

Ulazeći  u  Mekku,  politički  i  duhovni  centar  Arapskog  poluostrva,  kao  oslo- 
bodilac, moto  Allahovog  Poslanika,  sallallahu  alejhi  ve  sellem,  bila  je  pravda,  jedna- 
kost, skrušenost  i  pokornost  Allahu.  U  petak  ujutro,  20.  ramazana  8.  h.g.,  ujahao  je 
postavivši  na  jahalicu  iza  sebe  Usamu  b.  Zejda5,  sina  svoga  oslobođenog  roba,  a  ne 
sina  nekog  iz  porodice  Benu  Hašim  ili  sina  nekog  kurejšijskog  velikodostojnika, 
kojih  je  bilo  mnogo.6 

Muhammed  el-Gazali  ovako  opisuje  Vjerovjesnikov,  sallallahu  alejhi  ve  sel- 
lem, ulazak  u  Mekku:  "Muslimanska  vojska  prodire  u  Mekku.  Allahov  Poslanik, 
sallallahu  alejhi  ve  sellem,  ulazi  jašući  na  svojoj  devi.  Na  glavi  mu  veliki  turban,  a 
glava  pognuta  iz  poštovanja  prema  Allahu.  Pognuo  se  na  svojoj  jahalici,  njegova 
izuzetna  skromnost  bila  je  očigledna.  Veličanstvena  povorka  oko  Kabe,  oklopljena 
četa  ga  okružuje,  čeka  da  im  da  samo  jedan  znak,  pa  da  unište  sve  što  postoji  u 
Mekki.  Ova  blistava  pobjeda  podsjeća  ga  na  duga  poglavlja  iz  prošlosti:  kako  je  bio 
prognan,  a  sada  se  vraća  kao  pobjednik,  i  kako  ga  je  Allah  obasuo  neizmjernim 
blagodatima  ovoga  jutra.  Kada  god  se  sjeti  tih  blagodati,  još  više  se  pogne  na 
svojoj  jahalici  iz  poštovanja  prema  Allahu."7 

Prilikom  oslobođenja  Mekke,  Allahov  Poslanik,  sallallahu  alejhi  ve  sellem,  in- 
sistirao je  na  uspostavljanju  sigurnosti,  i  kada  je  čuo  Sa'da  b.  Ubadu  kako  prijeti 
Ebu  Sufjanu  riječima:  "Danas  će  biti  pokolj,  danas  se  nećemo  obazirati  na  svetost 
Kabel",  odmah  mu  je  oduzeo  zastavu  i  povjerio  je  njegovom  sinu  Kajsu  b.  Sa'du,  i 
rekao  je:  "Danas  je  dan  u  kojem  će  Allah  počastiti  Kabu!  Danas  je  dan  kada  će  se 
Kaba  ukrasiti  novim  ogrtačem!"8 

Na  ovaj  način  spriječio  je  izbijanje  nepotrebnih  sukoba,  a  u  isto  vrijeme  nije 
uvrijedio  ni  njega  ni  ensarije,  jer  je  zastavu  koju  mu  je  oduzeo  predao  njegovom 


1  El-Vakidi,  El-Megazi,  2/831. 

2  Sahihu  Muslim,  br.  1358. 

3  Sahihul-Buhari,  5/108,  br.  4281. 

4  Suver  ve  Iber  minel-džihadin-Nebevi  fil-Medine,  str.  396. 

5  Sahihul-Buhari,  Kitabul-megazi,  br.  4289. 

6  En-Nedevi,  Es-Siretun-Nebevijje,  str.  337. 

7  El-Gazali,  Fikhus-siretin-Nebevijje,  str.  379-380. 

8  Sahihul-Buhari,  Kitabul-megazi,  bab:  Ejne  rekkezen-Nebijjur-rajete  jevmel-feth,  5/108,  br.  4280. 

sinu,  a  čovjek  po  prirodi  voli  da  je  bolji  od  svih  ljudi,  ali  i  da  njegov  sin  bude  bolji 
od  njega.1 

Kada  su  se  ljudi  umirili,  Poslanik,  sallallahu  alejhi  ve  sellem,  prišao  je  Kabi  oko 
koje  je  bilo  360  kipova,  pa  ih  je  počeo  obarati  lukom  koji  je  nosio  u  ruci,  govoreći 
pri  tome: 

"Došla  je  istina,  a  nestalo  je  laži.  Laž,  doista,  nestaje."2 

"Došla  je  istina,  a  laži  je  nestalo!"3 

Kipovi  su  padali  licima  na  tlo  u  tom  divnom  prizoru  Allahove  pomoći  i  pot- 
pore Svome  Poslaniku4,  koji  je  ova  lažna  božanstva  jedva  uspijefV&o  dotaći  štapom 
a  ona  bi  već  padala  na  lica  ili  na  leđa,  lomeći  se  u  komadiće.5  U  unutrašnjosti  Kabe 
pronašao  je  slike  i  kipove  pa  je  naredio  da  se  unište  odbijajući  da  uđe  u  unutraš- 
njost Kabe  dok  se  ne  iznesu.  Jedna  od  slika  predstavljala  je  Ibrahima  i  Ismaila, 
alejhimas-selam,  koji  su  u  rukama  držali  strelice  za  gatanje  pa  je  Vjerovjesnik,  salla- 
llahu alejhi  ve  sellem,  rekao:  "Allah  ubio  mnogobošce!  Znaju  da  oni  nikada  nisu 
koristili  ove  strelice!"6  Nakon  toga  ušao  je  u  Kabu,  proučio  tekbire  u  njenim  uglovi- 
ma i  klanjao. 

Ibn  Omer,  radijallahu  anhuma,  kaže  da  je  Allahov  Poslanik,  sallallahu  alejhi  ve 
sellem,  ušao  u  Kabu  sa  Usamom,  Bilalom  i  Osmanom  b.  Talhom,  koji  je  zaključao 
Kabu  kada  su  ušli.  Kaže  Ibn  Omer.  "Pitao  sam  Bilala:  'Staje  uradio  Allahov  Poslanik, 
sallallahu  alejhi  ve  sellem,  unutra?1  Odgovorio  je:  'Stao  je  tako  da  su  mu  dva  stuba 
bila  s  lijeve  strane,  jedan  s  desne,  a  tri  iza  njega,  a  zatim  je  klanjao.'"7 

Ključevi  Kabe  bili  su  u  Osmana  b.  Talhe  prije  nego  što  je  primio  islam,  pa  je 
Alija  htio  da  njemu  pripadnu  ključevi  i  napajanje  hadžija,  ali  je  Vjerovjesnik,  salla- 
llahu alejhi  ve  sellem,  po  izlasku  iz  Kabe  ključeve  predao  Osmanu  i  rekao:  "Danas  je 
dan  dobročinstva  i  odanosti!"8 

Prije  nego  što  je  učinio  hidžru,  Poslanik,  sallallahu  alejhi  ve  selfem,  tražio  je 
od  Osmana  b.  Talhe  ključeve  od  Kabe,  ali  ga  je  Osman  na  grub  način  odbio  i  izvrije- 
đao. Poslanik,  sallallahu  alejhi  ve  sellem,  tada  mu  je  rekao:  "Osmane,  jednog  dana 
ćeš  vidjeti  ove  ključeve  u  mojoj  ruci.  Tada  ću  ih  dati  kome  ja  hoću."  Osman  mu 


1  Kijadetur-Resul  es-sijasijje  vel-askerijje,  str.  196. 

2  Sura  El-Isra',  81. 

3  Sura  Sebe',  49. 

4  En-Nedevi,  Es-Siretun-Nebevijje,  str.  339. 

5  El-Buti,  Fikhus-siretin-Nebevijje,  str.  282. 

6  Sahihul-Buhari,  Kitabul-megazi,  5/110,  br.  4288. 

7  Ibn  Hišam,  Es-Siretun-Nebevijje,  4/61-62. 

8  Ibid.,  A/61. 

reče:  "Taj  dan  će  biti  propast  i  poniženje  za  Kurejšije!"  Poslanik,  sallallahu  alejhi  ve 
sellem,  rekao  mu  je:  "Naprotiv,  bit  će  to  za  njih  uspjeh  i  ponos."  Njegove  riječi 
ostale  su  Osmanu  u  sjećanju  i  sada  je  mislio  da  će  Poslanik  ključeve  dati  nekome 
drugom,  ali  je  Poslanik,  sallallahu  alejhi  ve  sellem,  dao  ključeve  njemu  i  rekao:  "Da- 
nas je  dan  dobročinstva  i  odanosti.  Uzmite  ključeve  Kabe,  zauvijek  će  ostati  u  vašoj 
porodici,  ko  vam  ih  oduzme,  nasilnik  je!"1  Vjerovjesnik,  sallallahu  alejhi  ve  sellem, 
nije  želio  da  prisvoji  ključeve  od  Kabe,  niti  da  ih  dodijeli  nekom  svom  rođaku  iz  po- 
rodice Benu  Hašim,  a  mnogi  od  njih  su  se  jagmili  za  tu  čast  s  kojom  dolazi  ugled  i 
utjecaj.  Međutim,  takvo  ponašanje  ne  dolikuje  Vjerovjesniku,  sallallahu  alejhi  ve 
sellem.  On  tu  najveličanstveniju  pobjedu  razumije  ovako:  To  je  dan  dobročinstva  i 
odanosti,  čak  i  prema  onima  koji  su  ga  izdali,  kovali  spletke  i  nad  njim  se  uzdizali.2 

Vjerovjesnik,  sallallahu  alejhi  ve  sellem,  naredio  je  Bilalu  da  se  popne  na  Kabu 
i  prouči  ezan  za  namaz.  Bilal  se  popeo  i  počeo  učiti  ezan,  a  Mekkelije  su  slušale  ovaj 
njima  nov  poziv,  izgledali  su  kao  da  sanjaju.  Riječi  ezana  su  odzvanjale  i  sijale  strah 
u  srcima  šejtana,  kojima  nije  preostalo  ništa  drugo  nego  da  pobjegnu  ili  postanu 
vjernici.  Mekkom  je  odzvanjalo:  "Allahu  ekber,  Allahu  ekber!"3 

Bio  je  to  glas  Bilala  koji  je  nekoć,  stenjući  ispod  stijene,  šaputao:  "Allah  je  je- 
dan! Jedan!  Jedan!"  Sada  se  njegov  glas  razlijegao  iznad  Kabe  dok  je  učio:  "La 
illahe  illallah,  Muhammedu  resulullah!",  a  svi  ostali  su  skrušeno  šutjeli  i  slušali.4 

Treće:  Objava  općeg  oprosta 
1-  Opći  oprost 

Svi  stanovnici  Mekke  dobili  su  opći  oprost,  unatoč  nasilju  koje  su  učinili  pre- 
ma Poslaniku,  sallallahu  alejhi  ve  sellem,  i  njegovoj  da'vi,  i  uprkos  tome  što  je  mus- 
limanska vojska  bila  u  stanju  potpuno  ih  istrijebiti.  Opći  oprost  im  je  objavljen  dok 
su,  okupljeni  oko  Kabe,  čekali  šta  će  presuditi  Poslanik,  sallallahu  alejhi  ve  sellem. 
On  je  upitao:  "Šta  mislite  šta  ću  danas  uraditi  s  vama?"  Rekoše:  "Učinit  ćeš  dobro,  ti 
si  plemeniti  brat,  sin  plemenitog  brata!"  Poslanik,  sallallahu  alejhi  ve  sellem,  reče 
im:  "Ja  vas  danas  neću  koriti.  Neka  vam  Allah  oprosti!"5 

Ovaj  opći  oprost  značio  je  da  su  njihovi  životi  pošteđeni,  da  neće  biti  porob- 
ljeni i  da  im  neće  biti  oduzeta  ni  pokretna  ni  nepokretna  imovina,  niti  će  im  se 
nametnuti  porez  na  zemlju  koju  posjeduju.  Zbog  njene  svetosti  Mekka  se  neće 
tretirati  poput  drugih  mjesta  osvojenih  silom,  jer  je  Mekka  mjesto  obreda  i  sveto 
mjesto  Gospodara  Uzvišenog.  Stoga  većina  učenjaka  iz  prijašnjih  i  potonjih  gene- 
racija smatra  da  nije  dozvoljeno  prodavati  ili  iznajmljivati  mekkansku  zemlju.  Ona  je 


1  El-Vakidi,  Et-Megazi,  2/838. 

2  Suver  ve  Iber  minel-džihadin-Nebevi  fil-Medine,  str.  401. 

3  El-Gazali,  Fikhus-siretin-Nebevijje,  str.  383. 

4  El-Buti,  Fikhus-siretin-Nebevijje,  str.  269. 

5  Sura  Jusuf.  92. 

prebivalište  njenih  stanovnika  koji  se  mogu  koristiti  onim  što  im  je  potrebno  od  te 
zemlje,  a  što  prevazilazi  njihove  potrebe  služi  za  obezbjeđenje  boravka  hadžijama, 
onima  koji  obavljaju  'umru  i  putnicima.  Međutim,  dokazi  su  slabi  i  temelje  se  na 
mursel  i  mevkuf  predajama.  S  druge  strane,  dio  učenjaka,  oslanjajući  se  na  vrlo  jake 
dokaze,  smatra  daje  dozvoljeno  prodavanje  i  iznajmljivanje  zemljišta  u  Mekki.1 

2-  Vjerovjesnik  je  naredio  ubijanje  nekih  ljudi 

Pored  ovog  lijepog  oprosta  postojala  je  i  beskompromisna  odlučnost  kojom 
se  moraju  odlikovati  mudre  vođe.  Zato  je  odluka  o  općem  oprostu  izuzela  više  od 
deset  osoba  za  koje  je  naređeno  da  budu  ubijeni,  makar  pronađeni  kako  se  drže  za 
pokrivač  Kabe,  jer  su  počinili  velike  zločine  prema  Allahu,  Poslaniku  i  islamu,  a 
postojala  je  i  bojazan  da  izazovu  smutnju  nakon  oslobođenja.2 

Hafiz  Ibn  Hadžer  kaže:  "Iz  različitih  predaja  uspio  sam  sakupiti  njihova  imena. 
To  su:  1.  Abdul-Uzza  b.  Hatal,  2.  Abdullah  b.  Sa'd  b.  Ebu  Sereh,  3.  Ikrime  b.  Ebu 
Džehl,  4.  El-Huvejris  b.  Nukajjid,  5.  Mukis  b.  Hubaba,  6.  Hebbar  b.  El-Esved,  7 
Furteni,  8.  Kurejba,  njih  dvije  bile  su  robinje  Ibn  Hutala,  9.  Sara,  oslobođena  robinja 
porodice  Abdul-Muttalib.  Ebu  Ma'šer  navodi  daje  među  onima  koji  su  osuđeni  na 
smrt  bio  i  Haris  b.  Talal  el-Huza'i,  a  El-Hakim  navodi  da  su  bili  još  i  Ka'b  b.  Zuhejr, 
Vahšij  b.  Harb  i  Hind  bint  Utbe.n3 

Neki  od  njih  su  ubijeni,  a  neki  su  primili  islam  i  došli  Poslaniku,  sallallahu  alejhi 
ve  sellem,  kao  pokajnici  i  on  im  je  oprostio,  te  su  kasnije  bili  dobri  muslimani.4 

3-  Vjerovjesnikov  govor  na  dan  oslobođenja  i  primanje  islama  od  strane  Mek- 
kelija 

Vjerovjesnik,  sallallahu  alejhi  ve  sellem,  saznao  je  da  su  njegovi  saveznici, 
pleme  Huza'a,  ubili  nekog  mušrika  iz  plemena  Huzejl  na  dan  oslobođenja  Mekke,  i 
to  zato  što  je  taj  u  pagansko  doba  ubio  nekog  čovjeka  iz  njihovog  plemena.  To  ga 
je  razljutilo  te  je  stao  ispred  ljudi  i  održao  govor  u  kojem  je  rekao:  "O  ljudi!  Allah  je 
Mekku  učinio  svetom  od  dana  kada  je  stvorio  nebesa  i  Zemlju,  i  ona  je  sveta  po 
Allahovoj  odredbi  do  Sudnjeg  dana.  Čovjeku  koji  vjeruje  u  Allaha  i  Sudnji  dan  nije 
dozvoljeno  da  u  njoj  prolijeva  krv  ili  odsiječe  stablo.  To  nije  bilo  dozvoljeno  nikome 
prije  mene  niti  će  biti  dozvoljeno  ikome  poslije,  a  ni  meni  nije  dozvoljeno  osim  u 
ovome  trenutku,  i  to  kao  kazna  njenim  stanovnicima,  a  zatim  je  ponovo  postala 
sveta  kao  jučer!  Neka  prisutni  prenese  odsutnome!  A  ako  vam  neko  kaže:  'Allahov 
Poslanik  je  ubio  u  njoj',  recite:  'Allah  je  to  dozvolio  njemu,  ali  ne  i  vama!'" 

"O  Huza'a,  prestanite  ubijati!  Ubili  ste  čovjeka  za  kojeg  ću  isplatiti  krvarinu, 


1  El-Umeri,  El-Mudžteme'ul-Medeni,  str.  180. 

2  Ebu  Šehbe,  Es-Siretun-Nebevijje,  2/451.  Te'emmulat  fis-sire,  str.  262. 

3  Fethul-bari,  7/9. 

4  Ebu  Šehbe,  Es-Siretun-Nebevijje,  2/451. 

ali  ko  nakon  ovoga  ubije  nekoga,  porodica  ubijenog  ima  izbor  ili  da  traži  smrt 
ubice  ili  da  prihvati  krvarinu!"1 

Poslanikov,  sallallahu  alejhi  ve  sellem,  opći  oprost  Mekkelijama,  zatim  i  oprost 
nekima  od  onih  koji  su  bili  osuđeni  na  smrt,  ganuo  je  Mekkelije  pa  su  kolektivno 
primili  islam.  Muškarci  i  žene,  slobodni  i  robovi,  ušli  su  u  Allahovu  vjeru  dobrovoljno, 
vlastitim  izborom,  a  nakon  što  je  Mekka  ušla  pod  okrilje  islama,  ljudi  sa  svih  strana 
počeli  su  ulaziti  u  islam  u  grupama.  Blagodat  je  upotpunjena  i  dužnost  je  iskazati 
zahvalnost.2 

Allahov  Poslanik,  sallallahu  alejhi  ve  sellem,  uzeo  je  zakletvu  od  svih,  i  od 
muškaraca  i  od  žena,  i  od  starih  i  od  djece.  Prvo  je  uzeo  zakletvu  od  muškaraca. 
Popeo  se  na  brdo  Saffa,  ljudi  su  mu  prilazili  i  davali  zakletvu  da  će  slijediti  islam  i 
pokoravati  se  Allahu  i  Poslaniku  onoliko  koliko  mogu.  Dan  nakon  oslobođenja, 
Medžaši"  b.  Mes'ud  doveo  je  svog  brata  Mehalida  Allahovom  Poslaniku,  sallallahu 
alejhi  ve  sellem,  i  rekao:  "Doveo  sam  ti  svoga  brata  da  se  zakune  na  hidžru." 
Poslanik,  sallallahu  alejhi  ve  sellem,  reče:  "Sva  nagrada  za  hidžru  pripala  je  onima 
koji  su  je  već  prije  učinili."  Rekao  je:  "Na  šta  onda  da  ti  se  zakune?"  Poslanik, 
sallallahu  alejhi  ve  sellem,  reče:  "Neka  mi  se  zakune  na  islam,  iman  i  džihad."3 

El-Buhari  bilježi  da  je  Allahov  Poslanik,  sallallahu  alejhi  ve  sellem,  nakon 
oslobođenja  Mekke,  rekao:  "Nema  hidžre  nakon  oslobođenja,  nego  džihad  i  nijjet, 
a  ako  budete  pozvani  u  boj,  odazovite  se."  Ovdje  se  misli  na  to  daje  prestala  oba- 
veza činjenja  hidžre  iz  Mekke  u  Medinu,  jer  je  i  u  Mekki  islam  zavladao  i  Mekkelije 
su  primile  islam.  A  što  se  tiče  hidžre  iz  doma  nevjerstva  u  dom  islama,  ili  iz  mjesta  u 
kojem  se  ne  može  ispoljavati  vjera  i  islamska  obilježja,  u  mjesto  u  kojem  će  se  to 
moći,  ova  hidžra  ostaje  do  Sudnjeg  dana.  Ali,  ova  hidžra  nije  na  istom  stepenu  kao 
Hidžra  iz  Mekke  u  Medinu  u  doba  Poslanika,  sallallahu  alejhi  ve  sellem,  a  prije 
oslobođenja  Mekke.  Ova  hidžra  koja  ostaje  do  Sudnjeg  dana  nekada  je  obavezna,  a 
nekada  nije.  Isto  tako  obaveza  džihada  i  udjeljivanja  na  Allahovom  putu  ostaje  do 
Sudnjeg  dana,  ali  to  nije  na  istom  stepenu  kao  džihad  i  udjeljivanje  prije  oslobo- 
đenja Mekke.4  Allah  kaže: 

"I  šta  vam  je  pa  odbijate  trošiti  na  Allahovom  putu,  a  Allahu  pripada  nasljed- 
stvo nebesa  i  Zemlje?  Nisu  jednaki  oni  među  vama  koji  su  davali  priloge  prije 
pobjede  i  lično  se  borili  -  oni  su  na  višem  stepenu  od  onih  koji  su  poslije 


1  Ebu  Šehbe,  Es-Siretun-Nebevijje,  2/451. 

2  Ibid.,  2/456. 

3  Sahihul-Buhari,  Kitabul-megazi,  5/114,  br.  4305. 

4  Ebu  Šehbe,  Es-Siretun~Nebevijje,  2/457. 

davali  priloge  i  lično  se  borili,  a  Allah  svima  obećava  nagradu  najljepšu;  Allah 
dobro  zna  ono  što  radite."1 

Nakon  što  je  uzeo  zakletvu  od  muškaraca,  uzeo  je  zakletvu  i  od  žena,  među 
kojima  je  bila  i  Hind  bint  Utbe,  koja  se  krila  pod  nikabom.  Od  žena  je  uzeo  zakletvu 
da  neće  širk  činiti,  da  neće  krasti,  ni  blud  činiti,  ni  djecu  svoju  ubijati,  i  da  neće 
potvoru  činiti,  i  da  neće  odbijati  poslušnost  u  dobru.  Kada  je  Poslanik,  sallallahu 
alejhi  ve  sellem,  rekao:  ".J  da  nećete  krasti",  Hind  reče:  "Allahov  Poslaniče,  Ebu 
Sufjan  je  škrt  čovjek  i  ne  daje  mi  onoliko  koliko  je  dovoljno  meni  i  mojoj  djeci. 
Mogu  li  uzeti  iz  njegovog  imetka  a  da  on  ne  zna  za  to?"  Poslanik  je  odgovorio: 
"Uzmi  iz  njegovog  imetka  onoliko  koliko  je  dovoljno  tebi  i  djeci,  prema  običaju." 
Kada  je  rekao:  "...i  da  nećete  blud  činiti",  Hind  reče:  "A  zar  slobodna  žena  može 
počiniti  blud?!"  Kada  ju  je  Poslanik,  sallallahu  alejhi  ve  sellem,  prepoznao,  rekao  je: 
"A  zar  ti  nisi  Hind  bint  Utbe?"  Rekla  je:  "Jesam.  Oprosti  mi  ono  što  je  bilo,  Allah 
tebi  oprostio!" 

Allahov  Poslanik,  sallallahu  alejhi  ve  sellem,  uzeo  je  zakletvu  od  žena  ne  ruku- 
jući se  s  njima,  jer  on  nikad  nije  dotaknuo  drugu  ženu  osim  svoje  supruge  ili  rođa- 
kinje koju  mu  je  zabranjeno  ženiti.  Aiša,  radijallahu  anha,  rekla  je:  "Tako  mi  Allaha, 
Poslanikova  ruka  nikada  nije  dotaknula  ruku  neke  žene  (strankinje)!"  A  u  drugoj 
predaji  stoji:  "Primao  je  zakletvu  od  žena  samo  riječima  i  govorio  je:  "Ono  što 
kažem  jednoj  ženi  isto  je  kao  da  kažem  stotini  žena!"2 

Četvrto:  Slanje  Halida  b.  El-Velida  u  pleme  Benu  Džuzejme 

Allahov  Poslanik,  sallallahu  alejhi  ve  sellem,  poslao  je  Halida  b.  El-Velida  u 
pleme  Benu  Džuzejme  da  ih  pozove  u  islam.  Bilo  je  to  u  mjesecu  ševvalu  osme 
godine  po  Hidžri,  a  prije  Hunejna.3  S  njim  je  bio  odred  vojske  sastavljen  od  ljudi  iz 
plemena  Sulejm,  Mudledž,  te  od  ensarija  i  muhadžira.  Bilo  ih  je  tri  stotine  i  pedeset. 
Kada  su  ljudi  iz  plemena  Benu  Džuzejme  vidjeli  Halida  kako  dolazi  s  vojskom,  latili 
su  se  oružja.  Halid  im  reče:  "Ostavite  oružje,  drugi  ljudi  su  već  primili  islam!"  Jedan 
od  njih  po  imenu  Džahder  povika:  "Teško  vama,  o  Benu  Džuzejme!  To  je  Halid! 
Allaha  mi,  ako  odložite  oružje,  bit  ćete  svezani,  a  nakon  što  budete  svezani,  bit  ćete 
pobijeni!  Ja  neću  odložiti  svoje  oružje!"  Oni  su  ga  smirivali  dok,  konačno,  nije  i  on 
odložio  oružje.  Halid  je  nakon  toga  naredio  da  ih  povežu,  a  onda  ih  pozvao  u  islam. 
Oni  nisu  znali  reći:  "Primili  smo  islam",  nego  su  počeli  govoriti:  "Promijenili  smo 
vjeru!"  Halid  je  naredio  da  neki  budu  ubijeni,  a  neke  je  držao  u  zarobljeništvu. 
Tome  su  se  usprotivili  neki  ashabi,  pa  je  podijelo  zarobljenike  među  borcima  koji  su 
bili  s  njim.  Sljedećeg  dana  naredio  je  da  svako  ubije  svoga  zarobljenika,  ali  neki 


1  Sura  El-Hadid,  10. 

2  El-Bidaje  ven-nihaje,  4/319. 

3  Es-Seraja  vel-bu'usun-Nebevijje,  str.  248. 

ashabi  poput  Abdullaha  b.  Omera  i  drugih,  to  su  odbili,  a  neki  su  izvršili.  Nakon 
povratka  obavijestili  su  Allahovog  Poslanika,  sallallahu  alejhi  ve  sellem,  koji  se 
razljutio,  podigao  ruke  i  rekao:  "Allahu  moj,  ja  se  odričem  onoga  što  je  uradio 
Halid!"1 

Između  Halida  i  Abdurrahmana  desila  se  žučna  rasprava  o  ovom  postupku. 
Abdurrahman  se  bojao  daje  razlog  Halidovog  postupka  osveta  za  amidžu  Fakiha  b. 
El-Mugiru,  kojeg  je  u  pagansko  doba  ubilo  pleme  Džuzejme.  Možda  na  ovu  svađu 
ukazuje  hadis  koji  bilježi  Muslim,  a  u  kojem  stoji  da  su  se  Halid  i  Abdurrahman  po- 
svađali te  je  Halid  opsovao  Abdurrahmana,  a  Allahov  Poslanik,  sallallahu  alejhi  ve 
sellem,  tim  je  povodom  rekao:  "Nemojte  psovati  moje  ashabe!  Kada  bi  jedan  od 
vas  udijelio  zlata  koliko  je  brdo  Uhud,  ne  bi  dostigao  pregršt,  čak  ni  pola  pregršta 
koji  oni  udijele!"2 

Nakon  toga  je  Poslanik,  sallallahu  alejhi  ve  sellem,  poslao  Aliju  da  im  vrati 
njihove  sužnje  i  da  ih  daruje  kako  bi  ih  udobrovoljio  i  iskupio  se  za  pogibiju  njiho- 
vih ljudi.3 

Ovo  je  bio  Vjerovjesnikov,  sallallahu  alejhi  ve  sellem,  način  da  pruži  utjehu  i 
ublaži  tugu  plemena  Benu  Džuzejme.4 

Halidovo  ubijanje  ljudi  iz  plemena  Benu  Džuzejme  bilo  je  rezutat  njegovog 
pogrešnog  idžtihada,  a  dokaz  za  to  jeste  to  što  ga  Poslanik,  sallallahu  alejhi  ve  sel- 
lem, nije  kaznio  za  taj  postupak.5 

Peto:  Rušenje  hramova  idolopoklonstva 

Nakon  što  je  očistio  Bejtul-Haram  od  kipova  koji  su  bilo  oko  njega,  na  red  su 
došli  hramovi  idolopoklonstva,  koji  su  dugo  vremena  bili  simbol  paganstva.6  S  tim 
ciljem  pokrenut  je  niz  pohoda  od  kojih  su: 

1-  Pohod  Halida  b.  El-Velida  na  hram  boginje  Uzza 

Odred  od  trideset  konjanika  pod  komandom  Halida  b.  El-Velida  uputio  se  ka 
hramu  boginje  Uzza,  najvećeg  i  najpoštovanijeg  idola,  kako  od  strane  Kurejšija  tako 
i  od  ostalih  Arapa,  da  bi  ga  potpuno  uništili  i  izbrisali  iz  postojanja.  Kada  su  došli  u 
hram  Uzza  u  području  Nahla,  Halid  je  srušio  hram  i  posjekao  stabla  oko  njega 
govoreći:  "Ne  vjerujemo  u  tebe  niti  te  poštujemo!  Vidi  kako  te  je  Allah  ponizio!"7 


1  Ebu  Šehbe,  Es-Siretun-Nebevijje,  2/464. 

2  Vidjeti:  Es-Siretun-Nebevijje  fi  du'il-Mesadiril-aslijje,  str.  579. 

3  Es-Siretun-Nebevijje  fi  du'il-Mesadiril-aslijje,  str.  579.  Lanac  prenosilaca  ovog  hadisa  je  slab,  prema 
navedenom  izvoru,  (op.  a.) 

4  Ebu  Šehbe,  Es-Siretun-Nebevijje,  2/465. 

5  Es-Siretun-Nebevijje  fi  du'il-Mesadiril-aslijje,  str.  579. 

6  Mu'inus-sire,  str.  394. 

7  Es-Seraja  vel-bu'usun-Nebevijje,  str.  282. 

Potom  se  vratio  sa  svojim  odredom  i  izvijestio  Vjerovjesnika,  sallallahu  alejhi  ve  sel- 
lem, o  izvršenju  zadatka.  Vjerovjesnik,  sallallahu  alejhi  ve  sellem,  upitao  gaje:  "Jesi 
li  vidio  išta  neobično?"  Halid,  radijallahu  anhu,  odgovorio  je:  "Nisam."  Vjerovjesnik, 
sallallahu  alejhi  ve  sellem,  reče  mu:  "Vrati  se,  jer  nisi  ništa  postigao!"  Halid  se  vratio 
ogorčen  što  nije  u  potpunosti  izvršio  zadatak,  i  kada  su  ga  ugledali  služitelji  hrama, 
shvatili  su  daje  došao  kako  bi  dovršio  zadaću,  te  su  pobjegli  u  brda  vičući:  "O  Uzza, 
oduzmi  mu  pamet!  O  Uzza,  oslijepi  ga!"  Kada  je  Halid  prišao  mjestu  gdje  je  stajao 
kip,  pred  njim  se  pojavila  gola  žena,  duge  razvezane  kose.  Posipala  je  zemlju  po 
svojoj  glavi.  Halid,  radijallahu  anhu,  prišao  joj  je,  udario  je  sabljom  i  ubio.  Nakon 
toga  vratio  se  i  obavijestio  Allahovog  Poslanika,  sallallahu  alejhi  ve  sellem,  koji  mu 
reče:  "To  je  bila  boginja  Uzza!"1 

2-  Pohod  Sa'da  b.  Zejda  na  hram  boginje  Menat 

Menat  je  ime  boginje  koja  se  nalazila  na  obali  Crvenog  mora,  u  području 
Kadida,  u  mjestu  zvanom  Eš-Mušelel.  Obožavala  su  je  plemena  Evs,  Hazredž,  Gas- 
san,  i  druga  manja  plemena  koja  su  bila  njihovi  saveznici.  U  pagansko  doba  ova 
plemena  su  je  izuzetno  poštovala  i  od  njenog  hrama  su  ulazili  u  obrede  hadždža. 
Toliko  su  je  poštovali  da  im  je  zbog  nje  bilo  neugodno  obilaziti  između  Safe  i 
Merve  tokom  hadžskih  obreda,  te  to  nisu  ni  činili.  Taj  običaj,  koji  su  naslijedili  od 
predaka,  prakticirali  su  sve  dok  nisu  primili  islam,  i  kada  su  sa  Vjerovjesnikom,  salla- 
llahu alejhi  ve  sellem,  došli  da  obave  hadždž,  spomenuli  su  mu  tu  neugodnost,  pa 
je  Allah  objavio2: 

"Safa  i  Merva  su,  doista,  Allahova  obredna  mjesta.  Zato  onaj  koji  Kabu 
hodočasti  ili  'umru  obavi,  ne  čini  nikakav  prijestup  ako  obiđe  oko  njih."3 

Ovaj  kip  postavio  je  začetnik  idolopoklonstva  Amr  b.  Luhej  el-Huza'i,  koji  je 
iskrivio  Ibrahimovu,  alejhis-selam,  vjeru  monoteizma.  Nakon  što  su  muslimani, 
Allahovom  dobrotom,  oslobodili  Mekku,  Poslanik,  sallallahu  alejhi  ve  sellem,  poslao 
je  odred  od  dvadeset  konjanika  da  je  unište  za  sva  vremena,  a  na  čelo  odreda 
postavio  Sa'da  b.  Zejda,  radijallahu  anhu,  iz  plemena  Ešhel,  koji  su  u  pagansko  do- 
ba obožavali  Menat.4 

Sa'd  je  poveo  svoj  odred  žureći  da  izvrši  zadatak.  Stigavši  do  njenog  hrama, 
zatekao  je  služitelja  koji  gaje  upitao:  "Šta  hoćeš?"  "Hoću  da  uništim  Menat",  rekao 
je  Sa'd.  "Radi  kako  ti  je  volja",  odgovorio  je  služitelj  hrama.  Sa'd  je  krenuo  prema 
kipu  pred  kojim  se  pojavi  gola  crna  žena,  raščupane  kose.  Udarala  se  po  prsima  i 


1  Es-Seraja  vel-bu'usun-Nebevijje,  str.  283. 

2  Šerhun-Nevevi  ala  Sahihu  Musiim,  9/22. 

3  Sura  El-Bekare,  158. 

4  Es-Seraja  vel-bu'usun-Nebevijje,  str.  287. 


Život  i  đjeto  posljednjeg  Vjerovjesnišp 


proklinjala.  Njen  služitelj  je  povikao:  "O  Menat,  uništi  one  koji  su  ti  nepokorni!"1  Ali, 
njegov  krik  je  bio  uzaludan,  Sa'd  se  nije  ni  osvrtao  na  to,  prišao  joj  je  i  ubio  je  jed- 
nim udarcem  sablje.  Nakon  toga  su  prišli  kipu  i  uništili  ga.  U  riznici  hrama  ništa  nisu 
pronašli  te  su  se  vratili  Allahovom  Poslaniku,  sallallahu  alejhi  ve  sellem.2 

3-  Pohod  Amra  b.  El-Asa  na  božanstvo  Suva 

Allah,  dželle  šanuhu,  govoreći  o  Nuhovom,  alejhis-selam,  narodu,  kaže: 

"I  govore:  'Nikako  božanstva  svoja  ne  ostavljajte,  i  nikako  ni  Vedda,  ni  Suvaa, 
a  ni  Jegusa,  ni  Jeuka,  ni  Nesra  ne  napuštajte! 11(3 

Spomenuti  Suva  bio  je  jedan  od  kipova  koji  je  obožavao  Nuhov,  alejhis- 
selam,  narod.  Kasnije  je  postao  božanstvo  plemena  Huzejl  el-Mudarije.4  Ovog  idola 
obožavalo  je  pleme  Huzejl;  mnogo  su  ga  poštovali  te  su  mu  i  na  hodočašće  dola- 
zili.5 Tako  je  ostalo  sve  do  oslobođenja  Mekke,  kada  je  pleme  Huzejl,  sa  drugim 
plemenima,  primilo  islam  u  grupama. 

Allahov  Poslanik,  sallallahu  alejhi  ve  sellem,  poslao  je  odred  pod  komandom 
Amra  b.  El-Asa,  radijallahu  anhu,  da  unište  Suvaa.  Zapovjednik  ovog  pohoda  kazuje: 
"Došao  sam  na  mjesto  gdje  se  nalazio  i  zatekao  kod  njega  služitelja  koji  me  upitao: 
'Šta  hoćeš?'  Rekao  sam:  'Allahov  Poslanik,  sallallahu  alejhi  ve  sellem,  naredio  mije  da 
ga  uništim.'  Služitelj  reče:  'Nećeš  to  moći  učiniti!'  'A  zašto?',  upitao  sam.  'Bit  ćeš 
spriječen',  odgovorio  je,  pa  sam  mu  rekao:  'Teško  tebi,  zar  si  još  uvijek  uporan  u  za- 
bludi!? Čuje  li  on  išta,  vidi  li  išta!?'  Nakon  toga  sam  prišao  kipu  i  razbio  ga,  te  sam 
naredio  svojim  drugovima  da  otvore  riznicu,  ali  ništa  u  njoj  nisu  zatekli.  Rekao  sam 
služitelju:  'Šta  misliš  o  ovome  što  si  vidio?'  On  reče:  'Predajem  se  Allahu!"'6 

Iz  ovih  pohoda  koje  je  Allahov  Poslanik,  sallallahu  alejhi  ve  sellem,  poslao  s 
ciljem  uništenja  kipova  i  idola,  učimo  da  se  mjesta  širka  i  nevjerstva  moraju  uništiti 
istog  momenta  kada  to  postane  moguće,  ne  odgađajući  ni  jedan  dan,  jer  je  širk 
najveće  zlo.  Isto  važi  i  za  kabure  koji  su  postali  predmet  ibadeta  i  božanstva  koja  se 
obožavaju  pored  Allaha,  i  za  kamenje  koje  se  hodočasti  radi  iskazivanja  poštovanja, 


1  Ibn  Sa'd,  Et-Tabekatul-kubra,  2/146. 

2  Es-Seraja  vel-bu'usun-Nebevijje,  str.  288.  Autor  ove  studije  Burejk  el-Umeri  kaže:  "Sa  stanovišta 
hadiske  nauke,  ova  predaja  je  slaba,  ali  se  može  prihvatiti  kao  historijski  podatak,  jer  mnogi  historičari 
navode  daje  Allahov  Poslanik,  sallallahu  alejhi  ve  sellem,  slao  odrede  da  unište  neke  kipove.  Jedan  od 
njih  morao  je  biti  i  kip  Menat  jer  je  on  predstavljao  jedno  od  najvažnijih  božanstava  na  Arapskom 
poluostrvu."  U  svom  proučavanju  Poslanikovih  pohoda  uveliko  sam  se  služio  ovom  vrijednom 
naučnom  studijom  urađenom  pod  mentorstvom  dr.  Ekrema  el-Umeri  ja.  (op.  a.) 

3  Sura  Nuh,  23. 

4  Es-Seraja  vel-bu'usun-Nebevijje,  str.  292. 

5  Eš-Šami,  Subulur-Rešad,  6/303. 

6  El-Vakidi,  El-Megazi,  2/870. 


traženja  bereketa,  zavjetno  ili  radi  ljubljenja.  Sve  to  treba  potpuno  zbrisati  s  lica 
Zemlje,  onoga  momenta  kada  postane  moguće,  jer  su  mnoga  od  tih  mjesta  na  ste- 
penu  Lata,  Uzzaa,  i  Menata,  a  možda  se  oko  njih  i  prema  njima  čini  veći  širk  nego 
stoje  bio  slučaj  sa  ova  tri  paganska  idola.1 


Treća  tema 
Lekcije,  pouke  i  koristi  iz  ovih  događaja 

Prvo:  Da  vetski  potezi  i  divan  način  ophođenja  prema  ljudima 

1-  Suhejl  b.  Amr  prima  islam 

Suhejl  kazuje:  "Kada  je  Allahov  Poslanik,  sallallahu  alejhi  ve  sellem,  ušao  u 
Mekku,  ja  sam  se  zatvorio  u  svoju  kuću  i  poručio  svome  sinu  Abdullahu  da  traži  od 
Muhammeda  da  mi  pruži  sigurnost,  jer  nisam  bio  siguran  da  me  neće  ubiti. 
Prisjećao  sam  se  šta  sam  sve  uradio  Muhammedu  i  njegovim  ashabima  i  zaključio 
da  niko  nije  bio  gori  od  mene  prema  njima,  jer  ja  sam  na  Hudejbijji  pregovarao  sa 
Allahovim  Poslanikom,  sallallahu  alejhi  ve  sellem,  i  grubo  se  ponašao  tom  prilikom, 
borio  sam  se  protiv  njega  i  na  Bedru  i  na  Uhudu,  i  kada  god  su  Kurejšije  nešto 
namjerile  protiv  njega,  ja  bih  se  uvijek  našao  u  tome."  Abdullah  je  otišao  Allaho- 
vom  Poslaniku,  sallallahu  alejhi  ve  sellem,  i  rekao:  "Allahov  Poslaniče,  hoćeš  li  mu 
dati  sigurnost?"  Poslanik,  sallallahu  alejhi  ve  sellem,  odgovori:  "Hoću.  On  je  pod 
Allahovom  zaštitom,  i  slobodno  neka  izađe."  Potom  je  okupljenima  oko  sebe 
rekao:  "Nemojte  da  neko  ružno  pogleda  Suhejla  b.  Amra  kada  ga  sretne.  Zaista  je 
Suhejl  pametan  i  častan,  i  neko  poput  njega  neće  zanemariti  islam,  a  već  je  vidio  da 
nema  koristi  od  onoga  u  što  je  polagao  nade."  Abdullah  je  o  tome  obavijestio 
svoga  oca  Suhejla  koji  reče:  "Tako  mi  Allaha,  on  je  bio  dobročinitelj  kao  mladić,  a 
dobročinitelj  je  i  sada  kao  zreo  čovjek!"  Nakon  toga  Suhejl  se  počeo  slobodno 
kretati.  U  Bitku  na  Hunejn  pošao  je  sa  Vjerovjesnikom,  sallallahu  alejhi  ve  sellem,  a 
još  uvijek  je  bio  mnogobožac,  dok  nisu  stigli  u  mjesto  El-Džu'rana  gdje  je  primio 
islam.2 

Poslanikove  riječi  mnogo  su  se  dojmile  Suhejla  te  je  posvjedočio  daje  Posla- 
nik, sallallahu  alejhi  ve  sellem,  čitavog  života  bio  dobročinitelj,  da  bi  nakon  toga 
primio  islam,  postao  dobar  musliman  poznat  po  činjenju  dobrih  djela.3 


1  Es-Seraja  vel-bu'usun-Nebevijje,  str.  302. 

2  El-Vakidi,  El-Megazi,  2/846-847. 

3  El-Humejdi, Et-Tarihul-islami,  7/216-217. 

Zubejr  b.  Bekkar  kaže:  "Nakon  primanja  islama  Suhejl  je  mnogo  klanjao, 
postio  i  udjeljivao  sadaku.  Odselio  se  sa  svojom  porodicom  u  Šam.  Priča  se  da  mu 
se  od  silnog  posta  i  noćnog  namaza  promijenila  boja  kože.  Često  je  plakao  kada  bi 
čuo  učenje  Kur'ana.  U  Bitki  na  Jermuku  bio  je  zapovjednik  velikog  odreda."1 

2-  Safvan  b.  Umejje  prima  islam 

Abdullah  b.  Ez-Zubejr  kazuje:  "Safvan  b.  Umejje  pobjegao  je  u  Eš-Šu'ajbu.2  Sa 
njim  je  bio  samo  njegov  rob  Jessar  kojem  je  govorio:  'Izađi,  i  potraži  nekoga 
poznatog.'  Jessar  mu  reče:  'Tu  je  Umejr  b.  Vehb.'  Safvan  odgovori:  'Šta  ću  od  Umej- 
ra.  On  je  sigurno  došao  da  me  ubije  i  sa  Muhammedom  se  o  tome  dogovorio.' 
Ipak,  izašao  je  da  ga  potraži  i  kada  ga  je  sreo,  rekao  mu  je:  'Umejre,  zar  ti  nije 
dovoljno  što  si  na  mene  natovario  svoj  dug  i  brigu  o  svojoj  porodici,  pa  si  došao  da 
me  ubiješ!?'  Umejr  mu  reče:  'Ebu  Vehbe,  dao  bih  život  za  tebe!  Dolazim  ti  od  naj- 
boljeg čovjeka,  naj pažljivijeg  prema  rodbini.'  Umejr  je  bio  rekao  Allahovom 
Poslaniku,  sallallahu  alejhi  ve  sellem:  'Allahov  Poslaniče,  prvak  moga  plemena  je 
pobjegao  iz  Mekke  i  želi  se  baciti  u  more  jer  se  boji  za  sebe.  Draži  si  mi  od  oca  i 
majke!  Daj  mu  sigurnost!'  Allahov  Poslanik,  sallallahu  alejhi  ve  sellem,  rekao  je: 
'Dajem  mu  sigurnost',  pa  je  Umejr  bio  došao  da  ga  o  tome  obavijesti  i  rekao  mu  je: 
'Allahov  Poslanik,  sallallahu  alejhi  ve  sellem,  pružio  ti  je  sigurnost.'  Safvan  reče: 
Tako  mi  Allaha,  neću  se  vratiti  dok  mi  ne  doneseš  neki  znak  koji  ću  prepoznati!' 
Umejr  se  vratio  Allahovom  Poslaniku,  sallallahu  alejhi  ve  sellem,  i  rekao:  'Allahov 
Poslaniče,  pronašao  sam  Safvana,  koji  je  pobjegao  i  želi  se  ubiti,  i  obavijestio  sam 
ga  da  si  mu  pružio  sigurnost,  ali  je  on  rekao:  Neću  se  vratiti  dok  mi  ne  doneseš 
znak  koji  ću  prepoznati.'  Allahov  Poslanik,  sallallahu  alejhi  ve  sellem,  reče:  'Uzmi 
moj  turban.'  Umejr  se  vratio  sa  turbanom  Allahovog  Poslanika,  sallallahu  alejhi  ve 
sellem,  koji  je  nosio  na  dan  oslobođenja  Mekke.  Rekao  je  Safvanu:  'Ebu  Vehbe, 
došao  sam  ti  od  najboljeg  čovjeka,  naj  pažljivijeg  prema  rodbini,  najvećeg  dobro- 
činitelja i  najsamilosnijeg!  Njegova  slava  je  i  tvoja  slava,  njegov  ponos  je  i  tvoj 
ponos,  njegova  vlast  je  i  tvoja  vlast,  jer  vi  ste  rodbina!  Učini  to  radi  Allaha!'  Odgo- 
vorio je:  'Bojim  se  da  ću  biti  ubijen.'  Umejr  reče:  'On  te  poziva  da  primiš  islam,  a  ako 
odbiješ,  možeš  ostati  dva  mjeseca  u  Mekki.  Znaj  da  se  on  najdosljednije  drži  zadate 
riječi  i  najveći  je  dobročinitelj.  Poslao  ti  je  svoj  turban  koji  je  nosio  kada  je  ušao  u 
Mekku.  Prepoznaješ  li  ga?'  Safvan  je  rekao:  'Prepoznajem,  pokaži  mi  ga!'  'Evo, 
pogledaj',  reče  Umejr.  Kada  su  se  vratili,  zatekli  su  Allahovog  Poslanika,  sallallahu 
alejhi  ve  sellem,  kako  imami  ljudima  na  ikindija-namazu.  Stali  su  pored  njih  pa  je 
Safvan  upitao:  'Koliko  namaza  klanjate  dnevno?'  Umejr  odgovori:  'Pet  namaza.'  'I 
Muhammed  vas  predvodi?',  upitao  je  Safvan.  'Da',  odgovorio  je  Umejr.  Nakon 
predaje  selama,  Safvan  je  povikao:  'Muhammede,  Umejr  b.  Vehb  mi  je  donio  tvoj 


1  Sijeru  e'alamin-Nubela',  2/195. 

2  Lučko  mjesto  na  obali  Crvenog  mora.  Mekkelije  su  ga  koristile  prije  nastanka  Džidde.  (op.  a.) 

turban  i  rekao  da  me  pozivaš  da  dođem  k  tebi  i  da  primim  islam,  a  ako  odbijem  da 
slobodno  boravim  u  Mekki  dva  mjeseca.'  Poslanik,  sallallahu  .alejhi  ve  sellem,  reče: 
'Dođi,  Ebu  Vehbe.'  'Ne,  dok  mi  ne  pojasniš',  reče  Safvan.  Poslanik,  sallallahu  alejhi 
ve  sellem,  reče:  'Slobodno  boravi  u  njoj  i  četiri  mjeseca!'  Nakon  toga  Safvan  je  oti- 
šao svojoj  kući. 

Iako  je  još  uvijek  bio  nevjernik,  Safvan  je  krenuo  sa  Allahovim  Poslanikom, 
sallallahu  alejhi  ve  sellem,  u  bitku  protiv  plemena  Hevazin.  Poslanik,  sallallahu  alejhi 
ve  sellem,  tražio  je  od  njega  sto  oklopa  i  kompletno  oružje  i  opremu.  Safvan  je 
rekao:  'Imam  li  pravo  izbora  ili  sam  prisiljen  na  to?'  Poslanik,  sallallahu  alejhi  ve  sel- 
lem, reče:  'Posudi  nam  i  mi  ćemo  ti  vratiti.'  Pošto  je  pristao,  Allahov  Poslanik,  salla- 
llahu alejhi  ve  sellem,  naredio  mu  je  da  ih  ponese  na  Hunejn.  Učestvovao  je  u  Bitki 
na  Hunejnu  i  u  Taifu,  a  potom  se  vratio  sa  Allahovim  Poslanikom,  sallallahu  alejhi 
ve  sellem,  u  El-Dža'ranu.  Allahov  Poslanik,  sallallahu  alejhi  ve  sellem,  krenuo  je  u 
obilazak  plijena,  a  uz  njega  je  išao  Safvan.  Kad  Safvan  ugleda  jednu  dolinu  punu 
deva  i  ovaca,  zagleda  se  u  nju.  Allahov  Poslanik,  sallallahu  alejhi  ve  sellem,  to 
primijeti  i  reče  mu:  'Ebu  Vehbe,  dopada  li  ti  se  ova  dolina?'  'Da',  odgovorio  je.  Pos- 
lanik, sallallahu  alejhi  ve  sellem,  reče:  'Poklanjam  ti  i  nju  i  ono  što  je  u  njoj.'  Safvan 
reče:  'Ovakvo  nešto  može  uraditi  samo  čovjek  koji  je  vjerovjesnik!  Svjedočim  da 
nema  drugog  boga  osim  Allaha  i  daje  Muhammed  Njegov  rob  i  Njegov  poslanik!' 
Tako  je  primio  islam."1 

U  ovoj  predaji  primjećujemo  da  je  Vjerovjesnik,  sallallahu  alejhi  ve  sellem, 
pokušao  pridobiti  srce  Safvana  b.  Umejje  za  islam,  pa  mu  je  poslao  poruku  da  mu 
pruža  sigurnost,  zatim  mu  je  dao  izbor  da  primi  islam,  davši  mu  četiri  mjeseca  da 
razmisli  o  tome,  i,  napokon,  dao  mu  je  ogromno  bogatstvo,  a  to  ne  može  uraditi 
običan  čovjek.  Prvo  mu  je  bio  dao  stotinu  deva,  kao  i  nekolicini  drugih  mekkanskih 
uglednika,  a  zatim  mu  je  dao  dolinu  punu  deva  i  ovaca.  Safvan  je  na  to  rekao: 
"Ovakvo  nešto  može  uraditi  samo  čovjek  koji  je  vjerovjesnik!"  Potom  je  primio 
islam.2  Safvan  b.  Umejje  je  rekao:  "Tako  mi  Allaha,  kada  mi  je  Allahov  Poslanik, 
sallallahu  alejhi  ve  sellem,  počeo  dijeliti  darove,  bio  mi  je  najmrži  čovjek,  ali  mije 
dao  toliko  da  mije  na  kraju  postao  najdraži!"3 

3-  Ikrime  b.  Ebu  Džehl  prima  islam 

Abdullah  b.  Ez-Zubejr,  radijallahu  anhu,  kazuje:  "Ummu  Hakim,  supruga 
Ikrime  b.  Ebu  Džehla,  rekla  je:  'Allahov  Poslaniče,  Ikrime  je  pobjegao  u  Jemen  jer  se 
boji  da  ćeš  ga  ubiti,  pa  mu  daj  sigurnost.'  Poslanik,  sallallahu  alejhi  ve  sellem,  reče: 
'On  je  siguran.'  Ummu  Hakim  je  tada  krenula  u  potragu  za  Ikrimom.  Povela  je  sa 
sobom  roba,  mladića  iz  Bizantije,  koji  ju  je  počeo  navraćati  na  blud.  Ona  je  odga- 


1  El-Vakidi,  El-Megazi,  2/853-855. 

2  Et-Tarihul-islami,  7/220. 

3  Sahihu  Muslim,  Kitabul-fada'il,  br.  2313,  str.  1806. 

dala  obmanjujući  ga  lažnim  nadama,  pa  kada  su  stigli  u  naselje  plemena  Ukk,  u 
Tihami,  ona  ih  pozva  u  pomoć  protiv  mladića,  te  ga  oni  uhvatiše  i  svezaše.  Ummu 
Hakim  je  nastavila  put  i  pronašla  Ikrimu  na  obali  Tihame.  Htio  je  da  se  ukrca  na 
lađu,  a  lađar  mu  je  govorio:  'Reci  iskreno!'  'Šta  da  kažem?',  pitao  je  Ikrime.  'Reci: 
Nema  boga  osim  Allaha',  reče  mu.  Ikrime  odgovori:  'Od  toga  sam  i  pobjegao.'  U 
tom  momentu  pojavila  se  Ummu  Hakim  i  počela  ga  nagovarati.  Govorila  mu  je: 
'Amidžiću,  dolazim  ti  od  čovjeka  koji  je  najpažljiviji  prema  rodbini,  najveći  dobro- 
činitelj i  najbolji  čovjek.  Nemoj  se  upropaštavati.'  On  je  sačekao  da  mu  priđe,  a  ona 
mu  je  rekla:  'Tražila  sam  od  Muhammeda,  Allahovog  poslanika,  da  ti  pruži  sigur- 
nost.' Ikrime  reče:  'Ti  si  to  učinila?!'  'Da',  reče  ona.  Ikrime  je  odlučio  da  se  vrati  s 
njom.  Kada  je  upitao  šta  se  desilo  sa  mladim  robom  Bizantincem,  ona  mu  je  sve 
ispričala,  te  ga  je  Ikrime,  koji  tada  još  nije  bio  primio  islam,  ubio. 

Kada  su  bili  nadomak  Mekke,  Allahov  Poslanik,  sallallahu  alejhi  ve  sellem, 
rekao  je  svojim  ashabima:  'Ikrime,  sin  Ebu  Džehla,  će  vam  doći  kao  vjernik  i  muha- 
džir,  pa  nemojte  ružno  govoriti  o  njegovom  ocu,  jer  ružan  govor  o  mrtvima  uzne- 
mirava  žive,  a  do  mrtvih  ne  stiže.' 

Ikrime  pozva  svoju  suprugu  na  spolni  odnos,  ali  ona  odbi  i  reče:  'Ti  si 
nevjernik,  a  ja  sam  muslimanka.'  Ikrime  je  kazao:  'Zaista  je  to  nešto  veličanstveno 
kada  me  zbog  toga  odbijaš.'  Kada  je  Vjerovjesnik,  sallallahu  alejhi  ve  sellem, 
ugledao  Ikrimu,  veoma  se  obradovao  te  je  skočio  i  prišao  mu,  a  na  sebi  nije  imao 
gornjeg  ogrtača.  Zatim  je  sjeo,  a  Ikrime  je  stao  pred  njega  sa  svojom  suprugom 
koja  bijaše  u  nikabu,  i  rekao:  'Muhammede,  ona  me  je  obavijestila  da  si  mi  garan- 
tirao sigurnost'  Poslanik,  sallallahu  alejhi  ve  sellem,  reče:  'Istinu  je  rekla.  Ti  si  sigu- 
ran.' Ikrime  reče:  'U  šta  pozivaš,  Muhammede?'  Odgovorio  je:  'Pozivam  te  da 
posvjedočiš  da  nema  drugog  boga  osim  Allaha  i  da  sam  ja  Allahov  poslanik,  da 
daješ  zekat  i  da  radiš  tako  i  tako'  -  nabrojao  mu  je  osnove  islama.  Ikrime  reče: 
'Allaha  mi,  pozivaš  u  istinu  i  lijepe  stvari.  Ti  si  među  nama  bio  najiskreniji  i  najveći 
dobročinitelj,  i  prije  nego  što  si  počeo  pozivati  ovome  čemu  pozivaš!'  Zatim  je 
rekao:  'Svjedočim  da  nema  drugog  boga  osim  Allaha  i  da  je  Muhammed  Njegov 
rob  i  Njegov  poslanik!'  Allahov  Poslanik,  sallallahu  alejhi  ve  sellem,  tome  se  veoma 
obradovao,  a  Ikrime  reče:  'Allahov  Poslaniče,  poduči  me  najboljim  riječima  koje 
mogu  reći!'  Poslanik,  sallallahu  alejhi  ve  sellem,  reče:  'Reci:  Svjedočim  da  nema 
drugog  boga  osim  Allaha  i  daje  Muhammed  Njegov  rob  i  Njegov  poslanik!'  Ikrime 
reče:  'A  šta  da  kažem  nakon  toga?'  Poslanik,  sallallahu  alejhi  ve  sellem,  reče:  'Kaži: 
Pozivam  za  svjedoka  Allaha  i  sve  prisutne  da  sam  musliman,  i  muhadžir  i  mudža- 
hid',  pa  je  Ikrime  izgovorio  te  riječi. 

Allahov  Poslanik,  sallallahu  alejhi  ve  sellem,  rekao  je:  Traži  šta  god  hoćeš,  ako 
sam  to  dao  nekome,  dat  ću  i  tebi!'  Ikrime  reče:  'Moli  da  mi  Allah  oprosti  moje 
neprijateljstvo  prema  tebi,  i  svaki  postupak  uperen  protiv  tebe,  i  svaku  bitku  koju 
sam  vodio  protiv  tebe,  i  svaku  lošu  riječ  koju  sam  ti  rekao  u  lice  ili  ti  govorio  iza 

leđa.'  Allahov  Poslanik,  sallallahu  alejhi  ve  sellem,  reče:  'Allahu  moj,  oprosti  mu  sva- 
ko neprijateljstvo  koje  je  ispoljavao  prema  meni,  i  svaki  postupak  koji  je  učinio  s 
namjerom  da  utrne  Tvoje  svjetlo.  Oprosti  mu  uvrede  koje  mi  je  iznio  u  lice  ili  iza 
leđa!'  Ikrime  je  kazao:  'Zadovoljan  sam  tom  dovom,  Allahov  Poslaniče.  Kunem  se  da 
ću  dvostruko  više  udjeljivati  na  Allahovom  putu  nego  što  sam  trošio  odvraćajući  od 
islama,  i  borit  ću  se  na  Allahovom  putu  dvostruko  energičnije  nego  što  sam  se  bo- 
rio protiv  islama.'  I  zaista,  veoma  se  zalagao  u  borbi  na  Allahovom  putu  te  je  prese- 
lio kao  šehid  u  Bitki  na  Jermuku. 

Nakon  što  je  primio  islam,  Poslanik,  sallallahu  alejhi  ve  sellem,  odredio  je  da 
nastavi  živjeti  sa  svojom  suprugom  priznajući  im  vjenčanje  sklopljeno  u  pagansko 
doba."1 

Vjerovjesnikov,  sallallahu  alejhi  ve  sellem,  odnos  prema  Ikrimi  bio  je  dovoljan 
da  ga  privuče  u  islam.  Poslanik,  sallallahu  alejhi  ve  sellem,  požurio  je  da  obuče 
ogrtač,  osmjehnuo  mu  se,  izrazio  mu  dobrodošlicu,  a  u  jednoj  predaji  stoji  da  mu  je 
kazao:  "Dobro  došao,  jahaču  i  muhadžire!"2  Te  riječi  su  ganule  Ikrimu,  pobudile  su 
mu  emocije  i  navele  ga  da  primi  islam.  Također,  i  postupak  njegove  supruge  Ummu 
Hakim  bint  El-Haris  b.  Hišam  utjecao  je  na  njega  da  primi  islam:  zauzela  se  kod 
Poslanika,  sallallahu  alejhi  ve  sellem,  da  mu  da  sigurnost,  izložila  se  opasnosti  puta 
pošavši  u  potragu  za  njim  u  nadi  da  će  ga  Allah  uputiti,  odbila  je  poći  s  njim  u 
postelju  jer  je  on  nevjernik  a  ona  muslimanka.  Ikrime  je  tada  shvatio  da  je  islam 
veličanstvena  vjera.  Ummu  Hakim  je,  dakle,  inicirala  njegovu  zainteresiranost  za 
islam  da  bi  kruna  toga  bilo  njegovo  primanje  islama  pred  Poslanikom,  sallallahu 
alejhi  ve  sellem.  Primio  je  islam  iskreno,  nije  tražio  ovosvjetska  dobra,  nego  je  tražio 
da  Poslanik  moli  Allaha  da  mu  oprosti  grijehe  prošlosti,  zatim  se  pred  Vjerovjes- 
nikom,  sallallahu  alejhi  ve  sellem,  zakleo  da  će  dvostruko  više  udjeljivati  na  Allaho- 
vom putu  nego  što  je  trošio  za  podršku  paganstvu  i  da  će  biti  uporniji  u  džihadu  na 
Allahovom  putu  dvostruko  više  nego  što  je  bio  u  borbi  protiv  islama.  Svoju  zaklet- 
vu je  ispunio,  bio  je  jedan  od  najhrabrijih  mudžahida  i  muslimanskih  komandanata 
u  borbi  protiv  otpadnika,  a  zatim  i  tokom  osvajanja  Šama,  gdje  je  preselio  kao  še- 
hid u  Bitki  na  Jermuku,  uloživši  svoj  imetak  i  život  na  Allahovom  putu.3 

4-  Ebu  Bekrov  otac  prima  islam,  a  Vjerovjesnik  pokazuje  poniznost 

Esma  bint  Ebu  Bekr,  radijallahu  anhuma,  kazivala  ja:  "Po  ulasku  u  Mekku, 
Allahov  Poslanik,  sallallahu  alejhi  ve  sellem,  uputio  se  ka  haremu  Kabe.  Tu  mu  je 
Ebu  Bekr  doveo  svoga  oca,  i  kada  ga  je  vidio  Allahov  Poslanik,  sallallahu  alejhi  ve 


1  El-Vakidi,  El-Megazi,  2/851-853. 

2  Medžme'uz-zeva'id,  9/385.  Predaja  je  mursel,  a  prenosioci  u  jednom  od  dva  seneda  su  ljudi  od  kojih  je 
bilježio  El-Buhari  u  Sahihu.  Što  se  tiče  druge  Et-Taberanijeve  predaje,  nju  prenose  prenosioci  od  kojih 
je  bilježio  El-Buhari  u  Sahihu,  osim  Mus'aba  b.  Sa'da  koji  nije  slušao  hadise  od  Ikrime.  (op.  a.) 

3  Et-Tarihul-islami,  7/223-225. 


sellem,  rekao  je:  'Zašto  nisi  ostavio  starca  u  kući,  ja  bih  mu  došao  kući?'  Ebu  Bekrje 
odgovorio:  'Preče  je  da  on  dođe  tebi  nego  ti  njemu.'  Poslanik  gaje  posjeo  ispred 
sebe,  potrao  mu  prsa  i  rekao  mu:  'Primi  islam.'  Starac  je  primio  islam.  Kosa  mu  je 
bila  pobijeljela  pa  je  Allahov  Poslanik,  sallallahu  alejhi  ve  sellem,  rekao:  'Promijenite 
mu  boju  kose.'"1  Prenosi  se  da  je  Poslanik,  sallallahu  alejhi  ve  sellem,  čestitao  Ebu 
Bekru  na  tome  što  mu  je  otac  primio  islam.2 

Ova  predaja  pokazuje  Vjerovjesnikovo  poštovanje  prema  starijim  osobama  i 
to  je  njegov  sunnet,  što  potvrđuju  i  njegove  riječi:  "Nije  od  nas  onaj  ko  ne  poštuje 
naše  starije  i  ko  nije  samilostan  prema  našim  mladima!"3,  kao  i  njegove  riječi:  "Od 
poštovanja  prema  Allahu  jeste  iskazivanje  počasti  prema  sijedim  muslimanima."4 
Također  je  sunnet  Allahovog  Poslanika,  sallallahu  alejhi  ve  sellem,  iskazivanje  poča- 
sti prema  rođacima  koji  prednjače  u  islamu  i  udjeljuju  i  trude  se  na  Njegovom  putu, 
odajući  im  tako  priznanje  za  uloženi  trud,  služenje  islamu  i  muslimanima  i  pomaga- 
nje islamske  da've.5 

5-  Fedale  b.  Umejr  prima  islam,  a  Vjerovjesnik  pokazuje  blagost  i  oprošta 

Fedale  b.  Umejr  b.  El-Melluh  el-Lejsi  htio  je  ubiti  Allahovog  Poslanika,  salla- 
llahu alejhi  ve  sellem,  dok  je  na  dan  oslobođenja  tavafio  oko  Kabe.  Kada  se 
približio,  Vjerovjesnik,  sallallahu  alejhi  ve  sellem,  zovnu  ga:  "Jesi  li  to  ti,  Fedale?" 
"Da,  Allahov  Poslaniče,  ja  sam  Fedale",  odgovorio  je.  "O  čemu  to  razmišljaš?",  upi- 
tao je  Poslanik,  sallallahu  alejhi  ve  sellem.  "Ni  o  čemu.  Samo  spominjem  Allaha", 
odgovorio  je.  Allahov  Poslanik,  sallallahu  alejhi  ve  sellem,  nasmijao  se  i  rekao:  "Moli 
Allaha  da  ti  oprosti!"  Zatim  je  stavio  ruku  na  njegova  prsa  te  je  njegovo  srce  našlo 
smiraj.  Fedale  je  pričao:  "Tako  mi  Allaha,  kada  je  sklonio  ruku  sa  mojih  prsa,  postao 
mi  je  najdraže  stvorenje  od  svih  Allahovih  stvorenja."  Fedale  kaže:  "Nakon  toga 
otišao  sam  kući  i  u  putu  sam  sreo  jednu  ženu  s  kojom  sam  se  sastajao.  Ona  me 
zovnu:  'Hodi  da  popričamo!'  'Ne',  rekoh  joj."  Fedale  je  zatim  izrecitirao  stihove  koji 
glase: 

Hodi  da  popričamo,  rekla  je.  Ja  rekao  sam:  Ne. 
Allah  to  ne  voli  i  islamu  to  ne  dolikuje 
Da  nije  došao  Muhammed  i  vojska  njegova 
Da  oslobode  Mekku  i  kipove  polome 
Allahova  bi  vjera  nestala 
A  širk  bi  pokazao  svoje  nasilničko  lice6. 


1  Ibn  Hišam,  Es-Siretun-Nebevijje,  4/54-55. 

2  Es-Siretun-Nebevije  fi  dtfil-Mesadiril-aslijje,  str.  577. 

3  Sunenut-Tirmizi,  Kitabul-birr,  bab  15,  br.  1986. 

4  Ebu  Davud,  Sunen,  Kitabul-edeb,  bab  20,  br.  4843. 

5  Et-Tarihul-islami,  7/195. 

6  El-Humejdi,  Et-Tarihul-islami,  7/213. 


Drugo:  Zar  tražiš  da  ne  izvršim  Allahovu  kaznu? 

Urve  b.  Ez-Zubejr  kazuje:  "Neka  žena  je  na  dan  oslobođenja  Mekke  ukrala,  pa 
je  njena  rodbina  usplahirena  došla  Usami  b.  Zejdu  i  zamolila  ga  da  se  zauzme  za 
nju  kod  Poslanika,  sallallahu  alejhi  ve  sellem.  Kada  je  Usama  počeo  da  se  zauzima 
za  nju,  Poslanikovo  liceje  promijenilo  boju.  Navečer  je  Allahov  Poslanik,  sallallahu 
alejhi  ve  sellem,  održao  govor.  Pohvalio  je  Allaha  onako  kako  Mu  dolikuje  i  rekao: 
'A  zatim:  Ljude  koji  su  živjeli  prije  vas  uništilo  je  to  što  su  puštali  ugledne  kada 
ukradu,  a  ako  bi  ukrali  nejaki,  izvršavali  bi  nad  njima  kaznu.  Tako  mi  Onoga  u  čijoj 
je  ruci  Muhammedova  duša,  kada  bi  ukrala  Fatima,  kćerka  Muhammedova,  ja  bih 
joj  odsjekao  ruku!' 

Nakon  toga  je  naredio  da  se  onoj  ženi  odsiječe  ruka.  Ona  se  pokajala  te  se  i 
udala.  Aiša,  radijallahu  anha,  kaže:  'Kasnije  mi  je  dolazila  pa  sam  prenosila  Allaho- 
vom  Poslaniku,  sallallahu  alejhi  ve  sellem,  njene  potrebe.1"1 

To  je  bio  nastavak  odgoja  islamskog  ummeta.  Vidimo  ovdje  pravdu  u  pri- 
mjeni Allahovog  zakona  i  nad  bližnjima  i  nad  daljnjima  podjednako.  Kurejšije  su  se 
našle  pred  Allahovim  zakonom  koji  ne  pravi  razliku  među  ljudima  jer  su  pred 
Allahom  svi  jednaki.  Mjerilo  ugleda  postalo  je  pridržavanje  Allahovih  naredbi.  U 
ovom  slučaju  koji  je  izazvao  žestoku  srdžbu  i  interesiranje  Allahovog  Poslanika, 
sallallahu  alejhi  ve  sellem,  nalazi  se  pouka  muslimanima  da  ne  budu  nemarni  u 
izvršenju  Allahovih  propisa  i  da  ne  traže  od  vladara  da  obustavi  izvršenje  Allahovih 
propisa.2 

Treće:  Mi  štitimo  onoga  koga  si  ti  zaštitila,  o  Ummu  Hani! 

Ummu  Hani  bint  Ebu  Talib  kazivala  je:  "Kada  je  Allahov  Poslanik,  sallallahu 
alejhi  ve  sellem,  ušao  u  Mekku,  kod  mene  su  se  sakrila  dva  rođaka  moga  muža 
Hubejre  b.  Ebu  Vehba,  iz  Benu  Mahzuma.  Došao  mi  je  moj  brat  Alija  b.  Ebu  Talib  i 
povikao:  'Ubit  ću  ih,  Allaha  mi!'  Ja  sam  ih  zaključala  u  svoju  kuću,  zatim  sam  otišla 
Allahovom  Poslaniku,  sallallahu  alejhi  ve  sellem.  Zatekla  sam  ga  kako  se  kupa  iz 
posude  u  kojoj  su  bili  tragovi  tijesta,  a  njegova  kćerka  Fatima  ga  je  zaklanjala 
njegovom  odjećom.  Kada  se  okupao,  ogrnuo  se  svojom  odjećom,  zatim  je  klanjao 
osam  rekata  duha-namaza,  potom  mije  prišao  i  rekao:  'Dobro  došla,  Ummu  Hani! 
Zbog  čega  si  došla?'  Ispričala  sam  mu  slučaj  dvojice  ljudi  i  Alije,  a  on  reče:  'Neka  ih 
ne  ubija!  Koga  si  ti  zaštitila,  i  mi  smo  zaštitili,  i  kome  si  ti  dala  sigurnost,  i  mi  mu 
dajemo  sigurnost.'"3 


1  Sahihul-Buhari,  Kitabul-megazi,  br.  4304. 

2  Mu'inus-sire,  str.  402.  Et-Tarihul-islami,  7/233. 

3  Ibn  Hišam,  Es-Siretun-Nebevijje,  4/59. 


Život  i  djedo  posljednjeg  Vjt 

Četvrto:  Nijednom  vjerovjesniku  ne  dolikuje  da  se  služi  prevarom  pomoću 
(znakova)  oka 

Abdullah  b.  Sa'd  b.  Ebus-Serh  bio  je  primio  islam  i  pisao  Objavu,  a  onda  se 
odmetnuo.  Kada  je  Allahov  Poslanik,  sallallahu  alejhi  ve  sellem,  ušao  u  Mekku,  osu- 
dio gaje  na  smrt.  Abdullah  je  pobjegao  kod  Osmana  koji  mu  je  bio  brat  po  mlijeku. 
Kada  gaje  doveo  da  traži  sigurnost  za  njega,  Allahov  Poslanik,  sallallahu  alejhi  ve 
sellem,  dugo  je  šutio,  a  onda  je  rekao:  "Da."  Kada  ga  je  Osman  odveo,  Poslanik, 
sallallahu  alejhi  ve  sellem,  reče:  "Zar  nije  bilo  među  vama  pametnog  čovjeka  pa  da, 
kada  me  je  vidio  da  šutim,  ustane  i  ubije  ga?"  Okupljeni  rekoše:  "Allahov  Poslaniče, 
zašto  nam  nisi  dao  znak?"1  Odgovorio  je:  "Vjerovjesnici  ne  ubijaju  (davanjem) 
znakova!"  A  u  drugoj  predaji:  "Nijednom  vjerovjesniku  ne  dolikuje  da  se  služi 
znakovima  oka  (namigivanjem)!"2 

Ibn  Hišam  kaže:  "Nakon  toga  bio  je  dobar  musliman.  Omer  ga  je  postavio  za 
namjesnika,  a  kasnije  i  Osman."3 

Ibn  Kesir  kaže:  "Umro  je  na  sedždi  tokom  sabah-namaza,  ili  nakon  sabaha  u 
svojoj  kući."4 

Peto:  S  vama  ću  živjeti  i  uz  vas  umrijeti 

Ebu  Hurejre,  radijallahu  anhu,  kaže:  "Allahov  Poslanik,  sallallahu  alejhi  ve 
sellem,  popeo  se  na  Safu  tako  da  je  gledao  Bejtullah.  Podigao  je  ruke  i  spominjao 
Allaha  koliko  je  htio,  a  zatim  je  dovio.  Ensarije  su  sjedile  niže  njega  i  govorili  su 
jedan  drugom:  'Vjerovjesnika  je  obuzela  ljubav  prema  njegovom  mjestu  i  njegovom 
plemenu!'  Potom  je  došla  Objava,  a  kada  bi  dolazila  nije  nam  to  bilo  skriveno,  i 
niko  nije  gledao  u  Allahovog  Poslanika,  sallallahu  alejhi  ve  sellem,  dok  ne  završi. 
Nakon  što  je  završeno  objavljivanje,  Allahov  Poslanik,  sallallahu  alejhi  ve  sellem, 
reče:  'O  ensarije,  rekli  ste:  'Vjerovjesnika  je  obuzela  ljubav  prema  njegovom  mjestu  i 
njegovom  plemenu!'  Rekoše:  'Jesmo,  Allahov  Poslaniče.'  Poslanik,  sallallahu  alejhi 
ve  sellem,  reče:  'Kakav  bih  ja  onda  bio?  Ja  sam  Allahov  rob  i  Njegov  poslanik. 
Učinio  sam  hidžru  Allahu  i  vama,  i  s  vama  ću  živjeti  i  među  vama  umrijeti.'  Oni  su 
zaplakali  i  rekli:  'Rekli  smo  to  samo  iz  ljubavi  prema  Allahu  i  Njegovom  Poslaniku.' 
Allahov  Poslanik,  sallallahu  alejhi  ve  sellem,  rekao  je:  'Allah  i  Njegov  Poslanik  vam 
vjeruju  i  prihvataju  vašu  ispriku.'"5 


1  El-Bidaje  ven-nihaje,  4/296. 

2  Sahihus-sire,  str.  527. 

3  Ibn  Hišam,  Es-Siretun-Nebevijje,  4/58. 

4  El-Bidaje  ven-nihaje,  4/296. 

5  Sahihus-sire,  str.  529-530. 


ija  Mufiammedes-  Safl&fn 

Šesto:  Kurejšijski  pjesnik  Abdullah  b.  Ez-Ziba'ra  prima  islam 

Nakon  oslobođenja  Mekke,  Abdullah  b.  Ez-Ziba'ra  es-Sehmi,  koji  je  bio  veliki 
protivnik  islama,  pobjegao  je  u  Nedžran,  ali  su  ga  i  tamo  stigli  stihovi  Hasana  koji 
gaje  optuživao  za  kukavičluk  i  bježanje1: 

Allah  nam  poživio  onog  kojeg  mrziš 
A  i  tebe  poživio  u  Nedžranu  ponižena. 

Značenje  stihova  je:  Allah  neka  da  dug  život  Muhammedu,  sallallahu  alejhi  ve 
sellem,  kojeg  mrziš,  pa  si  zbog  te  mržnje  pobjegao  u  Nedžran,  a  neka  Allah  i  tebi, 
Ibn  Ez-Ziba'ra,  podari  dug  život  u  poniženju  i  nesreći.  Potom  je  Hasan  prizivao 
Allahovu  srdžbu  na  njega  moleći  da  mu  da  vječnu  patnju2: 

Božija  srdžba  neka  je  na  Ziba'ru  i  sina  mu 
i  teška  patnja  u  životu  vječnomu! 

Ti  su  stihovi  stigli  do  Abdullaha  b.  Ez-Ziba're  i  naveli  ga  na  razmišljanje.  Allah 
mu  je  želio  dobro,  pa  je  Abdullah  odlučio  da  primi  islam.  Zaputio  se  u  Mekku, 
došao  Allahovom  Poslaniku  i  objavio  da  prima  islam.  Zamolio  je  Allahovog 
Poslanika,  sallallahu  alejhi  ve  sellem,  da  moli  Allaha  da  mu  oprosti  neprijateljstvo 
prema  njemu  i  islamu.  Allahov  Poslanik,  sallallahu  alejhi  ve  sellem,  rekao  mu  je: 
"Zaista  islam  briše  ono  što  je  bilo  prije!"3  Potom  ga  je  zagrlio  i  skinuo  sa  njega 
ogrtač.4  Prenosioci  su  složni  da  je  Abdullah  b.  Ez-Ziba'ra  nakon  primanja  islama 
izrekao  mnoge  stihove  u  kojima  se  izvinjavao  Allahovom  Poslaniku,  sallallahu  alejhi 
ve  sellem.5 

Ibn  Abdul-Berr  o  njemu  kaže:  "Napisao  je  mnogo  pjesama  u  kojima  je  hvalio 
Vjerovjesnika,  sallallahu  alejhi  ve  sellem,  čime  je  pokrio  poeziju  koju  je  napisao  dok 
je  bio  nevjernik."6 

Ibn  Hadžer  kaže:  "Primio  je  islam  i  hvalio  Vjerovjesnika,  sallallahu  alejhi  ve 
sellem,  kroz  poeziju,  te  mu  je  Vjerovjesnik  darovao  lijep  ogrtač."7 

El-Kurtubi  kaže:  "Bio  je  dobar  pjesnik.  Napisao  je  mnogo  pjesama  u  pohvalu 
Vjerovjesnika,  sallallahu  alejhi  ve  sellem,  čime  je  izbrisao  ono  što  je  izrekao  u 
nevjerstvu."8 

Ibn  Kesir  kaže:  "Bio  je  jedan  od  najljućih  neprijatelja  islama.  Koristio  je  svoju 


1  El-Bidaje  ven-nihaje,  A/307. 

2  Muhammed  Kabiti,  Es-Sahabijjuš-šđiru  Abdullah  ibn  Ez-Ziba'ra,  str.  92. 

3  El-Vakidi,  El-Megazi,  2/848. 
4Ez-Zerkeli,  El-Ham,  4/84. 

5  Muhammed  Kabiti,  Es-Sahabijjuš-šđiru  Abdullah  ibn  ez-Zibđra,  str.  97. 

6  Ibn  Abdul-Berr,  El-lst'Cab,  2/310. 

7  Ibn  Hadžer,  El-lsabe,  2/308. 

8  Tefsirul-Kurtubi,  6/407. 


nadarenost  za  vrijeđanje  muslimana,  zatim  ga  je  Allah  počastio  tevbom  te  je  postao 
musliman  i  branio  islam."1 

Sedmo:  Šerijatski  propisi  iz  ovog  pohoda 

1-  Ovaj  događaj  obiluje  šerijatskim  propisima,  a  neki  od  njih  su2: 

a)  Putniku  koji  ne  putuje  radi  (izvršenja)  grijeha  dozvoljeno  je  da  odabere 
hoće  li  na  putovanju  tokom  ramazana  postiti  ili  iftariti,  jer  je  Vjerovjesnik,  sallallahu 
alejhi  ve  sellem,  tokom  ovog  pohoda  s  vojskom  postio  od  Medine  sve  do  Kedida,  a 
zatim  je  prekinuo  post.3 

b)  Vjerovjesnik,  sallallahu  alejhi  ve  sellem,  klanjao  je  osam  kratkih  rekata 
duha-namaza.  Na  osnovu  toga  neki  učenjaci  smatraju  da  je  taj  namaz  pritvrđeni 
sunnet.4 

c)  Putnik  skraćuje  namaz.  Vjerovjesnik,  sallallahu  alejhi  ve  sellem,  ostao  je  u 
Mekki  devetnaest  dana  i  cijelo  vrijeme  kratio  je  četverorekatne  namaze.5 

d)  Zabrana  mut'a-braka  za  sva  vremena,  nakon  stoje  bio  dozvoljen  tri  dana.6 
Imam  En-Nevevi  smatra  da  se  zabrana  desila  dva  puta:  prvi  put  nakon  Bitke  na 
Hajberu,  a  prije  toga  bio  je  dozvoljen,  zatim  je  ponovo  dozvoljen  na  dan 
oslobođenja  Mekke  da  bi  nakon  toga  bio  zabranjen  za  sva  vremena.7  Ibnul-Kajjim, 
međutim,  smatra  da  nije  uopće  zabranjen  na  Hajberu  nego  nakon  oslobođenja 
Mekke.  On  je  napisao  dugu  raspravu  o  tome  kada  je  govorio  o  fikhskim  propisima 
iz  Bitke  na  Hajberu  i  oslobođenja  Mekke.8  Ono  oko  čega  se  svi  slažu  jeste  da  je 
zauvijek  zabranjen  nakon  oslobođenja  Mekke.9 

e)  Allahov  Poslanik,  sallallahu  alejhi  ve  sellem,  presudio  je  da  dijete  pripada 
onome  u  čijoj  je  bračnoj  postelji  rođeno,  a  da  se  bludnik  kazni  kamenovanjem.  To 
se  navodi  u  hadisu  o  sinu  Velideta  b.  Zem'ata.  O  njemu  su  se  sporili  Sa'd  b.  Ebu 
Vekkas  i  Abdullah  b.  Zum'a,  pa  je  Allahov  Poslanik,  sallallahu  alejhi  ve  sellem, 
presudio  da  pripadne  Abdullahu  b.  Zem'atu  jer  je  rođen  u  bračnoj  postelji  njego- 
vog oca.10 

f)  Nije  dozvoljeno  oporučno  ostaviti  više  od  trećine  imetka.  Ova  zabrana 
nalazi  se  u  priči  o  Sa'du  b.  Ebu  Vekkasu,  koji  je,  kada  se  razbolio  u  Mekki,  pitao 


1  El-Bidaje  ven-nihaje,  4/308. 

2  Što  se  tiče  fikhskih  propisa  oslonio  sam  se  na  ono  što  navode  dr.  El-Umeri  u  El-Mudžteme'ul-Medeni  i 
dr.  Mehdi  Rizkallah  u  Es-Siretun-Nebevijje  fi  du'il-Mesadiril-aslijje.  (op.  a.) 

3  Es-Siretun-Nebevijje  fi  du'il-Mesadiril-aslijje,  str.  574. 

4  Es-Siretun-Nebevijje  fi  du'il-Mesadiril-aslijje,  str.  574. 

5  El-Mudžteme'ul-Medeni,  str.  185. 

6  Es-Siretun-Nebevijje  fi  du'il-Mesadiril-aslijje,  str.  574. 

7  Šerhun-Nevevi,  9/181. 

8  Zadul-me'ad,  3/343-345,  i  3/459-464. 

9  Es-Siretun-Nebevijje  fi  du'il-Mesadiril-aslijje,  str.  575. 

10  Sahihul-Buhari,  Kitabul-megazi,  br.  4303. 


Poslanika,  sallallahu  alejhi  ve  sellem,  da  oporuči  više  od  trećine  imetka  kao  sadaku, 
ali  mu  to  Poslanik  nije  odobrio.1 

Ovo  su  neki  fikhski  propisi  iz  događaja  vezanih  za  oslobođenje  Mekke. 

2-  Gdje  je  boravio  Vjerovjesnik  po  dolasku  u  Mekku 

Po  dolasku  u  Mekku,  Allahov  Poslanik,  sallallahu  alejhi  ve  sellem,  smjestio  se 
u  El-Hadžun,  gdje  su  Kurejšije  utanačile  sporazum  o  bojkotu  muslimana  i  porodice 
Benu  Hašim.  Kada  ga  je  Usama  b.  Zejd  upitao  hoće  li  odsjesti  u  svojoj  kući, 
Poslanik,  sallallahu  alejhi  ve  sellem,  rekao  je:  "A  zar  nam  je  Akil  ostavio  kuće  i  sta- 
nove?!", ukazujući  mu  da  musliman  ne  nasljeđuje  nevjernika.  Ebu  Taliba,  koji  je 
umro  kao  nevjernik,  naslijedili  su  Akil  i  Talib  te  su  prodali  sve  kuće,  a  Alija  i  Džafer 
nisu  ga  naslijedili  jer  su  bili  muslimani.2 

Osmo:  Neki  rezultati  oslobođenja  Mekke 

1-  Mekka  je  pala  pod  vlast  muslimana,  nestalo  je  nevjerničke  vlasti  u  njoj,  i 
ukazala  se  prilika  za  uništenje  preostalih  bastiona  nevjerstva  na  Hunejnu  i  Taifu,  da 
bi  se  nakon  toga  krenulo  u  osvajanje  ostalih  dijelova  svijeta. 

2-  Nakon  oslobođenja  Mekke,  muslimani  su  postali  najjača  sila  na  Arapskom 
pduostrvu.  Ostvarila  se  Poslanikova,  sallallahu  alejhi  ve  sellem,  želja  da  Kurejšije 
prime  islam.  Muslimani  su  postali  sila  kojoj  nema  ravne  na  Arapskom  poluostrvu, 
sila  koja  je  u  stanju  pod  zastavom  islama  ujediniti  Arape,  da  bi  potom,  napala  na 
okolne  države  kako  bi  uništila  nepravedne  vladare  i  nasilnike,  i  donijela  ljudima 
slobodu  da  mogu  prihvatiti  Allahovu  vjeru  i  Njega  Jedinog  obožavati.3 

3-  Ova  pobjeda  imala  je  velike  političke,  vojne,  vjerske  i  društvene  posljedice, 
što  će  primijetiti  svaki  pažljiv  istraživač.  Društveni  rezultati  ogledaju  se  u  Vjero- 
vjesnikovoj  blagosti  i  nastojanju  da  ljudima  vrati  samopouzdanje  i  povjerenje  u 
novi  sistem  koji  je  zavladao  njihovim  gradom.  Odredio  im  je  učitelje  koji  će  ih 
podučavati  vjeri.  Nakon  odlaska  iz  Mekke  ostavio  je  u  njoj  Muaza  b.  Džebela  da 
bude  imam  ljudima  u  namazu  i  da  ih  podučava  propisima  vjere.  Političko  djelovanje 
ogleda  se  u  postavljanju  Utaba  b.  Usejda  za  namjesnika  u  Mekki,  sa  zadatkom  da 
sudi  ljudima  po  Allahovoj  Knjizi,  da  pomogne  slabome  da  vrati  svoje  pravo, 
obespravljenog  protiv  nasilnika.4  Vjerski:  oslobođenje  Mekke  i  njeno  stavljanje  pod 
muslimansku  kontrolu  uvjerilo  je  sve  Arape  daje  islam  vjera  koju  Allah  želi  Svojim 
robovima,  te  su  počeli  u  grupama  ulaziti  u  islam.5 

4-  Ostvarilo  se  Allahovo  obećanje  da  će  dati  vlast  iskrenim  vjernicima  nakon 


1  Sunenut-Tirmizi,  3/291.  El-Umeri,  El-Mudžteme'ul-Medeni,  str.  186. 

2  Es-Siretun-Nebevijjetus-sahiha,  2/482. 

3  Ah  med  Armuš,  Kijadetur-Resuli-es-sijasijje  vel-askerijje,  str.  129. 

4  Te'emmulat  fis-Siretun-Nebevijje,  str.  266. 

5  Te'emmulat  fis-Siretun-Nebevijje,  str.  267. 


Zivotiđjeto 


što  se  žrtvuju,  ispune  uvjete  i  poduzmu  uzroke  koji  vode  ka  učvršćenju,  i  nakon  što 
prođu  kroz  različite  faze,  primijene  Allahove  zakone,  poput  zakona  iskušenja,  akcije 
i  reakcije,  postepenosti,  popravljanja  samoga  sebe,  poduzimanja  uzroka...  Ne  treba 
zaboraviti  taj  divni  prizor  kada  Bilal  stoji  na  Kabi  i  uči  ezan  za  namaz,  nakon  što  je 
bio  mučen  na  mekkanskoj  žegi,  kada  je  pod  mukama  i  okovan  u  lancima  govorio: 
"Jedan,  jedan!"  Danas  se,  međutim,  penje  na  Kabu  i  svojim  umilnim  glasom,  u 
zanosu  imana,  uči  ezan. 


Šesnaesto  poglavlje 

Bitka  na  Hunejnu  i  Taifu,  8.  h.g. 


Život  i  £p(o  posCjeđnjeg  Vjemgemifa 


Prva  tema 

Povodi  Bitke  na  Hunejnu  i  tok  događaja 

Nakon  osfobođenja  Mekke,  Kurejšije  su  se  pokori/e  A/fahovom  Poslaniku, 
sallallahu  alejhi  ve  sellem,  pa  su  plemena  Hevazin  i  Sekif  rekla:  "Muhammedu  je 
preostalo  još  samo  da  napadne  nas,  zato  napadnimo  mi  njega  prije  nego  što  on 
napadne  nas." 

Za  svoga  glavnog  zapovjednika  odabrali  su  Malika  b.  Avfa  en-Nasrija.  Pod 
njegovu  komandu  stavili  su  se  Hevazin,  Sekif  i  Benu  Hilal.  Ka'b  i  Kilab,  ogranci 
Hevazina,  nisu  učestvovali.  Ovoj  vojsci  se  priključio  i  Durejd  b.  Es-Sammeh,  nekada 
je  bio  veliki  borac,  ali  je  već  bio  star  pa  je  učestvovao  samo  kao  savjetnik. 

Malik  b.  Avf  odlučio  je  da  sa  sobom  povedu  žene,  djecu  i  ponesu  svoj  imetak 
kako  ne  bi  pobjegli.  Kada  je  Durejd  saznao  za  to,  upitao  gaje:  "Zašto  to?"  Malik  je 
odgovorio:  "Hoću  da  iza  svakog  čovjeka  bude  njegova  porodica  i  imetak,  neka 
znaju  da  se  bori  za  njih."  Durejd  reče:  "Boga  mi,  ti  kao  da  si  čoban.  Zar  misliš  da  će 
poraženog  nešto  spriječiti  od  bježanja?!  Ako  bitka  bude  u  tvoju  korist,  znaj  da  ćeš 
imati  koristi  samo  od  boraca,  a  ako  bude  na  tvoju  štetu,  izgubit  ćeš  i  porodicu  i 
imetak!"  Međutim,  Malik  nije  poslušao  njegov  savjet.1 

Prvo:  Najvažniji  događaji  tokom  Bitke  na  Hunejnu 

Petog  ševvala  muslimani  su  se  uputili  ka  Hunejnu  gdje  su  stigli  navečer  desetog 
ševvala.2 

Poslanik,  sallallahu  alejhi  ve  sellem,  postavio  je  Utaba  b.  Usejda  za  namjesnika 
Mekke.  Broj  muslimanskih  boraca  iznosio  je  12.000,  a  Hevazin  i  Sekif  su  imali  dvo- 
struko više  boraca,  ili  čak  i  više.  Neki  novi  muslimani  su,  kada  su  vidjeli  broj 
muslimanske  vojske,  rekli:  "Danas  nećemo  biti  poraženi  zbog  malobrojnosti."  Bili  su 
zadivljeni  svojim  stanjem.3 

Potezi  koje  je  poduzeo  Malik  b.  Avf,  zapovjednik  Hevazina  i  Sekif  a 

1-  Podizanje  borbenog  duha  vojnicima 

Malik  je  održao  govor  svojoj  vojsci  u  kojem  ih  je  podstakao  na  ustrajnost  i 
junaštvo.  Između  ostalog,  kazao  im  je:  "Muhammed  nikada  do  sada  nije  vodio 
pravu  borbu,  nego  se  sukobljavao  sa  neiskusnim  ljudima  pa  ih  je  zato 
pobjeđivao!"4 


1  Ebu  Šehbe,  Es-Siretun-Nebevijje,  2/467.  Ibn  Hišam,  Es-Siretun-Nebevijje,  4/88. 

2  Ibn  Sa'd,  Et-Tabekat,  2/150. 

3  Es-Siretun-Nebevijjetus-sahiha,  2/497. 

4  El-Vakidi,  Et-Megazi,  3/893. 

2-  Poveo  je  porodice  vojnika  i  ponio  njihov  imetak 

Zapovjednik  ove  vojske  naredio  je  da  iza  vojnika  idu  njihove  žene  i  djeca  te 
da  ponesu  imetak.  Time  je  želio  da  ih  podstakne  na  junaštvo  i  upornost  u  borbi 
protiv  neprijatelja,  jer  je  smatrao  da  vojnik,  koji  zna  daje  iza  njega  ono  najdraže  što 
posjeduje,  neće  lahko  napustiti  položaj  i  pobjeći.  Prenosi  se  od  Enesa  b.  Malika, 
radijallahu  anhu,  da  je  rekao:  "Oslobodili  smo  Mekku,  a  potom  smo  krenuli  u 
pohod  na  Hunejn.  Mnogobošci  su  došli  organizirani  u  najurednije  redove  koje  sam 
ikad  vidio:  prvo  su  bili  konjanici,  zatim  pješaci,  zatim  žene,  a  onda  stada  ovaca,  a  iza 
njih  stada  deva."1 

3-  Lomljenje  korica  sablji 

Običaj  Arapa  bio  je  da  pred  bitku  slome  korice  sablji  pokazujući  tako  svoju 
odlučnost  na  borbu  protiv  neprijatelja  do  pobjede  ili  smrti.  S  tim  ciljem  Malik  je 
naredio  svojim  vojnicima  da  slome  korice  svojih  sablji,  te  im  je  rekao:  "Kada 
ugledate  neprijatelja,  polomite  korice  svojih  sablji  i  navalite  na  njih  svi  kao  jedan!"2 

4-  Postavljanje  zasjeda  i  iznenadni  napadi  na  muslimane 

Malik  b.  Avf  en-Nasri  imao  je  dovoljno  informacija  o  terenu  na  kojem  će  se 
odigrati  bitka,  te  je  odlučio  da  upotrijebi  poznavanje  terena  u  korist  svoje  vojske, 
pa  je,  po  savjetu  iskusnog  ratnika  Durejda  b.  Es-Sammeta,  postavljao  zasjede 
muslimanskoj  vojsci.  Ova  taktika  bi,  da  nije  Allahove  dobrote,  uništila  muslimanske 
snage. 

5-  Preuzimanje  inicijative  u  napadu  na  muslimane 

Dio  plana  hevazinskog  vođe  bio  je  preuzimanje  inicijative  u  napadu  na  musli- 
mane jer  najčešće  pobjeđuju  napadači,  dok  branioci  uglavnom  bivaju  u  podređenoj 
poziciji.  Nakon  nekog  vremena,  ovaj  plan  je  dao  rezultate,  ali,  Allahovom  dobro- 
tom, odnos  snaga  se  promijenio  jer  je  Allahov  Poslanik,  sallallahu  alejhi  ve  sellem, 
ostao  postojan  u  borbi  te  su  muslimani  na  kraju  izašli  kao  pobjednici.3 

6-  Psihološki  rat  protiv  muslimana 

U  sklopu  plana  hevazinskog  vođe  Malika  b.  Avfa  bio  je  i  psihološki  rat  protiv 
muslimana.  U  svrhu  zastrašivanja  muslimana  odlučio  je  da  desetine  hiljada  deva 
koje  su  poveli  sa  sobom  jašu  njihove  žene,  a  zatim  su  ih  smjestili  u  pozadinu.  Prizor 
je  izgledao  zastrašujuće  jer  je  posmatrač  imao  dojam  da  se  radi  o  ogromnoj  vojsci 
koja  broji  stotinu  hiljada  ratnika,  a  stvarno  stanje  nije  bilo  takvo.4 


1  Sahihu  Musiim,  Kitabuz-zekat,  bab:  rtđul-mu'ellefeti  kulubuhum,  br.  1059,  2/736. 

2  Medžme'uz-zeva'id,  6/179-180.  El-Hakim,  El-Mustedrek,  3/48-49.  Vjerodostojnog  lanca  prenosilaca. 

3  El-Kijadetul-askerijje  fi  ahdir-Resul,  str.  252. 

4  Muhammed  Ahmed  Bašemil,  Gazvetu  Hunejn,  str.  128-131. 

Poslanikovi,  sallallahu  alejhi  ve  sellem,  potezi 

Kada  je  Vjerovjesniku,  sallallahu  alejhi  ve  sellem,  nakon  oslobođenja  Mekke 
stigla  vijest  da  ga  pleme  Hevazin  planira  napasti,  poduzeo  je  sljedeće  korake: 

1-  Slanje  Abdullaha  b.  Ebu  Hudreda  el-Eslemija  da  prikuplja  informacije  o 
Hevazinu 

Poslanik,  sallallahu  alejhi  ve  sellem,  naredio  je  Abdullahu,  radijallahu  anhu,  da 
ispita  vijesti  o  Hevazinu.  On  je  otišao  i  proveo  među  njima  dan  ili  dva,  potom  se 
vratio  i  izvijestio  Poslanika,  sallallahu  alejhi  ve  sellem,  o  onome  stoje  vidio.1 

Abdullah,  radijallahu  anhu,  izvršio  je  Poslanikovo,  sallallahu  alejhi  ve  sellem, 
naređenje  i  hitro  se  vratio  i  obavijestio  ga  o  neprijateljima,  ali  njegove  su  informa- 
cije bile  nepotpune  jer  im  se  nije  dovoljno  približio  da  bi  čuo  o  čemu  govore  i  šta 
smjeraju.  Ono  što  je  bilo  vrlo  važno,  pozicije  koje  su  zaposjeli,  nije  uspio  saznati, 
tako  da  su  muslimani  bili  iznenađeni  zasjedama  koje  su  im  postavili  u  klancima  iz 
kojih  su  ih  zasipali  kišom  strijela.  Neposjedovanje  informacija  o  ovim  zasjedama 
bilo  je  jedan  od  ključnih  uzroka  muslimanskih  gubitaka  na  početku  bitke.  Međutim, 
to  što  se  desilo  ne  negira  Poslanikovu,  sallallahu  alejhi  ve  sellem,  bezgrješnost,  jer 
je  ovo  stvar  idžtihada  u  vojnim  pitanjima,  a  ne  objava  od  Allaha,  dželle  šanuhu. 
Vjerovjesnik,  sallallahu  alejhi  ve  sellem,  uložio  je  maksimalan  trud  da  bi  došao  do 
preciznih  i  tačnih  informacija,  kako  bi  na  osnovu  njih  sačinio  odgovarajući  vojni 
plan.2 

2-  Vojna  oprema  muslimanske  vojske 

Poslanik,  sallallahu  alejhi  ve  sellem,  za  ovaj  je  boj  pripremio  deset  hiljada 
boraca  s  kojima  je  oslobodio  Mekku,  kojima  se  pridružilo  dvije  hiljade  novih  musli- 
mana, te  je  ukupan  broj  muslimanskih  boraca  iznosio  12.000.  Enes  b.  Malik, 
radijallahu  anhu,  kaže:  "Na  dan  Hunejna  došla  su  plemena  Hevazin  i  Gatafan  sa 
svojim  porodicama  i  stokom,  a  s  druge  strane  bio  je  Vjerovjesnik,  sallallahu  alejhi 
ve  sellem,  sa  deset  hiljada  boraca,  i  još  dvije  hiljade  amnestiranih."3 

Poslanik,  sallallahu  alejhi  ve  sellem,  pokušavao  je  obezbijediti  opremu  za  voj- 
sku pa  je  zamolio  svoga  amidžića  Nevfela  b.  El-Harisa  b.  Abdul-Muttaliba  da  mu 
posudi  tri  hiljade  kopalja,  a  od  Safvana  b.  Umejje  tražio  je  u  zajam  štitove,  dajući  im 
garanciju  za  posuđeno.  Nevfel  i  Safvan  su  još  uvijek  bili  mnogobošci. 

Safvan  b.  Alija  b.  Umejje  prenosi  od  svog  oca  daje  Poslanik,  sallallahu  alejhi 
ve  sellem,  poručio:  "Kada  ti  dođu  moji  izaslanici,  predaj  im  trideset  štitova  i  trideset 
deva,  ili  manje  od  toga!"  Rekao  mu  je:  "Allahov  Poslaniče,  je  li  na  posudbu?"  Posla- 


1  Tarihut-Taberi,  3/73. 

2  El-Kijadetul-askerijje  ala  ahdir-Resul,  str.  369. 

3  Sahihu  Muslim,  Kitabuz-zekat,  bab:  l'ta'ul-mu'ellefeti  kulubuhum,  br.  1059,  2/735. 

nik,  sallallahu  alejhi  ve  sellem,  odgovorio  je:  "Da."1  U  drugoj  predaji  stoji  da  je 
Allahov  Poslanik,  sallallahu  alejhi  ve  sellem,  na  dan  Hunejna  posudio  od  njega 
štitove,  a  on  je  pitao:  "Prisiljavaš  li  me  na  to,  Muhammede?,i  Odgovorio  je:  "Ne, 
nego  je  to  pozajmica  sa  zalogom."  Neki  štitovi  su  se  zagubili  pa  mu  je  Poslanik, 
sallallahu  alejhi  ve  sellem,  htio  nadoknaditi,  ali  je  on  rekao:  "Allahov  Poslaniče, 
meni  je  danas  islam  draži  od  toga."  Ebu  Davud  kaže:  "Bio  mu  je  posudio  štitove 
prije  nego  što  je  primio  islam,  te  je  u  međuvremenu  primio  islam."2 

3-  Poslanikova  postojanost  u  bitki  i  njegov  utjecaj  na  ishod  bitke 

Pleme  Hevazin  stiglo  je  na  Hunejn  prije  muslimana,  te  su  postavili  svoje 
odrede  po  tjesnacima  i  šumarcima.  Njihov  plan  bio  je  da  iznenade  muslimane 
gađajući  ih  strijelama  dok  budu  ulazili  u  dolinu  Hunejn. 

Mnogobošci  su  iznenadili  muslimane,  zasipajući  ih  strijelama  sa  svih  strana.  U 
muslimanskim  redovima  nastao  je  metež,  i  kao  rezultat  panike  većina  vojske  se 
dala  u  bijeg,  pokušavajući  spasiti  živu  glavu.  Allahov  Poslanik,  sallallahu  alejhi  ve 
sellem,  ostao  je  čvrst  na  bojnom  polju,  te  je  sa  malom  grupom  oko  sebe  odvraćao 
neprijateljske  napade.  Abbas,  radijallahu  anhu,  ovako  opisuje  taj  stražni  prizor: 
"Učestvovao  sam  sa  Allahovim  Poslanikom,  sallallahu  alejhi  ve  sellem,  u  Bitki  na 
Hunejnu.  Ebu  Sufjan  b.  El-Haris  i  ja  bili  smo  uz  Allahovog  Poslanika,  sallallahu  alejhi 
ve  sellem,  ne  odvajajući  se  od  njega  nijednog  trena.  Allahov  Poslanik,  sallallahu 
alejhi  ve  sellem,  jahao  je  na  svojoj  bijeloj  mazgi.  Kada  su  nevjernici  napali,  musli- 
mani su  se  dali  u  bijeg.  Poslanik,  sallallahu  alejhi  ve  sellem,  potjerao  je  svoju  mazgu 
velikom  brzinom  naprijed  ka  nevjernicima,  a  ja  sam  je  uhvatio  za  uzde  kako  bih  je 
usporio.  Allahov  Poslanik,  sallallahu  alejhi  ve  sellem,  reče:  'Abbase,  pozovi  one  koji 
su  se  pod  drvetom  zakleli.'3  Abbas  je  imao  krupan  glas  pa  je  povikao:  'O  vi  koji  ste 
se  pod  drvetom  zakleli!'  Allaha  mi,  kada  su  čuli  kako  ih  dozivam,  to  je  u  njima 
probudilo  emocije  kao  kada  krava  muče  za  svojom  teladi.  Povikali  su:  'Odazivamo 
se,  odazivamo  se!'  Abbas  povika:  'Ubijajte  nevjernike!'  Zatim  je  dozivao  ensarije:  'O 
skupino  ensarija,  o  skupino  ensarija!'"  Kaže  Abbas:  "Potom  sam  pozvao  samo 
Benul-Haris  iz  Hazredža.  Allahov  Poslanik,  sallallahu  alejhi  ve  sellem,  propinjao  se 
na  svojoj  mazgi  i  posmatrao  kako  se  bore  pa  je  rekao:  'Ovako  je  kad  se  rasplamsa 
borba!"'4 

Allah,  dželle  še'nuhu,  pomogao  je  Svoga  Poslanika,  sallallahu  alejhi  ve  sellem, 
na  Hunejnu  sa  nekoliko  stvari  od  kojih  je: 


1  Ebu  Davud,  Sunet),  Kitabul-buju',  bob:  Tadminul-arife,  br.  8566,  3/826. 

2  Ebu  Davud,  Sunen,  Kitabul-buju',  bab:  Tadminul-arije,  br.  8562,  3/823. 

3  Pozvao  je  prvo  one  koji  su  mu  pod  drvetom  dali  zakletvu  koja  je  poznata  kao  Bej'atur-ridvan,  jer  su  se 
ti  ashabi  zakleli  na  smrt,  pa  su  bili  najpreči  da  pokažu  strpljivost,  odlučnost  i  požrtvovanost  u  borbi, 
(prim.  prev.) 

4  Sahihu  Muslim,  Kitabul-džihad,  3/1399,  br.  1772. 

-silazak  meleka  sa  neba, 
-strah  neprijatelja1, 

-utjecaj  bacanja  prašine  i  pijeska  u  oči  nevjernicima. 

Od  materijalnih  oružja  kojima  je  Allah,  dželle  šanuhu,  pomogao  Svoga  Posla- 
nika, sallallahu  alejhi  ve  sellem,  na  Hunejnu  jeste  bacanje  dvije  šake  prašine  i 
pijeska  u  lice  mnogobošcima,  i  to  tako  što  je  Allah  dao  da  svakome  od  njih  nešto 
toga  pijeska  i  prašine  uđe  u  oči,  te  ih  je  to  omelo  u  borbi  i  utjecalo  na  njihov  po- 
raz.2 Abbas,  radijallahu  anhu,  kaže:  "Allahov  Poslanik,  sallallahu  alejhi  ve  sellem, 
uzeo  je  pijeska  u  šaku  i  bacio  u  lice  nevjernicima  govoreći:  'Bit  ćete  poraženi,  tako 
mi  Muhammedovog  Gospodara!'  Stanje  na  bojnom  polju  još  uvijek  je  bilo  isto,  ali 
tako  mi  Allaha,  pogledao  sam  nakon  što  je  bacio  na  njih  pijesak  i  vidio  kako 
postaju  sve  slabiji  dok  konačno  nisu  pobjegli."3 

Drugo:  Potjera  za  razbijenim  neprijateljskim  četama  do  Eutasa  i  Taifa 

1-  Ebu  Musa  el-Eš'ari,  radijallahu  anhu,  kazuje:  "Nakon  Bitke  na  Hunejnu, 
Vjerovjesnik,  sallallahu  alejhi  ve  sellem,  poslao  je  Ebu  Amira  na  čelu  jednog  odreda 
vojske  u  Eutas.  Naišli  su  na  Durejda  b.  Es-Sammeta  čiji  su  borci,  Allahovom  voljom, 
poraženi,  a  on  ubijen."  Ebu  Musa  kaže:  "Bio  sam  u  pohodu  sa  Ebu  Amirom.  Njega 
jedan  Džušemijac4  pogodi  strijelom  u  koljeno.  Prišao  sam  Ebu  Amiru  i  upitao: 
'Amidža,  ko  te  pogodio?'  Kada  mi  je  pokazao,  krenuo  sam  za  onim  što  ga  je 
pogodio,  a  on  je  počeo  bježati  pa  sam  ga  zovnuo:  'Stani!  Zar  se  ne  stidiš?'  Stao  je, 
pa  smo  razmijenili  po  jedan  udarac  sabljom  i  ja  sam  ga  ubio.  Otišao  sam  Ebu  Amiru 
i  rekao  mu:  'Allah  je  kaznio  onoga  koji  te  je  pogodio.'  Rekao  mi  je:  'Izvadi  ovu 
sablju.'  Izvadio  sam  sablju  iz  koje  je  potekla  voda.  Rekao  mi  je:  'Bratiću  moj,  prenesi 
Vjerovjesniku,  sallallahu  alejhi  ve  sellem,  selam  od  mene  i  zamoli  ga  da  traži  oprost 
za  mene.'  Potom  me  je  postavio  za  zapovjednika  umjesto  sebe.  Nedugo  zatim  je 
umro.  Mi  smo  se  vratili,  te  sam  otišao  Vjerovjesnikovoj,  sallallahu  alejhi  ve  sellem, 
kući.  Zatekao  sam  ga  kako  leži  na  hasuri  na  kojoj  je  bila  postelja,  na  leđima  i 
bokovima  su  mu  se  ocrtavali  tragovi  hasure.  Ispričao  sam  mu  šta  se  desilo  s  nama  i 
kako  je  Ebu  Amir  zamolio  da  traži  za  njega  oprost  od  Allaha.  Zatražio  je  vodu  da  se 
abdesti,  potom  je  podigao  ruke  i  rekao:  'Allahu  moj,  oprosti  Ubejdi  Ebu  Amiru.' 
Toliko  je  bio  podigao  ruke  da  sam  vidio  bjelinu  njegovog  pazuha,  a  potom  je 
rekao:  'Allahu  moj,  učini  da  na  Sudnjem  danu  bude  iznad  mnogih  Tvojih  stvorenja!' 
Rekao  sam:  'Traži  i  za  mene  oprost',  pa  je  zamolio:  'Allahu  moj,  oprosti  grijehe 
Abdullahu  b.  Kajsu  i  na  Sudnjem  danu  mu  daj  počasno  mjesto.'" 


1  Sahihus-sire,  str.  599. 

2  El-Kyadetul-askerijje  fi  ahdir-Resul,  str.  259. 

3  Sahihu  Muslim,  Kitabul-džihad,  3/1399,  br.  1775. 

4  Pripadnik  plemena  Džušem.  (op.  rec.) 


Ebu  Burda,  sin  Ebu  Musaa,  rekao  je:  "Jedna  dova  je  za  Ebu  Amira,  a  druga  za 
Ebu  Musaa."1 

2-  Opsada  Taif  a 

Allahov  Poslanik,  sallallahu  alejhi  ve  sellem,  opkolio  je  Taif.  Koristio  je  različite 
metode  borbe  tokom  opsade:  koristio  je  suru,  odabrao  je  odgovarajuće  tačke  to- 
kom opsade,  vodio  je  psihološki  i  propagandni  rat. 

Neke  metode  koje  je  koristio: 
a)  Novi  način  borbe 

Tokom  opsade  Taifa  Vjerovjesnik,  sallallahu  alejhi  ve  sellem,  koristio  je  nova 
oružja  koja  prije  nije  koristio.  Od  tih  oružja  su: 

Katapult 

Vjerovjesnik,  sallallahu  alejhi  ve  sellem,  koristio  je  ovo  oružje  tokom  opsade 
utvrde  plemena  Sekifa  u  Taifu.  Od  Mekhula  se  prenosi  da  je  Vjerovjesnik,  sallallahu 
alejhi  ve  sellem,  postavio  katapult  tokom  opsade  Taifa.2 

Katapult  je  vrsta  teškog  oružja  za  opsadu,  vrlo  efikasno  razara  kule  i  utvrde,  iz 
njega  se  mogu  ispaljivati  vatrene  kugle  koje  izazivaju  požar.  Za  njegovo  korištenje 
potrebna  je  grupa  vojnika.3 

Oklopljena  kućica 

Oklopljena  kućica  je  još  jedna  vrsta  teškog  naoružanja  koje  je  Poslanik, 
sallallahu  alejhi  ve  sellem,  koristio  po  prvi  put  u  opsadi  Taifa.  To  je  pokretna  kućica 
napravljena  od  drveta.  Služi  za  zaštitu  vojnika  od  neprijateljskih  strijela  prilikom  pri- 
laska zidovima  utvrda  koje  se  žele  srušiti,  jer  im  njen  krov  pruža  zaštitu  od  strijela.4 

Bodljikavi  kočići 

U  opsadi  Taifa,  Allahov  Poslanik,  sallallahu  alejhi  ve  sellem,  upotrijebio  je  još 
jedno  novo  oružje  -  bodljikave  kočiće.  To  je  odbrambeno  sredstvo  koje  se  sastoji 
od  dva  unakrsno  postavljena  bodljikava  kočića  koji  se  učvrste  u  zemlju  tako  da 
bodljikavi  dio  bude  na  površini  zemlje  i  pravi  ozljede  na  kopitima  konja  i  stopalima 
vojnika  te  im  onemogućava  brzo  kretanje  koje  je  neophodno  na  bojnom  polju.5 

Autori  Poslanikovog  životopisa  i  hroničari  njegovih  bitaka  navode  da  je  to- 
kom opsade  Taifa  Poslanik,  sallallahu  alejhi  ve  sellem,  naredio  da  oko  utvrde  Sekifa 


1  Sahihul-Buhari,  Kitabul-megazi,  5/120,  br.  4323. 

2  Ebu  Davud,  Sunen,  Kitabul-džihad,  bab:  Fadlul-džihad.  Merasilu  Ebu  Davud,  str.  183. 

3  Gen.  Muhammed  Feredž,  El-Medresetul-askerijjetul-islamijje,  str.  407. 

4  El-Kijadetul-askerijje  fi  ahdir-Resul,  str.  405. 

5  Gen.  Abdurreuf  Aun,  El-Fennul-harbi  fi  sadril-islam,  str.  195. 

postave  ove  bodljikave  kočiće.1  To  je  poruka  svim  muslimanima,  a  naročito  vođama 
muslimana,  da  koriste  razum  i  razmišljaju  o  novim  i  korisnim  stvarima  koje  mogu 
biti  od  pomoći  ummetu  u  borbi  protiv  neprijatelja. 

b)  Odabir  odgovarajućeg  mjesta  za  vojni  logor 

Muslimani  su  se  prvo  ulogorili  na  čistini  u  blizini  utvrde  i  nisu  uspjeli  ni  skinuti 
svoju  opremu  a  neprijatelj  ih  je  već  zasuo  kišom  strijela.  Tada  je  Hubab  b.  El-Munzir 
predložio  da  se  vojska  stacionira  izvan  dometa  neprijateljskih  strijela.  Allahov 
Poslanik,  sallallahu  alejhi  ve  sellem,  prihvatio  je  ovaj  prijedlog  i  zadužio  Hubaba,  koji 
je  iskusan  u  tom  domenu,  da  pronađe  pogodno  mjesto.  On  je  pronašao  pogodno 
mjesto  i  izvijestio  Vjerovjesnika,  sallallahu  alejhi  ve  sellem,  koji  je  naredio  vojsci  da  se 
premjesti  na  novu  lokaciju. 

Amr  b.  Umejje  ed-Damri  kazivao  je:  "Čim  smo  se  ulogorili,  zasuli  su  nas 
strijelama,  samo  Allah  zna  s  koliko,  a  izgledale  su  poput  jata  skakavaca.  Pokušali 
smo  se  zaštititi,  ali  su  mnogi  ranjeni.  Tada  je  Allahov  Poslanik,  sallallahu  alejhi  ve 
sellem,  pozvao  Hubaba  i  naredio  mu:  'Pronađi  neko  uzvišenje  podalje  od  nepri- 
jatelja.' Hubab  je  pronašao  mjesto  izvan  naselja  na  kojem  je  kasnije  sagrađen 
mesdžid  u  Taifu2.  Vratio  se  i  obavijestio  Vjerovjesnika,  sallallahu  alejhi  ve  sellem, 
koji  je  naredio  vojsci  da  se  prebaci  na  novu  lokaciju."3 

c)  Propagandni  i  psihološki  rat 

Stanovnici  Taifa  pružili  su  žestok  otpor  i  ubili  mnoge  muslimane  pa  je  Vjero- 
vjesnik,  sallallahu  alejhi  ve  sellem,  naredio  da  se  zapali  nekoliko  plantaža  grožđa  i 
palmi  u  okolini  Taifa,  kako  bi  napravio  pritisak  na  pleme  Sekif,  pa  kada  je  oslabio 
njihov  borbeni  duh,  zamolili  su  ga  da  u  ime  Allaha  i  radi  rodbinskih  veza  prestane 
paliti  njihova  polja,  te  je  naredio  da  se  prestane  s  tim. 

Vjerovjesnik,  sallallahu  alejhi  ve  sellem,  uputio  je  proglas  taifskim  robovima 
da  će  svako  od  njih  ko  napusti  utvrdu  i  priđe  muslimanima  postati  slobodan.  Dva- 
deset i  tri  roba  su  izašla,  među  njima  i  Ebu  Bekret  es-Sekafi,  radijallahu  anhu,  te  su 
primili  islam.  Poslanik,  sallallahu  alejhi  ve  sellem,  dao  im  je  slobodu  i  nije  ih  vratio 
Sekifu  nakon  što  su  primili  islam.4 

d)  Obustava  opsade  i  mudrost  tog  postupka 

Mudrost  Allahovog  Poslanika,  sallallahu  alejhi  ve  sellem,  u  obustavljanju 
opsade  je  očita.  Čitavo  područje  oko  Taifa  postalo  je  dio  islamske  države  i  svoju 
snagu  su  crpili  samo  iz  svojih  jakih  utvrda,  te  je  iskusan  vojskovođa  shvatao  da 


1  Et-Tabekatul-kubra,  2/214. 

2  Danas  je  poznat  kao  mesdžid  Abdullaha  b.  Abbasa.  (op.  a.) 

3  El-Vakidi,  El-Megazi,  1/416. 

4  Es-Siretun-Nebevyjetus-sahiha,  2/510. 

nastavak  ili  obustava  opsade  neće  napraviti  nikakvu  razliku.  Allahov  Poslanik, 
sallallahu  alejhi  ve  sellem,  savjetovao  se  sa  ashabima  po  pitanju  opsade.1  Nevfel  b. 
Muavija  ed-Dejli  rekao  je:  "Oni  su  poput  lisice  stjerane  u  rupu:  ako  nastaviš  opsadu, 
pobijedit  ćeš  ih,  a  ako  se  povučeš,  ništa  ti  neće  naštetiti."  Nakon  toga  Allahov 
Poslanik,  sallallahu  alejhi  ve  sellem,  naredio  je  Omeru  b.  El-Hattabu  da  pozove 
vojsku  na  pokret.  Ljudi  se  uzbuniše  i  rekoše:  "Zar  ćemo  otići  prije  nego  što  osvo- 
jimo Taif!?"  Allahov  Poslanik,  sallallahu  alejhi  ve  sellem,  reče:  "Ostanite  do  sutra  i 
borite  se."  Ujutro  su  muslimani  otpočeli  borbu  te  su  mnogi  ranjeni.  Allahov  Posla- 
nik, sallallahu  alejhi  ve  sellem,  reče:  "Sutra  ćemo  se,  ako  Bog  da,  vratiti."  To  je 
obradovalo  muslimane  te  su  se  počeli  spremati,  a  Allahov  Poslanik,  sallallahu  alejhi 
ve  sellem,  se  osmjehivao.2  Ashabi  su  osjećali  ljutnju  zbog  povlačenja  pa  je  Allahov 
Poslanik,  sallallahu  alejhi  ve  sellem,  rekao:  "Recite:  'Gospodaru  našem  se  vraćamo, 
Njemu  se  kajemo,  Njega  obožavamo  i  Njega  hvalimo."'*  Rečeno  je:  "Allahov  Posla- 
niče,  dovi  Allahu  protiv  Sekifa!",  a  on  uputi  ovu  dovu:  "Allahu  moj,  uputi  Sekif  i 
dovedi  ih!"4 


Bitno  je  skrenuti  pažnju  na  nekoliko  stvari  u  ovoj  bitki: 

Nema  povratka  u  paganstvo 

Na  Hunejn  je  sa  Allahovim  Poslanikom,  sallallahu  alejhi  ve  sellem,  pošla  gru- 
pa ljudi  koji  su  tek  primili  islam.  Neka  plemena  su  imala  veliko  stablo  koje  su  nazi- 
vali Zatu  Envat.  Svake  godine  su  dolazili  na  to  mjesto,  kod  tog  drveta,  vješali  na 
njega  oružje  i  prinosili  žrtvu,  jedan  čitav  dan  bi  bdjeli  oko  njega.  Ovi  ljudi  su  išli  sa 
Allahovim  Poslanikom,  sallallahu  alejhi  ve  sellem,  i  kada  su  ugledali  to  drvo,  uhva- 
tila ih  je  nostalgija  za  paganskim  običajima  kojih  su  se  odrekli  pa  su  rekli:  "Allahov 
Poslaniče,  napravi  i  ti  nama  Zatu  Envat  kao  što  oni  imaju  Zatu  Envat!"  Allahov  Pos- 
lanik, sallallahu  alejhi  ve  sellem,  reče:  "Allahu  ekber!  Tako  mi  Allaha,  rekli  ste  kao 
što  je  Musaov  narod  rekao  Musau: 


1  Dirasat  fi  ahdin-Nubuvveti  vel-hUafetir-rašide,  str.  206. 

2  Sahihu  Musiim,  Kitabul-džihad  ves-sijer,  bab:  Gazvetu  Hunejn,  3/1403,  br.  1778. 

3  Zadul-me'ad,  3/497. 

4  Sahihus-Siretun-Nebevijje,  str.  566. 

'Napravi  i  ti  nama  boga  kao  što  oni  imaju  bogove.  On  im  reče:  Vi  ste  narod 
neznalački.'1 1  vi  ćete  slijediti  običaje  onih  koji  su  bili  prije  vas."2 

Ovaj  primjer  pokazuje  da  im,  iako  su  bili  muslimani,  nije  bilo  sasvim  jasno 
značenje  tevhida  te  im  je  Vjerovjesnik,  sallallahu  alejhi  ve  sellem,  objasnio  da  u  nji- 
hovom zahtjevu  ima  nekih  značenja  širka,  upozorio  ih  na  to,  ali  ih  nije  kaznio  niti  se 
prema  njima  ponio  grubo,  jer  je  znao  da  su  tek  primili  islam.3  Vjerovjesnik,  salla- 
llahu alejhi  ve  sellem,  dozvolio  im  je  učešće  u  džihadu,  jer  uvjet  za  džihad  nije  pot- 
puno čišćenje  akide  od  primjesa  neznaboštva,  to  je  samo  jedno  dobro  djelo,  ko  ga 
učini,  imat  će  nagradu  bez  obzira  što  bude  manjkav  u  nekim  drugim  pitanjima 
vjere.  Džihad  je  škola  praktičnog  odgoja,  u  kojoj  mudžahid,  zbog  čestog  putovanja 
i  brojnih  susreta  na  kojima  razmjenjuje  mišljenja  i  oštri  um,  uči  akidu,  fikh  i  ahlak.4 

Zanesenost  mnoštvom  biva  uzrok  uskraćivanja  Allahove  pomoći 

Zadivljenost  brojnošću  donijela  je  muslimanima  početni  poraz.  Kur'an  o  tome 

kaže: 

"Allah  vas  je  na  mnogim  bojištima  pomogao,  a  i  onoga  dana  na  Hunejnu  kada 
vas  je  mnoštvo  vaše  zanijelo,  ali  vam  ono  nije  ni  od  kakve  koristi  bilo,  nego 
vam  je  zemlja,  koliko  god  da  je  bila  prostrana,  tijesna  postala,  pa  ste  se  u 
bijeg  dali.'  5 

Allahov  Poslanik,  sallallahu  alejhi  ve  sellem,  ukazao  je  da  sva  snaga  i  moć  pri- 
padaju Allahu,  dželle  šanuhu,  kada  je  rekao:  "Allahu  moj,  od  Tebe  tražim  snagu  i 
pobjedu,  i  u  Tvoje  ime  se  borim."6 

Poslanik,  sallallahu  alejhi  ve  sellem,  kontrolirao  je  muslimane  i  ispravljao  nji- 
hove pogreške  u  shvatanju  i  ponašanju,  čak  i  u  najopasnijim  trenucima,  tokom  bor- 
be protiv  opakog  neprijatelja.7 

Unatoč  tome  što  je  većina  boraca  na  početku  bitke  počela  bježati,  jer  su  bili 
iznenađeni  i  nespremni  na  ono  što  ih  je  snašlo,  Vjerovjesnik,  sallallahu  alejhi  ve  sel- 
lem, nije  bio  grub  ni  prema  kome  od  njih.  Neki  ashabi  su  tražili  da  pobije  amnesti- 


1  Sura  El-E'araf,  138. 

2  En-Nedevi,  Es-Siretun-Nebevijje,  str.  349. 

3  Es-Siretun-Nebevijjetus-sahiha,  2/497. 

4  El-Humejdi,  Et-Tarihul-islami,  8/62. 

5  Sura  Et-Tevbe,  25. 

6  Sunenud-Darimi,  2/135.  Ahmed,  Musned,  4/333. 

7  El-Mudžteme'ul-Medeni  fi  ahdin-Nubuvve,  str.  199. 


rane  jer  su  pobjegli  sa  bojnog  polja,  ali  je  on  odbio. 

Plijen  je  sredstvo  za  pridobijanje  srca 

Poslanik,  sallallahu  alejhi  ve  sellem,  odlučio  je  da  dijeljenjem  plijena  pridobije 
srca  novih  muslimana,  onih  koji  su  amnestirani  u  Mekki  i  beduina,  te  je  pogla- 
varima Kurejša,  Gatafana  i  Temima  dao  ogromna  blaga  i  svaki  od  njih  dobijao  je  po 
stotinu  deva.  Među  njima  su  Ebu  Sufjan  b.  El-Harb,  Suhejl  b.  Amr,  Hakim  b.  Hizam, 
Safvan  b.  Umejje,  Ujejne  b.  Husn  el-Fezari,  El-Akre'a  b.  Habis,  Muavija  i  Jezid,  sinovi 
Ebu  Sufjanovi,  i  Kajs  b.  Adi.2  Cilj  ovog  davanja  jeste  da  njihova  srca  umjesto  dunja- 
luka  počnu  voljeti  islam,  kao  što  kaže  Enes  b.  Malik,  radijallahu  anhu:  "Neki  čovjek 
bi  primio  islam  samo  iz  ljubavi  prema  dunjaluku,  ali  ubrzo  nakon  primanja  islama, 
islam  bi  mu  postajao  draži  od  dunjaluka  i  svega  stoje  na  njemu."3  Safvan  b.  Umejje 
kaže:  "Allahov  Poslanik,  sallallahu  alejhi  ve  sellem,  bio  mi  je  najmrže  stvorenje,  ali 
kada  mije  počeo  davati,  postao  mije  najdraže  stvorenje!"4 

Ovo  davanje  utjecalo  je  na  mlade  ensarije,  jer  i  oni  su  ljudi,  i  počeli  su  o  tome 
pričati.  Vjerovjesnik,  sallallahu  alejhi  ve  sellem,  radio  je  na  uklanjanju  napetosti 
objašnjavajući  im  mudrost  takve  podjele  plijena.  Obratio  se  ensarijama  apelirajući 
na  njihov  iman,  razum  i  emocije. 

Čitajući  o  ovom  veličanstvenom  događaju,  musliman  ne  može  a  da  ne  zapla- 
če. Kada  je  Sa'd  ušao  kod  Allahovog  Poslanika,  sallallahu  alejhi  ve  sellem,  i  rekao: 
"Allahov  Poslaniče,  nekim  ensarijama  je  teško  u  duši  zbog  tvog  načina  podjele 
plijena.  Podijelio  si  svome  narodu.  Dao  si  ogromne  poklone  arapskim  plemenima, 
dok  ovim  ensarijama  ništa  nisi  dao."  "A  gdje  si  ti  u  tome,  Sa'de?",  upitao  je 
Poslanik,  sallallahu  alejhi  ve  sellem.  On  reče:  "Allahov  Poslaniče,  ja  sam  samo  jedan 
čovjek  u  svom  narodu."  Poslanik,  sallallahu  alejhi  ve  sellem,  rekao  mu  je:  "Sakupi 
mi  svoj  narod  u  ovaj  ograđeni  prostor."  Dođoše  i  neki  muhadžiri  pa  im  je  dozvolio 
ostanak,  a  neki  dođoše  kasnije  pa  ih  je  vratio.  Kada  su  se  okupili,  Sa'd  reče:  "Evo, 
ensarije  su  se  okupile  oko  tebe."  Allahov  Poslanik,  sallallahu  alejhi  ve  sellem,  stao  je 
pred  njih,  zahvalio  se  Allahu  kako  samo  Njemu  dolikuje,  a  zatim  rekao:  "O  ensarije, 
šta  čujem  da  govorite  o  meni  i  da  vam  je  teško  u  duši!?  Zar  niste  bili  u  zabludi  pa 
vas  je  Allah  uputio  posredstvom  mene?!  Zar  niste  bili  sirotinja  pa  vam  je  Allah  sa 
mnom  dao  obilje?  I  zar  niste  bili  neprijatelji  pa  vas  je  Allah  ujedinio?"  Oni  rekoše: 
"Allah  i  Njegov  Poslanik  su  najpouzdaniji  i  najbolji!"  Poslanik,  sallallahu  alejhi  ve 
sellem,  nastavio  je:  "Zar  mi  nećete  odgovoriti?!"  "A  čime  da  ti  odgovorimo,  Allahov 
Poslaniče?!",  začuđeno  će  ensarije.  Poslanik,  sallallahu  alejhi  ve  sellem,  nastavio  je: 
"Ako  biste  htjeli,  mogli  biste  reći,  i  to  bi  bila  istina:  'Došao  si  kod  nas  kada  su  te 


1  El-Mudžteme'ul-Medeni  fi  ahdin-Nubuvve,  str.  204-205. 

2  Mu'inus-sire,  str.  421. 

3  Sahihu  Muslim,  Kitabul-fada'il,  bab:  Ma  su'ile  Resulullahi  šej'an  katt,  4/1806,  br.  2312. 

4  Sahihu  Muslim,  Kitabul-fada'il,  bab:  Ma  su'ile  Resulullahi  šej'an  katt,  4/1806,  br.  2313. 

drugi  u  laž  ugonili,  ali  mi  smo  ti  povjerovali,  došao  si  bez  podrške,  pa  smo  te  mi 
pomogli,  došao  si  prognan,  i  mi  smo  ti  utočište  pružili,  došao  si  siromašan  pa  smo 
te  odjenuli!'  O  ensarije,  zar  vam  je  teško  što  sam  nešto  od  ovog  dunjaluka  podijelio 
nekim  ljudima  da  bih  pridobio  njihova  srca  za  islam,  a  vas  sam  prepustio  vašem 
imanu.  Zar  ne  biste  bili  zadovoljni,  o  ensarije,  da  se  ljudi  vrate  s  ovcama  i  devama,  a 
da  se  vi  vratite  sa  Allahovim  Poslanikom?  Tako  mi  Onoga  u  čijoj  je  ruci  Muham- 
medova  duša,  ono  s  čime  biste  se  vi  vratili  bolje  je  od  onoga  s  čime  će  se  oni 
vratiti!  I  da  nije  hidžre,  ja  bih  bio  ensarija!  Kada  bi  svi  ljudi  krenuli  jednim  putem  ili 
jednom  dolinom,  a  ensarije  drugim  putem  ili  dolinom,  ja  bih  krenuo  onim  putem  ili 
dolinom  kojom  su  pošle  ensarije,  jer  oni  su  mome  srcu  bliži  od  drugih  ljudi!  AHahu 
moj,  smiluj  se  ensarijama  i  djeci  ensarija  i  djeci  njihove  djece!"  Ensarije  zaplakaše, 
suze  im  natopiše  brade,  i  rekoše:  "Zadovoljni  smo  da  nama  pripadne  Allahov  Posla- 
nik." Nakon  toga  Allahov  Poslanik,  sallallahu  alejhi  ve  sellem,  otišao  je,  a  oni  se 
raziđoše.1  U  drugoj  predaji  stoji  da  je  još  rekao:  "Poslije  mene  čedoči  vrijeme  kada 
će  se  drugima  davati  prednost  nad  vama,  pa  budite  strpljivi  dok  me  ne  sretnete  na 
Havdu."2 

Valja  napomenuti  da  nisu  sve  ensarije  govorile  ove  riječi,  nego  je  to  bio  stav 
mladih  ensarija.  Dokaz  tome  je  predaja  koju  prenosi  Enes  b.  Malik,  radijallahu  anhu, 
u  kojoj  stoji  da  su  neke  ensarije  na  dan  Hunejna,  kada  je  Allah,  dželle  šanuhu, 
Svome  Poslaniku,  sallallahu  alejhi  ve  sellem,  dao  veliki  plijen  od  plemena  Hevazin,  i 
kada  je  počeo  dijeliti  Kurejšijama  po  stotinu  deva,  rekli:  "Allah  oprostio  Allahovom 
Poslaniku!  Dijeli  Kurejšijama,  a  nas  ostavlja,  a  s  naših  sablji  još  uvijek  kapa  njihova 
krv."  To  je  doprlo  do  Allahovog  Poslanika,  sallallahu  alejhi  ve  sellem,  pa  je  poslao 
po  ensarije  i  okupio  ih  u  šatoru  koji  je  bio  natkriven  kožom.  Kada  su  se  okupili, 
Allahov  Poslanik,  sallallahu  alejhi  ve  sellem,  rekao  im  je:  "Kakve  su  to  riječi  koje 
čujem  da  govorite?"  Viđenije  ensarije  rekoše  mu:  "Što  se  tiče  onih  od  nas  čije 
mišljenje  se  cijeni,  oni,  Allahov  Poslaniče,  ništa  nisu  rekli.  A  što  se  tiče  naših  mladi- 
ća, oni  su  rekli:  'Allah  oprostio  Allahovom  Poslaniku,  dijeli  Kurejšijama,  a  nas  ostav- 
lja, a  s  naših  sablji  još  uvijek  kapa  njihova  krv.'"  Allahov  Poslanik,  sallallahu  alejhi  ve 
sellem,  reče:  "Ja  dajem  ljudima  koji  su  tek  napustili  nevjerstvo  kako  bih  pridobio 
njihova  srca."3 

Imam  Ibnul-Kajjim,  na  osnovu  ovog  događaja,  smatra  da  muslimanski  vladar 
treba  nastojati  pridobiti  neprijatelje  na  svoju  stranu  kako  bi  sačuvao  muslimane  od 
njihovog  zla.  Ibnul-Kajjim  kaže:  "Vladar  je  predstavnik  muslimana  i  izvršava  ono  što 
je  u  njihovom  interesu  i  uspostavlja  vjeru,  stoga  mora  nastojati  pridobiti  srca  nepri- 
jatelja kako  bi  zaštitio  islam,  odbranio  teritorij  i  pridobio  poglavare  nevjerstva  na 
svoju  stranu  da  bi  sačuvao  muslimane  od  njihovog  zla.  On  ima  pravo  na  to,  štaviše, 


1Zadul-me'ad,  3/474. 

2  Sahihu  Muslim,  Kitabuz-zekat,  2/738,  br.  1061. 

3  Sahihu  Muslim,  Kitabuz-zekat,  bab:  l'tđul-mu'ellefeti  kulubuhum,  2/734,  br.  1509. 

nužno  je  da  tako  postupi,  jer  je  veća  šteta  propustiti  priliku  za  pridobijanje  nepri- 
jatelja nego  uskratiti  muslimanima  nešto  imetka.  Šerijatski  princip  je  da  se  od  dvije 
štete  bira  manja,  a  od  dvije  koristi  veća.  Može  se  reći  da  su  čitav  ovaj  svijet  i  vjera 
izgrađeni  na  ova  dva  principa."1 

Ovoj  vrsti  ljudi  imetak  se  daruje  radi  pridobijanja  njihovih  srca  i  kao  podstreH 
na  ustrajnost  dok  im  iman  ne  uđe  u  srce  i  ne  osjete  njegovu  slast. 

Šejh  Muhammed  el-Gazali  ovako  objašnjava  ovo  pitanje:  "Mnogi  ljudi  slijede 
Istinu  trbuhom,  a  ne  razumom.  I  kao  što  stoka  ide  za  snopom  djeteline  dok  ne  uđe 
u  svoju  štalu,  tako  je  ovim  ljudima  potreban  materijalni  poticaj  dok  im  se  srce  ne 
smiri  u  imanu  i  dok  im  se  vjera  ne  omili."2 

Vjerovjesnik,  sallallahu  alejhi  ve  sellem,  naveo  ensarijama  izvanredan  pri- 
mjer: skupina  koju  raduje  njihov  iman  naspram  skupine  koju  raduju  deve,  i  skupina 
s  kojom  će  poći  Allahov  Poslanik  naspram  skupine  koja  će  povesti  za  sobom  deve  i 
ovce.  Iz  ovog  primjera  shvatili  su  da  su  pogriješili,  te  su  briznuli  u  plač  i  izjavili  da  su 
zadovoljni  tom  podjelom.  Ovim  mudrim  govorom  Vjerovjesnik,  sallallahu  alejhi  ve 
sellem,  udobrovoljio  je  ensarije  i  umirio  njihova  srca.3 

Strpljivo  podnošenje  grubosti  beduina 

Allahov  Poslanik,  sallallahu  alejhi  ve  sellem,  pokazao  je  veliko  strpljenje  na 
grubom  ponašanju  beduina,  njihovoj  pohlepi  za  imetkom  i  ovosvjetslđm  dobrima. 
Bio  je  odgajatelj  koji  potpuno  shvata  njihovo  stanje  i  mentalitet  koji  proističe  iz 
njihove  životne  okoline  koja  kod  čovjeka  razvija  grubost,  zajedljivost,  individuali- 
zam. Objašnjavao  im  je  ono  u  čemu  je  korist  za  njih  i  ophodio  se  prema  njima 
shodno  njihovom  razumijevanju.  Bio  je  samilostan,  ponašao  se  prema  njima  kao 
odgajatelj,  nije  se  ponašao  kao  kraljevi  u  njegovom  vremenu  pred  kojima  su  njihovi 
podanici  morali  da  čine  naklon  ili  padaju  ničice,  između  njih  i  njihovih  vladara 
postojala  je  straža,  te  su  im  se  morali  obraćati  s  izrazima  poštovanja  i  uzdizanja, 
kao  što  se  rob  ponaša  prema  gospodaru.  Međutim,  Allahov  Poslanik,  sallallahu 
alejhi  ve  sellem,  bio  je  kao  jedan  od  muslimana,  oni  su  mu  se  slobodno  obraćali, 
kritizirali,  nikada  nije  postavio  vratara  između  sebe  i  njih.  Naravno,  ashabi  su  se 
pred  njim  ponašali  veoma  lijepo,  obraćali  su  mu  se  prigušenim  tonom,  pokazujući 
veliku  ljubav  prema  njemu,  ali  neki  beduini  su  bili  grubi  i  ponašali  su  se  nedolično, 
pa  ih  je  Kur'an  ukorio  zbog  takvog  ponašanja  i  zbog  povisivanja  tona  pred  Posla- 
nikom i  neiskazivanja  poštovanja  prilikom  obraćanja  Poslaniku,  sallallahu  alejhi  ve 
sellem.4 


1  Zadul-me'ad,  3/486. 

2  Fikhus-sire,  str.  427. 

3  El-Mudžteme'ul-Medeni  fi  ahdin-Nubuvve,  str.  219. 

4  El-Mudžteme'ul-Medeni  fi  ahdin-Nubuvve,  str.  219. 

Primjeri  Poslanikovog,  sallallahu  alejhi  ve  sellem,  lijepog  ponašanja  prema 
beduinima: 

a)  Beduin  koji  je  odbio  navještaj  dobra 

Ebu  Musa  el-Eš'ari,  radijallahu  anhum,  rekao  je:  "Bilal  i  ja  bili  smo  sa  Vjero- 
vjesnikom,  sallallahu  alejhi  ve  sellem,  dok  je  odmarao  u  mjestu  El-Dža'rana  između 
Mekke  i  Medine.  Tada  je  došao  neki  beduin  i  rekao  Vjerovjesniku,  sallallahu  alejhi 
ve  sellem:  'Ispuni  ono  što  si  mi  obećao!'  Poslanik,  sallallahu  alejhi  ve  sellem,  rekao 
mu  je:  'Raduj  se!'  Beduin  reče:  'Dosta  mije  više  toga:  Raduj  se!'"  Poslanik,  sallallahu 
alejhi  ve  sellem,  Ijutito  se  okrenuo  Ebu  Musau  i  Bilalu  i  rekao:  "Ovaj  je  odbio  navje- 
štaj dobra,  pa  hoćete  li  vi  prihvatiti?"  Njih  dvojica  rekoše:  "Prihvatamo."  Vjerovjes- 
nik,  sallallahu  alejhi  ve  sellem,  zatražio  je  da  mu  donesu  posudu  s  vodom,  oprao  je 
u  njoj  ruke  i  lice,  promućkao  vodu  u  ustima,  a  zatim  im  rekao:  "Napijte  se  ove  vode, 
i  operite  njome  lica  i  vratove,  i  očekujte  dobro."  Oni  su  uzeli  posudu  i  uradili  kako 
im  je  kazao,  a  Ummu  Seleme  ih  je  iza  zastora  zamolila  da  joj  ostave  malo  te  vode, 
pa  su  joj  ostavili  jedan  dio.1 

b)  Beduin  koji  je  rekao:  "Ovom  podjelom  se  ne  želi  Allahovo  zadovoljstvo! " 

Abdullah  b.  Mes'ud,  radijallahu  anhu,  kaže:  "Nakon  Bitke  na  Hunejnu,  Allahov 
Poslanik,  sallallahu  alejhi  ve  sellem,  prilikom  dijeljenja  dao  je  nekim  ljudima  pred- 
nost nad  drugima.  Dao  je  El-Akre'u  b.  Habisu  stotinu  deva,  Ujejni  isto  toliko,  a  i 
drugim  arapskim  velikodostojnicima  dijelio  je  mnogo,  dajući  pri  dijeljenju  prednost 
jednima  nad  drugima,  pa  je  neki  čovjek  rekao:  'Allaha  mi,  ovo  je  nepravedno  i 
ovom  podjelom  se  ne  želi  Allahovo  zadovoljstvo.'  Rekao  sam:  'Tako  mi  Allaha, 
obavijestit  ću  o  ovome  Allahovog  Poslanika,  sallallahu  alejhi  ve  sellem.'"  Kaže  Ebu 
Musa:  "Kada  sam  ga  obavijestio,  lice  mu  je  pocrvenjelo,  i  rekao  je:  'Pa  koje  prave- 
dan ako  nije  pravedan  Allah  i  Njegov  Poslanik?!'  Potom  je  rekao:  'Neka  se  Allah 
smiluje  Musau,  uznemiravan  je  više  od  ovoga  ali  je  strpljivo  podnosio!'  Rekao  sam: 
'Ja  sa  njim  više  nikada  neću  razgovarati.'"2 

c)  Odnos  prema  plemenu  Hevazin  nakon  što  su  primili  islam 

U  mjesto  El-Dža'rana  Allahovom  Poslaniku,  sallallahu  alejhi  ve  sellem,  došla 
je  delegacija  plemena  Hevazin.  Došli  su  kao  muslimani  pa  rekoše:  "Allahov 
Poslaniče,  kao  što  vidiš,  pogodila  nas  je  velika  nevolja.  Učini  nam  dobro,  Allah  i  tebi 
učinio  dobro!"  Njihov  govornik  Zuhejr  b.  Sard  Ebu  Sard  ustao  je  i  rekao:  "Allahov 
Poslaniče,  među  porobljenima  se  nalaze  tvoje  tetke  i  dojilje  koje  su  te  odgajale.  Da 
nas  je  od  Ibn  Ebu  Šemra  i  En-Nu'mana  b.  El-Munzira  snašlo  ono  što  nas  je  snašlo 
od  tebe,  nadali  bismo  se  od  njih  dvojice  da  nam  se  smiluju  i  vrate  nam  naše 


1  Sahihul-Buhari,  Kitabul-megazi,  br.  4328. 

2  Sahihu  Musiim,  Kitabuz-zekat,  br.  1062. 


porodice,  a  ti  si  Allahov  poslanik  i  najbolji  skrbnik."  Potom  je  recitirao  stihove,  od 
kojih  su  i  ovi: 

Učini  nam  dobro,  Allahov  Poslaniče 
Od  tebe  se  tome  nadamo  jer  si  plemenit 

Smiluj  se  ženama  koje  su  te  zadojile 
Iz  tvojih  usta  sami  biseri  izlaze 

Smiluj  se  ženama  koje  su  te  zadojile 
Ako  to  uradiš,  bit  ćeš  po  dobru  upamćen. 

To  je  bio  razlog  da  svi  njihovi  zarobljeni  budu  oslobođeni.  Vjerovjesnik,  salla- 
llahu  alejhi  ve  sellem,  time  im  je  učinio  veliko  dobro.1 

Nakon  stoje  saslušao  delegaciju,  Allahov  Poslanik,  sallallahu  alejhi  ve  sellem, 
rekao  im  je:  "Jesu  li  vam  draže  vaše  žene  i  djeca  ili  vaši  imeci?"  Rekoše:  "Tražiš  da 
izaberemo  između  naših  porodica  i  naših  imetaka.  Nama  su  draže  naše  žene  i  dje- 
ca." Allahov  Poslanik,  sallallahu  alejhi  ve  sellem,  reče  im:  "Ono  što  je  pripalo  meni  i 
Benu  Abdul-Muttalibu,  vratit  ćemo  vam.  Nakon  što  klanjam  s  ljudima  namaz,  vi 
ustanite  i  recite:  Tražimo  od  Allahovog  Poslanika  da  se  za  nas  zauzme  kod  musli- 
mana, i  od  muslimana  da  se  zauzmu  kod  Allahovog  Poslanika,  da  nam  vrate  naše 
žene  i  djecu!'  Tada  ću  ja  ustati  i  dati  vam,  te  ću  zamoliti  muslimane  da  vam  i  oni 
daju."  I  nakon  što  je  Allahov  Poslanik,  sallallahu  alejhi  ve  sellem,  predvodio  ljude  na 
podne-namazu,  oni  ustadoše  i  rekoše  kako  ih  je  naputio  Allahov  Poslanik,  sallallahu 
alejhi  ve  sellem.  Allahov  Poslanik,  sallallahu  alejhi  ve  sellem,  reče:  "Ono  što  je  pri- 
palo meni  i  Benu  Abdul-Muttalibu,  mi  vam  vraćamo!"  Tada  muhadžiri  rekoše:  "Ono 
što  je  pripalo  nama,  pripada  Allahovom  Poslaniku!"  Zatim  ustadoše  ensarije  i 
rekoše:  "Ono  što  je  pripalo  nama,  pripada  Allahovom  Poslaniku!"  El-Akre'a  b.  Habis 
reče:  "Alija  i  Benu  Temim  ne  damo  ono  što  nam  je  pripalo."  Ustade  Ujejne  i  reče: 
"Ni  ja  ni  Benu  Fezara  ne  damo  svoje."  Abbas  b.  Mirdas  reče:  "Ne  damo  ni  ja  ni 
Benu  Selim."  Tada  ustadoše  ljudi  iz  plemena  Selim  i  rekoše:  "Naprotiv,  ono  što  je 
pripalo  nama,  to  pripada  Allahovom  Poslaniku!"  Abbas  b.  Mirdas  reče  ljudima  iz 
svoga  plemena:  "Zar  me  omalovažavate?"  Allahov  Poslanik,  sallallahu  alejhi  ve  sel- 
lem, reče:  "Ko  želi  zadržati  svoje  pravo,  neka  vrati  ovim  ljudima  njihove  žehe  i 
djecu,  a  mi  ćemo  im  kao  naknadu  dati  šest  dijelova  iz  prvog  sljedećeg  plijena."2  U 
drugoj  predaji  stoji  da  je  Allahov  Poslanik,  sallallahu  alejhi  ve  sellem,  rekao:  "Ova 
vaša  braća  su  nam  došla  kajući  se  i  želim  da  im  vratim  njihove  porodice  koje  su 
porobljene.  Onaj  od  vas  koji  želi  da  to  učini  dragovoljno,  neka  to  učini.  A  onaj  ko 
želi  zadržati  svoje  pravo,  dat  ćemo  mu  to  iz  prvog  sljedećeg  plijena  koji  nam  Allah 
podari."  Ljudi  povikaše:  "Učinit  ćemo  to  drage  volje!"  Allahov  Poslanik,  sallallahu 
alejhi  ve  seltem,  reče:  "Mi  ne  znamo  ko  od  vas  to  prihvata,  a  ko  ne,  stoga  se  obra- 


1  El-Bidaje  ven-nihaje,  4/363-364. 

2  Ibid.,  4/352-353. 

tite  svojim  poglavarima,  a  oni  neka  nam  prenesu."  Ljudi  se  okupiše  oko  svojih 
poglavara,  porazgovaraše,  zatim  njihovi  poglavari  dođoše  i  obavijestiše  Allahovog 
Poslanika,  sallallahu  alejhi  ve  sellem,  da  se  svi  drage  volje  odriču  svoga  prava.1 
Allahov  Poslanik,  sallallahu  alejhi  ve  sellem,  obradovao  se  stoje  pleme  Hevazin  pri- 
milo islam,  pitao  ih  je  o  njihovom  vođi  Maliku  b.  Avfu.  Rekoše  mu  da  se  sklonio  u 
Taif  kod  plemena  Sekif.  Vjerovjesnik,  sallallahu  alejhi  ve  sellem,  reče  im  da  mu  po- 
ruče da  će  mu  vratiti  njegovu  porodicu  i  imetak,  i  još  mu  na  to  pokloniti  stotinu 
deva,  ako  dođe  i  primi  islam.  Malik  je  došao  i  primio  islam,  te  mu  je  Vjerovjesnik, 
sallallahu  alejhi  ve  sellem,  ukazao  počast  i  postavio  za  poglavara  njegovog  i  nekih 
okolnih  plemena.  To  je  ostavilo  jak  dojam  na  Malika  b.  Avfa  te  je  u  pohvalu  Vjero- 
vjesniku,  sallallahu  alejhi  ve  sellem,  spjevao  sljedeće  stihove: 

Nikada  nisam  ni  vidio  ni  čuo 
Za  čovjeka  poput  Muhammeda 
On  kada  dijeli,  najdarežljiviji  je 
I  ako  hoćeš,  obavijestit  će  te  šta  će  biti  sutra 
A  kada  vojske  boj  zametnu 

I  sablje  počnu  sijevati 
On  je  među  svojim  borcima 
Poput  iskusnog  lava  među  mladim  lavovima 
Usred  prašine  na  bojnom  polju  vreba  neprijatelja2. 

Vjerovjesnik,  sallallahu  alejhi  ve  sellem,  bio  je  veoma  fleksibilan  prema  svojim 
oponentima,  i  na  taj  način  uspio  je  privoljeti  Hevazin  i  njihove  saveznike  da  prihva- 
te islam,  i  s  njihovim  snagama,  pod  vodstvom  njihovog  vođe  Malika  b.  Avfa,  kasnije 
je  udario  na  preostale  paganske  snage  u  regiji.  Oni  su  se  borili  protiv  plemena  Sekif 
i  nanijeli  im  velike  gubitke.  Onemogućili  su  im  kretanje  i  trgovinu  pa  su  njihove 
vođe  počele  razmišljati  kako  da  se  izbave  iz  ove  nevolje.  Jedan  od  njih,  Urve  b. 
Mes'ud,  odlučio  je  da  ode  Allahovom  Poslaniku,  sallallahu  alejhi  ve  sellem,  koji  se 
vraćao  iz  Dža'rane  nakon  što  je  podijelio  plijen  sa  Hunejna  i  obavio  'umru.  Sreo  ga 
je  prije  dolaska  u  Medinu  i  primio  islam  pred  njim,  potom  se  vratio  u  Taif.  Bio  je  vo- 
ljen u  svom  plemenu.  Pozvao  ih  je  da  prime  islam,  i  dok  je  učio  ezan  sa  krova  svoje 
kuće,  neki  od  njih  su  ga  gađali  strijelama  i  teško  ga  ranili.  Na  samrti  je  zatražio  da 
ga  ukopaju  sa  šehidima  opsade  Taifa.3 

Zaista  je  zadivljujuće  kako  se  Vjerovjesnik,  sallallahu  alejhi  ve  sellem,  ophodio 
prema  ljudima  i  kako  je  revno  radio  na  jačanju  Allahove  vjere.  Uspio  je  ukloniti  tra- 
gove idolopoklonstva  i  hramove  nevjerstva  u  Mekki  i  oko  nje,  uspostavio  je  sistem 
upravljanja  područjima  koja  su  priključena  islamskoj  državi,  postavio  je  Utaba  b. 


1  Sahihul-Buhari,  Kitabul-megazi,  br.  4319. 

2  Ibn  Hišam,  Es-Siretun-Nebevijje,  4/144. 

3  Ibn  Hišam,  Es-Siretun-Nebevijje,  A/192. 

Usejda  za  upravnika  Mekke,  a  Muaza  b.  Džebela  za  učitelja  i  odgajatelja.1  Malika  b. 
Avfa  postavio  je  za  poglavara  plemena  Hevazin,  potom  je  učinio  'umru  te  se  vratio 
u  Medinu. 


Treća  tema 
Lekcije,  pouke  i  koristi 

Prvo:  Komentar  ajeta  koji  su  objavljeni  o  Bitki  na  Hunejnu 


Allah,  dželle  šanuhu,  rekao  je: 


"Allah  vam  je  na  mnogim  bojištima  pomogao,  a  i  onoga  dana  na  Hunejnu 
kada  vas  je  mnoštvo  vaše  zanijelo,  ali  vam  ono  nije  ni  od  kakve  koristi  bilo, 
nego  vam  je  zemlja,  koliko  god  da  je  bila  prostrana,  tijesna  postala,  pa  ste  se 
u  bijeg  dali.  Zatim  je  Allah  na  Poslanika  Svoga  i  na  vjernike  smiraj  Svoj  spu- 
stio, i  vojske  koje  vi  niste  vidjeli  poslao,  i  one  koji  nisu  vjerovali  na  muke  sta- 
vio, i  to  je  bila  kazna  za  nevjernike.  Allah  je  poslije  toga  onome  kome  je  htio 
oprostio,  a  Allah  prašta  i  milostiv  je.1  >2 

Bitka  na  Hunejnu  zabilježena  je  u  Kur'anu  da  bi  bila  lekcija  ummetu  za  sva 
vremena. 

Najvažnije  karakteristike  kur'anskog  govora  o  Bitki  na  Hunejnu: 

1-  Kur'an  je  ukazao  na  to  da  su  muslimani  bili  zadivljeni  svojim  mnoštvom: 
"...kada  vas  je  mnoštvo  vaše  zanijelo1,  potom  je  objasnio  da  mnoštvo  samo  po 
sebi  ništa  ne  koristi:  "...ali  vam  ono  nije  ni  od  kakve  koristi  bilo". 

2-  Kur'an  ukazuje  da  su  muslimani  u  početku  doživljavali  poraz  te  da  su  se 
dali  u  bijeg,  osim  Poslanika,  sallallahu  alejhi  ve  sellem,  i  manje  grupe  ashaba: 
"...nego  vam  je  zemlja,  koliko  god  da  je  bila  prostrana,  tijesna  postala  pa  ste 
se  u  bijeg  dali". 


1  Ibid.,  4/153. 

2  Sura  Et-Tevbe,  25-27. 

3-  Kur'an  ukazuje  da  je  u  ovoj  bitki  Allah  pomogao  Svoga  Poslanika  i  ukazao 
mu  čast  spuštajući  smiraj  na  njega  i  na  vjernike:  "Zatim  je  Allah  na  Poslanika 
Svoga  i  na  vjernike  smiraj  Svoj  spustio". 

4-  Kur'an  ukazuje  da  je  Allah,  dželle  šanuhu,  Svome  Poslaniku  pružio 
potporu  na  Hunejnu  slanjem  meleka:  "...i  vojske  koje  vi  niste  vidjeli  poslao,  i  one 
koji  nisu  vjerovali  na  muke  stavio,  i  to  je  bila  kazna  za  nevjernike11. 

5-  Na  kraju  Allah,  dželle  šanuhu,  potvrđuje  da  prima  pokajanje  Svojih  robova 
i  nadahnjuje  pokajanjem  koga  hoće  od  njih:  "Allah  je  poslije  toga  onima  kome  je 
htio  oprostio,  a  Allah  prašta  i  milostiv  je". 

Drugo:  Uzroci  pobjede  i  poraza  u  Bitki  na  Hunejnu 

a)  Uzroci  poraza 

1-  U  srca  vjernika  uvukla  se  samodopadljivost  zbog  velikog  broja.  Neki  od 
njih  su  govorili:  "Danas  nećemo  biti  poraženi  zbog  malobrojnosti!"  To  je  teško  palo 
Vjerovjesniku,  sallallahu  alejhi  ve  sellem,  i  bilo  je  uzrok  početnog  poraza. 

2-  Usljed  prevelikog  entuzijazma,  želje  i  požurivanja,  mnogi  mladići  izašli  su 
u  boj  bez  oružja  ili  nedovoljno  naoružani. 

3-  Mnogobožaca  je  bilo  dvostruko  više  nego  muslimana. 

4-  Malik  b.  Avf  stigao  je  sa  svojom  vojskom  na  Hunejn  prije  muslimana  i  u 
tjesnacima  i  gudurama  postavio  strijelce  i  pripremio  zasjede.  Ti  odredi  strijelaca 
napali  su  muslimane  iznenada  i  žestoko. 

5-  Neprijatelj  je  bio  organiziran  i  spreman  na  borbu  protiv  muslimana.  Mno- 
gobošci  su  došli  u  urednim  redovima:  prvo  konjanici,  zatim  pješaci,  pa  žene,  pa 
stada  ovaca  i  na  kraju  stada  deva. 

6-  Među  muslimanskim  borcima  bila  je  skupina  slabog  imana,  to  su  bili  ljudi 
koji  su  nedavno  primili  islam  u  Mekki.  Oni  su  se  dali  u  bijeg  i  izazvali  pometnju  u 
muslimanskim  redovima. 

b)  Uzroci  pobjede 

1-  Poslanikova,  sallallahu  alejhi  ve  sellem,  postojanost  u  borbi.  On  se  nije 
povlačio  i  to  je  utjecalo  da  se  vojnici  vrate  i  odazovu  na  njegov  poziv. 

2-  Poslanikova,  sallallahu  alejhi  ve  sellem,  hrabrost.  Vjerovjesnik,  sallallahu 
alejhi  ve  sellem,  ne  samo  daje  ostao  na  bojnom  polju,  nego  je  potjerao  svoju  maz- 
gu  prema  nevjernicima  dok  je  Abbas,  radijallahu  anhuma,  pokušavao  daje  zadrži. 

3-  Jedna  manja  grupa  muslimana  ipak  je  ostala  uz  Allahovog  Poslanika,  salla- 
llahu alejhi  ve  sellem,  i  njihov  je  ostanak  utjecao  na  povratak  onih  koji  su  pobjegli  i 
nastavak  borbe  do  konačne  pobjede. 

4-  Brz  povratak  onih  koji  su  pobjegli  i  uključivanje  u  borbu. 

5-  Neprijateljska  vojska  učinila  je  veliku  grešku  jer  nije  nastavila  goniti  razbi- 
jene muslimanske  snage  u  bijegu.  To  je  muslimanskoj  vojsci  dalo  priliku  da  konsoli- 

dira  redove  i  vrati  se  na  bojno  polje  i  započne  borbu  iznova  pod  komandosi 
hrabrog  i  postojanog  vojskovođe,  Allahovog  Poslanika,  sallallahu  alejhi  ve  sellemi 

6-  Bacanje  pijeska.  Vjerovjesnik,  sallallahu  alejhi  ve  sellem,  uzeo  je  pijesak  u 
šaku  i  bacio  ga  u  lice  nevjernicima,  a  potom  je  rekao:  "Poraženi  ste,  tako  mi 
Muhammedovdg  Gospodara!" 

7-  Allahov  Poslanik,  sallallahu  alejhi  ve  sellem,  bio  je  uporan  u  dovi,  molio  je 
Allaha  za  pobjedu  nad  neprijateljima. 

8-  Spuštanje  meleka  na  bojno  polje  i  njihovo  učešće  u  borbi.1  Allah,  dželle 
šanuhu,  kaže: 

"...i  vojske,  koje  vi  niste  vidjeli.  On  je  poslao,  i  one  koji  nisu  vjerovali  na  muke 
stavio,  i  to  je  bila  kazna  za  nevjernike."2 

Treće:  Fikhski  propisi  iz  Bitke  na  Hunejnu 

1-  Objavljen  je  ajet: 

"...i  udate  žene,  osim  onih  koje  zarobite".3 

Ovaj  ajet  je  objavljen  na  dan  Eutasa  i  objašnjava  propis  o  udatim  ženama 
koje  su  zarobljene  i  tako  odvojene  od  svojih  muževa.  Ajet  objašnjava  da  je  dozvo- 
ljen odnos  s  njima  nakon  što  im  prođe  iddet,  jer  porobljavanjem  se  prekida  veza 
između  njih  i  njihovih  muževa,  a  iddet  trudnice  traje  do  okončanja  trudnoće,  a  ako 
nije  trudna,  onda  jedan  hajz.4 

2-  Zabrana  hermafroditima  da  ulaze  ženama  strankinjama 

To  je  bilo  dozvoljeno  jer  hermafrodit  ne  osjeća  strast  prema  ženama.  El- 
Buhari  bilježi  od  Zejnebe  bint  Ebu  Seleme,  koja  prenosi  od  svoje  majke  Ummu 
Seleme,  radijallahu  anha,  daje  rekla:  "Kod  mene  je  sjedio  jedan  hermafrodit  pa  je 
ušao  Vjerovjesnik,  sallallahu  alejhi  ve  sellem,  i  čuo  ga  kako  govori  Abdullahu  b.  Ebu 
Umejje:  'Ako  vam  Allah  otvori  Taif,  gledaj  da  uzmeš  kao  robinju  Gajlanovu  kćerku, 
ona  dolazi  sa  četiri,  a  odlazi  sa  osam.'  Tada  je  Vjerovjesnik,  sallallahu  alejhi  ve  sel- 
lem, rekao:  'Neka  ovi  više  ne  ulaze  kod  vas.'"5 

Vjerovjesnik,  sallallahu  alejhi  ve  sellem,  to  je  zabranio  radi  očuvanja  morala  u 
muslimanskom  društvu. 


1  Vidjeti:  Ebu  Faris,  Es-Siretun-Nebevijje,  423. 

2  Sura  Et-Tevbe,  26. 

3  Sura  En-Nisa,  24. 

4  Es-Siretun-Nebevijjetus-sahiha,  2/520. 

5  Sahihul-Buhari,  Kitabul-megazi,  5/120,  br.  4324. 

3-  Zabrana  ubijanja  žena,  djece,  staraca  i  radnika  koji  ne  učestvuju  u  borbi 

Ibn  Kesir  navodi  da  je  Vjerovjesnik,  sallallahu  alejhi  ve  sellem,  na  Hunejnu 
prošao  pored  žene  koju  je  ubio  Halid  b.  El-Velid,  radijallahu  anhu.  Oko  nje  su  bili 
okupljeni  ljudi,  Vjerovjesnik,  sallallahu  alejhi  ve  sellem,  rekao  je:  "Ona  se  nije  borila." 
Potom  je  rekao  jednom  čovjeku:  "Potraži  Halida  i  reci  mu  da  ne  ubija  žene  i  rad- 
nike."1 U  drugoj  predaji:  "Reci  mu:  "Allahov  Poslanik  ti  zabranjuje  da  ubijaš  djecu, 
žene  i  radnike.'"2 

4-  Započinjanje  'umre  od  mjesta  El-Dža'ran 

Vjerovjesnik,  sallallahu  alejhi  ve  sellem,  krenuo  je  ka  Mekki  pa  je  odlučio 
učiniti  'umru  te  je  stoga  u  mjestu  El-Dža'ran  ušao  u  ihrame  za  'umru,  i  ovo  je  sun- 
net  svakome  ko  ulazi  u  Mekku  iz  pravca  Taifa.  Danas  mnogi  ljudi,  zbog  neznanja, 
uđu  u  Mekku,  a  potom  odlaze  u  ovo  mjesto  i  odatle  ulaze  u  ihram  te  se  vraćaju  u 
Mekku,  a  na  ovakav  način  nije  postupao  Allahov  Poslanik,  sallallahu  alejhi  ve  sel- 
lem, niti  je  iko  od  islamskih  učenjaka  takvo  nešto  preporučio.  Međutim,  obični  ljudi 
tako  postupaju  misleći  da  slijede  sunnet  Allahovog  Poslanika,  a  Poslanik,  sallallahu 
alejhi  ve  sellem,  bio  je  u  prolazu  kroz  ovo  mjesto  na  putu  za  Mekku  i  nije  izašao  iz 
Mekke  da  uđe  u  ihram  u  ovom  mjestu.3 

5-  Upute  beduinu  da  obavi  'umru  na  isti  način  kao  što  obavlja  hadždž 

Jala  b.  Munebbih  kaže:  "Neki  čovjek  u  namirisanom  ogrtaču  došao  je  Vjero- 
vjesniku,  sallallahu  alejhi  ve  sellem,  koji  se  nalazio  u  El-Dža'ranu,  i  upitao  ga:  'Kako  da 
postupim  na  'umri?'  Vjerovjesniku,  sallallahu  alejhi  ve  sellem,  počela  je  silaziti  Objava 
pa  se  pokrio  odjećom.  Imao  sam  volju  da  vidim  Vjerovjesnika,  sallallahu  alejhi  ve  sel- 
lem, kada  mu  silazi  Objava  te  je  Omer  podigao  dio  odjeće  sa  njega  i  ja  sam  gledao  u 
njega.  Puštao  je  glas  poput  krkljanja,  a  kada  je  završeno  objavljivanje,  rekao  je:  'Gdje  je 
onaj  što  je  pitao?  Saperi  miris  i  skini  ogrtač,  i  obavi  'umru  kao  što  obavljaš  hadždž.'"4 

6-  Ko  ubije  nevjerničkog  borca  ima  pravo  na  njegovu  opremu 

Ebu  Katade  kaže:  "Na  dan  Hunejna  vidio  sam  jednog  muslimana  kako  se  bori 
protiv  jednog  mnogobošca.  Iza  leđa  ovome  muslimanu  prikradao  se  drugi  mno- 
gobožac  da  ga  ubije  pa  sam  požurio  prema  njemu.  On  je  podigao  mač  da  me 
udari,  ali  sam  ja  bio  brži  i  odsjekao  sam  mu  ruku.  On  me  prigrlio  i  jako  stisnuo  tako 
da  sam  pomislio  da  će  me  ugušiti,  ali  je  popustio  pa  sam  ga  odgurnuo  i  ubio. 
Potom  su  muslimani  počeli  bježati  pa  sam  pobjegao  i  ja.  Sreo  sam  Omera  b.  El- 
Hattaba  te  mu  rekoh:  'Šta  je  ovo  s  ljudima?'  'Allahova  odredba!',  reče  on.  Nakon 


1  El-Bidaje  ven-nihaje,  4/336. 

2 /ta/.,  4/335. 

lZadul-me,ad,  3/504. 

4  Sahihus-Siretun-Nebevijje,  str.  578. 

toga  su  se  ljudi  počeli  vraćati  i  okupljati  oko  Allahovog  Poslanika,  sallallahu  alejhi 
ve  sellem.  Nakon  bitke,  Allahov  Poslanik,  sallallahu  alejhi  ve  sellem,  rekao  je:  'Ko 
donese  dokaz  da  je  ubio  nekog  borca  ima  pravo  na  njegovu  opremu.'  Otišao  sam 
da  tražim  dokaz  da  sam  ubio  onog  mnogobošca,  ali  nisam  našao  svjedoka  pa  sam 
sjeo.  Poslije  sam  odlučio  da  to  ispričam  Allahovom  Poslaniku,  sallallahu  alejhi  ve 
sellem.  Jedan  od  ljudi  koji  je  sjedio  sa  njim,  javio  se  i  rekao:  'Oružje  ovog  ubijenog 
o  kojem  govori  je  kod  mene.  Nagovori  ga  da  mi  ga  prepusti.'  Ebu  Bekr,  radijallahu 
anhu,  rekao  je:  'Neće  ti  ga  dati!  Kako  će  ga  Allahov  Poslanik  dati  kurejšijskoj  ne- 
moćnoj ptici,  a  ostaviti  jednog  od  Allahovih  lavova  koji  se  borio  radi  Allaha  i  Njego* 
vog  Poslanika.'  Allahov  Poslanik,  sallallahu  alejhi  ve  sellem,  ustao  je  i  predao  mi 
njegovo  oružje  koje  sam  prodao  i  kupio  plantažu.  I  to  je  bio  prvi  kapital  koji  sam 
stekao  u  islamu."1 

Skrećemo  pažnju  na  to  kako  je  Ebu  Katade  el-Ensari,  radijallahu  anhu,  nasto- 
jao spasiti  svoga  brata  muslimana  i  usljed  toga  ubio  je  nevjernika.  Također,  Ebu 
Bekr,  radijallahu  anhu,  želio  je  da  svako  uzme  svoje  pravo  te  je  stoga  reagirao.  To 
ukazuje  daje  posjedovao  dubok  iman,  čvrsto  ubjeđenje  i  da  mu  je  veza  islamskog 
bratstva  značila  veoma  mnogo.2 

7-  Skrivanje  ratnog  plijena 

Na  dan  Hunejna  Vjerovjesnik,  sallallahu  alejhi  ve  sellem,  uzeo  je  dlaku  sa 
grbe  jedne  zaplijenjene  deve  i  rekao:  "O  ljudi,  meni  nije  dozvoljeno  da  od  plijena 
koji  vam  je  Allah  podario  uzmem  koliko  je  vrijednost  ovoga,  mimo  propisane  peti- 
ne, a  i  ta  petina  se  vraća  vama.  Stoga  vratite  i  konac  i  iglu,  i  čuvajte  se  da  ne  uzme- 
te kriomice  nešto  od  ratnog  plijena.  Onome  ko  ukrade  bilo  šta  iz  ratnog  plijena,  to 
će  mu  donijeti  samo  sramotu,  Vatru  i  pogrdu  i  na  ovome  i  na  onome  svijetu."3 

Kada  su  ljudi  čuli  ovo  upozorenje  Allahovog  Poslanika,  sallallahu  alejhi  ve 
sellem,  veoma  su  se  uplašili.  Jedan  ensarija  je  došao  sa  kolutom  konca  od  devine 
dlake  i  rekao:  "Allahov  Poslaniče,  uzeo  sam  ovaj  konac  da  bih  sašio  prekrivač  za 
sedlo  svojoj  devi."  Allahov  Poslanik,  sallallahu  alejhi  ve  sellem,  reče:  "Što  se  tiče 
onog  dijela  koji  je  moje  i  Benu  Abdul-Muttalibovo  pravo,  uzmi."  Ensarija  reče:  "Ako 
je  to  došlo  dotle,  onda  ga  ne  želim",  te  je  predao  konac. 

Nakon  Bitke  na  Hunejnu,  Akil  b.  Ebu  Talib  bio  je  došao  svojoj  supruzi  Fatimi  bint 
Šejbe,  a  u  ruci  je  nosio  krvavu  sablju,  i  rekao  joj:  "Uzmi  ovu  iglu  da  njome  možeš  šiti 
svoju  odjeću."  Tada  je  čuo  glasnika  kako  viče:  "Koje  uzeo  nešto  iz  ratnog  plijena,  neka 
vrati,  čak  i  iglu  i  konac!"  Uzeo  je  iglu  od  svoje  supruge  i  vratio  je  u  ratni  plijen.4 


1  Sahihul-Buhari,  Kitabul-megazi,  br.  4322,  5/119. 

2  El-Humejdi,  Et-Tarihul-islami,  8/26. 

3  El-Bidaje  ven-nihaje,  4/353. 

4  Ibn  Hišam,  Es-Siretun-Nebevijje,  4/145. 

Žestoka  prijetnja  onome  ko  sakrije  nešto  od  ratnog  plijena,  makar  se  radilo  o 
nečemu  beznačajnom,  jedan  je  od  najznačajnijih  znakova  Vjerovjesnikovog,  salla- 
llahu  alejhi  ve  sellem,  pristupa  u  odgajanju  muslimana  da  u  praktičnom  životu 
pokazuju  iman  i  poštenje.  Primjena  ovih  smjernica  od  strane  članova  zajednice  čisti 
tu  istu  zajednicu  od  prevara,  jer  nemarnost  prema  malom  vodi  ka  nemarnosti  pre- 
ma velikom,  a  prevara  je  jedno  od  najodvratnijih  ružnih  djela  i  ne  dolikuje  da 
postoji  u  muslimanskom  društvu.1 

8-  Ispunjavanje  zavjeta  datog  u  neznaboštvu 

Abdullah  b.  Omer,  radijallahu  anhuma,  rekao  je:  "Kada  smo  se  vraćali  sa 
Hunejna,  Omer  je  upitao  Vjerovjesnika,  sallallahu  alejhi  ve  sellem,  o  zavjetu  na  itikaf 
na  koji  se  zavjetovao  u  neznaboštvu,  pa  mu  je  Vjerovjesnik,  sallallahu  alejhi  ve  sel- 
lem,  naredio  da  ispuni  zavjet."2 

Četvrto:  Neki  istaknuti  postupci  ashaba 

1-  Enes  b.  Ebu  Mersed  el-Ganevi  čuva  muslimane 

Prije  početka  Bitke  na  Hunejnu,  Allahov  Poslanik,  sallallahu  alejhi  ve  sellem, 
rekao  je:  "Ko  će  nas  čuvati  noćas?"  Enes  b.  Ebu  Mersed  se  javio  i  rekao:  "Ja  ću, 
Allahov  Poslaniče!"  Poslanik,  sallallahu  alejhi  ve  sellem,  rekao  mu  je:  "Uzjaši."  Enes 
je  uzjahao  svoga  konja,  a  Poslanik,  sallallahu  alejhi  ve  sellem,  reče  mu:  "Popni  se 
iznad  ovog  klanca  tako  da  s  tvoje  strane  budemo  osigurani  noćas." 

Suhejl  b.  El-Hanzalijje  kaže:  "Ujutro  kada  je  Allahov  Poslanik,  sallallahu  alejhi 
ve  sellem,  izašao  da  klanja  namaz,  klanjao  je  dva  rekata,  a  zatim  upitao:  'Jeste  li 
primijetili  svoga  čuvara?'  Rekoše:  'Nismo  ga  primijetili.'  Allahov  Poslanik,  sallallahu 
alejhi  ve  sellem,  počeo  je  klanjati  neprestano  gledajući  ka  klancu.  Kada  je  završio 
namaz,  rekao  je:  'Radujte  se!  Evo  vašega  čuvara!'  Gledao  je  ka  klancu  kroz  krošnje 
drveća.  Enes  b.  Ebu  Mersed  se  pojavio,  prišao  Poslaniku,  sallallahu  alejhi  ve  sellem,  i 
rekao:  'Otišao  sam  na  vrh  klanca  kako  si  mi  naredio,  Allahov  Poslaniče,  i  kada  je 
svanulo,  pregledao  sam  oba  kraja  klanca  i  nikoga  nisam  primijetio.'  Poslanik,  salla- 
llahu alejhi  ve  sellem,  reče:  'Jesi  li  tokom  noći  silazio  ovamo?'  Enes  odgovori:  'Samo 
da  klanjam  i  radi  nužde.'  Poslanik,  sallallahu  alejhi  ve  sellem,  reče:  'Garantiram  ti 
Džennet,  ne  moraš  više  ništa  raditi!"'3 

Ovaj  primjer  pokazuje  Vjerovjesnikovu,  sallallahu  alejhi  ve  sellem,  brigu  o  po- 
jedincu. Toliko  je  brinuo  o  ovom  stražaru  da  se  okretao  u  namazu,  a  to  je  neza- 
mislivo osim  ako  se  radi  o  nečemu  vrlo  važnom.  Zatim  je  ashabima  kazao:  "Radujte 
se!  Evo  vašeg  čuvara",  a  ovo  je  izraz  koji  je  koristio  kada  bi  želio  da  ih  obraduje 


1  Sadik  Urdžun,  Muhammed  Resulullah,  4/387-388. 

2  Sahihul-Buhari,  Kitabul-megazi,  5/118,  br.  4320. 

3  Ebu  Davud,  Sunen,  Kitabul-džihad,  br.  2501.  Sahihus-sire,  str.  550. 

nečim  vrlo  važnim.  To  pokazuje  da  muslimansko  društvo  ne  zanemaruje  pojedini 
nego  mu  pridaje  veliku  važnost  i  ne  tretira  ga  kao  običan  broj  na  papiru  ili  potrošni 
materijal  koji  se  baca  kada  se  iskoristi.  Ovo  je  djelimično  i  komentar  na  riječi  Allahi, 
dželle  šanuhu,  koji  kaže: 

"Mi  smo  sinove  Ademove  doista  odlikovali:  dali  smo  im  da  kopnom  i  morem 
putuju,  i  opskrbili  ih  ukusnim  jelima,  i  dali  im  velike  prednosti  nad  mnogima 
koje  smo  stvorili."1 

Ova  priča  nam,  također,  pokazuje  da  je  potrebna  budnost  i  izviđanje  neprija- 
teljskog stanja,  praćenje  njihovih  pokreta  radi  prikupljanja  podataka  o  broju  i 
opremljenosti,  kako  bi  se  shodno  tome  mogao  pripremiti  odgovarajući  plan.  Za 
vođe  koji  nastoje  uzdići  Allahovu  riječ  na  Zemlji  ovo  je  nešto  vrlo  važno.2 

Što  se  tiče  Vjerovjesnikovih,  sallallahu  alejhi  ve  sellem,  riječi:  "Garantiram  ti 
Džennet,  ne  moraš  više  ništa  raditi",  misli  se  na  dobrovoljna  djela  koja  brišu  grijeh! 
i  podižu  stepene.  Ovo  znači  da  je  uradio  tako  veliko  i  vrijedno  djelo  da  mu  je 
dovoljno  da  izbriše  sva  loša  djela  koja  uradi  u  budućnosti,  i  Allah,  dželle  šanuhu,  će 
ga  zbog  tog  djela  podići  na  visoke  stepene  u  Džennetu.  Ovaj  hadis  ne  znači  da  ga 
ono  što  je  uradio  oslobađa  obaveznih  djela.3 

2-  Ummu  Sulejmina  hrabrost  na  Hunejnu 

Enes,  radijallahu  anhu,  kazivao  je  daje  Ummu  Sulejm  na  dan  Hunejna  uzela 
handžar  -  nož  sa  dvije  oštrice.  Ugledao  ju  je  Ebu  Talha  i  rekao:  "Allahov  Poslaničft 
evo  Ummu  Sulejm  sa  handžarom."  Poslanik,  sallallahu  alejhi  ve  sellem,  reče; 
"Ummu  Sulejm,  šta  ćeš  sa  tim  handžarom?"  Odgovorila  je:  "Ako  mi  se  približi  neki 
mnogobožac,  njime  ću  mu  rasporiti  stomak."  Čuvši  njene  riječi,  Allahov  Poslanik, 
sallallahu  alejhi  ve  sellem,  stade  se  smijati.  Potom  je  rekla:  "Allahov  Poslaniče,  pobij 
amnestirane  koji  su  pobjegli  i  ostavili  te."  Allahov  Poslanik,  sallallahu  alejhi  ve  sel- 
lem, reče:  "O  Ummu  Sulejm,  Allah  je  dovoljan  i  On  nam  je  dobro  učinio."4 

3-  Šejma  bint  El-Haris,  Vjerovjesnikova  sestra  po  mlijeku 

Među  onima  koji  su  zarobljeni  na  Hunejnu  bila  je  i  Šejma  bint  El-Haris,  kćerka 
Halime  es-Sa'dijje,  Poslanikova,  sallallahu  alejhi  ve  sellem,  sestra  po  mlijeku.  Grubo 
su  je  vukli,  ne  znajući  koje,  pa  im  je  rekla:  "Znajte  da  sam  ja,  tako  mi  Allaha,  sestra 
po  mlijeku  vašem  drugu!"  Ali  joj  nisu  povjerovali  sve  dok  je  nisu  doveli  Allahovom 
Poslaniku,  sallallahu  alejhi  ve  sellem.  Rekla  je:  "Allahov  Poslaniče,  ja  sam  tvoja  sestra 


1  Sura  El-Isra',  70. 

2  Sadik  Urdžun,  Muhammed  Resulullah,  4/366. 

3  Et-Tarihul-islami,  8/14. 

4  Sahihu  Muslim,  br.  1809.  Sahihus-sire,  str.  563. 

po  mlijeku."  On  upita:  "Imaš  li  neki  dokaz?"  Odgovorila  je:  "Jedanput  sam  te  držala 
u  krilu  pa  si  me  ujeo  za  leđa."  Allahov  Poslanik,  sallallahu  alejhi  ve  sellem,  sjećao  se 
toga  pa  joj  je  prostro  svoj  ogrtač  i  posjeo  je  pokraj  sebe  i  rekao  joj:  "Ako  želiš, 
ostani  kod  mene,  živjet  ćeš  u  ljubavi  i  pažnji,  a  ako  želiš,  otpremit  ću  te  tvome  naro- 
du." Rekla  je:  "Otpremi  me  mome  narodu."1  Allahov  Poslanik,  sallallahu  alejhi  ve 
sellem,  lijepo  ju  je  otpremio.  Poklonio  joj  je  tri  roba,  jednu  robinju,  deve  i  ovce.  Ona 
je  primila  islam  i  vratila  se  svome  plemenu.2 

Peto:  Pjesnik  Ka'b  b.  Zuhejr  prima  islam 

Nakon  Vjerovjesnikovog,  sallallahu  alejhi  ve  sellem,  povratka  iz  Taifa,  došao 
je  Ka'b  b.  Zuhejr,  pjesnik  koji  je  pisao  pogrdnu  poeziju  o  Vjerovjesniku,  sallallahu 
alejhi  ve  sellem.  I  kada  mu  je  zemlja  postala  tijesna,  njegov  brat  gaje  podstakao  da 
ode  Allahovom  Poslaniku,  sallallahu  alejhi  ve  sellem,  i  primi  islam,  upozorivši  ga  na 
loše  posljedice  ako  ne  primi  islam.  Tada  se  uputio  u  Medinu.  Nakon  sabah-namaza 
prišao  je  Allahovom  Poslaniku,  sallallahu  alejhi  ve  sellem,  koji  ga  nije  poznavao, 
sjeo  je  pred  njega,  stavio  svoju  ruku  u  njegovu  i  rekao:  "Ja  sam  Ka'b  b.  Zuhejr.  Do- 
šao sam  da  kao  musliman,  kajući  se,  tražim  sigurnost.  Hoćeš  li  to  prihvatiti  od 
mene?"  Neki  ensarija  je  skočio  i  rekao:  "Allahov  Poslaniče,  dopusti  mi  da  odsiječem 
glavu  ovom  Allahovom  neprijatelju!"  Allahov  Poslanik,  sallallahu  alejhi  ve  sellem, 
reče:  "Ostavi  ga  na  miru!  Došao  je  kao  musliman,  kajući  se."  Ka'b  je  tada  izrekao 
svoju  poznatu  pjesmu: 

Moje  srce  je  sretno  danas,  ljubavlju  ispunjeno 
t  konačno  se  osjeća  slobodno 
Ujutro  kad  je  sreću  osjetilo 
Radosno  je  zapjevalo 
Poslanik  je  Svjetlo  koje  put  nam  pokazuje 
I  oštra  sablja  Allahova  isukana 
Predvodi  skupinu  Kurejšija  koji 
Kad  su  u  Mekki  islam  primili  rekoše:  "Bit  ćemo  ustrajni!" 
To  su  junaci  koji  su  odjenuti 
U  pancire  koje  je  Davud  ispleo. 

Spominje  se  da  mu  je  Poslanik,  sallallahu  alejhi  ve  sellem,  poklonio  svoj 
ogrtač  kada  je  izrecitirao  ove  stihove.  Kasnije  je  taj  ogrtač  predat  halifama.  Ibn  Kesir 
kaže:  "Ovo  je  izuzetno  poznato,  ali  nisam  ni  u  jednom  od  poznatih  djela  našao  da 
ove  predaje  imaju  sened  s  kojim  sam  zadovoljan.  Allah  najbolje  zna."3 


1  El-Bidaje  ven-nihaje,  4/363.  Es-Siretun-Nebevijjetus-sahiha,  2/506. 

2  En-Nedevi,  Es-Siretun-Nebevijje,  str.  358. 

3  El-Bidaje  ven-nihaje,  4/374. 

Kaže  se  da  je  Allahov  Poslanik,  sallallahu  alejhi  ve  sellem,  nakon  toga  rekao: 
"Bilo  bi  lijepo  da  si  spomenuo  ensarije  po  dobru  jer  oni  su  toga  dostojni."1  Tada  je 
Ka'b  izrekao  stihove: 

Ko  želi  da  vidi  što  je  to  častan  život 
Neka  posjeti  dobre  ensarije 
U  nasljedstvo  su  vrline  dobili 
Plemeniti  su,  djeca  plemenitih 
Duga  koplja  nose  u  rukama 
Ljutitog  pogleda,  oči  njihove 
Poput  žeravice  svijetle 
Svoje  živote  prodali  su  Vjerovjesniku 
U  ljutom  boju  spremni  su  umrijeti 
Svoju  vjeru  od  neprijatelja 
Sabljom  i  kopljem  brane 
Namirisani  su  krvlju  nevjernika 
Koje  su  u  džihadu  pobili 
Onaj  ko  ih  poznaje  kao  ja 
Ne  bi  ovo  što  kažem  porekao 
Kada  zvijezde  nestanu  s  neba 
Oni  su  putniku  vodilja  u  noći2. 

Može  se  reći  da  je  s  primanjem  islama  od  strane  Ka'ba  b.  Zuhejra  nestalo 
pjesnika  koji  su  bili  protivnici  islama,  jer  su  islam  već  bili  primili  Dirar  b.  El-Hattab, 
Abdullah  b.  Ez-Ziba'ri,  Ebu  Sufjan  b.  El-Haris,  Haris  b.  Hišam,  Abbas  b.  Mirdas.  Svi 
ovi  pjesnici  sklonili  su  se  pod  okrilje  islama,  a  neki  od  njih  nisu  se  zadovoljili  samo 
time  da  brane  islam  poezijom,  nego  su  ga  branili  i  sabljom.  To  je  jedan  od  blago- 
slovljenih plodova  oslobođenja  Mekke. 

Šesto:  Rezultati  Bitke  na  Hunejnu 

1-  Pobjeda  muslimana  nad  dva  velika  plemena:  Hevazin  i  Sekif. 

2-  Bitka  na  Hunejnu  i  opsada  Taifa  bile  su  posljednje  bitke  koje  je  Vjero- 
vjesnik,  sallallahu  alejhi  ve  sellem,  vodio  protiv  arapskih  mnogobožaca. 

3-  Mnoge  Mekkelije  i  beduini  vratili  su  se  s  velikim  imetkom  koji  im  je  poklonjen 
radi  pridobijanja  srca,  a  ensarije  su  se  vratile  sa  velikim  ordenom  koji  im  je  dodijelio 
Allahov  Poslanik,  sallallahu  alejhi  ve  sellem,  svjedočeći  im  iskreni  iman,  moleći  Allaha  da 
njima,  njihovoj  djeci  i  unucima  podari  svako  dobro,  i  garantirajući  im  da  će  se  vratiti  s 
njima. 


1  El-Bidaje  ven-nihaje,  4/374. 

2  Ibn  Hišam,  Es-Siretun-Nebevijje,  4/167-168.. 

4-  Skupina  uglednih  vođa  Mekke  i  plemena  Hevazin  primili  su  islam  i  postali  ljuti 
neprijatelji  paganstva  na  Arapskom  poluostrvu.  Pleme  Hevazin  je  odigralo  veliku  ulogu 
u  opsadi  Taifa  i  stvaranju  pritiska  na  njih  dok  i  oni  konačno  nisu  primili  islam. 

5-  Islamska  država  se  proširila  na  nova  područja  i  povećao  se  njen  utjecaj. 
Poslanik,  sallallahu  alejhi  ve  sellem,  postavio  je  upravnika  Mekke  i  vođu  plemena 
Hevazin  jer  su  postali  dio  islamske  države  čiji  je  glavni  grad  bila  Medina.  Vjero- 
vjesnik,  sallallahu  alejhi  ve  sellem,  sada  je  mogao  da  šalje  da'vetske  ekspedicije  ne 
strahujući  ni  od  koga.  Medina  je  nakon  oslobođenja  Mekke  dočekivala  brojne 
delegacije  koje  su  dolazile  objaviti  primanje  islama.  Počeli  su  se  organizirati  pohodi 
na  paganske  hramove  i  rušiti  kipovi  i  idoli.  Njihovo  uništenje  postalo  je  vrlo  lahko. 
Uz  to,  Allahov  Poslanik,  sallallahu  alejhi  ve  sellem,  organizirao  je  sakupljanje  zekata 
odredivši  službenike  koji  su  sakupljali  zekat  od  plemena  lojalnih  islamskoj  državi.1 


Četvrta  tema 

Najvažniji  događaji  između  Bitke  na  Hunejnu  i  Pohoda  na  Tebuk 

Prvo:  Organiziranje  prikupljanja  zekata 

Nakon  povratka  u  Medinu,  krajem  mjeseca  zul-ka'de,  Allahov  Poslanik, 
sallallahu  alejhi  ve  sellem,  pokrenuo  je  projekat  izgradnje  sistema  uprave  i  naplate 
doprinosa.  Nakon  što  je  obavio  'umru,  Poslanik  je  na  funkciju  upravnika  Mekke 
postavio  Utaba  b.  Usejda,  a  uz  njega  je  ostavio  Muaza  b.  Džebela  da  podučava  lju- 
de Kur'anu  i  propisima  vjere.  Vjerovjesnik,  sallallahu  alejhi  ve  sellem,  nastojao  je  da 
svako  pleme  koje  primi  islam  dobije  adekvatnu  naobrazbu  i  odgoj,  te  im  je  odre- 
đivao učitelje,  jer  je  to  neophodno  radi  usađivanja  ispravne  akide  i  zdrave  ideolo- 
gije u  duše  ljudi.  Početkom  devete  godine  Poslanik,  sallallahu  alejhi  ve  sellem, 
poslao  je  svoje  službenike  u  različite  oblasti.  Burejdu  b.  El-Husajba  poslao  je 
plemenu  Eslem  i  Giffar,  Abbada  b.  Bišra  el-Ešhelija  poslao  je  plemenima  Sulejm  i 
Muzejne,  Rafi'a  b.  Mukajjisa  poslao  je  plemenu  Džuhejna,  Amra  b.  El-Asa  plemenu 
Fezara,  Ed-Dahhaka  b.  Ša'ban  el-Kilabija  poslao  je  plemenu  Benu  Kilab,  Busra  b. 
Sufjana  el-Ka'bija  poslao  je  u  Benu  Ka'b,  Ibnul-Lutebijja  el-Ezdija  poslao  je  Benu 
Zebjanu,  a  plemenu  Benu  Huzejm  poslao  je  jednog  od  njih.  U  San'au  je  poslao  El- 
Muhadžira  b.  Ebu  Umejje,  Zijada  b.  Lebida  poslao  je  u  Hadramevt,  plemenu  Benu 
Sa'd  poslani  su  Ez-Zuberkan  b.  Bedr  i  Kajs  b.  Asim,  El-Ala"  b.  El-Hadremi  poslanje  u 
Bahrejn,  a  Alija  b.  Ebu  Talib  poslanje  u  Nedžran  da  sakupi  od  njih  zekat  i  džizju.2 

1  El-Esasu  fis-sunneti  ve  fikhiha  -  Es-Siretun-Nebevijje,  2/961. 

2  Nadretun-ne'im,  1/384. 

Vjerovjesnik,  sallallahu  alejhi  ve  sellem,  kontrolirao  je  svoje  službenike  i  tražio 
izvještaje  za  prihode  i  rashode.  Tako  je  učinio  sa  Ibnul-Lutebijjem  b.  El-Ezdijem 
kada  je  rekao:  "Ovo  je  vama,  a  ovo  je  poklonjeno  meni."  Vjerovjesnik,  sallallahu 
alejhi  ve  sellem,  popeo  se  na  minber,  zahvalio  se  Allahu  i  rekao:  "Šta  je  to  sa 
službenikom  kojeg  pošaljem  da  obavi  posao,  a  on  dođe  i  kaže:  'Ovo  je  za  vas,  a  ovo 
je  poklonjeno  meni.'  Zašto  nije  ostao  u  kući  kod  svojih  roditelja,  pa  da  vidi  hoće  li 
dobiti  kakav  poklon!  Tako  mi  Onoga  u  čijoj  je  ruci  Muhammedova  duša,  kogodod 
vas  uzme  nešto  od  toga  doći  će  na  Sudnji  dan  s  time  obješenim  oko  vrata:  ako 
bude  deva,  bit  će  dovedena  ričući,  ako  bude  krava,  bit  će  dovedena  mučući,  ako 
bude  ovca,  bit  će  dovedena  blejeći!"  Zatim  je  podigao  ruke  toliko  visoko  da  smo 
vidjeli  bjelinu  njegovog  pazuha,  i  rekao:  "Allahu  moj,  budi  svjedok  da  sam  dosta- 
vio!" Rekao  je  to  dva  puta.1  Također  je  govorio:  "Koji  god  službenik,  kojem  smo 
odredili  platu,  uzme  nešto  mimo  plate,  to  je  pronevjera."2 

Drugo:  Najvažniji  pohodi  u  ovom  periodu 

1-  Pohod  Et-Tufejla  b.  Amra  na  Zul-Kiflejn 

Vjerovjesnik,  sallallahu  alejhi  ve  sellem,  odmah  je  sa  Hunejna,  i  to  prije  nego 
što  se  zaputio  ka  Taifu,  poslao  Et-Tufejla  b.  Amra  da  uništi  kip  Zul-Kiflejn,  kip  Amra 
b.  Humeme  ed-Deusija,  te  da  iz  svog  plemena  povede  pojačanje  i  da  sa  pojača- 
njem dođe  u  Taif.  Et-Tufejl  b.  Amr  izvršio  je  naređenja,  srušio  je  i  zapalio  kip  Zul- 
Kiflejn,  doveo  je  sa  sobom  četiri  stotine  ljudi  iz  svog  plemena,  koji  su  sa  sobom 
donijeti  katapult  i  oklopljenu  kućicu,  kao  pojačanje  Allahovom  Poslaniku,  sallallahu 
alejhi  ve  sellem.  Stigli  su  u  Taif  četiri  dana  nakon  Vjerovjesnika,  sallallahu  alejhi  ve 
sellem.3 

2-  Pohod  Abdullaha  b.  Huzafe  es-Sehmija  -  Pohod  ensarija 

Alija  b.  Ebu  Talib,  radijallahu  anhu,  rekao  je:  "Vjerovjesnik,  sallallahu  alejhi  ve 
sellem,  poslao  je  jednu  četu  u  pohod,  postavivši  im  za  zapovjednika  nekog  ensariju 
i  naredivši  im  da  mu  se  pokoravaju.  Tokom  pohoda  ovaj  ensarija  se  naljutio  na  njih 
pa  im  je  rekao:  'Zar  vam  Vjerovjesnik,  sallallahu  alejhi  ve  sellem,  nije  naredio  da  mi 
se  pokoravate?'  Rekoše:  'Jest'  On  im  reče:  'Naložite  vatru.'  Kada  su  naložili,  rekao 
im  je:  'Sada  uđite  u  nju.'  Neki  su  htjeli  ući,  ali  ih  drugi  spriječiše  i  rekoše:  'Mi  smo 
pobjegli  Vjerovjesniku,  sallallahu  alejhi  ve  sellem,  da  se  spasimo  od  Vatre!'  Odvra- 
ćali su  ih  dok  se  vatra  nije  ugasila,  i  njihov  zapovjednik  se  smirio.  Kada  je  Vjero- 
vjesnik, sallallahu  alejhi  ve  sellem,  obaviješten  o  tome,  rekao  je:  "Da  su  u  nju  ušli,  ne 
bi  iz  nje  izašli  do  Sudnjeg  dana!  Pokornost  je  samo  u  onome  što  je  dobro."4 


1  Sahihu  Muslim,  bab:  Muhasebetul-imami  ummatehu,  br.  1832.  Sahihus-sire,  str.  598. 

2  El-Kettani,  Et-Teratibul-idarijje,  1/265. 

3  Nadretun-ne'im,  1/385. 

4  Sahihul-Buhari,  Kitabul-megazi,  5/126,  br.  4340. 

3-  Pohod  Alije  b.  Ebu  Taliba  u  Taj1  radi  rušenja  kipa  El-Fuls 

U  mjesecu  rebi'ul-ahiru  četa  pod  komandom  Alije  b.  Ebu  Taliba  izašla  je  sa 
zadatkom  da  unište  kipa  El-Fuls,  kojeg  je  obožavalo  pleme  Taj1.  Četa  je  brojala  150 
ljudi,  svi  su  bili  ensarije,  a  od  toga  je  njih  stotinu  jahalo  na  devama,  a  pedeset  su  bili 
konjanici.  Glavna  zastava  bila  im  je  bijela,  a  druga  je  zastava  bila  crna.  Ujutro  su 
napali  mahalu  Alu-Hatim,  koji  su  bili  rodbina  Hatima  et-Ta'ija,  čuvenog  po  darežlji- 
vosti. Srušili  su  i  razbili  kipa  El-Fuls  i  zaplijenili  veliko  roblje,  deve  i  ovce.  Među 
zarobljenima  se  našla  sestra  Adijja  b.  Hatima,  koji  je  uspio  pobjeći  u  Šam.1 

4-  Pohod  Džerira  b.  Abdullaha  el-Bedželija  u  Zul-Hulsa 

Džerir  b.  Abdullah,  radijallahu  anhu,  kazuje:  "Allahov  Poslanik,  sallallahu  alejhi 
ve  sellem,  rekao  mi  je:  'Hoćeš  li  me  osloboditi  Zul-Hulsa?'  Rekao  sam:  'Hoću',  i 
krenuo  sam  sa  150  konjanika  iz  plemena  Ahmes.  Oni  su  bili  vješti  konjanici,  a  ja 
nisam.  Spomenuo  sam  to  Vjerovjesniku,  sallallahu  alejhi  ve  sellem,  a  on  me  udario 
rukom  u  prsa  tako  jako  da  sam  vidio  tragove  njegove  ruke  na  prsima,  pa  je  proučio 
dovu:  'Allahu  moj,  učini  ga  postojanim,  i  učini  da  bude  od  upućenih  i  koji  na  Pravi 
put  upućuju!'  Poslije  toga  više  nikada  nisam  spao  s  konja." 

Zul-Hulsa  je  naziv  hrama  u  Jemenu  koji  je  pripadao  plemenima  Huš'am  i 
Bedžila,  u  njemu  se  nalazio  kip  kojeg  su  nazivali  El-Ka'ba.  Džerir  je  otišao  u  to  mjes- 
to, razbio  kipa  i  zapalio  ga.  Kada  je  Džerir  stigao  na  to  mjesto,  zatekao  je  čovjeka 
koji  gata  pomoću  strelica.  Njemu  ljudi  rekoše:  "Ovdje  je  izaslanik  Allahovog 
Poslanika,  sallallahu  alejhi  ve  sellem,  i  ako  te  uhvati,  odrubit  će  ti  glavu."  I  dok  je  on 
gatao  tim  strelicama,  pojavio  se  Džerir  i  rekao  mu:  "Ili  slomi  te  strelice  i  posvjedoči 
da  nema  drugog  boga  osim  Allaha,  ili  ću  ti  odrubiti  glavu!"  Čovjek  je  slomio  svoje 
strelice  i  primio  islam,  a  Džerir  je  poslao  jednog  čovjeka  iz  plemena  Ahmes,  zvanog 
Ebu  Ertat,  da  obavijesti  Vjerovjesnika,  sallallahu  alejhi  ve  sellem,  o  tome.  Čovjek  je 
došao  i  rekao:  "Allahov  Poslaniče,  tako  mi  Onoga  koji  te  je  poslao  sa  Istinom,  pot- 
puno smo  uništili  kipa!"  Vjerovjesnik,  sallallahu  alejhi  ve  sellem,  molio  je  pet  puta 
zaredom  da  Allah  dadne  bereket  plemenu  Ahmes  u  njihovim  ljudima  i  konjima.2 

Treće:  Adijj  b.  Ha  tim  prima  islam 

Vjerovjesnik,  sallallahu  alejhi  ve  sellem,  ophodio  se  veoma  lijepo  prema 
Adijjevoj  sestri  koja  je  postala  muslimansko  roblje.  Ukazane  su  joj  počasti,  a  potom 
joj  je  Vjerovjesnik,  sallallahu  alejhi  ve  sellem,  osigurao  sve  što  je  potrebno  da  bi 
bezbjedno  stigla  u  Šam.  Pošto  je  stigla  svome  bratu  u  Šam,  počela  gaje  ohrabrivati 
da  ode  kod  Allahovog  Poslanika,  sallallahu  alejhi  ve  sellem.  On  je  poslušao  njen 


1  Ez-Zehebi,  Tarihul-islam,  Ei-Megazi,  str.  624. 

2  Sahihul-Buhari,  Kitabul-megazi,  5/132,  br.  4357. 


luhammeđes-  Saflafn 

savjet  i  otišao  u  Medinu.1  Ebu  Ubejde  b.  Huzejfe  kazuje  kako  je  Adijj  primio  islam: 
"Slušao  sam  hadise  koje  su  drugi  prenosili  od  Adijja  b.  Hatima,  pa  sam  rekao  samo- 
me sebi:  'Evo  Adijja  sada  u  Kufi.  Zašto  ne  bih  otišao  i  lično  slušao  hadise  od  njega?' 
Tako  sam  mu  otišao  i  rekao:  'Slušao  sam  hadise  koje  od  tebe  prenose  drugi,  pa 
sam  poželio  da  lično  slušam  hadise  od  tebe.'  On  reče:  'Kada  je  Allah,  dželle  šanuhu, 
poslao  Vjerovjesnika,  sallallahu  alejhi  ve  sellem,  pobjegao  sam  od  njega  na  kraj 
islamske  države  na  granicu  sa  Bizantijom.  Ubrzo  sam  zamrzio  to  mjesto  u  koje  sam 
se  doselio  više  nego  što  sam  mrzio  ono  iz  kojeg  sam  otišao,  te  rekoh  sebi:  'Otići  ću 
tom  čovjeku,  ako  bude  iskren,  saslušat  ću  ga,  a  ako  bude  lažov,  meni  neće  naško- 
diti.' Otišao  sam  mu,  i  čim  sam  se  pojavio,  muslimani  mi  iskazaše  poštovanje  i 
počeše  vikati:  'Stigao  je  Adijj  b.  Hatim!  Stigao  je  Adijj  b.  Hatim!'  -  čini  mi  se  da  je  to 
rekao  tri  puta.  -  Poslanik,  sallallahu  alejhi  ve  sellem,  rekao  mije:  'O  Adijj  b.  Hatime, 
primi  islam,  bit  ćeš  spašen!'  Rekao  sam:  'Ja  već  imam  vjeru!'  On  mi  ponovo  reče:  'O 
Adijj  b.  Hatime,  primi  islam,  bit  ćeš  spašen!'  Rekao  sam:  'Ja  već  imam  vjeru.'  On 
ponovo  reče:  'O  Adijj  b.  Hatime,  primi  islam,  bit  ćeš  spašen!',  a  ja  sam  opet  odgo- 
vorio: 'Ja  već  imam  vjeru.'  Tada  mi  on  reče:  'Ja  poznajem  tvoju  vjeru  bolje  od  tebe!' 
'Poznaješ  moju  vjeru  bolje  od  mene!?',  rekao  sam.  Kazao  je:  'Da.  Zar  ti  nisi  poglavar 
svoga  plemena?'  'Jesam',  rekoh.  Muhammed,  sallallahu  alejhi  ve  sellem,  spomenuo 
je  rukusije2,  a  zatim  je  rekao:  'U  tvojoj  vjeri  nije  dozvoljeno  da  poglavar  uzme  četvr- 
tinu ratnog  plijena.'  Potvrdio  sam  to  što  je  rekao,  a  on  nastavi:  'I  znam  da  te  od 
primanja  islama  sprečava  to  što  vidiš  kako  su  se  ljudi  sa  svih  strana  urotili  protiv 
nas.  Znaš  li  gdje  je  Hira?'  Rekoh:  'Čuo  sam  za  nju,  ali  nikad  nisam  tamo  bio.' 
Poslanik,  sallallahu  alejhi  ve  sellem,  reče:  'Nije  daleko  dan  kada  će  žena  slobodno  iz 
Hire  putovati  na  hadždž!  I  blaga  Kisre,  sina  Hurmuzovog,  samo  što  nisu  dospjela  u 
muslimanske  ruke!'  Upitao  sam:  'Kisra,  sin  Hurmuzov?!'  Rekao  je:  'Kisra,  sin 
Hurmuzov!',  (ponovivši  to)  triput.  I  nije  daleko  dan  kada  će  čovjek  tražiti  nekoga  da 
mu  da  zekat,  ali  neće  naći  nikoga  kome  je  on  potreban!'"  Adijj  b.  Hatim,  radijallahu 
anhu,  rekao  je:  "Vidio  sam  ostvarenje  dva  od  spomenutih  predznaka,  a  i  treći  će  se, 
tako  mi  Allaha,  desiti,  jer  tako  me  je  obavijestio  Vjerovjesnik,  sallallahu  alejhi  ve 
sellem."3 

U  drugoj  predaji  stoji  da  je  Adijj  rekao:  "Došao  sam  Allahovom  Poslaniku, 
sallallahu  alejhi  ve  sellem,  u  Medinu.  Zatekao  sam  ga  u  njegovom  mesdžidu,  po- 
selamio  ga,  a  on  je  upitao:  'Ko  si  ti?'  Rekao  sam:  'Adijj  b.  Hatim.'  Allahov  Poslanik, 
sallallahu  alejhi  ve  sellem,  ustao  je  i  poveo  me  svojoj  kući.  Tako  mi  Allaha,  vodio  me 
je  svojoj  kući  kad  ga  je  zaustavila  neka  slabašna  starica,  te  je  dugo  stajao  s  njom 
slušajući  njene  probleme.  Rekao  sam  sebi:  'Boga  mi,  ovaj  nije  kralj.'  Nakon  toga  me 
je  Allahov  Poslanik,  sallallahu  alejhi  ve  sellem,  poveo  svojoj  kući,  i  kada  smo  ušli, 


1  Et-Tarihul-islami,  8/81. 

2  Vjerska  skupina  čija  su  učenja  mješavina  kršćanstva  i  sabejstva.  (op.  a.) 

3  Sahihus-sire,  str.  580. 

ponudio  mi  je  kožni  naslonjač  punjen  palminim  vlaknom  i  rekao:  'Sjedi  na  ovo!' 
Rekoh:  'Ne,  nego  sjedi  ti.'  On  reče:  'Ne,  nego  ti  sjedi!'  Tako  sam  ja  sjeo  na  naslo- 
njač, a  Poslanik,  sallallahu  alejhi  ve  sellem,  na  zemlju,  pa  sam  rekao  u  sebi:  'Allaha 
mi,  kraljevi  ne  postupaju  ovako!"'1 

Lekcije  i  pouke  iz  ove  priče 

1-  Kada  je  u  pitanju  Vjerovjesnik,  sallallahu  alejhi  ve  sellem,  Adijj  b.  Hatim 
smatrao  je  da  se  radi  ili  o  kralju  ili  o  vjerovjesniku.  Kada  je  vidio  kako  Allahov  Posla- 
nik, sallallahu  alejhi  ve  sellem,  dugo  stoji  sa  slabašnom  staricom,  osjetio  je  skruše- 
nost  i  odbacio  mogućnost  da  se  radi  o  kralju,  i  uvjerio  se  daje  to  vjerovjesnik. 

2-  Vjerovjesnik,  sallallahu  alejhi  ve  sellem,  učinio  je  pravi  potez  upućujući 
Adijju  kritiku  što  krši  propise  svoje  vjere  vezano  za  uzimanje  četvrtine  ratnog  pli- 
jena od  strane  poglavara.  To  što  je  znao  o  njegovoj  vjeri  ono  što  drugi  ljudi  nisu 
znali,  uvjerilo  je  Adijja  daje  Muhammed  Allahov  poslanik. 

3-  Kada  je  Vjerovjesnik,  sallallahu  alejhi  ve  sellem,  primijetio  da  je  Adijj  uvje- 
ren u  njegovo  poslanstvo,  počeo  je  govoriti  o  onome  što  sprečava  neke  ljude  da 
prime  islam  iako  su  svjesni  da  je  to  Pravi  put,  poput  slabosti  muslimana,  malog 
prostora  kojim  vladaju,  siromaštva...,  te  mu  je  ukazao  na  to  da  će  Perzija  pasti  u 
muslimanske  ruke  i  da  će  sigurnost  zavladati  velikim  područjem,  tako  da  će  žena 
moći  iz  Iraka,  bez  ičije  zaštite,  bezbjedno  putovati  u  Mekku,  i  da  će  Perzija  potpasti 
pod  vladavinu  muslimana,  i  da  će  muslimani  imati  toliko  imetka  da  neće  biti  nikoga 
kome  je  potreban  zekat.  Pošto  je  od  Adijja  otklonio  ove  prepreke,  on  je  primio 
islam. 

4-  Vjerovjesnik,  sallallahu  alejhi  ve  sellem,  bio  je  potpomognut  u  svojoj  da'vi 
jer  je  bio  poznavalac  bolesti  i  lijeka  za  duše,  i  svakom  čovjeku  se  obraćao  shodno 
njegovom  znanju,  ideologiji  i  emocijama.  Zato  je  ostavljao  veliki  utisak  na  pogla- 
vare plemena  te  su  ljudi  u  grupama  ulazili  u  islam.2 

5-  U  Vjerovjesnikovom,  sallallahu  alejhi  ve  sellem,  načinu  života  i  govora, 
Adijj  je  prepoznao  znakove  iskrenog  vjerovjesništva,  a  istinitost  njegovog  vjero- 
vjesništva  potvrdili  su  kasniji  događaji.  To  je  bio  razlog  što  je  primio  islam,  a  isto- 
vremeno to  je  utjecalo  na  jačanje  ubjeđenja  i  odricanje  od  ovosvjetskih  užitaka  i 
raskoši  na  koje  je  bio  navikao  kao  poglavar  svoga  naroda.3 

Četvrto:  Različiti  događaji  koji  su  se  desili  osme  godine  po  Hidžri 

Ibn  Kesir  prenosi  od  El-Vakidija  da  je  u  ovoj  godini  Allahov  Poslanik,  salla- 
llahu alejhi  ve  sellem,  poslao  Amra  b.  El-Asa  u  El-Ezd,  braći  Džejferu  i  Amru,  sino- 


1Ibn  Hišam,  Es-Siretun-Nebevijje,  A/236. 

2  Et-Tarihul-islami,  8/56-58. 

3  El-Buti,  Fikhus-siretin-Nebevijje,  str.  321. 

vima  El-Dželdija,  te  je  sakupljena  džizja  od  tamošnjih  vatropoklonika  i  od  beduina 
koji  su  živjeli  u  okolini.  Iste  godine  Allahov  Poslanik,  sallallahu  alejhi  ve  sellem,  se  u 
mjesecu  zul-ka'de  oženio  Fatimom  bint  Ed-Dahhak  b.  Sufjan  el-Kilabi,  koja  je  rekla: 
"Utječem  se  Allahu  od  tebe",  pa  joj  je  zbog  toga  dao  razvod  braka.  U  mjesecu  zul- 
hidždže  Allahov  Poslanik,  sallallahu  alejhi  ve  sellem,  dobio  je  sina  s  Marijom  Koptki- 
njom,  te  su  druge  njegove  supruge  bile  veoma  ljubomorne  na  nju  jer  je  rodila  muš- 
ko dijete.1 

Osme  godine  po  Hidžri  umrla  je  Zejneba,  radijallahu  anha,  kćerka  Allahovog 
Poslanika,  sallallahu  alejhi  ve  sellem,  i  supruga  Ebul-Asa  b.  Er-Rebi'a.  Rođena  je 
deset  godina  prije  poslanstva.  Ona  je  najstarija  Poslanikova,  sallallahu  alejhi  ve  sel- 
lem, kćerka,  nakon  nje  rođena  je  Rukajja,  zatim  Ummu  Kulsum,  pa  Fatima, 
radijallahu  anhunne.  Allahov  Poslanik,  sallallahu  alejhi  ve  sellem,  mnogo  ju  je  volio. 
Primila  je  islam  vrlo  rano  i  učinila  je  hidžru  šest  godina  prije  nego  što  joj  je  muž 
primio  islam.  Kada  je  krenula  na  put  hidžre,  bila  je  trudna  pa  je  pobacila,  razboljela 
se  i  krvarila,  i  od  tada  joj  se  bolest  konstantno  vraćala.  Kada  je  umria,  Allahov 
Poslanik,  sallallahu  alejhi  ve  sellem,  rekao  je:  "Ogasulite  je  neparan  broj  puta:  tri  ili 
pet  puta,  a  zadnji  put  pomiješajte  vodu  s  kamforom."2 


1  El-Bidaje  ven-nihaje,  4/374. 

2  Ebu  Šehbe,  Es-Siretun-Nebevijje,  2/490.  Kamfor  je  biljna  tvar  ugodnog  mirisa,  a  osim  što  lijepo  miriše, 
ojačava  tijelo  umrlog  i  sprečava  brzo  raspadanje,  (op.  a.) 

Datum,  nazivi  i  povodi  Pohoda  na  Tebuk 


Prvo:  Datum  i  nazivi  ovog  pohoda 

Oko  šest  mjeseci  nakon  opsade  Taifa,  Allahov  Poslanik,  sallallahu  alejhi  ve 
sellem,  izašao  je  u  pohod.1  Bilo  je  to  u  mjesecu  redžebu  devete  godine  po  Hidžri.2 
Taj  pohod  poznat  je  kao  Pohod  na  Tebuk,  a  ime  je  dobio  po  istoimenom  mjestu  na 
kojem  su  se  nalazili  izvori  vode.  U  Muslimovom  Sahihu,  od  Muaza,  radijallahu  anhu, 
prenosi  se  da  je  Allahov  Poslanik,  sallallahu  alejhi  ve  sellem,  rekao:  "Sutra  ćete,  ako 
Allah  da,  stići  na  izvor  Tebuka.  Doći  ćete  kada  već  osvane  dan,  pa  kada  stignete, 
neka  niko  ne  dotiče  njegovu  vodu  dok  ja  ne  dođem!"3 

Pohod  ima  i  drugi  naziv,  a  to  je  Tegobni  pohod,  kako  je  spomenut  u  Kur'anu. 
Allah,  dželle  šanuhu,  kaže: 


"Allah  je  oprostio  Vjero  vjesniku,  i  muhadžirima  i  ensarijama,  koji  su  ga  u 
Tegobnom  času  slijedili,  u  vrijeme  kada  se  srca  nekih  od  njih  zamalo  nisu 
pokolebala:  On  je  poslije  i  oprostio,  jer  je  On  prema  njima  blag  i  milostiv."4 

Imam  El-Buhari  bilježi  od  Ebu  Musaa  el-Eš'arija,  radijallahu  anhu,  daje  rekao: 
"Moji  drugovi  su  me  poslali  da  od  Allahovog  Poslanika,  sallallahu  alejhi  ve  sellem, 
tražim  dvije  jahalice  za  njih  u  Pohodu  na  Tebuk,  koji  je  nazvan  Tegobnim  poho- 
dom." El-Buhari  je  poglavlje  o  ovom  pohodu  naslovio:  "Poglavlje:  Pohod  na  Tebuk 
koji  je  Tegobni  pohod"5. 

Nazvan  je  tegobnim  zbog  velikih  teškoća  s  kojima  su  se  muslimani  suočili  to- 
kom ovog  pohoda.  Vrućine  su  bile  nesnosne,  udaljenost  velika,  putovanje  teško, 
opskrbe  malo,  nije  bilo  dovoljno  ni  jahalica  da  prenesu  mudžahide  na  bojno  polje, 
nisu  sa  sobom  imali  dovoljno  vode  na  ovom  dugom  putu  po  užasnim  vrućinama,  a 
i  imetka  za  opremanje  vojske  nije  bilo  dovoljno.6 

Abdurrezak  u  Tefsiru  bilježi  od  Ma'mera  b.  Akila  da  je  rekao:  "Izašli  su  s 
nedovoljno  jahalica  i  po  velikoj  vrućini.  Bili  su  prisiljeni  da  kolju  deve  i  piju  vodu  iz 
njihovih  trbuha.  To  je  bila  tegoba  zbog  nedostatka  vode."7 


1  Fethul-bari,  16/237. 

2  Tefsirut-Taberi,  14/540-542.  Prema:  Es-Siretun-Nebevijje  fi  du'il-Mesadiri-aslijje,  str.  614. 

3  Sahihu  Muslim,  4/1784,  br.  706. 

4  Sura  Et-Tevbe,  117. 

5  Sahihul-Buhari,  Kitabul-megazi,  5/150,  br.  4415. 

6  Ebu  Faris,  Es-Sira'u  me'as-Salibijjin,  str.  83. 

7  Fethul-bari,  16/237. 

Omer  b.  El-Hattab  el-Faruk,  radijallahu  anhu,  govori  o  velikoj  žeđi  koju  su 
osjećali  na  tom  pohodu:  "Izašli  smo  sa  Allahovim  Poslanikom,  sallallahu  alejhi  ve 
sellem,  u  pohod  po  velikoj  žegi.  Stali  smo  da  se  odmorimo  na  jedno  mjesto  i  tu  nas 
je  pogodila  tako  velika  žeđ  da  smo  pomislili  kako  ćemo  umrijeti.  Neki  od  nas  bi 
otišao  da  obavi  nuždu  i  vraćao  se  misleći  da  mu  se  vrat  slomio.  Neki  su  klali  deve  i 
cijedili  vodu  iz  njihovih  stomaka  te  je  pili."1 

Treći  naziv  pohoda  je  Pohod  El-Fadiha2.  Taj  naziv  spominje  Ez-Zerkani  u 
svom  djelu  Šerhul-Mevahibit-ledunnijje.3  Nazvan  je  ovim  imenom  jer  je  razotkrio 
licemjere  i  iznio  na  vidjelo  njihove  podle  metode  djelovanja,  mržnju  koju  su  uporno 
sakrivali,  i  njihove  zločine  protiv  muslimana  i  Allahovog  Poslanika.4 

Što  se  tiče  mjesta,  Tebuk  se  nalazi  na  sjeveru  Hidžaza.  Današnja  savremena 
cesta  između  Medine  i  Tebuka  duga  je  778  milja.  U  ono  vrijeme  pripadao  je  ple- 
menima Kuda'aa  koji  su  priznavali  bizantijsku  vlast.5 

Drugo: Povodi  pohoda 

Historičari  navode  daje  razlog  pokretanja  pohoda  vijest  koju  je  Vjerovjesnik, 
sallallahu  alejhi  ve  sellem,  primio  od  Nabatejaca,  koji  su  iz  Šama  dovlačili  ulje  u 
Medinu,  o  tome  da  Bizantinci  pripremaju  veliku  vojsku  protiv  njega,  u  kojoj  su, 
osim  Bizantinaca,  učestvovala  i  pokrštena  arapska  plemena:  Lahm,  Džuzzam  i  drugi, 
i  da  su  se  okupili  u  mjestu  El-Belka'6.  Stoga  je  Vjefovjesnik,  sallallahu  alejhi  ve 
sellem,  odlučio  da  ih  napadne  prije  nego  što  oni  napadnu  njega.7 

Ibn  Kesir,  međutim,  smatra  daje  povod  pohoda  prirodni  odaziv  obavezi  dži- 
hada,  te  da  je  Allahov  Poslanik,  sallallahu  alejhi  ve  sellem,  napao  Bizantince  jer  su 
mu  bili  najbliži  i  najpreči  da  ih  pozove  u  islam.8 

Allah,  dželle  šanuhu,  kaže: 

"O  vjernici,  borite  se  protiv  nevjernika  koji  su  u  blizini  vašoj  i  neka  oni  osjete 
vašu  strogost,  i  znajte  da  je  Allah  na  strani  bogobojaznih."9 

Ibn  Kesirov  stav  je  bliži  istini,  jer  je  posljednja  faza  u  propisivanju  džihada 
propisivanje  džihada  protiv  svih  mnogobožaca  među  kojima  su  i  sljedbenici  Knjige, 


1  Medžme'uz-zeva'id,  6/194. 

2  Fadiha  -  koja  je  osramotila,  koja  je  iznijela  sramote,  (prim.  prev.) 

3  Šerhui-Mevahibil-iedunnijje,  3/62. 

4  Ebu  Faris,  Es-Sira'u  me'as-Salibijjin, ,  str.  83. 

5  El-Umeri,  El-Mudžteme'ul-islami,  str.  229. 

6  El-Belka' je  oblast  u  Šamu  čiji  je  centar  bio  Amman.  (op.  a.) 

7  Ibn  Sa'd,  Et-Tabekatul-kubra,  2/165. 

8  El-Bidaje  ven-nihaje,  5/3. 

9  Sura  Et-Tevbe,  123. 

koji  su  stali  na  put  islamskoj  da'vi  i  koji  uznemiravaju  muslimane,  kao  što  tvrde 
autori  Poslanikove  biografije. 

Dakle,  namjera  nastavka  džihada  je  postojala,  a  to  što  historičari  navode  da 
je  povod  pohoda  bila  priprema  Bizantinaca  da  napadnu  muslimane  u  njihovom 
glavnom  gradu  može  biti  poticaj  za  izlazak  u  konkretni  pohod. 

Muslimani  su  u  to  vrijeme  očekivali  napad  plemena  Gassan  iz  pravca  Šama, 
što  je  vidljivo  iz  hadisa  o  Vjerovjesnikovoj,  sallallahu  alejhi  ve  sellem,  izolaciji  od 
supruga  koja  je  trajala  mjesec  dana.  Omer  b.  El-Hattab,  radijallahu  anhu,  kazuje: 
"Pričali  smo  kako  se  pleme  Gassan  sprema  da  nas  napadne.  Jedan  dan,  bio  je  red 
na  mome  prijatelju  da  ode  i  sluša  Vjerovjesnika,  sallallahu  alejhi  ve  sellem.  Kada  se 
navečer  vratio  da  mi  prenese,  upitao  je:  'Ima  li  Omera?'  Izašao  sam  pred  njega 
uplašen,  a  on  je  rekao:  'Desilo  se  nešto  strašno!'  Upitao  sam:  'Je  li  dolazi  pleme 
Gassan?'  Rekao  je:  'Ne,  nego  nešto  strašnije  od  toga:  Allahov  Poslanik,  sallallahu 
alejhi  ve  sellem,  razveo  se  od  svojih  supruga...'"1 

Treće:  Opremanje  učesnika  ovog  pohoda  i  želja  vjernika  za  džihadom 

Allahov  Poslanik,  sallallahu  alejhi  ve  sellem,  podsticao  je  ashabe  da  svojim 
imetkom  pomognu  ovaj  pohod  jer  je  put  bio  dalek,  a  učesnici  brojni.  Onima  koji 
materijalno  pomognu  obećao  je  veliku  nagradu.  Svako  je  davao  shodno  svojim 
mogućnostima.  Osman,  radijallahu  anhu,  bio  je  jedan  od  onih  koji  su  najviše  dali  za 
ovaj  pohod.2 

Abdurrahman  b.  Hubbab  kaže:  "Bio  sam  svjedok  kada  je  Vjerovjesnik,  salla- 
llahu alejhi  ve  sellem,  podsticao  na  udjeljivanje  za  Tegobni  pohod,  pa  je  ustao 
Osman,  radijallahu  anhu,  i  rekao:  'Allahov  Poslaniče,  ja  dajem  stotinu  deva  sa  njiho- 
vim tovarima,  na  Allahovom  putu!'  Poslanik,  sallallahu  alejhi  ve  sellem,  nastavio  je 
podsticati  na  udjeljivanje  za  vojsku  pa  je  ustao  Osman  b.  Affan,  radijallahu  anhu,  i 
rekao:  'Allahov  Poslaniče,  ja  dajem  dvije  stotine  deva  sa  njihovim  tovarima,  na 
Allahovom  putu!'  Poslanik,  sallallahu  alejhi  ve  sellem,  nastavio  je  podsticati  na 
udjeljivanje  pa  je  ponovo  ustao  Osman,  radijallahu  anhu,  i  rekao:  'Allahov  Posla- 
niče, ja  dajem  tri  stotine  deva  sa  njihovim  tovarima,  na  Allahovom  putu!'  Gledao 
sam  kako  Allahov  Poslanik,  sallallahu  alejhi  ve  sellem,  silazi  sa  minbera  i  govori: 
'Nakon  ovoga  danas,  Osmanu  neće  škoditi  šta  god  da  uradi!  Nakon  ovoga  danas, 
Osmanu  neće  škoditi  šta  god  da  uradi!'"3  Od  Abdurrahmana  b.  Semure,  radijallahu 
anhuma,  prenosi  se  daje  rekao:  "Osman  b.  Affan  donio  je  Vjerovjesniku,  sallallahu 
alejhi  ve  sellem,  koji  je  spremao  vojsku  za  Tegobni  pohod,  1.000  dinara,  noseći  ih  u 
svojoj  odjeći.  Vjerovjesnik,  sallallahu  alejhi  ve  sellem,  uzeo  ih  je  u  svoju  ruku  i  rekao: 


1  Sahihul-Buhari,  Kitabun-nikah,  bab:  Mev'zatur-redžuli  ibnetehu,  6/18,  br.  5191. 

2  Es-Siretun-Nebevijje  fi  du'U-Mesadiril-aslijje,  str.  615. 

3  Sunenut-Tirmizi,  Kitabul-menakib,  5/625-626,  br.  3700. 

'Nakon  ovoga  dana  Ibn  Affanu  neće  škoditi  šta  god  uradi',  i  ponovio  je  to  više 
puta."1 

Omer,  radijallahu  anhu,  udijelio  je  pola  svoga  imetka,  i  nadao  se  da  će  time 
preteći  Ebu  Bekra,  radijallahu  anhu.  Sam  Omer,  radijallahu  anhu,  o  tome  kazuje: 
"Allahov  Poslanik,  sallallahu  alejhi  ve  sellem,  nam  je  jedan  dan  naredio  da  udijelimo 
sadaku.  Ja  sam  tada  baš  imao  mnogo  imetka  te  sam  rekao:  'Ako  ikad  preteknem 
Ebu  Bekra,  bit  će  to  danas!'  Došao  sam  i  udijelio  pola  svog  imetka.  Allahov  Posla- 
nik, sallallahu  alejhi  ve  sellem,  rekao  je:  'Šta  si  ostavio  svojoj  porodici?'  Odgovorio 
sam:  'Isto  toliko.'  Nakon  toga  je  došao  Ebu  Bekr  i  donio  sav  svoj  imetak.  Allahov 
Poslanik,  sallallahu  alejhi  ve  sellem,  upitao  ga  je:  'Šta  si  ostavio  svojoj  porodici?' 
Rekao  je:  'Ostavio  sam  im  Allaha  i  Njegovog  Poslanika!'  Tada  sam  rekao:  'Neću  više 
nikada  pokušati  da  te  u  nečemu  preteknem!'"2 

Abdurrahman  b.  Avf,  radijallahu  anhu,  za  opremanje  Tegobnog  pohoda 
udijelio  je  dvije  hiljade  dirhema,  a  to  je  bilo  pola  njegovog  imetka.3 

Ashabi  su  shvatali  da  je  imetak  samo  sredstvo  za  stjecanje  sevapa.  Bogati 
ashabi  su,  drage  volje  i  sa  zadovoljstvom,  svoj  imetak  stavili  u  službu  vjere.  To  su 
bili  časni  ljudi  koji  su  posjedovali  imetak,  ali  mu  nisu  robovali.  A  u  džihadu  je  jedna- 
ko važno  ulaganje  imetka  kao  i  ulaganje  života.4 

Natjecanje  imućnih  ashaba  u  udjeljivanju  pokazuje  kako  iman  u  srcima  pod- 
stiče  ljude  na  natjecanje  u  dobru  i  na  suzbijanje  strasti,  a  to  je  nužno  svakom 
ummetu  za  pobjedu  nad  neprijateljima.  Otuda,  najbolje  što  prosvjetitelji  i  pred- 
vodnici preporoda  mogu  učiniti  jeste  usađivanje  vjere  u  duše  ljudi.5 

Siromašni  muslimani  su  stidljivo  donosili  onoliko  koliko  su  mogli,  a  licemjeri 
su  ih  ismijavali  i  rugali  im  se  zbog  toga.  Ebu  Ukajl,  radijallahu  anhu,  donio  je  pola 
mjerice  datula,  a  drugi  ashab  je  donio  nešto  više  od  toga.  Licemjeri  su  im  se  rugali 
govoreći:  "Allahu  ne  treba  ovo  što  je  donio  ovaj,  a  ono  što  je  donio  ovaj,  donio  je 
samo  da  se  pokaže  pred  ljudima!" 

Tim  povodom  Allah,  dželle  šanuhu,  objavio  je: 

"One  koji  ogovaraju  vjernike  dobrovoljce  što  zekat  i  sadaku  daju,  a  i  onima 
koji  s  mukom  udjeljuju  -  Allah  će  poruzi  izvrgnuti,  i  njih  čeka  patnja  nesno- 


1  Ahmed,  Musned,  5/63. 

2  Ebu  Davud,  Sunen,  Kitabuz-zekat,  2/312,  br.  1678. 

3  Es-Siretun-Nebevijje  fi  du'il-Mesadiril-aslijje,  str.  616. 

4  Mu'inus-sire,  str.  449. 

5  Es-Sibai,  Es-Siretun-Nebevijje  -  Durusun  ve  iber,  str.  161. 

6  Sura  Et-Tevbe,  79.  Es-Siretun-Nebevijje  fi  du'U-Mesadiril-aslijje,  str.  616. 


Govorili  su:  "Ibn  Avf  je  udijelio  samo  da  se  pokaže  pred  ljudima."  Dakle, 
bogate  ashabe  su  optuživali  za  neiskrenost  u  udjeljivanju,  a  sa  siromašnima  su  se 
ismijavali  jer  udjeljuju  malo.1 

Siromašni  muslimani  bili  su  tužni  jer  nisu  imali  jahalica  na  kojima  bi  pošli  u 
pohod.  Ulebe  b.  Zejd,  radijallahu  anhu,  bio  je  jedan  od  onih  koji  su  zbog  toga 
plakali.  On  je  klanjao  noćni  namaz,  plakao  i  u  svojoj  dovi  govorio:  "Allahu  moj,  Ti  si 
naredio  i  podstakao  na  džihad,  ali  ja  nemam  imetka  s  kojim  bih  se  mogao  pomoći 
u  pohodu  sa  Tvojim  Poslanikom,  stoga  je  moja  sadaka  to  da  oprostim  svakom 
muslimanu  koji  me  je  povrijedio  fizički  ili  je  povrijedio  moju  čast."  Vjerovjesnik, 
sallallahu  alejhi  ve  sellem,  obavijestio  ga  je  da  mu  je  oprošteno.2 

Ova  priča  oslikava  iskrenost  i  ljubav  prema  džihadu  i  pomaganju  Allahove 
vjere  i  njenog  širenja  na  sve  horizonte,  i  pokazuje  Allahovu  milost  prema  siro- 
mašnim vjernicima.3 

Vasil  b.  El-Eska',  radijallahu  anhu,  ovako  kazuje  o  svom  stanju:  "Kada  je 
Allahov  Poslanik,  sallallahu  alejhi  ve  sellem,  pozvao  u  Pohod  na  Tebuk,  ostavio  sam 
svoju  porodicu  i  izašao.  Prvi  ashabi  Allahovog  Poslanika,  sallallahu  alejhi  ve  sellem, 
već  su  krenuli  na  put,  a  ja  sam  po  medinskim  ulicama  počeo  vikati:  'Ko  me  povede 
na  svojoj  jaha lici,  dat  ću  mu  svoj  dio  plijena!"  Jedan  stari  ensarija  se  javio:  'Hoćeš  li 
mi  dati  svoj  dio  plijena  ako  budemo  naizmjenično  jahali  na  mojoj  jahalici  i  budem 
te  hranio  svojom  hranom?'  'Hoću',  rekao  sam.  On  reče:  'Pođi  onda,  s  Allahovim 
blagoslovom.'  Pošao  sam  s  njim,  a  bio  je  saputnik  kakvog  samo  poželjeti  možeš. 
Allah  nas  je  počastio  plijenom4,  pa  sam  ja  dobio  nekoliko  deva.  Doveo  sam  mu 
deve,  a  on  je  izašao,  sjeo  je  na  jednu  od  svojih  deva  i  rekao:  'Povedi  ih  nazad! 
Povedi  ih  naprijed!'  Rekao  sam:  'Ovo  su  lijepe  deve  i  pripadaju  tebi  jer  smo  se  tako 
dogovorili.'  On  reče:  'Uzmi  svoje  deve,  brate  moj!  Ja  nisam  htio  tvoj  dio  plijena 
nego  nešto  drugo.'"5 

Pogledajmo  kako  se  Vasil  odrekao  svog  dijela  plijena  kako  bi  zaplijenio 
nagradu  na  onome  svijetu  kod  Allaha,  a  ensarija  je  pristao  naizmjenično  sa  Vasilom 
jahati  svoju  jahalicu  odričući  se  mnogih  udobnosti  kako  bi  za  to  stekao  nagradu  na 
onome  svijetu.  To  su  shvatanja  koja  izviru  iz  društva  odgojenog  na  principima 
Kur'ana  i  sunneta  koji  svijetle  istim  svjetlom  i  međusobno  se  dopunjavaju.6 

Ebu  Musa  el-Eš'ari  zatražio  je  od  Vjerovjesnika,  sallallahu  alejhi  ve  sellem,  da 
za  nekolicinu  eš'arija  obezbijedi  jahalice  kako  bi  i  oni  mogli  poći  s  njim  u  džihad,  ali 


1  Es-Siretun-Nebevijje  fi  du'il-Mesadirii-asiijje,  str.  617. 

2  Predaja  je  prenesena  lancima  prenosilaca  slabe  vjerodostojnosti,  ali  mogu  poslužiti  kao  potpora 
jedna  drugoj.  Vidjeti:  El-Mudžtemčul-Medeni,  str.  235. 

3  Sadik  Urdžun,  Muhammed  Resulullah,  4/443. 

4  Vasile  b.  El-Eska'  bio  je  jedan  od  učesnika  odreda  Halida  b.  El-Velida  koji  je  poslan  u  Pohod  na 
Devmetul-Džendel.  (op.  a.) 

5  Džami'u-usul,  br.  6188.  Mu'inus-sire,  str.  453. 

6  Mu'inus-sire,  str.  453. 

su  morali  čekati  neko  vrijeme  dok  nije  uspio  naći  tri  deve  za  njihovu  grupu.1 

Nemoćni  muslimani,  koji  zbog  siromaštva  ili  bolesti  nisu  mogli  poći,  plakali 
su  žudeći  za  džihadom  i  bilo  im  je  veoma  neugodno  što  moraju  ostati.  Allah,  dželle 
šanuhu,  o  njima  je  objavio: 

"Neće  se  ogriješiti  nemoćni  i  bolesni,  i  oni  koji  ne  mogu  naći  sredstva  za  bor- 
bu, samo  ako  su  prema  Allahu  i  Njegovom  Poslaniku  iskreni.  Nema  razloga  da 
se  išta  prigovara  onima  koji  čine  dobra  djela  -  a  Allah  prašta  i  milostiv  je.  Ni 
onima  kojima  si  rekao,  kad  su  ti  došli  da  im  daš  životinje  za  jahanje:  'Ne  mogu 
naći  za  vas  životinje  za  jahanje1,  pa  su  se  vratili  suznih  očiju,  tužni  što  ih  ne 
mogu  kupiti."2 

To  je  dirljiv  prizor  iskrene  žudnje  za  džihadom  sa  Allahovim  Poslanikom, 
sallallahu  alejhi  ve  sellem,  i  boli  koju  su  osjećali  iskreni  vjernici  kojima  materijalne 
prilike  nisu  dozvoljavale  da  se  odazovu  obavezi.  Međutim,  oni  su  svojim  srcima  bili 
sa  mudžahidima.3  Na  njih  je  mislio  Allahov  Poslanik,  sallallahu  alejhi  ve  sellem,  kada 
je  rekao:  "U  Medini  su  ostali  ljudi  koji  su  s  vama  na  svakom  koraku  koji  učinite  i  u 
svakoj  dolini  kojom  prolazite!"  Ashabi  rekoše:  "Zar  iako  su  ostali  u  Medini,  Allahov 
Poslaniče?"  On  reče:  "Ostali  su  u  Medini  jer  su  spriječeni  opravdanim  razlozima."4 

Četvrto:  Stav  licemjera  o  Pohodu  na  Tebuk 

Kada  je  Allahov  Poslanik,  sallallahu  alejhi  ve  sellem,  pozvao  na  polazak  u  boj, 
licemjeri  su  počeli  demoralizirati  muslimane  govoreći:  "Ne  krećite  u  boj  po  vrućini." 
Tim  povodom  Allah,  dželle  šanuhu,  objavio  je: 

"Oni  koji  su  izostali  iza  Allahovog  Poslanika  veselili  su  se  kod  kuća  svojih  - 
mrsko  im  je  bilo  da  se  bore  na  Allahovom  putu  zalažući  imetke  svoje  i  živote 
svoje,  ijedni  drugima  su  govorili:  'Ne  krećite  u  boj  po  vrućini1  -  reci:  Džehen- 
nemska  je  vatra  još  vruća!1  Kad  bi  oni  samo  znali.  Malo  će  se  oni  smijati,  a 


1  El-Mudžteme'ul-Medeni,  str.  236. 

2  Sura  Et-Tevbe,  91-92. 

3  Es-Siretun-Nebevijje  fi  du'U-MesadirU-aslijje,  str.  618. 

4  Sahihul-Buhari,  Kitabul-megazi,  br.  4432. 

dugo  će  plakati,  bit  će  to  kazna  za  ono  što  su  zaradili." 

Spremajući  se  za  Pohod  na  Tebuk,  Allahov  Poslanik,  sallallahu  alejhi  ve  sel- 
lem, rekao  je  Džeddu  b.  Kajsu:  "O  Džedd,  hoćeš  li  ove  godine  poći  u  borbu  protiv 
bijelaca?"  Odgovorio  je:  "Allahov  Poslaniče,  dozvoli  mi  da  ostanem.  Nemoj  me 
dovoditi  u  iskušenje.  Moj  narod  zna  da  nema  čovjeka  koji  više  voli  žene  od  mene  i 
bojim  se  da  se  neću  moći  suzdržati  kada  vidim  žene  bijelaca."  Allahov  Poslanik, 
sallallahu  alejhi  ve  sellem,  otišao  je  od  njega  i  rekao:  "Dozvoljavam  ti."  O  njemu  je 
objavljeno: 

"Ima  ih  koji  govore:  'Dozvoli  mi  i  ne  dovedi  me  u  iskušenje!1  Eto  baš  u 
iskušenje  su  pali!  A  nevjernici  sigurno  neće  umaći  Džehennemu."2 

Pojedini  od  njih  odlazili  su  Allahovom  Poslaniku,  sallallahu  alejhi  ve  sellem,  i 
iznosili  mu  lažna  opravdanja  samo  da  bi  im  dozvolio  izostanak,  što  je  Vjerovjesnik, 
sallallahu  alejhi  ve  sellem,  i  učinio,  nakon  čega  je  ukoren  od  Uzvišenog  Allaha  riječima: 

"Neka  ti  Allah  oprosti  što  si  dozvolio  da  izostanu,  dok  se  nisi  uvjerio  koji  od 
njih  govore  istinu,  a  koji  lažu."3 

Allahov  Poslanik,  sallallahu  alejhi  ve  sellem,  dobio  je  informacije  da  se  jedna 
grupa  njih  sastaje  u  kući  Židova  Suvejlima  i  da  rade  na  demoraliziranju  muslimana, 
te  je  poslao  ljude  s  naređenjem  da  zapale  Suvejlimovu  kuću.4 

Ovaj  slučaj  pokazuje  da  su  muslimani  pomno  pratili  aktivnosti  licemjera  i 
Židova,  te  su  znali  kada  i  gdje  se  sastaju,  i  bili  su  upoznati  sa  njihovim  najskrivenijim 
tajnama  i  tajnim  sastancima  na  kojima  su  osmišljali  metode  demoraliziranja  musli- 
manskih boraca  i  smišljali  laži  kojima  će  odvraćati  ljude  od  polaska  u  boj. 

Allahov  Poslanik,  sallallahu  alejhi  ve  sellem,  bio  je  odlučan  i  strog  u  rješavanju 
problema  smutljivaca  i  razbijanju  njihovih  jazbina,  stoga  je  grupi  ashaba  naredio  da 
zapale  kuću  u  kojoj  su  se  sastajali  licemjeri. 

Muslimanske  vođe  u  svakom  vremenu  i  mjestu  trebaju  učiti  od  Vjerovjesnika, 
sallallahu  alejhi  ve  sellem,  kako  se  treba  odnositi  prema  smutljivcima  i  centrima  iz 
kojih  se  šire  glasine  koje  nanose  štetu  pojedincu,  zajednici  i  državi,  jer  svako  oklije- 
vanje u  ovakvim  pitanjima  dovodi  u  opasnost  sigurnost  i  opstanak  zajednice.5 

U  Kur'anu  se  govori  o  ponašanju  licemjera  prije  i  poslije  ovog  pohoda.  Veza- 
no za  njihovo  ponašanje  prije  Pohoda  na  Tebuk,  navodi  se  da  su  tražili  dopuštenje 


1  Sura  Et-Tevbe,  81-82. 

2  Sura  Et-Tevbe,  49. 

3  Sura  Et-Tevbe,  43. 

4  Es-Siretun-Nebevijje  fi  du'il-Mesadiril-aslijje,  str.  618. 

5  Es-Sira'u  me'as-Salibijjin,  str.  121. 


za  ostanak  i  da  su  nastojali  izbjeći  izlazak.  Od  onih  koji  su  izostali  je  Abdullah  b. 
Ubejj  b.  Selul.  Allah,  dželle  šanuhu,  kaže: 

"Da  se  radilo  o  plijenu  nadohvat  ruke  i  ne  toliko  dalekom  pohodu,  licemjeri  bi 
te  slijedili,  ali  im  je  put  izgledao  dalek.  I  oni  će  se  zaklinjati  Allahom:  'Da  smo 
mogli,  doista  bismo  s  vama  pošli',  i  tako  upropaštavaju  sami  sebe,  a  Allah  zna 
da  su  oni  lažljivci."1 

Allah,  dželle  šanuhu,  ukazuje  da  su  licemjeri  izbjegli  polazak  u  pohod  jer  je 
put  bio  dug  i  težak.  A  da  ih  je  Muhammed,  sallallahu  alejhi  ve  sellem,  pozvao  u 
nešto  što  bi  im  donijelo  ovosvjetsku  korist  i  da  je  put  bio  lagodan,  odazvali  bi  mu 
se  i  pošli  sa  njim.  Međutim,  pošto  nije  bilo  tako,  ostali  su  i  izbjegli  izlazak. 

Ovaj  ajet  objašnjava  njihov  stav  o  polasku  u  ovaj  pohod  te  razloge  takvog 
stava,  a  potom  navodi  šta  će  reći  ti  licemjeri  nakon  što  se  vjernici  vrate  iz  pohoda: 
"I  oni  će  se  zaklinjati  Allahom:  'Da  smo  mogli,  doista  bismo  s  vama  pošli1,  i 
tako  upropaštavaju  sami  sebe,  a  Allah  zna  da  su  oni  lažljivci." 

Ajet  je  objavljen  prije  Vjerovjesnikovog,  sallallahu  alejhi  ve  sellem,  povratka 
sa  Tebuka.  Značenje  ajeta  je:  "Ovi  licemjeri  koji  su  izostali  iz  pohoda  lažno  će  se 
zaklinjati:  'O  vjernici,  da  smo  mogli  poći  s  vama  u  džihad  na  Tebuk,  pošli  bismo,  ali 
su  nas  okolnosti  prisilile  na  izostanak  i  nismo  pošli  iz  opravdanih  razloga.'"2 

Allahove,  dželle  šanuhu,  riječi:  "...i  tako  upropaštavaju  sami  sebe,  a  Allah 
zna  da  su  oni  lažljivci"  -  Ibn  Ašur  tumači  ovim  riječima:  "Oni  se  svojim  lažnim 
zaklinjanjem  bacaju  u  propast,  to  jest  u  smrt  i  nestanak.  A  izraz  upropaštavanje 
upotrebljava  se  i  za  nanošenje  velike  tjelesne  štete,  i  to  značenje  je  pogodno  za 
ovaj  kontekst,  jer  oni  lažnim  zakletvama  nanose  sebi  štetu  na  ovome  svijetu,  a  na 
onome  će  to  biti  razlog  velike  patnje.  Ovaj  ajet  je  dokaz  da  namjerno  lažno  zakli- 
njanje vodi  u  propast."3 

Potom  je  Allah,  dželle  šanuhu,  uputio  kritiku  Svome  Poslaniku,  sallallahu  alejhi  ve 
sellem: 

<  0  <&,g$X&  ucz&y$H  at 

"Neka  ti  Allah  oprosti  što  si  dozvolio  da  izostanu,  dok  se  nisi  uvjerio  koji  od 
njih  govore  istinu,  a  koji  lažu."4 

Mudžahid  je  rekao:  "Ovaj  ajet  objavljen  je  povodom  ljudi  koji  su  govorili: 
Tražite  dopuštenje  od  Allahovog  Poslanika,  sallallahu  alejhi  ve  sellem,  pa  ako  vam 


1  Sura  Et-Tevbe,  42. 

2  Hadisul-Kur'anil-kerim,  2/647. 

3  Tefsirut-tahriri  vet-tenvir,  10/209. 

4  Sura  Et-Tevbe,  43. 

da  dozvolu  -  ostanite,  a  i  ako  vam  ne  da  dozvolu  -  opet  ostanite.'1  A  radilo  se  o 
grupi  licemjera  među  kojima  su  bili  i  Abdullah  b.  Ubejj  b.  Selul,  Džedd  b.  Kajs  i 
Rifa'a  b.  Et-Tabut.  Bilo  ih  je  ukupno  trideset  i  devet  i  pravdali  su  se  lažnim  oprav- 
danjima."2 

Ovaj  ajet  sadrži  nježnu  kritiku  Sveznajućeg  upućenu  Njegovom  miljeniku, 
sallallahu  alejhi  ve  sellem,  što  nije  postupio  onako  kako  je  bilo  preče,  a  to  je  da 
nikome  od  njih  ne  da  dozvolu  dok  ne  otkrije  pravo  stanje  stvari  i  koliko  su  im 
opravdanja  validna.3  Potom  Allah,  dželle  šanuhu,  kaže: 

"Oni  koji  vjeruju  u  Allaha  i  u  onaj  svijet  neće  od  tebe  tražiti  dozvolu  da  se  ne 
bore  zalažući  imetke  svoje  i  živote  svoje  -  a  Allah  dobro  zna  one  koji  su 
pobožni.  Od  tebe  će  tražiti  dozvolu  samo  oni  koji  ne  vjeruju  u  Allaha  i  onaj 
svijet,  i  čija  se  srca  kolebaju,  pa  su  u  sumnji  svojoj  neodlučni."4 

Ovo  su  prvi  ajeti  koji  ukazuju  na  razliku  između  vjernika  i  licemjera  po  pitanju 
borbe.5  Allah,  dželle  šanuhu,  ukazuje  da  oni  koji  vjeruju  u  Allaha  i  onaj  svijet  neće 
tražiti  dopuštenje  za  izostanak  iz  džihada  na  Allahovom  putu,  jer  je  traženje  izo- 
stanka iz  džihada  bez  opravdanog  razloga  svojstveno  samo  licemjerima. 

Allah,  džele  šanuhu,  kaže:  "...čija  srca  se  kolebaju11  -  to  jest  sumnjaju  u 
ispravnost  onoga  sa  čime  si  došao.  I  kaže:  "...pa  su  u  sumnji  svojoj  neodlučni"  -  tj. 
zbunjeni  su,  jedan  korak  krenu  naprijed,  a  zatim  se  vrate  i  nisu  postojani  ni  u  čemu.6 

Pohod  na  Tebuk  je  od  samog  početka  svojih  priprema  bio  pogodna  prilika  za 
pokazivanje  razlika  između  vjernika  i  licemjera,  zastori  su  otkriveni  i  svaka  strana  je 
pokazala  svoje  pravo  lice.  Nakon  što  su  učinili  sve  što  je  bilo  u  njihovoj  moći  kako 
bi  naudili  Poslaniku,  sallallahu  alejhi  ve  sellem,  i  islamskoj  da'vi,  nakon  što  su  poku- 
šali odvratiti  muslimane  od  polaska  u  pohod  koji  su  naredili  Allah,  dželle  šanuhu,  i 
Njegov  Poslanik,  sallallahu  alejhi  ve  sellem,  o  čemu  su  objavljeni  kur'anski  ajeti,  raz- 
otkrivanje njihovog  licemjerstva  i  suprotstavljanje  njihovom  djelovanju  postalo  je 
nužda  i  šerijatska  obaveza.7 


1  Tefsir  Ibn  Kesir,  2/360. 

2  Tefsirut-tahriri  vet-tenvir,  10/210. 

3  Hcdisul-Kur'anil-kerim,  2/647. 

4  Sura  Et-Tevbe,  44-45. 

5  Tefsirul-Meragi,  A/121. 

6  Tefsir  Ibn  Kesir,  2/361. 

7  Nadretun-ne'im,  1/389. 

Peto:  Objavljivanje  poziva  za  pohod  i  mobilizacija  vojske 

Nakon  što  je  objavljen  opći  poziv  za  Pohod  na  Tebuk,  sa  Vjerovjesnikorfi, 
sallallahu  alejhi  ve  sellem,  u  pohod  je  krenulo  30.000  boraca.  Allah,  dželle  šanuhu, 
uputio  je  kritiku  onima  koji  su  oklijevali  da  se  odazovu.  Allah,  dželle  šanuhu,  kaže: 

<  ®  ijtf  I  £«fT  <*C»  8££Jf  ^ 

"O  vjernici,  zašto  su  neki  od  vas  oklijevali  kad  vam  je  bilo  rečeno:  'Krenite  u 
boj  na  Allahovom  putu!',  kao  da  ste  za  zemlju  prikovani?  Zar  vam  je  draži 
život  na  ovom  svijetu  od  onog  svijeta?  A  uživanje  na  ovom  svijetu  prema 
onom  svijetu  nije  ništa."1  Kur'an  je  pozvao  da  krenu  u  boj  i  mladi  i  stari: 

"Krećite  u  boj,  bili  slabi  ili  snažni,  i  borite  se  na  Allahovom  putu  zalažući 
imetke  svoje  i  živote  svoje!  To  vam  je,  da  znate,  bolje!"2 

Allahov  Poslanik,  sallallahu  alejhi  ve  sellem,  sakupio  je  vojsku  koja  je  brojala 
30.000  boraca,  muhadžira,  ensarija,  Mekkelija,  i  različitih  arapskih  plemena.  Suprot- 
no svom  običaju,  ovoga  puta  je  objavio  cilj  pohoda  i  u  kojem  pravcu  će  poći.  Jasno 
je  dao  do  znanja  da  želi  napasti  "bijelce",  odnosno  Bizantince.  Inače,  u  drugim 
pohodima  nije  odmah  otkrivao  prave  ciljeve  i  namjere  kako  bi  od  neprijatelja  sakrio 
svoje  kretanje  i  zadržao  elemenat  iznenađenja.3 

Dio  učenjaka  ovaj  postupak  uzima  za  dokaz  da  je  dozvoljeno  obznaniti  cilje- 
ve napada  ako  ne  postoji  nikakva  korist  od  njihovog  prikrivanja. 

Razlozi  zbog  kojih  je  Allahov  Poslanik,  sallallahu  alejhi  ve  sellem,  jasno  naz- 
načio gdje  i  koga  želi  napasti: 

1-  Velika  udaljenost 

Allahov  Poslanik,  sallallahu  alejhi  ve  sellem,  bio  je  svjestan  da  će  pohod  na 
područje  pod  bizantijskom  kontrolom  biti  vrlo  naporan  jer  veliki  dio  puta  čini 
pustinja  u  kojoj  je  i  vode  i  bilja  vrlo  malo,  te  je  bilo  neophodno  obezbijediti  dovolj- 
nu logističku  podršku  za  kretanje  mudžahida  na  tom  putu  kako  nedostatak 
potrebnih  logističkih  sredstava  ne  bi  rezultirao  neuspjehom  pohoda. 


1  Sura  Et-Tevbe,  38. 

2  Sura  Et-Tevbe,  41.  Ibn  Kesir  kaže:  "Prenosi  se  da  su  Ibn  Abbas,  Ikrime,  Ebu  Salih,  Hasan  el-Basri, 
Suhejl  b.  Atijje,  Mukatil  b.  Hajjan,  Eš-Ša'bi,  Zejd  b.  Eslem,  u  komentaru  riječi:  'Krećite  u  boj  bili  slabi  ili 
snažni',  rekli:  'Misli  se:  stari  i  mladi.'  Mudžahid  je  rekao:  'Stari  i  mladi,  bogati  i  siromašni.'  Hasan  el- 
Basri  je  rekao:  'U  teškoći  i  lahkoći.'"  Vidjeti:  Tefsirlbn  Kesir,  skraćeno  izdanje,  str.  554.  (prim.  prev.) 

3  Es-Sira'u  me'as-Salibijjine,  str.  97. 

2-  Brojnost  i  specifičnost  Bizantinaca 

Oni  su  bili  neprijatelj  različit  od  svih  s  kojima  se  Vjerovjesnik,  sallallahu  alejhi 
ve  sellem,  do  sada  sukobljavao:  bili  su  dobro  naoružani,  poznavaoci  vještina  rato- 
vanja i  uvježbani  borci.1 

3-  Pohod  se  odvijao  u  izuzetno  teškim  okolnostima 

Zato  je  bilo  potrebno  da  borci  od  samog  početka  budu  upoznati  sa  ciljem 
pohoda  kako  bi  svojim  porodicama  koje  će  ostati  iza  njih  uspjeli  obezbijediti  sve 
što  im  je  potrebno  dok  su  oni  na  ovom  dugom  putu.2 

4-  Nije  bilo  potrebe  da  krije  svoje  namjere 

U  to  vrijeme,  osim  Bizantinaca  i  arapskih  kršćana  u  oblasti  Tebuka,  Devmetul- 
Džendela  i  El-Akabe,  na  Arapskom  poluostrvu  nije  bilo  drugih  neprijateljskih  snaga 
koje  su  toliko  opasne  da  se  protiv  njih  mora  sakupiti  ovolika  vojska,  pa  nije  bilo  ni 
potrebe  za  skrivanjem  pohoda.3 

Allahov  Poslanik,  sallallahu  alejhi  ve  sellem,  naučio  nas  je  da  budemo  fleksi- 
bilni i  prilikom  sastavljanja  vojnih  planova  vodimo  računa  o  općoj  koristi,  tako  da  se 
shodno  onome  što  iziskuje  situacija  odlučuje  da  li  će  se  nešto  obznaniti  ili  zatajiti.4 

Muslimani  su,  čim  su  saznali  odredište  pohoda,  požurili  da  se  pripreme  za 
put,  a  Poslanik,  sallallahu  alejhi  ve  sellem,  podsticao  je  na  pružanje  materijalne 
podrške  pohodu  govoreći:  "Ko  opremi  Tegobnu  vojsku,  garantiram  mu  Džennet!"5 

Za  svoga  zamjenika  u  Medini,  Allahov  Poslanik,  sallallahu  alejhi  ve  sellem, 
ostavio  je  Muhammeda  b.  Meslemu  el-Ensarija,  radijallahu  anhu,  a  Aliju  b.  Ebu 
Taliba,  radijallahu  anhu,  ostavio  je  da  se  brine  o  Poslanikovoj,  sallallahu  alejhi  ve 
sellem,  porodici.  Licemjeri  su  odmah  počeli  govoriti:  "Ostavio  ga  je  da  bi  ga  se 
riješio  jer  ga  ne  može  podnijeti."  Kada  je  to  čuo  Alija,  radijallahu  anhu,  uzeo  je  svoje 
oružje  i  krenuo  Allahovom  Poslaniku,  sallallahu  alejhi  ve  sellem.  Stigao  gaje  dok  je 
odmarao  u  El-Džerefu  pa  je  rekao:  "Allahov  Vjerovjesniče,  licemjeri  govore  da  si  me 
ostavio  kako  bi  me  se  riješio  jer  me  ne  podnosiš."  Vjerovjesnik,  sallallahu  alejhi  ve 
sellem,  rekao  je:  "Lažu!  Ostavio  sam  te  da  se  brineš  o  onima  koji  su  ostali  iza  mene, 
stoga  se  vrati  i  brini  se  o  mojoj  i  svojoj  porodici!  Zar  nisi  zadovoljan  da  budeš  meni 
kao  što  je  Harun  bio  Musau,  samo  što  nakon  mene  nema  vjerovjesnika?"6,  te  se 
Alija  vratio  u  Medinu.7 


1  Er-Resulul-kaid,  str.  398. 

2  El-Bidaje  ven-nihaje,  5/4. 

3  Muhammed  Ahmed  Bašemil,  Gazvetu  Tebuk,  str.  57. 

4  El-Kijadetul-askerijje  fi  ahdir-Resul,  str.  510. 

5  Sahihul-Buhari,  Kitabul-menakib,  bab:  Menakibu  Osman,  4/243. 

6  Sahihul-Buhari,  Kitabul-megazi,  br.  4416.  Sahihus-sire,  str.  589. 

7  Zadut-me'ad,  3/530. 


Poslanik,  sallallahu  alejhi  ve  sellem,  ostavio  je  Aliju  da  se  brine  o  njegovoj 
porodici  jer  mu  je  bio  rođak  i  zet  stoga  ga  je  zadužio  ovim  posebnim  zaduženjem, 
a  Muhammeda  b.  Meslemu  zadužio  je  općim  poslovima  oko  upravljanja  Medinom. 
Neki  ljudi  su  se  zalijepili  za  ovu  predaju  jer  smatraju  da  ga  je  time  Poslanik, 
sallallahu  alejhi  ve  sellem,  odredio  za  svog  nasljednika  i  halifu  nakon  njega.  Među- 
tim, taj  stav  nema  osnove,  jer  predaja  jasno  ukazuje  da  ga  nije  zadužio  ničim  više 
od  vođenja  brige  o  njegovoj  porodici.1 

Kada  su  se  muslimani  okupili  u  Senijetul-Veda'u,  Allahov  Poslanik,  sallallahu 
alejhi  ve  sellem,  odredio  je  komandante  i  komandire,  i  podijelio  zastave.  Najveću 
zastavu  dodijelio  je  Ebu  Bekru  es-Siddiku,  radijallahu  anhu,  a  najveći  bajrak  Zubejru 
b.  El-Avvamu,  radijallahu  anhu.  Bajrak  Evsa  predao  je  Usejdu  b.  Hudajru,  radijallahu 
anhu,  a  bajrak  Hazredža  Ebu  Dudžani,  radijallahu  anhu,  naredivši  svakom  ensarij- 
skom  ogranku  da  sebi  uzmu  zastavicu.2  Za  komandira  straže,  od  dolaska  na  Tebuk 
pa  sve  do  polaska  nazad,  postavio  je  Abbada  b.  Bišra,  radijallahu  anhu,  koji  je  sa 
svojom  četom  obilazio  vojni  logor.3  Za  vodiča  u  ovom  pohodu  Allahov  Poslanik, 
sallallahu  alejhi  ve  sellem,  odredio  je  Alkamu  b.  El-Fagva'a  el-Huza'ija,  koji  je  imao 
iskustvo  i  bio  odličan  poznavalac  oblasti  Tebuka.4 

Podatke  o  putu  kojim  su  se  kretali  ka  Tebuku  navodi  jedino  El-Vakidi,  koji  je 
odbačen  kao  prenosilac  hadisa,  ali  je  bio  odličan  poznavalac  sire  i  nema  smetnje  da 
se  od  njega  prihvate  informacije  ovakve  vrste.5 

Pažljiv  istraživač  historije  islamske  da've,  nastanka  islamske  države  i  njenih 
institucija,  primijetit  će  kako  je  broj  boraca  naglo  rastao,  posebno  broj  konjanika.  U 
velikoj  Bitki  na  Bedru  učestvovalo  je  svega  oko  313  boraca,  u  Bitki  na  Uhudu  oko 
700,  u  Bitki  protiv  saveznika  3.000,  prilikom  oslobođenja  Mekke  10.000,  na  Hunejnu 
12.000,  i  konačno  u  Pohodu  na  Tebuk  30.000  boraca  ili  nešto  više  od  toga. 

Također  je  primjetan  rast  broja  konjanika.  U  Bitki  na  Bedru,  prema  nekim 
predajama,  učestvovala  su  svega  dva  konjanika,  na  Uhudu  isto  toliko,  da  bi  šest 
godina  nakon  toga  njihov  broj  porastao  na  10.000.  Razlog  tome  je  širenje  islama  na 
Arapskom  poluostrvu,  a  posebno  među  beduinima  koji  su  se  bavili  uzgojem  konja 
više  nego  stanovnici  gradova.6 


1  Suver  ve  Iber  minel-džihadin-Nebevi  fil-Medina,  str.  466-467. 

2  Et-Megazi,  3/996.  Ibn  Sa'd,  Et-Tabekatul-kubra,  2/166. 

3  Subulul-Huda  ver-Rešad,  5/652.  Es-Sira'u  me'as-Salibijjin,  str.  99. 

4  Imta'ul-Esma',  1/451.  Šerhul-Mevahibil-ledunnijje,  3/72. 

5  Es-Siretun-Nebevijjetus-sahiha,  2/532. 

6  Es-Sira'u  me'as-Salibijjin,  str.  100. 


Život  i  djefo  posCjednjeg  Vjetovjesnika 

Druga  tema 
Događaji  na  putu  i  dolazak  na  Tebuk 

Nakon  mobilizacije  vojske  i  podjele  zastava  i  zadataka,  islamska  vojska  pod 
komandom  Allahovog  Poslanika,  sallallahu  alejhi  ve  sellem,  krenula  je  ka  Tebuku. 
Niko  nije  čekan,  te  je  stoga  zakasnila  jedna  grupa  muslimana  poznatih  po  dobru. 
Kada  god  bi  Allahovom  Poslaniku,  sallallahu  alejhi  ve  sellem,  bio  spomenut  neki 
čovjek  koji  je  zakasnio,  on  bi  govorio:  "Ostavite  ga  na  miru!  Ako  u  njemu  bude 
dobra,  Allah  će  ga  pridružiti  vama,  a  ako  ne  bude,  Allah  vas  je  sačuvao  od  njega."1 

Prvo:  Slučaj  Ebu  Zerra  el-Gifarija 

Rekao  je  Ibn  Ishak:  "Allahov  Poslanik,  sallallahu  alejhi  ve  sellem,  krenuo  je  ka 
Tebuku,  a  neki  su  ljudi  bili  izostali.  Oni  koji  su  pošli  govorili  su  Poslaniku,  sallallahu 
alejhi  ve  sellem:  'Izostao  je  taj  i  taj',  a  on  je  odgovarao:  'Ostavite  ga  na  miru!  Ako 
bude  dobra  u  njemu,  Allah  će  ga  priključiti  vama,  a  ako  ne  bude,  Allah  vas  je  saču- 
vao od  njega.'  Rekoše:  'Allahov  Poslaniče,  izostao  je  Ebu  Zerr.  Zadržala  ga  je 
njegova  deva.'  On  reče:  'Ostavite  ga  na  miru!  Ako  u  njemu  bude  dobra,  Allah  će  ga 
priključiti  vama,  a  ako  ne  bude,  Allah  vas  je  sačuvao  od  njega.' 

Ebu  Zerr  je  kasnio  jer  je  njegova  deva  bila  izuzetno  spora,  pa  kada  je  to  vidio, 
skinuo  je  s  nje  putnu  opremu,  stavio  je  na  svoja  leđa  i  krenuo  pješice,  tragom 
Allahovog  Poslanika,  sallallahu  alejhi  ve  sellem. 

Allahov  Poslanik,  sallallahu  alejhi  ve  sellem,  odmarao  je  na  jednom  mjestu 
kada  neki  musliman  primijeti  čovjeka  u  daljini  i  povika:  'Allahov  Poslaniče,  eno 
nekog  čovjeka,  sam  ide  putem!'  Allahov  Poslanik,  sallallahu  alejhi  ve  sellem,  reče: 
'Nadam  se  daje  to  Ebu  Zerr.'  Kada  su  muslimani  bolje  pogledali,  rekli  su:  'Allahov 
Poslaniče,  to  je,  tako  nam  Allaha,  Ebu  Zerr.'  Allahov  Poslanik,  sallallahu  alejhi  ve  sel- 
lem, reče:  'Allah  neka  se  smiluje  Ebu  Zerru,  hoda  sam,  umrijet  će  sam  i  bit  će 
proživljen  sam.'"2 

Kasnije  u  vrijeme  halife  Osmana,  radijallahu  anhu,  desile  su  se  neke 
nesuglasice  pa  je  Ebu  Zerr,  radijallahu  anhu,  poslan  da  živi  u  Er-Rebezi.  Na  samrti  je 
svojoj  supruzi  i  sinu  rekao:  "Kada  umrem,  ogasulite  me  i  zamotajte  u  ćefine,  potom 
me  stavite  nasred  puta,  pa  kada  vas  upitaju  prolaznici:  'Koje  ovo?',  vi  recite:  To  je 
Ebu  Zerr.'"  Nakon  što  je  umro,  učinili  su  kako  im  je  rekao,  i  kada  su  naišli  prvi 
prolaznici,  nisu  ga  primijetili  i  zamalo  su  ga  njihove  jahalice  zgazile.  Među  putni- 
cima je  bio  Abdullah  b.  Mes'ud,  radijallahu  anhu,  koji  upita:  "Koje  ovo?"  Odgo- 
voriše  mu:  "Ebu  Zerrovo  tijelo."  Ibn  Mes'ud  zaplaka  i  reče:  "Istinu  je  kazao  Allahov 


1  El-Kila'i,  El-lktifa'  bi  ma  tedemmenehu  min  megazi  Resulillah  ves-selasetil-hulefa1,  2/276. 

2  Ibn  Hišam,  Es-Siretun-Nebevijje,  4/178. 


Poslanik,  sallallahu  alejhi  ve  sellem:  'Allah  neka  se  smiluje  Ebu  Zerru:  hoda  sam, 
umrijet  će  sam  i  bit  će  proživljen  sam.'"  Zatim  je  sjahao  i  lično  ga  ukopao.1 
Pouke  iz  ove  priče: 

1-  Ebu  Zerr  el-Gifari,  radijallahu  anhu,  podnio  je  mnoge  teškoće  i  opasnosti, 
a  Allah  ga  je  pomogao  saburom.  Naporno  je  hodao  noseći  svoju  opremu  na  leđima 
kako  bi  stigao  Allahovog  Poslanika,  sallallahu  alejhi  ve  sellem,  i  stekao  nagradu  dži- 
hada  na  Allahovom  putu.2 

2-  Riječi  Allahovog  Poslanika,  sallallahu  alejhi  ve  sellem:  "Allah  neka  se  smilu- 
je Ebu  Zerru:  hoda  sam,  umrijet  će  sam  i  bit  će  proživljen  sam",  jasan  su  dokaz 
istinitosti  njegovog  poslanstva  jer  je  obavještavanje  o  stvarima  koje  će  se  desiti 
mudžiza  kojom  je  Allah  počastio  Svoga  Poslanika,  sallallahu  alejhi  ve  sellem,  i  to  je 
jedan  od  načina  potvrde  istinitosti  poslanstva  s  kojim  se  često  susrećemo  čitajući  o 
životu  Allahovog  Poslanika,  sallallahu  alejhi  ve  sellem.3 

3-  Priča  ukazuje  na  to  da  je  Abdullah  b.  Mes'ud  bio  učen  i  da  se  odlikovao 
jakim  pamćenjem  i  brzo  se  prisjećao  naučenog.  Nakon  mnogo  godina  sjetio  se 
riječi  Allahovog  Poslanika,  sallallahu  alejhi  ve  sellem,  o  Ebu  Zerru.4 

Drugo:  Slučaj  Ebu  Hajseme 

Ibn  Ishak  kaže:  "Allahov  Poslanik,  sallallahu  alejhi  ve  sellem,  već  je  nekoliko 
dana  bio  na  putu  kada  je  Ebu  Hajseme  ušao  u  svoju  baštu.  Bio  je  vruć  dan  i  zatekao 
je  svoje  dvije  supruge  u  njihovim  odajama  u  bašti.  Poprskale  su  vodom  svoje  odaje 
da  ih  rashlade  i  svaka  mu  je  u  svojim  odajama  bila  pripremila  hladne  vode  da  se 
rashladi  i  ukusno  jelo.  Kada  je  ušao  na  vrata  i  ugledao  svoje  dvije  supruge  i  šta  su 
mu  sve  pripremile,  rekao  je:  'Zar  da  Allahov  Poslanik,  sallallahu  alejhi  ve  sellem,  trpi 
žegu  i  vjetar,  a  Ebu  Hajseme  se  rashlađuje  u  hladovini,  uz  ukusno  jelo,  lijepe  supru- 
ge i  uživa  u  svom  imanju!  To  nije  pravedno  i,  tako  mi  Allaha,  neću  vam  ući,  nego 
odlazim  Allahovom  Poslaniku,  sallallahu  alejhi  ve  sellem.  Spremite  mi  opskrbu  za 
put.'  Spremile  su  mu  opskrbu  pa  je  uzjahao  svoju  devu  i  krenuo  tragom  Allahovog 
Poslanika,  sallallahu  alejhi  ve  sellem,  i  stigao  ga  je  kada  je  već  bio  došao  na  Tebuk. 
Ebu  Hajseme  je  u  putu  bio  sreo  Umejra  b.  Vehba  el-Džumehija  te  su  put  nastavili 
zajedno,  pa  kada  su  se  približili  Tebuku,  Ebu  Hajseme  je  rekao:  'Ja  sam  zgriješio  pa 
ostani  malo  iza  mene  tako  da  ja  prvi  dođem  Allahovom  Poslaniku,  sallallahu  alejhi 
ve  sellem.'  Kada  se  približio  Allahovom  Poslaniku,  sallallahu  alejhi  ve  sellem,  koji  je 
već  bio  na  Tebuku,  ljudi  su  povikali:  'Neki  jahač  dolazi  putem!'  Poslanik,  sallallahu 
alejhi  ve  sellem,  reče:  'Nadam  se  daje  to  Ebu  Hajseme.'  Ljudi  rekoše:  'Allahov  Pos- 
laniče,  Allaha  nam,  to  je  Ebu  Hajseme!'  Ebu  Hajseme  je  prišao,  sjahao  sa  svoje  deve, 


1  Ibid.,  4/178. 

2  Es-Sira'u  me'as-Salibijjin,  str.  129.  Et-Tarihui-isiami,  8/114. 

3  Es-Sira'u  me'as-Satibijjin,  str.  129. 

4  Et-Tarihul-islami,  8/114. 

prišao  i  poselamio  Allahovog  Poslanika,  sallallahu  alejhi  ve  sellem,  koji  reče:  'Ovo  ti 
je  bilo  preče,  Ebu  Hajseme!'  Potom  mu  je  rekao  lijepe  riječi  i  uputio  za  njega  hajr- 
dovu."1 

Ebu  Hajseme,  koji  se  zvao  Malik  b.  Kajs,  ovim  je  povodom  izrekao  stihove: 
Kada  sam  vidio  da  su  ljudi  dvoličnjaci 
Uzeo  sam  sebi  vjeru  najčasniju 
Pružio  sam  desnicu  i  zavjetovao  se  Muhammedu 
Nisam  činio  grijehe  niti  ono  što  je  zabranjeno 
Svoje  sam  žene  ostavio  u  šatoru, 
Među  palmama  i  zrelim  plodovima 

Kada  god  bi  se  sumnja  pojavila 
Svoju  sam  dušu  tjerao  da  se  pokori2. 

Pouke  iz  ove  priče 

1-  Musliman  je  savjestan 

Gledajući  ukusnu  hranu  i  hladovinu  koju  su  mu  njegove  supruge  pripremile 
kod  njegove  kuće,  Ebu  Hajseme,  radijallahu  anhu,  sjetio  se  Allahovog  Poslanika, 
sallallahu  alejhi  ve  sellem,  koji  putuje  po  vrelom  suncu,  vjetru  i  pripeci.  To  je 
probudilo  njegovu  savjest  te  je  čvrsto  odlučio  da  se  priključi  Poslaniku,  sallallahu 
alejhi  ve  sellem.  Krenuo  je  sam  kroz  nepreglednu  pustoš,  dok  nije  sreo  Umejra  b. 
Vehba  koji  je,  čini  se,  dolazio  iz  Mekke.  Ovaj  prizor  pokazuje  kako  se  bogobojazni, 
kada  ih  obuzmu  momenti  slabosti,  brzo  sjete  i  pokaju  te  izlaze  jačeg  imana.  Allah, 
dželle  šanuhu,  o  tome  kaže: 

"One  koji  se  Allaha  boje,  čim  dodirne  sablazan  šejtanska,  sjete  se  i  odjednom 
dođu  sebi!"3 

Ebu  Hajseme,  radijallahu  anhu,  brzo  se  sjetio  i  izašao  da  nadoknadi  ono  što 
je  propustio.  Osjećao  je  gorčinu  grijeha  sve  dok  nije  došao  na  Tebuk  i  uvjerio  se  da 
je  Vjerovjesnik,  sallallahu  alejhi  ve  sellem,  zadovoljan  njime.4 

2-  Vjerovjesnik,  sallallahu  alejhi  ve  sellem,  poznavao  je  svoje  ashabe 

Allahov  Poslanik,  sallallahu  alejhi  ve  sellem,  rekao  je:  "Nadam  se  da  je  ovo 
Ebu  Hajseme",  što  pokazuje  da  je  dobro  poznavao  svoje  ashabe  i  koliko  vrijede  kao 
ljudi,  te  je  znao  ko  će  se  odazvati  a  ko  ne,  i  znao  je  ko  će  požuriti  da  se  pokaje  i 


1  El-Bidaje  ven-nihaje,  5/8. 

2  El-Bidaje  ven-nihaje,  5/8. 

3  Sura  El-A'raf,  201. 

4  Et-Tarihul-islami,  8/111-112. 


vrati  svome  Gospodaru  kada  počini  grijeh.  A  to  što  je  znao  kakvog  su  karaktera 
rezultat  je  iskustva  u  komunikaciji  s  njima  i  saradnji  na  različitim  poljima,  jer  Posla- 
nik, sallallahu  alejhi  ve  sellem,  družio  se  i  razgovarao  s  njima,  a  oni  su  s  njim  puto- 
vali i  vodili  džihad  pod  njegovom  zastavom.1 

3-  Odlučnost  i  strpljenje  Ebu  Hajseme 

Pogledaj  kako  je  Ebu  Hajseme,  radijallahu  anhu,  odlučio  da  se  priključi 
Allahovom  Poslaniku,  sallallahu  alejhi  ve  sellem,  zaputivši  se  sam  na  ovo  teško 
putovanje  kroz  pustinju  u  kojoj  je  vrlo  malo  vode  i  po  užasnoj  žegi.  To  pokazuje  da 
se  odlikovao  upornošću  i  snagom  volje,  te  daje  bio  čvrst  i  strpljiv.2 

4-  Kritika  zapovjednika  učinkovito  djeluje  na  vojnika 

Ebu  Hajseme,  radijallahu  anhu,  stigao  je  svjestan  svoga  grijeha  i  suočio  se  s 
kritikom  Allahovog  Poslanika,  sallallahu  alejhi  ve  sellem:  "Ovo  ti  je  bilo  preče,  Ebu 
Hajseme!"  To  su  riječi  koje  sadrže,  kritiku,  ukor  i  prijetnju.  Njihovo  značenje  je:  prib- 
ližio si  se  propasti. 

Nema  sumnje  da  su  ove  riječi  utjecale  na  vojnika  jer  su  mu  pokazale  pravu 
sliku  prijestupa  koji  je  počinio.  To  je  Vjerovjesnikov,  sallallahu  alejhi  ve  sellem,  način 
podučavanja  vođa  da  ne  prelaze  preko  grešaka  vojnika  jer  to  šteti  samom  počini- 
ocu greške,  ali  i  drugima.  Stoga  vođa  mora  ispravljati  greške  i  počinioca  pozvati  na 
odgovornost  i  popravljanje.  Takav  vođa  je  istinski  učitelj  i  odgajatelj.3 

Treće:  Dolazak  na  Tebuk 

Allahov  Poslanik,  sallallahu  alejhi  ve  sellem,  stigao  je  na  Tebuk  i  tu  ostao 
dvadeset  noći,  ali  od  bizantijske  vojske  i  arapskih  plemena  nije  bilo  ni  traga.  Bizan- 
tijska  vojna  komanda  nije  ni  pomišljala  na  ulazak  u  bitku  protiv  muslimana,  a  i 
arapska  kršćanska  plemena  su  se  primirila.  Vladari  gradova  na  šamskoj  granici 
odlučili  su  se  za  sklapanje  mira  i  plaćanje  džizje  islamskoj  državi.  Kralj  Ejle  poklonio 
je  Allahovom  Poslaniku,  sallallahu  alejhi  ve  sellem,  mazgu  i  ogrtač,  te  je  sklopio  mir 
i  pristao  plaćati  džizju. 

Poslanik,  sallallahu  alejhi  ve  sellem,  poslao  je  odred  od  420  boraca  na  čelu  sa 
Halidom  b.  El-Velidom,  radijallahu  anhu,  u  Devmetul-Džendel.  Halid,  radijallahu 
anhu,  uspio  je  zarobiti  Ukejdira  b.  Abdul-Melika  el-Kindija,  vladara  Devmetul-Džen- 
dela,  koji  je  bio  u  lovu4,  pa  je  Allahov  Poslanik,  sallallahu  alejhi  ve  sellem,  postigao  s 
njim  mirovni  sporazum  kojim  se  Ukejdir  obavezao  na  plaćanje  džizje.5  Musli- 


1  Es-Sira'u  me'as-Salibijjin,  str.  133. 

2  Es-Sira'u  me'as-Salibijjin,  str.  133-134. 

3  Es-Sira'u  me'as-Salibijjin,  str.  134. 

4  Es-lsabe,  1/412-415.  Predaju  prenosi  Ibn  Ishak  lancem  prenosilaca  koji  je  hasen.  (op.  a.) 

5  Ibn  Hišam,  Es-Siretun-Nebevijje,  4/180. 


Život  i  đjelb  posljednjeg  %j'erovfesn^ 


manima  se  veoma  dopao  ogrtač  koji  je  nosio  Ukejdir,  te  im  je  Allahov  Poslanik, 
sallallahu  alejhi  ve  sellem,  rekao:  "Zar  se  divite  ovome!?  Tako  mi  Onoga  u  čijoj  je 
ruci  moja  duša,  maramice  Sa'da  b.  Muaza  u  Džennetu  su  bolje  od  ovoga."1 

Halid  je  u  ovom  pohodu  zaplijenio  800  robinja,  1.000  deva,  400  štitova  i  isto 
toliko  kopalja.2  Kralj  Ejle  je  na  Tebuk  poslao  poklon  Allahovom  Poslaniku,  sallallahu 
alejhi  ve  sellem,  koji  se  sastojao  od  mazge  i  ogrtača,  te  je  sklopio  mir  pristavši  na 
plaćanje  džizje.3  Vjerovjesnik,  sallallahu  alejhi  ve  sellem,  sklopio  je  sporazum  sa 
stanovnicima  mjesta  Džerba',  Ezreh4  i  Mekna5. 

Prema  slovu  sporazuma,  ovi  arapski  kršćani  bili  su  dužni  plaćati  godišnju 
džizju  i  biti  lojalni  islamskoj  državi.  Allahov  Poslanik,  sallallahu  alejhi  ve  sellem, 
postizanjem  sporazuma  sa  oblastima  na  sjeveru  Arapskog  poluostrva,  osigurao  je 
sjeverne  granice  islamske  države6  i  potkresao  krila  Bizantijskom  carstvu,  jer  su  ova 
plemena  s  kojima  je  Poslanik,  sallallahu  alejhi  ve  sellem,  postigao  sporazum  ispo- 
vijedala kršćanstvo  i  pokoravali  su  se  Bizantincima  jer  su  se  bojali  njihovog  nasilja  i 
zlostavljanja.  Bizantinci  su  ih  ponižavali  i  prepuštali  im  mrvice  dok  su  sami  uživali  u 
obilju.  Bizantinci  su  ovim  sporazumom  oslabljeni,  a  arapski  kršćani  oslobođeni  nji- 
hovog nasilja,  te  su  ispunjavali  svoje  obaveze  prema  muslimanima  ponizno  plaća- 
jući džizju.7 

Ovom  mudrom  politikom  koju  je  Allahov  Poslanik,  sallallahu  alejhi  ve  sellem, 
slijedio  u  izgradnji  države  i  širenju  islamske  da've,  uspio  je  od  ovih  plemenskih  ob- 
lasti, koje  su  priznavale  islamsku  vlast,  napraviti  tampon  zonu  između  islamske 
države  i  Bizantijskog  carstva.  Ta  područja  su  u  doba  pravednih  halifa  postala  centri 
iz  kojih  je  muslimanska  vojska  kretala  u  daljnja  osvajanja.  Odatle  su  muslimanske 
vojske  polazile  ka  sjeveru,  ostvarujući  veličanstvene  uspjehe.8 

Četvrto:  Prolazak  pored  Semudovog  naselja  Hidžr 

Ebu  Kebše  el-Ensari,  radijallahu  anhu,  pripovijeda:  "Tokom  Pohoda  na  Tebuk 
ljudi  su  požurili  da  vide  stanovnike  Hidžra,  i  kada  je  to  doprlo  do  Allahovog  Posla- 
nika, sallallahu  alejhi  ve  sellem,  naredio  je  da  se  ljudi  pozovu  na  namaz  u  džematu. 
Prišao  sam  Allahovom  Poslaniku,  sallallahu  alejhi  ve  sellem,  a  on  je  držao  svoju 
devu.  Rekao  je:  'Zašto  ulazite  među  ljude  na  koje  se  Allah  rasrdio?'  Jedan  čovjek 
reče:  'Čudimo  im  se,  Allahov  Poslaniče!'  Poslanik,  sallallahu  alejhi  ve  sellem  reče: 


1  Ibid.,  4/180.  Sened  hadisa  je  hasen. 

2  El-Bidaje  ven-nihaje,  5/17.  Predaju  prenosi  Ibn  Luhej'a  koji  je  nepouzdan  prenosilac,  a  prenosi  od 
Ebul-Esveda.  Osim  toga,  predaja  je  mursel  od  Urve.  (op.  a.) 

3  El-Umeri,  El-Mudžtemelul-Medeni,  str.  241. 

4  El-Megazi,  3/1032. 

5  El-Vesa'ikus-sijasijje  fi  ahdin-Nubuvveti  vel-hilafetir-rašide,  str.  119-124. 

6  Es-Sira'u  me'as-Salibijjin,  str.  217. 

7  Muhammed  Sadik  Urdžun,  Muhammed  Resulullah,  4/479. 

8  Es-Sira'u  me'as-Salibijjin,  str.  221. 


'Hoćete  li  da  vam  kažem  šta  je  čudnije  od  toga?  čovjek  iz  vašeg  naroda,  kazuje 
vam  staje  bilo  prije  vas  i  šta  će  biti  poslije  vas.  Stoga  budite  ustrajni  na  Pravom  pu- 
tu jer  Allahu  nije  bitno  ako  vas  kazni,  a  pojavit  će  se  narod  koji  od  sebe  neće  moći 
ništa  otkloniti.'"1 

Od  Ibn  Omera,  radijallahu  anhuma,  prenosi  se  da  je  rekao:  "Ljudi  su  se  sa 
Allahovim  Poslanikom,  sallallahu  alejhi  ve  sellem,  zaustavili  na  Semudovoj  zemlji 
Hidžr  da  se  opskrbe  vodom  iz  njihovog  bunara  i  da  tom  vodom  zamijese  kruh. 
Allahov  Poslanik,  sallallahu  alejhi  ve  sellem,  naredio  im  je  da  vodu  prolrju,  a  da 
tijestom  nahrane  deve,  te  im  je  naredio  da  se  opskrbe  vodom  iz  bunara  na  kojem 
se  pojila  Salihova,  alejhis-selam,  deva,  i  rekao  je:  'Ne  ulazite  u  kuće  naroda  koji  je 
prema  sebi  nasilje  učinio  a  da  ne  zaplačete  iz  straha  da  vas  ne  zadesi  ono  što  je  njih 
zadesilo.'  Zatim  je  potjerao  svoju  devu  i  požurio  da  izađe  iz  tog  mjesta."2 

Allahov  Poslanik,  sallallahu  alejhi  ve  sellem,  skrenuo  je  ashabima  pažnju  da 
uzmu  pouku  iz  onoga  što  je  zadesilo  Semud  i  da  imaju  na  umu  da  se  Allah  rasrdio 
na  njih  jer  su  porekli  Njegovog  poslanika.  Ukazao  im  je  da  ne  trebaju  zanemariti 
uzimanje  pouke  iz  njihovih  ruševina,  i  zabranio  im  je  da  se  okoriste  bilo  čime  što  se 
tu  nalazi  kako  im  ne  bi  promakla  pouka,  te  im  je  naredio  da  plaču,  ili  da  se  barem 
prave  da  plaču  ako  ne  mognu  zaplakati,  da  bi  potpali  pod  utisak  Allahove  kazne 
koja  je  snašla  Semud,  iako  su  ashabi  bili  samo  u  prolazu,  kao  što  mi  danas 
prolazimo  pored  ostataka  naroda  koji  su  osjetili  Allahovu  srdžbu,  kojima  su 
pokazane  mudžize  i  dokazi  vjerovjesništva,  ali  su  im  srca  ostala  tvrda  i  zaslužili  su 
kaznu,  te  su  doživjeli  ono  čemu  su  se  ismijavali. 

Allah,  dželle  šanuhu,  naveo  nam  je  vijesti  o  prijašnjim  narodima  samo  da  bis- 
mo iz  njih  uzeli  pouku.  Stoga,  ako  vidimo  njihove  kuće  u  kojima  su  doživjeli  izljev 
Allahove  srdžbe  i  osjetili  Njegovu  bolnu  kaznu,  pouka  bi  trebala  biti  upečatljivija  i 
strah  od  Allahove  srdžbe  veći.  Zato  se  Allahov  Poslanik,  sallallahu  alejhi  ve  sellem, 
pokrio  odjećom  i  potjerao  svoju  devu  da  što  brže  prođe  prokletu  zemlju3  i  rekao  je 
ashabima:  "Ne  ulazite  u  kuće  naroda  koji  je  prema  sebi  nasilje  učinio  a  da  ne  zapla- 
čete iz  straha  da  vas  ne  zadesi  ono  što  je  njih  zadesilo",  zatim  je  potjerao  svoju 
devu  i  požurio  da  izađe  iz  tog  mjesta.4 

Peto:  Smrt  ashaba  Abdullaha  Zul-Bidžadejna5 

Abdullah  b.  Mes'ud,  radijallahu  anhu,  kazuje:  "Jedne  noći  dok  sam  bio  sa 
Allahovim  Poslanikom,  sallallahu  alejhi  ve  sellem,  u  Pohodu  na  Tebuk,  ustao  sam  i  u 
jednom  kraju  logora  ugledao  sam  plamen  baklje.  Krenuo  sam  ka  njoj  i  ugledao 


1  El-Fethur-Rabbani,  21/195. 

2  Sahihul-Buhari,  Kitabul-enbijđ,  br.  3381. 

3  Suver  ve  Iber  minel-džihadin-Nebevi  fil-Medine,  str.  480. 

4  Sahihul-Buhari,  Kitabul-enbijđ,  br.  3381. 

5  Bidžada  je  prugasti  ogrtač  od  grubog  platna  kakav  su  nosili  beduini  u  ono  vrijeme. 

AHahovog  Poslanika,  Ebu  Bekra  i  Omera.  Okupili  su  se  jer  je  umro  Abdullah  Zul- 
Bidžadejn  el-Muzeni,  radijallahu  anhu.  Bili  su  mu  iskopali  raku,  a  Allahov  Poslanik, 
sallallahu  alejhi  ve  sellem,  bio  je  pored  njega.  Ebu  Bekr  i  Omer  su  mu  ga  prinosili,  a 
on  je  govorio:  'Približite  mi  svoga  brata!'  Kada  su  ga  spustili  u  njegov  kabur, 
Poslanik,  sallallahu  alejhi  ve  sellem,  rekao  je:  'Allahu  moj,  ja  sam  zanoćio  zadovoljan 
njime,  pa  i  Ti  budi  njime  zadovoljan!"'  Ibn  Mesu'd  je  kasnije  govorio:  "Kamo  sreće 
da  sam  ja  bio  tada  na  njegovom  mjestu."1 

Ibn  Hišam  je  rekao:  "Prozvan  je  Zul-Bidžadejn  jer  se  sa  svojim  narodom  prepirao 
oko  primanja  islama.  Oni  su  ga  odvraćali  i  uznemiravali,  na  kraju  su  mu  oduzeli  sve  što 
je  imao  osim  jednog  bidžada  -  prugastog  ogrtača  u  kojem  je  pobjegao  Allahovom 
Poslaniku,  sallallahu  alejhi  ve  sellem,  a  kada  se  približio  Medini,  prepolovio  je  ogrtač  i 
jednim  dijelom  se  pokrio  od  pasa  nadolje,  a  drugi  dio  je  prebacio  preko  ramena  i 
pokrio  gornji  dio  tijela.  Zbog  toga  je  prozvan  Zul-Bidžadejn." 2 

Pouke  iz  ove  priče 

1-  Vjerovjesnik,  sallallahu  alejhi  ve  sellem,  odaje  počast  svojim  i  živim  i 
umrlim  vojnicima 

Postupak  sa  Zul-Bidžadejnom,  radijallahu  anhu,  pokazuje  da  je  Poslanik, 
sallallahu  alejhi  ve  sellem,  iskazivao  počast  svojim  umrlim  borcima,  koji  su  bili 
spremni  položiti  svoje  živote  u  džihadu  na  Allahovom  putu  i  radi  toga  su  ostavili 
sve  što  su  posjedovali.  Zato  im  je  ukazivana  počast  na  dunjaluku  i  njihova  tijela  nisu 
ostavljana  da  ih  razdiru  zvijeri,  nego  su  dostojno  ukopavani.  A  takav  postupak  dru- 
gim borcima  je  podstrek  na  pokazivanje  junaštva  u  džihadu. 

Valja  napomenuti  da  se  ovaj  princip  kod  nemuslimana  počeo  primjenjivati 
tek  u  modernom  dobu,  zato  možemo  slobodno  ustvrditi  da  su  muslimani  pretekli 
druge  kada  je  u  pitanju  briga  vođe  za  njegove  vojnike,  jer  se  takvo  nešto  u  usta- 
vima nemuslimanskih  država  našlo  tek  mnogo  vijekova  kasnije.3 

Ovo  je  jedinstven  slučaj  odavanja  počasti  i  poniznosti.  U  historiji  nije  moguće 
naći  primjer  drugog  vladara  da  je  svojom  rukom  spustio  jednog  od  svojih  podanika 
u  njegovo  posljednje  počivalište,  a  potom  molio  za  njega  da  Allah  bude  njime  za- 
dovoljan, a  sam  tvrdeći  da  je  bio  zadovoljan  njime.4 

2-  Dozvoljeno  je  ukopavanje  mejjita  noću 

Allahov  Poslanik,  sallallahu  alejhi  ve  sellem,  ukopao  je  Zul-Bidžadejna,  radi- 
jallahu anhu,  noću.  Sunnet  je  da  se  požuri  sa  ukopavanjem  mejjita. 


1  Sahihus-sire,  str.  598. 

2  Ibn  Hišam,  Es-Siretun-Nebevijje,  4/182. 

3  El~Medhal  ilel-akidetil-bratidžijjetil-askerijjetil-M^       str.  299. 

4  Suver  ve  Iber  minel-džihadin-Nebevi  fil-Medine,  str.  472. 


3-  Dozvoljeno  je  žudjeti  za  postizanjem  dobra  koje  je  postigao  naš  brat 
musliman 

Dozvoljena  je  gibta,  a  to  je  da  želiš  postići  neko  dobro  koje  je  postigao  tvoj 
brat  u  vjeri.  Ovo  je  suprotno  zavisti,  jer  zavist  je  želja  da  drugome  nestane  blago- 
dati. Zavist  je  samo  zlo,  a  gibta  je  dozvoljena  u  dobru.1  Razmisli  o  riječima  Ibn 
Mes'uda,  kada  je  Poslanik,  sallallahu  alejhi  ve  sellem,  molio  za  Zul-Bidžadejna: 
"Allahu  moj,  ja  sam  zanoćio  zadovoljan  njime,  pa  i  Ti  budi  njime  zadovoljan",  koji  je 
rekao:  "Kamo  sreće  da  sam  ja  bio  u  toj  kaburskoj  usjeklini!"2  To  bi  rekao  svaki  onaj 
koji  vjeruje  u  Allaha  i  Sudnji  dan,  a  ashabi  su  znali  u  čemu  se  trebaju  natjecati.3 

Šesto:  Neke  mudžize  koje  su  se  desile  u  Pohodu  na  Tebuk 

Tokom  Pohoda  na  Tebuk  desilo  se  nekoliko  mudžiza,  od  kojih  su: 

1-  Allah,  dželle  šanuhu,  šalje  oblak  nakon  Poslanikove  dove  za  kišu 

Nakon  što  je  Allahov  Poslanik,  sallallahu  alejhi  ve  sellem,  prošao  Hidžr 
Semuda,  borcima  je  ponestalo  vode  te  su  se  požalili  na  to  Allahovom  Poslaniku, 
sallallahu  alejhi  ve  sellem.  Allahov  Poslanik,  sallallahu  alejhi  ve  sellem,  uputio  je 
svome  Gospodaru  dovu  za  kišu  i  Allah  je  poslao  oblak  iz  kojeg  je  pala  kiša  i  ljudi  su 
se  napili  i  nasuli  u  svoje  posude  koliko  im  je  bilo  potrebno. 

Ibn  Ishak  prenosi  da  je  neki  čovjek  rekao  Mahmudu  b.  Lebidu:  "Jesu  li  ljudi 
prepoznavali  licemjere?"  Mahmud  je  rekao:  "Da,  tako  mi  Allaha.  Ljudi  su  prepoz- 
navali licemjerstvo  na  svome  bratu,  ili  ocu,  ili  amidži,  poznavali  su  licemjere  u  svojoj 
porodici,  jedni  druge  su  prikrivali."  Potom  je  rekao:  "Jedan  čovjek  iz  mog  plemena 
pričao  mi  je  o  jednom  poznatom  licemjeru,  koji  je  putovao  sa  Allahovim  Posla- 
nikom, sallallahu  alejhi  ve  sellem,  i  kada  je  ljudima  nakon  Hidžra  nestalo  vode  i 
Allahov  Poslanik,  sallallahu  alejhi  ve  sellem,  dovio  za  kišu,  te  je  Allah,  dželle  še'nu- 
hu,  poslao  oblak  s  kišom,  ljudi  mu  rekoše:  "Teško  tebi,  zar  nakon  ovoga  možeš 
sumnjati!?"  Odgovorio  im  je:  "Taj  oblak  je  slučajno  bio  u  prolazu."4 

2-  Poslanik,  sallallahu  alejhi  ve  sellem,  obavještava  o  svojoj  devi 

Tokom  puta  na  Tebuk  izgubila  se  deva  Allahovog  Poslanika,  sallallahu  alejhi 
ve  sellem,  i  ashabi  su  izašli  daje  traže.  Kod  Allahovog  Poslanika,  sallallahu  alejhi  ve 
sellem,  bio  je  ashab  Ummara  b.  Hazm,  radijallahu  anhu,  učesnik  zakletve  na  Akabi  i 
učesnik  Bedra.  Bio  je  iz  porodice  Amra  b.  Hazma.  Za  to  vrijeme  u  njegovom  je 
šatoru  bio  Zejd  b.  El-Lesit  el-Kajnuka'i,  koji  je  bio  licemjer.  Dok  je  Ummara  bio  kod 
Poslanika,  sallallahu  alejhi  ve  sellem,  dotle  je  Zejd  u  njegovom  šatoru  govorio 


1  Es-Sira'u  me'as-Salibijjin,  str.  124-124. 

2  Sahihus-sire,  str.  598. 

3  Mu'inus-sire,  str.  452. 

4  Ibn  Hišam,  Es-Siretun-Nebevijje. 


Život  i  djeto  posCjeđnjeg  Vjerovjesniki 


okupljenima:  "Zar  Muhammed  ne  tvrdi  da  je  vjerovjesnik  i  da  mu  dolaze  vijesti  sa 
nebesa,  a  ne  zna  gdje  mu  je  deva!?"  Ummara  je  još  uvijek  bio  kod  Allahovog 
Poslanika,  sallallahu  alejhi  ve  sellem,  koji  je  tada  rekao:  "Jedan  čovjek  je  upravo 
rekao:  'Muhammed  tvrdi  da  je  vjerovjesnik  i  da  mu  dolaze  vijesti  sa  nebesa,  a  ne 
zna  gdje  mu  je  deva!',  a  ja,  tako  mi  Allaha,  znam  samo  ono  što  me  Allah  nauči.  I 
Allah  me  je  obavijestio  da  se  moja  deva  nalazi  u  dolini,  u  tom  i  tom  klancu,  njen 
povodac  se  zakačio  za  drvo  i  spriječio  je  da  dođe,  pa  idite  i  dovedite  mije."  Ashabi 
su  otišli  po  nju  i  doveli  je,  a  Ummara  se  vratio  u  svoj  šator  i  rekao:  'Allaha  mi, 
Allahov  Poslanik,  sallallahu  alejhi  ve  sellem,  ispričao  nam  je  maloprije  nešto  vrlo 
čudno.  Allah  ga  je  obavijestio  da  je  neki  čovjek  rekao  tako  i  tako  -  navodeći  riječi 
koje  je  rekao  Zejd  b.  El-Lesit.  Jedan  od  prisutnih  u  Ummarovom  šatoru,  a  koji  nije 
bio  prisutan  kada  je  Poslanik,  sallallahu  alejhi  ve  sellem,  obavijestio  o  Zejdovim 
riječima,  reče:  "Tako  mi  Allaha,  to  je  rekao  Zejd,  prije  nego  što  si  došao."  Ummara 
je  skočio  i  počeo  udarati  Zejda  po  vratu  i  govoriti:  "Dođite,  Allahovi  robovi!  Evo 
zlikovca  u  mom  šatoru,  a  ja  i  ne  znam  za  to!  Allahov  neprijatelju,  odlazi  iz  mog 
šatora  i  više  mi  ne  dolazi!"1  Ibn  Ishak  kaže:  "Neki  ljudi  smatraju  da  se  Zejd  nakon 
ovoga  pokajao,  a  neki  smatraju  daje  ostao  licemjer  do  kraja  života."2 

3-  Upozorenje  na  jak  vjetar  koji  će  zapuhati 

Allahov  Poslanik,  sallallahu  alejhi  ve  sellem,  obavijestio  je  ashabe  na  Tebuku 
da  će  zapuhati  žestok  vjetar  i  naredio  im  da  se  pobrinu  o  sebi  i  svojim  životinjama  i 
da  ne  izlaze  vani  kako  im  ne  bi  naškodio.  Ono  o  čemu  je  obavijestio,  to  se  i  ostva- 
rilo: zapuhao  je  jak  vjetar  i  daleko  odnio  one  koji  su  se  u  njemu  našli.3  Bilježi 
Muslim  u  svom  Sahihu  od  Ebu  Humejda  da  je  rekao:  "Kada  smo  došli  na  Tebuk, 
Allahov  Poslanik,  sallallahu  alejhi  ve  sellem,  rekao  je:  'Noćas  će  oko  vas  zapuhati  jak 
vjetar!  Neka  niko  ne  izlazi  van,  a  onaj  koji  ima  devu,  neka  dobro  pričvrsti  njen 
povodac'  Jedan  čovjek  je  bio  izašao  pa  gaje  vjetar  odnio  na  brdo  Taj'."4 

En-Nevevi  je  rekao:  "Ovaj  hadis  ukazuje  na  jasnu  mudžizu,  a  to  je  Posla- 
nikovo,  sallallahu  alejhi  ve  sellem,  obavještavanje  o  gajbu,  i  strah  od  štete  koja  se 
može  desiti  onome  ko  bude  vani  kada  zapuše.5 

4-  Povećanje  vode  na  izvoru  Tebuka  i  obavijest  o  plodnosti  njegove  zemlje  u 
budućnosti 

Muaz  b.  Džebel,  radijallahu  anhu,  rekao  je:  "Rekao  je  Allahov  Poslanik, 
sallallahu  alejhi  ve  sellem:  'Sutra  ćete  doći  na  izvor  Tebuka,  ako  Bog  da,  pa  ne  doti- 


1  El-Maverdi,  riamun-Nubuvve,  str.  100. 

2  Ibn  Hišam,  Es-Siretun-Nebevijje,  4/177. 

3  Es-Sira'u  me'as-Salibijjin,  str.  141. 

4  Sahihu  Muslim  bi  Šerhin-Nevevi,  15/42.  Muhtesaru  Muslim,  br.  1543. 

5  Ibid.,  15/42. 

čite  njegovu  vodu  dok  ja  ne  dođem.'  Kada  smo  stigli,  zatekli  smo  dvojicu  ljudi  koji 
su  već  bili  stigli.  Voda  iz  izvora  je  jedva  curila.  Allahov  Poslanik,  sallallahu  alejhi  ve 
sellem,  upitao  ih  je:  'Jeste  li  dotakli  vodu  sa  izvora?'  Rekoše:  'Jesmo.'  Vjerovjesnik, 
sallallahu  alejhi  ve  sellem,  izgrdio  ih  je,  i  dugo  ih  je  grdio.  Nakon  toga  ljudi  su  po- 
malo sakupljali  vodu  sa  izvora  svojim  dlanovima  dok  nisu  sakupili  malo,  pa  je 
Allahov  Poslanik,  sallallahu  alejhi  ve  sellem,  oprao  time  svoje  ruke  i  lice,  zatim  je  tu 
vodu  vratio  u  izvor  iz  kojeg  istog  trena  poče  šikljati  obilna  voda,  te  se  ljudi  opskrbi- 
še  vodom."1  Allahov  Poslanik,  sallallahu  alejhi  ve  sellem,  rekao  je  Muazu  b.  Džebelu, 
radijallahu  anhu:  "Ako  dugo  poživiš,  možda  ćeš  vidjeti  ovaj  predio  ispunjen  vrto- 
vima!"2 

Oblast  Tebuka  bila  je  neplodna  zbog  nedostatka  vode,  ali  je  Allah  na  rukama 
Poslanika,  sallallahu  alejhi  ve  sellem,  dao  bereket  u  povećanju  vode,  te  je  potekla  u 
obilju.  To  nije  bilo  samo  radi  toga  da  muslimanska  vojska  podmiri  svoje  potrebe,  nego 
je  Poslanik,  sallallahu  alejhi  ve  sellem,  rekao  da  će  to  potrajati  i  da  će  se  tu  pojaviti 
bašte  i  vrtovi  puni  drveća  i  plodova.  To  što  je  najavio  ostvarilo  se  nakon  kratkog 
vremena  i  još  i  danas  se  Tebuk  odlikuje  svojim  vrtovima,  palmama  i  datulama,  i  svje- 
doči o  istinitosti  Muhammedovog,  sallallahu  alejhi  ve  sellem,  poslanstva  i  da  on  nije 
govorio  po  svom  hiru,  nego  je  govorio  istinu,  a  sve  što  je  najavio,  ostvarilo  se.3 

5-  Povećanje  hrane 

Ebu  Seid  el-Hudri,  radijallahu  anhu,  rekao  je:  "Tokom  Pohoda  na  Tebuk  ljude 
je  pogodila  velika  glad  pa  su  rekli:  'Allahov  Poslaniče,  dopusti  nam  da  zakoljemo 
naše  tovarne  deve.  Od  njih  se  možemo  dobro  najesti.'  Allahov  Poslanik,  sallallahu 
alejhi  ve  sellem,  reče:  'Uradite  tako.'  Tada  je  došao  Omer,  radijallahu  anhu,  i  rekao: 
'Allahov  Poslaniče,  ako  to  urade,  nedostajat  će  nam  deva  koje  nose  teret,  nego  ih 
pozovi  da  sakupe  hranu  koja  im  je  preostala  pa  uputi  dovu  da  im  Allah  u  njoj  da 
bereket.  Možda  Allah  u  tome  da  spas.'  Allahov  Poslanik,  sallallahu  alejhi  ve  sellem, 
naredio  je  da  se  donese  prostirka,  a  zatim  ih  pozvao  da  donesu  na  nju  svu  hranu 
koja  im  je  preostala.  Nekoje  donosio  pregršt  brašna,  neko  pregršt  datula,  nekoje 
donosio  komadiće  kruha,  dok  nisu  sakupili  nešto  malo  na  prostirku.  Tada  je  Posla- 
nik, sallallahu  alejhi  ve  sellem,  zamolio  Allaha  za  bereket,  a  potom  im  rekao: 
'Napunite  svoje  zdjele.'  Sakupili  su  sve  zdjele  koje  su  imali  u  logoru  i  sve  ih 
napunili,  i  opet  je  ostalo  malo  viška  hrane.  Allahov  Poslanik,  sallallahu  alejhi  ve 
sellem,  rekao  je:  'Svjedočim  da  nema  drugog  istinskog  boga  mimo  Allaha  i  svje- 
dočim da  sam  ja  Allahov  poslanik!  Koji  god  rob  sretne  Allaha  sa  ova  dva  šehadeta, 
bez  imalo  sumnje  u  njih,  Džennet  neće  biti  skriven  od  njega.'"4 


1  Sahihu  Musiim  bi  Šerhin-Nevevi,  15/43.  Muhtesaru  Musiim,  br.  1530. 

2  El-Fethur-Rabbani,  21/196. 

3  Es-Sira'u  me'as-Salibijjin,  str.  142. 

4  El-Fethur-Rabbani,  21/196-197. 


Život  i  đje(o  posCjednjeg  Vjervvjemika 


Ovo  su  neke  mudžize  koje  je  Altah,  dželle  šanuhu,  dao  Svome  Poslaniku, 
sallallahu  alejhi  ve  sellem,  tokom  Pohoda  na  Tebuk,  a  koje  ukazuju  na  istinitost 
njegovog  poslanstva  i  na  časno  mjesto  koje  ima  kod  svoga  Gospodara.1 

Sedmo:  Kur  an  o  ponašanju  licemjera  tokom  Pohoda  na  Tebuk 

1-  Licemjeri  su  Poslanika  i  najčasnije  ashabe  opisali  kao  izjelice,  lažove  i 
kukavice 

Abdullah  b.  Omer,  radijallahu  anhuma,  rekao  je:  "Tokom  Pohoda  na  Tebuk 
neki  je  čovjek  u  jednom  sijelu  rekao:  'Nismo  vidjeli  većih  izjelica  i  većih  lažova  od 
ovih  naših  učača,  i  većih  kukavica  u  borbi.'  Drugi  čovjek  ustade  i  reče:  'Lažeš!  Ti  si 
licemjer  i  obavijestit  ću  o  ovome  Allahovog  Poslanika,  sallallahu  alejhi  ve  sellem.' 
Poslanik,  sallallahu  alejhi  ve  sellem,  već  je  bio  obaviješten  o  tome,  objavljeni  su  mu 
kur'anski  ajeti."  Abdullah  kaže:  "Vidio  sam  tog  čovjeka  kako  se  objesio  o  kolan 
Poslanikove  deve,  kamenje  mu  ranjava  noge,  a  on  govori:  'Allahov  Poslaniče,  samo 
smo  se  igrali  i  zabavljali.'  Allahov  Poslanik,  sallallahu  alejhi  ve  sellem,  odgovarao  mu 
je:  'Zar  ste  se  s  Allahom  i  Njegovim  Poslanikom  ismijavali?!'" 

U  predaji  od  Katade  stoji:  "Tokom  Pohoda  na  Tebuk  pred  Allahovim  Poslani- 
kom, sallallahu  alejhi  ve  sellem,  okupila  se  grupa  licemjera  koji  su  govorili:  'Zar  se 
ovaj  čovjek  nada  da  će  osvojiti  dvorce  i  utvrde  Šama?  E,  puste  žalosti!'  Allah,  dželle 
šanuhu,  o  tome  je  obavijestio  Vjerovjesnika,  sallallahu  alejhi  ve  sellem,  te  je  Vjerovjes- 
nik,  sallallahu  alejhi  ve  sellem,  rekao:  'Zadržite  ovu  skupinu!"  Potom  je  došao  kod  njih 
i  rekao  im:  'Kazali  ste  tako  i  tako,  a  Allah  je  o  njima  objavio,  kao  što  slušate2: 

'Licemjeri  se  plaše  da  se  vjernicima  ne  objavi  sura,  koja  bi  im  otkrila  ono  što  je 
u  srcima  licemjera.  Reci:  'Samo  se  vi  rugajte.1  Allah  će,  doista,  iznijeti  na 
vidjelo  ono  čega  se  vi  plašite.  Ako  ih  upitaš,  oni  će  sigurno  reći:  'Mi  smo  samo 
razgovarali  i  zabavljali  se.'  Reci:  'Zar  se  niste  Allahu  i  riječima  Njegovim  i 
Poslaniku  Njegovom  rugali?'3 

Riječi:  'Zar  se  niste  Allahu  i  riječima  Njegovim  i  Poslaniku  Njegovom 
rugali?'  -  su  prijekor  izražen  u  formi  pitanja.  A  značenje  je:  Muhammede,  prekori  ih 
i  reci  im:  "Zar  niste  mogli  naći  ništa  drugo  za  tu  vašu  zabavu  i  ismijavanje,  kao  što 
tvrdite,  osim  Allahovih  farzova,  propisa,  ajeta  i  Njegovog  Poslanika,  koji  je  došao  da 
vas  uputi  i  izbavi  vas  iz  tmina  na  svjetlo?' 


1  Es-Sira'u  me'as-Salibijjin,  str.  141. 

2  Es-Sujuti,  Ed-Durrul-Mensur,  4/230. 

3  Sura  Et-Tevbe,  64-65. 


{r.  ARjđ  Mtifutmmeđes-  SadaSi 


Potom  Allah,  dželle  šanuhu,  ukazuje  da  ih  je  to  ismijavanje  odvelo  u  nevjerstvo: 

'Ne  ispričavajte  se!  Jasno  je  da  ste  nevjernici,  a  tvrdili  ste  da  ste  vjernici.  Ako 
nekima  od  vas  i  oprostimo,  druge  ćemo  kazniti  zato  što  su  krivci/1 

Značenje  ajeta  je:  Ne  pravdajte  se  ovim  opravdanjem  za  svoj  grijeh,  jer  je 
nezamislivo  činjenje  nevjerstva  iz  zabave.  Vaše  pravdanje  je  priznavanje  grijeha,  a 
pravdanje  za  počinjeni  grijeh  gore  je  od  grijeha.2 

Riječi:  'Ako  nekima  od  vas  i  oprostimo,  druge  ćemo  kazniti  zato  što  su 
krivci1  -  ako  oprostimo  nekima  od  vas  koji  se  pokaju,  poput  Muhšina  b.  Humejra, 
druge  ćemo  kazniti  jer  su  uporni  u  grijehu."3 

2-  Uznemiravanje  Poslanika  i  vjernika  i  pokušaj  atentata  na  Poslanika 

O  ovim  licemjerima  objavljene  su  Allahove  riječi: 

đ  %  t£2  y  e  j  ^Js,  y&j{M  j^\z$\)^\)^^\<^^y 
^?s#  ci  j£  c«      c%  4  ni  45  B  &  £  U£  4 

"Licemjeri  se  zaklinju  Allahom  da  nisu  govorili,  a  sigurno  su  govorili 
nevjerničke  riječi  i  pokazivali  da  su  nevjernici,  nakon  što  su  javno  islam  bili 
primili,  i  htjeli  su  učiniti  ono  što  nisu  uspjeli.  A  prigovaraju  samo  zato  što  su  ih 
Allah,  iz  obilja  Svoga,  i  Poslanik  Njegov,  imućnim  učinili.  Pa  ako  se  pokaju,  bit 
će  im  dobro,  a  ako  glave  okrenu,  Allah  će  ih  na  ovom  i  na  onom  svijetu  na 
muke  nesnosne  staviti,  a  na  Zemlji  ni  zaštitnika  ni  pomagača  neće  imati."4 

Ibn  Kesir  prenosi  od  Ed-Dahhaka  daje  rekao:  "Jedna  grupa  licemjera  htjela  je 
da  navečer  tokom  putovanja  ubije  Allahovog  Poslanika,  sallallahu  alejhi  ve  sellem, 
dok  je  bio  u  Pohodu  na  Tebuk.  Kada  bi  se  osamili,  psovali  bi  Vjerovjesnika,  sallallahu 
alejhi  ve  sellem,  i  ashabe  i  potvarali  ih.  Njihove  je  riječi  Poslaniku,  sallallahu  alejhi  ve 
sellem,  prenio  Huzejfe  pa  im  Allahov  Poslanik,  sallallahu  alejhi  ve  sellem,  reče:  'O 
licemjeri,  obaviješten  sam  da  govorite  tako  i  tako.'  Oni  su  se  zaklinjali  da  nisu  rekli 
ništa  takvo  te  je  Allah  objavio  ovaj  ajet  kako  bi  iznio  na  vidjelo  njihovu  laž."5 

Opće  značenje  ajeta  je:  zaklinju  se  Allahom  da  nisu  izgovorili  te  riječi  koje  im 
se  pripisuju,  a  Allah  otkriva  njihovu  laž  i  potvrđuje  da  su  izgovorili  te  riječi  nevjer- 


1  Sura  Et-Tevbe,  66. 

2  Tefsirul-Meragi,  4/153. 

3  Tefsirul-Meragi,  4/153. 

4  Sura  Et-Tevbe,  74. 

5  El-Vahidi,  Esbabun-Nuzul,  str.  251. 


Život  i  djelo  posljednjeg ' 


stva  koje  nisu  spomenute  u  Kur'anu  jer  ne  dolikuje  da  budu  u  njemu  spominjane.1 


Treća  tema 

Povratak  sa  Tebuka  u  Medinu,  Kur'an  govori  o  onima  koji  su  izostali 

i  o  mesdžidu  razdora 

Nakon  stoje  na  Tebuku  proveo  dvadeset  dana,  Vjerovjesnik,  sallallahu  alejhi 
ve  sellem,  vratio  se  u  Medinu.2  Po  povratku  je  naredio  da  se  sruši  mesdžid  razdora 
koji  su  izgradili  licemjeri.  Kada  se  približio  Medini,  dječaci  su  izašli  u  Senijetul-Veda" 
da  ga  dočekaju.  Ušao  je  u  Medinu,  klanjao  dva  rekata  u  svom  mesdžidu,  potom  je 
sjeo  te  su  počeli  dolaziti  oni  koji  su  izostali  iz  pohoda  pravdajući  svoj  izostanak.  Bilo 
ih  je  četiri  vrste: 

1.  oni  koji  su  imali  validno  opravdanje, 

2.  oni  koji  nisu  imali  validno  opravdanje  ali  im  je  Allah  oprostio, 

3.  licemjeri  iz  reda  beduina  koji  su  živjeli  oko  Medine, 

4.  licemjeri  iz  Medine. 

Prvo:  Muslimani  koji  su  imali  validno  opravdanje  za  izostanak 

Allah,  dželle  šanuhu,  kaže: 


"Neće  se  ogriješiti  nemoćni  i  bolesni,  i  oni  koji  ne  mogu  naći  sredstva  za 
borbu,  samo  ako  su  prema  Allahu  i  Njegovu  Poslaniku  iskreni.  Nema  razloga 
da  se  išta  prigovara  onima  koji  čine  dobra  djela  -  a  Allah  prašta  i  milostiv  je. 
Ni  onima  kojima  si  rekao,  kad  su  ti  došli  da  im  daš  životinje  za  jahanje:  'Ne 
mogu  naći  za  vas  životinje  za  jahanje1,  pa  su  se  vratili  suznih  očiju,  tužni  što  ih 
ne  mogu  kupiti."3 

Ovi  časni  ajeti  objašnjavaju  da  onima  koji  imaju  validno  opravdanje  nije 
grijeh  što  su  izostali  iz  pohoda.  Neki  učenjaci  su  rekli:  "Pod  nemoćnima  se  misli  na 


1  Hadisul-Kur'anil-kerim,  2/665. 

2  Sahihus-sire,  str.  603. 

3  Sura  Et-Tevbe,  91-92. 


(r.  Mja  Muhammeđ  es-  SaSabi 


stare  osobe  i  teške  bolesnike",  a  drugi  su  rekli:  "Misli  se  na  djecu."  Neki  su  rekli: 
"Misli  se  na  mentalno  poremećene,  koji  su  nazvani  nemoćnima  zbog  malo- 
umnosti." Ova  dva  stava  spominje  El-Maverdi,  ali  je  ispravno  da  se  misli  na  teške 
bolesnike,  starce,  slijepce,  fizički  slabe  i  bolesne  koji  usljed  toga  ne  mogu  učestvo- 
vati u  borbi.1 

Riječi:  "...i  oni  koji  ne  mogu  naći  sredstva  za  borbu"  -  znače:  nisu  grješni 
nemoćni  i  bolesni  i  oni  koji  ne  mogu  naći  sredstva  za  borbu,  ako  nisu  odustali  od 
džihada. 

Riječi:  "...samo  ako  su  prema  Allahu  i  Njegovu  Poslaniku  iskreni",  tj.  ako 

spoznaju  istinu  i  zavole  njene  sljedbenike  i  zaštitnike,  a  zamrze  njene  neprijatelje. 

Za  riječi:  "Nema  razloga  da  se  išta  prigovara  onima  koji  čine  dobra 
djela",  Et-Taberi  kaže:  "Ovdje  Uzvišeni  Allah  kaže  da  se  onaj  koji  čini  dobročinstvo, 
vjeruje  u  Istinu  koja  dolazi  od  Allaha  i  Njegovog  Poslanika,  voli  zaštitnike  Istine  i 
mrzi  njene  neprijatelje,  ukoliko  s  opravdanim  razlogom  izostane  iz  borbe,  nema 
puta  do  njegovog  ukora,  takav  se  ne  smije  kažnjavati,  jer:  'Allah  prašta  i  milostiv 
je\  tj.  Allah  prekriva  grijehe  dobročiniteljima  Svojim  oprostom,  milostiv  je  prema 
njima  pa  ih  ne  kažnjava  za  njih."2 

El-Kurtubi  je  rekao:  "Osnova  spadanja  šerijatske  obaveze  sa  nemoćnog  jeste 
ili  zbog  zdravlja  ili  zbog  novčane  nemogućnosti."3 

Riječi:  "Ni  onima  kojima  si  rekao,  kad  su  ti  došli  da  im  daš  životinje  za 
jahanje...",  vezane  su  za  prethodne  riječi,  ali  se  ovdje,  nakon  općenitog  spomena, 
posebno  spominju  kako  bi  se  ukazalo  na  njih  i  kako  bi  se  oni  odvojili  od  drugih. 

Također,  nije  grijeh  siromašnim  vjernicima  "kojima  si  rekao,  kad  su  ti  došli 
da  im  daš  životinje  za  jahanje",  kako  bi  pošli  sa  tobom  u  džihad:  "Ne  mogu  naći 
za  vas  životinje  za  jahanje".4 

Riječi:  "...pa  su  se  vratili  suznih  očiju,  tužni  što  ih  ne  mogu  kupiti"  - 
znače:  Dok  su  se  vraćali  plakali  su  od  velike  tuge  jer  nemaju  imetka  koji  bi  utrošili 
za  potrebe  džihada  i  jer  nemaju  deva  na  kojima  bi  pošli  u  Pohod  na  Tebuk.5 

Drugo:  Muslimani  koji  su  izostali  bez  validnog  opravdanja 

O  ovoj  grupi  govore  tri  ajeta: 
1-  Allah,  dželle  šanuhu,  kaže: 


1  Zadul-Mesir,  4/485. 

2  Vidjeti:  Tefsirut-Taberi,  10/211. 

3  Vidjeti:  Tefsirul-Kurtubi,  8/226. 

4  Hadisul-Kur'anil-kerim,  2/672. 

5  Ibid.,  2/673. 


Život  i  djeCo  posfjjeđrgeg  1$ 


i 


"A  ima  i  drugih  koji  su  grijehe  svoje  priznali,  i  koji  su  djela  dobra  s  drugim, 
koja  su  hrđava,  izmiješali,  njima  će,  može  biti,  Allah  oprostiti  -  jer  Allah 
mnogo  prašta  i  milostiv  je."1 

Komentar  ajeta:  Ova  grupa  izostala  je  iz  pohoda  bez  opravdanog  razloga, 
zatim  su  se  pokajali  i  nisu  iznosili  lažna  opravdanja  poput  licemjera.  Pokajali  su  se, 
priznali  svoj  grijeh  i  nadali  se  da  će  im  Allah  oprostiti.  Pod  "dobrim  djelima"  misli  se 
na  njihov  islam,  izvršavanje  šerijatskih  propisa  i  džihad  koji  su  vodili  u  proteklom 
periodu.  Pod  "lošim  djelima"  misli  se  na  njihov  izostanak  iz  ovog  pohoda,  a  to  loše 
djelo  popratili  su  drugim  dobrim,  a  to  je  priznanje  grijeha  i  pokajanje.  Priznanje  je 
potvrđivanje,  i  samim  priznanjem  ne  postiže  se  pokajanje,  nego  je  potrebno  uz  to 
izraziti  kajanje  i  odlučno  odbaciti  činjenje  tog  djela  od  tog  momenta  pa  nadalje. 
Ova  skupina  je  ispunila  spomenute  uvjete.  Riječi  "pomiješali"  -  tj.  pomiješali  su 
jedno  djelo  s  drugim,  kao  što  se  pomiješa  voda  sa  mlijekom  i  obratno. 

Riječi  "...njima  će,  može  biti,  Allah  oprostiti"  -  ovo  je  dokaz  da  su  se  osim 
priznanja  i  pokajali,  ili  da  su  bili  na  početku  tevbe,  odnosno  da  su  učinili  takvo 
priznanje  u  kojem  je  očito  kajanje.  Riječ  "možda"  -  je  riječ  nade  koju  je  izrekao 
Allah,  dželle  šanuhu,  a  to  znači  da  će  se  ostvariti,  jer  kada  Allah,  dželle  šanuhu, 
ulijeva  robovima  nadu  u  nešto,  to  znači  da  će  im  to  ispuniti,  zato  što  je  On  od 
plemenitih  Najplemenitiji:  "...jer  Allah  mnogo  prašta  i  milostiv  je"  -  oprašta 
grijehe  i  daje  blagodati  Svojim  robovima.2 

2-  Allah,  dželle  šanuhu,  kaže: 


"Ima  i  drugih  koji  su  u  neizvjesnosti  da  li  će  ih  Allah  kazniti  ili  će  im  oprostiti. 
A  Allah  sve  zna  i  mudar  je."3 

U  dva  Sahiha  se  navodi  da  se  pod  ovima  koji  su  u  neizvjesnosti  misli  na  Hilala 
b.  Umejju,  Ka'ba  b.  Malika  i  Mirareta  b.  Er-Rebi'a.  Oni  su  ostali  iza  Allahovog  Posla- 
nika, sallallahu  alejhi  ve  sellem,  zbog  nekih  razloga.  Imali  su  namjeru  da  mu  se  pri- 
ključe, ali  nisu  uspjeli.  Njihov  izostanak  nije  bio  zbog  licemjerstva,  bili  su  iskreni 
muslimani.  Kada  se  Vjerovjesnik,  sallallahu  alejhi  ve  sellem,  vratio  i  licemjeri  mu  se 
počeli  opravdavati,  oni  su  rekli:  "Mi  nemamo  opravdanja,  mi  smo  zgriješili."  Nisu  se 
pravdali,  a  nisu  se  ni  svezali  za  stub  mesdžida.4  Allahov  Poslanik,  sallallahu  alejhi  ve 
sellem,  naredio  je  muslimanima  da  ih  izbjegavaju,  i  to  je  potrajalo  pedeset  dana,  a 
o  tome  ćemo  u  nastavku  govoriti  detaljno.5 


1  Sura  Et-Tevbe,  102. 

2  Tefsiruš-Ševkani,  2/399. 

3  Sura  Et-Tevbe,  106. 

4  Kao  stoje  uradio  Ebu  Lubabe  i  njegovi  drugovi,  (op.  a.) 

5  Tefsirul-Alusi,  11/17. 


fr.  Alija  Muhammedes-  Sattabi 
3-  Allah,  dželle  šanuhu,  kaže: 

"A  i  onoj  trojici  koja  su  bila  izostala  i  to  tek  onda  kad  im  je  zemlja,  koliko  god 
bila  prostrana,  postala  tijesna,  i  kad  im  se  bilo  stisnulo  u  dušama  njihovim, 
kada  su  vidjeli  da  nema  utočišta  od  Allaha  nego  samo  u  Njega.  On  je  poslije  i 
njima  oprostio  da  bi  se  i  ubuduće  kajali,  jer  Allah,  uistinu,  prima  pokajanje  i 
milostiv  je."1 

Ova  trojica  o  kojoj  se  govori  su  Hilal  b.  Umejje,  Ka'b  b.  Malik  i  Mirare  b.  Er- 
Rebi'.  Ovaj  ajet  je  objavljen  povodom  njihovog  slučaja,  koji  ćemo  spomenuti 
kasnije  detaljno  jer  obiluje  poukama  i  mudrostima.2 

Treće:  Licemjeri  iz  beduinskih  plemena  oko  Medine 

O  licemjernim  beduinima  koji  su  izostali  su  iz  borbe,  Allah,  dželle  šanuhu, 

kaže: 

"Dolazili  su  i  neki  beduini  koji  su  se  izvinjavali  i  tražili  dopuštenje  da  ne  idu,  i 
tako  su  izostali  oni  koji  su  Allahu  i  Njegovom  Poslaniku  lagali,  a  teška  patnja 
pogodit  će  one  među  njima  koji  nisu  vjerovali."3 

Četvrto:  Licemjeri  iz  Medine 

Allah,  dželle  šanuhu,  kaže: 

"Oni  koji  su  izostali  iza  Allahovog  Poslanika  veselili  su  se  kod  kuća  svojih  - 
mrsko  im  je  bilo  da  se  bore  na  Allahovom  putu  zalažući  imetke  svoje  i  živote 
svoje,  ijedni  drugima  su  govorili:  'Ne  krećite  u  boj  po  vrućini1  -  reci:  Džehen- 
nemska  je  vatra  još  vruća!1  Kad  bi  oni  samo  znali.  Malo  će  se  oni  smijati,  a 
dugo  plakati,  bit  će  to  kazna  za  ono  što  su  zaradili.  I  ako  te  Allah  ponovo  vrati 
nekima  od  njih,  pa  te  zamole  da  im  dopustiš  da  pođu  s  tobom  u  boj,  ti  im  reci: 


1  Sura  Et-Tevbe,  118. 

2  Hadisul-Kur'anil-kerim,  2/677. 

3  Sura  Et-Tevbe,  90. 

'Nikada  sa  mnom  u  boj  nećete  ići  i  nikada  se  sa  mnom  protiv  neprijatelja 
nećete  boriti!  Bili  ste  zadovoljni  što  ste  prvi  put  izostali,  zato  ostanite  s  onima 
koji  ionako  ne  idu  u  boj.1"1 

Primjećujemo  da  je  Poslanikov,  sallallahu  alejhi  ve  sellem,  odnos  prema 
licemjerima  koji  su  mu  došli  s  lažnim  opravdanjima  bio  drugačiji  od  odnosa  prema 
iskrenim  muslimanima.  Prema  licemjerima  je  bio  blag  i  prihvatio  njihova  oprav- 
danja, a  prema  iskrenim  muslimanima  bio  je  strog.  Na  taj  način  iskazao  im  je  čast,  a 
licemjeri  to  ne  zaslužuju  jer  su  nevjernici  i  kako  mogu  očekivati  da  budu  objavljeni 
ajeti  o  tome  da  im  je  oprošteno.  Njihovo  pretvaranje  na  ovome  svijetu  da  su 
vjernici  neće  ih  spasiti  od  dna  Džehennema.  Allah,  dželle  šanuhu,  naredio  je  da  se 
prema  njima  odnosimo  u  skladu  sa  onim  kako  se  predstavljaju  na  ovome  svijetu,  pa 
zašto  onda  da  ispitujemo  tačnost  njihovih  opravdanja  i  riječi,  i  zašto  da  ih  kažnja- 
vamo na  ovome  svijetu  za  njihove  laži  kad  se  prema  njima  na  ovome  svijetu  treba 
odnositi  shodno  onome  što  pokazuju.  Ibnul-Kajjim  kaže:  "Gospodar  Svoga  roba 
vjernika,  kojeg  voli  i  koji  je  kod  Njega  na  počasnom  mjestu,  popravlja  kada  učini  i 
najmanji  prijestup,  tako  da  je  taj  rob  stalno  oprezan.  A  onoga  ko  je  kod  Allaha 
bezvrijedan,  On  ostavi  da  griješi  i  kada  god  učini  grijeh,  On  mu  da  blagodat."2 

Peto:  Mesdžid  razdora 

U  povratku  sa  Tebuka  u  Medinu,  Vjerovjesniku,  sallallahu  alejhi  ve  sellem, 
objavljeni  su  ajeti: 

"Oni  koji  su  džamiju  sagradili  da  bi  štetu  nanijeli,  i  nevjerovanje  osnažili,  i 
razdor  među  vjernicima  unijeli,  pripremajući  je  za  onoga  koji  se  protiv  Allaha  i 
Njegovog  Poslanika  još  prije  borio,  sigurno  će  se  zaklinjati:  'Mi  smo  samo 
najbolje  željeli!1,  a  Allah  je  svjedok  da  su  oni  pravi  lažljivci.  Ti  u  njoj  nemoj 
nikada  na  namaz  stati!  Džamija  čiji  su  temelji,  već  od  prvog  dana,  postavljeni 
u  strahu  od  Allaha,  zaista  više  zaslužuje  da  u  njoj  na  namaz  staješ.  U  njoj  su 
ljudi  koji  se  vole  često  prati,  a  Allah  voli  one  koji  se  mnogo  čiste."3 

Ibn  Kesir  je  rekao:  "Povod  objave  ovih  ajeta  bio  je  čovjek  iz  Medine,  iz 
plemena  Hazredž,  po  imenu  Ebu  Amir  er-Rahib,  koji  je  u  pagansko  doba  prešao  na 
kršćanstvo.  Izučio  je  kršćanske  knjige  i  bio  poznat  kao  pobožnjak  u  pagansko  doba, 


1  Sura  Et-Tevbe,  81-83. 
2Zadul'metad,  3/578. 
3  Sura  Et-Tevbe,  107-108. 

a  bio  je  veoma  ugledan  u  plemenu  Hazredž.  Kada  je  Allahov  Poslanik,  sallallahu 
alejhi  ve  sellem,  učinio  hidžru  u  Medinu  i  ljudi  se  okupili  oko  njega,  a  islam  postao 
najutjecajnija  vjera,  i  Allah  uzdigao  muslimane  na  Bedru,  tada  je  Ebu  Amir  pokazao 
svoje  neprijateljstvo.  Pobjegao  je  nevjernicima  u  Mekku  i  nagovarao  kurejšijske 
mnogobošce  na  rat  protiv  Allahovog  Poslanika,  sallallahu  alejhi  ve  sellem.  Oni  su 
među  Arapima  sakupili  svoje  pristalice  i  izašli  na  Uhud;  muslimani  su  bili  na  isku- 
šenjima, ali  lijep  završetak  pripao  je  bogobojaznima.  Tog  dana  ovaj  je  zlikovac  bio 
iskopao  nekoliko  rupa  između  dvije  vojske  te  je  u  jednu  od  njih  upao  Allahov 
Poslanik,  sallallahu  alejhi  ve  sellem.  Također,  tog  je  dana  Poslanik,  sallallahu  alejhi 
ve  sellem,  povrijeđen,  slomljen  mu  je  donji  desni  sjekutić  i  razbijena  mu  je  glava. 
Ebu  Amir  je  prilikom  prvog  dvoboja  izašao  pred  svoje  pleme,  koje  su  sačinjavali 
ensarije,  i  održao  im  govor  kojim  ih  je  pokušao  pridobiti  na  svoju  stranu.  Kada  su 
shvatili  šta  želi,  ensarije  su  mu  rekle:  "Allah  ti  ne  dao  dobro,  grješniče  i  Allahov 
neprijatelju!",  i  žestoko  su  ga  izgrdili,  te  se  vratio  u  mnogobožačke  redove  i  rekao: 
"Allaha  mi,  nakon  mog  odlaska,  moj  narod  je  pogodilo  veliko  zlo!"  Po  dolasku  u 
Medinu,  Allahov  Poslanik,  sallallahu  alejhi  ve  sellem,  pozivao  ga  je  u  islam  i  učio  mu 
Kur'an,  ali  je  on  odbio  i  usprotivio  se.  Allahov  Poslanik,  sallallahu  alejhi  ve  sellem, 
dovio  je  protiv  njega  da  umre  odbačen  i  daleko  od  svoga  doma  i  ta  dova  ga  je 
stigla.  Naime,  nakon  Bitke  na  Uhudu,  Ebu  Amir  je  vidio  da  Vjerovjesnikova,  salla- 
llahu alejhi  ve  sellem,  da'va  postaje  sve  jača  te  je  otišao  Herakliju,  bizantijskom 
kralju,  i  zamolio  ga  za  pomoć  protiv  muslimana.  Ovaj  ga  je  tješio  i  obećao  mu 
pomoći.  Emu  Amir  je  ostao  tu  i  počeo  se  dopisivati  sa  nekim  licemjerima  iz  svog 
plemena  obećavajući  im  da  će  uskoro  doći  sa  vojskom  da  se  bori  protiv  Allahovog 
Poslanika,  sallallahu  alejhi  ve  sellem,  i  spriječi  ga  u  širenju  njegove  poslanice.  Nare- 
dio im  je  da  pripreme  sklonište  kako  bi  u  njega  mogao  dolaziti  onaj  ko  im  bude 
donosio  njegova  pisma  i  da  to  bude  njegovo  sjedište  kada  se  pojavi,  pa  su  počeli 
sa  gradnjom  mesdžida  pored  već  postojećeg  mesdžida  u  Kuba'u.  Njegovu  gradnju 
su  dovršili  prije  nego  što  je  Allahov  Poslanik,  sallallahu  alejhi  ve  sellem,  izašao  u 
Pohod  na  Tebuk,  pa  su  došli  da  ga  zamole  da  klanja  u  njihovom  mesdžidu  kako  bi 
to  iskoristili  da  opravdaju  njegovu  izgradnju  i  dokaz  Poslanikovog  odobrenja.  Kazali 
su  da  su  mesdžid  izgradili  za  slabe  i  bolesne  muslimane  da  noću  mogu  klanjati  u 
njemu,  ali  Allah,  dželle  šanuhu,  sačuvao  je  Svoga  Poslanika,  sallallahu  alejhi  ve  sel- 
lem, od  obavljanja  namaza  u  ovom  mesdžidu,  jer  je  rekao:  "Mi  sada  idemo  na  put 
pa,  ako  Bog  da,  kada  se  vratimo."  Međutim,  kada  se  vraćao  sa  Tebuka  u  Medinu,  na 
udaljenosti  oko  jedan  dan  hoda,  ili  dio  dana,  od  Medine,  došao  mu  je  Džibril, 
alejhis-selam,  i  obavijestio  ga  o  tom  mesdžidu  razdora  koji  su  njegovi  graditelji  iz- 
gradili s  namjerom  pružanja  podrške  nevjerstvu,  tako  što  će  izazvati  razdor  između 
vjernika  koji  bi  dolazili  u  njihov  mesdžid  i  onih  koji  dolaze  u  mesdžid  Kuba',  koji  je 
od  prvog  dana  izgrađen  na  osnovama  bogobojaznosti,  te  je  Allahov  Poslanik,  salla- 


Ilahu  alejhi  ve  sellem,  poslao  nekoga  da  sruši  taj  mesdžid  prije  njegovog  dolaska  u 
Medinu."1 

Ovim  ajetima  Allah,  dželle  šanuhu,  ukazao  je  na  to  da  su  gradnjom  ove  dža- 
mije licemjeri  imali  četiri  cilja: 

1-  Nanošenje  štete  muslimanima. 

2-  Podrška  nevjerstvu  u  Allaha  i  hvalisanje  pred  vjernicima  Jer,  oni  su  izgrad- 
njom svoga  mesdžida  namjeravali  ojačati  skupinu  licemjera. 

3-  Razdor  među  vjernicima.  Oni  nisu  htjeli  da  dolaze  u  mesdžid  Kuba"  i  s 
gradnjom  svoga  mesdžida  željeli  su  oslabiti  džemat  muslimana,  a  to  donosi  razdor 
i  nejedinstvo. 

4-  Pripremanje  sjedišta  onome  koji  se  bori  protiv  Allaha  i  Njegovog  Posla- 
nika.2 

Allah,  dželle  šanuhu,  uništio  je  njihove  nade  i  osujetio  njihove  spletke  tako 
što  je  naredio  Svome  Poslaniku,  sallallahu  alejhi  ve  sellem,  da  sruši  taj  mesdžid. 

Riječi:  "...sigurno  će  se  zaklinjati:  'Mi  smo  samo  najbolje  željeli!1",  su 
kritika  njima  zbog  lažnih  zakletvi  kojima  se  zaklinju.  Stoga  je  kazao  u  nastavku:  "...a 
Allah  je  svjedok  da  su  oni  pravi  lažljivci". 

Zatim  je  Allah,  dželle  šanuhu,  zabranio  Svome  Poslaniku,  sallallahu  alejhi  ve 
sellem,  i  vjernicima  da  klanjaju  u  toj  džamiji:  "Ti  u  njoj  nemoj  nikada  na  namaz 
stati!  Džamija  čiji  su  temelji,  već  od  prvog  dana,  postavljeni  u  strahu  od 
Allaha,  zaista  više  zaslužuje  da  u  njoj  na  namaz  staješ.  U  njoj  su  ljudi  koji  se 
vole  često  prati,  a  Allah  voli  one  koji  se  mnogo  čiste." 

Ibn  Ašur  je  rekao:  "Pod  riječima  '...ti  u  njoj  nemoj  nikad  na  namaz  stati1, 
misli  se  na  obavljanje  namaza,  jer  namaz  počinje  stajanjem.  A  Vjerovjesniku,  salla- 
llahu alejhi  ve  sellem,  zabranjeno  je  da  u  tom  mesdžidu  klanja  jer  njegov  namaz  mu 
donosi  bereket,  pa  mu  je  zabranjen  namaz  u  njemu  kako  vjernici  ne  bi  smatrali  da 
je  on  bolji  od  mesdžida  Kuba".  Allahov  Poslanik,  sallallahu  alehi  ve  sellem,  naredio 
je  Ammaru  b.  Jasiru  i  Maliku  b.  Ed-Dahšemu  da  s  grupom  ashaba  sruše  mesdžid. 
Rekao  im  je:  'Otiđite  u  taj  mesdžid  čiji  su  graditelji  prema  sebi  nasilje  učinili,  zapa- 
lite ga  i  srušite",  te  su  tako  i  uradili."3 

Riječi:  "Džamija  čiji  su  temelji,  već  od  prvog  dana,  postavljeni  u  strahu 
od  Allaha,  zaista  više  zaslužuje  da  u  njoj  na  namaz  staješ"  -  na  ovaj  način 
spriječena  je  mogućnost  da  propusti  ibadet  u  vrijeme  kada  su  ga  pozvali  da  obavi 
namaz  u  njihovom  mesdžidu.  Zato  mu  je  Allah,  dželle  šanuhu,  naredio  da  u  to 
vrijeme,  kada  je  trebao  obaviti  namaz  u  njihovom  mesdžidu,  obavi  namaz  u  mes- 


1  Tefsir  Ibn  Kesir,  2/338. 

2  Ibid.,  2/403. 

3  Es-Siretun-Nebevijje,  4/174. 

džidu  Kuba'  ili  u  svom  mesdžidu,  tako  da  se  ne  desi  da  ga  šejtan  odvrati  od  obav- 
ljanja namaza  u  tom  vremenu.  To  je  dio  veličanstvenog  duhovnog  odgoja.1 

To  je,  također,  bio  način  da  se  licemjerima  onemogući  da  kažu  kako  je 
Poslanik,  sallallahu  alejhi  ve  sellem,  bio  pozvan  da  klanja  u  mesdžidu,  ali  je  odbio.  Iz 
riječi  "...više  zaslužuje..."  može  se  zaključiti  da  i  mesdžid  licemjera  ipak  zaslužuje 
da  se  u  njemu  klanja,  ali  da  je  preče  klanjati  u  mesdžidu  izgrađenom  na  bogo- 
bojaznosti. 

Međutim,  namaz  u  mesdžidu  koji  su  izgradili  licemjeri  nema  nikakvu  vrijed- 
nost, jer  postoje  Poslaniku,  sallallahu  alejhi  ve  sellem,  zabranjeno  da  u  njemu  kla- 
nja, to  znači  da  taj  mesdžid  uopće  ne  zaslužuje  da  se  u  njemu  obavlja  namaz.  A 
komparativ  je,  možda,  upotrijebljen  kako  bi  se  ismijali  licemjeri  koji  su  se  pretvarali 
da  žele  da  Vjerovjesnik,  sallallahu  alejhi  ve  sellem,  klanja  u  njihovom  mesdžidu, 
tako  da  prividno  izgleda  da  i  njihov  mesdžid  zaslužuje  da  klanja  u  njemu,  a  da  je 
mesdžid  koji  je  izgrađen  na  bogobojaznosti  samo  preči  od  njihovog,  a  zapravo 
riječima  "...koji  je  izgrađen  na  bogobojaznosti...",  željelo  se  istaći  da  njihov 
mesdžid  nije  izgrađen  na  tim  nego  na  suprotnim  osnovama.2 

Ibn  Ašur  smatra  da  se  pod  "mesdžidom  koji  je  izgrađen  na  bogobojaznosti" 
misli  na  svaki  mesdžid  koji  se  odlikuje  ovim  svojstvom,  a  ne  na  neki  tačno  određeni 
mesdžid.  Ovim  svojstvom  u  to  vrijeme  odlikovali  su  se  mesdžid  u  Kuba'u  i  Posla- 
nikov  mesdžid  u  Medini.3 

Riječi:  "U  njoj  su  ljudi  koji  se  vole  često  prati,  a  Allah  voli  one  koji  se 
mnogo  čiste"  -  Ibn  Madže  bilježi  da  je  Allahov  Poslanik,  sallallahu  alejhi  ve  sellem, 
nakon  što  je  objavljen  ovaj  ajet  rekao:  "O  ensarije,  Allah  vas  je  pohvalio  za  vašu 
čistoću,  pa  mi  kažite  kako  se  čistite?"  Odgovorili  su:  "Abdestimo  se  za  namaz, 
gasulimo  se  od  džunupluka  i  peremo  se  poslije  nužde."  Poslanik,  sallallahu  alejhi  ve 
sellem,  reče:  "Zbog  toga  ste  pohvaljeni,  pa  ustrajte  u  tome."4 

Lekcije  i  pouke 

1-  Nevjernici  su  jedna  skupina 

To  se  vidi  iz  stava  Ebu  Amira  er-Rahiba  prema  islamu  i  muslimanima.  On  je  s 
velikim  bolom  primio  vijesti  o  porazu  mnogobožaca  na  Bedru,  te  je  objavio  ne- 
prijateljstvo Poslaniku,  sallallahu  alejhi  ve  sellem,  i  otišao  u  Mekku,  centar  mnogo- 
boštva,  da  bi  podsticao  njene  stanovnike  na  borbu  protiv  muslimana,  čak  je  izašao 
da  se  bori  na  njihovoj  strani  u  Bitki  na  Uhudu,  gdje  je  pokušao  unijeti  razdor  u 
muslimanske  redove.5  Istinu  je  rekao  Uzvišeni  Allah: 


1  Hadisul-Kur'anil-kerim,  2/661. 

2  Et-Tahriru  vet-tenvir,  11/31. 

3  Ibid.,  11/32. 

*Sunenlbn  Madže,  Kitabut-tahara,  bab:  El-lstindža'  bil-mđi,  1/127. 
5  Es-Sira'u  me'as-Salibijjin,  str.  179. 

"Nevjernici  su  jedni  drugima  zaštitnici.  Ne  postupite  li  tako,  nastat  će  smutnja 
na  Zemlji  i  nered  veliki."1 

2-  Pokušaj  obmanjivanja  muslimana 

Licemjeri  su  pokušali  gradnju  mesdžida  opravdati  razlozima  koji  na  prvi 
pogled  izgledaju  sasvim  opravdani,  ali  u  dušama  su  krili  nešto  drugo.  Zamolili  su 
Poslanika,  sallallahu  alejhi  ve  sellem,  da  klanja  u  tom  mesdžidu  kako  bi  mesdžid 
njegovim  namazom  dobio  blagoslov,  a  tada  bi  oni  mogli  mirno  nastaviti  izvrša- 
vanje svojih  ciljeva.  To  je  vrlo  podla  spletka  koja  može  zavarati  mnoge  ljude.2 

3-  Allah  je  najbolji  čuvar  i  najmilostiviji 

Ovaj  slučaj  pokazuje  veliku  Allahovu  pažnju  prema  Njegovom  Poslaniku, 
sallallahu  alejhi  ve  sellem.  Allah,  dželle  šanuhu,  obavijestio  ga  je  o  onome  što  su 
licemjeri  skrivali  i  kakve  su  njihove  prave  namjere  gradnje  mesdžida.  Da  ga  Allah 
nije  obavijestio  o  tome,  Vjerovjesnik,  sallallahu  alejhi  ve  sellem,  to  ne  bi  znao  te  bi 
klanjao  u  njihovom  mesdžidu  i  tako  mu  dao  legitimitet,  te  bi  ljudi  pohrlili  da  kla- 
njaju u  njemu,  jer  je  Allahov  Poslanik,  sallallahu  alejhi  ve  sellem,  klanjao  tu,  i  tako  bi 
se  licemjeri  osamili  sa  slabim  muslimanima  i  širenjem  glasina  među  njima  mogli  bi 
neg3tivno  utjecati  na  njih.3 

4-  Vjerovjesnik  odlučno  rješava  probleme 

Rušenje  mesdžida  razdora  bilo  je  najbolje  rješenje.  To  je  Vjerovjesnikova, 
sallallahu  alejhi  ve  sellem,  uputa  muslimanskim  vođama  kako  trebaju  rješavati  sve 
što  može  nanijeti  štetu  muslimanima  i  izazvati  razdor  među  njima,  jer  se  veliki 
problemi  ne  mogu  riješiti  ublažavanjem,  nego  se  moraju  potpuno  iskorijeniti  tako 
da  se  više  ne  pojave  čak  ni  u  drugačijem  obliku.  Praktične  koristi  primjene  ove 
Vjerovjesnikove,  sallallahu  alejhi  ve  sellem,  metode,  koje  su  muslimani  osjetili 
nakon  izvršenja  njegovih  naređenja,  govore  nam  da  je  to  bio  najbolji  način  rješa- 
vanja problema  djelovanja  licemjera  u  muslimanskom  društvu.  Naime,  licemjeri  su 
nakon  toga  konstantno  slabili  i  kada  je  Allahov  Poslanik,  sallallahu  alejhi  ve  sellem, 
preselio  na  bolji  svijet,  bio  je  ostao  samo  neznatan  broj  njih  i  nakon  rušenja  mes- 
džida razdora  više  nisu  napravili  nijedan  potez  koji  bi  bio  u  službi  istih  ciljeva,  jer  su 
znali  šta  ih  čeka  kada  budu  razotkriveni.4 


1  Sura  El-Enfal,  73. 

2  Es-Sira'u  me'as-Salibijjin,  str.  181. 

3  Es-Sira'u  me'as-Salibijjin,  str.  181. 

4  Et-Tarihul-islami,  8/130. 

5-  Mesdžidi  koji  se  mogu  svrstati  u  kategoriju  mesdžida  razdora 

Mufessiri  navode  razloge  radi  kojih  se  neki  mesdžid  može  okarakterizirati 
mesdžidom  razdora.  Neke  od  njihovih  citata  navodimo: 

Ez-Zamahšeri  je  rekao:  "Rečeno  je  da  se  mesdžidom  razdora  smatra  svaki 
mesdžid  koji  je  izgrađen  s  namjerom  hvalisanja,  pretvaranja  i  čuvenja  ili  bilo  kojeg 
drugog  razloga  osim  Allahovog  zadovoljstva."1 

Osvrćući  se  na  ove  Ez-Zamahšerijeve  riječi,  dr.  Abdul-Kerim  Zejdan  kaže: 
"Međutim,  da  li  to  znači  da  treba  biti  srušen  kao  stoje  srušen  mesdžid  razdora  koji 
su  izgradili  licemjeri  u  Medini,  a  čije  je  rušenje  naredio  Vjerovjesnik,  sallallahu  alejhi 
ve  sellem.  Ne  mislim  tako!  Možemo  reći  da  se  mesdžid  izgrađen  iz  spomenutih 
razloga  smatra  mesdžidom  razdora  u  smislu  da  nije  izgrađen  na  temeljima  bogo- 
bojaznosti  i  potpune  iskrenosti  prema  Allahu."2 

El-Kurtubi  je  rekao:  "Naši  učenjaci  kažu:  svaki  mesdžid  koji  je  izgrađen  radi 
činjenja  štete,  ili  prijetvornosti  ili  radi  čuvenja,  smatra  se  mesdžidom  razdora  i  u 
njemu  nije  dozvoljeno  klanjati."3 

Sejjid  Kutb  u  svom  tefsiru  kaže:  "Ovaj  mesdžid  razdora  koji  je  izgrađen  u 
vrijeme  Allahovog  Poslanika,  sallallahu  alejhi  ve  sellem,  kao  dio  zavjere  protiv 
islama  i  muslimana,  još  uvijek  se  gradi,  ali  u  različitim  oblicima.  Ponekad  se  pojav- 
ljuje u  vidu  aktivnosti  koje  su  vanjštinom  islamske,  a  iza  toga  se  krije  plan  rušenja 
islama  kroz  širenje  loše  slike  o  njemu,  ponekad  se  pojavljuje  u  vidu  vjerskih  parola, 
a  ustvari  o  vjeri  se  i  ne  brine.  Pojavljuje  se  i  u  vidu  organizacija,  knjiga,  studija,  koje 
govore  o  islamu  kako  bi  uspavali  zabrinute  koji  vide  kako  se  islam  gazi  i  uništava. 
Ova  udruženja  i  studije  uvjeravaju  ih  kako  islam  nije  u  opasnosti  i  nema  razloga  da 
se  brinu  i  plaše."4 

6-  Pravila  prepoznavanja  mesdžida  razdora 

Dr.  Abdul-Kerim  Zejdan  kaže:  "Svaki  objekat  koji  se  izgradi  iz  naizgled 
legalnih  pobuda,  a  ustvari  se  želi  upotrijebiti  za  nelegalne  aktivnosti,  to  je  mesdžid 
razdora,  jer  mu  je  jednak  po  suštini  i  elementima.  Ukratko  pravilo  glasi:  Svaki  obje- 
kat koji  naizgled  služi  legalnim  potrebama,  a  zapravo  se  njime  želi  napraviti  šteta 
muslimanima,  to  je  mesdžid  razdora."5 

Na  osnovu  ovog  pravila  možemo  zaključiti  da  se  mesdžidom  razdora  ne 
smatraju,  kao  što  spominje  Ibnul-Kajjim,  mnogobožački  h  ramovi,  mjesta  grijeha 
poput  barova  i  si.,  jer  je  očito  da  su  ciljevi  ovih  objekata  nelegalni,  tako  da  se  oni  ne 


1  Tefsiruz-Zamahšeri,  2/310. 

2  El-Mustefad  min-kasasil-Kur'an,  2/504. 

3  Tefsirul-Kurtubi,  8/254. 
AFiZilalil-Kurlan,  3/1710-1711. 

5  El-Mustefad  min-kasasil-Kur'an,  2/506-507. 

smatraju  mesdžidima  razdora,  iako  zaslužuju  da  budu  uklonjeni  zbog  jasnog  zla 
kojem  služe.1 

7-  Mesdžidi  razdora  u  muslimanskim  zemljama 

Još  uvijek  neprijatelji  islama,  poput  licemjera,  ateista,  kršćanskih  misionara, 
kolonizatora,  grade  objekte  naizgled  za  ibadet,  a  zapravo  žele  iz  njih  napadati  islam 
i  ubacivati  muslimanima  sumnju  u  njihovu  vjeru  i  kulturu.  Također,  otvaraju  škole 
pretvarajući  se  da  žele  podučiti  i  obrazovati,  a  zapravo  žele  svojim  idejama  zatro- 
vati um  muslimanske  omladine  i  odvratiti  ih  od  njihove  vjere.  Osnivaju  forume  s 
izgovorom  širenja  kulture,  a  cilj  je  napad  na  zdravu  akidu  u  srcima  muslimana. 
Otvaraju  bolnice  kako  bi  iskoristili  potrebe  bolesnih  i  nemoćnih  i  odvraćali  ih  od 
njihove  vjere.  Područja  gdje  je  rašireno  siromaštvo  i  neznanje,  poput  afričkih  zema- 
lja, iskorištavaju  za  ostvarenje  svojih  podlih  ciljeva  koji  su  suprotni  i  razumu,  i  šerija- 
tu,  i  zakonu.2 

Mesdžid  razdora  nije  nešto  što  se  desilo  u  vrijeme  prvih  muslimana  i  nepo- 
vratno nestalo.  To  je  ideja  koja  još  uvijek  postoji,  planski  odabire  ciljeve  i  sredstva 
za  izvršenje,  suština  je  zavjera  protiv  islama  i  muslimana,  izvrtanjem  činjenica  ubaci- 
vanjem sumnje,  stvaranjem  loše  slike  o  islamu,  sijanjem  sjemena  smutnje,  da  bi 
muslimani  bili  odvraćeni  od  svoje  vjere  i  zabavili  se  onim  što  će  im  donijeti  štetu  i 
uništiti  im  sreću  na  onome  svijetu.3 


Četvrta  tema 
Trojica  koja  su  izostala 

Priču  o  trojici  koja  su  izostala  prenosi  Ka'b  b.  Malik,  radijallahu  anhu,  a  za- 
bilježena je  u  djelima  sire,  hadiskim  zbirkama  i  tefsirima,  približno  istim  riječima,  i 
njenom  proučavanju  i  komentiranju  posvećena  je  nesvakidašnja  pažnja.  Najviše 
detalja  nalazi  se  u  predaji  koju  bilježi  El-Buhari  u  svom  Sahihu.4 

Ka'b  b.  Malik,  radijallahu  anhu,  kazuje:  "Nisam  izostao  ni  iz  jednog  pohoda 
koji  je  vodio  Allahov  Poslanik,  sallallahu  alejhi  ve  sellem,  osim  u  Pohodu  na  Tebuk. 

Izuzetak  je  Bitka  na  Bedru,  a  za  nju  niko  ko  je  izostao  nije  ukoren,  jer  je 
Allahov  Poslanik,  sallallahu  alejhi  ve  sellem,  izašao  želeći  zaplijeniti  karavanu  Kurej- 


1  El-Mustefad  min  kasasil-Kur'an,  2/507. 

2  Ebu  Šehbe,  Es-Siretun-Nebevijje,  2/508. 

3  Es-Sira'u  me'as-Salibijjin,  str.  182. 

4  Ibid.,  str.  187. 

šija,  a  Allah  je  dao  da  se  sukobi  sa  svojim  neprijateljima  bez  zakazanog  sastanka. 
Prisustvovao  sam  sa  Allahovim  Poslanikom,  sallallahu  alejhi  ve  sellem,  na  Akabi  ka- 
da smo  se  uzajamno  obavezali  na  islam,  i  draže  mi  je  to  nego  da  sam  umjesto  nje 
prisustvovao  Bitki  na  Bedru,  iako  ljudi  više  spominju  Bedr. 

Ja  nikada  nisam  bio  jači  i  spremniji  nego  tada  kada  sam  izostao  iz  Pohoda  na 
Tebuk.  Tako  mi  Allaha,  nikad  prije  tog  pohoda  u  isto  vrijeme  nisam  imao  dvije  jaha- 
lice. 

Kada  god  bi  Allahov  Poslanik,  sallallahu  alejhi  ve  sellem,  odlazio  u  neki  po- 
hod, aludirao  bi  na  drugi,  i  tako  je  postupao  sve  do  ovog  pohoda.  Allahov  Poslanik, 
sallallahu  alejhi  ve  sellem,  namjeravao  je  krenuti  na  ovaj  daleki  pohod  po  žestokoj 
vrućini,  kroz  bezvodnu  pustinju,  da  bi  se  sukobio  s  mnogobrojnim  neprijateljem,  te 
je  ukazao  muslimanima  na  prave  namjere  kako  bi  se  dovoljno  pripremili  za  ovaj 
pohod,  te  ih  je  obavijestio  o  željenom  pravcu  kretanja.  Sa  Allahovim  Poslanikom, 
sallallahu  alejhi  ve  sellem,  bilo  je  tako  mnogo  muslimana  da  ih  ne  bi  mogla  obu- 
hvatiti nijedna  ogromna  knjiga." 

Kaže  Ka'b:  "Svaki  čovjek  koji  je  htio  izostati  smatrao  je  da  Poslanik,  sallallahu 
alejhi  ve  sellem,  to  neće  saznati  osim  ako  mu  Allah  spusti  Objavu  o  tome.  Allahov 
Poslanik,  sallallahu  alejhi  ve  sellem,  krenuo  je  u  taj  pohod  u  vrijeme  kada  su  sazreli 
plodovi  i  prijali  hladovi.  Poslanik,  sallallahu  alejhi  ve  sellem,  i  muslimani  počeli  su  se 
spremati.  Ja  bih  osvitao  s  namjerom  da  se  pripremim  sa  njima,  ali  bih  se  vraćao  ne 
pripremivši  ništa.  Govorio  sam  sebi:  'Ja  to  mogu  ako  hoću!"  To  je  bilo  moje  stanje 
dok  su  se  ljudi  ozbiljno  pripremali,  i  kada  je  Allahov  Poslanik,  sallallahu  alejhi  ve 
sellem,  ujutro  rano  krenuo,  a  muslimani  pošli  za  njim,  ja  još  uvijek  nisam  bio  ništa 
spremio.  Rekao  sam  sebi:  'Spremit  ću  se  za  dan -dva  i  stići  ću  ih.'  Sljedeći  dan 
krenuo  sam  da  se  spremim,  ali  sam  se  vratio  ne  uradivši  ništa.  Sljedeći  dan  sam 
ponovo  izašao  da  se  pripremim  i  opet  se  vratio  ne  pripremivši  ništa.  I  dok  sam  seja 
nakanjivao,  ljudi  su  žurili  i  utrkivali  se  ko  će  biti  na  čelu  pohoda.  Pomislio  sam  da 
otputujem  i  da  ih  stignem,  i  kamo  sreće  da  sam  to  učinio,  ali  mi  nije  bilo  suđeno. 
Kada  sam  nakon  odlaska  Allahovog  Poslanika,  sallallahu  alejhi  ve  sellem,  izlazio 
među  ljude,  bio  sam  tužan  jer  sam  vidio  da  su  izostali  samo  ljudi  poznati  po  lice- 
mjerstvu  ili  nemoćni  kojima  je  Allah  dao  opravdanje. 

Allahov  Poslanik,  sallallahu  alejhi  ve  sellem,  nije  me  se  sjetio  dok  nije  stigao 
na  Tebuk.  Tada  je,  sjedeći  među  ljudima,  upitao:  'Šta  je  uradio  Ka'b?  Neki  čovjek  iz 
plemena  Benu  Seleme  rekao  je:  'Allahov  Poslanice,  zadržala  su  ga  njegova  dva 
ogrtača  i  gledahje  u  njegova  dva  plašta.'  Muaz  b.  Džebel  rekao  je:  'Ružno  je  to  što 
govoriš!  Tako  mi  Allaha,  Allahov  Poslaniče,  mi  o  njemu  znamo  samo  dobro!' 
Allahov  Poslanik,  sallallahu  alejhi  ve  sellem,  na  to  je  samo  šutio.  I  dok  su  oni  bili  u 
tom  stanju,  neki  čovjek  je  vidio  bijelu  siluetu  kako  se  približava.  Allahov  Poslanik, 
sallallahu  alejhi  ve  sellem,  rekao  je:  'Nadam  se  da  je  to  Ebu  Hajseme.'  I  zaista  je  to 

bio  Ebu  Hajseme,  ensarija  koji  je  udijelio  pola  pregršta  datula  pa  su  ga  licemjeri 
zbog  toga  ismijavali. 

Kada  sam  obaviješten  da  se  Allahov  Poslanik,  sallallahu  alejhi  ve  sellem,  vra- 
ća, zabrinulo  me  moje  stanje  i  počeo  sam  razmišljati  šta  da  slažem  kako  bih  izbje- 
gao njegovu  srdžbu  kada  se  vrati.  Savjetovao  sam  se  sa  svakim  u  svojoj  porodici  za 
koga  sam  mislio  da  mi  može  dati  korisno  mišljenje.  Ali  kad  je  rečeno  da  Allahov 
Poslanik,  sallallahu  alejhi  ve  sellem,  samo  što  nije  stigao,  svaka  laž  se  udaljila  od 
mene  i  shvatio  sam  da  se  ničim  ne  mogu  izbaviti,  te  sam  odlučio  da  budem  iskren 
prema  njemu.  Onda  je  stigao.  A  kada  bi  dolazio  s  puta,  Allahov  Poslanik,  sallallahu 
alejhi  ve  sellem,  prvo  bi  svraćao  u  mesdžid  gdje  bi  klanjao  dva  rekata,  zatim  bi  sjeo 
među  ljude.  Kada  je  to  uradio,  počeli  su  dolaziti  oni  koji  su  izostali  i  iznositi  oprav- 
danja zaklinjući  se  da  govore  istinu.  Bilo  ih  je  nešto  više  od  osamdeset.  Allahov 
Poslanik,  sallallahu  alejhi  ve  sellem,  primio  je  od  njih  ono  što  su  javno  iznijeli,  i  uzeo 
zavjet  od  njih  i  zamolio  Allaha  da  im  oprosti,  a  njihove  tajne  prepustio  je  Allahu. 
Kad  sam  ja  došao,  nazvao  sam  selam,  a  on  se  nasmiješio  osmijehom  Ijutitog 
čovjeka  i  rekao:  'Dođi.'  Prišao  sam  i  sjeo  pored  njega,  a  on  me  upitao:  'Šta  se  to 
desilo  s  tobom?  Zar  nisi  bio  kupio  jahalicu?'  Rekao  sam:  Tako  je.  I  tako  mi  Allaha, 
da  sam  pred  nekim  drugim  od  ljudi  ovoga  svijeta,  gledao  bih  da  se  spasim  njegove 
srdžbe  nekim  opravdanjem,  a  menije  data  sposobnost  rasprave.  Ali,  tako  mi  Allaha, 
znam  ako  ti  danas  kažem  lažan  govor  kojim  ćeš  biti  zadovoljan,  Allah  će  te  ubrzo 
učiniti  srditim  na  mene,  a  ako  ti  kažem  istinu  zbog  koje  ćeš  se  naljutiti  na  mene,  ja 
se  time  nadam  nagradi  od  Allaha.  Tako  mi  Allaha,  nisam  imao  opravdanja!  Nikada 
do  sada,  kada  sam  izostao  iza  tebe,  nisam  bio  spremniji!'  Allahov  Poslanik,  salla- 
llahu alejhi  ve  sellem,  reče:  'Rekao  si  istinu!  Ustani  i  idi  dok  ti  Allah  ne  presudi.' 
Ustao  sam  i  krenuo  pa  su  mi  počeli  prilaziti  ljudi  iz  plemena  Benu  Seleme  i  govoriti: 
'Tako  nam  Allaha,  ne  znamo  da  si  griješio  prije  ovog.  Zar  se  nisi  mogao  opravdati 
Allahovom  Poslaniku,  sallallahu  alejhi  ve  sellem,  kao  što  su  se  opravdali  drugi  koji 
su  izostali?  Bilo  bi  ti  dovoljno  za  tvoj  grijeh  to  što  bi  Allahov  Poslanik,  sallallahu 
alejhi  ve  sellem,  molio  Allaha  da  ti  oprosti.'  Tako  mi  Allaha,  tako  su  me  grdili  da 
sam  se  poželio  vratiti  i  poreći  svoje  riječi.  Pitao  sam  ih:  'Je  li  iko  osim  mene  postu- 
pio ovako?'  Rekoše:  'Da.  Još  su  dva  čovjeka  rekla  isto  što  i  ti,  i  rečeno  im  je  kao  i 
tebi.'  Upitao  sam:  'Ko  su  oni?'  Rekoše  mi:  'Mirare  b.  Er-Rebi'  el-Amiri  i  Hilal  b. 
Umejje  el-Vakifi.'  Spomenuli  su  mi  dva  dobra  čovjeka  koja  su  učestvovala  na  Bedru, 
i  ja  sam  se  mogao  ugledati  na  njih.  Stoga  sam,  kada  su  mi  spomenuli  njih,  nastavio 
svojim  putem. 

Allahov  Poslanik,  sallallahu  alejhi  ve  sellem,  zabranio  je  muslimanima  da  raz- 
govaraju sa  nama  trojicom,  mimo  ostalih  koji  su  izostali.  Ljudi  su  nas  počeli  izbje- 
gavati i  mnogo  su  se  promijenili  prema  nama,  tako  da  nisam  mogao  prepoznati 
zemlju  po  kojoj  sam  hodao,  kao  da  nije  bila  zemlja  koju  sam  znao.  To  je  trajalo 
pedeset  noći.  Moja  dva  druga  bila  su  skrhana,  zatvorili  su  se  u  svoje  kuće  i  plakali. 

Ja  sam  bio  mlađi  i  čvršći,  odlazio  sam  na  namaz  sa  muslimanima,  obilazio  sam 
trgove,  ali  niko  nije  razgovarao  sa  mnom.  Dolazio  bih  Allahovom  Poslaniku,  salla- 
llahu  alejhi  ve  sellem,  poslije  namaza  i  nazivao  bih  mu  selam,  i  pitao  se:  'Pomiču  li 
mu  se  usne,  odgovara  li  mi  na  selam?' 

Zatim  sam  klanjao  pored  njega  i  krao  mu  pogled.  Kada  bih  pristupio  namazu, 
gledao  bi  u  mene,  a  kada  bih  se  okrenuo  prema  njemu,  skrenuo  bi  pogled  s  mene. 
Kada  je  takav  odnos  muslimana  prema  meni  potrajao,  zaputio  sam  se  u  Ebu 
Katadinu  baštu,  preskočio  sam  njen  zid  i  ušao  unutra,  a  on  je  bio  moj  amidžić  i 
meni  najdraži  od  ljudi.  Nazvao  sam  mu  selam  i,  tako  mi  Allaha,  nije  mi  odvratio. 
Rekao  sam  mu:  'Ebu  Katade,  Allahom  te  zaklinjem:  znaš  li  da  volim  Allaha  i  Njego- 
vog Poslanika?'  Šutio  je  pa  sam  ga  ponovo  zakleo  Allahom,  a  on  je  ponovo  šutio.  Ja 
sam  ga  ponovo  zakleo  da  mi  odgovori  pa  je  rekao:  'Allah  i  Njegov  Poslanik  najbolje 
znaju!'  Oči  su  mi  zasuzile.  Okrenuo  sam  se  i  preskočio  njegov  zid.  I  dok  sam  hodao 
medinskim  trgom,  ugledao  sam  Nabatejca  iz  Šama  koji  je  došao  da  prodaje  hranu 
u  Medini.  Govorio  je:  'Ko  će  mi  pokazati  Ka'ba  b.  Malika?'  Ljudi  su  mu  počeli 
pokazivati  na  mene  pa  mi  je  prišao  i  predao  mi  pismo  od  kralja  Gassana.  Ja  sam 
inače  bio  pisar.  Počeo  sam  čitati  pismo,  a  u  njemu  je  stajalo:  'Obaviješteni  smo  da 
tvoj  drug  grubo  postupa  prema  tebi.  Znaj  da  te  Allah  nije  ostavio  poniženog  i 
izgubljenog,  dođi  k  nama,  mi  ćemo  te  utješiti.'  Kada  sam  pročitao  pismo,  rekao 
sam:  'Ovo  je  još  jedno  iskušenje!',  te  sam  zapalio  pismo  u  peći.  Prošlo  je  četrdeset 
noći  a  Objava  još  uvijek  nije  dolazila.  Tada  mi  je  došao  izaslanik  Allahovog  Posla- 
nika, sallallahu  alejhi  ve  sellem,  i  rekao:  'Allahov  Poslanik,  sallallahu  alejhi  ve  sellem, 
naređuje  ti  da  se  odvojiš  od  svoje  supruge.'  Upitao  sam:  'Je  li  da  joj  dam  razvod  ili 
kako  da  postupim?'  Rekao  je:  'Ne,  nego  da  se  odvojiš  od  nje  i  da  joj  ne  prilaziš.'  Isto 
je  rečeno  i  dvojici  mojih  drugova.  Ja  sam  rekao  svojoj  supruzi:  'Idi  svojima  i  ostani 
kod  njih  dok  Allah  ne  presudi  o  ovome.'  Supruga  Hilala  b.  Umejje  došla  je 
Allahovom  Poslaniku  i  rekla:  'Allahov  Poslaniče,  Hilal  je  star  i  iznemogao,  a  nema 
sluge.  Pa  da  li  mrziš  da  ga  služim?'  Rekao  je:  'Ne,  ali  neka  ti  ne  prilazi  u  postelji' 
Ona  reče:  'On,  tako  mi  Allaha,  nema  živosti  ni  za  čim.  Još  uvijek  plače  otkako  se 
desio  njegov  slučaj  do  današnjeg  dana.' 

Neki  iz  moje  porodice  govorili  su  mi  da  tražim  od  Allahovog  Posalanika, 
sallallahu  alejhi  ve  sellem,  dozvolu  za  svoju  suprugu  jer  dozvolio  Hilalovoj  supruzi 
da  ga  služi.  Rekao  sam:  'Neću  tražiti  dozvolu  od  Allahovog  Poslanika,  sallallahu 
alejhi  ve  sellem,  za  svoju  suprugu.  A  i  šta  znam  šta  mi  može  odgovoriti  Allahov 
Poslanik,  sallallahu  alejhi  ve  sellem,  ako  budem  tražio  dozvolu  za  svoju  suprugu:  ja 
sam  mlad  čovjek. 

Ostali  smo  tako  još  deset  noći  te  se  navršilo  pedeset.  Bio  sam  na  krovu  jedne 
od  naših  kuća  i  dok  sam  tako  sjedio  u  stanju  koje  je  Allah  spomenuo,  i  zemlja  mije 
postala  tijesna  koliko  god  da  mi  je  bila  prostrana,  čuo  sam  čovjeka  kako  viče  sa 
brda  Sel':  'Raduj  se,  o  Ka'b  b.  Malik!'  Pao  sam  na  sedždu  i  znao  sam  da  je  došao 

spas.  Nakon  sabah-namaza,  Allahov  Poslanik,  sallallahu  alejhi  ve  sellem,  obavijestio 
je  ljude  da  je  Allah  primio  naše  pokajanje,  pa  su  oni  požurili  da  nam  prenesu 
radosnu  vijest.  Mnogi  su  se  zaputili  mojoj  dvojici  drugova,  a  meni  je  krenuo  jedan 
konjanik,  ali  se  neki  čovjek  iz  plemena  Eslem  popeo  na  brdo  i  njegov  glas  je  bio 
brži  od  konjanika.  Nakon  što  mi  je  došao  ovaj  čovjek  sa  radosnom  viješću,  čiji  sam 
glas  čuo,  skinuo  sam  svoja  dva  odijela  i  ogrnuo  ga  njima  zbog  radosne  vijesti.  Tako 
mi  Allaha,  nisam  imao  osim  ta  dva,  pa  sam  posudio  druga  dva  i  otišao  da  potražim 
Allahovog  Poslanika,  sallallahu  alejhi  ve  sellem. 

Susretale  su  me  grupe  i  grupe  ljudi  i  čestitali  mi  na  Allahovom  pomilovanju, 
govoreći:  'Neka  ti  je  prijatno  Allahovo  pomilovanje!',  dok  nisam  ušao  u  mesdžid. 
Allahov  Poslanik,  sallallahu  alejhi  ve  sellem,  sjedio  je  u  mesdžidu,  a  ljudi  oko  njega. 
Talha  b.  Ubejdullah  ustao  je  i  pritrčao  mi,  rukovao  se  sa  mnom  i  čestitao  mi.  Tako 
mi  Allaha,  niko  drugi  od  muhadžira  nije  mi  prišao."'  Ka'b  to  nikada  nije  zaboravio 
Talhi.  "Kada  sam  nazvao  selam  Allahovom  Poslaniku,  sallallahu  alejhi  ve  sllem, 
odgovorio  je,  a  lice  mu  je  blistalo  do  radosti,  i  rekao  je:  'Raduj  se  najboljem  danu 
koji  si  doživio  otkako  te  majka  rodila!'  Rekao  sam:  'Je  li  od  tebe,  Allahov  Poslaniče, 
ili  od  Allaha?'  Odgovorio  je:  'Od  Allaha.' 

Kada  bi  Allahov  Poslanik,  sallallahu  alejhi  ve  sellem,  bio  radostan,  lice  bi  mu 
sijalo  poput  mjeseca  i  prepoznavali  smo  to  kod  njega.  Pošto  sam  sjeo  ispred  njega, 
rekao  sam:  'Allahov  Poslaniče,  zaista  u  moje  pokajanje  spada  to  da  udijelim  sav  svoj 
imetak  Allahu  i  Njegovom  Poslaniku,  kao  sadaku.  Poslanik,  sallallahu  alejhi  ve 
sellem,  rekao  je:  'Zadrži  dio  svog  imetka,  to  je  bolje  za  tebe.'  Rekao  sam:  'Zadržat 
ću  svoj  dio  na  Hajberu.  Allahov  Poslaniče,  zaista  me  Allah  spasio  zbog  istine  i  u 
moje  pokajanje  spada  da  govorim  samo  istinu.'  Tako  mi  Allaha,  ne  znam  da  je  Allah 
ikome  ukazao  blagodat  da  govori  samo  istinu  kao  što  je  ukazao  meni  nakon  što 
sam  ovo  spomenuo  Allahovom  Poslaniku.  Tako  mi  Allaha,  od  kada  sam  to  rekao 
Allahovom  Poslaniku,  sallallahu  alejhi  ve  sellem,  nisam  naumio  laž  do  danas,  i 
nadam  se  da  će  me  Allah  sačuvati  do  kraja  života.  Allah  je  o  našem  oprostu  objavio: 


'Allah  je  oprostio  Vjerovjesniku  i  muhadžirima  i  ensarijama,  koji  su  ga  u 
Tegobnom  času  slijedili,  u  vrijeme  kada  se  srca  nekih  od  njih  zamalo  nisu 
pokolebala.  On  je  poslije  i  njima  oprostio  jer  je  On  prema  njima  blag  i 
milostiv.  A  i  onoj  trojici  koja  su  bila  izostala,  i  to  tek  onda  kad  im  je  zemlja 
koliko  god  da  je  bila  prostrana,  postala  tijesna,  i  kad  im  se  bilo  stisnulo  u 

dušama  njihovim,  i  kad  su  vidjeli  da  nema  utočišta  od  Allaha  osim  samo  u 
Njega.  On  je  poslije  i  njima  oprostio  da  bi  se  i  ubuduće  kajali,  jer  Allah, 
uistinu,  prima  pokajanje  i  milostiv  je.  O  vjernici,  bojte  se  Allaha  i  budite  s 
onima  koji  su  iskreni!'1 

Tako  mi  Allaha,  nije  me  Allah  obdario  većom  blagodati  nakon  što  me  je  upu- 
tio u  islam  od  moje  iskrenosti  sa  Allahovim  Poslanikom,  sallallahu  alejhi  ve  sellem, 
tog  dana,  tako  da  ga  nisam  slagao  i  upropastio  se  kao  što  su  se  upropastili  oni  koji 
su  mu  slagali. 

Kada  je  Allah  spustio  Objavu  o  ovom  slučaju,  zaista  je  o  onima  koji  su  slagali 
Poslaniku,  sallallahu  alejhi  ve  sellem,  rekao  kao  što  nije  rekao  ni  o  kome  drugome: 

'Kad  se  među  njih  vratite,  zaklinjat  će  vam  se  Allahom,  samo  da  ih  se  okanite, 
pa  okanite  ih  se  jer  su  oni  pogan  i  prebivalište  njihovo  bit  će  Džehennem  kao 
kazna  za  ono  što  su  radili.  Oni  vam  se  zaklinju  zato  da  biste  bili  zadovoljni 
njima.  Ako  vi  budete  zadovoljni  njima,  Allah  sigurno  nije  zadovoljan  narodom 
grješnim.'2 

Bila  su  nas  trojica  čiji  je  slučaj  odgodio  u  odnosu  na  one  od  kojih  je  Allahov 
Poslanik,  sallallahu  alejhi  ve  sellem,  primio  ispriku,  uzeo  od  njih  prisegu  i  tražio  za 
njih  oprost.  Allahov  Poslanik,  sallallahu  alejhi  ve  sellem,  odložio  je  naš  slučaj  dok 
mu  Allah  ne  presudi,  zato  je  Allah  rekao: 

'A  i  onoj  trojici  koja  su  bila  izostala,  i  to  tek  onda  kad  im  je  zemlja  koliko  god 
da  je  bila  prostrana,  postala  tijesna,  i  kad  im  se  bilo  stisnulo  u  dušama 
njihovim,  i  kad  su  vidjeli  da  nema  utočišta  od  Allah  osim  samo  u  Njega.  On  je 
poslije  i  njima  oprostio  da  bi  se  i  ubuduće  kajali,  jer  Allah,  uistinu,  prima 
pokajanje  i  milostiv  je.'3 

Pod  njegovim  izostavljanjem  nas  i  odlaganjem  našeg  slučaja  koji  je  spome- 
nut ne  misli  se  na  naše  izostajanje  iz  pohoda,  nego  je  to  izostajanje  od  onih  koji  su 
mu  se  zaklinjali  i  izvinjavali  pa  im  je  to  prihvatio."4 


1  Sura  Et-Tevbe,  117-119. 

2  Sura  Et-Tevbe,  95-96. 

3  Sura  Et-Tevbe,  118. 

4  Sahihul-Buhari,  Kitabul-megazi,  br.  4418.  Sahihus-sire,  str.  614. 

Lekcije  i  pouke 

1-  Lijepo  izlaganje 

Ovaj  hadis  odlikuje  se  lijepim  stilom  izlaganja,  i  uz  druge  slične  hadise,  poput 
hadisa  o  ugovoru  na  Hudejbijji,  ili  hadisa  o  potvori,  predstavlja  primjer  visoke 
arapske  književnosti,  i  zaista  je  velika  šteta  što  ovaj  i  slični  hadisi  nisu  uvršteni  u 
školske  programe  nastave  iz  arapskog  jezika  jer  bi  mogli  biti  od  velike  pomoći  pri 
razvijanju  svijesti  učenika,  unapređenju  književne  nadarenosti  i  očuvanju  jezičkog 
blaga.  Za  primjer  uzmi  samo  ovu  rečenicu  Ka'ba  b.  Malika:  "Kad  je  rečeno  da 
Allahov  Poslanik,  sallallahu  alejhi  ve  sellem,  samo  što  nije  stigao,  svaka  laž  se  uda- 
ljila od  mene  i  shvatio  sam  da  se  ničim  ne  mogu  izbaviti,  te  sam  odlučio  da  budem 
iskren  prema  njemu."1 

2-  Iskrenost  je  lađa  spasa 

Ka'b,  Mirare  i  Hilal,  radijallahu  anhum,  bili  su  svjesni  koliko  je  laganje  opasno, 
stoga  su  odlučili  biti  otvoreni  i  reći  istinu  makar  im  to  uzrokovalo  nevolje,  jer  su  se 
nadali  da  će  im  Allah,  dželle  šanuhu,  oprostiti,  nakon  čega  će  njihov  iman  ojačati.2 
Pogledaj  kako  su  lijepe  riječi  kojima  je  Allah,  dželle  šanuhu,  završio  objavu  o  pri- 
manju pokajanja  Ka'ba  i  njegova  dva  druga: 

"O  vjernici,  bojte  se  Allaha  i  budite  s  onima  koji  su  iskreni!"3 

3-  Hedžr  (izbjegavanje,  bojkot)  -  kao  odgojna  mjera  i  njen  utjecaj  na  društvo 

Izbjegavanje  je  izuzetno  korisno  odgojno  sredstvo  u  očuvanju  muslimanske 
zajednice  na  Pravom  putu  i  zaštiti  njenih  članova  od  upadanja  u  zabrane,  bilo  da  se 
radi  o  ostavljanju  nekih  obaveza  ili  o  činjenju  nekih  zabrana.  Jer  kada  član  zajednice 
bude  svjestan  da  će  ga  zajednica  izbjegavati  ako  učini  nešto  neprihvatljivo,  onda 
neće  ni  pomišljati  da  to  uradi. 

Ne  treba  smetnuti  s  uma  da  se  ovakva  metoda  može  primijeniti  samo  u  okol- 
nostima sličnim  onima  u  vrijeme  Poslanika,  sallallahu  alejhi  ve  sellem.  Dakle,  mora 
postojati  jaka  država,  stabilna  zajednica  i  mora  biti  isključeno  postojanje  opasnosti 
od  odmetanja  onih  nad  kojima  se  primjenjuju  ovi  propisi. 

Izbjegavanje  kao  odgojna  metoda  razlikuje  se  od  izbjegavanja  zbog  ovo- 
svjetskih  interesa.  Prva  vrsta  je  iz  vjerskih  pobuda  i  ko  je  bude  prakticirao,  imat  će 
nagradu,  a  druga  čisto  iz  uskih  ovosvjetskih  interesa  i  ona  je  pokuđena  vrsta  izbje- 


1  Et-Tarihul-islami,  8/137. 

2  Ibid.,  8/138. 

3  Sura  Et-Tevbe,  119. 

gavanja,  a  ako  potraje  duže  od  tri  dana,  postaje  zabranjena.1  Jer  Allahov  Poslanik, 
sallallahu  alejhi  ve  sellem,  rekao  je:  "Muslimanu  nije  dozvoljeno  da  izbjegava  svoga 
brata  muslimana  duže  od  tri  noći,  i  da  se  okrenu  jedan  od  drugog  kada  se  sretnu.  A 
onaj  koji  prvi  nazove  selam  je  bolji."2  Također  je  Poslanik,  sallallahu  alejhi  ve  sellem, 
rekao:  "Ko  bude  izbjegavao  svoga  brata  muslimana  godinu  dana,  kao  da  ga  je 
ubio.n3 


4-  Izvršavanje  naređenja  vodstva  u  islamskoj  državi 

Čitava  muslimanska  zajednica  odazvala  se  Poslanikovoj,  sallallahu  alejhi  ve 
sellem,  naredbi  bojkota  i  izbjegavanja  ove  trojice,  tako  da  niko  sa  njima  nije 
razgovarao.  Ka'b  je  to  ovako  opisao:  "Ljudi  su  nas  počeli  izbjegavati  i  mnogo  su  se 
promijenili  prema  nama,  tako  da  nisam  mogao  prepoznati  zemlju  po  kojoj  sam 
hodao,  kao  da  nije  bila  zemlja  koju  sam  znao.  To  je  trajalo  pedeset  noći.  Moja  dva 
druga  bila  su  skrhana,  zatvorili  su  se  u  svoje  kuće  i  plakali.  Ja  sam  bio  mlađi  i  čvršći, 
odlazio  sam  na  namaz  sa  muslimanima,  obilazio  sam  trgove,  ali  niko  nije  razgo- 
varao sa  mnom."  Ka'b  je  poselamio  svoga  amidžića  Ebu  Katadu,  ali  mu  ovaj  nije 
odgovorio,  zatim  ga  je  nekoliko  puta  zaklinjao  da  kaže  zna  li  da  Ka'b  voli  Allaha  i 
Njegovog  Poslanika,  ali  Ebu  Katade  je  šutio,  iako  ga  je  Ka'b  volio  više  od  svih  ljudi. 
Nalazio  se  između  odgovora  voljenom  i  dragom  čovjeku  i  izvršavanja  Poslanikove, 
sallallahu  alejhi  ve  sellem,  naredbe  o  izbjegavanju,  ali  se  nije  dvoumio  jer  ga  je 
njegov  iman  usmjerio  ka  izvršavanju  Poslanikove  naredbe,  te  se  to  pokazalo  u  nje- 
govom ponašanju.4 

Vrhunac  izbjegavanja  bio  je  kada  je  Vjerovjesnik,  sallallahu  alejhi  ve  sellem, 
naredio  da  se  njih  trojica  odvoje  od  svojih  supruga  dok  Allah  ne  donese  presudu. 
Svi  su  se  pridržavali  te  naredbe,  a  pošto  je  Hilal  bio  star,  onemoćao  i  bez  sluge,  nje- 
gova supruga  je  zatražila  dozvolu  da  ga  služi  te  joj  je  Vjerovjesnik,  sallallahu  alejhi 
ve  sellem,  dozvolio  pod  uvjetom  da  joj  ne  prilazi,  te  su  se  pridržavali  toga.5 

5-  Potpuna  privrženost  Allahu  i  Njegovom  Poslaniku 

Neprijateljski  nastrojeni  kršćani  pratili  su  situaciju  i  odlučili  iskoristiti  priliku 
kako  bi  napravili  unutrašnji  razdor  i  potpalili  plamen  smutnje  među  muslimanima 
te  kako  bi  ih  oslabili  i  srušili  temelje  njihove  države.  Kralj  Gassan  iskoristio  je  situ- 
aciju izbjegavanja  Ka'ba,  radijallahu  anhu,  od  strane  muslimana  i  Poslanikovu,  salla- 
llahu alejhi  ve  sellem,  kaznu,  te  mu  je  poslao  pismo  u  kojem  ga  je  pokušao 
nagovoriti  da  prijeđe  u  njegovu  kraljevinu.  Razmotri  njegove  riječi:  "Čuo  sam  da 


1  Et-Tarihul-islami,  8/139. 

2  Sahihu  Muslim,  Kitabul-birr,  br.  2560,  str.  1984. 

3  Ahmed,  Musned,  4/220. 

4  Et-Tarihul-islami,  8/140. 

5  Es-Sira'u  me'as-Salibijjin,  str.  196. 

tvoj  drug  grubo  postupa  prema  tebi.  Znaj  da  te  Allah  nije  stvorio  da  budeš  ponižen 
i  izgubljen,  stoga  dođi  kod  nas,  mi  ćemo  te  utješiti."1  Odgovor  Ka'ba  b.  Malika, 
radijallahu  anhu,  glasio  je:  "Ovo  je  još  jedno  iskušenje!  Zbog  ovoga  u  što  sam 
zapao  počeli  su  me  mamiti  mnogobošci."  Nakon  toga  je  zapalio  pismo.2  Ovaj  potez 
pokazuje  jačinu  Ka'bove  privrženosti  Allahu  i  Njegovom  Poslaniku,  i  jačinu  njego- 
vog imana  i  ponosa.  Shvatio  je  daje  to  samo  još  jedno  iskušenje,  i  to  teže  od  pret- 
hodnog, i  nije  se  zadovoljio  da  odbije  kralja  Gassana  i  pocijepa  njegovo  pismo, 
nego  je  zapalio  pismo  u  peći  kako  bi  se  pretvorilo  u  pepeo  i  dim.  Izašao  je  iz  ovog 
iskušenja  imanski  jači  nego  što  je  bio,  čišće  duše  i  plemenitog  morala.  O  kako  su 
vjerničke  duše  uzvišene!3 

Ka'b  je  iz  ovog  iskušenja  izašao  ponosan,  čvrsto  se  pridržavajući  islama,  to 
iskušenje  nije  utjecalo  na  njega  i  nije  se  poskliznuo.4 

6-  Allahovo  opraštanje  robu  je  vjerska  vrijednost  kojoj  teže  iskreni 

Dan  kada  je  Allah  objavio  da  je  primio  pokajanje  ove  trojice,  za  sve  musli- 
mane je  bio  veličanstven  dan.  Na  licu  Allahovog  Poslanika,  sallallahu  alejhi  ve  sel- 
lem,  vidjela  se  radost,  izgledalo  je  poput  mjeseca.  Ashabi  su  se  radovali,  išli  su  u 
susret  Ka'bu  i  njegovim  drugovima  te  im  čestitali  što  im  je  Allah  primio  pokajanje. 
Lice  Allahovog  Poslanika,  sallallahu  alejhi  ve  sellem,  blistalo  je  kada  mu  je  prišao 
Ka'b.  Rekao  mu  je:  "Raduj  se  najboljem  danu  od  kada  te  je  majka  rodila!"  To  poka- 
zuje važnost  pokajanja,  i  da  je  važnije  i  od  samog  primanja  islama. 

Pokajanje  znači  vraćanje  roba  pod  okrilje  Allahovog  zadovoljstva,  a  to  je 
muslimanu  najuzvišeniji  cilj,  jer  time  dobija  Njegovu  zaštitu  na  dunjaluku  i  nagradu 
na  ahiretu.  Ka'bovo  pokajanje  bilo  je  veličanstveno.  Od  radosti  je  jedina  dva  dijela 
odjeće  koja  je  imao  poklonio  onome  koji  mu  je  saopćio  radosnu  vijest.5  Nikada  nije 
zaboravio  lijep  gest  Talhe  koji  mu  je  prišao,  rukovao  se  s  njim  i  čestitao  mu.6 1  ra- 
dost njegova  dva  druga  bila  je  ogromna,  ali  je  Ka'b  spomenuo  samo  ono  što  je  bilo 
vezano  za  njega  lično.7 

El-Vakidi  kaže:  "Hilala  b.  Umejju  obradovao  je  Seid  b.  Zejd  koji  je  pričao: 
'Otišao  sam  u  Benu  Vakif  i  prenio  mu  radosnu  yijest,  a  on  je  pao  na  sedždu  i  ostao 
tako  dugo  da  sam  pomilslio  da  će  prije  umrijeti  nego  podići  glavu."'8 


1  Sahihul-Buhari,  Kitabul-megazi,  br.  4418. 

2  El-Megazi,  3/1051-1052. 

3  Ebu  Šehbe,  Es-Siretun-Nebevijje,  2/517. 

4  El-Buti,  Fikhus-siretin-Nebevijje,  str.  307. 

5  Et-Tarihul-islami,  8/141. 

6  Ebu  Šehbe,  Es-Siretun-Nebevijje,  2/581. 

7  Et-Tarihul-islami  8/142. 

8  El-Vakidi,  El-Megazi,  3/1054. 

7-  Propisivanje  različitih  ibadeta  kojima  se  izražava  zahvala  Allahu  na  datoj 


Ka'b,  radijallahu  anhu,  bio  je  neizmjerno  radostan  zbog  toga  što  mu  je  Allah 
oprostio.  Svoju  radost  iskazao  je  različitim  ibadetima  od  kojih  su: 

a)  Sedžda  zahvalnosti 

Kada  je  čuo  radosnu  vijest  da  mu  je  oprošteno,  Ka'b  je  istog  trena  pao  na 
sedždu  zahvaljujući  se  Allahu.  Običaj  ashaba  je  bio  da  činjenjem  sedžde  izražavaju 
zahvalnost  na  datoj  blagodati  ili  na  otklanjanju  nedaće,  a  to  su  naučili  od  Poslanika, 
sallallahu  alejhi  ve  sellem.1 

b)  Davanje  nagrade  onome  koji  je  donio  radosnu  vijest 

Ka'b,  radijallahu  anhu,  skinuo  je  svoja  dva  dijela  odjeće  i  odjenuo  njima 
onoga  čiji  je  glas  čuo  kako  mu  saopćava  radosnu  vijest,  i  pošto  nije  imao  druge 
odjeće,  posudio  je  da  bi  se  odjenuo. 

Udjeljivanje  imetka  iz  zahvalnosti  na  datoj  blagodati  je  propisano,  pa  onaj  ko 
je  bogat,  neka  da  poklon  donosiocu  radosne  vijesti,  a  ko  je  siromašan,  može  dati 
sadaku.  Oboje  je  izdvajanje  imetka  u  znak  zahvalnosti  Allahu  na  datoj  blagodati.2 

c)  Dijeljenje  sadake 

Kao  dio  svoje  tevbe,  Ka'b,  radijallahu  anhu,  htio  je  dati  sav  svoj  imetak  kao 
sadaku  u  ime  Allaha,  ali  je  Poslanik,  sallallahu  alejhi  ve  sellem,  to  odbio  i  rekao: 
"Zadrži  nešto  i  za  sebe,  to  ti  je  bolje."  Ka'b  kao  daje  tražio  savjet  pa  je  dobio  savjet 
da  zadrži  dio  imetka.3  Islamski  učenjaci  se  razilaze  o  propisu  zavjetovanja  da  će 
udijeliti  sav  imetak  kao  sadaku,  jer  je  zavjet  obavezno  ispuniti,  a  sadaka  je 
pohvalna.  Međutim,  Ka'b  se  nije  bio  zavjetovao,  nego  je  tražio  savjet  da  li  da  udijeli 
sav  imetak  kao  sadaku,  a  Poslanik,  sallallahu  alejhi  ve  sellem,  savjetovao  mu  je  da 
zadrži  dio  imetka. 


blagodati 


1  Suver  ve  Iber  minel-džihadin-Nebevi  fil-Medine,  str.  493. 

2  Ibid.,  str.  549.  Es-Sira'u  me'as-Salibijjin,  str.  202. 

3  Suver  ve  Iber  minel-džihadin-Nebevi  fil-Medine,  str.  493. 

Peta  tema 
Lekcije,  pouke  i  koristi 

Prvo:  Karakteristike  kur'anskog  govora  o  Pohodu  na  Tebuk 

Od  svih  pohoda  o  kojima  Kur'an  govori,  najduže  se  spominje  Pohod  na 
Tebuk  koji  je  organiziran  kao  odgovor  na  kršćanske  pripreme  za  napad  na  musli- 
mane i  da  bi  dao  do  znanja  da  Allah  pomaže  Svoju  vjeru,  i  daje  posustajanje  pred 
teškoćama  s  kojima  se  muslimani  susreću  u  borbi  protiv  Bizantinaca  ravno  lice- 
mjerstvu  i  otpadništvu.1  Allah,  dželle  šanuhu,  rekao  je: 


"O  vjernici,  zašto  su  neki  od  vas  oklijevali  kad  vam  je  bilo  rečeno:  'Krenite  u 
borbu  na  Allahovu  putu!1,  kao  da  ste  za  zemlju  prikovani?  Zar  vam  je  draži 
život  na  ovom  svijetu  od  onoga  svijeta?  A  uživanje  na  ovom  svijetu  prema 
onom  svijetu  nije  ništa.  Ako  ne  budete  u  boj  išli.  On  će  vas  na  nesnosne  muke 
staviti  i  drugim  će  vas  narodom  zamijeniti,  a  vi  Mu  nećete  nimalo  nauditi.  A 
Allah  sve  može."2 

Neke  karakteristike  kur'anskog  govora  o  Pohodu  na  Tebuk: 
1-  Upućen  je  žestok  prijekor  onima  koji  su  izostali  iz  pohoda.  Pohod  na 
Tebuk  odlikuje  se  nad  ostalim  pohodima  time  što  je  Allah,  dželle  šanuhu,  podsta- 
kao  na  učestvovanje  u  njemu  i  prekorio  one  koji  su  izostali.  Allah,  dželle  šanuhu, 
kaže: 

"Krećite  u  boj  bili  slabi  ili  snažni,  i  borite  se  na  Allahovom  putu  zalažući 
imetke  svoje  i  živote  svoje!  To  vam  je,  da  znate,  bolje!"3  Ovaj  pohod  je  ujedno  i 
posljednji  u  kojem  je  učestvovao  Poslanik,  sallallahu  alejhi  ve  sellem.  Ovaj  pohod  je 
došao  u  sklopu  praktične  primjene  ajeta4: 


1  El-Gazali,  Fikhus-siretin-Nebevijje,  str.  404. 

2  Sura  Et-Tevbe,  38-39. 

3  Sura  Et-Tevbe,  41. 

4  Hadisul-Kur'anil-kerim,  2/702. 


"O  vjernici,  borite  se  protiv  nevjernika  koji  su  u  blizini  vašoj  i  neka  oni  osjete 
vašu  strogost!,  i  znajte  da  je  Allah  na  strani  bogobojaznih."1 

2-  Allah  je  odlikovao  ovaj  pohod  nad  drugima  i  nazvao  ga  Tegobnim  trenut- 
kom. Allah,  dželle  šanuhu,  kaže: 

"Allah  je  oprostio  Vjerovjesniku,  i  muhadžirima,  i  ensarijama,  koji  su  ga  u 
Tegobnom  času  slijedili,  u  vrijeme  kada  se  srca  nekih  od  njih  zamalo  nisu 
pokolebala:  On  je  poslije  i  njima  oprostio,  jer  je  On  prema  njima  blag  i 
milostiv."2  Ovaj  pohod  je  bio  u  pravom  smislu  tegoban. 

3-  Allah,  dželle  šanuhu,  odgovorio  je  licemjerima  koji  su  se  ismijavali  sa  siro- 
mašnim ashabima.  Kada  je  jedan  od  njih  udijelio  pola  mjerice,  rekli  su:  "Allahu  nije 
potrebna  sadaka  od  ovoga,  i  ovaj  je  to  uradio  samo  iz  prijetvornosti."  Povodom  tih 
njihovih  riječi,  Allah  je  objavio: 

"Oni  koji  vjernike  dobrovoljce  ogovaraju  što  zekat  i  sadaku  daju,  a  rugaju  se  i 
onima  koji  ga  s  mukom  daju  -  Allah  će  poruzi  izvrgnuti,  i  njih  čeka  patnja 
nesnosna."3 

4-  Kurban  ukazuje  da  je  Allah,  dželle  šanuhu,  za  ashabe  koji  su  pošli  u  ovaj 
pohod  sa  Poslanikom,  sallallahu  alejhi  ve  sellem,  njih  preko  trideset  hiljada,  pripre- 
mio veliku  nagradu.4  Allah,  dželle  šanuhu,  kaže: 

"Ni  onima  kojima  si  rekao,  kada  su  ti  došli  da  im  daš  životinje  za  jahanje:  'Ne 
mogu  nad  za  vas  životinje1,  pa  su  se  vratili  suznih  očiju,  tužni  što  ih  ne  mogu 
kupiti."5 

Drugo:  Zasijedanje  sure  -  savjetodavnog  vijeća 

Allahov  Poslanik,  sallallahu  alejhi  ve  sellem,  u  ovom  je  pohodu  prakticirao 


1  Sura  Et-Tevbe,  123. 

2  Sura  Et-Tevbe,  117. 

3  Sura  Et-Tevbe,  79. 

4  Hadisul-Kur'anil-kerim,  2/703. 

5  Sura  Et-Tevbe,  92. 

princip  sure  i  prihvatio  savjete  Ebu  Bekra  es-Siddika  i  Omera  el-Faruka,  radijallahu 
anhuma,  o  nekim  događajima  koji  su  se  desili  u  ovom  pohodu.  Primjeri  za  to  su: 

a)  Pri  hvatanje  Ebu  Bekrovog  savjeta  da  moli  Allaha  za  kišu  kada  je  vojsku 
pogodila  velika  žeđ 

Omer  b.  El-Hattab,  radijallahu  anhu,  rekao  je:  "Pošli  smo  na  Tebuk  po  velikoj 
žegi.  Sjeli  smo  da  se  odmorimo  na  jednom  mjestu,  a  toliko  smo  bili  žedni  da  smo 
mislili  kako  ćemo  umrijeti  od  žeđi.  Neki  ljudi  su  klali  svoje  deve  i  cijedili  sadržinu 
njihovih  crijeva  da  bi  to  pili,  a  ostatkom  bi  se  rashlađivali.  Ebu  Bekr,  radijallahu 
anhu,  rekao  je:  'Allahov  Poslaniče,  uputi  Allahu  dovu,  On  ti  uvijek  dobrim  odgovori 
na  dovu!'  Poslanik,  sallallahu  alejhi  ve  sellem,  reče:  'Da  li  bi  to  volio?'  'Da', 
odgovorio  je  Ebu  Bekr.  Poslanik,  sallallahu  alejhi  ve  sellem,  podigao  je  ruke  ka  nebu 
i  uputio  dovu.  Nije  ni  spustio  ruke  a  nebo  se  već  bilo  promijenilo,  naoblačilo  se  i 
počelo  obilno  kišiti  te  su  napunili  svoje  posude.  Nakon  toga  smo  otišli  da  provje- 
rimo na  kolikom  području  je  padala  kiša  te  smo  vidjeli  da  nije  pala  izvan  granica 
našeg  logora."1 

b)  Prihvatanje  Omerovog  savjeta  da  ne  odobri  klanje  deva  kada  je  vojsku 
pogodila  velika  glad 

Muslimansku  vojsku  tokom  ovog  Tegobnog  pohoda  na  Tebuk  pogodila  je 
velika  glad  pa  su  zatražili  od  Vjerovjesnika,  sallallahu  alejhi  ve  sellem,  dozvolu  da 
kolju  svoje  deve  kako  bi  utolili  glad  i  nakon  što  im  je  dozvolio,  došao  je  Omer, 
radijallahu  anhu,  i  skrenuo  pažnju  da  će  ako  to  urade  ostati  bez  deva  koje  su  im 
potrebne  za  nošenje  tereta,  a  to  im  je  izuzetno  potrebno  na  ovom  dugom  putu. 
Potom  je  Omer,  radijallahu  anhu,  kao  rješenje  savjetovao  da  se  sva  hrana  koju 
vojska  posjeduje  sakupi  na  jednom  mjestu  i  da  onda  Poslanik,  sallallahu  alejhi  ve 
sellem,  zamoli  Allaha  da  im  da  bereket  u  tome.  Poslanik,  sallallahu  alejhi  ve  sellem, 
prihvatio  je  ovaj  savjet,  te  su  se  ljudi  najeli  i  napunili  svoje  posude  i  opet  je  ostalo 
viška  hrane. 

c)  Prihvatanje  Omerovog  savjeta  da  ne  prelaze  granice  Šama  i  da  se  vrate  u 
Medinu 

Nakon  što  je  Vjerovjesnik,  sallallahu  alejhi  ve  sellem,  stigao  na  Tebuk,  vidio  je 
daje  bizantijska  vojska  pobjegla  iz  straha  od  muslimanske  vojske,  i  tada  se  savjeto- 
vao sa  ashabima  da  li  da  prijeđe  granice  Šama,  pa  je  Omer  b.  El-Hattab,  radijallahu 
anhu,  savjetovao  da  se  vrate  u  Medinu  ovako  obrazloživši  svoj  stav:  "U  Šamu  nema 
sljedbenika  islama,  a  Bizantinci  u  njemu  imaju  velike  snage."  Bio  je  to  blagoslovljen 
savjet,  jer  bi  sukob  sa  Bizantincima  na  njihovom  teritoriju  bio  vrlo  nezgodan  i 
zahtijevao  bi  promjenu  borbene  taktike  zato  što  je  borba  u  gradovima  drugačija  od 


1  Sahihu  Ibn  Hibban,  Kitabul-džihad,  bab:  Gazvetu  Tebuk,  br.  1707. 

borbe  u  pustinji.  Uz  to,  Bizantinci  su  u  Šamu  na  raspolaganju  imali  oko  250.000 
boraca,  i  borba  protiv  ovolikog  broja  vojske  utvrđene  u  gradovima  izložila  bi  musli- 
mansku vojsku  velikoj  opasnosti.1 

Iz  prethodno  navedenog  možemo  zaključiti  da  je  Poslanik,  sallallahu  alejhi  ve 
sellem,  prakticirao  suru  u  političkim,  vojnim,  društvenim  i  drugim  pitanjima  značaj- 
nim za  ummet. 

Treće:  Teška  vježba  izdržljivosti 

Mnoge  su  koristi  od  Poslanikovog,  sallallahu  alejhi  ve  sellem,  organiziranja 
Pohoda  na  Tebuk,  a  jedna  od  njih  je  i  praktična  vježba  izdržljivosti  vojske.  Poslanik, 
sallallahu  alejhi  ve  sellem,  poveo  je  vojsku  na  ovaj  dugi  put  u  vrlo  teškim  vremen- 
skim prilikama:  usred  najveće  ljetne  žege,  ekonomske  prilike  su  bile  teške,  raspola- 
gali su  sa  malo  hrane,  nedostajalo  im  je  vode,  tako  da  su  skapavali  od  žeđi,  ni 
jahalica  nisu  imali  dovoljno.  To  je  bila  naporna  vježba  izdržljivosti  i  čovjek  je  zaista 
morao  biti  jak  da  bi  sve  to  podnio.  Mahmud  Šit  Hattab  kaže:  "Moderne  vojske 
podvrgavaju  vojnike  napornim  vježbama,  postavljaju  im  teške  prepreke,  određuju 
velike  razdaljine  koje  moraju  prijeći  u  teškim  vremenskim  uvjetima,  uskraćuju  im 
hranu  i  vodu  na  neko  određeno  vrijeme,  a  sve  to  kako  bi  te  vojnike  pripremili  za 
podnošenje  najtežih  situacija  s  kojima  se  mogu  suočiti  u  ratu.  Teškoće  s  kojima  se 
suočila  vojska  Tegobnog  pohoda  nimalo  ne  zaostaju  za  ovim  vježbama,  a  moguće 
je  i  da  im  je  bilo  mnogo  teže.  Napustili  su  Medinu  u  vrijeme  kada  su  dozreli 
plodovi,  usred  ljeta  su  prevalili  velik  put  kroz  pustinju,  danima  su  trpjeli  glad  i  žeđ, 
stoga  nema  sumnje  daje  Pohod  na  Tebuk  bio  težak  ispit  izdržljivosti  za  muslimane 
koje  je  Poslanik,  sallallahu  alejhi  ve  sellem,  pripremao  da  podnesu  teret  obezbje- 
đenja  slobodnog  širenja  islama  izvan  granica  Arapskog  poluostrva.  Ovo  je  bio 
posljednji  pohod  u  kojem  je  učestvovao  Poslanik,  sallallahu  alejhi  ve  sellem,  i  bilo  je 
neophodno  da  se  uvjeri  u  sposobnosti  svojih  vojnika  prije  nego  što  preseli  na  bolji 
svijet."2 

Ova  praktična  vježba  pomogla  je  ashabima  u  vrijeme  pravednih  halifa  kada 
su,  odlikujući  se  snagom  imana,  samopouzdanjem,  velikom  fizičkom  spremom  i 
vještim  rukovanjem  sabljama,  kopljima  i  drugim  oružjima  poznatim  u  njihovo  vrije- 
me, osvajali  teritorije  Šama  i  Perzije. 

Četvrto:  Najvažniji  rezultati  Pohoda  na  Tebuk 

Rezultati  ovog  pohoda  mogu  se  sažeti  na  sljedeće: 

1-  Rušenje  straha  od  Bizantinaca  u  dušama  Arapa,  kako  muslimana  tako  i 
nevjernika.  Prije  toga  Arapi  su  imali  osjećaj  da  je  nemoguće  oduprijeti  se  Bizan- 


1  Bašemil,  Gazvetu  Tebuk,  str.  176-177. 

2  Er-Resulul-Ka'id,  str.  281-282. 

tincima  i  da  ih  je  nemoguće  pobijediti,  a  pri  samom  spomenu  na  borbu  protiv 
Bizantinaca  ježili  su  se  od  straha.  Možda  je  i  povlačenje  muslimanske  vojske  pred 
Bizantincima  u  Bitki  na  Mu'ti  doprinijelo  produbljivanju  stava  u  podsvijesti  Arapa  da 
su  Bizantinci  nepobjediva  sila,  te  je  bilo  potrebno  organizirati  ovaj  pohod  kako  bi 
se  uklonio  taj  psihološki  strah  prisutan  u  dušama  Arapa. 

2-  Islamska  država  nametnula  se  kao  jedina  snaga  koja  je  sposobna  suprot- 
staviti se  tada  najvećoj  svjetskoj  vojnoj  sili.  Međutim,  to  nije  bilo  iz  nacionalnih  ili 
rasnih  pobuda,  niti  radi  ostvarenja  dominacije,  kao  što  čine  savremene  države, 
nego  je  bilo  iz  želje  za  oslobođenjem  ljudi,  jer  islam  poziva  čovječanstvo  da  se 
oslobodi  robovanja  ljudima  i  robuje  samo  Gospodaru  ljudi.  Ovaj  pohod  je,  unatoč 
tome  što  nije  došlo  do  oružanog  sukoba,  ispunio  zadati  cilj  jer  su  Bizantinci 
pobjegli  ka  sjeveru  i  prepustili  muslimanima  pobjedu  bez  borbe,  tako  što  su  to 
područje  kojim  su  vladali  prepustili  islamskoj  državi.  Tako  su  nakon  ovog  pohoda 
kršćanske  pokrajine  Devmetul-Džendel  i  Ejlax,  koje  su  priznavale  vrhovnu  vlast 
Bizantije,  potčinjene  islamskoj  državi  te  je  Vjerovjesnik,  sallallahu  alejhi  ve  sellem, 
napravio  s  njima  sporazum  u  kojem  je  precizirao  njihova  prava  i  obaveze,  a  arapska 
plemena  u  području  Tebuka,  koja  nisu  potčinjena  islamskoj  državi,  bila  su  izložena 
velikom  utjecaju  islama,  te  su  mnoga  ta  plemena  počela  ozbiljno  razmišljati  o 
iskazivanju  lojalnosti  islamskoj  državi  umjesto  Bizantiji.  Pohod  na  Tebuk  označava 
početak  operacije  islamskog  osvajanja  šamskih  teritorija.2 1  prije  ovog  pohoda  bilo 
je  pokušaja  za  to,  ali  je  tek  Pohod  na  Tebuk  ostavio  jak  trag.  Pohod  na  Tebuk  bio  je 
znak  početka  konstantnih  muslimanskih  pohoda  na  susjedne  zemlje  koje  su,  nakon 
Poslanika,  sallallahu  alejhi  ve  sellem,  nastavile  pravedne  halife.  U  prilog  tome  govo- 
ri činjenica  da  je  Poslanik,  sallallahu  alejhi  ve  sellem,  pred  svoju  smrt  poslao  vojsku 
pod  komandom  Usame  b.  Zejda,  radijallahu  anhuma,  da  bude  udarna  igla  i  pret- 
hodnica muslimanskih  snaga  na  frontu  protiv  Bizantinaca.  Ova  vojska  bila  je  sači- 
njena od  mnogih  najuglednijih  ashaba,  ali  je  na  izvršenje  zadatka  upućena  tek 
nakon  smrti  Allahovog  Poslanika,  sallallahu  alejhi  ve  sellem,  i  ispunila  je  svoj  cilj.3 
Dakle,  Vjerovjesnik,  sallallahu  alejhi  ve  sellem,  napravio  je  prve  korake  ka  osvajanju 
Šama  i  pokretanju  drugih  islamskih  osvajanja. 

3-  Ujedinjenje  Arapskog  poluostrva  pod  vlašću  Poslanika,  sallallahu  alejhi  ve 
sellem.  Poslanik,  sallallahu  alejhi  ve  sellem,  i  islamska  da'va  ostavili  su  jak  dojam  na 
arapska  plemena  uspjesima  poput  oslobođenja  Mekke  i  Hajbera,  Pohoda  na  Tebuk, 
i  nakon  što  je  islamska  država  dosegla  granice  Bizantijskog  carstva  i  sklopila  spora- 
zum sa  Nedžranom  na  jugu,  po  kojem  su  islamskoj  državi  plaćali  džizju,  arapskim 
plemenima  nije  preostalo  ništa  drugo  nego  da  počnu  masovno  primati  islam  i 


1  Ejla  ili  Ila  je  danas  grad  Akaba  u  zaljevu  Akaba  u  H.  K.  Jordan,  (prim,  prev.) 

2  Abdurrahman  Ahmed,  El-Muslimun  ver-Rum  fi  asrin-Nubuvveti,  str.  102. 

3  Eš-Šudža',  Dirasat  fi  ahdin-Nubuvve,  str.  209.  A  o  tome  se  opširnije  govori  u  životopisu  Ebu  Bekra  es- 
Siddika,  radijallahu  anhu. 


xđes-  Saflđbi 


prihvatati  pokornost  Poslaniku,  sallallahu  alejhi  ve  sellem.  Zbog  mnoštva  delegacija 
koje  su  posjetile  Vjerovjesnika,  sallallahu  alejhi  ve  sellem,  nakon  njegovog  povratka 
sa  Tebuka,  da  bi  objavili  svoje  primanje  islama,  deveta  hidžretska  godina  nazvana 
je  Godinom  delegacija.1  S  ovom  bitkom  završava  se  govor  o  bitkama  Vjerovjesnika, 
sallallahu  alejhi  ve  sellem,  koje  je  on  lično  vodio,  a  sav  njegov  život  bio  je  ispunjen 
poukama  važnim  za  odgoj  ummeta  na  putu  uspostavljanja  islamske  države  koja 
sudi  po  Allahovom  šerijatu.2 


Šesta  tema 

Najvažniji  događaji  između  Pohoda  na  Tebuk  i  Oproštajnog  hadždža 

Prvo:  Delegacija  plemena  Sekif  objavljuje  primanje  islama 

Kada  se  Vjerovjesnik,  sallallahu  alejhi  ve  sellem,  vraćao  iz  Taifa,  za  njim  je 
krenuo  Urve  b.  Mes'ud  es-Sekafi  i  stigao  ga  prije  nego  što  je  došao  u  Medinu  te  je 
primio  islam  pred  njim  i  vratio  se  svome  plemenu  i  pozivao  ih  u  islam,  ali  oni  su  na 
to  odgovorili  gađanjem  strijelama,  te  su  ga  ubili.  Međutim,  kasnije  su  shvatili  da 
nemaju  snage  da  se  bore  protiv  svih  Arapa  oko  njih  koji  su  primili  islam,  pa  su 
odlučili  da  Allahovom  Poslaniku,  sallallahu  alejhi  ve  sellem,  pošalju  delegaciju  od 
šest  ljudi.  Oni  su  došli  u  mjesecu  ramazanu  devete  godine  po  Hidžri,  a  nakon 
Poslanikovog,  sallallahu  alejhi  ve  sellem,  povratka  sa  Tebuka.3 

Delegaciju  su  činila  trojica  ljudi  iz  plemena  Malik  i  trojica  iz  plemena  Ahlef,  a 
vođa  delegacije  bio  je  Abdu-Jalejl  b.  Amr.4 

Ovakav  sastav  delegacije  ukazuje  na  duboko  političko  promišljanje,  jer  se 
pleme  Sekif  nadalo  da  će  muhadžiri  iz  plemena  Benu  Umejje  prihvatiti  da  posre- 
duju u  postizanju  sporazuma  između  Poslanika  i  plemena  Sekif,  zbog  postojanja 
historijskih  veza  između  Benul-Ahlefa  i  Benu  Umejje.5 

Ashabi  su  znali  da  je  Poslaniku,  sallallahu  alejhi  ve  sellem,  mnogo  stalo  do 
toga  da  Sekif  primi  islam,  pa  kada  su  Ebu  Bekr  i  El-Mugire,  radijallahu  anhuma, 
vidjeli  kako  se  njihova  delegacija  približava  Medini,  požurili  su  da  ga  obraduju. 


1  Nadretun-ne'im,  1/395-396. 

2  Sadik  Urdžun,  Muhammed  Resulullah,  4/460. 

3  Omer  Ahmed  Omer,  Risaletul-Enbija',  str.  199. 

4  Ibn  Hišam,  Es-Siretun-Nebevijje,  4/193. 

5  Dr.  Husejn  Muhammed,  Ridžalul-idareti  fid-devletil-islamijje,  str.  76. 

Život  i  £p(o  posljednjeg  Vjerovjesnifa 


Svaki  od  njih  želio  je  da  baš  on  obavijesti  Poslanika,  sallallahu  alejhi  ve  sellem,  o 
dolasku  delegacije  Sekifa,  ali  je,  naposljetku,  El-Mugire  odustao  u  korist  Ebu  Bekra.1 

Poslanik,  sallallahu  alejhi  ve  sellem,  dočekao  je  njihovu  delegaciju  sa  zado- 
voljstvom, podigao  im  je  šatore  kako  bi  mogli  čuti  učenje  Kur'ana  i  vidjeti  ljude 
kako  klanjaju.  Allahov  Poslanik,  sallallahu  alejhi  ve  sellem,  hranio  ih  je  o  svom  troš- 
ku; dolazili  su  mu  svaki  dan,  a  u  svojim  su  šatorima  ostavljali  Osmana  b.  Ebul-Asa. 
Kada  bi  se  oni  popodne  vraćali  da  odspavaju,  Osman  bi  odlazio  Allahovom 
Poslaniku,  sallallahu  alejhi  ve  sellem,  i  pitao  ga  o  vjeri  i  učio  Kur'an  pred  njim  tako 
da  je  dosta  naučio  o  islamu.  A  ako  bi  zatekao  Allahovog  Posanika,  sallallahu  alejhi 
ve  sellem,  kako  spava,  odlazio  bi  Ebu  Bekru,  radijallahu  anhu,  a  sve  je  to  krio  od 
svojih  drugova.  Ovo  njegovo  ponašanje  veoma  se  dopalo  Allahovom  Poslaniku, 
sallallahu  alejhi  ve  sellem,  te  gaje  zavolio.2 

Delegacija  je  nekoliko  dana  provela  u  razgovorima  sa  Vjerovjesnikom,  salla- 
llahu alejhi  ve  sellem,  koji  ih  je  pozivao  u  islam.  Abdu-Jalejl  je  rekao  Poslaniku: 
"Hoćeš  li  sklopiti  sporazum  s  nama  pa  da  se  vratimo  našim  porodicama  i  našem 
plemenu?"  Allahov  Poslanik,  sallallahu  alejhi  ve  sellem,  odgovorio  im  je:  "Hoću,  ako 
primate  islam,  a  ako  ne  primate  islam,  nema  ništa  od  sporazuma."  Abdu-Jalejl  je 
rekao:  "Šta  kažeš  o  bludu?  Mi  smo  narod  koji  mnogo  putuje  po  dalekim  zemljama  i 
ne  možemo  bez  njega  jer  niko  od  nas  ne  može  se  strpjeti."  Poslanik,  sallallahu 
alejhi  ve  sellem,  odgovorio  je:  "To  je  Allah  zabranio  musfimanima.  Uzvišeni  Allah  je 
rekao: 

'I  ne  približavajte  se  bludu,  jer  je  to  razvrat,  kako  je  to  ružan  put!"'3 

Abdu-Jalejl  je  upitao:  "Šta  kažeš  o  kamati?"  Poslanik,  sallallahu  alejhi  ve 
sellem,  odgovorio  je:  "Kamata  je  haram."  Abdu-Jalejl  reče:  "Sav  naš  imetak  je 
kamata."  Poslanik,  sallallahu  alejhi  ve  sellem,  reče:  "Imate  pravo  na  glavnicu  imetka. 
Allah  Uzvišeni  je  rekao: 

'O  vjernici,  bojte  se  Allaha  i  ostavite  što  je  preostalo  od  kamate,  ako  ste 
vjernici.,,,4 

"Šta  kažeš  o  vinu?",  upitao  je  Abdu-Jalejl,  i  dodao:  "Mi  smo  narod  koji  cijedi 
grožđe  i  ne  možemo  bez  njega."  Poslanik,  sallallahu  alejhi  ve  sellercv  rekao  je: 
"Allah  je  zabranio  vino",  i  nakon  toga  mu  proučio  ajet: 


1  Ibn  Hišam,  Es-Siretun-Nebevijje,  A/193. 

2  Ez-Zehebi,  Et-Tarihul-islami,  Ei-Megazi,  str.  670. 

3  Sura  El-Isra',  32. 

4  Sura  El-Bekare,  278. 


fr.  Mja  MufiammeJes-  SaOabi 

"O  vjernici,  vino  i  kocka  i  kumiri  i  strelice  za  gatanje  odvratne  su  stvari, 
šejtanovo  djelo;  zato  se  toga  klonite,  da  biste  postigli  što  želite."1 

Nakon  toga  su  otišli  i  počeli  razgovarati  o  tome.  Abdu-Jalejl  je  rekao:  "Teško 
vama,  kako  ćemo  se  vratiti  našem  narodu  sa  zabranom  ove  tri  stvari!  Allaha  mi, 
Allaha  mi,  Sekif  neće  moći  bez  vina  i  bluda!" 

Sufjan  b.  Abdullah  reče:  "Čovječe,  ako  im  Allah  bude  želio  dobro,  strpjet  će 
se!  I  ovi  koji  su  sada  s  njim,  bili  su  na  istom  pa  su  ostavili  ono  na  čemu  su  bili  i 
suzdržali  se.  Mi  se  bojimo  ovog  čovjeka  koji  je  zavladao  mnogim  krajevima,  a  mi 
živimo  u  jednom  malom  dijelu  u  utvrdi,  a  svuda  oko  nas  raširio  se  islam.  Tako  mi 
Allaha,  ako  nas  stavi  pod  opsadu  mjesec  dana,  pomrijet  ćemo  od  gladi!  Smatram 
da  nemamo  izbora  osim  da  primimo  islam,  a  bojim  se  da  nas  ne  zadesi  isto  što  i 
Mekku." 

Halid  b.  Seid  b.  El-As  prenosio  je  poruke  između  njih  i  Poslanika,  sallallahu 
alejhi  ve  sellem,  dok  konačno  nisu  potpisali  sporazum  i  on  je  bio  taj  koji  ga  je 
potpisao  sa  Poslanikom,  sallallahu  alejhi  ve  sellem.  Cijelo  to  vrijeme  Allahov  Posla- 
nik, sallallahu  alejhi  ve  sellem,  slao  im  je  hranu,  a  oni  ne  bi  jeli  dok  prvo  nešto  od 
toga  ne  bi  pojeo  Allahov  Poslanik,  sallallahu  alejhi  ve  sellem,  i  to  je  trajalo  sve  dok 
nisu  primili  islam. 

Upitali  su:  "Šta  ćemo  uraditi  sa  kipom  Er-Rabbe?"  "Uništite  ga",  odgovorio  im 
je  Poslanik,  sallallahu  alejhi  ve  sellem.  Rekli  su:  "Eh,  kada  bi  Er-Rabbe  saznala  daje 
planiramo  srušiti,  pobila  bi  naše  porodice!"  Omer,  radijallahu  anhu,  reče:  "Teško  ti 
se,  Abdu-Jalejle,  Er-Rabbe  je  obični  kamen  i  ne  zna  ko  ga  obožava,  a  ko  ga  ne 
obožava!"  Abdu-Jalejl  reče:  "Nismo  došli  kod  tebe,  Omere!" 

Nakon  toga  su  primili  islam  i  potpisali  sporazum  čiji  je  sadržaj  zapisao  Halid 
b.  Seid.  Pošto  su  primili  islam,  zamolili  su  Allahovog  Poslanika,  sallallahu  alejhi  ve 
sellem,  da  odloži  uništenje  Er-Rabbe  na  tri  godine  pa  je  odbio,  zatim  su  tražili  da 
odloži  na  dvije  godine,  pa  je  opet  odbio,  tražili  su  da  odgodi  na  godinu,  ali  je 
ponovo  odbio,  zatim  su  tražili  da  odgodi  na  mjesec  dana,  ali  je  odbio  da  im  odgodi 
na  bilo  koje  vrijeme.  Oni  su  tražili  odgodu  jer  su  se  plašili  reakcije  u  svom  plemenu 
od  strane  neukih  i  žena  i  djece.  Kako  nisu  htjeli  da  ih  uznemire,  zamolili  su  Posla- 
nika, sallallahu  alejhi  ve  sellem,  da  ih  poštedi  rušenja  Er-Rabbe  te  je  Poslanik, 
sallallahu  alejhi  ve  sellem,  pristao.2  Potom  su  tražili  da  ih  poštedi  obavljanja  namaza 
pa  im  je  Allahov  Poslanik,  sallallahu  alejhi  ve  sellem,  rekao:  "Nema  nikakva  dobra  u 
vjeri  u  kojoj  nema  namaza!"3 

Delegacija  plemena  Sekif  tražila  je  od  Allahovog  Poslanika,  sallallahu  alejhi  ve 
sellem,  da  ih  oslobodi  nekih  farzova  i  da  im  dopusti  neke  harame,  ali  su  njihovi 


1  Sura  El-Maide,  90. 

2  El-Vakidi,  Et-Megazi,  3/968. 

3  El-Humejdi,  Et-Tarihul-islami,  8/50. 


zahtjevi  odbijeni  i  morali  su  prihvatiti  realno  stanje  stvari.1 

Allahov  Poslanik,  sallallahu  alejhi  ve  sellem,  ukazao  je  njihovoj  delegaciji  po- 
časti i  gostoprimstvo  prilikom  njihovog  dolaska,  tokom  boravka  i  prilikom  odlaska. 
Za  upravnika  Taifa  postavio  je  Osmana  b.  Ebul-Asa  jer  je  bio  najuporniji  u  učenju 
Kur'ana  i  učenju  o  islamu,  a  bio  je  najmlađi  među  njima.2  Poslanikov,  sallallahu 
alejhi  ve  sellem,  odnos  prema  njima  i  kontakti  sa  muslimanima  ostavili  su  jak  dojam 
na  delegaciju.  Postili  su  dane  koji  su  preostali  od  ramazana,  a  proveli  su  u  Medini 
petnaest  dana  i  onda  se  vratili  u  Taif.3 

Odmah  nakon  odlaska  delegacije,  Poslanik,  sallallahu  alejhi  ve  sellem,  poslao 
je  za  njima  odred  pod  komandom  Halida  b.  El-Velida,  u  kojem  su  učestvovali, 
između  ostalih,  i  El-Mugire  b.  Šu'be  i  Ebu  Sufjan  b.  Harb,  radijallahu  anhum  edže- 
me'in.4 

I  dok  su  članovi  delegacije  po  povratku  ubjeđivali  članove  plemena  Sekif  da 
prime  islam  i  ukazivali  im  na  sudbinu  Lata,  u  Taif  je  stigao  Halidov  odred.  El-Mugire 
je  sa  nešto  više  od  deset  ljudi  krenuo  da  uništi  kip  Er-Rabbe.5  Bio  je  pod  jakim 
obezbjeđenjem  koje  su  mu  pružili  članovi  njegove  porodice  Benu  Mu'tab  koji  su  ga 
štitili  bojeći  se  da  ga  neko  ne  napadne  i  ubije  kao  što  se  desilo  sa  Urvetom  b. 
Mes'udom.6 

Svi  Sekifljani,  muškarci,  žene  djeca,  čak  i  djevice  iz  svojih  odaja  izađoše  da 
gledaju  taj  prizor.  Velika  većina  njih,  pošto  su  tek  bili  napustili  mnogoboštvo,  još 
uvijek  su  smatrali  daje  tog  kipa  nemoguće  uništiti.  El-Mugire,  radijallahu  anhu,  bio 
je  vrlo  duhovit  i  volio  se  našaliti  pa  je  rekao  ashabima:  "Allaha  mi,  dobro  ću  vas 
nasmijati  sa  onim  što  ću  uraditi  Sekifu."  Potom  je  uzeo  sjekiru,  udario  po  kipu  i  pao. 
Sekifljani  uglas  povikaše:  "Allah  je  uzeo  El-Mugiru!  Ubila  gaje  Er-Rabba!"  Vidjevši 
daje  El-Mugire  pao,  radosno  su  povikali  ostalim  članovima  odreda:  "Ako  neko  od 
vas  hoće,  neka  joj  priđe  i  pokušaje  uništiti!  Ali,  tako  nam  Allaha,  nećete  to  moći." 
Tada  ustade  El-Mugire  i  povika:  "Teško  vama,  Sekifljani!  Zar  ne  vidite  da  je  to  samo 
bespomoćno  zdanje  od  kamena  i  gline!  Prihvatite  spas  od  Allaha  i  Njemu  robujte."7 

Nakon  toga  El-Mugire  i  ostali  ashabi,  radijallahu  anhum,  koji  su  učestvovali  u 
pohodu,  dovršili  su  rušenje  tog  lažnog  božanstva  i  sravnili  ga  sa  zemljom.  Služitelj 
hrama  ove  boginje  stajao  je  na  vrelom  pijesku  i  čekao  da  Er-Rabba  izlije  svoju  srdž- 
bu na  ove  "grješnike"  i  kazni  ih.8 


1  El-Mudžteme'ul-Medeni  fi  ahdin-Nubuvve,  str.  321-323. 

2  Es-Siretun-Nebevijjetus-sahiha,  2/519. 

3  Ibid.,  2/520. 

4Ibn  Hišam,  Es-Siretun-Nebevijje,  4/195.  Dela'ilun-Nubuvve,  5/303-304. 

5  El-Megazi,  3/671. 

6  Dela'ilun-Nubuvve,  5/304. 

7  Dela'ilun-Nubuvve,  5/303.  Es-Seraja  vel-bu'us,  str.  300. 

8  El-Megazi,  3/972. 


I  kada  su  došli  do  njenih  temelja,  povikao  je:  "Ako  uklone  njene  temelje,  ona 
će  učiniti  da  propadnu  u  zemlju."1  Čuvši  ove  gluposti,  El-Mugire,  radijallahu  anhu, 
zamoli  vođu  pohoda:  "Pusti  me  da  iskopam  njene  teme-lje."  Pošto  je  dobio 
dozvolu,  iskopali  su  njene  temelje,  izbacili  zemlju  i  uzeli  drago-cjenosti  koje  su  bile 
zakopane  ispod  nje  kao  i  platna  kojima  je  bila  ogrnuta.  Sekifljani  su  bili  zapanjeni2, 
pala  im  je  koprena  s  očiju  i  konačno  su  shvatili  istinu.3 

Potom  su  poslali  Allahovom  Poslaniku,  sallallahu  alejhi  ve  sellem,  delegaciju 
koja  mu  je  donijela  pronađeno  blago  i  platno  kojim  je  bila  odjenuta.  Poslanik,  salla- 
llahu alejhi  ve  sellem,  to  je  istog  dana  podijelio,  a  Sekifljani  su  zahvaljivali  Allahu  što 
je  pomogao  Svoga  Vjerovjjesnika,  sallallahu  alejhi  ve  sellem,  i  uzdigao  Svoju  vjeru.4 

Tako  je  uništeno  drugo  po  veličini  božanstvo  na  Arapskom  poluostrvu, 
umjesto  njega  izgrađena  je  džamija  u  kojoj  se  obožava  samo  Allah  pored  kojeg 
drugog  boga  nema.  Bilo  je  to  po  uputi  Allahovog  Poslanika,  sallallahu  alejhi  ve 
sellem,  koji  je  upravniku  Taifa,  Osmanu  b.  Ebul-Asu,  naredio  da  sagradi  džamiju  na 
mjestu  gdje  je  bilo  ovo  lažno  božanstvo.5 

Drugo:  Smrt  Abdullaha  b.  Ubejja  b.  Selula,  vođe  licemjera 

Vođa  licemjera  Abdullah  b.  Ubejj  b.  Selul  razbolio  se  krajem  mjeseca  ševvala, 
a  umro  je  u  mjesecu  zul-ka'de  devete  godine  po  Hidžri.6 

Usama  b.  Zejd,  radijallahu  anhuma,  kazuje:  "Posjetio  sam  sa  Allahovim  Posla- 
nikom, sallallahu  alejhi  ve  sellem,  Abdullaha  b.  Ubejja  koji  je  bio  bolestan.  Vjero- 
vjesnik,  sallallahu  alejhi  ve  sellem,  rekao  mu  je:  'Bio  sam  ti  zabranio  da  voliš  Židove." 
Abdullah  je  rekao:  'Mrzio  ih  je  Sa'd  b.  Zurara,  ali  je  ipak  umro.'"7 

Nakon  što  je  umro,  njegov  sin  koji  se  također  zvao  Abdullah,  došao  je  Vjero- 
vjesniku,  sallallahu  alejhi  ve  sellem,  i  tražio  je  njegovu  košulju  da  u  njoj  zakopa  svoga 
oca  i  zamolio  ga  da  mu  klanja  dženazu.  Allahov  Poslanik,  sallallahu  alejhi  ve  sellem, 
krenuo  je  da  mu  klanja  dženazu  pa  ga  je  Omer,  radijallahu  anhu,  uhvatio  za  odjeću  i 
rekao:  "Allahov  Poslaniče,  zar  ćeš  mu  klanjati  dženazu  a  Allah  ti  je  to  zabranio?" 
Poslanik,  sallallahu  alejhi  ve  sellem,  reče:  "Allah  mije  dao  pravo  izbora.  Allah  je  rekao: 


1  Dela'ilun-Nubuvve,  5/303. 

2  Dela'ilun-Nubuvve,  5/303. 

3  Es-Seraja  vel-bu'us,  str.  301. 

4  Ibn  Šejbe,  Tarih,  2/507.  Prema:  Es-Seraja  vel-bu'us,  str.  301. 

5  Dela'ilun-Nubuvve,  5/299-303.  El-Megazi,  3/970-972. 

6  Ez-Zehebi,  Et-Tarihul-islami,  El-Megazi,  str.  609. 

7  Ebu  Davud,  Sunen,  Kitabul-dženaiz,  bab:  Fil-I'jade,  br.  3094. 


Život  i  đjeto  posCjedhjeg  Tj'erovjesnifa 


'Ako  hoćeš  traži  za  njih  oprost,  a  ako  hoćeš,  nemoj  tražiti  za  njih  oprost.  A 
kada  bi  za  njih  molio  oprost  i  sedamdeset  puta,  Allah  im  neće  oprostiti  -  zato 
što  u  Allaha  i  Njegovog  Poslanika  ne  vjeruju.  A  Allah  neće  uputiti  na  Pravi  put 
narod  grješni."'1  Zatim  je  rekao:  "Molit  ću  za  njega  više  od  sedamdeset  puta." 
Omerje  rekao:  "On  je  licemjer."  Nakon  toga  Allahov  Poslanik,  sallallahu  alejhi  ve 
sellem,  klanjao  mu  je  dženazu  pa  je  Allah,  dželle  šanuhu,  objavio: 

"I  nijednom  od  njih,  kad  umre,  nemoj  dženazu  obaviti,  i  nemoj  nad  kaburom 
njegovim  stajati,  jer  oni  u  Allaha  i  Njegovog  Poslanika  ne  vjeruju  i  kao 
nevjernici  oni  umiru."2 

Allahov  Poslanik,  sallallahu  alejhi  ve  sellem,  klanjao  je  dženazu  ovom  licemjeru 
sudeći  prema  njegovom  vanjskom  ispoljavanju  islama,  te  iz  poštovanja  prema  njego- 
vom sinu  koji  je  bio  jedan  od  časnih  i  vrijednih  ashaba,  koji  je  bio  predložio 
Vjerovjesniku,  sallallahu  alejhi  ve  sellem,  da  lično  ubije  svoga  oca  zbog  riječi  koje  je 
izrekao  nakon  bitke  Benul-Mustalik,  o  čemu  smo  već  govorili.  Osim  toga,  to  je  bio 
način  pridobijanja  srca  njegovih  sljedbenika  i  saplemenika,  jer  je  imao  podršku  veli- 
kog broja  licemjera,  i  Poslanik,  sallallahu  alejhi  ve  sellem,  nadao  se  da  će  to  biti  uzrok 
njihovog  pokajanja  i  iskrenog  povratka  Allahu  i  Poslaniku,  a  da  je  odbio  klanjati  mu 
dženazu,  time  bi  njegov  sin  i  pleme  bili  osramoćeni,  pa  je  Poslanik,  sallallahu  alejhi  ve 
sellem,  uradio  ono  što  je  ljepše,  ali  kada  je  zabranjeno,  nije  to  više  činio.3 

Poslanik,  sallallahu  alejhi  ve  sellem,  dao  mu  je  svoju  košulju  jer  je  odbijanje 
znak  škrtosti,  a  Allahov  Poslanik,  sallallahu  alejhi  ve  sellem,  nikada  nije  odbijao 
onoga  ko  bi  nešto  zatražio.  To  je,  također,  bilo  i  uzvraćanje  lijepim  na  dobro,  jer  je 
ovaj  licemjer  dao  svoju  košulju  Poslanikovom,  sallallahu  alejhi  ve  sellem,  amidži 
kada  je  zarobljen  u  Bitki  na  Bedru.4 

Nakon  smrti  Abdullaha  b.  Ubejja  aktivnosti  licemjera  u  Medini  su  se  smanjile 
tako  da  u  desetoj  hidžretskoj  godini  nisu  imali  značajnih  aktivnosti.  Bio  ih  je  ostao 
neznatan  broj,  koji  je  znao  samo  čuvar  Poslanikove,  sallallahu  alejhi  ve  sellem, 
tajne,  Huzejfe  b.  El-Jeman,  radijallahu  anhuma.5  Zbog  toga  je  Omer,  radijallahu 
anhu,  imao  običaj  da  ne  klanja  dženazu  onome  čije  mu  je  stanje  bilo  nepoznato, 
dok  ne  vidi  hoće  li  mu  klanjati  Huzejfe,  radijallahu  anhu,  kojeg  je  Poslanik,  sallallahu 
alejhi  ve  sellem,  obavijestio  o  imenima  licemjera.6 


1  Sura  Et-Tevbe,  80. 

2  Sura  Et-Tevbe,  84. 

3  Ebu  Šehbe,  Es-Siretun-Nebevijje,  2/533. 

4  Sahihus-Siretun-Nebevijje,  str.  621-622. 

5  Dirasat  fi  ahdin-Nubuvve,  str.  221. 

6  Mu'inus-sire,  str.  464. 


lufummđes-  Saflabi 

Deveta  hidžretska  godina  bila  je  godina  konačnog  obračuna  sa  licemjerima 
jer  je  islamska  država  dostigla  visok  stepen  snage  i  bilo  je  nužno  prema  svim  stra- 
nama odrediti  jasan  stav.1  Ibnul-Kajjim,  rahimehullahu  te'ala,  ovako  objašnjava 
odnos  islama  prema  licemjerima:  "Islam  od  njih  prihvata  ono  što  javno  pokazuju,  a 
ono  što  skrivaju,  prepušta  Allahovom  sudu,  naređuje  da  se  protiv  njih  bori  znanjem 
i  dokazom,  naređuje  da  ih  se  izbjegava  i  bude  strog  prema  njima,  da  im  se  objaš- 
njava riječima  koje  mogu  utjecati  na  njihove  duše,  zabranjuje  da  im  se  klanja 
dženaza  i  da  se  stoji  nad  njihovim  kaburima  da  bi  se  za  njih  tražilo  oprosta,  i  Allah 
je  objavio  da  i  ako  se  bude  molio  oprost  za  njih,  On  im  neće  oprostiti."2 

Sve  ovo  došlo  je  u  Kur'anu  u  suri  Et-Tevbe  koja  u  više  od  pola  ajeta  govori  o 
licemjerima,  iznosi  njihove  sramote,  ukazuje  na  njihove  namjere  i  djela,  opisuje 
stanje  njihovih  duša  i  srca,  otkriva  njihove  stavove  o  Pohodu  na  Tebuk  prije  počet- 
ka, tokom  trajanja  i  nakon  okončanja,  raskrinkava  njihova  opravdanja  za  izostajanje 
iz  džihada,  ukazuje  na  njihove  pokušaje  slabljenja  muslimana,  i  širenje  smutnje  i 
razdora  među  njima,  i  na  uznemiravanje  Poslanika,  sallallallahu  alejhi  ve  sellem, 
riječima  i  postupcima.3 

Propisi  vezani  za  licemjere  koji  su  objavljeni  u  ovom  periodu 

1-  Zabranjeno  je  klanjati  dženazu  licemjerima  i  žigosani  su  kao  nevjernici 

Allah,  dželle  šanuhu,  kaže: 

"I  nijednom  od  njih,  kad  umre,  nemoj  dženazu  obaviti,  i  nemoj  nad  kaburom 
njegovim  stajati,  jer  oni  u  Allaha  i  Njegovog  Poslanika  ne  vjeruju  i  kao  nevjernici 
oni  umiru.  Neka  te  ne  ushićuju  bogatstva  njihova  i  djeca  njihova!  Allah  želi  da  ih 
njima  na  ovome  svijetu  namuči  i  da  im  duše  -  dok  su  nevjernici  -  izađu."4 

2-  Rušenje  mesdžida  koji  su  sagradili  da  bi  nanosili  štetu  muslimanima 

To  je  mesdžid  razdora  o  kojem  smo  već  detaljno  govorili. 

3-  Naredba  o  vođenju  džihada  protiv  licemjera  jednako  kao  i  protiv  nevjernika 

Allah,  dželle  šanuhu,  kaže: 

"O  Vjerovjesniče,  bori  se  protiv  nevjernika  i  licemjera  i  budi  strog  prema 


1  Dirasat  fi  ahdin-Nubuvve,  str.  219. 

2  Zadul-me'ad,  2/91. 

3  Muhammed  Džemil  Gazi,  El-Munafikun,  str.  92-93. 

4  Sura  Et-Tevbe,  84. 


Život  i  đjeto  pos§edhjeg  Vjerovji 


njima!  Njihovo  prebivalište  bit  će  Džehennem,  a  užasno  je  to  boravište!"1 

Odnos  prema  licemjerima  nakon  objavljivanja  sure  Et-Tevbe  postao  je  dru- 
gačiji, svejedno  da  li  obuhvatao  oružani  džihad  ili  suprotstavljanje  kroz  razotkriva- 
nje njihovog  sramnog  stanja 

4-  Otkrivanje  njihovih  osobina  i  ponašanja 

U  suri  Et-Tevbe  navodi  se  kako  su  pokušali  demoralizirati  muslimane.  Allah, 
dželle  šanuhu,  kaže: 


"Oni  koji  su  izostali  iza  Allahovog  Poslanika  veselili  su  se  kod  svojih  kuća  - 
mrsko  im  je  bilo  da  se  bore  na  Allahovom  putu  zalažući  imetke  svoje  i  živote 
svoje,  i  jedni  drugima  su  govorili:  'Ne  krećite  u  boj  po  vrućini1  -  reci: 
Džehennemska  je  vatra  još  vruća!1  Kad  bi  oni  samo  znali."2 

Kur'an  je  ukazao  i  na  to  da  su  se  ismijavali  s  onima  koji  su  udjeljivali  priloge  i 
vrijeđali  Poslanika  riječima  i  postupcima.3 

Ovo  su  ukratko  neke  karakteristike  Poslanikovog,  sallallahu  alejhi  ve  sellem, 
odnosa  prema  licemjerima  tokom  devete  godine  po  Hidžri. 

Treće:  Majke  vjernika  između  ovosvjetskih  ukrasa  i  nagrade  na  onome 
svijetu 

Allah,  dželle  šanuhu,  kaže: 


"O  Vjerovjesniče,  reci  ženama  svojim:  'Ako  želite  život  na  ovom  svijetu  i 
njegov  sjaj,  onda  se  odlučite,  dat  ću  vam  pristojnu  otpremninu  i  lijepo  ću  vas 
otpustiti.  A  ako  želite  Allaha  i  Poslanika  Njegova  i  onaj  svijet,  pa,  Allah  je, 
doista,  onima  među  vama  koje  čine  dobra  djela  pripremio  nagradu  veliku."14 

Vjerodostojni  hadisi  ukazuju  na  to  da  su  ovi  ajeti  objavljeni  kada  se  Vjero- 
vjesnik,  sallallahu  alejhi  ve  sellem,  bio  odvojio  od  svojih  supruga,  nakon  što  se 
zakleo  da  neće  ući  kod  njih  mjesec  dana,  te  se  odvojio  od  njih  u  sobu  na  spratu,  što 


1  Sura  Et-Tahrim,  9. 

2  Sura  Et-Tevbe,  81. 

3  Eš-Šudža\  Dirasat  fi  ahdin-Nubuvve,  str.  220. 

4  Sura  El-Ahzab,  28-29. 

je  poznato  iz  slučaja  o  ila'u1  Poslanika,  sallallahu  alejhi  ve  sellem,  od  svojih  supru- 
ga.2 Ovi  ajeti  objavljeni  su  devete  godine  po  Hidžri.3 

Povod  objave  je  to  što  su  njegove  supruge  tražile  da  im  poveća  opskrbu. 
Bilježi  Muslim  od  Džabira,  radijallahu  anhu,  da  je  rekao:  "Ebu  Bekr  je  došao  kod 
Allahovog  Poslanika,  sallallahu  alejhi  ve  sellem,  i  zatekao  pred  vratima  ljude  kojima 
nije  dozvoljeno  da  uđu.  Ebu  Bekr  je  zatražio  dozvolu  da  uđe  i  dozvoljeno  mu  je. 
Potom  je  došao  Omer  i  zatražio  dozvolu  da  uđe  pa  je  i  njemu  dozvoljeno.  Vjero- 
vjesnik,  sallallahu  alejhi  ve  sellem,  sjedio  je  tužan  i  samo  je  šutio,  a  oko  njega  su 
sjedile  njegove  supruge.  Omer  je  pomislio:  "Reći  ću  nešto  Allahovom  Poslaniku 
kako  bih  ga  nasmijao.'  Rekao  je:  'Allahov  Poslaniče,  šta  misliš:  kada  bi  Haridžetova 
kćerka4  tražila  da  joj  povećam  opskrbu,  ja  bih  je  udario  po  vratu.'  Poslanik,  salla- 
llahu alejhi  ve  sellem,  nasmijao  se  i  rekao:  'Kao  što  vidiš,  moje  supruge  su  se 
okupile  oko  mene  da  traže  povećanje  opskrbe."  Ebu  Bekr  je  ustao  prema  svojoj 
kćerki  Aiši,  a  Omer  prema  svojoj  kćerki  Hafsi,  uhvatili  su  svoje  kćeri  za  vratove  i  rekli 
im:  'Zar  tražite  od  Allahovog  Poslanika,  sallallahu  alejhi  ve  sellem,  ono  što  nema?!' 
One  rekoše:  'Tako  nam  Allaha,  ne  tražimo  od  Allahovog  Poslanika,  sallallahu  alejhi 
ve  sellem,  ništa  što  nema!'  Nakon  toga  Poslanik,  sallallahu  alejhi  ve  sellem,  odvojio 
se  od  njih  jedan  mjesec,  odnosno  dvadeset  devet  dana,  a  potom  su  objavljeni 
navedeni  ajeti."5 

Život  u  kući  Allahovog  Poslanika,  sallallahu  alejhi  ve  sellem,  odvijao  se  na  isti 
način,  uprkos  mogućnosti  da  se  ponekad  stanje  poboljša,  a  njegove  supruge  su 
ljudska  bića  i  imaju  želje  kao  i  ostali  ljudi,  i  žude  za  onim  za  čim  žude  i  drugi,6  a 
živjele  su  u  vrlo  jednostavnim  i  izuzetno  skromnim  domovima.  Dr.  Ebu  Šehbe  kaže: 
"Allahov  Poslanik,  sallallahu  alejhi  ve  sellem,  izgradio  je  sobe  oko  svoga  mesdžida 
kako  bi  u  njima  stanovao  sa  svojim  suprugama.  Te  sobe  nisu  bile  domovi  poput 
domova  kraljeva  i  careva,  bile  su  bez  ovosvjetske  raskoši,  odisale  su  žudnjom  za 
onim  svijetom.  Poput  njegovog  mesdžida,  i  sobe  su  bile  ozidane  glinenom  ciglom  i, 
djelimično,  kamenom,  a  krov  je  bio  od  palminih  stabala  i  palminog  granja.  Unu- 
trašnji prostor  soba  bio  je  mali,  a  plafon  nizak  tako  da  gaje  poveći  dječak  mogao 
dotaći  rukom.  Kao  dječak  Hasan  el-Basri  i  njegova  majka  Hajra  bili  su  roblje  Ummu 
Seleme,  radijallahu  anha.  Hasan  el-Basri  je  rekao:  "Mogao  sam  svojom  rukom 
dotaći  strop  najviše  Vjerovjesnikove,  sallallahu  alejhi  ve  sellem,  sobe.  Svaka  soba 
imala  je  dvoja  vrata:  jedna  vanjska,  a  druga  za  mesdžd,  kako  bi  Vjerovjesnik, 
sallallahu  alejhi  ve  sellem,  lakše  ulazio  u  mesdžid."7 


1  El-ila'  -  zakletva  muža  da  više  neće  imati  snošaj  sa  suprugom. 

2  Kadaja  nisa'in-Nebijj  vel-mu'minat,  str.  51. 

3  Ibid.,  str.  68. 

4  Zejdova  kćerka  Džemila  bint  Sabit,  Omerova  supruga.  A  Haridže  je  jedan  od  njenih  predaka,  (op.  a.) 

5  Sahihu  Muslim,  Kitabut-talak,  2/1104. 

6  Mu'inus-sire,  str.  465. 

7  Es-Siretun-Nebevijje  fi  du'il-Kur'ani  ves-sunne,  2/35-36. 


Život  i  djeto  posCjeđnjeg  Vjerovjesnikg,  JH^HHk6o2< 


Nisu  imali  nikakvog  osvjetljenja  kao  što  se  da  zaključiti  iz  predaje  koju  bilježi 
El-Buhari  od  Aiše,  radijallahu  anha,  koja  kaže:  "Spavala  sam  pred  Allahovim  Posla- 
nikom, sallallahu  alejhi  ve  sellem,  ispruženih  nogu  prema  kibli,  pa  kada  bi  klanjajući 
učinio  sedždu,  dotakao  bi  me  te  sam  skupljala  noge,  a  kada  bi  ustao  na  kijam, 
ponovo  bih  ih  pružila.  U  to  vrijeme  kuće  su  bile  bez  svjetiljki."1 

Postelja  na  kojoj  je  Poslanik  spavao  sastojala  se  od  prostirke  ispletene  od 
pruća  koje  je  ostavljalo  tragove  na  njegovim  bokovima  i  jastuka  napunjenog  palmi- 
nim vlaknom.2 

Živio  je  krutim  životnim  uvjetima.  Enes  b.  Malik,  radijallahu  anhu,  rekao  je: 
"Ne  znam  daje  Vjerovjesnik,  sallallahu  alejhi  ve  sellem,  ikada  u  životu  svojim  očima 
video  mehak  kruh  i  obareno  ovčije  meso."3 

Aiša,  radijallahu  anha,  rekla  je:  "Znala  su  proći  po  dva-tri  mjeseca  a  da  se  u 
domovima  Allahovog  Poslanika,  sallallahu  alejhi  ve  sellem,  ne  zapali  vatra."  Urve  b. 
Ez-Zubejr,  upitao  je:  "Pa  od  čega  ste  živjeli?"  Odgovorila  je:  "Od  datula  i  vode."4 

Nakon  oslobođenja  Hajbera  i  Mekke,  i  nakon  Pohoda  na  Tebuk,  muslimani  su 
osjetili  obilje,  a  supruge  Poslanika,  sallallahu  alejhi  ve  sellem,  znale  su  ajete  kojima  je 
dozvoljeno  uživanje  na  ovom  svijetu  bez  pretjerivanja  pa  su  htjele  da  osjete  dio  toga. 

Naprimjer,  Allah,  dželle  šanuhu,  kaže: 

"O  sinovi  Ademovi,  lijepo  se  obucite  kad  hoćete  namaz  obaviti!  I  jedite  i  pijte, 
samo  ne  pretjerujte;  On  ne  voli  one  koji  pretjeruju."5 

I  podstiče  da  se  jedu  lijepa  jela: 

"Reci:  'Koje  zabranio  Allahove  ukrase,  koje  je  On  za  robove  Svoje  stvorio,  i 
ukusna  jela?  Reci:  To  je  za  vjernike  na  ovom  svijetu,  a  i  na  onom  svijetu  su 
samo  za  njih.1  Eto,  tako  Mi  podrobno  izlažemo  dokaze  ljudima  koji  znaju."6 

Zatim,  poziva  u  umjereno  trošenje: 

"Ne  čini  ruku  svoju  vezanom  za  vrat  svoj,  a  ni  posve  otvorenu  -  da  ne  bi 
prijekor  zaslužio  i  bez  ičega  ostao."1 


1  Sahihul-Buhari,  br.  513. 

2  Ibid.,  br.  2468. 

3  Ibid.,  br.  6457. 

4  Sahihul-Buhari,  br.  6459. 

5  Sura  El-A'raf,  31. 

6  Sura  El-A'raf,  32. 


Mja  Mufnmmedes-  SadaBi 


Međutim,  Allahovom  Poslaniku,  sallallahu  alejhi  ve  sellem,  njegov  je  Gospo- 
dar odabrao  drugačiji  način  života  te  se  nije  osvrtao  na  ovosvjetske  ukrase,  kao  što 
ga  je  podučio  njegov  Gospodar  koji  kaže: 

<  0  U&&e*J*&  j#  %ž  %  Z&J&S  4&  l       SSS*  ) 

"Ne  pružaj  poglede  svoje  na  ono  što  Mi  dajemo  na  uživanje  nekima  od  njih  i 
ne  budi  tužan  zbog  njih,  a  prema  vjernicima  blag  budi."2 

"I  nikako  ne  gledaj  dugo  ljepote  ovoga  svijeta  koji  Mi  kao  užitak  raznim 
sortama  nevjernika  pružamo,  da  ih  time  na  kušnju  stavimo,  a  opskrba 
Gospodara  tvoga  bolja  je  i  vječna."3 

Zato  su  objavljeni  ajeti  koji  su  Poslanikove,  sallallahu  alejhi  ve  sellem, 
supruge  stavili  pred  izbor,  te  su  bez  dvoumljenja  izabrale  Allaha,  Njegovog 
Poslanika  i  onaj  svijet.  One  su  svojim  zahtjevima  nastojale  poboljšati  materijalno 
stanje,  ali  kada  su  stavljene  pred  izbor  između  ovosvjetskih  ukrasa  i  Allaha,  Njego- 
vog Poslanika  i  onog  svijeta,  bez  dvoumljenja  su  odabrale  ovo  drugo  i  sve  su  rekle: 
"Odabiremo  Allaha,  Njegovog  Poslanika  i  onaj  svijet."4 

Prenosi  se  od  Aiše,  radijallahu  anha,  da  je  rekla:  "Kada  je  Allahovom  Posla- 
niku, sallallahu  alejhi  ve  sellem,  naređeno  da  svojim  suprugama  dadne  da  biraju, 
prvo  se  obratio  meni  i  rekao  mi:  'Nešto  ću  ti  reći,  a  ti  ne  žuri  da  mi  odgovoriš  dok 
se  ne  posavjetuješ  sa  svojim  roditeljima.'  A  bio  je  svjestan  da  mi  roditelji  neće  nare- 
diti da  se  odvojim  od  njega.  Zatim  je  kazao:  'Allah,  dželle  šanuhu,  rekao  je: 

'O  Vjerovjesniče,  reci  ženama  svojim:  Ako  želite  život  na  ovom  svijetu  i  njegov 
sjaj,  onda  se  odlučite,  dat  ću  vam  pristojnu  otpremninu  i  lijepo  ću  vas 
otpustiti.  A  ako  želite  Allaha  i  Poslanika  Njegova  i  onaj  svijet,  pa,  Allah  je, 
doista,  onima  među  vama  koje  čine  dobra  djela  pripremio  nagradu  veliku.'5 

Rekla  sam  mu:  'A  o  čemu  od  ovoga  da  se  posavjetujem  s  roditeljima.  Ja,  zais- 
ta, želim  Allaha  i  Njegovog  Poslanika  i  onaj  svijet'  Nakon  toga  su  i  druge  supruge 
Allahovog  Poslanika,  sallallahu  alejhi  ve  sellem,  postupile  poput  mene."6 


1  Sura  El-Isra',  29. 

2  Sura  El-Hidžr,  88. 

3  Sura  Taha,  131. 

4  Kadaja  nisđin-Nebijj  vel-mu'minat  fi  suretil-Ahzab,  str.  77. 

5  Sura  El-Ahzab,  28-29. 

6  Sahihul-Buhari,  Kitabut-tefsirkstrA786. 

Ovo  je  za  majke  vjernika,  radijallahu  anhunne,  bio  pravi  ispit  iskrene  privrže- 
nosti Allahu  na  kojem  su  pokazale  svijetao  primjer  imana.  Allah,  dželle  šanuhu,  na 
početku  im  je  rekao:  "Ako  želite  život  na  ovom  svijetu  i  njegov  sjaj,  onda  se 
odlučite..."  -  ovo  kao  da  je  obećanje  da  će  dobiti  ovaj  svijet  i  njegove  ukrase  ako 
se  za  to  odluče.  Međutim,  one  su  to  odbile  i  odabrale  Allaha,  Njegovog  Poslanika  i 
onaj  svijet. 

U  ajetu  koji  slijedi  rečeno  je:  "A  ako  želite  Allaha  i  Poslanika  Njegova  i 
onaj  svijet,  pa,  Allah  je,  doista,  onima  među  vama  koje  čine  dobra  djela 
pripremio  nagradu  veliku"  -  u  ovim  riječima  naznačeno  je  da  će  na  onome 
svijetu  dobiti  nagradu  ako  budu  činile  dobra  djela,  u  što  spada  i  odabir  Allaha, 
Njegovog  Poslanika  i  onog  svijeta,  jer  samim  time  što  su  Poslanikove  supruge  ne 
znači  da  im  pripada  onosvjetska  nagrada.1 

Nagrada  je  ostala  nepoznata,  a  opisana  je  kao  velika  i  to  im  je  podsticaj  da 
ne  žude  za  ovim  svijetom  i  njegovim  ukrasima  jer  ih  čeka  nagrada  čiju  vrijednost 
samo  Allah  zna,  a  obuhvata  dobro  i  ovoga  i  onoga  svijeta.2 

Pravedne  halife  su  ovaj  Vjerovjesnikov,  sallallahu  alejhi  ve  sellem,  način  života 
smatrali  islamskom  odlikom  koja  mora  krasiti  dom  svakog  muslimanskog  vođe. 
Pažljiv  pregled  historije  pokazat  će  daje  ovaj  segment  bio  mjerilo  ustrajnosti.  I  kroz 
čitavu  historiju  islamski  predvodnici  bili  su  svjesni  njegove  važnosti  i  vodili  su  raču- 
na o  njemu.  Posebno  period  pravednih  halifa  obiluje  primjerima  za  to  i  svaki  istraži- 
vač lahko  će  ih  naći.3 

Predvođenje  ummeta  je  teška  obaveza,  a  ne  prilika  da  se  domogne  blaga,  i 
muslimanski  predvodnici  moraju  biti  svjesni  koliko  je  važno  da  se  uzdignu  iznad 
ovosvjetskih  prohtjeva  i  žude  za  Allahom  i  onim  svijetom.4 

Četvrto:  Ebu  Bekr  predvodi  ljude  na  hadždžu 

Poslanik,  sallallahu  alejhi  ve  sellem,  bio  je  zauzet  izgradnjom  društva  na  svim 
poljima:  akidetskom,  ekonomskom,  društvenom,  vojnom,  ibadetskom  itd.,  i  svih  tih 
godina  obaveza  hadždža  nije  se  ni  prakticirala.  Osme  godine  po  Hidžri,  nakon 
oslobođenja  Mekke,  naredio  je  da  hadždž  muslimana  predvodi  Uttab  b.  Usejd,  i  njihov 
se  hadždž  nije  razlikovao  od  hadždža  mnogobožaca.5  Sljedeće  godine  kada  je  došlo 
vrijeme  hadždža,  Vjerovjesnik,  sallallahu  alejhi  ve  sellem,  rekao  je:  "Na  hadždž  dolaze  i 
goli  mnogobošci  i  ne  želim  učiniti  hadždž  dok  ne  bude  drugačije",  pa  je  poslao  Ebu 
Bekra  es-Siddika,  radijallahu  anhu,  kao  vođu  hadžija  devete  hidžretske  godine. 


1  Kadaja  nisa'in-Nebijji  vel-mu'minat  fi  suretil-Ahzab,  str.  79. 

2  Tefsirus-Sa'di,  4/148. 

3  El-Bidaje  ven-nihaje,  7/136. 

4  Mu'inus-sire,  str.  475. 

5  Ebu  Šehbe,  Es-Siretun-Nebevijje,  2/536.  Dirasat  fi  ahdin-Nubuvve,  str.  222. 


Ebu  Bekr,  radijallahu  anhu,  izašao  je  na  čelu  velike  grupe  ashaba1  i  sa  sobom 
su  poveli  kurbane.2 

Nakon  što  je  Ebu  Bekr,  radijallahu  anhu,  izašao  sa  povorkom  hadžija,  objav- 
ljena je  sura  Et-Tevbe  i  Allahov  Poslanik,  sallallahu  alejhi  ve  sellem,  pozvao  je  Alija, 
radijallahu  anhu,  i  naredio  mu  da  se  priključi  Ebu  Bekru  es-Siddiku,  radijallahu 
anhu.  Alija,  radijallahu  anhu,  izašao  je  na  Poslanikovoj,  sallallahu  alejhi  ve  sellem, 
devi  i  stigao  je  Ebu  Bekra,  radijallahu  anhu,  u  mjestu  Zul-Hulejfa.  Ebu  Bekr, 
radijallahu  anhu,  upitao  je:  "Dolaziš  li  kao  zapovjednik  ili  kao  potčinjeni?"  Odgo- 
vorio je:  "Dolazim  kao  potčinjeni."  Nakon  toga  su  nastavili  put.  Ebu  Bekr,  radijallahu 
anhu,  predvodio  je  ljude  tokom  hadždža  posjećujući  obredna  mjesta  poznata  iz 
paganskog  doba.  Hadždž  je  obavljen  u  mjesecu  zul-hidždže,  kao  što  se  navodi  u 
vjerodostojnim  predajama,  a  ne  u  mjesecu  zul-ka'de,  kao  što  tvrde  neki  učenjaci 
Ebu  Bekr  je  održao  hutbu  prije  osmog  zul-hidždžeta  i  na  dan  Arefata,  i  na  dan 
Bajrama  i  na  dan  prvog  povratka  sa  Mine  u  Mekku.  Ljudi  su  znali  obrede  vezano  za 
stajanje  na  Arefatu,  ifadu,  povratak  sa  Mine,  klanje  kurbana,  bacanje  džemreta  itd. 
Nakon  Ebu  Bekra,  radijallahu  anhu,  na  svako  mjesto  je  dolazio  Alija,  radijallahu 
anhu,  i  učio  pred  ljudima  početak  sure  Et-Tevbe,  a  zatim  je  govorio:  "U  Džennet  će 
ući  samo  vjernici!  Neka  oko  Kabe  ne  tavafe  goli!  Ko  ima  ugovor  sa  Allahovim 
Poslanikom,  ugovor  je  važeći  do  ugovorenog  roka!  I  nakon  ove  godine  mnogo- 
bošcima  neće  biti  dopušteno  da  obavljaju  hadždž!"  Ebu  Bekr,  radijallahu  anhu,  bio 
je  naredio  da  Ebu  Hurejre,  radijallahu  anhu,  povede  jednu  grupu  kako  bi  pomogli 
Aliji,  radijaJlahu  anhu,  u  izvršenju  zadatka.3 

Objavljivanje  početka  sure  Et-Tevbe  predstavlja  konačni  obračun  sa  pagan- 
stvom  i  idolopoklonicima  jer  njen  početak  im  zabranjuje  obavljanje  hadždža  i  objavljuje 
im  rat.4 

Allah,  dželle  šanuhu,  kaže: 

"Obznana  od  Allaha  i  Njegovog  Poslanika  onim  mnogobošcima  s  kojim  ste 
zaključili  ugovore:  'Putujte  po  svijetu  još  četiri  mjeseca,  ali  znajte  da  Allahu 
nećete  umaći  i  da  će  Allah  nevjernike  osramotiti.1 1  proglas  ljudima  od  Allaha  i 
Njegovog  Poslanika  na  dan  velikog  hadždža,  da  Allah  i  Njegov  Poslanik 
nemaju  ništa  s  mnogobošcima,  pa  ako  se  pokajete  -  to  je  za  vas  bolje,  a  ako 


1  Nadretun-ne'\m,  1/398.  Et-Tabekat,  2/168. 

2  Fethul-bari,  8/82. 

3  Ebu  Šehbe,  Es-Siretun-Nebevijje,  2/537. 

4  Nadretun-ne'im,  2/399. 

se  okanite,  znajte  da  Allahu  nećete  umaći.  A  nevjernike  obraduj  kaznom 
nesnosnom."1 

Onima  koji  su  imali  ugovore  dat  je  rok  do  isteka  ugovora.  Allah,  dželle  šanuhu, 

kaže: 

<&         j£ &  f^f'4^'*č& \  > 

"Mnogobošcima  s  kojima  imate  zaključene  ugovore  koje  oni  nisu  ni  u  čemu 
povrijedili,  niti  su  ikoga  protiv  vas  pomogli,  ispunite  ugovore  do  ugovorenog 
roka;  Allah  zaista  voli  bogobojazne."2 

Onim  mnogobošcima  s  kojima  nisu  postojali  ugovori,  dat  je  rok  do  isteka 
svetih  mjeseci.  Allah,  dželle  šanuhu,  kaže: 

"Kada  prođu  sveti  mjeseci,  onda  ubijajte  mnogobošce  gdje  god  ih  nađete, 
zarobljavajte  ih,  opsjedajte  i  na  svakom  prolazu  dočeku jte.  Pa  ako  se  pokaju  i 
budu  namaz  obavljali  i  zekat  davali,  ostavite  ih  na  miru,  jer  Allah  zaista  prašta 
i  milostiv  je."3 

Vjerovjesnik,  sallallahu  alejhi  ve  sellem,  zadužio  je  Aliju,  radijallahu  anhu,  da 
tokom  hadžskih  obreda  obznani  mnogobošcima  prekidanje  ugovora,  jer  je  u  to 
vrijeme  među  Arapima  bilo  poznato  da  ugovore  sklapa  i  poništava  vođa  naroda  ili 
neko  njemu  blizak.  Ovaj  običaj  nije  suprotan  islamu  te  je  Vjerovjesnik,  sallallahu 
alejhi  ve  sellem,  zato  odabrao  Aliju  za  ovaj  zadatak.  Ovo  je  pravi  razlog  zbog  kojeg 
je  Alija,  radijallahu  anhu,  poslan  da  uči  suru  Et-Tevbe,  a  tvrdnje  rafidija  daje  to  znak 
kako  je  Alija  preči  za  hilafet  od  Ebu  Bekra  nemaju  nikakve  osnove.  Dr.  Ebu  Šehbe 
kaže:  "Ne  znam  kako  im  je  promaklo  da  je  Ebu  Bekr  upitao:  'Dolaziš  li  kao 
zapovjednik  ili  kao  potčinjeni?1,  pa  je  Alija  odgovorio:  'Dolazim  kao  potčinjeiu'  A 
kako  će  potčinjeni  biti  preči  za  hilafet  od  zapovjednika?"4 

Ovaj  hadždž  bio  je  priprema  za  Oproštajni  hadždž.5 

Tokom  ovog  hadždža  koji  je  predvodio  Ebu  Bekr,  radijallahu  anhu,  obzna- 
njeno je  da  je  vrijeme  idola  završeno  i  da  počinje  nova  era  u  kojoj  će  se  ljudi  poko- 
ravati samo  Allahu.  I  nakon  ovog  proglasa,  arapska  plemena  su  shvatila  ozbiljnost 


1  Sura  Et-Tevbe,  1-3. 

2  Sura  Et-Tevbe,  4. 

3  Sura  Et-Tevbe,  5. 

4  Ebu  Šehbe,  Es-Siretun-Nebevijje,  2/540. 

5  Ebu  Šehbe,  Es-Siretun-Nebevijje,  2/540. 

situacije  i  da  je  vrijeme  paganstva  nepovratno  nestalo,  te  su  počeli  slati  delegacije 
koje  su  obznanjivale  da  primaju  islam  i  prihvataju  tevhid.1 

Peto:  Godina  delegacija,  9.  h.g. 

Nakon  oslobođenja  Mekke,  okončanja  Pohoda  na  Tebuk,  i  nakon  stoje  islam 
primilo  i  zakletvu  dalo  pleme  Sekif,  Allahov  Poslanik,  sallallahu  alejhi  ve  sellem,  dao 
je  mnogobožačkim  plemenima  rok  od  četiri  mjeseca  da  odluče  o  svojoj  sudbini 
prije  nego  islamska  država  poduzme  mjera  Tako  su  sa  svih  strana  pohrlile  delega- 
cije da  objave  svoje  primanje  islama.2 

Učenjaci  imaju  različite  stavove  o  datumu  s  kojim  počinje  dolazak  delegacija  i 
o  njihovom  broju.  Hadiski  i  historijski  izvori  navode  da  su  neke  delegacije  počele 
pristizati  ubrzo  nakon  početka  devete  hidžretske  godine  i  možda  je  to  razlog 
različitih  stavova  o  broju  delegacija,  čiji  broj,  prema  nekim  učenjacima,  iznosi  nešto 
više  od  šezdeset,  a  prema  drugima  više  od  stotinu.  Moguće  je  da  su  se  neki 
učenjaci  ograničili  na  spominjanje  samo  veoma  poznatih  delegacija.3 

Muhammed  b.  Ishak  kaže:  "Kada  je  Allahov  Poslanik,  sallallahu  alejhi  ve  sel- 
lem,  oslobodio  Mekku,  okončao  Pohod  na  Tebuk  i  pleme  Sekif  primilo  islam  i  dalo 
zavjet,  sa  svih  strana  su  počele  pristizati  delegacije." 

Ibn  Sa'd  navodi  detaljne  informacije  o  delegacijama,  govori  o  njima  veoma 
opširno,  navodi  biografije  članova  delegacija  i  ko  je  ubrojan  u  ashabe,  ko  od  njih 
prenosi  hadise,  ali  u  lancima  nekih  predaja  su  prenosioci  okarakterizirani  kao  ne- 
pouzdani, a  neki  lanci  su  sastavljeni  od  pouzdanih  prenosilaca.4 

Nema  sumnje  da  se  podaci  koje  navode  historičari  sa  stanovišta  hadiske 
nauke  ne  mogu  okarakterizirati  kao  pouzdani,  s  tim  što  postoje  i  brojne  vjerodos- 
tojne predaje.5 

Imam  El-Buhari  navodi  podatke  o  delegaciji  plemena  Temim,  Abdul-Kajs, 
Benu  Hanife,  delegaciji  Nedžrana,  Eš'arija,  Jemenaca,  plemena  Devs.6 

Pouzdanost  podataka  o  delegacijama  pojačavaju  predaje  navedene  u  histo- 
rijskim izvorima  kao  i  u  djelima  sire.  Imam  Muslim,  također,  navodi  podatke  o 
većini  prethodno  spomenutih  delegacija7,  a  u  Sunenima  se  navode  druge  opširnije 
predaje  u  kojima  se  spominju  brojne  druge  delegacije.8 


1  Kira'a  sijasijje  fis-siretun-Nebevijje,  str.  283. 

2  Kira'a  sijasijje  fis-siretun-Nebevijje,  str.  284. 

3  Nadretun-ne'im,  1/396. 

4  El-Bidaje  ven-nihaje,  5/46-47. 

5  Nadretun-ne'im,  1/397. 

6  Es-Siretun-Nebevijjetus-sahiha,  str.  2/542. 

7  Opširnije  u  El-Bidaje  ven-nihaje,  5/40-98. 

8  Nadretun-ne'im,  1/398. 

Pitanje  delegacija  i  Poslanikovog  ophođenja  prema  njima  vrlo  je  važno1  i 
stoga  je  potrebno  provesti  objektivnu  kritičku  analizu  tih  historijskih  podataka  s 
kojima  raspolažemo  o  ovim  delegacijama.2  Jer,  te  priče  nas  upoznaju  sa  Vjerovjes- 
nikovim,  sallallahu  alejhi  ve  sellem,  načinom  ophođenja  prema  tim  delegacijama  i 
od  njega  možemo  mnogo  naučiti  o  odnosu  prema  ljudima,  odgoju  duša,  preciz- 
nosti i  organiziranosti.  Vijesti  o  ovim  delegacijama  su  ogromno  blago  i  spadaju  u 
domen  obrazovanja,  odgoja  i  kulture,  dalekovidnosti,  vezivanja  srca  za  cilj,  povezi- 
vanja članova  zajednice  sa  centrom  na  način  da  u  svakom  momentu  stubovi  islama 
budu  jaki.  Sve  to  može  biti  od  velike  pomoći  djelatnicima  na  raznim  poljima: 
psihološkom,  socijalnom,  ekonomskom,  administrativnom,  političkom,  vojnom  itd., 
jer  stručnjaci  iz  bilo  koje  oblasti  mogu  u  njima  naći  dostatne  informacije.3 

Deveta  godina  po  Hidžri  obilježena  je  dolaskom  delegacija  u  Medinu.  Islam- 
ska država  bila  je  spremna  za  njihov  doček  uz  odgojni  ambijent.  Delegacijama  je 
bilo  obezbijeđeno  mjesto  boravka:  postojao  je  dom  za  goste  u  kojem  su  odsjedale 
delegacije4,  Poslanikov  mesdžid  bio  je  mjesto  prijema,  ponekad  je  Poslanik,  salla- 
llahu alejhi  ve  sellem,  zaduživao  određene  ashabe  da  kod  sebe  ugoste  neke 
delegacije,  ponekad  su  se  ashabi  dobrovoljno  nudili  za  to.5  Poslanik,  sallallahu 
alejhi  ve  sellem,  bio  je  vrlo  pažljiv  prema  delegacijama  koje  su  ga  pohodile,  nasto- 
jao ih  je  podučiti  i  odgojiti.  S  druge  strane,  članovi  delegacija  trudili  su  se  da 
ispravno  shvate  islam  i  nauče  šerijatske  propise,  edeb  i  sistem  islamskog  života, 
kako  bi  naučeno  primjenjivali  u  praksi.  Često  su  pitali  o  stvarima  koje  su  bile  raši- 
rene među  njima  želeći  saznati  je  li  to  halal  ili  haram  u  islamu.  Vjerovjesnik,  salla- 
llahu alejhi  ve  sellem,  marljivo  ih  je  podučavao  vjeri  i  objašnjavao  im  ono  o  čemu  su 
pitali.  Kada  bi  primijetio  kod  nekog  od  njih  veliku  želju  za  pamćenjem  Kur'ana  i 
učenjem  o  islamu,  približavao  bi  ga  sebi  i  govorio  bi  ashabima:  "Podučite  svoga 
brata!"6 

Poslanik,  sallallahu  alejhi  ve  sellem,  raspitivao  se  za  njihove  prvake,  ako  ih  je 
znao,  a  kada  bi  odlazili,  oporučivao  bi  im  da  se  drže  istine,  da  budu  strpljivi,  te  bi  ih 
darivao  lijepim  darovima,  dajući  svakom  članu  podjednako.  Delegati  su  se  vraćali 
svome  narodu  kao  daije,  srca  su  im  sijala  imanom,  i  podučavali  su  svoj  narod  ono- 
me što  su  naučili  i  pričali  im  ono  što  su  čuli.  Opisivali  su  im  vrline  Poslanika, 
sallallahu  alejhi  ve  sellem,  govorili  o  njegovom  dobročinstvu,  razdraganosti  i  licu 
koje  je  blistalo  od  radosti  zbog  njihovog  dolaska.  Opisivali  su  im  stanje  ashaba, 
njihovo  bratstvo,  međusobnu  ljubav  i  potporu  koju  jedni  drugima  pružaju.  Pričali  su 


1  Ibid.,  1/398.  Es-Siretun-Nebevijje  -  El-Esasu  fis-sunnetl  ve  flkhiha. 

2  Es-Siretun-Nebevijjetus-sahiha,  2/544. 

3  Es-Siretun-Nebevijje  -  El-Esasu  fis-sunneti  ve  fikhiha,  2/1014. 

4  Muhammed  Šerab,  El-Medinetun-Nebevijje  fi  fedžril-islam  vel-asrir-Rašidijj,  2/400. 

5  Eš-Šudža',  Dirasat  fi  ahdin-Nubuvve,  str.  221. 

6  Sadik  Urdžun,  Muhammed  Resulullah,  4/520. 


im  to  kako  bi  u  svojim  sunarodnjacima  probudili  želju  za  susretom  sa  Allahovim 
Poslanikom,  sallallahu  alejhi  ve  sellem,  i  njegovim  ashabima,  i  kako  bi  ih  podstakli 
da  se  povedu  za  njihovim  primjerom  u  ponašanju  i  vrlinama.1 

Neke  kršćanske  delegacije  odabrale  su  ostanak  u  svojoj  vjeri  i  davanje  džizje, 
poput  kršćana  iz  Nedžrana. 

Najznačajnije  delegacije  koje  su  dolazile  Poslaniku 

a)  Delegacija  plemena  Abdul-Kajs 

Ibn  Abbas,  radijallahu  anhuma,  kaže:  "Allahovom  Poslaniku,  sallallahu  alejhi 
ve  sellem,  stigla  je  delegacija  plemena  Abdul-Kajs.  Poslanik,  sallallahu  alejhi  ve 
sellem,  rekao  je:  'Koje  u  delegaciji?'  Ili:  'Koje  narod?'  Odgovoriše:  'Pleme  Rebi'a.' 
Rekao  je:  'Dobro  ste  došli,  narode!',  ili  je  rekao:  'Delegacijo.'  Zatim  je  rekao:  'Niste 
zakasnili  s  odazivanjem  islamu  i  niste  se  inatili.'  Oni  rekoše:  'Allahov  Poslaniče, 
između  tebe  i  nas  je  područje  nevjernika  iz  plemena  Mudar  i  možemo  ti  dolaziti 
samo  u  svetom  mjesecu,  pa  nam  objasni  ono  najvažnije  kako  bismo  to  prenijeli 
onima  koji  su  ostali  iza  nas  i  čime  možemo  zaslužiti  Džennet'  Obavezao  ih  je  na 
četiri  stvari:  naredio  im  je  da  vjeruju  u  Allaha  Jedinog.  Rekao  im  je:  'Znate  li  šta 
podrazumijeva  vjerovanje  u  Allaha?'  'Allah  i  Njegov  Poslanik  najbolje  znaju',  rekoše 
oni.  On  reče:  'Svjedočenje  da  nema  drugog  boga  osim  Allaha  i  da  je  Muhammed 
Njegov  poslanik,  obavljanje  namaza,  davanje  zekata,  post  mjeseca  ramazana,  i  da 
odvojite  petinu  iz  plijena.'  Zabranio  im  je  da  prave  posude  od  tikve,  i  da  koriste 
vinske  vrčeve,  i  posude  s  katranom  -  ili  je  rekao  izdubljena  debla  za  kiseljenje  vina. 
Rekao  im  je:  'Zapamtite  to  i  prenesite  onima  koji  su  ostali  iza  vas.'" 

U  drugoj  predaji  je  dodatak:  "El-Ešedždž  b.  Abdul-Kajs  bio  je  ostao  iza  ostalih 
ljudi  te  je  sjahao  sa  svoje  deve,  sakupio  njihove  stvari  i  došao  Allahovom  Poslaniku, 
sallallahu  alejhi  ve  sellem,  i  poljubio  ga  u  ruku.  Vjerovjesnik,  sallallahu  alejhi  ve 
sellem,  rekao  mu  je:  'Ti  imaš  dvije  osobine  koje  vole  Allah  i  Njegov  Poslanik.'  Upitao 
je:  'Je  su  li  to  urođene  osobine  ili  sam  ih  stekao  svojim  ponašanjem?'  Poslanik, 
sallallahu  alejhi  ve  sellem,  kazao  je:  'Stvoren  si  s  njima.'  On  je  rekao:  'Hvala  Allahu 
koji  mije  usadio  osobine  koje  vole  Allah  i  Njegov  Poslanik.'"2 

Vjerovjesnik,  sallallahu  alejhi  ve  sellem,  bio  je  zaokupljen  njihovim  dolaskom 
pa  je  sunnet  poslije  podnevskog  farza  klanjao  tek  nakon  ikindije.3 

b)  Damame  b.  Sa'lebe,  delegat  plemena  Benu  Sa'd  b.  Bekr 

Enes,  radijallahu  anhu,  kazuje:  "Sjedili  smo  sa  Vjerovjesnikom,  sallallahu  alejhi 
ve  sellem,  kad  se  pojavio  čovjek  na  devi  i  sjahao  u  mesdžidu  i  svezao  je,  a  zatim  je 


1  Ibid,  4/521. 

2  Sahihus-Siretun-Nebevijje,  str.  631. 

3  Sahihus-Siretun-Nebevijje,  str.  635. 

upitao:  'Koje  od  vas  Muhammed?'  Vjerovjesnik,  sallallahu  alejhi  ve  sellem,  sjedio  je 
između  njih  naslonjen  pa  smo  rekli:  'Ovaj  naslonjeni  bijeli  čovjek.'  Ovaj  upita:  'Jesi  li 
ti  potomak  Abdul-Muttaliba?'  Vjerovjesnik,  sallallahu  alejhi  ve  sellem,  reče:  'Već  ti  je 
odgovoreno.'  Čovjek  je  rekao:  'Postavit  ću  ti  neka  pitanja  koja  će  ti  možda  biti 
neugodna,  ali  nemoj  mi  zamjeriti.'  Poslanik,  sallallahu  alejhi  ve  sellem,  reče:  'Pitaj 
šta  želiš.'  Čovjek  reče:  'Zaklinjem  te  tvojim  Gospodarom  i  Gospodarom  onih  prije 
tebe,  je  li  te  Allah  poslao  svim  ljudima?'  Poslanik,  sallallahu  alejhi  ve  sellem,  odgo- 
vorio je:  'Jest,  tako  mi  Allaha.'  Upitao  je:  'Zaklinjem  te  Allahom  da  mi  kažeš  je  li  ti 
Allah  naredio  da  klanjaš  pet  namaza  tokom  dana  i  noći?'  'Jest,  tako  mi  Allaha', 
odgovorio  je  Poslanik,  sallallahu  alejhi  ve  sellem.  'Kunem  te  Allahom,  da  mi  kažeš  je 
li  ti  Allah  naredio  da  postimo  ovaj  mjesec  u  godini?'  'Da,  tako  mi  Allaha.'  Upitao  je: 
'Zaklinjem  te  Allahom  da  mi  kažeš  je  li  ti  Allah  naredio  da  uzimaš  zekat  od  bogatih  i 
dijeliš  ga  siromašnima?'  Vjerovjesnik,  sallallahu  alejhi  ve  sellem,  odgovorio  je:  'Da, 
tako  mi  Allaha.'  Čovjek  reče:  'Vjerujem  u  ono  s  čime  si  došao!  Ja  sam  Damam  b. 
Sa'lebe  iz  plemena  Benu  Sa'd  b.  Bekr.'"1 

U  predaji  od  Ibn  Abbasa,  radijallahu  anhuma,  stoji  dodatak:  "Kada  je  završio, 
rekao  je:  'Ja  zaista  svjedočim  da  nema  drugog  boga  osim  Allaha  i  da  je  Muhammed 
Allahov  poslanik,  i  izvršavat  ću  ove  obaveze,  a  kloniti  se  zabrana  i  ništa  na  to  neću 
dodati  niti  od  toga  oduzeti.'  Nakon  toga  je  otišao  ka  svojoj  devi,  a  Poslanik, 
sallallahu  alejhi  ve  sellem,  rekao  je:  'Ako  je  rekao  istinu,  ovaj  sa  dvije  pletenice  ući 
će  u  Džennet.'"  Kaže  Ibn  Abbas:  "Čovjek  je  odvezao  svoju  devu  i  vratio  se  svome 
narodu.  Kada  su  se  okupili  oko  njega,  prvo  što  im  je  rekao  bilo  je:  'Neka  propadnu 
Lat  i  Uzza!'  Okupljeni  rekoše:  'Šuti!  Zar  se  ne  bojiš  da  te  ne  pogodi  guba  i  lišaj,  ili 
ludilo?'  Rekao  im  je:  'Teško  vama!  Tako  mi  Allaha,  oni  ne  mogu  nikakvu  korist 
pribaviti  niti  štetu  nanijeti!  Allah  je  poslao  Poslanika  i  objavio  mu  Knjigu  da  bi  vas 
izbavio  iz  onoga  u  čemu  ste  bili.  Ja  svjedočim  da  nema  drugog  boga  osim  Allaha  i 
da  je  Muhammed  Njegov  rob  i  poslanik.  Dolazim  vam  od  njega  s  onim  što  je 
naredio  i  zabranio.'"  Ibn  Abbas,  radijallahu  anhuma,  kaže:  "Do  noći  su  svi  muškarci  i 
žene  primili  islam.  I  nismo  čuli  za  boljeg  izaslanika  od  Damama  b.  Sa'lebe."2 

Ovaj  slučaj  pokazuje  da  su  informacije  o  onome  što  islam  propagira  bile 
veoma  poznate  među  arapskim  plemenima,  jer  Damam  nije  došao  da  se  informira 
o  njima  nego  da  utvrdi.  Temelje  islama  nabrajao  je  jedan  za  drugim,  što  ukazuje  da 
ih  je  poznavao  prije  nego  što  je  došao  Allahovom  Poslaniku,  sallallahu  alejhi  ve 
sellem.3 

c)  Delegacija  kršćana  iz  Nedžrana 

Allahov  Poslanik,  sallallahu  alejhi  ve  sellem,  poslao  je  vladaru  oblasti  Nedž- 


1  Sahihul-Buhari,  Kitabul-ilm,  br.  63. 

2  Sahihus-Siretun-Nebevijje,  str.  630.  Ahmed,  Musned,  1/264. 

3  Es-Siretun-Nebevijje  fi  du'U-Mesadiril-asUjje,  str.  650. 

ran1  pismo  koje  je  glasilo:  "Pozivam  vas  da  samo  Allaha  obožavate,  i  pozivam  vas 
pod  Allahovu  zaštitu  umjesto  zaštite  stvorenja.  Ako  odbijete  ovo,  onda  dajite 
džizju,  a  ako  i  to  odbijete,  objavljujem  vam  rat.  Mir  vama."2 

Kada  je  pismo  stiglo  njihovom  biskupu,  on  sakupi  ljude,  pročita  im  pismo  i 
upita  ih  za  mišljenje.  Odlučili  su  da  Poslaniku,  sallallahu  alejhi  ve  sellem,  pošalju 
delegaciju  od  četrnaest  velikodostojnika,  a  prema  nekim  učenjacima  delegaciju  je 
sačinjavalo  šezdeset  konjanika.  Među  njima  su  bila  i  trojica  vrhovnih  vođa:  vrhovni 
poglavar,  čije  su  naredbe  izvršavali;  starješina,  on  je  bio  vođa  puta;  i  biskup  Ebul- 
Haris,  njihov  vjerski  autoritet.  Došli  su  Vjerovjesniku,  sallallahu  alejhi  ve  sellem,  i  ušli 
u  mesdžid.  Bili  su  odjeveni  u  plaštove  i  ogrtače  obrubljene  svilom,  na  rukama  su 
nosili  zlatno  prstenje.  Okrenuli  su  se  ka  istoku  da  obave  molitvu.  Vjerovjesnik, 
sallallahu  alejhi  ve  sellem,  rekao  je  ashabima:  "Pustite  ih."  Nakon  molitve  prišli  su 
Vjerovjesniku,  sallallahu  alejhi  ve  sellem,  ali  se  on  okrenuo  od  njih  i  odbio  s  njima 
razgovarati.  Osman,  radijallahu  anhu,  rekao  im  je:  "To  je  zbog  ove  vaše  odjeće." 
Vratili  su  se  taj  dan  i  došli  sutradan  odjeveni  u  isposničku  odjeću.  Poselamili  su  i 
Vjerovjesnik,  sallallahu  alejhi  ve  sellem,  im  je  odgovorio.  Pozvao  ih  je  u  islam,  a  oni 
su  odbili  i  rekli:  "Mi  smo  bili  muslimani  prije  vas."  Vjerovjesnik,  sallallahu  alejhi  ve 
sellem,  rekao  im  je:  "Tri  stvari  vas  sprečavaju  da  primite  islam:  obožavanje  krsta, 
jedenje  svinjetine  i  vaše  vjerovanje  da  Allah  ima  dijete."3  Tada  se  između  njega  i 
njih  zapodjenula  rasprava.  Vjerovjesnik,  sallallahu  alejhi  ve  sellem,  citirao  im  je 
Kur'an  i  argumentirano  pobijao  njihove  tvrdnje  Oni  su  rekli  Allahovom  Poslaniku, 
sallallahu  alejhi  ve  sellem:  "Zašto  omalovažavaš  onoga  u  kojeg  vjerujemo  i  kažeš  da 
je  on  Allahov  rob?"  Odgovorio  im  je:  "Da.  On  je  Allahov  rob  i  poslanik  Njegov  i  riječ 
Njegova  koju  je  udahnuo  Merjemi,  časnoj  djevici!"  Oni  se  rasrdiše  i  rekoše:  "Zar  si 
vidio  da  se  ikada  dijete  rodilo  bez  oca?  Ako  je  istina  to  što  tvrdiš,  pokaži  nam 
takvog!"  Kao  odgovor  Allah,  dželle  šanuhu,  objavio  je: 


"Primjer  Isaov  doista  je  kod  Allaha  isti  kao  primjer  Ademov:  od  zemlje  ga  je 
stvorio,  a  zatim  mu  rekao:  'Budi!1,  i  on  bi.  Istina  je  od  Gospodara  tvoga  i  ne 
budi  od  onih  koji  sumnjaju."4 

Navođenje  još  čudnijeg  primjera  od  primjera  Isaa,  alejhis-selam,  bilo  je  neo- 
boriv dokaz.5  Međutim,  pošto  raspravljanje  s  mudrošću  i  lijep  savjet  nisu  urodili 
plodom,  Poslanik,  sallallahu  alejhi  ve  sellem,  pozvao  ih  je  na  mubahele  -  zazivanje 


1  Velika  oblast  između  Mekke  i  Jemena,  (op.  a.) 

2  El-Bidaje  ven-nihaje,  5/48. 

3  Ebu  Šehbe,  Es-Siretun-Nebevijje,  2/547. 

4  Sura  Ali  Imran,  59-60. 

5  Zadul-me'ać,  3/633.  Ebu  Šehbe,  Es-Siretun-Nebevijje,  2/547. 

prokletstva  na  onoga  koje  u  zabludi.  Učinio  je  to  povodeći  se  za  Allahovim,  dželle 
šanuhu,  riječima: 

JL^  JJ^iil^  vir^f;  ^ifc^  e:^t^s  ^tst;  ^t^t       Již  JL^T  ^  ii^u:  ^5  £^    ^£t:  £^  > 

"A  onima  koji  s  tobom  o  njemu  budu  raspravljali  nakon  što  ti  je  došlo  nešto 
od  znanja,  reci:  'Hodite,  pozvat  ćemo  sinove  naše  i  sinove  vaše,  i  žene  naše  i 
žene  vaše,  a  doći  ćemo  i  mi  i  vi,  pa  ćemo  se  proklinjati  i  Allahovo  prokletstvo 
na  one  koji  lažu  prizvati.'"2 

Vjerovjesnik,  sallallahu  alejhi  ve  sellem,  došao  je  i  doveo  sa  sobom  Aliju, 
Fatimu,  Hasana  i  Husejna,  radijallahu  anhum.  Rekao  im  je:  "Kada  budem  dovio,  vi 
aminajte."  Nakon  vijećanja,  delegacija  iz  Nedžrana  odbila  je  proklinjanje  jer  su  se 
plašili  propasti,  pošto  su  znali  daje  Muhammed  zaista  vjerovjesnik  i  daje  uništen 
svaki  narod  koji  je  pristao  na  međusobno  proklinjanje  s  vjerovjesnicima.  Stoga  su 
rekli:  "Presudi  nam  kako  želiš."  Poslanik,  sallallahu  alejhi  ve  sellem,  sklopio  je  s 
njima  sporazum  po  kojem  je  džizja  iznosila  2.000  komada  nakita.  Hiljadu  će  plaćati 
u  mjesecu  redžebu,  a  hiljadu  u  mjesecu  saferu.3 

Kada  su  odlučili  da  se  vrate,  rekli  su  Vjerovjesniku,  sallallahu  alejhi  ve  sellem: 
"Pošalji  s  nama  povjerljivog  čovjeka  da  preuzme  od  nas  imetak  oko  kojeg  smo  se 
sporazumjeli."  Poslanik,  sallallahu  alejhi  ve  sellem,  rekao  je:  "Poslat  ću  s  vama 
povjerljivog  čovjeka.  Zaista  povjerljivog."  Ashabi  su  počeli  istezati  vratove  kako  bi  ih 
zapazio  Allahov  Poslanik,  sallallahu  alejhi  ve  sellem,  ali  on  reče:  "Ustani,  Ebu  Ubejde 
b.  El-Džerrah."  Kada  je  ustao,  Poslanik,  sallallahu  alejhi  ve  sellem,  reče:  "Ovo  je 
povjerenik  ovoga  ummeta."4 

Šesto:  Davetske  misije  i  administrativne  i  finansijske  mjere 

Delegacije  su  hrlile  u  Medinu  kako  bi  objavile  svoje  primanje  islama  i  svrstali 
se  pod  vlast  islamske  države,  te  da  bi  naučili  što  više  o  islamu  prije  nego  se  vrate  u 
svoje  krajeve.  Allahov  Poslanik,  sallallahu  alejhi  ve  sellem,  slao  je  s  njima  ashabe  da 
ih  podučavaju  vjeri.  Slao  je  svoje  daije  na  sve  strane,  a  posebno  je  vodio  računa  o 
jugu  Arapskog  poluostrva  gdje  su  živjela  jemenska  plemena  jer  je  želio  da  dobro 
nauče  islamske  principe  i  propise.  Utjecaj  islama  proširio  se  na  sve  krajeve 
poluostrva  te  je  bilo  nužno  slati  daije  i  učitelje  da  ljude  podučavaju  islamu.5  Bilo  je 
to  potrebno  kako  bi  se  očistila  srca  i  duše  izliječile  od  naslaga  paganstva. 


1  Ebu  Šehbe,  Es-Siretun-Nebevijje,  2/547. 

2  Sura  Ali  Imran,  61. 

3  Ebu  Šehbe,  Es-Siretun-Nebevijje,  2/547. 

4  Sahihul-Buhari,  Kitabu  fada'ilus-sahabe,  br.  3745. 

5  Dr.  El-Buti,  Fikhus-siretin-Nebevijje,  str.  322. 


04< 


es-SaOaSi 


a)  Halidova  misija  u  plemenu  Benul-Haris  b.  Ka'b 

Pleme  Benul-Haris  b.  Ka'b  odbilo  je  primiti  islam  pa  je  Poslanik,  sallallahu 
alejhi  ve  sellem,  poslao  Halida  b.  El-Velida,  radijallahu  anhu,  u  da'vetsko-džihadsku 
misiju  u  ovo  pleme.  Ovo  pleme  živjelo  je  u  oblasti  Nedžran.  Niko  od  njih  nije  bio 
primio  islam  i  Poslanik,  sallallahu  alejhi  ve  sellem,  poslao  je  Halida  b.  Velida,  radijal- 
lahu anhu,  u  mjesecu  rebi'ul-ahir  ili  džumade  desete  godine,  s  naređenjem  da  ih  tri 
puta  pozove  u  islam  prije  nego  što  ih  napadne,  i  ako  se  odazovu,  da  se  prihvati  od 
njih,  a  ako  odbiju,  da  ih  napadne. 

Halid,  radijallahu  anhu,  došao  je  u  njihovo  područje  i  na  sve  strane  poslao 
daije  da  ih  pozivaju  u  islam.  Mnogi  ljudi  su  se  odazvali  pa  je  Halid,  radijallahu  anhu, 
ostao  među  njima  i  podučavao  ih  islamu,  Kur'anu  i  sunnetu,  kao  što  mu  je  naredio 
Poslanik,  sallallahu  alejhi  ve  sellem.  Nakon  toga  poslao  je  pismo  Poslaniku,  salla- 
llahu alejhi  ve  sellem,  u  kojem  ga  obavještava  o  njihovom  islamu.  Poslanik,  salla- 
llahu alejhi  ve  sellem,  postao  mu  je  pismo  u  kojem  mu  naređuje  da  se  vrati  u  Medi- 
nu i  povede  sa  sobom  njihovu  delegaciju,  što  je  Halid,  radijallahu  anhu,  i  učinio. 

Po  njihovom  dolasku,  Poslanik,  sallallahu  alejhi  ve  sellem,  postavio  im  je  za 
zapovjednika  Kajsa  b.  Husajna  i  poslao  s  njima  Amra  b.  Hazma,  radijallahu  anhu,  da 
ih  podučava  vjeri  i  upozna  sa  sunnetom  i  učenjima  islama.1 

U  drugoj  predaji  spominje  se  daje  poslan  Alija,  a  ne  Halid,  radijallahu  anhu- 
ma,  i  kada  je  stigao  u  područje  hemedanskih  plemena,  pročitao  im  je  pismo 
Allahovog  Poslanika,  sallallahu  alejhi  ve  sellem,  te  su  svi  primili  islam.  Alija,  radijal- 
lahu anhu,  poslao  je  pismo  Poslaniku  sallallahu  alejhi  ve  sellem,  u  kojem  ga  je 
obavijestio  o  tome,  i  kada  je  Poslanik,  sallallahu  alejhi  ve  sellem,  pročitao  pismo, 
učinio  je  sedždu,  zatim  je  podigao  glavu  i  rekao:  "Neka  je  mir  sa  Hemedanom! 
Neka  je  mir  sa  Hemedanom!" 

Vjerovjesnik,  sallallahu  alejhi  ve  sellem,  stavljao  je  naglasak  na  južni  dio 
islamske  države  jer  mu  je  mnogo  bili  stalo  do  toga  da  jemenska  plemena  prime 
islam.  To  interesiranje  rezultiralo  je  zavidnim  da'vetskim  rezultatima  koji  se  poka- 
zuju u  velikom  broju  delegacija  koje  su  pohodile  Medinu  iz  svih  krajeva  Jemena.  To 
znači  da  su  aktivnosti  daija  poslanih  u  Jemen  bile  konstantne  i  dalekosežne.  Posla- 
nik, sallallahu  alejhi  ve  sellem,  slao  je  vojne  odrede  u  pohode  kao  podršku  ovim 
da'vetskim  aktivnostima  koje  su  se  odvijale  mirnim  putem.  U  tom  kontekstu  desilo 
se  slanje  Halida,  a  potom  i  Alije,  radijallahu  anhuma.2 

Brojni  su  dokumenti  koje  je  Poslanik,  sallallahu  alejhi  ve  sellem,  uputio 
plemenima  Jemena  i  Hadramevta,  a  mogu  se  naći  u  djelu  Medžmu'atul-vesa'ikis- 
sijasijje,  autora  Muhammeda  Hamidullaha.3 

Vjerovjesnik,  sallallahu  alejhi  ve  sellem,  tokom  svog  života  koncentrirao  je 


1  Ibn  Hišam,  Es-Siretun-Nebevijje,  4/250. 

2  El-Fikhus-sijasi  lil-vesđikin-Nebevijje,  str.  231. 

3  Vidjeti:  Muhammed  Hamidullah,  Medžmu'atul-vesa'ikis-sijasijje. 

djelovanje  na  centre  moći  i  utjecaja  u  društvu,  i  to  spada  u  Vjerovjesnikov,  salla- 
llahu  alejhi  ve  sellem,  način  djelovanja  u  okviru  misije  pozivanja  u  islam. 

b)  Slanje  Muaza  b.  Džebela  i  Ebu  Musaa  el-Eš  arija  u  Jemen 

1-  Slanje  Muaza  b.  Džebela 

Poslanik,  sallallahu  alejhi  ve  sellem,  poslao  je  Muaza  b.  Džebela,  radijallahu 
anhu,  najučenijeg  ashaba  u  pitanjima  halala  i  harama,  u  Jemen  kao  kadiju,  učitelja, 
upravnika  i  sakupljača  zekata  u  jemenskoj  oblasti  El-E'ala'.  Kada  je  Muaz,  radijallahu 
anhu,  krenuo  za  Jemen,  Allahov  Poslanik,  sallallahu  alejhi  ve  sellem,  izašao  je  da  ga 
isprati  i  oporuči  mu  kako  da  postupa.  Muaz,  radijallahu  anhu,  je  jahao,  a  Poslanik, 
sallallahu  alejhi  ve  sellem,  išao  je  pješice  pored  njegove  jahalice  i  savjetovao  ga. 
Zacrtao  mu  je  zlatno  da'vetsko  pravilo  rekavši:  "Doći  ćeš  narodu  koji  su  sljedbenici 
Knjige,  pa  kada  im  dođeš,  prvo  ih  pozovi  da  posvjedoče  da  nema  drugog  boga 
osim  Allaha  i  daje  Muhammed  Allahov  poslanik.  Ako  ti  se  u  tome  pokore,  oba- 
vijesti ih  da  ih  je  Allah  obavezao  da  klanjaju  pet  namaza  svakog  dana  i  noći.  Ako  se 
pokore  tome,  obavijesti  ih  da  ih  je  Allah  obavezao  na  davanje  zekata  koji  se  uzima 
od  njihovih  bogatih  i  udjeljuje  njihovim  siromasima.  Ako  ti  se  pokore  u  tome, 
nemoj  uzimati  njihov  najbolji  imetak,  i  boj  se  dove  obespravljenog,  jer  između  nje  i 
Allaha  nema  zastora."1 

Ovaj  hadis  sadrži  Poslanikovo,  sallallahu  alejhi  ve  sellem,  uputstvo  daijama  o 
prakticiranju  postepenosti  i  počinjanju  od  najvažnijeg  postulata  vjere.  Da'va  počinje 
usađivanjem  u  srca  čvrstog  vjerovanja  u  Allaha  i  Njegovog  Poslanika,  tako  da  utječe 
na  ideologiju  i  etiku  vjernika.  Nakon  toga  dolazi  poziv  u  prakticiranje  ruknova  isla- 
ma jer  se  na  taj  način  produbljuje  i  razvija  iman,  a  nakon  toga  je  pozivanje  u  ostale 
obaveze  i  odvraćanje  od  zabrana.  To  je  zato  što  će  čovjek,  kada  mu  se  srce  ispuni 
imanom  i  ubjeđenjem,  prihvatiti  islamske  obaveze  čak  i  ako  su  suprotne  onome  za 
čim  žudi  njegova  duša.  To  je  vjerovjesnički  pristup  koji  je  Poslanik,  sallallahu  alejhi 
ve  sellem,  zacrtao  Muazu,  radijallahu  anhu,  i  svima  koji  žele  slijediti  stope  ashaba,  i 
vrlo  je  važno  da  daije  ispravno  shvate  i  praktično  primjenjuju  ovu  Vjerovjesnikovu 
uputu,  jer  je  to  put  uspjeha. 

Nakon  što  je  Poslanik,  sallallahu  alejhi  ve  sellem,  završio  svoje  savjete,  rekao 
je;  "0  Muaze!  Možda  me  nakon  ove  godine  više  nećeš  vidjeti,  i  možda  ćeš  proći 
kraj  moga  mesdžida  i  moga  kabura."  Muaz  je  plakao  zbog  rastanka  sa  Poslanikom, 
sallallahu  alejhi  ve  sellem.2 

Desilo  se  kako  je  i  kazao  Poslanik,  sallallahu  alejhi  ve  sellem:  Muaz  se  iz 
Jemena  vratio  tek  nakon  smrti  Vjerovjesnika,  sallallahu  alejhi  ve  seltem. 


1  Sahihul-Buhari,  Kitabul-megazi,  br.  4347. 

2  Mu'inus-sire,  str.  486 


2-  Slanje  Ebu  Musaa  el-Eš'arija 

Allahov  Poslanik,  sallallahu  alejhi  ve  sellem,  poslao  je  Ebu  Musaa,  radijallahu 
anhu,  u  drugu  oblast  Jemena  koja  se  zvala  El-Esfel,  postavivši  ga  u  njoj  za  kadiju, 
učitelja,  upravnika  i  sakupljača  zekata.  Poslanik,  sallallahu  alejhi  ve  sellem,  rekao  je 
njemu  i  Muazu:  "Olakšavajte,  a  ne  otežavajte,  obveseljavajte,  a  nemojte  rastjerivati, 
usaglašavajte  se,  a  nemojte  se  razilaziti."1 

Na  ovaj  plemeniti  vjerovjesnički  princip  Allahov  Poslanik,  sallallahu  alejhi  ve 
sellem,  uputio  je  Ebu  Musaa  i  Muaza,  radijallahu  anhuma,  da  olakšavaju  ljudima,  a 
zabranio  im  da  otežavaju,  i  naredio  im  da  obveseljavaju,  a  zabranio  im  da  rastjeruju.2 

c)  Administrativne  i  f  inansijske  aktivnosti 

Sistem  je  dio  ove  vjere  i  tiče  se  svih  segmenata,  jer  kroz  sistem  se  ostvaruje 
objedinjavanje  razjedinjenog  i  ostvaruju  se  ciljevi.  Islam  se  od  prvog  dana  odlikuje 
sistemom  koji  ulazi  u  sve  segmente  islama:  predodžbe,  emocije,  ibadete  i  sve  pro- 
pise u  životu.  Poslanik,  sallallahu  alejhi  ve  sellem,  u  Medini  je  uvijek  ostavljao  neko- 
ga da  ga  zamjenjuje  dok  je  on  odsutan,  kada  bi  osvojio  neku  oblast,  postavio  bi 
upravnika,  kada  bi  dolazile  delegacije  da  prime  islam,  određivao  bi  im  zapo- 
vjednika i  nekoga  da  ih  podučava  vjeri,  i  slao  je  nekoga  da  sakuplja  zekat.3 

Za  svoje  službenike  odabirao  je  čestite,  učene  i  pobožne,  Arape  koji  uživaju 
ugled  u  svojim  plemenima.  Njegov  namjesnik  u  Mekki  bio  je  Uttab  b.  Usejd,  u  Taifu 
Osman  b.  El-As,  u  različitim  oblastima  Jemena  Muaz  i  Ebu  Musa.  U  nekim 
slučajevima  Poslanik,  sallallahu  alejhi  ve  sellem,  ostavio  je  vlast  dotadašnjim  kralje- 
vima i  poglavarima  plemena,  bilo  da  su  primili  islam  ili  pristali  davati  džizju.  Jedan 
od  njih  je  Bazan  b.  Saman,  sin  Behrama,  kojeg  je  Poslanik,  sallallahu  alejhi  ve 
sellem,  ostavio  da  upravlja  Jemenom  nakon  što  je  primio  islam,  a  nakon  njegove 
smrti  podijelio  je  upravu  po  oblastima  i  za  upravnike  postavio  skupinu  ashaba.  Za 
upravnika  San'e  postavio  je  Šemra  b.  Bazana,  za  upravnika  Me'reba  postavio  je  Ebu 
Musaa  el-Eš'arija,  za  upravnika  oblasti  El-Džund  -  Ja'laa  b.  Umejju,  za  upravnika 
Hemezana  -  Amira  b.  Šemra  el-Hemezanija,  za  upravnika  područja  između 
Nedžrana,  Zem'a  i  Zubejda,  postavio  je  Halida  b.  Seida  b.  El-Asa,  za  upravnika 
Nedžrana  Amra  b.  Hizama,  za  oblast  Hadramevta  -Zijada  b.  Lebida  el-Bejadija,  a  za 
upravnika  područja  Es-Sekasik  i  Es-Sukun  postavio  je  Ukašu  b.  Sevra.4 

Poslanik,  sallallahu  alejhi  ve  sellem,  kontrolirao  je  svoje  službenike,  vodio 
računa  o  prihodima  i  rashodima,  nekim  službenicima,  poput  Uttaba  b.  Usejda, 
namjesnika  Mekke,  odredio  je  platu  koja  je  iznosila  jedan  dirhem  dnevno.5  Kada  je 


1  Sahihul-Buhari,  Kitabul-megazi,  br.  4342. 

2  Ebu  Šehbe,  Es-Siretun-Nebevijje,  2/559. 

3  El-Humejdi,  Et-Tarihul-islami,  8/186.  Eš-Šudža',  Dirasat  fi  ahdin-Nubuvve,  str.  221. 

4  El-lberu  ve  divanul-mubtede'i  vel-haber,  2/59. 

5  Es-Siretun-Nebevijje,  4/153. 

postavio  Kajsa  b.  Malika  za  poglavara  njegovog  plemena  Hemezan,  odredio  mu  je 
komad  zemlje  sa  kojeg  će  uzimati  prihode  za  sebe.  Plate  njegovih  službenika  su  se 
mijenjale  shodno  promjenama  životnog  standarda  i  nisu  bile  fiksne.1  Poslanik, 
sallallahu  alejhi  ve  sellem,  rekao  je:  "Onaj  kome  smo  povjerili  upravu,  ako  nema 
kuće,  neka  sebi  nabavi  kuću,  ako  nema  supruge,  neka  se  oženi  i  ako  nema  jahalicu, 
neka  je  uzme."2  Ovo  su  bile  osnovne  potrebe  namjesnika  u  ono  vrijeme  i  omogu- 
ćeno mu  je  da  ih  ispuni  kako  ne  bi  pomišljao  na  uzimanje  mita.  Islam  je  službeni- 
kovo  primanje  poklona  definirao  kao  jasno  primanje  mita,  i  na  tom  polju  zakona 
pretekao  je  sve  ostale  zakonike.3 


Sedma  tema 
Oproštajni  hadždž,  10.  h.g. 

Hadždž  je  jedan  od  pet  ruknova  islama,  kao  obavezan  propisan  je  desete 
godine  po  Hidžri,  kao  što  tvrdi  Ibnul-Kajjim4  i  potkrepljuje  čvrstim  dokazima.  To 
sasvim  priliči  njegovoj,  sallallahu  alejhi  ve  sellem,  uputi  po  kojoj  nije  dozvoljeno 
odgađanje  obaveze.  Allah,  dželle  šanuhu,  kaže: 

"Hodočastiti  Kabu,  radi  Allaha,  dužan  je  svako  ko  bude  u  mogućnosti  do  nje 
doći."5 

Ovaj  ajet  objavljenje  u  godini  delegacija  i  to  krajem  devete  hidžretske  godine.6 
Od  preseljenja  u  Medinu  Vjerovjesnik,  sallallahu  alejhi  ve  sellem,  obavio  je 
samo  jedan  hadždž,  desete  godine,  i  taj  hadždž  poznat  je  pod  nazivima  Hadždžul- 
belag,  Hadždžul-islam  i  Hadždžul-veda'.7  To  zato  što  se  na  ovom  hadždžu  Poslanik, 
sallallahu  alejhi  ve  sellem,  oprostio  od  ljudi  i  nakon  njega  nije  obavio  hadždž,  zatim, 
dostavio  je  ljudima  Allahove  propise  o  hadždžu,  riječju  i  djelom,  svi  ostali  propisi  su 
već  bili  objašnjeni  i  nakon  što  je  objasnio  propise  hadždža,  na  Arefatu  je  objavljeno: 


1  Mensur  el-Hirabi,  Ed-Devletul-arabiJjetul-islamiJje,  str.  44. 

2  Mensur  el-Hirabi,  Ed-Devletul-arabijjetul-islamijje,  str.  44.  El-Kettani,  Et-Tertibul-idari,  1/227. 

3  Mensur  el-Hirabi,  Ed-Devletul-arabijjetul-islamijje,  str.  44. 

4  Zadul-me'ad,  3/595. 

5  Sura  Ali  Imran,  97. 

6  Es-Siretun-Nebevijje  fi  du'il-MesadirU-aslijje,  str.  680. 

7  Hadždžul-belag  -  Hadždž  dostavljanja,  Hadždžul-islam  -  Hadždž  islama,  Hadždžul-veda'  -  Oproštajni 
hadždž.  (prim.  prev.) 


luhammeđes-  SaMn 

"Danas  sam  vam  vjeru  vašu  usavršio  i  blagodat  Svoju  prema  vama  upotpunio 
i  zadovoljan  sam  da  vam  islam  bude  vjera."1 

Nakon  stoje  objavljen  ovaj  ajet,  neki  ashabi,  poput  Omera  b.  El-Hattaba,  radijal- 
lahu  anhu,  zaplakali  su  jer  su  u  njemu  vidjeli  najavu  skore  smrti  Poslanika,  sallallahu 
alejhi  ve  sellem.  Kada  je  našem  velikodostojniku  Omeru,  radijallahu  anhu,  rečeno: 
"Zašto  plačeš?",  kazao  je:  "Nakon  usavršavanja  dolazi  stagniranje."2  Sa  Allahovim 
Poslanikom,  sallallahu  alejhi  ve  sellem,  hadždž  je  obavilo  više  od  100.000  ljudi.3 

Prvo:  Kako  je  Vjerovjesnik,  sallallahu  alejhi  ve  sellem,  obavio  hadždž 

Allahov  Poslanik,  sallallahu  alejhi  ve  sellem,  odlučio  je  obaviti  hadždž  i  ta 
vijest  se  proširila  među  ljudima  pa  su  se  počeli  spremati  da  pođu  sa  njim.  Izašao  je 
u  mjesecu  zul-ka'de.  Mnogi  ljudi  iz  okoline  Medine  čuli  su  za  to  i  došli  su  u  Medinu 
kako  bi  krenuli  sa  njim.  U  putu  su  mu  se  pridruživali  brojni  ljudi,  bili  su  ispred  njega, 
i  iza  njega,  i  slijeva  i  zdesna.  Povorka  se  pružala  dokle  pogled  doseže.  Izašao  je  iz 
Medine  poslije  podne,  u  subotu  26.  zul-ka'deta,  nakon  što  je  klanjao  podne- 
namaz.4 

Prije  toga  održao  je  govor  u  kojem  je  objasnio  propise  ihrama,  vadžibe  i  sun- 
nete.  Krenuo  je  učeći  telbiju:  "Lebbejke  Allahumme,  lebbejk!  Lebbejke  la  šerike  leke, 
lebbejk!  Innel-hamde  ven-ni'mete  leke  vel-mulk,  la  šerike  lek!"5  Ljudi  su  ponavljali 
za  njim,  neki  su  skraćivali,  a  neki  dodavali,  ali  nikome  nije  osporavao.  Išao  je 
ponavljajući  svoju  telbiju.  Prošao  je  kroz  El-Aredž,  zatim  El-Ebva',  pa  kroz  dolinu 
Asfan  u  Serefu,  a  kada  je  stigao  u  Zi-Tuva,  ulogorio  se  i  prenoćio.  Tu  je  klanjao 
sabah-namaz,  zatim  je  uzeo  gusul  i  nastavio  put  ka  Mekki.  U  Mekku  je  stigao 
tokom  dana,  ušao  je  u  nju  sa  gornje  strane.6  Ušao  je  u  mesdžid  i  dotakao  rukn7, 
prva  tri  kruga  tavafio  je  lagahno  trčeći,  a  preostala  četiri  je  hodao,  pa  je  kroz  gužvu 
prišao  Ibrahimovom  Mekamu  i  proučio: 

"I  kada  Mi  Kabu  učinismo  utočištem  i  sigurnim  mjestom  za  ljude:  'Neka  vam 
mjesto  na  kojem  je  Ibrahim  stajao  bude  prostor  gdje  ćete  namaz  obavljati!1 1 


1  Sura  El-Maide,  3. 

2  Ebu  Šehbe,  Es-Siretun-Nebevijje,  2/575. 

3  En-Nedevi,  Es-Siretun-Nebevijje,  str.  386. 

4  Sahihus-sire,  str.  664. 

5  Sahihul-Buhari,  Kitabul-hadždž,  bab:  Et-Telbije,  br.  1549. 

6  En-Nedevi,  Es-Siretun-Nebevijje,  str.  387. 

7  Sahihu  Muslim,  Kitabul-hadždž,  bab:  Hadždžetun-Nebijj,  br.  1227. 

Ibrahimu  i  Ismailu  stavili  smo  u  obavezu  da  Kabu  Moju  očiste  za  one  koji  je 
budu  obilazili,  koji  u  njoj  budu  boravili,  ruku1  i  sedždu  činili."1 

Stao  je  između  Mekama  i  Bejtullaha  i  klanjao  dva  rekata  učeći  Kulhuvallahu 
ehad  i  Kul  ja  ejjuhel-kafirun.  Zatim  se  vratio  i  ponovo  dotakao  rukn,  potom  se 
zaputio  ka  Safi.  Kada  se  približio  Safi,  proučio  je: 

"Safa  i  Merva  su,  doista,  Allahova  obredna  mjesta.  Zato  onaj  ko  Kabu 
hodočasti  ili  'umru  obavi,  ne  čini  nikakav  prijestup  ako  obiđe  oko  njih.  A  onaj 
ko  drage  volje  učini  kakvo  dobro  djelo,  pa  Allah  je  doista  blagodaran  i  sve 
zna. 

Poslanik,  sallallahu  alejhi  ve  sellem,  počeo  je  od  Safe  jer  ju  je  Allah,  dželle 
šanuhu,  u  Kur'anu  spomenuo  prije  Merve.  Popeo  se  na  brdo  Safa  i  kada  je  ugledao 
Kabu,  okrenuo  se  prema  njoj  i  učio  kelimei-šehadet  i  tekbir,  a  potom  je  učio:  "La 
ilahe  illallahu  vahdehu  la  šerike  leh;  lehul-mulku  ve  lehul-hamd,  ve  huve  ala  kulli 
šej'in  kadir.  La  ilahe  illallahu  vahdeh,  endžeze  va'deh,  ve  nasare  abdeh,  ve  hezemel- 
ahzabe  vahdeh."  Zatim  je  dovio.  Postupio  je  tako  tri  puta,  a  potom  se  spustio  ka 
Mervi.  Kada  bi  mu  stopala  utonula  u  tlo,  lagahno  je  trčao,  a  kada  bi  bila  na  čvrstom 
tlu,  hodao  bi,  i  tako  dok  nije  stigao  do  Merve.  Na  Mervi  je  uradio  isto  što  i  na  Safi,  a 
kada  je  završio  tavaf  na  Mervi,  rekao  je:  "Kad  bih  ponovo  bio  u  ovoj  situaciji,  ne  bih 
poveo  kurban  i  učinio  bih  ovo  'umrom,  pa  ko  od  vas  nema  sa  sobom  kurbana,  neka 
ovo  učini  'umrom."3 

Suraka  b.  Malik  b.  Džu'šem,  radijallahu  anhu,  rekao  je:  "Allahov  Poslaniče,  je  li 
samo  za  ovu  godinu  ili  zauvijek?"  Poslanik,  sallallahu  alejhi  ve  sellem,  ispreplete 
prste  svojih  ruku  i  reče:  "Umra  je  postala  dio  hadždža."  Rekao  je  to  dva  puta,  a 
potom  je  kazao:  "To  je  tako  za  vijeke  vjekova."4 

U  Mekki  je  proveo  četiri  dana:  nedjelju,  ponedjeljak,  utorak  i  srijedu.  U  četvr- 
tak ujutro  uputio  se  sa  muslimanima  na  Minu.  Odsjeo  je  na  njoj  i  klanjao  podne, 
ikindiju,  akšam,  jaciju  i  sabah.  Ostao  je  do  izlaska  sunca,  a  zatim  je  naredio  da  mu 
se  postavi  šator  s  vunenim  pokrovom  u  mjestu  Nemira.5  Allahov  Poslanik,  sallallahu 
alejhi  ve  sellem,  krenuo  je  a  Kurejšije  su  bile  uvjerene  da  će  stati  na  El-Meš'arul- 
haram6  kao  što  su  Kurejšije  činile  u  pagansko  doba.  Prošao  je  Muzdelifu  ne  stajući 


1  Sura  El-Bekare,  125. 

2  Sura  El-Bekare,  158. 

3  Sahihu  Muslim,  br.  1218. 

4  Sahihu  Muslim,  br.  1218.  Vidjeti:  Sahihus-sire,  str.  659. 

5  Blizu  Arefata,  ali  nije  dio  Arefata.  (op.  a.) 

6  Brdo  na  kojem  su  stajale  Kurejšije  u  pagansko  doba  ne  miješajući  se  sa  ostalim  Arapima  koji  su  stajali 
na  Arefatu,  ali  Poslanik,  sallallahu  alejhi  ve  sellem,  stao  je  na  Arefatu.  (op.  a.) 

na  njoj  i  došao  na  Arefat.  Odatle  je  vidio  da  mu  je  postavljen  šator  u  Nemiri  te  je 
otišao  u  njega.  Kada  je  zašlo  sunce,  naredio  je  da  mu  opreme  devu  El-Kasva  i 
odjahao  je  na  njoj  u  dolinu  Urene.1  Tu  je  održao  govor  u  kojem  je  rekao:  "Vaša  krv  i 
vaši  imeci  su  sveti  kao  što  je  svet  ovaj  vaš  dan,  u  ovom  vašem  mjesecu,  u  ovoj  vašoj 
zemlji.  Sve  iz  paganskog  doba  pod  mojom  je  nogom  oboreno  i  krvna  osveta  iz 
paganskog  doba  je  poništena,  a  prva  krvna  osveta  koju  poništavam  je  naša  krv  - 
osveta  za  Ibn  Rebi'u  b.  Harisa  koji  je  bio  dojen  u  plemenu  Benu  Sa'd  pa  su  ga  ubili 
pripadnici  plemena  Huzejl.  Poništena  je  i  kamata  iz  paganskog  doba,  a  prva  kamata 
koju  poništavam  je  kamata  Abbasa  b.  Abdul-Muttaliba.  Sva  njegova  kamata  je 
poništena.  Bojte  se  Allaha  po  pitanju  svojih  supruga!  Uzeli  ste  ih  uz  Allahovo 
povjerenje  i  s  Allahovom  riječju  dozvoljen  vam  je  odnos  s  njima.  One  su  dužne  da  u 
vašu  kuću  ne  puštaju  nikoga  koga  ne  želite.  A  ako  urade  suprotno,  udarite  ih 
lagahnim  udarcem.  Vi  ste  dužni  da  ih  hranite  i  odijevate  prema  dobro-činstvu. 
Ostavljam  vam  iza  sebe  Allahovu  Knjigu  -  ako  je  se  budete  držali,  nećete  zalutati. 
Šta  ćete  reći  kada  budete  upitani  o  meni?"  Rekoše:  "Svjedočimo  da  si  dostavio, 
ispunio  i  savjetovao."  Poslanik,  sallallahu  alejhi  ve  sellem,  podigao  je  kažiprst  ka 
nebu,  pokazao  je  na  ljude  i  tri  puta  rekao:  "Allahu  moj,  budi  svjedok!"2 

Nakon  toga  proučen  je  ezan  i  ikamet  pa  je  klanjao  podne,  a  zatim  je  proučen 
ikamet  pa  je  klanjao  ikindiju.  Između  njih  nije  klanjao  ništa.  Potom  je  uzjahao  devu  i 
došao  na  mjesto  stajanja  na  Arefatu.  Devu  je  okrenuo  trbuhom  prema  Džebelur- 
Rahme,  a  putevi  kojima  su  prolazili  ljudi  bili  su  ispred  njega.  Okrenuo  se  prema 
Kibli  i  ostao  tako  do  zalaska  sunca.  Ebul-Hasan  en-Nedevi  kaže:  "Allahov  Poslanik, 
sallallahu  alejhi  ve  sellem,  ostao  je  do  zalaska  sunca,  klanjao  je,  učio  dove  i  za 
oprost  molio.  Dok  je  dovio,  ruke  je  držao  podignute  spram  prsa  kao  siromah  kada 
traži  hranu.  Njegova  dova  glasila  je:  "Allah  moj,  Ti  čuješ  moje  riječi  i  vidiš  moje 
mjesto,  poznaješ  ono  što  krijem  i  što  najavu  iznosim.  Tebi  ništa  od  mog  stanja  skri- 
veno nije.  Ja  sam  jadni  siromah,  od  Tebe  izbavljenje  i  zaštitu  tražim.  U  strahu  tražim 
milost,  grijehe  svoje  priznajem.  Molim  Te  kao  što  moli  siromah,  oprost  tražim  kao 
ponizni  grješnik.  Dovu  Ti  upućujem  poput  slijepca  u  strahu,  poput  onoga  koji  je 
Tebi  pokoran  i  radi  Tebe  suze  lije,  poput  onoga  čije  je  tijelo  Tebi  potčinjeno:  Allahu 
moj,  nemoj  me  učiniti  nesretnim,  budi  prema  meni  blag  i  milostiv!  Ti  si  Najbolji  od 
kojeg  se  traži  i  Najbolji  od  onih  koji  daju."3  Tu  mu  je  objavljeno: 


"Danas  sam  vam  vjeru  vašu  usavršio  i  blagodat  Svoju  prema  vama  upotpunio 

1  Islamski  učenjaci  ne  smatraju  ovu  dolinu  dijelom  Arefata  osim  imama  Malika.  (op.  a.) 

2  Sahihus-sire,  str.  661.  Sahihu  Muslim,  br.  1218. 

3  En-Nedevi,  Es-Siretun-Nebevijje,  str.  389. 

4  Sura  El-Maide,  3. 

Nakon  zalaska  sunca  posjeo  je  Usamu  b.  Zejda  na  devu  iza  sebe  i  s  potpu- 
nom smirenošću  krenuo  sa  Arefata,  pridržavao  je  povodac  deve  i  toliko  se  skupio 
da  mu  je  glava  gotovo  doticala  dio  sedla.  Govorio  je:  "Ljudi,  budite  skrušeni!"1 
Tokom  čitavog  tog  puta  nije  prekidao  telbiju  sve  dok  nije  došao  na  Muzdelifu  gdje 
je  naredio  mujezinu  da  prouči  ezan,  a  potom  i  ikamet,  te  je  klanjao  akšam  prije 
nego  što  su  raspremili  jahalice  i  smjestili  deve,  a  kada  su  to  učinili,  naredio  je  da  se 
prouči  ikamet  pa  je  klanjao  jaciju,  a  potom  je  zaspao.  Kada  je  osvanulo,  klanjao  je 
sabah  na  početku  njegovog  vremena,  potom  je  uzjahao  i  otišao  na  El-Meš'aril- 
haram.  Stigavši,  okrenuo  se  prema  Kibli  i  posvetio  se  učenju  dova,  tehlila,  tekbira  i 
zikra.  Ostao  je  tako  do  pred  izlazak  sunca.  Tada  je  napustio  Muzdelifu  postavivši  na 
devu  iza  sebe  El-Fadla  b.  El-Abbasa.  Tokom  puta  neprestano  je  učio  telbiju  i  bio  je 
naložio  Ibn  Abbasu  da  mu  prikupi  sedam  kamenčića  za  džemreta.  Stigavši  u  dolinu 
Muhassir,  potjerao  je  devu2  jer  je  na  tom  mjestu  kažnjena  vojska  slona.  Stigao  je  na 
Minu  i  otišao  do  Džemretul-Akabe.  Bacio  je  na  nju  kamenčiće  sa  deve  nakon 
izlaska  sunca  i  prekinuo  je  telbiju.3  Nakon  toga  vratio  se  na  Minu  i  održao  ljudima 
dojmljiv  govor  u  kojem  je  istakao  svetost,  značaj  i  vrijednost  dana  klanja  kurbana,  i 
ukazao  je  na  svetost  Mekke.  Naredio  je  pokornost  onome  ko  ih  vodi  po  Kur'anu. 
Naredio  je  da  obrede  hadždža  uzmu  od  njega  i  da  se  ne  vraćaju  u  nevjerstvo  nakon 
njega  ubijajući  jedni  druge.  Naredio  je  da  prenesu  od  njega.4  U  ovom  govoru 
između  ostalog  je  rekao:  "Znate  li  koji  je  ovo  dan?"  "Allah  i  Njegov  Poslanik, 
najbolje  znaju",  kazali  smo.  Zašutio  je  pa  smo  pomislili  da  će  ga  nazvati  nekim 
drugim  imenom.  Kazao  je:  "Zar  nije  zul-hidždže?"  "Jeste",  kazali  smo.  Kazao  je:  "Koji 
je  ovo  grad?"  "Allah  i  Njegov  Poslanik,  najbolje  znaju",  kazali  smo.  Zašutio  je  pa 
smo  pomislili  da  će  ga  nazvati  nekim  drugim  imenom.  Kazao  je:  "Zar  ovo  nije  sveti 
grad?"  "Jeste",  kazali  smo.  Rekao  je:  "Zaista  su  vaši  životi  i  vaši  imeci  i  vaša  čast 
sveti  kao  što  je  svet  ovaj  vaš  dan,  u  ovom  vašem  mjesecu,  u  ovom  vašem  gradu  do 
dana  kada  ćete  sresti  vašeg  Gospodara!  Jesam  li  prenio?"  "Da",  odgovoriše.  Rekao 
je:  "Allahu  moj,  Ti  budi  svjedok!  Neka  prisutni  prenese  odsutnom  jer  možda  će  onaj 
kome  se  prenese  bolje  shvatiti  od  onoga  koji  je  čuo.  Nemojte  se  nakon  mene 
vraćati  u  nevjerstvo  ubijajući  jedni  druge."5 

Potom  se  uputio  na  mjesto  za  klanje  kurbana  na  Mini  i  svojom  rukom  zaklao 
šezdeset  tri  deve.  Broj  deva  koje  je  zaklao  odgovara  broju  njegovih  godina. 
Naredio  je  Aliji,  radijallahu  anhu,  da  zakolje  preostalih  trideset  sedam  od  ukupno 
stotinu  deva.  Kada  je  završio  klanje  kurbana,  pozvao  je  brijača  i  obrijao  glavu. 
Podijelio  je  kosu  onima  koji  su  mu  bili  u  blizini  i  jašući  se  vratio  u  Mekku  gdje  je 


1  Sahihus-sire,  str.  662. 

2  Ibid,  str.  662. 

3  En-Nedevi,  Es-Siretun-Nebevijje,  str.  389. 

4  En-Nedevi,  Es-Siretun-Nebevijje,  str.  389. 

5  fs-  Siretun-Nebevijjetus-sahiha,  2/550.  Ebu  Šehbe,  Es-Siretun-Nebevijje,  2/578. 


(r.  Min  MuHammedes-  SadaSi 


obavio  tavaf-ifadu.  U  Mekki  je  klanjao  podne,  potom  je  prišao  ljudima  iz  porodice 
Benu  Abdul-Muttalib  koji  su  sipali  zemzem-vodu  i  rekao:  "Pomozite,  Benu  Abdul- 
Muttalib.  Ja  bih  vama  prišao,  ali  bojim  se  da  će  vam  ljudi  priteći  povodeći  se  za 
mnom  kada  me  vide."  Dodali  su  mu  kofu  sa  zemzemom  pa  se  napio  iz  nje.2  Nakon 
toga,  isti  dan  se  vratio  na  Minu  gdje  je  prenoćio  i  sačekao  da  sunce  prijeđe  zenit,  a 
zatim  se  na  jahalici  uputio  ka  džemretima.  Počeo  je  od  prvog,  zatim  srednjeg,  pa 
trećeg  odnosno  Džemretul-Akabe.  Održao  je  dvije  hutbe  na  Mini:  prvu  na  dan 
Bajrama,  a  drugu  na  drugi  dan3  koji  se  zove  dan  prvog  povratka.  Ta  hutba  bila  je 
potvrda  onoga  što  je  rekao  u  hutbi  na  Arefatu  i  prvog  dana  Bajrama  na  Mini. 
Ponavljanje  govora  na  Oproštajnom  hadždžu  bilo  je  neophodno  radi  potrebe 
muslimana  jer  je  to  jedini  hadždž  koji  je  Poslanik,  sallallahu  alejhi  ve  sellem,  obavio. 
Islam  je  tada  bio  ojačao  i  utjecaj  muslimana  proširio  se  na  čitavo  Arapsko  polu- 
ostrvo,  bio  je  to  posljednji  oproštaj  i  muslimanima  je  bilo  potrebno  podsjećanje, 
savjet  i  oporuka.  Bilo  je  nužno  ponavljati  govor  kako  bi  ga  muslimani  shvatili  i  za- 
pamtili i  da  bi  posvjedočili  da  je  Poslanik,  sallallahu  alejhi  ve  sellem,  prenio 
Poslanicu  i  ispunio  emanet.4  Nakon  stoje  završio  bacanje  kamenčića,  trećeg  dana 
Bajrama  došao  je  u  Mekkir  i  navečer  obavio  oproštajni  tavaf,  potom  je  naredio  lju- 
dima da  se  spreme  za  polazak  i  krenuo  ka  Medini.5 

Vraćajući  se  sa  Oproštajnog  badždža,  Poslanik,  sallallahu  alejhi  ve  sellem, 
održao  je  govor  u  rnjestu  Gudejr-Humm  u  El-Džuhfi.  Bilo  je  to  osamnaestog  zul- 
hidždžeta. 

U  toj  hutbi  rekao  je:  "O  ljudi!  Ja  sam  samo  čovjek  i  možda  će  uskoro  doći 
izaslanik  moga  Gospodara  pa  ću  mu  se  odazvati.  Ja  vam  ostavljam  dvoje:  prvo  je 
Allahova  Knjiga.  U  njoj  je  uputa  i  svjetlo,  pa  se  čvrsto  držite  Allahove  Knjige!"  Zatim 
je  podsticao  na  pridržavanje  Allahove  Knjige.  Potom  je  kazao:  "I  ostavljam  vam 
svoju  porodicu.  Na  AHaha  vas  podsjećam  po  pitanju  moje  porodice!  Na  Allaha  vas 
podsjećam  po  pitanju  moje  porodice!  Na  Allaha  vas  podsjećam  po  pitanju  moje 
porodice!"6 

U  drugoj  predaji:  "Uzeo  je  Aliju  za  ruku  i  rekao:  'Kome  sam  ja  prijatelj,  i  ovaj 
mu  je  prijatelj!  Allahu  moj,  pomozi  onoga  ko  ga  voli,  a  budi  neprijatelj  onome  ko 
ga  mrzi!"'7 

A  u  jednoj  predaji:  "Kome  sam  ja  prijatelj,  i  Alija  mu  je  prijatelj!"8 


1  En-Nedevi,  Es-Siretun-Nebevijje,  str.  390. 

2  Sahihu  Muslim,  El-Hadždž,  br.  1218.  Sahihus-Siretun-Nebevijje,  str.  663. 

3  En-Nedevi,  Es-Siretun-Nebevijje,  str.  390. 

4  Ebu  Šehbe,  Es-Siretun-Nebevijje,  2/579.  El-Mustefad  min  kisasil-Kur'an,  2/515. 

5  En-Nedevi,  Es-Siretun-Nebevijje,  str.  390. 

6  Sahihu  Muslim,  Kitabu  fada'ilus-sahabe,  bab:  Fadlu  Ali  b.  Ebu  Talib,  br.  2048. 

7  Ert-Nesai,  Hasaisu  Ali,  str.  21.  Sahihus-sire,  str.  688. 

8  Es-Siretun-Nebevijjetus-sahiha,  2/550. 

Alija,  radijallahu  anhu,  bio  je  došao  iz  iemena  i  prisustvovao  je  Oproštajnom 
hadždžu.1  Neki  njegovi  vojnici  bili  su  se  požalili  na  Aliju  i  njegov  odnos  prema 
njima  jer  im  je  oduzeo  nakit  koji  im  je  podijelio  njegov  zamjenik,  pa  im  je  Poslanik, 
sallallahu  alejhi  ve  sellem,  u  mjestu  Gudgr-Humm  ukazao  kakvo  mjesto  pripada 
Aliji  i  ukazao  na  njegove  vrline  kako  bi  se  prestali  žaliti,2  jer  je  Alija  bio  u  pravu  što 
im  je  oduzeo  ono  što  im  je  dao  njegov  zamjenik,  zato  što  je  taj  nakit  bio  dio  petine 
i  zekata.3 

Allahov  Poslanik,  sallallahu  alejhi  ve  sellem,  noćio  je  u  Zul-Hulejfi,  a  kada  je 
ugledao  Medinu,  tri  puta  je  uzviknuo  "Allahu  ekber",  a  potom  je  rekao:  "La  ilahe 
illallahu  vahdehu  la  šerike  lehu,  lehul-mulku  ve  lehul-hamd,  ve  huve  ala  kulli  šey'in 
kadir.  Ajjibune,  ta'ibune,  abidune,  sadžidune,  li  Rabbina  hamidun.  Sadekallahu 
va'deh,  ve  nesare  abdeh,  ve  hezemel-ahzabe  vahdeh!"  Ušao  je  u  Medinu  danju.4 

Drugo;  Lekcije,  pouke  i  koristi 

1-  Zrelost  ummeta 

Desete  godine  po  Hidžri  islamski  je  ummet  dostigao  veliki  stepen  zrelosti, 
preostali  su  još  samo  završni  potezi,  stoga  je  Poslanik,  sallallahu  alejhi  ve  sellem, 
devete  i  desete  godine  proširio  krug  direktnog  podučavanja  tako  što  je  primao 
delegacije,  zatim  je  obavio  hadždž.  Na  taj  način  stvorio  je  široku  bazu  osoba 
sposobnih  za  prenošenje  njegove  da've,  osoba  koje  su  učile  direktno  od  njega.  To 
je  bio  ključni  potez  kojim  se  omogućilo  da  islam  traje  zauvijek.5  Na  Oproštajnom 
hadždžu  učinio  je  posljednje  poteze  kojima  je  upotpunio  odgoj  pojedinca  i 
zajednice  u  skladu  sa  Kur'anom  i  sunnetom. 

2-  Usmjeravanje  ljudi  ka  prekidanju  veza  sa  paganstvom  i  udaljavanju  od 
grijeha 

a)  Poslanik,  sallallahu  alejhi  ve  sellem,  ukazao  je  koliko  je  važno  da  musliman 
prekine  sve  veze  sa  paganstvom,  idolima,  osvetama,  kamatom  itd.  Njegove  riječi 
nisu  bile  tek  preporuka,  nego  čvrsta  odluka  koju  je  uputio  velikom  broju  ljudi  koji 
su  ga  okruživali  kao  i  narodima  koji  će  se  pojaviti  poslije  njih.  Ovo  je  tekst  odluke: 
"Svaka  stvar  vezana  za  paganstvo  pod  mojim  je  nogama  i  ukida  se.  Paganske 
osvete  se  ukidaju...  i  paganska  kamata  se  ukida..."6,  jer  novi  život  koji  je  musliman 
prihvatio,  živeći  islam,  nema  nikakve  veze  sa  prljavom  prošlošću.7 


1  El-Bidaje  ven-nihoje,  5/209. 

2  Es-Siretun-Nebevijjetus-sahiha,  2/551. 

3  Ebu  Šehbe,  Es-Siretun-Nebevijje,  2/581. 

4  En-Nedevi,  Es-Siretun-Nebevijje,  str.  391,  prema:  Zadul-me'ad,  1/249. 

5  El-Esasu  fis-sunneti  ve  fikhiha  -  Es-Siretun-Nebevijje,  2/1054. 

6  El-Buti,  Fikhus-siretin-Nebevijje,  str.  331. 

7  Muhammed  Kal'adži,  Kira'a  sijasijje  lis-Siretun-Nebevijje,  str.  303. 

b)  Poslanik,  sallallahu  alejhi  ve  sellem,  upozorio  je  na  opasnost  grijeha,  i  jav- 
nih i  tajnih,  jer  grijesi  uništavaju  muslimana  kao  što  to  nijedan  neprijatelj  nije  u  sta- 
nju. Grijesi  su  uzrok  nedaća  na  dunjaluku: 

"A  nesreća  koja  vas  zadesi  zbog  stečevine  je  ruku  vaših,  a  mnogo  toga  On  i 
oprosti."1  Grijesi  vuku  čovjeka  u  džehennemsku  vatru  na  onome  svijetu,  a  na  ovom 
svijetu  uništavaju  društvo  gore  nego  što  može  sablja.  Poslanik,  sallallahu  alejhi  ve 
sllem,  dao  je  do  znanja  da  pod  grijesima  ne  misli  na  obožavanje  kipova,  jer  um 
obasjan  tevhidom  odbacuje  očito  mnogoboštvo,  ali  šejtan  ne  odustaje  i  pokušava 
preko  navođenja  na  grijehe  odvesti  čovjeka  u  propast.2 

3-  Odgajanje  društva  na  osnovnim  principima 

a)  Islamsko  bratstvo  je  najčvršća  veza  kojom  su  muslimani  povezani.  Allah, 
dželle  šanuhu,  kaže: 

"Doista  su  samo  vjernici  braća."3 

Allahov  Poslanik,  sallallahu  alejhi  ve  selim,  rekao  je:  "O  ljudi!  Poslušajte  moje 
riječi  i  shvatite  ih:  znajte  da  je  svaki  musliman  brat  muslimanu.  Muslimani  su  braća  i 
čovjeku  nije  dozvoljeno  da  od  svoga  brata  uzme  bilo  šta  osim  onoga  što  mu  dadne 
draga  srca,  pa  nemojte  sebi  nasilje  činiti."  I  rekao  je:  "Vaši  životi  i  vaši  imeci  i  vaša 
čast  sveti  su  kao  što  je  svet  ovaj  vaš  dan  u  ovom  vašem  gradu  dok  ne  sretnete 
svoga  Gospodara,  pa  će  vas  On  pitati  o  vašim  djelima.  Nemojte  se  nakon  mene 
vraćati  u  zabludu  ubijajući  jedni  druge."4 

b)  Pažnja  prema  nejakima  kako  ne  bi  postali  slaba  tačka  zajednice.  Vjero- 
vjesnik,  sallallahu  alejhi  ve  sellem,  u  svom  je  govoru  oporučio  pažnju  prema  žena- 
ma i  robovima  kao  primjer  dvije  slabe  skupine.5  Poslanik,  sallallahu  alejhi  ve  sellem, 
u  svom  je  govoru  insistirao  na  vođenju  brige  o  slabima6,  oporučio  je  lijep  odnos 
prema  ženama  i  konciznim  i  preciznim  riječima  potvrdio  dokidanje  nasilja  koje  je 
žena  trpjela  u  paganskom  društvu,  i  potvrdio  joj  prava  i  čast  koje  joj  garantira 
islamski  šerijat.7 

c)  Podrška  islamskoj  državi  u  provođenju  islamskih  propisa  i  pridržavanju 
Allahovog  šerijata,  makar  vladar  bio  abesinski  rob,  jer  to  donosi  dobro  i  uspjeh  i 


1  Sura  Eš-Šura,  30. 

2  Muhammed  Kal'adži,  Kira'a  sijasijje  lis-Siretun-Nebevijje,  str.  303. 

3  Sura  El-Hudžurat,  10. 

4  Sahihu  Muslim,  Kitabul-hadždž,  br.  1218. 

5  Kirđa  sijasijje  lis-Siretun-Nebevijje,  str.  304. 

6  Devletur-Resul  minet-tekvin  ilet-temkin,  str.  575. 

7  El-Buti,  Fikhus-siretin-Nebevijje,  str.  332. 

spas  na  ovome  i  na  onome  svijetu.1  Allahov  Poslanik,  sallallahu  alejhi  ve  sellem, 
ukazao  je  na  to  da  se  odnos  između  vladara  i  podanika  bazira  na  pokornosti. 
Vladar  je  povjerenik  muslimana  u  izvršavanju  islamskih  propisa.2 

d)  Jednakost  među  ljudima.  Allahov  Poslanik,  sallallahu  alejhi  ve  sellem,  rekao 
je:  "Nema  prednost  Arap  nad  nearapom,  niti  nearap  nad  Arapom,  niti  bijelac  nad 
crncem,  niti  crnac  nad  bijelcem,  osim  po  bogobojaznosti.  Svi  ljudi  su  Ademovi 
potomci,  a  Adem  je  stvoren  od  zemlje."3  Ovaj  hadis  ukazuje  da  se  ljudi  ne  vrednuju 
na  osnovu  rase,  boje,  zemlje,  nacije,  odnosno  jedino  ispravno  vrednovanje  je  bogo- 
bojaznost  -  ta  plemenita  osobina  koja  uzdiže  čovjeka  na  visoke  stepene.4 

e)  Određivanje  izvora  odakle  se  crpi  znanje.  Poslanik,  sallallahu  alejhi  ve 
sellem,  odredio  je  dva  izvora  na  koja  će  se  muslimani  obraćati  prilikom  rješavanja 
svojih  problema.  Ko  se  bude  držao  tih  izvora,  zagarantiran  mu  je  spas  od  zablude  i 
nesreće.  Ta  dva  izvora  su  Kur'an  i  sunnet.  Poslanik,  sallallahu  alejhi  ve  sellem,  svim 
je  generacijama  dao  ovu  garanciju  kako  bi  ukazao  da  pridržavanje  ovih  izvora  nije 
ograničeno  samo  na  neki  određeni  vremenski  period,  i  nikakvo  vremensko  raz- 
doblje ili  civilizacija  ne  smiju  ih  nadvladati.5 

Allahov  Poslanik,  sallallahu  alejhi  ve  sellem,  ukazao  je  na  bolest  i  dao  lijek,  i 
svakom  problemu  našao  rješenje  kroz  potpuno  pridržavanje  Kur'ana  i  sunneta. 
Poslanik,  sallallahu  alejhi  ve  sellem,  rekao  je:  "Ostavljam  vam  nešto,  ako  ga  se 
budete  držali,  nikada  nećete  zalutati:  Allahovu  Knjigu  i  moj  sunnet!"  To  je  lijek  za 
sva  vremena. 

Poslanik,  sallallahu  alejhi  ve  sellem,  pozvao  je  čovječanstvo,  u  svakom 
vremenu  i  na  svakom  mjestu,  na  prihvatanje  upute  Kur'ana  i  sunneta  u  rješavanju 
svojih  problema,  jer  pridržavanje  Kur'ana  i  sunneta  spašava  ljude  od  zablude  i 
upućuje  ih  na  ono  što  je  najbolje  za  njihovu  sadašnjost  i  budućnost.  Poslanikova, 
sallallahu  alejhi  ve  sellem,  učenja  prevazilaze  granice  Arapskog  poluostrva,  preva- 
zilaze  mjesta  i  vrijeme,  njihov  odjek  traje  do  današnjih  dana  i  tako  će  ostati  do 
Sudnjeg  dana.  On  se  nije  obraćao  samo  ljudima  koji  su  ga  slušali,  zato  ih  nije 
oslovio  sa  vjernici,  ili  hadžije,  ili  muslimani,  nego  je  govorio:  "O  ljudi!" 

Ponavljao  je  taj  poziv  više  puta  i  nije  ograničio  svoje  riječi  na  određenu 
etničku  skupinu,  vrijeme,  mjesto,  ili  boju,  jer  Allah  ga  je  poslao  svim  ljudima  kao 
milost  svjetovima.6 


1  Devletur-Resul  minet-tekvin  ilet-temkin,  str.  576. 

2  El-Buti,  Fikhus-siretin-Nebevijje,  str.  333. 

3  Ahmed,  Musned,  3/411,  Sened  hadisa  je  sahih. 

4  Urdžun,  El-Mevsu'a  fi  semahatil-islam,  2/876. 

5  El-Buti,  Fikhus-siretin-Nebevijje,  str.  333. 

6  Ahmed  Muhammed  Bašemil,  El-Džanibus-sijasi  fi  hajatir-Resul,  str.  131. 

4-  Odgojni  elementi  u  govorima  održanim  na  Oproštajnom  hadždžu 

a)  Demonstriranje  obreda  hadždža 

Obavljajući  hadžske  obrede,  Poslanik,  sallallahu  alejhi  ve  sellem,  praktičnim  je 
postupcima  podučio  ashabe  obredima  hadždža  i  rekao  im  je:  "Naučite  od  mene 
svoje  obrede!"1  Lijepo  je  da  daije  prakticiraju  ovu  metodu  i  da  poduče  ljude  barem 
nekim  ibadetima  praktično  im  pokazujući  kako  se  obavljaju.  Ovu  metodu  mogu 
koristiti  prilikom  podučavanja  abdestu,  namazu,  pravilnom  učenju  Kur'ana  itd.2 

b)  Ponavljanje  govora 

Primijetili  smo  da  je  Vjerovjesnik,  sallallahu  alejhi  ve  sellem,  ponavljao  svoje 
govore.  Održao  je  jedan  na  Arefatu,  dva  na  Mini,  neke  teme  su  se  ponavljale  u  svim 
tim  govorima.  Daije  se  trebaju  povesti  za  Poslanikovim,  sallallahu  alejhi  ve  sellem, 
primjerom  i  ponavljati  svoje  govore  i  neke  teme  za  kojima  postoji  potreba,  tako  da 
slušaoci  shvate  i  zapamte,  jer  je  cilj  govora  daije  da  se  slušaoci  okoriste  onim  što 
govori.  Stoga,  ako  je  u  ponavljanju  neke  teme  ili  nekih  značenja  korist,  daija  treba 
ponoviti  svoj  govor  i  ne  treba  težiti  ka  novim  temama  ako  vidi  da  postoji  potreba 
za  ponavljanjem  određenih  tema  ili  značenja  kako  bi  se  urezala  u  pamćenje  sluša- 
oca.  Ne  treba  mu  jedina  briga  biti  da  pokaže  svoje  retoričke  sposobnosti  i  raspola- 
ganje različitim  informacijama,  ne  vodeći  računa  o  temama  koje  su  slušaocima 
potrebne  i  ne  brinući  da  li  su  shvatili  ili  ne.3 

c)  Instrukcija:  "Neka  prisutni  prenese  odsutnome" 

Ova  Vjerovjesnikova,  sallallahu  alejhi  ve  sellem,  instrukcija  vrlo  je  korisna  jer 
na  ovaj  način  će  se  omogućiti  velikom  broju  ljudi  da  se  okoriste.  Ovo  je  način 
potpomaganja  u  dobru,  jer  onaj  koji  je  odsutan  možda  će  bolje  shvatiti  od  onoga 
koji  je  čuo.  Lijepo  je  da  učenjaci  i  daije  nakon  održanog  dersa  i  predavanja 
preporuče  prisutnima  da  ono  što  su  čuli  prenesu  odsutnima. 

d)  Skretanje  pažnje  prisutnih  na  govor 

Vjerovjesnik,  sallallahu  alejhi  ve  sellem,  pitao  je  prisutne  za  ime  dana  i 
mjeseca  i  grada  u  kojem  se  nalaze  iako  su  to  oni  znali,  ali  je  to  uradio  kako  bi 
privukao  njihovu  pažnju  i  kako  bi  ga  pomno  slušali,  jer  možda  sa  ovim  pitanjem 
aludira  na  nešto  posebno.  El-Kurtubi  kaže:  "Vjerovjesnikovo,  sallallahu  alejhi  ve 
sellem,  pitanje  o  troma,  tj.  danu,  mjesecu  i  gradu,  i  njegova  šutnja  nakon  svakog 
pitanja  jeste  radi  toga  da  pripreme  svoj  um  i  saslušaju  ga  potpuno  posvećeni,  i  da 


1  Sahihu  Musiim,  br.  1297.  Es-Siretun-Nebevijjetus-sahiha,  2/549. 

2  El-Mustefad  min  kasasil-Kur'an,  2/518. 

3  Ibid.,  2/517-518. 


bi  osjetili  koliko  je  važno  ono  o  čemu  će  ih  obavijestiti."  Učenjaci  i  daije  trebaju 
tokom  svog  govora  učiniti  ono  stoje  potrebno  da  bi  osigurali  pažnju  slušalaca.1 

5-  Neki  f  ikhski  propisi 

Oproštajni  hadždž  obiluje  šerijatskim  propisima,  napose  onima  vezanim  za 
hadždž,  i  oporukama  i  drugim  propisima  koji  su  navedeni  u  govoru  na  Arefatu. 
Učenjaci  su  posvetili  veliku  pažnju  proučavanju  Oproštajnog  hadždža  i  izvukli  su 
mnoge  propise  vezane  za  obrede  hadždža  i  drugo.  Djela  iz  oblasti  fikha  i  komentari 
hadiskih  zbirki  puni  su  podataka  o  tome,  a  neki  učenjaci  su  čak  posebna  djela 
posvetili  Oproštajnom  hadždžu.2 

Sažet  prikaz  nekih  propisa 

a)  Hadžija  ne  posti  dan  Aref  ata 

Mejmuna  bint  Haris,  radijallahu  anha,  rekla  je:  "Na  dan  Arefata  ljudi  su  bili  u 
nedoumici  da  li  Allahov  Poslanik,  sallallahu  alejhi  ve  sellem,  posti."  Mejmuna, 
radijallahu  anha,  poslala  mu  je  zdjelu  pomuženog  mlijeka  pa  se  napio  stojeći  na 
svom  mjestu,  a  ljudi  su  ga  posmatrali.3 

b)  Kako  postupiti  sa  onim  ko  umre  tokom  hadždža 

Ibn  Abbas,  radijallahu  anhuma,  rekao  je:  "Neki  čovjek  je  bio  na  Arefatu  sa 
Allahovim  Poslanikom,  sallallahu  alejhi  ve  sellem,  i  pao  je  sa  svoje  deve  koja  gaje 
pregazila  i  usmrtila.  Poslanik,  sallallahu  alejhi  ve  sellem,  obaviješten  je  o  tome  pa  je 
rekao:  'Ogasulite  ga  vodom  i  lotosom,  ukopajte  ga  (umotanog)  u  dva  (dijela) 
odjeće,  nemojte  ga  mirisati  i  nemojte  ga  pokrivati  po  glavi  jer  će  ga  Allah  proživjeti 
i  doći  će  na  Sudnji  dan  učeći  telbiju.'"4 

c)  Je  li  dozvoljeno  obaviti  hadždž  za  drugoga 

Ibn  Abbas,  radijallahu  anhu,  kaže:  "Allahov  Poslanik,  sallallahu  alejhi  ve 
sellem,  posjeo  je  Fadla  iza  sebe  na  svoju  jahalicu  i  došla  mu  je  neka  žena  iz  Huš'a- 
ma.  Fadl  je  gledao  u  nju,  a  i  ona  je  gledala  u  njega,  pa  je  Vjerovjesnik,  sallallahu 
alejhi  ve  sellem,  okrenuo  Fadlovu  glavu  na  drugu  stranu.  Rekla  je:  'Allahov  Posla- 
niče,  Allah  je  propisao  Svojim  robovima  obavezu  hadždža,  a  moj  otac  je  star  i  ne 
može  se  održati  na  jahalici,  pa  da  li  mogu  obaviti  hadždž  za  njega?"  Rekao  je:  "Da." 
Bilo  je  to  na  Oproštajnom  hadždžu."5 


1  El-Mustefad  min  kisasil-Kur'an  Ud-da'veti  ved-du'at,  2/218. 

2  Es-Siretun-Nebevijjetus-sahiha,  2/549.  Naprimjer,  El-Albani  je  napisao  djelo  Hadždžetun-Nebijj.  (op.  a.) 

3  Sahihul-Buhari,  Kitabus-savm,  bab:  Savmu  jevmi  Arefe,  br.  1989. 

4  Ibid.,  br.  1265. 

5  Sahihul-Buhari,  Kitabus-savm,  bab:  Savmu  jevmi  Arefe,  br.  1513. 


d)  Princip  olakšavanja 

Abdullah  b.  Amr  b.  El-As,  radijallahu  anhuma,  kaže:  "Allahov  Poslanik,  salla- 
llahu  alejhi  ve  sellem,  zaustavio  je  svoju  jahalicu  pa  su  ga  ljudi  počeli  pitati.  Jedan  je 
rekao:  'Allahov  Poslaniče,  ja  nisam  znao  da  je  bacanje  kamenčića  prije  klanja 
kurbana,  pa  sam  zaklao  prije  bacanja."  Poslanik,  sallallahu  alejhi  ve  sellem,  rekao  je: 
'Baci,  nema  smetnje."  Drugi  je  rekao:  'Allahov  Poslaniče,  nisam  znao  da  je  klanje 
prije  brijanja  glave."  Poslanik,  sallallahu  alejhi  ve  sellem,  rekao  je:  'Kolji,  nema 
smetnje.'"  Kaže  Abdullah:  "Nisam  taj  dan  čuo  da  gaje  neko  pitao  o  nečemu  stoje 
uradio  prije  nego  stoje  trebalo  ili  poslije  nego  stoje  trebalo  a  da  mu  je  odgovorio 
išta  osim:  'Uradi,  nema  smetnje.'"1 

Ovo  su  ukratko  neki  važni  propisi  hadždža,  a  ko  želi  opširnije  može  se  vratiti 
na  El-Albanijevo  djelo  Hadždžetun-Nebijj  u  kojem  je  naveo  sedamdeset  dva  pitanja 
vezana  samo  za  hadždž,  ili  neka  se  obrati  na  djelo  El-Vesijjetun-Nebevijje  Ul- 
ummetil-islamijje,  autora  dr.  Faruka  Hamade,  koji  je  iz  hadiskih  i  historijskih  izvora 
sakupio  trideset  osam  tačaka  i  temeljito  ih  analizirao  u  skladu  sa  pravilima  hadiske 
nauke  o  verifikaciji  predaja  koje  su  postavili  islamski  učenjaci  počevši  od  prve 
generacije,  jer  je  u  pitanju  vjera.  Ovo  djelo  je  vrlo  korisno.2 

6-  Koristi  naziva  hadžskih  dana 

Sedmi  dan  zul-hidždžeta  nazvan  je  Dan  ukrašavanja  jer  su  taj  dan  ukrašavali 
deve  pripremljene  za  kurban,  stavljali  im  okićene  samare  i  drugo. 

Osmi  dan:  Dan  napajanja.  Taj  dan  su  napajali  svoje  deve  i  opskrbljivali  se 
vodom  koja  im  je  bila  potrebna  tokom  boravka  na  Arefatu  i  kasnije,  jer  tada  na  tim 
mjestima  nije  bilo  vode.  Danas,  hvala  Allahu,  na  tim  mjestima  ima  mnogo  vode. 

Deveti  dan:  Dan  Arefata.  Nazvan  je  tako  jer  se  taj  dan  boravi  na  Arefatu. 

Deseti  dan:  Dan  klanja,  i  Dan  kurbana,  i  Dan  velikog  hadždža. 

Jedanaesti  dan:  Dan  odmora,  jer  taj  dan  su  se  odmarali.  A  nazivali  su  ga  i  Dan 
kurbanskih  glava,  jer  su  taj  dan  jeli  glave  kurbana,  i  to  je  prvi  dan  tešrika. 

Dvanaesti  dan  zul-hidždžeta  je  drugi  dan  tešrika  i  zvali  su  ga  Dan  prvog 
povratka,  jer  je  taj  dan  dozvoljeno  da  se  vrati  u  Mekku,  ako  neko  želi  da  požuri. 

Trinaesti  zul-hidždže  je  treći  dan  tešrika  i  nazivanje  Dan  drugog  povratka.3 

Allah,  dželle  šanuhu,  kaže: 


1  Ibid.,  br.  83. 

2  Es-Siretun-Nebevijje  fi  du'U-Mesadiril-aslijje,  str.  681. 

3  Ebu  Šehbe,  Es-Siretun-Nebevijje,  2/579. 

"I  Allaha  spominjite  u  danima  određenim!  A  onome  ko  požuri,  pa  to  učini  u 
dva  dana,  nije  grijeh,  kao  što  nije  grijeh  ni  onome  koji  još  ostane,  ako  je 
bogobojazan,  bojte  se  Allaha,  i  znajte  da  ćete  svi  pred  Njim  biti  oživljeni."1 


Osma  tema 

Smrt  Allahovog  Poslanika,  sallallahu  alejhi  ve  sellem 

Čiste  duše,  Allahovom  voljom,  mogu  nazrijeti  neke  Božije  tajne,  smirena  srca 
mogu  čovjeka  nadahnuti  o  tome  šta  bi  se  moglo  desiti  u  budućnosti,  umovi  pro- 
svijetljeni imanom  mogu  dokučiti  šta  se  krije  iz  određenih  izraza  i  znakova.  Ove 
osobine  su  najizraženije  bile  kod  našeg  vjerovjesnika  Muhammeda,  sallallahu  alejhi 
ve  sellem.2 

Kur'anski  ajeti  potvrđuju  ljudsku  prirodu  Poslanika,  sallallahu  alejhi  ve  sellem, 
i  da  će  kao  i  drugi  ljudi  okusiti  smrt  i  trpjeti  smrtne  muke,  kao  što  su  to  prije  njega 
osjetila  njegova  braća  vjerovjesnici.  Iz  nekih  ajeta  Vjerovjesnik,  sallallahu  alejhi  ve 
sellem,  shvatio  je  da  mu  se  bliži  smrt  i  u  nekoliko  vjerodostojnih  hadisa  ukazao  je 
na  to  da  mu  je  smrt  blizu.  Neki  od  tih  hadisa  jasno  ukazuju  da  mu  se  bliži  smrt,  a 
neki  to  ne  spominju  jasno  i  tek  nekolicina  najuglednijih  ashaba,  poput  Ebu  Bekra, 
Abbasa,  Muaza,  radijallahu  anhum,  shvatila  je  njihovu  poruku.3 

Prvo:  Ajeti  i  hadisi  koji  nagovještavaju  smrt  Poslanika,  sallallahu  alejhi  ve 
sellem 

1-  Nagovještaji  u  ajetima 

a)  Allah,  dželle  šanuhu,  rekao  je: 


"Muhammed  je  samo  poslanik,  a  i  prije  njega  je  bilo  poslanika.  Ako  bi  on 
umro,  ili  ubijen  bio,  zar  biste  se  vi  nazad  vratili?  Onaj  ko  se  nazad  vrati,  Allahu 
neće  ništa  nauditi,  a  Allah  će  zahvalne  nagraditi!"4  El-Kurtubi  kaže:  "Allah  u 


1  Sura  El-Bekare,  203. 

2  Ebu  Šehbe,  Es-Siretun-Nebevijje,  2/587. 

3  Halid  Ebu  Salih,  Meredun-Nebijji  ve  vefatuhu,  str.  33. 

4  Sura  Ali  Imran,  144. 

ovom  ajetu  ukazuje  na  to  da  poslanici  ne  ostaju  vječno  u  svojim  narodima  i  da  je 
obaveza  pridržavati  se  onoga  s  čime  su  došli,  makar  poslanici  umrli  ili  bili  ubijeni."1 

b)  Allah,  dželle  šanuhu,  kaže: 

"Ti  ćeš,  zacijelo,  umrijeti,  a  i  oni  će,  također,  pomrijeti."2 

Ibn  Kesir  kaže:  "Ovo  je  jedan  od  ajeta  koje  je  upotrijebio  Ebu  Bekr  es-Siddik, 
radijallahu  anhu,  kako  bi  uvjerio  ljude  da  je  Poslanik,  sallallahu  alejhi  ve  sellem, 
zaista  umro."3 

c)  Allah,  dželle  šanuhu,  rekao  je: 

"I  Mi  nismo  nijednom  čovjeku  prije  tebe  dali  vječnost;  ako  ti  umreš,  zar  će  oni 
dovijeka  živjeti?"4 

Nakon  toga  slijedi  ajet  koji  ukazuje  da  je  smrt  neminovna  i  neizbježna: 

"Svako  živo  biće  smrt  će  okusiti!  Mi  vas  stavljamo  na  kušnju  i  u  dobru  i  u  zlu  i 
Nama  ćete  se  vratiti."5 

Ovo  su  bili  ajeti  koji  jasno  kazuju  da  će  Vjerovjesnik,  sallallahu  alejhi  ve  sel- 
lem, umrijeti,  a  sljedeći  na  to  upućuju  indirektno: 

d)  Allah,  dželle  šanuhu,  rekao  je: 

"Onaj  svijet  je,  zaista,  bolji  za  tebe  od  ovog  svijeta,  a  Gospodar  tvoj  će  tebi 
sigurno  dati,  pa  ćeš  zadovoljan  biti."6 

e)  Allah,  dželle  šanuhu,  rekao  je: 

"Sve  što  je  na  Zemlji  prolazno  je,  a  ostaje  lice  Gospodara  tvoga.  Veličanstve- 
no, Plemenito."7 

f)  Allah,  dželle  šanuhu,  rekao  je: 


1  Tefsirul-Kurtubi,  4/222. 

2  Sura  Ez-Zumer,  30. 

3  Tefsir  Ibn  Kesir ,4/53. 

4  Sura  El-Enbija',  34. 

5  Sura  El-Enbija',  35. 

6  Sura  Ed-Duha,  4-5. 

7  Sura  Er-Rahman,  26-27. 


Život  i  (Cjeb  posCjeđnjeg  Vjerovjesnifa 


"I  ne  moli,  pored  Allaha,  drugog  boga!  Nema  boga  osim  Njega!  Sve  će,  osim 
Njegova  lica  propasti!  On  će  suditi  i  Njemu  ćete  se  povratiti!"1 

Ovi  ajeti  ukazuju  da  će  sva  stvorenja  na  Zemlji  pomrijeti  i  niko  od  njih  neće 
biti  izuzet. 

g)  Allah,  dželle  šanuhu,  rekao  je: 


"Danas  sam  vam  vjeru  vašu  usavršio  i  blagodat  Svoju  prema  vama  upotpunio 
i  zadovoljan  sam  da  vam  islam  bude  vjera."2  Nakon  stoje  objavljen  ovaj  ajet, 
Omer  b.  El-Hattab,  radijallahu  anhu,  je  zaplakao.  Upitali  su  ga:  "Zašto  plačeš?",  a  on 
je  odgovorio:  "Nakon  usavršavanja  dolazi  stagnacija."  Kao  da  je  predosjetio  da  se 
Vjerovjesniku,  sallallahu  alejhi  ve  sellem,  bliži  smrtni  čas.3 
h)  Allah,  dželle  šanuhu,  rekao  je: 


"Kada  Allahova  pomoć  i  pobjeda  dođu,  i  vidiš  ljude  kako  u  skupinama  u 
Allahovu  vjeru  ulaze,  ti  slavi  i  veličaj  Gospodara  svoga  hvaleći  Ga  i  moli  Ga  da 
ti  oprosti,  on  zaista  pokajanje  prima."4 

Omer,  radijallahu  anhu,  upitao  je  Ibn  Abbasa,  radijallahu  anhuma,  o  ovoj  suri  pa 
je  Ibn  Abbas  odgovorio:  "To  je  smrtni  čas  Allahovog  Poslanika,  sallallahu  alejhi  ve 
sellem,  koji  mu  je  Allah  nagovijestio."  Omer  je  rekao:  "O  ovoj  suri  ni  ja  ne  znam  drugo 
osim  ovoga  što  si  rekao."5  Et-Taberani  bilježi  da  je  Ibn  Abbas,  radijallahu  anhuma, 
rekao:  "Allahovom  Poslaniku,  sallallahu  alejhi  ve  sellem,  ovom  surom  je  nagoviješteno 
da  će  uskoro  umrijeti  pa  se,  kao  nikada  do  tada,  trudio  da  radi  za  ahiret."6 

2-  Nagovještaji  u  hadisima 

a)  Aiša,  radijallahu  anha,  kaže:  "Okupile  su  se  oko  Allahovog  Poslanika,  salla- 
llahu alejhi  ve  sellem,  sve  njegove  supruge,  zatim  je  došla  Fatima,  radijallahu  anha, 
hodala  je  isto  kao  njen  otac.  On  joj  je  rekao:  'Dobro  došla,  kćeri!'  Zatim  ju  je  posjeo 
zdesna  ili  slijeva,  i  nešto  joj  šapnuo,  a  ona  je  zaplakala.  Zatim  joj  je  ponovo  nešto 
šapnuo,  pa  se  nasmijala.  Pitala  sam  je:  'Zašto  si  zaplakala  kada  ti  je  Allahov  Poslanik 
nešto  šaptao?'  Kada  je  ustala  da  ide,  rekla  sam  joj:  'Obavijesti  me  šta  ti  je  kazao.' 


1  Sura  El-Kasas,  88. 

2  Sura  El-Maide,  3. 

3  El-Bidaje  ven-nihaje,  5/189. 

4  Sura  En-Nasr,  1-3. 

5  Sahihul-Buhari,  Kitabul-megazi,  br.  4430. 

6  Medžme'uz-zeva'id,  9/26.  Bilježi  ga  Et-Taberani  u  El-Kebir  i  El-Evsat.  Prenosioci  jednog  od  lanaca  ovog 
hadisa  su  povjerljivi. 


Alija  Mufurnimed  es-  SadaSi 


Rekla  je;  'Ne  želim  otkriti  tajnu  Allahovog  Poslanika,  sallallahu  alejhi  ve  sellem." 
Nakon  njegove  smrti,  rekla  sam  joj:  'Zbog  prava  koje  imam  kod  tebe,  molim  te  da 
me  obavijestiš.'  Rekla  je:  'Sada  ti  mogu  reći.  Prvo  mije  rekao:  'Svake  godine  Džibril 
mi  je  dolazio  da  proučimo  Kur'an  jedanput,  a  ove  godine  smo  proučili  dva  puta. 
Smatram  da  je  to  nagovještaj  da  mi  se  približio  smrtni  čas,  pa  se  boj  Allaha  i  budi 
strpljiva,  ja  sam  ti  bio  najbolji  otac'  Zato  sam  zaplakala.  Nakon  toga  mije  kazao: 
'Zar  ne  bi  bila  zadovoljna  da  budeš  prvakinja  vjernica  ili  prvakinja  žena  ovog 
ummeta?"  Zato  sam  se  nasmijala."1  U  ovom  hadisu  Allahov  Poslanik,  sallallahu 
alejhi  ve  sellem,  jasno  je  dao  do  znanja  da  mu  se  približio  smrtni  čas,  ali  je  to  kazao 
samo  Fatimi,  radijallahu  anha,  a  ostali  muslimani  su  to  saznali  tek  nakon  njegove 
smrti.2 

b)  Džabir,  radijallahu  anhu,  kaže:  "Vidio  sam  Vjerovjesnika,  sallallahu  alejhi  ve 
sellem,  kako  sa  svoje  deve  baca  kamenčiće  na  Dan  klanja  i  govori:  'Uzmite  od  mene 
svoje  obrede  jer  ne  znam  hoću  li  nakon  ovog  hadždža  ponovo  doći  na  hadždž!'"3 
En-Nevevi  kaže:  "Ovim  hadisom  se  opraštao  od  njih  i  nagovijestio  im  da  mu  se 
približila  smrt,  te  ih  je  podstakao  da  nauče  od  njega  propise  i  da  iskoriste  priliku  da 
se  što  više  druže  s  njim  kako  bi  učili  o  svojoj  vjeri.  Zbog  toga  je  i  nazvan  Oproštaj- 
nim hadždžom."  Ibn  Redžeb  je  rekao:  "Allahov  Poslanik,  sallallahu  alejhi  ve  sellem, 
konstantno  je  ukazivao  da  mu  se  bliži  smrtni  čas.  Kada  je  na  Oproštajnom  hadždžu 
održao  govor,  rekao  je:  'Uzmite  od  mene  svoje  obrede,  jer  možda  vas  nakon  ove 
godine  više  neću  sresti.'  Zatim  se  počeo  opraštati  od  ljudi  pa  je  rečeno:  'Ovo  je 
Oproštajni  hadždž.'"4 

c)  Ebu  Seid  el-Hudri,  radijallahu  anhu,  kaže:  "Allahov  Poslanik,  sallallahu 
alejhi  ve  sellem,  održao  je  ljudima  hutbu  u  kojoj  je  rekao:  'Allah  je  dao  Svome  robu 
da  izabere  između  ovog  svijeta  i  onoga  što  je  u  Allaha,  pa  je  rob  izabrao  ono  što  je 
u  Allaha.'  Ebu  Bekr  je  zaplakao,  a  mi  smo  se  čudili  jer  plače  zbog  obavijesti  Allaho- 
vog Poslanika,  sallallahu  alejhi  ve  sellem,  o  robu  kojem  je  dat  izbor.  Međutim, 
pošto  je  Ebu  Bekr  bio  najučeniji  među  nama,  shvatio  je  daje  taj  rob  Allahov  Posla- 
nik, sallallahu  alejhi  ve  sellem."5  Ibn  Hadžer  kaže:  "Iz  ovih  riječi  koje  je  Poslanik, 
sallallahu  alejhi  ve  sellem,  izrekao  u  svojoj  smrtnoj  bolesti,  Ebu  Bekr,  radijallahu 
anhu,  osjetio  je  da  misli  na  sebe  pa  je  zato  zaplakao."6 

d)  Abbas  b.  Abdul-Muttalib,  radijallahu  anhu,  rekao  je:  "Sanjao  sam  kako  se 
jakim  konopcima  Zemlja  podiže  ka  nebu  pa  sam  obavijestio  o  tome  Vjerovjesnika, 
sallallahu  alejhi  ve  sellem,  koji  reče:  To  je  smrt  tvoga  bratića!'"7 


1  Sahihul-Buhari,  Kitabul-isti'zan,  br.  6285-6286. 

2  Meredun-Nebijji  ve  vefatuhu,  str.  35. 

3  Sahihu  Muslim,  Kitabul-hadždž,  br.  1297. 

4  Šerhun-Nevevi  ala  Sahihi  Muslim,  9/45. 

5  Leta'iful-Me'arif,  str.  105.  Sahihul-Buhari,  Kitabu  fada'ilus-sahabe,  br.  3654. 

6  Fethul-bari,  7/16. 

7  El-Bezzar,  1/397.  Kešful-Estar,  br.  844.  Medžme'uz-zeva'id,  9/24.  Prenosioci  su  pouzdani. 


Život  i  djelo  postjeđnjeg  Vjerovjesni%(i 


Ovaj  hadis  sadrži  Vjerovjesnikovu,  sallallahu  alejhi  ve  sellem,  obavijest  da  mu 
se  približio  smrtni  čas,  i  potvrđuje  istinitost  snova  i  da  su  neki  ashabi  predosjetili 
Poslanikovu,  sallallahu  alejhi  ve  sellem,  smrt.1 

e)  Od  Muaza,  radijallahu  anhu,  prenosi  se  da  je,  kada  ga  je  Vjerovjesnik, 
sallallahu  alejhi  ve  sellem,  poslao  u  Jemen,  krenuo  jašući,  a  Vjerovjesnik,  sallallahu 
alejhi  ve  sellem,  pratio  ga  je  idući  pješice  pored  njegove  deve  i  rekao  mu  je:  "O 
Muaze!  Možda  me  nakon  ove  godine  više  nećeš  vidjeti  nego  ćeš  proći  pored  moga 
kabura  i  moga  mesdžida."  Muaz  je  zaplakao  zbog  rastanka  sa  Vjerovjesnikom, 
sallallahu  alejhi  ve  sellem,  a  on  mu  reče:  "Ne  plači,  Muaze!  Plač  je  od  šejtana."2 

U  ovom  hadisu  je  Poslanik,  sallallahu  alejhi  ve  sellem,  navijestio  Muazu  svoju 
smrt  i  da  se  nakon  ove  godine  više  možda  neće  vidjeti.  Hadis  ukazuje  i  na  veliku 
ljubav  ashaba  prema  Vjerovjesniku,  sallallahu  alejhi  ve  sellem,  i  da  su  plakali  pri 
pomisli  na  rastanak  sa  njim.3 

Drugo:  Poslanikova,  sallallahu  alejhi  ve  sellem,  bolest 
1-  Početak  bolesti 

U  mjesecu  zul-hidždže  Allahov  Poslanik,  sallallahu  alejhi  ve  sellem,  vratio  se 
sa  Oproštajnog  hadždža.  Ostatak  tog  mjeseca,  zatim  muharrem  i  safer  desete 
godine  po  Hidžri  proveo  je  u  Medini.  Tada  je  počeo  spremati  vojsku  kojoj  je  za 
komandanta  postavio  Usamu  b.  Zejda,  radijallahu  anhuma.  Naredio  mu  je  da  se 
uputi  u  Palestinu.  Muslimani  su  se  spremali  za  ovaj  pohod.  Među  njima  je  bilo  i 
muhadžira  i  ensarija,  među  njima  su  bili  i  Ebu  Bekr  i  Omer,  radijallahu  anhuma. 
Usama  b.  Zejd,  radijallahu  anhu,  tada  je  imao  osamnaest  godina  te  su  neki  nego- 
dovali što  je  za  komandanta  uglednim  muhadžirima  i  ensarijama  postavljen  mladić, 
a  uz  to  još  i  oslobođeni  rob,  ali  Allahov  Poslanik,  sallallahu  alejhi  ve  sellem,  nije  pri- 
hvatio njihove  prigovore.4 

Rekao  je:  "Ako  prigovaraju  zbog  njegovog  zapovjedništva,  pa  prigovarali  su  i 
zbog  zapovjedništva  njegovog  oca,  a  tako  mi  Allaha,  bio  je  dostojan  zapo- 
vjedništva, i  bio  mi  je  jedan  od  najdražih  ljudi,  i  zaista  mije  ovaj  njegov  sin  jedan 
od  najdražih  ljudi  nakon  njega."5 

Dok  su  se  ljudi  spremali  za  Usaminu  vojsku,  Allahov  Poslanik,  sallallahu  alejhi 
ve  sellem,  razbolio  se  i  u  toj  gaje  bolesti  Allah  uzeo  Sebi. 


1  Meredu-Nebijji  ve  vefatuhu,  str.  37. 

2  Medžme'uz-zeva'id,  9/22.  El-Albani  gaje  ocijenio  sahihom  u  Es-Silsiletus-sahiha,  br.  2497. 

3  Meredun-Nebijji  ve  vefatuhu,  str.  38. 

4  Es-Siretun-Nebevijjetus-sahiha,  2/552. 

5  Sahihul-Buhari,  Kitabu  fada'ilu  ashabin-Nebijj,  4/213. 


HRja  Mufiammed  es-  SaflaSi 
2-  Događaji  između  bolesti  i  smrti 

a)  Vjerovjesnik,  sallallahu  alejhi  ve  sellem,  odlazi  na  mezarje  El-Beki'a  i 
posjećuje  šehide  Uhuda  i  klanja  im  dženazu 

Ebu  Muvejhib,  štićenik  Poslanika,  sallallahu  alejhi  ve  sellem,  kazuje:  "Jedne 
noći  Allahov  Poslanik,  sallallahu  alejhi  ve  sellem,  rekao  mije:  'Ebu  Muvejhibe,  Allah 
mije  naredio  da  molim  oprost  za  ukopane  u  mezarju  El-Beki'a,  pa  pođi  sa  mnom.' 
Pošao  sam  s  njim,  i  kada  je  stao  između  kabura,  rekao  je:  'Es-selamu  alejkum,  o 
stanovnici  kabura.  Blago  vama  zbog  onoga  u  čemu  ste  vi  u  odnosu  na  ono  u  čemu 
su  ljudi.  Smutnje  su  se  nadvile  kao  dijelovi  tamne  noći,  jedna  za  drugom  dolaze,  a 
svaka  sljedeća  gora  je  od  prethodne.'  Potom  se  okrenuo  meni  i  rekao:  'Ebu 
Muvejhibe,  dati  su  mi  ključevi  ovosvjetskih  riznica  i  života  na  njemu  do  kraja  svijeta, 
a  zatim  u  Džennet,  pa  mi  je  pružen  izbor  između  toga  i  susreta  sa  mojim 
Gospodarom  i  Dženneta!'  Rekao  sam:  'Draži  si  mi  od  oca  i  majke!  Uzmi  ključeve 
ovog  svijeta  i  boravka  na  njemu  do  kraja  svijeta,  a  potom  u  Džennet!'  Kazao  je:  'Ne, 
tako  mi  Allaha,  Ebu  Muvejhibe!  Ja  sam  već  izabrao  susret  sa  svojim  Gospodarom  i 
Džennet.'  Zatim  je  molio  oprost  za  ukopane  u  mezarju  El-Beki'a,  i  potom  se  vratio. 
Nakon  toga  Allahov  Poslanik,  sallallahu  alejhi  ve  sellem,  razbolio  se  od  bolesti  u 
kojoj  je  umro."1 

Ukbe  b.  Amir  el-Džuheni,  radijallahu  anhu,  kazuje:  "Allahov  Poslanik,  salla- 
llahu alejhi  ve  sellem,  nakon  osam  godina  klanjao  je  dženazu  poginulima  na  Uhudu 
opraštajući  se  i  od  živih  i  od  mrtvih.  Nakon  toga  popeo  se  na  minber  i  rekao:  'Ja 
sam  među  vama  još  malo,  ja  svjedočim  za  vas.  Srest  ćemo  se  na  Havdu.  A  ja  ga, 
zaista,  vidim  sa  ovog  mog  mjesta.  Ne  bojim  se  za  vas  mnogoboštva,  nego  se  bojim 
da  ćete  se  takmičiti  za  ovim  svijetom.'"2 

b)  Pogoršanje  bolesti  i  traženje  dozvole  da  tokom  bolesti  ostane  u  sobi  Aiše, 
radijallahu  anha 

Aiša,  radijallahu  anha,  kazuje:  "Nakon  što  se  Allahovom  Poslaniku,  sallallahu 
alejhi  ve  sellem,  pogoršala  bolest  i  bolovi  postali  jači,  tražio  je  od  svojih  supruga 
dozvolu  da  se  liječi  u  mojoj  sobi  i  one  su  mu  dozvolile.  Bio  je  između  dva  čovjeka, 
noge  su  mu  se  vukle  po  zemlji  dok  su  ga  vodili  Abbas  i  drugi  čovjek.3  Kada  su  ga 
uveli  u  moju  sobu,  bolovi  su  mu  se  povećali  pa  je  rekao:  'Pospite  na  mene  vodu  iz 
sedam  mješina  koje  nisu  odvezivane,  možda  ću  izaći  pred  ljude.'  Posjele  smo  ga  u 
Hafsinu  banju  i  polijevale  vodom  iz  tih  mješina  dok  nije  rukom  pokazao  da  je 
dovoljno.  Nakon  toga  je  izašao  pred  ljude,  predvodio  namaz  i  održao  im  govor."4 


1  El-Hakim  u  El-Mustedreku,  i  kaže  daje  sahih  po  uvjetima  Muslima,  a  Ez-Zehebi  je  potvrdio.  3/55-56. 

2  Sahihul-Buhari,  Kitabul-dženaiz,  bab:  Es-Saatu  aleš-šehid,  br.  1344. 

3  Prema  Ibn  Abbasu  taj  drugi  čovjek  bio  je  Alija  b.  Ebu  Talib.  (op.  a.) 

4  Sahihul-Buhari,  str.  198. 


Aiša,  radijallahu  anha,  rekla  je:  "Nisam  vidjela  čovjeka  da  je  imao  teže  bolove  od 
Allahovog  Poslanika,  sallallahu  alejhi  ve  sellem."1 

Abdullah  b.  Mes'ud,  radijallahu  anhu,  rekao  je:  "Ušao  sam  kod  Allahovog 
Poslanika,  sallallahu  alejhi  ve  sellem,  i  zatekao  ga  u  teškim  bolovima.  Uzeo  sam  ga 
za  ruku  i  rekao:  'Allahov  Poslaniče,  ti  trpiš  velike  bolove.'  Rekao  je:  'Da,  boli  me  kao 
dva  čovjeka  od  vas.'  Rekao  sam:  To  je  zato  jer  ćeš  ti  imati  dvije  nagrade.'  'Da', 
odgovorio  je  i  dodao:  'Kojeg  god  muslimana  zadesi  neka  nedaća,  bolest  ili  nešto 
drugo,  Allah  će  time  skinuti  s  njega  grijehe  kao  kada  lišće  opadne  sa  stabla."12 

Treće:  Neke  Poslanikove  oporuke  tokom  zadnjih  dana 

1-  Oporuka  o  ensarijama 

Abbas,  radijallahu  anhu,  prolazio  je  pored  skupine  ensarija  koji  su  plakali  jer 
se  pogoršala  bolest  Poslanika,  sallallahu  alejhi  ve  sellem.  Upitao  ih  je:  "Zašto  pla- 
čete?" Odgovorili  su:  "Sjetili  smo  se  kako  smo  sjedili  sa  Allahovim  Poslanikom, 
sallallahu  alejhi  ve  sellem."  Abbas,  radijallahu  anhu,  ušao  je  kod  Poslanika,  sallallahu 
alejhi  ve  sellem,  i  obavijestio  ga  o  tome  pa  je  Poslanik,  sallallahu  alejhi  ve  sellem, 
privezao  crni  turban  ili  porubljeni  ogrtač,  potom  je  izašao  i  popeo  se  na  minber  - 
nakon  toga  se  više  nije  popeo  na  minber.  Zahvalio  je  Allahu  i  potom  je  kazao: 
"Oporučujem  vam  da  pazite  ensarije!  Oni  su  moji  pomagači  i  moji  povjerenici. 
Ispunili  su  svoju  obavezu,  ostalo  je  još  da  se  ispuni  obaveza  prema  njima.  Prihvatite 
dobro  od  njihovih  dobročinitelja,  a  oprostite  lošima  od  njih."3 

Hadis  nam  pruža  primjer  velike  ljubavi  ensarija  prema  Poslaniku,  sallallahu 
alejhi  ve  sellem,  koju  pokazuju  kroz  plač  zbog  njegove  bolesti  i  što  su  uskraćeni  za 
njegova  sijela.4 

2-  Oporučio  je  izgon  mnogobožaca  sa  Arapskog  poluostrva  i  dozvolio 
primanje  delegacija 

Poslanikova,  sallallahu  alejhi  ve  sellem,  bolest  se  pogoršala,  tokom  samo  jed- 
nog dana  nekoliko  puta  je  padao  u  nesvijest.  Međutim,  uprkos  tim  velikim  bolo- 
vima, želio  je  prije  nego  što  napusti  ovaj  svijet  da  se  uvjeri  kako  njegov  ummet 
neće  skrenuti  u  zabludu  nakon  njega.  S  tom  namjerom  odlučio  je  napisati  im 
oporuku  s  detaljnim  smjernicama  kako  bi  se  na  nju  vraćali  i  tako  sačuvali  od  ne- 
suglasica, ali  pošto  su  ashabi  pred  njim  izrazili  različite  stavove,  odustao  je  od 
namjere  da  im  napiše  oporuku,  već  im  je  usmeno  oporučio  tri  stvari,  ali  je 
prenosilac  prenio  samo  dvije: 

a)  istjerajte  mnogobošce  sa  Arapskog  poluostrva, 


1  Sahihus-sire,  str.  695. 
2Sahihul-Buhari,br.  6547. 

3  Ibid.,  br.  3799. 

4  Meredun-Nebijji  ve  vefatuhu,  str.  65. 


b)  odnosite  se  prema  delegacijama  poput  mene.1 

3-  Zabrana  uzimanja  Poslanikovog  kabura  za  mesdžid 

Jedna  od  zadnjih  rečenica  Allahovog  Poslanika,  sallallahu  alejhi  ve  sellem,  je: 
"Allah  ubio  Židove  i  kršćane,  kabure  svojih  vjerovjesnika  uzeli  su  za  mesdžide!"2 

4-  Lijepo  mišljenje  o  Allahu 

Džabir,  radijallahu  anhu,  kaže:  "Čuo  sam  Allahovog  Poslanika,  sallallahu  alejhi 
ve  sellem,  kako  pred  smrt  kaže:  'Imajte  lijepo  mišljenje  o  Allahu,  azze  ve  dželle."'3 

5-  Oporučio  je  brigu  o  namazu  i  onima  koji  su  u  čovjekovom  posjedu 

Enes,  radijallahu  anhu,  kaže:  "Allahov  Poslanik,  sallallahu  alejhi  ve  sellem,  na 
samrti  je  oporučio:  'Vodite  brigu  o  namazu  i  o  onima  koji  su  u  vašem  posjedu!'  Go- 
vorio je  to  promuklim  glasom  jedva  izgovarajući."4 

6-  Od  vjerovjesništva  su  ostali  samo  radosni  navještaji  u  snovima 

Abdullah  b.  Abbas,  radijallahu  anhuma,  kazao  je:  "Tokom  bolesti  u  kojoj  je 
preselio  Allahov  Poslanik,  sallallahu  alejhi  ve  sellem,  otkrio  je  zastor,  na  glavi  je 
imao  turban,  pa  je  rekao:  'Allahu  moj,  dostavio  sam.'  Rekao  je  to  tri  puta,  a  zatim  je 
kazao:  'Od  radosnih  vijesti  vjerovjesništva  nije  ostalo  ništa  osim  snovi  dobrog 
čovjeka  ili  snovi  koje  drugi  sanjaju  o  njemu.  Ja  sam  zaista  zabranio  učenje  Kur'ana 
na  ruku'u  i  sedždi,  pa  kada  učinite  ruku',  veličajte  Allaha,  a  kada  učinite  sedždu, 
trudite  se  u  dovi  jer  je  to  mjesto  dostojno  da  vam  bude  uslišano.'"5 

Četvrto:  Ebu  Bekr  predvodi  muslimane  u  namazu 

Vjerovjesnikova,  sallallahu  alejhi  ve  sellem,  bolest  se  pogoršala  i  kada  je 
nastupilo  vrijeme  namaza,  Bilal,  radijallahu  anhu,  proučio  je  ezan  pajeVjerovjesnik, 
sallallahu  alejhi  ve  sellem,  rekao:  'Pustite  Ebu  Bekra  da  predvodi  namaz.'  Rekoše: 
'Ebu  Bekr  je  vrlo  emotivan  čovjek,  ako  stane  na  tvoje  mjesto,  neće  biti  u  stanju 
predvoditi  ljude  u  namazu.'  On  im  je  ponovio  svoje  riječi,  a  oni  su  ponovili  svoje,  pa 
im  je  treći  put  dodao:  'Vi  ste  kao  one  žene  oko  Jusufa!  Pustite  Ebu  Bekra  da 
predvodi  ljude  u  namazu!'  I  Ebu  Bekr,  radijallahu  anhu,  je  istupio.  Vjerovjesnik, 
sallallahu  alejhi  ve  sellem,  potom  je  osjetio  poboljšanje  pa  je  izašao  oslanjajući  se 
na  dvojicu  ljudi.  Kao  da  sada  gledam  kako  vuče  noge  zbog  bolova.  Ebu  Bekr  je  htio 
da  odstupi,  ali  mu  je  Vjerovjesnik,  sallallahu  alejhi  ve  sellem,  dao  znak  da  ostane  na 


1  Sahihul-Buhari,  br.  3035. 

2  Sahihus-sire,  str.  712.  Sahihul-Buhari,  br.  435. 

3  Sahihu  Musiim,  Kitabul-vesijje,  br.  1637. 

4  Sunenu  Ibn  Madže,  Kitabul-vesaja,  2/900-901,  br.  2697. 

5  Sahihu  Musiim,  br.  207. 


svom  mjestu,  potom  mu  je  prišao  i  sjeo  pored  njega,  a  Ebu  Bekr  je  prenosio 
ljudima  tekbire."  El-E'ameš  je  upitan:  "Je  li  Vjerovjesnik,  sallallahu  alejhi  ve  sellem, 
nastavio  predvoditi  namaz,  a  Ebu  Bekr  ga  samo  pratio?",  pa  je  klimnuo  glavom  u 
znak  potvrde.1 

Peto:  Posljednji  trenuci  života 

1-  Vjerovjesnik  posmatra  muslimane  dok  klanjaju 

Ebu  Bekr,  radijallahu  anhu,  nastavio  je  predvoditi  ljude  u  namazu  i  kada  su  u 
ponedjeljak  na  sabah-namazu  poredali  saffove,  Vjerovjesnik,  sallallahu  alejhi  ve 
sellem,  otkrio  je  zastor  sobe  i  gledao  muslimane  kako  klanjaju.  Gledao  je  plodove 
svoje  da've  i  džihada,  ummet  koji  je  stasao  i  koji  vodi  brigu  o  svom  namazu  i  klanja 
u  džematu  i  sa  svojim  Vjerovjesnikom  i  bez  njega.  Gledao  je  ovaj  divni  prizor  rados- 
nim očima  jer  je  to  uspjeh  kakav  nije  postigao  nijedan  vjerovjesnik  i  daija  prije 
njega.  Sada  je  mogao  biti  potpuno  miran,  njegov  ummet  je  čvrsto  vezan  za  vjeru  i 
nastavit  će  obožavati  Allaha  i  nakon  njegove  smrti.  Njegovo  srce  ispunilo  se  ne- 
izmjernom radošću,  njegovo  svijetlo  lice  još  je  jače  zasjalo.2 

Ashabi  prenose:  "Vjerovjesnik,  sallallahu  alejhi  ve  sellem,  otkrio  je  zastor  Aiši- 
ne  sobe.  Stajao  je  i  posmatrao  nas.  Lice  mu  je  bilo  poput  lista  mushafa.  Potom  se 
osmjehnuo  pa  se  nasmijao,  a  mi  smo  od  radosti  zamalo  prekinuli  namaz.  Mislili 
smo  da  će  Vjerovjesnik,  sallallahu  alejhi  ve  sellem,  izaći  na  namaz,  ali  nam  je  on  dao 
znak  da  dovršimo  svoj  namaz,  potom  je  ušao  u  sobu  i  spustio  zastor."3 

Neki  ashabi  su  otišli  za  svojim  poslovima,  a  Ebu  Bekr,  radijallahu  anhu,  ušao 
je  kod  svoje  kćerke.  Rekao  je:  "Izgleda  mi  da  su  Allahovom  Poslaniku  popustili 
bolovi,  a  ovo  je  dan  Hardžetove  kćeri."  Bila  je  to  jedna  od  njegove  dvije  supruge, 
stanovala  je  u  mjestu  Es-Sunh  izvan  Medine  gdje  je  Ebu  Bekr,  radijallahu  anhu, 
imao  neke  posjede  pa  je  uzjahao  svoga  konja  i  otišao  svojoj  kući.4 

2-  Preseljenje  na  bolji  svijet 

Pojačale  su  se  smrtne  muke  Vjerovjesnika,  sallallahu  alejhi  ve  sellem.  Posjetio 
ga  je  Usama  b.  Zejd,  radijallahu  anhuma.  Vjerovjesnik,  sallallahu  alejhi  ve  sellem, 
nije  mogao  govoriti  pa  je  počeo  dizati  ruke  ka  nebu,  a  zatim  jednom  rukom 
doticati  Usamu  koji  je  iz  toga  shvatio  da  dovi  za  njega.  Aiša,  radijallahu  anha,  privila 
je  Allahovog  Poslanika,  sallallahu  alejhi  ve  sellem,  na  svoja  prsa,  potom  je  ušao 
Abdurrahman,  Ebu  Bekrov  sin,  noseći  u  ruci  misvak.  Poslanik,  sallallahu  alejhi  ve 
sellem,  gledao  je  u  misvak  pa  Aiša  upita:  "Želiš  li  misvak?"  Dao  je  znak  glavom  da 
želi,  pa  je  uzela  misvak  od  svoga  brata,  prožvakala  ga  i  omekšala,  te  ga  dodala 


1  Sahihul-Buhari,  br.  712. 

2  En-Nedevi,  Es-Siretun-Nebevijje,  str.  401. 

3  Sahihul-Buhari,  br.  4448. 

4  Ebu  Šehbe,  Es-Siretun-Nebevijje,  2/593. 

Poslaniku,  sallallahu  alejhi  ve  sellem,  koji  je  njime  temeljito  očistio  usta.  Sve  to 
vrijeme  nije  prestajao  govoriti:  "Ka  uzvišenom  društvu."1 

Poslanik,  sallallahu  alejhi  ve  sellem,  rukom  je  grabio  vodu  iz  džezve  ili  iz 
posude,  potirao  je  njome  lice  i  govorio:  "La  ilahe  illallah!  Zaista  smrt  ima  svoje 
muke!"  Potom  je  podigao  svoju  ruku  i  počeo  govoriti:  "Ka  uzvišenom  društvu!" 
Ponavljao  je  te  riječi  dok  nije  preselio  i  ruka  mu  klonula.2 

U  jednoj  predaji  spominje  se  da  je  Poslanik,  sallallahu  alejhi  ve  sellem, 
govorio:  "Allahu  moj,  pomozi  mi  da  podnesem  smrtnu  agoniju."3 

U  drugoj  predaji  se  navodi  da  je  Aiša,  radijallahu  anha,  čula  Vjerovjesnika, 
sallallahu  alejhi  ve  sellem,  kako  na  samrti,  dok  je  bio  naslonjen  na  leđa,  govori: 
"Allahu  moj,  oprosti  mi,  smiluj  mi  se,  i  priključi  me  najuzvišenijem  društvu."4 

Prenosi  se  da  je  Fatima,  radijallahu  anha,  rekla:  "O  muke  moga  oca!"  Poslanik, 
sallallahu  alejhi  ve  sellem,  rekao  joj  je:  "Nakon  ovog  dana  tvoj  otac  više  neće  imati 
nikakvih  muka!"  A  kada  je  umro,  rekla  je:  "Oče  moj,  Gospodar  je  uslišao  tvoju  dovu! 
Oče  moj,  u  Džennetul-Firdevsu!  Oče  moj,  Džibrilu  javljamo  da  smo  u  žalosti!"  Kas- 
nije, kada  su  ga  ukopali,  došla  je  Enesu,  radijallahu  anhu,  i  rekla:  "Kako  su  vam  srca 
mogla  podnijeti  da  Allahovog  Poslanika  stavite  u  zemlju!?"5 

3-  U  kakvom  je  stanju  Poslanik  napustio  dunjaluk 

Allahov  Poslanik,  sallallahu  alejhi  ve  sellem,  preselio  je  na  ahiret  kao  vladar 
Arapskog  poluostrva,  kojega  su  se  plašili  najmoćniji  svjetski  vladari,  a  njegovi 
ashabi  bili  su  spremni  za  njega  dati  vlastite  živote,  živote  svoje  djece  i  svoje  imetke. 
Ipak,  iza  sebe  nije  ostavio  ni  dinare  ni  dirheme,  ni  robove  ni  robinje.  Posjedovao  je 
samo  jednu  bijelu  mazgu,  svoje  oružje  i  nekoliko  parcela  zemlje  koje  je  uvakufio.6 

U  trenutku  smrti  njegov  oklop  bio  je  kod  jednog  Židova,  založio  ga  je  za 
trideset  mjerica  pšenice.7 

Na  bolji  svijet  preselio  je  u  ponedjeljak  popodne  12.  rebi'ul-evvela  11.  h.g.8  u 
63.  godini.9  Taj  dan  je  za  muslimane  bio  najcrnji  i  najtužniji  dan,  bila  je  to  najveća 
nesreća  za  čitavo  čovječanstvo,  kao  što  je  dan  kada  se  rodio  bio  najbolji  dan  u 
kojem  je  sunce  izašlo.10 


1  Sahihul-Buhari,  br.  4437. 

2  Sahihul-Buhari,  br.  4449. 

3  Sunenut-Tirmizi,  br.  978. 

4  Sahihul-Buhari,  br.  4440. 

5  Sahihul-Buhari,  br.  4462. 
6lbid.,  br.  4461. 

7  En-Nedevi,  Es-Siretun-Nebevijje,  str.  403. 

8  El-Bidaje  ven-nihaje,  4/223. 

9  Sahihu  Muslim,  4/1825. 

10  En-Nedevi,  Es-Siretun-Nebevijje,  str.  404. 


Život  i  đjeto  posljednjeg  Vjerovjesnifa 


Enes,  radijallahu  anhu,  kaže:  "Dan  kada  je  Allahov  Poslanik,  sallallahu  alejhi  ve 
sellem,  stigao  u  Medinu  bio  je  najsvjetliji  dan,  a  kada  je  umro,  tog  dana  sve  se 
pomračilo."1 

Ummu  Ejmen,  radijallahu  anha,  plakala  je,  pa  su  je  upitali:  "Zašto  plačeš  za 
Allahovim  Poslanikom?"  Odgovorila  je:  "Bila  sam  svjesna  da  će  Allahov  Poslanik, 
sallallahu  alejhi  ve  sellem,  umrijeti,  ali  plačem  jer  je  prekinuto  objavljivanje."2 

4-  Velika  žalost  i  Ebu  Bekrova  pribranost 

Ibn  Redžeb  kaže:  "Kada  je  umro  Allahov  Poslanik,  sallallahu  alejhi  ve  sellem, 
muslimani  su  bili  uznemireni,  neki  su  bili  izvan  sebe  i  buncali  su,  neki  su  sjeli  jer 
nisu  mogli  stajati,  neki  su  zanijemili,  a  neki  su  negirali  daje  umro."3 

Objašnjavajući  razmjere  ove  nesreće,  El-Kurtubi  kaže:  "Nesreća  u  vjeri  je 
najveća  nesreća.  Allahov  Poslanik,  sallallahu  alejhi  ve  sellem,  rekao  je:  'Kada  nekog 
od  vas  pogodi  nesreća,  neka  se  sjeti  mene  -  to  je  najveća  nesreća.'4  Istinu  je  rekao 
Allahov  Poslanik,  sallallahu  alejhi  ve  sellem,  jer  je  njegova  smrt  najveća  nesreća  koja 
je  pogodila  muslimane  do  Sudnjeg  dana.  Njegovom  smrću  prekinuto  je  objavlji- 
vanje, prekinuto  je  vjerovjesništvo,  pojavilo  se  prvo  zlo  u  otpadništvu  Arapa,  bio  je 
to  prvi  prekid  i  smanjenje  dobra."5 

Omer,  radijallahu  anhu,  bio  je  izvan  sebe  zbog  vijesti  o  Poslanikovoj  smrti. 
Onima  koji  su  tvrdili  da  je  umro  prijetio  je  i  govorio:  "Nije  umro  nego  je  otišao 
svome  Gospodaru  kao  što  je  otišao  Musa,  sin  Imranov,  koji  je  napustio  svoj  narod 
četrdeset  dana,  a  zatim  se  vratio,  i  Allah  će  vratiti  našeg  Poslanika  kao  što  je  vratio 
Musaa,  zato  treba  odsjeći  noge  i  ruke  onima  koji  tvrde  daje  umro!"6 

Kada  je  Ebu  Bekr,  radijallahu  anhu,  čuo  za  vijest,  došao  je  na  svom  konju  iz 
kuće  u  Es-Sunhu.  Ušao  je  u  mesdžid,  ništa  nije  govorio  ljudima  nego  je  otišao  u 
Aišinu  sobu.  Prišao  je  Allahovom  Poslaniku,  sallallahu  alejhi  ve  sellem,  koji  je  bio 
pokriven  plaštom,  otkrio  je  njegovo  lice,  nagnuo  se  nad  njega,  poljubio  ga  i  rekao: 
"Draži  si  mi  od  oca  i  majke!  Tako  mi  Allaha,  Allah  te  neće  usmrtiti  dva  puta,  a  što  se 
tiče  smrti  koja  je  neminovna,  ona  se  desila!"7 

Nakon  toga,  Ebu  Bekr,  radijallahu  anhu,  izašao  je  i  zatekao  Omera  kako  razja- 
ren od  srdžbe  govori,  pa  je  rekao:  "Sjedi,  Omere!"  Omer  je  i  dalje  govorio,  pa  se 
Ebu  Bekr  obratio  ljudima.  Prvo  je  zahvalio  Allahu,  a  potom  je  rekao:  "Koje  oboža- 
vao Muhammeda,  neka  zna  da  je  Muhammed  umro,  a  koje  obožavao  Allaha,  neka 
zna  da  je  Allah  Živi  i  nikada  neće  umrijeti!"  Zatim  je  proučio  ajet: 

1  Sunenut-Turmizi,  5/549,  br.  3618. 

2  Sahihu  Mastim,  4/1907. 

3  Letđiful-Me'arif,  str.  114. 

4  El-Albani,  Es-SUsiletus-sahiha,  br.  1106. 

5  Tefsirul-Kurtubi,  2/176. 

6  Ebu  Šehbe,  Es-Siretun-Nebevijje,  2/594. 

7  Sahihul-Buhari,  br.  4452. 

"Muhammed  je  samo  poslanik,  a  i  prije  njega  je  bilo  poslanika.  Ako  bi  on 
umro,  ili  ubijen  bio,  zar  biste  se  vi  nazad  vratili?  Onaj  ko  se  nazad  vrati,  Allahu 
neće  ništa  nauditi,  a  Allah  će  zahvalne  nagraditi!"1 

Omer,  radijallahu  anhu,  kaže:  "Kada  sam  čuo  Ebu  Bekra  kako  uči  ovaj  ajet, 
sjeo  sam  na  tlo  jer  me  noge  više  nisu  mogle  držati.  Shvatio  sam  da  je  Allahov  Pos- 
lanik, sallallahu  alejhi  ve  sellem,  zaista  umro."2 

El-Kurtubi  kaže:  "Ovaj  ajet  je  najbolji  dokaz  Ebu  Bekrove  hrabrosti  i  odvažno- 
sti, jer  hrabrost  i  odvažnost  se  mjere  po  pribranosti  srca  u  teškim  situacijama,  a 
nema  veće  nesreće  od  smrti  Vjerovjesnika,  sallallahu  alejhi  ve  sellem,  i  tu  se  poka- 
zala njegova  hrabrost  i  znanje.  Neki  ljudi,  poput  Omera,  govorili  su  da  Vjerovjesnik, 
sallallahu  alejhi  ve  sellem,  nije  umro,  Osman  je  zanijemio,  Alija  se  nije  pokazivao. 
Vladala  je  potpuna  zbrka,  a  Ebu  Bekr  ih  je  ovim  ajetom  vratio  u  realnost  došavši  iz 
svoje  kuće  u  Es-Sunhu."3 

Allah  neka  se  smiluje  Ebu  Bekru,  radijallahu  anhu!  Mnoge  je  nesreće  odag- 
nao od  muslimana  i  mnoge  smutnje  ugušio,  i  mnoga  teška  pitanja,  u  koja  nisu  pro- 
nikli  ni  velikani  poput  Omera,  riješio  vodeći  se  dokazima  iz  Kur'ana  i  sunneta. 
Njegovo  je  pravo  kod  muslimana  veliko  i  njegove  su  zasluge  ogromne.  Pokažite 
svoju  ljubav  prema  njemu  koji  je  bio  najdraži  Allahovom  Poslaniku,  sallallahu  atejhi 
ve  sellem.  Ljubav  prema  Ebu  Bekru  dio  je  imana,  a  mržnja  prema  njemu  znak  je 
licemjerstva.4 

5-  Proglašavanje  Ebu  Bekra  halifom 

Muslimani  su  izabrali  Ebu  Bekra  za  halifu  u  Sekife5  Benu  Saide.  Učinili  su  to 
kako  bi  spriječili  šejtana  da  posije  razdor  među  njima,  pocijepa  njihovo  jedinstvo  i 
ulije  strasti  u  srca.  Ako  je  već  Poslanik,  sallallahu  alejhi  ve  sellem,  napustio  ovaj 
svijet,  onda  neka  iza  njega  ostanu  muslimani  jedinstveni,  organizirani,  koji  imaju 
poglavara  da  ih  predvodi  u  njihovim  poslovima,  od  kojih  je  i  opremanje  dženaze 
Allahovog  Poslanika,  sallallahu  alejhi  ve  sellem.6 

Zakletvu  Ebu  Bekru  kao  halifi  opširno  sam  obradio  u  njegovoj  biografiji. 


1  Sura  Ali  Imran,  144. 

2  Sahihul-Buhari,  br.  4454. 

3  Tefsirul-Kurtubi,  A/222. 

4  Meredun-Nebijji  ve  vefatuhu,  str.  24. 

5  Sekife:  dvorište,  šupa,  potkrovlje,  (prim.  prev.) 

6  Es-Siretun-Nebevijje,  str.  406. 


Život  i  đjefb  posCjedhjeg  Vjer&vjesnifo 


6-  Gasuljenje  Poslanika,  umotavanje  u  ćefine  i  dženaza 

Aiša,  radijallahu  anha,  rekla  je:  "Kada  su  htjeli  da  ogasule  Vjerovjesnika, 
sallallahu  alejhi  ve  sellem,  zapitali  su  se:  'Hoćemo  li  mu  skinuti  odjeću  kao  ostalim 
mejjitima  ili  ćemo  ga  ostaviti  u  odjeći?'  Počeli  su  se  prepirati  oko  toga  pa  je  Allah 
dao  da  svi  zaspu.  Svaki  od  njih  spustio  je  glavu  u  krilo  i  u  snu  im  je  neki  nepoznati 
glas  kazao  da  ogasule  Allahovog  Poslanika,  sallallahu  alejhi  ve  sellem,  u  odjeći. 
Tako  su  ga  ogasulili,  a  imao  je  na  sebi  dugu  košulju  te  su  posipali  vodu  na  košulju  i 
trljali  košulju  ne  dotičući  ga  golim  rukama."  Aiša,  radijallahu  anha,  rekla  je:  "Da 

mogu  vratiti  to  vrijeme,  ne  bih  dopustila  da  ga  ogasuli  iko  drugi  do  njegove  supru- 

_  ni 
ge. 

Ćefini  su  mu  se  sastojali  od  tri  dijela  odjeće  iz  jemenskog  mjesta  Suhul. 
Nijedan  od  ta  tri  komada  nije  bio  košulja  ni  turban.2  Zatim  su  mu  muslimani  klanjali 
dženazu  u  grupama.  Ibn  Abbas,  radijallahu  anhuma,  kaže:  "Kada  je  umro  Allahov 
Poslanik,  sallallahu  alejhi  ve  sellem,  muškarci  su  ulazili  u  grupama  i  klanjali  mu 
dženazu  bez  imama.  Kada  su  završili  muškarci,  ušle  su  žene  i  klanjale,  potom  su 
ušla  djeca  i  klanjala,  potom  su  mu  dženazu  klanjali  robovi.  Svi  su  ulazili  u  grupama  i 
niko  nije  imamio  dženazu  Allahovom  Poslaniku,  sallallahu  alejhi  ve  sellem."3 

Ibn  Kesir  kaže:  "Postoji  saglasnost  da  su  Poslaniku,  sallallahu  alejhi  ve  sellem, 
klanjali  dženazu  pojedinačno,  bez  imama.  O  tome  nema  nikakvog  razilaženja."4 

7-  O  Poslanikovom  kaburu 

Muslimani  su  se  razišli  oko  toga  gdje  će  ukopati  Allahovog  Poslanika, 
sallallahu  alejhi  ve  sellem.  Neki  su  zagovarali  da  ga  ukopaju  kod  minbera,  drugi  u 
mezarju  El-Beki'a,  a  neki  je  čovjek  rekao:  "Na  mjestu  na  kojem  je  klanjao."5 

Ebu  Bekr,  radijallahu  anhu,  riješio  je  nesuglasice  citirajući  im  hadis  koji  je  čuo 
od  Allahovog  Poslanika,  sallallahu  alejhi  ve  sellem.  Aiša  i  Ibn  Abbas,  radijallahu 
anhum,  kažu:  "Kada  je  umro  Allahov  Poslanik,  sallallahu  alejhi  ve  sellem,  i  kada  su 
ga  ogasulili,  razišli  su  se  oko  toga  gdje  će  ga  ukopati,  pa  je  Ebu  Bekr  rekao:  'Nisam 
zaboravio  riječi  koje  sam  čuo  od  Allahovog  Poslanika,  sallallahu  alejhi  ve  sellem: 
'Allah  nije  usmrtio  nijednog  vjerovjesnika  osim  na  mjestu  na  kojem  treba  biti 
ukopan.'  Ukopajte  ga  na  mjestu  njegove  postelje!"6 


1  El-Hakim,  El-Mustedrek,  3/59-60.  El-Hakim  je  rekao:  "Hadis  je  vjerodostojan  prema  uvjdtima  imama 
Muslima."  Ez-Zehebi  je  to  potvrdio,  a  Ibn  Hibban  je  hadis  ocijenio  sahihom. 

2  Muhtesaru  Siretur-Resui,  str.  37.  En-Nevevi,  Tehzibui-Esmđ,  str.  23.  Sahihu  Muslim,  Kitabul-dženaiz,  br. 
45. 

3  El-Bejheki,  Deiđiiun-Nubuvve,  7/250.  Sunenu  Ibn  Madže,  br.  1627.  U  ovom  hadisu  postoji  slabost. 

4  El-Bidaje  ven-nihaje,  5/232. 

5  El-Muvetta\  br.  595. 

6  Sahihus-sire,  str.  727. 


O  vjerodostojnosti  ovog  hadisa  postoje  razilaženja  kod  uleme,  ali  također 
postoji  i  saglasnost  da  je  Vjerovjesnik,  sallallahu  alejhi  ve  sellem,  ukopan  na  mjestu 
na  kojem  je  preselio.1 

Ibn  Kesir  kaže:  "Po  mutevatir  predajama  poznato  je  da  je  Poslanik,  sallallahu 
alejhi  ve  sellem,  ukopan  u  Aišinoj  sobi,  u  sjevernom  dijelu  mesdžida,  a  u  gornjem 
zapadnom  uglu  sobe.  Kasnije  je  u  toj  sobi  ukopan  Ebu  Bekr,  a  potom  i  Omer."2 

Kabur  Allahovog  Poslanika,  sallallahu  alejhi  ve  sellem,  bio  je  lahd3,  a  učenjaci 
su  saglasni  da  su  dozvoljeni  i  lahd  i  šekk.  Ali  ako  je  zemlja  tvrda,  bolji  je  lahd,  a  ako 
nije  tvrda  i  odranja  se,  onda  je  bolji  šekk.  Šejh  El-Albani  kaže:  "Dozvoljeno  je 
iskopati  kabur  i  u  obliku  lahda,  a  i  šekka,  jer  je  oboje  prakticirano  u  vrijeme  Vjero- 
vjesnika,  sallallahu  alejhi  ve  sellem,  ali  je  lahd  bolji."4  To  je  zato  što  Allah  za  Svoga 
Poslanika  odabire  ono  što  je  bolje.5  Njegov  kabur  bio  je  u  vidu  ispupčenog  humka.6 
Većina  učenjaka  smatra  da  je  mustehab  da  kabur  bude  u  vidu  ispupčenog  humka  i 
da  je  to  bolje  nego  da  bude  u  ravni  sa  zemljom.7  O  ovom  pitanju  postoje  velika 
razilaženja  među  učenjacima,  ali  ovo  nije  mjesto  da  se  njime  detaljno  pozabavimo. 
Ibnul-Kajjim  je  pokušao  pomiriti  te  stavove.  On  kaže:  "Kaburi  Poslanikovih,  salla- 
llahu alejhi  ve  sellem,  ashaba  nisu  bili  mnogo  izdignuti,  a  ni  spojeni.  Tako  je  izgle- 
dao i  njegov  kabur  i  kaburi  njegova  dva  druga.  Kabur  Poslanika,  sallallahu  alejhi  ve 
sellem,  bio  je  izdignut  i  pljosnat,  nije  bio  ozidan  niti  oblijepljen  ilovačom,  a  tako  i 
kaburi  njegova  dva  druga."8 

Poslanikov,  sallallahu  alejhi  ve  sellem,  kabur  bio  je  malo  izdignut  od  površine 

tla.9 

Što  se  tiče  onih  koji  su  ga  ukopali,  Ibn  Ishak  kaže:  "U  kabur  Allahovog  Posla- 
nika, sallallahu  alejhi  ve  sellem,  ušli  su  Alija  b.  Ebu  Talib,  El-Fadl  b.  Abbas,  Kusem  b. 
Abbas  i  Šakran,  štićenik  Allahovog  Poslanika,  sallallahu  alejhi  ve  sellem."10  En- 
Nevevi  i  El-Makdisi  su  dodali:  "I  Abbas." 11  En-Nevevi  je  rekao:  "Kaže  se  da  su  s 
njima  bili  i  Usama  b.  Zejd  i  Evs  b.  Havli"12  Ukopan  je  u  lahd  u  koji  su  položeni 
čerpići,  kaže  se  da  ih  je  bilo  devet,  a  potom  je  zagrnut  zemljom.13 


1  Meredun-Nebijji  ve  vefatuhu,  str.  160. 

2  El-Bidaje  ven-nihaje,  5/238. 

3  Lahd  -  procjep  u  jednom  uglu  kabura  u  koji  se  položi  mejjit.  Šekk  -  kabur  bez  procjepa,  (op.  a.) 

4  El-Albani,  Ahkamul-dženaiz,  str.  144. 

5  Meredun-Nebijji  ve  vefatuhu,  str.  160.  Ovim  djelom  sam  se  izuzetno  okoristio  pišući  o  Poslanikovoj, 
sallallahu  alejhi  ve  sellem,  smrti.  (op.  a.) 

6  Sahihul-Buhari,  br.  1390. 

7  Meredun-Nebijji  ve  vefatuhu,  str.  164. 

8  Zadul-me'ad,  1/524.  Ibnul-Kajjim,  Tehzibus-Sunen,  4/338. 

9  Ibn  Hišam,  Es-Siretun-Nebevijje,  4/321. 

10  Ibn  Hišam,  Es-Siretun-Nebevijje,  4/321. 

11  En-Nevevi,  Tehzibul-Esmđ,  str.  23.  El-Makdisi,  Muhtesarus-sire,  str.  35. 

12  Meredun-Nebijji  ve  vefatuhu,  str.  173. 

13  En-Nevevi,  Tehzibul-Esmđ,  str.  23. 


Životitfelbposgedhje 

Mnogi  učenjaci  smatraju  da  je  ukopan  u  srijedu  navečer.  Ibn  Kesir  kaže: 
"Većina  učenjaka,  kao  što  smo  već  spomenuli,  smatra  da  je  umro  u  ponedjeljak,  a 
da  je  ukopan  u  srijedu  navečer."1 

Smrt  Allahovog  Poslanika,  sallallahu  alejhi  ve  sellem,  ostavila  je  dubok  trag 
na  ashabe.  Enes,  radijallahu  anhu,  kaže:  "Čim  smo  otresli  ruke  od  ukopa  Vjerovjes- 
nika,  sallallahu  alejhi  ve  sellem,  osjetili  smo  promjenu  u  srcima."2 

Šesto:  Muslimani  kroz  poeziju  oplakuju  Poslanika 

1-  Poezija  Hasana  b.  Sabita 

Hasan  b.  Sabit,  radijallahu  anhu,  branio  je  Allahovog  Poslanika,  sallallahu 
alejhi  ve  sellem,  za  njegovog  života,  i  branio  je  islam  i  muslimane,  svojom  divnom 
poezijom  koja  je  imala  odjeka  na  čitavom  Arapskom  poluostrvu.  Bio  je  potresen 
smrću  voljenog  Poslanika  i  spjevao  je  nježne  stihove  u  kojima  ga  oplakuje,  a 
historija  nam  ih  je  sačuvala. 

Stihovi  kojima  oplakuje  Poslanika,  sallallahu  alejhi  ve  sellem: 
Šta  je  to  sa  tvojim  očima  pa  ne  spavaju 
Je  li  to  plaču  od  bola  koji  osjećaju 
Zbog  smrti  upućivača  na  Pravi  put 
O  najbolji  koji  je  kročio  zemljom 
Sada  te  zemlja  pokriva 
Kamo  sreće  da  sam  prije  tebe  umro 
Draži  mije  od  oca  i  majke  Vjerovjesnik 
Upućivač  koji  umrije  u  ponedjeljak 
Zapanjen  ostah  smrću  njegovom 
Kamo  sreće  da  ni  rođen  nisam 
Zar  poslije  tebe  da  u  Medini  ostanem 
Kamo  sreće  da  sam  se  jutros  otrova  napio 
Ili  da  me  Allah  uzme  što  prije 
Koliko  još  danas,  ili  bar  sutra 
Pa  da  se  sretnem  sa  dobrim  koji  je 
Plemenite  ćudi  i  časnog  porijekla 
Jedini  sine  Amine,  blagoslovljeni, 
Rodila  te  čedna  žena,  o  sretni 
Ti  si  svjetlo  koje  obasja  čovječanstvo 
Blagoslovljeno  svjetlo  ko  slijedi  na  Pravom  je  putu 
O  Gospodaru,  spoji  nas  sa  našim  Vjerovjesnikom 
U  Džennetu  gdje  zavisti  nema 


1  El-Bidaje  ven-nihaje,  5/237.  Sahihus-sire,  str.  728. 

2  Sahihus-sire,  str.  729. 

Džennetul-Firdevs  Ti  podari  nama 

O  Plemeniti!  O  Uzvišeni! 
Tako  mi  Allaha,  dok  god  budem  živ 
Plakat  ću  za  vjerovjesnikom  Muhammedom 

0  žalosti  ensarija  i  rodbine  Vjerovjesnikove 

Nakon  što  se  s  njima  rastao 
Ensarijama  zemlja  tijesna  postade 
Od  žalosti  oči  im  potamnjele 
Među  nama  se  rodio  i  među  nama  kabur  mu 
I  obilje  blagodati  od  njega  nam  je  ostalo 
Allah  nam  je  njime  čast  ukazao 
I  u  svakom  On  vremenu  njime  ljude  upućuje 
Blagoslovio  ga  Bog  i  meleki  oko  Arša  poredani 
I  dobri  ljudi  neka  blagoslove  Ahmeda1. 

U  drugoj  pjesmi  je  rekao: 

Tako  mi  Allaha,  nikada  se  nije  rodio  bolji 
od  Poslanika,  Vjerovjesnika  čovječanstvu,  upućivača. 
Nijedno  Allahovo  stvorenje  nije  držalo 
do  prava  susjeda  i  ispunjavanja  datog  obećanja, 
poput  onoga  koji  bijaše  među  nama  svjetlo, 
blagoslovljeni,  pravedni,  na  Pravi  put  upućeni! 

Ovu  pjesmu  završio  je  stihovima: 

O  najbolji  među  ljudima,  bio  sam  u  rijeci 
a  sada  veliku  žeđ  osjećam!2 

2-  Poezija  Ebu  Bekra 

Kada  vidjeh  Vjerovjesnika  nam  mrtvog 
zemlja  oko  mene  tijesna  mi  postade, 
moje  srce  zbog  smrti  njegove  se  zapanji 
a  kosti  će  dok  sam  živ  ostati  skrhane! 
O  žalosti,  prijatelj  mije  umro, 
strpljivost  mi  treba  ostatak  života 
kamo  sreće  da  sam  prije  njega  umro 

1  u  kabur  zatrpan,  pa  stijenjem  poklopljen!3 


1  Ibn  Hišam,  Es-Siretun-Nebevijje,  4/328. 

2  Ibn  Hišam,  Es-Siretun-Nebevijje,  4/329. 

3  El-Ebšejhi,  El-Mustatrif,  str.  366.  Poezija  Ebu  Bekra  sakupljena  je  u  Divanu  Ebu  Bekr,  koji  je  valorizirao  i 
prokomentirao  Radži  el-Esmer,  te  je  štampana  u  novije  vrijeme,  (op.  a.) 


ŽivotifCjeloposGednjegVj 


3-  Poezija  Ebu  Sufjana  b.  El-Harisa  b.  Abdul-Muttaliba 

Ne  mogu  da  zaspim,  a  noć  nikada  da  prođe 
0  brate,  kako  je  duga  noć  unesrećenom 

Ne  prestajem  plakati,  a  to  je  malo 
Kolika  se  nesreća  na  muslimane  nadvila 
Velika  nas  nesreća  pogodila  je 
Predvečer  rekoše:  Poslanik  umro  je 

Zemlja  nam  tijesna  postade 
Od  naše  tuge  samo  što  se  ne  prevrnu 
Nema  više  silaska  Objave,  a  nekoć  je 
Džibril  jutrom  i  večeri  među  nas  dolazio 
A  to  je  najvrednije  za  čim  haju  duše 
Vjerovjesnik  nam  je  sumnje  otklanjao 
Objavom  i  riječima  svojim  mudrim 
Upućivao  nas,  prijekora  se  ne  plašimo 
Dok  god  Poslanika  slijedimo 
0  Fatima,  nije  sramota  da  tuguješ 
Kabur  tvoga  oca  bolji  je  od  svakog  kabura 
Jer  je  Poslanik  bolji  od  svih  ljudi.1 

4-  Poezija  Safijje  bint  Abdul-Muttalib 

Allahov  Poslaniče,  bio  si  naša  nada 
Prema  nama  bio  si  dobročinitelj 
Milostiv,  upućivač  i  najbolji  učitelj 
Neka  te  danas  svi  oplakuju 
A  nikada  te  ne  mogu  oplakati 
Ali  nek  plaču  zbog  smutnje  dolazeće 
U  srcu  mi  spomen  Muhammeda 
Nakon  njega,  svaka  je  nesreća  neznatna 
Neka  Allah,  Gospodar,  blagoslovi 
Muhammeda  koji  umrije  uJesribu 
I  majku  i  oca,  i  rodbinu  i  sebe  i  svoj  imetak 
Sve  bih  za  Allahovog  Poslanika  žrtvovala 
Prenio  si  Poslanicu  i  istinu  rekao 

I  umro  si  plemenit  i  čist 
Radosni  bi  bili  da  si  vječno  ostao 
Alije  Gospodar  ljudi  drugo  odredio 


1  El-Kila'i,  El-lktifa\  2/456. 


es-  S&Qd6i 


Neka  ti  Allah  mir  podari 
I  džennetski  vrtovi  nek  su  ti  prijatni!1 


1  Tefsirul-Kurtubi,  4/219-220. 


Život  i  dj'eto  posljednjeg  Vjerovjesnika 


Završna  riječ 


S  Allahovom  pomoći  završena  je  studija  Život  poslanika  Muhammeda  - 
pregled  zbivanja  i  analiza  događaja.  Ono  što  je  u  njoj  tačno,  to  je  Allahova  dobrota 
koju  mi  je  ukazao,  pa  neka  Mu  je  hvala  na  tome,  i  molim  Ga  da  mi  oprosti  ono  što 
je  pogrešno,  a  Allah  i  Njegov  Poslanik  su  čisti  od  toga.  Meni  jedino  ostaje  utjeha  to 
što  sam  veoma  vodio  računa  da  ne  upadnem  u  grešku  i  zbog  toga  se  nadam  da 
neću  ostati  uskraćen  za  nagradu. 

Molim  Allaha  da  se  moja  braća  muslimani  okoriste  ovim  djelom  i  da  me  se 
sjeti  u  dovi  onaj  ko  je  pročita,  jer  Allah  uslišava  dove  muslimana  za  njegovog  brata 
u  vjeri  u  odsutnosti.  Ovo  djelo  završavam  Allahovim  riječima: 


"Gospodaru  naš,  oprosti  nama  i  braći  našoj  koja  su  nas  u  vjeri  pretekla  i  ne 
dopusti  da  u  srcima  našim  bude  imalo  zlobe  prema  vjernicima;  Gospodaru 
naš.  Ti  si,  zaista,  dobar  i  milostiv."1 

Svim  muslimanima  poklanjam  riječi  pjesnika: 


Bože  moj  Ti  si  dobročinitelj 
Tvoje  su  dobrote  i  nagrade  obilne 
Bože  moj  srce  moje  zabrinuto  je 
Prijatelj  se  mome  stanju  ne  raduje 
Bože  moj,  oprosti  i  smiluj  se  ropčiću 
Što  suze  roni  zbog  teških  grijeha 
Bože  moj  moje  tijelo  ukaljano  je 
Grijesima,  taj  teret  nositi  je  teško 
Bože  moj,  za  oprost  Te  molim 
Pred  vratima  Tvojim  ponizno,  evo,  stojim 
Bože  moj,  moja  snaga  me  zavarala 
A  sada  oštar  ih,  i  odlazak  se  približio 

Bože  moj,  liječi  me  oprostom 
To  će  ugasiti  moju  žeđ  i  srce  umiriti 
Bože  moj,  moje  srce  u  grijehu  se  istopilo 
Ružna  djela  moja  ubiše  me 
Bože  moj,  rekao  si:  Zovite  Me,  odazvat  ću  se 
Evo,  rob  Tvoj  Ti  dovu  upućuje,  o  Milostivi 
Bože  moj,  vrijeme  brzo  protiče 
I  život  uskoro  proći  će! 


1  Sura  El-Hašr,  10. 


ia  Muhammedes-  Sattabi 


Učenicima  islamskog  znanja  poklanjam  riječi  pjesnika: 
Uči  znanje,  ne  ljenčari,  jer 
od  ijenčina  svako  dobre*  daleko  je! 

Posveti  se  razumijevanju  vjere! 
Neka  te  stjecanje  imetka  ne  odvrati! 
Ne  spavaj  dugo  nego  uči,j$r  ko  zna 

vrijednost  znanja  ne  žali  truda. 
Nemoj  reći:  moje  vrijeme  prošlo  je 
Svako  ko  krene,  na  cilj  stiči  će! 

Slava  Tebi  i  hvala,  o  Allahu.  Svjedočim  da  nema  drugog  boga  osim  Tebe, 
Tebi  se  kajem  i  od  Tebe  oprosta  tražim! 


Život  i  đjeCo  posCjednjeg  Vjervvjestiifa 

107)  Hattab,  Mahmud  Šit:  Durus  fil-Kitman.  Mektebetun-Nehda,  Bagdad,  T10, 
1988. 

108)  El-Attar,  dr.  Abdunnasir:  Dustur  lil-umme  minel-Kur'ani  ves-sunne. 
Mu'essesetu  ulumil-Kur'an,  Eš-Šarika,  El-Imarat,  Dar  Ibn  Kesir,  Damask-Bejrut, 
TI,  1414.  h.g.  /  1993. 

109)  Abdul-Gaffar  Aziz:  Ed-Da'vetul-islamijje. 


ihammećes-  Saflabi 


Dr.  Ali  Džeriša:  Davetullahi  bejnet-tekvini  vet-temkin.  Mektebetu  vehbe, 
Egipat  TI,  1406.  h.g.  /  1986. 

El-Bejheki,  Ebu  Bekr  Ahmed:  Dela'ilun-Nubuvve  ve  Ma'irifeti  ahvali  sahibiš- 
šer'Ca,  tahkik:  Abdul-Mu'ti  Kal'adži.  Darul-kutubil-ilmijje,  Bejrut,  TI,  1405.  h.g. 
Kardaš,  Amal:  Devrul-Mefeti  fi  hidmetil-hadis.  Kitabul-Umme,  TI,  1420.  h.g. 
Ed-Daks,  Kamil  Selame,  Devletur-Resul  minet-tekvini  ilet-temkin.  Daru 
Ammar,  Amman,  TI,  1415.  h.g.  /  1994. 

El-Hirabi,  Mensur:  Ed-Devletul-Arabijjetul-islamijje.  Menšurat  Džem'ijjetid- 
da'vetil-islamijje,  Libija,  12, 1983. 

Divanu  Ebu  Bekr  es-Siddik.  Tahkik  ve  šerh:  Radži  el-Esmer.  Daru  Sadir,  Bejrut, 
TI,  1997. 

Divan  Hasen  ibn  Sabit.  Daruš-Šerkil-Arebi,  Bejrut,  Liban,  1991. 
Divan  Hasen  ibn  Sabit.  Daru  Sadir,  Liban. 

Divanu  Ševki.  EI-E'amaluš-šiVijjetul-kamile,  Darul-Avde,  Bejrut,  1986. 

Et-Tiba',  Faruk:  Divanu  Antara.  Darul-kalem,  Bejrut,  Liban. 

Usama  Abdul-Kadir:  Er-Ru'ja  vel-ahlam  fin-nususiš-šer'ijje. 

El-Humsi,  Hišam:  Er-Ru'ja  -  Davabituha  ve  tefsiruha.  Darul-Kelimit-Tajjib, 

Damask-Bejrut,  T2, 1417.  h.g.  /  1996. 

Dr.  Husejn  Muhammed  Sulejman:  Ridžalul-ldaretifid-devletil-islamijje.  Darul- 
Islah,  Ed-Demam,  Es-Su'udijja. 

El-Mubarekfuri,  Safijjurrahman:  Er-Rahikul-mahtum.  Mu'essesetur-risale, 
Liban,  TI,  1417.  h.g.  /  1996. 

El-Mubarekfuri,  Safijjurrahman:  Er-Rahikul-mahtum.  Darul-Vefa,  El-Mensura, 
Egipat,  TI,  1420.  h.g.  /  1999. 

Omer  Ahmed  Omer:  Risaletul-Enbija'.  Darul-Hikme,  Damask,  TI,  1418.  h.g.  / 
1997. 

Hattab,  Mahmud  Šit:  Er-Resulul-Kđid.  Daru  Mektebetil-hajat,  Darun-nehda, 
Bagdad,  T2, 1960. 

El-Halidi,  dr.  Salah  Abdul-Fettah:  Er-Resulul-Mubellig.  Darul-kalem,  Damask, 
TI,  1418.  h.g.  /  1997. 

Abdul-Fettah  Ebu  Gudde:  Er-Resulul-mu'alUm  ve  esalibu  fit-tđlim.  Daru 
mektebil-matbu'atil-islamijje,  Haleb,  TI,  1417.  h.g.  /  1996. 
Es-Suhejli,  Ebul-Kasim:  Er-Revdul-unuf  šerhus-Siretun-Nebevijjel-lbn  Hišam. 
Tahkik:  Abdurrahman  el-Vekil.  Darul-kutubil-hadise,  1387.  h.g. 
Ibnul-Dževzi,  Ebul-Feredž:  Zadul-Mesir  fi  ilmit-Tefsir.  EI-Mektebul-islami,  TI, 
1384.  kg.  / 1965. 

Ibnul-Kajjim,  Ebu  Abdullah:  Zadul-me'ad  fi  hedji  hajril-ibad,  tahkik:  Šu'ajb  ve 
Abdul-Kadir  el-Arnaut.  Darur-risale,  TI,  1399.  h.g. 
Ibnul-Kajjim:  Zadul-me'ad.  El-Matbe'atul-Misrijje  ve  mektebuha,  Kairo. 
Lašin  Ebu  Šeneb:  Zadul-jekin.  Darul-bešir,  Tanta,  Egipat,  TI,  1413.  h.g.  /  1993. 


Život  i  đjefb  posCjeđnjeg  Vjeroyjesni%c 


Ahmed  b.  Hanbel:  Ez-Zuhd.  Darur-rejan  lit-turas,  Kairo,  Egipat  12, 1412.  h.g.  / 
1992. 

Davudi,  Safvan:  Zejd  b.  Sabit  -  Katibul-vahji  ve  džami'ul-Kur'an.  Darul-kalem, 
Damask,  TI,  1411.  h.g.  /  1990. 

Es-Salihi,  Muhammed  b.  Jusuf:  Subulul-huda  ver-rešad  vi  sireti  hajril-ibad. 
Tahkik:  Mustafa  Abdul-Vahid.  Ledžnetu  ihja'it-turasil-islami,  1394.  h.g.  /  1974. 
Burejkik,  Muhammed:  Es-Seraja  vel-bu'usun-Nebevijje  havlel-Medine  ve 
Mekka  Dar  Ibnul-Dževzi,  TI,  1417.  h.g.  /  1996. 

El-Ukajli,  dr.  Muhammed:  Es-Sefaratun-Nebevijje.  Daru  ihja'il-ulum,  Bejrut  TI, 
1406.  h.g.  / 1986. 

Hattab,  Mahmud  Šit:  Sufera'un-Nebijj.  Mu'essesetur-rejan,  Darul-Endelusel- 
hadra',  TI,  1417.  h.g.  /  1996. 

Ed-Darekutni,  Ali  b.  Omer:  Sunenud-Darekutni,  ve  bi  zejlihi  Et-Ta'Ukul-Mugni, 
Ebut-Tajjib  Muhammed  Šemsulhakk  el-Azim  Abadi.  Alemul-Kutub,  Bejrut, 
Liban. 

Ebu  Davud  es-Sidžistani:  Sunen.  Tahkik  ve  ta'lik:  Izzet  ed-De'as,  1391.  h.g., 
Sirija. 

El-Kazvini,  Ebu  Abdullah  ibn  Zejd:  Sunen  Ibn  Madže.  Darul-fikr. 

Et-Tirmizi,  Ebu  Isa:  Sunenut-Tirmizi.  Darul-fikr,  1398.  h.g. 

En-Nesai,  Ebu  Abdurrahman  Ahmed  b.  Šuajb:  Sunenun-Nesai.  Matbe'atu 

Mustafa  el-Halebi,  Kairo,  1964. 

Ez-Zehebi,  Šemsuddin:  Sijeru  E,alamin-Nubela\  Mu'essesetur-risale,  TI,  1403. 
h.g. 

Ibn  Ishak:  Es-Sijeru  vel-megazi  Tahkik:  Suhejl  Zekkar.  Darul-fikr,  TI,  1978. 
El-Halebi,  Ali  b.  Burhanuddin:  Es-Siretul-halebijje  fi  siretul-eminil-Me'mun. 
Darul-ma'rife. 

Derveza,  Muhammed  Izzet:  Siretur-Resul  -  Suver  Muktebisa  minel-Kur'anil- 
kerim.  EI-Mu'temerul-alemi  lis-siretun-Nebevijje,  Doha,  1400.  h.g. 
En-Nedevi,  Ebul-Hasan:  Es-Siretun-Nebevijje.  Darut-tevzi'i  ven-nešril-islamijje, 
Kairo,  T7, 1407.  h.g. 

Ebu  Faris,  Muhammed,  Es-Siretun-Nebevijje  -  diraše  tahlilijje.  Darul-furkan, 
Amman,  TI,  1418.  h.g.  / 1997. 

Ez-Zehebi:  Es-Siretun-Nebevijje.  Tahkik:  Husamuddin  el-Kasimi.  Mektebetu 
Hilal,  Bejrut. 

El-Umeri,  Ekrem:  Es-Siretun-Nebevijjetus-Sahiha.  Mektebetul-ulumi  vel- 
hikem,  Medina,  TI,  1412.  h.g.  /  1992. 

Eš-Šami,  Salih  Ahmed:  Es-Siretun-Nebevijje  -  Terbijetu  umme  ve  bina'u  devle. 
EI-Mektebul-islami,  TI,  1412.  h.g.  /  1992. 

Es-Sibai',  dr.  Mustafa:  Es-Siretun-Nebevijje  -  Durus  ve  iber.  EI-Mektebul- 
islami,  Bejrut,  Liban,  T9, 1406.  h.g.  /  1986. 


fr.  Mja  "Muhammed  es-  SaOabi 


155)  Ebu  Šehbe,  Muhammed:  Es-Siretun-Nebevijje  fi  dav'il-Kur'ani  ves-sunne. 
Darul-kalem,  Damask,  T3, 1917.  h.g.  /  1996. 

156)  Dr.  Mehdi  Rizkullah  Ahmed:  Es-Siretun-Nebevijje  fi  dav'il-mesadiril-aslijje. 
Merkezul-Melik  Fejsal  lil-buhus  ved-dirasatil-islamijje,  Rijad,  TI,  1412.  h.g.  / 
1992. 

157)  El-Busti,  Ebu  Hatim:  Es-Siretun-Nebevijje.  Mu'essesetul-kutubis-sekafijje, 
Bejrut,  TI,  1407.  h.g.  /  1987. 

158)  Ibn  Hišam,  Ebu  Muhammed  b.  Abdul-Melik:  Es-Siretun-Nebevijje.  Darul-fikr. 

159)  Es-Siretun-Nebevijje  libni  Hišam  me'a  Šerh  Ebu  Zerr  el-Hušeni. 

160)  Ibn  Hišam:  Es-Siretun-Nebevijje.  Tahkik  ve  dabt:  Mustafa  es-Seka,  Ibrahim  el- 
Ibari,  Abdul-Hafiz  Šelebi.  Matbe'atu  Mustafa  el-Babi  el-Halebi,  Egipat,  T2, 
1375.  h.g.  / 1955. 

161)  Ibn  Kesir,  Ebul-Fida  Ismail:  Es-Siretun-Nebevijje.  Tahkik:  Mustafa  Abdul-Vahid. 
Darul-fikr,  Bejrut,  Liban,T2, 1398.  h.g. 

162)  Es-Suvejjani,  Muhammed:  Es-Siretun-Nebevijje.  Mu'essesetur-rejanf  TI,  1420. 
h.g.  / 1999. 

163)  El-Hanbeli,  Ibnul-Imad:  Šuzuratuz-Zeheb.  Daru  ihja'it-turasil-Arabi,  Bejrut. 

164)  Šerhu  Divani  Hassan  b.  Sabit.  Dabt  ve  tashih:  Abdurrahman  el-Berkuki.  Darul- 
Endelus,  Bejrut. 

165)  El-Begavi,  Ebu  Muhammed  el-Husejn  ibn  Mes'ud:  Šerhus-sunne.  Tahkik:  Ali 
Muhammed  Mu'avvad  ve  Adil  Ahmed.  Darul-kutubil-ilmijje,  TI,  Kairo,  1965. 

166)  El-Kari,  Nuruddin  Mulla  Ali:  Šerhuš-Šifa.  Tahkik:  Hasenejn  Mahluf.  Matbeatul- 
medeni,  Kairo,  Egipat,  1398.  h.g. 

167)  El-Hanefi,  Ibn  Ebul-Izz:  Šerhul-Akidetit-Tahavijje.  Tahkik:  dr.  Abdullah  b. 
Abdul-Muhsin  et-Turki  ve  Šuajb  el-Arnaut.  Mu'essesetur-Risale,  Bejrut,  T4, 
1412.  h.g.  / 1992. 

168)  El-Zeuzuni,  El-Husejn:  Šerhul-Mu'allekat.  Tahkik:  Jusuf  Ali  Bedevi.  Dar  Ibn 
Kesir,  Damask,  TI,  1410.  h.g.  /  1989. 

169)  Ez-Zerkani,  Muhammed  b.  Abdul-Baki:  Šerhul-Mevahibil-Ledunnijje  lil- 
Kastalani.  Darul-ma'rife,  Bejrut. 

170)  En-Nevevi:  Šerhun-Nevevi  ala  Sahihi  Muslim.  El-Matbe'atul-Misrijje,  Kairo, 
1347.  h.g. 

171)  El-Kadi  I'jad:  Eš-Šifa  fit-ta'rifi  bi  hukukil-Mustafa.  Istanbul. 

172)  El-Kalkašendi,  Ahmed  b.  Ali:  Subhul-Faša  fi  sina'atil-inša.  Tahkik:  Muhammed 
Husejn  Šemsuddin.  Darul-kutubil-ilmijje,  Bejrut,  TI,  1407.  h.g.  /  1987. 

173)  Kabiti,  Muhammed  Ali:  Es-Sahabijjuš-šalir  Abdullah  b.  Ez-Zibalra.  Darul- 
kalem,  Damask,  TI,  1419.  h.g.  /  1999. 

174)  El-Buhari,  Muhammed  b.  Ismail:  Sahihul-Buhari.  Darul-fikr,  TI,  1411.  h.g.  / 
1991. 


Život  i  <Cjeb  pos§ecfnjeg  Vjerovjesnfa 


175)  El-Albani,  Muhammed  Nasiruddin:  Sahihul-Džam'Cis-sagir  ve  zijadetuhu.  El- 
Mektebul-islami,  Bejrut,  Liban,  T3,  1408.  h.g.  /  1988. 

176)  Et-Tarhuni,  Muhammed  ibn  Rizk:  Sahihus-Siretun-Nebevijje,  Es-Siretuz- 
Zehebijje.  Mektebetu  Ibn  Tejmijje,  Kairo,  TI,  1414.  h.g. 

177)  El-Ali,  Ibrahim:  Sahihus-Siretun-Nebevijje.  Darun-nefa'is,  T3, 1408.  h.g.  /  1998. 

178)  El-Albani:  Sahihu  Sunen  Ibn  Madže.  Mektebetut-terbijjetil-Arabijje  li  duvelil- 
halidž,  Rijad,  T3,  1408.  h.g.  /  1988. 

179)  Muslim  b.  Hadždžadž,  Ebul-Husejn  el-Kušejri  en-Nejsaburi:  Sahihu  Muslim. 
Tahkik:  Muhammed  Fuad  Abdul-Baki.  Daru  ihja'it-turasil-Arabi,  Bejrut  Liban, 
12, 1972. 

180)  Ebu  Faris,  Muhammed:  Es-Sira'u  me'as-Salibijjin.  Darul-bešir,  Tanta,  1419.  kg. 
/ 1999. 

181)  Ebu  Faris,  Muhammed:  Es-Sira'u  me'al-Jehud.  Darul-furkan,  TI,  1411.  h.g.  / 
1990. 

182)  Ibnul-Dževzi:  Sifetus-safve.  Tahkik:  Mahmud  Huri  ve  Muhammed  Kal'adži. 
Darul-ma'rife,  Bejrut  T2, 1399.  h.g. 

183)  El-Auda,  Selman:  Sifetul-gureba1.  Dar  Ibnul-Dževzi,  T2, 1412.  h.g.  /  1991. 

184)  Es-Sabuni:  Safvetut-Tefasir.  Darul-Kur'anil-kerim,  Bejrut  TI,  1401.  h.g. 

185)  Ulvan,  Abdullah:  Salahuddin  el-Ejjubi. 

186)  Bašemil,  Muhammed  Ahmed:  Sulhul-Hudejbijje.  Darul-fikr,  T3,  1393.  h.g.  / 
1973. 

187)  Duvejdar,  Emin:  Suver  min  hajatir-Resul.  Darul-me'arif,  T4,  Kairo. 

188)  Fajdullah,  Muhammed  Fevzi:  Suver  ve  Iber  minel-džihadin-Nebevi  fil-Medina. 
Darul-kalem,  Damask,  Ed-Daruš-Šamijje,  Bejrut  TI,  1419.  h.g.  /  1996. 

189)  El-Buti,  Muhammed  Seid  Ramadan:  Davabitul-Maslaha.  Mu'essesetur-risale, 
T4,  1402.  h.g. 

190)  Muhammed  b.  El-Usejmin:  Et-Ta'atu  vel-ma'sije  ve  eseruha  alel-mudžteme*  - 
Gazvetu  Uhud. 

191)  El-Džumehi,  Ebu  Abdullah  Muhammed  b.  Selam  b.  Abdullah:  Tabekatuš- 
šu  'arail-džahilijjine  vel-islamijjin. 

192)  Ez-Zuhri,  Muhammed  Ibn  Sa'd:  Et-Tabekatul-kubra.  Daru  Sadir  ve  Daru  Bejrut 
lit-tiba'i  ven-nešr,  1376.  h.g  /  1957. 

193)  Mu'nis,  dr.  Husejn:  Tarikun-Nubuvveti  ver-Risale.  Darur-rešad,  T2, 1418.  h.g.  / 
1997. 

194)  Kamil,  Adil:  Et-Tariku  ilel-Meda'in.  Darun-nefa'is,  Bejrut  Liban,  T5, 1407.  h.g.  / 
1987. 

195)  El-Abduhu,  Muhammed:  Et-Tariku  ilel-Medine.  Darul-Dževhera,  Amman,  T2, 
1999. 

196)  Husejn  b.  Muhsin  b.  Ali  Džabir:  Et-Tariku  ila  džema'atil-muslimin.  Darul-vefa'i, 
el-Mensura,  Egipat  T5, 1413.  h.g.  /  1992. 


ARjđ  Mufiammedes-  Safldfn 


197)  El-Havali,  Sefer:  Zahiretul-irdža1.  Mektebetut-Tajjib,  Kairo,  Egipat,  TI,  1417. 
h.g. 

198)  El-Kardavi,  Jusuf:  El-lbadetu  fil-islam.  Mu'essesetur-risale,  Bejrut,  T12,  1405. 
h.g.  / 1985. 

199)  Eš-Šejh,  Abdussitar:  Abdullah  b.  Mes'ud.  Darul-kalem,  Damask,  T2, 1410.  h.g.  / 
1990. 

200)  Feredž,  Muhammed:  El-Abkarijjetul-askerijje  fi  gazevatir-Resul.  Darul-fikril- 
Arabi,  Kairo,  T3, 1977. 

201)  Eš-Šejh,  Nasir  Hasen:  Akidetu  ehlis-sunneti  fis-sahabe.  Mektebetur-rušd,  TI, 
1413.  h.g.  / 1993. 

202)  Eš-Šenkiti,  Abdullah:  lladžul-Kur'anil-kerim  lil-džerime.   Mektebetu  Ibn 
Tejmijje,  Kairo,  TI,  1413.  h.g. 

203)  El-Muhejri,  dr.  Seid  Abdullah  Harib:  El-Alakatul-Haridžijjetu  Ud-devletil- 
islamijje.  Mu'essesetur-risale,  TI,  1416.  h.g.  /  1995. 

204)  Es-Salih,  dr.  Su'ad:  Alakatul-aba'i  bil-ebnai  fiš-šer'Catil-islamijje.  En-našir: 
Tihama,  Džidda,  TI,  1401. 

205)  Šakir,  Ahmed:  Umdetut-Tefsir -  Muhtesarubni  Kesir.  Mektebetut-turasil-islami, 
1991. 

206)  El-Ajni,  Bedruddin:  Umdetul-Kari  -  Šerhu  Sahihul-Buhari. 

207)  El-Umer,  dr.  Nasir:  El-Ahdu  vel-misak  fil-Kur'anil-kerim.  Darul-Asime,  TI, 
1413.  h.g. 

208)  Avnul-Ma'bud  -  Šerhu  Sunen  Ebu  Davud.  Tahkik:  Abdurrahman  Muhammed 
Osman.  Darul-fikr,  Bejrut. 

209)  Ibn  Sejjidinnas:  Ujunul-Eser  fi  fununil-megazi  veš-šema'ili  ves-sijer.  Darul- 
ma'rife,  Bejrut. 

210)  El-Auda,  Selman:  El-Gurebaul-evvelun.  Dar  Ibnul-Dževzi,  Ed-Demam,  Es- 
Su'udijje,  T3, 1412.  h.g.  /  1991. 

211)  Izzuddin,  Ahmed:  Gazvetu  Uhud. 

212)  Muhammed  Ajza  b.  Seid  b.  Mezdžeh:  Gazvetu  Uhud  -  Diraše  daVijje.  Dar 
Išbilija,  TI,  1420.  h.g.  /  1999. 

213)  Ebu  Faris,  Muhammed:  Gazvetu  Uhud.  Darul-furkan  Amman,  Jordan,  TI, 
1402.  h.g.  /1982. 

214)  Ebu  Faris,  Muhammed:  Gazvetul-Ahzab.  Darul-furkan,  TI,  1403.  h.g.  / 1983. 

215)  Bašemil,  Muhammed  Ahmed:  Gazvetul-Ahzab.  Darul-fikr,  T5,  1397.  h.g.  / 
1977. 

216)  Hattab,  Mahmud:  Gazvetu  Bedr  el-kubra  el-hasime. 

217)  Ebu  Faris,  Muhammed:  Gazvetu  Bedr  el-kubra.  Darul-furkan,  TI,  1402.  h.g.  / 
1982. 

218)  Bašemil,  Muhammed  Ahmed:  Gazvetu  Bedr  el-kubra.  Darul-fikr,  T6, 1394.  h.g. 

219)  Bašemil,  Muhammed  Ahmed:  Gazvetu  Tebuk.  Darul-fikr,  Bejrut. 


Život  i  đjeb  posljednjeg  Ijerovjesn^ 


220)  El-Askalani,  Ibn  Hadžer:  Fethul-bari.  Darul-ma'rife,  Bejrut,  Liban. 

221)  Es-Sa'ati  Ahmed  Abdurrahman:  El-Fethur-Rabbani  fi  tertibi  Musnedil-imami 
Ahmed.  Matbeatul-Fethir-rabbani,  Kairo,  TI. 

222)  Eš-Ševkani,  Muhammed  b.  Ali:  Fethul-Kadir  el-Džami  bejne  Fennejir-Rivajeti 
ved-Diraje  min  llmit-Tefsir.  Darul-fikr. 

223)  Ibn  Hazm:  El-Fisal  fil-mileli  vel-ehvai  ven-nihal.  Mektebetus-Selamil-Alemijje. 

224)  Es-Sejjid,  Abdul-Mun'im:  Fusul  fis-Siretun-Nebevijje. 

225)  El-Hamed,  Abdul-Kadir  Šejbe:  Fikhul-islam  -  Šerhu  Bulugil-Meram.  Metabiur- 
Rešid,  Medina,  TI,  1403.  h.g. 

226)  Ebu  Suajlik,  Muhammed:  Fikhul-lbtila'L  Darul-bejarik,  Amman-Bejrut,  TI, 
1320.  h.g.  / 1999. 

227)  Es-Sallabi,  Ali  Muhammed:  Fikhut-temkin  fil-Kur'anil-kerim.  Darul-bejarik, 
Amman,  TI,  1999. 

228)  Mahmud,  Abdul-Halim:  Fikhud-da'veti  il-Allah.  Darul-vefa',  TI,  1410.  h.g.  / 

Četvrto:  U  susret  neprijatelju  i  prikupljanje  podataka  o  neprijatelj- 


skom kretanju  493 

Peto:  Hubab  b.  El-Munzir  savjetuje  Vjerovjesnika  po  dolasku  na 

Bedr  496 

Šesto:  Kur'anski  opis  mušričkog  izlaska  u  boj  497 

Sedmo:  Stanje  mušrika  po  dolasku  na  Bedr.  498 

Druga  tema 

Vjerovjesnik  i  muslimani  na  bojnom  polju  500 

Prvo:  Postavljanje  komandnog  mjesta.....  500 

Drugo:  AUahove  blagodati  muslimanima  prije  bitke...  501 

Treće:  Poslanikov  plan  bitke.  \  :.L.^.  502 

Treća  tema 

Rasplamsavanje  borbe  i  poraz  mnogobožaca  509 

Prvo:Allah  šalje  muslimanima  meleke  kao  pojačanje  511 

Drugo:  Pobjeda  muslimana  nad  mnogobošcima  i  Vjerovjesnikove 
rijeci  upućene  poginulim  nevjefnldrtth...!.  l:  1..513 

Četvrta  tema 

Prizori  sa  bojnog  polja  516 

Prvo:  Pogibija  poganskih  silnika  516 

Drugo:  Prizori  junaštva  ashaba  521 

Peta  tema 

Nesuglasice  oko  plijena  i  zarobljenika  523 

Prvo:  Nesuglasice  oko  ratnog  plijena  523 

Drugo:  Zarobljenici  528 

Šesta  tema 

Rezultati  Bitke  na  Bedru  i  pokušaj  atentata  na  Vjerovjesnika  538 

Prvo:  Rezultati  Bitke  na  Bedru  „  538 

Drugo:  Pokušaj  atentata  na  Poslanika  i  primanje  islama  od  strane 
Umejra  b  Vehba    541 

Sedma  tema 

Neke  lekcije  i  pouke  iz  Bitke  na  Bedru  544 

Prvo:  Pobjedu  daje  Allah  544 

Drugo:  Dan  Furkana  -  razdvajanja  istine  od  neistine  546 


es-Sattafri 


Treće:  Poslanikova  dova  na  dan  Uhuda  617 

Četvrto:  Praćenje  neprijateljskog  kretanja  618 

Peto:  Pohod  na  Hamraul-Esed  „  619 

Šesto:  Učešće  muslimanki  u  Bitki  na  Uhudu  622 

Sedmo:  Ashabijke  daju  ummetu  lekciju  iz  strpljivosti  625 

Četvrta  tema 

Lekcije,  pouke  i  koristi  627 

Prvo:  Podsjećanje  vjernika  na  zakone  po  kojima  se  odvija  život  i 

poziv  u  imansko  uzdizanje  627 

Drugo:  Pružanje  utjehe  vjernicima  i  objašnjenje  Allahovih  mudrosti 

u  određenju  događanja  na  Uhudu  628 

Treće:  Način  popravljanja  grešaka  629 

Četvrto:  Navođenje  za  primjer  prijašnjih  mudžahida  630 

Peto:  Kršenje  naredbi  pretpostavljenog  uzrokuje  poraz....*   631 

Šesto:  Opasnost  preferiranja  dunjaluka  nad  ahiretom  632 

Sedmo:  Čvrsta  veza  s  vjerom  633 

Osmo:  Vjerovjesnikov  odnos  prema  strijelcima  koji  su  pogriješili  i 

prema  licemjerima  koji  su  počinili  izdaju  636 

Deveto:  Uhud  je  brdo  koje  nas  voli  i  koje  mi  volimo  638 

Deseto:  Meleki  na  Uhudu  639 

Jedanaesto:  Uzroci  pobjede  i  poraza  u  sur  ama  El-Enfal  i  Ali  Imran..  640 
Dvanaesto:  Vrijednost  šehida  i  nagrade  koje  je  Allah  za  njih  pripre- 
mio >  642 

Trinaesto:  Medijski  napad  na  mnogobošce  644 

Deseto  poglavlje 

Najvažniji  događaji  između  Bitke  na  Uhudu  i  Hendeku  647 

Prva  tema 

Mnogobošci  pokušavaju  uzdrmati  islamsku  državu  649 

Prvo:  Pleme  Benu  Esed  želi  opljačkati  Medinu  649 

Drugo:  Halid  b.  Sujjan  el-Huzeli  kojem  se  suprotstavio  Abdullah  b. 

Unejs  650 

Treće:  Plemena  Adal  i  El-Kara  izdaju  muslimane  kod  vode  Er-Redži'653 
Četvrto:  Stravični  zločin  kod  bunara  Me'une,  4.  h.g  659 

Druga  tema 

Vjerovjesnikova  ženidba  Majkom  siromaha  i  Ummu  Selemom  i  drugi 
događaji  665 


Životidjeb 

Treće:  Privrženost  i  odricanje  radi  AUaha  spada  u  ispravno  poima- 


nje imana  #.  548 

Četvrto:  Mudžize  koje  su  se  desile  uoči  i  tokom  Bitke  na  Bedru  550 

Peto:  Propis  traženja  pomoći  od  mnogabošca*x.„;.~  „  *  M  553 

Šesto:  Huzejfe  b.  El-Jeman  i  Usejd  b.  El-Hudajr.  554 

Sedmo:  Propagandni  rat  na  Bedru  555 

Osma  tema 

Najvažniji  događaji  u  periodu  između  Bitke  na  Bedru  i  Bitke  na  Uhudu556 
Prvo:  Pohodi  koje  je  predvodio  Allahov  Poslanik  između  bitki  na 

Bedru  i  Uhudu  ,..   556 

Drugo:  Bitka  protiv  Benu  Kajnuka  560 

Treće:  Obračunavanje  sa  huškačima  na  islamsku  državu  -  ubijanje 

Ka'ba  b.  El-Ešrefa  -  ~  565 

Četvrto:  Neki  važni  društveni  događaji  574 

Deveto  poglavlje 

Bitka  na  Uhudu  577 

Prva  tema 

Događaji  koji  su  prethodili  Bitki  na  Uhudu...   579 

Prvo:  Povodi  Bitke  na  Uhudu  579 

Drugo:  Izlazak  Kurejšija  iz  Mekke  581 

Treće:  Vjerovjesnikova  obavještajna  služba  prati  neprijateljsko  kre- 
tanje ,  „  ....581 

Četvrto:  Vjerovjesnik  saziva  šuru  da  se  posavjetuje  sa  ashabima  583 

Peto:  Izlazak  muslimanske  vojske  na  Uhud  586 

Šesto:  Vjerovjesnikov  plan  za  napad  na  nevjernike  590 

Druga  tema 

Na  bojnom  polju  .....  ,  ...  592 

Prvo:  Početak  borbe  i  vjesnici  muslimanske  pobjede  592 

Drugo:  Strijelci  krše  naredbu  Allahovog  Poslanika  594 

Treće:  Poslanikov  plan  za  konsolidiranje  redova  597 

Četvrto:  Šehidi  Uhuda„  ,  „  599 

Peto:  Neki  dokazi  vjerovjesništva  612 

Treća  tema 

Događaji  poslije  bitke  M  ,  *  614 

Prvo:  Ebu  Sujjanov  dijalog  sa  Poslanikom  i  njegovim  ashabima  614 

Drugo:  Poslanik  pregleda  šehide  61 6 


Životiđjelb 

Prvo:  Zejneb  bint  Huzejme,  Majka  siromaha  -iu.  *..665 

Drugo:  Vjerovjesnikova  ženidba  Ummu  Selemom  665 

Treće:  Rođenje  Alij inog  sina  Hasana  <  ....669 

Četvrto:  Zejd  b.  Sabit  uči  hebrejski  jezik  četvrte  godine  po  Hidžri  670 

Treća  tema 

Protjerivanje  židovskog  plemena  Benu  Nadir  .  671 

Prvo:  Datum  i  povodi  Bitke  protiv  Benu  Nadira  „  671 

Drugo:  Nagovještenje  progona  i  opsada  Benu  Nadira  674 

Treće:  Lekcije  i  pouke  iz  ovog  događaja  -  676 

Četvrta  tema 

Bitka  Zatur-Rika'  -  Bitka  u  krpama  687 

Prvo:  Vrijeme  i  povodi  odigravanja  i  razlozi  nazivanja  ovim  imenom687 

Drugo:  Namaz  u  strahu  i  čuvanje  granica  688 

Treće:  Vjerovjesnikova  hrabrost  i  njegov  odnos  prema  Džabiru  b. 
Abdullahu  691 

Peta  tema 

Dogovorena  bitka  na  Bedru  i  Devmetul-Džendel  693 

Prvo:  Dogovorena  bitka  na  Bedru  ,  <  693 

Drugo:  Devmetul-DžendeV.......Z  ...........694 

Šesta  tema 

Pohod  na  Benui-Mtištalik  :.:   698 

Prvo:  Porijeklo  Benul-Mustalika,  vrijeme  i  povodi  pokretanja  poho- 
da ............................................... ............f...«..^ .......«......««.......«....f ........ .«.....m«.*^....«m***mv*  698 

Drugo:  Poslanikova  ženidba  Džuvejrijom  bint  El-Haris  699 

Treće:  U  ovom  pohodu  licemjeri  su  pokušali  potpaliti  vatru  smutnje 

između  muhadžira  i  ensarija  701 

Četvrto:  Kur'anske  smjernice  islamskom  društvu  po  okončanju 

Pohoda  Benul-Miistatik..  ...........f. ....... ....^...707 

Peto:  Licemjeri  pokušavaju  kompromitirati  Vjerovjesnikovu  čast 

potvarajući  njegovu  suprugu  Aišu  ,  M  ,.„.708 

Šesto:  Najvažniji  adabi  i  propisi  koji  se  uzimaju  iz  ajeta  o  potvori  713 

Sedmo:  Pouke,  propisi  i  lekcije  iz  događaja  potvore  71 7 

Jedanaesto  poglavlje 

Bitka  protiv  saveznika,  5.  h.g  721 


Prva  tema 

Datum  bitke,  uzroci  i  tok  događaja  723 

Prvo:  Datum  i  uzroci  odigravanja  bitke  723 

Drugo:  Obavještajni  podaci  o  savezničkoj  vojsci  725 

Treće:  Poslanikova  pažnja  prema  unutrašnjem  stanju  726 

Druga  tema 

Pogoršavanje  situacije  za  muslimane  730 

Prvo:  Židovi  krše  sporazum  i  pokušavaju  muslimanima  zabiti  nož  u 

leđa  730 

Drugo:  Jaka  opsada,  povlačenje  licemjera  i  širenje  dezinformacija...  .731 
Treće:  Poslanikov  pokušaj  postizanja  sporazuma  sa  plemenom 
Gatafan  radi  popuštanja  opsade  i  ubacivanje  glasina  u  neprijatelj- 
ske redove  „   733 

Treća  tema 

Dolazi  pobjeda  od  Allaha  i  Kur'an  opisuje  stanje  saveznika  737 

Prvo:  Poslanikove  skrušene  molitve  i  dolazak  pobjede  od  Allaha  737 

Drugo:  Praćenje  savezničkog  povlačenja  738 

Treće:  Kur'anski  opis  savezničkog  napada  i  rezultata  bitke  740 

Četvrto:  Obračun  sa  plemenom  Benu  Kurejza  742 

Četvrta  tema 

Koristi,  lekcije  i  pouke  743 

Prvo:  Materijalne  mudžize  Poslanika  743 

Drugo:  Između  mašte  i  realndsti.  745 

Treće:  Selman  pripada  nama,  ehlul-bejtu  746 

Četvrto:  Srednji  namaz  746 

Peto:  Halal  i  narafn./..  ...L.........  \  U,;.M.tf.v~llf.  J«.....^  747 

Šesto:  Hrabrost  Safijje,  Poslanikove  tetke  s  očeve  strane**  747 

Sedmo:  Nevjerodostojnost  predaja  o  kukavičluku  Hasana  b.  Sabita..747 

Osmo:  Prva  muslimanska  ratna  bolnica.  748 

Deveto:  Musliman  može  upasti  u  grijeh,  ali  se  brzo  ka je  749 

Deseto:  Neke  vrline  Sa1  da  b.  Muaza..-   750 

Jedanaesto:  Ubistvo  Hujejja  b.  Ahtaba  iKa'ba  b.  Eseda  ....753 

Dvanaesto:  Sabit  b.  Kajs  staje  u  zaštitu  El-Munzira  b.  Bata,  a  Selma 

bint  Kajs  staje  u  zaštitu  Rufa'a  b.  Samuela  755 

Trinaesto:  Pravila  ponašanja  prilikom  razilaženja  u  mišljenju  756 

Četrnaesto:  Podjela  imetka  zaplijenjenog  od  Benu  Kurejze  i  Ribana 
bint  Amr  prima  islam..*  758 


Život  i  djefb  posCjeđnjeg  1j 


Petnaesto:  Islamski  medij  u  Bitki  protiv  saveznika  759 

Dvanaesto  poglavlje 

Važni  događaji  između  Bitke  protiv  saveznika  i  Hudejbijje  761 

Prva  tema 

Vjerovjesnikova  ženidba  Zejnebom  bint  Džahš  763 

Prvo:  Njeno  ime  i  porijeklo  763 

Drugo:  Njen  brak  sa  Zejdom  b.  Harisetom  763 

Treće:  Razvod  braka  između  Zejda  i  Zejnebe  764 

Četvrto:  Mudrosti  Poslanikovog  braka  sa  Zejnebom  765 

Peto:  Slučaj  Poslanikove  ženidbe  Zejnebom  i  pouke  iz  tog  događaja.  769 

Druga  tema 

"Od  sada  ćemo  mi  njih  napadati,  a  ne  oni  nas"  774 

Prvo:  Ophodnja  pod  vodstvom  Muhammeda  b.  Mesleme  na  Benul- 

Karta'.  775 

Drugo:  Ophodnja  Ebu  Ubejde  b.  El-Džerraha  na  Sejful-Bahr.  777 

Treće:  Pohod  Abdurrahmana  b.  Avfa  na  Devmetul-Džendel  780 

Četvrto:  Očitavanje  lekcije  izdajnicima  -  Pohod  na  Benu  Lehjan, 

Pohod  na  El-Gabe  i  drugi  pohodi  784 

Peto:  Ophodnja  Kereza  b.  Džabira  el-Fihrtfa  .  „  788 

Treća  tema 

Obračun  sa  huškačima  na  islamsku  državu  «  790 

Prvo:  Ophodnja  Abdullaha  b.  Atika  s  ciljem  ubijanja  Selama  b.  Ebul- 

Hakika  790 

Drugo:  Ophodnja  Abdullaha  b.  Revvahe  s  ciljem  eliminiranja  zavjere 
Židova  El-Jusira  b.  Rizama  794 

Trinaesto  poglavlje 

Hudejbijjsko  primirje  -  blistava  pobjeda  797 

Prva  tema 

Vrijeme  i  razlozi  izlaska  Allahovog  Poslanika  ka  Mekki  799 

Prvo:  Vrijeme  dešavanja  i  razlozi  799 

Drugo:  VjerovjesnikstižeuAsfan  800 

Treće:  Poslanik  mijenja  pravac  kretanja  i  odlazi  na  Hudejbijju  801 

Četvrto:  Nije  se  El-Kasva'  uzjogunila,  niti  je  to  njen  običaj,  nego  ju  je 

zaustavio  Onaj  koji  je  zaustavio  slona  802 

Peto:  Pregovori  između  Poslanika  i  Kurejšija  804 


es-  SaHaSi 

Šesto:  Vjerovjesnikove  delegacije  Kurejšijama  i  zarobljavanje  nekih 


mnogobožaca  809 

Sedmo:  Zakletva  Er-Ridvan  812 

Druga  tema 

Hudejbijjsko  primirje  i  događaji  koji  su  uslijedili  815 

Prvo:  Pregovori  između  Suhejla  b.  Amra  iAllahovog  Poslanika  815 

Drugo:  Slučaj  Ebu  Džendela  i  ispunjavanje  ugovora  819 

Treće:  Poštivanje  časne  opozicije  820 

Četvrto:  Završni  čin  'umre  i  savjetovanje  sa  Ummu  Selemom  822 

Peto:  Povratak  u  Medinu  i  objavljivanje  sure  El-Feth  823 

Šesto:  Ebu  Besir  u  Medini  i  njegov  gerilski  rat  828 

Sedmo:  Vjerovjesnikje  odbio  predati  muhadžirke.  830 

Treća  tema 

Lekcije,  pouke  i  koristi  iz  Hudejbijjskog  sporazuma  831 

Prvo:  Propisi  iz  oblasti  akide  831 

Drugo:  Fikhski  i  usulski  propisi  834 

Treće:  Divan  primjer  Vjerovjesnikovih  odgojnih  metoda  838 

Četrnaesto  poglavlje 

Najvažniji  događaji  između  Hudejbijje  i  oslobođenja  Mekke  841 

Prva  tema 

Bitka  na  Hajberu  843 

Prvo:  Datum  i  uzroci  odigravanja  bitke  843 

Drugo:  Marširanje  muslimanske  vojske  ka  Hajberu  844 

Treće:  Opis  osvajanja  hajberskih  utvrda  846 

Četvrto:  Beduin  šehid,  crni  pastir  i  junak  u  Vatri  848 

Peto:  Dolazak  muhadzira  iz  Abesinije  na  čelu  sa  Džaferom  b.  Ebu 

Talibom  849 

Šesto:  Podjela  plijena  851 

Sedmo:  Allahov  Poslanik  ženi  se  Safijjom,  kćerkom  Hujejja  b.  Ahta- 

ba,  ..  853 

Osmo:  Židovi  pokušavaju  otrovati  Poslanika  855 

Deveto:  El-Hadždžadž  b.  Allat  es-Sulemi  preuzima  svoj  imetak  iz 

Mekke  857 

Deseto:  Neki  fikhski  propisi  iz  ove  bitke  858 

Druga  tema 

Pisma  kraljevima  i  upravnicima  861 


Prvo:  Hudejbijjski  mir  bio  je  nagovještaj  islamske  ekspanzije  861 

Drugo:  Lekcije,  pouke  i  koristi  865 

Treća  tema 

Naknadna  'umra  *  rt  ,  870 

Prvo:  Oprez  od  kurejšijske  prevare  871 

Drugo:  Ulazak  u  Mekku,  obavljanje  tavafa  i  sa  ja  871 

Treće:  Poslanikova  ženidba  majkom  vjernika  Mejmunom  bint  El- 

Hari&.i.\  -  >  ..,..;.W..^.,^A.,^.../...8Z? 

Četvrto:  Kćerka  Hamze  b.  Abdul-Muttaliba  priključuje  se  muslimani- 
ma. „  .  874 

Peto:  Tragovi  koje  je  naknadna  'umra  ostavila  na  Arapskom  polu- 
ostrvu  i  islam  Halida  b.  El-Velida,  Amra  b.  El-Asa,  Osmana  b.  Talhe.,876 

Četvrta  tema 

Pohod  na  ^^u  tu,  8.  h.g.  ■■■■■  .•.m............:...................*.*.*..™:.—...*.**...**.......*..*.*..^.*  881 

Prvo:  Razlozi  i  datum  pohoda  881 

Drugo:  Ispraćaj  muslimanske  vojske  883 

Treće:  Dolazak  vojske  u  mjesto  Me'an  u  Samu  i  šehidska  smrt  trojice 
vojskovođa  

Četvrto:  Muslimani  odabiru  Halida  b.  El-Velida  za  zapovjednika  886 

Peto:  Poslanikova  mudžiza  i  stav  muslimana  u  Medini  o  islamskoj 

vojsci  887 

Šesto:  Lekcije,  pouke  i  koristi.   u...*.»*t..«~.*.....~...*,.»...  888 

Peta  tema 

Pohod  Zatus-Selasil  894 


Petnaesto  poglavlje 

Oslobođenje  Mekke,  8.  h.g  899 

Prva  tema 

Povodi,  priprema  za  polazak,  početak  operacije  901 

Prvo:  Povodi   901 

Drugo:  Pripreme  za  polazak  903 

Treće:  Izlazak  iz  Medine  i  događaji  na  putu  ka  Mekki  906 

Druga  tema 

Vjerovjesnikov  plan  za  ulazak  u  Mekku  911 

Prvo:  Podjela  zadataka  komandantima  ,  91 1 


(r.  Mja  Muharntneđ  es-  Safiaki 
Drugo:  Poslanik  ulazi  u  Mekku  skrušeno  i  ponizno,  a  ne  kao  oholi 


osvajač.  915 

Treće:  Objava  općeg  oprosta  917 

Četvrto:  Slanje  Halida  b.  El-Velida  u  pleme  Benu  Džuzejme.  920 

Peto:  Rušenje  hramova  idolopoklonstva  921 

Treća  tema 

Lekcije,  pouke  i  koristi  iz  ovih  događaja  924 

Prvo:  Da'vetski potezi  i  divan  način  ophođenja  prema  ljudima  924 

Drugo:  Zar  tražiš  da  ne  izvršim  Allahovu  kaznu?  930 

Treće:  Mi  štitimo  onoga  koga  si  ti  zaštitila,  o  Ummu  Hani!  930 

Četvrto:  Nijednom  vjerovjesniku  ne  dolikuje  da  se  služi  prevarom 

pomoću  (znakova)  oka  931 

Peto:  S  vama  ću  živjeti  i  uz  vas  umrijeti  931 

Šesto:  Kurejšijski pjesnik Abdullah  b.  Ez-Ziba'ra  prima  islam  932 

Sedmo:  Šerijatski  propisi  iz  ovog  pohoda  933 

Osmo:  Neki  rezultati  oslobođenja  Mekke  934 

Šesnaesto  poglavlje 

Bitka  na  Hunejnu  i  Taifu,  8.  h.g  937 

Prva  tema 

Povodi  Bitke  na  Hunejnu  i  tok  događaja  939 

Prvo:  Najvažniji  događaji  tokom  Bitke  na  Hunejnu  939 

Drugo:  Potjera  za  razbijenim  neprijateljskim  četama  do  Eutasa  i 
Taifa  943 

Druga  tema 

Poslanikovo  ophođenje  prema  ljudima  946 

Nema  povratka  u  poganstvo  946 

Zanesenost  mnoštvom  biva  uzrok  uskraćivanja  Allahove  pomoći  947 

Plijen  je  sredstvo  za  pridobijanje  srca  948 

Strpljivo  podnošenje  grubosti  beduina  950 

Treća  tema 

Lekcije,  pouke  i  koristi  954 

Prvo:  Komentar  ajeta  koji  su  objavljeni  o  Bitki  na  Hunejnu  954 

Drugo:  Uzroci  pobjede  i  poraza  u  Bitki  na  Hunejnu  955 

Treće:  Fikhski  propisi  iz  Bitke  na  Hunejnu  956 

Četvrto:  Neki  istaknuti  postupci  ashaba  959 

Peto:  Pjesnik Ka'b  b.  Zuhejr  prima  islam  961 

Šesto:  Rezultati  Bitke  na  Hunejnu  962 

Četvrta  tema 

Najvažniji  događaji  između  Bitke  na  Hunejnu  i  Pohoda  na  Tebuk  963 

Prvo:  Organiziranje  prikupljanja  zekata  963 

Drugo:  Najvažniji  pohodi  u  ovom  periodu  964 

Treće:  Adijj  b.  Hatim  prima  islam  „.   „  „,...965 

Četvrto:  Različiti  događaji  koji  su  se  desili  osme  godine  po  Hidžri  967 

Sedamnaesto  poglavlje 

Pohod  na  Tebuk  -  Tegobni  pohod,  9.  h.g...................................................969 

Prva  tema 

Datum,  nazivi  i  povodi  Pohoda  na  Tebuk  971 

Prvo:  Datum  i  nazivi  ovog  pohoda  971 

Drugo:  Povodi  pohoda  972 

Treće:  Opremanje  učesnika  ovog  pohoda  i  želja  vjernika  za  džiha- 

dom  973 

Četvrto:  Stav  licemjera  o  Pohodu  na  Tebuk  976 

Peto:  Objavljivanje  poziva  za  pohod  i  mobilizacija  vojske  980 

Druga  tema 

Događaji  na  putu  i  dolazak  na  Tebuk  983 

Prvo:  Slučaj  Ebu  Zerra  el-Gifarija  983 

Drugo:  Slučaj  Ebu  Hajseme  984 

Treće:  Dolazak  na  Tebuk.  986 

Četvrto:  Prolazak  pored  Semudovog  naselja  Hidžr  987 

Peto:  Smrt  ashaba  Abdullaha  Zul-Bidžadejna  988 

Šesto:  Neke  mudžize  koje  su  se  desile  u  Pohodu  na  Tebuk  990 

Sedmo:  Kur'an  o  ponašanju  licemjera  tokom  Pohoda  na  Tebuk  993 

Treća  tema 

Povratak  sa  Tebuka  u  Medinu,  Kur'an  govori  o  onima  koji  su  izostali  i  o 

mesdžidu  razdora  995 

Prvo:  Muslimani  koji  su  imali  validno  opravdanje  za  izostanak  995 

Drugo:  Muslimani  koji  su  izostali  bez  validnog  opravdanja  996 

Treće:  Licemjeri  iz  beduinskih  plemena  oko  Medine  998 

Četvrto:  Licemjeri  iz  Medine  998 

Peto:  Mesdžid  razdora  999 

Četvrta  tema 

Trojica  koja  su  izostala  1005 

Lekcije  i  pouke  ,  1011 

Peta  tema 

Lekcije,  pouke  i  koristi  1015 

Prvo:  Karakteristike  kur'anskog  govora  o  Pohodu  na  Tebuk  1015 

Drugo:  Zasijedanje  sure  -  savjetodavnog  vijeća  1016 

Treće:  Teška  vježba  izdržljivosti  1018 

Četvrto:  Najvažniji  rezultati  Pohoda  na  Tebuk  1 018 

Šesta  tema 

Najvažniji  događaji  između  Pohoda  na  Tebuk  i  Oproštajnog  hadždžal020 

Prvo:  Delegacija  plemena  Sekif  objavljuje  primanje  islama  1020 

Drugo:  SmrtAbdullaha  b.  Ubejja  b.  Selula,  vođe  licemjera  1024 

Treće:  Majke  vjernika  između  ovosvjetskih  ukrasa  i  nagrade  na  ono- 
me svijetu  1027 

Četvrto:  Ebu  Bekr  predvodi  ljude  na  hadždžu  1031 

Peto:  Godina  delegacija,  9.  h.g  1034 

Šesto:  Da'vetske  misije  i  administrativne  ifinansijske  mjere  1039 

Sedma  tema 

Oproštajni  hadždž,  10.  h.g  1043 

Prvo:  Kako  je  Vjerovjesnik,  sallallahu  alejhi  ve  sellem,  obavio  hadždžl044 
Drugo:  Lekcije,  pouke  i  koristi  1 049 

Osma  tema 

Smrt  Allahovog  Poslanika,  sallallahu  alejhi  ve  sellem  1055 

Prvo:  Ajeti  i  hadisi  koji  nagovještavaju  smrt  Poslanika,  sallallahu 

alejhi  ve  sellem......  ^  „.i  .....i  <  1055 

Drugo:  Poslanikova,  sallallahu  alejhi  ve  sellem,  bolest.  1059 

Treće:  Neke  Poslanikove  oporuke  tokom  zadnjih  dana  1061 

Četvrto:  Ebu  Bekr  predvodi  muslimane  u  namazu  1 062 

Peto:  Posljednji  trenuci  života  1 063 

Šesto:  Muslimani  kroz  poeziju  oplakuju  Poslanika  1069 

Završna  riječ  1073 

Literatura  1075 

